
DE  AUCTORITATE  EPiSTOLAE. 


Nulla 


de  Paulinis  Epistolis  huc  usque 
a  nobis  euarratis  apud  orthodoxos  un- 
quam  dubitatio  fuit,  quin  et  divinae 
essent  auctoritatis ,  et  ipsum  Paulum  ha- 
berent  auctorem,  et  Graeca  lingua  con- 
scriptae  essent.  Una  ad  Hebraeos  Epi- 
stola  de  his  tribus  in  controversiam  vocata 
est.  Nos  igitur  primum  de  ejus  auctori- 
tate  dicemus,  deinde  de  auctore,  ac  ter- 
tio  de  lingua  ejus  originali.  Neque  enim 
hae  quaestiones  commisceri  debent,  ut  a 
nonnullis  factum  est,  sed  distincte  tractari. 

QUAESTIO  I. 
De  auctoritate  hujus  Epistolae. 

Qiiod  ad  auctoritatem  attinet,  quaeri- 
tur  an  sit  annumeranda  haec  Epistola 
sacris  et  canonicis  libris.  Prima  dubitandi 
ratio  occurrit  ex  eo,  quod  olim  Catholici 
quidam  scriptores,  praesertim  Latini,  hanc 
Epistolam  pro  sacra  non  agnoverint. 
Nam  Cyprianus,  Lactantius,  Arnobius 
nusquam  citant.  Tertullianus  semel  dum- 
taxat  meminit,  videlicet  in  lib.  de  pudi- 
citia  cap.  20. ,  non  tamen  ei  tribuens  au- 
ctoritatem  divinam.  Auctor  vero  commen- 
tariorum  in  Epistolas  Pauli,  qui  Ambrosio 

adscribuntur ,  incertus  quidem  ille,  sed 
quem  constet  tempore  Damasi  Papae 
scripsisse ,  solam  ad  Hebraeos  Epistolam 
non  attigit;  quod  etiam  in  Pelagio  et 
Primasio  licct  observare.  Quos  enim  in 
hanc  Epistolam  commentarios  Ambro- 
siano  et  Primasio  adscriptos  habemus, 
supposititios  esse  tam  ex  stylo ,  quam 
aliis  certis  argumentis  doceri  potest.  Quod 
idem  nobis  verisimile  est  de  scholiis  Se- 
dulio  adscriptis  in  hanc  Epistolam.  Ne- 
que  constat  quemquam  Latinorum  in 
hanc  Epistolam  commentarios  scripsisse 
ante  Anselmum  Cantuariensem ,  si  tamen 
is  auctor  est.  Itaque  Hieronymus  non 
uno  loco  affirmat  hanc  Epistolam  a  La- 
tinis  non  fuisse  receptam.  Scribens  enim 
in  Jes.  6.  ad  illud:  Seraphim  Uabant, 
sic  ait:  JJnde  et  Paulus  Apostolus  in 
Epistola  ad  Hehraeos ,  quam  Latina 
consuetudo  non  recinit  etc,  et  in  cap.  8. 
ejusdem  Prophetae,  ad  illud:  Ego  et 
pueri  mei ,  cum  rursus  hanc  Epistolam 
citaret ,  addidit :  Licet  eam  Latina  con- 
suetudo  inter  canonicas  Scripturas  non 
recipiat.  Quae  eadem  verba  leguntur 
in   ejus  Epist.  ad  Dardanum.    Idem  in 

Epist. ,  quam  ad  Evagrium  de  Melchise- 
dec  scripsit,  quae  est  num.  126.,  cam  ait 
hanc  Epistolam  a  nonnullis  Latinorum 
recipi,  satis  significat  a  plerisque  non 
recipi.  Rursus  idem  in  comment.  super 
Ezech.  28.  verba  quaedam  ex  ea  citans, 
adjecit:  Si  quis  tamen  Epistolam  susci- 
pit.  Et  super  Epist.  ad  Eph.  cap.  2.  et 
in  alia  Epistola:  si  quis  tamen  eam  re- 
cipit:  quasi  videlicet  liberum  sit,  non 
suscipere.  Similiter  in  Zach.  8.  Si  tamen, 
inquit,  in  suscipienda  Epistola  Grae- 
corum  auctoritatem  Latina  lingua  non 
respuit.  Testatur  etiam  Eusebius  lib.  3. 
hist.  Eccles.  cap.  3.  quosdam  fuisse,  qui 
dicerent  huic  Epistolae  ab  Ecclesia  Ro- 
mana  contradici.  Sed  et  lib.  6.  cap.  11. 
recenset  eam  inter  Scripturas ,  quae  a 
multis  in  controversiam  vocantur.  Deni- 
que  nostro  saeculo  Cajetanus  initio  com- 
mentariorum  hujus  Epistolae,  dubiara 
reddit  ejus  auctoritatem ,  dicitque  ex  ea 
sola  non  posse,  si  quod  dubium  iu  fide 
accideret,  determinari.  Porro  simpliciter 
eam  rejicit  Lutherus,  quoniam,  inquit, 
poenitentiam  tollit.  Atque  ita  fere  sen- 
tiunt  Lutherani,  caeterique  nostrae  aeta- 
tis  sectarii,  Calvino  tamen  et  ejus  sequa- 
cibus  exceptis,  qui  eam  in  numerum 
sacrarum  scripturarum  haud  gravate  re- 
cipiunt,  non  tam  Ecclesiae  auctoritate, 
quam  quod  existiment  ex  ejus  Epistolae 
doctrina,  quam  tradit  de  uno  Christi  sa- 
crificio,  convellere  ae  subvertere  se  posse 
sacrificinm  Missae,  quod  Ecclesia  catho- 
lica  toto  orbe  frequentat.  Quibus,  Deo 
dante,  propriis  in  locis  respondebitur. 
Argumenta  vero ,  quae  partim  Cajeta- 
num,  partim  adversarios  moverunt,  ut 
auctoritatem  huic  Epistolae  detraherent, 
istiusmodi  sunt.  Primum:  Hieronymus 
non  fuit  omnino  certus  de  auctore  hajus 
Epistolae.  Et  quoniam  Hieronymi  sortiti 
sumus  regulam,  i^  erremus  in  discre- 
tione  librorum  canonicorum:  ideo  dubio 
apud  Hieronymum  auctore  hujus  Episto- 
lae  existente,  dubia  quoque  redditur 
Epistola:  quoniam  nisi  sit  Pauli,  non 
perspicuum  est  canonicam  esse.  Hoc  ar- 
guiaeQtam  cst  Cajetani  ac  verbatim  ex 


eo  descriptum.  Caetera  argumenta  petun- 
tur  ex  variis  ipsius  Epistolae  locis ,  ex 
quibus  coUigi  putant,  eam  non  posse  referri 
inter  divinas  et  irrefragabiles  Scripturas. 

Secundum  igitur  est  ejusdem  Cajetani: 
Auctor  Epistolae  statim  in  principio  pro- 
bare  volens  Christum  angelis  esse  supe- 
riorem,  infirmo  utitur  argumento  ex  illis 
Scripturae  verbis :  Ego  ero  illi  in  pa- 
trem,  et  ipse  erit  mihi  in  filium ;  quae 
secundam  literam  dicta  sunt  de  Salomone. 
Poterant  enim  Hebraei  facile  respondere, 
non  de  filio  Dei  pronuntiata  fuisse  ea 
verba,  sed  de  puro  homine,  qui  peccare 
potuit ,  et  quidem  graviter  postea  pecca- 
vit.  Uti  autem  his  verbis  in  sensu  mysti- 
co  minorem  reddit  auctoritatem  proban- 
tis,  in  principio  praesertim  Epistolae,  et 
apud  Hebraeos.  Non  ergo  scripta  videtur 
haec  Epistola  spiritu  divino.  Idem  objici 
potest  de  loco  Psalm.  8. ,  quem  hujus 
Epistolae  scriptor  cap.  2.  de  Cbristo  in- 
terpretatur,  quam  secundum  literam  per- 
tineat  ad  totam  speciem  humanam. 

Tertium  argumentam.  Ecdem  1.  cap. 
de  Filio  Dei  loqui  videtur  hic  auctor,  ut 
de  creatura,  dum  eum  non  substantiam 
patris,  sed  splendorem  substantiae  ejus 
vocat.  Et  iterum  cum  ait :  Tanto  melior 
angelis  effectus  etc. ,  quasi  videlicet  non 
genitus ,  sed  factus  esset  angelis  superior. 

Quartum.  Cap.  6.  lapsis  denegat  re- 
conciliationem ,  his  verbis :  Impossibile 
est  eos,  qui  semel  sunt  illuminati,  ite- 
rum  renovari  ad  poenitentiam.  Qua  in 
doctrina  persistit  cap.  10.,  negans  relin- 
qui  hostiam  pro  peccato  voluntarie 
peccantibus  post  acceptam  notitiam  ve- 
ritatis.  Et  cap.  12.  dicens:  Esau  non 
invenisse  poenitentiae  locum ,  quamvis 
cum  lacrymis  inquisisset  eam.  Haec 
autem  pugnant  cum  doctrina  Christi  et 
Ecclesiae. 

Quintum.  Cap.  9.  dicit  in  arca  testa- 
menti  faisse  urnam  auream  habentem 
manna  et  virgam  Aaron,  quae  fronduerat, 
et  tabulas  testamenti.  Hoc  autem  esse 
videtur  contra  fidem  historiae  3  Reg.  8., 
quae  testatur  in   arca  non  aliud  fuisse, 

nisi  duas  tabulas  lapideas,  quas  posuerat 
in  ea  Moses. 

Sextum.  Eodem  capite  argumentatiir 
ex  vocabulo  testamenti ,  secundum  eam 
significationem ,  quam  apud  Graecos  et 
Latinos  habet,  dicens:  Ubi  enim  testa- 
mentum  est,  mors  necesse  est  intercedat 
testatoris  etc.  Respicit  autem  ad  loca 
Jer.  31.  et  Exod.  24.,  ubi  secundum 
veritatem  Hebraicam  non  testamentum 
nominatnr,  sed  foedus  seu  pactum ; 
qiiemadmodum  et  Hicronymus  utroque 
loco  vertit,  foedus  autem  seu  pactum 
generalem  habet  significationem.  Unde 
prorsus  invalida  videtur  argumentatio, 
qua  ex  nomine  testamenti  probat  neces- 
sitatem  mortis  Christi.  Haec  duo  postre- 
ma  argumenta  ejusdem  sunt  Cajetani. 

Verum,  hac  contradictione  tam  Caje- 
tani ,  quam  aliorum  non  obstante ,  certis- 
sime  nobis  tenendum  est,  Epistolam  ad 
Hebraeos  esse  scripturam  sacram ,  eam- 
que  iuter  canonicas  ab  Ecclesia  receptam. 
Quotquot  enim  extant  sive  iu  conciliis, 
Bive  in  decretis  Pontificum,  sive  in  scri- 
ptis  Patrum,  Indices  seu  Catalogi  divir 
narum  scripturarum  ,  hanc  Epistolam  in- 
ter  eas  recensent.  Ea  concilia  sunt ,  Lao- 
dicenum  ante  Hieronymi  tempora  cele- 
bratum  can.  ult.,  Carthaginense  tertium 
can.  47. ,  cujus  canonis  auctoritatem 
allegat  August.  Epist.  2.36. ,  coucilium 
Romamum  LXX.  episcoporum  sub  Ge- 
lasio  I.  Pontifice.  Denique  Concil.  Flo- 
rentinum  in  decreto  Armenis  dato,  et 
Concil.  Trid.  sess.  4.  His  adde  Innocen- 
tium  primum  in  Epist.  3.  ad  Exuperium ; 
Athanasium  in  synopsi  Scripturae  sacrae; 
Gregorium  Nazianzenum  in  carmine  de 
scripturis  authenticis ;  Amphilochium  in 
carmine  ad  Seleucum  ;  Augustinum  lib.  2. 
de  doct.  Christ.  cap.  8. ,  nec  non  in  Spe- 
culo.  Item  Avitum  Viennensem  in  car- 
mine;  Isidorum  lib.  6.  Origiuum;  Cassio- 
doium  lib.  1.  divin.  lect.  cap.  4.  et  Da- 
mascenum  lib.  4.  de  fide  cap.  18.  Qui 
omnes  scripturarum  catalogum  texentes, 
Epistolam  ad  Hebraeos  illi  inseruerunt. 
Imo  hoc  idem  factum  fuisse  a  Patribus 
Concilii    Nicaeni    vald6    probabile    est. 


Cum  enim  Hieronymus  in  praefatione, 
quam  praefixit  libro  Judith,  significet 
Nicaeni  Concilii  Patres  constituisse  cer- 
tum  numerum  scripturarum  canonicarum ; 
constet  autem  Athanasium  illi  concilio 
interfuisse;  nequaqnam  verisimile  est, 
hunc  relaturum  fuisse  Epistolam  ad  He- 
braeos  inter  scripturas  canonicas,  nisi 
juxta  praescriptum  et  auctoritatem  ejus- 
dem  concilii.  Sane  D.  Thomas  in  prologo 
sui  commentarii ,  quum  dicit  ante  syno- 
dum  Nicaenara  fuisse  a  quibusdam  dubi- 
tatum  de  hac  Epistola;  significare  videtur 
eam  dubitationem  aliquo  canone  Nicaeni 
Concilii  fuisse  sublatam.  Quod  quidem 
apertias  a  Lirano  significatum  est,  quum 
affirmat  in  suo  prooemio,  Ecclesiam  in. 
synodo  Nicaena  hancEpistolam  recepisse. 
Quod  idem  testatur  Sixtus  Senensis  lib. 
1.  bibl.  sanctae ,  et  Dionysius  Carthus. 
in  commentario. 

Accedit  ad  haec ,  quod  Patres  in  suis 
scriptis  passim  utuntur  testimoniis  ex  hac 
Epistola  depromptis,  tanquam  divinis: 
non  Graeci  modo ,  de  quo  Hierouymus 
ad  Evagrium  scribens  testatur  eos  omnes 
Epistolam  ad  Hebraeos  recipere;  verum 
etiam  Latinorum  praecipui ,  ut  Hilarius, 
Ambrosius  ,  Optatus ,  Augustinus  et  ipse 
Hieronymus,  ac  caeteri,  qui  eos  secuti 
sunt.  Sed  et  ante  hos  omnes  Clemens 
Romanus  Apostolorum  discipuhis  in  qua- 
dam  Epist. ,  quam  ad  Corinthiorum  Ec- 
clesiam  scrlpsit,  referente  Eusebio  lib.  3. 
hist.  cap.  32.,  multa  habet,  in  quibus  ad 
ea ,  quae  in  Epistola  ad  Hebraeos  prae- 
sertim  cap.  11.  scripta  sunt,  alludit. 

Restat  nunc ,  ut  ad  ea ,  quae  in  con- 
trarium  adferuntur,  respoudeamus.  Ita- 
que  dicendum  est,  ex  eo  quod  veteres 
quidam  ecclesiastici  scriptores  partim 
hanc  Epistolam  non  agnoverunt,  partim 
de  ejus  auctoritate  dubitaverunt,  maxime 
autem  ex  eo,  quod  Hieronymus  ideuti- 
dem  scribit,  Latinorum  consuetudine  eam 
non  fuisse  receptam  ;  satis  ostendi ,  quod 
non  semper  apud  catholicos  omnes  indu- 
bitata  fuerit  ejus  auctoritas.  Neque  id 
mirum;  quandoquidem  et  alii  quidam 
libri  sacri  non  statim  omnium  consensu 

fuerunt  approbati,  neque  statim  initio  in 
cauonem  scripturarum  relati :  ut  Apoca- 
lypsis  Joannis ,  et  libri  Macbabaeorum. 
Caeterum  progressu  temporis,  accedente 
praesertim  conciliorum  definitione,  sicut 
de  aliis  nonnuUis,  ita  et  de  Epistola  ad 
Hebraeos,  in  universum  submota  fuit  om- 
nis  dubitatio.  Quanquam  quod  de  La- 
ctantio  et  Arnobio  objiciunt,  eos  nusquam 
citare  hanc  Epistolam,  facile  solvitur: 
quoniam  nec  alias ,  nisi  rarissime ,  citant 
scripturas.  Erat  enim  illis  instituta  dispu- 
tatio  contra  gentiles ;  apud  quos  scriptu- 
rarum,  quas  illi  non  recipiebant,  auctori- 
tas  frustra  proferebatur ;  quemadmodum 
ipse  Lactantius  testatur  divin.  instit.  lib. 
5.  cap.  4. 

IUud  quoque  quod  objiciebatur,   vete- 
res  quosdam  epistolarum  Pauli  commen- 
tatores    solam    eam,    quae  ad  Hebraeos 
scripta  est,  omisisse;  non  efficit,  ut  eam 
non   agnoverint   pro    scriptura  canonica. 
Non  enim  propter  auctoritatem  dubiam, 
sed  quod  auctor  incertus  ac  dubius  habe- 
retur ,  ab  ea  abstinuerunt.  Siquidem  con- 
stitutum  illis  erat  in  solas  Pauli  Epistolas 
commentari.  Praeterea  fieri  potuit,  utLa- 
tinis  quibusdam  orthodoxis  idcirco  suspe- 
cta  esset  haec  Epistola ,   atque  eam   ob 
causam  tardius  recepta,  quod  alicubi  vi- 
deretur  Novato  patrocinari,  qui  lapsis  a 
baptismo  reconciliationem  negabat.  Quae 
haeresis  apud  Romanos  exorta   graviter 
Ecclesiam  infestavit;  ut  propterea  veri- 
simile  sit,  putasse  nonnullos,  huicEpisto- 
lae  ab  Ecclesia  Romana,  sicut  Eusebius 
refert,    fuisse  contradictum.     Quanquam 
profecto,    si  quos  hoc  movit,  ii  diligcn- 
tius  ea  loca  hujus  Epistolae  debebant  ob- 
servare ,    ubi  auctor   hortatur   lapsos   ad 
poeniteDtiam ,   atque  ita  praebet  iis  spem 
salutis  cap.  3,  13.,  cap.  4,   16.,  cop.  5., 
ubi  describitur  officium  pontificis ,  cap.  8, 
12.,  cap.  9,  14.  Huc  etiam  facit  doctrina 
cap.  12.  de  disciplina  paterna,   qua  Deus 
filios  SU08  castigat,  utique  non  immeritos, 
sed  nuuc  gravius ,   nunc  minus  graviter 
delinquentes.    Vide  eodem  cap.  v.  13.  et 
24.  Ac  omnibus  his  locis  cousule  nostrum 
Commentarium. 


Jam  quod  ad  caeteras  objectiones  atti- 
net,  infirma  plane  ea  est,  quam  primo  loco 
verbis  Cajetani  posuimus.  Nam  ut  detur 
incertum  ac  dubium  esse  hujus  Epistolae 
auctorem,  de  qua  re  mox  agemus;  nulla 
tamen  ratione  consequens  est  incertam  ac 
dubiam  reiinqui  ipsius  Epistolae  auctori- 
tatem.  Alioquin,  hac  ratione  multi  alii 
libri  resecandi  essent  a  canone;  ut  Re- 
gum  ,  Paral. ,  Job  ,  Sapientiae ,  Macha- 
baeorum ,  et  alii :  quorum  etsi  scriptores 
aut  ignoramus ,  aut  non  omnino  certos 
habemus ,  auctoritas  tamen  apud  Eccle- 
siam  inconcussa  est;  sicut  de  libro  B. 
Job  testatur  Gregor.  initio  Moral.  Cum 
enim  constet  auctorem  seu  dictatorem 
esse  Spiritum  S. ,  de  scriptore  tanquam 
de  calamo  minus  laborare  solet  Ecclesia. 
Reliqua  tam  Cajetani ,  qam  aliorum  ar- 
gumenta ,  quomodo  dissolvenda  sint ,  in 
commentario  inter  exponendum  ,  Deo  fa- 
vente ,  dicemus,  quum  ad  ea  loca  ventum 
fuerit,  quae  ab  illis  objiciuntur. 

'  IUud  addo  :  Si  istorum  argumenta  va- 
lent   contra  auctoritatem    divinam  hujus 
Epistolae,  pari  ratione  similia  argumenta 
vttlitura     contra    alias    Pauli    Epistolas. 
Nam  et  in  aliis   non   semper  Scripturas 
profert  secundum  sensum  iitcralem ,    sed 
saepe  juxta  sensum   mysticum  aut  mora- 
lem.    Interdum  quoque  Scripturas  aliud 
loquentes     suo      instituto     accommodat. 
Exempla   sunt  Rom.   3.    Quia   non  est 
justus  quisquam  j  non  est  int^IUgens,  et 
caetera,   quae  ibi    ex  Psalmis   contexit. 
Item  cap.  8.    Propter  te   mortificamur 
tota  die  f   ex  Psalm.  43.    Item  cap.  10. 
Ne  dixeris  in  corde  tuo :  Quis  ascendit 
in  coelutn  f    et  quae  sequuntur  ex  Deut. 
30.  Item  1  Cor.  9.  No7i  alligabis  os  bovi 
trituranti ,   ex  Deut.  25.    Item  cap.  15. 
Omnia  subjecit   sub    pedibus  ejus ,    ex 
Psalm.    8. ,    ubi    sane    Apostolus    eodem 
sensu   versum    illum    adducit,    quem    ei 
attribuit  haec  epist.  cap.  2.    Item  2  C^r. 
4.  Credidi,  propter  quod  locutus  sum, 
ex  Psalm.  115.     Item  cap.  8.  Qui  mul- 
tum ,  non  abundavit,  et  qui  modicum, 
non  minoravit,  ex  Exod.  16.  Item  Gal. 
3.    Maledictus    omnis ,    qui   pendet    in 

ligno,  ex  Deut.  21.  Item  Epb.  4.  Ascen- 
dens  in  allum ,  captivam  duxit  capti- 
vitatem  f  dedit  dona  hominibus ,  ex 
Psalm.  67.  Item  eodem  cap.  Irascimini 
et  nolite  peccare ,  ex  P,«alm.  4.  Poteram 
et  alia  nonniilla  adjungere,  sed  haec  satis 
sint,  ut  doceamus  non  statim  labefactari 
scriptoris  auctoritatem ,  si  quam  Scriptu- 
ram,  sive  docendi  sivi  exbortandi  gratia, 
proferat  extra  eum  sonsum,  quem  pri- 
mum  prae  oculis  babuit  is,  qui  scripsit. 

QUAESTIO  II. 
De  auctore  hujus  Epistolae. 

Diversa  a  superiore  quaestio  est,  ea- 
demque  difficilior  ac  magis  apud  antiquos 
controversa,  quisnam  Epistolae  ad  He- 
braeos  scriptor  fuerit.  Nam  a  Paulo  scri- 
ptam  non  esse  quidam  existimarunt ,  his 
potissimum  arguraentis  adducti.  Primo, 
quia  cum  caeterae  omnes  Epistolae  Pau- 
linae  nomen  ejus  cum  salutatione  prae- 
fixum  babeant,  baec  sola  sine  nomine  et 
salutatione  statim  rem  ipsam  aggreditur. 
Secundo ,  quoniam  et  stylus  Epistolae,  et 
ipsa  docendi  ratio  multum  distat  a  caete- 
ris  Pauli  Epistolis,  estque  omniuo  ejus 
oratio  longe  gravior,  copiosior,  ornatior, 
quam  caeterarum.  Tertio,  quia  scriptor 
Epistolae  cap.  1.  locum  Psalm.  2.  Ego 
hodie  genui  te,  multo  aliter  interpreta- 
tur  quam  ipse  Paulus  Act.  13.  Hic  enim 
*  auctor  ea  verba  refert  ad  aeternam  Filii 
Dei  generationem :  Paulus  vero  ad  tem- 
poralem  ejus  a  morte  resuscitationem. 
Quarto,  quia  hic  auctor  diserte  numerat 
seipsum  inter  eosj  in  quos  evangelica 
salus  confirmata  fuit  per  illos ,  qui  audie- 
ruiit  a  Domino  Jesu.  Id  autem  fortiter 
de  se  Paulus  negat,  ita  de  suo  Evangelio 
loquens  Gal.  1.  Neque  enim  ego  ah  ho- 
mine  accepi  illud ,  neque  didici,  sed 
per  reuelationem  Jesu  Christi.  Unde  et 
de  primariis  Apostolis  ita  scribit  ejusdem 
Epist.  cap.  2.  Mihi  enim ,  qui  videban- 
tur  esse  aliquid ,  nihil  contulerunt.  Ur- 
get  boc  argumentum  inter  alia  praecipue 
Cajetanus,  ut  doceat  banc  Epistolam 
Pauli  non  esse.  Sentiunt  cum  eo  Erasmus 
et  plerique  omnes  nostri  temporis  sectarii, 


etiam  illi,  qui  Epistolam  ipsam  agnoscunt 
pro  sacra. 

Porro  veteres ,  qui  cam  Pauli  non  esse 
putarnnt,  aliis  quibusdara  auctcribus  at- 
tribuerunt;  alii  Barnabae,  alii  Lucae, 
alii  Cleraenti  Komano.  Nec  defuerunt, 
qui  TertuUiano  adscriberent,  si  Lirano 
et  Sixto  Senensi  credimus.  Sed  boc  po- 
stremum  facillime  refellitur,  tum  ex  stylo 
diversissimo ,  tum  quia  Tertullianus  La- 
tine  scripsit,  non  Graece;  nec  ei  quid- 
quam  commune  cum  Hebraeis,  ut  ad  eos 
Epistolam  scriberet.  Apertissime  vero 
ex  eo,  quod  duo  Clementes,  Romanus  et 
Alexandrinus,  ambo  Tertulliano  anti- 
quiores ,  hujus  Epistolae  meminerint, 
quodque  TertuUianus  ipse  lib.  de  pudi- 
citia  cap.  20.  hanc  Epistolam  Barnabae 
adscribit ,  ut  et  Hieronymus  de  eo  testa- 
tur  in  catalogo ,  de  Paulo  agens. 

Verumtamen  nec  Barnabam  ejus  esse 
auctorem  ex  eo  probatur,  quia  non  nisi 
unam  ab  eo  scriptam  Epistolam  veteres 
agnoverunt,  eam  autem  fuisse  plane  ab 
ista  diversam ,  manifeste  patet  ex  Cle- 
mente  Alexandrino,  qui  Stromatum  lib. 
2.  et  5.  complures  ex  Epistola  Barnabae 
sententias  recitat,  quarum  nulla  hic  legi- 
tur.  Agens  autem  in  eodem  opere  de 
Epistola  ad  Hebraeos  non  eam  Barnabae, 
sed  Paulo  censet  adscribendam.  Idem 
patet  ex  interpretatione  nominum  He- 
braicorum  apud  Hieronymum,  ubi  Epi- 
stola  Barnabae  ab  ea,  quae  ad  Hebraeos 
scripta  est ,  distinguitur ,  ac  diversa  con- 
tinet  Hebraica  nomina.  Praeterea  nec 
apparet  tantam  fuisse  eloquentiam  Bar- 
nabae,  quantam  fuisse  sui  auctoris  haec 
Epistola  loquitur.  Nam  Act.  14.  Paulum 
quidem  Mercurium ,  Barnabam  autem 
Jovera  vocabant  Lystrenses ,  ea  nimirum 
ratione,  quod  Paulus  tanquam  eloquen- 
tior  dux  esset  sermonis.  Ut  ne  id  addam, 
quoniam  apocryphum  est,  quod  lib.  1. 
recognit.  Clementis  Barnabas  introduci- 
tur  expers  artis  dicendi  et  disserendi, 
simpliciter  et  absque  ullo  sermonis  ornatu 
Cbristum  Romanis  annuntiasse,  et  ob  id 
a  Philosophis,  aliisque  doctis  irrisum 
fuisse. 

Porro  Clemens  et  Lucas  non  tantae 
fueiunt  auctoritatis  apud  Hebraeos ,  ut 
de  profundis  Cbristianae  fidei  nijsteriis 
ad  eos  instruendos  literas  darent.  Quam- 
vis  enim  Clemens  fuerit  in  sede  Romana 
Petri  successor,  quia  tamen  homo  gentilis 
erat,  parum  ponderis  ad  persuadendum 
habuisset  ejus  Epistola  apud  Judaeos,  ut 
qui  doctrinam  et  institutionem  de  rebus 
religionis  a  gentilibus  accipere  nunquam 
in  animum  induxissent.  Adde,  quod  ipse 
Glemens  dum  in  sua  ad  Corinthios  Epi- 
stola,  sicut  superius  ex  Eusebio  retuli, 
subinde  sententias  ex  Epistola  ad  He- 
braeos  intexit;  alterius  eam  auctoris  esse 
quam  suam ,  planissime  declarat.  Ut  ta- 
ceam,  quod  hujus  Epistolae  stylus  et 
dictio  non  est  hominis  Romaui,  sed  He- 
braei  Graece  periti.  Jam  nec  illud  in 
Clementem  quadrat,  quod  est  in  fine 
Epistolae ,  ubi  auctor  rogat  Hebraeos : 
ut  pro  se  orent,  quo  celerius  iis  resti- 
tuatur.  Cum  enim  Clemens  esset  episco- 
pus  Romanus  non  in  Judaea ,  sed  Romae 
morari  eum  conveniebat ,  ubi  et  moratum 
fuisse  constat.  Sed  nec  ante  pontificatum 
Clemens  in  Judaea  fuit  versatus. 

Quanquam  et  ex  temporum  ratione 
satis  haec  opinio  refellitur.  Scripta  est 
enim  Epistola  ante  excidium  Jerosoly- 
mitanum ,  eo  scilicet  tempore ,  quo  adhuc 
fideles ,  qui  in  Judaea  erant,  a  Judaeis 
infidelibus  varie  vexabantur.  Super  his 
enim  eos  consolatur  anctor  Epistolae 
cap.  10.  et  12.  Idipsum  ex  eo  manife- 
stum  est,  quia  disputat  de  abrogatione 
sacerdotii  ei  sacrificiorum  veteris  legis, 
quod  non  admodum  opus  erat  urbe  jam 
everya  teraploque  destructo ,  extra  qiiod 
nefas  erat  Judaeis  sacriticare.  Saltem  ejns 
destructionis  ac  sacrificiorum  cessationis 
alicubi  meminisset,  occasione  suae  dispu- 
tationis  institntae  de  sacerdotio  et  sacri- 
ficiis  illius  templi.  Quod  adeo  non  facit, 
ut  cap.  8.  affii-met  adhuc  esse,  qui  secun- 
dum  legem  offerant  munera,  et  cap.  7. 
9.  10.  et  13.  alia  multa  dicat,  ex  quibus 
facile  intelligatur  Aaronicum  sacerdotium 
eo  tempore  adhuc  in  usu  fuisse.  At  vero 
Clemens    Ecclesiam     Romanam     regere 


coepit  anno  post  eversionem  Jerosolymo- 
rum  vigesimo.  Nisi  quis  dicat  illum  hanc 
Epistolam  viginti  et  amplius  annis  ante 
suum  pontificatum  scripsisse,  quod  nuUo 
modo  est  verisimile.  Nam ,  ut  diximus, 
eum ,  qui  ad  Hebraeos  de  rebus  tam  ar- 
duis,  cum  spe  fructus  scriberet,  oportebat 
virum  esse  summae  auctoritatis ,  qualis 
utique   Clemens  illo   tempore    non   erat. 

Haec  paulo  prolixius,  ad  redargueadam 
illam  de  Clemente  opinionem,  ut  ne  quem 
failat  Erasmi  annotatio,  quae  est  ad  finem 
annotat.  Epist.,  ubi  sententiam  hanc  cea- 
set  admodum  probabilem,  eamque  Hie- 
ronymo  conatur  adscribere,  quod  is  iu 
catalogo  de  Clemente  agens ,  sibi  videri 
dicat  Epistolam  Clementis ,  quam  ad  Co- 
rinthios  scripsit,  characteri  Epistolae, 
quae  sub  Pauli  nomine  ad  Hebraeos  fer- 
tur,  convenire,  et  omnino  grandem  in 
utraque  similitudinem  agnoscat.  Quae 
quidem  verba  Hieronymus  ab  Eusebio 
mutuatus  est,  eadem  pene  scribente  hist. 
lib.  3.  cap.  32.  Ex  quo  loco  palam  est, 
de  interprete  Epistolae,  non  de  auctore, 
haec  ab  illis  dicta  esse,  praesertim  cum 
uterque  testetur ,  Clementem  in  sua  Epi- 
stola  verbatim  nonnulla  citare  ex  Episto- 
la  ad  Hebraeos. 

Cum  igitur  haec  Epistola  neque  Cle- 
mentis  sit,  neque  cuju.spiam  eorum,  qui- 
bus  attribula  fuit  ab  iis,  qui  Pauli  eam 
esse  negarunt ;  eo  necesse  est  veniatur, 
ut  aut  cum  Cajetano  prorsus  auctorem 
ignoremus,  aut  cum  aliis  Catholicis  fatea- 
mur  non  alium  esse  quam  Paulum.  Atqui 
sane  Paulum  esse  auctorem  multa  sunt, 
quae  confirment.  Primura  auctoritas  Grae- 
corum  Patrum,  qui  omnes,  iino  Cajo,  de 
quo  Hieronymus  in  catalogo  scribit,  ex- 
cepto,  hanc  Epistolam  receperunt  ut  Pau- 
linam.  Nominatim  Dionysius  Areopagita, 
Cleraens,  Dionysius,  Alexander  et  Acha- 
nasius  Alexandrini.  Item  Gregorius  Na- 
zianzenus ,  Chrysostomus  et  reliqui  his 
posteriores.  Nam  de  prioribus  id  proba- 
tur  tum  ex  Origene,  cujus  verba  recitat 
Euseb.  hist.  lib.  6.  cap.  19. ,  tum  ipsius 
Hieronymi  testimonio ,  cujus  in  Epistola 
129.,  quae  est  ad  Dardanum,  haec  verba 


IN  EPISTOLAM  AD  HEBRAEOS. 


sunt:  Ulud  nostris  dicendum  est,  hanc 
Epistolaniyquae  inscribitur  ad  Hebracos, 
non  solum  ab  Ecclesiis  Orientis,  sed  ab 
omnibus  retro  ecclesiasticis  Graeci  ser~ 
monis  seriptoribus ,  quasi  Pauli  Apo- 
stoli  suscipi.  Sic  ille. 

Secundo  probat  id  Latinorum  Patrum 
auctoritas.  Quamvis  euim  usque  ad  Hie- 
ronjmi  tempora ,  sicut  ipso  variis  locis 
indicat,  fuerint  inter  Latinos,  a  quibus 
haec  Epistola,  vel  non  ut  canonica  vel 
certe  non  ut  Paulina  reciperetur,  atque 
ipse  etiam  interdum  dubie  loquatur,  suam 
tamen  sententiam  aperte  satis  exposuit 
in  Epist  jam  allegata  ad  Dardanum,  nec- 
non  in  prologo  comment.  Epist.  ad  Ti- 
tum,  et  contra  Jovinian.  lib.  L  cap.  9. 
Coustat  enim,  Latinorum  praecipuos,  Hi- 
larium,  Optatum,  Ambrosium  atque  alios 
Hieronymo  antiquiores,  Tertulliano  et 
Cypriano  exceptis,  passim  eam,  non  so- 
lum  ut  sacram,  verum  etiam  ut  Paulinam 
citare.  Nam  de  posterioribus  minor  du- 
bitatio  est.  Augustinus  enim  de  doctr. 
Christ.  lib.  2.  cap.  8.  eam  caeteris  Pauli 
Epistolis  accenset.  Et  fere  quotquot  dein- 
ceps  secuti  sunt,  eam  pro  Paulina  agno- 
verunt. 

Tertio  facit  huc  Conciliorum  atque 
Pontificum  auctoritas.  Nara  Concilium 
Laodicenum,  Carthaginense  tertium,  Ro- 
manum  sub  Gelasio  Papa,  Florentinum  et 
Trident.  in  catalogo  Scipturarum  Episto- 
lam  ad  Hebraeos  caeteris  Pauli  Epistolis 
aggregant.  Quod  idem  fecit  in  suo  cata- 
logo  Innocentius  L  Quin  et  in  magno 
Conc.  Nicaeno  idem  factum  esse,  B.  Tho- 
mas  et  Lyranus  supra  citati  nobis  aucto- 
res  sunt. 

Quarto  accedit  usus  perpetuus  Eccle- 
siae,  quae  in  divinis  officiis  non  aliter 
quam  Pauli  nomine  lectiones  ex  hac  Epi- 
stola  recitare  consuev^it. 

Quinta  probatio  sumitur  ex  testimonio 
Petri  Apostoli,  qui  duas  ad  Hebraeos  sive 
Judaeos  gcripsit  Epistolas.  Quod  quidem 
de  priori  constat  ex  ejus  inscriptione. 
Nam  advenae  dispersionis,  ad  quos  scri- 
bit,  utique  Judaei  intelliguntur,  non  gen- 
tiles.    Posteriorem  vero  ad  eosdem  scri- 


ptam  esse  docent  illa  verba  cap.  3.  Hanc 
ecce  vobis  secundam  scribo  Epistolam. 
Atqui  capite  eodem  cum  eos  hortaretur, 
ut  promissa  Domini  exspectarent,  utque 
satagerent  immaculati  et  inviolati  ab 
eo  ijtveniri  in  pace ,  atque  ejus  long- 
animitatem,  salutem  arbitrarentur,  ita 
subjungit :  Sicut  et  charissimus  frater 
noster  Paulus  secundum  datam  sibi  sa- 
pientiam  scripsit  vobis.  Scripsit  igitur, 
Petro  teste,  Paulus  aliquam  Epistolam 
ad  Hebraeos.  Quae  profecto  non  alia  esse 
potest  quam  ista,  cum  reliquae  omnes 
aut  scriptae  sint  ad  Ecclesias  ex  genti- 
bus  aut  ad  singulares  personas.  Et  vero 
de  hac  ipsa  Epistola  Petrum  loqui,  inde 
ulterius  probant,  quia  verba  Pauli  a  Petro 
indicata  in  hac  monstrari  possunt;  nimi- 
rum  cap.  10.,  ubi  dicit:  Accedamus  cum 
vero  corde  in  plenitudine  fidei,  aspersi 
corda  a  conscientia  mala,  et  abluti  cor~ 
pus  aqua  munda:  teneamus  spei  no- 
strae  confessionem  indeclinabilem;  fide- 
lis  enim  est,  qui  repromisit  etc.  Et  in- 
fra :  Nolite  itaque  amittere  confidentiam 
vestram,  quae  magnam  habet  remune- 
rationem.  Patientia  enim  vobis  neces- 
saria  est,  ut  voluntatem  Dei  facientes, 
reportetis  promissionem  etc. ,  et  quae 
sequuntur.  Cujusmodi  etiam  nonnulla  ha- 
bentur  ultimo  et  penultimo  capite. 

Verum  haec  probatio  non  videtur  aliis 
quibusdam  usquequaque  certa.  Primum, 
quia  non  ad  solos  Judaeos  Petrus  suas 
Epistolas  direxit,  sed  etiam  ad  gentiles; 
quod  Augnstinus  testatur  lib.  22.  contra 
Faustum  cap.  89.  Idque  etiam  ex  qui- 
busdam  epistolarum  B.  Petri  verbis  col- 
Ilgi  posse  putant,  maxime  ex  eo,  quod 
dicitur  1  Epist.  2.  Et  ipsi  tanquam  la- 
pides  vivi  superaedificamini,  quasi  di- 
cat :  Non  solura  Judaei,  sed  et  vos  gen- 
tiles;  sicui,  hoc  ipsum  expressius  docet 
Paulus  Eph.  2.  Rursumque  ex  eo,  quod 
postea  sequitur:  Quia  aliquando  non 
populus,  nunc  autem  populus  Dei;  qui 
non  consecuti  misericordiam,  nunc  au- 
tem  consecuti.  Quae  verba  ex  Osee  pro- 
pheta  desumpta,  Paulus  ad  Rom.  9.  de 
gentili  populo  fuisse  praedicta  interpre- 

tatur.  Deincle,  ut  ad  solos  Jndaeos  scri- 
ptae-  sint;  nondum  constabit,  memoratis 
Pctri  verbis  Epistolam  ad  Hebraeos  signi- 
ficari.  Nam  et  Epistola  ad  Romanos  ita 
scripta  est,  nt  gentilibns  et  Jndaeis  esset 
communis,  quemadmodum  in  argumento 
illius  Epistolae  satis  a  nobis  demonstra- 
tum  est.  Atqui  in  eadem  Epistola  cap.  2., 
qui  locus  etiam  ad  marginem  in  Epistola 
B.  Petri  solet  annotari,  Judaeum  Paulus 
sic  alloquitur:  An  divitias  bonitatis  Dei 
et  patientiae  et  longanimitatis  C07item- 
nis ;  ignorans  quoniam  henignitas  ejus 
ad  poeriitentiam  te  adducit?  Qua  qui- 
dem  interrogatione  Judaeos  admonet,  ut 
Domini  longanimitatem  salutem  ar- 
bitrenturj  ut  B.  Petrus  loquitur.  Imma- 
culaios  autem  et  inviolatos,  ut  se  Deo 
custodiant  y  quod  idem  Petrus  monot; 
hoc  Paulus  hortatur  initio  cap.  12.  dictae 
ad  Rom.  Epistolae.  Obsecro  vos,  inquit, 
ut  exhibeatis  corpora  vestra  hostiam 
viventem,  sanctam  etc.  Sed  bae  obje- 
ctiones  adversus  probationem ,  quae  ex 
Petri  testimonio  sumitnr,  quam  parum 
valeant,  apparebit,  partim  ex  iis,  quae 
dicturi  sumus  in  argumento  prioris  Epi- 
stolae  Petri  Apostoli,  partim  ac  plenius 
in  commentario  secundae  Epistolae ,  ad 
illa  ipsa  verba:  Sicut  et  carissimus  fra- 
ter  noster  Paulus  scripsit  vohis. 

Porro  sunt  et  aliae  rationes,  quae  pro- 
babiliter  suadeant  hanc  Epistolam  esse 
Pauli ;  quarnm  una  est  ex  argumento, 
ejusque  tractatione.  Nam  argumentum 
cum  Epistolis  ad  Romanos  et  ad  Galatas 
magna  parte  convenit:  ipsa  vero  dispu- 
tatio  seu  tractatio  multnm  habet  subtili- 
tatis  ac  profundae  eruditionis.  Sententiae 
quoque  divinae  snnt  ac  Paulino  spiritu 
dignae:  nec  in  alium  aptius  competit, 
quod  sub  finem  Epistolae  dicit:  Confi- 
dimus  quia  honam  conscientiam  hahe- 
mus,  in  omnibus  bene  volcjdes  conver- 
sari.  Nam  Paulus  apud  Hebraeos  male 
audiebat,  tanquam  legis  Mosaicae  deser- 
tor  et  contemptor :  ideo  conscientiam 
suam  apud  eos  commendat;  sieut  et  fe- 
cerat  Act.  23.  in  Concilio  Judaeorum, 
iisdem  pene  verbis,  ita  dicens :  Viri  fra- 


tres,  ego  omni  conscientia  hona  conver- 
eatus  sum  ante  Deum  etc.  Facit  huc 
item  mentio  Timothei,  cum  quo  promittit 
se  eos  invisurum.  Constat  enim  Timo- 
theum  Romae  Paulo  adfuisse,  nec  quen- 
quam  alium  illi  fuisse  amore  et  familia- 
ritate  conjunctiorem.  Videre  licebit  Oe- 
cumenium  in  argumento  hujus  Epistolae; 
ubi  bene  probat  Paulum  esse  auctorem. 

Postremo,  suadet  multanim  sententia- 
rum,  quae  in  hac  Epistola  leguntur,  simi- 
litudo  cum  aliis  ab  eo  scriptis.  Nam  illud 
capitis  2.  Nunc  autem  necdum  videmus 
omnia  suhjecta  ei,  convenit  cnm  eo, 
quod  ait  1  Cor.  15.  Cum  autem  suhjecta 
fuerint  ilU  omnia.  Et  illud  ejusdem  ca- 
pitis  secundi :  Eum  autem,  qui  modico 
quam  angeli  minoratus  est,  videmus 
Jesum  propter  passionem  mortis  gloria 
et  honore  coronatum,  plane  consonat  ei, 
quod  dicit  Phil.  2.  Qui  cum  in  forma 
Dei  esset,  semetipsum  exinanivit  for- 
mam  servi  accipiens.  Propter  quod  et 
Deus  exaltavit  illum  et  donavit  illi 
nomen,  quod  est  super  omne  nomen  etc. 
Praeterea  locus  cap.  quinti  in  fine,  per- 
similis  est  iis,  quae  scribuntur  1  Cor.  2. 
et  3.  Agitur  enim  utrobique  de  spiritua- 
libus  et  animalibus,  perfectis  et  parvulis, 
solidi  cibi  capacibus  et  lacte  nutriendis ; 
sensum  exercitatum  babentibus  ad  diju- 
dicandum  omnia  et  non  percipientibus 
nec  inteiligentibus  ea,  quae  sunt  spiritus 
Dei.  Rursus  illud,  quod  de  Abraham  di- 
citur  cap.  11.  Arbitrans,  quia  et  a  mor- 
tuis  suscitare  potens  est  Deus,  convenit 
cum  eo,  quod  idem  Patriarcha  dicitur 
Rom.  4.  credidisse  ei,  qui  vivificat  mor- 
tuos.  Illa  quoque  verba  cap.  12.  Non 
enim  accessistis  ad  tractahiletn  montem, 
et  caetera,  quae  seqnuntur,  quamvis 
multa,  sensu  tamen  eadem  sunt  cum  illis 
paucis  Rom.  8.  Non  enim  accepistis  spi- 
ritum  servitutis  iterum  in  timorc,  sed 
accepistis  spiritum  adoptinnis  filiorum. 
Sunt  et  praecepta  non  re  tantnm  eadem, 
sed  et  verbis  siniillima,  {[uale  est  illud 
cap.  12.  Pacem  sequimini  cum  omnihus. 
Et  ista  cap.  13.  Charitas  fraternitatis 
maneat  in  vohis.  [Hospitalitatem  nolite 

ohlivisci.  Et  iterum:  Beneficentiae  et 
communionis  nolite  obJivisci.  Quae  om- 
nia  in  Epistola  ad  Eonianos  cap.  12.  sic 
efferuntur  :  Cum  omnibus  hominibus  pa- 
cem  habentes.  Charitate  fraternitatis 
invicem  diligentes.  Hospitalitatem  se- 
ctantes.  Necessitatibus  sanctorum  com- 
municantes,  Sic  et  illud  ejusdem  cap.  13. 
Sint  mores  sine  avaritia  contenti  prae- 
sentibus,  simile  est  ei,  quod  ait  1  Tim. 
6.  Hahentes  alimenta  et  quihus  tega- 
mur,  his  contenti  sumus. 

Possent  et  aliae  rationes  huc  adferri, 
sed  quae  dicta  sunt,  abunde  sufficiunt. 
Nam  quod  quidam  arguraentantur  ex  eo, 
quod  haec  Epistola  habet  in  fine  signum 
Pauli,  de  quo  ipse  meminit  2  Thess.  3. 
scilicet  gratiae  precationem,  loco  valedi- 
ctionis  adscriptam,  nou  adeo  convincit. 
Erat  enim  huc  signum  in  omnibus  qui- 
dem  Pauli  Epistolis,  ut  si  qna  Epistola 
id  non  haberet,  sciretur  Pauli  non  csse. 
At  non  erat  in  solis,  siquidem.  ct  B.  Pe- 
trus  priorem  suam  Epistolam  gratiae  im- 
precatione  concludit.  Sed  nunc  ad  obje- 
ctiones  initio  positas  respondeamus. 

Ad  primam  respondent  nonnulli,  Pau- 
lum  suo  more  scripsisse  nomen  suura  cum 
salutatione  in  principio  Epistolae,  sed 
postea  aut  interpretis  aut  scribarum  in- 
curia  evanuisse.  Sed  vana  mihi  videtur 
haec  conjectura,  cum  vetustissimi  Scri- 
ptores  non  aliter  legerint  atque  adeo  te- 
stentur  ipsura  Panlura  nomen  suum  ta- 
cuisse.  Aliam  responsionem  adfert  auctor 
praefationis  cujnsdara  Hieronymo  adscri- 
ptae  in  hanc  Epistolam.  Si  propterea 
Pauli  non  est,  inquit,  quod  Pauli  nomen 
non  praeferat ;  erga  nullius  eiit,  cnra  nul- 
lius  nomen  habeat  in  titulo.  Verum  haec 
responsio  magis  lepida  quam  solida  est. 
Non  enim  satisfacit  arguraento,  quod  pe- 
tebatur  ex  consuetudine  Pauli,  qui  ora- 
nibuB  aliis  Epistolis  nomen  snum  c(ira 
salutatione  praefigit.  Itaque  vel  haec 
Panli  non  erit,  vel  aliqna  reddenda  est 
ratio,  cur  in  hac  sola  nomen  suum  omi- 
serit. 

Igitur  ratio  triplex  a  veteribns  assig- 
natur.  Una,  quia  sciebat  Paulus  nomen 


suum  Ilebraeis  esse  invisum,  propterea 
quod  legis  observantias,  quas  illi,  quam- 
vis  in  Christum  credentes,  mordicus  ad- 
huc  retinebant,  abrogatas  esse  per  Chri- 
stum  doceret.  Quantopere  enim  Hebraei 
fnerint  legis  aemulatores,  eamque  ob  rem 
Paulo  vehementer  infensi,  docet  Actorum 
historia,  praesertim  cap.  21.  Altera  ratio 
est,  quia  Paulus  non  Hebraeorum,  sed 
gentium  Apostolum  ac  magistrum  se  pro- 
fitebatur,  ut  Rom.  11.,  Gal.  2.  et  2  Tim. 
1.  Ideoque  noluit  pro  more  sic  incipere 
Epistolam:  Paulus  Apostolus,  sed  absque 
titulo  nudam  exponere  doctrinam.  Unde 
et  in  fine  Epistolae  velut  excusans,  quod 
ad  eos  scripserit,  quorum  Apostolus  non 
erat,  solatium  vocat,  non  doctrinam.  B.ogo 
vos,  inquit,  fratres,  ut  sufferatis  verbum 
solatii.  Etenim  perpaucis  scripsi  vobis, 
Tertiara  rationem  banc  adjiciunt:  Quo- 
niam  eaim  in  hac  Epistola  Jesum  appel- 
laturus  erat  Apostolum  confessionis  no- 
strae,  nohiit  ipse  se  initio  Paulura  Apo- 
stolum  nominare,  ne  videretur  se  ipsum 
in  aliqua  parte  cura  Christo  conferre, 
quera  etiam  angelis  excellentiorem  esse 
docaerat.  Has  omnes  rationes  attigit  Cle- 
mens  Alex.  in  lib.  hjpot.,  cujus  verbarefert 
Euseb.  hist.  lib.  6.  cap.  11.  Easdera  ratio- 
nes  sparsira  invenire  est  apud  alios  aucto- 
res,  nominatim  apud  Hieron.  in  comment. 
ad  Gal.  cap.  1.  et  in  Catal.,  ubi  de  Paulo 
agit.  Item  apud  Theodoretum,  Theophy- 
lactum  et  Oecuraeninm  in  suis  ad  hanc 
Epistolam  prooemiis.  Sed  post  haec  om- 
nia,  an  vera  ratio  omissae  salutationis 
est,  quod  haec  Epistola  scripta  est  per 
modum  libri,  non  per  modum  Epistolae? 
Unde  in  fine  dicit:  Etenim  perpaucis 
scripsi  vobis,  quod  de  Epistola  non  erat 
dicturus,  cum  sit  Epistola  prolixa. 

Ad  secundara  objectionem  multi  tam 
veterss  quam  recentiores  respondeut,  hanc 
Epistolam  Hobraice  a  Paulo  scriptam 
esse,  in  qua  lingua  ut  nativa  ac  propria 
multo  fuerit  eloquentior,  quam  in  alieua ; 
ut  proinde  mirum  non  sit,  si  haec  ejus 
Epistola  caeteras  omnes  ornatu  serraonis 
ac  styli  elegantia  superet.  Verum  nos 
an  Hebraice  scripta  aliquando  fuerit,  in- 

fra  videbimus.  Attamen  eo  concesso,  non- 
dum  haec  solvitur  objectio.  Nam  hujus 
Epistolae  stylus,  si  quis  eagaciter  et  at- 
tente  consideret ,  non  Hebraeam ,  sed 
Graecam  redolet  eloquentiam  ,  sicut  de 
libro  Sapient.  pronuntiat  Hieronymus  in 
Epist,  qua  praefalur  in  libros  Salomonis. 
Etenim  unaquaeque  lingua  suum  pecu- 
liarem  habet  elocutionis  modum,  ac  pro- 
priis  quibusdam  gaudet  phrasibus  ac 
figurarum  ornameutis,  ex  quibus  facile 
possit  agnosci ,  etiam  in  aliam  linguam 
oratione  transfusa,  quemadmodum  mani- 
feste  patet  de  libris  Prophetarum,  sive  in 
Graecum  sermonem  sive  in  Latinum  con- 
versis,  etiam  ab  eloquenti  interprete. 

Quare,  cum  aliis  omnino  dicendum  ar- 
bitramur,  subjectum  sive  materiam  totius 
Epistolae,  simul  et  ordinem  a  Paulo  fuisse 
bubministratum ,  sed  compositionem  et 
ornatum  esse  cujusdam  altcrius ,  cujus 
opera  Pauhis  utendum  putaverit,  sive 
Clemens  Romanus  is  fuerit,  ut  quidam 
opinati  sunt,  sive  Lucas  individuus  Apo- 
stoli  comes  ac  laborum  socius,  quod  ma- 
gis  est  verisimile.  De  Clemeute  quidem 
sentire  videtur  Eusebius  hist.  eccles.  lib. 
3.  cap.  32.  et  Hieronymus  lib.  de  script. 
eccles.  in  Paulo  et  Clemente,  dum  non 
nudam  versionem  Epistolae,  sed  stylam 
et  eloquentiam  sermonis  Clementi  tri- 
buunt.  Lucam  vero  compositionis  aucto- 
rem  esse,  argumento  est,  quod  Clemens 
Alexandrinus  apud  Eu.sebium  hist.  lib.  6. 
cap.  11.  testatur  hanc  Epistolam  et  Acta 
Apostolorum ,  quae  Lucas  conscripsit, 
eundem  orationis  stylum  habere.  Cui  adde, 
quod  Lucas  Scripturae  testimonia  perpe-  | 
tuo  citat  juxta  versionem  LXX.  tam  in  ' 
Evangelio  quam  in  Actis.  Quod  et  in  hac  ; 
Epistola  factum  videmus.  Huic  de  Luca  I 
sententiae  ut  verisimiliori  Galenus  etiam  i 
subscribit.  Quod  si  stylus  hujus  Episto- 
lae,  cuiquara  videatur  grandior  quam 
Evangelii  secundum  Lucam  et  Actorum 
Apostolorum,  non  id  nos  revocare  debet 
a  sententia.  Aliam  enim  dictionem  histo- 
ria  postulat,  aliam  disputatio  ad  persua- 
dendum  suscepta  de  magnis  et  profnndis 
fidei  mysteriis. 


Porro  utriusque,  tam  Lucae  quam  Cle- 
mentis,  meminit  Origenes  apud  eundem 
Eusebium  ejusdera  lib.  6.  cap.  19.,  ubi 
post  alia  cum  iis,  quae  de  stylo  et  cha- 
ractere  Epistolae  jam  dixi,  plane  consen- 
tientia,  velut  concludens,  scribit  in  hunc 
modum :  Ego  constanter  affirmaho  sen- 
sus  esse  Apostoli,  phrasim  autem  et 
constructionem  verborum  alterius  cu- 
jusdam,  conciones  Apostoli  in  commen- 
tarios  redigentis ,  et  velut  dictata  ex 
praeceptoris  ore  scribentis.  Proinde  si- 
qua  Ecclesia  istam  habeat  Epistolam, 
eam  ipsa  approbet  ut  Pauli,  idque  hac 
ratione  persuasa:  non  enim  temere  ve- 
teres  eam  Pauli  esse  tradiderunt.  At 
quis  scripserit  Epistolam,  Deus  vere  no^ 
vit.  Nos  tamen  a  quibusdam  accepimus, 
Clementem  Bomanae  Ecclesiae  Episco- 
pum  eam  Epistolam  perscripsisse :  ab 
aliis  Lucam,  qui  Evangelium  et  Acta 
Apostolorum  literis  mandarit ,  illam 
contexuisse.  Huc  usque  Origenes,  cujus 
verba  repetit  Nicephorus  hist.  lib.  5.  cap. 
16.  atque  hanc  objectionis  propositae  so- 
lutionem,  velut  simpliciorem  et  expedi- 
tiorem  adferunt  Cardinalis  Bellarminus 
de  verbo  Dei  lib.  1.  cap.  1 7.  et  Michael 
Medina  de  recta  in  Deum  fide  lib.  6.  cap. 
25.  Eadem  responsio  probatur  Joanni 
Hesselio  in  prologo  comment.  in  hanc 
Epist. 

S.  Lucam  esse  compositionis  anctorem 
etiam  hoc  argumento  est,  quod  in  hac 
Epistola  sunt  quaedam  vocabula  pecu- 
liaria,  quibus  etiam  in  Evangelio  et  in 
Actis  Apostoloram  utitur  B.  Lucas,  qnae 
in  aliis  Scripturae  libris  haud  facile  re- 
perias.  Exeraplo  sit  suXapeia,  reverentia 
cap.  5.  11.  et  12.  hujus  Epist,  cujus  con- 
cretum  su.XapTjq  apud  Lucam  reperitur 
Evang.  cap.  2.,  Act.  2.  et  8.  Item  £ic  t6 
TxavxeAsc;  legitur  Luc.  13.  et  Hebr.  7., 
quod  illic  interpres  vetus  reddidit  omnino, 
hic  in  perpeiuum,  de  quo  vide  ibi  no- 
strum  comment.  Ea  locutio,  ubi  reperitur 
in  Scriptura  extra  hos  locos?  Sic  |iapTU- 
pO'j|jt3vog  pro  eo,  qui  bene  audit,  seu  ut 
noster  interpres  reddit  eo,  qui  habet  bo- 
nnm  testimonium  Act  6. 10.  16.  et  Hebr. 

11.  quatuor  locis.  Item  xP^^^^^^^CsoOai 
Hebr.  8.  et  11.,  Luc.  2.,  Act.  10.  Rursum 
Luc.  24.  inclinata  est  jam  dies,  graece 
xexXtxsv.  Idem  legitur  Hebr.  11.,  ubi  nos 
habemus;  Castra  verterunt  exterorum. 
Adde  TJyou/xsvoQ,  Luc.  22,  26.  et  Hebr. 
13.  Jam  modus  ille  loquendi,  quo  ad 
pro  de  ponitur,  ut  est  Luc.  18.  19.  20., 
ita  Hebr.  1.  semel  ac  iterum  et  alibi  in 
eadem  Epistola.  Quibus  omnibus  haec 
de  S.  Luca  sententia  confirmatur,  quae 
etiam  reperitur  ad  finem  Colloctaneorum 
Bedae  in  hanc  Epistolam. 

Sed  adversus  eam  objicit  quidam :  Si 
Paulus  non  verba  composuit,  sed  solam 
materiam  suppeditavit  et  ordinem  scri- 
bendorum  praescripsit :  igitur  ipsa  verba 
non  sunt  Pauli,  sed  alterius  cujusdam, 
qui  fortasse,  dum  materiam  a  Paulo  ac- 
ceptam  digerit  et  ornat,  vel  aliquid  de 
suo  addidit,  vel  Apostoli  sententiam  mi- 
nus  assecutus  in  ea  verbis  exprimenda 
potuit  errare.  Resp.  verba  esse  Pauli, 
tum  quoad  sententiam  et  res,  ut  dictum 
est,  ab  ipso  submiuistratas  atque  earum 
ordinem  ac  dispositionem  generalem,  tum 
vero  quia  totam  Epistolam  alieno  stylo 
concinnatam,  sed  suis  sensibus  plenissime 
respondentem,  ipse  tanquam  suam  appro- 
bavit  ac  misit ;  adeo  ut  fateamur,  non  so- 
lum  Paulum  in  materia  et  ordine  prae- 
scribendo ,  totaque  Epistola-  postquam 
scripta  fuit  approbanda,  a  spiritu  diviuo 
motum  fui.^^se,  verum  etiam  mentem  et 
manum  ejus,  qui  composuit,  ab  eodem 
spiritu  fuisse  gubernatam,  ut  non  alia  nec 
aliter  scriberet,  quam  oporteret.  Haud 
secus  alque  factum  est  in  aliis,  qui  sacros 
libros  scripserunt.  Neque  sane  absurdum 
est,  quod  ille  pro  absurdo  objicit,  ad  hunc 
sensum  ejusdera  libri  sacri  plures  esse 
auctores  canonicos.  Quae  responsio  no- 
stra  planior  adhuc  et  probabilior  evadet 
ex  iis,  quae  de  tertia  quaestione  mox  di- 
cturi  sumus. 

Ad  tertiam  objectionem  facile  respond. 
Cum  Scriptura  sacra  phires  sensus  ad- 
mittat,  nullum  esse  incouveniens,  si  quis 
aliquod  Scripturae  testimonium  in  alium 
atque  alium  sensum,  diversis  in  locis,  al- 


leget  aut  intorpretetur.  Sed  de  ea  re  ple- 
nius  in  commentario;  in  quem  etiara 
quartae  objectionis  dissolutionem  diflferi- 
mus:   ne  bis  eadem  dicamns. 

Cum  autem  ex  supradictis  satis  abun- 
deque  probatum  sit,  Paulum  esse  aucto- 
rem  hujus  Epistolae:  quaeret  aliquis,  an 
hoc  ipsum  sit  fidei  definitae,  ut  haereti- 
cum  sit  aliter  seutire.  Sic  enim  existimant 
Catharinus,  Sixtus  et  Alfonsus  cum  non- 
nullis  aliis  scriptoribus  neotericis.  Pro 
quorum  opinione  facere  imprimis  videtur, 
quod  Concilia  tam  universalia,  quam  par- 
ticularia,  non  solum  hanc  Epistolam  re- 
ceperunt,  ut  sacram,  sed  etiam,  ut  Pauli 
Apostoli.  Facit  deinde  consensus  totius 
Ecclesiae,  quae  tot  jam  saeculis  eam  in 
pulpitis  et  cathedris  citat,  et  in  divinis 
officiis  recitat,  sub  nomine  Pauli.  His  ac- 
cedit,  quod  ex  antiquis  haereticis  Mar- 
cion,  Basilides  et  Arius  hanc  Epistolam 
esse  Pauli  negaverunt,  atque  hoc  in  eis 
orthodoxi  patres  daranarunt,  videlicet 
Epiphanius  haer.  42.,  Hieronymus  in  pro- 
oemio  comment.  Epist.  ad  Titum,  Phi- 
lastrius  in  catal.  haereseon  cap.  89.  et 
Theodoretus  in  praefat.  hujus  Epist.  Ve- 
rumtamen  istis  non  obstantibus,  illud 
primum  apparet,  hanc  rem  tempore  Hie- 
ronymi  nondum  fuiese  ab  Ecclesia  defi- 
nitam.  Quod  probari  potest  ex  tot  locis 
apud  eundem  Hieronymum,  quibus  de 
auctore  hujus  Epistolae  modo  ambigue, 
modo  cum  conditione  loquitur,  hoc  aut 
simili  modo:  Paulus ,  sive  quis  alius 
scripsit  Epistolam.  Nam  et  in  Epistola, 
quam  de  omnibus  sacris  libris,  ad  Pauli- 
num  scripsit,  sic  ait :  Paulus  Apostolus 
ad  septem  scribit  Ecclesias.  Octava  enim 
ad  Hehraeos  a  plerisque  extra  nume- 
rum  ponitur.  Et  in  Zach,  8.  scribens, 
easdem  septem  Ecclesias,  ad  quas  Pau- 
lum  scribere  dicit,  ordine  recenset:  He- 
braeorum  mentione  praetermissa.  Idem 
de  viris  illustrlbus  in  Paulo ,  postquam 
reliquas  ejus  Epistolas  enumerasset,  ita 
subjunxit:  Epistola  autem,  quae  fer- 
tur  ad  Hebraeos ,  non  ejus  creditur, 
propter  styli  sermonisque  dissonantiam  ; 
sed  vel  Barnabae  ctc.   Et  in  Cajo :  Sed 


12 


PROLEGOMENA 


et  apud  RomanoSj  inquit,  usque  hodie 
quasi  Pauli  Apostoli  non  habetur.  Haec 
profecto  Hieronymus  non  diceret,  si  cre- 
deret,  Ecclesiam  aliquando  definitam  pro- 
tulisse  de  hac  re  sententiam.  Quod  autem 
nonnulli  respondent,  haec  omnia  ab  Hie- 
ronymo  scripta  esse  sub  aliena  persons, 
aut  ex  aliena  senteutia;  nimis  profecto 
frivolum  est,  ac  vanius  quam  ut  ratione 
refellatur.  Certe  sententiam  suam  non 
potuit  clarius  explicare,  quam  fecit  in 
Epist.  de  terra  promissionis,  scripta  ad 
Dardanum  num.  129.,  in  qua  cum  dixis- 
set  plerosque  arbitrari,  quod  Barnabas 
aut  Clemens  sit  auctorEpistolae:  Verum, 
inquit,  nihil  interest,  cujus  sit ;  cum  sit 
ecclesiastici  viri,  et  quotidie  Ecclesia- 
rum  lectione  celehretur. 

Nec  vero  solus  Hieronymus  ad  hune 
modum  locutus  est,  verr.m  etiam  Augu- 
stinus  satis  significavit  rem  non  esse  cer- 
tam  ac  definitam,  quum  de  civit.  Dei  lib. 
16.  cap.  22.  ita  scribit:  De  quo  in 
Epistolaj  quae  inscribitur  ad  Htbraeos, 
quam  plures  Apostoli  Pauli  esse  dicunt, 
quidam  vero  negant,  muJta  et  magna 
conscripta  sunt.  Quod  enim  ait:  Qui- 
dam  vero  negant,  non  de  haereticis,  sed 
de  Catholicis  utique  dixit.  Unde  et  ipse 
saepissime  testiraonium  ex  hac  Epistola 
citat  absque  mentione  auctoris,  hoc  aut 
simili  modo :  Scriptum  est  in  Epistola  ad 
Hebraeos,  quod  de  aliis  Epistolis  facere 
nequaquam  solet.  Loca  sunt  ex  multis 
pauca:  eodem  de  civit  Dei  lib.  16.  cap. 
28.  et  lib.  10.  cap.  5.,  de  pecc.  mer.  et 
remiss.  lib.  2.  cap.  24.  et  31.,  contra  Ju- 
lian.  lib.  4.  cap.  3.,  in  explan.  Psalm.  77. 
et  118.  conc.  8.  q.  49.  super  Judic,  de 
Trinit.  lib.  3.  cap.  11.  et  lib.  12.  cap.  13., 
coutra  Maxim.  lib.  3.  cap.  ult.  Interdum 
vero  plura  conjungens  testimonia  ex  di- 
versis  Epistolis  Pauli,  quorum  unum  sit 
ex  Epistola  ad  Hebraeos,  alia  quidem 
citat  Pauli  vel  Apostoli  nomine,  huic 
vero  auctorem  non  addit.  Exemplum  ha- 
bes  in  lib.  1.  de  nupt.  et  concup.  cap.  4. 
Tantum  valet,  inquit,  fides  de  qua  dicit 
Apostolus:  Omne  quod  non  est  ex  fide, 
peccatum  est.  Et  de  \qua  item  scriptum 


est  ad  Hebraeos :  Sine  fide  impossibile 
est  ptacere  Deo.  Cur  non  dixit :  et  alibi  ? 
nisi  quia  non  aeque  certum  habebat,  Apo- 
stolum  hujus  testimonii,  quam  illius  esse 
auctorem. 

At  neque  post  ea  tempora  videtur  Ec- 
clesia  de  hac  quaestione  quicquam  am- 
plius  definivisse ,  quam  tunc  definitum 
erat.  Nam  quae  potissimum  objiciuntur 
concilia,  a  quibus  haec  Epistola  sub  no- 
mine  Pauli  recensetur  inter  scripturas 
canonicas ;  ea  partim  ante  Hieronymi  et 
Augustini  aetatem,  partim  post  celebrata 
sunt.  Quare  si  priora  non  conviucunt; 
nec  quidem  posteriora.  Neque  enim  Pa- 
tribus  horum  conciliorum  propositum  erat 
definire,  cnjus  ea  Epistola  sit  auctoris, 
sed  quod  una  cum  caeteris  Pauli  Episto- 
lis,  quibus  receptissimo  Ecclesiae  more 
eam  annumerant,  iuter  divinas  scripturas 
sit  habenda.  Hujus  rei  clarum  argumen- 
tum  est  ex  catalogo  librorum  scripturae 
sacrae  descripto,  primum  a  patribus  Con- 
cilii  Carthaginensis  3.,  tum  ab  Innocentio 
L,  deinde  a  Gelasio  I.  in  Concilio  LXX. 
episcoporum.  Apud  qnos  omnes  sic  legi- 
tur :  Salamonis  libri  quinque.  Nam  etiam 
apud  Gelasium  sic  haberi,  fidera  nobis 
facit  Burchardus  in  suo  decreto :  licet  in 
Tomis  conciliorum  vitiose  pro  quinque, 
tres,  legantur.  Recensent  autem  illi  Sa- 
lomcnis  libros  quinque,  comprebensis  in 
eo  numero  Sapientia  et  Ecclesiastico: 
quos  tamen  a  Salomone  scriptos  non  esse, 
doctiores  non  dubitant:  ut  ait  Innocentio 
contemporaneus  Augustinus  in  Speculo. 
Legebantur  autem  in  Ecclesiis  sub  nomine 
Salomonis ;  eamque  ob  causam  sub  eo- 
dem  nomine  sunt  recensiti  in  catalogo. 

Q.uibus  adde,  quod  in  eodem  catalogo 
Carthaginensis  Concilii  de  Pauli  Episto- 
lis  legitur  ad  huuc  modum  :  Pauli  Epi- 
stolae  tredecim.  Ejusdem  ad  Hebraeos 
una.  Cur  enim  non  dixit,  Pauli  Epistolae 
quatuordecim ,  sed  seorsim  nominavit 
eam ,  quae  est  ad  Hebraeos  ?  nisi  qnia 
non  aeque  certum  habebat  hanc  esse 
Pauli  atque  caeteras.  Quod  si  mens  illius 
Concilii  fuisset  eam  rem  definire:  nun- 
quam  Augustinus,  qui  Concilium  illud  et 

agnovit  et  veneratus  est,  ut  ex  ejus  Epist. 
235.  liquet,  de  auctoie  ejus  Epistolae 
suspenso  calamo  scripsisset.  Verum  scie- 
bat  Augustinus,  nou  omnia,  quae  quoquo 
modo  dicuntur  inConciliis,  deiinitive  dici. 
Multa  enim  dicuntur  ex  occasione,  quae 
non  parem  cum  iis,  quae  definiuntar,  au- 
ctoritatera  habent,  quemadmodum  exem- 
plis  facile  fuit  ostendere.  Sed  ne  extra 
institutum  evagemur,  unum  sufficiat  Con- 
cilium  Trident.,  quod  in  indicem  sacro- 
rum  librorum  refert  Psalterium  Davidi- 
cum  centum  quinquaginta  Psalmorum; 
nec  tamen  statuit  omnes  eos  esse  Davi- 
dicos,  quum  valde  probabile  sit,  ac  pene 
certum,  quosdam  ab  aliis  esse  compositos. 
Qnid  antem  illic  in  universum  intendat 
statuere,  ipsum  Concilium  exponit  verbis 
ante  et  post  indicem  positis,  sciJicet  eos 
omnes  libros,  quos  recenset,  pro  sacris  et 
canonicis  esse  suscipiendos.  Ex  liis  etiam 
intelligi  potest,  quomodosit  accipiendum, 
quod  S.  Thomajj,  Lyranus  et  Carthusia- 
nus  scribunt,  Nicaenum  Concilium  hanc 
Epistolam  recepisse  tanquam  Pauli  Apo- 
stoli.  Non  aliter  enim  recepisse  existi- 
mandum  est,  quam  quomodo  eam  ut  Pauli 
sequentia  Concilia  recepcrunt.  Jam  nec 
totius  Ecclesiae  consensus  probat,  aut  id 
de  quo  nunc  agitur,  aut  quicquam  aliud, 
esse  fidei;  nisi  talis  sit  consensas,  quo 
quid  certa  fide  recipiatur.  Id  quod  in 
proposito  non  apparet :  nam  et  aliter  de 
rebus  per  sensura  aut  historiam  notis,  aut 
de  quibusdam  valde  probabilibus,  potest 
esse  totius  Ecclesiae  consensus. 

Ad  postremam  objectionem  respondeo, 
non  omnia,  quae  male  ab  haereticis  dicta 
sunt,  esse  haeretica ;  quandoquidem  et 
vera  quaedam  ab  iis  dici  posse,  nemo  du- 
bitat.  Haberet  autem  plus  apparentiae 
hoc  argumentum,  si  soli  haeretici  eam 
Epistolam  Paulo  subduxissent.  Cum  vero 
constet,  Eusebio,  Hieronymo  et  Augustino 
testibus,  etiam  Catholicos  quosdam,  non 
modo  Latinos,  verum  etiam  Graecos,  olim 
idem  fecisse;  plane  concidit  istius  argu- 
menti  robur.  Et  tamen  sciendum  est,  Hie- 
ronymum  in  prologo  Epistolae  ad  Titum 
loqui  potissimum  de  Epistolis  ad  Titum 


etTimotheum.  Adjungit  autem  eam,  quae 
scripta  est  ad  Hebraeos,  non  quod  eadem 
prorsus  esset  ratio,  sed  quoniam  et  hanc, 
sicut  illas,  Marcion  atque  Basilides  non 
solum  Paulinas  esse  uegabant,  sed,  quod 
praecipue  Hieronymus  urget,  repudiabant, 
ut  profanas  et  Paulino  spiritu  indignas, 
ut  habet  Epiphanius.  Non  enim  hoc  vo- 
luisse  Hieronymum,  quod  objectio  prae- 
tendit,  in  progressu  commentarii  mani- 
festum  facit.  Nam  in  expositione  capitis 
secundi  sic  ait:  Relege  ad  Hebraeos 
Epistolam  Fauli  Apostoli,  sive  cujus- 
€U7ique  alterius  eam  esse  putas:  quia 
jam  inter  Ecclesiasticas  est  recepta.  Non 
igitur  haereticus  erat  Hieronymo,  si  quis 
eam  alterius  cujuspiam,  quam  Pauli,  esse 
putaret.  Multo  minus  tempore  Marcionis 
et  Basilidis  poterat  quis  ob  eam  rem  hae- 
reticus  censeri:  quando  ne  illud  quidem 
adhuc  Ecclesiastica  definitione  constabat, 
Epistolam  esse  canonicam. 

At  dices,  Philastrium  recensere  inter 
haereses,  Epistolam  ad  Hebraeos  Pauli 
negare.  Primum  respondeo,  frequens  esse 
Philastrio,  ut  inter  haereses  numeret  er- 
rores  qualescunque,  atque  iuterdum  etiam, 
pace  tanti  viri  dictum  sit,  non  errores, 
sed  veritates:  quod  studiosus  lector 
facile  perspiciet.  Unde  nec  Augustinus, 
qui  librum  suum  de  haeresibus  magna 
paite  ex  Epiphanio  et  Philastrio  collegit, 
istius  haeresis  memiuit.  Deinde,  quod 
amplius  est,  locus  Philastrii  propius  iu- 
spectus  pro  nobis  facit.  Nam  haeresis 
quidem  illic  nulla  fit  mcntio,  sed  e  con- 
trario  ponit  hanc  Epistolam  extra  nume- 
rum  tredecim  epistolarum  Pauli,  agnos- 
cens  eam  non  perinde,  ut  caeteras,  in 
Ecclesia  legi.  Ut  igitur  concludam  post 
tot  saeculorum  consensum,  quae  a  tem- 
poribus  Augustini  et  Hieronymi  fluxerunt, 
censeo  quidem  cum  Theologica  facultate 
Parisiensi,  cumque  Meichiore  Cano,  te- 
merarium  esse,  si  quis  Epistolam  ad  He- 
braeos  negaret  esse  Pauli  Apostoli,  sed 
haereticum  ob  id  solum  pronuntiare  non 
ausim.  Vide  censuram  facultatis  Parisien- 
sis  super  quibusdam  Erasmi  propositio- 
nibus:  Canum  vero  de  locis  Theol.  lib. 

1.  cap.  11.  et  lib.  12.  cap.  9.  et  Galenum 
in  proleg.  hujns  Epist.  Neque  vero,  ut 
hoc  repetam,  dubitamus,  an  Paulus  Apo- 
stolus  materiam  scribendae  hajus  Epi- 
stolae  suppeditaverit,  ordinemque  prae- 
scripserit:  sed  an  ipse  sit  auctor  scriptio- 
nis  seu  compositionis. 

QUAESTIO  m. 
Qua  lingua  scripta  sit  haec  Epistola. 

Vetus  et  vulgata  opinio  est,  hanc  ad 
Hebraeos  Epistolam  primum  et  ab  ipso 
auctore  Hebraice  scriptam  esse.  Ita  sen- 
tiunt  inter  vetustiores  Eusebius  hist.  Ec- 
clesiast.  lib.  3.  cap.  32.  et  ante  eum  Cle- 
mens  Alexand.  lib.  4.  Strom.  et  in  libris 
hypotyp.  eodera  Eusebio  citante  hist.  lib. 
6.  cap.  11.  Quibus  subscribit  Nicephorus 
suae  hist.  lib.  2.  cap.  46.  et  lib.  4.  cap. 
33.  Eadem  est  sententia  Theodoreti  et 
Oecumenii  in  prooemiis  hujus  Epist.  Ac 
denique  fere  omniura ,  qui  post  eos  in 
hancEpistolam  commentarios  scripserunt, 
adeo  ut  ex  neotericis  nonnulli  sententiam 
hanc  certam  esse  non  dubitent  affirmare. 
Moventur  autem  omnes  una  aut  altera 
ratione,  quas  Hieronymus,  alieno  magis 
quam  suo  nomine,  refert  in  catalogo  scri- 
ptorum  Ecclesiast.  de  Paulo  agens.  Scri- 
pHt,  inqnit,  ut  Hebraeus  Hebraeis  He- 
hraicCy  id  est  suo  eloquio  disertissime : 
ut  ea,  quae  eloquenter  scripta  fuerant 
in  Hebraeo,  eloquentius  verterentur  in 
Graecum ;  et  hanc  esse  causam,  quod  a 
caeteris  Pauli  Epistolis  discrepare  vi- 
deatur.  Hacc  ille,  a  Clemente  et  Eusebio 
mutuatus,  apud  quos  quoad  sententiam 
eadem  omnino  lcguntur.  Quod  enim  haec 
non  tam  suo  quam  alieno  nomine  referat 
Hieronymus,  primum  ex  eo  colligitur, 
quia  dubie  et  disjunctive  loquitur,  opi- 
niones  referens,  ut  patetlocum  inspicienti; 
deinde,  quia  non  dicit,  ct  haec  est  causa, 
quod  a  caeteris  Pauli  Epistolis  etc,  sed, 
et  hanc  esse  causam;  ubi  necessario 
supplendum,  ajunt,  aut  quid  siraile,  quo- 
modo  loqui  solent,  qui  aliorum  sententias 
referunt.  Denique,  quia  Hieronymus 
alibi  loquens  ex  sua  sententia,  diversum 


dicit:  ut  infra  videbimus.  Hlorum  porro 
opinionem  Galenus  noster  eutenus  probat, 
ut  quod  illi  de  Hebraeo  sermone  dicunt, 
nequaquam  de  sacratiore  lingua  veterum 
prophetarum,  sed  de  Syriaca,  qua  tem- 
pore  Apostolorum  uiebantur  Judaei,  cen- 
seat  accipiendum.  Unde  et  ipse  Syriacum 
textum  hujus  Epistolae ,  velut  a  Paulo 
immediate  profectum,  toto  commentario 
sumpsit  sibi  explanandum.  Cum  hoc  au- 
ctore  sentiunt  alii  nonnulli;  sed  argumen- 
tis  adducti  minime  efficacibus.  Non  aliud 
enim  isti  efficiunt,  quam,  si  detur  Hebraice 
scriptam  esse  hanc  Epistolam,  id  de  Sy- 
riaco  idiomate ,  quo  Paulus  et  universa 
gens  Hebraeorum  tunc  utebatnr,  intelligi 
debere:  quandoquidem  ratio  non  erat, 
cur  Paulus  ad  Judaeos  scripturus,  eam 
linguam  eligeret,  quae ,  tametsi  sacra, 
jamdudum  tamen  extra  usum  scribentium 
esse  coeperat,  utpote  jam  inde  a  reditu 
populi  e  captivitate  Babylonica,  quemad- 
modum  bonis  rationibus  ostendit  R.  Bel- 
larminus  de  verbo  Dei  lib.  2.  cap.  15., 
ac  non  potius  ea  mallet  uti,  qna  passim 
omnes  illius  gentis  homines  loquendo 
scribendoque  utebantur :  quo  nimirum  fa- 
cilius  ac  promptius  intelligeretur.  Hacte- 
nus  igitur ,  et  non  ulterius ,  procedunt 
eorum  argumenta ,  qui  contendunt  hanc 
Epislolam  Syriace  scriptam  esse.  Quod 
et  de  Evangeho  Matthaei  pari  ratione  vi- 
dentur  evincere. 

Verum  multa  sunt,  quae  hanc  in  uni- 
versum  opinionem,  etsi  amultis  receptam, 
subsistere  non  patiantur :  ut  proinde  non 
alia  lingua  quaerenda  sit  huic  Epistolae 
nativa,  quam  quae  caeteris  est  Epistolis 
Paulinis,  videlicet  Graeca.  Primum,  quia 
sicut  in  superioribus  praemonui,  satis  res 
ipsa  loquitur,  stylum  ac  dictionem  hujus 
Epistolae,  non  Hebraeam,  sed  Graecani- 
cam  eloquentiam  redolere.  Quo  argu- 
mento  Sapientiam  Salomonis  non  He- 
braice,  sed  Graece  ab  auctore  suo  scri- 
ptam  fuisse,  Hieronymus  probat;  quod 
ipsura  et  in  2.  Machabaeorum  libro  facile 
est  observare.  Nam  quod  ajunt  ea,  quae 
eloquenter  scripta  fuerant  in  Hebraeo, 
eloquentius  fuisse  conversa  in  Graecum: 

tale  est,  atque  si  quls  dicat,  ea  quae  elo- 
quenter  Jesaias  Hebraice  scripsit,  elo- 
quentius  ab  Hieronymo  translata  fuisse 
in  Latinum.  Etenim  fieri  non  potest,  ut 
oratio  in  alienam  linguam  transfusa  pri- 
maevam  gratiam  ac  nitorem  usquequaque 
retineat,  dummodo,  qui  transfert,  inter- 
pretis  metas  non  excedat.  Quin  vero,  si 
Hebraice  scripta  est  Epistola :  debebant 
Hebraismi  passim  apparere  in  Graeca 
versione,  sicut  videmus  in  versionibus 
prophetarum  tam  Graecis  quam  Latiuis. 
Nam  si  Paulus  in  iis,  quae  Graece  scri- 
psit,  identidem  hebraizat;  quanto  magis 
in  Hebraeis  ?  Atqui  rariores  sunt  Hebra- 
ismi  iu  hac  Epistola,  quam  in  caeteris. 

Unde  plano  coUigitur  non  Hebraice, 
sed  Graece  scriptam  esse.  Cujus  etiam 
rei  nonnulla  conjectura  est,  quod  neque 
exstat  Hebraice,  neque  quisquam  est  ve- 
terum,  qui  testetur  se  vidisse.  Nam  quod 
scribunt  quidam,  exemplar  Hebraicum 
etiam  modo  alicubi  extare;  figmentum 
est,  nisi  loquantur  de  Syriaco  Hebraicis 
literis  conscripto.  Hoc  autem  non  a  Paulo 
scriptum  est;  sed  ex  Graeco  translatum, 
sicut  alia  novi  testamenti,  auctore  incerto, 
ac  longe  post  Apostolorum  tempora,  ac 
nostra  demum  aetate  Hebraicae  linguae 
chardcteribus  expressum.  Est  enim  unus 
idemque  auctor  totius  Syriaci  textus  :  qui 
sicut  alibi,  sic  et  in  hac  Epistola  para- 
phrasten  interdum  agit;  neque  semper 
Graeca  assequitur,  imo  Graecas  voces 
aliquando  retinet,  ut  in  hac  ipsa  Epistola 
cap.  9.  StaOi^XYjv,  id  est  testamentum;  eo 
quod  vim  Graeci  vocabuli,  quam  urget 
Apostolus,  suae  linguae  vocabulo  non 
posset  exprimere :  cum  alias  idem  voca- 
bulum,  ubi  proprietas  ejus  non  urgetur, 
in  Syriacum  transferat  tam  in  hac  Epi- 
stola,  quam  in  aliis ;  scilicet  in  eam  vo- 
cem,  quae  simpliciter  pactum  aut  foedus 
significat.  Item  cap.  9.  et  11.  retinuit 
Graecam  vocem  xipwxov^  Latine  arcam. 
Quae  profecto  satis  sunt  ad  ostendendum, 
Syriacum  hujus  Epistolae  textum,  quem 
habemus,  non  esse  Pauli. 

Sed,  ut  ad  institutum  revertar:  ex  eo 
praeterea,  quod  in  hac  Epistola  scripturae 


perpetuo  citantur  non  juxta  veritatem 
Hebraicam ,  sed  secundum  versionem 
LXX.  interpretum,  non  mediocre  snmitur 
argumentum,  quod  Graece  sit  scripta,  non 
Hebraice.  Quid  enim  alioqui  convenien- 
tius,  quam  ut  Hebraeus  ad  Hebraeos  He- 
braice  scribens,  ex  Hebraeo  fonte  testi- 
mouia  produceret?  At  Graece  cum  scri- 
beret:  merito  putavit  sibi  utendum  testi- 
moniis  ex  versione  Graeca ,  tunc  apud 
fideles  receptissima :  sicut  Jacobus  et  Pe- 
trus  fecerunt  ad  Judaeos  in  dispersione 
positos  Graece  scribentes.  Sed  ajunt, 
Paulum  Hebraice  scribentem,  testimonia 
posuisse,  ut  sunt  in  Hebraeo,  Graecum 
vero  interpretem  pro  illis  reposuisse 
Graeca,  ex  versione  LXX.  At  id  facil- 
lime  refellitur.  Primum,  quia  non  est  fide- 
lis  interpretis  ad  hunc  modum  testimonia 
mutare :  neque  hoc  pacto  ea  haberemus, 
ut  a  Paulo  scripta  sunt,  sed  ut  ab  inter- 
prete  mutata.  Deinde  cum  Paulus  in  aliis 
Epistolis,  quas  Graece  scripsit  ad  Eccle- 
sias  gentium,  saepenumero  citet  scriptu- 
ras  ex  Hebraeo,  quae  ratio  movit  inter- 
pretem,  ut  in  reddendis  testimoniis  Epi- 
stolae  peculiariter  ad  Hebraeos  Hebraica 
lingua  conscriptae,  rivum  potius  sectare- 
tur,  quam  fontem  retineret?  Denique  cir- 
cumstantiae  locorum  plane  convincunt, 
auctorem  citasse  testimonia  prout  nunc 
sunt  in  Graeco,  non  autem,  ut  habentur 
in  Hebiaeo.  Cajusmodi  sunt  ista  ex  Psal- 
mis  cap.  1.  Qui  facit  angelos  suos  spi- 
ritus.  Oap.  2.  Minuisti  eum  paulo  mi- 
nus  ab  angelis.  Cap.  10.  Hostiam  et 
oblationem  noluisti,  corpus  autem  apta- 
8ti  mihi  etc.  Pro  quibns  si  reponantur 
ea,  quae  sunt  in  Hebraeo :  non  parum 
enervari  passim  videbitur  vis  argumenta- 
tionis  Apostolicae.  Unde  et  Jansenius  in 
annotationibus  suis  ad  memoratos  Psalmo- 
rum  versiculos,  affirmat,  Apostolum  ea 
testimonia  non  ex  Hebraeo  citasse,  sed 
ut  habentur  apud  LXX.  suo  instituto  ac- 
commodasse.  Rursum  tale  est,  quod  cap. 
10.  citatur  ex  Abacuc :  Adhuc  modicum, 
aliquantulumque,  qui  venturus  est  ve- 
niet,  et  non  tardabit.  Justus  autem 
meus  ex  fide  vivit.  Quod  si  subtraxerit 

%e  y  non  placehit  animae  meae.  Item 
cap.  11.  ex  Genesi:  Et  adoravit  fasti- 
gium  virgae  ejus.  Et  cap.  12.  ex  Aggaeo  : 
Adhuc  semelj  et  ego  movebo  non  solum 
terram,  sed  et  coelum,  Maxime  vero  et 
efficacissime  rem  propositam  ostendit 
testamenti  vocabulum  diOL^rjy.fjj  ex  quo 
cap.  9.  probat  mortem  testatoris  interce- 
dere  debuisse,  quod  aliter  ratum  non  sit 
testamentum.  Quae  probatio  nulla  pror- 
Bus  est,  si  pro  testamento  reponatur  vo- 
cabulum  Hebraicum  Berith ,  quod  in 
Exodo  et  apud  Jeremiam  legitur;  utpote 
quod  tantum  in  genere  foedus  seu  pactum 
significat,  nec  ad  mortem  testatoris  ullam 
habet  relationem;  tametsi  quaedam  foe- 
dera  sanguine  pecudum  sanciebantuv. 
Quam  rem  animadvertens  Syrus  interpres, 
ut  supra  dixi,  Graecam  vocem  eo  dum- 
taxat  loco  sibi  retinendam  duxit.  Jam 
his  etiam  illud  ad  probationem  accedit, 
quod  auctor  capite  septimo  nomen  He- 
braicnm  Melchisedec  interpretatur  Re- 
gem  justitiae:  ac  Salem  interpretatur 
pacem.  Quod  nullo  modo  conveuit,  si 
Hebraice  scripsit.  Sic  cnim  inepte  eadem 
vocabula  per  seipsa  fuisset  interpretatus. 
Nec  valet,  quod  qaidam  respondent, 
pari  ratione  concludi  posse  Genesim  et 
Exodum  non  faisse  scriptos  Hebraice, 
quoniam  Gen.  35.  legimus  redditam  in- 
terpretationem  nominum  Hebraicorum 
Benoni  et  Benjamin,  et  Exodi  12.  vo- 
cabuli  Phase.  Non  enim  illae  interpreta- 
tiones  sunt  auctoris,  sed  Latini  interpretis, 
qui  eas  de  suo  adjecit.  Si  dicant  idem  se 
responsuros  de  Epistola  ad  Hebraeos, 
nempe  Graecum  interpretem  de  suo  di- 
ctas  interpretationes  adscripsisse,  ne^ua- 
quam  hac  responsione  evadent.  Quod 
enim  ipsius  auctoris  sint  interpretationes, 
aperte  monstrat  contextus  et  series  ora- 
tionis,  a  qua  si  detrabas  ea  verba,  qaae 
continent  interpretationem,  sermo  non  co- 
haerebit,  sed  hiulcus  erit  et  imperfcctus. 
Argumentatur  enim  Apostolus  ab  ipsa 
nominum  interpretatione,  quemadmodum 
Chrysostomus  ac  reliqui  Graeci  exposi- 
tores  annotarunt.  Phis  habet  apparentiae, 
quod  alii  respondent,  Apostolum  fuisse 


iuterpretatum  nomen  compositum  per  re- 
solutionem  in  sua  simplicia,  in  eadem  lin- 
gua,  ut  si  Latine  dicas:  legifer,  id  est 
legem  ferens.  Quae  lesponsio  valet  in 
composito  MelchisedeCy  cujus  partes  com- 
ponentes  sunt  melec  et  tsedec.  In  sim- 
plici  autem  Salem  alia  responsio  dari 
potest,  videlicet  non  omnino  idem  esse 
nomen,  quod  significat  urbem  illam  et 
quod  pacem.  lUa  Salem  dicitur:  haec 
Salom ,  ita  ut  locus  sit  interpretationi. 
Illud  nomen  Hebraice  scribitur  tribus  h- 
teris,  hoc  vero  addit  quartam. 

Sed  hac  ultima  nostra  ratione  omissa 
caeterae  profecto,  quas  huc  usque  pro- 
duximus,  ejusmodi  sunt,  ut  non  solum 
probabiliter  doceant,  sed  omuino  convin- 
cant  ac  demonstrent,  hanc  Epistolam  a 
suo  auctore  non  Hebraice  neque  Syriace, 
sed  Graece  scriptam  esse,  ita  tamen,  ut 
materiam  quidem  universam  suppedita- 
verit  ac  rerum  scribendarum  ordinem  prae- 
scripserit  Apostolus  Paulus,  sicut  ante  di- 
ximus,  ipsa  vero  compositio  et  eloquentia 
sit  alterius  cujuspiam,  sive  Clementis  sive 
Lucae  sive  ahcujus  ab  his  diversi,  de  qua 
re  supra,  qui  sensa  Pauli  suo  sermone, 
sed  eodem  spiritu  movente,  plenissime  et 
luculenter  expresserit.  Hanc  sententiam 
diserte  tradit  Origenes  verbis  ab  Eusebio 
commemoratis  hist.  lib.  6.  cap.  19.  et  a 
Nicephoro  repetitis  Hb.  5.  cap.  16.  Nec 
diversum  sentit  Hieronymus ,  nam  in 
praefat.  ad  Damasum  scripta  in  quatuor 
Evcingfclia  generaliter  de  novo  testamento 
loquens,  sic  ait :  Quod  Graecum  esse  non 
dubium  est,  excepto  Apostolo  Matthaeo. 
Qua  ex  re  id  etiam  confirmatur,  quod 
supra  dixi,  Hieronymum  ex  aliena  magis 
sententia,  quam  sua,  dicere  in  catalogo, 
Paulum  ut  Hebraeum  Hebraeis  Hebraice 
scripsisse.  Porro  inter  neotericos,  ut  de 
Erasmo  et  Cajetano  niliil  dicamus,  eidem 
sententiae,  saltem  ut  probabiliori,  sub- 
scribunt  Michael  Medina  et  CardinaHs 
Bellarminus  locis  supra  citatis.  Item  Jo- 
annes  Hasselanus  in  hujus  Epist.  com- 
mentariis  nondum  excusis  ad  cap.  9.  et 
10.   Nec  ab  his  dissentire  Jansenium  de- 

clarant   ejus    annotationes    in    Psalmos, 
quarum  paulo  ante  facta  est  meutio. 

Porro  veteres,  qui  diversum  senserunt, 
non  tam  auctoritate  quam  ratione  seu 
conjectura  potius  in  eam  opinionem  in- 
ducti  sunt.  Quam  quidem  rationem  ex 
Hieronymo  duplicem  superius  indicavi- 
mus,  nempe  quod  ad  Hebraeos  scripta  sit 
Epistola,  et  quod  caetbris  Pauli  Epistolis 
sit  eloquentior  atque  ornatior.  Sed  haec 
posterior  ratio  satis  jam  refutata  manet 
ex  praecedentibus.  Nam  eloquentiam  et 
ornatum  non  habet  Epistola  a  Paulo,  sed 
ab  eo,  qui  compositionis  est  auctor.  Ad 
priorem  vero  rationtm  respondotur,  infir- 
mam  esse  consequentiam,  Hebraeus  ad 
Hebraeos  scripsit,  ergo  Hebraice  ecripsit. 
Hac  enim  ratione  dicendum  erit  Jacobi, 
Petri  et  Joannis  Epistolas  et  ipsius  Pauli 
utramque  ad  Timotlieum,  item  librum  se- 
cundum  Macbab.  conscripta  esseHebraice. 
Sunt  enim  haec  omnia  a  Judaeis  ad  Ju- 
daeos  scripta.  Sed  cum  usus  Graecae  lin- 
guae  quam  latissime  pateret,  ac  in  Sj- 
riam  quoque  penetrascet,  ex  illo  jam  tem- 
pore,  quo  eam  reges  Graecorum  sibi  sub- 
jugaverant,  adeo  ut  Hebraei  non  solum, 


qui  per  gentes  erant  dispersi,  verum  etiam 
qui  in  Syria  morabantnr,  Graece  loquendi 
consuetudinem  paulatim  induissent,  vi- 
sum  fuit  Apostolis,  Graeca  lingua  potius 
uti  in  scribendis  Epistolis,  quo  passim  ab 
omnibus  possent  intelligi,  quam  ea  lingua, 
quam  soli  intelligerent  Hebraei  aut  Syri. 
Quae  etiam  causa  fuit,  cur  Paulus  ad 
Romanos  non  Latine,  sed  Graece  scribe- 
ret.  Nam  et  apud  illos  Graecam  linguam 
usu  receptissimam  tunc  fuisse  constat. 
His  adde,  quod  nec  omnes  Judaei  He- 
braice  aut  Syriace  nossent.  Multi  enim 
eorum,  qui  per  gentes  erant  dispersi,  non 
in  usu  patriae  linguae,  sed  ejus,  quam 
sonabant  homines,  inter  quos  versaban- 
tur,  a  primis  annis  educati  fuerant.  Unde 
etsi  Jerosolymam  aliquando  reverteren- 
tur;  liuguam  tamen  suam,  in  qua  nati 
essent,  illuc  adferebant,  Hebraicae  iguari, 
quod  satis  ostendi  potest  ex  historia  sa- 
cra  Act.  2.  Quo  minor  fuit  Paulo  neces- 
sitas  hanc  Epistolam  Hebraice  aut  Sy- 
riace  scribendi,  quandoquidem  non  omnes 
Judaei,  ne  quidem  illi,  qui  Jerosolymis 
agebant,  ejus  linguae  consuetudinem  ha- 
berent. 


ARGUMEIXTUM  HUJUS  EPISTOLAE. 


Duo  potissimum  in  hac  Epistola  agit. 
Partim  enim  docet,  quae  Christi  dignitas, 
et  qnod  o£Scium,  quaeque  sacerdotii  ejus 
et  sacrificii  supra  Leviticum  excellentia. 
Partim  vero  consolatur  Hebraeos  et  ad 
perseverantiam  fidei  in  Christum  hortatur, 
utpote  propter  Christi  fidem  variis  modis 
afflictos  ab  infidelibus  et  adversariis  Ju- 
daeis.  Et  quidem  hoc  posterius  esse  pro 
prium  hujus  Epistolae  argumentum  arbi- 
trantur  expositores  Graeci.  Pro  quibus 
facere  videtur,  quod  in  fine  Epistolae  di- 
cit :  Rogo  vos  fratres,  ut  sufferatis  ver- 
hum  solatii,  quasi  videlicet  Epistolae 
status  sit  consolatorius.  Verum  si  specte- 
mus  exordium  Epistolae,  totumque  pro- 
gressum,  facile  apparebit,  Apostolum  in 
hac  Epistola  princijialiter  intendere  do- 

finil.  Estii  Comm.  Tom.  HI. 


ctrinam ,  tametsi  hoc  suum  institutum 
apud  homines  parum  sibi  aequos  pruden- 
ter  dissimulet,  ne  cathedram  sibi  apud 
eos  vendicare  videatur;  praesertim  cum 
Judaei  Paulum  pro  suo  doctore  et  Apo- 
stolo  non  agnoscerent.  Cum  autem  ad  eos 
scribat,  qui  in  Christum  jam  crediderant, 
ejnsque  causa  multas,  uti  dixi,  persecu- 
tiones  passi  fuerant;  non  id  agit  hac 
Epistola,  ut  eis  persuadeat,  Jesum 
esse  Christum  et  Salvatorem  in  lege 
promissum,  sed  ut  ostendat,  quo  loco 
sit  ab  eis  habendus,  quod  ejus  officium  et 
quale  sacerdotium,  quo  nimirum  consti- 
tuto  sacerdotium  vetus  cum  suis  sacri- 
ficiis  omnino  cessare  jam  debeat.  Erant 
enim  Judaei  Mosi  et  ceremoniis  legis  ita 
addicti,    ut  quamvis  Jesum  pro  Messia 

recepissent,  a  lege  tamen  abduci  se  non 
paterentur,  sed  eam  cum  Evangelio  mis- 
cerent;  a  Christo  quidem  exempla  virtu- 
tum  petentes  ac  praemia  8uae  justitiae 
exspectantes,  ipsam  vero  justitiam  legi  ac 
ceremoniis,  remissionem  autem  peccato- 
rum  sacrificiis  expiatoriis  eadem  lege 
praescriptis,  attribuentes.  In  quo  errore 
destruendo,  non  hic  tantum,  verum  etiam 
alibi  saepe,  sed  maxime  Epistolis  ad  Ko- 
manos  et  Galatas  occupatur,  quibus  pro- 
inde  cum  liac  Epistola  magna  est  argu- 
menti  affinitas. 

Harum  enim  trium  Epistolarum  unus 
generalis  scopus  est,  docere  veram  justi- 
tiam  non  ex:  lege,  sed  a  Christo  per  fidem 
esse  peteridani^  Caeterum  id  docent  se- 
cundum  diversas  partes  legis.  Nam  Epi- 
stola  ad  Romanos  ex  lege  raorali,  id  est 
decalogo,  justificari  hcminem  negat;  Epi- 
stola  ad  Galatas  justificandi  vim  removet 
a  ceremoniis.  Haec  vero  Epistola  pecu- 
liariter  id  ipsum  de  sacrificiis  antiquae 
legis,  quae  ceremoniarum  pars  erant  prae- 
cipua,  demonstrat.  Ad  id  vero  docendum 
opus  erat  Apostolo,  declarare  vim  illius 
sacrificii,  cui  vetera,  tanquam  ad  justi- 
tiam  et  peccatorum  remissionem  inepta, 
cedere  deberent:  ejus,  inquam,  sacrificii, 
quod  Christus  obtulit  in  cruce.  Quod  ut 
faciat,  multa  praemittit  de  persona,  digni- 
tate  et  officio  Christi  sacerdotis. 

Ut  igitur  summam  eorum,  quae  in  hac 
Epistola  traduntur,  annotemus:  primo 
capite  et  duobus  seq.  Christi  dignitatem 
asserit,  docens  eum  esse  filium  Dei,  an- 
gelis  et  Mose  majorem.  Hinc  arripit  oc- 
casionem  graviter  admonendi  Hebraeos, 
ut  iu  fide  Christi  semel  suscepta  perse- 
verent,  eaque  in  re  immoratur  majori 
parte  3.  et  4.  capitis.  Transit  deinde  ad 
explicandum  Christi  sacerdotium,  docet- 
que  eum  ct  a  Deo  Patre  Pontificem  con- 
stitutum,  et  vere  ea  praestitisse,  quae 
sunt  sacerdotis.  Id  agit  potissimum  cap. 
5.  Sub  finem  ejusdem  digreditur  ad  in- 
erepandum  eos,  quod  in  primis  fidei  ru- 
dimentis  adhuc  haererent  ut  pueri,  nec 
ad  perfectiora  contendcrent.  Quod  argu- 
mentum  acrius  prosequitur  cap.    6.,   de- 


nuntians  periculum,  ne  penitus  abjician- 
tur,  si  non  studiose  nitantur  ad  profectum 
fidei.  Post  haec  ad  institutnm  redit,  do- 
cetque  Christum  jurejurando  constitutum 
a  Deo  sacerdotem  secundum  ordinem 
Melchisedec.  Uude  cap.  7.  dignitatem 
ejus  a  persona  Melchisedec  pulcre  colligit, 
ejusque  sacerdotium  Aaronico  praestan- 
tius  esse  demonstrat.  Octavo  cap.  ratio- 
nem  aperit  institutionis  veterum  sacrifi- 
ciorum,  scilicet  ut  essent  adumbrationes 
quaedam  futurorum  ac  coelesti  prototypo 
deservirent,  quae  proinde  cum  universo 
testamento  veteri,  novo  jam  per  Chri- 
stum  introducto,  cedere  debeant.  Prose- 
quitur  eandem  rem  cap.  9.  et  10.  Chri- 
stum  ostendens  verum  esse  sacerdotem, 
qui  uno  crucis  sacrificio  semel  omnium 
peccata  expiarit,  quod  vetera  sacrificia 
saepe  repetita  facere  non  poterant.  Mox 
ab  eo  loco  capitis  decimi :  Habentes  ita- 
que  fratres  fiduciam  etc,  transit  ad  ge- 
nus  exhortatorium ,  ac  primum  adhibet 
severam  admonitionem,  ne  talem  ac  tan- 
tum  pontificem  per  infidelitatem  abjiciant, 
ut  ne  divinam  adversum  se  provocent  ul- 
tionem.  Mox  tamen  eos  in  spem  ac  fidu- 
ciam  rursus  erigit  commemoratione  bono- 
rum  operum,  quae  per  Dei  gratiam  fece- 
rant.  Undecimum  caput  totum  versatur 
in  laude  et  commendatione  fidei,  proposi- 
tis  exemplis  Sanctorum  Patrum,  qui  per 
fidem  Deo  placentes,  magna  et  mira  vel 
egerunt  vel  passi  sunt.  Eam  doctrinam 
cap.  12.  accommodat  instituto,  monens 
Hebraeos,  ut  fide  muniti  in  adversis  con- 
stantes permaneant,  simul  utilitatem  osten- 
dens  flagellorum  ac  disciplinae  pateniae. 
Assidue  certe  per  totam  Epistolam  Apo- 
stolus  inspergit,  quae  faciant  exhortaudis 
Judaeis  Christianis  ad  permanendum  in 
Christi  fido,  adeo  ut  per  totam  Epistolam 
hoc  illi  studium  sit,  eos  in  fide  confortare. 
Reliquum  Epistolae  constat  piis  exhorta- 
tionibus  et  praeceptis  vitae  Christianae. 

Porro  quod  ad  locum  attinet,  ex  Italia 
scriptam  esse  ipsa  loquitur  Epistola.  Sa- 
Jutant  vos,  inquit,  ex  Italia  fratres. 
Chrysostomus  et  alii  plerique,  Romae 
scriptam  existimant.    Nonnulli   addunt  e 

vincnlis  datam,  tnm  quia  pro  eo,  quod 
capite  decimo  nos  habemus :  Nam  et  vin" 
ctis  compassi  estis,  in  Graeco  legitur: 
vinculis  meis  compassi  estis,  tum  quia 
capite  ultimo  petit  eorum  pro  se  oratio- 
nes,  quo  celerius  iis  restituatur,  videli- 
cet  carcere  liberandus,  ex  quo,  ut  hi  qui- 
dem  intelligunt,  jam  liberatum  scribit  Ti- 
motheum.  Verum  ex  illis  locis  utrum  id 
statui  possit,  dispiciemus,  quum  ad  ea 
exponenda  perventum  fuerit. 

Videtur  autem  scripta  post  omnes  alias, 
eodem  tamen  anno  cum  postremis,  scili- 
cet  iis,  quae  datae  sunt  ad  Philemonem, 
ad  Colossenses  et  ad  Philippenses.  Nam 
et  Epistola  ad  Philemonem,  perinde  ut 
ista,  spem  continet  liberationis.  Spero, 
inquit,  per  orationes  vestras  donari  me 
vobis.  Quod  autem  sit  ea  caeteris  poste- 
rior,  inde  probari  putat  Baronius,  quod  in 
hac  scribat,  capite  decimo  tertio,  Timo- 
theum  dimissum,  qui  in  superioribus  ad- 
huc  adest  Paulo,  licet  in  Epistola  ad  Phi- 
lippenses  capite  secundo  promittat  se 
eum  missurura.  Quae  probatio  quantum 
valeat,  expendemus  in  commentario. 

Cum  autem  ad  Hebraeos  scriptam  esse 
constet,  tamen  quaeri  potest,  utrum  ad 
omnes  quaqua  versum  toto  orbe  disper- 
sos,  sicut  scribunt  Jacobus  et  Petrus,  an 
vero  ad  unam  aliquam  eorum  Ecclesiam 
scripta  sit.  Omnino  verisimile  est,  scri- 
ptam  esse  principaliter  quidem  ad  Eccle- 
siam  Jerosolymitanam,  tum  vero  commu- 
niter  etiam  ad  caeteras  Ecclesias,  quae 
in  Judaea  erant.  Certum  enim  locum,  quo 
perferenda  esset,  Epistoia  designat,  cum 
ait  in  fine :  Quo  celerius  restituar  vobis. 
Et  paulo  post :  Cum  Timotheo,  si  cele- 
rius  venerit,  videbo  vos,  Quem  vero  lo- 
cum,  nisi  Judaeam?  maxime  quod  ea, 
qtiae  scribit  capite  decimo:  Magnum 
certamen  sustinuistis  passionum  etc, 
atque  iterum :  Et  rapinam  bonorum  ve- 
strorum  cum  gaudio  suscepistis,  non  in 
alios  potius  competant  Hebraeos,  quam 
in  eos,  qui  Judaeam  inculebant,  ut  ex 
Actis  Apostolorum  inteHigi  potest.  Quan- 
quam  et  hujus  rei  testem  habemus  ipsum 
Apostolum    Paulum    ita    scribentem    ad 


Thessalonicenses  1  Epist.  2.  Imitatores 
facti  estis  Ecclesiarum,  quae  sunt  in 
Judaea,  quia  eadem  passi  estis  et  voi 
a  contribulibus  vestris ,  sicut  et  ipsi  a 
Judaeis.  Item  argumento  est,  quod  Epi- 
stolam  non  ad  Judaeos  inscribat,  sed  ad 
Hebraeos.  Quamvis  enim  secundum  usum 
loquendi  vulgarem  iidem  sint  Hebraei, 
qui  Judaei;  proprie  tamen,  quod  etiam 
M.  Galenus  in  hujus  Epistolae  prolcgo- 
menis  annotavit,  Hebraeorum  nomen  sibi 
vendicabant  Apostolorum  tempore,  quibus 
Hebraea  lingua  vernacula  erat,  utpote 
Jerosolymis  aut  in  Judaea  natis  aut  edn- 
catis,  quemadmodum  probat  locus  Act.  6., 
ubi  legitur  factum  fuisse  murmur  Grae- 
corum  odversus  Hebraeos.  Etenim  Graeci 
eo  loco  non  intelliguatur  gentiles,  non- 
dum  enim  gentilibus  praedicatum  erat 
Evangelium,  sed  Judaei  extra  Judaeam 
nati ,  praesertim  in  partibus  Graeciae, 
eamque  ob  causam  IXXTjviOTal  dicti,  quasi 
Graecistae,  non  illo  tantum  Actorum  loco, 
verum  etiam  postea  cap.  9.  et  11.  Qua 
de  re  plenius  egimus  ad  verba  2  Cor.  11. 
Hebraei  sunt:  et  ego. 

Verumtamen  arbitrandum  est  ita  scri- 
ptam  esse  ad  Jerosolymitanos  hanc  Epi- 
stolam,  ut  caeteris  etiam  Judaeis  ubique 
terrarum  dispersis  cpera  eorum,  qui  in 
Judaea  erant  fratrum ,  communicanda 
fuerit;  quod  videlicet  omnium  csset,  quod 
ad  doctrinam  attinet,  causa  communis. 
Quo  pertinere  putant,  quod  Petrus  scri- 
bens  ad  eos,  qui  erant  in  dispersioue,  te- 
statur,  etiam  Paulum  ad  ipsos  scripsisse, 
2  Epist.  3.  Quod  non  de  alia,  quam  de 
hac  Epistola  videtur  intelligi  posse.  Sed 
de  ea  re  jam  diximus  in  prolcgomenis 
hujus  Epistolae. 

Restat,  ut  videamus,  unde  dicti  sint 
Hebraei.  Est  enim  id  huic  loco  oportu- 
num,  tametsi  in  comment.  2  Cor.  11.  et 
Phil.  3.  eam  rem  attigimus.  Fuere  qui 
vocabulum  deducerent  ab  Abraham  pa- 
triarcha  gentis,  ut  Hebraei  dicti  fuerint 
tanquam  Abraei.  Sic  commentator  Am- 
brosianus  super  illud  Phih  3.  Hebraeus 
ex  Hebraeis.  Quod  et  Augustino  aliquando 
placuit,  ut  lib.  1.  de  consensu  evang.  cap. 

2* 


90 


ARGUMENTUM 


14.  Sed  ab  sententia  recedit  lib.  2.  Re- 
tract.  cap.  16.  Ac  facile  refellitur,  quo- 
niam  et  ipse  Abraham  Gen.  14.  vocatur 
Hebraeus.  Deinde  nec  derivatio  constat : 
nam  initiales  literae  horum  nominum  di- 
versae  sunt,  J^  Aleph  et  y  Ain.  Alii  non 
pauci,  quorum  primus  Josephus  lib.  1. 
Judaic.  Antiquitat.  cap.  6.,  quem  et  Hie- 
ronymus  sequitur  in  traditionibus  Hebra- 
icis  super  Gen.  10.  et  alii  deinde,  dedu- 
cunt  ab  Heber,  qui  septimus  antecessit 
Abraham. 

A  quibus,  si  quaeras,  cur  a  progenitore 
tam  reraoto,  eoque  obscuro,  nihil  enim  de 
eo  memorabile  narratur,  clarissimus  Pa- 
triarcha  in  sua  posteritate  nomen  accepe- 
rit:  hanc  adferunt  rationem,  quia  indiebus 
Heber  linguarum  facta  sit  divisio  :  qua  ex 
re  etiam  filio  suo  Phaleg  nomen  dedit  Gen. 
10.  Caeterum  in  ejus  familia  linguam  pri- 
migeniam  permansisse,  quae  proinde  ab 
ejus  nomine  Hebraea  dicta  fuerit,  et  He- 
braei  dicti,  qui  deinceps  ea  uterentur,  ut 
Abraham  ejnsque  posteri.  Habetur  haec 
ratio  apud  Augustinum,  cui  inprimis  pro- 
batur  lib.  16.  de  civit.  Dei  cap.  3.  et  11. 
et  lib.  18.  cap.  39.,   necnon  apud  beatum 
Thomam  in  comment.  utriusque  loci  Pau- 
lini  paulo  ante  citati.    Favetque   conve- 
nientia  literarum  in  Hebraeo  "^^VV    Ve- 
rumtamen  eam  rationcm  argumento  non 
inepto  refellunt  Theodoretus   in  quaest. 
60.  super  Genesim,  et  Paulus  Burgensis 
additione  2.  super  Matth.  21.   Nam  si  de- 
nominarentur  Hebraei  ab  Heber ;  non  so- 
lum   eos,    qui  ex   Abraham    descendunt. 
oportebat  sic  appellatos  esse,  vernm  etiam 
caeteros    ab    Heber    originem    ducentes, 
quamcumque  terram  incolerent,  ac  nomi- 
natim   etiam   posteros   Nachor    et   Aran, 
qui  in  Chaldaea  remanserunt,  eadem  lin- 
gua  utentes,   quam  una  cnm  fratre  Abra- 
hara    a    suis    progenitoribus    acceperant. 
Atqni  eos  appellare  Hebraeos  a  scriptura 
alienum   est.  Nec  ipse  quidem  Abraham 
prius  legitur  Hebraeus  vocatus ,  quam  e 
terra    sua   et  cognatione  et  domo  patris 
Fui  egressus,  in  terram  Chanaan  venisset. 
Igitur,  ut  ad  veram  nominis  rationem 
veniamuB,  dicendum  est,  Hebraeum  dici 


non  a  nomine  cujuspiam  hominis,  sed  a 
vocabulo  Eber,  id  est  trans  sive  ultra. 
Venerat  enim  Abraham  trans  fluvium 
Euphratem  in  terram  Chanaau.  Unde  ab 
incolis  illius  terrae  Hebraeus  est  appel- 
latu.s,  id  est  transitor,  sive  transflnvialis ; 
Graece  TrspaTTjg;  quomodo  eam  vocem 
LXX.  reddiderunt  interpretes  Gen.  14. 
Simile  est,  quod  Lntine  quidam  dicuntur, 
verbi  gratia,  Transtiberini,  Transmarini, 
Transalpini.  Indicatur  haec  ratio  Josue 
vigesirao  quarto,  Domino  dicente:  Trans 
fluvium  habitaverunt  patres  vestri  ab 
initio.  Tuli  ergo  patrem  vestrum  Abra- 
ham  de  Mesopotamiae  finibus :  Hebraice, 
de  eber  fluvii,  LXX.  de  trans  fluvium. 
En  ipsam  rationem  etymologicam ,  ob 
quam  Abraham  cum  sua  posteritate  di- 
ctus  est  Hebraeus.  Quo  sane  alludere  vi- 
detur  Hieronymus,  quoties  sive  de  Abra- 
ham,  sive  absolute  loquens,  Hebraeum 
interprotatur  transitorem,  ut  in  Epist.  28. 
ad  Lucin.  et  ad  Fabiolam  mans.  31.  Item- 
que  in  commentariis  Ezechielis  7.  et 
Jon.  1. 

Caeterum  hanc  ratioaem  diserte  tradit 
et  pluribus  explicat  Paulus  Burgensis  loco 
superius  citato.  Sequuntur  autem  et  alii, 
praesertim  Hebraicarum  literarum  periti, 
ut  Joannes  Reuchlinus  de  verbo  mirifico 
lib.  3.  cap.  13.,  Franciscus  Ribera  in  Jon. 
1 .  ad  illud  :  Hebraeus  ego  sum,  ubi  so- 
lide  datam  interpretationem  confirmat; 
quam  et  alibi  repetit.  Denique  hanc  esse 
Rabbinorum  communem  sententiam  testa- 
tur  Genebrardus  libro  primo  suae  chro- 
nographiae.  Non  equidem  ignoro  Theo- 
doret.^.m  quaestione  superius  citata,  aliam 
quandam  rationem  adferrc;  censet  enim 
Abraham  dictum  fuisse  Hebraeum  a  no- 
mine  fluminis  Euphratis,  quem  pei-tran- 
siit,  quum  e  Chaldaea  veniret  in  Palae- 
stinam.  Hebra  namque  Syrorum  lingua 
vocari  dicit  Euphratem.  Sed  falli  puta- 
mus  Thcodoretum,  ut  vocabulum ,  quod 
transitum  significat,  retulerit  ad  ipsum 
flumen,  quod  Abraham  transivit.  Certe 
constat  Hebraica  lingua,  qua  Abraham 
ipse  et  posteritas  ejus  usa  est,  Euphratem 
non  Hebra,  sed  Perath  appellari. 

Si  qnaeras,  hujus  nominis  amplitudo, 
qnos  olim  fuerit  complexa?  respondeo, 
mibi  valde  probabile  esse,  non  ad  solam 
Abrahae  familiam  ac  posteritatem  perti- 
nuisse  hoc  nomen,  neque  postea  ad  solam 
familiam  Isiael,  ut  quidam  opinantur,  aed 
quotquot  ex  Abraham  et  Lot  geniti  fue- 
runt,  initio  vocatos  fuisse  Hebraeos  una 
cum  eoriim  vernaculis.  Simul  enim  Abra- 
ham  et  Lot  cum  suis  familiis,  Euphrate 
transmisso,  in  Palaestinam  venerunt.  Sane 
nomen  illud,  tempore  Jacob  Patrir.rchae, 
latius  patuisse  quam  ut  intra  limites  fa- 
miliae  ejus  contineretur ,  probant  illa 
verba  mulieris  Genes.  39.  En  introdu' 
xit  virum  Hebraeum,  ut  illuderet  nohis. 
Et  iterum :  Ingressus  est  ad  me  servus 
Hebraeus,  quem  adduxisti.  Et  haec 
ipsius  Joseph  cap.  40.  Furtim  sublatus 
sum  de  terra  Hebraeorum.  Denique  illa 
Scriptnrae  verba  cap.  43.  Illicitum  est 
Aegyptiis  comedere  cum  Hebraeis,  et 
profanum  putant  hujuscemodi  convi" 


vium.  In  his  enim  Hebraeorum  nomen 
ad  solam  familiam  Jacob,  quae  Aegyptiis 
adhuc  ignota  erat,  restringi  nullatenus 
potest,  sed  Hebraei  dicebantur  posteri 
Abrahae,  Palaestinam  aut  vicina  loca  in- 
colontes,  qui  jam  in  populos  succreverant, 
et  cum  Aegyptiis  aliisque  gentibus  nego- 
tiabantur.  Verum  temporis  successu  fa- 
ctum,  ut  appellationis  hujus  possessio  si- 
mul  cum  lingua  apud  solos  filios  Israel 
lemanserit;  caeteris,  ob  avitae  linguae 
neglectum  et  corruptelam  paulatim  obre- 
pentem ,  etiam  a  nominis  appellatione 
exclusis.  Porro  sciendum  apud  Hebraeos 
hoc  vocabulum  non  aspirari.  Unde  qui- 
dam  ex  recentioribus  Ebraeos  scribunt 
aspiratione  rejecta.  Verum  sane  magis 
probo  morem  veterum ,  tam  Graecorum 
quam  Latinorum,  qui  V,  literam  gutiura- 
lem,  ut  ejus  densitatem  sono  exprimen- 
dam  significarent,  cum  aspirationis  nota 
scribere  consueverunt. 


EPISTOLA  B.  PAULI  APOSTOLI   AD   HEBRAEOS. 


CAPOT    PRIMUM. 

Multifariam ,  multisque  modis^)  olim  Deus  loquens  patribus  in 
Prophetis :  novissime,  2.  diebus  istis^)  locutus  est  nobis  in  Filio^)  quem 
constituit  haeredera  universorum  ^) .  per  quem  fecit  et  saccula^):  3.  qui 
cum  sit  splendor  gloriae ,  et  figura  substantiae  ejus  ^),  portansque  omnia 
verbo  virtutis  suae  ^),  purgationem  peccatorum  faciens  ^) ,  sedet  ad  dexte- 
ram  majestatis  in  excelsis,  4.  tanto  melior  Angelis  effectus,  quanto 
differentius  prae  illis  nomen  haereditavit^j.  5.  Cui  enim  dixit  aliquando 
Angelorum  ^^):  Filius  meus  es  tu,  ego  hodie  genui  te?  Et  rursum :  Ego 
ero  illi  in  patrem^%  et  ipse  erit  mihi  in  filium?  6.  Et  cum  iterum 
introducit  primogenitum  ^^)  in  orbem  terrae,  dicit^^):  Et  adorent  eum 
omnes  Angeli  Dei.  7.  Et  ad  Angelos  quidem  dicit  ^^) :  Qui  facit  An- 
gelos  suos  spiritus,  et  ministros  suos  flammam  ignis.  8.  Ad  Filium 
autem^^):  Thronus  tuus  Deus  in  saeculum  saeculi,  virga  aequitatis 
virga  regni  tui.  9.  Dilexisti  justitiam,  et  odisti  iniquitatem :  propterea 
unxit  te  Dcus,  Deus  tuus  oleo  ^^)  exaltationis  prae  participibus  tuis. 
10.  Et^''):  Tu  in  principio  Domine  tcrram  fundasti,  et  opera  manuum 
tuarum  sunt  coeli.  11.  Ipsi  peribunt,  tu  autem  permanebis,  et  omnes  ut 
vestimentum  veterascent:  12.  et  velut  amictum  mutabis  eos,  et  mutabuntur, 
tu  autera  idera  ipse  es,  et  anni  tui  non  deficient.     13.  Ad  quera  autera 


0  4  Mos.  12,  6.-8.     2)  Cap.  9,  26.     3)  vers.  4.  seq.  3,  5.  seq.  12,  25.    *)  Psalm.  2,  8. 

Matth.  21.  38.    ^)  Cap.  2,  3.    Joan.  1,  3.  10.    6)  joan.  14,  9.  Col.  1,  15.  Sap.  7,  26.    ')  Cap. 

2,  3.    1  Mos.  1,  3.  9.    Psalm.  32,  9.  8)  Cap.  9.  14.    1  Joan.  1,  7.    Apoc.  1,  5.     9)  Phil.  2,  9. 

w)  Psalrn.  2,  7.     n)  2  Reg.  7,  14.  12)  Psalm.  88,  28.     «)  Psalm.  96,   7.     «)  Psalm.  103,  4. 

^^)  Psalm.  44,  7.  8.    ^^)  Act.  10,  38  ")  Psalm.  101,  26.-28. 

Angelorum  dixit  aliquando  ^) :  Sede  a  dextris  meis ,  quoadusque  ponam 
inimicos  tuos  scabellum  pedum  tuorum?  14.  Nonne  omnes  sunt  admi- 
nistratorii  spiritus^),  in  ministerium  missi  propter  eos,  qui  haereditatem 
capient  salutis  ? 


SUWMRIUM  CAPITIS  PRIMI. 

Docet  Christum ,  per  quem  hominibus  locutus   est  Deus,   esse  Patri   aequalem,   Angelis   longe 
excellenliorem ,  conflrmans  id  multis  Scripturae  testimoniis. 


1.  Multifariam  multisque  modis  olim 
Deus  loquens  patrihus  in  Prophetis. 
Exordium  hoc  Epistolae  quibusdam  ab- 
ruptum  videtur,  quod  animis  Hebraeo- 
rum  nulla  salutatione  praeparatis,  irruat 
in  ipsam  materiam  principalem.  Quibus 
respondendum  est,  Apostolum,  qua  ra- 
tione  nomen  suum  consulto  praetermisit, 
ut  dictum  est  in  praecedentibus ,  eadem 
nec  salutationem  adscribere  debuisse. 
Nam  usus  non  habet,  nec  honestatis  ratio 
patitur,  ut  salutatio  cum  iis,  quae  salu- 
tationi  solent  annecti ,  mittatur  suppresso 
nomine  salutantis.  Est  autem  exordium 
rei ,  de  qua  tractare  instituit,  aptissimum ; 
utpote  grave  atque  sublime,  quo  dignita- 
tem  incipit  exponere  illius,  cujus  legem, 
testamentum ,  sacerdotium  supra  Mosem 
et  Aaron  tota  Epistola  commendat.  Pri- 
mum  igitur  hoc  capite  divinitatem  Christi 
statuit ,  ostendens  eum  esse  filium  Dei, 
et  per  hoc  angelis  longe  superiorem,  inde 
probaturus,  quauto  lex  Christi  praestet 
legi  Mosaicae ,  tametsi  per  angelos  mini- 
stratae.  Quod  ait  multifariam ,  Graece 
est,  iioXu|i£pd)(;,  ut  si  dicas :  multipartite, 
Non  enim  omnia,  nec  eadem,  omnibus 
Prophetis  revelata  sunt,  sed  quasi  parti- 
bus  mysteriorum  distributis,  alia  aliis 
inspirata :  exempli  causa ,  Jesaiae ,  par- 
tus  virginis  et  passio  Christi ;  Danieli, 
tempus  adventus  ejus;  Jonae,  ejusdem 
sepultura;  Malachiae,  adventus  praecur- 
soris;  ac  rursum,  aliis  plura,  aliis  pau- 
ciora. 


Qnod  additur  multis  modis ,  Graece 
est  TcoXuTpOTCcoc ,  id  estmultimodef  mul- 
tiformlter ',  ut  significetur  varia  fuisse 
visionum  genera,  modos  ac  formas ,  qui- 
bus  illuminati  Prophetae  ventura  praedi- 
cerent :  velut  per  somnia ,  per  ecstases, 
per  aenigmala,  per  figuras,  per  ailocu- 
tiones ,  per  apparitiones  sensibiles  atque 
corporeas.  Breviter  hoc  est  quod  Apo- 
stolus  dicit:  Multipliciter  ac  varie  Deus 
olim  locutus  patribus,  id  est  majoribus 
nostris  Israelitis,  per  Prophetas.  Porro 
Mosem  in  numero  Prophetarum  fuisse, 
per  quos  patribus  locutus  estDeus:  ne- 
mini  dubium  est.  Itaque  statim  hic,  in 
ipso  limine ,  Moses  in  ordinem  redigitur 
eoi-um  ,  qui  Christo  sunt  minores.  Verum 
id  ,  ne  offendat ,  tacite  facit  Apostolus  ac 
tantum  sub  nomine  generali.  Non  enim 
prius  de  Mose  quidquam  expresse  dicen- 
dum  erat,  quam  de  angelis  sermonem 
interposuisset. 

2.  Novissime  diebus  istis  locutus  est 
nobis  in  Filio.  Graece  et  Syriace  novis- 
simis ,  quod  et  in  Latinis  quibusdam 
MSS.  legitur:  tametsi  non  desunt  codices 
Graeci,  qui  hic  legant  sax'iTOO,  inter 
quos  Complutensis.  Sed  alterum  videtur 
potius :  nam  et  alibi  legimus  novissimos 
dies,  novissima  tempora,  novissimam 
horam  ;  per  quae  omnia  significatur  illud 
tempus ,  post  quod  jam  non  aliud  quam 
mundi  finis  et  adventus  judicis  sit  ex- 
spectandus;  utpote  completo  primo  Chri- 
sti   adventu,    omnibdsque    mysteriis    ad 


*)  Psalm.  109,  1.    «)  Matth.  18,  10.   Act.  5,  19. 

ipsum  pertinentibus.  Hoc,  inqnit,  novis- 
simo  terapore  locutus  est  nobis  per  filium 
suum  Jesum  Christum.  Filium ,  utique 
non  alium  quam  naturalem.  Nam  per 
adoptionem  filii  fuerant  etiam  Prophetae 
et  omnes  justi.  Nobis ,  id  est  Hebraeis, 
IsraSlitis.  Ipse  enim  Filius  testatur  se 
non  fuisse  missum,  nisi  ad  oves  j  quae 
perierant  domus  Israel.  Ex  quo  statim 
collige,  scriptorem  Epistolae  Hebraeum 
esse,  non  gentilem,  ut  vel  hinc  constet 
falsos  fuisse,  qui  Clementi  Romano  tri- 
buerunt. 

Est  autem  hic  observanda  multiplex 
antithesis ,  eo  spectaus ,  ut  appareat, 
quantum  praecellat  novum  institutum 
veteri.  Lex  enim  vetus  per  Prophetas 
annuntiata  est,  qui  non  aliud  erant  quam 
homines :  lex  nova ,  data  per  Christum 
Dei  filium  ac  Dominum  Prophetarum. 
Et  per  illos  quidem  multifariam  locutus 
est  Deus,  per  Filium  autem,  tanquam  per 
suum  ipsius  verbum,  simpliciter  et  plane. 
Multis  enim  figurarum  ac  visionum  varie- 
tatibus  obumbranda  erat  veritas  per  Chri- 
stum  patefacienda.  Denique  patribus 
vetera  tradita  sunt ;  nobis ,  nova  servata  : 
quibus  advenientibus  vetera  merito  pro- 
jicienda  sint. 

Verumtamen  observacontra  Manichae- 
08,  quod  non  dicit  alium  Deum  locutum 
fuisse  patribus,  alium  nobis,  sed  eundem 
illis  et  nobis,  ut  intelligamus  unura  eun- 
demque  Deum  esse  auctorem  utriiisque 
testamenti.  Illud  sane,  quod  ait:  locutus 
est  nobis  in  Filio,  mirifice  valet  ad  bene- 
volentiam  provocandam,  quasi  diceret: 
0  quanto  nos  patribus  feliciores!  Quam 
beati  oculi  nostri,  qui  viderunt;  et  aures 
nostrae,  quae  audierunt,  ea  quae  videre 
et  audire  patribus  nostris  non  est  da- 
tum!  Hac  enim  ratione  suos  discipulos 
Christus  beatos  praedicat  Matth.  13.  et 
Luc.  10. 

Quem  constituit  haeredem  universo- 
rum,  Quo  majorem  Christi  reverentiam 
excitet,  illustribus  quibusdam  ac  praeci- 
puis  eum  encomiis  exornat.  Ac  primum 
dicit  eum  a  Patre  constitutum  univer- 
sorum  haeredem,    id   est   factum   esse 


omnium  dominum.  Est  enim  catachresis 
in  vocabulo  haeredis,  idque  juxta  morera 
in  Scripturis  usitatipsimum.  Non  enim 
haeredem  vocat  quasi  patri  demortuo 
successerit  aut  successurus  sit,  sed  quod, 
instar  haeredis,  aPatreconstitutus  sit  om- 
nium  dominus.  Id  autem,  ut  quo  sensu 
dictum  sit  intelligatur,  respiciendum  ad 
alias  Scripturas ,  in  quibus  est  hujus  do- 
minii  significatio,  velut  Psalm.  2.  Postula 
a  me,  et  dabo  tibi  gentes  haereditatem 
tuam  et  possessionem  tuam  terminos 
terrae.  Matth.  11.  Omnia  mihi  tradita 
sunt  a  Patre  meo ,  et  ultimo  :  Data  est 
mihi  omnis  potestas  in  coelo  et  iri  terra. 
Joan.  13.  Omnia  dedit  ei  Pater  in  ma~ 
nus,  et  17.  Dedisti  ei  potestatem  omnis 
carnis.  Item  1  Cor.  15.  Omnia  subjecit 
sub  pedibus  ejus ,  quod  et  repetitur  Eph. 
1.  et  hujus  Epist.  cap.  2. 

Quamvis  igitur  Dei  Filius  una  cum 
Patre  sit  omnium  Dominus  ab  aeterno, 
quatenus  scilicet  ab  aeterno  potestatem 
a  Patre  accepit  dominativam  respectu 
totius  craaturae:  non  tamen  de  eo  domi- 
nio  agitur  hoc  loco ,  ut  nec  in  aliis  Scri- 
pturis  jam  allegatis,  sed  de  dominio  quo- 
dam,  quod  ei  competit  secundam  naturam 
assumptam.  Apposite  autem  dicit  haere^ 
dem,  quia  de  filio  loquitur. 

Atquaeres,  quorum  universorum  hac 
ratione  dominus  sit  Christus  ?  Alii  ad  per- 
souas,  alii  ad  res  referunt  genitivum 
universorum;  utpote  tam  in  Graeco 
quam  in  Latino  generis  ambigui.  Sed  qui 
ad  res ,  longe  probabilius  sentiunt,  \\t 
facile  docent  Scripturae  memoratae,  ita 
tamen,  ut  etiam  personae  sub  amplitu- 
dine  rerum  comprehendantur.  Regnum 
enim  ac  dominum  Christi  in  primis  sub- 
jectos  habet  oranes  electos ,  horaiues  et 
angelos;  deinde  etiam  adversarias  pote- 
states  atque  omnes  reprobos ;  ac  postrerao 
reliquam  omnera  creaturara,  quatenus  ea 
regno  Christi  quocunque  raodo  subser- 
vire  idonea  est.  Unde  Chrysostoraus  hae^ 
redem  universorum  interpretatur  domi- 
num  totius  mundi.  Sirailiter  etB.  Thomas 
universalem  hanc  Christi  haereditatem 
esse  dicit  dominationem ,  quam  accepit  ia 

totam  creaturam.  Ita  et  nos  exposnimus 
vocabulum  omnia ,   1  Cor.  15.  et  Eph.  1» 

Sed  adhnc  quaeres,  quando  Christus  a 
Patre  constitutus  fuerit  hoc  pacto  univer- 
sorum  haeres  ac  dorainus.  Sunt,  qui  pu- 
tent  id  factum  post  passionem  ejus  et 
resurrectionem ,  quando  per  Apostolos 
sibi  congregare  coepit  Ecclesiam  ex  om- 
nibus  gentibus.  Alii  factum  dicunt,  tunc 
quando  Verhum  caro  factum  est,  quod 
magis  probamus.  Sicut  enim  ille  homo 
ab  initio  suae  conceptionis  fnit  Christus, 
Propheta,  Sacerdos,  ita  Rex  et  Dominus : 
tametsi  regni  ac  dominii  sui  posscssionem, 
ut  postea  meruit,  ita  paulatini  ac  pro- 
gressu  temporis  accepit;  plenissime  ac- 
cepturus  in  secundo  suo  adventu,  quando 
perfecte  ei  subjicientur  omnes  inimici. 
Kesponsionem  hanc  probant  illa  Petvi 
verba  Act.  2.  Dominum  eum  et  Chri- 
stum  fecit,  hunc  Jesum,  quem  vos  cru- 
cipxistis ;  videlicet  tuncDominum,  quando 
Christum.  Probant  etiam  Jesaiae  verba, 
quibus  de  parvulo  nato  dicit  cap.  9.  Et 
factus  est  principatus  swper  humerum 
ejus.  Denique  probant  angeli  verba  lo- 
quentis  ad  pastores :  Quia  natus  est  vo- 
his  hodie  Salvator,  qui  est  Christus  Do- 
minus,  Luc.  2. 

Per  quem  feeit  et  saecula.  Ab  humana 
Christi  natura  ad  divinam  progreditur,  ut 
utramque  Hebraeis  suis  ob  oculos  ponat. 
Non  solum,  inquit,  eum  constituit  om- 
nium  haeredem,  verum  etiam ,  quod  est 
multo  majus,  per  eum  ipsum  saecula 
condidit.  Saecula  vocat  ea,  quae  2  Tim. 
1.  et  Tit.  1.  dixit  tempora  saecularia, 
id  est  longas  et  continuas  temporum  re- 
volutiones ,  sed  in  his  omnino  compre- 
hendi  vult  atque  inteliigi  res  ipsas,  quae- 
cunque  tempore  raensurantur,  id  est, 
mundnra  ct  quidquid  in  eo  continetur. 
Quo  sensu  rursus  infra  cap.  11.  dicit 
aptata  esse  saecula  verho  Dei.  Idem 
ergo  docet  his  locis  Paulus,  quod  Joan- 
nes  initio  sui  Evangelii:  Omnia  per 
ipsum  facta  sunt.  El  iterum :  Mundus 
per  ipsum  factus  est.  Hac  autem  phrasi, 
qua  dicitur  Deus  per  Filium  fecisse  mun- 
dum,   non  tantum   insinuatur  communis 


virtus  et  operatio  Patris  et  Filii,  sic  enim 
etiam  Filius  diceretur  perPatrem  fecisse 
mundum ,  quod  usus  Scripturae  non  ad- 
mittit,  aut  certe  satis  fuisset  dicere:  cum 
quo  fecit  et  saecula^  sed  praeteroa  signi- 
ficatur  aliquid  simile  cum  actione  artificis 
operantis  per  instrumentum. 

Sicut  enim  instrumentum  ab  artifice 
movetur  ad  actionem ,  non  contra :  ita 
filius  vim  et  operationem  suam  omnem 
accipit  a  patre ,  non  pater  a  filio ,  ut  pro- 
inde  filius  quodammodo  medius  sit  inter 
patrem  et  creaturam  ,  sicut  instrumentum 
medium  est  inter  artificem  et  opus.  Quae 
tamen  comparatio  non  eo  trahenda  est, 
ut  filium  cogitemus  patre  minorem :  non 
cnim  filius  est  instrumentum  patris ,  sed 
quomodo  per  eum  pater  operetur,  hac 
instrumenti  similitudine  ex  partc  decla- 
ratar.  Alii,  cum  Augustino,  comparatio- 
nem  adbibent  ideae  sive  exemplaris  in 
mente  repositi ,  per  quod  artifex  opera- 
tur.  Sic  enim  patcr  per  filium  operatur, 
tanquam  per  ideam ,  in  qua  rationes  sunt 
omnium  agendorum.  Quae  expositio  quan- 
dam  habet  probabilitatem  ex  sequentibus. 

3.  Qui  cum  sit  splendor  gloriae  et 
figura  suhstantiae  ejus.  Haec  quoque 
ad  superiorem  Christi  naturam  pertinent. 
Pro  splendore ,  Graece  est  auauYao^a, 
quod  significat  refulgentiam:  quomodo 
radius  a  sole  resplendet.  Unde  nonnulli 
deradiationem  vertunt.  Eadem  vox  est 
Sap.  7.,  ubi  nos  de  Sapientia  legimus: 
Candor  est  enim  lucis  aeternae.  Vocatur 
ergo  filius  splendor  gloriae  seu  clarita' 
tis  paternae ;  quia  lumen  est  de  lumine, 
sicut  de  eo  Ecclesia  canit  in  symbolo. 
Sciendum  est  autem,  in  hujusmodi  me- 
taphoris  ad  res  divinas  applicandis,  omne 
id  removendum  esse,  quod  est  imper- 
fectionis.  Unde  ex  eo ,  quod  splendor  aut 
radius  non  exaequat  lucem,  a  qua  diffun- 
ditur,  non  recte  coUigat  Arianus  Filium 
esse  minorem  Patre.  Non  enim  ad  hoc 
significandum  assumpta  est  metaphora; 
sed  potius,  ut  quicquid  ibi  perfectionis 
invenitur,  ad  rem  propositam  applicemus, 
iis  dumtaxat,  quae  imperfecta  sunt,  omissis. 

Itaque  recto  Patres  ex  eo,  quod  Filius 

dicitur  splendor  gloriae  Patris,  ostendunt 
eum  a  Patre  procedere  sine  mutatioQe, 
passione,  fluxu ,  defectu;  et  quidem  ab 
aeterno.  Sol  enim  emittens  radium  nul- 
lam  patitur  mutationem,  non  fluxum,  non 
defectum  luminis.  Neque  vero  radium  a 
se  emanantem  tempore  antecedit;  imo  si 
sol  aeternus  esset,  radium  haberet  sibi 
coaeternum.  Quanquam  videtur  Aposto- 
lus  hoc  elogio,  quo  filium  vocat  splendo- 
rem  gloriae  patris ,  potissimum  voluisse 
significare  processionem  Filio  propriam, 
qua  nimirum  a  Patre  gignitur,  ut  verbum 
a  mente.  Hoc  est  enim ,  in  natura  intel- 
lectuali ,  splendorem  a  claritate,  et  lumen 
a  kimine  procedere.  Qua  explicatione, 
verbis  a  symbolo  Nicaeno  acceptis,  hic 
utitur  Chiysostomus. 

Altera  metaphora  est,  qua  Filium  vocat 
figuram  suhstantiae  Patris.  Pro  figura 
Graece  est  X'^?'^'^'^"^?  5  quod  alii  verterunt 
expressam  imaginem,  alii  insculptam 
formam.  Pro  substantia  vero  Graece 
legitur  UTiooTaoig;  cujus  vocabuli  in  re- 
bus  divinis,  apud  veteres  Theologos,  du- 
plex  est  significatio ,  sicut  et  Latinae 
vocis  substantia.  Aut  enim  essentiara 
significat,  aut  subsisteiitiam ,  id  est  per- 
sonam.  Qua  de  re  disserunt  Basilius 
Epist.  43.  ad  Greg.  Nyssenum  fratrem 
suum,  Hieron.  in  Epist.  ad  Damasum 
num.  57.,  Theodoretus  in  primo  dial.  et 
Damascenus  lib.  3.  de  fide  cap.  4.  et  6. 
Et  quidem  Basihus,  necnon  Gregorius 
Nyssenus  a  Theophylacto  citatus,  et  Ca- 
jetanus  in  commentario ,  per  hypostasin 
hoc  loco  personam  volunt  intelligi;  ut 
Filius  dicatur  character,  id  est,  expressa 
repraesentatio  non  essentiae ,  sed  perso- 
nae  Patris.  Nam  essentia  utrique  eadem 
est;  personae  secundum  essentiam  simi- 
les.  Huic  sententiae  nonnihil  favere  vide- 
tur,  quod  uuoaxaat^;  iu  hac  eadem  Epist. 
cap.  3.  et  11.,  quamvis  translatitie,  sic 
tamen  usurpatur,  ut  magis  cum  subsisteutia, 
quam  cum  essentia  convenire  videatur. 
Verba  prioris  loci  sunt:  Si  tamen  initium 
mbstantiae  ejus  usque  ad  finem  firmum 
retineamus.  Verbaposterioris:  Estautem 
fldes  sperandarum  substantia  rerum. 


At  vero  aliis  plerisque  magis  placet, 
essentiam,  quam  ouatav  Graeci  vocant, 
hoc  nomine  significari.  Nam  hypostasis 
ad  personam  significandam  nondum,  quum 
haec  scriberet  Apostolus,  erat  usu  re- 
cepta ;  vel  ipso  Hieronymo  teste ,  quum 
ait  in  EpistoJa  memorata ,  de  tribus  hy- 
postasibus  loquens:  Qui  quaeso  ista 
Apostoli  prodidere?  Quis  novus  magi- 
ster  gentium  Paulus  haec  docuit?  De- 
nique  addit,  totam  saecularium  literarum 
scholam  nihil  aliud  uTioaTaotv  nisi  oooiav 
novisse.  Quod  etiamnum  hodie  nobis  La- 
tinis  accidit,  quibus  substantia  fere  idem 
est,  quod  essentia;  licet  veteres,  ut  dixi, 
de  nomine  substantiae  non  uno  modo 
fuerint  locuti.  His  adde ,  quod  Syrus  in- 
terpres  characterem  hypostaseos  vertit 
imaginem  essentiae. 

Juxta  hanc  acceptionem  substantiae, 
Filius  est  figura  et  expressa  imago  sub- 
stantiae  Patris,  quia  sic  Patrem  reprae- 
sentat ,  ut  esscntia  sou  natura  Patris  in 
ipso  perfectissime  reluceat.  Unde  non 
est  consequens,  aliam  esse  Patrls  essen- 
tiam,  aliamFilii:  repraesentat  enimFilius 
essentiam  Patris  prout  iu  Patre  est;  non 
prout  in  sei})So :  licet  eadem  sit  esseutia 
Patiis  et  Filii.  Quomodo  nos  Catholici 
fatemur  Eucharistiam  esse  figuram  ac 
signum  corporis  Christi ;  cum  ipsa  sit  cor- 
pus  Christi.  Nihil  enim  vetat  idem  esse 
signum  sui  ipsius ,  praesertim  si  seipsum 
significet  ac  repraesentet  quatenus  ratione 
diversum  est;  ut  in  Eucharistia  contingit. 
Sic  ergo  Filius  Dei,  secundum  Aposto- 
lum,  non  quidem  gui  ipsius  est  imago, 
sed  substantiae  Patris:  in  quantum  ejus 
substantiam,  quae  eadem  in  ipso  est,  ae- 
terna  gcneratione  ab  illo  sibi  impressam 
perfectibsime  refert.  Nec  obstant  huic 
hypostasis  significationi  alia  loca  hujus 
Epistolae,  quae  producta  sunt,  sed  magis 
conveniunt.  Nam  in  illis  translatio  non 
est  sumpta  a  persona,  sed  a  substantia, 
id  ost  re  per  se  subsistente ,  sive  ea  plu- 
ribus  communicabilis  sit,  sive  non.  Hoc 
autem  absque  dubio  etiam  in  essentiam 
competit,  maxime  divinam. 

Jam    quod    nonnulli    commentatores 

filium  Dei  interpretantur  splendorem 
gloriae  Patris,  et  figuram  substantiae 
ejus,  quia  gloria  et  substantia  Patris  per 
heipsum  invisibilis  per  Filium  ,  velut  ra- 
dium  paternae  claritatis,  et  imaginem 
snbstantiae  ejus,  conspicienda  nobis  prae- 
betur ;  id  praeter  mentem  Apostoli  esse 
videtur,  qui  de  aeterna  Filii  natura  dis- 
serit,  secundum  quam  Filius  aeque  atque 
Pater  est  nobis  invisibilis.  Tametsi  ve- 
rum  est,  id  fuisse  congruentissimum ,  ut 
Filius,  qui  secundum  naturam  divinam 
splendor  est  et  imago  Patris,  in  assumta 
natura,  qua  nobis  visibilis  apparuit,  Pa- 
trem  suum  quodammodo  videndum  nobis 
exbiberet. 

Poriansque  omnia  verho  virtutis  suae. 
Contextus  sermonis  exigebat ,  ut  vertere- 
tur:  portetque.  Graecum  verbum  cpspetv 
significat  f erre ,  portare ,  sustinere.  Quo 
pofitremo  modo  vertit  interpres  Syrus. 
Sentit  Apostolus,  Filium  Dei,  per  quem 
dixerat  a  Patre  facta  esse  saecula ,  eun- 
dem  omnia,  quae  facta  sunt,  sustinere  et 
conservare  verbo  et  imperio  suae  pote- 
statis;  id  est  omnipotenti  sua  voluntate; 
quod  ni  faceret,  omnia  relaberentur  in 
nihilum.  Hoc  quoque  Filii  elogium,  per- 
inde  ut  superiora ,  divinam  ejus  naturam 
apertissime  declarat.  Erasmus  hic  maluit 
verbum  moderari ;  quod  etsi  consequens 
sit  ex  eo ,  quod  Apostolus  dicit,  ejusdem 
enim  est  rem  conservare,  et  moderari  seu 
gubernare :  non  tamen  id  proprie  ab  Apo- 
stolo  significatum  arbitror,  sed  illud, 
quod  diximus. 

Porro  quidam  ex  Latinis  significari 
putant,  Filium  esse  verbum  Patris ,  sic 
enim  exponnnt:  Portans  omnia  seipso, 
qui  est  verbum  virtutis  seu  verbum  vir- 
tuosum  Patris.  Sed  rcfellitur  hic  sensus 
ex  Graeco  textu ,  ubi  pro  verbo  non  est 
XoyoQ,  qua  voce  usus  est  Joan.  cap.  1. 
sui  Evangelii ,  qua  et  alibi  semper  utitur 
Scriptura,  cum  filium  Dei  designat:  sed 
estp^^fjta,  quod  eum  in  Scripturis  usum 
non  habet ,  sed  tantum  in  genere  verhum 
significat.  Eadem  ratione  etiam  ii  refel- 
luntur,  qui  ex  hoc  loco  doceri  putant 
Spiritum  S.   in   sacris  literis   aliquando 


vocari  verbum  Filii ,  sicut  Filius  vocatur 
verbum  Patris.  Contra  quos  egimus  in 
1.  Sent.  dist.  27.  lllud  tamen  non  abs  re 
est,  quod  quidam  observant  verti  posse, 
verho  virtutis  ejus;  ut  Graecum  auTou, 
mutato  duntaxat  spiritu  prioris  syllabae, 
ad  Patrem  ref eratur ,  sicut  in  parte  prae- 
cedenti;  ac  sensus  sit,  Filium,  per  quem 
Pater  omnia  fecit,  eadem  omnia  conti- 
nere,  conservare  et  regere  imperio  ac 
virtute  Patris  sui ,  sed  ita ,  ut  ea  virtus 
intelligatur  etiam  communis  Filio.  Quod 
satis  admonet  ipsum  vocabulum  por^ 
tandi,  non  cnim  portare  potest,  nisi  vires 
portandi  habeat,  licet  ab  alio  acceptas. 
Hic  sensus  nequaquam  est  alienus;  tam- 
etsi  prior  expositio  magis  recepta. 

Purgationem  peccatorum  faciens.  In 
Graeco  plus  est.  Sic  enim  habet:  Per 
semetipsum  purgatione  facta  peccato^ 
rum  nostrorum.  Consonat  editio  Syriaca, 
nisi  quod  pronoraen  nostrorum  non  ad- 
dat.  Hie  jam  a  divina  Christi  natura  ad 
humauam  Apostolus  redit;  simul  hac  parte 
complectens  summam  argumenti  totius 
Epistolae.  Christus  enim,  uthomo,  pas- 
sione  sua  remissionem  et  abolitionem  om- 
nium  peccatorum  nostrorum  promeruit; 
ac  pio  iis  plenissime  satisfecit;  offerendo 
semetipsum  Deo  Patri  pro  nobis  in  sa- 
crificium.  Quod  significat  illa  particula, 
a  Graecis  interpretibus  diligenter  expen- 
sa,  per  semetipsum ,  quasi  dicat:  Non 
per  sanguinem  hircorum  aut  vitulo- 
rum ,  sed  per  proprium  sanguinem 
peccata  nostra  purgavit,  et  aeternam 
nobis  redemptionem  invenit:  ut  infra 
dicitur  cap.  9.  Atque  in  hoc  argumento 
totam  Epistolam  versari  praecipue  dixi- 
mus.  Dicuntar  autem  purgari  peccata, 
phrasi  Scripturae,  quando  homines  a  pec- 
catis  purgantur:  quomodo  et  illud  Jes.  1. 
intelligendum  est:  peccata  vestra  quasi 
nix  dealhahuntur.  Ita  lepra  mundari,  mor- 
bus  sanari  dicitur.  Sic  et  David  precatur 
Psalm.  1 7.  Deus  illumina  tenehras  meds, 
id  est,  mentem  meam  depulsis  ignorantiae 
tenebris  illumina.  Latine  quoque  dicitur 
quis  crimen  objeclum  purgare ,  id  est 
diluerOt 

Sedet  ad  dexteram  majestatis  in  eX' 
celsis.  Postquam,  inquit,  purgationem 
fecit  peccatorum  nostrorum ,  adscendit  in 
coel'im,  ibique  sedet  ad  dextoram  maje- 
statis.  Ita  Chrysostomus  et  caeteri.  Quod 
in  quibusdam  codicibus  Graecis  legitur, 
in  dextera  throni  majestatis ;  additio 
facta  est  ex  cap.  8.  hujus  Episf olae ,  ubi 
sic  habetur:  Qui  consedit  in  dextera 
sedis  magnitudinis  in  coelis.  Ex  quo 
loco  etiam  admonemur,  id  quod  hic  dici- 
tur  in  excelsis,  idem  esse  quod  in  coelis, 
sive  in  coelo.  Cum  enim  coeli  in  Hebraea 
lingua  tantum  plurali  numero  dicantur; 
saepe  fit,  ut  sacri  auctores  etiam ,  qui 
Graece  scripserunt ,  Graecam  vocem  effe- 
rant  eodem  numero ,  ut  Lucas  Act.  7. 
Yideo  coelos  apertos ,  id  est  coelum 
apertum. 

Porro  idem  locus  cap.  8.  ostendit,  iuter- 
preti  nostro  e.-^dem  esse  sedet  et  conse- 
dit;  cum  utrumque  vertat  ex  eodem  ver- 
bo  Graeco  praeteriti  temporis  sxaOiaev, 
quo  tamen  non  tam  praeterita  sessio  signi- 
ficatur,  quam  permanens  et  contiuua, 
quomodo  qui  mensae  jam  assident  dicun- 
tur  consedisse.  Scntit  itaque  Paulus, 
Christnm  consedisse  atque  etiamnum  se- 
dere  ad  dexteram  majestatis  seu  magni- 
tudinis  in  excelsis,  id  est  ad  dexteram 
Dei ,  in  eo  loco  ubi  magnitadinem  suam 
et  gloriam  Deus  ostendit,  hoc  est,  in 
coelo.  Repetit  idem  praeteriti  temporis 
verbum  Apostolus,  de  Christo  loquens, 
infra  cap.  10.  et  12.  Tale  est  et  illud 
Marc.  16.  Fiedit  a  dextris  Dei.  Legitur 
etiam  Matth.  23.  Super  cathedram  Mosi 
sederunt,  id  est,  ut  alii  verterunt,  sedent 
scribae  et  pharisaei. 

Est  autem  in  vocabulo  sedendi  hoc 
loco  metaphora,  qua  significetur  velja- 
diciaria  potestas :  nam  Christus  jam  con- 
Btitutus  est  a  Deo  patre  judex  omnium 
secundum  scripturas,  etsi  nondum  judi- 
cat,  sed ,  uti  symbolum  nos  docet:  Inde 
venturus  est  judicare  vivos  et  mortuos ; 
vel  illa  Christi  metaphorica  sessio  quie- 
tam  felicitatis  et  regni ,  quod  adeptus  est, 
poBsessionem  designat.  Nam  eo  specta- 
bant  filii  Zebedaei ,  quando  petebant,  ut 


Chriato  assiderent  in  regno  Marc.  10. 
Satis  etiam  constat  ex  eodem  fidei  nostrae 
symbolo,  quemadmodum  et  ex  aliis  scri- 
pturae  locis ,  hanc  sessionem  attribui 
Christo,  ut  homini;  sicut  et  alia,  quae 
in  symbolo  hunc  articulum  praecedunt, 
necnon  id  quod  pruxime  sequitur:  Inde 
venturus  esi. 

Undeperhoc,  quod  dicitur  sedere  ad 
dexteram  Dei ,  proprie  non  significatur 
eum  esse  Deo  Patri  aequalem.  Sic  enim 
et  Pater  ad  dexteram  Filii  sederet,  et 
SpirituB  S.  ad  dexteram  utriusque:  imo 
sic  Filius  ab  aetemo  sederet  ad  dexteram 
Patris:  quae  omnia  sunt  praeter  sensum 
Scripturae,  et  a  symbolis  fidei  nobis  ab 
Ecclesia  traditis  dissonant.  At  neque 
significari  videtur  assumptio  naturae  hu- 
manae  in  hypostasin  divinam:  id  enim 
factum  est,  quando  incarnatus  est  Chri- 
stus ,  non  postquam  ascendit  in  coelum. 

Sed  ad  dexteram  Dei  sedere  dicitur, 
quia  secundum  naturam  assumptam  quie- 
tus  jam  possidet  summam  illam  dignita- 
tem  et  gloriam  regni ,  quam  habet  Bupra 
omnem  creaturam,  proximus  Deo.  Hoc 
enim  est,  quod  Patres  non  solum  Christo 
homini,  sed  etiam  ipsi  naturae  ejus  hu- 
manae  passim  tribuunt,  dicentes  eam 
elevatam  esse  ad  consessum  dexterae 
Dei :  quodque  in  festo  Dominicae  adscen- 
sionis  infra  actionem  a  sacerdote  dicitur 
in  haec  verba:  Diem  celehrantes,  quo 
Dominus  noster  unigenitus  filius  tuus 
unitam  sibi  fragilitatis  nostrae  substan" 
tiam  in  gloriae  tuae  dextera  collocavit, 
Hoc  ipsum  significare  voluit  B.  Stepha- 
nus,  quando  dixit  se  videre  filium  homi" 
nis,  id  est  Christum  secnndum  naturam 
humanam,  stantem  a  dextris  Dei.  Act.  7. 
Denique  eam  rem  dilucide  probat  ipsa 
phrasis,  ad  dexteram  Dei.  Non  quod, 
ut  quidam  putant,  apud  antlqnos  sinister 
locus  in  consessu  vel  incessu  fuerit  hono- 
ratior  dextro,  ut  qua  ratlone  Christus 
sedet  ad  dexteram  Dei ,  vicissim  intelli- 
gatur  Deus  sedere  ad  sinistram  Christi. 
Quod  nullo  modo  concedendum  est. 

Quamvis  enim  illa  fuerit  olim  honoris 
consaetndo  Eomanis,  quibus  sinistra  vo- 

cabatur  interior,  dextera  exterior,  ut 
bene  docet  ex  Latinis  auctoribus  Anto- 
nius  Nebrissensis ,  et  Joannes  Geropius : 
non  tamon  idem  censendum  de  aliis  po- 
pnlis ,  praesertim  Aegyptiis  et  Hebraeis, 
qui  Romanos  antiquitate  louge  superant. 
Apud  hos  enim  dextram  fuisse  honoratio- 
rem  vel  ex  sacris  literis  discere  licet. 
Nam  Gen.  48.  Joseph  filiam  suum  majo- 
rem  nata  coUocat  ad  dexteram  tanquam 
digniori  loco ;  minorem  vero  ad  sinistram. 
Quem  ordinem  studio  commutans  Jacob, 
quod  minorem  majori  praeferre  vellet, 
dexteram  suam  minori,  sinistram  majori 
benedicturus  imposuit.  Tta  Matth.  25. 
oves  statunntur  a  dextris,  haedi  a  sini- 
stris.  Et  Marc.  10.  filii  Zebedaei  postu- 
lantes  a  Christo  sibi  dari,  ut  alter  ipso- 
rnm  ad  dextram  ejus ,  alter  ad  sinistram 
eederet  in  gloria  ejus;  utique  dextram 
priori  loco  nominant,  velut  digniorem. 

Dices:  ergo  Cbristus,  cum  sedeat  ad 
dexteram  Dei,  Deum  honore  antecedit? 
Minime  vero.  Non  enim  Deum  rsspicit 
tanquam  sinistrura,  quod  jam  exclusimus, 
sed  tanquam  medium,  excelso  ac  regio 
throno  collocatum,  caeterisque  omnibus 
digniorem :  cui,  qui  sit  honore  proximus,  ad 
dextram  assideat.  Sic  enim  oves  statuun- 
tur  ad  dexteram  judicis:  et  filiis  Zebe- 
daei  respondetur,  alios  ad  dextram  Christi 
sessuros ,  alios  ad  sinistram ,  scilicet  eos, 
quibus  id  praeparatum  est  a  Patre.  Nec 
secus  accipiendum,  quod  Psalm.  44.  scri- 
ptum  est :  Astitit  regina  a  dextris  tuis, 
Et  quod  S  Reg.  2.  legitur  Salomon  ma- 
trem  suam  sibi  ad  dextram  collocasse; 
scilicet,  ut  primo  et  honoratissimo  post 
regem  loco.  In  hanc  fere  sententiam  docte 
et  diserte  rem  istam  explicat  in  suo  com- 
mentario  Franciscus  Ribera.  Nos  quoque 
eandem  dedimus  explicatiouem  ad  similia 
loca  Scripturae  Rom.  8.  et  Eph.  1. 

4.  Tanto  melior  angelis  effectus, 
quanto  differentius  prae  illis  nomen 
haereditavit  Planius  ex  Graeco:  Tanto 
potior  seu  praestantior  factus  angelis, 
quanto  excellentius  etc.  Quod  hic  diffe- 
rentius,  cap.  8.  vertit  melius.  Nunc  au- 
tem,  ait,  melim  sortitus  est  ministerium. 


Non  contentus  Apostolus  Christum  prae- 
tulisse  Prophetis,  inter  quos  Moses,  nunc 
eum  ipsis  etiam  augelis  anteponit.  Siqui- 
dem  et  per  angelos  olim  locutus  est  Deus 
patribus,  et  angelorum  ministerio  iegem 
eis  dedit.  Est  autem  tacita  collectio  ex 
parte  praecedenti.  Si  enim  sedet  Chri- 
stus  ad  dexteram  Dei ,  igitur  et  angelis 
praelatus  est.  Quem  enim  rex  ad  dexte- 
ram  suam  collocat ,  aliis  omnibus  antepo- 
nit,  ut  jam  ostensam  est.  Hujus  collectio- 
nis  vim  infra  explicat,  ubi  dicit  nuUi 
angelorum  aliquando  dictum  esse  a  Deo : 
Sede  a  dextris  meis.  Alioqui  in  ipsa  hac 
sententia  proprium  argumentum  contine- 
tur,  ductum  a  nomiue  filii  Dei,  quasi 
dicat:  Filius  Dei  est,  ergo  multo  major 
angelis. 

Dicitur  autem  hoc  nomen  haereditasse 
phrasi  Scripturae,  quia  illud  velut  pro- 
prium  ac  jure  debitum  obtinet  atque  pos- 
sidet.  Neque  enim  placet  Erasmi  versio, 
sortitus  est.  Nam  etsi  haereditas  Graecis 
a  sorte  dicatur,  significatio  tamen  et  pro- 
prietas  vocum  est  diversa;  praesertim 
cum  phrasis  ipsa  non  a  Graecis  ducta  sit, 
sed  ab  Hebraeis.  Caeterum  oflfendit  quos- 
dam  prior  sententiae  pars :  tanto  melior 
angelis  effectus ,  tanquam  hic  sermo  aut 
Arianis  faveat,  qui  filium  Dei  factum 
dicunt  et  inter  cre^turas  reponunt :  aut 
Nestorianis,  qui  Christum  meritis  suis 
consecutum  asserunt,  ut  fieret  filius  Dei. 

Hic  igitur  inter  alios  unus  est  locus, 
ex  quo  coeperunt  ansam  adversarii  mi- 
nuendae  auctoritatis  hujus  Epistolae.  Sed 
prorsus  inique.  Nam  pari  ratione  Joannis 
Evangelio  detraheretur  auctoritas,  cum 
in  eo  legamus  a  Baptista  tertio  repetitum 
de  Christo  cap.  1.  Ante  me  factus  est. 
Porro  cum  Graecum  verbum  utriusque 
loci  non  solum  significet  fieri,  sed  etiam 
esse;  existimat  Stapulensis  apud  Joan- 
nem  ita  vertendum :  Ante  me  fuit,  et  hoc 
loco:  tanto  melior  angelis  cum  sit, 
quanto  etc.  Quae  si  bona  est  versio,  jam 
per  se  evanescit  objectio  sumpta  ex  verbo 
factus  est.  Verum  id  ,  quod  apud  Joan- 
nem  est ,  eo  modo  verti  non  posse ,  bene 
probat    Jansenius    cap.     16.     comment. 

evang.  ex  eo,  quod  ibirlem  seqnitnr:  quia 
prior  me  erat.  Nugaciter  enim  dixeris  : 
Ante  me  fuit,  quia  prior  me  fnit,  cum 
idem  non  sit  ratio  sui  ipsius. 

Est  igitur  alius  sensus  tam  a  Graecis 
qnam  a  Latinis  redditus :  Ante  me  factus 
est ,  id  est  mihi  praelatus,  quamvis  post 
me  venerit.  Ita  et  hoc  loco:  major  an- 
gelis  factus,  id  est  tanquam  major  et  ex- 
cellentior  prae  angelis  honoratus,  aut,  ut 
Theophylactus  post  Chrjsostomum  ex- 
ponit,  major  augelis  declaratus.  Juxta 
quem  sensnm  respicit  Apostolus  ad  glori- 
ficationem  Christi ,  quam  sua  passione 
promeruit;  qua  nimirum  ut  verus  Dei 
filius  ubique  fuit  praedicatus  et  agnitus, 
eodem  Apostclo  testante  Phil.  2,  Propter 
quod  et  Deus  exaltavit  eum,  et  dedit 
illi  notnen  etc. 

Tertium  sensum  huc  adfert  Cajetanus, 
dicens  Christum,  secundum  quod  esthomo, 
meliorem  angelis  effectum ,  in  quantum 
personaliter  effectus  est  Filius  Dei,  Deus, 
et  dominus  atque  creator  coelorum.  ]^a~ 
dem  enim,  inquit,  factione ,  qua  ver- 
bum  factum  est  caro ,  homo  factus  est 
Deus  personaliter.  Quem  commentarium 
accepisse  videtur  ex  S.  Thoma,  qui  Chri- 
Btnm  meliorem  angelis  factum  interpre- 
tatur  propter  unionem  humanae  naturae 
ad  divinam;  in  quantum  per  illius  unio- 
nis,  ut  ait,  factionem  ad  hoc  pervenit,  ut 
esset  filius  Dei.  Christum  vero  nomen 
illud  haereditasse ,  Cajetanus  quidem 
exponit  per  unionem  ,  D.  Thomas  autem 
per  naturam  atque  ab  aeterno ,  propterea 
quod  haereditas  naturalcm  originem  con- 
sequatur. 

Hic  commentarius,  etsi  subtih's,  habere 
tamen  videtur  aliquid  offensionis.  Non 
enim  concedunt  Theologi,  hominem  esse 
factum  Deum  aut  Filium  Dei,  sicut  con- 
cedunt  et  docent,  Deum  et  Dei  filium 
factum  hominem ,  juxta  illnd :  Verhum 
caro  factum  est.  Quae  ipsius  etiam  B. 
Thomae  doctrina  est  3.  p.  q.  16.  art.  7. 

Quare  retinendus  est  prior  sensus, 
maxime  quod  ille  textui  magis  congruat, 
ut  significetur,  tunc  Christum  angelis  ma- 
jorem  effectum,   id  est  excrevissc  supra 


angelos  in  hominum  aestimatione  et  fide, 
postquam  coepit  sedere  ad  dexteram  Dei. 
Nam  et  Baptista  simili  seusu  dixit:  Illum 
oportet  crescere ,  me  autem  minui.  Ad 
idem  tempus  aptissime  refeitur  haeredi- 
tatio  nominis.  Nam  possessionem  nomi- 
nis  filii  Dei,  velut  jure  debiti,  tunc  sibi 
vendicavit  Christus ,  quando  eo  nomine 
coepit  apud  bomines  palam  et  passim 
agnosci. 

5.  Cui  enim  dixit  aliquando  ange- 
lorum?  Id  est  cui  angelorum  legitur 
Deus  usquam  dixisse  hoc,  quod  sequitur: 
Filius  meus  es  tu:  ego  hodie  genui  te, 
Locus  est  notissimus  Psalm.  2.  Non  pro- 
bat  Apostolus,  Christum  haereditasse ,  id 
est  apudhomines  consecutum  hoc  nomen; 
id  enim  satis  docebat  experientia  prae- 
dicati  et  crediti  Evangelii:  sed  probare 
vult,  illud  nomen  ei  vere  competere,  et 
quidem  prae  angelis.  Id  autem  facit  hac 
parte  et  deinceps  usque  ad  finem  capitis. 
Ex  hoc  loco  docet  Cbrysostomus  hom.  22. 
in  Gen.  6.  angelos  nusquam  in  Scriptura 
vocari  filios  Dei.  Cui  si  objicias  Scriptn- 
ram  Job  1.  et  2.,  ubi  filii  Dei,  id  est 
angeli,  venisse  dicuntur:  ut  assisterent 
coram  Domino ,  et  cap.  38.,  ubi  de  iie- 
dem  dicitur:  Et  jubilarent  omnes  filii 
Dei.  Et  illud  Psalm.  88.  Quis  in  nubi- 
bus  aequabitur  Domino ,  similis  erit 
Domino  in  filiis  Dei,  id  est  inter  ange- 
los?  pro  Chrjsostomo  responderi  poterit, 
eum  loqui  de  Scriptura  juxta  versionem, 
quae  tunc  illi  erat  in  manibus ,  scilicet 
interpretem  LXX. ,  quae  etsi  hodie  in 
quibusdam  codicibus  habeat  filios  Dei, 
in  aliis  tamen  legimus  angelos  Dei,  dum- 
taxat  in  locis  ex  Job  adductis;  ut  omnino 
verisimile  sit,  etiam  Chrysostomum  ita 
legisse.  Versiculum  autem  Psalrai,  in 
quo  omnes  ccdices  legunt  fiUos  Dei,  for- 
tassis  intellexit  de  hominibus,  quomodo 
non  solum  Euthymius  Graecus  exposuit, 
verum  etiam  alii  ex  Hebraeo  interpretati 
sunt. 

Attamen  cum  ex  originali  constet,  an- 
gelos  in  libro  Job  vocari  filios  Dei,  non 
poterit  abeolute  sententia  Chrysostomi 
defendi ,  qua  negat  usquam  in  Scriptaris 

i  id  reperiri.  Nec  pro  eo  facit  liic  locus 
Apostoli ,  quasi  sentiat  nuUum  in  Sciiptu- 
ris  exstare  locura,  ubi  angeli  vocentur  filii 
Dei.  Nam  quid  mirum  angelos  co  nomine 
vocari  interdum,  quando  illud  toties  ho- 
minibus  attributum  legitur  in  Scripturis 
utriusque  testamenti?  Sed  sensus  est: 
Quis  angelorum  tam  excellentis  est  na- 
turae  aut  dignitatis,  cui  dictum  aliquando 
legatur  a  Deo:  Tu  es  filius  meus?  nimi- 
rum  singnlariter  ac  peculiariter :  quomodo 
hoc  a  patre  dici  solet  filio ,  quem  de  se 
genuit ,  maxirae  si  sit  unigenitus.  Etenim 
ei  dives  aliquis  plures  sibi  adoptasset 
filios ,  sed  unicum  haberet  filium  natura- 
lem,  huic  uni  et  soli  dieeret :  Filius  meus 
es  tu ,  praesertim  si  et  illud  adderet,  quia 
ego  te  genui.  Quanquam  non  est  necesse 
sic  interpretari  Apostolum,  quod  facit 
Cajetanus,  quasi  tantum  velit  totum  illud : 
Filius  meus  es  tu ,  ego  hodie  genui  te, 
esse  augelis  incommunicabile,  non  autem 
priorem  partem  seorsim  sumptam,  quan- 
doquidem ,  ut  ait,  etiam  de  populo  Israe- 
litico  dixit  Deus:  Primogenitus  meus 
Israel,  Exod.  4.  Sed  id  non  est  dicere 
cuiquam  singulariter,  Filius  meus  es  tUj 
quomodo  locum  hic  citatum  ostendimus 
intelligendum. 

Jam  quod  additur :  Ego  hodie  genui 
te ,  ad  aeternam  Filii  Dei  generationem 
pertinere  plerique  existimant,  Augustinum 
secuti.  Nam  aeternitas  optime  denotatur 
adverbio  hodie ,  quo  praesens  dies  signi- 
ficatur,  quia  aeternitas  unus  dies  est, 
idemque  totus  semper  praesens ,  in  quo 
non  est  aliud  post  aliud,  sicut  in  nostro 
tempore.  Secundum  hunc  igitur  intel- 
lectum,  Deus  Pater  non  fantum  significat 
se  Filium  genuisse  ab  aetcrno,  sed  se 
eum  gignere  immutabiliter  in  tota  aeter- 
nitate.  Et  tamen  utitur  verbo  praeteriti 
temporis :  genui,  ut  quamvis  praesentem, 
tamen  perfectam  intelligas  generationem, 
qua  filius  Dei  semper  et  gignitur  et  geni- 
tus  est,  quemadmodum  lumen  in  aere 
perfectum  est ,  et  tamen  semper  a  sole 
procedit.  Hac  enim  similitudine  rem  ex- 
plicat  B.  Thomas.  Sensum  hunc  flagitare 
videtur particula praecedens :  Filiusmeus 


es  tu ,  frequens  enim  est  in  Psalmis ,  ut 
posterius  membrura  versiculi  sit  repetitio 
quaedam  et  explicatio  prioris.  Quod  qui- 
dem  in  praescnti  versu  verba  etiam  ipsa 
videntur  exigere. 

Porro  alii  aliter  hanc  partem  interpre- 
tantur.  Nonnulli  quidera  de  temporali 
Christi  generatione ,  qua  ex  virgine  natus 
est,  ut  Athanasius,  Fulgcntius,  Theodo- 
retus  et  Euthymius,  quibus  et  Genebar- 
dus  applrtudit.  Secundum  quos  hodie 
significat  tempus  vitae  praesentis;  sicut 
et  infra  cap.  3.  et  4.  exponitur  in  illo 
versu :  Hodie  si  vocem  meam  audieritis  ; 
gignere  autem  secundum  eundem  hunc 
sensum  est  producere  quocunque  modo; 
non  enim  Deus  Christum  ut  hominera  de 
sua  substantia  genuit.  Et  tamen  genera- 
tione  factum  est,  ut  ille  homo  esset  Dei 
filius  naturalis. 

Rursus  alii  contendunt  intelligi  opor- 
tere  de  resurrectione  Christi  ex  mortuis; 
quoniam  ad  eam  comprobandam  idem 
Apostolus  Act.  13.  in  concione  ad  Ju- 
daeos  habita  citaverit  hunc  Psalmi  versi- 
culum,  dicens  :  Deum  adimplesse  pro^ 
missionem  palribus  eorum  factam,  quan- 
do  resuscitavit  Jesum ;  sicut  et  in  Psalmo 
seeundo  scriptum  est:  Filius  meus  es 
tu,  ego  hodie  geiiui  te ;  id  est  ad  vitam 
te  revocavi.  Nam  et  alibi  resurrectionem 
Scriptura  regenerationem  vocat,  ut  Matth. 
19.,  et  propter  resurrectionem  Christus 
appellatur  primogenitus  mortuorum  Col. 
1.  et  Apoc.  1.  Hic  igitur  sensus  alibi 
monstratus  a  Paulo,  nisi  etiam  hoc  loco 
recipiatur,  ajunt  viam  patere  ealumniae 
eorum ,  qui  negant  hanc  Epistolam  vel 
Paulinam  esse,  vel  sacram;  quod  ojus 
auctor  non  eodem  sensu ,  quo  alibi  Pau- 
lus,  et  per  eum  Spiritus  S.  propheticum 
testimonium  protulerit. 

Adducuntur  autem  pio  hoc  sensu  Ori- 
genes  ,  Hilarius  et  Chrysostomus  in  suis 
Psalmorum  enarrationibus ,  et  Abrosius 
lib.  3.  de  sacramentis  cap.  1.  Quibus 
accodunt  Sasboldus ,  Jansenius ,  aliique 
ex  neotericis. 

Denique  sunt,  qui  hanc  particulam  ita 
exponant :   Hodie  genui  te ,  id  est  nunc 

postquam  ad  dexteram  meam  collocatus 
es,  Filium  meum  te  esse  mundo  mani- 
festavi,  scilicet  per  Evangelii  propaga- 
tionem.  Neque  ab  hoc  sensu  alienus  est 
Jansenius.  Nam  post  alia  dicit  in  anno- 
tatione  ad  banc  partem  Psalmi,  usitatum 
esse,  ut  tunc  aliquis  fieri  quippiam  dica- 
tur,  quando  talis  incipit  agnosci  et  mundo 
patefieri.  Id  vero  quoniam  in  Ciiristo 
coepit  impleri  post  ejus  resurrectionem, 
ac  multo  magis  etiam  post  ascensionem 
in  coelum ;  inde  est  quod,  juxta  hunc 
eensum ,  toto  eo  tempore  Pater  eura  ge- 
nuisse  dici  possit,  initio  facto  ab  ipsa 
resurrectione ,  per  quam  corpore  glorifi- 
catus,  coepit  etiam  paulatim  mundo  in- 
clarescere,  ac  velut  in  possessionem  no- 
minis,  quo  Filius  Dei  vocatur,  induci :  ut 
resurrectio  quidem  respondeatmorti,  quam 
passus  fueiat;  exaltatio  autem  et  celebri- 
tas  nominis  compenset  ignominiam  crucis. 
Atque  huc  pertinere  volunt  locum  ad 
Rom.  1.,  ubi  Christus ,  juxta  Graecorum 
cxpositionem,  dicitur  declaratus  esse  Fi- 
lius  Dei  in  virtute  per  resurrectionem 
ex  mortuis.  Quae  quidem  omnia  salis 
ostendunt,  postremum  hunc  sensum,  qui 
tamen  a  tertio  non  est  omnino  diversus, 
baud  longe  rejiciendum  esse.  Cum  igitur 
hic  sensus  ipsam  quoque  resurrectionem 
Christi  complectatur ,  velut  initium  tem- 
poris,  de  quo  Psalmista  dicit  hodie:  nihil 
vetat,  quo  minus  etiam  Actorum  locus 
ad  istum  modum  ihtelligatur.  Si  enim 
Pater  Filium  genuit  glorificando  eum  in 
se  et  apud  homines:  igitur  ante  omnia  a 
morte  eum  resuscitavit:  maxime  cum  se 
resuscitandum  ipse  praedixisset. 

Movetur  hic  a  nonnullis  quaestio,  num 
versiculus  ille  ac  totus  Psalmus  scriptus 
sit  ad  literam  de  Christo ,  an  de  Davide, 
quatenus  typum  Cbristi  gessit.  Nos  ea 
altercatione  nunc  seposita,  tantum  id  ad- 
jicimus ,  si  ad  literam  de  Davide  scriptus 
est,  quod  cum  Jansenio  alii  quidam  non 
putant  improbabile,  magnum  inde  sumi 
argumentum  pro  sensu  novissimo,  quem 
dedimus.  Nam  si  de  Davide  interpreteris, 
sensus  erit,  eura  postquam  in  regem 
Israel  fuisset  evectus,  et  in  monte  Sion 


regiam  sibi  collocasset,  introducere  Deum 
sic  ad  se  loquentem:  Ego  te  in  filium 
meum  pecaliarem  recepi,  ac  veluti  genui, 
quando  te  ex  obscuro  loco  ad  tantam 
dignitatem  et  gloriam  provexi. 

Qui  typus,  ut  Christo  congruat,  aptis- 
simus  erit  sensus,  FiJius  meus  es  tu, 
quem  novo  quodam  modo  rursus  hodie 
genui,  quando  te  mortuum  et  ab  homini- 
bus  reprobatum,  ad  vitam  immortalem 
suscitavi,  et  ad  tantam  gloriam  extuli, 
ut  te  filium  meum  esse,  coeli  tcrraeque 
dominum,  et  regem  super  Sion  montem 
sanctum  meum,  id  est  sv.per  Ecclesiam 
constitutum ,  omnes  agnoscant.  Verum 
hic  occurrit  scrupulus.  Nam  ei  haec  ad 
Davidem  dicta  recte  secundum  literam 
accipiantur :  jam  quod  de  angelo  negat 
Apostolus ,  de  puro  homine  concedemus 
dictum  ei  esse  a  Deo:  Filius  meus  es 
tu  etc. 

Breviter  responderi  posset,  nec  ipsi 
Davidi  dictum  esse,  nisi  quatenus  gere- 
bat  typum  et  imaginem  Christi.  Quo  re- 
moto ,  nequaquam  tam  magnificis  titulis 
fuisset  a  Deo  honoratus.  Quale  est  et 
illud  Psalm.  88.,  ut  nonnuUi  existimant, 
de  Davide  scriptum  ad  literam:  Ipse 
invocabit  me ,  Pater  meus  es  tu:  et  ego 
primogenitum  ponam  illum.  Ac  talia 
quidem  plura  sunt  in  scriptis  propbeticis. 
Denique  haec  responsio  confirmatur  ex 
altero  Scripturae  testimonio,  quod  ad 
eandem  rem  consequenter  adducit  Apo- 
stolus. 

Et  rursus:  Ego  ero  illi  in  patrem: 
et  ipse  erit  mihi  in  filium.  Sensus  est: 
Item,  de  quo  angelorum  legitur  aliquando 
Deus  pater  dixisse:  Ego  cro  ei  Pater,  et 
ille  erit  mihi  filius  ?  Sic  enim  exponendus 
est  Hebraismus ,  in  patrem ,  in  filium. 
Non  quod  Paulus  Hebraismum  affectet 
hoc  loco,  tanquam  ad  Hebraeos  scribens: 
sed  quia  testimonium  ipsum  sic  babet, 
non  solum  in  Hebraeo ,  verum  etiam  in 
eo  quod  LXX.  verterunt ,  quoe  in  citan- 
dis  Scripturae  testimoniis  hic  assidue  se- 
quitur.  Leguntur  haec  verba  dicta  ad 
Davidem  2  Reg.  7. 

Sed  quaeritur,  de  quo  dicta  secundum 

sensum  literalem  et  historicum:  utrum 
de  Salomone  an  de  Christo.  Quidam  ita 
referunt  ad  Christum,  ut  ad  Salomonem 
nullo  modo  pertinere  credant.  Idque  con- 
vincere  se  putant  ex  ipsis  verbis,  quibus 
Davidem  Deus  alloquitur.  Primum  enim 
dicit:  Cum  dormieris  cum  patribus  tuis, 
suscitabo  semen  tuum  post  te.  Constat 
autem,  Salomonem  nou  fuisse  natum  post 
mortem  Davidis,  sed  multo  ante,  quin 
etiam  vivente  Davide  unctum  fuisse  in 
regem.  Dicit  deinde :  Stabiliam  thronum 
regni  ejus  usque  in  semplternum.  Quod 
et  postea  aliis  verbis  repetit.  Atqui  re- 
gnum  Salomonis  statim,  in  filio  ejus, 
decem  partibus  diminutum,  tandem  in 
Sedecia  fuit  exstinctum.  Tertio  dicit: 
Misericordiam  meam  non  auferam  ab 
eo ,  sicut  abstuli  a  Saul.  Quod  de  Salo- 
mone  non  apparet,  qui  cultu  Dei  dere- 
licto  adeo  graviter  peccavit,  ut  de  ejus 
salule  merito  dubitetur.  Auctores  hujus 
sententiae  sunt  Lactantius  div.  instit.  lib. 
4.  cap.  13.  et  Rupertus  in  libros  Reg.  lib. 
2.  cap.  30.  et  inter  neotericos  Sixtus  Se- 
nensis,  Catharinus,  Sasboldus,  Galenus 
atque  alii  nonnulli. 

Porro  diversum  docent  D.  Thomas, 
Liranus ,  Abulensis ,  Cajetanus  et  Fran- 
ciscus  Ribera,  quorum  sententia  nobis 
etiam  maxime  probatur,  ut  quam  veris- 
simam  esse,  ex  ipsa  Scriptura  liquido 
constet.  Cum  enim  David  Deo  templum 
exstruere  vellet,  idque  facere  prohibere- 
tur,  quod  multum  in  bellis  fudisset  san- 
guinem ,  promittit  ei  Deus  filium ,  qui  id 
faciat,  cum  ait:  Ipse  aediflcabit  domum 
nomini  meo.  Qui  profecto  secundum 
literam  non  alius  est  quam  Salomon. 
Unde  Paralip.  lib.  1.  cap.  22.  et  28.  haec 
de  Salomone  ad  se  dicf.a  esse,  David  ipse 
apertissime  declarat,  ut  nullus  sit  relictus 
dubitandi  locus.  Quando  et  Salomon  ipse 
promissiones  has  ad  se  spectare  non  se- 
mel  affirmat,  ut  3  Reg.  5.  et  8. ,  2  Par.  6. 
et  Psalm.  131.  Ut  non  hoc  etiam  addam, 
nuUo  modo  in  Christi  personam  compe- 
tere ,  quod  in  iisdem  Domini  ad  Davidem 
verbis  habetur:  Qui  si  inique  aliquid 
gesserit,  arguam  eum  in  virga  virorum 

Gall.  Estii  Comm.  Tom.  III. 


etc.  2  Reg.  7.  Nec  est,  quod  quis  tergi- 
versetur ,  et  dicat  ea  saltem  verba ,  quae 
hic  ab  Apostolo  citantur:  Ego  ero  illi  in 
patrem  etc,  ad  Salomonem  non  pertinere. 
Cum  ea  ipsa  diserte  Salomoni  David  at- 
tribuit  in  utroque  loco  1.  Par.  jam  alle 
gato. 

Restat  ergo ,  ut  argumenta  prioris  sen- 
tentiae  diluamus.  Ad  primum  resp.  verba 
illa :  Suscitabo  semen  tuum  post  te,  non 
de  exortu  seu  nativitate  filii  accipienda 
esse,  sed  hunc  habere  sensum :  Postquam 
obdormieris,  suscitabo  filium  tuum  in 
regem,  qui  tibi  succedat,  eique  regnum 
stabiliam.  Quamvis  enim  Salomon  ante 
patris  obitum  et  natus  fuerit,  et  patris  in 
regno  successor  designatus,  regnum  ta- 
men  illi  confirmatum  et  stabilitum  non 
fuit  nisi  patre  mortuo.  Unde  3  Reg.  2. 
statim  post  commemoratam  Davidis  mor- 
tem  dicitur:  Salomon  autem  sedit  super 
thronum  David  patris  sui.  Et  cap.  3. 
Confirmatum  est  igitur  regnum  in  manu 
Salomonis. 

Secunda  objectio  tribus  modis  solvi 
potest.  Primum,  si  dicamuspromissionem 
illam  perpetuitatis  regni  fuisse  suspensam 
a  conditione,  si  perseverarent  Salomon 
et  posteri  ejus  in  cultu  et  obedientia  Dei. 
Quae  conditio  aliis  in  locis  exprimitur,  ut 
3  Reg.  8.,  1  Par.  28.  et  Psalm.  131. 
Altero  modo,  si  quod  in  Scriptura  veteris 
testamenti  frequens  est,  sempiternum  pro 
longo  tempore  positum  dicamus,  ut  pro 
saeculo  uno  aut  pluribus.  Tertia  solutio 
est,  eaque  caeteris  melior  ac  bene  no- 
tanda:  Regnum  Davidis  ac  Salomonis 
stabilitum  esse  a  Deo  usque  in  aeternum, 
quatenus  illud  temporale  taudem  in  spi- 
rituale  commutatum  est,  quando  scilicet 
ex  illis  natus  est  Christus,  collocandus 
super  sedem  David  patris  sui,  et  regna^ 
turus  in  aeternum  Luc.  1. 

Ex  his  etiam  patet  ultimi  argumenti 
solutio.  Non  enim  abstulit  Deus  miseri- 
cordiam  suam  a  Salomone  sicut  a  Saule, 
quantum  attinet  ad  regni  durationem, 
tum  quia  Saulis  regnum  fere  sfcatim  ut 
mortuus  est  ab  ejus  stirpe  fuit  ablatum, 

Saloinonis  aatem  regnum  in  ejus  posteri- 
tate  diu  permansit;  tum  vero,  quia  reg- 
num  Salomonis  in  ejus  semine ,  quod 
est  Christus ,  aeternum  permanet. 

Cum  ergo  planum  atque  perspicuura 
sit,  memoratam  Scripturam  historico  sensu 
de  Salomoue  loqui,  consequens  est  eam 
ad  Christum  non  nisi  mystico  sensu  per- 
tinere.  Cui  tamen  non  omnes  ejus  partes 
aptandae  sunt,  sed  ea  tantum,  quae  sunt 
sublimius  dicta.  Nam  a  Christi  persona 
alieuum  esse  illud:  Qui  si  inique  aliquid 
gesserit ,  jam  superius  admonui:  nisi  quis 
secundum  regulam  primam  Tychonianam, 
de  qua  August.  de  doctr.  Chiist.  lib.  3. 
cap.  31.,  etiam  illam  partem  Christo  ac- 
commodet,  ut  in  capite  membra  intelli- 
gantur. 

Quod  vero  Liranus  et  Abuleusis  alii- 
qne  nonnulli  Scripturam,  de  qua  agimus, 
tam  de  Cliristo  quam  de  Salomone  ad 
literam  interpretantur ,  absque  ratione 
faciunt,  quandoquidem  sensus  mysticus 
non  minus  est  proprius  ac  verus  vere- 
que  intentus  a  Spiritu  sancto ,  imo  ma- 
gis  etiam  ac  principalius  intentus  quam 
literalis.  Unde  notis  admodum  probabile 
est,  nullam  esse  Scripturam,  in  quam 
plures  simul  historici  seu  literales  sensus 
coucurrant:  cum  oporteat  semper  alterum 
sensum  in  altero  fundari,  solus  autem  ille 
literalis  sit,  in  quo  alius  aliive  fnndentur. 

Igitur  citati  ab  Apostolo  testimonii  hic 
quidem  de  Salomone  sensus  est  literalis  : 
Ego  illum  paterna  cura  fovebo,  multisque 
beneficiis  cumulabo,  magnum  et  illustrem 
apud  homines  reddam ,  ut  si  pater  filium, 
qnem  summopere  diligit,  omni  studio 
evehat  ad  opes ,  honores  et  dignitates, 
omnique  scientiarum  genere  instructum 
curet.  Qua  ratione  Salomon  etiam  Idida, 
id  est  dilectus  Deo  vocatus  est,  2  Reg.  12. 
Mysticus  vero  de  Christo  sensus  est: 
Ego  ero  ei  vere  et  proprie  pater,  et  ille 
erit  mihi  vere  ac  proprie  fiiius,  utpote 
naturalis  ac  de  mea  substantia  genitus, 
eumque  ut  talem  immensis  honoribus  au- 
gebo ,  omnique  charismatum  et  scieutia- 
rum  gouere  absolutum  reddam ,  omnia 
denique  daturus  in  manus  ejus. 


Dicit  autem  ero  et  erit ,  non  quod  ab 
aeterno  non  sit  ille  pater ,  hic  filius ,  sed 
quia  raysterium  hoc  antea  latens  et  pau- 
cis  cognitum,  tuuc  patefaciendum  erat, 
quando  inciperet  aedificare  domum,  id 
est,  Ecclesiam  congregare  patri  suo,  quan- 
do  et  caeterae  partes  promissionis  impleri 
coeperunt. 

Poterat  hic  objici:  Si  literali  sensu 
verba  illa  competunt  in  Salomonem,  quale 
est  argumentum  Apostoli,  de  nullo  ange- 
lorum  hoc  dictum  est,  ergo  Christus  est 
raajor  angelis?  Sed  hunc  scrupulum  jam 
anteremovimus  in  explicatione  testimonii 
praecedentis.  Nunquam  enim  haec  tam 
grandia  et  magnifica  de  Saiomone  dice- 
rentur,  nisi  in  eo  velut  typo  quodam  et 
imagine  Christus  fuisset  praesignatus. 

Est  enim  bene  notaudum ,  fere  ubicun- 
que  in  Scripturis  aliquid  dicitur  secun- 
dum  historiam ,  quod  literae  modum  ex- 
cedit  ac  fidem  humanam  superare  videtur, 
hujusmodi  sermone  nos  iuvitari  ad  inve- 
stigandum  sensura  aliquem  reconditum, 
velut  de  Christo  ac  regno  ejus  aut  regni 
ejus  adversariis.  De  Christo  quidem  et 
regno  ejus  complura  talia  sunt  in  Scriptu- 
ris,  praesertim  in  Psalmis.  De  diabolo 
Christi  regnique  ejns  adversario  insigne 
exemplum  est  apud  Job.  40. ,  ubi  Behe- 
moth  et  Leviathan,  id  est  elephas  et  ba- 
laena  literali  sensu  pulehre  describuntur, 
sed  ea  figurarum  hyperbola,  quae  cogat 
lectorem  aliquid  majus  quaerere,  quod 
sub  illo  verborum  cortice  lateat,  sicut 
feceiunt  Gregorius  et  alii. 

Sed  jam  supcrest ,  ut  Cajetano  respon- 
deatur,  qui  inter  alia  adducit  hunc  Epi- 
stolae  locum  ,  quo  probet  eam  nec  Pauli 
esse ,  nec  divinae  auctoiitatis;  propterea 
quod  hujus  allegatio  testimonii  sit  parum 
efiicax  ad  probandum.  Minus ,  inquit, 
decet  in  re  tanta  tantum  Apostolum  uti 
tali  argumento,  eum  potuissent  Hebraei 
facile  respondere,  quod  non  de  filio 
Dei ,  sed  de  puro  homine ,  et  qui  potuit 
peccare ,  et  de  facto  postea  peccavit, 
dicta  sint  haec  verba  a  Deo  per  Nathan 
ad  Davidem.  Unde  ex  tali  filiatione 
non  probatur  superioritas  ad  angelos. 

Uti  autem  his  verbis  in  sensu  mysticOj 
minorem  reddit  auctoritatem  probantis, 
praeseriim  in  principio  Epistolae  et 
apud  Hebraeos.  Haec  ille.  Ad  quae 
respondeo,  nos  fateri,  quod  ex  sensu 
mystico  procedat  haec  Apostoli  probatio, 
sicut  panlo  ante  docuimus :  neque  tamen 
per  hoc  minuitur  auctoritas  probantis. 
Alioqui  nusquam  hujusmodi  probatione 
utendum  esset.  Quod  tamen  Apostolum 
Paulum  alibi  fecisse  manifestum  est,  ut 
1  Cor.  9.  et  1  Tim.  6.,  dum  citat  illud  ex 
Deut.  Non  aUigabis  os  bovi  trituranti, 
et  1  Cor.  8. ,  ubi  allegat  ilhid  Exodi :  Qui 
multum  y  non  abundavit ;  et  qui  modi- 
cum ,  non  minoravit.  Et  apertissime  ad 
Gal.  4. ,  ubi  profitetur  se  historiam  de 
duobus  Abrahae  filiis  secundum  allego- 
riam  exponere.  Taceo,  quae  Evangeli- 
stae  juxta  mysticum  sensnm  testimonia 
protulerunt. 

Neque  enim  existimandum  est,  infir- 
mam  aut  inutilem  toto  genere  esse  argu- 
mentationem  ex  sensu  raystico  ductam, 
sed  ita  demum .  si  vel  sensus  ille  sit  du- 
bius  vel  ab  eo,  cum  quo  disputatur,  mi- 
nime  concessus.  Quod  et  in  literali  sensu 
nou  infrequenter,  imo  frequentissime  con- 
tingit,  ut  quoties  de  germano  sensu  Scri- 
pturae  disccptatur.  Ubi  autem  sensus 
adfertur  probabilis,  sive  ille  mysticus  sit, 
sive  literalis ;  legitima  disputatio  est,  ma- 
xime  si  cum  iis  agas,  qui  rationes  suaso- 
rias  non  aegre  admittant,  quales  erant 
Hebraei,  ad  quos  haec  Epistola  scribitur, 
utpote  fideles,  et  pro  Christo  multa  passi. 
Non  enim  hic  instituitur  disputatio  cum 
adversariis,  qui  omnia  sibi  liquido  de- 
monstrari  volunt;  sed  cum  sociis  ejusdera 
religionis ,  qui  tamen  ex  infirmitate  et 
tarditate  quadam  intelligendi ,  minus  as- 
sequebantur  fidei  mysteria;  quemadmo- 
dum  patet  ex  iis ,  quae  cap.  5.  et  6.  di- 
cuntur.  Illud  enim ,  quod  paulo  ante 
monuimus,  diligenter  est  notandum,  quae- 
dam  in  Scripturis  literaliter  dici ,  sed 
sublimiter  et  supra  modum  literae;  idque 
propter  mysterium ,  quo  litera  turgens  et 
gravida  sui  ipsiusmodum  excedit.  Cujus- 
modi  mysterium  nisi  subesp.et,  nequaquam 


tam  sublimitcr  et  magnifice  Scriptura  se- 
cundum  literam  loqueretur.  Itaque  nisi 
Christus  mystice  fuisset  signifieatus ;  nun- 
quam  Davidi  dictum  fuisset:  Filius  meus 
es  tu,  ego  hodie  genui  te ,  nec  de  Salo- 
mone :  Ipse  erit  mihi  in  filium ,  et  ego 
ero  illi  in  Patrem.  Quod  intelligentes 
Hebraei,  facile  sen.yus  my,sticos  hujusmodi 
recipiebant:  atque  eo  magis ,  quod  tem- 
pore  Apostolorum  multi  erant  Judaei, 
qualis  Phiio  et  Ensaei  a  Philone  laudati, 
qui  studiose  exercebantur  mysticis  scri- 
pturarum  interpretationibus ,  iisdemque 
mivifice  delectabantnr. 

Porro  velle  contendere,  quod  omnia 
testimonia  hoc  capite  allata  secundum 
literam  significent  id,  quod  Paulus  vult 
docere,  sic  enim  quidam  Cajetano  respon- 
dendum  putant :  nihil  habet  utilitatis. 
Nara  sic  multo  etiam  magis  Hebraei  po- 
tuissent  tergiversari ,  et  dicere  Paulum 
sensus  a  litera  et  contextu  Scripturae  ab- 
horrentes  adferre.  Quocirca  manendum 
omnino  in  responsione  data :  quam  et 
Franciscus  Ribera  probat  ac  late  prose- 
quitur. 

6.  Et  cum  iterum  introducit  primo- 
genitum  in  orbem  terrae ,  dicit.  Multi 
interpretes  transponunt  vocabula,  cum 
iterum.  Putant  enim  rectum  ordinem 
esse :  Et  iterum  cum  introducit  etc. ,  ut 
iliud  iterum  sit  nota  adjungeutis  ad  su- 
periora  aliud  testimoniura.  Sic  enim  et  in 
secundo  {estimonio  fecerat;  et  sequenti 
capite  facit  seniel  et  iterum.  Ita  quidem 
verii^imile  est  Graecos  expositores  intel- 
lexisse.  Non  enim  exponunt,  quomodo 
iterum  introduxerit:  quin  potius  referunt 
Apostoli  verba  ad  primum  Christi  adven- 
tum.  His  consonat  Syra  versio,  quae  sic 
habet:  Rursiim  autem,  quando  inducit, 
primogenitum  in  mundum.  Idipsum  se- 
quitur  Erasmus  et  Hentenius:  idemque 
Jansenio  placet  in  annot.  Psalmi  hoc  loco 
citati. 

Verum  aliis  violenta  videtur  haec  me- 
tathesis ,  ac  minime  necessaria ;  cum  fa- 
cile  possit  explicari ,  quo  sensu  Deus 
pater  iterum,  id  est  secundo,  priraogeni- 
tum    suum    introducat    in   orbem   terrae. 

Primum  enim  introduxit,  quando  verbum 
carnem  factum  fecit  habiiare  in  nohis, 
de  quo  infra  cap.  10.  loquitur  Apostolus, 
cum  ait :  Ideo  ingrediens  mundum,  dicit 
etc.  Rursus  autem  introduxit,  vel  tunc 
quando  post  ejus  ascensionem  in  coelos 
et  missionem  Spiritus  sancti,  per  Apo- 
stolorum  praedicationem  effecit ,  ut  mun- 
dus  eum  fide  reciperet  et  dominum  suum 
agnosceret;  vel  secundum  alios,  quando 
eum  in  consummatione  saeculi  de  coelo 
adducet,  ut  mundum  judicet,  oranibus- 
que  sibi  subjectis  plenam  ac  perfectam 
totius  regni  sui  possessionem  accipiat, 
fiatque  illud ,  quod  canit  Psalmus  hic 
citatus:  Dominus  regnavit.  Nunc  enim, 
ut  dicitur  cap.  sequenti,  necdum  vide- 
mus  omnia  subjecta  ei. 

Posteriorem  hunc  sensum,  praeter  id 
quod  jam  dixi ,  probabilem  nobis  facit, 
quod  cum  Apostolus ,  in  duobus  prioribus 
testimoniis,  de  dignitate  Christi  per  Apo- 
stolicam  praedicationem  mundo  manife- 
stata  locutus  fuisset ;  hic  jam ,  velut  de 
diverso  tempore  loquens ,  non  utitur  con- 
junctione  copulante ;  sed  sic  ait,  secundum 
Graecam  lectionem  :  Quando  autem  ite- 
rum  introducit  etc.  Eodem  spectare 
videtur  testimonium  ipsum,  quod  hic  cita- 
tur.  Id  enim  secundum  Scripturas  in  se- 
cundo  adventu  Dominico  implebitur,  ut 
mox  docebimus.  Adde,  quod  juxta  hunc 
sensum  magis  apparet  evepysia  vocis  in- 
troducere ;  quatenus  ea  significatur  id, 
quod  Jurisperiti  vocant  inducere  seu  mit- 
tere  in  possessionem.  Denique  sensum 
hunc  confirmat  illud  capitis  sequentis : 
Non  enim  angelis  subjecit  Deus  orbem 
terrae  futurum.  Quod  ad  futurum  sae- 
culum  pertinere,  eo  loco  docebimus. 

Porro  si  cui  magis  videlur  adverbium 
iterum  hic  sicut  alibi  servire  novo  testi- 
monio  citando  :  poterit  is  hocmodo  textum 
non  incommode  exponere:  Et  cum  ite- 
rum,  id  est  alio  Scripturae  loco,  testatur 
se  introducere  primogenitum  etc. 

Qup.eres,  qvLomodo  primogenitum  vo- 
cet  Dei  Filium,  quem  unigenitum  in  sym- 
bolo  fidei  confitemur.  Respondeo  eum 
unigenitum  esse,  quia  solus  est  Dei  Filius 


naturalis :  primogenitum  autem  vocari, 
non  tantum  per  allusionem,  ut  quidam 
existimant ,  eo  quod  apud  Hebraeos  pri- 
mogeniti  essent  haeredes  et  omnium  rerum 
domini ,  sed  quia  vere  primogeniius  est 
inter  mulios  fratres ,  ut  dicitur  Rom.  8. 
Qui  quamvis  sola  sint  adoptione  filii 
Dei:  non  tamen  confunditur  eos  fratres 
vocare ,  dicens :  Nunciabo  nomen  tuum 
fratribus  meis ;  ut  habes  cap.  sequenti. 
Horum  ergo  filiorum  Dei  comparatione 
primogenitus  est,  utpote  quos  omnes  et 
aetate  praecedit ,  quia  aeternus ;  et  digni- 
tate ,  quia  naturalis.  Vide  quae  diximus 
ad  locum  memoratum  Rom.  8. 

Et  adorent  eum  omnes  angeli  Dei. 
Sumptum  est  testimonium  ex  Psalm.  96., 
de  quo  variant  interpretum  opiniones, 
utrum  ad  literam  de  Christi  regno  scriptus 
eit ,  an  mystico  tantum  sensu  illuc  refe- 
rendus ;  quod  posterius  bonis  argumentis 
a  Jansenio  suadetur.  Verumtamen  jam 
supra  satis  ostendimus  etiam  ex  mystico 
sensu  valere  probationem.  Quoniam  au- 
tem  Psalmo  illo  96.  etiam  de  secundo 
Christi  adventu  agitur,  quo  venturus  est 
ad  judicium :  idcirco  apte  quadrat  haec 
citatio  ad  praecedentia  verba  Apostoli, 
quibus  de  introducendo  iterum  Filio  Dei 
in  orbem  terrae  loquebatur. 

Plus  habet  difiicultatis ,  quomodo  testi- 
monium  hoc  ad  rem  praesentem  legitime 
proferatur  ab  Apostolo,  quum  in  Hebraeo 
non  angelos  Dei ,  sed  elohim  legamus,  id 
est  Deos.  Unde  Hieronymus  vertit :  Ado- 
rate  eum  omnes  dii.  Quidam  suspicatur 
Hebraicum  textum  vitiatum  esse  a  Rab- 
binis ,  erasa  dictione  malaki,  id  est  an- 
geli ,  cum  prius  haberetur :  Adorate  eum 
omnes  angeli  Dei,  idque  conformiter 
cum  eo ,  quod  LXX.  verterunt :  Adorate 
eum  omnes  angeli  ejus.  Sed  inanis  est 
haec  suspicio.  Non  enim  in  hoc  loco  tan- 
tum ,  sed  in  multis  aliiy ,  LXX.  seu  vere 
seu  apparenter  discrepant  a  fonte  He- 
braeo ,  quem  proinde  reformare  velle  ad 
illorum  versionem,  praeposterum  sit  et 
infiniti  negotii. 

Dicimus  ergo :  Paulum  quidem  more 
perpetuo  hujus  Epistolae  testimonium  hoc 

referre  secundum  versionem  LXX.  inter- 
pretum.  Nec  tamen  illud,  si  bene  expen- 
datur,  ab  Hebraeo  discordare.  Nam  si  in 
Scripturis  interdum  homines  potentia  ac 
dignitate  excellentes  appellantur  dii,  ut 
Psalm.  83.  Deus  stetit  in  synagoga  deo- 
rum,  in  medio  autem  deos  dijudicat,  et 
iterum:  Ego  dixi:  dii  estis  et  filii  ex- 
celsi  omnes,  quid  mirum,  si  et  angeli  in- 
terdum  idem  nomen  participant?  Uude 
est  illud  Psalm.  8.  Minuisti  eum  paulo 
minus  ah  angelis,  Hebr.  a  diis.  De  cu- 
jus  versiculi  intellectu  proximo  capite 
accuratius  erit  agendum.  Recte  autem  ex 
Hebr.  tam  Hieronymus  quam  alii  inter- 
pretes  in  Psalm.  96.  vertunt:  omnes  dii, 
non  solum  in  hemistichio,  quod  allegat 
Apostolus,  sed  etiam  in  alio  ejusdem 
Psalmi,  ubi  dicitur:  Nimis  exaltatus  es 
super  omnes  deos,  ubi  sic  et  LXX.  Id 
enim  repererunt  infonte,  sed  commentato- 
ris  eat  quaerere,  quinam  ibi  deorum  no- 
mine  intelligantur.  Alii  deos  falsos,  ut 
solem,  lunam  aut  etiam  daemones;  alii, 
judices  et  principes;  alii,  angelos  intel- 
ligi  putant. 

Sane  probabile  est  eo  nomine  compre- 
hendi  tam  angelos  quam  homines,  quot- 
quot  potentia  atque  dignitate  super  alios 
eminent.  Vult  enim  Psalmista,  nuUam 
esse  tam  sublimem  potentiam,  quae  non 
incurvare  se  debeat  ac  submittere  Do- 
mini  regnantis  imperio.  Hanc  generali- 
tatem  LXX. ,  quorum  versione  Paulus 
utitur,  restrinxerunt  ad  excellentissimum 
genus  creatae  potestatis,  id  est  ad  angelos. 

Ex  quo  liquet,  testimonium  ab  Apostolo 
rite  produci,  cum  a  genere  universe  sum- 
pto  ad  certam  speciem  legitima  sit  argu- 
mentatio.  Quin  verisimile  est,  si  ad  sen- 
sum  Psalmi  tam  literalem  quam  mysticum 
respiciamus,  etiam  malos  angelos  com- 
prehendi,  quos  passim  priucipatus  et 
potestates  appellat  Scriptura,  de  quorum 
principe  scriptum  est  Job  41.  Non  est 
super  terram  potestas,  quae  compare- 
tur  ei.  Nam  et  hi  Deum  credunt  et  con" 
tremiscunt  Jac.  2.,  et  eosdem  Christo 
perfecte  subjiciendos,  eumque  adoraturos 
esse,  quod  male  Catharinus  negat,  multae 


Scripturae  doceni,  ut  Rom.  14.,   1  Cor. 
15.,  Phil.  2.,  Apoc.  5. 

Ex  his  denique  valde  probabile  fit, 
Apostolum  hic  loqui  de  eo,  quod  futurum 
est  in  secundo  Christi  adventu,  sicut  su- 
pra  monuimus.  Tunc  enim  Christum  uni- 
versalem  omnium  hominum  et  angelorum 
judicem  ac  dominum,  in  regni  sui  plenis- 
simam  possessionem  inducendum  a  Patre, 
boni  quidem  angeli  gaudentes  ac  venera- 
buudi,  daemones  autem,  dolentes  atque 
inviti,  potentiam  ejus  ac  divinitatem  reg- 
nique  magnitudinem  agnoscentes  adora- 
bunt,  ea  nimirum  adoratione  et  cultu,  qui 
soli  Deo  debetur. 

Aptissime  autem  utitur  hoc  testimonio 
Trid.  Synodus  ad  comprobandam  adora- 
tionem  Christi  in  Eucharistia.  Nam  si 
angeli  Christum  adorant:  quanto  magis 
homines  etiam  in  Eucharistia,  ubi  fideles 
eum  sciunt  vere  esse  praesentem?  Nam 
ubicunque  Christus  est,  recte  adoratur. 
Porro  sensum  jam  datum  confirmant  Scri- 
pturae,  quae  de  secundo  Christi  adventu 
agentes,  testantur  eum  venturum  cum 
potestate  magna  et  majestate,  stipatum 
agminibus  angelorum  ac  virtutum  coe- 
lestium,  ut  Matth.  16.  24.  25.  et  aliae. 

7.  Et  ad  angelos  quidem  dicit.  Ad 
angclos,  id  est  de  angelis,  ut  bene  vertit 
Faber.  Quod  enim  hic  citatur,  non  ad 
angelos,  sed  de  angelis  dicit,  vel  Deus 
vel  Scriptura.  Nam  utrumvis  suppleri 
potest.  Sic  infra  cap.  4.  Ad  quem  nobis 
sermo,  id  est  de  quo.  Et  Rom.  10.  Ad 
Israel  autem  dicit,  id  est  de  Irael.  Item 
Luc.  18.  Dixit  ad  quosdam,  qui  in  se 
confidehant,  id  est  de  quibusdam;  et  cap. 
19.  Ait  Jesus  ad  eum,  nempe  Zachaeum ; 
cum  non  ad  eum,  sed  de  eo  loqueretur; 
et  cap.  20.  Cognoverunt,  quod  ad  ipsos, 
id  est,  de  ipsis  dixerit  similitudinem 
hanc ;  quemadmodum  et  Marcus  loquitur 
cap.  12.  Quibus  omnibus  locis  est  qui- 
dem  Graeca  praepositio  Tcpoc  accusativo 
juncta,  sed  quae  interdum  rem,  de  qua 
agitur,  designat. 

Qui  facit  angelos  suos  spiritus ,  et 
ministros  suos  flammam  ignis.  Locus 
est  Psalm.  103.  secundum  LXX.,  nec  He- 

braea  discrepant,  nisi  quod  pvo  flammam 
igniSf  habent  Ignem  urentem,  quod  et 
in  vulgata  est  versione  Psalmorum.  Nam 
quod    eadem    vulgata    secundam    reddit 
personam :  facis  et  tuos,  nec  cum  Graeco 
nec  cura  Hebraeo  convenit,  quamvis  sen- 
tentiam  non  mutet.  At  vero  de  sensu  ver- 
siculi  ab  Apostolo  citati,  prout  in  Psalmo 
habetur,  non  levis  est  controversia.    Qui- 
dam  enim,  ut  Vatablus,  Jansenius  aliique 
literalis  intelligentiae  Psalmorum  studio- 
siores,  ordine  constructionis   inverso  sic 
exponunt:  Qui  spiritus ,   id  est  ventos, 
facit  nuntios  suos ,   hoc  est,   utitur  iis 
tanqwam  nuutiis,  ita  ut  iram  ipsius  homi- 
nibus  denuntient,  quoties  terris  ac  mari 
vehementius  incumbunt,  et  tempestates 
excitant.  Item  qui  fiammam  ignis  sive 
ignem  urentem ,  hoc  est,  fulgura  flam 
mantia  ministros  suos  facit;  cum  vide- 
licet  iis  velut  ministris  utitur,   quoties- 
cunque  voluerit,  ad  ultionem  de  impiis 
sumendam:   quomodo   legimus  Pentapo- 
lim  coelesti  igne  consumptam.  Hic  sen- 
sus  optime  congruit  cum  iis,  quae  in  eo- 
dem  Psalmo  praecedunt  de  lumine,  coelo, 
aquis,  nubibus  et  pennis  ventorum,  velut 
subservientibus  osteudendae  magnificen- 
tiae  Dei.    Estque  persimile,  quod  legitur 
Psalm.  148.  Igtiis,  grando,  nix,  glacies, 
spiritus  procellarum,  quae  faciunt  ver- 
bum  ejus.  Sed  hic  sensus  nihil  ad  insti- 
tutum  Apostoli.  *i*>«w^h^>'^ 

Quocirca  alii  plerique  locum  Psalmi, 
juxta  citationem  Apostolicam  de  iis,  qui 
proprit  secundum  Scripturam  angeli  di- 
cuntur,  et  de  quibus  Apostoliim  hic  agere 
constat,  interpretantur :  quanquam  id  fa- 
ciunt  non  uno  modo.  Nam  alii  quidem, 
ut  Augustinus  in  Psalmos  et  Gregor.  hom. 
3.  super  Evangelia,  multique  post  eos, 
similiter  ordine  verborum  immutato  sen- 
sum  hunc  reddunt:  Qui  eos,  quorum  na- 
tura  spiritualis  est  et  ignea,  id  est  vehe- 
menter  activa,  facit  nuntios  et  ministros 
8U08.  Seu :  Qui  pro  nuntiis,  cursoribus  et 
ministris  utitur  spiritualibus  et  immate- 
rialibus  substantiis.  Quem  sensum  insti- 
tuto  Paulino  quam  maxime  quadrare, 
non  est  dubium.    Nam  discrimen  inter 


Christum  et  angelos  ex  eo  potissimum 
statuit  Paulus,  quod  ille  sit  Dei  filius;  hi 
ministri,  quod  et  paulo  post  clare  expri- 
mit,  dicens:  Nonne  omnes  sunt  admini- 
stratorii  spiritus  etc.  ?  Nam  et  infra  cap. 
3.  idem  discrimen  ponit  inter  Christum  et 
Mosem. 

Sed  tameu  hic  sensus  aliis  quibusdam 
nou  placet,  idque  propter  articulos  Grae- 
cos  in  utroque  versiculi  membro  apposi- 
tos  priori  vocabulo,  non  posteriori.  Quo- 
ties  enim  occurrunt  duo  nomina  ejusdem 
casus  cum  verbo ,  quorum  alterum  ab 
anteriori  parte  construi  debeat,  alterum 
a  posteriori ;  illud  praeconstrui  debere  di- 
cunt,  cui  additus  est  articulus.  Exempli 
gratia,  quod  dicit  Joannes :  SeoQ  ^v  6 
Aoyog,  Deus  erat  Verbum,  propter  arti- 
culum  additum  illi  Verbum ,  non  huic 
Deus,  ita  construendum  est:  Verbum  erat 
Deus. 

Igitur  praesentis  versiculi  hunc  sen- 
sum  esse  volunt :  Qui  angelos  suos  facit 
sicut  ventos  et  ministros  suos  sicut  ignem. 
Frequens  euim  Hebraeis  est  notam  simi- 
litudiuis  reticere  ac  subintelligere ,  ut 
Psalm.  10.,  ubi  nos  habemus:  Transmi- 
gra  in  montem  sicut  passer,  in  Hebraeo 
tantum  est:  Transmigra  in  montem 
passer.  Ajunt  autem  angelos  comparari 
ventis  propter  summam  celeritatem,  et 
igni  propter  summam  naturae  subtilita,- 
tem  ac  vim  operandi.  Ita  docent  Theo- 
doretus  etEuthymius  in  Psalmos,  et  latius 
explicat  Dionjsius  lib.  de  coelest.  hier. 
cap.  15. 

Jam  ex  istis,  si  quaeras,  quid  senten- 
tia  sic  exposita  faciat  ad  rem  praesentem, 
cum  proprietates  illae  angelis  attributae 
Christo  secundum  naturam  divinam  vel 
maxime  conveniaut,  ut  patet  ex  epithetis 
Sapientiae  divinae  Sap.  7.,  nam  et  in  hac 
Epistola  cap.  4.  prorsus  similia  Verbo 
Dei  tribuuntur:  Vivus  est,  inquit,  Sermo 
Dei  et  efficax,  et  penetrabilior  omni 
gladio  ancipiti  etc,  respondent  ex  Grae- 
corum  commentariis ,  Apostolum  urgere 
verbum  facit.  Ex  eo  namque  sequi  an- 
gelos  esse  creaturas;  et  per  hoc  a  Filio 
Dei,  qui  non  factus  est  aut  creatus,  sed 

genitus,  manifeste  distingui.  Atqui  hac 
latione  satis  erat  dixisse:  Qui  facit  an- 
gelos  y  nec  caetera  addenda  erant;  de- 
inde,  Scriptura  creationem  rei  alicujus 
ab  initio  mundi  productae  significare  vo- 
lens,  non  solet  uti  verbo  praesentis  tem- 
poris,  sed  praeteriti.  Nusquara  enim  le- 
gitur:  Deus  facit  coelum  et  terram,  so- 
lem  et  lunam ;  sed  fecit,  creavit. 

Apparet  itaque,  sensum  secundo  loco 
allatum  ex  Augustino  et  Gregorio  eum 
esse,  quem  Paulus  hic  spectaverit.  Ad 
id  vero,  quod  objiciebatur  de  articulis, 
responderi  potest  eam  regulam  non  esse 
perpetuam.  Varie  enim  Graeci  articulis 
utuntur,  ut  est  notissimum. 

Additio  B.  P. 

Et  ut,  quod  illi  de  articulis  dicunt, 
etiam  hic  verum  esse  concedatur:  poterit 
nihilominus  sensus  esse  ejusmodi:  Qui 
quos  decreverat  esse  suos  nuntios  ac  mi- 
nistros ,  eosdem  fecit  substantias  penitus 
immateriales  seu  plane  spirituales;  eos- 
dem  fecit  quasi  ignem  ureutem,  lucidos 
nimirum  cognitione,  et  charitate  ardentes. 
Quae  expositio  aliquid  habet  a  secunda, 
aliquid  a  tertia  explicationum  allatarum. 
Et  cum  ab  auctoribus  tertiae  quaeritur, 
quid  ea  faciat  ad  rem  praesentem :  potest 
responderi,  magnopere  facere;  propterea 
quod  illi  spiritus  hic  vocentur  Dei  nuntii 
ac  ministri,  quae  nomcnclatura  Filio  Dei 
nusqnam  in  sacris  literis  tribuitur,  nisi 
secundum  naturam  humanam.  Quod  au- 
tem  Hebraeum  nomen  ruach  etiam  spi- 
ritualem  substantiam  planeque  immate- 
rialem  significet,  licet  Jansenius  in  an- 
notat  ad  Psalm.  103.  negare  videatur , 
idem  tamen  concedit  in  Psalmum  ult. 
annot.  ultima,  et  concedendum  esse  liquet 
ex  Gen.  41,  38.  cap.  45,  27.  Exod.  28, 
3.  cap.  31,  3.  cap.  35,  .31.  et  aliis  locis 
multis.  Qaod  hic  adversus  tertiam  ex- 
positionem  objicitur  de  verbo  praesentis 
temporis,  solvi  potest,  dicendo  quod  in 
Hebr.  et  Graeco  sunt  participia  hoc  loco 
aliquot  praesentis  temporis,  sed  quae 
propter  verbiiui  principale  praeteriti  tem- 
poris,  ex  quo  pendent,  possint  ad  illud 


tempus  ampliari.  Et  fundameutum  hujus 
additionis  reperimus  in  annotatione  qua- 
dam  ipsius  auctoris. 

8.  Ad  filium  autem.  Hoc  est,  de  filio 
dicit  Scriptura.  Nam  verba,  quae  hic  ad- 
ducuntur,  non  ex  persona  Dei,  sed  Pro- 
phetae  dicta  sunt.  Thronus  tuus,  Deus, 
in  saeculum  saeculi.  Testimonium  hoc 
acceptum  est  ex  Psalm.  44.  Quem  totum 
de  Messia  scriptum  esse,  etiam  Rabbino- 
rum  commentarii  testantur.  Est  autem 
velut  epithalamium,  quo  nuptiae  Ghristi 
sponsi  et  sponsae  ejus  Ecclesiae  ex  gen- 
tibus  congregandae  celebrantur.  Nulla 
igitur  esse  potest  dubitatio,  quin  versus 
hic  allegati  etiam  secundum  literam  ad 
Christum  verum  Salomonem  pertineant. 
Continet  autem  haec  pars  manifestam 
assertionem  divinitatis  Chiisti.  Quan- 
quam  hoc  eludere  volentes  Judaei  et 
Ariani,  qui  Christum  proprie  Deum  ne- 
gant,  varia  commenti  sunt  effugia.  Qui- 
dam  enim  dicunt  vocabulum  Deus  non 
esse  vocativi  casus,  sed  nominativi ;  ut 
sensus  sit:  0  Christe,  thronus,  id  est,  se- 
des  ac  solium  tuum  aeternum  est  Deus. 

Verum  nimis  contorta  est  haec  expo- 
sitio  et  a  consuetudine  Scripturae  aliena. 
Nam  saepe  quidem  legimus  coehim,  ter- 
ram,  angelos,  homines  justos  esse  sedem 
Dei ;  ut  Jes.  66.  Coelum  mihi  sedes  est. 
Col.  1.  Sive  throni,  sive  dominationes, 
etiUud  apud  veteres  frequentatum :  Anima 
justi  sedes  sapientiae.  At  Deum  esse 
sedem  hominis,  nulla  Scriptura  prodidit. 
Nec  vero  pro  hac  interpretatione  facit 
textus  Apostoli,  qui  secutus  LXX.  nomi- 
nandi  casu  scripsit  6  Sb6q.  Sic  enim  in 
Psalmis  passim  scribitur,  pro  vocativo. 
Et  alioqui  familiare  Graecis  est,  Atticis 
praesertim ,  nominandi  casum  vocative 
sumere.  Certe  Aquila  Judaeus,  Hierony- 
mo  teste,  vocativum  vertit,  0£S. 

Porro  ah"i  Hebraicum  Elohim  vertunt 
in  genitivum,  et  sententiam  repetitione 
throni  supplent;  hoc  modo:  Thronus 
tuuSj  thronus  Dei.  Sed  et  hoc  non  minus 
coactum  est.  Neque  enim  mos  Scripturae 
habet,  ut  nomen,  a  quo  genitivus  regitur 
ac  dependet,  supprimatur  ac  supplendum 

relinquatur.  Nihilo  plus  apparentiae  est 
in  eorum  expositione,  qui  verbum  addunt 
de  suo,  et  hanc  faciunt  constructionem : 
Thronum  tuum  Deus  flrmavit  seu  sta^ 
bilivit  in  saeculum  saeculi.  Neque  enim 
ullo  exemplo  talis  additio  probari  potest. 

Quartum  ac  postremum  effugium  est, 
quo  dicunt  Messiam  sic  appellari,  quo- 
modo  Judices  et  Angeli  in  Scripturis  in- 
terdum  Elohim,  id  est  Diij  nominantur. 
Sed  neque  hoc  valet:  licet  enim  de  plu- 
ribus  angelis  aut  hominibus  interdum 
Scriptura  sic  loquatur,  ut  eos  vocet  Elo^ 
Kim :  id  tamen  nusquam  obtinet,  ubi  no- 
men  illud  legitur  uni  alicui  simpliciter 
attributum.  Sic  enim  non  de  alio  quam 
de  vero  Deo  dictum  invenitur.  Maneat 
ergo  certum  et  constitutum,  Christum  hic 
vere  ac  proprie  Deum  vocari :  quod  tam 
Graeci  quam  Latini  patres,  adversus  hae- 
reticos  et  Judaeos,  ex  hoc  loco  confirma- 
runt:  nominatim  Eusebius  lib.  4.  demonst. 
Evang.  cap.  15.  et  Hieronymus  in  Epist. 
ad  Principiam. 

Est  igitur  hic  sensus :  0  Deus,  id  est, 
Christe  sponse  Ecclesiae,  qui  es  Deus  et 
Dei  filius,  eolium  regni  tui  permanebit  in 
saeculum  saeculi.  Hebr.  in  aeternum  et 
ultra.  Qua  phrasi  significari  solet  aeter- 
nitas  interminabilis  et  absoluta;  quam  et 
Hieronymus  in  sua  versione  expressit 
Exod.  15.  et  Mich.  4.,  utrobique  reddens 
ex  Hebraeo,  in  aeiernum  et  ultra.  Hinc 
est  quod  eandem  aeternitatem  aliae  Scri- 
pturae  designant  negatione  finis  ant  in- 
teritus,  ut  Dan.  2.  Regnum  ejus  regnum 
aeternum,  quod  non  dissipahitur ,  et 
cap.  7.  Potestas  ejus  potestas  aeterna, 
quae  non  auferetur;  et  regnum  ejus, 
quod  non  corrumpetur.  Item  Luc.  1. 
dicente  angelo  ad  Virginem:  Dahit  illi 
Dominus  Deus  sedem  David  Patris 
ejus,  et  regnahit  in  domo  Jacoh  in  ae^ 
ternum,  et  regni  ejus  non  erit  ftnis. 
Quod  ipsum  et  in  symbolo  canit  Ecclesia. 
Ex  his  etiam  liquet,  nomlne  throni  seu 
solii  in  hujusmodi  Scripturis  regiam  po- 
testatem  significari;  tametsi  Psalmista 
maxime  respicere  videtur  ad  potestatem 
judiciariam.  Nam  eo  pertinent  sequentia: 


Virga  aequitatis  virga  regni  tui. 
Graece,  virga  rectitudinis,  id  est  justitiae. 
De  virga  regia  sermo  est,  quae  sceptrum 
vocatur,  et  regiae  potestatis  est  insigne. 
Unde  Hieronymus  vertit  ex  Hebraeo  :  Sce- 
ptrum  aequitatis  sceptrum  regni  tui. 
Neque  vero  hic  inter  aequitatem  et  justi- 
tiam  distinguunt  interpretes.  In  Graeco 
articulus  posteriori  loco  positus  vult  bunc 
ordinem :  Virga  regni  tui  est  virga  ae- 
quitatis ,  id  est,  sceptrum  tuum  regale 
sceptrum  est  justitiae.  Tu  regnum  tuum 
summa  justitia  et  aequitate  administrabis. 

9.  Dilexisti  justitiam  et  odistl  ini" 
quitatem.  Hae  partes  sunt  justi  principis, 
amantem  esse  justitiae  et  odio  prosequi 
injustitiam,  nec  id  solo  affectu  animi,  sed 
reipsa ;  videlicet  bonos  tuendo  et  prae- 
miis  afficiendo,  malos  autem  pro  meritis 
puniendo.  Ubi  tamen  non  carere  videtur 
mysterio,  quod  abstracta  posuit  non  con- 
creta.  Peculiare  enim  illud  Christo  regi 
est,  ita  diligere  justitiam,  ut  nobis  etiam 
ipsius  justitiae  auctor  atque  largitor  sit, 
et  ita  odisse  iniquitatem,  ut  nos  merito 
ac  virtute  sua  ab  omni  iniquitate  mun- 
datos  sanctificet.  Unde  in  eo  justitia  et 
misericordia  pulcherrimo  foedere  conne- 
ctuntur,  juxta  illud  Psalm.  84.  Miseri- 
cordia  et  veritas  ohviaverunt  sihi,  ju- 
stitia  et  pax  osculatae  sunt. 

Propterea  unxit  te  DeuSy  Deus  tuus 
oleo  exultationis  prae  participibus  tuis, 
sive  prae  consortihus  tuis,  ut  in  Psalmo 
legimus.  Deus ,  priori  loco,  nominativi 
casus  sit  an  vocativi,  dubium  esse  potest. 
Etenim  sunt,  qui  contendant  vocativum 
esse,  ut  Eusebius  loco  supra  citato  et  Au- 
gustinus  in  Psalm.  44.  Qui  proinde  affir- 
mat  etiam  hac  parte  Christum  a  Propheta 
Deum  appellari. 

Sed  sciendum  est  frequenter  hoc  no- 
men  Deus  in  Scripturis  eodem  casu  ge- 
minari,  causa  majoris  expressionis,  idque 
potissimum  iu  Psalmis.  Exempla  sunt: 
Deus  Deus  meus  respice  in  me,  Deus 
Deus  meus  ad  te  de  luce  vigilo.  Bene~ 
dicat  nos  Deus  Deus  noster.  Quibus  lo- 
cis  eundem  casnm  retineri  constat,  raodo 
voeativxim,  modo  nominativum.  Qaare  et 


EPISTOLAE  AD  HEBRAEOS.    VERS.  9. 


41 


hic  locus  similiter  videtur  accipiendus. 
Nam  et  in  officio  ecclesiastico,  ubi  cui- 
piam  sanctae  virgini  idem  versus  adapta- 
tur,  non  aliter  accipi  potest. 

Sed  quaeritur,  de  qua  Christi  unctione 
Propheta  loquatur.  Primum,  certum  est, 
spiritualem  non  corporalem  unctionem 
intelligi.  Non  enim  visibiliter  unctus  est 
Christus  a  Patre,  sed  invisibiliter.  Dubi- 
tatur  autem,  quando  et  quomodo  facta 
sit  haec  spiritualis  et  invisibilis  unctio. 
Multi  putant  hic  agi  de  gratia  Spiritus 
sancti,  quae  copiosissime  effusa  est  in 
Christum ,  quando  natura  ejus  humana 
conjuncta  est  cum  divina.  Nam  in  illius 
unionis  et  humanae  conceptionis  articulo, 
Deus  Pater  filium  suum  perfudit  oleo,  id 
est,  donavit  abundantia  gratiae  supra 
omnes  ejus  consortes,  id  est,  fratres  ac 
filios  Dei,  qui  ad  eandem  haereditatem 
ac  regni  participationem  vocantur,  quique 
de  ejus  plenitudine  omnes  accipiunt. 

Attamen  huic  sensui  videtur  obstare 
conjunctio  propterea.  Si  enim  propterea 
Christus  unctus  est  gratia  Spiritus  sancti, 
quia  dilexit  justitiam  et  odio  habuit  ini- 
quitatem:  non  ergo  statim  in  ipsa  con- 
ceptione  unctus  est,  sed  postquam  illis 
actibus  hanc  unctionem  meruit.  Unde  et 
Nestoriani  sumunt  argumentum,  quo  pro- 
bent  Christum  non  natura  filium  Dei  esse, 
sed  adoptionis  praerogativam  operum  ex- 
cellentia  promeruisse.  Ad  hanc  objectio- 
nem,  a  quibusdam  resp. ,  voculam  pro- 
pterea  non  semper  adjungi  ei,  quod  ex 
aliquo  priori  sequitur,  sed  interdum  ei, 
quod  ad  aliud  refertur  ut  ad  causam  fina- 
lem.  Ita  Luc.  4.  dicit  Dominus:  Aliis  ci- 
vitatibus  oportet  me  evangelizare  reg- 
num  Dei,  quia  ideo  missus  sum.  Sic  et 
vulgo  loquimur:  Deus  nobis  colendus, 
propterea  enim  conditi  sumus.  Haec  Au- 
gustini  et  B.  Thomae  expositio  est,  ut 
sit  sensus :  Ad  hoc  Deus  unxit  te  oleo 
gratiae  suae ,  ut  diligeres  justitiam  et 
odio  haberes  iniquitatem.  Juxta  hanc  ex- 
positionem  subaudiri  hic  poterit  conjunctio 
causalis,  quasi  dicat:  Nam  propterea 
unxitteDeus,  scilicet  ut  hoc,  quod  prae- 
cedit,  significetur  hujus  esse  causa  finalis. 


Posset  etiam  sic  accipi :  Dilexisti  ju- 
stitiam  etc,  eo  quod  unxerit  te  Deus. 
Huic  sensui  valde  favet  locus  isti  similis 
Jes.  61.  Spiritus  Domini  super  me,  eo 
quod  unxerit  me.  Quae  verba  plane 
significant  unctionem  esse  causam,  quare 
super  eum  sit  spiritus  Domini.  Denique 
sunt  alii,  quibus  non  placet,  voculam 
propterea  deduci  a  propria  significatione : 
caeterum  unctionem  intelligunt  non  eam, 
quae  facta  est  in  conjunctione  duarum  in 
Christo  uaturarum,  sed  quae  multo  post, 
quamque  suis  meritis  sibi  Christus  com- 
paravit.  Ea  est  unctio  ad  gloriam,  quando 
scilicet  post  passionem  immortalitate  do- 
natus  et  ad  dexteram  Patris  collocatus, 
regni  possessionem  et  gloriae  consum- 
mationem  accepit.  Sicut  enim  David  non 
semei,  sed  tertio  legitur  unctus  in  regem : 
ita  et  Christus  primum  quidem  unctus  est 
in  sua  conceptione.  Natus  est  enim  Chri» 
stus  Dominus  Luc.  2. ,  idemque  natus 
rex  Judaeorum  Matth.  2.  Iterum  autem 
unctus  quodammodo,  quando  super  eum 
baptizatum  vox  Patris  audita  est:  Hic 
est  filius  meus  dilectus,  quando  et  Spi- 
ritus  sanctus  super  eum  in  specie  colum- 
bae  descendit.  Unctus  tertio,  quando  per 
resurrectionem  atque  in  coelos  ascensio- 
nem  exaltatus  a  Patre,  rex  coeli  et  terrae 
declaratus  est. 

Juxta  hanc  sententiam  iste  erit  sensus : 
Quoniam  dilexisti  justitiam  et  odisti  ini- 
quitatem :  ideo  te  Deus  unxit  ea  unctione, 
qua  jam  stola  gloriae  et  immortalitatis 
indutus,  ac  regio  diademate  coronatus,  in 
regni  possessionem  venires.  Congruit  hic 
sensus  tam  cum  ejusdem  Psalmi  superio- 
ribus,  ubi  de  gloria  et  regno  Christi  multa 
dicta  sunt,  quam  cum  iis,  quae  sequuntur, 
nt  mox  apparebit.  Annuit  his  etiara  locus 
Phil.  2.,  ubi  post  descripfam  Christi  hu- 
militatem  et  obedientiam  subjungitur: 
Propter  quod  et  Deus  exaltavit  illum 
etc.  Probatur  hic  commentarius  Jansenio 
tam  in  paraphrasiPsalmi  quamin  annotat. 
Quem  tamen  etiam  consule  scribentem  in 
cap.  54.  concord.  evang. 

Porro  notandura  est,  oleum  _sjiiedo- 
chice  pro  unguento  sumi.  Non  enim  nudo 

oleo  reges  et  sacerdotes  iingebantur,  eed 
praestantissimis  etodoratissimis  aromatum 
generibuscomraixto;  velutmyrrha,  stacte, 
casia,  quae  proximo  versu  nominantur. 
Qua  ratione  etiam  cbrisma,  quo  baptizati 
imguntur,  interdum  oleum  appellatur.  Quo- 
niam  autem  ejusmodi  unguentnm  sua  fra- 
grantia  mirum  in  modum  recreabat  eos,  in 
quos  effundebatur ;  idcirco  vocatur  oleum 
exultationis  seu  laetitiaej  id  est,  uuguen- 
tum  laetificans  atque  exhilarans.  Quan- 
quam  etiam  oleum  per  se  vim  habet  ex- 
hilarandi,  juxta  illud  Psalm.  103.  Ut  ex- 
hilaret  faciem  in  oleo.  Id  vero  spiritua- 
liter  multo  magis  praestat  sive  unctio 
gratiae  Spiritus  sancti,  quam  in  sua  con- 
ceptione  Christus  accepit;  sive  unctio, 
qua  in  gloriam  introductus  et  regni  sui 
possessor  factus  est.  Participes  autem 
ejus  sive  consortes  qui  sint,  dictum  est, 
et  plenius  intelligetur  ex  cap.  2.  et  3. 

Jam  bre\'iter  ex  his  colligamus  anti- 
thesim,  quam  inter  angelos  et  Christum 
spectat  Apostolus.  Angelos,  inquit,  Scri- 
ptura  nuntios  et  ministros  Dei  vocat; 
Christum  vero,  (juod  ad  anam  ejus  natu- 
ram  attinet,  Deum  appellat ;  quod  ad 
alteram ,  regni  aeternitatem  ei  attribuit, 
et  supra  omnes  participes  eum  extoUit. 
Qua  parte  rursus  tacite  Christus  antepo- 
nitur  Mosi,  qui  unus  erat  ex  participibus. 

10.  Et:  Tu  in  principio  Domine  ter- 
ram  fundasti.  Et,  non  est  pars  testimo- 
nii  hic  citati,  sed  hoc  Scriplurae  testimo- 
nium  praecedenti  conjungit.  Et,  scilicet 
itcrum  ad  filium  dicit  Scriptura.  Legun- 
tur  hi  versus  Psalm.  101.  Sed  quomodo 
ad  Christum  pertineant,  quaerendum  est, 
cum  Psalmns  ille  non  aliud  esse  videatur 
quam  oratio  seu  populi  seu  Prophetae, 
Deo  supplicantis  pro  restauratione  civi- 
tatis  Jerosolymitanae  a  Chaldaeis  ever- 
sae;  nec  ad  Christum  proprie  dirigatur, 
sed  absolute  ad  Deum  coeli  terraeque 
condltorem.  Resp.  sicut  terrena  Jerusa- 
lem  figura  fuit  Ecclesiae  Christi;  sic  ea, 
quae  in  Psalmo  de  restauratione  terrenae 
Jerusalem  dicantur,  mystice  referenda 
esse  ad  aedificationem  spiritualis  ac  su- 
peruae  Jerusalem,  hoc  est  Ecclesiae,  quae 


Christi  civitas  ac  regnum  est.  Etenim 
nou  nisi  in  Christo  et  Ecclesia  perfecte 
implentur  ista  hujus  Psalmi :  Tu  exur- 
gens  Domine  misereheris  Sion;  quia 
tempus  miserendi  ejus,  quia  venit  tem- 
pus.  Et:  timehunt  gentes  nomen  tuum 
Domine,  et  omnes  reges  terrae  gloriam 
tuam :  quia  aedificavit  Dominus  Sion 
et  videhitur  in  glcria  seu  majestate  sua. 
Et:  Dominus  de  coelo  m  terram  aspe- 
xit  etc.  Item:  In  conveniendo  populos 
in  unum,  et  reges,  ut  serviant  Domino. 
Quare  et  reliqua,  quae  de  Deo  in  hoc 
Psalmo  dicuntur,  ad  Christnm  pertinent; 
adeo  ut  plerique,  tam  veteres,  quam  re- 
centiores,  ea  omnia  secundum  literam  de 
Christo  et  ejus  Ecclesia  interpretentur. 
Quod  tamen  aliis  minus  placet;  et  nobis 
nou  videtur  necessarium.  Sed  ad  sensum 
veniaraus.  Tu  Domine ,  inquit,  terram 
fundasti,  id  est  terram  fecisti  firmam, 
stabilem  atque  immobilem,  idque  in  prin- 
cipio,  hoc  est,  omnium  prirao,  quum  sci- 
licet  ante  eam  nihil  factum  esset.  Hoc 
enim  secsu  scriptum  est:  In  principio 
creavii  Deus  coelum  et  terram.  Nam  et 
de  coelo  hic  sequitur: 

Et  opera  manuum  tuarum  sunt  coeli. 
Per  manus  Dei,  virtus  ejus  ac  potentia 
significatur.  Et  coeli,  inquit,  tuae  virtu- 
tis  sunt  opera.  Sic  alibi:  Videho  coelos 
opera  digitorum  tuorum.  Plurali  nu- 
mero  coelos  dicit,  non  tam  ad  numerum 
significandum,  quam  quia  vocabulum  He- 
braeum  singulari  numerocaret.  Coelorum 
autem  uomine,  juxta  morem  Scripturae, 
compreheuditur  quicquid  supra  nos  ex- 
pansum  est  usque  ad  extima  mundi.  Pro- 
phetam  non  facere  vim  in  nuraero,  inde 
liquet,  quia  non  opera,  sicut  Apostolus 
refert  ex  LXX.,  sed  opus  dixit,  numero 
singulari ;  quemadmodum  etiam  Hierony- 
mus  vertit.  Explicat  autem  Apostolus  hoc 
testimonio  id,  quod  supra  de  Christo  di- 
xit:  per  quem  fecit  et  saecula,  ne  quis 
suspicetur,  sic  per  eum  omnia  a  Deo  facta, 
quomodo  per  miuistros  aut  iustrumenta 
solent  artifices  opera  sua  fabricare.  Osten- 
dit  enim  sie  pcr  eum  orania  a  Deo  facta, 
ut  tamen  ipse  non  miuus  vere  ac  proprie 

ea  fecerit.  Quaecunque  enim  Pater  facit, 
haec  et  Filius  similiter  facit.  Joan.  5. 

11.  Ipsi  peribu7it.  Meminit  corrupti- 
bilitatis  rerum  creatarum,  ut  ex  earum 
collatione  Dei  creatoris  aeternitatem  ma- 
gis  illustret,  coelos  autem  nominat  velut 
partem  creaturae  praecipuam ,  et  quae 
maxime  videri  posset  ab  iuteritu  ac  mu- 
tabilitate  libera.  Alibi  terra  adjungitur, 
ut  Matth.  24.  Domino  dicente :  Coelum 
et  terra  transibunt ;  verba  autem  mea 
non  transibunt.  Sed  cum  naturalis  phi- 
losopbia  tradat  coelos  incorruptibiles 
esse;  quomodo  verum  est  eos  perituros? 
Quidam  baec  interpretantur  dicta  per 
concessionem  ,  non  per  affirmationem ; 
quasi  sensus  sit :  Etiamsi  contingeret 
coelum  et  terram  transire;  mea  tamen 
verba  non  transibunt.  Eursus :  Etiamsi 
contiugeret  coelos  perire;  tu  tamen  per- 
manebis.  RefelJitur  hic  intellectus:  pri- 
mum,  ex  hoc  ipso  loco.  Nam  verba  sta- 
tim  sequentia:  Et  omnes  ut  vestimen- 
tum  vetcrascent  etc,  non  nisi  coacte  ad- 
modum  ad  illam  intelligentiam  trahi  pos- 
sunt.  Tum  vero,  quia  scriptura  alibi  sim- 
pliciter  et  constanter  affirmat  coelos  pe- 
rituros  ac  mutandos  esse;  uti  mox  osten- 
demus.  lisdem  rationibus  improbatur  alio- 
rum  expositio,  qui  subaudiunt,  suapte 
natura,  vel,  si  ita  volueris,  quasi  dicat 
psalmographus  :  Ex  ec  sunt  corruptibiles 
et  interirent  revera,  nisi  tu  eos  conser- 
vares.  Plus  enira  velle  Propbetam  et 
Apostolum,  jam  monstratum  est. 

Verum  itaque  sensum  ex  ipsa  Scriptura 
petamus.  Petrus  Apostolus  1  Epist.  3. 
de  die  Domini  ita  scribit:  In  quo  coeli 
magno  impetu  transient,  elementa  vero 
calore  solventur ;  terra  autem,  et  quae 
in  ipsa  sunt  opera,  exurentur.  Et  infra: 
Per  quem  coeli  ardentes  solventur,  et 
elementa  ignis  ardore  tabescent.  Novos 
vero  coelos  et  terram  novam,  secundum 
promissa  ipsius,  exspectamus  etc.  Item 
Joannes  Apoc.  21.  Vidi,  inquit,  coelum 
novum  et  terram  novam.  Primum  enim 
coelum  et  prima  terra  abiit.  Ex  his 
ostenditur,  coelos  et  terram,  qua  parte 
conflagrabunt  igne,  perituros  esse:  qua 


parte  autem  ab  igne  non  consumentur,  in 
melius  esse  mutandos ;  quae  mutatio  se- 
cundum  Scripturas  renovatio  mundi  vo- 
catur.  Et  conflagratio  quidem  solum  attin- 
get  coelum  aereura;  de  eo  namque  coelo 
B.  Petrum  loqui  constat  ex  verbis  paulo 
superioribus,  quibus  dicit,  eosdem  coelos, 
qui  perierunt  aquis  diluvii,  quique  verbo 
Dei  repositi  sunt,  igni  reservari  iu  diem 
judicii.  At  renovatio  etiam  coelis  stelli- 
feris  ac  toti  mundo  corporeo  communis 
erit;  ut  satis  probant  loca  Apoc.  21.  Jes. 
30.  65.  et  66.  et  Rom.  8. 

Potest  autem  quod  hic  dicitur:  Ipsi 
peribunt,  ad  omnes  coelos  rcferri,  ut  re- 
fert  B.  Augustinus  de  civit.  lib.  20.  cap. 
24. ,  quandoquidem  mutatio  communis 
erit  omnibus;  quicquid  autem  mutatur, 
secundum  aliquid  corrumpitur  et  perit. 
Atque  hoc  est,  quod  ahis  verbis  dici  so- 
let,  coelos  non  secundiim  substantiam  in- 
terituros,  sed  secundum  qualitates  ac 
praesentem  rerum  statum,  ut  et  Graeci 
exponunt.  De  his  phira  qui  volet,  legat 
coramentarios  in  4.  d.  47. 

Tu  autem  permanebis.  Graece,  per- 
manes.  Atque  ita  habet  editio  vulgata  in 
Psalmo,  tametsi  inter  praesens  et  futurum 
in  Graeco  vocabulo  sola  est  accentus  di- 
versitas,  Sia^svstc,  <5ta/i£V£lg.  In  Sjriaco 
quidem  etiam  praesens  est:  at  in  He- 
braeo  futuram:  Et  tu  stabis,  id  est  nun- 
quam  mutaberis,  quod  enim  aliquo  modo 
mutatur,  non  omnino  stat  aut  permanet. 

Et  omnes,  ut  vestimentum  veteras- 
cent.  De  coeh's  adhuc  loquitur.  Et  sen- 
sus  est :  Sicut  vestis  assiduo  usu  et  tem- 
pore  veterascit,  ut  proinde  renovari  de- 
beat;  ita  coeli  omnes  velut  usu  longi 
temporis  attriti,  et  ad  votustatem  per- 
ducti,  interitum  snbibunt,  hoc  est,  eam 
mutationem,  qua  renovandi  sint  iu  alium 
ac  meliorera  statura. 

12.  Et  velut  amictum  mutabis  eos,  et 
mutabuntur.  Amictum,  Graece  TrspiPo- 
Xaiov,  id  est,  vestem  quae  circumjicitur 
corpori ;  quamque  facile  sumas  et  de])o- 
nas,  ut  pallium.  Eadem  est  significatio 
vocis  Hebraeae.  Pro  mutabis ,  nonnulli 
codices  habent,  involves:  idque  significat 

Graeca  vox  IXiieiQ,  quae  et  hoc  loco  et 
in  Psalmo  legitur,  tam  in  codicibus,  qui 
nunc  in  manibus  habentur,  quam  apud 
Chrysostomum  aliosque  Graecos  exposi- 
tores.  Sed  et  Syrus  interpres  vertit,  com- 
plicabis  eos.  Hoc  autem  varie  exponunt. 
Aliqui  sic:  Quemadmodum  amictus  seu 
pallium  deponitur,  et  complicatur,  ut  cum 
opus  est,  iterum  somatur,  ita  tu  coelos, 
qui  sunt  vehit  pallium  extensi,  quasi  com- 
plicabis,  ut  reformati  iterum  extendantur. 
Alii  ad  hunc  modum :  Sicut  vestis  detrita 
solet  inverti,  ut  nova  appareat,  ita  tu  coe- 
los  invertes,  id  est,  renovabis.  Sed  scien- 
dum  est,  nec  Graeco  verbo  nee  Syriaco 
proprie  significari  versionem,  qua  quod 
interius  erat,  exterius  fiat,  aut  contra; 
sed  convolutionem  seu  complicationem, 
qua  id  agitur,  ut  quod  apparebat  jam 
non  appareat.  Unde,  si  germana  est  lec- 
tio  Graeca,  quam  diximus,  videbitur  hoc 
significari,  quod  in  Apoc.  dicitur  cap.  6. 
Et  coelum  recessit,  sicut  liher  involutus, 
ut  sicut  in  h'bro  convoluto,  nam  membra- 
nis  volubilibus  pro  libris  utebantnr  He- 
braei,  nihil  legi  potest,  priusquam  evol- 
vatur ;  ita  coeli  facies,  in  qua  sunt  astra, 
velut  literae  nobis  enarrantes  gloriam 
Dei,  penitus  obducatur,  ut  nihil  appareat, 
donec  renovatione  sua.  explicetur. 

Caeterum  quia  nec  desunt  Graeci  co- 
dices,  qui  pro  IXt^stg  habeaut  aXXa^stg, 
id  est  mutahis  'j  quomodo  non  hic  solum, 
sed  et  in  Psalmo  vulgatus  interpres  tran- 
stulit:  certe  plus  quam  verisimile  est  eos 
codices,  quibus  usus  est  interpres,  hanc, 
quam  dixi  lectionem  habuisse,  ex  quo 
deinde  consequens  fiat,  etiam  LXX.  in- 
terpretesidipsum  Graece  reddidisse,  quod 
in  Hebraeo  legerant.  Id  autem  est :  mu- 
tahis  eos,  non  autem  involves  aut  com- 
plicahis ,  praesertim  quando  et  id,  quod 
sequitur:  et  mutahuntur,  aeque  in  He- 
braeo,  ut  in  nostra  versione  respondeat 
priori  verbo,  cum  alioqui  conformiter  es- 
set  dicendum :  Involves  eos  et  involven- 
tur.  Itaque  videtur  hic  essesensus:  Si- 
cut  amicnlum  vetus  facile  novo  commu- 
tari  solet,  ita  tu  coelos  summa  facilitate 


mutabis  ac  renovabis.  Statim  enim,  ut 
volueris,  fiet. 

Tu  autem  idem  ipse  es.  Id  est,  idem 
semper  et  immutabilis.  Et  anni  tui  non 
deficient.  Catachresis  est  in  vocabulo 
anni.  Nam  annus  coeli  ac  solis  revolu- 
tione  peragitur.  At  in  tempore,  quod  Deo 
competit,  nullus  est  circulus,  nulla  muta- 
tio,  nullus  defectus.  Significatur  ergo  Dei 
stabilis  et  immutabilis  aeternitas.  Porro 
totum  hoc  testimonium  ex  Psalm.  101. 
sumptum  eo  spectat,  ut  demonstretur, 
quanto  Christus  sit  angelis  eminentior, 
ut  qui  creator  sit  omnium,  idemque  ae- 
ternus  et  immutabilis,  cum  caetera  omnia, 
in  quibus  etiam  angeh',  mutationi  sint  ob- 
noxia.  Asserit  autem  manifeste  hic  locus 
Christi  divinitatem :  Deo  namque  pro- 
prium  est,  semper  esse  et  non  mutari 
juxta  id,  quod  ait  per  Prophetam :  Ego 
Dominus  et  non  mutor.  Mal.  3. 

13.  Ad  quem  autem  angelorum  dixit 
aliquando:  sede  a  dextris  meis.  Aliud 
testimonium  adfert,  quo  Christi  supra 
omnes  angelos  excellentiam  probet.  Ne- 
que  enim  ulli  angelorum  Deus  alioubi 
dixisse  legitur,  quod  Christo  Psalm.  109. 
Sede  a  dextris  meis.  Jam  supra  dixit: 
Christum  sedere  ad  dexteram  majesta- 
tis  in  excelsis;  id  nunc  confirmat  Scriptu- 
rae  testimonio,  et  ita  quidem,  ut  Christo 
proprium  esse  doceat.  Quod  nec  Scribae 
nec  Pharisaei,  qui  Christi  tempore  erant, 
ignorabant ;  licet  non  eum  pro  Christo 
reciperent,  sed  alium  exspectarent ;  inter- 
rogati  enim  quomodo  David  Christum, 
qui  filius  ejus  est,  Dominum  suum  appel- 
let ;  ideo  nihil  respondere  potuerunt,  quia 
Psalmum  hunc,  cujus  initium  :  Dixit  Do- 
minus  Domino  meo,  de  Christo  scriptum 
esse  videbant  negari  non  posse.  At  id 
negare  non  verentur  Rabbini  posteriores, 
qui  ut  hoc  tara  praeclarum  de  Christo 
testimonium  Christianis  eripiant,  eum,  cui 
in  hoc  Psalrno  dicitur:  Sede  a  dexteris 
meis,  varie  interpretantur,  ut  Abrahamum, 
Saulem,  Davidem,  Salomonem,  Ezechiam, 
Zorobabelem. 

Sed  haec  Rabbinorum  protervia  facile 
ex  ipso  Psalmo  retunditur.  Nullus  enim 

est  istorum,  quos  norainant,  in  quem,  ut 
caetera  taceani,  competdtille  versus  ejus- 
dem  Psalmi :  2\i  es  sacerdos  in  oeter- 
num  secundum  ordinem  Melchisedech, 
ut  nec  certe  in  alium  competere  potest 
quam  in  Christum ,  quem  illi  rejecerunt. 
Quanquam  nec  istud:  Sede  a  dextris 
meiSj  cuiquam  hominum,  uno  Christo 
excepto ,  dictum  a  Deo  sane  accipi  po- 
test ;  si  ea  phrasis  bene  expendatur,  sicut 
eam  expendimus ,  cum  alibi  tum  superius 
in  hoc  capite.  Is  enim  sedet  a  dextris 
Dei,  qui  Deo  proxiraus  assidet,  hoc  est, 
qui  supra  omnem  creaturam  elevatus, 
quietam  felicitatis  ac  regni  cum  Deo  pos- 
sessionem  obtinet,  honoratissimo  post 
eum  loco.  Quem  sensum  pluribus  verbis 
ac  docte  Genebrardus  in  Psalmi  exposit. 
prosequitur.  Eundem  uno  verbo  signifi- 
cavit  ipse  Apostolus  1  Cor.  15.,  quando 
pro  eo ,  quod  est  sedere  ad  dextram  Dei, 
regnandi  v^ocabulumposuit,  dicens:  Opor- 
tet  illum  regnare ,  donec  ponat  omnes 
inimicos  sub  pedihus  ejus.  Regnum  au- 
tem  intelligit,  de  quo  ibidem:  Cum  tra- 
diderit  regnum  Deo  et  Patrij  regnum 
videlicet  Christi  hominis.  Ex  quibus  om- 
nibus  jam  satis  intelligitur ,  praesens  te- 
stimonium  pertinere  ad  humanam  Christi 
naturam,  qua  minor  et  inferior  est  Patre; 
non  ad  divinam ,  qua  Patri  est  aequalis. 
Id  quod  etiam  a  Theodoreto  disertis  ver- 
bis  annotatum  est.  Hac  igitur  parte  Apo- 
stolus  Christum ,  etiam  ut  hominem,  an- 
gelis  anteponit. 

Quoadusque  ponam  inimicos  tuos 
scahellum  pedum  tuorum?  Metaphori- 
cus  sermo,  quo  significatur  inimicorum 
perfecta  subjectio.  Sensus  enim  est:  Do- 
nec  omnes  inimicos  tuos ,  tam  daemones 
quara  homines  reprobos,  qui  in  sorte 
daemonum  sunt,  ita  tibi  subjecero,  ut 
sint  quasi  scabellum  pedibus  tuis  calcan- 
dum.  Id  complebitur  in  die  extremi  ju- 
dicii,  quaudo  evacuabitur  omnis  princi- 
patus  et  potestas  et  virtus  adversaria, 
quemadmodum  declarat  Apostolus  loco 
memorato  1  Cor.  15.,  et  nos  ibi  plenius 
exposuimus,  sicut  et  illud,  quam  vim  in 
hac  Scriptura  habeat  adverbium  donec. 


Dicens  enim  Apostolus:  quoadusque  vel 
donec,  non  utique  negat  Christum  peracta 
ea  subjectione  sessurum  a  dextris  Dei,  sed 
eo  usque  sessurum  affirmat;  simul  indi- 
cans ,  eara  rem ,  cui  particula  donec  ad- 
jungitur,  hoc  est,  inimicorum  Christi 
perfectam  sub  pedibus  ejus  subjectionem, 
certissime  suo  tempore  eventuram. 

Nunquam  autem  futurum,  ut  sedere 
desinat,  idem  Apostolus  hujus  Epistolae 
cap.  10.  clare  testatur  his  verbis:  In 
sempiternum  sedet  in  dextra  Dei ,  de 
caetero  exspectans ,  donec  ponantur 
inimici  ejus  scabeUum  pedum  ejus.  At 
nec  ratio  permittit,  ut  subactis  hostibus 
regnare  desinat,  qui  nondum  subactis 
regnabat :  sedere  autem  ad  dexteram  Dei, 
regnare  est ,  ut  jam  ex  Apostolo  ostendi- 
mus.  Caeterum  adverte,  hac  etiam  parte 
testimonii  prophetici  nobis  insinuari,  quod 
ad  dexteram  Dei  sedere  Christo  competat 
secundum  humanam  ejus  naturam;  utpote 
cujus  pedibus  Deus  inimicos  subjecturum 
se  poUiceatur.  Alioqui  dicendum  videre- 
tur :  Quoniam  assides  mihi  aequalis ,  ipse 
per  eam  potentiam,  quam  mecum  habes 
communem,  pones  inimicos  scabellum 
pedum  tuorum. 

14.  Nonne  omnes  sunt  administra- 
torii  spiritus?  Adeo  nullus  est,  inquit, 
angelorum ,  cui  Deus  aliquando  dixerit : 
sede  a  dextris  meis,  ut  potius  juxta  te- 
stimonium  supra  positum  ex  Psalm.  101. 
omnes  sint  administratorii  spiritus,  quo- 
rum  officium  sit,  non  assidere,  sed  mini- 
strare.  Utitur  autem  interrogatione,  quae 
responsionem  postulet  affirmantem,  velut 
loquens  de  re ,  quae  apud  omnes  fideles 
in  confesso  sit  et  negari  non  possit ;  quasi 
dicat :  Quis  enim  fidelium  ignorat ,  omnes 
angelos  esse  spiritus  ad  ministerium  de- 
putatos  ?  et  quidem  ejusmodi  ministerium, 
de  quo  consequenter  subjicit. 

In  ministerium  missi  propter  eos,  qui 
haereditatem  capient  salutis.  Missi  par- 
ticipium  est  praesentis  temporis,  in  Grae- 
co  aTcooTsXXo/jisva ,  qui  mittuntur ,  ut 
significetur  missionem  hanc  et  ministerium 
angelorum  continuum  esse,  quamdiu  du- 
rat  hoc  saeculum.  Semper  enim  mittuntur 

in  mioisterium ;  nunc  hi ,  nunc  alii.  Qni- 
dam  codiees  pro  futuro  capient,  unius 
literulae  mutatioue  legunt  praesens  ca- 
piunt,  sed  eam  mutationem  Graeca  non 
admittunt.  Sic  enim  habent:  5ia  xouc 
lieAXovTag  xXyjp&vo^jisTv  o(OTrjp''av^  hoc 
eet,  ad  verbum:  Propter  eos ,  qui  futuri 
sunt  haereditare  salutem.  Qna  forma 
etiam  Augustinus  citat,  de  Trinit.  lib.  3. 
cap.  11.,  nisi  quod  haereditare  resolvit 
in  haereditatem  possidere,  Est  igitnr 
vera  lectio  capient,  quam  etiam  nobis 
exhibent  codices  fide  digniores  et  editio 
Clementina.  Applaudit  Syriaca  versio. 
Denique  sensus  respuit  tempus  praesens. 
Non  enim  angeli  mittuntur  in  ministerium 
propter  eos,  qui  jam  capiunt  et  possident 
haereditatem  salutis ,  id  est  vitae  aeter- 
nae;  sed  qui  possessuri  sunt,  id  est  pro- 
pter  electos,  qui  ad  eam  haereditatem 
adhnc  sunt  adducendi. 

Bene  limitatur  hoc  ministerium  ad  cau- 
sam  electorum;  quia  sicut  Apostolus 
omnia  sustinebat  yropter  electos  2  Tim. 
2. ,  ita  angeli  ad  quaecunque  mittuntur 
ministeria,  propter  electos  mittuntur,  et 
mitti  se  sciunt.  Verumtamen  non  ex  eo 
consequens  est,  solis  electis  hominibus 
angelos  a  Deo  custodes  adhiberi :  si.jui- 
dem  et  ea,  quae  circa  reprobos,  tam  cu- 
stodiendos,  quam  puniendos,  aguntur  ab 
angelis,  omnia  ad  electorum  salutem  et 
gloriam  ordinantur.  Jam  vero  raulto  mi- 
nus  ex  his  Apostoli  verbis  sequitur  an- 
gelos  esse  hominum  ministros  ;  quod  im- 
perite  quidam  autumant,  Non  enim  dicit 
Apostolus  eos  mitti  in  ministerium  homi- 
num,  sed  propter  homines:  quod  est 
longe  diversum.  Sunt  enim  angeli  mini- 
stri  Dei,  et  unius  hominis  Chiisti  ad 
dexteram  Dei  sedcntis :  irittuntur  autem 
a  Deo  et  a  Christo  ejus,  ad  procurandam 
hominum  electorum  salutem. 

Ea  major  quaestio  est,  an  ex  hoc  Scri- 
pturae  loco  consequens  sit,  omnes  ange- 
los  sine  exceptione  mitti  aliquando  in 
ministerium.  Id  enim  multi,  nominatim 
B.  Thomas,  et  ejus  sequaces,  negant; 
partim  auctoritate  Dionysii  et  Gregorii 
perraoti,    partim   inducti   ratione,    quae 


sumitur  ab  ordine  naturae  et  gratiae, 
quem,  ut  ajunt  angelorum  respublica  con- 
stantissime  et  invariabiliter  retinet.  Juxta 
quem  ordinem,  de  iis,  quae  foris  agenda 
sunt,  inferiores  a  superioribus  semper 
illuminantur;  ut  proinde  superiores  nun- 
quam  per  seipsos  extra  prodeant,  sed 
tantum  per  inferiores  angelos ,  velut  sub- 
jecta  ministeria,  Dei  jussiones  exsequan- 
tur.  Adducuut  etiam  e  diverso  testimo- 
nium  Scripturae ,  quo  probent  non  omnes 
angclos  ministrare ,  sed  multo  plures 
esse,  qui  Deo  semper  assistant.  Dicit 
enim  Daniel  capite  secundo :  Miilia  mil- 
lium  ministrabant  ei;  et  decies  millies 
centena  millia  assistebant  ei. 

Ad  hunc  vero  Pauli  locum  varias  ad-* 
hibent  responsiones.  Una  est,  omnes  qui- 
dem  angelos  raitti,  sed  alios  exteriori 
missione  ;  alios  interiori  tantum,  qua  ni- 
mirum  ad  hoc  ordinentur,  ut  accepta  a 
Deo  mandata  per  viam  illuminationis  ad 
eos  transmittant ,  a  quibus  sunt  exse- 
quenda.  Hunc  autem  missionis  modum 
competere  superioribus  angelis.  Verum 
id  proprie  non  est  mitti  in  ministeriura ; 
nisi  fjuis  contendat  omnem  eum  in  mini- 
sterium  mitti,  cuicunque  aliquid,  seu 
domi ,  seu  foris ,  agendum  injungitnr, 
etiamsi  loco  se  non  moveat.  Quod  non 
habet  usus  loquendi.  Nec  sane  quis  dixe- 
rit  regem  misisse  scribam  suum  ad  Indos  ; 
sed  tabellarium ,  si  per  scribam  tabellario 
det  mandata  ad  Indos  perferenda.  Nec 
filius  Dei  missus  ad  nos  vere  diceretur, 
si  non  ipse  per  se  opus,  ad  quod  missus 
est,  obivisset.  Adde,  quod  Graeca  non 
simpliciter  sonant  angelos  in  ministerium 
mitti ,  sed  emitfi ,  sive  emandari;  quo- 
modo  verterunt  alii  interpretes,  id  est 
foras  mitti;  a  qua  voce  et  Apostoli  dicti 
sunt.  Id  autem  non  consistit,  nisi  qui 
mittuntiir,  foras  exeant. 

Ex  his  etiam  refellitur  Cajetani  re- 
sponsio ,  dicentis  angelos  inferiores  im- 
mediate  mitti ,  superiores  mediate.  Vocat 
autem  mediatam  missionem ,  qua  non  per 
peipsos ,  sed  per  alios  a  se  illuminatos,  et 
ut  ait ,  subdelegatos ,  venturi  ad  nos  mit- 
tuntur.    Refellitur,    inquam;   jam    enim 

patct  missionis  proprietatem ,  maxime  ut 
Graeco  verbo  significatnr ,  eo  pacto  non 
subsistere.  Quanquara  Cajetanus  eam  re- 
sponsioncm  magis  ex  aliorum  sententia, 
quam  ex  propria  adferre  videtur.  Ipse 
enim  quid  de  quaestione  sentiat,  non 
aperit. 

Alii  quidam  respondent,  Apostoli  verba 
non  de  omnibus  in  universum  angelis  ac- 
cipienda  esse,  sed  de  omnibus  certi  gene- 
ris,  iis  scilicet,  quorura  ministerio  lex 
data  fuerat.  Id  enim  agere  Apostolum,  ut 
novam  legem  veteri  anteponendam  de- 
monstret  eo  arguraento,  quia  Christus 
auctor  novae  legis  praestantior  sit  ange- 
lis,  per  quos  vetus  lex  data  est.  Sed  haec 
responsio  rocipi  nuUo  modo  potest.  Pri- 
mum ,  quia  Paulus  quoties  Ghristum  con- 
fert  cum  angelis,  cum  toto  genere  con- 
ferre  solet ,  non  cum  parte  aliqua.  Loca 
manifesta  sunt  Eph.  1.  et  Col.  1.  Et  quid 
magnum  erat  ostendisse  Ghristum  inferio- 
ribus  angelis  esse  majorem;  quando  et 
alii  sancti  homines  diversis  angelorum 
ordinibus  inserendi  sunt ,  et  per  hoc  qui- 
basdam  angelis  futuri  majores?  Deinde, 
perabsardum  est  existimare,  quod  supra- 
dicta  Scripturae  testimonia  tantum  eo 
addnxerit  Apostolus,  ut  angelis,  quos 
infimorum  ordinum  esse  censent,  Ghri- 
stum  probet  majorem ;  cum  sine  contro- 
versia  veritatem  habeant  universalem, 
minimeque  restrictam.  Prorsus  enim  ad 
omnes  pertinent  illa :  Adorent  eum  om- 
nes  angeli  Dei.  Et :  Qui  facit  angelos 
suos  spiritus ,  et  ministros  suos  ignem 
urentem.  Et :  Cui  angelorum  dixit  ali- 
quando :  Filius  meus  es  tu  ?  Aut :  ad 
quem  eorum  dixit:  Sede  a  dextris  meis? 
Esse  autem  Apostoli  mentem  in  hoc  ca- 
pite,  ut  Ghristi  doceat  excellentiam  super 
omnes  angelos ,  tam  supremos ,  quam 
raedios,  et  infimos:  aperte  monstrant  illa 
verba ,  quae  praemiserat :  Tanto  melior 
angelis  effectusj  quanto  differentius  prae 
illis  nomen  haereditavit. 

Hinc  vero  palara  sequitur  etiam  illis 
esse  majorera ,  per  quos  lex  data  est ; 
sive  hi  fuerint  ex  inferioribus,  sive,  quod 
Scriptnris  et  sensui  Ecclesiae  magis  con- 


sentaneum  arbitramur,  ex  superioribus. 
Etenim  Michaelera  omnium  angelorum  esse 
supreraum,  eundemque  olira  Israelitico 
populo,  nunc  Ghristiano,  praefectum, 
cujus  principali  ministerio  vetus  ille  po- 
puhis  ex  Aegypto  ductus  in  desertum, 
legem  acceperit,  ac  in  terram  promissam 
perductus  fuerit;  ex  variis  Scripturae  lo- 
cis  inter  se  collatis  ac  bene  expensis, 
denique  ex  iis,  quae  de  illo  in  Ecclesia- 
sticis  officiis  leguntur ,  ostendere  non  est 
difficile.  Quod  nos  conati  sumus,  partim 
ad  dist.  10.  lib.  2.  Sent. ,  partim  ad  illud 
1  Cor.  10.  Et  perierunt  ab  extermina- 
tore.  Jam  si  lex  per  Michaelem  angelo- 
rum  principem  data  est;  cur  non  etiam 
per  alios  prirai  ordinis?  Quod  quidem 
fieri  non  potuit ,  nisi  ad  hoc  a  Deo  mitte- 
rentur.  Quocirca  nihil  efficiunt,  qui  lo- 
cum  praesentem  exponunt  de  angelis  legis 
ferendae  ministris;  ne  concedere  cogan- 
tur,  aut  supremos,  aut  omnes  omnino 
mitti.  Nam  si  supremi  mittuntur ;  quanto 
magis  reliqui? 

Fateamur  ergo,  quod  Apostoli  verba 
diserte  sonant,  omnes  angelos  emitti  ad 
ministeria.  Neque  enim  tali  uteretur  in- 
terrogatione :  Nonne  omnes  etc,  nulla 
deinceps  addita  probatione,  nisi  signifi- 
caret  eam  esse  velut  notionem  fidelium 
animis  impressam ,  omnes  angelos  in  mi- 
nisteria  mitti.  Sed  ad  ea,  quae  pro  di- 
versa  sententia  adferebantur,  superest,  ut 
breviter  respondeamus.  Ad  auctoritatem 
Dionysii  dicimus ,  quamvis  ea  magna  sit, 
ei  tamen  praeferendum  essc  communem 
Ecclesiae  sensum ,  sacris  etiam  Scripturis 
congruentem  atque  in  iis  fundatum.  Nam 
praeter  id,  quod  de  Michaele  archangelo 
dictum  est,  alios  etiam  aliquos  ex  Ghe- 
rubim  et  Seraphim,  qui  supremi  sunt 
ordines ,  aliquando  missos  fuisse ,  nos 
docent  Scripturae ,  Gen.  3.  et  Jes.  6. 
Quod  vero  dicunt ,  Dionysium  ea ,  quae 
de  angelorum  hierarchiis  et  ministeriis 
scribit,  a  Paulo  magistro  suo  accepisse: 
non  ita  est,  si  de  omnibus  intelligatur. 
Neque  enim  Dionysius  id  affirmat:  et 
in  eo  opere  saepe  ita  loquitur,  ut  non 
certa,  sed  quae  probabilia  putet,  se  scri- 

bere  significet.  Quin  et  Gregorius,  qui 
Dionysii  sententiam  eecutus  creditur,  in 
liom.  34.  in  Evang.  tandem  concludit,  ac 
profitetur  se  de  his  affirmare  velle ,  quod 
apertis  testimoniis  approbare  nequeat. 

Argumentum  quoque  sumptum  ex  con- 
stantia  ordinis  inter  angelos  constituti 
minime  convincit ;  quia  tam  ordo  naturae, 
quam  ordo  gratiae  in  angelis  servire  de- 
bet  regno  Christi,  quem  etiam  angelorum 
caput  et  dominum  esse  constat.  Qui  cum 
a  Patre  missus ,  per  seipsum  ad  haec  in- 
fima  descenderit;  non  utique  debet  in- 
dignum  aut  inordinatum  videri ,  si  etiam 
angeli,  quantavis  naturae  aut  gratiae 
dignitate  praecellentes ,  ad  externa  mini- 
steria  a  Deo  missi  per  seipsos  ea  expleant. 


Ad  locum  Scripturae  de  ministrantibus 
et  assistentibus ,  resp.  eosdem  significari 
utroqne  nomine.  Quod  tum  ex  aliis  Scri- 
pturis,  quae  inter  ea  duo  non  distinguunt, 
tum  vero  perspicue  probatur  ex  oratione 
Ecclesiae,  in  qua  de  angelis  ita  precatur  : 
Vt  quibus  tibi  ministrantibus  in  coelo 
sernpsr  assistitur ,  ab  his  in  terra  vita 
7iostra  muniatur.  Sunt  igitur  iidem  as- 
sistentes  et  ministrantes :  assistentes  qui- 
dem ,  ut  semper  parati  ad  exsequenda 
Dei  jussa;  ministrautes,  dum  eadem  opere 
exsequuntur.  Hujus  porro  sententiae  ple- 
niorem  explicationem  petat ,  qui  volet,  ex 
commentario  F.  Riberae  et  ex  nostris  in 
2.  Sent. 


CAPUT    SEGUNDDH. 

Propterea  abundantius  oportet  observare  nos  ea,  quae  audivimus  ^), 
ne  forte  pereffluamus.  2.  Si  enim,  qui  per  Angelos  dictus  est^)  sermo, 
factus  est  firmus,  ct  omnis  praevaricatio  et  inobedientia  accepit  justam 
mercedis  retributionem ;  3.  quomodo  nos  effugiemus^),  si  tantam  neglexe- 
rimus  salutem?  quae  cum  initium  acccpisset  enarrari  per  Dominum*), 
ab  eis ,  qui  audierunt  ^) ,  in  nos  confirmata  est ,  4.  contestante  Dco  ^) 
signis  et  portentis,  et  variis  virtutibus  et  Spiritus  sancti  ^)  distributionibus 
secundum  suam  voluntatem  ^).  5.  Non  enim  Angelis  subjecit  Deus 
orbem  terrae  futurum,  de  quo  loquinmr.  6.  Testatus  est  autem  in 
quodam  loco  quis  dicens  ^) :  Quid  est  homo ,  quod  mcmor  es  ejus ,  aut 
filius  hominis  quoniam  visitas  eum?  7.  Minuisti  eum  paulo  minus  ab 
Angelis:  gloria  et  honore  coronasti  eum:  et  constituisti  eum  super 
opera  manuum  tuarum.  8.  Omnia  subjecisti  sub  pedibus  ejus.  In  eo 
enim,  quod  omnia  ei  subjecit^^),  nihil  dimisit  non  subjectum  ei.  Nunc 
autem  necdum  videmus  omnia  subjecta  ei.  9.  Eum  autem,  qui  modico 
quam  Angeli  minoratus  est,  videmus  Jesum  propter  passionem  mortis  ^^), 
gloria  et  honore  coronatum:  ut  gratia  Dei  pro  omnibus  gustaret  mor- 
tem.  10.  Decebat  enim  eum,  propter  quem  omnia  et  per  quem  omnia^^), 
qui  multos  filios  in  gloriam  adduxerat,  auctorem  salutis  eorum  per  pas- 
sionem  consummare  ^^).      11.   Qui  enim   sanctificat,    et  qui  sanctificantur, 


13  Cap.  3,  1.  2)  Act.  7,  53.  Gal.  3,  19.  3)  Cap.  12,  25.  *)  cap.  1,  2.  s)  j  joan.  1, 
1.— 3.  6)  joan.  15,  26.  27.  '0  Act.  2,  4.  »)  1  Cor.  12,  11.  9}  Psalm.  8,  5.-7.  10)  Matth. 
11,  27.     "3  Luc.  24,  26.  46.     123  Rom.  11,  36.     13)  Cap.  8,  1.   Psalm.  109,  1. 

ex  uno  omncs  ^).  Propter  quam  causam  non  confunditur  fratres  ^)  eos 
vocare,  dicens^):  12.  Nuntiabo  nomen  tuum  fratribus  meis:  in  medio 
Ecclesiae  laudabo  te.  13.  Et  iterum*):  Ego  ero  fidens  in  eum.  Et 
iterum^):  Ecce  ego  et  pueri  mei,  quos  dedit  mihi  Deus.  14.  Quia 
ergo  pueri^)  communicaverunt  carni  et  sanguini,  et  ipse  similiter  parti- 
cipavit  eisdem  ^) ,  ut  per  mortem  destrueret  eum ,  qui  habcbat  mortis 
imperium,  id  est,  diabolum  ^),  15.  et  liberaret  eos^),  qui  timore  mortis 
per  totam  vitam  obnoxii  erant  servituti.  16.  Nusquam  enim  Angelos 
apprehendit,  sed  semen  Abrahae  apprehendit.  17.  Unde  debuit  per 
omnia  fratribus  similari  ^^) ,  ut  misericors  fieret  et  fidelis  pontifex  ad 
Deum,  ut  repropitiaret  delicta  populi.  18.  In  eo  enim,  in  quo  passus 
est  ipse  et  tentatus,  potens  est  et  eis,  qui  tentantur,  auxiliari  ^^). 


SUMMARIUM  CAPITIS  SECUNDI. 

Ostendit  Chrlstum,  ut  mortem  destrueret,  similem  hominibus  effectum  et  usque  ad  passioneni 
humiliatum:  postea  vero,  omnibus  sibi  subjectis,  gloria  et  honore  coronatum. 


1.  Propter  quod  abundantius  opor-^ 
tet  observare  nos  ea,  quae  audivimus. 
Applicat  ea,  quae  superiori  capite  dixit, 
ad  exbortationem.  Quod  nos  habemns 
observare,  Graece  est  Tipoosxeiv ,  id  est, 
attendere,  quomodo  passim  alibi  transtu- 
lit  idem  noster  interpres.  Itaque  alii  ver- 
tunt  hoc  modo :  Propterea  oportet  nos 
vehementius  attendere  iis,  quae  audi" 
vimus.  Comparativus  accipi  potest  abso- 
lute,  sic  ut  intendat  positivum:  abun- 
dantius ,  id  est  admodum  abundanter, 
valde  vehementer.  Potest  etiam  accipi 
comparative ,  hoc  modo :  abundantius, 
quam  hactenus.  Coeperant  enim  Hebraeo- 
rum  animi  tepescere  a  primo  fervore  fidei. 
Denique  potest  intelligi  comparationem 
fieri  cum  lege  per  angelos  data,  cujus 
statim  mentionem  faciet,  ut  sensus  sit: 
Quando  Christus  est  angelis  major,  tanto 
studiosius  Christi  legem  atque  doctrinam 
semel  susceptam  retinere  debetis,  eique 
firmiter  adhaerere,  quam  olim  legi  per 
angelos  acceptae  adhaesistis. 

Ne  forte  pereffluamus.    Graece:   Ne 


quando  praeterfluamus ;  tametsi  etiam 
verti  potest:  perfluamus  aut  diffluamus. 
Augustinus  defluamus  legit  de  Trinit. 
lib.  3.  cap.  11.  Est  autem  metaphora, 
quam  alii  sumptam  putant  a  vaso  per- 
fluente,  alii  ab  aqua  effluente.  Priori 
modo ,  sensus  est :  Ne  audita  nobis  exci- 
dant  e  memoria,  ne  simus  instar  dolii 
pertusi  aut  rimosi,  quod  liquorem  infu- 
sum  non  retinet.  Hunc  sensum  optare 
videtur  antithesis,  qnae  est  inter  voca- 
bula  attendere  et  effluere.  Posteriori 
modo:  Ne  quando  pereamus  absque  spe 
rcparationis :  instar  aquae,  quam,  ubi 
semel  effluxerit ,  impossibile  est  colligere. 
Qua  ratione  dictum  est  2  Reg.  14.  Omnes 
morimur ,  et  quasi  aquae  dilabimur  in 
terram ,  quae  non  revertuntur,  Hic 
sensus  Graecorum  est  interpretum,  idem- 
que  sane  probabilior.  Est  enim  in  hac 
parte  significatio  poenae,  quam  merito 
timeant,  qui  doctrinae  Christi  negligenter 
attendunt,  quae  et  declaratur  parte  se- 
quenti:  tnm  quia  sensus  hic  sine  dubio 
significantior   est    priori.      Tacite    enim 


*)  Vers.  10.  Luc.  3,  38.    2)  Joan.  20,  17.  3)  Psalm.  21,  23.    4)  jes.  8,  17.    s)  jes.  8, 

18.    6)  vers.  10.  13.     "0  Phil.  2,  7.    s)  joan.  16,  11.  12.   Col.  2,  15.    9)  Luc.  1,  74.    w)  cap. 
4,  15.  Phil.  2,  7.     "3  Cap.  4,  15.  5,  2. 

innnit  mysterium  excaecationis  ac  deser- 
tiunis  Jiidaeorum  infidelium,  de  quo  agi- 
tur  Rom.  11.  Quasi  dicat  Apostolus:  Ne 
et  vos  propter  ingratitudinem  involvat 
communis  abjectio  gentis  vestrae. 

Nec  est  praetereundum ,  quod  Theo- 
phylactus  post  Chrysostomura  annotat, 
Apostolum  allusisse  ad  locum  Prov.  3. 
juxta  versionem  LXX. :  Fili  ne  effluas 
aut  ne  praeterfluas.  Pro  quo  nos  ex 
Hebraeo  legimas :  Fili  mi ,  ne  effluant 
hacc  ah  oculis  tuis.  Est  enim  in  Graeco 
idem  verbum  7:apappu:^g.  Etenim  fami- 
liare  est  Apostolo  per  totam  banc  Epi- 
fltolam  ex  interpretatione  LXX.  Scriptu- 
ras  deprcmere.  Porro  quod  in  prima 
persona  loquitur,  velut  unus  eorum,  ad 
quos  scribit,  ideo  facit,  quod  ad  homines 
scribat  suae  gentis,  quibus  in  exhorta- 
tione  sese  conjungit  modestiae  causa. 
Sed  et  ea  res  satis  ostendit,  auctorem  hu- 
jus  Epistolae  non  esse  Clementem  Roma- 
num ,  ut  quidam  suspicati  sunt. 

2.  Si  enim  qui  per  angelos  dictus  est 
sermo ,  factus  est  firmus.  Aui  fuit  fir- 
7nus ,  ut  alii  vertunt.  Nam  Graecum 
Iysvsto  reddi  potest  utroque  modo.  Ser- 
monem  per  angelos  dictum  nonnuUi  in- 
telligunt  omnia  Dei  praecepta ,  responsa, 
alloquia  per  angelos  in  veteri  testamento 
ad  homines  dispensata.  Verum  si  respi- 
ciamus  ad  scopum  Apostoli ,  et  alia  Scri- 
pturae  loca  cum  isto  conferAmus,  non  erit, 
cur  dubitemus,  Apostolum  hic  loqui  de 
sermone  legis  datae  in  monte  Sina,  quae 
Bubinde  per  verba  legis  et  verba  foede- 
ris  in  Deuteronomio  significatur.  Com- 
parat  enim  Apostolus  legem  illam  cura 
lege  Christi ,  et  ex  utriusque  differentia 
argumentum  instituit.  Idem  ad  Gal.  3.  de 
lege  Mosaica  disserens ,  testatur,  eam  or- 
dinatam  faisse  per  angelos  in  manu 
mediatoris.  Similiter  B.  Stephanus  Act. 
7.  Judaeos  increpans:  Qui  accepistis, 
inquit,  legem  in  dispositione  angelorum, 
et  non  custodistis.  Ipse  etiam  Moses 
Deut.  33.  legislationem  his ,  inter  alia, 
verbis  describit:  Dominus  de  Si?iai  ve- 
nit,  et  cum  eo  sanctorum  millia.  In 
dextera    ejus    ignea    lex.     Eos   autem 


sanctoshX.X..  interpretati  sunt  angelos. 
Rursus  hoc  loco  de  sermone  legis  agere 
Paulum,  satis  arguit  pars  sequens,  qua 
dicit  omnem  praevaricationem  et  inobe- 
dientiam  accepisse  justam  mercedis  retri- 
butionem.  Hoc  enim  ipse  cap.  10.  de  lege 
Mosaica  exponit,  dicens:  Irritam  quis 
faciens  legem  Mosi  etc. 

Porro  sciendum  est,  ita  legem  multo- 
rum  angelorum  ministerio  latara  fuisse, 
ut  tamen  unus  in  eo  ministerio  primarius 
ac  princeps  fuerit.  Quod  significavit 
Stephanus  in  eadem  sua  oratione  Act.  7., 
quando  dixit,  numero  singulari,  Angelum 
Mosi  locutum  esse  in  monte  Sina.  Quem 
quidem  faisse  Michaelem  archangehim, 
populi  Tsraelitici  ductorem  atque  custo- 
dem ,  jam  ad  finem  capitis  praeced.  atti- 
gimus.  Erat  autem  is  in  legislatione  mi- 
nister  primarius ,  quia  repraesentabat 
ipsius  Dei  personam,  dlcens:  Ego  sum 
Dominus  Deus  tuus  etc,  sicut  et  in  rubo, 
dicens :  Fgo  sum  Deus  Abraham  etc. 
Nam  caeteri  angeli  vel  assistebant  tan- 
tura  legislationi,  vel,  ut  bene  sentit  Chry- 
sostomus,  excitabant  tonitrua,  fulgura, 
clangorem  tubae,  fumum  et  ignem,  ad 
terrorem  populi  legem  audientis;  quae 
describuntur  Exod.  19.  et  20.  Hic  igitur 
sermo  per  angelos  est  dictus,  id  est  enun- 
tiatus,  prolatus,  promulgatus.  Nam  Graece 
idem  est  vocabulum,  quod  interpres  paulo 
po3t  reddidit:  enarrari ,  sed  eodem  hoc 
sensu.  Idem  hic  sermo  legis,  angelorum 
ministerio  datae,  factus  est  firmus ,  Deo 
legem  confirmante  signis  illis  terribilibus, 
quae  in  ea  ferenda  edidit.  Itera  firmus 
fuit,  id  est  pondus  ac  firraitatem  obtinuit, 
quia  nullus  eam  legem  impune  contempsit. 
Unde  sequitar : 

Et  omnis  prasvaricatio  et  inobedien- 
tia  accepit  justam  mercedis  retributio- 
nem.  Inter  praevaricationem  et  inobe- 
dientiam  quidam  distinguunt;  at  non 
est  necesse.  Videtur  enim  Apostolus  haec 
pro  eodem  accipere.  Nisi  fovte  ({ms  prae- 
varicationem  in  gravioribus  intelligat, 
inobedientiam  in  minoribus ,  ut  sensus 
sit,  legis  illius  transgressores  raajores  at- 
que  minores  severe  punitos  fuisse,   sive 

poenis  extraordinarie  inflictis  a  Deo,  qv.a- 
rum  exempla  aliquot  1  Cor.  10.  com- 
memorantur  ex  liistoria  Exodi  et  Nume- 
rorum ,  sive  poenis  ab  ipsa  lege  constitu- 
tis.  Huc  enim  spectare  Apostolum,  argu- 
mento  est  locus  similis  infra  cap.  10.,  ubi 
dicit,  eum,  qui  legem  Mosi  fecerit  irri- 
tam,  sine  ulla  miseratione  duobus  vel 
tribus  testibus  mori.  Justam  ergo  retri- 
hutionem  vocat  lege  decretam;  qua  sci- 
licet  rigori  legis  satisfiat.  Observant 
Chrysostomus  et  Theophylactus  catachre- 
sim  in  Graeco  vocabulo  ^ta^aTioSoaiav^ 
id  est  mercedis  retributionem  ;  cum  mer- 
ces  proprie  tantum  iu  bonam  partem  ac- 
cipiatur.  Quamquam  et  alibi  mercedem 
in  malo  posuit  Apostolus,  ut  Rom.  1.: 
Mercedeni,  quam  oportuitf  erroris  sUi 
in  semet  ipsis  recipientes. 

3.  Ouomodo  nos  effugiemus ,  si  tan- 
tam  neglexerimus  salutem?  In  nomiue 
salutis  metonymia  est,  qua  ex  effectu 
causa  significatur.  lutelligit  enim  doctri- 
nam  Christi ,  quae  tantae ,  id  est  longe 
majoris,  salutis  ac  felicitatis  promissiones 
continet,  quam  lex  vetus  continebat.  Lex 
enim  corporalia,  terrena,  ac  peritura  bona 
promittebat;  Christus  spiritiialia,  coeie- 
stia,  et  aeterna  nobis  bona  praeparavit. 
Argumentura  igitur  Apostoli  est  a  minori : 
Si  justas  dederunt  poenas,  qni  iegem  per 
angelos  administratam  transgressi  sunt; 
quomodo  nosjustamDeiultlonem  effugere 
poterimus,  sl  doctrinam  salutiferam  a  Chri- 
sto  Dei  Filio  nobis  traditam  rejecerimus? 

Sed  adversus  hanc  argumentationem 
totamque  superiorem  intentionem  Apo- 
stoli ,  qua  legis  Evangelicae  dignitatem 
supra  Mosaicam  attollit  ex  eo,  quod  baec 
per  angelos,  illa  per  Filium  Dei  lata  sit, 
objici  potest:  cum  utriusque  legis  aucto- 
rem  Deum  esse  constet,  nihil  referre,  per 
quem  ad  nos  allata,  nobisque  tradita 
fuerit ,  an  per  Chrisrum ,  an  per  angelos. 
Qua  ratione  Gregorius  mor.  lib.  1.  cap.  1. 
de  libro  Job  affirmat,  supervacue  quaeri, 
quis  eum  scripserit,  cum  Spiritum  san- 
ctum  auctorem  ejus  teneamus.  Auget 
quaestionem ,  quod  apud  Patres ,  tam 
Graecofi ,  quam  Latinos ,  interdum  legitur, 


Christum  fuisse,  qui  et  Abrabae  sub 
quercu,  et  Mosi  in  rubo  apparuit,  et  in 
monte  Sina  legis  verba  ad  populum  reci- 
tavit,  ex  quo  consequens  videtur,  vete- 
rem  legem  non  minus ,  quam  novam  da- 
tam  esse  per  Cliristum.  Respondeo,  legis 
praestantiam  per  se  quidem  non  accipi 
ab  eo ,  per  quem  datur ;  sed  a  praeceptis 
et  virtute,  quam  habet,  ut  homines  bonos 
efficiat.  Ea  namque  praestantior  est  lex, 
quae  meliora  et  perfectiora  praecipit, 
quaeque  homines  efficacius  in  finem,  eum- 
que  meliorem,  diriglt.  Quod  totum  com- 
petere  legi  Evangelicae  comparatae  cum 
lego  Mosaica,  compendio  significavit  Apo- 
stolus,  dicens:  Si  tantam  neglexerimus 
salutem.  At  vero  praestantiam  legis  osten- 
dere  nobis  solet  dignitas  ministri,  per 
quem  datur.  Sapientis  enim  principis  est, 
ea ,  quae  majora  sunt  et  praestantiora, 
praestantioribus  ministris  delegare. 

Recte  igitur  Apostolus  Evangelicam 
legem  a  dignitate  ejus ,  per  quem  allata 
est,  prae  Mosaica  commendat.  Neque 
tamen  Christus  minister  duntaxat  in  ne- 
gotlo  legis  ferendae  fuit,  quemadmodum 
angeli ;  sed  legis  ipsius  auctor  et  lator : 
vit  hac  etiam  ratioae  novae  legi  vetus 
cedere  debeat.  Altera  enim  a  Deo  per 
ministros,  altera  a  Deo  per  Deum,  id  est 
Christum  Dei  Filium  data  est.  Qua  stante 
diff^erentia ,  etiamsi  leges  ipsae  per  se  ae- 
quales  essent,  gravhis  tamen  haud  dubie 
peccarent,  qui  legem  violarent  sibi  tra- 
ditam  per  Filium  Dei,  quam  qui  datam 
per  angelos.  IUic  enim,  praeter  transgres- 
sionem  divinae  legis  utrisque  communem, 
admiscetur  etiam  ipslus  ^''ilii  Dei  con- 
temptus  et  eonculcatio ;  sicut  dicitur 
cap.  10.  Quod  non  contingit  in  transgres- 
sione    legis  datae   per  angelos. 

Altera  quoque  objectio  facile  diluitur. 
Non  enim  potuit  lex  Mosaica  dari  per 
Christum ,  qui,  ut  talis,  nondum  erat ;  sed 
eo  sensu  dicunt  interdum  veteres  Theo- 
logi,  Chrisfum  patribus  apparuisse,  et 
legem  in  monte  Sina  dedisse,  quod  ange- 
lus  ille  princeps  populi  Dei,  quoties  in 
humana  specie  apparebat  illls  patribus, 
ut  Abrahae ,  Jacob ,  Mosi ,  Josue ,  tribus 

in  fornace  pueris,  aliisve  Prophetis,  eam 
ostenderit  vultns  imaginem  ac  formam, 
in  qua  Christus,  ad  quem  omnes  illae 
figurae  referebantur,  erat  aliquando  mor- 
talibus  appariturus,  ut  corisentaneum  sit, 
etiam  in  monte  tali  specie  visum  fuisse, 
non  quidem  populo,  sed  Mosi.  Diximus 
aliquid  hac  de  re  ad  illud  1  Cor.  10. : 
Neque  tentemus  Christum. 

Quae  cum  initium  accepisset  enar- 
rari  per  Dominum.  Sensus:  Quae  sa- 
lus,  quae  sahitifera  doctrina,  quum  pri- 
mum  inceperit  enarrari,  id  est,  seimone 
proferri  ac  publicari  per  ipsum  Dominum 
nostrnm  Christum,  in  terris  agentem.  Si- 
gnificat,  Christum  primo  per  se  ipsum 
legem  suam  hominibus  promulgasse;  id- 
que  opponit  ei,  quod  modo  dixerat,  ser- 
mouem  veteris  legis  dictum,  id  est  enun- 
tiatum,  ac  promulgatum  fuisse  per  ange- 
los.  Est  enim  utrobique  in  Graeco  idem 
verbum,  licet  ab  interprete  non  una  voce 
redditum;  ut  et  ibi  monuimus. 

Ah  eis,  qui  audierunt,  in  nos  confir- 
mata  est.  Quia  pauci  ac  vix  ulli  eorum, 
ad  quos  scribit  Pauhis,  Christum  viderant 
in  carne ,  eamque  docentera  audierant : 
idcirco  duobus  aliis  argumentis  doctrinam 
novae  legis  ratam  ac  firmam  apud  eos 
esse  debere  persuadet,  quorum  hoc  est  a 
testibus,  sequens  a  miraculis.  Ea  doctrina, 
inquit,  ncn  incerto  rumore  ad  nos  allata 
est,  sed  a  testibus  oculatis,  ipsius  Christi 
discipulis,  qui  enm  haec  docentem  audie- 
runt,  accepta,  fidem  et  firmitatem  apud 
nos  obtinuit.  Quidam  in  nos,  sIq  '^fiaCj 
exponunt :  usque  ad  nos,  quasi  magnum 
significetur  intervallum  temporis.  Sed 
prior  expositio ,  quae  est  Chrysostomi, 
textui  magis  convenit. 

Porro  qui  hanc  Epistolam  Pauli  esse 
negant,  ejus  opinionis  ex  hoc  potissimum 
loco  sumunt  argumentum,  et  quidem  in- 
victum,  ut  arbitrptur  Cajetanus.  Ait  enim: 
Ecce  textus  testimonium  perhibens,  quod 
auctor  hujus  Epistolae  non  fuit  Paulus, 
sed  aliquis,  qui  non  audivit  ab  ipso  Jesu 
salutem  evangelicam.  Auctor  enim  nu- 
merat  se  inter  eos,  in  quos  confirmata 
est  ealus  evangelica  ab  eis,  qui  audierunt 


a  Domino.  Paulus  autem  clare  dicit,  Apo- 
stolos  nihil  sibi  contulisse,  seque  non  ab 
homine,  neque  per  hominem  didicisse 
Evangelium  suum,  sed  per  revelationem 
Jesu  Christi.  Similia  scribit  initio  com- 
mentarii. 

Ad  hoc  argumentum,  cujus  etiam  ve- 
teres  meminerunt,  variae  adhibentur  re- 
sponsiones.  Una  est :  Paulum  ab  iis,  qui 
Dominum  audierunt,  non  accepisse  doctri- 
nam  ipsam,  sed  doctrinae,  quam  tradebat, 
confirmationem,  quia,  sicut  de  se  testatur 
Gal.  2.,  Jerosolymam  ascendit,  ut  cum 
Apostolis  Evangelium  suum  conferret,  ne 
in  vanum  cun-eret;  ita  tamen  ut  ea  con- 
firmatio  non  tam  esset  ipsius  Pauli,  quam 
auditorum  ejus.  Alia  responsio  est:  Pau- 
lum  non  doctrinae,  sed  salutis  confirma- 
tionera  accepisse  a  Christi  discipulis,  quia 
nimirum  sacramenta  ab  illis  accepit.  Nam 
ab  Anania  discipulo  baptizatus  est,  Act. 
9.  Tertia  responsio :  non  hic  agi  de  con- 
firmatione  per  doctrinam,  sed  per  mira- 
cula;  quia  sequitur:  Contestante  Deo 
signis  et  portentis.  Quarta:  auctorera 
non  dicere,  se  confirmatum  fuisse  ia  do- 
ctrina  Evangelii  per  eos,  qui  a  Domino 
audierant,  sed  salutem,  id  est,  doctrinam 
ipsam  salutarem.  Quae,  inquit,  ab  eis, 
qui  audierant,  ad  nos,  id  est,  usque  in 
hodiernum  diem  confirmata  est,  et  confir- 
mari  non  desinit  per  signa  et  prodigia. 
Sequitur  enim :  Contestante  Deo  signis 
etc.   Sic  F.  Ribera. 

Quinta  solutio  est:  auctorem  uti  pro- 
nomineprimaepersonae:  innos,  non  quod 
suam  ipsius  personam  velit  comprehensam 
in  ea  ro,  de  qua  loquitur,  sed  eo  more, 
quo  solent  concionatores ,  vel  docendo, 
vel  exhortando,  vel  etiam  objurgando  lo- 
qui  in  prima  persona  numeri  pluralis.  Sic 
enira  raodestior  et  proinde  gratior  est 
sermo,  quam  si  verbis  utantur  secundae 
personae,  quasi  doctrina  aut  emendatione 
morum  ipsi  non  egeant.  Id  autem  eo  ma- 
gis  facit  Apostolus ,  quod  ad  Hebraeos 
scribat  ipse  Hcbraeus,  id  est,  tamquam 
unus  ex  illis.  Ita  paulo  ante  dixit:  Ne 
forte  perefftuamus.  Et  iterum :  Quo- 
modo  nos  effugiemuSj  si  tantam  negle^ 

xerimus  salutem?  Cum  alioqui  ad  per- 
sonam  scribentis  cohortandam  ea  non  ad- 
modura  pertiuerent.  Exigebat  autem  ser- 
monis  tenor,  ut  in  verbis  continuo  sequen- 
tibus  personam  non  mntaret.  Atque  hic 
loquendi  modus  etiam  infra  subinde  oc- 
currit,  nominatim  initio  cap.  6.,  ubi  scri- 
ptor  iste,  sive  Lucam,  sive  Barnabam, 
sive  Clementem  eum  fingas,  manifeste  sub 
aliorum  persona  loquitur,  id  est  eorum, 
quibus  lacte  opus  esse,  non  solido  cibo, 
proxime  dixerat.  Quos  hortatur,  ut  inter- 
mittentes  inchoationis  Christi  sermonem 
ad  perfectionem  ferantur.  Hoc  enim  ad 
auctorem  Epistolae  accommodari  non  po- 
test.  Sed  et  cap.  10.  et  12.  non  dissimi- 
les  sunt  adhortationes.  Qaem  niodum 
sermonis  etiam  in  Prophetis  invenire  est, 
sive  populi  peccata  increpantibus,  ut  Jes. 
64.:  Facti  sumus ,  velut  immundus, 
omnes  nos,  et  quasi  pannus  menstrua- 
tae  omnes  Justitiae  nostrae;  sive  pec- 
cata  apud  Deum  confitentibus,  Ut  Dan.  9., 
ubi,  quamvis  fateatur,  se  et  sua,  et  po- 
puli  peccata  confessum,  multa  tamen  in 
ea  confessione  memorat  in  prima  persona, 
quae  non  ipsius,  sed  aliorum  erant  pec- 
cata. 

Haec  postrema  responsio,  quae  multis 
placuit,  nobis  non  displicet ;  imo  vera  ora- 
nino  mihi  videtur.  Est  enim  textui  ma- 
xime  congruens,  et  Pauli  ad  suos  Hebrae- 
os  scribentis  modestiam  commendat. 
Certe  Judas  Apostolus  in  sua  Epistola 
simili  fere  modo  e  numero  Apostolorum 
sese  excludere  visus  est,  etsi  nou  prima, 
sed  tertia  persona  utens,  cum  ait:  Me- 
mores  estote  verborum,  quae  praedicta 
sunt  Apostolis  Domini  nostri  Jesu,  qui 
dicebant  vobis,  quoniam  in  novissimo 
tempore  etc,  quasi  videlicet  ipse  ex  iis 
Apostolis  non  esset.  Verum  non  hoc  vo- 
luit,  nec  quisquam  orthodoxus  ita  intel- 
lexlt,  sed  detnlit  majoribus,  ut  Petro, 
Paulo,  Jacobo  et  aliis,  qui  talia  praedi- 
xerant ,  jamque  passione  consuramati 
erant ;  de  se  ipso  autera  hurailiter  tacuit. 

Sed  dices :  Si  Paulus  est  auctor  hnjus 
Epistolae,  cur  non  potiuspro  raajori  con- 
firmatione  suorum  Hebraeorum  adjungit 


se  iis ,  qui  doctrinam  audierant  ab  ipso 
Christo,  quemadmodum  diserte  de  se  pro- 
fitetur  in  Epistola  ad  Galatas  ?  Rcspon- 
deo,  non  tantam  fuisse  Pauli  apud  He- 
braeos  auctoritatem,  ut  revelationes  sua8 
referenti  credere"nt.  Neque  enim  Judaeo- 
rum,  sed  gentiura  erat  Apostolus,  et  He- 
braeos  dudum  offensos  habuerat.  Unde 
apud  illos  auctoritatera  suara  prudenter 
dissimulat,  ita  ad  eos  scribens,  ut  dictum 
est,  tamquara  imus  ex  illis. 

4.  Contestante  Deo  signis  et  porten- 
tiSf  et  variis  virtutibus.  Pro  contestante, 
quod  apud  Latinos  peculiarem  habet  si- 
gnificationera ,  alii  malunt :  attestante. 
Sed  Graecum  participium :  ouv£7i:t|j,apTa- 
pouvTOc;^  tricompositura  est,  quod  Latine 
sonat  coattestante,  id  est  siraul  attestante; 
quasi  diceret  Apostolus,  humanum  testi- 
monium,  accedente  divino  per  miracula 
testimonio,  fuisse  reboratum.  Quamvis 
enim  dictum  sit,  Apostolum  duobus  argu- 
mentis  doctrinam  Christi  confirmatam 
ostendere,  altero  a  testibus,  altero  a  mi- 
raculis,  hoc  taraen  posterius  etiam  testi- 
monii  rationem  habet,  et  quidem  longe 
excellentioris,  scilicet  divini,  quod  pror- 
sus  estinfalHbile.  Convenit  cum  hac  parte, 
quod  Marcus  in  fine  sui  Evangelii  scribit, 
Christi  discipulos  ubique  praedicasse, 
Domino  cooperante  et  sermonem  con" 
firmante  sequentibus  signis.  Innuit  au- 
tem  Apostolus,  queraadmodum  sermo  per 
angelos  dictus  terribilibus  quibusdam  si- 
gnis,  in  monte  ostensis,  fuit  confirmatus : 
ita  doctrinara  Christi  multis  ac  variis 
miraculis  praedicationem  ejus  comitanti- 
bus  confirmatam  fuisse.  Ea  tribus  nomi- 
nibus  appellat:  signa,  portenta  et  vir- 
tutes  ',  non  hic  solum,  sed  etiam  Rom.  15. 
et  2  Thess.  2.  Signa  vocabantur  apud 
Judaeos,  quod  et  peti  soleant,  et  exhiberi 
taraquam  signa  virtutis  divinae,  quibus 
testata  fieret  veritas  annuntiata.  Unde 
Jes.  7. :  Pete  tibi  signum  a  Domino.  Et 
iterum  :  Propter  hoc  dabit  Dominus  ipse 
vobis  signum.  Et  Joan.  6. :  Quod  ergo 
tu  facis  signum,  ut  videamus,  et  cre- 
damus  tibi?  Vocantur  etiam  portenta 
seu  prodigia,  Graece  TspaTa,  quod  essent 

inusitata  qu.iedam  et  suipenda.  Talia 
enim  significantur  Graeco  vocabalo.  Unde 
de  iis  tantum  dici  colet  in  Scripturis,  quae 
majora  simt  et  mirabiliora.  Denique  vir- 
tutes  vocantur,  quod  per  ea  Deus  singn- 
lare  et  extraordiuarium  virtutis,  id  est 
potentiae  suae,  specimen  ederet. 

Sed  hic  rursus  sese  commovet  Cajeta- 
nus,  et  ex  eo,  quod  Paulus  alicubi,  velut 
ad  Rom.  15.,  de  se  testatur,  quod  per 
ipsum  Deus  effecit  signa  et  prodigia,  col- 
ligit,  eum  esse  de  numero  eorum,  per  quos 
etiam  in  auctorem  hujus  Epistolae  veritas 
evaugelica  sit  confirmata,  quem  proinde 
a  Paulo  diversum.  esse ,  plane  sit  conse- 
quens.  Scd  qaam  infirma  sit  liaec  col- 
lectio,  satis  intelligi  potest  ex  supra  di- 
ctis.  Adde,  quod  forma  argumenti,  quo 
Cajetanus  utitur,  manifeste  peccat  in  re- 
gulam  dialecticam.  Neque  enira  soli,  per 
quos  Evangelii  veritas  in  Hebraeos  con- 
firmata  fuit,  signa  et  prodigia  fecerunt, 
cum  etiam  de  iis,  qui  per  Apostolorum 
praedicationera  credituri  erant,  scriptum 
sit:  Signa  eoSj  qui  crcdiderint,  haec  se- 
quentur,  Marc.  ult. 

Et  Spiritus  sancti  distributionihus. 
Significantur  charismata  Spiritus  sancti, 
quae  gratiae  gratis  datae  vocantur  a  Theo- 
logis.  Dicnntur  autem  Spiritus  sancti 
distributiones ,  Graece  |i£ptaijLOt,  parti- 
tiones,  quod  ea  Spiritus  sanctas  ita  par- 
tiretur  inter  fideles ,  ut  non  uni  omnia, 
sed  aliis  alia  largiretur;  quemadmodum 
ex  institato  declarat  Apostolus  1  Cor.  12., 
ubi  et  ipsorum  charismatum  varietatem 
enumerat. 

Secundum  suam  voluntatem.  Quam- 
vis  haec  pars  etiam  ad  superiora  possit 
extendi,  id  est  ad  signa,  portenta  et  vir- 
tutes;  haec  enim  omnia  Deus  operatur 
secundum  suam  voluntatem :  proprie  ta- 
men  propter  id,  quod  proxime  praecedit, 
additavidetur,  videlicet  adsignificandum, 
non  esse  quaerendam  in  particulari  ratio- 
nem  distributionis  donorum  Spiritus  san- 
cti;  sed  sufficere  nobis  debere  bencplaci- 
tum  voluntatis  ejus.  Ita  loco  jam  citato 
ad  Cor.,  cum  divisiones  gratlarum  recen- 
suisset,    subjecit:    Haec   autem   omnia 


operatur  unus  atque  idem.Spiritus,  di- 
videns  singulis,  prout  oult.  Porro  rela- 
tivum  suam,  Graece  «'jtou,  ipsius,  sive 
ad  Deum  referas,  sive  ad  Spiritum  san- 
ctum,  parum  intercst,  quia  et  Spiritus 
sanctus  Deus  est,  et  Trinitatis  iudivisa 
vohmtas ;  tametsi  locus  ra^femoratus  Epist. 
ad  Cor.  suadet,  ut  ad  Spiritum  sanctum 
referatur. 

5.  Non  enim  angelis  subjecit  Deus 
orhem  terrae  futurum ,  de  quo  loqui- 
mur.  Deus  in  Graeco  et  Syriaco  non  ex- 
primitur,  ut  nec  in  omnibus  Latinis ;  fa- 
cile  autem  suppletur  ex  parte  praece- 
dente.  Porro  connexio  hujus  periodi  cum 
praecedentibus,  in  qua  explicanda  pleri- 
que  laborant,  hanc  rationem  habet.  Nam 
superior  argumentatio  Pauli:  Si  enim, 
qui  per  angelos  etc,  nitebatur  excellen- 
tia  Christi  supra  angelos,  quae  qnidem 
satis  abundeque  probata  fuerat  primo 
capite.  Veruntamen ,  ut  plenius  lectori 
satisfaciat^  ad  ejusdem  excellentiae  com- 
probationem  adhuc  aliud  adjicit  nunc  ar- 
gumentum.  Unde  et  recte  usus  est  causali 
particula:   enim. 

Est  et  alius  modus  connexionis  admo- 
dura  probabilis,  si  dicamus,  hic  occupa- 
tionem  esse,  qua  occurratur  tacito  argu- 
mento  Hebraeorum,  quo  dicerent,  sacras 
literas  docere,  quod  augeli  sint  principes 
ac  moderatores  orbis  terrae,  quorum  alii 
aliis  i-egnis  praesideant,  Dan.  10. ;  ut  hac 
ratione  videautur  Christo  superiores,  cui 
regna  terrae  subjecta  non  legimus.  Apo- 
stoli  responsio  est,  Angelis  quidem  orbem 
terrae  praesentem  subjectum  esse;  non 
tamen  futurum,  qui  longe  praestantior 
est,  et  Christo  principi  servatur.  Quaeri- 
tur  ergo,  qaem  intelligat  orbem  terrae 
futurum.  Chrysostomus  de  orbe  terrae 
praesenti  sermonera  esse  contendit,  quem 
futurum  dici  interpretatur  respectu  ae- 
ternitatis  Filii  Dei.  Quo  seasu  omne 
creatum  futurum  est. 

Hunc  Chrysostomi  commentarium 
Thcophylactus  sequitur,  et  ex  neotericis 
nonnulli.  Quem  tamen  F.  Ribera  restrin- 
git,  et  explicat,  ut  non  absolute  de  mundo 
praesenti  accipiator,  sed  de  homiuibus, 

ac  caeteris,  quae  in  terra  sunt.  De  ho- 
minibus  quidem  in  vitam  aeternam  addu- 
cendis;  de  caeteris  vero,  quateuus  homi- 
num  saluti  subserviunt.  Huc  enim  spectat 
regnum  et  dorainium  Christi,  quod  ei  da- 
tum  est  a  Patre  super  orbem  terrae.  At- 
que  hunc  futurum  dici  putat,  quia  novi 
homincs  futuri  erant  in  mundo,  novum 
saeculum,  nova  respublica;  videlicet  Ec- 
clesia  a  Christo  auctore  profecta,  et  us- 
que  ad  finem  saeculi  decursura. 

Alii  vero  orhem  terrae  futurum  m- 
telligere  malunt ,  vel  Ecclesiam ,  qualis 
futura  est  post  hoc  saeculum  in  gloria 
coelesti,  vel  in  genere  statum  mundi  fu- 
turum  post  resurrectionem,  id  est  coelura 
novum,  et  terram  novam,  et  quidquid  in 
eis  erit.  Qui  quidem  sensus  consuetudini 
sacrae  Scripturae  valde  consonat,  quae 
spem  nostram  in  bona  futura,  id  est,  post 
hanc  vitam  exspectanda  protendere  nos 
docet.  Non  enim  prius,  quod  spirituale 
est  j  sed  quod  animale;  deinde  quod 
spirituale,  1  Cor.  15.  Unde  et  Christus 
eodem  loco  secundus  homo  et  novissi- 
mus  Adam  vocatur.  Qua  ratione  etiam 
pater  futuri  saeculi  dictus  est,  Jes.  9. 
Sic  Apostolus,  in  hac  ipsa  Epistola,  de 
futuris  loquitur,  ut  cap.  13. :  Non  hahe- 
mus  hic  manentem  civitatem,  sed  futu- 
ram  inquirimus.  Qua  utique  senteutia, 
velut  digito,  monstrat  nobis  orhem  terrae 
futurum.  Idem  facit  cap.  11.,  quum  do- 
cet,  sanctos  patriarchas  per  fidem  ex- 
spectasse  civitatem  fundamenta  hahen- 
tem,  cujus  artifex  et  conditor  Deus, 
eamque  ut  patriam  suam  iriquisivisse. 
Haec  igitur  civitas  est  orhis  terrae  fu- 
turus.  Unde»addit,  de  quo  loquimur,  id 
est,  de  quo  nobis  praecipue  sermo  est  in- 
stitutus;  quia  nimirumin  hac  Epistola  po- 
tissimum  agitur  de  pontificatu  Christi. 
Est  aulem  Christus  futurorum  honorum 
pontifex,  uti  dicitur  cap.  9. 

Quod  vero  ad  orbem  terrae  et  mundum 
praesentem  attinet,  nusquam  Scriptura 
negat,  eum  angelis,  ut  moderatoribus, 
esse  subjectum ,  sed  magis  affirmat,  ut 
apud  Danielem  et  alibi.  Imo  vero  inter- 
dum  hoc  etiam  tribuere  videtur  angelis 


desertoribus.  De  qua  re  alibi.  Convenit 
item  hic  sensus  cum  eo,  quod  superiori 
capite  dictum  est:  Et  cum  iterum  in- 
troducit  primogenitum  in  orhem  terrae. 
Idque  secundum  expositionem ,  quara  ut 
probabiliorem  eo  loco  attuliraus.  Unde  et 
hanc  partem:  de  quo  loquimur,  quidam 
illuc  referunt;  quasi  sensus  sit:  de  quo 
supra  locuti  sumus.  Denique  juxta  hunc 
intellectum  optime  pars  ista  cohaeret  cum 
iis,  quae  mox  sequuntur,  ut  in  progessu 
patebit.  Nec  repugnat  vocabulura  terrae, 
in  Latino  expressae,  in  Graeco  intellectae. 
Nam  de  terra  et  orbe  terrae  spiritualiter 
ac  mystice  Scripturam  loqui,  non  est  in- 
solitum.  Ubi  tamen  etiam  meminisse  opor- 
tet  novae  terrae,  in  qua,  teste  Petro,  ju- 
stitia  habitat,  2  Epist.  3.  Tradunt  hunc 
commentarium  inter  veteres  Theodoretus 
et  Oecumenius ;  inter  posteriores  Liranus 
et  Cajetanus.  Ejusdem  meminerunt  Theo- 
phylactus  et  B.  Thomas,  et  ita  quidem, 
ut  probare  videantur.  Ex  quibus  facile 
intelligitur,  verbum  praeteritum :  suhjecit, 
hunc  habere  sensum :  subjiciendum  prae- 
dixit  aut  promisit;  quasi  dicat:  Princi- 
patus  orbis  terrae  futuri  non  est  angelis 
decretus  aut  promissus  a  Deo. 

6.  Testatur  autem  in  quodam  loco 
quis  dicens.  Postquam  dixit,  non  angelis 
Deum  subjecisse  orbem  terrae  futurum, 
sequebatur,  ut  diceret,  Christo  eum  sub- 
jecisse.  Hanc  assumptionem  non  exprimit, 
sed  ex  probatione  relinquit  intelligendam, 
quasi  dicat:  Atqui  Christo  illum  subjecit, 
id  quod  alicubi  testatnr  quidam.  Auctorem 
et  locum  Scripturae  non  nominat,  quod 
ad  Hebraeos  scriberet  sacrarum  literarum 
non  ignaros.  Quem  raorem  servat  per  to- 
tam  fere  Epistolara.  Porro  Davidera  esse 
Psalmi  octavi,  ex  quo  testimonium  citat, 
auctorem,  interpretes  non  dubitant;-ne 
Hebraei  quidem,  qui  tradunt,  eum  a  Da- 
vidc  ovium  pastore  decantatum  fuisse, 
quando  nocte  custodiam  agens  gregis  sui, 
sicut  illi  pastores  Evangelici,  de  quibus 
Luc.  2. ,  contemplabatur  coelum ,  et  in 
coelo  lunara  et  stellas ;  atque  in  iis,  tam- 
quam  Dei  operibus,  admirabile  Dei  no- 
men  et  potentiam  suspiciebat.   Unde  solis 

non  meminit,  quia  sol  nocte  non  videtnr; 
itellarum  aiitem  meminit,  quae  nocte  tan- 
tum  apparent.  Quo  etiam  credunt  perti- 
nere,  quod  inter  ea,  quae  Deus  homini 
subjecit,  oves  primo  loco  posuit,  dicens : 
Oves  et  boves  universas  etc. ,  quia  ni- 
mirum  circa  oves  cura  ejus  versabatur. 
Pertinet  eodem,  quod  ait :  Ex  ore  infan- 
tium  ctc.  Erat  enim  ipse  tunc  adhuc  par- 
vulus. 

Quid  est  homo^  quod  memor  es  ejus, 
aut  filiushominis,  quoniam  visitaseum? 
Qua  ratione  testiraonium  hoc  Psalmi  in 
Christum  competat,  non  una  est  exposi- 
torum  sententia.  Sunt,  qui  totum  Psalmum 
seciindnm  literam  ad  Christum,  cjusque 
regnum  referant,  argumento  sumpto  tum 
ex  hoc  loco,  ubi  tres  versus  continui  pro 
testimonio  sumuntur,  tamquam  de  Christo 
loquens,  tum  etiam  ex  1  Cor.  15.  et  Eph. 
1.,  quibus  locis  illud:  Omnia  subjecisti 
sub  pedibus  ejus,  in  Christum  Apostolus 
interpretatur ;  ac  denique  ex  eo,  quod 
ipse  Dominus  Matth.  21.  versum  ilhim: 
Ex  ore  infantium  et  lactentium  etc, 
adduxit  de  pueris  ipsi  acclamantibus : 
Osanna!  Atque  hanc  esse  putant  sen- 
tentiam  Augustini  et  aliorum  veterum, 
qui  Psalmum  ita  de  Christo  sunt  inter- 
pretati,  ut  alterius  sensas  non  meminerint. 
Addunt,  eum  versiculum :  Omnia  subje- 
cisti  sub  pedibus  ejus,  de  nullo  alio,  quam 
de  Christo,  vere  accipi  posse.  Quis  enim 
alius  est,  inquiunt,  cujus  pedibus  Deus 
omnia  substraverit? 

Alii  vero  sunt,  qui  simul,  et  de  homine 
ipso  seu  de  huraano  genere,  et  de  Christo, 
Psalmum  juxta  literam  interpretantur ; 
videlicet  geminum  sensum  literalera  huic 
Psalmo,  quod  et  in  aliis  quibusdam  fa- 
ciunt,  adscribentes.  Sed  de  hujusraodi 
vat*one  interpretandi  Scripturam ,  quid 
seatiendum  sit,  jam  supra  admonuimus 
in  tractatione  illius  testimonii:  Ego  ero 
illi  in  Patrem  etc. 

Nobis  maxime  probatur  Euthymii  et 
Jansenii  sententia,  qui  Psalmum  historice 
fjuidem  et  socundum  literam  de  ipso  ho- 
niine  exponunt,  mystice  vero,  sive  juxta 
q^uandam    appropriatiouem    de    Christo. 


Nam  quod  ad  historicum  sensum  attinet, 
si  quis  totius  Psalmi  seriem  et  vcrba  di- 
ligenter  expendat,  facile  intelliget,  in  eo 
celebrari  Dei  creatoris  inaestimabilem 
potentiam  in  creaturis  ac  peculiariter 
ipsius  in  genus  humanum  beneficentiam ; 
quod,  cura  miserum  sit  et  vile,  tot  et 
tantis  beneficiis  dignatus  sit,  ut  qui  ho- 
minem  condiderit  ab  angelis  secuudura, 
nec  illis  multo  inferiorem,  imaginis  suae 
paiticipem,  dominum  totius  corporeae 
creaturae,  praesertim  animalium,  quae  in 
usum  ejus  cedere  jussit.  Hujus  sensus 
ampliorem  probationem  vide  apud  Jan- 
seniura  in  annotationibus  ejusdem  Psalmi. 
Ubi  etiam  docte  explicatum  invenies, 
quemadmodum  seu  mystico,  seu  appro- 
priato  sensu  totus  Psalmus  de  Christo  et 
regno  ejus  atque  dominio  possit  exponi. 
Quod  autem  Augustinus  et  alii  quidam 
veterum  ita  hujus  Psalmi  omnia  de  Chri- 
sto  interpretantur,  ut  de  homine  nihil  di- 
cant,  nequaquam  probat,  eum  ad  homi- 
nem  historico  sensu  non  pertinere.  Visum 
enim  fuit  ilHs  Patribus  mjsticum  sensura, 
tamquam  sublimiorem  et  utiliorem,  pro- 
sequi,  praetermissa,  non  tamen  damnata 
aut  exclusa,  literali  intelligentia,  qua  ad 
hominem  eo  modo,  quo  dictum  est,  refer- 
retur. 

Nam  quod  objiciunt  alii,  in  solo  Chri- 
sto  veritatem  obtinere,  quod  in  Psalmo 
dicitur:  Omnia  subjecisti  sub  pedibus 
ejus,  facile  ex  ipso  loco  refellitur,  ubi  ge- 
neralitas  illa  verbis  sequentibus  aperte 
explicatur:  Oves,  iuquit,  et  boves  uni- 
versas,  insuper  et  pecora  campi,  volu- 
cres  coeli  etc.  Quibus  utique  verbis  com- 
memoratur  dominium,  quodTDeus  homini 
in  sua  creatione  contulisse  legitur  super 
omnia  animantia,  Gen.  1. 

Nec  est,  quod  quis  cavilletur,  hominem 
eo  dominio  per  peccatum  excidisse.  Sic 
enim  Joannes  Calvinus  objicit,  addens, 
Adae  praevaricatoris  filios ,  donec  in 
Christi  familiam  cooptati  sint,  injuste  sibi 
vendicare  usum  creaturae,  totumque,  quod 
usurpant,  eis  in  furtum  iraputari.  Sed  haec 
secundura  verara  Theologiam  falsa  sunt 
et  erronea.    Non   enim   dominium  illud 

ablatum  fuit  homini,  posteaquam  pecca- 
vit;  sed  quoad  usum  et  exercitium  ex 
peccati  merito  vehementer  diminutnm,  id 
quod  experientia  satis  docet.  Veruntamen 
secundum  se  mansit  homini  integrum, 
perinde  ut  integrum  jus  remanet  domino 
cuipiam  in  scrvum  rebellem  et  inobedien- 
tem;  etiamsi  ipse  suo  peccato  meruerit 
eum  talem  pati.  Nam  integrum  do.ninii 
jus  in  animantia  relictum  homini  fuisse, 
liquet  ex  Gen.  9.,  ubi,  simul  cum  benc- 
dictione  multiplicandae  posteritatis ,  re- 
petitur  ac  renovatur  humano  generi  in 
Noe  et  filiis  ejus  dominii  potestas  in  ani- 
mantia.  Nec  mirum,  quia  dominium  istud 
homini  competit  non  per  gratiam,  sed  per 
naturam,  quatenus  scilicet  est  animal 
mente  ac  libero  arbitrio  praeditum. 

Non  tamen  negamus,  imo  prorsus  as- 
serimus,  versiculum:  Omnia  subjecisti 
sub  pedibus  ejus^  in  Christi  persona  multo 
plenius,  universalius  atque  perfcctius  im- 
plendum  esse,  juxta  sensum  ejus  mysti- 
cum,  ex  Apostoli  sententia  paulo  post  ex- 
plicandum. 

Est,  qui  hunc  versum :  Quid  est  homo, 
quod  memor  es  ejus  etc,  non  de  Christo, 
ne  hoc  quidem  loco  exponendum  esse, 
censeat,  sicutGlossa,  tam  ordinaria,  quam 
interlinealis  exposuit.  Non  enim  ea  verba 
competere  in  illum,  qui  primogenitus  est 
omhis  creaturae,  quemque  Pater  non  di- 
ligere  et  magnifacere  non  potest.  Argu- 
mento  esse,  quod  homo  et  fi]ius  hominis 
scribuntur  sine  articulis,  non  hic  modo, 
verum  etiam  in  Psalm© ;  nec  tantura  in 
Graeco,  sed  etiam  in  Hebraeo.  Christus 
autem  nusquam  in  Scriptura  filius  homi- 
nis  appellatus  legitur  absque  articulo, 
eoque  duplici,  id  est,  utrique  dictioni 
praefixo :  6  uiOQ  zou  av^pcoTiou.  Sed  qui 
ita  dicit.  parum  considerat,  quod  nequen- 
tia  huic  versui  non  cohaerebunt,  si  haec 
opinio  recipiatur.  Unde  etiam  hic  versus 
ad  mentem  Apostoli  erit  de  Christo  ac- 
cipiendus,  sive  quatenus  humanam  natu- 
ram  gestans,  quae  non  meretur  tantam 
visitationem  et  exaltationem,  sive  quate- 
nus  foedatus  ignominia  et  tormentis.  Ipse 
Dominus  in  Evangelio  passim  se  filium 


hominis  appellat,  volens  significare, 
quo  sese  ipse  nostri  causa  demiserit,  ait 
non  semel  Augustinus.  Videatur  hujus 
loci  commontarius,  qui  est  apud  S.  Tho- 
mam. 

Jam  nec  aliud  est  homo,  aliud  filius 
hominis,  sed  idem,  juxta  morem  Hebraei 
sermonis ;  uti  facile  potest  ex  aliis  Scri- 
pturis  probari.  Quare  quod  additur:  Aut 
filius  hominis,  quoniam  visitas  eum? 
repetitio  est,  qualis  in  Psalmis  frequens, 
inculcandi  et  amplificandi  vim  habens. 
Dicimus  ergo ,  versum  hunc  intelligen- 
dum  esse  de  homine  seeundum  genus 
suum ;  ut  sensus  sit :  Domine  Deus,  quid 
est  homo,  terrenum  animal,  quod  tu  tan- 
tus,  tamque  immensi  operis  artifex,  illius 
rationem  et  curam  habeas  ?  Quid,  inquam, 
est  filius  hominis,  id  est,  homo  ex  homiue 
natus,  mortalis  ex  mortali,  miser  ex  mi- 
sero ;  quod  eum  beneficentiae  tuae  donis, 
quae  multa  et  magna  in  eum  contulisti^ 
dignatus  es  invisere? 

7.  3Iinuisti  eum  paulo  minus  ab  an- 
gelis,  In  Hebraeo  rursum  pro  angelis 
est:  Elohim.  Quo  nomine  Deus  aut  Dii 
proprie  significantur.  Unde  Hieronymus 
in  Psalmo  vertit :  Minues  eum  paulo  mi~ 
nus  a  Deo.  Idemque,  si  tamen  ipse  au- 
ctor  est,  in  ejusdem  Psalmi  coramentario 
admonet,  in  Hebraeo  Deum,  non  angelos 
legi.  Sed  cum  frequenter  hoc  nomen  aliis 
excellentibus  personis  in  Scriptura  com- 
municetur,  non  male  LXX.  interpretes, 
quos  Apostolus  in  hac  Epistola  assidue 
sequitur,  verterunt :  ab  angelis.  Quin,  etsi 
vertissent:  a  Diis,  non  alios  tamen  eo 
nomine ,  quam  angelos  intelligeremus, 
quemadmodum  et  de  illo  versu  Psalm. 
96. :  Et  adorent  eum  omnes  Dii,  capite 
superiore  docuimus.  At  neque  damnan- 
dum,  quod  Hieronymus  interpretatus  est: 
a  Deo.  Nam  sive  legas :  a  Deo,  sive :  a 
Diis,  id  est  angelis^  commodus  erit  ser- 
mo,  quo  secundum  literam  significetur, 
homini  collatam  esso  a  Deo  dignitatem 
prope  divinam  aut  angelicam.  Tametsi 
quaedam  hyperbole  est,  si  a  Deo  legatur ; 
ut  si  dicat  Psalmista :  fJiixpoO^sov,  id  est 
parvum  quendam  Deum  hominem  fecisti. 

Non  tamen  ferenda  est  Jacobi  Fabri 
temeritas,  qui,  quod  hoc  loco,  et  iterum 
paulo  inferius  Graece  est:  izap'  ayyeXouc, 
ah  angeliSy  ausus  est  Latine  vertere:  a 
DeOf  Graecum  Pauli  interpretem  accu- 
sans,  atque  in  jus  vocans,  quod,  cum  Pau- 
lus  scripserit:  Eloliim,  certnm  enim  pu- 
tat,  ab  eo  Hebraice  scriptam  hanc  Epi- 
stolam ,  ipse  pro  Deo  sit  interpretatus 
angelos.  Atqui  idem  Faber  cap.  1.  vertit 
angelos:  Et  adorent  eum  omnes  angeli 
Deij  quamvis  et  illud  Hebraice  sit  Elo- 
Mm.  Respondet,  eam  interpretationem 
huic  loco  non  posse  convenire  eo  quod 
palam  adversetur  intentioni  Paulinae, 
quae  est,  Christum  longe  supra  angelos 
extollere,  quem  ista  interpretatio  iufra 
angelos  deprimit. 

Sed  quomodo  nequaquam  adversetur, 
facile  nos  ex  commentariis  et  doctrina 
Patrum  ostendemus.  Nam  caetera,  quae 
Faber  objicit,  ab  Erasmo  tam  in  Apolo- 
gia,  quam  in  annotationibus,  copiose  sunt 
refutata.  Tantura  illud  adjicio,  Syrura 
interpretem  utrobique  angelos  transtu- 
lisse.  Porro,  quod  nos  habemus:  paulo 
minus,  Graece  est :  Ppax^  'ci,  quod  La- 
tine  sonat:  breve  quid.  Potest  autem  et 
ad  tempus,  et  ad  magnitudinem  seu  digni- 
tatem  referri ,  sicut  et  Hebraea  dictio : 
meat,  quae  in  Psalmo  legitur.  Quod 
utrumque  rarsus  adversus  Fabrum,  ne- 
gantem,  de  brevitate  temporis  ea  voca- 
bula  accipi  posse,  bene  probat  Erasmus. 
Igitur  quidam  ad  dignitatem  referunt, 
hoc  sensu:  Fecisti  eum  angelis  paulo  in- 
feriorem,  videlicet  quoad  hnmanam  na- 
turam,  qua  eum  iuduisti.  Nam  humana 
natura,  quamvis  intellectu  praedita  sit,  et 
ad  imaginem  Dei  condita,  sicut  angelica, 
non  tamen  angelicae  excellentiam  natu- 
rae  assequitur,  maxime  si  spectetur  se- 
cundum  conditionemsuaemortalitatis.  Hic 
sensus  Latinis  plerisque  placuit.  Unde  et 
Augustinus  de  symbol.  lib.  2.  cap.  4.  et 
Gregorius  hom.  8.  super  Ezech.  ex  hoc 
Apostoli  loco  docent,  Christum  secundum 
assumptam  humanitatem  angelis  esse  mi- 
norem.  Atque  hunc  sensum  probabilem 
reddit  literalis    intelligentia  Psakni,  in 


quo  particula:  paulo  minus ,  modicam 
dignitatis  distantiam,  non  autem  breve 
temporis  spatiiim,  desiguat,  quemadmo- 
dum  ex  supra  dictis  intelligi  potest.  Suf- 
fragatur  etiam  versio  Syriaca,  quae  vo- 
cabulum  habet  ad  quantitatem,  non  ad 
tempus  pertinens,  si  Matthaeo  Galeuo 
creditur. 

At  vero  diversa  est  sententia  Graeco- 
rum,  Origenis ,  Athanasii,  Chrysostomi, 
et  ejus  sequacium ,  imo  et  B.  Thomae 
Aquinatis ,  et  ipsius  Augustini ,  quem 
Thomas  aliegat ;  qui  omnes  hanc  seu  bre- 
vitatem,  seu  parvitatera  ab  Apostolo  si- 
gnificatam,  ad  terapus  referunt.  Quos 
etiam  secutus  Erasraus,  vertit  hoc  modo : 
Fecisti  eum  paulisper  inferiorem  an~ 
gelis.  Quod  ita  exponunt:  Ad  breve  tem- 
pus,  scilicet  durante  corporis  ejus  morta- 
litate  et  passione,  ac  triduo  sepulturae, 
quo  mansit  in  morte,  voluisti,  eum  ange- 
lis  esse  minorem,  id  est,  infra  angelos  ab- 
jectum,  tam  conditione  mortalitatis  et  pas- 
sionis,  a  qua  aliena  est  angelorum  natura, 
quam  vulgari  hominura  existimatione, 
quos  illa  carnis  ejus  infirmitas  et  passio- 
nis  ignominia  non  sinebat  de  eo  magnum 
aliquid  opinari.  Sed  terapus  illud  resur- 
rectione  finitura  est,  et  ex  eo  jam  coepit 
irapleii,  quod  hic  sequitur:  Gloria  et  ho- 
nore  coronasti  eum  etc. 

Pro  hac  Graecorum  expositione  facit 
iraprirais  ipsius  Apostoli  subjuncta  de- 
claratiu.  Non  enira  quia  Christus  homo 
factus  est,  sed  quia  passionem  mortis  su- 
stinuit,  sub  qua  tota  ejus  mortalitas  in- 
telligenda  est,  eura  paulo  minus  ab  ange- 
lis  minoratura  significat.  Quod  et  Grego- 
rius  urget  inter  alia,  loco  jam  citato. 
Quod  si  rainoratura  intelligas  ratione  na- 
turae  assuraptae,  cura  eara  nuraquam  sit 
dimissurus,  consequens  erit,  ut  semper 
angelis  minor  remaneat,  quod  esse  contra 
scopum  Apostoli,  statim  ex  sequcntibus 
apparebit.  Deinde ,  si  propter  passionem 
mortis  ab  angelis  paulo  rainoratus  est, 
ut  vult  Apostolus,  ergo  non  parum,  sed 
multum  infra  eos  dejectus  est,  imo  et 
infra  homines ;  adeo  ut  ipse  propter  hanc 
causam  con^iueratur,  etdicatinPsahn.  21. : 

Ego  autem  sum  vermis,  et  non  homo  ^ 
opprobrium  hominum  et  abjectio  plebis. 
Non  igitur  consistit  cum  mente  Apostoli, 
ut  dictio  :  paulo  minuSy  dignitatem  respi- 
ciat,  quemadmodum  adversus  Fabrum 
non  male  ratiocinatur  Erasmus.  Certe 
Lucas,  quem  hujus  Epistolae  scribam 
amanuensem  Paulo  fuisse  verisimile  est, 
eandem  Graecam  vocem  manifeste  retulit 
ad  tempus,  Act.  5.,  ubi  noster  interpres 
Labet:  jussit  foras  ad  breve  homines 
fieri,  id  est,  jussit  eos  paulisper  foras  se- 
cedere. 

Nec  hic  obstat  literalis  Psalmi  intel- 
lectus.  Nihil  enim  vetat,  quo  minus  id, 
quod  ad  literam  de  dignitate  dictum  est 
in  Psalmo ,  secundum  alium  sensum  de 
tempore  possit  iutelligi,  Piaestat  enim 
nobis  hanc  interpretandi  facultatem  ipsa 
foecunditas  sensuum  Scripturae.  Quare, 
ut  concludamus,  est  in  hac  parte  quae- 
dam  occupatio  ejus,  quod  ab  Hebraeis 
objici  poterat:  Christum  scilicet  morta- 
lem  et  miseriis  subjectum  inter  homines 
egisse;  nec  id  solam,  verum  etiam  foede 
tractatum,  ac  turpissima  morte  condemna- 
tum,  ut  de  eo  dicat  piopheta:  Vidimus 
eum  despectum,  et  novissimum  virorum, 
Jes.  53.  Quae  omnia  longe  infra  subli- 
mitatem  angelicae  diguitatis  eum  consti- 
tuunt.  Sed  haec,  inquit  Apostolus,  ad 
breve  temporis  spatium  ei  contigerunt; 
ita  nimirum  exigente  negotio  procuran- 
dae  nostrae  salutis.  Quo  peracto,  statim 
per  resurrectionem  immortalitate  donatus 
est,  et  ad  supremura  honoris  et  gloriae 
fastigium,  ex  eo  jam  tempore,  evehi  coe- 
pit.   Quod  significant  verba  sequentia  : 

Gloria  et  honore  coronasti  eum.  Ho- 
nor  est  testimonium  excellentiae;  gloria, 
Cicerone  definiente  lib.  2.  de  inventione, 
frequens  de  aliquo  fama  cum  laude.  Co^ 
ronare  Hebraeis  est  in  modum  coronae 
cingere.  Unde  illud  Psalm.  5. :  Seuto 
bonae  voluntatis  tuae  coronasti  nos,  id 
est,  benevolentia  tua,  velat  scuto,  nos  un- 
dique  circumdedisti.  Sensus  igitur  hujus 
particulae  est :  Gloria  et  honore  Christum 
cumulate  et  affluenter  ornasti :  gloria  qui- 
dem,  qua  fit  ut  ejus  nomen  ubique  prae- 


dicetur  atque  laudetur ;  honore  autem,  ut 
ab  omnibus  adoretur.  Quidam  coronare 
interpretantur ,  coronam  seu  praemium 
reddere.  Quod  etsi  huic  loco  probe  qua- 
dret,  et  Apostolnm  id  spectasse  non  sit 
improbabile,  maxime  cum  paulo  post  di- 
cat:  Videmus  Jesum  propter  passio^ 
nem  mortis  gloria  et  honore  coronatum ; 
in  Psalmo  tamen,  juxta  sensu.m  ejus  lite- 
ralem,  ita  accipi  non  potest. 

Et  constituisti  eum  super  opera  ma- 
nuum  tuarum.  Hoc  est,  praefecisti  eum 
operibus  a  te  factis.  Id  enim  phrasis  ista 
significat,  velut  Psalm.  2.:  Constitutus 
sum  rex  ab  eo  super  Sion  montem  san- 
ctum  ejus ;  Matth.  24.:  Super  omnia 
bona  sua  constituet  eum,  et  frequenter 
alibi.  Quaeritur,  quae  opera  Dei  intelli- 
gantur,  super  quae  Christum  constituit, 
et  quando  illud  fuerit  impletum.  Sed 
utrumque  differamus  in  proxiraum  versi- 
culum,  qui  est  hajus  repetitio  quaedam 
et  explicatio. 

8.  Omnia  subjecisti  sub  pedibus  ejus. 
Quod  ait:  sub  pedibus  ejus,  perfectam 
declarat  subjectionera.  Conferendus  est 
autem  hic  locus  cum  eo,  qui  est  1  Cor. 
15.,  ubi  persimilis  cst  hujus  Scripturae 
tractatio.  Porro,  ne  quis  haesitet,  quae- 
nam  omnia  pedibus  ejus  subjecerit,  id 
jam  exponit : 

In  eo  enim,  quod  omnia  ei  subjecit, 
nihil  dimisit  non  subjectum  ei.  Alii  pro- 
pius  ex  Graeco  sic  vertunt :  Nam  subji- 
ciendo  ei  omnia,  nihil  omisit  ei  non 
subjectum.  Docet  Apostolus,  illud  o?n- 
nia  non  pro  multis  sumi,  nec  ad  certura 
aliquod  rerum  genus  restringi,  ut  inter- 
dum  solet  in  Scripturis ;  sed  ita  genera- 
liter  accipiendara,  ut  nihil  prorsus  exci- 
piatur;  intellige,  praeter  ipsum  Deum  ei 
omnia  subjicientem.  Hanc  enim  exceptio- 
nem,  eamque  solam,  apposuit  idem  Apo- 
stolus  1  Cor.  15.,  inquiens  :  Cum  autem 
dicat:  Omnia  subjecta  sunt  ei,  sine  du- 
bio  praeter  Eum,  qui  subjecit  ei  omnia. 
Qaare  et  iu  parte  praecedenti,  quod  ait: 
Super  opera  manuum  tuarum,  univer- 
sam  Dei  creaturam  intelligere  debemus. 
Kelinquitur  ergo,  ut  super  oianem  crea- 

turam  constitutus  sit  Christus,  et  omnis 
creatura  pedibus  ejus  subjecta,  quam- 
quam  non  omnis  eodem  modo.  Nam  alia 
est  amicorum,  alia  inimicorum  subjectio  ; 
alia  quoque  earnm  rernm,  quae  neque 
sentinnt,  neque  intelligunt;  quemadmo- 
dum  id  plenius  a  nobis  explicatum  est  in 
commentario  Epist.  1.  ad  Cor.  Urget  au- 
tera  ita  studiose  generalitatem  istam  Apo- 
stolus ,  ut  intelligant  Hebraei ,  etiam  an- 
gelos  Christo  subjici,  tam  bonos,  quam 
malos.  Ulitur  vero  verbis  praeteriti  tem- 
poris ,  sicut  et  Psalmista ,  propter  certi- 
tudinem  promissionis  ac  decreti  divini. 
Nam  nondum  fuisse  hoc  re  ipsa  ipsoque 
effectn  completum ,  ostendit ,  quod  se- 
quitur : 

Nunc  autem  necdum  videmus  omnia 
subjecta  ei.  Adversus  id ,  quod  dixit : 
Omnia  sine  exceptione  Christo  esse  sub- 
jecta,  movet  objectionem,  quam  et  con- 
tinuo  removet.  Slmul  etiam  facit  haec 
pars  ad  intelligentiam  ejus,  quod  supra 
dixit  de  orbe  terrae  futuro.  Jam  enim 
fatetur,  nondum  omnia  Christo  subjecta 
esse.  Non  ergo  loquebatur  illic  de  statu 
mundi  praesente ,  sed  de  eo ,  qui  futurus 
est  tunc,  quando  omnia  Christo  erunt 
subjecta.  Nunc  quidem,  inquit,  res  ipsa 
testatur,  nondum  omnia  parere  Christi 
imperio.  Nam  et  daemones  regnum  Chri- 
Bti  oppugnant,  et  homines  mali  bonos 
affligunt  ac  persequuntur ;  denique  multi 
adhuc  snnt  nascituri,  sive  electi,  sive 
reprobi.  Proinde  nondum  Christo  sub- 
jecti,  sed  suo  terapore  subjiciendi.  Rur- 
sus  autera  convenit  haec  sententia  cnra 
iis,  quae  habentur  1  Cor.  15.:  Oportet 
illum  regnare ,  donec  ponat  omnes  ini- 
micos  sub  pedibus  ejus.  Et  iterura  :  Cum 
autem  subjecta  fuerint  iUi  omnia,  tunc 
et  ipse  Filius  etc.  Ea  namque  significant, 
nondum  omnia  Christo  subjecta  esse.  Se- 
quitur  objectionis  solutio. 

9.  Eum  autem  y  qui  modico ,  quam 
angeli  minoratus  est.  Quod  supra  dixit 
interpres:  paulo  minus  ab  angelis ,  hic 
vertit:  modico ,  quam  angeli;  cum  in 
Grasco    idem   utrobique    legatur.    Unde 


sensus  bujus  ex  parte  illa  superiore  pe- 
tendus  est. 

Videmus  Jesum  propter  passionem 
mortis  gloria  et  honore  coronatum. 
Sensus  totius  sententiae  est.  At  inteiim 
videmus,  eum,  qui  paulisper  ac  modico 
tempore  infra  angelos  abjectus  fuit,  Do- 
minum,  inquam,  Jesura,  propter  passio- 
nem  seu  cruciatum  mortis,  quam  sustinuit, 
gloria  et  honore  undequaque  cinctum  et 
coopertum;  id  est :  Videmas,  eum  toto 
jara  orbe  a  populis  credentibus  glorificari 
ethonorari,  vel  secundura  alios,  gloria 
et  honore,  ut  praeraio  passionis  affici, 
raore  coronae,  quae  datur  vincenti.  Quasi 
dicat :  Jara  nobis  aspicientibus  impletur 
illud:  Gloria  et  honore  coronasti  eum, 
quaravis  paulo  ante  probrosissime  fuerit 
habitus.  Quare  non  est,  quod  dubitcmus, 
etiam  hoc  posterius :  Omnia  subjecisti 
sub  pedibus  ejus,  suo  tempore  coraplen- 
dum  esse ;  praesertim  cum  id  ipsum  etiam 
nunc  bona  parte  paulatim  videamus  im- 
pleri  per  fidem  gentium ,  juxta  illud 
Psalra.  46. :  Subjecit  populos  nobis  et 
gentes  sub  pedibus  nostris. 

Hic  quaeres,  an  et  illud  praecedens: 
Constituisti  eum  super  opera  manuum 
tuarum,  nondum  sit  impletum,  sed  adhuc 
implendum.  Respondeo  ,  potestatem  qui- 
dera  ac  praefecturam  totius  creaturae  da- 
tam  fuisse  Christo  horaini,  quando  verbum 
caro  factum  est;  exsecutionera  vero  ejus 
potestatis  ,  secundum  ea ,  quae  jam  dicta 
sunt,  fieri  paulatim  ac  tandem  impletum 
iri  in  adventu  ipsius  novissimo.  Nam 
etsi  rex  quispiara  jure  dorainus  sit  ac 
princeps  rebelliura  subditorura,  non  ta- 
raen  habet  eos  revera  subjectos,  donec 
debellaverit.  Obiter  admoneraus ,  ex  hac 
Scriptura  satis  colligi ,  quod  videre  et 
credere  non  oranino  ropugnant.  Crediraus 
enira,  Jesura  propter  passionera  raortis 
gloria  et  honore  coronatum ;  et  tamen  id 
ipsum  nos  videre  testatur  Apostolus.  Quae 
quomodo  consistant ,  explicare  conati  su- 
mus  lib.  3.  sent.  dist.  24. 

Porro  sciendura  est,  B.  Augustinura 
cont.  Maxim.  lib.  3.  cap.  25.  partera  illam : 
propter  passionem    mortiSj    construere 

cum  verbo:  minoratm  est;  tamquam 
significetur,  Christum,  propter  passionem 
mortis  minoratum  ab  angelis ,  postea  glo- 
ria  et  honore  coronatum  fuisse.  Qui  etiam 
locus  Augustini  huc  in  glossam  ordina- 
riam  relatus  est.  Sed  haec  constructio 
violentior  est,  tametsi  putamus,  his  Apo- 
stoli  verbis  non  obscure  innui ,  quod  Au- 
gustinus  vult,  Christum  per  hoc  ab  ange- 
lis  minoratum  esse,  quod  passionem  mor- 
tis  subierit;  quandoquidem  propter  ean- 
dem  passionem  raox  fuerit  glorificatus. 
Quo  pertinet  illustris  locus  ejusdem  Apo- 
stoli  Phil.  2. :  Humiliavit  semet  ipsumj 
inquit,  factus  obediens  usque  ad  mor- 
tem,  mortem  autem  crucis.  Propter 
quod  et  Deus  exaltavit  illum,  id  est 
gloria  et  honore  coronavit.  Nam  de  gloria 
sequitur:  Et  donavit  ei  nomen ,  quod 
est  super  omne  nomen;  deinde  de  ho- 
nore:  IJt  in  nomine  Jesu  omne  genu 
flectatur  etc. 

Jam  ex  his  Scripturis  perspicuum  est, 
Christum  sua  passione  non  nobis  tantum 
promeruisse  bona  salutaria,  sed  et  sibi 
ipsi  gloriam  et  honorem.  Id  enim  aperte 
significant  illa  verba:  Propter  passionem 
mortis ;  et:  propter  quod  exaltavitillum. 
Id  opus  observatu  adversus  Calvini  erro- 
rem,  totius  Ecclesiae  sensui  contrarium, 
quo  negat,  Christum  sibi  quidquam  me- 
ruisse.  Unde  et  quod  hic  dicitur :  propter 
passionem  mortis,  ita  exponit,  hoc  est, 
mortem  patiendo ;  nam  medium  obtinen- 
dae  gloriae  judicatur.  Sic  ille,  tenebras 
quaerens  in  luce ,  ne  meritum  in  Christo, 
respectu  suae  resurrectionis  ac  gloriae, 
cogatur  agnoscere.  Meruit  autem  Chri- 
stus  et  sibi  gloriam,  et  nobis  salutem  per 
m.ortis  passionem ;  quatenus  eam  ex  im- 
mensa  caritate,  humilitate,  obedientia, 
patientia  subivit. 

Ut  gratia  Dei  pro  omnibus  gustaret 
mortem.  Hhid:  gratia  nobis  esse  sexti 
casus  patet  ex  Graeco.  Parum  vero  apte 
videri  potest  haec  pars  cohaerere  cum 
praecedenti.  Non  euim  Jesus  gloria  et 
honore  eoronatus  est,  ut  mortem  gustaret, 
sed  quia  mortem  pro  oranibus  gustavit. 
Huic  incommodo  B.  Thomas  et  alii  non- 


nulli  sic  occurrunt,  ut  partem  hanc  remit- 
tant  ad  superius  verbum:  nmioratus  est, 
ita  sententiam  ordinantes:  Jesum ,  qui 
paululum  infra  angelos  minoratus  est, 
ita  ut  gratia  Dei  mortem  pro  omnibus 
gustaret,  nunc  videmus  propter  ean^ 
dem  passionem  mortis  gloria  etc.  Sed 
durius  est  hoc  hyperbaton ,  ac  non  neces- 
sarium.  Potest  enim  ista  pars  accipi  vel 
explicatio  ejus,  quod  proxime  dixerat: 
propter  passionem  mortis.  Videmus,  in- 
quit,  Jesum  gloria  et  honore  coronatum 
propter  passionem  mortis ,  qua  nimiram 
passione  mortem  gratia  Dei  pro  omnibus 
gustavit.  Nam  et  Graece  non  est  Tva, 
sed  OTicoc,  quae  vocula  modum  magis, 
quam  finalem  causam  significat.  Explica- 
tur  ergo  meritum  glorificationis ,  quum 
dicitur  non  quomodocumque  mortem  pas- 
sus ,  sed  ex  caritate  pro  omnibus. 

Est  autem  in  Graeco  quaedam  lectionis 
varietas.  Nam  pro  eo,  quod  noster  inter- 
pres  legit,  quodque  codices  omnes  nunc 
habent :  x^P^'^^  ^^^^  y  ^^  ^**  gratia  Dei, 
in  quibusdam  olim  legebatur:  X^p'^^  O^sou, 
id  est  absque  Deo ,  seorsim  a  Deo ,  ex- 
cepto  Deo.  Et  quidem  existimant  Theo- 
phylactus  et  Oecumenius,  Nestorianos  ad 
hunc  modum  Scripturam  depravasse,  ut 
eo  argumento  personas  in  Christo  divi- 
derent;  quasi  sensus  sit,  eum,  qui  homo 
est ,  non  eum ,  qui  Deus  est ,  aut  Dei 
Filium ,  mortuum  esse.  Sed  ut  constet, 
Nestorianos  ea  lectione  ad  sui  dogmatis 
firmamenium  abusos  aliquando  fuisse: 
non  tamen  ab  illis  ea  mutatio  facta  est. 
Multo  enim  ante  exortum  Nestorium  hoc 
pacto  legisse  invenitur  Ambrosius  de  fide 
lib.  2.  cap.  4.,  sed  sensu  minime  Nesto- 
riano.  Sic  enim  ait:  Quam  bene  posuit 
Apostolus ,  quod  sine  Deo  pro  omnibus 
gustaverit  mortem;  ne  divinitatis  illam 
passionem  putaremus  fuisse,  non  car~ 
nis.  Rursus  eo  modo  citat,  et  plenius 
exponit  lib.  5.  cap.  4.  Mysterium,  inquit, 
incarnationis  Dei  universae  salus  est 
creaturae ;  secundum  quod  scriptum 
est:  Ut  sine  Deo  pro  omnibus  gustaret 
mortem ,  id  est:  Quod  creatura  omnis, 
sine  passione  aliqua  divinitatis,  Domi- 

nici  sanguinis  redimenda  sit  pretio ; 
sicut  alibi  habes:  Omnis  creatura  libe- 
rabitur  a  servitute  corruptionis.  Ilaec 
ille. 

Quin  etiam  ante  eum  Origenes  tom.  1. 
in  Joau.  eodem  modo  locum  hunc  recitat, 
monens  interim ,  in  quibusdam  exemjjla- 
ribus  etiam  alterum  haberi.  Nisi  forte  ea 
admonitio  sit  Ruffini  interpretis,  qui  solet 
de  suo  addere.  Caeterum  exstat  eadem 
lectio  apud  Theodoretum.  Qui  quamvis 
aliquando  propensior  fuerit  in  Nestoria- 
nos ,  non  tamen  eam  partem  ex  illorum 
eententia  interpretatur ,  sed  hunc  facit 
sensum:  Pro  omnibus  absque  Deo ,  id 
est  solo  Deo  excepto ,  qui  nullo  remedio 
opus  habebat,  Christum  mcrtuum  e^se 
etiam  pro  augelis ,  quatenus  scilicet  ex 
hominum  redemptione  gaudium  illis  ac- 
cessit.  Quam  memoratac  lectionis  inter- 
pretationem  etiam  Theophylactus  et  Oe- 
cumenius  recipiunt  tametsi  lectionem  non 
probent. 

Porro  Syri  codices  hic  quoque  variant, 
aliis  ita  legentibus :  Ipse  enini  Deus  per 
suam  bonitatem  pro  omni  homine  gu- 
stavit  mortem ; .  aliia  hoc  modo:  Ipse 
enim,  excepto  Deo,  per  bonitatem  suam 
etc. ,  aut:  per  bonitatem  ejus ,  nempe 
Dei;  id  enim  in  Syro  manet  ambiguum. 

At  vero  nobis  ea  lectio  probatur,  quam 
hodie ,  tam  Graeci ,  quam  Latini  codices 
constanter  exhibent,  quam  et  Chrjsosto- 
mus  solam  agnovit.  Habet  enim  sensum 
planum  et  Scripturis  valde  consentanenm 
hujusmodi:  Ut  per  gratuitam  Dei  Patris 
bonitatem,  sea  beneficentiam  et  cpiXav- 
^pCDTiiav ,  qua  ille  genus  humanum  dilc- 
xit,  mortem  pro  omnibus  gustaret.  Simili 
prorsus  sermone  dicitur  infra  cap.  9. 
Christus  per  Spiritum  sanctum  obtu- 
lisse  semet  ipsum  immaculatum  Deo. 
Nam  Spiritus  sanctus  bonitas  est  Dei. 
Huic  faciunt  Scripturae  Joan.  3. :  Sic 
Deus  dilexit  mundum,  ut  Filium  suum 
unigenitum  daret ;  Rom.  5. :  Commen- 
dat  caritatem  suam  Deus  in  nobis,  quo- 
niam  y  cum  adhuc  peccatores  essemus, 
Christus  pro  nobis  mortuus  est;  Tit.  3. : 


Cum  autem  benignitas  et  humnnitas 
apparuit  Salvatoris  nostri  Dei  etc. 

Videndum  nunc^  quam  vim  habeat 
illud :  pro  omnibus,  cujus  loco  Graece 
est :  U7:£p  TiavTo:;,  pro  omni.  Quod  utrum 
accipiendnm  sit  ut  neutri  generis,  pro 
omni  re  seu  creatura,  an  ut  masculini, 
pro  omni  homino,  non  liquet.  Ut  neutrum 
acceperuut  Origenes,  Ambrosius  et  Theo- 
doretus.  Ut  masculinum  Chrjsostomus, 
ac  caeteri  fere  omnes.  Quod  et  Syrus 
interpres  sua  versi'  ne  expressit.  addens  : 
homine.  Sane  pro  neutro  faciunt  alia 
loca  Apostoli,  in  quibus  signum  hoc  uni- 
versale ,  singnlariter  et  solitarie  positum 
in  Graeco ,  ad  res,  non  ad  personas  refer- 
tur,  ut  1  Cor.  1.,  2  Cor.  6.  et  7.  atque 
alibi.  Sed  et  phrasis  ipsa  Graeci  sermo- 
nis  neutrum  genus  exigere  videtur.  Ve- 
rum  non  inde  consequitur,  sensum  esse, 
quod  pro  omni  creatura,  etiara  angelica, 
etiam  inanimata,  mortuus  fuerit  Christus, 
nisi  cum  Origene  fateamur,  etiam  pro 
daemonibus  eum  mortuum  fuisse.  Quod 
fides  Catholica  respuit.  Sed  utrumvis 
gonus  accipias ,  in  eandera  reditur  sen- 
ter.tiam.  Tale  enim  est,  ac  si  diceretur, 
pro  mundo,  id  est  pro  genere  humano, 
Christum  mortuum  esse. 

Quod  si  ad  singulos  homines  sine  ex- 
ceptione  extendas,  ut  fecit  Chrysostomus, 
sen^iuf:  erit,  pro  omnibus ,  quantum  ad 
sufficientiam,  mortuum  esse  Christum; 
quia  nimirnm  morte  sua  pretium  compa- 
ravit,  quod  omnibus  redimentis  abunde 
sufficcret.  Hunc  sensum  Anselmus  et  B. 
Thomas  adducunt  secundo  loco.  Nam 
priori  loco  istud:  pro  omnibus ,  expo- 
nunt:  ad  vitam  praedestinatis,  quibus 
solis  efficaciter  illud  pretium  applicatur. 

At  verisimilius  est,  non  de  singulis, 
sed  de  genere  sermonem  esse,  ut  sensus 
sit :  Pro  omnibus  gentibus  toto  mundo 
dispersis ,  eo  quod  ex  omnibus  aliqui 
morte  Dominica  sint  liberandi,  jaxta 
ilhid  Apoc.  5. :  Redemisti  nos  Deo  in 
sanguine  tuo ,  ex  omni  tribu  et  lingua, 
et  populo  et  natione.  Hi  vero  cum  soli 
sint  praedestinati,  re  ipsa  convenit  hic 
intellectus  cura  eo,  quo  vocabulum  om- 

nibus  ad  praedestinatos  restringitiir.  At- 
que  haec  interpretatio  etiam  aliis  simili- 
bus  Scripturis  congruit,  ut  2  Cor.  5.: 
Pro  07nnibus  moituus  est  Christus ;  1 
Tim.  2. :  Qui  dedit  redemptionem  semet 
ipsum  pro  omnibus;  1  Joan.  2.:  Ipse 
est  propitiatio  pro  peccatis  nostris,  non 
pro  nostris  autem  tantum,  sed  etiam 
pro  totius  mundi.  Nec  obstat,  quod 
Apostolus  tota  hac  Epistola  non  facit 
mentionem  vocationis  aut  salutis  gentium. 
Nam  loquitur  hic  tantum  in  genere,  gen- 
tes  non  nominans.  Quamquam  et  Judaei 
erant  toto  orbe  dispersi. 

Jam  cur  dixerit  Apostolus ,  Christum 
gustasse  mortem ,  potius  quam  mortuum 
esse,  eam  rationem  adferunt  Graeci,  quia 
non  in  morte  permansit,  sed  paulo  post 
resurrexit ;  ut  mortem  non  epotasse ,  sed 
tantummodo  gustasse  videatur,  Ab  aliis 
haec  ratio  redditur,  ufc  significaret,  Chri- 
stum  non  ita  somno  mortis  obdormiisse, 
ut  non  vere  dolores  ejus  et  amaritudinem 
senserit,  sicut  nonnulli  fuerunt  opinati. 
Sed  hujusmodi  rationes  parum  ad  intel- 
ligentiam  hujus  loci  facere  videntur,  cum 
Hebraea  pbrasi  mortem  gustare,  et  mor- 
tem  videre,  non  aliud  sit,  quammori,  sive 
quis  diu  maneat  iu  morte,  ejusve  sensu 
crucietur,  sive  non.  Ita  Matth.  16.:  Sunt 
quidam  de  hic  stantibus,  qui  non  gu- 
stabunt  mortem,  donec  etc. ;  et  Joan.  8. : 
Si  quis  sermonem  meum  servaverit, 
mortem  non  gustabit  in  aeternum;  et 
in  hac  Epist.  cap.  11. :  Henoch  transla- 
tus  est,  ne  videret  mortem ,  id  est  ne 
moreretur.  Proinde  non  aliud  vult  Apo- 
stohis ,  dicens ,  Christum  gustasse  mor^ 
tem ,  quam  mortuum  illum  fuisse ,  unde- 
cumque  ea  sumpta  sit  metaphora,  sive 
ab  iis,  qui  venenum  bibunt ,  sive,  quod 
verius  est ,  ab  earum  rerum  gustu ,  qua- 
rum  amarus  atque  ingratus  est  sapor. 
Unde  et  ipsa  mors  amara  vocatur  1 
Reg.  15. 

10.  Decebat  enim  Eum,  propter 
quem  omnia ,  et  per  quem  omnia.  Cur 
mortis  passionem  subierit  Christus,  cau- 
sam  dixit,  ut  per  eam  omnibus  sahis 
pararetur.    Sed  quia  poterat  Deus  etiam 


sine  morte  Christi  filii  sui  genus  huma- 
num  salvare,  docet  nunc,  quam  ille  mo- 
dus  Deo  condeccns  fuerit  atque  ipsi  Chri- 
sto  honorificus.  Quae  doctrina  eo  spectat, 
ut  ne  quis  Christum  Dominum  propterea 
minoris  faciat,  quod  usque  ad  mortis  per- 
pessionem  et  crucis  opprobrium  humilia- 
tus  fuerit ,  sed  magis  cjus  caritatem  ad- 
miretur,  quod  illuc  usque  sese  deraittere 
non  fuerit  dedignatus.  Hanc  partem  non- 
nulli  Latinorum  ad  ipsum  Christum  retu- 
lerunt.  Inter  quos  Rupertus  lib.  13.  in 
Matthaeum  probat  ex  hoc  loco,  propter 
Christum  hominem  angelos  et  totam  mundi 
fabricam  conditam  esse;  ideoque,  etiamsi 
peccatum  non  intervenisset ,  futurum 
fuisse ,  ut  Verbum  caro  fieret  et  habita- 
ret  in  nobis.  Quod  posterius  utrum  ille 
recte  colligat  ex  priori,  non  est  hujus 
loci  disquirere. 

Certe  membrum  alterum :  per  quem 
omnia,  non  perinde  quadrat  in  Christum 
hominem.  Quod  enim  Joan.  1.,  Col.  1. 
et  alibi  legimus :  omnia  per  eum  facta 
esse ,  dictum  est  de  eo  ut  Verbo  ac  Filio 
Dei.  Fefellit  autem  illos  expositores  men- 
dosa  lectio  vocabuli ,  quod  est  in  fine 
sententiae.  Non  enim  consummari  le- 
gendum  est,  quasi  de  Christo  dicatur; 
sed  consummare,  quod  ad  Deum  referri 
oporteat,  quemadmodum  illic  ostende- 
mus.  Est  igitur  periphrasis  Dei :  propter 
quem  omnia.  Deus  enim  ut  finis  est  om- 
nium,  ita  et  omnium  effcctor  et  opifex. 
Cum  autem  sermo  sit  de  Deo  Patre ,  fa- 
cile  hinc  ostenditur,  non  per  hoc  Filium 
significari  Patre  minorem ,  ut  volunt 
Ariani,  quod  alibi  per  eum  omnia  facta 
dicantur ;  quandoquidem  id  hoc  loco  etiam 
de  Patre  dicitur. 

Qui  multos  filios  in  gloriam  adduxe- 
rat.  Explicatius  alii  vertunt :  Ut  multis 
filiis  in  gloriam  adductis ,  id  est  post- 
quam  eos  in  gloriam  adduxisset.  Id  hquet 
ex  mutatione  casus  in  Graeco  auxiD  et 
ayoLyovTa.  Sed  de  sensu  non  parva  diffi- 
cultas  est,  quod  non  appareat,  quos  ante 
Christi  passionem  filios  Deus  adduxerit 
in  gloriam,  aditu  regni  coelestis  nondum 
patefacto.  Primum  frustra  quidam  ad  an- 

gelos  confugiunt ,  quos  non  facile  Paulus 
in  praesenti  disputatione  filios  vocaverit, 
quando  et  ea,  quae  sequuntur,  palam 
repugnant  huic  intellectui.  Snnt  ergo,  qui 
Graecum  aoristum  dyayovTa  a  tempore 
absolvant  et  sensum  esse  dicant:  Dum 
occupatus  est  in  adducendis  multis  ad 
gloriam.  Alii  plerique  multos  filios  in 
gloriam  adductos  intelligunt  secundum 
praedestinationem ,  qua  jam  factum  dici- 
tur,  quod  adhuc  futurum  est,  ut  sensus 
sit:  adduxerat ,  id  est  adducere  decreve- 
rat.  Verum  hoc  modo  non  muJtos  filios, 
sed  omnes  in  gloriam  adduxerat ;  nisi  quis 
dixerit,  per  multos  fllios  intelligi  copio- 
sam  filiorum  multitudinem. 

Porro  nihil  est,  quod  cogat,  hanc  par- 
tem  accipi  de  gloria  coeleoti,  cum  sit  et 
gloria  quaedam  temporalis,  qua  Deus 
suos  cultores  interdum  claros  apud  homi- 
nes  efficere  solet.  Unde  est  illud  de  viro 
timente  Dominum  Psalm.  111.:  Gloria 
et  divitiae  in  domo  ejus.  Videtur  ergo 
Paulus  hoc  velle,  quod  Deus  ante  multos 
filios  per  varias  afflictiones ,  id  enim  sup- 
plendum,  ad  gloriam  adduxerat,  id  est 
gloriosos  ac  celebres  in  hoc  saeculo  red- 
diderat,  quando  nondum  praedicata  mor- 
talibus  erat  gloria  coelestis.  Hoc  modo 
gloriosos  atque  inclytos  fecit  Abraham, 
Joseph,  Job,  Mosem,  Davidem  et  alios 
antiqui  temporis  justos.  Interim  hic  locus 
ostendit,  etiam  illos,  qui  ante  Christi 
adventum  justi  fuerunt,*  recte  meritoque 
appellari  secundum  adoptionem  filios  Dei, 
quod  imprudenter  a  quibusdam  negatum 
est. 

Auctorem  salutis  eorum  per  passio- 
nem  consummare.  Graece  et  Syriace: 
per  passiones ,  numero  plurali.  Quod  et 
in  multis  est  Latinis  manuscriptis.  Nam 
quod  quidam  pro  consummare  legunt 
passive  consummari ,  mendum  est  mani- 
festum ,  ut  probant  non  solum  Graeci  et 
Syri  codices,  verum  etiam  optima  quae- 
que  exemplaria  Latina ,  suffragante  item 
editione  Clementina.  Caeterum  nonnulli 
malunt  consecrare ,  quam  consummare ; 
id  enim  usu  veterum  Theologorum  signi- 
ficari  Graeca  voce  TsXstdiaai.  Quapropter 


et  Dionysius  sacramenta  Christiana  pas- 
sim  TSAeiCDaetg  nuncupat.  Hi  mentem 
Apostoli  sic  explicant :  Decebat  Deum 
Patrem ,  ut  filium  suum  per  crucem  con- 
secraret  auctorem  nostrae  salutis.  Et  huic 
sensui  quadrare  putant,  quod  sequitur: 
Qui  enim  sanctificat  etc.  Sed  isti  non 
satis  observarunt,  qua  significatione  scri- 
ptor  hujus  Epistolae  vocabulum  illud 
Graecura  usurpet.  Utitur  enim  eo  fami- 
liarius,  ut  cap.  5.  7.  8.  9.  10.  11.  12. 
Quibus  omnibus  locis  significat  C07isum~ 
mare,  sive  ut  Erasmus  vertit :  perfectum 
reddere ,  non  autem  consecrare.  Eadem 
significatio  bene  convenit  huic  loco. 

Sensus  enim  totius  sententiae  est: 
Deus ,  qui  rernm  omnium  finis  et  auctor 
est,  ideoque  sapientissimus ,  judicavit, 
hoc  quam  maxime  se  decere,  ut,  post- 
quam  aut  quoniam  multos  filios  suos  per 
multarum  adversitatum  tolerantiam  ad 
gloriam  adduxerat ,  similiter  etiam  aucto- 
rem  aeternae  salutis  illorum,  id  est  filium 
suum  naturalem,  per  afflictiones  ipsamque 
crucem  consummaret,  hoc  est,  ad  con- 
summatam  gloriam  perduceret.  Quasi  di- 
cat:  Voluit  Deus  Pater  Christum  filium 
suum  subire  eandem  legem  et  conditio- 
ufcm ,  qua  solet  caeteros  filios  ad  gloriam 
adducere,  nimirum  per  afflictiones.  Au- 
ctorem,  Graece  est  dp;(rjy6v,  quod  Eras- 
mus  et  alii  quidam  principem  vertunt; 
sed  constat  etiam  auctorem,  inventorem, 
architectum  ea  voce  significari.  Est  au- 
tem  Christus  nostrae  salutis  auctor,  nt 
sacerdos,  per  sacrificium  crucis,  quem- 
admodum  in  sequentibus  docetur.  Unde 
et  hac  ratione  dicitur  nobis  aeternam 
redemptionem  invenisse,  cap.  9.  Est  et 
princeps,  quia  caput  omnium  redempto- 
rum.  Usus  est  Apostolus  eodem  vocabulo 
cap.  12. ,  Christum  vocans  dpXT^yov,  au- 
ctorem  fidei. 

11.  Qui  enim  sanctificat,  et  qui  sa?i~ 
ctificantur,  ex  uno  omnes.  Plenius  id, 
quod  dixit,  probat,  scilicet  decuisseDeum, 
ut  filium  suum  per  passiones  consumma- 
ret.  Est  autem  probatio  talis.  Christus  a 
Deo  constitutus  estPontifex,  qui  oblato 
sacrificio  sanctificaret ,  id  est  a  peccatis 

emundaret  ac  Deo  reconciliaret  genus  hu- 
manum.  Atqui  saccrdos  sanctificans  et 
populus ,  qui  sanctificatur,  ex  uno  sunt, 
id  est  ex  eadem  natura  liumana,  vel  se- 
cundum  alios  ex  uno  primo  parente. 
Quod  eodem  recidit.  Nam  ex  eodem  po- 
pulo  solent  assumi  sacerdotes,  sicut  in 
Israelitico  populo  divinitus  ordinatum 
fuit.  Igitur  et  Christus  humanam  carnem 
suscipere  debuit,  eamque  miseriis  et  pas- 
sionibus  obnoxiam,  qualom  caeteri  ha- 
bent  homines.  Explicatur  haec  conse- 
quentia  verbis  infra  positis :  Quia  ergo 
pueri  etc. ;  ac  rursum :  Unde  debuit  per 
omnia  etc.  Chrysostomus  (juideni  ciim 
su  s  sequacibus :  eum ,  qui  sanctificat, 
Christum  specialiter  interpretantur ,  et 
ex  uno  intelligunt  Deo,  qui  unus  omnium 
pater  est.  Sed  vis  argumenti  magis  per- 
spicitur  secundum  expositionem  jam  da- 
tam,  quam  proinde  cum  Hasselio  et  Sas- 
boldo  magis  germanam  arbitror.  Sumit 
enira  Apostolas  hanc  propositionem :  Qui 
enim  sanctificat  etc. ,  vehit  fvw/jiyjv ,  id 
est  generalem  sententiam ,  ex  qua  suum 
institutum  coUigat. 

Propter  quam  causam  non  confun- 
ditur  j  fratres  eos  vocare.  Non  tam  illa- 
tio  est ,  quam  ejus ,  quod  dixit ,  nova 
probatio,  et  ea  quidem  a  posteriori.  Nam 
Christum  esse  ejusdem  naturae  nobiscum, 
nunc  ex  eo  vult  inteHigi,  quia  nos  fratres 
vocet.  Ob  earn  j  inquit,  causam  non 
confunditur ,  id  est  non  erubescit,  nec 
dedignatur,  fratres  appellare  eos,  quos 
sanctificat.  Haec  enim  res  argumento  est, 
ipsum  habere  communem  cum  illis  jia- 
rentem  ,  et  per  hoc ,  ejusdem  esse  natu- 
rae.  Hinc  sequitur,  Christum  esse  fra- 
trem  nostrum  secundum  naturam  huma- 
nam.  Quare  et  in  eadem  natura  dignitatem 
eam  habet,  ut  sit  primogenitus  in  mul- 
tis  fratribus ,  sicut  dicitur  Rom.  8.;  non 
tamen  per  gratia'm  adoptionis,  ut  quidam 
errantes  dixerunt ,  sed  per  gratiam  unio- 
nis,  in  quantum  est  homo  Deus.  Porro 
quamvis  omnes  homines  in  natura  parti- 
cipent  cum  Christo ,  non  tamen  omnes 
dignatur  nomine  fratrum ,  sed  eos  solum, 
quos  ut  fratres  et  cohaeredes  diligit ,   id 

o.st  sanctificatos  suos  et  electos,  qui  per 
gratiam  adoptionis  sunt  filii  Dei.  Caete- 
rum  ubi  fratres  eos  vocet,  consequenter 
Apostolus  ostendit. 

12.  Dicens:  Nuntiabo  nomen  tuum 
fratribus  meis.  Habetur  hoc  testimonium 
in  Psalm.  21.,  quem  totum  iu  Christi 
persona  scriptum  esse,  nemini  Christiano 
dubium  esse  potest;  adeo  vivam  Christi 
patientis  imaginem ,  attestantibus  etiam 
Evangelistis,  exLibet.  Certe  Christus  ipse 
satis  docuit,  ad  se  Psalmum  pertinere, 
quando  primum  ejus  versum :  Deus  meus, 
Deus  meus,  quare  me  dereliquisti  ?  magno 
clamore,  pendens  in  cruce ,  pronuntiavit. 
Ejusdem  Christi  vox  ad  finera  usque  Psalmi 
continuata  perseverat.  Unde  et  hunc  ver- 
sum  ab  Apostolo  citatum  Christi  verba 
esse,  constat.  Sed  quaeritar,  quando  ea 
sint  impleta.  Nonnulli  referunt  ad  tempus 
Christi  adhuc  agentis  in  terris,  ante  suam 
passiouem.  Tunc  enim  fratres  suos  vo- 
casse  legitur  eos,  qui  facerent  voluntatem 
Patris  sui,  Matth.  12.;  tunc  et  iisdem 
Patris  sui  nomen  annuntiavit,  quemadmo- 
dum  ipse  testatur  Joan.  17.  loquens  ad 
Patrem:  Manifestavi  notnen  tuum  ho- 
minibus ,  quos  dedisti  mihi  de  mundo. 

Sed  quamvis  ante  passionem  id  jam 
facere  coepisset,  verior  tamen  est  respon- 
sio,  illa  Christi  verba  impleta  esse  atque 
impleri  post  ejus  resurrectionem.  Sunt 
enim  in  Psalmo  verba  Christi  in  passione 
constituti,  Deumque  Patrem  orantis  ac 
promittentis ,  quid  facturussit,  postquam 
e  malis  illis  fuerit  liberatus.  At  ea  libe- 
ratio  tunc  facta  est,  quando  eum  a  morte 
ad  beatam  et  gloriosam  immortalitatem 
Pater  resuscitavit ,  et  ex  eo  tempore  suos 
discipulos  multo  expressins  honoravit  no- 
mine  fratrum,  dicens:  Nuntiate  fratri- 
bus  meis,  Matth.  28.  etc. ;  et:  Vade  ad 
fratres  meos.  Tunc  igitur  ac  deinceps 
nomen  Patris  sui  nuntiavit,  sive  ut  est 
in  Hebraeo  et  apud  LXX.,  narravit  fra- 
tribus  suis,  primum  per  se  ipsum,  quando 
per  dies  40.  post  resurrectionem  suis  Apo- 
stolis  apparens ,  et  loquens  de  regno  Dei, 
pleniorem  sui  Patris,  ac  totius  Trinitatis 
notitiam  iis  instillavit ;  deinde  per  eosdem 

Apostolos  ac  legatos  suos ,  qui  ejus  jussii 
fidem  Trinitatis,  ac  divinam  erga  genus 
humanum  bonitatem  praedicaverunt.  Unde 
et  soquitur : 

In  medio  Ecclesiae  laudaho  te.  Hoc 
impleri  po<tissimum  coepit  ab  eo  tempore, 
quo  fundatae  sunt  Ecclesiae  Cbristi  fide- 
lium,  in  quibus  Christus  tum  per  Aposto- 
los  suos,  tum  per  eorum  successores  pa- 
lam  ac  libere  Deum  laudat ,  sive,  juxta 
Graecam  vocem,  hymnis  celebrat,  id  est 
cum  cantu  et  vocis  modulatione  Dei  be- 
neficentiam  praedicat.  Quamquam  et 
Christus  per  se  id  fecit  una  cum  discipu- 
lis  suis ,  etiam  ante  passionem,  sicut  ha- 
betur  Matth.  26.:  Et  hymno  dicto  exie- 
runt  in  montem  Oliveti.  Est  enim  idem 
Graecum  verbum  hoc  loco. 

13.  Et  iterum:  Ego  cro  fidens  in 
eum.  Supplendum  aliquid.  Et  iterum 
dicit,  scilicet.  Quaerunt  interpretes  locum 
Scripturae,  ex  quo  desumptum  sit  hoc 
testimonium.  Ac  plerique  sumptum  pu- 
tant  ex  Psalm.  17.,  quera  et  codices  no- 
stri  annotatum  habent  ad  marginem.  At 
ibi ,  tam  Hebraice,  quam  Graece,  legitur : 
Sperabo  in  eum,  verbis  scilicet  in  Graeco 
plane  diversis  ab  eo ,  quod  hic  legitur. 
Suntque  ea  verba  Davidis  ad  literam, 
non  Christi.  Propius  rem  attingunt,  qui 
dicunt  adducta  esse  ex  Jes.  cap.  12. 
Nam  ibi  totidem  verbis  apud  LXX.  le- 
guntur.  Pro  quibus  ex  Hebraeo  vertit 
Hieronymus :  Fiducialiter  agam  in  eo, 
quod  eundem  habet  sensum. 

Verum  quia  populus  redemptus  ibi 
loquitur,  non  autem  Christus  redemptor, 
magis  adhuc  placet  aliorum  sententia,  qui 
testimonium  hoc  referuut  ad  locum  ejus- 
dem  Prophetae  cap.  8.  Siquidem  et  illic 
eadem  prorsus  in  Graeco  verba  habentur, 
pro  quibus  ex  Hieronymi  versione  nos 
legimus:  Et  praestolabor  eayn,  quod 
sensu  non  discrepat.  Significatur  enim 
praestolatio  auxilii ,  quae  non  est  sine 
fiducia.  Liquet  autem ,  ea  verba  dici  ex 
Christi  persona,  vel  ex  eo,  quia  continuo 
post  sequitur  hocipsnm,  quod  hic  con- 
tinuo  super  eadem  Christi  persona  cita- 
tur;  Ecce  egoj  et  pueri,  quoa  dedit  mihi 


Dominus.  Quaraquam  utrum  ad  Chri- 
stum  literali  sensu  pertineant,  an  mystico, 
non  definio ;  tametsi  posterius  hoc  magis 
est  verisimile  textum  Prophetae  propius 
expendenti. 

Sed  quid  probat  ex  hac  Scriptura  Apo- 
stohis?  Idem,  quod  testimonio  praece- 
dente;  nerape,  Christura  et  nos  ex  uno 
esse ,  id  est  ejusdem  humanae  naturae. 
Valet  autem  consequentia,  quia  Dei  non 
est  fidere  in  Deo;  quare  oportet,  ut  in 
Christo  alia  qnaedam  sitnatura,  secun- 
dnm  quam  dicat:  Ero  fidens  i?i  eum.  At 
ea  non  alia  est,  quam  humana.  Naturam 
igitur  humanam  Chiistus  assumpsit.  Quod 
autem  confisus  fuerit  in  Deo,  etiam  impii 
Judaei  intellexerunt,  quaudo  diccbant, 
prophetaute  Davide  Psalra.  21 .  et  narranti- 
bus  Evangelistis:  Speravit  in  Domino  ; 
eripiat  eum. 

Dicet  aliquis ,  etiam  angelos  Deo 
fidere,  et  proinde  probationem  Apostoli 
non  constare.  Respondeo ,  Scripturam 
loqui  de  ea  fiducia ,  quam  habent  afflicti 
et  inopes ,  dum,  ex  malis  suis  liberari 
cupientes,  opem  alicujus  postulant.  An- 
geli  autem  beati  sunt  ac  nullius  egentes. 
Unde  nec  Scriptura  spera  aut  fiduciam 
eis  usquam  attribuit.  Atque  inde  etiam 
intelligitur,  hac  parte  non  absolute  tan- 
tum  probari  naturam  humanam  in  Christo, 
sed  ut  miseriis  et  passionibus  est  obnoxia. 
Non  enira  aliter,  juxta  morem  hunc  lo- 
quendi  Scripturae  sacrae,  confideret  in 
Deo ,  aut  opem  ab  eo  exspectaret. 

Porro,  quod  quidam  amplius  etiam  ali- 
quid  hoc  testimonio  probari  exi^timant, 
videlicet,  Christum  esse  sanctificatorem 
hominum ,  neque  est  intentionis  Aposto- 
licae  hoc  loco,  neque  sane  probatio  va- 
leret.  Omnibus  enira  coramune  est,  tam 
ei,  qui  sanctificat,  quam  iis,  qui  sancti- 
ficantur,  in  Deo  fidere. 

Et  iterum:  Ecce  ego ,  et  pueri  mei, 
quos  dedit  mihi  Deus.  Testimonium  hoc 
consequenter  ex  eodem  loco  sumptum  est, 
ut  jam  dixi.  Pronomen  mei  nec  in  Graeco 
est ,  nec  in  Hebraeo ,  nec  in  versione 
Hieronymi,  tametsi  hoc  loco  in  Latinis 
constanter  legitur.    Et  quidem  additum 

non  mutat  sensum ,  sed  explicat.  Pueri, 
nomen  varie  accipitur  apiid  Hebraeos,  ut 
pro  60 ,  qui  aetate  puer  est ,  pro  filio  ,  pro 
servo.  Hic  et  apud  Prophetam  pueri  in- 
telliguntur  nati  seu  filii ,  praesertim  id 
postulante  voce  Hebraea,  quae  ducitur  a 
verbo,  quod  parere  seu  generare  signifi- 
cat.  Id  quod  etiara  observare  licet  in 
dictione  Syriaca  respondente.  Qaemad- 
modum  ergo  paulo  ante  collegit  Aposto- 
liis,  Christum  esse  nobiscum  ejusdem 
naturae,  quia  fratres  nos  vocat :  ita  et  hic, 
quia  filios ,  quasi  nimirum  ex  se  genitos, 
maxime  quia  addit :  Quos  dedit  mihi 
Deus.  Mthi,  scilicet  homini;  juxta  illud, 
quod  ait  ad  Patrem :  Tui  erantj  et  mihi 
eos  dedisti.  Joan.  17. 

Est  autem  sermo  Scripturae  familiaris, 
Deum  hominibus  dare  filios,  ut  Gen.  30., 
ubi  dicenti  Rachel :  Da  mihi  liheros ,  re- 
spondit  Jacob :  Num  pro  Deo  ego  sum  ? 
ac  si  diceret:  Deus  est,  qui  dat  liberos. 
Unde  Rachel  iterum :  Dominus  exaudi- 
vit  vocem  meam,  dans  mihi  filium. 
Et  cap.  33.  Jacob  a  fratre  de  filiis  inter- 
rogatus:  Parvuli  sunt ,  inquit,  quos 
donavit  mihi  Deus.  Probationi  non  dero- 
gat,  quod  spirituales  hic  intelligantnr  filii, 
non  carnales.  Manet  enim ,  quod  dixi, 
sermonem  esse  de  Christo,  secundum 
quod  ait  de  filiis  suis :  Quos  dedit  mihi 
Deus.  Hoc  quippe  non  dicit,  nisi  secun- 
dum  naturam  creatam,  nec  aliam,  quam 
humanam.  Scio ,  nonnullos  facere  Apo- 
stolum  hoc  modo  colligentem :  Christus 
dicens:  Ecce  ego  et  pueri  mei ,  se  simul 
et  pueros  suos,  velut  consortes,  offert 
Deo  ad  praedicandum  ejus  nomen ;  ergo 
significat  ,  se  cum  illis  ejusdem  esse  na- 
turae.  Verum  ex  eo ,  quod  sequitur ,  ma- 
gis  apparet,  Apostolum  constituere  vim 
argumenti  in  vocabulo  pueri,  dicit  enim : 

14.  Quia  ergo  pueri  communicave- 
runt  carni  et  sanguini.  Graece:  liiel 
OL)V  j  quandoquidem  ergo  pueri.  Et  ipse 
similiter  participavit  iisdem.  Explicat 
.probationem.  Est  enim  haec  Apt)stoli 
ratiocinatio :  Christus  habet  filios  sibi  da- 
tos  a  Deo ;  atqui  filii  ejus  participes  sunt 
carnis  et  sanguinis,  id  est  homiues  sunt 


mortales  ac  miseri ;  igitur  et  ipse  camis 
et  sanguinis  particeps  factus  est ,  id  ost 
humanam  assumpsit  natiiram  morti  ac 
miseriis  obnoxiam.  Tale  quid  enim  signi- 
ficari  nomine  carnis  et  sanguinis,  alibi 
satis  a  nobis  ostensum  est,  ut  1  Cor.  15. 
et  Gal.  1.,  ac  potissimum  ad  illud  Eph. 
6. :  Non  est  nobis  colluctatio  adversus 
carnem  et  sanguinem. 

Pro  similiter  Graece  non  est  oixoiiHQ, 
sed  TcapaTtXTjaiCDC,  quoadverbio,  siqui- 
dem  etymon  ejus  spectetur,  non  absoluta 
prorsus  similitudo  significatur,  sed  quae 
prope  rem  attingat.  Unde  Augustinus 
conc.  16.  in  Psalm.  118.  legit:  prope- 
modum.  Nos  dicere  possemus :  Ferme 
similiter.  Verum  Graecis  scriptoribus 
saepe  sic  usurpatur,  ut  idem  sit,  quod 
6/j,ota>g  ;  adeo  ut  Chrysostomus  adverbium 
illud  peculiariter  urgeat  adversus  haere- 
ticos  veritatem.  assumptae  carnis  in  Chri- 
sto  negantes;  tamquam  dicat  Apostolus, 
Christumnonjuxtaphantasiam,  sed  plane 
simililer,  ut  nos,  carnis  et  sanguinis 
commercium  subiisse,  id  est  vere  proprie- 
que  f  actum  esse  hominem  mortalem.  Qua 
in  re  Chrysostomum  etiam  caeteri  Grae- 
corum  sequuntur.  Alioqui  dicere  quis 
posset,  idcirco  Paulum  usum  fuisse  voca- 
bulo  TrapaTcXTjotojg,  ut  innueret  eam  iuter 
nos  et  Christum  differentiam,  quam  ex- 
presyit  cap.  5.,  dicens:  eum  tentatum 
esse  per  omnia  pro  similitudine,  ahsque 
peccato.  Naturam  enim  nostram  et  mor- 
talitatem  assumpsit,  non  peccatum. 

Vt  per  mortem  destrueret  eum ,  qui 
habebat  mortis  imperium,  id  est  diabo- 
lum.  Quoniam,  ut  dictum  est,  caro  et 
sanguis  non  nudam  significat  humanam 
naturam ,  sed  mortalem,  ideo  causam  ad- 
jungit,  cur  mortalem  assumpserit  Chri- 
stus,  scilicet  ui  mortem  subiret,  et  per 
mortem  destrueret,  Graece  aboleret, 
evacuaret ,  id  est  potestate  exueret  dia" 
bolum ,  qui  mortis  imperium  in  nos  ob- 
tinebat.  Non  dubium  sane,  quin  Deus 
semper  et  vitae,  et  mortis  imperium  sibi 
servaverit,  de  quo  scriptum  est  1  Reg.  2. : 
Dominus  mortificat  et  vivificat ,  et  Ec- 
clesiastici  11.:  Mors  et  vita  a  Deo  sunt. 

6  * 

Dicitur  tamen  diabolus  hahuisse  mortis 
impcrium,  quia  per  peccatum,  quodprimo 
homini  suggessit  ac  persuasit,  et  per 
quod  totura  genus  infecit,  tenebat  eum 
cum  tota  posteritate  morti  obnoxium ; 
non  quidem  aliquo  jure  suo,  sed  Dei 
permissione ,  cujus  justitia  sic  voluit  ho- 
minem  transgressorem  puniri.  Igitur  im- 
perium  intelligitur  potestas  non  juris, 
sed  facti,  juste  tamen  a  Deo  permissa. 
Nam  diabolo  seductori  nibil  in  hominem 
seductum  justi  juris  competebat.  Unde 
nec  diabolo  pretium  nostrae  redemptionis 
fuit  solvendum ,  sed  Deo,  cui  ad  mortem 
et  gchennam  eramus  propter  peccatum 
obstricti.  Congruebat  autem  justitiae  di- 
vinae  ut  ab  hac  obligatione  genus  huma- 
num  non  solveretur,  nisi  per  mortem  ejus, 
qui  idoneus  esset  pro  omnibus  satisfacere. 
Qui  quidem  sclus  est  filius  Dei  incarna- 
tus.  Ex  his  porro  apparet,  mortem  utro- 
bique  in  hac  sententia  sumi  eodem  modo, 
scilicet  pro  morte  corporis.  Nam  et  in 
verbis  proxime  sequentibus  eadem  manet 
acceptio.  Quamquam  verum  est,  secundo 
loco  phis  aliquid  latenter  nobis  insinuari, 
scilicet  diabolum  ita  mortis  hujus  tempo- 
ralis  imperium  habuisse,  ut  per  eam  ho- 
mines  in  aeternam  mortem  peitraheret. 

15.  Et  liberaret  eos,  qui  timore  mor- 
tis  per  totam  vitam  obnoxii  erant  ser- 
vituti,  Graeca  sic  sonant:  Et  liberos 
redderet,  sive  liberiati  restitueret  eos^ 
quicumque  metu  mortis  etc.  De  electis 
est  sermo,  qui  soli  Christo  dati  sunt  a 
Patre.  Hos  enim  omnes,  iraperio  mortis 
subtractos,  in  libertatem  Christus  asse- 
ruit.  Erant  autem  metu  r^iortis  per  om- 
nem  vitam  obnoxii  servituti ,  quemad- 
modum  et  reliqui  homines,  quia  vitam 
agebant  in  raisera  quadam  servitute, 
dum ,  mortis  imaginem  semper  ante  ocu- 
los  ferentes ,  ejus  metu  prohibebartur, 
ne  puram  voluptatem  et  gaudium  ex  ulla 
re  perciperent;  imo  et  eodem  metu  com- 
pellebantur  interdum  ad  scelera  perpe- 
tranda.  Quamvis  enim  fuerint  alii ,  qui 
animum  suum  per  philosophiam  confir- 
masse  viderentur  adversus  timorem  mor- 
tis,  nihil  tamen  solidae  consolationis  in- 


venerunt,  ne  illi  quidem,  qui  tradiderunt 
animarum  immortaUtatem;  tum  quia  sola 
eam  tenebant  opinione,  tum  vero  quod 
corporum  a  morte  resurrectionem  prorsus 
ignorarent. 

Quaeritur,  quomodo  liberaverit  nos 
Christus ,  cum  nemo  sit  hominum ,  qui 
mortem  efi^ugiat.  Quidam  liberationem 
hanc  exponunt  a  mortis  terrore,  quem 
nobis  ademit  Christus ,  spem  certissimam 
praebens  immortalitatis  post  hujus  vitae 
exitum  consequendac.  Sed  parti  praece- 
denti,  qua  dicitur  Christus  morte  sua 
diabolam  spoliasse  mortis  imperio,  magis 
est  consentaneum ,  ut  hic  intelligatur  ab 
ipsa  morte  nos  liberasse ,  non  ut  eam  non 
patiamur,  sed  ut  in  ea  non  maneamus, 
quomodo  mansurus  est,  de  quo  Joannes 
1.  Epist. :  Qui  non  diligit ,  manet  in 
morte.  Nos  autem ,  ut  ibidem  dicitur, 
scimus ,  quia  translati  sumus  de  morte 
ad  vitam,  quoniam  diligimus  fratres. 
Haec  igitur  est  vera  et  certa  consolatio 
fidelium  adversus  metum  mortis,  quod 
non  dubitent,  si  in  Christo  maneant,  quin 
ab  hac  morte  corporis  pcr  beatam  resur- 
rectionem  ali^uando  siut  liberandi.  Nam 
impiis  resurrectio  non  erit  a  morte  libe- 
ratio,  sed  transitus  ad  mortem  deteriorem. 

Potest  tamen  haec  senteutiae  pars  et 
aliter  accipi ,  ut  sensus  sit:  Qui  timore 
mortis,  quam  lex  minatur,  legi  serviliter 
parebant,  nec  animum  attollebant  in  spem 
bonorum  coelestium ,  quae  lex  non  pro- 
mittebat.  Tales  erant  plerique  Jndaei, 
ac  de  his  proprie  loqui  videtur  Apostolus, 
quoniam  continuo  subjicit,  quod  Christus 
semen  Abrahae  apprehendit.  Et  haec 
est  illa  servitus,  de  qua  passim  loquuntur 
Scripturae.  Ab  ea  Christus  suos  liberat, 
dum  per  fidem  proponit  bona  coelestia, 
et  inspirat  cordibus  caritatem,  quam  me- 
rito  mortis  suae,  ut  omnem  aliam  gratiam, 
ipse  nebis  promeruit,  qua  legi  pareatur 
ex  amore  justitiae. 

16.  Nusquam  etiim  angelos  appre- 
hendit,  sed  semen  Abrahae  apprehendit. 
Verb?im  apprehendit  utrobique  praesen- 
tis  temporis  est,  ex  Graeco  iTciXajmPavsTaL 
Alii,  vitandae  ambiguitatis  causa,   ver- 

tunt:  assumit;  sed  eo  verbo  vim  Graeci 
vocabuli  non  exprimunt,  utpoto  quod  non 
simpliciter  assumere  aut  accipere  signi- 
ficat,  sed  apprehendere,  vindicare,  ma- 
num  injicere  in  rem  aliquam.  Unde 
Chrysostoraus  putat,  sumptam  esse  me- 
taphoram  ab  iis,  qui  fugientes,  seu  feras 
seu  homines,  insequuntur  et  comprehen- 
dunt,  ut  seneus  sit,  Christum  non  ange- 
licam  uaturam,  sed  humiinam,  velut  aver- 
sam  et  fugientem,  apprehendisse,  sibique 
copnlasse.  Chrysostomo  Theophylactus 
et  Oecumenius  astipulantur.  Veruntamen 
hic  sensus  habet  incommodum,  tum  quia 
praesentis  temporis  verbum,  quo  non  te- 
mere  usus  est  Apostolus,  mutat  in  prae- 
teritum  ;  tum  quia  apprehendere  ange- 
los,  pro  eo,  quod  est,  angelicam  naturam 
assumere  sibique  copulare,  nihilo  mollius 
sonat,  quum  apprehendere  homines,  pro 
eo,  quod  est,  humanam  sibi  adjungerena- 
turam.  Quo  tamen  modo  nemo  locutus  est. 

Ac  priori  quidem  incommodo  videtur 
occurri  posse,  si  cum  Latinis  expositori- 
bus  urgeamus  adverbium  nusquam.  Id 
enim  ita  exponunt:  Nusquam  ange- 
los  apprehendit,  id  est:  In  nuUa 
Scriptura  legitur  quidquam  de  an- 
gelica  natura  a  Christo  assumpta,  vel 
assumenda.  At  de  humana  legitur,  ubi 
ecriptum  est:  In  semine  tuo  benedicen- 
tur  omnes  gentes.  Dico :  Cum  Latinis ; 
nam  illius  adverbii  rationem  Graeci  in- 
terpretes  non  habent.  Vix  enim  reperias, 
ubi  Graecum  d7]T.Qu  ad  locum  referatur, 
sed  passim  significat  asseverationem  ve- 
hementiorem.  Unde  alii  vertunt:  Non 
enim  videlicet ,  aut:  Neque  enim  sane 
angelos  apprehendit.  Syrus  autem  inter- 
pres  adverbium  illud ,  velut  redundans, 
omnino  neglexisse  videtur. 

At  vero  posterius  incommodum,  simul 
et  proprietas  Graeci  vcrbi  magis  etiam 
nos  cogunt  cum  F.  Ribcra  ad  investigan- 
dum  sensum  aliquem  convenientiorem. 
Dixerat  Apostolus,  Christura  participasse 
carni  et  sanguini,  ut  morte  sua  liberaret 
eos,  qui  timore  mortis  erant  per  totam 
vitam  obnoxii  servituti.  Eam  liberatio- 
nem  ita  uunc  explicat,  ut  ostendat,  non 


ad  angelos  pertinere,  quippe  qui  sunt  ira- 
mortales ,  et  a  timore  mortis  immunes, 
sed  ad  solos  homines.  Explicat  autem  eo 
vocabulo,  quod,  ut  diximus,  apprehen- 
dere  seu  vindicare  significat.  Vindican- 
tur  autem,  qui  in  libertatem  asseruntur. 

Itaque  sensus  esse  videtur  hujusmodi : 
Christus  enim  non  angelos,  sed  nos  ho- 
mines  e  potestate  diaboli  mortis  imperium 
habentis  eripiens ,  velut  injecta  manu 
apprehendit,  ac  sibi  vindicat  et  in  liber- 
tatem  asserit.  Porro  quamvis  sententia 
vera  sit  de  omnibus  angelis,  tam  malis, 
quam  bonis  ;  nullos  enim  angelos  Christus 
a  morte  liberavit:  videtur  tamen  Apo- 
stolus  solum  ad  bonos  respicere,  de  qui- 
bus  nimirum  in  superioribus  locutus  fuit. 
Nam  diabolum  proxime  ex  adverso  sta- 
tuerat  tamquam  morlis  principem,  e  cu- 
jus  potestate  sint  eripiendi  captivi. 

Per  semen  Abrahae  qnidam  accipiunt 
totum  genns  electorum  ex  Judaeis  et 
gentibus.  Id  enim  est  spirituale  semen 
Abrahae,  juxta  iliud  Rom.  9.:  Qui  filii 
sunt  promissionis ,  aestimantur  in  se- 
mine.  Alii,  quod  est  probabilius,  carna- 
lem  Abrahae  posteritatem  intelligunt, 
non  quod  ea  sola  aut  tota  apprehendatur 
a  Christo,  sed  quia  peculiariter  ad  illum 
populum  pertinebant  promissiones  patri- 
bus  factae,  Paulo  teste  ad  Rom.  9.  et  15. 
Loquitur  autem  hoc  pacto  in  gratiam 
Hebraeorum,  ad  quos  scribit ;  cum  alio- 
qui  generaliter  ac  plane  dici  potuisst-t: 
Non  angclos,  sed  homines  apprehendit. 
Quamouam  id  etiam  observandum  est, 
Apostolum  tota  hac  Epistola  gentium  vo- 
cationem  prudenter  dissimulare,  sive  quod 
ejus  raentio  parura  grata  esset  Hebraeis, 
sive  quod  instituto  suo  non  necessaria. 

17.  Unde  debuit  per  omnia  fratribus 
similari.  Concludit  rationera  in  hunc 
raodum :  Christus  apprehendit  et  in  liber- 
tatem  vindicat  semen  Abrahae,  atque  in 
genere  homines  electos;  quod  quidem 
facit  eos  sanctificando,  velut  Pontifex,  ut 
mox  subjungitur ;  at  vero,  qui  sanctificat, 
et  qui  sanctificantur,  ex  uno  omnes,  id 
est,  ejusdem  naturae  sunt  et  conditionis, 
uti  supra  dictum  est;  debuit  ergo  Chri" 

stus  fratrihus  suis,  id  est  electis,  qui  cum 
ipso  futuri  srnt  ejusdem  regni  cuhaeredcs, 
ita  per  omnia  sJmilis  reddi,  ut,  quemad- 
modiim  illi  participaverunt  carni  et  san- 
guini ,  ipse  quoque  participaret  eisdem. 
Id  enim  est,  ejusdem  esse  cum  illis  na- 
turae  et  couditionis;  videiicet  iiominem 
esse,  eumque  mortalem,  et  miseriis  sub- 
jectum.  Nam  peccatum  et  ea,  quae  ad 
peccatum  inducunt,  ut  sunt  ignorantia, 
concupiscentia,  ejusque  motus,  quoniam 
negotio  sanctificationls  adversantur  po- 
tius,  quam  subserviunt,  liaudquaquam 
assumi  a  Cliristo  Pontifice  et  sanctifica- 
tore  nostro  debuerunt.  Unde  cap.  4.,  cum 
simili  prorsus  sententia  dixisset,  nos  ha- 
here  Pontificem  per  omnia  tentatum 
pro  similitudine  f  diserte  removet  pec- 
catum,  addendo  :  ahsque  peccato. 

Vt  miserieors  fieret,  et  fidelis  Ponti" 
fex  ad  Deum.  Explicatio  est  superioris 
argumenti  a  fine.  Pontificis  enim  partes 
sunt,  condulere  populo,  et  causam  ejus 
fideliter  et  ex  animo  apud  Deum  agere. 
Non  potuit  autem  Christus  condolere 
miseriae  nostrae,  et  ex  eo  commiseratio- 
nis  affectu  causam  nostram  agere  apud 
Deum,  nisi  naturae  simul  et  conditionis, 
hoc  est,  mortalitatis  nostrae  particeps 
epset.  Ita  cap.  4. :  Non  enim  hahemus, 
inquit,  Pontificem,  qui  non  possit  com- 
pati  infirmitatihus  nostris.  Nomen  Pon- 
tificis  attributum  Christo  frequens  occur- 
rit  in  hac  Epistola,  ubi  semper  Graece 
est  b.^y}z^t^c,y  id  est  princeps  sacerdo- 
tum,  summus  sacerdos. 

Ex  quo  sane  consequens  est,  esse  et 
alios  novi  testamenti  sacerdotes,  quorum 
Christus  sit  princeps.  Quod  oblter  anno- 
tamus  propter  haereticos,  hujas  Epistolae 
testimoniis  quibusdam  abuteutes  ad  ex- 
terminandum  sacerdotium  novae  legis  in- 
cruentum,  quod,  ex  institutione  Christi, 
per  ejus  ministros  in  Ecclesia  quotidie 
exercetur.  Jam  quod  ait:  ad  Deum,  di- 
minute  translatum  est  ex  Graeco :  xa 
TTpoc  Tov  ^sov ;  subauditur  enim  xaxa,  ut 
plenius  vertendum  fuerit,  quemadmodum 
infra  cap.  5. :  In  iis,  quae  sunt  adDeum, 
id  est,  ut  Erasmus  paraphrasi  reddidit : 


In  his,  quae  apud  Deum  forent  agenda. 
Quod  ipsum  explicatur  verbis  sequenti- 
bus  :  Ut  repropitiaret  delicta  populi. 
Graece:  ad  propitiandum,  id  est,  ad  ex- 
piandum  peccata  populi.  Sacerdotis  enim 
ofl&ciam  est,  Deum  populo  placatum  red- 
dere.  Populum  autem  dicit  vel  univer- 
sum  coetum  electorum,  vel  potius  eam 
gentem,  quam  pauio  ante  vocavit  semen 
Ahrahae,  cui  salus  fuerat  promissa. 

18.  In  eo  enim ,  in  quo  passus  est 
ipse  tentatus.  Male  et  contra  fidem  Grae- 
corum  exemplarium  et  veterum  Latino- 
rum  in  quibusdam  codicibus,  addita  con- 
junctione,  legitur:  passus  est  enim  et  ten- 
tatus.  Nec  amplius  est  in  Graeco,  quam : 
In  quo  enim  passus  est  ipse  tentatus. 
Quod  hunc  sensum  habet:  Per  hoc,  quod 
ipsimet  contigit  tentatum  esse  etc;  no- 
tandum  est  enim,  in  Graeco  non  esse 
aoristum  STca&£v,  qui  legitur  infra  cap.  5. 
et  13.,  et  1  Petr.  2.  atque  alibi,  quoties 
Scriptura  Christum  pro  nobis  passum  te- 
statur,  sed  praeteritum  TtETTOV^sv,  quo  so- 
lent  uti  Graeci,  dum  significare  volunt, 
cuipiam  aliquid  accidisse.  Quem  Grae- 
cismum  B.  Hieronymus  imitatur  epist.  85., 
dum  ait :  Quid  patitur  mensarum  et  vi- 
duarum  minister,  ut  etc,  id  est:  Quid 
ei  everiit?  Quid  illi  contigit?  Nam  illa 
ibi  est  vera  apud  Hieronymum  lectio,  a 
quibusdam  mutata,  quia  non  intellecta. 
Sensum  hunc  clare  expressit  Oecumenius. 
Sed  et  ipse  iocus  eum  postulat,  cum  alio- 
qui  sine  conjunctione  non  cohaereat  ora- 
tio,  nec  in  parte  sequenti  duo  repetantur 
verba:  qui  patiuntur  et  tentatur,  sed 
posterius  solum.  Illud  in  eo  causale  est, 
ut  Kom.  8. :  In  quo  infirmahatur  per 
carnem. 

Potens  est  eis,  qui  tentantur  succur- 
rere.  Sensus  Apostoli  est :  Christum  ex 
eo,  quod  ipse  tentatus  est,  posse,  id  est, 
idoneum  esse  et  accommodatum  ad  suc- 
currendem  aliis,  qui  tentantur.  Loqui- 
tur  de  Christo  ut  homine.  Est  autem  ho- 
mo  quisque  propensior  ad  opitulandum 
miseris,  si  et  ipse  miserias  fuerit  exper- 
tus.  Unde  dicit  illa  apud  poetam :  Non 
ignara  mali  miseris  succurrere  disco. 

Reslat  explicandum ,  de  qua  tentatione 
sermo  sit  in  utraqne  parte.  Sunt  enira, 
qui  Christum  tentatum  interpreteutur, 
^  hoc  est,  sollicitatum  ad  peccandum,  sive 
a  diabolo,  sive  a  Judaeis.  Alii  tentatum 
dicunt,  id  est,  interrogatum  atque  exa- 
miuatum  ab  iisdem,  ut  de  eo  caperent  ex- 
perimentum,  qui  esset,  quid  sciret,  quid 
ageret  aut  quid  posset.  Sed  illi  multo 
rectius,  qui  teiitationem  hauc  expouunt 
de  laborum,  dolorura,  mortis,  caetero- 
rnmque  malorum  perpessioue,  quod  his 
tentari  soleant  homines,  et  per  experien- 


tiam  cognosci,  quales  sint.  Hujusmodi 
suas  tentationes  agnovit  Christus,  dicens 
ad  discipulos :  Vos  estis ,  qui  perman^ 
sistis  mecum  in  tentationibus  meis,  Lne. 
22.  De  his  etiam  Jacobus  Apostolus  agit, 
cap.  1.  suae  Epist.  dicens :  Omne  gau~ 
dium  existimatej  cum  in  tentationes  va- 
rias  incideritis.  Denique  hoc  sensu  etiam 
infra  cap.  4.  dicit  Apostolus,  Christum 
fuisse  tentatum  per  omnia.  Gaeterum  in 
posteriori  parte  prorsus  apparet  intelligi 
tentationes  peccatorum ;  dixerat  enim  : 
Vt  repropitiaret  delicta  populi. 


CAPOT  TERTIUM. 

Undc,  fratres  sancti,  vocationis  coelestis  ^)  participcs,  considerate 
Apostolum  ^)  et  Pontificem  ^)  confessionis  nostrae ,  Jcsum ,  2.  qui  fidelis 
est  ei,  qui  fecit  illum,  sicut  et  Moses  in  omni  domo  ejus*).  3.  Amplioris 
enim  gloriae  iste  prae  Mose  dignus  est  habitus,  quanto  ampliorem  ho- 
norem  habet  domus,  qui  fabricavit  illam.  4.  Omnis  namque  domus 
fabricatur  ab  aliquo ;  qui  autem  omnia  creavit,  Deus  est^).  5.  Et  Mo- 
ses  quidem  fidelis  erat  in  tota  domo  ejus  tamquara  famulus  in  testi- 
raonium  eorum,  quae  dicenda  erant ;  6.  Christus  vero  tamquam  filius  in 
dorao  sua;  quae  domus  sumus  nos,  si  fiduciam  et  gloriam  spei  usque 
ad  finem  firmam  retineamus.  7.  Quapropter  sicut  dicit  Spiritus  san- 
ctus^):  Hodie  si  vocera  ejus  audieritis,  8.  nolite  obdurare  corda  vestra, 
sicut  in  exacerbatione  secundura  diera  tentationis  in  deserto ,  9.  ubi 
tentaverunt  me  patres  vestri  ^) ;  probaverunt  et  viderunt  opera  mea 
10.  quadraginta  annis;  propter  quod  infensus  fui  generationi  huic,  et 
dixi:  Semper  errant  corde.  Ipsi  autem  non  cognoverunt  vias  meas,  11. 
sicut  juravi  in  ira  raea  ^) :  Si  introibunt  in  requiera  raeara.  12.  Videte, 
fratres ,  ne  forte  sit  in  aliquo  vestruni  cor  raalura  ^)  incredulitatis ,  dis- 
cedcndi  a  Deo  vivo^^');  13.  sed  adhortaraini  vosmet  ipsos  per  singulos 
dies,  donec  Hodie  cognorainatur ,  ut  non  obduretur  quis  ex  vobis  falla- 
cia  peccati^^).  14.  Participes  enira  Christi^^)  effecti  suraus,  si  taraen 
initiura  substantiae  ejus  usque  ad  finem  firmum  retineamus  ^^) ,  15.  dum 
dicitur :  Hodie  ^^),  si  vocem  ejus  audieritis,  nolite  obdurare  corda  vestra, 


1)  Cap.  3,  14.  2)  Cap.  3,  4.  Joan.  17,  18.  20,  21,  3)  Cap.  5,  10.  21.  *)  Vers.  6. 
Cap.  4,  9.  1  Tim.  3,  15,  1  Petr.  2,  5.  9.  seq.  4  Mo?.  12,  5.-7.  ^)  Cap.  2,  10.  Eph.  3,  15. 
6)  Psalm.  94,  7.  8.  ')  2  Mos.  17,  2.  7.  «)  4  Mos.  14,  23.  28.  30.  35.  9)  5  Mos.  29,  18.  i») 
Cap.  10,  31.  5  Mos.  5,  22.  Matth.  10,  28.  ^O  1  Mos.  3,  13.  2  Thess.  2,  10,  12)  Cap.  1,  9. 
13)  Cap.  6,  12.  10,  36.  Rom.  8,  25.    i*)  Cap.  4,  7. 

quemadmodum  in  illa  exacerbatione.  16.  Quidam  enim  audientes  exa- 
cerbaverunt,  sed  non  universi,  qui  profecti  sunt  ex  Aegypto  per  Mosem. 
17.  Quibus  autem  infensus  est  quadraginta  annis?  Nonne  illis,  qui  pec- 
caverunt,  quorum  cadavera  prostrata  sunt  in  deserto^)?  18.  Quibus  au- 
tem  juravit  non  introire  in  requiem  ipsius,  nisi  illis,  qui  incrudeli^) 
fiierunt?  19.  Et  videmus,  quia  non  potuerunt  introire  propter  incre- 
dulitatem. 


SlMMVRlllI  CAPITIS  TERTII. 

Praefert  Christum  Mosi,  tamquam  Dominura  famulo.  Deinde  exemplo  Patrum,  qui  ob  incredu- 
litatem  terra  proraissa  exclusi  sunt,  deterret  Hebraeos  ab  apostasia  a  Christo,  ne  et 
ipsi  coelo  excludantur. 


1.  TJnde ,  fratres  sancti,  vocationis 
coelestis  participes.  His,  quae  proxime 
de  Christo  Pontifice  dixit,  aptam  et  bre- 
vem  subjicit  exhortationem ,  qua  fidem 
Hebraeorum  in  Christum  excitet,  simul- 
que  viam  paret  ad  aliam  doctrinae  par- 
tem.  Fratres  eos  appellat,  aut  secundum 
carnem,  sicut  Rom.  9.:  Pro  fratribus 
meis,  inquit,  qui  sunt  cognati  mei  se- 
cundum  carnem;  aut  fratres  religione, 
quomodo  passim  in  Apostolicis  literis 
fratres  vocantur  omnes  Christiani.  San~ 
ctos  autem  quo  sensu  eosdem  vocet,  satis 
in  aliarum  Epistolarum  commentariis  ex- 
plicatum  est.  Nam  etsi  n^n  singuli  fideles 
sancti  sint.  ipsa  tamen  Ecclesia  seu  fide- 
lium  societas  vera  pollet  sanctitate  et  ju- 
stitia.  Dicit  autem  coelestis  vocationis 
participes,  quod  ad  haereditatem  regni 
coelestis  a  Deo  vocati  sint;  non  quomo- 
documque,  sed  vocatione  efficaci  per  fidem 
in  Christum.   De  quo  subjungit : 

Considerate  Apostolum  et  Pontiflcem 
confessionis  nostrae,  Jesum.  Multi  co- 
dices  addunt  Christum,  prout  in  Graeco 
et  Syriaco  legitur.  Qnidam  interpretes 
Latini  pro  Apostolo  malunt  legatum,  et 
professionem  pro  confessione.  Sed  hae 
voces  Apostolus  et  confessio  adeo  tritae 
sunt  in  scholis  Christianis,  ut  improbum 
vidcatur  ac  parum  religiosum  alias  re- 


ponere.  Porro  genitivus  ille :  confessionis 
nostrae,  pendet  ab  utroque  nomine  prae- 
cedente  Apostolum  et  Pontificem.  Monet 
enim  Hebraeos  suos  Paulus,  ut  attente 
considerent  et  perpendant,  quiset  quan- 
tus  sit  Christus  Jesus,  et  quod  ejus  offi- 
cium.  Duplicem  enim  personam  sustinere 
Apostoli  et  Pontificis.  Apostoli  quidem, 
id  est,  legati  a  Patre  missi,  ad  annuntian- 
dum  salutem  et  pacem  populo  Judaico. 
Sic  enim  ipse  ait:  Non  sum  missus,  nisi 
ad  oves,  quae  perierunt  domus  Israel, 
Matth.  15.  Et  de  eo  Paulus:  Dico  Chri- 
stum  Jesum  ministrum  fuisse  circum- 
cisionis,  propter  veritatem  Dei,  ad  con- 
firmandas  promissiones  patrum:  gen- 
tes  autem  super  misericordia  honorare 
Deum,  Rom.  15. 

Ex  quibus  intelligitur ,  Christum  non 
gentium,  sed  Judaeorum  fuisse  Aposto- 
lum,  tametsi  ad  gentes  postea  suos  Apo- 
stolos  miserit.  Pontificis  autem  gerit  per- 
sonam ,  quatenus  Deum  populo  reddit 
propitium ,  idque  sacrificio  sui  corporis 
oblato  in  cruce,  sicut  infra  docebit  Apo- 
stolus.  Hoc  autem  officium  non  solis  im- 
pendit  Judaeis,  sed  omnibus  electis. 

At  quo  sensu  vocatur  Apostolus  et 
Pontifex  confessionis  nostrae?  Qnidam 
sic  exponunt:  Quem  nos  Apostolum  et 
Pontificem  confitemur.  Alii  sic:  Aposto- 


9  4  Mos.  14,  29.  32.  33.  36.     2)  5  mos.  1,  32.  45. 

lum  et  Pontificem  nostrae  confessionis, 
id  est,  fidei  seu  doctrinae,  quam  nos  pro- 
fitemur.  Quae  est  Graecorum  interpreta- 
tio,  eademque  germanior.  Nam  et  infra 
cap.  4.  et  10.  confessionem  accipit  Apo- 
stolus  ad  hunc  modum,  scilicet  pro  fide 
confessa.  Similiter  alibi,  ut  2  Cor.  9.  et 
1  Tim.  6.  Vocabatur  autem  fides  con~ 
fessio,  quod  eam  publice  profiterentur 
fideles,  quando  baptismi  mysteriis  initia- 
bantur.  Erat  ergo  Christus  confessionis 
eorum  Apostolus,  quia  doctrinam  fidei, 
quam  tenebant  et  profitebantur,  ipse  per 
se  eis  annuntiaverat.  Erat  et  Pontifex 
confessionisipsorum,  quoniam  et  hoc  Pon- 
tificis  est,  verae  religionis  doctrinam  po- 
pulo  confitendam  tradere. 

2.  Qui  fidelis  est  ei,  qui  fecit  illum. 
Id  est:  qui  constituit  eum ,  quomodo 
vertit  Erasmus.  Fecit,  inquam,  seu  con- 
stituit  Apostolum  et  Pontificem.  Ita  1 
Reg.  12. :  Dominus,  qui  fecit  Mosem  et 
Aaron,  id  est,  constituit  praefectos  po- 
puli.  Non  ergo  significatur  his  verbis, 
Christum  esse  facturam  Dei,  quod  tamen 
Cathoh*co  sensu  concedi  potest,  si  respi- 
ciatur  ad  humanam  ejus  naturam;  sed 
factum  esse  Apostolum  et  Pontificem, 
quod  ante  non  erat;  sicut  et  cap.  1.  di- 
citur  melior  angelis  effectus.  Qua  ratione 
etiam  Petrus  Act.  2.  de  eo  pronuntiat, 
quod  Dominum  eum  et  Christum  fecit 
Deus.  Fidelis  est  autem  ei,  qui  prae- 
fecit  ipsum,  idestDeo,  utqui  nihil  faciat 
extra  voluntatem  ejus,  nec  aliud  spectet 
quam  utilitatem  ejus  et  gloriam.  Notan- 
dum,  e  Graeco  verti  posse :  Quod  fidelis 
sit  ei,  quomodo  verterunt  Erasmus  ct 
Hentenins,  ut  significetur,  quid  de  Christo 
Apostolo  et  Pontifice  suo  considerare  de- 
beant  Hebraei,  nempe  quod  sit  .fideles  ei, 
qui  fecit  ipsum,  sicut  etc.  Sed  vulgata 
versio  magis  praebet  locnm  sequenti  pro- 
bationi :  Amplioris  enim  etc,  quemad- 
modum  bene  observavit  Adamus. 

Sicut  et  Moses  in  omni  domo  ejus. 
Graece:  Iti  tota  domo  ejus,  quomodo 
vertit  infra  v.  5.  Respicit  Apostohis  ad 
locum  Num.  12.,  ubi  Deus  ipse  de  Mose 
sic  loquitur:    Qui  in  omni  domo  mea 


fidelissimus  est,  Hebraice  fidelis.  Hic  de 
constructione  nonnulla  disceptatio  est. 
Recentiores  enim  quidam  partem  hanc: 
in  omni  domo  ejus ,  referunt  ad  illud 
praecedens:  Qui  fidelis  est ,  ut  hic  sit 
ordo  syntaxeos :  Qui  fidelis  est  ei ,  qui 
fecit  eum-,  fidelis,  inquam,  in  tota  do- 
mo  ejus,  sicut  et  Moses.  Contra  plerique, 
tam  Graeci,  quam  Latini,  referunt  ad 
Mosem:  sicut  et  Moses  in  tota  domo 
ejus  fidelis  fuit.  Et  hi  sine  dubio  rectius, 
nun  sohim  quia  consonat  hoc  cum  verbis 
modo  citatis  ex  libro  Num.,  nec  non  cum 
iis,  quae  hic  paulo  iuferius  habentur,  ubi 
de  Mose  id  ipsum  repetitur,  verum  etiam, 
multoque  certius  ex  eo,  quia  manifeste 
distinguit  Apostolus  in  consequentibus 
inter  Mosem  et  Christum,  respectu  domus 
Dei;  quod  nimirum  Moses  fuerit  fidelis 
in  tota  domo  ejus ,  tamquam  famulus; 
Christus  vero  tamquam  filius  super  do- 
mum  ejus  fuerit  constitutus.  Hoc  enim 
discrimen  efflagitant  Graecae  praeposi- 
tiones,  quibus  illic  Apostohisutitur,  quem- 
admodum  eo  loco  ostendimus.  Domus 
Dei  familia  Dei  intelligitur,  id  est,  popu- 
lus  Israeliticus  Deum  habens  Dominum, 
sicut  nunc  populus  Christianus,  ut  infra 
significatur  ibi :  Quae  domus  sumus  nos. 
Quamquam  interdum  idem  ille  populus  a 
suo  progenitore  domus  Jacob  et  domus 
Israel  vocatur  in  Psalmis  et  alibi. 

Est  igitur  haec  Apostoli  sententia: 
Christum,  a  Deo  constitutum  Apostolum 
et  Pontificem,  fideliter  in  utroque  munere 
versatum  esse;  quemadmodum  Moses  in 
administratione  populi  Israelitici  sibi 
credita  fidelem  se  praestitit.  Confert 
Christum  cum  Mose,  et  quasi  in  eodera 
gradu  collocat,  quo  facilius  ad  id  progre- 
diatur,  quod  instituit,  ut  videlicet  Chri- 
stum  supra  Mosen  extoUat. 

Sed  dices:  Dudum  demonstravit  Chri- 
stum  angelis  esse  majorem;  quid  igitur 
nunc  laborat,  ut  eum  anteponat  Mosi, 
quem  utique  angehs  esse  minorem  in 
confesso  est?  Respondeo,  tanti  nominis 
apud  Judaeos  Mosen  fuisse,  qui  ex  Aegy- 
ptiaca  servitute  eos  eduxerat,  qui  legem 
dederat,  qui  tot  mirabilia  patrarat,  deni- 

que  qui,  tamquam  intimus  Dei  amicus, 
ore  ad  os  cum  eo  fuerat  Jocutus,  ut  facile 
in  eam  ducerentur  opinionem,  qua  puta- 
rent  illum  angelis  praestare,  quos  Scri- 
ptura  non  amicos  Dei,  sed  ministros  ap- 
pellat.  Opus  igitur  fuit,  ut  propriis  argu- 
mentis  doceret  Apostolus ,  qaanto  Chri- 
stus  sit  Mose  major.  Facit  autom  id  ar- 
gumentis  duobus,  quoram  unum  est,  quod 
proxime  seqaitur. 

3.  Amplioris  enim  gloriae  iste  prae 
Mose  dignus  est  hahitus.  Genitivum  Grae- 
cum  retinuit  interpres,  cum  Latina  consue- 
tudo  potius  ablativum  postulet:  Ampliore, 
seu  majore  gloria  dignus.  Quamquam  et 
Latinus  Poeta,  Graecam  phrasim  imita- 
tus,  dixit:  Magnorum  haud  indignus 
avorum.  Supplendum  est  aufem :  Tanto 
ampliore  glorla  etc,  ut  respondeat  ei, 
quod  sequitur :  Quanto  ampliorem  ho- 
norem  hahetdonius,  quifahricavitillam. 
Rursum  interpres  genitivum  retinuit  do~ 
mus ,  Graece  tou  qX''/.q^.  Qua  re  malti 
Latinorum  expositorum  decepti,  mire  su- 
darnnt  in  eruendo  sensu  hiijus  partis. 
Erasmus  planissime  totam  periodum  ver- 
tit  ad  hunc  modum :  Tanto  namque  ma- 
jore  gloria,  quam  Moses,  hic  dignus  est 
hahitus,  quanto  majorem  hahet  hono- 
rem  is,  qui  construxit  domum,  quam 
ipsa  domus.  Ostendit  Apostolus  hac  parte, 
quid  considerare  velit  suos  Hebraeos ; 
scilicet,  Christum  in  sacris  literis  ampliori 
gloria  et  honore  dignum  habitum,  id  est, 
amplius  multo  honorari,  quam  Mosen,  ut 
qui  describatur  opifex  illius  domus ,  in 
qua  Moses  fidelis  fuisse  raemoratur ;  cum 
e  diverso  Moses  tantum  fuerit  pars  quae- 
dam  ejusdem  domus,  utpote  unus  ex  po- 
pulo  Dei,  cui  praefectus  erat.  Absque 
dubio  autem  opifex  et  architectus  sua 
domo  major  est,  ut  efficiens  ejus  causa. 
Materialem  domum  hic  quidem  intelligit 
Apostolus,  sed  ab  ea  ratiocinationem  no- 
stram  traducit  ad  domum  analogicam, 
cujusmodi  fuit  Israeliticus  populus,  opi- 
ficem  habens  Deum. 

4.  Omnis  namque  domus  fahricatur 
dh  aliquo.  Quasi  dicat:  NuIIa  domus 
fabricat  se  ipsam,  sed  ab  alio  fabricatur. 


Hic  quoque  de  materiali  domo  loquitur, 
quod  tamen  de  analogica  domo  similiter 
vult  intelligi,  id  est  de  populo,  cui  prae- 
fectus  fuit  Moses. 

Qui  autem  omnia  creavit,  Deus  est. 
Elegantius  in  Graeco,  retenta  metapbora : 
Qui  autem  omnia  fahricavit,  seu  con- 
struxit,  Deus  esf.  Item  Syrus :  aediflca- 
vit.  Introducitur  enim  in  Scripturis  Deus 
ut  faber  et  artifex ,  qui  a  fundameutis 
hanc  mundi  raachinam  suis  manibus  ex- 
struxerit,  Psalra.  8.  et  10.,  et  alibi  saepe. 
Nullam  quidem  hic  Scripturam  profert 
Apostolus,  qua  probet,  Christum  fuisse 
ejus  domus  opificem,  in  qua  Moses  ver- 
sabatur;  sed  ex  iis,  quae  primo  capite 
dixit,  intelligendum  relinquit,  Christum 
esse  Deum,  rerum  omnium  auctorem.  Ibi 
naraque  de  eo  dictum  est :  per  quem  fe- 
cit  et  saecula.  Item :  portans  omnia 
verho  virtutis  suae.  Et  illud  denique  e 
Psalmo :  Tu  in  principio,  Domine,  ter- 
ram  fundasti,  et  opera  manuum  tua- 
rum  sunt  coeli.  Qui  autem  coelum  et 
terram  fecit,  omnia  fecit. 

Interim  adversus  Arianos  observa, 
quam  hic  aperte  significet  Apostolus, 
Christum  esse  Dcum,  qui  omuia  creavit. 
Nisi  enim  hoc  de  Christo  interpreteris, 
nulla  ratione  constare  poterit  hujus  loci 
probatio.  Simul  attende,  quo  considera- 
tionem  Hebraeorum  perducat  de  Christo 
Apostolo  et  Pontifice.  Nam  semota  pau- 
lisper  disputatione  de  Pontifice ,  cui  in 
sequentibuslocum  servat,  docet,  Christum 
in  eo  quidem,  quod  Apostolus  fuit  Ju- 
daicae  gentis,  aliquid  habere  cummune 
cum  Mose,  qui  in  eo  populo  simile  ges- 
sit  officiura,  videlicet  divinae  voluntatis 
ad  populum  interpres;  caeterum  in  ipso 
aliud  etiam  ac  praecipue  spectandum, 
quo  longe  supra  Mosem  emineat,  quod 
nimirum  Deus  sit,  omnium  rerum  effector, 
et  proinde  etiam  illius  domus  fabricator, 
in  qua  Moses,  ut  pars  et  membrum  quod- 
dam,  etsi  aliis  praepositum ,  comprehen- 
datur.  Tamquam  uno  verbo  dicat:  Chri- 
stus  Mosem  fecit ;  igitur  eo  major  est,  et 
tanto  quidem,  quanto  major  opifex  opere. 

5.  Et  Moses  quidem  fidelis  erat  in 

tota  domo  ejus,  tamquam  famulus.  Hoc 
alterum  est  argumentum,  quo  Cbristum 
ostendit  Mose  majorem  esse.  Utitur  au- 
tem  Graeca  voce  ^spaTKJuv,  quae  famu- 
lum  seu  ministrum  sigaificat,  cum  in  He- 
braeo  sit  servus,  Num.  12.,  ad  quem  lo- 
cum  adhuc  Apostolus  respicit.  Unde  et 
Hieronymus  ibi  vertit:  At  non  talis  ser^ 
vus  meus  Moses,  qui  etc.  Verum  scri- 
ptor  Epistolae  suo  more  Scripturam  al- 
legat  juxta  versionem  LXX.  interpretum, 
apud  quos  eo  loco  '&spa'iiov,  non  bouXoc, 
legitur.  Idque  forte  eo  magis  Paulo  pla- 
cuit,  ne  servi  nuncupatione  nimium  de- 
primere  Mosem  existimaretur.  Itaque 
satis  habuit  eum  ministrum  appellare, 
quomodo  familiae  cujuspiam  dispensator 
minister  est  domini,  a  quo  familiae  cura 
ei  demandata  est. 

In  testimonium  eorum,  quae  dicenda 
erant.  Non  liquet,  utrnm  haec  pars  re- 
ferenda  sit  ad  illud  anterius:  Fidelis 
erat ,  an  ad  istud  posterius :  tamquam 
famulus.  Nisi  quod  aptius  conjungi  vi- 
deatur  cum  illo  priore,  ut  sit  sensus :  Mo- 
sem,  non  ut  dominum,  sed  ut  famulum  in 
tota  illa  domo  Israelitica  fideliter  ver- 
santem,  bona  et  integra  fide  retulisse  po- 
pulo ,  quaecumque  a  Deo  jubebatur  illi 
nuntiare.  Quem  constructionis  ordinem 
conspicere  est  in  Syra  versione.  Partem 
hanc  Erasmus  in  paraphrasi  trahit  ad 
Christum  et  Evangelium,  significans  eam 
ita  supplendam :  Quae  dicenda  erant  a 
Christo.  Moses,  inquit,  typos  tantum  ac 
umbras  rerum  adferebat  earum,  quas  post 
Christus  erat  explicaturus.  Unde  et  ver- 
tit:  Quae  post  dicenda  erant.  Atqui  in 
textu  nihil  est,  quod  ad  hunc  sensum  in- 
vitet.  Imo  vero  participium  Graecum  Aa- 
ATfjOrjoofJiEvcav  rem  paulo  post  futuram  de- 
signat,  ut  proinde  non  alia  significentur, 
quam  quae  ab  ipso  Mose  dicenda  erant 
ad  populum.  Quod  intelligens  Syrus  in- 
terpres ,  ita  supplevit :  Quae  dicenda 
erant  per  manum  ipsius,  id  est  per  ip- 
sum,  scilicet  Mosen. 

Sensus  igitur  est,  quem  dixi,  Mosen 
fideliter  functum  fuisse  officio  perferendi 
ad  populum  mandata  Dei.    Nam  quod 


ait :  In  testimonium  sive  in  testificatio- 
nem,  idem  est,  quod  in  annuntiando  et 
exponendo ,  vel  potius  ad  annuntian- 
dum  et  exponendum;  ut  subaudiatur 
constitutus,  aut  simile  quid.  Neque  enim 
testimonium  in  sacris  literis  solum  intel- 
ligitur,  ubi  testes  adhibentur  ad  proban> 
dum  aliquid,  sed  saepe  sumitur  pro  nuda 
cujuspiam  asseveratione,  praesertim  si 
ejus  auctoritas  fidem  mereatur,  ut  Joan. 
1.,  ubi  de  Joanne  Baptista  dicitur:  Hic 
venit  in  testimonium,  ut  testimonium 
perhiberet  de  lumine ,  id  est,  venit  ut 
praeco  ad  annuntiandum  hominibus  veram 
lucem  y  quae  est  Christus.  Ita  Christus 
ipse  de  se  apud  Pilatum :  Ad  hoc,  inquit, 
ve7ii  in  mundum,  ut  testimonium  per~ 
hibeam  veritati,  Joan.  18.,  id  est,  ut  pa- 
lam  praedicem  hominibus  veritatem. 

6.  Christus  vero  tamquam  filius  in 
domo  sua.  Graece  et  Syriace :  Super 
domum  suam.  Sunt  enim  tam  in  Graeco, 
quam  Syriaco  praepositiones  diversae  in 
hac  parte,  ubi  de  Christo  agitur,  et  in 
superiore,  ubi  de  Mose.  Et  eadem  phrasi 
dicitnr  Christus  sacerdos  magnus  super 
domum  Dei,  infra  cap.  10.  Est  autem 
hic  sermo  imperfectus ,  quem  Erasmus 
sua  versione  ita  perficit:  At  Christus 
tamquam  filius  administravit  domum 
ipsius.  Alius  quidam  sic:  Christus  au- 
tem,  ut  filius,  qui  domui  suae  praeest. 
Verum  respicienti  ad  pariem  praeceden- 
tem  potius  videbitur  hoc  modo  supplen- 
dum,  quod  hic  dicitur :  Christus  autem 
fidelis  fuit,  tamquam  filius  constitutus 
super  domum  suam.  Sic  enim  ipse  Chri- 
stus  loquitur  in  eo  Psalmo,  in  quo  ei  di- 
citur:  Filius  meus  es  tu.  Ego,  inquit, 
constitutus  sum  rex  ab  eo  super  Sion 
montem  sanctum  ejus,  praedicans  prae- 
ceptum  ejus.  Ubi  observa,  eandem  esse 
Graecam  praepositionem,  quae  hoc  loco, 
eidemque  casui  junctam. 

Caeterum,  quod  Erasmus  vertit  ipsius, 
et  non  suam,  quasi  possit  etiam  ad  Pa- 
trem  referri,  non  recte  se  habet.  Nam  in 
Graeco  relativum  est  reciprocum  auTOu^ 
cum  aspiratione,  id  est  sui  ipsius;  sicut 
et  apud  Matthaeum  sub  finem  cap.  7.  se- 

mel  et  iterum:  Qui  aedificavit  domum 
suam,  non  ipsius.  Sed  bene,  quod  in 
paraphrasi  id  correxit,  urgens  ac  repe- 
tens,  quod  Christus,  ut  filius,  versatus 
fuerit  in  domo  sua,  quodque  suam  ipsius 
domum  administraveiit.  Eadem  enim  est 
domus  Dei  et  Christi,  Patris  et  Filii. 

Hic  igitur  inter  Mosen  et  Christum, 
curam  et  administrationem  habentes  do- 
mus  Dei,  tres  indicantur  differentiae,  qui- 
bus  excellentia  Christi  prae  Mose  decla- 
ratur.  Prima,  quod  Moses  tamquam  famu- 
lus,  Christus  tamquam  filius  administra- 
tionem  habuerit.  Secunda,  quod  ille  fidelis 
inDomini,  iste  in  domo  eua.  Tertia,  quod 
ille  tantum  in  domo,  hic  etiam  supra  do- 
mum.  Nam  etsi  Christus  quoque  famulus 
ac  servus  Dei  fuerit  per  naturam  assum- 
ptam,  dicente  Apostolo,  quod  semet  ipsum 
exinanivit,  formam  servi  accipiens  Phii. 
2.,  atque  hac  ratione  dici  possit  in  domo 
Domini  versatus,  quoniam  tamen  idem 
ipse  Dei  Filius  est,  manifeste  et  ex  omni 
parte  constat  discrimen  jam  datum.  In 
eo  namque  Christus  ut  Filius  Dei  consi- 
deratur,  qua  ratione  supremus  est  omnium 
Dominus. 

Addamus  et  quartam  differentiam  hic 
insinuatam,  quod  Moses  in  domo  veteri, 
Christus  super  domum  novam  cunstitutus 
sit,  id  est,  super  Ecclesiam  novi  testa- 
menti.  Sic  enim  consequenter  eam  do- 
mum  exponit  Apostolus ,  dicens :  Quae 
domus  sumus  nos.  Addi  potest  et  quinta, 
consequens  ex  superioribus,  quod  Moses 
tulerit  legem  non  suam,  sed  Dei,  in  cujus 
domo  versabatur ;  ut  proinde  nec  proprie 
legislator  fuerit,  sed  tantum  alienae  legis 
ad  populum  annuntiator  ac  perlator; 
Christus  vero,  velut  domus  suae  dominus, 
suam  ac  propriam  legem  tulerit,  ideoque 
projDrie  legislator  sit,  ac  dici  debeat. 

Quae  domus  sumus  nos.  Graece :  Cu- 
jus  domus  sumits  nos.  Syriace :  Et  do- 
mus  ejus  nos  sumus.  Significat,  fideles 
esse  domum  Christi,  quod  eam  tamquam 
familiam  suam  Christus  Dei  Filius  regat, 
et  in  ea  per  fidem  habitet;  sicut  dicitur 
Pbil.  3.   Haec  Christi  Ecclesia  est,  quae 


alibi  domus  Dei  vocatur,  ut  Joan.  2.  et 
1  Tim.  3. 

;S^  fiduciam  et  gloriam  spei  usque  ad 
finem  firmam  retineamus.  Lateus  est 
transltus  ad  exhortationem ,  qua  aperte 
quidem  ad  spei  perseverantiam ,  tacite 
autem  ad  fidem  retinendam  Hebraeos  ex- 
citat.  Atque  in  eo  argumento  persistit 
paene  usque  ad  finem  proximi  capitis. 
Pro  fiducia  Graece  est  napprpia.  Quae 
quamquam  apud  auctores  Graecos  fere 
significetlibertatem  etloquendi  audaciam, 
saepe  tamen,  praesertim  in  Apostolicis 
literis,  accipitur  pro  fiducia  seu  confiden- 
tia,  qua  quis  cum  securitate  quadam  fer- 
tur  in  bonum,  quod  sperat. 

Gloriam  interpres  pro  gloriatione  po- 
suit,  sicut  habetur  in  Graeco  et  Syriaco. 
Vocat  autem  Apostolus  gloriationem  spei, 
vel  ipsam  spem,  de  qua  gloriamnr,  quo- 
modo  nonnulli  intellexerunt  illud  Rom.  5. : 
Gloriamur  in  spe  gloriae  filiorum  Dei ; 
vel  gloriationem,  qua  cum  gaudio  felices 
nos  praedicamus  ob  spem  certam  coele- 
stium  bonorum;  quomodo  idem  locus 
Epist.  ad  Rom.  rectissime  intelligitnr. 
Cum  enim  Hebraei  ex  fide  spem  atque 
fiduciam  de  bonis  promissis  animo  con- 
cepissent,  ac  de  ea  spe  auderent  etiam 
palam  gloriari ,  hortatur  eos  Apostolus, 
ut  non  modo  fiduciam  illam,  verum  etiam 
gloriationem  islam  usque  ad  exitum  vitae 
firmam  et  inconcussam  retineant.  Nec 
moveat,  quod  Graecum  adjectivum  psPaiav, 
firmam,  non  ad  gloriationem,  quod  Graece 
est  y.a()yr^\ia,  neutri  generis,  sed  tantum 
ad  fiduciam,  izappriQiav,  referri  posse  vi- 
deatur.  Refertur  enim  ad  utrumque  per 
zeugma  quoddam ,  etsi  minus  usitatum. 
Neque  enim  scriptores  sacri  semper  ex- 
actam  servant  rationem  grammaticae.  Id 
moneo,  ne  quis  codicibus  Graecis  facile 
mendum  adscribat. 

Porro  nequaquam  ex  hac  Apostoli  sen- 
tentia  consequens  est,  solos  eos,  qui  per- 
severatnri  sunt,  id  est  solos  electos,  esse 
in  Ecclesia ;  quasi  sentiat,  non  aliter  nos 
esse  dominn  Christi,  nisi  spem  firmam 
usque  ad  finem  teneamus.  Tantum  enim 
id  vult,  frustra  nos  esse  domum  Dei,  nisi 

fiduciam  etc.  Nam,  ut  dictum  est,  ad  per- 
severantiam  hortatur  Hebraeos,  ne  inutile 
eis  sit,  bene  incepisse;  quasi  dicat:  Si 
non  perseveraveritis,  perinde  vobis  erit, 
atque  si  numquam  fueritis  domus  Dei. 

Sunt,  qui  Apostolum  interpretentur  de 
domo  stabili,  et  cum  Christo  permansura ; 
sed  hic  sensus  principium  petere  videtur. 
Priorem  autem  sensum  confirmat  seimo 
plane  similis,  infra  hoc  cap. :  Participes 
enim  Christi  effecti  sumus,  si  tamen  etc. 

Ex  utraque  autem  senteniia,  sicut  et 
ex  omnibus  Scripturis,  nos  ad  perseveran- 
tiam  exhortantibiis,  clarissime  refelluntur 
hujus  temporis  errores,  fidem  ac  justitiam 
semel  habitam  amitti  non  posse,  et  unum- 
quemque  Christianum  certo  credere  de- 
bere,  quod  sit  praedestinatus ,  et  vitam 
aeternam  habiturus.  Quorsum  enim  ex- 
hortatio,  ne  araittas,  quod  amittere  non 
potes,  quodque  certa  fide  tenes  te  non 
amissurum  ?  Unde  stupenda  est  sectario- 
rum  impudentia,  qui  ex  hoc  eodem  loco 
fidem  suam  specialem  stabilire  non  ve- 
rentur;  quasi,  quicumqne  recte  confidit 
et  sperat,  certus  esse  debeat,  se  id,  quod 
sperat,  infallibiliter  consecuturum ,  cum 
possit  suo  vitio  re  sperata  frustrari. 

7.  Quapropter  sicut  dicit  Spiritus 
sanctus.  Coeptam  exhortationem  prose- 
quitur,  denuntians  interitum  et  exclusio- 
nem  a  requie  promissa,  si  non  in  fide  et 
obedientia  Christi  permaneant.  Facit  au- 
tem  id  adductis  in  medium  verbis  Davi- 
dis  e  Psalm.  94.,  quibus  ille  patres  eorum 
simili  quodam  modo  cohortatus  fuit  ad 
audiendiam  vocem  Domini.  Caeterum  pen- 
det  oratio  usque  ad  eum  locum  :  Videte  fra- 
tres;  ut  non  inepte  quidam  admoneant,  to- 
tum,quodiuterceditabeaparte:^^m^c?ici< 
etc,  includendum  esse  parenthesi.  Sicenim 
coniextus  redditur  magis  dilucidus.  Citat 
autem  Apostolus  auctorem  testimonii 
Spiritum  sanctum,  non  Davidem,  non 
quasi  dubium  sit,  an  a  Davide  conscri- 
ptus  sit  Psalmus ;  id  enim  affirmat  cap. 
sequenti;  sed  quo  majori  cum  reverentia 
testimonium  suscipiatur ,  magisque  mo- 
veat  eos,  quorum  causa  adducitur.  Utrum- 
que  Christus  expressit  int^rrogatione  sua 


Matth.  22. :  Quomodo  David  in  spiritu 
vocat  eum  Dominum  ?  Ideo  nempe, 
quia  non  a  semet  ipsis,  sed  a  Spiritu  san- 
cto  inspirati,  locuti  sunt  sancti  Dei  homi- 
nes.  2  Petr.  1. 

8.  Hodie  si  vocem  Ejus  audieritis, 
nolite  obdurare  corda  vestra.  Refert 
Apostolus  haec  verba,  non  ut  dicta  gene- 
raliter  ad  omnes  cujuscumque  temporis 
Judaeos,  aut  generalius  ad  omnes  homi- 
nes,  sed,  ut  superius  indicavi,  ad  Israeli- 
tas,  qui  erant  tempore  Davidis.  Tale  enim 
est,  quod  dicit:  Sicut  his  verbis  olim 
Spiritus  sanctus  per  Davidem  admonuit 
populum  Israeliticum,  ne  per  infidelita- 
tem  recederet  a  Deo,  sic  et  ego  vos  mo- 
neo,  videlicet  meis  verbis  infra  positis : 
Videte ,  fratres,  ne  forte  etc.  Itaque 
adverbium  hodie  de  eodem  tempore  ex- 
ponendum  est;  ac  fortasse  pertinet  ad 
certum  quendam  diem,  quo  ad  festum 
aliquod  celebrandum  populus  erat  con- 
vocatus ;  quasi  dicat  David :  Hoc  die 
festo,  si  vocem  ejus  etc.  Sic  enim  post 
Hesselium  exponit  Adamus.  Quamquam 
Apostolus  in  sequentibus,  haec  eadem 
allegorice  tractans,  ad  omnes  fideles,  et 
ad  omne  tempus  hujus  vitae  accommodat. 

Sed  quid  sibi  vult  exhortatio  Psalmi- 
stae:  Si  vocem  Ejus  audieritis,  noJite 
obdurare  corda  vestra;  cum  eo  ipso 
corda  sua  non  obdurent,  si  vocem  ejus 
audiant?  Audire  enim,  usitatissimo  more 
Scripturae,  est  obedire.  Unde  et  Pagni- 
nus  vertit:  Si  voci  Ejus  obtemperaveritis. 
Sic  in  Psalm.  80.:  Et  non  audivit  po^ 
pulus  meus  vocem  meam ,  id  est  non 
obedivit.  Et  apud  Evangelistas :  Hic  est 
filius  meus  dilectus ;  ipsum  audite.  Et : 
Qui  vos  audity  me  audit.  Eespondeo, 
non  minus  usitatam  esse  in  Scripturis 
simplicem  et  ab  obedientia  abstractam 
ejusdem  verbi  significationem,  secundum 
quam  facillima  est  expcsitio :  Si  audie- 
ritiSj  id  est,  auditu  perceperitis  vocem 
Domini  sonantem  in  auribus  vestris  per 
ora  Prophetarum  ac  ministrorum  ejus, 
nolite  adversus  eam  corda  vestra  obdu- 
rare  j  sicuti  quondam,  audita  voce  Do- 
mini  legem  dautis,  corda  sua  obdurarunt 

patres  vestri  in  deserto ;  de  quibus  infra 
dicitur :  Quidam  enim  audientes  exacer- 
baverunt. 

Dici  etiam  potest,  ita  dictum:  Si  vo- 
cem  Ejus  audieritis ,  riolite  ohdurare 
etc.  sicnt  Christus  Joan.  14. :  Si  diligitis 
me,  mandata  mea  servote ,  ut  sensus 
sit:  Si  vocem  Domini  auditis  ,  id  est,  si 
vere  estis  obedientes  voci  ejus,  id  factis 
in  posterum  declarate ,  ac  nolite  posthac 
obdurare  corda  vestra ,  sicut  patres  vestri 
fecerunt  in  deserto.  Sed  utrique  huic  in- 
tellectui  videtur  obstare  distinctio  ver- 
suum,  quae  est  in  codicibus  Hebraeis, 
ubi  pars  illa :  hodie  si  vocem  Ejus  au~ 
dieritis ,  cum  verbis  superioribus  in  eun- 
dem  versum  concluditur,  hoc  mpdo :  Quia 
ipse  est  Dominus  Deus  noster,  et  nos 
populus  pascuae  ejus  et  grex  manus  ejus, 
hodie  si  vocem  ejus  audieritis.  Qui  ver- 
sus  a  sequeutibus  separatus,  totidem  ver- 
bis  legitur  in  Psalterio,  quod  Hieronymus 
ex  Hebraeo  convertit. 

Unde  quidam  recentiores  hanc  Hebraeo- 
rum  distinctionem  secuti,  sen^^um  faciunt, 
qui  videtur  obvius  :  Ipse  est  Deus  noster, 
et  nos  populus  ejus ,  si  tamen  kodie 
vocem  ejus  audierimus.  Sed  habet  hic 
sensus  incommodum,  quod  secundam  per- 
sonam  mutet  in  primam,  audieritis  in 
audierimus.  Qaocirca  alii  particulam  si 
per  utinam  exponnnt ,  sicut  accipitur 
Luc.  19.:  Si  cognovisses  et  tu.  Verum 
hujusmodi  contortis  interpretationibus  ni- 
hil  est  opus.  Neque  tanti  facienda  est 
illa  codicum  Hebraeorum  distinctio,  quae 
non  a  sacris  auctoribus  emanavit,  sed 
multo  post  adventum  Salvatoris  a  Ju- 
daeorum  Rabbinis ,  quos  Massorytas  vo- 
cant,  facta  est,  ut  ipsi  etiam  Judaei  con- 
fitentur.  Quo  fit,  ut  non  solum  apud 
LXX.  interpretes,  verum  apud  alios  quo- 
que,  qui  sacros  libros  ex  Hebraeo  tran- 
stulerunt  in  Graecum ,  diversa  distin- 
ctio  passim  reperiatur.  Qua  de  re  con- 
sule  Genebrardum  docte  disserentem  in 
Epistola  ad  lectorem  praefixa  ipsius  in 
Psalterium  commentariis. 

Maneat  ergo  prima  responsio ,  verbum 
audiendi   generaliter    accipi    secundum 


primaevam  ejus  ac  notissimam  significa- 
tionem,  maxime  quando  huc  invitat  et 
cogit  nos  Apostolus,  non  eo  solum,  quod 
illa  verba :  Hodie  si  vocem  Ejus  audie- 
ritis ,  manifeste  sub  uno  versu  connectit 
sequentibus :  Nolite  ohdurare  corda  ve- 
stra,  idque  non  semel,  sed  tertio;  verum 
etiam,  quia  cap.  sequ.,  ad  haec  verba 
Psalmi  respiciens,  ita  scribit:  Sed  non 
profuit  illis  sermo  auditus,  non  ad- 
mistus  fidei  ex  iis,  quae  audierunf.  Ubi 
procul  dubio  audientiam  ab  obedientia 
separat. 

Porro  sciendum ,  nonnullos  hanc  par- 
tcm  ita  accipere,  tamquam  Deus  Pater 
de  Filio  loquatur  ad  Judaeos,  admonens, 
ut,  audita  ejus  voce  in  assumpta  carne 
loquentis,  praestent  ei  obedientiam.  Unde 
et  in  praecedentibus  ejusdem  Psalmi 
contineri  dicunt  exhortationem  ,  qua  po- 
pulus  Judaicus  excitatur  ad  salutare 
suum,  id  est  Christum ,  quum  venerit, 
recipiendum  et  adoranduro.  Qui  sensus 
haud  dubie  pius  est  et  appositus ,  sed 
utrum  literalis  ,   hic  non  disquiro. 

Jam  quod  ait :  Nolite  obdurare  corda 
vestra ,  tale  est,  ac  si  diceret:  Nolite 
resistere  verbisDomini  loquentis.  Durum 
enim  est,  quod  non  cedit,  nec  recipit  im- 
pressionem  agentis ,  sed  agenti  et  impri- 
menti  resistit.  Itaque  durum  cor  in 
Scripturis  vocatur,  quod  resistit  jussioni 
divinae.  Quam  cordis  duritiam  Stephanus 
siguificavit,  quando  cum  exprobratione 
dixit  Judaeis :  Vos  semper  Spiritui  san- 
cto  resistitis,  Act.  7.  Non  diceret  autem 
per  Prophetam  et  ApostoIumSpiritussan- 
ctus :  Nolite  obdurare  corda  vestra,  nisi 
utrumque  esset  in  hominum  potestate,  ob- 
durare  corda  sua  ct  non  obdurare,  obedire 
et  non  obedire.  Ex  quo  non  perperam,  ut 
ait  Calvinus,  sed  certa  etsolida  ratiocina- 
tione  colligitur ,  esse  in  nobis  liberam  for- 
mandi  in  Dei  obsequium  cordis  facultatem, 
quamquam  non  ita,  ut  facere  id  homo  pos- 
sit,  si  non  ei  datum  fuerit  a  Deo,  omnium 
bonorum  largitore,  qui,  cujus  vult,  mise- 
retur ,  et  quem  vult,  indurat,  Rom.  9.; 
miseretur ,  impertiendo  gratiam  ;  indurat, 
gratiam  non  apponendo ,  quemadmodnm 

ait  Thomas  in  hujus  loci  comment. ,   se- 
cutus  Augustinum  diversis  locis. 

Sicut  in  exacerbatione  secundum  diem 
ientationis  in  deserto.  In  Hebraeo  sic 
ad  verbum  legitur:  Sicut  Meribah,  sicut 
die  Massah  in  deserto.  Meribah  contra- 
dictionem,  contentionem,  litem  significat, 
Massah  tentationem.  Quibus  nominibus 
appellatus  fuit  locus  in  Rapbidim,  ubi 
populus  Israeliticus  adversus  Denm  et 
Mosem  marmurasse  legitur ,  quum  labo- 
raret  a^uae  penuria,  Exod.  17.  Nam  cum 
populus,  ut  ex  textu  liquet,  dupliciter 
peccaret,  jurgando  contra  Mosem  et  ten- 
tando  Deum ,  vocatus  est  locus  ille,  sicut 
in  Hebraeo  babetur,  duplici  nomine  Mas- 
sah  et  Meribah,  id  est  tentatio  et  contra- 
dictio.  Ad  hanc  igitur  historiam  Exodi 
respexit  Psalmistes.  Est  quidem  similis 
hisoria  Num.  20.,  sed  tamen  ab  hac  diver- 
sa  ac  multo  posterior.  Nec  ad  eam  hic 
respicitur,  quia  nomina  loci  non  conve- 
niunt;  tametsi  sub  una  tentatione,  suis 
nominibus  expressa,  caeteras  etiam  intel- 
ligere  Psalmistam  voluisse,  nihil  pro- 
hibet,  imo  valde  probabile  est. 

Quod  autem  LXX. ,  quorum  versione 
Paulus  utitur,  sermonem  variant,  priori 
loco  scribentes  sicut ,  posteriore  secun- 
dum  j  turbare  nos  non  debet.  Sensus 
enim  idem  est;  nam  secundum  diem  pro 
eo,  quod  est  sicut  in  die,  receptissimum 
est  in  sacris  literis ,  ut  Job  29. ,  Jerem. 
44. ,  Dan.  9. ,  Hos.  2.  et  alibi.  Unde  et 
interpretes  indifferenter  vertunt  utrovis 
modo.  Quare  pro  eo,  quod  vulgata  versio 
habet:  secundum  diem  tentationis ,  non 
debuit  Erasmus  vertere :  in  die  tenta- 
tionis ,  sed  potius  explicare  phrasim,  ver- 
tendo :  Sicut  in  die  tentationis,  quem- 
admodum  id,  quod  est  in  Hebraeo,  vertit 
Hieronymus. 

Ex  his  praeterea  manifestum  est,  exa- 
cerbationem ,  quam  pro  contradictione 
reddiderunt  LXX.  interpretes,  proxime 
non  ad  Deum  referri,  sed  ad  Mosem,  qui, 
populo  adversum  se  jurgante  ac  sibi  con- 
tradicente,  exaccrbatus  fuit.  Veruntamen 
sicut  ex  consequenti  in  Deum  redundavit 
contradictio,  juxta  quod  alibi  Moses  dicit : 


Non  contra  nos  est  murmur  vestrum, 
sed  contra  Dominum ,  Exod.  16.,  ita  et 
ad  Deum  exacerbatio  referri  potest,  qua- 
tenus  injuria  famuli  Dominum  attingit. 
Quod  idcirco  monendum  duxi,  quia  vi- 
deri  potest  Apostolus  in  sequentibus  exa- 
cerbationem  ad  Deum  referre. 

Sensus  igitur  est:  Ne  obduretis  corda 
vestra,  sicut  olim  factum  est  a  patribus 
vestris  in  eo  loco ,  qui  vocatus  est  exa- 
cerbatio  seu  contradictio ;  sicut ,  inquam, 
factum  est  eo  tempore,  quo  Deum  tenta- 
verunt  in  deserto,  nimlrum  ea  tentatione 
quae  nomen  loco  dedit. 

9.  Ubi  tentaverunt  me  patres  vestri. 
Deum  ex  abrupto  loquentem  David  in- 
ducit,  quo  sermo  sit  vehementior;  nam 
superiora  erant  verba  Prophetae.  Sup- 
plendum  igitur:  Ubi,  inquit  Dominus, 
tentaverunt  me  patres  vestri.  Quo  ta- 
men  supplemento  non  egent,  qui  ab  eo 
loco :  Hodie ,  si  vocem  Ejus  audieritis, 
esse  dicunt  verba  Patris  loquentis  de 
Filio,  cujus  sententiae  supra  memini. 
Locale  relativum  ubi  vel  ad  locum ,  qui 
dictus  est  Meribah  et  Massah,  referri 
potcst,  vel  ad  desertum.  Quod  posterius 
magis  placet,  tum  quia  nomen  deserti 
proxime  piaecessit,  tum  propter  ea,  quae 
sequuntur,  ubi  non  unius  loci  aut  tem- 
poris  probatio  significatur,  sed  quae  facta 
est  in  deserto  totis  quadraginta  annis. 
Tentare  Deum  est,  dicto  factove  explo- 
rare  ejus  potentiam,  scientiam,  veritatem, 
providentiam  vel  aliud  quidpiam,  de  quo 
fas  non  sit  dubitare.  Hujusraodi  tenta- 
tiones  Dei  praeter  eam,  quae  supra  dicta 
e.st,  quam  et  aliae  duae  Exod.  15.  et  16. 
descriptae  praecesserant,  adhuc  aliae  le- 
guntur  in  libro  Numerorura,  adeo  ut  dicat 
Doniinus  Num.  14. :  Tentaverunt  mejam 
per  decem  vices,  nec  obedierunt  voci 
meae.  Quam  tamen  Domini  querelam 
aliae  quaedam  tentationes  adhuc  secutae 
sunt,  ut  quae  referuntur  Num.  17.  et  20. 

Probaverunt,  et  viderunt  opera  mea. 
Graece  addito  pronoraine:  probaverunt 
me.  Nam  et  apud  LXX.  sic  legitur,  et 
in  Hebraeo ,  et  in  Latinis  quibusdam,  at- 
que  etiam  in  Psalmo  ex  Romana  corre- 

ctione.  Hanc  partem  Adamus  et  Janse- 
nius  ita  connectunt  superiori :  Teutave- 
runt  me ,  quamvis  probasssnt ,  id  est  ex- 
perti  me  fuissent  atque  vidissent  opera 
mea  admiranda,  ex  quibus  merito  debe- 
bant  intelligere,  me  omnia  posse  et  in 
promissis  esse  veracem. 

Alii  vero  plerique  censent,  idem  diver- 
sis  vocabulis  repetitum  tentare  et  pro- 
hare,  nisi  quod  probatio  plus  aliquid 
importet ,  videlicet  exactum  et  serium  ex- 
ploraudi  studium,  velut  in  re  maximi 
momenti ,  sumpta  metaphora  ab  iis,  qui 
aurum  aut  argentum ,  sitne  probum,  dili- 
genter  examinant.  Quo  modo  frequenter 
accipitur  probare  in  Psalmis  et  alibi ,  ut 
1  Thess.  5.:  Omnia  probate ,  quod  bo- 
num  est,  tenete.  Horum  expositio  est: 
Non  quomodocumque  me  tentaverunt,  sed 
modis  onmibus  probarunt  et  explorarunt, 
ut,  exempli  gratia,  dicentes :  Estne  Deus 
in  nobis?  Quis  dabit  nobis  aquas? 
Kumquid  et  pacem  poterit  dare?  Et 
tamen  viderunt  opera  mea  magna  et  mi- 
rabilia ,  ut  post  omnem  probationem  nihil 
haberent  causae ,  cur  de  meis  promissis 
dubitarent.  In  Hebraeo  quidem  legitur: 
opus  meum  non  opera  mea.  Sed  singu- 
lare  est  positum  pro  plurali,  quod  in  ea 
lingua  frequeus  est. 

Pars  illa:  Quadraginta  annis ,  utrum 
Apostolo  sit  finis  sententiae  praecedentis, 
an  inchoatio  sequentis ,  haud  satis  liquet. 
Illud  constat,  apud  Psalmistam  esse  novi 
versus  initium,  non  modo  secuudum  di- 
stinctionem  Hebraeorum,  verum  etiam  in 
codicibus  Graecis  diversarum  editionum. 
Ecclesia  quoque  in  officiis  divinis  non 
aliter  distinguit.  His  accedit,  quod  ipse 
etiam  Apostolus  ea  distinctione  paulo 
post  utatur ,  dicens  :  Quibus  autem  in- 
fensus  esl  quadraginta  annis?  Unde 
Erasmus  in  annotat.  et  Sasboldus  in  com- 
ment.  sentiunt ,  eo  loco  palam  refelli  di- 
stinctionem  Graecorum  interpretum  eo- 
rum ,  qui  partem  hanc  ad  superiora  refe- 
runt.  Eadem  est  sententia  Cajetani.  Nec 
obest ,  quod  post  eam  partem  in  textu 
sequatur  illativa  conjunctio  propter  quod, 
Graece  5i'o^  quae  in  oratione  non  post- 


ponitur,  adeo  ut  Graecus  scholiastes  affir- 
met  oportere  sic  legere :  probaverunt  me 
et  viderunt  opera  mea  quadraginta 
annis;  deiude  inferre,  quasi  ab  alio  prin- 
cipio :  Propter  quod  infensus  fui  etc. 
Non  obstat,  inquam,  quia  sicut  Latino- 
rum  idcirco ,  ideo,  est  communis  ordinis, 
ita  potest  esse  et  illud  8i  o.  Quamquam 
si  accuratius  perpendas,  est  postpositivi 
duntaxat  ordinis  suapte  vi,  propter  vira 
relativi  in  eo  inclusam.  Illud  consideran- 
dum  cst,  quod,  quando  populo  Israelitico 
Deus  fecit  illam  cum  juramento  commi- 
nationem,  non  intraturum  in  requiem 
ipsius,  nondum  viderat  opera  Domini 
quadraginta  annos ,  sed  unum  tantum, 
post  quem  poenas  murmurationum  per- 
tulit  annos  quadraginta,  ut  merito  hic 
dicatur:  Quadraginta  annis  infenstis 
fui  generationi  huic. 

10.  Quadraginta  annis ;  propterquod 
infensus  fui  generationi  huic.  Graece : 
generationi  illi ,  id  est  quae  tunc  erat. 
Apostolus  apposuit  de  suo:  propter  quod. 
Id  enim  apud  Psalmistam  non  legitur,  tam- 
etsi  recte  subintelligitur.  Pro  eo ,  quod 
interpres  hoc  loco  vertit:  infensus  fui, 
et  in  Psalterio :  offensus ,  Graece  est: 
Trpocojx^t^oc.  Quae  vox  duplicem  habet 
signiiicationem ;  alteram ,  in  sacris  literis 
usitatam,  offendi,  fastidire,  taedio  affici. 
Sic  apud  LXX.  Gen.  27.:  Taedet  me 
vitae  meae.  In  qua  significatione  legitur 
item  Lev.  18.,  Deut.  7.,  Ezech.  26.,  Eccl. 
25.  et  38.  Interdum  vero  siguificat  pro- 
pinquare,  appellere.  Hinc  est,  quod  se- 
cundum  aliam  ver&ionem  legitur  in  Psal- 
terio :  Proximus  fui  generationi  huic. 
Ubi  tamen  intellige  proximationem,  qua- 
lis  est,  dum  res  appropinquat  alteri,  a 
qua  laeditur,  offenditur,  detrimentum  ac- 
cipit ,  velut  navis  impingens  in  scopulum, 
et  caput  allisum  ad  trabem.  Sic  Deus 
quasi  impegit  in  durum  illum  populum, 
offensus  et  irritatus  ejus  contra  se  mur- 
murationibus  aliisque  peccatis. 

Quo  sane  modo  facile  conciliantur  di- 
versae  translationes  Latinae  ex  Graeco, 
quarum  una  est  Gallici  Psalterii,  corre- 
ctoie  Hieronymo,   quod  habet  offensus, 

altera  Psalterii  vetustioris ,  quod  Roma- 
num  vocatur,  in  quo  legitur  proximus. 
Utrumque  recitat  Ecclesia;  alterum  in 
festo  Epiphaniae  Domini ,  alterum  in 
officio  quotidiano.  Veruntamen  emenda- 
tioni  B.  Hieronymi  favet  Hebraica  veritas, 
quae  ita  sonat :  Fastidivi  in  generatione. 
Pagninus  quidem  vertit:  Litigavi  cum 
generatione ,  sed  Hieronymus  ex  eodem 
fonte  Hebraeo :  Displicuit  mihi  genera- 
tio ;  nam  pronomen  Hebraea  non  expri- 
munt,  sed  intelligendum  relinquunt.  Cum 
Hieronymi  versione  conveniimt  Sym- 
machus  et  Aquila,  Graeci  interpretes. 
Significatur  autem  Hebraea  voce  ea  dis- 
plicentia,  cum  quis,  molestia  rei  cujus- 
piam  victus,  tandem  eam  a  se  abjicit. 
Quod  et  in  Graeco  vocabulo  hujus  loci  a 
Graecis  auctoribus  est  annotatum.  Porro 
generationem  Scriptura  vocat  homines 
ejusdem  aevi,  quasi  eodem  tempore  ge- 
nitos ,  id  est  qui  eadem  aetate  vixerunt. 
Significantur  autem,  qui  ex  Aegypto  per 
Mosen  educti  legem  acceperant,  et  mira- 
bilia  Dei  viderant.  De  quibus  Num.  32. 
dicitur,  quod  circumduxit  eos  Dominus 
per  desertum  annis  quadraginta ,  do- 
nec  consumeretur  universa  gcneratio, 
quae  fecerat  malum  in  conspectu  ejus. 

Et  dixi:  Semper  errant  corde.  Ita 
verterunt  LXX. ,  addito  temporis  adver- 
bio  semper ,  cum  in  Hebraeo  sic  ad  ver- 
bum  legatur:  Et  dixi:  Populus  erran- 
tium  corde  ipsi.  Sed  eam  vim  habet 
apud  Hebraeos  participium  praesentis 
temporis,  ut  assiduitatem  quandam  deno- 
tet.  Nec  male  quidam  hanc  partem  cau- 
saliter  exponunt,  ut  sensus  sit :  Dixi  enim 
apud  me :  Hi,  quamvis  a  me  tot  ac  tantis 
affecti  beneficiis,  totiesque  admoniti,  sem- 
per  tamen  in  errore  animi  sui  persistunt. 
Nam  ratio  redditur  offensionis  divinae. 
Est  autem  sermo  de  errore  circa  Deum 
resque  divinas,  id  est  de  infidelitate  et 
vitiis  affinibus ,  tentatione ,  murmuratione 
etc.  Unde  sequitur: 

Ipsi  autem  non  cognoverunt  vias 
meas.  Viae  Domini  bifariam  dicuntur  in 
Scripturis ;  aut  quibus  Deus  ipse  incedit, 
aut  quibus  nos  incedere  praecipit.  Prioris 

modi  sunt  opera ,  quae  Deus  facit ,  ut 
opera  potentiae,  justitiae,  misericordiae 
ejus ;  de  quibus  scriptum  est  Psalm.  24. : 
Universae  viae  Domini  misericordia  et 
veritas.  Posterioris  modi  mandata,  quae 
Deus  facienda  nobis  praecipit.  Unde  et 
vocantur  viae  mandatorum,  et  justifica- 
tionum ,  et  testimoniorum  Dei ,  Psalm. 
118.  De  his  dicit  David  Psalm.  17.: 
Custodivi  vias  Domini ,  nec  impie  gessi 
a  Deo  meo ;  et  Psalm.  24.:  Vias  tuas, 
Domine ,  demonstra  mihi ,  et  seniitas 
tuas  edoce  me.  Locum  igitur  praesentem 
alii  de  viis  mandatorum  Dei  intelligunt, 
hoc  sensu :  Mandata  mea  cognoscere  no- 
luerunt,  ut  in  iis  ambularent.  Alii  de  viis 
operum  Dei,  quod  est  probabilius,  quia 
tentriionis  peccatum  erat  de  operibus 
Dei,  de  quibus  dixit:  Viderunt  opera 
mea.  Secundum  hanc  acceptionem  sen- 
sus  est:  Et  opera  potentiae,  bonitatis  et 
justitiae  meae ,  quae  coram  eis  feci  in 
Aegypto,  in  mari  rubro  et  in  deserto, 
prae  caecitate  cordis  non  consideraverunt, 
nec  eorum  rationem  habuerunt,  ut  mihi 
crederent. 

11.  Quibus  juravi  in  ira  mea.  Grae- 
ce :  Sicut  juravi  etc. ,  quemadmodum  et 
in  Psalterio  legitur  tam  Romano,  quam 
Gallicano.  Sic  et  infra  noster  interpres 
vertit  capite  sequenti,  ut  verisimile  sit, 
hoc  etiam  loco  non  aliter  eum  vertisse; 
quo  sane  modo  et  Clementina  habet  cor- 
rectio ,  cum  Graeca  constanter  utrobique 
habeant  0)<Zf  non  oTq.  At  in  Hebraeo  est 
relativum  nt^*^»  cujus  tamen  particulae 
varius  est  usus.  Unde  et  hoc  Psalmi  loco 
varie  eam  transferunt,  his  v^idelicet  modis : 
Quodj  quihus ,  propterea ,  sicut.  Nec 
laborandum,  quod  ex  his  eligas ,  cum  sit 
ex  earum  particularum  numero ,  quae 
interdum  adhibentur  vel  ad  solum  orna- 
tum  orationis,  vel  ad  connectenda  se- 
quentia  cum  praecedentibus.  Quales 
etiam  apud  Graecos  suut  nonnullae. 
Quare  Hieronymus  ex  Hebraeo  vertit 
sola  conjunctione  copulantc:  Et  juravi 
in  furore  meo. 

Bieviter  sensus  est:  Quibus  proinde 
iratus,   juravi.    Deus  omnium  perturba- 

tionum  expers,  irasci  dicitnr  anthropo- 
pathice,  quando  ea  facit,  quae  solent 
liomines  irati ;  ut ,  quando  minatur  aut 
percutit.  Hoc  autem  loco  sola  adhuc  erat 
comminatio  seu  denuntiatio  poenae  cum 
juramento.  Caeterum ,  an  Deo  proprie 
competat  jurare,  dubitari  potest.  De  quo 
commodius  infra  videbimus  cap.  sexto. 
Dicitur  autem  Deus  jurare ,  quando, 
fixum  et  immobile  suae  voluntatis  decre- 
tum  significare  volens,  per  se  vel  sucs 
Prophetas  utitur  verbis  juraloriis. 

Si  introibunt  in  requiem  meam.  For- 
ma  juramenti  est,  non  qualiscumqne,  sed 
exsecratorii.  Est  enini  oratio  ecliptica  ad 
hunc  modum  supplenda:  Si  introibunt 
in  requiem  meam ,  ne  sim  Deus,  aut 
habear  mendax,  aut  quid  simile.  Quem- 
admodum  et  alibi  Psalmista  loquitur  in 
Dei  persona ,  ut  Psalm.  88.:  Semel  ju- 
ravi  in  sancto  meo ;  si  David  mentiar. 
Et  in  persona  Davidis,  Psalm.  131.:  Si 
introiero  in  tabernaculum  domus  meae, 
si  ascendero  in  lectum  strati  mtci  etc. 
donec  inveniam  locum  Domino,  taber- 
naculum  Deo  Jacob.  Ubi  subauditur 
exsecratio  consueta:  Iloc  aut  illud  faciat 
mihi  Deus !  Reticet  autem  exsecrationem 
Scriptura,  non  tam  ad  indicandum  izd^QC, 
in  hujusmodi  seimone,  ut  quidam  putant; 
quam  ob  reverentiam  personae,  quae  sic 
jurans  introducitur,  de  qua  exsecratorium 
aliquid  audire  horrescunt  ac  refugiunt 
aures  piae.  Quae  etiam  causa  est,  cur 
interdum  Scriptura  de  maledictione  Dei 
loquens  :  benedictionem  Dei  reponat,  ut 
3  Keg.  21.  et  Job.  1.  et  2.  Ad  istum  mo- 
dum  explicant  hanc  juramenti  formam 
post  glossam  ordinariam :  S.  Thomas, 
Titelmannus  ,  Adamus ,  Vatablus ,  Gene- 
brardus,  Galenus  et  alii  sacrae  linguae 
periti ,  quibus  et  Cajetanus  assentitur  in 
expositione  Psalterii.  Nam  hoc  quidem 
loco  partem  eam  reliquit  intactam. 

Quod  vero  quidam  vir  doctus  eam  ex- 
plicationem,  rejicit  hoc  potissimum  ar- 
gumento,  quia  Scriptura  nusquam  expri- 
mit  ea,  quae  isti  taceii  dicunt,  ex  iis, 
quae  jam  diximus,  perspicue  soivitur. 
Reddita  est  enim  causa ,  cur  exsecratio 


non  exprimatur  in  juramcnto ,  quod  ex 
Dei  persona  commemoratur.  At  in  aliis 
frequenter  exprimi,  constat,  ut,  quoties 
dicitur :  Haec  faciat  mihi  Deus ,  et  haec 
addat,  si  hoc  aut  illud  egero  vel  non 
egero.  Nam  quod  dicunt ,  in  juramentis 
voculam  si  pro  non  accipi  more  Hebraeo  : 
si  introibunt,  id  est  non  introibunt,  nnlla 
ratione  probatur.  Alioqui  tam  Graeci, 
quam  Latini  interpretes  non  si ,  sed  non 
reddere  debuissent;  quandoquidem  con- 
stet ,  si  nusquam  apud  Latinos  significare 
negationem.  Adde ,  quod  eadem  ratione 
particula  nisi  in  juramentis  affirmationem 
significaret,  ut  3  Reg.  19,,  Job.  1.,  Jes. 
5.,  quod  nemo  dixit,  nec,  nisi  absurde, 
dici  potest. 

Fatemur  tamen,  exsecratorium  jura- 
mentnm ,  in  quo  particula  si  ponitur,  tan- 
dem  in  negationem  resolvi,  quemadmo- 
dum  contra,  factum  per  nisi,  recidit  in 
affirmationem.  Qui  enim  jurat :  Si  introi- 
bunt  in  requiem  meam,  non  sim  Deus, 
jurat  non  intraturos.  Atque  hoc  sensu 
Chrysostomus  et  alii  intelligendi  sunt  si 
per  non  exposuisse.  Qua  ratione  etiam 
concedi  poterit,  dictionem  nisi  in  jura- 
mentis  affirmativam  esse. 

PoiTO  requiem  meam  intellige :  re- 
qniem  a  me  promissam,  id  est  terram 
Chanaan,  in  qua  post  longam  servitutem 
et  exilium  erant  accepturi  sedes  quietas. 
Et  hoc  quidem  juxta  literam  Psalmi. 
Nam  quae  requies  mystice  significetur, 
Apostohis  in  sequentibus  aperiet.  Imple- 
tum  autem  fuit  hoc  juramentum  in  sex- 
centis  tribus  millibus  quingentis  et  quiu- 
quaginta  viris,  quos  Mosea  in  censum 
redegisse  legitur  Num.  1.,  solis  Josue  et 
Caleb  exceptis.  Nam  Levitae,  ut  ex  eo- 
dem  loco  patet,  in  eo  censu  non  fuerunt 
comprehensi;  ne  quis  miretur,  si  praeter 
Caleb  et  Josue  etiam  ex  Levitis  Eleazar 
et  Ithamar  inveuiantur  ingressi  in  terram 
promissam. 

Si  (juaeras ,  ubi  legatur  Deus  ad  hunc 
modum  jurasse,  respondeo,  factum  id 
commemorari  Num.  14.  semel  et  iterum, 
ac  deinde  repeti  a  Mose  Deut.  1.  Quibus 
locis  ,  etsi  in  nostra  versione  non  legatur, 

nisi  simplex  juramentum ,  in  Hebraeo  ta- 
men  habetur  imprecatorium ,  ccliptico 
germone  significatum.  Huc  usquo  Tiapev- 
OsTixwg  interposita  verba  Psalmi ,  ex 
quibus  Apostolus  sibi  sumit  materiam  ex- 
hortationis  sequentis: 

12.  Vid<ite ,  fratres ,  ne  forte  sit  in 
aliquo  vestrum  cor  malum  incredulita- 
tis,  discedendi  a  Deo  vivo.  Ne  forte, 
Graece  ijn^TroTS,  ne  quando.  Sic  enim 
ipee  etiam  interpres  alibi  vertit,  ut  2  Tim. 
2. :  Ne  quando  Deus  det  illis  poeniten- 
tiam.  Cor  malum  increduUtatis  est  cor 
malum  et  infidele ,  aut  cor  infidelifcatis 
vitio  corruptum.  Quapropter,  inquit,  fra- 
tres  ,  intuentes  in  haec  majorum  vestro- 
rum  exempla,  videte,  id  est  attendite  et 
cavete,  ne  quando  contingat,  ut  quisquam 
vestrum  animo  depravatus,  abjecta  fide 
Christi,  discedat  ac  deficiat  a  Deo  vivente. 
Significat  Apostolus ,  eum ,  qui  a  Christo 
discedit ,  a  Deo  vivente  discedere ,  vel 
quia  Christus  est  Deus  vivens,  vel  quia, 
qui  negat  Filium ,  nec  Patrem  habet, 
1  Joan.  2.  Unde  Judaei ,  Christnm  ne- 
gantes,  frustra  sibi  blandiuntur  de  cultu 
unius  Dei;  non  enim  possunt  Deo  placere, 
qui  Filium  ejus  non  recipiunt.  Pro  veibo 
discedendi  Graece  est  CLTZOOzy^yjai ,  a  quo 
a.TzoaT<xoia ,  vocabulum  apud  Christianos 
infame. 

Notandum  antem,  Syrum  interpretem 
ita  vertisse :  Et  deficiatis  a  Deo  vivo, 
scilicet  ahducti  a  fide  per  eum ,  in  quo 
est  cor  malum  incredulitatis.  Qui  sen- 
sus  a  Graeca  lectione  non  est  alienus ,  si 
suppleatur  pronomen  primae  pers(»nae 
hoc  modo :  £v  tco  a%oozriva.i  '^piac:  aTco 
-^sotj  CtwVTOC,  id  est,  unde  fiat,  ut  disce- 
datis  vos  aut  ex  vobis  aliqui  a  Deo  vi- 
vente.  Nam  ille ,  in  quo  est  cor  malnm 
incredulitatis,  jam  discessit  a  Deo  vivente 
per  incredulitafcem ;  sed  cavendum ,  ne  et 
alios  faciat  discedere.  Juxta  quem  sen- 
sum  conveniet  hic  locus  cum  eo,  qui  est 
cap.  12. :  Ne  qua  radix  amaritudinis 
sursum  germinans  impediat,  et  per 
illam  inquinentur  multi. 

13.  Sed  adhortamini  vosmet  ipsos 
per  singulos  dies.     Vosmet  ipsos  dixit 


pro  vos  invicem,  id  est  alius  alinm, 
Graece  lauTOug.  Monet,  ut  quotidianis 
exhortationibus  se  invicem  animent  atqne 
exstimulent  ad  perseverantiam  fidei ;  et 
si  qui  forte  lapsi  sint,  non  obdurentur, 
sed  restituantur. 

Donec  hodie  cognominatur.  Graeco: 
Quoad  usque  hodle  vocatur,  id  est, 
quamdiu  hodiernus  dies  decurrit,  dies, 
inquam,  hujus  vitae,  cui  diei  nox  succe- 
dit,  in  qua  nemo  poterit  operari ,  Joan. 
9.  Accommodat  exhortationi  suae  parti- 
culam  hodie  e  testimonio  Psalmi  paulo 
ante  recitato ,  tamquam  diceret:  Vestrum 
hodie ,  quo  exhortandi  estis  et  vocem  ex- 
hortantium  audire  debetis,  est  vita  prae- 
sens. 

Ut  non  obduretur  quis  ex  vohis  falr- 
Jacia  peccati.  Respicit  ad  eam  partem 
ejusdem  Psalrai :  Nolite  ohdurare  corda 
vestra.  Fallacia ,  Graece  OLTidTrj ,  quam 
alii  seductionem  vertunt.  Causa  finalis 
quotidianae  exhortationis  significatur,  et 
sensus  est:  Idcirco  opus  habetis  quoti- 
diana  mutua  cohortatione,  ut  ne  quis 
vestrum ,  a  peccato  seductus,  obduret  cor 
suum  adversus  Dei  verbum.  Familiare 
Scripturis  est,  ut  peccatum  seu  concu- 
piscenlia  dicatur  homines  seducere,  deci- 
pere,  abstrahere  et  illicere,  ut  Rom.  7., 
Dan.  13.,  Jac.  1.  Id  autem  dicitur  per 
quandam  prosopopoeam  ,  quatenns  homo 
tentatione  aliqua ,  velut  suasione  sollici- 
tatus  et  inductus,  peccato  consentit,  quasi 
ab  ipso  peccato  persuasus.  Fit  autem 
miro  modo,  ut,  dum  cor  emollitur  dele- 
ctatione  peccati,  paulatira  obdurescat  ad- 
versus  praecepta  Dei.  Tntelligitur  antem 
peccatum  in  genere  tamquam  persona 
qnaedam,  ut  dixi,  sed  quae  introducitur, 
ut  seducens  et  impellens  ad  hunc  pecu- 
liarem  actum  peccati,  qui  est  deficere  a 
fide  Christi ;  quemadmodum  praecedentia 
et  sequentia  satis  declarant.  Porro  cum 
non  eadem  sint  seduci  a  peccato ,  et  ob- 
durare  cor  sunm  in  peccato ,  sed  hoc  illo 
posterius  ac  deterins:  recte  monet,  ne, 
si  qui  forte  seducti  sint  a  peccato,  obdu- 
rent  corda  sua,  sed  statim  resiliant  per 
poenitentiam. 

6* 

14.  Participes  enim  Christi  effecti 
sumus.  Exhortans  Hebraeos  suos  ad 
persevcrantiam,  illud  prius  statuit,  in  quo 
vult  eos  perseverare,  scilicet,  fidem 
Christi.  Jam  enim ,  inquit ,  per  fidem 
insiti  sumus  et  incorporati  Christo  ,  vide- 
licet  facti  membra  corporis  ejus.  Id  alia 
metaphora  superius  dixit:  Svinus  domus 
ejus.  Eundem  sensum  habet,  quod  Syrus 
vertit :  Commixii  sumus  cum  Christo,  id 
est  in  unum  corpus  coagmentati  cum  ca- 
pite  Christo. 

Si  tamen  initium  suhstantiae  ejus  us- 
gue  ad  finem  firmum  retineamus.  Pro- 
nomen  ejus  non  est  in  Graeco.  Pro  suh- 
stantia ,  Graece  UTMOTaoKZ,  eadem  vox, 
quae  cap.  1.:  Figura  suhstantiae  ejus, 
et  quae  cap.  11. :  Fides  est  sperandarum 
suhstantia  rerum.  NonnuUi  suhsisten- 
tiam  vertunt.  Eam  vero  subsistentiam 
sive  substantiam  plerique  interpretantur 
hoc  loco ,  qua  Christiani  sumus,  id  est 
nova  creatura  in  Christo.  Cujus  quidem 
snbstantiae  iaitium  et  fundamentum  est 
fides,  qua  in  Christum  credimus.  Potest 
nihilominus  per  ipsam  suhstantiam  intel- 
iTgi  fides,  eti^er  initium  suhstantiae  fides 
jam  inchoata,  quandoquidem  et  cap.  11. 
substantiae  nomen  attribuit  fidei.  Ita 
sensus  erit:  Si  tamen  susceptam  semel 
fidem ,  per  quam  in  vita  hac  spirituali 
eubsistimus,  aut  quae  est  substantia,  id 
est  basis  et  fundamentum  salutis  ac  spei 
nostrae,  firmam  et  inconcussam  retinea- 
mus  usque  ad  exitum  vitae.  Huic  intel- 
lectui  favet  versio  Syriaca.  Sic  enim  ha- 
bet :  Si  ab  initio  usque  ad  finem  substan- 
tiam  hanc  firmam  rapiamus.  De  qua 
versione  consule  Galenum  nostrum. 

Porro  couditionalis  sermo:  Si  tamen 
etc.  exponendus  est  eo  modo ,  quo  expo- 
situm  est  illud  superius :  Quae  domus 
sumus  nosj  si  flduciam  etc.  Sensus  enim 
est,  ita  demum  nobis  profuturum  ad  sa- 
lutem ,  quod  Christi  participes  eflPecti 
sumus  per  fidem ,  si  in  ea  perseveremus 
usque  ad  mortem.  Unde  evanescit  anno- 
tatio  cujusdam  haeretici  ad  hunc  locum, 
sine  peiseverantia  fidem  non  esse  fidem, 
sed  opinionem  vanam.  Id  enim  ex  verbis 


simul  et  scopo  Apostoli  manifeste  redar- 
guitur.  Non  enim  ad  fidei  perseverantiam 
Hebraeos  horlaretur,  sive  perseveraturos, 
sive  non,  nisi  veram  fidem  eos  habere 
existimaret. 

15.  Dum  dicitur:  Hodie  si  vocem 
ejus  audieritis ,  nolite  ohdurare  corda 
vcstra,  quemadmodum  in  illa  exacer- 
hatione.  Dum  dicitur ,  Graece:  Iv  T(iJ 
XeYsaOat^  in  dicendo ,  quod  Erasmus 
vertit :  In  hoc,  quod  dicitur.  Et  ita  sane 
vertendum  erat  juxta  Graecorum  com- 
mentarium ,  qui  hic  faciunt  initium  novae 
sententiae,  eamque  mox  ab  illa  parte: 
Quidam  enim  audientes  etc. ,  longo  hy- 
perbato  suspendunt  nsquc  ad  initium  ca- 
pitis  sequentis :  Timeamus  ergo  etc.  Sed 
uon  videntur  illi  advertisse  ad  phrasim 
Hebraicam ,  hic  usurpatam  ab  Apostolo, 
qua  nimirum  temporis  concurrentia  signi- 
ficari  solet.  Exempla  passim  in  Scripturis 
sunt  obvia,  velut  Psalm.  9. :  In  conoer- 
tendo  inimicos  meos  retrorsum ;  Psalm. 
101. :  In  conveniendo  populos  in  unum; 
Psalm.  125.:  In  convertendo  Dominus 
captivitatem  Sion.  Hoc  est :  Dum  conver- 
tuntur  inimici  mei ;  dum  con veniunt  populi ; 
dum  convertit  Dominus.  Unde  plerumque 
Latinus  interpres  eam  phrasim  reddit  ad- 
verbio  dum,  ut  Psalm.  9.:  Dum  super- 
hitimpius,  incenditur  pauper ;  Psalm. 
26. :  Dum  appropiant  super  me  nocen- 
tes,  et  27.:  Dum  oro  ad  te ;  dum  ex- 
tendo  manus  meas;  item  Psalm.  41.: 
Dum  dicitur  mihi  quotidie ,  uhi  est 
Deus?  Quo  loco  pro  ea  parte :  Dum 
dicitur ,  idem  plane,  quod  hic  in  Graeco, 
legitur:  Iv  Tm  etc. 

Eectissime  igitur  interpres  noster  ver- 
tit :  Dum  dicitur,  Id  autem  longe  com- 
modius  cum  superiori  sententia  connecti- 
tur,  quam  si  hyperbato  interjecto  pen- 
dere  dicatur  et  spectare  ad  initium  capi- 
tis  sequentis.  Et  hanc  conuexionem  ipse 
Erasmus  sequitur  in  paraphrasi.  Sequitur 
etiam  Syrus  interpres,  tametsi  diverso 
usus  adverbio:  Sicut  dicitur.  Sed  multo 
melius  se  habet:  Dum  dicitur.  Est  enim 
explicatio  ejus,  quod  dixerat  Apostolus: 
usque  ad  finem.     Quasi  diceret :   Hortor 

vos ,  ut  fidem  constanter  retineatis  usque 
ad  fiuem,  hoc  est,  dum  dicitur ,  seu 
quamdiu  dicitur  nobis  voce  prophetica: 
Hodie  si  vocem  ejus  audieritis  etc. 
Id  enim  est,  quod  supra  dixit:  Donec 
hodie  cognominatur,  id  est  hac  vita 
durante.  Nam  quod  propheta  suis  dixit 
Hebraeis,  ita  vult  Apostolus  accipi,  tam- 
quam  omnibus  dictum  sif;  videlicet  per 
accommodationem  quandam,  aut  ob  pari- 
tatem  rationis. 

Porro  Graecorum  constructionem  ipse 
etiam  orationis  contextus  respuit.  Nisi 
enim  haec  pars  ad  superiorem  rcferatur, 
abrupte  et  incomposite  post  eam  seque- 
tur ,  nec  illativa  conjunctio  in  illa  parte : 
Timeamus  ergo ,  usum  habebit.  Quod 
incommodum  nec  Erasmum  fugit  in  annot. 
Obiter  admoneo ,  nihil  esse  varietatis  in 
Graeco,  dum  interpres  modo  vertit:  Si- 
cut  in  exacerbatione ;  modo:  Quemad- 
modum  in  iUa  exacerhatione. 

16.  Quidam  enim  audientes  exacer- 
baverunt.  Audientes ,  Graece  axouaav- 
xeg,  quum  audissent,  scilicet  promissa 
et  praecepta  Dei.  Exacerbaverunt  autem 
primo  qnidem  Mosen,  juxta  historiam 
Exod.  17.  atque  etiam  Num.  14.;  conse- 
qnenter  autem  Deum ,  cujus  vice  Moses 
fungebatur.  Sed  cum  historia  sacra  teste- 
tur,  paene  omnes  exacerbasse,  quando 
dictum  est  eis :  Si  introibunt  in  requiem 
meam,  cur  Apostolus  dicit:  Qidam  enim 
etc,  quasi  non  ita  multi  fuerint?  Respon- 
deo,  id  agere  Apostolum,  ut  Hebraeos 
animet  ad  permanendum  in  fide.  Id  au- 
tem  agendum  statuit  non  tantum  propo- 
sita  punitione  eorum,  qui  propter  infide- 
litatem  et  inobedientiam  suam'fuerunt 
exclusi  a  requie  promissa,  verum  etiam 
adducto  eorum  exemplo,  qai  merito  fidei 
et  obedientiae  requiem  optatam  sunt 
adepti.  Ad  eam  rem  autem  non  expedie- 
bat  meminisse  paucitatis  istorum,  ne  suos 
Hebraeos  inducere  videretur  ad  despera- 
tionem.  Adde,  quod  nec  simpliciter  pauci 
fuere ,  qui  in  requiem  illam  ingressi  sunt, 
sed  pauci  duntaxat  ex  iis ,  qui  secundo 
anno  egressionis  ex  Aegypto  recensiti 
fuerunt  a  viginti  anuis  et  supra.  Nam  qui 


viginti  annis  erant  inferiores,  iidemque 
postea  in  promissam  requiem  introducti, 
non  utique  pauci  erant.  Accedit,  ut  supra 
diximus,  quod  Levitae  in  illa  recensione 
non  comprehendebantur.  Ad  hos  autem 
respicere  Apostolum,  apparet  ex  eo,  quod 
sequitur. 

Sed  non  universi ,  qui  profecti  sunt 
ex  Aegypto  per  Mosem.  Profecti,  Graece 
egressi.  Per  Mosem,  id  est  dnctore  Mose. 
Quod  Sjrus ,  Hebraicam  phrasim  imita- 
tus,  dixit:  In  manu  Mosi.  Sicut  et  legi- 
tur  Psahn.  76. :  Deduxisti  sicut  oves 
populum  tuum  in  manu  Mosi  et  Aaron; 
tametsi  Hebraice  dicitur  etiam:  In  Mose, 
id  est  per  Mosem,  ut  Oseae  12. :  In  Pro- 
pheta ,  videlicet  Mose,  eduxit  Dominus 
Israel  de  Aegypto.  Quornodo  verum  sit, 
non  omnes  ex  Aegypto  per  Mosem  egres- 
sos  exacerbasse,  jam  declaratum  est. 
Non  enira  id  tantum  veritatem  habet  in 
Caleb ,  et  Josue,  et  Levitis  quibusdam, 
sed  etiara  in  multitudine  corum  qui  bien- 
nio  a  terapore  egressionis  annum  aetatis 
vigesimum  nondum  expleverant.  Unde 
hi ,  tamquam  novus  populus  et  nova  ge- 
neratio ,  typum  gesserunt  filiorum  novi 
Testamenti,  qui  Dei  vocem  obedienter 
audiunt. 

17.  Quibus  autem  infensus  est  qua- 
draginta  annis  ?  Clarius ,  infensus  fuit, 
quemadraodum  supra:  Propter  quod  in- 
fensus  fui.  Nam  sermo  de  re  longe  prae- 
terita.  Prosequitur  Apostolus  reliquas 
Psalrai  superius  citati  partes,  ostendens, 
quomodo  puniti  fuerint  exacerbatores  illi 
in  deserto,  et  quam  ob  causam  puniti. 
Quo  efficacior  antem  reddatur  subsequens 
exhortatio,  quibusdara  interrogatiunculis 
orationera  excitat  atqne  accendit.  De 
constructione  partis  illius:  Quadraginta 
annis ,  jara  snpra  diximus.  Notauda  est 
autem  in  ea  parte  synecdoche  quaedam. 
Nara,  ut  liquet  ex  libro  Nura.  14.  et 
aliunde,  corarainatio  poenae,  cujus  hoc 
loco  raerainit  Apostolus,  facta  demum 
fuit  anno  secnndo  post  exitum  Hebraeo- 
rum  ex  Aegypto.  Sensus  ergo  est :  Cir- 
citer  quadraginta  annis. 

Nonne  illiSy  qui  peccaverunt.  Malti- 
plici  genere  peccatorum  offensam  Dei 
provocaverunt  filii  Israel,  nt  mr.rmnrando, 
concupiscendo .  vitulum  conflatilem  ado- 
rando,  desperando  terram  promissam ;  sed 
quorum  omnium  caput  et  causa  fuerit  in- 
fidelitas,  qua  Dei  promisHis  diffidebant, 
ut  patet  ex  historia  rei  gestae,  potissimiim 
Num.  14.  Unde  et  Apostolus  in  sequen- 
tibus  solam  nominat  infidelitatem. 

Quoriim  cadavera  prostrata  sunt  in 
deserto.  Cadavera,  Graece  membra, 
quemadmodum  et  Basilius  legit  in  home- 
lia  de  jejunio  ;  Syriace  ossa.  Quamquam 
Graeca  dictio  xojXa  etiam  cadavera  signi- 
ficat.  Theophylactus  quoque  testatur  ossa 
significari ,  sed  majora,  qualia  sunt  femo- 
rum.  UsQS  est  auctor  ea  voce,  quam 
legerat  apud  LXX.  Num.  14.  ter  repeti- 
tam.  Quae  etiam  apud  eosdem  legitur 
Jes.  ult. ,  ubi  Hieronymus  vertit:  Et 
videbunt  cadavera  virorum.  Sensus: 
Quorum  proinde  corpora  juxta  Dei  com- 
minationem  variis  mortibus  consumpta 
sunt,  ita  ut  innumera  ossium  multitudo 
relicta  fuerit  albentes  deserti  sparsa  per 
agros.    Respicit   ad  illa  Domini  commi- 


nantis  verba  :   Vestra  cadavera  jacebunt 
in  solitudine ,  Num.  14. 

18.  Quibus  autem  juravit  non  in- 
troire  in  requiem  ipsius.  Non  introire, 
Lat^nins  alii :  non  ingressuros.  De  hoe 
juramento  satis  dictum  est  supra. 

Nisi  illis ,  qui  increduli  fuerunt? 
Erasmus  ex  Graeco  vertit:  Nisi  iis ,  qui 
non  obedierant?  Sed  minus  recte.  Nam 
Graecura  verbum  aTici&sTv  passim  in  Scri- 
pturis  Apostolicis  usurpatur  pro  eo,  quod 
est  nolle  credere  ,  noUe  persuaderi ,  nolle 
acquiescere;  ut  positiva  significetur  infi- 
delitas,  qualis  illa,  de  qua  Dominus  in 
Evangelio :  Si  non  venissem  et  locutus 
fuissem  eis,  peccatum  non  haberent, 
Joan.  15.  Eadem  est  significatio  Syria- 
cae  vocis.  Sensus  igitur  est:  Nisi  iis,  qui 
post  tot  et  tanta  potentiae  divinae  signa 
exhibita  nondum  sibi  in  animum  induxe- 
runt,  ut  promissis  Dei  crederent? 

19.  Et  videmus,  quia  non  potuerunt 
introire  propter  incredulitatem.  Quasi 
dicat:  Causa,  propter  quam  prohibiti 
fuerunt  ab  ingressu  promissae  requietis, 
clare  expressa  est  ac  proposita  uobis  in 
historia;  nimirum ,  quia  Dei  promissis 
fidem  non  habuerunt. 


CAPUT    QDARTOM. 


Timeamus  ergo,  ne  forte  relicta  poUicitatione  introeundi  in  requiem 
ejus,  existimetur  aliquis  ex  vobis  deesse  ^).  2.  Etenim  et  nobis  nun- 
tiatumest,  quemadmodum  et  illis;  sed  non  profuit  illis  sermo  auditus, 
non  adraistus  fidei  ex  iis,  quae  audierunt.  3.  Ingrediemur  enim  in 
requiem,  qui  credidimus,  quemadmodum  dixit  ^) :  Sicut  juravi  in  ira 
mca:  Si  introibunt  in  requicm  meam;  et  quidem  operibus  ab  institu- 
tione  mundi  perfectis.  4.  Dixit  enim  in  quodam  loco  de  die  septima 
sic^):  Et  requievit  Deus  die  septiraa  ab  omnibus  operibus  suis.  5.  Et 
in  isto  rursum:  Si  introibunt  in  requiem  meam.  6.  Quoniam  ergo 
superest  introire  quosdam  in  illam,  et  ii,  quibus  prioribus  annuntiatum 
est,  non  introierunt  propter  incredulitatem ;  7.  iterum  terminat  diem 
quendara :  Hodie,  in  DaVid  dicendo^),  post  tantura  temporis,  sicut  supra 


0  Cap.  6,  11.  12.  12,  16.  17.  2)  Cap.  3.  11.    Psalm.  94,   11.   3)  1  Mos.  2,  3.   *)  Psalra. 
94,  7.-9. 

(iictum  est:  Hodie,  si  vocem  ejus  audieritis,  iiolite  obdurarc  corda 
vestra.  8.  Nam  si  eis  Jesus  requiem  praestitisset,  numquam  de  alia 
loqueretur,  posthac,  die.  9.  Itaque  relinquitur  sabbatismus  populo  Dei. 
10.  Qui  enim  ingressus  est  in  requiem  ejus,  etiam  ipse  requievit  ab 
operibus  suis,  sicut  a  suis  ^)  Deus.  11.  Festinemus^)  ergo  ingredi  in 
illam  requiem ,  ut  ne  in  id  ipsum  quis  incidat  incredulitatis  exemplum. 
12.  Vivus  est  enim  sermo  Dei,  et  efficax,  et  penetrabilior  omni  giadio 
ancipiti,  et  pertingens  ^)  usque  ad  divisionem  aniniae  ac  spiritus,  com- 
pagum  quoque  ac  medullarum ,  et  discretor  cogitationum  et  intentionum 
cordis,  i.i.  et  non  est  ulla  creatura  in\isibilis  in  conspectu  Ejus^); 
omnia  autem  nuda  et  aperta  sunt  oculis  Ejus,  ad  qucm  nobis  sermo. 
14.  Habentes  ergo  Pontificem  magnum^),  qui  penetravit  coelos  ^),  Jesum 
filium  Dei,  teneamus  confessionem  ^).  15.  Non  enim  habemus  Pontifi- 
cem ,  qui  non  possit  compati  infirmitatibus  nostris  ^) :  tentatum  autem 
per  omnia  pro  similitudine  absque  peccato.  16.  Adeamus  ergo  cum 
fiducia  ^)  ad  thronum  gratiae,  ut  misericordiam  consequamur,  et  gratiam 
inveniamus  in  auxilio  opportuno. 


SUMMAmUM  CAPITJS  QUARTI. 

Docet,  Christum  audiendum  esse,  ut  per  eum  ingrediamur  in  aeternam  requiem. 


1.  Tirneamus  ergo,  ne  forte  relicta 
polUcitatione  introeundi  in  requiem 
ejus.  Exbortatio  est,  diicta  ex  verbis  an- 
tegressis  ac  podssiLQum  ex  eo,  quod 
proxime  dixerat:  VidemuSj  quia  non 
potuerunt  introire  propter  incredulita' 
tem.  Ne  forte,  rursum  dixit  interpres 
pro :  ne  quando.  Observetur  verbum 
timeamus  contra,  fidem  specialem  haere- 
ticorum. 

Existimetur  aliquis  ex  vobis  deesse. 
Existimetur ,  Graece  <5ox^,  videatur. 
Et  pro  vcrbo  deesse  vertunt  alii :  frustra- 
tus  esse  f  id  est  exclusus ,  non  assecutus. 
Plenius  exprimetur  Graeci  verbi  signifi- 
catum ,  si  jungas  utrumque :  Frustratus 
seu  non  assecutus  eo ,  quod  ipse  desit 
per  ignaviam.  Pro  vobis  Graeci  quidam 
codices  nobis  habent,   teste  Cajetano  et 


ante  eum  Fabro  Stapulense,  qui  etiam 
arbitratur  a  Latino  interprete  ita  scriptum 
fuisse,  et  nos  sic  vidimus  in  MS.  Lau- 
densi.  Hanc  etiam  lectionem  flagitat  ora- 
tionis  eontextus ,  in  quo  praecessit  ver- 
bum  primae  personae :  timeamus,  et  mox 
sequitur  ejusdem  personae  pronomen: 
etenim  et  nobis.  Quamquam  alioqui  sen- 
sus  eodem  recidit.  Quum,  inquit,  videa- 
mus ,  ex  vcteri  populo  tam  multos  a  re- 
quie  promissa  fuisse  repulsos  propter 
incredulitatem  :  nobis  quoque  metuendum 
est  atque  cavendum ,  ne  quando ,  dere- 
licta  seu  neglecta  per  infidelitatem  ac 
diffidentiam  pollicitatione  divina,  qua 
promisit  nobia  ingressum  in  requiem 
suam ,  aliquis  nostrum  ab  ea  requie 
videatur,  id  est  inveniatur  exclusus.  Hic 
per   reqniem    promissam    non    intelligit 


1)  Cap.  1,  31.   IMos.  2,  2.  Apoc.  14,  15.    2)  Cap.  6,  11.    2  Petr.  1,  10.    3)  Cap.  3,  11 
4  Mos.  14,  22.  29.  seq.    Eph.  6,  18.    *)  Prov.  15,  3.   Jer.  10,  17.   Sir.  15,  19.  23,  28.    ^)  cap* 
3,  1.  6,  20.  7,  26.  8,  1.    6)  Cap.  1,  3.  8,  1.  9,  12.  24.  10,  11.  seq.     "0  Cap.  3,  6.    8)  Cap.  2* 
17.  18.    9)  cap.  10,  21.— 23. 

terram  Chanaan,  de  qua  secundnm  lite- 
ram  Psalmus  locutns  est,  sed  patriam 
coelestem,  qiiam  illa  terrcna  reqnies  mj- 
stice  significavit.  Hanc  enim  Dciis  nobis 
promisit  in  Cbristum  vere  credentibus  at- 
que  in  ea  fide  perseverantibus.  De  qua 
promissione  seqitur: 

2.  Etenim  ct  nohis  nuntiatum  est, 
quemadmodum  et  iUis.  Explicat  polli- 
citationem,  quam  dixerat.  In  Graeco  sic 
ad  verbium :  Etenim  sumus  evangeli- 
%ati,  sicut  et  illi,  hoc  est :  Nam  et  nobis 
allatnm  est  Evangelinm ,  nobis  qucque 
bona  et  laeta  nnntiata  sunt,  quemadmo- 
dum  illis,  scilicet  patribus  nostris,  de  qui- 
bus  in  fine  cap.  praecedentis.  Similitudo 
consistit  in  genere  boni  nuntii.  Nara  in 
specie  magna  differentia  est:  illis  enim 
nuntiata  fuit  ac  promissa  requies  quae- 
dam  hujus  saeculi:  nobis  antem  requies 
muito  felicior  posthoc  saeculum,  ideoque 
muito  minus  negligenda.  Phrasis  ista, 
qua  eia?\geUzari  dicuntur;  quibus  laetum 
aliquid  annuntiatur,  alibi  quoque  reperi- 
tur  in  sacris  literis,  ut  Matth.  11.  et  Luc. 
7.:  Pauperes  evajigelizantur,  et  2.  Reg. 
18.  secundum  LXX. :  EvangeJizetur  Do- 
minus  meus  rex,  id  est,  bonum  nuutium 
accipiat. 

Sed  non  profuit  ilJis  sermo  auditus. 
Auditus  non  participium  est  praeteriti 
temporis,  quod  primo  fronte  videtur,  sed 
nomen  genitivi  casus,  Graece  OLy.or^z,  id 
est  auditinnis.  Quae  vox  apud  LXX. 
Scripturae  interpretes  fere  per  nietcnj- 
miam  usurpatur  pro  re  audita,  id  est  pro 
sermone,  fan^a.  narratione;  ut  Jes.  53.  et 
Rom.  10. :  Quis  credidit  auditui  nostro? 
Psalm.  111.:  Ah  auditione  mala  non 
timehit;  Heb.  3.:  Domine,  audivi  au- 
ditionem  iuam ,  et  timui.  Veruntamen 
interdum  proprie  accipitur,  ut  Psalm.  17. : 
In  auditu  auris  ohediunt  mihi,  et  Rom. 
10.:  Fides  ex  auditu :  auditus  autem 
per  verhum  Christi.  Priori  raodo  serrao 
auditionis  idem  est,  qnod  sermo  narratio- 
nis,  id  est,  exploratorum  narratione  ad 
populum  relatus,  duorum  praecipue.  Ca- 
leb  et  Josue.  Cum  enim,  ut  habetur  Num. 
13.  et  14.,  communis  esset  exploratorum 


relatio,  terram  a  Deo  promissam,  quam 
histraverant,  revera  lacte  et  melle  fluere, 
Caleb  et  Josue  prae  caeteris  addebant, 
facile  eam  terram ,  adjutore  et  propitio 
Deo,  obtineri  posse.  Cui  sermoni  popalus 
adeo  fidem  non  habuit,  ut  etiam  lapidibus 
opprimere  vellent  eos,  a  quibus  haec  au- 
diebant.  Hic  sensus  coactior  esse  videtur, 
eo  quod  exploratorum  maxima  pars  le- 
gatur  terrae,  quam  a  fertilitate  laudave- 
rant,  mox  detraxisse,  dicendo:  Terra, 
quam  lustravimus,  devorat  hahitatores 
suos  etc. ,  ut  proinde  eoriim  sermo  dici 
non  possit  Evangelium  fuisse  juxta  sen- 
tentiam  praecedentem. 

Eectius  ergo  cum  plerisque,  Syro  etiam 
adstipulante,  per  sermonem  auditionis 
intelligemus  sermonem  auditum ,  quem 
videlicet  audierant,  Deo  per  Mosen  pro- 
mittente,  se  introducturum  eos  in  terram 
Chanaan  et  requiem  in  ea  datnrum.  Cul- 
pantur  enim,  quod  promissioni  divinae 
fuerint  increduli,  quae  promissio  non  per 
exploratores,  sed  per  Mosen,  divinae  vo- 
luntatis  interpretem,  illis  facta  fiierat. 

Non  admistus  fldei  ex  iis,  quae  au- 
dierunt.  Graece  et  Syriace :  Non  com- 
mixtus  fldei  iiSf  qui  audierunt.  Nec  ullo 
modo  Graeca  verti  possunt :  ex  iis,  quae 
oudierunt.  Unde  non  immerito  suspica- 
tur  Ribera ,  depravatam  esse  scribarum 
inscitia  nostram  versionem ,  quacumque 
ratione  id  acciderit.  Huc  etiam  facit  ve- 
tus  lectio,  quae  est  apud  Augustinum  in 
exposit.  Psalm.  77.:  Non  contempera- 
tus  fldei  eorum^  qui  ohedierunt.  Est  ta- 
raen  in  Graeco  nonnulla  varietas  quoad 
priorem  partem.  Nam  Chrysostomus  ac 
caeteriGraecicommentatores  legunt:  non 
commixtis,  ut  eodem  casu,  qui  in  Graeco 
accusativus  est.  jungatur  cum  pronomine 
illis,  et  pariter  regatur  a  verbo  profuit. 
Eadem  lectio ,  reperta  in  compluribus 
Graecib  codicibus  Roberti,  hodie  est  in 
bibliis  regiis:  item  apud  Fabrnm  et  Ca- 
jetanum.  Quam  Chrysostomus  quidem 
ita  exponit,  ut  non  commistos  fldei  iis, 
qui  audierant,  dicat  intelligi  Caleb  et 
Josue,  quod  non  sese  miscuerint  cum  tu- 
multuantibus,  nec  eandem  cum  multitu- 

dine  sententiam  habuerint,  sed  extra  se- 
ditionem  permanserint. 

Verum  hiuic  expositioni  contextus  om- 
nino  repugnat.  Non  enim  patitur,  illud 
plurale :  Non  commistos  fidei  etc. ,  ad 
alios  referri,  quam  ad  malos  et  infideles, 
quibus  dicit  Apostolus  non  profuisse  ser- 
monem  auditus.  Unde  Tbeophylactus 
ingenue  fatetur,  non  se  intelligere,  quid 
Chrysostomns  eibi  velit.  Ipse  vero  et 
Oecumenius  ad  hunc  modum  interpretan- 
tur:  Sermo  auditus  non  profuit  illis,  ut- 
pote  qui  per  fidem  non  fueriut  commixti 
seu  conjuncti  iis,  qui  audierunt,  id  est 
obedierunt,  crediderunt,  videlicet  Caleb 
et  Josue.  Sed  iucommodum  habet  etiam 
haec  interpretatio  propter  mutatam  re- 
pente  in  eadem  senteutia  significationem 
auditus ;  maxime  cum  et  sub  finem  cap. 
2.  audivisse  tribuatar  etiam  incredulis. 

Itaque  nobis  ea  lectio  magis  probatur, 
quam  complures  habent  Graeci  codices, 
cui  et  Sjriaca  versio  et  nostra  vulgata 
consonat :  Non  commistus  fidei  aut  flde ; 
nam  utroque  modo  verti  potest,  ut  refera- 
tur  ad  sermonem  auditus;  idque  hoc 
sensu:  Promissionis  sermo,  qnem  audie- 
rant,  nihil  eis  profuit;  imo  magis  obfuit, 
propterea  quod  ipsis,  qui  audierant,  non 
esset  fide  contemperatus,  sine  qua  mix- 
tura  verbum,  tamquam  pharmacum,  non 
prodest,  sed  nocet.  Contemperatur  autem 
fide,  quando,  qui  audit,  fide  recipit.  Est 
igitur  in  hac  phrasi  quaedam  allusio  ad 
ea,  quae  hausta  nocent,  nisi  convenienter 
fuerint  temperata.  Videri  cuipiam  posset, 
hanc  partem :  iis,  qui  audierunt,  regi  a 
verbo  profuit^  hoc  modo:  Non  profuit 
illis  sermo  auditus,  illis,  inquam,  qui  au- 
dierunt;  eo  quod  non  esset  admixtus 
fidei.  Sed  hanc  syntaxira  Graeca  non  ad- 
mittunt;  nam  casus  diversi  sunt  sxcivouc 
et  ToTc;  dxouaaatv.  Nec  fere  nisi  cum 
accusativo  jungitur  Graecum  verbum 
(IxpeXeTv. 

Additio  Censoris. 

Lectio  Chrysostomi ,  Theophylacti  et 
Oecumenii,  quae  eadem  est  eorum  codi- 
cum,  quos  supra  indicavit  auctor,  videtur 


sane  expedita,  sicut  et  ejusdem  explica- 
tio,  quara  dant  Theophylactus  et  Oecu- 
menius.  Nec  obest  id,  quod  adversus  eam 
auctor  objicit,  quoniam  ejusdem  vocis 
alia  atque  alia  acceptio,  quando  ex  ad- 
junctis  facile  intelligitur  ea  diversitas, 
non  modo  nil  habet  incommodi,  sed  etiam 
schema  facit  orationi.  Alteram  Graeca- 
nicam  lectionem  satis  commode  auctor 
exponit,  et  ad  sensum  illius  revocabitur, 
quod  est  in  nostra  vulgata,  hoc  modo : 
Sermo  divinae  promissionis,  quem  audie- 
rant,  nihil  ipsis  profuit,  propterea  quod 
non  esset  contemperatus  fidei  conceptae 
ex  iis,  quae  audierant.  Non  enim  ex  iis 
fidera  conceperunt;  sed  audita  respuerunt 
per  infidelitatem. 

3.  Ingrediemur  enim  in  requiem, 
qui  credidimus.  Alii  verbum  reddunt 
praesentis  temporis,  ingredimury  introi' 
mus.  Est  enim  Graece  eigsp^^ojis^a.  Sed 
tamen  noveris,  vcrbum  ep);o/jiai  frequen- 
ter  in  Scripturis  sic  usurpari,  ut  futuri 
quandam  significationem  habeat.  Unde 
est  apud  Evangelistas:  6  ep)(6/jievog,  qui 
venturus  est,  Matth.  11.,  Luc.  7.,  Joan. 
6.  Imo  et  in  hac  Epistola  cap.  10. :  Qui 
venturus  est,  veniet.  Quod  si  ita  beue 
vertitur,  ut  sane  omnes  consentiunt,  bene 
etiam  hoc  loco  futurum  reddidit  interpres : 
ingrediemur ;  tametsi  non  negamus,  si- 
cut  ibi  adventum,  ita  hic  introitum  signi- 
ficari  jam  praeparatum  et  quadantenus 
inchoatum.  Quae  praeparatio  et  inchoatio 
fit  per  fidem.  Explicat  autem  Apostolus 
illud,  quod  dixerat:  Etenim  et  nobis 
nuntiatum  est.  Hoc  est  enim  Svange- 
lium,  quod  nuntiatum  est  nobis,  introitu- 
ros  nos  in  requiem,  quotquot  credideri- 
mus  divinae  promissioni,  factac  nobis  in 
Christo.  Sed  fidem  intellige,  quam  Scri- 
ptura  praedicat,  eara  scilicet,  quae  con- 
junctam  habet  obedientiara  ad  praestan- 
dura  omnia,  quae  fides  ipsa  raonstrat 
agenda.  Quara  quicuraque  tenuerit  usque 
in  finera,  is  procul  dubio  promissam  re- 
quiera  apprehendet,  hoc  est,  vitara  ae- 
ternam. 

Quemadmodum  dixit:  Sicut  juravi 
in  ira  meai  Si  introibunt  in  requiem 

meam.  Ex  verbis  Psalmi  docet,  ingres- 
Buros  in  requiem  eos ,  qui  crediderint. 
Est  autem  collectio  a  contrariis,  quasi  di- 
cat:  Antiquus  ille  populus  propter  incre- 
dulitatem  exclusus  est  a  requie  sibi  pro- 
missa,  quemadmodum  Deus  ipse  testatur, 
in  Psalmo  dicens :  Sicut  juravi  etc.  Nos 
igitur  in  requiem  nobis  promissam  ingre- 
diemur,  si  crediderimus.  Nam  si  infideli- 
tas  excludit,  ergo  iides  introducit.  Simul 
autem  inest  argumentum  a  fignra  ad  rem 
figuratam  ,  scilicet  a  requie  terrena  ad 
requiem  coclestem. 

Et  quidem  operibus  ah  institutione 
mundi  perfectis.  Graece  et  Syriace  :  fa~ 
ctis,  quod  et  in  Latinis  quibusdam  legi- 
tur.  Qui  scripsit :  perfectis,  respexit  ad 
verba  Mosi  Gen.  2. :  Perfecti  sunt  coeli 
et  terra  et  omnis  ornatus  eorum.  Com- 
plevitgue  Deus  die  septimo  opus  suum, 
quod  fecerat.  Et  quidem,  Graece  xatxoi, 
quod  alii  vertunt:  licet,  etsi.  Utrique 
recte.  Pro  inetitutione  Graece  est  xaxa- 
^OAT)(^ ,  quam  alibi  fere  semper  vertit: 
consfitutionem,  idque  rectius.  Significa- 
tur  enim  Graeca  voce  collocatio,  sive  in 
imum  depressio  fundamentorum.  Unde 
Erasmus  vertit:  a  jactis  fundamentis 
mundi ,  per  quod  metaphorice  creatio 
mundi  significatur.  De  qua  phrasi  Scri- 
pturae  nonnihil  annotavimus  ad  illud 
Ephes.  1. :  Elegit  nos  in  ipso  ante  mundi 
constitutionem.  Sensus  horum  verborum 
est,  Deum  in  memorato  versu  Psalmi  me- 
minisse  cujusdam  quietis,  etiam  post  illam 
requiem,  qua  ipse  requievit  ab  opere  crea- 
tionis  mundi  sex  diebue  absoluto. 

Ut  autem  iutoIJigatur,  quorsura  id  di- 
cat  Apostolus,  et  quo  spectet  hujus  loci 
disputatio,  in  qua  explicanda  a  multis 
laboratur,  sciendum  est,  Apostolum  hic 
versari  in  tractatione  illorum  verborum 
Dei  ipsius  a  Davide  scriptorum :  Si  in- 
troibunt  in  requiem  meam ,  atque  ex 
illis  ostendere  velle,  quod  nobis  adhuc 
restet  quaedam  requies  a  Deo  promissa 
et  per  fidem  exspectanda.  Quod  ut  do- 
ceat,  adfert  in  medium  duas  aut  tres  alias 
mysticas  quietes,  quarum  in  Scriptura 
fit  mentio.   Prima  est,  qua  Deus  ab  opere 


creationis  mundi  requievit  die  septirao. 
Secunda  requies  Sabbati,  ad  recolendam 
primam  illam  quietem  in  populo  Dei  in- 
stituta.  Haec  insinuatur  in  vocabulo  sab- 
batismi,  quod  infra  habetur.  Tertia  re- 
quies  seu  quieta  possessio  terrae  Cha- 
naan,  Israelitico  populo  proraissa.  Harum 
quietum  prima,  qua  Deus  ipse  requievisse 
dicitur,  et  adhuc  requiescit,  non  quidem 
est  tyjuis  nostrae  alicujus  quietis ,  sed 
magis  exemplum,  ut  infra  dicetur;  mj- 
stica  tamen  est,  utpote  siguificans  illam 
Dei  requiem,  qua  requiescit  atque  in  ae- 
ternum  requiescet  ac  delectabitur  in  bea- 
tis,  tamquara  in  opere  suo  perfectissimo. 
Secunda  vero  requies  et  tertia  figurae 
quaedam  fuerunt  ejus  quietis,  quae  nobis 
in  Christum  credentibus  est  promissa, 
quae  nimirum  est  pacata  possessio  bono- 
rum  coelestium. 

Docet  ergo  Paulus,  quod  per  Davidem 
Deus  in  sua  exhortatione  nobis  insinuat 
requiem  quandam  a  tribus  primis  diver-  - 
sam,  ad  quam  fide  tendere  nos  oporteat. 
Non  enim  de  prima  quiete  illic  loqui,  non 
solum  quod  ea  sit  requies  Dei,  non  no- 
stra,  sed  quod  illa  jam  olim  praecesserit, 
videlicet  operibus  a  constitutione  mundi 
perfectis,  licet  in  ejus  memoriam  Judaei 
sabbatismum  adhuc  celebrarent.  Simili 
ratione  nec  de  secunda  loquitur.  Nam 
institutio  et  observatio  Sabbati  jam  anti- 
qua  erat  in  illo  populo,  quando  hic  Psal-  , 
mus  fuit  compositus. 

Porro  de  tertia  requie  secundum  lite- 
ram  quidem  accipiendum  est  illud :  Si  in~ 
troibunt  in  reguiem  meam;  sed  ita  ta- 
men,  ut  adhuc  alia  requies  intelligatur 
exspectanda,  quae  per  ilJam  praefigurata 
est.  Hortatur  enim  David  sui  temporis 
homines  ad  obediendum  voci  Dei,  ne  con- 
tingat  illis,  quod  patribus  eorum,  id  est, 
ne  excidant  a  requie  promissa,  sicut  illi 
exciderunt.  Ex  quo  plane  consequens 
est,  aliam  adhuc  requiem  ab  illa  priore, 
patribus  eoriim  promissa,  restare  exspe- 
ctandam  iis,  ad  quos  exhortatio  Davidica 
dirigitur,  eandemque  requiem  non  aliam 
esse,  quam  coelestem ;  cum  non  sit  du- 
bium,  quin  prior  illa  requies  typum  ges- 

serit  aeternae  quietis  ac  felicitatis,  quae 
nobis  reposita  est  in  coelis. 

4.  Dixit  enim  quodam  loco  de  die 
septima  sic.  Dixit,  subandi,  Scriptura, 
cujus  testimonio  probat  mentiouem  pri- 
mae  quietis.  Locum  autem  Scripturae, 
qui  est  Gen.  2.,  non  citat,  quia  scribit 
Hebraeis  literarum  peritis. 

Et  requievib  Deus  die  sepsima  ah  om- 
nibus  operihus  suis.  Quod  supra  dlxit:Et 
quidem  operihus  ah  institutione  mundi 
perfectis,  ad  eundem  diem  septimum  re- 
ferendum  est,  ut  patet  ex  loco  Scripturae ; 
sed  ita,  ut  alterum  sit  alterius  explicatio. 
Dicitur  enim  Deus  die  septimo  complevisse 
opus,  quod  fecerat,  quia  completo  opere 
tunc  quievit ,  nec  aliud  super  addidit. 
Quod  sic  intellige,  quia  deinceps  nullum 
aliud  opus  fecit,  qucd  non  in  primis  illis 
operibus  initio  factis,  aut  secundum  spe- 
ciem,  aut  saltem  secundum  causalem  ac 
seminalem  rationem,  contineretur.  Nam 
animae  rationales,  quas  creat  quotidie, 
sunt  in  illis  secundum  speciem;  mixta 
vero  corpora ,  quaecumque  ab  illis  di- 
versa  postmodum  exorta  suut,  secundum 
rationes  seminales  in  illis  latuerunt.  Opus 
autem  eonservationis  reium,  a  quo  Deus 
numquam  cessat,  non  est  opus  novura, 
Bed  continuatio  prioris. 

Quidam  ex  hoc  loco  colligit,  sabbatum 
fuisse  institutum  ab  initio  mundi,  atque 
ejus  observationem  apud  primos  homines 
in  usu  fuisse,  eo  quod  hic  significatum 
existimet,  homines  jam  inde  ab  initio  in 
requiem  sabbati  fuisse  introductos.  Ve- 
rum  Apostolus  nihil  tale  signiiicat,  sed 
id  tantum,  quod  cujusdam  quietis,  qua 
Deus  requievit,  in  eo  loco  Scripturae 
facta  sit  mentio ;  sicut  supra  a  nobis  de- 
claratum  est.  Quando  autem  institutum 
fuerit  sabbatum,  et  quomodo  sit  intelli- 
genda  sanctificatio  septimi  diei,  de  qua 
Gen.  2.,  explicatum  est  a  nobis  ad  dist. 
15.  lib.  2.  Sent. 

5.  Et  in  isto  rursum :  Si  introihunt 
in  requiem  meam.  Ac  rursum,  inquit,  in 
hoc  Psalmi  loco,  quem  tractamus,  idque 
post  tot  saecula  ab  orbe  condito ,  dicit 
Scriptura  ex  Dei  persona :  Si  introihunt 


iti  requiem  meam,  videlicet  ea  commi- 
natione  significans,  quandam  adhuc  quie- 
tem  restare  sperandam  iis,  in  quos  com- 
minatio  non  cadit.  Unde  sequitur: 

6.  Quoniam  ergb  superest  introire 
quosdam  in  illam.  Superest ,  Gracce 
aTzoXeiTzeTaiy  relinquitur.  Sic  enim  infra 
vertit  ipse  interpres :  Itaque  relinquitur 
sahhatismus.  Erasmus  sententiam  ita 
reddit:  Posteaquam  igitur  illud  reli- 
quum  esty  aliquos  introire  in  eam.  Ee- 
liquum  intellige  per  bonam  consecutio- 
nem,  quae  jam  ante  satis  explicata  est, 
ubi  ostendimus,  quemadmodum  id  sequa- 
tur  ex  verbis  Davidicis. 

Et  ii,  quihus  priorihus  annuntiatum 
est,  non  introierunt  propter  increduli- 
tatem.  Graece :  Et  qui  prius  evangeli- 
zati  fuerant,  quasi  dicat:  Quibus  olim 
annuntiatum  fult  Evangelium,  quo  pro- 
mittebatur  ipsis  requies  iu  terra  Chanaan, 
quoniam  ii  non  introierunt  in  eam  pro- 
pter  suam  incredulitatem. 

7.  Iterum  terminat  diem  quendam: 
Hodie,  in  David  dicendo,  post  tantum 
temporis.  Terminat,  Graece  optCet,  de- 
finit,  aut  praefinit,  ut  apud  Ambrosia- 
num  legitur.  Itaque  sensus  est,  Deum  aut 
Scripturam  sanctam,  post  tantum  tempo- 
ris,  quantum  fluxit  a  Mose  usque  ad  Da- 
videm,  hoc  est,  post  annos  amplius  qua- 
dringentos,  itcrum  statuere  ac  designare 
diem  quendam  promerendae  requiei, 
quum  in  Davide,  id  est  per  Davidem,  aut 
in  Psalmo  Davidis,  dicit:  Hodie. 

Sicut  supra  dictum  est :  Hodie  si  vo- 
cem  ejus  audieritis ,  nolite  ohdurare 
corda  vestra.  Repetit  verba  Psalmi  su- 
pra  citata,  quibus  iterum  dies  quidam  ter- 
minatur,  dicendo ;  Hodie.  Sed  quaeritur, 
quem  diem  aut  quod  tempus  eo  vocabulo 
significatnm  voluerit  Psalmista.  Respon- 
deo,  sicut  diximus  in  exposit.  cap.  prae- 
ced.,  literali  quidem  sensu  tempus  illud 
intelligi,  quo  David  hunc  Psalmum  a  se 
compositum  in  coetu  publico  ad  exhorta- 
tionem  Israelitici  populi  decantari  voluit ; 
caeterum  a  Spiritu  sancto  verba  Psalmi 
sic  temperata  esse,  ut,  sive  per  allegoriam, 
sive  per  extensionemj   ad  omnos  fideles 

et  ad  omne  tempus  hnjus  vitae  possint 
adaptari,  maxlme  quia  in  iis  tacite  con- 
tinetnr  promissio  cujusdam  requiei  ab  iis 
exspectandae ,  qui  audita  voce  Domini 
corda  sua  non  obduraverint.  Quae  pro- 
missio  communis  est  omnium  fidelium, 
qui,  sicut  iu  eodem  Psalmo  dicitur,  sint 
populus  Dei  et  oves  pascuae  ejus.  Quare 
per:  Hodie,  id  est  hodiernnm  diem,  ex 
mente  Pauli  totum  intelligitur  hujus  vitae 
spatium,  de  quo  et  cap.  praeced.  dixit: 
Donechodie  cognominatur.  Totum  enim 
hoc  tempus  ideo  dies  est,  quia  tempus 
operi  deputatum,  per  quod  ad  requiem 
perveniatur.  Id  opus  est  fides  et  obedien- 
tia,  quod  indicant  ea  verba:  Si  vocem 
ejus  audieritis,  nolite  obdurare  corda 
vestra. 

8.  Nam  si  eis  Jesus  requiem  prae^ 
stitissetf  numquam  de  alia  loqueretur 
posthac  die.  Non  est  legendum :  post 
hanc,  sed:  posthac,  adverbi^liter;  aut, 
ut  in  Graeco  est,  post  haec,  /icia  zcL^-za.. 
Removet  objectionem  Apostolus,  qua  ad 
superiorem  ipsius  ratiocinationem  respon- 
dere  quis  posset.  Etsi  populus  ille,  cui 
primo  annuntiatum  est,  ob  incredulitatem 
non  introierit  in  requiem  promissam,  alii 
tamen,  qui,  quod  aetate  minores  essent, 
in  censu  populi  non  fuerunt  comprehensi, 
quando  educti  sunt  ex  Aegypto,  nec  pa- 
trum  suorum  incredulitatem  sunt  imitati, 
post  annos  quadraginta,  ductore  Josue, 
quem  septuaginta  interpretes  in  typum 
veri  Salvatoris  Jesum  appellant,  in  eam 
requiem  ingressi  suut.  Non  ergo  conse- 
quens  erat,  si  priures  illi  propter  incre- 
dulitatem  non  introierunt,  post  tantum 
temporis  alium  diem  statui,  quo,  qui  cre- 
derent  et  obedirent,  in  requiem  promis- 
sam  inducerentur ;  utpote  promissione 
jam  olim  completa  in  filiis  eorum ,  qui 
non  crediderant.  Responsio  est:  Si  Jo- 
sue,  quando  populum  introduxit  in  ter- 
ram  Chanaan,  requiem  ei  praestitisset,  ita 
nimirum,  ut  non  esset  alia  post  eam  re- 
quies  populo  Dei  exspectanda,  numquam 
profecto  David,  aut  per  Davidem  Spiritus 
eanctus  aliam  requiem  post  illud  tempus 
promitteret;   siquidem   populus   requiem 


promissam  jam  possidebat,  eo  potissimum 
tempore,  quo  haec  a  Davide  dicebantur. 
Ssntit  igitur  Apostolug,  Davidem  in  illa 
priori  requie  alinm  multo  meliorem  in- 
tellexisse,  tamquam  rem  figuratam  in  sua 
figura;  videlicet  patriam  coelestem,  ad- 
huc  quaerendam  et  exspectandam,  etiam 
iis,  qui  requie  terrena,  ductore  Josue, 
jam  dudum  essent  potiti.  Quin  vero  si- 
gnificat,  priorem  illam  non  fuisse  veram 
requiem,  quum  absolute  negat,  Josue  re- 
quiem  populo  praestitisse. 

9.  Itaque  relinquitur  sahhatismus  pO' 
pulo  Dei.  Quoniam,  inquit,  vera  requies 
nondum  est  praestita,  quam  tamen  esse 
in  promissione,  docet  nos  Psalmus  Davi- 
dicus,  adhuc  reliquum  est,  ut  ea  a  populo 
Dei  exspectetur;  hoc  est,  ab  iis,  qui  vere 
sunt  populus  Dei,  utpote  fidem  habentes 
ejus  promissis,  et  obedientes  praecoptis. 
Nam  vetus  ille  populus  magis  in  figura, 
quam  in  veritate  populus  Dei  dictus  est. 
Porro  requiem  coelestem  vocat  sabbatis' 
mum,  id  est.  sabbati  celebrationem,  no- 
mine  figurae  translato  ad  rem  significa- 
tam.  Sabbatum  enim  Mosaicum  tjpus 
erat  quietis,  quam  post  hanc  vitam  ex- 
spectant  fideles.  Nam  sicut  post  laborem 
sex  dierum  septimo  die  feriabantur  Ju- 
daei,  ita  nos,  coufectis  hujus  vitae  labori- 
bus,  post  mortem  feriabimur,  ac  sabbatum 
agemus  festivum  et  solemne. 

Maluit  ergo  Paulus  sabbatismum  di- 
cere,  quam  requiem,  quia  scribebat  He- 
braeis,  quos  eo  vocabulo  voluit  admonere 
mysterii,  quod  sabbatum  eorum  significa- 
bat,  simulque  eorum  animos  excitare  ad 
desiderium  et  exspectationem  illius  quie- 
tis,  quam  post  hujus  saeculi  labores  ex- 
spectandam,  eadera  ipsa  sabbati  celebra- 
tione  profitebantur.  Specialiter  autem 
sabbatismus  significare  nobis  videtur  eam 
faturi  saeculi  requiem,  quam  habent  pio- 
rum  animae  corporibus  exutae  usque  ad 
diem  resurrectionis,  quando  sua  corpora 
sunt  recepturae.  Tunc  enim  inchoabitur 
interminabilis  solemnitas  octavae  diei, 
quae  in  primam  recurrens,  mysterium 
continet  aeternae  felicitatis,  utique  pro- 
pter  resurrectionem  Dominicam,  quae  post 

quietem  sabbati  facta  est  octava  die,  quae 
eadem  secundum  Evangelium,  erat  prima 
sabbati.  De  hoc  sabbatismo,  id  est,  bea- 
tarum  animarum  requie,  scriptum  est 
Apoc.  14. :  Beati  mortui,  qui  in  Domino 
moriuntur.  Amodo  jam  dicit  sjpiritus, 
ut  requiescant  a  laboribus  suis.  Huic  in- 
tellectui  congruunt  et  ea,  quae  hic  se- 
quuntur : 

10.  Qui  enim  ingressus  est  in  requiem 
ejus,  etiam  ipse  requievit  ab  operibus 
suis,  sicut  a  suis  Deus.  Expositio  est 
Babbatismi,  quem  dixit  reliquum  esse  po- 
pulo  Dei.  Sabbatum  enim  iustitutum  fuit 
in  memoriam  quietis,  qua  Deus  requievit 
die  septimo  ab  omni  opere,  quod  fecerat. 
Ad  eundem  modum,  inquit,  quisquis  in- 
gressus  fuerit  in  requiem  Dei,  id  est,  a 
Deo  paratam  populo  suo,  etiam  ipse  re- 
quiescet  a  suis  operibus,  id  est,  laboriosis 
actionibus  hujus  vitae,  secundum  illud 
modo  citatum  ex  Apoc. :  Ut  requiescant 
a  laboribus  suis.  Hic  observa,  requiem 
Dei,  qua  requievisse  dicitur  die  septimo, 
tametsi  non  sit  typus  nostrae  futurae 
quietis,  uti  supra  dictum  est,  esse  tamen 
ejus  causam  quandam  exemplarem.  No- 
tandum  quoque,  praeteriti  temporis  verba : 
ingressus  est  et  requievit,  absolvi  a  tem- 
pore,  propterea  quod  illa  ingressio  et  re- 
quies  non  sit  unius  determinati  temporis. 
Multi  enim,  quo  tempore  Apostolus  haec 
scribebat,  jam  ingressi  erant  in  illam  re- 
quiem ;  sed  multo  plures  adhuc  post  id 
tempus  ingressuri. 

Sunt,  qui  locum  hunc  interpretentur 
de  Christo,  capite  nostro,  quem  dicunt 
ingressum  in  requiem  Dei  per  resurre- 
ctianem  suam  et  ascensionem  in  coelum, 
atque  ejus  exemplo  nos  etiam  ingressuros. 
Atqui  Scripturae  consuetudo  non  habct, 
ut  Christum,  postquam  in  coelos  ascendit, 
dicat  esse  in  requie,  sed  in  gloria,  quem- 
admodum  et  omnes  ejus  Sancti  erunt  post 
resurrectionem  generalem.  Ita  legimus  in 
hac  Epist.  cap.  2.,  Jesum  jam  nunc  glo- 
ria  et  honore  coronatum  esse. 

Porro  sectarii ,  nominatim  Calvinus, 
alium  quendam  hic  sensum  comminiscun- 
tur.  Dicunt  enim,  his  verbis  commendari 


nobis  ac  praecipi  conformitatem  cum  Deo, 
ut,  sicut  Deus  oHm  requievit  a  suis  ope- 
ribus,  ita  et  nos  a  nostris  operibus  quies- 
camus  ac  feriemur,  Deumque  sinamus 
agore  in  nobis  otiosis  ac  nihil  omnino 
cooperantibus.  Quae  quidem  ab  illis  par- 
tim  contra  libertatem  humani  arbitrii, 
partim  contra  bonorum  operum  merita 
dicuntur,  non  minus  impie,  quam  impe- 
rite ;  quasi  non  eadem  possint  esse  opera 
Dei  et  nostra,  Deo  nimirum  faciente,  ut 
faciamus ,  juxta  promissionem  propheti- 
cam :  Faciam ,  ut  in  praeceptis  meis 
ambuletiSj  et  judicia  mea  custodiatis  et 
operemini,  Ezech.  36. 

Refellitur  autem  hujusmodi  commen- 
tarius  duplici  ratione :  tum  quia  non  hic 
agit  Apostolus  de  requie  praeseutis  vitae, 
sed  futurae,  quae  in  Psalmo  promittitur, 
et  per  requiem  antiquis  promissam  signi- 
ficatur,  de  qua  et  continuo  subjungit  ex- 
hortationem:  ut  festinemus  ingredi  in 
illam  requiem.  Deinde,  quia  nimis  ine-^ 
ptura  est  hanc  a  Deo  sumere  comparatio- 
nem,  ut,  sicut  ille  requievit  a  suis  operi- 
bus,  ita  ncs  quiescamus  a  nostris.  Non 
enim  nisi  perabsurde  fingi  potest,  Dei 
quietem  ab  operibus  suis,  iisque,  teste 
Scriptura,  valde  bonis,  tjpum  aliquem 
aut  exemplum  praetulisse  quietis  homi- 
num  ab  operibus  suis,  iisdemque  proprio 
sectariorum  judicio  valde  malis. 

11.  Festinemus  ergo  ingredi  in  illam 
requiem.  Festinemus,  Graece  et  Syriace : 
Studeamus,  operam  demus,  contenda^ 
mus.  Hortatur,  ut  omnem  adhibeant  ope- 
ram  et  conatum,  quo  in  illam  requiem,  de 
qua  hactenus  egit,  ingrediantur.  Ad  id 
autem  inprimis  necessarium  est,  ut  fidem 
promissorum  Dei  mordicus  teneant,  et 
ad  ea  capessenda  spem  atque  fiduciam 
suam  indesinenter  extendant.  Ideo  sub- 
jungit : 

Ut  ne  in  id  ipsum  quis  incidat  in^ 
credulitatis  exemplum.  Graece:  Ut  ne 
in  eodem  quis  exemplo  cadat  incredu- 
litatis.  Casum  opponit  recto  cursui,  quo 
signincavit  tendendum  esse  ad  illam  re- 
quiem.  Simul  autem  ad  historiam  alludit 
eorum,  qui  ceciderunt  in  deserto,  sicut 

legitnr  Num.  14.  et  Dent.  2.  Sensus  est: 
Ne  quis  nostrum,  abjecta  fiducia,  cadat 
et  pereat,  exemplo  punitae  incredulitatis 
simili  cum  Israelitis,  quoium  corpora  pro- 
strata  jacuerunt  in  deserto. 

12.  Vivus  est  enim  sermo  Dei  et 
efficax.  In  hujus  loci  explanatione  va- 
riant  interpretes.  Quidam  per  sermonem 
Dei  intelligunt  verbum  seu  doctrinam 
evangelicam.  Addit  Calvinus :  A  quo- 
cumque  etiam  ministro  proJatam  et  qui- 
buscumque  hominibus  annuntiatam;  valt 
enim  Evangelii  doctrinam,  id  est,  verbum 
praedicationis  semper  esse  efficax  in  ani- 
mis  auditorum;  non  quidem  ut  ab  omni- 
bus  credatur,  sed  ut  in  omnibus,  etiam 
reprobis,  aliquem  operetur  effectum  aut 
fidei,  aut  terroris  saltem  alicujus  ac  tor- 
menti  conscientiae.  Verum  hic  scnsus 
alienus  est  a  Scriptura  sacra,  quae  docet, 
multos  esse,  qui  verbum  Dei  contemnant 
natque  irrideant,  tamquam  falsum,  fabu- 
losum,  incredibile.  Non  potest  autem  ter- 
rere  conscientiam,  quod  nullo  modo  cre- 
ditur ;  nihilo  magis ,  quam  urere  potest 
ignis  pictus.  Jam  vero  etiam  difficile  est, 
verbo  praedicationis  ea  omnia  accommo- 
dare,  quae  hic  ab  Apostolo  sermoni  Dei 
tribuuntur,  illnd  maxime,  quod  dicit,  nul- 
la?n  creaturam  in  ejus  conspectu  esse 
invisibilem,  sed  omnia  oculis  ejus  esse 
nuda  et  aperta.  Hoc  enim  constat  Deo 
proprium  esse. 

Quam  ob  rationem  alii  censent,  hunc 
locum  necessario  exponendum  de  Filio 
Dei,  qui  est  Verbum  Patris,  de  quo  Joan- 
nes  Evangelii  sui  iaitio :  In  principio 
erat  Verhum ,  et  1.  Episf.  5.:  Pater, 
Verbum  et  Spiritus  sanctus,  et  Apoc. 
19.:  Nomen  ejus  Verbum  Dei.  Siqui- 
dem  et  hoc  loco  verti  potuit :  Vivum  est 
enim  Verbum  Dei,  quomodo  legit  Am- 
brosius  lib.  4.  de  fide,  cap.  3.  et  lib.  2.  in 
Lucara  ad  illud  cap.  2. :  Et  tuam  ipsius 
animam  pertransibit  gladius ,  necnon 
lib.  1.  de  Abel  et  Cain,  cap.  8.  Est  enim 
in  omnibus  his  Scripturae  locis  Graece  6 
X6yo<Zf  quod  indifferenter  etiam  vulgatus 
interpres  modo  verbum,  modo  sermonem 


transtnlit.  Non  dubium  autem,  quin  haec 
orania,  quae  de  serraone  Dei  dicit  hic 
ApostoluR,  in  Filium  Dei  corapetant.  Huc 
etiam  invitat  illa  particula,  qua  tota  sen- 
tentia  clauditur:  ad  quem  nobis  sermo. 
Quod  de  Christo,  Dei  Filio,  quam  aptis- 
sime  videtur  intelligi;  nam  de  ejus  digni- 
tate  et  sacerdotio  tota  fere  disputatio  hu- 
jus  Epistolae  contexitur.  Sane  probabilis 
est  hic  commeDtarius.  Atque  eum  tradi- 
derunt  Oecumenius,  Aquinas,  Lirauus,  Ca- 
jetanus,  utraque  glossa,  aliique  Latiuo- 
rum.  De  eodem  intellexit  Ambrosius  locis 
memoratis  et  Cyrillus  lib.  2.  in  Joan.  cap. 
37.  Sed  huic  interpretationi  nonnihil 
obstat,  quod  abrupte  post  superiora  men- 
tio  videatur  ingeri  de  Filio  Dei,  praeser- 
tim  sub  nomine  Verbi,  de  quo  nihil  prae- 
cossit.  Nec  vero  ad  hunc  intellectum  co- 
git  nomen  Verbi  Dei,  quasi  lilio  pro- 
prium.  Nam  frequenter  etiam  in  aposto- 
licis  Scripturis  accipitur  pro  verbo  creato, 
sive  id  a  Deo,  sive  ab  ejus  ministris  pro- 
latum  fuerit. 

Nobis  certe  eorum  sententia  magis 
probatiir,  qui  sermonem  Dei  interpretan- 
tur,  quera  Deus  ad  homines  loquitur,  sive 
promittendo,  sive  exhortando,  sive  com- 
minando.  Agit  enim  Apostolus  de  fide  ha- 
benda  verbo  promissionis  etcomminationis 
divinae,  docetque,  si  Dei  promissiones  fide 
amplectamur,  in  requiem  ejns  ingressuros ; 
sin  minus,  maleperituros,  idqueeorum  ex- 
emplo,  ad  quos  olim  sermo  Dei  factus  est. 
Unde  ait  supra:  Sed  non  profuit  illis 
sermo  audituSj  et  cap.  2. :  Si  enimj  qui 
per  angelos  dietus  est  sermo,  factus  est 
firmus  etc,  et  cap.  1. :  Olim  Deus  lo~ 
quens  patrihus  in  Prophetis,  novissime 
locutus  est  nohis  in  Filio.  Nara  sive  per 
se  aut  per  Filium  suum  Deus  loquatur, 
pive  per  angelos,  sive  per  homines,  idem 
est  Deus,  qui  loquitur,  et  quod  ad  loquen- 
tem  attinet,  idem  sermo.  Qui  proinde 
seraper  ut  ejusdem  est  veritaris,  sic  et 
ejusdem  virtutis  et  efficaciae,  tam  ad 
praestanda  promissa  credentibus ,  quam 
ad  inferenda  supplicia  contumacibus. 
Cum  ergo  sermo  Dei  sit,  ipse  Deus  lo- 

quens,  promittens,  minas  intentans :  non 
mirum,  si  Apostolus  ea  omnia,  quae  bic 
dicuntur  et  Deo  propria  videutur,  adscri- 
bat  sermoni  Dei. 

Tale  igitur  est,  quod  dicit:  Studea- 
mus  ingredi  in  illam  requiem ;  credamus 
verbo  Dei  nobis  annuntiato,  ne  pereamus 
cum  incredulis.  Non  enim  verbum  Dei 
nunc  minoris  est  virtutis,  quam  fuit  olim, 
sed  sicut  tunc  omnis  praevaricatio  et 
inobedientia  justam  accepit  retrihutio- 
nem,  ita  et  nunc  nobis  accidet,  si  tan- 
tani  neglexerimus  salutem,  sicut  dictum 
est  supra  cap.  2.  Ita  tere  locum  hunc 
edisserunt  post  Cbrysostomum  Theodo- 
retus  et  Theophylactus ,  et  inter  recen- 
tiores  Hesselius,  Adamus  et  noster  Gale- 
nus.  Cui  quidem  commentario  multum 
probabilitatis  accedit  ex  aliis  Scripturae 
locis,  ubi  similiter  verbo  Dei  tribuuntur 
ea,  quae  Deo  sunt  propria,  velut  Jes.  55. : 
Verbum  meum  y  ait  Dominus,  non  re- 
vertetur  ad  me  vacuum ,  sed  faciet, 
guaecumque  volui ;  Eccles.  8.:  Omne, 
quod  voluerit,  faciet,  et  sermo  illius 
potestate  plenus  est;  Sap.  18.:  Omni- 
potens  sermo  tuus  exsiliens  de  coelo  etc. 
Quale  est  et  illud,  quod  ejusdcm  lib.  cap. 
16.  dicitur  sermo  Dei  sanare  omnia. 
Cujas  sequitur  explicatio :  Tu  es  enim, 
Domine,  qui  vitae  et  mortis  habes  po- 
testatem.  Ejusdem  rationis  sunt  ista 
Psalm.  32.:  Verbo  Domini  coeli  firmati 
sunt,  et  in  hac  ipsa  Epistola,  cap.  1. : 
Portans  omnia  verbo  virtutis  suae,  et 
cap.  11.:  Aptata  saecula  verbo  Dei. 
Quae  omnia  metonymice  significant  ip- 
sius  Dei  loquentis  ac  jubentis  omnipoten- 
tiam.  Juxta  quam  rationem  eidem  verbo 
Dei  promittentis  ac  minantis  omnium  oc- 
cultorum  scientia  convenienter  attribuitur. 
Hic  ergo  Dei  sermo  vivus  est,  et  efficax, 
id  est,  non  est  otiosus  aut  actionis  expers, 
ut  ea,  quae  mortua  sunt ;  non  est  irritus, 
non  frustratur  eflFectu  suo,  quemadmodum 
nostris  verbis  saepe  contingit;  sed  vivit, 
ac  vim  suam  exercet  in  reddendis  tam 
praemiis ,  quam  suppliciis  comminatis. 
Est  igitur  posterius  epithetum  expositio 


prioris.  Vitam  enim  arguit  operatio  vi- 
talis. 

Et  penetrabilior  omni  gladio  anci- 
piti.  Petietrabile  pro  penetrativo  posuit 
interpres,  passivum  pro  activo,  ut  et  La- 
tini  scriptores  interdum.  Graece  to|ji(ji)- 
Tspog,  id  est  penetrantior,  magis  incidens. 
Gladius  anceps,  Graece  diaTOiioq,  tam- 
quam  habens  duo  ora.  Componitur  enim 
ea  vox  OLTzb  zou  OTOp-aTOc;,  non  oltzq  voo 
Te]j,V£tv,  id  est  ab  ore,  non  a  secando, 
quemadmodum  Nilus  iTTTaaTO/iog  dictus 
est,  quod  septem  habeat  ostia,  velat  ora, 
quibus  aquas  suas  evomat  in  mare.  Vo- 
cem  hanc  (5taTO/jiov  usurparunt  LXX.  in- 
terpretes  Jud.  3.,  Psalm.  149.  et  Prov.  5. 
pro  voce  Hebraea,  quae  id,  quod  dixi, 
significat.  Unde  est  et  illa  phrasis  He- 
braea  frequens  in  Scripturis:  Percutere 
in  ore  gladii.  luterpres  vulgatus  modo 
vertit  ancipitem,  modo  bicipitem,  modo 
utraque  parte  acutum.  Cum  autem  hu- 
jusmodi  gladius  ad  dividendum  ac  pene- 
trandum  aptissimus  sit,  merito  comparatio 
ab  eo  transfertur  ad  sermonem  Dei,  ut 
penetrabilior  omni  gladio  ancipiti  di- 
catur. 

Sed  hoc  epithetum  utrum  ad  notitiam 
Dei  referendum  sit,  an  vero  ad  vim  pu- 
niendi ,  uon  satis  inter  expositores  con- 
venit.  Sane  quidem  negari  non  potest, 
qnin  ad  notitiam  pertineat  tam  pars  ista, 
quam  sequentes.  Id  enim  nobis  declarat 
illa  pars  extrema,  qua  praecedentium 
obscuritas  expiicatur:  Et  non  est  ulla 
creatura  invisibilis  in  conspectu  ejus 
etc.  Sed  tamen  etiam  punitionem  et  vin- 
dictam  significari,  satis  innuit  comparatio 
gladii,  cui  tribuitur  esse  ancipitem.  Unde 
est  illud  in  Psalmis:  Gladii  ancipites  in 
manibus  eorum,  ad  faciendam  vindi- 
ctam  in  nationibus. 

Est  igitur  sermo  Dei  quovis  ancipiti 
gladio  penetrantior ;  primum  quia  Deus, 
qui  nobis  loquitur,  oculis  suae  cognitio- 
nis  omnia  penetrat,  et  ad  intima  quacque 
pervadit  multo  magis,  quara  gladius  an- 
ceps  acie  sua  penetrare  queat  usque  ad 
abstrusa  viscera;  tum  vero  ob  id  etiam, 
quiatransgressiones,  quantumvis  occaltas, 

acerrime  puniet.  In  hac  ergo  similitudine 
dao  quaedam  attenduntur.  Ut  enira  gla- 
dius  penetrat  et  laedit,  ita  sermo  Dei  iu- 
luetur  et  punit.  Itaque  significatur  cogni- 
tio  non  nuda,  sed  qualis  est  judicis  exa- 
minantis  et  cognoscentis,  ut  puniat. 

Et  pertingens  usque  ad  divisionem 
animae  ac  spiritus.  Anima  et  spiritus 
accipiuntur,  ut  alibi  in  Scriptura;  nomi- 
natim  in  illis  verbis  1  Thess.  5. :  Ut  in- 
teger  spiritus  vester  et  anima  etc.  Quo 
loco  diximus,  eam  inter  haec  duo  distin- 
ctionem  nobis  maxime  probari,  qua  per 
animam  intelligitur  pars  animae  sensiti- 
va,  quam  cum  bestiis  habemus  commu- 
nem ;  per  spiritum  vero  pars  intellectiva, 
qua  communicamus  cum  substantiis  spi- 
ritualibus;  quemadmodum  et  sanctns 
Thomas  utroque  loco  bene  explicat.  Porro 
divisionem  animae  ac  spiritus  interpre- 
tantur  nonnulli  separationem  animae  a 
spiritu,  qua  nimirum  inter  animam  et 
spiritum  atque  eorum  operationes  Dei 
verbum  exacta  cognitione  distinguat.  Sed 
rectius  alii  nomine  divisionis  significatam 
intelligunt  penetrationem,  de  qua  in  parte 
praecedente.  Quod  enim  dividitur,  id 
quasi  penetratur,  ut  interiora  appareant ; 
haeret  autem  adhuc  Apostolus  in  meta- 
phora  gladli  secantis. 

Est  igitur  sensus  :  Sermonem  Dei  per- 
tingere  usque  ad  intima  hominis  pene- 
tranda,  etiam  animam,  etiam  spiritum, 
quae  sunt  partes  hominis  abditissimae. 
Pertiugit  autem  ad  ea  et  penetrat  per- 
fecta  cognitione ,  qua  novit,  quidquid 
affectionis  et  cogitationis  in  illis  latet; 
graviter  etiam  ulturus,  si  quam  illic  hy- 
pocrisim,  si  quam  radicem  amaritudinis 
aut  infidelitatis  germinantem  invenerit, 
ut  dicitur  infra  cap.  12.  Hanc  expositio- 
nem  postulat  Graeca  iectio,  quae  dupli- 
cat  conjunctionem,  ^'^X^^  '^^  ^^''  Tivsu/Jia- 
T0(;.  Unde  Erasmus  et  alii  vertunt:  Us- 
que  ad,  divisionem  animae  simul  ac 
spiritus;  ac  si  dicas  :  tam  animae,  quam 
spiritus.  Eundem  sensum  voluit  Ambro- 
sius,  dum  aliquoties,  ad  hunc  locum  re- 
spiciens,  dixit,  Verbum  Dei  usque  ad  di- 
visionem  animae  penetrare,  non  adjecto 


vocabulo  spiritus.  Loca  sunt  lib.  de  pa- 
radiso,  cap.  14.,  et  lib.  2.  de  Abraham, 
cap.  1.,  et  in  Epistola  secunda,  quae  est 
ad  Simplicianum.  Td  ipsum  liquet  ex  in- 
tellectu  partis  scquentis. 

Compagum  guoque  ac  medullarum. 
Apud  Ambrosium  locis  dudum  citatis  pro : 
compagum,  legitur:  artuum.  Sed  Grae- 
cum  dppiol  compages  artuum  potius  si- 
gnificat,  quam  artus  ipsos.  Nominat  Apo- 
stolus  ea,  quae  in  nostris  corporibus  in- 
tima  sunt,  compages  et  medullas,  ut  hac 
velut  metaphora  doceat,  nihil  esse  tam  in 
animis  nostris  occultum  et  abditum,  quod 
non  scrutetur  ac  penetret  Dei  sermo. 
Compages  sunt  nervi  ac  commissurae, 
quibus  inter  se  conjunguntur  artus,  ac 
praecipue  ossa;  medullae  in  ipsis  ossi- 
bus  includuntur.  Pertingit  ergo  Dei  ser- 
mo  usque  ad  divisionem  compagum  si^ 
mul  et  medullarum,  non  quod  compages 
a  medullis  dividat;  sed  quoniam  et  com- 
pages  penetrat,  et  medullas.  Compages 
quidem,  id  est  cogitationes ;  medullas  au- 
tem ,  hoc  est ,  inteutiones.  Sic  enim  ex 
parte  sequenti  quidam  non  aliene  inter- 
pretantur. 

Et  discretor  cogitationum  et  inten- 
tionum  cordis.  Non  solum,  inquit,  quid 
quisque  cogitet  in  corde  suo,  verum  etiam 
qua  intentione  cogitet  ac  velit,  exactis- 
sime  novit,  discernit  ac  judicat  sermo  di- 
vinus.  Nam  discretor  in  Graeco  est  xpi- 
Tixoc.  Dlcebantur  autem  Critici,  nomine 
etiam  a  Latinis  usurpato,  homines  acris 
judicii,  qui  de  libris,  aut  versibus,  aut 
aliis  aliorum  operibus  censere  poterant, 
ac  discernere,  quid  probum,  quid  repro- 
bum ,  item  quid  gonuinum ,  quid  vero 
spurium  ac  suppositicium.  Quales  in  cen- 
sendis  Homeri  versibus  Aristarchus  et 
Aristophanes  grammatici  memorantur. 

13.  Et  non  est  ulla  creatura  in^isi- 
hilis  in  conspectu  ejus.  Ulla  additum  ab 
interprete  lucis  causa.  Invisibilis,  Graece 
dcpavTjg,  quasi  dicas,  inapparens,  id  est, 
qnae  non  sit  manifesta  et  conspicua. 
Hinc  intelligi  vult,  hjpocrisim  et  infideli- 
tatem,  etiam  in  animo  latentem,  a  Deo 
ignorari  non  posse;  non  quod  hae  sint 

creaturae,  sed  quia,  qui  creaturam  omnem 
perfecte  uovit,  etiam  defectus  ejus  ac 
vitia  non  novisse  non  potest. 

Omnia  autem  nuda  et  aperta  sunt 
oculis  ejus.  Verti  potest  adversative: 
Sed  omnia  nuda  etc.  Quod  nos  habe- 
mus  aperta,  Graece  est  xsTpaxi^J^tGpisva, 
verbum  deductum  a  nomine  T^dyr^oq,, 
quod  collum  sive  cervicem  significat. 
Ejus  verbi  metaphora  varie  explicatnr. 
Cbrysostomus  eam  sumptam  putat  ab 
animalibus  occisis,  quibus  dum  a  cervice 
usque  ad  caudam  pellis  abstrahitur,  in- 
teriora,  quaeprius  latebant,  oculis  intuen- 
tium  exponuntur.  Eadem  est  sententia 
Theophylacti  et  Oecumenii.  Quamquam 
hi  duo  etiam  aiiter  explicari  posse  mefa- 
phoram  docent,  tamquam  desumpta  sit 
ab  iis,  qui  cervice  inclinata  terram  spe- 
ctant,  non  audentes  aspicere  vultum  ju- 
dicis ;  sic  enim  horainum  facta  et  cogitata 
omnia  conspectum  Dei  judicis,  cui  cun- 
cta  patent,  quodammodo  reformidare. 
Sed,  ut  verum  fatear,  longius  petitae  mihi 
videntur  hae  expositiones.  Ac  magis  sane 
probarim,  quod  alii  dicunt,  xpaxT^^tCstv 
idem  esse,  quod  in  cervicem  ac  dorsum 
reflectere,  hoc  est,  resupinare,  per  ta-ans- 
lationem  vero  scrutari  ac  patefacere.  Nam 
resupinare  scrutantium  esfc;  imde  illud 
apud  Juvenalem :  Aulam  resupinat  amici. 
Atque  hanc  significationem  secutus  Eras- 
mus  vertit;  resupinata. 

Verura  est  et  alia  Graecae  vocis  inter- 
pretatio,  ni  fallcr,  caeteris  anteponenda, 
quam  adfert  Gaignaeus.  Tpa)(7]Xoc:  enim, 
auctore  Favorino,  praeter  alia  significat 
spinam  dorsi,  quae  procedit  a  vertice  us- 
que  ad  finem.  Inde  n:payy]AiQsi.\ ,  id  est, 
animal  raedium  per  spinam  ita  dlvidere, 
ut  intestina  omnia  pateant;  quemadmo- 
dura  fieri  vidcmus  ab  iis ,  qui  pecudes 
mactant.  Hac  ergo  metaphora  perquam 
apposite  Paulus  ostendit,  etiam  intimas 
animorum  cogitationes  Deo  patere.  Hinc 
etiam  apparet ,  cur  post  nuda  dixerit 
aperta.  Nam  plus  est  aperta,  quam  nuda. 
Nudum  enim  dicitnr,  quod  non  est  vesti- 
tum  aut  velatum.  Apertum  vero  juxta 
datam  explicationem ,  cujus  etiam  inte- 
Gail.  Estli  Comm.  Tom.  III. 


riora  conspicua  sunt.  Ex  quo  denique  in- 
telligitur,  quanto  ma^is  illustret  aposto- 
licam  sententiam,  quod  interpres  noster 
transtulit:  aperta,  quam  quod  Erasmus: 
resupinata. 

Ad  quem  nobis  sermo.  Graeci  sic  ex- 
ponunt:  Cui  sermoni  Dei,  id  est  Filio 
Dei ,  reddituri  sumus  rationem  omnium 
actionum  et  cogitationum  nostrarum.  Nam 
Xo^^oc,  inter  alia  significat  rationcm,  qua- 
lis  est  supputantium,  ut  Rom.  14. :  Unus- 
quisque  nostrum  pro  se  rationem  red- 
det  Deo.  Nec  dubiura,  quin  pars  ista, 
sic  explicata,  probe  respondeat  iis,  quae 
praecedunt  de  verbo  Dei  omnipotente  et 
omnia  vidente.  Porro  Galenus  hunc  sen- 
sum  mavult :  Cujus  fidem  nos  profitemur. 
Alii  vero,  quod  et  nobis  placet,  ex  alio- 
rum  locorum  coUatione  docent,  ad  pro 
de  positum,  ut  sensus  sit:  De  quo  Dei 
sermone  sermo  nobis  institutus  est.  Nam 
similiter  cap.  1.  dixit:  ad  angelos,  id  est 
de  angelis.  Ubi  et  alia  loca  similia  an- 
notavimus,  ut  proinde  non  aliud  velit 
Apostolus ,  cum  dicit :  Ad  quem  nobis 
sermOy  quam  cap.  sequ.  dicens:  De  quo 
nobis  sermo,  et  cap.  2.:  de  quo  loqui- 
mur.  Hic  autem  respicit  juxta  diversas 
sermonis  Dei  interpretationes  superius 
allatas  vel  ad  Filiam  Dei,  de  quo  tota 
fere  disputatio  hujus  Epistolae  suscepta 
est;  vel  ad  sermonem,  quem  Deus  ad 
homines  loquitur,  promittens,  comminans, 
exhortans.  Nam  de  eo  sermone  Dei  hu- 
cusque  concionatus  est  ab  eo  loco  capitis 
praecedentis  :  Quapropter  sicut  dicit 
Spiritus  sancius  etc. 

14.  Habentes  ergo  Pontificem  mag- 
num.  Hic  jam  Apostolus,  specie  exhor- 
tationis,  transit  ad  disaerendum  de  sacer- 
dotio  Christi,  ut  merito  ab  his  verbis  surai 
possit  novi  capitis  exordium;  siquidem 
et  apud  Theodoretum  incipit  ab  hoc  loco 
totius  Epistolae  tomus  secundus;  dividit 
enim  eam  in  tres  tomos.  Illud  observan- 
dum,  quod,  quemadmodum  in  superiori- 
bus  Christum,  ut  Apostolum,  cum  Mose 
Paulus  contulit ,  eoque  longe  majorem 
esse  docuit,  ita  bic  eum,  ut  Pontificem, 
tacite  confert  cum  Aarone ;  nimirum  tali- 

bus  eum  encomiis  orDans,  ex  quibus  in- 
telligi  velit,  quanto  sit  Aarone  major. 
Nam  expressius  id  agit  cap.  7.  et  sequen- 
tibus.  Dicens  ergo  :  Pontificem  magnum, 
innuit,  Aaronem  non  fuisse  magnum  pon- 
tificem ,  si  cum  Christo  conferatur.  Porro 
maguitudinem  Cliristi  Pontificis  probant 
sequentia : 

Qui  penetravit  coelos.  Non,  inquit, 
penetravit  in  Sancta  Sanctorum,  ut  Aaron 
et  successores  ejus,  sed  in  ccelum  ipsum, 
quod  per  illa  Sancta  significabatur,  idque, 
ut  spem  nobis  faceret  illuc  ipsum  se- 
quendi.  Ad  hanc  enim  spem  animare 
contcndit  suos  Hebraeos.  Sunt ,  qui  col- 
ligant  ex  hoc  loco ,  Christum  secundum 
humanam  naturam  non  in  coelo  esse,  sed 
supra  coehim,  ut  qui  coelos  ascendendo 
penetraverit ,  ideoque  in  nullo  coelorum 
remanserit.  Verum  non  id  voluit  Aposto- 
lus,  sed  sicut  olim  Pontifex  ingrediens 
Sancta  Sanctorum  usque  ad  intima  pene- 
trabat,  ita  Christum  in  coelos  ascenden- 
tem  usque  ad  intima  coelorum  pervenisse. 
Simili  locutione  quidam  dicuntur  pene- 
trare  domos,  id  est  ingerere  sese  in  domos 
alienas  usque  ad  interiora  et  secretiora. 
Quomodo  locutus  est  noster  interpres 
2  Tim.  3.,  licet  eo  loco  diversum  verbum 
sit  in  Graeco. 

Jesum,  Filium  Dei.  Addit  epitheton, 
quod  nec  in  Aaronem,  nec  in  uUum  alium 
competit  Pontificem.  Per  hoc  autem  mire 
excitat  fiduciam.  Quid  enim  non  impetret 
apud  Deum  Pontifex,  qui  idem  sit  Filius, 
eoque  nomine  Deo  gratissimus? 

Teneamus  confessionem.  Quod  qui- 
dam,  interpositis  duabus  voculis,  legunt: 
Teneamus  spei  nostrae  confessionem, 
non  hujus  est  loci ,  sed  cap.  10. ,  ubi  sic 
habetur:  Teneamus  spei  nostrae  con- 
fessionem  indeclinabilem.  Nam  hoc  qui- 
dem  loco  eam  additionem  nec  Graeci,  nec 
Syri  codices  agnoscunt,  ut  nec  Latini 
castigatiores  ac  nominatim  editio  Clemen- 
tina.  Sensus  est:  Ne  deseramus  fidem, 
quam  professi  sumus  in  baptismo ,  sed 
eam  firmiter  retineamus  atque  in  ea  per- 
severemus.  Nam  confessio  metonymice 
capitur  pro  fide  confessa,   sicut  ostendi- 


mus  supra  ad  illud  cap.  3. :  Pontificem 
confessionis  nostrae  Jesum. 

15.  Non  enim  habemus  Pontificem, 
qui  non  possit  compati  infirmitatibus 
nostris.  Ne  majestas  tanti  Pontificis  de- 
terreat,  quem  Dei  Fih^um  appellavit, 
ostendit,  quam  idem  ipse  erga  nos  sit 
propensus  et  promptas  ad  miserendum, 
utpote  malorum  expertus.  Sed  quas  Apo- 
stolus  vocet  infirmitates ,  quaeritur.  Ri- 
bera  multis  contendit,  intelligi  dolores, 
afflictiones ,  persecutiones.  Has  enim 
more  Scripturae  dici  infirmitates,  quod 
animus  hominis  hujusmodi  malis  aifecti 
languescere  soleat.  Ita  Apostolus  2  Cor. 
11.  et  12.  ea,  quae  infirmitatis  suae  sunt, 
enumerat,  et  in  iis  gloriatur.  Estque  ea 
phrasis  frequens  apud  Prophetas ,  quem- 
admodum  exemplis  adductis  idem  Ribera 
bene  probat.  Unde  et  Christum  Dominum 
Jesaias,  cap.  53.,  virum  dolorum  et  scien- 
tem  infirmatem  appellat.  Verum  scien- 
dum ,  iufirmitatis  non  unam  esse  acceptio- 
nem  in  sacris  literis ,  sed  multiplicem, 
sicut  ostendi  ad  illud  Rom.  5. :  Cum  ad- 
huc  infirmi  essemus. 

Itaque  videndnm,  quae  significatio 
praesenti  loco  congruat.  Id  intelligi  posse 
puto ,  si  locus  hic  conferatur  cum  duobus 
similibus  hujus  Epistolae,  quorum  unus 
est  capite  proxime  sequenti ,  ubi  de  pon- 
tifice  veteris  testamenti  dicitur:  quod  et 
ipse  circumdatus  sit  infirmitate,  et  pro- 
pterea  debeat,  quemadmodum  pro  po- 
pulo,  sic  etiam  pro  semet  ipso  offerre 
pro  peccatis.  Alter  cap.  7.,  ubi,  cum 
dixisset,  sacerdotes  Leviticos  necessita- 
tem  habere  pro  suis  delictis  hostias  ofife- 
rendi,  priusquam  ofi^erant  pro  delictis 
populi ,  rationem  hanc  subjecit:  quia  lex 
homines  constituit  sacerdotes  infirmita- 
tem  habentes.  Unde  manifeste  liquet, 
infirmitatem  iis  locis  eam  intelligi  opor- 
tere,  quae  peccatum  respicit,  id  est  pec- 
candi  pronitatem,  qua  fit,  ut  quis  sine 
quotidianis  lapsibus  vivere  non  possit. 
Hae  sunt  igitur  infirmitates  nostrae ,  de 
quibus  hoc  loco ,  qulbus  compati  potest 
Pontifex  noster  Christus,   non  eas  in  se 

habendo,  sicut  habnerunt  Levitici,  sed 
nobis,  qui  eas  habemus,  condolendo. 

Quaeres,  quomodo  compati  possit  aut 
condolere,  cum  sit  beatus  et  impassibilis  ? 
Respondeo ,  si  compati  proprie  accipitur, 
Christum  non  posse  compati  nostris  in- 
firmitatibus ,  nisi  ampliata  locutione,  quia 
scilicet  aliquando  compassus  est,  nimi- 
rum  in  carne  mortali.  Nunc  enim  proprie 
non  compatitur ,  nec  condolet ,  nec  mise- 
retur.  Sed  tamen  etiam  haec  Cbristo  jam 
in  coelis  regnanti  tribuuntur  interdum  per 
tropum  ,  quatenus  ad  nostras  infirmitates 
sanandas  propensior  est  ex  eo,  quod  ipse 
in  hac  vita  mortali  per  omnia ,  sicut  se- 
quitur,  tentatus  fuerit.  Quem  Apostoli 
sensum  esse,  liquet  ex  illis  verbis  cap. 
2.:  In  eo  enim ,  in  quo  passus  est  ipse 
tentatus,  potens  est  et  eis,  qui  tentan- 
tur ,  auxiliari.  Liquet  etiam  ex  verbis 
hic  subjunctis: 

Tentatum  autem  per  omnia.  Clarior 
erit  sententia,  si  legas  adversative:  Sed 
tentatum  per  omnia,  quomodo  vertunt 
alii.  De  qua  tentatione  sit  sermo,  relin- 
quitur  intelligendum  ex  iis,  quae  dicta 
sunt  pro  explicatione  verborum,  quae 
modo  citabamus  ex  cap.  2.  Non  enim  hic 
tentari  est  ad  peccandum  sollicitari ,  sed 
afflictari  rebus  adversis;  propterea  quod 
in  adversis  soleat  hominum  virtus  et 
constantia  probari.  Tentatum  ergo  dicit 
per  omnia ,  hoc  est ,  omne  genus  malo- 
rum  hujus  vitae  expertum.  Ea  mala  in- 
tellige ,  quae  toti  generi  sunt  comraunia, 
veluti  sunt  fames ,  sitis ,  lassitudo  ,  mole- 
Btia  ex  immoderato  calore  aut  frigore, 
tristitia  de  malis ,  metus  mcrtis  et  mors 
ipsa. 

Quare  etsi  non  negamus,  ut  quidam 
negant,  mortale  Christi  corpus  potuisse 
morbis  affici,  sicut  potuit  senectute  dis- 
solvi,  non  tamen  erat  conveniens,  ut 
morbos  pateretur,  quum  hoc  malum  nec 
omnibus  sit  commune,  nec  ordinatum 
medium  ad  finem  oeconomiae  Christi. 
Multo  minus  hiic  pertinent  ignorantia  et 
concupiscentia,  bonique  difficultas.  Nam 
de  malis  pure  poenalibus  hic  agitur ,  non 
de  iis,  quae  bono  virtutis  ac  gratiae  quo- 


quo  modo  repugnant.  Unde  ex  hoc  loco 
non  sequitur,  Christum  fuisse  tentatum 
a  carne,  quod  ne  fieri  quidem  potuisse, 
recte  docent  Theologi  iu  2.  dist.  21.  Nam 
a  mundo  et  diabolo  tentatum  fuisse,  nulla 
dubitatio  est. 

Pro  similitudine.  Graece:  Secundum 
similitudinem.  Syriace  :  Sicut  nos.  Sen- 
sus  est:  Christum  per  omnia,  simiiiter  ut 
nos ,  tentatum  esse.  Debuit  enim  per 
omnia  fratribus  similari ,  ut  raiscricors 
fieret  Pontifex ,  sicut  dictum  est  cap.  2. 

Absque  peccato.  Ne  quis  ex  eo ,  quod 
dixit,  Christum  compati  infirmitatibus 
nostris ,  suspicetur,  eum  similiter,  ut  nos, 
obnoxium  infirmitati,  et  sic  intelligat 
tentatum  esse  per  omnia,  ut  tentationi- 
bus  etiam  in  peccata  fuerit  inductus :  ad- 
dit  Apostolus  hanc  particulam:  absque 
peccato.  Quae  quidem  duobus  modis  ac- 
cipi  potest :  vel  ut  sit  exceptio  ab  eo, 
quod  universe  dixerat,  tentatum  per 
omnia ,  quomodo  plerique  partem  hanc 
accipiunt;  vel  hoc  sensu,  quem  Theophy- 
lactus  indicat,  ita  tamen,  ut  nihil  eorum, 
quae  passus  est,  et  quibus  tentatus,  eum 
induxerit  in  peccatum.  Quem  sensum  ar- 
bitror  magis  germanum.  Nam  praecedens 
sententia,  sic  intellecta,  quomodo  eam 
exposuimus,  non  opus  habet  restrictione 
seu  exceptione,  sed  absolutam  continet 
veritatem. 

Distinguit  Apostolus  hac  parte  Chri- 
stum  Pontificem  nostrum  a  caeteris  ho- 
minibus ,  et  proinde  etiam  a  quocumque 
alio  pontifice,  de  quo  sequenti  capite 
testatur,  eum  debere ,  quemadmodum 
pro  populo ,  ita  etiam  pro  semet  ipso 
offerre  pro  peccatis.  Christum  autem  ideo 
sine  peccato  esse  oportuit,  quia  peccatum 
reddidisset  eum  ineptum  ad  interpellan- 
dum  pro  peccatoribus ,  ac  potius  ipse  no- 
biscum,  si  peccator  esset,  eguisset  inter- 
cessore  ad  Deum.  Unde  cap.  7. :  Talis 
decebat,  ut  nobis  esset  Pontifex :  sanctus, 
innocens,  impollutus,  segregatus  a  pec- 
catoribus.  Nec  tamen  idem  erit  incom- 
modum,  ut  haereticus  objicit,  si  Chri- 
stianorum  pontifices  sint  obnoxii  peccatis. 
Non  enim  per  se  ipsos  ac  suo  ipsorum 

merito  Denm  hominibus  placant,  sed  per 
meritum  Christi ,  quo  et  ipsi  intercessore 
indigent. 

16.  Adeamus  ergo  cum  fiducia  ad 
thronum  gratiae.  Quidam  codices  sub- 
jungunt  pronomen  ejus ,  quod  et  apud 
Bedam  legitur,  et  in  textu  Syriaco.  Sed 
Graeci  non  agnoscunt.  In  nostris  etiam 
additicium  esse,  probant  exemplaria  quae- 
que  meliora,  tam  excusa,  quam  mauu- 
scripta,  suffragantibus  item  Clementinis. 
Pro  fiducia  Graece  est  TZC'.pprpiaj  voca- 
bulum  frequens  in  Actis  et  Epistolis  apo- 
stolicis,  quo  sigcificatur  ingenua  quaedam 
animi  libertas,  et  audacia  ad  agendum 
aut  dicendum  aliquid,  tametsi  usitatius 
intelligatur  in  verbis.  Sed  cum  absolute 
dicat  Apostolus:  ad  thronum  gratiae, 
quaeritur,  utrum  Dei  Patrls,  an  Christi 
Filii.  Ad  Christum  referunt,  qui  addide- 
runt  ejus ;  nam  de  Patre  nihil  in  proxima 
periodo  dictum  fuit.  Eodem  pertinere 
existimant  Graeci  interpretes ,  huc  citan- 
tes  illud  ex  Psalm.  44. :  Thronus  tuus 
Deus  in  saeculum  saeculi.  Quod  ad 
Filium  dictum  esse,  testatus  est  ipse 
Apostolus  supra  cap.  1. 

Veruntamen  presoius  rem  consideranti 
profecto  magis  apparct,  referendum  esse 
ad  Patrem.  Nam  Christus  hoc  loco  et 
tota  fere  Epistola  introducitur  ut  Pontifex 
et  intercessor  ad  Deum.  Unde  et  infra 
cap.  7.  dicitur,  salvare  in  perpetuum 
posse  accedentes  per  ipsum  ad  Deum, 
quod  semper  vivat  ad  interpellandum 
pro  eis.  Sed  et  alibi  saepe  eo  modo  Scri- 
ptura  loquitur.  Atqui  intercessoris  non 
est  sedere  in  throno ,  sed  ante  judicem 
in  throno  sedentem  stare,  ut  clientum 
suorum  cansam  illi  suo  patrocinio  com- 
mendet.  Quando  autem  sedcre  dicitur 
Christus  ad  dexteram  Patris ,  pacata 
regni  ejus  apud  Patrem  possessio  signifi- 
catur  ,  ut  alibi  diximus.  Vocatur  autem 
thronus  gratiae,  in  quo  Pater  sedet,  id 
est  sedes  gratiosa,  quia  Deus  sic  ju- 
dex  noster  est,  ut  tamen  ex  caritate, 
qua  ffiundum  dilexit,  Filium  suum  nobis 
dederit  advocatum  ac  mediatorem,  qui 
nos  ad  ipsum  adducat,  eique  reconciliet. 

,.     ' ^-    -^^ 

8T.    MICHAELT- 


Itaque  significat  iste  sermo ,  Deum  esse 
judicem  misericordem ,  et  propitium  om- 
nibus  iis,  pro  quibus  Filius  interpellat. 
Estque  hic  sensus  Apostoli:  Talem  igitur 
nacti  Pontiticem,  qualem  praecedentibus 
verbis  descripsi ,  videlicet  Dei  Fiiium, 
eundemque  nostras  infirmitates  expertum, 
per  eum  libere  et  cum  fiducia  accedamus 
ad  thronum  Dei,  judicis  nostri,  quem 
utique,  tali  Pontifice  et  patrono  pro  nobis 
loquente,  clementem  experiemur.  Sensum 
hunc  confirmant  sequentia: 

Ut  misericordiam  consequamur.  Sci- 
licet  a  Deo  per  Christum  Pontificem  et 
interccssorem  no.<*trum.  Et  gratiam  in- 
veniamus  in  auocilio  opportuno.  Graece: 
ad  opportunum  auxilium,  quod  Syrus 
sic  expressit:  In  auxilium  in  tempore 
angustiae ,  scilicet  impetrandum.  Quod 
ita  sonat,  quasi  tempus  afflictionis  dun- 
taxat  significetur.  Sed  rectius  oppovtuni- 
tas  haec  extenditur  ad  totnm  tempus  vitae 
praesentis :  donec  hodie  cogiiominatur, 
ut  ait  capite  praecedenti.  Semper  enim, 
dum  hic  vivimus,  egemus  auxilio  gratiae 
Dei. 

Inter  misericordiam  et  gratiam  ita 
distingui  potest,  ut  misericordia  ad  pec- 
catorum  remissionem  et  miseriarum  de- 
pulsionem  pertineat,  gratia  vero  ad  salu- 
iarium  donorum  largitionem.  Valet  hic 
locus  contra  Novatianos,  qui  relapsos 
excludebant  a  spe  veniae.  Atqui  Aposto- 
lus  hortatur  Hebraeos,  ut  adeant  cum 
fiducia  ad  thronum  gratiae  Dei,  miseri- 
cordiam  ab  eo  consecuturi.  Quae  adhor- 
tatio  non  tam  ad  justos  dirigitur,  quam 
ad  peccatores,  ut  qui  maxime  indigeant 
misericordia. 

An  autem  Hebraea  phrasi  dixerit 
Apostolus:  gratiam  inveniamus ,  pro  eo, 
quod  est:  gratiosi  simus  apud  Deum,  id 
est,  peculiari  affectu  ab  eo  diligamur, 
quomodo  dixit  angelus  ad  Virginem:  In- 
venisti  gratiam  apud  Deum ,  Luc.  1.,  et 
Deus  ad  Mosem:  Invenisti  gratiam  co~ 
ram  me ,  Exod.  ,S3. ,  non  satis  apparet, 
quia  non  est  hic  additum :  apud  Deum, 
aut  quid  simile ,  quod  in  illa  phrasi  addi 
solet,  sed  magis  ita  dictum  videiur,  quem- 

admodum  dixit  idem  Apostolns  de  One- 
siphoro  2  Tim.:  Det  illi  Dominus  inve- 
nire  misericordiam  a  Domino ,  et  hujus 
Epistolae  cap.  11.:  Ut  meliorem  inve- 
nirent  resurrectionem,  et  cap.  12.:  Non 
enim  invenit  poenitentiae  locum,  Sen- 
sns  igitur  est :  Et  ut  ab  eo  per  eundem 
Pontificem   nostrum  Christum  consequa- 


mnr  gratiam ,  qua  nobis  opituletur ,  dura 
tempus  est,  durante  videlicet  hujus  vitae 
curriculo.  Cujus  opportunitatem  temporis 
si  quis  neglexerit,  is  in  futuro  saeculo 
nec  misericordiam  consequetur,  nec  gra- 
tiae  locum  inveniet,  eed  severitatcm  ac 
rigorem  subire  cogetnr  judicii  divini. 


CAPOT    aUINTUM. 

Omnis  namque  Pontifex  ex  hominibus  assumptus  pro  hominibus 
constituitur  m  iis,  quae  sunt  ad  Deum ,  ut  offerat  dona  et  sacrificia 
pro  peccatis^);  2.  qui  condolcre  possit  iis^),  qui  ignorant  et  errant^), 
quoniam  et  ipse  circumdatus  est  infirmitate;  3.  et  propterea  debet, 
quemadmodum  pro  populo ,  ita  etiam  et  pro  semet  ipso  offerre  pro 
peccatis*).  4.  Nec  quisquam  sumit  sibi  honorem,  sed  qui  vocatur  a 
Deo,  tamquam  Aaron^).  5.,Sic  et  Christus  non  semet  ipsum  clarifica- 
vit,  ut  Pontifex  fieret,  sed  qui  locutus  est  ad  eum^):  Filius  meus  es 
tu,  ego  hodie  genui  te.  6.  Quemadmodum  et  in  alio  loco  dicit:  Tu 
es  sacerdos  in  aeternum  secundura  ordinem  Melchisedech  ^).  7.  Qui  in 
diebus  carnis  suae  ^)  preccs  supplicationesquc  ad  eum  ^) ,  qui  possit 
illum  salvum  facere  a  morte,  cum  clamore  valido  et  lacrymis  offerens, 
exauditus  est  pro  sua  reverentia  ^^) ;  8.  et  quidem  cum  csset  Filius  Dei, 
didicit  ex  iis,  quae  passus  est,  obcdientiam  ^^);  9.  et  consummatus, 
factus  est  omnibus  obtemperantibus  sibi^^)  causa  salutis  aeternae,  10. 
appellatus  a  Deo  Pontifex^^)  juxta  ordinem  Melchisedech.  11.  De  quo 
nobis  grandis  sermo ,  et  ininterpretabilis  ad  dicendum ,  quoniam  imbe- 
cilles  facti  estis  ad  audiendum  ^^).  12.  Etenim  cum  deberetis  magistri 
esse  propter  tempus,  rursum  indigetis,  ut  vos  doceamini,  quae  sint 
elementa  exordii  sermonum  Dei;  et  facti  estis,  quibus  lacte^^)  opus 
sit,  non  solido  cibo.  13.  Omnis  enim,  qui  lactis  est  particeps,  expers 
est  scrmonis  justitiae  ^^) ;  parvulus  enim  est^'^).  14.  Perfectorum  autem 
est  solidus  cibus ;  eorum ,  qui  pro  consuetudine  exercitatos  habent  sen- 
sus  ad  discretionem  ^^)  boni^^)  ac  raali^^). 


1)  Cap.  2,  17.  2)  Cap.  4,  15.  3)  Cap.  8,  7.  3  Mos.  4,  5.  ^)  3  Mos.  9,  7.  16,  6.  S)  2 
Mos.  28,  1.  6)  Psalra.  2,  7.  ')  Psalm.  109,  4.  1  Mos.  4,  19.  8)  Rom  8,  3.  Hebr.  2,  14.  ») 
Matth.  26,  39.  27,  46.  Luc.  22,  44.  Joan.  12,  27.  lO)  Marc.  14,  33.  seq.  Luc  22,  45.  seq. 
12,  50.  11)  Phil.  2,  8.  12)  Rom.  1,  5.  i3)  vers.  6.  i*)  Matth.  13,  13.  i^)  1  Cor.  3,  1.— 3. 
16)  Cap.  2,  3.  5.  9.  10,  7.— 10.  2  Cor.  3,  9.  i')  Eph.  4,  14.  i^)  Cap.  2,  3.  Joan.  16,  7.  8. 
10.    19)  vers,  4.-8.  10,  26.— 31.  4,  1.  11.— 13.    20)  phii.  i^  10.  Rom.  16,  19. 

SIMMARIUM  CVPITIS  OUINTI. 

Describit  Ponliflcis   offlcium.   Chrislum  ostendens  verum  Pontificem  fuisse,  et  pro  nobis  inter- 
pellantem  exaudiri.    Obiter  ruditatem  carpit  eorum,  ad  quos  scribit. 


1.  Omnis  namque  Pontifex  ex  homi- 
nibus  assumptus  pro  hominibus  consti- 
tuitur  in  iis,  quae  sunt  ad  Dtum. 
Quod  in  verbis  praecedentibus  sumpsit, 
Christum  esse  Pontificem ,  id  jam  pro- 
bare  instituit  non  quidem  ex  definitione 
pontincis  ac  propriis  ejus  notis,  ut  qui- 
busdam  videtur;  alioqui  necesse  esset 
omnia,  quae  hic  de  poutifice  dicuntur,  in 
Cnristum  competere ;  inter  quae  illud  est, 
quod  pontifex  pro  semet  ipso  debeat 
ofiferre  sacrificium  pro  peccatis.  Hoc  au- 
tem  a  Christo  alienum  esse,  constaf.  Sed 
id  facit  ex  aliorum  pontificum  collatione, 
videlicet  Leviticorum.  Neque  enim  erant 
alii  pontifices,  cum  quibus  coUatio  fieri 
posset.  Nam  etsi  ante  legem  fuerint,  qui 
sacrificia  Deo  offerrent:  taraen  de  Lovi- 
tico  tantum  pontifice  Apostolum  loqui,  et 
cum  eo  Christum  conferre,  manifestum 
est  totam  seriem  sequentis  dissertationis 
intuenti.  Unde  ait  cap.  7.  ad  finem;  Lex 
homines  constituit  sacerdotes ,  infirmi- 
tatem  habentes.  Docet  ergo ,  quid  simile 
Christus  habeat  cum  legali  pontifice, 
veroque  ac  legitimo  ejus  ofiicio,  ut  osten- 
dat,  eum  vere  Pontificem  esse,  tum  quid 
habeat  diversum,  quo  probet,  illo  esse 
majorem.  Assumptus ,  in  Graeco  parti- 
cipium  est  praesentis  temporis  AatjL^avd- 
fxsvog.  Unde  vertit  Erasmus :  qui  ex 
hominibus  assumitur. 

Ego  malim  addita  conjnnctione  sic 
verti:  Omnis  enim  Pontifex  ex  homini- 
bus  asswnitur  et  pro  hominibus  consti- 
tuitur  etc.  Sic  enira  haud  du])ie  plenius 
explicabitur  mens  Apostoli,  qui  utrumque 
horum :  ex  hominibus  assumi  et  pro  ho- 
minibus  constitai,  adfert  ut  proprietatem 
sacerdotis  Levitici  Christo  applicandam. 
Nam  Christum  ex  hominibus  assurai  de- 
buisse,  jam  supra  docuit  cap.  2.  Eundem 
pro  horainibus  constitutum  esse  in  iis, 
quae  ad  Deum  sunt,  ostendit  in  conse- 
quentibus.  Tale  igitur  est,  quod  dicit 
Apostolus:    Omnis   in  lege  pontifex  ex 


hominibus  assumitur,  idemque  pro  homi- 
nibus  constituitur ,  ut  eorum  causam  agat 
apud  Deum,  id  est  ut  mediator  eorum  sit 
et  conciliator,  atque  interpres  in  omnibus, 
quae  sunt  apud  Deum  agenda.  Partem 
posteriorera  existimat  Joannes  Calvinu3 
hoc  modo  rectius  verti  posse,  verbo  passivo 
in  activum  mutato  :  Constituit ,  sive  or^ 
dinat  ea,  quae  sunt  ad  Deum.  Graecum 
enim  verbum  xcc^iaTaxai  medium  est,  et 
accusandi  casum  habet  adjunctum.  Sed 
perspicuum  est,  eum  falli.  Nam  verbum 
hoc ,  etsi  medium ,  passive  tantum  usur- 
patur,  velut  infra  cap.  8.  prorsus  simili 
sentontia:  Omnis  pontifex  ad  offeren- 
dum  munera  et  hostias  constituitur ; 
item  Jac.  3.:  Lingua  constituitur  in 
membris  nostris,  et  cap.  4. :  Quicumque 
voluerit  amicus  esse  saeculi  hujus,  ini- 
micus  Dei  constituitur.  Ubicumque  vero 
nos  legimus  :  constituit ,  in  Graeco  acti- 
vum  est  verbum,  non  medium,  ut  hujus 
Epist.  cap.  7. :  Lex  homines  constituit 
sacerdotes  infirmitatem  habentes.  Porro 
casus  accusativus  adjunctus  nihil  movet 
Graecae  linguae  peritos .  qui  norunt,  eum 
casum  regi  a  subaudita  praepositione 
xaxa,  sicut  etiam  adraonuiraus  ad  illud 
cap.  2. :  Ut  misericors  fieret  et  fidelis 
pontifex  ad  Deum.  Deniqae  Syrus  in- 
terpres  omnesque  Graeci  tractatores  pas- 
sive  verbum  hoc  exponunt;  nec  e.st  quis- 
quara  eorum,  qui  activae  significationis 
meminerit. 

Ut  offerat  dona  et  sacrificia  pro 
peccatis.  Sacrificia,  Graece  ^Daiag.  Quo 
nomine  proprie  significantur  sacrificia 
animaliura  occisorum,  quae  Latinis  victi- 
mae  vocantur,  cum  sacrificii  nomen  etiam 
ad  inanimata  pertineat.  Pro  donis  et  sa- 
crificiis  infra  cap.  8. ,  ubi  rursus  haec 
duo  conjunguntur ,  munera  et  hostias 
vertit.  Tater  dona  seu  munera ,  et  sacri- 
ficia  seu  victimas ,  sive  hostias ,  hoc  pri- 
mura  interesse  videtur,  qnod.  dona ,  pro 
quibus  Syrus  interpres  dedit  oblationes, 

intelligantur  in  rebus  inanimatis ,  ut  sunt 
oleum  ,  panis ,  vinum ,  lagana  etc. ;  sacri- 
ficia  vero  tantum  sint  ex  animalibus. 
Deinde  quod  dona  sint  spontanea;  sacri- 
ficia  vero,  quae  ex  praesciipto  legis  sunt 
debita.  De  quibus  omnibus  agitur  in  Le- 
vitico ,  potissimum  cap.  3.  et  4.  Hinc 
etiam  apparet ,  illam  partem  :  pro  pecca- 
tis,  supple  expiandis ,  tantnm  ad  sacrifi- 
cia,  non  etiam  ad  dona  refereudam  esse. 
Nam  oblationes  spontaneae,  ctiamsi  forte 
ex  animalibiis  fierent,  non  tamen  erant 
pro  peccatis. 

Hic  igitur  explicat  Apostolus  exterio- 
rem  actum,  sive  officium,  cujus  gratia 
sacordos  constituitur.  Id  vero  est,  ofi^erre 
Deo  saerificia  pro  populo.  Habet  enim 
hoc  institutio  divina,  ut  externas  oblatio- 
nes  populi,  quibus  is  siiam  fidem  vult 
protestari,  qua  credit,  Deum  esse  om- 
nium  bouorum  auctorem  et  largitorem, 
ejusque  beneficia  aut  exspectat,  aut  re- 
cognoscit,  acceptare  nolit,  nisi  per  ma- 
num  sacerdotis.  Porro  cum  intentio  Apo- 
stoli  sit  lianc  partem  applicare  Christo, 
recte  hinc  statuitur,  adversus  haeresim 
Novati ,  eos ,  qui  post  baptismum  lapsi 
sint,  non  esse  repellendos  a  poenitentia. 
Nam  sicut  Aaronicus  sacerdos  pro  pecca- 
tis  etiam  relapsorum  off^erebat  sacrificium, 
ita  sine  dubio  fecit  et  Christus,  et  quidem 
tale,  quod  multo  valeret  gcneralius. 

2.  Qui  condolere  possit  iis,  qui  ignO' 
rant  et  errant.  Ostendit,  quis  aff^ectus 
in  pontifiee  requiratur,  scilicet  misericor- 
diae  erga  peccantes.  Condolere  j  Graece 
|jLeTpi&7:a^£lv ,  quod  ad  verbum  si  inter- 
preteris ,  est  mediocriter  pati.  Theophy- 
lactus  vult  idem  esse,  quod  oup,7:a^£Tv, 
id  est  compati  seu  condolere.  Alii  plus 
significatum  pntant,  nerape  medium  ali- 
quid  inter  contrarios  affectus;  quasi  sen- 
sus  sit,  Pontificem  quaeri,  qui  neque 
nimium  indulgens  sit  erga  peccatores, 
noque  nimium  severus ,  sed  inter  severi- 
tatem  et  misericordiam  medius  incedat. 
Ita  Gaignaeus  et  Galenus.  Sed  cum  Apo- 
stolus  nusquam  pontificem  a  severitate 
eommendet,  haec  enim  judicis  est ,  non 
intercessoris :  magis  illud  placet,  utfiSTpio- 


TraO^sTv  dicatur,  qui  cum  moderatione 
affectu  animae  movetur.  Tribuit  enim 
Aristoteles  hanc  virtutem  sapieuti ,  quem 
dicit  p.£Tpio7iaO^  \iky  Eivat,  dna^^  ^k  fxTj, 
id  est  moderate  commoveri,  non  autem 
omnis  passionis  vacuum  esse,  quod  Stoici 
volebant. 

Ne  igitur  pontificem  Apostolus  descri- 
bere  videatur  TradTrjTixov,  qui  passionibus 
animi  vehementius  agitetur ,  exigit  ab  eo 
ipsum  etiam  misericordiae  seu  compassio- 
nis  affectum  moderatum,  ac  ratione  cir- 
cumscriptum.  Quo  pertinet  etiam  parti- 
cipium  5uvafx£V0C,  qui  possit,  id  est  qui 
sit  idoneus  et  aptus  condolere  etc.  Quod 
vero  Erasmus  et  alii  quidam  vertunt: 
Qui  placabilis  esse  possit  ignorantibus, 
id  est,  qui  possit  placabilem  se  iis  exhi- 
bere,  non  quadrat  huic  loco ,  quia  non 
quaeritur  pontifex,  qui  placabilis  sit,  sed 
qui  Deum  peccatoribus  placatum  reddat. 

Ignorantes  sunt,  qui,  quod  faciendum 
est,  nesciunt.  Errantes ,  qui  in  actioni- 
bus  suis  a  recto  deviant.  Utrumque  con- 
suetudine  sermonis  Hebraei  generatim 
pro  peccatoribus  accipitur,  ut  non  solum 
intelligantur  ii ,  quos  dicere  solemus  per 
ignorantiam  aut  infirmitatem  delinquere; 
verum  etiam,  qui  malitiose  peccant.  Nam 
et  ad  istos  pontificis  misericordia  debet 
extendi,  sicut  et  Christi  extenditur.  Nee 
male  etiam  hujusmodipeccatores  ignorare 
et  errare  dicuntur,  quia  secundum  philo- 
sophum  omnis  malus  ignorat.  Unde  et 
Theophylactus  ex  his  vcrbis  animadver- 
tit,  oinne  peccatum  ex  ignorantia  et  errore 
nasci.  Non  enim  peccare  quis  potest,  nisi 
practico  judicio  errante,  quemadmodum 
late  ostendimus  2.  sent.  dist.  22. 

Quoniam  et  ipse  circumdatus  est  in- 
firmitate.  Ratio  significatur  inducens  ad 
compassionem:  Quandoquidem  et  ipse 
circumdatus  est  infirmitate,  id  est  infir- 
mitatem  etiam  suam  circumfert ,  sicut 
caeteri  homines;  obnoxius  est  frequenti- 
bus  peccatis,  more  aliorum.  Haec  enim 
res  eum  admonet,  ut  et  caeteris  prae 
carnis  imbecillitate  peccantibus  condo- 
lescat.  Inf.rmitatem  hoc  modo  accipi, 
manifeste  commonstrat  pars  sequens,   iu 

qua  ex  hac  infirmitate  pontificis  colligitur, 
eum  debere  pro  suis  offerro  peccatis. 
Quod  nequaquam  esset  consequens ,  si, 
quod  nonnulli  volunt,  infirmitatis  nomine 
miseria  tantum  et  afflictio  dolorem  adfe- 
rens  significaretur.  Et  quidem  de  infir- 
mitate  peccati  locum  liimc  Theodorctus 
et  Oecumenius  diserte  exponunt,  idemque 
probatur  ex  cap.  7. ,  ubi  Christum  ponti- 
ficem,  ut  peccpti  expertem,  Apostolus 
opponit  hominibus  infirmitatem  habenti- 
bus ,  quos  lex  sacerdotes  constituebat. 

3.  Et  propterea  dehet,  quemadmo- 
dum  pro  populo ,  ita  etinm  pro  semet 
ipso  offerre  pro  peccatis.  Propterea, 
Graece  6ia  TauxTjv ,  id  est  propter  hanc, 
scilicet  infirmitatem.  Consonat  textus  Sy- 
riacus.  Ac  forsan  etiam  iuterpres  noster 
scripsit:  propter  eam.  Quamquam  in 
nonnallis  Graecis  legitur  5ia  TaJTCn,  pro- 
pter  haec.  Sed  senaus  eodem  recidit. 
Ejus,  inquit,  quod  dixi,  pontificem  etiam 
ipsum  infirmitate  circumdatum  esse  argu- 
mentum  est,  quod  debeat  non  solum  pro 
populi  peccatis ,  verum  etiam  pro  suis 
offerre  sacrificium.  Hinc  satis  constat, 
Apostolum  loqui  de  inflrmitatt  peccati. 
Cum  autem  ait:  debet,  respicit  ad  prae- 
ceptum  legis  Lev.  4. ,  ubi  inter  hostias, 
quae  pro  peccatis  offerri  jubentur,  prima 
est  pro  peccato  sacerdotis. 

Sciendum  est  autem ,  haec  attributa 
pontificis ,  quod  infirmitate  circumdatus 
sit,  quodque  propterea  pro  suls  etiam 
peccatis  offerre  sacrificium  debeat,  non 
eo  huc  adferri  ab  Apostolo ,  ut  Christo 
accommodentur,  sed  ut  ex  his  declaret 
id,  quod  inter  notas  Pontificis  posaerat, 
talem  ex  hominibus  assumi ,  qui  condo- 
lere  possit  iis,  qui  ignorant  et  errant. 
Hoc  autem  etiam  Christo  corapetere,  alia 
ratione  superius  ostendit,  quia  nimirum 
per  omnia  tentatus  sit  hominnm  more,  sed 
absque  peccato.  Qua  ex  re  nobis  intelli- 
gendum  relinquit,  quantum  excellat  Aaro- 
nicum  pontificem  Christus,  quod  ille  pro 
peccr.toribus  intercesserit,  ipse  peccatis 
obnoxius ,  hic  vero  ad  ilhid  officii  tanto 
sit  aptior,  quanto  magis  est  ab  infirmitate 
peccati  r^motus.  Sed  hoc  discrimen  infra 


plenius  explicat  ipse  Apostolus  cap.  7., 
ab  illis  verbis :  Talis  enim  decehat  etc. 
usque  ad  fiiiem  capitis. 

4.  Nec  quisquam  sumit  sibi  honorem; 
sed  qui  vocatur  a  Deo,  taniquam  Aaron. 
Pontificatum  vocat  honorem ,  quia  red- 
dit  hominem  honorabilem.  Est  et  haec, 
inquit,  legitimi  pontificis  proprietas,  nt 
illud  munus  ultro  sibi  non  vindicet,  sed 
a  divina  pendeat  vocatione ;  sicut  de 
Aarone,  qui  primus  fuit  sacerdos  Laviti- 
cus ,  Scriptura  testatur ,  eum  divinitus  ad 
eam  dignitatem  vocatum  esse.  NamExod. 
38.  Deus  jubet,  eum  consecrari ;  cumque 
postea  sacerdotium  ejus  ab  aemulis  im- 
pugnaretur,  iterum  confirmatum  est  mira- 
culo  incendii  consumentis  adversarios ,  et 
virgae  germinantis ,  Num.  16.  et  17.  Vo- 
catum  autem  Aaronem  intellige  pro  se  et 
sua  posteritate.  Quod  adeo  servatum  est 
in  veteri  populo ,  ut  ne  per  ambitionem 
quidem,  atque  eo  tempore,  quo  regibus 
externis  parebant  Judaei ,  quisquam  ad 
pontificatum  evectus  legatur,  qui  non 
esset  ex  stirpe  Aaronis.  Unde  quum  rex 
Ozias  usurpare  vellet  sacerdotis  officium, 
a  pontifice  repulsus  fuit,  et  mox  a  Deo 
lepra  percussus.  2  Par.  26. 

Sicut  autern  ohm  in  populo  Judaico, 
ita  nunc  in  Ecclesia  divinitus  instituta  est 
hierarchia ,  cum  potestate  ordinandi  pon- 
tifices,  sacerdotes  et  ministros;  ut,  quid- 
quid  extra  illam  attentatur  aut  praesumi- 
tur ,  illegltimum  et  inane  censeatur.  Ex 
quo  facile  est  conjicere ,  quo  loco  sint 
habendi ,  quotqaot  hodie  ministerio  verbi 
sese  ingerunt ,  neque  missl,  neque  vocati. 
Obiter  observa  quandam  eclipsin  esse  in 
verbis  Apostoli ;  supplendum  est  enim  ali- 
quid,  hoc  aul  simili  modo :  Nemo  sibi  ipsi 
sumit  honorem,  sed  ille  verus  ac  legiti- 
mus  est  pontifex,   qui  vocatur  a  Deo. 

5.  Sic  et  Christus  non  semet  ipsum 
clarificavit,  ut  Pontifex  fieret.  Hucus- 
Que  notae  seu  proprietates  pontificis  le- 
galls;  nunc  eas  Christo  anpllcat,  ac  pri- 
mum  eam. ,  quam  postremo  posuit.  Cura 
enim  Chrlstus  non  esset  ex  stlrpe  Aaron, 
quae  sola  sacerdotalis  erat;  imo  nec  ex 
tribu  Levi ,  quae  sola  coram  Domino  mi' 

nistrabat:  asserenda  fuit  in  primis  voca- 
tio.  Clarificavit,  interpres  dixit  more 
euo  pro:  glorificavit,  iSo^aasv.  Ambro- 
sius  in  Epistola  ad  Ecclesiara  Vercellen- 
sera  ita  legit:  Non  se  honorificavit  fieri 
summum  sacerdotem.  Porro  verbum  hoc 
quidam  exponunt:  commendavit  j  osten- 
tando  suas  dotes,  virtutes  ac  merita,  sicut 
ambitiosi  facere  solent.  Sed  verior  Apo- 
stoli  sensus  est:  Ita  et  Christua  non  se- 
met  ipsum  extulit  ad  pontificiam  dignita- 
tem,  non  semet  ipsum  pontificem  fecit. 

At  dices:  Quomodo  non  semet  ipsiim, 
qui  Deus  erat  ac  divina  potestate  simul 
omniacum  Patreoperabatur?  Respondeo, 
Apostolum  de  Christo  loqui  secnndum 
eam  naturam,  qua  pontifex  est,  id  est 
Becundum  humanani.  Sic  enim  non  se 
ipsum  glorificavit,  sed  in  Christo  Deus 
hominem  glorificavit.  Quamquam  etiam 
ut  Filius  Dei  non  ita  semet  ipsum  homi- 
nem  glorificavit,  ut  non  hoc  ipsum  a 
Patre  acciperet.  Unde  et  Filium  potius, 
quam  Patrem ,  incarnari  decuit.  Si  enim 
Pater  incarnatus  fuisset,  non  jam  Chri- 
stus  ab  alio  missus  ad  nos  venisset,  nec 
ab  alio  pontificatus  honorem  acciperet, 
sed  a  se  ipso.  Quod  certe  minus  con- 
gruebat,  uti  praesens  locus  ostendit.  Non 
enim  solam  naturam  attendit  Apostolns, 
quum  dicit  Christum  non  semet  ipsum 
clarificasse,  sed  etiam  personam;  ut  patet 
ex  eo,  quod  sequitur: 

Sed  qui  locutus  est  ad  eum :  Filius 
meus  es  tu,  ego  hodie  genui  te.  Peri- 
phrasis  est  Patris,  quasi  dicat :  Sed  Pater 
eum  clarificavit ,  ut  pontifex  fieret.  Ap- 
plicat  enim  Christo  partem  illam :  Sed 
qui  vocatur  a  Deo.  De  sensu  versiculi, 
quem  hic  citat  ex  Psalm.  2.,  sat  multis 
egimus  in  expositione  cap.  1.  Sed  cur 
interposuit  hoc  testimonium  ,  ac  non  bre- 
viter  dixit :  Sed  Deus  illum  clarificavit  ? 
Ea  ratio  est ,  ut  Christi  pontificis  excel- 
lentiara  supra  aiios  pontifices  eadem  opera 
demonstraret.  Nam  illi  quidem  vocati  a 
Deo ,  sed  Christus  vocatus  a  Deo ,  qui 
idem  Pater  ejns  est,  ut  a  quo  Filius 
appelletur ;  quod  de  nullo  alio  legitur. 

Aliam  rationem  repetiti  ex  Psalmo  te- 


stimonii  Cajetanus  adfert,  eo  quod  filii 
primogeniti  erat  jure  haereditario  sacer- 
dotium.  Nam  primogenitis  olim  jure  de- 
bitam  fuisse  sacerdotii  praerogativam, 
vctusta  est  Hebraeorum  traditio.  Cujus 
etiam  Hieronymus  aliquoties  meminit,  ut 
in  Epist.  126.  ad  Euagrium  et  in  tradi- 
tionibus  Hebraicis  super  Gen. ,  tum  ad 
illa  verba  cap.  27.:  Et  vestibus  Esau 
valde  bonis  etc. ,  tum  ad  ista  cap.  49. : 
Ruben,  primogenitus  meus.  Sed  eam 
traditionem  adeo  non  putamus  veram ,  ut 
ex  ipsis  etiam  Seripturis  refelli  possit. 
Nam  ante  legem  Mosaicam  Abel  et  Abra- 
ham,  et  alii  quidam  leguntur  obtulisse 
sacrificia,  qui  primogeniti  non  fuerunt. 
Sed  et  in  ipsa  lege  nusquam  praecipitur, 
ut  soli  primogeniti  sint  sacerdotes;  quan- 
doquidem  tota  stirps  Aaronica  sacerdo- 
talis  erat.  Itaque  non  aliud  nobis  videtur 
Apostolus  in  hoc  testimonio  citando  spe- 
ctasse ,  quam  quod  diximus.  Nam  de  ea- 
cerdotio  sequitur: 

6.  Quemadmodum  et  in  alio  loco 
dicit.  Potest  etiam  verti :  QuemadmO' 
dum  et  in  alio  Psalmo  dicit.  Nam  sub- 
stautivum  in  Graeco  non  exprimitur. 
Locus  autera  est  in  Psalm.  109. 

Tu  es  sacerdos  in  aeternum  secun- 
dum  ordinem  Melchisedech.  Rursus  ver- 
ba  suut  Patris  loquentis  ad  Filium.  Id- 
circo  autem  hoc  testimoninm  adjungit 
superiori ,  ut  eundem ,  quem  Filiura  pro- 
bavit ,  probet  etiam  a  Patre  constitutura 
sacerdotem.  Nec  mireris  transitum  a  no- 
mine  pontificis  ad  nomen  sacerdotis,  cum 
plus  sit,  pontificem  esse,  quam  sacerdo- 
tem.  Nam  si  dederis,  Filium  Dei  esse 
sacerdotera ,  quod  iste  locus  docet:  facile 
etiam  concesseris  ,  esse  pontificem  ,  id  est 
summum  sacerdotem ,  quia  nemo  alius 
sacerdos  Filio  Dei  praeponi  debeat.  Et 
certe  ipse  Apostolus  infra  v.  10.  illud 
Psalmi  sncerdos  interpretatur ,  ut  idem 
valeat,  quod  pontifex.  Exph'cationem 
hujus  versiculi  difi^eremus  in  cap.  7.,  ubi 
ipse  Apostolus  eum  per  singula  fere  verba 
diligenter  expendit. 

Illud  hic  quaeri  potest,  cur  non  ex 
eodem  hoc  Psalmo  probet  utrumque,  sci- 

licet  Christum  et  Dei  Filium  esse,  et 
sacerdotem ,  cum  et  ibi  Christo  dicatur  a 
Deo :  JEx  utero  ante  luciferum  genui 
te.  Sic  enim  firmior  argumentatio  vide- 
retur,  quando  constaret  utrumque  testi- 
monium  ad  unum  eundemque  pertinere. 
Respondet  quidam ,  Apostolum  consulto 
ab  hoc  testimonio  citando  abstinuisse, 
quod  sciret  ipsum,  ut  in  Hebraeo  habe- 
tur,  varie  verti  et  explicari  posse.  Verun- 
tamen,  cum  ad  eum  modum  verterint 
LXX.,  quorum  interpretatione,  ut  a  fide- 
libus  recepta,  perpetuo  ac  sine  sc]-upulo 
Paulus  in  hac  Epistola  utitur,  potius  ar- 
bitror  respondendum ,  propterea  non  enm 
adduxisse  memoratum  testimonium  ex 
hoc  Psalmo,  quod  alterum  esset  et  notius, 
et  luculentius;  utpote  quoplaneac  diserte 
Christo  dicatur  a  Deo  :  Filius  meus  es  tu. 

7.  Qui  in  diebus  carnis  suae.  Quo 
spectent  ea,  quae  nunc  Apostolus  dicit, 
haud  satis  liquet.  Nonnulli  putant,  eum 
his  verbis  applicare  Christo ,  quod  de 
pontifice  dixerat:  Quoniam  et  ipse  cir- 
cumdatus  est  infirmitate.  Sed  jam  supra 
docuimus,  eam  partem  ex  sententia  Apo- 
stoli  Christo  non  convenire.  Aliiplerique 
referunt  ad  officium  pontificis  indicatum 
illis  verbis  :  Et  propterea  debet ,  quem- 
admodum  pro  populo ,  ita  etiam  pro 
semet  ipso  offerre.  Sed  ibi  additum  est : 
pro  peccatis ,  quod  constat  in  Christum 
competere  non  posse.  Veruntamen  prom- 
ta  responsio  est  ex  ante  dictis,  Aposto- 
lum  non  singula,  quae  de  pontifice  Levi- 
tico  dixit,  applicare  velle  Christo ,  sed 
ea,  quae  applicari  possunt,  quaeque  ap- 
plicata  sacerdotium  ejus  commendaut. 
Tale  est,  ut  etiam  pro  semet  ipso  preces 
o£Ferat  Deo,  cum  sit  ex  hominibus  assum- 
ptus,  ideoque  naturam  mortalem  et  mise- 
ram  cum  illis  habeat  communem. 

Si  quis  objiciat,  hic  nihil  peculiare  de 
pontifice  dici,  cum  et  laicorum  sit,  preces 
pro  semet  ipsis  ofi^ere  Deo ,  respondeo, 
non  qualemcunque  precum  oblationem 
intelligi,  sed  eam,  quae  sit  officii  publici, 
videlicet  sacerdotalis.  Sicut  enim  sacri- 
ficia,  sic  et  preces  offerre  pro  populo,  in 
quo  ipse  etiam  sacerdos  comprehenditur, 


non  cujiisvis  hominis  est,  sed  solius  sa- 
cerdotis.  Et  ad  id  significandum  videtur 
Apostolus  usus  vocabulo  ojferendi,  quo 
et  supra,  quando  dixit,  poutificem  pro 
semet  ipso  offcrre;  quamvis  Erasmus  illic 
verterit:  immolare ,  verbo  nimium  re- 
stricto.  Quod  si  consideremus,  hanc  pre- 
cum  oblationem  factam  in  ara  crucis ,  de 
quo  videbimus  infra,  tum  magis  etiam 
placebit  data  responsio. 

Sed  ad  expositionem  veniamus.  In, 
diebus  carnis  suae ,  id  est  tempore  prae- 
sentis  hujus  ac  mortalis  vitae.  Non  enim 
modo  Christus  carnem  non  habet;  sed 
carnem  intelligit  Apostolus  secundum 
qualitates  nobis  notas,  id  est  infirmam 
atque  passibilem ;  quomodo  saepe  caro 
in  Scripturis  accipitur,  ut  Psalm.  55.: 
Non  timebo ,  quid  faciat  mihi  caro ,  et 
77.:  Recordatus  est,  quia  caro  sunt;  et 
Jes.  31.:  Equi  eorum  caro ,  et  non  spi- 
ritus ,  et  40.:  Omnis  caro  foenum; 
denique  hujus  Epistolae  cap.  2. :  Quia 
pueri  communicaverunt  carni  et  san- 
guini;  et  ipse  participavit  eisdem.  Igi- 
tur  dies  carnis  Christi  sunt,  in  quibus 
carui  et  sanguini  participavit.  Hoc  autem 
quid  sit ,  suo  loco  declaratum  est. 

Preces  supplicationesque.  Preces  ge- 
uerale  nomen  est;  supplicationes  autem 
supplicum  preces  sunt,  cum  is,  qui  orat, 
abjicit  se  ad  pedes,  aut  genua  tangit 
ejus,  quem  orat.  Significatur  ergo  magnus 
affectus  et  humilitas  Christi  precantis. 

Ad  eum ,  qui  possit  illum  salvum 
facere  a  morte.  Id  est  ad  Deum.  Lo- 
quitur  enim  de  Christo  ut  homine.  Eras- 
mus  hoc  modo  vertit:  Apud  illum ,  qui 
poterat  ipsum  a  morte  servare.  Verum 
is ,  dum  servare  mavult,  q u am  sa^uuw 
facere,  non  animadvertit  neque  ad  veram 
et  propriam  significationem  Graeci  verbi 
GouCsiv  ,  neque  ad  mentem  Apostoli.  De 
significatione  verbi  diximus  alias.  Non 
enim  solum  ille  dicitur  acoCetv ,  qui  ser- 
vat  aliquem  a  malo ,  ne  in  illud  incidat; 
verum  etiam,  qui  eripit  e  malo,  in  quod 
jam  inciderat.  Exempla  plurima  sunt  in 
sacris  literis,  eed  unum  maxime  obvium 
Matth.  1. :  Ipse  salvum  faciet  populum 

suum  a  peccatis  eorum.  Ubi  nec  ipse 
Erasmus  ausus  fuit  vertere :  servabit,  nec 
aliud  vertendum  putavit,  quam  quod  le- 
git  apud  interpretem  vulgatum.  Mens 
vero  Apostoli  non  est ,  Christum  orasse 
Patrem,  ut  servaretur  a  morte,  ne  eam 
subiret;  alioqui  quomodo  exauditus  est? 
Sed  ut  celeriter  eriperetur  a  morte,  quam 
erat  passurus.  Quod  factum  est,  quando 
a  morte  ad  vitam  immortalem  resur- 
rexit  tertia  die. 

Cum  clamore  valido  et  lacrymis  offe- 
rens.  Offerens,  aoiistus  est  inGraeco: 
cum  obtuUsset.  Quando  Christus  hanc, 
de  qua  loquitur  Apostokis,  orationem 
obtulerit  Patri,  tres  sunt  opiniones.  Una 
est:  Apostolum  loqui  de  ea  Christi  ora- 
tione,  qua  passioni  suae  proximus  Patrem 
tortio  precatus  est ,  ut,  si  fieri  posset, 
transiret  ab  ipso  calix.  Quam  orationem 
a  tribus  Evangelistis  accurate  descriptam 
habemus.  Qui  etsi  lacrymarum  non  me- 
minerint,  ut  nec  clamoris  validi,  tamen 
verisimile  est,  lacrymas  non  defnisse, 
quando  prae  moerore  et  angustia  animi 
sudor  sanguineus  ei  defluxit  e  corpore. 
Sed  de  clamore  non  eadem  ratio.  Solus 
enim  tunc  erat  Christus,  et  discipulis 
avulsus,  ut  clamore  non  esset  opus,  va- 
lido  praesertim.  Deinde  nec  parvam  diflS.- 
cultatem  habet,  quomodo  in  ea  oratione 
fuerit  exauditus;  quod  de  his  precibus 
affirmat  Apostolus.  Non  enim  transiit  ab 
eo  calix;  nec  id  absolute  petebat,  sciens, 
voluntatem  Patris  esse ,  ut  biberet  illum. 
Alii  putant,  orationi.s ,  de  qua  Paulus  lo- 
quitur,  qua  scilicet  Christus  oravit  Pa- 
trem ,  ut  se  a  morte  salvum  faceret ,  id 
est  ex  morte  resnscitaret ,  nullam  apud 
Evangelistas  exstare  mentionem,  sed  aut 
per  revelationem ,  aut  per  traditionem  de 
ea  Paulum,  quod  scribit,  accepisse.  Quae 
Chrysostomi  et  Theophylacti  sententia 
est.  Sed  ea  refellitur,  si  probatura  fuerit, 
ejusmodi  orationem  Christi  ab  Evange- 
listis  haudquaquam  fuisse  praeteritam. 

Est  igitur  tertius,  et  maxime  probabilis 
commentarius,  quera  post  Aquinatem  ad- 
fert  Cajetanus,  Apostolum  agere  de  ora- 
tiorie  Christi  pendentis  in  cruce ,  quando 


voce  magna  clamavit,  dicens:  Deus  meus, 
Deus  meus ,  ut  quid  dereliquisti  me? 
et  quando,  iterum  voce  magna  clamans, 
spiritum  suum  in  manus  Patris  commen- 
davit.  Ubi  quamvis  lacrymae  ejus  nou 
legantur ,  tamen ,  sicuti  sitivit  naturaliter 
prae  siccitate  corporis  exhausti ,  sic  et 
lacrymas  ei  naturaliter  prae  doloribus 
erupisse ,  credibile  est.  Permittebat  enim, 
juxta  Damasceni  celebre  dictum,  unicui- 
que  facultati  naturali  proprias  actiones. 

Quod  autem  ea  verba,  quibus  in  cruce 
pendens  Deum  compellavit,  precatoria 
fuerint ,  f acile  docetur.  Dicens  enim : 
Quare  me  dereliquisti?  non  utique  cum 
Patre  expostulavit,  nec  inanem  fudit 
querelam;  sed  petivit,  ut  e  malis  in  qui- 
bus  ad  horam  erat  a  Patre  derelictus, 
eriperetur,  scilicet  per  resurrectionem, 
quae  mortem  penitus  absorberet.  Unde 
huic  versiculo ,  e  Psalm.  21.  desumpto, 
LXX.  interpretes  addiderunt:  Respice  in 
me.  Quod  sine  dubio  orantis  est.  Quin 
omneshujusmodi  adDeum  exclamationes, 
quae  in  Psalmis  frequentes  leguntur, 
Hebraicae  quaedam  precandi  formulae 
sunt,  et  plerumque  adjuncta  habent  ex- 
pressa  precationis  verba,  ut  Psalm.  12. : 
Usquequo  exaltabitur  inimicus  meus 
super  me?  respice  et  exaudi  me;  id  est 
exaudi  me  orantem ,  ne  diutius  exaltetur 
super  me  inimicus  meus. 

Quare  et,  quae  in  eodem  Psalmo  prae- 
cedunt:  Usquequo ,  Domine ,  oblivisce- 
ris  me  in  finem ;  usquequo  avertis  faciem 
tuam  a  me  etc.  ?  consimilem  sensum  ha- 
bent,  ut  et  caetera  hujusmodi.  Rursum 
cum  ait:  In  manus  tuas  commendo 
spiritum  meum,  orat  Patrem,  ut  spiritum 
ipsius  suscipiat  in  suam  protectionem, 
hoc  est,  bene  ei  faciat,  eum  sine  longiore 
mora  corpori  restituens  immortali.  Id 
quod  precationis  forma  protomartyr  ejus 
enuntiavit ,  dicens :  Suscipe  spiritum 
meum,  Act.  7.  Christum  igitur  in  cruce 
Patrem  orasse  cum  clamore  valido  et  la- 
crymis,  atque  ad  eam  Ghristi  precatio- 
nem  hoc  loco  Pauhira  respexisse,  satis 
probatum  existimo.  Facit  tamen  etiam 
ad  cumuhim  pi-obationis  verbum  offerendi, 

qno  hic  utitur.  Nusquam  enim  convenien- 
tius  Christus  poutifex  noster  pro  eua  sa- 
lute  preces  offerre  Deo  potuit,  quam  ubi 
et  semet  ipsum  pro  salute  mundi  Deo 
sacrificavit,  hoc  est,  in  ara  crucis,  tam- 
quam  destinato  sacrificii  loco. 

Exauditus  est  pro  sua  reverentia. 
Multi  codices  manuscripti  conjunctionem 
et  praemittunt:  Et  exauditus;  idque 
consentaneum  est  tam  Graeco  textui, 
quam  Syriaco.  Sciendum  est  enim,  in 
Graeco  sententiam  hic  nondum  finiri,  sed 
adhuc  pendere.  Sic  enim  habet:  Qui  in 
diebus  carnis  suae ,  quum  preces  et 
supplicationes  ad  eum ,  qui  poterat 
ipsum  salvum  facere  a  morte ,  cum 
clamore  valido  et  lacrymis  ohtulissetf  et 
exauditus  esset  pro  reverentia  etc.  Nam 
sua  non  est  in  Graeco ,  sed  additum  for- 
tassis  ab  interprete,  vel  ab  aliis  potius, 
qui  hauc  reverentiam  in  Christo  fuisse 
intelligunt;  tamquam  sensus  sit :  Christum 
a  Deo  exauditum  esse,  pro  ea  reverentia 
ac  pietate,  quam  erga  Deum  habebat; 
qua  nimirum  dignus  erat,  ut  ab  eo  exau- 
diretur.  Ita  fere  Latini ,  et  inter  Graecos 
Photius. 

At  Chrysostomus  ejusque  sequaces 
hanc  reverentiam  in  Deo  Patre  statuunt 
respectu  Filii,  quasi  dicat  Apostolus: 
Filius  Dei  tam  erat  carus  Patri ,  tamque 
venerf.bilis,  ut  Pater,  enm  reveritus,  nec 
ferens  tam  humilem  Filii  sui  precationem, 
statim  petita  concesserit.  Verum  prior 
expositio  magis  placet,  tum  quia  durum 
et  insolitum  est  Patri  reverentiam  adscri- 
bere  erga  Filium ,  tum  quia  infra  in  hac 
eadem  Epistola  cap.  12.  tribuitur  homini- 
bu8  erga  Deum:  Serviamus,  inquit,  pla- 
centes  Deo ,  cum  metu  et  reverentia. 
Est  enim  Graece  BhXd^sia,  quo  nomine 
reverentia  significatnr  et  pietas,  quae 
est  hominis  in  Deum,  quaeque  passim 
in  Scripturis  vocatur  timor  Domini.  Nam 
et  eoXd^TiQ  is  dicitur,  qui  Deum  revere- 
tur  et  colit.  Interpres  noster  modo  reli- 
giosum  vertit,  ut  Act.  2.,  modo  timora- 
tum ,  ut  Luc.  2.  et  Act.[8.  Nec  tamen  ad 
priorem  illum  sensum  opus  est  hic  rela- 


tivo  reciproco  suam ,  quod  facile  subau- 
ditur. 

Tertium  quendam  sensum  huc  adferunt 
Calvinus  et  Beza.  Cum  enim,  inquit  Cal- 
vinus,  Graeca  voce  plerumque  metus  aut 
sollicitudo  significetur,  multo  aptior  erit 
expositio,  si  dicamus  exauditum  fuisse 
Christum  ex  eo,  quod  timebat,  ne  scili- 
cet  malis  obrutus  succumberet,  vel  morte 
absorberetur.  Itaque  vertendum  illi  pu- 
tant:  Exauditus  ex  metu  suo,  videlicet 
adaptantes  hunc  locum  suae  blasphemiae, 
qua  dicunt,  Christum  in  cruce  pendentem 
quasi  in  desperationem  incidisse ,  quando 
in  eam  vocem  erupit:  Deus  meus,  quare 
me  dereliquisti?  Tunc  enim  eum  in  se 
excepisse  horrorem  illum ,  quem  damnati 
patiuntur  in  inferno  ,  ut  sibi  a  Deo  dere- 
lictus  ac  projectus  damnatorum  more 
videretur. 

Sed  impius  hic  commentarius  nullo 
negotio  refellitur.  Primum,  quia  vox 
Graeca  proprie  metum  non  significat. 
Etenim  Graeci  scriptores  cuXaPstav  a 
metu  ,  qui  Graece  ^opoc  dicitur ,  et  inter 
animi  passiones  numeratur ,  studiose  dis- 
cernunt ;  sed  aut  significat  cautionem ,  id 
est  tranquillam  mali  declinationem ,  ut 
fere  apud  auctores  profanos ;  aut  reve- 
rentiam  et  pietatem ,  ut  in  sacris  literis. 
Deinde,  quia  sermo  ineptus  est,  aliquem 
exaudiri  a  metu  vel  ex  metu,  a  morte 
vel  ex  morte;  liberari  enim  ex  his  dicitur, 
exaudiri  autem  ab  eo,  qui  liberat.  Po- 
stremo,  ut  detur,  Graeco  vocabulo  metum 
significari,  et  Apostolum  id  velle,  quod 
Christus  exauditus  sit  a  metu  suo :  num 
inde  consequens  est ,  Christum  aut  me- 
tuisse  aut  passum  esse  id,  quod  in  infemo 
damnati  patiuntur?  Fuit  sane  metus  in 
Christo  non  inferui ,  sed  mortis ,  idemque 
vohmtate  assumptus;  et  ab  hoc  metu 
liberatus  est. 

Objicit  Calvinus,  Craecam  praeposi- 
tionem  cltzo  significare  a  vel  ex  non 
autem  pro.  Sed.  fallit  aut  fallitur;  nam 
in  sacris  literis  ex  Hebraicae  linguae 
proprietate  frequentissimum  est,  ut  ea 
praepositione  causa  significetur,  ob  quam 
quid    fiat,      maxime     apud     interpretes 

LXX. ,  ut  Psalm.  6. :  Turbatus  est  a 
furore  oculus  meus,  id  est  prae  furore, 
et  37. :  Non  est  sanitas  in  carne  mea 
a  facie  irae  tuae ,  id  est  prae  ira 
tua;  non  est  pax  ossibus  meis  a  facie 
peccatorum  meorum,  id  est  propter  pec- 
CHta  mea.  Sic  exauditum  dicit  Apostolus 
Christum  a  reverentia ,  id  est  pro  reve- 
rentia,  sive  propter  reverentiam ,  qua 
Patrem  semper  observavit.  Interpres  Sy- 
rus  reverentiam  hoc  loco  prorsus  suppres- 
sit  ac  rejecit  iu  versum  proxime  sequen- 
tem.  Quod  quo  pacto  acciderit,  nescio; 
nisi  forte  propterea,  quod  in  Graecis 
oratio  hic  nondum  absolvitur. 

Jam  quod  Apostolus  dicit,  Christum 
exauditum  esse  a  Deo,  nullam  apud 
Theologfos  dubitationem  habet,  quorum 
constans  et  certa  doctrina  est,  omnem 
Christi  orationem ,  qua  quid  absolute  a 
Deo  petivit,  exauditam  fuisse;  nec  vero 
fieri  potuisse,  ut  non  exaudiretur,  unde 
ipse  Patri  dicebat:  Sciebam,  quod  sem^ 
per  me  audis,  Joan.  11.  Qua  ratione 
nec  fieri  potuit,  ut  ejus  humana  voluntas 
a  divina  discordaret.  Nam  oratio ,  qua 
Patrem  in  horto  precatus  est,  ut  transiret 
ab  ipso  calix ,  ne  biberet  eum ,  non  abso- 
luta  fuit,  sed  hanc  habens  conditionem  : 
81  fieri  posset,  id  est  si  id  aeterno  decreto 
Patris  non  repugnaret.  Unde  nou  mirum, 
si  non  fuerit  exaudita.  Quamquam  ea 
non  tara  oratio  fuit,  quam  naturalis  desi- 
derii ,  quo  vitam  araabat  ac  mortem  re- 
fugiebat,  expressio  quaedam  ac  declaiatio 
cum  ea  humilitate,  qua  desiderium  hoc 
perfecte  subjiciebat  voluntati  paternae, 
dicens :  Veruntamen  non  sicut  ego  volo, 
sed  sicut  tu,  Quare  hic  locus  de  illa  ora- 
tione  non  est  accipiendus,  sed,  ut  supra 
dictum  est,  de  oratione  pendentis  in 
cruce.  Hanc  autem  exauditam  esse  con- 
stat  et  impletam ,  quoniam  Pater  eum  a 
morte  resuscitavit  tertio  statim  die,  non 
amplius  moriturum.  Quin  etiam  exaudita 
est  pro  toto  corpore  ejus ,  quod  est  Ec- 
clesia :  Qui  enim  suscitavit  Jesum  Chri- 
stum  a  mortuis  y  vivificabit  et  mortalia 
corporn  nostra,  Eom.  8. 

8.  Et  quidem  cum  esset  Filius.  Quod 


in  quibusdam  Latinis  additur:  Dei,  plu- 
res  et  meliores  codices  non  habent.  Tn 
Graecis  autem  et  Syris  exemplaribus 
omnino  non  roperitur.  At  neque  seusum 
adjuvare  videiur,  ut  suppleri  debeat,  cum 
Apostolus  simpliciter  urgeat  vocabulum 
Filii.  Alii  vertunt  ex  Graeco:  quamvis 
esset  Filius.  Nam  Graeca  particula  xatTtsp 
adversativa  est,  nec  aliud  arbitror  inter- 
pretem  nostrum  voluisse,  quando  vertit: 
Et  quidem. 

Sed  dubium  est,  quo  pars  haec  refera- 
tur.  Nam  ad  id,  quod  proxime  praecedit, 
referri  non  potest.  Non  enim  convenien- 
ter  dicitur,  Christum  exauditum  fuisse 
pro  sua  reverentia,  quamvis  esset  Filius, 
sed  quia  erat.  Sunt  igitur,  qui  partem 
hanc  per  hyperbaton  remittant  ad  obla- 
tionem  precum  et  supplicationum  cum 
clamore  et  lacrymis  factarum,  quasi  dicat: 
Etsi  Filius  esset,  non  tamen  aspernatus 
est  supplicem  se  praebere  Patri ,  etiam 
cum  voce  lacrymosa.  Verum  communior 
et  potior  est  sententia,  cui  et  Syriaca 
lectio  suffragatur,  referendam  esse  ad  ea, 
quae  sequuntur : 

Didicit  ex  iis,  quae  passut  est,  obe- 
dientiam.  Quamvis,  inquit,  Filius  esset, 
tamen  ex  his,  quae  passus  est,  obedien- 
tiam  didicit.  Sed  quomodo  didicit  obe- 
dientiam ,  qui  etiam  ut  homo  noverat 
omnia,  ac  plenus  erat  omni  genere  virtu- 
tum ,  ipsasque  passiones  obedientia  prae- 
cedente  susceperat?  Haec  quaestio  mul- 
tas  peperit  hujus  loci  interpretationes. 
Plerique  respondent,  Christum  per  ex- 
perientiam  didicisse,  quod  antea  sciebat 
per  infusam  notitiam.  Id  enim  significari 
iis  veibis:  ex  iis,  quae  passus  est,  id  est 
quae  patiendo  expertus  est.  Itaque  sen- 
sum  hunc  reddit  B.  Thomas :  Didicit  obe~ 
dientiam ,  hoc  est,  experientia  didicit, 
quam  grave  sit  obedire;  ut  qui  obediverit 
in  gravissimis  et  difficillimiSj  videlicet 
usque  ad  mortem  crucis.  Alii  sic:  Per 
experientiam  didicit,  quanta  sit  obedien- 
tiae  virtus  et  quantum  meritum.  Propter 
hanc  enim  exauditus  est,  et  a  morte 
ereptus.  Legitur  hic  sensus  apud  Theo- 
phylactum  et  Oecumenium ,  tametsi  coac- 

tior  apparet.  Theodoretus  hyperbolen 
esse  dicit,  nec  tamen  satis  explicat;  sed 
videtur  hoc  velle,  Chiistum  ex  iis ,  quae 
passus  est,  obedientiam  didicisse,  non 
quod  ante  non  fuisset  obediens ,  sed  quia 
passionibus  ita  fuit  exercitatus ,  ut  vel  ex 
illis  obedientiam  discere  potuisset. 

Nobis  per  metonymiam  commodius  vi- 
detur  Apostoli  sententia  posse  explicari, 
hocmodo:  Quamvis  Filius  esset,  eoque 
solo  nomine  dignus,  quem  Pater  exaudi- 
ret ,  tamen  ,  ut  misericors  fieret  pontifex 
nobis  ad  Deum,  per  ea,  quae  ex  volun- 
tate  Patris  passus  est,  obedientiam  osten- 
dit  et  exercuit,  quasi  obedieniiae  disci- 
pulus.  Quos  enim  ad  obedientiam  forma- 
mus ,  in  rebus  gravioribus  experiri  sole- 
mus.  Loquitur  autem  ad  hunc  modum 
Apostolus,  quia  obedientiam  suis  Hebraeis 
commendare  voluit,  ut  innuitur  versu 
proximo.  Caeterum  quo  sensu  Christo 
tribuatur  obedientia,  dictum  est  ad  ilhid 
Phil.  2. :  Factus  obediens  usque  ad 
mortem. 

9.  Et  consummatus ,  factus  est  om- 
nihus  obtemperantibus  sibi  causa  salutis 
aeternae.  Consummatum  dicit,  non 
morte  finitum  ,  sed  perfectum  redditum, 
ut  Erasmus  vertit.  Hac  enim  significa- 
tione  Graecum  verbum  usurpari  passim 
in  hac  Epistola  ,  docuimus,  quum  expo- 
neremus  illud  cap.  2.,  auctorem  salutis 
eorum  perpassiones  consummare.  Quare 
alii  quidam  minus  recte  vertunt :  sancti- 
ficatus  seu  consecratus.  Est  igitur  sen- 
sus,  Christum,  per  passiones  ad  gloriam 
adductum,  omnibus  sibi  suoque  Evange- 
lio  obedientibus  causam  et  auctorem  fa- 
ctum  esse  saiutis  aeternae.  Quae  quidem 
obedientia  consistit  in  observatione  man- 
datorum  Christi ,  quorum  primum  est ,  ut 
in  eum  credatur.  Nam  obedientiam  etiam 
ad  fidem  referri ,  patet  ex  aliis  Scriplurae 
locis,  ut  Act.  6.,  Rom.  1.  et  16.  Duplex 
autem  fructus  passionis  Christi  significa- 
tur;  ipsius  scilicet  Christi  consummatio, 
et  salns  nostra ,  quoniam  et  sibi  meruit, 
et  nobis.  Sed  ideo  dicit,  Christum  con- 
Bummatum  factum  esse  causam  salutis 
nostrae,   quia  salus  nostra  non  solum  a 


Christo  passo,  velut  causa  meritoria,  ve- 
rum  etiam  ab  eodem  consummato  et  glo- 
rificato,  velufc  exemplari  causa,  depende- 
bat.  Nam  si  Christus  non  resurrexit, 
inanis  est  fides ,  et  salus  nostra ;  sicut 
idem  Apostolus  docet  1  Cor.  15. 

Porro  non  absolute  dixit  omnibus,  sed 
obtemperantibus  sibi;  non  quod  obe- 
dientia  sit  conditio ,  quam  prius  a  nobis 
Christus  exigat,  quam  ejus  passio  quid- 
quam  in  nobis  operetur;  neque  enim 
fides  et  obedientia  nobis  aliunde  est, 
quam  ex  Christi  passione;  sed  quia  con- 
ditio  est  ad  salutem  aeternam  necessaria, 
ne  quis  speret  salutem  a  Christo,  nisi 
legi  ejus  obediat;  quoniam  nec  ipse  Chri- 
stus  ad  gloriam  evectus  est,  nisi  per  obe- 
dicntiae  meritum.  Ea  conditio  ab  ipsomet 
expressa  est  in  Evangelio :  Si  vis,  inquit, 
ad  vitam  ingredi,  serva  mandata, 
Matth.  19. 

Quamquam  praeterea  locus  hic  signi- 
ficat,  non  ita  per  meritum  Christi  nos 
restitui  in  statum  justitiae  atque  bonorum 
operum,  pro  quibus  ab  initio  promissa 
fuerat  vita  aeterna,  ut  sic  restitutis  ea 
jam  debeatur  ex  prima  institutione,  nec 
ad  hanc  debiti  rationem  constituendam 
opus  sit  merito  Christi.  Nam  per  pecca- 
tuin  primi  hominis  non  solum  amissa  est 
justitia,  verum  etiam  cassata  promissio, 
qua  pro  bonis  operibus  ei  decreta  fuerat 
merces  vitae  aeternae.  Quare  non  tantum 
opus  fuit  gratia  Christi ,  ut  homo  lapsus 
restitueretur  in  statum  justitiae  bonorum- 
que  operum ;  sed  etiam ,  ut  haec  ipsa 
justitiae  opera  ei  proficerent  ad  vitam 
aeternam.  Cum  enim  utrumque  peccato 
abolitum  esset,  justitia,  et  pactio  de  prae- 
mio  pro  justitia  reddendo,  oportuit  utrum- 
que  nobis  reparari  per  Christum.  Quod 
non  obscure  tradit  Synodus  Tridentina 
Fess.  6.  cap.  16.,  quum  docet,  bene  ope- 
rantibus  usque  in  finem  et  in  Deo  spe- 
rantibus  proponendam  esse  vitam  aeter- 
nam ,  et  tamquam  gratiam ,  filiis  Dei  per 
Christum  Jesum  misericorditer  promis- 
sam  ,  et  tamquam  mercedem ,  ex  ipsius 
Dei  promissione  bonis  ipsorum  operibus 
et   meritis    fideliter    reddendam.     Quae 

eadcm   doctrina  rursus  ibidem  can.  26. 
sub  anathemate  defiuitur. 

10.  Appellatus  a  Deo  Pontifex  se- 
cundum  ordinem  Melchisedeeh.  Appel- 
latus,  sive  cognominatus ,  nimirum  ver- 
bis  Psalmi  supra  citatis.  Quoniam  autem 
Dei  dicere  seu  nominare  facere  est,  in- 
tellige,  sic  appellatum  Cbristum  a  Deo 
Pontificem  secundum  ordinem  Melcbise- 
dech,  ut  et  talem  fecerit.  Adjicit  hanc 
partem  Apostolus,  tum  ut  insinuet,  quod 
infra  latius  expositurus  est,  qua  ratione 
Christus  factus  sit  nobis  causa  salutis 
aeternae,  nempe  per  sacrificium  crucis, 
quod  ut  Pontifex  obtulit ,  non  Aaronicus, 
sedsecundumordinem  Melchisedech;  tum 
etiam  ut  confirmet,  quod  dixerat:  Chri- 
stum  non  semet  ipsum  clarificasse ,  ut 
Pontifex  fieret,  sed  vocatum  a  Deo ; 
tura  denique,  ut  viam  sternere  jam  inci- 
piat ,  animosque  lcgentium  praeparare  ad 
disputationem  de  sacerdotio  Christi.  Unde 
consequenter  ait: 

11.  De  quo  nobis  grandis  sermo  j  et 
ininterpretabilis  ad  dicendum.  Legen- 
dum  est :  ininterpretabilis ,  ex  fide  codi- 
cum  antiquorum,  et  castigatione  Roroana; 
quemadmodum  etHieronymuslegitEpist. 
126.  ad  Euagrium.  Graeca  vox  significat : 
difficilem  interpretatu j  ac  pro  ea  Syrus 
vertit :  occupationem  seu  negotium.  Nec 
in  Graeco  est  grandis ,  sed  multus  ser- 
mo ',  quomodo  legit  etiam  Hieronymus. 
Porro  sensum  bene  reddidit  Erasmus  sua 
versione:  De  quo  nobis  multa  forent 
dicenda ,  eaque  difficilia  explicatu.  Re- 
lativum  quo  reforri  potest  vel  ad  Melchi- 
sedech,  vel  ad  Pontificem  secundum  or- 
dinem  Melchisedech ,  vel  ad  rem  ipsam, 
id  est  pont-ficatum  Christi;  quasi  dicat: 
De  qua  re  multus  nobis  sermo  etc.  Quod- 
libet  horum  probabiliter  dicitur;  licet 
plerique  ad  Melchisedech  referant.  Diffi- 
cultatem  vero  eorum,  quae  dicenda  sunt, 
exaggerat  Apostolus,  non  quia  ipse  non 
potuerit  exponere,  sed  propter  id,  quod 
sequitur : 

Quoniam  imbecilles  facti  estis  ad  au- 
diendum.  Graece :  Quandoquidem  segnes 
facti  estis  auribus,  id  est  ignavi ,  tardi, 


et  torpentes  ad  haec  audienda.  Interpres 
ipse  cap.  sequenti  vertit:  segnes.  Causam 
hujus  ignaviae  Graeci  commentatores  re- 
ferunt  in  afflictiones ,  quibus  ob  tidem 
Christi  susceptam  premebantur  a  fratri- 
bus  Judaeis.  Alii  iu  ipsorum  negligen- 
tiam,  quod  parum  laboris  et  studii  collo- 
cassent  in  cognitione  rerum  sacrarum. 
Ego  veram  causam  existimo,  quia  nimium 
affixi  erant  legi  Mosaicac,  quo  velut 
obice  impediti ,  mysteriorum  novae  Jegis 
exph*cationem  aegre  et  tarde  capiebant. 
Nam  et  ob  hanc  causam  Apostolus  Rom. 
14.  infirmos  vocat  Judaeos  fideles,  qui 
adhuc  inter  cibos,  ex  consuetudine  legis, 
discernebant.  Huic  loco  simile  esi  illud 
Christi  ad  discipulos  Joan.  16.:  Adhuc 
multa  habeo  vobis  dicere,  sed  non  po- 
testis  portare  modo.  Item  illud  Apostoli 
ad  Corinthios  in  Epistola  priori  cap.  3. : 
Non  potui  vobis  loqui  quasi  spirituali- 
bus,  sed  quasi  carnalibus.  Verum  cau- 
sae  in  his  diversae  sunt:  in  discipulis 
Christi  conspicua  praesentia  humanitatis 
ejus;  in  Corinthiis  vitia  quaedam  gravio* 
ra,  quibus  erant  dediti. 

12.  Etenim  cum  deberetis  magistri 
esse  propter  tempus.  Judaei  primi  Chri- 
stianam  fidem  busceperant,  quemadmo- 
dum  late  patet  ex  Actis  Apostolorum. 
Hoc  igitur  est,  quod  ait:  Cum  pro  ra- 
tione  temporis,  quod  egistis  in  Christia- 
nismo,  debeatis  aliorum  esse  doctores. 

Rursum  indigetis,  ut  vos  doceamini. 
Graece:  Rursum  opus  habetis,  ut  do- 
ceamus  iws.  Quod  etiam  sic  verti  potest : 
Ut  quis  doceat  vos. 

Quae  sint  elementa  exordii  sermonum 
Dei.  Graece  eloquiorum  Dei ,  id  est 
doctrinae,  quae  de  Deo  est.  Elementa 
sunt,  quae  prima  traduntur  in  unaquaque 
disciplina,  ut  alphabetum  in  Grammatica. 
Unde  et  corpora  simplicia,  quae  non  ex 
aliis,  sed  ex  quibus  alia  componuntur, 
physicis  elementa  dicuntur. 

Igitur  elementa  exordii  sermonum 
Dei  vocat  rudimenta,  a  quibus  inltium 
sumitur  instituendi  homiues  in  doctrina 
sacra.  Quorum  aliquot  exempla  refert 
Apostolus   sub  initium  capitis  sequentis 

ab  eo  loco :  Non  rursum  jacientes  fun^ 
damentum  poenitentiae  ab  operibus 
mortuis  etc.  Porro  quod  ait:  elementa 
exordii,  videtur  Hebraismo  dictnm  pro 
eo,  ac  si  diceret:  elementa  exordialia. 
Gravis  haec  est  increpatio,  qua  significat, 
eos  post  tantum  temporis  adhuc  paene 
rudimentarios  esse  iu  religione  Christiana. 
Et  facti  estis,  quibus  lacte  opus  sit, 
non  solido  cibo.  Metaphora  ducta  ab  in- 
fantibus,  qua  etiam  utitur  1  Cor.  3.,  ita 
scribens:  Lac  vobis  potum  dedi,  non 
escam;  nondum  enim  poteratis.  Lactis 
nomine  vult  intelligi  doctrinam  hurailio- 
rem  ac  faciliorem,  quae  rudibus  et  im- 
perfectis  conveniat,  ut  ex  adverso  soli- 
dum  cibum  appellat  doctrinam  eruditis 
et  perfectis  congruentem,  id  est,  altiorem 
ac  difficiliorem ;  qualis  erat  de  sacerdotio 
Christi  secundum  ordinem  Melchisedech. 
Quod  ait:  facti  estis,  hanc  vim  habet 
juxta  Graecos  interpretes:  Eo  devenistis 
per  ignaviam  vestram ,  scilicet  ut  lacte 
sitis  nutriendi  more  parvulorum,  nec  so- 
lidioris  doctrinae  cibum  feratis. 

13.  Omnis  enim,  qui  lactis  est  par- 
ticeps,  expers  est  sermonis  justitiae. 
Expers,  Graece  aTicipog,  id  est,  inexper- 
tus  ac  rudis.  Sermo  justitiae  doctrina  est 
perfectionis,  de  qua  statim  initio  sequen- 
tis  capitis:  Ad  perfectionem,  inquit,  fe~ 
ramur.  Eam  vocat  justitiam,  quia  justi- 
tia,  si  stricte  sumatur,  perfectionis  est 
nomen.  Sub  hac  autem  comprehendit, 
quidquid  in  doctrina  Christiana  est  ejus- 
modi ,  ut  solis  perfectis  congruat ,  sicut 
sub  nomine  sapientiae  1  Cor.  2.,  cum 
ait:  Sapientiam  loquimur  inter  per- 
fectos.  Itaque  sensus  est :  Quicumque  in 
Christi  schola  talis  est,  ut  adhuc  lacte 
simplicioris  doctrinae  fovendus  sit,  is  ru- 
dis  est  doctrinae  perfectiora  tradentis,  et 
ad  eam  audiendam  parum  idoneus.  Jam 
relinquit  assumendum,  quod  dixerat :  Vos 
lacte  opus  habetis.  Unde  syllogistice 
concludit:  Ergo  solidioris  cibi  non  estis 
capaces.  Propositionem  confirmant  verba 
sequentia:  Parvulus  enim  est.  Gri;ece 
vifjTiiot;,  id  est  infans,  quasi  dicat:  Simi- 


lis  est  infanti.  Nam  sicut  infans,  lacte 
nutriendus,  non  fert  solidum  cibum,  ita  et 
illi  accidit  in  doctrina  Christi. 

14.  Perfectofum  autem  est  solidus 
cibus.  IIoc  est,  perfectis,  tamquam  adul- 
tis,  quales  vos  nondum  esse  video,  con- 
venit  pasci  doctrinae  sublimiorisalimeuto. 
Quos  autem  dicat  perfectos,  consequenter 
exponit.  Eorum,  qui  pro  consuetudine 
exercitatos  habent  sensus  ad  discretio- 
nem  boni  ac  mali.  Pro  consuetudine, 
Graece  napa  ttjv  i^iv ,  id  est  propter 
habitum,  ut  legit  Augustinus  lib.  13.  de 
Trinit,  cap.  13.,  vel  ut  Erasmus  vertit, 
Ambrosianum  secutus ;  propter  assuetu- 
dinem.  Sensus  ad  mentem  transferuntur, 
cum  Graeca  vox  aia^rjTTjpia  proprie  si- 
gnificet  organa  sensuum,  ut  sunt  oculi, 
aures.  Perfectos ,  inquit ,  eos  voco ,  qui 
longo  usu,  velut  habitu  comparato,  men- 
tem  habent  exercitatam  ad  discernendum 
in  unaquaque  re,  quid  bonum  sit,  quid 
malum.  Boni  et  mali  uomine  etiam  ve- 
rum  et  falsum  comprehenduntur,  maxime 
quia  de  doctrina  ad  fidem  pertiuente  po- 
tissimum  sermo  est.  Eandem  sententiam 
breviter  ita  expressit  1  Cor.  2. :  Spiri- 
tualis  omnia  judicat ;  cum  prius  dixisset : 
animalem  hominem  non  pcrcipere  ea, 
quae  sunt  spiritus  Dei.  Qui  locus  cum 
isto  conferendus  est,  utpote  simillimus, 
et  quae  illic  pro  utriusque  loci  intelligen- 
tia  plenius  adnotavimus,  huc  revocanda. 

Dicet  aliquis:  Si  tam  rudes  rerum  di- 
vinarum  erant  Hebraei,  ut  lacte  nutriendi 
essent,  non  solido  cibo,  quid  est,  quod 
Apostolus  eis  solidum  cibum  praebet,  in 
hac  ipsa  Epistola  multa  subtiliter  dispu- 
tans  de  maguis  mysteriis,  ac  nominatim 
de  Christi  sacerdotio  in  Melchisedech 
praefigurato,  de  quo  dixerat,  sermonem 
explicatu  difficilem  esse  propter  ipsorum 
tarditatem?  Respondet  B.  Thomas,  non 
sic  intelligendum  esse,  quod  hic  dicitur 
de  diffcrentia  perfectorum  et  imperfecto- 
rum,  quasi  in  doctrina  fidei  aiia  tradenda; 
sed  ea  parvulis  proponenda  tantum,  non 
etiam  exponeuda,  necpertractanda.  Quam 
responsionsm  sumsil  ex  Augustluo  tract. 
98.  in  Joan.,  ubi  exponit  illa  supra  citata 

Domini  verba :  Adhuc  multa  haheo  VO' 
bis  dicere. 

Sed  haec  illorum  doctorum  responsio 
non  de  quacumque  fidei  doctrina  acci- 
pieiida  est,  sed  de  .articulis  fidei  illis, 
quos  Ecclesia  publice  proponere  solet 
omnibu8  fidelibus.  Alioqui  multa  in  sa- 
cris  literis  et  traditione  continentur,  multa 
etiam  in  Patrum  conciliis  sunt  definita,  quae 
nec  proponi  necesse  est  omnibus,  nec  ex- 
pedit  Nam  suflPicit  rudi  populo  credere 
in  genere,  vera  esse,  quaecumque  ei  cre- 
denda  ab  Ecclesia  Catholica  proponuntur. 
Et  tamen  ea  omnia  pertinent  etiam  ad 
quandam  explicationem  articulorum,  quo- 
rum  expressa  confessio  communiter  a 
Christianis  exigitur. 


Verum  potest  et  aliter  ad  id,  quod  ob- 
jiciebatur  responderi,  scilicet  Apostolum 
non  de  omnibus  Hebraeis  haec  dicere, 
sed  de  magna  eorum  parte,  quae  Mosaicis 
caeremoniis  adhuc  puoriliter  inhaerebat. 
Unde  propter  eos  non  debuit  aliis  per- 
fectioribus  atque  capacioribus  subtrahere 
sermonem  altioris  doctrinae.  Sed  et  hoc 
dici  potest,  xipostolura  ita  perstringere 
ruditatem  ac  socordiam  Hebraeorum,  ut 
tamen  eos  exstimulet  ad  perfectionem, 
ipsaque  exhortatione  praeparet  ad  capien- 
da  facilius  ea  mysteria,  de  quibus  acturus 
est.  Id  enim  manifeste  probat  subjuncta 
sententia,  qua  sequens  caput  inchoatur. 


CAPOT    SEXTOII. 

Quapropter  intermittentes  inchoationis  Christi  sermonem,  ad  per- 
fectiora  feramur,  non  rursum  jacientes  fundamentum  poenitentiae  ab 
operihus  mortuis  ^),  et  fidei  ad  Deum^),  2.  baptismatum  doctrinae,  im- 
positionis  quoque  manuum  ^) ,  ac  resurrectionis  mortuorum  *)  et  judicii 
aeterni^).  3.  Et  hoc  faciemus,  si  quidem  permiserit  Deus.  4.  Impos- 
sibile  est  enim^),  eos,  qui  semel  sunt  illuminati  ^) ,  gustaverunt  etiam 
donum  coeleste,  et  participes  facti  sunt  Spiritus  sancti,  5.  gustaverunt 
nihilominus  bonum  Dei  verbum^),  virtutesque  saeculi  venturi^),  6.  et 
prolapsi  sunt;  rursus  renovari  ad  poenitentiam ,  rursum  crucifigentes  si- 
himet  ipsis  Filium  Dei,  et  ostentui  hahentes^^).  7.  Terra  enim  saepc 
venientem  super  se  hihens  imhrem ,  et  generans  herham  opportunam 
illis,  a  quihus  colitur,  accipit  henedictionem  a  Deo;  8.  proferens  autem 
spinas  ac  trihulos^^),  reproha  est,  et  maledicto  proxima,  cujus  consum- 
matio  in  comhustionem.  9.  Confidimus  autem  de  vohis,  dilectissimi, 
meliora  et  viciniora  saluti  tametsi  ita  loquimur.  10.  Non  enim  injustus 
Deus,  ut  ohliviscatur  operis  vestri^^)  et  dilectionis,  quam  ostendistis  in 
nomine  ipsius,  qui  ministrastis  sanctis,  et  ministratis.  11.  Cupimus  au- 
tem ,  unumquemquc  vestrum  eandem  ostentare  soilicitudinem  ^^)  ad  ex- 
pletionem  spei  usque  in  finem^*),    12.  ut  non  segnes  efficiamini,   verum 

0  Cap.  9,  14.  Act.  2,  23.  40.  26,  18.  2)  i  xhess.  1,  9.  10.  Act.  13,  16.— 41.  3)  Act. 
19,  1.— 6.  8,  17.  seq.  -*)  Act.  24,  15.  -^)  Act.  17,  31.  Rom.  2,  6.  seq.  Matth.  25,  40.  6)  Cap. 
10,  26.  Matth.  12,  32.  Marc.  10.  25.  27.  ^  Cap.  10,  32.  8)  jer.  33,  14.  Joan.  4,  10.  6,  33. 
1  Petr.  2,  2.  3.  ^}  Cap.  2,  5.  12,  22.  seq.  13,  14.  ic)  cap.  10,  29.  ^i)  Jes.  5,  5.  6.  i^)  Cap. 
10,  32.-34.     13)  vers.  10.     ^'^  Cap.  3,  14. 

fiuU.  Estii  Comm.  Tom.  III.  8 

imitatores  eorum,  qui  fide  et  patientia  haereditabunt  promissiones.  13. 
Abrahae  namque  promittens  Deus,  quoniam  neminom  habuit,  per  quem 
juraret  majorem,  juravit  per  semet  ipsura,  dicens^):  14.  Nisi  benedi- 
cens  benedicam  te,  et  multiplicans  multiplicabo  te.  15.  Et  sic  longa- 
nimiter  ferens,  adeptus  est  repromissionem.  16.  Homines  enim  per 
majorem  sui  jurant;  et  omnis  controversiae  eorum  finis  ad  confirmatio- 
nem  est  juramentum  ^).  17.  In  quo  abundantius  volens  Deus  ostendere 
pollicitationis  ^)  haeredibus  immobilitatem  consilii  sui,  interposuit  jusju- 
randum  ^),  18.  ut  per  duas  res  immobiles ,  quibus  impossibile  est  mcn- 
tiri  Deum^),  fortissimum  solatium  habeamus,  qui  confugimus  ad  tenen- 
dam  propositam  spem,  19.  quam  sicut  anchoram  habemus  animae  tutam 
ac  firmam,  et  incedentem  usque  ad  interiora  velaminis  ^),  20.  ubi  prae- 
cursor  pro  nobis^)  introivit^)  Jesus,  secundum  ordinem  Melchisedech 
Pontifex  factus  in  aeternum^). 


SIMMARIUM  CAPITIS  SEXTI. 

Hortatur  ad  perfectam  doctrinam,  omissis  elementis;  fieri  enim  non  posse,  ut,  quisemelsunt  illu- 
minati,  renoventur  ad  poeniteniiam.  Excitat  ad  patientiam  spe  praemii,  et  Deum  docet 
indubie  praestiturum,  quod  interposito  jure  jurando  Abrahae  promisit. 


1.  Quapropter  intermittentes  inchoa- 
tionis  Christi  sermonem,  ad  perfectio- 
nem  feramur.  Graece  quapropter  omisso, 
geu  potius  dimisso  initii  Christi  sermone 
etc.  Sermonem  initii  sive  inchoationis 
Christi  vocat  doctrinam,  quae  tradi  solet 
iis,  qui  Christo  initiantur  ;  quae  superius 
appellavit  elementa  exordii  sermonum 
Dei.  Erasmus  vertit :  sermonem,  qui  in 
Christo  rudes  inchoat.  Exhortatio  est, 
qua  excitat  Hebraeos  ad  profectum  in 
doctrina  Christi,  quo  reddantur  aptiores 
ad  ea,  quae  dicturus  est,  iutelligenda, 
quasi  dicat :  Non  sic  increpo  ruditatem 
vestram,  ut  vos  arcere  velim  a  doctrina 
sublimiore;  quin  potius  hortor,  ut,  di- 
missis  doctrinae  Christianae  rudimentis, 
ad  perfectionem  tendatis,  quae  vos  ido- 
neos  reddat  altioribus  mysteriis  perci- 
piendis.  Quidam  codices  habent:  ad  per- 
fectiora  feramur.  Quod  etsi  sensum 
paene  eundem   faciat,  mendosam  tamen 


esse  lectionem ,  constat  tam  ex  Graeco 
Syroquo  textu,  quam  ex  antiquis  et  pro- 
batis  exemplaribus  Latinis.  Jam  quod 
in  prima  persona  loquitur  Apostolus,  mo- 
destiae  est,  qua  benevolentiam  captat; 
nisi  quis  cum  Sasboldo ,  Gaignaeo,  et 
aliis  nonuullis  ita  malit  sententiam  ex- 
ponere,  ut  proprie  ad  ipsius  Apostoli  per- 
sonam  pertineat;  hoc  videlicet  modo: 
Quapropter,  cum  debeatis  esse  magistri 
secundum  tempus,  ideoque  a  lacte  ad  so- 
lidum  cibum  traducendi,  nos  quoqne,  se- 
posita  doctrina,  qua  rudes  instituere  so- 
lemus,  ad  ea  progrediamur,  quae  conve- 
niunt  adultis  atque  perfectis.  Quae  qui- 
dem  expositio  non  parum  habet  probabi- 
litatis.  Sic  enim  promittit,  quod  proximo 
cap.  praestiturus  est.  Et  huic  intellectui 
sequentia  probe  respondent,  ut  modo  vi- 
debimus.  Cessat  etiam  difficultas,  quo- 
modo  jubeat  omitti  rudimenta  fidei,  cum 
earum  fideles  numquam  oblivisci  debeant. 


1)  1  Mos.  22,  16.  2  Mos.  32,  13.  2)  2  Mos.  22,  11.  3)  cap.  4,  1.  seq.  9,  15,  10,  36. 
11,  39.  4)  Luc.  1,  73.  5)  Tit.  1,  2.  6)  Cap.  9,  3.  7.  12.  24.  "?}  Cap.  7,  25.  4,  16.  ^)  Cap. 
10,  19.  20.    Joan.  12,  26.  14,  2.  seq.  17,  20.  24.    9}  Cap.  5,  6. 

Non  rursum  jacientes  fandamentum 
poenitentiae  ah  operibus  mortuis.  Si 
seqnamur  priorem  expositionem  Benten- 
tiae  praecedcntis,  haec  pars  ad  Hebraeos 
referetur,  et  sensus  erit :  Non  rursum  in- 
stituendi  in  fundamentis  Christianae  re- 
ligionis,  quae  sunt  poenitentia  etc.  Vel : 
Non  denuo  ponentes  haec  fundamenta, 
quia  dudum  ea  posuistis,  et  non  sunt 
iteranda.  At  secundum  posteriorem  ex- 
positiouem  pertinebit  ad  Apostolum,  ut 
sensus  sit:  Non  rursum  vobis  tradeutes 
doctrinam  religionis  Christianae  funda- 
mentalem,  quae  est  de  poenitentia,  fide 
etc. ,  quasi  dicat:  Haec  vobis  ab  initio 
tradita  sunt,  tamquam  fuudamenta  spiri- 
tualis  aedificii,  nec  iterum  tradenda ;  sed 
ab  his  assurgere  debetis  ad  altiora.  Qui 
sensus  magis  placet.  Nam  fundamentum 
ponere  doctori  solet  adscribi,  non  disci- 
pulo,  1  Cor.  3. :  Ut  sapiens  architectus 
fundamentum  posui. 

Notandum,  primo  loco  ncminari  poe- 
nitentiam,  quemadmodum  et  Christus,  et 
praecursor  ejus  a  poenitentiae  doctrina 
suam  praedicationem  apud  unius  Dei  cul- 
tores  exorsi  sunt,  Matth.  3.  et  4.  Idem 
fecit  Apostolus  Petrus  Act.  2.  Est  autem 
sermo  de  initiali  seu  baptisraali  poeni- 
tentia,  id  est,  ea,  quam  baptizandi  profi- 
tebantur.  De  qua  B.  Angustinus  homil. 
50. :  Omnis,  inquit,  qui  jam  arbiter  vo- 
luntatis  suae  constitutus  est,  cum  acce- 
dit  ad  sacramenta  fidelium,  nisi  eum 
,  poeniteat  vitae  veteris,  novam  non  po- 
test  inchoare.  De  hac  poenitentia  locum 
hunc  exponit  idem  Augustinus  lib.  de  fide 
et  oper.  cap.  11.,  atque  ex  eo  suum  pro- 
bat  institutum,  fidem  scilicet  absque  ope- 
ribus  ad  salutem  non  sufficere. 

Quod  additur :  ab  operibus  mortuis, 
explicatio  est  poenitentiae  Cbristianae. 
Per  eam  enim  ab  operibus  mortuis,  id 
est  a  peccatis,  recedimus,  ea  detestando 
et,  quantum  in  nobis  est,  destruendo.  Vc- 
cantur  autem  opera  mortua,  vel  quia 
vita  gratiae  destituta  sunt,  ut  proinde 
per  ea  moveri  ac  dirigi  non  possimus  ad 
beatitudinem,  sicut  B.  Thomas  intellexit 
in  hujus  loci  comment. ;  vel  potius,  quia 


mortifera  sunt,  id  est,  morte  digna:  Sti" 
pendium  namque  peccati  mors,  Rom.  6. 
De  solis  enim  peccatis  hic  agitur,  quem- 
admodum  et  cap.  9.,  ubi  dicit,  sangui- 
nem  Christi  emundare  conscientiam 
nostram  ab  operibus  mortuis.  Prior  au- 
tem  ratio  multis  operibus,  quae  non  sunt 
peccata,  communis  est.  Unde  suam  ex- 
positionem  S.  Thomas  correxit,  tum  in 
comment.  super  verbis  cifcatis  cap.  9.,  ubi 
opera  ynortua  interpretatur  pccca^a,  quae 
tollunt  Deum  ab  anima,  cujus  vita  est 
per  unionem  caritatis;  tum  in  Summa 
Theolog.  p.  3.  quaest.  89.  art.  6.,  ubi  do- 
cet,  utroque  loco  Epistolae  ad  Hebr.  pec- 
cata  dici  opera  mortua  efi^ective,  quia 
causa  sunt  mortis ;  et  non  tantum  priva- 
tive,  quod  vita  spirituali  careant;  quo- 
modo  fides  sine  operibus  mortua  dicitur, 
et  quaecumque  fiunt  extra  caritatem. 

Et  fidei  ad  Deum.  Graece,  lut  ^sov, 
in  Deum ,  quomodo  citat  Augustinus. 
Respicit  ad  professionem  symboli,  quam 
faciebant  baptizandi,  sed  ita,  ut  prius  in 
eo  diligenter  instituei*entur ,  ut  scirent, 
quid  crederent.  Sicut  factum  videmus  ab 
Augustino  in  variis  tractatibus  ad  cate- 
chumenos.  Judaei  quidem ,  priusquam 
venirent  ad  Christum,  in  unum  Deum 
credebant;  sed  fidem  distinctam  cum  ex- 
pressione  trium  personarum,  ut  in  sym- 
bolo  traditur,  non  tenebant.  In  his  ergo 
catechizandi  erant,  si  baptizari  vellent, 
ut  et  in  iis,  quae  sunt  de  Christo  homine. 
Porro  quum  fides  nominatur,  simul  intel- 
ligi  debet  voluntas  ea  omnia  faciendi, 
quae  fides  praescribit,  hoc  est,  vivendi 
secundum  legem  Christianam.  Non  enim 
a  baptizandis  fiebat  nuda  fidei  professio, 
sed  etiam  novae  vitae  inchoandae. 

2.  Bapiismatum  doctrinae.  Plerique 
haec  conjunctim  legunt,  ut  ordo  sit :  do- 
ctrinae  baptismatum,  id  est,  quae  de 
baptismis  traditur.  Quem  ordinem  videre 
est  in  texta  Syriaco,  ubi  etiam  baptis- 
matis  legitur  numero  singulari,  non  ba- 
ptismatum.  Sic  etiam  Augustinus  loco 
citato  de  fide  et  oper. :  lavacri  doctrinae. 
Sed  quia  codiccs  omnes,  tam  Latini,  quam 
Graeci,  pluralem  habent  numerum,  quem 

et  commentatores  omnes  exponnnt,  om- 
nino  retinenda  est  ea  lectio.  Verum  in 
reddenda  numen  ratione  mira  varietas. 
Multi  Latinorum  significari  putant  tria 
baptismata,  flurainis,  flaminis  et  sauguinis. 
Sed  non  est  verisimile.  Clirysostomas 
putat,  Apostolum  sic  locutum,  non  quod 
vere  plura  sint  baptismata;  sed  quia  haec 
absurditas  sequeretur,  si  rursus  ab  initio 
catechizandi  essent  Hebraei.  Sic  enim 
iterum  eos  baptizari  oporteret,  quia  ca- 
tecbismus  est  institntio  ad  baptismum. 
Theopbylactus  et  Oecumenius  adfernnt 
et  aliam  rationem,  quae  etiam  apud  Am- 
brosium  invenitur  lib.  2.  de  poenitent. 
cap.  2.  Quoniam  enim  multa  eraut  in  lege 
baptismata,  et  frequens  eorum  iteratio, 
suspicantur,  Hebraeos  existimasse,  quod 
eimiliter  novae  legis  baptismate  saepius 
essent  abluendi,  quoties  scilicet  in  pec- 
cata  relapsi  essent.  Haec  ratio  probabili- 
tatem  accipit  ex  eo,  quod  paulo  post  se- 
quitur:  Impossihile  est  enim  eos  etc, 
nbi  de  baptismo  non  repetendo  agitur  se- 
cundum  multos. 

Sed  tamen  refelluntur  hujusmodi  com- 
mentarii ,  quia  Paulus  hoc  loco  funda- 
menta  recenset  doctrinae  Christianae,  in- 
ter  quae  plura  baptisraata,  de  quibus  hi 
loquuntur,  poni  non  possunt.  Theodore- 
tus  respondet,  Apostolum  dixisse  baptis- 
mata  numero  multitudinis ,  quia  multi, 
inquit,  baptismi  gratiam  consequuntur. 
Nonnulli  recentiores  numerum  reteruut 
ad  ceremonias  vel  ad  statos  baptizandi 
dies.  Aliis  placet  enallage  numeri :  Ba- 
ptismatum,  id  est  haptismatis.  Aliis  de- 
nique,  baptismata  dici  propter  trinam 
mersionem,  quae  erat  Apostolicae  insti- 
tutionis.  Ex  his  eligat  quisque,  quod 
placuerit. 

Doctrina  haptismatum ,  seu  baptis- 
matis,  secundum  quosdam  periphrasis 
est  catechismi;  secundum  alios  doctrina, 
quae  de  baptismo ,  ejusque  virtute,  ne- 
cessitate,  significatione  traditur.  Quod 
est  verisimilius.  Nam  Catechismus  in  ge- 
nere  significatus  est  parte  praecedenti. 

Porro  sunt  alii,  quibus  placet  has  di- 
ctiones:   haptismatum  doctrinae,  sepa- 


ratim  legi,  velut  duo  membra,  quornm 
utrumque  regatur  a  vocabulo  fundamen- 
tum,  sicut  caeteri  genitivi  praecedentes. ' 
Cui  quidem  distinctioni  Graeca  minime 
repugnant.  Ita  dividunt  Oecumenius,  Ca- 
jetanus  et  Gaignaeus,  nec  improbat  Eras- 
mus.  Sed  quia  praecessit  doctrina  quae- 
dam  sub  nomine  fidei  in  Deum,  idcirco 
doctrinam  in  hac  parte  interpretantur 
Evangelicam,  qua  scilicet  imbuti  credant, 
Evangelium  esse  a  Deo. 

Mihi  videtur  intelligi  posse  plenior  ex- 
plicatio  Christiduae  legis  ac  mysteriorum 
ejus,  quae  Catechumenis  non  committe- 
batur,  sed  jam  baptizatis.  Unde  est  illud 
apud  Augustinum  freqaens :  Norunt 
fldeles.  Atque  hunc  ordinem  istorum 
trium,  fidei  in  Deum,  baptismatis  et  do- 
ctrinae,  nobis  insinuat  Hieronymus,  ex- 
ponens  illud  Matth.  ult. :  Docentes  eos 
servare  omnia,  quaecumque  mandavi 
vobis.  Jussit  Apostolis,  inquit,  ut  pri- 
mum  docerent  universas  gentes,  deinde 
fidei  intingerent  sacramento ,  et  post 
fidem  ac  haptisma,  guae  essent  ohser- 
vanda,  praeciperent.  Haec  ille. 

Impositionis  quoque  manuum.  Eam 
sine  dubio  manuum  impositionem  in- 
telligit,  quae  fidelibus  statim  a  baptismo 
per  Episcopos  solet  adhiberi ;  de  qua  S. 
Lucas  Act.  8.  et  19.;  id  est,  sacramentum 
consignationis  seu  confirmationis ,  per 
quod  datur  baptizatis  Spiritus  sanctus, 
quo  roborati  intrepide  Christi  nomen  apud 
hostes  fidei  confiteantur.  Calvinus  qui- 
dem  hunc  locum  detorquet  ad  fidei  pro- 
fessionem  exigi  solitam,  ut  ait,  ab  ado- 
lescentibus  pueritiam  egressis,  quifuerant 
infantes  baptizati.  Quam  eorum  profes- 
sionem  dicit  Apostolnm  approbare  vo- 
luisse  hujusmodi  symboio  manuum  impo- 
sitionis.  Sed  hoc  merum  comraentum  est, 
antiquitati  incognitum  et  ad  offundeudum 
veritati  tenebras  excogitatum.  Nam  ba- 
ptizatis  solere  manus  imponiabEpiscopis, 
exemplo  Apostolorum,  universa  docet  an- 
tiquitas.  Atqui  Scriptura  tantura  refert, 
Apostolos  iis  imposuisse  manus,  qui  ba- 
ptismum  adulti  receperant,  idque  non  ad 
approbandam   eorum  fidei   professionem, 

sed  ut  acciperent  Spiritum  fianctum,  si- 
cuti  manifestum  est  ex  locis  jam  ailegatis. 
Ac  de  eo  sacramento  praesentem  locum 
magno  consensu  exponunt  iaterpretes, 
tam  Graeei,  qaam  Latini ;  nec  aliud  quid 
convenientius  potest  intcUigi. 

Ae  resurrectionis  tnortuorum.  Quam- 
vis  resurrectionis  mortuorum  expressa 
mentio  fiat  in  symbolo  fidei,  quod  a  ba- 
ptizandis  recitabatur,  tamen  hic  eam'  spe- 
cialiter  rcpetit  Apostolns  propter  haere- 
sim  Sadducaeorum  apud  Judaeos  gras- 
santem,  quae  resurrectionem  corporum, 
imo  fct  vitam  animarum  post  mortem  cor- 
porum,  omnino  negabat.  Quamquam  nec 
alii  Jiidaeornm  satis  sanam  de  resurre- 
ctione  carnis  sententiam  tenebant,  ut  qui, 
sensu  carnali ,  resurrectionem  imagina- 
rentur  ad  vitam  animalem ,  quemadrao- 
dum  ex  Evangelio  patet,  ubi  Sadducaeo- 
rum  objectioni  de  muliere  heptagama  non 
potuerunt  Pharisaei  respondere.  Quare 
adversus  istos  errores  peculiariter  in- 
struendi  erant  Hebraei,  qui  ad  Christi 
fidem  accedebant.  Eodem  spectat,  quod 
sequitur: 

Et  judicii  aeterni.  Hoc  fere  interpre- 
tantur  de  extremo  generali  judicio,  quod 
dicunt  aeternum  vocari ,  quia  decernat 
praemia,  poenasque  aeteruas.  lidem  mor- 
tuorum  resurrectionem  intelligunt  eam, 
quae  bonis  malisque  communis  est.  At 
sciendum,  resurrectionem  mortuorum  in 
sacris  literis  saepenumero  tantum  in  bo- 
nam  partem  accipi ;  sicut  e  diverso  judi- 
cium  in  malam,  ut  resurrectio  quidem 
intelligatur,  quae  est  ad  vitam  beatam, 
judicium  vero  pro  damnatione  sumatur. 
Quae  utriusque  vocis  acceptio  bene  qua- 
drat  huic  loco,  ut  sensus  sit:  Hebraeos 
non  iterum  ac  de  novo  docendos  esse, 
quod  bonos  beata  resurrectio  consequa- 
tur,  malos  autem  aeternum  maneat  judi- 
cium,  id  est,  aeterna  damnatio  seu  poena. 
Plane  confirmat  hanc  interpretationem 
locus  Evangelicus  Marc.  3.,  ubi  pro  eo, 
quod  nos  legimus :  Sed  reus  erit  aeterni 
delictij  in  Graeco  habetur:  aeterni  ju- 
dicii,  id  est,  aeternae  damnationis  ac 
supplicii.  De  resurrectione  autem  simul 


et  de  judicio  locus  huic  similis  est  Joan. 
5.:  Et  procedenty  qui  bona  fecerunt; 
in  resurrectionem  vitae,  scilicet  aeter- 
nae,  qui  vero  mala  egerunt,  in  resur- 
rectionem,  judicii,  id  est  damnationis. 

Hucusque  enumeratio  praecipuorum 
aliquot  doctrinae  Christianae  capitnm, 
quae  fidelibus  initio  tradebantur.  Atque 
ea  omnia  diligeuter  ab  Apostolis  in  ja- 
ciendis  fidei  fundamentis  inculcari  solere, 
testantur  eorum  conciones  a  B.  Luca  de- 
scriptae  in  Actis  apostolicis.  Nominavit 
autem  Paulus  judicium  aeternum  extre- 
mo  loco  propter  ea,  quae  statim  dicturus 
est  de  prolapsis,  quorum  finis  in  com- 
bustionem. 

3.  Et  hoc  faciemus.  Refertur  haec 
pars,  ex  omnium  paene  interpretum  sen- 
tentia,  non  ad  proxime  dicta;  uam  de  his 
jam  negdvit  se  acturum,  dicens:  Non 
rursum  jacientes  fundamentum  etc,  sed 
ad  illud  praecedens :  ad  perfectionem 
feramur.  Hoc  enim  facturum  se  jam  di- 
cit,  idemque  facit  cap.  7.  et  seqq.  Dis- 
sentit  quidem  Ribera,  sed,  ut  nobis  vide- 
tur,  haud  solida  nixus  ratione.  Quod  pa- 
tebit  ex  sequentibus. 

Si  quidem  permiserit  Deus.  Dubitari 
potest,  quomodo  dicat  Apostolus:  Si  Deus 
permiserit,  quum  permissio  malorum  sit; 
bonorum  autem  operum,  quale  est,  de 
quo  hic  agitur,  ipse  Deus  auctor  sit  et 
efi^ector.  Respondet  S.  Thomas,  Aposto- 
lum  uti  figura,  qua  minus  dicitur  et  plus 
intelligitur.  Nam,  inquit,  non  est  tan- 
tum  necessarium,  quod  Dominus  per" 
mittat;  sed  oportet,  quod  omnia  faciat. 
Eadem  est  responsio  Cajetani.  Similis 
est  locus  Apostoli  1  Cor.  16,  7.  Quo  loco 
respondimus  hujusmodi  dubitationi,  ac 
primo  diximus,  Apostolum  propterea  lo- 
qui  ad  hunc  modum,  quod  actiones  no- 
strae  non  ita  Deum  habeant  auctorem,  ut 
non  etiam  a  nostra  procedant  voluntate, 
tametsi  Deo  subordinata;  ac  proinde, 
dum  quis  boni  quidpiam  proponit  ac  sta-^ 
tuit  se  facturum,  incertus,  an  Deus  ob- 
jecturus  sit  impedimentum ,  quo  minus 
illud  exsequatur,  recte  eum  dicere,  se  id 
facturum,  si  Deus  permiserit.  Nam  sane, 

qnod  liujusraodi  sermo  nou  excludat  Dei 
voluntatem,  ideoque  nec  efficientiam  ab 
eo^  quod  permittere  dicitur,  ostendunt 
ejusdem  Apostoli  sententiae  similes,  qui- 
bus  voluntatem  nominat,  ut  1  Cor.  4.: 
Veniam  ad  vos  cito ,  si  Dominus  vo- 
lueritj  et  Act.  18.:  Revertar  ad  vos, 
Deo  volente.  Unde  et  generaliter  admo- 
net  Apostolus  Jacobus  Epist.  suae  cap. 
4.,  ut  in  talibus  dicamus:  Si  Dominus 
voluerit.  Verum  insiiper  respondebamus, 
Graeco  verbo  emTpSTCsiv  non  nudam  si- 
gnificari  perraissionem,  sed  amplius  ali- 
quid,  hoc  est,  concessionem,  qua  nimirum 
cuipiam  fiat  vel  auctoritas,  vel  potestas 
aliquid  agendi ;  quemadmodum  et  Latine 
quis  dici  solet  aut  rex,  aut  Episcopus 
permissione  divina;  ut  proinde,  quod 
Apostolus  ait :  Siquidem  permiserit  Deus, 
tale  sit,  ac  si  dixisset :  Si  Deus  conces- 
serit;  ut  exponit  idem  Cajetanus. 

4.  Impossihile  est  enim,  eos,  gui  se- 
mel  sunt  illuminati.  Laborant  interpre- 
tes  in  connectenda  hac  parte  cum  supe- 
rioribus.  Neque  enim  cum  eo,  quod  pro- 
xime  praecedit,  cohaerere  videtur,  nisi 
illud  exponanius  de  rudimentis  fidei  ite- 
rum  tradendis ,  inter  quae  est  doctrina 
baptismi  non  repetendi.  Sed  hic  sensus 
jam  improbatus  est  Plerique  referunt  ad 
illud  remotius,  ubi  dixit,  se  nolle  rursum 
jacere  fundamentum  poeuitentiae  ab  ope- 
ribus  mortuis  etc.  Secundum  quos  illa 
pericope  media:  Et  hoc  faciemus ,  si 
quidem  permiserit  Deus,  intercludenda 
esset  parenthesi.  Sed  non  est  necesse  eo 
confugere.  Potest  enim  haec  pars  cum 
proxima  commode  ordinari,  si  tamen  sen- 
sus  supplemento  adjuvetur,  hoc  aut  simili 
modo:  Ethoc  faciemus,  id  est,  ad  per- 
fectionem  feremur;  non  autem  rursum 
jaciemus  fundamentum  poenitentiae,  fidei, 
baptismatis,  ac  caetcrorum,  ne  videamur 
velle  vos  iterum  catechizare,  et  ad  baptis- 
mum  instituere.  Nam  impossibile  est,  se- 
mel  baptizatos  iterum  renovari  ad  poe- 
nitentiam.  {\ 

Locum  hunc  olim  Novatini  trahebant 
ad  patrocinium  sui  dogmatis,  quo  lapsis  a 
baptismi  lavacro  poenitentiae  remedium 


negabant;  quemadmodum  et  alterum  lo- 
cum  huic  similem,  qui  est  infra  cap.  10., 
ubi  dicitur:  Voluntarie  peccantibus  no- 
bis  post  acceptam  notitiam  veritatis, 
jam  non  relinquitur  pro  peccatis  hostia, 
terribilis  autem  quaedam  exspectatio 
judicii  etc.  Quo  de  utroque  loco  videri 
possunt,  quae  diximus  in  4.  d.  14.  in  so- 
lut.  argum.  Et  quoniam  haeresis  illa,  Ro- 
mae  exorta,  potissimum  pervagata  est 
occidentalem  Ecclesiam,  inde  factum  pu- 
tant,  ut  haec  Epistola  apud  Latinos  serius 
in  auctoritatem  recepta  fuerit,  velut  quae 
Novatianis  in  speciem  suffragaretur.  Qua 
de  re  nonnihil  diximus  in  Proleg.  hujus 
Epistolae. 

Nduc  ostendendum,  frustra  Novatianos 
ex  hoc  loco  praesidium  quaercre  sui  er- 
roris.  Quod  ut  perspicuum  fiat,  verum  ac 
germanum  ejus  sensum  invescigemus.  Ac 
primum  sunt  inter  orthodoxos,  qui  de 
poenitentia,  quae  post  baptismum  agitur, 
Apostolum  hic  loqui  fateantur;  sed  hi 
impossibile  per  difficile  interpretantur,  ut 
sensus  Apostoli  sit,  valde  difficile  esse, 
ut,  qai  post  baptismum  prolapsi  sunt  in 
scelera,  per  poenitentiam  restituantur ; 
tum  quia  difficile  est,  ut  veram  ac  sin- 
ceram  agant  poenitentiam ,  qui  gratiam 
semel  acceptam  repudiaverunt;  tum  quia 
duram  ac  difficilem  poenitentiae  aetio- 
nem  a  talibus  exigit  se^eritas  disciplinae 
Christianae.  Sed  huic  intellectui  primum 
obstare  videtur,  quod  res  frequens  et 
quotidiana,  qualis  est  eorum,  qui  graviter 
post  baptismura  deliquerunt,  resipiscen- 
tia,  atque  eorundem  poenitentium  recon- 
ciliatio,  quamvis  difficultatem  et  laborem 
habeat,  non  tamen  soleat  impossibilis  vo- 
cari ;  sed  hoc  de  raris  et  difficillimis  tan- 
tum  dicitur.  Obstat  etiam  locus  similis 
cap.  10.,  qui,  secundum  veram  intelligen- 
tiam,  quam  illic  trademus,  simpliciter  ne- 
gat,  voluntarie  peccantibus  post  acceptam 
notitiam  veritatis  hostiam  pro  peccatis 
relinqui.  Certe  hujus  Epistolae  scriptor 
impossibile  non  aliter  accipit,  quam  pro 
eo,  quod  absolute  tale  est,  ut  infra  hoc  eo- 
dem  cap. :  Impossibile  est  mentiri  Deum ; 
et  cap.   10.:    Impossibile   est   sanguine 

taurorum  et  hircorum  auferri  peccata, 
et  11.:  Sine  fide  impossibile  est  placere 
Deo.  His  adde,  quod,  si  impossibile  per 
difficile  exponatur,  valde  difficile  erit  bo- 
rum  verborum  adferre  probabilem  con- 
nexionem  cum  iis,  quae  antecedunt. 

Aliorum  quorundam  opinio  est,  pro- 
prie  quidem  accipi  impossibile ;  sed  ajunt, 
negari  poenitentiam  post  mortem  iis,  qui 
vitara  banc  in  magnis  peccatis  finierint. 
Ita  Petrus  Lombardus  et  Hugo  Victorinus ; 
ac  B.  Thomas  etiam  meminit.  Sed  in  boc 
sensu  refcllendo  non  est,  quod  immore- 
mur,  cum  in  textu  nihil  sit,  quod  eum 
commendet. 

Est  igitur  alius  sensus,  idemque  ma- 
xime  receptus,  ut  intelligatur  Apostolus 
nonpoenitentiam  negare  possibilem  post 
baptismum,  sed  ipsius  baptismi  repetitio- 
nem,  quasi  breviter  dicat:  Impossibile 
est,  semel  baptizatos  iterum  baptizari. 
Sic  exponunt  Graeci  commentatores  om- 
nes,  et  Latinorum  maxima  pars.  Eadem 
est  senteutia  Ambrosii  lib.  2.  de  poenit. 
cap.  2. ,  Augustini  in  inchoata  exposit. 
Epist.  ad  Rom.,  Damasceni  lib.  4.  de  fide 
cap.  10.,  atque  aliorum,  quos  recensere 
longum  est.  Et  quidem  pro  hoc  commen- 
tario  graves  sunt  rationes  ex  ipso  con- 
textu  et  proprietate  verborum  Apostoli. 
Quod  enira  ad  contextun^attinet,  ideo 
negat,  se  rursus  jacturum  fundamentum 
poenitentiae  ab  operibus  mortuis,  quia 
fieri  non  potest,  ut  semel  baptizati  iterum 
per  poenitentiam  renoventur;  atqui  poe- 
nitentiam  priori  loco  baptismalem  intel- 
lexit;  igitur  et  posteriori.  Suadet  hoc 
ipsnm  verborum  proprietas,  quibus  uti- 
tur,  ut,  quod  dicit,  semel  illuminatos  non 
posse  rursus  ad  poenitentiam  renovari. 
Nam  addendo:  semel  et  rursus,  utique 
declarat,  se  alteram  illuminationem  et  al- 
teram  renovationem  excluJere  velle.  Est 
autem  baptismus  sacramentum  illumina- 
tionis  et  renovationis,  uti  statim  docebi- 
mus ;  poenitentia  vero,  quae  post  baptis- 
mum  agitur,  ad  sacramentum  pertinet  re- 
conciliationis.  Huc  etiam  facit  illa  pars  : 
Rursum  crucifigentes  sibimet  ipsis  Fi- 
lium  Dei.   Nam  in  baptismo  configura- 


mur  Christo  crucifixo,  sicut  infra  decla- 
rabitur.  Satis  igitur  ex  his  apparet,  de 
non  repetendo  baptismo  locum  hunc  ac- 
cipiendum  esse. 

Veruntamen  et  hic  sensus,  ut  absque 
scrupulo  recipiatur,  interpretatione  iudi- 
get.  Nam  quorsum  Apostolus  tam  sollicite 
doceret  Hebraeos,  non  posse  semel  bapti- 
zatos  iterum  baptizari,  cum  nulla  historia 
testetur,  aliquos  fuisse  tempore  Aposto- 
lorum,  qui  baptismi  Sacramentum  semel 
acceptum  repeterent,  aut  repetendum  esse 
docerent?  Deinde  nec  facile  cuiquam 
erat,  hoc  sacramentum,  sicut  ab  Ecclesia 
administrabatur,  iterum  suscipere.  Non 
enim  sic  in  promptu  erat  Christianum 
baptisma,  sicut  Judaeis  sua  baptismata, 
quae  sibi  ipsis  adhibebant,  quoties  im- 
munditiam  contraxissent ;  sed  cum  solen- 
nibus  ceremoniis,  et  statutis  temporibus, 
nec  nisi  per  Ecclesiae  ministros  ea  res 
agebatur. 

Quod  ergo  dicunt  Patres,  Apostolum 
hic  loqui  de  nou  repetendo  baptismo,  id 
non  tam  de  baptismi  ceremonia,  quam  de 
ejus  effectu  convenit  intelligere.  Effectum 
dico,  non  characterem,  sed  eum,  qui  pec- 
cando  amittitur,  id  est,  gratiam  regene- 
rationis  ac  renovationis ;  non  quod  amissa 
semel  gratia  recuperari  non  possit,  sed 
quia  Deus  nullum  instituit  remedium,  quo 
tam  facile  gratia  recuperetur  amissa,  vi- 
delicet  per  modum  regenerationis  ac  re- 
novationis,  quae  fuerat  per  baptismum 
acquisita.  Hoc  ewm  est,  quod  docet 
Apostolus,  non  ita  deponi  posse  sarcinam 
peccatorum,  si  quis  relapsus  fuerit,  sicnt 
in  baptismo  dcponitur  ab  eo,  qui  gratiam 
numquara  habnit;  quia  poenitens  mul- 
tum  adhuc  ea  sarcina  gravatur,  duram 
subeundo  satisfactionem ,  priusquam  ad 
plenam  et  perfectam  reconciliationem  per- 
veniat.  Confirmatur  haec  interpretatio  ex 
ipso  Apostolo.  Non  enim  dicit:  Impos- 
sibile  est,  eos  rursum  baptizari,  sed 
rursum  renovari.  Quo  verbo  non  ipse 
baptismus,  sed  effectus  ejus  significatur. 
Idem  doceri  potest  ex  cap.  10. ,  quem 
locum  huic  similem  diximus,  quia  nec  ibi 
baptisraus  norainatur,  sed  hostia  pro  pec- 

catis,  simul  scilicet  ac  semel  aiifereurlis 
quocumque  remedio,  applicanda  negatur. 
Remittitur  autem  ibi  peccator  ad  terri- 
hilem  divini  judicii  exspectaiionem,  id 
est,  horrendas  ignis  purgatorii  poenas, 
nisi  voluntaria  pleuaque  satisfactione  ju- 
dicium  illud  in  hac  vita  praeveniat,  juxta 
quod  ait  idem  Apostohis  1  Cor.  11.:  Si 
nos  ipsos  dijudicaremns  f  non  utique 
judicaremur, 

Sed  ad  expositionem  textus  redeamus. 
Ubi  illuminatos  sine  dubio  vocat  bapti- 
zatos,  sicut  etcap.  10.:  Bememoramini, 
inquit,  pristinos  dies,  in  quihus  illumi- 
nati,  id  est,  baptismo  suscepto  facti  Chri- 
stiani ,  magnum  certamen  sustinuistis 
passionum.  Unde  et  Syriacus  interpres 
utroque  loco  baptismum  expressit.  Voca- 
batur  baptismus  antiquis  Ecclesiae  tem- 
poribus  sacramentum  illuminationis,  sive 
ut  Graeci  loquuntur  illuminationum,  ^to- 
TtafjiaTOv^  quia  per  illud  transtulit  nos 
Deus  de  tenebris  in  admirabile  lumeu 
saum,  quod  est  lumen  gratiae.  Sic  euim 
Petrus  Apostolus  loquitur,  baptizatos 
compellans  et  ad  baptismum  alludens  1 
Epist.  2.  Ex  quo  loco,  cum  duobus  hujus 
Epistolae  collato,  dissimus,  eam  baptismi 
nuncupationem  ab  ipsis  Apostolis  esse 
derivatam,  qua  postea  praeter  alios  usi 
sunt  Clemens  Alexandrinus  apud  Euseb. 
lib.  3.  hist.  cap.  17.,  et  Gregorius  Na- 
zianzemis  orat.  in  sancta  lumina,  qui,  al- 
ludens  ad  hanc  appellationera  baptismi, 
etiam  de  Christo  a  Jaanne  baptizato,  sic 
dicit:  Christus  ergo  illuminatur ,  imo 
potius  fuJgore  suo  nos  illuminat.  Ra- 
tionem  vero  nominis  cum  ea,  quam  dedi- 
mus,  consentaneam  reddunt  Dionysius 
eccles.  hier.  cap.  3.  et  Nicetas  in  schol. 
ad  dictam  orationem  Nazianzeni.  Porro 
ad  hujus  mysterii  significationem  Chri- 
stus  illum  a  nativitate  caecum  ad  aquas 
Siloe  misit  illuminandum,  Joan.  9.,  quem- 
admodum  docet  Augustiuus,  ad  eam  lo- 
cr.m  tract.  44. 

Gustaverunt  etiam  donwn  coeleste. 
Varia  est  hujus  doni  coelestis  interpre- 
tatio.  Graeci  remissionem  peccatornm  in- 
telligunt,  qualis  nimirum  accipitur  in  ba- 


ptismo,  nullum  post  se  relinquene  poenae 
reatum.  His  fere  consentiunt,  qui  de  pace 
conscientiae  exponunt.  Percipitur  enim 
occulto  quodam  gustu  suavitas  illius  doni, 
remissionis,  inqnam,  peccatorum,  quoties 
eam  conscientiae  pax  et  serenitas  cum 
interna  spiritus  consolatione  cousequitur. 
Alii  idem  esse  volunt  cum  impositione 
manuum  superius  nominata,  quam  et  Pe- 
trus  Act.  2.  baptismati  subjunxit,  dicens : 
Baptizetur  unusquisque  vestrum,  et  ac- 
cipietis  donum  Spiritus  sancti.  NonnulU 
panem  coelestem  intelligunt,  id  est,  Sa- 
cramentnm  corporis  et  sanguinis  Domini, 
quod  est  vere  donum  coeleste,  datum  no- 
bis  ad  gustandum  ab  eo,  qui  dicit:  Ego 
sum  panis,  qui  de  coelo  descendi,  Joan. 
6.  Sic  Haymo  et  commentarius  Primasio 
adscriptus,  sensu  nequaquam  improbabili. 
Solent  enim  Apostoli  propter  aures  infi- 
delium  de  tantis  mysteriis  non  aperte  lo- 
qui,  sed  ea  tegere  verbis  quibusdam  ge- 
neralibus.  Quomodo  apud  Graecos  scri- 
ptores  generali  nomine  doni  solet  Eu- 
charistia  significari.  Theodoretus  in  1 
Cor.  11.,  exponens  illud:  Et  sic  de  pane 
illo  edat,  ait :  Et  sic  donum  accipiat.  Ac 
forte  siguificatus  est  idem  panis  coelestis 
a  B.  Pet'*^  1  Epist.  2.,  quando,  scribens 
ad  eos,  quos  comparat  infantibus  modo 
genitis,  et  ad  lac  rationale  concupiscen- 
dum  exhortans,  sic  deinde  ait :  Si  iamen 
gustastis,  qucniam  suavis  est  Dominus. 
Neophytis  enim  statim  a  baptismo  porri- 
gebatur  Eucharistia,  teste  Ambrosio  in 
libris  de  sacrament.  Dabatur  etiam  de- 
gustandum  lac  et  mel  in  ceremoniis  ba- 
ptismi,  ut  auctor  est  Tertullianus  lib.  de 
cor.  mil.  cap.  3.  Sed  non  est  verisimile, 
de  eo  Paulum  hic  loqui,  de  melle,  dico, 
et  lacte.  Nam  quod  per  donum  coeleste 
intelligat  Sacramentura  Eucharistiae,  pro- 
babilitatem  hAere,  snpra  diximus.  Merito 
enim  donum  coeleste  appellatur,  quo- 
niam  corpus  Domini  est  coeleste,  et  ipse 
Christus  coelestis  1  Cor.  15. 

Et  participes  facti  sunt  Spiritus  sancti. 
Quidam  intelligunt  eam  Spiritus  sancti 
participationem,  quae  datur  in  baptismo, 
de  qua  Tit.  3.    Per  lavacrum ,   inquit, 

regenerationis  et  renovationis  Spiritus 
sancti,  quem  effudit  in  nos  abunde. 
Graecorum  scholia  referunt  ad  impositio- 
nem  manuum,  per  quam  dabatur  Spiritus 
sanctus.  Nam  et  hoc  sacraraentum  recen- 
ter  baptizatis  conferebatur,  ubi  praesens 
erat  Episcopus,  ut  scribit  Hieronymus  in 
dialogo  contra  Lucifer.  Nobis  probabils 
est,  intelligi  charismata  Spiritus  sancti, 
qnorum  supra  meminit  cap.  2.  sub  no- 
mine  distrihutionum  Spiritus  sancti,  de 
quibus  etplenius  disserit  1  Cor.  12.  Nam 
hnjusmodi  charismatum  in  Ecclesia  pri- 
mitiva  multi  fiebant  participes,  ut  vel 
linguis  loquerentur,  vel  interpretarentur, 
vcl  prophetarent,  vel  simili  quopiam  dono 
decus  et  utilitatem  Ecclesiae  adferrent. 

5.  Gustaverunt  nihilominus  bonum 
Dei  verbum.  Graece:  Et  bonum  seu 
pulchrum  gustaverunt  Dei  verbum.  TJbi 
pro  verbo  non  est  Xoyov,  ne  quis  inter- 
pretetur  de  Filio  Dei,  sed  prnxoLf  id  est, 
verbum,  quod  eloquimur,  non  quod  mente 
concipimus.  Verbum  Dei  bonum  pleri- 
que  doctrinam  Christianam  accipiunt. 
Sed  quoniam  addidit  bonum ,  videtur 
eam  doctrinae  partem  proprie  significasse, 
quae  continet  bonarum  rerum  promissio- 
nes.  Id  quod  Theodoretus  et  B.  Thomas 
observarunt.  Etenim  more  Scripturae 
verba  bona  dicuntur  verba  laeta  et  fausta, 
praesertim  de  rebus  futuris.  Unde  Za- 
charias  ait  cap.  1.:  Respondit  Dominus 
Angelo ,  qui  loquebatur  in  me  verba 
bona,  verba  consolatoria.  Ita  verbum 
bonum  accipitur  3  Reg.  14.:  Inventus 
est  super  eo  sermo  bonus  a  Domino, 
Jerem.  29.  et  33.:  Suscitabo  verbum 
bonum ,  et  Psalm.  44.:  Eructavit  cor 
meum  verbum  bonum.  Tale  est  et  illud 
poetae:  Nunc  dicenda  bono  sunt  bona 
verba  die. 

Gustaoerunt  ergo  bonum  Dei  ver- 
bum,  qui  doctrinam  coelestia  bona  pro- 
mittentem  cum  suavitate  et  gaudio  per- 
ceperunt.  Dicitur  enim  gustari  verbum 
Dei,  inquit  S.  Thomas,  quaudo  non  so- 
lum  illuminat  intellectura,  verum  etiam 
reficit  affectum.  Quod  quidam  gustare 
expoaunt :  tenuiter  percipere,  quasi  sum- 


mis  labris  attingere  et  delibare,  praeter 
usum  est  Scripturae  sacrae,  in  qua,  seu 
proprie,  seu  metaphorice,  gustus  est  ea- 
rum  etiam  rerum,  quae  plenis,  ut  ita  di- 
cam,  faucibus  hauriuntur,  sicut  annota- 
vimus  ad  illud  cap.  2. :  Ut  pro  omnibus 
gustaret  mortem. 

Yirtutesque  saeculi  venturi.  Virtutes, 
id  est  potentias,  Graece  §i)va/ji£tc;.  Signi- 
ficare  videtur  immortalitatem  et  gloriam 
electis  promissam  in  regno  Christi  cum 
perfecta  subjectione  adversariorum.  Quae 
vocantur  virtutes,  quia  Dei  virtus  et  po- 
tentia  per  ea  mirifice  declaratur.  Nam 
praesens  saeculum  infirmitatis  est.  Unde 
ait  Apostolus  1  Cor.  15,:  Seminatur  in 
infirmitate,  surget  in  virtute.  Gustasse 
dicuntur  has  virtutes,  qui  eas  fide,  amore 
et  magno  desiderio  perceperunt. 

6.  Et  prolapsi  sunt.  Scilicet:  post 
haec  omnia.  Pertiuebat  enim  illorum 
enumeratio  ad  exaggerationem  peccati 
eorum,  qui  relabuntur,  utpote  collatori 
tantorum  beneficiorum  ingrati  atque  in- 
super  ea  peccando  abjicientes.  Quaeritur, 
quis  lapsus  intelligatur.  Quidam  expo- 
nunt  de  peccato  apostasiae,  id  est,  defe- 
ctionis  a  fide  Christi,  quod  per  hujusmodi 
peccatum  non  sirapliciter  quis  labatur, 
sed  prolabatur ,  videlicet  universali  qua- 
dam  ruina,  qua  nec  fundamentum  reti- 
neat  integrum.  Cui  sensui  nonnihil  fa- 
vere  videtur  locus  cap.  10.,  ubi  propter 
quosdam  deserentes  collectionem,  id  est 
Ecclesiam,  dicit,  voluntarie  peccantibus 
post  acceptam  notitiam  veritatis  non  re- 
linqui  pro  peccatis  hostiam.  Sciendum 
tamen,  ad  hujusmodi  sensum  non  urgeri 
nos  vocabulo  prolabendi.  Nam  Graecum 
uapaTteosTv  significat:  quocumque  modo 
graviter  irapingere  ac  labi.  Unde  est  ver- 
bale  TcapaiiTco/jia,  quod  in  geneie  signifi- 
cat  lapsum ,  delictum  seu  peccatum ,  ut 
Rom.  4.:  Traditus  propter  delicta  no~ 
stra,  Gal.  6.  :  Si  praeoccupatus  fuerit 
homo  in  aliquo  delicto.  Et  passim  alibi. 
Sunt  alii,  qui  interpretentur  de  peccato 
in  Spiritum  sanctum,  sive,  quod  idem  ar- 
bitrantur,  de  peecato  ad  mortem,  de  quo 
Joan.  1  Epist.  5.    Quem  commentarium 

collignnt  ex  hnjns  loci  circnmstantiis, 
qnibus  hic  Japsus  mnltnm  ponderari  vi- 
detnr. 

Verum  commnnis  est  Pati*um  senten- 
tia,  qni  locnm  hunc  vindicarunta  perverso 
Novatianorum  intellectn,  nt  accipiatur  de 
qnocnmque  peccato,  qno  gratia  baptismi 
deperditur,  et  propter  qnod  actio  poeni- 
tentiae  judicio  sacerdotis  subennda  est, 
id  est  in  nniveraum  de  peccato  mortali, 
sicut  superius  indicavimns.  Nam  in  eum, 
qui  post  baptismum  quomodocumque  ca- 
dit  a  gratia,  competere  subjunctam  exag- 
gerationem  Apostolicam,  patebit  ex  ejus 
explicatione.  Porro  notandum  est,  ex 
hoc  loco  apertissime  constare ,  quod  Cal- 
vinus  et  alii  sectarii  negant,  hominem, 
semel  gratia  Dei  justificatum ,  posse  ab 
ea  gratia  excidere  et  justitiam  amittere. 
Quod  argumentum  Calvinus  dum  versat 
et  solvere  conatnr,  magis  sese  implicat 
snis,  nt  solet,  antilegomenis,  modo  fidem 
et  gratiam  reprobis  adscribens ,  modo  de- 
trahens. 

Rursus  renovari  ad  poenitentiam. 
In  Graeco  non  est  renovari^  sed  reno- 
vare y  dvaxatviCstv.  Quae  res  nonnnllos 
torqnet,  adeoqne  cogit,  nt  suspicentur, 
Graecam  lectionem  curruptam  esse,  atque 
ex  Latina  corrigendam.  Sed  inanis  haec 
snspicio  est,  non  solum  quia  nnlla  pror- 
sns  ei  snfiragantur  exemplaria;  verum  eo 
maxime,  qnod  nec  proclivis  sit  in  Graeco 
verbi  passivi  dvaxaivto^^vat  in  activum 
dvaxatviCstv  mntatio,  sicut  e  contrario 
esset  in  Latino  renovare  in  renovari ; 
nec  vero  causa  snbsit,  quae  scribam  im- 
peritum  moveret  ad  hnjnsmodi  Scripturae 
mutationem.  Erasmus  snbintelligi  vult 
pronomen  reciprocnm :  Eursus  renovare 
86  ad  poenitentianL 

Mihi  magis  probatnr,  nt  verbnm  reno- 
vare  ad  doctores  sen  ministros  Ecclesiae 
referatur ,  hoc  modo  :  Impossibile  est  no- 
bis ,  qnibns  docendi ,  catechizandi  et  Sa- 
cramenta  ministrandi  negotium  incumbit, 
eos ,  qui  post  baptismum  lapsi  sunt,  ite- 
rum  ad  poenitentiam  renovare.  Sicut 
enim  Ecclesiae  ministris  secundnm  vete- 
res  Theologos  competit  officium  purgandi, 


illnminandi,  perficiendi,  ita  et  renovandi; 
praesertim  cnm  et  hoc  loco  Apostolus 
sibi ,  ut  doctori ,  tribuat  jacere  fundamen- 
tum  poenitentiae  etc.  Simile  quid  accidit 
in  cap.  10. ,  ubi  pro  eo ,  quod  nos  habe- 
mus :  Impossibile  est  sanguine  taurorum 
et  hircorum  auferri  peccata,  Graece 
est:  sanguinem  et  auferre.  Ita  hic  tm- 
possihile  est  nos  renovare.  Sed  hae  va- 
rietates  non  magni  sunt  momenti,  neque 
enim  sensum  mutant. 

Plns  est  difficultatis  in  eo ,  quod  dicit : 
ad  poenitentiam ,  Graece  etc;  /jieTavotav. 
Non  euim  renovatio  via  est  ad  poeniten- 
tiam,  sed  poenitentia  ad  renovationem. 
Unde  supra  primo  loco  poenitentiam  ab 
operibus  mortuis  nominavit.  Hnnc  no- 
dum  Chrysostomus ,  si  non  errant  in  ci- 
tando,  qui  hoc  ei  tribuunt,  nam  ego  non 
reperi,  ita  solvit,  ut  dicat,  renovari  ad 
poetiitentiam  idem  esse,  qnod  renovari 
per  poenitentiam.  Et  ita  quidem  Erasmns 
vertit,  et  alii  nonnulli.  Idem  Erasmns, 
et  post  eum  Ribera,  sic  explicant,  ut, 
quoniam  in  Epistolis  Panlinis  atqne  alibi 
praepositio  etg  interdum  nsurpatnr  vice 
Iv  j  et  Iv  loco  5td  more  Hebraeorum  sae- 
pe  positum  invenitur,  conseqnens  videa- 
tur,  etiam  etg  per  5td  posse  exponi.  Sed 
bene  consideranti  facile  patet,  id  revera 
non  esse  consequens.  Neqne  vero  exem- 
plis  comprobatur  ab  iis,  qui  haec  dicunt. 

Aliter  responderi  potest,  Apostoli  ser- 
monem  eclipticum  esse,  qui  supplendus 
sit  hoc  aut  simili  modo :  Impossihile  est 
eos,  qui  semel  sunt  illuminati,  rursus 
renovari,  scilicet  accedentes  iterum  ad 
poenitentiam ,  qua  renovatio  inchoatnr. 
Qnem  sensum  Theodoretus  innuit  magis, 
quam  expressit.  Hoe  si  non  placet,  dici 
poterit,  hunc  esse  sensum:  Benovari  ad 
poenitentiam ,  sive  in  poenitentiam, 
utroque  enim  modo  verti  potest,  id  est 
renovari  loco  poenitentiae;  sic  nimirnm, 
ut  vitae  renovatio  sufficiat,  perinde  ut  in 
baptismo,  nec  opus  sit  poenitentiam ,  id 
est  satisfactionem,  seu  punitionem  illam 
gravem  subire,  quae  exigitnr  a  relapsis. 
Ita  Scriptura  loquitur:  Esto  mihi  in  do' 

mum  refugii,    id    est  tamquam  domus 
refugH. 

Porro  locum  hunc  a  plerlsquo  Patribus, 
tam  Latinis ,  quam  Graocis ,  exponi  de 
baptismo  non  iterando,  deque  poenitentia 
baptismali ,  jam  ante  dixiraiis.  Secuudum 
quos  sensns  est,  fieri  non  posse,  ut,  qui 
semel  baptizati  sunt,  rursus  per  eam  poe- 
nitentiam ,  a  qua  novae  vitae  sumendum 
est  initium,  renoventur,  id  est  ut  iterum 
baptizentur.  Est  enim  baptismus  reno- 
vationis  lavacrum  Tit.  3.  Ut  autem 
poenitentiam  intelligant  baptismalem,  fa- 
cit  illud  praecedens:  Non  rursum  ja- 
cientes  fundamentum  poenitentiae  etc, 
quod  utique  de  poenitentia  baptismi 
praevia  non  dubitatur  intelligendum. 
Quamvis  autem  baptismum  nominent  Pa- 
tres ,  videntur  tamen ,  ut  et  antea  monui- 
mus ,  potissimum  ac  proprie  respicere  ad 
effectum  baptismi,  id  est  ad  ipsam  reno- 
vationem  eo  modo  eaque  facilitate ,  qua 
per  baptismum  fuerat  acquisita,  recipien- 
dam,  ut  sensus  sit:  hominem  semel  bap- 
tismi  sacramento  renovatum ,  si  relapsus 
fuerit  in  vetustatem  peccati,  non  posse 
iterum,  acta  poenitentia,  qualem  ante 
baptismum  egerat,  eam  consequi  novita- 
tem ,  quam  in  baptismo  acceperat. 

Nam  baptismo  ita  renovatur  homo,  to- 
tusque  peccatis  exuitur,  ut  nihil  ipsi  restet 
poenae  pro  iis  solvendum.  Totum  enim 
debitum  solus  ibi  luit  Christus,  ubi  prae- 
ter  gratiam  nihil  est,  ut  ait  Theophy- 
lactus.  Post  baptismum  vero  relapsus  in 
grande  aliquod  peccatum,  etiamsi  resi- 
piscat,  exspectare  debet  terribile  judicium 
Dei,  nisi  ipsemet  in  se  longa  castigatione 
vindicet,  quod  peccavit.  Non  enim  tam 
facilis  datur  ad  gratiam  reditus  ei ,  qui 
gratiam  semel  acceptam  repudiavit,  quam 
facilis  fuerat  aditus  ei,  qui  gratiam  num- 
quam  acceperat.  Huc  spectant,  quae  tra- 
dit  Synodus  Trid.  sess.  14.  cap.  2.  doctri- 
nae  de  differentia  sacramentorum  baptismi 
et  poenitentiae.  Qui  locum  praesentem 
restringunt  ad  apostatas  aut  ad  eos ,  qui 
peccaverunt  in  Spiritum  sanctum ,  gene- 
raliter  accipiunt  poenitentiam ,  et  hanc 
volunt  esse  Apostoll  nwntem:   Impossi- 


bile  est,  ut  tales  ad  veram  adducantur 
poenitentiam ,  Deo  videlicet,  aut  num- 
quam,  aut  quam  rarissime  iis,  qui  in  talia 
peccata  lapsi  fuerint,  salutarem  poeniten- 
tiam  iuspirante. 

Eursum  crucifigentes  sihimet  ipsis 
Filium  Dei.  Secundum  eos ,  qui  do  bap- 
tismo  non  repetendo  suporiora  exponunt, 
coutinet  pars  ista  probationem  seu  decla- 
rationem  ejus,  quod  proxime  praecessit. 
Nam  qui  baptizatur,  ipsa  baptismi  cere- 
monia  configuratur  Christo  crucifixo,  sicut 
docet  Apostolus  Rom.  6. :  An  ignoratis, 
inquit,  quia,  quicumque  baptizati  su- 
mus  in  Christo  Jesu,  in  morte  ipsius 
baptizati  sumus  ?  Et  infra :  Hoc  scientes, 
quia  vetus  homo  noster  simul  cruciflxus 
est,  ut  destruatur  corpus  peccati  etc. 
Quare  sicut  Christus  non  potest  iterum 
mori,  nec  iterum  crucifigi,  quemadmo- 
dum  eodem  loco  subjungit  Apostolus, 
dicens:  Christus  resurgens  ex  mortuis, 
jam  non  moritur ;  mors  illi  ultra  non 
dominabitur:  ita  baptismus  non  potest 
repeti.  Quod  si  quis  tentaverit ,  is  Filium 
Dei  rursum  crucifigit  sibimet  ipsi,  id  est 
ad  suam  ipsius  renovationem ,  quam  ite- 
rum  ex  baptismo  sperat. 

Alii  partem  hanc  referunt  ad  illud: 
prolapsi  sunt^  et  additam  putant  ad  in- 
signem  exaggerationem  peccati  eorum, 
quos  prolapsos  dioit.  Rursus  enim  Filium 
Dei  crucifigunt  sibimet  ipsis,  id  est  quan- 
tum  in  ipsis  est,  vel  quia  relabuntur  in 
peccata ,  propter  quae  Filius  Dei  affixus 
est  cruci ,  ita  ut ,  si  prior  redemptio  non 
satis  esset,  cogerent  eum  rursus  pati 
crucis  supplicium;  vel,  nt  nonnulli  vo- 
lunt,  quia,  dum  redeunt  ad  priorem  vitae 
turpitudinem ,  faciunt,  ut  Christi  nomen 
apud  infideles  blasphemetur;  quod  est 
Christum  ignominia  afficere  et  iterum 
quodammodo  crucifigere.  Quamquam 
haec  interpretatio  non  quadrat,  nisi  in 
eos ,  quorum  valde  magna  sunt  peccata, 
eademque  publice  nota ;  qualis  est  apo- 
stasia  a  fide  et  abjectio  disciplinae  Chri- 
stianae.  Favet  huic  intellectui  locus  cap. 
10. ,  ubi  dicitur  hujusmodi  peccator  Fi- 
lium  Dei  conculcare  et  sanguinem  testa- 

mentij  in  quo  sanctificatus  est,  pollu- 
tum  ducere  et  spiritui  gratiae  contume- 
liam  facere.  Illad  quoque  ejusdem  cap. : 
Jam  non  relinquitur  pro  peccatishostia. 
Convenit  etiam,  qnod  bic  additur: 

Et  ostentui  hahentes,  Graece  Tiapa- 
5ety/jiaT''CovTa(; ,  id  est  infamantes,  aut, 
sicut  Erasmus  vertit:  ludihrio  exponen- 
tes.  Pro  quo  legit  Ambrosius  lib.  2.  de 
poenit.  cap.  2. :  Ostentatione  triumphan- 
tes.  Habetur  idem  in  Graeco  vocabulum 
Matth.  1.:  Cum  nollet  eam  traducere, 
id  est  infamare.  Ostentui  habent  Dei 
Filium,  et  Indibrio  exponunt,  qui  sic 
vivunt,  ut  propter  eos  irrideatur  et  blas- 
phemetur  Christus ,  velut  si  adhuc  in 
cruce  penderet,  ludibriis  et  maledictis 
Judaeorum  expositus.  Item  qui  relapsi 
in  peccata,  qnantum  in  se  est,  id  agunt, 
ut  pro  eorum  redemptione  Christus  iterum 
crucifigatur  et  ludibrio  habeatur.  Potest 
et  ad  eos  accommodari,  qni  volunt  iterum 
baptizari.  Nam  hi ,  sicut  rursus  crucifi- 
gunt  Filium  Dei ,  ita  et  ostentui  hahent, 
quia  baptismus  est  repraesentatio  crucis, 
in  qua  Filius  Dei  fuit  ostentui  habitus. 
Porro  quis  sensus  ex  superioribus  sit 
huic  loco  germanus ,  non  est  facile  pro- 
nuntiare;  confer^nda  tamen  haec  sunt 
cum  iis,  quae  dicentur  in  expositione 
capitis  decimi. 

Additio  ex  schedis  Auctoris. 

Videndum  est ,  an  hic  locus :  Impos- 
sihile  est  enim  etc. ,  et  alter,  qui  est  cap. 
10. ,  ex  mente  Apostoli  pertineat  ad  eos 
proprie,  qni  deserunt  Ecclesiam  et  fidem 
Christi.  Hoc  enim  praecedit  cap.  illo  10. : 
Non  deserentes  collectionem  nostramj 
sicut  consuetudinis  est  quihusdam.  Et 
videri  potest  hic  sensus  esse  ad  proposi- 
tum,  quia  dicit  hoc  loco:  Non  rursum 
jacientes  fundamentum  etc,  quasi  dicat : 
Si  quis  per  apostasiam  fundamentum 
amiserit,  fidem  Christianam  in  universum 
abjiciens ,  ille  jam  desperatus  est ;  non 
debet  de  novo  catechizari  et  renovari. 
Videantur,  quae  dicemus  cap.  10.  Quam- 
vis  autem  vocabulum  TiapaTcsaovTac  non 
significet  totaliter  prolapsos,  potest  tamen 


de  iis  hoc  loco  verificari  propter  circum- 
stantias  appositas,  ex  quibus  omnino 
vidctur  non  intelligi  lapsus  aliquis  vul- 
garis  in  mortalo  peccatum,  velut  in  ebrie- 
tatem  ,  fornicationem  ,  detractionem.  Et 
idem  est  judicium  de  loco  cap.  10. ,  ubi 
similiter  sunt  circumstantiae  multum 
exaggerantes.  Probatio  etiam  illa,  quae 
hoc  loco  sequitur:  Terra  enim  etc.  hunc 
sensum  flagitare  videtur.  Certe  tam  hic, 
quam  cap.  10. ,  Apostolus  peccatum  apo- 
stasiae  valde  aggravat ,  ne  quis  facile 
recedat  a  fraternitate.  Et  locus  ille  cap. 
3. :  Ne  forte  sit  in  aliquo  vestrum  cor 
malum  incredulitatis  discedendi  a  Deo 
vivo ,  facit  ad  intelligenda  haec  loca, 
Scripturam  scilicet  hanc  et  illam  cap.  10. 
Ac  pro  horum  locorum  illustratioue 
considerandum  est,  non  solum  quod  Apo- 
stolus  aliis  in  Epistolis  hortetur  peccato- 
res  ad  poenitentiam ,  aut  poenitentiae 
severitati  subjecerit;  peecatores ,  dico, 
lapsos  in  mortale  peccatum  post  baptis- 
mum:  sed  etiam  quod  in  hac  Epistola  ad 
poenitentiam  hortetar.  Nam  post  illa 
verba  cap.  3.  proxime  recitata  continno 
subjicit:  JJt  non  ohduretur  quis  ex  vo- 
his  fallacia  peccati.  Vult  ergo  revocan- 
dos  esse  eos,  qui  peccaverunt,  ut  non 
obdurentur  remanentes  in  peccato.  Et 
cap.  5.  ostendit,  Christum  tamquam  Pon- 
tificem  offerre  pro  peccatis  suorum.  Item 
hoc  cap.:  Confidimus  de  vobis  meliora 
etc. ,  quasi  dicat:  Etsi  quidam  fortasse 
vestrum  lapsi  sint,  non  debent  diffidere. 
Et  cap.  9. :  Quanto  magis  sanguis  Chri- 
sti  emundahit  conscientiam  nostram  etc. 
Emundahit ,  inquam,  nam  ea  est  vera 
lectio.  Significat  ergo,  his,  qui  baptizati 
fuerant,  adhuc  restare  emundationem  ab 
operibus  mortuis.  Cap.  autem  12.  late 
docet,  Hebraeos  a  Deo  castigari;  censet 
igitur  peccasse ;  nec  tamen  habet  insa- 
nabiles ,  quum  dicat:  Deponentes  omne 
pondus,  et  circumstans  nos  peccatum. 
Et  postca:  Magis  autem  sanetur.  Et 
quid  agit  tota  Epistola  majore  studio, 
quam  ut  Hebraeos ,  qui  per  impatientiam 
propter  persecutiones  incipiebant  cadere 
a  fide ,  revocet  ad  fidei  firmitatem  ? 

7.  Terra  enim  saepe  venientem  super 
se  bibens  imbrem.  Similitudine  terrae, 
quae  sabinde  pluvia  coelesti  perfunditur 
atque  rigatur,  declarat  ea,  quae  dixit. 
Bibens  in  Graeco  ost  aoristus  iiiouaa, 
cum  biberet  j  et  illud  saepe  non  cum 
verbo  bibens,  sed  cum  venientem  con- 
struendum  est,  ut  patet  ex  Graeco.  Unde 
Erasraus  vertit:  Siquidem  terra,  quae 
imbrem  saepius  in  se  venientem  com- 
biberit. 

Et  generans  herbam  opportunam 
illiSy  a  quibus  colitur.  Graece:  Et  pa- 
riens  herbam  accommodam  illiSj  per 
quos  et  colitur.  Quamquam  Graecum 
magis  sonat:  Propter  quos ,  quemadmo- 
dum  et  Syrus  interpres ,  et  Faber  verte- 
runt ;  tametsi  Graecorum  scholia  de  agri- 
colis  exponunt.  Porro  conjunctionem  et 
in  sacris  literis  interdum  redundare  jam 
alias  admonuimus.  Obiter  observa  meta- 
pliorarum  elegantiam  in  verbis  bibere  et 
parere. 

Accipit  benedictionem  a  Deo.  Scilicet, 
ampliorem  ,  dum  praestaiur  ei  a  Deo  ,  ut 
herba,  quam  produxit,  ad  segetis  matu- 
ritatem  perveniat.  Nam,  ut  ait  Dominus 
Marc.  4. :  Terra  fructificat  primum  her- 
bam,  deinde  plenum  frumentum  in 
spica. 

8.  Proferens  autem  spinas  ac  tribu- 
los,  reproba  est,  et  maledicto  proxima. 
Graece:  Maledictioni ,  sive  exsecrationi 
propinqua,  Si  vero,  inquit,  poatquam 
saepe  venientem  super  se  biberit  imbrem, 
pro  herba  bona  et  utili  spinas  ac  tribulos 
cultoribus  suis  adferat,  tamquam  ingrata 
reprobatur,  ac  deseritur,  atque  incendio 
destinatur.  Hanc  enim  videtur  intelligere 
maledictionem.  Unde  sequitur:  Cujus 
eonsummatio  in  combustionem,  Con- 
»ummatio ,  Graece  ziXoQ,  id  est  finis. 
Hocsolum,  inquit,  ei  restat,  ut  vitiosis 
ac  inutilibus  herbis ,  quas  protulit ,  ignis 
Bubjiciatur.  Alii  combustionem  interpre- 
tantur  ipsius  terrae.  Solent  enim  rustici 
lolium  et  cactera  agrorum  vitia  stirpitus 
exurere;  quemadmodum  ex  Georgicis 
Virgilii  commemorat  Plinius  lib.  18.  na- 
turalis  hist.  cap.  30.,  aut  terram  infrugi- 


feram  cespitum  forma  exscindere,  ac  foco 
destiuare.  Similes  sont  comparationes, 
quas  in  Evangelio  legimus  de  arbore  et 
palmite  non  ferente  fructum ,  ideoque  in 
ignem  mitteudo. 

Sed  nunc  dicendum ,  quo  spectet  allata 
similitudo.  Id  enim  non  facile  apparet; 
maxime  si  referri  debeat  ad  proxime 
dicta,  quateuus  illa  de  nou  iterando  bap- 
tismo  capiantur.  Non  enim  apta  est  haec 
similitudo.  Sicut  terra  bene  culta  et  saepe 
compluta,  si  tantum  inutiles  proferat  her- 
bas,  reprobatur  et  maledicitur,  et  igni 
destinatur:  ita  homo  semel  baptizatus,  si 
relapsus  fuerit,  non  potest  iterum  bapti- 
zari.  Nisi  addas,  eum  sine  spe  veniae 
abjiciendum  esse,  utpote  reprobatum  et 
maledictum  a  Deo,  et  igni  destinatum. 
Qui  sensus  Novatianus  est.  Haec  absur- 
ditas  movisse  videtur  quosdam ,  et  in  his 
Aquinatem ,  ut  istam  similitudinem  refer- 
rent  ad  id,  quod  dictum  est  initio  cap. : 
Ad  perfectionem  feramur,  non  rursum 
jacientes  fundamentum  poenitentiae 
etc. ,  ut  sit  sensus:  Si  feramur  ad  per- 
fectionem ,  consequemur  a  Deo  benedi- 
ctionem  instar  bonae  terrae;  sin  minus, 
exspectanda  nobis  erit  maledictio,  et  ignis 
aeternus.  Verum  nec  hic  sensus  admo- 
dum  convenit.  Nam  non  solum  perfecti 
et  spirituales,  verum  etiam  parvuli,  lactis 
participes  et  adhuc  animales,  in  eorum 
numero,  quos  bona  terra  significat,  ha- 
bendi  sunt,  tametsi  in  eo  gonere  imper- 
fectiores,  sicut  ostendimus  ad  illud  1  Cor. 
2. :  Animalis  homo  non  percipit  ea, 
quae  sunt  spiritus  Dei.  Cajetanus  eo 
tantum  pertinere  putat  hanc  comparatio- 
nem,  ut  prolapsi,  de  quibus  sermo  fuerat, 
intelligant ,  sibi  metuendum  esse ,  ne ,  si 
maneant  infructuosi,  simile  quid  patian- 
tur  cum  terra  spinas  ac  tribulos  ferente. 

Caeterum  qui  sententiam  superiorem 
non  de  baptismo ,  sed  de  poenitentia  ac 
reparatione  post  baptismum  accipiunt, 
minus  hic  laborant.  Reddunt  enim  hoc 
pacto  similitudinem :  Sicut  terra  culta  et- 
coelitus  irrigata,  si  non  gignat  herbam 
utilem ,  sed  spinas  ot  tribulos ,  deputatur 
incendio:   sic,  qui  baptizatus  est,  ac  do- 

nornm  coelestium  particeps  factus,  si 
fructum  bonorum  operum  non  ferat ,  sed 
in  gravia  peccata,  quale  praesertim  est 
apostasiae  crimen,  prolapsus  fuerit,  vix 
est,  ut  renovari  ac  restitui  queat;  imo 
vero  permagnum  ei  periculum  est,  ne 
cum  pravis  suis  operibus,  tamquam  malis 
fruticibus ,  in  ignem  mittatur  aeternum. 
Atque  hic  sensus  nobis  maxime  probatur. 

9.  Confidimus  autem  de  vobiSj  dilec- 
tissimi,  meliora  et  viciniora  saluti. 
Confidimus,  Graece  TisTisio/jLS^a,  per- 
suasi  sumus;  quod  plus  aliquid  est,  quam 
confidimus.  De  ejus  verbi  significato 
pluribua  egimus  ad  illa  verba  Rom.  8. : 
Certus  sum  enim,  quia  neque  mors  etc. 
Quod  ait  interpres :  Viciniora  saluti, 
Graece  est:  exo/isva  oioTTjpiag^  haeren- 
tia  saluti,  quomodo  legit  Augustinus 
lib.  3.  contra  Crescon.  cap.  74.  Erasmus 
vertit:  conjuncta  cum  salute.  Temperat 
Apostolus  austeritatem  superiorum  ver- 
borum ,  quibus  Hcbraeos  notasse  videba- 
tur,  quod  eorum  progressus  non  respon- 
deret  initiis  susceptae  fidei.  Haec,  inquit, 
ad  cautelam  a  me  dicta  sunt,  ne  tales 
efl5ciamini,  quales  descripsi;  non  quod 
vos  tales  arbitrer.  Nam  persuasi  mibi  de 
vobis  meliora,  quaeque  salutem  promit- 
tant  potius,  quam  exitium.  Quasi  dicat: 
In  similitudine ,  quam  posui ,  meliorem 
partem  de  vobis  animo  concepi ;  scilicet 
benedictionem  terrae  bonae.  Tametsi  ita 
loquimur.  Videlicet,  adjungentes  etiam 
mentionem  terrae  raaledicto  proximae. 
Cui  opposuit ,  quod  jam  dixit :  Viciniora 
saluti. 

10.  Non  enim  injustus  Deus,  ut  ohli- 
viscatur  operis  vestri.  Reddit  causam 
suae  de  illis  fiduciae,  simulque  eos  in 
spcm  erigit  majorem  commemoratione 
bonorum  operum,  quae  fecerant.  Dicitur 
Deus  operum  nostrorum  oblivisci,  quando 
vel  bona  relinquit  irremunerata,  vel  mala 
impunita.  Esset  autem  injustus ,  si  bono- 
rum  operum  oblivisceretur,  non  ea  rerau- 
nerans;  non  quod  illa  suapte  natura  talia 
sint,  ut  eis  renumeratio  debeatur  a  Deo, 
sed  quia  faceret  contra  fidem  suae  pro- 
missionis,  qua  constituit  et  ordinavit,  ope- 


ribus  per  gratiam  ipsius  factis  redditurum 
se  praemia  vitae  aeternae. 

Quare  ex  hoc  loco  optime  statuunt 
doctores  Catholici  bonorum  operum  me- 
rita;  non  quidem  ea  gratiae  Dei  oppo- 
nentes ,  sicut  pessime  Calvinus  calum- 
niatur;  sed  docentes  ac  praedicantes, 
tantam  erga  nos  esse  Dei  bonitatem,  ut 
nostra  velit  esse  merita,  quae  sunt  ipsius 
dona,  quemadmodum  verbis  Coelestini 
Papae,  scribentis  ad  Episcopos  Galliae, 
declarat  Trident.  Synodussess.  6.  cap.  16. 

Quaeritur  autem,  utrum  hic  loquatur 
Apostolus  de  operibus  quae  Theologi 
mortificata  vocant ,  id  est  semel  exstincta 
per  subsequens  peecatum,  iterum  vivifi- 
catis ,  quemadmodum  sentire  videtur  B. 
Thomas,  an  de  iis,  quae  viva  semper 
remanserunt  Respondeo,  quamvis  non 
sit  dubium,  quin  bonis  operibus  mortifi- 
catis,  si  per  gratiam  reviviscant,  debea- 
tur  merces  vitae  aeternae ,  non  tamen  de 
iis  speciatim  ac  praecise  loqni  Aposto- 
lum  ;  sed  in  universum  de  bonis  Hebraeo- 
rum  fidelium  operibus ,  quae  exercuerant 
erga  sanctos,  ut  mox  sequitur;  etiamsi 
forte  post  illa  quidam  eorum  per  pecca- 
tum  excidissent  a  gratia.  Nam  simul  at- 
que  gratia  restituitur,  opera  priora  vitam 
ac  meriti  dignitatem  recipiunt  in  oculis 
Dei. 

Et  quidem  ita  generaliter  Apostoli 
sententiam  intellexisse  videntur  Patres 
Concilii  Trident.  sess.  6.  cap.  16.,  dum 
justificatis  hominibus ,  sive  acceptam  gra- 
tiam  perpetuo  conservaverint,  sive  amis- 
sam  recuperaverint ,  inter  alia  proponi 
volunt  haec  Apostoli  verba:  Non  enim 
injustus  Deus,  ut  olliviscatur  operis 
vestri.  Debent  autem  haec  verba  ex 
ipsius  Apostoli  mente,  quam  statim  de- 
clarat,  intelligi :  Modo  perseveretis  usqne 
in  finem.  Nam  si  averterit  se  justus  a 
justitia  sua,  et  fecerit  iniquitatem,  justum 
est  apud  Deum ,  ut  obliviscatur  omnium 
bonorum  operum ,  quae  prius  fecerat,  uti 
testatur  ipse  apud  Ezech.  cap.  18.  Cen- 
setur  autem  et  ille  perseverare,  cujus 
peccata,  quibus  gratiam  amiserat  et  ju- 
stitiae  cursum  interruperat ,  per  salutaris 

poemtentiae  donura  abollta  sunt  et  obli- 
vioni  tradita  coram  Deo. 

Et  dilectionis.  In  Graeco  phis  legitur : 
Et  laboris  diltctionis.  Quod  Erasmus 
ita  vertit :  Et  laboris  ex  caritate  suscepti. 
Verum  illa  dictio  tou  xotcou,  laboris,  nec 
apud  Chrysostomum  habetur,  nec  apud 
caeteros  interpretes  Graecos,  nec  est  in 
versione  Syriaca,  ut  plane  existimem, 
adjectitiam  esse,  videlicet  translatam  ex 
1  Thess,  1.,  ubi  sic  in  Graeco  legitur: 
Memores  vestri  operis  fidei  et  laboris 
caritatis. 

Quam  ostendistis  in  nomine  ipsius. 
Graece  sig  t6  ovofAa,  in  nomen.  Itaque 
Erasmus  ita  reddit  hunc  locum:  quam 
exhibuistis  erga  nomen  illius.  At  scien- 
dum ,  in  Scriptura  novi  testamenti  pro- 
miscue  interdum  usurpari  haec  duo :  £tc 
XQ  ovofxa  et  iv  ovo/iaTt.  Certe  Matth.  ult., 
ubi  nos  habemus :  baptizantes  eos  in  wo- 
mine  Patris  etc. ,  et  1  Cor.  1.,  ubi  nos 
legimus :  aut  in  nomine  Pauli  baptizati 
estis?  Graece  est:  sic;  t6  ovo|Jia,  quod 
utrumque  tamen  idem  Erasmus  non  aliter 
vertendum  sibi  putavit,  quara  sicut  in 
vuigata  versione  legerat.  Unde  et  hoc 
loco  Faber  vertit:  in  nomine.  Dicamus 
ergo ,  senbum  esse:  Quam  dilectionem 
ipso  opere  exhibuistis  propter  nomen 
Dei ,  id  est  pvopter  Deum ,  quem  sincere 
colitis  et  amatis. 

Qui  ministrastis  sanctis.  Supra  dixe- 
rat:  operis  vestri,  non  operum.  Quam- 
vis  enim  essent  et  alia  illorum  bona  opera, 
unum  tamen  praecipuum  commemoran- 
dum  putavit ,  quod  est  ministrare  san- 
ctis.  Loquitur  autem  de  ministerio  quo- 
dam  peculiari,  quo  videlicet  indigentibus 
subministrantur  vitae  necessaria,  sive 
largiendo,  sive  a  largientibus  accepta 
perferendo.  Sanctos  vocat  Christianos. 
Nam  etsi  laudabile  est  omnibus  benefa- 
cere,  arctior  tamen  erga  conjunctiores 
obligatio  est.  Unde  praecipit  ad  Gal.  6., 
operondum  esse  bonum  ad  omnes,  sed 
maxime  ad  domesticos  fidei.  Porro  hu- 
jus  minieterii  sanctorum  in  Actis  aposto- 
licis  et  in  Epistolis  Paulinis  crebra  men- 
tio  est ,  in  his  nominatim ,  quae  ad  Ho- 


manos  et  ad  Corinthios  scriptae  sunt.  Est 
autem  ex  hoc  loeo  nonnulla  coujectura, 
non  ad  solos  Hebraeos ,  qui  Jerosolymis 
erant,  datam  esse  hanc  Epistolam ,  sed 
etiam  ad  alios.  Nam  Sancti,  qui  erant 
Jerosolymis,  pauperes  erant,  quibus  alia- 
rum  Ecclesiarum  fideles  alimentaria  sub- 
sidia  submittebant.  Et  ministratis.  Hoc 
addit  ut  rationem  amplioris  suae  de  ipsis 
fiduciae,  quia  nimirum  in  exercitio  boni 
operis  adhuc  persistebant. 

11.  Cupimus  autem ,  unumquemque 
vestrum  eandem  ostentare  sollicitudi- 
nem.  Graece:  idem  ostendere  studium. 
Nam  ostentare  Latinis  viiium  sonat.  Di- 
cit  autem  ostendere ,  Hebraea  phrasi,  id 
est  exhibere,  praestare.  Ad  expletionem 
spei  usque  in  finem.  Expletionem,. 
Graece  TzXr]pQ(popiav ,  Erasmus  et  Hen- 
tenius  vertunt :  ad  plenam  spei  certitu- 
dinem ,  tamquam  ea  voce  Graeca  signifi- 
cetur,  ut  multi  putant,  certa  de  re  aliqua 
persuasio,  qua  scilicet  animo  plena  fiat 
fides.  Sed  id  bene  refellit  Ribera.  Vide, 
quae  de  ea  re  scripsimus  ad  illud  Rom. 
14. :  Unusquisque  in  suo  sensu  abundet, 
Certe  nostrum  interpretem  bene  vertisse 
expletionem,  ipsius  Erasmi  probatur 
exeraplo^  qui  verbum  huic  dictioni  re- 
spondens ,  2  Tim.  4. ,  vertit :  explere.  Ut 
per  me  praeconium  expleretur.  Theo- 
phylacti  quoque  interpres  hanc  partem 
ita  reddidit :  ad  completionem  spei.  No- 
ster  alibi  eandem  vocem  vertit  plenitu- 
dinem ,  ut  Col.  2. ,  1  Thess.  1.  et  hujus 
Epistolae  cap.  10. 

Quod  sequitur:  usque  in  finem ,  puta- 
mus,  non  ad  expletionem  spei  referen- 
dum  esse,  sed  ad  ostensionem  sollicitu- 
dinis.  Hanc  enim  vult  esse  perseveran- 
tem  usque  ad  mortem.  Nam  quod  hujus 
particulae  loco  vertit  Erasmus :  usque  ad 
perfectionem,  etsi  Graeca  permittant,  nam 
TsXoc;  etiam  perfectionem  signifioat,  est 
tamen  praeter  Apostoli  raentem,  qui  non 
aliud  hic  voluit  significare,  quam  supra 
cap.  3. ,  ubi  semel  et  iterum  eadem  par- 
ticula  usus  est.  Quibus  utique  locis  ipse 
etiam  Erasmus  interpretatus  est:  usque 
ad  finem. 

Ttaqtie  sensus  verborum  Apostoli  est: 
Quamvis  optime  de  vobis  sentiam  et  con- 
fidam  propter  ea  bona ,  quae  hactenus 
cum  Dei  gratla  ogistis:  nou  possum  ta- 
men,  quin  etiam  subjiciam  stimulos,  qui- 
bus  ad  perseverantiam  vos  adhorter;  ut 
qui  vehementer  cupiam ,  unumquemque 
vestrum  delnceps  idem  praestare  studium 
bonorum  operum  usque  ad  finem  vitae. 
Sic  enim  explebitur ,  id  est  plena  certior- 
que  reddetur  spes  vestra.  Nam  bonorum 
operum  perseveranti  studio  completur  et, 
ut  ita  dicam,  certificatur  spes  nostra, 
sicut  et  vocatio  et  electio.  Juxta  quod  B. 
Petrus  admonet  2  Epist.  1.,  ut  per  bona 
opera  certam  vocationern  et  electionem 
nostram  faciamus. 

12.  Ut  non  segnes  efficiamini.  Ad 
studium ,  inquit ,  et  alacritatem  bene 
agendi  vos  excito,  ne  segnes  et  torpentes 
efficiamini ,  sed  ut  assequamini  promis- 
siones.  Nam  qui  prae  torpore  et  ignavia 
cessant  a  bonis  operibus,  expertes  erunt 
haereditatis  promissae.  Verum  imitato- 
res  eorum ,  qui  fide  et  patientia  haere- 
ditabunt  promissiones.  In  Graeco  prae- 
sens  tempus  est:  Eorum ,  qui  per  fidem 
et  longanimitatem  haereditant  promis- 
siones.  At  in  Syriaco  praeteritum  legitur : 
qui  haereditaverunt.  Videtur  enim  re- 
spexisse  Syrus  interpres  ad  id ,  quod 
paulo  post  de  Abraham  dicitur:  Et  sic 
longanimiter  ferens  adeptus  est  repro- 
missionem.  Verum  Apostolus  in  hac  parte 
non  de  uno  quopiam  loquitur,  sed  de 
pluribus  in  genere;  nec  unam  aliquam 
promissioncm  significare  voluit ,  sed  plu- 
res,  sive  praeslitas,  sive  adhuc  praestan- 
das;  tametsi  de  uno  homine  et  de  una 
promissione  exemplum  subjiciat.  Unde 
Erasmus  incousiderate  vertit  singulari 
numero :  haereditatem  accipiunt  pro- 
missionis.  Multae  enim  promissiones  Pa- 
tribus  factae  fuerant,  partim  terrenae, 
partim  coelestes  ac  spirituales;  quarum 
illae  jamdudum  impletae  erant,  istae 
vero  jam  coeperant  impleri  per  Christum, 
perfectius  implendae  temporibus  futuris, 
ut  proinde  mediam  temporis  differentiam 
recte  elegerit  Apostolus.    Hortatur  enim 


Hebraeos,  ut  exemplo  majorum,  qui  divi- 
nis  promissis  indubitanter  credentes,  ea- 
demque  patienter  exspectantes ,  ea  con- 
secuti  sunt  et  consequuntur,  in  fide  et 
exspectatione  coelestium  promissorum  in- 
ter  hujus  tempestatis  adversa  constanter 
perseverent. 

13.  Abrahae  namque  promittens 
Deus.  Exemplum  adfert  de  Abraham 
Patriarcha,  non  eo  solum,  ut  illud  imi- 
tandum  Hebracis  proponat,  sed  etiam, 
ut  ostendat,  eandem  promissionem ,  quae 
Abrahae  facta  fuit,  ad  eos  attinere,  tam- 
quam  filios  Abrahae  secundum  fidem ; 
quippe  Q^mpater  sit  omnium  credentium, 
Rom.  4.  Inde  est,  quod  promis&ionis 
Abrahae  factae  firmitatem  tam  impense 
urgeat.  Quod  profecto  opus  non  erat,  si 
ad  ipsos  quoque,  quibus  haec  scribit, 
tamquam  ad  Abrahae  filios  et  haeredes 
eadem  promissio  non  pertineret.  Id  vero 
etiam  aperte  significavit  illis  verbis  se- 
quentibus :  hi  quo  abundantius  volens 
Deus  ostendere  pollicitationis  haeredi- 
bus  etc. 

Quoniam  neminem  habuit,  per  quem 
juraret  majorem ,  juravit  per  semet 
ipsum.  Deus ,  inquit,  cum  promitteret 
Abrahae,  ne  nobis  ejus  haeredibns  ullus 
relinqueretur  dubitandi  locus,  jurejurando 
corroboravit  promissum.  Juravit  autem 
per  semet  ipsum,  juraturus  per  aliquem  se 
majorem,  si  majorem  haberet.  Ubi  merito 
quaeritur,  quomodo  verum  sit,  Deum  ju- 
rasse,  si  uullius  majoris  testimonio  confir- 
mavit,  quod  dixit.  Nam  jurare  est  ad  con- 
firmatiouem  ejus,  quod  dicitur,  testem 
adhibere,  nec  eum  qualemcnmque ,  sed 
majorem  se  ac  talem,  quem  impossibile  sit 
falli  aut  fallere,  cujusmodi  solus  est 
Deus.  Atqui  nemo  sibi  ipsi  proprie  testis 
esse  potest.  Et  quamvis  Deus  interdum 
utatur  hominum  testimoniis,  nullum  ta- 
men  assumere  potest  testem  se  majorem. 
Sane  dicendum  videtur,  si  proprie  de 
juramento  loquendumsit,  Deum  non  posse 
jurare.  Quod  quidem  diserte  docet  Atha- 
nasius ,  scu  quisquis  auctor  Sermonis  in 
passionem  et  cruccm  Domini ,  ac  probat 
argumento  jam  allato.    Sentit  hoc  ipsum 

Ambrosius  lib.  de  Cain  et  Abel  cap.  10. : 
Quoniam ,  inquit,  nos  verius  solemus 
credere ,  quod  jurejurando  firmatur, 
ne  nostra  claudicet  fides,  idcirco  jurare 
describitur  Deus ,  qui  ipse  non  jurat, 
sed  jurantium  judex ,  et  ultor  est  per- 
jurantium.  Augustinus  etiam  lib.  de  pa- 
storibus,  cap.  9.,  tractans  illud:  Vivo 
ego ,  dicit  Dominus ,  sic  ait :  Tamquam 
juratio  est  Dei  testificatio  vitae  suae. 
Quasi  dicat,  non  proprie  jurationem  esse, 
sed  aliquid  jurationi  simile,  quia  nimi- 
rum  sic  homines  solent  jurare ,  dicentes : 
Vivit  Dominus. 

Quae  sententia  si  placet,  hic  erit  Apo- 
stoli  sensus :  Cum  non  haberet,  per  quem 
proprie  juraret,  is  enim  major  esse  debet, 
semet  ipsum ,  id  est  Deum ,  pro  teste 
allegavit ;  quod  dum  faciunt  homines,  ju- 
rant.  Juxta  quem  sensum  jurare  dicitur 
Deus  per  tropum ,  quando  id  facit ,  quod 
jurantes  solentj  sicut  irasci  et  poenitere 
dicitur,  quando  facit,  quae  solent  homi- 
nes  irati  aut  poenitentes.  Recte  autem  ex 
hoc  loco  ostendit  S.  Thomas,  juramen- 
tum  per  se  non  esse  illicitum,  quia  Scri- 
ptura  sacra  nihil  Deo  attribuit,  quod 
ex  se  sit  peccatum.  Intendit  enim  Scri- 
ptura  nos  ad  Deum  ordinare  et  ducere. 
Sic  ille.  Sed  ex  sequentibus  adhuc  aper- 
tius  constabit,  ad  componendas  contro- 
versias  usum  jurandi  licitum  esse  et  ne- 
cessarium. 

14.  Dicens:  Nisi  benedicens  benedi- 
cam  te,  et  multiplicans  multiplicabo  te. 
Respicit  ad  Scripturam  Gen.  22.,  ubi  :ios 
ex  Hieronymi  translatione  sic  legimus: 
I^er  memet  ipsum  juravi,  dicit  Domi- 
nus:  Quia  fecisti  hanc  rem,  et  non 
pepercisti  filio  tuo  unigenito  propter 
me ,  benedicam  tibi,  et  multiplicabo 
semen  tuum  sicut  stellas  coeli  etc.  Verba 
sunt  angeli  referentis  juramentum  et  pro- 
missionem  Dei.  Quod  ergo  dicit  Aposto- 
lus :  Juravit  per  semet  ipsum ,  dicens, 
id  factum  intellige  internuntio  angelo  lo- 
quente  ad  Abraham.  Caeterum  in  eo, 
quod  dicitur:  Nisi  benedicens  benedicam 
te  etc. ,  Latini  fere  juramentum  intelli- 
gunt  exsecratorium,  suppressa  tamen  per 

aposiopesim  ipsa  exsecratione  propter  re- 
verentiam  Dei ;  sicut  dictum  est  supra 
cap.  3.  de  eo  juramento:  Si  introibunt 
in  requiem  meam.  S.  Thomas  post  gh>s- 
sara  ordinariam  hoc  modo  supplet :  Non 
mihi  deinceps  credatur,  nisi  benedixero 
tibi.  Veruntamen  sciendum  est,  particu- 
lam  nisi  non  haberi  in  Graecis  exempla- 
ribus,  ut  nec  in  Syriaco  textu,  nec  in 
originali  Scriptura  Gen.  22.  Sed  ejus 
loco  Qraece  est :  rj  piTjV ,  id  est  equidem, 
certe ,  quod  Theophylactus  et  Oecume- 
nius  exponunt  ovtcoq,  vere.  Adverbium 
est  confirmandi ,  quo  Graeci  in  juramen- 
tis ,  sponsionibus  et  promissionibus  uti 
solent.  Noster  interpres  videtur  legisse 
£t  1X7} ,  id  est  nisi.  Ac  fortasse  suspicabi- 
tur  quis,  veram  hanc  esse  lectionem.  Sed 
reclamaut  non  solum  Graeci  codices  et 
commentatores ,  verum  etiam  interpretes 
LXX. ,  quos  in  hac  Epistola  Paulus  per- 
petuo  sequitur,  ut  saepe  diximus.  Apud 
eos  enim  in  loco  Gen.  citato  prorsus  ea- 
dem  habentur  verba,  quae  hoc  loco,  nisi 
quod  brevitatis  causa  dixit  Apostolus: 
multiplicabo  te ,  pro  eo  quod  in  Genesi, 
tam  apud  LXX. ,  quam  in  Hebraeo  legi- 
tur:  multiplicabo  semen  tuum.  Porro 
veritas  Hebraica  nihil  habet  illi  adver- 
bio  respondens,  nisi  consuetum  ^^,  id 
est,  quia.  Est  igitur  hoc  juramentum 
simplex ,  non  exsecratorium. 

Jam  hic  laboratur  a  nonnullis,  ut  do- 
ceant,  quomodo  verbis  ab  Apostolo  reci- 
tatis  Deus  per  semet  ipsum  juraverit,  cum 
in  eis  ne  forma  quidem  appareat  jura- 
menti.  Graeci  confugiunt  ad  particulam 
memoratam:  y\  /itjv,  id  est  vere ,  quia 
dicunt  veritatem  significari,  quae  Deus 
est.  Itaque  Deum  dicendo :  vere,  per 
semet  ipsum  jurasse;  quemadmodum  et 
Christum  ,  qui  veritas  est ,  ajuut  jurasse 
per  se  ipsum,  quoties  dixit:  Amen ,  id 
est  vere  dico  vobis.  Haec  responsio  nobis 
non  probatur.  Non  enim  jurandi,  sed 
affirmandi  sunt  adverbia  vere ,  certe ,  et 
alia  hujusmodi ;  quamvis  et  in  juramentis 
adhiberi  soleant.  Unde  nec  jurare  cense- 
tur,  qui  dicit:  Vere  ita  est,  nisi  forte 
addat :  per  Deum,  aut  aliquid  tale.  Quare 

et,  quod  Ghristus  toties  dixit :  Amen  dico 
vobis ,  aut  ut  apud  Joannem  duplicato 
vocabulo :  Amen ,  ameti  dico  vobis ,  non 
juratio  fait,  sed  veliementior  asseveratio ; 
nisi  fateamur,  Cbristum  quam  frequen- 
tissime  jurasse,  et  quidem  aliquoties  in 
illo  ipso  sermone,  quo  docuit  uon  juran- 
dum  omnino.  Quod  non  est  verisimile. 

Verior  ergo  responsio  est,  quam  priori 
loco  sui  commentarii  suggerit  Theophy- 
lactus,  juramentum,  de  quo  loquitur 
Apostolus,  illis  verbis  contineri,  quibus 
ait  Dominus:  Per  memet  ipsum  juravi. 
Nam  verba  sequentia  rem  ipsam,  de  qua 
juratur,  significant.  Quapropter  hic  locus 
sic  interpretandus  est :  Juravit  Deus  per 
semet  ipsum,  quando  dixit  ad  Abraham: 
Benedicens  benedicam  te  etc.  Dixit  enim 
ea  verba  cum  apposito  hujusmodi  jura- 
mento :  Per  memet  ipsum  juravi.  No- 
tandum  est,  hanc  geminationem:  Bene- 
dicens  benedicam  te ,  et  multipUcans 
multiplicabo,  tam  in  Hebraeo  legi,  quam 
apudLXX. ,  licet  eam  Hieronymus  sua 
versione  non  expresserit.  Conduplicant 
autem  Hebraei  vocabula,  quo  scrmouem 
intendant.  Id  autem  hoc  loco  bifariam 
exponi  potest.  Uuo  modo ,  ut  sensus  sit : 
Omnino  ac  ccrtissime  benedicam  et  mul- 
tiplicabo  te.  Hanc  enim  vim  habet  inter- 
dum  illa  geminatio,  ut  1  Reg.  25.:  Fa~ 
ciens  faciet  Dominus,  et  cap.  26.:  Fa- 
ciens  facies ,  et  putens  poteris,  et  Hab. 
2.:    Veniens  veniet ,  et  ncn  tardabit. 

Alter  sensus  est:  Largiter  et  copiose 
benedicam  tibi ,  ac  vehementer  multipli- 
cabo  te.  Sic  plerique  omnes.  Hic  enim 
sensus  talinm  geminationum  in  Scripturis 
frequentior  est';  tametsi  prior  expositio 
suam  habeat  probabilitatem  ex  Scriptura 
Genesis.  Nam  modus ,  seu  magnitudo 
multiplicationis  satis  illic  explicatur  ver- 
bis  adjunetis:  Sicut  stellas  coeli,  et  sicut 
arenam ,  quae  est  in  litore  maris.  Jam 
vero  cum  beuedicere  Deo  attributum  sit 
idem  qucd  benefacere,  consequitur  hunc 
esse  sensum  juramenti:  Per  me  ipsum 
juro,  me  cumulaturum  te  beneficiis,  et 
numerosam  posteritatem  daturum. 

Quoniam  autem  sequitur  eodem  loco : 


Et  benedicentur  in  semine  tuo  omnes 
gentes  terrae ,  qnod  semen  Apostolus 
Christum  interpretatur  Gal.  3. ,  idcirco 
promissionem  hanc  non  de  solis  benefi- 
ciis  terrenis ,  ac  posteritate  carnali  debe- 
mus  acciperc ;  sed  etiam  ac  praecipuc  de 
beneficiis  a  Deo  per  Christum  praeparatis 
atque  exhibitis,  non  uni  populo  Israelitico 
secundum  carnem  ex  Abraham  genito, 
sed  omnibus  Abrahae  fidem  imitantibus, 
tamquam  promissionis  filiis;  sicut  id  ple- 
nius  Rom.  4.  et  9.  Paulus  Apostolus  ex- 
ponit.  Quamquam  et  hic  paulo  post  id 
ipsum  insinuat,  ubi  nominat  pollicitatio- 
nis  haeredes. 

15.  Et  sic  longanimiter  ferens,  adep- 
tus  est  repromissionem.  Id  est  postea- 
quam  patienter  exspectasset ,  consecutus 
est  rem  promissam.  Nam  benedixit  ei 
Deus,  et  semen  ejus  multiplicavit,  sensu 
superius  explicato.  Quae  res  esti  post 
mortem  ejus,  ut  phirimum,  completa 
fiierit  et  adhuc  hodie  compleatur,  ipse 
tamen  adeptus  dicitur  promissionem,  quia 
res  ei  pri>missa  suis  temporibus  pracstita 
est  et  praestatur,  maxime  cum  Abrahara 
ctiam  nunc  coram  Deo  vivat.  Non  est 
enim  mortuorum  Deus,  sed  viventium, 
Matth.  22.  Sed  quoniara  adhuc  superest 
Abrahae  et  oranibus  filiis  promissionis 
magna  illa  benedictio  percipienda,  quae 
est  immortaiitas  ac  beatitudo  totius  ho- 
minis ,  inde  est,  quod  de  eo,  sicut  et  de 
caeteris  antiquis  justis ,  illud  etiam  dici 
possit,  eos  nondum  accepisse  repromis- 
sionem ,  sicut  infra  cap.  11.  semel  et 
iterum  loquitur  Apostolus ;  tametsi,  quo 
sensu  id  dicat,  eo  loco  videbitur.  Hic 
porro  subintellige  tacitam  exhortationem, 
quasi  dieat:  Ita  et  vos  exemplo  patris 
Abrahae,  si  patienter  exspectetis,  nec 
animo  deficiatis  in  afflictionibus,  promissa 
bona  consequemini. 

16.  Homines  enim  per  majorem  sui 
jurant.  Graece  :  Nam  homines  quidem 
per  majorem  juratit,  tacito  videlicet 
pronomine  reeiproco.  Quod  tamen  etiam 
Syrus  interpres,  aeque  ut  Latinus,  ex- 
pressit.  Dixerat,  Deum  suam  promissio- 
nem  confirmasse juramento.  Cur  id  fecerit, 


EPISTOLAE  AD  HEBRAEOS,  VERS.  16.  17. 


131 


jam  explicat  a»  consuetudine  hominum, 
qui,  volentes  aliis  certani  fidem  faceie 
eorum,  quae  dieunt,  juraraentum  inter- 
ponunt.  Sed  hi  quidem,  inquif,  per  eum, 
qui  major  sit,  jurant ,  quia  se  majorem 
habent  Deum.  Id  Deus  non  potuit,  qui 
majorem  non  habet,  ideoque  per  semet 
ipsum  juravit. 

Et  omnis  controversiae  eorum  finis 
ad  confirmationem  est  juramentum. 
Graece  ad  verbum:  Et  omnis  ipsis  con- 
troversiae  finis  etc.  Sensus  est :  Et  cm- 
nis  fere ,  quae  inter  ipsos  accidit  aut  in- 
tervenit  controversia,  juramento  finitur; 
velut  legitimo  dirimendis  litibus  remedio, 
quoties  aliae  probationes  deficinnt.  Id 
euim  certum  apud  eos  habetur,  quod  ju- 
ramenti  religione  firmatum  fuerit.  Unde 
Jurisconsultus  iz.  de  jurejurando :  Maxi- 
mum  remedium  expediendarum  litium 
in  usum  venit  jurisjurandi  religio.  Lo- 
cus  hic  apertissime  refellit  eos,  qui,  malo 
intelligentes  evangelica  praecepta,  jura- 
mentum  damnant  velut  rem  prorsus  illi- 
citam.  Nam  de  eo  loquitur  hic  Aposto- 
lus,  non  solum  ut  de  re  licita,  verum 
etiam  ut  ad  finiendas  controversias ,  qui- 
bus  humana  societas  perturbatur,  neces- 
saria;  adeo  quidem ,  ut  et  Deus  suam 
promissionem  juramento  confirmare  vo- 
luerit,  ne  quid  ei  deesse  videretur,  quod 
promissis  et  pactis  firmitatem  apud  ho- 
mines  conciliare  solet.  Unde  sequitur: 

17.  In  quo  abundantius  volens  Deus 
ostendere.  Quod  ait:  in  quo,  nonnulli, 
qnibus  Syriaca  favet  interpretatio ,  ver- 
tnnt:  propter  quod ,  quasi  dicat  Aposto- 
lus:  Quoniam  ita  res  habet  apudhomines, 
ut  juramentum  controversiis  finem  impo- 
nat  et  pacta  confirmet,  voluit  et  Deus 
suae  promissioni  juramentum  adjicere. 
Sic  etiam  Theophylactus  cxposuit.  Ahi 
simplicius  hoc  modo :  In  quo ,  id  est,  qua 
in  re ,  quo  in  genere  promissionis,  volens 
Deus  ostendere  etc.  Adverbium  compa- 
rativum  ahundantius ,  Graece  Ttsptaoo- 
TSpov,  multi,  Syro  suffragante,  positive 
accipiunt:  abundanter,  insigniter,  exi- 
fnie.  Atqui  nihil  prohibet  accipi  compa- 
rative  ahundantius ,  cumulatius  scilice^, 


quam  si  csset  nuda  promissio ,  vel  ahun' 
dantius,  quam  in  aliis  plerisque  promis- 
sionibus  a  Deo  factis.  Illnd  obitcr  ad- 
moneo,  particulam  ahundantius  non  esse 
construcndam  cum  participio  volens,  sed 
cum  verbo  ostendere. 

Pollicitationis  haeredihus.  Id  est  hae- 
redibus  promissae  benedictionis.  Intel- 
lige :  In  quorum  numero  vos  estis.  Id 
enim  esse  ex  mente  Apostoli,  sequentia 
manifeste  probant,  ubi  de  promisfsione 
sermonem  continuans ,  verbis  utitur  pri- 
mae  personae  pluralis  numeri :  Solatium 
haheamus,  confugimus  etc. ,  nimirum 
ea  ratione ,  ut  ipsos  Hebraeos ,  ad  quos 
scribit,  doceat  haeredes  esse  promissionis 
illius,  quae  ad  Abraham  interposito  jura- 
mento  facta  est. 

Immobilitatem  consilii  sui.  Id  est 
immutabilitatem  ac  firmitatem  sui  decreti. 
Quod  vocatur  consilium,  quia  Deus  nihil 
nisi  consulta  ratione  sapientiae  suae  fa- 
ciendum  decernit.  Dicet  aliquis,  omne 
Dei  dccretum  immutabile  esse,  ipso  per 
Jesaiam  testante  cap.  46.:  Consilium 
meum  stahit ,  et  omnis  voluntas  mea 
fiet ;  quare  si  immobilitas  consilii  ratio 
est  apponendi  juramenti,  erat  iUud  ad- 
hibendum  omnibus  Dei  decretis,  cura  nul- 
him  ejus  consilium ,  nullum  decretum  sit 
mutabile.  Respondeo,  consilium  mutabile 
duobus  modis  intelligi  posse,  vel  quia 
vohintas  ipsa  mutatur,  dum  aliquid  occur- 
rit  considerandura,  quod  prius  non  occur- 
rebat;  ut  saepe  contingit  hominibus,  qui 
pro  re  nata  saepe  coguntur  mutare  con- 
silia;  sed  hoc  in  Deo,  qui  ab  aeterno 
omuia  novit  et  considerat ,  habere  locum 
non  potest.  Vel  quia  res  ipsa,  quae  con- 
silio  statuitur,  mutationem  patitur ;  quando 
scilicet  non  ita  statuitur,  ut  semper  ma- 
neat;  hoc  sensu  Dei  consilium  mutari, 
uon  est  absurdum ,  veluti  factum  est  in 
promissione  terrae  Chanaan,  sacerdotii 
Aaronis,  regni  Saul.  Haec  enim  non  ita 
promissa  sunt,  ut  semper  manerent.  At 
benedictio  posteritatis  Abrahae,  de  qua 
hic  sermo  est,  item  regnum  et  eacerdo- 
tium  Christi,  ita  promissa  sunt,  ut  ma- 
neant   in  aeternum,    ct  proinde   decreta 

consilio  juxta  hunc  posteriorem  modum 
immutabili.  Quare  ad  declarandam  hu- 
jusmodi  rerum  immutabilem  firmitatem, 
quae  prioribus  illis  non  convenit ,  appo- 
situm  est  in  earum  promissione  juramen- 
tum.  Quod  in  aliis  factum  non  legimus. 
Tradit  hanc  rationem  ipse  Apostolus  se- 
quenti  capite ,  ubi  ait:  Et  quantum  est 
non  sine  jurejurando  etc. 

Interposuit  jusjurandum.  Gracce : 
mediavit  Jurejurando,  vel,  ut  Theophy- 
lacti  interpres,  intercessit  jurejurando. 
Caeterum  interpres  Oecumenii  vertit  hoc 
modo  :  Mediator  est  jurejurando.  Siqui- 
dem  hi  duo  commentatores  post  Chryso- 
stomum  hic  significari  putant  Filinm  Dei, 
ac  verbum  Patris,  quo  inter  Deum  et 
Abraham  mediatore ,  facta  sit  haec  jura- 
toria  promissio.  Quem  sensum  pluribus 
explicatum  videre  est  apud  Occumenium. 
Sed  coactum  id  nobis  videtur  et  longe 
petitum.  Magis  placet  aliorum,  tam  vete- 
rum ,  quara  recentiorum ,  simplex  intel- 
lectus,  vulgatae  versioni  consenlaneus,  ut 
non  aliud  sit  mediare  jurejurando,  quam 
jusjurandam  interponere,  scilicet  ad  con- 
firmandam  promissionem  ;  quod  inteipres 
Syrus  dixit:  jurejurando  eam  ligare, 
sive  constringere. 

18.  Ut  per  duas  res  immohiles.  Ser- 
monem  seu  promissionem  intelligit  et  ju- 
ramentum.  Quas  duas  res  cur  immobiles 
sive  immutabiles  vocet,  rationem  sub- 
jungit :  Quibus  impossibile  est  mentiri 
Deum.  Graece:  in  quibus ;  sed  Hebrais- 
mum  recte  mutavit  interpres.  Nara  sensus 
est,  Deum  nec  simplici  promissione,  nec 
juramento  mentiri  aut  fallere  posse,  cum 
sit  ipsa  veritas. 

Fortissimum  solatium  habeomus. 
Graece:  Forte  solatium.  Qaod  Erasmus 
vertit:  Validam  consolationem.  Qnam- 
quam  pro  consolatione  licebat  exhorta- 
tionem  reddere;  nam  Graeca  vox  Ti.apd- 
xXr^atg  utramque  significat.  Et  quidem 
Graeci  interpretes  exhortationem  elege- 
runt  5  in  textu  autem  Syriaco  ea  vox  legi- 
tur,  quae  non  aliud,  quam  consolationem 
fiignificet,  cui  tamen  adjuncta  sit  adhor- 
tatio ,  ut  cum  homini  moesto  dicitur :  Sis 


bono  animo ;  luctus  tuus  in  gaudium  con- 
vertetar.  Itaque  sensus  Apostoli  est:  Id- 
circo  Deus  promissionem  Abrahae  factam 
juramento  confirmare  voluit ,  ut  nos, 
Abrahae  filii  et  promissionis  ejus  haere- 
des ,  de  ea  prumissione ,  quin  certa  sit  et 
stabilis  permansura,  nullo  modo  dubitan- 
tes,  in  his  adversis,  quae  mundus  ingerit, 
invicem  animemus ,  et  consolatiouem  ca- 
piamus  firmissimam,  utpote  certissimis 
promissis  innixam. 

Qui  confugimus  ad  tenendam  pro- 
positam  spem.  Confugitnus  praeteriti 
temporis  est,  Graece  xaTOKpuyovTsg.  Sen- 
sus  est:  Qui,  ex  quo  Christi  fidem  sumus 
amplexi ,  relicto  fallacis  saeculi  amore, 
confugimus  ad  spem  bonorum  coelestium 
et  aeternorum  ,  quae  nobis  proposita  est, 
firmiter  ac  mordicus  retinendam.  Nam 
Graecum  verbum  xpaT^oai  non  significat 
quomodocumque  tenere,  sed  ita  tenere  et 
complecti ,  ut  non  patiaris  eripi.  Porro 
spes  proposita  dicitur  objecti  ratione, 
quia  per  eam  tendit  animus  in  bona  pro- 
missa,  et  ioco  praemii  proposita. 

19.  Quam  sicut  ancoram  habemus 
animae  tutam  ac  firmam.  Animae  ge- 
nitivus  est  construendus  cum  accusativo 
ancoram ,  ut  hic  sit  ordo :  Quam  spem 
habemus ,  aut,  ut  alii  vertunt,  tenemus, 
velut  ancoratn  animae  tutam  ac  fir- 
mam.  Sunt  enim  haec  epitheta  ancorae. 
Comparat  Apostolus  spem  Christianam 
cum  ancora  navali,  cujus  proprietas  est, 
tutam  et  firmam  esse.  Nam  sicut  ancora 
in  fnndum  maris  projecta  navim  sistit,  et 
in  statu  retinet,  ne,  vi  tempestatis  huc 
illuc  agitata,  conquassetur :  ita  spes  in 
Deum  et  in  bona  invisibilia ,  quae  Deus 
promisit,  extensa,  atque  in  ejus  promis- 
sione  fixa,  fulcit  ac  firmat  animas  nostras, 
ne  tentationum  procelHs  undique  pulsa- 
tae  succurabant  et  peieant.  Est  tamen 
ajiquid  dissimile ,  quo  spei  Christianae 
praestantia  magis  eluceat;  non  solum 
quod  ancora  mittitur  deorsum  in  terram, 
spes  autem  evolat  sursum  ad  coelestia; 
vernm  hoc  etiam,  quod  navis,  quamdiu 
retinetur  ab  ancora,  non  potest  iu  portum 
tendere;  at  spes  ita  animas  nostras  firmat 

et  stabilit ,  ut  eas  ad  portum  patriae  coe- 
lestis  recto  et  continuo  cursu  perducat. 

Cum  autem  spes ,  instar  ancorae ,  tuta 
sit  et  firma,  propter  infallibilem  certitu- 
dinem  promissorum  Dei,  quibus  ipsa  ni- 
titur,  nequaquam  inde  consequens  est, 
quod  volunt  sectarii,  quemque  fidelem 
certo  statuere  debere,  perventurum  se 
esse  ad  saliitem.  Non  enim  certus  est 
unusquisque,  promissa  Dei,  de  absolutis 
loquor,  ad  se  pertinere.  Valde  enim  se- 
creta  nobis  est  illa  Dei  voluntas ,  de  qua 
scriptum  est:  Cujus  vult ,  miseretur ,  et 
quem  vult,  indurat,  Rom.  9.  Verunta- 
men  ex  donis  acceptis,  quibus  Deo  pro- 
pinquamus  ,  jubemur  et  ea  sperare ,  quae 
nos  ei  perfecte  conjungent. 

Et  incedentem  usque  ad  interiora 
velaminis.  Pro  ad  Graece  est  in,  quod 
etiam  in  MS.  Laudensi  legitur.  Inceden- 
tem ,  alii  rectius:  introeuntem ,  sive  in- 
gredientem.  Refertur  et  haec  pars  ad 
nncoram  animae ;  quasi  dicat ;  Sicut  an- 
cora  navalis  non  in  aquis  haeret,  sed 
terram  intrat  sub  aquis  latentem ,  eique 
infigitur :  ita  ancora  animae  spes  nostra 
non  satis  habet  in  vestibulum  pervenisse, 
id  est  nou  est  contenta  bonis  terrenis  et 
visibilibus;  sed  penetrat  usque  ad  ea, 
quae  sunt  intra  velum,  videlicet  in  ipsa 
Sancta  Sanctorum ;  id  est  Deum  ipsum  et 
coelestia  bona  apprehendit,  atque  in  iis 
figitur.  Agens  Apostohis  cum  Hebraeis,  a 
veteri  tabernaculo  seu  templo  sumit  alle- 
goriam,  in  quo  pars  ii>terior,  quae  voca- 
batur  Sanctum  Sanctorum,  iuterjecto  velo 
separabatur  ab  ea  parte ,  ad  quam  popu- 
his  conveniebat.  Et  illa  quidem  typum 
gerebat  coelestis  habitacuH ,  ista  vero  bo- 
norum  praesentium;  quemadmodum  id 
cum  Apostolo  latius  exponemus,  quum 
ad  cap.  9.  hujus  Epist.  perventum  erit. 
Noanulli  incedentem  causative  exponunt : 
incedere  facientem  ;  sed  ii  non  attende- 
runt  ad  metaphoram  ancorae  nunc  a  no- 
bis  expositam ,  qua  Apostolus  utitur. 

20.  Ubi  praecursor  pro  nohis  introiit 
Jesus.  Hoc  est:  In  quae  velaminis  inte- 


riora,  sive  Sancta  Sanctorum  jam ,  velut 
praecursor,  pro  nobis  introgressus  est 
Dominus  Jesus.  Significat  Christi  adscen- 
sionem  et  introitum  in  regnum  coeleste. 
Particula :  pro  nohis ,  aut  jungi  potest 
cum  eo,  quod  praecedit:  praecursor ;  ut 
sit :  praecursor  noster ,  quem  scihcet  ipsi 
mox  secuturi  simus;  aut  cum  eo,  quod 
sequitur,  ut  sit:  pro  nohis  introiit.  Quod 
rursus  bifariam  accipi  potest;  aut:  in- 
troiit  locum  nobis  paraturus,  sicut  ipse 
ait  Joau.  14. :  Vado  parare  vohis  lo- 
cum ;  aut:  introiit,  ut  intercedat  pro 
nobis  ad  Patrem.  Qui  sensus  a  Theo- 
phylacto  traditus  typo  proposito  pulchre 
respondet,  quoniam  et  Pontifex  Aaroni- 
cus  ingrediebatur  intra  velum  semel  in 
anno,  supplicaturus  pro  populo.  Vocabu- 
lum  praecursoris  hic  non  ministerium 
significat,  velut  dum  Joannes  dicitur 
Christi  praecursor  fuisse,  cui  viam,  ut 
servus  Domino ,  praeparavit ;  sed  potius 
dignitatem  insinuat  ejus ,  qui,  primus  in- 
grediens,  caeteros  adducit  sequentes. 

Hac  igitur  parte  novum  continetur  ar- 
gumentum  spei  nostrae  confirmandae.  Si 
eaim  Christus  praecursor  pro  nobis  in- 
troiit  in  coehim,  utique  spes  certa  est, 
nos  eum  illuc  secuturos  esse,  vel  quia  nos 
praecurrit,  ut  sequamur,  vel  quia  locum 
nobis  parat,  vel  denique  quia  Patrem  pro 
nobis ,  ut  illuc  perveniamus ,  interpellat. 

Secundum  ordinem  Melchisedech  Pon- 
tifex  factus  in  aeternum.  Constructio- 
nem  facile  monstrat  Psalmi  versiculus : 
Tu  es  sacerdos  in  aeternum  secundum 
ordinem  Melchisedech.  Confert  autem  et 
haec  pars  ad  spei  nostrae  firmitatem. 
Ostendit  enim ,  Jcsum ,  priusquam  in- 
troiret  in  coelum  pro  nobis  apud  Patrem 
intercessurus ,  factum  fuisse  Pontificem, 
non  Aaronicum ,  sed  qualem  David  prae- 
nuntiavit,  eoque  nomine  sacrificium  ae- 
ternae  virtutis  pro  nobis  obtulisse,  ut 
haberet,  quod  in  coelo  Patri  pro  nobis 
exhiberet ;  sicut  in  sequentibus  ipse  Apo- 
stohis  declarat  cap.  7.  et  9.  Quae  res 
quantura  ad  spem  nostram  corroborandam 
valeat,  per  se  manifestum  est. 

Hic  enim  Melchisedech ,  rex  Salem ,  sacerdos  Dei  summi,  qui^) 
obviavit  Abrahae  regresso  a  caede  regam ,  et  benedixit  ei ;  2.  cui  et 
decimas  omnium  '^)  divisit  Abraham :  primum  quidem  qui  interpretatur 
rex  justitiae;  deiiide  autem  et  rcx  Salem,  quod  est,  rex  pacis, 
3.  sine  patre,  sine  matre,  sine  genealogia,  neque  initium  dierum, 
neque  finem  vitac  habens,  assimilatus  autera  Filio  Dei,  manet  sacer- 
dos  in  perpetuum.  4.  Intuemini  autem,  quantus  sit  hic,  cui  et 
decimas  dedit  de  praecipuis  Abraham  patriarcha.  5.  Et  quidem  de 
filiis  Levi  sacerdotium  accipientes,  mandatum  habent  decimas  sumere  a 
populo  secundum  legem  ^) ,  id  est  a  fratribus  suis :  quamquam  et  ipsi 
exierint  de  lumbis  Abrahae.  6.  Cujus  autem  generatio  non  annumeratur 
in  eis,  decimas  sumpsit  ab  Abraham,  et  hunc,  qui  habebat  repromis- 
siones*),  benedixit^).  7.  Sine  ulla  autem  contradictione ,  quod  minus 
est,  a  raeliore  benedicitur.  8.  Et  hic  quidera  decimas  morientes  ho- 
mines  accipiunt;  ibi  autem  contestatur,  quia  vivit.  9.  Et,  ut  ita 
dictura  sit,  per  Abraham,   et  Levi,    qui  decimas  accepit,  decimatus  est; 

10.  adhuc  enim  in  lumbis  patris  erat,  quando  obviavit  ei  Melchisedech  ^). 

11.  Si  crgo  consummatio  per  sacerdotium  Leviticum  erat,  populus  enira 
sub  ipso  legem  accepit,  quid  adhuc  necessarium  fuit,  secundura  ordinem 
Melchisedech  alium  surgere  sacerdotem,  et  non  secundum  ordinera  Aaron 
dici?  12.  Translato  enira  sacerdotio,  necesse  est,  ut  et  legis  ^)  trans- 
latio  fiat.  13.  In  quo  enira  haec  dicuntur,  de  alia  tribu  est,  de  qua 
nullus  altari  praesto  fuit  ^).  14.  Manifestura  est  enira,  quod  ex  Juda^) 
ortus  sit  Dominus  noster,  in  qua  tribu  nihil  de  sacerdotibus  Moses 
locutus  est.  15.  Et  amplius  adhuc  manifestum  est,  si  secundum  simi- 
litudinem  Melchisedech  exsurgat  alius  sacerdos,  16.  qui  non  secundum 
legem  ^^)  mandati  cr^rnalis  factus  est,  sed  secundum  virtutem  vitae  in- 
solubilis.  17.  Contestatur  enira^^):  Quoniara  tu  es  sncerdos  in  aeter- 
nura,  secundum  ordinem  Melchisedech.  18.  Reprobatio  quidera  fit  prae- 
cedentis  raandati  propter  infirraitatera  ejus  et  inutilitatera  ^^) ;  19.:nihil 
enira  ad  perfectura  adduxit  lex'^);  introductio  vero  melioris  spei,  per 
quam  proximamus  ad  Deum.  20,  Et  quantum  est  non  sine  jurejurando 
(alii  quidem  sine  jurejurando  sacerdotes  facti  sunt;  21.  hic  autem  cum 
jurejurando  per  Eum ,  qui  dixit  ad  illura^*):  Juravit  Dorainus,  et  non 
poenitebit  eum:  Tu  es  Sacerdos  in  aeternum),  22.  in  tantum  melioris^^) 
testamenti  sponsor  factus  est  Jesus.  23.  Et  alii  quidem  plures  facti 
sunt   sacerdotes ,    idcirco  quod  morte  prohiberentur  perraancre ;    24.  hic 


1)  1  Mos.  14,  17.  18.     2)  Vers.  4.     3)  4  Mos.  18,  21.  seq.    5  Mos.  14,  28.  29.     *)  1  Mos. 

14,  19.  20.     5)  1  Mos.  12,  7.  13.   14.  seq.     6)  1  mos.  14,  18.     ^)  Vers.  18.  19.     8)  cap.  5,  4. 

8,  4.  9,  6.    9)  1  Mos.  49,  10.     W)  Vers.    18.  19.     ")  Cap.  5,  6.    Psalm.  110,  4.     12)  Gal.  4,  9. 
13)  Vers.  11.    w)  Psalm.  110,  4.    i^)  cap.  8,  6. 

autera  eo  quod  maneat  in  aeternum,  sempiternum  habet  sacerdotium. 
25.  Unde  et  salvare  in  perpetuum  potest  accedentes  ^)  per  semet  ipsum 
ad  Deum,  scmper  vivens  ad  interpellandum  pro  nobis  ^).  26.  Talis 
enim  decebat  ut  nobis  esset  Pontifex ,  sanctus ,  innocens ,  impollutus, 
segregatus  a  peccatoribus  et  excelsior  coelis  factus^);  27.  qui  non 
habet  necessitatem  quotidie,  quemadniodum  sacerdotes,  prius  pro  suis 
delictis^)  hostias  offerre,  deinde  pro  populi^);  hoc  enim  fecit  semel^), 
se  ipsum  offerendo  ^).  28.  Lex  enim  homines  constituit  sacerdotes  in- 
firmitatem  habentes;  sermo  autem  jurisjurandi,  qai  post  iegem  est, 
Filium  in  aeternum  perfectum^). 


SU!M.\1ARIUM  CAPITIS  SEPTnil. 

Docet,  Christiim  esse  sacerdotem  secundum  ordinem  Melchisedech ,  cujus  sacerdotium,  abrogato 
Levitico,  aetermim  futurum  sit,  cum  Christus  semper  vivat  ad  interpellandum  pro  populo, 
et  necessitatcm  non  habeat  pro  suis  delictis  oflTerendi. 


1.  Hic  enim  Melchisedech.  Post  lon- 
gam  digressionem  redit  Apostolus  ad  id, 
quod  dicturum  se  promiserat  de  Melchi- 
sedech,  tamquam  Christi  typo,  scilicet  eo 
loco  cap.  5. :  De  quo  nobis  grandis  ser- 
mo  etc.  Redit  autem  non  abrupte,  sed 
molli  et  artificioso  quodam  flexu  oratio- 
nis,  cujus  initium  est  ab  ea  parte  supe- 
rioris  cap. :  Incedentem  usque  ad  inte- 
riora  velaminis  etc.  Ubi  percommode 
mentionem  injicit  Christi  Pontificis  se- 
cundum  ordinem  MeJchisedech.  Vocula 
enim  non  tam  probantis  est,  quam  exse- 
quentis  institutum.  Erasmus  primum  hanc 
partem,  qnasi  sit  imperfecta,  supplet  hoc 
modo :  Nam  hic  erat  Melchisedech  etc. 
Sed  nihil  opus  est  supplemento ;  pendet 
enim  oratio,  et  longa  periodo  decurrens 
tandem  finitur  in  ea  parte:  manet  Sa- 
cerdos  in  psrpetuum.  Quod  ad  historiam 
attinet,  de  Melchisedech  brevis  exstat 
narratio  Gen.  14.,  quam  fere  totam  hoc 
capite  divinus  Apostolus  allegorice  in 
Christum  interpretatur. 

Qua  occasione  quaeritur,  quis  ille  Mel- 
chisedech  fuerit.  Nam  variae  de  eo  olim 
ferebantur    sententiae.     Quidam    ex   iis. 


quae  ab  Apostolo  dicuntur:  sine  patre, 
sine  matre,  sine  genealogia,  neque  ini- 
tium  dierum,  neque  finem  vitae  habens, 
in  eam  opinionem  inducti  sunt,  ut  dice- 
rent,  Melchisedech  non  hominem  fuisse, 
sed  ahquid  majus  homine,  videlicet  aut 
angehim,  sicut  existimaveront  Origenes 
et  Didymus,  Hieronymo  teste  in  Epist. 
126.,  quae  est  ad  Euagrium;  aut  Spiri- 
tum  sanctum,  ut  sensit  Hierax  apud  Epi- 
phanium,  quod  et  multis  probare  nititur 
auctor  operis  quaest.  vet.  et  novi  test.  q. 
109.,  quem  suspicor  eum  esse,  cujus  me- 
minit  Hieronymus  in  eadem  Epist. ;  aut 
Filium  Dei,  cujus  opinionis  post  Epipha- 
nium  meminit  B.  Thomas  in  commenta- 
rio;  aut  magnam  quandam  Dei  virtntem, 
sicut  aliis  quibusdam  visum  est,  Epipha- 
nio  et  Augustino  referentibus.  Quodipsum 
de  Theodoto  quodam  haeretico  narrant 
Tertullianus  sub  finem  libri  de  praescript. 
et  Theodoretus  lib.  2.  fabul.  baeret.  Sed 
hae  non  tam  opiniones  suut,  quam  erro- 
res  sacris  literis  aperte  contrarii ;  ut  quae 
de  Melchisedech  non  aliter,  quam  de  bo- 
miue,  loquantur.  Describitur  enim  Mel- 
chisedech    rex   cujusdam    civitatis    inter 


1)  Cap.  9,  24.  Joan.  14,  6,  Rom  8,  34.  2)  i  joan.  2,  1.  3)  Cap.  8,  1.  Eph.  4,  10, 
Matth.  12,  6.  *)  3  Mos.  16,  3.  6.  17.  ^)  3  Mo.-.  16,  24.  6)  cap.  9,  26.  10,  10.  "0  Cap.  9, 
12.— 14.  23.  2  Cor.  5,  21.  1  Joan.  2,  1.  seq.  3,  5.    8)  vers.  26.   Cap.  8,  1.  Psalm.  109,  1. 

homines,  idemque  ?acerdos  Dei  altissimi. 
Est  antem  omnis  sacerdos  Deo,  cui  sup- 
plicat  et  sacrificium  offeit,  inferior.  Im- 
pium  igitnr  est,  Melchisedech  aut  Spiri- 
tum  sanctum  dicere,  aut  Filinm  Dei.  Sed 
nec  angelis,  utpote  substantiis  incorpo- 
reis,  competit  externum  offerre  sacrificium, 
quod  est  ofiScium  sacerdotum. 

Ex  quibus  etiam  refelluntur,  qui  Mel- 
chisedech  dixerunt  esse  Dei  virtutem 
quandam,  sive  creatam  intellexerint  vir- 
tutem,  id  est,  angelicam,  sive  increatam, 
qnae  utique  non  est  alia  a  Deo.  De  his 
omnibus,  si  libet,  Epiphanium  consule, 
singula  exactius  persequentem.  Qnomodo 
autem  ea,  quae  Paulus  in  sequentibus  de 
Melchisedech  dicit,  recte  et  sane  de  ho- 
mine  intelligatur,  illic  explicabitnr. 

Cum  igitur  constet,  Melchisedech  ho- 
minem  fuisse,  non  tamen  inter  doctores 
convenit ,  quis  homo  fuerit.  Vetus  He- 
bracorum  traditio  est,  eodem  Hieronymo, 
tam  in  dicta  Epist.  ad  Euagrium,  quam 
in  tradit.  Hebr.  referente,  Melchisedech 
fuisse  Sem,  filium  Noe.  Vixit  enim  ille 
eexcentis  annis,  ex  quo  certa  supputa- 
tione  colligitur,  eum  non  modo  tunc, 
quando  Abraham  a  caede  regura  reversus 
est,  adhuc  in  vivis  fuisse,  nt  benedicere 
ei  potuerit;  vemm  etiam  ipsi  Abrahae 
supervixisse  triginta  quinque  annis;  quem- 
admodum  eodem  loco,  deducta  ratione 
temporum,  colligit  Hieronymus,  interim 
tacite,  ut  videtur,  hanc  Hebraeorum  tra- 
ditionem  approbans.  Hieronymi  verba 
transscripsit  in  suum  commentarium  au- 
ctor  innominatus  expositinnis  hujus  Epi- 
stolae  apud  Ambrosium.  Secuti  sunt  ean- 
dem  opinionem,  partim  ut  simpliciter  ve- 
ram,  partira  ut  probabilem,  comphires  in 
Genesim  scribentes,  ut  Liranus,  Abulen- 
sis.  Cajetanus,  Eugubinus  et  alii.  Item 
Rupertus  scribens  in  cap.  1.  Matthaei  et 
Genebrardus  in  Chronico. 

Sed  hanc  sententiam  et  Epiphanius 
olim,  et  hodie  inter  alios  F.  Ribera  bene 
refutarunt.  Nam  primum  nulla  ratione 
consequens  est,  si  probetur,  quod  in  ve- 
ritate  Hebraica  dubitationem  non  habet, 
Scm  vixisse  tempore  Abrahae,  atque  ei 


supervixisse,  idcirco  fuisse  eundem  cum 
Melchisedech.  Quod  enim  addunt,  Sem 
primogenitum  fuisse,  eoque  nomine  sa- 
cerdotem,  nec  constat,  nec  verisimilc  est, 
primogenitis  sacerdotium  jure  debitum 
aliquando  fnisse;  quamvis  et  hoc,  ut 
multa  alia,  tradant  Hebraei.  Certe  ex 
hac  ipsa  Epist.  cap.  11.,  ubi  dicitur:  Fide 
plurimam  hostiam  Abelj  quam  Cain, 
obtulit  Deo ,  satis  liquet,  jus  sacerdotii 
non  fuisse  primogenitis  peculiare.  Id 
quod  aliis  etiam  argumentis  ostendemus 
infra  ad  illud  cap.  12.  de  Esau:  Qui 
propter  unam  escam  vendidit  primO' 
genita  sua,  Sed  etsi  demus,  veram  esse 
traditionem,  non  tamen  eam  rem  propo- 
sitam  confirmat,  cum  alii  tam  multi  tem- 
poribus  Abrahae  fuerint  primogeniti. 

Jam  vero  nec  caetera,  quae  de  Mel- 
chisedech  dicuntur,  in  Sem,  Noe  filium, 
satis  congruunt;  imo  quaedam  etiam  re- 
pugnant.  Nam  describitur  hoc  loco  Mel- 
chisedech,  ut  dictum  est,  sine  patre,  sine 
matre,  sine  genealogia,  nec  initium  ha- 
bens  dierum ,  nec  tinem.  At  in  Genesi 
Sem  commemoratur  et  patrem  habens,  et 
matrem,  et  proavos  usque  ad  Adam,  et 
posteritatem  amplissimam,  et  quaudo  na- 
tns,  et  quamdiu  vixerit,  et  quando  mor- 
tuus.  Frivolum  est  autem,  quod  huic  ar- 
gumento  respondent,  nihil  istorum  in 
Scriptura  narrari  de  Sem  sub  nomine 
Melchisedech,  de  quo  Apostolus  loquitur. 
Neque  euim  Apostolus  tantum  agit  de 
nomine,  sed  de  persona,  licet  etiam  ex 
nomlue  petat  allegoriam. 

Praeterea  Sem  fuisse  regem  Salem  in 
terra  Chanaan,  quod  de  Melchisedech 
Sciiptura  affirmat,  nullo  modo  fit  verisi- 
mile.  Fuit  enim  Sem  unus  et  praecipuus 
triura  patriarcharum,  ex  quibus  post  Noe 
genus  humanum  propagatum  est.  Quare 
vir,  tanti  generis  parens,  si  rex  futurus 
erat,  non  unius  cujuspiam  civitatis  an- 
gustia  dominium  ejus  et  potestas  erat 
coarctauda.  Neque  regnum  inter  Chana- 
naeos,  alieni  generis  homines,  id  est,  po- 
steros  Cham,  accipere  vel  potuit,  vel 
etiam  debuit,  ut  bene  ratiocinatur  Proco- 
pius  scribens  in  Gen.  15.,  sed  inter  suos 

potins,  a  quibus  ut  patriarclia  colebatur. 
Atqui  istis  in  possessionem  obveuit  regio 
orientalis  ultra  flumen  Euphratem  sita, 
et  a  regione,  quam  Chananaei  tenebant, 
adraodum  dissita,  quemadmodum  patet 
legenti  Scripturam  Genes.  10.  et  Jose- 
phum  lib.  1.  Ant.  Jud.  cap.  7.  An  autem 
etiam  ex  illis  Apostoli  verbis  infra  posi- 
tis :  Cujus  autem  generatio  non  annU' 
meratur  in  eis  etc,  sumi  possit  argu- 
mentnm  ad  opinionem  Hebraeorum  refel- 
lendam,  dicemus,  quum  ad  eum  locum 
ventum  erit. 

Nunc  addo,  si  quidquam  de  geuere 
Melchisedech  pronuntiare  licet,  de  quo 
magni  mysterii  causa  tacuit  Scriptura, 
prorsus  apparere  ex  loco  regni,  fuisse 
eum  ex  posteris  Chanaan,  filii  Cham; 
quae  fuit  imprimis  multorum  veterum 
sententia,  quos  recenset  Hieronymus  in 
epist.  ad  Evagrium,  ut  Hippolyti,  Irenaei, 
Eusebii  Caesariensis  et  Eraesoni,  nec  non 
Apollinarii  et  Eustachii.  Atque  his  ad- 
junge  Josephum  lib.  1.  Ant.  cap.  11.  et 
lib.  7.  de  bello  Jud.  cap.  18.,  Egesippum 
quoque  lib.  3.  de  excidio  Hierosol.  cap. 
9.  et  Theodoretnm  quaest.  63.  in  Genes. 
Quibus  omnibus  subscribunt  in  hujus 
epist.  comm.  Oecumenius,  Sasboldus  et 
Ribera. 

Bex  Salem.  Salem,  cujus  rex  fuit  Mel- 
chisedech,  urbem  fuisse  terrae  Chanaan, 
ex  historia  Genesis  perspicunm  est;  sed 
quaenam  fuerit,  dubitatur.  Hieronymus 
in  epist.  saepe  citata  refert,  eosdem  au- 
ctores,  qui  Me^chisedech  hominem  fuisse 
Chananaeum  dixerunt,  etiam  hoc  addi- 
disse,  quod  rex  fuerit  urbis  Hierosoly- 
mae,  quae  primum  Salem,  postea  Jebus, 
ad  extremum  Hierusalom  appellata  sit. 
Id  ipsum  tradunt  Josephus  locis  ante  me- 
moratis,  et  Chaldaeus  interpres  Gen.  14., 
et  alii  ex  Hebraeis ,  quos ,  Hieronymo 
teste,  sequuntur  omn^^s  nostri,  id  est,  ec- 
clesiastici  scriptores.  Huc  facit,  quod  ipsa 
Hierusalem,  etiam  postquam  hoc  nomen 
accepit,  et  in  sedera  regni  Israelitici  in- 
stitnta  fuit,  legatur  appellata  fnisse  Sa- 
lem.  Nam  pro  eo,  quod  in  Psfihno  75. 
dicitur :  Et  factus  est  in  pace  locus  ejus. 


Hebraice  legitur  in  Salem,  id  est,  in  Hie- 
rusalem.  Hanc  enim  significari,  declarat 
alterum  ejusdem  versiculi  membrum :  Et 
habitatio  ejus  in  Sion. 

Attamen  haec  sententia  Hieronymo  non 
placet.  Existimat  enim  ille ,  Salem ,  in 
qua  rcgnavit  Melchisedech,  eam  esse,  de 
qua  Scriptura  loquitur  Gen.  33. ,  quae 
alio  nomine  Sichem  dicta  est,  metropolis 
postea  Samaritarum,  pertinens  ad  sortem 
tribus  Ephraim.  Hanc  enim  et  tempore 
Salvatoris  apud  Joan.  3.  unius  vocalis 
mutatione  Salim ,  et  sua  adhuc  aetate 
Salem  vocatam  fuisse,  et  monstrari  soli- 
tum  eo  loco  palatium  Melchisedech,  ex 
magnitudine  ruinarum  veteris  operis  osten- 
dcns  magnificentiam.  Non  posse  autem 
Hierusalem  intelligi,  probat  ex  situ  loci, 
quoniam  Abrahae  a  caede  hostium  re- 
vertenti,  quos  persecutus  est  usque  Dan, 
quae  hodie,  inquit,  Pameas  appellatur, 
non  via  de  Hierusalem,  sed  de  oppido 
metropoleos  Sichem  in  itinere  fuit. 

Sed  hae  rationes,  propter  quas  ab  om- 
nium  aliorum  sententia  discedit  Hierony- 
mus,  quantum  valeant,  vide  apud  Ribe- 
ram,  qui  rem  totam  accurate  tractat.  Qui 
taraen  non  omnino  forte  satisfaciet  argu- 
mento  de  itinere.  Certe  quod  de  ruinis 
palatii  Melchisedech  post  tot  saeculorum 
mutationes  suo  adhuc  tempore  exstanti- 
bus  narrat,  haud  facile  adducor,  ut  cre- 
dam,  praesertim  quoniam  et  ipse  Hiero- 
nymus  alibi  fabulae  fidem  derogare  vide- 
tur.  Nara  in  libro  de  locis  Hebraicis  re- 
fert,  eam  urbem  solo  aequatara  fuisse,  et 
sale  serainatam  ab  Abimelech  rege.  Hoc. 
quippe  de  Sichima  legitur  Judic.  9.  Pro 
illa  priore  opinione  etiam  hoc  facit,  quod 
in  libro  Josue  inter  alios  reges  a  Josue 
victos  coraraeraoratur  rex  Jerusalem;  de 
rege  alterius  Salem  ibi  non  legitur;  ergo 
illa  altera  Salem  non  habebat  regera. 
Nuraerantur  enim  omnes  reges  per  Jo- 
sue  debellati;  nec  dubium,  quin  et  rex 
Salem  illius  fuisset  victus,  et  consequen- 
ter  connumeratus  aliis,  si  quis  fuisset. 

Sacerdos  Dei  summi.  Mirum,  quos- 
dam  pro  sacerdote  vertere  Pontificem, 
quum  hic  Graece  non  sit  dp)(t£p£U(;,   id 

est  Pontifex,  princeps  sacerdottim,  quod 
supra  legebatur  cap.  3.  et  5.  et  in  fine 
sexti;  sed  noraen  simplex  ispsuc,  id  est 
sacerdos.  Quod  et  legitur  apud  LXX. 
tam  Gen.  14.,  quam  Psalm.  109.  Non 
quidem  negamus,  Melchisedecb  pontifi- 
cem  fuisse,  qua  de  re  aliquid  in  sequen- 
tibus  dicetur;  sed  id  Gracca  vox  hujus 
loci  non  significat.  Facessant  autem,  qui 
dubitant ,  rcctene  flieronymus ,  et  ante 
eum  LXX.,  vocem  Hebraeam  jpj^  (Cho- 
Ticnj  interpretati  sint :  sacerdotetn.  Quam- 
vis  enim  alicubi  pro  principo  sumatur,  ut 
2  Reg.  8.,  ubi  nos  legimus:  Filii  David 
sacerdotes  erant,  id  est  principes,  longe 
tamen  usitatius  sacerdotem  significat. 
Cum  vero  additur  ei  vocabulum  Dei,  vel, 
ut  in  Genesi,  Dei  altissimi,  sive,  ut  in 
Hebraeo,  Deo  altissimo,  tum  profecto  ea 
adjectio  prorsus  omnera  tollit  ambiguita- 
tem,  ut  non  aliter,  quam  pro  sacerdote, 
accipi  possit. 

Nobis  certe  fidem  indubitatam  hujus 
interpretatiouis  facerc  debet  auctoritas 
praesentis  Epistolae,  cum  adjuncto  testi- 
monio  Davidis,  quod  nu11'is  interpretum 
tam  Hebraeorum,  quam  Christianorum, 
aliter  ausuF  est  vertere,  quam  hoc  modo : 
Tu  es  sacerdos  in  aeternum.  Deum 
summumy  sive  altisHmum ,  sive  excel- 
sum  (haec  enim  eadem  sunt  interprcti), 
vocat  tam  Moses,  quam  Paulus  Deum  in 
excelsis  habitantem,  quae  passim  in  Scri- 
pturis  est  notatio  veri  Dei;  quomodo  et 
nos  dicimus  in  oratione  Dominica :  Pater 
noster,  qui  es  in  coelis ;  nimirum  ut  ex 
summitate  loci  surama  dignitas  habitantis 
atque  regnantis  intelligatur.  Additum 
est  autem  a  Mose  hoc  epithetum  ad  di- 
scrimeu  falsorum  Deorum ,  quorum  eo 
temporemulti  per  orbem  erant  sacerdotes. 

Qui  obviavit  Abrahae  regresso  a  caede 
regum.  Begresso ,  Graece:  revertenti. 
Atque  ita  postulat  verbum  obviandi  sive 
occurrendi.  Unde  illud:  Venienti  OC" 
currite  morbo.  Narratur  haec  Abrahae 
victoria  Gen.  14. 

Et  benedixit  ei.  Id  est,  bene  precatus 
est  ei,  videlicet  ut  Dei  sacerdos.  Pertinet 
enim  ad  officiam  sacerdotis   benedicere 


popnlo,  Num.  6.  Porro  verba,  quibus  Mel- 
chisedech  Abrahae  benedixit,  haec  erant : 
Benedictus  Abraham  Deo  exceJso,  qui 
creavlt  coelum  et  terram,  id  est  Deus 
excelsus,  cueli  terraeque  creator,  bene- 
faciat  Abrahae.  Nam  quod  sequitur:  Et 
benedictus  Deus  excelsus ,  quo  prote- 
gente  hustes  in  manibus  tuis  sunt,  be- 
nedictio  laudis  est  et  gratiarum  actio  ad 
Deum. 

2.  Cui  et  decimas  omnium  divisit 
Abraham.  Omnium  scilicet  spoliorum, 
qnae  ceperat  ex  illa  regum  pmfligatione. 
Ostendit  Apostolus,  Melchisedech  etiam 
Abrahae  opinioue  sacerdotem  fuisse,  nec 
qualemcumque,  sed  quem  ille  se  majorem 
agnosceret.  Id  enim  probat  oblatio  deci- 
marum.  Ubi  rursus  explodendum  est 
quorundam  Rabbinorum  commentum,  qui 
mysterium  nobis  in  Melchisedech  signifi- 
catum  obscurarc  conantes,  sensum  Scrl- 
pturae  Gen.  pervertunt,  ut  in  illis  verbis: 
Et  dedit  ei  decimas  ex  omnibus,  non 
Abraham  ipsi  Melchisedech,  sed  Melchi- 
sedech  Abrahae  dedisse  decimas  intelli- 
gatur,  eo  quod  Melchisedech  res  suas,  ab 
hostibus  ablatas,  opera  Abrahae  recepis- 
set.  Sic  enira  illi  fabulantur.  Sed  quam 
vane  atque  inepte,  subsequens  Scripturae 
narratio  plane  commonstrat,  ubi  cnm  ju- 
ramento  profitetur  Abraham,  se  de  uni- 
versa  praeda  ab  hostibus  recepta  nihil 
accepturum,  a  filo  subtegminis  usque  ad 
corrigiam  caligae.  Nam  quod  ajunt,  etiam 
Melchisedech  ab  hostibus  spoliatum  fuisse, 
quam  nihil  habeat  coloris,  facile  perspi- 
ciet,  qui  totius  historiae  seriem  et  loco- 
rum  situra  consideraverlt.  Ac  sane  alio- 
quin  et  ipse  Melchisedech  cum  aliis  quin- 
que  regibus  injuriam  passis  adversus  ho- 
stes  profectus  fuisset.  Fatetur  quidem 
Hieronymus  in  illa  epist.  ad  Rvagrium, 
utrumque  intelligi  posse,  et  juxta  He- 
braioum,  et  juxta  LXX.  interpretes,  quod 
et  Melchisedech  acceperit  decimas  spo- 
liorum,  et  Abrahae  dederit  decimas  sub- 
stantiae  suae ;  non  tamen  liberum  facit 
utruravis  intelligere;  tantum  sermonis 
amphiboliam  significare  volnit.  Nam  con- 
tinuo  Bubjuugit,  Apostolum  in  epist.   ad 

Hobraeos  alterum  sensum  apertissime  de- 
finivisse. 

Jam  nec  illud  recipiendum,  quod  Ca- 
jetanus  in  Genesim  scribeus  et  alii  uon- 
nulli  decimas  interpretantur  non  deci- 
mam  partera,  sed  raunera  quaedam  bo- 
uoris  gratia  ab  Abraham  sacerdoti  Mel- 
chisedech  oblata.  Nusquam  enim  in  Scri- 
[turis  invenitur  haec  decimarum  signi- 
ficatio.  Manifeste  ctiam  repugnat  Apo- 
stolus ,  qui  Scripturam  hanc  ad  Christi 
sacerdotium  applicans,  de  decimis  proprie 
dictis  eam  in  consequentibus  exponit, 
quales  nimirum  Levitici  sacerdotes  se- 
ctmdum  legem  apopulo  accipiebant.  Quod 
si  decimarum  nomine  munera  tantum  ho- 
noraria  significarentur,  nihil  ea  res  fa- 
ceret  ad  Apostoli  institutum.  Unde  S. 
Thomas  2.  sec.  q.  87.  art.  1.  ad  3.,  lo- 
quens  de  proprie  dictis  decimis,  ait,  quod 
Abraham  prophetico  instiRctu  dedit  deci- 
mas  Melchisedech,  sacerdoti  Dei  summi; 
et  quod  similiter  Jacob  Genes.  28.  vovit, 
deciraas  se  daturum,  in  divinum  videlicet 
cultum,  ad  sacrificiorum  consummationem. 

Primum  quidem  qui  interpretatur 
rex  justitiae.  Verbum  interpretatur  i^as- 
sive  positum  cst  ab  interprete,  ut  et  alibi 
interdum.  Erasmus  vertit:  ex  interpre^ 
tatione  dicitur.  Incipit  Apostolus,  ea, 
quae  de  Melchisedech  adduxit  ex  historia 
Genesis,  ad  eum  accommodare,  cujus 
gratia  baec  dixerat,  id  est  ad  Christum, 
Dei  Filium,  cujus  typum  gessit  Melchi- 
sedech.  Orditur  autem  ab  interpretatione 
nominum.  Ex  qua  re  obiter  disce  divi- 
narum  Scripturarum  excellentiam,  ut  in 
quibus  saepe  etiam  nomina  propria,  seu 
personarum,  seu  locoram,  non  vacent  a 
mysteriis.  Primum,  inquit,  Melchisedech 
ipso  nomiue  magnae  cujusdam  rei  figuram 
praetulit;  idem  enim  valet,  quod  rex  ju 
stitiae,  id  est  rex  justus,  phrasi  Hebiaea, 
sicut  exponit  Hieronymus  ad  Evagrium, 
et  ante  eum  Josephas  lib.  1.  Antiq.  cap. 
11.  Quod  quara  vere  in  Christum  com- 
petat,  in  parte  sequenti  exponemus. 

Quidam  Hebraice  periti  nomen  hoc  ita 
interpretandum  censeut :  rex  meus  ju- 
stitiae^  propter  jod  medium,  quod  pri- 


mam  personam  significat.  Sed  illi  non 
attendernnt,  apud  Hebraeos  usitatissimum 
esse,  ut  in  medio  compositionis  duorum 
nominum  jod  interponatur,  non  ad  signi- 
ficandum  aliquid,  sed  euphoniae  gratia 
duntaxat,  ut  observare  est  in  his  et  si- 
milibus:  Abimelech,  Adonisedech,  Abi- 
sag  etc.  Admonet  hoc  loco  Cajetanus, 
Melchisedech  non  fuisse  nomen  propriurn 
illius  viri,  sed  commune  regibus  illius 
civitatis;  sicat  Caesaris  nomen  commnne 
fuit  Romanis  imperatoribus,  et  Pharao 
regibus  Aegypti.  Docet  hoc  idem,  scri- 
bens  in  Psalmura  109.,  ubi  insuper  addit, 
ejusdera  civitatis  reges  pari  ratione  fuisse 
vocatos  Adonisedech,  quasi  dominos  ju- 
stitiae  seu  dominos  justos.  His  enim  titu- 
lis  a  justitia  sumptis  populum  illum  suos 
reges  ornasse.  Nam  de  Adonisedech, 
quod  rex  Jerusalem  fuerit,  legitur  Josue 
10.  Similiter  opinantur  Abulensis  in  com- 
ment.  super  Genes.  et  Masius  super  Jo- 
sue.  Sed  hujus  opinionis,  ut  apud  veteres 
nullum  est  vestigium,  ita  nec  probabilitas 
ulla;  nisi  dicatur,  etiam  aliorum  regum 
nomina  tam  multa,  quao  in  libro  Josue 
et  alibi  coramemorantur,  commnnia  fuisse, 
non  propria.  Quod  nemo  dixerit. 

Deinde  autem  et  rex  Salem,  quod  est 
rex  pacis.  Id  est  rex  pacificus.  Non  so- 
lum ,  inqnit ,  in  nomine  proprio ,  verum 
etiam  in  nomine  civitatis  regni  sui,  mag- 
num  aliquid  de  Christo,  cujus  erat  figara, 
significavit.  Vere  enim  et  excellentissimo 
quodam  modo  Christus  est  rex  justitiae 
et  rex  pacis.  Rex  justitiae,  tum  quia  ju- 
stissimum  exercet  imperium,  juxta  versi- 
culum  Psalmi  44.  supra  citatum  cap.  1. : 
Virga  aequitatis  virga  regni  tui;  di- 
lexisti  justitiam  et  odisti  iniquitatem ; 
tum  etiam,  quia  justitiae  nobis  auctor  est, 
non  qua  justi  modo  reputemur,  ut  haere- 
tici  volunt,  sed  qua  secundum  veritatem 
justi  noiiiinemur  et  simus.  Rex  autem 
pacis  vel  propter  felicem  ac  prosperum 
regni  sui  statum,  quem  pacis  nomine  so- 
lent  Hebraei  significare;  qua  quidem 
ratione  potissimum  per  Salomonem,  ipso 
etiam  noraine,  praefiguratus  est ;  vel  quia 
pacificator  noster  est,   reconcilians  nos 


140 


COMMENT.yUUS  IN  CAP.  Vn. 


Deo  et  angelis  ejus,  et  ex  utroque  populo, 
Judaeu  et  gentili,  faciens  unum,  ut  late 
docet  Apostolus  Ephes.  2.  et  alibi.  Ad 
utrumque  Christi  elogium  pertinent  hae 
Scripturae:  Zach.  9.:  Ecce  rex  tuus  ve- 
niet  tibi  justuSj  et  Salvator  ;  Rom.  14. : 
Regnum  Dei  justitia,  et  pax  et  gaudium 
in  Spiritu  sancto:  1  Cor.  1. :  Qui  factus 
est  nobis  justitia,  et  sanctificatio,  et  re- 
demptio.  Jam  quaeri  posset,  an  ex  ista 
nominum  Hebraicorum  interpretatione 
recte  coUigatur,  Epistolam  hanc  non  esse 
Bcriptam  Hebraice,  nisi  res  ea  satis  esset 
a  nobis  in  prolegomenis  hujus  Epistolae 
disputata. 

3.  Sine  patre,  sine  matre.  Graece: 
aTcaxop,  d^yjTOjp,  quod  Erasmus  vertit: 
ignoti  patris,  ignptae  matris.  Sed  ea 
versio  nec  Calvino  probatur.  Non  enim 
dicere  vult  Apostohis,  obscuris  aut  ignotis 
parentibus  ortum  esse  Melchisedech ;  sed 
nec  patrem  habuisse,  nec  matrem.  Quod 
eo  sensu  dictum  est,  quia  Seriptura  di- 
vina  sic  eum  introducit,  ut  nec  patris 
ejus,  nec  matris  uUam  faciat  mentlonem. 
Igitur  sine  patre,  sine  matre,  videlicet 
in  Scripturis.  Quod  autem  a  quibusdam 
traditum  refert  Epiphanius,  patrem  ejus 
Eraclam  vocatum,  matrem  Astaroth  sive 
Asteriam,  commentitium  puto.  Quam- 
quam,  etsi  verum  sit,  nihil  obstat  Apo- 
stolico  sensui  jam  explicato.  Multo  minus 
illud  recipimus ,  quod  ex  Judaeis  non- 
nulli  fabulantur,  idcirco  de  parentibus 
Melchisedech  nihil  scripsisse  Mosem,  quod 
ex  fornicario  concubitu  natus  esset.  Tale 
etiam  est,  quod  ait  Eustachius  Antioche- 
nus,  ideo  genus  Melchisedech  taceri,  quia 
majores  ejus  indigni  erant,  qui  cum  viro 
tantae  virtutis  nominarentur.  Veram  ra- 
tionem  nos  docet  Apostolus ,  scilicet  id 
tacitum  ac  praetermissum  fuisse  mysterii 
causa,  de  quo  paulo  post.  Quamvis  et  ex 
consuetudineScripturae  sacrae  ratio  reddi 
potest,  ut  quae  non  soleat  eorum  scribere 
genealogias,  de  quibus  obiter  sc  velut  in 
transitu  loquitur;  ut  nec  eorum,  qui  ad 
genus  Abrahae  non  pertinerent,  velut  Job 
et  regum  alienigenarum. 

Sine  genealogia.  Graece  aYsvsaAoyT^- 


Toc.  Erasmus:  ignoti  generis;  quod  jam 
rejecimus.  AHirectius:  sine  genere,  quo- 
modo  dictum  est:  sine  patre,  sine  matre. 
Verum  optime  noster  interpres:  sine  ge~ 
nealogia.  Nam  Graecum  ita  fere  sonat, 
quasi  dicas :  non  genealogizatus,  id  est, 
cujus  genealogia  nusquam  in  Scripturis 
texitur,  cujus  genus  nusquam  recensetur. 
Deductum  est  vocabulum  a  verbo  Ysvsa- 
AoysTv,  id  est,  geaus  alicujus  recensere. 
Cujus  verbi  participio  mox  utitur  ipse 
Apostolup,  ubi  nos  habemus:  Cujus  au- 
tem  generatio  non  annumeratur  in  eis. 
Porro  Syrus  interpres  hanc  partem  cum 
praecedente  ita  connectit :  Cujus  nec  pa- 
ter,  nec  mater  scribuntur  in  generatio- 
nibus  seu  genealogiis.  Sed  in  Graeco 
manifeste  asyndeton  est,  eam  conjuuctio- 
nem  respuens. 

At  dicet  aliquis :  Quorsum  addidit : 
sine  genealogia,  cum  jam  dixisset :  sine 
patre,  sine  matre?  Quae  pars  genealo- 
giam  satis  videbatur  exclusisse.  Kespon- 
deri  potest,  ea  parte  removeri  genus,  a 
quo  Melchisedech  descendit,  id  est  ma- 
jures,  non  autem  genus,  cujus  ipse  prin- 
ceps  fuit,  id  est,  posteros  ac  nepotes.  Pro- 
inde  hujus  generis  gratia  additum  esse : 
sine  genealogia.  Nam  utroque  modo  ge- 
nus  accipi,  constat,  etiam  apud  Gra^cos, 
ut  et  generationem  apud  Hebraeos.  Unde 
est  illud  Gen.  5. :  Hic  est  liber  genera- 
tionis  Adam,  et  cap.  10.:  Hae  genera- 
tiones  filiorum  Noe,  et  cap.  11.:  Hae 
generationes  Thare;  cum  posteros  eo- 
rum  vellet  recensere.  Sic  quidem  Hiero- 
uymus  hanc  partem  intellexit,  quando 
eam  interpretatur :  sine  nuptiis,  lib.  1. 
contra  Jovinianum.  Per  nuptias  enim 
genus  in  posteros  propagatur.  Unde  et 
martyr  Ignatius  in  Epistola  ad  Phila- 
delphios  Melchisedech  recenset  inter  San- 
ctos,  qui  coelibem  vitam  duxerunt. 

Favet  etiam  hic  sensus  mysterio.  Nam 
sicut  parte  praecedente  significatur  ae- 
ternitas  Christi  sine  principio :  ita  hae 
parte  significatur  ejusdem  aeternitas  sine 
fine.  Quod  si  tamen  hoc  minus  placet 
propter  illud,  quod  infra  dicit:  Cujus 
autem  generatio  etc,  ubi  genus  prioris 

modi  videtur  intelligi:  licebit  hac  parte 
simul  utrumque  genus  complecti,  ut  sen- 
8US  sit:  Cujus  nec  pater,  nec  mater,  nec 
oranino  majores  aut  posteri  scripti  le- 
guutur. 

Neque  initium  dierum,  neque  finem 
vitae  habens.  Videlicet  in  Scripturis,  ut 
dictum  est.  Nam  Scriptura  de  Melchise- 
dech  loquens,  nec,  quando  natus  sit,  re- 
fert,  nec,  quando  mortuus.  Imo  nativitatis 
et  mortis  ejus  omnino  non  meminit.  Quod 
vero  Tertullianus  snb  finem  libri  de  prae- 
script.  hanc  partem  TiapacppaaTtxuig  ita 
reddit:  Cujus  neque  initium,  neque  finis 
comprehensus  sit  aut  comprehendi  pos- 
sit,  ad  rem  per  Melchisedech  adumbra- 
tam,  id  est  ad  Christum,  proprie  pertinet. 

Assimilatus  autem  Filio  Dei,  manet 
sacerdos  in  perpetuum,  Absolvitur  hic 
periodus  inchoata  ab  initio  capitis.  Mel- 
chisedech  assimilatum  Filio  Dei  nonnulli 
intelligunt,  quod,  praeter  omnia  jam  enu- 
merata,  etiam  vitaet  actionibus  suis  Chri- 
stnm  Dei  Filium  expresserit.  Atqui  veri- 
similius  est,  Apostolum  ad  superiora  re- 
spicere ;  quasi  dicat,  in  illis  omnibub  eum 
gessisse  figuram  et  similitudinem  Filii 
Dei.  Refelluntur  hac  parte,  qui  Melchi- 
sedech  dixerunt  esse  Filium  Dei.  Nam 
quomodo,  si  esset  Dei  Filius,  assi- 
milatus  diceretur  Filio  Dei.  Quod  se- 
quitur:  Manet  sacerdos  in  perpetuum, 
similem  cum  superioribus  sensum  habet. 
Sicut  enim  patris,  ac  matris,  ac  generis 
expers  dicitur  Melchisedech,  et  nec  ini- 
tium  vitae,  nec  finem  habere,  quia  nihil 
horum  scriptum  est:  ita  manere  dicitur 
sacerdos  in  perpetuum  sive  in  aeternum 
(haec  enim  Apostolo  sunt  eadem),  quia 
de  fine  sacerdotii  ejus  nihil  scriptum  in- 
venitur. 

Hic  jam  quaerendum,  quo  pacto,  quae 
de  Melchisedech  dicta  sunt  ab  eo  loco : 
sine  patre  etc,  applicanda  sint  ad  Chri- 
stum  Dei  Fihum.  Nam  quomodo  Christus 
sine  patre,  sine  matre, .  qui  et  Patrem  ha- 
bet  ab  aeterno  secundum  naturam  divi- 
nam,  et  Matrem  accepit  in  tempore  se- 
cundum  naturam  humanam?  Quomodo, 
inquam,  sine  patre,  quem  ipsum  hic  no- 


minat  Filium  Dei?  Item  quomodo  sine 
genealogia  cum  longa  serie  cam  descri- 
bant  Matthaeus  et  Lucas;  nec  secundum 
naturam  superiorem  genealogia  careat, 
qui  patrem  habet?  Multi  respondent, 
Christum  esse  sine  patre,  sine  matre, 
quod  patre  care?t  secundum  naturam  hu- 
manam,  matre  secundum  divinam.  Item 
sine  genealogia,  quod  nec  divina  ejus 
generatio  mente  comprehendi  possit,  nec 
humana  per  naturam  cognosci. 

At  vero  Apostolum  haec  spectasse, 
non  est  verisimile.  Neque  enim  significat, 
Melchisedech  fuisse  typum  Christi  pecu- 
liariter  in  eo,  quod  est  sine  patre,  sine 
matre,  sine  genealogia;  sed  in  eo,  quod 
nec  initium  dierum  habet,  nec  finem  vi- 
tae ;  per  hoc  enim  aeternitas  manifeste 
significatur.  Ut  autem  Scriptura  Melchi- 
sedech  introduceret ,  nec  initium ,  nec 
finera  vitae  habentem,  oportuit  patrem 
ejus,  et  matrem,  et  genus  taceri.  Nam  si 
horum  quidquam  proditum  fuisset,  jam 
hoc  ipso  diceretur,  eum  non  esse  principii 
et  finis  expertem.  Sentit  igitur  Apostolus, 
per  haec  orania  silentio  suppressa,  quate- 
nus  serviunt  aeternitati  significandae, 
Melchisedech  praetulisse  in  se  figuram 
Christi  aeterni.  Notandum  obiter  advcr- 
sus  Arianos  Apostolicum  dogma,  Filium 
Dei  non  habere  principium,  ex  quo  coe- 
perit  esse;  licet  principium,  et,  ut  Graeci 
loquuntur  hoc  loco ,  causam  habeat,  a 
qua  sit  genitus,  ipsum  ,scilicet  Patrem. 

4.  Intuemini  autem,  quantus  sit  hic. 
Attentionem  excitat,  quumdicit:  Intue^ 
mini.  Quamvis  enim  Graecum  verbum, 
aeque  ut  Latinum,  ambigui  sit  modi,  con- 
textus  tamen  sermonis  imperativum  ma- 
gis  postulat.  Unde  Erasmus  vertit :  con~ 
siderate.  Observant  eliam  Sasboldus  et 
Galenus,  Graecum  ^swpelv  scholasticum 
esse  verbum,  Theologis  accommodatum, 
qui  Scripturas  allegorice  tractant.  Quo- 
raodo  Dionysius  et  Chrysostomus  eo  vo- 
cabulo  utuntur.  Nara  et  in  universum 
scientiae,  quae  in  nuda  veritatis  contem- 
platione  versantur,  theoreticae  dicuntur, 
id  est  contemplativae.  Quasi  ergo  dicit 
Apostolus :  Hic  mecum  exercete  theoriam 

vestram  allegoricam,  et  considerate,  qnan- 
tus  sit  MelchisedecL,  videlicet  in  typo  ct 
significatione ;  ut  qui  ipsi  etiam  Abrahamo 
videatnr  praelatus.  Hoc  enim  est,  quod 
sequitur : 

Cui  et  decimas  dedit  de  praecipuis 
Abraham  Patriarcha.  Krasmus  et  Ilen- 
tenius  vertunt:  de  spoliis ,  Theophylacti 
interpres:  de  primitiis ;  quomodo  etiam 
legit  Augustinus  lib.  10.  de  Gen.  ad  li- 
teram  cap.  19.  Graeca  vox  dxpo^ivia  sig- 
nificat  praecipua,  quae  sive  ex  frugibus, 
sive  ex  spoliie  Deo  solent  offerri ;  tam- 
etsi  nonnulli  putant,  ad  ea  proprie  per- 
tinere,  quae  propter  liberationem  e  peri- 
culo  quopiam  ofieruntur.  Cum  autem  in 
Genesi  legatur  Abraham  dedisse  decimas 
ex  omnibiis,  quod  et  hic  paulo  acte  dixit 
Apostolus,  nunc  dicit:  ex  praecipuis,  ex- 
plicandi  simul  et  ampliticandi  causa.  Non 
enim  sensus  est,  Abraham  selegisse  prae- 
cipua,  quae  habebat  in  spoliis,  et  ex  iis 
praecipuis  decimam  partem  dedisse  Mel- 
chisedech  (nam  hoc  pacto  non  omnium 
spoliorum  decimas  dedisset),  sed  pro  de- 
cim*s  elegisse  ex  spoliis  praecipua  et 
praestantissima,  quae  daret.  Id  enim  et 
postea  in  lege  praeceptum  fuit,  pro  deci- 
mis  meliora  seligenda  esse,  Num.  18. 

Nam  etsi  legi  satisfaceret,  qui  daret 
decimam  secundum  justam  aestimationem, 
tamen  pietatis  erat,  ac  proroptae  vohin- 
tatis,  meliora  dare;  praesertim  quia  ca- 
vendum  omnino  erat,  ne  deteriora  daren- 
tur.  Hoc  enim  injustitiae  ac  defraudatio- 
nis  crimen  fuisset.  Medium  autem,  quod 
neque  excederet,  neque  deficeret,  exacte 
invenire  difficile  erat.  Abraham  vcro,  qui 
ante  legem  fuit,  qua  animi  liberalitate 
decimas  dedit,  lege  non  astrictns,  eadem 
pro  decimis  obtulit  ac  dedit  praestantiora. 
Sensum  hunc  indicavit  Syrus  interpres, 
quando  vertit:  decimas  et  primitias,  ex- 
egetice  conjunctionem  accipiens ,  quasi 
dicat:  Decimas ,  quae  essent  prima  seu 
praecipua. 

Porro  epitheton  patriarcha  manifestam 
emphasim  habet  in  Graeco,  tum  propter 
articulum  appositum,  tum  quia  a  nomine 
separatum,  et  post  sententiam  quasi  com- 


pletam  studiose  adjunctum.  Sic  enim  di- 
citur :  Cui  et  decimas  Ahraham  dedit  ex 
praecipuis,  ille  patriarcha.  Nomen  pa- 
triarchae,  si  etymon  spectes,  sonat  aut 
patrem  principew. ,  hoc  est,  eum,  qui 
non  quomodocumque  pater  est,  sed  prin- 
ceps  alicujus  familiae  seu  cognationis  ex 
se  genitae;  aut  patrum  principem,  id 
est,  eum,  ex  quo  patres  orti  sunt.  Quae 
duae  interpretationes  etsi  parum  differant, 
posterior  tamen  magis  videtur  consenta- 
nea  Scripturis.  Nam  1  Par.  8.,  ubi  noster 
textus  habet:  Hi  patriarchae  et  cogna- 
tionum  principes,  qui  hahitaverunt  in 
Jerusalem,  in  Hebraeo  legitur :  Hi  ca- 
pita  patrum,  generationihus  suis  capita. 
Sed  et  in  praecedentibus  ejusdem  loci 
haec  appellatio  saepe  repetitur,  qua  vi- 
delicet  capita  patrum  dicnntur,  qui  fa- 
railiarum  sunt  principes.  Unde  et  hoc 
loco  pro  patriarcha  Syrus  interpres  po- 
suit :  caput  patrum. 

Cum  igitur  Isaac  et  Jacob,  et  hujus 
duodecim  filii  vocantur  patriarchae,  ut 
Act.  7.,  item  David  Act.  2.,  eadem  istius 
vocabuli  significatio  retinenda  est.  Om- 
nes  enim  hi  propagatione  gcneris  multo- 
rum  patrum  principes  et  capita  facti  sunt. 
Sed  Abrahae  prae  aliis  illnd  nomen  ad- 
scribitur,  quoniam  inter  patres,  quorum 
nomine  Judaei  gloriantur,  Abraham  su- 
premus  est,  idemque  praecipuus.  Itaque 
sensus  Apostoli  est:  Perpendite,  quantus 
sit  ille,  cui,  tamquam  Dei  Sacerdoti,  ma- 
gnus  ille  patriarches  Abraham  dccimas 
liberaliter  obtulit,  ipsaque  decimarum 
oblatione  minorem  se  illo  professus  est; 
atque  hinc  colligite,  etiam  sacerdotss  ve- 
stros  Leviticos,  ex  Abraham  progenitos, 
eodem  Melchisedech  inferiorcL  esse;  et 
proinde  sacerdotinm  Christi,  cujus  typum 
gessit  Melchisedech,  sacerdotio  Levitico 
h)nge  praecellsre.  Huc  enim  tendit  Apo- 
stoli  disputatio,  quemadmodum  sequentia 
docent. 

5.  Et  quidem  de  filiis  Levi  sacerdo- 
tium  accipientes.  Hoc  est :  Et  ii  quidem, 
qui  ex  filiis  Levi  sacerdotio  funguntur. 
Ita  loqv.itar,  quia  non  omnes  Levitae  sa- 
cerdotes  eraut,  sed  ex  iis  soli  filii  Aaron. 

Qnare  praeter  Apostoli  mentem  est,  qnod 
Erasmus,  liac  iii  parte  etiam  a  Calvino 
reprehensus,  plano  textu  relicto,  coacta 
quadam  paraphrasi  vertit:  Qui ,  quod 
sint  de  numero  filiorum  Levi,  sacer- 
dotii  functionem  sumunt;  quasi  causa 
significetur.  Quod  non  voluit  Apostolus. 

Mandatum  habent  decimas  sumere  a 
populo  secundum  legem.  Decimas  su~ 
mere,  unum  in  Graeco  verbum  est  cltzq- 
dexaxouv,  id  est  decimare.  Quod  et  sim- 
pliciter  SsxaTOUv  dicitur,  ut  hic  infra  se- 
mel  et  iterum.  Quare  ad  verbum  e  Graeco 
vertendam  esset:  decimare  populum. 
Sed  interpretes  sensum  optime  reddide- 
runt.  Legitur  idem  vocabulum  Matth.  23. 
et  Luc.  11.:  Vae  vohis,  qui  decimatis 
mentam  etc.  Verum  ibi  non  significat: 
accipere  decimas ,  scd  dare;  sicut  et 
Luc.  18.:  Decirnas  do  omnium,  quae 
possideOj  et  apud  LXX.  Deut.  14.:  De- 
cimam  decimabis  de  omnibus  fructibus 
etc.  Licebit  consulere  Jansenium  in  cap. 
84.  Conc.  evangel.,  de  voce  tam  Graeca, 
quam  Hebraica,  quae  nuuc  active,  nunc 
passive  snmitur.  Lex,  cujus  meminit  Apo- 
stolus,  habetur  Num.  18. :  Filiis  Levi, 
ait  Dominus,  dedi  omnes  decimas  Israelis 
in  possessionem  pro  ministerio,  quo  ser- 
viunt  mihi  in  tabernaculo  foederis.  Et 
infra:  Legitimum  sempiternum  erit  in 
generationibus  vestris. 

Ubi  primum  quaeritur,  quomodo  dicat 
Apostolus,  sacerdotes  habere  mandatum 
accipiendi  decimas  a  populo,  cum  lex  non 
praecipiat  accipere,  sed  dare.  Respondent 
B.  Thomas  et  Sasboldus,  mandatum  in- 
telligi  populo  datum,  sed  pro  sacerdotibus 
constitutum ;  ut  sensus  sit :  Mandatum 
habent,  quo  populo  praecipitur  decimas 
ipsis  dare ;  ex  quo  consequens  fit,  eos 
habere  potestatem  accipiendi  decimas  a 
populo.  Verum  simplicius  est,  si  dicaraus, 
mandatum  sumi  generaliter  pro  constitu- 
tione  legis,  sive  praecipientis,  sive  cou- 
cedentis  ac  potestatem  facientis,  sive  tan- 
tnm  permittentis.  Sic  Act.  15.  dicunt 
Apostoli:  Quidam  ex  nobis  exeuntes 
turbaverunt  vos,  quibus  non  mandavi- 
muSy  id  est,  quibus  a  nobis  nou  est  facta 


potestas.  Et  Marc.  10.  Pharisaelts  dicen- 
tibus :  Moses  permisit  libellum  repudii 
scribere  et  dimiltere,  respondens  Jesus, 
ait:  Ad  duritiam  cordis  vestri  scripsit 
vobis  praeceptum  istud,  id  est,  constitu- 
tionem  permissivam.  Ergo  sensns  Apo- 
stoli  est,  Sacerdoteshabere  decretum  legis, 
quo  detur  eis  potestas  accipiendi  a  populo 
decimas.  Unde  ex  hoc  loco  non  habetur, 
sacerdotes  praecepto  teneri  ad  accipien- 
dum, .  sive  exigendum  decimas ,  aut  alia 
jura  sibi  a  populo  debita.  Quamquam  non 
negamus,  revera  teneri,  quatenus  interest 
Ecclesiae  et  successorum.  Alioqui  tempore 
et  loco  dissimulandum  esse  jus  hujusmodi, 
seu  vitandi  scandali,  seu  promovendi 
Evangelii  causa,  praeclare  suo  exemplo 
nos  docuit  Paulus  1  Cor.  9. 

Alia  quaestio  est,  cur  mandatum  deci- 
marum  peculiaritpr  assignet  sacerdotibus, 
cum  non  soli  sacerdotes,  sed  in  univer- 
sum  Levitae,  secundum  legem  Num.  18. 
supra  citatam,  decimas  acciperent.  Hujus 
duplicem  adfert  rationem  B.  Thomas, 
utrarcque  in  verbis  ipsius  legis  satis  evi- 
denter  fundatam.  Una  ratio  est,  quia  Le- 
vitae  non  accipiebant  deciraas,  nisi  in 
quantum  erant  sacerdotura  ministri,  atcjue 
ita  non  propter  ipsos,  sed  propter  sacer- 
dotes  dabantur  eis  decimae.  Altera  ratio, 
quia  Levitae  decimas  accipiebant  deci- 
mandas,  ut  qui  decimam  decimac  solvere 
debebant  sacerdotibus.  Itaque  soli  sacer- 
dotes  sic  accipiebant,  ut  non  solverent. 
Nam  quod  lex  statnit,  ut  Levitae  deci- 
mara  partem  decimae  dent  Aaroni  sacor- 
doti,  non  ad  solum  pontificem  putandum 
est  pertinere,  quod  sentit  Liranus,  sed  in 
Aarone  posteritas  ejns,  quae  tota  sacer- 
dotalis  erat,  intelligenda  venit;  quemad- 
modnm  post  S.  Thomara  Cajetanus  in- 
tellexit  in  comraentario  Num. ,  et  anto 
utrumque  B  Hieronymus,  exponens  illud 
Ezech.  45. :  lit  hae  sunt  primitiae,  quas 
toUetis.  Imo  et  Josephus  lib.  4.  antiq. 
Jud.  cap.  4.  Qui  sane,  cum  sacerdos  Le- 
viticus  fuerit,  usum  hujus  legis  ignoraro 
non  potuit.  Sed  quoniam  Apostolus  lo- 
quitur  de  decimis,  quas  sacerdotes  acci- 
piebant  non  a  Levitis,  sed  a  populo,  pro- 

pterea  magis  placet  ratio  priori  loco 
allata. 

Id  estj  a  fratrihm  suis.  Exponi-t,  quem 
dixerit  populum,  quasi  dicat :  Non  a  po- 
pulo  diversae  gentis  aut  generis,  sed  a 
fratribus  suis,  id  est,  hominibus  ex  eo- 
dem  Patriarcha  progenitis.  Hos  enim 
Scriptura  passim  fratres  appellat.  Cur 
adjecerit  hanc  partem,  mox  apparebit. 

Quamquam  et  ipsi  exierint  de  lum- 
bis  Ahrahae.  Et  ipsi,  non  est  in  Graeco. 
Verbum  exierint  in  Latino  dubium,  quo 
releratur,  ad  sacerdotes,  an  ad  fratres. 
Sed  Graeca  manifest^  referunt  ad  fra- 
ires.  Sic  enim  habent:  id  est,  fra- 
tres  suos  (scilicet  decimant),  licet  egres- 
808  e  lumhis  Ahraham.  Hebraea  phrasi 
de  lumbis  alicajus  egredi  dicuntur 
qui  ex  eo  secundum  carnem  nascun- 
tur,  ut  Genes.  35.:  Reges  de  lumhis 
tuis  egredientur ,  et  2  Par.  6.:  Filius 
tuus,  qui  egredietur  de  lumhis  tuis. 
Locutio  similis  illi,  qua  dicuntur  Gen.  46. 
egressae  de  femore  Jacob  sexaginta  sex 
animae.  Quarnm  quidem  locutionum  ratio 
potius  ab  honestate  petenda,  qua,  quod 
verecundum  est,  tegitur,  ut  facit  Hiero- 
nymus  in  epist.  22.,  quae  est  ad  Eustoch. 
cap.  5.,  quam  a  causis  physicis,  quas  hic 
nonnulli  proferunt.  Nam  et  Syius  inter- 
pres  hoc  loco,  et  iterum  paulo  post,  non 
lumhos,  sed  femur  transtulit.  Porro  dif- 
ficultatem  hic  facit  adversativa  conjunctio 
quamquam.  Non  enim  apparet,  quem 
usum  habeat.  Graeci  putant,  urgeri  sacer- 
dotii  dignitatem,  quod,  qui  eo  funguntur, 
altiores  sunt  propriis  fratribus,  eundem 
secum  progenitorem  habentibus.  Alii 
Graecam  particulam  xaiTicp  non  adver- 
sative  accipiunt,  sed  aetiologice;  quasi 
dicat  Apostolus :  a  fratrihus  suis,  utpote 
egressis,  perinde  ut  ipsi,  e  lurabis  Abra- 
hae.  Qui  sensus  clarus  est,  et  ab  Erasmo 
redditus  in  paraphrasi;  prior  tamen  vi- 
detur  melior. 

6.  Cujus  autem  generatio  non  annu- 
meratur  in  eis ,  decimas  sumpsit  ah 
Abraham.  Graeca  sic  sonant:  Qui  au- 
tem  non  est  genealogizatus  ex  eis  etc. 
Sjrus  ita  vertit :  Qui  non  est  scriptus  in 


genealogiis  ipsurum.  Graeci  verbi  signi- 
ficationem  jam  ante  exposuimus,  tractan- 
tes  illud :  sine  genealogia.  Quod  autem 
in  Graeco  est:  ex  eis,  Sasboldus  exponit: 
inter  eos,  \\i  conveniat  cum  vulgata  ver- 
sione.  Potest  etiam  sic  intelligi:  ex  eis, 
id  est,  ex  eorum  majoribus,  ut  sit  sensus : 
Ille  vero ,  qui  nusquam  in  genealogiis 
illius  populi  recensetur  tamquam  ex  ipso- 
rum  patribns  ortus,  accepit  decimas  ab 
Abraham.  Hic  innuitur  Melchisedech  non 
prorsus  caruisse  genere.  Qui  enim  dicit, 
genus  ejus  non  recenseri  inler  illos  aut 
ex  illis,  tacite  significat,  eum  aliunde  ge- 
nus  habere. 

Nunc  argumentationem  Apostolicam 
explicemus.  Sacerdotes,  inquit,  Levitici 
decimas  accipiunt  a  fratribus,  id  est,  Abra- 
hae  posteris;  nec  ultra  se  jus  eorum  et 
dignitasextendit.  AtMelchisedech,  quam- 
vis  alienigena,  ab  Abraham,  Patriarcha 
ac  totius  generis  auctore,  decimas  acce- 
pit.  Item  illi  decimas  accipiunt  legis  be- 
neficio  ;  idque  non ,  nisi  probent  genus 
suum ;  atqui  nihil  tale  Abraham  a  Mel- 
chisedech  requisivit,  ut  ei  decimas  daret; 
sed  ultro  obtulit,  solam  in  eo  dignitatem 
reveritus.  Ex  quibus  omnibus  facile  est 
ratiocinando  colligere,  quanto  fuerit  ma- 
jor  Levitis  Melchisedech ,  majusque  sa- 
cerdotium  hujus  sacerdotioaliorum.  Quod 
si  Melchisedech  tjpus  fuit  et  figura  Chri- 
sti,  sicut  ostensum  est  supra :  quanto  jam 
oportet,  ipsum  Christum  ejusque  sacer- 
dotium  Levitis  et  Levitico  sacerdotio 
praecellere. 

Et  hunc,  qui  hahehat  repromissiones, 
benedixit.  Commode  subuectit  alterum 
argumentum ,  a  benedictione  sumptum, 
quo  doceat,  Melchiscdech  fuisse  Abra- 
hamo  majorem.  Sicut  enim  sacerdoti  com- 
petit  jus  accipiendi  decimas,  ita  et  offi- 
cium  beuedicendi.  Quasi  ergo  dicit:  Ad- 
huc  intuemini,  quantus  sit  hic,  qui  Abra- 
hae  benedixit,  viro  tanto,  qui  promissio- 
nes  haberet.  Est  enim  epitasis  in  illa 
notatione:  qui  habehat  repromissiones. 
Nam  significatur  eximia  quaedam  dignitas 
Abrahae,  quem  unum  ex  omnibus  elegis- 
set  Deus,  cui  magnificas  illas  faceret  pro- 

missiones,  quas  in  Genesi  legimus.  Jam 
enim  dictum  erat  ei  a  Domino  Gen.  12. : 
Faciam  te  in  gentem  magnam,  et  bene- 
dicam  tibij  et  magnificabo  nomen  tuum, 
erisque  benedictus ;  item  :  In  te  benedi- 
centur  unlversae  cognationes  terrae ; 
et  cap.  13.:  Omnem  terram,  quan^ 
conspicis,  tibi  dabo  et  semini  tuo  usque 
in  sempiternum  •  faciamque  semen  tuum 
sicut  pulverem  terrae  etc. 

7.  Sine  ulla  autem  contradictione, 
quod  minus  est,  a  meiiore  benedicitur. 
Contradictione ,  id  est  controversia.  Sic 
enim  eandem  vocem  Graecam  vertit  ca- 
pite  superiori.  Et  quod  habemus :  a  me- 
liore ,  alii  vertunt:  a  majore ,  vel:  ab 
eo ,  quod  majus  est.  Minus  euim  dicitur 
respectu  majoris.  Interpres  Theopbylacti 
traustulit:  a  potiori.  Graecus  compara- 
tivus  xpciTTOVOc;  ad  baec  omnia  facile 
patet.  IUud  obiter  admoneo ,  quamvis 
dictio  minus  etiam  in  Graeco  sit  neutri 
generis ,  obiiquum  tamen  meliore  etiam 
in  Graeco  posse  ad  utrumque  genus  ac- 
commodari ,  neutrum  scilicet  et  masculi- 
num.  Ac  forte  rectius  masculinum  intel- 
ligitur.  Nam  etsi  non  solum  personae, 
sed  et  res  benedicuntur,  beuedicere  ta- 
men  proprie  fcolius  personae  est.  Itaque 
malim:  a  meliore,  vel :  a  majore :  quam 
cum  Erasmo:  ab  eo ,  quod  majus  est. 
Porro  peispicua  est  Apostoli  argumenta- 
tio.  Minor  est,  qui  benedicitur,  major, 
qui  benedicit;  atqui  Melchisedecb  bene- 
dixit  Abrahae;  ergo  est  eo  major.  Ex 
qua  conckisione  quid  uherius  colligi  velit, 
jam  supra  diximus ,  et  ipse  paulo  pojt 
aperiet. 

Sed  dicet  aliquis :  Quomcdo  sine  con 
troversia  verum  est,  id,  quod  minns  est, 
a  majore  benedici ;  quum  et  homines  Deo 
benedicant,  et  minores  majoribns  saepe 
fausta  precentur,  quod  est  benedicere  ?  Re- 
spondeo,  praeter  eam  benedictionem,  qiia 
Deus  benedicere  dicitur  creaturis,  quando 
eis  benefacit,  duplex  esse  benedictionis 
genus  in  Scripturis.  Est  enim  benedictio 
laudis  et  gratiarum  actionis,  qua  homines 
Deum  benedicere  dicuntur.  Est  et  bene- 
dictio  bonae  iraprecationis ,  qua  scilicet 

homines  hominibus  ea,  quae  bona  sunt 
et  salutaria ,  precantur  a  Deo.  Sed  hoc 
secundum  genus  rarsum  duplex  est.  Alia 
namque  tMZ^ttris  est  benedictio,  ad  qnam 
sufficit  animus  favens  et  benevolus ;  alia 
solennis,  ad  quam  requiritur  vei  officium 
publicura ,  vel  auctoritas. 

Priori  modo  non  solum  majores  mino- 
ribus,  verum  etiam  aequales  aequalibus 
et  minores  majoribus  benedicunt.  Imo  et 
pueri  Hebraeoium  hoc  genere  benedictio- 
nis  erga  Christum.  usi  sunt,  quando  ei 
acclamaverunt :  Hosanna  •  et  Simeon  se- 
nex  erga  Mariaui  et  Joseph ,  quaudo  eis 
benedixit,  Luc.  2.,  et  secundum  quosdam 
eiiam  erga  puerum  Jesum.  Posteriori 
modo  priuium  quidem  sacerdotes,  tam- 
quam  ministri  et  vicarii  Dei,  benedicunt 
popuh),  sicut  eis  praeceptum  fuit  Num.  6., 
praescripta  etiam  verborumformula,  quam 
sequerentur.  Unde  et  ratam  eorum  bene- 
dictionem  se  habiturum,  Dominus  ibidem 
pollicetur,  dicens  :  Jnvocabuntque  nomen 
7neum  super  fllios  Israel ,  et  ego  benc' 
dicam  eis.  Item  Christus,  omnium  sacer- 
dotum  summus ,  hoc  modo  benedixit  par- 
vulis,  Marci  10.,  et  discipulis  suis,  Luc. 
24.  Deiude  perfinent  huc  benedictioRes, 
quibus  Isaac  et  Jacob  filiis  benedixisse 
lcguntur  Gen.  27.  et  48.;  necnon  ea  be- 
nedictio,  qua  Salomon  benedixisse  legitur 
omni  Ecclesiae  Israel,  id  est  populo  ad 
dedicationem  templi  congregato. 

Juxta  hunc  posteriorem  modum  extra 
controversiam  est,  id,  quod  mirms  est,  a 
majore  benedici;  licet  contingat,  eum, 
qui  vel  officio ,  vel  auctoritate  major  est, 
ut  benedicere  possit,  aliis  partibus  esse 
minorem ,  ut  sanctitate  vel  potentia  sae- 
culari.  Quod  autem  hoc  modo  Melchise- 
dech  benedixerit  Abrahae,  manifestum 
est  ex  historia ,  tum  qliia  describitur  sa- 
cerdos  Dei  altissimi,  tum  qnia  decimas  ei 
dedifc  Abraham. 

Qnod  vero  objicitur  a  nonnulHs ,  Ro- 
manum  Pontificem  consecrari  ab  Episco- 
po  Ostiensi ,  et  Archiepiscopum  ab  Epis- 
copis  suffraganeis,  et  corpus  Domini  a 
sacerdote;  ac  proinde,  quod  majus  est,  a 
minore  beuedici  etiam  bolenni  benedic- 

tione ,  quae  ex  officio  fiat :  bene  Jiluit  E. 
Thomas  in  comment.  Respondet  enira, 
proprie  nec  Eplscopum  consecrare  Papam, 
nec  suffraganeos  Archiepiscopum ,  sed 
Lunc  homiiiem,  ut  sit  Papa  vel  Archi- 
episcopus.  Similiter  nec  sacerdotem  be- 
uedicere  corpus  Christi,  sed  materiam, 
id  est  panem,  ut  ex  eo  fiat  corpus  Christi. 

Movetur  hic  et  alia  quaestio,  quomodo 
Melchisedech  benedixit  Abrahae,  et  ab 
eo  decimas  accepit  tamquam  Dei  sacer- 
dos ,  atque  hac  ratione  ostenditur  eo  ma- 
jor,  quum  et  ipse  Abraham  faerit  Dei 
sacerdos ,  idemque  minime  subjectus 
Melchisedech ,  sed  ex  diverso  geuerc  ac 
gente?  Sacerdotem  eoim  fuisse  coustat, 
non  quidem  ex  eo ,  quia  primogenitus 
fuit  (haec  enim  parum  certa  et  firma  no- 
bis  videtur  probatio) ,  sed  quia  Scriptura 
Gen.  15.  et  ex  ea  Canon  Missae  testan- 
tur,  eum  obtulisse  Deo  sacrificium.  Quod 
utique  proprium  munus  est  sacerdotis. 
Unde  et  S.  Thomas  3.  q.  31.  art.  2.  non 
dubitat  affirmare,  Abraham  fuisse  sacer- 
dotem. 

Respondet  Abulensis,  scribens  in  Gen., 
Abraham  non  fuisse  ex  officio  sacerdotem 
potius,  quam  alios;  sed  cum  lege  non 
prohiberetur,  licuisse  tunc  ei,  sicut  et 
aliis  promiscue,  sacrificia  offerre.  Sed 
haec  sententia  potestatem  sacrificandi  sub 
lege  naturae  nimium  laxat.  Sacerdos 
enim ,  etiam  ex  ipsa  naturae  lege ,  pro 
populo  constituitur ;  non  autem  quivis  ex 
populo.  Magis  verisimile  est,  hujusmodi 
potestatem  ad  principes  familiarum  aut 
civitatam  pertinuisse,  atque  eos  vel  per 
se  id  muneris  obivisse,  sicut  fecerunt 
Noe  et  Abraham ;  vel  certos  aliquos  de- 
signasse,  quorum  illud  esset  officium. 
Potius  ergo  dicendum  videtur,  Abraham, 
nt  Prophetam,  agnovisse  in  IMelchisedech 
panem  et  vinum  offerente  singularem 
quandam  figuram  Cbristi  sacerdotis,  qucm 
nec  in  se ,  nec  in  aliis  sacerdotibus  agno- 
sceret;  et  huc  causa  veneratum  fuisse 
eum  oblatione  decimarum  et  acceptione 
benedictionis  tamquam  se  majorem.  Nara 
et  inferior  sacerdos  a  superiore  benedi- 
ctionem  accipit,    ut  presbyter  ab   Epis- 


copo;  et  usus  fidelium  habet,  ut  bene- 
dictionem  petant  ab  Episcopo  vel  sacer- 
dote ,  tametsi  non  suo.  Non  enim  ad 
hunc  actum  jurisdictio  necessaria  est. 

Sic  igitur  et  decimas  obtulit  honoris 
causa,  non  debiti;  et  qnidem  ut  minor, 
non  tamen  ut  subjectus.  His  accedit, 
quod  Melchisedech  non  depingitur  nobis 
quaUscumque  sacerdos,  sed  pontifex,  sive 
(ut  in  Canone  Missae  recitatur)  summus 
sacerdos.  Neque  enim  Christus  vocaretur 
secundum  ordinem  Melchisedech  pontifex 
seu  princepB  sacerdotum,  Graece  apx^s- 
p^'o(^,  ut  habetur  in  fine  capitis  praece- 
dentis  et  alibi,  si  Melchisedech  pontifex 
non  fuisset.  Ex  quo  apparet,  eum  ita 
fuisse  sacerdotem ,  ut  etiam  aliis  quibus- 
dam  sacerdotibus  praeesset;  quod  non 
mirum,  siquidem  rex  erat;  item,  fuisse 
nominatum  ac  celebrem  sacerdotem ,  ad 
quem  sacrificii  causa  multi  aliunde  con- 
fluerent ;  ut  ob  haec  non  immerito  Abra- 
ham,  qui  sacerdos  erat,  non  pontifex,  nec 
nisi  suae  familiae  sacerdos,  illum  velut 
se  majorem  ac  digniorem  honorandum 
putaverit. 

8.  Et  hic  quidem  decimas  morientes 
homines  accipiunt.  Hac  parte  praestan- 
tiam  sacerdotis  Melchisedech  supra  Le- 
viticum  asserit  a  perpetuitate.  Jam  enim 
dixerat,  Melchisedech  neque  initium  die- 
rum,  neque  finem  vitae  habentem,  manere 
sacerdotem  iu  perpetuum.  Ex  eo  nunc 
collationem  instituit  cum  Levitico  sacer- 
dotio.  Et  hic  quidem ,  inquit,  hoc  est  in 
lege  constituta  Num.  18. ,  qui  decimas 
accipiunt,  homines  mortales  sunt,  quorum 
morte  jus  ad  alios  transit. 

Ibi  autem  contedatur ,  quia  vivit. 
Multi  Latiuorura  supplent:  contestatur 
Scriptura :  tale  quid  enim  videtur  desi- 
derari.  Sed  sciecdum,  in  Graeco  esse 
participium  |ULapTapo'j,u£VOC,  pro  quo  veri- 
simile  est,  interpretem  vertisse:  conte- 
status,  vel:  qui  contestatur ,  sensu  pas- 
sivo.  Sic  enim  et  alibi  verbis  et  partici- 
piis  deponentibus  utitur  interdum,  ut 
supra  in  hoc  capite:  qui  interpretatur. 
Sic  etiam  accipienda  lectio,  quae  est  apud 
Augustinum  lib.  10.  de  Genes.  ad  lit.  cap. 

19.:   Ibi  autem  qui  testificatur ,  se  vi~ 
vere  j  id  est  qui  testimonium  habet  suae 
vitae.     Porro   clarius  id  ipsum  verterunt 
Erasmus  et  Hentenius :  is ,  de  quo  testa- 
tum  est ,    quod  vivat.    Syrus  autem,  ad- 
dito    nomine,    sic   reddidit:   Is ,    de   quo 
testata  est  Scriptura,  quodvivat.  Sentus 
igitur   est :   Ibi  vero ,    id  est  in  historia 
Genesis,  decimas  accepit  is,  cui  testimo- 
niura  perhibetur  in  Scriptura,  quod  vivat ; 
quatenus  scilicet  introducitur  vivens,  nulla 
de  morte  ejus  aut   successore   faota  us- 
quam  mentione.    Nam  Aaronis,  Eleazari 
et  aliorum  sacerdotum  Leviticorum  mor- 
tem  et  successores  in  Scriptura  legimas; 
at  de   Melchisedech    nihil   ejusmodi ;    ut 
ipso  sileutio  perpetuitas  sacerdotii  Christi, 
cujus  ille  typum  gerebat,   ostenderetur ; 
quemadmodum  expositura  est  illud  supe- 
rius  :    sine 'patre ,    sine  matre,    et  quae 
sequuntur.     Sunt,   qui  existiment,    Apo- 
stolum  respicere  ad   versum  Psalmi:    Tu 
es  sacerdos  in  aeternum  secundum  or- 
dinem    Melchisedech.     Verum    illic    non 
Melchisedech ,   sed  antitypon  ejus  Chri- 
stus  praenuutiatur  sacerdos  in  aeternum. 
9.  Et,  ut  ita  dictum  sit,  per  Abraham, 
et  Levi ,   qui  decimas  accepit ,   decima- 
tus  est.    Pro  accepit ,  in  multis  tam  im- 
pressis,  quam  manuscriptis  codicibus,  et 
quorundara  Latinorum  commentariis  legi- 
tur:    accipit ,   praesenti   tempore.    Quae 
lectio    consonat    Graeco    textui.      Juxta 
quem  etiam  Augustinus  loco  supra  citato 
legit  ad  hunc  modum:  Propter  Abraham 
et  Levi  accipiens  decimam ,    decimatus 
est.  Ubi,  quod  habet:  propter  Abraham, 
Graeca  quidem  etiam  admittunt;  sed  ut 
potius  vertatur:  yer  Abraham ,  sicut  ha- 
bent  omiies  aliae  interpretationes,  sensus 
Apostoli  plane  requirit.     Est  autem  haec 
extensio  superiovis   argumenti ,   quo  con- 
clusura  erat,  Melchisedech  esse  Abrahamo 
majorem,  propteiea  quod  et  decimas  ab 
eo  accepisset,    et   benedictionem   impev- 
tiisset. 

Poterat  enim  quaeri:  Quid  hoc  ad 
Levitas  aut  Leviticum  sacerdotium  tanto 
post  institutum;  maxime  cum  Levitici  sa- 
cerdotes  non  solvant  decimas ,   sed  acci- 


piant?  Td  quomodo  ad  Levitas  pertineat, 
nunc  docet:  Quoniam ,  inquit,  per  Abra- 
ham  etiam  Levi,  qui  decimas  accipit, 
decimatus  est.  Hoc  est :  Tn  Abrahamo 
decimas  dante  sacerdoti  Melchisedech 
etiam  Levitica  tribus ,  quae  secundum 
legem  accipit  a  fratribus ,  decimas  dedit, 
et  conscquenter  (quod  Apostolns  intelli- 
gendum  reliquit)  etiam  benedictionem  ac- 
cepit.  Nam  et  ipsa  decimarum  pensiono 
prcfitentur  homines ,  se  vicissim  expetere 
et  exsj>ectare  bencdictionem  a  sacerdote 
ut  Dei  raitiistro.  Quoniam  autem  obscure 
miuusque  pvoprie  dicitur,  eum,  qui  non 
est,  decimari  per  alium,  ideo  praemollit 
serraonem,  inquiens:  Vt  ita  dictum  sit, 
sive:  Ut  ita  dicam ;  quasi  dicat:  Quo- 
dam  modo  loquendi.  Deinde,  quo  sensu 
dictum  sit,  explicat  verbis  subjunctis: 

10.  Adhuc  enim  in  lumbis  patris 
erat ,  quando  obviavit  ei  Melchisedech. 
Dixi ,  inquit,  Levi  decimatum  fuisse  per 
Abraham ,  quia,  quando  Melchisedech 
obviam  ivit  Abiahae,  et  decimas  ab  co 
accepit,  Levi  cum  tota  sua  posteritate 
adhuc  erat  in  lumbis  patris,  id  est  proavi 
sui  Abrahae;  ut  pvopterea  cum  eo  et  per 
eum  decimatus  jure  censeri  debeat.  Nam 
sicut  mysterii  causa  factum  est,  ut  Abra- 
ham  decimas  daret  Melchisedech :  ita 
quoque,  ejusdem  mysterii  ratione,  non 
tantum  pro  se  ipso  dedit,  ac  dare  se  for- 
tassis  intellexit,  sed  et  pro  tota  sua  pro- 
sapia,  quae  in  lumbis  ipsius  esset,  in 
qua  erant  et  Levitae;  praesertim  cum 
tota  dignitas  illius  generis,  ut  ait  S. 
Thomas,  ex  Abraham  esset.  Quo  proinde 
decimato ,  tota  generis  massa  decimata 
intelligituv.  Jam  si  Levitae  decimati  sunt 
a  Melchiscdech,  sunt  igitur  eo  minores, 
et  per  consequens  eorum  sacerdotium  in- 
ferius  sacerdotio  Melchisedech,  ac  multo 
magis  sacerdotio  Christi  per  sacerdotium 
Melchisedech  praefigurato. 

Sed  dices ,  hac  ratione  Christum  quo- 
que  Melchisedech  minovem  ostendi.  Nam 
sicut  tvibus  Levi  decimata  est  in  Abra- 
ham ,  sic  et  tribus  Juda ,  ex  qua  ortus  est 
Christus,  ut  infra  dicitur.  Etenim  non 
minus  Juda,   quam  Levi,   in  lumbis  erat 

Abrahae,  quando  obviavit  ei  Melcliise- 
dech.  Hunc  nodum  ita  nounulli  soivuut, 
ut  dicant,  ab  bac  lege  decimationis  illum 
exceptum  intellioi  debere,  cujus  figura 
fuit  ipse  decimarum  acceptor,  id  est 
Cbrislum. 

AUter,  ac  nostro  jiidicio  doctius,  solvit 
Augustinus  lib.  10.  de  Genes.  ad  iH.  cap. 
29.  Kespondet  enim,  nou  ita  Cbristum 
in  lumbis  Abrabae  fuisse ,  Hicut  Levi  et 
caeteros  Abrabae  posteros.  Nam ,  iuquit, 
secundum  rationem  seminalem  ibi  fuit 
Levij  qua  ratione  per  concuhitum  ven-- 
turus  erat  in  matrem;  secundum.  quam 
rationem  non  ibi  erat  Christi  caro.  Et 
postpauca:  Levi  in  lumbis  fuit  Abra^ 
hae  secundum  concupisctntiani  carna- 
lem ;  Christus  autem  secundum  substan- 
tiam  corporalem.  Cum  enim  sit  iji 
semine  et  visibilis  corpuJentia ,  et  invi- 
sibilis  ratio ,  utrumque  cucurrit  ex 
Abraham ,  vel  etiam  ex  ipso  Adam, 
usque  ad  corpus  Mariae,  quia  et  ipsum 
eo  modo  conceptum  et  exortum  est. 
Christus  autem  visibilem  carnis  sub- 
stantiam  de  carne  Virginis  sumpsit; 
ratio  vero  conceptionis  ejus  non  a  se- 
mine  virili,  sed  longe  aliter  ac  desuper 
venit.  Haec  et  plura  eo  loco  Augustinus. 

Verura  instabis  adbuc,  et  quaeres,  cur 
Cbristus  ob  id  saltem  non  possit  dici  de- 
cimatus  in  Abrabam ,  quia  in  lumbis  ejus 
fnit  secundum  corporalem  substantiam ; 
quandoquidem  bac  ratione  vere  et  pro- 
prie  vocetur  filius  Abrabae  Matth.  1. ,  et 
semen  ejus  Gen.  22.  et  Gal.  3. ,  sicut  et 
filius  David  apud  Evangelistas,  et  fructus 
ventris  ejus  Psalm.  131.?  Ad  hoc  respon- 
det  quidam ,  Christum  idcirco  non  esse 
decimatum  in  Abrabam ,  sicut  caeteros 
ejus  filios,  quia  non  sic  omnirio  filius 
Abrahae  fuit ,  ut  caeteri ;  utpote  qui  non 
solum  nati  fnerint  ex  iis ,  quos  Abraham 
per  concubitum  procreavit,  verum  etiam 
a  proximis  parentibus  ipsi  siraili  modo 
geniti ;  quod  a  Christo  alienum  est.  Is 
enim  etsi  natus  sit  ex  raatre  per  concubi- 
tum  procreata,  non  tamen  ipse  ex  ea  sic 
genitus  est.  Summa  responsionis  est ,  de- 
cimarum  servitutem  sequi  naturalem  mo- 


dum  nascendi,  non  supernaturalem;  quia, 
qui  hoc  modo  na.=;citur,  sicut  naturali 
lege  nascendi  superior  est,  ita  et  lege 
decimarum.   Ita  quidam  non  male. 

8ed  pleniorem  ac  profundiorem  hujus 
objectionis  solutionem,  utpote  sumptam 
ex  mystica  ratione  decimationis ,  indicat 
Augustinus  eodem  loco ,  verbis  sequenti- 
bus ,  ubi  ait:  Non  autem  et  ille  ibi  deci- 
matus  est,  cujus  caro  inde  non  fervo- 
rem  vulneris ,  sed  mattriam  medicami' 
nis  traxit.  Nam  cum  ipsa  derimatio  ad 
praeflgurandam  medicinam  pertineai, 
illud  in  Abrahae  carjie  decimabatur, 
quod  curabatur ;  ncn  illud,  unde  cura- 
batur,  et  quae  sequuntur.  Ex  quibus  in- 
tclligitur,  sobos  illos  Abrahae  posteros  in 
eo  decimatos  luisse,  et  benedictionem 
aceepisse,  qui  secundum  carnalem  con- 
cupiscentiam  ex  eo  geniti,  ideoque  pec- 
cato  ac  maledicto  obnoxii ,  decimatione 
egr.ernnt  contra  cnlpam  ,  et  benedictione 
contra  maledictionera.  Ideo  namque  de- 
cimae  sacerdoti  offeruntur ,  ut  ille  pro 
peccatis  offerentium  deprecetur.  Cum 
igitur  Cbristus  solam  carnis  substan- 
tiam  ex  Abraham  traxerit,  non  etiam 
vitium  carnis  inde  contraxerit,  utique 
nec  decimatus  in  Abraham  dicendus  est, 
nec  benedictione  donatus ,  nihilo  magis, 
quam  dicsndus  sit  in  Adam  praevarica- 
tus,  in  cujus  itidem  lumbis  secundum 
corporalem  substantiam ,  non  secundum 
carnalem  concnpiscentiam  fuit.  Hanc 
Augustini  responsionem  probant  et  ex- 
plicant  Hugo  Victorinus  lib.  2.  de  sacra- 
mentis,  cap.  5.,  et  Petrus  Lombardus 
lib.  5.  sent.  dist.  3. ,  et  communiter  se- 
quuntur  scholastici  doctores. 

Sed  priusquam  progrediamur  in  com- 
mentario,  removenda  est  quaedam  haere- 
ticorum  objectio,  quam  ex  Apostolo  de 
Melclusedecb  disserente  movent  Catholi- 
cis  adversus  sacrificium  Missae,  quod  in 
Ecclesia  jugiter  celebratur.  Cum  enim 
Catholica  sit  doctrina,  sacrificium  hocesse 
institutum  a  Christo  in  ultima  coena,  quan- 
do  sub  speciebus  panis  et  vini  corpus  suum 
et  sanguinera  Deo  Patri  obtulit,  tamquam 
sacerdos  secundum  ordinem  Melchisedech, 

de  quo  legitur  Gen.  14.,  quod  protulit  pa- 
nem  et  vinum,  nimirum  sacrificii  causa, 
propterea  quod  esset  sacerdos  Dei  altis- 
simi,  gerens  iu  se  typum  Christi ;  totum 
hoc  evertere  nituntur  hujusmodi  argumen- 
to:  Nimirum,  quod  si  in  illa  oblatione 
Melchisedech  mysterium  aliquod  erat  per- 
tinens  ad  Christi  sacerdotium,  nequaquam 
id  hoc  loco  praetermisisset  Apostoius,  qui 
alia,  iu  quibns  etiam  minus  erat  moraenti, 
iuquit  Calvinus,  accurate  adeo,  ac  pro- 
pemodum  scrupuloFe  excutit. 

Ut  hoc  argumentum  refellatur,  quod 
est  ab  auctoritate  negativum,  tantum 
opus  est,  ut  rationem  reddamus,  cur  Apo- 
stolus  oblationis  illius  mentionem  omi- 
serit  hoc  loco.  Ubi  primum  respondoo, 
nos  jam  dudum  ex  Apostolo  didicisse, 
non  solum  in  verbis  Scripturae,  sed  inter- 
dum  etiam  in  silentio  mjsterium  subesse. 
Sicut  ergo  silentium  Mosi  de  nativitate, 
morle,  parentibus  ac  genere  Melchisedech 
non  caret  mysterio:  ita  diciraus,  silen- 
tium  Pauli  de  pane  et  vino ,  a  Melchise- 
dech  oblato ,  non  carere  juotissima  ra- 
tione.  Quare  qui  ex  hoc  Pauli  silentio 
statuunt  errorem  suum,  quo  negant  sacri- 
ficium  Missae,  non  dissimiles  sunt  anti- 
quis  haereticis ,  qui  ex  memorato  Mosi 
silentio  colligebant,  Mclchisedech  esse 
vel  Dei  Filium,  vel  Spiritum  sanctum. 

Porro  rationes ,  cur  de  sacrificio  panis 
et  vini  tacuerit  Apostolus,  sunt  duae. 
Prior  et  praecipua,  qaia  mentio  illius 
sacrificii  nihil  faciebat  ad  Apostoli  insti- 
tutum.  Quoniam  enim  Hebraei ,  ad  quos 
scribit,  quamvis  jam  fidem  amplexi,  ta- 
menadhuc  in  pretio  habebant  sacerdotium 
Leviticum,  et  ab  ejus  ministerio  per  sa- 
crificiapurgationem  peccatorum  exspecta- 
bant,  studium  Apostoli  est,  eos  ab  illo 
infirmo  jamque  inani  sacerdotio  revocare, 
atque  ad  Christi  sacerdotium,  et  vim 
ejus  agnoscendam  adducere.  Miiita  igitur 
praefatus  in  praecedentibus  de  excellen- 
tia  personae  Christi,  tandem  ad  sacerdo- 
tium  ejus  descendit.  Cujus  dignitatem  ut 
commendet,  profert  in  medium  sacerdo- 
tem  Melchisedech  tamquam  typum  Chri- 
sti  sacerdotis ,  ut  cui  dictum  sit  a  Deo : 


I  Tu  es  sacerdos  in  aeternurn  secundum 
ordinem  Melchisedech ;  atque  ex  iie, 
quae  Scriptura  de  Melchisedech  tradit, 
Christi  sacerdotis  eminentiam  supra  Le- 
viticos  sacerdotes  ostendit.  Huc  ergo 
pertinebat,  ut  diceret,  Melchisedech  deci- 
mas  accepisse  ab  Abraham ,  et  ei  bene- 
dixisse.  Per  hoc  enim  ostenditur  major 
ipso  Abraham,  et  Levi  pronepote  ejus  ac 
tota  Levitica  tribu;  sicut  ex  supeiioribus 
patet.  Eodem  spectat,  quod  nomen  ip- 
sius  et  nomen  civitatis,  in  qua  regnabat, 
interpretatur.  Denique  quod  docet,  quo- 
dammodo  aeternum  fuisse.  Valent  enim 
haec  omnia  ad  demonstrandam  excellen- 
tiam  Christi  supra  sacerdotes  Leviticos. 

Quod  vero  Melchisedech  panem  et  vi- 
num  obtulisse  legitur,   tale  non  erat,  ex 
quo  posset  argumeutum    probabile  sumi 
praecellentiae  ejus  supra  sacerdotes  le- 
gis ;  tum  quia ,  si  res  in  se  spectetur,  non 
raajus  est  offerre  panem  et  vinum ,  quam 
sacrificare  viva  animalia ;    tum  quoniam 
et  Aaronici  sacerdotes    secundum  legem 
offerebant  quaedam  ejusmodi.     Non  erat 
ergo,  cur  Apostolus  de  pane  et  vino  a 
Melchisedech  oblatis  iugereret  mentionem. 
Quin  potius,  ut  eam  rem  silentio  tegeret, 
altera   ratio ,    quam    promisi ,    suadebat. 
Etenim  sacrificium  corporis  et  sanguinis 
Domini,  quod  illa  prisca  oblatione  panis 
et  vmi  praefiguratum  est,  mysterium  erat 
sublimius  et  secretius,  quam  quod  Apo- 
stolus  judicaret  literis  committendum  vi- 
delicet  perventuris,   ut  erat    verisimile, 
etiam  ad  Judaeos  infideles,  quos  ad  Phil. 
3.  canes  appellat.    Scriptum  est  autem: 
Nolite  sanctum  dare  canibus ,  Matth.  7. 
Et  alioqui  constat,   Ecclesiae  primitivae 
proceres   soUicite    cavisse,    ne   mysteria 
Christianae    religionis    (inter    quae    hoc 
Eucharistiae  sacramentum  et  sacrificium 
semper    primum    et    maximum    habitum 
fuit)  infidelibus,  et  non  initiatij  proderen- 
tur.    Unde  toties  est  illud  apud  Augusti- 
nura ,    et  alios  veteres :   Norunt  fideles. 
Ob  quam  causam  nec  verba,  quibus  sa- 
cramenta  perficiuntur ,  facile  scripto  pro- 
ferebant,   etiamsi  scriberent  ad   fideles; 
ut  constat  ex  Dionysio  eccles.  Hierarcb. 

cap.  1.  et  ex  lDn«)centio  I.  in  epist.  1. 
decretali.  Nec  iucommode  Luc  leiertur 
etiam  ilLud,  quod  Apostolus  cap.  5.  dixit, 
grandem  sermunem,  et  ad  dicendam 
ininterpretabilem  de  Melchisedech  sibi 
restare.  Neque  eniiu  putaudus  est  omuia 
mystica,  quae  de  eo  bunl  ,  expo:?uisse. 
Vernm  haec  satis  ad  diluendum  argumen- 
tum ,  quod  ex  mysterio  tacito  petunt  ad- 
versarii.  Nam  ad  aliud  quod  attinet,  quo 
ex  ipso  contextu  liistoriac  Geucsis  osten- 
dere  conantur,  iu  eo ,  quod  Melcliisedech 
pauem  et  Yinum  obtulisse  legitur,  nullum 
sacrificii  Christiaui  inysiermm  latere ,  re- 
spondebitur  infra  suo  loco. 

11.  Si  ergo  consumniatio  per  sacer- 
dotium  Leviticum  erat.  Postquam  de 
officio  et  persona  Christi  sacerdotis  egit 
Apostolus,  nunc  propius  ad  institutum 
primarium  accedit,  ost,eusurus,  adventu 
Christi,  qui  est  sacerdos  secundtim  ordi- 
nem  Melchisedech,  abrcgatum  esse  sacer- 
dotium  Aaronicum ,  et  cum  eo  legem 
Mosaicam.  Consummatio ,  Graece  Tc- 
ASicoaiCj  id  est  perfectio.  Hoc  nomine 
vocat  justificationem  seu  peccatorum  re- 
missionem,  quod  ea  hominem  perficiat 
apud  Deum ,  id  est  amicum  Dei  et  regui 
ejus  haeredem  constituat.  Tta  paulo  post 
ait :  mhil  enim  ad  perfeetum  adduxlt 
lex.  Igitur  hae  senteutiae,  quibus  per- 
fectionem  seu  consuniraationcrn  adimit 
sacerdotio  et  legi  veteri ,  conveniunt  cum 
illis,  quibus  alibi  vim  justificandi  ab  ea- 
dem  lege  remcvet ,  ut  Rom.  3. :  Ex  ope- 
ribus  legis  non  justificabitur  omnis 
caro ;  et  Gal.  2. :  Si  per  legem  justitia, 
ergo  gratis  Christus  mortuus  est.  Cae- 
terum  quod  ait:  per  sacerdutium  Levi- 
ticum  j  id  intellige  potissimuni  de  sacri- 
ficiis.  Erat  enim  quaestio  ,  nura  per  sa- 
crificia  cultus  Levitici  vere  et  coram  Deo 
remitterentur  peccata.  Qua  de  re  ex  pro- 
fesso  disserit  infra  cap.  9.  et  10. 

Populus  enim  sub  ipso  legem  accepit. 
Sub  ipso ,  Graece  Iti'  auTig,  quod  inter- 
pres  Syrus  et  alii  nonnulli  vertunt:  in 
ipso  j  Theophylacti  interpres  modo :  ad 
ipsum,  modo  :  super  ipso.  Graeci  tracta- 
tores  ita  videntur  exponere,   quasi  idem 


valeat,  quod  per  ipsum;  faciunt  enim 
hunc  sensuni :  Populus  eo  sacerdotio  usus 
est,  ut  per  ipsum  erudiretur  in  lege,  et 
omnia  legis  instituta  servaret.  Verum 
nulla  ratio  est,  cur  ab  eo ,  quod  noster 
inter])res  vertit ,  quodque  etiam  Erasmo 
placuit,  recedamus.  Utimtur  euim  Graeci 
praepositione  £"1^  quum  volunt  signifi- 
care  eura,  cujus  tempore  aliquid  gestum 
est,  nt  Marc.  2.:  Sub  Abiathar  principe 
sacerdotum ;  Luc.  3.:  Sub  principibus 
sacerdotum  Anna  et  Caipha;  Actor.  11. 
Sab  Stephano ;  sub  Claudio ;  1  Tim.  6. 
Sub  Pontio  PHato.  Ita  quod  hic  dicitar 
Sub  ipso ,  id  est  tempore  ejus,  scilicet 
sacerdotii  Levitici,  popuius  Hebraeus 
legem  accepit.  Simih*s,  vel  eadem  potius 
h:)Cutio  est  infra  cap.  9.  v.  15.:  Quae 
erant  sub  priore  testamento. 

Sed  dices:  Quomodo  tempore  ejus,  cum 
lex  prius  data  sit,  quam  institutum  sacer- 
dotium?  Lex  enim  datalegitur  Exod.  20. 
et  sequeutibus ;  sacerdotium  aulem  institu- 
tum  cap.  28.  et  sequentibus.  Respondeo, 
legis  nomine  non  tautum  couseri  prae- 
cepta  decah)gi ,  et  caetera  decalogo  sub- 
juncta,  quae  scribuutur  in  Exodo  ante 
sacerdotii  institutionem ;  sed  omnia  Dei 
praecepta,  quae  populo  per  Mosen  data 
sunt;  quoruin  muita  habentur  in  Levitico, 
Numeris  et  Deut.,  tradita  post  institutum 
sacerdotium.  Porro  simul  innuit  Aposto- 
lus  hac  parenthesi  connexionem  quandam 
legis  et  sacerdotii.  Nam  sacerdotium  sta- 
biliendae  legis  causa  fuit  institutum;  et 
qualis  lex,  tale  sacerdotium.  Oportet 
enim,  ut  sacerdotium  legi,  propter  quam 
instituitur,  respondeat.  Denique  sacerdo- 
tium  per  expiatoria  sacrificia  veluti  re- 
dintegrat,  quod  contra  legem  fuit  pecca- 
tum.  Unde  consequenter  intelligi  vult,  ex 
abrogatione  sacerdotii  sequi  iegis  abro- 
gationem ;  uti  mox  apparebit. 

Quid  adhuc  necessarium  fuit,  secun- 
dum  ordinem  Melchisedech  alium  sur~ 
gere  sacerdotem ,  et  non  secundum  or- 
dinem  Aaron  dici?  Quod  interpres  ver- 
tit:  adhuc ,  Graece  fxi,  Latinius  dixeris  : 
amplius,  ultra,  praeterea,  postea.  Qui- 
bus  fere  modis  alii  transtulerunt.  Eadem 


EPISTOLAE  AD  HEBRAEOS.    VERS.  11.— 14. 


151 


admonitio  est  de  illo  :  Noli  adhuc  aquam 
bihere ,  1  Tim.  5.  Tt.em  pro  verbo  fait 
nihil  legitnr  in  Graeco  ;  reliuquitur  autem 
intelligendum :  fuit  ant  est.  Totius  pe- 
riodi  sensus  est :  Quod  si ,  ut  falso  existi- 
matis ,  perfectio  hominum  Deum  colen- 
tium  ,  id  est  justificatio  ,  contingehat  per 
sacerdotium  Leviticum ,  sub  quo  et  cum 
quo  populus  legem  accepit:  quid  prae- 
terea  tuit  opus,  alium  ac  diversum  exoriri 
sacerdotem,  qui  non  secundum  ordinem 
Aaron  diceretur,  sed  secundum  ordinen~ 
Melchisedech?  Argumentatio  potest  sic 
explicari :  Si  Leviticum  sacerdotium  per- 
ficiebat,  ergo  frustra  promissus  fuit  a 
Deo  per  Davidem  alius  sacerdos  secun- 
dum  ordinem  Melchisedecb;  hoc  autem 
dici  uon  potest;  ergo  vim  perficiendi  non 
habebat  sacerdotium  Leviticum ,  et  pro- 
inde  cessare  debuit  ac  cedere  sacerdotio 
perfectiori ;  non  ipsum  sohim ,  sed  una 
cum  lege  sibi  connexa.  Hoc  enim  est, 
quod  sequitur: 

12.  Translato  enim  sacerdotio ,  ne- 
cesse  estj  ut  et  legis  translatio  fiat,  Ar- 
bitratur  Gaignaeus ,  enim  pro  autem  vel 
atqui  positum  esse,  tamquam  sic  ratioci- 
netur  Apostolus:  Si  necesse  fuit,  alterius 
ordinis  surgere  sacerdotem ;  ergo  transfe- 
rendum  est  sacerdotium  Aaronicum.  At- 
qui  translato  sacerdotio,  necesse  est,  et 
legem  transferri ;  igitur ,  si  necesse  fuit, 
alium  surgere  sacerdotem,  legem  quoque 
transferri  oportuit.  Potuit  tamen  retineri 
significatio  causalis ,  ut  haec  pars  respi- 
ciat  ad  illam  superiorem :  Populus  enim 
suh  ipso  legem  accepit.  Quasi  dicat  Apo- 
stolus :  Ideo  cum  sacerdotio  legem  con- 
junxi ,  ut  intelligatis ,  sacerdotium  sine 
lege  transferri  non  posse ;  sed  *dum  illud 
transfertur,  necessarium  esse,  ut  simul 
et  ista  transferatur.  Est  enim  participium 
translato  praesentis  temporis  in  Graeco, 
ne  quis  imaginetur,  prius  transferri  sa- 
cerdotinm,  deinde  legem.  Quamvis  enim 
Christus,  ex  quo  factus  est  homo ,  sacer- 
dos  faerit  secundum  ordinem  Melchise- 
decb,  non  tamen  facta  est  veteris  sacer- 
dotii    translatio,    nisi    quando    Christus 


sacerdotio  functus  est  in  cruce;  quo  tem- 
pore  simul  facta  est  translatio  legis. 

Sed  quarepotius  utitur  vocabulo  trans- 
lationis,  quam  mutationis?  Nimirum  ut 
significet ,  non  quomodocumque  mutan- 
dum  fuisse  sacerdotium  in  aliud,  sed 
transferendnm  ex  una  tribu  ad  aliam.  Ex 
quo  jam  manifestius  sequitur,  una  cum 
sacerdotio  legem  etiam  transferri  opor- 
tere,  quia,  lege  manente,  non  poterat 
sacerdotium  transferri  ad  aliam  tribum. 
Porro  translationem  hujusmodi  intelligi, 
declarant  verba  sequentia. 

13.  In  quo  enim  haec  dicuntur ,  de 
alia  tribu  est.  In  quo j  Graece  ecp'  6v, 
id  est:  in  quem  vel  ad  quem.  Priori 
modo  fere  accipiunt  interpretes ,  ut  sen- 
sus  sit:  in  quem ,  id  est  de  quo ,  haec 
dicuntur.  Sed  cum  illa  verba :  Tu  es  sa- 
cerdos  in  aeternum  etc.  (ad  ea  namque 
respicitur) ,  non  de  aliquo,  sed  ad  ali- 
quem  dicantur,  nihil  sane  vetat,  quo 
minus  ita  vertatur :  Ad  quem  eiiim  haec 
dicuntur.  Explicat  Apostolus  hac  parte 
emphasim  vocabuli  alium  in  eo,  quod 
dixerat,  necessarium  fuisse,  alium  sur- 
gere  sacerdotem.  Ubi  Graece  est  sxspov, 
id  est  alterum ,  diversum.  Itaque  docet, 
se  alium  intelligere  plane  diversum ,  ut 
qui  de  alia  tribu  sit.  Cum  enim  Psalmus 
ille,  qui  incipit ;  Dixit  Dominus  Do- 
mino  meo,  consentientibus  etiara  Judae- 
orum  magistris  (ut  ex  Evangelio  patet), 
scriptus  sit  de  Christo ,  quem  filium  esse 
David  iidem  magistri  profitebantur,  con- 
sequens  erat,  eum,  cui  dicitur  in  eodem 
Psalmo :  Tu  es  sacerdos  etc. ,  ad  eandem 
ti'ibum  cum  Davide  pertiuere. 

De  qua  nullus  altari  praesto  fuit.  Id 
est  adslitit,  accessit,  ministravit,  id  est 
sacerdotio  functus  est.  Ad  unam  enim 
tribum  Leviticam,  et  ad  unam  stirpem 
Aaronicam  jus  sacerdotii  spectabat;  id- 
que  tam  exacte  fuit  observatum,  ut  ne 
eo  quidem  tempore ,  quo  populus  ille  ex- 
ternis  regibus  parebat,  ulla  ambitione 
quisquam  apud  eos  obtinere  potuerit  sa- 
cerdotium,  qui  non  esset  de  semine  Aaron. 
14.  Manifestum  est  enim,  quod  ex 
Juda  ortus  sit  Dominus  noster.    Hoc 

dicit  manifestum  esse  ,  quia  res  eriit  in 
confesso  non  solum  fidelibus,  qui  crede- 
bant,  Christum  natum  esse  ex  Virgine 
Maiia,  quam  constabat  esse  dc  tribu 
Juda;  verum  etiam  Judaeis  infidelibus, 
existimantibus,  Jesum  esse  filium  Joseph. 
Non  enim  ignorabant,  Joseph  esse  de 
domo  et  familia  David. 

Tn  qua  tribu  nihil  de  sacerdotihus 
Moses  locutus  est.  Graece:  In  quam 
tribum  vel  ad  quam  tribum ,  tametsi 
hic  diversa  est  praepositio  a  superiore. 
N*'nnulli  interpretantur :  de  qua  tribu, 
quemadmodum  etSyriaca  tr^uslatio  habet. 
Erasraus  ita  vertendum  putavit:  Quod 
ad  hanc  trihum  pertineat.  Alius  quidam 
sic:  Cujus  trihus  respectu.  Verum  et 
nihil  hic  obstare  video,  quo  minus  id, 
quod  Graeca  plane  significant,  retineatur, 
scilicet:  ad  quam  trihum ,  quomodo  ver- 
tit  Hentenius.  Moses  enim  Dei  jussu 
sacerdotcs  ac  sacerdotium  instituens,  non 
tribum  Juda ,  scd  tribum  Levi  allocutus 
est,  qnando  praecepit  Aaroni  et  filiis  ejus, 
ut  sacerdotio  fungerentur.  Adeo  vero  ad 
tribum  Juda  nihil  attinebat  res  sacerdo- 
talis,  ut  rex  Ozias,  quum  officii  illius 
partem  sibi  vellet  usurpare,  continuo 
fuerit  a  Deo  punitus  ,  4  Reg.  14.  Notan- 
dum ,  in  Graeco  et  Syriaco  non  haberi : 
de  sacerdotihus ,  sed :  de  sacerdotio; 
quod  commodiorem  efiSicit  seusum.  Nam 
legis  translationem  probat  Apostolus  ex 
translato  sacerdotio.  Porro  sacerdotii 
translationem  probat ,  quouiam  is,  cui 
dicitur:  Tu  es  sacerdos  etc,  de  aiia  tribu 
est.  Constat  enim,  Christum  Dominnm 
esse  ex  tribu  Juda. 

Sed  adversus  hanc  Apostoli  prt>batio- 
nem  objici  potest,  Christnm  non  solum 
ex  Juda,  verura  etiam  ex  ^ribu  Levitica, 
quae  sacerdotalis  erat,  genns  duxisse; 
ideoque  potuisse  altari  ministrare ,  non 
qua  parte  de  tribu  Juda  orat,  sed  qua  de 
tribu  Levi ;  et  proinde  infirma  ratione 
concludi  sacerdotii  translationem  ad  aliam 
tribum.  Etenim  multorum  Patrum ,  tam 
Latinorum,  quam  Graecorum,  celebrata 
sententia  est,  Christum,  qui  rex  erat  et 
sacerdos,  ad  utramque  tribum  pertinuisse, 


regiara  et  sacerdotalem.  Sic  inter  alios 
sentiunt  Hilarius  can.  1.  in  Matth. ,  Am- 
brosius  sub  initium  lib.  3.  in  Lucam  et 
iib.  de  benedict.  patriarch.  cap.  3.  et  4., 
Augustinus  lib.  2.  de  consensu  Evang. 
cap.  2.  et  q.  61.  inter  83.,  et  eum  secu- 
tus  Beda  super  Lnc.  1. ;  deuique  S.  Tho- 
mas  p.  3.  q.  3L  a.  2.  ad  2.  Item  Graeci, 
Nazianzeuus  in  carraine  do  geneal.  Christi, 
Epiphanius  in  haeresi  Antidicomarianita- 
rum,  etEuthymiussuperLuc.  1.  Etquidem 
Augustinus  priori  loco  citato  dicit,  firmis- 
sime  teuendum  esse ,  carnem  Christi  ex 
utroque  geuerc  propagatam.  Hujus  sen- 
tentiae  praecipuum  argumentum  est,  quia 
Maria,  mater  Domini,  augelo  testc,  co- 
gnata  fuit  Elisabeth,  quae  erat  de  filiabus 
Aaron,  Luc.  1.  Nam  quod  Hilarius  et 
Ambrosius  scribunt,  Nathan,  qui  apud 
Lucam  ponitur  in  genealogia  Salvatoris, 
fuisse  de  tribu  Levi ,  manifeste  falluntur, 
quum  Lucas  ipse  de  eo  scribat:  Qui  fuit 
David.  Est  enim  is,  qui  inter  filios  Da- 
vid  ex  Bethsabec  procreatos  numeratur, 
2  Reg.  5.  et  Par.  3.  Quamquam,  etsi  is 
esset  Nathan  Propheta ,  qui  Davidem  re- 
prehendit,  ut  illi  Patres  putarunt,  non 
tamen  liqueret,  sacerdotem  fuisse.  Nam 
extra  tribum  Leviticam  multi  fuerunt 
Prophetae. 

Longe  minoris  momenti  est  ea  narra- 
tio ,  quam  refert  Suidas  in  verbo  Jesus, 
ex  confe.esione  Theodosii  cujusdam  Ju- 
daei;  videlicet  Jesum  a  Leviticis  sacer- 
dotibus  in  ipsorum  numerum  aliquando 
adscriptum  fuisse,  quum  probatum  esset, 
ex  tribubus  Juda  et  Levi  mixtum  esse 
ejns  genns.  Hanc  onira  fr.bulam,  sive  a 
Judaeo ,  sive  a  quoquam  alio  confictam, 
docte  refellit  Hentenius  adcalcem  Enthy- 
mii  in  Evangelia  a  se  conversi.  Taceo 
delirium  Fausti  Manichaei,  qui  ex  apo- 
crypho  quodam  afiirmabat,  matrem  Do- 
mini  B.  Mariam  non  ex  genere  David, 
ne<(ue  ex  tribu  Juda  progenitam ,  sed  ex 
tribu  Levi ;  ut  quae  patrem  habuisset  sa- 
cerdotem  q  uendam  nomine  Joachim.  Quod 
totum  refert  et  ex  Scripturis  confutat 
Augustinus  lib.  23.  contra  Faustum  cap. 
4.  et  9. 

Caeterum  ad  objectionem  respondeo 
primum ,  non  constare ,  fueritne  Christus 
aliqua  parte  de  tribu  Levi.  Ita  quidcm 
opinati  sunt  Patres  memorati ;  sed  nullo 
certo  argumento  id  ab  eis  docetur,  nec 
doceri  posse  arbitramur.  Nam  ad  illud, 
quod  adfertur  de  cognatione  B.  Mariae 
curd  Elizabeth  (quo  argumento  motus  fuit 
S.  Augustinus  ad  illara  vehementem  ad- 
sevcrationem),  non  est  difficilis  responsio, 
fieri  potuisse,  ut  Elizabeth,  stirpis  Aaro- 
nicae  mulier,  per  matrem  ad  tribum  Juda 
pertineret.  Ncque  enim  lege  prohibeban 
tur  mulieres  uubere  viris  diversae  tribus, 
nisi,  sicut  habctur  Num.  ultimo,  per  hu- 
jusmodi  conjugium  haereditas  transitura 
esset  ad  aliam  tribum,  et  possessiouum 
secutura  confusio.  De  ea  re  traditionem 
hanc  referunt  Driedo  lib.  3.  de  dogm. 
cap.  5.  p.  4.,  Jansenius  cap.  3.  iu  Evang., 
€t  Ribera  in  comment.  hnjns  loci.  Ajunt, 
Mariam  et  Elizabeth  filias  fuisse  duarum 
sororum  de  domo  David,  Annae  scilicet 
et  Ismeriae;  quarura  illa  genuerit  Ma- 
riam  ex  Joachim,  viro  ejusdem  tribus  ac 
familiae;  haec  autem  juncta  fuerit  sacer- 
doti,  atque  ex  eo  susceperit  Elizabeth. 
Quae  res  si  ita  habet,  iit  certe  potuit, 
jam  apparet,  quomodo  cognatae,  imo  con- 
sobrinae  fuerint  inter  se  Maria  et  Eliza- 
beth,  nec  tamen  in  parentibus  Mariae 
tribus  Juda  cum  tribu  Levi  quoquo  pacto 
fuerit  commixta.  Suggerit  eandem  respon- 
sionem  etiam  B.  Thonias  loco  supra  ci- 
tato,  licet  in  alteram  opinionem ,  quae 
matrem  B.  Mariae  adscribit  stirpi  Aaro- 
nicae,  magis  propendeat.  Sane  Chryso- 
stomus,  hunc  locum  Apostoli  tractans, 
asserit,  Christum  nihil  habuisse  sacerdotii, 
videlicet  Aaronici ;  quasi  dicat ,  nuUa 
parte  sni  generis  attigis.se  genus  sacer- 
dotale.  Quod  et  alii  quidam  sentiunt. 

Veruntamen  neque  id  extra  dubitatio- 
nem  est.  Nam  ut  probabile  sit,  aut  etiam 
constet,  utrumque  parentem  B.  Virginis 
fuisse  de  tribu  Juda,  fieri  tamen  potuit, 
ut  quispiam  ex  ejus  majoiibus,  lege  non 
prohibente,  conjugem  acciperet  ex  tribu 
Levi;  praesertim  cum  inter  tribum  re- 
giam  et  sacerdotalem  satis  usitata  ac  fre- 


qnens  fuisse  videatur  hujusmodi  conjun- 
ctio.   Quare,  ut  objectioni  propositae  ple- 
nius  satisfiat,  dicendum  est,  etiamsi  Chri- 
stus  ad  tribum  Levi  pertinuisset  aliquo 
modo,  juxta  praedictorum  Patrum  opi- 
nionem,  minime  tamen  per  hoc  enervari 
vim    argumentationis    Apostolicae.    Non 
enim    absolute    poterat    quisquam    apud 
Israelitas  censeri  in  aliqua  tribu,  nisi  per 
patrem  lineamque  virilem,  ne  sortium  ac 
possessionum,  aut  etiam  dignitatum  cu- 
jusque  tribus  permixtio  fieret  et  confusio. 
Unde  in  genealogiis  texendis  viri  soli  no- 
miuabantur;  mulierum  tantum   obiter  et 
ex  obliquo  mentio  fiebat.  Id  quod  etiam 
observare  est  in  utraque  genealogia  Sal- 
vatoris  ab  Evangelistis  conscripta;  nec- 
non  in  omnibus  aliis,  quas  Scripturae  re- 
ceusent.  Tantum  exceptio  est  in  B.  Vir- 
gine,  quae  quia  non  ex  viro  concepit  et 
peperit,  sed  ex  Spiritu  S.,  non  potest  a 
Christi  filii  sui  genealogia  removeri,  ut- 
pote  qui  non  nisi  per  eam  genus  duxerit 
a  majoribus,  ita  sane,  ut  mater  Virgo  ma- 
tris  simul  et  patris  vices  in  ejus  conce- 
ptione  suppleret,  quoniam  et  totam  carnis 
Christi  materiam  praebuit,  et  vim  gene- 
rativam,  quam  in  aliarum  mulierum  ute- 
ris  exercet  semen  virile,  sanguinibus  suis 
purissimis     inditam    accepit    a    Spiritu 
sancto. 

Ex  his  orgo  consequitur,  Aaronicum 
sacerdotium  ad  Jesum,  Mariae  filium,  ra- 
tione  generis  nullo  modo  pertinuisse,  quo- 
niam,  etsi  B.  Maria  vel  matrem,  vel  ali- 
quam  superiorem  progenitricem  habuisset 
ex  tribu  sacerdotali,  non  ideo  tamen  ejus 
filius  secundum  legem  aut  altari  assistere, 
aut  sacerdotale  quidquam  sibi  vendicare 
poluit.  Quare,  cum  Scriptura  per  Davi- 
dem  deferat  ei  sacerdotium,  trausfertur 
utique  sacerdotii  dignitas  ad  homiiiem 
alterius  tribus. 

15.  Et  amplius  adhuc  manifestum 
est.  Scillcet,  legem  transferendam  atque 
mntandam  esse.  Hoc  enim  est,  quod  in- 
fert,  quibusdam  Interpositis,  cum  ait :  i?6- 
prohatio  quidem  fit  praecedentis  man~ 
dati.  Nam  instituit  hic  Apostolus  novo 

argumento  probare  veteris  legis  abroga- 
tionem. 

Si  secundum  similitudinem  Melchi- 
sedech  exsurgat  alius  sacerdos.  Scien- 
dom  est,  prolixitatem  periodi  sequentis 
cnm  parentbesi  media,  a  paueis  animad- 
versam ,  fefellisse  Erasmura  et  alios  in- 
terpretes,  imo  et  auctorem  Syriacae  trans- 
lationis,  ut  in  vertcndo  boc  loco  minus 
assecuti  fuerint  mentem  Apostoli.  Unus 
vulgatus  interpres,  ut  simplicius  caeteris, 
ita  et  melius  vertit;  et  quidem  optime,  si 
textus  bene  distiuguatur.  Nam,  ut  prae 
aliis  docte  et  subtiliter  8.  Tbomas  bunc 
locum  expendit,  tota  oratio  ab  boc  initio 
usque  ad  illud  exclusive:  Et  quantum 
est,  non  sine  jurejurando,  argumentatio 
conditionalis  est,  in  qua  sunt  duo  ante- 
cedentia  et  duo  consequentia;  iuterseri- 
tur  autem  totius  antecedentis  probalio, 
quum  dicitur :  Contestatur  enim  etc. 
Quae  sententia  si  uotis  parentheticis  in- 
tercludatnr,  erit  contextus  orationis  Apo- 
stolicae  muito  clarior.  Sed  ad  ipsius 
textus  expositionem  accingamur.  Quod 
supra  aliquoties  dixit,  Cbristum  esse  sa- 
cerdotem  secundum  ordinem  Melcbise- 
decb,  id  nunc  dicit  secundum  similitu- 
dinem  Melcbisedecb.  Ubi  non  est  existi- 
mandum,  voluisse  Apostolum  aliquid  di- 
versum  dicere,  sed  potius  alterum  per 
alterum  explicare.  Nam  et  Syrus  inter- 
pres  similitudinem  vertit,  ubicnmque  nos 
baberans  ordinem.  Quid  vero  per  ordi' 
nem  seu  similitudinem  tam  Propbeta, 
quam  Apostokis  intelligant,  paubj  post 
exponemus. 

16.  Qui  non  secundum  legem  man- 
dati  carnalis  factus  est,  sed  secundum 
virtutem  vitae  insoluhilis.  Relativura 
qui,  sunt,  qui  referant  ad  Melcbisedecb, 
ul  et  meminit  Tbeopbylactus ;  idque  non 
prorsus  inepte.  Nam  ad  Melcbisedecb 
facile  possunt  baec  accom.modari.  Verum 
probatio  subjuncta  satis  ostendit  referen- 
dum  ad  id,  quod  proxime  praecedit,  id 
est,  ad  alium  sacerdotem  juxta  simili- 
tudinem  Melchisedech  surgentem,  qui 
est  Christus.  Sed  de  partis  biijus  intel- 
lectu  non  parva  difficultas  est.    Quidam 


non  aliud  significatum  putant,  quam  no- 
vum  sacerdotem  Cbristum,  non  secundum 
legem  Mosaicam  factum  esse  sacerdotem 
(nam  ea  probibet,  sacerdotem  fieri,  qui 
non  sit  de  semine  Aaron),  sed  supra  le- 
gem ,  virtute  ac  voluntate  Dei ,  qui  est 
auctor  iusolubilis  vitae. 

Aiii  vero  sic  exponunt,  ut  praecipue 
urgeant  illam  partem  :  mandati  carnalis  ', 
boc  nimirum  sensu :  Qui  non  sit  creatus 
sacerdos  secundum  legem  carnalem,  id 
est,  infirmam ;  vel  juxta  alios,  secundum 
legem  mandati  carnalis,  id  est,  in  qua 
multa  sunt  mandata  caeremoniarum  cor- 
poralium,  ad  tempus  correctionis  impo- 
sita,  sicut  explicatur  infra  cap.  9.,  sed 
secundum  virtutem  seu  potentiam  vitae 
indissolubilis ,  boc  est,  acc&pta  a  Patre 
potestate  conferendi  suis  vitam  aeternam. 
Ita  fere  Cbvysostomus  et  ejus  sequaces. 
Favet  etiam  Syriaca  versio,  quae  plura- 
liter  lesrit:  mandatorum  carnalium. 

Tertia  est  interpretatio  Tbcodoreti, 
qui  legem  mandati  carnalis  intelligit 
dictam  propter  carnalcm  successionem, 
cui  juxta  praescriptum  legis  alligatum 
erat  sacerdutium  vetus.  Non  enim  Chri- 
stus  ita  factus  est  sacerdos,  ut  vel  ipse 
priori  succederet,  vel  alium  post  se  relin- 
queret;  sed  ex  virtute  divina,  quae  vi- 
tam  ei  praestat  insolubilem ,  id  est  im- 
mortalem ,  ut  successori  non  sit  locus. 
Sensum  bunc  merito  caeteris  anteponit 
Galenus  noster.  Nam  eum  plane  exigit 
consequentia  sermcnis  Apostolici.  Atque 
eo  spectat  allegatio  sacerdotii  Melcbise- 
decb;  quem  dictum  est  neque  initium 
dierum,  neque  finem  vitae  babentem,  as- 
similatum  autem  Filio  Dci,  manere  sa- 
cerdotem  iu  perpetuum.  Spectat  eodem 
probatio  subsequens  ex  Scriptura:  Tu 
es  sacerdos  in  aeternum.  Denique  gra- 
tior  boc  modo  redditur  antitbesis  inter 
legem  mandati  carnalis  et  virtutem  vitae 
insolubilis ;  carnalis  enim  successio  mor- 
talitatis  certissimum  argumentum  est.  Ex 
bis  postremo  liquet,  Apostolum  sibi  non 
esse  contrarium,  dum  Rora.  7.  legem  esse 
docet  spiritualem,  hic  vero  eam  appellat 
legem  mandati  carnalis.  Nam  quae,  sensu 

jam  explicato,  lex  erat  mandati  carnalis, 
eadem  spiritualis  erat,  maxime  quoad 
praecepta  moralia,  quia  praecipiebat  ea, 
quae  obseivata  redderent  hominem  spiri- 
tualem  et  justura. 

17.  Contestatur  enim.  Grnece:  testa- 
tur  enim,  subaudi:  Deus,  per  Davidem 
loqueus  ad  Filium. 

Quoniam  tu  es  sacerdos  in  aeternum 
secundum  ordinem  Melchisedech.  Ex 
uuo  i-*salmi  versiculo  duplex  est  proba- 
tio  partis  praecedentis.  Si  enim  Christus 
est  sacerdos  in  aeternum,  non  ergo  suc- 
cessionarium,  sed  iiidissolubile  habet  sa- 
cerdotium.  Quod  idem  consequitur  ex  eo, 
quod  secundum  ordinem  Melchisedech 
sacerdos  est.  Nam  in  Melchisedech  typum 
esse  aeternitatis  Christi,  satis  superque 
declaratum  est  in  superioribus. 

Pro  hujus  versus  explicatione,  quam 
in  hunc  usque  locum  distulimus,  duo  sunt 
inquirenda:  Q,uo  sensu  Christus  appel- 
letur  sacerdos  iti  aeternum ;  et  quo  sensu 
secundum  ordinem  Melchisedech.  Ac 
prius  quidem  illud  non  ita  difficile,  quum 
ipsum  Apostolum  habeamu^^  expositorem. 
Jam  enim  dixit  de  Christo,  eum  factum 
sacerdotem  secundum  virtutem  vitae 
insolubilis.  Et  infra  expressius  :  Hic  au- 
tem,  inquit,  eo  quod  maneat  in  aeter- 
num,  sempiternum  habet  sacerdotium. 
Unde  et  salvare  in  perpetuum  potest 
accedentes  per  semet  ipsum  ad  Deum ; 
semper  vivens  ad  interpellandum  pro 
nobis.  Et  iterum :  Sermo  autem  juris- 
jurandi,  qui  post  legem  est,  Filium  in 
aeternum  perfectum,  scilicet :  constituit. 
Huc  etiam  pertinet,  quod  dixit  cap.  5., 
Christum  Pontificem  factum  omnibus 
obtemperantibus  sibi  causam  salutis  ae- 
ternae;  quodque  cap.  9.  dicit,  eum  per 
proprium  sanguinem  introivisse  semel  in 
Sancta,  aeterna  redemptione  inventa;  et 
cap.  10.:  Vna,  inquit,  oblatione  consum- 
mavit  in  sempiternum  sanctificatos. 

Ex  quibus  omnibus  intelligitur,  Chri- 
stum  vocaii  sacerdotem  in  aeternum  ra- 
tione  personae,  officii  et  effectus.  Perso- 
nae  quidem  ratioue,  quouiam  ita  sacer- 
dos  est,  ut  nec  ipse  cuiquam  successerit, 


nec  ipsi  quisquam  successurus  sit.  Sem- 
per  enim  vivit,  nec  futurum,  ut  aliquando 
transferatur  ejus  sacerdotium.  Officii  au- 
tem  ratione,  quia  semper  apud  Patrera  in 
coelis  interpellat  pro  nobis.  Est  enim 
sacerdotis  officium  interpellare  Deum  pro 
salute  eorum,  quibus  datus  est  sacerdos. 
Fungitur  autem  hoc  officio  Christus  in 
aeternum,  id  est,  usque  in  finem  saeculi, 
donec  omnes  suos  electos  adduxerit  ad 
salutem.  Nec  vero  haec  interpellatio  est 
sine  oblatione,  quae  et  ipsa  ad  sacerdotis 
officium  pertinet ;  nam  continuo  se  ipsum 
hominem,  et  vulnerum  signa,  quao  pas- 
sus  est,  exhibet  atque  offert  Patri  pro 
salute  electorum.  Denique  ratione  ipsius 
effectus,  quia  per  sacrificium,  quod  semel 
obtulit  in  cruce,  factus  est  nobis  causa 
redemptionis  et  sahitis  aeternae.  Qua  ra- 
tione  ipsum  etiam  crucis  sacrificium  vo- 
cari  potest  aeternum. 

llis  addi  poterat  ratio  sumpta  ab  offi- 
cio  sacrificandi,  quia  nimirum  Christus 
Dominus  non  sohim  interpellando  cau- 
sam  electorum  suorum  etiamnum  promo- 
vet  apud  Deum,  verum  etiam  jugiter  pro 
iis  sacrificando.  Sed  illud  agit  continuo 
per  se  ipsum ;  hoc  per  ministros  ac  vi- 
carios  suos  sacerdotes,  quibus  commisit 
offerendum  in  Ecclesia,  usque  ad  saeculi 
consummationem,  visibile  sacrificium  cor- 
poris  et  sauguinis  sui  sub  speciebus  panis 
et  vini,  quod  tamen  et  ipse  primus  in  ul- 
tima  coena  obtulit.  Caeterum  haec  ratio 
ab  Apostolo  non  est  expressa,  sed  insi- 
nuata  tantum  in  eo,  quod  subjunxit:  Se- 
cundum  ordinem  Melchisedech. 

Hoc  igitur  nobis  explicandum  restat, 
quo  sensu  secundum  ordinem  Melchise- 
dech  Ghristus  sacerdos  appellatus  sit. 
Ordinem  iVpostolus  similitudinem  inter- 
pretatur,  ut  paulo  ante  vidimus.  Vox  He- 
braea,  quae  in  Psalmo  habetur,  proprie 
verbum  slgnificat;  sed  usurpatione  gene- 
ralis  est,  ut  etiara  rem,  uegotium,  causam 
designet;  interdum  quoque  morem,  seu 
consuetudiuem    ac    ritum.     Hebraea    sic 

habent:  p-|rDbD  ^HIDI-by  (fi^  di- 
brathi  Malchitsedec) ,  quod  verbotenus  ita 
sonat:   Super  verbum  meum  Mel^hise- 

dech.  Sed  testantur  doctiseimi  Hebraeo- 
rum,  et  Santes  Pagninus,  aliique  ejus  lin- 
guae  periti,  literam  >  (Jodj  otiosam  esse 
ae  redundare;  quod  et  multis  nominibus 
contingit*  ut  addita  sit  euplioniae  gratia 
duntaxat,  praesertim  cum  Psalmi  metris 
constent,  si  Hieronjmo  credimus.  Unde 
non  habita  ratione  illius  literulae,  inter- 
pretes  paene  omnes  ita  transferunt:  se- 
sundum  ordinem,  juxta  morem  seu  ri^ 
tum  Mehhisedech.  Qnod  enim  Cajetauus 
in  commentario  Psalmorum  legit  aut  ver- 
tit  ex  Hebraeo  :  Supra  rem  Melchisedech, 
et  exponit :  Supra  «acerdotium  Melchi- 
sedech,  audacis  cajusdam  imperitiae  vi- 
detur,  ut  qui  sensum  ingesserit  a  eensu 
Apostoli  et  omnium  interpretum  alienum. 

Unus  eorum,  quos  legi,  Joannes  Cam- 
pensis  >  fjod)  literae  rationem  habendam 
putavit.  Sic  enim  habet  ejus  paraphrasis : 
Tu  eris  sacerdos  in  perpetuum  juxta 
ritum  a  me  praescriptum  Melchisedech. 
Quae  interpretatio  mihi  videtur  magis 
aperte  prodere  mysterium  in  hoc  versi- 
culo  contentum,  quam  si  literam  >  negle- 
ctam  ducamus.  Significat  enim  ritum  sive 
ordinem  Dei  voluntate  constitutum  atque 
praescriptum  in  Melchisedecli  sacerdote, 
quem  rilum  elucere  oporteat  in  sacerdote, 
Christo.  Verum  quia  neque  LXX.,  quos 
Apostolus  seqnitur,  neque  Hieronjmus, 
neque  alii  interpretes  pro  illo  >  affixo 
quidquam  reddiderunt,  sed  absolute  ver- 
terunt :  secundum  ordinem  Melchisedech, 
nos,  ea  translatione  contenti,  sensum  di- 
camus,  qui  qnidem  brevis  ac  perspicuus 
est  hujusmodi:  Secundum  ordinem  sive 
similitudinem  Melchisedech ,  hoc  est, 
more  ac  ritu ,  qui  sit  similis  illi,  quem 
Melchisedech  sacerdos  observasse  legitur. 

Quaeres,  quis  sit  ille  ritus  a  Melchise- 
dech  observatus,  ad  eujus  similitudinem 
Christus  dictus  sit  sacerdos.  Rursum  bre- 
viter  ac  plane  respondeo,  eum  esse  ritum, 
quo  panem  et  vinum  obtulit.  Huic  enim 
ritui  simillimum  est,  quod  Christus  egit 
in  ultima  coena,  quando  sub  panis  et 
vini  speciebus  corpus  suum  obtulit  et 
sanguinem. 

Ponv)  sacerdotem  Melchisedech  panem 


et  vinum  obtulisse  Deo  in  saorificium, 
atque  in  ea  re  typum  gessisse  Christi  sa- 
cerdotis,  qui  ad  illius  sacrificii  similitu- 
dinem  obtulerit  in  coena  corpus  suum  et 
sanguinem;  idque  significatnm  esse  ver- 
bis  Davidicis :  Tu  es  sacerdos  secundum 
ordinem  Melchisedech  (qaod  totum  hae- 
retici,  quibus  abominationi  est  Missae  sa- 
crificium ,  pernegant) ,  asseveranter  et 
magno  consensu  tradunt  Patres  atqu6 
Ecclesiae  doctores,  tam  Graeci,  quam 
Latini,  ut  Cyprianus,  Ambrosius,  Hiero- 
nymus;  Augustinus,  Epiphanius,  Chry- 
sostomus,  Theodoretus  et  alii,  quos  hio 
enumerare  longum  est,  et  non  necessa- 
rium.  Sententias  eorum  videre  est  apud 
eos,  qui  de  controversiis  scripserunt.  Nos 
unius  Cypriani  martyris ,  antiquissimi, 
sanctissimique ,  verba  adscripsisse  con- 
tenti  erimus.  Is  in  epist.  ad  Cuecilium, 
quae  num.  est  63.,  postquam  citasset 
Psalmi  versiculum  hic  allegatum:  Tu  e% 
sacerdos  in  aeternum  secundum  ordi- 
nem  Melchisedech ,  ita  subjunxit:  Qui 
ordo  utique  hic  est ,  de  sacriflcio  illo 
veniens  et  inde  descendens,  quod  Mel- 
chisedech  sacerdos  Dei  summi  fuit,  quod 
panem  et  vinum  obtulitj  quod  Ahra- 
ham  henedixit.  Nam  quis  magis  sacer^ 
dos  Dei  summi,  quam  Dominus  noster 
Jesus  Chtistus?  qui  saciificium  Deo 
Patri  ohtulit,  et  ohtulit  hoc  idem,  quod 
Melchisedech  ohtulerat,  id  est,  panem  et 
vinum,  suum  scilicet  corpus  et  sangui- 
nem.  Sic  ille. 

Quibus  non  possum  non  addere  B.  Au- 
giistini  locum  ex  lib.  16.  de  civit.  cap. 
22.,  ubi  recitans  historiam,  quae  exstat 
Genes.  14.  de  victoria  Abrahae,  haec  ad- 
dit :  Tunc  henedictm  est  a  Melchisedech, 
qui  erat  sacerdos  Dei  excelsi,  de  quo  in 
epist.  ad  Hehraeos  multa  et  magna 
conscripta  sunt.  Ihi  quippe  primum 
apparuit  sacrificium,  quod  nunc  Deo  a 
Christianis  offertur  toto  orhe  terrarum, 
impleturque  illud,  quod  longe  post  hoc 
factum  per  Prophetnm  dicitur  ad 
Christum,  qui  fuerat  adhuc  venturus  in 
carne:  Tu  es  sacerdos  in  aeternum  se- 
cundum    ordinem   Melchisedech ;    non 

sciJicet  secundum  ordinem  Anron,  gui 
ordo  fuerat  auferendus,  iUucesce7itibus 
rehus,  quae  illis  umbris  praenotaban- 
tur.  Haec  et  alia  plnrima  in  eandem  sen- 
tentiam  de  sacerdotio  Christi  scc<mdum 
ordinem  Melchisedech  passim  apud  anti- 
quos  Ecclcsiae  Patres  exstare,  non  igno- 
rant  sectariorum  magistri,  cum  talia  le- 
gantur  etiam  in  commentariis  eorum  su- 
per  hanc  Epistolam ;  sed  prae  superbia 
et  erroris  obstinatione  contemnunt.  Unde 
quidam  eornm :  Mirum  est,  inquit,  tot 
veteres  Ecclesiae  doctores  hac  opinione 
occupatos  fuisse,  ut  in  oblatione  panis  et 
vini  insistereut.  Et  iterum :  Unde  hoc 
in  mentem  venit  ecclesiasticis  scriptori- 
bus  ?  Certe  ut  error  errorem  trahere  solet, 
qunm  ipsi  sacrificium  in  Christi  coena, 
nullo  ejus  mandato ,  finxissent,  adeoqne 
coenam  adulterassent  addito  sacrificio, 
colores  postea  hinc  inde  accersere  conati 
sunt,  quibus  errorem  suum  fuearent.  Ar- 
risit  haec  panis  et  vini  oblatio,  et  nullo 
judicio  protinus  arrepta  est.  Deinde  addit : 
Hinc  constituimus,  veteres  sibi  finxisse 
sacrificium,  de  quo  numquam  Moses  co- 
gitaverat.  Haec  ille  haeresiarches  into- 
lerabili  contemptu  antiquitatis. 

Qua  in  re  tamen  ipsam  doctriuam  Ca- 
tholicam,  quam  insectatur,  non  mediocri- 
ter  adjuvat,  dum,  rei  convictus  evidentia, 
fatetur,  tot  veteres  Ecclesiae  doctores,  e 
quibus  nuUum  excipit,  agnovisse  sacri- 
ficium  in  coena  Domiuica,  atque  ejusdem 
sacrificii  figuram  in  oblatione  panis  et 
vini,  quam  fecit  Melchisedech.  Sed  finxe- 
runt,  inquit,  de  quo  Moses  numquam  co- 
gitaverat.  Neque  enim  scribit,  Melchise- 
dech  panem  et  vinum  obtulisse  Deo  ;  sed 
potius  Abrahae  et  comitibus  ejus  attu- 
lisse.  Regium  enim  erat,  lassos  ex  proelio 
et  itinere  reficere ;  caeterum  benedictio 
ad  munus  sacerdotale  pertinebat.  Probare 
autem  nititur  ex  textu,  quia  non  dicitur 
Melchisedech  obtulisse  panem  et  vinum, 
sed  protalisse,  sicut  etiam  habet  vulgata 
versio ;  tnm  quia  in  Hebraeo  non  legitur  : 
^at  enim  sacerdos  Dei  altissimi,  quo- 
moQv  vulgatus  transtulit,  quasi  ratio  sig- 
nificetu.  oi^iati  sacrificii,  quia  erat  sacer- 


dos;  sed  copuktive:  Et  ipse  sacerdos, 
Addunt  alii,  LXX.  interptetes  apposito 
casu  expressisse,  cui  prolulerit.  Sic  enim 
habent:  Protulit  ipsi  (scilicet  Abrahae) 
panes  et  vinum;  videlicet  ut  eum  cum 
exercitu  reversum  ex  proelio  rsfocillaret ; 
quomodo  Josephus  libro  1.  Antiq.  cap. 
11.  et  Damascenus  lib.  4.  de  fide  orthod. 
cf^p.  14.  id  intellexerunt. 

Hae  objectiones,  quouiam  versamur  in 
explicatione  illius  partis:  secundum  or- 
dinem  Melchisedech ,  nobis  refellendae 
sunt,  acvera  Scripturao  intelligentia  com- 
moustrandn,  vel  eo,  quod  etiam  ex  Ca- 
tholicis  nonnuUi,  quamvis  de  sacrificio 
coenae  sentiant  catholice,  tamen  historiam 
Melchisedech  sacerdotis  ita  tractant,  ut 
in  ea  nullus  sacrificii  Christiani  typus 
appareat.  Quod  quidem  ab  illis  fit  parum 
catholice.  Cum  enim  ex  Scripturis  certis- 
sime  constet,  etiam  haereticorum  consen- 
su,  Christum  esse  sacerdotem  secundum 
ordinem  Melchisedech,  utique  fatendum 
est,  ipsum  Melchisedech,  ut  sacerdotera, 
aliquid  Deo  obtulisso.  Non  enim  aliter 
fingi  potest  Christus  sacerdos  secundum 
ordinem  Melchisedech,  id  est,  ritum  ac 
similitudinem  Melchisedech,  nisi  Melchi- 
sedech  aliquid  obtulerit,  in  quo  Christus 
ofterens  sit  ei  similis. 

Si  dicas,  Melchisedech  dici  sacerdotem, 
quod  aliorum  sacerdotum  more  boves  et 
pecudes  mactare  solitus  sit:  primum  id 
extra  Scripturam  dicitur;  deinde  hac  ra- 
tione  non  Christus,  qui  nihil  tale  fecit, 
sed  Aaron  potius  erat  dicendus  sacerdos 
secundum  ordinem  Melchisedech;  imo 
vero  uterque,  tam  Melchisedech,  quam 
Aaron,  sacerdos  secundum  ordinem  Abel, 
qui  primus  legitur  cruentum  ex  pecude 
sacrificium  obtnlisse.  Ac  sane  Christus 
in  cruce  quidem  semet  ipsum  obtulit  sa- 
crificium  cruentum  Deo;  sed  nulla  ibi 
ritus  similitudo  cum  mactatione  pecudum, 
ut  ob  id  dici  possit  sacerdos  secundum 
ordinem  alicujus  sacerdotis  praecedentis, 
qui  pecudes  immolasset.  Restat  igitur, 
ut  oblationem  Melchisedech ,  quaenam 
fuerit,  accipiamus  ex  Scriptura,  et  fatea- 
mur ,   quod  ipsa  suggerit ,  Melchisedech 

obtulisse  Deo  panem  et  vinum ;  et  conpe- 
quenter  similitudinem  ritns ,  significati 
per  ordinem  in  versu  Davidico,  consti- 
tuamus  in  eo,  quod  supra  diximus;  ut, 
sicut  Melcliisedech  panem  et  vinum  in 
sacrificium  obtulit  Deo,  sic  Christus  sub 
panis  et  vini  speciebus  obtalerit  Patri  in 
coena  corpus  suum  et  sanguinem. 

Sed  ajunt,  Christum  ideo  vocari  sacer- 
dotem  secundum  ordinem  Melchisedech, 
quia  rcx  est  justitiae,  et  rex  pacis,  et 
aeternum  habens  sacerdotium,  idquc  ma- 
jus  Levitico.  Haec  enim  omnia  de  Christo 
fuerunt  in  Melchisedech  praefigurata, 
quemadmodum  ostendit  Apostohis  in 
praecedentibus.  Respondeo,  per  haec  bene 
quidem  probari,  Christum  in  his  omnibus 
eignificatum  fuisse  per  Melchisedech,  ve- 
lut  per  typum  qnendam  et  figuram ;  id 
quod  solum  propositum  fuit  Apostolo ; 
non  autem  Christum  propter  haec  appel- 
latum  sacerdotem  secundum  ordinem  ac 
similitudinem  Melchisedech;  sed  propter 
aliud,  quod  Apostolus  ideo  non  putavit 
explicandum  hoc  loco,  quia  grande  my- 
sterium  erat,  et  ad  probandum  ipsius  in- 
stitutum  non  pertincbat;  sicut  superius 
ostendimus.  Etenim  longe  aliud  est,  quem- 
piam  esse  figuram  Christi,  ut  fuerunt 
Abel,  Isaac,  David,  Salomon ;  aliud  vero, 
secundum  iilius  ordinem  Christura  esse 
sacerdotem.  Quod  de  his  dici  non  potest, 
quia  vel  non  fuerunt  sacerdotes,  vel  non 
tale  sacrificium  obtulerunt,  cujus  simili- 
tudo  ritus  conspiceretur  in  sacrificio  Chri- 
sti.  At  de  Melchisedech  secundum  Scri- 
pturas  7itrumque  novimus  et  confitemur; 
nempe  eum  in  se  ipso  figuram  Christi 
gessisse,  quod  etiam  aliis  est  commune; 
et  praeterea  secundum  ejns  ordinem 
Christum  esse  sacerdotem,  quod  illi  est 
proprium. 

Ut  autem  nemo  Catholicus  dubitet,  hoc 
modo  intelligi  debere,  quod  dicitur  Chri- 
stus  sacerdos  secundum  ordinem  Melchi- 
sedech,  sciat,  Patres  Concilii  Tridentini 
sess.  22.  cap.  1.  aperte  docere,  quod  Chri- 
stus,  sacerdotem  secundum  ordinem  Mel- 
chisedech  se  in  aeternum  constitutum  de- 
clarans,  corpus  et  sanguincm  suum  eub 


speciebus   panis   et  vini  Deo  Patri   ob- 
tulit. 

His  ita  declaratis,  superest,  ut  ad  hae- 
reticornm  objecta  respondeamus.  Primum 
fatemu",  Mosennonuti  vocabulo  offerendi. 
Neque  enim  verbum  Hebraicum  signifi- 
cat  offerre,  sed  proferre  vel  adducere, 
sicut  vertit  Chaldaeus  interpres.  Quare 
non  dicimus,  Scripturae  sensum  esse: 
ProtxiHt,  id  est,  obtulit  Deo  panem  et 
vinum ;  sed  protulit  sive  adduxit  in  eum 
nsum,  ut,  quia  sacerdos  erat  Dei  excelsi, 
primum  ofierret  Deo  in  sacrificium  gratia- 
rum  actionis  pro  tam  insigni  victoria 
Abrahae  concessa ,  et  parte  cremata, 
jnxta  morem  pacificorura,  deinde  reliquum 
sanctiticatum  apponeret  Abrahae  et  so- 
ciis  ejus  in  epulura  solenne.  Erat  enim 
consuetudo ,  tam  apud  Hebraeos,  quam 
apud  Ethnicos,  ut,  quae  Deo  sacrificata 
esseut,  epulo  seu  publico  convivio  mensis 
apposita  consumerentur.  De  Hebraeis 
exempla  sunt  1  Reg.  9.  et  16.,  ubi  Sa- 
muel  hujusmodi  conviviura  de  victimis 
praeparasse  legitur.  Videatur  lex  Levi- 
tici  7.  et  Deut.  26.  Ethnicos  idem  facti- 
tassc,  non  solum  probant  idolothyta,  de 
quibus  Act.  15.  et  in  1  Cor.  8.  et  10.  et 
alibi,  unde  est  et  illud  Deut.  .32.:  De 
quorum  victimis  comedebant  adipes,  et 
hibebant  vinum  libaminum ;  verum 
etiam  multa,  quae  apud  Homerum,  Vir- 
gilium ,  aliosque  profanos  auctores  de 
conviviis  ejusmodi  leguntur. 

Tale  ergo  fuit  convivium,  nomine  pa- 
nis  et  vini  significatum,  quo  Melchisedech 
sacerdos  Abraham  Patriarcham   excepit. 
Id    quod    etiam    Clemens   Alexandrinus, 
vetustissimns   scriptor,   intellexit,    quum 
lib.  4.  Strom.  sub  finem  de  Melchisedech 
ait:    Qui  sacerdos    erat  Dei  altissimi; 
qui  panem  et  vinum  sanctificatum  de- 
dit  cibum,  in  typum  Ecclesiae.  Quod  et 
his    versiculis    eleganter    expressit  Pru- 
dentius  praefatione  in  Psychomachiam : 
Adhuc  recentem  caede  de  fanta  virum 
Donat  sacerdos  ferculis  coelestibus ; 
Dei  sacerdos,  rex  et  idetn  praepote^^- 
Patet  igitur   ex    his,   Hebraicur;  "^er- 
bum :  protulit  vel  adduxit,  oblp''^"^  ^®o 

factae  prorsus  nihil  obstare,  nt  nec  ea, 
quae  Josephus  et  Damascenus,  et  si  qui 
alii,  de  convivio  scribunt.  Non  enim  ex- 
cludunt  oblationem.  Imo  Damascenus 
etiam  includit,  quum  addit  eodem  loco, 
mensr.m  illam  praefigurasse  measam  no- 
stram  mysticam ,  velut  et  sacerdos  ille 
Christi,  veri  sacerdotis,  figuram  et  ima- 
ginem  prae  se  tulit. 

Quod  vero  ad  LXX.  trauslationem  at- 
tinet,  quamvis  nec  casus  additus  excludat 
oblationem  prius  factam  Deo,  tamen  ve- 
rius  arbitror,  additionemadulterinam  esse. 
Nam  et  hodie  multi,  iique  raeliores  codi- 
ces  non  habent;  nec  apud  Chrysostomum 
aliosque  veteres,  qui  Genesim  secundum 
LXX.  versionem  aut  interpretati  sunt, 
aut  citaverunt,  casus  adscriptus  invenitur. 
Jam  quod  objiciunt,  in  Hebraeo  non  ha- 
beri  causalem  particulam  :  Erat  enim  sa- 
cerdos,  sed  copulativam :  non  utique  Hie- 
ronymusignoravitauctornostrae  versionib, 
idemque  citra  controversiam  Hebraicae 
linguae  peritissimus.  Cur  igitur  ita  ver- 
tit  ?  nisi  quia  noverat,  in  ea  lingua  fre- 
quens  esse,  ut  copulativa  conjunctio  pro 
causali  ponatur;  et  quod  sententia  clare 
ac  diserte  Latinis  auribus  reddi  saepe 
non  potest,  nisi  conjunctione  et  mutata 
in  causalem.  Sic  idem  HieronymuG  in 
eodem  lib.  Gen.  cap.  20.  scripsit:  En 
morieris  propter  mulierem,  quam  tu~ 
listi 'j  habet  enim  virum-j  et  cap.  30.: 
Experimento  didici,  quia  benedixerit 
mihi  Deus.  Cum  in  Hebraeo  sit:  Et 
ipsa  habens  virum ;  et  benedixit  mihi. 
Similiter  in  Psalm.  59.  et  107.  vertit  ex 
Hebraeo :  Da  nobis  auxilium  in  tribu- 
latione.  Vana  est  enim  salus  ab  ho- 
mine ;  cum  utrobique  legatur  Hebraice: 
Et  vana  salus  hominis;  quemadmodum 
et  LXX.  transtulerunt.  Interdum  tamen 
idem  Hieronymus  conjunctionem  retinuit, 
ubi  mutari  poterat  in  causalem ;  ut  Gen. 
22. :  Nu7ic  cognovi,  quod  timeas  Domi- 
num,  et  non  pepercisti  unigenito  filio 
tuo  propter  me,  id  est,  quia  non  peper- 
cisti.  Ad  eundem  modnm  exponit  Theo- 
phylactus  ilhid  Lucae  1.:  Benedicta  tu 
inter  mulieres,    ct   benedictus  fructus 


ventris  tui ,  id  est,  quia  benedictus  etc, 
eamque  expositionem  aliis  ctiam  exem- 
plis  declarat.  Cam  ergo  viderct  Hierony- 
mus,  etiam  in  hoc  loco  Genesis  circum- 
stantiam  postularc  sensum  causalem, 
optime  vertit :  Erat  enim.  Nam  nisi 
ratio  seu  causa  significetur  ejus,  quod 
praecedit:  proferens  panem  et  vinum, 
non  cohaerebit  oratio. 

Quod  enim  dicunt  adversarii,  sic  ora- 
tionem  esse  distinguendam,  ut  illa  pars : 
Et  ipse  sacerdos  Dei  excelsi,  a  praece- 
dentibus  sejuncta,  referatur  ad  id,  quod 
sequitur :  Et  benedixit  ei,  videlicet  tam- 
quam  sacerdos,  novitium  est  commentum. 
Non  enim  benedixit  ei  praccise,  quia  sa- 
cerdos;  siquidem  et  Abraham  sacerdos 
erat,  sed  quia  major;  sicut  dictum  est 
supra,  quod  minus  est,  a  meliore  bene- 
dici.  Sacrificium  autem  oiferre  propriis- 
sima  functio  est  sacerdotis.  Adde,  quod 
adversariorum  novitiam  illam  distinctio- 
nem  respuunt  Hebraei  codices,  in  quibus 
post  illa  verba :  Et  ipse  sacerdos  Dei  ex- 
celsi,  habetur  accentus,  indicans,  ibi  ter- 
minari  versum  seu  periodum ;  ut  proinde 
pars  ista  sequentibus  annecti  minime  de- 
beat,  sed  ad  superiora  sit  referenda.  Quae 
quidem  Hebraeorum  codicum  distinctio 
non  temere  perturbanda  est,  quod  et  ve- 
tus  sit,  et  eadem  inveniatur  in  Chaldaico 
textu.  Sed  haec  plus  satis  pro  Davidici 
versus  explicatione.  Nunc  ad  Apostohim 
revertamur. 

18.  Eeprobatio  quidem  fit  praece- 
dentis  mandati.  Supra  diximus,  hanc 
partera  inferri  ex  illo  antecedente :  Si  se- 
eundum  similitudinem  Melchisedech  etc. 
Verum  nonnihil  obstrepit  Graeca  con- 
junctio  ixkv  yap^  id  est  enim,  ut  Erasmus 
et  alii  verterunt;  quae  profecto  non  ser- 
vit  illationi.  Respondere  possumus,  par- 
ticulam  yap  in  Graeco  textu  adscriptam 
fuisse  a  non  intelligentibus,  quod  existi- 
marent,  hic  esse  novam  periodum,  quae 
contineret  probationem  superioris.  Quam 
conjecturam  probabilem  facit,  quod  nec 
in  textu  Syriaco  legatur  causalis  parti- 
cula,  nec  in  textu  Ambrosiano,  nec  apud 
alios  veteres  Latinos.  Quamquam  et  ali- 

ter  ac  facilius  respondetur,  t6  yap,  etsi  per 
86  causale  sit,  additum  tamen  vocabulo  /icv^ 
saepe  non  tam  significare  aliquid,  quam 
ornare  sermonem,  ut  promptum  est  ex  Pla- 
tone  et  aliis  Graecis  scriptoribus  ostendere ; 
ideoque  vetustos  interpretes  Latinos  et 
Syrum  merito  non  babuisse  ejus  rationem. 
Simile  accidit  in  Latina  conjunctione 
enimvero.  Beprohatio,  Graece  aOsTr^aic, 
id  est  abrogatio,  quae  scilicet  oppouitar 
lcgislationi,  quam  Graeci  vofxo^saiav  vo- 
cant.  Non  ergo  reprobatio  fit  praeceden- 
tis  mandati,  id  est  veteris  legis,  tamquam 
malae  et  a  malo  Deo  profectae,  sicut  dixe- 
runt  Manichaei ;  sed  abrogatio  tamquam 
temporariae  duntaxat,  iufirmae,  inutilis  et 
imperfectae.   Quod  sequentia  declarant. 

Propter  i^ifirmitatem  ejus  et  inutili' 
tatem.  Abrogatur  lex  vetus  tamquam  in- 
firma,  hoc  est,  impotens  ad  justificandum 
hominem,  juxta  quod  dicitur  Rom.  8. : 
Quod  impossibile  erat  legi,  in  quo  in- 
firjnabatur  per  carnem ,  Deus  Filium 
suum  misit,  ut  justificatio  legis  imple- 
retur  in  nobis.  Quae  infirmitas  non  so- 
lum  erat  legis  moralis ,  quae  praece- 
pta,  sed  et  caeremonialis,  quae  sacrificia 
complcctitur.  Id  quod  Apostolus  tribus 
sequentibus  capitibus  ex  professo  docet. 
Item  abrogatur  tamquam  inutilis ;  non 
quidem  simpliciter  et  per  omnia  inutilis, 
quod  absit  opinari  de  lege  a  Deo  lata; 
multae  enim  fuernnt  legis  utllitates ;  velut 
quod  per  legem  cognitio  peccati,  Rom. 
3.;  quod  lex  paedagogus  fueritad  Chri- 
stum,  Galat.  3. ;  quod  per  legem  abun- 
dante  peccato  superabundavit  gratia, 
E,om.  5. ;  denique  quod  lex  Prophetica 
fuerit,  et  Christi  praefigurativa;  videlicet 
umbram  habens  futurorum  bonorum, 
sicut  infra  dicitur  cap.  10.  et  ad  Col.  1. 
Sed  tamen  inutilis  fuitquoad  cfiectum  ju- 
stificationis,  quem  nec  per  praecepta,  nec 
per  sacrificia  praestare  potuit.  Hunc  sen- 
sum  probat,   quod  sequitur: 

19.  Nihil  enim  ad  perfectum  addu- 
xit  lex.  Graece  et  Syriace:  ^ihil  enim 
perfecit  lex,  id  est,  ad  perfectionem  ad- 
dnxit.  Perfectionem  autem  intellige  ve- 
ram  justitiam,  quae   constituit  hominem 


Deo  gratum  et  acceptum  ad  vitam  aeter- 
nam.  Nec  moveat  neutrum  genus  niJdl, 
quasi  de  rebns  loq^uatur,  non  de  persenis. 
Sonsus  euim  est,  ?iihil,  id  est  nullum  ho- 
minem,  ut  patet  ex  tota  disputatione  Apo- 
stoli.  Sic  Christus  Joan.  6. :  Omne,  quod 
dat  mihi  Pater ,  ad  me  veniet.  Quod 
continuo  de  persona  exponit,  cum  subji- 
cit:  Et  eum,  qui  venit  ad  me.  non  eji- 
ciam  foras.  Item  cap.  12. :  Ego  si  exal- 
tatus  fuero  a  terra,  omnia  traham  ad 
me  ipsum,  id  est,  omnium  gentium  ho- 
mines.  Est  enim  neutrum  genus  aptissi- 
mum  ad  univeisitatem  significandam. 

hiiroductio  vero  melioris  spei,  per 
quam  proximamus  ad  Deum.  Ex  supe- 
riori  parte  repetendum  est  verbum :  In- 
troductio  vero  fit  melioris  spei.  Spes 
alibi  pro  re  sperata  pcnitur,  id  est  pro 
objecto ;  hic  vero  pro  causa  spei  posita 
videtur,  ut  sensus  sit:  Loco  praecedeutis 
mandati  introducitur  aliquid  multo  me- 
lius,  nempe  lex  et  sacerdotium  Christi, 
spem  nobis  certissimam  faciens  appropin- 
quandi  ad  Deum  per  verara  justitiam. 
Finitur  in  hac  parte  periodus,  cujus  ini- 
tium  erat  ab  illis  verbis:  Si  secundum 
similitudinem  Melchisedech.  Quo  magis 
autem  tota  sententia  dilueida  fiat,  et  vis 
argumentationis  Apostolicae  perspiciatur, 
praeter  illam  partem  :  Contestatur  enim 
etc,  de  qua  superius  monui,  etiam  istam 
proximam :  Nihil  enim  ad  perfectum  ad- 
duxit  lex,  convenit  incladi  parenthesi. 

Est  igitur  haec  argumentatio :  Secun- 
dum  ordinem  Melchisedech  surgit  alius 
sacerdos,  quinon  secundum  legem  man- 
dali  carnalis  factus  est,  sed  secundum 
virtutem  vitae  irisolubilis ;  ergo  repro- 
batio  fit  praecedentis  mandati,  intro- 
ductio  vero  melioris  spei.  Ubi  vides  id, 
quod  B.  Thomas  observavit,  antecedens 
duabus  partibus  con.stare,  quae  antithe- 
sim  inter  se  habeant;  similiter  et  conse- 
quens,  ita  nt  prior  pars  consequentis  re- 
spondeat  priori  parti  antecedentis,  et  po- 
sterior  posteriori.  Nam  ex  eo,  quod  surgat 
novus  sacerdos,  qui  non  secundum  legem 
mandati  carnalis  factus  sit,  sequitur  illius 
legis  abolitio.  Et  ex  eo,  quod  factus  sit 

secundum  virtutem  vitae  insolubilis,  se- 
quitur  introductio  melioris  spei.  Aliorum 
versiones  et  expositiones  hic  non  com- 
memoro.  Plerique  enim  ,  decepti  obscu- 
ritate  sententiae,  quam  et  prolixitas  et 
interpositae  probationes  pariebaut,  totam 
periodum  inepte  dissolveiunt  iu  partes,  et 
contortis  suis  interpretationibus  vim  textui 
fecerunt.  Quod  nominatim  observare  est 
in  Erasmiana  versione,  quam  alii  quidam 
incaute  secuti  sunt. 

20.  Et  quantum  est  non  sine  jure- 
jurando.  Alia  nunc  ratione  probat,  no- 
vum  testamentum  vetere  praestantius 
esse,  et  proinde  hoc  abrogandum,  ut  illud 
succedat.  Nec  refert ,  an  legem  nominet, 
an  testamentum.  Conjuncta  sunt  enim 
haec  duo  et  inseparabilia,  ut  altero  no- 
minato ,  alterum  iutelligatur.  Lex  enim 
non  sine  foedere  seu  testamento  sancitur. 
Sumpta  est  haec  ratio  a  jurejurando,  quo 
interposito  Christus  novi  testamenti  spon- 
8or  factus  est,  uti  statim  ex  eodem  versu 
Davidico  probat.  Quod  ad  syntaxin  atti- 
net,  haec  pars  prorsus  separanda  est  a 
praecedente;  secus,  quam  facit  Erasmus, 
qui  eam  superiori  sententiae  connectit, 
addens  quaedam  et  mutans  pro  arbitrio, 
praeter  auctoris  meutem.  Ubi  rursus  ob- 
scuritatem  Erasmo  et  aliis  fecit  subse- 
quens  parenthesis  haud  animadversa,  post 
quam  argumentatio  hic  inchoata  absolvi- 
tur  in  illis  verbis :  In  tantum  melioris 
etc.  Quemadmodum  bene  a  B.  l'homa 
fuit  observatum.  Respondent  euim  sibi 
mutuo  in  Graeco  xaO^'  oaov,  in  quanlamy 
et  xaxa  Tocoaxov ,  in  tantum ,  ut  ad  in- 
telligentiam  clarius  hoc  loco  vertendum 
fuerit:  Et  in  quantum  non  sine  jureju- 
rando  ;  idque  sine  verbo  :  est ,  quod  iu 
Graeco  non  habetur,  nec  quidem  subau- 
ditur.  Supplenda  est  enim  ex  antegrsssis 
sententia ,  hoc  modo :  Et  in  quantum 
non  sine  jurejurando  factus  est  sacer- 
dos.  Quod  supplementum  etiammanifeste 
suggerit  parenthesis,  quae  tota  subjungi- 
tur  ad  hujus  partis  declarationem: 

Alii  quidem  sine  jurejurando  sacer- 
dotes  facti  sunt  Graece  ol  fxsv  yap,  nam 
illi   quidem.    Hanc    enim   expositionem 

«Qli.  Estll  Comm.  Tom.  m. 


conjunctionis  ,  de  qua  supra ,  locus  non 
postulat.  Significantur  sacerdotes  Levi- 
tici,  de  quibus  nusquam  legitur,  quod 
Deo  jurante  sacerdotes  facti  sunt.  Hic 
video,  quid  objici  possit,  illud  nimirum 
ex  ve4;eri  testamento  sumptum,  quod  ca- 
nit  Ecclesia  de  confessore  Poutifice :  Ecce 
sacerdos  magnus  etc.  Ideo  jurejurando 
fecit  illum  Dominus  crescere  in  plebem 
suam.  Sed  respondeo ,  ea  nusquam  scri- 
pta  esse  de  Aarone  aut  quopiam  ejus 
successore;  sed  sumpta  esse  ex  Ecclesia- 
stici  cap.  44.,  ubi  de  Abraham  Patriarcha 
dicitur :  Ideo  jurejurando  dedit  illi  glo- 
riam  (alias  semen)  in  gente  sua,  crescere 
illum  f  quasi  terrae  cumulum  etc.  Quae 
verba,  sicut  et  alia  quaedam  ejusdem 
loci ,  nonuullis  mutatis  ,  Ecclesia  accom- 
modat  ad  Pontifices  novi  testamenti. 

Hic  autem  cum  jurejurando ,  per 
eum ,  qui  dixit  ad  illum.  Hic  autem, 
id  est  Christus,  sacerdos  factus  est  cum 
jurejuraudo  ejus ,  qui  eum  sacerdotem 
fecit,  videlicet  Dei  Patris;  qui  dixit, 
vel ,  ut  in  Graeco ,  dicit  ad  eum :  Jura" 
vit  Dominus  y  et  non  poenittbit  tum: 
Tu  es  sacerdos  in  aeterum.  Graeci  et 
Syri  codices  addunt:  secundum  ordinem 
Melchisedech.  Sed  quoniam  ad  id,  quod 
nunc  agit  Apostolus,  ea  pars  nihil  con- 
fert ,  temere  a  quopiam  adjecta  videri 
potest.  Porro  non  sentit  Apostolus,  totum 
versum ,  quem  hic  citat:  Juravit  Domi- 
nus  etc. ,  esse  verba  Dei  Patris  ad  Chri- 
stum ;  tantum  enim  illa  pars :  Tu  es  sa- 
cerdos  in  aeternum ,  ex  persona  Patris 
dicitur.  Verba  autem  praecedentia :  Ju- 
ravit  Dominus ,  et  non  poenitebit  eum, 
sunt  Prophetae,  testificantis.  Deum  Pa- 
trem  cum  jurejurando  Filium  constituisse 
sacerdotem ,  quando  ei  dixit :  Tu  es  sa- 
cerdos  in  aeternum.  Unde  seusus  horum 
verborum  Apostoli  hoc  pacto  reddi  po- 
test :  Per  eum ,  qui  dixit  ad  iilum  :  Tu 
es  sacerdos  in  aeternum.  Hoc  enim  cum 
jurejurando  dictum  esse ,  docet  hemisty- 
chium  praecedens :  Juravit  Dominus  etc. 

Quaeritur,  quando  factum  fuerit,  quod 
eo  versu  Propheta  factum  affirmat,  id  est 
quando  Deus   hoc  juraverit.    Nam   id  a 

Propheta  non  est  expressum.  Respondeo, 
jusjurandum  hoc  non  aliud  videri ,  quam 
perpetuum  et  omnibus  modi&  irrevocabile 
Dei  decretum,  quo  Christum  vohiit  esse 
sacerdotem.  Ad  quod  signiiicandum  etiam 
addidit:  Ei  non  poenitebit  eum ,  id  est 
numquam  iilud  more  poenitentis  retracta- 
bit.  Quia  vero  non  tale  fuit  decretum, 
quo  Aaron  a  Deo  sacerdos  est  constitutus, 
ideo  dicitur  ille  cum  suis  posteris  sine 
jurejurando  factus  sacerdos.  Quamvis 
autem  Christus  non  fuerit  sacerdos ,  imo 
nec  Christus  ante  incarnationem ,  decre- 
tum  tamen  illud^  juramenti  nomine  signi- 
ficatum,  fuit  ab  aeterno.  Huc  usque  pa- 
renthesis.  Nunc  sequitur  reditio  ad  pro- 
positionem  factam  v.  20. 

22.  In  tantum  melioris  testamenti 
sponsor  factus  est  Jesus.  Dicitur  Jesus 
novi  testamenti  sponsor,  seu  fide  ussor, 
id  est  exponente  Theophylacto ,  media- 
tor,  siquidera  ipse  Apostolus  infra,  cap. 
8.  9.  et  12.,  Christum  novi  tesiamenti 
mediatorem  appellat,  eo  nimirum  sensu, 
quia  Christus ,  tamquam  sacerdos  inter 
homines  et  Deum  medius  suo  ipsius 
sanguine,  quem  fudit  in  ara  crucis,  foe- 
dus  hoc  novum  sanxit  et  confirmavit.  Est 
autem  haec  Apostoli  argumentatio :  Chri- 
stus  cum  jurejurando  constitutus  est  a 
Deo  sacerdos ;  Levitici  sine  jurejurando  ; 
ergo  novum  testamentum,  cujus  sponsor 
ac  mediator  est  Christus ,  melius  est  at- 
que  praestantius  vetere,  cujas  ministri 
fuerunt  Levitici  sacerdotes ;  et  per  con- 
sequens,  hoc  superveniente,  illud  cum 
sua  lege  est  abrogandum.  Valet  coliectio, 
quia  juramentum  adhiberi  non  solet,  nisi 
ad  ea,  quae  majoris  sunt  momonti,  quae- 
que  volumus  omnino  rata  et  firma  esse 
atque  perpetua.  De  vocabulo  testamenti, 
quid  signiScet,  et  cur  introductura  pro 
foedere  seu  pacto  significando ,  dicemus 
infra  in  exposit.  cap.  8.  et  9.  Unde  etiam 
intelligetur,  non  recte  quosdara  Latinos 
interpretes  in  hacEpistola  pro  testamento 
substituere:  foedus,  cum  vox  Graeca 
3ia{>7jxrj  proprie  testamentum  significet, 
atque  hoc  significatum  urgeat  ipse  Apo- 
stolus  cap.  9. 


23.  Et  alii  quidem  plures  facti  sunt 
sacerdotes.  Graece :  Et  Uii  quidem. 
Quod  de  testamento  docuit  ex  illa  parte 
versus  Davidici:  Juravit  Dominus ,  id 
nunc  docet  de  sacerdotio  ex  ea  parte: 
in  aetertium,  videlicet  sacerdotium  Chri- 
sti  praestantius  esse  Levitico.  Tamctsi 
hanc  rationem  jam  ante  attigerat,  ubi 
dixit:  Qui  non  secundum  legem  man~ 
dati  carnalis  factus  est ,  sed  secundum 
virtutem  vltae  insoluhilis.  Contestatur 
enim  etc.  Verum  plenius  idem  nunc  ex- 
plicat,  ut  alia  quaedam  opportune  sub- 
jungat:  Idcirco  quod  morte  prohiheren- 
tur  permanere.  Lovitici  sacerdotes ,  in- 
quit,  etiam  summi,  piures  facti  sunt, 
alius  post  alium,  quia  mortales  erant,  et 
morte  finiebatur  cujusque  sacerdotium. 
Nani  Aaroni  in  sacerdotio  s.uccessit  Elea- 
zar ,  et  Eleazaro  Phinees,  et  ita  deinceps. 

24.  Hic  autem ,   eo  quod   maneat  in 
aeternum ,  sempiternum  hahet  sacerdo^ 
tium.    Quum  dicit:  eo  quod  maneat  in 
aeternum,  respicit  ad  illud  superius  cita- 
tum:  Tu  es  sacerdos  in  aeternum.  Unde 
apparet ,    supplendam    esse    sententiam : 
Hic  autem ,   eo  quod  maneat  sacerdos 
in  aeternum  etc.    Ac  ne  quis  dicat,  fore 
hoc    modo    petitionem    principii    in   hac 
Apostoli  argnmentatione,  sciat  pro  isto: 
sempiternum,   Graece  esse  dLTiapapaTOv, 
quasi  dicas :  intransihile ,  id  est  quod  ad 
alium  transire  non  potest ;   scu  insucces- 
sivum ,     scilicot    quod    successione    nou 
transfertur,  sicut  contingebat  sacerdotio 
Levitico.    Syrus  interpres  vertit:    sacer- 
dotium    ejus    non    praeterit,    aut    non 
transit.   Igitur  Apostohis  sic  ratiocinatur : 
Aeternam  praestantius  est  eo,  quod  sub- 
inde  transfertur;   atqui  Cbristi  sacerdo- 
tium ,  Davide  teste,  aeternum  est,  Levi- 
ticum    nutem    trauslatitium ,     ut    probat 
Pontificura  mors  et  successio;  ergo  sacer- 
dotium  Christi  praestantius  est  Levitico. 
Rem  pulchre  declarat  B.  Thomas  ex  na- 
turalibus,    in    quibus    corruptibilium    fit 
multiplicatio  sub   eadem  specie,  non  au- 
tera  incorruptibilium.    Unde  non  est,  nisi 
unus  sol,  una  luna  etc. 

Verum  dicet  aliquis,   etiam  Christum 

mortuum  esse,  et  proinde  finitum  raorte 
ejus  sacerdotium.  Respondeo,  non  ita 
mortuus  est,  ut  sacerdotium  ejus  ad  alios 
transiret,  quemadmodum  fiehat  in  sacer- 
dotibus  veteris  testamenti;  sed  ut,  paulo 
post  ipse  unus  ct  idem  ad  vitam  resusci- 
tatus,  maneret  sacerdos  iu  aeternum ;  nec 
id  solum  ratione  personae,  verum  etiam 
officii  et  eflectus ;  sicut  declaratum  est 
supra. 

Sed  objicit  baereticus:  Si  (Jbristus 
idem  pcrpetuo  manet  sacerdos ,  et  si  per- 
petuum  babet  sacerdotium,  igitur  vicarios 
vel  successores  in  sacerdotio  non  babet. 
Respondeo,  Ecclesiam  Cbristi  nuUosagno- 
scere  Cbristi  successores  in  sacerdotio 
seu  Poutificatu.  Nam  successor  is  dicitur, 
qui  in  alicujus  def uncti ,  id  est  amoti  vel 
abeuntis,  aut  certe  demortui  locum,  offi- 
cium,  potestatem  surrogatus  est.  At  Cbri- 
stus  sacerdotio  numquam  defungitur ;  ma- 
net  enim  sacerdos  in  aeternum.  Succes- 
sorem  igitur  non  babet.  Nec  ita  quisquam 
Catbolicus  loquitur,  si  bene  et  circum- 
specte  loqui  velit.  Caeterum  vicarios  ejus 
ac  ministros,  tum  in  disponsandis  sacra- 
mentis,  tum  in  reliquo  officio  sacerdotali, 
agnoscimus,  Apostolo  dicente:  Sic  nos 
existimet  hoino  ut  rninistros  Christi  et 
dispensatores  mystcriorum  Dei,  1  Cor. 
4.  Per  bos  igitur  Cbristus,  qui  semel  ob- 
tulit  se.met  ipsum  in  cruce,  offert  adbuc 
quotidie  in  Ecclesia,  pro  ejusdem  sacri- 
ficii  commemoratione ,  corpus  suum  et 
sauguinem;  sicut  et  per  eos  verbum  prae- 
dicationis  et  sacramenta  fidelibus  erogat. 
Quare  sacerdotium  Christi  permaneus  ac 
perpetuum  non  excludit  alios  sacerdotes, 
modo  subordinatos.  Si  enim  Deus,  aeter 
nu3  ac  supremus  judex ,  babet  suos  vica- 
rioB  ac  ministros  judices,  id  est  per  quos 
Dei  judicium  exerceatur  in  terris ,  sicut 
dicitur  Deut.  1.  et  2  Par.  19.,  cur  non  et 
Cbristus,  aeternus  atque  primarius  sacer- 
dos  ac  Pontifex  noster ,  postquam  recep- 
tu8  est  in  coelum,  babeat  vicarios  suos 
sacerdotes ,  per  quos  visibile  sacrificium 
ab  ipso  institutum  ofi^eratur  in  Ecclesia 
militante  super  terram  ? 

Est   autem    obiter    observandum    boc 


loco  divinum  Apostoli  studium  in  scru- 
tandis  et  excutiendis  Scripturis.  Nara  in 
uno  vevsu  Davidico :  Juravit  Dominus 
et  non  poenitebit  eum :  Tu  es  sacerdos 
in  aeternum  secundum  ordinem  Mel- 
chisedech,  quinque  partes,  velut  instituto 
suo  servientes ,  expendit.  Primum:  Met- 
chisedech ;  deinde  illud:  Tu  es ,  videiicet 
dictum  ad  Cbristum  de  tribu  Juda;  tertio  : 
>Sacejrc?os;  quarto:  Juravit;  quinto :  In 
aeternum.  Quibus  et  sextum  addere  po- 
tuit:  secundum  ordinem,  nisi  hanc  par- 
tem  ,  ob  rationes  superius  allatas  ,  indis- 
cussam  relinquere  maluisset.  Ex  qua  re 
discimiis  Scripturae  sacrae  mirabilem  in 
sensibus  ac  mysteriis  foecunditatem ,  uec 
umquam  deesse,  quod  eruatur,  raodo  non 
desit  scrutator  idoneus. 

25.  Unde  et  saivare  in  perpetuum 
potest  accedentes  yer  semet  ipsum  ad 
Deu77L  Multi  vetusti ,  et  probatae  fidei 
codices  leguut:  accedentes ,  quibus  ad- 
stipulantur  Graeca  cum  suis  commenta- 
toribus.  Neque  euim  in  Graeco  tam  taci- 
lis  est  uniuE  in  alterum  mutatio,  quam  in 
Latino ,  videlicet  propter  articulum  prae- 
positum.  Graecis  etiam  S^^ra  ccnsonant; 
denique  sensum  baec  iectio  facit  augu- 
stiorem ,  ut  merito  eam  pro  germana  re- 
ceperit  editio  Clementiua.  Seiendum  quo- 
que,  pro  eo ,  quod  uos  habemus:  in  per- 
petuum ,  Graece  legi :  zl<z  t6  TzavTcXkQ, 
quod  Erasmus  et  Heutenius  vertunt:  ad 
pienum ,  Stapulcnsis:  ad  perfectum.  Id 
enim  proprie  Graeca  significaut.  Tametsi 
Syrus  quoquc  interpres  vertit:  in  aeter- 
num.  Usus  est  eadem  voce  Lucas  Evan- 
gelii  .'^'ui  cap.  13.,  ubi  tara  vulgatus  in- 
terpres  ,  quara  Erasnius  verterunt:  om- 
nino.  Nec  omnino ,  inquiunt,  poterat 
sursum  respicere ,  sive  erigere  caput. 
Graeci  coraraontatores  locura  bunc  de 
perfecta  salute  exponunt,  norainatim 
Theodoretas.  Nam  quod  Cbrysostomus, 
et  eum  secnti  Tbeopbylactus  et  Oecurae- 
nius  vocem  Graecara  sic  interprctantur : 
non  ad  ternpus  tantum ,  sed  etiam  in 
futura  vita,  expositio  est  perfectae  sa- 
lutis. 

Atque   eo    raodo    etiam    accipiendum, 

quod  noster  interpres  et  Syrns  verterunt : 
inperpe.tuum  aut  m  aeternum.  Non  enim 
erit  perfecta  salus ,  si  non  in  perpetuum 
extendatur.  Declarat  enim  Apostolus  Lac 
parte,  et  e  proximo  colligit  fructum  ae- 
terni  sacerdotii  Christi,  tamquam  dicat: 
Si  Christus  aeternum  habet  sacerdotium, 
potest  igitur  ad  perfectam  et  aeternam 
salutem  adducere  eos,  qui  per  ipsum,  ut 
mediatorem,  accedunt  ad  Deum.  Ilic  sen- 
sus  partem  :  in  perpetuum,  jungit  cum 
verbo:  salvare,  Quod  si  jungatur  cum 
verbo:  potest ,  sicut  in  loco  Evangelii 
jam  citato  fecit  interpres ,  etiam  sic  sen- 
sus  erit  non  incommodus ,  scilicet  Chri- 
Btum ,  eo  quod  maneat  in  aeternum ,  et 
sempiternum  habeat  sacerdotium ,  nou 
tantum  potuisse,  quaudo  mortalis  erat, 
verum  etiam  nunc,  et  continua  posse 
salvare  per  ipsum  accedentes  ad  Deum, 
ut  qui  semper  vivat  (sicut  sequitur)  ad 
interpellandum  pro  nobis. 

Abutuntur  hujus  loci  testimonio  secta- 
rii  ad  oppugnandam  Sanctorum  interces- 
sionem.  Nam  si  Christus  potest  acceden- 
tes  per  ipsum  ad  Deum  perfecte  salvare, 
quid  opus  est,  ajunt,  aliis  intercessoribus, 
per  quos  ad  Dcjum  adducamur?  Quibus 
responsum  sit,  Christum  haud  dubie  posse 
et  velle  ad  perfectam  salutem  adducere 
eos,  qui  per  ipsum  ad  Deum  accedunt, 
si  tamen  accedant  legitime.  Quod  quidem 
faciunt,  si  ipsi  etiam  pro  se  orent,  ac 
praeterea  alios  etiam  comprecatores  ad- 
hibeaut,  sive  viventes  adhuc  in  hoc  sae- 
culo,  sive  jam  defunctos  et  cum  Cbristo 
regnantes.  Nam  alios  aliorum  precibus 
apud  Deum  adjuvari,  universa  Scriptura 
clamat.  Hoc  autem  uni  mediatori  Christo 
adeo  non  derogat,  ut  vis  omnis  et  valor 
talium  orationum  ad  meritum  Christi  me- 
diatoris  sint  referenda ,  id  qund  apertis- 
sime  profitetur  Ecclesia  Catholica,  quum 
orationes  suas  omnes  ita  conchjdit:  Per 
Christum  Dominum  nostrum. 

Semper  vivens  ad  interpeUandum 
pro  nobis.  Giaece  et  Syriace:  pro  eis. 
Quod  et  in  Latinis  manuscriptis  legitur 
non  paucis.  Reppondet  ea  lectio  praece- 
denti  verbo  numeri  pluralis :    accedentcs. 


Addit  Apostolus  hanc  partem,  ut  explicet 
consequentiaTU  superioris  argumenti.  Nam 
ex  aeterno  Christi  sacerdotio  propterea 
recte  sequitur,  eum  in  perpetuum  salvare 
posse,  quia  non  otiosum  gerit  sacerdotium. 
Est  enim  sacerdos  semper  vivens,  ut  sem- 
per  agat  sacerdotis  officium,  id  est  semper 
pro  nobis  apud  Deum  interpellet. 

Objiciet  aliquis,  id  ipsum  dici  posse 
de  sacerdotibus  Leviticis.  Nam  Jeremias 
et  Onias  sacerdotes  fuere,  de  quibus  jam 
dudum  mortuis  scribitur  2  Mach.  16.,  eos 
assidue  multamque  orare  pro  populo  Ju- 
daeorum  et  civitate  sancta.  Respondeo, 
eos  non  orasse  ut  sacerdotes ,  sed  ut 
sanctos  homines,  seu  potius  ut  sanctoriim 
hominum  animas,  absque  respectu  sacer- 
dotii,  quod  aliquando  gesserant,  aut  sa- 
crificii,  quod  obtulerant.  Christus  vero 
permauens  sacerdos  in  perpetuum,  ab 
officio  sacerdotali  uumquam  desistit.  Nam 
et  interpellat  pro  nobis  ut  sacerdos,  et  se 
ipsum ,  ut  hostiam  semel  in  ara  crucis 
oblatam  ,  exhibet  Patri ;  et  adhuc  quoti- 
die  se  ipsum  offert  et  sacrificat  in  altari 
per  ministros  et  vicarios  suos,  sacerdotes, 
sicut  declaratum  est  supra. 

Sed  quomodo  Christus  adhuc  pro  nobis 
interpellet  Patrem,  cui  Pater  omnia  de- 
dit  in  mauus,  cum  praesertim  humilitas 
orantis  non  deceat  gloriam  regnantis, 
quaeri  potest.  Ad  quod  B.  Thomas  in 
commentario  respondet,  Christum  pro 
nobis  interpellare ,  tum  quia  adsumptam 
pro  nobis  humanitatem  Patri  repraesentat, 
tum  quia  sanctissimae  animae  suae  desi- 
derium,  quod  pro  salute  nostra  habuit, 
exprimit.  Simili  modo  Gregorius  hanc 
Christi  interpellationem  iuterprelatur  lib. 
1.  moral.  cap.  24.  et  lib.  22.  cap.  13., 
necnon  alii  Patres ;  adeo  ut  Rupertus  lib. 
9.  de  divinis  officiis,  cap.  3.,  dicat,  inter- 
pellationera  illam  omnium  doctorum  vera 
assertione  non  summissam  esse  postula- 
tiontm ,  sed  ejus  passionis,  quae  semel 
suscepta,  semel  pro  nobis  in  gacrificium 
oblata  est,  aeternam  commemorationem. 
Quin  Apostolus  ipse  cap.  9.  hujus  epist. 
ita  se  ipsum  exponere  videtur ,  dum  ait: 
Jesum  introiisse  in  coelum,  ut  appareat 

nunc  vultui  Dei  pro  nohis ,  id  est  ut  se 
ipsum,  bominem  pro  nobis  passum,  Deo 
sistat  ac  repraesentet. 

Num  igitur  haec  veram  et  proprie 
dictam  Christi  pro  nobis  orationem  ex- 
cludunt?  Minime.  Etonim  si  Christus 
etiamnum  advocatus  est  noster,  et  media- 
tor ,  1  Joan.  2.  et  1  Tim.  2. ,  vere  igitur 
adhuc  orat  et  intercedit  pro  nobis.  Hoc 
enim  proprium  est  munas  advocati  et 
mediatoris.  Deinde  id  satls  per  se  probat 
Graecura  verbum  IvTuy/avciv,  pro  quo 
interpres  hoc  loco  et  Rom.  8.  vertit:  in- 
terpellare.  Significat  enim  interpellatio- 
nem ,  ^{uae  fit  cum  oratione  seu  postula- 
tione,  quemadmodum  ex  aliis  Scripturae 
locis  facile  est  ostendere.  Quod  et  Augu- 
stinus  perspicue  docet  in  epist.  59.  ad 
Paul.  q.  5.,  affirmans,  apud  Apostolum 
interpellare  positnm  esse  pro  eo,  qucd 
est  postulare.  Quare  si  Christus ,  quod 
negari  non  potest,  proprie  interpellat: 
utique  proprie  orat,  sive  sola  mente  id 
faciat,  sive  etiam  voce  conceptum  mentis 
efformet  atque  exprimat.  Quod  sentire 
videtur  B.  Thomas,  quum  dicit,  Christum 
animae  suae  sanctissimae  desiderium, 
quod  pro  ealute  nostra  habuit,  exprimere. 
Npm  interni  desiderii  expressio  potissi- 
mum  fit  voce. 

Nec  vero  quidquam  horum  infitiantur, 
qui  interpellationem  exponunt  per  huma- 
nitatis  repraesentationem.  Haec  enim  re- 
praesentatio ,  cum  adjunctum  habeat  uo- 
strae  salutis  desiderium,  sine  oratione, 
saltem  interna,  non  consistit.  Quod  si 
qui  veterum  negant,  Christum  nunc  pro 
nobis  orare,  id  de  supplici  ac  summissa, 
ut  Rupertus  loquitur,  oratione  est  acci- 
piendum.  Non  enim  Christo  jam  in  glo- 
riam  Patris  assumpto  convenit  illa  sup- 
plicandi  humilitas,  qua  usus  est  in  diebus 
carnis  suae  mortalis,  sicut  dictum  est  su- 
pra  cap.  5. 

Sed  nec  obstat  ejus  orationi,  quod 
Pater  omnia  dedit  ei  in  manus.  Sequere- 
tur  enim,  nec  iu  carne  mortali  positum 
orare  debuisse.  Nam  de  Christo  adhuc 
mortali  dictum  illud  esse,  constat  non 
Bemel,  sed  saepius,  ut  Matth.  11.,  Joan. 


3.  et  13.  Cur  autem  non  sequatur,  Am- 
brosius  docet  lib.  5.  in  Lucam  super  illud 
cap.  6.:  Exiit  in  montem  orare.  Nam 
etsi,  inquit,  posuerit  omnia  Pater  in 
potestate  Filii ,  Filius  tamen ,  ut  for^ 
mam  hominis  impleret,  obsecrandum 
Patrem  putat  esse  pro  nohis,  quia  ad~ 
vocatus  est  noster.  Orat  igitur  pro  nobis 
ut  homo,  sacerdos,  advocatus,  qui  cum 
Patre  omnia  potest,  et  omnia  praestat, 
ut  Deus.  De  hac  quaestione  nonnulla 
etiam  diximus  ad  locum  similem  Rom.  8. 

26.  Talis  enim  decehat,  ut  nohis 
esset  Pontifex.  Ostendit,  solum  Jesum 
Christum  fuisse,  in  quem  convenirent 
qualitates  ejus  Pontificis,  qui  nos  per  se, 
ac  propria  sua  oblatione  Deo  Patri  recon- 
ciliatos,  et  in  perpetuum  salvos  redderet, 
Quare  quod  ait :  decehat ,  non  sic  acci- 
piendum,  quasi  per  alium  potuerit  idem 
ilhid  officium  praestari ,  tametsi  minus 
decenter;  sed  quia  per  neminem  alium 
omnino  potuit.  Non  enim  id,  quod  decet, 
ab  eo,  quod  oportet,  distinguere  voluit 
Apostolus. 

Sanctus,  innocens,  impollutus.  San" 
ctus,  Grap^ce  ootog.  Quo  nomine,  tam  in 
sacris  literis,  quam  profanis,  significatur 
is ,  qui  ob  vitae  puritatem  aptus  est  ad 
divina.  Qui  pro  sancto  verterunt:  pium, 
vim  Graeci  vocabuli  non  sunt  assecuti. 
Innocens ,  Graece  axaxoQ,  hoc  est  ex- 
pers  malitiae  seu  peccati.  Nam  uno  verbo 
dixit,  quod  Petrus  pluribus  1  Epist.  2.: 
Qui  peccatum  non  fecit ,  nec  inventus 
est  dolus  in  ore  ejus.  Alibi  quidem  in- 
terdura  axaxog  dicitur,  qui  ob  simplici- 
tatem  animi  expositus  est  fraudibus  ma- 
lorum,  ut  Rom.  ult. :  Per  dulces  sermones 
et  henedictiones  seducunt  eorda  inno- 
centium.  Sed  ea  sigoificatio  minime  qua- 
drat  huic  loco.  Denique  impollutum  vo- 
cat ,  id  est  nulla  peccati  sordc  coinquina- 
tum.  Igitur  haec  tria :  sanctus,  innocens, 
impollutus,  ratione  magis,  quam  re  diffe- 
runt;  quemadmodum  et  id,  quod  se- 
quitur : 

Segregatus  a  peccatorihus.  Non  ita 
segregatus  a  peccatoribus ,  ut  aliquando 
fuerit  unus  ex  illis;   qui  sensus  impius 

est;  sed  nec  eo  sensn,  qiiod  cum  pecca- 
toribus  olim  conversatus,  unnc  eorum 
consuetudini  subtractus  sit.  Qnod  etsi 
verum ,  non  tamen  ab  Apostolo  significa- 
tum  est.  Sed  segregatum  dixit  a  pecca- 
torihus  j  hoc  est,  ab  eovura  moribus  et 
vita  longissime  distanteui ,  ac  nihil  cum 
illis  habentem  commiine.  Nam  certe  alio- 
qui  ineptus  foret,  qui  se  propitiatorem 
pro  peccatoribus  interponeret.  Probat  hic 
locus,  nnllum  purum  hominem  fuisse  ido- 
neura,  cujus  oblatione  genns  humanum 
Deo  recouciliaretur ;  nullus  enim  purus 
a  peccato.  Quamquam  Apostokis  id  pro- 
prie  agit,  ut  ab  hujus  muneris  dignitate 
Leviticos  sacerdotes  excludat ,  uti  mox 
patebit.  Verum  iis  exclusis,  etiam  reli- 
qui  horaines  exchiduntur. 

Et  excflsior  coelis  factus.  Hoc  est : 
Qui  penetravit  omnes  coeL>s  usque  ad 
summum;  qni  secundum  naturam  assum- 
ptam  supremum  in  rebus  obtinet  locum. 
Ex  consequcnti  vult  intelligi,  Christum 
esse  omni  creatnra ,  etiam  angelica,  supe- 
riorem.  Unde,  cum  dicat,  talem  oportere 
nobis  esse  Pontificera,  simul  innuit,  nec 
per  angelos  potuisse  genus  humanum  pro- 
pitiari  Deo.  Cur  ex  h^c  parte  non  sequa- 
tur  id,  quod  quidam  sunt  imaginati,  Chri- 
stum.  elevatum  esse  si-pra  convexa  coelo- 
rum,  diximus  in  explicatione  similium 
h)Corum  Eph.  3.  et  hujus  Epist.  cap.  4. 
Nee  h>ngc  petenda  probatio ,  cum  pauL» 
inferius  in  cap.  sequenti  legamus,  Chri- 
stum  consedisse  in  dextera  sedis  magni- 
tudinis  in  coelis ;  non  extra  aut  supra 
coek)s, 

27.  Qui  non  hahet  necessitatem  quo- 
tidie ,  quemadmodum  sacerdotes.  Grae- 
ce:  apyiapB.f.r; ,  Pontiffces,  summi  sacer- 
dotes.  IntelHgit  Pontifices  Aaronicos, 
atque  ex  comparatione  non  soh.rn  docet, 
Christum  iis  esse  majorem ,  sed  etiam 
officium  oblationis  placatoriae.  quod  Chri- 
stus  egit,  prorsus  ab  illis  agi  non  potuisse. 

Prius  pro  suis  deJictis  hostias  offerre, 
deinde  pro  populi.  Pro  suis  delictis, 
Graece:  pro  propriis  peccatis.  Praecep- 
tnm  fuisse  Pontifici,  ut  prius  pro  suis, 
deinde  pro  populi  peccatis  hostias  offer- 


ret,  vituh'm  quidem  pro  se,  hircum  au- 
tem  pro  populo,  legitur  Levit.  9.  et  16. 
Quod  praeceptum  nihil  ad  Christum  Pon- 
tificem ,  in  quo  nullum  fuit  peccatum ; 
sicut  jam  declaratam  est.  Rursus  de  quo- 
tidianis  sacerdotum  Leviticcrum  sacrificiis 
praeccptum  exstat  Num.  28.  Sed  nec 
ilhid  ad  Christum  sacerdotem  pertinere, 
jam  docet: 

Hoc  enim  fecit  semel ,  se  ipsum  offe- 
rendo.  Ambigua  distinctio  non  minus  in 
Graeco  ,  quam  in  Latino  :  fecit  semel ; 
au:  semel  se  ipsum  offerendo.  Priorem 
elegerunt  Erasmus  et  Hentenius,  dum 
ita  verteruut:  Hoc  enim  fecit  semel,  cum 
semet  ipsum  ohtulit.  Eadem  est  distinctio 
Syri  interpretis.  Sic  enim  habet:  Hoc 
enim  fecit  uno  tempore  in  se  ipso  oblato. 
Caeterum  Patres  Tridentini  sess.  22.  cap. 
1.  posteriorem  malle  videntur,  quum,  ad 
hunc  Apostoli  locum  respicientes,  dicunt, 
Christum  Dominum  semel  se  ipsum  in 
ara  cracis  Deo  Patri  obtulisse.  Similiter 
infra  dicitur  cap.  9. :  Sic  et  Christus 
semel  pro  peccatis  mcrtuus  est.  Verun- 
tam.en  utrovis  modo  distinxeris,  idem 
seusus  tanderc  resultat.  Pronomen  hoc 
non  totum  refert,  quod  praecessit;  sed 
illud  solum:  offerre  pro  peccatis  populi. 
Nam  quomodo  pro  suis ,  quae  non  ha- 
buit?  Itaque  duo  sunt,  quae  Apostolus 
urget  in  h  )C  discrimine  Christi  et  sacer- 
dotum  Leviticorum  :  primum ,  qu('d  non 
pro  suis ,  sed  tantum  pro  populi  peccatis 
offerat  Christus:  alterum ,  quod  semel, 
non  quotidie.  Tertium  discrimen  innuitur, 
quum  dicit,  ilh>s  offerre  hostias,  scilicet 
pecudum ,  Christum  offerre  se  ipsam. 

Hic  h'tem  Catholicis  moveut  sectarii. 
Nam  si  Christus  semel  tantum  pro  pec- 
catis  nostris  semet  ipsum  obtulit ,  neque 
igitur,  inquiunt,  obtulit  in  coena,  neque 
quotidie  offert  per  manus  sacerdotum  in 
missae  sacrificio.  Breviter  respondeo,  ser- 
monem  hic  esse  de  oblatione ,  quae  per 
se  sit  efficax  ad  tollenda  peccata;  cujus- 
modi  sola  est  cruenta  Christi  oblatio  in 
cruce.  Sicut  autera  sacramenta  novae 
legis  ad  hoc  sunt  instituta ,  ut  per  ea  vir- 
tus  sacrificii  crucis  ad  nos  derivetur:  ita 

quoque  de  quotidiano  missae  sacrificio, 
quod  Christus  in  ultima  coena  instituit, 
existimandum  est,  nempe  sa^utarem  vir- 
tutem  sacrificii  in  cruce  peracti  per  hoc 
incruentum  et  commemorativum  sacrifi- 
cium  quotidie  nobis  applicari  in  remis- 
sionem  peccatorum ,  quae  a  nobis  quo- 
tidie  committuntur ,  queraadmodum  id 
optime  declarat  Synodus  Tridentina  loco 
supra  citato.  Verum  hujiis  rei  pleniorem 
explicationem  servamus  in  cap.  9.  et  10. 

28.  Lex  enim  homines  constituit  sa- 
cerdotes  infirmitatem  hahentes.  Consti^ 
tuitj  praesentis  temporis  est,  xa^iOTTjotv. 
Sacerdotes ,  iterum  Graece:  Pontifices. 
Explicat  necessitatem ,  de  qua  dixerat, 
sacerdotibus  esse  necesse,  ut  prius  pro 
suis  dilictis  hostias  ofi^erant.  Lex  enlm 
non  praecipit ,  in  sacerdotes  seu  Pontifi- 
ces  assumi  homines  a  peccatis  immunes; 
nam  tales  nec  invenit,  nec  facit.  Unde 
cogebatur  admittere  homines  infirmita- 
tem  hahenteSf  id  est  peccatis  obnoxios. 
Constat  enim  ex  praecedentibus,  infirmi- 
tatem  intelligi  moralem,  qua  nimirum  fit, 
"ut  quis  saepe  labatur  in  peccatum,  atque 
adeo  peccatis  carere  non  possit ;  sicut  et 
accipitur  supra  cap.  5.,  ubi  dixit,  Ponti- 
ficem  ex  hominihus  assumi ,  qui  condo- 
lere  possit  iis ,  qui  ignorant  et  ervant; 
quoniam  et  ipse  circumdatus  sit  infir- 
mitate ,  ideoque  etiam  pro  suis  peccatis 
offerre  deheat.  Hanc  infirmitatis  accep- 
tionem  postulat  etiam  antithesis  inter  sa- 
cerdotes  legis  et  Christum.  Nam  quod  ad 
infirmitatem  attinet  corporalium  defec- 
tuum,  Christus  ex  infirwMate  crucifixus 
esf,  2  Cor.  13.  Infirmitas  autem  hoc  loco 
significata  prorsus  a  Christo  removenda 
est. 

Sermo  autem  jurisjurandi ,  qui  post 
legem  est,  Filium  in  aeternum  per- 
fectum.  Supple  :  constifuit  Pontificem. 
Graecus  articulus  ir]Q,  quem  relativo  no- 
ster  interpres  expressit,  manifeste  per- 
tinet  ad  gemtiv um  jurisjurandi ,  ut  ver- 


tendum  fuerit:  Sermo  autem  jurisjU" 
randi ,  quod  post  legem  est ,  vel  potius: 
fuit.  Sermonem  jurisjurandi  intelligit 
verbum  seu  decretum  Dei  significatum 
illo  versu  Psalmi:  Juravit  Dominus,  et 
non  poenitehit  eum :  Tu  es  sacerdos  in 
aeternum  etc.  Fuit  autem  hoc  a  Psahni- 
sta  dictum  multo  post  legem  latam,  ut 
significaretur  legale  sacerdotium ,  tam- 
quam  imperfectum,  alio  meliore  super- 
veniente  cassandum.  Leges  enim  priores 
posterioribus  abrogantur,  iis  maxime,  quae 
clausulas  habent  efficaciores,  cujusmodi 
hic  est  jusjurandum. 

Minus  recte  se  habet,  quod  Erasmus 
et  alii  quidam ,  textum  Ambrosianum  se- 
cuii,  vcrterunt:  supra  legem,  Id  enim 
Graeca  praepositioue  /xSTd  perraro  signi- 
ficatur;  nec  facile  reperias  exemplnm  in 
Sacris  literis.  Epitheton  Filio  adJitum: 
in  aeternum  perfectum ,  sive  consum- 
matum ,  docet,  Filio  adesse  omnes  illas 
perfectiones ,  quae  In  Pontifice  Levitico 
desiderabantur;  ac  proinde  etiam  illam, 
de  qua  proxime ,  quod  expers  sit  peccati. 
Quare  Graeci  hanc  partem  ita  exponunt : 
Qui  non  nunc  solum  impeccabilis  sit,  sed 
talis  semperfuturus.  Verum  magis  placet 
aliorum  generalis  expositio,  sub  qua 
Graecorum  etiam  sensus  comprehenditur; 
haec  nimirum :  Qui  non  solum  ab  Initio 
sanctus ,  innocens .  et  impollutus  fuerit, 
atque  a  peccatoribus  segregatus,  sed  et 
postea ,  devicta  morte ,  sublatus  in  coelos, 
atque  excelsior  coelis  factus,  omnimodam 
semperque  mansuram  adeptus  sit  per- 
fectionem.  Hinc  collige,  Christum,  etiam 
immortalem,  et  in  sublimi  coelo  regnan- 
tem  adhuc  esse  Pontificem  nostrum  ac 
Pontificis  munus  obire.  Nam  alioqui  non 
consisteret  antithesis ,  quam  inter  Leviti- 
cos  Pontifices  et  Christum  hac  extrema 
pavte  facit  Apostolus.  Sed  quod  munus 
obit?  Interpellat  pro  nobis,  et  quodam- 
modo  se  ipsum  offert  Deo  Patri ;  sicut  in 
snperioribus  dictum  est.  De  quo  et  infra 
dicetnr. 

CAPOT    OCTAVOW. 

Capitulum  autem  super  ea,  quae  dicuntur^):  Talem  habemus  Pon- 
tificem,  qui  consedit  in  dextera  sedis  magnitudinis  in  coelis^),  2.  san- 
ctorum  minister^)  et  taberuaculi  veri^),  quod  fixit  Dominus^),  et  non 
homo.  3.  Omnis  enim  pontiiex  ad  offerendum  muncra  et  hostias*) 
constituitur ;  unde  necesse  est,  ct  hunc  habere  aliquid,  quod  offerat^); 
4.  si  ergo  esset  super  terram,  nec  esset  sacerdos,  cum  ossent^),  qui 
offerrent  secundum  legem  munera^),  5.  qui  exemplari  ^^)  et  umbrae 
deserviunt  coelestium.  Sicut  responsum  est  Mosi,  cum  consummaret 
tabernaculum  ^^) :  Vide  (inquit) ,  omnia  facito  sccundum  exempJar ,  quod 
tibi  ostensum  est  in  monte.  6.  Nunc  autem  melius  sortitus  est  mini- 
sterium ,  quanto  et  melioris  testamenti  mediator  est  ^^) ,  quod  in  melio- 
ribus  repromissionibus  sancitum  est.  7.  Nam  si  illud  prius  culpa 
vacasset,  non  utique  secundi  locus  inquireretur.  8.  Vituperans  enim 
eos,  dicit^^):  Ecce ,  dies  venient,  dicit  Dominus,  et  consummabo  super 
domum  Israel  et  super  domum  Juda  testamentum  novum,  9.  non  se- 
cundum  testaraentum ,  quod  feci  patribus  eorum  ^^) ,  in  die ,  qua  appre- 
hendi  manum  eorum ,  ut  educerem  illos  de  terra  Aegypti ,  quoniam  ipsi 
non  permanscrunt  in  testamento  meo ,  et  ego  neglexi  eos ,  dicit  Domi- 
nus;  10.  quia  hoc  ost  testamentum,  quod  disponam  domui  Israel  post 
dies  illos,  dicit  Dominus,  dando  leges  meas  hi  mentem  eorum^^),  et  in 
corde  eorum  superscribam  eas ;  et  cro  eis  in  Dcum,  et  ipsi  erunt  mihi 
in  populum ;  11.  et  non  docebit  unusquisque  proximum  suum,  et  unus- 
quisque  fratrem  suum ,  dicens :  Cognosce  Dominum ;  quoniam  omnes 
scient  me  ^^)  a  minore  usque  ad  majorem  eorum;  12.  quia  propitius  ero 
iniquitatibus  eorum ,  et  peccatorum  eorum  jam  non  memorabor  ^^).  13. 
Dicendo  autem ,  novum ,  veteravit  prius.  Quod  autem  antiquatur  et 
senescit,  prope  interitum  est. 


SUMMAKllM  CAPITIS  OCTAVI. 


Ostendit,  Christum  esse  verum,  non  typicum  Pontificem,   et  novi  testamenli  mediatorem,  repro- 
bato  et  antiquato  vetere  propter  imperfectionem. 


1.  Capitulum  autem  super  ea ,  quae 
dicuntur.  Giaeca  vox  xscpaXaiov,  quam 
interpres  capitulum  vertit,  ex  usu  Grae- 


cae  linguae  magis  significatid,  quod  La- 
tine  caput  et  summam  rei  vocamus.  Unde 
verbum  xs^aXatouv,  in  summam  colligere, 


1)  Cap.  7.  2)  Cap.  4,  14.  7,  26.  3)  cap.  9,  12.  4)  cap.  9,  11.  Apoc.  21,  3.  s)  Cap. 
11,  10.  16.  6)  cap.  5,  1.  '3  Cap.  9.  7.  12,  14.  Epli.  5,  2.  »)  Vers.  5.  7,  27.  10,  3.  38.  9) 
Cap.  7,  19.  13,  6.  w)  vers.  4.  10.  Col.  2,  17.  ")  2  Mos.  19,  5.  12)  vers.  7.  8.  10.  13.  7, 
22.  12,  24.  2  Cor.  3,  6.  i3)  Cap.  10,  16.  Jerem.  31,  31.  i*)  2  Mos.  19,  5.  ^^)  Jerem.  31,  31. 
34.   Jes.  54,  13.    16)  jerem.  9,  24.    i')  Jerem.  31,  34.    Rom.  11,  27.    Hebr.  10.  3. 

multa  pancis  dicere.  Quo  verbo  usus  est 
Graecus  auctor  Ecclesiast.  32. ,  ubi  nos 
Latine  habemus :  Ilabeat  caput  respon" 
sum  tuum.  Nam  Graece  est:  x£<pocXatw- 
Qov  Xoyov,  quasi  dicat,  capitula  sermo- 
nem ,  id  est  in  caput  et  summam  collige. 
Unde  sequitur:  In  paucis  multa ,  id  est 
multa  paucis  comprehende.  Hujus  quoque 
verbi  compositiim  est  dvaxs^aXatoDv,  id 
est  recapitulare ,  multa,  quae  dlxeris, 
summatim  repetere ;  item  multa  ac  diversa 
ad  unum  caput  revocare.  Tn  qua  signifi- 
catione  usus  est  eo  verbo  Paulus  Ephes. 
1.,  ubi  nos  legimus :  instaurare ;  siciit 
ibi  declaratum  est.  Sensus :  Haec  summa 
est  eorum,  quae  fusius  a  nobis  hactenus 
dicta  sunt  de  praecellentia  sacerdotii 
Christi  supra  Leviticum,  videlicet  a  ca- 
pite  quinto.  Chrysostomus,  et  post  eum 
Theophylactus ,  makiut,  sigoificari  id, 
quod  praecipuum  est,  et  cardo  rei;  nam 
et  ea  significatio  est  Graeci  vocabuli.  Sed 
hoc  eodem  recidit.  Qui  enim  orationem 
colligit  in  suramam,  ea  solum  repetit, 
quae  praecipua  sunt.  Ad  utrumque  sen- 
sum  patet,  quod  Erasmus  vertit:  Caete- 
rum  eorum ,  quae  dicimus ,  illud  est 
caput ;  nempe  quod  sequitur  : 

Talem  hahemus  pontificem ,  qui  cou' 
sedit  in  dextera  sedis  magnitudinis  in 
coelis.  Caput  et  summa  dictorum  est,  in- 
quit,  quod  talem ,  id  est  tantae  dignita- 
tis  et  excellentiae  pontificem  habemus, 
qui  sedeat  ad  dexteram  solii  majestatis 
divinae  in  coelo.  Haec  enim  longe  sunt 
supra  dignitatem  pontificis  Levitici,  mi- 
nistrantis  in  tabemaculo.  Respicit  Apo- 
stolus  ad  Psalmum  Davidicum;  in  quo 
ad  unum  et  eundem  haec  dicuntur:  Sede 
a  dextris  meis ,  et:  Tu  es  sacerdos  in 
aeternum.  Quid  sit  ad  dexteram  Dei  se- 
dere,  satis  explicatum  est  ad  illud  cap. 
1.:  Sedet  ad  dexteram  majestatis  in  ex- 
celsis.  Ubi  etiam  admonuimus ,  interpre- 
tem  variasse  vocabula  :  sedet ,  consedit ; 
majestatis,  magnitudinis ;  cum  in  Graeco 
sint  eadem. 

2.  Sanctorum  minister ,  et  taberna- 
culi  veri.  Tam  Graecis ,  quam  Latinis, 
ambiguus   est   genitivus    sanctorum   ad 


sanctos  et  ad  sancta,  Unde  refert  Theo- 
phylactus ,  nonnuDos  interpretari  Chri- 
stum  ministrum  sanctorum ,  id  est  homi- 
num  ab  ipso  sanctificatorum.  Quam  ex- 
positionem  Oecumenius  et  Cajetanus  po- 
stea  secuti  sunt.  Sed  absque  dubio  melius 
est  ac  germanius,  ut  nentrum  genus 
accipiatur,  id  est  sancta,  vel  geminato 
nomine ,  Sancta  sanctorum ,  de  quibus  in 
sequentibus  cap.  9.  et  10.  frequens  est 
mentio.  Syrus  interpres  domum  mnctam 
vocat.  Liquet  id  ipsum  ex  adjuncto  vo- 
cabulo  tabernaculi.  Vult  enim  Apostolus 
per  tabernaculum  et  sancta  rem  eandem 
intelligi,  quemadmodum  ex  iis ,  quae  se- 
quenti  capite  dicentur,  amplius  patebit. 
Nimirum  allegorice  respiclt  ad  taberna- 
culum  secundum,  non  ad  primum.  De 
quibus  cap.  seq.  Jam  quod  addit :  veri, 
non  minus  ad  sancta,  quam  ad  taberna- 
culum  referri  debet.  Intelligit  autem 
sancta  vera,  et  tabernaculum  verum,  non 
quae  falsis  opponuntur,  sed  quae  figura- 
tivis  et  umbraticis;  secundum  quod  veri- 
tas  opponitur  figurae.  Umbram  enim 
habebat  lex  futurorum  bonorum ,  non 
ipsam  imaginem  rerum ;  ut  dicitur  infra 
cap.  10. 

Sed  quaeritur ,  quae  sint  haec  sancta 
vera,  seu  tabernaculum  verum,  quorum 
minister  est  Christus.  Quidam  intolligunt 
Ecclesiam  militantem  in  terris;  eo  quod 
non  appareat ,  quomodo  Christus  nunc 
sit  minister  salutis  eorum,  qui  perducti 
sunt  ad  salutem ,  et  regnant  in  coelo. 
Sunt  etiam,  qui  tabernacnlum  verum  in- 
terpretentur  corpus  Christi,  propter  id, 
quod  sequenti  cap.  dicitur  Christus  per 
tabernaculum  non  manufactum  introi- 
isse  semel  in  sancta,  et  quod  cap.  10. 
citatiir  ex  Psalmo:  Corpus  autem  aptasti 
mihi.  Sed  de  horura  testimoniorum  iu- 
tellectn  videbimus  suo  loco.  IUud  nunc 
dicimus,  ex  Apostoli  sententia  per  taber- 
naculum  et  scincta  coelum  significari. 
Primum  quia  proxime  dixerat :  in  coelis. 
Igitur  addendo  :  sanctorum  minister  etc, 
ad  coehim  respicit,  quasi  dicat:  Pontifex 
noster  Christus  consedit  in  coelis,  utpote 
sanctorum   coelestium   minister.    Deinde 


170 


COMMENTARIUS  IN  CAP.  VIII. 


postulat  hoc  auctoris  disputatio  de  primo 
et  secundo  tabernaculo  in  capite  sequenti. 
Probant  item  ea  verba,  quibus  dicit, 
Christum  per  proprium  sanguinem  in- 
troivisse  semel  in  sancta ,  id  est  in  coe- 
lum.  Sic  enim  postea  exponit ,  dicens : 
No?i  in  manufacta  sancta  Jesum  in- 
troivisse ,  exemplaria  verorum,  sed  in 
ipsum  coelum.  Quo  pertinet  etiam  illud 
cap.  10. :  Nos  habere  fiduciam  in  in- 
troitu  sanctorum  in  sanguine  Christi. 
Quo  loco  etiam  Christum  vocat  sacerdo- 
tem  magnum  constitutum  super  domum 
Dei,  videlicet  coelestem.  Horum  igitur 
sanctorum ,  et  hujus  tabernaculi  micister 
est  Christus;  non  quod  illis  ministret,  sed 
quod  in  illis ;  quomodo  pontifex  Aaroni- 
cus  minister  erat  sanctorum  et  taberna- 
culi  veteris,  quia  ministrabat  in  illis,  et 
quomodo  miaistros  templi  vocainus,  qui 
ministrant  in  templo. 

Restat  explicandum,  quo  pacto  is,  qui 
consedit  ad  dexteram  divinae  majestatis 
in  coclis,  minister  vocetur,  cum  utique 
ministri  non  sit  sedere ,  sed  adstare.  Pro 
minister  Graece  est  Actxoupyo';,  qua 
voce  saepe  significatur  is,  qui  sacris  ope- 
ratur,  id  est  sacrificus,  sacrorum  minister, 
sive  administrator,  ut  Erasmus  vertit. 
Unde  XsLroopyia,  vocabulum  Patribus 
usitatissimum  pro  sacrificio  Missae,  et 
AstTOUpysTv,  sacris  operari,  Act.  13.  Sen- 
tit  igitur  Apostolus ,  Christum  non  ita 
sedere  et  regnarc  cum  Patre  in  coelo, 
quin  adhuc  pontificem  se  nostrum  memi- 
neri^. ,  et  ut  pontifex  in  coelo  tamquam 
in  sanctis  locis  et  in  tabernaculo  ministret, 
id  est  pontificis  officium  agat  pro  nobis 
apud  Deum ,  videlicet  interpellando  ,  et 
humanitatera,  in  qua  passus  est,  illi  re- 
praesentando ,  atque  etiam  verum  per 
ministros  et  vicarios  suos  sacerdotes  offe- 
rendo  sacrificium. 

Quod  fixit  Dominus j  et  non  homo. 
In  quibusdam  codicibus  legitur:  Deus, 
sed  vera  lectio  est:  Dominus ,  quam  et 
Graeca  habent ,  et  comprobat  editio  Cle- 
mentina.  Sensus  est:  Quod  tabernacu- 
lum  £xit  ilie,  cui  nomen  est  Dominus, 
Hebraice  Jehovah,  quod  LXX.  semper 


vertunt  xuptov,  Dominum.  In  verbo  fixit 
allusio  est  ad  morem  figendi  tabernacula. 
Nam  tabernaculum  Mosaicum ,  in  quo 
Aaron  et  filii  ejus  ministrabant ,  more 
aliorum  tabernaculorum  opera  hominum 
clavis  in  terra  figebatur,  ut  loco  firmiter 
consisteret.  Qua  de  re  vide  Josephum 
lib.  3.  Ant.  cap.  5.  Sed  non  ita  taberna- 
culum  illud ,  in  quo  Christus  pontifex 
ministrat,  id  est,  coelum.  Hoc  enim  non 
humana  manu  fixum  ac  firmatum  est ,  sed 
jussione  divina,  dicente  Psalmista :  Verbo 
Domini  cotli  firmati  sunt,  Psalm.  32. 

Locum  hunc  Chrjsostomus  ita  intel- 
lexit,  tamquam  significatum  sit,  coelum 
esse  prorsus  et  omnino  immobile.  Unde 
ex  eo  subverti  putat  eorum  philosophiam, 
qui  coelum  dicant  moveri,  et  esse  sphae- 
ricae  figurae.  Quod  et  Theophylactus  ex 
Chrysostomo  monet  observandum.  Verum 
id  nequaquam  est  consequens.  Nam  coe- 
lum  quidem  ita  fixura  est  a  Deo,  ut  e 
loco  suo  numqnam  moveatur;  at  nihil 
repngnat,  quo  minus  orbiculariter,  ut 
habet  recepta  philosophia,  moveatur  in 
loco.  QuaiTiquam  nec  hujusmodi  motum 
extremo  coelo ,  quod  empyreum  vocatur, 
et  iu  quo  Christus  residet,  Theologia 
attribuit. 

Hic  postremo  notandum,  totam  hane 
partem :  Sanctorum  minister  etc. ,  non 
minus,  quam  praecedentem,  pertinere  ad 
declarandam  excellentiam  Christi  ponti- 
ficis  supra  pontificem  legalem.  Ille  enim 
ty pici  tabernaculi  minister  fuit,  atque  ejus, 
quod  manibus  hominum  figebatur  in  terra, 
et  subinde  refigebaturalio  transferendum, 
ut  significaretur  mobilitas  illius  sacerdotii; 
Christus  autem  veri  tabernaculi  minister 
est,  quod  fixit  manus  Dei ,  id  est,  perpe- 
tuum  atque  immobile  fecit.  Quo  simul 
innuitur,  sacerdotium  Christi  perpetuum 
et  immobile  permanere. 

3.  Omnis  enim  pontifex  ad  offeren- 
dum  munera  et  hostias  constituitur. 
Qaid  hac  parte  probet  xipostolus,  aut 
qr.id  intendat,  a  paucis  explicatur.  Re 
perpensa,  nobis  cum  S.  Thoma  videtur 
illud  probari,  quod  proxime  dictum  erat, 
Christum,  quamvis  consederit  ad  dexte- 

ram  Dei  in  coelis,  aclhuc  esse  sanctorum 
ministrum,  id  est,  in  ipso  coelo,  tamqnam 
sanctuario ,  ministerium  pontificis  exer- 
cere.  Vim  argumenti  mox  exponemus. 
Interim  hujus  sententiae  intellectum  re- 
pete  ex  cap.  5.,  cujus  initio  sirailia  verba 
leguntur.  Quo  etiam  loco  dictum  est,  quid 
intersit  inter  munera  et  hostias,  pro  qui- 
bus  interpres  illic  dona  et  sacrificia 
vertit. 

Unde  necesse  est,  et  hunc  habere  ali' 
quidj  quod  offerat.  Argumentatio  talis 
est :  Omnis  pontifex  constitukur,  ut  ali- 
quid  offerat,  v.  g.  munera  et  hostias;  at- 
qui  Christus  ctiamnum  pontifex  est ;  ergo 
necesse  est,  ut  et  ipse  (quamvis  in  c.qq- 
lum  receptus,  et  sedens  ad  dexteram  Pa- 
tris)  habeat  aliquid,  qnod  offerat;  ac  pro- 
inde  recte  jam  dixi,  eum  in  coelo  seden- 
tem  esse  sanctorum  ministrum,  videlicet 
non  sohim  interpellando  pro  nobis,  veram 
etiam  aliquid  offerendo.  Quaeres,  quid 
offerat?  Id  quidem  hoc  loco  non  dicit 
Apostolus,  sed  aperit  in  sequentibus,  ac 
nominatim  eo  loco  cap.  9.,  ubi  dicit:  Je- 
sum  introiisse  in  ipsum  coelum,  ut  ap~ 
pareat  niinc  vultui  Dei  pro  nobis,  hoc 
est,  ut  se  ipsum  hominem,  quem  semel  in 
ara  crucis  obtulit  hostiam  Patri,  deinceps 
atque  continuo  in  coelis,  tamquam  ean- 
dem  hostiam,  Patri  sistat  ac  rt^.praesentet, 
donec  completusfueritelectorum  numerus. 

Sed  nec  m.inus  verum  est,  Christum, 
etsi  in  coelo  regnantem,  offerie  quolidie 
se  ipsum  adhuc  in  terris  per  ministros 
ac  vicarios  suos  sacerdotes.  Quod  tamen 
utrum  hoc  loco  significatum  sit,  disputant 
interpretes.  Probabile  est,  quod  diximus, 
Apostohim  loqui  de  ea  oblatione,  qua  se 
ipsum,  quondam  in  cruce  passnm  et  ob- 
latum,  continuo  nunc  repraesentat  Patri 
in  coehs.  Nam  de  altera  Apostohis  pror- 
sus  tacet,  quia  mysterium  est,  quod  intel- 
ligendum  relinquit  fidelibns  mysteriorum 
consciis.  Veruntamen  quia  propositionem 
assurapsit  universalera,  scilicet,  omnem 
pontificem  ad  offerendum  munera  et  ho- 
stias  constitui,  consentaneum  utique  est, 
ut  et  de  Christo,  tam  olim  mortali,  quam 
nunc  immortali,  totam  eam  interpretemur. 


Munera  erant  incruenta  sacrificia,  ho- 
stiae  cruenta ;  sicut  ex  sententia  veterum 
interpretum  haec  duo  superius  a  nobis 
exposita  sunt  cap.  5.  Christus  igitur,  mor- 
talis  quidem,  obtuht  munus,  id  est,  Eu- 
charistiam  in  coena  novissima ;  obtulit  et 
hostiam,  se  ipsum  in  cruce.  Nunc  vero 
immortalis  offert  idem  munus  eucharisti- 
cum  ab  ortu  soHs  usque  ad  occasum  per 
vicarios  suos  sacerdotes ;  offert  et  hostiam, 
quia  se  ipsum,  olim  in  cruce  suspensum, 
vulneratum  et  occisum,  adhuc  pro  nobis 
in  coelo  sistit  ac  repraesentat  Patri.  Pro- 
pter  quam  causam  ipsa  etiam  passionis 
suae  vulnera  patentia  suo  in  corpore 
reservavit,  docente  beato  Ambrosio  libro 
10.  super  Lacam. 

4.  Si  ergo  esset  super  terram ,  nec 
esset  sacerdos.  In  Graeco  nou  illatio  est, 
sed  probatio:  Si  enim.  Porro  eam  par- 
tem :  esset  super  terram,  Cajetanus  in- 
terpretatur  de  re  oblata,  non  de  Christo 
offerente;  quasi  seusus  sit:  Si  id,  quod 
Christus  pontifex  offert ,  esset  aliquod 
animal  aut  terrae  fructus,  cujusmodi  sunt 
ea,  quae  legaies  sacerdotes  offerunt.  Me- 
minit  hujus  expositionis  etiam  Aquinas. 
Verum  magis  convenit  textui,  ut  ad  per- 
sonam  referatur.  Potest  auteiu  sensus  hoc 
modo  explicari:  Evidente  ratione  con- 
chisi,  Christum  pontificem  nostrum  ha- 
bere  ahquid,  quod  offerat  in  coeh^,  resi- 
dens  ad  dexteram  Patris.  Nam  si  super 
terram  esset,  ne  sacerdos  quidem  esset, 
quanto  minus  pontifex  ?  Hoc  est :  Si  fu- 
turus  erat  ex  illo  genere  sacerdotum,  qui 
super  terram  offerunt  victimas ,  ut  sunt 
sacerdotes  Levitici,  jam  locus  omniuo  non 
esir-et  ei  inter  sacerdotes. 

Quidam  sic  exponunt :  Si  esset  super 
terram,  id  est  si  non  moreretnr,  sed  vi- 
vens  snper  terram  reraaneret,  non  esset 
sacerdos,  quia,  cum  sit  alienus  a  Levitico 
sacerdotio,  neque  tamen  in  cruce  offerret 
se  ipsum  hostiam  cruentam,  utpote  non 
moriturus,  noque  in  coena  hostiam  in- 
cruentam ,  cum  haec  sit  commemoratio 
hostiae  cruentae,  et  in  ea  fundetur.  Atta- 
men  prior  sensus  siraplicior  est,  et  ad 
eum  proprie  respicit  ratio  subjuncta. 

Cum  essent,  qui  offerrent  secundum 
legem  munera.  Graece  ad  verbura:  Ex- 
sistentihus  sacerdotibus  offerentibus  se- 
cundum  legem  dona.  Sant  enim  casus 
absolute  positi,  quos  Erasmus  ita  reddit: 
TJbi  sunt  sacerdotes ,  qui  offerunt  etc. 
Alii  sic  :  Quamdiu  essent  sacerdotes,  qui 
offerrent.  Rectius  interpres  nostcr  cau- 
saliter,  hoc  sensu:  Quandoquidem  sacer- 
dotes,  qui  secundum  legem  hostias  offer- 
rent,  jam  erant  a  lege  constituti,  ut  ad 
eas  offerendas  alio  sacerdote  opus  non 
esset,  eo  praesertim,  quem  lex  ipsa  ab 
altari  repelleret,  utpote  extraneum  a  ge- 
nere  sacerdotali.  Nam  sicut  dictum  est 
capite  superiore:  Ex  Juda  ortus  est 
Dominus  noster,  in  qua  tribu  nihil  de 
sacerdotibus  Moses  locutus  est. 

Ex  hoc  plano  sensu  Apostoli  liquet, 
qnam  futile  sit  argumentum,  quod  ex  isto 
loco  faciunt  haeretici,  quo  Christura  au- 
ferant  de  terra,  et  consequenter  ex  altari. 
Dicit  Apostolus,  inquiunt:  Si  Christus 
esset  super  terrara,  non  esset  sacerdos ; 
atqui  Christus  haud  dubie  sacerdos  est; 
ergo  non  est  super  terram,  ac  proinde 
nec  super  altare.  Sed  jam  clare  explica- 
tum  est,  qua  sensu  neget  Apostolus,  Chri- 
stura  esse  super  terram.  Alioqui  pari  ra- 
tione  Christus  de  cruce  tolletur,  ubi  vel 
maxime  sacerdotis  officio  functus  est. 
Nam  si  in  cruce  pependit,  super  terram 
erat  non  minns,  quam  si  dicatur  esse  in 
altari.  Si  super  terram  erat,  secundum 
istos  non  erat  sacerdos.  Obiter  admoneo, 
Paulum ,  sola  munera  nominantem  hoc 
loco,  non  confundere  discrimen  alibi  da- 
tum  a  nobis  inter  munera  et  hostias;  sed 
altero  nominato,  alterum  intelligendum 
relinquere. 

5.  Qui  exemplari  et  umbrae  deser- 
viunt  coelestium.  Significatur  servitus, 
quae  fitDeo;  Graece:  AaTpsuoDat.  Non- 
nulli  vertunt :  Qui  quidem  in  exemplari 
et  umbra  ministrant  coelestium ;  ut  in 
Graeco  subaudiatur  praepositio  Iv  vel  £7rl, 
ne  siguificari  videatur,  sacerdotes  legales 
ipsis  typis  et  umbris  Aaxpsiav  exhibuisae. 
Sed  hujusmodi  subauditio  Graecis  inso- 
lita  est,  et  hoc  loco  non  necessaria.   Di- 


cuntur  enim  illi  sacerdotes  deserviisse 
exemplari  et  umbrae  coelestium,  impro- 
prio  sermone,  quia,  cum  talibus  caeremo- 
niis,  quae  erant  coelestium  figurae  et  um- 
brae,  Deo  serviebant.  Ac  si  diceret :  Ver- 
santur  in  cultu  typico  et  umbratico.  Pro 
exemplari  Graece  est  uTrodeiyiia,  quasi 
dicas :  subostensionem,  id  est  obscuram 
deliaeationem,  ut  exponit  Theophylactus. 
Ejusmodi  erant  veteres  caeremoniae  re- 
spectu  rerum  per  ippas  significatarum. 
Sed  magis  adhuc  eas  extenuat  adjunctum 
umbrae  vocabulum. 

Ubi  tamen  dubium,  an  metaphora  de- 
sumpta  sit  a  pictoribus,  qui  imaginem, 
quani  facere  volunt,  prius  adumbrant, 
rudibus  ductis  lineamentis ;  an  vero  re- 
spiciatur  ad  umbram,  quam  corpus  in 
sole  positum  de  so  projicit,  ut  videlicet 
umbra  corpori  opponatur.  Nam  priori 
modo  opponiturimagini  expressae.  Atque 
hoc  spectasse  Apostolura  in  vocabulo 
umbrae,  quidam  ex  eo  convincere  se  pu- 
tant,  quia  cap.  10.  sic  loquitur:  Umbram 
habens  lex  futurorum  bonorum ,  non 
ipsam  imaginem  rerum.  At  idem  Apo- 
stolus  ad  Coloss.  2.,  de  Mosaicis  obser- 
vationibus  agens,  easque  vocans  umbram 
rerum  in  Christo  iraplendarum,  diserte 
urabrara  corpori  opposuit.  Quae  sunt, 
inquit,  umbra  futurorum,  corpus  au- 
tem  Christi.  Quare  ct  hic  eam  umbrae 
acceptionem  raagis  probamus.  Nam  et 
magis  facit  ad  obscnrilatem  repraesenta- 
tionis  significandam.  An  autem  umbrae 
diversa  sit  metaphora  cap.  10.,  illic  ex- 
pendetur. 

Superest  videndum,  quae  vocet  Apo- 
stolus  coelestia.  Chrysostoraus  extendit 
ad  totam  Ecclesiam.  Qaae  enim  per  sa- 
cerdotes  Leviticos  agebantur,  typura  prae- 
ferebant  eorum,  quae  aguntur  in  Ecclesia, 
tam  mi'itante,  quam  triumphanfe;  quera- 
admodura  pulchre  declarat  idem  Chry- 
sostomus.  Quamquam  non  inde  conse- 
quens  est,  noraen  coelestium  ex  Apostoli 
m3nte  ad  ea  orania  extendi,  cum  ex  su- 
perioribus,  ubi  dictum  est,  Christnm  se- 
dere  in  dextera  sedis  magnitudinis  in 
coeliSj    sanctorum  ministrum  etc,  ad 

quae  hoc  loco  respicitur,  apparere  cui- 
piam  merito  queat,  coelestia  dici,  quae  in 
coelis  aguntur;  id  quod  videatur  postu- 
lare  latens  antitliesis  inter  terram  et  coe- 
lum.  Itaque  sensus  foret:  Sacerdotes,  qai 
super  terram  sunt,  id  est  Leviticos,  esse 
constitutos ,  ut  suo  ministerio ,  quo  ser- 
viunt  in  tabernaculo,  nobis  exhibeant  ob- 
scnram  quandam  et  umbraticara  reprae- 
sentationem  eorum,  quae  Christus  ponti- 
fex  agit  in  coelesti  sanctuario. 

Nam  quod  pontifex  Aaronicus,  caesa 
victima,  semel  introibat  in  Sancta  San- 
ctorum,  victimae  sanguinem  illuc  inferens, 
typice  significabat,  Cbristum,  verum  pon- 
tificem,  hostia  suae  carnis  iu  cruce  semel 
oblata,  per  proprium  sanguinem  ingres- 
surum  in  coelum,  ut  appareret  vultui  Dei 
pro  nobis.  Hanc  signifiicationem  ipse 
Apostolus  cap.  9.  et  10.  pluribus  explicat 
et  commendat.  Et  nihilominus,  quod  no- 
mine  coelestium  hoc  loco  comprehendan- 
tur  illa  quoque,  quae  geruntur  et  divini- 
tus  sunt  instituta  in  Ecclesia  Christi  mi- 
litante,  probant  illa  verba  cap.  9. :  Ne^ 
cesse  est  exemplaria  quidem  coelestium 
his  mundari;  ipsa  auteni  coelestia  me~ 
lioribus  hostiis,  quam  istis.  Possunt 
etiam  ea,  quae  per  inferiores  sacerdotes 
agebantur,  applicari  ad  Christum;  sed 
praecipuum  Apostoli  institutum  est,  pon- 
tificem  conferre  cum  pontihce,  legalem 
cum  Christo,  atque  ex  ea  collatione  Chri- 
sti  pontificis  excellentiam  ostendere. 

Sicut  responsum  est  Mosi.  IIoc,  quod 
dixit,  omnia,  quae  per  sacerdotes  in  ta- 
bernaculo  gerebantur,  figuras  et  umbras 
fuisse  coelestium,  probat  Scripturae  testi- 
monio.  Graecum  verbum  xP^^l^aT^tCstv  non 
significat  simpliciter:  respondere ,  sed 
quomodo  Deus  respondet  aut  loquitur 
hominibus,  id  est,  oracuhim  reddere  seu 
dare,  etiamsi  interrogatus  non  fuerit,  et 
XpTQfxaxiCsodat,  oraculum  accipere.  Idem 
infra  cap.  11.:  Fide  Noe,  responso  ac- 
cepto  etc.  Et  activo  genere  cap.  12.:  qui 
super  terram  loquebatur,  id  est  oracula 
reddebat.  Usus  est  eodem  verbo  Mat- 
thaeus  cap.  2.  sui  Evangelii  semel  et 
iterum,  et  Lucas  cap.  12.  et  Act.  10.  Hinc 


alii  vertunt :  Sicut  oraculum  accepit  Mo- 
ses ;  vel:  Sicut  oraculo  responsum  est 
Mosi. 

Cum  consummaret  tabernaculum. 
Graece :  Cum  esset  consummaturus  ta- 
bernaculum,  id  est  facturus.  Nam  verba, 
quae  citare  vult  Apostolus ,  dicta  sunt 
Mosi ,  priusquam  tabernaculum  facere 
coepisset,  utpote  quibus  forma  taberna- 
culi  faciendi  praescribebalur. 

Vide,  inquitj  omnia  facito  secundum 
exemplar ,  quod  tibi  ostensum  est  in 
monte.  Graece:  Vide  enim,  inquit,  fa- 
cias  omnia  secundum  exemplar  etc.  Lo- 
cus  est  Exod.  25.,  tibi  quidem  non  addi- 
tur:  omnia,  nec  in  Hebraeo,  nec  apud 
LXX. ;  sed  tantum  dicitur:  Inspice  et 
fac  secundum  exemplar ,  quod  tibi  in 
monte  monstratum  est.  Verum  sensus 
universalis  est.  Quod  patet  ex  praece- 
dentibus  ejusdem  capitis,  ubi  dicitur: 
Facientque  mihi  aanctuarium  juxta 
omnem  similitudinem  tabernaculi,  quod 
ostendam  tibi,  et  omnium  vasorum  in 
cultum  ejus.  Quod  autem  interpres  ver- 
tit  exemplar,  Graece  est  tutcoc,  vocabu- 
lum  diversum  ab  eo,  quod  modo  prae- 
cessit,  nec  ejusdem  prorsus  significationis, 
hoc  praesertim  loco.  Significat  enim  hic 
exemplar,  non  umbraticum  aut  praefigu- 
rativum,  sed  propositura  ad  imitandum. 
Quae  etiam  magis  propria  est  exempla- 
ris  significatio. 

Igitur  hac  allegatione  divini  responsi 
docere  vult  Apostolas,  illam  veteris  ta- 
bernaculi  formara  non  fuisso  ab  humano 
ingenio  excogitatam,  aut  fortuito  obhitam, 
sed  factam  ad  exemplar  a  Deo  Mosi  re- 
velatum  ac  propositum ,  quum  esset  in 
monte  Sina,  legem  in  tabulis  accepturus. 
A  quo  exemplari  ne  artifices  etiara  ipsi 
vel  minimum  aberrarent,  eos  quoque  le- 
gitur  Dominus  implevisse  spiritu  suo  ad 
universum  opus  tabernaculi  faciendura, 
Exod.  81.  Cum  enim  per  illud  taberna- 
culum,  et  quae  in  eo  gerebantur,  vellet 
Deus  praefigurare  ea,  quae  pertinent  ad 
sacerdotiura  Christi ,  formara  ejus  con- 
struendi  praescripsit  ad  haec  significanda 
convcnientissimam. 

Jam  simile  quid  eliam  de  Davide  le- 
gimus,  scilicet  ostensaDi  ac  praescriptam 
ei  fuisse  divinitus  ideam  exstruendi  templi 
et  vasorum  ejus.  Ait  enim,  cum  de  iis 
loqueretur,  Paralipomen.  28. :  Omnia  ve- 
nerunt  scripta  nianu  Domini  ad  me, 
ut  intelligerem  universa  opera  exem- 
plaris.  Ex  his  ergo  primum  patet,  vetus 
illud  sacerdotium  per  omnia  figurativum 
fuisse.  Debent  enim  figurae  coaptari  suo 
exemplari,  non  contra.  Deinde  signlfica- 
tur,  illas  fuisse  figuras  rerum  coelestium; 
id  enim  vult  exemplar  in  monte  monstra- 
tum.  Mons  quippe  coeli  signlficatiouem 
habet,  ut  Psalm.  3.:  Et  exaudivit  me 
de  monte  sancto  suo,  et  14.:  Quis  re- 
quiescet  in  monte  sancto  tuo?  et  23. : 
Quis  ascendet  in  montem  Domini? 

6.  Nunc  autem  melius  sortitus  est 
ministerium.  MeJiuSj  Graece:  differen- 
tius,  hoc  est,  excellentius.  Sic  cap.  1. : 
Quanto  differentius  prae  illis  nomen 
haereditavit.  Sortitus  autem,  id  est  na- 
ctus  est,  obtinuit,  Graece  :  t£t6xi^Xc,  con- 
tigit  ei.  Ne  quis  hic  imaginetur  aliquid 
de  sortibus,  quale  nibil  est  in  Graeco. 
Doete  quidem  B.  1  homas  annotat,  electio- 
nem  divinam  in  Scripturis  vocari  sortera, 
ut  Ephes.  1.:  Sorte  vocati  sumus ,  eo 
quod,  ubi  deficit  humanum  judicinm,  £0- 
leant  homines  se  conferre  ad  electionem 
et  dispositionem  divinam;  sicut  Apostoli 
fecernnt  in  eligendo  Coapostolo,  Act.  1. 
Sed  ea  annotatio  praesenti  loco  non  con- 
gruit.  Quod  attinet  ad  contextum,  respon- 
det  haec  pars  illi  superiori :  Si  ergo  esset 
super  ierram,  nec  esset  sacerdos;  quasi 
diceret  hic :  Atqui  sacerdos  est  juxta 
testimouium  Davidis;  sed  longe  meliore 
ac  praestantiore  potius  sacerdotio.  Id 
enim  vocat  ministeriwn,  videlicet  sacrum, 
Graece  XstTOupytav.  Hanc  etiam  sacer- 
dotii  praestantiam  poterat  ex  jam  dictis 
ostendere,  quia  erat  exemplar  in  monte 
monstratum,  id  est  coeleste;  sed  amplio- 
ris  doctrinae  causa  transire  voluit  ad 
mentionem  testamenti,  atque  ex  eo  nova 
argumentatione  probare,  quod  instituit. 
Hoc  est,  quod  sequitur: 

Quanto   et  melioris  testamenti  me~ 


diator  est.  Melioris,  Graece  xpsiTTOVog, 
vox  diversa  a  praecedente.  Tanto  ex- 
cellentius  est,  inquit,  sacerdotium  Christi, 
quanto  melius  est  testamentum ,  cujus 
ipse  mediator  est  et  intercessor.  Sacer- 
dotis  enim  officium  est,  intercedere  inter 
Deum  et  homines,  et  pacta  inter  eos  con- 
venta  oblati  sacrificii  ceremonia  confir- 
mare;  tum  operam  dare,  ut  divinis  pro- 
missis  homines  potiantar.  Quare  quanto 
pacta  meliora  fuerint  et  praestantiora, 
tanto  sacerdotium  ipsum  majoris  censeri 
dignitatis,  consentaneum  est.  Testamen- 
tum  vocat  foedus  seu  pactum,  quod  in 
proposito  est  lex  cum  promissis,  Graece 
dKX^rfKr].  De  qua  voce  plura  dicemus 
infra  in  capite  sequente. 

Christum  igitur  vocat  melioris ,  hoc 
est,  novi  testamenti  mediatorem ,  quia 
Christiis  velut  Dei  ad  uos  interpres  no- 
vum  foedus,  quod  Deus  nobiscum  inire 
dignatus  est,  ad  nos  attulit,  ac  nobis,  ve- 
lut  legislator  a  Deo  datus,  promulgavit. 
Quod  quidem  praestitit  multo  perfectius, 
quam  Moses  in  veteri  testamento,  cujus 
ipse  m.ediator  fuit.  Nam  Christus  novum 
testamentum  suo  ipsius  sanguine  sanxit 
et  coufirmavit,  atque  ejusdem  testumenti 
promissa  per  obedientiam  et  humilitatem 
passionis  ac  mortis  suae  nobis  efficaciter 
promeruit.  At  Moses  vetus  testamentum 
dedicavit  in  sanguine  alieno,  scilicet  oc- 
cisorura  animalium ;  idemq^ue  in  terram 
Chanaan,  quae  illic  praeeipue  promitte- 
batur,  nec  populum  introduxit,  nec  ipse 
ingredi  potuit.  Porro,  quod  dixit :  melio- 
ris  testamenti,  declarat: 

Quod  in  meliorihus  repromissionibus 
sancitum  est.  Tanto  videlicet  melioribus, 
quauto  potiora  sunt  coelestia  terrenis,  ae- 
terna  caducis,  spiritualia  carnalibus.  Hae 
namque  differentiae  sunt  promissorum  novi 
testamenti  ac  veteris.  Adde,  quod  ipsam 
legis  observationem ,  qua  pervenitur  ad 
illa  meliora  promissa,  nobis  praestat  gra- 
tia  novi  testamenti.  Siquidem  et  ipsa  con- 
tinetur  sub  promissione,  sicuti  mox  do- 
cebit  ex  Jeremia.  Nihil  autem  tale  prae- 
stitit  aut  praestare  potuit  testamentum 
vetus,  quoniam,  etsi  fuerint  aliqui  tempore 

legis  Mosaicae,  qni  praecepta  legis,  sicnt 
oportet,  observarent,  non  tamen  ex  lege, 
sed  ex  fide  Christi  mediatoris;  quos  pro- 
inde  non  tam  veteris,  quam  novi  testa- 
menti  filios  convenit  appellari.  Notandus 
est  Hebraismus  in  praepositione  in ;  sen- 
sus  enim  est:  Quod  testamentum  cum 
melioribus  promissis  datum  est;  qnae  lex 
meliora  promissa  habet  adjuncta.  Nam 
Graecum  verbum  VcVO/jioB^STr^Tat  ^  quod 
interpretes  vertunt :  sancitum  est,  proprie 
significat :  lege  latum  est.  Sed  hoc  ipsum 
est  sancire  legem,  si  pactis  interpositis  et 
caesis  hostiis  confirmetur. 

7.  Nani  si  illud  prius  culpa  vacasset, 
non  utique  secundi  locus  inquireretur. 
Adhuc  probat,  novnm  testamentum  me- 
lius  esse  priore.  Culpa  vacasset,  Graece : 
irreprehensibile  erat  seu  fuisset.  Irre- 
prehensibile  autem  negatur  vetus  testa- 
mentum,  id  est  tale,  in  quo  nihil  posset 
reprehendi;  non  quod  juxta  Manichaeo- 
rum  haeresim  mali  aliquid  in  se  haberet 
(etenim  lex  Domini  immaculata,  tam  ve- 
tus,  quam  nova) ;  sed  quoniam  imper- 
fectum  erat,  utpote  quod  subditos  suos 
sanctificare  non  posset;  itaque  non  sic 
irreprehensibile,  ut  nihil  ei  deessetj  aut 
nihil  in  eo  desideraretur,  quemadmodum 
existimabant  Judaei,  quaerentes  ex  lege 
justitiam.  Idem  ergo  hio  dicitur,  quod 
capite  superiore:  Reprobatio  quidem  fit 
praecedentis  mandati  propter  infirmi- 
tatem  ejus  et  inutilitatem;  nihil  enim 
ad  perfectum  adduxit  lex ;  introductio 
vero  melioris  spei,  per  quam  proxima- 
mus  ad  Deum. 

Nonnulli  sic  exponunt:  Si  culpa  va- 
casset,  id  est,  a  culpa  liberasset.  Sed  hoc 
non  est  tam  Apoetolum  exponere,  quam 
interpretem.  Est  igitur  haec  Apostoli  ra- 
tiocinatio :  Quod  subrogatur  alteri  de- 
fectum  habenti,  melius  esse  oportet;  at- 
qui  secundo  testamento  locus  promittitur, 
rejecto  veteri  propter  ejus  defectum  (nisi 
enim  aliquid  ei  deesset,  secundi  locus 
non  quaereretur) ;  ergo  hoc  illo  melius 
est.  Assumptionem  probat  testimonio  Pro- 
phetae  versu  sequenti: 

8.  Vituperans  enim  eos,  dicit   Graece 


/jisfjL^poiuievoc^  id  est  reprehendens ,  in- 
cusans  eos ,  scilicct,  quibas  datum  est 
testamentum  prius.  Dicit ,  Propheta. 
Quaeritur,  qualis  sit  probatio :  Reprehen- 
duntur  a  Propheta,  quibus  datum  est 
testamentum;  ergo  testamentum  ipsum 
reprehensione  non  caret.  Neque  enim 
jnstum  videtur,  ut,  si  quid  vitii  sit  in  po- 
pulo,  cui  lex  data  est,  ejus  culpa  in  legem 
conferatur.  Quidam,  ut  hanc  difficultatem 
effugiant,  dicunt,  ex  Graeco  potius  ver- 
tendum  fuisse:  Vituperans  enim ,  eis 
dicit.  Est  enim  in  Graeco  dativus  auToTg, 
qui  ad  utrumlibet  verbum  referri  potest. 
Ac  nonnulla  suspicio  est,  interpretem  no- 
strum  hoc  casu,  quem  in  Graeco  legit, 
vertisse;  ut  nimirum  sensus  sit:  Vitu- 
perans  testamentum  prius,  dicit  eis,  sci- 
licet  sacerdotibus  (de  quibus  paulo  ante 
loquebatur),  ac  per  eos  omni  populo,  cui 
datum  est  illud  testamentum.  Qui  sen- 
sus  post  Stapulensem  etiam  Cajetano 
placuit. 

Verum  Graeci  interpretes  Chrysosto- 
mus,  Theophylactus  et  Oecumenius  da- 
tivum  auToTg  palam  referunt  ad  partici- 
pium  praecedens.  Non  dicit,  inquiunt, 
accusans  ipsum,  videlicet  testamentum; 
sed  accusans  eos,  id  est  Judaeos.  Adsti- 
pulatur  et  Syra  versio :  Reprehendit 
enim  eos,  et  dicit.  Ac  saue  testimonium 
subjunctum  non  docet,  tcstamentum  re- 
prehendi,  sed  populum,  cui  datum  fuerat 
testamentum,  addita  etiam  causa  repre- 
hensionis.  Sic  enim  habet :  Quoniam  ipsi 
non  permanserunt  in  testamento  meo, 
et  ego  neglexi  eos,  dicit  Dominus. 

Sed  quomodo  jam  hinc  sequitur  id, 
quod  probandum  sumpserat,  vetus  testa- 
mentum  culpa  seu  reprehensione  non  ca- 
rere?  Kecte  sequitur  juxta  sensum  supe- 
rius  datum.  Nam  etsi  crimen  violati  foe- 
deris  populo  sit  imputandum,  non  testa- 
mento,  inde  tamen  arguitur  ipsius  testa- 
menti  seu  foederis  infirmitas  et  imper- 
fectio,  quia  legis  obedientiam  praestare 
non  potuit,  ut  proinde  novo  testamento, 
quod  id  possit,  iocus  sit  quaerendus. 
Unde  et  ad  Romanos  scribens  idem  Apo- 
stolus  cap.  8.:     Quod  impossibile  erat 

legi,  in  quo  infirmabatur  per  carnem, 
dicit  Denm  misso  Filio  contulisse,  scilicet 
ut  justiflcatio  legis  impleretur  in  nohis. 

Ecce,  dies  venient,  dicit  Dominus. 
Testimonium  hoc,  desuraptum  ex  Jerem. 
31.,  paene  totum  citat  juxta  versionem 
LXX. ;  tametsi  ab  Hebraeo  permodica 
discrepantia  est,  quam  nos  subindicabi- 
mus.  Est  autem  illustris  proplietia  de 
novo  Testamento,  quam  totam  in  primo 
Christi  Salvatoris  adventu  completam 
esse,  ex  sententia  omnium  scriptorum  ec- 
closiasticorum  Hieronymus  affirmat  in 
commentariis  super  Jeremiam.  Hebraeo- 
rum  quidem  nonnulli  referunt  ad  tempus, 
quo  lcx  ab  Esdra  fuit  renovata ;  cujus 
sententiae  meminit  Theophylactus ;  sed 
ea  renovatio  facta  est  in  membranis,  non 
in  cordibus;  neque  novum  tunc  institu- 
tum  testamentum,  sed  vetus  quodammodo 
redintegratum.  Igitur  et  Hebraecrum  ple- 
rique  nobiscum  sentiunt,  scilicet  implen- 
dum  fuisse  totum,  quod  hic  dicitur,  tem- 
pore  Messiae.  Sed  in  eo  vehementer  a 
nobis  dissident,  quoJ  alium  sibi  Messiam 
fingunt,  eundemque  frustra  tot  saeculis 
exspectant.  Dicunt  autem,  Messiam  suum 
proprie  non  daturum  novam  legem ,  id 
est  aliam  ac  diversam  a  lege  Mosi;  sed 
eo  sensu  novam,  quia  futurum  sit  ejus 
tempore,  ut  melius  observetur,  quam  ab 
ipsis  et  eorum  patribus  observata  fuit; 
quandoquidem,  inquiunt,  Messias,  quum 
venerit,  imprimet  legem  menti,  hoc  ept, 
memoriae  Judaeorum,  ut  ejus  numquam 
obliviscantur. 

Sed  hi ,  sicut  aberrant  a  Christo,  ita 
beneficiurum  ejus  magnitndinem  non  as- 
sequuntur,  et  nominatim,  quid  sit,  legem 
Dei  inscribi  mentibus.  Nam  si  id  non 
aliud  esset,  quam  imprimi  memoriae,  ne- 
quaquam  hoc  satis  esset  ad  implendam 
legem.  Quam  multi  enim  sunt,  in  quos 
competat  illud:  Video  meliora,  probo- 
que;  deteriora  sequor!  Pro  futuro  ve- 
nient,  in  Graeco  est  spxovTGi^  pracsentis 
temporis  verbum.  Hieronymus  quoque 
vertit  ex  Hebraeo :  veniunt,  ut  in  textu 
commentariid  ejusinserto  videreest.  Idem 
tempus  reddit  hoc  loco  Syrus  interpres. 


Quamquam  verbum  hoc  Graecum  saepo 
etiam  futuri  significationem  habet,  prae- 
sertim  in  sacris  literis;  ut  quum  Christus 
vocatur  £pxo|i£Vog,  qui  venturus  est, 
Matth.  11.  et  alibi.  Sic  Joan.  4.:  Messias 
venit,  messis  venit,  id  est  exspectatur, 
ut  veniat.  Ita  accipiendum,  quod  hic  di- 
citur,  ut  sensus  sit,  tempus  illud  omnino 
venturum.  In  Hebraeo  participium  est: 
venientes,  ut  vel  sunt^  vel  erunt,  possit 
intelligi. 

Et  consummabo  super  domum  Israel 
et  super  domum  Juda  testamentum 
novum.  Hebraismus  est  pro  eo,  quod 
nos  diceremus:  quando  consummabo. 
Graece:  auvTSAsaco,  perficiam.  Pro  quo 
in  Hebraeo  est :  excidani  aut  feriam,  si- 
cut  vertit  Hieronymus.  Apud  LXX.  dia- 
^Tj^o/xat,  id  est  disponam.  Quo  verbo 
post  paululum  etiam  Apostolus  utitur, 
secutus  LXX.,  cum  dicit:  Quia  hoc  est 
testamentum,  quod  disponam  etc.  Atque 
ab  eo  descendit  nomen  verbale  Sia^T^XT), 
dispositio ,  testamentum.  Quod  ipsum 
hic  reddiderunt  iidem  LXX.  loco  ejus, 
quod  in  Hebraeo  est  foedus  seu  pactum. 
Sed  haec  omnia  concurrunt  in  eundem 
sensum,  quo  significatur,  Deum  initurum 
cum  populo  novum  foedus.  Verum  ideo 
forsitan  hoc  loco  substituit  Apostolus  ver- 
bum,  quod  perficere  significat,  ut  innueret, 
novum  testamentum  minime  frustrandum 
esse,  sicut  vetus;  sed  effectum  plenissi- 
mum  in  omnibus  filiis  promissionis  habi- 
turum.  Hoc  certe  verbum  urget  Augu- 
stinus  in  libro  de  spiritu  et  litera  cap.  19. 

Sciendum  est  autem,  interpretes  LXX. 
non  tantum  in  isto  prophetae  testimonio, 
sed  et  alibi  passim,  ac  more  quodam  per- 
petuo,  pro  eo,  quod  in  Hebraeo  est  n''"!^ 
(berithj,  foedus,  posuisse  Sta^TJxrjV,  quod 
Graecis  testamentum  significat,  non  aliud 
tamen  volentes  intelligi,  quaro  pactum 
seu  foedus  in  genere,  ut  Gen.  9. :  Ecce, 
statuo  testamtntum  meum  vobis,  id  est 
pactum ;  Psalm.  82. :  Adversum  te  testa- 
mentum  disposuerunt,  id  est  foedus  pe- 
pigerunt,  conspiraverunt ,  tabernacula 
Idumaeorum  et  Ismaelitae.  Ita  etiam 
1  Mach.  1. :  Eamus  et  disponamus  testa- 

mentum,  hoc  est,  ineamus  foedus,  cum 
gentihus  y  quae  circa  nos  sunt;  et  aliis 
locis  innumeris.  Recte  vero  pactum  ap- 
pellari  testamentum,  docet  Hieronymus 
in  Jeremiam  scribens ,  quia  voluntas  in 
eo  atque  testatio  eorum,  qui  pactum  in- 
eunt,  continetur.  Addo,  Graece  quoque 
Stoc^igxYjv,  quasi  dispositio7iem,  recte  vo- 
cari,  quia  pactis  inter  se  homiues  de  re- 
bus  ordinant  atque  disponunt. 

Jam  quod  ait:  Super  domum  Isrc" 
et  super  domum  Juda^  non  uno  modo  a 
tractatoribus  exponitur.  Notum  quidem 
est,  in  Scripturis,  ubi  distinguuntur  do- 
mus  Israel  et  domus  Juda,  per  domum 
Israel  intelligi  decem  tribus,  quae  auctore 
Jeroboam  a  vero  Dei  cultu  recesserunt; 
et  per  domum  Juda  duas  tribus,  quae 
cum  Levitis  in  cultu  Dei  legitimo  per- 
manserunt.  Sed  quoniam  hi  populi  rerum 
etiam  ad  Ecclesiam  pertinentium  figuram 
gesserunt  {omnia  namque  in  figura  con- 
tingebant  illis  1  Cor.  10.),  idcirco  qui- 
dam  domum  Israel  hic  interpretantur 
Ecclesiam  coUigendam  ex  gentibus ,  et 
domum  Juda  reliquias  colligeudas  ex 
Judaeis;  eo  quod  gentilis  populus  olim, 
Deo  relicto,  ad  idola  defluxit,  apud  Ju- 
daeos  autem  Dei  cultus  permansit.  Haec 
Augustini  expositio  est  lib.  22.  contra 
Faustum,  cap.  89.,  et  lib.  18.  de  civit. 
Dei,  cap.  28. 

Alii  vero  ab  eo,  quod  litera  sonat,  non 
putant  recedendum.  Itaque  domum  Israel 
intelliguut  eos,  qui  sunt  ex  decem  tribu- 
bus  Israelitici  populi ;  domum  Juda  eos, 
qui  ex  duabus ;  non  omnes  quidem,  sed 
qui  erant  in  Christum  credituri.  Nam 
Israelitae,  Christo  et  Apostolis  ejus  prae- 
dicantibus,  ex  omni  tribu  vocati  sunt  ad 
fidem,  et  venerunt.  Unde  Act.  2. :  Ju- 
daei  viri  religiosi ,  ex  omni  natione, 
quae  sub  coelo  est,  prima  Petri  praedi- 
catione  audita,  fidem  recepisse  leguntur 
ad  tria  millia.  Sed  et  Jacobus  Epistolam 
suam  scribit  duodecim  tribubus,  quae  in 
dispersione  erant;  utique  tamquam  fide- 
libus.  Et  in  Apoc.  Joannis  cap.  7.  cen- 
tum  quadraginta  quatuor  millia  signati 
scribuntur  ex  omnibus  tribubus  filiorum 

Gail.   Estii  Conun.  Tom.  III. 


Israel.  Quare  nihil  necespe  est,  imo  nec 
ratio  patitur,  ut,  quod  nonnnlli  faciunt 
domum  Israel  restringamus  ad  eam  par- 
tem  decem  tribuum,  quae  cum  duabus 
tribubus  remansit  usque  ad  tempora  Sal- 
vatoris,  exclusis  iis,  qui  per  terras  Assy- 
riorum  aliarumque  gentium  fuere  dispersi. 

Caeterum  promissionem  hanc  directe 
pertinere  ad  populum  Israeliticum,  satia 
ostendit,  quod  sequitur:  Non  secundum 
cestamentumj  quod  feci  patribus  eoi^um. 
Nam  quibus  primum  testamentum  datum 
est,  non  gentilium,  sed  Judaeorum  patrea 
fuerunt;  atque  horum  filiis  novum  pro- 
mittitur.  Hunc  sensum  aperte  suggerit 
Hieronymi  commentarius.  Quaeres,  num 
igitur  haec  novi  testamenti  promissio 
nihil  ad  Ecclesiam  gentium?  Respondeo, 
prorsus  etiam  ad  eam  pertinere,  quoniam 
Apostoli  ac  caeteri,  qui  primi  ex  Judaeis 
in  Christum  crediderunt,  magistri  simt  ac 
veluti  patres  atque  primitiae  eorum  om- 
nium,  qui  postea  perducti  sunt  ad  legem 
Christi ;  ut,  quod  illis  promissum  est  ae 
praestitum,  etiam  filiis  eorum  uudecum- 
que  ad  fidem  coUigendis  promissum  ac 
praestaudum  intelligatur. 

9.  Non  secundum  testamentum,  quod 
feci  patribus  eorum.  Ita  LXX. ,  nisi 
quod  pro  verbo  fcci  apud  eos  legitur; 
die^ili'qv,  disposui.  Hieronymus  ex  He- 
braeo  vertit:  Non  secundum  pactum, 
quod  pepigi  patribus  eorum.  Sensus 
est,  novum  hoc  pactum  seu  testamentum 
non  futurum ,  quale  prius  illud,  sed  eo 
longe  perfectius  atque  excellentius ;  quara 
rem  paulo  post  decUrat. 

In  die,  qua  apprehendi  manum  eo- 
rum,  ut  educerem  illos  de  terra  Aegypti. 
Hoc  est,  quo  tempore  eos  velut  appre- 
hensa  raanu  ediixi  ex  Aegjpto,  ubi  dura 
premebantur  servitute.  Dies  pro  tempore, 
quamvis  in  longum  extenso,  vulgatissima 
phrasis  est  Scripturae.  Non  enim  populo 
tunc,  quaudo  de  Aegypto  egrediebatur, 
lex  data  fuit ;  sed  demum  quinquagesimo 
post  egressionem  die  legis  ferendae  fa- 
ctum  est  initium.  Addit  autem  haec  verba 
per  prophetam  Dominus,  non  tam  ut 
tempus  prioris  pacti  designet,   quam  ut 

beneficii  commemoratione  ostendat  in- 
gratitudinem  populi,  cum  quo  pactum  il- 
lud  inierat.  Haec  enim  cum  exprobratione 
dicuntur  pacti  non  servati ,  quemadmo- 
dum  patet  ex  eo,  quod  sequitur: 

Quoniam  ipsi  non  permanserunt  in 
testamento  meo.  Ilebraea  sic  babent: 
Quia  ipsi  irritum  fecerunt  pactum 
meum.  Quamquam  Hieronymus  Hebrai- 
cum  *it^*X  °^^  causaliter  interpretatus 
est,  sed  relative,  dum  verbis  transpositis 
ita  vertit :  pactum,  quod  irritum  fece- 
runt.  Nam  revera  non  hic  causa  redditur 
promissionis  novi  pacti ;  sed  nariatur  an- 
tiqui  frustratio.  Pagnino  tamen  et  aliis, 
sicut  et  ipsis  LXX.,  visum  fuit  conjun- 
ctionem  causalem  reddere,  non  qnidem 
causaliter  exponendam,  sed  expletive, 
quod  Hebraeis  frequens  est.  Sunt,  qui 
causaliter  expoaant ,  referendo  partem 
hanc  ad  sequentem,  boc  modo :  Quoniam 
seu  quandoquidem  ipsi  pactum  meum 
non  custodierunty  sed  irritum.  fecerunt, 
ego  quoque  neglexi  eos  et  abjeci.  Sed 
eum  sensum  et  constructionera,  pato,  uon 
probabit,  qui  Hebraea  diligenter  expen- 
derit.  Probabilins  dixeris,  significari  cau- 
sam  aUcujus  subintellecti,  nimirum  vete- 
ris  pacti  rescissi  a  Deo.  Hujus  enim  causa 
est,  quoniam  ipsi  priores  lUud  violarunt. 

Nobis  sermo  videtur  esse  simjiliciter 
narrativus,  ut  sensus  sit:  Et  ipsi  pactum, 
quod  cum  eis  ptpigi,  irritum  fecerunt. 
Id  est  legeni,  quam  dedi  eis  cum  lucu- 
lentis  promissionibus,  praevaricati  sunt; 
primura  in  deserto;  deinde  in  ipsa  terra 
promissionis ,  partim  ac  praecipue  per 
idololatriam,  partim  vero  per  alia  multa 
et  magna  peccata.  Loquitur  enira  Pro- 
pbeta  de  peccatis  totius  temporis,  quod 
hanc  novi  testameuti  proraissionem  an- 
tecessit. 

D.  Thomas,  exponens  haec  verba: 
Quoniam  ipsi  non  permanserunt  in 
testamento  meo ,  hanc  quasi  ratior.em 
Bubjicit,  quia  scilicet  non  erat  scriptura 
in  cordibus  eorum ;  non  qnod  haec  pro- 
prie  causa  fuerit  pacti  non  servati ;  sed 
quia,  Deo  non  scribente  legem  in  cordi- 
bus   eorum,   servare  eam  non  poterant. 


Itaque  haec  ejus  ratio  procedit  a  nega- 
tione  causae  necessariae  ad  negationem 
effectus.  Tale  est,  quod  dicit  Dominus  ad 
Judaeos:  Vos  non  creditis ,  quia  non 
estis  ex  ovibus  meis,  id  est,  ex  praedesti- 
natis  ad  fidem,  Joan.  10.  Notanda  sunt 
haec  adversus  opinionem  quorundam  ex- 
istimantium,  omnibus  adesse  sufficiens 
auxiliam  gratiae  Dei  ad  servandam  ejus 
legem. 

Et  ego  ntglexi  eos ,  dicit  Dominus. 
Hoc  illati ve  dicitur,  ut  sit  sensus :  Et  proin- 
de  eos  ego  neglexi,  curam  eorum  abjeci, 
bona,  quae  promiseram,  subtraxi,  videli- 
cet  pacti  mei  violatoribus.  Est  autem 
haec  lectio  secundum  LXX.  Nam  in  He- 
braeo  sic  habetur :  Et  ego  dominatus 
sum  in  eos.  Ita  quidem  etiam  Hierony- 
mus  vertit,  licet  in  commentario  non  cx- 
ponat.  Apud  alios  autem  variae  leguntur 
interpretationes.  Una  hujusmodi:  Pactum 
meum  irritum  feceruut,  quamvis  ego  do- 
minarer  eis,  et  curam  eorum,  tamquam 
dominus  et  vir  ac  sponsus,  haberem,  plu- 
rimisque  eos  auxissem  beneficiis.  Nam 
vox  Hebraea  proprie  eam  dominationem 
significat,  quae  viro  competit  in  uxorem, 
de  qua  Gen.  3. :  Et  ipse  dominabitur 
tui,  tametsivocabulo  in  Hebraeis  diverso. 
Quidam  exponit  per  interrogationem,  ve- 
lut  ab  iudiguante  profectam,  hoc  modo : 
Et  ego  conjugio  junctus  mansissem  eis? 
quasi  dicat :  Minime;  sed  abjeci  et  repu- 
diavi  eos. 

Aliis  vero,  cum  quibus  sentit  B.  Tho- 
mas,  magis  placet  hic  intellectus :  Quia 
pactum  meum  fecerunt  irritum ,  idcirco 
dominatus  sum  eorum,  id  est,  Dominum 
rae  esse  ostendi,  non  passus,  impune  le- 
gera  meam  contemui ;  punivi  eos  pro  me- 
ritis  tamquam  eorum  Dominus ;  atque  ita 
punivi,  ut  abjicerem  eos  et  pro  neglectis 
haherem.  Hanc  expositionem  probabilem 
facit  locus  similis  apud  Ezechieh  cap.  20., 
ubi  post  commemorationem  multorum 
scelerum,  quibus  pactura  Dei  praevaricati 
fuerant  filii  Israel ,  tandem  subjungitur  * 
divina  coraminatio :  Vivo  ego,  dicit  DO'  r 
minus,  quoniam  in  manu  forti  et  bra- 
chio  exfento  et  in  furore  effuso  regnabo 

super  vos.  Nec  dissimile  est  illud  Psalm. 
9.:  Omnium  inimicorum  suorum  domi- 
nabitur,  et  Psalm.  109.:  Dominare  in 
medio  inimicorum  tuorum. 

Tertia  expositio ,  sicut  et  secuuda, 
conciliat  Hebraicam  lectionem  cum  ver- 
sione  LXX.  Porro  sciendum,  in  nounul- 
lis  Graecis  codicibus  editionis  LXX.  apud 
Jeremiam  non  haberi :  YjjuisAyjaa,  neglexi ; 
sed  ejus  compositi  verbum  simplex,  id- 
que  contrariae  significationis :  £|isX7jaa, 
curavi.  Quae  si  vera  sit  lectio ,  facilis 
erit  conciliatio  praesentis  loci  cum  He- 
braico  textu  juxta  primam  expositionem, 
quara  dedimus.  Sed  ego  veram  esse  non 
arbitror;  tum  quia  veteribus  incognita 
est,  tum  quia  nuUi  codices  Imjus  ad 
Hebraeos  Epistolae  ei  suffragantur,  ne 
quidem  versio  Syriaca,  quae  sic  habet: 
Et  ego  sprevi  eos  •  tum  denique,  quia 
aoristus  ille  Graecus:  k\ii\Tp(x,  pro  eo, 
quod  est:  curavi  aut  curam  habui ,  vix 
usum  habet  apud  scriptores.  Quod  se- 
quitur:  dicit  Dominus ,  adjectio  est  pro- 
phetica,  qua  claudere  et  confirmare  so- 
lent  verba  ex  persona  Domini  commemo- 
rata. 

10.  Quia  hoc  est  testamentum ,  guod 
disponam  domui  Israel  post  dies  illos, 
dicit  Dominus.  Exponit,  qiiale  sit,  quod 
promittit  novum  testamentum.  Hierony- 
mus  ey  Hebraeo  sic  intorpretatur :  Sed 
hoc  erit  pactum ,  quod  feriam  cum 
domo  Israel  etc.  Ubi  Hebraicum  >3 ,  id 
est  quia  j  vertit  in  sed.  Quod  et  Pag;ni- 
nus  facit.  Quamquam  hoc  loco,  qucmad- 
modum  et  alibi  frequentissime,  potius 
esse  videatur  particula  ledundans,  quae 
vel  ornatui  sermonis  serviat  vel  consue- 
tudini  linguae.  Unde  et  Syrus  interpres 
itavertit:  Hoc  autem  est  foedus ,  quod 
etc.  Pro  Graeco  verbo :  dic.^riaoiiai ,  dis- 
ponam ,  vcrti  poterat:  testabor,  ut  agna- 
lio  servaretur  inter  verbale  et  verburc 
quae  conspicitur  in  Graeco.  Atque  iiu, 
vcrtit  infra  cap.  10.,  ubi  haec  Scriptura 
repetitur. 

Quod  autem  hic  solam  nominat  do- 
mum  Israel,  brevitatis  causa  fnctum  est 
a  Propheta,  ut  eub  hoc  nomine  genera- 


lius  nunc  accepto  domum  Juda  coropre- 
henderet,  ne  quis  mysterium  subesse 
putet ,  quod  hic  domus  Juda  taceatur. 
Quod  addit:  post  dies  illos ,  non  liquet 
de  quibus  diebus,  id  est,  de  quo  tempore 
Propheta  loquatur.  Nam  quod  Oecume- 
nius  et  S.  Thomas  intelligunt  tempus  da- 
tae  legis  Mosaicae,  de  quo  paulo  ante 
dictum  est:  In  die ,  qua  apprehendi 
manum  eorum  etc,  non  congruit.  Cum 
enim  illa  legislatio  tempora  Jeremiae 
multis  saeculis  praecesserit,  frustra,  ne 
dicam  inepte,  Jereraias  annuntiaret  aliam 
legem  dandam  post  illud  tempus ;  cura  uti- 
que  jam  non  posset,  nisi  post  illud  terapus 
dari.  Quare  Theophylactus  mavult  in- 
telligi  prophetiam  de  illis  diebus,  de  qui- 
bus  ante  dixerat :  Ecce  dies  veniunt, 
quasi  nunc  dicat :  Quum  venerint  dies 
illi ,  tunc  feriam  hujusraodi  foedus.  Ve- 
rum  id  non  est,  testamentum  dari  post 
illos  dies,  sed  illis  ipsis  diebus;  nisi  quis 
dicat,  esse  phrasim  Scripturae :  post  illos 
dies,  hoc  est  postquam  illi  dies  advenerint ; 
advenerint  autem,  quando  illorum  ini- 
tium  esse  coeperit.  Est,  qui  putet,  tem- 
pus  designari,  quo  vixit  Propheta;  quasi 
dicat :  posthac ,  deinceps.  Sed  obstat  vis 
pronomiuis  demonstrativi.  Non  enim 
dicit:  Fost  hos  dies ,  sed:  post  dies  illos, 
ut  sit  necesse,  remotum  aliquod  tempus 
intelligi. 

Alius  quidam  vir  doctus  censet,  Pro- 
phetam  respicere  &d  tempus,  quo  futu- 
rum  sit,  quod  dixerat  Dominus :  Et  ego 
neglexi  eos ;  id  est  ad  tempus  rejectionis 
populi  Judaici.  De  hac  enim  accipi  vult 
illa  Prophetae  verba.  Proinde  secundum 
eum  sensus  est:  Postquam  Judaeos  ab- 
jecero  prupter  suam  incrednlitatem,  dabo 
novam  legem  filiis  Israel,  id  est  electis 
ex  gentibus.  Sed  et  hic  commentarius  non 
una  parte  laborat.  Primum  non  fuere  di- 
versa  tempora  vejectionis  Jndacorum  et 
vocationis  gentium,  ubi  locum  haberet: 
post  dies  illos ;  sed  eodem  tempore  coe- 
pit  utrumque  fieri ;  quemadmodum  ex 
Actis  Apostolicis  clarum  est.  Deinde  no- 
vum  hoc  testamentum  promittitur  eidem 
populo ,   cui  datum  erat  vetus ;   id  quod 

superius  ex  ipsitis  Propbetae  verbis  satis 
ostoudimus,  ipso  etiam  auctore,  de  cujus 
seutfcntia  nunc  agimus ,  ibidem  adstipu- 
laure. 

Quare  quod  dicitur:  Ego  neglexi  eos, 
non  nisi  valde  incommoJe  potest  exponi 
de  ejusdem  populi  r^jectione,  quae  tem- 
pore  novi  testamenti  futura  sit;  praeser- 
tim  quum,  ut  alibi  diximus ,  in  bac  Epi- 
stola  studiose  caveat  Apostolus,  ne  men- 
tione  secreti  consilii  divini  de  Judaeorura 
reprobatione  et  gentium  vocatione  suos 
Hebraeos  offendat  aut  contrislct.  Adde, 
quod  testimcnium  hoc  propbeticum  ita 
contextum  est ,  ut  quaedam  in  eo  com- 
memorentur  praetevita ,  quaedam  promit- 
tautur  futura.  Atqui  inter  ea,  quae  le- 
feruntur  ut  practerita,  nicut  est  illud: 
Ipsi  non  permanserunt  in  testamenio 
meo ,  sic  et  istud  cobaerens:  Et  ego 
neglexi  eos.  Non  ergo  pertiuet  boc  ad 
tempus  adventus  Cbristi,  sed  ad  ea  tem- 
pora ,  quae  banc  ipsam  novi  testamenti 
promissiouem  antecesserunt ,  uti  dictum 
est  supra. 

Quid  tandem  igitur  sibi  vult:  post  dies 
illos?  Arbitror,  hunc  esse  sensum,  eum- 
que  planum  ac  simplicem  :  Post  aliquan- 
tum  temporis  spatium.  Ut  ea  locutione 
significetur  in  genere,  futurum  aliquod 
tempus  ,  bominibus  quiderii  incertum,  sed 
Deo  certum  ac  defiuitum ,  quo  transacto 
fiat,  quod  praedicitur.  Tale  est,  quod 
Propbetae  interdum  dicunt:  Post  multos 
dies,  ut  Jes.  24..  Ezech.  38.,  Daniel.  8. 
Nam  et  haec  apud  eos  frequentata:  In 
illo  tempore ,  in  illa  die ,  vel  m  illis 
diehus ,  saepe  ponuntur  absque  designa- 
tione  certi  temporis.  Jam  quod  annotant 
nonnuili,  partem  hanc  adjungi  posse  se- 
quentibus,  boc  modo:  Posi  dies  illos 
(dicit  DominusJ  dando  leges  meas  in 
mentem  eorum  etc. ,  paene  supervacuum 
est,  cum  recurrat  in  eundem  sensum  hacc 
constructio  cum  priori;  nec  dubium,  quin 
prior,  quae  omnium  e.st  interpretum,  prae- 
ferenda  sit. 

Dando  leges  meas  in  mentem  eorum. 
Graece:  dans  leges  meas  etc.  Sic  enim 
etiam  apud  LXX.  legitur,   licet  quidam 


codices  minus  probati  duplicent  verbum : 
Dans  dabo.  Nam  et  in  Hebraeo  sine 
geminationescribitur :  Daho  legemmeam 
in  medio  eorum ,  sive,  ut  alii  vertunt, 
in  interiora  eorum ,  ut  Hieronymus :  in 
viscerihus  eorum.  Haec  Propbetae  verba 
cum  sequentibus  apertam  continent  at- 
que  dilucidam  novi  testamenti  promissio- 
nem.  Quae  ut  plenius  intelligatur,  con- 
ferendus  est  hic  locus  cum  aliis  similibus, 
qualis  imprimis  est  unus  et  alter  apud 
Ezech.  cap.  11.  et  36.:  Dabo  vobis,  in- 
quit,  cor  novum,  et  spiritum  novum 
ponam  in  medio  vestri-,  et  auferam  cor 
lapideum  de  carne  vestra,  et  dabo  VO" 
bis  cor  carneum.  Et  faciam ,  ut  in 
praeceptis  meis  ambuletis ,  et  judicia 
mea  custodiatis ,  et  operemini.  Denique 
addit :  Non  propter  vos  ego  faciam ,  ait 
Domitius  Deus.  Similialegere  estDeuter. 
30.  et  Jerem.  24.  Sensus  igitur  promis- 
siouis  est:  Legem  meam  inseram  animis 
eorum ,  potenter  in  eis  operando,  ut  eam 
cognitam  observent.  Quod  quidem  facere, 
Dei  proprium  est,  ait  B.  Thomas  in  com- 
mentario.  Tntelligitur  autem  lex,  quae  in 
decalogo  scripta  fuevat,  et  quidquid  ad 
eam  reducitur.  Nam  lex  caeremonialis 
cessatura  erat  tempore  novi  testamenti. 
Quod  vero  Paulus,  secutus  LXX.,  plurali 
numero  dixit  leges,  non  dissidet.  Umns 
enim  decalogi  plura  sunt  praeccpta. 

Et  in  corde  eorum  superscribam  eas. 
Alii  vertunt:  inscribam.  Non  in  Grceco 
repetitur  eadem  praepositio  Itz\,  tametsi 
Hebraicum  ^V  proprie  super  significat ; 
sed  hic  eodem  accipienda  sunt:  inscri-- 
bere  et  superscrihere.  Sumpta  est  enim 
metaphora  a  membranis  aut  tabulis,  in 
quibus ,  aut  super  quibus  scribitur.  Allu- 
sio  est  autem  manitesta  ad  tabulas  lapi- 
deas,  quibns  lex  veteris  testamenti  fuerat 
inscripta;  tamquam  diceret  Dominus:  No- 
vum  hoc  pactum  feriam  cum  domo  Israel, 
non  iterum  scripturus  legem  meam  in  tabu- 
lislapideis,  sicut  olimfeci;  sed  eam  scri- 
pturus  in  cordibus  eorum,  sive,  ut  Aposto- 
lus  loquitur  2  Cor.  3. ,  in  tabulis  cordis 
carneis,  id  est  per  meam  gratiam  e£Sca- 
citer  inclinaturus   eorum    voluntates,    ut 

legem  meam  ament  et  impleant.  Haec 
gratia  novi  testamenti  est;  ad  qiiam  com- 
mendandam,  ut  bene  Chrysostomus  anno- 
tat,  auctor  gratiae  Christus  Dominus 
niliil  in  membrauis  aut  chartis  scriptum 
nobis  relinquere  voluit,  ne  his  admini- 
culis  ad  imprimendam  animis  nostris  le- 
gem  suam  opus  habere  videretur.  Imo 
nec  Apostoli  ejus,  nisi  sero  admodum, 
idque  propter  absentes  et  posteros ,  scri- 
bere  coeperunt,  ut  testantur  Irenaeus. 
lib.  3.  adversus  haereses ,  cap.  1. ,  et  Eu- 
sebius  lib.  3.  hist.  eccles.  cap.  24. 

Quidam  inter  hanc  partem  et  praece- 
dentem  ita  distinguunt,  ut  illic  promitti 
inteHigatur  illuminatio  mentis  ad  legem 
cognoscendam ,  hic  autem  inclinatio  cor- 
dis  ad  eandem  implendam.  Sed  nostro 
judicio  non  recte.  Nam  agendorum  et 
fugiendorum  notitiam  praestabat  lex  ve- 
tus:  Per  legem  enim  cognitio  peccati; 
Gtpeccatum  non  cognovi,  nisi  per  legem, 
inquit  Apostolus  Rom.  3.  et  7.  Idemque, 
ejusdem  Epistolae  cap.  2.,  Judaeum  a 
gratia  alienum  et  in  sola  lege  requiescen- 
tem  ita  describit,  ut  dicat,  eum  nosse 
Dei  voluntatem ,  et  probare  utiliora, 
videlicet  instructum  per  legem,  qui 
possit  etiam  alios  docere  ea ,  quae  legis 
sunt.  Non  debuit  ergo  nuda  mentis  illu- 
minatio  de  iis,  quae  agenda  sunt,  poni 
inter  promissiones  novi  testamenti ;  sed 
ita  demum  poterit  ad  eas  referri,  quate- 
nus  per  Dei  gratiam  ordinatnr  ad  actio- 
nem,  qua  lex  impleatur. 

Qiiocirca  potius  dicendam  est,  hanc 
partera  a  priori ,  quoad  sententiam ,  non 
distingui;  quemadmodum  satis  etiam  in- 
telligitur  ex  utriusque  scnsu  jam  dato. 
Neque  enim  infrequens  est  apud  Prophe- 
tas ,  inculcationis  causa  rem  eandem  aliis 
verbis  repeti.  Ex  dictis  jam  elucet  ve- 
rum,  proprium  atque  praecipuum  discri- 
men  veteris  legis  ac  novae.  Quod  enim 
ad  praecepta  attinet,  moralia  quidem 
utriusque  legis  eadem  sunt,  etsi  caere- 
monialia  diversa.  Quare  ex  praeceptis 
discrimen  illud  peti  non  potest;  sic  enim 
solis  caeremoniis  differrent  lex  vetus  et 
nova.    Nec  vero  dicit  Dominus  per  Pro- 


phetam :  Dabo  eis  alia  praecepta ;  sed  : 
Dabo ,  inquit,  leges  meas  in  mentem 
eorum ;  atque  in  eo  ponit  discrimen. 
Unde  patet ,  in  testamento  seu  pacto  no- 
vae  legifi  inciudi  gratiam ,  quae  praestet 
efficaciter ,  ut  legem  impleant  omnes  illi, 
ad  quos  hoc  pactum  pertinet.  Quae  gra- 
tia  pacto  veteris  legis  erat  extranea. 
Haec  igitnr  est,  quae  novam  a  vetere 
propriissime  et,  ut  vere  dicam,  essentia- 
liter  discernit.  Nam  legem  non  nuda 
praecepta  debemus  intelligere,  sed  qua- 
tenus  data  sunt  cum  pactis  ot  promissio- 
uibus. 

Verum  ex  his  emergunt  duae  tresve 
dubitationes.  Quaeritur  enim ,  quomodo 
valeat  memoratum  discrimen,  cum  tem- 
pore  veteris  testamenti  in  populo  Israeli- 
tico  non  defuerint  homiues  justi,  qui 
legem  datam  servarent;  sicut  e  diverso 
tempore  novi  testamenti  multos  esse  con- 
stat  in  populo  Christiano  legis  divinae 
transgressores.  Respondeo,  omnes  justos, 
quotquot  adventum  Christi,  quacumque 
aetate,  praecesserunt,  participes  fuisso 
novi  testamenti ;  nec  aliter  justificari  po- 
tuisse,  quam  ejusdem  novi  testamenti 
participatione ;  caeterum  Christianos  ad 
novum  testamentum  non  pertinere,  nisi 
quatenus  in  eis  promissio  gratiae  novi  te- 
stamenti  impletur.  Itaque  fatemur,  tem- 
pore  veteris  testamenti  quosdam  fuisse 
novi  testamenti  filios ;  et  contra  temporo 
novi  testamenti  non  paucos  censeri  filios 
testamenti  veteris,  videlicet  eos  omnes, 
qui  carnalibus  Judaeis  similcs,  tiraore 
poenae,  non  amore  justitiae  legem  ser- 
vant;  imo  non  servant,  sed  sibi  servare 
videntur,  ut  loquitur  Augustinus  lib.  3. 
contra  duas  Epist.  Pelag.  cap.  4. 

Sed  quaeres,  quomodo  potuerint  anti- 
qui  justi  participes  esse  novi  testamenti, 
quod ,  per  Jeremiam  promissum ,  in  Chri- 
sti  demum  adventu  praestandum  fuit. 
Respondeo ,  testamentum  novum  ,  si  pri- 
mam  ejus  originem  repetamus,  initium 
accepisse  statim  a  lapsu  primi  hominis, 
quando  promissum  est  semen,  quod  con- 
triturum  esset  caput  serpentis,  Gen.  3. 
Hoc  enim  semen  est  Christus  Salvator, 

per  quem,  etsi  longe  post  ventuium,  pro- 
missa  fuit  omnium  tempoium  horainibus 
e  potestate  diaboli  liberatio,  divinae  legis 
observatio  et  vita  aeterna.  Quo  pertinent 
aliae  similes  de  Cbristo  veuturo  promis- 
siones,  si\e  ad  Abrahara  et  Davidem 
factae,  sive  per  PropLetas  anuuntiatae, 
sive  etiam  per  ipsas  antiquae  legis  cae- 
remonias  significatae.  Quod  enim  pro- 
missio  facta  Abrahae  pertineat  ad  testa- 
mentum  novum ,  docet  nos  Zaeharias, 
Joannis  Baptistae  pater,  in  Cantico  Luc. 
1.,  ubi  dicit,  Deum  memorari  testamenti 
sui  sancti ^  idque  explicans  ,  subjungit: 
Jusjurandum ,  quod  juravit  ad  Ahra- 
ham  patrem  nostrum ,  daturum  se  no- 
bis ,  ut  sine  timore,  de  manu  inimico- 
rum  nostrorum  liberati ,  serviamus  illi 
in  sanctitate  et  justitia  coram  ipso  om- 
nibus  diebus  nostris.  Quae  profecto  novi 
testamenti  promissiones  sunt.  Liquet  ergo, 
novnm  testamentum,  si  res  ipsa  spectetur, 
id  est  pactum  et  promissio  novo  testa- 
mento  propria  ,  tempore  prius  esse  veteri 
testaraento,  quod  datam  est  per  Mosen. 
Recte  tamen  ac  merito  novum  dicitur  a 
Propheta;  non  solum  quia  hominem  spi- 
ritualiter  ex  veteri  facit  novum ,  id  quod 
gratiae  proprium  est;  verum  etiam  ra- 
tione  temporis ;  nam  et  sancitum  est  po- 
Bteriori  temporc,  scilicet  in  morte  Christi 
redemptoris,  et  deinde  mundo  patefactum 
per  Apostolorum  praedicationem.  Deni- 
que  per  idem  tempus  ac  deinceps  res 
promissa  largius  et  copiosius  est  praestita. 
Quod  proinde  novi  testamenti  tempus 
appeliatur. 

Alia  dubitatio  est,  quomodo  novnm 
testamentum  recte  vocetur  pactum  seu 
foedus,  quum  promissionem  contineat 
omnino  grataitam,  foederis  autem  ea  sit 
natura,  ut  pactis  hinc  inde  conditionibus 
ineatur.  Nec  est,  qaod  dicas ,  promissio- 
nem  vitae  aeternae  exigere  a  nobis  cou- 
ditionem  bonorum  operum ;  nam  et  ipsa 
bona  opera  sub  promissione  novi  testa- 
menti  continentur,  Domino  dicente :  Dabo 
legem  meam  in  mentem  eorum,  et:  Fa- 
ciam ,  ut  in  praeceptis  meis  ambuletis, 
Ezech.  36.  Uude  S.  Prosper  omuem  con- 


ditionem  a  promissione  novi  testamenti 
removet,  lib.  1.  de  vocat.  gent.  cap.  9. 
ita  scribens :  Manet  prorsus ,  et  quotidie 
impletur,  quod  Abrahae  Dominus  sine 
conditio7ie  pruinisit ,  sine  lege  donavit. 
Hoc  quippe  est,  quod  Dominus  apud 
Ezechielem  dicit:  Non  propter  vos  ego 
faciam,  sed  propter  nomen  sanctum 
meum ,  ibidem.  Ex  quibus  etiam  refelli- 
tur  imaginatio ,  qua  dicere  quis  posset, 
hanc  ipsam  promissionem. ,  qua  dlctum 
est :  Dabo  lcgem  meam  etc. ,  ratam  non 
fore,  nisi  etiam  homo  suum  aliquid  ad- 
ferat  praeter  id,  quod  Deus  se  daturum 
promittit.  Sic  enim  non  absolute,  nec 
sine  conditione  promisisset  Deus.  Quod 
si  concesseris ,  poterit  ergo  novi  testa,- 
menti  promissio  frnstrari,  perinde  ut  ve- 
teris,  homine  pactam  conditionem  non 
servante;  et  de  novo  testamento  dicetur, 
sicut  de  veteri :  Quoniam  ipsi  non  per- 
manserunt  in  testamento  meo ,  et  ego 
neglexi  eos.  Quod  est  manifeste  contra 
promittentis  intentioncm. 

Sed  hujus  dubitationis  facilis  erit  so- 
lutio ,  si  advertamus,  vocabulum  Hebrai- 
cum  berith ,  pro  quo  nunc  foedus,  nunc 
pactum  Latini  reddunt  interpretes,  esse 
latae  significationis ,  ut  non  solum  ea 
com}a*ehendat,  quae  proprie  foedera  seu 
pacta  dicuntur;  verum  etiam  promissiones 
gratuitns  et  ab  orani  conditione  liberas; 
imo  et  ordinationes  Dei  stabiles  circa  res 
inanimatas ,  a  quibus  nihil  vicissim  prae- 
standum  intelligi  potest.  Etenim  promis- 
sio  terrae  Chanaan  plane  gratuita  fuit, 
ipso  Mose  teste  Deuter.  9.  Quae  tamen 
passim  in  Scriptura  pactum  vocatur,  et 
quidem  apertissime  eo  loco ,  ubi  primum 
expressa  ac  distincta  illius  terrae  facta 
est  promissio,  Gen.  15.:  Tunc,  inquit 
Moses,  pepigit  Dominus  foedus  cum 
y  ^nham ,  dicens:  Semini  tuo  dabo 
Lt-rafv  hanc  a  flumine  Aegypti  etc.  Ita 
quoque  Dominus  Genes.  9.  in  typura 
novi  testamenti  statr.it  pactum  cura  ge- 
nerehumano,  se  nequaquam  ultra  dele- 
turum  eos  aquis  diluvii;  ejusque  pacti  seu 
foederis  signum  ponit  in  nubibus  arcum 
coelestem ;  nec  ulla  ibi  conditio  legitur. 

Rursum  Jerem.  33.  sic  ait:  Si  irritum 
potest  fieri  pactum  meum  cum  die,  et 
pactum  meum  cum  nocte ,  ut  non  sit 
dies  et  nox  in  tempore  suo:  et  pactum 
meum  irritum  esse  poterit  cum  David 
servo  meOy  ut  non  sit  ex  eo  filius ,  qui 
regnet  in  throno  ejus.  Ubi  sane  priori 
loco  ne  iingi  qnidem  poteyt  conditio  ex 
altera  parte  praestanda.  Tale  igitnr  pac- 
tum  est  hoc ,  quod  vocatur  novum  testa- 
mentum;  vldelicet  promissio  Dei  prorsus 
absoluta  et  gratuita,  qua  dignatus  est 
homini  in  peccatum  et  interitum  prolapso 
promittere  Salvatorem  ,  ac  per  eum  pec- 
catorum  remissionem,  legis  obedientiam, 
hujusquemercedem  vitam  aeternam.  Nunc 
ad  reliqua  prophetici  testimonii  pergamus. 

Et  ero  eis  in  Deum ,  et  ipsi  erunt 
mihi  in  populum.  Phrasis  Hebraea  pro 
eo,  quod  Latine  diceretur:  Et  ero  illis 
Deus,  et  ipsi  erunt  mihi  populus,  quem- 
admodum  alii  transtulerunt.  Haec  pars 
bifariam  exponitur;  aut  hoc  modo:  Ego 
re  ipsa  me  declarabo  esse  eorum  Deum, 
in  curam  et  tutelam  meam  eos  recipiam, 
prosperabo  eos  et  beatos  faciam;  juxta 
illud  Psalmi:  Beatus  populus,  cujus 
Dominus  Deus  ejus.  Et  ipsi  vicissim 
factis  oetendent,  se  esse  populum  meum, 
pure  ac  sincere  me  colendo ,  legesque 
meas  observando.  Aut  sensu  commntato, 
ad  hunc  modum :  Illi  me  colent  ut  Deum 
suum,  meisque  mandatis  obedient;  et  ego 
vicissim  eos  ut  populum  moum  tuebor,  et 
beneficentia  mea  complectar.  Uterqae 
sensus  probabilis  est,  et  Hebraea  lo- 
quendi  forma  neutrum  respuit. 

Mihi  tamen  verisimilius  est,  utroque 
membro  significari  atfectum  Dei  in  homi- 
nes ,  quibus  fit  promissio ;  ut  breviter  hic 
Bit  sensns:  Ego  me  eis  praestabo  Deum,  et 
habebo  eos  pro  nopulo  meo ;  id  est,  utroque 
nomine  conjuncto :  et  quoniara  ego  D^us 
eorum  ero,  et  quoniam  ipsi  populus  meus 
erunt,  benefaciam  eis.  Hic  sensus  prae 
aliis  placet;  cnjus  rationem  dedi ,  qunm 
ejusdem  sententiae  verba  ex  Levitico  de- 
prompta  exponerera  in  2  Cor.  6.,  ad 
quem  locum  lectorem  remitto.  Favet 
etiam  illud  similis  formae,   quodhabetnr 


hnjus  Epistolae  cap.  1. 1  Ego  ero  illi  in 
patrem ,  et  ipse  erit  mihi  in  filium.  Est 
autem  eadem  promissio,  ct  eodem  sensu 
accipienda,  quae,  membris  transpositis, 
legitur  Apoc.  21.:  Ipsi  populus  ejus 
erunt ,  et  ipse  Deus  cum  eis  erit  eorum 
Deus.  Ex  quo  loco  etiam  intelligitur, 
hanc  promissionem  non  solum  esse  tem- 
poris  praesentis,  sed  extendi  usque  in  fu- 
tnrum  saecnlum,  ubi  perfecte  implebitur. 
Estque  notandum;  promissionem  hanc 
non  eandem  esse  cum  praecedente,  sed 
ex  ea  conseqiti.  Prius  est  enim,  ut  legem 
suara  Deus  scribat  in  cordibus  hominum, 
quam  ut  eos ,  tamquam  populum  sui  cul- 
torem,  araplioribus  beneficiis  provehat  et 
ad  felicitatem  aeternam  perducat.  Nam 
prius  illud  est  donum  justificationis  ;  hoc 
vero  complectitur  ea  beneficia ,  quae  ju- 
stificationem  sequuntur. 

11.  Et  non  docehit  unusquisque  pro- 
ximum  suum,  et  unusquisque  fratrem 
suum.  Quidam  Graeci  codices  loco  pro- 
ximi,  iroXtTYjv,  id  est  civem,  legunt;  at- 
que  ita  vertit  Stapulensis.  Eadem  varie- 
tas  invenitur  apud  Jeremiam  in  exem- 
plaribus  ver.sionis  interpretnm  LXX.  Au- 
gustinus  etiam  lib.  de  spiritu  et  lit.  cap. 
19.  leglt  civem.  Sed  et  interpres  Syrus 
secundum  proprietatem  linguae  suae 
filium  civitatis  transtulit.  Hebraica  dictio 
n> "1  (reeh)  significat  socium ,  amicum, 
et  in  genere  proximum,  ut  patet  ex 
praecepto  dilectionis  proximi,  quod  ha- 
betur  Levit.  19.,  et  a  Christo  expositum 
est  in  Evangelio  Luc.  10.  Quamquam  hoc 
loco  Jeremiac  strictius  videtur  accipi  pro 
eo,  qni  est  einsdem  civitatis  aut  reipubli- 
cae.  Addit  enim ,  qnasi,  quod  dixerat, 
exponens :  Et  unusquisque  fratrem  suum. 
Nam  fratres  raore  Scriptnrae  dicnntnr 
homines  ejusdera  gentis.  Unde  et  alibi 
conjungnntur  hae  duae  voces,  velnt 
cognatae  significationis;  ut  Psalm.  121.: 
Propfer  fraires  meos  et  proximos  meos 
loquebar  pacem  de  te.  Qnocirca  non  est 
rejicienda  lectio  Graeca,  quae  habet  ci- 
vem ;  convenit  enim  cum  signifieatione 
fratris. 

Dicens:  Cognosce  Dominum.  Nullus 

erit,  inquit,  qni  proximnm ,  scii  civem, 
seii  fratrem  suum  doceat  nosse  Deiim. 
Ratio  sequitur: 

Quoniam  omnes  scient  me ,  a  minore 
usque  ad  majorem  eorum.  Graece:  A 
parvo  eorum  usque  ad  magnum  eorum, 
id  est  tam  parvi ,  quam  magni ;  qnod  nos 
diceremus :  A  minimo  nsque  ad  maxi- 
mnm ,  sicut  et  Hieronymus  ex  Hebraeo 
vertit.  Refertnr  autem  ad  r.etatem ,  ut  et 
alibi  passim ,  etiam  apnd  hiinc  ipsnra 
Prophetam ,  ut  cap.  8.  42.  et  44.  Unde 
et  Syrns  vertit ;  usque  ad  senem ,  sivo 
(ut  alius  ex  Syro  Latine  reddit)  decrepi- 
tum.  Sed  diligcnter  explicanda  esl  baec 
promissio.  Nam  ut  praeclara  est,  ita  de 
sensu  ejus  non  modica  diificultas,  qnod 
non  appareat,  qnando  ant  quomodo  vel 
impleta  sit,  vel  implenda.  Quod  enim 
tempus  est  novi  tcstamenti,  quo  non  sit 
opus,  rndes  cujusqne  aetatis  bomines  in- 
etruere  ac  docere ,  quae  scire  debeant, 
ut  salvi  fiant?  Quorum  primum  est  in 
Deum  credere,  quod  est  cognoscere  Do- 
minum.  Dif&cultatem  compendio  viden- 
tur  effugere,  qui  promissionem  banc  reji- 
ciunt  in  faturum  saecnlum,  ubi  procnl 
dubio  omnis  docendi  cura  cessabit.  Cum 
enim  venerit,  quod  perfectum  est,  eva- 
cuahitur  j  quod  ex  parte  est,  1  Cor.  13. 
Sic  Augustinus  lib.  de  spiritu  et  lit.  cap. 
24.  et  25. ,  et  eum  secuti  in  commentariis 
PrimasiuB,  seu  quisquis  auctor,  et  An- 
selmus,  et  Cajetanus.  Sic  et  Theodoretus 
iuter  Graecos.  Sed  cum  tam  praecedentia 
verba  prophetici  testimonii,  qnam  ea, 
quao  sequnntur,  ad  statura  saeculi  prae- 
sentis  pertineant:  utique  consentaneum 
est,  hanc  quoque  prcmissionis  partem 
eodem  referri;  praesertim  cum,  Hiero- 
nymo  teste,  sicut  initio  monuimus,  omnes 
ecclesiastici  viri  dicant,  haec  univeisa  in 
primo  Salvatoris  adventn   esse  compJeta. 

Quare  videndnm,  qnid  alii  commen- 
tatores  senserint.  Tpse  Hieron^niius  iu- 
terpretatur,  promitti  filiis  Israel,  fnturum, 
nt  neqnaquam  Judaicos  qnaerant  magi- 
stroB,  et  traditiones  et  mandata  hominum, 
sed  doceantur  a  Spiritu  sancto.  Chryso- 
stomus   exponit  de  manifestatione  legis 


evangelicae  per  omnes  gontes.  Theophy- 
lactns  et  Oecumenins  negari  putant  la- 
boriosam  institutionem ,  eo  quod  facili 
negotio  persuadeatur  hominibus  fides 
Christi.  S.  Thomas  in  solis  primis  novi 
testamenti  fundatoribus  ,  id  est  Apostolis 
a  Christo  perfecte  edoctis,  censet  imple- 
tam  esse  hanc  promissionem ,  si  quidem 
pertineat  ad  praesens  saeculum ;  alioqui 
propensior  in  eam  sententiam  ,  quae  re- 
fert  ad  statum  beatorum. 

Nonnulli  generalius  exponuut,  tam- 
quam  dictum  de  fidelibus  Ecclesiae  pri- 
mitivae,  quorum  magna  pars  talis  fuerit, 
ut  in  eos  competeret  ilhid,  quod  ad  Co- 
rinthios  scribit  Apostolus  1  Epist.  1.:  In 
omnihus  divites  facti  estis  in  Christo,  in 
omni  verho  et  in  omnl  scientia ,  ita  ut 
nihil  vohis  desit  in  ulla  gratia.  Rursus 
alia  quaedam  expositio  refert  ad  totum 
tempns  gratiae,  non  tamen  ad  totam  fide- 
lium  multitudinem ,  sed  ad  majorem  et 
meliorem  partem,  cujus  numerus  Deo 
cognitus  sit.  Alia  denique,  quae  est 
Francisci  Riberae,  extendit  ad  oranes 
omnino  fideles.  Quoniam,  inquit,  de  om- 
nibns  et  singulis  Christi  fidelibns  verum 
est,  eos  per  fidem  scire  Deum  et  Chri- 
stum  ejus. 

Ut  autem  in  hac  commentariorum  va- 
rietate  verum  Prophetae  sensum  asse- 
quamur,  proferendae  sunt  in  medium 
aliae  Scripturae  similes,  quarum  colla- 
tione  praesens  locus  ilhistretur.  Ejus- 
raodi  imprimis  est  illa  Jes.  54.:  Ponam 
universos  filios  tuos  doctos  a  Domino. 
Quam  esse  novi  testamenti  promissionem, 
ad  tempus  gratiae  Christi  pertinentem, 
certissime  constat  ipsius  Christi  testimo- 
nio,  Joan.  6.:  Estscriptum,  inquit,  in 
Prophetis:  Et  erunt  omnes  docihiles 
Dei.  Deinde  exponendo  subjungit :  Om- 
nis,  qui  audivit  a  Patre  et  didicit,  venit 
ad  me.  Quod  haud  dubie  de  gratia  novi 
testameuti  dictum  est ,  et  neque  ad  solos 
spectat  Apostolos ,  neque  ad  solos  primi 
temporis  Christianos,  sed  ad  totum  tempus 
novae  legis.  Hoc  autem  Jesaiae  testimo- 
niam   in   eandem   convenire    sententiam 


EPISTOLAE  AD  HEBRAEOS.     VERS.  11. 


185 


cnm  isto  Jeremiae,  docet  Hieronymiis  in 
Jesaiae  commentariis. 

Persimilis  est  locus  apud  eundem  Pro- 
phetam  cap.  11.,  ubi  post  annuntiatura 
Christi  adventum  de  tempore  Ecclesiae 
consequenter  addit:  Quia  repleta  est 
terra  scientia  Dominij  sicut  aquae  ma- 
ris  operientes.  Ubi  nota,  quod  teiram 
nominat,  non  coelum,  ne  quis  ad  Eccle- 
siam  in  coelo  regnantem  remitt&t  hoc  va- 
ticinium.  Simile  est  et  illud ,  quod  Joan- 
nes  1  Epist.  2.  scribit  generatim  ad  fide- 
les :  Vos  unctionem  habetis  a  Sancto,  et 
nostis  omnia.  Non  scripsi  vobis,  quasi 
ignorantibus  veritatem ;  sed  quasi  scien- 
tibus  eam.  Et  paulo  post :  ^on  necesse 
habetii ,  ut  aliquis  doceat  vos;  sed  sicut 
unctio  ejus  docet  vos  de  omnibus.  Hoc 
quid  aliud  est,  qiiam  quod  per  Jeremiam 
Dominus  praedixit:  Non  docebit  unus- 
quisque  proximum,  quoniam  omnes 
scient  me?  Eodem  prorsus  modo  Paulus 
loquitur  1  Thessal.  4.:  De  caritate  fra- 
ternitatis,  inquit,  non  necesse  habetis 
(ita  in  Graeco  est),  ut  scribam  vobis. 
Ipsi  enim  vos  a  Deo  didicistis,  ut  dili- 
gatis  invicem.  Etenim  illud  facitis  in 
omnes  fratres. 

His  ita  praemissis,  ad  intelligentiam 
praesentis  loci  tria  notanda  sunt.  Pri- 
mum  est ,  Prophetam  loqui  non  de  nuda 
cognitione  Dei,  qualis  fuit  eorum,  de 
quibusdiciturRom.  1. :  Quia,  cumcogno- 
vissent  Deum ,  non  sicut  Deum  glorifi- 
caverunt;  aut  qualis  Judaeorum,  in  Dei 
notitia  et  lege  gloriantium ,  ibidem  cap. 
2.  Nec  de  cognitione  profundorum  Dei 
raysteriorum,  quae  Paulus  loquebatur  inter 
perfectos,  spiritualibus  spiritualia  compa- 
rans,  1  Cor.  2.  Sedde  notitia  Dei,  quanta 
necessaria  est  ad  salutera ,  eaque  viva, 
formata ,  et  (ut  ita  dicam)  affectiva,  qua 
nimirum  sic  cognoscitur  Deus,  ut  affectus 
cognitioni  respondeat,  id  est  ut  etiam, 
sicut  diligendus  est ,  diligatur;  quomodo 
notitia  Dei  tum  in  prima  Epistola  Joan- 
nis,  tum  alibi  in  Scripturis  frequenter 
accipitur.  Ad  hoc  indicandum  Jonathas 
ChaldaeuB  illa  Prophetae  verba :  Cognosce 
Dominum ,  quoniam  omnes  scient  me. 


reddidit  hac  paraphrasi:  Scitote  timere 
Dominum,  quia  omnes  discent,  ut  sciant 
timorem  mei.  Constat  enim ,  in  Scriptu.- 
ris  per  timorera  Domini  passim  signifi- 
cari  sincerum  cultum  et  pietatem  in  Deum. 

Secundum  ex  primo  consequens  est, 
promissionem  hanc  nec  ad  omnes  homi- 
nes  (etsi  generali  nomine  proximos)  per- 
tinere,  nec  vero  ad  omnes  Christianos, 
bonos  et  malos ;  sed  ad  omnes  ac  solos 
filios  novi  testamenti ,  qui  sunt  filii  pro- 
missionis.  Huc  imprimis  facit,  quod 
civem  ac  fratrem  nominat ,  id  est  homi- 
nem  ejusdem  civitatis  ac  familiae;  quae 
civitas  ac  familia  non  alia  est,  qnam 
Ecclesia  credentium.  Deinde  probatur, 
quia  haec  promissio  est  novi  testamenti, 
quemadmodum  et  duae  praecedentes  et 
ea,  quae  subsequitur;  quae  proinde  om- 
nes  filiis  novi  testamenti  propriae  sunt,  et 
a  malis  Christianis  alienae. 

Declaratur  hoc  ipsum  ex  differentia 
veteris  ac  novi  testamenti.  Nam  vetus 
testamentum  dabat  quidem  Dei  legisque 
notitiam,  sed  sterilem  atque  fructu  divini 
amoris  ac  bonorum  operum  vacuam.  Ita- 
que  qui  sub  veteri  erant  testamento,  non 
permanserunt  (ut  hic  dicitur)  in  testa- 
mento  Dei,  quia  pactum  observandae 
legis  non  custodierunt ;  sed  opus  erat  illis 
dicere :  Cognosce  Dominum ,  nec  tamen 
cognoverunt;  quemadmodum  supra  cap. 
3.  dictum  est  de  ilHs :  Ipsi  autem  non 
cognoverunt  vias  meas,  et  Tit.  1. :  Con- 
fitentur,  se  nosse  Deum,  factis  autem 
negant.  At  novum  testamentum  praebet 
spiritum  gratiae  et  caritatis ,  facitque  le- 
gem  irapleri ,  juxta  promissionem  supe- 
rius  expositam»  Et  ideo  novi  testamenti 
filii  permanent  in  testamento ,  cognoscen- 
tes  Dominum  ea  notitia,  de  qua  nunc 
eermo  est.  Quibus  proinde  non  est  opus 
homine  doctore,  qui  dicat  eis:  Cognosce 
Dominum. 

Tertio  notandum  est,  in  verbis  Pro- 
phetae  significationem  esse  cujusdara  im- 
mensae  multitudinis  eorum,  qui  cogno- 
scent  Dominum.  Dicens  enim:  Omnes 
scient  me ,  a  minore  usque  ad  majorem 
eorum,  indicat,  hanc  Dei  notitiam,  simul 

cum  Ecclesia,  latissime  per  gentes  pro- 
pagatum  iri.  Id  quod  expressius  signifi- 
catum  est  supra  citatls  Jesaiae  verbis : 
Repleta  est  terra  scientia  Domini. 

Ex  dictis  igitur  huuc  colligo  sensum 
promissionis :  Inter  eos  omnes ,  quibus 
feriam  testamentum  novum ,  nullus  erit, 
qui  proximum  seu  fratrem  suum,  videli- 
cet  ejusdem  populi  civem,  ejusdemque 
testamenti  consoriem,  doceat  notitiam, 
amorem  et  observantiam  mei.  Nec  sane 
opus  erit.  Omnes  enim  illi  (quorum  qui- 
dera  erit  maxima.  longeque  ac  late  diMisa 
multitudo)  cognoscent,  amabunt,  obser- 
vabunt  me.  Ratio  manifesta  ex  praece- 
dentibus  testamenti  verbis :  Quia  legem 
meam  habebunt  inditam  et  inscriptam  in 
cordibus  suis;  item  quia,  secundum  nlte- 
rum  Propbetam ,  erunt  docti  a  Domino, 
et,  secundum  Joannem,  habentes  unctio- 
nem  magistram  a  Spiritu  Sancto. 

Locum  hunc  Anabaptistae  pneumatici 
trahere  solent  ad  patrocinium  sui  erroris, 
quo  dicunt,  post  adventum  Christi  ces- 
sare  debere  externum  verbi  ministerium, 
velut  supervacaneum ,  ubi  intus  adspirat 
et  docet  Deus.  Verum  facile  refelluntur. 
Nam  quomodo  hic  eubmovetur  extemum 
ministerium  docentis ,  quod  ipsum  Pau- 
lus,  sibi  divinitus  injunctum,  tanto  studio 
tantisque  laboribus  subiit?  Qui  etiam 
pastores  et  doctores  a  Christo  datos  Ec- 
clesiae  testatur  Ephes.  4.  Sed  hoc  loco 
negatur,  opus  esse  doctrina  et  institu- 
tiono  humana,  quam  interior  Spiritus  S. 
doctrina  praevenerit.  lis  autem,  qui  non- 
dum  didicerunt  cognoscere  Dominum, 
sive  in  Ecclesia  sint,  sive  e^tra,  adhi- 
benda  est  ab  hominibus  docendi  cura,  ut 
discant ;  ita  tamen ,  ut  fructus  omnis  ex- 
spectetur  a  magistro  intus  docente  Spiritu 
S. ,  quia,  neque  qui  plantat,  est  aliquid, 
neque  qui  rigat ;  sed  qui  incrementum 
dat  Deus,  1  Oor.  3. 

12.  Quia  propitius  ero  iniquitatibus 
eorum ,  et  peccatorum  eorum  jam  non 
memorabor.  Plus  est  in  Graecis  codici- 
buB;  sic  enim  habent:  Quia  propitius 
ero  injustitiis  eorum,  et  peccatorum 
eorum  et  iniquitatum  eorum  non  recor- 


dabor  ampJius  Caeteram  quid  veteres 
Graeci  legerint ,  ex  eorum  commentariis 
non  liquet.  In  fonte  Hebraeo  et  apud 
LXX,  non  plus  legitur,  quam  quod  hie 
habent  codices  nostri  Latini ,  quibus  et 
Syriaca  translatio  consentit ;  ut  verisimile 
sit,  in  Graecis  temere  seu  casu  quopiam 
additum  esse  illud:  etiniquitatum  eorum. 
Nec  puto ,  quaerendum  hoc  loco  discri- 
men  inter  iniguitatem  et  peccatum,  ut 
quae  in  Prophetis  et  P.salmis  fere  pro 
eodem  accipiantur. 

Porro  hanc  promissionem  multi  inter- 
pretantur  de  remissione  peccatorum,  quae 
fit  in  baptismo,  iu  quo  sic  abolentur  pec- 
cata ,  ut  nec  ad  aeternam ,  nec  ad  tempo- 
ralem  futuri  saeculi  poenam  Deus  eorum 
recordetur.  Juxta  quem  intellectum  est 
hic  species  quaedam  occupationis.  Nam 
dicipoterat,  omnes  esse  peccatores,  ot 
per  hoc  indignos  beneficiis  ante  com- 
memoratis ,  et  ad  ea  ineptos.  Ad  hoc 
quasi  lespondens,  promittit,  se  omnium 
peccatorum  impedimenta  simul  et  semel 
ablaturum  ,  ut  eos  caeteris  suis  beneficiis 
aptos  reddat. 

Sed  quia  remissio  omnium  peccatorum, 
etiam  post  baptisma  commissorum,  perli- 
net  ad  gratiam  novi  testamenti,  nihil 
vetat,  eam  in  universum  sub  hac  promis- 
sione  comprehendi.  Nam  etiam  relapso- 
rum  peccata  remittens ,  Deus  dicitur  eo- 
rum  non  amplius  recordari  et  ea  non  im- 
putare,  Ezech.  18.  et  33.  et  Psalm.  31.; 
quia  nimirum  ea  non  imputat  ad  poenam 
aeteraam ,  quae  proprium  est  mortalis 
peccati  stipendium.  Quod  autem  hujus- 
modi  peccatorum  remissio  etiam  sit  in 
promissione,  probant  hae  Scripturae,  1 
Reg.  7. :  Qui  si  inique  aliquid  gesserit, 
arguam  eum;  misericordiam  autem 
meam  non  auferam  ab  eo;  Psalm.  88.: 
Si  dereliquerint  fllii  ejus  legem  meam, 
visitabo  in  virga  iniquitates  eorum ; 
misericordiam  autem  meam  non  disper- 
gam  ab  eo.  Quae  loca  mystice  de  novi 
testamenti  filiis  accipienda ,  non  est 
dubium.  Hic  generalis  seusus  si  placet, 
dicemus,  voculam  quia  non  causaliter 
sumi,   sed  expletive,   quod  in  Hebraea 

lingna  frequens  est;  ut  sensus  sit:  Deni- 
que,  ut  nihil  desit  ad  gratiam,  nibilque 
relinquatur  impedimenti  ad  vitam  aeter- 
nara,  omnia  eis  peccata  tam  priora  quam 
posteriora  condonabo.  Hactenus  cxposni- 
mus  verba  Propbetae ;  sequitur  Apostolus : 

13.  Dicendo  autem  novum ,  vetera- 
vit  prius.  Veteravit,  Latinius:  antiqua- 
vit  f  ut  est  in  textu  Ambrosii,  sicut  et 
interpres  ipse  mox  vertit  ejusdem  Graeci 
verbi  passivum:  antiquatur.  Adduxit 
Apostolus  propheticum  testimonium,  ut 
probaret  aliud  quoddam ,  id  est  a  priore 
diversum,  testamentum  a  Deo  promitti, 
ideoque  prius  illud  habiturum  finem ;  si- 
cut  diximus  ad  ea  verba:  Non  utique 
secundi  locus  inquireretur ,  supra  v.  7. 
Nunc ,  quoniam  secundum  hoc  testamen- 
tum  a  Propheta  appellatum  est  novum, 
inde  rursus  argumentum  sumit,  quo  do- 
ceat,  prius  abrogandum.  Nam  Propheta, 
cum  dicit  novum,  consequenter  illud  prius 
declarat  esse  vetus  ;  novum  enim  respectu 
veteris  dicitur. 

Ubi  denuo  nota  singulare  studium  Apo- 
stoli  in  observaudis  et  ponderandis  Scri- 
pturae  verbis.  Etenim  nusquam  alibi  in 
tota  Scriptura  veteris  instrumenti  (quod 
et  Augustinus  animadvertit  lib.  de  spiritu 
et  litera ,  cap.  20.)  testamentum  seu  foe- 
dus ,  qnod  prioris  loco  Deus  promiftit, 
appellatur  novum.  Quod  ergo  semel  tan- 
tummodo  legitur,  id  Apostolus  arripit, 
expendit,  et  pro  novo  argumento  assumit,  ! 


alind  ex  eo  colligens,  qnod  nnsquam  in 
Scriptura  legerat,  scilicet,  prius  testa- 
mentum  esse  vetus.  Quidam  veteravit 
interpretantur :  abrogavit,  quomodo  dici- 
tur  antiquatum,  quod  abrogatum  est;  sed 
minus  recte.  Nam  abrogationem  futuram, 
deinceps  ex  eo,  quia  vetus  est,  concludit. 
Quod  autem  antiquatur  et  senescit, 
prope  interitum  est.  Pro  interitu  Graece : 
acpaviOjjLog,  deductum  a  verbo  a^aviCo- 
/xai,  quod  signilicat:  dispareo,  e  con- 
spectu  evanesco.  Undo  Erasmus  et  alii 
vertunt:  prope  est,  ut  evanescat.  Sen- 
sus  tamen  idem  est.  Nam  qrae  intereunt, 
evanescunt.  Unde  et  verbale  hoc  pro 
interitu  sumitur  apud  Graecos.  Usus  est 
autem  moUiori  vocabulo  propter  honorem 
foederis  antiqui ,  quod  erat  a  Deo ;  tum 
ne  suos  Hebraeos  offendat.  Est  vero 
Apostoli  ratiocinatio  talis :  Hoc  testamen- 
tum  novum  est;  ergo  illud  vetus.  Porro 
quod  vetus  est,  in  dies  magis  magisque 
veterascit,  et  (ut  in  hominibus)  senescit; 
quod  autem  veterascit  aut  senescit,  ad 
interitum  et  mortem  properat.  Ex  quo 
concludendum  relinquit,  prius  testamen- 
tum  tandem  debuisse  finiri ,  atque  in  ple- 
nitudine  temporis,  id  est  revelato  firmato- 
que  per  Christum  novo  testamento,  finem 
accepisse.  Vim  argumenti  probat  expe- 
rientia.  Consonant  etiam  Scripturae,  Le- 
vit.  26. :  Vetera,  novis  advenientibm, 
projicietis ;  et  2  Cor.  5.:  Vetera  transie- 
runt;  ecce,  facta  sunt  omnia  nova. 


CAPOTNONOffl. 

Habuit  quidera  et  prius  justificationes  culturae  et  Sanctum  saecu- 
lare.  2.  Tabernaculum  enim  factum  est  primum,  in  quo  erant  cande- 
labra^),  et  mensa,  et  propositio  panum .  quae  dicitur  Sancta.  3.  Post 
velamentum  autem  secundum,  tabernaculum,  qiiod  dicitur  Sancta  sancto- 
rum^),  4.  aureuni  habens  thuribulum  ^) ,  ct  arcam  testamenti  circum- 
tectam  ex  omni  parte  auro,  in  qua  urna  aurea  habens  manna*),  et 
virga  Aaron^),  quae  fronduerat,  et  tabulae   testamenti,   5.  superque  eara 


1)  2  Mos.  26,  35.   10,  22.  seq.      2}  2  Mos.  2H ,  33   seq.     3 
5.  30,  6.     3  Mos.  16,  12.     *)  2  Mos,  16,  33.     &}  4  Mos.  17,  10. 

erant  Cherubira  ^)  gloriae  obumbrantia  propiti^torium,  de  quibus  non  est 
modo  dicendum  per  singula.  6.  His  vcro  ita  compositis ;  in  priori  qui- 
dem  tabernaculo  semper  introibant  sacerdotes  ^),  sacrificiorum  officia 
consummantes ;  7.  in  secundo  autem  semel  in  anno  ^)  solus  pontifex, 
non  sine  sanguine,  quem  offert  pro  sua  et  populi  ignorantia  ^) ;  8.  hoc 
significante  Spiritu  sancto ,  nondum  propalatam  esse  sanctorum  viam  ^), 
adhuc  priore  tabernaculo  habente  statum,  9.  quae  parabola  est  tempo- 
ris  instantis ,  juxta  quam  munera  et  hostiae  offeruntur ,  quae  non  pos- 
sunt  juxta  conscientiam  perfectum  facere  servientem  ^) ,  solummodo  in 
cibis  ^)  et  in  potibus,  10.  et  variis  baptismatibus ,  et  justitiis  carnis 
usque  ad  tempus  correctionis  impositis.  11.  Christus  autem,  assistens 
Pontifex  fucurorura  bonorum ,  pcr  amplius  et  perfectius  tabernaculum  ^) 
non  manufactura,  id  est,  non  hujus  creationis,  12.  ncque  per  sanguinem 
hircorum  aut  vitulorum ,  sed  per  proprium  sanguinem  introivit  semel  in 
Sancta,  aeterna  redemptione  inventa.  13.  Si  enim  sanguis  hircorum  et 
taurorum  ^),  et  cinis  vitulae  aspersus  ^^) ,  inquinatos  sanctificat  ad  erauu- 
dationera  carnis^^),  14.  quanto  raagis  sanguis  Christi,  qui  per  Spiritum 
sanctura  ^^)  seraet  ipsura  obtulit  imraaculatura  ^^)  Deo ,  eraundabit  con- 
scientiara  nostram  ab  operibus  mortuis^^),  ad  serviendum  Deo  vivcnti? 
15.  Et  ideo  novi  testamenti  mediator  est^^),  ut,  morte  intercedente, 
in  redemptionera  earum  praevaricationum ,  quae  erant  sub  priori  testa- 
mento^''),  repromissionera  accipiant,  qui  vocati  sunt^^)  aeternae  haere- 
ditatis.  16.  Ubi  enim  testamentum  est,  raors  necesse  est  intercedat 
testatoris.  17.  Testamentum  enim  in  mortuis  confirraatura  est;  alioquin 
nondura  valet,  dum  vivit,  qui  testatus  est.  18.  Unde  nec  primum  qui- 
dem  sine  sanguine  dedicatum  cst.  19.  Lecto  enim  omni  raandato  legis 
a  Mose  universo  populo ,  accipiens  sanguinem  vitulorura  et  hircorum 
cum  aqua  et  lana  coccinea,  et  hyssopo,  ipsura  quoque  librum,  et  om- 
nera  populum  aspersit^^),  20.  dicens :  Hic  sanguis  testamenti,  quod 
mandavit  ad  vos  Deus.  21.  Etiam  tabernaculum  ^^)  et  orania  vasa  mi- 
nisterii  sanguine  similiter  aspersit;  22.  et  orania  paene  in  sanguine 
secundura '  legera  mundantur,  et  sine  sanguinis  effusione  non  fit  remissio. 
23.^  Necesse  est  ergo,  exemplaria  ^^)  quidera  coelestiura  his  raundari, 
ipsa  autera  coelestia  raelioribus  hostiis,  quara  istis.  24.  Non  enira  in 
manufacta^^)  Sancta  Jesus  introivit,  exemplaria  verorum ;  sed  in  ipsum 
coelura*^),    ut    appareat   nunc    vultui  Dci    pro    nobis^^).     25.    Neque  ut 


0  4  Mos.  7,  89.    2  Mos.  25,  22.     »)  3  Mos.  9.  6—24.     3)  2  Mos.  30,  10.  3  Mos.   16,  2. 
*)  Cap.  5,  2.    5)  cap.  10.  19.     6)  Cap.  10.  4.     ')  3  Mos.  11,  22.     5  Mos.  14,   3.     ^)  Cap.  8, 

I.  2.  9)  3  Mos.  16.  15.  6,  11.  14.  ^O)  4  Mos.  19,  9.  12.  17.  18.  ^O  4  Mos.  19,  13.  20. 
«)  Cap.  7,  28.  24.  seq.  16.  seq.     Rom.  1,  4.     i3)  3  Mos.  22.  20.     i*)  Cap.  6,1.     4  Mos.  19, 

II.  seq.  i^)  Cap.  8,  6.  12,  24.  1  Tim.  2,  5.  *6)  Eph.  1.  7.  Kom.  3,  25.  i')  Cap.  3,  II.  *8j 
2  Mos.  24,  6.— 8.  »9)  2  Mos.  29,  21.  ^)  Cap.  8,  5.  2^  Vers.  1.  6.  7.  Cap.  7,  25.  ")  Vers. 
12.    Cap.  8,  2.    23)  1  Joan.  2,  1. 

saepe  off^rat  semet  ipsum,  quemadmodum  Pontifex  intrat  in  Sancta  per 
singulos  annos  in  sanguine  alieno;  26.  alioquin  oportebat  eum  frequen- 
ter  pati  ab  origine  mundi ;  nunc  autem  semel  in  consummatione  saecu- 
lorum  ^),  ad  destitutionem  peccati,  per  hostiam  suam  apparuit.  27.  Et 
quemadmodum  statutum  est  hominibus  semel  mori ,  post  hoc  autem  ju- 
dicium:  28.  sic  et  Christus  semel^)  oblatus  est  ad  raultorum  exhau- 
rienda  peccata^);  secundo  sine  peccato  apparebit  exspectantibus  se  in 
salutem. 


SUiWMARIUM  CAPITIS  XOXI. 

Confert  rUus  sacerdotii  veteris  cum  novo,  ostendens,  vetus  sanctificare  non  potuisse,  ut  inirum 
non  sit,  ejus  sacrificia  saepe  fuisse  iterata;  Christum  autem  semel  duntaxat  oblatum 
delevisse  peccata. 


1.  Habuit  quidem  et  prius  justifica- 
tiones  culturae.  Graecc :  Habebat  qui- 
dem  igitur  et  primum  seu  jjrius  etc. 
Videtur  oculum  reflectere  ad  id,  quod 
dixerat  capite  Buperiori,  sacerdotes  Le- 
viticos  exemplari  et  umbrae  coelestium 
deservire,  quasi  dicat:  Quod  breviter 
attigi  de  ministerio  sacerdotum  in  taber- 
naculo,  nunc  explicatius  dicani,  ab  ipsius 
tabernaculi  forma,  et  iis,  quae  a  sacer- 
dotibus  in  tabernaculo  agebantur,  ostea- 
surus  infirmitatem  prioris  sacerdotii,  cui 
proinde  succedere  debuerit  aliud,  ad 
sanctificandum  efficax.  Nam  de  compa- 
ratione  sacerdotii  Cbristi  cum  Levitico 
actum  est  in  praecedentibus,  eandemque 
disputationem  Apostolus  hoc  et  sequenti 
capite  prosequitur.  Quod  in  Graecis  qui- 
busdam  exemplaribus,  addito  substantivo, 
legitur :  'H  TtpWTTj  oxt^vtj  prius  taberna- 
culum  j  aduherina  est  additio,  sensum 
Apostoli  depravans.  Neque  enim  (ut 
apud  Oecumenium  Photius  ait)  taberna- 
culum  cum  novo  testamento  conferebat, 
sed  totum  testamentum  vetns.  Nam  ta- 
beruaculi  mentio  mox  sequitnr.  Itaque 
subandiendum  est  ex  antecedentibus  vo- 
cabulum :  ^ta^TJxTj,  testamentum.  Quod 
etiam  Chrysostomus,  et  post  eum  Theo- 
phylactus  studiose  admonent. 

Sentit  enim  Apostolus,  in  priori  testa- 


meuto  fuisse  justiflcationes  culturae  seu 
cultus,  ut  ahi  vertere  malunt  id,  quod  in 
Graeco  est:  Xaxpstac;.  Quamquam  inter- 
pres  consulto  vertit:  culturae,  genitivo 
singulari,  ut  ambiguitatem  tolleret,  quae 
in  Graeco  est,  quaeque  in  Latino  rema- 
neret,  si  verteret:  cultus.  Possent  enim 
alioqui  Graeca  sic  accipi,  ut  commate 
distinguantur  justificationes  et  cultus, 
utrumque  numero  plurali;  sed  id  ab  Apo- 
stoli  mente  alienum  videtur.  Non  enim 
generatim  loquitur  de  justificationibus, 
id  est  mandatis  Dei,  sed  de  iis  tantum, 
quae  spectant  ad  ministerium  taberna- 
culi.  Unde  et  Syrus  ita  transtulit:  In 
primo  autem  erant  mandata  ministerii. 
Igitur  justificationes  culturae  sunt  man- 
data  ad  cultum  Dei  pertinentia,  velut  de 
sacrificiis,  eorumque  ritibus. 

FoTTo  justificationes,  Graece  5txatco- 
fjiaTa,  vocabulo  a  LXX.  translatoribus 
usurpato,  dicuntur  in  Scripturis  mandata, 
non  hominum,  sed  Dei,  propterea  quod 
in  eorum  observatione  proprie  consistat 
hominum  justitia,  testante  Apostolo  Rom. 
2.:  Factores  legis  justificabuntur.  Quam- 
quam,  quum  infra  v.  10.  mentionem  fa- 
ciat  Apostolus  justificationum  (sic  enim 
est  graece)  carnis,  videri  potest  hic  de 
iisdem  loqui,  de  legalibus  scihcet  illis 
observationibus    et    mundationibus ;    et 


0  1  Cor.  10,  IL  Gai.  3,  4.    *)  Cap.  10,  12.  Rom.  5,  6.  1  Petr.  3,  18.    83  cap.  10,  12. 

tiinc  illa  commatica  distiuctio  foret  po- 
nenda,  de  qua  dixi,  reddendo  illud  Xa- 
xpsiag  per  quartum  casum  pluralem.  Et 
glossa  interlinealis  MS.  iu  eum  sensum 
interpretatur  etiam  id,  quod  noster  inter- 
pres  dedit ,  lioc  modo :  Justificationes 
culturae,  non  veras,  sed  pro  modo  cul- 
turae  carnalis  carnales. 

Et  sanctum  saeculare.  Quod  Graece 
est  xoo|jLix6v,  id  est  mundanum,  inter- 
pres  vertit:  saeculare ;  quemadmodam 
et  ad  Tit.  2. :  saecularia  desideria, 
Graece :  XGO|jLtxac;  e7iL^'j,uiag.  Neque  enim 
alibi  xoo/jitxov  in  Scriptnris  arbitror  re- 
periri.  Sjrus  etiam  interpres  vertit  eo 
vocabulo,  quod  a  saeculo,  non  a  mundo 
deductum  est.  Quaereudum  igitur,  quod- 
nam  ab  Apostolo  vocetur  sanctum  sae- 
culare  seu  mundanum.  Nam  quod  qui- 
dam  putant,  eo  nomine  significavi  tem- 
plum,  quia  saeculare,  id  est  temporale 
erat,  non  perpetunm,  bene  rejicit  S.  Tho- 
mas  auctoritate  Graeci  textus,  qui,  sicut 
dictum  est,  mundanum  habet,  non  sae- 
culare.  Qua  ratione  etiam  errare  convin- 
cuntur,  qui  e  contrario  saeculare  dictum 
templum  putant,  quod  multis  saeculis 
duraturum  crederetur. 

Refellitur  etiam  utraque  opinio,  quia 
non  de  templo  nunc  agit  Paulus,  sed  de 
tabernaculo,  quod  jussu  Domini  factum 
est  a  Mose  secundum  exemplar  in  monte 
monstratum;  quemadmodiim  praefatus 
est  capite  praeccdenti;  tametsi  non  ne- 
gamus,  templum,  quoad  partium  interio- 
rum  dispositionem,  fuisse  factum  ad  si- 
miiitudinemquandam  tabernaculiMosaici. 
Chrysostomus  sanctum  mundanum  in- 
terprctatur  locum,  seu  tempH,  seu  taoer- 
naculi,  ad  quem  non  solum  vulgo  Ju- 
daeorum,  sed  promiscue  cnjusvis  nationis 
ac  totius  mundi  hominibus  accessus  pa- 
tebat.  Inde  enim  vult  dictum  fuisse  mu7i- 
danum.  Nam  Judaei,  iuquit,  non  erant 
mundus.  Sequuntur  hac  in  parte  Chry- 
sostomum  Theophylactus ,  Oecumenius 
et  Haymo. 

Contra  quod  tamcn  objiciunt  alii,  ne- 
que  in  tabernaculo,  neque  in  templofuisse 
locam  aliquem,  quo  fas  esset  gentilibus 


Ingredi,  quod  vel  ex  eo  coustare  arbitran- 
tur,  quia,  sicut  legitur  Act.  21.,  gravis- 
simus  adversus  Paulum  tumultus  conci- 
tatus  fuit  a  Judaeis,  quod  hominem  gen- 
tiiem  putaretur  introduxisse  in  templum. 
Fatentur  quidem,  gentiles  potuisse  con- 
sistore  et  orare  in  loco  patente  et  sub- 
diali,  qui  erat  ante  atrium  tabernaculi 
vel  templi;  atque  de  hujusmodi  loco  di- 
cunt  accipiendum,  quod  dicitur  in  ora- 
tione  Salomouis  3  Reg.  8.  et  2  Paral.  6. 
de  ahenigeiia  veniente  adtemplum  orandi 
causa,  et  quod  ad  Caligulam  Philo  refert, 
fuisse  locum,  ex  quo  gentiles  pussent 
adorare  Deum,  et,  quae  pro  se  offerren- 
tur,  intueri;  sed  eum  locum  dicunt  neqne 
tabernaculi,  neque  templi  partem  fuisse  ; 
nec  omnino  locum  signatum  gentilibus 
ulium  ad  orandum  fuisse ,  praesertim 
circa  tabernacuhtm.  Denique  nec,  si  sig- 
natus  esset,  sanctum  dici  potuisse;  non 
enim  dicebatur  locus  sanctus,  sed  profa- 
nus,  qui  gentilibus  patebat.  Quare  quod 
Theophylactus  et  Oecumenius  extra  Scri- 
pturae  auctoritatem  dii3tinguunt  in  taber- 
naculo  tria  loca,  velut  tria  eancta,  vel,  ut 
Oecumenius  loquitur,  tria  tabernacula, 
quorum  tertium  sit  locus  ille,  de  quo  nunc 
agitur,  non  esse  recipiendum. 

Quod  si  e  diveiso  objicias  exempla 
gentilium,  qui  in  templum  pacifice  legun- 
tur  ingressi,  aut  etiam  honorifice  a  sacer- 
dotibus  introducti  (scribit  enim  Aristaeas 
Hbro  de  LXX.  interpretibus,  se,  Jeroso- 
lymam  missum  a  Ptoleraaeo  rege,  in  eam 
terapli  partem  fuisse  adraissum,  quae  pri- 
mae  parti  tabernaculi  respondebat;  refert 
item  Josephus  libro  yecundo  de  bello  Ju- 
daico ,  capite  decimo  sexto ,  Politianum 
quendam,  a  Cestio  Praeside  missum,  ad- 
scendisse  in  templum  et  orasse ;  de  Ni- 
canore  et  Heliodoro  nihil  dico,  quod  ma- 
gis  per  vim  aut  improbitatem,  quam  quod 
ita  liceret,  templum  ingressi  legantur,  1 
Machab.  7.  et  2  Machab.  3.  et  14.) :  ad 
haec,  inquam,  responderi  potest,  inter- 
dum  dispensatione  quadam  datum  hoc 
fuisse  magnis  et  potentibus  viris,  ut  in 
temphim  introirent;  atque  id  ipsum,  quo- 
niam    extraordinarium    erat,    argumento 

esse,  quod  ordinaria  lege  non  fuerit  Hci- 
tum;  et,  ut  de  templo  haec  ita  aut  secas 
se  habeaut,  non  tamen  esse  trahenda  ad 
tabernaculum  Mosaicum,  de  quo  Paulus 
disserit:  Cujus  certe  nulla  pars  videtur 
umquam  jure  patuisse  gentilibus. 

Ex  his  apparet,  expositionem  Chryso- 
stomi  non  multum  habere  probabilitatis. 
Nec  magis  probabilis  opinio  Cajetani,  qui 
sanctum  mundanum  interpretatur  ab- 
stractive :  sanctitatem,  id  est  munditiam, 
in  oculis  mundi  hujus.  Quamvis  enim 
sanctum  Hebraei  vocent  t^"|p,  sancti- 
tatem,  hoc  ipsum  tamen  apud  illos  con- 
certive  sumitur  pro  re  sancta.  Quare  inter 
alios  plerosquc  convenit,  ipsum  taberna- 
culum  (quod  idem  sanctuarium  dictum 
est)  aut  ejus  partem  intelligi  nomine  sancti 
saecularis  sive  mundani. 

Theodoretus  absolute  tabernaculum 
intellexit,  idque  censet  appellari  mun- 
danum,  eo  quod  totius  mundi  figuram 
teneat.  Velo  enim  interposito  dividebatur 
in  duas  partes,  quarum  una  vocabatur 
sancta ,  altera  sancia  sanctorum.  Et 
sancta  quidem  repraesentabant  vitam, 
quae  in  terra  agitur;  sancta  autem  san- 
ctorum  formam  ac  rationem  vitae,  quae 
agitur  in  coelis.  Ipsum  autem  velum  im- 
plebat  usum  firmamenti,  dividentis  haec 
inferiora  a  supernis.  Ita  Theodoretus. 
Quam  sententiam  etiam  Oecumenius  suis 
coUectaneis  inseruit.  Eandem  breviter 
indicat  commentarius  Ambrosio  adscri- 
ptus,  Josephum  citans  auctorem.  Locus 
apud  Josephum  est  lib.  3.  antiq.  Judaic. 
cap.  5.  Cujus  tamen  speculatio,  qua  ta- 
bernaculi  formam  ad  universitatis  natu- 
ram  accommodat,  non  prorsus  convenit 
cum  sententia  Theodoreti. 

Nobis  ratio  Theodoreti  speciosa  magis, 
quam  vera  videtur;  quamquam  illud  am- 
plectimur,  quod  sanctum  hoc,  de  quo 
Paulus  loquitur,  nou  partem  tabernaculi, 
sed  totnm  tabernaculum  interpretatus  est. 
Sic  enim  et  capite  superiori,  ubi  Christus, 
Pontifex  noster,  vocatur  sanctorum  mi- 
nister  et  tabernaculi  t>€ri,  dictum  est, 
non  aliud  per  sancta,  quam  tahernacu- 
lum  intelligi.  Certius  hoc  ipsum  probat 


subjuncta  partitio,  qua  mox  Apostolus 
sauctum  distinguit  in  partes,  id  est,  in 
tabernaculum  primum  et  secundum. 

Sed  quare  xoo|jitx6v  dicitur?  Utique 
non  ob  aliud,  quam  quia  juxta  morem, 
quo  Christus  et  Apostoli  solcnt  de  mundo 
loqui,  mundanum  erat  et  saeculare ,  id 
est  terrenum ,  non  coeleste ;  quatenus 
scilicet  ministerium  ejus  terrenum  erat, 
ac  ministri  ejus  super  terram,  et  testa- 
mentum  in  deterioribus,  hoc  est,  terrenis 
promissionibus  sancitum.  Quae  omnia 
superiori  capite  satis  indicantur.  Hoc 
modo  xoo/Jiixov  accipi  in  eo,  quod  citavi- 
mus  ex  Epist.  ad  Titum  2.,  manifestum 
est.  Nara  desideria  mundana  quid  aliud 
sunt,  quam  terrenae  cupiditates,  quibus 
nimirum  terrena  concupiscuntur?  Ita  vero 
Christum  passim  de  mundo  loqui,  facile 
est  ostendere,  Matth.  5. :  Vos  estis,  iuquit, 
lux  mundi;  et  cap.  16.:  Quid  prodest 
homini,  si  mundum  universum  lucre- 
tur?  et  Joan.  5.:  Quamdiu  sum  in 
mundo,  lux  sum  mundi.  Sic  et  Aposto- 
lus  1  Cor.  7. :  Qui  utuntur  hoc  mundo, 
tamquam  non  utantur;  praeterit  enim 
figura  hujus  mundi. 

Confirmat  hanc  expositionem  antithesis 
tabernaculi  coelesfis,  quod  in  capite  prae- 
cedenti  vocatur :  tabernaculum  verum  et 
sancta  coelestia,  quorum  exemplari  et 
umbrae  deserviunt,  qui  super  terram 
fiunt,  quodque  rursum  in  hoc  capite  vo- 
catur  tabernaculum  et  sancta  non  ma- 
nufacta ,  sed  coelestia.  Ex  his  enim 
aperte  datur  intelligi,  sanctuarium  illud 
Mosaicum  et  umbratile  e  diverso  mun- 
danum  propterea  vocari,  quia  de  hoc 
mundo  est,  quia  terrcnum,  quia  manufa- 
ctum.  Et  hoc  voluerunt  interpretes  Lati- 
nus  et  Syrus,  quando  pro  mundano  ver- 
terunt:  saeculare,  quasi  quod  sit  hujus 
saeculi;  quandoquidem  mundus  Qt  sae- 
culum  in  Scriptura  novi  Testamenti  fere 
confunduntur.  Ad  extremum  moneo,  istud 
xoo|itx6v  per  hypozeugma  referri  posse 
etiam  ad  justificationes  culturae.  Nam 
et  illae  saeculares  erant  eodem  sensu, 
quo  sanctum  dicitur  saeculare.  Unde  et 
infra  justitiae  carnis  appellantur. 

2.  Tahernaculum  enim  factum  est 
primum.  Quod  dixit  de  sancto  saeciilari, 
nunc  partibus  explicat,  uti  paulo  ante 
significavi.  Primum  non  adverbium  est, 
ut  apparet  prima  fronte ,  scd  nomen, 
Graece:  7^  TipwTT).  Caeterum  non  tam  or- 
dinem  temporis  significat  (ut  doceri  po- 
test  ex  historia  constructionis  tabernaculi, 
Exod.  37.),  quam  ordinem  loci.  Nam  ea 
pars  tabernaculi,  quae  bic  describitur,  in- 
gredientibus  prior  erat.  Porro  factum 
intellige  non  quomodocumque,  sed  in- 
structum  et  adornatum.  Id  enim  significat 
Graecum  xaTSOXsuao^y]. 

In  quo  erant  candelabra.  Laborant 
hic  non  pauci  Latinorum,  quomodo  dicat 
Apostolus,  in  priore  tabernaculo  fuisse 
candelabra,  cum  in  descriptione  et  stru- 
ctura  tabernaculi  Exod.  25.  et  37.  tantum 
unius  candelabri  mentio  fiat.  Haec  difli- 
cultas  auctorem  commentarii  titulo  Pri- 
masii  super  hanc  Epistolara,  una  cum 
Haimone,  in  eam  compulit  opinionem,  ut 
dicerent,  Apostolum  hic  non  agere  de 
tabernaculo ,  quod  Moses  fecit ,  sed  de 
templo,  quod  Salomon  aedificavit,  in  quo 
fuere  candelabra  decem,  ut  habetur  3 
Reg.  7.  et  2  Paral.  4.  Alii,  nt  Anselmus, 
Aquinas  et  Liranus,  respondent,  unum 
fuisse  candelabrnm,  quantum  ad  stipitem, 
sed  plura,  quantum  ad  ramos  seu  calamos 
e  stipite  surgentes,  qui  fuere  numero  se- 
ptem,  in  quibus  ponebantur  totidem  lu- 
cernae.  Hoc  etsi  verum  sit,  vera  tamen 
et  prompta  solutio  petenda  est  ex  textu 
Graeco,  ubi  singulari  numero  legitur:  7] 
Xux'^ia,  id  est  candelahrum ;  videlicet 
eadem  voce,  quaLXX.  usi  sunt  in  Exodo. 
FaUuntur  enim  Erasraus  et  Hentenius, 
qui  Graeca  voce  hicernam  pntant  hoc 
loco  significari.  Graecis  consonat  inter- 
pres  Sjriis.  Erat  autem  candelabri  lccus 
in  australi  parte  tabernaculi,  et  quidem  e 
regione  mensae  in  aquilonari  parte  col- 
locatae,  de  qua  sequitur: 

Et  mensa,  et  propositio  panum.  De 
his  agitur  Exod.  25.  Usus  mensae  erat, 
ut  in  ea  ponerentur  panes,  qui  vocaban- 
tur  propositionis.  Ponebantur  autem  sin- 
gulis  hebdomadis  novi.  Caeterum  pane» 


propositionis  vocati  sunt,  non  quia  po- 
nebantur  in  raensa,  sed  quia  ponebantur 
coram  Domino.  Quos  enim  LXX.  vocant 
panes  propositionis ,  Hebraica  veritas 
appellat :  panes  facierum,  id  eSt,  ante 
faciem  seu  conspectum  arcae,  quae  prae- 
senliam  Domini  significabat.  Sic  et  Syrus 
eos  vocat  hoc  loco.  Rationem  vero,  quam 
dixi,  Dominus  ipse  Mosi  praecipiens  as- 
signat  Exod.  25.  Nam  pro  eo,  quod  Hie- 
ronymus  vertit:  Et  pones  super  mensam 
panes  propositionis  in  conspectu  meo 
semper,  in  Hebraeo  sic  ad  verbum  legi- 
tur:  Et  dahis  super  mensam  panem 
facierum,  ad  facies  meas  jugittr. 
Quare  quod  quidam  voluut,  dictos  fuisse 
panes  facierum,  eo  quod,  ordine  duplici 
collocati,  se  mutno  respicerent,  praeter 
Seripturam  dicitur.  Notanda  hypallage 
in  eo,  quod  Apostolus  propositionem 
panum  dixit  pro :  panihus  propositionis. 

Quae  dicitur  Sancta.  Ambiguura  est 
in  Graeco,  utrum  ad  id,  quod  proxime 
praecessit,  particularelativa  sit  refcrenda, 
id  est,  ad  propositionem  panum  vel 
etiam  ad  mensam,  an  vero  ad  taherna- 
culum  primum.  Sunt  enim  haec  omnia 
foeminei  generis  in  Graeco.  Sed  atten- 
denti  ad  contextum  sermonis  Apostoli 
dubium  esse  non  potest,  quin  ad  taher" 
naculum  respiciat.  ut  legendum  videatur, 
quemadmodum  alii  transtulerunt ,  imo 
quemadmodum  nostrum  interpretem  ver- 
tisse  probabile  est  ex  eo,  quod  in  codice 
Laudensi  scriptum  videmus:  Quod  dici- 
tur  Sancta.  Est  enim  Sancta  numeri 
pluralis,  respondens  ad  id,  quod  mox  se- 
quitur:  Sancta  sanctorum;  tametsi  in 
his  plurale  per  singulare  exponendum 
est,  uti  paulo  post  docebimus.  Unde  et 
Syrus  interpres  vertit :  Et  vocahatur  do^ 
mus  sancta.  Sensus  igitur  est,  taberna- 
culuni  illud  primum  communi  nomine  vo- 
cari  Sancta  vel  Sanctum,  vel  Sanctua- 
rium,  utpote  ad  cujus  distinctionem  ta- 
bernaculam  secundura  vocaretur  Sancta 
sanctorum.  Unde  sequitur. 

3.  Post  velamentum  autem  secun- 
dum,  tahernaculum,  quod  dicitur  San^ 
cta  sanctorum.  Quamvis  hic  de  secundo 

taberuaculo  loqnatur  Apostolns,  in  verbis 
tamen  ejus  dictio  secundum  non  est  ad 
tabernaculum  referenda,  sed  ad  vela- 
mentum.  Nam  in  Graeco  tabernaculum 
et  secundum  genere  differunt,  estque  ibi- 
dem  blc  ordo  verborum:  Post  secundum 
autem  velamentum,  tabernaculum,  quod 
dicitur  etc.  Ut  mirum  sit,  interpretem 
metatbesi  dictiouis  sensum  ambiguum 
facere  voluisse.  Syriaca  translatio  sic 
habet:  Habitaculum  autem  interius, 
quod  erat  intra  velum  secundum,  vo- 
cabatur  Sanctum  sanctorum.  Sentit 
ergo  Apostolus,  post  secuudum  velum 
fuisse  alterum  tabernaculum,  id  e?t,  eam 
totius  tabernaculi  partem ,  quae  Sancta 
sanctorum  vocabatur.  Dicit  aut^m  secun- 
dum  velum 'j  nam  Exod.  26.  duo  vela 
fieri  jubentur:  alterum  interius,  quod 
Sanctum  divideret  a  Sancto  sanctorum, 
quod  velum  hic  vocatur  secundum ;  altc- 
rum  exterius ,  quod  Sanctum  separaret 
ab  atrio  foris  posito,  quod  proinde  ingre- 
dientibus  erat  primum. 

An  autem  praeter  haec  duo  fuerint  ad- 
huc  alia  tabernaculi  vela,  quemadmodum 
ex  Levitici  locis  inter  se  collat.is  probari 
posse  putat  Galenus,  studiosis  iuvesti- 
gandum  relinquo.  Certe  in  templo  Salo- 
monis  plura  duobus  fuisse,  variis  usibus 
aptata,  satis  credibile  est.  Obiter  admo- 
neo,  non  esse  velis  anuumerani^as  decem 
cortinas,  et  undecim  saga  cilicina,  quibus 
operiebatur  tabernaculum,  ut  nec  reliqua 
duo  ejusdem  tabernaculi  operimenta  facta 
ex  pellibus.  Quorum  omnium  descriptio 
est  apud  Mosen  Exod.  26.  et  36.  Nam 
operimenta  proprie  non  dicuntur  vela. 

Porro,  quae  Apostcliis  vocat  Saticta 
et  Sancta  sanctorum,  \n  Hebraeo  dicun- 
tur  numero  singulari :  Sanctitas  et  San- 
ctitas  sanctitatum ;  sed  quia  sauctitas 
pro  re  sancta  more  Hebraeoru.n  accipitur, 
recte  interpretes  Sanctum  vel  Sanctua- 
rium  pro  sanctitate ,  et  Sanctum  san- 
ctorum  pro  Sanctitate  sanctitatum  trans- 
tulerunt.  Quemadmodum  etiam  in  Exodo 
legitur  apud  LXX.,  licet  alibi  interdum 
pluraleposuerunt,  utPsalm.  133. :  Extol- 
lite  manus  vestras  in  Sancta,  et  Psalm. 

Oail.  £itii  Comm.  Tom.  HI. 


160. :  Laudate  Dominum  in  Sanctis 
ejus.  Dicitur  autem  Hebraeis  Sanctum 
sanctorum,tamquam  eximiesanctum,  quo- 
modo  dicunt  canticum  cariticorum,  id  est, 
praestantissimum  canticum ,  et  coelum 
coelorum,  id  est  supremum  coelum.  Quod 
et  nos  iraitamur,  quibus  B.  Maria  Virgo 
virginum  appellatur,  id  est  exoellentis- 
sima,  Virgo.  Itaque  prior  quidem  pars 
tabernaculi  Sanctum  erat,  propter  res 
sacras  inibi  contentas,  caudelabrum,  men- 
sam  et  panes  propositionis ,  et  propter 
quotidiana  sacerdotum  ministeria,  quae 
in  ea  parte  iiebant.  Interior  autem  para 
Sanctum  sanctorura,  quia  continebat  ea, 
quae  sanctissima  et  secrctissima  habe- 
bautur,  arcam  testimonii,  propitiatorium, 
Cherubim ;  tum  quia  solus  pontifex  illuc 
intvoibat  semel  in  anno,  sicut  infra  dici- 
tur.  Unde  et  ad  declarandam  loci  san- 
ctitatem,  Deus  interdum  ex  eo  responsa 
dabat. 

4.  Aureu7n  habens  thuribulum.  De 
thuribujo  aureo,  quod  erat  in  Sancto  san- 
ctorum,  nihil  habemus  in  Scriptura.  Le- 
guntur  quidem  Exod.  25.  et  37.,  jubeute 
Deo,  facta  thuribula  aurea,  simul  cum 
acetabulis  et  pbialis  ac  cyathis ,  itidem 
aureis;  sed  horum  thuribulorura  aliquod 
in  Sancto  sanctorum  fuisse  collocatum, 
nusquam  legitur.  Ergo  quaestio  est,  unde 
Paulus  habeat,  quod  hic  dicit.  Sunt,  qui 
suspicentur,  id  eum  habere  ex  traditione 
non  scripta.  Alii  dicunt,  sermonem  hic 
esse  de  thuribulo,  in  quo  pontifex,  in- 
gressus  in  Sanctum  sanctorum,  adolebat 
thymiama,  cujus  ex  fumo  nebula  excitata 
cooperiret  oracalum ;  sicut  praecipitur 
Lev.  16.;  simul  ut  suffitu  suavissimi 
odoris  locus  sacratissimus  honoraretur. 
Apostolum  autem  dicere,  quod  thuribu- 
lum  hoc  fuerit  in  Sancto  sanctorum,  eo 
quod  pontifex  illuc  cum  thuiibulo  ingre- 
diebatur.  At  haec  responsio  scrupulum 
non  tollit.  Non  enira  Apostolus  de  sin- 
gulari  quodam  thuribulo  loqueretur,  tara- 
quam  de  re  memorabili,  nisi  Moses  in 
dcscriptione  tabernaciili  singulariter  illius 
meminisset,  eicut  meminit  caeterorum, 
quae  hic  referuntur. 

Veriorem  itaqne  ceuseo  responsionem 
eorum,  qui  dicunt  thuribuli  nomine  sig- 
nificari  hoc  loco  aliare  thymiamatis, 
qnod  describitur  Exod.  30.,  sicut  intel- 
lexit  Origenes  homil.  9.  super  Exodum. 
Quam  sententiam  pluribus  argumentis 
probat  Abuiensis  in  Exod.  25.  q.  6.  et  in 
3  Reg.  6.  q.  16.  Eandem  docte  confirmat 
FranciscHS  Ribera  lib.  2.  de  templo,  cap. 
8.,  et  in  comment.  praesentis  loci.  Scien- 
dum  enim,  vocem  Graecam  0u|uLiaT7)ptov 
non  solum  significare  thuribulum,  verum 
etiam  locum  aut  aram,  in  qua  fit  suffitus. 
Et  ita  sine  dubio  Josephus  accepit  lib,  3. 
antiq.  Jud.  cap.  7.,  et  lib.  6.  de  bello 
Judaico,  cap.  6.,  licet  hoc  posteriore  loco 
Latinus  interpres  verteritthuribulum.  Nam 
et  revera  non  aliud  erat  illud  altare,  quam 
magnum  thuribulum ;  nec  majus  tamen, 
quam  cubitum  habens  longitudinis ,  et 
cubitum  latitudinis,  utpote  cujus  non 
alius  esset  usus,  quam  ut  in  eo  ignis  im- 
poneretur,  et  odores  incenderentur.  Hu- 
ju8  sententiae  breviter  etiam  meminit  S. 
Thomas,  nec  refellit. 

Sed  adversus  eam  Liranus  et  alii  non- 
nuUi  objiciunt,  altare  thymiamatls  intel- 
ligi  non  posse,  quoniam  illud  situm  erat 
extra  velum,  ubi  candelabrum  et  mensa, 
sicut  habetur  Exod.  ult.  Quod  et  Theo- 
phylactus  afiirmat,  exponens  illud  hujus 
capitis :  Non  sine  sanguine.  Paulus  au- 
tem  loquitur  nunc  de  his,  quae  erant  intra 
velum,  in  Sancto  sanctorum.  Nam  quod 
B.  Augustinus  q.  133.  et  174.  superExod. 
scribit,  altare  incensi  intra  velum  fuisse, 
ideoque  sacerdotem  quotidie  debuisse  in- 
gredi  in  Sanctum  sanctorum,  ut  quotidie,- 
juxta  legis  praeceptum,  super  eo  altari 
incensum  poneret,  non  consonat  cum  iis, 
quae  Exod.  30.  et  40.  leguntur.  Sed  Au- 
gustinum  fefellit  obscuritas  versionis  in- 
terpretum  LXX. ,  quae  non  distinguit, 
utrum  exterius,  an  interius  contra  velum 
altare  collocatum  fuerit. 

Igitur  cum  Ribera  respondeo,  altare 
thymiamatis  factum  fuisse,  ut  deserviret 
Sancto  sanctorum.  Cum  enim  soli  ponti- 
fici  fas  esset  illuc  intrare ,  nec  id ,  nisi 
semel  in  anno  i  ne  ea  pars  tabernaculi, 


quae  sacratior  erat,  honore  thuris  careret, 
jussit  Dominus ,  juxta  statui  altare,  iu 
quo  thymiama  adoleretur,  cujus  fumus  e 
proximo  sanctum  locum  occupans  obnu- 
bilaret.  Quam  ob  causam  etiam  altare 
oraculi,  id  est  Sancti  sanctorum,  vocatur 
3  Reg.  6.,  et  altare,  quod  erat  coram 
DominOj  id  est,  coram  arca  testimonii, 
Levit.  16.  Notandum  enim ,  Apostolum 
non  sic  dicere:  Tabernaculum,  in  quo 
erat  aureum  thuribulum;  sed:  aureum 
habens  thuribulum ,  videlicet  proxime 
sibi  adraotum,  ut  ipsi  serviret  ad  usum 
supradictum.  Pro  confirmatione  hujus 
sententiae  plurimum  etiam  valet,  quod 
altare  thymiamatis  fuerit  unum  ex  prae- 
cipuis,  qnae  in  tabernaculo  erant.  Unde 
non  est  ullo  modo  verisimile,  fuisse  ab 
Apostolo  praetermissum,  ubi  caetera  re- 
censuit.  Cur  autem  ipsum  numeraverit  in- 
ter  ea,  quae  erant  post  velum  eecundum, 
ratio  jam  reddita  est. 

Verum  adhuc  objiciet  aliquis,  thuribu- 
lum  ab  Apostolo  vocari  aureum,  quod  in 
altare  non  competit.  Neque  enim  altaria 
ex  auro  fieri  solent,  sed  thuribula.  Deinde 
constat  ex  memoratis  locis  Exodi,  altare 
thymiamatis  factum  fuisse  ex  lignis  setim. 
Respondemus,  etiam  altare  illud  aureum 
fuisse,  sicque  vocari  a  Mose  Exod.  39.  et 
40.  et  Num.  4. ;  non  quod  ex  auro  solido 
conflatum  esset,  sed  quia  totum  auro 
tectum;  sicut  et  mensa  vocatur  aurea  3 
Reg.  7. ,  quamvis  ex  lignis  setim  facta, 
quia  nimirum  tota  auro  cooperta  erat. 
Atque  ita  de  altari  Augustinus  ipse  quaest. 
ult.  super  Exodum :  Altare,  inquit,  in- 
censi  aliquando  aureum  dicit  Scriptura, 
aliquando  deauratum ;  aureum  utique 
appeUans ,  quod  erat  inauratum.  Sic 
ille.  Similiter  autem  et  altare  holocausti 
dictum  est  aereum,  hoc  est,  aere  circum- 
vestitum.  Eadem  ratio  de  arca,  de  qua 
jam  sequitur: 

Et  arcam  Testamenti  circumtectam 
ex  omni  parte  auro.  Quod  Graece  est 
TiavT&^sv,  undique,  id  interpres  explica- 
tius  dixit:  ex  omni  parte.  Legitur  Exod. 
25.  et  37. ,  arcam  Dei  jussn  factam  ex 
lignis  setim,  et  auro  purissimo  intus  ac 

foris  obductam;  ut  merito  etiam  aurea 
dici  potuerit,  etsi  Scriptura  sic  eam  non 
appellet.  Habet  enira  proprium  uomen  in 
Scripturis,  ut  dicatur  arca  Testamenti  s^u 
foederis,  quod  in  ea  servarentnr  duae 
tabulae  legis,  quae  vocabantur  tabulae 
testamenti  (^cnt  et  infra  vocantur  ab 
Apostolo)  propterea,  quod,  testamento 
seu  pacto  intervenieate,  lex  a  Deo  data 
erat.  Dicebatur  etiam  arca  teatimonii, 
quia  in  ea  repositum  erat  testimonium, 
Domino  praecipiente  Mosi ,  Exod.  25. : 
Pones  in  ea  testimonium,  et  Mose  de 
se  narrante  Exod.  ultimo :  Posuit  et  te- 
stimonium  in  arca.  Hoc  enim  nomine 
lex  vocabatur,  quod  per  eam  Deus  testa- 
tam  faceret  hominibus  suam  voluntatem. 
Hinc  et  David  in  Psalm.  77.:  Suscitavit 
testimonium  in  Jacoh,  et  legem  posuit 
in  Israel. 

Porro  sciendum,  arcam,  postea  a  Sa- 
lomone  illatam  in  templum,  non  perse- 
verasse,  nisi  usque  ad  tempus  captivitatis 
Babylonicae.  Tunc  enim  vel  ablata  fuit 
a  Chaldaeis  cum  reliqua  pretiosa  templi 
supellectile,  de  qua  4  Reg.  ult.,  2  Paral. 
ult.  et  Jerem.  ult.,  licet  arca  non  nomi- 
netur;  vel  potius  juxta  narrationcm,  quae 
habetur  2  Machab.  2. ,  abscondita  in 
monte  Nebo.  Nec  de  ejus  inventione  seu 
recuperatione  postillud  tercpus  quidquam 
apud  scriptores  invenitur.  Itaque  in  tem- 
plo  per  Zorobabel  instaurato  nec  avca 
testamenti  fuit,  nec  caelera,  quae  hic  in 
secundo  tabernaculo  fuisse  raemoraiitur. 
Unde  1  Machab.  1.,  ubi  receusetur  supel- 
lex  templi,  quam  inde  abstulit  et  comrai- 
nuit  Antiochus  Epiphanes,  et  pro  qua 
novam  postea  fieri  jussit  Judas  Macha- 
baeus,  sicut  refertur  ejusdera  lib.  cap.  4., 
nominatur  quidem  inter  alia  vasa  altarc 
aureum,  quod  est  thyraiaraatis,  quod  jam 
ostendimus  extra  vehim  fr.isse ;  de  arca 
vero  ac  caeteris,  quorum  locus  esse  de- 
bebat  intra  velum,  nulla  mentio.  Vernra 
Apostolus  non  de  templo  loquitur,  vel 
primo,  vel  secundo ;  sed  da  tabernaculo 
Mosaico. 

In  qua  urna  aurea  habens  manna. 
Respicit  ad  historiam  Exod.  16.,  ubi  le- 


gitur  Domiuus  praecepisse  Mosi,  et  Moses 
Aaroui,  ut  de  manna  coelitus  dato  vas 
unum  implerent,  quantunl  posset  capere 
gomor,  idque  repouerent  coram  Domino 
ad  servandum  in  futuras  generationes. 
Unde  et  subditur :  Posuitque  illud  Aaron 
in  tabernaculo  reservandum.  Quod  uti- 
que  per  prolepsin  dictura  est;  nondum 
enim  tunc  exstructum  erat  tabernaculum. 
Porro  de  materia  hujus  urnae  nihil  Moses 
scriptum  reliquit.  Hebraei  sua  proferunt 
commenta.  Nos ,  urnam  auream  fuisse, 
indubitate  credimus  Apostolo,  quem  veri- 
simile  est  id  habuisse  ex  traditione  ma- 
jorum.  Sane  cum  caetera  vasa  taberna- 
culi  fuerint  aurea  vel  auro  tecta,  convenit 
idem  intelligi  de  hoc  vasculo  ibidem  re- 
poni  jusso. 

Et  virga  Aaron,  quae  fronduerat. 
Graece:  ^  ^'koiOirpa.Qa,  quae  germina^ 
verat.  Locus  est  Num.  17.,  ubi  virgam 
Aaron,  quae  pro  confirmationo  sacerdotii 
ejus,  ad  sedandas  aliarum  tribuum  que- 
relas,  sola  inter  tredecim  virgas  germi- 
naverat  floresque  emiserat,  jussit  Domi- 
nus  in  tabernaculo  testimonii  servari. 
Fuit  autem  haec  virga  eadem  cum  virga 
Mosi,  queraadraodum  constat  ex  historia 
Nura.  20.  et  aliunde.  Corarauniter  enim 
ad  edenda  signa  et  prodigia  Moses  et 
Aaron  hac  virga  pro  instrumento  uteban- 
tur,  Deo  videlicet  per  eam  operante.  Pro- 
pter  quod  et  virga  Dei  dicta  est,  Exod. 
4.  et  17.  Jam  ex  eo,  quod  Scrip^ara  Nu- 
merorum  refert,  flores  ejus,  dilatatis  foliis, 
ira  araygdalas  fuisse  deformatos ,  bene 
colligunt  interpretes,  amygdalinum  bacu- 
lum  fuisse. 

Et  tabuJae  testamenti.  Noa  priores 
illae,  quas  Moses,  populo  propter  adora- 
tum  vitnlnm  iratus,  confreglt  ad  radicem 
raontis,  Exod.  32.;  sed  posteriores,  in 
quibus  denuo  verba  legis  suae  Dorainus 
descripsit,  ut  habetur  Exod.  34.  Has  enim 
tabulas  in  arca  repositas  fuisse,  legiraus 
Exod.  40.  et  Deut.  10.  Cur  autem  tahu- 
lae  testamenti  dictae  fuerint,  ratio  supe- 
rius  reddita  est.  Sed  hic  exsurgit  quae- 
stio,  quomodo  dicat  Apostolus,  in  arca 
fuisso  haec  tria ;  urnam  habentem  manna, 

et  virgam  Aaron,  et  tabiilas  legis ;  cum 
id  de  solis  tabulis  Scriptura  testetur. 
Nam  duo  priora  coram  Domino  in  taber- 
nacnlo  posita  fuisse,  Moses  scribit;  at  in 
arca  locum  eis  datum  non  meminit.  Imo 
Scriptura  alibi  repugnat ,  ut  3  Reg.  8.  et 
2  Paral.  5.  Quo  utroque  loco  expresse 
dicitur ,  in  arca  non  alind  fuisse ,  quam 
duas  tabulas  lapideas,  quas  Moses  in  ea 
posuerat.  Hic  scrupulus  multos  torquet, 
et  apud  quosdam  tanti  est,  ut  eo  inter 
alia  argumento  nitantur,  quo  divinam 
auctoritatem  huic  Epistolae  detrahant. 
Inter  quos  Cajctanus  suspicatur,  aucto- 
rem  Epistolae  scriptnram  Exodi  non  bene 
intellexisse ,  ut ,  quae  jussa  sunt  reponi 
coram  Domino ,  sive  coram  testimonio 
Domini,  putaverit  mandatum,  ut  in  arca 
servarentur. 

Qui  vero  pro  canonica  Scriptura,  sicut 
oportet,  hanc  Epistolam  recipiunt,  varie 
respondent;  sed  Theophylactus  hoc  modo 
conciliat:  Urnam  et  virgam  non  a  prin- 
cipio  reconditas  in  arca  fuisse;  sed  de- 
mum  tempore  Jeremiae,  quando  necesse 
erat,  ut  arca  occultaretur ;  idque  fortasse 
Paulum ,  in  sacris  Judaicis  a  Gamaliele 
institutum,  ex  traditione  accepisse  :  quan- 
doquidem ,  inquit,  hodieque  Pharisaeo- 
rum  sectam  ex  Hebraeis  tuentes  assen- 
tiuntur,  rem  ita  se  hahere.  Huic  respon- 
sioni  vicinum  est,  quod  Melchior  Canus 
lib.  2.  de  locis  Theol.  cap.  11.  et  alii 
quidam  dicunt,  non  quidem  tempore  Je- 
remiae,  sed  tamen  post  Salomonem  in 
arca  fuisse  repositas  urnam  et  virgam, 
quo  sic  melius  servarentur.  Verum  qui 
ita  respondent,  non  satis  attenduut,  ad 
quod  tempus  respiciat  Apostolus  hoc 
loco.  Jam  enim  supra  admonui ,  et  res 
ipsa  loquitur,  hic  agi  de  tabernaculo,  non 
de  ternplo.  Qua  ex  re  manifestum  est, 
non  d'  tempore  Salomonis  aut  Jeremiae, 
sed  de  tempore  Mosi,  quae  hic  dicuntiU; 
esse  accipienda. 

Quocirca  Catharinus  invertit  respon- 
sionem,  dicens,  haec  duo  tempore  Mosi 
fuisse  in  arca ;  sed  inde  educta  tempore 
Salomonis,  quando  arca  in  templum  erat 
inducenda.  Atqui  nihiladfertCatharinus, 


quo  probet  hanc  suam  responsionem.  Nec 
enim  usquam  ,  vel  in  Scriptura  sacra,  vel 
apud  Josephum  aut  Philonem,  aut  quem- 
vis  alium  rerum  Judaicarum  scriptorem, 
legitur,  aliud  quidquara  praeter  duas  ta- 
bulas  legis  in  arca  testamenti  positum  a 
Mose  fuisse.  Quin  ex  eo ,  quod  jussus 
est,  Exod.  16.,  urnam  manna  refertam 
coram  Domino  reponere,  consequens  vi- 
detur,  non  fuisse  positam  in  arca,  sed 
extra.  Nam  illud  :  coram  Domino,  tan- 
tundem  est,  ac  si  dicas:  coram  arca  te- 
stamenti,  quae  Dominum  repraesentabat. 
Eadem  consequentia  est  ex  eo,  quod  tam 
urna ,  quam  virga  reponi  jussa  sunt  CO" 
ram  testimonio,  sive  ante  testimonium  ; 
sicut  iu  Hebraeo  legitur  tam  Exod.  16., 
quam  Num.  17.,  ubi  vnlgata  versio  ha- 
bet:  in  tabernaculo.  Nam  per  testimo- 
nium  iis  locis  metonymice  significatur 
arca,  in  qua  erat  testimonium. 

Alia  responsio  est,  cum  dicitur  in  hi- 
storia  translationis  arcae  sub  Salomone, 
non  aliud  in  ea  fuisse,  nisi  duas  tabu- 
las,  sensum  esse  non  prorsus  absolutum; 
sed  tantum  significari,  quod  ex  tota  lege 
nihil  aliud  continebatur  in  arca,  nisi  de- 
cem  praeeepta  decalogi  duabus  tabulis 
inscripta.  Sic  Vatablus  in  scholiis  ad 
locum  Scripturae  3  Reg.  8.  Sed  refellitur 
ex  iis,  quae  jam  diximus.  Exponenda 
est  enim  illa  Scriptura  secnndum  ea, 
quae  Moses  oh'm  scripserat,  qui  sic  tabu- 
las  arcae  inclusit,  ut  excludat  caetera. 

Per  quod  eliduntur  et  aliae  duae  re- 
sponsiones :  una  S.  Thomae  et  aliorum 
quorundam ,  dicentium ,  solas  tabulas  in 
arca  fnisse  principaliter,  ut  quae  propter 
eas  conservandas  esset  fabricata ;  per 
occasionem  vero  etiam  urnam  et  virgam 
in  ea  fuisse  repositas;  altera  eorum,  qui 
dicunt,  medium  ac  praecipuum  arcae  lo- 
cum  deputatura  fuisse  tabulis  testamenti; 
reliqua  duo  collocata  ad  latus  in  sinu 
qaodam  separcito.  Haec,  inquam,  dici 
non  possunt,  quia  cum  Moso,  qui  solas, 
ut  dixi,  tabulas  arcae  inclusit,  minime 
consentiunt.  Denique  constat  ex  Scriptu- 
ra  Exod.  25.  et  37.,  longitudinem  arcae 
tantum  fuisse  duorum  et  semis  cubitorum. 

ut  proinde  virgam  Aaron  verisiiniliter 
capere  uon  potiierit;  erat  enim  liaec  ob- 
longior,  ut  solent  esse  virgae  pastorales. 
Siquidem  ad  oves  soceri  sui  pascendas  in 
Madian  Moses  ea  primum  usus  fuerat. 
Atque  hoc  argumento  iu  universum  de- 
struuntur  opiniones  eorum ,  qui  putant, 
virgam  aliquaudo  fuisse  in  arca. 

Sunt  autem  nonmilli,  qui  virgam  et 
urnam  non  intra  arcam  ponant,  sed  extra, 
videlicet  in  arcnla  quadam  ad  eum  usum 
facta,  quae  lateri  arcae  conjuncta  eeset, 
ut  quodammodo  dici  possent  esse  in  arca. 
Sic  enim  post  Liranum  scribentem  super 
3  Reg.  8.  etiam  Cajetanus  glossari  posse 
putat  hunc  locum  Epistolae,  si  defen- 
denda  sit  ejus  auctoritas.  Sed  et  hoc 
raerito  velut  commeutitium  rejiciendum ; 
tura  quoniam  ejusmodi  arcula  virgam  non 
caperet,  nisi  faceres  eam  ipsa  arca  lon- 
giorem ;  tum  quia  nec  Moses ,  qui  nobis 
omnia,  quae  ad  arcae  fabricationem  per- 
tinent,  exacte  descripsit,  nec  Josephus, 
aut  alius  quisquam  veterum ,  hujus  arcu- 
lae  meminerunt.  Nara  quod  adfertur  tam- 
quam  huic  opinioni  consonum  ex  Deut. 
31.,  ubi  Moses  Levitis  praecipit,  ut 
librum  Deuteronomii  ponant  observan- 
dum  in  latere  arcae  foederis,  id  qnomodo 
sit  intelligendum  ,  infra  dicemus. 

Aliam  quandam  solutionem  adfert  Ja- 
cobus  Stapulensis.  Cum  enim  existimet, 
Epistolam  hanc  Hebraice  scriptam  esse, 
nec  tamen  Hebraice,  ut  scripta  est,  ex- 
stare ,  dicit ,  nos  nescire ,  qua  praeposi- 
tione  Paulus  usus  fuerit;  Graecum  autem 
interpretem  subinde  praepositionem  di- 
versam  aut  minus  propriam  reponere. 
Quare  pro  eo,  quod  ex  Graeco  habemus : 
in  qua,  putat  Apostolum  in  Hebraeo 
scripsisse:  cum  qua;  et  adeo  putat,  ut 
etiam  ausit  ita  vertere :  cum  qua  urna 
aurea  etc.  Quae  versio  si  valeret,  haud 
dubie  tolleret  omnem  diaphoniam,  quae 
videtur  esse  hujus  loci  cum  historia  Re- 
gum.  Sed  Epistolam  hanc  Hebraice  scri- 
ptam  esse,  Stapulensi  non  damus.  Et  si 
detur,  non  tamen  est  fidi  interpretis, 
omisso  textu,  quem  vertendum  suscepe- 


ris,   aliud  quiddam  reddere  tamquam  ex 
fonte,  quem  nusquam  videris. 

Sunt  igitur  alii,  quibus  ex  Graeco  textu 
vera  difficultatis  enodatio  petenda  videtur. 
Dicunt  enim ,  particulam :  in  qua,  non  ad 
arcam  referri  debere,  sed  ad  remotius 
vocabulum ,  nempe  tahernaculum ,  quod 
et  ipsum  in  Graeco  foeminei  generis  est, 
sicut  arca ,  ut  sensus  sit :  In  quo  taber' 
naculo ,  post  velamentum  secundum 
posito  fquod  dicitur  Sancta  sanctorum), 
urna  erat  aurea ,  habens  manna ,  et  virga 
Aaron  etc.  Qui  sensus  perspicuam  habet 
veritatem.  Verum  nec  ista  responsio, 
quamvis  eam  ut  plausibilem  adducant 
Ribera  et  Tremelius,  nobis  probari  po- 
test;  tum  quia  nulla  ratio  est,  cur  Apo- 
stolus  in  contextu  mutet  sermonem ,  ut, 
cum  de  tabernaculo  secundo  dixisset: 
aiireum  habens  thuribulum,  et  arcam 
testamenti ,  postea  de  eodem  dicat:  in 
quo  urna  aurea  et  virga  Aaron,  ac  non 
potius:  et  urnam  auream  et  virgam 
Aaron,  sicut  consequentia  sermonis  po- 
stulabat.  Tum  vero  quia,  quod  proxime 
sequitur:  superque  eam  erant  Cherubim, 
non  de  tabernacalo,  scd  de  arca  dictum 
est.  Non  enim  super  tabernaculum ,  sed 
super  arcam  testamenti ,  in  ipso  taberna- 
culo ,  Cherubim  alas  suas  expandebant. 
Quare  et  illud  praecedens:  in  qua,  ad 
arcam  refeiendum  est,  non  ad  tabernacu- 
lum.  Etenira  prius  dicere  voluit,  quid  in 
arca  fuerit,  deinde,  quid  super  arcam. 
Quod  si  ad  diversa  referas:  in  qua  et 
super  eam,  implexa  et  perturbata  red- 
detur  oratio ;  quemadmodum  facile  patet 
attentius  considerauti. 

Eestat  adhuc  una  solutio ,  quae  apud 
Hervaeum  in  comment.  legitur,  ut  in 
arca  fuisse  dicantur  urna  et  virga,  quia 
juxta  arcam  erant.  Nam  more  Scripturae 
nnidpiam  in  loco  aliquo  esse  dicitur,  si 

•i  loco  ipso  contineatur ,  vel  sit  in  loco 
oontiguo.  Sic  enim  dicit  Dominui^  id  Je- 
remiam  cap.  35.  de  Rechabitis:  Jit  in^ 
troduces  eos  in  domum  Domini  in 
unam  exedram  thesaurorum ;  et  dabis 
eis  bihere  vinum.  Sic  et  Joannes  cap. 
10.:  Et  ambulabat  Jesus  in  templo ,  in 

porticu  Salomonis ;  quum  tamen  neque 
exedra,  neque  porticus  essent  partes 
templi,  scd  structurae  foris  adjimctae. 
Nec  secus  accipiendum,  quod  apud  om- 
nes  Evangelistas  legitur,  Joan.  2.,  Matth. 
21.,  Marc.  11.  et  Luc.  19.,  eos,  qui  erant 
ementes  et  vendentcs  in  templo ,  fuisse  a 
Christo  inde  ejectos.  Nam  illa  negotiatio 
in  porticibus  templi  fiebat.  Simile  et  illud 
Lucae  9. :  Et  dicebant  (Moses  et  Elias) 
excessum  ejus ,  quem  completurus  erat 
in  Jerusalem ,  et  cap.  13.:  Non  capit, 
Prophetam  perire  extra  Jerusalem.  Nam 
Christus,  de  quo  utrumque  dictum  est, 
non  intra  Jerosolymam  urbem  occisus 
est,  sed  prope  eam  in  monte  Calvariae. 
Quod  satis  erat,  ut  excessum  suum  in 
JerusaJem  completurus ,  et  non  extra 
Jerusalem  perituriis  diceretur.  Hoc  igi- 
tur  sensu  putat  auctor  ille  dictum  a 
Paulo :  in  arca  fuisse  haec  tria,  urnam, 
virgam  et  tabulas  testamenti ;  tabnlas 
quidem  ,  ut  intra  arcam  inclusas ;  urnam 
vero  et  virgam ,  ut  juxta  positas ,  quod 
alibi  dicitur:  in  latere  arcae ,  ut  Deut. 
31.,  ubi  Moses  praecipit  Levitis,  ut  li- 
brum  Deuteronomii  ponant  in  latere 
arcae  foederis,  id  est  foris  juxta  arcam, 
non  intus ,  ut  male  quidara  existimant. 

Expositio  certe  probabilis ,  quae  nec 
Francisco  Ribera*3  displicet,  et  nobis  prae 
caeteris  arridet.  Nara  et  pars  illa  praece- 
dens:  aureum  habens  thuribulum,  prout 
a  nobis  exposita  est,  huuc  adjuvat  intel- 
lectum.  Diximus  enira,  ex  menle  Apostoli 
tabernaculum  secundum  habuisse  thnri- 
bulum  aureum ,  non  quasi  proprie  thuri- 
bulum  in  eo  fnerit;  sed  quia  proxime  erat 
admotum. 

5.  Superque  eam  erant  Cherubim 
gloriae  obumbrantia  propitiatorium. 
Cherubim  gloriae  dixit  Hebraea  phrasi, 
id  est  Cherubim  gloriosa.  Quo  epitheto 
vocautur,  quod  multum*majestatis  ac  ve- 
nerationis  adferrent  illi  loco,  in  quo  Deits 
suam  Quodammodo  praesentiam  exhibe- 
bat.  Erant  autem  effigies  qiJaedam  ex 
mero  anro  conflatae,  habentes  alas,  ut 
quibusdau;  placet,  quaternas,  ut  aliis, 
binas;   quae  quidem  a  dextra  laevaque 


arcae  stantes,  alis  super  propitiatorium, 
quo  arca  tegebatur,  expassis,  atque  illud 
obumbrantibus,  se  mutuo,  versis  in  ipsum 
propitiatorium  vultibus,  aspiciebant.  De- 
scribit  eas  Moses  Exod.  25.  et  27.  Sed 
qua  figura  fuerint ,  ab  eo  non  est  prodi- 
tum.  Opinio  vulgata  est,  humanam  ha- 
buisse  figuram ,  vultu  juvenili ,  quales 
pinguutur  angeli ;  quem  pingendi  morera 
agnoscunt  etiam  et  probant  Patres  septi- 
mae  Synodi ,  Nicaenae  ,  Act.  4.  Conseu- 
tiunt  Hebraei  quidam,  sumpto  argumento 
ex  etymo  vocis  Cherub ,  quam  dicunt 
esse  compositam  ,  et  sonare  :  sicut  puer ; 
quamvis  aliis  plerisque,  teste  Dionysio 
lib.  coelestis  hierarch.  cap.  7.,  magis 
placeat ,  ea  voce  significari  multitudinem 
scientiae.  Quod  et  B.  Hieronymus  sequi- 
tur  in  comment.  Jesai.  6.  et  Ezech.  10. 

Favet  eidem  opinioni  piurale  Cheru- 
bim  masculini  generis ,  quod  eodem  ge- 
neie  vertunt  ex  Hebraeo  Hieronymus  ac 
caeteri  Latini  interpretes ,  tametsi  LXX. 
tribuant  eis  adjectiva  neutri  generis.  Quos 
et  Apostohis  imitatus  est  hoc  loco,  diceus 
xaTaaxiiC^iVTa,  id  est  obumbrantia,  non 
obumbrantes.  At  vero  Josephus  lib.  3. 
antiq.  Jud.  cap.  8.  de  figura  rem  facit  in- 
certam.  Dicit  enim,  Cherubim  fuisse  aui- 
malia  volucria,  nova  specie,  nec  umquam 
cuiquam  hominum  visa,  quae  Moses  in 
Dei  solio  viderat  figurata.  Ac  rursum  lib. 
8.  cap.  3.,  ubi  de  structura  sanctuarii  Salo- 
monici  disserit ,  affirmat ,  neminem ,  qua 
specie  fuerint,  vel  conjicere  posse,  vel 
eloqui.  Verum  nonnullis  suspicio  est  Jo- 
sephum  calumnias  adversariorum  veritum, 
studio  dissimulasse  de  figura  Cherubino- 
rum,  cum  homo  sacerdos  Judaicae  gentis 
eam,  ipsorura  judicio,  ignorare  non  po- 
tuerit. 

Quidam  sane  recens  scriptor,  conjec- 
turis  haud  levibua  adductus,  existimat, 
ea  vitulini  vultus  habuisse  similitudinem, 
saltera ,  quae  Moses  finxit.  Nam  quae 
Salomon  fabricavit,  humani  corporis  spe- 
ciem  habuisse,  ex  ipsa  eorum  descriptione, 
quae  legitur  3  Reg.  6.  et  2  Par.  3. ,  satis 
colligi  videtur.  Sive  autem  hominis,  sive 
cujuscumque  animalis  similitudinem  ha- 

bueriat  (ut  id  obiter  admoneamus) :  reete 
ex  illis,  jussu  Dei  factis,  et  in  loco  sa- 
cratissimo  collocatis ,  argumentautur  Ca- 
tholici  contra  Judaeos  et  haereticos,  non 
fuisse  simpliciter  vetitum  Israelitis ,  ne 
quam  haberent  imaginem  aut  similitudi- 
nem  eorum,  quae  vel  in  coelo,  vel  in 
terra,  vel  in  aquis  sunt;  sed  ne  haberent 
ad  colendum,  sicut  ipsa  lex  exponit.  Ne- 
que  enim  ad  cultum  posita  fuerunt  Cheru- 
bim  in  sanctuario ,  sed  tum  ad  significa- 
tionem  futurorum,  tura  ad  augendam 
loci  majestatem,  uti  dictum  est. 

Porro  propitiatorium  erat  tabula  au- 
rea  paris  longitudinis  et  latitudinis  cum 
arca  testamenti,  quam  totam  operiebat, 
ut  patet  ex  locis  Exodi  paulo  ante  citatis. 
Dicitur  autem  propitiatorium ,  Graece 
iXaoTT^ptov  j  quod  ibi  locus  esset,  uhi  pro- 
pitiaretur  sive  placaretur  Deus.  Hierony- 
mus  interdum  vertit:  oraculum,  forte 
significare  volens,  quod  ex  eo  loco  Deus 
responsa  dare  solitus  fuerit.  Quamquam 
Hebraea  vox  ambiguae  est  siguificationis. 
Ve/bum  enim  primitivum  duo  significat : 
expiare  et  operire.  Unde  plerique  ex 
Hebraeo  vertere  malunt :  operculum.  Hoc 
enim  nomine  usus  ejus  significatur ,  qui 
erat  operire  arcam.  Alii  vero,  conjungen- 
tes  utramque  significationom ,  verterunt: 
operculum  propitiatorium. 

De  quibus  non  est  modo  dicendum 
per  singula.  Non  est ,  inquit ,  ut  quis  a 
me  exspectet  horum  omnium,  quaejam 
enumeravi ,  mysticam  interpretationem. 
Habent  quidem  illa  singula  suum  myste- 
rium ,  ad  Christum  aut  Ecclesiam  ejus 
pertinens;  sed  id  explicare,  non  est  hu- 
jus  t^^mporis ,  non  est  nuuc  oportunum, 
quia  disputatio  instituta  nos  ad  alia  vocat. 
Sensum  hiinc  expressit  Syrus  interpres, 
quando  pro  eo ,  quod  habetur  in  Graeco : 
No7i  est  nunc  dicere ,  sic  vertit:  Non  est 
tempus  nobis  dicendi.  Dum  autem  Apo- 
stolas  negat,  sibi,  hanc  Epistolara  scri- 
benti,  tempus  esse  de  rebus  meraoratis 
singulatim  disserendi,  non  utique  negat, 
allegorias  ac  niysteria  sub  iis  latentia 
posse  inveniri,  sed  raagis  affirmat.  Quare 
laudandi  sunt  Glossator,  Anselmus,  Aqui- 


nas ,  Liranus ,  Stapulensis  et  si  qui  alii 
conati  sunt,  in  gratiam  studiosi  ac  pii 
lectoris  allegoricam  eorum,  quae  dicta 
sunt  intelligentiam  aperire.  Quod  qui- 
dem  maxime  videtar  adsecutus  Angelicus 
doctor,  ad  quem  proinde  lectorem  remitto. 

6.  His  vero  ita  compositis.  Id  est: 
apparatis  sive  ordinatiSj  ut  alii  transtu* 
lerunt.  Ex  omnibus  praemissis  illud  sibi 
tractandum  et  interpretandum  sumit  Apo- 
stolus ,  quod  ad  suum  spectabat  institu- 
tum ,  quo  nimirum  vult  ostendere  veteris 
sacerdotii  infirmitatem,  ut  novum  Christi 
sacerdotium  stabiliat.  Sensus:  Cumigitur 
haec,  quae  dixi,  fuerint  ad  hunc  modam 
parata  et  ordinata. 

In  priori  quidem  tabernaculo  semper 
introibant  sacerdotes.    Graece :   In  pri^ 
mum  quidem  tabernaculum  semper  in- 
grediuntur  sacerdotes.    Semper ,  id  est 
quotidie.  Nam  hoc  opponit  ei ,  quod  mox 
ait:  semel  in  anno.  Dicit  autem:  ingre^ 
diuntur,  praesentis  temporis  verbo,  sicnt 
et  paulo  post:   qiiem  offertj  non  quasi 
ioquens  de  tempore,  quo  haec  scribebat; 
jam   enim   superius   admonui,    quae   hic 
dicuntur,  non  ad  templum  (quod  inconsi- 
derate  facit  Erasmus  in  paraphrasi) ,  sed 
ad  tabernaculum  Mosaicum  esse  referen- 
da.    Nam  templo  accommodari  non  pos- 
sunt,   quale  praesertim  erat  aetate  Pauli, 
privatum  arca  aliisque  mouumentis,  quo- 
rum  hic  est  mentio ;  sed  verbo  praesentis 
tomporis  utitur'  ad  significandam  consue- 
tudinem;  ac  si  dicat,  in  prius  tabernacu- 
lum  quotidie  solitos  ingredi   sacerdotes. 

Sacrificiorum  officia  consummantes. 
Quod  in  Graeco  est:  Tag  XaTpstag,  id 
est  cultus  seu  ministeria,  duabus  voci- 
bus  interpres  reddidit,  dicens :  sacrificio- 
rum  officia.  Similiter  Erasmus,  dura  ver- 
tit:  sacrorum  ritus.  At  simplicius  est: 
sacra  ministeria.  Syrus  nude  ministe- 
rium  dixit ,  sicut  et  noster  paulo  ante : 
culturam.  Consummantes ,  Graece  S7tt- 
TsXouvTc';,  quod  alii  vertunt:  perficien- 
tes  sive  peragentes.  Atqui  Graecum  ver- 
bum  non  solum  consummare  sive  perfi- 
cere ,  sed  etiara  facere  significat ;  eoque 
modo   cum   alias   in  hac  Epistola,   tum 

capite  praecedente  bis  usurpatum  est: 
Cu?n  co7isummaret  tahernaculum ,  et: 
Comummabo  testamentum  novum,  sicut 
illic  observavidus.  Unde  quod  bie  dici- 
tur,  ita  proprie  verti  potest :  sacra  mini- 
steria  oheuntes. 

Sed  quaerltur,  quae  ministeria?  Nam 
in  priori  parte  tabernaculi  nullae  victimae 
o£Perebantur;  tantum  in  ea  erant  cande- 
labrum,  et  mensa  cum  panibus,  et  inter 
haec  duo  medium  altare  thymiamatis, 
offerendis  hostiis  ineptum.  Sacrificia  vero 
mactabantur  et  offerebantnr  extra  primum 
velum,  et  proinde  extra  tabernaeuium 
ipsum  sub  dio,  in  ea  parte  atrii,  quae 
erat  sanctificata,  et  in  qua  altare  holo- 
causti.  Forte  respondebis  ex  Graeco, 
Paulum  hic  non  loqui  de  sacrificiis  ,  sed 
de  ministeriis  sacris  in  genere.  Quippe 
constat,  sacerdotes  alia  quaedam  mini- 
steria  solitos  obire  in  priori  tabernaculo, 
ut  erant,  lucernas  componere,  panes  sab- 
batis  mutare ,  aromata  adolere.  Huc  ac- 
cedit,  quod  in  lege  sacriflcium  dicitur, 
non  solum  quando  mactantur  hostiae, 
verum  etiam  cum  incenduntur  aromata, 
aut  offeruntur  panes  ac  caetera  inanimata, 
cujusmodi  diximus  ab  Apostolo  dona  seu 
munera  vocari,  cap.  5.  et  8. 

Quocirca  Latini  fere  hunc  locum  ex- 
ponunt  de  eo  sacerdotum  officio,  quo  bis 
quotidie,  mane  scilicet  et  vespere ,  ado- 
lebant  incensum  super  altare  thymiamatis, 
quando  illuc  iutrabant  ad  componendum 
lucernas.  De  qua  re  Moses  Exod.  30.,  et 
plenius  Philo  Judaeus  in  lib.  de  victimis. 
Hanc  autem  adoletionem ,  inquit  B.  Tho- 
mas,  simul  et  devotionem  offerentium 
Apostolus  vocat  sacrificium.  Cajetanus 
vero ,  ut  nodum  expediat,  urget  vocabu- 
lum :  consurnmantes.  Incipiebat,  inquit, 
quotidie ,  tam  mane ,  quam  vesperi, 
cultus  in  altari  holocaustorum ,  quod 
erat  ante  tabernaculum ,  offerendo 
agnum  in  holocaustum,  uti  praecipitur 
Exod.  29.  Perficiebatur  autem  cuJtus, 
tam  mane ,  quam  vesperi,  in  altari 
thymiamotis,  quod  eratinprimo  taber- 
naculo ,  sacerdote  videlicet  ibi  adolente 
thymiama.  Et  propterea  dicit  Aposto- 


lus,  quod  introibant  in  illud  sacerdotes 
cultum  consummantes.  Sic  ille.  Verum, 
ut  taceam,  praeter  mentem  Apostoli  esse, 
quod  in  verbo  consummantes  vim  facit 
Cajetanus,  sicut  ex  dictis  intelligi  po- 
test;  baec  Latinorum  responsio  non  om- 
nino  satisfacit  intentioni  Paulinae.  Sentit 
enim,  uon  solum  ea  sacrificia,  quae  mu- 
nera  vocantur,  sed  et  hostias  offerri  soli- 
tas  quotidie  in  priori  tabernaculo.  Huc 
enim  respiciens ,  ita  dicit  paulo  post : 
Quae  parabola  est  temporis  instantis, 
juxta  quam  munera  et  hostiae  offerun- 
tur.  Ac  sane  pertinebat  ad  Apostoli  in- 
stitutum,  loqui  de  cruentis  sacrificiis  legis, 
ut  ea  conferret  cum  sacrificio  cruento, 
quod  Christus  obtulit  in  cruce.  Quare 
potius  videtur,  Apostoium  ita  loqui  de 
priori  tabernaculo ,  ut  etiam  comprehen- 
dat  eam  atrii  partem ,  ubi  erat  altare  ho- 
locausti. 

Nec  obstat,  quod  tabernaculum  illud 
partibus  suis  definiens  idem  Apostolus, 
nullam  fecerit  mentionem  altaris  holo- 
causti,  quod  utique  tam  memorabile  est, 
ut  praeteriri  non  debnerit.  Potest  enim 
responderi,  propterea  non  esse  nomina- 
tum  cum  caeteris,  quoniam  erat  extra 
velum.  Alioqui  nihil  vetare,  quo  minus 
cum  iis,  quae  in  priore  tabernaculo  erant, 
censeatur.  Nam  instituto  Apostoli  satis 
esse ,  si  inter  primura  et  secundum  taber- 
naculum  distinctio  servetur.  Quae  qui- 
dem  manet,  etiarasi  priori  iabernaculo 
locum  altaris  holocausti  adjungas. 

Nonnulli  putant,  propositam  difficulta- 
tem  ita  solvi  posse,  si  dicatur,  etiam 
cruenta  sacrificia  posse  intelligi  oblata 
intra  pn-imura  velum  tabernaculi.  Quam- 
vis  enini  mactatio  et  crematio  animalium 
fieret  extra  velum,  sive  pontifex,  sive 
minores  sacerdotes  officio  sacrificandi  fun- 
gerentur :  eam  tamen  officii  partem ,  quae 
consistebat  in  externa  qufidam  caeremo- 
nia  sanguinis  offerendi ,  dicunt  fieri  soli- 
tam  intra  velum  in  ipso  tabernaculo. 
Quod  probant  ex  Levit.  4. ,  ubi  de  sacri- 
ficio,  quod  offerendum  erat  pro  peccato 
summi  sacerdotis ,  ita  praecipitur :  Hau~ 
riet  quoque  de  sanguine  vituli,  inferens 

illum  intabernaculum  testimonii.  Cum- 
que  intinxerit  digitum  in  sanguinem, 
asperget  eum  septies  coram  Domino, 
contra  velum  sanctuariij  ponetque  de 
eodem  sanguine  super  cornua  altaris 
thymiamatis.  Quod  ipsum  mox  etiam 
jubetar  fieri  dc  sacrificio  oblato  pro  pec- 
cato  populi.  Sed  sciendum ,  hanc  caere- 
moniam  istis  duobus  sacrificiis  propriam 
ac  peculiarem  fuisse,  non  omnibus  cruen- 
tis  communem ,  ut  patet  ex  caeteris,  quae 
ibidem  sequunt\ir.  Quocirca  probabilius 
est,  quod  priori  loco  dixi. 

Additio  B.  P 

In  Becundum  tabernaculum  semel  in 
anno  solum  Pontificem  introiisse,  ait 
Apostolus  verbis  sequentibus ;  nec  tamen 
propterea  vult,  quod  intra  illud  aliquam 
bostiam  mactaverit  vel  cremaverit ;  quare 
in  bis  ,  quae  nunc  dicit ,  non  est  necesse 
intelligi ,  quod  in  priore  tabernaculo  uUa 
hostia  fuerit  caesa  aut  cremata,  ut  pro- 
pterea  noraine  prioris  tabernaculi  com- 
prehendi  debeat  ea  pars  atrli ,  ubi  erat 
altare  liolocaustorum.  Sufiacit  enim  verbis 
Apostoli,  quod  sacerdotes  quotidie,  dum 
hostiam  offerrent  in  atrio,  non  omittebant 
introire  in  tabemaculum  illud  prius.  Fa- 
ciebant  nimirum  hoc  saltem  orationis  fun- 
dendae  causa ;  item  causa  offerendi  thy- 
miamatis,  mane  et  vesperi,  ut  est  Exod. 
30.  Nam  quamvis  illic  solius  Aaronis  fiat 
mentio,  tamen  usus  et  traditio  interpreta- 
batur  de  sacerdote  quopiam  Aaronico ,  ut 
manifestum  est  ex  Lucae  1. 

7.  In  secundo  autem  semel  in  armo 
solus  pontifex  non  sine  sangui^ie.  Re- 
ctius :  in  secunduni,  ut  est  in  Graeco ,  et 
apud  Ambrosiastrum ,  qui  in  versu  prae- 
cedente  legit  quoque :  primiim  ,  ccnfor- 
miter  Graeco.  De  hoc  ingressu  pontificis 
in  tabernaculum,  id  est,  in  Sancta  san- 
ctorum,  agit  Moses  Exod.  30. ,  sed  multo 
clarius  ac  distinctius  Levit.  16.,  ubi  prae- 
cipitur  Aaroni  pontifici,  ut  in  solemni  die 
expiationum,  qui  erat  decimus  septimi 
mensis,  offerat  vitulum  pro  se  et  pro 
domo  sua;   item  hircum  pro  peccato  po- 


puli ;  utriosque  vero  sanguinem  inferat  in 
sanctuarium ,  ut  illud  eo  aspergat  atque 
emundet.  Unde  hic  dicitur:  non  sine 
sanguine.  Qua  parte  etiara  subindicare 
voluit  Apostolus,  sanguinem  illum  fuisse 
typum  "anguinis  Christi,  quo  emundanda 
erat  Eociesia;  sicut  et  pontifex  ille  typum 
gessit  pontificis  Christi. 

Movet  ergo  hoc  loco  quaestionem  Oe- 
cumenius  ex  eo,  quod  Exod.  30.  legitur 
praeceptum  pontifici ,  ut  bis  quotidie  in- 
grediatur,  oblaturus  incensum  super  au- 
reum  altare,  quod  erat,  inquit,  in  Sanctis 
sanctorum.  Vidctur  enim  hoc  contrarium 
Apostolo  dicenti ,  pontificem  semel  quot- 
annis  illuc  ingredi.  Eespondet  Oecume- 
nius,  quod  cum  sanguine  quidem  ingre- 
diebatur  semel  quotannis ;  quemadmodum 
etiam  memorato  Exodi  loco  dicitur:  ad 
adolendum  vero  bis  diebus  singulis ; 
ideoque  signanfer  additum  esse  ab  Apo- 
stolo :  non  sine  sanguine ,  id  est  cum 
sanguine.  Similiter  glossa  ordinaria.  Saepe 
quidem,  inquit,  sine  sanguine  introibat, 
sed  cum  sanguine  non,  nisi  semel.  Quae 
glossa  desumgta  videtur  ex  Augustino 
super  Exod.  q.  133.  et  174.  Quibus  locis 
hoc  ipsura  plane  dicit.  Eidem  sententiae 
subscribit  Gaignaeus.  Sed  eam  merito 
rejlcit  Theophylactus,  ac  bene  docet,  ab- 
solute  verum  esse ,  quod  hic  dicitur,  pon- 
tificem  quotannis  semel  tantum  ingredi 
soiitum  in  Sancta  sauctorum.  Nara  altare, 
quod  vocatur  iucensi,  ad  quod  adolendura 
bis  intrabatur  quotidie,  non  intra  velura 
erat  in  Sanctis  sanctorura,  ut  aiictores 
illi  putarunt ,  sed  exterius  ei  admotura ; 
qucmadmodum  et  nos  dudura  ostendi- 
raus,  cum  de  aureo  thuribulo  ageremus. 
Itaque  nulla  repugnantia  est  hnjus  loci 
cum  eo,  quod  in  Exodo  dicitur.  Quam 
rera  etiara  clare  demonstrat  B.  Thomas, 
Liranus  et  Franciscus  Ribera  in  suis 
commentariis,  cum  expressa  refutatione 
glossae ;  nec  non  idera  Liranus  scribens 
in  Exodura,  ubi  eandera  rera  plenius  ex- 
plicat.  Annuit  huic  sententiae  etiam  Ca- 
jetanus. 

Quem  offert  pro  sua  et  populi  igno- 
rantia. 

Additio  B.  P. 

Graece  quidem  est  tempore  prdesenti : 
offert'j  sed  quoniam  interpres  versu  prae- 
cedente  reddidit:  introihant ,  tametsi  et 
illic  Graece  sit  tempus  praesens,  idcirco 
est  verisimile ,  eum  hoc  loco  reddidisse: 
offerretj  quod  habent  quidam  manuscri- 
pti,  et  Ven.  Beda;  quod  erat  etiam  in 
prima  correctione  Sixtina,  item  in  Mis- 
sali  Romano ,  sabb.  4.  temp.  mensis  Sept. 
Idem  ibidem  est  in  Missali  Leodiensi. 

Graeca  sic  habent  hanc  partem:  Quem 
offert  pro  se  ipso  et  populi  ignorantiis ; 
Syrus  quoQue  transtulit:  pro  se  ipso. 
Pro  8ua,  verti  vix  potest  ex  Graeco, 
propter  collocationem  articuli  xdiv.  Quam- 
quam  in  eensu  non  est  diversitas,  Nam 
pro  se  ipso ,  intellige  propitiando ,  quod 
patet  ex  loco  Lev.  16.,  ubi  de  hac  ponti- 
ficis  oblatione  dicitur :  Vitulum  pro  pec- 
cato  offeret.  Porro  Moses ,  describens 
hanc  oblationem ,  non  nominat  quidem 
ignorantiam  sive  ignorantias,  sed  pecca- 
tum  aut  peccata,  etiam  juxta  versionem 
LXX.  Res  tamen  eadem  est.  Nam  igno- 
rantiae  passim  in  Scriptura  vocantur 
peccata,  non  ea  tantum ,  f[uae  dicuntur 
ex  errore  sive  ignorantia  committi,  verum 
etiam,  quae  ex  infirmitate  vel  malitia; 
sicut  ex  professo  ostendiraus  in  comment. 
ad  Sententias  lib.  2.  dist.  22.  Unde  et  in 
Syriaco  vocabulum  habetur,  quod  etsi 
proprie  significet  errata  sive  stultitias, 
usurpatur  tamen  pro  delictis  sive  pcccatis 
in  genere.  Cur  autem  peccata  vocentur 
ignorantiae,  rationem  hanc  reddunt  ex- 
positores,  nominatim  B.  Thomas,  quia 
omnis  malus  ignorat.  Nullum  est  enim 
peccatum ,  quod  non  ex  errore  judicii 
practici  procedat;  uti  late  probatum  e.st 
a  nobis  loco  jam  dicto. 

Non  posse  autem  ignorantias  accipi 
proprie  ,  scilicet  pro  peccatis ,  quae  uon 
scienter,  sed  ignoranter  admissa  fuerint 
(ut  vult  Oecumcnius ,  diceus  ,  Apostolum 
hic  innuere  discrimen  sacrificiorum  lega- 
lium  et  sacrificii  Chfisti,  quod  illa  qui- 
dem  expiabant  peccata  per  ignorantiam 
commissa,  Christi  vero  sacrificium  valeat 


ad  expiationem  omnium,  etiam  scienter 
admissorum;  quam  sententiam  etiam  re- 
fert  Theophylactus,  sed  calculum  ei  suum 
non  addit) ,  hoc ,  inquam ,  dici  non  posse, 
planum  est  ex  Lev. ,  ubi  Moses  loquitur 
omnino  generaliter :  Et  expiet  sanctua- 
rium  ab  immunditiis  flliorum  Israel,  et 
a  praevaricationibus  eorum ,  cunctis- 
que  peccatis.  Cuncta  igitur  peccata  Apo- 
stolus  vocavit  ignorantias.  Nametsiquae- 
dam  erant  in  lege  sacrificia  peculiariter 
instituta  pro  peccatis  ex  ignorantia  com- 
missis ,  eraut  tamen  et  alia  pro  peccatis 
scienter  admissis.  De  utroque  genere 
habes  Levit.  4.  5.  et  6.  Adde,  quod  fe- 
stum  expiationum  ad  hoc  erat  institutum, 
ut  in  eo  per  oblationem  unius  hirci,  et 
emissionem  alterius ,  remissio  fieret  om- 
nium  iniquitatum ,  delictorum  atque  pec- 
catonim  totius  populi;  sicut  patet  ex  eo- 
dem  loco  Levit.  16.  Verum  omnis  illa 
remissio  legalis  tantnm  erat  ac  proinde 
conscientiam  non  purificabat,  uti  patebit 
ex  sequentibus.  Notandnm  obiter,  Apo- 
stolum  dicentem:  pro  sua  vel  pro  se 
ipso ,  tacite  voluisse  commendarc  Christi 
pontificis  excellentiam ,  qui ,  quod  esset 
sanctus,  inuocens,  impollatus,  ut  supra 
dixit  cap.  7. ,  non  habebat  necessitatem 
pro  suis  dclictie  offerendi,  sicut  alii  sa- 
cerdotes. 

8-  Hoc  significante  Spiritu  sancto, 
nondum  propalatam  esse  sanctorum 
viam.  Sanctorum,  neutri  generis  est,  sicut 
cap.  praecedenti :  sanctorum  minister  et 
tabernaculi  veri,  etpaulo  post  v.  12.  In- 
cipit  nunc  Apostolus  exponere  allegoriam 
eorum,  quae  proxime  dixit  de  primo  et 
secundo  tabernaculo.  Ac  primum  aperit, 
quid  in  eo  fuerit  mysterii,  quod  solus 
pontifex  ingrediebatur  in  secundum  ta- 
bernacnlum,  quod  erat  Sancta  sanctorum. 
Nam  pleniorem  declarationem  prioris  par- 
tis,  qua  dixit:  In  priori  quidem  taber- 
naculo  etc,  reservat  in  caput  sequens, 
ubi  dicit:  Et  omnis  quidem  sacerdos 
praesio  est  quotidie  ministrans  etc. 

Adhuc  priore  tabernaculo  habente 
statum.  Id  est  staiite  seu  consistente,  ut 
vertit    Erasmus.     Quaeritur,    quod   hic 

vocet  prius  tabernaculum.  Sunt  enim, 
qui  velint,  id  alio  sensu  accipi,  quam  su- 
pra,  videlicet  non  pro  anteriore  taberna- 
culi  parte,  sed  pro  toto  corpore;  quod 
(iicunt  ab  Apostolo  nunc  vocari  primum 
tabernaculum,  ordine  temporis,  respectu 
spiritualis  ac  veri  tabernaculi,  quod  po- 
stea  foret  exhibendum.  Sed  qui  id  volunt, 
sensum  Apostoli  non  sunt  assecuti.  Nec 
ratio  permittit,  ut,  cum  Apostolus  in  prae- 
cedentibus  studiose  distinxerit  inier  pri- 
mum  et  secundum  tabernacuium ,  nunc 
subito  ea  confundat  et  concludat  uno  no- 
mine  primi  tabernaculi.  Retinenda  est 
igitur  eadem  prioris  tabernaculi  signifi- 
catio.  Sensus  enim  totius  sententiae  talis 
est:  Per  illud,  quod  in  Sancta  sanctorum 
nemini  patebat  ingressus ,  praeterquam 
uni  pontifici,  mystice  nobis  significare 
voluit  Spiritus  sanctus,  priore  taberna- 
culo  stante,  id  est,  lege  veteri,  quae  per 
prius  tabernaculum  significabatur,  adhuc 
durante,  nondum  manifestatam  fuisse 
viam  ad  Sancta  sanctorum,  hoc  est,  ad 
coelum,  per  illa  sancta  significatum ;  sed 
demum  manifestandam,  postqaam  Chri- 
stus,  pontifex  noster,  illuc  per  sanguinem 
suum  introgressus  fuisset.  Sanctorum 
nomine  coelum  ex  Apostoli  sententia  ty- 
pice  significari,  jam  pridem  ostendimus, 
ad  illud  capitis  praecedentis  :  Sanctorum 
minister ,  et  manifestum  est  ex  v.  12. 
hujus.  , 

Porro  sanctorum  via  gratia  est  novi 
testamenti,  per  quam  nobis  aditus  edt  ad 
coelum.  Haec  via  tempore  veteris  testa- 
menti  nondum  erat  propalata  seu  mani- 
festata.  Nam  etsi  nemo  fuerit  umquam 
justificatus,  nisi  per  gratiam  novi  testa- 
menti ,  cujus  auctor  est  Christus :  non 
tamen  ante  Christi  adventum  manifesta 
fuit  ea  gratia,  id  est,  palam  cognita  et 
praedicata;  sed  latebat  sub  umbris  cae- 
remoniarum  veteris  legis ,  et  a  paucis 
spiritualibus,  ad  novum  testamentum  per- 
tinentibus ,  apprehendebatur.  Deniquc 
post  adventum  Christi,  praedicato  ejus 
Evangelio,  ac  legalibus  umbris  per  ejus 
passionem  remotis,  manifestari  coepit  ac 
palam  agnosci.   Ad  quod  sigaificandum, 


moriente  Cbristo,  velum  templi  scissum 
fuisse  legitur  a  summo  usque  deorsum, 
Matth.  27.;  illud  haud  dubie  velum,  quod 
erat  oppansum  Sancto  sanctorum,  quod- 
que  typus  erat  velatae  gratiae. 

Alii  putant,  hoc  dicere  Apostolum: 
Dnrante  statu  veteris  legis,  hoc  est,  usque 
ad  mortem  Christi,  coelum  hominibus, 
quantumlibet  justis,  mansisse  clausum; 
ipsa  vero  ejus  morte  reclusum  et  aper- 
tum  fuisse,  ut  ingressus  pateret  animabus 
sanctis.  Verum  non  dicit  Apostolus :  Non- 
dum  apertam  sanctorum  viam ,  sed : 
nondum  propalatam ,  Graece:  mani- 
festatam,  Syriace:  revelatam.  Hoc  au- 
tem  sensum  habet,  quem  dixi;  quem 
etiam  tradit  Hasselanus.  Nec  ab  eo  longe 
recedit  B.  Thomas,  dum  viam  sancto- 
rum  nondum  propalatam  interpretatur 
ipsum  Christum,  dicentem :  Ego  sum  via, 
Joan.  14.  Qui,  inquit,  stante  priore  ta- 
bernaculo,  id  est  veteri  testamento,  non 
erat  propalatus,  quia  adhuc  latebat  sub 
figuris  literae  obumbratus. 

9.  Quae  parabola  est  temporis  in- 
stantis.  Graece :  Quae  parabola  in  tem- 
pus  instanSy  id  est,  quae  figuralis  simili- 
tudo  referenda  est  ad  tempus  instans  seu 
praesens.  Ubi  relativum  quae,  si  nudam 
grammaticam  spectomus,  pertinere  potest 
vel  ad  tabernaculum,  vel  ad  statum,  vel 
ad  parabolam.  Sunt  enim  haec  tria  foe- 
minini  generis  in  Graeco.  Sane  Theo- 
phylactus  et  Oecumenius  ad  tabernacu- 
lum  referant,  hoc  sensu  :  Quod  prius  ta- 
bernaculum  fuit  similitudo  quaedam  ac 
figura  temporis  ejus,  quod  tunc  erat  prae- 
sens.  Significa])at  enira,  sicut  ante  dictum 
est,  legem  veterem,  qnae  tunc  vigebat. 
Caeterum  magis  apparet  referendum  esse 
ad  parabolam,  pront  refert  textus  Syria- 
cus.  Sic  enim  habet :  Et  erat  parabola 
haec  temporis  illius.  Qnamquam  sonsus 
propemodum  idem  est.  Illud,  inquit,  quod 
priore  tabernaculo  significabatur ,  erat 
hoc  ipsum,  quod  eo  terapore  fiebat,  quia 
tabernaculum  illud  erat  typr.s  veteris  te- 
stamenli;  quasi  dicat:  Prius  tabernacu- 
lum  et  res  eo  significata  simul  currebant. 

Quidam    tempus   instans    intelligunt 

tempus  hodiernnm,  id  est,  tnnc  praesens, 
quando  haec  scribebantur.  Ita  auctor 
glossae  interlinealis ;  quasi  sensus  sit,  iis, 
qnae  quondam  gerebantur  in  tabernaculo, 
similia  fuisse  ea,  quae  tcmpore  Pauli  ad- 
huc  fiebant  in  templo ;  utpote  res  ejns- 
dem  institutionis.  Quem  sensum  etiam 
volunt  biblia  regia,  in  quibus  addito  pro- 
nomine  legitur:  in  hoc  tempus  instans. 
Sed  ea  lectio  vitiosa  est,  et  facile  refelli- 
tur  ex  consensu  aliorum  codicum,  quibus 
et  Syriaca  versio  suffragatur,  atque  ex 
ipsis  Graecorura  veterum  commentariis. 

Juxta  quam  munera  et  hostiae  offe- 
runtur.  Relativum  in  Graeco  non  ad  pa- 
rabolam,  sed  ad  tempus  refertur,  xcz{}'  ov, 
scilicet  xaipov,  juxta  quod  tempus.  Et 
hocmodo  legisse  Chrysostomum  et  Theo- 
phjlactum,  perspicue  docent  eorum  com- 
mentarii.  Sic  etiam  legit  Syrus  interpres. 
Nec  dubium,  quin  Graecum  xaia  regat 
interdum  accusativum  temporis ,  in  quo 
aliquid  fiat.  Ita  sensus  est:  Quo  tempore 
munera  et  hostiae  offerebantur,  quae  non 
possunt  etc.  Scito  tamen,  Oecumenium 
legisse:  xaO^'  r/;,  secundum  quam.  Dicit 
enim:  Secundum  quam  paraholam  seu 
similitudinem ,  et  secundum  quem  ty- 
pum  oblationes  donorum  et  hostiarum 
factae  sunt.  Ac  verisimile  est,  in  Graeco 
codicenostri  interpretis  ita  etiam  scriptum 
fuisse ;  nam  unius  literae  tantum  est  dif- 
fereutia;  tametsi  prior  lectio  mihi  vide- 
tur  magis  germana.  Jam  ex  eo,  quod 
Apostolus  assidue  conjungat  munera  et 
hostiaSj  sacis  liquet,  ex  ejus  sententia 
inter  haec  duo  agnoscendum  esse  discri- 
men;  quod  autem  illud  sit,  ostendimus 
cap.  5. 

Quae  non  possunt  juxta  conscientiam 
perfectum  facere  seroientem,  sive  mi- 
nistrantem.  Graece :  XaTpe^ovTa.  Quae 
vox  sacris  ministeriis  accommodatur. 
Erasmus  vertit:  cultorem ,  non  recte; 
tum  quia  cultus  non  tantum  est  ministro- 
rum,  sed  totius  populi ;  tum  quia  parti- 
cipium  non  erat  mutandum  in  nomen,  ob 
rationem,  quae  patebit  ex  sequeutibus. 
Quid  sit  perfectum  facerc,  quod  Graece 
est  TsXsiuiaai,  dictum  est  ad  illud  cap.  7. : 


Nihil  ad  perfectum  adduxit  lex.  Est 
enim  in  Graeco  idem  verbum ,  pro  quo 
nonnulli  vertunt  hocloco:  sanctificare ; 
sed  melius  noster:  perfectum  facere, 
quod  utrique  loco  congruit.  Vim  signi- 
ficationis  explicat  adjuncta  particula : 
juxta  conscientiam.  Sensus  euim  est: 
Quae  sacrificia  non  poterant  coram  Deo, 
qui  conscientiam  intuetur,  justificare  mi- 
nistrantem,  hoc  est,  non  poterant  veram 
conferre  justitiam.  Vera  namque  justitia 
est,  quae  Deo  judice  probatrr.  Haec  con- 
scientiam  perficit,  hoc  est,  animam,  sive 
interiorem  hominem,  ut  exponunt  Theo- 
phylactus,  Oecumenius  et  Cajetanus.  Di- 
citur  autem  ad  differentiam  justitiae  car- 
nis,  de  qua  paulo  post.  Porro,  si  sacri- 
ficia  Iftgis  non  poterant  justificare  eum, 
qui  ministrabat,  certe  nec  eos  poterant, 
pro  quibus  ministrabat.  Id  quod  colli- 
gcndum  reliuquit  Apostolus.  Justum  est 
enim  et  legitimum,  ut,  qui  ministrat  altari, 
primus  de  eo  participet. 

Qaaeres :  Quomodo  igitur  homines 
illius  temporis  justificabantur,  si  ad  justi- 
tiam  veram  sacrificia  nihil  conferebant? 
Respondeo,  eos,  qui  justificabantur  coram 
Deo  (qui  quidem  in  illo  carnali  populo 
valde  pauci  erant,  via  sanctorum  nondura 
propalata),  justificatos  fuisse  per  fidem 
Christi  Salvatoris  venturi;  simul  tamen 
adhibitis  sacrificiis  ac  sacramentis  illius 
temporis,  non  quatenus  illa  veteris  erant 
institutionis,  sicut  hic  ea  considerat  Apo- 
stolus,  sed  ut  subserviebant  veris  fideli- 
bus,  id  est,  cum  vera  fide  et  pietate  ea 
suscipientibus ;  quemadmodum  fusius  a 
nobis  declaratum  est  super  4.  sentent. 
distinct.  1.  De  qua  re  adhuc  infra,  in  hoc 
et  sequenti  cap.,  sermo  redibit. 

Solummodo  in  cibis  et  potibus.  Haec 
pars  difficultatem  habet  non  modicam. 
Neque  enim  apparet,  quomodo  cum  an- 
tecedentibus  cohaereat,  aut  quorsum  di- 
catur.  Adde,  qnod  suspensa  relinquitur 
oratio,  nec  desinit  in  seusum  perfectum. 
Sed  de  hoc  postea.  Primum  quod  ad  con- 
textum  attinet,  plerique  partem  hanc  dis- 
jungunt  a  praecedentibus,  supplentes  ali- 
quid,  hoc  aut  simili  modo :   Sed  solum- 

modo  consistunt  in  cibis  et  potihus  etc. 
Quod  et  a  Syro  intorprete  fcactuin  est. 
Vernm  si  hoc  supplendum  est,  nimis  certe 
imperfecta  ab  Apostolo  vel  ejus  ama- 
nuensi  scripta  est  oratio ;  quod  non  est 
verisimile,  in  hac  praesertim  Epistola, 
cujus  exactior  est,  quam  aliarum  compo- 
sitio.  Deinde  nec  probabilem  sensum 
efficit  ista  additio.  Nam  quomodo  munera 
et  hoBtiae  consistebant,  et  quidem  solum, 
incibis  etpotibus  etvariis  baptismatibus? 
Alii  aliud  supplent,  nihilo  majori  gratia. 

Nobis  eorum  sententia  probatur,  qui 
partem  pendere  dicunt  a  proximo  parti- 
cipio :  servientem,  hoc  nimirum  orationis 
contextu :  Quao  sacrificia  non  possunt 
secundum  conscientiam  perficere  seu  ju- 
stificare  eum,  qui  ministrat  solummodo  in 
cibis  et  potibus  etc.  Haec  constructio 
minime  coacta  est,  et  nihil  requirit  sup- 
plementi.  Quamquam  adhuc  obscurum 
est,  quis  Apostolo  dicatur  ministrare  so- 
lummodo  in  cibis  et  potibus  ei  baptis- 
matibus ;  cum  tam  multis  aliis  a  lego 
praescriptis  observationibus  occupati  fue- 
rint  tam  sacerdotes,  quam  reliquus  popu- 
lus,  ut  propterea  legem  illam  caeremo- 
nialem  S.  Petrus  appellaverit  jugum  im~ 
portabile,  Act.  15.  Aut,  si  caetera  omnia 
intelligantur  in  particula  subjuncta:  et 
justitiis  carnis ;  cur  cibos  et  potus  et 
baptismata  prae  caeteris  nominatim  ex- 
pressit? 

Igitur,  ut  res  explicetur,  illud  statuo, 
sermonem  hic  esse  non  de  popuh),  sed 
de  sacerdote,  quem  vocat:  servientemj 
XaxpsuovTa^,  id  est,  sacro  ministerio  fun- 
gentem ,  sicut  ante  interpretati  sumus. 
In  quam  sententiam  etiam  B.  Thomae 
commentarius  bene  expensus  invenietur 
inclinare.  Dicitur  autem  sacerdos  servire 
in  cibis  et  potibus  etc,  id  est,  cum  certa 
observatione  ciborum  et  potuum,  ac  simi- 
lium.  Non  enim  hic  de  tota  lege  caere- 
moniali  agitur;  sed  de  iis,  quae  sacerdos, 
munera  vel  hostias  offerens,  observare 
debebat,  vel  ante  sacrificium,  vel  post. 
Nam  praeterqiiam  quod  exactior  a  sacer- 
dote,  quam  a  plebe,  merito  exigebatur 
observatio  discretionis  ciborum,  ut  mun- 


dum  se  servaret  exercendo  suo  officio, 
quemadmodum  patet  ex  Levitico ,  prae- 
scrtim  capite  17.  et  22.,  etiam  de  potu 
peculiare  datum  fuit  ei  praeceptum,  Do- 
mino  dicente  ad  Aaron :  Vinum  et  omne^ 
quod  inebriare  potest,  non  bibetis,  tu 
et  filii  tui,  quando  intrabitis  in  taber- 
naculum  testimonii-,  ne  moriamini. 
Levit.  10.  Quem  locum  huc  allegat  etiam 
Theophylactus.  Rursum  serviebat  in  ci- 
bis  sacerdos,  oblato  jam  sacrificio,  quia 
praescriptum  habebat,  de  quibus  muneri- 
bus  et  hostiis,  et  quam  eorum  partcm 
edere  posset  ipse  et  domestici  cjus;  et 
quos  ab  eorum  esu  deberet  arcere.  Porro 
de  baptismatibus  mox  dicemus. 

Cum  ergo  dicit  Apostolus,  sacerdotem 
Aaronicum  servire  solum  in  cibis  et  po- 
tibus  etc,  argumento  quodam  ex  actio- 
nibus  adjunctis,  quae  vel  praeparatoriae 
sint,  vel  consequantur  oblationem  sacri- 
ficii,  probat,  quod  dixerat:  munera  et 
hostias  ab  eo  oblatas  non  potuisse  juxta 
conscientiam  perfectum  facere  servien- 
tem ;  quia  scilicet,  sicut  sacrificia  carna- 
lia  erant,  ita  et  hae  actiones  tantum  car- 
nales,  nimirum  suis  sacrificiis  responden- 
tes.  Atque  id  declarat  particula :  solum- 
modo,  quae  excludit  actiones  cultus  in- 
terni,  de  quibus  in  Levitico  nihil  auditur. 
Nusquam  enim  lex  praecipit  sacerdoti, 
ut  corde  contrito  et  munda  conscientia 
ad  offerendum  sacrificium  accedat;  nec 
ibi  legitur :  Probet  se  ipsum  homo.  Le- 
gltur  quidem  ac  subinde  repetitur :  San- 
cti  estote,  quoniam  ego  sanctus  sum ; 
sed  omnis  illa  sanctitas  atque  munditia 
legalis  erat,  ac  tota  in  externo  cultu 
posita. 

Denique,  quid  hic  velit  Apostolus,  a 
contrario  pctest  intelligi.  Nam  ei,  quod 
nunc  dicit:  solummodo  in  cibis  etc,  op- 
ponit  in  capite  sequenti  praeparationem 
internam  ac  spiritualem,  cum  ait:  Acce- 
damus  cum  vero  corde,  in  plenitudine 
fidei,  aspersi  corda  a  conscientia  mala 
etc.  Nonnulli,  quod  hic  dicitur  de  potibus, 
pertinere  putant  ad  caeremonias  Naza- 
raeorum,  quibus,  durante  tempore  suae 
consecrationis,  a  vino  abstinendum  erat, 

Num.  6.  Alii  ad  liquorem  seu  potuni  forte 
repertum  in  vasis  aliquo  casu  immundis, 
de  quibus  Levit.  11.  Sed  haec  magis  con- 
veniunt  alteri  loco,  qui  est  Col.  2. :  Nemo 
vos  judicet  in  cibo  et  in  potu.  Chryso- 
stomus  putat,  Apostolum  boc  addidisse 
per  contemptum,  cum  de  potu  nil  fuerit 
in  lege  traditum.  Quibusdam  placet,  ad- 
ditnm  ornatus  causa  propter  jucundam 
Graecarum  vocum  paronomasiam :  f  pco- 
^aot  xai  7:6|jiaat.  Sed  hae  conjecturae 
potius  sunt,  quam  opiniones.  IUud  ma- 
xime  probabile,  quod  diximus  de  potu 
inebriativo  sacerdotibus  tabernaculum  in- 
gressuris  interdicto. 

10.  Et  variis  baptismatihus.  Inter- 
pres  Graecum  vocabulum  retinuit,  sicut 
et  Marci  7.  semel  et  iterum.  Latine  ver- 
tas:  et  diversis  lotionibus  sive  ablutio- 
nibus.  Multae  quidem  erant  lotiones  a 
lege  praescriptae ,  quibus  mundarentur, 
qui  immunditiam  aliquam  contraxissent; 
sed  hic  de  lotionibus  agitur  ad  sacrificia 
ordinatis,  quales  erant  illae  summi  sacer- 
dotis  ante  et  post  ingressum  sanctuarii  in 
die  expiationum,  de  quibus  Levit.  16.; 
nec  non  aliorum  sacerdotum,  atque  etiam 
eorum,  pro  quibus  oblationes  fiebant;  imo 
et  victimarum  et  intestinorum  ac  pedum 
hostiae  caesae;  de  quibus  omnibus  pas- 
sim  in  eodem  libro.  Unde  et  ad  usum 
hujusmodi  lotionum  jussus  est  Moses, 
Exod.  30.,  facere  labrum  ac-neum.  Cui 
successerunt  in  templo  Salomonis  mare 
fusile  et  decem  luteres  aenei,  de  quibus 
3  Eeg.  7.  Recte  B.  Thomas  anuotat,  eos 
Apostoli  mentem  non  assecutos,  qui  de 
pharisaicis  lotionibus,  quarum  mentio  est 
Matth.  23.  et  Marc.  7. ,  locum  hunc  ex- 
ponunt.  Agit  enim  Apostolus  de  sacrifi- 
ciis  et  caeremoniis  legis,  non  de  institutis 
humanis. 

Etjustitiiscarnis.  Graece:  5ixai(jL)|j.aa'.^ 
justificationibus,  quas  initio  capitis  vo- 
cavit;  justificationes  culturae ,  id  est, 
caeremonias  ad  Dei  cultum  ordinatas, 
sicut  illic  exposuimus.  Ex  quo  etiam  loco 
confirmatur,  quod  dixi,  non  agere  Apo- 
stolum  de  caeremoniis  legis  in  universum  ; 
sed  de  iis,  quae  ad  ministerium  taberna- 


culi  pertinent.  Vocat  autem  justitias  seu 
justificationes  carnis,  id  est  carnaleSf 
quia  valebant  tantum  ad  munditiam  cor- 
poralem  et  externam,  quam  lex  exigebat, 
ut  quis  esset  aptus  sacrificiis  offerendis 
et  sacris  tractandis;  ad  aniraam  vero  non 
pertinebant.  Notauda  antithesis  inter 
carnem  et  conscientiam,  juxta  quam  ne- 
gavit,  ea,  quae  in  lege  offerebantur,  ho- 
minem  posse  perfectum  reddere.  Addit 
Apostolus  hancpartera  :  etjustitiis  carnis, 
non  quasi  diversum  aliquid  dicat  a  prae- 
cedeutibus;  sed,  quod  dixit  per  species, 
genere  concludit ;  quasi  dicat:  Et,  nt 
verbo  comprehendam ,  jnstitiis  carnis. 
Erant  enim  pt  aliae  quaedam  observatio- 
nes  eodem  pertinentes. 

Additio   Censorii. 

Ex  his,  quac  jam  proxime  dicta  sunt, 
videri  potest,  quod  ista :  in  cihis,  et  in 
potihus,  et  varii?  haptismatibus,  et  ju- 
stitiis  carnis,  pendeant  ab  illo  complexo  : 
perfectum  facere;  ut  scilicet  tota  haec 
congeries  istarum  determinationum  ex  ad- 
verso  opponatur  illi,  quod  praecessit: 
juxta  co7iscientiam.  Et  conformiter  vi- 
detur,  quod  per  servientem  indifferenter 
intelligatur  sacerdos  offerens,  et  populus 
vel  laicus  quilibet,  pro  quo  fiat  oblatio, 
seu  qui  curet  offerri.  Quae  hoc  capite 
sequnntur,  huic  sensui  favent. 

Usgue  ad  tempus  correctionis  impo- 
sitis.  Graece :  imposita ,  quemadmodum 
etiam  habet  textus  Ambrosianus.  Juxta 
quf^.m  lectionem  hyperbaton  est  (ut  mo- 
net  Oecumenius),  sententiam  nonnihil  ob- 
scurans.  Sic  enim  referendum  erit  parti- 
cipinm  imposita,  non  ad  proxime  prae- 
cedentia,  sed  ad  munera  et  hostias ;  ut 
sensus  sit:  Illa  veteris  legis  sacrificia, 
cum  non  possent  juxta  conscientiam  per- 
fectum  facere  servieutero,  imposita  fuisse 
usque  ad  tempus  correctionis.  Habet  ta- 
men  haec  constructio  scrupulum  in  Grae- 
co ;  nam  genus  non  respondet.  Hic  enim 
neutrum  est:  l7:tx£i/ji£vaj  imposita;  su- 
perius  vero  foemininum :  /jltj  5uva'|i£vat, 
non  potenfes,  id  est  quae  non  possunt, 
quod  ad  boaia.z,  id  est  hostias,  refertur. 

Nisi  quis  dicat,  literulam  jota  vel  in  al- 
tero  redundare,  vel  in  altero  desiderari; 
aut  certe  contendat,  utrumlibet  dici  posse 
secundum  legem  grammaticam. 

Porro  vulgatae  lectioni  favet  Syrus 
iuterpros,  participium  referens  ad  proxi- 
ma.  Sic  enim  habet:  Quae  sunt  man- 
data  carnis,  imposita  usque  in  tempus 
rorrectionis.  Hoc  modo  sensus  est,  cibos 
et  potus  legales,  ac  reliquas  justitias  car- 
nis  fuisse  impositas  usque  ad  tempus 
correctionis.  Utraque  constructio  proba- 
bilis  est;  nec  multum  interest  ad  sensum, 
utram  eligas.  Nam  et  ipsa  sacrificia  et 
caeremonias  iis  subservientes  usque  ad 
tempus  correctionis  impositas  fuisse, 
constat. 

Est  autem  in  hac  postrema  parte  spe- 
cies  quaedam  occupationis ,  ut  annotat 
B.  Thomas.  Dicere  enim  quis  poterat: 
Quorsum  illa  Deus  instituit,  quae  non 
possunt  utentem  perficere?  Respondet 
Apostolus,  non  esse  instituta,  ut  perpetuo 
serventur;  sed  imposita  tantum  usque  ad 
tempus  correctionis.  Ubi  indicat  institu- 
tionis  illorum  hanc  fuisse  utilitatem,  ut 
iis  sibi  impositis  interim  exercerentnr,  ct 
in  Dei  cultu  continerentur  aliquatenus, 
tam  sacerdotes,  quam  populus,  donec  ve- 
niret  Christus  auctor  perfectionis.  Sic  de 
universa  lege  caeremoniali  idem  Aposto- 
lus  Galat,  3. :  Prius,  inquit,  quam  ve- 
niret  fideSj  sub  lege  custodiebamur  con- 
clusi  in  eandem  fidem,  quae  revelanda 
erat.  Itagiie  lex  paedagogus  noster  fuit 
in  Christo ;  et  cap.  4.  :  Sub  elemetHis 
mundi  eramus  servientes ;  at  ubi  venit 
plenitudo  temporis,  misit  Deus  Filium 
suum  etc.  Huc  facit  vocabulum :  impo- 
sitis  aut  imposita,  quo  Apostolus  utitur 
hoc  loco;  velut  insinuans,  caeremonias, 
de  quibus  agitur,  fuisse  grave  onus,  quo 
serviliter  premerentur,  qui  tabernaculo 
ministrabant.  Nam  et  B.  Petrus  ita  lo- 
quitur,  Act.  15.:  Quid  tentatis  Deum, 
imponere  jugum  super  cervices  discipu- 
lorum,  quod  neque  patres  nostri,  neque 
nos  portare  potuimus. 

Porro :  tempus  correctionis  Apostolo 
est  tempus  adventus  Christi,  qui  vetera 


correcturus  erat  novis  ac  melioribus  in- 
stitutis;  correcturus,  inquam,  vetera,  non 
ut  mala,  sed  ut  imperfecta.  Nihil  enim 
ad  perfectum  adduxit  lex.  Certe  qua 
ratione  vetus  testamentum  dicitur  culpa 
seu  reprehensione  nou  vacasse,  etiam  in- 
stituta  ejus  corrigenda  recte  dicuntur,  id 
est,  mutanda  in  melius.  Potest  etiam 
correctio  referri  ad  personas,  hoc  sensu: 
Usque  ad  tempus  novi  testamenti,  quo 
corrigantur  seu  perficiantur  homines,  id 
est  justificentur ;  ut  idem  sit  corrigere 
cum  eo,  quod  modo  dixerat:  perfectum 
facere,  et  id  tribuat  novae  legi,  quod  re- 
moverat  a  veteri.  Nam  Graoca  dictio 
^idpO^caotc;  proprie  significat  rectificatio- 
nem,  ut  eo  nomine  justificatio  possit  in- 
telligi.  Quod  vero  Latini  correctionem 
dicunt,  Graecis  usitatius  £7iav6pOa>otg 
appollatur.  Qua  voce  utitur  Apostolus  2 
Tim.  3.,  nbi  nos  legimrs :  ad  corrigendum, 

11.  Christus  autem  assistens  pontifex 
futurorum  bonorum.  Mysteiium  eorum, 
quae  dixit  agi  in  secundo  tabernaculo, 
quo  status  novi  testamenti  repraesenta- 
batur,  nunc  plenius  ac  distinctius  exponit, 
adeo  quidem,  ut  S.  Thomas  quinque  pe- 
ristases  sen  circumstantias  ministerii, 
quod  fiebat  m  secundo  tabernaculo,  col- 
ligat  hic  ab  Apostolo  applicatas  ministe- 
rio  Christi  in  novo  testamento.  Quarum 
prima  est,  quis  ministraturus  intrabat, 
nempe  solus  pontifex.  Secunda,  quomodo 
intrabat:  nonenim  sine  sanguine.  Tertia, 
quando  intrabat;  videlicet :  semel  in 
anno.  Quarta,  dignitas  et  sanctitudo  loci, 
quo  intrabat;  erat  enim  Sancta  sancto- 
rum.  Quinta,  quare  intrabat;  utique  pro 
expiatioue  peccatorum,  quod  significatum 
fuit  illa  parte:  pro  populi  ignorantia. 
Addi  potest  sexta  circumstantia,  per  quid 
seu  qua  via  intipbat:  nempe  per  prius 
tabernaculum.  Verum  id  Apostolus  hic 
aperto  non  explicat ;  sed  explicandi  ma- 
teriam  praebet,  ut  modo  videbimus. 

Primam  circurastantiam  applicat  in  eo, 
quod  Christum  nomiiiat,  eumque  ponti- 
ficem  futurorum  bonorum.  De  Christi 
dignitate,  ejusque  comparatione  cnm  pon- 
tifice  Aaronico,  multa  in  superioribus  hu- 

jus  Epistolae  dicta  sunt.  Idem  futurO' 
rum  bonorum  pontifex  dicitur,  quia  per 
ministerium  sui  sacerdotii  nobis  inter- 
cessor  est  et  dux  ad  bona  coelestia  et 
aeterna,  quae  in  futuro  saeculo  exspecta- 
mus.  Unde  ct  Jes.  9.  pater  futuri  sae- 
culi  vocatur.  Quamvis  enim  Ecclesia  per 
Christum  interdum  petat  a  Deo  bona 
quaedam  temporalia,  non  alia  tamen  in- 
tcntione  petit  aut  petenda  novit,  quam 
ut  adminiculo  nobis  sint  ad  bona  futura. 
Velut  cum  petit  pacem  reipublicae,  pa- 
nem  quotidianum ,  sanctitatem  corporis, 
pluviam  opportunam,  salubritatem  aeris, 
frnctus  terrae,  et  id  genus  alia.  Ac  multo 
propius  ad  illum  finem  respicit,  quum 
petit  gratiam,  peccatorum  remissionem, 
bonae  vitae  perseverantiam,  Evangelii 
propagationem,  et  his  similia;  haec  enim 
per  se  ducunt  ad  bona  fntura,  ut  sub  eis 
etiam  compreheudi  possint. 

Hinc  rursum  e  eontrario  disce,  ponti- 
ficem  veteris  testamenti  non  futurorum 
bonorum,  sed  tantum  praesentium  ponti- 
ficem  fuisse ;  ideoque  nec  gratiam ,  nec 
remissionem  peccatorum,  nec  quidquam 
ejusmodi  per  ejus  niinisterium  praestari 
potuisse.  Quae  res  expressius  significa- 
tur  infra  cap.  sequenti ,  ubi  lex  dicitur 
umbram  habuisse  futurorum  bonorum, 
non  ipsam  imaginem  rerum.  Id  ipsum 
ostendunt  promissa  veteris  testamenti, 
quae  sunt  in  Levitico  et  Deuteronomio, 
in  quibus  nulla  meutio  bonorum  fnturi 
saeculi. 

Quod  ad  textum  attinet,  pro  verbo : 
assistens,  Graece  est:  7iapaycv6|i£voc,  id 
est  accedenSf  adveniens,  vel  potius  :  cum 
accessisset,  ut  vertit  Hentenius ;  aut :  cutn 
advenisset,  ut  Theophylacti  interpres. 
Est  enim  aoristus  habens  significationcm 
praetcriti ,  ut  sensus  sit :  Christus  ad- 
ventu  et  incarnatione  sua  factus  pon- 
tifex.  Non  enim,  aliorum  more,  prius  na- 
tus  et  adultus,  et  disciplinis  instructus 
pontifex  factus  est;  sed  advenire,  id  est 
incarnari,  fuit  ei  pontificem  fieri.  Ita  fere 
Graeci  commentatores.  Graeeae  lectioni 
Syriaca  consonat.  Igitur  hoc  significatur, 
quod  sequenti  capite  dicitur  aliis  vcrbis: 


Ideo  mundumingrediensdicit:  Hostiam 
et  oblationem  nduistij  corpus  autem 
aptasti  mihi.  Conveniunt  etiam  huic  sen- 
sui,  quae  sequuntur. 

Per  amplius  et  perfectius  taberna- 
culum.  AmpHus ,  Graece  majus.  Quod 
tamen  utrum  ad  quantitatem  extensionis 
pertineat,  an  ad  dignitatis  excellentiam, 
pendet  ex  ipsius  tabm-naculi  interpreta- 
tione,  de  qna  mox  agemus.  Est  autem 
comparatio  mystici  tabernaculi  cum  illo 
vetere  atque  umbratili. 

Non  manufactum,  id  est,  non  hujus 
creationis.  Dicitur  hoc  quoque  ad  dif- 
ferentiam  veteris  tabernaculi ,  quod  ho- 
minum  manibus  et  arte  fabricatum  fuisse 
Scriptura  memorat,  quodque  proinde  erat 
hujus,  id  est  terrenae,  creationis,  Graece 
XTtascog,  hoc  est,  fabricationis  aut  stru- 
cturae,  ut  alii  vertunt.  Non  ita  taberna- 
culum  illud,  quod  hic  significatur.  Quod 
autem  illud  sit,  priusquam  exponamus 
(neque  enim  Apostolus  exponit) ,  viden- 
dum,  quo  pars  ista :  per  amplius  et  per- 
fectius  tabernaculum  etc,  referenda  sit. 
Nam  dubitari  potest,  utrum  praecedenti- 
bus  annccti  debeat,  hocmodo:  Christus 
accedens  pontifex  futurorum  bonorum, 
accedens,  inquam,  per  amplius  et  per- 
fectius  tabernaculum  etc. ;  an  vero  se- 
quentibus  adjungi,  ut  sententia  complea- 
tur  in  verbo  :  introivit,  infra  posito.  Quae 
posterior  constructio  magis  recepta  est, 
eaderaque  textui  congruentior  propter 
sequentem  "particulam:  neque  per  san- 
guinem  etc,  quae  cequentia  praeceden- 
tibus  copulat;  cum  alioqui  prior  etiam 
constructio  probabilitate  non  careat,  si 
diligenter  attendamus,  quid  hoc  loco  ta- 
bernaculi  nomine  significatum  velit  Apo- 
stolus.  Qua  de  re  non  parva  est  opinan- 
tium  varietas. 

Glossa,  tam  ordinaria,  quara  interlinea- 
lis,  nec  non  commentatores  Ambrosii  et 
Anselmi  titi:Iam  gerentes,  tabernaculum 
hoc  interpretnntur  coelum.  Eandem  opi- 
nionem  B.  Thomas  adfert  priore  Icco, 
nec  improbat.  Liranus  autem  omnino  se- 
quitur,  adducto  testimonio  Jesaiae,  de 
coelesti   Jerusalem    loquentis   cap.    33. : 

Oculi  tui  videbunt  Jerusalem,  habita' 
tionem  opulentam,  tabernaculum,  quod 
nequaquam  transferri  poterit.  Potest 
et  illud  non  minus  apertum  de  eadem 
Jerusalem  adferri  ex  Apoc.  21.:  Ecce, 
tabernaculum  Dei  cum  hominibus ,  et 
habitabit  cum  eis.  Item  hae  Scripturae : 
Domine,  quis  habitabit  in  tabernaculo 
tuo?  Psalm.  14.:  Ut,  cum  defeceritis, 
recipiant  vos  in  aeterna  tabernaciila, 
Luc.  16.  Magis  autem,  qiiod  capite  prae- 
cedenti  dictum  est,  et  de  coelis  exposi- 
tum:  Sanctorum  minister  et  taberna- 
culi  veri.  Sed  haec  non  convincunt.  Ne- 
que  enim  necesse  est,  eandem  ubique 
fingi  mysticam  aut  figuratam  tabernaculi 
significationem,  ne  Mosaici  quidem;  vel 
ideo,  quod  eo  nomine  nunc  prima  taber- 
naculi  pars  significetur,  nunc  secunda, 
alias  vero  totum  tabernaculi  corpus  5 
quae  singula  suum  ac  proprium  habent 
mjsterium.  Deinde  refellitur  ea  sententia 
manifeste  ex  verbis  Apostoli,  quibus  dicit, 
Christum  per  hoc  tabernaculum  introi- 
isse  in  sancta,  id  est  in  coelum.  Quare 
tabernaculum  ipsum  non  potest  coelum 
intelligi,  nisi  (quod  absurde  sonat)  fatea- 
ris,  Christum  per  coelum  introivisse  in 
coelum. 

Porro  Cajetanus  significari  vult  Eccle- 
siam,  Catharinus  Virginem  Deiparam. 
Nec  sane  dubium,  quin  tam  Ecclesia, 
quam  Deipara  virgo  sint  tabernaculum, 
Mosaico  long3  majus  ac  perfectius  5  idem- 
que  non  manufactum,  nec  hujus  creatio- 
nis.  Sed  hae  tabernaculi  significationes 
nusquam  a  Paulo  attinguntur. 

Igitur  alii  plerique  existimant,  Apo- 
stolum  loqui  de  corpore  seu  carne  Christi, 
vel,  quod  eodem  recidit,  de  natura  Christi 
humana.  Sic  Graeci  omnes,  et  inter  La- 
tinos  Primasius,  et  Haimo,  et  Thomas 
posteriore  loco ;  denique  Augustinus  ver- 
bis  a  glossa  citatis.  Quae  sententia  sicut 
multis  recentioribus ,  ita  et  nobis  quam 
maxime  probatnr;  habet  enim  in  ipso 
Apostolo  fuudamentum.  Primum  quia 
mox  sequitur  de  sanguine  Christi,  quem 
opponit  sanguini  hircorum  et  vitulorum, 

fiuil.  Estii  Comm.  Tom.  III. 


dicens :  sed  per  proprium  sanguinem. 
Unde  in  hac  parte  nobis  intelligendum 
relinquit  corpus  Christi,  et  quasi  sup- 
plendum,  hoc  modo :  Per  amplius  et  per- 
fectius  tabernaculum,  non  manufactum, 
id  est,  non  hujus  creationis ,  sed  per 
proprium  corpus.  Nam  corpus  hoc  mor- 
tale  interdum  vocari  tabernaculum ,  ex 
eodera  Apostolo  liquet.  Ita  enim  scribit 
2  Cor.  5.:  Nam  et  qui  sumus  in  hoc  ta- 
bernaculo,  ingemiscimus  gravati,  quod 
paulo  post  exponit  de  corpore,  dicens: 
Dum  sumus  in  corpore,  peregrinamur 
a  Domino.  Simiiiter  Petrus  1  Epist.  2. : 
Quamdiu  sum  in  hoc  tabernaculo.  Et 
iterum :  Velox  est  depositio  tabernaculi 
mei.  Quin  et  de  suo  ipsius  corpore  Chri- 
stus  ita  loquitur,  Joan.  2. :  Solvite  tem- 
plum  hoc,  ct  in  tribus  diebus  excitabo 
illud.  Hoc  dicebat,  ait  Evangelista,  de 
templo  corporis  sui.  Est  autem  par  ratio 
templi  et  tabernaculi.  Nam  et  vetus  ta- 
bernaculum  domus  Dei  vocabatur,  ut 
Judic.  18.  19.  20.  et  alibi.  Istud  vero, 
quod  dixi,  supplendum  reliquit  Apostolus 
ex  iis,  quae  erat  infra  dicturus.  Nam  cap. 
sequ.  ex  professo  docet,  Christum  nos 
sanctificasse,  et  in  coelum  introiisse,  per 
oblationem  sui  corporis ;  opponens  illud 
hostiis  veteris  testamenti,  et  hunc  citans 
versiculum  Psalmi :  Hostiam  et  oblatio- 
nem  noluisti;  corpus  autem  aptasti 
mihi. 

Hoc  ergo  tabernaculum,  id  est,  cor- 
pus  Christi,  majus  est  et  amplius  taber- 
naculo  veteri;  non  mole  corporea,  sed 
dignitate  rei,  quia  vivum  est  habitaculum 
Spiritus  sancti ;  nec  id  qualecumque,  sed 
hypostatice  conjunctum  Verbo  Dei.  Est 
quoque  perfectius ,  tum  quia  divini  est 
operis,  supra  naturae  facultatem  conce- 
ptum  et  formatum  in  utero  Virginis ;  tum 
quia  perficit  et  sanctificat  accedentes  ad 
ipsum.  Item  non  manufactum ,  id  est, 
non  factum  manu  artificis,  quomodo  vetus 
illud  factum  legitur  in  Exodo.  Unde  ex- 
ponendo  sequitur:  id  est,  non  hnjus 
creationis  sive  structurae ;  hoc  est,  non 
humano  opificio  aut  arte  elaboratum, 
quemadmodum  et  de   coelo   conformiter 

infra  dicit:  Non  enim  in  manufacta 
sancta  Jesus  introivit. 

Ex  quo  tamen  intellectu  ne  colligas, 
Christum  attuHsse  corpns  suum  de  coelo, 
quae  quondam  fuit  haeresis  Valentinia- 
norum.  Tantura  enim  negatur,  esse  quid- 
dam  manibus  aut  arte  humana  factura, 
sicut  terapla,  doraus,  circuracisio,  totum- 
que  vetus  tabernaculum  erant,  et  in  Scri- 
pturis  dicuntur  manufacta  Marc.  14.,  Act. 
17.,  2  Cor.  5.,  Col.  2.  Quare  nec  ea,  quae 
sola  natura  perficit,  ad  sensum  Scripturae 
manufactadicuntur;  quanto  minas  Christi 
corpus,  quod,  etsi  terrenae  fderit  substan- 
tiae,  tamen  supra  consuetum  naturae  mo- 
dum  de  Spiritu  sancto  conceptum  est,  et 
ex  virgine  natum? 

Verum  adversus  hanc  expositionera 
objectio  est  una  et  altera,  breviter  dissol- 
venda.  Vult  enira  Apostolus,  Christum 
per  tabernacuium  hoc,  de  quo  loquitur, 
introiisse  in  sancta,  quemadraodura  olim 
pontifex  Aaronicus  per  primura  taberna- 
culum  intrabat  in  secundum,  quod  erat 
SanctA  sanctorum.  Atqui  primum  taber- 
naculura,  ut  paulo  ante  docuit  Apostolus, 
typice  repraesentabat  statum  veteris  te- 
stamenti.  Non  ergo  recte  nunc  refertur 
ad  corpus  Christi.  Rursum :  Christi  caro 
significata  fuit  per  velura,  divideus  inter 
utrumque  tabernaculura ,  ipso  Apostolo 
teste  capite  sequenti,  ubi  dicit,  Christum 
initiasse  nobis  viam  novam  et  viventem 
per  velamen,  id  est  carnem  suam.  Male 
igitur  hic  exponitur  signlficata  per  ipsura 
tabernaculum.  Ad  utruraque  responderi 
potest,  nihil  vetare,  quo  rainus  eadem  res 
my&tice  vel  plura  ac  diversa  significet, 
vel  pluribus  ac  diversis  rebus  significelur; 
praesertim  si  diversae  rationes  spectentur. 
Ita  Chrislus  in  eodem  sermone  modo  se 
vocat  ostium ,  modo  pastorcm ,  qui  per 
ostium  intrat,  Joan.  10.  Quamquam  non 
dicimus,  Apostoli  mentem  esse,  quod  pri- 
mum  tabernaculum  gesserit  typum  cor- 
poiis  Christi;  sed  quod  cura  eo  habuerit 
aliqnid  siraile;  ut,  sicut  per  ipsum  intra- 
bat  pontifex  in  sancta,  sic  Christus  per 
corpus  suum,  velut  per  tabernaculam,  in- 
troierit  in  coelum.  Dicitur  autem  per  cor- 


pus  suum  illuc  introivisse,  quia  per  pas- 
sionem  et  oblationera  sui  corporis  ingres- 
sum  sibi  paravit  in  gloriam  coelestem, 
juxta  ea,  quae  dicta  sunt  cap.  2.  de  Jesu 
propter  passionem  mortis  gloria  ct  ho" 
nore  coronato.  Quare  etiam  ex  hoc  loco 
statui  potest,  Christum  non  nobis  tantum, 
sed  et  sibi  ipsi  meruisse;  quod  negat 
Calvinus. 

12.  Neque  per  sanguinem  hircorum 
aut  vitulorum.  Vera  lectio:  et  vitulo- 
rum ;  quae  non  modo  Graecorura  et  Sy- 
rorura  est  codicum,  verum  etiam  in  multis 
est  Latinis  MSS.  atque  in  textu  commen- 
tarii  Ambrosiani.  Deinde  eam  lectionem 
res  postulat.  Nam  utriusque  sanguinem, 
et  vituli,  et  hirci,  pontifex  inferebat  intra 
velum  ia  Sancta  sanctorum :  ut  praecipi- 
tur  Lev.  16.  Dicit  autem  de  utroque  plu- 
raliter:  hircorum  et  vitulorum,  non 
quod  plures  offerrentur  eodem  tempore, 
sed  diversis  annis. 

Sed  per  proprium  sanguinem  introi- 
vit  semel  in  Sancta.  Ecce  tres  alias 
Christo  per  coraparationera  applicatas 
circumstantias  ministerii  Aaronici,  de  qui- 
bus  supra.  Nam  pontifex  Aaronicus  in- 
trabat  cum  sanguine  hircino  et  vitulino ; 
Christusintravit  per  proprium  sanguinem. 
TUe  semel  in  anno  ;  hic  semel  omnino.  Ille 
in  sancta  raanufacta;  hic  in  sancta  coe- 
lestia.  Tacite  vero  nobis  insinuat  Apo- 
stolus  amoris  Christi,  pontificis  nostri, 
erga  nos  magnitudinem,  quod  et  proprium 
corpus,  et  proprium  sanguinem  impende- 
rit  ncstrae  saluti.  Est  enira  emphasis  in 
voce  proprium.  Quam  adhuc  iii^aTixa)- 
ilpcog  expressit  interpres  Syrus,  dicens: 
cum  sanguine  animae  suae.  Caeterum 
pro  nobis  haec  ab  illo  facta  esse,  decla- 
rat,  quod  sequitur. 

Aeterna  redemptione  inventa.  Id  est, 
postquam,  dato  in  pretium  sanguine  suo, 
nobis  ob  peccata  servituti  mortis  obnoxiis 
SiC(]}\is\y\ss%t  redemptionem  aeternam,  id 
est  veram  et  soh*dam,  seraperqne  raansu- 
ram,  ut  altera  passione  vel  redemptione 
non  sit  opus ;  quemadmodum  plenius  do- 
cet  in  sequentibus.  Vel  dicit  aeternam, 
quod  aeterna  sit  haereditas,  quam  nobis 

acquisivit,  nt  paulo  post  dicitur.  Jnven- 
tam  autem  ideo  dicit,  ut  vult  Chrysosto- 
mus,  quia  res  erat  difficilis  et  pretiosa, 
quamqne  nemo  alius  reperire  potuerit. 
Vel  ideo  potius,  ut  significet,  Christum 
esse  nostrae  redemptionis  ac  salutis  au- 
ctorem;  sicut  locutns  est  cap.  2.  Nam 
qui  res  novas  inveniunt,  auctores  earum 
vocantur. 

Haec  postrema  periodi  pars  applicat 
Christo  quintam,  eamque  postremam  cir- 
cumstantiam  Aaronici  ministerii ,  quae 
erat  de  eo,  cujus  gratia.  Pontifex  enim 
Aaronicus  oblationem  faciebat  pro  suis 
et  populi  peccatis  expiandis ;  Christus 
sua  oblatione  aetemam  invenit  redem- 
ptionem.  Ubi  duplex  indicatur  discrimen. 
Unum,  Christum  non  pro  suis,  sicut  lega- 
lis  pontifex,  sed  tantum  pro  alienis  pec- 
catia  sacrificium  obtulisse.  Alterum,  Chri- 
sti  sacrificium  valuisse  ad  aeternam  re- 
demptionem  ;  non  item  sacrificium  Aaro- 
nicum.  Id  enim  intelh*gendum  relinquitur 
ex  antithesi. 

13.  Si  enim  sanguis  hircorum  et  tau- 
rorum,  et  cinis  vitulae  aspersus  inqui- 
natos  sanctificat  ad  emundationem  car^ 
nis,  Probatio  est  ejus,  quod  proxime  di- 
xit :  aeterna  redemptione  inventa.  Graece 
non  est :  aspersus,  sed :  aspergens,  pav- 
TtCouoa,  trahitque  secum  accusativum 
subsequentem :  inquinatos,  enmque  se- 
parat  a  verbo :  sanctificat.  Quod  et  vi- 
dere  est  in  versione  Syriaca.  Quae  qui- 
dem  lectio  multum  lucis  adfert  huic  peri- 
copae.  Non  enim  sentit  Apostolus,  san- 
guinem  hircorum  et  taurornm  sanctificare 
inquinatoSf  quod  Graece  Qst :  commu- 
nicatos,  id  est  eos,  qui  immunditiam  ali- 
quam  legalem  contraxerant.  Nam  san- 
guis  animalium  fundebatur  ad  expiandum 
peccata,  non  ad  tollendas  legales  immuii- 
ditias.  Ad  hunc  enim  usum  peculiariter 
instituta  erat  aqua  aspersionis  commista 
cincre  vaccae  rnfae. 

Sed  ordo  sententiae  sensusque  talis 
est:  Quod  si  sanguis  taamrum  et  hirco- 
rum,  et  cinis  vitulae  super  inquinatos  et 
immundos  aspersus  sauctificavit  homines 
ad  emnndationem ,   Graece :  puritatem, 


carnis ;  sanguis  quidem  animalium  prae- 
stans  iis,  pro  quibus  oblatio  fiebat,  ex- 
piationem  peccatorum  legalem ,  qua  ni- 
mirum  legis  comminationes  evaderentur, 
conscientia  vero  neutiquam  emundaretur, 
quae  proinde  carnalis  et  externa  tantum 
erat  purificatio ;  cinis  autem  vitulae  as- 
persus,  immunditiam  tollens  itidem  lega- 
lem  et  externam,  qua  impediebantur  ho- 
mines,  ne  vel  sacris  interessent,  vel  cum 
aliis  conversarentur,  animae  vero  mun- 
ditiam  nuUam  conferens.  De  sanguine 
taurorum ,  qui  ofierebantur  pro  peccato 
sacerdotis,  et  hircorum,  qui  pro  peccato 
populi,  locus  est  Levit.  9.  et  16.,  de  ci- 
nere  vaccae  rufae  et  aqua  aspersionis 
Num.  19.  Manifeste  autem  docet  hic  locus, 
quid  Apostohis  sentiat  de  virtute  sacrifi- 
ciorum  et  caeremoniarum  veteris  legis; 
quae  res  amplius  etiam  patebit  ex  se- 
quentibus  hujus  Epist. 

Caeterum  illud  lectorem  non  turbet, 
quod  hoc  loco  tauros  dicat  Apostolus, 
quos  paulo  ante  vitulos ;  ac  rursus,  quod 
vitulam  seu  juvencam  nominet,  Graece 
^d\i.aX\.v,  quam  Moses  vaccam  appellat. 
Nam  in  his ,  propter  aetatum  confinia, 
frequentcr  alterum  pro  altero  ponitur. 
Ita  Lucas  Act.  20.  Eutychum  Troaden- 
sem  modo  vsaviav,  adolescentem,  modo 
Tzalda,,  puerum,  vocat.  Atque  hunc  Scri- 
pturae  morem  pluribus  exemplis  bone 
declarat  Ribera.  Quamquam  Apostolus, 
pro  vacca  scribens  vitulam,  secutus  est 
LXX.,  qui  bd\iakiv ,  id  est  juvencam 
transtulerunt.  Sed  et  Hebraicum  vocabu- 
lum  aetatem  non  determinat.  Haec  enim 
ex  adjunctis  intelligitur:  Praecipe  filiis 
Israel ,  inquit  Dominus  ad  Mosem,  ut 
adducant  ad  te  vaccam  rufam  aetatis 
integrae,  in  qua  nulla  sit  macula  ctc, 
ubi  pro  vacca,  alii  juvencam,  alii  hucu- 
lam,  alii  junicem  Latine  reddunt. 

14.  Quanto  magis  sayiguis  Christi, 
qui  per  Spiritum  sanctum  semet  ipsum 
obtulit  immaculatum  Deo.  Argumenlum 
est  a  minori  simul  et  a  proportione,  paulo 
post  a  nobis  expiicandnm.  In  Graeco 
non  legitur:  Per  Spiritum  sanctum, 
sed:   per  spiritum  aeternum ,  pro  quo 

Syrus  vertit :  per  Spiritum  aeternitatis. 
Theodoretus  etiam  et  Theophylactus 
spiritum  aeternum  exponunt.  Inter  La- 
tinos  quoque  S.  Ambrosias  lib.  de  Spiritu 
sancto,  cap.  8.,  sempiternum  legit,  eo- 
que  testimonio  probat  aeternitatem  Spi- 
ritus  sancti.  Quid  vero  Chrysostomus  et 
Oecumenius  legerint,  ex  eoram  commen- 
tariis  non  liquet;  nisi  quod  Spiritum 
sanctum  nominant,  aeterni  mentione 
penitus  omissa.  Intelligi  autem  Spiritum 
sanctum  increatum ,  id  est  tertiam  in  di- 
vinis  personam,  inter  expositores  conve- 
nit,  tam  qui  Spiritum  sanctum  legunt, 
quam  qui  Spiritum  aeternum ;  nisi  quod 
unus  ex  recentioribus  existimat,  intelligi 
posse  spiritum  creatum  Christi,  id  est  vel 
animam ,  vel  voluntatem  ejns  humanam ; 
adducens  quaedam  Scripturae  loca  simi- 
lia,  sed  quae  revera  id  non  probant.  Nec 
vero  ullum  arbitror  esse  locum  Scriptu- 
rae,  in  quo  Spiritus  sanctus  de  spiritu 
creato  dicatur.  Graeca  autem  lectio  adeo 
repugnat,  ut  Theodoretus  inde  probet, 
increatum  esse  Spiritum  sanctum ;  quia, 
quod  aeternum  est,  inquit,  non  est  crea- 
tum.  Intelligenda  est  enim  aeternitas  ab- 
solnta,  id  est  tam  initii,  quam  finis  ex- 
peis.  Alioqui  nihil  peculiare  de  Spiritu 
sancto  diceretur,  cum  aeternitas  fine  ca- 
rens  omni  spiritui  rationali  communis  sit. 
Quod  autem  ille  neotericus  scriptor, 
bonus  alioqui  et  doctus  pro  argumento 
adfert  suae  opinionis,  quod  hic  in  Graeco 
codice  non  additur  articulus,  nihil  probat, 
quia  etiam  capite  2.  hujus  Epist. ,  ubi 
dicitur :  Et  variis  Spiritus  sancti  distri- 
butionibus ;  et  cap.  6.  ibi:  Participes 
facti  sunt  Spiritus  sancti ,  nullus  est  in 
Graeco  articulus  appositus.  Dicitur  saue 
et  alia  Christus  fecisse  per  Spirltum  san- 
ctum  aut  in  Spiritu  sancto ,  veluti  bapti- 
zare  ,  daemonia  ejicere ,  praecipere ;  hoc 
postremum,  Act.  1.  Sive  autem  Spiritum 
sanctum  legamus,  sive  Spiritum  aeter- 
num,  significat  Apostolus,  Christum, 
movente  eum  et  incitante  Spiritu  sancto 
(nam  opera  divinae  bonitatis  nostraeque 
sanctificationis  Spiritui  sancto  solent  ap- 
propriari),  semet  ipsum  obtulisse  Deo, 


Ivelut  hostiam   immaculatam,  id  est  ab 

'  omni   sorde   peccati  liberam ,   utpote  re- 

praesentatam    sub    typo    vaccae    rufae, 

quam    lex    immaculatam    exigebat,    uti 

supra  dictum  est. 

Quod  enim  nonnulli  putant,  per  anti- 
thesim  veterum  sacrificiorum  Christum 
dici  immaculatum ,  quod  illa  fuerint  im- 
munda  et  sordida,  scilicet  sanguis  hirco- 
rum  et  vitulorum,  et  cinis  vitulae  com- 
bustae,  quorum  videlicet  contactus  et 
aspersio  magis  inquinaret  homines,  quam 
muudaret :  ea  speculatio  nobis  aliena  vi- 
detur  a  mente  Apostoli,  nec  fundamen- 
tum  habere  in  Scriptura.  Porro  empha- 
sim  habent  in  verbis  Apostoli  haec  tria, 
per  Spiritum  sanctum,  et :  sejnet  ipsum, 
et:  immaculatum,  Graece:  a/jicofioy^  irre^ 
prehensibilem.  Quae  singula  facile  per 
se  studiosus  lector  expendet. 

Emundavit  conscientiam  nostram  db 
operibus  mortuis.  Legendum  in  futuro : 
emundabit.  Ita  enim  habent  mcliores 
codices  MSS. ,  Graeco  Svroque  textu ,  et 
Clementina  editione  sufi^ragantibus.  Pro : 
nostram ,  quidam  Graeci  ac  Latini  codi- 
ces  legunt:  vestram.  Nata  varietas  ex 
similitudine  Graecarum  vocum  ri\k(bv  et 
Gfiaiv.  Veteres  Graeci  legisse  videntur: 
nostram,  quod  et  sensum  facit  plenio- 
rem.  Opera  mortua  vocat  peccata,  quem- 
admodum  et  supra  cap.  6. :  Non  rursum 
jacientes  fundamentum  poenitentiae  ab 
operibus  mortuis.  Cur  autem  ita  vocen- 
tur  ibidem  exposita  est  ratio ;  quia  nimi- 
rum  finis  et  stipendium  illorum  mors  est, 
Rom.  6.  Chrysostomus  alludere  putat 
Apostolum  ad  id,  quod  fiebat  in  figura. 
Nam  si ,  qui  corpus  mortuum  tetigisset, 
polluebatur,  ita,  qui  facit  opus  mortuum, 
polhiitur.  Et  illic  quidem  carnem  a  pol- 
lutione  contacti  cadaveris  eraundabat  ci- 
nis  vitulae  aspersus ;  hic  vero  conscien- 
tiam ,  id  est  animam  seu  mentem,  ab  ope- 
ribus  mortuis  expurgat  sanguis  Christi. 
Conscientia  non  potest  intelligi  proprie, 
quasi  sensus  sit:  Efficiet,  ut  non  simus 
conscii  peccatorum.  Nam  saepe  contingit, 
esse  peccatum,  ubi  non  sit  peccati  con- 
scientia ;   quin  et  Apostolus  dicit :   Nihil 

mihi  conscius  sum  ;  sed  non  in  hoc  justi- 
ficatus  sum,  1  Cor.  4.  Porro  notandus 
hic  locus  contra  Novatianos.  Scribit  enim 
Apostolus  ad  baptizatos,  et  tamen  eorum 
conscientiam  ab  operibus  mortuis ,  id  est 
peccatis,  Christi  sanguine  mundandam 
affirmat. 

Ad  serviendum  Deo  viventi.  Id  est : 
Ut  serviamus  Deo  viventi.  Kursum  an- 
titbesim  observa  inter  opera  mortua  et 
Deum  viventem.  Chrysostomus  et  Theo- 
phylactus  amplius  aliquid  legerunt:  Deo 
viventi  et  vero.  Sed  apud  alios  non  re- 
perilur ,  ut  nec  apud  Syrum  interpretem. 
Unde  plus  quam  verisimile  est,  addita- 
mentum  esse  aliunde  acceptum;  scilicet 
ex  1  Thess.  1.,  ubi  simili  sententia  legi- 
tur  in  hunc  modum :  Et  quomodo  con- 
versi  estis  ad  Deum  a  simulacris,  ser- 
vire  Deo  vivo  et  vero.  Porro  notandum 
hoc  loco,  adversus  imputativam  sectario- 
rum  justitiam ,  Paulum  justiticationis  no- 
strae,  quam  ex  sanguine  seu  passione 
Christi  percipimus,  duas  assignare  par- 
tes  \  emundationem  conscientiae  ab  operi- 
bus  mortuis ,  id  est  peccatorum  remissio- 
nem;  et  servitutem  seu  cultum  Dei,  id 
est  bonorum  operum  exercitium ,  ut  in- 
telligamus,  utrumque  esse  homini  ad  sa- 
hitem  necessarium,  et  utrumque  per 
Christi  sanguinem  a  Deo  exspectandum. 

Restat  nunc,  ut  tot&m  argumentatio- 
nom  Apostoli  breviter  explicemus.  Quon- 
dam ,  inquit ,  sanguis  hircorum  et  vitulo- 
rum  effusus  et  in  sanctuarium  illatus  per 
pontificem,  valebat  ad  expianda  populi 
peccata  quadam  expiatione  carnali ;  simi- 
liter  et  cinis  vaccae  rufae,  quo  aqua  mixto 
respergebantur  ii,  qui  secundum  legem 
erant  immundi,  valebat  ad  sanctificandos 
eos,  id  est  purificandos  ab  immunditia, 
ut  secundum  carnem  et  forinsecus  mundi 
essent.  Quanto  magis  igitur  sanguis  ip- 
sius  Christi ,  qui  aiactore  et  impulsore 
Spiritu  sancto  semet  ipsura  agnum  imma- 
culatum  in  mortem  Deo  pro  nobis  obtulit, 
emundabit  animas  nostras  a  pcccatis  mor- 
tiferis ,  ut  Deo  vivo  in  vera  sanctitate  et 
justitia  serviamus?  Ratio  consequentiae 
est,  quia  plus  valet  sanguis  Filii  Dei  ad 


purgandas  et  sanctificandas  hominum  ani- 
mas,  quam  valere  potuerit  sanguis  ani- 
malium  brutorum  occisorum  ad  emunda- 
tionem  carnis. 

15.  Et  ideo  novi  testamenti  mediator 
est.  Redit  ad  mentionem  testamenti,  ut 
explicet  promissa,  quae  per  Christum 
consequimur  (testamentum  enim  in  pro- 
missis  consistit) ;  simul  ut  doceat ,  ad  ea 
consequenda  opus  fuisse  morte  Christi. 
Ratio  pendet  a  praecedentibus,  hoc  modo  : 
Quoniam  Christus,  fuso  sanguine  suo, 
semet  ipsum  obtulit  Deo  ad  emundatio- 
nem  animarum  nostrarum,  et  per  hoc 
aeternam  nobis  redemptionem  invenit, 
qui  sunt  eflfectus  novi  testamenti:  conse- 
quitur,  ipsum  novi  testamenti,  quod  Deus 
per  Jeremiam  promisit,  esse  mediatorem ; 
ut  qui  suo  sanguine  illius  testamenti 
promissa  nobis  confirmarit  et  praestet.  Is 
enim  mediator  testamenti  seu  foederis 
dicitur,  qui  tamquam  medius  inter  partes 
intercedit ,  hoc  agens ,  ut  pacta  et  pro- 
missa  praestentur.  Eam  rem  declarant 
verba  sequentia. 

Ut  morte  intercedente.  Graece:  ut 
morte  facta ,  scilicet  ipsius  Christi ,  hoc 
est,  ut,  cum  prius  mortuus  fuerit.  Nec 
aliud  volunt  interpres  noster  et  alii ,  qul 
vertunt:  morte  intercedente. 

Id  redemtionem  earum  praevarica- 
tionum,  quae  erant  sub  priori  testa- 
mento.  Vitiose  quidam  codices :  in  re- 
demtione.  Nam  Graece  est :  el<z  aiioXuTpaj- 
atv.  Et  cohaeret  haec  pars  cum  praece- 
denti.  Sensus  enim  est,  mortem  Christi 
factam,  id  est  Christum  mortuum  esse, 
ut  sua  morte  redimeret  praevaricationes, 
Graece  Tiapapaasig,  transgressiones,  sub 
priori  testamento  perpetratae ;  id  est ,  ut 
nos  ab  illis  redimeret,  solvendo  poenas 
pro  hujusmodi  transgressionibus  debitas. 
Addit:  sub  priori  testamento  j  id  est 
durante  statu  veteris  testamenti,  ut  in- 
nuat ,  vetus  testamentum  adeo  non  pro- 
fuisse  ad  veram  peccatorum  remissionem, 
ut  etiam  occasionem  dederit  gravius  pec- 
candi.  Lex  enim  propter  transgressio- 
nes  posita  est,  Galat.  3. ;  eademque  sub- 
intravit,  ut  abundaret  delictum,  Rom. 

5.  Non  sentit  Apostolus ,  transgressiones 
illas  antiqiii  temporis  non  ante  potuisse 
redimi,  qnam  Chiistus  raoreretur;  sed 
eas  non  nisi  morte  Cbristi  redimi  potuisse. 
Cujus  quidem  mortis  efficacia,  simul  cum 
novo  testamento,  etiam  ad  priora  tem- 
pora  se  extendit.  Porro  de  peceatis  eo- 
rum ,  qui  legem  non  acceperant,  nihil  hic 
dicit;  non  quin  pro  horum  etiam  redem- 
tione  morfuus  sit  Christus ,  qui  dedit  re- 
demtionem  semet  ipsum  pro  omnibus, 
1  Tira.  2.;  sed  quia  scribens  ad  eos,  qui 
legem  acceperant,  tantum  de  eorum  pec- 
cr.tis  ac  peccatorum  remissione  sibi  cen- 
set  hinc  agendum. 

Eepromissionem  accipiant ,  qui  vo- 
cati  sunt,  aefernae  haereditatis.  Syrus 
interpres  ita  vertit:  Ut  accipiant  prn- 
missionem  y  qui  vncaii  sunt  ad  haeredi- 
totem  aeternam.  Qnae  versio  genitivum: 
aeternae  hasreditaiie ,  accipit,  tamquam 
regatur  a  verho:  vocafi  sunt.  Id  quod 
Graecustextusaegre  patitur.  Multo  certe 
commodius  juxta  Graecos  et  Latinos  ex- 
positores  refertur  genitivus  ille  ad  pro- 
missionem  aeternae  haeredifatis ,  id  est 
promissam  aeternam  haereditatom.  Vo- 
cafos  intelh*ge  vocatione  Dei  gratuita  et 
efficaci ,  id  est  electos,  praedestinatos  ad 
vitam  aeternam ;  quos  idem  Apostolus 
Rom.  8.  secundum  propositum  vocatos 
appellat.  Ifa  exponunt  B.  Thomas  et 
Cajetanus.  Notandum  igitnr,  quod  non 
dicat  Apostolus:  omnes ,  red:  qui  vocati 
sunt ;  utique  volens  significare,  promis- 
sionem  aeternae  haereditatis,  quae  novo 
testamento  propria  est  et  inter  ejus  pro- 
missiones  praeci{)ua,  ad  solos  pertinere 
electos  seu  praedestinatos.  Quod  male  et 
parum  orthodoxe  negat  Catharinus  in  hu- 
jus  loci  coramentario. 

16  Uhi  enim  testamentum  est,  mors, 
necesse  est,  intercedat  testatoris.  Grae- 
ce:  TOL)  diaOe/jiEvou ,  ejus,  qui  testatus 
est.  Sic  interpres  ipse  paulo  post  vertit. 
Probatio  est  ejus,  quod  dixerat :  morte  in- 
tercedente,  sumpta  ex  vocabulo  et  propria 
ratione  testamenfi.  Si  enim  Christus  novi 
testamenti  mediator  est,  ut  autem  testa- 
mentum  valeat,  suumque  effectum  sortia- 


tur,  necesse  est,  ut  mors  testatoris  inter- 
veniat:  igitur  mori  debuit  Christus,  ut, 
qui  vocati  sunt,  haereditatem  testamento 
promissam  acciperent.  Supponit  haec 
Apostoli  argamentatio,  Christum  ita  me- 
diatorem  esse  novi  testamenti ,  ut  idem 
ipse  etiam  testator  sit ,  id  est  testamenti 
auctor,  et  haereditatis  promissor,  juxta 
quod  loquitur  ad  discipulos,  Luc.  22.: 
Ego  dispono  vohis,  sicut  disposuit  mihi 
Pater  meus ,  regnum.  Qua  animadver- 
sione  adhibita ,  locus  hic  non  obscure 
ccmmendat  divinitatem  Christi,  quum 
docet,  oportuisse,  ut  testator,  id  est  Deus, 
moreretur. 

17.  Testamentum  enim  in  mortuis 
confirmatum  est.  Confirmatum,  Graece : 
ps^afa,  firmum,  ratum.  Nam,  inquit, 
testamentum  ita  demum  jure  ratum  ha- 
betur,  si  mortuus  fuerit  testator.  lUud: 
in  mortuis ,  Graece  STil  vsxpoTc;  idem 
esse  videtur,  quod  in  morte;  \\t  sit  He- 
braica  phrasis,  quahs  est,  cum  dicitur 
Christus  a  mortuis  surrexisse ,  id  est  a 
morte,  sive  a  statu  mortuorum.  Quam- 
quam  Graeca  praepositio  etiam  causae 
significationem  habet,  ut  intelligi  possit, 
moitem  testatoris  causam  esse  firmitatis 
testamenti,  idque  ratum  efficere.  Undo 
S.  Thomas  interpretatur  in  tnortuis ,  id 
est,  per  mortem. 

Alioqui  nondum  valet ,  dum  vivit, 
qui  tentatus  est.  Nondum  valtt ,  id  est 
robur  ac  firmitatem  non  habet,  jus  nul- 
lum  tribuit.  Neque  enim  agere  quis  po- 
test  jare  testamenti,  testatore  adhuc  su- 
perstite,  ut  cui  liberum  sit,  dum  vivit, 
testamentum  mutare.  Dices :  Igitur  nec 
novum  testamentam  valuit  ante  mortem 
Christi  testatoris.  Quod  si  ita  est;  quo- 
modo  tam  multi  ante  ejus  mortem  justifi- 
cati?  Respondeo ,  vahiisse  testamentum 
propter  praescicntiam  et  acceptationem 
Patris,  qna  mortem  Filii  sui,  futuram 
aspiciens ,  acceptavit  ut  factam ;  non  sic 
quidem,  ut  omnes  testamenti  partes  im- 
pleret  in  electis  Christi  mortem  praece- 
dentibus ;  sed  ut  eas  saltem ,  quas  im- 
pleri  contingit  in  hafc  vita ;  ut  suni  omnes 
parces  justificationis   nostrae,    quas   ex 

Jeremia  lecensuit  Apostolus  in  capite 
praecedenti.  Nam  coelestem  haereditatem 
cuiqiiam  dari  ante  mortem  et  glorificatio- 
nem  Christi,  nequaqiiam  fuit  conveniens. 

Ex  praesenti  loco,  ubi  Apostolas  ur- 
get  vocabuhim  testamenti ,  ejusque  pro- 
priam  slgnificationem ,  ut  doceat,  opor- 
tuisse  Cbristnm  mori,  vaiidum  mihi  vide- 
tur  argumentum  sumi,  quo  doceatur,  hanc. 
Epistolam  non  Hebraice,  sed  Graece 
primum  scriptam  fuisse.  Nam  ut  ex  La- 
tina  voce  testamentum ,  ita  ex  Graeca 
StadT^XTj  bene  procedit  ratiocinatio ;  scili- 
cet  ratam  non  esse  dispositionem,  nisi 
morte  disponentis  coufirmetur.  Atqui  vox 
Hebraea:  Berith,  quae  legitur  illis  Scri- 
pturae  locis,  ad  quae  Paulus  respicit,  ut 
Jerem.  31.  et  Exod.  24.,  non  aliud  signi- 
ficat,  quam  foedus  seu  pactum  in  genere; 
sive  illud  sit  Dei  cum  hominibus,  sive 
hominum  inter  se;  et  sivo  morte  alicujus 
confirmetur  et  ratum  fiat,  sive  non,  quem- 
admodum  ex  innumeris  Scripturis  ostendi 
potest.  Itaque  nulla  consequentia  est  ex 
Hebraeo  vocabulo  Beriih,  ut  mori  de- 
beat,  qui  pactum  fecit.  At  neque  aliud 
exstat  iu  sacris  literis  vocabuhim  Hebrai- 
cum,  quo  proprie  significetur  ea  res,  quam 
Latini  testamentum,  Graeci  Sia^VjxTjv  no- 
minant.  Quod  intelligens  Syrus  intei  pres, 
necessitate  compulsus  est,  omisso  Hebrai- 
co :  Berith,  quo  alias  semper  utitur,  etiam 
in  hac  Epistola  Graecam  vocem  hoc  loco 
retiuere ,  eamque  Syriacis  literis  oxpri- 
mere.  Sed  de  hac  re  satis  egimus  in  pro- 
legom.  hujus  Ep^st,  adductis  etiam  aucto- 
ribus ,  qui  nobiscum  sentiunt. 

Verum  hic  oritur  magna  difiGi?>ultas. 
Nam  si  vox  Hebraea,  quae  respondet 
testamento ,  non  aliud  siguificat,  quam 
pactum  aut  foedus ,  ex  quo  non  liceat 
inferre  raortem  ejus,  qui  pacti  sit  auctor, 
valde  igitur  infirrao  fundaraento  nititur 
Apostoli  ratiocinatio ,  qua,  adsurapto  te- 
stamenti  vocabulo ,  colligit ,  oportuisse 
Christum  raori.  Surait  enira ,  quod  in 
Scripturis  ab  ipso  citatis  non  habetur, 
neque  ex  iis  colligi  potest.  Nara  ex  pacto 
non  magis  inferas  testamentufn ,  quam 
ex  animali  hominem.    Motus  hoe  argu- 


mento  Erasmus  in  suis  annotat.  auctori 
hujus  Epistolae  peritiam  detrahit  Hebrai- 
cae  linguae.  Cajetanus  autem,  longius 
progressus,  non  solum  dicit,  hanc  Epi- 
stolara  nuraquam  Paulo  visam  fuisse;  ve- 
rum  etiam  dubiam  reddit  ejus  auctorita- 
tem,  sicut  admonuimus  in  prolegomenis ; 
ubi  inter  alia,  quae  contra  hanc  Episto- 
lam  objiciuntur,  etiam  hoc  argumentum 
posuiraus,  ordine  sextum,  solutione  ejus 
in  praesentem  locum  dilata. 

Multura  certe  in  eo  solvendo  laborant 
neoterici  Cajetano  posteriores.  Nam  a 
scriptoribus  antiquioribus  haec  difficultas 
non  invenitur  tractata.  Nonnulli ,  ut  huic 
objoctioni  satisfaciant ,  fatentur  quidem, 
Hebraeum  vocabulum  Berith  passim  in 
Scripturis  ita  generale  esse,  ut  non  aliud, 
quam  pactum  significet;  caeterum  inter- 
dum  etiam  specialiter  ilhid  accipi  volunt 
pro  pacto  testamentario.  Sed  dum  locus 
exigitur ,  revera  nihil  adferunt ,  quo  pro- 
bent  hanc  suam  exceptionem.  Quod  enim 
scriptum  est  Zach.  9. :  Tu  quoque  in 
sanguine  testamenti  tui  emisisti  vinctos 
tuos  de  lacu,  docet  quidem,  pacta  inter- 
dum  sanciri  sanguine,  quod  nemo  negat; 
non  tamen  ostendit  in  significatione  vocis 
Hebraicae  Berith,  quae  eo  loco  ponitur, 
ejusmodi  sanctionem  includi. 

Dices,  Hieronymum  ita  sensisse,  qui 
testani entum  YQviQvii  i  noin  pactum,  Ad 
hoc  optime  respondet  Ribora,  quoniam 
istius  Scripturae  locus  erat  vulgatus  et 
celeber  in  Ecclesiis,  in  quibus  semper 
juxta  LXX.  legebatur:  Et  tu  in  sanguine 
testamenti  etc. ,  retinuisse  quidem  Hie- 
ronymum  testamenti  nomen,  sed  quid 
intelligeret,  expressisse  in  commentario, 
cum  ait:  In  sanguine  testamenti  sive 
pacti  tui.  Unde  et  ad  illa  verba  Malach. 
2. :  Ut  esset  pactum  meum  cum  Levi, 
idera  Hieronymus  generaliter  admonet, 
in  plerisque  Scripturarum  locis  testa- 
mentum  non  voluntatera  defunctorum 
sonare ,  sed  pactum  viventium.  Dicit 
autera:  plerisque,  quia  negare  non  vo- 
luit,  quin  ad  vohmtatera  defunctorum 
etiam  extendatur ,  ut  proinde  eam  aliquo 
modo  sonare  possit ;  sed  ad  eam  siguifi- 

catio  vocis  ntisquam  contrahitnr.  Sane 
sicubi  in  tota  Scriptura  vocabulum  Berith 
fiignificat  idem,  quod  testamentum,  erunt 
utique  ea  loca,  quae  in  hac  Epistola  ci- 
tantur ,  et  ad  quae  respicit  Apostolus,  ex 
testamento  ducens  argumentum,  videlicet 
Jerem.  31.  et  Exod.  24.  Id  autem  esse 
praeter  meutem  Hieronymi,  constat,  ut 
qui  utroque  loco  transtulerit :  foedus  aut 
pactum ,  non  testamentum.  Adde,  quod 
et  alii  doctissimi  quique  interpretes  non 
aliter  eam  vocem,  ubicumque  positam, 
reddiderunt. 

Alii  respondent ,  tametsi  Berith  non 
aliud  significet ,  quam  pacium  in  genere, 
satis  tamen  ex  circumstantiis  intelligi, 
Mosen  Exod.  24.  (qui  locus  hic  continuo 
post  citatur)  non  agere  de  quocumque 
pacto,  sed  de  eo,  quod  morte  et  sanguine 
confirmatur.  Nam  sanguinis  meminit,  di- 
cens:  Hic  est  sanguis  foederis,  ubi 
LXX. :  Hic  sanguis  testamenti.  Sicut 
autem  vetus  illud  pactum  in  sanguine  et 
morte  pecudum  sancitum  est,  ut  hac  ra- 
tione  non  absurde  testamentum  vocari 
potuerit:  itanovum,  inquiunt,  propriis- 
sime  testamentum  dicitur,  eo  quod,  in- 
tercedente  morte  testatoris,  factum  sit 
ratum  et  validum. 

Alii  plus  adjiciunt,  dicentes,  de  eadem 
re  loqui  Mosen  et  Paulum ,  scilicet  de 
pacto  dandae  haereditatis ,  quae  non  ob- 
venit,  nisi  post  mortem  testatoris;  ac 
Paulum  quidem  apertis  verbis  id  agere; 
Mosen  vero  obscure  ac  typice  sanguinem 
aspersisse  in  populum,  qui  figura  erat 
sanguinis  Christi  pro  nobis  effundendi. 
Sed  nec  hae  responsiones  diflScaltatem 
expediunt.  Nam  Paulus  in  verbis  jam 
explicatis  non  argumentatur  ex  re  gesta 
per  Mosen,  cujus  adhuc  non  fecit  men- 
tionem ,  sed  ex  vocabulo  et  significatione 
testamenti ;  quamvis  buic  probationi  mox 
aliam  subjungat,  ex  eo  scilicet,  quod 
Scriptura  narrat  a  Mose  factum  in  con- 
firraatione  veteris  pacti.  Quod  ipsum 
tamen,  etsi  sancitnm  ia  sanguine,  proprie 
testamentum  non  fait,  quia  morte  testa- 
toris  minime  confirmatnm ;  id  quod  ad 
testamenti    rationem    exigit    Apostolus. 


Deinde  nec  illud  proprie  verum  est,  Mo- 
sen  et  Paulum  de  eadem  re  loqui.  Nam 
Moses  de  veteri  testamento  loquitur,  Pau- 
lus  de  novo.  Sunt  autem  haec  testamenta 
re  distincta,  licet  vetus  ad  novum  refe- 
ratur ,  ut  imperfcctum  ad  perfectum. 

Non  quidem  negamus,  vetus  testamen- 
tum  interdum  vocari  promissionem  hae- 
reditatis  ;  sed  more  Scripturae,  quae  de 
haereditate  generaliter  loqui  solet ;  quem- 
admodum  ostendimus  ad  illud  cap.  1. 
hujus  Epistolae :  Quem  constituit  haere- 
dem  universorum.  Neque  enim  coelestis 
haereditatis  promissio  vetus  testamentum 
fuit,  sed  terreuae;  quam  et  praestitit 
juxta  illud,  quod  de  regnis  Ohanaan  dici- 
tur  Psalm.  134. :  Et  dedit  terram  eorum 
haereditatem ,  haereditatem  Israel  po' 
pulo  suo.  Quare  nec  ex  eo ,  quod  vetus 
pactum  continet  promissionem  haeredita- 
tis ,  sequitur  testamenti  proprietatem, 
quomodo  hic  accipitur ,  ei  convenire. 

Nondum  igitur  apparet,  quomodo  va- 
leat  argumentatio  Pauli,  qua  ex  ratione 
testamenti  colligit  necessitatem  mortis 
Christi.  Quae  causa  fuit  Melchiori  Cano, 
lib.  2.  de  locis  Theol.  cap.  11.,  ubi  de 
hac  re  agit,  ut  tandem  dicaret,  Aposto- 
lum  in  nomine  Hebraico  ludere  potuisse 
Rhetorum  more,  et  vocem  a  proprio  signi- 
ficato  ad  improprium  flectere.  Dicit  au- 
tem :  in  nomine  Hebraico ,  quod  existi- 
met,  ut  et  alii  multi  sentiunt,  Hebraice 
scriptam  hanc  Epistolam.  Cum  ergo  nil 
istorum  satis  sit  ad  tollendam  difliculta- 
tem,  videndum,  possitne  quid  probabilius 
adferri. 

Quod  ut  fiat ,  primum  statuo ,  quod  me 
puto  satis  in  prolegomenis  docuisse,  Pau- 
lum  Graece  hanc  Epistolam  scripsisse, 
non  Hebraice;  et  proinde  usum  Graeco 
vocabulo  Sia^TjxTj^  non  Hebraico  Berith. 
Atque  ea  in  re  secutum  (sicut  assidue 
sequitur)  LXX.  interpretes ,  qui  Hebrai- 
cum  Berith  ubique  vertunt  in  5tad7]xr^v, 
id  est  foedus  in  testamentum.  Quamvis 
enim  6ia^>5^Yj,  si  vocis  etjmon  attendas, 
non  plus  sonet ,  quam  dispositionem,  et 
apud  auctores  Graecos  interdum,  Budaeo 
teste  in   commentariis  linguae  Graecae, 

significet  in  genere  pactum,  conventum, 
pollicitationem :  constat  tamen,  vulga- 
rem  et  receptissimam  ejus  significationem 
esse,  qiia  denotet  idem ,  quod  apud  La- 
tinos  testamentum ,  id  est  voluntatis  de- 
cretum  de  eo ,  quod  quis  post  mortem 
suam  fieri  velit,  quemadmodnm  illud 
Jurisconsultus  definivit.  Deinde  suppono 
ac  statuo ,  non  temere ,  nec  absque  sin- 
gulari  Dei  consilio  factum,  ut  hanc  Grae- 
cam  vocem  pro  illa  Hebraea  memorati 
interpretes  perpetuo  redderent,  cum  non 
deesset  aliud  Graecum  nomen,  quo  pa- 
ctum  aut  foedus  exprimerent,  velut  auv- 
^TJXY],  quomodo  vertere  solet  Aquila. 
Tertio  sciendum,  Apostolorum  tempore 
Judaeos  ac  proselytos,  quod  essent 
dispersi  per  varias  orbis  regiones ,  atque 
a  temporibus  Alexandri  magni  Graecae 
linguae  consuetudinem  habere  coepissent, 
plurimum  ac  libenter  usos  fuisse  versione 
LXX.  interpretum ,  virorum  sapientum, 
suaeque  gentis  ac  religionis  hominum; 
nec  solum  usos,  verum  etiam  propter 
auctoritatem  tot  ac  talium  interpretum, 
versionem  ipsam  in  magno  pretio  ac  ve- 
neratione  habuisse. 

Postremo  notandum  est,  Apostolo  dis- 
putationem  in  hac  Epistola  (quod  tum  in 
ejus  argumento,  tum  et  alias  admonui, 
nominatim  ad  illud  capitis  prirai :  Ego 
ero  illi  in  patrem)  non  esse  institutam 
cum  Hebraeis  infidelibus  et  praefractis, 
sed  cum  iis,  qui  Christum  jam  recepe- 
rant,  ejusque  sacramentis  jam  erant  ini- 
tiati,  sed  tamen  adhuc  plenius  instruendi 
de  quibusdam  Christianae  religionis  my- 
steriis,  ac  nominatim  de  dignitate  et 
officio  ejus,  in  quem  credidissent ;  apnd 
quos  proinde ,  tamquam  benignos  et  pro- 
pensos  auditores  sive  lectores ,  non  puta- 
vit  Apostolus  sibi  perpetuo  utendum  esse 
argumentandi  genere  pugnaci  et  conten- 
tioso,  ut  vocant  Rhetores,  quo  nimirum 
pressus  advers^rius  vel  invitus  cogatur 
in  sententiam ;  sed  interdum  rationes  ad- 
ducit  suasorias  ac  probabiles  duntaxat; 
interdum  etiam  argum6ntatur  ex  propo- 
sitionibus  concessis  aut  receptis  apud  eos, 
cum  quibus  disputat ,  ut  in  earum  proba- 


tione  non  sit  oi  laborandum.  Quam  dispu- 
tandi  rationem  in  hac  Epistola  non  mira- 
bitur,  qui  noverit,  etiam  in  aliis  Pauli 
Epistolis  similes  argumentationes  inve- 
niri ,  velut  Galat.  3. ,  quum  urget  nume- 
rum  singularem  in  vocabulo  seminis ,  ut 
probet,  Christum  intelligi  in  eo,  quod 
dictum  est  ad  Abraham :  Et  semini  tuo. 
Item  1  Cor.  11.,  ubi,  quo  doceat  mulieri 
velato  capite  orandum  esse,  rationes  ad- 
ducit  qiiasdam,  non  tam  cogentes,  quam 
suadentes.  Unde  tandem  subjungit:  Si 
quis  videtur  contentiosus  esse  etc.  Falli- 
tur  enim,  si  quis  existimet,  totum  hoc 
genus  argumentandi  ex  propositionibus 
tantum  probabilibus  aut  concessis  a  Scri- 
pturis  sacris  esse  removendum. 

Jam  his  velut  hypothesibus  constitutis 
(quarum  nonnullas ,  ac  speciatim  tertiam, 
lector  debet  Joanni  Hassellano,  Caesareo 
apud  Lovanienses  Scripturae  interpreti, 
in  Comm.  nondum  editio),  ad  propositam 
difficultatera  respondeo ,  Paulum  non  ar- 
gumentari  ex  Hebraeo  et  originali  voca- 
bulo  Berith  f  sed  ex  eo,  quod  illius  loeo 
reddideruyt  LXX.  interpretes ,  id  est  ex 
Graeca  voce  Sia^TJXTQ ;  quae  cum  signifi- 
cet  idem  plane ,  quod  Latinis  testamen- 
tum ,  rite  procedit  Apostoli  ratiocinatio, 
qna  colligit,  necessariam  fuisse  Christi 
mortem ,  ut  valeret  ac  ratum  esset  testa- 
mentnra  ab  ipso  conditum.  Quod  si  resi- 
stas  adhuc,  et  dicas,  LXX.  male  pro 
Berith  vertisse  Sta^T^xrjv ,  id  est  pro  foe- 
dere  testamentum ,  quum  foedus  multo 
latius  pateat  testamento:  occurrit  tibi 
tertia  hypothesis,  ex  qua  intelligitur,  tan- 
tam  fuisse  LXX.  interpretum  apud  Ju- 
daeos  auctoritatem  ac  reverentiam,  prae- 
sertira  tempore  Christi  et  Apostolorum 
ejus ,  ut ,  si  quod  testimoninm  ex  iis  cita- 
retur,  nemo  facile  putaret  rejiciendum. 

Unde  non  solum  in  bac  Epistola,  verum 
in  aliis  quoque  Epistolis,  imo  et  in  Evan- 
geliis,  multa  citantur  Scripturae  testimo- 
nia  secundum  LXX.  Quodque  propius 
facit  ad  rem  praesentera ,  cum  Christus 
iu  ultima  coena  sacramentum  sanguinis 
sui  instituens  diceret :  Hic  est  sanguis 
meus  novi  testamenti ,  utique  Hebraice 

ant  Syriace  loquebatur;  nec  credenclnm 
est,  alio  voeabnlo  usum,  quam  Berith, 
pro  quo  tamen  Evangelistae ,  el  Paulus 
ipge  1  Cor.  11.,  secuti  consuetudinem 
LXX.  interpretum,  reposuerunt  ^ia^igxTjv, 
testamentum.  Erat  igitnr  apud  lectores 
hujus  Epistolae  propositio  concessa  et 
probatu  non  necessaria,  LXX.  interpretes 
recte  vertisse :  testamentum. 

At  forte  dices,  iuterpretes  illos  non 
aliud  significare  voluisse  Graeca  voce 
StaQ^TJxrj,  quam  quod  Hebraeum  Berith 
significat,  id  est  pactum  seu  foedus, 
quoniam  et  ipsnm  Graecum  vocabulum 
in  hac  generali  significatione  reperitur 
apud  ejus  lingiiae  auctores;  sicut  ex  Bu- 
daeo  observavimus.  Ad  boc  respondetur 
ex  secunda  hypotbesi,  non  temere,  scd 
provido  Dei  consilio  factum,  ut  LXX. 
interpretes,  quorum  aliquando  futura  erat 
in  Ecclesia  Dei  non  parva  auctoritas, 
ubique  pro  Berith  scriberont  oam  vocem 
Graecam,  quae,  quamvis  usurpetur  all- 
quando  pro  pacto  seu  convento  in  ge- 
nere,  multo  tam.en  frequentius  et  usita- 
tius  accipiatur  pro  testamento.  *Providexis 
enim  Spiritus  sanctus,  Christum  aucto- 
rom  futurum  novi  et  aeterni  foederis, 
quod  ipse  morte  sua  coufirmaturus  esset, 
voluit  illud  foedus  appellari  ncmine  te- 
stamenti ,  sicut  usque  hodie  vocatur  in 
Ecclesia;  atque  ad  eam  rem  ordinavit 
LXX.  seniorum  interpretationem,  cujus 
in  ejusdem  Ecclesiae  primordiis  praeci- 
puus  usus  et  auctoritas  erat  futura. 

Ut  igitur  concludam ,  non  argumenta- 
tur  Anostolus  a  pacto  seu  foedere  ad  te- 
stamentnm;  sed  supponens  (vehit  rem 
concessam),  novum  foedus  vere  esse  te- 
stamentum,  ex  hujus  propria  notione 
docet  et  colligit,  Christum,  ejus  auctorem 
et  mediatorem,  mori  debuisse.  Quae  qui- 
dem  collectio  firmissiraa  est.  Quod  si 
dicas,  pari  ratione  cojligi,  necessarium 
fuisse,  ut  et  auctor  veteris  pacti  morere- 
tur,  quoniam  et  illud  ab  iisdem  interpre- 
tibus  vocatum  est  testamentum:  respon- 
deo,  vetus  pactum  non  eo  consilio  Spiri- 
tus  sancti  vocatum  fuisse  testamentum, 
quod  morte  sui  auctoris  osset  confirman- 


dum ;  sed  quia  pactum  erat  figurativum 
ejus  pacti,  quod  auctoris  sui  morte  con- 
firmari  debuit.  Placuit  tamen,  etiam  illud 
in  san^uine  dedicari,  non  auctoris  aut 
mediatoris,  sed  brutorum  animalium ,  ut 
haberet  q^sndam  similitudinem  testa- 
menti  proprio  dictl'  in  eo ,  quod  non  sine 
morte  consummaretiir;  maxime  quoniam 
ipsum  etiam  aliquando  appellaudum  erat 
^'.a^ijxTj  Graecis ,  testamentum  Latinis. 
Id  vero  est ,  quod  jam  sequitur: 

18.  Unde  nec  primum  quidem  sine 
sanguine  dedicatum  est.  Pro :  dedica- 
tum  est ,  Graece  legitur:  lyxexaiviOTai, 
quasi  dicat:  encaeniatum  est,  id  est 
initiatum,  sancitum,  confirmatum ,  ut 
habet  Syriaca  versio.  Repetit  idem  ver- 
bum  capite  sequenti,  ubi  sic  legimus: 
guam  initiavit  nohis  viam  novam.  Sen- 
sus  est:  Non  mirum,  quod  dixi,  novum 
testamcntum  sine  sanguine  et  morte  me- 
diatoris  Christi  non  potuisse  confirmari; 
quandoquidem  nec  primum  illud  et  vetus 
testamentum,  quamvis  non  ita  proprie 
testamentum  esset,  sine  sanguine  fuit 
confirmatum.  Nam  in  eo  sanciendo  caesae 
sunt  victimae,  quarum  sanguis  praefigu- 
raret  sanguinem  Christi.  Sequitur  pro- 
batio. 

19.  Lecto  enim  omni  mandato  legis 
a  Mose  universo  populo.  Graecum  ver- 
bum  non  legere ,  sed  loqui  significat,  ut 
suspicari  quis  possit,  interpretem,  verbo 
inhaerentem ,  tametsi  parum  Latiue,  ver- 
tisse :  Locuto  enim  omni  mandato  legis 
etc. ,  quod  alii ,  barbariem  refugientes, 
postea  mutaverint  in  vevbum :  lecto.  Aut 
certe  interpres  hoc  modo  vertens,  ad  rem 
gostam  aspexit,  prout  ab  ipso  Mose 
describitur  Exod.  24. :  Assumens,  inquit, 
volumen  foederis,  legit  audiente  populo. 
Non  ergo  simpliciter  locutus  est  aut  pro- 
nuntiavit  Moses,  sed  ex  libro;  quod  non 
aliud  est,  quam  legere.  Notandum  etiam, 
pro  genitivo  legis  in  Graeco  baberi:  «e- 
cundum  legem.  Qucd  Theophylactus 
bifariarn  exponit.  Uno  modo :  Secundum 
legem  seu  praeceptum  Mosi  datum,  hoc 
est,  sicut  Dominus  jusserat  Mosi,  scilicet 
ut   ipsius    mand&ta    recitaret   ad  aures 

populi.  AHter,  ut  mandatum  secundum 
legem  non  aliud  sit,  quam  mandatum 
lege  comprehensura.  Quod  probabilius 
est,  et  vulgatae  versioni  consentaneum, 
ut  bit  sensus:  Postquam  enim  Moses  e 
libro  recitasset  universo  populo  omnia 
mandata,  quae  lege  contincbantur;  ea 
videlicet  omnia,  quae  scri|jta  sunt  Exod. 
20.  ab  initio  legis,  ubi  dicitur:  Ego  sum 
Dominus  Deus  tuus  etc,  deinceps  usque 
ad  finem  cap.  23. 

Accipiens  sanguinem  vitulorum  et 
Mrcorum ,  cum  aqua  et  lana  coccinea 
et  hyssopo.  Malim  ex  Graeco :  accepto 
sanguine  vitulorum  etc.  Non  dubium, 
quin  ad  historiam  Exod.  24.  respiciat 
Apostoius.  Quo  tamen  loco  neque  san- 
guinis  hircorum  mentio  fit,  nec  de  aqua, 
lana  coccinea ,  hyssopo  verbum  ullum. 
Tantnm  de  vitulis  immolatis,  eorumque 
sanguina  effuso  et  in  populum  asperso 
Scriptura  meminit.  Quaeritur  ergo ,  unde 
caetera  haec  omnia  Paulus  habeat.  Sunt, 
qui  putent,  eum  haec  sumsisse  ex  variis 
locis  Scripturarum ,  ut  ex  Levit.  14.  et 
Num.  19.,  in  quibns  talia  nominantur. 
Sed  hoc  dici  non  potest.  Clarum  est  enitu, 
hic  agi  de  caeremoniis,  quibus  dedicatum 
fuit  vetus  testamentum;  quae  res  non 
alibi  describitur ,  quam  eo  loco,  quem 
diximus.  Itaque  melius  alii  respondent, 
Apostolum,  in  lege  nutritum  ac  paterna- 
rum  traditionr.m  peritum ,  probe  scivisse, 
quod  in  e]usmodi  solennibus  expiationi- 
bus  ista,  a  se  commemorata,  partim  offerri, 
partim  assumi  soleant. 

Verum  plenior  erit  responsio ,  si  cum 
Ribera  et  aliis  quibusdam  dicamus,  haec 
omnia  posse  intelligi  ex  iis ,  quae  tum  eo 
loco,  tum  alibi,  a  Mose  sacrificiorum  ritus 
exponente,  scripta  sunt,  sicuti  Paulum 
arbitramur  intellexisse ,  hominem  in  lege 
doctissimum.  Et  qnidem  non  solum  vitu- 
los  oblatos  fuisse^  colligitur  ex  Scriptu- 
rae  verbis:  Et  ohtulerunt  holocausta, 
immolaveruntque  victimas  pacificas  Do~ 
mino,  vitulos.  Ubi  dicuntur  quidera  vi- 
tuli  oblati  in  hostias  pacificas;  sed  quod 
genus  animalis  in  holocausta  fuerit  obla- 
tum,  non  exprimitur.    Constat  autem  ex 


Levit.  1.,  Num.  7.  et  aliunde,  potnisse 
hircos  in  holocaustum  offerri.  Qupre  con- 
sentaneum  videtur,  ctiam  istam  holocau- 
storum  oblationem  de  hircis  accipi. 

Qnod  si  vitulos  in  verbis  memoratis 
ad  utramque  partem  praecedentem  refe- 
ras ,  scilicct  ad  holocausta  et  ad  victimas 
pacificas,  nihil  tamen  vetabit  sub  vitulis, 
id  est  bobus  juvencis,  tamquam  victima 
principaliore,  etiam  hircos  comprehendi, 
saltera  ut  oblatos  pro  peccato  populi; 
sicut  vituli  offerebantur  pro  salute  et  gra- 
liarum  actione.  Nec  enim  rarum  erat, 
victimis  pacificis  et  Eucharisticis  con- 
jungi  sacrificia  pro  peccatis,  ut  videre 
est  Levit.  9.  et  16.  ct  Num.  7.  Idque 
etiam  congruebat  rei  significatae.  Sauguis 
enim  novi  testamenti ,  quem  veterum  ho- 
stiarum  sanguis  praefigurabat,  tam  pro 
peccatorum  remissione,  quam  pro  salute 
hominum  effusus  est. 

Porro  aquam  ad  usum  aspersionis  non 
defuisse,  satis  res  ipsa  loquitur.  Erat 
enim  sanguis  victiraarum  late  spargendus 
in  populum ;  quod  factu  perdifficile  erat, 
nisi  sanguini  commisceretur  aqua ,  ut  et 
liquidior  esset  ad  aspersionem ,  et  copio- 
sior.  Unde  1'heodoretus  sanguinem  aqua 
commixtum  interpretatur.  Nam  et  simili 
fere  ratione  praeceptum  fuit,  ut  ex  cine- 
ribus  vaccae  rufae  fieret  uqua  aspersionis 
in  usum  populi,  Nnm.  19.  Quamquam  et 
alibi  passim  legimus  ad  purificationes  le- 
gales  aquam  adbiberi  solitam,  utpote  cle- 
mentura  aspersiouibus  et  abstergendis 
sordibus  aptissiraura.  Ex  hyssopo  autem 
et  lana  coccinea  colligatis  fiebat  asj^er- 
gillum ,  quo  sanguis  aquae  raixtus  in  po- 
pulum  spargeretur.  Nam  lana  humorem 
imbibit  et  aliquatenus  retinet;  hyssopus 
autem  servit  aspersioni ;  quod  signlficatur 
illo  Psalmi  versiculo :  Asperges  me  Do- 
mine  hyssopo.  Haec  vero  tacite  intelli- 
guntur  in  iis  Scripturae  verbis,  quibus 
dicltur  Moses  sumptum  sanguinem  re- 
spcrsisse  in  populum.  Non  enim  resper- 
gere  potuit  sine  instrumento  ad  hunc 
usum  accommod&to ,  quale  juxta  prae- 
scriptum  legis  erat  fasciculus  ex  hyssopo 
et  lana  coccinea  compositus ,  ut  intelligi 

datar  ex  aliis  locis,  velut  Exod.  12.,  Le- 
vit.  14.  et  Num.  19. 

Habebant  autem  haec  omnia  suam  mj- 
sticam  significationem.  Sanguis  enim  et 
aqua  significabat  sanguinem  et  aquam, 
quae  non  sine  magnarum  rerum  myste- 
rio  de  latere  Domini  profluxerunt,  Joan. 
19.  S.  Thomas  ideo  sanguinem  cum  aqua 
fluxisse  dicit,  quia  baptisraus  a  sanguine 
Christi  efficaciam  habet.  Nec  male  cx  hac 
sanguinis  et  aquae  commixtione,  quae 
facta  narratur  in  auspicando  veteri  testa- 
mento,  velut  ex  typo  quodam  sumitur  ar- 
gumentum  aquae  miscendae  cum  vino  in 
sanguinem  novi  testamenti  convertendo. 
Hyssopum ,  quae  est  herba  humilis  et 
vim  habet  purgandi  pectoris,  B.  Thomas 
fidem  typice  iuterpretatur;  fides  enim 
mentem  Deo  subjicit  et  corda  purificat, 
teste  Petro  Act.  15.  Lanam  vero  cocci- 
neam ,  quae  rubei  est  coloris ,  interpre- 
tatur  flammantem  caritatem.  Alii  per 
hyssopum  significari  volunt  humanam 
Christi  naturam,  in  qua  et  humilitas 
ostensa  est,  et  virlus  latet  ad  purganda 
cordis  nostri  vitia.  Per  lanam  vero  coc- 
cineam  Christi  carnem ,  quae  per  se  can- 
dida ,  velut  lana ,  sanguine  passionis  ve- 
lut  cocco  rubricatur. 

Ipsum  quoque  librum  et  omnem  po- 
pulum.  Graece:  Ipsumque  librum.  La- 
tine  dicas:  Et  librum  ipsum ,  et  omnem 
populum.  Librum  hunc  Moses  vocat 
librum  foederis.  Unde  satis  intelligitur 
non  alia  fuisse  in  eo  scripta,  quam  prae- 
cepta  legis,  quae  supra  diximus.  Id  ipsum 
liquet  et  narratione  Scripturae.  Cum  euim 
populus ,  auditis  praeceptis ,  quae  Moses 
a  Domino  retulerat,  respondisset :  Omnia 
verba  Domini ,  quae  locutus  est,  facie- 
mus ,  subjungit  Scriptura,  Mosen  univer- 
sos  Domini  sermones,  scilicet  ad  popu- 
lum  relatos,  scripsisse,  hoc  est,  in  librum 
redegisse;  atque  ex  eo  libro  postea  rur- 
sus  cadem,  audiente  populo,  recitasse, 
quando  iterum  acclamatum  est  a  populo : 
Omnia ,  quae  locutus  est  Dominus  fa- 
ciemus.  Quod  igitur  Hebraei  quidam 
tradunt,  in  eo  libro  scriptam  a  Mose  fuisse 
totam  historiam  Genesis ,  itemque  Exodi 


usque  ad  eum  locum,  ubi  haec  narrantur, 
merito  a  Lirano  et  aliis  doctis  exploditur. 
Quamvis  autem  de  libro  asperso  nihil 
expresse  legatur  in  Exodo,  sed  tantum 
depopulo,  facilis  tamen  conjectura  est 
ex  eo,  quod  facta  solemni  stipulatione 
super  iis  observandis,  quae  libro  contine- 
bantur ,  aspersus  fuit  populus ,  ipsum 
quoque  librum  eodem  sanguine  resper- 
sum  fuisse.  Significabat  autem  haec  san- 
guinis  super  librum  et  populum  aspersio, 
nec  legem  impleri  posse,  nec  populum  a 
peccatis  expiari,  nisi  virtute  sanguinis 
Christi. 

20.  Dicens:  Hic  sanguis  testamenti, 
quod  mandavit  ad  vos  Deus.  In  Hebraeo 
quidem,  ut  patet  ex  iis,  quae  supra  dis- 
seruimus,  non  est:  testamenti,  sed  foe- 
deris.  Unde  Hieronymus  ita  vertit:  Hic 
est  sanguis  foederis ,  quod  pepigit  Do- 
minus  vobiscum.  Sed  testamenti  voca- 
bulum,  instituto  suo  accommodum,  Apo- 
stolus  accepit  a  LXX.  Sensus  autem 
horum  Mosi  verborum  est :  Hic  est  san- 
guis,  quo  dedicatur  et  confirmatur  foedus, 
quod  Deus,  suo  mandato  et  meo  mini- 
stsrio ,  nunc  vobiscum  pepigit.  Hoc  au- 
tem  erat  foedus,  quod  vocatur  vetus 
testamentum.  Additur  in  Exodo :  super 
cunctis  sermonibus  his.  Quod  non  est 
accipiendum,  ut  quidam  exponunt,  de 
proraissis  divinis,  quasi  sensus  sit:  Ut 
sciatis,  firma  futura  esse  omnia,  quae 
vobis  in  hoc  libro  Deus  promisit,  sed  in- 
telligi  debet  de  praeceptis  ex  libro  reci- 
tatis,  a  quorum  observatione,  velut  con- 
ditione  ex  parte  populi  necessaria,  foedus 
illud  pendebat.  Erat  enim  Uber  praece- 
ptorum,  non  promissionum.  Atque  ea  in 
re  difi^ert  testamentum  vetus  a  novo,  quod 
observandae  legis  conditionern  a  nostra 
parte  non  exigit,  sed  eam,  ut  partem 
divinae  promissicnis,  includit  ac  prae- 
stat;  quemadmodum  ex  iis  perspicuum 
est,  quae  dicta  sunt  capite  superiori. 

Porro    quoniam    sanguis     ille    veteris 
pacti ,  de  quo  testatur  Apostolus,   dictum 
esse  a  Mose:  Hic  sanguis  testamenti  etc,      | 
figura  fuit  sanguinis  Christi ,   per  quem 
novum  testamentum  erat  confirmandum: 

ideo  Christus  similibus  cum  Mose  verbis 
nti  voluit  in  instituonclo  sacramento  san- 
guinis  sui;  ut  diceret:  Hic  est  sanguis 
meus  novi  testamenti ,  Matth.  26.  et 
Marc.  14.  Ex  quo  consequitur,  intellectum 
etiam  verborum  similem  esse  debere. 
Quare  sicut  verborum  Mosi  non  est  sen- 
sns :  Hoc  est  signum  sanguinis,  sed :  Hic 
est  vere  et  proprie  sanguis  testamenti 
etc,  ita  nec  verborum  Christi  sensus  est: 
Hoc  est  signum  sanguinis  mei,  ut  volunt 
Sacramentarii,  sed :  Hic  vere  ac  proprie 
sanguis  mous  est,  novi  testamenti  coniir- 
mativus. 

21.  Etiam  tabernaeulum ,  et  omnia 
vasa  ministerii  sanguine  similiter  asper- 
sit.  Ministeriiy  intellige  sacri,  Graece 
XetToupytat;.  Tabernaculum  et  vasa  mi- 
nisterii  (quo  nomine  comprehenditur  tota 
tabernaculi  supellex)  nondum  erant  fa- 
bricata,  quando  Moses  vetus  testamentum 
dedicavit.  Non  ergo  tunc  ea  sanguine 
potuerunt  aspergi,  Verum  sentit  Aposto- 
lus,  id  factum  a  Mose,  posteaquam  illa 
fabricata  fuerunt.  Sed  tamen;,  quando 
factum  fuerit,  quaeritur.  Nam  Exodi  ul- 
timo,  ubi  tabernaculum  erigendum  et  con- 
secrandum  praecipitur,  nec  sanguinis,  nec 
aspersionis  uUa  fit  mentio,  sed  unctionis 
tantum,  quae  fiebat  oleo.  Putant  non- 
nuUi,  respicere  Apostolum  ad  locum  Num. 
19.,  ubi  praecipitur  Eleazaro  sacerdoti, 
ut  tincto  digito  in  sanguine  vaccae  septies 
aspergat  contra  fores  tabernaculi. 

Verum  rejicit  hoc  B.  Thomas;  nec 
sine  ratione,  quamvis  rationcm  ipse  non 
adjunxerit.  Una  ratio  est,  quia  Moses  ibi 
non  aspergit,  sed  pontifex ;  hic  autem, 
quid  Moses  fecerit,  narratur.  Altera,  quo- 
niam  illo  loco,  praeterquam  quod  de  va- 
sis  ministerii  nihil  dicitur,  sed  tantum  de 
tabernaculi  foribus,  ut  quidem  verba  so- 
nant,  non  tamen  id  significatur,  quod 
prima  facie  apparet,  fores  tabernaculi 
sanguine  respergendas  esse.  Fiebat  enim 
immolatio  vaccae  rufae  extra  castra,  pro- 
cul  a  tabernaculo.  Sed  sensus  est,  quem 
alii  interpretes  clarius  expresserunt,  prae- 
cipi  sacerdoti,  ut  sanguiuem  digito  spar- 
gat  €  regione  tabernaculi,  hoc  est,  ver- 


sus  eum  locum,  ubi  tabernaculum  erat. 
Id  enim  significat  Hebraea  phrasis :  Con- 
tra  faciem  tabernaculi,  quemadmodum 
in  Machabaeis :  Contra  faciem  Idu- 
maeae  j  Judaeae ,  Ptolemaidis.  Quo 
etiam  sensu  Daniel,  in  Babylone  consti- 
tutus,  fenestris  apertis  contra  Jerusalem, 
adorasse  legitur,  Dan.  6.  lisdem  fere  ra- 
tionibus  refelluntur,  qui  huc  adducunt 
locum  Levit.  16.,  ubi  praecipitur  expiatio 
sanctuarii,  tabernaculi  et  altaris  facienda 
sanguinis  aspersioue.  Nam  nec  ibi  factum 
Mosi  narratur,  sed  pontificis  munus  de- 
scribitur  •,  nec  alia  significari  videtur  as- 
persio,  quam  quae,  modo  jam  dicto,  fieret 
contra  propitiatorium  ac  caetera,  quae 
ibi  commemorantur. 

Aliter  ergo  respondet  S.  Thomas,  sci- 
licet  Apostolum  loqui  non  de  expiatione 
tabernaculi,  quae  quotannis  fiebat;  sed 
de  prima  ejus  ac  vasorum  sanctificatione. 
Quae  quidem  Exodi  ultimo  fieri  jubetur, 
sed  Levit.  8.,  quomodo  facta  sit,  plenius 
exponitur.  Probat  hanc  suam  sententiam 
B.  Thomas.  Nam  ibi,  inquit,  de  Mose 
dicitur,  quod  unxit  tabcrnaculum  oleo ; 
et  postea,  quod  aspersit.  Oleum  autem 
non  est  aspersivum.  Unde  intelligit,  quod 
primo  unxit  iUud,  et  postea  aspersit  san- 
guine.   Sic  ille,  quem  Ribera  sequitur. 

At  nobis  haec  sententia  vera  quidem 
videtur,  sed  non  solide  probata.  Quod 
enim  dicitur :  aspersit,  si  fontem  Hebrai- 
cum  consulamus,  inveniemus  de  oleo  dici, 
non  de  sanguine.  Sic  enim  habetur:  Et 
accepit  Moses  oleum  unctionis,  et  unxit 
tabernaculum  et  omnia,  quae  in  eo,  et 
sanctificavit  ea.  Et  aspersit  ex  eo  super 
altare  septem  vicibus,  et  unxit  altare 
et  omnia  vasa  ejus  etc.  Ubi  manifestum 
est,  illud :  ex  eo,  quod  vulgatus  interpres 
omisit,  sed  caeteri  reddiderunt,  etiam 
LXX.,  non  alio  posse  referri,  quam  ad 
oleum ;  quandoquidem  nec  de  immola- 
tione  quidquam  praecesserat,  ut  de  san- 
guine  intelligi  posset.  Quod  autem  ajunt, 
oleura  non  esse  aspersivum,  non  usque- 
quaque  verum  est,  licet  aspersionibus 
minus  forte  serviat,  quam  alii  liquores. 
Nam  et  infra,  eodem  capite  Levitici,  ad 

aspersionem   assnmitur   oleum,   nt  mox 
audiemus. 

Tilud  etiam  nota,  Mosen  in  verbis  me- 
moratis  non  agere  de  aspersione  taber- 
naculi,  sed  solius  altaris.  Quocirca  dicen- 
dum  arbitramur,  hoc,  quod  Paulus  dieit, 
Mosen  etiam  tabernacnlum  et  omnia  vasa 
ministerii   sanguiue   similiter  aspersisse, 
non  esse  scripto  proditum  ab  ipso  Mose, 
nisi  in  parte,  dum  refert  in  eodem  octavo 
capite  Levitici,   se,  sumpto  unguento  et 
sanguine,  qui  erat  in  altari,  aspersisse 
super  Aaron  et  vestimenta  ejus,  et  su- 
per  filios  illius  ac  i^estes  eorum.   Nam 
sacrae   vestes    pontificis    et    sacerdotum, 
merito  in  vasis,  id  est,  instrumentis  mi- 
nisterii,   computantur.    Quod   autem   in 
parte  expressum  est  a  Mose,   Paulus  in- 
tellexit  ad  totum  posse  referri,  scivitque 
referendum   esse,   videlicet   edoctus,   ut 
verisimile  est,  a  majoribus.  Quod  ne  le- 
viter  dixisse  videar,  fidem  facit  Josephus, 
qui  lib.  3.  antiq.  Jud.  cap.  9.,  cum  ea, 
quae  in  Levitico  scripta  sunt  de  vestibus 
Aaronis  ac  filiorum  ejus  unguento  san- 
guineque  aepersis,  commemorr.sset,  idem 
contiuuo  disertis  verbis  subjungit  de  ta- 
bernaculo  ejusque  vasis ;  scilicet  ea  un- 
guento ,   juxta  praescriptum   legis   con- 
fecto,  et  sanguine  taurorum  et  arietum 
alternis  diebas  mactatorum,  aspersa  fuisse. 
Non  dubium  autem ,  quin  ea  Josephus, 
utpote  sacerdos  Leviticus,  accepevlt  ex 
progenitorum    suorum    traditione.     Jam 
quod  ad  mysterium  attinet,  per  taberna- 
culum   Ecclesia,   per  vasa  vel  ministri, 
vel   mcmbra  Ecclesiae,    id   est,   singnli 
quique  fideles ,  significantur.    Hos  enim 
Paulus,   2  Tim.  2.,  magnae  domus  vasa 
appellat.  Nihil  autem  horum  sanctificatur, 
nisi    per    aspersionem    sanguinis    Jesu 
Christi,  ut  loquitur  Petrus  Apostolus  ini- 
tio  primae  suae  Epistolae. 

22.  Et  omnia  paene  in  sanguine  se- 
cundum  legem  mundantur.  In  Graecis 
hic  ordo  est:  Et  fere  in  sanguine  om-- 
nia purificantur  secundum  legem.  Quae- 
ritur,  cur  non  absolute  dixerit:  omnia, 
sed:  fere  om.nia.  Haec  quaestio  apud 
Graecos  expositores  nulla  est.  Nam  par- 


ticulam  oyj,bov ,  id  est  paene  aut  fercy 
non  referunt  ad  omnia,  sed  ad  verbum: 
mundantur;  faciuntque  hunc  sensum: 
Omnia  secundum  legem  fere,  id  est  im- 
perfecte ,  mundantar  in  sanguine,  quia 
non  erat  illa  perfecta  mundatio,  quod  per 
eam  peccata  non  tollerentur.  At  sane  ni- 
mium  coacta  est  ista  constructio.  Rectius 
itaque  Latini,  paene  referentes  ad  omnia, 
respondent,  Apostolum  dixisse:  paene 
omnia,  quod  essent  quaedam,  quae  non 
sanguine,  sedveligne,  vel  aqua  expiationis 
mundarentur.  Sic  enim  de  spoliis  hostium 
praecipitur  Num.  31.:  Omne,  quod  po- 
test  transire  per  flammas,  igne  purga- 
bitur.  Quidquid  autem  ignem  non  po- 
test  sustinere,  aqua  expiationis  sancti- 
ficabitur. 

Caeterum  de  aqua  expiationis  ejusque 
multiplici  ad  sanctificandum  usu,  locus 
est  cjusdem  lib.  cap.  19.  Sed  et  aqua 
vulgari  ad  tollendam  corporum  ac  vesti- 
mentorum  immunditiam  multae  fiebant 
lotiones,  ut  patet  ex  variis  locis  Levitici. 
Unde  e  diverso  nascitur  quaestio,  cur 
dixerit:  paene  omnia,  cum  tam  multae 
fierent  sine  sanguine  mundationes.  Sed 
hujus  responsionem  indicat  B.  Thomas, 
quum  dicit,  ipsam  quoque  expiationis 
aquam  fuisse  confectam  cum  sangoine 
vitulae  rufae.  Respicit  enim,  ut  opinor, 
ad  id,  quod  praeceptum  erat,  ut  iilius 
vitulae  tam  pelJis  et  carnes,  quam  san- 
guis  et  fimus  flammae  traderentur.  Ex 
his  enim  in  cinerem  redactis  fiebat  aqua 
expiationis.  His  accedit,  quod  pleraeque 
purificationes ,  quae  per  aquam  fiebant, 
vim  habebant  ex  aliquo  sacrificio  prae- 
cedenti,  in  quo  sanguis  fuerat  effusus. 

Et  sine  sanguinis  effusione  non  fit 
remissio,  scilicet  peccatorum.  Hoc  ab- 
solute  dicit.  Quamvis  enim  nonnullae 
mundationes  legales,  ut  dictum  est,  fie- 
rent  sine  saDguiue  nulla  tamen  ad  remis- 
sionem  peccatorum  instituta  erat  caere- 
monia,  quae  sanguinis  effusionem  non 
exigeret.  Nam  pro  peccatis  offerebantur 
sacrificia  propitiatoria,  in  quibns  animal 
mactaretur,  quae  proinde  omnia  cruenta 
erant,  ut  patet  ex  Lev.  4.  et  sequcntibus. 

Porro  sicut  in  snperioribus  serrao  fuit  de 
mimdatione  et  sanctificatione  legali,  quam 
appellavit  emundationem  carnis,  et  ju- 
stitias  carnis:  ita  et  iiic  lcgalem  intel- 
ligit  peccatorum  remissionem,  qua  nimi- 
rum  fiebat,  ut  legis  comminationes  homo 
evaderet,  nec  peccatum  ei  ad  ejusmodi 
poenas  imputaretur.  Hic  enim  erat  efie- 
ctus  illorum  sacrificiorum.  Nam  de  legali 
remissione  eum  loqai,  palam  est,  quo- 
niam  et  proxime  nominaverat  munda~ 
tionem  secundum  legem;  et  alioqui  se- 
cum  ipse  pugnaret,  qui  capite  sequenti 
dicit,  impossihile  esse,  ut  hircorum  et 
taurorum  sanguine  peccata  tollantur, 

Qui  vero  eententiam  hanc  interpretan- 
tur  de  sanguine  Christi,  ut  eam  ad  veram 
peccatorum  remissionem  accommodent, 
sensum  adferunt  huic  loco  alienum.  Ve- 
rum  tamen  juxta  Apostoli  institutum  ex 
his  verbis  optime  colligas :  Si  in  veteri 
lege  non  fiebat  remissio  legalis  sine  efi^u- 
sione  sanguinis  animalium  occisorum, 
ergo  nec  in  nova  lege  fit  vera  peccatorum 
remissio  sine  efi^usione  sanguinis  Christi, 
quem  sanguis  ille  victimarum  veteris  te- 
stamenti  praefiguravit.  Est  enim  haec 
coUectio  plane  similis  ac  paene  eadem 
cum  illa,  quam  Apostolus  ipse  superius 
fecit  illis  verbis:  Si  enim  sanguis  hir- 
corum  et  taurorum  etc. 

Dicet  aliquis :  Si  vera  peccatorum  re- 
missio  non  fit  sine  efi^usione  sanguinis 
Christi  (quod  ex  hoc  loco  recte  colligi 
jam  dictum  est),  ergo  sacrificium  missae, 
cum  sit  incruentum,  sicque  vocetur  a  Pa- 
tribus,  quod  in  eo  nulla  fiat  sangainis 
eff"upio,  non  valet  ad  veram  peccatorum 
remissionem.  Eespondeo ,  argumentum 
hoc  nihilo  magis  facere  contra  sacrificium 
miesae,  quam  contra  baptismum  et  alia 
sacramenta  novae  legis  ad  remissionem 
peccatorum  instituta.  Dicendum  est  enim, 
sicut  baptismo  non  remittuntur  peccata 
sine  sanguine  Christi,  fuso  in  cruce,  ita 
nec  per  sacrificium  missae  remitti  sine 
cruento  illo  crucis  sacrificio,  cujus  ipsum 
est  commemorativum.  Utrumque  enim, 
tam  baptismus,  quam  missae  sacrificium, 


efficax  est  in  sanguine  Christi ,  et  nou 
aliter. 

23.  Necesse  est  ergo,  exemplaria  qui- 
dem  coelestium  his  mundari.  Infert  ex 
iis,  quae  proxime  dicta  sunt,  de  munda- 
tione  tabernaculi  et  vasorum  ministerii, 
et  caeterorum,  quae  vocat  exemplaria, 
Graece  GTioSsty/jiaTa.  Quo  nomine  usus 
est  etiam  cap.  ,8.,  ubi  nos  habemus:  Qui 
exemplari  et  umbrae  deserviunt  coe- 
lestium.  Significantur  autem  Graeco  vo- 
cabulo,  sicut  ibidem  diximus,  obscurae 
quaedam  ostensiones  ac  delineationes 
rerum.  Sic  appellat  figuras  veteris  testa- 
menti,  quod  obscure  et  umbratice  res 
novi  testamenti  illius  temporis  hominibus 
osteuderint.  Ea  exemplaria  mundaban- 
tur  his,  vel  rebus,  vel  hostiis,  de  quibus 
paulo  ante  locutus  est,  id  est,  vitulorum 
et  hircorum  sanguine.  Mundabantur  au- 
tem  ab  immunditia  corporali  et  externa, 
quam  secundum  legem  tolli  oportebat. 
Coelestia  vero,  quae  dicantur,  paulo  post 
exponemus.  Porro  quod  ait:  Necesse  est, 
indicat  ordinationem  divinam,  quam  ne- 
cesse  fuit  impleri  tam  in  figuris  praece- 
dentibus,  quam  in  rebus  ipsis  sequentibus, 
de  quibus  subjungit: 

Ipsa  autem  coelestia  melioribus  ho- 
stiis ,  quam  istis.  Quamvis  in  Graeco 
nonnuila  sit  diversitas  inter  coelestia 
hujus  et  praecedentis  membri,  (hic  onim 
STtoupavta  dicuntur,  hoc  est,  coelestia, 
illic  vero  xa  Iv  toTc  oapavolg,  id  est  ea, 
quae  in  coelis  sunt),  rem  tamen  eandem 
significari,  contextus  sermonis  aperte 
commonstrat.  Quae  sit  autem  res  illa 
uoraine  coelestium  significata,  dubitatio- 
nem  habet.  Chrysostomus  ac  caeteri 
Graeci,  quibus  adstipulantur  commentarii 
Priraasio  et  Anselmo  adscripti,  item  Hai- 
mo,  Cajetanus  et  alii  Latinorum  nonnulli, 
coelestia  intelligunt  Ecclesiam  Christi 
milituntem,  ct  quae  in  ea  geruntur.  Haec 
enim  etsi  in  terra  sint,  raerito  taraen  coe^ 
lestia  dici  vohmt,  propter  fidem  et  spem 
ad  coelestia  spectantera.  Sed  hanc  expo- 
sitionem  coelestium  minus  probabilera 
esse,  docebamus  capite  superiore,  idque 
ex  illius  loci   circumstantia.  Plenius  au- 

tem  ostenditur  ex  eo,  quod  Apostolus  hoc 
loco,  velut  id,  quod  dixerat,  explicans 
statim  subjungit :  Jesum  non  in  manu- 
facta  sancta  introiissej  sed  in  ipsum 
coelum.  Quare  S.  Thomas,  illa  exposi- 
tione  rejecta,  dicit,  per  coelestia  melius 
intelligi  coelestem  patriam,  id  est,  coelum 
seu  habitationem  coelestem.  Quae  eadem 
est  Lirani  sententia. 

Sed  quomodo  haec  coelestia  munden- 
tur  Chrisii  sanguine,  cum  in  iis  uihil  om- 
nino  sit,  quod  muudatione  egeat,  quaeri- 
tur,  ac  difficile  explicatur.  S.  Thomas  et 
Liranus  eam  mundationem  dcciarant  ex 
analogia  mundationis  tabernacuUMosaici. 
Sicut  enim  tabernaculom  illud  dicebatur 
emundari,  non  quod  ipsum  haberet  in  se 
aliquam  immunditiam;  sed  quia  tolleban- 
tur  quaedam  irregularitates  seu  legales 
immunditiae,  quibus  impediebantur  homi- 
nes,  quo  minus  ad  tabernaculum  acce- 
derent :  ita  dicunt,  juxta  Apostolum  mun- 
dari  coelestia,  quatenus  homines  mun- 
dantur  a  peccatis,  quibus  impediuntur  ab 
ingressu  regni  coelestis. 

Hanc  vero  explicationem  Ribera  non 
probat,  eo  quod  durius  sonet,  coelum  seu 
coelestem  patriam  mundari.  Itaque 
sentit,  per  coelestia  quidem  recte  accipi 
coelum  ipsum,  id  est,  tabernaculum  coe- 
leste  et  domicilium  beatorum,  quod  et 
rationibus  probat;  sed  emundationem 
horum  coelestium  aliter  interpretatur. 
Dicit  enim,  Paulum  verbis  subsequenti- 
bus:  Non  enim  in  manufacta  sancta 
Jesus  introivit  etc,  non  alludere  ad  de- 
dicationem  tabernaculi,  quando  et  ipsum, 
et  omnia  ejus  vasa  sanguine  sanctificata 
fuerunt;  sed  ad  introitum  Pontificis  in 
Sancta  sanctorum,  quando,  sicut  praeci- 
pitur  Levit.  16.,  Pontifex,  illuc  cum  san- 
guine  introgressus ,  aspergebat  eum  e 
regione  oraculi,  atque  ea  caeremonia  ex- 
piabat  sanctuarium  ab  immunditiis  filio- 
rum  Israel,  et  a  praevaricationibus  eorum 
cunctisque  peccatis.  Quae  verba  utique 
declarant,  ibi  non  agi  de  mundatione  ho- 
minum  ab  inmiunditiis,  quas  vocant  irre- 
gularitates,  quibus  ab  ingressu  taberna- 
culi  impediebantur ;  sed  de  mundatione 


ipsius  tabernaculi,  quod  quasi  continuo 
polluebatur  peccatis  filiorum  Israel,  in 
quorum  medio  erat  coustitutum;  non 
quod  ex  eorum  peccatis  veram  contra- 
heret  immunditiam ;  sed  quia  propter  ir- 
reverentiam  hominum ,  circumcirca  mo- 
rantium  atque  peccantium,  ipsi  loco  de- 
trahebatur  suus  honos;  quomodo  nunc 
loca  Deo  dicata  pollui  dicuntur,  quum 
enonnia  quaedam  peccata  in  iis  commit- 
tuntur.  Eodem  modo,  inquit  Ribera,  coe- 
lum,  quod  Dei  locus  est  multo  praestan- 
tior  et  venerabilior,  pollutum  fuit  peccato 
primorum  parentum,  ac  deinceps  aliorum 
hominum  peccatis  continuo  polluitur,  qua- 
tenus  illa  in  coelum  ascendentia  (sicut 
Scriptura  loquitur)  teterrimo  suo  odore 
Deum  coeli  habitatorem  graviter  offen- 
dunt,  ipsumque  ejus  habitaculum  quo- 
dammodo  inficiunt ;  emundari  vero  dici- 
tur,  cum  per  sanguinem  Christi  peccato- 
rum  foetor  tollitur,  ac  Deo  placita  opera 
ab  hominibus  exercentur.  Hac  enim  ra- 
tione  coelo  restitui  censetur  honor  ablatus. 
Sed  contra  hanc  speculationem ,  etsi 
subtilem,  primum  objici  potest,  quod  Apo- 
stolus,  Christum  opponens  Pontifici  Aa- 
ronico,  illiusque  officia  declarans  ex  an- 
tithesi  eorum,  quae  fiebant  in  veteri  Te- 
stamento,  semper  Christo  ac  sanguini 
ejus  veram  ac  proprie  dictam  mundatio- 
nem  et  sanctificationem  tribuit,  qua  sci- 
licet  vere  secundum  conscientiam  et  co- 
ram  Deo  munda  fiat  ea  res,  quae  mun- 
dari  dicitur.  Atqui  mundatio  jam  expo- 
sita  non  vera,  sed  figurate  dicta  est,  cum 
sit  in  confesso,  coelum,  si  de  mundatione 
proprie,  et  secundum  Apostolum  loqua- 
mur,  mundarinonposse.  Deindevideretur 
Apostolus  ab  instituto  declinare,  si  a 
mundatione  hominum,  de  qua  perpetuo 
disseruit,  transitum  faceret  ad  mundatio- 
nem  coeli,  qualis  hic  fingitur.  Denique 
nec  ista  subtilitas  evadit  duritiem  sermo- 
nis,  qua  dicitur  coelum  mundari;  pro- 
pter  quam  displicebat  sententia  B.  Tho- 
mae.  Quamquam  illud  rectissime,  quod 
dicit  Ribera,  Apostolum  in  pericope  se- 
quenti  non  alludere  ad  dedicationem  ta- 
bernaculi,  sed  ad  introitum  Pontificis  in 

sanctnarium  a  peccatis  filiorum  Israel 
expiandum.  Verum  illa  tabernaculi  ex- 
piatio  non  tam  significabat  mundationem 
coeli  peccalis  hominam  polluti,  quam 
mundationem  Ecclesiae  peccatis  homi- 
num,  ex  quibus  constat,  commaculatae. 
His  adde,  quod  Apostolus  per  coelestia 
non  tam  intelligi  vult  locum  ipsum  coe- 
lestem,  quam  Ecclesieim  Sanctorum,  qui 
sunt  in  coelis.  Jam  en\m  diximus,  pro 
vocabulo  coelestium  Graece  haberi:  eo~ 
rurrij  quae  in  coelis  sunt.  Nemo  autem 
dixerit,  Ecclesiam,  quae  in  coelis  est, 
polhii  peccatis  hominum  agentium  in 
terris. 

Quare  nobis  videtur  expositio  S.  Tho- 
mae  recipienda,  cum  eo  tamen  modera- 
mine,  ut  Apostolus  intelligatur  loqui  de 
ipsius  tabernaculi  et  vasorum  ejus  emun- 
datione,  cujusmodi  superius  declarata  est. 
Aut  certe  melior  aliquis  sensus  quaeren- 
dus.  Quod  si  per  coelesiia  totam  Eccle- 
siam  placeat  intelligi,  quae  ab  Apostolo 
Gal.  4.  vocatur:  Jerusalem,  quae  sur- 
8um  estj  mater  nostra;  et  Apoc.  21.  di- 
citur :  descendere  de  coelo,  quia  nimirum 
meditatione  et  studio  semper  in  coelis 
versatur,  etiam  qua  parte  peregrinatur 
in  terris;  percomraode  reddi  poterit  hujus 
loci  iste  sensus:  Ipsa  coelestia,  id  est 
tota  Ecclesia,  tam  triumphantem,  quam 
militautem  complectens ,  mundatur ,  id 
est,  munditiam  ac  sanctitatem  suam  om- 
nem  continuo  accipit  ah  hostia  meliore, 
quae  est  Christus  in  cruce  oblatus.  Non 
enim  ita  Christus  Ecclesiam  suo  sanguine 
mundat,  ut  mundare  aliquando  desinat,  si 
mundare  est  mundiiiam  et  sanctitatem 
impertiri ;  sed  semper  id  facit  ac  facturus 
est.  In  eo,  quod  dicit  Apostolus :  melio- 
rihus  hostiiSj  cum  de  una  Christi  hostia 
loquatur,  enallage  numeri  est,  ad  quam 
invitabat  nuraerus  pluralis  praecedens. 

Additiuncula  B.  P. 

Nisi  forte  Apostolus,  quoniam  ad  He- 
braeos  Christianos  ista  scribit,  his  verbis 
pluralibus  usus  est  ad  tacite  ipsis  signi- 
ficandum,  hostiam  cruentam  semel  obla- 
tam,  et  incruentam  quotidianae  oblationis, 

ratione  duas,  re  unicam.  Credibile  est, 
idem  mysterium  ipsis  innui  per  illa  verba 
cap.  13.:  Hahcmus  aUare,  de  quo  edere 
etc. 

24.  Non  enim  in  manufacta  sancta 
Jesus  introivit ,  exemplaria  verorum  ; 
sed  in  ipsum  coelum.  Jesus,  in  Graeco 
et  Syriaco  :  Christus.  Declarat  Apostolas, 
quod  dixerat :  coelestia.  Nam  pontifex 
quidem  Aaronicus,  inquit,  introibat  ia 
sanctuarium  manufactum,  id  est,  humana 
arte  fabricatum;  Christus  autem  non  in 
manufacta  sancta  introivit,  quae  vero- 
rum  sanctorum  erant  tantum  exemplaria 
seu  figurae;  sed  in  ipsum  coelum,  a  quo 
coelestia  nominantur,  id  est  in  sancta 
vera,  et  tahernacuJum  verum.  Sic  enim 
ea  appellavit  sub  initium  capitis  octavi. 
Quo  etiam  loco  admonuimus,  verum  non 
opponi  falso,  sed  typico  seu  figurativo. 
Notandum,  exemplaria  Graece  hoc  loco 
non  dici  uiioSsiy/iaTa^  quemadmodum  in 
versu  praecedenti,  sed  avTiTUTra ;  quam 
tamen  vocem,  perinde  ut  superiorem,  om- 
nes  interpretes  vertunt:  exemplaria.  Res 
quippe  eadem  utraque  voce  significatur, 
tametsi  secundum  aliam  atque  aliam  ra- 
tionem.  Erant  enim  figurae  veteris  Te- 
stamenti  UTioSsiYfxaTa,  quatenus  obscure 
significabant  res  figuratas.  Erant  autem 
avTiTUTia,  quatenus  ad  similitudinem  ve- 
rorum,  quae  Mosi  ostensa  faerant,  id  est 
coelestium,  efformata,  ut  oa  deinde  re- 
praesentare  possent.  Dicitur  enim  avTi- 
TUTcov  similitud.0  reddlta  ex  prototypo, 
sive  clare ,  sive  obscure  ipsum  reprae- 
sentot. 

Ut  appareat  nunc  vultui  Dei  pro 
nohis.  Non  dicit:  ut  emundet  coelum, 
sicut  pontifex  Leviticus  introibat  in  San- 
ctum  sanctorum ,  ut  illud  expiaret.  Sed 
hoc  interim  differt,  ut  commodius  de  eo 
agat  in  sequentibus.  Hic  vero  aliud  quod- 
dam  munus  pontificis  Christo  in  coelum 
recepto  assignat,  quod  tamen  etiam  ad 
emr.ndationem  pertinet;  fcimulquc  alludit 
ad  ritum  veteris  legis,  ubi  pontifex,  in- 
gressus  in  Sancta  sanctorum,  stabat  co- 
ram  propitiatorio,  ut  oraret  pro  populo. 
Ita  Christum  dicit  introiisse  in  coelum, 

ut  vultui  Dei  se  pro  nobis  sistat,  id  est, 
ut  apud  Deum  pro  nobis  interpellet.  Qnod 
quo  sensu  facere  dicendus  sit,  expositum 
est  cap.  7.  ad  illud :  Semper  vivens  ad 
interpellandum  pro  nobis.  Dicitur  Chri- 
stus:  nunc  apparere  vultui  Dei ,  cui 
tamen  ab  initio  suae  conceptionis  semper 
praesens  fnit,  nec  quomoducumque,  sed 
visione  perfecta:  quia  nunc  id  agit  apud 
Deum,  quod  apud  terrenum  principem 
uemo  solet  agere,  nisi  prius  in  ejas  con- 
spectum  admissus ;  id  est  pro  populo  in- 
terpellare  ac  verba  facere.  Beatus  Tho- 
mas  sermonis  tropum  ita  exponit:  Intra- 
vit  locum,  ubi  Deus  manifeste  videtur. 

25.  Neque  ut  saepe  offerat  semet 
ipsum.  Quoniam  praecipuum  Pontificis 
munu3  est  offerre  sacrifi^,iura ,  dubitari 
poterat,  num  Christus,  ingressus  coeleste 
sanctuarium,  adhuc  munus  illud  exerceat 
offerendo  seraet  ipsum,  quomodo  eemel 
obtulit.  Docet  ergo,  non  ideo  Christum 
introiisse  in  coelum,  ut  iterum  ac  saepius 
offerat  semet  ipsum ;  nihil  enim  opus 
esse,  cum,  sicut  antea  dixit,  et  in  conse- 
quentibus  amplius  declarat,  Christus  se- 
mel  oblatus  aeternam  redemptionem  in- 
venerit. 

Quaeres:  Si  desiit  offerre,  quomodo 
adhuc  sacerdos  est?  Eespondent,  in  officio 
vel  persona  sacerdotis  non  requiri  conti- 
nuum  sacrificandi  actum ;  siquidem  et 
Levitici  sacerdotes  non  continuo,  sed 
statis  vicibus,  diebus  ac  horis  offerebant 
sacrificia;  Christi  vero  sacrificium,  quod 
semel  obtulit  in  cruce,  semper  vigere, 
adeoque  perpetuum  esse  quoad  effica- 
ciam,  ut  vel  hac  ratione  sacerdotium  ejus 
aeternum  esse,  semperque  subsistere  me- 
rito  dicatur.  Bona  responsio ;  sed  eadem 
plenior  erit,  si  dicamus,  Christum,  post- 
quam  introivit  in  sancta  coelestia,  nequa- 
quam  prorsus  cessare  ab  actu  sacerdotali. 
Nam  et  hostiam  semel  oblatam,  id  est,  se 
ipsum  semel  passum,  continuo  pro  salute 
hominum  sistit  et  offert  Patri,  quod  signi- 
ficatum  est  verbis  praecedcntibus :  Ut 
appareat  nunc  vuUui  Dei  pro  nohis; 
et  adhuc  quotidie,  manibus  suorum  mini- 
strorum  per  ^iniversam  Ecclesiam  offert 


incruentum  et  commemoratiYum  sacrifi- 
cium  corporis  et  sanguinis  sui.  Quae  res 
pluribus  a  nobis  explicata  est  supra,  cap. 
7.,  quum  tractaremus  illud  Psalmi:  Tu 
es  sacerdos  in  aeternum.  Quod  autem 
negat  Apostolus,  Christum  saepius  offerre 
se  ipsum,  de  ea  dicit  oblatione,  quac  per 
se  valeat  ad  propitiandum  Deum ;  qualis 
sola  e&t  illa,  qua  se  ipsum  obtulit  in 
cruce.  Ab  hac  enim,  sicnti  sacramenta, 
sic  et  missae  sacrificium  vim  suam  om- 
nem  recipit. 

Quemadmodum  pontifex  intrat  in 
sancta  per  sinyulos  annos  in  sanguine 
alieno.  Pontifex  Aaronicus  intrabat  in 
Sancta  sanctorum  cum  sanguine  alieno, 
scilicet  hircorum  et  vitulorum,  quos  im- 
molaverat,  ut  eorum  sanguinem  sanctis 
inferret;  idque  faciebat  non  semel,  sed 
singulis  annis.  Sed  non  ita  Christus,  in- 
quit,  oblatus  in  cruce,  sanguinem  suum 
intulit  coelo,  ut  hujusmodi  oblatio  sit  ei 
snbinde  repetenda. 

26.  Alioquin  oportehat  eum  frequen^ 
ter  pati  ah  origine  muhdi.  Graece :  A 
constitutione  mundi,  id  est  a  mundo 
condito.  De  hac  phrasi  vide,  quae  dixi- 
mus  ad  illud  Ephes.  1.:  Ante  mundi 
co7istitutionem.  Quod  dixerat,  Christum 
non  ideo  introiisse  in  coelum,  ut  saepe 
se  ipsum  offerat,  id  probat  deductione  ad 
absurdum.  Cum  enim  oblatio  illa  non  fiat 
sine  sanguine  et  morte,  oporteret,  eum 
saepe  pati  ac  mori ;  quod  ordinationi  Dei 
et  gloriae  Christi  plane  repugnat,  ut,  qui 
semel  mortem  morte  sua  superavit  et  ad 
vitam  immortalem  resurrexit,  iterum  at- 
que  saepius  reposcatur  ad  mortem.  Sci- 
mus ,  inquit  Apostolus  Rom.  6.,  quod 
Christus,  resurgens  ex  mortuis,  jam  non 
moritur;  mors  illi  ultra  non  domina^ 
hitur.  Quod  enim  mortuus  est,  peccato 
mortuus  est  semel.  Addit  autem:  ab 
origine  mundi,  tum  quia  peccatum  coepit 
jam  inde  ab  initio,  in  prirais  parentibus; 
tum  quia,  si  saepe  passurus  erat,  non  mi- 
nus  id  oportebat  primis  saeculis,  quam 
sequentibus ;  cum  sit  oranium  temporum 
eadem  ratio,  supposita  necessitate  iterandi 
sacrificii. 

Nunc  autem  semel  in  consummatione 
saeculorum,  ad  destitutionem  peccati, 
per  hostiam  suam  apparuit.  Male  in 
quibusdara  codicibus  legitur  accnsandi 
casu:  in  consummationem  saeculorum, 
quasi  sensus  sit:  Christum  apparuisjre  ad 
consummandura  saecula,  boc  est,  ad  per- 
ficiendum  et  sanctificandum  homines  om- 
nium  saeculorum.  Hunc  enim  sensum 
Graeca  non  admittunt.  Sic  enim  habent : 
S7tl  ouvTsXeta^  id  est,  in  vel  sub  consum- 
matione,  quo  modo  superius  dictum  est : 
IttI  t^  TcptoTTjy  ^ta^TJx^,  sub  priore  testa- 
mento ,  id  est,  tempore  veteris  Testa- 
menti.  Quare  et  hic  sensus  erit :  In  con- 
summatione  saeculorum,  id  est,  tempore 
consummationis  saeculorum,  quando  jam 
saecula  consummantur.  Nec  vertendum : 
sub  consummationem^  hoc  est,  instante 
consummationcj  quomodo  vertit  et  ex- 
ponit  Erasmus,  quandoquidem  nec  illic 
sensus  esse  potest :  instante  priori  testa- 
mento.  Deinde  sciendum ,  in  multis  ac 
vetustis  exemplaribas,  non  destitutionem 
legi,  sed  destructionem.  Quamquam  ma- 
jor  codicum  pars  habet  destitutionenij 
Clementinis  etiam  suflPragantibus.  Quin 
et  Graeca  vox  «{^^STTjatv  melius  exprimi- 
tur  Latino  vocabulo  destitutionis,  quam 
destructionis.  Verbum  enim  dO^STsTv  sig- 
nificat:  abjicercj  repellere,  reprobare, 
ut  1  Cor.  1.:  Prudentium  prudentiam 
reprobabo.  Unde  Theophjlacti  interpres 
yertit:  Ad  reprobationem  peccati;  sicut 
et  vuJgatus  eandem  vocem  reddidit  supra 
cap.  7.:  Eeprobatio  fit  praecedentis 
mandati.  Haec  autem  destitutio  seu  re- 
probatio  peccati,  quamvis  proprie  non  sit 
destructio,  tamen  eam  necessario  secum 
trahit, 

Illud  porro,  quod  sequitur:  per  ho- 
stiam  suam,  Erasmus  vertendum  patavit: 
per  immolationem  sui  ipsius ;  ut  oppo- 
natur  ei,  quod  de  legali  pontifice  dictum 
est:  in  sanguine  alieno.  Hanc  enim 
antithesim  urget  Apostolus  in  superiori- 
bus.  At  nobis  ea  versio  plausibilis  ac 
pia  magis,  quam  docta  videtur,  quia  ^u- 
ota  in  sacris  literis  ubique  accipitur  pro 
hostia  seu  victima,  quae  immolatur,  nus- 


quam  vero,  quod  sciam,  pro  ipsa  immo- 
latione.  Neque  enim  est  verbale  nomen, 
quod  actum  significet,  sed  rem ,  circa 
quam  actus  versatur;  sicut  et  nomen 
victimae,  licet  interdum  fortassis  apud 
auctores  Graecos  pro  actu  usurpetur; 
quod  puto  esse  rarissimum.  Deinde  non 
est  in  Graeco  lauTOUy  ut  verti  possit:  sui 
ipsius,  sed  auTOO,  quod  nullam  recipro- 
cationem  significnt.  Unde  Hentenius, 
Oecumenii  interpres ,  solitus  alioqui  in 
vertendo  textu  plerumque  Erasmum  imi- 
tari,  hoc  loco  vertit :  per  victimam  suam. 
Haec  quidera  hostia  seu  victima  non  alia 
erat,  quam  Chriptus  ipse,  seu  corpus  ejus 
immolatum  in  cruce,  sicut  amplius  in  se- 
quenti  capite  docetur ;  sed  id  hac  parte 
in  Graeco  non  videtur  expressum. 

De  eadem  parte  dubitari  potest,  utrum 
construi  debeat  cum  sequenti  verbo  ap- 
paruit,  hoc  seusu :  Christus  per  hostiam 
suam  apparuit;  an  vero  connectenda 
(quod  Oecumenius  facit)  cum  proxime 
praeccdentibus ,  ut  ordo  ac  sensus  sit, 
Christum  apparuisse  ad  destitutiontm 
peccati  per  hostiam  suam,  id  est,  ut  pec- 
catum  per  hostiam,  qua  se  ipsum  pro  no- 
bis  obtulit,  aboleret.  Utraque  constructio 
probabilis ;  sed  prior  magis  obvia,  magis- 
que  serviens  intentioni  Paulinae.  Ex  quo 
praeterea  potest  intelligi,  verbum  appa- 
ruit,  quod  hic  absolute  ponitur,  non  ad 
Deum  esse  referendura,  hoc  modo :  Ap- 
paruit  Deo  Patri  coelum  iugressus ;  sicut 
dictum  est  paulo  ante  :  Ut  appareat  nunc 
vultui  Dei  pro  nobis;  sed  ad  homines, 
ut  apparuit  sit  idem,  quod  manifestum 
est;  quomodo  vertit  Theophylacti  inter- 
pres.  Est  enim  Graece  TiscpavlptoTai,  di- 
versum  ab  eo,  quod  supra  dixit:  Ut  ap- 
pareat.  Eodemque  verbo  Paulus  usus  est 
Col.  3.,  ubi  nos  legimus:  Cum  Christus 
apparuerit  vita  vestra,  tunc  et  vos  ap- 
parebitis  cum  ipso  in  gloria. 

Restat  diflicultas  de  intellectu  illius 
partis :  in  consummatione  saeculorum. 
Nam  qaomodo  Christus  per  hostiam  suara 
apparuit  in  saeculorum  consummatione, 
cura  ab  illo  terapore,  quo  passus  est,  sae- 
cula  jam  paene  sedecim  fluxerint,  si  sae- 

culum  aestimemns  vulgari  more  tempus 
centum  annorum.  Neque  enim  dici  potest, 
liujus  Epistolae  scriptorem,  quisquis  is 
fuerit,  opinatum  fuisse,  cum  haec  scri- 
beret,  finem  saeculi  instare;  tametsi  illo 
tempore  eam  fuisse  multorum  opiniouem, 
colligi  potest  ex  iis ,  quae  Paulns  scribit 
2  Thess.  2.  et  Petrus  2  Epist.  3. ;  non 
enim  falsae  opiuionis  verba  dictere  po- 
tuit  per  hunc  auctorem  veritatis  raagister 
Spiritus  sanctus ,  ut  nec  per  quemquam 
alium.  Potestque  eadem  prorsus  difficul- 
tas  moveri  ex  verbis  Joannis  1  Epist.  2. : 
Filioli ,  novissima  hora  est-,  nec  uon  ex 
aliisquibusdam  Scripturae  locis  slmilibus. 
Quidam  solvi  posse  putant  hunc  nodum 
ex  Erasmiana  versione :  Suh  consumma- 
tionem  saeculorum ,  id  est  instante  con- 
summatione.  Sed  ea  responsio  superius  ex- 
clusa  est,  dum  ostendimus,  non  bene  Eras- 
mum  ita  vertisse.  Quamquam  nec  ea  sa- 
tisfaceret.  Nam  proprie  nec  instabat  con- 
summatio ,  quando  haec  scribebantur, 
cum  ipse  etiam  Apostolns  id  aperte  neget, 
ubi  suos  Thessalonicenses  admonet,  ne 
terreantur ,  quasi  instet  dies  Domini. 

Igitur  ab  aliis  aliae  responsiones  ad- 
feruutur.  Ea  multorum  est,  qua  dicunt 
tempus  adventus  Christi  vocari  novissi- 
mum  tempus  et  finem  saeculorum,  quo- 
niam ,  etsi ,  quoad  nos ,  longe  distet  a 
mundi  consummatione,  tamen  totum  hoc 
tempus  Deo  ejusque  aeternitali  brevissi- 
mum  est,  anfe  cujus  cculos  mille  anni 
tamquam  dies  hesterna,  quae  praeteriit, 
Psalm.  89.  Quae  responsio  videri  potest 
esse  ipsius  B.  Petri  loco  jam  citato,  ubi, 
quibusdam  dicentibus:  Ubi  est  promis- 
sio  aut  adventus  Domini?  respondet: 
Quia  unus  dies  cpud  Dominum  sicut 
mille  anni ,  et  mille  anni  sicut  dies 
unus.  Sed  eo  loco  Petrus  tantum  respon- 
det  iis,  qui  existimabant,  Dominum  tar- 
dare  ac  justo  longius  differre  suas  pro- 
missiones;  non  autem  intendit  explicare, 
quo  sensu  vere  tunc  dici  potnerit,  novis- 
simara  horam  aut  saeculi  consummatio- 
nem  esse  praescntem.  Et,  si  ista  exposi- 
tio  recipiatur,  omnia,  quaecumqne  facta 
sunt,   dici  poterunt  facta  in  consumma- 


lione  saeculi,  quia  totum  tempus  duratio- 
iiis  saeculi ,  comparatum  aeternitati ,  bre- 
vissimum  est. 

Alii  putant,  Christum  in  consumma- 
tione  saeculorum  passum  dici ,  quia  post 
eam  legem ,  quam  Christus  attulit,  non 
alia  sit  exspectanda.  Verum  nec  hoc  sa- 
tisfacit,  cum  aliud  longe  sit,  legem  non 
mutari  usque  in  finem ,  et  ipsum  finem 
mundi  adesse.  Posset  enim  lex  immutata 
permanere  decem  millibus  annorum.  Oe- 
cumenius ,  exponens  illud  Joannis  :  No- 
vissima  hora  est,  dicit,  novissimum  et 
extremum  cujusque  rei  recte  appellari 
id,  quod  est  post  medium.  At  quomodo? 
Nam  duodecim  sunt  horae  dlei.  Nemo 
autem  septimam  aut  octavam  horam  di- 
xerit  esse  dici  novissimam.  Deinde  ncc 
illud  extra  quaestionem  est,  quod  Oecu- 
menius  supponit,  Christum  venisse  post 
medium  totius  temporis.  Valde  quippe 
incertum  est ,  tempus ,  quod  sequitur  ad- 
ventum  Domini ,  brevius  sit,  an  longius 
eo ,  quod  praecessit. 

Sunt  alii,  qui  consummationem  sae- 
culi  interpreteutur  ultimam  aetatem  raun- 
di.  Ita  B.  Thomas ,  qui  rem  explicat  hu- 
jusmodi  inter  alia  verbis:  Ultima  aetas 
est  status  praesens,  post  quem  non  est 
alius  status,  sicut  nec  post  senium  alia 
aetas.  Sicut  autem  in  aliis  aetatibus  est 
numerus  annorum  determinatus ,  non 
autem  in  senio:  ita  non  est  determina- 
tum,  quantum  iste  status  mundi  debeat 
durare;  tamen  est  consummatio ,  quia 
non  restot  alius  status.  Sic  ille ,  citans 
etiam  illud  Apostoli  1  Cor.  10.:  Nos  su- 
mus ,  in  quos  fines  saeculorum  devene- 
runt.  Eadem  est  seutentia  Glos.sae  ordi- 
uariae ,  et  Lirani ,  et  aliorum  fere  com- 
munis. 

Porro  Cajetanus  sic  exponit:  In  con- 
summatione  saeculorum ,  id  est  non  in 
principio  mundi,  sed  in  perfectione  sae- 
culorum  definitorum  a  divina  providen- 
tia.  Qaam  expositionem  Ribera,  post 
recitatas  aliorum  opiniones,  suo  calculo 
comprobat,  dicltque,  hunc  sensum  esse: 
Cum  saecula  ac  tempora  consumraata 
sunt,   quae  Deus  praefinierat  ejus  pas- 

sioni;  vult  enim,  quod  hic  dicitur,  idem 
esse  cnm  eo  ,  quod  habetur  Gal.  4. :  JJhi 
venit  plenitudo  temporis ,  et  Ephes.  1.: 
In  dispensatione  plenitudinis  tempo- 
rum,  id  est  postquam  impletum  fuit  tem- 
pus  praeordinatum  a  Deo. 

At  vero ,  si  quis  bene  consideret,  phra- 
ses  sunt  diversae  in  sacris  literis:  pleni- 
tudo  temporis  seu  temporum,  et  con- 
mmmatio  saeculi  seu  saeculorum.  Illud 
enim  significat,  tempus  quoddam  imple- 
tum  esse,  etiamsi  aliud  tempus  sequatur ; 
hoc  vero ,  tempus  finitum  esse  aut  finiri 
sic,  ut  aliud  postea  non  sit  exspectan- 
dum.  Quod  patet  ex  aliis  locis ,  ubi  con- 
sumraatio  saeculi  nominatur,  ut  Matth. 
13.  semel  et  iterum,  et  apud  eundem  24. 
et  28.  Unde  et  Syrus  interpres  hoc  loco 
transtulit:  In  novissimo  mundi.  Nec 
refert  de  numero ,  sive  saeculum  dicatur, 
sive  saecula;  nam  in  locis  jam  citatis 
utrumque  habes  ,  saeculum  et  saecula, 
tempus  et  ternpora. 

Quocirca  S.  Thomae  sententia  caeteris 
anteponenda  nobis  videtur,  utpote  aliis 
Scripturis  admodum  consentanea,  non 
obstante  eo ,  quod  haec  ultima  aetas  in 
tempus  valde  longum  protendatur,  quam 
objectionem  satis  ipse  refellit ,  ab  aetatis 
humanae  similitudine.  Quod  ergo  dicit 
Apostolus :  in  consummatione  saeculo- 
rum  f  tale  est,  ac  si  diceret:  Hoc  nostro 
tempore,  quandojam  agitur  ultima  mundi 
aetas,  post  quam  non  exspectatur  alia. 

Jam  ut  sensum  praesentis  loci  pleuius 
assequamur,  notandum  est,  hanc  perico- 
pen:  nunc  autem  semel  etc,  respondere 
illi  parti  superioii:  Neque  ut  saepe  offe- 
rat  semet  ipsum  ;  continet  enim  rationem 
illius  ostensivara,  qua  docet ,  cnr  non 
opus  fuerit  Christo,  ut  saepius  se  offerret, 
eandem  videlicet  rationem ,  quam  attulit 
cap.  7. ,  dicens :  Hoc  enim  fecit  semel  se 
offerendo,  et  rursus  hoc  capite:  Introi- 
vit  semel  in  Sancta,  aeterna  redem- 
ptione  inventa.  Caeterum  vocula  nunCj 
ut  id  obiter  adjiciam,  vel  tempus  deno- 
tat,  ut  referatur  ad  ilhid :  in  consumma- 
tione  saeculorum;  vel  potius  expletiva 
est,  sicut  alibi  interdum.    Est  igitur  hic 


seasus  Apostoli :  Christus  non  est  ingres- 
sus  in  coelum ,  ut  saepius  offcrat  se  ip- 
sum;  nihil  enim  opus  erat,  ut  qui  semel, 
idque  tempore  consummationis  saeculo- 
rum,  apparuit  ac  manifestatus  est  mundo 
per  hostiam  suam.  Tunc  scilicet,  quando 
palam  obtulit  semet  ipsum  in  cruce ,  sic, 
inquam,  apparuit,  ut  illa  sua  oblatione 
peccatum  semel  ac  prorsus  aboleverit  at- 
que  contriverit. 

Quaeri  hic  posset ,  cur  demum  in  con- 
summatione  saeculornm  passus  sit  Chri- 
stus,  ac  non  potius  statim  post  hominis 
lapsum,  ut  morbo  confestim  adhiberetur 
remedium.  Sed  huic  quaestioni  proprius 
est  locus  apud  Magistrum  lib.  3.  sent. 
dist.  1.,  ubi  nos  eam  tractavimus;  et 
apud  Thomam  p.  3.  q.  1.  art.  5.  Hic  au- 
tem  breviter  respondeo ,  quamvis  post 
tam  multa  saecula  passus  sit  Christus, 
remediura  tamen  salutis  homini  lapso 
numquam  defuisse,  ex  quo  facta  est  ei 
promissio  de  Christo  venturo.  Nam  vir- 
.tus  passionis  ejus,  quod  ad  meritum  atti- 
net ,  extenditur  ad  omnia  saecula ,  tam 
praeterita ,  quam  futura.  Cur  autcm  in- 
carnationem  ejus  et  passionem  tamdiu 
differri  oportuerit,  duae  potissimum  sunt 
rationes.  Una,  ut  primum  intelligeretur, 
quid  natura,  deinde,  quid  lex  posset, 
atque  harum  imbecillitate  ad  sanandum 
hominem  comperta,  tandem  veniret  ille, 
qui  soUis  per  suam  passionem  poterat 
homini  perdito  salutcm  adferre.  Altera, 
ut  idoneis  testificationibus ,  cujusmodi 
fuerunt  oracula  Prophetarum ,  et  omnes 
figurae  legis  antiquae,  multo  ante  prafc- 
nuntiatus  adventus  et  passio  Christi  cre- 
dibilior  hominibus  redderetur,  ac  para- 
tioribus  animis  susciperetur. 

27,  Et  quemadmodum  statutum  est 
hominibus  semelmori.  AliudargumQntum, 
quo  docet ,  Christum  non  debere  saepius 
immolari,  sumptum  a  communi  lege  seu 
conditione  hominum,  quibus  semel  mo- 
riendum  est,  et  non  saepius.  Nam  et 
simili  argumento  supra  cap.  2.  doeuit, 
Christum  mori  debuisse,  illis  verbis: 
Quia  pueri  communicaverunt  carni  et 
sanguiniy   et  ipse  participavit  eisdem. 

Graeca  sic  sonant:  Et  quatenus  reposi- 
tum  est  hominibus  semel  mori.  Attamen 
similitndinem  significari ,  probat  alterum 
membrum  :  Sic  et  Christus  etc.  Syra  quo- 
que  versio  sic  habet :  Et  sicut  constitu- 
tum  est  filiis  hom.inum ,  ut  semel  mo- 
riantur.  Significatur  autem  lex  ordinaria. 
Nam  extraordinarium  est,  quod  quidam 
bis  mortui  fuerunt,  utpote  resuscitati  ad 
vitam  mortalem;  sicut  et  illud ,  quod, 
juxta  quorundam  opinionem  ab  Ecclesia 
non  improbatam ,  qui  in  adventu  Do- 
mini  reperientur  vivi,  sine  morte  mor- 
talitatem  exuent.  Porro  sive  legas:  sta- 
tutum  eU  hominibus ,  sive:  repositum, 
quomodo  uoster  interpres  alibi  vertit,  ut 
Lucae  19.,  Coloss.  1.  2.,  Tim.  4. ,  sive, 
quod  alii  malunt:  m.anet  homines ,  ut 
semel  moriantur :  intelligendum  est,  hanc 
legem  ac  necessitatem  emanare  ex  justo 
Dei  decreto,  quod  hominem  transgresso- 
rem  cum  tota  posteritate  morti  subjeeit, 
Genes.  3. 

Post  hoc  autem  judicium.  Subaudi 
ex  parte  praecedente :  statutum  seu  repo- 
situm  est  hominibus;  tametsi  potest 
etiara  absolute  haec  pars  accipi :  Post  hoc 
autem  judicium  erit,  id  est  omnibns 
post  mortem  exspectandum  est  judicium, 
quo  judicentur  a  Deo  secundum  merita. 
Sermo  est  de  judicio  universali,  futuro 
post  omnium  resurrectiouem,  quasi  dicat: 
Fosteaquam  semel  mortui  resurrexerint, 
non  iterum  morientur;  sed  judicium  tunc 
in  eos  exercebitur  de  factis  vitae  prioris. 

28.  Sic  et  Christus  semel  oblatus  est. 
Verbum  est  in  Graeco  non  additur:  imo 
nec  patitur  Graeca  consuetudo ,  ut  adda- 
tur,  et  sine  eo  optime  constat  hujus  pe- 
riodi  sententia,  ut  dubium  non  sit,  quin 
ab  imperito  quopiam,  qui  putaverit  ad 
sensum  deesse,  fuerit  adjectum.  Argu- 
mentatio  Pauli  talis  est;  Christus,  factus 
homo,  subiit  conditionem  humanam;  at- 
qui  homines  mori  necesse  est,  sed  non 
nisi  semel;  igitur  et  Ghristus  semel  tan- 
tuffi  mori  debuit,  et  consequenter  semel 
tantum  offerri;  quia  oblatio  haec  non  fit 
sine  morte.  Loquitur  enim  Apostolus  de 
oblatione  craenta,  sicut  superius  admonui. 


Ad  multorum  exhaurienda  peccata. 
Alii  quidem  homines  moriuntur  propter 
peccatum ;  Qhristus  autem  mortuus  est 
ad  exhaurienda ,  vel,  ut  alii  vertunt,  ad 
tollenda  peccata.  Nam  Graecus  infiniti- 
vus  avcVSYXsTv,  cujus  verbum  est  avacpepo), 
varie  exponilur  ab  interpretibus.  Signifi- 
cat  enira :  referre,  sursum  ferre,  offerre, 
item  auferre  seu  tollere,  quomodo  vertit 
Erasmus.  Quod  consonat  cum  vulgata 
versione.  Nam  qui  exhaurit,  penitus  tol- 
lit.  Verum  Chrysostomus  ac  caeteri  Grae- 
ci  de  oblatione  interpretantur,  hoc  sensu: 
Obtulit  ea  Patri  remittenda,  quomodo  nos 
peccata  nostra  Deo  offerimus ,  dicentes : 
Dimitte  nobis  debita  nostra.  Constat 
enim,  Graecum  verbum,  etiam  in  Scri- 
pturis ,  interdum  accipi  pro  eo ,  quod  est 
offerre,  ut  Jacob  2.:  Offerens  Isaac 
filium  suum  ;  1  Pet.  2 :  Offerre  spiritaa- 
les  hostias.  Et  in  hac  ipsa  Epistola  cap. 
7.  semel  et  iterum,  dum  ait:  Qui  non 
habet  necessitatem  quotidie  prius  pro 
suis  delictis  hostias  offerre ,  deinde  pro 
populi;  hoc  enim  fecit  semel  se  offe- 
rendo;  et  infra  cap.  13.:  Per  ipsum 
offeramus  hostiam  laudis.  Favet  etiam 
huic  intellectui  versio  Syriaca,  quae  sic 
habet:  Et  in  se  ipso  immolavit  peccata 
multorum. 

Sed^tamen  haec  interpretatio  non  pa- 
rnm  habet  incommodi.  Prinium  quia  a 
lingua  Scripturae  sacrae  alienum  esl  di- 
cere,  quod  peccata  Deo  offerantur.  Sem- 
per  euim  oblatio  de  bonis  intelligitur. 
Deinde  quia  sermo  Apostoli  erit  incon- 
cinnus:  Christus  oblatus  est ,  ut  offerret 
peccata.  Multo  quippe  convenientius  di- 
citur  oblatus ,  ut  auferret,  destitueret 
ac  destrueret  peccata;  sicut  paulo  ante 
dictum  est.  Denique  si  oblationem  signi- 
ficare  voluit  Apostolus;  quorsum  attine- 
bat  verbum  mutari  in  eadem  sententia? 
Jam  enim  alio  verbo  dixerat,  Christam 
oblatum  esse. 

Quare  dicendum  potius  arbitror,  Grae- 
cam  vocem  hic  positam  pro  eo,  quod  est: 
sursum  ferre ,  sustollere ,  supra  se  lc' 
vare ,  hoc  autem  est:  portare;  ut  sensus 
sit,  Christum  oblatum  fuisse,  ut  peccata 

multorum  portaret ,  id  est  poenam  pecca- 
tis  eorum  debitam  in  se  reciperet,  et  per 
hoc  ea  tolleret  atque  deleret.  Unde  cum 
hoc  sensu  satis  convenit,  quod  noster 
interpres  veitit:  exhaurienda,  Erasmus: 
tolleiida',  praeterqtiam  quod  tollenda 
potest  etiam  intelligi:  portanda ;  sicut 
Erasmum  intellexisse  parapbrasis  ejus  do- 
cet.  Ad  hunc  autem  modum  Scriptura 
loqui  solet  de  Cbristo,  ut  Jes.  53.:  Yere 
languores  nostros  ipse  tulit,  et  dolores 
nostros  ipse  portavit.  Et  iterura :  Posuit 
Dominus  in  eo  iniquitatem  omnium  no~ 
strum.  Denique  in  fine  ejusdem  capitis: 
Ipse  peccata  multorum  tulit;  ubi  secun- 
dum  LXX.  legitur  idem  verbum,  quod 
hoc  loco ,  ut  paene  certum  sit ,  Paulum, 
haec  scribentem ,  ad  illum  Jesaiae  locum 
respexisse,  quemadmodum  et  Petrum  ve- 
risimile,  quando  dixit  1  Epist.  2.:  Qui 
peccata  nostra  ipse  pertulit  in  corpore 
suo  super  lignum.  Nam  et  eo  loco  idem 
est  in  Graeco  verbum.  Pertinet  eodem, 
quod  Joannes  Baptista  de  Christo  dixit : 
Ecce ,  agnus  Dei,  qui  tollit  peccata 
mundi.  Tollit,  id  est  portat. 

Jam  illud  quaeritur,  cur  Apostolus 
dixerit:  multorum,  et  non:  omnium. 
Brevis  et  bona  responsio  est,  Chtistum, 
quant'im  ad  sufficientiam  passionis  atti- 
net,  omnium  hominum  peccata  tulisse, 
quia  valebat  ad  omnium  redemptionem ; 
quantum  vero  ad  efficientiam ,  non  om- 
nium,  sed  multorum.  Non  enim  omnes 
.per  eam  redempti  sunt  et  salvati ,  sed  so- 
lum  electi.  Quod  ergo  dicit  Apostolus, 
imo  Propheta :  multorum ,  electos  intel- 
lige,  id  est  oves  Christi,  pro  quibus  ani- 
mam  suam  ponere  se  dicit ,  Joan.  10., 
quos  ipse  etiam  multorum  nomine  de- 
signat  interdum ,  ut ,  quum  dicit ,  se  ve- 
nisse,  ut  daret  animam  suam  redemptio- 
nem  pro  multis,  Matth.  20.  et  Marc.  10., 
et  quum  de  sanguine  suo  dicit:  Qui  pro 
muJtis  effundetur  in  remissionem  pec- 
catorum,  Matth.  26.,  Marc.  14.  et  in 
canone  missae.  Quin  ex  hoc  Apostoli 
loco  concilium  Valentinum,  in  Galliis  ha- 
bitum  anno  Domini  855. ,  docet  cap.  4., 
Christum  non  fudisse  sanguinera  pro  om- 


nibus  omnino  hominibus,  sed  tautnm  pro 
iis ,  qui  credunt;  damnatque  erroris  eos, 
qui  secus  sentiunt.  De  quo  errore  locus 
ipse  Concih"i  consulendus  est.  Quod  au- 
tem  nonnuUi  multos  interpretantur:  om- 
nes,  non  satisfacit;  nara  iraproprietas  illa 
sermonis,  ut  alicubi  recipiatur,  non  est 
tam  multis  locis  adscribenda. 

Secundo  sine  peccato  apparebit  ex- 
spectantibus  se  in  salutem.  Istud  mem- 
brum  respondet  illi :  Post  hoc  autem  ju- 
dicium.  Hoc  enim  ct  Christo  accommo- 
datur,  non  ut  judicando,  sed  ut  judicaturo, 
et  praemia  redemptis  atque  electis  suis 
reddituro.  Apparebit,  Graece  ocp^YJasxat, 
videbitur ,  conspicietur ,  scilicet  palam 
ac  manifeste.  Quod  ait:  sine  peccato, 
non  est  sensus :  Non  habens  peccatum ; 
nam  et  in  primo  adventu  peccatum  non 
habuit;  sed:  Non  portans  peccatum. 
Primo  enira  adventu,  quando  se  obtulit 
in  cruce,  portavit  ac  sustulit  in  se  mul- 
torum  peccata,  sicut  jam  dictum  est ;  at 
in  secundo  adventu  nihil  tale.  Quoniam 
autem  sine  peccato  apparebit,  ideo  et 
sine  morte,  nimirum  iramortalis  jam  et 
gloriosus.  Sensura  hunc  illustrat  antithe- 
sis  hujus  locutionis  cum  ea,  qua  paulo 
p.nte  dixit,  Christura  per  hostiam  suam 
apparuisse.  Opponit  enim  haee  doo : 
apparere  per  hostiam  suam,  et  appa- 
rere  sine  peccato. 

Porro,  quod  addit:  in  salutem,  quam- 
vis  ad  id,  quod  proxime  praecedit,  re- 
ferri  possit,  hoc  sensu:  Apparebit  iis, 
qui  ab  ipso  salutem  exspectant,  comrao- 
dior  tamen  sensus  erit,  si  construatur 
cum  verbo  apparebit ,  hoc  modo:  Quum 
iterum  veniet,  apparebit  in  salutem ,  id 
est  palam  conspicietur  adferens  salutem 
iis,  qui  patienter  ac  perseveranter  inter 
hujns  vitae  persecutiones  et  adversitates 
eum  exspectaverint.  Nam  incredulis,  et 
proinde  non  exspectantibus,  apparebit  ad 
damnationera  et  poenara  aeternam.  Lo- 
quitur  autera  Apostolns  non  de  iis  tan- 
tura,  qui  vivi  reperientur  in  adventu  Do- 
raini,  sed  generatira  de  electis.  Oranibus 
enim  electis  communis  est  ista  Christi 
Salvatoris  exspectatio,  etiam  iis ,  quorum 

animae  jam  ciim  Christo  regnant.  Nam 
saliis  intelligitiir  non  animarum ,  sed  ho- 
minum,   eaque  perfecta,   ut  nec  animae 


quidquam  beatitudinis  desit,  nec  corpori. 
Quae  salus  ordlnaria  lege  nemini  con- 
tingit  ante  secundum  Christi  adventum. 


GAPDT    DECIMUM. 

Urabram  ^)  cnim  habens  lex  futurorum  bonorum ,  non  ipsam  imagi- 
nem  rerum :  per  singulos  annos  eisdem  ipsis  hostiis,  quas  ofiferunt  in~ 
desinenter,  numquam  potest  ^)  accedentes  perfectos  facere;  2.  alioquin 
cessassent  offerri :  ideo  quod  nullam  haberent  ultra  conscientiam  peccati 
cultores  semel  mundati;  3.  sed  in  ipsis  commemoratio  peccatorum  per 
singulos  annos  fit*^);  4.  impossibile  ^)  enim  est,  sanguine  taurorum  et 
hircorum  auferri  peccata.  5.  Ideo  ingredicns  mundum  dicii^):  Hostiam 
et  oblationem  noluisti;  corpus  autcm  aptasti  mihi;  6.  holocautomata 
pro  peccato  non  tibi  placuerunt.  7.  Tunc  dixi:  Ecce  venio ;  in  capite 
libri  scriptum  est  de  me:  Ut  faciam,  Deus,  voluntatem  Tuam.  8.  Su- 
perins  dicens :  Quia  hostias  et  oblationes,  et  holocautomata  pro  peccato 
noluisti,  nec  placita  sunt  Tibi,  quae  secundum  legem  offeruntur;  9. 
tunc  dixi:  Ecce  venio,  ut  faciam,  Deus,  voJuntatem  Tuam :  aufert 
primum,  ut  sequens  statuat.  10.  In  qua  voluntatc  sanctificati  sumus 
per  oblationem  corporis  Jesu  Christi  semel  ^).  11.  Et  omnis  quidem 
sacerdos  pracsto  cst,  quotidie  ministrans  ^),  et  easdem  saepe  offerens 
hostias.  quae  numquam  possunt  auferre  peccata^);  12.  hic  autem  unam 
pro  peccatis  offerons  hostiam,  in  sem.piternum  sedet  in  dextera  Dei^); 
13.  do  caetero  exspectans  ^^) ,  donec  ponantur  inimici  ejus  scabellum 
pedura  ejus^^).  14.  Una  enim  oblatione  ^^)  consummavit  in  &empiternum 
sanctificatos.  15.  Contestatur  autem  nos  et  spiritus  sanctus.  Postquam 
enim  dixit  ^^) :  16.  Hoc  autem  testamentum,  quod  testabor  ad  illos  post 
dies  illos,  dicit  Dominus,  dando  leges  meas  in  cordibus  eorum ,  et  in 
mentibus  eorum  superscribam  eas;  17.  et  peccatorum  et  iniquitatum 
eorum  jara  non  recordabor  amplius.  18.  Ubi  autem  horum  remissio, 
jam  non  est  oblatio  pro  peccato.  19.  Habentes  itaque,  fratres,  fidu- 
ciam  in  introitu  sanctorum  in  sanguine  Christi,  20.  quam  initiavit  nobis 
viam  novam  et  viventem  ^^)  per  velamen,  id  est,  carnem  suam ,  21.  et 
sacerdotem  magnum^^)  super  domum  Dei^^);  22.  accedamus  cum  vero 
corde  in  plenitudine  fidei,  aspersi  corda^^)  a  conscientia  mcla,  et  abluti 
corpus  ^^)  aqua  munda,    23.  teneamus  spei  nostrae   confessionem  indecli- 


I 


1)  Cap.  8,  5.  9,  32.  seq.  Col.  2,  16.  17.  2)  Cap.  7,  11.  19.  3)  3  Mos.  16,  21.  *)  Psalm. 
50,  18.  5)  psaim.  39^  7.  6)  vers.  10.  9,  26.  28.  12,  25.  10,  14.  Joan.  17,  19.  "0  Cap.  8,  3. 
8)  Cap.  7,  II.  9,  9.  9}  Cap.  9,  28.  lo)  Cap.  2,  8.  ")  1  Cor.  15,  25.  27.  12)  Vers.  12.  9,  26. 
13)  Jerem.  31,  31,— 34.  1*)  Cap.  9,  6.-8.  i^)  Cap.  4,  14.  16.  ^e)  cap.  3,  6.  *')  Cap.  12, 
24.  1  Petr.  1,  2.   3  Mos.  9,  9.  14.     ^s)  Eph.  5,  26.    Tit.  3,  5.    2  Mos.  29,  4. 

nabilem  ^),  (fidclis  enim  est,  qui  repromisit^)),  24.  et  consideremus  ^) 
invicem  in  provocationem  caritatis  et  bonorum  operum ;  25.  non  dese- 
rentes  collectionem  nostram,  sicut  consuetudinis  est  quibusdam,  sed  con- 
solantes,  et  tanto  magis^),  quanto  videritis  appropinquantem  diem^). 
26.  Voluntarie  enim  peccantibus  nobis^)  post  acceptam  notitiam  veritatis, 
jam  non  relinquitur  pro  peccatis  hostia,  27.  terribilis  autem  quaedam 
exspectatio  judicii,  ct  ignis  aemulatio ,  quae  consumptura  est  adversa- 
rios  ^).  28.  Irritam  quis  faciens  legem  Mosis  sine  ulla  miseratione 
duobus  vel  tribus  tcstibus^)  moritur;  29.  quanto  magis  putatis  dete- 
riora  ^)  mereri  supplicia ,  qui  Filium  Dei  conculcaverit  ^^) ,  et  sanguinem 
testamenti  pollutum  duxerit,  in  quo  sanctificatus  est,  et  spiritui  gratiae 
contumeliam  fccerit^^)?  30.  Scimus  enim,  qui  dixit^^):  Mihi  vindicta, 
et  ego  retribuam;  et  iterum  ^^) :  Quia  judicabit  Dominus  populum  suum. 
31.  Horrendum  est  incidere  in  manus  Dci  viventis  ^^^).  32.  Rememora- 
mini  autem  pristinos  dies,  in  quibus  illuminati^^)  magnum  certamen  susti- 
nuistis  passionum  ^^) ;  33.  et  in  altero  quidem  opprobriis  et  tribulatio- 
nibus  spectaculum  facti;  in  altero  autera  socii^^)  taliter  conversaniium 
effecti.  34.  Nam  et  vinctis  compassi  estis,  et  rapinam  bonorum  vestrorum 
cum  gaudio  suscepistis,  cognoscentes,  vos  habere  meliorem  et  manentem 
substantiam '^).  35.  Nolite  itaque  amitterlf  confidentiara  vestram,  quae 
magnam  habet  remuncrationem.  36.  Patientia^^)  enim  vobis  necessaria 
est,  ut,  voluntatem  Dei  f^eiftes,  reportetis  proraissionera.  37.  Adhuc 
enira  modicum  aliquantulum  ^^),  qui  venturus  est,  veniet,  et  non  tardabit; 
38.  justus  autera  meus  ex  fide*vivit^^) ;  quod  si  subtraxerit  se,  non 
placebit  animae  meae.  39.  Nos  autera  non  sumus  subtractionis ^^)  filii 
in   perditionem,    sed  fidei^^)    in  acquisitionem  aniraae. 


SU^IMARIUM  CVPITIS  DECIMI. 

Declarata  legis  et  sacriflciorum  ejus  imperfectione,  docet,  Cliristum  una  oblatione  consuramasse 
sanctiflcatos.  Hortatur,  ut  spem  firmam  retineant,  coilcctionem  non  deserant,  cum  vo- 
luntarie  peccantibus  non  relinquatur  pro  peccatis  hostia,  sed  terribile  judicium  Dei.  Deinde 
ad  patientiam  cohortatur. 


1.  XJmbram  enim  habens  lex  futuro- 
rum  honorum ,  non  ipsam  imaginem 
rerum.    Supra   docuit,    Christum   semel 


oblatum  abolevisse  peccatum,  et  aeter- 
nami  parasse  redemptionem.  Nunc  ex  ad- 
verso  ostendit,   legem  per  sua  sacrificia 


1)  Cap.  4,  14.    2)  cap.  6,  17.  2,  3.  seq.   9,  20.    3)  Cap.  3,  13.    *)  i  cor.  10,  11.    s) 
Vers.  37.  27.  9,  28.    6)  cap.  3,  12.    ')  Cap.  12,  29.    Soph.  1,  18.    8)  5  Mos.  17,  6.    9)  Cap, 

3,  32.     23)  Tob.  2,  17.  18, 


ic)  Cap.  6,  6.     11)  Matth.  12.  31.   Marc.  3,  28.    Luc.  12,  10.     12)  5  mos.  32,  35. 
-^    --     ~    ■        -—-■---      ^       15)  vers.  26.  6,  4. 

19)  Luc.  21,  19. 
12.    22)  prov. 


6.     13)  5  Mos.  32,  36.    Psalm.   i34,  14.  50,  4.  54,  3.      i^)  5  Mos.  32,  36.      i^) 
Cor.  4,  6.     16)  phii.  1,  29.  30.     i')  Phil.  4,  14.      is)  Matth.  6,  20.  19.  21.     i9 

nihil  ejiismodi  praestare  potuisse,  snmpto 
argumento  ex  fpsorum  sacrificiorum  an- 
nua  repetitione.  Conjunclio  causalis  enim 
supponit  hanc  aut  similem  illationem  ex 
iis ,  quae  proxime  dicta  sunt :  Ergo  salus 
est  a  Christo  exspectanda,  non  ex  lege. 
Nam  lex,  inquit,  umbram  habeiis  etc, 
perfeetos  facere  non  potest.  Quo  plenior 
autem  atque  nervosior  sit  proLatio,  legem 
ita  describit,  ut  ex  ipsa  quoque  ejus 
descriptione  possit  imbecillitas  ejus  agno- 
sci,  id  est  ex  eo,  quod  dicit :  legem  ha~ 
here  umbram  futurorum  bonorum,  non 
ipsam  rerum  imaginem;  legem  utique 
intelligens  caeremonialem ,  praesertim 
quoad  sacrificia.  Sunt  autem  hujus  partis 
apud  commentatores  diversae  expositio- 
nes,  prout  aliter  atque  aliter  accipiuntur 
umbra,  et  imago ,  et  futura  bona. 

Quidam  metaphoram  umbrae  ductam 
putant  ab  arte  pictoria.  Solent  enim  pi- 
ctores  primtim  carbone  vel  creta  delineare 
eam  rem,  quam  sibi  proponunt  exprimen- 
dam,  quae  rudis  pictnra  vocatur  umbra 
sive  adumbratio ,  propler  obscuram  re- 
praesentationem.  Dcinde  autem  vivos 
colores  penicillo  inducunt ,  ut  jam  sit  di- 
stincta  et  expressa  rei  similitudo ,  quae 
proprie  dicitur  imago.  Censent  igitur 
auctores  illi,  legem  veterem  dici  umbram 
futurorum  bonorum,  novam  vero  legem 
eorundem  esse  ijnagineni ,  quod  bona 
futura  (quae  illi  interpretantur  bona  coe- 
lestis  patriae)  valde  tecte  et  obscure 
significata  fuerint  per  ea,  quae  ageban- 
tur  aut  promittebantur  in  veteri  lege; 
nunc  autem  aperte  et  clare  per  ea,  quae 
in  nova  lege  aguntur,  eadem  bona  signi- 
ficentur,  imo  et  in  ea  expresse,  ac  re- 
moto  omni  velamine,  promittantur. 

Verum  quia  Scriptura  nusquam  alibi 
metaphoram  hanc  spectat  in  vocabulo 
umbrae ,  sed  semper  umbram  ad  corpus 
refert,  etiam  ubi  de  caeremoniis  agit 
Mosaicis ,  ut  mauifeste  videre  est  ad  Col. 
2.  (quod  et  de  loco  hujus  Epist.  cap.  8. 
ostendimus),  idcirco  magls  placet,  legem 
propterea  vocari  umbram  futurorum 
bonorum,  quoniam,  sicut  umbra  corpo- 
ris,  a  quo  projicitur,  imperfectissima  si- 


militudo  est,  ita  lex  per  suas  caeremo- 
nias  admodum  obscure  et  imperfecte 
eignificabat  bona  futura.  Atque  ita  fere 
Latini,  Anselmus,  Aquinas,  Cajetanus, 
Arias  Montanus  et  alii.  Horum  etiam 
plerique  per  futura  bona  intelligunt 
bona  patriae  coelesiis,  ut  sensus  Apostoli 
sit,  legem  per  suas  caeremonias  velut 
umbras  obscure  siguificasse  bona  coele- 
stia;  novam  autem  legem,  instar  imaginis, 
eadem  bona  tum  significare,  tum  promit- 
tere  signis  ac  verbis  perspicuis  et  apertis. 
Qai  sensus,  etsi  diversa  acceptione  um- 
brae ,  tamen  quoad  rem  satis  convenit 
cum  priore. 

Sed  si  non  aliud  voluit  Apostolus  his 
verbis,  qaam  quod  uterque  hic  sensus 
continet,  scilicet  legem  veterem  obscure, 
novam  aperte  repraesentare  futuri  saeculi 
bona :  non  aliud  ergo  docet,  quam  utram- 
que  legem  esse  typicam  et  figurativam, 
hoc  discrimine,  quod  vetus  lex  sit  typus 
obscurus ,  nova  typus  expressus.  At  ea 
res  nihil  facit  ad  ostendendam  veteris 
lcgis  prae  nova  imbecillitatem.  Sive  enim 
aperte,  sive  obscure  caeremonia  quae- 
piam  repraesentet  gloriam  coelestem,  non 
ideo  plus  aut  miuus  efficaciter  valebit  ad 
eam  praestandam,  ut  bene  declarat  Ri- 
bera.  Deinde  uec  veram  apparet,  omnes 
legis  caeremonias  institatas  fuisse  ad 
praefiguranda  coelestis  patriae  bona;  sed 
earura  institutio  id  habet,  ut  omnes  refe- 
rantur  ad  Christum ,  velut  umbra  ad  cor- 
pus;  sicut  dicitur  Col.  2.:  Quae  sunt 
umbra  futurorum ,  corpus  autem  Chri- 
sti.  Chri^tum  autem  intellige  secundum 
ea  praecipue,  quae  pro  nostra  salute  ges- 
sit,  ut,  quod  natus,  passus,  mortuus  est 
etc. ;  et  secundum  ea,  quae  nobis  suo  ad- 
ventu  et  passione  coutulit,  ut  sunt  pec- 
catorum  remissio ,  justificatio ,  et  caetera 
novae  legis  promissa.  Haec  igitur  sunt 
futura  bona,  quorum  lex  dicitur  um- 
bram  habere.  Quamquam  ea  omnia  dici 
possunt,  et  ab  Apostolo  in  superioribus 
dicuntur  coelestia,  quatenus  ordiuautur 
ad  ea  bona,  quae  in  cuelis  exspectamus. 

Porro  cum  negat,  legem  habere  ipsam 
rerum  imaginem ,  nomen  sma^mw  non 

usurpat  pro  expressa  repraesentatione  rei 
alicujus ,  sed  pro  ipsa  re  exhibita  ae  re- 
praesentata;  quomodo  dicitur  facies  ho- 
minis  esse  imago  hominis,  cum  in  ea  ipse 
homo  secundum  se  videatur.  Quomodo 
et  CbristuB,  cum  sit  Deus,  vocatuv  imago 
Dei,  2  Cor.  4.  et  Gol.  1.  Sic  et  species 
accipitur  interdum,  ut  2  Cor.  5.:  Per 
fidem  amhulajnus  j  etnon  per  speciem, 
id  est  Deum ,  ut  iu  se  ipso  est,  et  quo- 
modo  beatis  repraesentatur ,  necdum  vi- 
demus.  Quod  ergo  dicit:  non  ipsam 
imaginem  rerum,  idem  est  ac  si  diceret: 
non  ipsam  speciem  rerum ,  id  est  non 
res,  ut  in  se  ipsis  conspiciuntur.  Unde 
et  Syrus  ita  vertit:  In  lege  enim  umbra 
erat  bonorum  futurorum ,  et  non  sub- 
stantia  ipsarum  rerum.  Haec  imaginis 
explicatio  est  apud  Chrysostomum  et 
Tbeophylactum,  quos  sequuntur  Gai- 
gnaeus,  Arias  Montanus  et  Eibera.  Hi 
enim  imaginem  rerum  interpretantur  ip- 
sam  veritatem,  cujus  umbrae  praecesse- 
runt. 

Et  hic  sensus  confirmatur  ex  ipsis 
Apostoli  verbis.  Non  enim  sic  dicit :  Um- 
bram  habens  lex  futurorum  bonorum, 
non  eorum  imaginem;  quomodo  secun- 
dum  superiores  sensus  dicendum  fuisset; 
sed  ait:  non  ipsam  imaginem  rerum. 
Dicendo  enim :  ipsam,  et  addendo :  rerum, 
significavit  res  ipsas  praesenl;es  atque  in 
se  ipsis  repraesentatasT  Praeterea  postu- 
lat  hunc  sensum  scopus  Apostoli ,  cujus 
disputatio  tota  in  eo  versatur,  ut  doceat, 
legem  ac  vetus  Testamentum  non  prae- 
stitisse  bona  salutis,  sed  praefigurasse 
duntaxat  sub  umbris  quibusdam,  id  est 
obscuris  significationibus;  caeterum  ea 
bona  conferri  et  exhiberi  per  legem  no- 
vam ,  hoc  est ,  per  Christum  novi  Testa- 
menti  auctorem.  Denique  jam  patet, 
quam  apposite  hoc  ab  Apostolo  dictiim 
fuerit  ad  declarandam  legis  imbecillita- 
tem  prae  Christo,  quod  priores  illi  sen- 
sus  non  declarabant.  Hinc  etiam  intelli- 
gere  licet,  quam  inepte  ratiocinentur 
Sacramentarii ,  dum  ex  eo ,  quod  Eucha- 
ristia  vocatur  interdum  imago  Chiisti  aut 
corporis  ejus,  concludunt,  in  ea  Christum 


ipsum  non  esse  cum  suo  corpore  praesen- 
tem.  Sicenim  illis  nec  Christus  erit  Deus, 
quia  est  imago  Dei. 

Per  singulos  annos  eisdem  ipsis  ho^ 
stiis,  quas  offerunt  indesinenter ,  num- 
quam  potest  accedentes  perfectos  facere. 
Graeco  una  dictione:  TsAsidiaat,  perfi- 
cere.  Sermo  totus  sic  ordinandus  et  ex- 
ponendus  est :  Lex  iis  hostiis ,  quas  sin- 
gulis  annis  easdem  iudesinenter  (vel  ut 
Graece  est :  assidue  etjugiter)  offerunt  sa- 
cerdotes,  numquara  potest  accedentes  sive 
offerentes,  hoc  est,  eos  ipsos  sacerdotes, 
reddere  perfectos,  id  est  sanctificare,  justi- 
ficare.  Quidam  accedentes  geaeraliter  in- 
telligunt,  tum  sacerdotes,  tum  alios,  pro 
quibus  hostiae  offerebantur.  Sed  etsi  soli 
intelligantur  sacerdotes,  quos  et  infra 
nominat  cultores ,  id  est  sacrorum  mini- 
stros  (sic  enim  et  capite  praecedenti  dixit: 
Quae  non  possunt  juxta  conscientiam 
perfectum  facere  servientem ,  id  est  cul- 
torem  seu  ministrum  suum),  de  aliis  ta- 
men  idem  relinquitiir  judicium.  Nam  si 
lex  non  poterat  perficere  ipsos  offerentes, 
certe  nec  alios,  pro  quibus  aliquid  offere- 
batur.  Et  si  perficere  non  poterat  Ponti- 
fices,  ergo  nec  inferiores  sacerdotes.  Re- 
spicit  enim  Apostolus,  ut  bene  post  3. 
Thomam  Cajetanus  admonet,  ad  ea  sa- 
crificia ,  quae  singulis  annis  offerebantur 
a  Pontifice  in  die  expiationis,  qui  erat 
decimus  dies  mensis  septimi;  de  qua  re 
Levit.  16.  et  23.  Sed  idem  de  caeteris 
collige.  Nam  si  sacrificium ,  peculiariter 
ad  expiationem  institutum ,  expiare  non 
poterat,  quanto  minus  alia  sacrificia,  quae 
toto  anno  offerebantur?  Notandum  autem, 
in  priori  parte  hujus  sententiae  contineri 
rationem  posterioris.  Ex  eo  namqiie,  quod 
illa  sacrificia  singulis  annis  eadem  offe- 
renda  erant,  nec  umquam  recurrentibus 
annis  offerri  desinebant,  inferri  vult,  ea 
nonpotuissecultores  suosperficere.  Quam 
illationem  probat  sequentibus  verbis: 

2.  Alioquin  cessassent  offerri.  Plerique 
codices  Graeci  negationem  addunt,  sed 
ita,  ut  interrogative  legendum  esse  mo- 
neant  Theophylactus  et  Oecuraenius: 
AUoquin  nonne  cessassent  offerri?  quasi 

dicat:  Omuino.  Sensus  igitur  idem  est 
utriusque  lectionis;  nempe,  cessare  de- 
buisse  sacrificia  legis ,  si  potuissent  oflFe- 
rentes  facere  perfectos.  Nostrae  lectioni 
suffragantur  Regiabiblia,  et  interpretatio 
Syriaca.  Sic  etiam  cohaeret  id,  quod  se- 
quitur : 

Ideo  quod  nullam  haberent  ultra 
conscientiam  peccati  cultores  semel 
mundaii.  Peccati ,  Graece  et  Syriace: 
pcccatcrum.  Cw/fores^  Graece:  AaTpsuov- 
xeg ,  colentes ,  ministrantes ;  Erasmus  : 
qui  sacrificassent :  Anselmus  quoque  sa- 
crifi,catores  exponit ;  hic  enim  cultus  in- 
telligitur.  Probatio  talis  est:  Si  legis  sa- 
crificia  potuissent  offerentes  perficere,  et 
a  peccatis  mimdare,  jara  desiissent  offerri. 
Semel  enim  por  eorum  oblati6hem  sancti- 
ficati  et  a  peccatis  mundati  cultores  nul- 
lam  amplius  haberent  conscientiam  pec 
catornm ,  propter  quae  sacrificia  ipsis 
repetenda  fbrent.  Atqui  uon  desinunt 
offerri;  lex  enim  praecipit,  ea  repeti  per 
singulus  annos ;  ergo  numquam  possunt 
cultores  sive  oftereates  perficere  et  a  pec- 
catis  mundare.  Tta  quidem  Apostolus. 

Sed  quod  in  hac  argumentatione  pri- 
mum  sumltur ,  magnam  ac  difficilem  ba- 
bet  quaastionem:  quo  pacto  verum  sit,  et 
quam  recte  probetur  per  rationem  sub- 
junctam.  Dicent  enim  Hebraei,  singulis 
annis,  imo  singulis  diebus  easdem  ho- 
stias  secundnm  legem  offerri,  non  quod 
offerentem  a  peccatis  mundare  uequeant, 
sed  quia,  prioribus  remissis,  nova  sub- 
inde  peccata  committantur ,  quae  novis 
sacrificiis  sint  expianda.  Deinde  si  vera 
est  Apostoli  propositio  et  bona  ejus  pro- 
batio,  pari  ratione  docebitur,  Missae  sa- 
crificium,  quod  in  Ecclesia  Catholica  fre- 
quentatur,  nullam  habere  vim  sanctifi- 
candi ,  nec  esse  propitiatorium ;  id  quo*d 
haeretici  nostri  temporis  vehementer  con- 
tenduut,  hoc  Apostoli  loco  potissimum 
nitentes.  Nam,  inquiunt,  cum  Apostolo 
sic  ratiocinamur:  Si  Missao  sacrificium 
posset  Deura  homini  peccatori  propitiare, 
jam  cessasset  offerri,  propterea  quod 
homo  semel  a  peccato  mundatus  nullam 
amplius    haberet    conscientiam    peccati. 


Non  cessat  autem  offerri;   ergo  non  po- 
test  Deum  homini  propitiare. 

Hanc  posteriorem  objectionem  sibi  fa- 
ciunt  omnes  fere  commentatores  ortho- 
doxi ;  nominatira  Chrysostomus,  Theo- 
phylactus,  Oecumenius  et  is,  qui  titulum 
gerit  Ambrosii ,  ac  caeteri  Latini ,  hos 
se^uti.  Qua  ex  re  licet  intelligere,  neque 
novam,  neque  improvisam  esse  hanc  hae- 
reticorum  objectionem  ;  et  intelligitur  hinc 
ilhid  praecipue,  quam  illustre  testimo- 
nium  antiquitatis  habeat  sacrificium  cor- 
poris  et  sanguinis  Domini,  quod  in  Ec- 
clesia  offertur,  quando  veteres  hujus  loci 
tractatores  tam  sollicite  conantur  diluere 
quod  adversus  illud  ex  his  verbis  poterat 
objici. 

Priusquam  autem  his  objectionibus  re- 
spondeatur,  ostendendum,  quanta  absur- 
ditas  eos  sequatur,  qui  Pauli  sententiam, 
qua  ex  repetitione  saerificii  colligit  ejus 
inefficaciam,  ita  crude  accipiunt,  ut  verba 
primo  auditu  sonant.  Etenim  si  repetitio 
.sacrificii  arguit  ejus  inefficaciam  ad  tol- 
lendum  peccatum ,  eadem  erit  ratio  de 
aliis  remediis  ad  purgationem  peccatorum 
divinitus  ordiuatis,  ut  sunt  opera  fidei, 
spei,  caritatis,  poenitentiae,  misericordiae, 
oratio  Domiuica  atque  ipsum  poenitentiae 
sacramentura.  Quae  orania  frequentantur 
a  fidelibus ,  ut  per  haec  iterum  atque 
iterum  a  peccatis  emundentur.  Quoties 
enim  peccavimus^  remissionem  peccati 
quaerimus,  excitando  in  nobis  fidem  me- 
diatoris  cum  fiducia  impetrandae  veniae, 
et  ad  opera  caritatis,  poenitentiae ,  mise- 
ricordiae  rccurrimus ,  pactum  orationis 
Dominicae  obtendimus,  dicentes :  Dimitte  . 
nobis  debita  nostra,  sicut  et  nos  dimit- 
timus  debitoribus  nostris.  Denique  con- 
fugimus  ad  sacramentum  reconciliationis, 
quod  nemo  ,  nisi  Novatianus,  repeti  posse 
negat.  Haec  autem  orania  frustra,  si  re- 
medium  ex  eo  iuefficax  est  ad  remitten- 
dum  peccatum,  quia  subinde  repetitur; 
cum  haec  omnia  aut  pleraque  eorum  in 
Scriptnris  etiam  sacrificia  vocentur,  ut 
sacrificium  orationis,  spiritus  contribulati, 
cordis  contriti  et  humiliati,  item  benefi- 
centiae,   laudis   et   confessionis,   in  hac 

ipsa  Epist.  cap.  ult.  Quid ,  quod  hac  ra- 
tione  etiam  ipsi  baptismo  sua  virtus  sau- 
ctificandi  detrabetur,  et  male  a  Petro 
dictum  erit  Judaeis:  Baptizetur  unus- 
quisque  vestrum  in  remissio?iem  pecca- 
torum,  Act.  2.;  male  etiam  Saulo  ab 
Anania:  Baptizare ,  et  abluere  peccata 
tua ,  Act.  22.  Nam  etsi  idem  horao  non 
sit  iterum  baptizandus,  baptismi  tamen 
sacramentum  non  semel  duntaxat  per- 
actum  est,  sicut  Christus  in  cruce  serael 
oblatus ;  sed  quotldie  celebratur  in  Ec- 
clesia. 

Ne  igitur  ad  haec  et  hujusraodi  ab- 
surda  ducamur,  videndum ,  quo  sensu 
vera  sit  et  valeat  Apostoli  ratio  de  sacri- 
ficiis  autiquae  legis :  Si  perfectos  facerent 
offerentcs,  cessassent  offerri.  Respondent 
Chrysostomus ,  et  qui  eum  sequuntur, 
oblationem  sacrificii  nostri  quotidiani  non 
esse  diversam  ab  illa,  qua  Christus  semel 
obtulitscipsum  iu  cruce,  sed  unam  etean- 
dem.  Idera  enim  Christus,  qui  semel  ob- 
tulit  se  ipsum  cruente,  quotidie  in  my- 
steriis  incruente  per  manus  sacerdotum 
offertur,  non  alia  atque  alia  oblatione, 
sed  unius  et  ejusdem  oblationis  semel 
factae  commemoratione ,  sicut  iis  prae- 
ceptum  est:  Hoc  facite  in  meam  com- 
memorationem.  In  lege  autem  veteri  non 
eadem  semper  hostia  ,  sed  diversae  offer- 
rebantur,  quotiescumque  offerendum  erat. 

Verum  huic  responsioni  potest  opponi, 
quemadmodum  et  Calvinus  oppunit,  Apo- 
stolum  expresse  loqui  de  iisdem  hostiis 
iterato  oblatis.  Per  singulos  annos ,  in- 
quit,  eisdem  ipsis  hostiis ,  quas  offerunt 
indesinenter  ',  et  infra:  easdem  offerens 
hostias.  Respondet  Theophylactus ,  eas- 
dem  fuisse  hostias ,  quatenus  eaedem 
species  offerebantur,  velut  agnus  ho- 
die ,  et  cras  iterum  agnus  ;  non  autem 
easdem  quoad  numerum ;  Christum  autem 
olim  oblatum  ,  unum  prorsus  et  eundem 
offcrri  quotidie.  Sed  nec  ea  responsio 
pacabit  adversariura,  Ut  enim  res  oblata 
sit  eadem,  tamen  causabitiir,  oblationes 
esse  diversas,  utpote  actiones  inter  se 
distinctas;  quod  enim  ad  rem  oblatam 
attinet ,  sive  illa  sit  eadem ,  sive  diversa, 


modo  oblatio  ejus  interetur,  ex  Apostoli 
ratione  probari  ineptam  ad  hominem  per- 
ficiendum.  Deinde  raanet  adhuc  objectio 
de  sacramento  poenitentiae,  deque  sacri- 
ficiis  spiritualibus ,  quae  saepo  repetenda 
sunt,  etsi  numero  non  eadem. 

Respondeo ,  in  quotidiano  missae  sa- 
crificio  actiones  quidem ,  ut  in  se  ipsis 
considerantur ,  esse  diversas ,  et  proinde 
oblationes  multas;  imo  et  sacrificia  multa, 
si  sacrificii  nomiue  intelligas  uon  rem 
oblatam ,  sed  actionem  offerentis.  Verum 
omnes  illas  sive  actiones,  sive  oblationea, 
reputari  debere  (amquam  unam ,  eo  quod 
omnes  ad  unam  referantur,  ex  qua  de- 
pendent;  omnes,  inquam,  incruentae  ad 
unam  cruentam,  quae  facta  est  in  cruce, 
a  qua  oranera  suam  vim  et  eflScaciam 
hauriunt,  perinde  ut  sacramenta  novi  te- 
stamenti.  Sicut  enim  per  ista  nobis  appli- 
catur  et  ad  nos  derivatur  salutaris  virtus 
passionis  Christi,  sic  et  per  oblationes 
sacrificii  missae ,  non  solum  in  remissio- 
nem  peccatoram ,  quae  a  nobis  quotidie 
committuntur ,  verura  etiara  ad  alia  divi- 
nae  gratiae  beneficia  consequenda;  idque 
eo  magis ,  quod  hoc  saciificium  ex  insti- 
tutione  Christi  commeraorativum  sit  illius 
unici  sacrificii,  quo  se  ipsum  pro  nobis 
obtulit  in  eruce.  Similiter  autera  dicen- 
dum  de  sacrificiis  bonorum  operum.  Re- 
putantar  enim  omnia  ut  unum  sacrificium, 
propter  unam  Christi  oblationem ,  a  qua 
dependent  et  rationem  habent  sacrificii 
Deo  placiti.  At  vero  sacrificia  veteris 
testamenti ,  ut  talia ,  non  referebantur  ad 
unam  aliquam  oblatiouem,  a  qua  vim 
sanctificandi  acciperent,  ne  quidem  ad 
sacrificium  crucis ;  sic  enim  ad  novum  te- 
staraentura  pertinuissent ;  sed  singula  per 
se  ac  seorsim  exhibebantur,  prout  habe- 
bat  institutio  veteris  testamenti.  Itaquc 
simpliciter  et  multa  erant,  et  ad  sanctifi- 
candum  inutilia. 

Ex  his  igitur  jim  intelligi  potest,  quo- 
modo  recte  colligat  Apostolus  inefiScaciam 
sacrificiorum  veteris  legis  ex  eorum  repe- 
titione;  et  cur  simili  argumento  non  ex- 
pugnstur  efficacia  quotidiani  sacrificii 
Missae.     Nam  illa  vetera  repetebantur  ut 

diversa,  nec  ad  unnm  aliqnod  sacrificium, 
ex  quo  dependerent,  et  nnde  vim  suam 
acciperent,  ordinata.  Sacrificium  autem 
Missae  nou  offertur  ut  divcrsum  a  sacri- 
ficio  crucis,  sed  ut  nnum  cum  eo.  Semper 
enim  off^ertnr  in  illius  commemorationem, 
ut  noverit  sacerdos ,  non  aliunde ,  quam 
ex  illo  uno  sacrificio,  quod  in  criice  obla- 
tum  est,  quotidiaui  sui  sacrificii  fructum 
esse  exspectandum. 

Ad  priorem  vero  objectionem  respon- 
dent  B.  Thomas  et  Liranus,  peccatum, 
cum  sit  quoddam  spirituale  coelestibus 
oppositum ,  mundari  non  posse,  nisi  per 
aliquid  spirituale  et  coeleste,  quod  pro- 
inde  virtutem  habeat  perpetuam.  Quod 
autem  tale  est,  sufficere  ad  omnia  peccata 
remittenda,  tam  futura,  quam  praeterita; 
ideoque  non  oportere,  ut  amplius  iteretur. 
Hanc  responsionem  Ribera  diversis  ac 
pluribus  verbis  explicat.  Summa  est,  ad 
nova  peccata  expianda  non  opus  esse  novis 
sacrificiis,  quoniam  nec  priora  remitti 
poterant,  nisi  per  sacrificium  aliquod  in- 
finitae  virtutis ,  quod  aequae  valeret  ad 
omnium  remissionem,  tsm  praeteritorum, 
quam  sequentium;  tale  autem  in  veteri 
lege  nullum  fuisse. 

Porro  Cajetanus  aliter  respondet,  et 
quidem  conformiter  textui.  Dicit  enim, 
Apostoli  probationem,  quae  est  in  his 
verbis:  Ideo  quodnullam  haberent  ultra 
conscientiam  peccati  etc. ,  formaliter  in- 
telligendam  esse;  et  vim  rationis  in  eo 
consistere,  quod,  quos  lex  instituit  ut 
cultores,  etiam  iidem  singulis  annis  off^e- 
rebant  idem  sacrificium.  Quod  sane  lex 
non  praeciperet ,  si  sacrificium  illud  mun- 
dasset  a  peccato;  quandoquidem  bomines 
semel  mundati  non  egebant  iterato  sacri- 
ficio.  Necminuitur,  inquit,  efficacia  ra- 
tionis  ex  eo ,  quod  semel  mundati  pote- 
rant  iterum  peccare,  per  quod  indigerent 
iterata  oblatione ;  quoniam  vis  rationis 
consistit  in  formali  ratione  cultorum  se- 
mel  mundatorum,  quos  lex  non  juberet 
siugulis  annis  offerre ,  si  fuissent  mun- 
dati.  Sic  ille,  quasi  diceret,  ex  praecepto 
legis  iterandum  fuisse  sacrificium  Ponti- 
fici,  non  habita  ratione  relapsus  in  pec- 


cata.  Nam  sive  peccaret  iterum,  sive  non 
peccaret ,  offerre  dcbebat.  Quae  res  erat 
argnmento ,  non  fuisse  praeceptam  obla- 
tionis  iterationem  propter  remissionem 
peccatorum,  sed  propter  aliud,  id  est 
propter  eorum  commemorationem ,  uti 
verba  sequentia  declarant: 

3.  Sed  in  ipsis  commernoratio  pecca- 
torum  per  singulos  annos  fit.  Verbum 
fit  interpres  addidit  de  suo,  explendae 
sententiae  gratia.  Quoniam  ostensum  est, 
hostias,  quae  anniversario  die  expiationis 
eaedem  seraper  off^erebantur,  non  potuisse 
auferre  peccata,  nunc,  ne  frustra  videan- 
tur  institutae,  docet,  quem  usum  ha- 
bucrint,  nimirum  commemorationis  seu 
recordationis  peccatorum,  quae  quotan- 
nis  fiebat  in  ipsarum  oblatione.  Respicit 
enim  ad  confessionem  peccatorum  totius 
populi,  quam  in  die  expiationis  faciebat 
Pontifex,  utraque  manu  posita  super 
hircum  emissarium;  de  qua  Levit.  16.: 
Confiteatur ,  inquit,  omnes  iniquitates 
filiorum  Israel ,  et  universa  delicta  at- 
que  peccata  eorum.  Hanc  confessionem 
vocat  commemorationem  peccatorum, 
quia ,  qui  peccata  sua  confitetur,  ea  revo- 
cat  in  memoriam.  Cum  autem  confessio 
pcccati  sit  accusatio  sui,  vult  intelligi 
Apostolus,  in  illis  hostiis  non  fuisse  pec- 
catorum  remissionem ,  sed  accusationem ; 
ut  per  hoc  significaretar,  eorum  remis- 
sionem  aliunde  esse  petendam. 

Dices ,  Scripturam  eodem  loco  post 
confessionem  meminisse  remissionis  pec- 
calorum.  Nam  et  hircus  portabat  omnes 
iniquitates  filiorum  Israel  in  terram  soli- 
tariam ,  et  postea  sic  dicitur :  In  hac  die 
expiatio  erit  vestri  atque  mundatio  ab 
omnibus  peccatis  vestris;  coram  Domino 
mundabimini.  Respondeo ,  remissionem 
illam  non  verara  fuisse ,  sed  legalem  ac 
figurativam,  sicut  et  caeteras  peccatorum 
remissiones ,  de  quibus  in  Levitico ;  lega- 
lem  quidem,  quia  tantum  valebat  ad 
avertendas  legis  minas ;  figurativam  vero, 
quia  significabat  veram  remissionem  dan- 
dam  per  Cbristum. 

4.  Impossibile  enim  est  sanguine  tau- 
rorum  et  hircorum  auferri  peccata.  In     ti 

Graeco  et  Syriaco  locutio  est  activa,  sed 
quae  eundem  sensnm  faciat:  Tmpossibile 
est  enim  sanguinem  taurorum  et  hir- 
corum  auferre  peccata.  Et  ita  legit 
Hieronymus  in  comm.  Micbaeae  6.  Curn- 
que  sit  in  Latino  minimum  discrimen, 
satis  verisimile  est,  etiam  nostrum  inter- 
pretem  ita  vertisse.  Probatio  est  ejus, 
quod  dixit,  in  hostiis  illis  non  fuisse  pec- 
catorum  remissionem ,  sed  nudam  com- 
raemorationem.  Non  enim  fieri  potest,  ut 
Gccisorum  animalium  sanguine  peccata 
remittantur.  Nominat  autem  tauros  et 
hircos,  quia  utrumque  hoc  animal  offere- 
batur  in  die  expiationis.  Posset  quidem 
Deus  instituere,  si  vellet,  ut  sanguis  bru- 
torum  auferret  peccata,  sicut  in  baptiemo 
aufert  aqua;  sed  impossibile  hoc  dicit 
Apostolus  eo  sensu,  quo  putabat  carnalis 
Judaeus,  scilicet  immolationem  ejusmodi 
animalium  ita  per  se  gratam  esse  Deo, 
ut  propter  eam  peccata  remitteret  iis,  pro 
quibus  offerebantur.  Contra  quem  sen- 
sum  clamant  Prophetae:  Numquid  car- 
nes  sonctae  auferent  a  te  malitias  tuas, 
in  quibus  gloriata  es  ?  Jerem.  11.:  Num- 
quid  placari  potest  Dominus  in  milli~ 
bus  arietum,  aut  in  multis  millibus  hir- 
corum  pinguium  ?  Michaeae  6.  Hoc  au- 
tem  sensu  nec  aqua  potest  auferre  pec- 
cata. 

Verum  filii  uovae  legis,  adscribentes 
aquae  purgationem  peccatorum,  consi- 
derant  eam,  ut  ex  institutione  divina  ad- 
hibetur  et  valet  ad  abluendam  hominem 
a  peccatis  in  sanguine  Christi.  Quo  sensu 
dicit  infra  hoc  eodem  capite :  Abluti  cor- 
pus  aqua  munda,  qua  nimirum  conscien- 
tia  mundetur  a  peccatis.  Quod  si  Ju- 
daeus  aliquis,  spiritualiter  eapiens,  cum 
fide  mediatoris  illa  legis  saerificia  offerret, 
utique  fructum  remissionis  peccatorum 
percipiebat.  Unde  tres  pueri  in  fornace 
Babylonis  sic  orant :  Sicut  in  holocausto 
arietum  et  taurorum,  et  sicut  in  milli- 
bus  agnorum  pinguium,  sic  fiat  sacri- 
ficium  nostrum  in  conspectu  tuo  hodie, 
ut  placeat  tibi,  Daniel.  3. 

Orat  etiam  sacerdos  Deum  in  canone 
missae,  ut  super  proposita  mysteria  pro- 


pitio  ac  sereno  vultu  respicere  digne- 
tur,  et  ea  accepta  habere,  sicut  acce- 
pta  habere  dignatus  est  sacriticia  Abel, 
Abraham  et  Melchis^decb.  Nec  ideo 
confuuditur  discrimen  sacrificiorum  sive 
sacramentorum  veteris  ac  novae  legis; 
nam  sacramenta  vetcris  legis ,  ut 
talia,  id  est,  quatenus  ad  vetus  testa- 
mentum  pertinebant,  nihil  conferebant 
gratiae  spiritualis ;  sed  si  quis,  ut  dixi, 
ad  ca  accederet  ut  filius  novi  testamenti, 
respiciens  in  mediatorem,  gratiam  con- 
sequebatur.  Qnamquam  sacrificia,  quae 
Abel,  Abraham  et  Melchisedech  obtule- 
runt,  nec  veteris,  nec  novae  legis  erant 
instituta;  Deo  tamen  placita  propter 
offerentium  devotionem.  At  sacramenta 
novae  legis ,  ut  talia  sunt,  ad  gratiam 
praestandam  valent. 

Est  autem  notandum,  quemadmodum 
in  Epistolis  ad  Rom.,  Gal.  et  Phil.  Apo- 
stolus  docet,  ex  lege  non  esse  justitiam, 
ita  in  hac  Epistola  eum  ex  professo  do- 
cere,  ex  sacrificiis  legis  haberi  non  posse 
purgationem  peccatorum.  Quare,  ex  Apo- 
stoli  sententia,  sicut  lex  non  justificat,  ita 
sacrificia  legis  non  propitiant;  nimirum 
per  se  et  secundum  propriam  institutio- 
nem  considerata.  Sicut  ergo  de  lege  dixit 
Rom.  8.,  impossibile  faisse,  ut  justificatio 
per  eam  impleretur  in  nobis :  ita  hic  dicit 
de  sacrificiis  legis ,  irapossibile  esse,  ut 
per  ea  auferantur  peccata. 

5.  Ideo  ingrediens  mundum  dicit. 
Hic  jam  testimonio  prophetico  confirmat 
statuni  suae  dispntationis,  nempe  vetera 
sacrificia  propter  ipsorum  imbecillitatem 
abrogari  debuisse,  succedente  uno  et 
efficaci  sacrificio  Christi.  Ingrediens, 
Graece  eUzpxoixvjOQ,  quod  etiam  verti 
potest:  ingressurus ;  sicut  simplex  ver- 
bum :  6  £p}(6/jisvoc,  qui  venturus  est, 
Matth.  11.  et  alibi.  Mundum  vocat  ha- 
bitationem  generis  humani ,  vel  ipsum 
genus  humanum;  sic  enim  frequenter  ac- 
cipitur  apud  Evangelistas.  Dicitur  autem 
mundum  ingressus  Filius  Dei,  quando 
per  incarnationem  coepit  esse  homo  inter 
homines.  Quoniani ,  inquit,  impossibile 
orat,  per  sacrificia  legis  Deum  hominibus 

propitiari,  idclrco  cptXav&pWTtOQ  Dei  1  i- 
lius,  per  assumptioncm  caruis  in  mun- 
dum  veniens  (seu  venturus),  causam  sui 
adventus  per  Propbetam  declarat,  ita  lo- 
quens  ad  Patrem:  Hostiam  ei  oblatio- 
nem  noluisti.  Locus  est  Psalm.  39.,  quem 
citat  more  suo  juxta  versionem  LXX. 
Ubi  statim  observa,  Prophetam  enume- 
rare  quatuor  genera  sacrificiorum  veteris 
legis :  scilicet  hostiam,  et  ohlationemj  et 
mox  holocautomata,  et  pro  peccato.  De 
quibus  omnibus  agitur  in  Levitico.  Dif- 
ferunt  autem  boc  modo :  Per  hostiam, 
Graece  Ouaiav^  cujus  loco  zehah  est  in 
Hebraeo,  significatur  victima  pacificorum, 
seu  gratiarum  actionis;  tametsi  Genebrar- 
dus  putat,  hoc  nomen  esse  commune  ad 
tertium  et  quartum  genus.  Per  ohlatio- 
nem,  Graece  Trpo^cpopav,  Hebraice  minha 
(quod  alii  munus  vertunt) ,  iutelligitur 
quaevis  inanimatarum  rerum  oblatio,  ve- 
lut  similae,  thuris,  panum,  laganorum  et 
primitiarum,  de  quibus  Levit.  2.;  ut  o6- 
lationes  hic  dicantur,  quae  Apostolus 
supra  cap.  5.  8.  et  9.  vocavit  d&paj  id 
est  dona  seu  munera.  Per  holocauto- 
mataj  quae  et  holocausta,  significantur, 
quae  ex  animalibus  tota  cremabantur,  ut 
ipsa  vocabula  sonant.  Denique  postre- 
mum  membrum  ea  sacrificia  comprehen- 
dit,  quae  pro  peccatis  offerebantur,  id  est 
propitiatoria. 

Sed  cum  haec  omnia  Deus  ipse,  data 
lege,  instituerit,  atque  etiam  miraculo 
ignis  coelitus  demissi,  quo  sacrificium 
consumeretur,  approbaverit,  ut  Levit.  10., 
1  Par.  21.,  2  Par.  7.,  et  3  Reg.  18. ;  cum- 
que  David  in  Psalmis,  nunc  ea  se  obtu- 
lisse  dicat,  nunc  ojBferenda  voveat:  quo- 
modo  dicitur  Deus  ea  noluisse?  aut  quo- 
modo  ei  no7i  placuerunt?  Quidam  re- 
spondeut,  illa  sacrificia  non  habuisse  ex 
se,  unde  Deo  placerent,  sed  tantum  pla- 
cuisse  ex  fide  et  devotione  off"erentium; 
Chrifeti  vero  sacrificium  per  se  ipsum 
fuisse  Deo  acceptum.  Verum  haec  re- 
sponsio  causam  non  continet,  cur  illa 
priora  Deus  nolle,  id  est  rejicere,  dicatur. 
Quod  enim  placet  et  prodest  ex  offeren- 


tium  fide  ac  devotione,  non  apparet  reji- 
cieudum. 

Alia  lesponsio  est,  non  placuisse  Deo 
vetera  sacrificia  sic,  ut  omnium  hominum 
peccata  per  ea  tollercutur,  sive,  quod 
idem  est,  ut  Deus  humano  generi  recon- 
ciliaietur.  At  contra:  Si  valebant  saltem 
ad  aliquorum  hominum  tollenda  peccata, 
possent  utique  multiplicata  tandem  om- 
niura  peccata  tollere.  Deinde  praeter 
mentem  Apostoli  est,  ut  vel  uuius  peccati 
remissio  sacriticiis  illis  attribuatnr;  id 
quod  clare  patet  ex  antedictis. 

Est  igitur  vera  responsio,  nuUa  veteris 
legis  sacrificia,  cujuscumque  essent  ge- 
neris,  quatenus  quidem  erant  ejusmodi, 
Deo  placita  fuisse;  nec  cuiquam  potuisse 
prodesse  ad  justitiam  vel  ad  ullam  justi- 
tiae  partem.  Loquitur  enim  Apostolus,  ut 
ex  tota  ejus  disputatione,  atque  ex  ipsa 
sacrificiorum  enumeratione  constat ,  de 
sacrificiis  veteris  legis,  ne  quis  hic  quae- 
stionem  moveat  de  iis,  quae  obtulerunt 
Abel,  Abraham  atque  alii  ante  legem. 
De  quibus  quid  sentiendum  sit,  jam  su- 
pra  dixi.  Igitur,  quo  sensu  in  superiori- 
bus  dictum  et  explicatum  est,  legem  ve^ 
terem  nihil  ad  perfectum  adduxisse; 
vetus  testamentum  culpa  non  vacasse; 
munera  et  hostias,  quae  secundum  le~ 
gem  offeruntur,  non  posse  juxta  con~ 
scientiam  perfectum  facere  servientem ; 
impossihile  esse,  ut  taurorum  et  hirco^ 
rum  sanguine  peccata  auferantur:  ea- 
dem  ratione  nunc  (ad  sensum  Apostoli) 
dicitur  Deus  sacrificia  legis  noluisse ; 
quia  nimirum  per  ea,  quatenus  ad  legem 
pertinent,  nec  placatur  Deus,  nec  quid- 
quam  verae  sanctitatis  nobis  impertitur. 

Additio  B.  P. 

Fortassis  propositae  quaestioni  suflScit, 
si  dicatur,  quod  Christus  Dominus  per 
illa  verba:  Noluisti.  et:  Non  tihi  pla- 
cuerunt,  praenuntiet,  cessaturam  legem 
caeremonialem,  et  quae  per  eam  prae- 
scribebantur  sacrificia ;  cessatura  autem 
omnia  haec  ipsius  adventu,  sicut  figura 
cessare  debet,  praesente  veritate,  quam 
praesignabat ;  utpote  quae  deinceps  fal- 

sam  significationem  sit  habitnra,  idque  in 
materia  cultus  diviui;  eaque  de  causa 
merito  Deo  displicitura.  Huc  videtur  per- 
tinere,  quod  hujus  cap.  vers.  8.  et  9.  ait 
Apostolus,  interpretans  haec  verba,  ac 
do  Christo  loquens :  Superius  dicens: 
Quia  hostias  etc,  tunc  dixit :  Ecce  venio 
etc. ;  aufert  primum,  ut  sequens  statuat. 
Caeterum  de  toto  hoc  Psalmi  loco  dis- 
ceptatur  a  nonnullis,  utrum  secundum 
literam  ad  Davidis  personam  referendus 
sit,  an  ad  personam  Christi.  Sunt  enim, 
qui  vehementer  contendant,  totum  Psal- 
mum  de  Christo  juxta  literalem  intelli- 
gentiam  a  Davide  conscriptum  esse.  No- 
bis  magis  probabile  est  id,  quod  Janse- 
nius  et  alii  docti  sentiunt,  Davidem  de 
se  ipso  loqui  toto  Psalmo,  sed  ita,  ut  in 
Christum  respexerit,  ejusque  in  his,  quae 
scribit,  sicut  in  aliis  multis,  tjpum  ges- 
serit;  ut  proinde  fateamur,  ea,  quae  hic 
ab  Apostolo  citantur,  longe  perfectius  in 
Cbristum  competere,  quam  in  Davidem; 
licet  sensus  in  Davidem  literalis  sit,  in 
Christum  mysticus  tantum.  Quid  vero 
adversus  hanc  sententiam  objiciant  alii, 
et  quid  iis  respondendum  sit,  ex  sequen- 
tibus  intelligetur. 

Additiuncula  B.  P. 

Videtur  multo  expeditius,  si  Psalmum 
39.  accipiamus  tamquam  vocem  ipsius 
Christi,  literali  sensu,  ita  tamen,  ut  prima 
et  tertia  illius  parte  Christus  de  suo  cor- 
pore  loquatur;  parte  vero  media,  quae 
complectitur  v.  7.  et  sequentes  usque  ad 
12.,  loquatur  ex  sua  ipsius,  tamquam  ca- 
pitis,  persona.  Quamquam  etiam  prima 
et  tertia  partes  de  Christo  capite  recte  et 
commode  possunt  exponi. 

Corpus  autem  aptasti  mihi.  In  He- 
braeo  legitur:  aures  fodisti  mihi.  Qao- 
modo  verterunt  Hieronymus  ac  caeteri 
Latini,  quotquot  ex  Hebraeo  Psalmos 
interpretati  sunt.  Verum  Apostolus,  ut 
dlxi,  sequitur  LXX.,  qui  sic  transtule- 
runt;  oto/ia  dk  xaTTjpTioo)  /jLOt^  id  est, 
corpus  autem  aptasti ,  sive  perfecisti, 
mihi.  Habet  quidem  ^ulgata  Psalmorum 
editio,  quae  ex  Graeco  ost:  aures,  nou 

corpus;  sed  id  ex  Hebraeo  sumptnm  ar- 
bitror,  vel  ex  alia  quapiam  Graeca  traus- 
latione.  Nam  qui  hodie  exstant  codices 
Graeci,  constanter  le^uut :  od>|Jia,  id  est 
corpus ;  idque  exponunt  veteres,  tam 
Latini,  quam  Graeci,  Ambrosius,  Augu- 
stinus,  Chrjsostomus,  Theodoretus,  Eu- 
thymius  et  Apoliinarius  paraphrastes ; 
quam  lectionem  exhibent  etiam  Latina 
Psalteria,  vetus  et  Romanum.  Dicitur 
autem  Psalterium  vetus  certum  quoddam 
diversum  a  Komano  et  Gallicano ,  cujus 
inter  alia  usus  crat  apud  Latinos,  ante 
aetatem  Hieronymi.  Tcxtus  quidem  Psal- 
morum,  qui  apponitur  commentariis  apud 
Hieronymum,  habet :  aures;  verum  in 
commeutario  nulla  fit  aurium  mentio,  sed 
corporis  tantum.  ItaqueLXX.  interpretes 
vertisse  corpus,  non  aureSj  non  est,  cur 
dubitetur. 

Porro  quod  in  Hebraeo  est:  Aure$ 
fodistij  sive  perfo(Msti  mihi,  dupliciter 
intelligi  potest.  Sunt  enim ,  qui  putant 
aUudere  Prophetam  ad  illud,  quod  Exod. 
21.  praecipitur  de  servo  Hebraeo,  qui  in 
anno  remissionis  servitutem  praefert  li- 
bertati,  cujus  aurem  jubet  Dominus  ap- 
plicari  ad  postem  domus,  et  subula  per- 
forari,  in  signum  perpetuae  servitutis. 
Ita  symbolica  erit  oratio :  Perfodisti  mihi 
aures,  hoc  est,  addixisti  me  tibi  servum 
perpetuum  more  dominorum,  qui  servos 
perpetuo  secum  mansuros  aurium  per- 
fossione  notant.  Hoc  autem  recte  David 
de  se  dicit,  juxta  id,  quod  alibi  profitetur, 
dicens:  O  Domine,  quia  ego  servus  tuus, 
ego  servus  tuus  et  filius  ancillae  tuae. 
Sed  in  Christum  multo  potius  ac  verius 
cougruit,  si  cogitetur  illa  perfecta  subje- 
ctio,  qua  natura  ejus  humana  subjicitur 
Deo.  Unde  frequenter  apud  Prophetas 
eum  Deus  suum  servum  vocat.  Hanc  au- 
tem  ejus  servitutem  esso  perpetuam,  do- 
cet  Apostolus  1  Corinth.  15.  his  verbis: 
Tunc  et  ipse  Filius  subjectus  erit  Ei, 
qui  subjecit  sibi  omnia;  ut  sit  Deus 
0772nia  in  omnibus. 

At  vero  alii,  praesertim  Hebraei,  fo' 
dere  seu  pei^fodere  interpretantur :  ape^ 
rire,  ut  significetur  illud,   quod    dictum 

est  ab  Jes.  cap.  50. :  Dominus  Deus 
aperuit  mihi  aurem.  Sed  et  hoc  rursns 
duplicem  habet  intellecium.  Aperit  enim 
Deus  aures  alicui,  vel  cum  interius  per 
Spiritum  suum  ei  revelat,  quaealiis  velata 
sunt  et  incognita;  quale  est  mysterium  - 
hoc  de  sacrificiorum  veteris  legis  abje- 
ctione ;  vel  cum  facit  hominem  praeceptis 
euis  auscultantem  et  obedientem.  Quem 
sensum  Chaldaeus  expressit,  ita  vertens  : 
Aures  autem  ad  auscultanda  praecepta 
tua  formasti  mihi.  Utrovis  autem  modo 
aurium  apertionem  accipiamus,  eam  multo 
perfectius  in  Christum,  quam  in  Davidem 
competere,  manifestum  est,  in  quo  Chri- 
ito  sunt  omnes  thesauri  sapientiae  et 
icientiae  reconditi,  Col.  2. ;  quiqne  Pa- 
tri  suo  fuit  ohediens  usque  ad  mortem, 
mortem  autem  crucis,  Phil.  2. 

Jam  vero  ab  hoc  sensu,  quo  ad  obe- 
dientiam  refertur  aurium  apertio ,  non 
omnino  diversum  est,  quod  scripserunt 
LXX. :  Corpus  aptasti  mihi.  Sicut  autem 
Christo  perfectissime  couvenit,  edoctum 
esse  a  Patre,  et  obedientiam  Patri  prae- 
stitisse :  ita  prae  omnibus  singulariter  in 
eum  competit,  ut  Deo  dicere  possit :  Cor- 
pus  aptasti  mihi,  scilicet  per  incarnatio- 
nem,  quatenns  in  utero  purissimae  virgi- 
nis  formatum  est  ei  corpus  integerrimum, 
et  ab  omni  labe  corruptionis  liberum,  ac 
plane  tale,  quod,  remota  inutili  muititu- 
dine  sacrificiorum  veteris  legis,  unum 
Deo  Patri  in  cruce  oblatum  placeret,  ad 
omnium  hominum  salutem  valiturum. 
Hunc  euim  esse  seusum  Apostoli  in  hoc 
loco,  constat  ex  iis,  quae  ipse  postea  de- 
clarando  subjungit.  Nec  obscure  sensum 
hunc  iadicat  Sjriaca  lectio :  Corpore  me 
induisti. 

Quaeres  fortasse,  quid  LXX.  moverit 
interpretes,  ut  pro  voce,  quae  significat: 
aures,  verterent:  corpus ;  aut,  si  ratio 
latet  (ut  eane  latet  in  quibusdam  aliis, 
nbi  secus,  quam  in  Hebraeo  est,  transtu- 
lerunt),  quomodo  saltem  conciliari  possit 
haec  versio  cum  originali.  Genebrardus, 
cui  Eibera  subscribere  videtur,  aures  di- 
cit  syuecdochicc  poni  pro  corpore,  par- 
tem  pro  toto ;  atque  eam  figuram  LXX. 


interpretes,  et  Paulum,  eos  secutum,  ex- 
plicuisse;  caeterum  Prophetam  aurium 
meminisse  potius,  quam  alterius  cujus- 
piam  membri,  quia  de  obedientia  ageba- 
tur.  Subtilis  quidem  haec  conciliatio; 
sed  vercor,  ne  parum  solida.  Nam  aures 
pro  toto  corpore  per  synecdochen  accipi, 
nescio,  an  ullius  idiomatis  ferat  consue- 
tudo.  Plus  coloris  in  eo,  quod  idem  Ge- 
nebrardus  in  verbo  fodere  metaphoram 
facit,  ductam  a  figulis,  ut  idem  sit,  quod 
aptare  et  perficere^  favet  enim  Chai- 
daica  paraphrasis,  in  qua  pro :  fodisti, 
legitur:  formasti ;  quamquam  ex  Scri- 
ptura  nullum  ab  illo  profertur  exemplum. 
Jansenius  scribit,  Paulum  citasse  hnnc 
locum  juxta  LXX.,  quod  ea  lectio,  tunc 
multum  recepta,  suo  proposito  magis  con- 
veniret.  Quod  verum  puto.  Nam  utcum- 
que  se  res  habeat  de  causa,  quae  LXX. 
moverit  ad  sic  vertendum ,  illud  tamen 
non  dubitatur,  provisum  esse  divinitus, 
ut  LXX.  virorum  editio  venerationem 
haberet  apud  Judaeos,  et  Apostolo  ad 
eos  scribenti  suppeJitaret  docendi  mate- 
riam,  etiam  in  eo,  ubi  forte  videretur  ab 
Hebraica  veritate  discrepare. 

Additio  Censoris. 

Notum  est,  quadam  metalepsi  has  tres 
lectiones  in  eundem  sensum  venire:  Au~ 
res  fodisti,  corpus  aptasti,  aures  per- 
fecisti ;  et  quamlibet  earum  praenuntiare 
Filli  Dei  incarnationem,  et  graliae,  quae 
ipsi  homini  facto  esset  conferenda,  mag- 
nitudinem,  obedientiae  speciatim  usque 
ad  mortem  pro  redemptione  hominum 
subeundam. 

6.  Holocautomata ,  et  pro  peccato 
non  Tibi  placuerunt.  LXX. :  non  quae- 
sivisti,  Hebraice:  non  postulasti.  Quae 
sensu  Bunt  eadem  cum  eo,  quod  hic  le- 
gitur:  oux  Budoy.rpaQ,  id  est,  non  com- 
prohasti,  ut  vertit  Erasmus,  vel  non  ac- 
ceptasti,  sicut  eandem  Graecam  vocem 
versam  habemus  in  Psalm.  50. :  Tunc 
acceptahis  sacrificium  justitiae.  Quam- 
quam  non  minus  recte  vertit  interpres 
hoc  loco  :  Non  Tibi  placuerunt;  et  paulo 
post:  nec  placita  sunt  Tihi.  Quod  ait: 

et  pro  peccato,  subaudi:  sacrificia.  In 
Hebraeo  tantiim  legitur:  et  peccntum ; 
sed  eo  nomine  per  translationem  signifi- 
catur  hostia  pro  peccato,  ut  Levit.  4.  et 
alibi.  Porro,  quo  sensu  non  placuerint 
haec  Deo,  superius  expositnm  est. 

7.  Tunc  dixi:  Ecce  venio.  Dixit  hoc 
Christus,  quando  incarnatus  est;  tametsi 
vocula  tunc  raagis  illationem,  quam  tem- 
pus  significare  videtur,  ut  sensus  sit: 
Quia  vidi  legis  sacrificia  non  tibi  placere, 
nec  illis  placari  posse ,  ideo  me  ipsum, 
assumpto  corpore,  quod  mihi  aptasti,  pa- 
ratnm  obtuli  ad  faciendam ,  sicut  infra 
dicitur,  tuam  voluntatem.  Sensum  hunc 
eausalem  ipse  Apostolus  in  consequenti- 
bus  suggerit.  Aliqua  difficultas  est  in 
eo,  quod  sequitur: 

In  capite  lihri  scriptum  est  de  me: 
Ut  faciam,  Deus,  voluntatem  Tunm. 
De  ordine  et  constructione  hujus  senten- 
tiae  primo  videamus.  Hebraei  codices 
partem  hanc  posteriorem :  Vt  faciam 
voluntatem  Tuam,  separant  a  praece- 
denti,  faciuntque  novi  versus  initium, 
jungentes  eam  cum  parte  sequenti :  Deus 
meus,  volui,  quam  Apostolus  omisit;  ut 
hic  sit  ordo:  Deus  meus,  volui,  ut  face- 
rem,  id  est,  volui  facere  voluntatem  Tuam. 
Quod  autem  praecedit:  In  capite  libri 
scriptum  est  de  me,  seorsum  statuunt,  ut, 
quid  scriptum  sit,  nou  aperte  significetur. 
Sed  haec  constructio  qulbusdam  displicet, 
eo  quod  Hebraea  et  Graeca  non  habent 
simpliciter  facere,  sed  Hebraea  quidem 
cum  addita  praepositione,  Graeca  autem 
cum  articulo  genitivi  casus,  quasi  dicat: 
ad  faciendum,  vel  causa  faciendi,  quod 
optime  vertitur:  ut  faciam.  Sic  autem 
multo  aptius  putant  cohaerere  cum  prae- 
cedenti  parte,  quam  cum  ea,  quae  sr^qui- 
tur.  Et  passim  in  Scripturis  videre  est 
hujusmodi  infinitivos  praecedentibus  ad- 
junctos,  interdum  etiam  articulo  non  ad- 
dito ;  ut  in  canticis  B.  Virginis  et  Zacha- 
riae,  Luc.  1.  Ubi  autem  sequentibus  ad- 
haereant,  haud  facile  credunt  reperiri. 
Certe  maniftstum  est,  Apostolum  referre 
partem  hanc  ad  superiora,  quippe  qui 
nihil  subjungat,  ad  quae  referri  possit. 


Sed  adhuc  restat  quaestio,  cui  parti 
praecedenti  debeat  annecti;  id  enim  non- 
dum  liquet.  Planus  quidem  textus  ex- 
poscere  videtur,  ut  ad  id  Tcferatur,  quod 
proxime  praecedit,  boc  modo  :  Scriptum 
est  de  me,  ut  faciam  etc. ;  sed  Aposto- 
lus  videtur  non  permissurus.  Nam  paulo 
post,  omissa  hac  proximo  praecedente 
parte,  verba  Psalmi  citat  in  hunc  mo- 
dura:  Tunc  dixi:  Ecce  venio,  ut  faciam 
voluntatem  Tuam.  Ex  quo  loco  apparet, 
ea  verba :  ut  faciam  etc,  cum  illa  parte: 
ecce  venio,  construi  debere,  ut  pars  inter- 
posita :  In  capite  libri  scriptum  est  de 
me ,  parenthesi  sit  includenda.  Neque 
tamen  hoc  obstat,  quo  minus  ad  eam 
quoque,  saltem  ex  consequenti,  pars  sub- 
sequens  referatur,  ut  significetur,  hoc 
ipsum,  ad  quod  venit  Christus,  quod  est, 
facere  voluntatem  Dei,  de  eo  scriptum 
esse  in  capite  libri.  Quae  res,  addita 
particula  sicut,  dilucida  fiet,  hoc  modo : 
Ecce  venio  (sicut  in  capite  libri  de  me 
scriptum  estj,  ut  faciam,  Deus,  volunta- 
tem  Tuam.  Pro  ea  tamen  constructione 
et  distinctioae,  quae  est  in  codicibus  He- 
braeis,  et  in  versione  B.  Hicronymi  ex 
Hebraeo ,  necnon  in  LXX.  Romae  im- 
pressis,  tam  Graece,  quam  Latine,  facere 
potest  etiam  hoc,  quod  ad  verbum  facere 
nulia  persona  additur;  deberet  autem 
addi  accusativus  primae  personae,  si  ista 
pars  foret  jungenda  praecedentibus;  id 
quod  non  requiritur,  si  jungatur  sequen- 
tibus.  Plenus  sermo  est:  Volui  facere 
vohintatem  Tuam ;  non  est  plenus:  De 
7ne  scriptum  est  facere  voluntatem 
Tuam. 

Quare  dicendura  videtur,  rectius  jungi 
sequentibus,  ad  sensura  tamen  non  re- 
ferre ,  an  praecedentibus ;  nam  saltem 
tacite  ad  illa  pertinere.  Vult  enira  Chri- 
stus  dicere,  hoc,  de  quo  consequenter 
loquitur,  esse  scriptum  in  vohiraine  libri. 
Ira  nihil  rairura,  si  Apostolus  praeccden- 
tibus  eam  clausulam  annectat;  idque  (ut 
apparet)  non  uno  modo ;  sed  prius  qui- 
dem  sic:  Iti  cnpite  libri  scriptum  est 
de  me,  ut  faciam,  Deus ,  volunidtem 
Tuam;   postea  autem  sic:   Ecce  venio, 

ut  faciam  voluntatem  Tuam.  In  re  ipsa 
nihil  est  dissensionis. 

At  plus  difficiiltatis  est  in  eruendo  sensu 
hnjus  partis :  In  capite  libri  etc.  Quem 
nt  inveniamus,  primum  sciendum,  in  He- 
braeo  non  haberi :  In  capite  libri  etc, 
sed :  in  volumine  libri.  Sic  enlm  ex  He- 
braeo  verlerunt  Hieronymus,  Pagninns 
et  alii.  Dicitur  autem  volumen  libri  liber 
plicabilis  et  involutus.  Solent  enim  ve- 
teres,  non  tantum  Hebraei,  verum  etiam 
ethnici,  ad  scribendum  uti  membranis  aut 
chartis,  quae  in  corticis  morem  convol- 
verentur.  Unde  et  libri  nomen  apud  La- 
tinos.  Quin  et  hodie  Judaei  (quod  ali- 
qnando  vidimus)  in  suis  synagogis  legem 
et  Prophetas  ex  hujusmodi  voluminibus 
recitant.  Non  solum  autem  Latini  trans- 
tulerunt  hoc  modo,  sed  etiam  antiqui  inter- 
pretes  Graeci,  Symmachuset  Aquila,  sicut 
de  iis  testantur  Chrysostomus  et  Theodo- 
retus  in  enarr.  Psalm.  39.,  simul  exponentes 
rationem  nominis,  quam  dixi.  Quod  et  post 
eo8  facit  Euthymius.  Quae  cum  ita  sint, 
illud  miror,  viros  quosdam  doctos  aut 
insectari,  aut  reprehendere  hanc  ex  He- 
braeo  versionem;  praesertim  quum  He- 
braea  dictio  frequens  sit  in  sacris  literis, 
nec  aliud  pro  ea  reddant  interpretes, 
quam :  volumen,  aut  quippiam  simile, 
qnod  fere  tantundem  valeat;  ut  qui  ver- 
terunt:  paginam  aut  chartam ,  a  pro- 
prietate  vocis  Hebraicae  nonnihil  rece- 
dentes.  Neque  enim,  cum  dicitur :  in  vo- 
lumine  libri,  tale  est,  ac  si  dicatur :  in 
libro  libri,  ut  quidam  objicit;  sed  sen- 
sus  est:  in  libro  complicato  et  involuto, 
Bicut  vertit  Hieronymus  Ezech.  2.,  aut: 
in  volumine,  quod  dum  in  eo  scribitur, 
jam  liber  vocatur,  hoc  est,  in  volumine 
conscripto.  Sic  ad  Jeremiam  dicitur  cap. 
36.:  ToUe  volumen  libri,  et  scribens  in 
eo  omnia  verba,  quae  tibi  locutus  sum. 
Ac  deinde  plns  decies  eodem  capite  di- 
ctio,  quae  volumen  significat,  repetitur; 
ubi  pro  volumine  LXX.  assidue  vertunt: 
y^OLpziov,  id  est  chartam.  Etenim  charta 
eive  membrana,  dum  in  ea  scribitur,  fit 
liber. 

Igitur  juxta  textum   Hebraicum   pla- 


nue  est  sensus :  In  volumine  lihri,  id 
est  in  libro,  scriptum  est  de  me.  Quod 
enim  libri,  more  veterum,  convolvi  so- 
leant,  inde  factum.  ut  liber  et  volumen 
libri  pro  eodem  haberentur. 

Quaeritur  autem,  de  quo  libro  loqna- 
tur  Psalmista.  Quidam  legem  accipiuut, 
in  qua  servis  spontaneis  praescribitur, 
ut  serviant  in  saeculum,  Exod.  21.  Ita 
sentiunt,  qui  partem  illam  praecedentem : 
Aures  autem  perfodisti  mihi,  ad  ean- 
dem  referunt  Scripturam,  eamque  de  per- 
fecta  obedientia  interpretantur,  ut  supra 
diximus.  Alii  rursus  legem ,  qua  parte 
describit  officia  regis,  ut  Deut.  5.  6.  et 
17.  Alii  vero  in  universum  legem  et 
prophetas  significari  volunt,  in  quibus  de 
Christo  et  ejus  erga  Patrem  obedientia 
variae  continentur  figurae  et  praedictio- 
nes.  Denique  alii  de  libro  divinae  atque 
aeternae  praedestinationis  exponunt. 
Porro  qui  LXX.  versioni,  quam  Paulus 
citat ,  inhaerendum  censent ,  plus  etiam 
laborant,  ut  doceant,  in  cnjus  libri  capite 
scriptum  sit  vel  deDavide,  vel  de  Christo, 
ut  faciat  voluntatem  Dei.  Hieronymus, 
initio  libri  tradit.  Hebr.  in  Gen.,  signi- 
ficari  putat  librum  Genesis.  Tractans 
enim  ilkid :  In  principio  fecit  Deus  coe- 
lum  et  terram,  referensque,  quosdam  id 
interpretatos  fuisse  de  Filio :  Hoc,  inquit, 
magis  secundum  sensum,  quam  secun- 
dum  verbi  translationem ,  de  Christo 
accipi  potest,  qui  tam  in  ipsa  fronte 
Geneseos,  quae  caput  librorum  omnium 
est,  quam  etiam  in  principio  Joannis 
Evangelistae,  coeli  et  terrae  conditor 
approbatur.  Unde  et  in  Psalterio  de  se 
ipso  ait :  In  capite  libri  scriptum  est  de 
me ,  id  est  in  principio  Geneseos.  Sic 
ille.  Cujus  sententiam  alii  multi  secuti 
snnt.  Verum,  ut  detur.  illud  initium  Ge- 
nesis  ad  Christum  mystice  pertinere,  non 
tamenostendunt  isti  auctores,  ibiscriptam 
esse  de  Christo,  ut  faciat  Dei  vohintatem, 
nisi  voluntntera  interpretentur  de  crea- 
tione  nnmdi.  Qai  sensus  huic  loco  non 
quadrat;  nihilo  magis,  quamsensus,  quem 
adfert  Thecphylactus ,  dum  refert  hunc 
locum  ad  illud  Gen.  1. :   Faciamus  ho' 

minem  ad  imaginem  et  similitudinem 
nostram. 

Quapropter  Augustinus  in  enarr.  Psalmi 
39.  et  150.  mavult,  intelligi  libriim  Psal- 
morum,  in  cujus  capite,  id  est,  in  primo 
Psalmo,  scriptum  est :  In  lege  Domini 
voluntas  ejus  etc.  Quod  perfectissime 
competit  iu  Christum.  Verum  huic  expo- 
sitioni  praeter  alia  potest  objici,  quod  eo 
tempore,  quando  David  cecinit:  In  ca- 
pitc  libri  etc,  Psalmi  nondum  erant  di- 
gesti  in  ordinem,  ut  eorum  aliquis  primus 
vocari  posset,  ac  forte  primus  Psalmus 
tunc  nondum  erat  conscriptus. 

Inter  Neotericos  Ribera  putat,  Psal- 
mistam  respicere  ad  illa  verba  Gen.  2. : 
Hoc  nunc  os  ex  ossibus  meis,  et  caro  de 
carne  mea.  Quamobrem  relinquet  homo 
patrem  suum  et  matrem,  et  adhaerebit 
uxori  suae,  et  erunt  duo  in  carne  una. 
Quem  locum  in  Cbristum  et  Ecclesiam 
manifesto  Paulus  interpretatur,  Ephes.  5. 
Rursus  ad  illa  verba  Genes.  3. :  Ipse 
conteret  caput  tuum.  Quae  praedictio 
completa  est  in  adventu  et  passione  Chri- 
sti.  Haec  autera  in  capite  libri,  id  est, 
non  longe  ab  initio  Jibri  Genesis,  scripta 
Bunt.  At  vero  aliorum  sententia  est,  to- 
tam  Scripturam  sacram  nomine  libri  sig- 
nificatam  esse  a  Davide,  eo  quod  omnes 
Scripturae,  ut  ait  Augustinus,  hanc  opi- 
nionem  refereus  in  praefatione  Psalmi 
150.,  valde  mirabili  et  divina  unitate 
concordent,  ut  merito  vocentur  unus  lifcer. 
Hujus  autem  libri  caput  est  Genesis,  si 
caput  iQtelligatur  initium,  sive  quod  or- 
dine  primum  est,  ut  pterique  caput  hoc 
loco  accipiunt.  Secundum  hos  ergo  scri- 
ptum  est  in  capite  libri,  quia  in  Genesi 
multae  sunt  de  Christo  promissiones. 

Caeterum  Genebrardus  caput  pro 
summa  interpretatur,  sicut  accipitur  cap. 
8.  hujus  Epistolae:  Capitulum  super  ea, 
quae  dicuntur.  Et  sensnm  esse  dicit: 
In  capite  libri,  id  est,  in  tota  Scriptura 
Bcrlptum  est,  ut  expiem  hominum  pec- 
cata;  quasi  dicat:  Summa  Scripturarum 
hoc  continet.  Nam  summa  Mosi  et  Pro- 
phetarum  Christus.  Sic  et  ante  eum  Jan- 
Benius:  In  summa  legis  tuae  scriptum 


est  de  me ;  id  potissimum  est,  quod  tota 
lex  Tua  a  rae  exigit,  ut  faciam  volunta- 
tem  Tuam. 

Sed  sciendum,  in  Graeco  non  esse  vo- 
cem  omnino  eandem  hoc  loco  et  cap.  8. 
Hic  enim  est  xs^paXig,  illic  xscpaXalov. 
Et  hoc  quidem  frequenter  usurpatur  pro 
summa,  ut  et  verbum  ab  eo  derivatum 
significat:  in  summam  colligere ;  quod 
legitur  Eccles.  32. :  xecpaXaiwaov ,  in 
summam  collige  responsum  tuum,  pro 
quo  vulgatus  vertit:  Habeat  caput  re~ 
sponsum  tuum.  Caeterum  xs^aXiSa  in 
hac  significatione  nusquam  reperio.  Sunt 
et  aliae  expositiones  hujus  partis  apud 
interpretes,  ut,  quod  liber  ists  Christus 
est  secundum  humanam  naturam,  cujus 
caput  est  Deus,  in  quo  capite  ab  aeterno 
scriptum  est,  Filium  ejus  debere  incarnari 
et  mori.  Vel  quod  intelligitur  liber  vitae, 
id  est,  praedestinatorum  ad  vitam,  quo- 
rum  caput  est  Christus,  per  quem  omnes 
praedestinati  salvantur.  In  huju.s  libri 
capite,  inquitB.  Thomas,  id  est,  in  Christo 
secundum  diviuam  naturam,  scriptum  est, 
id  est,  praeordinatum  de  Christo  secun- 
dum  humanam  naturam,  ut  faciat  volun- 
tatem  Dei,  offerendo  se  ipsum  pro  re- 
demptione  generis  humaui.  In  tanta  di- 
versitate  expositionum  quid  tamquam  ve- 
rius  amplectendum  sit,  pronuntiare  dif- 
ficile  est;  tametsi  alii  aliis  probabilius 
sunt  locuti,  quod  facile  ex  dictis  colligi 
potest. 

Ut  autem  de  sensu  Psalmistae  et  Apo- 
stoli  post  tam  multos  alios  ipse  etiam 
aliquid,  quod  sentio,  cum  modestia  pro- 
feram,  primum  existimo,  quod  LXX.  ver- 
terunt,  quodque  ex  eis  Apostolus  citat, 
Iv  x£cpaXi<5i  ^i^Xiou,  conciliari  posse  cum 
eo,  quod  Hebraeus  legit:  In  volumine 
libri,  si  dicamus,  Graeca  voce  xscpaXlc 
non  solum  significari  caput  aut  capitU' 
lum,  sed  etiam  capitis  tegmen,  quo  ni- 
mirum  caput  obvolvitur.  Hac  enim  sig- 
nificatione  legitur  apud  Aristotelem  lib. 
2.  Rhet.  Unde  ulterius  usurpatur  pro  m- 
volucro ,  quod  Graece  dicitur  SiXrnia, 
sicut  exponit  Suidas  in  suo  lexico,  et 
Euthymius   euper    bunc   locum   Psalml. 

Involucrum  antem  et  volumen  idem  aut 
paene  idem  snnt.  Juxta  banc  igitur 
Graeci  vocabnli  significationem,  nonaliud 
scripserunt  LXX. ,  quam  quod  erat  in 
Hebraeo.  Nec  solnm  ibi,  verum  etiam 
apud  Ezecb.  cap.  2.  et  3.  pro  Hebraico: 
megillath ,  quod  omnes  Latini  vertuut: 
volumen ,  iidem  LXX.  transtulerunt: 
X£9aAi(5a;  nou  utique  caput  aut  capitu- 
lum  signilicare  volentes,  quod  Hebraea 
vox  nullo  modo  significat,  neque  convenit 
cnm  locoPropbetae;  sed  aliquid  involucro 
simile,  ut  est  volumen  libri. 

Notandum  est  enim,  Hebraicum  voca- 
bulam  istud  in  Scriptura  sacra  quatuor 
omnino  locis  diversis  inveniri.  Primum 
in  Psalmo,  de  quo  nunc  agimus,  ubi  xs- 
cpaXtSa  dixerunt  LXX.  Deinde  Jeremiae 
39.,  ubi  yapziov,  Item  Ezecb.  2.  et  3., 
ubi  rursus  xs^aALSa.  Denique  Zacb.  5., 
ubi  iidem  LXX.  5p£7:avov,  id  est,  falcem 
transtulerunt,  adducti  seu  decepti  (si  more 
Sancti  Hieronymi  loqui  licet)  similitudine 
vocis  Hebraicae,  quae  una  litera  dempta 
(quae  similis  est,  et  nunc  addi,  nunc  de- 
trabi  solet)  falcem  signiticat.  Alii  vero 
Graeci  interpretes,  AquiJa  et  Tbeodotio, 
8icu(  Hieronymus  testatur  in  commenta- 
riis,  di(p^ip(x\  posuerunt,  quod  ab  He- 
braeo  sensu  non  dissonat.  Erat  enim  an- 
tiquis  d>.(D^ipc.  pp.llis  Amaltbeae  caprae, 
in  qua  res  bumacas  Jovem  scribere  fabu- 
lautur.  Unde  coepit  usurpari  pro  cujus- 
que  libri  tegumento  sive  operculo.  Item 
pro  membrana,  in  qua  aliquid  aut  scri- 
bendum,  aut  scriptum  est. 

Porro  Symmacbus  eodem  loco  xs^aXiSa 
vertit,  nec  ipse  diversum  quid  ab  eo, 
quod  in  Hebraeo  legitur,  significans,  juxfa 
eam  Graecae  vocis  acceptionem ,  quam 
supra  assignavimus.  Atque  baec  plana 
est,  et  perspicua  Graecorum  interpretura 
coDcIliatio  cum  fonte,  ut  nibil  neceise 
sit,  in  gratiam  LXX.  interpretum  He- 
braeae  vocis  aliam,  quae  nusquam  exstet, 
huc  iuferre  significationem. 

Jam  quod  ad  scnsum  attinet,  cum  sint 
eadem:  in  volumine  libri  et  in  Ubro, 
sicut  ante  monstratum  est :  tantum  restat, 
ut  ostendatur,  in  libro  quopiam  scriptum 


esse  de  Cbristo  vel  de  Davide,  qui  fiiit 
typus  Cbristi,  quod  facturns  esset  volun- 
tatera  Dei.  Nam  secundum  literam  ad 
Davidem  pertinere  hunc  Psalmum,  cum 
Jansenio  nonnulli  opinantur.  Atqui  de 
Davide  Paulus  Act.  13.  sic  loquitur:  Et 
amoto  illo,  nempe  Saule,  suscitavit  illis 
Deus  David  regem ,  cui  testimonium 
perhibenSy  dixit:  Inveni  David,  filium 
Jesse,  virum  secundum  cor  meum,  qui 
faciet  omnes  voluntates  meas.  Paulus 
autem  more  suo  testimonium  conflavit  ex 
pluribus  Scripturae  locis.  Nam  1  Reg. 
13.  Samuel  ait:  Quaesivit  Dominus  sibi 
virum  juxta  cor  suum;  et  cap.  16.  dicit 
Dominus :  Providi  in  flliis  Isai  mihi  re- 
gem ;  et  Psalm.  88.  rursum  ait :  Inveni 
David  servum  meum,  et  bic  intellige: 
secundum  cor  meum.  Quod  autem  illic 
addit  Apostolus:  Qui  faciet  omnes  vo- 
luntates  meas,  explicatio  est  ejus,  quod 
dixerat :   cirum  secundum  cor  meum. 

Nec  illud  lateat,  Prophetas,  qui  erant 
in  illis  diebus,  ut  Samuel,  Nathan  et  alios, 
quos  significat  David  eodem  Psalmo  88., 
dicens :  Tunc  locutus  es  in  visione  saji- 
ctis  Tuis,  et  dixisti:  Posui  adjutorium 
in  potente  etc,  quae  ad  Davidis  perso- 
nam  spectant,  hujusmodi  verba  et  facta 
memorabilia  statim  scripto  consignare 
solitos,  quod  intelligerent,  ea  omni<t  ad 
futurum  Cbristi  regnum  esse  referenda. 
Quare,  quod  dicit  David  in  Psalmo:  In 
capite  seu  volumine  libri  scriptum  est 
de  me  etc,  tale  est,  ac  si  diceret:  Juxta 
ea,  quae  Tu,  Domine,  de  me  locutus  es 
Propbetis ,  jam  ab  illis  in  libro  de  me 
scriptum  est,  me  esse  hominem  secundum 
cor  Tuum,  qui  facturus  sim  voluntatem 
Tuam.  Dixit  autem  hoc  David,  non  studio 
laudandi  se  ipsum,  qui  iaterdum  legitur 
Deum  graviter  cffendisse;  sed  procul  du- 
bio  motus  spiritu  divino  ad  baec  dicenda, 
sicut  ad  multa  alia,  quatenus  in  illo  regno 
terreno  typum  gerebat  Christi,  regis  ae- 
terni;  alioqui  certe  non  tam  praeclare  de 
se  ipso  locuturus.  Qua  ratione  cap.  1. 
diximus,  Davidem  scribere,  sibi  a  Deo 
dictum :  Filius  meus  es  tu ;  sicut  de  Sa- 
lomone :  Ipse  erit  mihi  in  filium  etc 

Cum  igitur  ad  Christum,  tamquam  il- 
lius  typi  perfectura  exemplar,  baec  per- 
tineant,  quae  de  se  David  praedicat,  du- 
bium  esso  non  potest,  quin  etiam  longe 
perfectius  in  eum,  quam  in  Davidem  con- 
veuiant;  nempe  quod  iti  libro,  id  est,  in 
lege  et  Propbetis,  de  eo  scriptum  sit,  ut 
Dei  faceret  voluntatem,  illam  praecipue, 
qua  Deus  statuorat  per  Filii  sui  incarna- 
tionem  et  passionem  electos  suos  sancti- 
ficare;  sicut  infra  Paulus  ipse  exponit. 
Nam  voluntas  intelligitur  non  tam  illa, 
quae  in  praeceptis  consistit,  quam  quae 
in  decretis,  id  est  absoluta,  qualis  apud 
Jes.  44.:  Qui  dico  Cyro :  Pasior  meus 
eSj  et  omnem  voluntatem  meam  com- 
plebis.  Porro  sequentibus  verbis  Scriptu- 
ram  allegatam  applicat  Apostolus  in- 
stituto. 

8.  Superius  dicens:  Quia  hostias  et 
oblationeSj  et  holocautomata ,  et  pro 
peccato  noluistij  nec  placita  sunt  Tibi. 
Haec  omnia  Cbristum  in  Psalmo  dixisse, 
jam  audivimus,  santque  baec  singillatim 
superius  exposita.  Porro  significat  Apo- 
Btolus,  esse  eadem  illa  duo,  quae  in  Psal- 
mo  dividuntur:  noluisti,  et:  non  tibi 
placuerunt. 

Quae  secundum  legem  offeruntur. 
Haec  pars  non  est  in  Psalmo,  sed  decla- 
randi  gratia  ab  Apostolo  additur.  Unde 
eam  nonnuUi  claudunt  parenthesi.  Debet 
antem  ad  quatuor  praedicta  referri,  sci- 
licet  hostiam,  oblationem ,  holocauto- 
mata  et  sacrificia  pro  peecato.  Id  liquet 
ex  Graeco  relativo  foeminini  generis : 
atxtvsg,  quod  necessario  complectitur 
Ouoiav  xat  upogcpopav,  hostiam  et  obla- 
tionem.  Id  moneo  propter  quosdam,  qui 
sic  distinguunt  Apostoli  sententiam ,  ut 
illa  verba :  Nec  placita  sunt  Tibi,  quae 
secundum  legem  offeruntur,  a  superio- 
ribus  divulsa  seorsum  exponant,  quod 
Graecus  textus  non  patitur. 

9.  Tunc  dixi:  Ecce  venio.  Graece  et 
Syriace:  Tanc  dixit,  verbo  tertiae  per- 
sonae.  Quod  et  in  Latinis  qiiibusdam 
legi,  testantur  Erasmus  et  Eibera.  De 
Ch^isto  Qnim  haec  dicuntur,  uti  mox  do- 


cebimus.    Priraae   personae  verbum   buc 
arbitrorirrepsisse  ex  loco  superiori  Psalmi. 

Ut  faciam,  Deus,  voluntatem  Tuam. 
Quomodo  partem  hanc  construat  nunc 
Apostolus  cum  verbo  venio ,  Christum 
faciens  dicentem :  Ecce  venio ,  id  est 
praesto  sum,  ut  faciam,  Deus,  volun- 
tatem  Tuam,  quum  in  versu  Psalmi, 
quem  adduxit,  pendere  videatur  ab  eo, 
quod  proxime  praecedit:  scriptum  est  de 
me,  jara  snpra  discussimus.  Restat,  ut 
sensum  totins  sententiae  breviter  dica- 
mus.  In  his,  inquit,  verbis,  quae  citavi, 
cura  prius  diceret  ac  profitcretur  Dei  Fi- 
lius,  ea,  qnae  secundum  legis  Mosaicae 
praescriptum  offeruntur,  Patri  suo  ne- 
quaquam  placere,  tunc  adjecit  et  intulit, 
se  paratum  facere  ejus  voluntatem,  id 
est,  corporis  sui  sacrificium  ipsi  placitu- 
rum  offerre.  Nam  de  eo  paulo  post  exponit. 

Aufert  primum,  ut  sequens  statuat 
Sequens  pro  secundo.  Nam  secundum  in 
Graeco  e&t  et  Syriaco.  Primum  autem 
et  secundum  intellige,  non  sacerdotium, 
ut  supplet  Erasmus  in  paraphrasi ;  neque 
testamentum,  ut  Cajetanus  (non  enim 
genus  in  Graeco  responderet) ;  sed  haec 
ipsa,  quae  dicta  sunt:  primum,  offerre 
ea ,  quae  juxta  legem  offeruntur;  se- 
cundum,  facere  voluntatem  Dei,  id  cst, 
offerre  sacrificium  sili  corporis.  Adhuc 
enim  haec  verba  de  Christo  dicuntur,  qui 
primum  aufert,  de  legalibus  sacrificiis 
dicens  ad  Patrera :  Noluisti,  nec  placita 
sunt  Tibi ;  ut  secundum  statuat,  de  quo 
subjungit:  Ecce,  venio,  utfaciam,  Deus, 
voluntatem  Tuam.  Itaque  concludit 
Apostolus  id,  quod  principaliter  instituit, 
nempe  sacrificiorum  veteris  legis  abro- 
gationem;  idque  dnplici  arguraento:  tum 
quia  non  erant  Deo  placita,  tum  quia 
locus  esse  non  poterat  sacrificio  Christi, 
nisi  prius  illa  toUerentur.  Id  enim  vult, 
cura  ait:  ut  sequens  statuat,  quasi  dicat: 
Secundura  statui  non  potest,  nisi  sublato 
priori. 

10.  In  qua  voluntate  sanctificati  su- 
mus  per  oblationem  corporis  Jesu 
Christi  semel.  Explicat  voluntatem  Dei, 
de  qua  Christus  in  Psalmo  locutus  est, 

ac  docet,  eam  esse,  qua  Deus  sanctificari 
Dos  volnit  per  oblatlonem  corporis  Filii 
sni,  qnos  sacrificia  legis  sanctificare  non 
poterant.  Ut  perfectns  sit  sensns,  pleri- 
qne  snpplent:  semel  factam  seu  per~ 
actam.  Et  id  quidero  recte.  Sed  eo  ad- 
dito ,  manet  adhuc  oratio  imperfecta  in 
Graeco  propter  articulum  oi  in  medio 
positum,  ut  Latine  dicendum  fuerit:  qui 
per  ohlotionem  etc. ;  q'iam  particulam 
videntur  interpretes  fere  neglexisse  tam- 
quam  superfluam.  Quamqnam  Thcopby- 
lactus  et  Oecnmeuins,  eorumque  inter- 
pretes  non  putarint  neglio^endam.  Hnjus 
qnidem  interpres  Hentenius,  anctoris  sui 
sententiam  reddere  volens,  ita  complet 
orationem :  Per  quarn  voJuntatem  san- 
ctificati  sumus,  qui  illam  per  ohlatio- 
nem  corporis  Jesu  semel  peractam  con- 
secuti  sumus.  Theophylacti  vero  inter- 
pres  Lonicerus  nuda  posuit  Apostoli  ver- 
ba :  Qui  per  ohlationem  corporis  Christi 
semel.  Caeterum  ipse  TheophjlactiJS 
enpplet  atque  exponit  hoc  modo :  In  qua 
voluntate  Patris  sanctificati  sumus,  qui 
per  ohlationem  corporis  Christi  semel 
factam  sanctificati  sumus.  Hoc  enim, 
inqnit,  suhaudiendum  est.  Nam  creden- 
tes  sanctificari  per  ohlationem  Unige- 
nitlj  in  voluntafe  Patris  sonctificati 
sumus.  Sic  ille ,  caeteris  melius.  Nihil 
enimaptinssnppletnr,  qnam  verbum,  quod 
praecessit.  Oecumenii  vero ,  sive  inter- 
pretis  ejns  supplementum  nimie  coactnm 
mihi  videtur. 

Cum  ergo  dicit  Apostolus,  eos,  qni  per 
oblationem  corporis  Christi  sanctifican- 
tnr,  in  Dei  voluntate  sanctificari,  intelli- 
gendum  praebet,  hanc  fuisse  Dei  volun- 
tatem,  nt  Christus  corpns  sunm  ofi^erret 
pro  nobis  sanctificandis,  id  est  jnstifican- 
dis.  Corporis  autem  expresse  meminit, 
cum  alioqui  satis  esset  dicere :  per  ohla- 
tionem  Jesu  Chrisfi,  qnia  iu  verbis  e 
Psalmo  citatis  hoc  nomen  expressnm  est, 
ubi  ait :  Corpus  autem  aptasti  mihi.  Ad 
haec  enim  verba  sine  dubio  respicit. 
Unde  praeterea  colligitur,  hanc  Episto- 
lam  Graece  scriptam  esse,  non  Hebraice. 


Nam  in  Hebraeo  non   est   corpus,    sod 
auris.  Qua  de  re  jam  ante  diximus. 

11.  Et  omnis  quidem  sacerdos  prae- 
sto  est  quotidie  ministrans.  In  superio- 
ribus  ostendit  Apostolus  imperfectionem 
et  infirmitatem  legalis  sacerdotii  ex  itera- 
tione  eorundem  sacrificiorum,  quae  fiebat 
per  singulos  annos,  scilicet  in  die  expia- 
tionis.  Nunc  eam  rem  amplius  urget,  as- 
sumens  argumentum  ex  jugi  sacrificio, 
quod  per  singnlos  dies  ofi*erebatur,  mane 
et  vespere,  de  quo  Nura.  28.  Unde  et 
dicit :  Omnis  quidem  sacerdos.  Nam  quo- 
tidianum  hoc  sacrificium  quivis  sacerdos 
Aaronicus  off^erre  poterat;  expiationis 
vero  sacrificium  pontifici  proprium  erat. 
Non  igitur  bic  repetitio  est  ejusdem  pror- 
sus  argumenti,  ut  qnibusdam  videtur  di- 
centibns,  Apostolum  diversis  verbis  ea- 
dem  inculcare;  sed  nova  confirmatio, 
sicut  beae  observarnnt  D.  Thomas  et 
Cajetanus.  Scio,  nonnullos  esse  codices 
Graecos,  et  in  his  biblia  Regia,  in  quibus 
legatur:  apxi£p£uc,  id  est  poniifex,  sum'' 
mus  sacerdos ;  atqncbuic  lectioni  suff^ra- 
gari  versionem  Syriacara ,  quae  habet : 
princeps  sacerdotum ;  sed  ut  vera  sit  ea 
lectio,  nihil  prohibet,  quo  minus  ipse  pon- 
tifex  Aaronicus ,  si  vellet,  quotidianum 
illnd  ac  jnge  sacrificium  off^erret;  tametsi 
magis  mihi  probatnr  t£p2ug_,  sacerdos, 
quae  est  lectio  pervulgata  Graecorum 
codicum,  quam  et  veterum  exhibent  com- 
mentarii. 

Jarapro  eo,  qnod  nos  habemus  :  praesto 
est,  alii  vertunt :  astat,  assistit.  At  Graece 
est :  £  aiTiXS^  verbnm  simplex,  qnod  non 
est  necesseper  compositum  exponi.  Sermo 
enira  perspicuns  est:  Omnis  sacerdos 
stat  quotidie  rninistranSy  Graece:  Xet- 
Toupydiv,  sacris  operans ,  sacrificans. 
Stat  enim,  qui  sacrificat,  tamquam  Deo 
ministrans.  Nec  refert ,  sive  particulam 
quotidie  referas  ad  stantem,  sive  ad  mi- 
nistrantem,  cnm  sint  ea  conjuncta;  tam- 
etsi  malira  ad  ministrantem,  sicut  parti- 
cula  saepe  refertur  ad  offerentem  in  eo, 
quod  seqnitur. 

Et  easdem  saepe  offerens  hostias.  Di- 


EPISTOLAE  AD  HEBRAEOS.    VERS.  11.— 14. 


249 


cit  easdem ,  quia  semper  offerebat;   bis 
quotidie. 

Quae  numquam  possunt  auferre  pec^ 
cata.  Illative  hoc  accipiendum  ex  eo, 
quod  praecedlt ;  ac  si  dicaf:  Quae  pro- 
inde  nuraquam  possunt  ete.  Nam  easdem 
hostias  quotidie  ac  saepo  ofFerri,  argu- 
mentum  est  imbecillitatis  earum  ad  ex- 
pianda  peccata,  sicnt  supra  dictum  ac 
declaratum  est  ad  illa  verba:  Alioquin 
cessassent  offerri,  versu  2.  htijus  cppitis. 

12.  Hic  autem  unam  pro  peccatis 
offerens  hostiam.  Offerens,  Graece. 
7ipo<;evsYxa(;,  participium  praeteriti  signi- 
ficationem  habens,  Latine:  quum  ohtu- 
lisset.  Non  enim  significatur  in  praesenti 
pro  peccatis  hostiam  offerre ,  sicut  a  non- 
nullis  hie  locus  exponitur  (quamvis  id 
quodam  sensu  verum  sit) ;  sed  una  hostia 
quondam  semel  in  peccatorum  remissio- 
nem  oblata,  nunc  quiescere;  prout  so- 
qnitur: 

In  sempiternum  sedet  in  dextera  Dei. 
Antithesim  obsei'va  infer  stare  et  sedere. 
Sacerdos  legalis  stat  quotidie  ministrans ; 
Christus,  postquam  semel  obtulit,  dein- 
ceps  perpetuo  sedet  ad  dexteram  Dei. 
Ille,  quia  finem  ministerii  non  assequitur, 
velut  saxum  volvens  itcrumque  volvens, 
ministrare  non  desinit;  hic  vero,  quoniam, 
ut  statim  audiemus ,  una  pro  peccatis 
oblata  victima  consumraationem  fecit, 
jam  non  amplius  offerendo  ministrat,  sed 
receptus  in  coelum  quiescit  ac  sedet  ad 
dexteram  Patris,  numquam  eam  dignita- 
tem  ac  felicitatem  amissurus.  Quid  sit 
in  dextera  sive  ad  dextemm  Dei  sedere, 
diximus  ad  primum  cap.  hujus  Epist.  et 
alibi. 

Additiuncula  B.  P. 

Istud :  in  sempiternum ,  potest  tam- 
Quam  determinatio  referri  ad  praecedens 
participium;  et  ita  intelb*git  B.  Thomas  1. 
sec.  q.  102.  art.  3.  in  fine  cap. ,  et  con- 
venit  haec  distinctio  tam  praecedentibus, 
quam  sequentibus  vers.  14. 

13.  De  caetero  exspectans ,  donec 
ponantur  inimici  ejus  scahellum  pedum 
ejus.  Non,  inquit,  inde  rediturus  est  ali- 


quando ,  ut  iterum  pro  peccatis  hostiam 
offorat;  sed  illic  perpetuo  residet,  de 
caetero ,  sive  quod  reliquum  est  (Graece 
t6  Xomov),  exspectans  a  Patre,  donec 
ponat  inimicos  ipsius  scabellum  pedum 
ejus,  id  est  donec  omnes  ejus  adversa- 
rios  ipsi  perfecte  subjiciat,  velut  pedibus 
calcandos,  ut  ultra  nocere  nequeant; 
quemadmodum  ipsi  promissum  est  in 
Psalm.  109.  Nam  eo  respicit  Apostolus. 
Dicit  autem :  exspectans,  quia  de  Christo 
loquitur  secundnm  eam  naturam,  qua  et 
Chrietus  est,  et  sacerdos ;  secundum  quam 
etiam  sedet  in  dextera  Dei.  Significatur 
ergo  his  verbis  perfectum  Christi  hominis 
dominium  ac  regnum,  ad  quod ,  humilita- 
tis  et  obedientiae  suae  merito,  qua  vo- 
luntati  Patris  ob^ecutus  se  ipsum  pro 
peccatis  nostris  hostiam  obtulit ,  tandem 
provehendus  est. 

14.  Una  enim  ohlatione  consumma- 
vit  in  sempiternum  sanctificatos.  Ratio- 
nem  reddit  dictorum,  nempe  cur  Christus, 
semel  obtulisse  contentus,  non  amplius 
minister ,  sicut  legalis  sacerdos  incessan- 
ter  ministrabat,  sed  quietus  nunc  assi- 
deat  Patri.  Quoniam,  inquit,  nihil  ne- 
cesse  est,  eo  quod  unica  oblatione  con- 
summaverit  in  perpetuum  sanctificatos. 
Porro  sanctiflcatos  Graece  est:  aytaCo- 
ixevoug,  eos,  qui  sanctificantur.  Est 
enim  praesentis  temporis  participium,  sed 
ample  acceptum ,  ut  ad  omnium  tempo- 
rum  electos,  quotquot  umquam  fuerunt 
aut  futuri  sunt,  extendatur.  Id  quod 
plane  significarunt  Trid.  Coucilii  Patres, 
quando  sess.  22.  cap.  1.  sic  ajimt:  Quo- 
niam  suh  priori  testamento  propter 
Levitici  sacerdotii  imhecillitatem  con- 
summatio  non  erat ,  oportuit  alium  sa- 
cerdotem  secundum  ordinem  Melchise- 
dech  surgere,  Dominum  nostrum  Jesum 
Christum,  qui  posset  omnes ,  quotquot 
sanctificandi  essent,  et  consummare,  et 
ad  perfectum  adducere.  Igitur  ex  mente 
Patrum  Concilii,  consummare  eos,  qui 
sanctificantur ,  est  ad  perfectum  addu- 
cere  omnes ,  quotquot  sanctificandi  sunt. 
Id  Christus  praestitit  una  oblatione,   quia 

ad  omnium  sanctiticationem  haec  una 
sufficiebat. 

Fro  constimmavitj  sunt ,  qui  malint: 
consecravit ,  arbitrantes,  id  Graeca  voce 
TST£A£ia)xev  apad  Apostolum  significari. 
Sed  falli  eos,  alibi  ostendimas.  Vox  ea- 
dem ,  quae  cap.  7. ,  ubi  dicitur :  NihiJ 
enim  ad  perfectum  adduxit  lex ;  quae 
et  saepius  repetitur,  nec  aliud  Apostolo, 
quam  perficere  seu  perfectum  reddere 
significat.  Quaeres,  si  ita  est,  quomodo 
di£Ferant  consummare  et  sanctifi,care. 
Sane  apparet,  qnod  ad  rem  ipsam  attinst, 
non  differre.  Nam  Apostolus  indifferenter 
his  utitur  in  tota  praecedenti  disputatione. 
Nec  tamen  ideo  ineptus  est  sermo  Apo- 
stoli:  comummavit ,  id  est  sanctificavit 
eos,  qui  sanctificantur.  Sensus  euim  est, 
ut  paulo  ante  indicabamus,  Christum 
omnes,  quotquot  ullo  umquam  tempore 
sanctificautur,  iina  oblatione  consummare, 
perfectos  reddere ,  sanctificare ;  nec  uUis 
sanctificandis  aliter,  quam  per  hanc  unam 
oblationem  contingere ,  ut  sanctificentur. 
Est  euim  sermo  similis  illi ,  quo  superius 
dixit :  In  qua  voluntate  sanctificati  su- 
mus ,  qui  per  ohlationem  Jesu  Christi 
semel  factam  santificoti  sumus. 

Ex  his  etiam  intelligi  potest,  quo  per- 
tineat  illud :  in  sempiternum  ;  non  enim 
ad  sanctificatos  sive  sanctificandos ,  sed 
ad  verbum  consummavit  apte  refertur, 
hoc  nimirum  modo :  Omues  eos ,  qui  san- 
ctificandi  sunt,  consummavit  et  sanctifi- 
cavit  in  perpetuum;  quasi  dicat:  Oblatio 
ejus  semel  facta  vim  habet  infinitam ,  ut 
et  semper  sanctificare  possit,  et  sanctita- 
tem  conferre  semper  duraturam.  Sic  ca- 
pite  superiori  dixit:  Aeterna  redem- 
ptione  inventa,  et  cap.  7. :  Unde  et  sal- 
vare  in  perpetuum  potest. 

Restat  nunc,  ut  objectionem,  quam  ex 
hoc  rursus  loco  contraquotidianum  altaris 
in  Ecclesia  sacrificium  movero  nobis  so- 
lent  adversarii,  diluamus.  Si,  inquiunt, 
una  oblatione  consummavit,  utique  ea, 
quae  facta  est  in  cruce  ;  ergo  frustra  quo- 
tidie  in  altari  iteratur  oblaiio,  maxime 
cum  Apostolus  hoc  argumento  utatur 
contra  legales  hostias,   qaas  ex  eo,  quod 


offerebantur  quotidie,  docet  numquam 
auferre  potuisse  peccata.  Jam  supra  re- 
spoudimus ,  ad  ostendendum ,  quod  hu- 
jusmodi  sententiae  nihil  faciant  contra 
sacrificiam  missae,  nonsufficere,  si  dica- 
mus ,  missae  sacrificium  unum  esse  cum 
sacrificio  crucis ,  ea  duntaxat  ratione, 
quod  utrobique  res  oblata  sit  eadcm, 
scilicet  corpus  Domini.  Nam  certe  verum 
maueret,  quod  hic  Apostolus  dicit:  Una 
obJatione  etc. ,  etiamsi  oblatio  agni  vel 
panis  in  nova  lege  faisset  instituta  tam- 
quam  sacrificium  propitiatorium.  Non 
enim  valeret,  nisi  per  sacrificium  crucis; 
sicat  ad  sanctificandas  animas  valet  aqua 
baptismi. 

At  vero  veteris  legis  sacrificia ,  consi- 
derata,  ut  talia  snut,  et  secundum  pro- 
priam  institntionem ,  non  referebantur  ad 
aliquod  sacrificium ,  quod  per  se  valeret, 
et  a  quo  virtutem  suam  accipereut.  Unde, 
sic  considerata,  non  valebanl ,  nisi  ad 
sanctificationem  legalem  atque  externam, 
ad  quam  videlicet  per  se  erant  instituta. 
Quocirca  graviter  errabant  Judaei ,  con- 
tra  quos  Apostolus ,  tum  in  hac  Epistola, 
tum  ad  Galatas  scribens,  disputat,  qui 
ex  sacrificiis  aliisque  suae  legis  caere- 
moniis,  ita  seorsum  ac  per  se  considera- 
tis  internam  sanctificationem  et  veram 
justitiam  exspectabant.  Volebant  enim 
legem  et  caeremonias  ejus  retiuere,  tam- 
quam  ex  illis  esset  salus,  absque  respectu 
ad  oblationem  et  meritum  CLristi.  Quem 
recipiebant  quidem  ut  Filium  Dei,  ad 
hoc  missum ,  ut  praecepto  et  exemplo 
viam  justitiae  doceret,  id  est,  ut  cum  in- 
signi  sanctitate  vitae  legislatorem  se  ac 
magistrum  exhiberet,  non  autem  ut  re- 
demptorem.  Unde  et  in  morte  ejus  et 
cruce,  velut  ad  salutem  hominum  minime 
necessaria,  plurimi  eorum  scandalum  passi 
sunt. 

Dicendum  igitur,  quod  et  supra  dixi- 
raus,  unam  Christi  oblationem  iu  cruce 
peractam,  cujus  virtute  secundum  Apo- 
stolum  fit  omnis  sanctificatio,  nequaquam 
excludere  quotidianum  missae  sacrificium, 
sicut  excludit  veteris  logis  sacrificia.  Nam 
sacrificium  missae,   cum  ex  sua  instita- 

tione  sit  subordinatum  sacrificio  crncis, 
et  quidem  eo  modo,  ut  per  ipsum  virtus 
sacrificii  crucis  ad  nos  derivetur,  nobisque 
applicetur,  non  esthabendumtamquamab 
illo  diversum.  Neque  enim  sanctificandi 
aut  Deum  propitiandi  vim  ei  tribuimus, 
nisi  dependenter  ab  illo  cruento  sacrificio, 
cujus  est  commemorativum ,  praecipiente 
Domino:  Hocfncitein  meam  commemO" 
rationem.  Vetera  autem  sacrificia,  quo- 
niam  sacrificio  crucis  non  erant  subordi- 
nata,  id  est  non  sic  instituta,  ut  ad  unam 
illam  in  cruce  factam  oblationem,  a  qua 
sanctificandi  vim  acciperent,  referrentur, 
idcirco  non  debent  unum  cum  ea  reputari, 
sicut  missae  sacrificium ,  sed  simpliciter 
diversa.  Quare  ex  una  oblatione  Cbristi 
consummativa  recte  sequitur,  vetera  sa- 
crificia  non  potuisse  peccata  auferre  ,  et 
proinde  cessare  debuis.se;  nec  tamen  ea- 
dem  est  de  sacrificio  missae  consequentia. 

Sed  quaeret  aliquis ,  anne ,  quod  hic 
adscribitur  oblationi,  quae  facta  est  in 
cruce  5  7iempe  consummare  in  sempiter- 
num  sanctificatos ,  etiam  competat  in 
sacrificium,  quod  in  ultima  ccena  Chri- 
stus  obtulit;  quandoquidem  et  illud  obla- 
tum  est  pro  sanctificatione  omnium  ele- 
ctorum  ab  initio  saeculi  usque  ad  finem. 
Primum  respondeo,  non  constare  apud 
Theologos ,  Christum  in  ultima  coena  sa- 
crificium  obtulisse  pro  sanctificatione  om- 
nium  electorum.  Sunt  enim ,  qui  putent, 
pro  praesentibus  et  futuris  electig,  non 
etiam  pro  iis ,  qui  antecesserant ,  oblatum 
a  Christo  fuisse  illud  sacrificium.  Quo  ta- 
men  dato,  respondetur,  hic  iritelligi  unatn 
oblationem  primariam  et  independen- 
tem,  qua  perficiatur  omnis  sanctificatio. 
Quae  autera  in  coena  facta  fuit  oblatio, 
dependebat  ab  ea,  quae  in  cmce  facta 
est,  et  non  nisi  per  eam  f ait  acceptabilis ; 
sicut  et  baptismus  et  alia  sacramcnta  ,  si 
qua  per  Christum  fuerunt  administrata. 

15.  Contestatur  autem  nos  et  Spiri- 
tus  sanctus.  Graece :  iiapzupsl  81  rjixlv, 
testatur  autem  nobis  et  Spiritus  sanctus, 
id  est  testimonium  perhibet  ejus  veritatis, 
quam  pluribus  jam  inculcavi ;  scilicet  ve- 
teris   testameuti   sacrificia   non  potuisse 


anferre  peccata ;  scd  hoc  beneficium  ser- 
vari  novo  testamento,  in  quo  remissionis 
peccatorum  promissio  conceptis  verbis 
continetur.  Obiter  observa  dignitatem 
Scripturae  sacrae  etiam  veteris  testamenti 
contra  Manichaeos ,  quam  citaturus  Apo- 
stolus ,  Spiritum  sanctum  auctorem  ac  te- 
stem  nominat.  Locus  est  Jerem.  31.,  jam 
ante  citatus  cap.  8. 

Postquam  enim  dixit.  Graece :  prae- 
dixit.  Sed  sciendum,  hanc  partem  in 
Syro  paulo  aliter  legi ;  sic  enim  habet : 
Testificatur  autem  nobis  Spiritus  san- 
ctus,  dieens:  Hoc  est  testamentum  etc. 
Deinde  nec  satis  liquet  ex  Graecorum 
commentariis ,  quid  ipsi  legerint ,  nisi 
quod  Oecumenii  interpres  habet :  Nimi- 
rum  y  quum  praedixerit.  Nostra  lectio  : 
postqunm  enim  dixit ,  id  habet  incom- 
modi ,  quod  nihil  sequatur  huic  parti  re- 
spcndens.  Nam  illa  particula:  dicit  Do- 
minus ,  non  Apostoli  est,  sed  Prophetae, 
et  ad  saperiora  refertur  sicut  et  cap.  8., 
ubi  hoc  testimonium  plenius  adductum 
fuit.  Huic  incommodo  quidam  mederi 
volentes  in  Graeco  addiderunt  aliquid 
ante  illa  verba :  Lt  peccatorum  et  ifii- 
quitatum  eorum  jam  non  recordabor 
amplius.  Nam  in  quibusdam  codicibus 
habebatur:  uOTSpov  Xi^^ti ,  postea  dicit, 
ut  refert  Hasselanus.  Quod  et  Erasmus 
significat  in  annot.,  licet  id  in  paraphrasi 
non  sequatur.  In  aliis  autem,  Galeno 
teste,  additura  erat:  t6t£  erprjxe  vel 
TipoclO^yjXS,  tunc  dixit  vel  adjecit.  Sed 
haec  in  melioribus  codicibus  non  haben- 
tur,  et  cum  tam  varia  sint,  res  ipsa  lo- 
quitar,  adjectitia  esse.  Quod  si  a  Paulo 
scripturaest:  Postquam  enim  dixit  sive 
praedixit ,  fatebimnr,  orationem  ejus  im- 
perfectam  esse,  ac  postulare  supplemen- 
tum ,  cujnsmodi  ab  aliis  additura  est. 

16.  Hoc  autem  testamentum ,  quod 
testabor  ad  illos  post  dies  illos ,  dicit 
Dominus.  Voculam  autem  Graeca  et 
Syra  non  aj;noscimt.  Quod  hic  interprcs 
vertit:  testabor,  et  caj).  8. :  disponam, 
in  Graeco  idem  est  verbum  5ia&7J30/jiat, 
id   est   testamento   disponam.    Caetera 


252 


COMMENTARIUS  IN  CAP.  X. 


cum  iis,    quae  sequuntur,   sunt  a  nobis 
eodem  cap.  8.  copiose  exposita. 

Dando  leges  meas  in  cordibus  eorunij 
et  in  mentibus  eorum  superscribam  eas. 
Graece:  Dans  leges  meas  in  corde  eo- 
rum,  et  in  mentibus  eorum  inscribam 
eas.  Verba  citata  cap.  8.^nonnihil  diversa 
8unt  etiam  in  Graeco;  sed  res  prorsus 
eadem. 

17.  Et  peccatofum  et  iniquitatem 
eorum  jam  non  recordabor  amplius. 
Jam  additum  ex  cap.  8. ,  pro  quo  hic 
vcrtit:  amplius.  Quod  autem  hic  plus 
habemus :  et  iniquitatum,  cum  Graecis 
convenit  utroque  loco.  Quorsum  Aposto- 
lus  iterum  c'tet  hanc  Scripturam  ex  Jere- 
mia,  quam  dudum,  et  quidem  plenius, 
citaverat  cap.  8. ,  superius  indicavi.  Nam 
prius  eam  adduxit  propter  illa  praecipue 
verba:  testamentum  novum ,  ut  ex  novi 
testamenti  promissione  doceret,  oportuisse 
vetus  abrogari ,  cui  novum  succederet. 
Hic  autem  repetit  tantummodo  propter 
hanc  postremam  partem:  Et  peccatorum 
etc. ,  ex  qaa  mauifestum  est,  peccatorum 
remissionera  esse  promissionem  novo  te- 
stamento  peculiarem.  Quae  cum  prae- 
Btanda  sit  per  oblationem  ejus,  qui  con- 
ditor  est  ac  mediator  novi  testamenti, 
sicut  in  saperioribus  abuude  declaratum 
est:  sequitur,  oblationes  veteris  testa- 
menti  jam  debere  cessare;  quam  seque- 
lam  continent  verba  subjuncta : 

18.  TJbi  autem  horum  remissio ,  jam 
non  est  oblatio  pro  peccato.  Alii  clarius 
ex  Graeco :  Non  est  amplius  oblatio  pro 
peccato.  Ex  hac  qnoque  sentcntia  pugnant 
adversarii  nostri  contra  missae  sacrifi- 
cium,  qnod  nos  propitiatorium  essc  doce- 
mus  pro  peccatis.  Si  enim,  inquiunt, 
juxta  Apostolum  remissio  peccatorum,  se- 
mel  facta  per  unam  Christi  oblationem, 
excludit  omnem  aliam  oblatiouem  pro 
peccatis ;  igitur  et  missae  sacrificium  ex- 
ploditur.  In  primis  respondeo ,  sensum 
Apostoli  non  posse  hunc  esse,  omnium 
peccatorum  remissionem ,  quaecumque 
commiserunt  aut  committent  electi,  pro- 
prie  factam  et  peractam  esse  in  cruce. 
Quam  multa  enim  remissa  fuerunt  ante 


adventum  Chrieti?  Quam  multa  etiam 
post  ejus  passionem  commissa  sunt  et 
commlttuntur  quotidie?  Quae  si  quis  di- 
cat,  jam  olim,  Christo  patiente,  fulsse 
proprie  remissa:  consequens  illi  erit,  pec- 
eata  remitti ,  priusquam  fiant;  nec  quem- 
quam  nunc  debere  peccatorum  suorum 
veniam  a  Deo  petere ;  denique,  postquam 
mortuus  est  Christus ,  non  esse  in  Eccle- 
sia  remissionem  peccatorum.  Quae  omnia 
sunt  absurdissima. 

Sed  ajunt,  hunc  esse  sensum:  Vbi 
horum  remissio ,  id  est  posteaquam  pre- 
tium  remissionis  semel  oblatum  est,  nul- 
lum  amplius  esse  usum  ullius  oblationis 
pro  peccatu.  Respondeo,  nec  hunc  sen- 
sum  valere.  Cum  enim  pretium  a  Christo 
oblatum ,  tam  faerit  efficax  in  tempora 
praeterita,  quam  in  futura:  sequeretur, 
hac  ratione  nec  antiquos  justos,  sive  tem- 
pore  legis ,  sive  ante  legem ,  in  Dei  cultu 
potuisse  uti  sacrificiis ,  quae  pro  peccatis 
offerrent,  ne  per  hoc  uni  sacrificio  Christi, 
quo  omnium  peccatorum  facta  est  ex- 
piatio,  derogarcnt.  Deinde,  si  unum  illud 
sacrificium,  ut  nobis  prosit,  appllcatio- 
nem  requirit  per  fidem,  poenitentiam 
orationem,  sacrameuta;  cur  respuit  ap- 
plicationem  per  sacrificia?  quam  utique 
non  respuebat  antiquis  temporibus. 

Quare  dicimus,  Apostoli  sensum  esse: 
Postquam  remissio  peccatorum  quoad 
sufficientiam  semel  facta  est ;  nimirum 
pretio  dato,  quod  per  se  ad  illam  valeret, 
quale  est,  quod  Christus  obtulit  in  cruce: 
jam  cessat  omnis  oblatio  propitiatoria  ab 
illa  Christl  oblatione  diversa,  id  est  om- 
nis  ea,  quae  ad  hanc  non  referatur,  nec 
ei  subordinata  sit,  juxta  sensum,  quem 
in  similibus  sententiis  exponendis  jam 
pridera  dedimus. 

19.  Ilabentes  itaque ,  fratres,  fidu- 
ciam  in  introitu  sanctorum  in  sanguine 
Christi.  Graece:  in  introitum ,  quomodo 
S.  Thomas  legit  3.  p.  quaest.  22.  art.  2. 
in  c.  Et  quamvis  textus  ejus  commenta- 
rio  additus  habeat  lectionem  communem, 
tamen  commentarius  potius  sonat  veram 
illam ,  quae  habet  quartum  casum. 

Ab  hoc  loco  tertius  incipit  hujus  Epi- 

stolae  tomiis  apnd  Theodoretiim ,  et  pro- 
tenditur  usque  ad  finem  Epistolae.  Nobis 
etiam  merito  hic  novi  capitis  initium  esse 
deberet;  transit  enim  Apostolus  ad  aliud. 
Nam  hactenus  quidem  disseruit  deChristi 
sacerdotio ,  et  virtute  sacrificii  ejus,  quod 
unicum  obtulit  Patri  in  cruce,  deque 
abrogationo  veterum  sacrificiorum ;  nunc 
suo  more  (quem  in  omnibus  paene  Epi- 
stolis  observat)  a  doctrina  descendit  ad 
exhortationem  vitae  Christianae.  Quam- 
quara  potissimum  in  hoc  immoratm  ,  ut 
variis  Scripturae  testimoniis  et  sanctorum 
exemplis  Hebraeos  excitet  ad  perscveran- 
tiam  fidei,  et  patientiam  in  adversis;  in- 
terdum  etiam  terrens  instabiles  et  infir- 
mos  ,  proposita  severitate  judicii  divini ; 
veluti  paulo  post  videbimus.  Quod  noster 
interpres  vertit:  fiduciam ,  ex  Graeco 
TzoLppTjoiav,  Erasmus  liberiatem  interpre- 
tatus  est,  quasi  dicere  velit  Apostolus : 
Ciim  jam  habeamus  liberum  ingressum 
in  Sancta  per  Christi  sanguinem,  hortor 
vos  ,  nt  accedatis.  Alii  tamen  existimant 
fiduciae  nomen  hic  magis  quadrare;  qua 
significatione  saepe  etiam  alibi  irappTjotav 
usurpat  Apostolus,  et  quidem  hoc  ipso 
capite,  ubi  nos  habemus:  Nolite  amit^ 
tere  confidentiam  vestram.  Quo  loco 
eciam  Erasmus  fiduciam  vertit.  Certe 
Graecorum  commentarii  magis  pro  fidu- 
cia  faciunt,  quam  pro  libertate.  Denique 
Erasmus  in  paraphrasi  se  correxit,  et  pro 
libertate  reposuit  fiduciam. 

Igitur  sensus  est:  Cum  igitur,  fratres, 
data  sit  nobis  fiducia  et  spes  bona  ingre- 
diendi  in  sancta  per  sanguinem  Christi 
etc.  Haec  nota  sunt  ex  doctrina  superiori, 
qua  didicimus ,  Christum  pontificem  per 
suum  sanguinem  nobis  aditum  patefecisse 
ad  Sancta  vera,  adumbrata  per  Sancta 
sanctorum  veteris  testamenti,  in  quae 
pontifici  Levitico  non  patebat  ingressus, 
nisi  cura  sanguine  vituli  et  hirci.  Illud 
addo,  non  solum  Christi,  verum  etiam 
nostrura,  id  est,  populi  fidelis ,  introitum 
in  Sancta,  in  illo  typo  legali  quandam 
habuisse  repraesentationem.  Nam  etsi 
pontifex  solus  in  illa  Sancta  intraret, 
nomina  tamen  duodecim  tribuum  lapidi- 


bus  insculpta,  quae  in  humeris  et  ante 
pcctus  gestabat,  illuc  secum  inferebat. 
Quae  figura  erat,  omnes  electos,  qui  in 
duodecim  tribubus  Israel  iutelliguntur, 
per  Christum  pontificem  introducendos 
in  sancta  coelestia. 

20.  Quam  initiavit  nobis  viam  no- 
vam  viventem.  Relativum  Graecum  ^v 
referri  potest  ad  introitum ,  Graece 
srsoSoVj  foeminini  generis ;  vel  jungi  sub- 
stantivo  sequenti  656v,  viam.  Ad  introi" 
tum  referunt  Theophylactus  et  Oecume- 
nius.  Idem  vult  Cajetanus,  ideoque  pii- 
tat  fuisse  vertendum:  quem  initiavit ;  in 
quo  tamen  falli  ipsum ,  grammaticorum 
regula  docet,  quae  tradit  recte  concor- 
dare  sequenti.  Ad  viapi  retulit  noster 
interpres,  cui  favent  Theodoretus  et 
textus  Syriacus,  nec  non  Erasmi  vergio, 
quae  sic  habet :  Ea  via,  quam  dedicavit 
nobis  recentem  ac  viventem.  Et  quam- 
vis  ad  sensum  non  multum  intersit ,  utro 
referatur,  arbitror  tamen,  commodius  ad 
viam  referri  posse,  eo  sensu,  quem  Eras- 
miana  versio  suggerit.  Initiavit,  Grae- 
ce :  evsxatvtasv ,  id  est  innovavit,  si  ver- 
bum  e  verbo  exprimas.  Atque  ita  verte- 
runt  nonnulli.  Sed  multo  rectius  noster 
interpres :  initidvit ,  et  Erasmus :  dedi" 
cavit.  Ita  capit^i  superiori:  Nec  primum 
quidem  sine  sanguine  dcdicatum  est. 
IJsi  sunt  eadem  voce  LXX.  lib.  3.  Rcg. 
8.:  Dedicavit  domum  Domini  Rex. 
Hinc  nomen  encaeniorum  apud  Joan.  cap. 
10. ,  quo  significabatur  dies  festus  dedi- 
cationis  templi  sive  altaris.  Dicitur  au- 
tem  eYxatvtCstv  proprie ,  qui  rem  quam- 
piam  novam  et  jam  absolatam  primus  ad- 
hibet  in  usum.  Unde  tempore  Augustini 
encaeniare  dicebatur  etiam  is ,  qui  nova 
tunica  induebatur,  ut  ipse  refert  tract. 
48.  in  Joan.  Christus  ergo  nobis  initiasse 
dicitur  viam  novam  ad  Sancta,  quia  per 
eam  primus  ingressus  est,  ut  nos  post 
eum  ingrederemur.  Ea  via  est,  quam 
ipse  sua  passione  stravit  ad  coelum.  Hanc 
Apostolus  vocat  novam,  Graece  Tipoacpa- 
Tov,  recentem,  hoc  est,  recenter  factam, 
nec  ullius  antea  pedibus  calcatam.  Vocat 
viventem,  vel  quia  ducit  ad  vitam  aeter- 

nam,  vel  quia  non  moritur,  id  est  non 
aboletur,  quomodo  via,  quae  ducebat  in 
vetus  tabernaculum ,  una  cum  legalibus 
extrita  est  et  mortua;  sed  semper  manet 
ac  Bola  sofficit  iutroducendis  in  coelum 
omnibus  electis  usque  in  finem  saeculi. 

Per  velamen,  id  est  carnem  suam. 
Quemadmodum  pontifex  Aaronicus  per 
vclum  intrabat  in  Sancta,  quod  superiori 
capite  dicebatur  velamentum  secundum  : 
ita  Christus  per  camem  suam  iutravit  in 
coelum,  ut  per  hujusmodi  ingressum  viam 
nobis  initiaret,  qua  nos  sequeremur.  Caro 
Christi  recte  per  velum  significatur,  quia, 
eicut  velum  operiebat  arcana  sanctuarii, 
et  tamen  ingressum  illuc  praebebat ,  ita 
caro  Christi  divinitalem  obtexit  quodam- 
modo  ;  latebat  enim  in  homine  Deus  ;  et 
tamen  per  eam  ad  Deum  adducimur. 
Quo  pertiaet ,  quod  in  morte  Christi  ve- 
lum  templi  scissum  est  in  duas  partes, 
Matth.  27.,  quia  nimirum,  carne  Christi 
per  mortem  conscissa,  patere  coepit  adi- 
tu9  in  coelum.  Quaeri  posset,  quomodo 
nnnc  velum  Paulus  interpretetur  carnem 
Christi ,  quam  capite  prAecedenti  osten- 
dimus  ex  mente  ejusdem  Apostoli  prae- 
figuratam  fulsse  per  tabernaculum.  Sed 
ad  hoc  respondiraus  eo  ipso  loco,  tractan- 
tes  illa  verba :  Per  amplius  et  perfectius 
tabernaculum. 

21.  Et  sacerdotem  mognum  super 
domum  Dei.  Pendet  haec  pars  a  verbo : 
habentes  f  et  sensus  est:  Item  ,  cum  ha- 
beamus  sacerdotem  magnum  praefectum 
domui  Dei,  hoc  est,  Christum,  quem 
Deus  constituit  super  totam  Ecclesiam, 
quae  est  domus  ejus.  Intellige  sacerdo- 
tem  adhuc  agentem  ea,  quae  sacerdotis 
sunt ,  id  est,  carnem  suam ,  in  qua  passus 
est,  adhuc  oifersntem  Patri,  et  in  ea  pro 
nobis  intcrpellantem ;  denique,  qui  apud 
Patrem  omnia  possit,  ut  cui  Pater  omnia 
dederit  in  manus.  Idem  enim  vult  ea 
pars  :  super  domum  Dei.  Ilaec  autem  ab 
Apostolo  dicuntur  ad  excitandam  et  au- 
gendam  in  suis  Hebraeis  fiduciam.  Theo- 
phylactus  domum  Dei  mavult  coelum 
intelligi ;  sed  prior  expositio  consentanea 
est  Apostolo,   qui  cap.   3.  domum,    cui 


praefectus  est  Christus,  interpretatur  Ec- 
clesiam:  Quae  domus,  inquit,  sumus 
nos,  id  est  lidelium  multitudo.  Nec  tamen 
ab  ea  separare  intendit  Ecclesiam  in 
coelo  regnantem;  uno  enim  nomine  do- 
mus  Dei  videtur  comprehendere  totum 
Christi  regnum,  quod  partim  militat,  par- 
tim  triumphat.  Huic  quippe  toti  Christus 
praefectus  est ,  sicut  et  totius  est  caput. 

22.  Accedamus  cum  vero  corde.  Ve- 
rtim  cor  more  Scripturae  dicitur  corre- 
ctum  et  sincerum,  cui  opponitur  cor  fictum 
et  duplex ,  cum  aliud  ostenditur  foris  in 
sermone  aut  opere,  allud  tcnetur  in  cogi- 
tatione.  Itaque  removet  hic  hypocrisim, 
et  sensus  est:  Accedaraus  ad  Deum ,  vel 
tendamus  ad  Sancta  (nam  utrumque  po- 
test  subaudiri),  pure  et  sincere  atque  ex 
animo  id  agentes ,  quod  exterius  profi- 
temur. 

In  plcnitudine  fidei.  Plenitudine, 
Graece  TiAirjpocpopta  ,  quam  certitudinem 
alii  intcrpretantur.  Sapra  cap.  6.  ex  ea- 
dem  Graeca  voce  legimus:  expletionem, 
id  est  plenitudinem  spei.  Vide,  quae  ibi 
eunt  a  nobis  annotata.  Sensus  est :  Cum 
plena  certissimaque  fide  promissorum  Dei. 
Fidelis  est  enim ,  uti  mox  sequitur ,  qui 
promisit. 

Adspersi  corda  a  conscientia  mala, 
et  abluti  corpus  aqua  munda.  Alludit 
ad  aspersiones  et  ablutioncs  legales,  ve- 
lut  typos,  quibus  ista,  de  qua  loquitur, 
aspersio  et  ablutio  praefigurata  sit.  Utra- 
que  meraoravit  cap.  praeccd. ,  primum 
baptismata ,  deinde  aspersiones.  Sunl, 
qui  iu  posteriori  membro  putent  Aposto- 
him  respicere  ad  locum  Ezech.  36.: 
Effundam  super  vos  aquam  mundam, 
et  mundnbimini  ab  omnibus  inquina- 
mentis  vestris.  Sed  verius  arbitror,  quod 
dixi,  in  utroque  esse  allusionem  ad  cae- 
remonias  legis.  Tota  enim  haec  Apostoli 
exhortatio  continet  expositionem  quan- 
dam  allegoricam  eorum,  quae  de  legali 
pontifice,  et  sanctis,  et  caeremoniis  su- 
perius  dixit.  Ita  nimirum  etiam  exhor- 
tando  docet,  ac  legis  figuras  explicat. 
Accedomus ,  inquit,  aspersi  corda  a 
conscientia  mala,   id  est  emundatis  ac 

purificatis  cordibus,  ita  ut  in  eis  nulla 
resideatconscientia  peccati.  Itera  :  ahluti 
corpus  aqua  munda ,  id  est  mnndante 
animam.  Qua  parte  baptismi  sacramen- 
tum  significat,  in  quo  sic  corpus  abluitur, 
aqua ,  ut  per  eam  anima  mundetur. 

Ilaec  de  baptismo  communis  cst  tam 
Graecorum,  quam  Latinorum  expositio. 
Quam  puto  omnino  retinendam ,  hoc  po- 
tissimum  argumento ,  quia  corpus  nomi- 
nat,  quod  baptismi  lavacro  necesse  est 
ablui,  ut  animae  mundatio  sequatur. 
Nam  si  non  aliud  hac  parte  significare 
vellet ,  quam  priore ,  eicut  nonnuUis  pla- 
cet;  non  corpus,  sed  animam  nominaret, 
dicendo :  Et  ahluti  animam  aqua  mun- 
da,  id  est  gratia  Spiritus  sancti.  Certe 
corporis  ablutio,  licet  mundationem  animi 
typice  significet,  nusquam  tamen  pro  ea 
legitur  posita  in  Scripturis. 

Nec  vero  nostrae  sententiae  obstat, 
quod  ii ,  quibus  baec  scribuntur,  jam 
baptizati  erant,  ideoque  ad  baptismum 
minime  cohortandi.  Non  enim  Apostolus 
his  verbis  hortatur,  ut  baptizari  se  cu- 
rent^  sed  ut  accedant  cum  ea  munditia, 
quam  ex  institutioue  CLristi  praestat 
baptismus  corpori  adhibitus.  Sed  ajunt, 
Apostolum  hac  parte  exigere  sanctifica- 
tionem  corporis,  de  qua  1  Thessv  4.  sic 
loquitur:  Haec  est  voluntas  Dei  sancti- 
ficatio  vestra ,  ut  ahstineatis  vos  a  for- 
nicatione ;  quemadmodum  priori  parte 
exegerat  sanctitatem  mentium ,  dicens : 
Aspersi  corda  etc.  Eespondeo,  non  esse 
morem  Scripturae,  ut  illam  corporis  san- 
ctificationem  hujusmodi  phrasi  designet: 
ahluti  corpus  aqua  munda.  Quin  potius 
hoc  vult  Apostolus,  et  hunc  ordinem  in- 
siuuat ,  prius  esse ,  ut  animus  mundetur 
ab  affectu  peccati;  quod  fit  sine  sacra- 
mento :  posterius ,  ut  a  macula  et  reatu 
culpae  liberetur;  quot  ut  fiat,  opus  est 
sacramento  vel  ejus  vcto. 

23.  Teneamus  spei  nostrae  confes- 
sionem  indeclinahilem.  Nostrae  non  ad- 
ditur  in  Graecis  codicibus,  quamquam  in 
Syriaco  legitur.  Adjectum  videtur  ex- 
plicandi  causa.  Haec  pars  exhortationis 
sejungenda  est  a  superiore.    Non   enim 


legendum  continuo  spiritu:  Et  ahluti 
corpus  aqua  munda  teneamus  etc.  Sed 
totnm,  quod  praecedit,  referendum  ad 
verbam:  accedamus.  Itaque  sensus  est: 
Eetineamus  quoque  eam  spem  et  fidu- 
ciam  ,  quam  professi  sumus  in  baptismo ; 
nec  ab  ea  professione  per  diffidentiam 
declinemus-,  non  vacillet  aut  titubet  spes 
nostra.  Confessicneni  spei  vocat  ipsam 
fidei  confessionem ;  non  quod  fidem  cum 
spe  confundat,  ut  sectarii  faciuut;  sed 
quia,  qui  in  baptismo  fidem  confitetur, 
simul  edam  profitetur  ea,  quae  sperat, 
nempe  remissionem  peccatorum,  carnis 
resurrectionem  et  vitam  aeternam. 

Fidelis  enim  est,  qui  repromisit.  Spes 
nostra,  qua  speramna  ac  confidimus,  nos 
ingressuros  in  sancta  coelestia,  nititur 
fide,  qua  crediraug,  Deum  esse  fidelem, 
id  est  veracem  et  constantem  in  suis  pro- 
missis ,  ut  qui  mentiri  non  possit.  Pro- 
misit  autem  introitum  illum  credentibus, 
sperantibus ,  bene  operautibus,  denique 
perseverantibus.  Quae  media  quia  non 
omnibus  promissa  sunt,  sed  solis  electis, 
quos  solus  novit  Deus,  idcirco  ex  fide 
promissorum  Dei  minime  consequens  est, 
unicuique  certo  persuasum  esse  debere, 
quod  sit  accepturus  vitam  aeternara ,  et 
ab  hujusmodi  persuasione  spem  nostram 
certam  vocari,  sicut  contra  apertissimas 
Scripturas ,  et  hanc  ipsam ,  qua  ad  perse- 
verantiam  suos  Ilebraeos  hortatur  Apo- 
stolus,  docent  horum  temporum  sectarii. 
Jam  ex  eo,  quod  Apostolus  ad  spem  no- 
stram  confirmandam  allegat  fidem  Dei 
promittentis ,  collige,  bona  opera  non 
suapte  natura  vitae  aeternae  esse  meri- 
toria,  sicut  quidam  opinati  sunt;  sed  ex 
decreto  ac  promissione  Dei,  qua  merce- 
dem  ae  praemium  aeternao  vitae  illis 
constituit. 

24.  Et  consideremus  invicem  in  pro- 
vocationem  caritatis  et  honorum  ope- 
rum.  Observa  gradus  in  exhortatione 
Apostolica.  Primum  enira  hortatur  ad 
fidei  plenitudinem ,  deinde  ad  firmitatem 
spei ,  tertio  ad  opera  caritatis.  Quod  in- 
terpres  di-x.it  provocationem ,  Graece  est 
Tiapo^ua/Jiov ,   quae   vox  proprie   quidem 

siguificat :  irritationem  _,  exasperationem, 
acrem  disceptationem ;  sed  hic  iu  bonam 
partem  sumitur  ab  Apostolo ,  sic  tamen, 
ut  tacite  eos  taxet  de  vifcio  proprie  per 
hanc  vocem  significatio,  monens,  ut  illud 
vertant  in  contrarium;  quasidicat:  Sunt 
inter  vos,  qui,  fratrum  infirmitatibus 
offensi ,  dissidia  suscitant ,  conventus  de- 
serunt,  imo  defectionem  moliuntur.  Con- 
tra  adhortor  vos ,  ut ,  fratrum  infirmates 
ac  vitia  dissimulantes,  potius  iuvicem  vos 
consideretis  secundum  ea ,  quibus  ad  ca- 
ritatem  et  bona  opera  mutuo  praestauda 
provocemini.  Considerate  proximorum 
virtutes ,  ut  eas  imitemini ;  miserias ,  ut 
sublevetis;  animi  vero  infirraitates  sup- 
portate,  nec  aiiter  in  eas  intendite,  quam 
ut  coriigantur.  Huc  spectant  exhortatio- 
nes,  quae  habentur  infra  cap.  12.:  Pacem 
sequimini  cum  omnibus ,  et  cap.  13.: 
Caritas  fraternitaiis  maneat  in  vobis. 
Confirmat  etiam  hunc  sensum,  quod  se- 
quitur : 

25.  Non  deserentes  coUectionem  no- 
stram.  In  Graeco  est  tricompositum  vo- 
cabulum:  iTCtauvaywyrjv,  quod  Eraemus 
transtulit:  aggregationem.  Eadem  vox 
habetur  2  Thess.  2. ,  ubi  noster  congre- 
gationem  vertit.  Forte  Apostolus,  ad 
Hcbraeos  scribens,  uti  voluit  hac  Graeca 
voce,  alioqui  rara,  ne  a  vocabulo  synago- 
gae,  quod  Hebraeorum  coetui  quodam- 
modo  proprium  erat,  longius  recedere 
videretur. 

Quid  autem  hic  moneat  Apostolus,  non 
satis  constat.  Graeci  interpretes ,  au- 
ctore  Chrysostomo,  sentiunt,  Apostolum 
monere,  ne  conventibus  ecclesiasticis  se 
Bubducant,  quod  per  eos  mutua  caritas, 
de  qua  parte  praecedenti,  foveatur;  et 
ad  hoc  adducunt  Scripturas:  Ubi  duo 
vel  tres  congregati  sunt  in  nomine  meo, 
ibi  sum  in  medio  eorum ,  Matth.  18. 
Multitudinis  credentium  erat  cor  unum 
et  anima  una ,  Act.  4.  Juxta  quem  sen- 
sum  pertinet  haec  admonitio,  vel  ad  eos, 
qui  metu  persecutionum  non  audebant 
hujusmodi  conventus  adire,  vel  potius  ad 
homines  morosos  et  fastuosos,  praesertim 
divites ,  qui  cum  fratribus  humilioris  con- 


ditionis,  ut  erant  inter  Chiistianos  multi, 
congregari  dedignabantur,  nisi  colerentur 
prae  caeteris,  ac  locus  honoratior  eis 
praeberetur.  Quod  vitium  etiam  Jacobus 
Apostolus  notat  cap.  2.  suae  Epist.  Huic 
sensui  favet  reciprocum  nomen :  eauxaiv, 
pro  quo  noster  quidem  interpres  vertit: 
nostram,  sed  significantius  alii :  mutuam, 
Erasraus:  nostri  mutuam.  Quasi  dicat 
Apostolus :  Non  alienantes  vos  a  coetibus, 
ad  quos  Christiani  mutuo  conveniunt. 

Porro  Latini  fere  exponunt  de  deser- 
tione  Ecclesiae  fidelium  per  schisma  aut 
apostasiam,  ad  qaam  Judaei  nonnuUi, 
semcl  ad  fidem  conversi,  erant  proclives. 
Pro  hac  expositione  plurimum  facere  pu- 
tant  id,  quod  statim  pro  ratione  subjun- 
git :  Voluntarie  enim  peccantibus  nobis 
post  acceptam  notitiam  veritatis  etc. 
Hoc  enim  de  iis  intelligi  volunt,  qui  ve- 
ritatem  fidei  semel  acceptam  et  cognitam 
destinata  voluntate  deserunt.  Quod  ut 
ita  sit  (de  quo  paulo  post  videbimus), 
non  incommode  tamen  haec  ratio  Grae- 
corum  expositioni  jam  dictae  poterit 
aptari.  Nam  qui  conventibus  ecclesiasti- 
cis  per  fastum  et  superbiam  se  subtrahunt, 
proximi  sunt  graviori  ruinae,  qua  vel 
sectas  proprias  pariant,  vel  per  aposta- 
siam  in  pristinas  infidelitatis  tenebras 
relabantur.  Ita  sane  martyr  Ignatius  in 
epistolis  ad  Ephesios  et  Smyrnaeos  hor- 
tatur  ad  frequentandum  ecclesiasticos 
conventus,  causam  hanc  reddens:  quo- 
niam ,  inquit,  confirmabunt  vos;  ac 
minatur ,  si  iis  se  subtrahant ,  futurum,  ut 
excidant  a  fide. 

Sicut  consuetudinis  est  quibusdam. 
Haec  etiam  pars  facit  pro  sensu  Graeco- 
rum.  Nam  coiisuetu.do  frequentiam  actuum 
designat;  apostasia  vero  uno  actu  com- 
pletur.  Notat  ergo  eos ,  qui  frequenter  et 
ordinarie  faciebant  id,  quod  hic  improbat. 

Sed  consolantes.  Graece:  Trapaxa- 
XouvTSC,  quod  etiam  verti  potuit:  exhor- 
tantes.  Utrumque  congruit  huic  loco. 
Supplendum  est  autem  ex  superioribus : 
aXXTJXouc,  id  est  alter  alterum;  vel: 
lauTouc,  id  est  vos  mutuo.  Sensus  enim 
est :   Conventus  et  synaxes  ne  dcseratis  j 

quin  potins  inter  Lnjus  vitae  pressuras  et 
persecutiones ,  quoties  convenitis ,  adhor- 
tamini  mutuo  ad  patientiam ,  consolantes 
vos  spe  futurae  retributionis.  Erasmus 
vertit:  Sed  adhortantes  i?ivicem ,  quae 
vocula:  invicem,  additur  etiam  in  textu 
commentarii  Ambrosiani. 

Et  tanto  magiSf  quanto  videritis  ap- 
propinquantem  diem.  Videritis,  Graece : 
PaIttsts,  videtis.  Diem  autem  intelligit 
adventus  Domini  seu  futurae  retributio- 
nis,  cujus  certa  exspectatione  vult,  ut  se 
mutno  consolentur.  Id,  inquit,  eo  magis 
atque  libentius  facite,  quod  videatis  ap- 
propinquare  diem  illum,  quo  fidei,  labo- 
ris  ac  patientiae  vestrae  mercedem  estis 
accepturi.  Nam  sicut  rei  speratae  dilatio 
animam  affligit,  Prov.  13.,  ita  ejusdem 
appropinquatio  recreat,  et  ad  opus  facit 
alacriorem.  Unde  et,  quae  naturaliter 
moventur ,  quo  propius  accedunt  ad  ter- 
minum ,  eo  feruntur  celerius. 

Sed  quomodo  dicit :  appropinquantem 
diem  j  qui  illis  adhuc  tam  procul  aberat, 
ut  ne  nobis  quidem,  post  tot  annorum 
saecula,  jam  vicinum  esse  possimus  affir- 
mare?  Hic  scrupulus  movit  quosdam ,  ut 
diem  non  extremi  judicii ,  sed  mortis,  in- 
telligendum  putarent.  Quod  non  placet; 
tum  quia  non  de  singulis  agit  Apostolus, 
sed  de  conventu  seu  communitate  fide- 
lium ,  in  qua  aliis  morientibus  alii  succe- 
dunt;  tum  vero  quia  dies  sulitarie  posi- 
tus,  praesertim  addito  articulo,  ut  hoc 
loco :  T7JV  '^iJiepav,  non  alius  fere  solet  in- 
telligi  in  Scripturis  Apostolicis,  quam 
dies  universalis  judicii  ac  retributionis. 
Exempla  sunt  1  Thess.  2. ,  2  Thess.  1., 
2  Tim.  1.  et  4. 

Notandum  igitur,  Apostolum  non  di- 
cere,  quod  dies  ille  jam  propinquus  sit, 
quasi  venturus  aetate  eorum,  ad  quos 
scribit.  Hujusmodi  enim  sensum  ipse 
alibi  corrigit,  ut  2  Thess.  2.,  moneus  eos, 
ne  terreantur ,  tamquam  instet  dies  Do- 
mini.  Corrigit  etiam  Petrus  2  Epist.  3., 
quum  adversus  eos,  qui  dicebant:  Uhi 
est  promissio  aut  adventus  ejus  ?  docet, 
mille  annos  apud  Dominum  esse,  sicut 
diem  unum.    Sed  dicit  hoc  loco  Aposto- 

fiail.  EiUi  Comm.  Tom.  III. 


lus ,  diem  illum  appropinquare ,  id  est 
accedere  magis  ac  magis,  etiamsi  forte 
procul  adhuc  absit.  Quod  absque  dubio 
verum  est ,  et  difficultatem  non  habet. 

Caeterum  argumento  diei  appropin- 
quantis  utitur,  tamquam  idoneo  ad  spem 
acuendam.  Quod  eo  plus  valet,  quoniam, 
etsi  dies  ille  multum  adhuc  differatur,  ta- 
men  dies  mortis,  qui  unicuique  diem  ex- 
tremi  judicii,  imo  et  retributionis,  reprae- 
sentat,  longe  abesse  non  potest.  Adde, 
quod  hic  loquendi  modus ,  quo  dicitur 
appropinquare  dies  Dominij  fundatur 
in  eo ,  quod  totum  tempus  a  primo  Chri- 
sti  adventu  usque  ad  secundum  vocatur 
in  Scripturis  novissima  hora,  et  novis- 
simi  dieSj  item  consummatio  saeculorum 
capite  praecedenti.  Quo  monemur,  post 
hoc  tempus ,  velut  ultimam  mundi  aeta- 
tem,  non  aliud  in  exspectatione  nobis  esse 
debere,  quam  dies  retributionis.  Loca 
similia  sunt  Rom.  13.:  Nunc  enim  pro- 
pior  est  nostra  saluSj  quam  cum  credi-^ 
dimuSj  et  Phil.  4. :  Dominus  prope  est. 
Quibus  locis  vide  commentarium  nostrum. 

26.  Voluntarie  enir/i  peccantihus  no- 
bis  post  acceptam  notitiam  veritatis, 
jam  non  relinquitur  pro  peccatis  hostia, 
Quo  textu  nota ,  has  dictiones  :  peccan- 
tibus  nobiSj  non  esse  dativos,  qui  regan- 
tur  a  verbo  :  relinquitur  j  sed  ablativos 
absolute  positos,  sicut  ex  Graeco  mani- 
festum  est.  Unde  alii  resolvunthoc  pacto : 
Nam  si  (vel  ubi)  voluntarie  peccamus. 
Uiud  quoque :  jam  non  relinquitur  etc, 
nota  clarius  ex  Graeco  verti:  non  am- 
plius ,  vel :  non  ultra  pro  peccatis  reli- 
qua  est  hostia. 

Locum  hunc  Apostoli,  perinde  ut  illum, 
qui  est  cap.  6.:  Impossibile  est  eoSj  qui 
semel  sunt  illuminati  etc. ,  Novatiani 
quondam  suo  dogmati,  quo  lapsis  poeni- 
tentiam  negabant,  vendicare  conati  sunt. 
Quibus  utique  prima  facie  non  parum 
videtur  suffragari.  Quae  etiam  causa  fuit, 
ut  apud  quosdam  Catholicos  suspecta  ha- 
beretur  haec  Epistola ,  fueritque  tardius 
in  auctoritatem  rccepta;  sicut  in  prole- 
gomenis  Epistolae  ostendimus.  Ut  igi- 
tur  intelligatur ,  hunc  locum  Novatianis 

nihil  patrocinari,  verum  ejus  sensum 
exquiramus.  Non  enim  in  eo  explicando 
omnes  orthodoxi  conveniunt.  Chrysosto- 
mus  et  ejus  sequaces  intelligunt  eos  vo- 
luntarie  peccantes ,  qui  post  baptismum 
in  gravia  peccata  sunt  relapsi.  Quibus, 
secundum  eosdem,  negat  Apostolus  re- 
linqui  pro  peccatis  hosiiam ,  eo  quod  in 
Ecclesia  non  sit  locus  secundo  baptismati, 
quo  iterum,  sicut  prius,  a  peccatia  ablua- 
mur.  Hi  per  hostiam  aut  baptismum  in- 
telligunt,  aut  potius  mortem  et  crucem 
Christi,  quatenus  in  baptismo  operatur. 
Oecumenius  quidem  de  utroque  exponit; 
at  Chrysostomus ,  cum  dixisset:  secun- 
dum  aufert  lavacrum ,  ita  subjungit: 
Non  enim  dixit:  Non  est  amplius  poe- 
nitentia,  neque  est  amplius  remissio ; 
sed:  Non  est  amplius  hostia,  hoc  est, 
non  tst  amplius  crux  secunda.  Hoc 
enim  vocat  hostiam.  Sic  ille.  Quae  ea- 
dem  »ut  paene  eadem  verba ,  haud  dubie 
ex  Chrysostomo  fiumpta  leguntur  in  com- 
mentariis  Primasii  et  Anselmi  pseudepi- 
graphis.  Sentit  cum  his  Augustinus,  in 
inchoata  exposit.  Epist.  ad  Rom. ,  ita 
scribens:  Significat  Apostolus ,  non 
posse  deinceps  eum,  qui  peccaverit,  ite- 
rum  haptizando  purgari.  Probabilem 
facit  hunc  sensum  locus  sexti  capitis,  huic 
similis,  quem  de  sacramento  renovatio- 
nis,  id  est  baptismo  non  iterando  fere 
omnes  exposuerunt. 

Sed  tamen  est,  quod  assensum  no- 
strum  (salva  auctoritate  dictorum  Patrum) 
avocet.  Primum  quia  profecto  illa  verba 
Apostoli:  Jam  non  relinquitur  pro  pec- 
catis  hostia,  nullam  habent  significatio- 
nem  baptismi.  Nusquam  enim  baptismus 
hostia  vocatur,  aut  per  hostiam  significa- 
tur.  Deinde,  si  voluntarie  post  baptismum 
peccantibus  denegatur  alius  baptismus, 
namquid  ideo  consequens  erit,  illis  re- 
linqui  terribilem  exspectationem  judicii 
et  ignis  aeterni  aemulationem  ?  Nequa- 
quam,  nisi  cum  Novatianis  poeijitentiam, 
secundam  post  naufragium  tabulam,  tol- 
lere  velimus.  Quod  argumentum  maxirne 
Graecos  urget ,  ac  caeteros ,  qui  in  parte 
sequenti  judicium   intelligunt   aeternae 


damnationis.  Xam  quomodo  non  adimit 
lapsis  poenitentiam ,  qui  dicit:  Volunta- 
rie  peccantibus ,  id  est  relapsis,  non  re- 
linquitur  secundus  baptismus ,  sed  ignis 
aeternus?  Hac  arbitror  ratione  motus, 
Oecumenius  voluntarie  peccantes  inter- 
pretatur  eos ,  qui  perseverant  in  peccato 
usque  ad  mortem.  Sed  hoc  merito ,  post 
Hugonem,  rejicit  B.  Thomas,  quia  sic 
frustra  adderetur:  post  acceptam  noti- 
tiam  veritatis.  Quicumque  enim  in  pec- 
cato  perseverat,  etiamsi  veritatem  num- 
quam  cognoverit,  aeterni  ignis  supplicio 
adjudicatur. 

Est  igitur  aliorum  sententia ,  qui  sic 
Apostolum  exponunt:  Post  baptismum  et 
cognitam  fidei  veritatem  relapsis  in  gra- 
via  peccata  jam  non  est  reliquum  tale 
remedium,  quale  baptismus,  quo  videlicet 
ita  simul  ac  semel  liberentur  a  culpa  et 
poeua,  sicut  baptismi  remedio  fuerant 
liberati ,  in  quo ,  sine  ulla  conditione  sa- 
tisfactiouis  ab  homine  praestandae,  ei 
applicatur  hostia  crucis.  Id  enim  signifi- 
cari  volunt  his  verbis :  Jam  non  relin- 
quitur  pro  peccatis  hostia,  qua  nimirum 
statim  ac  penitus  ab  omni  debito  poenae 
solvatur  is,  qui  peccavit.  Nam  post  obla- 
tas  pro  peccatis  hostias  non  solet  exigi 
satisfactio.  Ac  ne  pars  sequens  eis  obsit, 
quae  voluntarie  peccantibus  praetendit, 
non  gratiam  aut  poenitcntiam ,  sed  judi- 
cium  et  ignem :  id  totum  exponunt,  ut  eo 
loco  dicemus ,  de  poenis  ignis  purgatorii, 
in  quo  exemplum  quoddam  est  horrendae 
punitionis  ac  vindictae  in  reprobos  exer- 
cendae;  quae  purgatoriae  poenae  manent 
omnes  relapsos ,  si  non  eas  condignis  sa- 
tisfactionibus  praevenire  studeant  in  hac 
vita.  Dicuntur  h?.ec  probabiliter :  nec 
dissentanea  sunt  iis,  quae  cap.  6.  dicta 
sunt,  juxta  communem  illius  loci  intel- 
lectum. 

Veruntamen  ipse  contextus  et  verha 
Apostoli,  si  pressius  expendantur,  ad 
alium  sensum  nos  invitant,  cujus  jam 
supra  memini.  Dixerat  enim :  Non  dese- 
rentes  collectionem  nostram.  Atque  inde 
terrendo  subjecit  haec  verba :  Voluntarie 
enim  peccantibus  etc. ,  quasi  voluntarie 

peccantesvel  iidem  sintcum  desereniihus 
coUectionem,  vel  ex  iis  nasci  soleant,  eo 
quod,  iit  dicebamus,  ecclesiasticorum 
conventuum  morosi  ac  superbi  desertores 
ad  graviorem  ruinam  sint  propensi,  no- 
minatim  ad  aposlasiam.  Qtiaro  non  de 
quocumque  mortifero  peccato  praesens 
locus  accipiendus  erit;  sed  de  peccato 
apostasiae,  qua  fides  et  religio  Christiana, 
semel  suscepta,  prorsus  abjicitur.  Id 
etiam  insinuat  pars  illa :  post  acceptam 
notitiam  veritatis,  Similiter  enim  B.  Pe- 
trus  de  apostatis  et  haereticis  loquitur 
2.  Epist.  2.:  MeliuSj  inquit,  erat  illis, 
non  cognoscere  viam  justitiae,  quam 
post  agnitionem  retrorsum  converti  ab 
eo ,  quod  illis  traditum  est,  sancto  rnan- 
dato.  Qui  locus  cum  isto  conferendus  est, 
sicut  et  alter,  qui  est  apud  Joan.  1.  Epist. 
5.,  ubi  de  peccato  ad  mortem  disserens, 
ait:  Non  pro  illo  dico ,  ut  roget  quis. 
Nam  et  illud  peccatum  rectissime  intel- 
ligitur,  quo  Christiana  fraternitas  aut 
impugnatur,  aut  deseritur. 

Est  autem  huic  aflSne  peccatum  in 
Spiritum  sanctum  ,  quod  Dorainus  neque 
in  hoc  saeculo ,  neque  in  futuro  remitten- 
dum  pronuntiat,  Matth.  12.  Sane  de 
grandi  aliquo  peccato  loqui  Apostolum, 
declarant  gravissimae  ejus  exaggeratio- 
nes,  illis  paulo  post  verbis  significatae : 
Qui  Filium  Dei  conculcaverit ,  et  san~ 
guinem  testamenti  pollutum  duxerii,  et 
spiritui  gratiae  contumeliam  fecerit. 
Loquitur  autem  Scriptura  de  hujusmodi 
peccato ,  velut  de  lapsu  irreparabili,  non 
qnin  vere  poenitenti  pateat  locus  veniae 
per  sanguinem  Christi,  scd  significans, 
eos,  qui  hoc  modo  peccant,  vix  umquam 
ad  verara  poenitentiam  adduci.  Non  enim 
ex  infirmitate  peccant,  aut  ex  ignorantia, 
sed  ex  malitia  ac  destinata  voluntate ; 
nec  id  quomodocumque,  sed  aut  mani- 
festa  divinitatis  opera  calumniantes ,  ut 
qui  in  Evaugolio  blasphemasse  dicuntur 
in  Spiritum  sanctum ;  aut  a  veritate  fidei 
recedentes,  posteaquam  in  ea  fuissent 
satis  instituti,  eamque  suscepto  baptisrao 
in  Ecclesia  palam  professi:  quales  erant, 
de  quibus  Petrus  et  Joannes  locis  memo- 


ratis ;  quales  et  ii ,  quos  hoc  loco  Paulus 
vocat  voluntarie  peccantes.  Quia,  quam- 
vis  omnis,  qui  peccat,  voluntarie  peccet 
(non  enim  peccari  potest,  niei  voluntate 
libere  eligente ,  quod  malum  est) ,  pecu- 
liari  tamen  ratione  dicuntur  peccare  vo- 
luntarie,  quibus  neque  passio,  neque 
ignorantia  peccandi  causa  est ,  sed  prava 
atque  in  malum  ex  habitu  prona  volun- 
tas.  Nam  in  iis,  qui  ex  ignorantia  vel 
passione  peccant,*  per  has  peccandi  cau- 
sas  voluntarium  minuitur.  Unde  et  invo- 
luntarie  quodammodo  peccare  dicantur. 
Quod  secus  accidit  in  his ,  qui  ex  malitia 
peccant 

Addit  autem  :  posf  acceptam  notitiam 
veritatis ,  ut  peccatum  voluntarium  de- 
terminet  ad  certum  genus,  quo  nimirum 
a  notitia  veritatis  semel  accepta  recedi- 
tur,  et  per  cousequens  ad  pristinas  vitio- 
rum  sordes  reditur,  juxta  illud  Petri: 
Canis  reversus  ad  suum  vomitum;  et: 
Sus  lota  in  volutabro  luti.  Ut  autem 
gravitatem  peccati ,  de  quo  loquitur  Apo- 
etolus,  magis  agnoscas,  cogita,  eum  lo- 
qui  pro  eo  temporc,  quando  plerique 
aetate  jam  adulti  ad  baptismum  accede- 
bant,  prius  diligenter  instructi  et  catechi- 
zati  in  doctrina  fidei.  Quorum  utique 
peccatum ,  si  postea  deficerent  a  fide, 
multo  gravius  erat,  quam  nunc  sit  eorum, 
qui  in  infantia  baptizati,  nec  postea  ad- 
modura  instructi,  catholicam  fidem  dese- 
runt  et  ad  haereses  deflectunt. 

Hoc  apostasiae  peccatum  ab  Apostolo 
significari,  intellexerunt  raulti  recentiores, 
ut  Titelraannus,  Catharinus,  Hasselanus, 
Arias  Montanus,  Franciscus  Ribera;  nec 
non  Erasmus  in  annotat.  Ac  ne  propterea 
recentem  putes  interpretationem ;  etiam 
Hiigo  Victorinus  eam  tradit  quaestione 
61.  et  88.  super  hanc  Epist. ,  affirmans, 
et  aliis  quibusdam  ita  visnm  fuisse.  Tn 
quara  sententiam  etiara  B.  Thoraas  tan- 
dera  deflectit.  Quae  sane  nobis  quoque 
probatur ,  ut  textui  valde  consentanea. 
Et  quia  praesens  locus,  oranium  fere  ju- 
dicio,  convenit  cum  eo,  qui  est  cap.  6. 
hujus  Epist.,  cousequitur,  etiara  illic,  ubi 
dicitur:  et  prolapsi  sunt ,   idem  aposta- 

siae  crimen  significatum  esse.  Qna  de  re 
latius  eo  loco  disputatum  est.  ISec  obstat 
nobis,  quod  hic  sensus  etiam  reperitur 
apud  seclarios;  illud  modo  caveamus, 
qaod  ab  illis  utroque  loco  studiose  in- 
culcatur,  solum  apostasiae,  sive,  ut  lo- 
quuntur,  universalis  ab  Ecclesia  defectio- 
nis  peccatum  esse  ejusmodi,  per  quod  a 
Christi  gratia  quis  in  totum  excidat;  cae- 
tera  peccata  non  impedire,  quo  minus 
homo  quotidie  Christi'sanguine  irrigetur, 
ac  Deum  experiatur  propitium.  Hoc  enim 
non  est  Apostolum  exponere,  sed  suos 
errores  obtrudere.  Qua  tamen  in  re  Cal- 
vinus,  talia  dum  scribit,  incautus  se  ipsum 
jugulat.  Si  enim  hac  universali ,  quam 
vocant,  defectione  homo  totus  excidat  a 
gratia  Christi,  quod  verissimum  est :  quo- 
modo  passim  docet,  fieri  non  posse,  ut 
gratia  semel  habita  amittatur  ? 

Restat  explicandum,  quid  sibi  velit 
illud:  Jam  non  relinquitur  pro  pecca- 
tis  hostia,  Nam  per  hostiam  significari 
baptismum,  ostendimus,  non  esse  verisi- 
mile.  Si  dicas,  sensum  esse :  Non  amplius 
futurum,  ut  Christus  offerat  se  in  cruce 
pro  peccatis  hominum,  respondebitur  Apo- 
stolo,  non  opus  esse  nova  Christi  obla- 
tione,  quicumque  demum  intelligantur 
voluntarie  peccantes;  quandoquidem 
una  et  prima  Christi  oblatio  sufliciat  ex- 
piandis  omnium  hominum  peccatis,  pec- 
catis,  quantumcumque  gravibus.  Existi- 
mat  Ribera,  Paulum  loqui  de  hostia  a 
Christo  diversa,  idque  hoc  sensn :  Si  quis 
Christi  notitiam  semel  acceptara  abjecerit, 
non  est,  quod  salutem  speret,  nisi  ad 
Christum  revertatur ;  non  enim  inveniet 
aliam  hostiam,  per  quam  peccata  sibi  re- 
mittantur,  et  poenas  effugiat  aeternas. 

At  vero  plerique  omnes  hostiam  intel- 
ligunt  aliam  quidem  a  priori,  sed  ejus- 
dem  Christi.  A  quorum  sententia  non 
puto  recedendum.  Habet  cnim  funda- 
mentum  in  Apostolo,  qui  cap.  6.  dicit: 
prolapsos,  id  est  voluntarie  peccantes, 
rursum  crucifigere  sibiynet  ipsis  Filium 
Dei.  Et  tam  hoc  cap. ,  quam  praeced., 
multa  disputat  de  ipsius  Christi  oblatione 
non  iteranda.  Quod  ergo  dicit  Apostolus, 


tale  esse  videtur :  Si  qui  nostrum  volun- 
tarie  peccaverint,  abjecta  veritatis  noti- 
tia,  hi,  quoniam  Christi  hostiam  semel 
oblatam  sua  apostasia  penitus  et  omnino 
in  se  frustraverunt,  non  est,  quod  exspe- 
ctent  hostiam  Christi  pro  suis  peccatis 
iterandam,  id  est,  ut  iterum  crncifigatur 
Filius  Dei,  quod  gravitas  et  magnitudo 
lapsus  eorum,  si  reparandus  sit,  videba- 
tur  exposcere.  Non  enim  amplius  moritur 
Christus,  Rom.  6.  Quin  potius  sciant, 
exapectandum  sibi  esse  terribile  judicium. 

Non  dicit :  Si  qui  hoc  modo  peccave- 
rint,  ne  desperent;  sed  corde  contrito 
rursus  accedant  ad  thronum  gratiae  Dei, 
cum  spe  veniae  per  hostiam  semel  obla- 
tam  accipiendae.  Non  hoc,  inquam,  dicit; 
tum  ut  peccati  magnitudinem  et  pericu- 
lum  demonstret,  cnjus  venia  vix  possit 
exspectari,  quasi  dicat,  inexpiabile  esse 
crimen ;  tum  quia  terrere  voluit  stantes, 
ut  sibi  a  lapsu  caverent;  alioqui  certe 
cum  lapsis,  si  serio  locum  veniae  quae- 
rent,  aliter  locuturus.  Et  fortassis  alludit 
ad  legem  Mosaicam,  quae  pro  expiatione 
peccati  per  snperbiam  sive  contumaciam 
commissi,  nullam  praescribit  hostiam  ;  sed 
simpliciter  pronuntiat,  eum,  qui  sic  pec- 
caverit,  periturum  de  populo  suo,  pro- 
pterea  quod  verbum  Domini  contempserit, 
Num.  15.  Per  hoc  enim  significatum  est, 
ejusmodi  peccatorum  raram  esse  poeni- 
tentiam  ae  difl5cilem  veniam. 

Porro  quod  nihil  oflficiat  etiam  hic  locus 
sacrificio  Missae,  contra  quod  adduci  solet 
ab  haereticis,facilepotestex  dictisintelligi. 
Nam  nec  de  omnibus  peccatis  agit  Apo- 
stolus,  sed  de  certo  quodam  genere,  de 
quo  dicit:  Jam  non  relinquitur  pro 
peccatis  hostia;  nec  quamlibet  hostiam 
relinqui  negat,  sed  crucem  mortemque 
secundam,  sicut  aperte  veteres  interpre- 
tat.i  sunt. 

27.  Terrihilis  autem  quaedam  ex- 
spectatio  judicii.  Terrihilis ,  Grgece: 
cpoPspa^  formidahilis,  ad  exspectationem 
pertinet;  tametsi  locutio  transitiva  est 
pro  eo,  quod  diceret:  Sed  relinquitur  ex- 
spectandum  terribile  judicium.  Ubi  no- 
mine  judicii  damnatio  seu  punitio  vide- 

tur  intelligenda,  sicut  cap.  6.   Sed  quae 
damnatio,  statim  quaeretur. 

Et  ignis  aemulatio ,  quae  consum- 
ptura  est  adversarios.  Graece :  qui  con- 
sumpturus,  vel  potius  comesturus,  de- 
voraturus  est  adversarios.  Refertur  enim 
ad  ignem,  non  ad  aemulationem.  Atque 
ita  habet  textus  commentarii  Ambrosiani : 
qui  devoraturus.  Suffragatur  et  Syra 
versio.  Quamquam  pro  vulgata  faciunt 
commentarii  Graecorum,  Chrysostomi  et 
Theophylacti.  Porro  locus  iste  bifariam 
exponitur,  velut  jam  ante  indicavi.  Qui- 
dam  enim  de  poenis  purgatoriis  accipiuntj 
alii  de  damnatione  aeterna.  Secundum 
priores  sensus  est:  Qui  fide  semel  su- 
scepta,  relapsi  fuerint  in  gravia  peccata, 
manet  eos  terribile  judicium  Dei,  quod 
exercet  post  hanc  vitam,  etiamsi  conversi 
fuerint  a  peccatis.  Servantur  enim  igni 
purgatorio,  qui  est  aemulatio  seu  reprae- 
sentatio  quaedam  illius  ignis ,  qui  con- 
sumet  impios,  id  est  ignis  aeterni.  Quod 
totum  intellige,  nisi  per  spontaneam  ju- 
stamqne  satisfactionem,  qua,  dum  vivunt, 
in  se  ipsis  peccata  sua  vindicent,  terribile 
illud  futuri  saeculi  judicium  praeveniant. 
Hunc  sensum  probant  ex  ipsis  verbis. 
Nam  in  gehenna  non  est  aemulatio  ignis 
adversarios  consumpturi;  sed  sicut  ibi 
vere  sunt  adversarii,  ita  est  ipse  ignis 
adversarios  consumens,  id  est,  affligens 
et  crucians.  At  in  purgatorio,  ubi  non 
sunt  adversarii,  sed  filii  tantum,  est  illius 
ignis  adversarios  consumentis  aemulatio 
sive  similitudo  quaedam,  ob  poenae  gra- 
vitatem. 

Alii  vero  sic  exponunt:  Qui  in  gravia 
peccata,  praesertim  iu  apostasiam,  fuerint 
relapsi,  reliquum  eis  est,  ut  exspectent 
terribile  Dei  judicium  in  impios  exer- 
cendum,  et  ignem  gehennae  saevientem, 
qui  devorabit,  id  est,  excruciabit  omnes 
Dei  adversarios,  quorum  in  numero  et 
isti  censebantur.  Sciendum  est  eiim,  in 
Graeco  sic  haberi:  xal  Tiupog  C^XoQ,  quod 
Erasmus  vertit :  et  ignis  vehementia.  Sed 
Hentenius  et  alii,  Graeco  vocabulo  retento, 
vertere  maluerunt:  et  ignis  zelus ;  idque 
ob  peculiarem  illius  vocis  significationem 


etiam  a  Graecis  coramentatoribus  expli- 
catam.  Monent  enim,  observandum  esse, 
quemadmodum  Apostolus  ignem  veluti 
animaverit,  vitamque  et  vires  ei  tribuerit, 
qni  instar  irritatae  ferae  apprehendat  et 
devoret  inimicos ;  ut  sit  in  verbis  Apostoli 
prosopopoeia  quaedam,  cum  Hebraismo 
latente.  Nam  Hebraeis  zelare  dicitur, 
qui  dolore  et  justae  ultionis  desiderio 
commovetur  pro  bonis  adversus  malos. 
Exempla  frequentia  sunt  in  Scripturis. 
Unde  et  Deus  zelotes  vocatur  Exod.  20. 
et  34.  Sic  igitur  ignem  veluti  fingit  Apo- 
stolus  zelantem  pro  gloria  Dei,  et  quasi 
dolentem  ac  vindicantem  ejus  injurias. 
Alibi  vero  e  converso  legimus:  ignem 
zeli  divini,  ut  Ezech.  36.  et  Sophon.  1. 
et  3.  Ex  quo  suspicari  quis  posset,  etiam 
Apostolum  ita  scripsisse :  xai  Tcupog  C^Xou, 
et  ignis  zeli,  videlicet  exspectatio.  Nam 
et  LXX. ,  quos  libenter  imitatur  hujus 
Epistolae  scriptor,  apud  Sophoniam  iis- 
dem  verbis  ignem  zeli  expresserunt. 

Ex  duobus  sensibus  memoratis  eligat 
lector,  utrum  volet;  mihi  posterior  ad 
Scripturae  phrasim  magis  videtur  accom- 
modatus.  Eundem  adjuvat  mentio  judicii, 
quod  cap.  6.  vocatur  aeternum.  Quo 
etiam  loco  legitur  comminatio  combustio- 
nis,  quae  reprobos  maneat.  Ignem  vero 
corporeum  hoc  loco  intelligi,  non  dubita- 
mus ;  sicut  et  alibi,  cum  de  poena  ,dam- 
natorum  Scriptura  loquens  ignem  nomi- 
nat,  ut  Matth.  5.  18.  25.,  2  Thess.  1., 
Apoc.  19.  20.  et  21.  Qua  de  re  egimus 
ex  professo  in  4.  dist.  44.  Itaque  facessat 
Calvini  commentum,  qui  ignem  adversa- 
rios  devoraturum  exponit  cruciatum  ma- 
lae  conscientiae ,  et  quae  Theologi  de 
igne  corporeo  disputant,  suo  more  false 
irridet.  Nobis  ex  adverso  sufficiat,  quod 
eam  ignis  interpretationem  orthodoxi  Pa- 
tres  jam  olim  in  Origene  damnarunt. 

28.  Irritam  quis  faciens  legem  Mosi, 
sine  ulla  miseratione  duohus  vel  tribus 
testibus  moritur.  Irritam  faciens,  Graece 
participium:  a^STVjaag,  id  est,  quiirri- 
tam  fecerit,  qui  abjecerit  Jegem  Mosi. 
Quod  intelligi  potest  duobus  modis:  vel 
unum  aliquod  legis  praeceptum  violando, 

velut:  Non  occides;  non  moechaheris ; 
vel  ipsam  legem  prorsus  abjiciendo,  quod 
fiebat,  si  quis  ad  deos  alienos  decliuaret. 
Priori  sensui  favet  Syra  versio,  quae  ba- 
bet :  Qui  transgressus  fuerit  legem  Mosi ; 
tradunt  eundem,  qui  voluntarie  pec- 
cantes  interpretati  sunt  de  quocumque 
peccato  mortali;  quos  necesse  est  et  se- 
quentia  conformiter  explicare.  Posterio- 
rem  sensum  vox  Graeca,  qua  Paulus 
usus  est,  expetere  videtur,  quae  non  sim- 
pliciter  transgredi  significat,  sed,  ut  dixi, 
irritum  facere  et  abjicere.  Sic  enim  et 
alibi  eumitur,  ut  Gal.  2.:  Non  abjicio 
gratiam  Dei.  Itaque  verisimile  est,  Apo- 
stolum  respicere  ad  locum  Deut.  17.,  ubi 
lex  statuit,  ut,  si  qui  ox  populo  reperti 
fueriut  servire  diis  altenis,  lapidibus 
obruantar,  cum  subjuncta  bac  sententia: 
In  ore  duorum  aut  trium  testium  peri- 
hit,  gui  interficietur. 

Hinc  etiam  apparet,  totum  hunc  locum 
accipiendum  esse  de  peccato  apostasiae, 
ut  sit  comparatio  hominis  abjicientis  le- 
gem  Mosaicpm,  cum  eo,  qui  deserit  iegem 
Christi.  Dicit  autem :  legem  Mosi,  more 
Scriptnrae,  non  qnod  Moses  fuerit  ejus 
auctor  (erat  enim  lex  divina,  non  humana), 
sed  quod  Mosi  ministerio  promulgata 
fuerit.  Illud  porro:  sine  ulla  miseratione, 
Graece:  sine  miserationibus ,  additura 
est  ad  ostendendam  inexorabilem  legis 
severitatem  in  ejusmodi  scelere  puniendo. 
Videtur  enim  alludere  ad  alterum  Deut. 
locum,  qui  est  cap.  13.,  ubi  de  seductore 
fere  eadem  praecipiens  Moses,  subjunxit: 
Neque  parcat  *ei  oculus  tuus,  ut  mise- 
rearis  et  occultes  eum ;  sed  statim  in- 
terficies.  Tametsi  etiam.  cap.  19.,  ubi  de 
voluntario  homicida  interficiendo  agitur, 
addidit:  Non  misereberis  ejus.  Notan- 
dum  denique,  Graece  legi  cum  praepo- 
sitione  S7il_,  in ,  vel  potius  sub  duobus 
aut  trihus  testibus,  quemadmodum  habet 
textus  Ambrosianus,  id  est,  ex  duorum 
aut  trium  testiraonio.  Quod  idcirco  ad- 
jecit,  ne  severitas  legis  recedere  videretur 
a  forma  justitiae,  quae  exigit  probatio- 
nem  criminis  sufficientem. 

29.  Quanto  magis  putatis  deteriora 


mereri  supplicia.  Magis  redundat.  Nam 
Graece  est:  Quanto,  putatis,  pejus  tne- 
rebitur  supplicium,  aut :  pejore  dignus 
habebitur  supplicio,  Pejus  autem,  id  est 
gravius,  acerbius. 

Qui  Filium  Dei  conculcaverit.  Ex- 
tremi  contemptus  indicium  est  concnlcare 
quempiam;  infandi  autem  sceleris,  id 
comraittere  in  Filium  Dei.  Quamvis  igi- 
tur  ad  omnem  eum,  qui  post  baptismum 
in  grave  peccatum  reciderit,  haec  pars 
accommodari  possit  (nam  Filium  Dei 
quodammodo  vilipendit,  qui,  morte  ejus 
redemptus,  in  prigtinam  peccati  servitu- 
tem  sua  sponte  sese  revolvit):  proprie 
tamen  ista  sermonis  exaggeratio  pertinet 
ad  eum,  qui  Christi  fidem  abjicit,  et  ad 
infidelitatem  revertitur.  Unde  et  B.  Tho- 
mas  hunc  sensum  posuit  prioreloco.  Quod 
etiam  facit  in  duobus  membris  sequen- 
tibus. 

Et  sanguinem  testamenti  pollutum 
duxerit,  in  quo  sanctificatus  est.  San- 
guinem  testamenti  intellige  confirmati- 
vum,  id  est,  quo  sancitum  et  confirmatum 
est  novum  testamentum.  Pollutum,  Grae- 
C3:  xoLVOV^  communem.  Alii  profanum 
vertunt.  Nam  commune  vocabant  Judaei, 
quod  ita  erat  in  communi  usu  hominum, 
ut  ab  eo  tamen  ipsis,  tamquam  populo 
Dei,  vel  lege,  vel  majorum  traditione  ab- 
stinendum  esset.  Itaque  commune  illis 
fere  idem  erat,  quod  immundum,  et 
communicare  idem ,  quod  inquinare. 
Quo  verbo  usus  est  in  cap.  praecedenti. 
Porro  hoc  etiam  membrum  haud  satis 
commode  de  quolibet  relapso  exponitur. 
Nam  qui  fidera  retinet,  etsi  in  gravia 
peccata  subinde  cadat,  non  tamen  Christi 
sanguinera  pollutum  aut  imraundum  exi- 
stimare  censebitur,  a  quo  sperat  suorum 
etiam  peccatorum  purgationem.  Sed  qui 
Christum  abjicit  per  apostasiam,  is  san- 
guinem  Christi,  in  quo,  id  est  cujus  vir- 
tute,  ir  baptismo  sanctificatus  fuerat, 
hoc  est,  a  peccatis  suis  emundatus,  re- 
putat  ut  coramunem,  profanura  et  iramun- 
dum;  quasi  non  plus  habeat  virtutis  ad 
conferendam  raunditiam ,  quam  sanguis 
brutorum   animalium;    imo   vero  minus, 

dum  a  sanguine  brutorum  in  lege  mun- 
ditiam  exspectat  Judaizans  quispiam, 
quam  denegat  sanguini  Ghristi.  Hic  rur- 
sum  observa  contra  Calvinum ,  eum,  qui 
semel  Christi  sanguine  fuerit  vere  sancti- 
ficatus,  posse  eam  sanctitatem  peccando 
amittere. 

Et  spiritui  gratiae  contumeliam  fe- 
cerit.  Spiritum  gratiae  vocat  Spiritum 
sanctum,  gratiae  auctorem.  Nam  gratuita 
Dei  dona  in  Scripturis  appropriate  tri- 
buuntur  Spiiitui  sancto.  Hunc  ergo  con- 
tumelia  afficit,  qui  ejus  beneficia  contem- 
nit;  contemnit  autem,  vel  quisquis  gra- 
tiam  in  baplismo  acceptam  novis  peccatis 
expellit;  vel  potius  qui  Christum  ipsum, 
CQJus  merito  spiritum  sanctificationis  ac- 
ceperat,  per  apostasiam  deserit  ac  repel- 
lit;  ut  gratia  potissimum  hic  intelligatur 
beneficium  vocationis  ad  fidem  Christia- 
nam.  Explicanda  nunc  restat  vis  argu- 
meutationis  Apostolicae.  Procedil  autem 
non  tam  a  miuori,  quam  ab  analogia  seu 
proportione,  qua  nimirum  ex  compara- 
tione  legis  cum  lego  colligitur  compa- 
ratio  supplicii  cum  supplicio.  Nam  si 
desertor  legis  Mosaicae  sine  miseratione 
interficiendus  erat;  igitnr  apostata  le- 
gis  Christianae,  ejus,  inquam,  legis, 
cujus  Christus  Dei  Filius,  non  sokim 
minister  ac  promulgator,  sed  etiam  auctor 
fuit,  longe  gravius  meretur  supplicium, 
nempe  mortis  aefernae.  Quod  significa- 
batur  verbis  praecedentibus :  Terribilis 
autem  quaedam  exspectatio  etc.  Auget 
argumenti  vim  circumstantia  cujnsdam 
insignis  ingratitudinis ,  quam  pulchre 
exaggerat ,  dum  ait :  Qui  Filium  Dei 
conculcaverit,  et  quae  sequuntur. 

30.  Scimus  enim,  qui  dixit.  Expres- 
sius  e  Graeco :  Novimus  enim  eum,  qui 
dixit;  quasi  dicat:  Vobis  loquor  Ho- 
braeis,  qui,  in  lege  et  Seriptaris  instituti, 
raecum  nostis  eum,  qui  dixit;  scitis,  hanc 
esse  Dei  vocem. 

Mihi  vindicta,  ego  retribuam.  Graece 
et  Syriace:  vindicta  j  nominandi  casu, 
tam  hoc  loco,  quam  Rom.  12.,  ubi  cadem 
citatur  sententia,  sufFragante  etiam  cor- 
rectione  Clementina,  sicut  illic  annotavi. 


Eetribuam ,  dvTaTToSwoo) ,  rependam  ; 
pro  quo  reddam  in  quibusdam  est  MSS., 
inter  quos  codex  Laudensis.  Scripturae 
locus  eai  Deut.  32.  in  cantico  Mosi,  quem, 
praeter  morem,  citat  juxta  Hebraeam,  eo 
fortasse,  quod  oententia  multum  esset 
trita  et  celebris  in  ore  fidelium.  Alioqui 
LXX.  sic  habent:  In  die  ultionis  retri- 
buam.  Discrepantiae  causam  ostendere, 
non  est  hujus  loci;  sensus  autem  est: 
Mihi  competit  jus  et  officium  ulciscendi 
adversarios,  atque  illud  exsequar  suo 
tempore.  Nam  particula :  m  tempore, 
additur  tam  in  Hebraeo  textu,  quam  apud 
LXX.  Docet  igitur  hoc  Scripturae  testi- 
monio  Apostolus,  certissime  aliquando 
tuturum,  ut  supplicia,  quae  ostendit  eos 
mereri,  qui  notitiam  veritatis  abjccerunt, 
vindici  Deo  pendant,  tamquam  in  Fllium 
Dei,  sanguinemque  ipsius,  et  Spiiitum 
sanctum  graviter  injuriosi.  Simul  innuit, 
eos,  de  quibus  loquitur,  cum  iis  esse  com- 
p&randos,  adversus  quos  facta  fuit  illa 
commiuatio:  Mihi  vindicta  etc.  Facta 
est  enim  adversus  hostes  populi  Dei.  Ex 
quo  rursus  coUigitur,  non  de  quibuscum- 
que  magnis  peccatoribus  Apostolo  ser- 
monem  esso  in  praecedentibus,  sed  de  iis, 
qui  hostium  loco  habendi  sint,  id  est  de 
iis,  quos  paulo  ante  vocavit  adversarios. 
Et  iterum:  Quia  judicabit  Dominus 
populum  suum.  Et  iterum ,  subaudi: 
scimus ,  scriptum  esse.  Non  enim  haec 
Dei,  sicut  illa  priora,  sed  Mosi  de  Deo 
verba  sunt ,  in  eodem  cantico  scripta 
paulo  inferius ;  quamvis  et  a  Davide  re- 
petita  Psalm.  134-  Porro  quia  adscititium 
est;  tametsi  enim  in  Hebraoo  legitur  et 
apud  LXX. ,  tam  in  cantico,  quam  in 
Psalmo,  Graeca  tamen  Apostoli  et  Syra 
uon  addunt.  Quaedam  etiam  Latina  MSS. 
non  agnoscunt,  uti  nec  textus  Ambrosia- 
nus.  Denique  ad  sensum  plane  redundat. 
Forsan  autem  cuipiam  videatur  hoc  testi- 
monium  favere  eorum  intellectui,  qui  de 
temporariis  futuri  saeculi  poenis  Aposto- 
him  in  superioribus  exponunt;  quasi  JM- 
dicium  hic  intelligatur  vindicativum  in 
peccata  populi  Dei,  quale  illud,  de  quo 
Petrus  1  Epist.  4. :   Tempus  est,  ut  inci- 

piat  judicium  a  domo  Dei.  Sunt  autem 
alii  non  paiici,  qui  judicium  discussionis 
hic  intelligant,  quo  nimirum  examinet 
DeuB  facta  populi  sui,  ut,  quorum  raala 
invenerit,  puniat;  quorum  bona,  praemiis 
afficiat. 

Sed  profecto  verior  et  convenientior 
sensus  est,  Deum  facturum  judicium  pro 
populo  suo  de  adversariis,  id  est,  justas 
poenas  de  iis  sumpturnm ,  tamquam  de 
desertoribus  et  impugnatoribus  populi 
sui.  Qui  sensus,  ut  germanns  est  Scriptu- 
rae  Deuteronomii  et  Psalmi,  ita  et  huic 
loco  optime  quadrat.  Et  hoc  modo  fre- 
quenteraccipiturhujusraodi  phrasis,  prae- 
sertim  in  Psalmis,  quoties  David  petit,  se 
vel  causam  suam  judicari,  ut  Psalra.  25. 
42.  53.  73.  atque  alibi.  Tale  est  et  illud 
Rachelis,  Genes.  30.:  Judicavit  mihi 
Deus,  id  est,  pro  me  adversus  aemulam 
meam.  Id  Lucas  cap.  18.  ita  expressit 
sub  persona  viduae  judicem  interpellantis : 
Vindica  me  de  adversario  meo. 

31.  Horrendum  est  incidere  in  ma~ 
nus  Dei  inventis.  Hoc  velut  epiphone- 
mate  claudit  sermonem,  quo  de  voluntarie 
peccantium  sive  apostatarum  scelere  ac 
punitione  disseruit.  Duo  autem  significat, 
supplicii  gravitatem  peccato  responden- 
tem,  et  ejus  evadendi  impossibilitatem. 
Nam  homo  judex  iiecti  potest,  aut  falli, 
aut  vi  qnapiam  irapediri,  ne  sontem  pu- 
niat,  aut  certe  non  quantum  meretur.  At 
horum  nihil  in  Deo  locum  habet.  Deinde 
mortalis  homo  punitionem  ultra  mortem 
extendere  non  potest;  Deus  autem ,  ut 
semper  vivens,  aeternas  poenas  servat 
peccatoribus  post  mortem.  Unde  Chri- 
stus:  Timete  eum,mqmt^  qui,  postquam 
occiderit ,  habet  potestatem  mittere  in 
gehennam,  Luc.  12. 

Sed  quaeret  aliquis,  quomodo  non  pug- 
net  haec  Apostoli  sententia  cum  illa  Da- 
vidis  2  Reg.  ult.  et  1  Par.  21.:  Melius 
est,  ut  incidam  in  manus  Domini,  quam 
in  manus  hominum.  Huic  qnaestioni  D. 
Thomas  tres  adhibet  responsiones,  qua- 
rum  melior  caeteris,  quam  David  indicat, 
dum  addit  pro  ratione :  Multae  enim  mi- 
sericordiae  Dei  sunt.  Itaque  solutio  est, 


Davidem  non  absolute  dicere,  quod  me- 
lius  sit,  incidere  in  manus  Dei,  quam  ho- 
minum ;  sed  id  poenitenti  et  de  Dei  mi- 
sericordia  speranti  melius  esse,  id  est 
optabilius.  Unde  Hieronymus  in  Paral. 
vertit :  Melius  est  mihiy  ut  incidam  etc. 
Nam  impoenitentibus  id  utique  non  est 
melius.  David  ergo  Deum  respicit  ut  pa- 
trem,  qui  fihum,  ab  errore  conversum  et 
veniara  petentem,  cum  misericordia  punit. 
Apostolus  autem  solum  ut  judicem  con- 
siderat,  cujus  est,  peccatoribus  condignas 
poenas  irrogare.  Loquitur  enim  de  iis, 
qui  veram  spem  misericordiae  Dei,  una 
cum  fide,  abjecerunt.  Jara  vero,  qui  su- 
periora  de  poenis  futuri  saeculi  tempo- 
rariis  atque  purgatoriis  exponunt,  iidem 
etiam  hanc  Apostoli  sententiam  referunt 
ad  illarum  poenarum  exaggerationem ; 
quae  quamvis  misericordia  temperentur, 
taraen,  si  B.  Augustino  creditur  scri- 
benti  in  Psalm.  37.,  longe  graviores 
sunt,  quam  quidquid  potest  homo  pati  in 
hac  vita. 

32.  Rememoramini  autem  pristinos 
dies.  Post  injectum  terrorem  supplicio- 
rum,  quae  manent  fidei  desertores,  nunc 
ad  institutam  redit  exhortationem ,  qua 
ad  constantiam  exstimulat,  commemora- 
tione  fidei  ac  patientiae,  quam  primis  an- 
nis  suae  conversionis  exhibuerant.  Turpe 
est  enim,  si  praeclaris  initiis  media  et 
extrema  non  respondeant.  Ad  memoriam, 
inquit,  revocate  pristinos,  Graece :  prio- 
res  dies,  xocg  Tzpoxepov  "^fiepaq,  id  est  su- 
periora  tempora. 

Tn  quibus  illuminati  magnum  certa^ 
men  sustinuistis  passionum.  Qua  ratione 
vocet  illuminatos,  explicatum  est  ad  il- 
hid  cap.  6. :  Impossibile  est  eos,  qui  se- 
mel  sunt  illuminati.  Breviter :  illumi-' 
nati,  id  est  baptizati.  Nam  baptisma  ve- 
teribus  dicebatur  sacramentura  illumina- 
tionis,  vel  ob  fidem  professam,  vel  propter 
admirabile  Inmen  gratiae  Dei,  in  quod  a 
tenebris  per  baptismum  homines  trans- 
ferebantur,  1  Pet.  2.  De  baptismo  prirao- 
rum  ex  Hebraeis  fidelium  habemus  Act. 
2.  et  4.  Sensus :  Recordamini  pristini 
temporis,  quando  primum  facti  Christiani 

dura  et  ardua  pro  Christi  nomine  certa- 
mina  sustinuistis,  fortiter  ferendo  afflictio- 
nes  a  persecutoribus  illatas. 

33.  Et  in  altero  quidem  opprobriis 
et  tribulationibus  spectaculum  facti.  JEt 
conjunctio  superflua  est,  nec  Graece  legi- 
tur.  In  altero  quidem,  et  mox :  in  altero 
autem,  Graece:  touto  |ui£V_,  touto  Ss,  pro 
quo  Latinius  alii :  partim  quidem,  partim 
vero.  Spectaculum  facti,  Graece:  Osa- 
TpiCofASVOi,  id  est  palam,  velut  in  theatro, 
ad  spectaculum  expositi.  Qua  metaphora 
usus  est  etiam  1  Cor.  4.,  dicens:  Spe- 
ctaculum  facti  sumus  mundo ,  et  an- 
gelis,  et  hominibus.  Sensus  est :  Partim 
opprobria  et  afflictiones  publice  passi,  non 
sine  gravi  ignominia. 

In  altero  autem  socii  taliter  conver- 
santium  effecti.  Hoc  est,  partim  facti 
participes  sive  consortea  (Graece  xoivcovol) 
eorum,  qui  t^lia  passi  sunt.  Participes 
autem  in  eo,  quod  aliis  patientibus  con- 
dolebant,  et  tam  rebus,  quam  verbis  sola- 
tium  adferebant.  Unde  sequitur: 

34.  Nam  et  vinctis  cotnpassi  estis. 
Declarat  utrumque  membrum,  sed  ordine 
commutato.  Nam  qui  vinctis  compatiun- 
tur,  id  est,  ex  animo  condolent,  et  eorum 
afflictiones  suas  putant,  iisque,  quoad  pos- 
sunt,  subveniunt,  socios  et  participes  eo- 
rum  se  reddunt.  Vinctos  autem  intelligit 
pro  nomine  Christi.  Graeca  sic  habent : 
Nam  et  vinculis  meis  compassi  estis.  Et 
qnidem  Graecos  cummentatores  ita  le- 
gisse,  constat.  Atque  ex  ea  lectionc  Lau- 
rentius  Valla  sumit  argumentum,  haud 
prorsus  ineptum  (Hcet  Erasmus  contem- 
nat) ,  hanc  Epistolam  esse  Pauli.  Non 
enim  Clemens,  cui  potissimum  tribui  solet, 
legitur  aliquando  in  vinculis  fuisse  apud 
Judaeos.  Sola  potest  esse  exceptio  in 
Barnaba,  qui  tamen  aliis  argumentis  ex- 
cluditur,  uti  suo  loco  dictum  est. 

Quamquam  dubitari  potest,  an  ilhid : 
vinculis  meis,  sit  accipiendum  de  vincu- 
lis,  quae  aliquando  passus  faerat  in  Ju- 
daea,  an  de  iis,  quibus,  dum  haec  scri- 
beret,  alligatus  tenebatur,  ut  quidam  vo- 
lunt,  hinc  putantes  ostendi,  quod  Paulus 
hanc  Epistolam  scripserit  e  vinculis.  At- 


tamen  prior  intellectns  textui  magis  est 
accommodus;  loquitur  enim  de  anteacto 
tempore.  Caeterum  lectioni  nostrae  vul- 
gatae  patrocinatur  Syriacus  textus,  qui 
sic  habet :  Et  doluit  vobis  propter  eos, 
qui  erant  vincti.  Nec  sane  video,  cur  ei 
Graeca  anteponantur.  Si  enim  Pauli  no- 
men  Judaeis  etiam  Christianis,  qui  plu- 
rimi  legis  erant  aemulatores,  Act.  21., 
adeo  parum  erat  gratiosum,  ut  propterea 
plerique  putent,  eum  huic  Epistolae  no- 
men  suum  noluisse  praefigere:  nescio, 
quam  sit  verisimile,  eos  Pauli  vinculis 
condoluisse.  Certe  laus  generalior  est, 
vinctis  condoluisse ,  quam  uni  vincto ; 
magisque  respondet  praecepto,  quod  in- 
fra  datur  cap.  13.:  Mementote  vincto- 
rum.  Porro  facillimum  fuit,  Graeca  mu- 
tari  unius  literulae  ablatione,  ut  scriberetur 
dsaiJioTc  pro  deoixioiz,  cui  lectioni  deinde 
addiderunt  pronomen  [xou,  eo  quod  Pau- 
lus  alibi  saepe  suorum  vinculorum  men- 
tionem  faciat, 

Et  rapinam  bonorum  vestrorum  cum 
gaudio  suscepistis.  Pertinet  haec  pars 
ad  declarationem  prioris  membri.  Rapi- 
nam  seu  dircptionem  bonorum ,  id  est 
facultatum,  Graece:  UTcapxovTtov,  intclligit 
eam,  quae  facta  fuerat  auctoritate  pu- 
blica;  quia  nimirum  bona  eorum  fisco 
vendicabantur.  Eam  merito  rapinam 
vocat  propter  vim  injustam.  Dicit  autem : 
cum  gaudio  suscepistls,  quod  de  rebus 
gratis  et  jucundis  dici  solet,  quia,  licet 
animus  naturaliter  refugiat  ac  moerore 
contrahatur  propter  ea,  quae  exterius 
hominem  affligant,  in  quibus  est  faculta- 
tum  direptio,  et  inde  consequens  egestas; 
quia  tamen  eadem  cogitantur  ut  virtutum 
exercitia,  et  maximorum  praeraiorum  rae- 
rita,  gaudii  materiam  praebent;  ut  pro- 
inde  laetis  animis  suscipienda  sint  et 
amplectenda,  juxta  id,  quod  talia  patien- 
tibus  dicit  Dominus :  Gaudete  et  exsul- 
tate,  quoniam,  merces  vestra  copiosa  est 
in  coelis,  Matth.  5. 

Respicere  videtur  quibusdam  Aposto- 
lus  ad  persecutionem  fidelium  Hebraeo- 
rum  Jerosolymis  habitantium,  quae  facta 
fuit  sub  Stephano,  de  qua  Act.  8.  et  9., 

quando  et  ipse  Paulus,  nondum  ad  Chri- 
stum  conversus,  exercendae  persecutionis 
in  Christianos  erat  unus  ex  praecipuis 
ministris.  Unde  B.  Thomas  in  parte  prae- 
cedenti  vinctos  interpretatur  eos,  de  qui- 
bus  ibidem  dicitur,  quod  Saulus  per  do- 
rnos  intranSj  et  trahens  viros  ac  mu- 
lieres,  tradebat  in  custodiam.  Neque 
sane  ex  Actorum  libro  apparet,  ad  quod 
aliud  tempus  haec  commode  referri  pos- 
sint.  Eaudem  porro  verisimile  est  hanc 
esse  persecutionem  cum  ea,  cujus  memi- 
nit  idem  Apostolus  1  Thess.  2.,  ita  scri- 
bens :  Imitatores  facti  estis ,  fratres, 
Ecclesiarum  Dei,  quae  sunt  in  Judaea^ 
quia  eadem  passi  estis  et  vos  a  contri- 
bulibus  vestris,  sicut  et  ipsi  a  Judaeis. 
Caeterum  merito  dubites,  an  congruum 
sit,  Apostolum  loqui  de  iis  persecutioni- 
bus,  quas  ipsemet  adversus  eos  commo- 
verat  ot  exercuerat.  Potius  igitur  creden- 
dum,  de  aliis  quibusdam  (variae  enim 
fuerunt)  ista  dici,  quae  post  conversio- 
nem  Pauli  jam  accideraut. 

Jam  ex  eo,  quod  dicit,  illos  primi  tem- 
porls  fideles  rapinam  bonorum  suorum 
passos,  illud  etiam  coUigere  promptura 
est,  non  omnes,  qui  in  Judaea  erant  fra- 
tres,  omnia  sua  reliquisse,  et  communera, 
Apostolorum  exemplo,  vitam  egisse;  sed 
fuisse  inter  eus,  qui  propria  possiderent, 
quorum  rapioam  pati  possent.  Unde  et 
infra  cap.  13.  hortatur  eos  ad  hospitali- 
tatem,beneficentiam,  communionem,  quae 
exerceri  ne-jueunt,  nisi  ab  iis,  qui  posses- 
siones  habeant.  Ad  singulos  enim  diri- 
guntur  illae  exhortationes,  et  non  solum 
ad  praefectos,  quibus  dispensatio  credita 
erat  bonorum  commuuium.  Hoc  autem 
quomodo  non  sit  eontrarium  ei,  quod  di- 
citur  Act.  2.:  Omnes ,  qui  credebant, 
erant  pariter,  et  habebant  omnia  com- 
munia ;  et  cap.  4. :  Nec  quisquam  eo- 
rum,  quae  possidebat ,  aliquid  suum 
esse  dicebat ;  sed  erant  illis  omnia  com- 
munia,  etiterum:  Quotquot  possessores 
agrorum  aut  domorum  erant,  venden- 
tes  afferebant  pretia,  et  ponebant  ante 
pedes  Apostolorum :  hoc,  inquam,  requi- 
rendum  apud  expositores  libri  Actorum. 


Cognoscentes,  vos  habere  meliorem  et 
manentem  substantiam.  Graeca  sic  ad 
verbum:  Cognoscentes,  habere  in  vobis 
ipsis  meliorem  substantiam  in  coelis,  et 
manentem.  Quamquam,  Erasmo  teste, 
Graeei  codices  variant.  Quidam  enim 
particulam :  in  coelis,  transponunt  in  lo- 
cum  illius :  in  vobis  ipsis.  Alii  legunt: 
habere  vobis  ipsis,  omissa  praepositione 
in.  Sunt  item,  qui  pro :  vobis  ipsis,  eao- 
ToTg,  legant:  vos  ipsos,  eaoxouq,  una 
tantum  literula  mutata.  Quam  veram  esse 
lectionem,  et  Graeco  sermoni  maxime 
consentaneam,  arbitror.  Atque  hanc  ipsam 
esse  Chrysostomi  et  Theophylacti,  docent 
eorum  commentarii;  nec  ab  ea  differt 
nostra  Latina,  nisi  quod  additum  non 
habeat:  in  coelis.  Quod  videri  potest  vel 
ex  margine  in  contextum  irrepsisse,  ut 
suspicatur  Ribera;  vel  acceptum  ex  cap. 
sequenti,  ubi  dicitur:  Nunc  autem  me- 
liorem  appetunt,  id  est  coelestem.  De- 
nique  Syrus  interpres  ita,  ut  dixi,  legisse 
videtur  in  Graeco,  dum  vertit:  Quoniam 
scitis,  quod  est  vobis  possessio  in  coelo, 
quae  melior  est  et  non  transit.  Nam: 
est  vobis,  et:  vos  habetis ,  eadem  sunt. 
Significat  Apostolus  causam  gaudii,  id 
est,  cur  gaudentes  susceperint  bonoruro 
suonim  rapinam :  Quoniam,  inquit,  scie- 
batis,  quanto  melior  ac  certior  substantia 
seu  possessio  vobis  reposita  sit  in  coelis, 
pro  qua  facile  contemuebatis  substantiam 
terrenam  et  caducam,  quae  vobis  eri- 
piebatur. 

35.  Nolite  itaque  amittere  confiden- 
tiam  vestram.  Graece:  Ne  abjeceritis 
igitur  fiduciam  vestram,  eam  scilicet, 
qua  subnixi  tam  graves  antehac  tolerastis 
afflictiones.  Nara  uunc  ab  ea  deficere, 
quid  aliud  foret,  quam  una  cum  spe  ab- 
jicere  res  ipsas  promissas  atque  speratas, 
quas  prope  manibus  tenetis  ?  De  quibus 
sequitur: 

Quaemagnamhabetremunerationem. 
Graece :  ixia^(xnodooia\>,  quam  et  repetit 
capite  sequenti  semel  et  iterum.  Latine 
dicas :  mercedis  retributionem.  Quod 
notandum  propter  haereticos,  qui  merita 
negant  bonorum  operum.   Nam  ubi  mer- 

ces,  ibi  meritum.  Sunt  enim  haec  ad  in- 
vicem  relata.  Quare  frustra  laborant, 
suamque  imperitiam  ostendunt  adversarii, 
dum  a  mercede,  quam  toties  in  Evangelio 
nominatam  negare  non  possunt,  meritura 
separare  conantur.  Tantum  nobis  retinen- 
dum  (qua  in  re  calumniam  illi  faciunt 
Catbolicis),  omne  nostrum  meritum  esse 
Dei  donum.  Quum  autem  dicit,  confi- 
dentiam  seu  fiduciam  eorum  hahere 
magnam  remunerationem,  siraul  intel- 
ligi  vult  opera  ex  fiducia  ac  spe  coele- 
stium  bonorum  profecta,  cujusmodi  erant 
opera  patientiae  jam  commemorata. 

36.  Patientia  enim  vohis  necessaria 
est.  Patientia,  Graece:  utioiuiovt],  quae 
vox  non  simpliciter  patientiam  significat, 
sed  patientem  exspectationem ,  quum 
videlicet  spe  praemii  fortiter  mala  susti- 
nemus.  Unde  vulgatus  interpres  inter- 
dum  vertit:  exspectationem ,  ut  Psalm. 
38. :  Tic  uTiOjULOVT^  nOD,  quae  est  exspecta- 
tio  mea?  Quamquam  hoc  loco  rectius 
patientiam.  Ea  necessaria  erat  Hebraeis 
propter  adversa,  quae  multa  adhuc  sc  in- 
gerebant,  ea  maxime,  quae  inforebantur 
a  Judaeis  infidelibus.  Ait  ergo :  Nolite 
spem  abjicere,  quod  videatis  multa  vobis 
adhuc  esse  toleranda  pro  fide  Christi; 
sed  pergite  patienter  agere.  Nam  patien- 
tia  vobis  admodum  necessaria  est.  Ad 
quid  autem  necessaria? 

Vty  voluntatem  Dei  facientes,  repor^ 
tetis  promissionem.  Facientes,  Tronijoav- 
TcQ,  Aoristus  praeteritum  significans.  I(a- 
que  melius  vertas  :  Ut,  postquam  volun- 
tatem  Dei  feceritis  sive  peregeritis  etc. 
Voluntatem  Dei  facere  est,  facere  ea, 
quae  Deus  praecipit.  Intelligitur  enim 
voluntas,  quae  in  praeceptis  consistit, 
quorum  unum  est,  idque  non  postremum, 
adversa  patienter  ac  perseveranter  ferre 
pro  Christi  nomine.  Promissionem  autem 
inteHige  bona  promissa,  juxta  tritipsimam 
Scripturae  phrasim.  Porro  cum  genera- 
liter  affirmet  idem  Apostokis,  omnes,  qui 
pie  volunt  vivere  in  Christo  Jesu,  per- 
secutionem  passuros,  2  Tim.  3.,  satis 
liquet,  quemadmodum  haec  ad  patientiam 


exhortatio   Hebraeis    scripta    ad   omnes 
etiam  Christianos  pertineat. 

37.  Adhuc  enim  modicum  aliquan^ 
tulum,  qui  venturus  est,  veniet,  et  non 
tardahit.  Occupatio  est  in  his  verbis. 
Nam  dicere  poterant :  Hortaris  ad  patien- 
tiam ;  sed  fatigat  et  taedium  nobis  facit 
in  longum  dilata  promissio.  Quibus  ob- 
viat  Apostolus,  adducto  Prophetae  testi- 
monio,  quo  doceat,  revera  non  longum 
esse  tempus  promissionis  dilatae,  sed 
breve  et  modicum.  Priora  quidem  verba 
Apostoli  sunt:  Adhuc  enim  modicum, 
aliquantulumque.  Pro  quibus  Graece 
est:  £Tt  yap  fitxpov  ooov  oaov,  id  est: 
Adhu^  enim  modicum  quantum  quan- 
tum.  In  qua  geminatione  quaedam  imi- 
tatio  est  Hebraismi.  Nam  Hebraei,  rem, 
de  qua  sermo  est,  intendere  volentes, 
geminant  vocabulum,  ut  Psalm.  86.: 
Homo  et  homo  natus  est  in  ea,  id  est 
multi  homines,  alii  post  alios,  in  ea  nati 
sunt;  et  Gen.  17.  secundum  LXX. :  Mul- 
tiplicaho  te  valde  valde,  et  30. :  Crevit 
vir  valde  valde.  Pro  quo  Hieronymus 
priori  loco :  vehementer  nimis,  et  poste- 
riori :  ultra  modum.  Tale  etiam  est  illud 
Salvatoris :  Amen,  Amen  dico  vohis,  id 
est,  certissime  vobis  affirmo.  Ita  nunc 
Apostolus  dicendo :  modicum  quantum 
quantum,  significare  voluit  tempus  valde 
modicum,  et,  ut  noster  bene  vertit:  ali- 
quantulum,  et  Erasmus :  temporis  per- 
pusillum,  et  Anselmus  legit  et  exponit: 
quantulum.  Mirum  autem,  si  non  allusio 
est  ad  similem  locutionem,  quae  est  Jes. 
10. :  Nam  adhuc  paululum  paululum, 
et  consummahitur  ira.  Ubi  quidem  in 
Hebraeo  dno  diversa  vocabula  sunt,  sed 
idem  significantia ,  pro  quibus  unicum 
piiTcpov  LXX.  siibstituernnt,  Hieronymus 
autem  dixit :  Adhuc  enim  paululum  mo- 
dicumque. 

Porro  verba  posteriora:  qui  venturus 
est,  veniet,  et  caetera  usque  ad  iUud: 
Non  autem,  desumpta  suut  ex  Habacuc 
Prophetae  cap.  2.  juxta  versionem  LXX., 
ged  ordine  sententiarum  mntato,  de  quo 
postea  dicemus.  Nec  ab  his,  quod  ad 
sensum  attinet,  discrepant  Hebraea,  licet 

in  verbis  noiiniilla  sit  diversitas,  quam 
nos  annotabimus.  Ac  primum  pro  eo, 
quod  bic  secimdum  LXX.  legitur:  qui 
venturus  est,  veniet ,  in  Hebraeo  est: 
veniens  veniet,  vel:  veniendo  veniet. 
Qua  phrasi  constat  Hebraeis  significari, 
pro  rei  circumstantia,  vel  certitudinem, 
vel  assiduitatem,  vel  impetum,  vel  vehe- 
mentiam,  vel  quid  simile.  Est  euim  phra- 
sis  cognata  ei,  de  qua  paulo  ante  locuti 
sumus.  Exempla  passim  obvia  sunt,  ut: 
Visitans  visitavi  vos,  Exod.  3.;  Exspe- 
ctans  exspectavi  Dominum,  Psalm.  39. ; 
Gaudens  gaudeho  in  Domino,  Jes.  61. 
etc.  Usus  est  et  Lacianus  Graecus  in 
dial.  mortuor. :  Videns  equidem  vidi.  Hoc 
sane  loco  apud  Prophetam  certitudo  sig- 
nificatur,  ut  sensus  sit :  Omnino  et  procul 
dubio  veniet. 

Sciendum  est  autem,  in  Graeco  legi 
IpXOiisvog,  cui  Apostolus  articulum  prae- 
fixit  6  lp5(6;j.£voc.  Qua  periphrasi  Messias 
designari  solet,  ille  nimirum,  qui  venturus 
exspectabatur,  ut  Mattb.  11. :  Ta  es,  qui 
venturus  es?  Unde  quamvis  ad  literam, 
exponente  Hieronymo  aliisque  dociissi- 
mis,  Propheta  loquatur  de  visione  sibi 
ostensa ,  quam  dicit  omnino  venturara, 
recte  tamen  Apostolus  ex  occasione  vo- 
cabuli  Graeci,  partem  hanc  refert  ad 
Christum  ;  praesertim  cum  in  Graeco  tran- 
situs  fiat  a  foeminino  ad  masculinum. 
Quae  res  etiam  ab  Hieronymo  fuit  ob- 
servata. 

Nec  idcirco  putes ,  Apostolum  reces- 
sisse  a  mente  Prophetae.  Sunt  enim  haec 
invicem  connexa ,  visio ,  promissio  ,  res 
visa,  res  promissa,  Christus  ipse;  sic 
adeo,  ut  partira  eadem  sint  secundum 
rcm ,  partim  aliud  ex  alio  intelligatur. 
Quum  ergo  dicit  Propheta  de  visione: 
Exspecta  eani,  quia  veniens  veniet,  uti- 
que  vult  intelligi  rem  visam  atque  pro- 
missam,  id  est,  Christum  esse  venturum, 
per  quem  et  caetera  bona  promissa  prae- 
standa  sint.  Id  autem  expresserunt  LXX. 
dicentes  in  masculino:  Exspecta  eum, 
quia  venturus  veniet. 

Quod  sequitur :  Et  non  tardahit,  hunc 
sensum    habet:    Non  differet   adventum 


suum  ultra  tempus  constitutnm.  Tardat 
enim,  non  qui  cito  non  venit,  sod  qui 
procrastinat  ultra  condictum.  Ita  dictum 
est  a  B.  Petro  2  Epist.  3. :  Non  tardat 
Dominus  promissionem  suam,  et  Exod. 
22. :  Decimas  tuas  et  primitias  non  tar- 
dahis  reddere,  id  est,  reddes  eas  suo 
tempore.  Aliud  igitur  est  tardare,  aliud 
moram  facere;  nam  etsi  non  tardet 
Christus,  moram  interim  facit.  Hoc  enim 
praecedit  apud  eundem  Prophetam :  Si 
moram  fecerit,  exspecta  eum. 

Jam  hic  quaerere  non  est  necesse,  de 
quo  Christi  adventu  loquatur  Apostolus. 
Perspicuum  est  enim,  non  ad  primum, 
qui  jam  praeterierat,  sed  ad  secundum 
Christi  adventum  exspectandum,  Aposto- 
licam  exhortationem  pertinere.  Sed,  in- 
quies,  Propheta  loquitur  de  primo  ad- 
ventu;  nam  hortari  ad  exspectationem 
secundi,  supervacaneum  erat,  quando 
primus  nondum  fuerat  exhibitus.  Respon- 
demus,  utcumque  se  habeat  literahs  sen- 
sus  Prophetae,  de  quo  consule  commen- 
tatores,  Hieronjraum  et  alios,  recto  juxta 
mjsticam  intelligentiam  Prophetae  verba 
referri  et  ad  primum  adventum  Christi, 
et  ad  secundum.  Nam  sicut  ille  ex  fide 
erat  exspectandus,  ita  et  iste.  Nec  quid- 
quam  prohibet,  quo  minus  uterque  in 
eadem  litera  fundetur. 

At  quaeret  aliquis,  quomodo  vere  dicat 
Apostolus :  adhuc  modicum  aliquantU" 
lum,  quum  ab  illo  jam  tempore  fluxerint 
auni  prope  mille  sexcenti,  nec  tamen  ad- 
huc  appareat,  brevi  venturum  Dominum. 
Hac  difficultate  moti  quidam  putant, 
Apostolum  loqui  non  de  generali  adventu 
Domini,  quo  veniet  in  fine  saeculi ;  sed 
de  speciali,  qui  est  in  morte  cujusque, 
quando  bonos  statim  sua  quaedam  seque- 
tur  remuneratio.  Quem  sensum  etiam 
refert  B.  Thomas.  Verum  si  id  vellet 
Apostolus,  potius  dixisset:  Hahete  pa-- 
tientiam  usque  ad  mortem.  Atqui  non 
sic  loquitur.  Quare  sicut  illud,  quod 
supra  dixit  v.  25.  hujus:  Tanto  magis, 
quanto  vlderitis  appropinquantem  diem, 
ostendimus,  non  de  die  mortis  singulorum 
accipiendum,   sed    de  tempore   extremi 

judicii,  sic  etiam  de  eo,  quod  hic  dicitur, 
existimandum.  Hoc  autem  tempus  etsi 
longe  distare  videatur  ab  illo  tempore, 
quo  Paulus  haec  scripsit ,  revera  tamen 
etiam  tunc  dici  poterat ,  brevi  venturum ; 
tum  quia  comparatione  aeternitatis ,  qua 
remuneratio  durabit,  omne  tempus  finitum 
breve  est  et  instar  puncti;  tum  quia  to- 
tum  tempus,  quod  decurrit  a  primo  Chri- 
sti  adventu  usque  ad  secundum,  extreraa 
mundi  aetas  est,  post  quam  alia  non  sit 
exspectanda.  Alioqui ,  in  hac  ipsa  brevi- 
tate  moram  futurara,  docet  ipse  Propheta 
a  Paulo  citatus:  Si  moram  fecerit,  in- 
quit,  exspecta  illum.  Quod  si  forte  He- 
braei  tempus  justo  brevius  ex  Apostoli 
verbis  imaginabantur,  dissimulandus  erat 
error  innoxius,  aut  etiam  utilis  ad  pa- 
tientiam  promptioribus  animis  retinendam. 
38.  Justus  autem  meus  ex  fide  vivit. 
Mutat  ordinem ,  qui  est  tam  in  Hebraeo, 
quam  apud  LXX. ,  quibus  haec  pars  po- 
nitur  post  illam  :  Quod  si  subtraxerit  se 
etc.  Sed  haec  transpositio  sensui  nihil 
derogat,  et  suam  habet  rationem ,  quam 
infra  dicemus.  Est  autem  constans  om- 
nium  Graecorum  codicum  lectio  C^josxat, 
vivet,  non  vivit ;  idque  non  hic  solum, 
verum  etiam  Rom.  1.  et  Gal.  3.,  ubi  ea- 
dem  haec  sententia  citatur,  et  apud  ipsos 
LXX. ,  suffragante  etiam  textu  Syriaco ; 
ut  dubium  non  sit,  quin  ea  germana  sit 
lectio ,  sicut  et  in  duobus  locis  jam  dictis 
annotavi.  Caeterum  pronomen:  meus, 
hoc  duntaxat  loco  additum  habent  Latini 
codices  vulgatae  versionis,  iique  constan- 
ter  omnes ;  pro  quo  nihil  hic  est  in  Grae- 
cis,  qui  hodie  exstant;  tametsi  valde 
verisimile  est,  olim  in  Graecis  fuisse  pro- 
nomen  ei  respondens.  Etenim ,  ut  saepe 
dixi,  in  hac  Epistola  Scripturae  veteris 
instrumenti  quasi  perpetuo  more  citantur 
juxta  versionem  LXX.  Haec  autem  ver- 
sio  in  Habacuc  pronomen  jiou  interponit, 
variantibus  interim  exemplaribus.  Nam 
in  Regiis  et  Sixtinis  ex  Vaticano  codice 
expressis,  necnon  in  aliis  quibusdam  sic 
legitur:  0  b\  dixaiOQ  ex  TtiOTScoc  |nou 
Ci^aeTai  Justus  autem  ex  fide  mea  vivet. 
Sic  etiam  habet  Latina  translatio  LXX., 


quae  est  inserta  commentariis  Hieronymi, 
qui  et  erroris  causam,  cur  pro  sua  verte- 
rint  mea,  dicit  fuisse  similitudinem  lite- 
rarum  Vau  et  Jod ,  quae  mensura  tan- 
tum  inter  se  distant. 

Eadem  lectio  est  apud  Eusebium,  lib. 
6.  demonst.  evang.  cap.  14.  verba  Pro- 
phetae  Habacuc  commemorantem ,  et 
apud  Theodoretum  in  comment.  ejusdem 
Prophetae.  Sic  etiam  refert  Cyprianus 
lib.  1.  et  3.  testim.  ad  Quirinum.  Syrus 
quoque  interpres  hoc  loco  ita  vertit: 
Justus  autem  ex  fide  mei  ipsius  vivet. 
Tametsi  Tremellius,  diverso  forsitan  usus 
exemplari ,  scripsit :  ex  fide  sua.  At  vero 
in  aliis,  quae  nunc  exstant,  exemplaribus 
editionis  LXX. ,  quod  etiam  testatur  an- 
notatio  Sixtinae  editionis,  ita  legititur: 
'0  Ss  Stxatog  /jiou  ix  iiioTscag  Ci^osTat. 
Cujus  lectionis  meminit  Theophylactus, 
super  Habacuc  scribens.  Atque  ita  no- 
strum  interpretem  hoc  loco  in  Graeco 
legisse,  plane  crediderim.  Unde  enim 
alioqui  in  ejus  versione  particula  meus, 
quam  nec  in  Hebraeis  csse  constat? 
Certe  Eusebius,  loco  memorato,  post- 
quam  Prophetae  verba  citasset  eo  modo 
et  ordine,  qucm  ante  dixi,  subjecit  et 
verba  Apostoli  scribentis  ad  Hebraeos,  in 
quibus  hanc,  de  qua  agimus,  Prophetae 
sententiam  eodem  prorsus  modo  citat,  quo 
citaverat  in  verbis  Prophetae.  At  vero 
sub  finem  capitis,  eandem  sententiam  ex 
Apostolo  repetens,  citat  posteriori  modo: 
6  6s  Stxaiog  |Ltou.  Quae  res  argumento 
est,  olim  Graecos  codices  hujus  Episto- 
lae  habuisse  additum  pronomen  fxoUj  et 
quidem  eo  loco,  quo  noster  interpres 
scripsit  meus'y  sicut  etiam  habet  codex 
Graecus  impressionis  Argentiuensis.  Cur 
autem  in  Graecis  hodie  fere  non  exstet, 
eam  rationem  arbitror ,  quod  in  Epistolis 
ad  Rom.  et  Gal.  non  habeatur.  Saepe 
enim  observatum  est,  in  Scripturis,  ac 
nominatim  in  Epistolis  Paulinis,  locum 
unum  ex  alio  simili  mutari. 

Porro  sciendum  est,  lectionem  Grae- 
cam  posteriorem  bifariam  in  Latinum 
verti  posse :  Justus  autem  meus  ex  fide 
vivet,  vei :   Justus  autem  mea  ex  fide 

vivet.  Prior  quidem  intellectus  magis 
obvius  est,  atque  eum  dedit  Theophy- 
taclns  in  comment.  super  Habacuc,  et 
vulgatus  interpres  hoc  loco.  Posterior 
autem,  licet  coactior  videatur,  non  tamen 
illico  rejiciendns.  Nam  Graeci  ab  hujus- 
modi  structura  non  abhorrent ,  qua  geni- 
tivum  a  nomiue  regente  retrahaut  ad 
Buperiora,  quamvis  interposito  aiticulo, 
vel  interdum  (ut  hic  fit)  praepositione. 
De  articuio  interposito  passim  occurrunt 
exempla,  ut  Num.  25.:  'Ev  toT  (^r^XGi^OLi 
jiou  Tov  (^TfXov ,  id  est  dum  zelat  meum 
zelum ,  et  Lucae  7.  ter  in  una  Domini 
oratione  loquentis  de  peccatrice,  ubi  nos 
legimus:  Haec  autem  lacrymis  rigavit 
pedes  meos.  Non  cessavit  osculari  pedes 
meos.  Unguento  unxit  pedes  meos. 
Graece  semper  est:  piou  xoug  nodaQ.  De 
praepositione  exemplum  est  apud  Mar- 
cum  Evangelistam.  Quod  enim  Matthaeus 
cap.  26.  recto  ordine  scripserat  de  un- 
guento  super  caput  Salvatoris  a  muliere 
effuso :  */aT£X2£v  lizi  ttjv  xscpaXTjv  auTOu^ 
id  Marcus  cap.  14.  scripsit  genitivo  re- 
ducto  ad  frontem  praepositionis  :  xaTS^ssv 
auTOu  xaTa  ifjQ  XccpaAr^Q.  Utrobique  ver- 
tit  interpres :  Effudit  super  caputejus; 
ut  et  hic  utraque  Graeca  lectio  sic  verti 
possit:  Justus  autem.  ex  flde  mea  vivet. 
Eusebius  sane  posteriorem  lectionem  ad 
hunc  modum  accepisse  videtur,  quando- 
quidem  ita  lectiones  duas  memoratas  con- 
fundit,  tamquam  nihil  intersit,  utro  loco 
genitivus  juiou  collocetur. 

Jam  quod  ad  sensum  attinet ,  facile 
diversitas  jam  dicta  cum  Hebraeo  fonte 
conciliatur,  in  quo  legitur:  Justus  in 
fide  sua  vivetj  et  cum  quo  omnes  alii 
interpretes,  Hieronymo  teste,  consentiunt. 
Est  enim  eadem  fides  et  ipsius  justi,  qui 
credit  assensu  suo  ,  et  Dei ,  in  qnem  cre- 
dit,  et  quo  donante  habet,  ut  credat. 
Idem  quoque  est:  in  fide ,  et:  ex  fide. 
Recte  etiam  ex  persona  Dei  diciti:r: 
Justus  meus,  hoc  est,  per  gratiam  meam 
justus  factus,  ait  Theophjlactus  super 
Habacuc.  Quod  et  pluribus  exponit  An- 
selmus  in  hujus  Joci  commentario.  Per 
fidem ,   inquit ,  non  per  opera  legis  ju- 


stificatur  j  quisquis  meus  justus  est.  Qui 
eni?n  per  opera  legis  justificatur ,  non 
meus ,  sed  suus  jusfus  est,  quia  non  a 
me ,  sed  a  se  justificatur ,  et  non  in  me, 
sed  in  se  gloriatur.  At  qui  per  fidem 
justificatur ,  justus  meus  est,  quia  dono 
gratiae  meae  justificatur ,  et  non  sibi, 
quod  justus  est,  tribuit ,  sed  gratiae 
meae  deputat.  Haec  ille. 

Porro  quid  sit  Apostolo ,  justum  ex 
fide  vivere ,  petendum  ex  iis,  quae  dixi- 
mus  ad  Rom.  1.  et  Gah  3.  Est  sermo  de 
fide,  qua  creditur  divinis  promissis;  quo- 
rum  certa  spe  concepta,  modo  ne  caetera 
desint  ad  justificationem  divinitus  insti- 
tuta,  non  solum  homo  ex  peccatore  ju- 
stus ,  id  est  ex  mortuo  vivus  efficitur, 
verum  etiam  in  vita  justitiae  consei^vatur 
ac  proficit.  Quamquam  Apostolus  hoc 
loco  ,  quemadmodum  et  Propheta ,  prae- 
cipue  spectat  illud  officium  fidei ,  quod 
est  erigere,  sustentare  et  consolari  homi- 
nem  in  mediis  malis,  ne  in  iis  ferendis 
fatigetur  ac  deficiat,  sed  cum  patientia 
duret  usque  in  finem,  donec  apprehendat 
bona  promissa.  Quod  ipsum  ad  secundam 
justificationem  pertinet.  Fit  enim  hac 
exercitatione  fidei,  ut  homo  justus  in  dies 
magis  ac  magis  juf^tificetur.  Nam  senten- 
tiam  Apostoli  et  Prophetae  ad  primam 
justificationem  resti-ingere ,  quod  nonnulli 
faciunt,  ab  utriusque  mente  alienum  est, 
ut  ostendimus  etiam  ad  Rom.  1.  Nihil 
autem  vetat ,  sententiam  ex  se  generalem 
ad  diversa,  prout  res  postulaverit,  accom- 
modare. 

Quod  si  subtraxerit  se,  non  plocebit 
animae  meae.  Graece  :  Non  complacet 
anima  mea  in  ipso,  id  est  non  mihi 
placebit,  non  probabitur  animo  meo, 
ut  vertit  Erasmus.  Tota  haec  pars  iisdem 
verbis  habetur  apud  LXX.  In  Hebraeo 
autem  sic  legitur :  Ecce  elatus  est,  sive 
superbit ;  non  est  recta  anima  ejus  in 
ipso.  Pro  quo  Hieronymus:  Ecce,  qui 
incredulus  est,  non  erit  recta  anima 
ejus  in  semet  ipso.  Quae  etai  verbis, 
imo  et  sensu  quadantenus  diversa  sint  ab 
eo ,  quod  LXX.  verterunt  (hi  namquo 
animam  ad  Deum  referunt,  Hebraea  ve- 

ritas  ad  hominem) ,  in  snmma  tamen  con- 
veniunt.  Nam  si  cujus  animus  non  rectas, 
sed  pravus  ae  perversus  sit,  consequens 
est ,  ut  Deo  non  placeat. 

Rursus  idera  significatur  per  hominem 
elatum  sive  superbum,  et  per  incredulum, 
et  per  eum ,  qui  se  subtrahit.  Sicut  enim 
credere  verbo  Dei,  est  bumilitatis,  ita 
noUe  credere,  elati  ac  superbi  animi.  Non 
credens  autem  subducit  se,  vel  obedien- 
tiae  divinae,  vel  (quod  potius  significa- 
tum  puto)  praesentis  vitae  malis  at  peri- 
culis,  quae  fidelibus  propter  spem  vitae 
aeternae  toleranda  sunt.  Nam  Graecum 
verbum  significat :  prae  metu  et  socordia 
suffugere  ac  subducere  seee ;  quo  eodem 
usus  est  Apostolus  Act.  20.,  ubi  nos  legi- 
mus:  Non  enim  suhterfugi  j  quo  minus 
annuntiarem  etc.  Denique  sensum  hunc 
nobis  ofiert  pars  sequens ,  uti  mox  vide- 
bimus.  Est  igitur  observanda  latens  an- 
tithesis  inter  eum ,  qui  credit  et  sustinet, 
et  per  hoc  justus  est,  Deoque  placens; 
et  eum,  qui  non  credit,  ideoque  subtrahit 
se,  et  per  hoc  injustus  est  ac  Deo  displi- 
cens.  Obiter  notandum,  propter  prono- 
mina  meus  et  meae ,  quae  docent,  utram- 
que  hanc  sententiam  dici  in  persona  Dei, 
supplendum  esse  aliquid ,  ut  hoc  modo  : 
Justus  autem  meus ,  ait  Dominus,  ex 
fide  vivet.  Quod  si,  etc. 

39.  Nos  autem  non  swnus  suhtractio- 
nis  fllii  in  perditionem ,  sed  fidei  in 
acquisitionem    animae.    Cur   Apostolus 


commutaverit  ordinem  duarum  sententia- 
rum  praecedentium ,  hinc  jam  apparet. 
Haec  enim  pars  commodius  subjungitur 
proxime  post  illam :  Quod  si  suhstraxerit 
se  etc. ,  quam  si  aliud  qnippiam  interpo- 
situm  fuisset.  Aliam  rationem  mutati  or- 
dinis  vide  apud  Eusebium  loco  supra 
citato.  Dictio  filii  nec  in  Graeco  est,  nec 
in  Syriaco.  Multi  etiam  Latini  codices 
manuscripti  non  habent.  Verisimile  est, 
additam  a  quopiam ,  qui  putaret  ad  sen- 
sum  desiderari.  Atqui  sensus  sine  eo 
optime  constat:  Nos  autem,  inquit,  qui 
in  Christum  credimus,  promissa  ejus  ex- 
spectantes,  non  sumus,  qui  per  ignaviam 
et  impatientiam  subducamus  nos  toleran- 
dis  aerumnis  vitae  praesentis,  quod  no- 
bis  cessurum  sit  in  perditionem  aeternam ; 
sed  ad  fidem  pertinemus,  qua  suffulti  ac 
roborati  perferamus  hujus  vitae  mala, 
quod  nobis  profuturum  sit  in  acquisitio- 
nem  sive  possessionem ,  id  est  salutem 
animarum  nostrarum,  juxta  illud  Salva- 
toris:  In  patientia  vestra  possidebitis 
animas  vestras ,  Luc.  21.  Tacita  est  ex 
praecedentibus  exhortatio,  sed  hoc  effica- 
cior,  quia  profertur  enuntiativo  modo, 
quod  habet  speciem  laudationis,  tamquam 
loquatur  de  re  jam  constituta.  Porro, 
cum  hic  tam  studiose  ex  Prophetico  testi- 
monio  urgeat  Apostohis  vocabulum  sub- 
trahendi,  quod  non  est  in  Hebraeo: 
satis  utique  apparet,  hanc  Epistolam  non 
Hebraice,  sed  Graece  scriptam  ab  ipso 
promanasse. 


GAPUT    UNDEGIMUM. 

Est  autera  fides  sperandarum  ^)  substantia  rerum,  argumentum  non 
apparentium^).  2.  In  hac  enim  testimonium  consecuti  sunt  senes^). 
Fide  intelligimus  aptata  esse  saecula^)  verbo  Dei,  ut  ex  invisibilibus  ^) 
vlsibilia  fierent.  4.  Fide  plurimam  hostiam  Abel^),  quam  Cain,  obtulit 
Deo ,  per  quam  testimoniura  consecutus  est ,  esse  justus ,  testimoniuni 
perhibente  muneribus  ejus  Deo,  et  per  illam  defunctus  ^)  adhuc  loquitur. 

0  Cap.  3,  14.  Rom.  8,  38.  2)  Vers.  7.  8.  13.  17.  1  Cor.  2,  9.  3)  Vers.  4.  5.  39.  4) 
Cap.  1,  2.  Col.  1,  16.  1  Mos,  1,1.  5)  2  Macc.  7,  28.  «)  1  Mos.  4,  4.  ')  Cap.  12,  24.  1 
Mos.  4,  10. 

5.  Fide  Henoch^)  translatus  est,  ne  videret  mortem^),   et  non  invenie- 

batur,    quia  transtulit  illum  Deus;    ante  translationem  enim  testimonium 

habuit,    placuisse    Deo.      6.  Sine    fide    autem^)    impossibile    est    placere 

Deo.     Credere  enim  oportet  acccdentem  ad  Deuni ,    quia  est ,  et  inqui- 

rentibus  se  remunerator    sit.      7.  Fide  Noe^),    responso    accepto  de  iis, 

quae   adhuc  non  videbantur,    metuens    aptavit    arcam    in  salutem  domus 

suae,  per  quani  damnavit  mundum^),  et  justitiae  ^),  quae  per  fidem  est, 

haeres    est    institutus.      8.    Fide,    qui   vocatur    Abraham^),    obedivit    in 

locum  exire,  quem  accepturus  erat  in  haereditatem ;   et  exiit,  nesciens  ^), 

quo  iret.      9.  Fide  demoratus    est    in    terra  repromissionis ,    tamquam  in 

aliena^),   in  casulis  habitando   cum  Isaac  et  Jacob,  cohaeredibus  repro- 

missionis  ejusdera.      10.  Exspectabat  enim    fundaraenta  habentem  civita- 

tem^^),    cujus    artifex    et    conditor    Deus.      11.    Fide^^)    et   ipsa  Sara^'^) 

sterilis  virtutem  in  conceptionem  seminis  accepit,    etiara  praeter  tempus 

aetatis,    quoniam    fidelem    credidit    esse    Eum,    qui    repromiserat.      12. 

Propter  quod  et  ab  uno  orti  sunt  (et   hoc    emortuo  ^^) )  tamquam  sidera 

coeli  in  multitudinem  ^^) ,  et  sicut  arena ,    quae  est  ad  oram  maris ,    in- 

numerabilis.      18.  Juxta    fidem    defuncti    sunt    omnes    isti,    non  acceptis 

repromissionibus  ^^) ,  sed  a  longe  eas  aspicientes,    et  salutantes,  et  con- 

fitentes,  quia  peregrini  et  hospites  sunt  supcr  terram^^).     14.   Qui  enim 

hacc  dicunt,  significant,  se  patriam  inquirere.      15.  Et  si  quidem  ipsius 

meminissent,  de  qua  exierunt,    habebant  utique  tempus  revertendi;   16. 

nunc  autem  meliorem  appetunt,    id  est,    coeiestem.     Ideo   non    confun- 

ditur  Dcus,    vocari  Deus    eorum^'^);    paravit    enim    illis    civitatem.      17. 

Fide  obtulit  Abrahara  Isaac  ^®),  cum  tentarctur,  et  unigenitum  offerebat, 

qui    susceperat    reproraissiones ;     18.    ad    quera    dictum    est^^):    Quia    in 

Isaac  vocabitur  tibi  semen;   19.  arbitrans,  quia  et    a    mortuis    suscitare 

potens  est  Deus^^),    unde    eum    et    in  parabolara   accepit.     20.  Fide  et 

de  futuris  benedixit  Isaac^^)  Jacob  et  Esau.      21.  Fide  Jacob,  moriens, 

singulos  filiorum^^)  Joseph  benedixit,    et    adoravit  fastigiura  virgae  ejus. 

22.  Fide  Joseph^^),    raoriens,    de  profectionc    filiorura  Israel  raeraoratus 

est,  et  de  ossibus  suis  raandavit.      23.  Fide  Moses^*),  natus,  occultatus 

est  mensibus  tribus  a  parentibus  suis,    eo  quod  vidissent  elegantem  in- 

fantem,    et  non  timucrunt    regis    edictum.      24.  Fide    Moses^^),    grandis 

factus,    negavit,    se    esse    filiura    filiae  Pharaonis,    25.  raagis  eligens^^). 


1}  1  Mos.  5,  24.     2)  1  Mos.  5,  24.  5.  8.  11.  14.  17.  20.  27.     3)  jer.  5,  3.     *)  1  Mos.  6, 

8.  14.    s)  1  Pet.  3,  20.    ^)  cap.  10,  38.    2  Pet.  2,  5.     "?)  1  Mos.  12,  1.  4.   Joan.  24.  3.  2  Esdr. 

9,  7.  Jes.  41,  2.  Act.  7,  3.  »)  1  Mos.  12,  1.  9)  1  Mos.  14,  13.  17,  8.  35,  27.  i»)  Cap.  12, 
22.  4,  8.— 10.  ^O  Rom.  4,  18.— 21.  12)  1  mos.  21,  2.  ^s)  Rom.  4,  19.  1*)  1  Mos.  15,  5.  22, 
17.  15)  Vers.  39.  16)  1  mos.  23,  4.  37,  1.  47,  9.  ^f)  1  Mos.  26,  24.  28,  13.  2  Mos.  3,  6. 
Matth.  22,  32.  18}  1  mos.  22,  1.— 10.  i^)  1  Mos.  21,  12.  Rom.  9,  7.  20)  1  Mos.  22,  2.  12, 
16.— 18.  Rom.  4,  17.  21)  1  Mos.  27,  27.  22)  1  mos.  48,  14.— 20.  23)  1  Mos.  50,  24.  seq.  243 
2  Mos.  2,  2.  1,  22.   AGt.  7,  20.    253  2  Mos.  2,  11.  12.    26)  Psalm.  83,  11. 

affligi  cum  popuJo  Dei,  quam  temporalis  peccati  habere  jucunditatem ; 
26.  majores  divitias  aestimans  thesauro  Aegyptiorum  improperium 
Christi^);  aspiciebat  enim  in  remunerationem.  27.  Fide  reliquit  Aegy- 
ptum^),  non  veritus  animositatem  regis^);  invisibilem  enim  tamquam 
videns  sustinuit.  28.  Fide  celebravit  Pascha^)  et  sanguinis  eifusionem, 
ne,  qui  vastabat  primitiva,  tangeret  eos.  29.  Fide  transierunt  ^)  Mare 
rubrum  tamquam  per  aridam  terram ,  quod  experti  Aegyptii ,  devorati 
sunt.  30.  Fide  muri^)  Jericho  corruerunt,  circuitu  dierum  septem.  31. 
Fide  Rahab^)  meretrix  non  periit  cum  incredulis  ^) ,  excipiens  explora- 
tores  cum  pace.  32.  Et  quid  adhuc  dicam?  Deficiet  enim  me  tcmpus 
enarrantem  de  Gedeon^),  Barac^^),  Samson^^),  Jephte^^),  David*^), 
Samuel^^*),  et  Prophetis  ^^),  33.  qui  per  fidem  vicerunt  regna^^),  operati 
sunt  justitiam  ^^) ,  adepti  sunt  repromissiones  ^^) ,  obturaverunt  ora  leo- 
num^^),  34.  exstinxerunt  impetum  ignis,  effugerunt  aciem  gladii^^), 
convaluerunt  de  infirmitate^^),  fortes  facti  sunt  in  bcllo^^),  castra  ver- 
terunt  exterorum  ^^) ,  35.  acceperunt  mulieres  de  resurrectione  mortuos 
suos^^);  alii  autem  distcnti  sunt^"'),  non  suscipientes  redemptionem  ^^), 
ut  meliorem  invenirent  resurrectionem ^'^) ;  36.  alii  vero  ludibria  et  ver- 
bera  experti^^),  insuper  et  vincula  et  carceres^^),  37.  lapidati  sunt^^), 
secti  sunt,  tentati  sunt,  in  occisione  gladii  mortui  sunt^^),  circuierunt  in 
mclotis,  in  pellibus  caprinis,  egentes,  angustiati,  afflicti;  38.  quibus 
dignus  non  erat  mundus ,  in  solitudinibus  errantes  ^^) ,  in  montibus  et 
speluncis,  et  in  cavernis  terrae.  39.  Et  hi  omnes  testimonio  fidei  pro- 
bati,  non  acceperunt  repromissionem  ^^) ,  40.  Deo  pro  nobis  melius  ali- 
quid  providente,  ut  non  sine  nobis  consummarentur  ^^). 


SIMMARIUM  CVP1TI8  Ui^DECIMI. 

Fidei  vim   et   efflcaciam   declarat  variis  antiquorum   exemplis,    qui  per  fidem  multa  et  mira 
operati  sunt,  et  sustinuerunt ;  repromissiones  tamen  sine  nol)is  non  sunt  consequuti. 

rentium.    Connexionem  habet  sententia 


1.  Est^autem  fldes  sperandarum  suh- 
stantia  rerumj  argumentum  non  appa^ 


cum  superioribus.    Hortabatur  enim   ad 


1)  Cap.  13.  13.    2  Cor.  4,  10.    2)  2  Mos.  5,  1.  6.  11.  7,  2.  6.  seq.  16,  20.  8,  1.  20.  9, 

1.  13.  10,  3.  11,  8.  10.  3)  2  Mos.  5,  4.  seq.  10,  11.  28.  *)  2  Mos.  12,  12.  18.  21.  23—30. 
5)  2  Mos.  14,  22.  15.— 18.  6)  Jos.  6,  20.  ')  Joan,  2,  1.  18.  6,  17.  23.  25.  Jac.  2,  25.  8) 
Jos.  6,  20.    9)  Judic.  6,  11.     ^o)  Judic.  4,  6.     ^i)  Judic.  15,  20.   12)  judic.  11,  6.  9.    ^3)  2  Reg. 

2,  4.  Sir.  47,  1.  seq.  1*)  1  Keg:.  7,  15.  Sir.  46,  16.  seq.  i^)  Sir.  48,  1.  seq.  13.  seq,  49, 
8.— 12.  16)  2  Reg.  8.  Psalm.  59,  18.  30.  seq.  i')  1  Reg.  12,  3.-5.  23.  seq.  2,  16.  ^^)  2  Reg. 
2,  5.  19)  Dan.  6.  10.  22.  3,  15.  seq.  20)  2  Reg,  22.  Psalm.  53,  57.  59.  3  Reg.  18,  10.  seq. 
21)  Judic.  16,  19.  seq.  28.  29.  seq.  22)  1  Reg.  17,  37.  45.  seq.  Judic.  15,  15.  18.  23)  1  Reg. 
7,  8.  seq.  2  Reg.  5,  19.  seq.  Judic.  4,  6.  seq.  11,  23.  seq.  7,  15.  seq.  24)  3  Rgg.  17,  18.  seq. 
4Reg.  4,  21.  seq.  25)  2  Macc.  6,  18.  seq.  7,  3.  seq.  26)  2  Marc.  6,  19.  21.  seq.  7,  21.  seq. 
27)  2  Macc.  7,  9.  11.  14.  23.  29  36.  28)  Yers.  37.  2  Macc.  7,  7.  29)  2  MatC£^-3V4,-,-^2 
Cbron.  24,  20.  21.  3i)  2  Macc.  6,  9.  32)  1  Macc.  1,  53.  2,  28.  seq.  2  M«fO,  §^.  #J.<ygr?>> 
35.  Cap.  10,  35.  23.  11,  35.  40.    34)  Cap.  10,  35.  36.  12,  1.  >V1N'^'^^  '  -— ~-l.^*Cf^ 

fiail.  Estii  Comm.  Tom.  III. 

patientiam ,  quam  in  adversis  retinere 
nemo  possit,  nisi  instructus  fide;  nam 
justus  ex  fide  vivit.  Uude  et  Ephesios 
admonet  cap.  6. ,  ut  in  omnibus  sumant 
scutum  fidei.  Nunc  igitur,  quomodo  fides 
ad  patientiam  prosit  ac  necessaria  sit, 
ostendit  ex  ipsa  fidei  notioue ,  dicens, 
eam  esse  suhstantiam  rerum  speranda- 
rum  etc.  Pro  sperandarum  vetus  quae- 
dam  translatio  habet:  sperantium.  Sic 
enim  legit  Augustinus  tract.  79.  et  95.  in 
Joan.  et  alibi.  Sed  qui  ita  vertit,  is  par- 
ticipium  medium  lA7iiCo|JL£va)v  accepit 
active ,  et  consequenter  voculam :  rerum, 
junxit  sequentibus,  quia  res  non  sunt 
sperantes,  sed  sperandae.  Verum  idem 
interpres,  ut  sibi  constaret,  etiam  alte- 
rius  membri  participium  active  reddere 
debuisset,  hoc  modo:  argumentum  seu 
convictio  non  videntium.  Nam  et  iUud 
in  Graeco  medium  est:  ou  pXsTcOfievcov. 
Id  autem  nec  fecit,  nec  sine  absurditate 
facere  potuit.  Quare  restat,  ut  utrumque 
passive  capiatur :  eorum ,  quae  speran- 
tur,  et:  eorum ,  quae  non  videntur. 
Quod  quidem  utrumque  sensum  habet 
manifestum  et  aptissimum  scopo  Apostoli. 

Ulud  moneo ,  verba  media  apud  Grae- 
cos  non  semper  esse  ejusmodi,  ut  utrique 
significationi  servire  queant,  activae  et 
passivae ,  qua  in  re  multi  falluntur  5  sed, 
pro  vario  eorum  usu,  quaedam  passive 
tantum  accipi,  quaedam  active,  quaedam 
utroque  modo.  Quod  noverunt,  qui  in 
auctoribus  Graecis  bene  sunt  versati. 
Dictio:  rerum ,  Graece  TipaYjjiaTcov,  ita 
posita  est  in  medio ,  ut  vel  sperandis,  vel 
non  apparentibus  adjungi  possit.  Pleri- 
quo  cum  nostro  inteiprete,  quod  aptius 
est,  elegerunt,  ut  cum  sperandis  co- 
haereat. 

Quaeritur  autem ,  quo  sensu  fides  vo- 
cetur  suhstantia  rerum  sperandarum, 
sive  earum,  quae  sperantur.  Ubi  pri- 
mum  animadvcrte,  pro  substantia  Graece 
non  esse  ouoiav,  quo  vocabulo  primam 
rerum  categoriam  nuncupant  dialectici, 
licet  essentiam  proprie  significet;  sed 
UTioaTaotv,  qxme  yox  suhstantiam ,  sive 
subsistentiam  sonat  j   qua  usus  est  Apo- 


stolus  etiam  1.  2.  et  3.  cap.  hujus  Epist., 
itemque  2  Cor.  9.  et  11.,  tametsi  non 
una  et  eadem  ubique  significatione;  sicut 
in  illis  locis  videre  est, 

Igitur  quidam  existimant,  fidem  eo 
sensu  dici  UTiooTaotv,  id  est  substantiam 
rerum  sperandarum,  quod  sit  veluti 
basis  ac  fundamentum ,  cui  sperata  salus 
ita  innitatur,  ut  absque  ea  haberi  ne- 
queat;  quomodo  columna  basi,  et  domus 
innititur  fuudamento ;  vel  etiam  quomodo 
accidentia  a  substantia  sustinentur.  Huc 
facere  putant  ejus  vocis  acceptionem  in 
duobus  locis  jam  dictis  ad  Corinthios.  In 
illis  enim  hypostasis,  id  est  substantia 
gloriae  vocatur  id,  quod  est  materia  seu 
fundamentum  gloriandi.  Ab  hoc  sensu 
non  multum  recedit  B.  Thomas ,  dum, 
primum  in  comment.,  deinde  2.  sec.  q.  4. 
a.  1.,  fidem  dici  vult  rerum  speranda- 
rum  substantiam ,  quod  initium  reium 
sperandarum  in  nobis  sit  per  assensum 
fidei ,  quae  virtute  continet  omnes  res 
sperandas.  Nam ,  inquit ,  substantia  dici 
solet  prima  cujusque  rei  inchoatio,  ma- 
xime  quando  tota  res  scquens  virtute  in 
illa  continetur,  velut  in  quodam  principio. 

Quod  etsi  subtiliter  ac  sapienter  dictum 
sit,  magis  tamen  germana  mihi  videtnr 
expositio  Chrysostomi,  quem  Theodore- 
tus  ac  reliqui  Graeci  secuti  sunt,  qui 
omnes  hypostasin  intelligunt  eam  ,  quam 
Latine  vocamus  subsistentiam  sive  eX' 
sistentiam ,  qua  quid  in  rerum  natura 
exsistere  dicitur;  ut  fides  hoc  sensu  dica- 
tur  eorum ,  quae  sperantur,  hjpostasis 
ac  substantia  (nimirum  per  metonymiam 
ab  effectu) ,  quia,  quamvis,  spe  pendente, 
nondum  illa  exsistaut,  tamen  eorum  ex- 
sistentiam  in  nobis  quodamroodo  fides 
eSiQit  ac  gignit,  atque  ipsa  praesentia 
nobis  exhibet ;  dum  videlicet  adeo  certos 
de  iis  nos  facit,  atque  si  re  ipsa  jam 
praestita  essent,  ac  manibus  tenerentur; 
certiores  vero ,  quam  si  vel  oculis  essent 
conspecta,  vel  ratione  deraonstrata.  Quo 
fit,  ut  hypostasin  nonnulli  certitudinem 
vel  certificationem  interpretentur.  Quod 
eodem  reeidit. 

Neque   hic   Graecorum    commentarius 

B.  Thomam  praeteriit;  nam  refert  eum 
Beciindo  loco,  nec  improbat.  Eundera 
Syra  parapbrasis  expressit  his  verbis : 
Est  autem  fides  persuasio  super  iis, 
quae  sunt  in  spe,  ac  si  essent  ipsis  (in- 
telJige  credentibus)  in  actu  sive  effectu. 
Congruitautem  haec  hypostaseos  acceptio 
cum  eo  loco  cap.  3. :  Si  tamen  initium 
substantiae  etc. ,  quemadmodum  ibi  de- 
claratum  est.  Quin  ex  hoc  ipso  capite 
quam  maxime  confirmatur  hic  intellectus. 
Nam  infra  de  Mose,  in  comraeudationem 
fidei  ejus,  dicitur,  quod  invisibilem  tam- 
quam  videns  sustinuit.  Et ,  ut  semel  di- 
cam ,  omnia  fidei  praeconia,  quae  hic 
longa  serie  recensentur,  ad  hunc  sensum 
potissime  collimant,  cum  alioqui  priores 
sensus  non  perinde  facere  videantur  ad 
institutum  Apostoli. 

Denique  sensum  hunc  explicat,  quod 
sequitur:  argumentum  non  apparen- 
tium ,  id  est  eorum ,  quae  non  videntur. 
Dicitur  enim  fides  argumentum  sive  (ut 
apud  Augustinum  aliosque  veteres  Lati- 
nos  subinde  legitur)  convictio ,  Graece: 
eXsY^^oq,  hoc  est,  ostensio  ac  demonstra- 
tio  earum  rerum,  quae  a  nobis  non  vi- 
dentur,  id  est,  quas  nec  sensu  percipi- 
mus ,  nec  ratione  comprehendimus ,  pro- 
pterea  quod  eas  tam  certo  oculis  mentis 
nostrae  repraesentet ,  ac  si  re  ipsa  coram 
positae  essent,  jamque  exhibitae.  Haec 
quippe  fidei  laus  est,  propter  auctorita- 
tem  divinam  assensum  firmissimum  prae- 
bereiis,  quae  non  apparent,  utcumque 
reclamet  sensus  noster  carnalis. 

Quamquam  contingit,  et  ea,  quae  ap- 
parent,  si  testimonium  habent  divinum,  a 
nobis  credi ;  sed  in  iis  credendis  non  elu- 
cet  virtus  fidei ,  quia  etiam  sine  ejusmodi 
testimonio  recipiuntur,  velut  sensu  vel 
experientia  et  humanis  testimoniis  abnnde 
cognita;  ut,  Jesum  crucifixum  et  mor- 
tuum  esse,  Davidem  regnasse,  Paulum 
gentibus  praedicasse.  Quo  referenda  sunt 
etiam  ep,  quorum  haberi  potest  scientia 
demonstrativa,  ut  unum  esse  Deum  Opti- 
mum  Maximum,  et  alia  hujusmodi.  Non 
ergo  sentit  Apostolus,  id  omne,  quod 
creditur,   esse  non  apparens;  sed   fidem 


osse  eam  animi  qualitatem,  qua  propter 
Dei  verbum  ac  tostimonium  certissime 
recipimus  etiam  ea,  quae  non  apparent, 
quaeque  seni^us  humanus  credere  refugit. 
Haec  enim  sunt,  quae  per  se  sub  objecto 
fidei  continentur;  caetera  non  item. 

Porro  notandum  est,  partem  hanc  po- 
steriorem  non  solum  explicationem  esse 
prioris,  verum  etiam  plura  complecti. 
Non  enim  omnia,  quae  creduntnr,  etiam 
talia  sunt,  quae  sperentur.  Nam  credun- 
tur  bona  et  mala,  praeterita,  praesentia 
et  futura;  spes  autem  tantum  de  bonis  ac 
futuris  est.  Igitur  Apostoli  verba  sic  ac- 
cipe,  quasi  dicat :  Est  autem  fides  rerum 
sperandarum  substantia,  et  omnino  ar- 
gumentum  nonapparentium.  Atquehanc 
esse  Apostoii  mentem ,  de  fide  disserere, 
non  soium  ut  respicit  ea  bona,  quae  spe- 
rantur,  sed  generatim  omnia,  quae  divi- 
nitus  revelata  creduntur,  liquet  ex  se- 
quentibus.  Mox  enim  dicit :  Fide  intel- 
ligimus,  aptata  esse  saecula  verbo  Dei. 
Et  paulo  post:  Credere  enim  oportet 
accedentem  ad  Deum,  quia  est  etc.  Et 
infra  laudatur  fides  Noe,  qua  credidit 
diluvium  futurum;  quae  non  erat  res 
speranda,  sed  metueuda  etiam  ipsi  Noe. 
Nam  de  ipso  dicitur :  Metuens  aptavit 
arcam  in  salutem  domus  suae.  Lauda- 
tur  et  fides  Mosi  celebrantis  pascha  et 
sanguinis  eff^usionem,  ne,  qui  vastabat 
primitiva,  tangeret  eos. 

Hinc  ergo  manifeste  erroris  convinci- 
tur  illa  Erasmi  annotatio,  qua  dicit,  hoc 
loco  fidem  non  usurpari  proprie  pro  ea, 
qua  credimus  credenda,  sed  qua  spera- 
mus ,  hoc  est ,  ipsa  fiducia.  Quod  quam 
falsum  sit,  jam  ostendimus.  Sed  nec  iis 
assentiendum ,  qui  fidem  hic  Apostolo 
commendatam  ita  late  extendunt,  ut  etiam 
spem  atque  fiduciam  comprehendat.  Non 
enim  spes  ac  fiducia,  juxta  datam  ac  pro- 
batam  expositionem ,  aut  rerum  speran- 
darum  substantia  est,  aut  argumentum 
non  apparentium ;  sed  inde  nascitur  ac 
profluit,  tamquara  aliquid  natura  poste- 
rius.  Nam  fides  spem  gignit  ac  fovet, 
simulque  cum  ea  profert  fructus  praestan- 

tissimornm  openim,  cujusmodi  Paulus  hoc 
capite  enumerat. 

Quaeres :  Cur  ergo  non  in  omnibus 
credentibus  operatur  fides  opera  tam 
praeclara  ?  Cur  etiam  in  multis  nihil  ope- 
ratur?  In  promptu  ratio  est,  quia  fiiget 
ac  dormit  in  muitis  fides,  nec  frequenti 
meditatione  recalescit  aut  excitatur ;  tan- 
taque  est  in  plerisque  praesentium  bono- 
rum  cupiditas,  ut  futurorum  amorem  in 
illis  aut  minuat,  aut  etiam  exstinguat. 
Quod  si  fidem  quisque  suam  jugi  medita- 
tione  rerum  creditarum  ac  sperandarum 
excitaret  exerceretque ,  miram  in  modum 
eflSicacem  et  operosam  et  fructuosam  eam 
in  se  sentiret.  Nam  quod  sectarii  volunt, 
nec  a  fide  fiJuciam,  nec  ab  utralibet 
opera  bona  posse  ulla  ratione  divelli,  ad 
damnata  eorum  dogmata  pertinet. 

Quaeri  etiam  solet,  an  Apostolus  his 
verbis  tradat  definitioncm  fidei ,  et  an  ea 
conveniat  soli  fidei  formatae.  Breviter 
respondeo ,  non  tam  definitionem ,  quam 
descriptionem  seu  notationem  quandam 
fidei  his  Apostoli  verbis  contineri ;  tametsi 
definitionem  vocent  Hieronymus ,  Theo- 
doretus  et  Theophylactus ,  eo  quod  ad 
veram  rationem  fidei  notificandam  im- 
primis  valeat ;  deinde ,  non  solam  forma- 
tam  fidem,  sed  etiam  informem  ea  descri- 
ptione  comprehendi.  Quod  facile  ex  dictis 
intelligi  potest.  Nec  obstat  strictior  ac- 
ceptio  fidei  in  illa  sententia  praecedente : 
Justus  autem  meus  ex  fide  vivit;  ubi 
fides  spem  ac  fiduciam  cum  bona  voluu- 
tate  conjunctam  includit,  ut  ostensum 
est  alibi;  nam  ad  hujus  fidei  declaratio- 
nem  cumprimis  facit,  si  bene  cognitum 
et  perspectum  fuerit ,  quid  sit  fides  in 
genere.  Itaque  transitus  quidam  est  do- 
ctrinae  accommodus  a  specie  ad  genus. 
Caetera ,  quae  ad  exactam  intelligentiam 
dictae  definitionis  fidei  pertinent ,  pete, 
si  lubet,  ab  iis,  qui  scripserunt  in  Magi- 
strum  lib.  3.  sent.  dist.  23.,  quod  et  nos, 
Dei  dono ,  fecimuy. 

2.  In  hac  enim  testimonium  conse- 
cuti  sunt  senes.  Graece:  TTpsapuTSpo^ 
aeniores,  Intelligit  antiquos ,  id  est  eos, 
qui  fuerunt  antiquis  temporibus,  ut  Abel, 


Enoch,  Noe,  Abraham,  ac  caeteros,  quos 
hoc  cap.  percenset.  Nam  deinceps  vim 
ac  proprietatem  fidei,  praecedenti  sen- 
tentia  significatam,  declarat  atque  illu- 
strat  variis  antiquorum  Patrum  exemplis, 
qui  per  fidem  magna  et  mira  passi  fuere 
et  operati ,  ideoque  per  eam  testimonium 
adepti  in  sacris  literis ,  quod  justi  essent 
ac  Deo  probati.  Verbum  enim  Graecum 
jiapTUpclo^ai,  quo  hic  utitur,  passim  in 
bonam  partem  accipitur,  ut  idem  sit, 
quod  bonum  habere  testimonium,  bene 
audire,  laudari.  Ita  sumitur  Act.  6.  10. 
et  16.,  et  rursus  in  hoc  capite  aliquuties. 

Ex  hoc  loco  atque  adeo  ex  toto  capite 
destruitur  opinio  quorundam ,  qui  puta- 
runt ,  antiquos  justos  ante  legem  et  sub 
lege  non  habuisse  fidem  explicitam  im- 
mortalitatis  animarum ,  ac  resurrectionis 
corporum ,  et  omnino  retributionis  bono- 
rum  et  malorum  post  hanc  vitam;  pro 
argumento  sumentes ,  quod  de  his  admo- 
dum  obscure  Moses  et  caeteri  Prophetae 
in  suis  libris  locuti  sint,  imo  et  dubitasse 
nonnulli  eorum  videantur,  ut  Job  cap. 
21.,  David  Psalm^  72.  et  Jeremias  cap. 
12. :  quibus  locis  legitur  eorum  querela 
et  cum  Deo  quaedam  expostulatio  super 
impioram  prosperitate  et  piorum  aerum- 
nis,  quibus  ab  impiis  opprimuntur.  Quale 
nihil,  ut  ajunt,  ab  iis  scriberetur,  apud 
quos  vigeret  fides  universalis  judicii  ac 
retributionis  futnri  saeculi.  Quasi  non 
exstent  in  libris  Prophetarum  aperta  et 
illustria  testimonia  resurrectionis  mortuo- 
rum,  et  universalis  judicii,  vitaeque  fu- 
turae.  Tantum  adjicio,  etiam  illorum 
saeculorum  vulgo  persuasum  fuisse,  ani- 
mas  a  morte  corporura  non  interire,  sed 
ad  inferos  descendere.  Nam  unde  puta- 
batur,  eas  incantationibus  ab  inferis  evo- 
cari  posse,  nisi  quod  crederentur  apud 
inferos  agere?  Sed  istius  erroris  et  argu- 
mentorum ,  qtiae  pro  eo  adferuntur,  am- 
plior  refutatio  non  est  praesentis  loci. 

3.  Fide  intelligimus  aptata  esse  sae- 
cula  verbo  Dei.  Priusquam  ad  exempla 
veterum  justorum  veniat,  ex  fide  ipso- 
rum,  ad  qnos  scribit,  ostendit,  eam  esse 
argumentum  non  apparentium ,   idque  de 

praeteritis,  ut  doceat,  etiam  futnra,  quae 
promittuntur ,  pari  certitudiue  fidei  nobis 
esse  tenenda.  Per  fidem,  inquit,  intelli- 
gimus  nos  Hebraei  (quod  pbilosophi  na- 
turali  ratione  assequi  uon  potuerunt ,  nisi 
perpauci  et  imperfecte) ,  saecula  esse 
aptata ,  id  est  mundum  partibus  inter  se 
coaptatis  factum  esseatqne  constructum ; 
idque  verbo  Dei,  id  est  solo  Dei  imperio, 
quo  voluit,  ut  ita  fieret.  IIoc  enim  Scri- 
ptura  divina  nos  docet  Gen.  1.  Primum 
non  dicit  absolute :  intelligimus ,  sed: 
fide  intelligimus ,  id  est  credimus.  Nam 
intelHgere ,  per  se  sumptum,  referri  solet 
ad  aliquid  ratione  perceptum.  Porro  sae^ 
cula  Apostolo  quae  dicantur,  exposuimus 
ad  illud  cap.  1. :  Per  quem  fecit  et  sae- 
cula ;  diximusque  saecula  synecdochice 
vocari  totum  hoc  universum ;  quod  sae- 
culis ,  id  est  temporum  revolutionibus, 
mensuratur.  Postremo  verbum  Dei  non 
intelligit  Filium ,  ut  quidam  exponunt; 
sed  verbnm  voluntatis  et  imperii ,  tritis- 
sima  in  Scripturis  significatione.  Nam 
Graece  non  est  }.6ya)  sed  priixa.v.,  quod 
de  Filio  Dei  dici  non  solet.  Alludit  autem 
ad  sermonem  Scripturae.  Sicut  euim  dixit 
Deus:  Fiatlux,  fiat  firmamentum ,  et 
caetera  hujusmodi ,  quae  refert  Scriptura 
Gen.  1.,  sic  etiam  dixit:  Fiat  coelum  et 
terra,  quamvis  id  eadem  Scriptura  ta- 
cuerit. 

Vt  ex  invisibilibus  visibilia  fierent. 
Hoc  varie  exponitur.  S.  Thomas  in  comm. 
et  p.  1.  q.  65.  ar.  4.  per  invisibilia  vult 
intelligi  ideas  seu  rationes  rerum ,  qiiae 
sunt  in  mente  divina,  ex  quibus,  id  est 
secundum  quas  producta  sunt  visibilia, 
id  est  res  omnes  creatae.  Alii  ex  invisi- 
bilibus ,  id  est  ex  nihilo  ,  visibilia  facta 
interpretantur.  Nihil  enim  tam  invisibile, 
quum  quod  omnino  nihil  est.  Juxta  quam 
expositionem  dictum  est  hoc  adversus 
philosophos,  tam  Graecos,  quam  barba- 
ros ,  quibus ,  ex  nihilo  fieri  quippiam, 
impossibile  semper  habitum  fuit.  Verum 
quia  non  est  Scripturae  consuetudo,  ut 
ea ,  quae  non  sunt ,  invisibilia  vocet, 
Apostolus  autem  ad  Scripturam  Genesis 
mundi   sine  dubio  respicit:   inde  potius 


verum  sensum  petamus.  Moses,  postquam 
dixit ,  in  priucipio  Deum  fecisse  coelum 
etterram,  subjecit:  Terra  autem  erat 
inanis  et  vacua,  sive,  secunduum  LXX. 
(quos  assidue  prae  oculis  habet  hujus 
Epistolae  scriptor) ,  invisibilis  et  incom- 
posita.  Invisibilis  quidem,  quia  cooperta 
aquis,  quas  undique  tenebrae  involve- 
bant;  nondum  enim  erat  lux  condita;  in- 
composita  vero,  quia  carebat  ornatu,  qui 
sequentibus  diebus  ei  accessit.  Sed  et 
coelum  initio  quidem  luce  vacuum ,  et 
per  hoc  invisibile;  deinde  vero  usqne  ad 
quartum  diem  sole,  luna,  et  stellis  velut 
ornatu  suo  destitutum,  ideoque  incompo- 
situm  fuit.  Hoc  ipsum  voluit  Sapiens, 
quum  dixit,  Deum  creasse  orbem  terra- 
rum  ex  materia  invisa,  vel,  ut  in  Graeco 
est,  rnundum  ex  materia  informi,  Sap. 
11.,  materiam  invisam  sive  informem 
vocans  coelum  et  terram  luce  adhuc  or- 
natuque  carentem. 

Patet  igitur ,  quo  sensu  dicat  Aposto- 
lus,  ex  invisibilibus  visibilia  facta  esse 
ea,  quae  facta  sunt ;  nempe  quia  coelum 
et  terra  primum  tenebris  horrida  atque 
informia  facta  sunt;  deinde  lumine  illu- 
strata,  rerumque  formis  adornata  fuerunt. 
Videtur  enim  sub  invisibili  comprehen- 
dere  duo  illa,  quae  LXX.  expresserunt : 
invisibile  et  incompositum ,  praesertim 
cum  in  Graeco  sit  hoc  loco :  non  appa" 
rentibus,  quod  commode  ad  utrumque 
refertur.  Dixi ,  coelum  et  terram ,  non 
autem  saecula,  quia,  quod  ait:  ex  invi- 
sibilibus  visibilia ,  ad  saecula  referri  non 
potest,  quia  genus  est  diversum,  ut  ex 
Graeco  manifestum  est.  Sensum  hunc 
breviter  indicavimus  in  dictatis  super 
Magistrum  lib.  2.  dist.  12.,  eundemque 
tradit  Cajetanus  in  hujus  loci  comment. 

Sed  est,  quod  obstare  ei  videatur. 
Graecus  enim  textus  sic  habet:  Etc:  to 
117]  ex^aivojievojv  tcc  pXeTTOfiSva  Yeyovsvat, 
ut  non  apparentium  ea,  quae  videntur, 
fierent.  Quod  quidam  ita  vertit:  Ut  non 
apparentium  spectacula  fierent.  Expo- 
nit  autem  hoc  modo :  Ut  ea ,  quae  facta 
sunt,  essent  nobis  snectacula  quaedam, 
in  quibus  invisibilia  Dei  conspiceremus. 

Nam  invisibilia  Dei  per  ea,  quae  facta 
sunt ,  intellecta  conspiciuntur ,  Eom.  1. 
Unde  et  mundus  divinitatis  speculum  ap- 
pellatur.  Speciosus  hic  qnidem  sensus, 
ssd  contortus  et  huic  loco  alienns.  Nam 
Graecum  pX£7:6,u£va,  pro  quo  noster  in- 
terpres  visibilia,  participium  est,  non 
nomen;  ac  plano  sensu  significat:  ea, 
quae  videntur ,  sicut  in  prim.o  versu  hu- 
jus  capitis.  Spectacula  autem  significari 
60  participio ,  velut  in  claspem  nominum 
redacto  ,  nullus  scriptor  tradidit. 

Igitur  quod  ad  Graecam  lectionem 
attinet,  si  vocabulnm  sx9atvo|JL£V(uv  ac- 
cipitur  ut  una  composita  dictio,  quomodo 
ecribitur  in  codicibus ,  quos  secutus  est 
auctor  jam  dictae  versionis,  sensus  ita 
reddendus  erit:  Ut  non  apparentium, 
id  est  ex  non  apparentibus ,  ea ,  quae 
vidsntur ,  id  est  appareutia  seu  conspi- 
cua ,  fierent.  Verum  alii  codices  ,  et  in 
hisRegii,  quod  magis  probamus,  divi- 
dunt.  Nam  compositum  verbum  Ixqjaivo- 
jiat  rarioris  usus  est,  ac  nescio,  an  us- 
quam  exstet  in  sacris  literis.  Jam  si  di- 
vidas  ,  videbitur  ita  vertendum:  Ut  non 
ex  apparentibus  visibilia  fierent.  Quod 
non  facit  sensum  idoneum. 

Quare  dicendum  est,  duarum  vocula- 
rum  jiTj  et  Ix  ordinera  esse  commutatum, 
euphoniae  gratia ,  sicque  vertendnm :  Ut 
ex  non  apparentibus  etc. ,  quod  idem 
est  cum  nostra  lectione :  Ut  ex  invisibi- 
libus.  Idque  secuti  sunt  omnes  alii  inter- 
pretes,  etiam  Syrus  paraphrastes ,  atque 
adeo  Graeci  commentatores ;  ut  proinde 
nihil  sit,  quod  obsistat  expositioni,  qnam 
dedimus,  ac  Scripturis  admodum  consen- 
taneam  oetendiraus. 

4.  Fide  plurimam  hostiam  Abel, 
quam  Cain,  obtulit  Deo.  Incipit  Apo- 
stolus  ab  Adamo  praeterraisso ,  quod  de 
eo ,  postquam  peccavit,  nihil  eximiam 
Mosesnarret.  Plurimam,  GraeceTiASLOva, 
id  est  plurem,  si  sic  Latine  loqui  liceat. 
Itaque  alii  vertunt:  majorem ,  uberio- 
rem.  Quod  intelligi  potest  vel  de  copia, 
vel  de  praestantia.  Ac  verisimile  est, 
utroque  modo  majorem  fuisse;  sed  Moses, 
rem  gestam  referens  Gen.  4.,  solam  prae- 


stantiam  expressit.  Cnm  enim  dixisset, 
Cain  obtulisse  de  fructibus  terrae  munera 
Domino ,  deinde  subjunxit :  Abel  quoque 
obtulit  de  primogenitis  gregis  sui,  et  de 
adipibus  eorum,  id  est  de  primogenitis 
sui  gregis,  iisque  pinguissimis.  Est  enim 
figura,  quae  hendyadis  vulgo  appellatur. 
Syrus  etiam  interpres  praestantiam,  non 
copiam,  siguificavit,  dum  ita  vertit:  Fide 
offert  Abel  sacrificium  melius  multo, 
quam  Cain ,  Deo.  Sed  et  Graeci  diserte 
majoretn  interpretantur :  pretiosiorem. 
Quod  studiosius  annoto  propter  Cajeta- 
num ,  qui  Graecam  vocem  justo  pressius 
urgeus ,  nec  Apostolum  conferens  cum 
Mose,  significari  vult,  Cain  parum  obtu- 
lisse  de  fructibus  terrae ,  Abel  vero  mul- 
tum  de  ovibus.  Hoc  enim  Mosi  verba 
non  souant. 

Sunt,  qui  vorba  Apostoli  ita  construant : 
Abel  obtulit  hostiam  fide  meliorem,  id 
est  quam  fides  ejus  commendavit  ac  me- 
liorem  reddidit.  Sententia  quidem  vera; 
sed  uon  est  ea  mens  Apostoli.  Cum  enim 
doceat,  antiquos  justos  multa  praeclara 
fecisse  per  fidem,  primo  loco  statuit  Abe- 
lem,  quem  ostendit  fide  edoctum,  admo- 
uitum  atque  incitatum  fuisse,  ut  de  bonis 
suis  pinguiora  ac  meliora,  quae  Deo 
offerret,  eligeret;  secus  quam  faciebat 
Cain ,  frater  suus ,  quem  ut  hominem  car- 
nalem  et  avarum,  vel  deteriora,  vel  sine 
delectu  obtulisse ,  Scriptura  indicat  eo 
ipso ,  quod  non  coramendat.  Tantum 
enim  dicit:  de  fructibus  terrae ,  non  de 
primis  fructibus,  eum  obtulisse  munera 
Domino.  Quod  et  Ambrosius  observavit 
lib.  1.  de  Abel  et  Cain,  cap.  7.  et  10. 
Neque  tamen  sensus  est,  hostiam  Abel 
fiiisse  praestantiorem  hostia  Cain;  sed 
Abel  de  melioribus  obtulisse,  quod  Cain 
facere  vel  non  curavit,  vel  noluit.  Hunc 
enira  sensum  vult  illa  pars :  7:apa  Kaiv, 
id  est  prae  eo ,  quod  fecit  Cain. 

Per  quam  testimonium  consecutus 
est,  esse  justus.  Vocula  quam,  etsi  tam 
Graecis ,  quam  Latin's  referri  possit  ad 
hostiam,  textui  tamen  est  congruentius, 
ut  ad  fidem  referatur.  Dixerat  enim,  per 
fidem  testimonium  consecutos  esse  senes  ; 

id  probara  contendit  exemplis.  Itaquo 
sensus  est,  Abel  per  fidem,  ex  qua  me- 
liorera  obtulit  hostiam  Deo ,  meruisse  te- 
stimonium ,  quod  esset  justus.  Cujus  de- 
claratio  sequitur: 

Testimonium  perhibente  muneribus 
ejus  Deo.  Graece  et  Syriace:  de  vel 
super  muneribus  seu  donis  ejus  Deo. 
Sensus  enim  est,  Deum  testificatum  fuisse 
de  donis  ab  eo  oblatis ,  quod  sibi  grata 
essent,  quod  proinde  erat  testimonium 
justitiae  ipsius  Abel.  Nam  oblatio  grata 
non  erat,  nisi  propter  ofFerentem. 

Testimonium  hoc  quidam  ponunt  in 
verbis,  quae  Deus  locutus  est  ad  Cain: 
Nonne,  si  bene  egeris,  recipies?  Sin 
autem  male ,  statim  in  foribus  pecca- 
tum  aderit.  Ilis  enim  verbis  tacite,  velut 
ex  indirecto ,  laudatur  Abel ,  ut  qui  bene 
obtulerit.  At  longe  probabilius  alii,  tam 
Graeci,  quam  Latini,  referunt  hoc  testi- 
monium  ad  illa  verba  Scripturae:  Respe- 
xit  Dominus  ad  Abel,  et  ad  munera 
ejus;  ad  Cain  autem  et  ad  munera 
illius  non  respexit.  Quae  verba,  juxta 
pbrasim  Hebraicam ,  significant,  Deura 
acceptasse  munera  Abel,  repudiasse  vero 
munera  Cain,  et  quidem  signo  quopiam 
externo.  Nara  unde  alioqui  Cain,  de  quo 
sequitur,  quod  iratus  fuit  vehementer,  et 
concidit  vultus  ejns,  id  cognoscerepotuit? 
Signura  autem  hoc  ajunt  fuisse,  quod 
ignis  de  coelo  veniens  hostiam  Abel  con- 
sumpserit;  quemadmodum  in  signum  ac- 
ceptationis  legiraus  contigisse  sacrificio 
Aaronis ,  Salomonis  et  Eliae,  Levit.  9., 
2  Par.  7.  et  3  Reg.  18.  Quam  sententiam 
confirraat  Hieronymns  in  tradit.  Hebr. 
snpcr  Gen.  ex  translatione  Theodotionis, 
quae  sic  habet:  Et  inflammavit  Domi- 
nus  super  Abel ,  et  super  sacrificium 
ejus'j  super  Cain  vero ,  et  super  sacri- 
ficium  ejus  non  inflammavit.  Nonnulli 
signura  fuisse  dicunt,  quod  fumus  sacrifi- 
cii  Abel  sursum  adscenderit,  sacrificii 
vero  Cain  descenderit  deorsum.  Id  qui- 
dem  animo  utriusque  designando  bene 
congruebat ;  nam  Abel  anirao  spectabat 
coelestia,  Cain  terrena;  sed  non  perinde 
ex  antiquitate  documentum  habet. 


Et  per  illam  defunctus  adhuc  loqui- 
tur.  Defunctus,  Graece :  aTco^avojv^  mor-- 
tuus.  Hanc  partem  Chrysostomus  ac 
caeteri  Giaeci  interpretes  ita  intellexe- 
runt,  ut  per  fidem  Abel  raortuus  adhuc 
loqui  dicatur,  quia  fidos  fecit,  eum  usque 
hodie  vivere  in  hominura  raemoria  cum 
laude  justitiae ,  tamquam  si  ipse  loquatur 
et  dicat:  Imitaraini  rae,  raortales,  ut  et 
vos  fide  justificati  Deo  placeatis,  acce- 
pturi  gloriam  etiam  in  hoc  saeculo.  Cur 
non  enim ,  inquiunt,  hujnsmodi  sensu 
mortuus  loqui  dicatur,  cnm  etiam  rebus 
inaniraatis  loquelam  Scriptura  tribuat  ex 
eo ,  quod  oculis  nostris  oblatae  aliquid 
doceant  ?  Sic  enira  coeli  nobis  enarrant 
gloriam  Dei,  et  opera  manuum  ejus 
annuntiat  firmamentum ,  et  quae  se- 
quuntur  Psalm.  18.  Roperitur  hic  sensus 
etiam  apud  Clementem  Alexandrinum  lib. 
1.  paedag.  cap.  6.  Porro  Theophylactus 
refert,  in  quibusdam  pro  XaXsT,  loquitur, 
haberi  XaXsTxat  passivum ,  id  est  in  lin- 
gua  ac  sermone  hominum  versatur.  Quod 
satis  convenit  cum  superiori  sensu. 

At  vero  germanum  sensum  hujus  partis 
existimo  petendum  ex  historia  Genesis, 
ubi  Dominus  Cain,  postquam  occiderat 
fratrem,  ita  corapellat:  Quid  fecisti?  Vox 
sanguinis  fratris  tui  clamat  ad  me  de 
terra.  Dicitur  ergo  per  fidera  Abel  de- 
functus  adhuc  loqui,  quia  ad  raeritum 
fidci  ejus  pertinet,  quod  Deus  testatus 
est,  sanguiuera  ejiis  efi^usura  in  terram  ad 
se  clamare,  id  est,  vindictam  a  se  expe- 
tere.  Nara  eo  testirat>nio  Deus  ostendit, 
Abel  ob  fidem,  qua  meliorem  hostiam 
obtulerat,  sibi  vehementer  acceptum  et 
carum  fuisse,  cujus  injusta  caede  tanto- 
pere  urgeri  se  dicat  ad  ultionem  sumen- 
dam  de  interfectore.  Est  autera  cura  Apo- 
stoli,  docere,  quod  per  fidera  testimouiura 
in  Scripturis  consecuti  sunt  antiqui. 

Sensum  hunc  Latini  fere  araplectuntur, 
eunderaque  B.  Thoraas  adstruit  hoc  ipso 
argumento,  quia  Apostolus  omnia,  quae 
hic  coramemorat,  sumit  ex  Scripturis.  Ac 
ne  dubites,  quin  hic  verus  sit  sensus, 
repetit  Apostolus  infra  cap.  seq.,  de  Abel 
dicens,  sanguinem  Christi  melius  loqui, 

quam  sanguinem  Abel.  Quod  ideo  dici- 
tur,  Giaecis  etiam  assentientibus ,  quia 
sanguis  Abel  vindictam  clamabat,  sanguis 
CLristi  reniam  loquitur. 

Si  qnis  objiciat,  Apostolum  non  dicere  : 
locutus  est,  sed :  loguitur,  ideoque  prae- 
sentem  ac  permaneutem  aliquam  locu- 
tionem  intelligendam  esse,  juxta  com- 
mentarium  Graecorum:  responderi  posset 
cum  Ribera ,  sanguinem  Abel  etiam  nnnc 
loqui  et  vindictam  petere  tum  adversus 
Cain,  cujus  poena  nondum  ad  summum 
pervenit,  tum  adversus  alios  justorum 
interfectores ;  secundum  quod  Dominus 
ad  quosdam  eorum  loquitur  dicens :  Vt 
veniat  super  vos  omnis  sanguis  justus, 
qui  effusus  est  super  terram,  a  sanguine 
Abel  justi  usque  ad  sanguinem  Zacha- 
riae  etc. ,  Mattb.  23.  Verum  bac  respon- 
sione  non  est  opus.  Sicut  enira  in  prae- 
senti  dixit:  testimonium  perhibente  mu- 
neribus  ejus  Deo ,  cum  de  re  praeterita 
sermo  esset,  ita  dixit:  defunctus  adhuc 
loquitur ,  ut  nimirum  particula  adhuc 
non  ad  Pauli  tempora  referatur ,  scd  ad 
tempus,  quo  jam  mortnus  erat  Abel, 
quod  sumitur  tamquam  praesens,  velnt 
infra,  ubi  dicit:  Nunc  autem  meliorem 
appetunt ;  sicut  ibi  declarabitur. 

5.  Fide  Henoch  translatus  est,  ne 
videret  mortem.  Hoc  est,  fidei  merito 
translatus  fuit  Henocb  ex  oculis  et  con- 
sortio  bominum ,  idque  ea  causa,  ne  mo- 
reretur,  ut  caeteri.  Nam  in  Graeco  appa- 
ret  significatio  cauaae:  too  /jltj  iSsTv 
O^avaxov;  subauditur  enim  evexa,  quod 
causale  est.  Videre  mortem,  Hebraeis 
non  aliud  est,  quam  raori,  mortem  ex- 
periri.  Quod  Syrus  Syriaco  more  dixit: 
mortem  gustare.  Lapsus  est  hoc  loco 
Erasmus  non  leviter ,  quum  dicit  in  pa- 
raphrasi ,  hunc  Henoch  irapio  patre  pro- 
genitum;  videlicet  confnndens  Henoch, 
filium  Cain  impii,  cum  Henoch,  filio  Jared, 
longe  post  genito,  de  quo  hic  agitur. 

Quaeri  solet,  quo  translatus  sit  Henoch ; 
id  enim  Moses  tacuit.  Legitur  quidem 
Ecclesiastici  44. :  translatus  in  Paradi- 
sum  ;  sed  illam  partem :  in  Paradisum, 
Graeca  non  habent ,   nec  agnovisse  vide- 


tur  Augustinus,  ut  qui  lib.  de  peccato 
orig.  cap.  23.  quaestionem  ,  ubi  nune  sit 
Elias  vel  Henoch,  inter  eas  numeret 
quaestiones,  in  quibus,  salva  fide  Chri- 
stiana,  quid  verum  sit,  ignoratur,  et  sen- 
tentia  definitiva  suspenditur.  A  quo  non 
dissentit  Chrysostomus  ejusque  sequaces 
Theophylactus  et  Oecumenius.  Dicunt 
enim  in  hujus  loci  commentariis ,  scire 
quidem  nos  ex  Scripturis,  quod  vivens 
translatus  sit  Henoch,  et  quod  vivat;  sed 
ubi  vivat,  etquomodo,  Scripturam  non 
patefecisse. 

Respondeo ,  si  quaestio  sit  de  Para- 
diso,  e  quo  pulsi  fuerunt  primi  parentes, 
non  male  dubitari ,  num  vel  Henoch,  vel 
Elias  illuc  fuerint  translati,  ibidemque 
nnnc  maneant;  id  enim  nec  ratione,  nec 
certa  auctoritate  doceri  potest;  atque  id 
voluisse  tam  Augustinum  loco  jam  citato, 
quam  Graecos  commentatores.  Qua  de 
re  nos  latius  egimus  in  2.  sent.  dist.  Sin 
autem  de  Paradiso  loquamur  in  genere, 
quemadmodum  aliquoties  Scriptura  lo- 
quitar,  rationem  non  esse  dubitandi,  quin 
translati  sint  Henoch  et  Elias  in  Para- 
disum,  id  est  in  hortum  seu  locum  ali- 
quem  araoenum  ,  quietum  atque  tranquil- 
lum,  ubi  a  perturbationibus  hujus  sae- 
culi  et  ab  omni  aerumna  liberi  sint. 
Oportet  enim ,  ut  locus  sit  conveniens  et 
aptus  talibus  habitatoribus,  qui,  communi 
sorte  hominum  exempti,  servantur  in 
vita  usque  ad  ultimum  Ecclesiae  terapus, 
quando  rursus  in  scenara  hujus  mortali- 
tatis  producentur,  ut  Antichristo  resistant 
et  ruinas  populi  Christiani  instaurent, 
eodem  rognante  Antichristo  tandera  in- 
terficiendi.  Nara  quod  Hebraeorum  qui- 
dam ,  atque  etiara  ex  sectariis  nostris 
nonnulli,  illorum  sententiam  secuti ,  do- 
cent ,  Henoch  jara  olim  mortuum  esse,  id 
nobis  Christianis  et  Catholicis  omnino 
rejiciendum  est,  non  sohim  ut  receptissi- 
mae  per  Ecclesiam  opinioni  contrarium, 
verum  etiam  ut  aperte  pugnans  cum  ver- 
bis  Apostoli,  dicentis,  Henoch  translatum 
esse,  ne  videret  mortem.  Quod  enim 
Treraellius  in  annot.  sua  ad  textum  Sy- 
riacum   scribit,   Apo&tolnm   tantummodo 

significare,  communi  ratione  qua  reliqui 
mortales  solent,  Henoch  mortuum  non 
fuisse,  sed  subita  quadam  immutatione 
translatum  a  vita  hac  misera  in  illam 
felicem,  de  qua  Paulus  1  Cor.  15.,  com- 
mentum  est  ejus  ad  planum  et  perspicuum 
Apostoli  sensum,  quem  omnes  interpretes 
tradiderunt,  evertendum.  Quid  vero  pro 
sua  sententia  adferant  Hebraei,  et  quo- 
modo  iis  sit  respondendum,  paulo  post 
dicemus. 

Tantum  nunc  removendus  est  scrupu- 
lus,  qui  movere  quempiam  Catholicum 
posset  ex  libro  Sapientiae  (nam  ejus  au- 
ctoritatem  ut  sacram  ac  divinam  nec  He- 
braei,  nec  hodierni  sectarii  recipiunt),  ubi 
cap.  4.  de  Henoch,  tacito  nomine,  dicitur, 
quod  raptus  sit,  ne  malitia  mutaret  in- 
iellectum  ejus.  Breviter  enim  respondeo, 
raptum  intelligi  sine  morte,  sicut  raptus 
legitur  Philippns,  et  inventus  in  Azoto, 
Act.  8.  Raptus  enim  ille  non  aliud  est, 
quam  translatio.  Qualis  et  fuit  raptus 
Eliae,  quem  Hebraei  non  dubitant  vivere. 

Et  non  inveniebatur,  quia  transtulit 
illum  Deus.  Verba  sunt  ex  Genes.  5. 
desumpta,  versionis  LXX.  Pro  quibus  ex 
Hebraeo  transtulit  Hieronymus :  Et  non 
apparuit,  quia  tulit  eum  Deus.  Ex  quo 
liquet,  non  esse  sensum  :  Non  invemeba- 
tur,  etsi  diu  multumque  quaesitus;  sicut 
de  Elia  scribitur  4  Reg.  2.,  quod  missis 
quinquaginta  viris  per  triduum  quaesitus 
fuerit,  nec  inventus;  sed  tantum  signifi- 
cari,  quod  non  amplius  inter  homines 
apparuerit,  sive  quaesitus,  sive  non,  eo 
quod  ex  hominum  consortio  Dominus 
eum  sustulisset.  In  Hebraeo  namque  ad 
verbum  sic  habetur :  Et  n07i  ipse,  quia 
tulit  eum  Deus.  Atq\ie  hic  locus  est,  in 
quo  fundant  Hebraei  suam  opinionem, 
qua  negant  Henoch  superstitem  e.sse. 

Nam,  inquiunt,  de  mortuis  utrumrjue 
dicere  solet  Scriptura:  Et  non  ipse,  et: 
Tulit  eum  Deus.  Exempli  causa  Gen. 
42.  Jacob  dicit :  Joseph  non  est  super. 
Hebraice:  Joseph  non  ipse ;  cum  utique 
sentiret  ac  dicere  vellet,  Joseph  essc  mor- 
tuum.  Item  Psalm.  36.:  Transivi,  et  ecce 
non  erat'j  et  38.:  Priusquam  aheam  et 


amplius  non  ero ;  Hebraice :  Et  non 
ipse,  item:  Et  non  ego.  Rursum  Psalm. 
58.:  In  ira  consummationis ,  et  non 
erunt,  Hebraice:  Et  non  ipsi.  Constat 
autem,  his  locis  mortem  significari,  qua 
desinunt  homines  esse.  De  altero  profe- 
runt  exemplum  ex  Job  32. :  Nescio, 
quamdiu  subsistam,  et  si  post  modicum 
tollat  me  factor  m  eus,  scilicet  per  mortem. 

Sed  ad  haec  responsio  non  est  difficilis. 
Nam  phrasis  illa:  Et  non  ipse,  genera- 
lem  habct  usum  in  Scripturis.  Dicitur 
enim  de  eo,  qui  non  apparet,  et  quovis 
modo  subtractus  est  ex  oculis,  sive  per 
mortem,  sive  aliter.  Id  manifestum  vel 
ex  ipso  loco  Gen.  42.,  quem  isti  pro  se 
adducunt.  Non  tantum  enim  de  Joseph, 
sed  et  de  Simeon  (quem  pater  sciebat 
vivere,  et  in  viuculis  teneri)  ibi  dicitur: 
Non  ipse.  Unde  quod  est  in  Hebraeo: 
Joseph  non  ipse,  Simeon  non  ipse,  Hie- 
ronymus,  sensum  et  rem  subjectara  con- 
siderans,  ita  vertit:  Joseph  non  est  super, 
Simeon  tenetur  in  vinculis.  Itemque 
Chaldaeus  paraphrastes:  Joseph  non 
superest,  et  Simeon  non  est  hic.  Unde 
et  enarrans  h>cum  Scripturae  de  Henoch, 
idem  paraphrastesmortom  aperte  exckisit. 
Sic  enira  ait:  Et  non  comparuit,  nec 
etiam  occidit  eum  Deus.  Ex  quo  prae- 
terea  patet  antiquitas  nostrae  sententiae, 
etiam  apud  Hebraeos.  Nam  scriptor  ille 
paucis  annis  sequutus  est  tempus  adven- 
tus  Christi. 

Jam  ad  alterum  diluendum  eadem  va- 
let  responsio.  Nam  et  illa  phrasis,  qua 
Deus  aliquem  tollere  vel  accipere  dicitur, 
similiter  usum  habet  generalem,  ut  etiam 
ad  eum  referatur,  qui  sine  morte  tollitur, 
quomodo  sublatum  fatentur  Eliam.  Cui 
etiam,  absque  mortis  significatione,  dici- 
tur  3  Reg,  18.:  Spiritus  Domini  aspor- 
tabit  (Hebraice :  tollet)  te  in  locum,  quem 
ignoro.  Sic  de  Adam  Genes.  2.:  Tulit 
Deus  hominem,  et  posuit  in  paradisum 
voluptatis.  Ac  mirum  sane,  cum  Moses 
de  caeteris  omnibus,  quos  Gen.  5.  recen- 
set,  simpliciter  ac  plane  loquatur  de  uno- 
quoque  eorum :  et  mortuus  est,  cur  non 
simpliciter  de  Henoch  locutus  fuerit,  si 

et  ille  revera  mortuus  fuit  Quare  ipsa 
sermonis  diversitas  arguit  in  eo  exceptio- 
nem  a  lege  communi. 

His  adde,  quod  nec  Apostolus,  ad  He- 
braeos  scribens,  diceret,  Henoch  transla- 
tum,  ne  videret  mortem,  nisi  id  vel  sacris 
literis  proditum  sciret,  vel  saltem  He- 
braeis  patrum  traditione  persuasum;  multo 
autem  minus  auribus  eoram  ingereret, 
quod  eum  Scriptura  pugnaret.  Quid  porro 
de  hac  re  sentiant  orthodoxi,  non  est  ob- 
scurum.  Augustinus  loco  dudum  citato, 
cum  dixisset,  salva  fide  quaeri  posse,  ubi 
sit  nunc  Elias  vel  Henoch,  ita  subjecit : 
Quos  tamen  non  duhitamus,  in  quihus 
nati  sunt,  corporihus  vivere.  Eandem 
Graecorum  interpretum  sententiam  esse, 
jam  supra  audivimus.  Quae  quidem  et 
ab  aliis  ecclesiasticis  scriptoribus  magno 
consensu  traditur ,  quos  omnes  huc  in 
medium  proferre,  commentarii  ratio  non 
permittit.  Constile  nostra,  si  placet,  in  4. 
dist.  47. 

Ante  translationem  enim  testimo^ 
nium  hahuitf  placuisse  Deo.  Probat, 
Henoch  merito  fidei  translatum  fuisse,  ne 
mortem  videret,  quia  de  eo  Sciiptura 
teatatur,  quod  ante  translationem  suam 
Deo  placuit.  Igitur  illud :  ante  transla- 
tionem,  non  est  ordinandum  cum  proxi- 
miure  parte:  testimonium  hahuit ,  sed 
cum  remotiori:  placuisse  Deo.  Rursus 
hic  observa,  Paulum  respicere  ad  Scri- 
ptaram,  prout  habetur  apud  LXX.  Nam 
Geu.  5.,  ubi  nos  ex  Hebraeo  legimus:  Et 
amhulavit  Henoch  cum  Deo,  LXX  trans- 
tulerunt :  Eur^plaTT^ac  Se  'Evwx  '^w  ©sw^ 
hene  placuit  autem  Henoch  Deo ;  vide- 
licet  sensum  potins,  quam  verba  reddeu- 
tes.  Quod  et  secutus  est  interpres  sapien- 
tiae  filii  Sirach.  Etenira  cum  Deo  am- 
hulare  phrasi  Scripturae  dicuntur,  quo- 
rum  vita  concordat  cum  voluntate  lege- 
que  divina;  juxta  ijuod  scriptum  est 
Amos  3.:  Numquid  amhulahunt  duo 
pariter,  nisi  convenerit  eis?  Peculiariter 
autem  id  dici  solet  de  viris  sanctitate 
praestantibus.  Unde  et  de  Noe  cap.  seq. 
Gen.,  cum  dixisset,  virum  fuisse  justum 
atqae  perfectum  in  generationibus  suis, 


pro  complemento  addidit:  cum  Deo  am- 
hulavit.  Porro  vitae  perfectionem  Henoch 
significat  etiam  numerus  annorum,  quibus 
vixit.  Nam  tot  annis  vixisse  memoratur, 
quot  unius  anni  sunt  dies.  Annus  autem, 
quo  sol  cursum  suum  peragit,  perfeetis- 
sima  temporis  designatio  est.  Jam  quo- 
modo  valeat  dicta  probatio :  Ante  trans- 
lationem  Deo  placuit;  ergo  fide  translatus 
est;  ostendit  verbis  sequentibus : 

6.  Sine  fide  autem  impossihile  est 
placere  Deo.  Non  additur  in  Graecis: 
Deo,  sed  subauditur;  et  supplendum  re- 
linquitur  ex  eo,  quod  proxime  praecedit: 
placuisse  Deo.  Nam  et  in  Latinis  qui- 
busdam  probatae  fidei  codicibus  non  legi- 
tur;  etsi  Syrus  addiderit,  more  suo  para- 
phrastem  agens  interdum.  Sumit  hanc 
sententiam  Apostolus,  non  solum  ut  de- 
raonstret,  Heuoch  fidem  habuisse,  ex  eo, 
quia  Deo  placuit;  sed  etiam  ut  probet 
consequentiam ,  quam  paulo  ante  dixi: 
Placuit  Deo  Henoch  ante  translationem ; 
ergo  fide  translatus  est.  Valet  autem  ad 
ejus  probatiouem,  quia,  quod  dicitur: 
sine  fide ,  sic  exponendum:  Sine  fide, 
velut  fundamento  totius  justitiae,  qua 
Deo  placetur;  ita  ut  in  omni  opere  ju- 
stitiae  meritum  fidei  inclusum  intelligatur. 
Justus  enim  ex  fide  vivit.  Quare,  si 
translatus  est  Henoch,  quia  justus  erat  et 
Deo  placens  (hoc  enim  innuit  Scriptura, 
quae  testatur,  eum  ante  translationem 
placuisse  Deo),  igitur  translatus  est  fide, 
id  est,  propter  meritum  fidei.  Hunc  intel- 
lectum  ostendit,  quod  sequitur: 

Credere  enim  oportet  accedentem  ad 
Deum,  quia  est^  Perspicua  est  probatio. 
Nam  si  accedentem  ad  Deum  aliquid  de 
Deo  credere  oportet,  igitur  uemo  potest 
ei  placere  sine  fide.  Nullus  enim  Deo 
placet,  nisi  ad  eum  accesserit;  acceditur 
autem  ad  Deum  ipsa  fide,  velut  initio 
motus,  qao  tenditur  in  Deum  ut  finem  ac 
terminum.  Docet  autem,  primum  creden- 
dum  de  Deo,  quia  est,  id  est  Deum  esso. 
Quod  et  in  symbolo  fidei  primum  ponitur. 
Cum  enim  fides  circa  Deum  resque  divi- 
nas  versetur,  hoc  utique  est,  qaod  omnium 
primo  credendum  occurrit,  esse  Deum. 

Sed  dicet  aliquis:  Fides  est  eorum, 
qiiae  non  apparent,  ut  dictum  est  supra. 
Atqui  Deum  esse,  cognosci  potest  rationo 
natuFali  per  demonstrationem ,  sicut  et 
coguitum  fuit  philosophis,  Apostolo  teste 
Rom.  1,  Non  ergo  ponendum  est  hoc 
inter  ea,  quae  credere  oportet.  Unde  et 
S.  Thomas  1.  q.  2.  art.  2.  ad  1.  docet, 
Dftum  esse,  non  esse  articuhim  fidei,  sed 
praeambnlum  ad  articulos.  Respondet 
Cajetanus,  hanc  doctrinam  in  coramiini 
datam  ab  Apoatolo,  ac  multitudini  con- 
gruere,  cum  sint  paucissimi,  qui  scientifiee 
cognoscant,  Deum  esse.  Itaque ,  juxta 
Cajetanum,  nihil  erit  absurdi,  si  fateamur, 
quosdam  Deo  placuisse  et  ad  salntem 
pervenisse  sine  ea  fide,  qua  crederent, 
Deum  esse.  Verum  id  contra  mentem 
Apostoli,  qui  doctrinam  instituit  tradere 
prorsus  generalem,  et  quae  nullam  ad- 
mittat  exceptionem ;  sicut  et  prorsus  ge- 
neraliter  dixerat,  impossibile  esse,  ut  sine 
fide  quis  placeat  Deo.  Nara  alioqui,  sicut 
philosophi  quidam  excipiuntur,  ita  et 
quosdam  ex  antiquis  patribus,  etiam  hoc 
capite  recensitis,  excipere  licebit;  ut 
exempli  causa  Abrahamum,  quem  tra- 
dunt  insignem  Astrologum  fuisse.  At  vero 
hujusmodi  exceptionem  praesens  Apo- 
stoli  doctrina  nnllo  modorecipit. 

Dicendum  igitur,  sine  fide  non  posse 
Deum  ab  hominibus,  ne  philosophis  qui- 
dem  ullis,  cognosci,  sicut  oportet,  ut  illa 
cognitio  sit  eis  salutaris;  tum  quia  cer- 
titudo  demonstrationis  inferior  est  certi- 
tudine  fidei,  quam  proinde  illa  quoad 
certitudinem  supplere  non  potest;  tum 
quia  lumen  intellectus  nostri  ita  peccato 
obscuratum  est,  ut  Dei  notitiam  per  se 
assequi  uequeat,  nisi  cam  raultorum  erro- 
rum  admistione ;  sicut  docet  B.  Thomas 
1.  q.  1.  art.  1.  Adde,  quod  fides  a  nobis 
exigitnr,  ut  est  assensus  a  vohmtate  im- 
peratus,  humiliter  atque  obedienter  sub- 
mittente  intellectum  ad  ea,  quae  Deus 
loquitur,  sive  cognita  nobis  aliunde,  sive 
non.  Ex  qua  re  etiam  meritum  fidei  con- 
surgit,  sine  quo  neminem  statuit  Dens  ad 
justitiam  et  sahitem  perducere.  Hoc  au- 
tem  locum  non  habet  in  demonstratione 


scientifica;  per  hanc  enim  necessitatur 
intellectus  ad  assensum. 

Et  inquirentibus  se  remunerator  sit. 
Verisimile  est,  interpretem  vertisse :  fit, 
noa:  sit.  Nam  Graece  est  YivsTat.  Nec 
causa  erat,  cur  variaret  modum,  ut  prius 
indicative  diceret:  quia  est,  postea  sub- 
junctive :  remunerator  sit.  Sensus  tamen 
optime  constat  juxta  vulgatam  lectionem. 
Saepe  enim  Graecum  YiYveo^ai  usurpatur 
pro  verbo  substantivo  cum  motu  aut  sig- 
nificatione  quadara  futuri.  Unde  Syrus 
interpres  vertit :  et  iis ,  qui  quaerunt 
ipsum,  futurus  sit  remuneraior. 

Quaerere  sive  inquirere,  vel,  ut  in 
Graeco  est,  exquirere  Deum,  usu  Scri- 
pturae  dicuntur,  qui  Deum  religiose  co- 
lunt,  studentque  ei  per  omnia  placere. 
Ratio  locutionis  est,  quia,  qui  tales  sunt, 
actionibus  suis  in  Deum  velut  scopum 
continuo  tendunt;  quomadraodum  e  di- 
verso,  qui  omnia  ad  suara  ipsorum  refe- 
runt  utilitatem,  so  ipsos,  et  quae  sua 
sunt,  quaerere  dicuntur.  Remunerator, 
GrHOce  liioboLTzodoxriQ ,  id  est  mercedis 
redditor.  Quae  vox  haereticoa  urit,  ope- 
rum  bonorum  merita  negantes,  idque  eo 
magis  hoc  loco ,  quod  non  simpliciter 
ApostoUis  dicat,  inquirentibus  se  remu- 
neratorem  esse,  sed  hoc  ipsura  affirmet 
oportere  credere ;  sic  ut  sine  ea  fide  pla- 
cere  Deo  sit  impossibile.  Sed  de  ea  re 
jam  dixiraus  cap.  super.  ad  illa  verba: 
Quae  magnam  habet  remunerationem. 

Nunc  qnaeritur,  an,  sicut  oportet,  ita 
etiam  sufficiat  homini,  credere  haec  duo  : 
Denra  esse,  et  inquirentibus  se  reraune- 
ratorera  esse;  sufficiat,  inquam,  ad  justi- 
ficationem  et  salutem.  Est  autem  serrao 
de  homine  lapso,  quem  ad  salutem  insti- 
tuunt  sacrae  literae.  Nam  ante  lapsura 
non  fuisse  necessariam  Mediatoris  fidem, 
in  confesso  est. 

S.  Thomas  et  alii  plerique  post  Magi- 
strum  sententiarum  lib.  3.  dist.  25.  re- 
spondent,  non  sufficere.  Primum,  qaia 
post  lapsum  prirai  hominis,  ncc  justitia, 
nec  sahis  contiugere  cuiquam  potuit  abs- 
que  fide  Mefliaioris.  Deinde  quia  sunt  et 
alia   necessario    credenda;     ut    trinitas 

personarum  in  Dco,  passio,  mors,  et  re- 
snrrectio  Christi,  et  caetera,  quae  vel  iu 
symbolo  fidei  habentur  expressa,  vel  ab 
Ecclesia  nobis  credenda  proponuntur. 
Quamquam  haec  posteriora  non  parem 
habent  uecessitatem  cum  fide  Mediatoris. 
Nam  ista  credere,  non  fuit  omni  tempore 
necessarium  homini  lapso;  sed  prout 
Deus  ea  revelavit  tempornra  successione, 
sic  paulatim  credendi  necessitas  et  obli- 
gatio  crevit;  ut  proinde  non  tam  neces- 
sitate  finis,  quam  obligatione  praecepti 
ea  distincte  credere  oporteat. 

His  si  objicias,  Apostoli  mentem  esse, 
ut  non  tantum ,  quae  fides  ad  salutem 
necessaria  sit,  doceat,  verum  etiam,  quae 
sufficiat,  praesertim  cum  de  fide  justifi- 
cante  loquatur,  de  qua  citaverat  illud  ex 
Propheta :  Justus  ex  fide  vivit:  respon- 
dent,  Apostolum  hoc  loco  non  agere  de 
fide  justificante  ex  toto  geuere,  sed  duo 
tanium  haec  nominasse,  quo  discamns, 
antiqui  temporis  justos  potissimum  his 
duobus,  quae  fide  tenebant,  exstiraulatos 
fuisse  ad  Deum  pie  colendum,  et  adversa 
toleranda,  quod  et  Deura  ante  oculos  ha- 
berent,  et  remunerationem  ab  eo  sperarent 

Alii  vero  contra  scntiunt,  Apostoli  in- 
stitutum  esse,  non  solum  docere  et  expo- 
nere,  quae  fides  sit  uecessaria,  sed  etiam 
quae  sufficiat,  semperque  suffecerit  ho- 
mini  ad  sahitem.  quantum  quidem  attinet 
ad  necessitatem  finis,  id  est  sahitis  con- 
seqaendae.  Quod  nisi  Jicatur,  ajunt,  do- 
ctrinam  Apostoli  explicantis  fidem,  sine 
qua  nemo  potest  Deo  placere,  prorsiis 
imperfectam  fore,  quod  ei  desit  ille  arti- 
culus,  iu  quo  tradendo  et  inculcando  prae- 
cipue  versantur  Evaugelicae  et  Aposto- 
licae  literae,  nempe  qui  est  de  mysterio 
Christi  redemptoris.  Igitur  hi  partera 
illam:  et  inqitirentibus  se  remunerator 
sitj  ita  accipiunt,  ut  etiam  fidem  media- 
toris  comprehendat,  hoc  nimirura  sensu : 
Et  quod  inquirentibus  ipsum  eumque  ro- 
gantibus  pro  salute,  pro  justitia,  pro  re- 
missione  peccatorum,  eo  modo  et  ordine 
praestandis,  quo  ipsi  visum  fuerit,  remu- 
nerator  est  et  exauditor.  Haco  enim  nisi 


a  Deo  petantur,  non  quaeritur  Deus,  ut 
oportet. 

Et  quamvis  ipsa  justitia  et  peccatorum 
remissio  non  possint  proprie  merces  vo- 
cari  respectu  fidei,  poenitentiae,  orationis 
et  aliorum  bonorum  operum,  quae  justi- 
ficationis  gratiam  antecedunt,  quomodo 
vita  aeterna  merces  est  respectu  bono- 
rum  opcrum,  quae  ab  homine  justificato 
fiant :  attamen  veteres  Theologi  meriti 
nomen  memoratis  operibus  respectu  ju- 
stiticationis  ac  peccatorum  remissionis 
passim  adscribunt;  extenso  videlicet  me- 
riti  nomine  ad  illud ,  quod  recentiores 
congruura  vocant,  id  est  ad  impetratio- 
nem.  Interim  fatendum  est,  Apostolum 
principaliter  considerare  Deum  remune- 
ratorem  in  eo,  quod  suis  cultoribus  retri- 
buit  bona  promissa  vitae  aetemae ;  quem- 
adraodum  satis  patet  ex  iis,  quae  haben- 
tur  sub  fin.  cap.  praeced.,  nec  non  ex  his, 
quae  dicuntur  in  progressu  hnjus  capitis. 

7.  Fide  Noe,  responso  accepto  de  iiSf 
quae  adhuc  non  videhantur,  metuens. 
Responso  accepto,  id  est,  divina  revela- 
tione  admonitus.  Id  enim  significat  Grae- 
cum  participium  ypriiia^cia^Bi^z.  De  qua 
voce  dudum  egiraus  ad  illud  cap.  8. :  Si- 
cut  responsum  est  Mosi.  Partem  sequen- 
tera :  De  iis,  quae  adhuc  non  videban- 
tur ,  Erasraus  jungendara  putavit  cnm 
sequenti  vocabulo:  Metuens,  dum  vertit 
hoc  raodo :  Fide  admonitus  oraculo  Noe, 
ea,  quae  nondum  videbantur ,  veritus 
etc.  Et  favere  videtur  huic  constructioni 
coramentarius  Chrysostomi.  Verum  Theo- 
phylactus  et  alii  connectunt  praecedenti- 
bus,  hoc  sensu :  Noe,  quum  divinum  acce- 
pisset  oraculum  de  iis,  quae  nondum  vi- 
debantur,  adeoque  incredibilia  videri  po- 
terant,  id  est  de  diluvio,  quo  perdendum 
erat  genus  humanum ,  ea  re  audita  et 
credita ,  metuens  aptavit  arc.am  etc. 
Qaera  sensum  et  constructionem  velut 
aptiorem  ipse  etiam  Erasmus  postea  se- 
cutus  est  in  paraphrasi,  tacite  suam  ver- 
sionera  retractans.  Nec  immerito;  nam 
Graeciim  verbum  cuXaPyjOclc ,  pro  quo 
noster  interpres  vertit:  metuens ,  usu 
Scripturae  sacrae  non  tam  ad  res,  quam 

ad  per.qonas  refertur,  praesertim  ad  Deum  ; 
quemadmodum  et  nomen  ei  re.spondens 
zoXd^Bia,  pro  qua  reverentiam  legimus 
cap.  5.  Addo,  quod  pnram  commode  idem 
lioc  verbum  cum  praepositione  Tzs.pi,  quae 
in  Graeco  est,  construitur.  Deuique  con- 
nexionem  ac  gensum  memoratum  Syriaca 
translatio  palam  exhibet;  ut  nimirum 
significetur,  Noe,  de  futuro  diluvio  divi- 
nitus  admonitum,  ipsius  Dei  timore  ac  re- 
verentiacorreptum,  fecisse,  quod  sequitur : 

Aptavit  arcam  in  salutem  domus 
suae.  Aptavitj  id  est  apparavit,  exstru- 
xit,  Graece  xaTSOXsuaos.  Ad  hanc  par- 
tem  referendus  est  ablativus  fidej  positus 
initio  sententiae.  Fide  aptavit,  id  est, 
inductus  atque  impulsus  ea  fide  qua  cre- 
debat,  vera  esse,  quae  Deus  ipsi  revela- 
verat,  arcam  fabricavit,  qua  domum,  id 
est,  familiam  suam  ex  octo  animabus 
constantem,  ab  aquarum  inundatione  ser- 
varet  immunem ,  uti  legitur  Genes.  6. 
Quod  huc  adfert  Ambrosius  Catharinus 
ex  Josepho,  scribente,  Adam  praedixisse, 
mundi  vastationem  semel  atque  iterum 
fore,  primo  per  aquas  diluvii,  secundo 
per  ignem  in  ultimis  diebus :  ad  apocry 
phas  narrationes  rejiciendum  puto.  Quod 
vero  addit,  Noe,  eam  prophetiam  fide 
amplexum,  meruisse  responsum  accipere 
a  Deo,  quod  ita  futurum  esset ;  ideoque 
eJectum,  ut  construeret  arcam  in  salutem 
suae  domus ;  quasi  de  hac  fide,  qua  Noe 
credidit  praedictioni  primi  parentis,  lo- 
quatur  Apostolus:  ab  ipsius  Apostoli 
mente  prorsus  alienum  est,  qui  sine  du- 
bio,  sicut  in  caeteris  omnibus,  quae  hoc 
capite  commemorat,  ita  in  hac  parte  ad 
historiam  sacrae  Scriptnrae  respicit. 

Per  quam  damnavit  mundum.  Dictio : 
quam,  rcferri  potest  vel  ad  fidemj  vel 
ad  salutem,  vel  ad  arcamj  quae  etsi  xt- 
PtOTog  Graece  vocatur,  foeminini  tamen 
generis  est.  Ad  salutem  nulli  referunt; 
ad  fidem  Aquinas  et  Cajetanus  et  alii 
fere  Latini,  facientes  hunc  sensum:  Per 
quam  fidem  mundum,  id  est,  reliqaum 
humanum  genus  condemnavit,  hoc  est, 
condemnatione  ac  interitu  dignum  osten- 
dit,  sui  videlicet  comparatione,  dum,  cae- 


teris  oraculo  divino  fidem  abnuentibus 
atque  illud  contemnentibus,  ipse  solus 
credidit.  Ad  arcam  referunt  Theophy- 
lactus  et  Oecumenius,  nec  non  Erasmus, 
tam  in  paraphrasi,  quam  in  versione,  in 
qua,  ut  ambiguitatem  tolleret,  relativo 
arcam  adscripsit:  per  quam  arcam  con- 
demnavit  mundum,  Ut  hic  sit  sensus: 
Noe,  dum  pro  salute  suae  domus  arcam 
iramensae  molis  fabricat,  et  in  eo  opere 
mnltos  annos  consumit,  palam  verbo  fa- 
ctoque  monens,  metuendum  esse  dilu- 
vium,  excusationem  hominibus  abstulit, 
eosque  exitio,  quod  credendo  et  poeni- 
tentiam  agendo  praecavere  nolebant,  dig- 
nos  arguit.  Hic  sensus  non  solum  textui 
convenientior  est,  verum  etiam  antithesi 
quadam  jucundior :  Arcam  fecit,  qua  fa- 
miliam  suam  servavit,  et  mundum  eon- 
demnavit. 

Porro  de  eorum  incredulitate,  qui  fue- 
runt  tempore  Noe,  etsi  Moses  aperte  non 
meminit,  res  tamen  ipsa  loquitur,  incre- 
dulos  praedicationi  Noe  fuisse.  Nam  si 
credidissent,  utique  ejus  monitis  et  exem- 
plo  cavissent  periculum.  Et  quidem  id  a 
Petro  Apostolo  expressum  est  1  Epist. 
3. :  Quij  inquit,  increduli  fuerant  ali- 
quando  j  quando  exspectabat  Dei  pa- 
tientia  (sic  enim  legendum)  in  diehus 
NoCj  cum  fabricaretur  arca.  Significat 
hoc  ipsum  Christus,  quum  dicit,  eos,  om- 
nia  solita  facientes,  non  cognovisse,  do- 
nec  venit  diluvium  et  tulit  omnes,  Matth. 
24. 

Et  justitiaej  quae  per  fidem  est,  hae- 
res  est  institutus.  Graece:  Et  ejuSj  quae 
secundum  fidem  estj  justitiae  factus  est 
haeres.  Justitia  j  quae  per  fidem  vel 
secundum  fidem  estj  notatio  est  verae 
justitiae,  qtam  alibi  Apostohis  justitiam 
fidei  vocat,  de  qua  contra  Judaeos,  ope- 
rum  justitiam  sectantes,  multa  disserit  in 
Epistolis  ad  Rom.  et  ad  Galat.  et  non- 
nulla  ad  Phil.  cap.  3.  Est  enim  ea  justi- 
tia,  quae  per  fidem  obtinetar,  sine  operi- 
bus  legis,  id  est,  sine  ullo  merito  nostro- 
rum  operum,  quibus  justitiae  donum  ad- 
vocemus.  Nam  opera  vere  bona  et  salu- 
taria  non  praecedunt  justificandum,  sed 

sequuntnr  justificatum ,  ut  loquitnr  Au- 
gustinus  lib.  de  fide  et  oper.  cap.  14.  Hoc 
est,  gratiam  Dei,  qua  nos  renovat,  non 
praecedunt,  sed  sequuntur,  suntque  ejus 
effectus.  Prima  autem  gratia  fides  ebt. 

Quo  sensu  hujus  justitiae  haeres  factus 
dicatur  Noe,  dubitatur.  Latini  fere  «ic 
intelligunt:  Atque  ita  factus  est  haeres 
justitiae  praecedentium  patrum  suornm, 
eamque  haereditatem  in  se  et  familia  sua 
conservavit  et  ad  posteros  transmisit, 
alioqui  diluvio  perituram.  Nam  praeter 
eum  justitia  nullum  habebat  haeredem. 
Omnis  quippe  caro  corruperat  viam 
suam  super  terram,  Genes.  6.  Hic  com- 
mentarius  urget  propriam  significationem 
haeredis.  Et  videri  potest  ei  faverc,  quod 
ibidem  Dominus  dicit  ad  Noe,  secnndum 
LXX. :  Et  statuam  testamentum  meum 
ad  te.  Nam  testamento  quis  constituitur 
haeres.  Verum  eo  loco  testamentum,  He- 
braice :  foeduSj  quod  Deus  fecit  cum  Noe, 
non  justitiae  propagandae  promissio  fuit, 
sed  conservandi  generis  ab  instante 
exitio. 

Quocirca  alii  Hebraismum  hic  agnos- 
cunt,  quo  haeres  generaliter  usurpatur 
pro  pobsessore,  et  haeredem  fieri  pro  eo, 
quod  est  adipisci  seu  consequi  aliquid, 
quocumque  jure  seu  modo,  velut  hujus 
Epistolae  cap.  1.,  ubi  dicitur:  Quanto 
differentius  prae  ilHs  nomen  haeredi- 
tavit.  Igitur  hi  non  aliud  Apostolum  velle 
dicere  arbitrantur,  quam  Patriarcham 
Noe,  dum  ex  fide,  qua  Deo  credidit,  apta- 
vit  arcam  in  salutem  domus  suae,  conse- 
cutum  esse  justitiam,  quae  est  per  fidem, 
atque  ex  fide  justificatum  fuisse,  scihcet 
ea  ratione,  qua  justificatus  legitur  Abra- 
ham,  diceute  Scriptura :  Credidit  Ahra- 
ham  Deo,  et  reputatum  est  illi  ad  ju- 
stitiam,  Genes.  15.  Non  enim  prima,  sed 
secuuda  justificatio  signiticatur,  qua  per 
egregium  opus  fidei  justitia  utriusque  non 
solum  declarata  ac  probata,  verum  etiam 
aucta  coram  Deo  luerit;  quemadmodum 
ostendimus  Rom.  4.  Sensum  hunc  bre- 
viter  et  diserte  tradit  Theophylactus,  nec 
amplius  hic  urgendum  putavit  Chryso- 
stomus.  Quae  sane  expositio  nobis  etiam 


placet,  ut  intelligatur  allusio  quaedam  ad 
Scripturam,  quae  statim  post  verba  prae- 
nuntiati  diluvii  testatur,  Noe  coram  Do- 
mino  justum  atque  perfectum  fuisse; 
quasi  ex  eo  justum  velit,  quia  Deo  dilu- 
vium  praedicenti  crediderit.  Quod  autem 
dictum  est  de  vocabulo  haeredis  large 
sumpto,  probabiie  etiam  fit  ex  eo,  quod 
sequitur,  ubi  similiter  haereditatem  non 
proprie  eumi  constat. 

8.  Fide,  qui  vocatur  Abraham,  obe" 
divit  in  locum  exirc,  quem  accepturus 
erat  in  haerediiatem.  Tria  posuit  exem- 
pla  justornm  primae  aetatis  mundi,  quae 
fuit  ante  diluvium;  nunc  ad  sequentium 
aetatum  justos  descendit,  in  quibus  prin- 
ceps  est  Abraham ,  omnium  credentium 
pater,  sicut  eum  appellavit  Rom.  4.  Hic 
vero  in  ejus  fide  commendanda  propterea 
amplius  immoratur,  quod  totius  generis 
Hebraeorum  esset  Patriarcha,  cui  et  pro- 
missiones  factae  fuerant.  Qwi  vocatur, 
Graece  xaXoujisvoc,  participium  praesen- 
tis  temporis;  tametsi  per  praeteritum  ver- 
terunt  alii :  fide  vocatus  Abraham  obe- 
divit  etc,  ut  vocatio  jussionem  significet, 
ac  sensus  sit :  Abraham,  cum  a  Deo  vo- 
caretur  ac  juberetur  exire  de  terra  sua, 
paruisse  vocanti.  Sensum  hunc  non  obs- 
cure  prodit  Syriaca  versio.  Eundem  tri- 
buunt  Theophylacto  et  Oecumenio ;  licet 
ex  eorum  verbis  certo  colligi  non  possit. 
Ac  sane  non  parum  ei  obstat  praesentis, 
ut  dixi,  temporis  participium,  quod  non 
recte  vertas :  cum  vocaretur,  sed :  qui 
vocatur ,  ut  noster  fecit  interpres.  Nec 
deerant  ejusdem  verbi  Graeca  participia 
praeteritum  tempus  significantia :  xXtj- 
Oslc  et  X£XAr^|UL£Vog,  quibus  uteretur  Apo- 
stolus,  si  id  dicere  voluisset,  quod  habet 
haec  versio :  Abraham  vocatus  obedioit. 

Rectius  itaque  Theodoretus  Graecus, 
item  Anselmus,  B.  Thomas,  aliique  La- 
tini  censent,  illud:  qui  vocatur  Abraham, 
dictura  esse  propter  mutationem  nominis. 
Cum  enim  Abram  prius  vocaretur,  Abro' 
ham  appellari  jussus  est,  quoniam,  in- 
quit,  patrem  multarum  gentium  con- 
stitui  te.  Atque  hoc  modo  Graecum  xa- 
Xo6/iSvo(;  passim   accipitur  apud  Lucam 

in  Evangelio  et  in  Actis  Apostolicis,  ut 
nimirum  ad  nomen  sive  cognomen  cui- 
piam  inditum  referatur.  Porro  nominis 
Abraham  a  Deo  dati  idcirco  meminit 
Apostolus,  quoniam  et  lioc  ad  fidei  ejus 
commendationem  pertinebat,  tale  nomen 
promeruisse.  Sensus  igitur  est:  Is,  qui 
vocatur  Abraham ,  fide  excitatus  atque 
impulsus ,  qua  credeb&t  Dei  promissis, 
obedivit  ei  praecipienti,  ut  exiret  de  terra 
sua,  in  eum  locum,  quem,  sicnt  Deus  ei 
promiserat,  accepturus  erat  in  haeredi- 
tatem ,  id  est,  possessionem  perpetuam, 
non  quidem  ipsemet,  sed  semen  ipsius, 
sicut  infra  declaratur. 

Qnaerit  hoc  loco  B.  Thomas,  quomodo 
Abraham  obediverit  exire,  id  est,  ex 
praecepto  Domini  de  terra  sua  fuerit 
egressus;  cum  Moses  scribat,  eductum 
inde  fuisse  a  Thare  patre  suo,  nulla 
facta  Bcentione  jussionis  divinae,  nisi 
posteaqnam  migraverat  in  Haran  sive 
Charau ,  Mesopotaraiae  civitatem ,  patre 
ibidem  defuncto,  ut  videre  est  Genes. 
11.  et  12.  Quaestionem  hanc  magis  etiam 
implexam  reddnnt  B.Stephani  verba,  Act. 
7.  Dicii;  enim  :  Deum  apparuisse  Abra- 
hae,  quum  adhuc  esset  in  Mesopotamia, 
priusquam  moraretur  in  Charan;  et 
dixisse  ei:  Exi  de  terra  tua  etc.  Tunc 
vero  exiisse  de  terra  Ckaldaeorum  et 
habitasse  in  Charan.  Cura  enim  Charan 
esset  Mesopotamiae  civitas,  quomodo 
Abraham  e  Mesopotamia  migravit  in 
Charan?  Ac  rursum  quomodo  dicitur 
exiisse  de  teria  Chaldaeorum,  postquam 
apparuit  ei  Dens  in  Mesopotamia,  quum 
jam  ante  reliquisset  Chaldaeam,  ut  in 
Mesopotamiam  veniret? 

Eespondet  B.  Thomas,  eum  exivisse 
de  Chaldaea  cum  patre,  sed  iterum  re- 
versurum,  ut  qui  animo  nondum  patriam 
reliquisset.  At  patre  mortuo,  praeceptum 
a  Deo  accepisse,  ut  iret  in  terram  Cha- 
naan,  numquam  deinceps  in  patriam  re- 
versurus.  Eadem  et  aliorum  quorundam 
responsio  est.  Liranus  autem,  super  Ge- 
nesim  et  Acta  scribens,  dicit,  Abraham. 
quum  in  Mesopotamia  esset,  jussum  exire 
de  terra  sua,  quam  reliquerat,  id  est,  lon- 


gius  ab  ea  recedcre.  Et  ad  eum  sensum 
detorquet  textum  Hebraicum.  Alii  volunt 
bis  praeceptum  fuisse  Abrahae,  ut  exiret, 
ipsumque  bis  obedivisse:  primum,  ut  de 
Ur  Chaldaeorum,  loco  natali,  cum  patre 
exiret  in  Charan  Mesopotamiae ;  quamvis 
hujus  praecepti  Scriptura  non  expresse 
meminerit;  secundo,  ut  relicta  Mesopo- 
tamia,  patre  jam  mortuo,  peteret  terram 
Chanaan. 

Sed  cum  duplicis  jussionis  nulla  sit 
apud  Mosen  significatio,  et  coactae  sint 
interpretationes :  Exi  de  terra  tua  etc, 
id  est,  animo  eam  relinque,  vel  longius 
inderecede:  crediderim,  solvendao  quae- 
stiouis  hanc  esse  rationem  magis  expe- 
ditam,  quam  recentiores  quidam  tradunt, 
ut  id,  quod  Genes.  12.  legitur,  Dominum 
dixisse  ad  Abraham :  Egredere  de  terra 
tua  et  de  cognatione  tua,  et  de  domo 
patris  tui,  per  hysterosin  a  Mose  scri- 
ptum  sit;  utpote  factum  ante  ea,  quae 
proxime  praecedunt  in  fine  capitis  11., 
quando  scilicet  Abraham  cum  patre  suo 
adhuc  erat  in  Chaldaea.  Cujus  rei  signi- 
ficandae  causa  vertendum  putant  hoc  aut 
simili  modo  :  Jam  vero  dixerat  Dominus 
ad  Abram :  Egredere  etc.  Quae  respon- 
sio  consentanea  est  etiam  iis,  quae  scribit 
Augustinus  q.  25.  super  Genes.,  agnos- 
cens  hoc  loco  recapitulationem ,  quam 
vocat,  licet  eam  obscurius  explicet.  Igitur 
huic  praecepto  semel  dato  obediens  Abra- 
ham,  et  juxta  voluntatem  Doraini  paula- 
tim  illud  implens,  primum  cum  paterna 
familia  egressus  e  Chaldaea,  abiit  in  Me- 
sopotamiam ;  deinde  patre  mortuo,  pro- 
gressus  est  in  terram  Chanaan. 

Nam  Abrahae  datum  fuisse  discendendi 
praeceptum,  cum  adhuc  in  Chaldaea  mo- 
raretur,  innuunt  etiam  illa  Domiui  verba 
ad  Abraham,  Genes.  15. :  Ego  Dominus, 
qui  eduxi  te  de  Ur  Chaldaeorum.  Non 
enim  sensus  est :  Liberavi  te  de  incendio 
ignis  (qui  Chaldaeis  Ur  dicitur),  in  quem 
Chaldaei  te  mittere  volebant,  ut  quidam 
fabuIo.se  magis,  quam  historice  exponunt; 
sed  pensus  hu  jusmodi  est :  Ego  te  evocavi 
et  eduxi  praecepto  meo  de  Ur  Chaidaeo- 
rum,  urbe  nativitatis  tuae.  Constat  enim 

ex  cap.  11.  et  aliunde,  nomen  esse  loci, 
in  quo  Thare  cum  filiis  habitabat.  Ad  ea, 
quae  ex  oratione  B.  Stephaui  adfereban- 
tur,  brevis  responsio  est,  Mesopotamiam 
illic  non  accipi  proprie  pro  ea  regione, 
quae  inter  duos  fluvios  Tigrim  et  Euphra- 
tem  media  est;  sed  generalius,  ut  Chal- 
daeam  ipsam  comprehendat.  Nam  Geo- 
graphi  Ohaldaeam  pariter  et  Assyriam 
hoc  nomine  includunt.  Qua  re  auimad- 
versa,  S.  Stephani  oratio  cum  iis,  quae 
diximus,  optime  ccnsonat. 

Et  exivit,  nesciens,  quo  iret.  Sive  ut 
Erasmus  etHentenius  verterunt :  nesciens, 
quo  venturus  esset.  Graece :  tiou  ^'pxctat. 
Significatur  enim  Abraham  exivisse  qui- 
dem  et  iter  suscepisse,  quo  Deus  jubebat; 
nescisse  tamen,  quo  tandem  loco  Deus 
ipsum  vellet  sedem  figere.  Nam  indefinite 
ei  dictum  erat:  Veni  in  ierram,  quam 
monstravero  tibi,  Genes.  12.  Et  hoc  ad 
probandara  ejus  fidem ;  est  enim  fides 
eornm,  quae  non  videntur;  quod  autem 
ignotum,  inquit  S.  Thomas,  invisibiie  est. 
Si  dicas,  Abraham  non  ignorasse  locum, 
ad  quem  ibat,  quandoquidem  testatur 
Scriptura  semel  et  iterum ,  ipsum  cum 
suis  egressum  fuisse,  ut  iret  in  terram 
Chauaan,  Genes.  11.  et  12.:  respondeo, 
Abraham  Dei  jussu  profectum  in  terram 
Chanaan,  sed  ignorasse,  num  in  ea  terra, 
vel  qua  ejus  regione  manendum  sibi  esset. 
Erat  enim  terra  Chanaan  admodum  vasta, 
multasque  in  regiones  et  populos  divisa. 
Unde  Scriptura  consequenter  eodem  cap. 
12.  et  seq.  describit  Abrahae  peregrina- 
tionem  per  illius  terrae  varia  loca,  donec 
ei  tandem  signate  dictum  est  a  Domino, 
quae  et  quanta  terrae  spatia  semiui  ejus 
esset  daturus.  Sic  et  alias  probatus  fuit. 
Nam  Gen.  22.  regionem  illi  nominavit 
Deus,  in  qua  filium  immolaret,  dicendo: 
Vade  in  terram  visionis ;  locum  autem, 
in  quo  id  faceret,  non  contiuuo  designa- 
vit,  sed  tantum  dixit:  Offeres  eum  super 
unum  montem,  quem  monstravero 
tihi. 

9.  Fide  demoratus  est  in  terra  re- 
promissionis.  Demoratus  est,  Graece 
TtapojxYjasv,  id  est,  accola  sive  advena 


fuit  aut  factus  est,  habitavit  ut  peregri- 
nus  in  terra,  quam  Deus  ipsi  et  semini 
ejus  promiserat.  Minus  recte  verterunt 
Erasmus  et  Hentenius  :  commigravit  in 
terram  promissionis ;  decepti  praepo- 
sitione  Graeca  accusativum  regente,  quasi 
motus  ad  locum  significetur,  quum  constet, 
eam  interdum  servire  quieti  in  loco,  prae- 
sertim  in  Apostolicis  literis.  Et  ita  Graeci 
quoque  iuterpretes  eam  hic  acceperunt. 
Graeco  verbo  respondet  nomen  Tiap&txoc;, 
id  est  advena.  Qua  voce  Lucas  bis  usus 
est  Act.  7. ;  item  Paulus  Ephes.  2.  et 
Petrus  1  Epist.  2.  Sensus  igitur  hujus- 
modi  est :  Abraham,  relicta  terra  et  cog- 
natione  sua  et  domo  patris  sui ,  quum 
venisset  in  terram  a  Deo  sibi  promissam, 
non  tamen  ut  civis  aut  inquilinus,  sed  ut 
advena  in  ea  versatus  est,  fide  ipsum 
animante,  et  peregrinationis  inquietudi- 
nem  atque  labores  consolante;  qua  nimi- 
rum  certissime  credebat,  Deum  promissa 
suo  tempore  praestiturum,  non  solum  ista 
terrena,  sed  et  coelestia,  quae  per  se  per 
illa  terrena  significabantur,  atque  illis 
longe  sunt  potiora.  Hic  sensus  patebit 
ex  sequentibus. 

Tamquam  in  aliena.  Videri  potest 
haec  pars  superflue  adjecta.  Jam  enim 
dixit,  Abraham  moratum  fuisse  tamquam 
accolam  in  terra  promissionis ;  ex  quo  satis 
intelligitur,  eum  habitasse  in  terra  aliena. 
Ad  hunc  scrupulum  duplex  est  responsio. 
Una,  si  dicamus,  advenas  non  semper  in 
alieno  habitare.  Nam  possunt  acquirere  sibi 
fundum,  in  quo  collocent  domicilium,  ut 
tamen  advenae  maneaut.  Id  vero  Abra- 
ham  non  fecit,  quia,  B.  Stephano  teste 
Act.  7. ,  nec  passum  pedis  in  ea  terra 
possedit ;  ut  proinde  merito  additum  sit : 
tamquam  in  aliena.  Nec  obstat,  quod  in 
ea  agrum  possedisse  legitur  cum  spelunca 
duplici,  Gen.  23.  Hunc  euim  non  ex  pro- 
missione  accepit,  sed  pretio  redemit;  non 
ad  habitandum,  sed  ad  usum  sepulturae. 
Nec  illud  pugnat,  quod  Ezech.  33.  dici- 
tur  :  JJnus  erat  Abraham,  et  haereditate 
possedit  terram ;  possedit  euim  non  ipse, 
sed  in  posteris;  sicut  hic  quoque  paulo 
ante  dictum  est,  quod  eum  locum  acce- 

pturus  evat  in  haereditatem.  Altera  re- 
sponsio  est,  hanc  partem  referendam  esse 
ad  animum  ipsius  Abrabae;  ac  si  dicat 
Apostolus ,  Abraham  ita  fuisse  advenam 
in  terra  promissionis,  ut  etiam  animo  sese 
talem  reputaret,  utcns  illa  terra  tamquam 
aliona,  nec  propriam  habere  desiderans; 
utpote  qui  meliorem ,  id  est  coelestem 
appeteret  civitatem ,  quemadmodum  in- 
fra  dicitur. 

In  casulis  habitando :  Graece  :  in  ta- 
bernaculis  habitans  sive  commorans;  vel 
potius :  ut  qui  in  tabernaculis  habitave- 
rit.  Est  enim  aoristus  in  Graeco :  xaxoiXT^- 
QOLZ'  Peregrinantium  est,  non  in  domibus 
habitare,  sed  tabernacula  sive  tentoria 
circumferre,  in  quibus  interim  commo- 
rentur.  Quod  de  Abrahamo  legimus  Gen. 
12.  13.  et  18. 

Cum  Jsaac  et  Jacob  cohaeredibus  re- 
promissionis  ejusdem.  Non  significat, 
una  aliquando  habitasse  Abraham,  Isaac 
et  Jacob ,  ut  Liranus  existimat.  Nam 
etsi  aliquanto  tempore  simul  fuerint  in 
vita  (mortuus  est  enim  Abraham ,  qnum 
Jacob  quindecim  esset  annorum ,  ut  bene 
demonstrat  idem  Liranus),  diversas  tamen 
et  separatas  habuere  familias  Abraham 
et  Isaac,  quo  tempore  natus  fuit  Jacob. 
Sensus  itaque  conjnnctivus  est,  Abraham, 
et  Isaac  ,  et  Jacob  ,  alium  videlicet  post 
alium,  in  tabernaculis  habitasse.  Legitur 
hoc  de  Isaac  et  Jacob  Genes.  24.  25.  et 
35.  Vocat  autem  hos  Apostolus  cohaere- 
des  ejusdem  promissionis  cum  Abraham, 
quoniam  eadem  promissio  terrae  Chanaan 
dandae  in  possessionem  etiam  illis  facta 
fuerat,  in  eorum  tamen  semine  complcnda. 
Tacite  vero  commendatur  etiam  horum 
duorum  fides,  quod  imitatioue  progeni- 
toris  sui ,  tamquam  peregrini  versantes  in 
terra,  ad  meliorem  aspirarent  possessio- 
nem.  De  qua  sequitur: 

10.  Exspectabat  enim  fundamenta 
habentem  civitatem.  Explicatparticulam: 
f,de.  Et  quamvis  de  Abraham  hoc  dicat, 
ad  filios  tamen  promissionis  cohaeredes 
etiam  pertinet;  quasi  dicat:  Non  mora- 
bantur  in  illa  terra ,  tamquam  cjus  pos- 
sessionem   exspectantes ;   sciebant  enim, 

terrenam  illam  promissionem  in  se  non 
implendam;  neque  ea  res  illos  angebat, 
cum  haberent  animum  fide  suspensum  ad 
civitatem  supernam ,  veris  Dei  cultoribus 
promissam,  sicut  dicitur  infra;  paravit 
enim  illis  civitatem.  Cujus  proinde  cives 
aliquando  se  fore ,  certissime  sperabant. 
Dicit  autem  fundamenta  habentem  civi" 
tatem,  ut  sam  opponat  taberuacitlij:,  quae 
fundamenta  uon  habent,  sed  ,  prout  usus 
tulerit,  quolibet  transferuntur ,  clavis 
ligneis  tantummodo  figenda  ac  refigenda. 
Significatur  quidem  illa  superua  civitas 
interdum  etiam  nomine  tabernaculi,  qua- 
tenus  praestat  quietem,  solatium  et  refri- 
gerium  ab  omni  labore  etmolestia;  nam  in 
hujusmodi  usum  teudi  solent  a  peregrinis 
tabernacula.  Sed  quum  sic  vocatur,  addi 
plerumque  solet  aliquid,  quod  stabilitatem 
indicet ,  ut  Jes.  33. :  Tabernaculum,  in- 
quit,  quod  nequaquam  transferri  pote- 
rit  y  nec  auferentur  clavi  ejus  in  sempi" 
ternum;  Luc.  16. :  Ut ,  cum  defeceritis, 
recipiant  vos  in  aeterna  tabernacula ; 
et  hujus  Epistolae  cap.  8.:  Tabernacu- 
lum  verumy  quod  fixit  Dominus ,  et 
non  homo.  Porro  sicut  illic  tabernacu- 
lum  dixit  verum,  ita  hic  fuudamenta  in- 
telligit  vera ,  id  est  perpetuo  firma  quae 
nec  vetustate  labascant,  nec  uUa  vi  con- 
velli  possint.  Sunt  enim  hae  metaphorae 
ad  significandam  inconcussam  tirmitatem 
habitaculi  coelestis  aptissimae. 

Cujus  artifex  et  conditor  Deus.  Hoc 
addit,  ut  civitatem,  de  qua  loquitur,  ex- 
pressius  distinguat  a  civitatibus  terrenis ; 
quae  quamvis  etiam  sua  fundamenta  ha- 
beant,  quia  tamen  humanis  exstructae 
sunt  manibus,  interire  possunt,  et  tandem 
interuunt.  At  civitas  illa  coelestig,  cum 
sit  opus  solius  Dei,  insolubilem  habet 
firmitatem.  Sic  de  ea  sub  nomine  taber- 
naculi  dixit  cap.  8.:  Quod  fixit  Domi- 
nuSj  et  non  homo.  At  eodem  pertinet 
locus  cap.  9.,  ubi  coelum  manufactis  san- 
ctis  opponit.  Etsi  vero  Graeca  vocabula 
TSXvcTTjg  et  Syj/Jiioupyoc  accipi  possint,  ut 
idem  significantia,  sicut  nonnulli  accipiunt : 
sciendum  tamen  STj/iioupyov  non  infre- 
quenter  poni  pro  eo ,   qui  operi  superin- 

tendit  ac  praeest,  quem  architectum  vo- 
cant.  Unde  puto,  sensum  Apostoli  esse: 
Quam  civitatem  Deus  et  fecit ,  tamquam 
opifex,  et  faciendam  disposuit,  tamquam 
architectus.  Et  id  sane  voluit  noster  in- 
terpres,  quando  conditorem  dixit.  Con- 
ditor  enim  civitatis  dicitur,  non  qui  eam 
suis  mauibus  exstruit,  sed  qui  exstruen- 
dam  mandat  ac  praescribit. 

11.  Fide  et  ipsa  Sara  sterilis  virtu- 
tem  in  conceptionem  seminis  accepit. 
SteriliSj  Graece:  oxsTpa  ouoa,  id  est  cum 
sterilis  esset;  quomodo  etiam  habettextus 
Syriacus ;  tamctsi  in  quibusdam  codicibus 
Graecis  epitheton  hoc  omnino  non  legi- 
tur,  ut  nec  legerunt  Chrysostomns  et 
Oecumenius.  Quamquam  illud,  quod  se- 
quitnr :  etiam  praeter  tempus  aetatis, 
Bupponit  prius  dictam  sterilem;  quasi 
diceret  Apostolus:  Non  sohim,  cum  steri- 
lis  esset,  verum  etiam  praeter  tempus 
aetatis  concepit.  Porro  legimus  ex  cor- 
rectione  Romana  (cui  Rickelius  adstlpu- 
latur) :  in  conceptionem  seminis ,  qiiod 
Graece  est:  eic;  xaxapoXTjv  OTiep/jiaTOC, 
non:  in  conceptione  seminis,  ut  vulgo 
multi  codices  habebant.  Sensus  enim  est, 
interprete  Chrysostomo,  Saram  ad  reci- 
piendum  seraen,  idemque  retinendum, 
fidei  merito  virtutem  accepisse.  KaxapoXTj 
Graecis  proprie  dicitur  dejectio ;  ut  quum 
semen  in  terram  prcjicitur,  ut  ab  ea 
susceptum  fructificet,  vel  quum  in  imo 
jacitur  fundamontum,  ex  quo  domus  con- 
surgat.  Hinc  illa  phrasis  Scripturae:  a 
constitutione  mundi,  Graece :  b.izh  xaxa- 
poX^C  xoofjLOU,  id  est  a  jactis  mundi 
fundamentis,  Matth.  1.  et  24.,  Joan.  17., 
Eph.  1. 

Vocatergo  ccnceptionem  seminisxjcxa- 
PoX^v,  ex  eo,  quod  semen,  in  matricem 
velut  in  terram  dejectum,  atque  in  ea 
susceptum,  retinetur;  quod  dum  fit,  cou- 
cipi  dicitur.  Itaque  recte  Latini  con- 
ceptionem  seminis  interpretantur.  Recte 
etiam  hoc  raodo  Syrus  :  accepit  vim  ,  ut 
conciperet  semen.  Hunc  Chrysostomi 
comuientarium  seqnuntur  Theophylactus 
et  Oecumenius.  Quod  vero  subjnngit 
TheophylactuB ,  afiirmare  philosophos  et 


medicos ,  etiam  mulierem  veluti  semen 
quoddam  a  sese  conferre,  ideoque  sic 
accipi  posse,  quod  hic  dicitur:  ad  de- 
jectionem  seminis,  hoc  est,  ut  et  ipsa 
dejiceret  semen :  alienum  mihi  videtnr  a 
consuetudine  Scripturae,  quae  ubique 
mulieri  susceptionem  seminis  tribuit,  non 
emissionem  aut  dejectionem. 

Sed  quaeres,  quomodo  dicat  Apostolus, 
Saram  fide  concepisse ,  quum  ejus  incre- 
dnlitatem  satis  aperte  notet  Scriptura. 
Nam  ut  habetur  Gen.  18.,  praenuntiata 
sibi  conceptione  filii ,  risit  post  ostium 
taberuaculi.  Quem  risum  fuisse  incredu- 
•  litatis ,  ostendunt  haec  Scripturae  verba : 
Dixit  autem  Dominus  ad  Abraham: 
Quare  risit  Sara,  dicens:  Num  vere 
paritura  sum  anus?  Numquid  Deo 
quidquam  est  difficile?  Motus  hoc  argu- 
mento  Liranus ,  afliimat,  fidem  hic  non 
Sarac ,  sed  Abrahae  commendari.  Vult 
enim,  sensum  esse:  Per  fidem  Abrahae 
etiam  ipsa  Sara ,  uxor  ejus,  quum  sterilis 
esset,  virtutem  accepit  concipiendi  foe- 
tus.  Similiterid,  quod  sequitur:  QuO' 
niam  fidelem  credidit  esse  eum,  qui 
repromiserat,  de  Abraham,  non  de  Sara, 
dictum  interpretatur.  Lirano  subscribit 
Titelmanus  in  paraphrasi :  Per  fidem, 
inquit,  idem  ipse  Abraham  promeruit, 
ut  acciperet  Sara  virtutem  etc.  Nec  ab- 
horrent  D.  Thomas  et  Rickelius,  qui  rem 
ponuut  in  dubio. 

Alii  plerique,  tam  Graeci,  quam  La- 
tini,  de  fide  Sarae,  non  Abrahae,  partem 
hanc  interpretantur.  Quamvis  enim,  au- 
dita  promissione  filii  sibi  nascituri,  riserii 
Sara  tamquam  incredula,  quod  satis  pro- 
bat  illa  jam  dicta  Domini  increpatio ,  po- 
stea  tamen  eam  credidisse  dicuut,  post 
increpationem  repetita  a  Domino  promis- 
sione.  Paulo  aliter  Theodoretus.  Dicit 
enim ,  Saram  primo  quidem  non  credi- 
disse,  eo  quod  nesciret,  a  quo  aut  cujus 
nomine  filius  ipsi  proraitteretur ;  postca 
vero  credidissc,  quum  admonita  animad- 
verteret ,  divinam  esse  promissionem. 
Abraham  vero,  quamvis  et  ipse  cap.  17., 
audita  filii  promissione,  risisse  legatur, 
minime  tamen  haesitasse  putandns  est 

Nam  risus  ejus ,  ut  ait  Ambrosius  lib.  1. 
de  Abraham,  cap.  4.,  non  incredulitatis 
indicium,  sed  exsultationis  fuit.  Aut  certe, 
quaecumque  fuerit  utrique  causa  ridendi 
(potest  enim  dici ,  risum  illis ,  ut  f  etulis, 
obortum  ex  apprebensione  concubitus, 
sine  quo  non  poterat  eis  nasci  filius  pro- 
missus;  nam  turpe  senilis  amor;  unde 
Sara  ridens  dicebat:  Postquam  consenui, 
et  Dominus  meus  vetulus  est,  voluptati 
operam  dabo?)  risus  in  illa  cum  incredu- 
litate  quadam  conjunctus  fait;  non  antem 
in  illo,  de  quo  testatur  Apostolus  ad 
Rom.  4. ,  quod  non  infirmatus  est  fide, 
nec  haesitavit  diffidentia  etc.  In  cujus 
loci  commentario  ostendimus,  nec  id  esse 
dicendum,  quod  nonnulli  veterum  sen- 
sisse  videntur,  etiam  Abrabamo  statim, 
audita  promissione ,  aliquid  baesitationis 
obrepsisse,  licet  postea  firmissime  credi- 
derit.  Non  mirum  autem ,  si  aliter  inter- 
pretemur  risum  Abrahae,  quam  Sarae, 
quoniam  et  in  Evangelio  Luc.  1.  aliter 
interpretantur  omnes  orthodoxi  verba 
Zachariae:  Vnde  hoc  sciam?  quam  iiia 
B.  Virginis:   Quomodo  fiet  istud? 

NuDC  si  quis  objiciat :  Quandoquidem 
fides  Abrahae  laudera  meretur  prae  fide 
Sarae,  quia  statim  credidit,  nec  haesita- 
tionem  passns  est;  cur  non  illi  potius, 
ejusque  fidei  Paulus  adscribit  conceptum 
et  partum  Sarae ,  dicendo :  Fide  ejusdem 
Ahrahae  Sara,  uxor  ejus  steriliSj  ac- 
cepit  virtutem  etc.  Responderi  potest, 
cum  alia  essent  praeclara,  ex  quibus 
Abrahae  fidem  laudaret  Apostolus,  ut 
patet  ex  praecedentibus  et  sequentibus, 
unum  hoc  de  conceptu  filii,  quoniam  id 
propius  Saram  attingebat,  ejus  laudi  ser- 
vare  voluisse;  eo  maxime,  ut  non  solum 
ex  patre  totius  gentis,  verum  etiam  ex 
matre  haberent  Hebraei ,  quod  imitaren- 
tur.  Tametsi  tacite  etiam  Abrahae  fides 
hic  intelligitur  laudata.  Mox  enim  de 
ipso  addit:  Propter  quod  et  ab  uno  orti 
sunt  etc. 

Veruntamen,  ut,  quod  mihi  probabi- 
lius  est,  dicam,  magis  placet  cum  Lirano 
et  aliis ,  quos  citavi ,  fiJem  Abrahao  hic 
intelligi,  non  autem  Sarae;  quam  utique 


in  historia  rei  gostae,  qua  de  nunc  agitur, 
i(i  est  Gen.  18.  reprehensam  legimiis,  non 
laudatam;  quemadmodum  e  diverjo,  quae 
hic  dicuntur,  ad  laudem  Abrahae  perti- 
»nere,  ex  historia  perspicuum  est.  Adde, 
quod  juxta  hunc  intellectum  sequentia 
molius  cohaerebunt,  in  quibus  adhuc  per- 
sistit  Apostoius  :n  praedicanda  ejusdem 
Abrahae  lide  per  aliquot  versus.  Nec 
videri  debet  expositio  violenta,  quae  fit 
tantillo  suppiemento :  Fide  ejus  et  ipsa 
Sara  sterilis  etc.  Siquidem  et  in  sequen- 
tibus  invenies,  non  semper  inteiligi  fidem 
ejus,  de  quo  aiiquid  narratur,  sed  inter- 
dum  aiiorum ;  ut  quum  ait :  Fide  Moses, 
natuSf  occuHatus  est  mensibus  tribus  a 
parentibus  suis.  Fide  transierunt  mare 
rubrum.  Fide  muri  Jericho  corruerunt. 
Quibus  et  iilud  annumero :  Per  fidem 
acceperunt  mulieres  de  resurrectione 
mortuos.  Quae  singnia  vide  suis  locis. 

Et  praeter  tempus  aelatis.  Tempus, 
Graece  xaipov^  quae  vox  tempus  aptum 
alicui  rei  sigmficat.  Quasi  dicat ;  Quum 
aeta^-.em  jam  excessisset  aptam  genera- 
tioni;  quum  jam  vetula  esset.  Unde  qui- 
dam  vertunt:  praeter  aetatls  rationem» 
Significatur  enim  aiterum  miracuium  in 
foecundatione  Sarae.  Nara  primam  erat 
in  eo ,  quod  sterilis  concepit ;  secundum, 
quod  in  aetate  scniii.  Porro  Graeci  par- 
tem  hanc  legunt  cum  addito  verbo:  Et 
praeter  tempus  aetatis  peperit.  Item 
Syrus :  Et  quae  non  erat  in  tempore 
annorum  suorum ,  peperit.  Quod  etsi 
etiam  inveniatur  in  Graecorum  commen- 
tariis,  addititium  tamen  videtur.  Nam 
sine  eo  sensus  optime  constat;  videlicet 
Saram  accepisse  virtutem  concipiendi, 
quum  non  tantum  sterilis  esset,  verum 
etiam  aetatem  praetergressa.  Hinc  autem 
sequebatur,  ut  etiam  parere  posset;  ut 
proinde  non  opus  fuerit  exprimere.  Ad- 
dendi  verbi  dedit  occasionem  coujunctio 
xal,  quae  indifferenter  et  vel  etiam  signi- 
ficat,  ac  priori  modo  accepta,  verbum 
postulabat ,  posteriore ,  non  item.  Itaque 
nostram  versionem  arbitror  hoc  loco  sin- 
ceriorem. 

Quoniam  fidelem  credidit  esse  eum, 

qui  repromiserat.  Explicat  illud:  flde. 
Dixi,  icquit ,  Saram  accepi^se  vim  coa- 
cipiendi  seminis,  fiJe,  scilicet  Abrahae, 
quia  fidelem,  id  est  in  promissis  veracem, 
credidit  esse  eum,  qui  filium  ipsi  ex  uxore 
promiscrat.  In  Graeco  nou  est:  credidit, 
sed:  existimavit ,  ^gyTJcaxOj  pro  quo 
Erasmus:  judicavit.  Quod  tantum  de  eo 
judicio,  quod  quid  fide  creditur,  acci- 
piendum ,  plane  cunvincit  Apostoli  pro- 
batio.  Nam  et  alibi  ceriissimum  judicium 
Paulo  significat  hoc  verbum ,  ut  Phil.  2., 
ubi  nos  legimus :  Kon  rapinam  arhitra- 
tus  estj  esse  se  aequalem  Deo  ^  et  cap. 
3.:  Quae  mihi  fuerunt  lucru,  arbitratus 
sum  propter  Christum  detrimenta ,  et 
iterum :  Propter  quem  omnia  detrimen- 
tum  feci,  et  arbitror  ut  stercora.  Syrus 
quoque  interpres  exponit  certam  persua- 
sionem. 

12.  Propter  quod  et  ab  uno  orti  sunt. 
Graece  :  Quapropter  et  ab  uno  geniti 
seu  prognati  sunt.  lutellige:  fllii  sive 
posteri,  quod  in  sua  ve:sione  supplet 
Erasmus.  Pertinent  haec  ad  amplifican- 
dam  vim  fidei  memoratae,  qua  docet 
effectum,  ut  ex  uno  homine  progigneretur 
innuraera  multitudo,  cum  uxorem  haberet, 
et  sterilem,  et  vetulam ,  et  ipse,  sicut 
mox  dicitur,  jam  emortuus  esset.  Hic 
procul  dubio  non  solam  attendit  Aposto- 
lu8  fidem  Sarae;  bed  Abrahae  fidem  vel 
praecipue,  vel,  ut  ego  existimo ,  solam. 
Ut  enim  promissiones ,  quae  hic  allegan- 
tur,  ad  Abraham  factae  sunt,  non  ad 
Saram :  ita  fides ,  quae  laudatur ,  ejusdem 
Abrahae,  non  Sarae  fides  intelligenda 
videtur. 

Et  hoc  emortuo.  IIoc  non  ablativi  ca- 
sus  est,  sed  uominativi.  Graeci  pluraliter 
efferunt:  xal  TatJxa,  et  haec.  Tolletur 
autem  ambiguitas,  si  dicas :  idque  emor- 
tuo ,  vel :  et  quidem  emortuo.  Qua  in  re 
lapsi  sunt  Faber  et  Cajetanus,  dum, 
Graeca  minus  mtelligentes ,  sensum  ab 
Apostoli  mente  diversum  secuti  sunt. 
Amplius  vero  Gajetauus,  dum  vocabulum 
emortuo ,  contra  fidem  Graeci  textus  in 
duo  dividit,  quasi  dictum  eit:  ex  mortuo ; 
cum  Apostoli  sensus  sit  hujusmodi :   Sed 


et  hoc  accessit  ad  miraculi  magnitudinem, 
qaod  etiam  Abraham,  ex  quo  illa  con- 
cepit,  vel  ex  quo  hi  orti  sunt,  jam  erat 
emortuus,  id  est  effoetus,  qui  prae  sene- 
ctute  filios  suscipere  non  posset.  Sic  de 
eo  Rom.  4. :  Nec  consideravit  corpus 
suum  emortuum.  Utrum  vero  per  aeta- 
tem  absolute  fuerit  iueptus  ad  gignendum 
liberos,  an  solum  comparatione  Sarae 
vetulae,  sicut  quidam  voluut,  expendi- 
mus  in  commentario  dicti  loci. 

Tamquam  sidera  coeli  in  multitu-' 
dine.  In  praepositio  non  est  in  Graeco. 

Et  sicut  arena,  quae  est  ad  oram 
maris ,  innumerabilis.  Verti  poterat: 
quae  est  innumerabilis.  Nam  in  Graeco 
repetitur  articulus.  Est  autem  sensus: 
Ab  uno  orti  sunt  tanto  numero ,  quantus 
est  stellarum  coeli ,  et  quantus  arenae, 
quae  estjuxtamarginem,  Graece:  labium, 
maris ,  quae  numerari  non  potest.  In  hae 
posteriori  coraparatione  hyperbole  est 
Scripturis  usitata ,  qua  significetur  nume- 
rus  valde  maguus.  At  prior  comparatio 
non  est  hyperbolica.  Neque  enim  nume- 
rus  stellarum  coeli  excedit  numerum  eo- 
rum,  qui  progeniti  sunt  ex  Abraham; 
sed  magis  e  diverso  hic  illum  longe  su- 
perat.  Unde  et  dubitari  potest ,  quomodo 
sit  apta  comparatio. 

Quidam  putant,  semen  Abrahae  com- 
parari  stellis ,  quantum  ad  electos  ejus 
posteros,  et  arenae  maris,  quantum  ad 
reliquam  multitudinem,  quae  reprobornm 
est.  Sed  ea  speculatio  est  praeter  Scri- 
pturam ,  quae  dc  carnali  semine  Abrahae 
loquens ,  nunc  stellis  coeli ,  nunc  arenae 
maris  illud  comparat,  ac  interdum  utram- 
que  comparationem  conjungit,  ut  Gen. 
22.  et  Dan.  4.  Sane  dici  non  potest,  Mo- 
sem,  quum  ait  ad  filios  Israel,  Deut.  1. 
et  10. ,  Deum  multiplicasse  eos  sicut 
stellas  coeli,  de  solis  iis  loqui,  qui  erant 
in  illo  populo  electi ;  nam  universum  po- 
pulum  alloquebatur. 

Potius  ergo  dicendum ,  hanc  stellarum 
comparationem  assumptam  a  Deo  fuisse 
in  promissione  seminis  Abrahae,  non  so- 
lum  ad  numerum  significandum,  sed  ut 
cum  numero  splendor  ac  nobilitas  illius 

populi  declararetor.  Unde  ad  significan- 
dum  numerum  aliarum  rerum  nusquam 
legimus  in  Scripturis  hanc  comparationem 
adbibitam ,  sicut  alferam  de  arena  maris. 
Caetorum  mjstice  per  stollas  coali  spiri- 
tuales  aut  electos  Abrahae  filios  intelligi, 
nihil  vetat. 

13.  Juxta  fidem  defuncti  suvt  omnes 
isti.  Graece:  Secundum  fidem  mortui 
sunt  hi  omnes.  Siimmaria  collectio  est, 
contincns  singularem  matoriam  exhorta- 
tionis.  Studium  enim  Apostoli  est,  He- 
braeos  excitare  ad  fidei  perseverantiam 
usque  ad  mortem.  Id  egit,  cum  alias, 
tnm  vehementius  in  fine  capitis  superio- 
ris.  Ad  id  vero  persuadendum  mirifice 
valent  exempla  sanctorum  patrum,  quo- 
rum  fidem  cum  in  superioribus  commen- 
davcrit,  nunc  addit,  eos  secundum  fidem, 
id  est  in  fide,  defunctos  esse,  promis- 
sionibus  non  acceptis,  ut  quae  in  aJiam 
serventur  vitam.  Phrasim  Apostoli :  se- 
cundum  fidem ,  ex  ipso  Apostolo  intor- 
pretamur.  Nam  ad  Rom.  8.  pro  iiedem 
habet,  esse  secundum  carnem,  et  esse 
in  carne;  item,  esse  secundum  spiritum, 
et  esse  in  spiritu.  Ac  rursum  cap.  14. 
ejusdem  Epistolae,  secundum  caritatem 
ambulare ,  dixit  pro  eo,  quod  est,  in 
caritate  seu  cum  caritate  conversari. 
Syra  quoqne  versio  sic  habet:  In  fide 
mortui  sunt  omnea  isti. 

Quaerunt  interpretes,  quomodo  dicat 
Apostolus  omnes  illos  mortuos  esse,  qui 
non  multo  ante  scripserit,  Henoch  trans- 
latum  fuisse,  ne  videret  mortem.  Ad  hoc 
non  eadem  est  omnium  responsio.  Qui 
negant,  Henoch  adhuc  vivere,  ex  hoc 
loco  siifi^ragium  petunt.  Sed  ejus  opinio- 
nis  falsitatem  supra  commonstravimus. 
Itaque  videndum,  quomodo  hic  locus 
superiori  non  repugnet.  Graeci  verba 
Apostoli  cum  exceptione  intelligunt  hoc 
modo :  Omnes  mortui  sunt ,  excepto  He- 
iioch,  qui  mortem  non  vidit.  Aequum  est 
enim,  illum  exceptum  intelligi ,  quem 
paulo  ante  aliis  verbis  diserte  exceperis. 
Ribera  distributionem  facit  accommoda- 
tam,  ut  sensus  sit:  Omnes,  qui  mortui 
8unt  ex  iis ,  quos  dixi  y  secundum  fidom 


mortai  sunt.  Suggerit  idem  sciiptor  et 
aliam  solutionem,  ut  nomine  mortis  etiam 
translatio  compreliendatur,  eo  quod  trans- 
latio  Henoch,  respectu  caeterorum  viven- 
tinm  ,  quasi  mors  quaedam  fuerit,  quia 
per  eam  inter  homines  esse  desiit.  Addit 
et  tertiam ,  quod,  sicut  un'us  privilegium 
non  dcrogat  legi  communi,  ita  nec  cogit 
mutari  verba  legis  aut  locutionis,  etiamsi 
sint  universalia.  Nam  universalitas  in  illis 
semper  intelligitur  salvo  piivilegio.  Lo- 
cum  habent  bae  soliitiones,  ac  merito  snnt 
acceptandae,  si  intelligamus ,  Apostolum 
universe  loqui  de  iis ,  quorum  fidem  su- 
pra  coramendavit. 

Atqui  sententia  aliornra  est,  Apostolum 
respicere  tantam  ad  eos,  de  quibus  pro- 
xime  fuerat  locutus,  scilicet  ad  pat''iarchas 
Hebraeorura ,  Abraham ,  Isaac  et  Jacob, 
quia  solum  his  tribus  factae  fuerant  pro- 
missiones,  de  quibus  hic  est  sermo,  quum 
ait  consequenter:  Non  acceptis  repro- 
missionibus.  Nam  et  iisdem  ante  dixerat, 
eos  demoratos  fuisse  in  terra  promissio- 
nis  tamquam  in  aliena.  Deinde  ad  eos 
proprie  pertinent  illa  sequentia :  Confi" 
tentes ,  quia  peregrini  et  hospites  sunt 
super  terram  ;  iteja  :  Si  quidem  ipsius 
(patriae)  meminissentf  de  qua  exierant, 
habebant  utique  tempus  revertendi; 
item:  Non,  confunditur  Deus  vocari 
Deus  eorum.  Juxta  hunc  commeatarium 
nihil  omniuo  facit  hic  locus  ad  Henoch. 
Quem  quidem  commentarium  S.  Thomas 
ita  adducit,  ut  plane  approbet,  ac  Grae- 
corum  responsioni  praeferat.  Eundem  se- 
quuntur  Liranus ,  Cajetanus ,  Titelman- 
nus  ,  Catharinus ,  Gaignaeus,  Hasselanus, 
aliique  recentiores.  Quibus  me  libenter 
adjungo,  videns,  eura  textui  maxime  con- 
venire.  Nam  quod  objiciunt,  Apostolum 
non  de  terrena  haereditate  loqui,  sed  de 
coelesti,  in  cujus  cxspectatione  omnes 
justi  supra  dicti  defuncti  sunt,  an  et 
quatenus  id  verum  sit,  ex  sequentibus 
intelligetur. 

Non  acceptis  repromissionibus.  Nimi- 
rum  iis,  quae  ad  ipsos  factae  fuerant  de 
terra  Chanaan  in  possessionem  accipienda. 
Non  significat,  eos  promissione  fiastratos 

fiiisse,  sed  eam  illos  ipsos  non  accepisse, 
quia  sic  facta  fuerat ,  ut  non  in  ipsis ,  sed 
in  eorum  posteritate  compleretur,  ipsis  ad 
meliora,  id  est  coelestia  promissa  aspi- 
rantibus,  sicut  infra  declaratur.  Qui  pro- 
missiones  liic  intelligunt  coelestes ,  ii,  ni 
fallor,  Apostoli  mentem  praecurrunt;  nam 
de  iis  paulo  post  opportune  loquitur.  B. 
Thomas  sine  scrupulo  de  terrena  promis- 
sioue  interpretatiir ,  objiciens  sibi  locum 
ex  Ezech.  33. ,  et  respondens  eo  modo, 
quo  nos  supra  respondimus  ad  illud : 
Tamquam  in  aliena.  B.  Thomam  Lira- 
nus  per  omnia  sequitur.  Et  huc  facit, 
quod  infra  de  quibusdam  dicitur :  adepti 
sunt  repromissiones  j  videlicet  easdcm, 
aut  Fimiles  cum  illis ,  quas  hic  primi  pa- 
triarcbae  accepisse  negantur. 

Sed  a  longe  eas  aspicientes  et  salu- 
tantes.  In  quibusdam  Graecis  codicibus 
inter  aspieientes  et  salutantes  medium 
ponitur:  xod  TTSia^svTsg,  et  credentes 
sive  persuasi.  Verum  Chrysostomus  et 
Theophylactiis  illud  non  agnoscunt.  At 
neque  Syrus  interpretatus  est,  nec  Regia 
biblia  legunt,  nec  Faber  transtuiit:  ut 
verisimile  sit,  temere  a  quopiam  additum 
esse.  Notandum  antem,  in  Graeco  haberi 
continuos  aoristos  praeteritum  tempus 
significantes,  quos  Erasmus  ita  reddidit: 
Cum  non  accepissent  promissiones ,  sed 
procul  eas  vidissent ,  et  salutassent ,  et 
confessi  fuissent  etc.  Qnod  ait:  a  longe 
eas  aspicientes  et  salutantes,  Chrysosto- 
mus  dictum  putat  ex  metaphora  navigan- 
tium,  qui  ex  longinquo  prospicinnl;  civi- 
tates  desideratas ,  quas  antequam  ingre- 
diantur  et  inhabitent,  salutatione  praeve- 
niunt.  Refert  autem  ad  coelestiapromissa, 
quae  antiqui  justi  per  fidem  procul  aspi- 
cientes  salutabant. 

At  vero  si  in  parte  praecedeaii  terre- 
ijas  promissiones  Apostolus  intellexit,  uti 
docuimiis,  oportet  de  iisdem  etiam  hanc 
partem  interpretari.  Quare  sensus  hic 
erit:  Secuudum  fidem  dtfuncti  sunt  sancti 
patriarchae,  cum  promissiones  illas  sibi 
factas  de  terra  Chanaan  non  accepissent ; 
contenti  videlicet,  eas,  in  posteris  suis 
implendas ,  a  longe  ^spexisse  et  salutasse. 


Hoc  enim  eis  sufficiebat,  non  terrena,  sed 
coelestia  quaerentibus.  Aspicitbant  au- 
tem  et  salutahant  a  longe ,  quia,  quam- 
vis  in  terra  promissa  habitaverint ,  non 
tamen  ut  in  sua,  sed  ut  in  aliena,  creden- 
tes  interim,  suam  aliquando  futuram,  hoc 
est,  suae  postcritatis,  scilicet  post  qua- 
dringentos  annos  ab  eo  tempore,  quo 
Gen.  15.  id  eis  promissum  erat;  atque  ut 
talem  venerantes.  Igitur  adverbium  o 
longe  seu  procul,  Graece  noppoi^s'^ ,  po- 
steritatem  respicit,  in  qua  promissiones 
erant  impleadae  ;  ad  ipsos  vero  quod  per- 
tinet,  attende,  quod  sequitur: 

Et  confitentes ,  quia  peregrini  et  ho- 
spites  sunt  super  terram.  Graecis  ordine 
converso :  hospites  et  peregrini  sive  ad- 
venae ,  Tzapsnior^iiO'..  Sic  enim  Graecam 
vocera  vertit  interpres  1  Pet.  1. :  electis 
advenis  dispersionis.  Hic  jam  Apostolus 
pulchro  et  consueto  artificlo  sermonem 
transfert  a  figura  ad  rem  figuratam,  id 
est,  a  promissione  terrae  Chanaan,  quae 
in  posteris  sanctornm  patriarcharam  com- 
plenda  erat,  ad  promissionem  patriae  coe- 
lestis,  qnam  se  ipsos  accepturos  crede- 
bant.  Id  facit  argumento  sumpto  ex  eo, 
quod  confessi  sunt,  se  peregrinos  esse 
et  hospites  super  terram.  Abraham  qui- 
dem ,  quando  locutus  est  ad  filios  Heth, 
dicens :  Advena  sum  et  peregrinus  apud 
vos.  Date  mihi  jus  sepulchri  vobiscum, 
Genes.  23. ;  ad  quem  locum  proprie  re- 
spexisse  Paulum,  satis  verisimile  est. 
Jacob  vero,  quando  aetatem  interrogatus 
a  Pharaone,  respondit:  Dies  peregrina- 
tionis  vitae  meae  centum  triginta  an- 
norum  sunt,  parvi  et  mali;  et  non  per- 
veneruntusGue  ad  dies  patrum  meorum, 
quibus  peregrinati  sunt,  Gen.  47.  Qui- 
bus  verbis  non  se  sdum,  sed  et  patres 
suos,  Abraham  et  Isaac,  peregrinos  fuisse 
superterram,  confitotur.  Sed  quaeritur, 
super  quam  terram? 

Recte  Theophylactus  et  Oecumenius, 
Chrysostomum  secuti,  non  solum  Chanaan 
seu  Palaestinam  intelligi  dicunt,  sed  uni- 
versam  terram.  Quamvis  enim  Abraham 
di:!:erit  Hethaeis:  peregrinus  sum  apud 
li^s ,  id  ipsum  tamen  de  quavis  alia  terra 

dicturus  erat ,  ut  qui  Cbaldaeam  quoque, 
in  qua  uatus  fuerat,  ita  prorsus  deseruis- 
set,  ut  eam  haberet  pro  aliena.  Corte  tota 
vita  Jacob  peregrinatio  fuit.  Nam  etsi 
terra  Chanaan  esset  ei  natalis,  tamen, 
quod  attinet  ad  terrae  possessionem ,  erat 
in  ca  peregrinus.  Unde  et  perogrinorum 
more  tabernaculis  utens,  locum  subinde 
mutabat.  Similiter  et  Isaac.  Quod  si  in 
terra  natali  peregrini  erant  hi  duo ;  quanto 
raagis  alibi,  quocumque  sese  transtulis- 
sent?  caeterum  omnes  sic  peregrini  su- 
per  terram,  ut  nec  animo  terram  quae- 
rerent,  sed  ad  coelestem  patriam  semper 
aspirarent.  Ad  hos  et  horum  similes  re- 
spexisLe  videtur  et  ille,  qui  dixit;  Ad- 
vena  sum  et  peregrinus ,  sicut  omnec 
patres  mei,  Psalm  38. 

14.  Qui  enim  kaec  dicunt,  signifi- 
cant,  se  pairiam  inquirere.  Sigmficant, 
Graece  £/i(paviCouoiv ,  id  est  declarant, 
aperte  significant.  Qui ,  inquit ,  bospites 
et  peregrinos  se  confitentur,  eo  ipso  pa- 
lam  ostendunt,  se  patriam  quaerere,  id 
est  regionem,  quam  habeant  loco  patriae. 
Nullus  enim  est  peregrinus ,  ait  B.  Tho- 
mas ,  nisi  qui  est  extra  patriam ,  et  ad 
eam  tendit.  Quomodo  igitur  distum  cst, 
Isaac  et  Jacob  peregrinos  fuisse  in  patria 
sua  ?  Qaia  non  habebant  eam  ut  patriam, 
sed  ut  alienam. 

15.  Et,  si  quidem  ipsius  meminis- 
sent,  de  qua  exierunt ,  habebant  utique 
tempus  reverttndi.  Docet,  quara  patriam 
inquisierint.  Non  enim  Chaldaeam,  unde 
fuerant  egressi ;  nam  si  ejus ,  ut  patriae, 
memores  fnissent,  facile  ad  eam  reverti 
poterant.  Neque  enim  deerat  illis  tempus 
et  commoditas.  Memorem  esse ,  non  nu- 
dam  significat  recordationera ,  sed  eam, 
quae  cum  amore  ac  desiderio  rei  con- 
juncta  est.  Quomodo  dicitur  in  Psalmis: 
Memor  fui  nominis  tui;  et:  Dum  re~ 
cordaremur  tui,  Sion.  Sic  e  contrario 
dicitur:  Obliviscere  populum  tuum  et 
domum  patris  tui,  id  est  ue  desideres. 
Dicit  autem :  de  qua  exierunt,  cum  solus 
Abraham  inde  exiviftset,  quoniam  et  filii 
inde  orti  erant,  ratione  patris;  unde  et 
qnodammodo  cerisentur  exivisse  cum  pa- 


tre.  Adeo  vero  ad  illam  patriam  non 
retrospexit  Abraham,  ut  servo  suo  man- 
daverit ,  dicens :  Cave ,  nequando  filium 
meum  reducas  illuc,  Gen.  24. 

16.  Nunc  autem  meliorem  appetunt, 
id  est  coelestem.  Appetunt,  Graece 
opsyovxat,  quo  verbo  vehementior  appe- 
titus  ac  desiderium  significatur.  Idem  le- 
gitur  1  Tim.  3. :  Si  quis  Episcopatum 
desiderat.  Illud:  nunc  autem ,  hoc  loco 
non  tempus  significat,  sed  partim  assum- 
ptivae,  partim  illativae  conjanctionis  vim 
habere  videtur ,  ut  idem  fere  sit ,  quod : 
atqui,  sed,  igitur,  itaque.  Quasi  diceret 
Apostolr.s :  Itaque  fatendum  est ,  eos  me- 
liorem  appetere  patriam,  id  est  non  ter- 
renam,  sed  coelestem.  Sic  et  alibi  fre- 
quenter  accipitur;  ut  PsUm.  2.:  Et  nunc 
reges  intelligiie ;  Rom.  2:  Nunc  autem 
sine  lege  justitia  Dei  manifet-tafa  est; 
1  Cor.  12.:  Nunn  autem  posuit  Deus 
membra  etc. ,  ac  rursum:  Nunc  auiem 
multa  quidem  membra;  unum  autem 
corpus;  cap.  15.:  Nunc  autem  Christus 
resurrexit  a  moriuis.  Quomodo  et  La- 
tinos  auctores  interdum  loqui  constat. 
Unde  liquet,  quam  futile  sit  argumentum, 
quo  quidam  ex  hoc  loco  probare  nituntur, 
sanctorum  Patriarcharum  aaimas  ne  nnnc 
quidem ,  id  est  tempore  novae  legis,  bea- 
tifica  Dei  visione  frui,  sed  eam  adhuc 
appetere  et  exspectare. 

Ideo  non  confunditur  Deus  vocari 
Deus  eorum.  Graece  ad  vcibum :  Qua^ 
propter  non  erubescit  eos  Deus,  Deus 
vocari  eorum.  Minus  dicit ,  ac  plus  in- 
telligit.  Est  enim  sensus :  Hac  fidei  devo- 
tione  tantopere  Deo  placuerunt,  ut  Deus, 
qui  est  universorum  Dominus,  non  eos 
reputaverit  indignos,  quorum  Deus  vo- 
caretur;  imo  vero  dignatus  fuerit  eos  hoc 
honore,  ut  eorum  Deum  se  ipsum  nomi- 
naret.  Quod  profecto  ad  maximam  eo- 
rum  dignitatem  et  honorem  pertinebat. 
Respicit  Apoatolus  ad  locum  Exod.  3., 
ubi  Dominus  ait  ad  Mosem :  Ego  sum 
Deus  Abraham ,  et  Deus  Isaac,  et  Deus 
Jacob ;  item :  Haec  dices  filiis  Israel : 
Dominus  Deus  patrum  vestrorum,  Deus 
Abraham,  etDeusIsaac,  et  Deus  Ja^ 

eob,  misit  me  ad  vos.  Hoc  nomen  mihi 
est  in  aeternum ,  et  hoc  memoriale 
meum  in  generatione  et  generationem. 
Ex  qua  etiam  appellatione  Christus  in 
Evangelio  demonstravit  illorum  patrum 
futuram  resurrectionem ,  quia  non  est 
mortuorum  Deus,  sed  viventium.  Non 
enim  vellet  specialiter,  se  vocari  Deum 
eorum,  qui  nec  sunt,  nec  futuri  sunt,  sed 
in  perpetua  morte  mansuri ;  praesertim 
nomine  assumpto  ad  aeternam  memoriam. 
Hinc  porro  liquet,  Apostolnm  ab  eo  loco: 
Juxta  fidem  defuncti  sunt  omnes  isti, 
non  agere  de  omnibus  justis ,  quorum 
ante  meminerat,  sed  tantum  de  tribus 
Patriarchis.  Nam  caeterorum  Deus  ali- 
cubi  vocatus  non  legitur.  B.  Thomas  in 
commentar.  tres  adfert  rationes,  cur  Deus 
illorum  trium  Deus  vocari  voluerit;  quas 
apud  ipsum  videre  est.  Apostolus  ratio- 
nem  indicat  excellentem  eorum  fidem, 
qua  meruerujt  inter  amicos  et  cives  at- 
que  doinesticos  Dei  haberi  praccipui. 
Quo  spectat,  quod  sequitur: 

Paravit  enim  illis  civitntem.  Scilicet 
eam,  quarn  fide  exspectabar.t,  id  est  coe- 
lestem,  cujus,  ut  ante  dictum  est,  arti- 
fex  et  conditcr  Deus.  Paravit  ergo,  quo- 
niam  et  fecit  in  tempore  tamquam  artifex, 
et  faoiendam  disposuit  ab  aeterno  tam- 
quam  conditor  et  architectus.  Paravit 
autem  illis,  non  quidem  solis,  sed  ut 
praecipuis;  unde  cum  illis  velut  primis 
atque  honoratissimis  Dei  convivis  recu- 
bituri  dicuntur  in  regno  coelorum  omnes 
electi,  Matth.  8,  et  Luc.  13.  Si  igitur 
illis  paravit  civitatem  tamquam  civibus 
atqne  amicis  suis  primariis ,  merito  sane 
vocari  voluit  eorum  Deus. 

17.  Fide  obtulit  Abraham  Isaac,  cum 
tentaretur.  Pergit  trium  patriarcharum 
commendare  fidem ,  idque  facit  per  sin- 
gulos.  In  Abraham  autem  immoratur, 
quod  ille  totius  generis  Hebraeorum  prin- 
ceps  esset,  ac  fidei  virtute  caeteros  an- 
tecelleret.  Sensus  est:  Tanta  fuit  Abra- 
hae  fides,  ut,  ea  suadente  et  impellente, 
non  dubitaverit  (cum  Deus  obedientiam 
ejus  hujusmodi  praecepto  tentaret)  Isaac 
filinm   suum   Deo    victimam    immolare; 


quemadmodum  refertur  Gen.  22.  Obtulit 
ergo ,  quia  ofi^erre  voluit,  re  ipsa  jamjum 
oblaturus,  nisi  fuisset  ab  eodem,  qui 
praeceperat,  prohibitus.  Quo  etiam  modo 
loquitur  B.  Ja^obus  suae  Epist.  cap.  2., 
dicens,  Abraham  ex  operibus  justiticatnm, 
cum  obtulisset  Isaac  filium  suum. 

Tentare  autem  est  probare,  expcri- 
mentum  capere.  Sed  hoc  improprie  de 
Deo  dicitur  ;  tentat  enim  Deus,  non  ut 
sciat ,  qui  omnia  novit,  antequam  eve- 
niaut;  sed  ut  alios  scire  faciat.  Dicitur 
autem  tentare ,  dum  facit,  quod  homincs 
tentantes  solent;  exempli  causa,  pater 
filium  tentat,  et  dominus  servum ,  dum 
praecipit  ei  magnum  aliquid  et  difficile, 
quo  co-^noscat  ejus  obedientiam.  Ita 
Deus  tentasse  dicitur  Abraham,  quando 
ei  praecepit,  ut  filium  sibi  immolaret, 
quamvis  id  non  praecepeiit,  ut  ipse 
cognosceret ,  sed  ut  aliis  notam  ac  mani- 
festam  faceret  illius  obedientiam.  Sic 
enim  intelligendum ,  quod  ait:  Nunc 
cognovif  id  est  nunc  manifestum  feci, 
vel  nunc  apparuit;  guod  timeas  Do- 
minum. 

Et  unigenitum  offerebat.  Quum  dicit 
unigenitum ,  ostendit ,  quanta  fuerit  ten- 
tatio.  Non  enira  poterat  cor  paternum 
non  gravissime  sauciari ,  quando  jussus 
est  filium  unigenitum  ac  singulariter  di- 
lectnm  neci  dare.  Sic  enim  habent  verba 
jussionis :  ToJle  filium  tuum  unigeni- 
tum,  quem  diligis ,  Isaac,  et  offer  eum 
in  holocaustum.  Sed  quaeres,  quomodo 
fuerit  Abrahae  unigenitus  Isaac,  quum 
et  alterum  filium  haberet  Ismaelera  ?  Re- 
spondent  Aquinas  et  Cajetanus,  unigeni- 
tum  appcllari  Abrahae  filium  ex  Sara ,  et 
id  quidem  recte.  Quod  vero  Cajetanus 
addit :  Quae  sola  erat  proprie  uxor ,  nam 
aliae  concubinae  erant,  non  satis  per- 
pense  dictum  videtur.  Etenim  Abraham 
illo  tempore  nullas  habebat  concubinas  ex- 
cepta  Hagar,  quae  jam  tum  erat  diraissa ; 
quae  tamen  ita  concubina  Abrahae  fuerat, 
ut  vere  ac  proprie  esset  ejus  uxor,  eoque 
nomine  vocata  legatur  Gen.  16. 

Potius  dicendum  erat,  Saram  solam  ple- 
no  jure  uxorem  fuirse,  a  quo  ob  conditionem 


EPISTOLAE  AD  HEBRAEOS.  \TRS.  17.  18. 


297 


servilem  Hagar,  quamvis  revera  uxor 
esset,  deficiebat.  Atque  hoc  modo  con- 
venit  interpretari  verba  Ambrosii,  lib.  1. 
de  Abraham  cap.  4.  dicentis ,  quia  non 
erat  ei  filius ,  qui  non  erat  legitimo  sus- 
ceptns  conjugio.  Nam  conjtigium  cum 
ancilla  legitimum  non  erat,  quatenus  sine 
pactis  nuptialibus  initum,  quae  plenum 
darent  jus  conjugale.  Quamquam  non 
negamus,  Ambrosium  in  eo  libro  de  con- 
junctione  Abrahae  cum  Hagar  ancilla, 
varie  disputantem,  velut  in  re  diificili 
nec  satis  adhuc  discussa,  nihil  definitum 
pronuntiasse.  Accedit  ad  superiorem  re- 
sponsionem ,  quod  Ismael  divino  oraculo 
jam  abdicatus  erat  e  familia  Abrahae, 
ut  proinde  quasi  mortuus  censeretur, 
idcoque  solum  Isaac  haberet  Abraham 
pro  filio. 

Minus  placet  Graecorum  responsio, 
qua  volunt  Isaac  unigenitum  dici,  quan- 
tum  attinet  ad  rationem  promissionis ,  eo 
quod  statim  sequatur:  In  Isaac  vocabi- 
tur  iibi  semen.  Non  placet,  inquam,  quia 
praerogativa  promissionis  non  efficit,  ut 
qui8  unigenitus  vocetur,  si  piures  alioqui 
fratres  habeat.  Unde  Judas  et  Joseph, 
quamvis  inter  filios  Jacob  praerogativis 
qnibusdam  donati,  non  tamen  unigeniti 
dicti  sunt  aut  dici  potuerunt.  Quod  autem 
hic  de  promissione  subjungitur,  non  ex- 
plicat  rationem ,  cur  Isaac  dictus  sit  uni- 
genitus ;  sed  adjunctio  est  novae  circum- 
stantiae. 

Qui  susceperat  repromissiones.  Qui- 
dam  codices  habent:  In  quo  susceperat. 
Atque  ita  Bedam,  Aquinatem  et  Liranum 
legisse,  constat.  Ita  quoque  vertit  Eras- 
mus ,  tametsi  contra  suam  ipsius  annota- 
tionem,  qua  docet,  in  Graeco  legi :  Qui 
promissiones  acceperat.  Est  igitur  haec 
vera  lectio  vulgatae  translationis :  qui 
susceperat ,  quam  Graecis  consonam  ex- 
hibent  orania  paene  manascripta,  suffra- 
gante  etiam  editione  Clementina.  Jam 
nec  potest  dictio :  qui,  referri  ad:  ?!m- 
genitum,  repugnante  structura  Graeci 
textus  ;  sed  ad  Abraham  necessario  refer- 
tur,  ut  hic  sit  ordo :  Abraham  fide  obtulit 
Isaac  filium  suum,  eundemque  unigeni- 


tum,  ille,  dico,  qui  promissiones  acce- 
perat,  id  est  cui  promissiones  a  Deo 
factae  fuerant;  intellige:  complendae  in 
hoc  ipso  filio ,  quem  jussus  erat  immo- 
lare.  Id  enim  volunt  sei^uentia.  Nec  alio- 
qui  ratio  apparet  additae  hujus  partis, 
nisi  cum  Syru  paraphraste  eam  expona- 
mus  de  promissione  Isaac  nascituri.  Sic 
enim  habet:  Et  unicum  suitm  Gbtulit 
super  altnre ,  is,  qui  eum  acceperat  per 
promissionem.  Nam  vel  eo  nomine  ca- 
rissimus  erat  Isaac  patri,  quod  ex  pro- 
missione  natus  esset.  Verum  hanc  expo- 
sitionem  Graeca  non  admittunt;  sed  eam 
magis  exposcunt,  quam  prius  diximus. 
Unde  sequitur: 

18.  Ad  quem  dictum  est.  Ad  quem, 
scilicet  Abraham ,  dictum  est  a  Domino. 
Qaibusdara  placet  ad  Isaac  referri :  Ad 
quem,  id  est  de  quo  Isaac,  dictum  est, 
quomodo  cap.  1.  legiraue:  Ad  angelos, 
id  est  de  augelis ;  et  cap.  4. :  Ad  quem 
nobis  sermo ,  id  est  de  quo.  Vertitque 
ad  hunc  modum  Stapulensis.  Sed  huc 
confugere ,  non  est  necesse ,  cum  prior 
sensus  nihil  habeat  scrupuli,  et  Graeca 
legenti  statira  sit  obvius. 

Quia  in  Isaac  vocabitur  tibi  semen. 
Quia  ad  sensum  redundat,  ut  saepe  alibi, 
juxta  proprietatem  Hebraicae  linguae. 
Unde  quidam  interpretes  omittunt.  Lo- 
cus  est  Gen.  21. ,  ubi  Abrahae  praecipi- 
tur,  ut  Sarae  dicenti:  Ejice  ancillam  et 
filium  ejus ,  obsequatur;  addita  hac  pro- 
missione :  Quia  in  Isaac  vocabitur  tibi 
semen,  hoc  est,  sola  posteritas  ex  Isaac 
propaganda  vocabitur  semen  tuum ,  in 
quo  completurus  sim  promissiones  tibi 
pro  semine  tuo  factas.  Haec  promissionis 
circumstantia  vel  praecipua  est,  quae  la- 
befactare  poterat  animum  sancti  viri,  et 
ad  ditfidentiam  inclinare,  si  non  fuisset 
solide  fundatus  in  fide  veritatis  ac  poten- 
tiae  divinae;  videlicet  plenissime  sciens, 
quia,  quaecumque  promisit  Deus,  po- 
tens  est  et  facere ,  Rom.  4.  Cum  autem 
omnia  cogitanti  nullus  alius  occurreret 
modus,  quo  Deus  implere(.  promissa,  quae 
non  dubitabat  in  Isaac  implenda ,  venit 
in  mentem  hoc,  quod  sequitur: 

19.  ArbitranSf  quia  et  a  mortuis 
suscitare  potens  est  Deus.  Arbitrans, 
Graece  Xoyica/icvoc; ,  id  est  secum  repu- 
tanSj  vel  cum  secum  reputasset.  C^uod 
proprie  refertur  ad  inodum  impleudae 
promissionis,  nun  ad  poteniiam  Dei.  Cum 
enim  certissime  sciret,  Deum  posse  etiam 
mortuos  suscitare,  ita  cogitabat  apud  se: 
PoteritDeus,  si  velit,  filium  meum  ex- 
stinctum  revocare  ad  vitam ;  idque  om- 
nino  facturum  credo ,  si  non  sit  alius  mo- 
dus,  quo  suam  impleat  promissionem.  Et 
cum  hoc  animo  et  hac  fide  sese  accinxit 
ad  filium  sacrificandum.  Quae  fides  eo 
laudabilior,  quod  eo  saeculo  nuUum  ad- 
huc  auditum  esset  cxemplum  hominis  a 
morte  resuscitati. 

V7ide  eum  et  in  parabolam  accepit. 
Graece:  in  parabola  accepit,  sive  rece- 
pit,  recuperavit.  Idem  verbum,  quod 
in  fine  capitis :  non  acceperunt  repro- 
missionem.  Hentenius  vertit:  per  pa- 
rabolam.  Haec  pars  obscuritate  sua 
varios  sensus  peperit ,  ut  videre  est 
apud  Oecumenium ,  qui  facile  sex  aut 
septem  enumerat,  nec  tamen  omnes 
attigit.  Inter  eos  unus  est,  quo  verbum: 
accepit,  ad  Deum  refertur,  et  pronomeu  : 
eum ,  ad  Abraham,  hoc  modo:  Unde  et 
Deus  accepit  ipsum  Abraham  velut  para- 
bolam  et  figuram  sui,  id  est  statuit  in  eo 
figuram  Dei  Patris  offereutis  Filium  suum 
pro  salute  hominum.  Sed  hic  sensus.  vim 
facere  videtur  textui ,  qui  plane  exigit, 
ut  vocabulum  accepit  ad  Abraham  refe- 
ratur,  et  eum  ad  Isaac.  Quo  constituto, 
alii  aliter  exponunt.  Chrysostomus  para- 
bolam  interpretatur  arietem ,  quem  vidit 
Abraham  inter  vepres  haerentem  cornibus. 
Hunc  enim  dicit  in  ea  oblatione  figuram 
ac  similitudincm  Isaac  fuisse,  qno  macta- 
to  ille  servatus  sit  ac  patri  redditus. 
Theophylactus  vero  parabclam  seu  figu- 
ram  constituit  in  re  gesta,  velut  indicante, 
quod  in  Christo  futurum  erat.  Ut  enim 
tunc  Isaac  dimissus  est,  aries  autem  cae- 
Bus ,  sic  unus  Christus  Deus  et  homo,  se- 
cundum  humanam  naturam  pro  nobis  im- 
molatus  est,  Deitate  manente  irapasaibili. 

Porro  Theodoretus  parabolam  expo- 


nit  symbolum  ac  typum  resurrectionis 
mortuorum,  ut  ex  eo,  quod  Isaac  occisus 
quodammodo  fuit  et  revixit  (nam  occisus 
qaoad  promptam  voluntatem  patris,  voce 
Dei  prohibentis  revixit),  velut  a  parabola 
disceremuQ,  mortuorum  futuram  aliquando 
resurrectionem.  Ribera  parabolam  exi- 
stimat  hoc  loco  Idem  esse,  quud  prover- 
bium  sive  exemplum,  quod  vulgi  sermoue 
teritur;  sic  enim  parabola  frequenter  in 
Scriptura  veteris  testamenti  sumitur;  ut 
sensus  sit:  Unde  Abiaham  tantae  fidei 
merito  recepit  filium  suum  salvum;  idque 
inparabolam,  hoc  est,  in  similitudinem 
atque  exemplum,  ut,  cum  Deus  aliquid 
praeceperit  durum  et  arduum,  non  dubi- 
tent  homines  ipsius  exemplo  illud  aggre- 
di,  firmiter  apud  se  statuentes,  Deum 
omnia  in  melius  conversurun.  Verum 
etsi  frequeus  esi  ea  parabolae  acceptio 
apud  Prophetas,  in  Scripturis  tamen  apo- 
stolicis  hr.ud  reperitur.  Et  omnino  subli- 
mius  aliquid  Apostolum  hic  dlcere  velle, 
mihi  persuadeo. 

Proinde  satlus  est,  parabolam  inter- 
pretari  figuram  seu  typum  mysterii  cu- 
jusdam  significativum ,  sicut  omnes  fere 
interpretati  sunt;  quomodo  et  superius  ia 
hac  Epistola  cap.  10.  accipitur  in  illis 
verbis :  Quae  parabola  est  temporis  in- 
stantis.  Cum  autem  mysterium  significa- 
tum  varie  exponatur,  ut  vidimus,  nobis 
eorum  sententia  probatur,  qui  mysteriom 
intelliguiit  resurrectionis,  non  quidem 
omnium  mortuorum,  sed  Christi  Domini. 
Nam  quia  credidit  Abraham,  posse  Deum 
mortuos  resuscitare,  idcirco  datum  est  ei, 
ut  filium  velut  a  morte  vivum  reciperet; 
idque  ifi  parabola  seu  figura,  id  est  cum 
significatione  magni  mysterii,  nimirum 
resurrectionis  Christi.  Nam  Isaac  non 
tantum  fuit  figura  Christi  immolati,  verum 
etiam  a  morte  ad  vitam  revocati.  Indica- 
vit  hunc  sensum  Erasmus  in  sua  versione, 
et  apertius  expressit  in  paraphrasi.  Addo, 
qucsdam  adveibium  o^sv,  unde ,  resol- 
vere  in  relativum,  hoc  modo  :  Unde ,  id 
est,  ex  quibus,  scilicet  mortuis ,  ve\  ex 
qua  morte  eum  recepit.  Sed  hoc  subtile 
magis ,    quam   verum    crediderim.     Nec 

enim  solet  uti  Scriptura  eo  adverbio  ad 
illum  modum. 

20.  Fide  et  de  futuris  henedixit  Isaac 
Jacob  et  Esau.  Illud  et  in  fronte  hujus 
versus  non  est  in  Graeco,  neque  in  Syriaco, 
neque  in  bonisMSS.,  nominatim  Laudensi 
codioe.  Historia  est  Gen.  27.,  ubi  legitur 
Isaac  benedixisse  duobus  filiis  suis  Jacob 
et  Esau.  De  futuris,  id  est,  promittendo 
bona  futura,  quae  non  videbat.  Qua  in 
re  fides  Isaac  commendatur,  quod,  cum 
in  aliena  terra  consedisset ,  nihil  in  ea 
popsidens,  sola  tamen  Dei  promisoione 
fretns,  filiis  suis  in  tempora  longe  futura 
tam  magnifice  benedixerit.  Non  enim 
nudae  eranl  benedictiones,  id  est  faustae 
imprecationes ;  sed  pracdictiones  ac  pro- 
missiones  ex  fide  profectae,  ideoque  cer- 
tissimae.  Quod  et  filii  intelhgentes,  cer- 
tatim  alter  alterum  in  accipienda  bene- 
dictione  praevertere  studuermit.  Porro 
futura  illa  bona  juxta  literam  terrena 
erant  et  temporalia,  sed  spiritualium, 
coslestium  et  aeternorum  imaginem  ge- 
rentia. 

21.  Fide  Jacoh ,  moriens,  singulos 
filiorum  Joseph  benedixit.  Singulos, 
Graece :  unumquemque  filiorum,  id  est 
singulos  filios,  qui  duo  erant,  Manasses 
et  Ephraim.  Historiam  vide  Gen.  48. 
Quod,  inquit,  Jacob  morienSy  id  est,  ae- 
grotus  ac  morti  vicinus  benedixit  duobus 
filiis  Joseph  filii  sui,  manus  commutans, 
et  minorem  majori  praeponeus,  utrique 
vero  magna  bona  promittens,  quorum  ni- 
hil  adhuc  apparebat,  fides  effecit,  qua 
illustratus  certo  credebat  ea  ventura. 

Et  adoravit  fastigium  virgae  ejus. 
Haec  pars  separanda  ab  ea,  quao  prae- 
cedit,  ut  quasi  novo  initio  dicatur:  Fide 
Jacob  adoravit  etc.  Non  enim  eodem 
loco  hoc  legitur,  sed  in  cap.  praeced.,  ubi 
narrat  Scriptura,  Jacob,  exacto  et  accepto 
jurejurando  a  Joseph,  quod  sepulturus 
esset  ipsum  in  sepulchro  patrum  suorum, 
adorasse,  vel  ad  caput  lectuli,  sicut  ex 
Hebraeo  vertit  Hieronymus,  vel  ad  sum-' 
mitatem  sive  ad  fastigium  virgae  ejus, 
scilicet  Joseph,  sicut  hic  in  Graeco  legi- 
tnr,  iisdem  verbis,  quae  sunt  apud  LXX. 


interpretes.  Quamquam  olim  ex  Graeco 
quidam  Latini  virgae  suae ,  non  ejus, 
legerunt,  ut  ad  ipsum  Jacob  referatur; 
ut  Augustinus  commemorat  q.  162.  in 
Genes.  Nam  Graecum  relativum  auTOU 
utrumqne  admittit,  variato  spiritu.  Atqne 
eo  modo  sibi  vertendum  putavit  Stapu- 
lensis. 

At  sane  potius  est,  ut  de  vlrga  Joseph 
intelligatur,  maxime  propter  significatio- 
nem  mysterii,  quod  Apostolus  videtur 
intendere,  de  quo  mox  dicemus.  Scien- 
dum  est  autem ,  diversitatem  vcrsionis 
inde  natam,  quod  utraque  vox  Hebraea : 
mittah,  id  est  lectus,  et  matteh,  id  est 
virga ,  scribatur  iisdem  literis,  sed  non 
iisdem  punctis ;  quae  puncta  satis  constat 
olim  apud  Hebraeos  scribi  non  solere,  ut 
proinde  facile  contingeret,  interpretes  pro 
una  dictione  aliam  legere  et  transferre. 

Si  quaeratur,  utra  sit  vera  ac  germana 
Scripturae  lectio?  vel  utram  significatio- 
nem  in  illis  iisaem  literis  Moses  inten- 
derit?  Respondco,  quibusdam  videri  ve- 
ram,  quam  reddidit  Hieronymus,  lectum 
dicens ;  eumque  secuti  in  ea  re  omnes 
recentiores  interpretes ,  ut  veteres  ta- 
ceam  interpretes  Graecos,  Aquilam  et 
Symmachum,  qui  eodem  modo  verte- 
runt;  denique  omnes  omnino,  solis  LXX. 
exceptis.  Siquidem  et  statim  post,  initio 
capitis  sequentis,  idem  vocabulum  occur- 
rit,  ubi  nos  rursus  ex  Hieronymi  versione 
legimus :  Qui  confortatus  sedit  in  lectulo ; 
nec  secus  omnes  ulii  hoc  interpretati  sunt, 
atque  ipsi  etiam  etiam  LXX.  Neque  enim 
eo  loco,  nisi  absurde,  pro  lectulo  virga 
transferri  potiiit. 

Sensum  autem  prioris  loci  reddens 
Hieronymus  in  traditionibus  Hebraicis, 
sic  ait:  Et  adoravit  Israel  ad  caput 
lectuli;  quod  scilicet,  postquam  ei  jura- 
verat  filius,  securus  de  petitione,  quam 
rogaverat,  adoraret  Deum  contra  ca- 
put  lecti  sui.  Sanctus  quippe  et  Deo 
deditus  vir,  oppressus  senectute,  sic  ha- 
bebat  lectulum  positum,  ut  ipse  jacenfis 
habitus  ahsque  difficuUate  ulla  ad  ora- 
tionem  esset  paratus.  Sic  ille. 

Joannes  tamen  Hasselanus,  vir  magnae 

eradltioDis,  Caesarens  apnd  Lovanienses 
Scripturae  sacrae  quondam  interpres,  in 
hujus  loci  comment.  manusc.  docet,  re- 
ctius  facturum  faisse  B.  Hieronymum,  si 
suam  versionem  Gcn.  47.  iu  fine,  confor- 
massct  interpretationi  ipsorum  LXX.  ac 
reddidisset:  adoravit  super  (aut  contra, 
quomodo  idem  Hieronymus  vertit  ex 
LXX.  in  Tradit.)  fastigium  virgae  ejus. 
Et  S.  Augustinus  quaest.  illa  162.  in 
Genes.  ait :  Quod  Septuaginta  interpre- 
tati  sunt ,  nullum  vel  levem  sensum 
habere,  putandum  non  est. 

Verum  quo  pacto  cum  hac  responsione 
conciliari  possit  praeseus  Apostoli  locus, 
in  quo  non  lectuluSj  sed  virga  nominatur 
(nam  caput,  summitas,  fastigium  eadem 
eunt  in  proposito ,  et  eadem  Hehraica 
voce  significantur,  nec  de  ea  re  quaestio 
est),  Hieronymus  nihil  dicit.  Inter  com- 
mentatores  autem  nescio,  an  quisquam 
sit,  qui  lectoris  animo  satisfaciat. 

Nobis  videtur  utcumque  satisfieri  posse, 
si  respondeamus  altero  horum  modorum. 
Unus  est,  si  cum  F.  Ribera  dicamus, 
utramque  seusum  verbis  Hebraicis,  a 
Mose  scriptis,  comprehendi ;  ac  Spiritus 
sancti  consilio  factum,  ut  duo  sensus  in 
eadem  oratione  latentes  exprimerentur, 
juxta  ejusdem  vocabuli  diversam  signifi- 
cationem.  Dico:  ejusdem  vocabulif  quia 
punctis  remotis,  quae  Moses  non  addidit, 
nullum  est  discrimen.  Quae  responsio  si 
non  placet,  propterea  quod  absurdum 
habeatur  in  omni  genere  scriptionis,  ut 
voeabulum ,  aequivoce  duo  significans, 
simul  stet  pro  utroque  siguificato,  meri- 
toque  negent  viri  doctissimi,  eandem 
Scripturam  habere  plures  sensus  literales : 
restat  alter  modus,  ut  dicamus,  id,  quod 
apud  LXX.  legebatur,  sive  cum  Hebraeo 
fonte  conveniret ,  sive  non ,  opportune 
allegasse,  suoque  instituto  accommodasse 
Apostolum ;  quod  ea  versio  apud  eos,  ad 
quos  scribebat,  in  auctoritate  esset  ac 
veneratione ,  quemadmodum  alio  loco 
ostendimus ;  ut  haec  sit  allegatio  non  tam 
Scripturae,  quam  rei  concessae.  Quod 
sine  dubio  recte  fieri  potuit,  et  ad  docen- 
dum  atque  exhortandum  valet  suo  modo. 


Qnasi  igitur  sic  dicit:  Et  adoravit  fa- 
stigium  virgae  ejus .  quemadmodum 
habetur  in  bibliis  Graecis,  quae  vos  cum 
veneratione  legitis.  Ac  forte  similis  ad- 
hibenda  est  solutio  ad  locum  Luc.  3.,  ubi 
praeter  fidem  omnium  Hebraicorum  co- 
dicum  ex  sola  versione  LXX.  una  gene- 
ratio  interseritur.  Et  quidem  Cornelio 
Jansenio,  praeceptori  meo,  ita  respon- 
dere  visum  fuit.  Et  qui  aHter  respondent, 
torquent  se  miris  modis. 

Quamquam  quod  ad  rem  praesentem 
attinet,  utrumque  verum  esse  potest: 
Jacob  adorasse  versus  caput  lectuli,  et 
adorasse  fastigium  virgae  Joseph  stantis 
ad  lectuli  caput.  Non  enim  pugnant  haec 
duo.  Nam  quod  nos  legimus :  adoravit 
Dominum,  Hieronjmus  Dominum  ad- 
didit  de  suo.  Certe  D.  Thomas  varietate 
lectionis.  quam  refert  in  comm.,  non  est 
offensus ,  tamquam  inde  consequens  sit, 
vel  Paulum  male  Scripturam  citasse,  vel 
Hieronymum  male  vertisse.  Tantum  co- 
natur  varietatem  illam  ita  conciliare,  ut 
sensus  simul  consistant. 

Caeterum  huic  nostrae  responsioni  pro 
coronide  illud  adjicimus,  directione  Spi- 
ritus  sancti  factum  esse,  utid,  quod  LXX. 
scripserunt,  aliud  fortassis  pro  alio  red- 
dentes ,  serviret  mysterio,  sicut  in  aliis 
quibusdam  factum  non  negamus.  Ut  au- 
tem  mysterium,  quod  Apostolus  expri- 
mere  noluit,  assequamur,  annotant,  qui 
in  Genesim  scribunt,  Joseph,  a  rege  pro- 
ximum,  virgam  seu  sceptrum,  videlicet 
potestatis  insigne,  gestasse.  Hujus  ergo 
summitatem  adoravit  Jacob,  id  est,  ad 
eam  incurvavit  se,  potestatem  honorans 
in  filio.  Sed  cur  id  fecit?  Ut  ostenderet, 
inquiunt,  veritatem  somnii  Joseph,  quo 
viderat  se  a  sole,  id  est,  patre  suo  ado- 
randum,  Gen.  37. 

Sed  quomodo  fide  adoravit  (quod  hic 
testatur  Apostolus),  cum  illam  filii  po- 
testatem ,  somnio  praenuntiacam ,  non 
jam  fide,  sed  oculis  aspiceret?  Quare 
multo  rectius  in  eo,  quod  Jacob  adoravit 
fa«tigium  virgae  filii  sui,  id  est,  potesta- 
tem  ejus  honoravit,  intelligimus  alicujus 
rei  futurae  mysterium.  Quod  illi  optime 

explicant,  qui  dicunt,  Jacob  in  Joseph 
filio  suo  Christum  signifieatum  prospe- 
xisse,  et  in  virga  Joseph  regiam  Christi 
potestatera  agnovisse ;  denique  ejus  vir- 
gae  fastigium  seu  caput  adorasse,  quia 
caput  Christi  Deus,   1  Cor.  11. 

Quaeri  hic  potest,  cur  Apostoius,  qui 
duarum  benedictionum  meminit,  tertiam, 
non  minus  memorabilem  et  mysteriorum 
plenam,  qua  Jacob  benedixit  filiis  suis 
duodecim,  praetermiserit.  Respondeo,  sa- 
tis  esse  Apostolo,  si  e  multis,  qnae  per 
fidem  operati  sunt  patres,  pauca  quae- 
dam  delibet,  eaque  praecipua;  nec  ratio- 
nem  nobis  reddendam,  cur  etiam  e  prae- 
cipuis  nonnulla  praetereat,  cui  non  erat 
propositum  omnia  referre.  Tametsi  prae- 
termissae  benedictionis  duodecim  patriar- 
charum  haec  potuit  esse  ratio,  quod  ea 
maledictionem  haberet  implicatam ,  ut 
patet  legenti  Gen.  49. 

22.  Fide  Joseph,  moriens ,  de  pro- 
feciione  filiorum  Israel  memoratus  est. 
Merito  Joseph  prioribus  subjungitur,  qui 
et  patriarcha  fuit,  et  propheta,  multarum- 
que  virtutum  exemplar,  cujus  animo  nec 
potestas,  nec  bonorum  afHuentia,  qua  po- 
tiebatur  in  Aegypto,  oblivionem  aut  ne- 
glectum  induxit  promissorum  Dei.  Mo- 
rienSj  Graece  TcAeuTdiv,  verbum  a  supe- 
riore  diversum ,  id  est  vitam  finiens, 
termino  vitae  proximus.  Habetur  idem 
verbum  Matth.  2.,  ubi  nos  legimus :  de- 
functo  autem  Herode.  Nec  est  in  Graeco  : 
de  profectione,  sed:  de  exitu  filiorum 
Israel,  scilicet  ex  Aegypto. 

Et  de  ossibus  suis  mandavit.  Itidem 
ex  Aegypto  asportandis.  Sic  enim  legitur 
allocutus  fratres  suos  Genes.  ult. :  Post 
mortem  meam  Deus  visitabit  vos ,  et 
ascendere  vos  faciet  de  terra  ista  ad 
terram,  quam  juravit  Abraham,  Isaac 
et  Jacob.  Cumque  adjurasset  eos  atque 
dixisset:  Deus  visitabit  vos ;  asportate 
ossa  mea  vobiscum  de  loco  isto,  mor- 
tuus  est.  Igitur  quod  Joseph  moriturus 
mentionem  fecit  cum  asseveratione  de 
rebus  futuris,  quae  nondum  videbantur, 
id  est,  de  egressione  filiorum  Israel  ex 
Aegypto,  quae  post  ducentos  annos  se- 


cuta  est,  deque  introductlone  eorum  in 
terram  patribus  promissam;  quodque  in 
hujus  rei  testimonium  mandavit,  ossa  sua 
simul  asportari :  id  totum  ex  ea  fide  pro- 
cessit,  quam  habuit  divinae  promissioni 
patribus  factae.  Sed  nec  irritum  fuit 
mandatum.  Nam  ossa  ejus,  Mose  man- 
dante,  secum  tulisse  leguntur  Israelitae, 
Exod.  13. ,  eademque  postea  in  terram 
promissam  intulisse,  atque  ia  agro  pa- 
terno  sepeliisse,  Josue  ultimo. 

23.  Fide  Moses,  natus,  occultatus  est 
mensibus  tribus  a  parentibus  suis.  A 
Patriarchis  ad  Mosen  transit,  in  cujus 
etiam  fide  praedicanda  imraoratur,  quod 
ejus  apud  Hebraeos,  ut  Prophetae  ma- 
ximi  et  Legislatoris,  summa  esset  aucto- 
ritas.  Orditur  autem  a  nativitate  ejus  et 
fide  parentum,  qua  eum,  quum  natus 
esset,  contra  regis  edictum  occultarunt  in 
domo  sua  tribus  mensibus,  Exod.  2.  et 
Act.  7.  Pro:  parentibus ,  Graece  est: 
patribus ;  Syrus  quoque  sic  habet :  Fide 
patres  Mosi  occultaverunt  eum  etc.  Ex 
quo  suspicatur  quidam,  non  solos  patrem 
et  matrem  de  puero  servando  sollicitos 
fuisse,  sed  et  populum  et  potissimum  con- 
tribules.  Quod  non  valde  probabile  est. 
Res  enim  tam  multis  nota  non  potuisset 
apud  regios  ministros  celari.  Qaare  pa- 
tribus  pro  parentibus  dictum  accipimus, 
sicut  omnes  interpretantur.  Sic  enim  in- 
terdum,  etsi  raro,  Graecis  usnrpatur. 

At  quaeritur,  qua  parentum  fide  occul- 
tatus  fuerit  Moses.  Nam  videri  potest,  id 
eos  fecisse  naturali  impulsos  amore,  quo 
parentes  filios  suos  omni  ratione  servatos 
cupiunt ;  ut  verisimile  sit,  idem  ab  aliis 
quoque  Hebraeorum  nonnullis  fuisse  ten- 
tatum.  Respondeo ,  ea  fide ,  qua  crede- 
bant,  id,  quod  a  majoribus  acceperant, 
futurum  aliquando,  ut  Deus  educeret  po- 
pulum  ex  Aegypto ,  et  introduceret  in 
terram  promissam ;  ideoque  nec  metuen- 
dum,  quod  Pharao  raoliebatur,  ut  scilicet 
populus  aut  omnino  exstingueretur,  aut 
servitnte  oppressus  vires  et  facultatem 
non  haberet,  invitis  Aegyptiis,  fugam  in- 
eundi.  Hac  igitur  fide  instructi  et  animati, 
divinae  promissioni  de  popuio  servaudo 

cooperati  simt,  quoniam  pnernm  sibi  na- 
tum,  ne  occideretur,  occultarunt.  Addatur 
huic  responsioni,  si  lubet,  id,  quod  refert 
Josephus  lib.  2.  antiq.  Jud.  cap.  5.,  Deam 
Amramo,  patri  Mosi,  astitisse  per  som- 
ninm  ac  promisisse,  nasciturum  ei  filium, 
qui  suo  tempore  Hebraeos  ex  Aegjptia 
servitute  liberaret.  Virum  id  ipsum  nar- 
rasse  uxori  jam  gravidae.  Utrumque 
fidem  oraculo  adhibuisse,  et  ea  fide  in- 
ductos,  postquam  mulier  tam  facile  fuisset 
enixa,  nt  observatores  falleret,  infantulum 
per  tres  menses  clam  apud  se  nutrivisse. 
Notandum  est  autem,  etsi  textum  He- 
braeum  legenti  sola  mater  videatur  oc- 
cultasse  puerum,  LXX.  tamen  interpretes, 
quos  Paulus  sequitur,  utrique  parenti 
factum  hoc  adscribere.  Nec  enim  muiier, 
inscio  aut  repugnante  marito,  facere  id 
potuisset. 

Eo  quod  vidissent  elegantem  infan- 

tem.    Graece:  uatdtov,  puellum.  Videri 

potest  haec  pars  contraria  praecedenti. 

Nam  si  parentes  ad  occultandum  et  ser- 

vandum  puerum  movit  elegantia  formae, 

quam  in  eo  videbant,   quomodo  t&  res  in 

laudem   fidei    refertur?    praesertim   cum 

legamus,  Isai  reprehensum  fuisse,  quod 

filios  suos  offerret  Samueli,  prout  quisque 

forma  excellebat,   1  Reg.  16.   Sed  dicen- 

dum,  parentes  haudquaquam  more  vulgi 

pennotos  fuisse  elegantia  pueri,  ut  eum 

cum  tanto  suo  periculo  servatum  vellent; 

sed  quod  in  vultu  talem  animadverterent 

elegantiam  seu  pulchritudinem,  quae  di- 

vinam  quandam  indolem  pueri  promittere 

videretur ;  adeo  ut,  quod  certo  credebant 

de    popnli  liberatione    aliquando  futura, 

confiderent  hujus  pueri  virtute  et  opera, 

si  in  virum  posset  evadere,  perfectum  iri. 

Huc  facit,   quod  B.  Stephanus  in  sua  ad 

Judaeos  oratione  Act.  7.  non  simpliclter 

dicit,    puerum    hunc    fuisse    elegantem 

(Graece  acTsTov^    eodtm  vocabulo,    quo 

post  LXX.  Paulus  hic  utitur) ;  eed  dicit : 

elegantem  Deo,  quod  recte  noster  inter- 

pres  vertit :  gratum  Deo,  et  Syrus :  di- 

lectum  Deo ;  ut  nimirum  illa  vultus  ele- 

gantia  significatum  fuerit,  puerum,  futu- 

rum   singulariter  Deo  gratum,  Deumque 


velle  per  illum  magnum  aliquid  ad  populi 
sui  salutem  operari.  In  quam  sententiam 
etiam  Chrysostomus  hunc  locum  interpre- 
tatus  est.  Quod  si  recipimns  narrationem 
Josephi  supradictam  de  somnio  patris 
Mosi,  plenior  erit  responsio.  Sic  enim 
dicemus,  parentes  ejus  aspectu  pueri  tam 
elegantis  fuisse  confirmatos  in  fide  oracnli, 
quod  divinitus  acceperant. 

Et    non    timuerunt    regis    edictum. 
Praeceperat  rex  omni  populo  Hebraeo- 
rum,   ut,   quidquid   masculini  sexus  eis 
nasceretur,  in  flumen  projicerent,  Exod. 
1.  Hoc  edictum  timuisse  negat  Mosi  pa- 
rentes,    quia,    quamvis   timore    puerum 
occultarint,  non  tamen  ita  timuerunt,  ut 
edicto  parerent.  Removet  ergo  ab  eis  ti- 
morem  efficacem,  quo  quis  adductus  id 
facit,  quod  jubet  is,  qui  timorem  incutit. 
Ita  saepe  non  timere  accipitur  in  Scri- 
pturis,  ut  Matth.  10. :   Nolite  timere  eoSj 
qui  occidunt  corpus ;  1  Machab.  2. :  A 
vtrhis  viri  peccatoris  ne  timueritis.  Sed 
dices  :   Quomodo  non  ita  timuerunt,  qui 
tandem  paruerunt  edicto,  puerum  expo- 
nentes  in  ripa  fluminis?  Exod.  2.    Quo 
argumento  contendit  Calvinus,  fidem  in 
eis  valde  imbecillem  fuisse,  adeo  ut  non 
vacillaverit    modo ,    sed    collapsa   fuerit. 
Atqui  immerito   eos   culpat.    Non   enim 
juxta  edictum  projecerunt  puerum  in  fln- 
men;  sed  cum  diutius  celare  non  possent, 
id  fecerunt,  quod  in  tanto  pueri   ac  sui 
periculo,  faciendum  inculpata  prudentia 
dictabat.    Nam  fi&cellae  bituminatae  in- 
clusum,  ne  facile  mergi  posset,  exposue- 
runt  in  carecto  fluminis   ad   ripam,   nbi 
minus   esset  pericoli,    meliusque   posset 
observari,  quod  eveniret.  Porro  rei  even- 
tum  divinae  providentiae   committebant, 
quemadmodum  et  Josephus  de  eis  scribit. 
24.  Fide  Moses,  grandis  factus,  ne- 
gavit,   se  esse  filium  filiae  Pharaonis. 
Graece :  negavit  dici  filius,  id  est,  renuit 
vocari  filius  filiae  Pharaonis,  ut  vertit 
Erasmus.  Male  Faber :  Recusavit  dicere : 
Filius  sum  filiae  Phaaronis.  Quam  ver- 
sionem  Cajetanus,   Graece  nescius,   im- 
prudenter  secutus  est.  Constat  ex  histo- 
ria  Exod.  2.,  Mosen,  postquam  adolevit, 

haud  ignorasse,  se  Hebraeum  esse,  non 
Acgyptium.  Educatus  est  euim  a  matre 
sua  ab  infantia  usque  ad  aetatem  adul- 
tam,  ac  tum  demum  redditus  filiae  Pha- 
raonis,  quae  eum  non  pro  suo  filio  acce- 
pit,  sed  sibi  in  filium  adoptavit.  Non  ergo 
dicere  vult  Apostolus,  Mosen  fide,  id  3st, 
revelatione  divina  admonitum,  cognovisse, 
se  non  esse  filium  naturalem  filiae  Pha- 
raonis;  boc  enim  procul  dubio  sciebat 
tarc  ex  matre,  quarn  ex  adoptante;  sed 
sensus  est  hujusmodi:  Fides  effecit,  ut 
Moses,  vir  factus,  adoptionem  filiae  Pha- 
raonis  ac  regiam  cognationem  contem- 
neret,  malletque  palam  vocari  Hebraeus 
et  hominis  Hebraei  filius,  quam  filius 
reginae  aut  filiae  regis. 

Non  legitur  eam  adoptionem  Moses 
verbis  respuisse;  sed  facto  satis  respuit, 
quando,  relicta  aula  regia,  ad  fratres 
suos  Hebraeos  in  afflictione  visitandos 
egressus  est,  nec  ad  aulae  delicias  ultra 
reversus,  ut  legitur  Exod.  2.  et  Act.  7. 
Adscribitur  autem  hoc  ejus  fidei ,  quia 
tam  praeclaram  adoptionem  cum  labore 
ef  afflictione  non  commutaret,  n'si  majora 
bona,  quae  fide  intuebatur,  exspectaret. 
Aspiciebat  enim ,  ut  statim  dicitur,  in 
remunerationem.  Dicit  autem,  grandis 
factus,  non  modo  statura,  sed  insuper 
aetatis  profectu,  quia,  ut  refert  S.  Stepha- 
nu9  Act.  7.  (idemque  colligitur  ex  histo- 
ria  Exodi),  quadragenarius  erat,  quando 
in  cor  ejus  ascendit,  ut  fratres  suos  vi- 
sitaret. 

Sed  cur  tam  sero  ad  eos  se  contulit? 
non  quia  fratrum  salutem  prius  neglexis- 
set,  aut  minus  curasset,  vohiptatum  Aegy- 
ptiarum  illecebris  occupatus;  sed  ideo 
forte,  quod  exspectandam  sibi  putaret 
eam  aetatem,  quae  ad  res  magnas  geren- 
das  idonea  maxime  judicatur.  Aut  certe, 
quod  rem  tantam,  quam  animo  conceperat, 
non  absque  peculiari  Dci  instinctu,  quem 
nondum  senserat,  tggredi  nollet.  Alioqui 
Mosen  de  liberatione  populi  jam  ante 
cogitasse,  probant  illa  B.  Stephani  de  eo 
verba :  Existimabat,  intellige^^e  fratres, 
quoniam  Deus  per  manum  ipsius  daret 
ialutem  illis. 


25.  Magis  eligens,  affligi  cum  populo 
Dei,  quam  temporalis  peccati  habere 
jucunditatem.  Graece :  OLTZoXoioavo ,  id 
est,  fruitionem  seu  delectationem.  Nec 
est :  temporalis,  sed :  temporalem,  TCpoi;- 
xatpov,  ut  ad  jucunditatem  referatur. 
Atque  ita  veteres  etiam  Graecos,  Chry- 
sostomum  ac  caeteros,  legisse,  docent 
eorum  commentarii.  A  quibus  nec  Syriaca 
dissentit  editio.  Sic  enim  habet:  Et  non 
modico  tempore  delectari  in  peccato. 
Paulus  quoque  2  Cor.  4.  ad  bona,  quibus 
homines  fruuntur,  eandem  vocem  retulit : 
Quae  videntur,  inquit,  temporalia  sunt ^ 
quae  non  videntur ,  aeterna.  Verum 
sive  temporale  ad  delectationem  refera- 
tur,  sive  ad  peccatum,  legendo  TTpogxai- 
pou,  quod  in  paucis  quibusdam  ac  minus 
probatis  exemplaribus  Graecis  legitur,  in 
sensu  non  magnum  est  discrimen,  et  alte- 
rum  facile  ex  altero  intelligitur;  ut  tem- 
porale  dicatur  peccatum  ab  effectu,  quia 
delectatio,  quae  peccato  quaeritur,  diu- 
turna  esso  non  potest.  Quamquam  magis 
consuetum  est,  dici,  dum  quis  peccat, 
delectationem  transire,  peccatum  manere. 
Nam  etsi  cum  delectationo  transeat  etiam 
actus  peccati,  manet  tamen  reatus  et  con- 
scientiae  morsus. 

Quaeritnr,  de  qua  afflictione,  et  de  quo 
peccato  ioquatur  Apostolus.  Non  enim 
Moses  aliquando  cum  caeteris  Hebraeis 
servivit  in  luto  et  latere.  Et  si  peccatum 
erat,  versari  in  affluentia  bonorum  aulae 
regiae,  peccaverat  igitur  tot  retro  annis, 
quibus  inter  aulae  proceres  fuerat  com- 
moratus.  Ad  utrumque  respondeo :  Pec- 
casset  Moses,  si  voluptates  et  opes  Aegj- 
ptias  praetulisset  saluti  et  liberationi 
suae  gentis,  aut  ita  eis  immersus  fuisset, 
ut  de  fratribus  afflictis  non  curaret.  Unde 
Amos  6.  gra\iter  increpautur  opulenti 
in  Sion ,  quod  nihil  paterentur  super 
contritione  Joseph.  Afflictus  autem  fuit 
cum  populo  Dei,  id  est,  cum  Hebraeis 
fratribus  suis,  non  eadem  cum  illis,  sed 
sirailia  propter  illos  patiens;  c,uando,  per- 
cnsso  Aegyptio,  fugit  et  in  exilium  abiit, 
ubi  pascendis  ovibus  vitam  transegit,  qui 
dudum  in  Aegypto  deliciis  et  opibus  ab- 

undaverat.  Quamquam  non  dicit  Aposto- 
lus,  eum  cum  populo  Dei  afflictum  fuisse ; 
sed  affligi  elegisse  potius,  quam  momen- 
taneis  deliciis  cum  peccato  frueretur.  Ex 
quo  non  est  consequens,  ut  afflictus  fuerit. 
Ut  autem  haec  prae  illis  eligeret,  excita- 
bat  et  roborabat  eum  fidcs ;  quemadmo- 
dum  et  in  eo,  quod  sequitur : 

26.  Majores  divitias  aestimans  the- 
sauro  Aegyptiorum  improperium  Chri- 
tti.  Neminem  turbet,  quod  Ambrosins, 
lib.  de  paradiso,  pto :  majorihus  divitiis, 
legit:  majorem  honestatem.  Quidam 
enim  vetus  interpres,  nXoutov,  divitias, 
assidue  vertit:  honestatem  ;  ille  nimirum, 
ex  cujus  versione  habemus  libros  Sapien- 
tiae  et  Ecclesiastici.  Neque  enim  idem 
est  omnium  sacrorum  librorum  vulgatae 
editionis  inte^^pres,  ut  norunteruditi.  Vide 
Sap.  7.  8.  et  10.  et  Ecclesiastici  11.  13. 
24.  31.  et  37.  Atqui  idem  Ambrosius, 
lib.  2.  de  Abel,  cap.  4.,  pro:  ynajoribus 
divitiiSj  legit:  majus  patrimonium. 

Porro  notandum,  participia  eligens  et 
aestimans,  in  Graeco  esse  aoristos  prae- 
teritum  significantes.  Unde  recte  pro: 
aestimans,  alii  vertunt:  arbitratus,  Mo- 
ses,  inquit,  thesauro  Aegyptiorum  (Grae- 
ce :  thesauris,  qui  in  Aegypto  erant),  id 
est  opibus  Aegyptiis,  quibus  abundare  et 
cum  quiete  frui  poterat,  improperium 
Christi  praetulit,  tamquam  majores  divi- 
tias;  vel  quia  Christi  improperium  magis 
honorificum  sibi  ducebat;  vel  quod  prae- 
scntem  ignominiam  sibi  convertendam 
sciret  in  coelestes  divitias  et  gloriam 
eemper  mansuram. 

Sed  quodnam  dicat  improperium 
Christi,  valde  dubitatur.  Non  enim  Mosi 
potuit  improperari,  quod  Christianus  es- 
set,  aut  Christum  coleret,  quando  nec 
natus  erat  Christus,  nec  auditum  Christi 
nomen.  Chrysostomus  ac  plerique  post 
illum  interpretantur  improperium  Christi 
in  eo,  quod,  quemadmodum  Christus  igno- 
minia  affectus  est  a  Judaeis,  ad  quos 
misEus  venit,  ita  Moses  a  fratribus  suis 
Hebraeis,  quibus  se  liberatorem  insinua- 
bat,  contumeliose  fuit  repulsus,  cum  ei 
diceretur :   Quis  constituit  te  principem 


aut  judicem  super  nos?  Num  occidere 
me  tu  vis ,  sicut  heri  occidisti  Aegy- 
ptium?  Exod.  2.  De  qua  contumeliosa 
repulsa  loquitur  etiam  B.  Stephanus  in 
Actis.  Huic  expositioni  Theodoretus  et 
Thomas  addunt,  bene  id,  quod  Moses  a 
fratribus  passus  est,  improperium  Christi 
vocari,  quia  typus  et  figura  fuit  ejus,  quod 
Christus  erat  passurus. 

Verum  ista,  si  bene  consideres,  huic 
loco  non  quadraut.  Nam  Apostolus  ab 
eo  loco:  magis  eligens  etc. ,  rationem 
reddit  ejus,  quod  dixerat,  Mosen  negasse 
se  filium  filiae  Pharaonis.  Atqui  hujus 
ratio  esse  non  potest,  quod  thesauris 
Aegypti  praeponeret  improperium  infe- 
rendum  a  fratribus  Hebraeis.  Nam  relin- 
quens  aulam,  suosque  visitans,  non  hoc 
exspectabat,  ut  probris  ab  iis  afficeretur ; 
sed  magis,  ut  tamquam  futurus  liberator 
susciperetur. 

Quocirca  alii  rectius  improperium 
Christi  interpretantur  id  esse,  quod  in 
priori  membro  dixit :  affligi  cum  populo 
Dei,  ut  improperium  intelligatur,  quod 
Aegyptii  dicturi  erant  in  Mosen,  abdi- 
cantem  a  se  regiam  adoptionem,  et  pro- 
fitentem,  se  Israelitam  esse.  Probrum 
hoc  erat,  quod  Hebraeus  esset,  quam 
gentem  abominabantur  jam  olim  Aegy- 
ptii,  ut  patet  Genes.  43.  et  46.,  quamque 
dudum  in  servitutem  redegerant.  Hoc 
autem  vocat  improperium  Christi,  id 
est,  populi  Dei  Christum  exspectantis, 
quatenus  injuria  membrorum  in  caput 
redundat.  Et  hoc  pacto  loqui  dicunt  Apo- 
stolum  ad  consolandum  suos  Hebraeos, 
qui  propter  fidem  Christi  non  solum  di- 
reptionem  bonorum  passi  fuerant,  sed  in- 
super  irrisionibus  et  probris  infidelium 
erant  expositi. 

Diversam  ab  his  ac  peculiarem  expli- 
cationem  adfert  Ribera.  Sentit  enim, 
Mosem,  spiritu  prophetico  intuentem 
Christi  passionem  et  opprobria,  optasse 
ejus  couformitatem ;  atque  ex  ea  animi 
devotione  maluisse  cpprobriis  affici,  id 
est,  Christo  quodammodo  compati,  quam 
honoribus  ac  divitiis  abundare  in  aula 
Pharaonis.  Et  hoc  esse,  quod  dicit  Apo- 

gtolus,  eum  elegisse  improperium  Christi; 
quomodo  si  dicamus,  Petrum,  quando 
crucifixus  est,  elegisse  impropeiium  cru- 
cis  Christi,  quia  similitudiiiem  mortis 
Christi,  Domini  sui,  in  cruce  passi,  liben- 
ter  ac  devote  amplexus  est.  Non  dicitur 
antem  quis  eligere  aut  piuris  aestimare 
id,  quod  omnino  non  novit.  Quare  im- 
properium  Christi  notuni  esse  Mosi  opor- 
tuit,  ut  illud  tanti  aestimaret ;  sicut  Petro 
nota  fuit  crux  Christi.  Quac  expositio 
recte  se  habet,  si  improperium  Christi 
proprie  accipiendum  sit;  quod  aliis  non 
videtur. 

Porro,  si  conjecturae  locus  esset,  suspi- 
cari  possemus,  Apostolum  scripsisse  Xtj- 
OTOU^  non  XptOTOu,  id  est,  latronis,  non 
Christi,  Quod  cum  dure  sonaret,  nec  in- 
telligeretur,  quorsum  dictum  esset,  muta- 
tnm  esse  in  vocabulum  sono  vicinum, 
idemque  piis  auribus  gratum :  XpiOTOU ; 
sicutaccidit  innominibus  vi^oouget^lTjooug, 
Ecclesiastici  43.  Sic  ergo  vera  lectio 
esset:  improperium  latronis  sive  homi- 
cidac.  Nam  Moses,  postquam  occidit 
Aegyptium,  primum  quidem  ab  Israelita 
audivit  opprobrium  homicidae,  cum  ei 
diceretur:  Numquid  occidere  me  tu  vis, 
sicut  heri  occidisU  Aegyptium  ?  Deinde, 
re  divulgata  multo  magisapud  Aegyptios, 
quibus  jam  exosus  haberi  coeperat,  infa- 
matus  fuit  tamquam  sicarius  aut  latro. 
At  Moses  hujusmodi  improperium  atque 
infamiam,  quam  sustinebat  causa  populi 
Dei,  pluris  fecit,  quam  omnes  thcsauros 
Aegypti.  Mutandae  lectionis  in  nomen 
Christi  dedisse  potuit  occasionem,  quod 
infra  cap.  13.  legitur:  improperium  ejus, 
scilicet  Christi.  Sed  illic  non  de  antiquis 
loquitur  Apostolus,  sed  (Jhristianos  hor- 
tatur,  ut  Jesu  Christi  improperium  por- 
tent.  Illud  etiam  observa,  Apostolum  toto 
hoc  capite  et  sequenti  Christi  vocabulum 
nusquam  exprimere.  Veruntamen  de  hac 
conjectura  aliorum  est  judicium. 

Aspiciebat  enim  in  remunerationem. 
Graece:  aTiepXsTrs,  respiciebat.  Probat, 
illud  totum,  quod  de  Mose  dixit,  fidei 
fuisse  effectura.  Primum  enim  credebat, 
post  afflictiones ,   quas  cum  populo  Dei 

tolerabat,  sccuturam  populi  liberationem ; 
quac  utique  futura  erat  merces  quaedam 
patientiae  prioris.  Deinde  ac  potissimum 
fidei  suae  oculos  attollebat  ad  bona  coe- 
lestia,  quae  Deus  cultoribus  suis  pro 
mercede  ac  praemio  piorum  laborum  se 
redditurum  promisit.  Notanda  sententia 
propter  sectarios,  qui  bonorum  operum 
merita  negant,  ac  servile  esse  putant,  in- 
tuitu  remunerationis  Deum  colere.  Contra 
docet  Apostolus,  Mosen,  afflictiones  et 
opprobria  ferentem,  in  remuneratiouem 
aspexisse,  et  ejus  ac  patriarcharum  exem- 
plis  Hebraeos  suos,  ut  idem  faciant,  hor- 
tatur.  Ne  vero  per  hoc  vel  gratiae,  vel 
gloriae  Dei  derogatum  quidquam  videa- 
tur,  certissime  teneamus  haec  duo :  Omne 
meritum  nostrum  esse  Dei  donum;  et 
omne  praemium  nostrum  ad  Dei  gloriam 
esse  referendum. 

27.  Fide  reliquit  Aegyptum,  non 
veritus  animositatem  regis.  Animosita^ 
tem,  Graece:  tov  ^u/xov,  quod  interpres 
iram  et  furorem  vertere  solet ;  quemad- 
modum  etiam  habet  Syriaca  translatio. 
Nam  quod  Erasmus  ferociam  vertit,  vim 
vocabuii  minus  expressit.  Significat  enim 
Graecis  impetum  animi  ebullientis  ad  vin- 
dictam,  soletque  usurpari  pro  ea  parte 
animi,  quam  irascibilem  philosophi  vocant. 

Quaerunt  Graeci  tractores,  quomodo 
dicat  Apostolus,  Mosen  fide  reliquisse 
Aegyptum,  nec  veritum  fuisse  iram  regis, 
cum  ipse  in  Exodo  timorem  suum  fatea- 
tur,  his  verbis:  Timuit  Moses,  et  ait: 
Ouomodo  palam  factum  est  verbum 
ij.ud?  Audivitque  Pharao  sermonem 
hunc  et  quaerebat  occidere  Mosen.  Qui 
fugiens  de  conspectu  ejus,  moratus  est 
in  terra  Madian,  Exod.  2.  Respondent 
autem,  Mosen  timore  quidem  fugisse,  ne 
Deum  tentare  videretur,  si  manifesto 
periculo  non  se  subduceret;  sed  non  ita 
timuisse,  quin  ausus  fuerit  postea  reverti 
ad  populum  liberandum.  Liranus ,  ut 
Mosi  constantiam  in  hoc  facto  declaret, 
adducit  fabulam  quandam  Judaicam,  scri- 
bens  in  Exod.  2.  et  4. 

Sed  verior  responsio  est,  quam  idem 
Liranus  et  alii  huc  adferunt,  Apostolum 

non  agere  de  fnga  Mosi  ex  Aegypto  post 
interfectum  Aegyptium,  sed  deeo  disccssu, 
quo,  cum  ujiverso  populo,  Aegyptum  le- 
liquit,  eidemque  ad  discedeDdum  auctor 
et  ductor  fuit.  Qua  in  re  fides  ejus  insig- 
niter  eluxit.  Cum  enim  res  esset  difficil- 
limi  negotii,  tantam  liominum  mnltitudi- 
nem,  magna  ex  parte  imbellem,  e  sedibus 
suis  educere  in  alienam  et  ignotam  ter- 
ram ;  sciretque,  regis  animum,  a  quo  con- 
seusum  vix  tandem  extorserat,  mutabilem 
esse,  sibique  imprimis  infensum ;  ac  pro- 
inde  metuendum  videretur,  ne,  cunsilio 
mutato,  mox  collectis  copiis,  abeuniem 
populum  armafa  vi  retraberet,  una  secum 
in  perpctuam  ac  duriorera  servitutem  re- 
digendum:  bac  tamen  irdcundia  regis 
contempta,  rem  aggressus  est,  sola  fide 
subnixus,  qua  credebat,  Denm  populo  ad 
ea,  quae  promiserat,  impedimentis  omni- 
bns  remotis,  viam  paraturum. 

Invicihilem  enim  tamquam  videm 
sustinuit.  Latini  verbnm :  sustinuit,  ad 
Deura  referunt,  ut  sensus  sit:  Iram  bomi- 
nis  visibilis  contempsit,  quia  fide  Deum 
invisibilem,  tamquam  vidcret,  sustimiit, 
hoc  est  exspectavit,  scilicet  adjntorem 
et  remuneratorem.  Etsi  nonnulli  invisi- 
bilem  exponunt,  quantura  ad  promissa, 
quae  Moses,  etsi  non  videbat,  fide  tameu, 
tamquam  videret,  exspectabat.  Verum  in 
Graeco  non  est:  G7i£,ti£'.v£V^  quo  verbo 
saepe  alibi  Scriptura  utitur,  quodque  La- 
tinus  interpres  papsim  vertit:  sustinere, 
id  fcst  patienter  exspectare,  iinde  verbale 
nomen  in  Scripturis  frequens:  Gtio/jiovtj, 
sustinentia,  patientia;  sed  est  verbum 
IxapTspr^asv,  quod  ad  rem,  non  ad  per- 
sonam  referendum  est.  Significat  enim: 
tolerare,  patienter  ferre  incommoda. 

Quocirca  magis  probo  Graecorum  ex- 
positionem,  quae  talis  est :  Aegyptum  re- 
liquit  atque  inde  populvm  eduxit,  oon 
veritus  iram  regis  visibilis,  quia  Deum 
invisibilem  adjutorem  suum  ac  remuue- 
ratorem,  tamqnam  oculis  videret,  fide  in- 
tuens,  omnia  illa  dura  toleravil.  Itaque 
metathesis  esse  videtur  in  verbis  Apo- 
Btoli,  ut  rectus  ordo  sit:  Tamquam  enim 
invisibilem  videns,  sustinuit  Quod  alii 


verterunt:  obduruit,  forti  animo  fuit. 
Erasmus  sensum  potiur,,  quam  verba  red- 
didit,  hoc  modo:  Ptrinde  enim,  quasi 
vidisset  eum,  qui  est  invisibilis,  ita  ob- 
duraint.  Est  autem  allusio  quaedam  ad 
notionem  fidei,  quam  definivlt  argumen^ 
tum  non  apparentium ;  et  proinde  pio- 
batio  ejus,  quod  dixit:  Fide  reliquit. 

28.  Fide  celebravit  pascha  et  sangui- 
nis  effusionem.  Dicitur  Moses  celebrasse 
sive,  at  in  Graeco,  fecisse  pascha  et  effu- 
sionem  sanguinis,  quia  Dei  jussu  populo 
Israelitico  faciendi  ■auctor  fnit,  ut  habe- 
tur  Exod.  12.  Facere  pascha ,  quidam 
interpretantur :  occidere  pascha,  id  est, 
agnum  paschalem.  Non  recte,  quia  fa- 
cere  non  solum  hic  ad  pascha  refertur, 
sed  etiam  ad  sauguinis  efi^usionem ;  qnare 
expositio  non  quadrat.  Sensum  ostendit 
noster  interpres,  pro:  fecit,  vertendo: 
celebravit ;  ut  paschci  non  agnus  intel- 
ligatnr,  sicut  alibi,  quum  pascha  dicitur 
immolari;  sed  ipsius  agni  immolatio  et 
esus  cura  ritu  praescripto,  quemadmodum 
bene  exponit  S.  Thomas. 

Dictum  est  pascha,  non  a  Graeco 
iraoxstv,  id  cst  pati,  sed  ab  Hebraeo  pe~ 
sach ,  seu  a  Syriaco  phase ,  ut  scribit 
Hicronymus ,  quod  transitum  significat. 
Rationem  nominis  ipse  Dominus  adjecit, 
eodem  loco  dicens :  Et  transibo  per  ter" 
ram  Aegypti  nocte  illa,  percutiamque 
omne  primogenitum  in  terra  Aegypti. 
Ac  rursus:  Et  videbo  sanguinem,  et 
transibo  vos,  id  est  praeteribo.  Non  ergo 
nomen  hoc  inditum  est  a  transitu  filio- 
rum  Israel  per  mare  rubrum,  ut  visum 
est  quibusdam ;  sed  a  transitu  Domini 
per  Aegyptum,  et  praeteritione  Hebraeo- 
rum  in  caedendis  primogenitis. 

Porro  sanguinis  effusio7iem  agni  im- 
molati  inteHige.  Nam  de  sanguine  eju.s 
e£Puso  liniebant  vel  aspergebant  quisque 
suae  domus  utrumque  postem  et  nuper- 
liminare,  sicut  eis  fuerat  praeccptum.  Et 
snnt,  qui  vertendum  putent:  aspersionem  ; 
sed  Graeca  vox  effusionem  seu  profusio- 
nem  significat,  non  aspersionem.  Ac 
prius  oportuit  effundi  sangninem,  nt  me- 
moratis  partibus  domus  posset  aspergi. 

Supra  quoque  cap.  9.  sanguinis  aspersio 
et  effusio  tamquara  diversa  norainantur. 
Facil^  tamen  utruroque  comprehendi  po- 
terit,  si  per  tropum  exponamus,  hoc  lao- 
do:  celebravit  effusionem  sanguinis,  id 
est,  effusi  sanguinis  aspersiouem. 

Qnaeritur,  qua  fide  Moses  celebravit 
pascha.  Respondeo_,  fide  proraissionis  di- 
vinae,  quae  continebatur  in  paschatis  in- 
slitutione.  Sic  enim  legitur:  Habehitis 
hitnc  diem  in  momimentum,  et  celebra- 
bitis  eum  solemnem  Domino  in  genera- 
tionibus  vestris  cultu  sempiterno.  Hoc 
autem  populus  facere  rion  posset,  nisi  e 
servitute  liberatus,  et  in  Dei  cultu  per 
saecula  conservandus  incohimis.  Hujus 
ergo  beneficii  praestandi  fide  pascha  ce- 
lebravit.  Sed  qua  fide  sangninis  effusio- 
nem  ?  Id  jam  sequitur : 

Ne,  qui  vastabat  primitiva,  tangeret 
eos.  Primitiva,  Graece  TrpcoTOxoxa^  id 
est  primogenita.  Sensus  est :  Ne  angelus 
Aegyptum  transiens,  et  omnia  ejus  pri- 
mogenita  vastans  (Graece  oAo^pcutov,  id 
est  perimens,  exterminans)  ab  homine 
usque  ad  pecus,  quemquam  laederet  Is- 
Taelitarum;  utpote  prohibitus  sanguine, 
quo  videret  aspersas  eorum  fores.  Pro- 
miserat  enim  Deus,  fore  liberos  a  plaga, 
quorum  aedes  agni  immolati  sanguine 
essent  insignitae.  Patet  ergo,  qua  fide 
sanguinis  effusionem  Moses  celebraverit. 
EoSj  refert  ad  Israelitas ,  quaravis  ante 
non  nominatos.  Nam  intelligebantur  in 
eo,  quod  dixit,  Mosen  celebrasse  pascha 
etc.  Celebravit  enim,  non  solus,  sed  cum 
populo.  Nec  dubium,  quin  etiam  ex  po- 
pulo  fuerint,  qui  fide  celebrarent.  Vasta 
tor  autem  angelus  idem  est  cum  eo,  qui 
1  Cor.  10.  vocatnr  extcrminator ,  oXo- 
^peuTYjc.  De  quo  plura  in  ejus  loci  cora- 
mentario.  Jam  quid  mysterii  latentis  in 
agno  et  sangnine  viderit  Moses,  quoniam 
ad  sensum  hujus  loci  proprie  non  perti- 
net,  pio  lectori  perquirendum  relinquo. 

29.  Fide  transierunt  mare  rubrum, 
tamquam  per  aridam  terram.  Scribitur 
Exod.  14.  Graeca  non  addunt:  terram. 
Subauditur  enim  more  Hebraeis  usitato, 


ut  in  Psalmo :  Et  aridam  fundaverunt 
manus  Ejus,  et  Matth.  22.:  Vae  vobis, 
quia  circuitis  mare  et  aridam.  Tran- 
sierunt,  supple,  Israelitae,  significati  pro- 
nomine  eoSy  quod  praecessit.  Sed  quorum 
fide?  sua,  an  Mosi?  Videtur  ad  utrosque 
referendum.  Nam  Mosi  quidcm  fides  illic 
singulariter  eminebat,  qui  populo  ductor 
et  hortator  ad  transeundum  mare  fuit. 
Crediderunt  tamen  etiam  e  populo  non 
omnes,  quia  7ion  in  pluribus  eorum  be- 
neplacitum  erat  Deo,  1  Cor.  10.;  sed 
aliqui,  quorum  fides  cum  fide  Mosi  con- 
juncta  non  solum.  eos  impulit,  ut  intrepide 
transirent,  Deo  jubente  et  securitatem 
promittente,  verum  etiam  meruit  tantum 
miraculum,  ut  aquae  divisae  transitum 
ipsis  praeberent,  tamquara  per  siccam 
terram  euntibus.  Haec  enira  duo  fidei 
tribuit  Apostolus  hoc  loco,  quemadmo- 
dum  B.  Thomas  anuotavit :  alterum,  quod 
fecit  populus ;  alterum,  quod  Deus.  Mare 
rubrum  est  quod  Graeci  vocant  Ery- 
thraeum,  Arabiam  a  meridie  abluens,  et 
Aegypto  conterminum;  Geographi  sinnm 
Arabicura  appellant. 

Cur  mare  rubrum  vocetur,  variant 
scriptores.  Qui  enim  revera  aquas  ejus 
rubere  existimant,  alii  quidem  id  prove- 
nire  credunt  ab  arena,  quam  volvunt  al- 
vei  a  fundo;  at  alii  talem  reddi  colorem 
putant  a  radiorum  solis  repercus^^u.  Sed 
vero  propior  est  eornm  sententia ,  qui 
dictum  censent  Erythraeum  ab  Erythra 
rege,  qui  in  illis  locis  regnavit.  Quo  no- 
mine  cum  efiam  rubrum  Graecis  signifi- 
cetnr,  errore  factum  putant,  ut,  quod 
Graeci  vocant  Erythraeum  mare,  Latiai 
rubrum  appellarent.  In  Hebraeo  voca- 
tur  mare  Suph,  id  est  mare  junci.  Quod 
alii  vertunt:  carectosum  sive  algosum, 
ita  dictum,  quod  in  eo  mari  juncorum  et 
algae  copia  sit,  plus  quam  in  aliis. 

Quod  experii  Aegyptii,  devorati  sunt. 
Graece :  Cujus  (scilicet  raaris  transeundi) 
experimentum  cum  cepissent  Aegyptiiy 
absorpti  sunt.  Tentarunt  enira  transire 
post  Israelitas ;  sed  quoniara  temeritate 
id  fecerunt,  non  fide,  meruerunt  aquis  ad 
depressa    loca    revertentibus    involvi    et 

suffocari.   Itaque  baec  pars  a  contrario 
vim  fidei  declarat. 

30.  Fide  muri  Jericho  corruerunt, 
circuitu  dierum  semptem.  Graece:  cir- 
cumdatij  vel  postquam  circumdati  fuis- 
sent  ad  septem  dies.  Commendatur  hic 
meritam  fidei  eorum,  qui  terram  promis- 
sionis  ingressi  sunt ,  inprimis  Josue ,  qui 
dux  populi  post  Mosen  fuerat  constitutus; 
deinde  Levitarum  atque  ipsius  populi. 
Crediderunt  enim  praecipienti  ac  promit- 
tenti  Domino ,  si  urbem  Jericho  ,  quamvis 
munitam  et  expugnatu  difficilem  (quae 
terram  promissam  ingressis  prima  erat 
objecta,  et  uitra  progredi  eos  non  sine- 
bat),  circumirent  septem  diebus  cum  arca 
foederis  et  tubis  sacerdotalibus,  futurum, 
ut  moenia  civitatis  sponte  corruerent. 
Crediderunt ,  inquam ,  ct  ita ,  ut  credide- 
runt,  factum  cst.  Historiam  habes  Josue  6. 

31.  Fide  Rahab  meretrix  non  periit 
cum  incredulis.  Graece  est  participium: 
anet^TJoaot ,  id  est  iis ,  qui  non  ohedie- 
rant,  quemadmodum  et  Syrus  interpre- 
tatus  est.  Graeca  vox  eos  proprie  signifi- 
cat ,  qui  nolunt  persuaderi ,  vel  ut  cre- 
dant,  quod  dicitur,  vel  ut  faciant,  quod 
praecipitur.  Noster  interpres  passim  ver- 
tit:  incredulos  eive  non  credentes.  Et 
quidem  recte.  Nam  in  Scripturis  plerum- 
que  de  iis  dicitur ,  qui  pervicacia  qua- 
dam  nolnnt  fidem  dictis  aut  rebus  jam 
gestis  acccmmodare;  sicut  et  hoc  loco. 
Cum  enim  audivissent  ac  scirent  Jerlchun- 
tini,  Deum  Israel  siccasse  fluenta  Jor- 
danis  coram  populo  suo,  donec  transirent, 
eamque  ob  causam  vehementer  sibi  suis- 
que  rebus  metuerent:  non  tamen  credi- 
derunt,  potentiam  ejus  tantam  esse,  quin 
ei  resisti  posset.  Qua  confidentia  ausi 
fderunt  portas  civitatis  occludere,  et  ad 
repugnandum  sese  comparare.  Quo  fa- 
ctum  est ,  ut  omnes  perierint ,  et  civitas 
ipsorum  anathemati  fuerit  subjecta.  Sola 
Eahab  meretrix  cum  domo  patris  sui,  qiiia 
credidit,  servata  est.  Quid  autem  credi- 
derit,  ostendunt  haec  ejus  verba,  quae 
dixit  ad  exploratores  a  Josue  missos: 
Novij  quod  Dominus  tradiderit  vobis 
terramj  et  ipsa  rursum:  Dominus  enim 


Deus  vester  ipse  est  Deus  in  coelo  sur- 
sum  et  in  terra  deorsum ,  Josue  2.  Hac 
igitur  fide  meruit,  ut  cum  incredulis  non 
periret. 

Porro  dubitant  nonnulli,  fueritne  Rahab 
vere  meretrix.  Nam  vocabulum ,  quod  in 
Hebraeo  legitur:  zonahj  si  Rabbinis  Ju- 
daeorum  creditur,    interdum  cauponam 
significat,  interdum  meretricem ,  pro  di- 
versitate  radicis,  a  qua  deducitur.  Verum 
illi   prioris    significationis    exempla  non 
ferunt  extra  locum,   de  quo  nunc  quae- 
rimus.    Ubiquc  enim  pro  meretrice  acce- 
ptum  reperitur,  ut  Gen.  34.  et  38.,  Jud. 
11.,  Joel.  3.    Unde  et  Talmudicis  anti- 
quioribus    adeo  persuasum  fuit,   Rahab 
meretricem  fuisse,  ut  hinc  contexta  fabu- 
la  tradiderint,  eam  totis  quadraginta  an- 
nis,  quibus  Israelitae  egerunt  in  deserto, 
quaestum  corpore  fecisse,  et  quidem  ex 
quo  decem  annos  nata  fuerat;  quinquage- 
nariam    vero   percepta  veri   Dei  notitia 
resipuisse.    Retulit  hoc  Fevardentius  in 
cap.  2.  Jacobi.  Jonathas  quidem,   para- 
phrastes  Chaldaeus ,  qui  ante  Christi  ad- 
ventum  claruit,  hospitam  seu  caupona- 
riam  interpretatus  est.  Quem  sequuntur 
uno  paene  consensu  Rabbini  posteriores. 
Sed  eos  ad  sic  interpretandum  movisse 
videtur,  quod  turpe  suae  genti  ducerent, 
si    dicerentur   ipsorum    exploratores  usi 
fuisse    meretricis    hospitio;    nec,    si    ita 
esset,  a  scriptore  sacro  debuisse  exprimi. 
Quasi  vero  nihil  hoc  faciat  ad  lucem  hi- 
storiae,   cum  propterea  nominatim  addi- 
tum  fuerit  meretricis  epitheton,  ut  intel- 
ligeretur,  exploratores  clanculum  ingres- 
sos  civitatem,   ne  proderentur,  vile  ho- 
spitium ,    quale  est  meretricis ,   elegisse. 
Quocirca  Pagninus   et    alii  recentiorum 
nonnulli  non  satis  justam  habuere   cau- 
sam,  cur  ex  Hebraeo  cauponam  verte- 
rent  potius,  qimm  meretricem ;  praeser- 
tim    cum    non    solum    Paulus    hoc  loco, 
verum  etiam  Jacobus  Apostolus  cap.  2. 
meretricem  vocent,  Graece  Tiopvr^v^  LXX. 
auctoritatera  secuti.    A  qua  versione  nec 
Tremellius  sibi  recedendum  putavit. 

Neque  tamen  etiam  cauponam  fuisse 
negamus.    Nam    apud   gentiles,    quibus 

simplex  fornicatio  non  reputabatur  pec- 
catum,  mulierculae,  cauponariam  exer- 
centes ,  si  viros  non  haberent ,  simul  ex 
prostitutione  corporum  quaestum  facie- 
bant.  Atqui  satis  constat,  Rahab  innu- 
ptam  aut  certe  viduam  fuisse;  tantum 
enim  paciscitur  de  sahifce  patris  ac  matris, 
et  fratrum  ac  sororum,  Josue  2.,  nec 
plures  secum  educit ,  Josue  6. 

Sed  cur  visum  fuit  Apostolo ,  post  Mo- 
sen  et  patriarchas,  viros  sanctissimos, 
mulierem  meretricem  in  exemplum  fidei 
producere?  Nimirum  ut  doceat,  nullis 
peccatis  praecedentibus  impediri  posse 
gratiam  Dei ,  cujus  a  fide  est  initiiim.  Sic 
igitur  hoc  loco  commendatur  fides  mere- 
tricis,  sicut  apud  Lucam  cap.  7.  fides 
peccatricis;  non  ut  illa  meretrix,  haec 
peccatrix  remanserit,  sed  quo  significetur 
his  nominibus,  qnid  fuerint,  antequam 
crederent,  et  credendo  poenitentiam  age- 
rent.  Nec  indignum  videri  debuit,  huc 
adduci  mulierem  meretricem,  eamque 
alienigenam,  ut  quae  per  fidem  insita 
populo  Dei  in  illustrem  ac  regiam  pro- 
sapiam  germinaverit ,  ex  qua  Christus 
nasceretur.  IJnde  et  in  genealogia  Salva- 
toris  a  Matthaeo  nominatim  posita  est. 

Excipiens  exploratores  cum  pace. 
Fidei  adjungit  opus  ex  fide  profectum, 
per  quod  salutem  meruit;  quemadmodum 
et  B.  Jacobus  ostendit ,  eam  non  otiosam 
habuisse  fidem,  sed  ex  operibus  justifica- 
tam.  Excipiens,  Graece  Ss^a^svrj,  cum 
excepisset,  Et  sensus  est,  eam  fide  viva 
et  operosa  consecutam,  ut  non  periret 
cum  incredulis,  eo  quod  exploratores, 
hospitio  susceptos,  cum  vitae  suae  peri- 
culo  non  dubitaverit  occultare  et  dimittere. 
Hoc  enim  erat  excipere  eos  cum  pace, 
id  est  habita  cura  salutis ,  ne  deprehensi 
interficerentur.  Nam  pacis  nomine  salus 
in  Scripturis  significari  solet.  Quaeri  po- 
test,  quomodo  factum  mulieris  adscriba- 
tur  fidei ,  cum  mentita  legatur ,  ut  explo- 
ratorum  saluti  consuleret;  mendacium 
autem  non  sit  ex  fide.  Respondeo,  stu- 
dium  servandi  exploratores  effectum  fuisse 
fidei;  mendacium  vero  ab  humana  pru- 


dentia  suggestum  fuisse.  Neque  enim, 
qui  fidem  habent ,  omnia  agunt  ex  fide. 

32.  Et  quid  adhuc  dicam?  Graece: 
dico.  Desino,  inquit,  plura  commemorare 
majorum  exempla,  quibus  fidei  virtus 
declarata  est ,  ne  in  longum  abeat  oratio. 

Deflciet  enim  me  tempus  enarrantem. 
Seu  commemorantem.  Hyperbolen  hic 
agnoscunt  Graecorum  scholia;  sic  enim 
loqui  solemus,  ubi  multa  praetermittimus, 
quae  dici  possent:  Tempus  aut  dies  me 
deficiet;  nullus  erit  finiSj  si  singula 
velim  persequi.  Aliter  Syrus  interpres, 
qui  sic  vertit:  Exiguum  enim  est  mihi 
tempus,  id  est  tempus,  quod  mihi  sumpsi 
ad  hanc  Epistolam  scribendam,  brevius 
est,  quam  ut  plura  recenseam  exempla. 
Sed  prior  sensus  verior. 

De  Gedeon,  Barac,  Sampson,  Jephte, 
Davidj  Samuel.  Paucorum  ex  multis 
nomina  profert,  quorum  primi  quatuor 
in  libro  Judicum  scribuntur.  Nec  de  or- 
dine  sollicitus  est.  Nam  Barac  Gedeonem 
praecessit ,  et  Jephte  Sampsonem ,  et  Sa- 
muel  Davidem.  Quamquam  ordinis  hu- 
jus  rationem,  quo  ab  Apostolo  numeran- 
tur,  S.  Thomas  et  post  eum  Ribera  satis 
probabilem  reddunt,  ad  quos  lectorem 
remitto.  Ut  autem  nos  exponendo  de  sin- 
gulis  dicamus : 

Gedeonis  fides  ex  eo  commendationem 
meretur,  quod,  etsi  videri  possit  initio 
nonnihil  dubitasse,  quando  missus  fuit 
liberare  Israel  de  manu  Madian,  angelo, 
seu  potius  Domino  ei  dicente :  ScitOj  quod 
miserim  te  (nam  eo  non  obstante  signum 
adhuc  petivit)  ex  fide  tamen  altare  Baai 
destruxit,  lucumque  succidit,  et  aliud 
altare  Domino  aedificavit.  Deinde  (quod 
hic  praecipue  spectat  Apostolus)  fretus 
Dei  praejidio ,  qui  victoriam  promiserat, 
cum  trecentis  viris  adortus  innumerabi- 
lem  Madianitarum  exercitum,  pugnavit 
et  vicit,  et  populum  suum  in  libertatem 
asseruit.  Historiam  vide  Jud.  6.  et  7. 

Barac  fidem  habens  oracuh)  divino, 
quod  acceperat  per  Deboram  prophetis- 
sam,  tametsi  in  eo  fiduciae  remissioiis, 
quod  absque  Deborae  comitatu  noUet  ad 
puguam  proficisci)   congressas  est  cam 

iustructissima  acie  Sisarae  ducis,  et  om- 
nes  avl  iDternecionem  delevifc,  Jud.  4. 

Bampson  sciens  et  credens,  se  popalo 
suo  datum  diviuitus  ad  retundendas  vires 
Philisthinornm ,  a  quibus  suhactus  et  op- 
pressus  erat  populus ,  niulta  gessit  ad- 
versus  eos  non  sohim  fortiter ,  sed  etiam 
mirabiliter,  ut  quae  nallis  humanis  viri- 
bus,  uisi  Deo  singulariter  acyuvante,  geri 
possent.  Quae  describuntnr  Jud.  13,  et  \ 
tribus  sequentibus.  Certum  autem  in  illo 
fidei  signum  erat,  quod,  cum  ap^ressuras 
erat  aliquod  ejusmodi  facinus ,  modo  di- 
catur  iu  eum  irruisse  spiritus  Domini, 
modo  legatur  oratione  praemissa  Dei 
auxilium  invocasse. 

Jephte,  quijephthae  Yocaturin  Graeco 
textu  juxta  LXX. ,  quamvis  ex  matre 
meretrice  natus  atque  a  suis  contemptus 
et  abjectus ,  fide  tamen  animatus  earam 
promissionura ,  quas  Deus  populo  suo 
fecerat,  bellum  suscepit  adversns  hostes 
Ammonitas ,  et  facto  super  se  spiritu  Do- 
mini  cum  eis  congressus,  percussit  eos 
plaga  mag-na  nimis,    ut  habetur  Jud.  11. 

David  fide,  non  armis  instructus,  Go- 
liath  Philisthaeum ,  immensae  molis  et 
roboris  virum,  agrainibns  Israel  expro- 
brantem,  singulari  pugna  aggressus,  pro- 
stravit  et  occidit,  1  Reg.  17.  Sed  et  alia 
multa  praeclcira  gessit  lide  munitus,  quae 
describuntur  lib.  1.  et  2  Regum. 

Saniuel  oratione  ex  fide  profecta  victo- 
riam  impetravit  populo  adversus  Phi- 
listhaeos ,  1  Reg.  7. ,  ut  caetera  taceam, 
quae  ab  eo  per  fidem  laudabiliter  acta 
sunt.  Quod  addit  Apostolus :  Et  Prophe- 
tis ,  intellige  caeteris.  Nara  et  David, 
et  Samuel  Prophetae  fuerunt.  Ccnstat 
autem,  multos  ex  Prophetis  multa  bona 
fecisse,  multa  etiam  adversa  perpessos 
esse ,  praeeunte  et  animante  eos  fide. 
Quae  quidem  ex  parte  in  consequentibus 
enumerantur. 

Porro  cum  Apostoli  institutum  hoc  loco 
sit,  commendare  fidem  antiquorum,  atque 
ea  commemorare ,  quae  ex  fide  vel  ges- 
serunt,  vel  acceperunt,  vel  passi  sunt: 
non  tamen  negat,  fuisse  in  illis  quaedam 
digna  reprehensione ,    velut  in  Davide, 


Sampsone  et  aliis ;  sed  existimandum 
nobis  relinquit,  eo-f-um  peccata  eadem 
ipsa  fide,  qua  Deo  placuerunt,  expiata 
fuisse,  sicut  de  Davide  legitur  Ecclesia- 
stici  47. :  Christus  purgavit  peccata  ip- 
sius.  Atque  hoc  est ,  quod  Chrjsostomus 
et  post  eum  Theophylactus  admonent, 
Apostolum  hic  non  instituisse  examen 
vitae  singulorum,  sed  fidcm  praedican- 
darn  suiopsisse. 

Proinde,  si  quaeratur,  an  hi  omnes, 
quoB  Apostolus  rececsuit,  habendi  sint  in 
catalogo  sanctorum  et  electorum  :  S.  Tho- 
mas  quidem  probabile  id  esse  dicit;  aliis 
autem ,  quibus  et  ego  assentior ,  adeo 
verum  esse  placet,  ut  omnino  negari  non 
debeat.  Cujus  rei  potissimum  argumeu- 
tum  est,  quod  sumitur  ex  ultimis  verbis 
hujus  capitis:  £Jt  hi  omnes  testimonio 
fidei  prohati,  non  acceperunt  repro- 
missionem ,  Deo  pro  nobis  melius  ali- 
quid  providente,  ut  non  sine  nobis 
consummarentur.  Qui  enim  dicit,  eos 
omnes ,  etsi  testimonio  fidei  probatos, 
nondum  aaepisse  promissionem,  ut  non 
sine  nobis  consummentur ,  utique  signi- 
ficat,  eosdem  oranes  nobiscum  esse  con- 
summandos ,  id  est  pienam  retributionem 
aliquando  accepturos.  Ac  sane  parum 
idonea ,  ne  dicam ,  inepta ,  fuerit  exhor- 
tatio  apostolica,  si  ad  fidei  perseveran- 
tiam  suos  excitaret  ab  exemplis  eorum, 
qui  in  fide  et  justitia  non  perseverassent. 
Quare  si  quid  ab  illis  aliquando  peccatum 
fuit,  credeudum  relinquit,  ut  dixi,  id  eos 
fide  et  poenitentia  diluisse. 

Contra  quod  tamen  objectio  movetur 
de  tribns,  Gedeone,  Sampsone  et  Jephte, 
Nam  Gedeon  post  adeptam  victoriam,  et 
libertatem  populo  restitutam ,  legitur  fe- 
cisse  ephod ,  id  est  indumenium  saeerdo- 
tale,  et  posuisse  illud  in  sua  civitate; 
fornicatusque  est ,  inquit  Scriptura,  om- 
nis  Israel  in  eo,  Jud.  8.  Fornicationis 
autem  nomine ,  cum  de  religione  sermo 
est,  idololatria  solet  intelligi;  quare  ido- 
lolatriae  causa  Gedeon  populo  fuisse 
videtur.  Unde  et  sequitur :  Et  factum  est 
Gedeoni  et  omni  domui  ejus  in  ruinam. 
Ex  quo  apparet,  eum  in  letali  peccato 

mortuum  esse.  Quod  de  Sampsone  magis 
etiam  siraile  vero  est,  utpote  sui  ipsius  in- 
teifectore.  Nam  so  ipsum  una  cum  Philis- 
thaeis  ruina  templi  volens  oppressit ,  his 
usus  verbis :  Moriatur  anima  mea  cum 
Philisthiim ,  Jud.  16.  Porro  Jephte  vo- 
tum,  quod  teraere  fecerat,  parricidio  adim- 
plens ,  filiam  suara  virg-inem  mactavit  iu 
sacrificium,  Jud.  11.  Nec  tanti  sceleris 
usquam  legitur  eum  poenituisse. 

Sed  de  siugulis  respondeo.  Ds  Gedeone 
dico  cum  Augustino  q.  41.  super  Jud., 
instituisse  eura  in  civitate  sua  omnem 
ornatum  sacerdotalem  (nam  sub  parte 
totum  intelligit)  ad  sacrificandum ,  non 
idoli.**,  sed  uni  Deo.  Quamquam  postea 
populus  iisdem  ornamentis  abusus  est  ad 
cultum  falsum  et  idololatriam ;  id^ue  post 
Gedeonis  mortem,  licet  Scriptura  per  an- 
ticipationem  referat.  Nam  quod  dicitu/: 
Et  factum  est  Gedeoni  et  domui  ejus  in 
ruinam ,  cxegetice  accipiendum ,  hoc 
modo :  Factum  est  Gedeoni ,  id  est ,  fa- 
miliae  ejus ,  in  ruinam,  ut  quae  paulo 
post  paene  tota  fuerit  deleta.  Dices,  ergo 
saltem  pcccavit  ita  graviter,  ut  hanc  in 
suis  ultionem  mereretur.  Liranus  factum 
Gedeonis  defendit,  et  argumentum  hoc 
solvere  conatur.  Alii  respondent,  eum 
poenitentiam  hujus  facti  egisse  ante  mor- 
tem.  Quibus  objicitur:  Si  poenitentiam 
egit,  quomodo  non  destruxit,  quod 
fecerat  ? 

TJnde  dicendum  videtur,  peccasse  eura 
per  ignorantiam ,  idque  ex  imprudenti  et 
inordinato  zelo  pietatis  in  Deum.  Nam 
scopus  et  studium  ejus  erat,  Dei  cultum 
promovere,  quod  tamen  isto  modo  facien- 
dum  non  erat ,  lege  nimirum  prohibente, 
ne  sacrificium  offerretur  extra  locum  ta- 
bemaculi.  Potuit  igitur  excusari ,  qua  ra- 
tione  excusati  postea  sunt,  qui  in  excel- 
sis  immolabant  vero  Deo,  praesortim 
templo  nondum  exstructo ;  non  ut  omnino 
peccaverint,  sed  non  tam  graviter,  ut  a 
gratia  Dei  exciderent.  Nec  diversum  pro- 
bat  punitio  subsecuta.  Cum  enim  ea  tem- 
poralis  fuerit,  reatum  mortiferi  peccati 
non  arguit.  Voluit  autem  Deus  grave 
scandalam,    occacione   facti   illius,   nec 


sine  ejus  culpa  subortum,  graviorc  aliqna 
vindicta  prosequi ,  quo  magis  populum 
absterreret  ab  idololatria.  Atque  hanc 
arbitror  esse  sententiam  D.  Thomae  in 
comm.,  ubi,  cum  prius  dixisset,  Gedeo- 
uem  nihil  mali  fecisse,  postea  tamen  sub- 
jicit,  eura  peccasse  taciendo  Ephod.  Nec 
aliam  puto  raentem  esse  Augustini  q.  41. 
ei  49.  super  Jud.  Peccasse  enim  Gedeo- 
nem  affirmat,  ced  magnitudioem  culpae 
non  explicat.  Verum  qualiscumque  ejus 
culpa  fuerit,  attamen  sancte  eum  obiisse, 
non  est ,  quod  dubitetur ,  attestante  Scri- 
ptura,  quod  mortuus  est  in  senectute 
bona.  Hoc  enim  non,  nisi  de  sanctis  viris 
scribitur,  ut  de  Abraham  Gen.  15.  et  25., 
de  Davide  1  Par.  ult.  etc.  Cui  et  alterum 
accedit  ejusdem  Scripturae  tostimonium, 
quo  sic  diciiur:  Postquam  mortuus  est 
Gedeon,  aversi  sunt  filii  Israel,  et  for^ 
nicati  sunt  cum  Baalim.  Hinc  enim 
colligitur,  Gedeonem  ,  quoad  vixit,  con- 
tinuisse  populum  in  veri  Dei  cultu. 

Ad  Sampsonem  venio,  pro  quo  respon- 
det  Augustinus  lib.  1.  de  civit.  Dei  cap. 
21.  et  26.,  dicens,  quod  se  ipsum  cum 
hostibus  ruina  domus  oppressit,  id  eum 
fecisse  spiritu  latenter  hoc  jubente ,  qui 
per  eum  miracula  faciebat;  nec  fas  esse 
nobis  aliter  credere.  NaTU  ad  id  facien- 
dum  divinitus  ei  reddita  fait  amissa  for- 
titudo.  Sic  euim  ait :  Domine  Deus,  me- 
mento  mei,  et  redde  mihi  fortitudinem 
pristinam,  ut  ulciscar  me  de  hostibus 
meis.  Hanc  responsionem  plerique  alii 
sequuntur,  et  recte.  Nec  obstat,  quod 
dicit :  ut  ulciscar  me  de  hostibus  meis, 
quasi  privatam  injuriam  ulciscendi  cupi- 
dus.  Nam  injuria  Sampsonis  injuria  publi- 
ca  erat ,  ut  qui  judex  esset  populi ,  et  pro 
ejus  salute  pugnaret.  Irrisio  quoque  ejus 
irrisio  Dei  Israel  erat,  in  cujus  contume- 
liam  Philisthaei  pro  capto  Sampsone  Diis 
suis  solennes  in  templo  gratias  agebant. 

Praeter  hanc  responsionem  est  et  alia, 
quam  adfert  Franciscus  a  Victoria  in 
relect.  de  homicidio ,  sub  finem :  Non 
enim,  inquit,  interfecit  se  Sampson  ex 
intentione;  sed  voluit  hostes  opprimere 
et  interficere  j  ad  quod  secuta  est  mors 

ipsiuSy  cum  alioquin  optasset  illos  per- 
dere  j  se  salvo ,  si  fieri  potuisset.  Hoc 
autem  sine  nova  revelatione  habetur 
licitum.  Haec  ille  et  plura  in  eandem 
sententiam,  adducto  etiam  exemplo  Elea- 
zari,  unius  militum  Judae  Macliabaei, 
qui,  ut  vires  hostilis  exercitus  frangeret, 
acie  penetrata  subiit  ventrem  elephantis 
praecipui ,  eumque  confodit,  et  ab  eo  ca- 
dente  oppressus  est ,  uti  legitur  1  Mach. 
6.  Quamvis  enim  sint,  qui  factum  hoc 
reprehendant ,  Scriptura  tamen  ita  refert, 
ut  laudare  videatur.  Ambrosius  certe  lib. 
1.  off.  cap.  40.  magnifice  commendat,  ac 
ejus  verba  legit  Ecclesia  in  Dom.  1. 
Octob.  Quare  et  Sampsonis  factum,  etiam 
revelatione  cessante,  poterit  hac  eadem 
ratione  excusari. 

Eestat,  ut  quaestionem,  quae  de  Jephte 
movetur,  expediamus.  Sunt,  qui  factum 
ejus  excnseut  per  ignorantiam ,  ut  qui 
putaret,  se  religione  voti,  quod  fecerat, 
adstrictum  ad  filiam  immolandam.  Sic 
enim  ad  illam  ait :  Apei^ui  os  meum  ad 
Dominum ,  et  aliud  facere  non  potero. 
Quare  licet  factnm  ejus,  inquit  Ribera, 
probandum  non  sit,  animus  tamen  pius, 
et  religiosus,  et  fortis  ad  Deum  colendum 
fuit.  Ac  probat  auctoritate  Hieronymi,  cu- 
jus  in  Jere.niae  cap.  7.  scribeutis  haec  sunt 
verba :  Quodsi  Jephte  obtulit  filiam  suam 
virginem  Deo ,  non  sacrificium  placuit, 
sed  animus  offerentis.  Addo  ejusdem 
Hieronjmi  alterum  locum,  qui  est  in 
Epistola  ad  Julianum :  Jephte ,  inquit, 
obtulit  virginem  filiam ,  et  idcirco  in 
enumeratione  sanctorum  ab  Apostolo 
ponitur.  Verum  utcumque  se  habeat 
Hieronymi  sententia ,  non  videtur  hic 
error  conscientiae  s^tis  valeie  ad  excu- 
sationem  facti,  videlicet  reclamante  no- 
tissima  lege  divina  simul  et  naturali : 
Non  occides. 

Alia  responsio  est,  id  ab  eo  factum 
latenti  quodam  instinctu  ac  jnssu  divino. 
Dicit  enim  Scriptura ,  ubi  de  voto  ejus 
loquitur,  factum  esse  super  eum  spiri- 
tum  Domini.  Quam  sententiam  Augu- 
stinus  lib.  1.  de  civit.  Dei,  cap.  21.,  non 
quidem  approbat ,  sed  in  medio  relinquit 


dum  ait ,  merito  quaeri ,  utrum  pro  ]ussu 
Dei  sit  habendum,  quod  Jephte  filiam, 
quae  patri  occurrit,  occidit,  cum  se  im- 
molaturnm  Deo  id  vovisset,  quod  ei  re- 
deunti  de  proelio  victori  primitus  occur- 
risset. 

Sed  cum  hujusmodi  sacrificium  Scri- 
ptura  nusquam  alibi  probet,  multis  autem 
locis  improbet,  velut  immane  et  impium, 
quo  vel  maxime  gentes  iram  Dei  provo- 
carint;  sitque  unius  Abrahae  privilegium, 
quod  obedientiae  probandae  causa  jussus 
est  Deo  filium  immolare ,  nec  tamen  ex- 
sequi  perraissns,  ne  inde  quis  alius  exem- 
plum  caperethomicidalis  sacrificii :  parum 
certe  probabilitatis  est  iu  hac  responsione. 
Et  quamvis  Augustinus  in  loco  citato 
nihil  defiaiat,  alibi  tamen,  hac  de  re  ex 
professo  disserens,  nempe  q.  49.  super 
Jndicum ,  in  hoc  propensior  est ,  ut  cen- 
seat,  Jephte  male  vovisse,  et  pejus  im- 
plesse,  quod  voverat;  recteque  admonet, 
id,  quod  dicitur,  factum  fuisse  super 
eum  spiritum  Domini,  referendum  esse 
non  ad  votum ,  quod  fecit ,  sed  ad  ea, 
quae  adversus  hostes  fortiter  gessit.  Quod 
et  Cajetanus  in  eum  locum  scribens  anim- 
advertit. 

Quare  potius  cum  B.  Thoma  dicendum 
videbitur,  eum  peccasse  quidemhoc  facto, 
sed  poenitentia  peccatura  diluisse,  licet 
scriptum  non  sit.  Vixit  enim  postea  sex 
annis.  Quo  tempore  discere  potuit  a  sa- 
cerdotibns  ex  lege,  quam  sint  ingrata  et 
invisa  Deo  ejusmodi  sacrificia. 

Est  antem  hujus  difficultatis  et  alia  so- 
lutio.  Dicunt  enim  Hebraei  interpretes, 
Jephte  filiam  fuisse  Deo  oblatam  non 
morte  corporis,  sicut  offerebantur  pecora, 
sed  eo  modo ,  quo  licitum  erat,  hominem 
Deo  offerri,  scilicet  consecratione  qua- 
dam  ad  Dei  cultum ,  quae  quoniam  irre- 
vocabilis  erat,  etiam  mors  vocabatur, 
Lev.  ult. ,  tam  de  homine ,  quam  de  agro. 
Siquidem  et  hodie,  qui  relicto  saeculo  se 
totos  Deo  manciparnnt,  mortni  mundo 
dicuntur.  Quamquam  hoc  loco ,  de  quo 
agimus,  nulla  mortis  mentio ;  sed  tantum 
dicitur:  Et  fecit  ei ,  sicut  voverat ,  quae 
ignorabat  virum.    Ita^ue  juxta  horum 

sententiam  fecit  ei  pater ,  sicut  voverat, 
quia  Deo  oblatam  et  consecratam  ad  per- 
petuam  virginitatem  reclusit.  Quod  signi- 
ficatur  illis  verbis  :  Quae  ignorahat  vi- 
nim  j  scilicet  deinceps  usque  ad  finem 
vitae.  Quoraodo  dictum  est  a  B.  Virgine : 
Quoniam  virum  non  cognosco.  Ut  signi- 
ficetur  perpetuitas  ac  necessitas  quaedam 
non  nubendi,  idque  ex  voto  parentis, 
sicut  illic  ex  voto  Virginis.  Atque  haec 
fuit  causa  doloris  paterni.  Cum  enim 
alios  liberos  non  haberet,  dolebat  hac 
oblatione  filiae  exstinctam  sibi  spem  po- 
steritatis.  Inde  etiam  est ,  quod  filia  petit 
a  patre  bimestre  spatium  circumeundi 
montes  cum  sodalibus  suis,  ut  delieat  non 
mortem  suam,  sed  virginitatem ;  eo  quod 
sobolem,  quam  patri  surrogaret,  non  esset 
habitura. 

Sciendum  quoque ,  pro  eo ,  quod  tum 
ex  LXX. ,  tum  ex  Hieronyrai  versione 
legitur,  convenisse  quotannis  filias  Israel, 
ut  plangerent  filiam  Jephte,  Pagninum 
ac  caetoros  recentiores  ex  Hebraeo  ver- 
tere :  ad  alloquendum  filiam  Jephte, 
videlicet  ut  superstiterc  et  reclusam,  con- 
solationis  gratia;  quemadmodum  et  ho- 
dierni  raoris  est ,  invisere  et  alloqui  vir- 
gines  sacras  monasteriis  inclusas.  Pro 
qua  versione  facit  locus  ejusdem  libri 
cap.  5.  in  cantico  Deborae,  ubi  idem 
vocabulum  non  plangere ,  sed  loqui 
significat,  etiam  auctore  Hieronymo,  qui 
sic  vertit:  Ibi  narrentur  justitiae  Do- 
mini;  pro  eo  nimiram,  quod  in  fonte 
legitur  eodem  sensu :  Ihi  loquenfur,  sive 
narrahunt  justitias  Domini.  Nec  enim 
uUa  ratione  planctus  illic  intelligi  potest ; 
nec  arbitror  in  ea  significatione  vocabu- 
lum  hoc  usquam  alibi  reperiri.  Sunt  enira 
diversa  ab  hoc  vocabula,  quae  Hebraeis 
planctum  et  fletum  significent;  vehit  hoc 
ipso  loco  paulo  superius,  ubi  filia  dicit 
patri:  Dimitte  me ,  ut  plangam  virgini- 
tatem  meam. 

Jam  sunt  et  alia  argumenta,  quae  do- 
ceant ,  quam  non  sit  verisimile ,  Jephte, 
virum  justum  et ,  ut  ex  aliis  ejiis  factis 
apparet,  prudentem,  in  animum  induxisse, 
ut,  gentilium  mores  imitatus,  natam  suam 


offerret  in  sacrificium.  Primum  prohibitio 
legis.  Deinde  summi  sacerdotis  auctori- 
tas ,  qui  utique  consulendus  erat ,  et  con- 
suli  potuifc  spatio  bimestri,  quo  dilata  fuit 
oblatio.  Tum  affectus  patris  erga  filiam 
et  genus  suum.  Qua  ratione  facile  po- 
tuisset  persuaderi,  illicitum  esse,  ncc 
praestandum  ,  quod  voverat.  Sed  nec  po- 
pulus  passus  fuisset,  eum  exsequi  tale 
promissum;  sicut  alias  non  est  passus, 
Jonathan,  sorte  deprehensum,  a  patre 
interfici ,  quamvis  ille  juramento  se  ad  id 
obstrinxisset,  1  Reg.  14.  Denique  saltem 
illud  ignorare  non  potuit  Jephte,  non 
posse  sacrificiura  offerri ,  nisi  per  manus 
sacerdotis.  Nam  nec  Saul  ipse ,  quamvis 
superbus  ac  reprobus,  nec  quisquam 
regum  aliter  obtulit.  Atqui  sciebant  sa- 
cerdotes ,  sibi  lege  non  esse  concessum, 
homines  Deo  sacrificare.  Quocirca  non 
est  verisimile,  virginem  hanc  oblatam 
Deo  fuisse  per  mortem;  sed  per  conse- 
crationem  eo  modo,  quo  dixi,  quemad- 
modum  et  docet  Liranus,  ac  iisdem  paene 
rationibus  declarat.  Idem  sentiunt  Vata- 
blus ,  Galenus  et  alii  recentiores. 

Additio  ex  schedis  Auctoris. 

Sed  contra  postremara  istam  responsio- 
nem  vehementerfacere  videtur  ipse  textus 
sacrae  Scripturae,  quo  historia  Jephte 
descripta  est  Judic.  11.  Votum  certe 
ejus  non  nisi  de  horaine ,  qui  revertenti 
primus  e  familia  occurrisset,  immolando 
intelligi  potest.  Non  enim  pro  tanta 
victoria  bestiam  immolare  intendebat, 
quae  prima  occurrisset,  etiamsi  lege 
offerri  permissam.  Videtur  autem  credi- 
disse,  fore  Deo  gratissimum  sacrificium 
humani  corporis;  tum  quod  Abraham  Dei 
jnssu  filium  immolare  tentasset,  et  re 
ipsa  immolasset,  si  perraissum  fuisset; 
tum  qnod  gentiles  Israelitis  vicini  in  usu 
haberent,  Deo  suo  homines  sacrificare, 
etiam  filios  et  filias;  quorum  exemplura 
etlsraelitae  aliquando  sunt  imitati,  quem- 
adraodum  Psalmista  iis  exprobrat  Psahn. 
105.  Quae  res  arguit  legis  divinae,  imo 
naturalis,  magnara  ignorantiam.  Qualis 
ignorantia    quum    temporibus    Judicum 

mnltis  ex  popnlo  Israelitico  fuerit,  qnid 
niirum ,  si  Jephte ,  vir  militaris ,  et  ab  in- 
eimte  aetate  in  terra  aliena  enutritus, 
leges  sacrificiornm  ignoraverit? 

Neque  vero  dici  potest,  quod  postea, 
labentibus  scilicet  illis  duobus  mensibus, 
quos  filia  ab  eo  impetraverat ,  ipse,  me- 
lius  edoctus,  mutaverit  cogitationem  de 
filia  immolanda,  et  spiritali  quadara  ma- 
ctatione  eam  sacrificarit,  consecrando 
eam  Domino  perpetuae  virginitatis  obli- 
gatione.  Ob^tat  enim  textus  Scripturae 
sub  finem  dicti  cap.  11.:  Expletisque 
duohus  mcmihus,  reversa  est  ad  patrem 
suum;  et  fecit  ei  y  sicut  voverat.  Vide- 
tur  itaque  omnino  dicendum,  quod  vere 
filiam  Domino  immolaverit;  sed  quod 
nonnihil  excusetur  per  ignorantiam,  ac 
per  Dei  reverentiam  et  timorem,  lieet 
indiscretum  et  ccim  errore  conjunctum. 
Nec  enim  tenebatur  temerario  et  iilicito 
voto. 

Credendum  est  autem ,  quod  postea 
errorem  suum  viderit  et  poeuitentiam 
egerit.  Judicavit  enim  Israelem  armos 
sex,  Jud.  12.  S.  Isidorus  Pelusiota  lib. 
1.  epist.  87.  filiam  Jephte  tamquam  ex- 
emplum  incredibilis  pietatis  et  fortitudi- 
nis  proponit,  quae  immolari  nou  recusarit. 

EtProphetis.  Subaudi:  caeteris.  Nam 
ct  ]>riores  plerique  Prophetae  fuerunt. 
Ita  supplet  Ambrosius  lib.  de  paradiso, 
cap.  3.  Nominat  autera  Ananiam ,  Aza- 
riam ,  Misaelem ,  Danielem  et  Elisaeum. 
Constat  enim ,  hos  significari  in  sequen- 
tibus. 

Qui  per  fidem  devicerunt  regna.  Ne 
prolizior  sit,  succincta  enumeratione 
multa  complectitur,  partim  egregia  et  for- 
tia  antiquorum  gesta,  partim  singularia 
quaedam  in  oos  Dei  beneficia,  partim 
etiam  afflictiones  et  mortos,  quas  pro  ju- 
stitia  sustinuerunt.  Haec  autem  omnia 
perfidem,  scilicet  Dei  ac  promissionum 
ejus ;  qua  subnixi  res  arduas  aggressi 
sunt,  atqne  injurias  perpessi;  qua  etiam 
meruerunt  successam  in  rebus  gerendis, 
aliaque  Dei  beneficia.  Cum  autcn  in  le- 
finite  loquatur  Apostolus ,  debcmus  haec, 
qnae  recenset,  partim  referre  ad  justos 


snpra  nominatos,  partim  ad  alios,  ncc 
non  enallagen  nunieri  in  quibusdam  agnos- 
cere.  Sunt  enim  nonnulla,  quae  in  singu- 
los  competant. 

Inter  eos ,  qui  per  fidem  regna  device- 
runt  sive  expugnarunt,  imprimis  nume- 
randus  est  Josue,  qui  beUo  subegit  omnia 
regna  Chanaan ,  uon  sine  prodigiis  divi- 
nis;  quae  ipsa  quoque  ad  fidem  ejus 
merito  referuntur.  Item  David,  qui  Moa- 
bitas,  Ammonitas,  Idumaeos  et  Syriae 
regna  perdomuit. 

Operati  sunt  justiiiam.  Operari  ju~ 
stitiam  generaliter  acceptum  in  Scriptu- 
ris  idem  est,  quod  servare  Dei  prae- 
cepta,  juste  et  pie  vivere.  Quomodo  pars 
haec  iatellccta  communis  est  omnibus 
sanctis ,  ut  et  Theodoretus  affirraat.  No- 
bis  probabilius  est,  specialiter  accipi  pro 
eo,  quod  est  jus  dicere,  justa  exercere 
judicia.  Sic  enim  proprie  pertinet  ad  ju- 
dices;  cujusmodi  praeter  alios  ac  prae 
caeteris  insignes  fuere  Moses,  Samuel, 
David.  De  Mose  habemus  Exod.  cap.  18., 
Num.  16.  et  alibi.  De  Samuele  1  Reg. 
12.  De  Davide  sunt  haec  verba  1  Reg.  8. 
et  1  Par.  18.:  Faciehat  judicium  et  ju- 
stitiam  omni  populo  suo ,  et  ipsius  de 
se  Psalm.  118. :  Feci  judicium  et  justi- 
tiam.  Theophylactus  exponit  de  ji.sta 
ultione  relata  ex  hostibus.  Sed,  ut  prima 
laxior ,  ita  contractior  mihi  videtur  haec 
expositio. 

Adepti  sunt  repromissiones.  Promi- 
serat  Deus  Abrahae,  Isaac  et  Jacob,  se 
daturum  semini  eorum  terram  Chanaan 
in  possessionem.  Et  illi  quidem  defuncti 
fuerunt ,  promissionibus  non  acceptis ,  si- 
cut  supra  dictum  est;  non  enim  promise- 
rat ,  se  illis  daturum.  Adepta  est  autem 
posteritas,  promerente  fide  non  solum 
Patriarcharum ,  quibus  facta  fuerat  pro- 
missio ,  verum  etiam  multorum ,  quibus 
praestita  fuit;  quorum  praecipui  Josue, 
Caleb,  Eleazar,  Phinees.  Potest  etiam 
haec  pars  extendi  ad  promissiones  parti- 
culares ;  ut  cum  Abrahae  Deus  promisit 
filium,  Davidi  regnum,  Ezechiae  sanita- 
tem.  Quomodo  autem  non  sit  contrarium, 
qaod  in  fine  c&pitis  dicitar,  hos  omne$ 


EPISTOLAE  AD  HEBRAEOS.  VERS.  33.  34. 


315 


testimonio  fidei  prohatos  non  accepisse 
repromissionein,  ejus  ex  loci  coramentario 
intelligetur.  Est  enim  hic  sermo  de  pro- 
missionibus  temporalibus,  illic  de  pro- 
missione  bonorum  futuri  saeculi.  Ad  quod 
discrimen  indicandum  bic  nominantur 
promissiones ,  numero  pbirali  et  sine  ar- 
ticulo ,  illic  singulariter  promissio  cum 
articulo  praefixo. 

Obturaverimt  ora  leonum.  Ad  Sam- 
psonem  et  Davidem  plerique  referunt, 
quorum  uterque  leonem  interfecisse  legi- 
tur;  ille  Jud.  14.,  iste  1  Reg.  17.:  ut 
obturasse  sive  occlusisse  dicantur  ora 
leonum,  quia,  leonibus  in  pugna  fortiores, 
effecerunt,  ne  dentibus  eorum  discerpe- 
reutur.  Magis  proprie  tamen  ad  Danie- 
lem  pertinet,  ad  cujus  declaraudam  justi- 
tiam  (sicut  ipse  loquitur  Dan.  6.)  misit 
Deus  angelum  suum  et  conclusit  ora 
leonum ;  ita  nimirum,  ut  ad  eum  devo- 
randum ,  quamvis  urgente  fame ,  nec  ora 
sua  possent  aperire.  Estque  notaudum, 
in  Graeco  apud  Danielem  idem  esse  ver- 
bum,  quod  hoc  loco;  ut  prorsus  appareat, 
illuc  Apostolum  respexisse. 

34.  Exstinxerunt  impetum  ignis.  Im- 
petum,  Graece  Suva/Jiiv,  id  est  vim  sive 
virtutem.  Referendum  hoc  ad  socios  Da- 
nielis ,  Auaniam ,  Misaelem  et  Azatiam, 
quos  in  ardentem  foruacem  conjectos 
ignis  omnino  non  laesit ,  Dan.  3.  Exstin- 
xerunt  itaque  non  ignem,  sed,  quod  erat 
mirabillus ,  virtutem  ignis ,  ne  scilicet  ip- 
sos  ureret ;  idque  fecerunt  ea  fide ,  qua 
dicebant  ad  regem:  Deus  noster ,  quem 
colimus,  potest  eripere  nos  de  camino 
ignis  ardentis.  Quod  si  noluerit,  notum 
sit  tibij  Rex  y  quia  Deos  tuos  non  coli- 
mas ,  etc.  Nonnulli  putant,  Apostolum 
respicere  ad  incendium  murmuranti  po- 
pulo  immissum  semel  et  iterum,  quod, 
orantibus  Mose  et  Aarone,  repressum  et 
exstinctum  fuit,  Num.  11.  et  16.  Sed  de 
tribus  pueris  expositio  magis  placet. 

Effugaverunt  aciem  gladii.  Vera  lectio 
est:  effugerunt ,  quam  ex  Graecis  et  ma- 
nuscriptis  Latinis  emendatioribus  Roma- 
na  correctio  restituit.  Graece  sic  legitur 
ad  verbum :  Fugerunt  ora  gladii,  Syriace : 


Liherati  sunt  ah  ore  gladii.  Nara  os  pro 
acie  cultri  seu  gladii  dicuntHebraei,  quod 
ea  parte  mordeat.  Sensus  est :  Evaserunt 
hostiles  gladios.  Quod  ad  Davidem  vide- 
tur  potissimum  pertinere,  roties  e  manu 
Saul  et  aliorum  hostium  ope  divina  ere 
ptum,  ut  patet  lib.  1.  et  2.  Regum.  Quod 
et  titulus  Psalmi  17.  super  hac  re  eucha- 
ristici  profitetur.  Elias  qiioque  gladium 
Jezabel  efPugit,  3  Reg.  19. 

Convaluerunt  de  inftrmitate.  Hoc 
omnes  Graeci  interpretes  ad  Judaeos  re- 
ferunt,  quos  ex  «nfirmitate  convaluisse 
dicunt,  quando,  e  captivitate  Babylonica 
reduces  in  suam  terram ,  viribus  et  gloria 
rursus  crescere  coeperunt.  Quamquam 
Theophylactus  et  Oecumenius  addunt, 
posse  etiam  inteiligi  de  Ezechia  rege, 
cui  ad  mortem  aegrotanti  Deus  sanitatem 
reddidit,  cum  appendice  quindecim  an- 
norum  vitae,  4  Reg.  20.  et  Jgs.  38.  At- 
que  hic  seusus  Latinis  est  acceptior;  haud 
immerito.  8ic  enim  habet  titulus  can- 
tici,  quod  pro  gratiarum  actione  secinit 
Ezechias :  Scripiura  Ezechiae,  regis  Ju- 
da,  eum  aegrotasset  et  convaluisset  de 
inftrmitate  sua.  Ac  nescio ,  cur  eos ,  qui 
sic  exponunt,  somniare  dicat  Erasmus ; 
nisi  forte  ipse  somniavit,  quando  hoc 
scripsit.  Nam  aa^evcia^  Graeca  dictio, 
licet  apud  auctores  profanos  minus  forte 
frequenter  accipiatur  pro  morbo ,  sacris 
tamen  scriptoribus  in  hac  significatione 
admodum  familiaris  est,  ut  Joan.  11.: 
Inftrmitas  haec  non  est  ad  mortem ; 
1  Tim.  5.:  Propter  stomachum  tuum  et 
frequentes  tuas  inftrmitates,  et  alibi 
passim.  Si  cui  lubet  etiam  ad  Davidem 
referre,  qui  suarum  aegritudinum,  ex  qui- 
bus  Dei  beneficio  restitutus  est,  interdum 
meminit,  ut  Psalm.  6.  37.  et  40.,  nou 
valde  resisto. 

Fortes  facti  sunt  in  bello.  Ad  Judi- 
ces  et  Reges  pertinet,  qui  rebus  bello 
fortiter  gestis  in  populo  Dei  claruerunt. 
Item  ad  fortes  Davidis ,  quorum  nomina 
et  heroica  facta  recensentur  2  Reg.  23. 
et  1  Par.  11.  Denique  ad  Judam  Macha- 
bacum  et  fratres  ejus.  Dicuntur  autem 
facti  fortes  in  bello ,   quia  fortitudinem 

snam  pugnando  cum  hostibus  egregie  de- 
clararunt,  Deo  animum  addente.  Ita  di- 
cunt  Hebraei:  Esto  vir  fortis,  id  est 
fortiter  age,  1  Reg.  18. 

Castra  verterunt  exterorum.  Yerte- 
runt,  Graece.  sx^avav,  inclinaverunt. 
Qua  voce  Lucas  usus  est  Evangelii  cap. 
24. :  Inclinata  est  jam  dies,  id  est  jam 
deficit,  ad  finem  properat.  Non  dissimili 
sensu  metaphorico  sumitur  hic  inclinare 
pro  eo,  quod  est  dejicere ,  dissipars, 
evertere.  Unde  et  Latini  aciem  inclina- 
tam  dicunt,  cum  in  fugam  verti  coeperit. 
Et  quamvis  partem  hanc  alii  in  alios  in- 
terpretentur ,  existimo  tamen,  maxime 
germanum  esse,  si  accipiatur  de  Gedeone 
et  Jonatba,  filio  Saul,  qnorum  ille  cum 
trecentis  viris  castra  Madianitarum  in- 
gressus,  ea  percnssit  et  contrivit,  Jud.  7., 
hic  vero,  coroitatus  armigero  suo ,  cum 
ad  stationem  Philistinorum  transiisset, 
multis  prostratis,  tumultu  ac  caede  castra 
eorum  complevit,  1  Reg.  14.  Utrobique 
autem  legULitur  hostes,  couversis  iu  se 
mutuo  gladiis,  occubuisse. 

Notaudum  sane,  utroque  loco  LXX. 
scripsisse  7:ap£/jLpoX7}v ,  id  est  castra, 
scilicet  eandem  vocem,  quae  hic  in  Graeco 
legitur;  nisi  quod  Apostolus  pluraliter 
dixit  Tzapsii^GXdLQ,  eo  quod  non  de  unis, 
sed  ut  minimum  de  binis  diversi  temporis 
castris  loqueretur,  uti  jam  ostensum  est. 
Quae  res  Erasmum  fefellit,  ut  aliud  quid- 
dam  hic  significatum  putaret.  Sic  enim 
transtulit:  Incursiones  averterunt  ex- 
terorum.  Atqui  bis  peccat,  dum  Trapc/i- 
poXag  interpretatur :  incursiones,  et  sxAi- 
vav,  averterunt;  idque  reprehendens 
Fabrum  Stapulensom,  qui  everterunt  in- 
terpretatus  sit;  quum  ipse  suam  versio- 
nem  nullo  Graeci  auctoris  exemplo  possit 
probare.  Nostro  interpreti  et  Stapulensi 
suffragatur  interpres  Syrus,  qui  sic  ha- 
bet:  Et  everterunt  castra  sive  munitio- 
nes  inimicorum. 

35.  Acceperunt  mulieres  de  resur- 
rectione  mortuos  suos.  Sareptanam  vi- 
duam  et  Sunamitidem  mulierem  intelligit, 
quarum  illa  ab  Elia,  haec  ab  Elizaeo 
filios  suos  mortuos  receperunt  vivos,  3 


Reg.  17.  et  4  Reg.  4.  Td  autem  fidei  ipsa- 
rum  adscribit  Apostolus,  juxta  commen- 
tarium  magis  obvium.  Nam  utriusque 
fidem,  qua  viros  Dei  benigno  officio  fove- 
bant,  prophetas  in  nomine  prophetarum 
suscipientes ,  hujusmodi  beneficium  me- 
ruisse,  consentaneum  est,  praesertim  Su- 
namitidis,  quae  credidit,  hoc  ab  Elizaeo 
fieri  posse,  et  ut  fieret,  instanter  postula- 
vit.  Nobis  magis  est  verisimile,  referen- 
dum,  quod  hic  dicitur,  ad  fidem  ipsorum 
prophetarum,  qui  mortuos  suscitarunt  ma- 
tribusque  reddiderunt.  Quorura  utique 
fides  ad  hanc  rem  plus  valuit,  quam  fides 
matrum,  Sareptauae  praesertim,  quae 
filium  ad  vitam  revocandum  non  speravit. 
Et  hoc  modo  Chrysostomus  intellexisse 
videtur.  Ita  quoque  Titelmannus  expo- 
nit.  Tale  etiam  est ,  quod  supra  dixit : 
Fide  et  ipsa  Sara  sterilis  virtutem  in 
conceptione  seminis  accepit.  Quod  ad 
fidem  Abrahae  potius,  quam  Sarae  per- 
tinere,  eo  loco  ostendimus.  Caeterum 
illud  obscuritatem  habet,  quod  ait:  de 
resurrectione,  cum  potius  de  morte  di- 
cendum  videretur.  S.  Thomas  exponit: 
de  resurrectione,  id  est  per  resurrectio- 
nem.  Glossa  interpretatur :  de  resurre- 
ctione  venientes,  id  est  resuscitatos,  quod 
probabilius  est.  Graece  legitur.  Ex  re- 
surrectione. 

Alii  autem  distenti  sunt.  Subjungit 
nunc  afliictiones ,  probra ,  persecutiones 
et  mortes,  quas  sancti,  fide  coelestium 
promissorum  eos  animante  ac  sustentante, 
tolerarunt.  Pro :  distenti  sunt  Graece 
est :  £TU|ji7:avio^7joav,  quasi  dicat :  tym- 
panizati  sunt,  hoc  est,  ita  distracti  atque 
distenti,  quemadmodum  corium  in  tym- 
pano  distenditur.  Quidara,  teste  Oecu- 
menio,  intelligunt  excoriationem,  eamque 
ad  Machabaeos  martyres  referunt,  quo- 
rum  primis  duobus  cutem  capitis  abstra- 
ctam  fuisse,  testatur  historia  passionis 
eorum,  2  Mach.  7.  Quod  sane  probabilius, 
quara  ut  ad  Jeremiam  referatur,  cui, 
postquam  lapidatus  erat  a  Judaeis,  pel- 
lem  fuisse  detractam  et  vice  corii  super 
tjmpano  extensam,  nonuuUi  fabulantnr. 
ChrysostomuB    decollatos    interpretatur, 

et  excmpla  ponit  Joannem  Baptistam  et  Ja- 
cobiim  Zebedaei.  'ATC0TU|jniavtO|i6g  enim, 
inquit,  est  capitis  amputatio.  Verum  haec 
exempla  parum  apta  videntur.  Agit  enim 
Apostolus  exemplis  antiquorum,  qui 
Christi  adventum  praecesserant,  ut  He- 
braeos  in  fide  et  patientia  confirmet.  De- 
inde  simplex  vocabulum  exponit  Chry- 
sostomus  per  compositum.  Quae  ratio 
exponendi  saepe  fallit. 

Itaque  sciendum  est,  TUjjiTraviCstv  pro- 
prie  idem  esse,  quod  tympanum  pulsare^ 
quod  Latine  Suetonius  in  Augusto  dixit: 
tympanizare.  Transfertur  autem  ad  alia, 
quae  tympani  more  percutiuntur.  Uude 
pro  eo,  quod  nos  ex  flebraeo  legimus  1 
Reg.  21.  de  Davide:  Et  impingebat  in 
ostia  portae,  LXX.  vertunt :  Et  tympa- 
nizabai  super  foribus  civitatis;  quem- 
admodum  legit  Augustinus  scribens  in 
Psalmum  33.  conc.  1.  Eadem  metaphora 
TUfJiTiavtCsa^at  dicebantur  homines,  qui 
fustibus  aut  similibus  instrumentis  cae- 
debantur,  etiam  Suida  interprete;  ipsum- 
que  poenae  genus  vocabatur  Tu/jmavov 
seu  TU|ji7:avtO|ix6c,  idem  cum  eo,  quod  Ci- 
cero  fustuarium  appellat,  Galli  vocant 
Bastonnade.  Legitur  autem  pro  hujus- 
modi  supplicio  2  Mach.  6.  semel  et  ite- 
rum,  ubi  de  Eleazaro  martjre  sermo  est; 
quamvis  interpres  Latinus  communi  vo- 
cabulo  supplicium  verterit.  Nam  fustua- 
rium  significari,  satis  innuunt  Scripturae 
verba:  Sed  cum  plagis,  id  est  verberi- 
bus,  perimeretur,  ingemuit;  et  illa  mar- 
tyris:  Duros  corporis  sustineo  dolores. 
Confirmat  hanc  rem  plenior  ejusdem 
martyrii  descriptio,  quae  apud  Josephum 
(seu  quisquis  auctor)  legitur  in  libro  de 
Machabaeis. 

Porro  simile  quoque  septem  fratrum 
fuisso  supplicium,  eadem  Scriptura  signi- 
ficat,  cum  dicit,  eos  flagris  et  taureis  cru- 
ciatos,  cap.  7.  Ex  quibus  omnibas  jam, 
ni  fallor,  manifestum  est,  quid  Graeca 
voce,  quam  interpres  vertit :  distenti  sunt, 
significatum  velit  Apostolus,  nec  non,  ad 
quos  respiciat;  nimirnm  ad  martyres 
Machabaeos,  Eleazarum  imprimis,  deinde 
ad  fratres  septem,  quibus  et  matrem  ad- 


jungit  Theodoretus.  Neque  displicet  haec 
sententia  Theophylacto  et  Oecumenio. 
Accedit  et  Galenus  noster,  Syri  textus 
interpres ,  qui  Syriaca  voce  significm 
dicit  fustuatos,  seu  fustibus  enectos,  et 
refert  Apostoli  mentem  ad  novem  mar- 
tyres  jam  memoratos.  Sed  lioc  amplius 
patet  ex  eo,  quod  sequitur: 

Non  suscipientes  redemptionem.  Id 
est,  cum  nollent  admittere  seu  recipero 
conditionem  oblatae  redemptionis.  Erat 
enim  iniqua  et  impia,  scilicet  a  Dei  cultu 
recedere,  et  patrias  leges  praevaricari. 
Tu  sciSf  inquit  Eleazarus  ad  Deum,  quia, 
cum  a  morte  possem  liberari,  duros 
corporis  sustineo  dolores.  Similiter  et 
de  reliquis,  ac  nominatim  de  novissimo 
fratrum  ac  matre  legitur,  non  solum  po- 
tuisse  eos  a  morte  liberari,  si  tyranno 
vellent  obsequi,  verum  etiam  ad  opes  et 
honores  evehi. 

Ut  meliorem  invenirent  resurrectio- 
nem.  Invenirentf  Graeee  xdx^oiv,  con- 
sequerentur.  Recto  vertas  hoc  modo : 
Ut  melior  eis  obtingeret  resurrectio. 
Noluerunt,  inquit,  illicito  pacto  vitam 
redimere,  sperantes,  atque  adeo  palam  in 
suppliciis  professi,  se  suorum  corporum 
occisorum  exspectare  beatam  resurrectio- 
nem.  Hanc  enim  vocat  meliorem,  vel 
illius  redemptionis  comparatione ,  cujus 
proxime  meminit,  ut  quae  tantum  erat 
ad  vitam  mortalem ;  vel  comparatione 
vitae,  quam  amittebant.  Nam  resurre- 
ctionem  metonymice  dixit  pro  vita,  quam 
praestat  resurrectio ;  sicut  ait  Christus  in 
Evangelio:  Procedent,  quibonafecerunt 
in  resurrectionem  vitae ,  Joan.  5. 

Percommode  vero  ad  excitandam  He- 
braeorum  fidera  utitur  horum  martyrnm 
exemplis,  nec  admodum  tunc  antiquis, 
quod  in  illis,  exstincta  jam  spe  vitae 
praesentis,  singulariter  eluxisset  fides 
futurorum  et  non  apparentium  bonorum, 
quam  initio  capitis  definivit.  Simul  accipe 
ex  hoc  loco  pius  quam  probabile  argu- 
mentum  pro  sacra  auctoritate  libri  2. 
Machabaeorum.  Nam  sanctos,  quorum 
hoc  capite  vel  expresse,  vel  tacite  gesta 
refert  Apostolus,    omnes  deprompsit  ex 

sacris  literis,  id  est  iis,  qnae  txinc  a  fide- 
libus  erant  pro  sacris  receptae. 

36.  Alii  vero  ludibria  et  verhera  ex- 
perti,  insuper  et  vincula  et  carceres. 
In  Graeco  verbatim  sic  legitur:  Alii  lero 
ludihriorum  et  flagrorum  experientiam 
ceperunty  adhuc  autem  et  vinculorum, 
et  carceris,  id  est,  passi  sunt  ista.  Nam 
in  malis  experiri  sive  experientiam  ca- 
pere  niliil  aliud  est,  quam  pati.  Minusque 
recte  visum  fuit  Erasmo  vei-tere :  Ludi- 
hriis  et  flagris  expJorati  sunt  etc. ;  id 
enim  Graeca  non  significant.  Est  autem 
tota  sententia  quatuor  membris  distin- 
guenda,  hoc  seusu  :  Alii  ludibriis  expositi 
fuerunt;  alii  verberibus  afi*ecti;  alii  vin- 
culis  adstricti ;  alii  carceribus  inclusi. 
Nam  vinctos  et  incarceratos  non  est  ne- 
cesse  eosdem  intelligi.  Christu.*^  enim 
vinctus  legitur,  non  incarceratus.  Et 
multi  in  custodiis  detinentur  non  vincti. 
Quamquam  Syrus  paraphrastes  duo  tan- 
tum  membra  facit:  Alii  ludibria  et  fla- 
gella  subierunt ;  alii  in  vincula  et  carceres 
trad'ti  sunt. 

Haec  autem  intellige  citra  mortis  sup- 
plicium.  Non  enim  ad  Machabaeos  mar- 
Ijres  referenda  sunt,  ut  aliqui  volunt, 
sed  ad  alios.  Ludibrio  ac  derisui  sunt 
habiti  Samson,  efi^ossis  oculis  a  Phili- 
sthaeis,  Jud.  16.,  et  Elisaeus  a  pueris  in- 
clamantibus:  Ascende,  calve!  4  Reg.  2. 
Job  quoque  et  Tobias  non  solum  irrisi, 
sed  et  probris  impetiti  sunt  ab  amicis, 
imo  et  a  propriis  uxoribus,  Job  2.  et  Tob. 
2.  Flagris  eaesi  sunt  Israclitae  ab  Aegy- 
ptiis,  qui  praeerant  operibus,  Exod.  5. 
Item  ille,  quicumque  est,  quem  Christus 
in  parabola  signiticavit,  Luc.  20.  dicens : 
Et  addidit  alterum  servum  mittere.  llli 
autcm  hunc  quoque  caedentes  et  affi- 
cientes  contumelia,  dimiserunt  inanem. 
Vinculis  alligati  fuere  tres  pueri  in  for- 
nacem  mittendi,  Dan.  3.  In  carcere  clau- 
sus  Joseph,  Gen.  39.  Vinctus  et  incar- 
ceratus  et  ad  pistrinam  damnatus  Sam- 
son,  Jud.  16.  Caesi,  vincti  et  incarce- 
rati  Michaeas  et  Jeremias,  3  E-eg.  ult.  et 
Jerem.  20.  et  37. 

37.  Lapidati  sunt.  Ut  Naboth  Jezrae- 


lites,  2  Reg.  21.,  tt  Zacharias,  Jojadae 
filius,  2  Par.  24.  Item  Jeremias  juxta 
Hebracorum  traditionem.  Cui  attestantur 
Tertullianus  adversus  Gnosticos,  cap.  8., 
Dorotheus  in  synopsi,  Epiphanius  in  libro 
de  vita  Prophetarum,  et  Hieronymus  lib. 
2.  contra  Jovin.  cap.  ult.  Christus  quoque 
Judaeis  improperat,  Matth.  21.  et  23., 
quod  ex  Prophetis  ad  se  missis  quosdam 
lapidaverint. 

Secti  sunt.  De  Jesaia  paene  omnes 
inteiligunt,  quem  a  Manasse  rege  serra 
lignea  dissectum  fuisse,  apud  Hebraeos 
certissima  traditio  est,  teste  Hieronyrao 
in  fine  libri  15.  comment.  soper  Jesaiam. 
Unde ,  inquit,  et  nostrorum  plurimi 
illud,  quod  de  passione  Sanctorum  in 
Epistola  ad  Hebraeos  ponitur :  Serrati 
sunt,  ad  Jesaiae  referunt  passionem. 
Ubi  uota,  prv»:  secti  sunt,  Hieronymum 
legere:  serrati  sunt.  Quemadmodum  et 
legit  super  Mattli.  26.  Siquidem  Graecum 
verbum  TzpiBiv,  etsi  interdum  generalius 
sumatur,  ut  significet  secare,  quocumque 
instrumento  id  fiat,  sicut  accipitur  in 
illis  verbis  historiae  Susannae:  Manet 
angelus  Domini  gladium  habens ,  ut 
secet  te  medium,  ubi  Graece  est  Trpioat, 
plerumque  tamen  ac  velut  proprie  signi- 
ficat  eum  secandi  modum,  qui  fit  serrando. 
Quod  et  declarant  vocabula  ab  eo  dedu- 
cta,  Tcpiojv  et  izpiaTiQ,  id  est  serra,  et 
TZpioiiOLTa,  serramenta,  seu  serrago,  scobis 
ex  serratura.  Quare  meo  judicio  bene 
verti  potuit:  serrati  sunt.  Jesaiae  serra 
dissecti  praeterea  meminerunt  Origenes 
hom.  1.  super  Psalm.  37.,  et  qui  de  vitis 
Prophetarum  scripserunt. 

Tentati  sunt.  Ut  Abraham,  inquit 
Theodoretus.  Atqui  de  tentatione  Abra- 
hae  jam  superius  audivimus.  Neque  iUa 
fuit  persecutio,  quales  hic  recenset  Apo- 
stolus,  sed  probatio.  Est  igitur  aptius 
exemplum  sancti  Job,  a  Satana  tentati, 
quod  adfert  Oecumenius,  et  secundo  loco 
Theodoretus.  Non  enim  Jacoh,  ut  habet 
Latinus  codex,  sed  Job  ab  eo  scriptum 
arbilror.  Alii  de  iis  intelligunt,  qui  vel 
ab  hostibus,  vel  a  domesticis  pro  religione 
et  justitia  persecutiones,  odia,  probra  su- 

stinuerimt,  ut  fere  omnes  Proj)het;ae,  sicut 
testatur  Christus  Matth.  5.  et  Luc.  6. 
Nam  tentationes  aliquando  sumi  pro  quo- 
vis  genere  aflSiictionum ,  osteudunt  illa 
Christi  vtrba  Luc.  22.:  Vos  estis ,  qui 
permansistis  mecum  in  tenfationibus 
meis;  et  illa  Jac.  1»:  Omne  gaudium 
existimate,  cum  in  tentationes  varias 
incideritis. 

Attamen  est  scrupulus,  quomodo  pars 
ista,  cum  sit  gencralis,  ac  caeteras  videa- 
tur  complecti,  inter  eas  connumeretur. 
Unde  non  abs  re  suspicantur  Erasmus  et 
alii  quidam,  esse  adjectitiam,  ut  primum, 
dam  loco  iTipiO&rjoaVj  secti  sunt,  iniperi- 
tus  quispiam  sabstituerit  vocem  noHoren, 
nee  multum  dissimllem :  eiiEipao&Yjoav^ 
tentati  sunt ;  deinde  praepostera  scriba- 
rum  diligentia  (sicut  in  aliis  vidimus) 
utraque  dictio  fuerit  in  textum  recepta. 
Quam  conjecturam  nobis  probabilem  fa- 
ciunt  Chrjsostonius  et  Theophylactus, 
qui  partem  hanc  non  interpretantur,  et 
Syriaca  versio,  quae  non  f.^^i0scit.  Nec 
obstat,  quod  apud  Hieronymum  legatur, 
scribentem  in  Matthaeum.  Nam  illic  di- 
verso  loco  legitur;  Lapidati  sunt,  ten- 
tati  sunt,  serrati  sunt.  Qnod  ipsum  in- 
dicio  est,  vagum  et  adventitium  esse  vo- 
cabulum. 

In  occisione  gladii  mortui  sunt.  He- 
braismus  pro  eo,  quod  diceret:  Gladio 
occisi  sunt.  Hnjus  complura  sunt  excm- 
pla:  Sacerdotes  in  Nobe  Saul  occidit, 
totamque  civitatem  percussit  in  ore  gladii, 
1  R(i^.  22.;  Prophetas  Domini  Jezabel 
interfecit,  3  Reg.  1 9. ;  Manasses  sanguine 
innoxio  replevit  Jerusalem  usque  ad  os, 
4Reg.  2L;  Uriam  quoque  Prophetam 
(pro  quo  Michaeam  lapsu  memoriae  scri- 
pseruut  Theophylactus  et  Oecumenius) 
gladio  percussit  rex  Joakim,  Jerem.  26. 

Circuierunt  in  melotis ,  in  pellihus 
caprinis.  Melota,  Graece  |i yjXcottj,  sig- 
nificat  ovinam  pellem ,  seu  potius  cxu- 
vium,  hoc  est,  pellem  corpore  detractam 
una  cum  lana;  nimirumsimiliderivatione, 
qua  XsovTT]  leonis  exuvium  significat. 
Nam  ji^Xov  Graecis  inter  alia  etiam  ovem 
significat.    Ex  ovinis  autem  et  caprinis 


pellihns  adaptatis  et  consutis  fiebant  pe- 
nulae  viatoriae,  et  aiia  tegmina  iis,  quos 
neccssitas  cogebat  extra  urbes  sub  dio 
degere.  Quod  testatur  Philo  libro  de  vi- 
ctimis.  Respicit  Apostolus  ad  prophetas, 
potissimum  ad  Eliam,  et  pallii  ejus  hae- 
redem  Elisaeum.  Nam  pallium  EliaeLXX. 
interpretes  ^rjAojTT^v  vocaat  3  Reg.  19. 
et  4  Reg.  2.  Unde  apud  Origenem,  in 
homilia  sexta  de  diversis,  dicitur  Elias 
ictu  melotae  Jordanem  transiisse.  Qui 
etiam  4  Reg.  L  vocatur  homo  pilosus,  et 
zona  pelllcea  accinctus  renibus;  qu&e 
non  tam  de  barba  et  coma,  quam  de  ve- 
stibus  intelligenda  Galenus  existiraat. 
Clemens  Roraanus  in  epist.,  quam  dedit 
ad  Corinthios,  citante  Clemente  Alexan- 
drino  iib.  4.  Strom.,  huic  Apostoli  loco 
velut  alludens,  ita  scribit :  Propter  pa- 
tientiam  et  fidem  in  pellibus  caprinis 
et  ovinis,  et  ex  camelorum  piHs  con- 
textis  vestibus  amhulaverunt ,  praece- 
dentes  regnum  Christi.  Dicimits  autem 
Eliam  et  Elisaeum,  Ezechielem  tt  Jo- 
annem  prophetas.  Sic  ille.  Porro,  quod 
Apostolus  dicit:  circuierunt,  id  est  ober- 
rarr.nt,  loca  snblnde  mutantes,  significat, 
eos  uon  habuisse  certas  sedes ;  vel  ob 
fagam  persecutionis,  ut  de  Elia  coustat ; 
vel  qnod  viverent  ut  peregrini  super 
terram. 

Egentes,  angustiati,  afflicti.  Possunt 
haec  vcl  de  iisdera,  vel  de  diversis  intel- 
ligi.  Egentes,  Graece  6oT£po6/ji£vot,  id 
est  de^tituti,  nimirum  ope  ac  rebus  ne- 
cessariis;  velut  David  fugiens  Saul  et 
Absalonem,  ac  ciborum  penuriam  patiens, 
quos  modo  petit  ab  Achimelech  sacer- 
dote,  n\odo  a  Nabal  Carmelita  1  Reg.  2L 
et  25.,  alias  autera  a  Siba  servo  aliisque 
externis  accipere  cogitur  2  Reg.  16.  et 
17.  Item  Elias,  quem  fames  compulit 
primum  ad  corvcs,  deinde  ad  Sareptanam 
mulierem  pro  vita  sustentanda  confugere 
3  Rq^.  17.  Itemque  Judas  Machabaeus, 
qui  cum  sociis  inter  feras  vitam  degens, 
foeni  cibo  vesccbatur  2  Machab.  5.  An- 
gustiati,  Graece  ^AipOfXcVoi,  id  est  an- 
gustiis  pressi ;  ut  David,  quando  a  Saule 
coarctatus  desperabat,  se  posse  evadere, 

1  Regum  23.;  et  Elias,  quando  fugiens 
a  facie  Jezabel  petivit  animae  suae,  ut 
moreretur,  3  Regum  19. 

Affiicti,  Graece  xaxoux^^f^-vot^  quasi 
dicat :  male  hahiti.  Quod  alii  ad  ani- 
mum  referunt  curis  et  anxietatibus  op- 
presBum;  alii  ad  corporis  malam  et  inju- 
riosam  Iractationem.  Cujus  exemplum 
adferunt  Amos  Prophetam ,  quem  Epi- 
phanius  narrat  ab  Amasia  sacerdote  Be- 
thel  assidue  vapulasse,  tandemque  ab 
ejus  filio  secundum  tempora  fuste  per- 
cussum  occubuisse.  Legitur  idem  verbum 
infra  cap.  13.,  ubi  interpres  vertit:  labo- 
rantes.  Mementote,  iuquit,  laborantium, 
tamquam  et  ipsi  in  corpore  morantes. 
Ubi  videtur  ad  corpus  referendum. 

38.  Quibus  dignus  non  erat  mundus. 
Qui  tot  malis  undique  pressi,  et  omnibus 
exosi,  sic  vagabantur,  ut  inter  homines 
locum  vix  invenirent,  videri  poterant  a 
Deo  deserti,  et  hac  communi  luce  indigni. 
Verum  Apostolus  id  retorquet  in  contra- 
rium,  cum  dicit  mundum  non  fuisse  dig- 
num ,  qui  eos  haberet ,  mundi  nomine 
genus  humanum  intelligens ,  ut  ab  his 
talia  passis  distinguitur;  quomodo  Chri- 
stus  in  suis  sermonibus  frequenter  mun- 
dum  accipit,  nec  non  Joannes  in  suis 
Epistolis.  Ratio  hujus  partis  est,  quia 
mali  eo  ipso,  quod  mali  sunt,  maxime  si 
bonos  persequantur,  indignos  se  reddunt 
bonorum  consortio,  ac  beneficiis,  quorum 
propter  bonos  secum  morantcs  fieri  solent 
participes.  Quomodo  legimus  domui  La- 
ban  benedixisse  Deum  propter  Jacob,  et 
domui  Putiphar  propter  Joseph,  Gen.  30. 
et  39.,  et  parciturum  fuisse  Sodomae,  si 
decem  justiinventi  fuissent  in  ea,  Gen.  18. 

Caeterum  aliter  hunc  locum  intellexe- 
runt  Chrysostomus  et  Theophylactus. 
Censent  enim,  negari  comparationem 
mundi  cum  sanctis  quoad  pretium  ac 
dignitatem,  quasi  dicat  Apostolus :  Etsi 
sancti  fuerint  adeo ,  sicut  dixi,  mundo 
despicabiles ,  vera  tamen  aestimatione 
totus  mundus,  id  est,  universi  reliqui  ho- 
mines,  imo  tota  haec  mundi  stractura,  si 
cum  sanctis  conferatur,  vel  saltem,  ut  ait 
Chrysostomus,  cum  uno  eorum,  non  po- 


test  aequare  illorum  pretium,  nec  iis  dig- 
nitate  rcspondere.  Melior  est  enim  unus 
timens  Deum,  quatn  mille  filii  impii, 
Ecclesiastici  16.  Sensum  hunc  Graeco- 
rum  probaut  nonnulli,  quia  more  Scriptu- 
rae  dignum  aliqua  re  dicitur  id,  quod 
pretium  ejus  aequat,  ac  tantundem  valet, 
ut  Gen.  23.  dicente  Abraham  de  spelunca 
duplici :  Pecunia  digna  tradat  eam  mihi, 
et  3  Reg.  21.  Achab  de  vinea  Naboth: 
Dabo  argenti  pretium,  quantum  digna 
est.  Adducitur  etiam  illud  Mich.  6. : 
Quid  dignum  offeram  Domino  ?  et  quod 
Apostolus  dicit  Rom.  8. :  ^on  sunt  con- 
dignae  sive,  ut  est  in  Graeco,  dignae 
passiones  hujus  temporis  ad  futuram 
gloriam.  Quamquam  haec  revera  non 
probant. 

Nam  quod  ad  tria  priora  loca  pertinet, 
in  Hebraeo  nihil  est,  quod  dignum  sig- 
nificet,  ut  inde  certus  aliquis  usus  hujus 
vocabuli  statui  possit;  sed  haec  sunt  in- 
terpretis,  sensum,  non  verba  reddentia. 
Apostolus  vero  non  dicit,  passiones  hujus 
temporis  non  esse  dignas  futura  gioria; 
sed  non  esse  dignas  seu  condignas  ad 
eam.  Quae  sunt  locutiones  diversae.  Hic 
autem  dicitur :  Quibus  dignus  non  erat 
mundus ;  non:  ad  quos;  quomodo  di- 
ctum  est :  Dignus  cst  operarius  mercede 
sua,  Luc.  10.,  et :  Non  sum  dignus  vo- 
cari  filius  tuus,  Luc.  15.,  et:  Qut  amat 
patrem  aut  matrem  plus  quam  me,  non 
est  me  dignus,  Matth.  10.,  et  alia  passim 
his  similia.  Quo  fit,  ut  priorem  sensum, 
non  solum  ut  magis  obvium,  verum  etiam 
ut  consuetudini  Scripturarum  accommo- 
datum,  libentius  amplectar;  certe  poste- 
riori  postponere  non  ausim. 

In  solitudinibus  erranteset  montibus. 
Davidem  cum  sociis,  a  facie  Saul  profu- 
gum,  in  desertis  et  montibus  errasse  le- 
gitur  1  Reg.  23.  24.  et  25.  Elias  quoque, 
a  Jezabel  ad  necem  quaesitus,  fugit  in 
desertum  vastissimum,  usque  ad  montem 
Dei  Oreb,  3  Reg.  19.  Nec  dubium,  quin 
etiam  ad  Antiochi  tempora  respiciat  Apo- 
stolus,  quando  Mattathias  ejusque  filii 
fugerunt  inmontes,  relictis  omnibus,  quae- 
cumque   habebant  in   civitate.    Quos   et 

alii  malti  secuti  sunt,  in  deserta  loca  se 
recipientes,   1  Mach.  2.  et  2  Mach.  5. 

Et  speluncis  ei  in  cavernis  terrae. 
Non  errantes,  sed  latitantes.  Hoc  enim 
aut  simile  verbum  supplendum.  Hujus 
partis  illustre  est  exemplum  in  centum 
illis  Prophetis  Domini,  quos  sub  perse- 
cutione  Jezabel  abscondit  Abdias  quin- 
quagenos  et  quinquagenos  in  speluncis, 
et  pavit  pane  et  aqua,  3  Reg.  18.  Quam- 
quam  et  David  non  semel  in  speluncam 
sese  abdidit  propter  Saul,  1  Eeg.  22.  et 
24.  Et  sub  Antiocho  Dci  cultores  ad 
speluncas  coierunt  sabbathi  celebrandi 
causa;  tametsi  nc  sic  quidem  latere  po- 
tuerunt,  ut  crudeles  hostiam  manus  eva- 
derent,  2  Mach.  6.  Qui  inter  speluncas 
et  cavernas  distinguunt,  quod  speluncae, 
Graece  OTzrjXaiOL,  dicantur,  quae  in  petris 
excisae  sunt,  cavernae  foramina  terrae, 
solum  etjmon  attendunt.  Alioqui  constat, 
diserimen  hoc  confundi.  Nam  sunt  etiam 
cavernae  petrarum,  ut  Jes.  2.  et  7.  et 
alibi.  Ideoque  hic  dicitur  cum  adjectione: 
et  cavernis  terrae.  Quare  magis  ex  usu 
loquentium  est,  ut  speluncae  dicantur  re- 
ceptacula  majora,  cavernae  minora,  sive 
in  petris  nata  vel  facta,  sive  in  terra. 
Quod  arbitror  aeque  in  Graecie  vocabulis 
obtinere. 

39.  Et  hi  omnes  testimonio  fidei  pro~ 
hati  non  acceperunt  repromissionem. 
Quod  interpres  ait :  testimonio  fidei  pro^ 
hatij  Graece  est:  ^apTupTjMvTsg,  testi- 
monio  prohati  (sive,  ut  supra  vertit: 
testimonium  consecuti)  per  fideyn.  Eras- 
mus :  testimonium  promeriti  per  fidem. 
Testimonium  autem  intellige  Dei,  vel 
Scripturae  testificantis  de  eis,  quod  justi 
fuerint,  Deoque  placuerint;  sicut  initio 
dictum  est  de  Abel  et  Henoch.  Nam  quod 
dicit :  hi  omnes,  ccmplectitur  omues  om- 
nino  supra  meraoratos ,  et  non  tautum 
eos,  quos  novissime  nominavit.  Sensus 
est:  Et  quamvis  hi  omnes  adepti  sint  ac 
promeriti  testimouiura  justitiae  per  fidem, 
sicut  in  praecedentibus  declaratum  est: 
nondum  tamen  accepemnt  promissionem, 
hoc  est,  bona  promissa;  quasi  dicat:  Si 
illi  post  tantum  temporis  nondum  acce- 

fiai!.  Estii  Comm.  Tom.  m. 


pere  promissa,  vobis  molestum  esse  non 
debet,  si  modicum  adhuc  exspectetis, 
quemadmodum  in  fino  capitis  superioris 
vos  hortatus  sum.  Nam  illuc  respicit ;  ut 
haec  sit  tacita  quaedam  illius  exhorta- 
tiouis  conclusio;  propter  quam  adduxit 
tam  multa  de  nde  justorum  antiquorum. 
Loquitur  autem  procul  dubio  de  promis- 
sione  coelesti.  Nam  terrenae  promissiones 
jam  praestitae  fuerant  illis,  quibus  secun- 
dum  ordinem  providentiae  Dei  praestan- 
dae  erant.  Sed  quae  coelestis  intelligatur 
promissio,  pendet  ex  sequentibus. 

40.  Deo  pro  nohis  melius  aliquid 
providente.  Pro  nohis,  Graece :  de  no- 
his ;  sensus  tamen  idem  est.  Providente, 
aoristus  est  iu  Graeco  praeteritum  signi- 
ficaas:  7ipopX£^a;jisvou.  Ablativos  abso- 
lutos,  qui  in  Graeco  sunt  genitivi,  fere 
exponunt  causaliter,  hoc  aut  similimodo: 
Eo  quod  Deus  de  nobis  melius  aliquid 
providerit.  Ita  et  Syrus :  Quia  Deus 
providit  commodum  nostrum.  S.  Tho- 
mas  quoque  dicit  hic  assignari  rationem 
dilationis,  de  qua  dixit:  Non  acceperunt 
repromissionem.  Sed  cum  ejusmodi  ca- 
sus  absolute  positi  variam  admittant  ex- 
positionem,  non  est  necesse,  hic  causam 
intelligi.  Neque  enim,  si  proprie  loqua- 
mur,  ea  fuit  caiisa  differendae  proraissio- 
nis  antiquis,  ut  nobis  raelius  aliquid  con- 
tingeret;  sed  quia  hoc  postulabat  diviui- 
tus  ordinata  tsmporam  dispositio.  Verum 
ex  illa  dilatione  per  Dei  providentiam 
quoddam  bonum  nostrum  consecutum  est. 
Quod  tamen  etiam  nonnuUam  potest  ha- 
bere  rationem  causae,  quia  omne  id,  ex 
quo  bonum  aliquod  consequitur,  a  Deo 
ad  illud  ordinatur,  ut  ad  causam  aliqua 
ratione  finalem.  Sic  ergo  accipi  potest, 
quod  Apostolus  ait:  Deo  providente, 
quasi  dicat:  Ex  qua  re  secundum  ordi- 
nem  divinae  providentiae  nobis  obvenit 
singulare  quoddam  bonum,  nimirum  hoc, 
quod  sequitur: 

Ut  non  sine  nohis  consummarentur. 
Qnae  sit  haec  consummatio  sive  per^ 
fectio,  quam  non  sine  nobis  acceperunt 
vel  accepturi  sunt  antiqui  justi,  et  con- 
sequenter,  quaenam  intelligatur  in  parte 

superiori  promissio,  quam  negat  eos  ac- 
cepisse,  di.-.putant  iuterpretes.  Et  quidem 
Graeci  schismatici  coiisummationem  in- 
telligi  volunt,  quae  in  Dei  visione  con- 
sistit.  Atque  hinc  statuuut  suum  errorem, 
quo  docent,  sanctorum  animas  non  frui- 
turas  visione  Dei  anle  consummationem 
generalem  omnium  electorum,  qaae  fu- 
tura  est  in  fine  saeculi.  Qua  in  re  eos 
sequuntur  baeretici  nostri  temporis.  Cae- 
terum  orthodoxi  de  sensu  variant. 

Nonnulli  promissionem  intelligunt  pa- 
tribus  factam  de  iucavnatione  et  adventu 
Christi.  Hanc  enim  promissionera  sine 
nobis,  id  est,  ante  nos  non  acceperunt, 
quia  demum  in  plenitudine  temporis,  et 
non  ante  oportuit  incarnari  Filium  Dei. 
Sensum  hunc  commendarc  volens  Eras- 
mus,  ausus  fuit  aoristos  commutare  in 
temporaplr.squamperfecta,  dum  itavertit: 
Ko7i  acceperani  promissionem ,  quod 
Deus  de  nobis  melius  quiddam  provi- 
derat,  ne  sine  nobis  consummati  fuis- 
sent.  Sed  quomodo  in  Christi  incarnatione 
nobiscum  consnmmati  sint  aut  fuerint, 
ab  auctoribus  hujus  sententiae  non  ex- 
plicatur. 

Igitur  alii  expouunt  Apostolum  de 
promisbione  coelestis  beatitudinis,  quae 
consistit  in  Dei  visione;  sed  hoc  sensu: 
Patres  antiqui  non  acceperunt  illam  pro- 
missionem  statim  a  morte,  eicut  nunc 
sancti  accipiunt;  sed  exspectare  debue- 
runt  tempus  novae  legis,  ut  non  sine 
nobis,  qui  in  tempora  novae  legis  iucidi- 
mus,  consummarentur,  id  est,  beati  fierent 
secundum  animas.  Pro  quo  sensu  facere 
putant,  quod  cap.  sequ.  dicitur:  Et  spi- 
ritus  justorum  perfectorum,  id  est,  ani- 
mae  justorum  consummatorum.  Est  enim 
idem  in  Graeco  verbum,  quod  hoc  loco. 
Ex  quo  apparet,  consummationem,  intel- 
ligi,  quam  nucchabent  animae  sanctorum. 

Alii  vero  plerique,  t»».m  Graeci,  quam 
Latini  sic  exponunt  Apostolum :  l^on 
acceperunt  promissionem,  sciiicet  per- 
fecte  seu  consummate.  Perfecte  enim 
accipietur  promissio,  quando,  resuscitatis 
ad  immortalitatem  corporibus,  sancti  lio- 
mines  cum  Christo  reguabunt  in  coelis. 


Nam  ante  id  tempus  animae  solae  reg- 
uant  et  beatae  sunt,  ncn  homines,  nisi 
synecdochice;  loquitur  autem  Apostolu8 
de  hominibus.  Hic  sensus,  ut  communior 
est  aliis,  ita  et  multo  probabilior;  quem 
et  Augustinus  tradit  in  Epist.  99.  ad 
Evodium,  et  tract.  49.  in  Joan.,  et  Chry- 
bostomus  in  comment.  pulchre  explicat, 
et  Erasmus,  sententia  in  melius  mutata, 
sequitur  in  paraphrasi.  Probabilior,  in- 
quam,  primum,  quia  id  vult  extrema  pars, 
qua  non  dicit:  Ne  sine  nobis  remunera- 
rentur,  sed :  ut  non  sine  nohis  consum- 
marentur,  id  est,  cousummatam  ac  to- 
tam.  quae  promissa  est,  acciperent  re- 
munerationem.  Deinde,  quia  paulo  ante 
de  quibusdam  dixit:  JJt  meliorem  inve- 
nirent  resurrectionem.  Agit  ergo  de 
consummatione,  quae  per  resurrectionem 
fisri  debeat.  Denique  sensum  hunc  postu- 
lat  exhortatio  capitis  praecedentis,  a  qua 
transiit  ad  fidei  commendationem,  et  ad 
excitandam  imitationem  eorum,  qui  per 
fidem  Deo  placuerunt.  Erat  enim  illa 
exhortatio  ad  fereudos  patienter  afflictio- 
nes  contemplatione  remunerationis  in  fine 
saeculi  recipiendae.  Qaod  probant  illae 
sententiae :  Tanto  magis,  quanto  vide- 
ritis  appropinquantem  diem ;  item : 
Patientia  vobis  necessaria  tstj  ut  repor- 
tetis  promissionem.  Adhuc  enim  modi- 
cum  aliquaniulum ,  qui  venturus  est, 
veniet,  et  non  tardabit.  Quae  verba 
pertinere  ad  remunerationera  in  glorioso 
Christi  adventu  exspectandam ,  eo  loco 
ostendimus. 

Ex  his  jam  patet  refutatio  argumenti 
Graecorum.  Fatemur  enim  ac  dicimus, 
Apostolum  loqui  de  consummatione  ge- 
nerali  sanctorum  hominum,  futura  in  fine 
saeci-di ;  sed  quam  praecedat  beatitado 
animarum,  juxta  ejusdem  Apostoli  doctri- 
narj,  1  Cor.  13.,  2  Cor.  5.,  Phil.  1.,  quam 
et  aliae  Scripturae  liquido  confirmant, 
quas  omnes  coramemorare  longum  esset. 
Quod  vero  pro  secundo  sensu  adfeieba- 
tur  ex  cap.  sequ.,  non  probat.  Nam  con- 
summare  et  consummatio  non  uno  pror- 
sus  modo  semper  accipitur  in  hac  Epi- 
stola;  sed,  pro  subjecta  materia,  latius 

aiit  strictlns,  manente  tamen  generali  sig- 
nificatione  perfectionis.  Consnmmantu.r 
enira  peccatores,  diim  justificantur.  Et 
ita  saepe  locutus  cst  Apostolus  in  prae- 
cedentibus  hujns  Epistolae.  Consumman- 
tur  autem  justi,  vel  secnndam  animas, 
dum  in  coelum  recipiuntur  post  mortem, 
et  Hccipiunt  eam  beatitudinem,  quae  api- 
mabus  competit.  Et  hoc  modo  loquitur 
cap.  sequente.  Vel  simpliciter  et  sine 
synecdoche,  quomoJo  accipiendus  est 
praesens  locus,  ubj  de  justis  hominibus 
absolute  loquitur.  Juxta  quem  modum 
etiam  Christus  legitur  per  passiones  a 
Patre  consummatm ,  supra  cap.  2.  et  5. 
Nam  profecto  adversus  secundam  ortho- 
doxorum  expositionem  potest  opponi, 
quod  Enoch  nondum  sii  consummatus  se- 
cundum  animam,  ut  neque  Elias:  hi  ta- 
men  comprehendnatur  illo  generali  Apo- 
stoli  sermone:  Et  hi  omnes  testimonio 
fidei  probati  etc. 

Sed  potest  objici  adversus  tertiam  ex- 
positionem,  de  Jis,  qui  resurrcxeriint 
tempore  resurrectionis  Dominicae.  Re- 
spondeo,  fuisse  illud  paucorum  privile- 
gium  speciale,  datum  non  propter  ipsos, 
sed  propter  totam  Ecclesiam,  ut  resur- 
rectio  Chiisti  promptius  crederetur.  Sed 
etiam  quaeritur ,  quomodo  dicat ,  Deum 
nobis  melius  aliquid  providisse  per  hoc, 


quod  priores  justi  non  sine  nobis  consura- 
mantur;  cum  haec  consummatio  .•it  illis 
nobiscuui  communis.  Nam  sieut  illi  non 
sine  nobis,  ita  neque  nos  sine  illis.  Re- 
spondeo  cum  Chrysostomo,  Aportolum 
loqui  more  humano,  ubi  censentur  hono- 
ratiores,  qui  exspectantur,  quam  qui  ex- 
spectant,  velut  in  conviviis.  Ita  quodam- 
modo  melior  est  conditio  nostra,  ouam 
antiquorum;  quia,  cum  iFii  tanto  ante  la- 
boraverint,  taraen  ad  convivium  regni 
coelestis  exspectant  nos,  qui  postremi 
venimus.  Sic  et  Augustinus  intellexit, 
lib.  de  spirit.  et  liter.  cap.  24.  ita  scri- 
bens :  Et  ideo  velut  priores  reperiuntur 
mincres  (id  est ,  tempore  posterioresj, 
quia  minus  dilati  sunt;  sicut  in  illo 
Evangelico  denario  per  similitudinem 
dicitur ,  quem  prius  accipiunt ,  qui  po- 
sterius  venerunt  ad  vineam.  Loquitur 
autem  ad  hunc  modum  Apostolus ,  ut 
Hebraeos  suos  magis  animet  ad  ferendam 
patienter  dilationem  praemii  promissi; 
quasi  dicat:  Longe  faciiins  est  vobis  ha- 
bere  patientiam,  quam  justis  antiquis. 
Nam  illi  multo  diutius  exspectarunt  et 
adbuc  exspectant,  dum  vos  sitis  parati; 
non  autem  contra  illi  erunt  vobis  ex- 
spectandi;  sed  simul  atque  tempus,  quod 
jam  propinquat,  arlvenerit,  una  cum  illis 
accumbetis  in  regno  Dei. 


CAPDTDOODECIMUM. 

Ideoque  et  nos  tantam  habentes  irapositam  nubem  testium,  depo- 
nentes  omne  pondus,  et  circumstans  nos  peccatum^),  per  paticntiam 
cuiTamus  ad  propositum  nobis  certamen^),  2.  aspicientes  in  auctorem^) 
fid^i  et  consummatorem^)  Jesum^j,  qui  proposito  sibi  gaudio  sustinuit 
crucem ,  confusione  contempta,  atque  in  dextera  sedis  Dei  sedet.  3. 
Recogitate  cnim  eum,  qui  talem  sustinuit  ^)  a  peccatoribus  adversum  semet 
ipsura  contradictionem^),  ut  ne  fatigemini,  animis  vestris  deficientes  ^). 
4.  Nondura  enim  usque  ad  sanguincra  ^)  restitistls,  adversus  peccatura 
repugnantes  ^^) ,     5.   ct  obliti  estis  consolationis^^),     quae  vobis   taraquara 

0  Cap.  3,  18.  4,  13.   10,  38.  seq.     2)  Vers.  3.  12.  seq.    Cap.  10,  30.     »)  Cai».  3,  1.    *) 

Cap.  2,  10.    5)  cap.  5,  9.  10.    1  Petr.  5,  10.    «)  i.uc.  2,  34.  4,  29.  Joan.  8,  .^9.  10.  31.  Matth, 

11,  19.  12,  24.  26,  47.  seq.  27,  39.  seq.    ')  1  Pelr.  2,  23.    «)  Cap.  10,  35.   »)  Cap.   10,  26.— 31. 
*<>3  Vers.  2.   Cap.  11,  35.  seq.     11)  Prov.  3,  11.  12. 

filiis  loquitur,  dicens:  Fili  mi,  noli  negligere  disciplinara  Domini;  neque 
fatigeris,  dam  ab  eo  argueris.  6.  Quem  enim  diligit  Dominus^),  casti- 
gat;  flagellat  autem  omnem  filium,  quem  recipit.  7.  In  disciplina  per- 
severate.  Tamquam  filiis  vobis  offert  se  Deus  ^) ;  quis  enim  filius,  quem 
non  corripit  pater?  8.  Quodsi  extra  disciplinam  estis,  cujus  participes 
facti  sunt  omnes^);  ergo  adultcri,  et  non  filii  estis  ^).  9.  Deinde  patres 
quidem  carnis  nostrae  eruditores  habuimus ,  et  reverebamur  eos ;  non 
multo  magis  obtemperabimus  Patri  spirituum^),  e^vivemus?  10.  Et  illi 
quidem  in  tempore  paucorum  dierum  ^) ,  secundum  voluntatem  suam 
erudiebant  nos;  hic  autcm  ad  id,  quod  utile  est  in  recipiendo  sanctifi- 
cationem  ejus  ^).  11.  Omnis  autem  disciplina  in  praesenti  quidem  videtur 
non  esse  gaudii,  sed  moeroris;  postea  autem  fructum  pacatissimum 
exercitatis  per  eam  reddet  justitiae.  12.  Propter  quod  remissas  manus  ^) 
et  soluta  genua  erigite,  13.  et  gressus  rectos  facite  pedibus  vestris, 
ut  non  claudicans  quis  erret,  magis  autem  sanetur.  14.  Pacem  ^)  se- 
quiraini  cura  omnibus  et  sanctimoniam,  sine  qua  ^^)  ncmo  videbit  Deum ; 
15.  contemplantes,  ne  quis  desit  gratiae  Dei;  ne  qua  radix  amaritudinis^^) 
sursum  germinans  impediat,  et  per  illani  inquinentur  multi.  16.  Ne 
quis  fornicator,  aut  profanus,  ut  Esau,  qui  propter  unam  escam.  ven- 
didit  primitiva  sua^^);  17.  scitote  enim ,  quoniara  et  postea  cupiens 
haereditare  benedictionera ,  reprobatus  est ;  non  enini  invenit  poeniten- 
tiae  locum-^),  quamquara  cura  lacrymis  inquisisset  eam.  18.  Non  enim 
accessistis  ad  tractabilera  ^^)  montera ,  et  accensibileni  ignera ,  et  turbi- 
nera,  et  caliginera,  et  procellara,  19.  et  tubae  sonuni,  et  vocera  ver- 
borum  ^^),  quara  qui  audierunt,  excusaverunt  se,  ne  eis  fieret  verbum  ^^). 
20.  Non  enim  portabant,  quod  dicebatur^^):  Et  si  bestia  tetigerit  raon- 
tem ,  lapidabitur.  21.  Et  ita  terribile  erat ,  quod  videbatur.  Moses 
dixit  ^^) :  Exterritus  sura ,  et  treraebundus.  22.  Sed  accessistis  ad  Sion 
raontera  ^^),  et  civitatera  Dei  viventis,  Jerusalera  coelestera^^),  et  raultorura 
railliura  Angelorum  frequentiara,  23.  et  Ecclesiam  primitivorum^^),  qui 
conscripti  sunt  in  coelis^^),  et  judicem  omniura  Deum,  et  spiritus  ju- 
storum  perfectorum ,  24.  et  testamenti  novi  mediatorera  Jesura^^),  et 
sanguinis  aspersionera^*)  raelius  loquentera  quara  Abel.  25.  Videte,  ne 
recusetis  loquentem.  Si  enim  illi  non  cffugerunt,  recusantes  eum,  qui 
super  terrara  loquobatur  ^^) ;  raulto  raagis  nos,  qui  de  coclis  loquentera^^) 
nobis  avertimus;    26.   cujus  vox  movit    terram  tunc^^),    nunc  autem  re- 


0  Apoc.  3,  19.    2)  vers.  10.  seq.     3)  Vers.  6.    *)  5  Mos.  32,  5.  Joan.  8,  41.    5)  i  pe(r. 
1,  3.   Joan.  1,  12.  18.    «)   I  Peir.  1,  6.  5,  10.    2  Cor.  4.  17.  seq.    "O  1  Petr.  i,  15.    2  Petr.  1, 

4.  8)  jes.  35,  3.  9)  Rom.  12,  18.  2  Tim.  2,  22.  io>)  Matih.  5,  8.  20.  ^O  5  Mos.  29,  18. 
^}  1  Mos.  25,  33.     13)  1  Mos.  27,  24.-38.     i^)  2  Mos.  19.   12.-16.     i^^  2  Mos.   19,   19.    5  Mos. 

5,  23.-27.  16)  2  Mos.  20,  19.  5  Mos.  5.  22.  i')  2  Mos.  19,  12.  13.  ^s)  5  ivjos.  9.  19.  *9) 
Apoc  14,  1.  203  Gal.  4,  26.  Apoc.  21,  2.  21)  jac.  4,  18.  22)  Luc.  10,  20.  23)  Cap.  8,  6. 
24)  1  Petr.  1,  2.    253  Yers.  19.    263  Cap.  2,  1.  2.  3.    273  2  Mos.  19,  18. 

promittit  ^) ,  dicens :  Adhuc  scmel ,  et  ego  movebo  non  solum  terram, 
sed  et  coelum.  27.  Quod  autem ,  Adhuc  seracl,  dicit,  declarat^)  rao- 
bilium  translationem  tamquam  factorum,  ut  maneant  ea,  quae  sunt  im- 
raobilia.  28.  Itaque  rcgnum  imraobile^)  suscipientcs ,  habcraus  gratiam, 
per  quam  serviamus  placentes  Deo ,  cuni  raetu  et  revcrentia*).  29. 
Etenim  Deus  noster^)  ignis  consumens  est. 


SUMVIARIUM  CiPITIS  DUODECIMI. 

Exemplo  Christi  et  veterum  justorum  hortalur  Hebraeos  ad  tolerantiam  passionum,  docens, 
Deum  fllios  suos  afflictionibus  exercere.  Deinde  ad  pacem  et  concorcJiam  invitat,  osten- 
dens,  non  ad  montem  terrenum,  sed  ad  Jerusalem  coelestem  eos  accessisse. 


1.  Ideoque  et  nos  tantam  habentes 
impositam  nubem  tebtium.  Quae  supe- 
riori  capite  disseruit  de  fide  sanctorum 
Patrum,  nunc  velat  epilogo  concludit,  ac 
instituto  accommodat,  exbortans  Hebrae- 
08,  ut  illoram  imitatione  in  coepto  cur- 
su  perseverent  indefossi,  ac  patientiam 
servent.  Graece  non  est  impositam ,  sed 
circumpositam ,  addito  pronomiue  nobis, 
Quae  eadem  est  lectio  Syriaci  tcxtus. 
Nubem  metaphorice  dixit  copiosam  mul- 
titudinem,  scilicet  ob  densitatem.  Ttsies 
vero  sanctos  memoratos  appellat,  quia 
praeclaris  suis  actionibus  palam  testifi- 
cati  sunt,  quanta  sit  virtus  fidei,  tam  ad 
beneficia  Dei  promerenda,  quam  ad  fe- 
renda  fortiter  adversa;  qui  proinde  loco 
gravissimorum  testium  nobis  esse  debeant. 
Horum  itaque  testium  nubos  imposita  sive 
circumposita  ac  circumfusa  nobis  dicitur, 
quia  tam  multi  sunt,  ut,  quocumque  nos 
vertimus,cbvia  sint  eorum  excmpla.  Cum 
igitur,  inquit,  tauta  nube  testium  simus 
undique  circumsepti,  faciamus,  quod  se- 
quitur : 

Deponentes  omne  pondus.  Graeca 
dictio  oyxoc  interdum  pondus  sen  mas- 
sam  significat,  interdum  tumorem.  Unde 
Lonicerus  vertit:  Omni  tumore  deposito ; 
sed  praeter  mentem  Pauli ,  imo  et  Theo- 
phylacti ,  quem  interpretatur.  Is  enim 
^YXov  exponit  terrestrium  negotiorum  sar- 


cinam,  et  curas  iis  admixtas.  Quamquam 
in  genere  ^pondus  Intelligi  potedt  oronis 
affectus  terrenus,  et  omnino  quidquid  im- 
pedimento  nobis  esse  queat  ad  cursum 
spiritualem,  de  quo  statim  meminit.  Qui 
enim  currer3  vult,  ab  omni  sarcina  expe- 
ditus  esse  debet. 

Et  circumstam  nos  peccatum.  Nos 
additum  est  ab  inlerprete  lucis  causa. 
Peccatum  nos  circumstans  quidam  in- 
telligunt  concupiseentiam  ex  origine  no- 
bis  insitam,  adversus  quam  perpetua  no- 
bis  est  pugna.  Hanc  enim  Apostolus  ali- 
quando  peccatum  vocat,  etiam  in  renatis, 
ut  Rom.  6.  et  7. ,  eo  quod  semper  homi- 
nem  ad  peccatum  soUicitet.  Atque  eam 
videtur  Erasmus  significare  voluisse,  dum 
sic  vertit :  Et  tenaciter  inhaerente  pec- 
cato.  De  eadem  interpretatur  Ribera. 
Sed  quia  concupiGcentia,  dum  vivimus, 
deponi  et  exui  non  potest,  aliter  ac  de 
vero  peccato  videtur  intelligendus  hic 
locus. 

Est  autem  notandum ,  pro  participio  : 
circumstans ,  in  Graeco  esse  nomen  tri- 
compositum  euTispiOTaTOV,  quod  sonat, 
ac  si  dicas :  be7ie  circumstabile.  Bene 
autem ,  id  est  facile.  Quod  Graeci  com- 
mentatores  varie  exponunt ;  aut  ut  active 
intelligatur,  quia  peccatum  facile  circum- 
venit  ac  vincit  homines,  utpote  pronos 
ad  peccandum ;  aut  ut  passive ,  quia  fa- 


1)  Hagg.  2,  7.    2)  psalm.  101,  27.    3)  jes.  9.  7.   Dan.  2,  44.  7,  14.    *)  Phil.  2,  12.    «) 
5  Mos.  4,  24.  9,  3. 

cile  vincitur,  assistente  Dei  gratia;  aiit 
quia  in  angustlas  et  pericula  nos  conjicit, 
ut  ait  Theophjlactus.  Nam  Tisfxaiaatg 
inter  alia  signlficat  necessitatem  et  peri- 
culum.  Auctcr  serironis  97.  de  diversis 
apud  Augustinum  legit:  el  agile  peeca- 
tum.  Exponit  autem ,  quia  subito  surgit 
in  cogitatione ,  et  facit  delectationem ,  et 
mox  trahit  animii.ri  ad  consensum.  Alia 
quaedam  versio  habet:  aggravnns  pec~ 
catum  j  ut  ad  pondus  referatur. 

Syrus  interpres  ita  traustulit:  Et  pec- 
catum ,  quod  ojnni  temport  nos  demer- 
git ,  scilicet  nt  pondus  gravissimum.  Vel, 
ut  alius  vertit  ex  Sjriaco :  quod  omni 
tempore  paratum.  est  nobis,  hoc  est,  quod 
semper  est  in  promptu ,  ut  cursum  no- 
strum  ad  vitam  beatam  impediat.  Qui 
sensas  proxime  videtur  ad  Apostoli  laen- 
tem  accedere.  Nam  Aposlolus  in  hoc 
loco ,  sicut  ante  dixi ,  utitur  metaphora 
currentis,  qiiem  oportet  expeditum  esse 
ab  omni  eo,  quod  ipsam  impediat  aut 
remoretur.  Unde  in  hoc  vocabulo  expo- 
nendo  non  est  ab  ea  metaphora  rece- 
dendum. 

Itaque  existimo,  peccatum  euTicpiOTa- 
Tov  ab  Apostolo  vocari,  quod  hominem 
facile  circumstet,  id  est  comprehendat, 
implicet  ac  teneat ,  ne  in  cursa  coepto 
progrediatnr,  ut  si  quis  currentem  in- 
jecto  laqueo  retineat.  E^^t  enim  hic  in 
peccato  quaeiam  fictio  personae,  quae, 
tamquam  honiini  inimica  et  insidiatrix, 
obstet  ejus  profectibus ;  sicut  Rom.  6. 
peccatum  fingit  ut  dominam ,  cui  servire 
dicnntur,  qui  peccant.  Monet  ergo  He- 
braeos  Apostolus,  ut  peccati  laqueos  et 
implicamenta ,  quae  cursum  remorentur, 
excutiant  abjiciantque. 

Per  patientiam  curramus  ad  propo- 
situm  nobis  certamen.  Ad  praepositio- 
nem  multi  codices  vetusti  non  habent,  ut 
nec  iu  Laudensi  est,  nec  in  Graecis,  nec 
in  editione  Syriaca,  nec  a  Graecis  iuter- 
pretibus  exposita.  Addidit  eam  quispiam, 
qui  putavit  orationi  deesse ,  cum  revera 
genuinum  Apostoli  sensum  evertat.  Hor- 
tatur  enim  Apostolus  Hebraeos  exemplo 
testium  supra  dictorum,   ut  per  patien- 


tiam ,  id  est  pctienter  exspectando  coe- 
lestem  rcmunerationem ,  decurrant  sta- 
diiim ,  in  quod  ingressi  sunt,  ac  decertent 
certamen  susceptum,  ut  ad  praemia  pro- 
missa  et  sperata  peiveniaut.  Itaque  cur- 
rere  certamen  est  currendo  certare.  Lo- 
cutio  similis  cum  illa  1  Tim.  6. :  Certa 
bonum  certamen  fidei ,  et  2  Tim.  4.: 
Boiium  certamen  certavi ,  cursum  con- 
summavi.  Certamen  hoc  cursorum  illud 
est,  quod  sibi  propositum  habet  ac  susce- 
pit  omuis  Christianus,  quando  renuntiavit 
vitae  veteri,  et  professus  est  novam.  Vo- 
catur  autem  certamen ,  quia  non  sine 
adversario  curritur;  non  qui  etiam  cur- 
rat,  sed  qui,  quantum  potest,  currentem 
impediat. 

2.  Aspicientes  in  auctorem  fidei  et 
consummatorem  Jesum.  Persistit  in  me- 
taphora  cursus  et  stadii,  iu  quo  currentes 
aspiciuut  ad  praefectum  et  agonothetam, 
qui  praesens  spectat,  et  animos  addit 
praemio  praeposito.  Ita  monet,  ut  aspi- 
ciant  in  Clm&tum,  velut  certaminis  sui 
praesidem  ac  praemiatorem.  Tametsi  non 
hoc  solum  dgit  Apostolus ;  sed  etiam ,  si 
forte  minus  moveaut  exempla  tot  justo- 
riiai ,  ipsum  Dominum  Jesum ,  qui  per 
ignominiam  crucis  ad  summam  gloriam 
evectus  est,  tamquam  exemplar  omnibus 
numeiis  absolutum,  intuendum  eis  et  imi- 
tandum  proponit.  Quem  fidei  vocat  au- 
ctorem,  vel  quia  nobis  fi  lem  per  gratiam 
suam  inspirat  (est  enim  fides  Dei  donum, 
Ephes.  2.),  vel  quia  certamen  hoc,  in 
quo  per  fidem  curritur  ad  bravium  super- 
nae  vocationis,  instituit,  eique  praesidet. 
Talc  quid  enim  significare  videtur  Grae- 
cum  vocabulum  ap^cirjyov,  quod  alii  du- 
cem  interpvetantur,  alii  principem,  Syrus 
principium.  Legitur  autem  et  cap.  2., 
ubi  noster  eodem  modo  vertit:  auctorem 
salutis  eorum  etc. 

Idem  Cbristus  fidei  consummator  est, 
vel  quia  fidem,  cujus  initia  dedit,  per 
eandem  gratiam  consummat  in  nobis  ac 
perficit;  vel  quia  certamen  hoc  fidei  de- 
currentibus ,  postquam  ad  metam  perve- 
nerint,  reddit  constituta  praemia.  Potest 
etiam ,  et ,  ni  fallor ,  melius ,  dictio  :  C07i~ 

summatorem ,  seorsim  accipi,  non  repe- 
tendo  genitivum :  fidei;  ut  intelligatur 
Christus  esse  consummator  noster.  Nam 
verbum  consummare  seu  peificere,  Graece 
TsXsiwoat,  quod  toties  in  hac  Epistola 
legitur,  semper  ad  homines  refertur;  ve- 
lut  in  fine  capitis  praecedentis :  Ut  non 
sine  nobis  consummarentur ;  item  cap. 
2. :  Auctorem  salutis  eorum  per  passio- 
nem  consummare ,  et  cap.  5.:  Gonsum- 
matus  factus  est  omnibus  obtemperan- 
tibus  sibi  causa  salutis  aeternae,  et  cap. 
9. :  Quae  non  possunt  juxta  conscien- 
tiam  perfectum  facere  servientem ,  et 
cap.  10. :  Numquam  potest  accedentes 
perfectos  facere ,  et  iterum  :  Vna  obla- 
tione  consummavit  in  aeternum  sancti- 
ficatos.  Nam  et  illud  cap.  7. :  Nihil  ad 
perfectum  adduxit  lex,  ad  personas,  non 
ad  res,  esse  referendum,  ibidem  osteudi- 
mus.  Denique  in  boc  capite  infra  legi- 
mus  :  Spiritus  justorum  perfectorum. 

Dicitur  ergo  Chiistus  consummator 
noster,  quia  per  oblationem  crucis  nos 
consummat  et  perficit,  non  solum  justifi- 
cando,  verum  etiam  ad  consummatam 
beatitudinem ,  de  qua  proxime  locutus 
fuerat,  perduccndo.  Obiter  observa  ve- 
nustatem  Graeci  sermonis ,  qui  vocibus 
inter  se  velut  contrariis  constat,  quarum 
altera  ex  principio  composita  est,  altera 
deducta  a  fine ;  quasi  Christum  dicas  in- 
ceptorem  et  finitorem. 

Qui  proposito  sibi  gaudio  sustinwt 
crucem,  confusione  contempta.  Graece: 
Qui  pro  proposito  sibi  gaudio  etc.  At- 
que  ita  vertisse  interpretem ,  plane  cre- 
diderim,  ut  alternm  pro  (quod  in  con- 
cursu  slmilium  syllabarnm  facile  contin- 
git)  oscitantia  scribariim  effluxerit.  Vitabis 
incommodum  transpositione  verbornm: 
Qui  pro  gaudio  sibi  proposito.  Quod 
ergo  Latini  sensum  faciunt :  Qui ,  gaudio 
vitae  aeternae  tamquam  praemio  sibi  pro- 
posito ,  crucem  sustinuit ,  ex  vitiata  pro- 
venif  lectione.  Nam  eisi  doctrina  veris- 
sima  sit,  Christum  cum  spe  ac  desiderio 
gaudii  coelestis  crucem  subiisse  (nonenim 
nobis  solnm,  sed  et  sibi  sua  passione  coe- 
lestem  gloriam  promerait,   Apostolo  te- 


stanto ,  quod  propter  passionem  mortis 
gloria  et  honore  sit  coronatus ,  supra 
cap.  2.) ,  non  tamen  id  arbitror  hoc  loco 
significatum.  Nam  praepositio  avxl  apud 
Graecos  non  seivit  causae  finali,  sicut 
interdum  pro  apud  Latinos,  ut  cum  dici- 
mus,  Jacob  servivisse  septem  annis  pro 
Rachel;  sed  proprium  usum  babet  in  com- 
mutatione,  dum  unum  tollitur  et  alterum 
reponitur,  aut  contra;  velut  in  hoc  eodem 
capite:  Qui  pro  una  esca  (nam  Graece 
est  avrl)  vendidit  primogenita  sua.  Sen- 
sus  igitur  est:  Qui  loco  gaudii,  quo  frui 
poterat,  crucis  passionem  elegif.  Gau- 
dium  iutellige  a  molestiis  et  doloribus 
secretum.  Neque  enim  Christus  aliquando 
fait  sine  gaudio,  qni  semper  videbat  fa- 
ciem  Patris,  et  jugiter  in  ejus  operibus 
oblectabatur. 

Sed  quaeres,  quodnam  fuerit  gaudium, 
cnjus  loco  crucem  elegit?  Quidam  de 
gaadio  divinitatis  exponunt,  hoc  modo: 
Cui  quiim  liberum  esset  manere  in  pro- 
pria  gloria  et  divinitate,  non  solum  homo 
factus  est  mortalis,  sed  et  crucis  ignomi- 
niam  pati  voluit.  Quam  expositionem 
Gregorio  Nazianzeno  adscribit  Oecume- 
nius,  quam  et  Syrus  interpres  nobis  in- 
sinuat ,  ita  vertens :  Qui  pro  gaudio, 
quod  sibi  erat ,  pertuUt  crucem.  Sed 
cum  ChriEtus  illud  divlnitatis  suae  gatj- 
dium  proprie  numquam  dimiserit;  deinde 
cnm  hoc  loco  sermo  sit  de  Christo  ho- 
mine:  videtur  ea  sententia  potior,  quae 
Cbrysostomi  est  et  aliorum  ,  ut  gaudium 
intelligatur  vitae  temporalis.  Poterat 
enim  Christus  non  mori ,  si  vellet ;  pote- 
rat  etiam  se  eximere  omni  molestia,  vi- 
tamque  degere  felicem  et  omnibus  bonis 
affluentem.  Item  poterat,  ut  ait  B.  Tho- 
mas,  tnrbis  regem  se  facero  volentibus, 
Joan.  6.,  acquiescere  et  gloriose  regnare. 
Sed  pro  his  omnibus  crucem  eleglt  ac 
pertulit;  videlicet  genus  supplicii  non 
modo  acerbissimum,  verum  etiam  prae 
caeteris  iufame  ac  probrosum.  Quod  si- 
gnificat  pars  adjuncta :  Confusione  con- 
tempta ,  hoc  est,  ignominiam  supplicii 
non  reveritus.  Nam  pro  confusione  Graece 
est  ignominia. 

Atque   in    dextera   sedis    Dei   sedet. 
Graece  etSyriace:  seditj  nonnullis  etiara 
Latinis  astipulantibus;  quamquam  sensus 
convenit,   ut  alibi  declaratum.    Nam  se- 
dentem  consedisse  dicimus.    Dicitar  au- 
tem  Cbristus  in  dextra  sive  ad  dexieram 
sedis  Dei  sedere,   quia  Deus  enm  exal- 
tavit  supra  omnem  creaturam,  ac  summo 
honore  dignatus  est,  dato  ei  nomine,  quod 
est  supra  omne  nomen,  Pbil.  2.  Rationem 
hujns  locutionis  exposui,  cum  alias,  tum 
potissimum  ad  cap.  1.  hujus  Epist.  Signi- 
ficat  Apostolns ,  quo  Cbristum  perduxerit 
tolerantia  passionis,  ut  ejus  cxemplo  non 
dubitent  Hebraei,  se  quoque  perventuros 
ad  gloriam ,  si  cura  patientia  susceptum 
fidei  cursum  abs^^lvant.    Si  enim  compa- 
timur ,  inquit,  etiam  conglorificahimur, 
Rom.  8.  Unde  adhuc  exhortando  sequitur : 
3-  Recogitate  enim  eum ,   qui  talem 
sustinuit    a  peccatorihus  adversus   se- 
met  ipsum  contradictionem.  Recogifate, 
Graece:    avaXoYtaao&c,   id  est  reputate, 
ratione  subducta  perpendite.    Pro  cru- 
sali   conjiinctione    yap,    enim ,    nonnulli 
Graeci    codices,   et  in  his  Regia   biblia, 
collectivam  particulam  habent  ouv,   igi~ 
tur ,     quam    et    Sjrus    interpres    dedit. 
Atque   eo    modo    commodior    erit    hnjus 
partis   connexio   cum   praecedenti;   tam- 
etsi  nec  incoramode  hacret  jnxta  alterara 
lectionem,  quae  et  comniunior  est,   et  in 
Graecorum  comraentariis  icvenitur.  Nam 
ideo  proposuit  exemplum  Christi  passi  et 
glorificati,   nt  illud  recogitent.     Sensus: 
Etiara  atquc  etiara   anirao  versate  exera- 
plum  ejus ,    qui  a  peccatorihus,    id  est 
impiis   et  infidelibus,   talem   ac  tantam 
sustinuit  adversum  se  cojitradictionem  ; 
ut  qui  eum  seductorem  vocarint,  ac  dae- 
moniacum  ,  et  legis  transgressorem  ,  deni- 
que  post  irrisiones  et  iraproperia  (quae 
orania  possunt  accipi  nomine  contradi- 
ctionis)  adversus  eum  inclamarint  Pilato 
piaesidi:  Cracifige  ,  Crucifige  ! 

Vt  ne  fatigemini ,  animis  vestris  de- 
ficientes.  Hoc  est,  ne  similia  patientes 
a  contradictorlbus  et  irrisoribus  Christia- 
nae  religionis,  defatigemini  prae  languore 
et  dissolutione  animi.    Nam  Graece  est 


lxXo6|isvot ,  id  est  dissoluti.  Quod  tamen 
optime  vertit  interpres :  deficientes.  Nam 
animo  deficit,  qui  animum  despondet,  re- 
siliens  ab  incepto  propter  dlfficultatem  et 
molestias.  Quodait:  fatigemini,  ad  me- 
taphoram  cursus  pertinet. 

4.  Nondum  enim  usque  ad  sangui- 
nem  restitistis ,  adversus  peccatum  re- 
pugyiantes.  Enim  in  Graecis  ot  Syris 
codicibus  non  habetur,  ut  nec  in  omnibus 
Latinis  ,  tametsi  potest  intelligi.  Quam- 
vis,  inquit,  multa  pro  Christi  nomine  to- 
lerastis  adversa  {nam  et  vinctis  com- 
passi  estis,  et  rapinam  honorum  vestro- 
rum  cum  gaudio  suscepistis ,  supra  cap. 
10.),  nondum  tamen,  sicut  ille,  sangainem 
fudistis  in  hoc  agone  Christiano,  nondum 
martyres  facti  estis,  sicut  Jacobus,  frater 
Joannis ,  sicut  et  alii ,  quos  indicat  cap. 
seq. ,  dicens:  Quorum  intuentes  exitum 
conversationis ,  imitamini  fidem.  Dicit 
autem:  restitistis ,  adversus  peccatum 
repugnantes ,  quia  non  tam  contra  homi- 
ues,  quam  contra  peccatum  hoc  certamen 
initur. 

Ubi  rursus  prosopopoeiara  observa, 
dura  peccatum  fingitur  ut  adversarius 
quispiam  ,  bellum  adversum  nog  commo- 
vens.  Id  autem  fit,  dum  peccati  tentatio- 
nibus  impetimur  et  oppugnamur.  Qnibus 
no«?  non  solnm  resistere  debemus  bello, 
ut  ita  dicara,  defensivo,  ne  nobis  noceant, 
vernra  etiara  repugnare  bello  invasivo,  ut 
a  nobis  expugnatae  ad  nihilura  redigan- 
tur,  regnuraque  peccati  funditus  everta- 
tur.  Agit  autem  praecipue  de  peccato, 
quo  a  fide  Christi  receditur.  Ad  hoc  enira 
variis  tentationibus  sollicitabantur  He- 
braei.  Bepugnantes ,  Graece  est:  avTa- 
YO)viC6]i£vot,  id  est  in  agone  contra  cer- 
tantes ;  ut  intelligaraus,  nos  esse  debere 
peccati  antagonistas ,  id  est  adversarios, 
seraper  intentos  ad  vincendura  et  ex- 
pugnandura  peccatum;  quomodo  pecca- 
tum  ex  adverso  semper  vigilat  in  pemi- 
ciem  nostram. 

5.  Et  ohliti  estis  consolationis ,  quae 
vohis  tamquam  filiis  loquitur ,  dicens. 
Pro:  consolationis ,  in  Graeco  est:  tzo,- 
paxXTJostog,    quod   aeque   verti   potest; 

exhortationis ,  ut  ab  aliis  factum  est. 
Nam  et  Sjriaca  vox  institutionem  sive 
doctrinam  significat,  et  Scriptura,  quam 
allegat,  potius  adhortatoria  est,  quara 
consolatoria,  tametsi  hic  ad  consolandum 
Hebraeos  varie  affl^ctos  adducitur.  Quod 
ait:  obliti  estis,  si  accipiatur  enuntiative, 
potest  hunc  sensum  habere :  Videmini 
obliti,  nimirum  propter  animi  torporem, 
qui  vos  occupavit.  Ita  segniter  agitis, 
quasi  obliti  et  iramemores.  Potest  autem 
interrogative  legi,  quasi  dicat:  Adeone 
elanguistis,  et  animo  estis  dejecto  pro- 
pter  afflictiones  hactenus  adhuc  incruen- 
tas,  ut  non  videaraini  meminisse  verbo- 
rura,  quibus  Scriptura  vos ,  tamquam 
mater  filios,  consolando  et  hortando  allo- 
quitur?  Nam  consolationem  sive  exhor- 
tationem  dixit  pro  Scriptura  consolante. 
et  exhortante.  Et  Graecura  StaXsysTai 
non  tara  loqui  significat,  quara  alloqui 
qnempiam,  sermocinari  cum  aliqito. 
Quamquam  sunt,  qui  passive  interpreten- 
tur,  hoc  modo:  Quae  vobis  tamquam 
filiis  disseritur  y  scilicet  a  Sapiente.  Ve- 
rum  dubito ,  an  verbum  StaAsyo/iat  usur- 
petur  aliqnando  in  passiva  significatione. 
Quod  autem  Latini  codices  addunt :  di~ 
cens ,  nec  in  Graecis  est,  nec  in  Syriacis. 
Fih  mi,  noli  negligere  disciplinam 
Domini.  Verba  sunt  Sapientis  Prov.  3., 
quae  more  suo  citat  juxta  translationem 
LXX. ,  minime  tamen  ab  iis,  quae  in 
Hebraeo  leguntur,  discrepantia,  nisi  ea 
parte:  fiagellat  autem  omnem  filium, 
de  qua  paulo  post  agemus.  Totus  hic 
locus  est  ab  utili ;  quera  persequitur  mul- 
tis  versibus.  Ut  enira  consoletur  Hebraeos, 
et  araplius  ad  patientiam  roboret,  osten- 
dit,  qnam  sit  eis  utile  et  salutare,  a  Deo 
castigari.  Supponit  enim,  omnia,  quae 
nobis  accidunt  adversa,  licet  etiam  a 
malis  hominibus  inferantur,  esse  Dei 
flagella  nos  percutientis ,  et  nos  ea  acci- 
pere  debere  tamquam  a  manu  Dei  pro- 
fecta.  Huc  igitur  adfert  testimonium  Scri- 
pturae,  cujus  priore  membro  docet,  non 
esse  rejiciendam  Domini  correptionem, 
posleriore  causam  reddit,  ostendens,  quan- 
ta  sit  hujus  correptionis  utilitas. 


Nec  sunt  haee  verba  accipienda  velat 
dicta  ex  persona  Dei,  sicut  quibnsdam 
videtur;  sed  ex  persona  Salomonis,  qui 
ea  scripsit ,  ac  de  eo  in  tertia  persona  lo- 
quitur.  Dicens  autem:  fili  mi,  blanda 
appellatione  lectorem  allicit.  Pro:  disci- 
plina,  Graeceest:  Tzoiideia,  vocabulum 
deductum  a  puero,  quo  proprie  significa- 
tur  disciplina  sive  institutio  conjuncta 
cum  castigatione  vltiorum  ejus,  qui  insti- 
tuitur;  qualis  est  institutio  puerorum. 
Unde  pro:  disciplina,  alii  reddunt:  ca- 
stigationem,  alii:  correptionem.  Cui 
significationi  respondet  etiam  vox  He- 
braea:  Musar ,  quam  Hieronymus  qui- 
dem  disciplinam  vertit,  alii  vero  inter- 
pretes  aut  eruditionem,  aut  castigatio- 
nem.  Monet  ergo  filium  Sapiens ,  ne  quis 
disciplinam  Doraini,  qna  scilicet  ab  eo 
eruditur,  et  vel  dura  increpatione,  vel 
etiara  flagellia  castigatnr,  negligat,  Grae- 
ce:  parvi  pendat,  Hebraice:  spernat, 
abjiciat. 

Neque  fatigeris ,  dum  ab  eo  argueris. 
Rem  eandem  inculcat  aliis  verbis.  Ne 
fatigeris,  id  est  ne  deficias;  ut  vertunt 
Erasmus  hoc  loco,  et  Hieronymus  in 
Proverbiis;  queraadraodura  et  noster  in- 
terpres  idera  Graecum  verbum  paulo  ante 
verterat:  Ani^nis  vestris  deficientes.  Si- 
gnificatenim:  animo  dissolvi,  deficere, 
sicut  Hebraeum :  taedio  affici.  Dum  ab 
eo  argueris ,  id  est  increparis,  quod  a 
Deo  potissimum  fit  flagellis.  Porro  utra- 
que  parte  minus  dicendo  plus  significat; 
vult  enim,  ut  non  solum  non  displiceat 
nobis  disciplinaet  increpatio,  verum  etiam 
grato  animo  acceptctur,  ut  ex  sequentibus 
patet. 

6.  Qtiem  enim  diligit  Dominus ,  ca- 
stigat.  En  rationem  plane  efficacem,  qua 
probet,  disciplinam  seu  correptionem  Do- 
mini  non  esse  negh'gendam ,  neque  gra- 
vatira  admittendam,  sed  pro  magno  be- 
neficio  suscipiendam;  esse  enim  signura 
paternae  dilectionis  erga  eum ,  quem  ca- 
stigat;  quasi  dicat:  Existimate,  afflictio- 
nes  vestras  non  tara  procedere  ab  ira  Dei, 
quara  ab  araore;  quippe  qui  propterea 
voB  affligit  et  percutit,  ut  erudiat,  purget 

et  probet.  Quare  si  vultis  ebse  et  per- 
mauere  in  numero  eorum ,  quos  Deus 
diligit,  non  debetis  ejus  castigationem 
subterfugere.  Similis  plane  sententia  Apo- 
calyp.  3.:  Ego ,  quos  amo ,  arguo  et 
castigo.  Sunt  autem  hae  senteutiae  utrim- 
que  universales.  Quoscumqueenim  Deus 
diligit,  castigat;  et  quoscumque  castigat, 
diligit.  Nam  castigatio  pertinet  ad  emen- 
dationem  ejus,  qui  castigatur.  Quocirca 
infideles  et  impios ,  praesertim  reprobos, 
Deus  percutit  quidem,  sed  non  castigat; 
percutit  iratus,  nou  castigat  propitius. 
Unde  de  illis  dicitur:  Effunde  iram 
tuam  in  gentes,  quae  te  ncn  nocerunt, 
et  in  regna ,  quae  nomcn  tuum  non 
invocaveruntj  Psalm.  78.  Debcbant  au- 
tem  Hebraei,  qui  fideles  erant  et  multa 
pro  Christo  passi,  bona  fiducia  ceusere 
se  inter  eos,  quos  Deus  diligit;  et  utique 
cupiebant ,  se  a  Deo  diligi.  Proinde  recte 
procedit  Sapientis  et  Apostoli  ratiocina- 
tio,  sive  hoc  raodo  eam  instituas:  Qnem- 
cumque  Deus  diligit,  castigat;  vos  dili- 
git;  ergo  vos  castigat;  nec,  si  ab  eo 
diligi  vultis,  castigationem  ejus  debetis 
abjicere;  sive  isto  modo:  Quemcumque 
Dominus  castigat,  diligit;  vos  castigat 
(debetis  enim  haec  flagella  de  manu  ejus 
accipere,  tamquam  castigantis) ;  ergo  vos 
diligit.  Verum  Apostolus  priorem  univer- 
salitatem  intendit ;  eam  enim  probat  ver- 
bis  sequentibus : 

Flagellat  autem  omnem  flHum,  quem 
recipit.  De  filiis  adoptivis  sermo  est,  qni, 
priusquam  adoptentur,  alieni  sunt  et  filii 
irae;  non  de  Filio  naturali,  qui  flagella- 
tus  quidem  fuil,  sed  non  ad  sensum  Apo- 
stoli ,  cui  flagellare  est  puuire  et  casti- 
gare.  Nam  Filii  Dei  naturalis  flagellatio 
non  ipsius  castigatio  fuit,  sed  nostra. 
Ipse  enim  vulneratus  est  propter  ini~ 
quitates  nostraSj  et  disciplina  pacis  no- 
trae  super  eum ,  Jes.  53.  Sed  nec  ad 
angelos  pertinet  hic  sermo ,  quamvis  sint 
adoptivi  filii  Dei.  Nuraquam  enim  alieni 
fucrunt,  ut  opus  haberent  castigatione; 
sed  ab  initio  filii.  Sensus  est:  Flagellis 
afflictionum  et  adversitatuni  erudit  et  cor- 
rigit  Deus  omnem  filium,  quem  lecipit  in 


disciplinam ,  atque  ex  eo  tempore ,  quo 
recipit.  Quod  statim  por:t  repetit  illis 
verbis :  Quis  enim  filius,  quem  non  cor- 
ripit  pater? 

Ex  his  et  hujusraodi  sententiis  primum 
collige,  nullum  justum  seu  filinm  Dei, 
cujusmodi  hic  intelligitur,  in  hac  vita 
esse  aut  fuisse  sine  peccato.  Non  enim 
proprie  castigatur ,  nisi  in  quo  peccatum 
invenitur.  Quae  collectio  plenior  erit,  si 
castigationem  intelligas  non  unam,  sed 
frequentem  et  quasi  assiduam;  quod  de- 
clarant  aliae  Scripturae  his  consimiles, 
ut  Proverb.  13.:  Qui  diligit  flHum  suum, 
instanter  erudit  eum ,  Hebraice :  casti- 
gat;  Eccleslastici  30.:  Qui  diHgit  fiHum 
suum  ,  assiduat  ilH  flagella.  Cur  enim 
assidaat  illi  flagella,  nisi  quia  ille 
assiduat  peccata,  et  in  multis  ofi^endit 
quotidie,  ut  semper  opus  habeat  diceie 
Deo:  Dimitte  nobis  debita  nostra? 
Deinde  collige ,  omnes ,  etiam  piorum, 
afflictioues,  etsi  varios  iisus  habeant,  ad 
merita  peccalorum  esse  referendas.  Vo- 
cantur  enim  afflictiones  piorum  tam  ab 
Apostolo,  quam  a  Saj^iente,  castigationes 
et  correctiones ;  quae  utique  sunt  pecca- 
torum.  Uade  Leo  pontifex  serm.  7.  de 
Epiphan.  Doniini:  Quantum,  inquit,  nos 
humiles ,  quantum  oportet  esse  patien- 
tes ;  qui  si  quid  laboris  incidimus,  num- 
quam  nisi  nostro  merito  sustinemus ;  et 
iterum  :  Quis  invenietur  ita  immunis  a 
culpa ,  ut  in  eo  non  habeat  vel  justitia, 
quod  argaat,  vel  misericordia ,  quod 
remittat?  Haec  ille.  Quamquam  non 
ideo  dicendum  est,  omnes  justorum  affli- 
ctiones  esse  peccatorum  ultiones,  et  ad 
viudicanda  eorum  peccata  iramissas  a  Deo. 
Nam  hoc  ita  sonit,  ac  si  in  eomm  flagel- 
lis  principaliter  Deus  intenderet  ultionem; 
quod  falsum  est.  Etenim  castigationes 
filiorum,  etsi  fiant  propter  peccata,  quae 
in  eis  snnt  corrigenda  et  punienda,  tamen 
ulterius  ac  principalius  referuntur  ad  ip- 
sorum  utilitatem  ,  ut  puniti ,  ct  emendati, 
et  per  patientiam  probati,  digni  reddan- 
tur  haereditate  paterna.  Quod  iu'  malis, 
dum  tales  sunt ,  locum  non  habeti 

An  vero,   quod  quibusdam  placet,   et 

apud  Patres  interdum  legitur,  sancti 
qnidam  excellentioies  plura  passi  fuerint, 
quam  eorum  poccata  justo  Dei  judicio 
merebantur ,  ut  beatns  Job,  aliiquo  sancti 
Propbetae,  Apostoli  martyres,  confesso- 
res,  dubitari  potest.  Sed  cum  Scriptura 
hic  et  alibi,  quaecumque  filii  Dei  in  boc 
mundo  adversa  patiuntur ,  correctiones  et 
castigationes  vocet,  alibi  quoque  ad  ju- 
stum  Dei  judicium  referat,  ut  1  Petr.  4., 
idque  etiam  sanctissimi  in  afflictionibus 
positi  agnoscant,  ut  Tobias ,  Daniel,  tres 
pueri  in  fornacem  ardentem  raissi ,  Dan. 
3.,  et  septem  fratres  martyres,  2  Machab. 
7. ;  cumque  sit  vox  publica  totius  Eccle- 
siae  in  tribulatiane  Deum  orantis :  Om^ 
nia ,  quae  fecisti  nobis ,  Domine ,  in 
vero  judicio  fecisti  (ut  ne  adhuc  adferam 
tesLimonia  Patrum,  Augustini,  Gregorii 
et  aliorum  ,  quibiis  id  diserte  affirmant)  : 
in  partem  quaestionis  negativam  fateor 
me  magis  propensura. 

Nec  arbitror  obstare,  quod  Patres  ali- 
cubi  contrariura  dicere  videantur,  scilicet 
plura  passos,  quam  commeruerint ;  id 
enim  recte  dicitur  spectando  modum  or- 
dinarium,  quo  Deus,  tamquam  misericors 
pater ,  solet  filios  suos  in  hac  vita  casti- 
gare.  Qr.era  ordinem,  ad  statuenda  quae- 
dam  insignia  patientiae  ac  fortitudinis 
exempla,  aliquando  praetergreditur ,  ve- 
lut  in  martyribus,  aliisque  supra  dictis. 
Alioqui  certe  juetorum  omnium  cnm  Da- 
vide  et  Jeremia  communis  precatio  est, 
ne  a  Domino  in  furore  arguantur,  neque 
in  ira  corripiantur ,  Psalm.  6  ,  Jerem.  10. 
Ad  quem  posteriorem  locum  Hieronyraus 
ex  persona  Prophetae  ita  scribit :  Mere- 
mur  quidem  omnia ,  quae  susiinsmuSf 
et  multo  meremur  majora ,  quam  pati- 
mur ;  veruniamen  hoc  obsecro ,  tit 
quasi  pater  me  corripias ,  non  quasi 
adDersarius;  ul  me  emendes  quasifiliiim, 
et  non  punias  guasi  inimicum  :  castigas 
enim  omnem  filium ,  quem  recipis.  Sic 
ille.  Quibus  similia  scribit  in  coramenta- 
rio  Epistolae  Pauli  ad  Ephes.  super  illiid 
cap.  5. :  Gratias  agentts  semper  pro  om~ 
nibus.  Vide,  quae  diximus  ad  2  Thess.  1. 

Tertio  discimus  ex  hoc  loco,   quam  sit 


a  veritato  Aposfcolicae  doctrinae  alienum, 
quod  ad  tollendas  fidelium  pro  peccatis 
satisfactiones ,  et  destruendum  animarum 
purgatorium  docet  Calvinus ,  Deum  non 
punire  justorum  peccata,  sed  impiorum 
tantiim ;  caeterum  justos  ad  hoc  solum 
poenis  temporalibus  in  hac  vita  affligi  a 
Deo,  ut  ad  virtutem  exerceantur  et  pro- 
bati  appareant.  Quasi  ita  Cbristus  in  se 
susceperit  poenas  peccatis  nostris  debi- 
tas,  ut  nobis  in  gratiam  receptis  nulla 
jam  reliqua  sit  poena  pro  peccatis  sub- 
eunda.  Hajus,  inquam,  doctrinae  falsi- 
tatem  hic  Apostoli  locus  aperte  redarguit. 
Quamvis  enim  expresse  nihil  dicat  de 
peccatis  Hebraeorum,  ob  quae  punian- 
tur :  ipsa  tamen  vocabula :  disciplina  sive 
correptio ,  castigatio ,  flagellatio ,  et  si- 
milia,  quae  hic  audiuntur,  punitionem 
(ut  ante  dixi)  peccatorum  significant,  tam- 
etsi  destinatam  ad  emendationem  et  sa- 
lutem  oorum ,  qui  puniuntur.  Uude  etiam 
patet,  hunc  locum  apposite  pro  poeuis 
satisfactoriis  a  Catholicis  allegari. 

Porro  notandum ,  pro  eo ,  quod  Apo- 
stolus,  LXX.  secutus,  legit:  Flagellat 
autem  omnem  filium,  quem  recipit, 
Hieronymum  ex  Hebraeo  sic  vertisse: 
Et  quasi  pater  in  filio  complacet  slbi. 
Diversitas  inde  nata,  quod  LXX  jod 
pro  vau  legerunt,  quae  literae  sola  pro- 
tensione  differunt.  Deinde  quod  LXX. 
pro  Cheab  legerint  Chaab,  quod  totidem 
literis  scribitur,  sed  punctis  tantum  po- 
stea  additis  variatur.  Quarum  vocum 
prior  composita  est  ex  Caph  similitudiniy, 
et  3J>^,  id  est  pater;  posterior  significat: 
dolere  faciet,  flagellabit.  Etsi  vero  prior 
lectio,  quam  omnes  habent  Hebraei  co- 
dices,  et  quam  cum  Hieronymo  omnes 
alii  interpretes  exponunt,  sincerior  videa- 
tur,  sensum  tamen  efficiet  non  valde  di- 
versum  ab  eo ,  quem  LXX.  dederunt ,  si 
cum  Vatablo  aliisque  nonnullis,  Ribera 
comprobante,  ad  hunc  modum  exponas: 
Quem  diligit  Dominus,  castigat,  et  qui- 
dem  ut  pater  filium,  (pubar.di :  castigat), 
in  quo  sibi  complacet,  sive  cui  bene 
vult,  quem  amat  unice.  Quantulum  enim 
differunt :  Flagellat  omnem  fllium,  quem 

recipit,  et:  Castigat,  ut  pater  ftlium, 
eum ,  quem  vult?  Huc  usque  verba  Sa- 
pientis  ab  Apostolo  citata ;  sequitur  dein- 
de  exhortatio  Apostoli. 

7.  In  disciplina  perseverate.  Tam- 
quam  filiis  vobis  offert  se  Deus.  In 
Graeco  continua  est  oratio :  Si  discipli- 
nam  sustinetis ,  tamguam  filiis  vobis 
offertur  Deus,  vel  potius,  offert  se  Deus. 

Nam  quod  legitur  in  Traclatu  de  tem- 
pore  barbarico  (qui  falso  tribnitur  Augu- 
stino):  sicut  filios ,  ita  vos  aggreditur 
Deus,  durius  dictam  est,  nec  eatis  cum 
Graeco  convenit.  Graeca  sic  possunt  ac- 
cipi:  Si  non  subtrahatis  vos  disciplinae 
seu  castigationi  paternae,  sed  eam  patien- 
ter  feratis,  Deus  offert  se  vobis  ut  pa- 
trem ,  agnoscet  vos  filios,  nec  ab  haere- 
ditate  excludet.  Ita  fere  Erasmus  in  pa- 
raphrasi.  At  vero  Latinae  lectionis  sensus 
magis  perspicuus  et  commodus  est.  Disci- 
plinam  Domini,  inc[uit,  nolite  negligere, 
sed  eam  eustinete  et  in  ea  perdurate,  quia 
Deus  vobiscum  agit,  ut  cum  filiis,  non  ut 
cum  alienis  aut  nothis ;  exhibet  se  vobis 
patrem  potius ,  quam  vindicem ;  aon  poe- 
nas  cogitat,  sed  correctionem  vestram,  ut 
aptet  vos  haereditati  percipiendae.  Sen- 
siim  huuc  voluit  haud  dubie  Syrus  inter- 
pres,  quando  sic  vertit:  Sustinete  ergo 
costigationem,  quia  tamquam  erga  filios 
agit  circa  vos  Deus. 

Mihi  sane  plus  quam  verisimile  est, 
Graecam  lectionem  esse  mendosam,  ac 
pro :  ei,  si,  addito  sigmate  legendum: 
£tc,  in  vel  ad.  Nam  sustinete  et  susti- 
netis  in  Graeco  nullnm  faciunt  discrimen  ; 
ntruraque  enim  est  u7I0|jl£V£T£.  Certe  Chry- 
sostomum  ita ,  ut  dixi ,  legisse ,  palam 
loquitur  ejus  commentarius ;  licet  in  eo 
textus  Scripturae  postmodum  mutatus 
fuerit  ad  exeraplaria  vitiata;  cujuemodi 
fuere,  quibus  usi  sunt  Theodoretus  et 
Theophylactus.  Commentarii ,  ut  in  La- 
tinum  versus  habetur,  haec  sunt  verba 
Si  disciplinam,  inquit,  sustinetis ,  non 
ad  poenam ,  neque  ad  supplicium,  ne- 
que  ad  hoc,  ut  male  patiamini.  Ubi  si 
le^as:  od  disciplinam  sustinete ,  planus 
ac  dilucidus  erit  sermo ;  cum  alioqai  nul- 


lus  sit  sensus.  Quod  et  Ribera  docte  an- 
nota^it. 

Nec  vero  secus  legit  Occumenius,  licet 
in  textu  Scripturae  similiter  apud  eum 
mendum  irrepserit.  Nam  Chrjsostomum 
secutus,  ita  scribit:  Igitur  et  vos  quo- 
que  ad  correctionem  vocat  Deus,  non 
ad  supplicium.  Denique  Stapulensis  te- 
statur,  se  legere:  eiQ  TZOLidsicv]  quod 
quidem  ille  casu  ablativo  vertit:  in  cor- 
reptione ,  sicut  vulgatus :  in  disciplina, 
cum  potius  vertendum  videatur:  in  vel 
ad  discipUnam ;  ut  sensus  sit ,  quem  in- 
dicat  Chrjsostomus :  Ad  disciplinam  su- 
stinete ,  id  est  afflictiones,  quas  Dominus 
immittit,  sustinete  ad  disciplinam  et  cor- 
rectionem  vestri  ut  filii,  non  ad  suppli- 
cium  ut  rei. 

Veium  occurrit  et  alia  ratio  locum 
hunc  exponendi,  salva  Graeca  lectione, 
quam  nunc  proLavimus;  si  nimirum  banc 
partcm  :  in  disciplinam ,  jungamns  cum 
eo ,  quod  praecedit,  hucmodo:  Flagel- 
lat  autem,  omnem  fiJium ,  quem  recipit 
in  disciplinam ,  id  est  quem  recipit  in- 
stituendum  disciplina  paterna.  Nec  ob- 
stat,  quod  a  Salomone  hoc  additum  non 
legatur,  ne  quidem  apud  LXX. ;  potuit 
enim  Apostolus  hoc  quasi  rupplemento 
explicare  verbum:  recipit ,  quod  LXX. 
scripserant.  Ac  deinde  pro  exhortatioae 
subjuuxit.  Sustinete  vel,  ut  nos  legimas, 
perseverate.  Hoc  enim  verbum  ita  .soli- 
tarie  positiim  plus  ponderis  habere  vide- 
tur  ad  exhortandum ,  quam  si  quid  ad- 
deretur;  quemadmodum  illud  apud  poe- 
tam  :  Durate.  Sic  et  Apostolus  alibi  ad 
exhortandum  efficacius  utitur  verbis  sin- 
giilis,  iisque  asyndetis,  ut  2  Cor.  ult. : 
•/aipBTB ,  xaTocpTiCs^^E ,  TiapaxaXsTgOs, 
id  est  gaudete ,  perfecti  estote,  exhor- 
tamini  son  consolarr.ini.  Sed  haec  con- 
jectura  tantum  est,  de  qua  judicet  lector. 

Quis  enim  filius,  quem  non  corripit 
pattr?  Corripit ,  Graece:  7iat5£'j£i,  id 
est  castigat,  ut  supra  vertit.  Amplifica- 
tio  est  argumenti  superioris  ab  eo ,  quod 
homines  patres  facerc  solent.  Dixerat 
enim ,  quando  nos  flagellat,  se  nobis  ex- 
hibere  ut  patrem  filiis.  Id  probat  ex  more 

et  oflScio  patrnm.  Nam  patres,  nisi  ab- 
errent  ab  officio,  filios  suos  non  relinquunt 
incorrectos.  Forte  dices,  cessare  corre- 
ctionem  pateruam  inter  homines,  simul 
atque  filii  ex  ephebis  excesserint.  Re- 
spondeo  nos,  quamdiu  sunms  in  hac  vita, 
numquam  sub  Deo  patre  excedere  aeta- 
tem  puerilem,  quam  virgis  castigari  opor- 
teat.  Durante  enim  hac  vita,  parvuli  su- 
mu8,  loquentes  ut  parvuli,  sapientes  ut 
parvuli  etc. ,  1  Cor.  13. 

8.  Quod  si  extra  disciplinam  estis, 
cujus  participes  facti  sunt  omnes;  ergo 
adulteri,  et  non  filii  estis.  Adulteri, 
Graece:  voO^otj  id  est  nothi,  spurii,  illegi- 
timi ,  sive  ex  adulterio,  sive  aliunde  nati. 
Suspicio  est,  interpretem  scripsisse :  adul" 
terini,  ut  speciem  pro  genere  posuerit. 
Et  ita  citat  Catech.  Rom.  in  explic.  pri- 
mae  particulae.  Orat.  Dominicae;  Cas- 
sianus  quoque  Collat.  6,  11.  Quod  ei, 
inquit,  o  Hebraei,  arbitramini,  vos  im- 
munes  esse  debere  a  disciplina  seu  ca- 
stigatione  paterna;  si  vos  subducere  vul- 
tis  disciplinae,  cujus  participes  facti  sunt 
omnes  filii  Dei,  id  est  quicumque  Deo 
placuerunt  aut  placent;  ergo  subtrahitis 
et  abdicatis  vos  a  numero  eorum,  qui 
sunt  germani  filii  Dei;  et  proinde  cen- 
sendi  estis  inter  filios  adulterinos  ac  de- 
generes,  et  paternae  haereditatis  exsortes. 

9.  Deinde  patres  quidem  carnis  no- 
strae  eruditores  hahuimus,  Ccmparatio- 
nem,  quam  sumsit  a  patre  terreno,  novis 
argumentis  amplificat.  Eruditores,  Grae- 
ce  naideuTa^z,  quasi  dicas  :  disciplinato- 
res.  Erasmus  vertit:  castigatores.  Jam 
enim  dictum  est,  Graeca  voce  significari 
instructionem  cum  castigatione ,  qualis 
est  puerorum. 

Et  reverebamur  eos.  Quamvis  casti- 
gareut  nos  et  caederent,  et  durius  inter- 
dum  tractarent.  Reverentia  significat 
subjectionem  cum  amore  conjunctam, 
qualis  esse  debet  omnium  subditorum,  ac 
nominatim  filiorum  trga  parentes. 

Num  multo  magis  ohtemperahimus 
patri  spirituum  et  vivemus?  Bene  mo- 
net  Ribera,  pro:  num ,  legendum:  non, 
juxta  codices  emendatiores,  sicut  et  apud 


B.  Thomam  et  Cajetannm  in  textu  legi- 
tur ,  et  ex  consequentia  sermonis  ita  le- 
gendum  constat.  Etenim,  ut  tradunt 
Grammatici ,  vocula  num  negantem  vult 
responsionem ,  non ,  si  interrogative  su- 
matur,  affirmantem ,  qualis  utique  exigi- 
tur  hoc  loco.  Arguraentatur  enim  Apo- 
stolus  a  minori ,  ad  hunc  modum :  Si 
patres  carnis  nostrae,  quos  pueri  casti- 
gatores  habuimus,  aequo  tulimus  animo, 
et  reveriti  sumus;  an  non  multo  magis 
obtemperabimus  (Graece :  suhjiciemur, 
id  est  submittemus  ac  permittemus  nos) 
Patri  spirituum  Deo ,  atque  in  ejus  bene- 
placito  acquiescemus,  persuasi,  flagella, 
quibus  nos  caedit,  ab  animo  paterno, 
nostraeque  salutis  cupido  profioisci,  et 
ad  vitam  nobis  profutura?  Vitam  intel- 
ligit,  quae  est  secundum  spiritum,  id 
est  vitam  sanctificationis  et  justitiae,  sicut 
in  sequentibus  declarat.  Et  hanc  vitam 
opponit  vitae  carnali ,  quae  sita  est  in 
commodis  hujus  saeculi,  ad  quam  solent 
patres  carnis  erudire  filios  suos. 

Hic  locus  unuR  est  ex  iis,  quibus  re- 
feUitur  eorum  dogma,  qui  animas  hu- 
manas  ex  traduce  propagari  dixerunt. 
Nam  patres  carnis  appellat,  ex  quibus 
solam  carnem  traximus;  Deum  autem 
dicit  patrem  spirituum ,  quia  non  solam 
ab  eo  carnem  habemus,  quam  submini- 
strat  per  homines  genitores ,  verum  etiam 
spiritus,  id  est  animas,  corporibus  infun- 
dit.  Quod  quidem  ipse  solus  facit  et 
immediate  per  creationem.  Hunc  iutel- 
lectum  postulat  antithesis  Apostoli  inter 
patres  carnis ,  et  patrem  spirituum. 
Estque  locus  similis  Ecclesiastae  ultimo : 
Et  revertatur  pulvis  in  terram  suam, 
unde  erat;  et  spiritus  redeat  ad  Deum, 
qui  dedit  illum.  Nisi  quod  hic  ad  patres 
terrencs,  illfc  ad  teiram  Scriptura  referat 
humeni  corporis  originem.  Sed  tamen 
utrobique  solum  Deum  spiritus  auctorem 
ac  dp.torem  facit. 

Dicet  aliquis,  ex  hoc  loco  probationem 
parum  solidam  videri ,  cum  patres  carnis 
intelligi  possint ,  qui  nos  secundum  car- 
nem  gennerunt,  id  est  auctores  genera- 
tionis  nostrae  carnalis,  qua  homines  sumns 

ad  carnis  desideria  propensi;  et  pater 
spiritunm,  qui  nos  regeneravit  secundum 
spiritum,  id  est,  auctor  geuerationis  uo- 
strae  spiritualis ,  qna  sumus  filii  Dei-, 
juxta  id,  quod  dicitur  Joan.  3.:  Quod 
natum  est  ex  carne,  caro  est.  et  guod 
riGtum  est  ex  spiritu,  spiritus  est.  Quae 
expositio  est  Iheodoreti. 

Respondeo,  textum  non  admittere  eam 
expositionem.  Non  enim  dicit:  patri 
spirituSf  sed:  patri  spirituum,  nuraero 
plurali.  Spiritus  antem,  a  quo  deuomina- 
tur  vita  seu  geueratio  spirifualis,  tantum 
singulari  numero  legitur  in  Scripturis. 
Significat  enim  spiritum  illum ,  contra 
qucm  caro  conciipiscit,  Gal.  5.  Quod  si 
contendas,  hoc  loco  enallagen  esse  nu- 
meri,  sicque  Spiritum  S.  intelligi  posse 
putes :  erit  Apostoli  sermo  intolerabilis, 
Deum  esse  patrom  Spiritus  S. ,  ex  quo 
consequens  sit,  duos  esse  filios  in  divinis ; 
quod  nefas  est  diccre.  Porro  Theophy- 
lactus  quidem  post  Chrysostomum  inter- 
pretatur,  ab  Apostolo  patrem  spiritvium 
dici  vel  donorum,  vel  incorporearura  vir- 
tutum;  sed  addit:  Vel,  quod  magis  prc- 
prium  est,  animarum.  Siquidem  et  infra 
hoc  ipso  capite  legimus :  spiritus  justo- 
rum  perfectorum,  id  est  animas. 

10.  Et  illi  quidem  in  tempore  pau- 
corum  dierum  secundum  voluntatem 
suam  erudiehani  nos.  Aliud  argumen- 
tumex  eadem  comparatione  ductum,  quod 
valet  ab  utili.  Graeca  sic  habent :  Et 
illi  quidem  ad  paucos  dies,  prout  vi- 
sum  illis,  erudiebant  sive  castigabant 
nos.  Quod  ergo  dixit  interpres:  in  tem- 
pore  paucorum  dierum,  non  sic  intel- 
ligendum,  in  aetate  nostra  puerili.  post 
quam  cessat  castigatio  paterna;  sed  sen- 
sus  est :  Castigabant  nos  ad  paucos  dies, 
id  est,  propter  vitam  hanc  temporalera, 
cujus  pauci  sunt  dies,  id  est  breve  tem- 
pus,  phrasi  Hebraica.  lUud  quoque :  se- 
cundum  voluntatem  suam ,  pro  quo 
vertit  Erasmus:  pro  arbitratu  suo,  sig- 
nificat ,  patres  carnales  in  castigandis 
fiiiis  non  semper  spectare,  quod  vere  sit 
utile  et  salutare ;  sed  quod  tale  judicant 


pro  sensr.  suo  cnrnali,  utiHtatem  metien- 
tes  a  commodis  vitae  praesentis. 

Hic  autem  ad  id,  quod  utile  est  in 
recipiendo  sancfificationem  ejus.  Graece : 
Hic  vero  ad  id,  qucd  conducibile  est 
ad  participandum  sanctimoniam  ejus. 
Patres,  inquit,  carnales  castigabant  nos, 
ut  bene  nobis  esset  in  hac  vita  caduca  et 
mortali,  scilicet  aptantes  nos  ad  id,  quod 
pro  tempore  nonis  utile  futurum  judica- 
baut;  Deus  autem,  ut  verus  pater,  nos 
erudit  et  castigat  ad  veram  nostram  uti- 
litatem,  quae  in  eo  consistit,  ut  participes 
simus  sanctimoniae  ejus.  Hic  namque  in 
electis  praecipuus  est  usus  flagellorum 
Dei,  ut  castigati  purgentur  et  sanctificen- 
lur,  et  per  hoc  apti  reddantur  habitaculo 
coelesti,  quo  nihil,  nisi  perfecte  puigatum 
et  omni  ex  parte  sanctum  introibit.  Hinc 
tacite  concludit,  patienter  et  placide  feren- 
dam  optimi  patris  castigationem,  ex  qua 
tanta  nobis  utilitas  proveniat. 

11.  Omnis  autem  disciplina  in  prae- 
senti  quidem  videtur  non  esse  gaudii, 
sed  moeroris.  De  Dei  disciplina  seu  ca- 
stigatione  loquitur,  admonens ,  ne  eam 
praesenti  sensu  metiamur,  puerorum 
more,  qui  per  aetatem  non  comprehen- 
dunt,  quam  sit  ipsis  utilc  castigari;  sed 
ut  ad  fructum,  qui  inde  sequitur,  oculos 
reflectamus.  Dicit  autem :  videtur,  non 
quin  rcvera  castigationes  praesentes  sint 
materia  moeroris  seu  tristitiae  non  gau- 
dii,  si  tantum  in  se  spectentnr,  ut  sunt 
mala  poenae ,  quae  utiqne  natura  sua 
contristant  hominera,  non  laetificant;  sed 
quia  sic  sc  habet  coramune  judicium;  si- 
raul  ut  innuat,  alia  consideratione  (ad 
quam  nos  vocat  parte  sequenti),  potius 
contrarium  esse  judicandum,  dicente  Ja- 
cobo  Apostulo  :  Omne  gaudium  existi- 
mate,  fratres,  cum  in  tentationes  va- 
rias  incideritis.  Nihil  autem  vetat,  alia 
atqr.e  alia  ratione  de  eadem  re  quempiam 
gaudere  pariter  et  dolere. 

Pdstea  aufem  fructum  pacatissimum 
exercitatis  per  eam  reddet  justitiae. 
Reddet,  Graece  et  Syriace :  reddit,  quem- 
admodnm  et  in  multis  Latinis  MSS.  legi- 
tur.  Quamquam  in  sensu  nihil  est  diver- 

sum;  nam  vevburc  praesentis  temporis: 
reddit,  ad  fiituruni  trahitur  por  adver- 
bium  postea.  Nec  Graece  est:  pacatis- 
simum,  sed :  sipYjvtxov,  id  est  pacatum, 
pacificum ,  quod  Erasmus  vertit :  tran- 
quillum.  Sensus  est:  At  cadem  discipliua, 
suo  tempore,  iis,  qui  per  eam  cxercitati 
et  probati  facrint,  adferet  fiuctum  paca- 
tum  justitiae;  qnem  prae  ociilis  habentes, 
merito  de  illa,  velut  mafre  hujns  prae- 
clarissimi  fructus,  gaudere  debeamus. 
Bermo  est  non  de  justitia  prima,  sine 
qua  nee  essent  filii,  quos  Dcus  castigaret ; 
sed  de  justitia  magis  magisque  proficiente 
atque  crescente,  secundura  iib.id  .Apoc. 
\\\t. :  Qui  justus  est,  justificetur  adhuc, 
et  sanctus  sanctificetur  adhuc.  Nara  quod 
versu  proxime  praecedente  dixit:  san- 
ctitatem,  hic  diclt  justitiam,  v'delicet 
eundem  castigationis  fructura  utroque 
nomine  volens  inteliigi. 

Pacatum  vocat  hunc  fructum,  cqmpa- 
ratione  prioris  temporis.  Dum  enim  affli- 
gimur,  tnrbamur  et  irrequieti  sumus ;  sed 
afflictionibus  aliquantum  exercitati,  dis- 
cimus  ex  ipso  profectu  virtutum,  quam 
nobis  utile  fuerit,  a  Domino  castigari. 
Nam  patientia  opus  perfectum  habet, 
Jac.  1.  Tunc  itaque  mente  composita  et 
tranquilla  nobis  gratulamur  de  eo,  quod 
ante  molestum  et  acerbum  videbatur. 

Alii  fructum  justitiae  intelligunt,  non 
ipsam  justitiam,  sed  qui  ex  justitia  pro- 
venit,  hoc  ept,  praemium  vitae  aeternae; 
sed ,  ut  nobis  videtur,  praeter  mentem 
Apostoli,  qui  non  agit  de  fructu,  qucm 
justitia  parit ,  sed  quem  disciplina  seu 
castigatio.  Atque  eum  fructum  esse  dieit 
sanctificationem  et  justitiam,  sensnjam  a 
nobis  explicato.  Nam  alioqui  potius  di- 
cendum  erat:  fructum  patientiae.  Dici- 
tur  ergo  fructus  justitiae,  locutione  tran- 
sitiva,  pro  fructu,  qui  est  justitia,  sicut 
ad  Phil.  1.:  Repleti  fructu  justitiae  per 
Jesum  Christum,  Quod  aliis  verbis  dicit 
Rom.  6. :  Hahetis  fructum  vestrum  in 
sanctificationem. 

Putat  Hasselanus,  Apostolum  alludere 
ad  locum  Jes.  32.,  ubi  in  commendatione 
justitiae  sub  Christi  regno  dilatandae  in- 


ter  alia  dicitur:  Et  erit  opus  justitiae 
pax ;  vel  secnndum  LXX. :  Et  erunt 
opera  justitiae  pax,  hoc  est:  Cultores 
justitiae  magna  fruentur  pace  conscien- 
tiae.  Porro  notandura,  pro  exercitatis  ha- 
beri  in  Graeco:  Ysyu/Jivaa/xevoig,  quod 
proprie  do  iis  dicitur,  qui  nudi  exercen- 
tur  in  palaestra,  et  ad  omne  genus  vehe- 
mentioris  exercitii  transfertur.  Urgent 
hanc  metaphoram  Chrysostomus  et  Theo- 
phylactus,  monentque,  castigationem  vo- 
cari  YUjivaoiav,  utpote  quae  fideles,  tam- 
quam  athletas  quosdam,  ipso  patientiae 
exercitio  robustioresatque  invictosreddat. 

12.  Propter  quod  remissas  manus  et 
soluta  genua  erigite.  Hac  exhortatione 
velut  epilogo  superiora  concludit;  nec 
id  tam  suis,  quam  propbetae  verbis,  in- 
torim  perstans  in  metaphora  athletariim, 
sicut  bene  observat  Theophylactus.  Verba 
sunt  Jes.  35.,  sensu  eadem  cum  iis,  quae 
sunt  in  Hebraeo,  sic  ab  Hieronymo  red- 
dita:  Confortate  manus  dissolutas,  et 
genua  dehilia  roborate.  Manus  remis- 
sae  seu  dissohitae  dicuntur  manus  tor- 
pentes  ab  opere.  Item  genua  soluta  ac 
dcbilia  seu  labantia,  ut  in  Hebraeo,  quae 
ad  incessum  et  cursum  aegra  sunt  aut 
stnpida.  Nam  in  genu  robur  est  cruris 
ad  progressionem.  Pellitur  autem  hujus- 
modi  torpor  ct  stupcr  manuum  explica- 
tione  ac  genuum  surrectione,  velut  exci- 
tatione  quadam ;  quod  utrumque  signifi- 
cavit  verbo :  Erigite  sive  surrigite,  ut 
alii  vertunt.  Igitur  metaphorice  monet 
his  verbis,  ut,  excussa  ignavia,  quae  ani- 
mos  eorum  obsederat,  alacritatem  assu- 
mant,  ac  serio  sese  comparent  ad  patien- 
tiam  et  pias  actiones,  significatas  parte 
seqaenti. 

13.  Et  gressus  rectos  facite  pedibus 
vestris.  Sumsit  hanc  partem  ex  Proverb. 
4.,  ubi  loco  ejus,  quod  ex  Hebraeo  vertit 
Hieronymus :  Dirige  semitam  pedibus 
tuis,  apud  LXX.  sunt  eadem  verba,  quae 
hic  legimus.  Quod  interpres  vertit:  gres- 
sus,  Graece  est  Tpoxtaq.  Dicitur  autem 
Tpoy^Loi,  Theophylacto  exponente,  vesti- 
gium  rotae  currus,  vel  terra  subjecta  cur- 
rentium  pedibus.  Illam  orbitam  vocamus 

Latini,  hanc  semitamj  et  ntroqiie  modo 
vocem  Hebraeam  Maagal  leddunt  inter- 
pretes.  Unde  et  hoc  loco,  tam  ex  Graeco, 
quam  ex  Syro,  alii  orbitas,  alii  semitas 
vertunt.  Sed  Erasmo  visum  est  addere 
calculum  vulgatae  verbioni.  Sic  enim 
transtulit :  Et  facite,  ut  recti  sint  gressus 
pedibus  vestris.  Non  raale.  Nam  hoc 
pacto  sensus  redditur  ejus,  quod  tam  in 
Hebr&eo,  quam  apud  LXX.  legitur.  Non 
enim  aliud  est  orbitam  ant  semitam  re- 
ctam  facere  pedibus  suis,  quam  rectos 
facere  ac  tenere  gressus  actionum  sua- 
ram.  Locus  notandus  pro  libero  arbitrio 
se  ipsum  movente  ad  opera  bona,  cujus 
in  his  verbis  est  manifesta  significatio. 

Ut  non  claudicans  quis  erret,  magis 
autem  sanetur.  Graece :  Ut  non,  quod 
claudum  est,  aberret,  sanetur  autem 
potius.  Quod  vel  ad  personam  referri 
potest,  vel  ad  mores  ipsos.  Ad  persouam 
retulit  noster  interpres,  cujus  sensus  est : 
Ne  sit  in  vobis  quisquam  claudus,  qui 
proinde  non  rectos  faciat  gressus  pedibus 
suis,  sed  abcrret  a  recta  semita.  Ad  mo- 
res  referunt  Erasmus  et  alii  nonnulli,  qui 
sic  verterunt:  Ne  claudicatio  aberret  a 
via,  imo  sanetur  potius.  Hoc  est,  ut,  si 
quid  in  moribus  vestris  est  obliquum  et 
claudum,  non  longius  aberrare  vos  faciat, 
sed  potius  corrigatur. 

Verum,  qnia  incommodus  est  sermo, 
quo  dicitur  claudicatio  aberrare,  magls 
certe  placet  sensus  nostrae  versionis; 
praesertim  qaum  etiam  id,  quod  paulo 
post  dicitar:  Ne  qua  radix  amaritudi- 
nis  sursum  germinans  etc,  melius  ad 
personam  referatar,  sicut  ibi  docebimus. 
Verisimile  est  autem,  non  de  quacumque 
gressuum  claudicatione  loqui  Apostolum ; 
sed  de  ea,  quae  contingit  in  semita  fidei, 
dum  incipit  nutare  et  iuclinare  ad  defe- 
ctionem  a  fide  suscepta,  quales  erant  ex 
Hebraeis  multi.  Minus  autem  est  claudi- 
care,  quam  errare.  Non  enim,  qui  clau- 
dicat,  continuo  abcrrat  de  via. 

Monet  ergo,  ut,  si  qui  inter  eos  sint 
claudicantes,  id  est,  ad  defectionem  proni 
propter  afflictiones,  quas  fidei  caasa  pa- 
tiebantur,   statim  adhibita  paterna  cura 


per  medicamenta  doctrinae,  consolationis 
atque  exhortationis,  sanentur  et  confor- 
tentur,  ne  neglecti  longius  abducantur  et 
corruant.  Hunc  locum  observant  Graeci 
commentatores  pro  poeuitentia  lapsornm 
adversus  Novatiancs. 

Ex  quo  simul  ostenditur,  eos  falsos 
fuisse,  qui  huic  Epistolae  propterea  fue- 
runtiniquiores,  quod  putarent,  in  ea  lapsis 
post  baptismum  spem  reconciliationis 
adimi ;  videhcet  male  intellectis  duobus 
locis,  qui  sunt  in  cap.  6.  et  10.  Quamvis 
enim  claudicans  (ut  hic  accipitur)  non- 
dum  aberret  a  fide,  peccat  tamen  graviter 
eo  ipso,  quod  voluntarie  nutat  et  vacillat, 
tentationibus  quibusdam  commotus ;  a  quo 
peccato  sanandus  est  et  per  poenitentiam 
restituendus.  Interpres  ex  Graeco,  quo 
usus  est  Cajetanus,  vertit:  Ne,  quod 
claudum  est,  abducat.  Et  recte,  ut  appa- 
ret.  Nam  Graecum  verbum  activum  est, 
significans:  abducere ,  errare  facere. 
Quae  interpretatio  bene  convenit  cum  eo, 
quod  paulo  post  sequitur:  Ne  qua  radix 
amaritudinis  etc,  et  cum  his,  quae  supra 
sunt  cap.  3.  vers.  12.  et  13. 

14.  Pacem  sequimini  cum  ornnibus» 
Exbortationi,  quae  potissimum  ad  doctri- 
nam  fidei  pertinebat,  adjungit  quaedam 
praecepta  vitae  Christianae.  Ae  primum 
praecipit,  ut  pacem  sectentur,  id  est  ha- 
bere  studeant,  cum  omnibus.  Ubi  Graeee 
est  5tci)xeT£_,  id  est  prosequimini.  Quo 
verbo  magnum  et  vehemens  studium 
asseqiiendi  et  retinendi  significare  voluit. 
Ejusmodi  et  de  caritate  praeceptum  est 
1  Cor.  14.:  Sectamini  (Graece:  perse- 
quimini)  caritatem.  Quae  duo  loca  Sy- 
rus  ita  vertit:  Currite  post  pacem  ;  cur- 
rite  post  caritatem.  Habemus  autem  hu- 
jus  praeccpti  de  pace  cum  omnibns  ha- 
benda  claram  expositionem  apud  ipsum 
Apostolum,  Rom.  12.,  quum  ait:  Si  fieri 
putest,  quod  ex  vobis  est,  cum  omnibus 
hominibus  pacem  habentes.  Unde  et, 
quod  de  se  canit  Psalmista:  Cum  his, 
qui  oderunt  pacem,  eram  pacificus,  sic 
intellige :  Quantum  in  me  fuit.  Alludit 
autem  hic  locus  ad  illud  Psalmi :  Inquire 

pacem,  et  persequere  eam.  Est  enim  in 
Graeco  idem  vorbum. 

Et  sanctimoniam  f  sine  qua  nemo 
videbit  Deum.  Sanctimoniam  vocat  pu- 
ritatem  seu  munditiam  cordis,  de  qua 
Dominus  Matth.  5. :  Beati  mundo  corde, 
quoniam  ipsi  Deum  videhunt.  Huc  enim 
Apostolus  respicere  videtur.  Constat  au- 
tem,  sanctitatem  hac  significatione  fre- 
quenter  accipi  in  Scripturia  praesertim 
Apostolicis :  velut  1  Corinth.  7. :  Ut  sit 
sancta  corpore  et  spiritu;  Ephes.  5.: 
Vt  sit  sancta  et  immaculata ;  1  Thess. 
4. :  Non  enim  vocavit  nos  Deus  in  im- 
munditiam,  sed  in  sanctificationem.  Et 
quod  in  pluribus  Epistolis  legitur :  Salu- 
tate  invicem  in  osculo  sancto.  Graeci 
quoque  de  castitate  iuterpretantur,  tam 
ea,  quae  in  matrimonio,  quam  quae  extra 
servanda  est.  Graecum  nomen  verbale 
est  ayiao^og,  proprie  significans  sancti- 
ficationem,  sicut  aliis  locis  interpres 
transtulit. 

Igitur  hoc  praecepto  mouet  Apostolus, 
ut  in  dies  magis  ac  magis  studeant  sese 
emendare  ab  omni  carnis  inquinamento, 
omnemque  fugere  immunditiam.  Hoc 
enim  est  sanctificationem  persequi.  Par- 
ticulam:  sine  qua,  plerique  Latini  com- 
muniter  ad  pacem  et  sanctimoniam  re- 
ferunt,  quia,  sicut  dictum  est :  Beati 
mundo  corde,  quoniam  ipsi  Deum  vi- 
debunt,  ita  dictum  est :  Beati  pacifici, 
quoniam  filii  Dei  vocabuntur.  Solis 
autem  filiis,  inquit  S.  Thomas,  debetur 
haereditas  Jivinae  visionis. 

Verum  simplicius  est,  ut  tantum  ad 
proximum  referatur,  id  est  ad  sanctimo- 
niam,  sicut  cxponunt  Graeci;  raaxime 
quum  relativum  Graecum  genere  cum 
pace  non  conveniat.  Estque  de  aanctimo- 
niaseu  castitate  pecnliaris  quaedam  ratio. 
Nam  ut  nihil  aeque  raentis  oculos  obnu- 
bilat  ac  retundit,  atque  immunda  carnis 
delectatio :  sic  eos  e  diverso  castitas, 
praecipue  virginea,  quam  maxirae  puri- 
ficat  aptosque  reddit  contemplationi.  In 
quo  genere  visio  Dei  principem  obtinet 
locum ;  ea  nimirum,  qua  Deus  per  essen- 
tiam  videtur ;  quod  Scripturae  appellant : 

facie  ad  faciem,  et:  sicuti  est,  Deum 
videre ,  1  Cor.  13.  et  1  Joan.  3.  Scio, 
Graecos  codices  non  habere :  Deum,  sed : 
Domirium ;  quemadmodum  et  Syrus 
vertit,  et  veteres  Graecos  legisse  docent 
eorum  commentarii.  Solet  autem  Paulus 
Dominum  Christum  significare ;  nec  id 
tamen  obstat  interpretationi  jam  datae, 
quia  Christus  Deus  et  homo  est,  nec  per- 
fecte  a  uobis  videbitur,  nisi  eum  secun- 
dum  utramque  naturam,  sicuti  est,  videa- 
mus.  Idque  volunt  Scripturae  1  Joan.  3. 
et  Apoc.  ultimo. 

15.  Contemplantes.  Graece  lntoxo- 
TiouvTS^,  id  est  inspicientes,  superinten- 
denAes.  Unde  est  nomeu  Episcopi.  Eras- 
mus  vertit :  curam  habentes,  scilicet  alii 
de  aliis ,  perfecti  de  imperfectioribus. 
Nam,  ut  aunotant  Graeci,  monet  Aposto- 
lus,  ut  non  tantum  se  ipsum  quisque 
integrum  servet;  sed  ut  pro  caeteris 
etiam  solliciti  sint.  Unde  potissimum  ad 
praepositos  pertinet  haec  admonitio. 

Ne  quis  desit  gratiae  Dei.  Graece : 
Ne  quis  sit  deficiens  a  gratia  Dei,  id 
est,  ne  quis  destituatur  aut  frustretur 
gratia  Dei,  ne  cui  illa  desit.  Nam  hujus- 
modi  vim  habel;  Graecum  verbum  uots- 
pcov_,  etlam  alibi  in  Scripturis,  ut  Matth. 
19.,  Marc.  10.,  Luc.  22.,  et  hujus  Episto- 
lae  cap.  4.  Gratiam  Dei  quidam  inter- 
pretantur  habituale  donum  gratiae,  quo 
justificamur;  alii  inspirationem  bonarum 
cogitationum ;  ut  sensus  sit,  caveudnm 
esse,  ne  quis  vel  gratiam  peccando  amit- 
tat,  vel  bonas  inspirationes  negligat,  vel 
gratiae  Dei  ponat  obstaculum.  De  quo 
postremo  sensu ,  quomodo  saae  debeat 
accipi,  consule  coraraentarium  S.  Thomae, 
docte  eam  rem  explicantis. 

Sed  magis  germanum  est,  ut  gratiam 
Dei  intelligamus  beneficentiam  Dei,  qua 
per  Apostolorum  praedicationem  eos  vo- 
caverat  ad  sabitem,  quae  est  in  Cliristo. 
Cum  enim  ad  hoc  beoeficium  jam  vocati 
essent ,  admonet,  sedulo  providendum 
esse,  ne  quis  hac  gratia  frualretur,  quasi 
relictus  ab  aliis,  quos  assequimm  possit; 
sed  singnlorum  habeatur  cura,  ne  vel 
unus   pereat.    Ita   Chrysostomus   et   alii 

post  eum.  Frustratur  autem  quis,  et  ex- 
cidit  ab  ea  gratia  per  peccatum,  prae- 
senim  infidelitatis.  Sensum  hunc  illu- 
strant  alia  lcca,  quibus  gratiam  Dei  usur- 
pat  Apostolus  60  modo,  quem  dixi,  ut  2 
Cor.  6.:  Exhortamur  j  ne  in  vacuum 
gratiam  Dei  rtcipiatis,  et  Tit  2. :  Ap- 
paruit  gratia  Dei  omnibus  hominibus, 
Quod  aliis  verbis  ibidem  dicit  cap.  3. : 
Benignitas  et  humanitas  apparuit  Sal- 
vatoris  nostri  Dei. 

I^e  qua  radix  amaritudinis  sursum 
germinans  impediat.  Gracce  sv&xA^,  id 
est,  obturbet  aut  interturbet,  ut  alii  ver- 
teiunt,  ad  etymon  respicientes.  Dicitur 
enim  boc  verbum  a  turba.  Augustinus 
legit:  molestet,  sermone  16.  de  verbia 
Apost.  Locus  hic  fere  verbatim  desum- 
ptuB  est  ex  Deut.  29. ,  ubi  secundum 
LXX.,  a  quibus  Hebraea  quam  minimum 
differunt,  ita  legitur :  Ne  qua  sit  in  votis 
radix  sursum  germinans  in  felle  et 
amaritudine.  Quo  loco  notandura,  pro 
verbo:  £V&}(Aiq,  quod  hic  legitur,  haberi: 
iv  XoXfjj  id  est  in  felle,  ut  probabilis  ad- 
m(  dum  suspicio  sit,  metathesi  duarum 
literarum  alterum  pro  altero  jam  olim 
hic  scriptum  fuisse.  Nam  fellis  veterum 
commentarii  non  raeminerunt.  Alioqui 
verbum  h^oyXzlv  alibi  nusquam  in  Scri- 
pturis  occurrit.  Haec  coujectura  Fran- 
cisco  Riberae  non  improbatur. 

Nec  vero  obstat  ei,  quod  hoc  pacto 
sententia  Apostoli  videatur  incompleta, 
utpote  verbo  carens ;  supplendum  est 
euim :  Ne  qua  sit  radix  etc,  sicut  et  in 
praecedenti  parte,  et  in  sequenti  supplere 
necesse  est.  Jam  ex  loco  Deuteronomii 
ilhid  quoque  discimus,  per  radicem  ar- 
maritudinis  non  vitium  aut  peccatum, 
sed  hominem  peccatorem  intelligi.  Nam 
de  personis  ac  familiis  loquitur  Moses. 
Et  de  homine  Chaldaeus  paraphrastes 
interprelatur  :  Ne  forte  sit,  inquit,  in  vo- 
his  vir  cogitans  peccata  aut  superhiam. 
Atque  ita  locum  hunc  Graeci  commenta- 
tores  exposueruut,  adducta  ad  ejus  in- 
tellectum  alia  sententia  simili,  quae  est 
ad  Galiit.  5.:  Modicum  fermentum  tn- 
tam  massam  corrumpit.  In  qua  de  per- 


sonis  sermonem  e?se,  constat.  Denique 
sic  melius  haec  pars  conveniet  cum  se- 
quentibus :  Ne  quis  fornicator  aut  pro- 
fanus.  Hoc  igifur  est,  quod  praecipit 
Apostolus :  Advigilate,  ne  quis  sit  inter 
vos,  qui  tamquam  radix  amaricans,  quae 
fructum  amarulentum  ac  fellis  instar  ab- 
ominabilem  proferre  nata  sit,  sursum  ger- 
minet  ac  pullulet,  hoc  est,  fructus  edat 
amarulentos  vitiosorum  operum  aut  per- 
versorum  dogmatum,  quibus  unitas  vestra, 
quam  habetis  in  Christo ,  turbetur;  sed 
si  quis  talis  sit ,  aut  sanetur  qnam  pri- 
mura,  aut  exstirpetur.  Ad  doctrinae  per- 
versitatem  et  fidei  corruptelam  pertinere 
hanc  radicis  metaphoram ,  potius  qnam 
ad  alia  vitia,  probabile  fit  ex  loco  illo 
Deut. ,  ubi  adversus  cultum  falsorum 
Deorum  haec  Moses  concionatur. 

Et  per  illam  itiquinentur  multi.  Id 
est,  inficiantur ,  velut  contagio  qnodam. 
Quod  ut  in  aliis  vitiis,  ita  maxime  con- 
tiugit  in  pravis  dograatibus,  de  quorum 
magistris  ita  scribit  Apostolus  2  Tim.  2. : 
Multum  proficiunt  ad  impietatem ,  et 
sermo  eorum  ut  cancer  serpit. 

16.  Ne  quis  fornicatur,  aut  profa- 
nus  ut  Esau.  Addit  de  vitiis  sanctimo- 
niae  contrariis,  a  quibus  tamen  etiam 
ad  fidei  detectionem  proclivis  est  via. 
Fornicationis  nomine  Scripturae  ut  plu- 
rimum  comprehendunt  omnem  concubitum 
maris  et  foeminae  extra  torum  legitimum; 
sicut  alibi  ostendimus.  Porro  fornicato- 
rem  fuisse  Esau,  non  legimus,  sed  plures 
accepisse  uxores ;  quod  et  Jacob  fecit 
frater  ejus.  Tametsi  apud  Chrjsostomum, 
in  homilia  2.  de  patientia  Job,  ita  legitur: 
Quis  enim  Esau  erit  ?  fornicator  et  pro- 
fanus.  Sed  hoc  de  pluribus  uxoribus 
videtur  interpretari ,  cum  postea  dicit: 
Esau  ad  multas  mixtionem  habuit  mu- 
litres  (sive  uxores,  Graece :  yuvalxag), 
insatiahilis  ad  luxuriam  exsistens.  Nisi 
forte  putavit  Chry.sostoraiis,  hoc  illicitum 
fuisse  ipsi  Esau,  licitum  Jacobo.  Sed 
qua  ratione,  cnm  ambo  essent  filii  Pa- 
triarchae  Isaac?  Certe  Scriptura  vocat 
uxores;  nec  factum  reprehendit,  nisi  quod 
praeter  parentum  voluntatem  accepit  de 

filiabus  Btetli.  Et  qnidem  tertiam  duxit, 
filiam  Ismael,  cum  parentum  consensu, 
uti  satis  apparet  ex  Gen.  28.  Verum  de 
illo  apud  Chrysostomum  loco,  non  est, 
quod  laboremus.  Non  enim  arbitror  illa- 
rum  homiliarum,  quae  de  patientia  Job 
circumferuntur ,  auctorem  esse  Chryso- 
stomum ,  sed  alium  quempiam,  doctrina 
et  eloquentia  cum  Chrysostomo  non  com- 
parandum. 

Quamquam  et  Tbeodoretus,  et  glossa 
ordinaria,  quam  etiam  B.  Thomas  .«equi- 
tur,  hanc  adferunt  rationem ,  ideo  Esau 
fornicatorem  dici,  quod  contra  leges  atque 
invitis  parentibus  uxores  duxisset  alieni- 
genas.  Alia  responsio  est  ejusdem  Theo- 
doreti,  fornicationern  vocari  ingluviem, 
propter  quam  Esau  primogenita  sua  pro- 
stituit;  ut  posterior  pars  sit  expositio 
prioris.  Caeterum  verus  Chrysostomus 
hunc  nodum  uno  verbo  facile  secat,  do- 
cens  illud:  ut  Esau,  non  ad  utrumque 
praecedens  membrum  esse  referendum, 
sed  solura  ad  proximum:  profanus,  ut 
post  ea  verba :  ne  quis  fornicator,  com- 
ma  figatur ,  deinde  junctim  legas :  aut 
profanus  ut  Esau.  Sic  quoque  Theo- 
phylactus ,  Oecumenius  et  Cajetanus. 
Jam  qua  in  re  profanus  fuerit  Esau, 
pendet  ex  intellectu  ejus,  quod  sequitur: 

Qui  propter  unam  escam  vendidit 
primitiva  sua.  Graece  :  Quiprouna  esca 
(sive  edulio)  reddidit  primogenita  sua. 
Quod  alii  sic  vertunt:  Qui  unico  edulio 
permutavit  (seu  vendidit)  suumjus  pri- 
mogeniti.  Sciendum  enim,  in  Graeco  non 
esse  TiptOTOTOXor,  quod  legimus  capite  su- 
periori,  ubi  sermo  erat  de  vastante  pri- 
mogenita;  sed  TiptOTOTOXia,  quasi  dicat: 
primogenitiva.  Quo  videlicet  nomine, 
etiam  a  LXX.  interpretibus  usurpato 
Genes.  25.,  ubi  describitur  haec  historia, 
significatur  jus  prlmogeniturae. 

Nunc  quaeritur,  quodnam  illud  jus 
fuerit,  et  quare  ob  illius  venditionem 
Esau  profauus  censeatur.  Hebraeorum 
traditio  est,  ante  legem  et  institutum  in 
populo  Dei  sacerdotium  Aaronicum  pri- 
mogenitos  fuisse  suo  jure  saccrdotes. 
Meminit  hujus  traditionis  Hieronymus  in 


libro  quaestlonum  Hebraicar.  super  Gen. 
et  in  Epist.  126.  ad  Evagrium,  testatur- 
que,  Hebraeos  illud  Gen.  27. :  Et  vesti- 
bu8  Esau  valde  bonis  induit  eum,  de 
sacerdotalibus  intcrpretari.  Dicunt  ergo, 
qui  hanc  traditionem  admittunt,  Esan 
propter  vendita  primogenita  profanura 
fuisse,  hoc  est,  irreligiosum  ac  sacrorum 
violatorem,  eo  quod  jus  primogeniturae, 
cui  sacerdotium  erat  annexum,  tam  vile 
habuerit,  ut  illud  pretio  venderet.  Dnde 
et  Simoniae  crimen  ei  impingunt.  Ita 
sentiunt  auctor  glossae  ordinariae  et  eum 
secuti  B.  Thomas,  Liranus,  Cajetanus  et 
alii.  Similia  leguntur  in  commentario 
pseudepigrapiio  Primasii  in  hanc  Epi- 
stolam. 

Quibus  si  objicias,  pari  ratione  Jacob 
Simoniae  convinci,  qui  jus  illud  emerit  a 
fratre,  respondent  ThonDias  et  alii  post 
eum,  Jacob  non  emisse,  sed,  quod  suum 
erat,  ab  injusto  possessore  redemisse. 
Verum  an  solide  haec  dicantur,  multa 
quaestio  est.  Primum  enim,  unde  proba- 
tur,  Esau  fuisse  illius  juris  injustum  pos- 
sessorem,  qui  vere  primogenitus  erat, 
nec  a  jure  primogeniti  per  ullam  senten- 
tiam  dejectus?  Nam  oraculum  redditum 
matri  adhuc  gravidae,  quo  dicebatur: 
Major  serviet  minori,  nullum  jus  dedit 
minori  filio  prae  majore,  sed  nnda  fnit 
piaedictio  ejus,  quod  erat  aliquando  fu- 
turum,  nec  tam  in  ipsis  filiis  implondum, 
quam  in  eorum  posteris  5  ut  plane  liquet 
ex  verbis  oraculi  prioribus  :  Duae  gentes 
sunt  in  utero  tuo  etc.  Quare  et  Isaac, 
etsi  non  ignarus  oraculi,  tamen  Esau, 
tamquam  primogenito  suo  et  jus  primo- 
geniti  habenti,  benedicere  volebat.  Deinde 
si  Esau,  vendens  sua  primogenita,  Simo- 
niae  culpam  incurrit,  admodum  certe  dif- 
ficile  est,  Jacob,  qui  fratrem  ad  venden- 
dum  expressis  verbis  sollicitavit,  dicens: 
Vende  mihi  primogenita  tua,  ab  eodem 
crimine  liberare;  praesertim  quum  Esau 
jus  illud  saltem  bona  fide  possideret. 

Quod  igitur  ad  traditionem  illara  He- 
braicam  attinet,  Hieronymus  quidem  eam 
refert  semel  et  iterum ;  sed  refert  tantum, 
non  etiam  veram  affirmat.  Nec  quisquam 

vetermn  expositornm  in  hujus  loci  com- 
mentario  ejus  rei  meminit,  quum  alicqui 
maxime  oporteiet,  quin  ncc  posterioris 
temporis  scriptores  eam  traditloncm, 
quamvisvulgo  receptam,  pro  certa  tenent. 
Nam  B.  Thomas  in  2.  2.  q.  87.  a.  1.  ad 
3.,  velut  de  re  dubia  loqnens:  Dicitur, 
inquit,  quod  primogeniti  erant  sacer- 
dotes.  Cajetanns  autem,  scribens  in  Gen. 
25.,  et  Hieronymus  ab  Oleastro  super 
Exod.  24.  negant ,  ex  Scriptura  doceri 
posse.  Addit  Cajetanus ,  "Rubenitas  ad- 
versus  Mosen ,  non  pro  sacerdotio,  sed 
pro  principatu,  tamquam  primogeniturae 
debito,  contendisse,  Num.  16.  Accedunt 
etiam  exempla  Scripturac  in  contrarium. 
Nam  Abel  et  Abraham,  quamvis  non  pri- 
mogeniti,  taraen  ut  sacerdotes  sacrificia 
obtulerunt,  Gen.  4.  et  15. 

Praeterea  si  (quod  multo  probabilius 
ab  iisdem  Hebraeis  traditur)  ad  primo- 
genitum  pertinebat  principatus  familiae, 
non  est  verisimile,  ad  eundem  pertinuisse 
jus  sacerdotii.  Nam  etsi  interdum  idem 
fuisse  legatur  rex  et  sacerdos,  ut  Melchi- 
sedech,  id  tamen  rarum  erat,  et  quasi 
extraordinarium.  Sunt  enim  officia  valde 
diversa  regis  et  sacerdotis ;  nec  in  ean- 
dem  personam,  ut  suut  mores,  ingenia  et 
occupationes  hominum,  facile  conveniunt. 
Itaque  nullo  modo  credibile  est,  jure 
pnblico  passimque  recepto  haec  duo 
fuisse  aliqaando  conjuncta. 

Hac  igitur  Kebraeorum  traditicne  ve- 
lut  improbabili  rejecta,  Graecorum  se- 
quamur  expositionem,  qui  omnes  pro- 
fanumf  Graece  psprjXov,  interpretantur 
Esau  fuisse,  hoc  est,  usque  adeo  munda- 
num,  carnalem  et  ventri  deditum,  ut  spi- 
ritualia  nou  curaret,  sed  negligeret  ac 
parvi  penderct,  imo  gula  irritatus,  uno 
ac  vili  edulio  venalia  haberet.  Quem 
commentarium  inter  Latinos  etiam  An- 
selmus  tradit,  seu  qiiisquis  auctor.  Hi 
primogenita  vocant  spiritualiaf  non  pro- 
pter  anrexum  jus  sacerdotii  aut  cnjus- 
quam  allerius  rei,  (juae,  proprie  loqjuendo, 
spiritunlis  esset;  sed  quod  primogenitnra 
singiilare  Dei  donura  haberetur  illo  sae- 
culo,  cum  ob   alia,  tum  maxime  propter 


praerogativam  benedictionis  patemae, 
quam  primogenHi  quodam  suo  jure  ex- 
spectabant;  sive  per  ejusmodi  benedictio- 
nem  inteuderent  consequi  bona  coelestia 
ac  vere  spiritualia,  sive  (ut  plerique)  sola 
terrena.  Et  hoc  est,  quod  ajunt  Chryso- 
stomus  et  Theophylactus ,  Esau  datum 
sibi  a  Deo  honorem  primogenitorum  vili 
esca  vendidisse.  Denique  sensum  hunc 
confirmant  ea,  quae  sequuntur  de  bene- 
dictione. 

17.  Scitote  enim,  guoniam  et  postea 
cupiens  haereditare  henedictioyiem,  re- 
probatus  est.  Scitote,  Graece  foTc^  quod 
alii  vertunt:  scitis ;  utrumque  enim  signi- 
ficat;  licet  hoc  posterius  magis  quadret, 
propter  causalem  particalam  enim,  et 
quia  Hebraeos  alloquitur  scientes  legem. 
Porro  quod  interpres  dixit:  cupiens, 
Graece  est :  OeXojv^  volens.  Illud  vero : 
haercditare  benedictionem,  ita  reddidit 
Erasmus:  haereditario  jure  benedictio- 
nem  assequi;  videlicet  urgens  proprie- 
tatem  vocabuli ,  quum  sit  verisimilius, 
esse  tropum,  quo  species  pro  genere  po- 
nitur,  ut  haereditare  sit  idem,  quod  con- 
sequi;  sicut  et  allbi  annotavimus.  Non 
enim  benedictio  pars  erat  haereditatis 
exspectandae  post  obitum  patris;  sed 
beneficiura,  quod  a  vivente  praestabatur. 
Historia  est  Gen.  27.,  ubi,  posteaquam 
Jacob  matris  consilio  paternam  benedi- 
ctionem  praeripuisset,  Esau  sibi  eam 
petenti  paier  respondit :  Benedixi  ei,  et 
erit  henedictus.  Atque  illi  cum  fletu  et 
clamore  instanti,  rursum  dixit:  Domi- 
num  tuum  illum  constitui,  et  post  alia: 
Tihi  vero  post  haec  quid  faciam  ? 

Ex  quibus  intelligitiir,  Esau  hoc  loco 
reprohatum  diei,  non  a  Deo,  sicut  in  illis 
verbis:  Jacoh  dilexi,  Esau  odio  habui, 
Mai.  1.;  sed  reprobatum,  id  est,  repul- 
sam  passnm  a  patre,  nolente  ei  benedi- 
cti»mem  impertiri,  quam  nt  primogenitus 
exspectabat.  Hanc  enim  poenam  mere- 
batnr  homo  profanr.s,  qui  primogenita 
sua  tam  vili  vendiderat.  Noluit  autem 
pater  datam  alteri  benedictionem  revo- 
carc,  quamvis  ignorans  et  deceptus  eam 
dedisset;  sed  potius  eam  confirmavit,  quia 

cognito  eo,  quod  Jacob  fecerat,  cum  pau- 
lulum  obstupnisset,  statiDi  tamquam  Pro- 
pheta  animadvertit,  rem  a  Deo  geri,  vo- 
lente  per  hunc  raoduni  ostendere,  ratum 
se  habere  responsum,  quod  olim  Rebec- 
cae  uxori  ipsius  se  consulenci  reddiderat 
de  praeeminentia  filii  minoris.  Ita  docent 
B.  Thomas  et  Liranus. 

Hic  quacri  posset,  an  Esau  fuerit  a 
Deo  reprobatus  ex  merltis;  quod  ex  hoc 
loco  quidam  asseverare  nituntur.  Sed 
eam  quaestionem  discussimus,  cum  tra- 
ctaremus  illa  verba  de  Jacob  et  Esai»  dicta, 
Rom.  9. :  Cum  nondum  nati  fuissent, 
aut  ahquid  honi  egissent  aut  mali  etc. 

Non  enim  invenit  poepiientiae  lo- 
cum,  qnamquam  cum  lacrymis  inqui- 
sisset  eam.  Hic  tertius  est  locus  eorum, 
quos  olim  ex  hac  Epistola  depromptos 
Novatiani  Catholicis  objecerunt  contra 
poenitentiam  lapsoruin.  Unde  et  Lutbe- 
rus,  quoniam  his  verbis  poenitentiam  tolli 
putavit,  hanc  Epistolam  e  canone  sacro- 
rum  librorum  sustalit.  Sed  horum  pravus 
intellectus  facile  refellitur.  Nam  si  sen- 
sum  esse  volnnt:  Esau  non  invtnit  suae 
poenitentiae  locum,  qua  nimirum  de  ven- 
ditis  primogenitis,  et  per  hoc  amissa  be- 
nedictione,  doluit,  quamvis  eam  poeniten- 
tiam  cum  lacrymis  quaesivissefc,  id  est, 
tametsi  profasis  lacrjmls  testaretur,  sibi 
dolere,  quod  fecerat:  respondebitur,  id- 
circo  poenitentiam  Esau ,  quamvis  la- 
crymosam ,  non  fuisse  admissam ,  nec 
fructam  ei  attulisse,  quia  non  pro- 
cessit  ex  amore  Dei ,  quem  peccando 
offenderat,  sed  ex  cupiditate  temporalis 
excellentiae,  quam  ex  benedictione  spe- 
raverat.  Nam  quomodo  vera  secundum 
Deum  poeuitentia  fuit  ejus,  qui  fratrem 
interficere  voluit,  et  patris  mortem  opta- 
vit,  dicens:  Yenient  dies  luctus  potris 
mei,  et  occidam  Jacoh  fratrem  meum  ? 
Eadem  erit  responsio,  .«i  pronomen  eam 
referatur  ad  benedictionem,  sicut  facien- 
dum  admonet  Theophylactus ;  ut  sensus 
sit:  Esau  nihil  profecisse  hac  sua  poe- 
nitentia,  quamvis  etiam  cum  lacrymis 
beuedictionem  requisivisset  a  patre.  Ne- 
^ue  enim  obtinere  eam  potuit.    Accepit 


quidem  altcrara  benedictionem  minorem; 
sed  non  illam,  quae  primogeniti  erat.  Qui 
posterior  sensus  melior  est  priore.  Per 
utrum^ue  tamen  abunde  satisfit  Novatia- 
nis,  quoniara  Esau  nec  veram  egii  po<mi- 
tentiam,  nec  Deo  reconciliari  quaerebat, 
sed  terrena  taiitum  benedictione  potin, 

Potest  autem  et  aliter  hic  locus  exponi, 
ut  poenitentia  non  ad  E.«au,  sed  ad  Isaac 
referatur,  boc  sensu :  Non  potuit  impe- 
trare,  ut  i^ater  sententiam  retractaret, 
etiamsi  cum  lacrymis  eam,  vel  bcnedi- 
ctionem,  vel  potius  sententiae  paternae 
retractationem,  quaesivisset.  Nara  poeni- 
tere  in  Scripturis  accipitur  interdum  pro 
eo,  quod  est  factum  aut  S3ntentiani  re- 
tractare,  etiara  absque  significatione  do- 
loris  de  praeterito.  Atque  hanc  exposi- 
tionem  arbitror  esse  maxime  consenta- 
neara  historiae  Genesis,  ubi  de  poeniten- 
tia  Esau  nihil  expresse  proditum  est. 
Quod  autera  patris  poenitentiam,  quam 
dixi,  requisierit,  nec  tamen  ullis  aut  pre- 
cibus,  aut  lacryrais  ea.u  potuerit  extor- 
quere,  testatur  apcite  Scriptura,  narrans, 
Isaac  dixisse  de  Jacob:  Benedixi  ei,  et 
erit  henedictus,  id  est,  sententiam  non 
muto;  valebit  benedictio ,  quam  dedi. 
Juxta  hanc  expositionem  multo  jam  mi- 
uus  argumento  Novatianorum  locus  re- 
linquitur.  Denique  sensus  hic  clare  ex- 
plicat  partem  proxime  praecedentem : 
reprohatus  est. 

Huc  usque  ad  sanctimoniam  exhorta- 
tio,  quam  nobis  concliidendam  relinquit 
hujusmodi  epilogo:  Fugite  ergo  non  modo 
fornicationcm,  sed  etgastrimargiaevitium, 
et  omnem  voluptatum  intemperantiam, 
ne  cum  profano  Esau  reprobemini;  eed 
sanctimoniae  et  sobrietati  studete,  ut  cum 
priraogenitis  in  coelo  conscriptis  (quorum 
meminit  infra),  Deum  videntes,  benedi- 
ctionis  paternae  perpetua  possessione 
gaudeatis. 

18.  Non  enim  accessistis  ad  tracta" 
hilem  montem.  Rationem  reddit  exhor- 
tationis  praecedentis,  sumptam  ex  com- 
paratione  veterisacnovi  testaraenti.  Nam, 
ut  ait  Augustinus,  brevis  differentia  legis 
et  Evangelii  est  timor  et  amor.    Agit  au- 

tem  id  Apostolus  hoc  loco  pluribus  verbis, 
quod  in  Epistola  ad  Rom.  8.  paucis  dixit : 
Kon  enim  accepistis  spiritum  servitutis 
Herum  in  timore ;  sed  accepistis  spiri- 
tum  adoptionis  filiorum,  in  quo  clama- 
mus:  Abha  (Pater),  et  ejusdem  Episto- 
lae  cap.  6. :  Non  enim  sub  lege  estis,  sed 
sub  gratia.  Primum  igitur  ea,  quae  in 
legislatione  tarribilia  acciderunt,  remo- 
vet  a  suis  Hebraeis,  tamquam  novi  te- 
stamenti  filiis.  Non  enim,  inquit,  acces- 
sistis  ad  montem  tractabilem  seu  tau- 
gibilem,  id  est  eum,  qui  manibus  tangitur 
aut  tangi  possit.  Hoc  est :  Non  pertiuetis 
ad  eo6,  qui  ad  illiim  montem  accesserunt, 
ad  populum,  inquam,  veteris  testamenti. 
Montem  Sina  significat,  in  quo  lex  data 
est,  qui  tangibilis  erat,  quia  terrenus. 
Huie  enim  \^ostQ'a.  Sion  montem  coelestem 
ac  spiritualem  opponit.  Faciebat  autem 
terrorem  mons  ille  corporeus,  quafenus 
ex  ejne  snmmitate  lex  populo  dabatur 
prociil  infra  stautl  ad  radices.  Erasmus 
vertit:  Ad  contactum  montem ;  minus 
recte.  Non  enim  advertit,  participia  more 
Hebraeo  saepe  nominaliter  usurpari,  sicut 
annotaviuius  ad  illud  Galat.  secundo: 
Quia  reprehensibilis  erat. 

Et  accessibilem  ignem.  Vera  lectlo 
est:  accensibilem,  et  ita  babent  vetusti 
codices  et  editio  Clementina,  congruenter 
cum  textu  Graeco  et  Syriaco.  Graece 
quidem  est:  et  accensum,  sive  incensum 
ignem,  ut  Erasraus  vertit;  sed  hic  quo- 
que  participium  pro  norr.iue  positum  vi- 
detur,  ut  ignis  accensibilis  intelligatur 
ignis  corporeus,  qui  proprie  accenditur  et 
inflammatur.  Nam  ad  spiritualia  tantum 
metaphorice  pertinet  accendi.  Loquitur 
autera  de  igne  illo,  in  quo  super  montem 
descendit  Deus,  legera  daturus,  ut  habes 
Exod.  19.  Annotat  Ribera,  posse  hunc 
locura  ex  Graeco  ita  legi :  Non  enim  ac- 
cessistis  ad  montem  tractabilem  et  ac- 
censum  igni.  Siquidera  mons  Sina,  tam- 
quaiii  igne  succensus,  totus  fumabat,  et, 
ut  dicitur  Deuter.  4.,  ardebat  usque  ad 
coelum.  Nec  dubium,  quin  ita  verti  pos- 
sit.  Verum  juxta  versionem  vulgatam 
oratio  concinnior  est,  dum  singulis  sua 


epitheta  respondent,  monti  et  igni,  dum- 
que  participia  sirailiter  exponuntur. 

Illud  haud  praetermittendum,  quod  et 
Erasmus  admonet,  montem  in  multis  La- 
tinis  codicibus  deessc.  Nam  et  commen- 
tarii  Primasio  ct  Anselmo  adscripti  non 
habent;  Glossator,  Aquinas,  Liranus  it- 
idem  non  legerunt ;  Syrus  interpres  nun 
reddidit;  denique  nullus  Graecorum  in- 
terpretum  exponit;  sed  ^ra6'/a6i76?w  aeque, 
ut  accensibilem  ad  ignem  referunt.  At- 
qui  Graeci  codiccs,  qui  hodie  sunt  in  ma- 
nibus,  satis  constanter  legunt:  montem  ; 
sed  et  Latini,  ex  vetustissimls  MSS.  emen- 
dati,  montem  retinent.  Huc  accedit  anti- 
thesis  inter  raontem  Sina  et  montem  Sion, 
quara  hic  prae  oculis  habet  Apostolus. 
Item  quod  Scriptura,  quam  respicit,  tangi 
montem  vetat:  Cavete,  inquit,  ne  ascen" 
datis  in  montem,  nec  tangatis  fines 
illius.  Omnis ,  qui  tetigerit  montem, 
morte  morietur.  Et  quod  hic  paulo  post 
citatur:  Bestia  si  tetigerit  montem,  la- 
pidabitur.  Dum  enim  contactus  montis 
prohibetur,  tangibilis  esse  s:gnifioatur. 
Q'10  pertlnet  etiam  illud  ex  Psalm.  143.: 
Tange  montes  et  fumigabunt.  Hujus- 
modi  vero  epitheton  igni  parum  apte  con- 
venit,  quia  periculose  tangitur.  Cur  au- 
tem  dictio:  montem ,  in  lam  multorum 
Cvjmmentariis  uon  appareat,  non  alia  ratio 
occurrit,  quara  quod  codices,  ut  in  aliis 
non  paucis,  ita  hac  parte  jam  olim  varia- 
verlnt,  ut  conjecturis  opus  sit  ad  veram 
lectionem  in  vestigndam. 

Et  turbinem,  et  caliginem,  et  procel- 
lam  et  tubae  sonum.  Ut  haec  intelligas, 
consule  Scripturas  Exod.  19.  et  20.,  et 
Deut.  4.,  ubi  legimus  tonitrua,  fulgura, 
nubem ,  fumum,  caliginem  ,  clangorem 
buccinae  vehementius  perstrepentem,  sub 
quibus  facile  turbo  et  prucella  compre- 
hendi  possent;  nam  ignes  nubibus  in- 
clusi  turbines  et  procellas  concitant;  at 
non  est  opus.  Habemus  enim  etiam  haec 
duo  expre.ssa  Deut.  4.  secundum  LXX. : 
yvo^ov  xai  ^usXXav,  id  est,  turbinem  et 
procellam,  sicut  hic  transferuntur  etiam 
ab  Erasmo.  Sed  equidem  non  video,  qui 
probetur,  Graeca  voce  yvdcpoc  significari 

turbinem.  Nam  Graecis  tarbo  otpdptXoc 
vocatur,  et  in  Scripturis  XatXoctp,  Sap.  5. 
et  Ecclesiast.  48. ;  item  Tpoxoc,  id  est 
rota,  Psalm.  76.  et  82.;  Octa/Jiog,  Naum 
1.  et  auoostO|i6c_,  4  Reg.  2.  Caeterum 
Yvocpoc  apud  Graecos  caligineni  significat. 
tlnde  Exod.  19.  vscpsXat  YvocpoxSstc,  n«- 
hes  caliginosae.  Quare  putarem  hunc  lo- 
cum  ita  vertendum :  et  caliginem,  et  te- 
nebraSy  et  proceUam.  Ita  verterunt  Her- 
vetus,  Tliecdoreti  inlerpres,  et  L.^nicerus 
Theophylacti,  et  Heutenius  Oecumenii; 
nisi  t[uod  bic  postremus  loco  procellae, 
nescio,  qua  cansa,  turbinem  scripsit. 
Noc  vero  seeus  habet  editio  Syriaca.  Jam 
nec  in  Hebraeo  turbinis  nlla  mentio;  sed 
nubis  et  caliginif>.  Leguntur  eadem  tria 
Exod.  10.,  ubi  plaga  tenebrarum  descri- 
bitur.  Quo  certe  loco  turbinem  intelligi, 
nemo  dixerit,  et  qui  LXX.  transtvilerunt 
in  Latinum,  yvo^oc:  caliginemj  non  tur- 
binem  interpretati  sunt. 

19.  Et  vocem  verborum.  Scilicet  eo- 
rum,  quibus  lex  ad  populum  pronnntiata 
est  ac  promulgata.  Sic  enim  post  descri- 
ptam  legislationem  Moses  subjungit: 
Cunetus  autem  populus  videbat  voceSy 
et  lampadeSy  et  soniiam  buccinae  etc. 
Ubi  pbiter  nota,  videre  more  Scriptnrae 
positum  pro  eo,  quod  sensu  percipere, 
id  est,  speciem  pro  genere.  Non  enim 
voces  illas  oculis  videbant,  sed  auditu 
percipiebant,  secundum  id,  qnod  sequitur: 

Quam  gui  audierunt,  excusaverunt 
sCj  ne  eis  fieret  verbum.  Excusaverunt 
se,  Graece:  napTgxVjaavTO.  Quod  alii  ver- 
terunt:  deprecati  sunt.  Sic  enim  scribi- 
tur  Exod.  20.:  Et  perterriti  ac  pavore 
concussi  steterunt  procul,  dicentes  Mosi: 
Loquere  tu  nobis ,  et  audiemus ;  non 
loquatur  nobis  Dominus,  ne  forte  mo- 
riamur.  Fuit  ergo  deprecatio,  sed  cum 
excusatione,  qua  dicebant:  ne  forte  mo- 
riamur.  Alibi  verbum  hoc  nudam  signi- 
ficat  excusationem,  ut  Lnc  14.  in  eo,  qui 
dixit:  Uxorem  duxi,  et  ideo  non  pos- 
stim  venire.  Non  enira  addidit  sicut  alii : 
Rogo  te,  habe  me  excusatum.  Interdura 
vero  significat:  recusarej  repellere,  ut  1 
Timoth.  4.  ©t  5.  et  Tit.  3.,  tametsi  uoster 


interpres  in  illis  locis  vcrtit:  devitare. 
Repetitur  et  infra  semcl  et  iterum  hoc 
capite,  ubi  quid  signiticet,  ibidem  dicturi 
sumus. 

Pro  ea  parte:  ne  eis  fieret  verbum, 
Graeca  sic  habent:  ne  apponeretur  cis 
sermo.  Quod  tripliciter  accipi  potest. 
Eis,  scilicet  verbis  prioribus  ,  vel  pro- 
digiis,  quae  praecesserunt,  vel  eis,  qui 
audierant.  Primo  modo  sensus  est:  Ex- 
cusarunt  se,  rog^ntes,  ne  ad  verba  priora 
quidquam  amplius  addcetur.  Secundo 
modo:  Ne  adjungeretur  sermo  talibus 
monstris  jam  visis.  Et  hoc  voluit  Er/)S- 
mus,  dum  ita  vertit:  Deprecati  sunl,  ne 
his  adjungeretur  oratio.  Tertius  seiisus 
e?t,  deprecatos  fuisse,  ne  sibi  amplius 
fieret  sermo ;  sicut  habet  alia  translatlo. 
Atque  hic  intellectus  sine  dubio  germa- 
nus  est.  Non  cnim  rogabant  ifilii  Israel, 
ne  Dorainus  quidquam  adjiceret  prioribus 
verbis,  sed  ne  ad  ipsos  pergeret  loqui; 
quae  autera  addere  vellet,  per  Mosen 
ipsis  traderet.  Id  patet  ex  verbis  Exodi 
jam  citatis,  clarissime  vero  ex  Deut.  5,, 
ubi  eadem  plenius  referuntur.  Applaudit 
huic  sensui  Interpretatio  Syriaca :  Petie- 
runt,  ne  adderetur,  ut  fieret  sermo  cum 
ipsis,  id  est,  ne  amplius  secum  lo^juentem 
Deum  ipsum  audirent.  Est  cnim  latens 
Hebraismus,  qualis  ille  Jes.  7.:  Adjecit 
Dominus  loqui  ad  Achaz. 

20.  Nnn  enim  pnrtabant,  quod  dice- 
batur.  Graece:  t6  StaoTsXXofxsvov,  qnod 
edieebatur ,  promulgabntur ,  Syriace: 
qu'>d  mandabatur ,  scilicet  edicto  pu- 
blico.  Faber  minus  recte:  quod  distin- 
guebatur,  referens  hoc  ad  varietates  sono- 
rum  et  verborum  terribilium.  Nani  verus 
et  perspicuus  sensus  est :  Non  ferebant 
severitatem  edicti ;  grave  et  durum  valde 
eis  videbatur;  nimirum  hoc,  quod  se- 
quitur : 

Etsi  bestia  tetigerit  montem,  lapida- 
bitur.  Non  hoc  totidem  verbis  dictum 
est,  sed  ccntinetur  in  edicto  fncto  {-.nte 
legislationem,  Ex^d.  19.  Sic  enim  habet: 
Omnis ,  qui  tetigerit  montem ,  morte 
morietur.  Manus  non  tanget  eum,  sed 
lapidibus  opprimetur  aut  confodietur 

jaculis;  sive  jumentum  fuerit,  sive 
homo  y  no7L  vivet.  Et  quidcra  hoe  addi- 
tum  babetur  in  quibusdam  Graecis  codi- 
cibiis,  quos  Erasmus  vertendo  secutus 
est.  Sed  male.  Nam  meliores  codices,  et 
in  his  Regii,  non  habent,  ut  nec  interpre- 
tatio  Syriaca.  Sed  et  Graecorum  com- 
mentarii  prorsus  non  merainerunt.  Porro 
edictum  hoc  intolerahile,  id  est  extremae 
severitatis  eis  videbatur.  Sic  enim  colli- 
gebant:  Si  etiam  brutum  et  innoxium 
animal,  ob  sohim  montis  eontactum,  morte 
plectitur,  quid  nobis  futurum,  quibus  lex 
datur,  si  legis  aliquod  mandatum  trans- 
gressi  fuerimui?  Obiter  admoneo,  unam 
esse  dietionem  etsi,  non  duas ;  nam  Graece 
est  xav,  etiamsi.  Nec  diversum  est,  quod 
alii  vertunt:  Si  vel  hesiia  etc. 

Sed  quaeres,  quomodo  hac  parte: 
Non  enim  portahant ,  reddatnr  ratio 
praecedentis ,  qua  dictnm  est,  eos,  qui 
vocem  verborum  audierunt,  deprecatos 
fuisse,  ne  amplius  eis  fieret  verbum; 
quandoquidem  ibi  terroris  causa  adscri- 
bitur  voci  verborum  Dei,  quam  audierant ; 
hic  autem  edicto,  quod  triduo  ante  datum 
erat.  Graeci  partem  illam :  Non  enim 
portahant ,  quod  dicehatur ,  distrahunt 
ab  ea ,  quae  sequitur,  et  exponunt  hoc 
modo :  Non  enim  ferebant  verba  Dei 
praecipientis;  adeo  terrifica  vox  erat; 
ideo  rogabant,  ne  sibi  amplius  loquere- 
tur.  Partem  aulem  sequeniem :  Etsi 
bestia  tetigerit  etc. ,  accipiunt  tamquam 
diveisum  argumentum  timoris.  Verum 
coactior  est  haec  distinctio,  et  non  neces- 
saria.  Nam  ad  scrupulum  responders 
possurous ,  Apostolura  his  verbis :  Non 
enim  portahant  etc. ,  non  praecise  dare 
rationem  ejus,  quod  proxime  praecedit; 
sed  uovam  adjicere  eausani  timoris.  Po- 
test  etiam  dici ,  probatiocem  esse  a  ma- 
jore;  si  enim  non  portabant  edietura  per 
Mosen  annuntiatum  de  l^ipidaticne  bestiae, 
quanto  minus  ipsius  Dei  vocem,  tam 
terribiliter  loquentis,  sustinere  poteraut? 

21.  Et  ita  terrihile  erat,  quod  vide- 
hatur.  Graece:  t6  cpavTaC6,u£V0V ,  id  est 
visum ,  quod  apparehat ,  ut  bene  vertit 
Erasmus.    Non  intelligitur  autem  visum 


mere  phantasticum,  quod  appareat  et  non 
sit ;  sed  hoc  nomine  significarc  vult  Apo- 
stolus  ea,  quae  sensibus  objiciebantur, 
id  est,  ignis  ealiginem ,  procellam,  tubae 
soniium ,  et  vocem  verborum.  Totum  au- 
tcm  hoe  voeat  cpavTaCo/icVOv ,  quia  non 
videbatur  ipse  Deus ,  sed  ad  torrorem 
majestatis  ejus  ista  exhibebantur.  Hanc 
partem  rursus  Graeei  separare  videntur 
ab  ea,  quae  coutinuo  sequitur.  Seorsim 
enim  colloeant  per  modum  epiphouema- 
tis :  Adeo  terrihile  erat,  quod  videbant 
ei  audiehant.  Quam  distinctionem  etiam 
Latinorum  nonnulli  seqnuntur.  Sed  ei 
primum  videtur  obstare  conjunctio  et  in 
capite  posita,  quae  redundaret;  non  enim 
servit  epipbonemati.  Deindo  proxime 
nihil  praecessit,  cui  quadraret  hoc  epi- 
phonema.  Nam  edlctum  occid«jndae  be- 
stiae  non  nuraeratur  inter  tenifica  \uaL  et 
audita;  sed  eo  tantum  adducitur  ab  Apo- 
stolo,  ut  ex  illius  severitate  doceat,  Israe- 
litas  habuisse  causam  vehementer  timeudi 
legislatorem.  Quare  magis  placet  aliorum 
sententia,  qui  partem  hanc  connectunt 
cum  eequenti. 

Moses  dixit:  Exterritus  sum,  et 
trejnehundus.  Non  satis  quidem  videtur 
haec  pars  cohaerere  cum  praecedeuti; 
deest  enim  conjunctio.  Verum  supple- 
mento  opus  est,  quod  etiam  huic  adhibet 
interpres  Syrus ,  apud  quera  italegitur: 
Et  adeo  formidahile  erat  visum ,  ut 
Moses  diceret :  Timeo  ettremo.  Similiter 
supplet  Hentenius  in  sua  versione.  Sen- 
sus  autem  est :  Et  adeo  terribile  erat, 
quod  in  monte  videbatur  et  audiebatur, 
ut  non  tantum  populus  perterritus  fuerit, 
sed  ipso  etiam  populi  dux,  ille,  inquam, 
qui  familiarius  cnm  Deo  colloqui  solebat, 
fateretur,  se  expaveseere  et  contremiscere. 

Quaeritur,  ubi  legatur,  hoc  Mosen 
dixisse.  Nam  in  Exodo  et  Deuteronomio 
nihil  tale  habetur;  ac  potius  contrarium 
videri  potest  ex  verbis  Mosi,  dicentis  ad 
populum ,  Exod.  20. :  Nolite  timere.  Ut 
enim  proharet  vos,  venit  Deus :  et  ut 
terror  illius  esset  in  vohis ,  et  non  pec- 
caretis.  Qui  enim  ipse  timet  et  tremit, 
parum  aptus  est  ad  exhortandum  alios, 

ne  timeant;  nt  argnmentatur  Cajetanns. 
Qui  proinde  sic  interpretatnr  Lunc  lo- 
cum,  quasi  Moyes,  tunc,  quaudo  lex  da- 
batur,  nou  verc  fuerit  territus,  sed  ani- 
mando  populum  perterritum  suo  exemplo, 
coramemoraverit  id,  quod  olira  sibi  ipsi 
acciderat,  quando  apparuit  ei  Deus  in 
rubo.  Tamquam  dicerct:  Ego  quoque 
allquando  exterritus  fui  et  tremebundus ; 
et  tamen  supervixi,  nec  quidquam  mali 
passus  sum;  quare  et  vos  nolite  timere. 
Mosen  autem ,  quando  Deus  ei  in  rubo 
apparuit,  extcrritum  fuisse,  liquet,  quia 
legitur  abscondisse  faciera  suam,  nec 
ausus  aspicore  contra  Deum,  Exod.  3. 
Unde  S.  Stephanus  Act.  7. :  Tremefactus 
autem  Moses ,  icquit,  non  audebat  con- 
siderare. 

Sed  illa  C«jeiani  responsio  violenta  est, 
adeoque  textui  repugnat.  Non  enim  apud 
Apostolum  utitur  Moses  verbis  aut  parti- 
cipiis,  quae  possent  accommodari  ad  tem- 
pus  piaeteritum ,  qualia  sunt  apnd  Lati- 
nos:  exterritus  ei  tremefactus ,  addito: 
sum  aut  fui;  sed  assumit  nomina,  cum 
verbo  substantivo  praesentis  temporis : 
excpopdc  £?^i  xal  evTpo/Jioc;.  Quae  non 
aliter ,  quam  de  tempore  praesenti  pos- 
sunt  intelligi.  Nec  quidquam  valet  in 
contrarium  ratio  Cajetani.  Nibil  enim 
probibet,  quo  minus  allquis  timens  ac 
tremebundus  tum  se ,  tum  alios  exhorte- 
tur  ad  non  timendum ,  sicuti  fecisse  le- 
guntur  Pbilistbaei,  1  Reg.  4.,  quando 
audierunt,  arcam  Domini  allatam  esse  in 
castra  Hebraeorum.  Juxta  quem  modum 
dicere  possemus,  Mosen  populo  perteirito 
ac  tremcfacto ,  cum  deprecaretur  vocem 
verborum  Dei,  dixisse:  Ego  quoque  per- 
territus  swn  ac  tremehundus ,  verunta- 
men  nolite  timere.  Ut  enim  probaret 
vos ,  venit  Deus  etc. 

S.  Tboraas  suspicatur,  Apostolum  usum 
alia  litera,  ut  loquitur,  id  est  alia  ver- 
sione  Scripturae,  qnam  nos  non  babemus. 
At  boc  dici  non  potest.  Nam  Apostolo- 
rum  tempore  non  exstabat  alia  ex  Ho- 
braeo  Graeca  versio  praeter  LXX. ,  qua 
etiam  perpetuo  Apostolus  utitur  in  bac 
Epistola.  Constat  autem ,  apnd  illos  haec 


verba  non  legi.  Sunt,  qui  recnrrant  ad 
revelationom,  sed  nulla  necessitate.  Fa- 
cilis  enim  et  prompta  responsio  est,  Apo- 
stohirn  haec  habere  ex  traditione  majo- 
rum,  quomodo  cognita  habebat  nomina 
magorum  Pharaonis ,  2  Tim.  3. 

Atque  binc  di?cimus,  etiam  antiquos 
fideles  multa  fide  digna  per  traditioaem 
accepisse,  quae  scripta  non  erant,  ut  ne 
mirentur  advcrsarii,  in  Ecclesia  Christi 
praeter  sacros  libros  traditionibus  esse 
locum.  Joannes  Calvinus  ,  ne  quidquam 
tale  fateri  cogatur,  bujusmodi  commen- 
tum  buc  adduxit:  Mosen  non  sui,  sed 
populi  nomine  sic  locutum ,  cnjus  raan- 
data  quasi  internuntius  ad  Dcum  refere- 
bat,  ut  qui  esset  veluti  commune  os  om- 
nium.  Primum  hoc  coramento  non  potest 
effugere  Calvinus,  quod  metuit.  Nam 
sive  populi  noraine,  sive  suo  Moses  ita 
b)cutus  est,  non  tamen  ostendere  poterit 
Calvinus,  ubi  scriptum  ?it,  hoc  Mosen 
dixisse.  Quare  sic  quoque  traditionem 
agnoscat ,  necesse  est.  Deinde  frivolum 
plane  est,  quod  adfert.  Non  enim  Mosen 
Apostolus  introducit  tamquam  aliqnid  di- 
centem  uomine  populi;  sed  distincte  de 
utroque  loquitur,  prius  de  popnlo,  deinde 
de  Mose ;  quasi  dicat :  Non  solura  popu- 
lus  perterritus  fult  horrendis  illis  visis, 
verum  etiam  Moses ,  adeo  quidem ,  ut 
diceret:  Exterritus  sum  et  tremebundus. 

Caeterum  Luthcrus,  et  si  qui  alli  ex 
hoc  loco  convellere  nituntnr  Epistolae 
auctoritatem,  taraquam  citantis  apocrypha, 
non  vident,  se  pari  ratione  detrahere 
Epistolis  ad  Timotbeum  secundae,  et 
Judae  Apostoli,  in  quibus  itidem  aliqua, 
quae  sunt  extra  canonem  Scripturae,  re- 
feruntur.  Nos  itaque  negamus,  quidquam 
horum  apocryphum  esse;  sed  omnia  dici- 
rans  ejusmodi,  quae  fideli  majorum  tra- 
ditione  per  manus  ad  Apostolos  usque 
delata  fuerunt. 

22.  Sed  accessistis  ad  Sion  montem. 
Haec  altera  pars  est  comparationis,  qua 
jam  docet,  quonam  per  fidem  accesserint, 
hoc  est,  ad  quam  pertineant  societatem, 
et  cui  populo  sint  aggregati,  nimirum 
filiorum  novi  testamenti.    Quo   beneficio 

eos  admonitos  vnlt ,  ut  norint ,  hoc  magis 
adstrietos  se  esse  ad  tnendam  vitae  san- 
ctimoniam  fidemque  retinendam ,  et  ad 
caetera ,  quae  continebat  superior  exhor- 
tatio.  Ejus  vero  societatis  dignitatem  ac 
splendorera  gravi  et  eleganti  ratione  de- 
pingit.  Montem  Sion  l'heophylactus, 
Oecuraenius  et  alii  nonnulli  coelum  inter- 
pretantur,  id  est  habitationem  coelestem 
beatorum. 

Vcrum  alii  rcctius  Ecclesiam  intelli- 
gunt,  quatenns  militantem  simul  et  trium- 
phantem  compreheudit.  Nam  militantem 
exchidi,  non  permittit  antithosis,  quae 
est  inter  duo  membra  comparationis.  Sicut 
enim  mons  Sina  allegorice  vetus  testa- 
mentiim  significat,  ejusque  filios :  ita 
mons  Sion,  et  Jeriisalem,  qnam  con- 
tinuo  nominat,  siguificationera  habet  novi 
testaroenti  et  filiorum  ejus,  uti  docet 
Apostolus  Gal.  4.  Hujus  antem  testa- 
menti  filii  partim  mih"tant  in  terra,  partim 
regnant  in  coclo.  Probant  hoc  ipsum 
Seripturae,  in  quibus  Sionis  mystici  fit 
mentio ,  ut  Psalm.  2. :  Ego  autem  con- 
stitutus  sum  rex  ah  eo  super  Sion, 
montem  sanctum  ejus ,  et  Jes.  2.:  Dc 
Sion  exihit  lex ,  et  verhum  Domini  de 
Jerusalem.  Idem  amplins  adhuc  patefiet 
ex  sequentibus : 

Et  civitatem  Dei  viventis,  Jerusalem 
coelestem.  Ordo  est:  et  ad  Jerusalem 
eoelestem  ,  quae  est  civitas  Dei  viventis. 
Ubi  notandum,  illam  partem :  Dei  viven- 
tis  j  0LT.0  xotvotJ  revocari  posse  etiam  ad 
Sion  rnontem  y  nt  et  nicns  Dei,  et  civitas 
significetur.  Sicut  enim  Jerusalem  pas- 
sim  Dei  civitas  vocatur,  ita  et  de  Sion 
dicitur  in  Psalmo  67.:  Mons  Dei  mons 
pinguis.  Porro  Jernsalein  coelestis  eadem 
est  cura  ea,  de  qua  Gal.  4.:  Quae  sur~ 
8um  est  Jerusalem ,  lihera  est.  Quo  nti- 
que  loco  constat,  Ecclesiam  intelligi  in 
iis,  quorum  conversatio  in  coelis  est, 
licet  adhuc  habitatio  sit  in  terrie.  Quem- 
admodum  illic  plenins  a  nobis  est  demon- 
stratum.  Dicitur  ergo  Jerusalem  coeJe- 
stis  propter  originem  et  finem.  Nam  et 
de  coelo  desceudit,  Apoc.  21.,  et  guae 
6ur8U7n   sunt,    quaerit   et   sapit,   non 


quae  super  terram ,  Col.  3.  Vocatur  au- 
tem  civitas  Dei  viventis ,  quod  ejus  cou- 
ditor  et  opifex  sit  non  homo  quispiam 
mortalis,  sed  Deus  vivus  et  verus;  ut 
dictnm  est  capite  praecedenti. 

Et  multorum  millium  angelorum  fre- 
quentiam.  Graece :  et  myriadum  ange- 
lorum  coetum  sive  conventum.  Ambro- 
sius  lib.  2.  de  Abel  et  Cain,  cap.  2., 
celebritatem  vocat  laotantium  angelorum. 
Etenim  vox  Graeca  '7iav>j}'upt';,  qua  uti- 
tur  Apostolus,  conventum  significat,  non 
quemlibet,  sed  publicum,  celebrem  ac 
laetum;  qualis  erat,  cum  ad  diem  festum, 
vel  ludos  solemnes ,  vel  mercatum  (unde 
nomen  inditum)  freqnens  undique  popu- 
lus  conveniebat.  Hinc  orationes  panegy- 
ricae,  quae  in  hujusmodi  conventibus  ha- 
bebantur.  Mupiag  etsi  Graecis  proprie 
significct  nnmorum  continentem  decem 
milliaj  quem  et  Ambrosius  expressit  loco 
memorato,  saepe  tamen  indefiaite  ponitur 
pro  multis  millibus.  Quem  tamen  nume- 
rura  vehementer  intendit  plurale  jiupiadec:, 
ut  non  simpliciter  raulta  millia,  sed  valde 
mnlta  millia  sanctorum  angelorum  signi- 
ficare  voluerit  Apostolus,  sicut  expressius 
significavit  Daniel,  ita  scribens  cap.  7. : 
Millia  willium  ministrahant  ei,  et  de- 
cies  millies  centena  millia  assistehant 
ei.  Nam  ibi  iu  Graeco  legitur  posteriori 
loco:  jiuptaQ /iuptaec,  id  est  decies  mille 
myriades,  nt  videri  possit,  Apostulum  eo 
respexisse ,  nisi ,  quod  magis  puto,  respe- 
xerit  ad  locr.m  Dent.  33.,  qui  sic  habet: 
Deus  de  Sinoi  veniet ,  et  cum  eo  san- 
ctorum  millia.  Ubi  pro  sanctorum  mil- 
lihus  LXX.  scripsernnt:  angelorum  my- 
riades.  Versatnr  enim  Apostolus  in  anti- 
thesi  eornm,  qnae  in  monte  Sina  gesta 
sunt,  ct  qnae  in  spirituali  Sion  geruntur. 
In  illum,  uoa  cum  Dco  legem  datoro, 
descendernnt  angelornm  millia,  qui  ter- 
roreni  comraoverent;  in  hoc  tamqnara  in 
civitatd  Dei  laetus  est  multorum  milium 
angelornm  conventus ,  qni  nacti  unum 
capnt  nobiscum ,  quod  est  Christus,  nos 
ut  concives  snos  amant,  et  ad  eandem 
secnm  felicitatera  provehere  student. 

Ostendit  hic  locus ,  etiam  angelos  per- 

tiuere  ad  Ecclesiam  Christi ,  et  unam  no- 
biscum  Dei  civitatem  constituere;  sicut 
docet  Augustinus  lib.  10.  de  civitat.  Dei, 
cap.  7. ;  non  quod  et  ipsi  redempti  sint 
sanguine  Cbristi  (neque  enim  rcdemptione 
egebant,  qui  non  peccaverant) ;  sed  quia 
Christus  sua  passione  promeruit,  ut  tam 
angelis ,  quam  honiinibus  in  unam  P>cle- 
siam  collectis,  ipse  tamquam  omnium 
caput  praeficeretur,  Eph.  1. 

23.  El  Ecclesiam  primitivorum ,  qui 
conscripti  sunt  in  coelis.  Primitivorum, 
Graece;  TvptoTOTOXWV  ^  id  est  primogeni- 
torum.  Quos  intelligat  primogenitos,  non 
una  omnium  seutentia  est.  Theodoretus 
electos  interpretatur.  Theophylactus  et 
Oecumenius  fideles ,  quorum  nomina  scri- 
pta  sunt  in  Hbro  vitae.  Quae  duae  sen- 
tentiae  fere  in  unam  conveniunt.  Nam 
Theodoretum  existimo  loqui  de  electis 
fidelibus.  Alii  primogenitos  dici  voiunt 
eos,  qui  prioribus  saeculis  placuerunt 
Deo  per  fidem ;  ut  sanctos  Patriarchas  et 
Prophetas,  de  quibus  actum  est  in  capite 
praecedenti.  Rursus  alii  sanctos  Aposto- 
los  ac  reliquos,  qid  tempore  revelatae 
gratiac  primi  crediderunt;  taroquam  cre- 
dentium  primitiae.  Sic  S.  Thomas  et  alii 
recentiores.  Similem  quaudam  expositio- 
nem  adfert  secundo  loco  Oecumenius, 
scilicet  primogenitos  dici  sanctos,  qui 
habent  aliquid  excellens  praeter  alios 
fideles;  more  primogenitorum ,  inquit, 
qui  apud  nos  sunt ,  quibus  ex  jure  pri- 
mogeniturae  dantur  aliqua  praecipua 
legata. 

Denique  nonnulli  propter  id,  quod  ad- 
ditur:  qui  conscripti  sunt  in  coelis, 
significari  putant  sanctos  cum  Christo 
regnantes;  quos  dicunt  primogenitos  vo- 
cari  propter  gloriam,  qua  jam  renati  sunt. 
Unde  et  dies,  quibus  in  coelum  sunt  re- 
cepti,  Natales  dicuntur.  Haec  postrema 
sententia  vel  ob  id  non  placet ,  quia  de 
sanctis  cum  Christo  regnantibus  statira 
sequitur  peculiaro  merabrum:  et  spiritus 
justorum  perfectorum.  Nec  vero  Scri- 
ptura  propter  gloriam ,  quam  modo  ha- 
bent,  usquam  eos  renatos  vocat,  sed 
legeneratiouem  tantummodo  appellat,  vel 


eam ,  quam  in  Baptismo  consequimur,  ut 
Joan.  3.,  Tit.  3.  et  1  Pelr.  1.;  vel  beatam 
resurrectionem ,  ut  Matth.  19. 

Inter  reliquas  vero  sententias  prima, 
quae  Graecorum  est,  nobis  maxime  pro- 
batur,  ut  primogeniti  dicantur  omnes 
l)oni  fideles;  primogeniti,  inquam ,  uon 
inter  ipsos  fideles,  sed  in  genere  humano, 
quia ,  cnm  omnes  homines  per  creationem 
sint  filii  Dei ,  speciaiiter  tamen  boni  fide- 
les  per  adoptionem  Dei  filii  sunt.  Hoc 
autem  ad  solos  electos  contrahit  pars  ad- 
jecta :  qui  conscripti  sunt  in  coelis.  Non 
dicuntur  autem  conscripti  in  coelis,  sicut 
apud  Rocianos  erant  patres  conscripti, 
qui  digoiiatb  caeteros  omnes  anteibant, 
ut  vult  B.  Thomas,  sed  eo  sensu,  quo 
Scriptura  dieere  consuevit,  aliquorum 
nomina  vel  in  coelo ,  vel  in  libro  vitae 
fccripta  esse,  Luc.  10.,  Phil.  4.,  Apoc.  13. 
et  17.  Qua  locutione  praedestinatio  ad 
vitam  aeternam  significatur,  omnibus  ele- 
ctis  communis.  Itaque  non  est,  cur  ad 
solos  excellentiorcsquosdam  sanctos  hanc 
partem  restringamus.  At  neque  Scriptu- 
rae  mos  est ,  ut  aliquam  nominet  Aposto- 
lorum  aut  Prophetarum  Ecclesiam ,  sed 
sanctorum  in  genere,  cujusmodi  omnes 
boni  fideles. 

Tota  igitur  Ecclesia  Christi  est  Eccle- 
sia  primogenitorura,  videlicet  eorum,  qui- 
bus  debentur  primogenita,  quae  vendidit 
Esau ,  sicut  supra  dictum  est.  Nam  iUuc 
Apostolum  hic  alKidere,  satis  verisimile 
est.  Et  ut  araplius  probem  ,  quod  dico, 
sicut  de  primitiis ,  sic  de  primogenitis  lo- 
quitur  Scriptura.  Juxta  quam  Christus 
quidem  primitiae  electorum,  1  Cor.  15., 
electi  vero  primitiae  dicuntur  creaturae, 
id  est  huraani  generis,  ui  Jacobi  1.: 
Genuit  nos  y  inquit,  verbo  veritatis ,  ut 
simus  initium  aliquod  (Graece:  primi- 
tiae  quaedam)  creaturae  ejus;  et  Apoc. 
14. :  Hi  empti  sunt  ex  hominibus  primi- 
tiae  Deo  et  agno.  Non  dicit:  ex  electis, 
aut:  ex  populo  Dei;  sed:  ex  hominibus. 
Tale  est,  quod  Rom.  16.  et  1  Cor.  16. 
quidam  vocantnr  primitiae  vel  Asiae,  vel 
Achaiae,  id  est  totius  regionis.  Ad  eun- 
dem  modum  Christus  quidem  est  primo- 

genitus  inter  electos ,  idqne  Christo  pro- 
prium,  Eom.  8.,  Col.  1.,  Apoc.  1.;  electi 
vero  primo^eniti  siint  inter  homines,  qua- 
tenns  scilicet  peculiari  ratione  prae  aliis 
ex  Deo  geniti,  nimirum,  ut  dixi,  per 
adoptionem,  quae  eos  constituit  haeredes 
vitae  aeternae. 

Atque  haec  ita  dixi ,  non  quod  igno- 
rem ,  diversam  esse  rationem  de  primitiis 
et  de  primogenitis.  Nam  primitiae  per  ee 
non  sonant  excellentiam  prae  reliquis 
fructibus,  sed  tantummodo  temporis  prae- 
cedentiam.  Id  qnod  in  tructibi  s  corpora- 
libus  est  manifestum ,  et  in  spiritualibus 
eadem  ratione  est  inteHigendum.  Contin- 
git  autem,  primis  fructibus  adjunctam 
esse  excellentiam  prae  reliquis;  etsi  in 
notione  primitiarum  ea  excell^ntia  non 
contineatur;  et  sccundum  hoc  dicuutur 
ea,  quae  allcgavimus  ex  1  Cor.  15.,  ex 
Jacob.  1.  et  Apoc.  14.  Non  autem  illud 
Rom.  8. :  Primitias  spiritus  habentes, 
neque  quod  ex  ejusdem  Epist.  cap.  16. 
produxi,  et  ex  1  Cor.  16.  Sensus  igitur 
hujus  partis  est:  Aggregati  estis  et  ad- 
scripti  in  societatcm  eorum,  qui  prae 
caeteris  mortalibns  electi  sunt  a  Deo  et 
ab  aliis  separati,  tamquam  primogeniti, 
et  in  coelis,  tamquam  beatitudinis  coele- 
stis  haeredes ,  conscripti.  Haec  vero  di- 
cens  significat,  et  ipsos  esse  primogenitos 
et  conscriptos  in  coelis. 

Et  judicem  omnium  Deum.  Chryso- 
stomud  ejusque  sequaces  hoc  additnm 
putant  ad  terrorem ;  ne  sint  securi ,  sed 
timeant.  At  non  est  verisimile.  Non  enim 
staret  antithesis  Apostolo  proposita  inter 
vetus  et  novum  testamentum.  Nec  sane 
congruebat,  ut  inter  tot  laeta  ac  deside- 
rabilia,  ad  quae  dicit  eos  accessisse, 
misceret  aliquid  terribile.  Nominat  ergo 
judicem  omnium  Deum ,  ad  ipsorum 
consolationem ,  ut  ne  dubitent,  se  a  justo 
judice,  pro  merito  fidei  suae  ac  patien- 
tiae,  si  perseveraverint ,  accepturos  pro- 
missam  retributionem ;  eos  vero,  quos 
fuerant  passi  persecutores,  condignis  sup- 
pliciis  addicendos.  Confirmat  hanc  ratio- 
nem  locur>  2.  Epist.  ad  Thessalonicenses, 
qui  similia  cum  istis  Hebraeis  passi  fue- 


rant.  Sic  enim  habet  cap.  1.:  Si  tamen 
justwn  est  apud  Deum  _,  retribuere  tri^ 
bulalionem  iis ,  qui  vos  tribulant ,  et 
vobis ,  qui  tribulamini  j  requiem  nobis- 
cum  etc.  Porro  iidem  Graeci  parteui  hinc 
de  Christo  accipiant.  JSeque  enim  Paier, 
iuquiunt ,  judicat  quemquam  ;  sed  omnc 
judicium  dedit  Filio ,  Joan.  5. 

Contra  S.  Thomas  affirmat ,  Patrem 
significari,  a  quo  est  omnis  auctoritas  ju- 
diciaria  in  divinis.  Quod  enim  Filius  ju- 
dicet,  habet  a  Patre.  Et  ad  argumentum 
Graecorum  respondet ,  eam  Scripturam 
intelligi,  quantum  ad  corporalem  praesen- 
tiam;  qnia  sola  persona  Filii  apparebit 
iu  judicio.  Quae  sententia  profecto  pro- 
babi]ior  est.  Nam  de  Ihristo  non  ut  ju- 
dice  loquitnr  nnnc  Apostolus,  sed  ut  me- 
diatore  ad  jufiicem ;  qaemadmodum  mox 
audiemns.  Qr.amquam  nihil  vetat,  qnod 
hic  dicitur,  ad  tctam  Trinitalera  extendi; 
sicnt  et  illud  in  capite  sequenti :  Forni- 
catores  et  adalteros  judicabit  Deus.  Ad 
hunc  judicem  accesserant,  ait  B  Thomas, 
per  fidem  et  caritatem  ;  quae  cum  sit  ami- 
citia  quaedam  hominis  cum  Deo,  fecerat 
eos  judici  Deo  familiares,  ut  jara  illis  non 
tam  metuendus  esset,  quam  amandus. 

Et  spiritus  justorum  perfectorum. 
Meminit  S.  Thomas  triplicis  lectionis: 
spiritum,  spirituum  et  spiritus.  Et  quam- 
vis  praeterat  primam  lectionem ,  atque 
exponat  de  Spiritu  sancto;  mediam  vero, 
qui  sequuntur,  connectant  parti  praece- 
denti :  nobis  tamen  non  est  dubium ,  quin 
tertia  lectio  vera  sit  germana.  Nam  spi^ 
ritum  nulla  plane  habent  exemplaria  ve- 
tnstiora  ;  s/?m<MMm  compkiria ;  sed  pluri- 
ma  spiritus  legunt.  Quibus  et  merito 
subscribit  editio  Clementina,  qunm  tam 
codices,  quam  tractatores  Graeci  ita  con- 
stanter  habeant  et  exponant,  denique 
Syrus  etiam  interpres  adstipuletur.  Porro 
spiritus  justorum  perfectorum  recte  ple- 
rique  omnes  intelligunt  piorum  hominum 
animas ,  suis  corporibus  exutas ,  et  apud 
Deum  viventes.  Nulla  autem  ratio  cogit, 
ut  restringatur  haec  pars  (quod  quidam 
fa^iunt)  ad  animas  eorum,  qui  Christi 
adveutum  praecesserunt.    Quare  genera- 

liter  eam  accipimns  de  ommbus  anima- 
bus  justorum  perfectorum  ,  qui  usque  ad 
id  tempus.  quo  Laec  ab  Apostolo  3cribe- 
bautur ,  emigrarant. 

Sed  quomodo  perfectos  sive  consum- 
matos  vocet,  dubitari  posset,  cum  in  fiue 
capitis  superioris  dixerit,  eos  omnes  non 
sine  nobis  consummandos ,  nisi  nos  eam 
dubitationem  dissolvissemus  eodem  loco. 
Diximus  enim ,  et  hic  repetiraus,  justos 
hac  vita  defunctos  consummari  secundum 
animas,  quando  scilicet  eorum  animae 
(quos  bic  vocat  spiritus)  in  coelum  rece- 
ptae  clara  Dei  visione  beantur.  Per  hoc 
enira  ipsi  justi  synecdochice  pcrfici  et 
consummari  dicuntur,  id  est  accipere 
consummationem  statui,  in  quo  sunt,  ac- 
commodatam.  Cum  enim  mortui  sint  et 
sine  corporibus,  uondum  eis  competere 
potest  illa  jnstorum  hominum  absoluta 
consummatio ,  de  qua  serrao  est  in  cap. 
praeced. 

Valet  igitur  hic  locus  ad  confirmatio- 
nem  catholicae  doctrinac,  quae  tradit, 
animas  justorum  plene  purgatas  statim 
admitti  ad  Deum  clare  videndum.  Haec 
cnim  est  justorum  secundum  animas  con- 
summftio.  Valet  etiam  ad  probandura 
purgatorium.  Dicens  enim  :  spiritus  ju- 
storxim  perfectorum  j  ostendit,  aliquos 
esse  spiritus  justorum  nondum  perfecto- 
rum.  Qui  quidem  non  alii  sunt,  quam 
qnos  justitia  Dei  remoratur  ac  detinet  in 
poenis ,  eo  quod  adhuc  purgandum  ali- 
qaid  habeant. 

Sed  quomodo  Hebraei  ad  jnstorum  per- 
fectorum  spiritus  accesserant  ?  Utique  per 
caritatem,  qua  illis  coujungebantur,  et 
per  spem ,  qua  ad  eandem  felicitatem 
aspirabant.  Ex  quibus  patet  di.stinctio 
hujns  partis  ab  illa:  Et  Ecclesimn  pri- 
mitivorum  etc.  Nam  ibi  ue  hominibus 
sermo  est ,  hic  de  animabus ;  simulque 
nobis  innuitur,  ex  hominibus  in  terra 
Christo  militautibus,  et  animabus  in  coelo 
cum  Christo  regnantibus,  nuam  constitui 
Ecclesiam ;  ut  proiude  per  caritatem  mu- 
tua  sit  ntrimque  communio,  qua  fit,  ut  et 
nosillarum  sanctarum  animarum  suffragia 
vehit  jure  amicitiae  requiramus ,  et  illae 


suam  opem  ac  patrocinium  nobis  non  de- 
negeut;  utique  valiturum  per  eum,  de 
quo  sequitur: 

24.  Et  testamenti  novi  mediatorem 
Jesum.  Dicitur  Jesus  novi  testamenti 
mediator,  quia  novum  testamentum,  quod 
Deus  uobiscura  statuere  dignatus  est,  ve- 
lut  Dei  interpres  ad  nos  attulit,  et  ut 
legislator  promulgavit,  sicut  alibi  decla- 
ratura  est.  Ad  hunc  accessisse,  eique, 
tamquaro  membra  capiti,  coaptatos  esse, 
maximae  dignitatis  erat,  simul  et  conao- 
lationis.  Accesserant  autem  per  fidem, 
certa  concepta  fiducia,  quod  per  illum 
mediatorem  amplissima  bona,  uovo  testa- 
mento  promissa,  consecuturi  essent.  Nam 
ideo  novi  testamenti  mediator  est,  in- 
quit  cap.  9.,  ut  promissionem  accipiant, 
qui  vocati  sunt,   aeternae  haereditatis. 

Et  sanguinis  aspersionem,  Graece: 
Et  sanguinem  aspersionis.  Atque  ita 
legerunt  Theophylactus  et  Oecumenius. 
Nam  Chrysostomu.9  et  Theodoretr.s  quid 
legerint,  ex  eorum  commentariis  non  li- 
quet.  At  vero  Syra  versio  consonat  cum 
eo ,  quod  est  in  Latinis.  In  quibus  tamen 
suspicari  liceat,  hanc  casuum  commuta- 
tionem  factam  ex  alio  loco,  qui  est  1  Pet. 
1.,  ubi  legimus:.  aspersionem  sanguinis 
Jesu  Christi.  Siquidem  huic  loco  melius 
omnino  quadrat  Graeca  lectio,  maxime 
propter  id ,  quod  sequitur  de  sanguine 
Abel  loquente.  Quamquam  ad  sensum 
non  ita  multum  interest ,  utrum  legatur, 
uti  mox  intelligemus.  Est  autem  allusio 
ad  sanguinis  aspersionem,  quae  fiebat 
tempore  veteris  testamenti.  Sed  cum  in 
Exodo  duobus  locis  mentio  fiat  aspersi 
sanouinis,  scilicet  cap.  12.,  ubi  de  san- 
guine  agni  paschalis  jubebantur  filii  Israel 
aspergere  superliminaria  domorum ,  et 
cap.  24. ,  ubi  post  datam  legem  narratur, 
quemadraodum  Moses  de  vitulis  oblatis 
sanguinem  resperserit  in  populum,  dixerit- 
que:  Hic  est  sanguis  foederis ,  quod 
pepigit  Dominus  vcbiscum:  dubitari  po- 
test,  ad  utrum  istorum  respiciat  Apostolus. 

Plerique  sentiunt,  ac  sane  probabilius 
est,  ad  hoc  posterius  eum  respicere,  cu- 
jus  jam  antea  cap.  9.  mentionem  fecerat. 

Sicnt  enim  illo  sangnine  de^icalum  fuit 
vetus  testamentum  ,  ita  Christi  sanguine 
dedicatum  est  novum ;  atqui  in  testamen- 
tornm  comparatione  versatur  hoc  loco 
Apostolus;  ijKitur  hac  partedeclarat  prae- 
cedentem,  ostendens,  quomodo  Christus 
novi  testamenti  mediatorem  se  nobis  ex- 
hibeat,  nimiruni  sanguine  sno  pro  nobis 
fuso.  Quem  propterea  sanguinem  asper- 
sionis  vocat,  quia  semeJ  fusum  fuisse, 
non  prodest,  nisi  singulis  aspersione  qua- 
dam,  qnae  per  fidem  et  sacramenta  fit, 
applicetur.  Si  legas:  aspersio7iem  san- 
guinis,  eodem  recidet  int-clligentia.  Nam 
senpus  est,  eos  accessissc  vel  ad  sangui- 
nem  quo  asperguntur,  id  est  sanctifican- 
tur,  fideles ,  vel  ad  ipsura  aspersionis  hn- 
jusmodi,  id  estsanctificationis,  beneficium. 
Huc  aatem  accesserant  Hebraei ,  quando 
per  fidem  et  baptismum  incorporati  fue- 
rant  Christo. 

Melius  loquentem  quam  Ahel.  Multi 
codices  Graeci  legunt;  xpeiTTOva,  metio- 
ra f  quod  tamen  loco  adverbii  melius 
more  Graeco  positum  accipi  potest.  In 
aliis  est  ipsum  singulare  xpsTTTOV^,  melius, 
quod  et  Syrus  interpres  expressit.  Nec 
secus  legisse  videntur  Graeci  commenta- 
tores.  Sicnt  auteni  Latinis,  ita  et  Grae- 
cis  adverbialiter  sumitur,  velut  1  Cor.  7. : 
Qui  non  jungit,  melius  facit.  Illud  quo- 
qne :  quam  Abel,  variat  in  Graecis :  Tcocpa 
TOV  ^A^SK,  Tiapa  t6  "^ApsA.  Prioris  lectio- 
nis  seusus  est:  Melius  loquentem:  quam 
locutus  est  Abel ;  quod  videtur  congruere 
cum  eo ,  quod  de  Abel  dixit  capite  s'jpe- 
riori :  dtfunctvs  adhuc  loquitur.  Poste- 
rioris  sensus:  Melius  loquentem ,  quam 
loquebatur  sanguis  Abel;  et  hoc  prae- 
senti  loco  magis  accommodum  est.  Com- 
parat  eaim  Apostolus  sanguinem  Christi 
cum  sanguine  Abel,  quoad  utriusqne  lo- 
cutionem.  Sanguis  enim  x\bel  vindictam 
loquebatur,  dicente  Domino  ad  Cain: 
Yox  sanguinis  fratris  tui  clainat  ad  me 
de  terra,  Gen.  4.  Sanguis  autem  Christi 
mclius  loquitur,  quia  veuiam  loquitur  et 
gratiara.  Efiusus  est  enim  in  reraiss:onem 
peccatorum ,  etiam  ipsius  peccati ,  quo 
fusus  est ,  quoniam  et  orabat  dicens  :  Pa- 


ter ,  ignosce  illis,  Lnc.  23.  Huic  postc- 
riori  lectioni  favent  Graecorum  commen- 
tarii,  nec  non  expositio  Cyrillf,  quam 
Theophylactus  et  Oecumeniua  huc  ad* 
ducunt. 

25.  Videte,  ne  recusetis  loquentem. 
Comparationem  exhortatione  coocludit. 
Utitur  antem  eodem  verbo ,  quo  supra, 
quando  dixit,  eos ,  qui  audierant ,  ex- 
cusasse  se ,  ne  eis  fieret  verhum ;  sed 
significatione  nonnihil  inflexa  ad  rem  pro- 
pobitam.  Nam  illic  non  aliud  significat, 
quam:  Kxcusabant  se  cum  deprecatione ; 
hic  vero:  Siquis  excuset  se,  non  caret 
gravi  culpa  recusati  ac  repudiati  m&gni 
et  necessarii  beneficii.  Unde  recte  noster 
interpres  vertit:  recusetis ,  Erasmus: 
aspernemini.  Nam  et  haec  Graeca  voce 
significari,  supra  docuimus.  Dictio:  lo- 
quentem ,  Grpece:  tov  XaXoJVTa,  ad 
sanguinem ,  al jia ,  referri  non  potest ; 
repugnat  enim  genus.  Itaque  vel  ad 
aspersionem ,  pavTtO|ui6v,  referendum  est, 
vsl  ad  Christum.  Quod  quidem  secun- 
dura  multo  probabih'us  est,  et  omnino 
tenendum ,  nt  ex  sequentibus  patebit. 
Cum  igitur,  inquit,  tanta  vobis  felicitas 
obtigerit,  quanta  jara  superioribus  verbis 
explicata  est;  cum  deniquo  ad  sanguinem 
raelius  loqucntem  quam  Abel  accesseritis : 
omni  studio  cavendum  vobis  est,  ne  eum, 
qui  per  sanguinem  suum  longe  meliora 
loquitur,  omnibus  veniam  proponens,  om- 
nesque  ad  salutem  per  Evangelii  eui  mi- 
nistros  invitans ,  aut  simph*citer  recueetis, 
aut  (quod  deterius  est)  etiam  contemnatis ; 
sed  vocem  ejus  audite  perseveranter,  do- 
nec  hodie  cognominatur,  sicut  admonuit 
supra  cap.  3. 

Si  enim  illi  non  effugerunt,  recusan- 
tes  eum ,  qui  super  ttrram  loquehatur, 
vel  in  terra.  Nam  Graece  est:  Inl  T^g 
^rj^,  ut  in  oratione  Dominica.  Exhorta- 
tionem  confirmat  a  poena  lecusanlium, 
atque  hanc  probat  a  minori,  id  est  ab  eo, 
quod  magis  erat  verisimile.  Si  enim,  in- 
quit ,  illi  non  effugerunt  commeritas  poe- 
nas  ,  qui  recusabant,  aspernabantur ,  aut 
(ut  nunc  Erasmus  vertit)  aversabantur 
eum  ,  qui  loquebatur  in  terra,  etc.    Non 

dissimiliter  argumentatus  est  cap.  2. :  Si 
enim ,  qui  per  angelos  dictus  e&t  sermOf 
factus  est  firmus ,  et  omnis  praevarica' 
tio  et  inohedientia  accepit  justam  mer^ 
cedis  retrihutionem ;  quomodo  nos  effu- 
giemus,  si  tantam  neglexerimus  salu- 
tem?  Loquitur  Apostolus  de  iis,  qui 
accesserant  ad  tractabilcm  montem  et 
acceiisibilera  ignem ,  et  caetera  superius 
commemorata. 

Sed  quaeritur,  quomodo  dicat,  eos  non 
effugisse  j  recusantes  eum  etc. ,  c\im  in 
eorum  verbis  nulla  appareat  recusatio, 
sed  liumiiis  tantum  excusatio  cum  depre- 
catione  conjuncta,  atque  adeo  cum  pro- 
missione  obedientiae,  sicut  ipsa  verba 
declarant;  nec  vero  propter  hoc  legantur 
ullo  modo  puniti ,  sed  magis  laudati ,  di- 
cente  Domino :  Bene  omnia  sunt  locuti ; 
quemadmodum  refert  Moses  Deut.  5. 
Quaeritur  etiam ,  quem  dicat  eum ,  qui 
super  terram  loquebatur ,  Deum ,  an  Mo- 
sem ,  an  alium  quempiam.  Ad  priorem 
quaestionera  nonnuUi,  pressi  ac  persuasi 
rationibus  jam  allatis ,  respondent ,  Apo- 
stolum  hic  non  respicere  ad  eam  excusa- 
tionem,  de  qua  supra  locutus  est,  quando 
dicebant:  Loquere  tu  nohis  ;  non  loqua- 
tur  nohis  Dominus;  sed  ad  id,  quod 
non  multo  post  contigit,  quando  Mosen 
recusarunt  ae  rejecerunt,  eundem  scilicet, 
quem  prius  elegerant,  ut  per  eum  Dei 
verba  audirent.  Recusarunt  autem,  quan- 
do,  contemptim  de  eo  loquentes,  dixe- 
runt :  Mosi ,  huic  viro ,  qui  nos  eduxit 
de  terra  Aegypti,  ignoramus,  quid  ac- 
ciderit.  Unde  et  Stephanus  Act.  7. :  Cui 
nolueruntf  inquit,  ohedire  patres  nostri; 
sed  repulerunt ,  et  aversi  sunt  cordihus 
suis  in  Aegyptum  etc.  Alii  verbum  re- 
cusantes  reterunt  generatim  ad  inobe- 
dientiam  et  incredulitatem  veteris  populi, 
qui  nec  Mosi,  nec  Propheiis  umquam 
auscnltare  voluit. 

Sed  haec  videntur  aliena  a  mente  Apo- 
stoli,  qui  materiam  exhortandi  sumit  ex 
supra  dictis,  et  ad  ea  procul  dubio  respi- 
cit.  Dicendum  igitur,  Apostolum  consi- 
derare  excusationem  illara  populi,  de  qua 
Exod.  20.,  non  prout  verba  sonant,  pro- 


pter  quae  dictum  est  a  Domino :  Bene 
omnia  sunt  locuti;  sed  secundum  animos 
et  facta  subsecuta.  Cum  enim  essent  fiiii 
vcteris  testamenti,  putarentque,  solam 
legis  cognitionem  sibi  ad  eara  praestan- 
dam  sufficere ,  et  ea  praesumptione  sub- 
inde  repetereut  illud:  Omnia,  quae  lo- 
cutus  est  Dominus,  faciemus,  Exod.  19. 
ct  24.,  non  poterat  excusatio  eorum,  con- 
juncta  cum  promissione  obediendi,  lau- 
dem  mereri  apud  Deum,  sed  reprehen- 
sionem  potius  ac  poenam.  Neque  enim 
erat  in  illis  efficax  obediendi  voiunt&s. 
Quod  significabant  illa  Dei  verba ,  quao 
proxime  sub jecit :  Quis  det ,  talem  eos 
hahere  mentem,  ut  timeant  me,  et  cu^ 
stodiant  universa  mandata  mea?  Sed 
et  alibi  queritur  Moses ,  et  refert  B.  Ste- 
phanus,  eos  sempcr,  ex  quo  fuerant 
egressi  ex  Aegypto,  fuisse  Domino  re- 
belles  et  inobedientes. 

Adde,  quod  illa  excusatio,  qua  dice- 
bant:  Non  loquatur  nohis  Dominus, 
typice  significaverit  id,  quod  revera  fu* 
turum  erat;  nempe  populum  illum  non 
auditurum  vocera  Dei  loquentis,  hoc  est, 
non  servaturum  legem  ab  eo  sibi  datam. 
Quemadmodum  et  filius  ille,  qui  patri 
jubenti :  Vade ,  hodie  operare  in  vinea 
mea ,  respondit:  Eo,  Domine,  et  non 
ivit,  Matth.  21.,  parabolice  significavit 
eundem  populum,  legis  divinae  professo- 
rem  et  non  factorem.  Jam  quomodo  non 
eff^ugeriut  inobedientiae  suae  poenas,  satis 
abundeque  docet  historia  sacra ,  maxime 
Numer. ,  ex  quo  libro  quatuor  plagas  re- 
censct  Apostolus  1  Cor.  10. 

Ad  alteram  quaestionem  similiter  non 
una  est  interpretum  responsio.  Quidam 
per  eum,  qui  super  terram  loquebatur, 
Mosen  intelligunt,  ut  Clnysostomus  et 
Oecumenius.  Sed  hoc  refellitur  duplici 
argumento.  Primo,  quia  filii  Israel  non 
Mosen,  sed  Deura  sibi  loquentem  recu- 
sarunt  ea  recusatione,  de  qna  in  praece- 
dentibus  actum  est.  Nam  Mosi  dicebant: 
Loquere  tu  nohis,  et  audiemus.  Deinde, 
quia  participium  Graecum :  xp^i^/Jia^rtCovTa, 
pro  quo  nos  habemus:  qui  loquehatar, 
in  Mosen  non  competit.    Signifieat  enim: 

oracula  reddentem,  praesertim  usu  Scri- 
pturae  sacrae,  quod  ostendimus  ad  illud 
cap.  8. :  Sicut  responsum  est  Mosi.  At- 
qui  Moses  non  dabat  oracula  ,  sed  acci- 
piebat,  uti  locus  iam  citatus  manifestat, 
et  res  ipsa  loquiiur.  Deus  autem  est,  qui 
hominibus  edit  oracula. 

Quare  Deum  potius,  quam  Mosen  in- 
telligere  convcnit  per  eum,  qui  loqueha- 
tur  super  terram.  Atque  hunc  sensum 
indicat  Theodoretr.s,  refert  etiam,  post 
priorem ,  Theophylactus  ut  magis  proba- 
bilem.  Sed  sciendura,  non  soli  Deo  in 
Scripturis  attribui  y^^r^^iaii^ivj ^  oracu- 
lum  edere ,  verum  etiam  augelis ,  ut  Act. 
10.,  ubi  Cornelius  Centurio  dicitur  re- 
sponsum  sive  oraculum  accepisse  ab  An- 
gelo.  Idemque  de  Magis  et  S.  Joseph 
satis  intelligi  datur,  Matth.  2.  Quin  et 
Moses  in  rubo  et  in  monte  Sina  non  im- 
mediate  responsa  accipiebat  a  Deo,  sed 
ab  Angelo ,-  cujus  ad  eam  rem  ministerio 
Deus  utebatur,  ut  constat  ex  oratione  B. 
Stephani,  Act.  7.,  et  aliunde. 

Igitur  cum  Lirano  Angehim  hic  intcl- 
ligi  puto  per  eum  ^  qui  loquebatur  super 
terram ;  et  quidem  angelum  populi  du- 
ctorem  atque  custodem,  de  quo  Dominus 
ita  praecipit  Exod.  23. :  Observa  eum,  et 
audi  vocem  ejus ,  7iec  contemnendum 
putes ,  quia  non  dimittet^  cum  pecca- 
veris  etc.  Hic  erat  Michael  Archangelus, 
per  quem  lex  data  fuit;  quem  etiam  ex- 
terminatorem  Apostolus  vocat  1  Cor.  10. 

Ex  quibus  jam  patet,  quomodo  non 
effugerint,  qui  recusaverunt  loquentem 
super  terram ;  quia  nimirum  eundem  an- 
gelum,  quem  iu  monte  ex  Dei  persona 
loquentem  audiveraut  et  recosaverant, 
dicentes:  Non  loquatur  nobis  Dominus, 
postea  senserunt  viudicem  suarum  trans- 
gressionum.  Confirmat  hunc  intellectum 
locus  ille  cap.  2.,  huic  similis,  quem  dixi- 
mus  :  Si  enim ,  qui  per  Angelos  dictus 
est  sermo,  factus  est  firwus  etc.  Ex  quo 
etiam  loco  S.  Thomas  prcbationera  assu- 
mit  pro  hoc  sensu,  quem  ipse  tradit  se- 
cundo  loco.  Meminit  hujus  sensus  etiam 
Titelmannus.  Ac  sane  major  ac  venustior 


est  antithesis,  et  fortius  argumentum, 
quod  facit  Apostolus,  si  comparatio  fiat 
inter  Angelum  super  terram  loquentem, 
et  Christum  de  coelo;  quam  si  iuter  Deum 
loquentem  super  terram ,  et  Christum  de 
coelo.  Hoc  enim  ita  sonat,  ac  si  Christum 
de  coelo  loquentem  Apostolus  praeferret 
Deo  loquenti  super  terram,  quod  absur- 
dum  est.   Sequitur  illatio: 

Multo  magis  nos ,  qui  de  coelis  lo- 
quentem  nobis  avertimus.  Latinius :  aver- 
samur ,  quomodo  Graecam  vocem  reddi- 
dit  idem  interpres  ad  Tit.  1.  Graeca  sic 
habent:  Multo  magis  nos  eum,  qui  de 
coelis,  aversantes,  subaudi :  non  effugie- 
mus.  Ubi  adhuc  ambiguum  manet ,  qao 
verbo  supplendum  illud :  qui  de  coelis; 
an  verbo:  loquitur ,  ut  noster  facit  inter- 
pres,  et  Syriacae  versionis  auctor,  repe- 
tentes  loquendi  veibum  ex  membro 
priori;  an  verbo  substantivo:  est ,  ut  cae- 
teri  fere  interpretes  ;  quod  et  magis  habet 
usus  Graeci  sermonis,  nisi  quod  ad  sup- 
pleudum  verbum  ,  iu  priori  membro  ex- 
pressum,  potius  iuvitat  facies  argumenta- 
tionis ,  ut  opponantur  loquens  super  ter- 
ram ,  et  loquens  de  coelo.  Nam  et  ante 
dixerat :  Videte,  ne  recusetis  loquentem. 
Atque  ita  supplevit  iu  suis  commentariis 
Chrysostomus  et  ejus  sequaces;  ut  sen- 
sus  sit:  Multo  minus  uos  cffugiemus  com- 
meritas  poenas,  si  Christum ,  e  coelo 
nobis  loqueutem  et  oracula  reddentem, 
per  incredulitatem  fuerimus  aversati.  Di- 
citur  autem  Christus  loqui  et  oracula  dare 
de  coelo ,  quia,  postquam  in  coelum 
ascendit,  primum  quidem  Spiritum  san- 
ctum  misit  et  per  eum  locutusest;  deinde 
per  Apostolos  et  eorum  successores,  quos 
misit  ad  Evangelium  praedicandum,  loqui 
perseverat,  non  solum  vcrbi  praedica- 
tione ,  sed  etiam  operatione  miraculorum. 

Qui  sensns  rursum  ex  cap.  2.  probabi- 
lis  efficitur,  ubi  siraili  argumentatione, 
quemadmodnm  dictum  est,  usus  Aposto- 
lus ,  adjecit,  quomodo  salutaris  praedi- 
catio ,  a  Domino  coepta,  deiuceps  confir- 
mata  fuerit  per  Apostolos ,  Deo  conte' 
stante  signis ,  et  purtentis ,  et  variis 
virtutibus,   et  Spiritus  S.  distributioni- 

bus.  Hoc  enim  erat,  Dominum  loqni  de 
coelo.  Denique  de  coelo  loquitur  id,  quod 
paulo  post  citatur  ex  Propheta.  Si  cui 
magis  placet  supplere  verbum:  est ,  sen- 
sum  hunc  habeat :  Multo  minus  impunitos 
fore,  qui  aversantur  eum,  qui  de  coelo 
est,  origine  scilicet  divina,  et  qui  de 
coelo  venit,  ut  doceret  nos  verba  salutis. 
Theodoretus  insinuat  ita  suppleudum: 
Qui  de  coelo  venturus  est  judex  et  pecca- 
torum  vindex.  Quod  satis  convenit  cum 
sequentibus. 

26.  Cujus  vox  movit  ierram  tunc. 
Pertinet  haec  pars  cum  iis,  quae  sequun- 
tur,  ad  declarationem  ejus,  quod  proxime 
piaecessit,  nempe  non  evasuros  justa 
supplicia ,  qui  Christum  de  coelo  loquen- 
tem  fuerint  aversati.  Movit,  Graece: 
loaXsuos,  id  est  concussit.  Loquitur  au- 
tem  de  eo  motu  seu  concussione  terrae, 
quao  facta  est,  quando  lex  dabatur;  non 
quod  proprie  terra  tunc  concussionem 
passa  fuerit,  qualem  patitur  in  terrae 
motibus,  quos  vocamus;  nam  historia 
Exodi ,  repetita  in  Deutoronomio ,  quum 
accurate  singula  tradit,  quae  terrorem 
populo  legem  accipienti  faciebant,  terrae 
motus  tamcn  non  meminit ;  sed  quia  Scri- 
pturae  consuetudo  est,  ut  moveri  seu 
commoveri  dicat  ea,  in  quibus  res  novae, 
magnae  et  admirabiles,  seu  laetae,  seu 
tristes,  accidunt;  eo  quod  talium  rerum 
subitus  eventus  atque  aspectus  vehemen- 
ter  animos  hominum  soleat  commovere. 
Ita  legimus  in  Psalm.  67.:  Deus,  cum 
egredereris  in  conspectu  populi  tui,  cum 
pertransires  in  deserto,  terra  mota  est ; 
etenim  coeli  distiUaverunt  a  facie  Dei 
Sinai.  Quo  versu  exitus  filiorurc  Israei 
de  Aegypto,  et  transitus  in  desertura  de- 
cantalur,  ubi  tamen  nulhim  terrae  motum 
accidisse  proditum  est.  Rursuro  in  Psalm. 
95.:  Laetentur  coeli ,  et  exsultet  terra ; 
commoveatur  mare  et  plenitudo  ejus. 
Ubi  vehemens  hominum  futura  exsultatio 
describitur  a  commotione  rerum  inanima- 
tarum.  Sic  ergo  vox  illa  verborum  ,  qui- 
bus  lex  lata  fuit,  cujus  supra  meminit, 
terram  concussisse  dicitur,  quia  populum 
audientem  ingenti  terrore  concussit. 

•  tiL  Eatii  CoBun.  Tom.  III. 


Porro  vocula:  cujus,  ad  quem  refe- 
renda  sit ,  haud  plane  liquet.  Sunt,  qui 
ad  Dcum  referant.  Nam  Deus  loquebatur 
populo.  Unde  perterriti  dicebant :  Non 
loquatur  nobis  Dominus.  Alii  peculiari- 
ter  ad  Christum  applicant;  tum  quia 
Christus  intelligebatur  in  parte  proxime 
praecedenti,  neque  contextus  sermonis 
admittere  videtur ,  ut  ad  alium  referatur ; 
tum  quia ,  quod  coutinuo  sermono  sub- 
jungitur:  Nunc  autem  repromiitit  etc, 
ad  eundem  pertinet.  Ita  Graeci  et  alii 
plerique,  secundum  quos  sensus  est,  Chri- 
stum  voce  sua,  quam  angeli  ministerio 
excitabat,  tunc,  quando  data  est  lex,  ter- 
ram  concussisse. 

Cur  autem  illud  Christo  tribuat,  qui 
nondum  incarnatus  erat ,  haec  ratio  reddi 
potest,  quod  angelus  ille  Christi  perso- 
nam  repraesentaret,  adeoque  ejus  quodara- 
modo  vultum  gereret,  quem  postea  in 
assumpta  carne  erat  habiturus.  Quae 
veterum  est  opinio,  non  leviter  in  Scri- 
pturis  fundata.  De  qua  copiosius  egi, 
quum  exponerem  illa  Apostoli  verba  1 
Cor.  10.:  Neque  tentemus  Christum,  si- 
cut  quidam  eorum  tentaverunt ;  et  rur- 
sus  illa  :  Et  perierunt  ab  exterminatore. 
Hic  commeutarius  admodum  probabilis 
est.  Quo  etiam  insinuatur,  eundem  esse, 
qui  quondam  super  tcrram  loquebatur,  et 
qui  nunc  loquitur  de  coelis.  Angelus 
enim,  qui  loquebatur  super  terram,  Chri- 
sti  in  carne  venturi  personam  et  vulfum, 
ut  dixi,  referebat.  XJnde  et  B.  Stephanus, 
Actor.  7.  disserens  de  apparitionibus  Mosi 
factis  in  rubo  et  in  monte,  nunc  angelum, 
nunc  Doniinam  eum,  qui  apparuit,  appel- 
lat.  Posset  autem  etiam  haec  pars  exponi 
deangelo,  ciijus  ministerio  vox  illa  ter- 
ram  commovens  fuit  excitata ,  sicut  ex- 
ponit  Liranus;  ut  dictio  cujus  referatur 
ad  prius  membrum  periodi  praecedentis, 
id  est  ad  eum ,  qui  super  terrarn  loque- 
batur.  Sed  fateor ,  eo  pacto  minus  com- 
modam  fore  hujus  partis  cum  praecedenti 
connexionem. 

Nunc  autem  repromittit,  dicens.  Grae- 
cr.m  verbum  praeteriti  temporis  est: 
iTnf^yycXTat.  Unde  alii  vertunt:  promisit, 

alii:  denuntiavit.  Utrumqne  enim  Grae- 
co  verbo  si^ificatur.  Ita  sensus  erit, 
Christum  apud  Prophetam  promisisse  seu 
denuntiasse  hoc,  quod  sequitur  :  Adhuc 
semel  etc.  Sed  quia  praeteritum  iliud 
verbum  neque  activum  est,  neque  medium, 
eed  passivum ,  quod  in  activa  significa- 
tione  non  facile  reperias  (nam  de  exem- 
plis ,  quae  proferri  possunt  ex  Rom.  4.  et 
Gal.  3. ,  dictum  est  suis  locis),  ideo  vide- 
tur  interpretandum  passive :  Nunc  autem 
promissus  seu  denuntiaius  est ,  dicens, 
vel:  denuntiatus  est  dicere ;  ut  juxta 
Graeci  sermonis  proprietatem  participium 
loco  verbi  infinitivi  sit  positum ,  quemad- 
modum  Matth.  1.:  Inventa  est  in  utero 
habens,  id  est  habere ,  et  cap.  10.:  Cum 
consummasset  Jesus  praecipiens ,  id  est 
praecipere. 

Sensus  autem  hajus  interpretationis 
est:  Olim  quidem  vox  ejus  terram  con- 
cussit;  nunc  autem,  id  est  quod  attinet 
ad  tempus  instans ,  seu  tempus  novi  te- 
Btamenti,  per  Prophetam  denuntiatus  est 
dicere,  quod  sequitur.  In  vocabulo  dicens 
allusio  est  ad  id ,  quod  praecedit :  de 
coelis  loquentem.  Hic  enim  exponit,  quid 
inter  alia  cogitare  debeamus  Dominum  de 
coelis  loqui;  nimirum  aliquid  ,  quo  nobis 
significetur,  non  impune  laturos,  qui  cae- 
tera  loquentem  contemserint. 

Adhuc  semel,  et  ego  movebo  non  so- 
lum  terram ,  sed  et  coelum.  Graece  et 
Syriace  sine  conjunctione:  Adhuc  semel 
ego  movebo,  sive  concutiam,  non  solum 
terram  etc.  Nisi  quod  multi  Graeci  codi- 
ces  non  legunt:  Octao),  commovebo,  sed: 
osico^  commoveo.  Quidam  igitur,  con- 
junctione  sublata,  continuam  faciunt  ora- 
tionem,  adverbium  semel  construentes 
cum  verbo  movebo.  Sed  hi  non  attendunt 
ad  locum  Scripturae  ab  Apostolo  citatum, 
qui  est  apud  Haggaeum  Prophetam  cap. 
2. ,  ubi  nos  ex  Hebraeo  sic  legimus :  Ad- 
huc  unum  modicum  est,  et  ego  commo- 
vebo  coelum  et  terram ,  et  mare  et  ari- 
dam.  Pro  quo  LXX.  verterunt:  Adhuc 
semel,  ego  commovebo  coelum  et  ttrram 
etc.  Ex  quo  patet,  hanc  partem:  Adhuc 
aemel,    commate    separandam    a  verbis 


sequentibus,  et  per  se  exponendam,  sicat 
id,  quod  in  Hebraeo  ei  respondet;  sicut 
et  illud  cap.  10. :  Adhuc  modicum,  ali- 
quantulumque.  Quasi  enim  sic  dicit: 
Exspecta  adhuc  modicum ,  et  futurum 
est ,  quod  dico.  Sic  Joan.  14.:  Adhuc 
modicum,  et  mundus  me  jam  non  videt, 
Quamquam  Apostolus  hic  non  urget  illud 
modicum,  sed  semel ,  quod  pro  vocula 
unum  dederunt  LXX. 

Caeterum  pro  loci  hujus  intelligentia 
notandum  est,  Apostolum  ex  Scriptura 
considerare  et  proponere  nobis  duas  in- 
signes  commotiones  sive  concussiones : 
unam  minorem,  qua  terra  concussa  fuit 
in  veteris  legis  latione;  alteram  majorem, 
qua  non  solum  terra,  sed  et  coelum  com- 
movendum  est.  Quaeritur  ergo  ,  quando 
haec  posterior  commotio  facta  fuerit,  aut 
quaudo  futura;  non  parum  enim  hic  dis- 
sident  interpretes.  Quod  si  locum  Pro- 
phetae  cousideremus ,  videbitur  facta  in 
primo  Christi  adventu.  Nam  de  eo  loqui 
Dominum  apud  Prophetam,  planum  fit 
ex  verbis  post  ea,  quae  jam  citata  sunt, 
proxime  sequentibus:  Et  movebo  omnes 
gentes;  et  veniet  desideratus  cunctis 
gentibui,  et  imphbo  domum  istam  glo- 
ria.  Haec  enim  ad  primum  Christi  ad- 
ventum  pcrtinere,  et  in  eo  completa 
fuisse,  res  ipsa  probat,  estque  ea  con- 
stans  expositorum  sententia.  Sed  quo- 
modo  tunc  commota  sunt  coelura  et  terra? 
Respondent,  id  factum  in  nativitate  Sal- 
vatoris,  quando  angeli  de  coelo  in  terram 
descenderuQt,  cum  exsultatione  caneutes: 
Gloria  in  altissimis  Deo ,  et  in  terra 
pax  hominibus. 

Sed  his  objicio;  Si  motum  est  coelum 
in  Christi  nativitate,  quia  augeli  de  coelo 
descenderunt  in  terram ;  cur  non  etiam 
motum  est  in  legislatione ,  multis  angelo- 
rum  millibus  e  coelo  descendentibus  in 
montem  Sina,  Deut.  33.? 

Dicunt  alii,  tunc  factam  hanc  commo- 
tionem ,  quando  in  coelo  nova  stella  ap- 
paruit ,  et  in  terra ,  Magis  natum  regem 
Judaeorum  quaerentibus ,  turbatus  est 
Herodes,  et  omnis  Hierosolyma  cum  illo. 
His  addunt  signa,  quae  vel  in  morte,  vel 

in  resurrectione  Domini  contigernnt,  ut 
solis  obtenebrationem ,  terrae  motum,  pe- 
trarum  scissionem,  monumeutorum  aper- 
tionem.  Liranus  coeli  commotionem  con- 
stituit  in  Christl  ascensione,  quando,  in- 
quit,  bumauitati  ejus  ascendenti  coelum 
patuit. 

Nonnulli  vero  commotionem  intelligunt 
coeli  et  terrae,  id  est  mnndi,  quae  facta 
est  per  Evangelii  praedicationem.  Vehe- 
menter  enim  mundus  commotus  fuit  nova 
Jesu  Christi  religione,  per  ipsum  allata, 
ac  deindc  per  ejus  Apostolos  disseniinata 
in  omnes  gentes.  Sunt  etiam,  qui  com- 
motionem  hanc  interpretentur  factam  in 
eo,  quod  per  Christi  mortem  terr<^.stria 
coelestibus,  id  est  homines  cum  angelis 
reconciliati  sunt,  juxta  Apostolum  Col.  1. 

Verum  qui  his  modis  interpretantur, 
nimium  profecto  Apostolum  a  suo  insti- 
tuto  abducunt.  Versatur  enim  Apostolus 
in  exhortandis  Hebraeis ,  ne  recusent 
Christum  loquentem,  alioqui  non  evasu- 
ros  poenas  ab  eo,  ut  justo  judice,  infli- 
gendas.  Itaque  facit  Christum  Prophetae 
verbis  de  coclo  denuntiantem  hoc  suum 
judicium ,  in  quo  commovenda  sunt  coe- 
lum  et  terra.  Dicitur  enim  hoc  ad  signi- 
ficandum  ,  quam  sit  judicium  illud  terri- 
bile.  Huc  facit,  quod  loquitnr  Apostolns 
de  hac  commotione,  tamquara  adhac  fu- 
tura;  quasi  dicat,  unam  olim  factam, 
alteram  adhuc  ex  promissione  exspectan- 
dam. 

Proinde  Chrysostomus ,  imo  Graeci  ad 
unum  omnes,  hunc  locum  expouunt  de 
ea  coeli  et  terrae  commotione,  quae  fu- 
tura  est  in  fine  saeculi,  atque  in  secundo 
Domini  adventu ,  quando  mundus  totus 
innovabitur.  Nam  et  Cyrillus  apud  Oecu- 
menium  perspicuis  verbis  hunc  intelle- 
ctum  tradit.  Acccdunt  his  Latini,  An- 
selmus ,  B.  Thomas ,  Cajetanus  et  alii. 

Verus  igitur  Apostoli  sensus  est,  Chri- 
stum  dicere:  Adbuc  unnm  hoc  restat,  ut 
commoveam  non  solum  terram,  sed  et 
coeium,  scilicet  adventu  meo  adjudicium. 
Tunc  enim,  ut  totius  mundi  fiat  innova- 
tio,  nec  non  ad  terrorera  venientis  judicis, 
omaia  elementa  commovenda  sunt,  coe- 


lum,  terra,  mare.  Haec  est  ea  commotio, 
quam  apertius  explicat  Aposlolus  Pctrus, 
2.  Ep.  3.  ita  scrioens :  Adveniet  mitem 
dies  Domini ,  ut  fur;  in  quo  coeli 
magno  inipetu  transient,  elementa  vero 
calore  solventur ,  terra  autem ,  et  quae 
in  ipsa  sunt  opera ,  exurentur,  ei  infra: 
Properantes  in  adventum  diei  Domini, 
per  quem  coeli  ardentes  solventur ,  et 
elementa  ignis  ardore  tabescent.  Novos 
vero  <]oelos ,  et  novam  terram ,  secun- 
dum  promissa  ipsius ,  exspectamus  etc. 
Ex  quibus  B,  Petri  verbis  etiam  intelligi- 
tur,  hanc  coramotionem  accipiendam  de 
coelo  aereo.  Quamquam  et  coelum  .yide- 
reura  suo  modo  transiturum ,  aliunde 
discimus,  dicente  Domino:  Coelum  et 
terra  transihunt ,  et  Psalmista  canente: 
Opera  manuum  tuarum  sunt  coeli  ^  ipsi 
peribunt.  De  (jiia  re  diximus  ad  1.  caput 
hujus  Epistolae. 

Hic  interim  observa  ,.  Apostolum  liben- 
ter  ingercre  suis  Hebraeis  mentionem  ad- 
ventus  Christi  ad  judiciura ;  tura  ut  spe 
retributionis  futurae  patientiam  servent  in 
adversis,  uti  fecit  cap.  10.  dicens :  Adhuc 
enim  modicum  aliquaniulumque ,  qui 
venturus  est,  veniet;  tum  ut  a  defectione 
retrahantur  metu  futuri  supplicii,  quod 
facit  hoc  loco. 

Restat  diluenda  objectio ,  quae  alios 
interpretes  avertit  a  sensu  jam  dato ,  et 
induxit  in  tam  diversas  sententias.  Nam 
si  Propheta  de  primo  Christi  adventu  lo- 
quitur,  uti  superius  probatura  est,  qua- 
nam,  inquiunt,  ratione  licebit  ejus  verba, 
ab  Apostolo  citata ,  de  secundo  adventu 
interpretari  ?  Ut  hic  praetermittam  ,  quod 
B.  Augustinus  totuni  illum  Prophetae  lo- 
cum  intellexit  de  novissimo  Christi  ad- 
ventu,  lib.  18.  de  civit.  Dei,  cap.  35.  et 
48.  (quae  ejus  est  singularis  sententia), 
brevlter  respoudeo,  nihil  vetare,  quo 
minus  testimonium  aliquod  Propheticum 
sive  pei  extensionera,  sive  per  accommo- 
dationem,  sive  etiara  per  concessionem  ab 
Apostolo  referaiur  ad  id ,  de  quo  proprie 
Propheta  non  est  locutus;  praejertim  ubi 
non  disputantis ,  sed  exhortantis  partes 
agit,    ut    in    praesenti.     Ita    respondet 

Gaignaeus,  dicens,  Apostolum  non  inepte 
ad  secundum  Christi  adventum  applicare, 
(juod  Propheta  de  primo  dixerat. 

Possumus  etiam  aliter  respondere,  ni- 
mirum  illa  verba  Propbetae :  Ego  com-' 
moveho  coelum  et  terram ,  et  mare  et 
aridam  y  generatim  pertiaere  ad  totum 
tempus,  quod  decurrit  ab  initio  regni 
Cbristi  in  terris  usque  ad  ejns  comple- 
mentum.  Per  illud  enim  mirabiliter  com- 
motus  fuit  et  commovetnr  mundus.  Sic 
igitur  impleta  fuit  illa  Prophetia  secun- 
dum  inchoationem ,  et  metaphorice  intel 
lecta ,  in  primo  Christi  adventu ,  tunc 
maxime,  quando  coepit  Evangelium  prae- 
dicari  omni  creaturae;  caeterum  consum- 
mate ,  sensuque  proprio ,  implebitur  in 
secundo  ejus  adventu,  quo  veniet  jndi- 
care  saeculum  per  ignem.  Tunc  enim,  ut 
est  in  precibus  Ecclesiae ,  coeli  movendi 
8unt  et  terra.  Huic  sane  generaliori  in- 
tcllectui,  in  verbis  Prophetae  nihil  est, 
quod  repugnet. 

27.  Quod  autem :  Adhuc  semel,  dicit. 
Graece :  lUud  autem :  Adhuc  semel ;  sed 
bene  sensum  reddit  interpres. 

Declarat  mobilium  translationem  tam- 
quam  factorum.  Graece :  Declarat  sive 
significat  eorum,  quae  concutientur, 
translationem ,  velut  jam  factorum. 

Ut  maneant  ea,  quae  sunt  immobilia. 
Graece :  Ut  maneant  ea,  quae  non  con- 
cutiuntur.  Sed  mcminisse  oportet ,  quod 
alibi  dixiraus ,  participia  more  Hebraeo 
subinde  usurpari  pro  nomiitibus  verbali- 
bus.  Est  autem  hic  participium  oaXsuo- 
fisva.  Quare  pro  eo  affirmato  et  negato 
bene  vertit  interpres :  mobilia  et  immo- 
hilia.  Nos  concussibilia  ct  inconcussi- 
hilia  diceremus,  si  usus  pateretur.  Quam- 
quam  non  nego,  etiam  eos  recte  vertisse, 
qui  participia  resolverunt  in  verba. 

Arguraentatur  Apostolus  ex  illa  parti- 
cula:  Adhuc  semel,  et,  ut  ait  B.  Tbomas, 
magnam  in  ea  vim  facit.  Qui  enim  dicit: 
Adhuc  semel,  sijjnificat,  aliquid  jam  prae- 
teriisse,  et  aliud  f uturum ,  quod  perraa- 
neat,  nec  amplius  in  aliud  quidquam 
coramutetur.  Nam  istud  semel  accipitur 
cum  tacita   exclusione:   Semel  tantum. 


id  est  non  pluries.  Potest  autem  intelligi 
in  verbis  Apo&toli  duplex  mysterium, 
juxta  duplicem  intellectum  mobilium. 

Nam  si  inobilia  intelligantur ,  quae  ad 
vetus  testamentura  pertinebant,  ut  taber- 
naculnm,  sanctuarium,  arca,  mensa,  et 
caetera,  de  quibus  actum  est  cap.  9. 
(haec  enim  itypice  per  terram  in  legisla- 
tione  motam  significari  possunt,  ntpote 
terrena  et  corporalia):  sensus  erit,  Pro- 
phetam  ,  dicentem  :  adhuc  semel ,  signifi- 
casse,  quod  illa  priora  transf erenda  essent, 
et  mutationem  subitura,  tamquam  facta 
manibus  hominum  (sic  enim  appellantur 
eodem  capite  9),  ut  permaneant  ea,  quae 
illis  succedunt,  et  quorum  immobilitas 
significatur  per  voculam  semel.  Haoc  au- 
tem  sunt,  quae  ad  novum  testamentum 
pertinent,  et  prioribus  illis  adumbrata 
fnerunt,  ut  tabernaculum  verum  et  non 
manufactum ,  et  saucta  coelestia ;  de  qui- 
bus  item  cap.  8.  et  9.  Significavit  hujus- 
modi  translationem  Apostolus ,  cap.  7. 
dicens:  Translato  sacerdotio ,  necesse 
est,  ut  legis  translatio  fiat. 

Sin  autem  mobilia  intelliorantur  coe- 
lum  et  terra,  de  quibus  utique  dixit:  Ego 
movebo  non  solum  terram,  sed  et  coe- 
lum ,  sensus  est,  Prophetam  ea  parte: 
adhuc  semel ,  declarasse,  quod  elementa 
(quae  nomine  coeli  et  terrae  comprehen- 
duntur)  concutienda  sint ,  et  in  aliam  fa- 
ciera  transmutanda ,  ut  illa  maneant  in 
alium  statum  non  amplius  commutanda, 
quae  iis  succedent,  id  est  novi  coeli  et 
nova  terra,  in  quibus  justitia  habitat,  ut 
loquitur  B.  Petrus  2.  Epist.  3.  Per  haec 
autera  intelligitur  regnum  Christi  consum- 
matura.  Dicit  autem:  tamquam  facto- 
rum ,  ut  volunt  interpretes,  ad  signifi- 
caDdura,  quod  Christo  (qui  introducitur 
ista  loquens)  facile  sit,  coramovere  et 
transmutare  coelum  et  terram,  utpote  sua 
ipsius  opera,  sicut  ex  Psalrao  101.  docuit 
in  cap.  1.  hujus  Epistolae.  Utrumque 
raysterium  jam  dictnm  Cajetanus  in  hoc 
loco  contemplatur.  Sed  R.  Thomas  soium 
hoc  posterius  Iradit,  et  recte.  Nara  hoc 
potius  facit  ad  contextum  et  scopum  Apo- 
stoli.     Quo    etiam    commentario    refellit 

Origenem,    qui    fabulatus    est   infinitas 
mundi  renovationes. 

28.  Itaque  regnum  immobile  susci- 
pientes,  habemus  gratiam.  Absolvit  ex- 
hortatiouem  coeptam  illis  verbis :  Videte, 
ne  recusetis  loqueyitem  ;  simulque  decla- 
rat,  quid  per  ea ,  quae  sunt  imr.iobiliay 
voluerit  intelligi ;  nempe  regnum  Christi 
immobile.  Quo  nomine,  inqnit  Cajetauus, 
propriissime  appellatur  regnum  Christi 
futurum,  particjpatione  autem  status  evan- 
gelicus.  Pro  verbo:  habemus ,  in  Graeco 
et  Syriaco,  nec  non  in  quibusdam  Latinis 
exemplaiibus  legitur:  habeamus ,  exhor- 
tandi  rnodo.  Quod  et  Eibera  magis  pro- 
bat.  Habere  gratiam  ,  juxta  Graecos  in- 
terpretes  idem  est,  quod  agere  gratias. 
Nam  et  Latine  dicitur  quis  habere  gra- 
tiam,  qui  beneficium  agnoscit.  Sed  hic 
sensus  parum  probabilis  est.  Primum  quia 
non  addit  Apoetolus,  cui  gratia  sit  haben- 
da,  videlicet  Deo ;  quod  alias  non  solet 
omittere.  Deinde  quia  sxstv  xcfptv,  ha- 
bere  gratiam,  pro  eo,  quod  est  grptias 
agere,  non  est  styli  Apostolici;  utuntur 
enim  Apostoli  passim  verbo  suxapioxelv. 
Postremo  quia  non  bene  quadrat  huic 
sensui ,  quod  sequitur:  per  quam  ser- 
viamus.  Unde  Graeci  in  ea  parte  expo- 
nenda  laborant,  dum  pro  gratia  repo- 
nunt  gratiarum  actionem. 

Rectius  itaque  per  gratiam  intelligitur 
hoc  loco  beneficium,  quo  facti  sumus 
Christiani.  Sic  enim  et  snpra  cap.  10. 
sumitur  in  illis  verbis :  Et  spiritui  gra- 
tiae  contumeliam  fecerit ,  et  hoc  capite, 
ubi  hortatus  est:  iVc  quis  desit  gratiae 
Dei.  Quo  loco  etiam  alia  hujus  acceptio- 
nis  exempla  annotavimus.  Habere  autem 
gratiam ,  est,  eam  apprehendere  seu 
tenere:  quemadmodum  Syrus  interpres 
transtulit.  Est  igitur  sensus  perspicuus  : 
Cum  haec  ita  sint,  quae  dixi  de  Christo 
concussuro  coelum  et  terram,  ut  sibi 
paret  regnum  iramobile ,  nos ,  regnum 
illud  suscipientes  (Graece :  assumentes) 
id  est  spe  certa  capientes,  gratiam  Chri- 
stianismi  firmiter  retineamus,  uec  ullis 
tentationibus  ab  ea  nos  sinaraus  divelli. 

Per  quam  serviamus  placentes  Deo. 


Loco  participii  placentes  in  Graeco  est 
adverbium  euaploTtog,  quasi  dicat:  bene- 
placenler.  Erasmus  sensum  reddidit :  Per 
quam  ita  colamus  Deum ,  ut  ei  placea- 
mus.  Quod  enim  in  quibusdam  Graecis 
pro :  XaTp£6(o/Ji£v ,  serviamus ,  legitur : 
^^aTpsuojuiov ,  servimus ,  merito  rejicitur, 
tamquam  Apostoli  instituto  contrarium. 
Non  enim  hic  laudat  Hebraeos ;  sed  hor- 
tatur  et  terret ,  ut  in  superioribus.  Quod 
etiam  manifeste  patet  ex  sequentibus. 

Cum  metu  et  reverentia.  Graecum 
vocabulum  aMouc,  priori  loco  positum, 
proprie  significat  pudorem  seu  verecun- 
diam.  Et  ita  vertit  interpres  1  Tim.  2. ; 
Graeci  quoque  pudorem  hic  intelligunt, 
nec  ad  Deum  referunt,  sed  ad  homines. 
Dicunt  enim ,  praecipi ,  ut  verecunde  nos 
geramus  erga  omnes.  Veruntamen  acci- 
pitur  ea  vox  interdum  etiam  apud  aucto- 
res  profanos  pro  metu  ac  reverentia,  qua 
Deum  aut  principem  quis  veretur.  Cum 
enim  verecundia  sit  metus  quidam  dede- 
coris,  recte  metus  ille,  quo  quis,  couscius 
suae  indignitatis,  metuit  a  Dei  conspectu 
cum  ignominia  repelli,  verecundia  voca- 
tur.  Posteriori  loco  est  £uXa'P£ta.  Quo 
vocabulo  significari  solet  in  sacris  literis 
timor  et  reverentia,  quae  est  hominis 
erga  Deum;  sicut  ostendimus  ad  illud 
cap.  5. :  Exauditus  est  pro  sua  reveren- 
iia.  Debet  autem  haec  pars :  cum  metu 
et  reverentia ,  referri  ad  verbum:  ser- 
viamus ;  estque  similis  admonitio  cum 
illa  Davidica :  Servite  Domino  in  timore, 
et  cum  illa  Apostolica  ad  Phil.  2. :  Cum 
metu  et  tremore  vestram  salutem  ope- 
ramini.  Quae  omnia  palam  damnant 
fidem  haereticorum  specialem. 

29.  Etenim  Deus  noster  ignis  con- 
sumens  est.  Scripturae  testimonio  confir- 
mat ,  tam  quod  proxime  dixit :  Deo  ser- 
viendum  esse  cum  mesu  et  reverentia, 
quam  id,  quod  ante  dixerat,  nos  non 
effugituros,  si  de  coelis  loquentem  aver- 
sati  fuerimus.  Desumptum  est  autem  ex 
Deut.  4.,  ubi  cum  praecepisset  Moses 
populo ,  cavendum  a  cultu  simulacrorum, 
subjunxit  hanc  poenae  comminationem : 
Quia  Dominus  Deus  tuus  ignii  consu- 


353 


COMMENTARIUS  IN  CAP.  Xm. 


mens  est.  Unde  conjectuia  est,  eam  sen- 
tentium  ab  Apostolo  addaci  potissimum 
propter  deseitores  fidei,  sicnt  illic  contra 
violatores  religionis  dicta  sunt.  Vocatur 
Deus  per  tropum :  ignis  consumtns,  id- 
que  malorum  huminnm  respectu  ,  quia, 
sicut  ignis  vehementissime  agit  et  celer- 
rlme  rem  obnoxiam  Cijnsumit,  ita  Deus 
adversarios  suos  acerrime  puniturus  est, 
et  in  momento  consr.mpturus ;,  non  ita 
quidem,  ut  aliquando  esse  desinant,  sed 
ut  numqiiam  deinceps  iis  sit  bene.  Moses 
quidem  videtur  loqui  de  perditione  et 
morte  temporali,  qua  saepe  celeriter  et 
ex  improviso  consumpti  fuerunt  Dei  con- 


temptores ;  nam  et  cap.  9.  ejusdem  libri 
Deum  vocat  ignem  devorantem  atque 
consumentem ,  qui  deleturus  sit  Cha- 
nanaeos  et  perdituius  velociter.  Verum 
illa  mors  et  perditio  temporalis  typus 
erat  mortis  aeternae,  quam  hic  spectat 
Apostolus.  Hanc  igitur  mortem  malis  in- 
ferre,  est  eos  consumere.  Similis  est  locus 
apud  Jes.  33.,  ubi  Deum  vocat  ignem 
devorantem  et  ardcres  sempiternos. 
Alludunt  autem  hujusmodi  sententiae  ad 
id,  quod  faturum  est  in  extremo  judicio, 
quando  Deus  per  iguem  judicaturus  est 
mundum,  et  impios  in  ignem  aeternum 
missurus. 


CAPQT    DECIHUn  TERTIDIB. 

Caritas  fraternitas  ^)  maneat  in  vobis.  2.  Et  hospitalitatem  ^)  nolite 
oblivisci,  per  hanc  enim  latuerunt  quidam,  Angelis^)  hospitio  receptis. 
3.  Mementote  vinctorum*),  tamquam  simul  vincti^J;  et  laborantium, 
tamquam  et  ipsi  in  corpore  morantes.  4.  Honorabile  connubium  in 
omnibus ,  et  thorus  immaculatus  ^).  Fornicatores  enim  et  adulteros '') 
judicabit  Deus.  5.  Sint  mores  sine  avaritia,  contenti  praesentibus;  ipse 
enim  dixit-);  Non  te  deseram,  nequc  der^linquam;  6.  ita  ut  conSdenter 
dicamus^j:  Dominus  mihi  adjutor;  non  timebo.  quid  faciat  mihi  horao. 
7.  Mementote  praepositorum  vestrorum ,  qui  vobis  locuti  sunt  verbum 
Dei,  quoruin  intuentes  exitum  convcrsationis  ^^),  imitamini  fidcm.  8.  Je- 
sus  Christus^^;,  heri  et  hodie,  ipse  et  in  saecula.  9.  Doctrinis  variis 
et  peregrinis  nolite  abduci  ^-).  Optimum  est  cnim  gratia  stabilire  cor  ^^) ; 
non  escis,  quae  non  profuerunt  ambulantibus  in  eis^^).  10.  Habcmus 
altare ,  de  quo  edere  non  habent  potestatem^^),  qui  tabornaculo  deser- 
viunt.  11.  Quorum  enim  animalium  infertur  sanguis  pro  peccato  in 
Sancta  per  pontificem,  horum  corpora  cremantur  ^^)  extra  castra.  12. 
Propter  quod  et  Jesus,  ut  sanctificaret  per  suum  sanguinem  populum, 
extra  portara  ^^)  passus  est.  13.  Exeamus  igitur  ad  eum  extra  castra, 
improperium   ejus  portantes  '^).      14.    Non    enim    habemus  hic  manentem 


0  Cap.  12,  14.  Roin.  12,  10.  Eph.  4,  3.  1  Tliess.  4,  9.  »)  Jes.  58,  7.  1  Pelr.  4,  9- 
3)  1  Mos.  18,  3.  19,  2.  3.  4)  Matth.  25,  36.  S)  cap.  10,  34.  6)  prov.  5,  15.— 19.  '}  1  Cor. 
6.  9.  Gal  5.  19.  2t.  V.\>\\.  5.  5.  «)  5  Mos.  31.  6.  9)  Psnlm.  117,  6.  ^o)  Cap.  10.  35.  seq. 
38.  seq.  12.  10.  seq.  Matth.  5.  12.  Jac.  5.  10.  ^O  Apoc.  1.  17.  «)  Eph.  4.  14.  ^3)  Joan. 
1,  17.  Rom.  6.  14.  seq.  Gal.  5.  4.  1,  6.  **)  Cap.  7,  18.  seq.  is)  4  ^qs.  18,  7.  seq.  16)  3 
Mos.  16,  27.    1')  Joan.  19,  17.     ^^)  Cap.  12,  2.    13,  12.   10,  33. 

civitatem  *)  sed  futurani  inquirimus.  15.  Per  ipsum  ergo  offeramus  ho- 
stlam  laudis  semper  Deo  ^),  id  est,  fractum  labiorum  confitentium  nomini 
Ejus.  16.  Beneficentiae  autem  ^),  et  communionis  nolite  oblivisci;  tali- 
bus  enim  hostiis  ^)  promeretur  Deus.  17.  Obedite  ^)  praepositis  vestris, 
et  subjacete  eis.  Ipsi  enim  pervigilant,  quasi  rationem  pro  animabus 
vestris  reddituri  ^) ,  ut  cum  gaudio  hoc  faciant ,  et  non  gementes ;  hoc 
enim  non  expedit  vobis.  18.  Orate  pro  nobis;  confidimus  enim,  quia 
bonam  conscientiam  habemus'^),  in  omnibus  bene  volentes  conversari. 
19.  Amplius  autem  deprecor  vos  hoc  facere,  quo  celerius  restituar  vo- 
bis.  20.  Deus  autem  pacis^),  qui  eduxit  de  mortuis  pastorem  magnum 
ovium^),  in  sanguine^^)  testamenti  aeterni^^),  Dominura  nostrum  Jesum 
Christum,  21.  aptet  vos  in  omni  bono,  ut  faciatis  ejus  voluntatem, 
faciens  in  vobis,  quod  placeat  coram  se  per  Jesum  Christum,  cui  est 
gloria  in  saecula  saeculorum.  Araen.  22.  Rogo  autem  vos,  fratres,  ut 
sufferatis  verbura  solatii.  Etenim  perpaucis  scripsi  vobis.  23.  Cogno- 
scite  fratrem  nostrum  Timotheum  ^^)  dimissum ,  cum  quo  (si  celerius 
venerit)  videbo  vos.  24.  Salutate  omnes  praepositos  vestros  et  omnes 
sanctos.  Salutant  vos  de  Italia  fratres.  25.  Gratia^^)  cum  omnibus 
vobisl     Amen. 


SUMMAIUUM  CAPITIS  DECIMI  TERTII. 

Horlatur   ad  hospitalitatem,   castitatem,   obedientiam ,   et  ad  offerendam  Deo  hostiam  laudis. 
Precatur  eis  profectum  in  bono,  ac  omnino  Dei  gratiam. 


1.  Caritas  fraternitatis  maneat  in 
vobis.  Jam  finita,  quoad  praecipuum  ar- 
gumentum,  Epistola,  pro  coronide  subji- 
cit,  ut  in  aliis  Epistolis  solet,  saluberrima 
quaedam  vitae  Christianae  praecepta, 
quibus  Hebraei  pro  tempore  videbantur 
instruendi.  Incipit  aulem  a  caritate,  tam- 
quam  a  capite.  Tn  Graoco  tantum  duo 
sunt  verba :  r)  (piAa^eXcpia  [xsvItw^,  id  est 
amor  fraternus  maneat.  Nec  plus  de 
textu  est  in  commentariis  Graecorum. 
Quibus  etiam  suffragantur  Latini  MSS. 
codices  non  pauci,  ut  cum  viris  doctissi- 
mis  prorsus  existimem ,  illud :  in  vohis, 
adscriptum  esse  a  sciolis,  quod  putaretur 
ad  sententiam  deesse.  Legitur  quidem  in 


versione  Syriaca ;  sed  illi  interpreti  non 
est  novum,  paraphrastice  quippiam  ad- 
dere  de  suo.  Qui  eam  partem  recipiunt, 
sic  fere  exponunt:  Diligite  vos  mutuo, 
tamquam  fratres ;  ut  sit  idem  praeceptum 
cura  illo  Rom.  12. :  Caritate  fraternita- 
tis  invicem  diligentes. 

Verum  genuinus  sensus  est,  quem 
Graeci  tradunt,  in  fraterna  dilectione  ma- 
nendum  ac  perseverandum  esse,  quem- 
admodum  contiauo  monet,  ne  deserant 
hospitalitatem.  Nam  quia  frequentes  pa- 
tiebantur  afflictiones,  ait  Theophjlactus, 
periculum  erat,  ne  circa  studium  harum 
virtutum  languescerent.  Ideo  ad  perse- 
verantiam    erant    excitandi.     Caritatem 


1)  Cap.  11,  10.  Psalm.  38,  13.  14.  «)  Psalm.  49,  23.  3)  Sir.  41,  17.  *)  Phil.  4,  18. 
ii)  Phil.  2,  29.  1  Thess.  5,  12.  6)  Eph.  3,  18.  33,  2.  8.  ')  2  Cor.  1,  12.  8)  Cap.  7,  2.  9, 
11.  9)  ]  petr.  5,  3-  2,  25.  Joan.  10,  12.  ^o)  cap.  9,  16.  18.  20.  ")  Cap.  8,  6.  seq.  9,  11. 
seq.  10,  14.  seq.     «)  Col.  1,1.     i3)  2  Tim.  4,  22.    Tit.  3,  15. 

fraternitatis.  ne  intelligag,  qua  fraterni- 
tas  diligitnr;  sed  qna  ipsi  se  mutuo,  tam- 
quam  fratres,  id  est  Christianos,  dilige- 
rent.  Nam  fraternitatis  dixit  iuterpres 
pro:  fraterna.  Alioqui  non  magis  boc 
loco  (p'XadzX(pioi.  interpretanda  fuit :  ca^ 
ritas  sive  amor  fraternitatis,  quam  in 
eo,  qnod  sequitnr,  ©tXo^sv^a  verti  de- 
"buit :  amor  hospitaUtatis. 

Cum  autem  caritatis  erga  fratres  mnlta 
ac  varia  sint  officia  respicit  Apostolus 
ad  ea  praecipue,  quibus  iaopia  frafrum 
sublevatrr;  ex  quibus  unum  erat,  vinctis 
compati,  quod  eis  tribuit  cap.  10.,  de 
qno  etiam  mox  specialiter  praecipit.  Si 
quaeras,  cnr  de  sola  fratrum  caritate 
praecipiat,  cum  ad  omues  bomines  ex- 
tendere  se  debeat  caritas  Cbristiana :  re- 
spondeo,  caritatis  quidem  affectum  esse 
debere  ad  omnes;  sed  quoniani  effectu 
et  opere  ad  omnes  pertingcre  non  potest, 
idcirco  primam  babendam  curam  dome- 
sticornra  fidei,  sicut  Apostolus  praecipit 
Gal.  6. 

2.  Et  hospitalitatem  nolite  ohlivisci. 
Hoc  est,  ab  officio  consuetae  hospitalita- 
tis  nolito  cessare.  Id  admonet,  quia,  fa- 
cultatibus  altemiati  ob  persecutiones  prae- 
cedentes,  fortasse  remissioresfacti  fuerant 
in  hoc  genere  virtutis.  Exigebatiir  autcm 
bospitalltas  potissimum  a  praefectis  Ec- 
clesi^rnm,  quibus  curae  esse  debeat,  ne 
fratres  peregrini  vel  bospitio  carerent, 
vel  apnd  infideles  divcrtere  cogerentur. 
Unde  Paulus  inter  alias  Episcopi  virtutes 
hospitalitatem  recenset,  1  Tim.  3.  et  Tit. 
1.  Ubi  etiam  a  nobis  explicatum  est,  in 
qna  re  virtus  hospitalitatis  consistat. 

Per  hanc  enim  placucrunt  quidam, 
angelis  hospitio  receptis.  Ad  hospitali- 
tatem  excitat  exemplis  sanctorum  Patrum, 
divino  testimonio  probatis.  Pro  verbo : 
plncuerunt,  Graece  est :  eXa^ov,  latue- 
runt.  Et  qnamvis  hoc  in  paucissimis  in- 
venintur  bibliis  Latinis.  haud  dubium  ta- 
meu,  quin  ea  germana  sit  lectio,  cum  in 
Graeco  nihil  fingi  possit,  cui  respondeat 
t6  placuerunt,  sitqne  unins  in  alternm 
propter  vocum  similitudinem  facillima 
commutatio.  Cui  quidem  occasionem  de- 


dit  obscuritas  verae  lectionis ;  qnara  ta- 
men  adhuc  videre  est  in  concordantiis 
biblicis,  ubi  non  ponitur  haec  sententia 
sub  verbo  placeo,  sed  flub  lateo.  Quo- 
circa  merito  nuper  hanc  lectionem  nobia 
restituit  editio  Clementina.  Nec  vero 
Graecam  vocem  aliter  usquam  vertit  no- 
ster  interpres,  quam  verbo  latere,  sicut 
diligenter  annotatum  est  a  Francisco  Ri- 
bera. 

Meminit  Hugo  Carensis  vetustae  cu- 
jusdam  versionis  ,  quae  sic  habct :  Per 
hanc  enim  latuit  quosdam  hospitantes 
angelos.  Valla  quoque  consimiliter  vertit: 
Per  hanc  latuit  quosdam,  quod  angtlos 
in  hospitium  accepissent.  Quae  versio 
sensum  Apostoli  propius  attingit,  non 
tamen  assequitur.  Unde  nec  Erasmo,  nec 
mihi  satisfacit.  Neque  cnim  sentit  Apo- 
stolus,  illud  hospitalitati  tribuendum, 
quod  ignorarint,  quos  excepissent;  sed 
quod  acceperint  angelos,  cum  se  putarent 
homines  accipere.  Nam  verbum  Xavdavo) 
apud  Graecos  eum  habet  usum  peculia- 
rera,  ut  cum  adjuncto  participio  significet, 
quempiam  nescientem  aliquid  fecisse,  aat 
passum  esse ;  ut  nimirum  actio  vel  passio 
participio  significata  lateat.  Exempli 
causa  sic  dicunt:  lateo  senescens,  id  est 
nescio,  non  sentio,  me  senescere;  latui 
transgr^.diens  legem ,  id  est ,  ignorans 
contra  legem  feei ;  latuit  percussus,  id 
est  non  sensit,  se  percuti.  Quae  phrasis 
etiam  apud  Tertullianum  alicubi  occurrit. 
Igitur  sensus  Graecae  lectiouis  est,  quem- 
admodnm  Erasmus,  Henteuius  et  alii  in- 
terpretes  expresserunt :  Per  hanc  enim 
quidam  inscii  exceperunt  angelos  ho- 
spitio.  Atque  in  hunc  modum  legit  Au- 
gustinus  mulf.is  locis,  quorum  tria  adducit 
Beda,  vel  quisquis  auctor,  in  collcctaneis 
super  hanc  Epistolam,  quibus  adde  Au- 
gustinum  lib.  3  contra  Maximinum,  cap. 
26.  Cujus  Augustinianae  lectionis  etiam 
meminit  auetor  glossae,  et  post  eum  in 
suis  comraentariis  Lombardus,  Carensis 
et  Aquinas. 

Porro  Syrns  interpres,  quamvis  utrius- 
que  lectionis  sensum  complexus  videatur, 
tamen  in  Graeco  nihil  diversum  ab  aliis 

eum  legisse  constat.  Sic  eaim  babet : 
Per  hanc  enim  digni  fuerunt  quidam, 
quiy  cum  non  sentirent,  exciperent  an- 
gelos.  Ad  hiinc  modum,  quem  dixi,  ver- 
bum  ^Xa^ov  studiose  exponunt  Graeci 
Patres,  atque  imprimis  CLrysostomus, 
tara  in  comment.,  qaam  in  concione  2.  de 
Lazaro,  ubi  sensum  hunc  pulchre  prose- 
quitur.  Horum  omnium  sententia  est, 
hospitalitatem  ab  Apostolo  commendari 
ex  60,  quod  olim  quidam  hujus  virtutis 
merito,  cum  putarent,  se  homines  hospitio 
recipere,  angelos  exceperunt. 

Quare  explodendum  pnto ,  quod  huc 
adferunt,  et  ex  Scripturis  frustra  probare 
conantnr  Jac.  Faber  et  Ambrosius  Ca- 
tharinus,  uempe,  latuerunt  iJem  esse, 
quod :  occuHati  sunt,  et  non  visi;  quasi 
dicere  velit  Apostolus,  quosdam,  ut  Lot 
et  familiam  ejus,  ob  meritum  hospitalita- 
tis  ita  fuisse  servatos ,  ut  Sodomitae, 
quum  vim  facere  vellent,  videre  eos  non 
possent.  Hic  enim  sensus  nequaquam 
exprimit  proprietatem  Graeci  sermonis, 
quemadmodum  Ribera  docte  ostendit. 

Quocirca  prior  sensus,  quem  etiam 
Faber  non  rejicit,  omnino  est  retinendus. 
Non  repugnat  quidem  Graecae  lectioni, 
verbum  latuerunt  passive  ex})oni,  pro : 
ignorati  sunt;  sed  ita  ut  ipsum  ignorari 
cadat  in  rem  participio  significatam,  hoc 
sensu:  Per  hanc  qnidam  ab  aliis  ignorati 
sunt  angelos  hospitio  recepisse ;  quasi  di- 
cat :  Tantum  br^num  est  hospitalitas,  ut 
propter  eam  quidam  angelos  receperint, 
cum  alii  putarent  homines  ab  eisrecepios. 
Sic  enim  interdnm  accipi  Graecam  phra- 
sim ,  de  qua  agimns ,  luculente  probat 
adagium :  XaOs  piwoag,  id  est :  Ita  vive, 
ut  nesciaris  vixisse.  Verum  hic  sensus 
uon  perinde  illustris  est,  nec  ita  directe 
ad  historiam  Scripturae  sacrae  referri 
potest,  ut  prior.  Respicit  enim  Apostolus 
ad  Scripturam  Genes.  18.  et  19.,  ubi  le- 
gnntur  Abraham  et  Lot  angelos,  in  hu- 
mana  specie  venientes,  hospitio  recepisse, 
quos  angelos  esse  nesciebant.  Nam  ho- 
spitium  praebere,  pedes  lavare,  et  cibos 
apponere,  ministeria  eiunt  hominibus  ex- 
hibenda,  non  angelis.  Nec  eis  a  turpitu- 


dine  Sodomitarum  liberandis  Lot  tanto- 
pere  laborasset,  adeo  ut  etiam  filias  suas 
pro  eis  postituere  vellet,  si  cognovisset, 
angelos  esse,  qui  se  ipsos  facillime  libe- 
rare  possent. 

Dices,  Abraham  non  ignorasse,  quod 
angeli  essent,  ut  qui  venientibus  iverit 
in  occursum ,  et  adoraverit  in  terram, 
atque  uni  eorum  dixerit:  DominCj  si  in- 
veni  gratiam  in  oculis  tuis,  ne  transeas 
servum  tuum  etc.  Haec  enim  majora 
videri,  quam  quae  hominibus  peregrinis 
atque  ignotis  vir  tantu.s  exhiberet.  Acce- 
dit,  quod  de  eo  canit  Ecclesia:  Tres  vi- 
ditj  et  unum  adoravit.  Unde  Hilarius 
lib.  4.  de  Trinit.  circa  medium,  et  Augu- 
stinus  lib.  2.  dc  Trinit.  cap.  11.  et  12. 
ita  de  hoc  facto  Abrahae  loquuntur,  ut 
aflirment,  eum  ex  tribus  unum  cognovisse 
Dominum,  reliquos  angelos. 

Idem  de  Lot  objici  potest.  Nam  de 
eo  quoque  Sciiptura  testatur,  quod  iverit 
angel's  obviam,  et  pronus  iu  terram  ado- 
raverit,  ac  dominos  appellaverit.  His  ar- 
gumentis  moti  quidam,  declinant  ad  sen- 
sura  ultimo  allalum  ;  sed  nulla  necessitate. 
Respondetur  cnim,  Abraham  et  Lot  an- 
gelos,  quos  homines  putabant,  adorasse, 
id  est,  corporis  inclinatione  et  procubitu 
veneratos  fuisse  eo  modo,  quo  alibi  legi- 
tur  Abraham  adorasse  populum  terrae, 
Genes.  23.,  quomodo  et  Jacob  (ratrem 
suum  Esau  adoravit  pronus  in  terram 
septies,  ut  habetur  Gen.  33.  Hoc  enim 
genus  honoris  passim  legimus  homines 
hominibus  impendisse. 

Nec  illud  obstat,  quod  dicitur:  Tres 
vidit  et  unum  adoravit;  nam  ex  tribus 
unura,  quem  videbat  majestate  vnltns  et 
habitu  corporis  aliis  duobns  praecellere, 
prae  illis  etiam  honorandiim  putavit, 
appellatione  Domini;  quem  forte  etiam 
sohim  adoravit.  Non  enim  id  exprimit 
Scriptura;  sed  innuit  tamen,  cum  sub- 
jungit,  Abraham  eingularitcr  dixisse: 
Domine  j  si  inveni  gratiam  in  oculis 
tuis  etc.  Qua  quidem  in  re  mysterium 
procnl  dubio  significatum  fuit,  vel  Tri- 
nitatis  et  Unitatis  in  divinis,  ut  plerique 
existimant,  vel  potius  Incarnationis  Filii 

Dei.  Non  enim  apparnernnt  tres  illi  tam- 
qiiam  aequales,  ut  Trinitas  personarum 
significari  posset;  sed  inter  eos  unus  ut 
princeps  et  Dominus,  et  de  quo  solo,  tam- 
quam  Domino,  deinceps  Scriptura  loqui- 
tur.  Cui  etiam,  ut  Domino  suo,  reliquos 
duos  obsequia  praebuisse,  verisimile  est; 
idquod  erant  aliquando  facturi  Incarnato, 
Matth.  4.  et  Joau.  1.  Quod  mysteiium 
etsi  tunc  Abrabam  non  cognovit,  paulo 
post  tamen  didicit;  tunc  maxime,  quando, 
duobus  angelis  Sodomam  digressis,  ipse 
mansit  stans  coram  Domino ,  atque  illi, 
tamquam  Deo,  pro  civitatibus  pcrituris 
supplicavit  tanta  humilitate,  ut  se  pul- 
verem  el  cinerem  profiteretur.  Fuitque 
eo  tempore  impletum,  quod  ipse  Dominus 
in  Evangelio  dicit  ad  Judaeos:  Ahraham 
pater  vester  exultavitf  ut  videret  diem 
meum ;  vidit ,  et  gavisus  est,  Jof.n. 
8.  Vidit  eniro,  non  tautum  per  fidem,  scd 
etiam  oculis  corporeis,  in  ea  specie,  in 
qua  erat  appariturus  in  carne. 

Nunc,  ut  de  opinione  Hilarii  et  Au- 
gustini  respondeam,  ut  demus,  Hilarium 
ita  sensisse,  quod  Abraham  ab  initio  cog- 
noverit,  quinam  essent,  Augustinum  tamen 
constat  id  non  habnisse  pro  certo.  Quin 
potius  affiimat,  Abraham  et  Lot  angelos 
excepisse  ut  horaines ;  tantum  disputat 
de  mysterio  per  eos  significato,  utrumne 
illud  statim  Abrahae  cognitum  fuerit. 
Loca  sunt  lib.  2.  de  Trinit.  cap.  2.,  lib. 
16.  de  civit.  Dei,  cap.  29.,  et  in  quae- 
stionibus  33.  37.  et  41.  super  Gen.,  de- 
nique  omuibus  iis  locis,  quibus  citat  Scri- 
pturam  praesentem  sub  his  verbis:  Per 
hanc  enim  quidam  nescientes.  Sed  ob- 
jiciunt,  nihil  ad  rem  facere,  quod  dicitur: 
nescientes ;  major  enim  fuisset  laus  ho- 
spitalitatis,  si  angelos  cognovissent.  Jam 
supra  dictum  est,  non  hoc  referri  ad  me- 
ritum  hospitalitatis ,  quod  nesciverunt, 
angelos  esse;  sed  quod  ad  eos  angeli 
taraquam  hospites  divinitus  missi  suut, 
cum  ipsi  solito  more  se  putarent  homines 
excipere.  Nam  si  cognovissent  eos,  non 
utique  ut  homines  excepissent,  sed  ut  an- 
gelos  fuissent  venerati.  Datum  est  autem, 
ut  postea  agnoscerent. 


3.  Mementote  vinctorum ,  tamquam 
si?nul  vincti.  Vinctorum ,  nomen  est: 
5ca,a''ov.  Quo  Paulus  utitur  ad  Phile- 
mouem  scribens,  et  alibi.  Loquitur  autem 
de  vinctis  Jesu  Christi,  qualis  ipse  ali- 
quando  fuerat,  imo  verisimiliter  erat, 
haec  scribens,  de  quo  infra  agemus.  An 
autem  per  hoc  vidcri  possit  tacite  etiam 
se  ipsum  commendasse,  sicut  expresse 
facit  Col.  4.,  dicens :  Memores  estote  vin- 
culorum  nieorum,  non  arbitror.  Scribit 
enim  ad  eos,  quibus  ipse  solet  subsidia 
procurare,  non  ab  illis  accipere.  Sensus 
est:  Eo  affectu  fratribus,  qui  sunt  in  vin- 
culis,  compatimini  et  subvenite,  ac  si  vos 
pariter  vincti  essetis;  vos  ipsos  in  illis 
cogitate,  secundum  illud :  Si  quid  pati- 
tur  unum  membrum ,  compatiuntur 
omnia  membra,  1  Cor.  12.  Mavult  Ri- 
bera,  sic  exponi:  Benefacite  vinctis,  et 
pro  eorum  soiutione  satagite,  memores, 
quod  et  ipsi  vincti  sitis,  et  captivi  tenea- 
mini  in  corpore  mortis  hujus,  capientes 
ex  eo  liberari.  Hujus  sensus  rationem 
accipit  ex  membro  sequenti,  quod  consi- 
milem  sensum  habere  videtur.  At  non 
dicit  Apostolus:  tamquam  et  ipsi  vincti, 
ut  de  alio  genere  vinculorum  possit  in- 
telligi;  sed  dicit:  tamquatn  simul  vincti, 
Graece  auv^sSeiievot,  convincti,  id  est, 
una  cum  illis  vincti,  quomodo  verterunt 
alii;  quasi  dicat:  tamquam  in  eodem 
carcere  inclusi,  et  iisdem  vinculis  colli- 
gati.  Ex  quo  apparet,  priorem  sensum, 
qui  omnium  est  interpretum,  esse  potio- 
rem;  eidemque  bene  quadrat  etiam  mem- 
brum  sequens. 

Et  laborantium,  tamquam  ipsi  in 
corpore  morantes.  Laborantium,  Grae- 
ce:  xaxoujiivtDV,  quasi  dicas:  male  ha- 
bentium,  id  est  afflictorum,  ut  vertit  cap. 
11.  Quod  de  morbis  et  aliis  malis  cor- 
poralibus  ijtelligendum  videiur;  praeser- 
tim  quia  dicit:  tamquam  et  ipsi  in  cor- 
pore  morantes  sive  versantes,  Gracce : 
ovTcC^  tamquam  qui  et  ipsi  sitis  in  cor- 
pore,  id  est,  gerentes  corpus  mortale  iis- 
dem  malis  obnoxium.  Solet  enim  com- 
miserationem  movere  communis  infirmitas. 
Qua  ratione  et  Christum  ostendit  compati 

iufirmitatibus  nostris,  supra  cap.  2.  et  4. 
Laureutius  Valla  restringit  acl  corpus  ipso- 
rum  laborantium ,  hoc  modo :  Memores 
sitis  afflictorum,  ac  si  essetis  in  ipsoram 
corporibus,  eadem  patientes,  quae  illi. 
Sed  hoc  pacto  redundabunt  duae  dictio- 
nes :  et  ipsi ;  ac  dicendura  esset:  tam- 
quam  in  corpore  eorum  essetis.  Non- 
nuUi  corpus  Ecclesiae  intelligunt,  ut  sit 
sonsus:  Cum  sitis  ejusdem  corporis  raem- 
bra,  communiter  affici  vos  decet  alios  alio- 
rum  malis.  Verura  et  hunc  sensum  alie- 
num  esse  praesenti  loco,  nec  congruere 
cum  membro  praecedenti,  facile  studiosus 
animadvertit ;  praesertim  qui  didicerit, 
qnid  sit  Apostolo  esse  in  corpore,  ut  2 
Cor.  5. :  Scientes,  inquit,  quoniam,  durn 
sumus  in  corpore,  peregrinamur  a 
Domino, 

4.  Honordbile  connuhium  in  omni-' 
buSj  et  thorus  immaculatus.  Thorus,  id 
est  cubile,  Graece  xoity].  Unde  thori 
consors  ei  socia  pro  conjuge  apud  aucto- 
res  Latinos.  In  hujus  partis  expositione 
variant  interpretes.  Quidam  enuntiative 
exponunt,  alii  praeceptive,  Priores  quo- 
que  non  unius  sunt  sententiae.  Sectarii 
quidem  contendunt,  sensum  esse,  nullum 
esse  genus  hominum,  nullum  ordinem,  qui 
a  conjugio  prohibeatur.  Ex  quo  conse- 
qucnter  inferunt,  omnibus  illud  esse  lici- 
tum  et  honorabile,  etsi  quis  aut  continen- 
tiam  Deo  voverit,  aut  legi  coelibatus 
sponte  sua  sese  submiserit.  Sed  eos  mit- 
tamus  cum  hoc  damnato  sensu,  contra 
quem  pluribus  disputare,  non  eet  hujus 
instituti.  Ex  orthodoxis  nonnulli  inter- 
pretantur,  honorabile  esse  conjugium  in 
omnibus,  id  est,  omnino  atque  perfecte, 
et  omnibus  modis,  ut  loquitur  Oecumenius. 
Id  alii  explicant:  Omni  ex  parte,  et  in 
omnibus,  quae  sunt  ipsius  conjugii  pro- 
pria ;  sive  sacramentum  spectes,  sivefidem, 
sive  prolem ;  sunt  enim  haec  tria  conjugii 
bona. 

Alii  sic  exponunt:  Honorabile  est  con- 
jugium  in  omnibus  legitime  conjunctis, 
id  est:  Omne  verum  ac  legitimum  conju- 
gium  honore  dignum  est,  minimeque  dam- 
uaudum ;  tamquam  hoc  dictum  sit  adver- 


sus  haereticos,  qui  nuptias  damnabant. 
Hi  omnes  subaudiunt  verbum :  est.  Ac 
plerique  interpretes  id  exprimunt  in  sua 
translatione ,  ut  Erasmus,  Hentenius  et 
alii,  sic  vertentes :  Honorabile  est  in  om- 
nibus,  vel  inter  omnes,  conjugium.  Ve- 
rum  his  modis  iutellecta  sententia,  parum 
opportuna  est  huic  loco ,  ubi  praecepta 
vitae  traduntur,  non  dogmata  fidei.  Quam- 
obrem  nec  illa  quorundam  placet  expo- 
aitio.  In  omnihus,  id  est,  apud  omues 
homines;  ac  si  dicat,  non  debere  con- 
jugium  a  quoquam  sperui,  etiamsi  ipse 
ab  eo  se  contineat.  Huc  accedit,  quod 
nullus  horum  sensuum  satis  commode 
adaptari  possit  alteri  membro :  et  thorus 
immaculatus.  Quae  res  ab  illis  fere  dis- 
simulatur. 

Itfe;que  existimamus,  optimum  et  ma- 
xime  expeditum  hujus  loci  sensum  esse, 
si  praeceptive  exponatur,  et  particula :  in 
omnibus,  adpersonas  referatur,  hoc  modo  : 
Conjugium  sit  in  omnibus  vobis  hono- 
rabile,  et  thorus  immaculatus.  Hoc  est: 
Praecipio,  ut  omnes,  qui  in  conjugio 
estis,  servetis  honorem  conjugii,  et  tho- 
rum  sine  macula.  Id  autem  praestatur, 
quando  nec  violatur  conjugii  fides  per 
adulteria,  necabipsis  inter  se  conjugibus 
quidquam  admittitur,  quo  thori  conjuga- 
lis  puritas  commaculetur.  Hunc  sensum 
indicant  Chrysostomus  et  Theophylactus, 
cum  dicunt,  in  his  verbis  esse  repetitio- 
nem  ejus,  quod  supra  praeceperat  de 
s{inctimonia  sectanda  et  vitanda  fornica- 
tione.  Est  autem  frtiquens  in  sacris  lite- 
ris,  ubi  verbum  modi  praeceptivi  debeat 
siibaudiri;  ut  Rom.  12.:  Dilectio  sine 
simulatione,  et  ad  Tit.  2. :  Verbum  sa~ 
num  irreprehensibile ;  item  in  eo,  quod 
hic  mox  sequitur:  Sint  mores  sine  ava- 
ritia.  Nam  nec  ibi  verbum  in  Graeco  ex- 
pressum  est.  Unde  et  Erasmus  in  para- 
phrasi,  tacite  retractans  suam  versionem, 
ita  loquentem  Apostolum  facit:  Conju- 
gium  sit  apud  vos  honorabile;  neque  cu- 
bile  ullo  stupri  genere  contaminetur.  De- 
nique  sensum  hunc  manifeste  ostendit 
comminatio  subjuncta. 

Fornicatores  enim  et  adulteros  judi^ 


364 


COMMENTARIUS  IN  CAP.  XUI. 


cahit  Deus.  In  Graeco  et  Syriaco  non 
enim ,  sed  autem  legitur.  Fornicatoris 
nomen  in  Scripturis  generalins  est,  quam 
adulteri ;  ut  proinde  omnis  adulter  for- 
nicator  sit,  non  contra.  Ita  Dominus 
Matth.  5. :  Omnis,  qui  dimiserit  uxorem 
suam,  excepta  fornicationis  causa,  fa- 
cit  eam  moechari.  Videtur  igitur  bic 
esse  sensus:  Omnes  quidem  fornicarios, 
sed  speciatim  adulteros  judicabit,  id  est 
condemnabit  Deus,  scilicet  aeternae  mor- 
tis  supplicio;  sicut  ibi:  Non  enim  misit 
Deus  Filium  suum  in  mundum,  ut  ju- 
dicet  mundum;  sed  ut  snlvetur  mun- 
dus  per  ipsum.  Qui  credit  in  eum,  non 
judicatur.  Qui  autem  non  credit,  jam 
judicatus  est,  Joan.  3.  Hinc  ergo  sequi- 
tur,  ex  omnium  interprelum  sententia, 
fornicationem  etiam  simplicem  esse  pec- 
catum  aeterna  damnatione  dignum. 

5.  Sint  mores  sine  avaritia.  Debor- 
tatur  ab  avaritia,  qnod  ea  sit  omniam 
malorum  radix,  1  Timotb.  6.  Ac  forte 
id  praecipit,  quod  videret,  quosdam  prae- 
textu  egestatis,  ad  quam  redacti  erant  in- 
juria  persequentium,  plus  satis  studere 
rei  de  novo  augendae.  Cajetanus,  a  Fa- 
bro  Stapulensi  deceptus,  putat,  ex  Graeco 
legecdum  esse:  Sit  sine  avaritia  modus, 
additque  bocscholicn:  Turpe  cst,  quod 
avaritia  modum  imponat.  Atqui  vox  Grae- 
ca:  TpOTioc,  quamvis  modum  plerumque 
eignificet,  non  tamen  rnodam,  qui  rei  im- 
ponitnr,  ne  inimoderata  sit,  ut  intellexit 
Cajetanns,  Graece  imperitus;  sed  modum, 
id  cst,  agendi  rationem  aut  rei  qualitatem. 
Caeterum  constat,  etiam  pru  mcre  et  pro 
moribus  usurpari,  non  sine  elegantia, 
apud  auctores  Graecos,  Platonem  et  alius. 
Nec  dubium,  quin  ea  significatio,  quam 
et  alii  omnes  retinent,  buic  loco  sit  aptis- 
sima. 

Additio  B,  P, 

Modus  bifariam  sumitur.  Interdum 
enim  significat  quandam  mensurae  deter- 
minationem,  et  huic  significationi  respon- 
dent  illa:  moderari,  moderatus,  modc' 
itus,  et  quae  iis  sunt  conjugata  ant  con- 
traria,  Atias  vero  modus  generaliter  idem 


valet,  quod  cujusque  actionis  seu  opera- 
tioni:^  accidentiaria  qualitas.  Quo  pacto 
modus  inter  circumstantias  recensetur. 
Priore  significatione  semper  in  bcnum 
sumitur;  at  posteriore  est  vocabulum  me- 
dium.  Priore  significatione  sumitur  in 
secunda  parte  scnteutiae  illius  B.  Ber- 
nardi ,  lib.  de  diligendo  Deum ;  poste- 
riore  vero  in  prima;  illius  dico  scntentiaej 
specie  quadam  contraiietatispulchre  figu- 
ratae :  Modus  diligendi  Deum  est  sine 
modo  diligere. 

Jam  quid  sit  avaritia,  ne  in  ea  re  fal- 
lant  se  ipsos,  docet  ex  virtute  contraria, 
dicens: 

Contenti  praesentibus.  Non  ad  mores, 
sed  ad  homines  boc  referendum,  ut  patet 
ex  Graeco,  ubi  rursus  subauditur  verbum: 
sitis  vel  estote ;  sicut  in  praecedeotibus. 
Nec  praesentia  hic  opponnntur  futuris 
aut  crastinis ;  quasi  sensus  sit:  Ne  cogi- 
tetis  in  crastinum,  sed  utimini  praesenti- 
bus  bonis;  quod  praeceptum  babemus  in 
EvangelioMatth.  6.  NamGraecis  Tiapovxa 
vocantur  ea  bona,  quae  adsunt,  id  est, 
quae  habentur  et  in  promptu  sunt,  ad 
differeutiam  eorum,  quae  non  habentur. 
Unde  Erasmus  et  Hentenius  verterunt: 
Contenti  iis,  quae  adsunt,  Ita^ue  sen- 
sus  est:  Contenti  sitis  iis,  quae  habetis, 
quaeque  sufficiunt  necessitati  vestrae; 
nec  velitid  ditiores  fieri.  Est  igitur  con- 
sentaneum  hoc  praeceptum  illi  exemplo 
Apostolico,  aut,  si  rcajas,  mandato  Apo- 
stoli,  1  Tira.  6. :  Habentes  alimenta,  et 
quibus  tegamur,  his  contenti  sumus,  aut 
simus.  Atque  baec  est  plana  hujus  partis 
intelligentia,  ex  qua  jam  sequitur,  eum, 
qui  non  est  contentus  praesentibus  (juxta 
sensum  datum),  avaritiae  vitio  subjacere. 

Ipse  enim  dixit :  Non  te  deseram,  ne- 
que  derelinquam.  Occurrit  avarae  cogi- 
tationi  eorum,  qui  semper  metuunt  ege- 
statem,  ideoque  plus  semper  expetunt. 
Fallitur  autem  Erasmus,  qr.um  vertit  in 
praesenti :  Non  te  desero,  neque  dere- 
linquo.  Quamvis  et  hoc  Cajetanus  im- 
prudens  sequituv.  Nam  in  Graeco  non 
sunt  verba  praesentis  temporis  indicativi 
modi :   ayui  et  eyxaTaXiTiu),  quod  minus 

attento  videri  potest;  sed  aoristi  futuro 
tempori  servientes  in  modo  subjunctivo, 
quos  ita  Latine  vertere  liceat:  Non  te 
dimiseroj  neque  te  dereliquero.  Conve- 
nit  et  Syriaca  versio,  futurum  reddens. 

Notandum,  etiam  in  Graeco  condupli- 
cari  negationes,  quo  vehemsntior  sit  pol- 
licitatio ;  tamquam  si  dicat :  Nulla  ratione 
fnturum  est,  ut  te  deseram.  Nam  duae 
pluresve  negationes  apud  Graecos  fortius 
negant.  Quo  item  pertinet  ejusdem  re- 
petitio  in  duobus  verbis  idem  aut  paene 
idem  significantibus.  Invenitur  autcm 
haec  sententia  totidem  oranino  verbis, 
sola  mutata  persona,  apud  LXX.  Deut. 
31.,  ubi  Moses  Josue  sibi  successurum 
ita  compellat:  Dominus,  qui  ductor  est 
vester,  ipse  erit  tecum ;  non  dimittet  te, 
nec  derelinquet  te.  Habetur  etiam  Jo- 
sue  1.,  ubi  Dominus  sic  eum  alloquitur: 
Non  dimittam ,  nec  derelinquam  te; 
sed  verbis  in  Graeco  nonnihil  diversis. 
Theophylactus  refert  ad  locum  Jes.  41.; 
sed  ibi  tantummodo  legitur:  Non  dere- 
linquam  eos.  Quare  non  alio,  quam  ad 
locum  Deuteronomii  referendum  puto. 

Sed  quaeres,  quomodo  huc  recte  cite- 
tur;  quum  illic  sermo  sit  de  ducatu  et 
regimine  populi,  hic  vero  de  rebus  ad 
vitam  neceseariis.  Respondeo,  Apostolum 
uti,  sicut  alibi  dictum  est,  accommoda- 
tione  Scripturae  vel,  si  mavis,  extensione, 
qua  a  specie  transitur  ad  genus.  Quod 
enim  Josue  promissum  fuit,  non  eum  a 
Deo  desertum  iri  in  populo  regendo,  id 
Apostolus,  ob  similitudinem  rationis,  ex- 
tendit  ad  omnes  justos,  et  ad  omnem 
temporalem  necessitatem.  Omnibus  enim 
justis  atqne  in  Deo  ccnfidentibus  Scri- 
pturae  promittunt  Deum  in  necessitatibus, 
etiam  temporallbus,  adjutorem.  Quo  per- 
tinet  illud,  quod  David  ait  Psalra.  36. : 
Juniorfui;  etenim  senui;  et  non  vidi 
justum  derelictum,  nec  semen  ejus  quae- 
rens  panem.  Et  Salomon  Prov.  10. :  Non 
affliget  Dominus  fame  animam  jasti. 
Et  Dcrainus  Matth.  6. :  Quaerite  primum 
regnum  Dei,  et  justitiam  ejus;  et  haec 
omnia  adjicientur  vobis.  Sed  hujusmodi 
promissiones  intelligendae  sunt,  nisi  Deus 


haec  temporalia  meliori  bono  compenset. 
Non  enim  censetur  frustrari  promissio, 
quando  res  promissa  in  aliam  meliorem 
commutatur. 

6.  Ita  ut  confidenter  dicamus.  Graece 
participium :  dappouvTag,  confidentes.  Et 
ita  scripsisse  interpretem,  verisimile  est. 
Sensus:  Ita  ut  cum  bona  spe  et  fidncia 
possimus  dicere: 

Dominus  mihi  adjutor ;  non  timebo, 
quid  faciat  mihi  homo.  Versus  est  Psalm. 
117.,  quem  eo  adducit,  ut  non  solum  con- 
fidant,  Deum  ipsis  non  defuturum  in  sup- 
peditandis  vitae  necessariis;  quod  egit 
parte  praecedenti;  verum  ne  dubitent, 
etiam  adjutorem  se  eum  habituros,  exem- 
plo  Davidis  (cujus  illa  sunt  verba)  ad- 
versus  omnes  malorum  hominum  impug- 
nationes,  qui  cum  facultatibus  etiam  vitam 
auferre  moliuntur.  Singulare  enim  homo 
pro  plurali  positum  est.  Sentit  autem, 
non  timendum ,  ne  mali  homines  nobis 
praevaleant,  etiam  temporaliter  affligendo ; 
quasi  per  hoc  admodum  nobis  noceant. 
Id  enim  non  futurum,  nisi,  quemadmo- 
dum  supra  diximus,  compensatione  ma- 
joris  ac  melioris  boni;  cujusmodi  sunt: 
exercitium  patientiae,  purgatio  peccato- 
rum,  gratiae  et  gloriae  augmentum. 

7.  Mementote  praepositorum  vestro- 
rum,  qui  vobis  locuti  sunt  verbum  Dei. 
Quia  dixerat,  homines  non  timendos, 
iterum  occasionem  arripit  exhortandi  He- 
braeos  ad  fidei  constantiam  adversus 
persecutores  ;  idque  exemplo  praeposito- 
rum  suorum,  qui  decesserant.  Nam  quod 
Erasmus  vertit:  Memores  estote  eorum, 
qui  praesunt  vobis,  ac  si  de  viventibus 
esset  sermo,  pugnat  cum  parte  sequenti, 
uti  mox  videbimus.  In  Graeco  quidem 
participium  est  praescntis  temporis :  '^you- 
jjLSVcuv ;  sed  usurpatur  loco  nominis,  sicut 
et  apud  Lucam  cap.  22.  Evangelii,  ubi 
nos  habemus :  Et  qui  praecessor  est,  si- 
cut  ministrator.  Nam  et  apud  Plutar- 
chum  in  Galba  sic  legitur:  "^youiisvoc 
T^C  TspixaviaQ,  Germaniae  ductor.  Hic 
autem  intelligit  Episcopos ,  sive,  ut  ex 
Syriaco  Galenus  vertit,  antistites.  Sic 
enim  etinfra  accipitur,  ubi  dicit:  Obedite 

praepositis  vesiris,  et:  Salutate  omnes 
praepositos  vestros.  Recteque  Latinus 
interpres  Praepositi  vocabulum  huc  ad- 
hibet  (etsi  nonunlli  malint :  praefecto- 
rum)\  nam  priscis  Ecclesiae  temporibus 
iidem  appellabantur  Episcopi  et  Praepo- 
siti,  ut  ex  Tertulliauo  et  Cypriano  bene 
observavit  Pamelius.  Vide  annotat'ones 
ejus  in  Tertulliani  librum  ad  martyres, 
et  Cjpriani  epist.  4.  et  75.  Qnin  et  apud 
Augustinum  Episcopi  Praepositi  vocan- 
tur,  conc.  5.  super  Psalm.  103. 

Praecipit  ergo,  ut  Episcoporum  suorum 
memores  sint,  qui  eis  locuti  fuerant  ver- 
hum  Dei,  id  est,  doctrinam  fidei  tradi- 
derant.  Cum  autem  Judaeorum  multae 
essent  Ecclesiae,  praesertim  in  Judaea  et 
Syria  constitutae,  quae  singulae  suos  ha- 
bcbant  Episcopos ,  quorum  aliqui  jam 
martyrio  vitam  finierant:  de  his  potissi- 
mnm  nunc  loquitur.  Nec  vero  dubitem, 
inter  eos  numerandum  esse  Jacobum,  fra- 
trem  Domini,  Jerosolymorum  Episcopum, 
atqne  ad  eum  vel  praecipue  Paulum  hic 
respicere.  Nam  Jacobus  Jerosolymis  oc- 
cisus  est  (ut  refert  in  catalogo  Hierony- 
mus)  septimo  Neronis  anuo,  post  quem 
Paulus  sex  fere  annis  adhuc  supervixit. 
Itaque  Jacobi  interfecti  recens  erat  me- 
jBoria,  quando  scripta  est  haec  Epistola. 

Sed  ad  quid  vult  esse  eorum  memores? 
Tamquam  enim  hoc  desideretur  in  verbis 
Apostoli,  quidam  inquirunt,  et  suas  adfe- 
runt  conjecturas.  Ex  quibus  est  illa  de 
praebendis  houorariis,  ut,  quemadmodura 
Epibcopi  verbum  Dei  ministrabant  He- 
braeis,  ita  vicissim  ipsi  memores  essent 
illorum  in  subministrandis  vitae  necessa- 
riis.  Refert  hanc  sententiam  Theophy- 
lactus  priori  loco,  potestque  ei  color  ali- 
quis  addi  ex  superioribus,  ubi  dictum  est: 
Mementote  vinctorum  et  lahorantium, 
scilicet,  ut  eorum  corporali  necessitati 
Bubveniatis.  Sed  cum  ex  iis ,  quae  se- 
quuntur,  constet,  de  mortuis  Apostolum 
loqui,  de  quibus  nihil  istiusmodi ,  nisi 
ridicule  praecipi  potest :  merito  Theophy- 
lactus ,  hac  dimissa ,  alteram  subjungit 
eamque  meliorem  declarationem  verbi: 
mementote,  quam  et  alii  intei-pretes  tra- 


dunt ;  eam  videlicet,  quam  exprimit  Apo- 
stolus  verbis  sequentibus : 

Quorum  intuentes  exitum  conversa- 
tionis ,  imitamini  fidem.  Intuentes, 
Graece  dva^scDpouvrcC,  id  est  conside- 
rantes,  contemplantes.  Significat  autera 
considerationem  iteratam  ac  prius  inter- 
missam,  quasi  diceret:  reconsiderantes ; 
velut  innuens,  quod  ab  hujusmodi  consi- 
deratione  cessatum  fuisset.  Ad  hoc  ergo 
memores  illorum  estote,  inquit,  ut  etiam 
atque  etiam  considerantes ,  quem  sortiti 
fuerint  exitum  ac  finem  suae  eanctae  con- 
versationis ,  fidem  eorum,  fideique  con- 
stantiam  imitemini.  Jam  supra  dixi,  eo8 
praecipue  significari,  qui  doctrinam  a  se 
traditam  sanguine  suo  obsignaverant ; 
qualis  apud  Jerosolymam  Jacobus,  frater 
Domini,  post  alterum  Jacobum,  Joannis 
fratrem ;  et  aliis  in  locis  alii.  Est  illud 
profecto  magnum  sincerae  doctrinae  ar- 
gumentum,  et  persuadendi  vim  maximam 
habet,  post  commendatara  paiicta  conver- 
satione  doctrinam,  morte  dcnique  et  san- 
guino,  tamquam  sigillo,  eam  cousignasse. 

8.  Jesus  Christus,  heri  et  hodie,  ipse 
et  in  saecula.  Duobus  modis  distingui 
potest  haec  sententia.  Nam  pronomen 
ipse,  Graece:  olotqq,  quod  alii  vertunt: 
idem,  vel  praecedentibus  adjungi  potest, 
vel  sequentibus.  Latini  fere  cum  parte 
sequenti  construunt,  comma  figentes  post 
hodie.  At  Graecorum  commentarii  sub- 
indicant,  astruendum  esse  praecedentibus, 
hoc  modo :  Jesus  Christus  heri  et  hodie 
ipse  (vel  idem),  sunaudi:  est ;  ut  deinde 
addatur :  et  in  saecula,  scilicet  idem  fu- 
iurus.  Sic  cap.  1.  hujus  Epistolae  ex 
Psalmo :  Tu  autem  idem  ipse  es,  Graece  : 
6  auTOc:  £t.  Ubi  in  Hebraeo  tantnm  ha- 
betur:  et  tu  ipse;  ut  videatur  et  huic 
loco  similis  Hebraismus  subesse.  Certe 
B.  Ambrosius  lib.  5.  de  fide,  cap.  2.,  et 
S.  Maximus  in  hom.  3.  de  paschate,  ci- 
taot  hunc  in  modum  :  Jesus  Christus  heri 
et  hodie  ipse  est;  nec  amplius  addunt, 
tamquam  ibi  sit  orationis  caesura. 

Verum  de  sensu  major  est  interpretum 
varietas.  Graeci  per  aclverbium  heri  signi- 
ficari   putant   omne  praeteritum  tempus, 

adeoque  omne  spatinra  aeternitatis,  quod 
ante  mandi  originem  fuit.  Itaquo  hac 
Scriptura  utuntur  ad  probandum  adver- 
sus  Arianos  Christi  divinitatem;  quod  et 
faciunt  Ambrosius  et  Maxiraus  locis  su- 
pra  citatis.  Alii  hoc  idem  probari  putant 
ea  parte :  et  in  saecula.  Intelligunt  enim 
saecula  tam  praeterita,  quam  futura.  Sed 
neutrumistorum  nobis  probabile  est.  Nam 
vocula  heri  nusquam  in  Scripturis  aeter- 
nitatem  STgnificat ;  sed  potius  assumi  so- 
let  ad  significandum  tempus  non  longe 
praeteritum,  quemadmodum  cras  ad  tem- 
pus  non  longe  futurum.  Ea  quoque  phra- 
sis :  in  saecula ,  more  Scripturae  solum 
extenditur  ad  futurum,  non  etiam  ad 
praeteritum.  Quare  simplicior  erit  sensus, 
si  sic  exponatur  hic  locus,  ut  etiam  ad 
humanam  Christi  naturam  adaptari  possit ; 
licet  fJioqui  sermo  sit  de  persona  sine 
determinatione  naturae.  Qui  sensus  hu- 
jusmodi  est:  Jesus  Christus,  in  quem 
credidistis,  et  quem  pro  Christo  recepi- 
stis,  non  est  alius  atque  alius;  non  sub- 
inde  mutatur;  sed  qui  fait  superiore 
tempore ,  idem  et  nunc  est,  idemque  per- 
mansurus  in  omne  tempus  et  saeculum 
futurum. 

Quaeritur  autem ,  quomodo  sententia, 
sic  intellecta ,  cohaereat  cum  praeceden- 
tibus?  Plerique  sic  connectunt:  Jure  vos 
adhortor  ad  imitandam  fidem  fideique 
constantiam  praepositorum  vestrorum,  qui 
excesserunt  ex  hac  vita;  nam  idem  est 
Jesus  Christus,  qui  sicut  illis  adjutor  fuit, 
ita  et  vobis  adjutor  sperandus  cst.  Alii 
pertinere  putant  haec  verba  duntaxat  ad 
declarationem  fidei,  quam  imitandam  pro- 
ponebat;  quasi  dicat:  Hanc  fidem  mor- 
dicus  tenete,  Jesum  Christum  semper 
mansurum  id ,  quod  est ;  nec  alium  Chri- 
stum,  nec  alium  pontificem  aliquando  ex- 
spectandum. 

Nobis,  contextum  hujus  loci  propius 
intnentibus,  videtur  Apostolus  ita  ratio- 
cinari :  Fides  vestra  est  in  Jesum  Chri- 
stum ,  sicut  et  fuit  vestrorum  praeposito- 
rum ;  atqui  Jesus  Christus  semper  idem 
est;  ergo  et  fides  vfstra  eadem  e^se  debet 
cum  fide  illorum;  ideoque  necesse  est,  ut 


illorum  fidem  imitemini.  Quae  explicatio 
non  solnm  apte  conjungit  hanc  partem 
cum  praecedente ;  vorum  ctiam  cum  eo, 
quod  continuo  sequitur  de  fugiendis  do- 
ctrinis  variis  ac  peregrinis.  Si  enim  Chri- 
stus  seraper  idem  est,  ac  proinde  fides 
eadem;  non  ergo  debetis  mutare  doctri- 
nam  fidei  semel  acceptam,  nec  aures 
praebere  magistris  alias  doctrinas  adfe- 
rentibus.  Valet  hoc  argumentum  etiam 
ad  docendum ,  quod  eadem  sit  fides  anti- 
quorum  et  nostra.  Nam  bcet  tunc  non- 
dum  esset  Christus  homo ,  erat  tamen  in 
praescientia  Dei ,  et  in  fide  illcrum ,  qui 
credebant  in  eum  venturum. 

9.  Dontrinis  variis  et  peregrinis  no^ 
lite  abduci.  Graece:  ^xt]  Tcspicpspso&s,  ne 
circumferamini ,  circumagamini.  Ver- 
bum  idem  cum  eo ,  quod  est  Eph.  4. :  Ne 
circumferamur  omni  vento  doctrinae. 
Significat  autem ,  temere  moveri  ac  flu- 
ctuare  huc  iUuc;  quod  accidit  iis,  qaibus 
non  est  unum  aliquid  fixum  in  animo, 
quod  sequantur.  Quamquam  interpres 
Syrus  etiam  abduci  transtulit.  Et  anno- 
tat  Galenus,  iu  nonnuUis  exemplaribus 
Graccls  legi;  TcapacpspsoOat ,  quod  est, 
perperam  et  in  diversum  moveri ,  item 
aberrare  et  abduci  a  recto.  Sed  prior 
lectio  veterura  est  Graecorum ,  et  ab  iis- 
dem  diligenter  exposita.  Varias  doctri- 
nas  appellat,  quae  divisae  sunt  atque 
inter  se  dissident.  Peregrinas  vero  forin- 
secus  advectas,  adventitias,  et  a  doctrina 
domestica,  ecclesiastica,  Apostolica  aiie- 
nas ;  ut  vocantur  peregrinae  merces,  quae 
non  sunt  domi  natae. 

Optimum  est  enim  gratia  stabiliri  cor, 
non  escis.  A  generc  descendit  ad  certam 
speciem,  ex  variis  doctrinis,  quas  serai- 
nabant  errorum  magistri ,  unum  adferens 
exemplum ,  idque  iis ,  ad  quos  scribit,  ac- 
comraodatum.  Nam  Judaei ,  quamvis  ad 
Christum  conversi,  tamen  superstitiosius 
inhaerebant  observalioni  legalium,  ac  no- 
minatira  discriraini  ciborum  praescripto  a 
Mose;  quemadmodum  patet  Rom.  14., 
Gal.  2.  et  Col.  2.  Eratque  ea  doctrina 
peregrina ,  quia  alienum  est  a  doctrina 
Apostolorum,  quemquam  Christianum  te- 

neri  institutis  legis  Mosalcae.  Tametsi 
locum  hunc  quidam  restringunt  ad  cibos 
sacrificales ,  in  quorum  usu  magnam  reli- 
gionis  partem  Judaizantes  collocabant. 
Igitur  ab  hujusmodi  errore  revocat  He- 
braeos  hac  parte.  Opiimum ,  Graece : 
xaXov,  bonum,  praestans,  sicut  1  Cor.  7. : 
Bonum  est  homini  mulierem  non  tati- 
gere.  Sed  non  infrequens  est  interpreti 
vulgato,  positivum  convertere  in  super- 
lativum ,  ut  pro  hono  reddat  optimum, 
pro  malo  pessimum ,  pro  magno  maxi- 
mum ;  sicut  annotatis  aliquot  locis  osten- 
dimus  ad  illud  Rom.  11. :  Carissimi  pro- 
pter  patres. 

Verum  quia  comparationem  hic  facit 
Apustolus  inter  gratiam  et  escas ,  recte 
honum  exponas  comparative ,  hoc  modo : 
Melius  est  gratia  Rtabiliri  cor,  quam  escis  ; 
ita  tamen,  ut  impropriam  agnoscas  com- 
parationem,  quum  escis  stabiliri  cor,  ab- 
Bolute  non  sit  bonum.  Porro  verbum: 
HahiUri,  opponit  fluctuationi  significatae 
verbo :  circumferri.  Nec  admodum  refert, 
flivi  legas  passive  :  stabiliri ,  sive  active  : 
stahilire ,  quemadmodum  legerunt  B. 
Thomas  et  Liranus ;  quod  et  recepit  edi- 
tio  Clementina.  Nam  Graecum  verbum: 
PEPaiotJO^at,  medium  est,  et  utroque 
modo  Graecis  usurpatum.  Sed  etutraqne 
lectio  in  eundem  sensum  concurrit. 

Nomine  gratiae  Graeci  fidem,  S.  Tho- 
mas  gratiam  justificantem  intelligit.  At- 
qui  nihil  vetat,  generatim  significari  in- 
terna  ac  spiritualia  Dei  dona,  quibus 
homines  sanctificantur,  id  est  fidem,  spem, 
caritatem  caeterasque  virtutes.  Magis 
tamen  placet,  ut  significetur  doctrina 
Christiana  fide  suscepta ,  hoc  est ,  gratia 
Christianismi.  Hanc  enim  gratiam  appel- 
lavit  in  capite  praecedenti  illis  verbis: 
Hahemus  graiiam,  per  quam  serviamus 
etc. ,  et  aliis  locis  ibidem  a  nobis  indi- 
catis. 

Dicit  ergo,  multo  melius  esse,  ei  cor- 
dis  stabilimentum  ac  firmitatem  quaeraut 
in  gratia  Dei,  quam  novi  testamenti  me- 
diator  Christus  attulit;  quam  si  in  obser- 
vautia   ciborum,    quam   tradidit   Moses. 


Haec  enim  ad  stabiliendum  cor  hominis 
nihil  conducunt,  quia  lex  non  jnstificat; 
in  illa  vero  stabile  bonum  animae  suae 
invenient. 

Potest  etiam  dici,  orationem  esse  ecli- 
pticam ,  atque  supplendam  hoc  aut  simili 
modo :  Melius  est  gratia  stabiliri  cor, 
quam  escis  operam  dare,  aut  in  eis  am- 
bulare ,  ut  in  parte  sequenti  dicitur,  con- 
tinente  rationem  ejus ,  quod  jam  dictum 
est: 

Quae  non  profuerunt  amhulantihus 
in  eis.  Participium  in  Graeco  praeteriti 
temnoris  est.  Sic  enim  Graeca  sonant : 
Tn  quihus  qui  amhulaverunt ,  nihil  uti- 
litatis  consecuti  sunt.  Amhulare ,  pro 
eo,  quod  est:  vitam  agere ,  versari  cum 
assiduitate ,  phrasis  est  Hebraica,  Scri- 
pturis  admodum  ubitata.  Sensus  igitur 
est:  Quae  nihil  contulerunt  iis,  qui  in 
hujusmodi  observatione  multum  versati 
sunt,  qui  in  talibus  consenuerunt.  Nam 
totum  illud  genus  nihil  facit  ad  stabilita- 
tem  conscientiae  veramque  sanctitatem. 
Eadem  sententia  est,  si  referas  ad  cibos 
sacrificiales ,  de  quibus  Jer.  cap.  11.: 
Numquid  carnes  sanctae  auferent  a  te 
malitias  tuas?  Sunt,  quiputent,  Apo- 
stolum  loqui  non  de  cibis  legalibus ,  sed 
de  lautitiis  epularum,  quas  seetabantur 
Nicolaitae,  velut  novi  apud  Christianos 
Epicuraei,  quorum  illecebrosa  doctrina 
multi  inficiebantur.  Ila  sensus  esse  pote- 
rit :  Quae  non  profuerunt  frequentantibus 
eas.  Siquidem  ad  exemplum  statuendum 
istis  prostrati  fuerunt  in  deserto,  qui 
escatum  delicias  appetiverunt,  1  Cor. 
10.,  Num.  11.  etPsalm.  105.  Refert  hunc 
sensum  S.  Thomas  secundo  loco;  sed 
priorem  magis  probat ,  ac  merito ;  nam  et 
sequentibus  melius  congruit. 

10.  Hahemus  altare,  de  quo  edere 
non  hahent  potestatem,  qui  tahernaculo 
deserviunt.  Potestatem  Graeca  quaedam 
uon  exprimunt;  tantum  enim  legunt:  ex 
quo  edere  non  hahent',  sed  sensus  est: 
ex  quo  edere  non  possutit.  Nam  haheo, 
pro  eo,  quod  est:  possum,  adhaerente 
verbo  infinitivo,  Graecis  usitatum  est. 
Quod  et  Latini  imitantur  interdum.  Posse 

autem  resolvitur  in :  habere  potestatem  ; 
itaque  recte  vertunt  etiam  ex  illis  codici- 
bus  interpretes  Latini:  de  quo  edere 
(sive  edendi)  non  habent  potestatem. 
Pro  quo  Erasmus :  De  quo  non  est  fas 
edere  iis,  qui  etc.  Sciendum  tamen,  alios 
Graecos  plerosque  omnes  codices  addere  : 
e^Guatav,  id  est  potestatem ,  facultatem, 
scilicet  eam ,  quae  jure  competat.  Igi- 
tur  hac  sententia  docet  Apostolus ,  ad 
Cbristi  gratiam  transire  volenlihus  neces- 
sario  relinquendam  esse  legem  Mosaicam. 
Neque  enim  eos,  qui  legi  iuhaerent,  ba- 
bere  jus  edendi  de  altari,  quod  habent 
ChristiAni. 

In  quo  simul  ostendit,  nec  Christianis 
deesse  suum  altare,  cujus  participes  fiant 
Judaei,  si  ad  Christum  transeant;  ne 
querantur ,  derelicto  Mose ,  sine  altari  se 
futuros.  Favet  haec  pars  iis,  qui  in  eo, 
quod  praecedit,  escas  interpretati  sunt 
faacrificiales.  Nam  tabernaculo  deservien- 
tes  seu  ministrantes,  Graece :  XaTpsuovTsg, 
non  erant  quilibet  de  populo,  sed  soli 
sacerdotes.  Quamquam  ex  parte  totum 
intelligendum  est.  Si  enim  sacerdotes  non 
poteiant  esse  participes  altaris,  quod  nos 
habemus;  ergo  nec  populus  utens  sacer- 
dotam  ministerio. 

Sed  quaeritur,  de  quo  altari  loquatur 
Apostolus.  Quod  quidem  Chrysostomus 
in  suo  comm.  inexplicatum  reliquit.  Ple- 
rique  tam  veteres,  quam  recentiores,  signi- 
ficari  volunt  mensam  Dominicam ,  ex  qua 
sumitur  a  fidelibus  corpus  et  sanguis  Do- 
mini ;  ut ,  sicut  de  ea  dictum  est  ab  Apo- 
Btolo,  1  Cor.  10.:  Non  potestis  mensae 
Domini  participes  esse ,  et  mensae  dae- 
moniorum ,  ita  hic  quasi  dicatur :  Non 
possunt  edere  de  altari  Dominico,  qui 
adhuc  tabernaculo  deserviunt  in  cibis  et 
potibus ;  ut  habetur  supra  cap.  9.  Tra- 
dunt  hunc  sensum  inprimis  Graeci,  Theo- 
phylactus  et  Oecumenius ;  et  inter  Lati- 
nos  Primasius ,  Sedulius,  Anselmus ;  item 
auctor  glossae  ordinariae,  Cajetanus,  Has- 
selanus  et  alii.  Qui  sensus  confirmari  vi- 
detur  ipsis  Apostoli  verbis ;  nullum  enim 
aliud  altare  habent  Christiani,  de  quo 
edant,  nisi  mensam  Dominicam. 

frail.  Eatil  Comin.  Tom.  IIL 


At  vero  S.  Thomas  altare  hoc  interpre- 
tatur  crucem  Christi,  vel  ipsum  Christum. 
De  quo  altari  edere ,  inquit,  est  fructum 
passionis  Christi  percipere,  et  ipsi  tam- 
quam  capiti  incorporari.  Crucem  Christi 
recte  proprieque  vocari  altare ,  nnlla  du- 
bitatio  est.  Non  enim  aliud  altare  fingi 
potcst,  super  quod  Christus  cruente  pro 
nobis  fuerit  immolatus.  Undo  et  Ecclesia 
norainat  aram  crucis  in  divinis  officiis. 
Ipsum  quoque  Christum  esse  altare,  pro- 
bat  idem  doctor,  quia  ipse  est,  in  quo  et 
per  quem  preces  nostras  Dco  offerimus. 
Idemque  significatus  est  per  altare  au- 
reum,  quod  vidit  Joanues,  Apoc.  8.  Prio- 
rem  S.  Thomae  expositionem  amplectitur 
Liranus,  posteriorem  Titelmannus.  At 
Gaiguaeus  utramquemiscere  videtur,  dum 
hoc  altare  dicit  esse  hostiam  in  ara  cru- 
cis  oblatam,  ipsum  scilicet  Christi  corpus. 

Harum  porro  triumexpositionumprima, 
quae  altare  mensam  Domini  interpreta- 
tur,  opponi  solet  haereticis,  qui  sacrifi- 
cium  incruentum  corporis  et  sanguinis 
Christi  pernegant.  Si  enim  apud  nos  est 
altare,  ex  quo  haec  sumantur,  est  et  sa- 
crificium,  quo  eadem  haec  offerantur.  Et 
recte  quidem  opponitur.  Nam  etsi  non 
constet,  hunc  esse  sensum  praesentis  loci ; 
tamen  urget  adversarios  auctoritas  et  te- 
stificatio  Patrum,  qui  sic  intellexerunt. 
Non  enim  sic  exponerent,  si  ejusmodi 
sacrificium  et  altare  nullum  in  Ecclesia 
agnoscerent. 

Caeterum  arbitror,  expositionem  S. 
Thomae,  quam  priori  loco  posuit,  esse 
magis  germanam.  Innuit  enim  eam  nobis 
ipse  Apostolus,  cum  paulo  post  dicit, 
Jesum  extra  portam  passum  esse,  id 
est  in  ara  crucis  oblatum.  Et,  ut  taceam, 
quod  toties  in  hac  Epistola  atque  ex  in- 
stituto  per  antithesim  comparat  sacerdo- 
tem  ministrantem  tabernaculo,  cum  Chri- 
sto  offerente  se  ipsum  in  cruce;  sane, 
cum  in  superiori  disputatione ,  qua  tam 
copiose  egit  de  sacrificiis  veteris  legis  per 
Chiistum  abolitis,  deqne  sacrificio  novi 
testamenti  per  eundem  introducto,  nullam 
facere  voluerit  mentionem  incruenti  sacri- 
ficii  novae  legis  (cujus  rationem  dedimus 

Buo  loco),  non  mnltura  verisimile  est,  eum, 
nnnc  aliud  agentem,  velut  ex  abrupto 
voluispe  de  sacrijQcio  incruento  sermonem 
ingerere;  sed  potias  crueuti  in  cruce 
oblati  raemoriam  ex  antedictis  renovare. 

Quo  sensu  autem  de  altari  crucis  edendi 
no8  potestatem  habere  dicamur,  et  non 
illi,  qui  tabernaculo  deserviunt,  intelli- 
gitur  ex  verbis  S.  Thomje  supra  positis. 
Nos  enim  ex  eo  edimus,  dum  fructum  sa- 
lutis  ex  cruce  Christi,  lamquam  vivifico 
ligno,  percipimus.  Illi  non  possunt,  quo- 
niam  (ut  explicat  Liranus)  qui  legalia 
custodiunt  (quod  designatur  in  servitute 
tabernaculi),  non  habent  partem  in  effica- 
cia  passionis  Christi.  Ilinc  idem  Aposto- 
lus  ait:  Si  circumcAdamiiii ,  Chrisius 
vcbis  nihil  proderit ;  et  iterum:  Eva- 
cuati  estis  a  Christo ,  qui  in  lege  justifi- 
camini ;  a  gratia  excidistis,  Gal.  5.  Huc 
etiam  pertinet,  quod  corpus  Christi ,  in 
cruce  oblatum,  nanis  vocatur  fide  mandu- 
candus,  ut  Joan.  6. :  Panis,  inquit,  quem 
ego  dabo,  caro  mea  est,  quam  ego  dabo 
pro  mundi  vita ,  scilicet  in  cjuce. 

11.  Quorum  enim  animalium  infer- 
tur  sanguis  pro  peccato  in  Sancta  per 
pontificem ,  horum  corpora  cremantur 
extra  castra.  Poterat  Apostolus  probare 
quod  dixerat  ex  antithesi  veteris  legis 
et  novae;  non  enim  potest  quis  novi  te- 
stamenti  particeps  esse ,  nisi  recesserit  a 
veteri ;  sed  maluit  ex  ipso  Mose  probatio- 
nem  adferre.  B.  Thomas  Apostoli  ratio- 
nera  valde  subtilem  vocat,  quam  et  ipse 
valde  subtiliter  explicat.  Sciiptura ,  ad 
quam  respicit  Apcstolus ,  habetur  Lev. 
16.,  ubi  praecipitur  summo  sacerdoti,  ut 
decima  die  mensis  septimi ,  quae  erat 
dies  expiationis,  offerat  vitulum  pro  pec- 
cato  suo ,  et  hircum  pro  peccato  populi ; 
tum  utriusque  sanguinem  inferat  intra 
velum  iii  Sancta  sanctorum ;  corpora  vero 
cremari  jubeat  extra  castra.  Nam  quia 
erat  oblatio  pro  peccato  sacerdotis ,  vel 
etiam  multitudinis  ,  in  qua  comprehendi- 
tur  sacerdos,  nihil  ex  ea  cedebat  in  cibum 
sacerdotis ,  sed  totum  sacrificium  combu- 
rendum  erat,  uti  statuitur  Lev.  4.  et  6. 
In  eo  sacrilicio,   tam  vituli,   quam  hirci, 


et  ritu  utriusque  offerendi  mnlta  consi- 
derari  possunt  mysteria,  quae  a  S.  Thoma 
et  aliis  enucleate  sunt  exposita. 

Sed  allegoria,  quam  hic  intendit  Apo- 
stolus,  in  eo  sita  est,  quod ,  sicut  veteris 
legis  pontifex  de  sacrificio,  quod  pro  suo 
populique  peccato  obtulerat,  non  come- 
debat,  sed  animalium  immolatorum  cor- 
pora  cremabantur  extra  castra;  sic,  qui- 
cumque  tabernaculo  deserviunt,  edere  non 
possunt  de  altari  crucis ,  id  est  fructum 
percipere  de  sacrificio  super  illud  altare 
oblato ,  praesertim  quum  extra  portam 
fuerit  igne  passionis  consumptum.  Est 
itaque  duplex  probatio  rei  propositae,  et 
ex  eo,  quia  de  illo  sacrificio  sacerdos  non 
edebat,  et  quia  cremabatur  extra  castra. 
Non  enim  sacerdos  egrcdiebatur  ad  lo- 
cura  ,  uLi  immolata  corpora  combureban- 
tur.  Quamquaravis  praecipua  probationis 
est  in  illo  priorc.  Videtur  enim  Aposto- 
lus  ita  velle  dicere:  Quod  ii,  qui  taber- 
naculo  deserviunt,  non  pcssint  ederc  ex 
nostro  altari,  id  probo  ex  lege,  quia  no- 
strum  altare  ac  sacrificium  crucis  potissi- 
mum  fiiit  significatum  per  ea  animalia, 
quorum  sanguis  inferebatur  in  Sancta  per 
pontificem  in  die  expiationis.  Atqui  ex 
his  pontifex  veteris  legis  non  edebat,  quia 
eorum  carnes  cremabantur  totae  extra 
castra;  ergo  qui  ^idhuc  veteri  legi  deser- 
viunt,  non  habent  potestatem  cdendi  ex 
uostro  sacrificio.  Vis  consecutionis  est  in 
correspondentia  figurae  et  figurati,  qua- 
tenus  talia  sunt. 

Ex  eo  autem,  quod  hic  Apostolus  ad- 
dit:  extra  castra,  capit  materiam  sequen- 
tis  allegoricae  doctrinae,  et  subjnnctae 
exhortationis.  Dicit  porro:  extra  castra, 
sicut  et  lex  loquitnr;  quia  populus  non- 
dum  habebatcivitatem  cultuidivino  depu- 
tatam ;  sed  agebat  in  deseito ,  castris 
dispositis,  in  quorum  medio  erat  taber- 
naculum.  Qui  huc  adscribunt  locum  Nu- 
mej.  19.,  ubi  de  sacrificio  vaccae  rufae 
agitur,  tamquam  Apostolus  eo  respiciat: 
procul  dribio  falluntur.  Non  enim  san- 
giiis  vaccae  rufae  inferebatur  in  Sancta; 
sed  de  eo  sacerdos ,  extra  castra  positus, 
aspergebat  contra  forestabernaculiseptem 

vicibus ,  et  sic  eam  totam  combnrebat  eo- 
dem  loco. 

12.  Propter  quod  et  Jesus,  ut  sancti- 
ficaret  per  suum  sanguinem  populum, 
extra  portam  passus  est.  Propter  quodj 
id  est  ut  irapleretur  illa  figiira ,  quae  est 
de  carnibus  extra  ca«=^tra  cremandis,  etiam 
Jesus,  ut  per  suum  (Graece :  proprium) 
sanguinem  populum  sanctificaret,  extra 
portam  civitatis  Jerosolymae  passus  est. 
Populum  dicit  Israeliticum,  sicnt  in  tota 
Epistola,  memor,  se  scribere  ad  Hebraeos, 
et  quia  ad  solum  hnnc  populum  factae 
fuerant  promissiones.  Alioqui  pro  genti- 
bus  etiam  sanctificandis  passum  essc 
Christum,  abunde  docent  aliae  Paulinae 
Epistolae.  Quaenam  hic  sanctificatio  in- 
telligatur,  et  quomodo  fiat  per  sanguinem 
Christi,  satis  quoque  dictum  est  alibi. 

13.  Exearr.us  igitur  ad  eum  extra 
castra.  Quod  dixit  de  Christo  extra  por- 
tam  passo,  quadam  allegoria  convertit 
ad  exhortationem  de  Christo,  in  eo  ipso, 
quod  extra  portam  passns  est,  imitando. 
Igitur,  inquit,  egrediamur  ad  eum  extra 
castra ,  vel  extra  civitatem;  vitae  scilicet 
acmorum  conformatione  faciamus,  quod 
ille  fccit;  patiamur,  quae  passus  est. 
Haec  enim  duo  considerat  in  praesenti 
sententia.  Quorum  unum  exponit  parte 
continno  adjuncta : 

Improperium  ejus  portantes.  Ejus, 
inquam,  qui  extra  portam  passus  est. 
Nam  qui  ducebantur  ex^ra  portam,  igno- 
minioda  morte  mulctabantur.  Portare 
Christi  improperium ,  fere  exponunt ,  ut 
sit,  pati,  qualia  passus  est  Christus :  cru- 
cem  ,  irrisiones  ,  opprobria,  persecutiones. 
Posset  etiam  intelligi  improperium  Chri- 
sti ,  id  est  pro  Christi  nomine  toleratum  ; 
juxta  quod  ipse  ait  Matth.  5. :  Beati  estis 
cum  maJedixerint  vobishomines  et  per- 
secuti  vos  fuerint ,  et  dixerint  omne 
malum  adversum  vos  mentitntes ,  pro- 
pter  me.  Sed  verisimilius  est,  imprope 
rium  Christi  proprie  illud  Apostolo  dici, 
quo  vocabantur  Christiani.  De  quo  Pe- 
trus  Apoetolus  1  Epist.  4. :  Si  autem  ut 
Christianus,  non  erubescat;  glorificet 
autem  Deum.  in  isto  nomine.  Erat  enim 


magnum  probrum ,  vocari  sectatorem  ac 
discipulum  Christi  crucifixi.  Ita,  si  quis 
filius  patrem  habuit  publica  ignominia 
notatum  aut  supplicio  aifectum,  patris 
improperium  portare  dicitur,  si  hoc  ei 
loco  probri  aliquando  objrciatur. 

14.  Non  enim  habemus  hic  manen- 
tem  civitatem,  sed  futuram  inquirimus. 
Hoc  alterum  est,  quod  diximus  Aposto- 
lum  considerare  in  illis  verbis :  Exeamus 
igitur  etc.  Docet  enim,  quid  sit  mystice: 
exire  extra  castra,  sive  (quod  pro  eodem 
habendum)  extra  civitatem.  Neque  vero 
conjunctio  causalis  enim  referenda  est  ad 
partem  proxime  praecedentem :  impro- 
perium  ejus  portantes ;  sed  ad  exitum 
extra  castra.  Ad  quem  ideo  hortatur,  quia 
non  habemus ,  inquit,  nos  Cbristiani,  in 
hoc  saeculo  manentem ,  id  est  fixam  ac 
stabilem,  civitatem ;  sed,  inquit,  volut  in 
tabernaculis  agentes .  ad  eam  civitatem 
tendimns ,  qviae  nobis  in  futuro  promitti- 
tuv,  id  est  ad  Jerusalem  coelestem.  De 
qua  civitate  jam  supra  aliquoties  cap.  11. 
et  12.  facta  mentio  est.  Tacite  monitos 
vult  his  verbis ,  ut  tamquam  peregrini  in 
hoc  mundo ,  semper  animo  tendant  atque 
aspirent  ad  patriam  coelestem ;  ita  futu- 
rum,  ut  non  multum  turbentur,  si  vel 
opprobriis  impetantur  a  civibus  terrenae 
Jerusalem,  vel  rerura  temporalium  damna 
patiantur.  NonnuIIi  suspicantur,  Aposto- 
lura  prophetice  his  verbis  innuere  deva- 
stationem  terrenae  illius  civitatis ,  haud 
multo  post  futuram  ,  et  submoncre  fideles 
de  ea  mature  derelinquenda.  Sed  nobis 
constat,  aliud  agere  Apostolum  ;  nec  illud 
recipi  posse,  nisi  duos  diversos  sensus 
huic  loco  affingamus. 

15.  Per  ipsum  ergo  offeramus  ho- 
stiam  laudis  semper  Deo.  A  sacrificiis 
carnalibus  eos  paulo  ante  revocavit;  nunc 
invitat  ad  sacrificia  spiritualia,  non  per 
intervalla ,  sicut  illa  Mosaica,  sed  semper 
Deo  offerenda.  Qnale  imprimis  est  sacri- 
ficium  laudis,  de  qno  Dominus  in  Psalmo 
49. :  Sacrificium  laudis  honoriflcabit 
me ;  et  David  ad  Dorainum,  Psalm.  115. : 
Tibi  sacriflcabo  hostiam  laudis.  Nec 
teraere  huc  delabitur,  sed  orationis  serie 

quodammodo  id  postnlante :  quasi  dicat : 
Exeamus  ad  Jesum  extra  portam,  ubi 
passus  est,  ut  et  nos  patiamur  cum  eo; 
et  quoniam  illic  se  ipsum  pro  nobis  ob- 
tulit  Deo,  habeamus  et  nos  aliquid,  quod 
ejus  exemplo  similiter  Deo  offeramus. 
Quid  vero  potins,  quam  sacrificium  lau- 
dis  et  gratiarum  actionis,  quod  et  Deo 
gratissimum  est,  et  ncbis  maxime  prom- 
ptum  ad  semper  offerendum?  eodera 
Psalmista  dicente :  Benedicam  Dominum 
in  omni  tempore ,  semper  laus  ejus  in 
ore  meo.  Sed  pro  quo  beneficio  ?  Gene- 
ratim  quidem  pro  omnibus ;  sed  speciali- 
ter  ac  potissimum  (ut  bene  notat  Teopby- 
lactus)  pro  eo,  cujus  supra  meminit,  quod 
per  sanguinem  Filii  sui  nos  sanctificavit. 
Dicit  autem :  per  ipsum ,  quia  nec  sacri- 
ficium  laudis  a  nobis  oblatum  Deo  gratum 
esse  poterit ,  nisi  per  Filium  ejus  offera- 
tur,  ut  pontificem  ac  mediatorem  nostrum. 

Id  est ,  fructum  labiorum  confiten- 
tium  nomini  Ejus.  Hostiam  laudis  ex- 
ponit  fructum  labiorum  confitentium 
nomini  Dei,  hoc  est,  laudantium  Deum, 
juxta  illud  Psalm.  62.:  Labia  mea  lau- 
dabunt  te.  Nam  confessio  laudis  intelli- 
gitur ,  qua  etiam  legitur  ipse  Christus 
Patri  confessus ,  dicens :  Confiteor  tibi, 
Pater ,  quia  abscondisti  haec  a  sapien- 
tibus  etc. ,  Matth.  11.  Hanc  laudis  ho- 
Btiam  vocat  fructum  labiorum ,  quia 
labiis  hoc  bonum  opus,  tamquam  fructum, 
reddimus;  sicut  vocantur  frnctus  terrae 
fruges,  quas  terra  reddit,  et  fructus  ma- 
nuum  pecunia,  quam  manus  lucrantur  et 
quasi  proferunt  operando.  Unde  Prov. 
ult.  de  muliere  forti  dicitur:  De  fructu 
manuum  suarum  plantavit  vineam.  Vi- 
detur  autem  alludere  Apostolus  ad  lega- 
les  oblationes  fructuum  terrae;  tamquam 
dicat:  Pro  fructibus  terrae,  quorum  jam 
cessat  oblatio,  fractum  labiorum  semper 
laudantium  Deum. 

Porro  manifeste  respicit  ad  locum  Osee 
14.  secnndum  LXX.  Nam  pro  eo,  quod 
nos  illic  ex  Hebraeo  legimus :  Beddemus 
vitulos  labioirum  nostrorum ,  LXX.  ver- 
terunt:  Beddamus  fructum  labiorum 
nostrorum.    Et    sensus   Prophetae  est: 


Adducemus  Deo  vitulos  offerendos,  seu 
quodcumque  aliud  sacrificii  genus,  quod, 
iu  angustiis  constituti,  labiis  nostris  di- 
stincte  vovimus  nos  oblaturos.  Ita  nam- 
que  Scriptura  loquitur  Deut.  23. :  Quod 
semel  egressum  est  de  labiis  tuis,  obser- 
vabis;  et  facies,  sicut  promisisti  Domino 
Deo  tuo.  Sic  voluntas  labiorum  vocatur 
petitio  labiis  pronuntiata,  et  e  labiis  egres- 
sa,  Psalm.  20. :  Yoluniate  labiorum  ejus 
non  fraudasti  eum.  Persimile  est  autem 
verbis  Prophetae  illud  Psalm.  65. :  Bed- 
dam  tibi  voia  mea,  quae  distinxerunt 
labia  mea.  Hoc  enim  quid  aliud  est, 
quam  quod  Propheta  breviter  dixit:  Bed- 
demus  vitulos ,  seu  fructum  labiorum 
nostrorum  ?  Caeterum  Apostolus,  ut  dixi, 
tantum  alludit  ad  verba  Prophetae,  ut 
proiude  non  mirum  sit,  si  iis  utatur  in 
sensu  paululum  diverso. 

16.  Beneficentiae  autem  et  commu- 
nionis  nolite  oblivisci.  Duplex  est  sacri- 
ficium ,  inquit  B.  Thomas,  quod  super 
altare  Christi  offerre  debemus :  scilicet 
devotionem  erga  Deum ,  et  miserationem 
erga  proximum.  De  priori  jam  egit;  alte- 
rum  nunc  subjicit.  Beneficentiae  nomine 
complectitur  universim  externa  caritatis 
oflicia,  quae  proximis  impenduntur,  ea 
praesertim,  quibus  eorum  inopia  subleva- 
tur.  Ad  haec  autem  sola  pertinet  com- 
munio  seu  communicatio ,  qua  nimirum 
quis  res  suas  indigentibus  communes  fa- 
cit,  reputans,  se  eas  non  sibi  soli  acce- 
pisse  a  Deo,  sed  in  usum  communem 
erogandas.  Sic  praecipit  Romanis  cap. 
12.,  ut  necessitatibus  sanctorum  com- 
municent.  Dicit  autem :  Nolite  oblivisci, 
sicut  et  supra  de  hospitalitate ;  tamquam 
nolit  vel  non  audeat  praecipere,  quia,  cum 
pauperes  essent  Hebraei,  satis  habebat, 
eos  admonere,  ne  istiusmodi  operum,  ob 
tenuitatem  snarum  facultatum,  penitus 
obliviscerentur. 

Talibus  enim  hostiis  promeretur  Deus. 
Promeretur ,  passive  dixit  interprcs,  etsi 
parum  Latine.  Proinde  quod  in  Graeco 
cst:  cUOtpsoTsTTat  6  Osog,  Erasmus  ita 
vertendum  putavit:  placatur  Deus.  Si- 
quidem  et  Augustinus  ita  legit  lib.  10. 

de  civit.  Dei ,  cap.  5.  Cum  hoc  fere  idera 
est ,  quod  vult  Cajetanus :  conciliatur 
Deus.  Sed  tamen  rectius  illi,  qui  verte- 
runt :  delectatur  Deus ,  placetur  Deo. 
Nam  Graecum  verbum  non  placari  signi- 
ficat,  sed  delectari  et  hilariter  afftci  ra 
quapiam,  eamque  habere  sibi  placitam; 
quemadmodum  e  diverso  verbum  activum 
suapcoxelv^  quo  passim  utitur  Scriptura, 
sigm^cat  placere ;  quo  et  Apostolus  usus 
est  supra  cap.  11.  semel  et  iterum,  ubi 
nos  legimus:  Testimonium  habuit,  pla~ 
cuisse  Deo.  Sine  fide  autem  impossihile 
est  placere  Deo.  Favet  Syriaca  transla- 
tio,  quae  sic  habet:  His  sacrificiis  placet 
hom.o  Deo.  Subest  autem  hic  tacita  an- 
tithesis  inter  hoc  genns  hostiarum  et  eas, 
quae  secundum  legem  offerebantur,  quas 
Scriptura  testatur  Deo  non  placuisse;  ut 
supra  cap.  10.  ex  Psalm.  39.:  Holocau- 
tomata  et  pro  peccato  non  tihi  placue- 
runt ,  et  Psalrri.  50. :  Holocaustis  non 
delectaberis. 

Jam  nec  dissonat,  quod  habet  vulgata 
versio :  promeretur  Deus,  id  est  uos  pro- 
meremur  Deum ;  iis  enim  operibus  homi- 
nes  promereri  sive  demereri  Deum  dicun- 
tur,  quibus  ille  delectatur,  et  quae  ei 
placent.  Nam  alioqui  promerendi  et  me- 
rendi  vocabulis  Latinis,  nescio,  an  Grae- 
ca  dari  possint,  quae  proprie  respondeant. 

Porro  notandum ,  illud :  talibus  hostiis, 
referendum  esse  ad  utrumque  sacrificium, 
de  quo  locutus  est,  laudis  scilicet  ac 
beneficentiae;  sicut  expresse  referunt  om- 
nes  Graeci,  et  inter  nostros  B.  Thomas. 
Etenim  totum  hoc  genus  opponit  Aposto- 
lus  legalibus  sacrificiis,  quibus  (ut  jam 
dictura  est)  nerao  potuit  Deo  placere. 
Vocantur  autera  haec :  sacrificia ,  et  qui- 
dem  vera  generali  ratione,  quatenus  ad 
Deum  colendum  fiunt.  Quomodo  B.  Au- 
gustinus  lib.  10.  de  civit.  Dei,  cap.  6., 
verum  sacrificium  definit  omne  opus,  quod 
agitur,  ut  sancta  societate  inhaereamus 
Deo. 

17.  Obedite  praepositis  vestris ,  et 
subjacete  eis.  Duabus  superioribus  ho- 
stiis  addit  tertiam,  quae  est  obedientiae; 
de  qua  1  Keg.  15. :   Numquid  vult  Do- 


minus  holocausta  et  victimas?  et  non 
potius ,  ut  obediatur  voci  Domini?  Me~ 
lior  est  enim  obedientia ,  quam  victi- 
mae.  Sicut  autem  Deo ,  sic  ct  praefectis 
ab  60  constitutis  obediendum  est ,  dicente 
Domino :  Qui  vos  audit ,  me  audit,  Luc. 
10.  Demonstrat  igitur  hic  locus  (quod 
novi  haeretici  negant),  Ecclesiarum  piae- 
latos  habere  potestatem  praecipiendi  ac 
leges  ferendi,  quibus  obedire  teneantur 
eorum  subditi.  Sunt  enim  ad  invicem 
relata ,  obedientiae  lege  teneri  et  praeci- 
pere.  Constat  autem,  Apostolum  loqui 
de  praepositis  ecclesiasticis ,  id  est  Epis- 
copis;  tum  ex  his,  quae  seqauntur:  Ipsi 
enim  pervigilant ,  quasi  rationem  red' 
dituri  pro  animabus  vestris ;  tum  ex  eo, 
quod  de  iisdem  ante  praecepit:  Memen- 
tote  praepositorum  vestrorum ,  qui  vo- 
bis  locuti  sunt  verbum  Dei.  Haec  enim 
Episcoporum  sunt  atque  Pastorum. 

Hoc  argumentum  ut  effugiat  Calvinus, 
Apostolum  sic  interpretatur :  Jubet  pio- 
rum  Episcoporum  doctrinam  obedienter 
amplecti,  sanisque  consiliis  obtemperare. 
Sed  in  hoc  brevi  interpretamento  tres 
sunt  corruptelae.  Prima,  dum  restringit 
Apostolicum  praeceptum  ad  pios  seu  bo- 
nos  Episcopos.  Quamvis  enim  dicat  Apo- 
stolus,  eos  vigilare  pro  animabus,  quod 
bouorum  est  Episcoporura ;  non  taraen,  si 
minus  id  faciant,  exceptionem  admittit 
in  praestanda  obedientia;  nihilo  magis 
quam  in  parentibus  aut  dominis  carnali- 
bus,  quibus  etiam  duris,  morosis  ac  disco- 
lis  obediendum  praecipitur,  Eph.  6.,  Col. 
3. ,  1  Pet.  2.  Cum  ergo  dicit :  Ipsi  enim 
pervigilant ,  ofiicium  eorum  designat,  a 
quo  si  deflectant,  non  ideo  vult  statim 
obedientiam  subtrahi,  sciens,  Dominum 
etiam  de  scribis  et  Pharisaeis  praecepisse 
populo:  Omnia,  quaecumque  dixerint 
vobis,  servate  et  facite;  secundum  opera 
vero  eorum  nolite  facere,  Matth.  23. 
Quem  locum  huc  allegant  interpretes 
Graeci,  ut  doceant,  obediendum  esse 
Episcopo ,  etiamsi  moribus  et  vita  per- 
versus  fuerit ;  illud  tamen  addentes,  quod 
si  doctrinam  fidei  publica  praedicatione 
pervertat,  jam  non  esse,  cur  amplius  ei 

pareatur.  Nec  miriim.  Sic  enim  potestate 
se  ipsum  exspoliat,  ut  qui  Ecclosiae  ho- 
stem  se  declaiet. 

Altera  corruptela  est ,  Apostoli  prae- 
ceptum  ad  obedientiam  doctrinae  coar- 
ctare.  Nam  obedientia  proprie  praecepta 
agendi  vel  f^ciendi  respicit,  nou  doctri- 
nam.  Docere  enim  potest  etiam,  qui  non 
praeest. 

Tertia,  praeceptum  per  consilium  in- 
terpretari;  quasi  hoc  sit,  praepositis 
obedire,  rectis  eorum  consiliis  acquies- 
cere;  cum  utique  Apostulus  1  Cor.  7.  et 
2  Cur.  8.,  et  in  Epist.  ad  Philem.  prae- 
ceptum  a  consilio  manifeste  distingr.a.t, 
aflfirmans,  se  posse  quaedam  praecipere, 
quae  maiit  consulere.  Tu  eo,  quod  addit 
Apostolus :  et  subjactte ,  Graece:  xal 
uiicixsTc,  TLeophylactus  et  Oecumenius 
indicari  exactam  obedieutiam,  ut,  si  ope- 
ribus  etiam  serviendum  illis  sit,  non  de- 
trectent.  Signiiicat  enim  vox  Graeca: 
cedere,  lccum  dare,  submitte.re  se,  et 
obsequiis  subjcctionem  ostendere.  Eras- 
mus  vertit:  concedite. 

Ipsi  enim  pervigilant ,  quasi  ratio- 
nem  pro  animabus  vestris  reddituri. 
Non  dicit,  quid  omues  faciant,  sed  quid 
boni,  qnidque  omnes  tacere  oporteat; 
quid  denique  de  suis  Episcopis  et  pasto- 
ribus  sentire  dcbeant  iideles.  Tn  Graeco 
talis  est  ordo :  Ipsi  enim  vigilant  pro 
animabus  vestris,  tamquam  rationem 
reddituri.  Sed  res  eodem  recidit.  Nam 
illud:  pro  animabus  veslris,  secundum 
sensum  utroque  pertinet.  Vigiiant  eaim 
pro  animabus  sibi  commissis,  tamquam 
pro  iis  ipsis  rationem  reddituri  Deo  in 
die  judicii.  Vigilare  curam  ot  sollicitu- 
dinera  significat,  estque  maxime  proprium 
Episcoporum.  Tn  illo  sermone:  rationem 
reddere,  metaphora  est  ab  iis,  qui  res 
alienas  dispeusant.  Tales  se  cogitare 
debect  omnes  pastores  et  Episcopi,  ut 
quibus  a  Christo  commissa  est  auimarum 
cura,  quas  ipse  suo  sanguine  redemit,  et 
suas  fecit  \  de  quibiis  proinde  rationem 
ab  iis  exacturus  est. 

Igitur  hac  parte :  quasi  rationem  etc, 
significare  voluit  Apostolus  periculum,  in 


quo  versantur,  qui  praesunt  animabus  re- 
gendis;  ut  hoc  attendentes  subditi,  non 
eos  contristent,  sed  prompte  et  libenter 
obediant.  Est  enim  hoc  (inquit  B.  Tho- 
mas  in  commentario)  maximum  pericu- 
lura,  hominem  de  factis  alienis  rationem 
reddere,  qui  pro  suis  non  sufficit.  Unde 
et  Chrysostomus,  vehemeutcr  hunc  ser- 
monem  et  pulchre  exaggerans,  dicit  inter 
caetera  verbum  terribile:  Miror,  an  fieri 
possij,  ut  aliquis  ex  rectoribus  sit  sal- 
vus.  Verum  hoc  dicit,  respiciens  ad  mul- 
titudinem  eorum,  qui  per  ambitionem 
sese  conjiciunt  in  illam  tanti  momenti 
functionera,  quemadmodum  patet  ex  ver- 
bis  circumstantibus.  Nam  legitirae  vocato, 
et  fideliter  atque  ex  caritate  sacrum  illud 
munus  exercenti,  qualis  fuit  ipse  Chry- 
sostomus,  periculum  esse  non  potest. 

Ut  cum  gaudio  hcc  faciant,  et  non 
gementes.  Haec  ratio  refertur  ad  prae- 
ceptum:  Obedite  praepositis  vestris  etc. 
Quamvis  enim  potissima  ratio,  cur  prae- 
positis  obedire  oporteat,  ea  sit,  ut  Deo 
placeatur  ac  serviatnr,  qui  potestatem 
illam  iustituit ;  debet  tamen  a  subditis  et 
ista  ratio  prae  oculis  haberi,  ne  praepo- 
sitis  suis  pro  ipsorum  salute  vigilantibus 
moerorem  et  gemitum  adferant,  sed  gau- 
dium  potius  ac  voluptatem.  Pronomen 
hoc  omninm  ferc  sententia  dem(»nstrat 
curam  pervrgilem,  de  qua  dixerat:  Ipsi 
enim  pervigilant.  Tta  sensus  est :  Ut 
curam  vestri  agant  cum  alacritate  et  gau- 
dio,  et  non  gemant  sub  onere ;  sed  levius 
ilhid  ferant,  dum  vident,  se  non  inaniter 
in  vobis  laborare. 

Caeterum  glossa  ordinaria  subjungit  et 
alterum  sensum,  quo  referatur  haec  pars 
ad  istud  proximum:  rationem  pro  ani- 
mabus  vestris  reddituri.  Verba  sunt:  Ut 
reddant  rationem  Deo,  securi  de  praemio, 
et  uon  gementes,  anxii  vel  haesitantes  de 
vestra  damnatione.  Quae  eadem  leguntur 
etiam  apud  Primasium.  Sed  et  Auselmus 
hunc  seni^um  adfert  priori  ]occ,  ita  scri- 
bens :  Et  quia  student  recte  vos  ducere 
per  viam  justitiae,  ut,  cum  vos  perduxe- 
rint  ante  tribunal  Christi,  non  accusentur, 
non  recte  vos  duxisse :  idcirco  nunc  obe- 

dite  illis.  At  vero  sensus  iste  sanam  in- 
telligentiara  reqniiit.  Constat  enim,  sub- 
ditorum  malitiam  non  posse  jure  impu- 
tari  bonis  praefectis  ad  detractionem 
mercedis.  Nam  unusquisque  proprinm 
mtrcedem  aecipiet  secundum  suum  la~ 
borem,  1  Cor.  3.,  non  secundum  fructum 
laboris.  Non  igitur  existimandum  est, 
auctores  sensus  memorati  significare  vo- 
luisse,  bonos  pastores,  cum  perveuerint 
ad  tribunal  Christi,  vel  reos  agendos,  vel 
de  sua  mercede  periclitaturos  esse,  pro- 
pterea  quod  oves  habueriut  minus  diclo 
audientes ;  sed  dupliciter  hujusmodi  glossa 
potest  explicari.  Uno  modo,  si  suppleas : 
quantum  est  in  vohis,  si  forte  pereatis. 
Nam  vestra  perditio  faccret  illos  gemere 
et  periclitari  in  die  reddendae  rationis, 
nisi  cordium  inspector  Deus  sciret,  eos 
fuisse  extra  culpam.  Sic  inteHigi  solet 
illud  Eph.  4. :  Nolite  contristare  Spiri- 
tum  sanctum,  scilicet  quantum  in  vobis 
est,  dum  peccando  eum  a  vobis  expellitis. 

Aliter  accipi  potest  de  frustratione 
gaudiicujuspiam,  quod  accidentalevocant 
Theologi.  Nam  quasi  gement  in  redden- 
da  ratione  Praepositi,  qui,  cum  multum 
laboraverint,  non  tamen  gaudium  perci- 
pient  ex  fructu  laboris,  consistente  in 
sancta  conversatione  et  perseverantia 
eorum,  quibus  praefuerint.  Similis  est 
locus  in  Ep.  2.  Joannis  Apostoli  secun- 
dum  lectionem  Graecam  :  Videte  vosmet 
ipsos,  inquit,  ne  perdamus,  quae  ope- 
rati  sumus ;  sed  ut  mercedem  plenam 
accipiamus.  Eodem  spectat,  quod  Pau- 
lus  eos,  apud  quos  cum  magno  fructu 
laboraverat,  ut  Philippenses  et  Thessa- 
lonicenses,  vocat  spem  suam  et  gaudium 
et  gloriam,  et  gJoriae  coronam,  Philipp. 
4.  et  Thess.  2.  videlicet  ad  diem  adven- 
tus  Domini  respiciens,  sicut  ipse  explicat 
posteriori  loco  jam  citato.  Ex  quibus  jam 
etiam  apparet,  qnam  hic  sensus,  etsi 
scrupulosior ,  non  improbabiliter  adscri- 
batur  huic  loco;  maxime  quum  allusio 
sit  ad  dispensatores,  a  quibus  dum  exi- 
gnntur  rationes  suae  administrationis, 
culpari  eolent,  si  quid  Domino  periit. 

Hoc  enim  non  expedit  vohis.  Scilicet : 


ut  gementes  id  faciant.  Quod  si  refera- 
tur  ad  verbum :  pervigilant,  juxta  com- 
munem  expositionem,  sensus  est:  Nam 
nec  vobis  expedit,  illos  cum  dolore  ac 
gemitu  vigilare  j)ro  vobis.  Quamvis  enim 
illis  nou  liceat  vindictam  expetere  vestrae 
inobedientiae,  Deus  tamen  eorum  gemi- 
tum  exaudiet,  et  pro  illis  ulciscetur.  Ipsi 
quoque  potestate  sua,  quam  Christus  eis 
tradidit,  ntentur  F.dversum  vos.  Sin  autem 
leferatur  ad  eam  partem:  rationem  pro 
animahus  vestris  reddituri,  sensus  erit : 
Haudquaquam  vobis  expedit,  illos  cum 
gemitu  rationem  reddere  pro  animabus 
vestris.  Id  enim  esset  signum  inobedien- 
tiae  vestrae  et  porditionis. 

Adducens  hunc  Apostoli  locura  Pros- 
per  libr.  2.  de  vita  contemp.  cap.  3.,  po- 
strema  verba  recitat  absqae  negatione: 
Hoc  enim  expedit  vohis ,  et  refert  ad 
ilhid :  ut  cum  gaudio  hoc  faciant.  Sed 
mendosam  esse  lectionem,  Graeca  facile 
convincunt,  in  quibus  est  una  composita 
dictio :  aXuaiTsXeg,  inutile.  Unde  pleri- 
que  vertunt:  Hoc  enim  inutile  est  vohis. 
Quamquam  fieri  potest,  utquaedam  Grae- 
ca  habuerint :  XuoitsXsc^  omissa  privante 
particula  a;  juxta  quam  lectionem  pro- 
cul  dubio  referenda  esset  haec  pars  ad 
illud :  cum  gaudio  facere. 

18.  Orate  pro  nohis.  Apostolus,  more 
suo,  sub  finera  Epistolae  commendat  se 
precibus  eorum,  ad  quos  scribit.  Insa- 
niunt  ergo  haeretici,  dum  clamitant,  in- 
juriam  nos  facere  Christo  Mediatori,  quo- 
ties  vicissim  Pauhim  ac  caeteros  sanctos 
rogamus,  dicentes :  Orate  pro  nohis.  Po- 
suit  autem  plurale  pro  singulari,  nohis 
pro  me ;  quod  liquet  ex  verbis  sequen- 
tibus,  quae  ad  ipsius  personam  pertinent. 

Confidimus  enim,  quia  bonam  con- 
scientiam  habemus ,  in  omnihus  hene 
volentes  conversari.  Orandum  quidem 
pro  onmibus,  quia  caritas  ad  omnes  ee 
extendit;  sed  illi  magis  hoc  merentur, 
cum  quibus  est  caritatis  communio,  qui- 
que  bonae  vitae  exemplis  Ecclesiam  ae- 
dificant.  Talem  se  declaiat  Paulus,  mo- 
deste  tamen,  dum  utitur  vocibus :  confi- 
dimus  et  volentes.  Quod  ergo  dicit:  Con- 

fidimus,  quia  honmn  conscientiam  ha- 
bemuSj  sic  intellige:  Bene  milii  conscius 
snm,  et  confido,  rae  in  ea  rc  non  falli. 
De  siguificatu  Graeci  verbi :  7r£iOo|jiat, 
quovi  modo  :  certus  sum  ;  mcrio  :  confido, 
noster  vertit  interpres,  ne  quis  illins  oc- 
casione  certitndinem  infallibilera  hoc 
loco  putet  significari,  videat,  quae  dixi- 
mus  ad  illud  Rom.  8. :  Certus  sum  enim, 
quia  neque  mors  etc.  Neque  enim  plus 
certitudinis  hic  sibi  vendicat  Apostolus, 
quam  in  eo  loco,  ubi  dicit:  Nihil  mihi 
conscius  sum,  sed  non  in  hoc  justifica- 
tus  sum,  1  Cor.  4.  Quod  et  a  B.  Thoma 
diligenter  aunotatum  est. 

Porro  quod  Erasraus  vertere  malait 
in  praeterito :  confisi  sumus,  non  probo. 
Nam  praeteritum,  tam  raedium,  quod  hic 
legitur,  quam  passivum,  quod  in  Epist. 
ad  Rom.  et  alibi,  vim  quandam  habet 
praesentis,  etiam  apud  auctores  profanos ; 
nec  aliter  id  exponunt  docti  inlerpretes. 
Particulam :  in  omnibus,  Iv  Tiaat,  Graeci 
praecedentibus  jungunt,  et  ad  personas 
referunt.  Est  enim  tam  in  Graeco,  quam 
in  Latino  genus  ambiguum.  Itaque  fa- 
ciunt  hunc  sensum :  Ccnfidimus,  nos  ha- 
bere  bonam  conscientiam  inter  oranes,  id 
est,  non  solum  inter  gentiles,  sed  etiam 
apud  vos :  ut  qui  non  possitis  ignorare, 
quara  nihil  nmquara  per  avaritiam  ani 
hypocrisim  a  me  factum  sit  in  praedi- 
cando  Dei  verbo.  Igitur  hos  secuti,  Eras- 
mus  et  Hentenius  verterunt :  inter  omnes. 
Verum  meo  judicio  rectius  Latini  se- 
quentibus  annectunt,  et  de  rebus  expo- 
nunt,  hoc  modo :  In  omnibus,  id  est,  per 
omnia  studentes  bene  conversari,  ut  no 
cniquam  dictis  aut  factis  meis  ullum  prae- 
beara  ofiFendiculum.  Sic  ait  1  Cor.  10.,  se 
per  omnia  omnibus  placere,  non  quae- 
rendo ,  quod  sihi  utile  sit ,  sed  quod 
multis,  ut  salvi  fiant.  Hunc  sensum  red- 
didit  Syrus  interpres,  dum  ita  vertit: 
Confidimusenim,  quod  conscientiabona 
sit  nobis,  quia  in  omni  re  cupimus  bene 
versari.  Annotant  Stapulensis  et  Cajeta- 
nus ,  Graecos  codices  variare ;  nam  in 
aliis  legi :  s;(o/Ji£v,  hahemus,  primae  per- 
sonae,  in  aliis:  ^X^'^^}  habetis,  secundae. 


Quae  posterior  lectio  iisdem  quoque  ma- 
gis  placet,  ut  et  Stapulensis  verterit: 
habetis.  Sed  cum  hujus  lectionis  apud 
veteres  interpretes  nullum  exstet  vesti- 
gium ,  prior  autem  lectio ,  quae  etiam 
hodie  plurimorum  est  codicum,  sensum 
habeat  apertum  et  huic  loco  percommo- 
dum ;  non  video,  cur  ab  ea  nobis  sit  re- 
cedendum. 

19.  Amplius  autew  deprecor  vos  hoc 
facere,  quo  celerius  restituar  vohis.  Pro- 
nomen  vos  non  exprimitur  in  Graeco,  sed 
intelligitur.  Aliam  addit  causam ,  cur 
petat,  ut  pro  se  orent.  Amplius  autem, 
inquit,  hoc  est ,  magis  atque  impensius 
obsecro  vos  hoc  facere,  id  est  pro  rae 
orare,  quo  citius  possim  vobis  restitui; 
quasi  dicat:  Etiara  vestri  causa  peto,  ut 
pro  me  oretis ;  non  enim  apud  vos  inu- 
tilis  ero,  si  vobis  restituar.  Vobis  autem 
intellige :  in  Judaea  morantibus.  Nam 
Epistola  ad  Hebraeos  scripta  quo  per- 
ferenda  crat,  nisi  in  Judaeam?  Dicit  au- 
tem  celerius,  quia  raulto  jam  tempore 
ab  illis  abfuerat. 

Porro  nonnulli  ex  verbo :  restituar, 
coUigunt,  scriptam  esse  ex  vincnlis  Nam 
vincti,  cum  Kberantur,  suis  restituuntur. 
Sed  parura  firma  coUectio  est.  Facile 
enim  restituendus  inteHigi  potest  a  ne- 
gotiis,  quibus  detinebatur.  Quamquam 
et  simpliciter  exponi  potest.  Orate ,  ut 
restituar,  id  est  reddar  vobis,  revertar 
ad  vos  Non  enim  est  hominis  via  ejus, 
Jerem.  10,;  sed  Domini  est,  dirigere 
gressus  ejus,  Prov.  16.  Quod  si  scriberet 
e  carcere,  faceret  apertam  ejus  mentio- 
nera ,  sicut  in  aliis  oranibus  Epistolis, 
quas  e  carcere  misit. 

Rectius  ex  eodera  hoc  loco  colligit 
Cajetanus,  auctorem  hujus  Epistolae  He- 
braeura  esse,  et  proinde  Clementera  dici 
non  posse.  Cura  enim  dicit:  restituar 
vrbis,  de  eorum  gente  se  esse,  significat. 
Qiiod  vero  Cajetanus  addit,  haec  verba 
non  sonare  Paulum,  quem  Hebraei,  ser- 
vantes  legalia,  non  exspectabant  sibi  re- 
stituendum,  quura  Paulus  ad  evadendura 
eornm  raanus  Caesarera  appellasset:  haud 
solida  conjectura  est.  Nara  ad  Judaeos 

fideles  haec  Epistola  scribitur;  qui  autem 
persequebantur  eum,  potissimum  infideles 
erant,  ut  ex  Actis  et  Paulinis  Epistolis 
promptum  est  intelligere.  Caeterum  fide- 
les  Judaei  (tametsi  non  omnes)  ei  bene 
volebant,  ac  deferebant,  tamquam  Apo- 
stolo  Christi,  etreditura  ejus  desiderabant. 

20.  Deus  autem  pacis,  qui  eduxit  de 
mortuis  pastorem  jnagnum  ovium.  Vi- 
cissim  bene  eis  precatur  ac  pro  eis  orat. 
Et  quidem  initio  precationis  Deum  pacis 
nominat,  ut  eis  pacem  et  doctrinae  con- 
sensum  inprimis  coramendet;  ac  si  dicat: 
Quia  Deus  pacis  est,  non  oportet  vos  a 
me,  vel  inter  vos  mutuo  de  lege  et  sacri- 
ficiis  dissidere;  sed  in  unam  veram,  quam 
vos  docui,  convenire  sententiam.  Qui 
eduxit,  Graece:  dvayaywVj  id  est  qui 
reduxit.  Significat  enim  Christi  resusci- 
tationem  a  morte  ad  vitam. 

Deinde  notanda  emphasis  in  vocabulo  : 
magnum ,  qiiod  in  Graeco  postponitur, 
et  cum  articulo  legitur:  tov  /jieyav.  Unde 
vertit  Erasmus :  pastorem  ovium  illum 
magnum.  Vocatur  Christus  magnus 
ovium  pastor y  ut  et  alibi:  pastorum 
princeps,  1  Pet.  5.,  quia  supremus  et 
primarius  est  pastor,  cujus  caeteri  pasto- 
res  sunt  vicarii.  Noraine  ovium  electos 
significari,  recte  docet  Anselmus,  videli- 
cet  eosdem,  quos  Joan.  10.,  ubi  se  prae- 
dicat  'ovium  pastorem.  Nam  electos  pro- 
prie  Christus  pascit,  ut  quos  efficaciter 
ad  vitam  aeternam  perducit. 

Sed  cur  hic  meminit  magni  pastoris 
a  morte  reducti?  Ideo  magni  pastoris, 
quia  de  parvis  et  secundariis  pastoribus, 
hoc  est,  praepositis,  jam  semel  et  iterum 
verba  fecerat;  tum  quia  pacem  nomina- 
verat,  cujus  inter  Deum  et  homines  con- 
ciliandae  cansa  pastor  ille  magnus  pro 
omnibus  mori  dignatus  est.  Meminit  au- 
tem  ejusdem  a  morie  resuscitati,  ut 
ostendat,  eum  adhuc  vivere,  semperque 
victurum;  Christus  enim  resurgens  ex 
mortuis,  jam  non  moritur,  Rom.  6. ;  ut 
proinde  fidem  ab  eo  mutare  non  debeant, 
sicut  et  ante  monuit  illis  verbis:  Jesus 
Christus  heri  et  hodie,  ipse  et  in  saecula. 

In  sanguine  testamenti  aeterni.  Hanc 


partem  varie  tractant.  Quibusdam  placet, 
m  sanguine  dictum,  id  est  cum  sanguine, 
ut  sensus  sit:  Deum  excitasse  Eilium 
suum  a  morte;  sed  ita,  ut  sanguis,  quem 
in  morte  fudit  ad  sanctionem  foederis 
aeterni,  post  resurrectionem  adhuc  vigeat 
una  cum  ipso  redivivo,  perinde  ac  si  sem- 
per  flueret;  vel  certe,  ut  intelligatur,  eo 
excitato,  sangiiis  ejus  nobis  donatus  in 
testamentum  seu  foedus  sempiternum. 
Quem  utrumque  sensum  adferunt  Theo- 
phylactus  et  Oecumenius.  Suut,  qui  illud: 
in  sanguine ,  jungant  cum  accusativis : 
pastorem  magnum,  idque  hoc  sensu: 
Reduxit  e  mortuis  eum  ,  qui  quam  sit 
magnus  pastor,  cernitur  in  sanguine  te- 
staraenti  aeterni,  quem  in  morte  efi^uderat. 

Alii  vohint,  in  sanguine  idem  esse, 
quod  per  sanguinem ;  ut  Anselmus ,  B. 
Thomas  ac  caeteri  fere  Latini,  refereutes 
hano  particulam  ad  verbnm:  eduxit,  ut 
sensus  Apostoli  sit ,  Christum  a  morte 
reductum  ac  resuscitatum  esse  virtute  ac 
merito  sanguinis  ipsius  in  morte  effiisi, 
quo  confirmatum  est  testamentum  aeter- 
num.  Ipse  enim,  iuquit  S.  Thomas,  per 
suam  pussionem  meruit  sibi  et  nobis 
gloriam  resurrectionis.  Denique  potest 
illud:  in  sanguine ,  eodem  modo  acce- 
ptum,  sic  construi,  ut  pendeat  a  verbo 
subintellecto :  Deus,  qui  reduxit  a  niorte 
pastorem  ovium,  quas  redemerat  sanguine 
testamenti  aeterni. 

Qnae  duae  postremae  expositiones 
prae  caeteris  placent,  primum  quia  phra- 
sis  illa:  in  sanguine,  passim  hoc  modo 
in  sacris  literis  accipitur,  nominatim  in  Epi- 
sfolis  Paulinis  et  in  Apocalypsi,  quoties 
aliquid  factum  aut  praestitum  in  sanguine 
Christi  dicitur.  Tum  quia  videtur  Apo- 
stohis  alludere  ad  verba  Zachariae  Pro- 
phetae,  qui  cap.  9.  sic  ait :  Tu  quoque 
in  sanguine  testamenti  tiii  emisisti  vin^ 
ctos  tuos  de  lacu;  praesertim  cum  etiam 
cap.  11.  magni  pastoris  ovium  mortem 
praenuntiet,  dicens:  Percute  pastorem, 
et  dispergentur  oves,  ut  et  ilhic  prioribus 
Apostoli  verbis  allusum  videatur,  non 
autem  ad  locum  aliquem  Jesaiae,  quod 
vult  Theophylactus.  Constat  autem,  apud 

Prophetam   in    sanguine    dicttim    more 
Hebraeo,  id  est  per  sanguinem. 

Porro  testamentum  hoc  vocat  aeter- 
num,  ad  differentiam  testamenti  veteris; 
vel  qnia  promissionem  continet  haeredi- 
tatis  aeternac,  vel  quoniam  ei  non  suc- 
cedetaliud.  Obiterobserva  cum  S.Thoma, 
iu  tribus  Evangeliis  et  apud  Paulum,  1 
Cor.  11.,  Christi  sanguinem  vocari  san- 
guinem  novi  testamenti,  bic  autem  ae- 
terni  testamenti  j  ideoque  in  verbis  con- 
secrationis  calicis ,  quae  recitantur  in 
canone  missae,  recte  conjungi  utrumque 
epithetum  dicendo :  novi  et  aeterni  te- 
stamenti. 

Dominum  nostrum  Jesum  Christum. 
Graeca  Christum  non  addunt.  Bene  Do- 
7ninum  vocat  post  factam  mentionem 
mortis  ejus  et  sanguinis,  quo  nos  redemit 
ac  servos  suos  feclt,  1  Cor.  6. :  Non 
estis  vestri ;  empti  enim  estis  pretio 
niagno. 

21.  Aptet  vos  in  omni  hono.  Graece 
et  Syriace :  perficiat,  absolutos  vos  red- 
dat  in  omni  opere  hono ;  tamatsi  recte 
etiam  vertit  interpres :  aptet.  Nam  vox 
Graeca  xaxapTiCstv  significat  perficere 
non  quomodocumque,  sed  apto,  composi 
tione  partium  seu  raembrorum ;  quomodo 
supra  cap.  10.  dictum  est:  Corpus  au- 
tem  aptasti  mihi.  Nam  et  alibi  utitur 
eo  verbo  Apostolus,  quum  ad  concordiam 
hortatur,  ut  1  Cor.  1.:  Sitis  autem  per- 
feeti  in  eodem  sensu,  et  2  Cor.  ultimo : 
Perfecti  estote.  Sensus  igitur  est :  Deus 
pacis  vos,  tamquam  unius  corporis  niem- 
bra,  componat,  aptet  ac  perficiat  in  omni 
genere  bonorum  operum  sic,  ut  alius  in 
hoc,  alius  in  alio  opere  juxta  suam  voca- 
tionem  sedulo  se  exerceat. 

Si  quaeras,  quomodo  Deus  aptet  ho- 
mines  ad  bonum,  respondet  tibi  S.  Tho- 
mas  in  comment. :  Quando  quis,  inquit, 
voluntatem  habet  benefaciendi,  dicitur 
aptus  ad  illud.  Deus  autem ,  quando 
immittit  ei  bonam  voluntatem ,  aptat 
eum,  id  est,  facit  eum  aptum.  Et  ideo 
dicit  Apostolus :  Aptet  vos  in  omni  bono, 
id  est  faciat,  vos  velle  omne  bonum.  Et 
infra :  Dupliciter  aptatur  homo  ad  bene 


faciendum.  Uno  modo ,  exterius  ope- 
rando ;  et  sic  unus  homo  aptat  alium 
persuadendo  vel  comminando.  Alio 
modo  aliquid  interius  exhibendo ;  et  sic 
soJus  Deus  aptat  voluntatem,  qui  sulus 
eam  potest  immutare,  juxta  illud  Pro- 
verb.  21.:  Cor  regis  in  manu  Dei;  quo- 
cumque  voluerit,  inclinabit  illud.  Haec 
ille.  Non  ergo  dicamus,  Deum  movere 
voluntates  hominum,  sicut  aptum  novit, 
ut  S3quantur;  tamquam  in  eo  sita  sit 
efficacia  gratiae  Dei;  sed  fateamur,  Deum 
facere  homines  aptos  ipsa  bonae  volun- 
tatis  immissione,  sicut  sanctus  Doctor 
loquitur.  Quae  doctrina  amplius  patebit 
ex  consequentibus  Apostoli  verbis: 

Ut  faciatis  ejus  voluntatem.  Voluntas 
intclligiturpraeceptiva,  inquaexpequenda 
consistit  bonitas  vohintatis  nostrae.  De 
qua  Eph.  5. :  Intelligentes,  quae  sit  vo- 
luntas  Dei,  et  1  Thess.  4.:  Haec  est 
voluntas  Dei  sanctificatio  vestra.  Unde 
Ecclesiastici  8. :  Quae  praecepit  tibi 
Deus,  illa  cogita  semper,  scilicet,  nt  fa- 
cias.  Supplenda  est  Apostoli  sententia 
hoc  modo  :  Deus  aptet  vos  in  omni  bono, 
praestans  nimirum ,  ut  voluntatem  ejus 
faciatis.  Ita  se  ipsum  exponit  verbis 
subjunctis : 

Faciens  in  vobis,  quod  placeat  co- 
ram  se.  Hoc  est,  per  gratiam  suam  effi- 
ciens,  efficaciter  operans  in  vobis  opera 
sibi  placentia.  Manifeste  docet  hic  locus, 
gratiam  Dei  non  eo  efficacem  censeri, 
quod  voluntas  nostra  per  suum  assensum 
sese  accommodet  vocanti  aut  suadenti 
Deo ;  sed  efficacem  esse  per  se  ipsam  et 
a  se  ipsa,  dum  Deus  potenti  sua  opera- 
tione  nos  aptat,  et  in  nobis  efficit  omne 
bonum,  per  quod  ei  placemus.  Sub  quo 
bono  ipsum  etiam  assensijm  et  coopera- 
tionem  voluntatis  nostrae  contineri,  nemo, 
qni  sanus  sit  in  fide,  dubitaverit:  Deus 
est  enim,  qui  operatur  in  nobis,  et  velle, 
et  perficere,  Phil.  2  ,  et  qui  omnia  opera 
nostra  nohis  operatur,  Jcs.  26.  Porro 
viderit  Erasmus,  cur  verterit:  Efficiens, 
ut,  quod  agitis ,  acceptum  sit  in  con- 
spectu  suo.  Nam  Graeca  ad  verbum  sic 
habent :  Faciens  in  vobis  beneplacitum 

coram  se.  Quod  omnes  alii  verterunt  in 
eum  sensum,  quem  dedimus. 

Per  Jesum  Christum.  Hoc  aJdit,  quia, 
sicut  dicit  sanctus  doctor,  nihil  a  Patre 
impetratur,  nisi  perFilium.  Quaeri  potest, 
quo  sit  referendum^  utrum  ad  verbum : 
aptet,  an  ad :  faciens,  an  ad :  henepla- 
citum  coram  se.  Maxime,  ni  fallor,  con- 
venit,  uf,  ad  verbum :  faciens,  referatur. 
Optat  enim  et  precatur  Apostolus ,  ut 
Deus  baec  in  illis  efficiat  et  praestet  per 
meritum  Christi  Filii  sui.  Qiiod  et  Eccle- 
sia  passim  in  suis  orationibus  imitatur. 

Cui  est  gloria  in  saecula  saeculorum. 
Amen.  Hanc  partem  Graecorum  exposi- 
torum  nullus  attigit,  ut  videantur  non 
iegisse.  Graeci  tamcn  codices,  aeque  ut 
Latini,  constanter  habent;  a  quibus  nec 
editio  Syriaca  discrepat.  Ambiguum  est 
autem ,  utrum  ad  Deum,  an  ad  Jesura 
Christum  referri  debeat.  lilud  minime 
dubium,  non  minus  vere  ad  Jesum  Chri- 
stum,  qui  et  ipse  Deus  est,  quam  ad 
Deum  Patreni  referri  posse.  Porro  ver- 
bum  est  de  suo  noster  interpres  adjecit. 
Alioqui  magis  congruit  sensus  optativus : 
Cui  sit  gloria,  sicut  in  multi.s  aliis  clau- 
sulis  huic  sirailibus,  qnae  apud  eundem 
Apostolnm  leguntur,  ut  Rom.  11.  et  16., 
Gal.  1.,  Ephes.  3.,  Phil.  4.,  1  Tim.  1.,  2 
Tim.  4.,  nec  ncn  apud  B.  Petrum  1  Epist. 
5.  et  2  Epist.  3.  et  in  Epist.  Judae;  de- 
nique  in  Apoc.  1.  5.  et  19.  Quale  etiara 
est  illud  angelorum  cantantium  :  Gloria 
in  altissimis  Deo,  Luc  2.,  et  illud  pue- 
rorum  acclamantium:  Gloria  in  excelsis, 
Luc.  19.  In  his  enim  omnibus  verbum 
quidem  nullum  expressum  est;  interpre- 
tes  autem  plerique  sensum  reddunt  opta- 
tivam.  Unus  est  locns  1  Petr.  4.,  ubi  in 
Graeco  verbuni  indicativum  expressum 
habetur :  w  IotIv  i}  do^a,  cui  est  gloria. 
Ex  quo  videri  posset,  idem  verbum  iu 
omnibus  similibus  locis  esse  subaudien- 
dum,  nisi  peculiaris  esset  ratio,  cur  illic 
a  Petro  verbum  est  additum  fuerit;  sicut 
ibidem  videbitur.  Amen  Hebraea  dictio 
est,  omnibus  nota,  vim  habens  confir- 
niandi  id,  quod  dicitur  vel  optatur;  ut  si 
dicas:  Ita  fiat. 


22.  Bogo  autem  vos  fratres,  ut  suf- 
feratis  verbum  solatii.  Graece :  Sufferte 
sermonem  consolatinnis  vel  exhortatio- 
nis.  Nam  Graeca  vox  TiapaxXirjaig,  ut 
saepe  dictum  est,  tam  exhortationem 
significat,  quam  consolationem ;  quem- 
admodum  ot  vox  Syriaca.  Quamqnam 
Graeci  diserte  exponunt  de  consolatione. 
Sic  enim  Oecumenius;  Non  dicit:  consilii 
aut  exhortationis ;  sed  propter  afflictiones 
in  quibus  erant,  consolationis  inquit. 
Similia  scribunt  Clirysostomus  et  Theo- 
phylactus.  Atqui  Faber  et  Erasmus  ser- 
monem  exhortationis  verterunt.  Quod 
etiara  Cajetanus  et  alii  nonnulli  magis 
probant,  hac  non  improbabili  ratione  ad- 
ducti,  quia  rogandi  non  erant  Hebraei, 
ut  sermonem  consoiationis  aequo  animo 
ferreut ;  nam  consolatio  per  se  grata  esse 
solet,  etiamsi  consoiator  non  perinde  sit 
gratus,  Sed  qnia  Paulus  suraserat  partes 
exhortantis  ac  docentis,  idque  praesti- 
terat  non  sine  aculeis  reprehensionis  :  id- 
circo  nunc  eos  demuicet,  obsecrans,  ut 
boni  consuiant  hanc  ipsius  audaciam.  Ex 
hoc  ioco  moventur,  qui  putant,  hane  Epi- 
stoiam  praecipue  scriptam  ab  Apostolo 
causa  consolationis  simui  et  exhortationis 
ad  patientiam.  Sed  de  ea  re  egimus  in 
argumento. 

Etenim  perpaucis  scripsi  vobis.  Per- 
paucis,  Graece :  Tzapa,  ppa^^swv,  per  bre- 
via,  id  est  breviter,  paucis.  Ita  B.  Pe- 
trus  in  fine  prioris  suae  Epistolae:  dl 
oXiyoiV,  per  modica,  quod  interpres  ver- 
tit:  breviter  scripsi.  Forsitan  hoc  loco 
duabus  vocibus  vertit  interpres :  per 
pauca.  Non  enim  sensus  est:  Valde 
paucis,  ut  Latini  quidara  exponunt.  Dicit 
autera,  se  paucis  scripsisse,  quod  exhor- 
tatio  minus  moiesta  sit  ac  lubentius  ad- 
mittatur,  si  non  obtundat  verborum  mul- 
titudine.  Sed  quomodo  paucis,  cum  sit 
Epistola  bene  prolixa?  Kespondet  Chry- 
sostomus,  pauca  esse,  quae  scripsit,  si 
conferantur  cum  iis,  quae  dicturus  erat, 
si  praesens  fuisset.  Quod  etiaTn  sic  accipi 
potest,  pauca  eum  scripsisse  collata 
cum  iis,  quae  scripturus  erat,  si  ilios 
habuisset    discipulos    satis    idoneos    et 

non  imbecilles  ad  audiendum;  sicnt 
loquitur  cap.  5.  Sanctus  Thomas  dicit, 
pauca  esse  respectu  mysteriorura,  quae 
in  hac  Epistola  persti-inguntur.  Nam  in 
eaj  inquit,  fere  oitmia  mysteria  veteris 
testamenti  continentur.  Et  addit  ver- 
bum  notabile:  Sermones  hreves  valde 
acceptos  esse;  quia,  si  sunt  hoiiiy  avi- 
dius  audiuntur,  si  mali,  parum  gravant. 
Potest  etiam  dici,  paiica  esse,  quae  scri- 
psit,  non  pro  modo  Epistolae,  sed  pro 
modo  libri  seu  tractatus.  Nam,  ut  in  ini- 
tio  admonuimus,  exordium  magis  est  libri, 
quam  Epistolae,  licet  extrema,  juxta  mo- 
rem  Epistolae,  salutatione  claudat. 

23.  Cognoscite  fratrem  nostrum  Ti- 
motheum  dimissum.  Graece:  dTioXcAu- 
|ji£vov,  id  est,  solutum  vel  ahsolutum,  ut 
alii  verterunt.  Atqne  hinc  colligunt,  Ti- 
motheum  in  vineulis  fuisse,  a  quibus  eum 
solutum  Paulus  scribat,  velut  rem  Jaetam 
nnntians.  Erat  enim  Timotheus  apud  He- 
braeos  bonae  existimationis,  qui  et  in 
eorum  gratiam  aPaulo  fuerat  circumcisus, 
ut  habetur  Act.  16.  Non  tamen  usque 
adco  certa  est  collectio.  Nam  Graecum 
verbum  non  raro  generaliter  accipitur 
pro  eo,  quod  est  dimitti,  iit  Matth.  14.: 
d-OAua&v  Toug  oyWj:^,  dimitte  turhas. 
Unde  alii  dimissum  intelligunt,  id  est, 
expeditum  a  negotiis,  quibus  alicubi  de- 
tentus  fuerat.  Utriusque  commentarii 
meminerunt  interpretes  Graeci.  Porro 
sciendum,  pro :  cognoscite,  quod  Graece 
est :  Yiva)OX£TS,  verti  potuisse  :  cognos- 
citis  aut  scitis.  Quamquam  rectius  se 
habet:  cognoscite ,  scitote ;  sicut  etiam 
est  in  textu  Syriaco.  Nam  Judaeis  trans- 
marinis  indicare  voluit ,  quod  nondum 
sciebant. 

Cum  quo  fsi  celerius  venerit)  videho 
vos.  Cum  illo,  inquit,  comite,  si  mature 
ad  me  venerit  aut  redierit,  vos  invisam, 
alioqui  sine  eo  ad  vos  iturus,  morae 
longioris  impatiens.  Indicant  haec  verba 
magnum  in  Paulo  desiderium  invisendi 
fratres  suos  Judaeos.  Hinc  etiam  apparet, 
Pauluin  non  fuisse  vinctum,  quum  haec 
scriberet;  non  enim  vinctus,  etsi  spem 
habens  liberationis,  ita  absolute  diceret: 


videho  vos,  sed:  spero,  me  vos  visurum; 
sicut  in  Epist.  ad  Philem. :  Spero,  per 
orationes  vestras  donari  me  vobis.  Ve- 
risimile  est  autera,  quod  eos  non  inviserit, 
sive  gravioribus  Ecclesiae  negotiis,  sive 
persecutione  quapiam  impeditus.  NuIIa 
enim  historia  prodit,  Paulum  post  Roma- 
uam  profectionem,  de  qua  Act.  ult.,  re- 
versum  aliquando  fuisse  in  Judaeam ; 
sed  verba  xVpostoIi  sunt  assertiva  propo- 
siti ,  non  eventus^  Cujusmodi  leguntur 
etiam  1  Cor.  16. 

Caeterum  ex  isto  loco,  ubi  Timothei 
facit  meutionem  tamquam  comitis,  cum 
q'.io  cuperet  revisere  Judaeam,  non  leve 
suraitur  argumentum,  hanc  ipsius  Pauli 
csse  Epistolam,  Neque  enim  alius  quis- 
quam  est,  in  quem  potius  haec  competant. 
Coaatur  quidem  hoc  argumentum  diluere 
Cajetanus ,  sed  id  facit  parum  solide. 
Quod  vero  objicit ,  hanc  promissionem, 
qua  dicit  auctor,  se  vlsurum  Hebraeos, 
non  sonare  Paulum,  eo  quod  alienum 
a  ratione  videatur,  ut,  posteaquam  appel- 
lasset  ad  Caesarem,  iterum  se  in  Judaeo- 
rum  mauus  dare  velit:  non  convincit; 
primum  quia  haec  Epistola  multis  annis 
post  illara  appellationem  scripta  est,  rebus 
apud  Judaeos  interea  non  parum  mutatis ; 
tura  quiaPaulus  Jadaeorum  persecutiones 
timere  non  debuit,  ubi  fructus  poterat 
sperari.  Ut  illud  etiara  addam,  Apv">stoli- 
cae  prudentiae  fuisse ,  ita  caute  in  Ju- 
daea  conversari  inter  fideles,  ut  non  fa- 
cile  in  mauus  hostiura  incideret.  Porro 
nec  illud  alicujus  momenti  est,  quod  ob- 
jicit  Calvinus,  Paulum  solere  Timotheum 
in  suis  Epistolis  appellare  filium,  non 
fratrem.  Respondetur  enim,  Timotheum 
a  Paulo  filium  vocari  in  iis  Epistolis, 
quas  Paulus  ad  eum  scribit,  nec  non 
1  Cor.  4. ;  in  caeteris  autem  Epistolis, 
perinde  ut  hic,  fratrem  appellari,  ut  2 
Cor.  1.,  Col.  1.,  1  Thess.  3.  et  ad  Phiie- 
monera. 

24.  Salutate  omnes  praepositos  ve- 
stros.  Id  est,  Episcopos  Ecclesiarum, 
maxime  per  Judaeam  et  Syriam. 

Et  omnes  sanctos.  Id  est,  omnes  fide- 
les,  qui  apud  vos  sunt.  Cur  omnes  fideles 

SJincti  dicantnr,  in  exordiis  aliarura  Epi- 
stolarum  satis  expositnm  est. 

Salutant  vosde  Italia  fratres.  Graece : 
Salutant  vos,  qui  ex  Italia,  id  est  Itali ; 
nec  additurr  fratres,  nt  nec  in  Syriaco. 
Latina  quoque  coraplura  MSS.  fratres 
additum  non  habent,  tametsi  intelligen- 
dnm  est.  Significat  enim  Judaeos  Chri- 
stianos  per  varias  urbes  Italiae  dispersos. 
Unde  plus  dicit,  quam  si  scriberet:  Sa- 
lutant  vos  Romani.  Utrum  autem  Romae 
scripta  sit  Epistola,  an  in  alia  quapiam 
Italiae  parte,  non  liquet. 


25.  Gratia  cum  omnibus  vobis !  Amen. 
ConcluditEpistolam  apprecatione  gratiae, 
significans  eo  nomine  beneficentiam  Dei, 
quatenus  ab  ea  nobis  omnia  dona  saluiis 
proveniunt.  Graeci  codices  subscripta 
habent  haec  verba:  Missa  ab  Italia  per 
Timotheum.  Sed  hujusmodi  subscriptioni 
non  est,  cur  fidem  habeamus ;  nam  ex 
superioribus  constat,  Timotheum  abfuisse, 
quando  scripsa  est.  Nec  multum  refert 
scire,  per  quem  sit  missa. 

r  ost  explanatas  Apcstoli  Pauli  Epi- 
stolas  sequitur,  ut  ad  reliqnas  Apostolo- 
rum  Epistolas,  quae  septem  numero  sunt, 
exponendas  accedamus.  Est  autem  de  iis 
multorum  usu  receptum,  ut  Canonicae 
dicantur;  sive  quod  aeque ,  ut  Paulinae 
Epistolae,  ad  Canonem  pertineant  libro- 
rum  Scripturae  sacrae ;  sive  (quae  ratio 
magis  est  propria)  quia  canones ,  id  est 
regulas  ac  praecepta  continent  instituen- 
dae  vitae  Cbristianae.  Sed  veteri  inscri- 
ptionc,  cum  in  Latinis  codicibus,  tum 
maxime  in  Graecis,  Catholicae  vocantur, 
non  Canonicae ;  eoque  vocabulo  passim 
eas  appellant  antiqui  scriptores,  ut  Ori- 
genes  apud  Eusebinm  lib.  6.  liist.  eccles. 
uap.  19.  et  DionysiuR  Alexandrinus  apud 
eundem  lib.  7.  cap.  20.,  ac  ipse  Eusebius 
lib.  2.  cap.  22.  Item  Cyrillus  Ilierosoly- 
mitauus  catech.  17.  illnminatorum ,  et 
Hieronymus  de  scriptor.  ecclesiast.  in 
Petro ,  Jacobo  et  Juda,  n^c  non  Sophro- 
nius ,  Graecus  Hieronymi  interpres. 

Sic  autem  vocantur,  non  a  Catbolica 
doctrina,  quam  tradunt  (quae  ratio  om- 
nibus  Scripturis  sacris  est  communis), 
verum  quia  non  ad  unam  aliquam  civita- 
tem  scriptae  sunt,  ut  Pauli  Fpistolae,  ad 
Romcnos,  Corinthios,  Ephesios  etc, ,  aut 
ad  unum  hominem ,  ut  quae  ad  Timo- 
theum,  Titum ,  Philemonem;  sed  quia 
generatim  scriptae  ad  fideles  dispersos  in 


varias  regiones.  Nam  Jacobi  Epistola 
duodecim  tribus ,  quae  erant  in  disper- 
sione ,  compellat.  Prior  Petri  mittitur  ad 
electos  advenas  dispersionis  Ponti,  Ga- 
latiae ,  Cappadociae,  Asiae  et  Bithyniae. 
Secunda  ad  fideles  in  universum ,  aut 
certe  ad  eosdem,  qui  nominantur  in  pri- 
ma.  Quod  arguere  videtur  illud  capitis 
3.:  Hanc  ecce  vobis,  carissimi ,  secun- 
dam  scribo  Epistolam.  Prima  Joannis 
apud  nos  nullam  habet  inscriptionem,  ut- 
pote  gcneralis;  quamvis  olim  vocaretur 
Epistola  ad  Parthos  scripta.  Nec  ideo 
non  erat  Catholica.  Nam  qui  eum  titulum 
dedit,  Parthorum  nomine  comprehendere 
vohiit  caeteros  Orientales  populos,  in 
quibus  dispersi  erant  fldeles,  ut  Medos, 
Eianiitas,  incolas  Mesopotamiae,  qui 
Parthis  subjungar.tur,  Act.  2.  Est  idem 
generalis  ad  fideles  inscriptio  Epistolae 
S.  Judae,  sicut  secandae  Petri,  cum  qua 
mkximam  habet  argnraenti  consensionem. 
Tftntum  scrupnlus  restat  de  secunda  et 
tertia  Epistola  Joannis,  quae  ad  singu- 
lares  homine.s  missae  fuerunt.  Sed  dicen- 
dum ,  has  proprie  non  esse  Catholicas, 
nec  in  nostris  codicibus  ita  appellari. 
Unde  nee  gravatim  concedimus,  quinque 
tantuni  esse  Catholicas  Epistolas;  obti- 
nuisse  tamen ,  ut  et  illae  duae  sic  voca- 
rentur,  eo  quod  in  nnum  volumeo  cum 
aliis,    quae    proprie    tales    sunt,    epsent 

inclnsae.  Sed  quid  de  Epistola  sd  He- 
braeos  scripta,  quae  non  minus,  quam 
Jacobi  Epistola,  generalis  videtur,  data 
nimirum  ad  omnes  ex  Hebraeis  fideles? 
Respondeo ,  peculiariter  scriptam  esso  ad 
Hebraeos,  qui  Jerosolymis  et  in  Judaea 
morabantur,  de  quibus  dicit,  quod  ra- 
pinam  honorum  suorum  cum  gaudio 
sustinuerint j  Hebr.  10.;  licet  intentio 
scribentis  fuerit,  ut  et  caeteris  in  disper- 
sione  positis  communicaretur.  Tametsi 
etiam  dici  potest,  ideo  non  numerari  inter 
CathoJicas,  quod  aliis  Epistolis  Pauli, 
quae  non  sunt  Catholicae ,  debuerit  ac- 
censeri. 

Quod  ad  ordinem  attinet  harum  Epi- 
stolarum,  juxta  codices  quidem  hodiernos, 
tam  Graecos  et  Syriacos,  quam  Latinos, 
prima  Jacobi  est ,  eamque  suo  ordine  se- 
quuntur  Epistolae  Petri,  Joannis  et  Ju- 
dae.  Atque  hunc  ordinem  videre  est  etiam 
in  Concilio  Laodiceno,  can.  ult. ,  et  apud 
Hieronymum  in  Epist.  ad  Paulinum  prae- 
fixa  Bibliis.  Nec  non  apud  Geiasium  in 
concilio  LXX.  Episcoporum,  cap.:  San- 
cta  Romana,  dist.  15.  Veruntamen  olim 
nonnulla  varietas  exstitit.  Nam  in  can. 
ult.  eorum ,  qui  vocantur  Apostolici ,  re- 
censentur  hoc  ordine:  Epistolae  Petri, 
Joannis,  Jacobi,  Judae.  Sic  et  Augusti- 
nus  de  fid.  et  oper.  cap.  14.  Quod  secuti 
sunt  Florentini  Concilii  patres  in  decreto 
Armenis  dato ,  ac  novissime  Tridentini 
sess.  4.  in  decreto  de  can.  script.  Habetur 
idem  ordo  in  Concil.  Carthaginiensi  3. 
can.  47.,  ac  rursus  apud  Augustinum  lib. 
2.  de  doct.  Ghrist.  cap.  8.,  nisi  quod  his 
locis  Epistola  Jacobi  ultima  ponitur; 
queraadmodum  et  apud  Innocentium  I. 
in  Epist.  4.  ad  Exuperium,  qui  tamen 
Joannis  Epistolas  caetcris  anteponit.  Me- 
minit  etiam  diversi  ordinis  inter  codices 
Graecos  et  Latinos  prologus  quidam  ha- 
rum  Epistolarum ,  recte  adscriptus  Hie- 
ronyrao,  tam  in  Bibliis  vetustioribus,  quam 
apud  Latlnum. 

Haec  de  varietate  ordinis.  Ex  qua 
sati.s  intelligitur,  Patribus  non  admodum 
fnisse  curae ,  quo  ordine  receuserent  has 
Epistolas ;  etsi  non  dubitem,  quin  singuli 


suae  collocationis  rationem  habuerint. 
Nam  qui  Petri  Epistolis  primum  locum 
attribuerunt,  principatum  ejus  inter  Apo- 
stolos  spectarunt,  simul  et  ipsarum  Epi- 
stolarum  majestatem  tanto  Apostolo  di- 
gnam.  Qui  Jacobi  Epistolam  extremam 
collocarunt,  id  ea  ratione  fortasse  fece- 
ruiit,  quod  post  caeteras  ab  Ecclesiis  re- 
cepta  fuerit.  De  qua  re  infra  dicemns. 
Qni  vero  eam  ipsam  reliquis  anteponunt, 
ordinem  temporis,  quo  scriptae  sunt,  at- 
tendisse  videntur;  ut  vult  Liranus,  nec 
male  probat.  Aliis  tamen  placet,  ideo 
positam  primo  loco,  quia  Jacobus  Jero- 
solymitanae  Ecciesiae  ac  Judaeorum  fuit 
Episcopus ,  id  est  Ecclesiae  primitivae  et 
eorum ,  qui  fuerunt  primitiae  fidelium.  A 
quo  loco  et  populo  deinceps  in  alias  re- 
giones  ac  gentes  propagandum  erat  Evan- 
gelium. 

De  argumento  harum  Epistolarum  in 
genere  id  breviter  adjicimus,  argumentum 
non  unum  esse,  in  eo  tamen  omnes  ferme 
convenire,  quod  aversus  insurgentes  hae- 
reses  Simonis,  Nicolai,  ac  similium,  qui 
satis  esse  ad  salutem  fidem  sine  operibus 
praedicabant ,  Pauli  etiam  quibusdam 
dictis ,  quae  legebantur  in  ejus  Epistolis, 
ad  hoc  abutentes ,  tradant  bonorum  ope- 
rum  necessitatem ,  et  graviter  insectentur 
eos,  qui  secus  aut  docent,  aut  sentiunt. 
Qua  de  re  B.  Augustinus  lib.  de  fid.  et 
oper.  cap.  14.  sic  post  alia  scribit:  Quo- 
niam  ergo  haec  opinio  tunc  fuerat 
exorta,  aliae  Apostolicae  Epistolae  Pe~ 
tri,  Joannis,  Jacohij  Judae,  contra 
eam  maxime  dirigunt  intentionem ,  ut 
vehementer  astruant,  fldem  sine  operi- 
hus  nihil  prodesse ,  sicut  et  ipse  Paulus 
non  quamlihet  fldem ,  qua  in  Deum 
creditur  j  sed  eam  saluhrem  planeque 
Evangelicam  deflnivit,  cujus  opera  ex 
dilectione  procedunt:  Et  fides,  inquit, 
quae  per  dilectionem  operatur.  Ac  paulo 
post:  JJnde  evidenter  in  secunda  Epi- 
stola  Petrus ,  cum  ad  vitae  et  morum 
sanctitatem  hortaretur,  sciens ,  de  ApO' 
stoli  Pauli  quihusdam  suhohscuris  sen^ 
tentiis  nomiullos  iniquos  accepisse  oc- 
casionem,  ut,  tamquam  securi  de  salute^ 

quae  in  fide  est ,  bene  vivere  non  cura- 
rent ,  commemoravit ,  quaedam  ad  in- 
telligendum  difficillima  esse  in  Epistola 
ejus ,  quae  homines  perverterent,  sicut 
et  alias  Scripturas ,  ad  proprium  suum 
interitum;  cum  tamen  et  ille  Apostolus 
de  solute  aeterna,  quae  nisi  hene  viven- 
tihus  non  daretur,  eadem  sentiret,  quae 
caeteri  Apostoli.  Haec  Augustinns.  Quam- 
quam  nec  bis  etiam  Enistolis  sua  deest 
obscuritas  et  difficultas,  de  qna  sic  rnr- 
Bum  Hieronymns  in  Epistola  ad  Panli- 
num :  Jacohus,  inquit,  Petrus,  Joannes, 


Judas  septem  Epistolas  ediderunt,  tam 
mysticas ,  quam  succinctas ,  et  breves 
pariter  ac  longas;  hreves  in  verbis, 
lotigas  in  sententiis ;  ut  rarus  sit,  qui 
non  in  earum  caecutiat  lectione.  Sic 
ille.  Quod  annotandum  duxi  propter 
Erasmum,  qui,  paene  cum  sensu  pugnans, 
in  nuncupatoria,  qnam  suae  parapbrasi 
in  primam  Catbolicam  praemisit,  Episto- 
larum  Jacobi  et  Joannis,  et  (qnod  magis 
mirandum)  etiam  ejus,  quae  scripta  est 
ad  Hebraeos,  difficuitatem  studiose  ex- 
tenuat. 

ANXOTATIO   DE    AUCTORE   PUIMAE    EPISTOLAE    CATUOLICAE. 


Jacobum  esse  hujus  Epistolae  aucto- 
rem,  ipsa  loquitur  in  frontispicio ;  sed 
cujus  sit  Jacobi,  cum  ejus  nominis  duo 
fuerint  Apostoli ,  alter  Zebedaei  filius  et 
frater  JoanniSj  alter  Alphaei  filius  et 
fratcr  Judae,  qui  et  Minor  appellatus  est; 
quibus  nonnulli  tertium  addunt  Jacobum, 
quem  fratrera  Domini  fuisse  volunt :  id 
est,  quod  in  quaestione  versatur.  Et  qui- 
dem  Jacobum,  fratrem  Joannis,  auctorem 
esse  hujus  Epistolae ,  diserte  negat  Hie- 
ronymiis  scribens  in  cap.  1.  Epist.  ad 
Gal.  Nec  ullus  interpretum  affirmat,  nisi 
quod  versio  Syriaca  tribus  Epistolis  Ca- 
tholicis  (neque  enim  plures  exhibet)  prae- 
mittit  haec  verba :  Tres  Epistolae  trium 
Apostolorum ,  ante  quoium  oculos  Do~ 
minus  noster  se  Irnnsfiguravit ,  id  est 
Jacohi ,  Petri  et  Joannis.  Id  vero  reji- 
ciunt  quidam  hoc  argumento ,  quia  Jaco- 
bum  hunc  paulo  post  Doraini  resurrectio- 
nem  Herodes  occidit,  Act.  12.  At  hi 
falluntur  in  temporura  ratione.  Nam  juxta 
veram  supputationem  (de  qua  consnle 
Baronium  Tom.  1.  Annal)  reperiuntur 
intercessisse  decem  anni,  phisminus,  inter 
mortem  Christi  et  martyrium  hujus  Ja- 

6ai;i.  Estii  Comm.  Tom.  III. 


cobi.  Quo  terapore  scriptam  ab  eo  fuisse 
Epistolam  aliquara  ad  fratres  post  Ste- 
phani  necera  dispersos ,  forte  non  videbi- 
tur  absimile  vero.  Hauc  enim  dispersio- 
nem  graves  quidam  expositores  intelligiint 
eam,  cujas  in  exordio  Epistolae  mentio 
est.  Contigit  autem  illa  dispersio,  ut  et 
B.  Stcphaui  lapidatio ,  anno  primo  post 
mortem  Salvatoris,  et  proinde  multo  ante 
obitura  Jacobi  raeraorati. 

Sed  tamen  haec  non  admodum  suadent. 
Primura  quia,  sicut  Irenaeus  docet  lib.  3. 
adversus  haereses  cap.  1.,  sero  coeperunt 
Apostoli  doctrinam  suam  literis  consignare, 
principio  intenti  in  praedicationem  verbi, 
quemadmodum  iis  praeceperat  Dominus, 
dicens :  Praedicate  Evangelium  omni 
creaturae ,  Marc.  ult.  Deinde  nec  veri- 
simile  est,  quamdiu  Petrns  Apostolornm 
princeps  adliuc  in  Judaea  agebat,  alium 
quempiam  ex  Apostolis  eam  auctoritatem 
sibi  sumpsisse,  ut  ad  fratres  per  Judaeam 
dispersos  Catholicam ,  id  est  universalem 
Epistolam  scriberet.  Accedit,  quod  haec 
Epistola,  sicut  et  aliae  Catholicae,  dirigit 
intentionem,  ut  loquilur  Augustinus  ante 
citatu,s ,    contra    opinioncm    eorum ,    qui 

fidem  sine  operibus  sibi  pntabant  ad  sa- 
lutem  sufficere,  ex  quibusdam  Epistola- 
rum  B.  Pauli  sententiis  accepta  occa- 
sione,  et  earum  perversum  intellectum 
corrigit.  Atqui,  vivente  Jacobo,  fratre 
Joannis,  Paulus  nondum  gentibns  prae- 
dicare  coeperat,  nedum  Epistolas  scribere. 
Quaenam  vero  dispersio  in  bac  Eplstola 
intelligatur ,  id  suo  loco  dicemus. 

Cum  igitur  ex  his  satis  appareat,  au- 
ctorem  Epistolae  non  esss  Jacobum,  fra- 
trem  Joannis:  superest,  ut  eam  assigne- 
mus  Jacobo  Alpnaei ,  fratri  Doniini ,  et 
Jerosolymorum  Episcopo,  qui  et  Justi 
cognomen  meruit,  et  a  Paulo  inter  co- 
lumnas  nominatur,  Gal.  2.  Est  enim  uuus 
idemque.  Nam  sententiam  eorum ,  qui 
diversos  faciunt,  et  per  boc  tertium  Ja- 
cobum  introducunt,  bene  firmis  rationibus 
evertimiis  in  exposition.  Epist.  ad.  Gal. 
1.,  ut  nihil  opus  sit,  hic  ad  ea  quidquam 
adjicere. 

Sed  respondendumErasmo  etCajetano, 
quorum  ille  in  Annot. ,  tam  initio  ,  quam 
in  fine ,  hic  autem  in  principio  commen- 
tarii,  vocant  in  dubium,  sitne  haec  Epi- 
stola  Jacobi  Apostoli  unius  ex  duodecim, 
aut  etiam  fratris  Domini ;  propterea  quod 
Hieronymus  in  catalogo  de  Jacobo,  fratre 
Domini,  agens,  cum  dixisset,  eum  unam 
scripsisse  Epistolam ,  quae  de  septem 
Catholicis  est,  continuo  eubjecit:  Quae 
et  ipsa  ab  alio  quodam  sub  nomine  ejus 
edita  asseritur ,  licet  paulatim  tempore 
procedente  obtinuerit  auctoritatem.  Ve- 
rum  non  negat  his  verbis  Hieronymus, 
neque  dubitat,  hanc  Epistolam  esse  Ja- 
cobi,  fratris  Domini;  sed  cum  prioribus 
verbis  id  plane  affirmasset,  adjunxit,  quid 
alii  nonnulli  hac  de  re  senserint;  editam 
scilicet  esse  ab  alio  quodam  sub  illius 
nomine.  Certe  quid  ipse  Hieronymus 
senserit,  satis  etiam  ex  aliis  locis  mani- 
festum  est,  in  quibus  ex  hac  Epistola 
sub  nomine  Jacobi  Apostoli  testimonia 
adducit,  ut  lib.  1.  et  2.  adveisus  Pelag., 
et  in  comment.  snper  Jes.  16.  atque  alibi. 
Nec  usquam  ambigue  de  Epistolae  au- 
ctore  locutus  invenitur ,  ut  interdum  lo- 
quitnr  de  auctore  Epistolae  ad  Hebraeos. 


Huc  etiam  facit,  quod  in  Epistola 
Epiphanii  ad  Joannem  Jerosolymitanum 
(quam  Hieronymus  ex  Graeca  Latinam 
fecit) ,  cap.  4. ,  Jacobus  ,  hujus  Epistolae 
scriptor,  nunc  Apostolus  vocatur,  nunc 
conjuncte  simul  Apostolus  et  frater  Do- 
mini.  Sed  ajunt :  Auctor  ipse  non  se  no- 
minat  Apostolum,  nec  fratrcm  Domini; 
sed  tantum  servnm  Jesn  Christi.  Re- 
spondeo :  Nec  Judas ,  qui  nemine  dubi- 
tante  inter  duodecim  fuit,  Apostolum  se 
nominat,  sed  tantum  Je.su  Christi  servum, 
et  Jacobi  fratrem.  Quln  nec  Joannes  us- 
quam,  nec  Paulus  in  omnibus  Epistolis 
Apostolum  se  scribit,  sod  interdum  non 
aliud,  quam  servum  Jesu  Christi.  Cur 
autem  fratrem  Domini  non  se  nominet 
Jacobus,  uti  nec  Judas,  perspicua  ratio 
est.  Non  enim  Christum ,  sed  se  ipsos 
potius  bonorasse  viderentur ,  si  se  scri- 
berent  fratres  ejus ,  cujus  erant  Apostoli 
et  servi ;  maxime  quando  id  facercnt  in 
literis  publicis ,  quas  mittebant  ad  Eccle- 
sias.  Imo  per  hoc  existimationem  Christi 
Domini,  cujus  gloriae  servire  debebant, 
non  parum  mlnuerent;  sicut  faciebant 
cives  ejus,  quando  dicebant:  Nonne  fra- 
tres  ejus  Jacobus  et  Simon,  et  Joseph 
et  Judas?  Matth.  13. 

Porro  sciendum  de  Jacobo ,  fi^atre  Do- 
mini,  multa  ex  Hegesippo,  vetusto  scri- 
ptore,  narrari  ab  Eusebio  lib.  2.  hist. 
cap.  22.  et  Epiphanio  haeresi  79.  Quo- 
rum  nonnulla  etiam  refert  Hieronymus  in 
catalogo ;  quae  an  omnia  vera  sint,  non 
immerito  quis  dubitaverit,  atquehaec  prae- 
sertim,  quod  illi  soli  licitum  erat  ingredi 
Sancta  sanctorum ;  quodque  solus  ingre- 
dlebatur  templum ;  et  qaod  ad  ejus  ju- 
dicium  scribae  et  Pharisaei,  Christianae 
religionis  adversarii,  retulerint  quaestio- 
nem,  quid  de  Jesu  sentiendum  esset; 
tamquam  Jacobus  ad  id  usque  tempus 
non  satis  aperte  ac  libere  Jesum  Christum 
praedicasset ,  qui  Jerosolymitanam  Ec- 
clesiam  triginta  jam  annis  rexerat.  Quod 
de  sanctissimo  viro  et  Christi  Apostolo 
sentire ,  perabsurdum  videtur.  Sed  qno- 
niam  hujusmodi  dubiorum  explicatio  ma- 

joris  est  operae ,  nec  praesentis  instituti, 
tantum    hic  nobis    sufficiat   admonuisee, 


quo  studiosis  ansam  daremus  inquirendi, 
quid  ad  ea  responderi  posset. 


HANC  EPISTOLAM  ESSE  CANONICAM  SCIPTURAM. 


De  hac  Epistola  fuisse  aliquando  du- 
bitatum,  an  sacris  libris  esset  annume- 
randa ,  jam  intelleximus  ex  verbis  Hiero- 
nymi  supra  citatis,  in  quibus  dicitur, 
eam  paulatim ,  tempore  procedente ,  ob- 
tinuisse  auctoritatem.  Quod  etiam  ante 
eum  testatus  est  Eusebius  lib.  2.  hist. 
cap.  22.  Sic  enim  de  ea  Epistola  scribit: 
Etsi  a  quibusdam  tamquam  aduUerina 
ac  minime  germana  propterea  judice^ 
tur ,  quod  non  adeo  m.ulti  ex  veterihus 
illius  Epistolae,  sicut  nec  ejus,  quae 
dicitur  Judae,  mentionem  faciunt :  ta- 
men  nos  istas  cum  reliquis  in  quam 
plurimis  Ecclesiis  publice  receptas  ap- 
probatasque  cognovimus.  Haec  ille.  Ex 
quibus  patet,  eam  dubitationem  vel  pau- 
corum  hominum ,  vel  paucarum  Ecclesia- 
rum  fuisse;  quas  tamen  in  communem 
aliarum  Ecclesiarum  sententiam  conve- 
nisse,  ex  eo  palara  ostenditur,  quod  ab 
illo  tempore  et  deinceps ,  nec  uUa  Eccle- 
sia,  nec  ullus  ecclesiasticus  scriptor  in- 
venitur  hac  de  re  amplius  haesitasse. 
Quin  e  contrario  omnes  indiccs  librorum 
Scripturae  sacrae ,  sive  editi  a  Conciliis, 
tam  generalibus ,  quam  particularibus, 
atque  etiam  a  Romanis  Episcopis ;  sive 
ab  aliis  orthodoxis  scriptoribus  traditi,  ut 
ab  Athanasio,  Gregorio  Nazianzeno,  Au- 
gustino ,  Cassiodoro,  Isidoro,  Damasceno, 
hanc  Jacobi  Epistolam  suo  nomine  ex- 
pressam  et  caeteris  canonicis  scripturis 
annumeratam  exhibent.  Quae  probatio  ad 
cortam  fidem  faciendam  cuique  Catholico 
sufficere  debet. 

Verum  quia  non  defuerunt  hoc  saeculo, 
qui  hnjus  Epistolae  auctoritatem  aut 
contemnerent ,  ut  Martinus  Lutherus  cum 
nonnullis  suis  sequacibus .  aat  elevarent 
dubiamque  redderent,  ut  Erasmus  et  Ca- 
jetanus:  idcirco  breviter  ad  argumenta, 
quae  eos  moverunt,  est  lespondendum. 
Lutherus  Epistolam  hanc  ob  id  rejicit, 
quod  hominem  justificari  doeeat  ex  ope- 


ribus,  et  non  ex  fide  tantum,  contra  quam 
Paulus,  ut  ait,  docuit  in  Epietolis  ad 
Rom.  et  ad  r4alat. ,  justitiam  statuens  ex 
fide  sine  operibus.  Hinc  igitur  eam  nec 
Apostoli  Jacobi  esse  censet,  nec  Aposto- 
lico  spiritu  dignam.  Imo  stramineam  per 
contemptnm  aliquando  vocavit  et  scripsit. 
Respondeo ,  Lutherum  hujusraodi  argu- 
mento  non  Epistolam  hanc  probare  spu- 
riam ,  sed  se  ipsum  haereticum  declarare, 
quia  sincerae  doctrinae  in  ea  traditae  us- 
que  adeo  repugnet,  ut  propterea  totam 
Epistolam  abjiciat  et  condemnet.  Quod 
ne  facere  cogeretur  Calvinus,  maluit, 
Epistola  salva,  doctrinam  justitiae  ope- 
rum  in  ea  contentam  ad  alium  seusum 
detornuere.  Sed  nos  veram  conciliationem 
hujus  doctrinae  cum  ea ,  quam  Paulus 
tradidit,  infra  suo  loco  adferemus. 

Secundo  objiciuntLutherani,banc  Epi- 
stolam,  ut  recte  commendet  opera,  tamen, 
praeter  morem  Apostoh*cum ,  mutam  esse 
de  doctriua  fiidei ,  et  tantum  de  operibus 
concionari.  Quibus  respondeo,  non  opera 
tantum  ,  sed  et  fidem  hac  Epistola  lucu- 
lente  commendari ;  non  sohim  in  eo,  quod 
ad  justiliam  utrumque  requirit,  tam 
fidem,  quam  opera;  verum  etiam,  dum 
ait  cap.  1. :  Voluntarie  genuit  nos  verbo 
veritatis.  Quae  sententia ,  si  qua  alia, 
prorsus  Apostollca  est.  Sen.sus  enim  est, 
quem  eo  loco  plenius  explicabimus  :  Gra- 
tis  justificavit  nos  per  fidem.  Nec  aliud 
vult,  quura  paulo  post  ait:  Suscipite  in- 
situm  verbum,  quod  potest  salvare  ani- 
mas  vestras.  Sed  et  ilhid,  quod  dicit 
statim  ab  exordio  Epistolae:  Probatio 
fidei  vestrae  patientiam  operatur ;  et 
mox:  Postulet  autem  in  fide ,  nihil  hae- 
sitans ;  et  cap.  5.:  Oratio  fidei  salvabit 
infirmum  j  nonne  manifestam  continent 
fidei  commendationem  ?  Sed  ideo  magis 
occupatur  in  operibus  commendandis, 
quod  (ut  ante  dixirnus)  adversus  eos  agat, 
qui  neglectis  operibus  ex  sola  fide  salutem 

sibi  pollicebantur.  Deinde,  sicut  ipse 
Calvinus  respomletj  non  ab  omnibus  exi- 
gendum ,  ut  idem  argumentum  tractent. 
Multa  enim  (exempli  causa)  inter  Evan- 
gelium  Joannis  ct  reliqua  tria  diversitas 
est;  et  tamen  haec  omnia  aeque  recipi- 
mus ,  ut  a  Dei  spiritu  profecta. 

Porro  Cajetanus  ex  salutatione  sumit 
arguraentum  ad  convellendam  auctorita- 
tem  Epistolae:  Quoniam ,  inquit,  ealuta- 
tio  tam  pura  est ,  ut  nulli  salutationi  cu- 
jusquam  alterius  Apostolicae  Epistolae 
conformis  sit.  Nam  uihil  Dei,  nihil  Jesu 
Christi,  nibil  gratiae,  nihil  pacis  sonat, 
sed,  profano  more,  salutem.  Haec  ille, 
verbis  (quod  sane  mirum  est)  a  Luthero 
mutuatis.  Nam  eadem  paeue  Luthero 
Sixtus  in  Bibliotheca  sacra  attribuit.  Ex 
iis  autem  colligit  Cajetanus ,  minus  cer- 
tum  reddi  auctorem  hujus  Epistolae,  et 
consequenter  auctoritatem ;  sicut  argn- 
mentabatur  de  Epistola  ad  Hebraeos. 

Ad   argumentum    vero   hoc    facilis  est 


responsio.  Non  enim  Apostoli  semper 
eadem  aut  simili  formula  salutandi  in  suis 
Epistolis  utebantur,  atque  interdum  in 
ea  re ,  ut  in  multis  aliis ,  morem  seque- 
bantur  vulgo  receptum.  Quod  perspicuum 
est  ex  Epistola,  quae  habetur  Act.  15., 
cujuri  initium  est:  Apostoli  et  seniorei 
fratres  his  j  qui  sunt  Antiochiae ,  et 
Syriae  et  Ciliciae,  fratrihus  ex  gentibus 
salutem.  Quin  potius  haec  s&lutationis 
in  utraque  Epistola  similitudo  suadet ,  ut 
praesentis  Epistolae  non  alium  Jacobum 
quaeramus  auctorem ,  quam  eum ,  quo 
suggerente  memorata  Epistola  ad  gentium 
Ecclesias  ab  Apostolis  missa  fuit ,  uti 
narratur  eodem  loco.  Nec  vero  putandas 
est  gratiam  et  pacem  tacuisse ,  qui  sa^ 
lutem  nominavit.  Nam  salus  Christiana 
omne  bonum  salutare  comprehendit.  Nec 
Apostolo  necesse  fuit,  Deum  et  Jesum 
Christum  cum  verbo  salutationis  repe- 
tere,  qui  Dei  et  Jesu  Christi  servum  se 
jam  dixerat. 


ARGUWENTIM  HIJUS  EPISTOLAE. 


Non  simplex  hujus  Epistolae  argumen- 
tum  est,  sed  multiplicem  ac  miscellaneam 
continet  doctrinam.  Tametsi  duo  princi- 
paliter  agere  videtur :  alterum,  ut  instruat 
eos ,  qui  volebant  aliornm  esse  magistri, 
veloces  ad  docendnm  et  pronuntiandum, 
jactantes  suam  sapientiam,  aut  sapientiae 
inordinato  modo  studentes,  et  ad  malos 
fines  hoc  suum  studium  referentes,  ut  ad 
g\oY\a.m,  opes,  voluptates,  quod  maxime 
patet  ex  cap.  4.  Unde  statim  ab  initio 
docet,  unde  petenda  sapientia,  monetque, 
lit  malint  esse  discipuli,  quam  magistri, 
et  deterret  ab  ambitione  magisterii.  Vi- 
tium  enim  hoc  regnabat  apud  Judaeos, 
qui  sibi  scientiam  legis  vendicabant,  et 
omnium  volebaut  esse  doctores,  Rom.  2. 
Unde  Judaeis  fidelibus  iHud  vitium  ad- 
huc  magna  parte  adhaerescebat. 

Alterum,  de  quo  jam  in  prolegomenis 
admonuimus ,  ut  ofetendAt  bonorum  ope- 
rum  necessitatem ,  ne  quis  sibi  de  sola 
fide  blaudiatur,  tamquam  ea  satis  sit  ad 
salutem,  quemadmodum  Simoniani,  recen- 


tes  tunc  haeretici ,  docebant.  Nam  inter 
alias  haereses  Simonis  eam  fuisse ,  quod 
opera  justa  non  sint  ad  salutem  necessa- 
ria ,  testatur  Irenaeus  lib.  1.  siii  operis 
adversus  haereses  conscripti ,  cap.  20. 
De  Nicolaitis  etiam  aliisque  ejus  aetatis 
haereticis ,  a  quibus  orti  postea  Gnostici, 
quam  se  totos  voluptatibus  carnis  immer- 
serint,  ostendunt  ea,  quae  idem  Irenaeus, 
et  post  eum  Epiphanius  et  Augustinus  de 
haeresibus  scripta  reliquerunt. 

Adversus  hanc  igitur  pestem,  quae  in 
locis  Judaeae  ac  Samariae,  Simone  au- 
ctore,  jamdudum  coeperat  pullulare,  et 
quara  non  parum  adjuvabat  perversus 
intellectus  Epistolarum  Pauli  Apostoli,  in 
quibus  de  gratuita  per  fidem  justificatione 
disserit,  praecipue  suam  inteutionem  di- 
rigit  Apostolus  Jacobus,  quemadmodum 
Augustiuus  docet  verbis  supra  citatis  ei 
lib.  de  fide  et  oper. ,  nec  non  in  praefat. 
suae  enarr.  in  Psalm.  31.  Agit  Apostolus 
de  ea  re  per  totam  Epistolam ,  commen- 
dans  opera,   sed  speciatim  cap.  1.,  ubi 

praecipit ,  ut  sint  factores  verbi ,  et  non 
auditores  tanturn ,  et  quae  sequuntur. 
Plcnius  autem  atque  expressius  cap.  2. 
ab  eo  loco:  Quid  proderit,  fraires  mei, 
si  fidem  quis  dicat  se  habere,  opera  nu- 
tem  non  habeat?  et  caetera  usque  ad 
finem  capitia.  Eodem  pertinet  illud  cap. 
4.:  Scienti  bonum  facere,  et  non  fa- 
cienti,  peccatum  est  illi, 

Caeterum  traduntur  et  alia  saluberrima 
praecepta ;  cujusmodi  sunt,  retinendam 
in  adversis  patientiam,  irae  temperan- 
dum,  personarum  acceptionem  vitandam, 
linguae  vitia  cavenda,  reprimendas  es3e 
pravas  animi  cupiditates,  infirraos  ora- 
tioue  et  sacra  unctione  refocillandos ,  ju- 


storum  preces  plurimum  valere  apud 
Deum ,  aberrantes  in  viam  revocandos, 
et  id  genus  alia.  Nec  malo  Cajetanus 
submonet,  libri  speciem  potius  esse,  quam 
Epistolae;  praesertim  cum  eam,  quod  in 
Epistolis  f ere  perpetuum ,  nuUa  salutatio 
claudat.  Verisimile  est,  scriptam  esse 
Jerosolymis,  in  qua  urbe  Jacobus  Epis- 
copus  erat ,  et  fere  continuo  resedit.  De 
terapore  nihil  certi  habetar,  nisi  quod 
existimem,  ab  eo  scriptam  non  mujto  ante 
suum  obitum ,  ut  haberent  Judaei  fideles 
sui  Apostoli  et  Episcopi  doctrinam  scripto 
consigngtam,  qua  etiam  post  ipsius  mor- 
tem  iustruerentur.  Nam  ad  Judaeos  scri- 
ptam  esse,  liquet  ex  ipso  statim  ejus 
exordio. 


GAPUT    PRIMDM. 

Jacobus  Dei  et  Domini  nostri  Jesu  Christi  servus,  duodecim  tri- 
bubus,  quae  sunt  in  dispersione,  salutem.  2.  Omne  gaudium  existimate, 
fratres  mei,  cum  in  tentationes  varias  incideritis  ^) ,  3.  scientes,  quod 
probatio  fidei  vestrae  patientiam  operatur.  4.  Patientia  autem  opus 
perfectum  habet,  ut  sitis  perfecti  et  integri:  in  nullo  deficientes.  5.  Si 
quis  autem  vestrum  indiget  sapientia ,  postulet  a  Deo ,  qui  dat  omnibus 
affluenter,  et  non  improperat^);  et  dabitur  ei.  6.  Postulet  autem  in 
fide  nihil  haesitans;  qui  enim  haesitat,  similis  est  fluctui  maris,  qui  a 
vento  movetur  et  circumfertur ;  7.  non  ergo  aestimet  homo  ille,  quod 
accipiat  aliquid  a  Domino.  8.  Vir  duplex  animo  inconstans  est  in  om- 
nibus  viis    suis.      9.  Glorietur  autem  frater  humilis    in    exaltatione    sua; 

10.  dives  autem  in  humilitate   sua,  quoniam  sicut  flos  focni  transibit^); 

11.  exortus  est  enim  sol  cum  ardore,  et  arefecit  foenum,  et  flos  ejus 
decidit  et  decor  vultus  ejus  deperiit;  ita  et  dives  in  itineribus  suis 
marcescet.  12.  Beatus  vir,  qui  suffert  tentationem  ^) ,  quoniam ,  cum 
probatus  fuerit ,  accipiet  coronam  vitae ,  quam  repromisit  Deus  diligen- 
tibus  se^).  13.  Nemo,  cum  tentatur,  dicat,  quoniam  a  Deo  tentatur; 
Deus  enim  intentator  malorum  est;  ipse  autem  nerainem  tentat.  14. 
Unusquisque  vero  tentatur  a  concupiscentia  sua  abstractus  et  illectus. 
15.  Deinde  concupiscentia ,  cum  conceperit,  parit  peccatum ;  peccatum 
vero,    cum  consummatum    fuerit,    generat  mortem  ^).      16.  Nolite  itaque 

1)  Matth.  6,  13.  Rom.  5,  3.  seq.  2)  Matth.  7,  11.  Marc.  11,  24.  3)  Jes.  40,  6.  Sir.  14, 
18.  Psalm.  101,  12.    -*)  Matth.  6,  13.  Apoc.  3,  19.  seq.    ^)  2  Tim.  4,  8.    6)  Rom.  6,  23. 

errare ,  fratres  mei  dilectissimi.  17.  Omne  datum  optimum ,  et  omne 
donum  perfectum  desursum  est,  descendens  a  Patre  luminum ,  apud 
quem  non  est  transmutatio ,  nec  vicissitudinis  obumbratio  ^).  18.  Vo- 
luntarie  enim  genuit  nos  verbo  veritatis^),  ut  simus  initium  aliquod 
creaturae  ejus  ^).  19.  Scitis,  fratres  mei  dilectissimi.  Sit  autem  omnis 
homo  velox  ad  audiendum ,  tardus  autem  ad  loquendum ,  et  tardus  ad 
iram.  20.  Ira  enim  viri  justitiam  Dei  non  operatur.  21.  Propter  quod 
abjicientes  omnem  immunditiam  et  abundantiam  malitiae^)  in  mansuetu- 
dine  suscipitc  insitum  verbum  ^),  quod  potest  salvare  animas  vestras  ^). 
22.  Estote  autem  factores  verbi,  et  non  auditores  tantum^),  fallentes 
vosmet  ipsos.  23.  Quia,  si  quis  auditor  est  verbi,  et  non  factor,  hic 
comparabitur  viro  consideranti  vultum  nativilatis  suae  in  speculo;  24. 
consideravit  enim  se ,  et  abiit,  et  statim  oblitus  est,  qualis  fuerit.  25. 
Qui  autem  perspexerit  in  legem  perfectam  libertatis,  et  permanserit  in 
ea,  non  auditor  obliviosus  factus,  sed  factor  operis;  hic  beatus  in 
facto  suo  erit  ^).  26.  Si  quis  autem  putat,  se  religiosum  esse,  non 
refrenans  linguam  suam,  sed  seducens  cor  suum,  hujus  vana  est  religio. 
27.  Religio  munda  et  immaculata  apud  Deum  et  Patrem ,  haec  est; 
Visitare  pupillos  et  viduas  in  tribulatione  eorum  ^) ,  et  immaculatum  se 
custodire  ab  hoc  saeculo  ^^). 


SUV1V!\KIUM  aPITIS  PRIMI. 

Firmat  aniinos  fideliiini  adversus  ingruentia  mala;  precandi  siudium  commendat.  ejusque  ratio- 
nem  explicat;  suo  quemque  vitio  peccare  affirmat;  bona  vero  omnia  a  Deo  speranda. 
Divini  verbi  audiiionem  laudat ,  et  verae  religionis  partes  et  officia  perstringit. 


1.  Jacobus  Dei  ef  Domini  nostri 
Jesu  Christi  servus.  Officii  sui  dignita- 
tem  hoc  titulo  mauifestat.  Nam  Dei  ac 
Jesu  Christi  servum  se  nomiuat ,  ea  spe- 
ciali  ratione,  qua  passim  id  facit  iu  suis 
Epistolis  Panlus ;  nimirum  ratione  mu- 
neris  Apostolici,  quo ,  sicut  Paulus  et 
Barnabas  apud  gentes,  ita  Jacobus,  Ce- 
phas  et  Joannes  fungebantur  in  circum- 
cisione ,  id  est  apud  Judaeos ,  ut  habetur 
Gal.  2.  Vocabulnra  Dei  quidam  referunt 
ad  candem    per.sonam   cum   seqnentibus, 


haud  dubie  Catholicus  est.  Verum  Apo- 
stolico  scribendi  stilo  magis  convenit,  ut 
prior  pars  ad  Patrem  referatur.  Sic  Oe- 
cumenius :  Dei  Patris,  inquit,  et  Dcmini 
Filii. 

Duodecim  tribubus,  quae  sunt  in 
dispersione  j  salutem.  Hoc  est,  Judaeis, 
per  varia  loca  dispersis ,  salutem  dicit 
aut  scribit.  Nam  populuslsraeliticus  duo- 
decim  tribubus  constat.  Unde  liquet,  ad 
solos  Judaeos  scriptam  esse  hanc  Episto- 
stolam.  Pro  salute  Syrus  pacem  transtu- 


hoc  sensu:    Servus  Jesu  Christi,    qui  est  i   lit,  rem  tamen  eanuem  significare  volene; 
Deus    ac   Dominus   noster.     Qui    sensus  i   quomodoinEvangeliiseademsunt:  Ai^e^c, 


*)  1  Tim.  6.  16  1  Joan.  5,  7.  seq  2)  2  Cor.  6.  7.  Epb.  2,  10.  Joan.  1,  13.  1  Petr.  1,  23. 
3)  Rom.  8,  23.  9,  16.  ^)  Rom.  13,  12.  Col.  3,8.  ^)  Gal.  2.  11.  6)  Joan.  6,  68.  *)  Matth. 
7,  21.  Rom.  2,  13.  8)  Matth.  7,  24.  Joan.  13,  17.  Gal.  5,  6.  9)  1  Cor.  13,  1.  2.  Gal.  5,  6. 
10)  Rom.  12,  2. 

Matth.  ult. ,  et:  Pax  vobis,  apud  Lucam 
et  Joannem.  Porro  dispersioiiem  hanc 
plerique  interpretantur  eam,  quae  sub 
Stephano  facta  est,  de  qua  Act.  8.,  quan- 
do  fideles,  qui  erant  Jerosolymis,  ob 
persecutionem  dispersi  fuerunt  per  regio- 
nes  Judaeae  et  Samariao.  Alii  vero,  quod 
magis  placet,  intelligunt  dispersionem 
Israelitici  populi  in  varias  nationes  olim 
factam ,  scilicet  ex  eo  tempore,  quo  in 
Assyriam,  Babyloniam,  Aegyptum,  inquo 
alia  regua  per  captivitates  et  bella,  vel 
abducti,  vel  sponte  profugi,  diseesserunt. 
Ad  hanc  enim  dispersionem  sine  dubio 
pertinet  Petri  salutatio  iu  exordio  suae 
prioris  Epistolae,  cum  ait:  Electis  ad- 
venis  dispersionis  Ponti ,  Galatiae  etc. ; 
eandemque  significavit  Lucas  Act.  2.  et 
6. ,  ubi  mentionern  facit  Judaeorum ,  qui 
Jerosolymam  convenerant  ex  divcrsis 
mundi  plagis ,  etiam  valde  reraotis.  Huc 
praeterea  tacit,  quod  haec  Epistola  una 
est  et  prima  Catholicarum ,  id  est  earum, 
quae  scriptae  sunt  generaliter  ad  fideles 
in  variis  ac  longinquis  regionibus  mo- 
rantes.  Atqui  Judaea  cum  Samaria  vix 
unam  Palaestinae  regionem  constituebat. 
Pro  vocabulo:  salutem ,  Graece  est: 
Xatpstv  _,  quod  gaudere  et  salvere  siguifi- 
cat.  Nec  tamen  aliter  verti  debuit,  quam 
quomodo  noster  interpres  et  alii  verte- 
runt :  salutem.  Quod  enim  Graeci  in  ex- 
ordiis  Epistolarum  precantur  x^ctpstv ,  id 
salutem  Latini  dicunt,  nihil  diversum 
significare  volentes.  Sed  tamen  Aposto- 
lus  etiara  ad  alterum  significatum:  gau- 
dere  j  quod  ejus  verbi  primarium  est, 
attendit.  Hinc  enim  occasionem  sumit 
inchoandae  suae  Epistolae.  Nam  quasi 
dicerent  Judaei  fideles,  ad  quos  scribit: 
Quomodo  jnbes  nos  gaudere,  qui  tot  ma- 
lis  pressi,  in  continuo  moerore  versamur? 
sicut  angelo  Tobiam  caecum  salutandi 
his  verbis :  Gaudium  tibi  sit  semper,  re- 
spondit  Tobias:  Quale  gaudium  mihi 
erit,  qui  in  tenebris  sedeo  et  lumen 
coeli  non  video  ?  Tob.  5.  Jacobus  osten- 
dit,  eos  justam  et  amplam  habere  gau- 
dendi  materiam ,  ita  scribens : 

2.  Omne  gaudium  existimate,  fratres 


meiy  cum  in  tentationes  varias  incide- 
ritis.  Dicit:  fratres  mei ,  quia  ad  solos 
scribit  fideles.  Auspicatur  autem  a  con- 
solatione,  conjuncta  cum  exhortatione  ad 
patientiam.  Judaei  namque  vel  ipso  no- 
mine  Judaicae  gentis  odio  erant  et  con- 
temptui  caeteris  populis ;  quod  si  etiam 
Christiani  essent,  hoc  amplius  opprimi  se 
sentiebant  infidelium  injuriis  et  persecu- 
tionibus ;  ut  proinde  tam  consolationis 
verbo,  quam  exhortalionis,  animi  eorum 
fuerint  erigendi.  Omne  gaudium,  He- 
braea  phrasi  dixit  pro :  magnum  et  per^ 
fectum  gaudium.  Unde  vertit  Erasmus : 
Pro  summo  gaudio  ducite,  id  est  ingen- 
tis  gaudii  materiam  vobis  oblatam  exi- 
stimate. 

Importune  Oatharinus  inculcat  hoc  loco 
suum  dogma  de  certitudine  gratiae,  quasi 
sine  ea  non  possit  esse  in  homine  perfe- 
ctnm  gaudium.  Cui  breviter  respondeo : 
Sicut  perfectum  gaudium,  quale  hic  in- 
telligitur ,  non  excludit  omnem  tristitiam 
(beati  enim ,  qui  lugent ,  Matth.  5.) ,  ita 
nec  omnem  incertitudinem  gratiae;  quam- 
vis  multum  adferat  serenitatis.  Nam  ut 
perfectio  justitiae,  sic  et  gaudii,  quae  in 
hac  vita  haberi  potest ,  plurimum  distat 
ab  ea,  quam  speramus  in  futuro. 

Porro  tentationes  Apostohis  vocat  non 
incit<amenta  peccandi ,  quamvis  ita  videa- 
tur  intellexisse  Augustinus  lib.  14.  de 
civit.  Dei,  cap.  9-,  sed  afflictiones;  quod 
per  eas  Deus  homines  tentare ,  hoc  est, 
probare  soleat,  ut,  quales  sint,  inno- 
tescat.  Ita  Christus  Luc.  22. :  Vos  estis, 
inquit,  qui  permansistis  mecum  in  ten- 
tationibus  meis.  Et  Paulus  Hebr.  4.  de 
Christo:  Tentatum  autem  per  omnia. 
Atque  eam  significationem  declarat,  quod 
infra  dicitur  in  eodem  capite:  Beatus 
vir ,  qui  suffert  tentationem ;  quoniam, 
cum  probatus  fuerit  etc. 

Est  autem  in  Scripturis  locus  frequens, 
in  afflictionibus  et  persecutionibus  esse 
gaudendum.  Ut  Rom.  5.:  Gloriamur  in 
tribulationibus ;  et  1  Petr.  4. :  Commu- 
nicantes  Christi  passionibus ,  gaudete; 
et  ipse  Dominus  Matth.  5. :  Cum  perse- 
cuti  vos  fuerint  propter  me,  gaudete  et 

et  cxsuUate.  Hinc  illud  Act.  5.  de  Apo- 
stolis :  Ihant  gaudentes  a  conspectu  con- 
cilii  y  quoniam  digni  habiti  sunt ,  pro 
nomine  Jesu  contumeliam  pati.  Qiiod 
vero  ad  tentationes  peccatorum  attinet, 
an  et  ouatenus  [expeti  possint,  acjusti 
gaudii  materiam  praebere,  dispiitatum 
est  a  nobis  in  lib.  2.  sent.  dist.  23. 

Sed  cum  naturale  sit,  in  malis  dolore, 
adeo  ut  et  Filius  Dei,  carnem  passibilem 
gerens ,  instante  passionc ,  dixerit :  Tri- 
stis  est  anima  mea  usque  ad  mortem: 
docet  Apostolus  sequentibns  verbis ,  qua 
ratione  in  iisdem  malis,  ac  de  iis  gauden- 
dum  nobis  sit:  quatenus  scilicet  magna 
quaedam  bona  nobis  pariunt.  Quod  et 
Paulus  docot  Rom.  5.  et  Hebr.  12.,  et 
Petrus  1  Epist.  1.  et  4. ,  et  magister  eo- 
rum  Christus  Matth.  5.  et  Luc.  6. 

3.  Scientes ,  quod  probatio  fidei  ve- 
strae  patientiam  operatur.  Ac  si  dicat: 
Scire  jenim  et  persuasum  habere  debetis, 
quod  probatio  fidei  vestrae  etc.  Hac 
parte  priraum  ac  tacite  significat ,  proba- 
tiunem  fidei  effectum  esse  tentationum. 
Vam  per  eas  fides  nostra  probatur,  sive 
exploratur.  Etenim  faclle  cedeie  in  ten- 
tationibns,  argumentnm  est  imbecillis 
fidei ;  sicut  e  diverso  firma  fides  roborat 
animum  in  adversis.  Affirmat  deinde,  pro- 
bationis  fidpi  effeclum,  quem  operatur, 
Graece:  xaTEpyaCsTai^  esse  paticntiam. 
Sed  hoc  difficultatem  habet ;  maxime  cum 
videatur  contrarium  verbis  Pauli ,  dicen- 
tis  Rom.  5  ,  quc d  patientia  prohationem 
operatur.  Nam  qui  fieri  potest ,  ut  pa- 
tientia  et  fidei  probatio  se  invicem  pa- 
riant?  Respondeo,  verum  esse  utrumque, 
diverso  sensu.  Et  quidera  patientia  quo 
sensu  probationem  operetur,  expositum 
est  sno  loco^);  quia  scilicet  per  tolcran- 
tinm  adversitatum  homo  sibi  et  aliis,  qua- 
lis  sit,  ostenditur,  .simulTue  ea  exercita- 
tione  purgatur  in  dies  ab  amore  hujus 
saeculi,  sicut  aurnm  in  fornace  probatur 
ac  pnrgatur. 

Quomodo  autem  e  converso,  jnxta 
bunc  Apostolum ,  probatio   fidei   paticn- 


0  Rora.  5. 


tiam  operetur,  satis  obscurum  est,  nec 
uno  modo  ab  omnibus  explicatur.  Gom- 
plures  metonymice  per  fl,dei  probatio- 
nem  intelligunt  tribulationem ,  qua  fides 
probatur.  Nam  tribulatio  (sicut  in  loco 
memorato  Paulus  ait)  patientiam  opera- 
tur ,  eo  quod  sit  patientiae  excrcendae  et 
augcndae  materia.  Sunt,  qui  velint,  trans- 
itivam  esse  locutionem  h^co  intransitivae. 
Probatio  fidei,  Id  est  fides  tentationibus 
probata,  patientiam  gignit,  scilicet  au- 
ctiorem  ;  vel  impetrando  a  Deo,  vel  etiam 
efficiendo.  Nam  simili  locutione  dictum 
est  a  Petro  Apostolo  1  Epist.  1.:  Ut  pro- 
batio  vestrae  fidei  multo  pretiosior  auro 
inveniatur  etc.  Aliis  deniqv.e  prohatio 
fidei  patientiam  operatur ,  id  est  decla- 
rat  ac  prodit,  quanta  sit  patientiae  virtus 
in  iis,  qui  multis  adversis  probati  et  cx- 
plorati,  a  fide,  cujus  gratia  patiuntur, 
non  recedunt. 

Mihi  videtur  hoc  loco  non  esse  neces- 
sarium  ad  improprietates  confugere,  cnm 
possit  apertus  et  commodus  dari  sensus 
bujusmodi :  Dura  Deus  variis  aiflictioni- 
bus  fidem  vestram  probat,  interim  eo 
ipso  exercet  et  perficit  in  vobis  patien- 
tiam,  Graece  u710|jlov7jv  ^  id  est  eam  vir- 
tutem,  qua  patienter  exspectatis  bona 
vobiij  in  coelo  reposita ;  sustinentiam 
vocat  interpres  ult.  capite  hujiis  Episto- 
lae,  estque  ea,  quam  Pauli  ct  Petri  Epi- 
stolae  passim  commendant. 

4.  Patientia  autem  opus  perfectum 
hahet.  Legendura  :  habeat ,  quod  in  ple- 
risque  est  emendatioribus ,  quodque  ex- 
hibent  veteres  concordantiae  et  editio 
Lovaniensis.  Nam  et  Oecumenius  Grae- 
cus  studiose  observat,  Apostolum  non 
dixisse :  s/-^^  habet,  sed :  Ix&Tto,  habeat. 
Syrus  quidem  vertit  in  hunc  modum : 
Ipsi  autem  patientiae  erit  opus  perfe- 
ctum.  Sed  hoc  ab  Hebraicae  linguae 
consuetiidine  descendit,  qua  verba  futu- 
rum  tempus  iudicantia  ponuntur  pro  im- 
perativo,  ut:  Non  occides ,  id  est  ne  oc- 
cidito,  et  alia  innumera.  Sic:  Ipsi  pa- 
tientiae  erit,  id  est  ipsa  patientia  habeat 
opus  perfectum. 

Est  igitur  exhortatio,  sed  cujus  sensunj 

varie  reddunt.  Quidam  hoc  modo :  Pa- 
tientia  vestra  gaudinm  et  alacritatem  an- 
nexam  habeat.  Sed  ita  nihil  diversum 
diceret  Apostolus  ab  eo,  quod  dixit: 
Omne  gaudium  existimaie  etc.  Alii  opus 
patieutiae  perfectum  interpretantur,  quod 
conjunctum  est  cum  dilectione  eorura,  qui 
nos  affligunt.  Caritas  enim  est,  quae  re- 
liquarum  virtutum  opera  foimat  ac  per- 
ficit;  estque  ei,  qui  laeditur,  ne  adversus 
laedeutem  ira  aut  odio  commoveatur,  im- 
primis  cecessaria.  Tertius  sensus  est, 
quem  innuit  Oecumenius :  Patientia  ve- 
stra  ne  deficiat ,  sed  opus  suum  perducat 
usque  ad  finem  5  sic  enim  erit  opus  abso- 
lutum  atque  perfectum,  et  re,  et  fructu. 
^am  qui  perseveraverit  usque  in  finem, 
hic  salvus  erit,  Malth.  10.  Hi  duo  sen- 
sus  postremi  merito  probantur,  et  utrique 
potest  aptari,  quod  sequitur: 

Ut  sitis  perfecti  et  integri ,  in  nullo 
deficientes.  Integri ,  Graecc  oXoxXtjoo^ 
dicuntur  omnibus  membris  seu  partibus 
constantes.  Quod  ct  explicatur  per  illud 
sequcns:  in  nullo  deficientes ,  id  est 
nulla  in  parte  diminuti,  ut  vertit  Eras- 
mus.  Non  enim  hic  deficientes  intelligun- 
tur,  qui  succumbunt  afflictionibus,  sed 
quibus  ad  integritatem  aliquid  deest. 
Graece:  X£t7:6|ji£VOt  ^  verbum  idem,  quod 
mox  interpres  vertit  indigere.  Jam,  si  in 
parte  superiori  opus  perfectum  intelligas 
cum  dilectione  conjunctum ,  sensus  hujus 
partis  erit :  Ita  futurum ,  ut ,  quod  ad  vir- 
tutes  attinet  vobis  necessari&s ,  non  sitis 
imperfecti  aut  mutili,  sed  iptegri ,  sic  ut 
nulla  earum  vobis  desit.  Nam  caritas 
est  vinculum  perfectionis ,  Col.  3.  Sin 
autem  opus  patientiae  perfectum  inter- 
preteris  ratione  perseverantiae,  tum  hic 
sensus  reddi  poterit :  Ut  in  adventu  Do- 
raini  inveniamini  perfecti  et  integri ,  nec 
ullo  genere  boni  operis  destituti.  Hanc 
enim  integritatem  ac  perfectionem  secum 
adducit  patientia  perseverans ;  id  quod 
longa  bonorum  operum  enumeratione  do- 
cet  B.  Cyprianns  in  tract.  de  bono  patien- 
tiae.  Aliam  deinde  exhortationem  subji- 
cit,  dicens: 

6.  Si   quis    autem    vestrum    indiget 


sapientia.  Sapientiam  hoc  loco  vocat 
eandem,  quam  cap.  3.  dixit:  sapientiam 
desursum  descendentem ,  piam  scilicet 
rerum  divinarum  scientiam.  Multum  au- 
tem  occupatur  Apo.stolus  in  hac  Epistola 
reprehensione  eorum,  qui  sapientiam  sibi 
arrogabant ,  et  prosiliebant  ad  sacra  do- 
cendum ;  potissimum  capite  3.  Praemonet 
ergo  hic,  unde  petenda  sit  sapientia,  de 
qua  postea  plura  dicere  constituit;  et  quo 
animo,  et  quales  esse  debeant,  qui  eam 
vel  petant,  vel  exerceant. 

Sed  cur  velnt  dubitans  dicit:  Si  quis 
vestrum  indiget  sapientia?  Quis  enim 
sapientia  non  indiget?  Nequo  enim  quis- 
quam  est  raortalium  tam  sapiens,  cui  non 
adhuc  multum  sa]>ientiae  desit.  Ajunt 
nonnulli ,  de  iis  loqui  Apostolara ,  qui 
nondum  eo  progressi  sunt,  ut  sibi  in 
afflictionibus  gratulentur,  secundum  id, 
quod  dixit:  Omne  gaudium  existimate 
etc.  Alqui  doctrina  Apostoli  generalis 
est,  monstrans,  unde  petenda  sit  sapien- 
tia  omnibus,  qui  indigent.  Itaque  potius 
dicendum,  voculara  si  non  dubitantis  esse 
hoc  loco ,  sed  supponentis ,  ut  de  re  certa 
et  confessa;  quasi  dicat:  Si  quis  vestrnm 
indiget  sapientia,  ut  certe  omnes  iudige- 
tis,  alius  plus,  alius  minus,  ac  fere  plus 
illi,  qui  minus  egere  se  credunt;  en, 
ostendo  vobis,  unde  petenda  sit.  Saepe 
namque  ad  hunc  moduui  usurpatur  illa 
conjnnctio,  ut  Mal.  1. :  Si  pater  ego  sum, 
ubi  est  honor  meus?  el  Eom.  13.:  Et  si 
quod  aliud  mandatum  ;  et  2  Thess.  1. : 
Si  tamen  justum  est  apud  Deum,  retri- 
buere  etc.  Item  apud  profanos  auctores : 
Si  Deus  est  animus.  Si  qua  est  coelo 
pietas.  Sic  etiam  a  quibusdara  exponitur 
illud  hujus  Epist.  cap.  5. :  Et,  si  in  peC' 
catis  fuerit,  remittentur  ei ,  quemadmo- 
dura  ibi  videbimus,  Deo  duce. 

Postulet  a  Deo,  qui  dat  omnibus  af^ 
fluenter.  Graece :  postulet  a  da?ite  Deo 
omnibus  simpliciter.  Syra  quoque  editio 
simpliciter  habet,  non  affluenter.  Suspi- 
catur  Gaignaeus,  interpretem  nostrum 
pro  oiTiXGiQ,  in  Graeco  legisse  a^poox;, 
id  est  cumulate.  Mihi  verisimilius  est, 
eum    respexisse  ad   rei   consequentiam. 

Qui  enimdatsimpliciter,  dat  liberaliter,  et 
affluenter.  Nam  simpliciter  et  pure  dare 
dicitur,  qui  in  dando  non  aliud  spectat, 
qiiam  justaB  causas  dandi,  cujusmodi 
praesertim  sunt  inopia  et  humilitas  pe- 
tentis.  Id  antem  non  faciunt,  qui  vel 
tergiversationes  quaerunt,  quo  vel  non 
donent,  vel  parcius;  vel  qui  ex  datione 
commodum  aliquod  reciprocum  exspe- 
ctant.  Ita  Paulus  loquitur  Rom.  12.: 
Qui  tribuitj  in  simplicitate ;  quam  vir- 
tutem  etiam  alibi  in  eleemosynis  com- 
mendat,  ut  1  Cor.  8.  et  9.  Dicit  autem 
B.  Jacobus :  postulet  a  Deo,  quia  omnis 
sapientia  a  Domino  Deo  est,  Ecclesiastici 
1.:  Et  omne  datum  optimum  desursum 
est,  descendens  a  patre  luminum,  sicut 
infra  docet.  Nec  ideo  tamen  non  sunt  in- 
vocandi  sancti  pro  sapientia  adipiscenda, 
quod  objicit  haereticus;  non  enim  iuvo- 
cantur,  ut  eam  a  se  ipsis  dent,  sed  ut  a 
Deo  nobis  impetrent.  Porro,  quod  ait: 
omnihus,  intellige  postulantibus,  nec  his 
prorsus  omnibus,  sed  iis,  qui  sic  petunt 
et  tantum  petunt,  quomodo  et  quantnm 
res  ista  petenda  est,  inquit  Augustinus 
lib.  de  natura  et  gratia,  cap.  17.  Id  Apo- 
stolus  ipse  statim  post  indicat,  docens,  in 
fide  postulandam. 

Et  non  improperat.  Hoc  addit,  vel 
ad  exponendum  illud  simpliciter,  quia, 
quirefricant  subinde,  quid  dederint  (quod 
est  tacite  exprobrare),  videntur  retribu- 
tionem  quaerere;  vel  certe  ideo  addit, 
ne  quis  Deum  saepius  adire  vereatur. 
Non  enim  dicet:  Jam  toties  dedi;  quid 
adhuc  me  obtundis?  ut  solent  homines, 
etiam  qui  maxime  liberales.  Sed,  ut  est 
fons  inexhaustus,  ita  ad  dandum,  modo 
petas,  sicut  oportet,  paratissimus ;  imo 
ipse  ultro  nos  ad  semper  petendum  invi- 
tans,  adeoque  id  praecipiens,  Luc.  18. 
Bene  monet  Oajetanus,  hanc  partem  in- 
telligendam  esse,  quantum  ex  parte  Dei, 
quomodo  jam  explicata  est;  nam  ex  parte 
hominum  ingratorum  saepe  numero  fit, 
ut  improperet  Deus  beneficia  collata; 
quod  multae  Scripturae  testantur. 

Et  dabitur  ei.  Non  dubitat  Apostolus 
affirmare,  quod  Christum  toties  promit- 


tentem  audiverat;  Petitej  et  dabitur  vo~ 
bis.  Omnis  enim ,  qui  petit,  accipit, 
Matth.  7.  et  Luc.  11.  Omnia,  quaecwn- 
que  petieritis  in  oratione ,  credentes, 
accipietis,  Matth.  21.  et  Marc.  11.  Quod- 
cumque  petieritis  in  nomine  meo,  hoc 
faciam,  Joan.  14.  et  16.  Sed  quia  solis 
credentibus  haec  promissio  facta  est,  ideo 
subjungit: 

6.  Postulet  autem  in  fide,  nihil  hae- 
sitans.  Graece  ^^.axpivo/xsvoc;,  id  est  dis- 
cernens,  dijudicans,  item  disceptans, 
haesitans.  Fit  enim,  ut,  cui  ratioues  hinc 
inde  oppositae  succurrunt,  nesciat,  utram 
in  partem  judicium  suum  inflectere  de- 
beat ;  itaque  disceptat  apud  se,  et  haeret 
dubius.  Recte  igitur  interpretem  nostrum 
secutus  Erasraus  et  alii,  verterunt:  nihil 
haesitans.  Sic  enim  et  alibi  Graecum  ver- 
bum  accipitur,  ut  Act.  10. :  Vade  cum 
eis  nihil  dubitans ;  et  Rom.  4.:  Non 
haesitavit  diffidentia,  et  cap.  14.:  Qui 
autem  discernit,  id  est  haesitat,  si  man- 
ducaverit,  damnatus  est.  Ita  quoque 
apud  Matthaeum  cap.  21.  (qui  locus  huic 
similis  est),  Domino  dicente :  Si  habue- 
ritis  fidem  et  non  haesitaveritis ,  non 
solum  de  ficulnea  facietis,  sed  et,  si 
monti  huic  dixeritis  etc.  Quae  postrema 
sententia,  sicut  et  aliae  similes,  quae  ha- 
bentur  locis  ex  Evangelio  paulo  ante 
citatis,  id  etiam  ostendunt,  fidem  hic  non 
poni  pro  fiducia,  quod  vult  Erasmus,  ita 
vertens:  Postulet  vero  cum  fiducia;  sed 
pro  fide  Christiana,  qua  assentimur  verbo 
Dei;  quemadmodum  et  supra  accipitur, 
ubi  dixit:  probationem  fidei  patientiam 
operari ;  imo  per  totam  hanc  Epistolam. 
Nam  ut  in  verbis  Domini,  ita  et  hic  in- 
telligitur  fides  veritatis  ac  promissionis 
divinae,  qua  dixit:  Petite,  et  acdpietis^), 
et :  Omnis,  quipetit  accipit'^);  ut  sensus 
sit :  Petat  a  Deo,  nihil  dubitans  de  ejus 
promissione,  sed  firma  fide  ilii  inhaerens. 

Verum  quia  promissio  conditionem 
habet  hanc,  modo  petas,  sicut  oportet,  de 
qua  nemo  certus  est:  inde  fit,  ut  cum  ea 
fide    promissionis    divinae   consistat,    te 

haud  plane  certum  esse,  num  eis  impe- 
traturus,  quod  petis.  Unde  locus  Lic  et 
similes  nihil  omnino  faciunt  pro  fide  spe- 
ciali  sectariorum  nostri  temporis,  qua 
statuunt,  se  certo  exaudiendos  in  omni- 
bus,  quae  a  Deo  petunt;  non  advertentes, 
illud  multis  accidere,  quod  Apostolus 
infra  dicit  cap.  4. :  Petitis  et  non  accipi- 
tis,  eo  quod  male  petatis.  Sed  tamen 
etiam  adesse  debet  petitionibus  nostris 
non  modo  spes  qualiscumque,  sine  qua 
nihil  vere  petitur,  verum  etiam  bona  fidu- 
cia  impetrandi,  quod  petitur;  cum  prae- 
sertim  ipsa  fides  doceat,  cum  fiducia  pe- 
tendum  esse, 

Quocirca  calrmniatur  Calvinus,  quum 
ait,  Catholicorum  esse  dogma,  quod  du- 
bitantcr  orandum  sit.  Nam  impetrandi 
fiducla  cum  fide  promissionis  divinae  con- 
juncta  (male  eniai  haec  duo  confundit) 
credentis  animum  applicat  in  alteram 
partem,  ut  dici  non  possit,  eum,  qui  sic 
orat,  dubitare.  Non  enim  continuo,  qui 
de  successu  non  est  infallibiliter  certus, 
dubitare  dicendus  est.  Is  enim  proprie 
dubitat,  cujus  animus  inter  utrumque 
fluctuat,  juxta  id,  quod  sequitur: 

Qui  enim  haesitat,  similis  est  fluctui 
maris,  qui  a  vento  movetur  et  circum- 
fertur.  Rem  declarat  eleganti  similitu- 
dine  ducta  a  fluctu  maris,  qui  ventis  agi- 
tatur  et  huc  illuc  impetu  rapitur,  ut 
Graeca  sonant.  Talis  est  in  sua  petitione, 
qui  haesitat,  id  est,  qui  non  firmiter  cre- 
dit,  Deam  daturum,  quod  petit;  quasi 
scilicet  vel  non  proraiserit,  vel  parum 
constans  sit  in  promissis;  ut  solent  hae- 
sitare,  qui  ab  hominibus  aliquid  petunt, 
de  quorum  fide  aut  volnntate  dubitant. 
Est  autem  cum  hac  Apostoli  monitione 
conferenda  illa  Ecclesiastici  sententia 
cap.  18.:  Ante  orationem  praepara 
animam  tuam,  et  noli  esse  quasi  homOj 
qui  tentat  Deum.  Tentat  vero  Deum, 
qui  de  potentia  vel  promissis  ejus  dubitat. 

7.  Non  ergo  aestimet  homo  ille,  quod 
accipiat  aliquid  a  Domino.  Graece : 
Non  enim  existimet  homo  ille,  quod 
accipict  etc.  Mutando  conjunctionem  in- 
terpres  sensum  voluit  exprimere,  q^uod 


loco  illativae  particulae  causalis  posita 
videatur,  ut  fit  interdum.  Concludit  enim 
Apostolus,  eum,  qui  non  ex  fide  orat, 
quum  animo  fluctuet,  indignum  esse,  qui 
impetret  quidquam  a  Domino  Deo. 

Dicet  aliquis,  exauditum  fuisse  regu- 
lum  orantem  pro  sanitate  filii,  Joan.  4., 
cui  tamen  a  Domino  dictum  est:  Nisi 
signa  et  prodigia  videritis,  non  credi- 
tis,  et  de  quo  Gregorius  hom.  28.  super 
Evang.  scribit,  quod  in  fide  dubitavit. 
Respondeo,  exauditum  fuisse,  non  tam, 
quod  oratio  ejus  hoc  mereretur,  quam 
quia  Christo  ad  gloriam  suam  miraculo 
manifestandam  ita  visum  fuit.  Quamquam 
non  omnino  sine  fide  oravit,  qui  credidit, 
Christum  posse  sulutem  filio  suo  dare; 
licet  nondum  crederet,  id  posse  absentem, 
ut  eodera  loco  Gregorius  docet. 

8.  Vir  duplex  animo  inconstans  est 
in  omnibus  viis  suis.  Duplicem  animo, 
Graece  dit^uxov,  quasi  dicas  hianimem, 
vocat  non  eum,  qui  simulatus  est,  aliud 
loquens,  aliud  cogitans;  sed  qui  nihil 
certi  fixum  habet  in  animo,  quod  sequa- 
tur;  quales  erant,  quibus  ab  Elia  dictum 
est :  Usquequo  claudicatis  in  duas  par- 
tes?  3  Reg.  18.,  et  ille,  cui  dicitur:  Vti' 
nam  frigidus  esses,  aut  calidus,  Apoc. 
3.;  quales  item  in  rebus  humanis,  qui 
non  dedunt  se  certo  generi  vitae,  sed 
semper  ambigunt,  quid  eligant,  nunc  in 
hoc  propensi,  nunc  in  illud.  Tales  in 
omnibus  viis,  id  est  actionibus,  suis  tn- 
constantes  sunt,  quoniam  eas  in  certum 
scopum  non  dirigunt,  sed  prout  diversis 
feruntur  affectibus,  ita  sunt  in  actionibus 
varii,  ideoque  nec  proficiunt.  Ex  hac 
generali  sententia  colligi  vult  Apostolus, 
eura,  qui  haesitat  in  postulatis  snis  ad 
Deum,  ut  aut  dubius  sit  de  illius  prorais- 
sis,  aut  fiduciam  non  adferat,  in  ipsa  sua 
petitione  lubricum  et  inconstantem  esse; 
et  proinde  nihil  impetraturum.  Idem  vo- 
cabulum  habes  infra  cap.  4.:  Purificate 
corda  duplices  animo.  Videtur  autem 
hoc  loco  respexisse  Apostolus  ad  quas- 
dam  sententias  Eccles.  2. 

9.  Glorietur  autem  frater  humilis  in 
exaltatione  sua.    Graece;   sv    tco   o^ef, 

aGToD,  id  est,  m  altitudine  sive  subli- 
mitate  sua;  quod  et  vox  Sjriaca  signi- 
ficat.  Atque  id  arbitror  interpretem  vo- 
luisse  nomine  exallationis.  Superius 
hortatus  fuit  Apostolus  ad  patientiam; 
hoc  argumentum  nunc  prosequitur,  po- 
nens  afflictis  fratribus  ante  oculos  felici- 
tatem  vocationis  suae,  de  qua  mcrito  de- 
beant  non  gaudere  solum,  sed  etiam  glo- 
riari.  Si  quis,  inquit,  inter  vos  Christianos 
humilis  est,  id  est  pauper,  abjectus  et 
roundo  contemptibilis,  ne  doleat  vicem 
Buam,  nec  animum  despondeat ;  sed  suam 
cogitet  sublimitatem  ac  felicem  statum, 
ad  quem  evectus  est,  et  in  eo  glorietur. 
Ea  sublimitas  est,  Christianum  esse;  hoc 
enim  nomine  immensa  dignitas  siguinca- 
tur,  ut  filium  esse  Dei,  consortem  Christi, 
haeredem  regni. 

Alii  exaltationem  hanc  intelligunt  in 
80  ipso,  quod  pro  Christo  spoliatus 
inopia  premitur,  tamquam  ea  ipsa  sit 
gloriandi  materia,  ut  consolatio  haec 
similis  sit  cum  illa  1  Petr.  4. :  Si  quis 
patiatur  ut  Christianus,  non  eruhescat ; 
gloriftcet  autem  Deum  in  isto  nomine. 
Verum  antithesis  hujus partis  ad  eam,  quae 
sequitur,  magis  exigit  priorem  sensum. 

10.  Dives  autem  in  humilitate  sua. 
Potest  verti :  in  humilitatione  sua,  quo 
modo  vertit  Erasmus.  Sed  quamvis  ver- 
bale  sit  TaTisivojaK;^  passim  tamen  pro 
humilitate  accipitur;  ut  in  cantico  B. 
Virginis,  item  Act.  8.,  Phil.  3.  Loquitur 
hic  Apostolus  de  divite,  nec  solum  de  in- 
fideli.  ut  nonnulli  exponunt,  sed  etiam 
de  Christiano.  Erant  enim  inter  Christia- 
nos  quidam  divites,  qui,  Christianae  cari- 
tatis  obliti,  fratres  suos  pauperes,  tametsi 
pro  Chribti  nomine  in  paupertatem  reda- 
ctos ,  superbe  despiciebant ,  nec  eis  de 
sua  abundantia  communicabant.  Haec 
enim  eis  improperat  infra  cap.  2.  et  5., 
ut  ista  fuerit  una  ex  causis  scribcndae 
hujus  Epistolae. 

Partem  hanc  imperfectam  plerique, 
Bedam  secuti ,  supplent  addito  verbo : 
glorietuVy  ex  parte  praecedenti ;  ut  sit 
ironicus  sermo :  Dives  glorietur  in  hu- 
militatej  id  est,   vilitate  et  miseria  sua, 


quae  consequentibus  verbis  describitur. 
Qaasi  dicat :  Certe  non  habet,  unde  glo- 
rietur  aut  in  quo  sibi  placeat,  sed  magis, 
unde  doleat  ac  sibi  vilescat;  sicut  eis 
dicit  cap.  5.:  Agite  nunc,  divites,  plo- 
rate,  ululantes  in  miseriis  vestris,  quae 
advenient  vobis.  Alii  dicunt,  antiphra- 
sim  esse  in  verbo :  glorietur,  ad  hauc 
partem  relato. 

Mihi  prcbabilius  est  id,  quod  Oecu- 
menius  subiudicat,  eclipticum  esse  ser- 
raonem,  qui  supplendus  sit  verbo  contra- 
riae  siguificationis ;  quomodo  locutas  est 
Paulus  1  Tim.  4. :  Prohibentium  nubere, 
ahstinere  a  cibis,  subaudi:  praecipien- 
tium.  Supplendus,  inquam,  et  exponen- 
dushocmodo  :  Dives  autem  confundatur 
in  humilitate  sua,  id  est,  pudefiat  ac  sibi 
displiceat,cogitansacsecumreputanssuam 
vilitatem,  ac  rerum,  in  quibus  confidit,  in- 
constantiam.  In  bis  tribus  expositionibus 
summatim  idem  est  sensus.  A  quo  diver- 
sum  adfert  Erasmus  in  paraphrasi,  ita 
scribens :  Contra  dives  hoc  nomine  sibi 
gratuletur,  quod,  qui  ob  falsa  hujus  mundi 
bona  magni  fiebat  apud  mundi  cultores, 
nunc  ob  Christi  confessionem  spretus  sit 
et  conteraptus  etc.  Sed  hic  sensus  nihil 
ad  scopura  Apostoli,  de  quo  supra.  Vult 
enim  divitibus  ante  oculos  ponere  suam 
ipsorum  vilitatem,  qua  considcrata  desi- 
nant  superbe  sapere  et  adversus  pauperes 
sese  insolenter  efferre.  Et  eo  pertinent, 
quae  sequuntur: 

Quoniam  sicut  flos  foeni  transibit. 
Foenum,  virens  intellige,  id  est  gramen, 
herbam,  Graece  /opTOV.  Unde  alii  clarius 
verterunt:  Quoniam  veluti  flos  herbae 
praeteribit.  Et  sensus  est :  Quomodo  flos 
herbae  res  pulcherrima  est,  sed  cito  gra- 
tiam  suae  venustatis  amittit :  ita  homo 
dives  cum  omni  gloria  sua,  quam  ei  divi- 
tiae  pepererunt,  brevi  admodum  evanescet. 
Certe  non  ultra  hanc  vitam,  quae  brevis 
et  momentanea  est,  durare  poterit.  Com- 
paratione  floris  et  foeni,  ad  significandum 
aliquid  in  rebus  humanis  pulchrum  qui- 
dem,  sed  caducum  et  breve,  frequenter 
utitur  Scriptura;  ut  Jes.  40.,  Job.  14., 
Psalm.  36.  ct  102.,  et  1  Pet.  1. 

11.  Exortusest  enim  sol  cum  ardore, 
et  arefecit  foenum ;  et  flos  ejus  decidit, 
et  decor  vultus  ejus  deperiit.  Descriptio 
cst  floris  heibae  cito  transeuntis.  In  vo- 
cabulo  vultus  metaphora  est,  quae  Erasmo 
et  Gaignaeo  subdura  videtur,  quod  vul- 
tum  tribuat  herbae.  Proinde  Erasmus 
aspectum  vertere  maluit.  Gaignaeus  cen- 
set,  molliorem  fore  metaphoram ,  si  pro 
vultu  legatur  facies,  quod  haec  vox  so- 
leat  etiam  ad  res  inanimatas  transferri.  Sed 
ea  reprehensio,  si  justa  est,  interpretls 
est,  non  Apostoli,  qui  Graece  scripsit: 
TZp6qii)TZQVj  id  est  facicmj  usus  metaphora 
Hebraeis  familiari,  qua  facies  de  externa 
epecie  cujasque  rei  dici  solet.  Hinc  facies 
coeli,  terrae,  templi,  ct  multa  ejusmodi  in 
Scripturis.  Igitur  decor  vultus  seu  faciei 
floris  est  pulchritudo  ejus,  qua  blanditur 
oculis  hominum.  Notandum,  in  sole,  qui 
exortus  cum  ardore  foenum  et  florem  ejus 
marcescere  facit,  typice  Christum  intel- 
ligi  posse,  qui  ignifero  splendore  sui  ad- 
ventus  (ignis  enim  ante  ipsum  praece- 
det,  Psalm.  96.)  omnera  mundi  opulen- 
tiam  et  gloriam  in  favillam  rediget. 

Ita  et  dives  in  itineribus  suis  mar- 
cescet.  Itineribus,  Graece:  TZOpsifXKZ,  pro 
quo  uonnuUi  codices,  litera  e  dempta,  le- 
gunt:  nopiaiQ.  Et  ita  haberi  in  antiquo 
codice  bibliothecae  Dionysianae,  refert 
Gaignaeus.  Significat  autem  nopia  facul- 
tatem,  abundantiam.  Juxta  quam  lectio- 
nem  v&rtendum  esset:  Ita  et  dives  in  abun- 
dantia  sua  marcescet,  id  est,  in  opibus  vel 
cum  opibus  suis  evanescet ;  nihil  ei  divitiae 
suae,  quibus  fidit,  ad  felicitatem  proderunt. 
In  hanc  lectionem  Erasmus  quoque  propen- 
det.  Equidem  a  lectione  vulgata,  quae 
omnium  paene  codicum  est,  haud  puto 
recedendum.  Nam  abundantia  TzopiaQ 
nomine  significata,  nescio,  an  alicubi  in 
sacris  literis  inveniatur.  At  Tcopcia^  id 
est,  iter  seu  via,  legitur  apud  Lucam  cap. 
13.  Et  verbum  Tzopsooixai,  iter  facio, 
passim  obvium  est.  Nec  voro  quidquam 
incommodi  habet  haec  lectio,  sed  consue- 
tudini  Scripturaram  optimo  congruit. 
Nam  viae  pro  actionibus  et  siudiis  fre- 
quentissimum  est  in  Scripturis.  Ita  paulo 


ante  virum  duplicem  animo  dixit  incon- 
stantem  esse  in  omnibus  viis  suis.  Unde 
sicut  Hebraea  phrasi  prosperari  quis  di- 
citur  in  viis,  id  est,  actionibus  suis,  atque 
in  iis  a  Deo  dirigi  et  custodiri:  ita,  con- 
gruenter  Scripturis,  a  B.  Jacobo  dictum 
est ,  quod  dives  in  itineribus  seu  viis 
suis  marcescet.  Quasi  dicat:  Adeo  non 
prosperabitur  in  actioaibus  et  studiis  suis, 
ut  tandem  cum  omni  spe  sua,  quam  in 
divitiis  collocavit ,  emarcescat  et  pereat. 
Hunc  sensum  Beda  tradit,  itinera  ex- 
ponens  actus.  Similes  Scripturae  Job 
24.:  Subverterunt  pauperum  viam; 
Thren.  3.:  Semitas  meas  subvertit; 
Psalm.  1. :  Iter  impiorum  peribit, 
et  34. :  Fiat  via  illorum  tenebrae  et 
lubricum ,  et  145.:  Vias  peccatorum 
disperdet. 

12.  Beatus  vir,  qui  suffert  tentatio- 
nem.  Suara  ad  patientiam  exhortationem 
nunc  velut  paradoxo  quodam  concludit, 
beatum  pronuntians  eum,  qui  patitur,  non 
autem  divitem  ilhim,  de  quo  modo  loque- 
batur,  coi  omnia  putantur  ex  voto  suc- 
cedere.  Tentationem  intellige,  ut  siipra, 
id  est  afflictionem,  persecutionem,  adver- 
sitates  hujus  saeculi,  quibus  tentantur,  id 
est,  probantur  homines.  Suffert  tentatio- 
nem,  qui  cum  spe  et  exspectatione  prae- 
mii  coelestis  sustinet  afflictiones ,  non 
obmurmurans,  nec  vindictam  ccgitans; 
sed  de  manu  Dei  cum  approbatione  vo- 
luntatis  ejus  suscipiens,  quidqaid  adversi 
visum  ei  fuerit,  sive  per  se  ipsum,  sive 
per  homiaes  malos  ipsi  immittere.  Hunc 
beatum  dicit  ob  spem  felicitatis  aeternae, 
cujus  jam  pignus  quoddam  accepit  ipsam 
patientiam ;  ut  hac  ratione  non  solum  in 
spe  dicendus  sit  beatus,  verum  etiam  re 
ipsa  quadantenus;  ut  qui  meritum  in  se 
jam  habeat,  pro  quo  praemium  beatitu- 
dinis  sit  accepturus.  Quod  declarat  sub- 
sequens  probatio: 

Quoniam,  cum  probatus  fuerit,  ac' 
cipiet  coronam  vitae.  Probatus,  Graece 
56xt|jioc_,  nomen,  uon  participium.  Itaque 
sensus  est:  Cum  in  hoc  certamine  pa- 
tientiae  fortis  et  constans  atque  in  fide 
perseverans   inventus    fuerit^    tamquam 

igne  probatus,  acclpiet  sni  certaminis  at- 
qne  victoriae  coronam  seu  praemium, 
vitam  aeternam.  Est  enim  transitiva  lo- 
cutio  pro  intransitiva. 

Coronam  vitae.  Locns  manifestus  pro 
meritis  bonorum  operum.  Ubi  enim  co- 
rona,  praemium,  merces  auditur,  ibi  sine 
dubio  meritum  intelligitur.  Nec  ob  id  non 
gratuito  (quod  objicit  Calvinus)  destina- 
tur  ac  datur  uobis  vita  aeterna;  nam  etsi 
fateamur,  ac  verum  sit,  prius  nobis  a  Deo 
destinari  vitam  aeternam,  quam  opera, 
quatenus  intentio  finis  prior  est  voluntate 
mediorum ;  quia  tamen  eadem  Dei  prae- 
destinatione  etiara  Ipsa  opera,  quibus,  ut 
mediis  ac  meritis ,  vitam  consequamur 
aetemam,  praeparata  nobls  sunt :  binc  in 
utroque  gratultum  Dei  beneficium  agno- 
sclmus,  et  quod  vltam  nobis  destinavlt 
aeternam,  et  quod  ad  eam  assequendam 
merita  nobis  praeparavit.  Merita  vero 
haec  sunt  Id,  quod  dicuntur,  nun  ex  ope- 
rum  natura,  sed  ex  promisslone  divlna. 
Sequitur  enim : 

Qwam  repromisit  Deus  diligentibus 
se.  Quam  scilicet  coronam,  ut  liquet  ex 
Graeco.  Fromissionem  vero  eam  signifi- 
cat,  qua  promlslt  et  pactus  est  Deus,  pro 
operlbus  patientlae  se  daturum  coronam 
vltae.  Cujusmodi  promlsslo  est  Illa  ad 
angelum  Smyrnensis  Ecclesiae  scripta, 
qua  ei  varie  tribulato  atque  tentato  dici- 
tur:  Esto  fidelis  usque  ad  mortem,  et 
dabo  tibi  coronam  vitae,  Apoc.  2.  Unde 
Paulus  eam  vocat  coronam  justitiae,  a 
justo  judice  Christo  exspectandam,  2  Tlm. 
4.  Jam  quod  ait :  diligentibus  se ,  non 
autem  (quod  consequens  vldebatur,  ut 
diceret) :  patientibus  pro  se ,  fontem 
aperire  volnit  omnls  bonl  meritl,  id  est, 
dilectionem  Dei,  quam  vocamns  carlta- 
tem.  Haec  enlm  est,  qnae  operibus  a  se 
profectis  eam  conciliat  dignitatem ,  qua 
fiat,  ut  In  Dei  judiclo  compensentur  retri- 
butione  vitae  aeternae.  Alioqui,  si  tra- 
didero  corpus  meum,  ut  ardeam,  inqnit 
ille,  taritatem  autem  non  habuero,  nihil 
mihi  prodest,  1  Cor.  13. 

13.  NemOf  cum  tentatur,  dicat,  quo^ 
niam  a  Deo  tentatur.    Graece :   Nullus, 


qui  tentatur,  dicat,  quia  a  Deo  tenta- 
tur.  Sed  in  hoc  postremo  Hebraismns 
est,  ita  reddendus  Latlne:  dicat,  se  a 
Deo  tentari.  In  tentatione,  de  qna  su- 
perius  egit,  tria  fere  concurrunt :  afflictio, 
probatio  et  peccandi  incltamentum.  Af- 
flictio  plerumque  ab  homine  est,  semper 
a  Deo ;  probatio  est  a  solo  Deo ;  pec- 
candi  incitamentum  a  mnndo  et  diabolo, 
sed  praecipue  a  carne  seu  concupiscentia 
nobls  intestina,  quae  fomes  peccati  voca- 
tur  a  Theologls.  Igitur  de  tentatione  se- 
cundum  hanc  nltimam  qualitatem  nnnc 
agit  Apostolus ,  admonens  fideles ,  ne, 
quum  se  sentlunt  afflictionibus  commo- 
veri  ad  impatientlam ,  murmurationem, 
diffidentiam,  aut  etiam  ad  fidem  deseren- 
dam,  hujusmodl  tentationem  Deo  adscri- 
bant;  sed  neque  culpam  snam  in  diabo- 
lum  ant  homlnes  malos  conferant,  ubi 
peccaverint  hoc  modo  tentati,  sed  in  se 
ipsos.  Accipltur  ergo  hic  et  in  sequenti- 
bus  tentatio,  slcut  in  oratione  Dominica: 
Ne  nos  inducas  in  tentationem ;  et  sicut 
Matth.  26.:  Orate ,  ut  non  intretis  in 
tentationem,  et  alibi  saepe. 

Ex  quibus  jam  patet,  huic  apostolicae 
doctrinae  non  adversari  Scriptnras,  in 
qulbus  Deus  homines  tentasse  legitnr; 
ut  Abrahamum,  Genes.  22.,  et  populnm 
snum,  Exod.  16.,  Deut.  13.  Nam  iis  in 
IocIb  tentare  non  est  ad  peccandiim  sol- 
licitare,  quomodo  hic  accipitur;  sed  pro- 
bare,  experimentum  capere.  Quamqnam 
et  hoc  ipsum  Deo,  qui  nulla  nostri  indiget 
experientia,  sed  onmia  novlt,  antequam 
fiant,  non  nisi  per  tropnm  trlbuitur ;  ut 
probare  dicatur  homlnes,  quando  eos  tum 
slbi  ipsis,  tum  allis  per  alicnjus  facti  ex- 
perientlam  notos  facit,  quales  sint. 

Non  est  autem  improbablle,  quod  qni- 
dam  annotant,  hnjns  loci  doctrinam  nsque 
adilla  verba  :  Scitis,  fratres  mei  dilectis- 
simi,  SL  beato  Jacobo  dirigi  adversns  eos, 
qui  ex  Eplstolis  Paulinis,  ubi  legerant, 
quosdam  a  Deo  tradi  in  desideria  cordis 
eorum,  et  in  passlones  ignominiae,  et  in 
reprobnm  sensnm,  Rom.  1.,  item  obdurari 
et  excaecari,  ibidem  cap.  9.  et  11.,  occa- 
slonem  erroris  snmpserant,  ut  putarent, 

homines  a  Deo  ad  peccandum  impelli. 
Hunc  enim  errorem  (nam  errorem  B. 
Jacobus  appellat,  dicens :  NoHie  errare) 
totus  iste  locus  ex  professo  destruit,  pec- 
catorum  causas  a  Deo  removens  ae  e  di- 
verso  omne  bonum  ad  eum  auctorem  re- 
ferens.  Quis  vero  sensua  sit  dictorum 
Paiili  Apostoli,  satis  a  nobis  expositum 
arbitror  in  commentariis.  Ex  quibus  bre- 
viter  repeto ,  haec  et  his  similia  multa 
de  Deo  dici  in  Scripturis,  non  quod  ipse 
peccatorum  ac  scelerum  auctor  sit  (quam 
doctrinam,  ut  impiam,  Ecclesia  semper 
est  detestata) ;  sed  quia  peccatores  justo 
suo  judicio  amplius  deserit,  ac  positis 
etiam  offendiculis  in  alia  graviora  peccata 
cadere  permittit,  ethacpermissione  priora 
eorum  peccata  punit  ac  vindicat. 

Deus  enim  intentator  malorum  est. 
Intentator,  negativum;  Graece  arcsipa- 
OTOc^,  id  est  intentabilis.  Quod  accipi 
potest  active  et  passive.  Noster  inter- 
pres  active  intellexit,  si  tamen  codices 
non  sunt  vitiati.  Nam  fieri  potest,  ut  ille 
scripserit:  intentatus,  pro  quo  non  intel- 
lecto  subrepserit:  intentator.  Alii  certe 
interpretes  passive  exponunt,  hoc  modo : 
Deus  malis  tentari  nequit.  Syrus  quo- 
que:  Deus  enim  non  tentatur  in  malis. 
In  quem  sensum  et  Oecumenius  Graecus 
exposuit.  Nec  facile  Graecam  vocem 
alibi  reperias  in  activa  significatione. 
Denique,  si  active  sumas,  bis  idem  dice- 
tur.  Nam  sequitur: 

Ipse  autem  neminem  tentat.  Hanc 
partem  cum  priori  sic  explicate  reddit 
Erasmus:  Nam  Deus,  ut  malis  tentari 
non  potesty  ita  nec  ipse  quemquam  ten- 
tat.  Quaeritur,  quibus  de  malis  sermo 
sit.  Oecumenius  mala  afflictionis  intelle- 
xisse  videtur.  Adducit  enim  hanc  cujus- 
dam  ethnici  scriptoris  sententiam,  velut 
similem :  Dei  naturam  neque  molestias 
sustinere,  neque  aliis  praebere.  Verum 
res  ipsa  postulat,  ut  de  peccatis  accipia- 
tur;  tale  enim  est,  quod  dicit:  Deus  nec 
induci  potest  ad  peccandum,  nec  indu- 
cere.  Quomodo  dicere  solemus,  Deum 
nec  falli  posse,  nec  fallere.  Valet  igitur 
Apostoli  probatio.  Nam  ejusdem  naturae 


est,  incitari  posse  ad  peccandum,  et  alios 
incitare.  Quare  si  illud  non  potest  Deus, 
nec  istud  poterit. 

Dices :  Si  Deus  neminem  ad  peccan- 
dum  inducit;  quomodo  nos  ab  eo  peti- 
mus,  ne  nos  inducat  in  tentationem  ?  Sed 
ad  hoc  jam  ante  responsum  est.  Inducere 
namque  in  tentationem  dicitur  eos,  quos 
in  peccatum,  ad  quod  tentantur,  cadere 
permittit,  dum  non  adjuvat.  Necesse  est 
enim,  ait  Innocentius  primus  in  Epist. 
ad  Carthag.  Concil.,  ut,  quo  auxiliante 
vincimus,  eo  rursus  non  adjuvante  vin- 
camur. 

14.  Unusquisque  vero  tentatur  a 
concupiscentia  sua  abstractus  et  illectus. 
Graece:  a  propria  concupiscentia  ab- 
stractus  et  inescatus,  id  est,  dum  a  pro- 
pria  concupiscentia  abstrahitur  et  inesca- 
tur.  Sunt  enim  in  Graeco  participia  prae- 
sentis  temporis;  ac  satis  apparet,  cum 
iis  esse  construendum  illud  in  medio  po- 
situm :  a  sua  concupiscentia,  non  autem 
cum  verbo:  tentatur ;  praesertim  cum 
et  praepositio  diversa  a  superiore,  ubi 
dixit:  a  Deo  tentatur ,  magis  ad  ista 
propendeat.  Hic  enim  legitur  Gtto,  illic 
0.1^0.  Qnamquara  ad  sensum  nihil  refert, 
utram  constructionem  eligas,  cum  altera 
sit  ex  altera  supplenda.  Sentit  enim 
Apostolus,  unumquemque  tentari  a  sua 
ipsius  concupiscentia,  dum  per  eam  abs- 
trahitur  a  bono  et  allicitur  ad  malum. 
Quod  tunc  fit,  quando  concupiscentia 
excitat  in  homine  desideria  peccandi, 
quae  motus  ipsius  vocantur;  quibus  si 
animus  nullo  modo  consentiat,  peccata 
non  sunt.  Ut  nec  ipsa  concupiscentia, 
quamvis  peccatorum  fomes  et  illecebra, 
ex  peccato  originali  in  renatis  ad  ago- 
nem  relicta,  peccatum  in  iis  proprie  dici 
potest ;  quemadmodum  adversus  haere- 
siarchas  Lutherum  et  Calvinum  luculen- 
ter  docuit  ac  definivit  Synodus  Triden- 
tina  sess.  5.  can.  5. 

Quid  autem  concupiscentiae  nomine 
significetur  in  scriptis  Apostolicis,  ple- 
nius  explicatum  est  a  nobis  ad  illud  Rom. 
7. :  Concupiscentiam  nesciebam  ;  et  rur- 
sus  ad  illa  verba  Gal.  5. :  Caro  concu- 

piscit  adversus  spiritum.  Ubi  ostendi- 
mus,  eos  falli,  qui  concupiscentiam  per- 
tinere  volunt  ad  solum  appetitum  sensi- 
tivum;  cum  eodem  loco  Paulus^  inter 
opera  carnis  recenseat  inimicitias,  con- 
tentiones,  haereses,  ad  qaae  vitia  sensi- 
tivus  appetitus  non  attingit.  Quamvis 
etiam  ex  hac  ipsa  Apostoli  Jacobi  sen- 
tentia,  qua  peccati  tentationem  ad  pro- 
priam  cujusque  concupiscentiam  refert, 
refelli  possunt.  Loquituv  enira  universe 
de  peccatis,  sive  quae  carnaliadici  solent, 
sive  quae  spiritualia;  adeo  ut  ex  hocloco 
probabiliter  statui  possint  haec  duo :  Post 
lapsum  primi  parentis  omnia  hominum 
peccata  committi  ex  tentatione  carnis  seu 
coucupiscentiae;  et  non  omnin  committi 
ex  tentatione  diaboli.  Quorum  prius  as- 
seritar  a  S.  Augrastino  sermone  6.  de  ver- 
bis  Apostoli,  dicente,  ex  carnali  concu- 
piscentia  cuncta  peccata  oriri ,  quod  et 
docet  S.  Bonaventura  scribens  in  2.  sent. 
dist.  21.  art.  2.  quaest.  2.  Posterius  com- 
muniter  a  Theolcg-is  tenetur.  De  utroque 
nos  ex  instituto  tractavimus  in  commen- 
tario  dictae  dist. 

15.  Deinde  concupiscentia,  cum  con~ 
ceperit,  parit  peccatum.  Gradatione 
quadam  ostendit  ortum  et  progressum 
peccati  in  nobis  ex  concupiscentia,  ac 
deinde  genituram  mortis  ex  peccato.  Ad- 
verbium:  deinde,  referendum  ad  verbum: 
conceperit ;  ac  si  dicat:  Deinde  coticu- 
piscentia  concipit,  et  postquani  conce- 
perit,  parit  peccatum.  Plerique  partem 
hanc  ita  exponunt :  Post  concupiscentiae 
tentationem,  qua  fit,  ut  animus  tangatur 
aliqua  delectatione  peccati  (id  enim  erat, 
ab  ea  abstrahi  et  illici),  concupiscentia 
concipit ,  hoc  est,  consensum  aliquem 
eblanditur,  sed  imperfectum.  Quod  con- 
tingit,  dum  animus  aliquantum  immoratur 
delectationi  peccati,  uegligeus  eam  repel- 
lere  aut  ei  resistere.  Nam  hoc  ipso  con- 
sentit  aliquo  modo,  licet  imperfecte;  et 
per  hoc  coucupiscentia  parit  peccatum. 
Siquidem  consensus  ejusmodi  sine  pec- 
cato  esse  non  potest.  Juxta  hanc  expo- 
sitionem  conceptus  et  partus,  quos  con- 
cupiscentiae  adscribit  Apostolus,  sola  vi- 


dentur  ratione  [distingui.  Quod  an  recte 
dicatur,  in  sequenti  parte  expendemus : 

Peccatum  vero,  cu7n  consummatum 
fuerit,  generat  mortem.  Pro  hujus  partis 
siraul  et  praecedentis  intelligentia,  coUi- 
gendi  sunt  gradus  ab  Apostolo  indicati, 
quibus  a  concupiscentia  tentante  perve- 
nitur  usque  ad  mortem.  Ubi  primo  no- 
tandum  est,  Apostolum  his  gradibus  non 
annumerare  suggestionem ,  quae  inter 
gradus  tentationis  solet  prima  poni  a 
Theologis  Augustiuum  et  Gregorium  ge- 
cutis ,  sicut  ostendimus  in  2.  sent,  dist. 
21.  Cujus  gradus  etiam  Beda  meminit  in 
hujus  loci  comment.  Sed  hunc  praeter- 
misit  B.  Jacobus,  quod  praesenti  loco  sit 
impertinens.  Nam  etiam  sine  suggestione 
daemonis  aut  mundi  concupiscentia  sibi 
sufficit  ad  excitandas  in  nobis  tentationes 
ac  desideria  peccati.  Quod  si  suggestio- 
nem  etiam  ad  carnem  referas,  impropria 
est  locutio.  Et  hoc  pacto  suggestio  non 
erit  diversa  a  tentatione  concupiscentiae, 
quae  hic  prima  ponitur. 

Deinde  notandum,  hie  agi  do  tentatio- 
nibus  ad  graviora  peccata,  cujusmodi 
sunt  f ornicationes ,  et  caetera  libidinum 
flagitia;  item  homicidia,  furta,  rapinae, 
perjuria,  et  alia  id  genus,  quae  hominem 
privant  gratia  et  amicitia  Dei.  Nam  de 
levioribus  peccatis,  ut  sunt  risus  immo- 
deratus,  verbum  otiosum,  mendacium  of- 
ficiosum,  dici  non  potest,  quod  consum- 
mata  mortem  adferant. 

Tertio  notanda  est  metaphora,  a  ne- 
mine,  quod  sciam,  satis  explicata,  in  hac 
tota  Apostoli  sententia.  Fingit  enim  ho- 
minem  ut  virum,  et  concupiscentiam  ut 
foeminam,  qnae  virum  blanditiis  ad  amo- 
rem  et  amplexum  sui  sollicitet.  Quod 
significant  illa  verba,  quibus  dicit :  JJnum- 
quemque  tentari,  a  concupiscentia  sua 
abstractum  et  illectum.  Deinde  fingit, 
ex  hominis  amplexu  concupiscentiam  con- 
cipere  et  parere  sobolem,  id  est  pecca- 
tum ;  quae  soboles  ex  eodem  viro,  id  est 
patre  suo,  gravidata,  postea  mortem  pro- 
gignat;  ut,  quemadmodum  concupiscentia 
mater  est  peccati,  ita  peccatum  (quod  et 
ipsum  Graecis  foemininum  est:  d/JiapTta) 

matrem  mortis  intelligi  velit.  Nam  sicut 
de  concupisceotia  dicit:  TtXTSt,  parit,  ita 
de  peccato :  aTTOXust,  id  est  enititur,  pro 
quo  interpres :  generat.  Quod  utrumque 
foeminarum  est.  Hanc  metapborae  expii- 
catiouem  paucis  verbis  indicatam  reperies 
apud  B.  Augustinum  homil.  42.  inter. 
50.  cap.  8. 

Jam  his  praemissis  ad  ipsorum  gra- 
duum  enumerationem  et  explicationem 
veniamus.  Quidam  in  hoc  processu  Apo- 
Btoli  tres  tantum  gradus  agnoscuut,  alii 
quatuor,  alii  quinque.  Sunt  enim ,  qui 
concupiscentiae  tentationem  a  conceptu 
non  distinguunt ;  quasi  concupiscentia  eo 
ipso,  quo  tentat,  concipiat.  Alii  a  tenta- 
tione  quidem  conceptuin  distinguunt, 
sed  cum  partu  confundunt,  ut  in  exposi- 
tione  supra  dicta.  Rursum  alii,  vel  etiam 
iidem ,  consummationem  peccati  cum 
generatione  mortis  in  eodem  gradu  col- 
locant;  alii  gradibus  dividunt  etiam  haec 
duo.  Ex  qua  varietate  facile  est  videre, 
quemadmodum  alii  ab  aliis  dissentiant  iu 
numero  graduum. 

Nobis  eaprobatur  sententia,  quae  quin- 
que  gradus  ponit.  Videtur  enim  id  om- 
nino  postulare  series  verborum  Apostoli, 
ut  et  tentationem  distinguamus  a  con- 
ceptu  peccati,  quia  icterponit  adverbium : 
deinde;  et  conceptum  a.  partu,  quia 
dicit:  cum  conceperit,  seu  posteaquam 
concepit,  parit ,  Graece:  ouXXapouoa 
TtXTSt;  et  consummationem  peccati  a 
generatione  mortis,  ob  similem  in  Graeco 
sermonem.  Partum  vero  peccati  ab  ejus 
consummatione  distingui,  nemo  est,  qui 
neget;  licet  in  iis  distincte  exponendis 
non  omnes  conveniant.  Nam  neoterici 
fere,  ut  Catharinus,  Titelmannus,  Hasse- 
lanus  et  alii,  partum  peccati  coustituunt 
iu  consensu  ejus  imperfecto ;  consumma- 
tionem  autem  in  consensu  perfecto,  sive 
in  opus  exeat,  sive  non. 

Vetustiores  autem,  quos  modo  citabi- 
mus,  partum  peccati  intelligunt  in  abso- 
luto  consensu,  consummationem  vero  in 
externo  opere ;  excepto ,  quod  nonnulli 
partum  intellexisse  videntur  in  opere,  et 
consummationem  in  cousuetudine.  Quae 

Guil.  £stii  Comm.  Tom.  III. 


quidem  veterum  expositio  nobis  est  pro- 
babilior,  tum  quia  partus  peccati  a  con- 
ceptu  distinguendus  est;  id  enim  exigit 
metaphora;  tum  quia  consummatio  pec- 
cati  in  externo  opere  solet  intelligi,  nisi 
quid  addatur  ad  significandum  consum- 
mationem,  quae  fit  in  animo  seu  volun- 
tate,  ut  Matth.  5.  dicente  Domino:  Qui 
viderit  mulierem  ad  concupiscendum 
eam,  jam  moechatus  est  eam  in  corde  suo. 

Gradus  igitur,  quos  indicat  Apostolus, 
hi  sunt. 

Primus  in  tentatioue  concupiscentiae, 
ubi  nullum  adhuc  peccatum  est. 

Secundus  in  conceptu  peccati  per  con- 
sensum  imperfectum,  cujumodi  supra  de- 
scripsimus. 

Tertius  in  partu  peccati  per  consen- 
sum  plenum  ac  perfectum.  Nam  partu 
perfectum  animal  in  lucem  editur. 

Quartus  in  consummatione  peccati  per 
opus  exteinum. 

Quintus  ac  postremus  in  generatione 
mortis  ex  eo  ipso  peccato.  Intelligitur 
autem  mors  aeterna,  peccati  stipendium, 
Rom.  6.,  ei  scilicet  vitae  opposita,  de 
qua  paulo  ante  dixerat :  Cum  prohatus 
fuerit,  accipiet  coronam  viiae ;  sicut 
bene  notat  Beda. 

Jam  in  his  gradibus  observandum, 
unumquemque  priorem  consistere  sine 
posteriori,  adeo  ut  etiam  temporis  ordine 
praecedere  possit;  ut  patet  eunti  per  sin- 
gulos.  Nam  et  peccati  consuramatio  (de 
qua  dubitari  posset),  tametsi  mortis  ae- 
ternae  reatum  secum  necessario  trahat, 
ipsam  tamen  mortem  non  statim  adducit, 
sed  ad  eam  tandem  perducit,  nisi  poeni- 
tentia  deleatur,  ut  explicat  Oecumenius. 
Atque  hunc  ordinem  etiam  Graeca  signi- 
ficant,  ut  paulo  ante  submonui.  Partici- 
pium  enim  aTroTeXso^eloa  significationem 
habet  temporis  praeteriti ;  proinde  non  eig- 
nificatur,  peccatum,  dum  consummatur,  sed, 
posteaquam  consummatum  fuerit,  mortem 
gignere.  Nec  secus  hoc  intellexit  Augusti- 
nusinhom.  supracitata.  Dicit  enim,  pecca- 
tum  perducere  ad  mortem.  Atque  his 
cousentanea  sunt,  quae  de  concupiscen- 
tia  scribit  Apostolus  Paulus  Rom.  7.  et 

8.,  ubi  legem  peccati  et  legem  mortis 
eam  vocat,  utique  mortis  aeternae,  quae 
peccati  stipcndium  est;  quemadmodum 
illic  exposuimus. 

Porro  quod  dixi,  uomine  peccati  con- 
summati,  quod  mortem  generat,  signifi- 
cari  externum  opus  peccati ,  primum  id 
colligitur  ex  eodem  Augustino  serm.  43. 
de  verbis  Domir.i,  cap.  11.,  ubi,  cum 
post  alia  dixisset :  In  animo  tuo,  facien- 
dum  esse  aduUerium ,  decrevisti?  sub- 
junxit:  Jam ,  quod  absit ,  si  et  membra 
fuerint  operata,  in  mortem  devclutus 
es.  Beda  vero  in  bujns  loci  comraent. 
non  solum  consummationem,  verum  etiam 
partum  ad  opus  externnm  referre  videtur. 
Ait  enim  :  At  si  delectationem  concepti 
corde  faninoris  etiam  partus  pravae  se- 
quitur  actionis ,  nobis  jam  mortis  reis 
victor  hostis  abscedit.  Atque  baec  ejus 
verba  in  glossara  ordinariara  relata  sunt. 
Sed  et  glossa  iuterlincalis  peccatum  con- 
summatum  exponit  per  actum  et  consue- 
tudinem.  Liranus  quoque  diserte  partum 
peccati  interpretatur  in  consensuperfecto, 
consummationem  in  opere  exteriori.  Si- 
milia  tradil  commentarius  Tbomae  Aqui- 
nati  adscriptus,  et  inter  recentiores  Joannes 
Gaignaeus,  Franciscus  Fevardentius.  His 
accedit  antiquissima  Synodus  Neocaesa- 
riensis,  quae  canon.  4.  peccatum  non 
consummatum  ponit  in  eo ,  qui ,  concu- 
pita  muliere,  etiamsi  concubitus  ejus  de- 
siderium  babeat ,  non  pervenit  ad  elBPe- 
ctum.  Nam  titulus  canonis  est:  De  con- 
cupiscentia  non  consummata.  Addit 
autem  canon ,  ejusmodi  bominem  per  di- 
vinam  gratiam  fuisse  liberatum. 

Caeterum  adversus  istam  expositionem 
parata  est  objectio.  Si  enim  peccatum 
tunc  demum  generat  mortera  ,  postquam 
opere  consummatum  fuerit,  aut,  secun- 
dum  alios,  in  consuetudinem  venerit: 
con.«iequens  videbitur,  solo  consensu  vo- 
liintatis  nulla  committi  peccata  morte 
digna.  Quod  ad  pbarisaicam  doctrinam 
pertinet ,  quam  ex  hoc  ipso  Apostolo  re- 
fellere  facile  est.  Nam  infra  cap.  3.  gra- 
viter  damnat  zelum  avarum  et  conten- 
tiones ,  quae  sunt  in  cordibus.    Et  cap. 


4.    praecipit   dicens:    Purificate   corda 
duplices  animo. 

Eespondent  aliqui,  propterea  Aposto- 
lum  peccato  consummato  mortis  effectum 
attribuere,  quod  in  opere  exteriori  magis 
appareat  peccati  deformitas,  quodque 
per  illud  etiam  culpa  augeatur  et  scanda- 
lum  aliis  detur. 

Alii  rationem  hanc  reddunt,  quia,  po- 
steaquam  semel  quis,  abjecto  Dei  timore, 
quo  deterrebatur ,  in  opus  peccati  proru- 
perit,  non  contentus  est  illud  semel  fe- 
eisse,  sed  audacior  factus  subinde  repetit; 
unde  in  frequentalionem  et  consuetudi- 
nem  peccandi  venit;  quo  fit,  ut  tandem 
ducatur  ad  mortem.  Quod  non  ita  contin- 
git,  si  peccatum  anim.o  conceptum  pre- 
matur,  ne  exeat  in  opus.  Facilius  enim 
sanatnr  peccatum,  si  nondum  fuerit  opere 
perpetratum.  Legitur  hujusmodi  respon- 
sio  in  commentario,  qui  S.  Thomae  in- 
scribitur :  et  consonat  iis ,  quae  scribit 
Aagustinus  in  sei*m.  memorato  de  verbis 
Domini,  cap.  ult.  Congruit  etiam  expo- 
sitioni,  quam  supra  dedinms.  Non  enim 
dicitur,  peccatum  consummatum  gene- 
rare  mortem.,  quia  facit  horainem  dignum 
morte,  sed  quia  hominem  re  ipsa  ducit 
ad  mortem.  Quod  de  peccato  nondam 
consummato  non  perinde  verum  esse,  jam 
declaratum  est. 

Porro  quod  dicit  canon  Neocaesarien- 
sis ,  Gum,  qui  mulierem  concupivit,  si  ad 
opus  non  pervenit,  divina  gratia  fuisse 
liberatum ,  ne  cui  scrupulum  faciat,  non 
sic  est  accipiendum,  quasi  ille  taliter  con- 
cupiscendo  non  incurrerit  peccatum  mor- 
tale;  sed  sensus  cancnis  est,  gratiae  Dei 
deputandum  esse,  quod  non  fuerit  per- 
missus  malum  malo  cumulare,  id  est  pec- 
cato  cordis  superaddere  peccatnm  operis, 
maxime  qiiO'I  perpetraii  non  posset  sine 
alterius  peccato  vel  injuria.  Unde  Augu- 
stinus,  volens  ostcndere,  etiam  hoc  ipsum, 
quod  quis  ab  opere  peccati  impeditus  est, 
ad  Dei  gratiam  esse  referendum ,  in  hom. 
22.  cap.  6.  Deum  ita  facit  homini  loquen- 
tem :  Lt  aduUerium  non  committeres, 
suasor  defuit ;  ut  suasor  deesset,  ego 
feci.    Locus  et  tempus  defuit;  ut  haec 

deessenty  ego  feci.  Sic  illc.  Huc  facit 
illiistre  exemplum  Davidis ,  qui ,  siciit 
habetur  1  Reg.  25. ,  cum  iret  armatus  ad 
perdendnm  funditns  Nabal  et  uuiversam 
ejns  familiam,  occurrente  sibi  conjuge 
illius  Abigail,  a  faclnore  proLibitus,  gra- 
tias  egit  Deo,  dicens:  Benedictus  Do~ 
minus  Deus  Israel ,  qui  misit  hodie  te 
in  occursum  meum  etc. 

16.  Nolite  itoque  errare ,  fratres  mei 
dilectissimi.  Graece  et  Syriace  sine  nota 
illationis:  Ne  erretis,  fratres  mei  dilecti. 
Respicit  tamen  praecedentia ;  quasi  dicat : 
Tgitur ,  fratres  mei ,  absit  a  vobis  error 
tam  detestabilis ,  ut  tentationes  peccato- 
rum  in  Denm  rejiciatis ;  cum  ille  sit 
auctor  et  fons  omnis  boni.  Quod  jam  do- 
cet  sequentibus  verbis : 

17.  Omne  datum  optimum ,  et  omne 
donum  perfectum  desursum  est.  Graece: 
Omnis  datio  hona ,  et  omnis  donatio 
perfecta  e  supernis  est.  Sed  recte  inter- 
pres  verbalia  per  datum  et  donum  ex- 
pressit.  Optimum  autem  pro  bono  dixit 
more  suo ,  sicut  dlleetissimi  pro  dilecti, 
Quomodo  differant  ex  Apostoli  sententia 
Sootc  et  5tL)pTj|ia_,  datum  et  donum,  non 
liquet.  Sunt,  qni  velint  esse  synouyma, 
ut  sit  ejusdem  repetitio  ad  inculcationem 
doctrinae  vehementer  necessariae.  Quod 
non  improbo.  Quamquam  alii  malnnt  di- 
stinguere ,  ut  datum  ad  naturam,  donum 
ad  gratiam  refeiatur.  Nam  in  vocabulo 
doni  seu  donationis  magis  apparet  gra- 
tniti  significatio.  Donatur  enim,  quod 
gratis  datur.  Qno  pertinet  etiam  epithc- 
ton  perfecti.  Nara  gratia  perficit  natn- 
ram.  Quod  ait :  desursum  ,  avco^sv ,  e 
supernis ,  id  est  e  coelo,  metonymice 
Deum  significat,  coeli  habitatorem.  Qnem 
tropura  explicabunt  verba  seqnentia.  Di- 
citur  autem  Deup  habitare  in  coelo,  quia 
gloriam  suam  ibi  manifestat. 

Porro  sententia  Apostoli  generah*s  est, 
qua  docet,  Deum  omnis  boni,  quoucnm- 
que  in  nobis  est,  auctorem  esse  et  dato- 
rem  ;  sive  naturale  sit  bonum ,  sive  natu- 
rae  conditionem  snperans;  et  sive  in 
habitu  consistat,  sive  in  actu ;  praesertim 
cum  de  peccatis  ante  faerit  locutus ,  qui- 


bus  ex  adverso  bonae  actio«es  respon- 
dent.  Unde  Beda  annotat,  Apostolum 
ostendere,  quia ,  quidquid  honi  ugimus, 
hoc  Deo  donante  percipimus.  Citatque 
illud  Pauli :  Quid  hahes ,  quod  non  ac- 
cepisti?   1  Cor.  4. 

Valet  igitur  egregie  hic  locus  adversus 
dogma  Pelagii ,  negantis,  bonam  volun- 
tatem  et  bona  opera  esse  Dei  dona.  Nee 
est,  qnod  Pelagianus  quispiam  nobis  ob- 
jiciat,  non  alind  Apostolum  velle  his 
verbis,  quam  omnia  bona  data  et  dona 
esse  a  Deo  dante  et  donante;  nostra  au- 
tem  bona  opera  non  esse  data  aut  donata, 
sed  esse  nobis  a  nobis  ipsis.  Respondeo 
enim,  phrasim  esse  Scripturis  familiarem, 
qua  vel  actio,  vel  affectas  pro  re  objecta 
ponitur,  ut  Job  3.:  Tinior ,  quem  time- 
ham ,  evenit  mihi ;  sequitur  enim:  Et 
quod  vtrehar ,  accidit ;  et  Psalm.  105.: 
Concupierunt  concupiscentiam  in  de- 
serto ,  cum  de  carnium  concupiscentia 
loqueretur.  Ita  dicit  Jacobus,  onine  da- 
tum  bonnm  et  omne  donum  perfectum 
esse  desursum,  utique  significare  volens, 
omne  bonum,  quodcumque  haberans,  esse 
datum  a  Deo ;  et  omne  perfectum  esse 
donum  Dei.  Simile  est  illud  Luc.  11.: 
Si  vos,  cum  sitis  mali,  nostis  hona  data 
(id  est  res  bonas)  dare  filiis  vestris. 

Descendens  a  Patre  luminum.  Varie 
hoc  exponitur.  Quidam  significari  putant 
lumina  increata,  id  est  Filium  et  Spiri- 
tum  sanctum  a  Deo  Patre  procedentes; 
siquidem  uterqne  eorum  est  Deus  de 
Deo,  et  lumen  delumine.  Sed  refellitur 
hic  intellectus  ex  vocabulo  Patris.  Nam 
etsi  Spiritus  sanctus  aeque,  ut  Filius, 
dici  possit  Inmen  de  lumine,  non  tamen 
admitti  debet  hic  sermo,  Deum  esse  Pa- 
trem  duorum  Uiminum ,  Filii  et  Spiritus 
sancti;  sic  enim  in  divinis  essent  duo 
Filii.  Quod  est  a  sana  fide  alienum.  Item 
refellitur  hic  commentarins ,  quia  iu  Deo 
non  sunt  ponenda  Inmina  plnraliter,  sed 
unnm  lumen,  sicut  est  unus  Deus,  et 
unus  Dominus. 

Multo  igitur  rectius  intelligitur  de  lu- 
minibus  creatis ,  ut  totius  Trinitatis  epi- 
theton    sit:    Pater   luminum;    quamvis 

specialiter  ad  primam  personam  accom- 
modari  possit,  ut,  qui  est  Pater  luminis 
increati,  idem  etiam  dicatur  creatorum 
luminum  Pater,  id  est  auctor,  fons  et 
origo.  Sed  quorum  luminum?  Nonnulli 
generaliter  tam  spiritualium ,  inquiunt, 
quam  corporeorum.  Spiritualia  exponunt 
revelationes ,  collustrationes  et  inspira- 
tioues ,  quibus  hominum  mentes  illumi- 
nantur  ac  diriguntur  inter  tenebras  hujus 
vitae.  Corporea  vero  solem,  lunara,  astra, 
a  quibus  illuminatur  hic  mundus  corpo- 
reus. 

Alii  sola  intelligunt  lumina  spiritualia, 
maxirae  ea,  quae  peccatis  opponuntur. 
Passim  enim  Scriptura  novi  testamenti 
peccata  tenebras  vocat,  Joan.  3. :  Dilexe- 
runt  homines  magis  tenebras ,  quam 
lucem ;  et  cap.  8.:  Qui  sequitur  me,  non 
ambulat  in  tenebris ;  et  Rom.  13.:  Abji- 
ciamus  opera  tenebrarum,  et  induamur 
arma  lucis.  Item  has  teuebras  Scriptura 
ad  diabolura  auctorem  refert :  Haec  est, 
inquit,  hora  vestra,  et  potestas  tenebra- 
rum ,  Luc.  22.  Si  ergo  peccata  tenebrae 
sunt,  quarum  pater  est  diabolns,  certe  et 
bona  opera  lumina  sunt,  quorum  pater 
est  Deus.  Etsi  nihil  vetat,  eo  nomine 
etiam  caetera  spiritualia  bona  compre- 
hendere.  Quod  facit  Beda ,  dum  lumina 
interpretatur  charismata  spiritualia.  Di- 
cuntur  autem  lumina ,  quia  a  lumine  in- 
creato,  velut  radii  quidam  in  nos  effun- 
duntur;  queraadmodum  e  diverso  peccata 
tenebrae  vocantur ,  quia  omne  peccatum 
ex  errore  procedit,  et  ab  erroris  magistro 
diabolo  ortum  habet. 

Apud  quem  non  est  transmutatio, 
nec  vicissitudinis  obumbratio.  Vicissi- 
tudinis ,  Graece,  TpOTi^g,  id  est  conver- 
sionis,  ut  legit  Hieronymus  lib.  1.  contra 
Jovin.  Nam  Graeca  vox  ursurpatur  pro 
conversione  seu  reciprocatione  solis,  quae 
fit  in  solstitiis.  Unde  ab  astronorais  cir- 
culi  tropici  dicuntur,  ex  quibus  sol  re- 
flectitur.  Notum  est  autem  solem,  quanto 
magis  ad  nos  accedit,  tanto  umbras  facere 
minores  ;  contravero,  qunrarecedit.  Hanc 
Apostolus  vocat  obumbrationem  vicissi- 
tudinis   seu   conversionis ,  id   est   eam, 


quae  fit  major  aut  minor  a  sole  per  vices 
annuas  recedente  vel  accedente.  Docet 
ergo,  non  ita  Deum  esse  patrem  luminum 
spiritnalium ,  quomodo  sol  auctor  est  lu- 
minis  corporalis ,  ut ,  sicut  sol  mutatur  e 
loco  in  locum ,  et  conversiones  patitur,  et 
objectis  corporibus  umbras  facit,  ita  Deo 
accidat.  Nulla  enim  apud  eum  est  trans- 
mutatio ,  cum  sit  natura  sua  prorsas  im- 
mutabilis;  nulla  quoque  conversionis 
obumbratio ,  cum  nuUo  objectu  rei  cu- 
jusquam  vis  luminis  ejus  impediri  possit, 
quo  minus ,  quocumque  volaerit,  penetret 
ac  radios  spargat,  ideoque  paratum  et 
expositum  sit  omnibus ,  humili  petitione 
ipsum  requirentibus ,  secundum  id,  quod 
supra  dixit :  Si  quis  vestrum  indiget  sa- 
pientia,  postulet  a  Deo,  qui  dat  omni- 
bus  afftuenter ;  et  juxta  quod  David  hor- 
tatur,  dicens :  Accedite  ad  Deum,  et 
illuminamini ,  et  facies  vestrae  non 
confundentur ,  Psalra.  33.  Simul  innuit 
Apostolus  hac  parte,  bona  tantum  esse  a 
Deo ,  non  mala ,  quod  sit  ipse  immutabi- 
lis  e  bono  in  malura. 

Obiter  notandum  est,  Augustinum  pro 
vicissitudine  legere  momentum.  Apud 
quem ,  inquit,  non  est  immutatio ,  nec 
momenti  obumbratio.  Loca  sunt  lib.  11. 
de  civit.  Dei,  cap.  21.,  et  libro  de  nat. 
boni  contra  Manich.  cap.  24.,  et  serm. 
11.  de  verbis  Apost.  Sed  interpres,  cujus 
translatione  usus  est  Augustinus ,  legisse 
videtur  in  Graeco :  poii^c,  loco  TpOTt^c. 
Significat  enim  ponr}  nutum ,  momen- 
tum.  Ita  sensus  erit:  Deum  ne  momen- 
taneam  quidera ,  id  est  nec  minimara  pati 
sai  luminis  obumbrationem.  Verura  prior 
lectio,  qua  ad  solis  conversiones  alluditur, 
quaeque  omnium  est  codicum ,  quam  et 
Syra  lectio  reddit,  raulto  est  probabilior. 

18.  Voluntarie  enim  genuit  nos  verbo 
veritatis.  Causalem  particulam  enim 
Graeca  et  Syriaca  non  habent.  Multi 
etiara ,  et  probati  codices  Latini  non 
agnoscunt.  Pertinet  tamen  haec  pars  ad 
declarationem  doctrinae  praecedentis. 
Nara  Deus,  quam  sit  erga  nos  bonus  et 
beneficus,  in  eo  vel  praecipue  ostendit, 
quod  voluntarie  nos  genuit  verbo  veri- 

tatis.  Voluntarie,  Graece:  PouXtj^sic, 
volens ,  seu  potius,  quia  voluit,  id  est, 
ut  Erasmus  vertit ,  destinata  voluntate. 
Putat  Oecumenius ,  Apostolum  hic  agere 
de  beneficio  creationis;  ut  sensus  sit: 
Cam  non  essemus ,  Deus  sponte  sua  nos 
genuit,  id  est  creavit,  homines  fecit  ra- 
tione  praeditos  ac  suae  notitiae  capaces, 
idque  verbo  veritatis,  hoc  est  pcr  ver- 
bum  sibi  consubstantiale ,  quod  est  ipsa 
veritas.  De  quo  Verbo  Joannes :  Omnia 
per  ipsum  facta  sunt.  Hic  sensus  etiam 
apud  Athanasium  exstat  oratione  4.  con- 
tra  Arianos. 

At  vero  Beda,  cui  caeteri  fere  omnes 
consentiunt ,  exponit  hunc  locum  de  be- 
neficio  regenerationis  et  justificationis  no- 
strae.  Quae  sententia ,  praeterquam  quod 
raagis  Apostolica  est,  satis  etiam  prodi- 
tur  ipsis  verbis,  si  ea  conferantur  cum 
aliis  Scripturae  locis,  in  quibus  de  hoc 
benefioio  agitur.  IJt  sunt  ista  1  Pet.  1. : 
Secundum  misericordiam  suam  magnam 
regeneravit  nos  in  spem  vivam.  Et  ite- 
rum :  Renati  non  ex  semine  corruptihili, 
sed  incorruptibili  per  verbum  Dei  vivi. 
Itera  Joan.  16. :  Mundi  estis  propter  ser~ 
monem,  quem  locutus  sum  vobis.  Act. 
15. :  Fide  purificans  corda  eorum.  Eph. 
5. :  Mundans  eam  lavacro  aquae  in 
verbo.  Et  quod  hic  post  pauca  subjungi- 
tur:  Suscipite  insitum  verbutn,  quod 
potest  salvare  animas  vestras. 

Ex  quibus  Scripturis  et  similibus  par- 
tim  potest  intelligi,  de  qua  generatione 
loquatur  B.  Jacobus;  nimirum  de  spiri- 
tuali,  qua  nascimur  filii  Dei,  de  qua  et 
Paulus  1  Cor.  4.  dicens :  Per  Evange- 
lium  ego  vos  genui ;  partim  de  quo  verbo 
loquatur.  Non  enim  sermo  est  de  verbo 
increato,  quod  quidam  buic  etiam  sensui 
adhibent,  sed  de  verbo  veritatis  Evange- 
licae,  de  quo  Paulus  Rom.  10.  Hoc  est 
verbum  fidei ,  quod  praedicamus;  et 
Petrus  1  Epist.  1. :  Hoc  est  verbum,  quod 
evangelizatum  est  in  vobis.  Intelligitur 
autem  hoc  verbum  fide  susceptum.  Unde 
Scripturae  sanctificationem  nostram  nunc 
verbo ,  nunc  Evangelio ,  nunc  fidei  ad- 
soribentes,  idem  significaut. 


Jam  quod  addit :  voluntarie,  gratuitam 
declarat  justificationem ;  ac  si  dicat: 
Nullo  nostro  merito  provocatus,  sed  om- 
nino  gratis  atque  ex  mero  beneplacito 
suae  voluntatis,  nos  sibi  genuit  ac  filios 
suos  fecit  per  fidem.  Atque  hoc  est  bene- 
placitum,  quod  Paulus  Apostolus  modo 
propositum ,  modo  consilium  divinae  vo- 
luntatis  appellat,  ut  Eph.  1.,  Eom.  8.  et 
alibi.  Non  igitur  est  sensus  :  Voluntate, 
non  necessitate ,  genuit  nos ;  quasi  inten- 
dat  discrimen  inter  nostram  et  Filii  Dei 
naturalis  generationem ,  ut  nonnuUis  vi- 
sura  est;  sed  voluntatem  meritis  opponit, 
ut  si  diceret:  Genuit  nos,  quia  voluit, 
non  quia  nos  digni  eramus ;  et ,  ut  Beda 
loquitur,  non  nostris  meritis,  sed  suae 
beneficio  voluntatis.  Ita  David  Psalm. 
17.:  Salvum  me  fecit,  quoniam  voluit 
me.  Et  Dominus  apud  Osee  prophetam 
cap.  14.  (quod  Beda  huc  citat) :  Diligam 
eos  spontanee.  Ex  his  jam  perspicue 
patet,  Jacobi  sententiam  hoc  loco  ean- 
dem  esse  cum  eo ,  quod  Paulus  docet  et 
inculcat  in  Epist.  ad  Rom.  et  ad  Gal.,  nos 
gratis  justificari  per  fidem.  En,  quomodo 
sibi  consonant  in  doctrina  gratuitae  justi- 
ficationis  apostolicae  tubae. 

Ut  simus  initium  aliquod  creaturae 
ejus.  Graece:  Ut  essemus  primitiae 
quaedam  creaturarum  ipsius.  Beda  te- 
statur,  quendam  ita  vertisse:  Ut  simus 
primitiae  creaturarum  ejus.  Atque  eam 
versionem  suo  commentario  explanat. 
Etenim  Graeca  vox  OLTzapx^  non  tam 
initium,  quam  primitias  significat,  id 
est  primos  fructus ,  qui  Deo  offerebantur 
in  lege;  et  ab  his  ad  alia,  quae  in  suo 
genere  prima  sunt  et  praestantissima, 
transfertur.  Quam  metaphoram  innuit, 
dicens:  aiiapx^^  xtva,  primitias  quas' 
dam ,  id  est  quodammodo  primitias. 
Ostendit  igitur  hac  parte ,  quid  eximium 
nobis  praestet  generatio  Dei.  Poterat  au- 
tem  uno  verbo  rem  maximae  dignitatis 
exprimere,  dicendo:  Generavit  nos  sibi 
filios ;  sed  quia  hoc  inerat  in  verbo  :  ge- 
nuit,  ut  ex  eo  facillirae  posset  intelligi, 
aliud  quiddara  adjecit  valde  praeclarum, 
scilicet ,  esse  primitias  creaturarum  Dei. 

Qui  priorem  partem  interpretantur  de 
geueratione ,  qua  facti  sumus  homines, 
eodem  referunt  banc  partem ,  et  sensum 
facinnt  bujusmodi :  Creavit  nos ,  ut  esse- 
mus  inter  creatnras  ejus  visibiles  atque 
corporeas  praecipui,  ac  caeterarnm  do- 
mini,  secundum  illud :  Otnnia  subjecisti 
sub  pedibus  ejus ,  Psalm.  8. 

At  juxta  veriorem  intellectum,  qui  est 
de  generatioue  spfrituali,  sensus  liujus 
partis  est :  Ea  generatione  nobis  boc  in- 
signe  beneficium  contulit,  ut  bumani  ge- 
neris  essemus  primitiae  quaedam,  id  est 
praestantissima  et  selecta  portio,  quae 
Deo  offeratur.  Nam  creaturam  restriugi 
ad  hominum  genus,  in  sacra  Scriptura 
non  est  insolitum.  Sic  enim  accipitur 
Marc.  nlt. :  Praedicate  Evangelium  omni 
creaturae ;  et  Col.  1.:  Quod  praedica- 
tum  est  in  universa  creatura,  quae  sub 
coelo  est.  Ac  ne  dubites,  creaturam  hu- 
manam  significari,  manifestus  est  locus 
Apoc.  14. :  Hi  empti  sunt  ex  hominibus 
primitiae  Deo  et  agno.  Quod  aeque  de 
electis  dicitur.  Nec  dissimili  ratione  electi 
vocautur  Ecclesia  primitioorum ,  sive 
primogenitorum ,  Hebr.  12. 

Denique  nota,  fideles  atque  electos  ita 
vocari  prim.itias  humani  generis,  sicut 
electorum  primitias  Cbristum  dixit  Apo- 
stolus  Paulus  1  Cor.  15.  Quod  sraie  am- 
plissimam  declarat  electorum  diguitatera. 
Sensum  Apostoli  minus  assecuti  sunt,  qui 
hoc  initium  sive  primitias  referunt  ad 
Ecclesiae  primordia,  id  est  ad  eos,  qui 
primi  ex  Judaica  gente  crediderunt  in 
Cbristura ,  ut  dicantur  fuisse  velut  primi- 
tiae  totius  Ecclesiae  decurrentis  usque 
ad  finem  saeculi.  Minus,  inquam,  hoc 
placet,  quia  doctrina  Apostoli  generalis 
est,  ad  omnes  pertinens  regeneratos. 
Confer  autem  commentarium  nostrum  ad 
verba  proxime  citata  ex  cap.  12.  ad  He- 
braeos. 

19.  Scitis ,  fratres  mei  dilectissimi. 
Graece:  Itaque ,  fratres  mei  dilecti.  Sj- 
riace;  Et  vos ,  fratres  mei  dilecti.  Lati- 
nus  interpres  pro:  a)CT£_,  legit:  faTS^, 
scitiSj  quod  huicloco  non  admodum  con- 
gruit,  licet  Beda  exponat.  Sed  et  verbum 


Graecum :  foTS ,  nescio ,  an  alibi  reperia- 
tur  in  scriptis  apostolicis.  Certe  passim 
legitur:  oVdaTS,  pro  eo,  quod  Latine : 
scitis.  Igitur  transitum  facit  Apostolus  ad 
exhortationem  sequentem: 

Sit  autem  omnis  homo  velox  ad  au" 
diendum.  Autem  non  additur  in  Graecis 
et  Syriacis ;  et  quidem  juxta  eorum  leetio- 
nem ,  quam  dixi,  redundat.  Quoniam 
mentionem  fecit  Apostohis  de  verbo  veri- 
tatis,  per  quod  fuerant  renati,  nunc,  ut 
in  eo,  quod  renati  erant,  permaneant  at- 
que  proficiant,  hortatur  ad  ejusdem  verbi 
audiendi  velocitatem ,  id  est  promptitu- 
dinem  et  dih"gentiam.  Nam  sicut  fides  ex 
auditu  est,  Rom.  10.,  ita  necesse  est,  eam 
auditu  foveri,  nutriri  et  augeri.  Non  igi- 
tur  ad  quidlibet  audiendum  vult  nos  esse 
veloces ,  cum  tam  multa  noxia  et  inutilia 
ab  hominibus  dicantur,  a  quibus  averten- 
dae  sint  aures :  sed  ad  audiendum  Dei 
verbum ,  quod  potest,  ut  paulo  post  dicit, 
animas  salvare.  Sub  quo  comprehenditur 
omue  verbum,  quoquo  modo  spectans  ad 
aedificationem ,  tam  fidei,  quam  vitae 
Christianae.  Pulchre  B.  Augustinus  ad 
Dulcitium ,  quaest.  3. :  Ego  plus  amo 
discere,  quam  docere.  Nam  hoc  admo- 
nemur  etiam,  dicente  Jacobo  Apostolo : 
Sit  omnis  homo  velox  ad  audiendum, 
tardus  autem  ad  loquendum.  JJt  ergo 
discamus ,  invitare  nos  debet  suavitas 
veritatis ;  ut  autem  doceamus ,  cogere 
necessitas  caritatis. 

Tardus  autem  ad  loquendum.  Intel- 
lige  de  rebus  ad  doctrinam  fidei,  morum- 
ve  pertiuentibus.  Unde  dicit  cap.  3. : 
Nolite  plures  magistri  fieri.  Tutius  enim, 
inquit  Beda ,  veritas  auditur ,  quam  prae- 
dicatur.  Cum  enim  auditur,  humilitas 
custoditur;  cum  autem  praedicatur,  vix 
est,  ut  non  subrepat  homini  jactantia.  Et, 
ut  Bedae  verbis  hoc  addam ,  vix  est ,  ut 
amanti  cathedram  non  subrepant  errores 
loco  veritatis,  quam  docere  debeat.  Mo- 
net  igitur  ApostoUis  fideles ,  ne  cito  ac 
facile  pronuntient  de  rebus  divinis;  sed 
piius  bece  discant,  quae  doceant.  Quo 
consilio  quondam  Pythagorici ,  ut  post 
alios  idem  Beda  refertj    auditores  suos 

per  qumquennium  jubebant  silere,  quo 
sic  demura  utiliter  aliquid  loqui  pos3ent, 
Quamquam  exliorfatio  Apostoli  recte  ex- 
tenditur  etiam  ad  quotidianum  sermoiiem, 
ut  in  eo  parci  et  circumspecti  simus  ac 
linguam  non  a  uoxiis  tantum  verbis,  sed 
etiam  ab  otiosis  et  superfluis  cohibeamus. 
Huc  enim  pertinet,  quod  non  raulto  post 
subjicit  de  refrcnanda  lingua.  Cujus  et 
vitia  accrius  insectatur  cap.  3. 

Et  tardus  ad  iram.  Notandum,  in 
Graeco  sermonem  asyndeton  esse:  Ve- 
lox  ad  audiendum ,  tardus  ad  loquen- 
dum,  tardus  ad  iram.  Adjungit  Apo- 
stolus  tertium  hoc  praeceptum  duobus 
superioribus,  eo  quod  disputantibus  fa- 
cile  soleat  iracundia  suboriri;  qua  dum 
mens  obnubilatur,  inventio  veritatis  im- 
peditur ,  quae  finis  esse  debet  disputatio- 
nis.  Non  sic  ergo  praecipit  tarditatem 
irascendi,  quomodo  praecepit  tarditatem 
loquendi ;  quasi  bonum  sit  irasci ,  sicut 
bonum  est  loqui ,  modo  tardi  et  providi 
simus  ad  utrumque:  sed  ab  ira  revocat 
tamquam  ab  eftectu  vitioso;  quod  passim 
facit  Apostolus  Paulus,  iram  annumerans 
inter  alia  peccata  fidelibus  absolute  ca- 
venda,  ut  Gal.  5.,  EpL.  4.,  Coloss.  3., 
1  Tim.  2. 

Qno  pertinet  etiam  illa  Domini  sen- 
tentia,  Mattb.  5.:  Omnis ,  qui  irascitur 
fratri  suo ,  reus  erit  judicio.  Cum  enim 
ira  sit  appetitus  vindictae,  nemini  profecto 
licot  irasci ,  cui  n^n  licet  aut  ulcisci ,  aut 
ultionem  ab  eo,  cui  licet,  faciendam  desi- 
derare.  Ulcisci  vero  non  licet,  nisi  Deo, 
qui  dixit:  Mihi  vindicta,  et  ego  retri- 
huam,  Rom.  12.,  et  quibns  a  Deo  data 
cst  potestas  aliorum  delicta  puniendi,  id 
est  solis  judicibus  ac  praefectis.  Deside- 
rare  vero  non  lieet,  nisi  juxta  dictamen 
justitiae  et  caritatis.  Sensus  igitur  hnjus 
praecepti  est,  quoniam  difficile  est  homini, 
seu  potius  impossibile,  numquam  irasci, 
saltem  ei  cavendum  esse ,  ne  sit  ad  iram 
praeceps,  sed  ab  ea  sibi  teraperet,  quan- 
tura  potest.  Hunc  sensum  et  hanc  irae 
acceptionem  confirmat  ratio  subjuncta. 

20.  Ira  enim  vin  justitiam  Dei  non 
operatur.    Declarat  deinceps  tria  prae- 


cepta,  quae  proxime  dederat,  incipiens 
a  postremo.  Justitiam  Dei  Cajetanus 
intelligit,  quam  Deus  exercet  in  punien- 
dis  malis,  ut  sensus  sit:  Ira  hominis  non 
exsequitur  justitiam  Dei.  Neque  enim 
Deus  ad  exsequendam  suam  justitiam 
ordinavit  iram  hominum,  volentiuin  se 
vindicare ;  sed  judices  ad  eum  fiuem  in- 
stituit.  Alii  justHiam  Dei  interpretantur, 
qua  quis  vere  et  coram  Deo  justus  est, 
quaeque  Deum  habet  auctorem.  Qua 
significatione  justitia  Dei  passim  accipi- 
tur  apud  Paulum  in  Epist.  ad  Rom. ,  ut 
cap.  1.  3.  et  10.  Ita  sensus  est:  Vir  ira- 
tus  prae  caeco  animi  impetu  multa  com- 
mittit  justitiae  Christianae  contraria;  tan- 
tum  abest ,  ut  contentiosa  disputatione 
veram,  quam  quaerere  videtur ,  assequa- 
tur  justitiam.  Hic  sensus  textui  confor- 
mior  est,  et  probabilitatem  accipit  ex 
simili  sententia,  quae  est  Ecclesiast.  1. 
secundum  Graecam  lectionem :  Non  po~ 
terit  iracundus  vir  justificari.  Nam  vi- 
deri  potest  Apostolus  ad  eum  Scripturae 
locum  allusisse. 

21.  Propter  quod  abjicientes  omnem 
immunditiam  et  ahundantiam  malitiae. 
Ahjicientes ,  Graece:  aTToOsjisvoi^  depo- 
nentes,  seu  potius:  deposita  omni  im" 
munditia,  etc.  Quamquara  pro  immun' 
ditia  Graece  est  puTrapta,  quae  vox  in 
Apostolicis  literis  alibi  non  reperitur,  ac 
proprie  significat  sordes  ac  spurcitiam 
corporibus  adhaerentem ;  translata  vero 
ad  aniraura  significat  avaritiam ,  quam 
etiara  Latini  sordes  vocant,  ut  avarura 
sordidum ;  taraetsi  Oecumenius  impudi- 
citiam  intellexisse  videtur.  Nobis  verisi- 
mile  est ,  Apostolura  eo  vocabulo  com- 
prehendere  voluisse  quaslibet  aniraae 
sordes,  id  est  quodcuraque  genus  peccati. 
Nec  enira  apparet  ratio ,  cur  hic  speciali- 
ter  irapudicitiae  faceret  raentionem.  Nam 
et  quod  sequitur:  Et  ahundantiam  ma- 
litiae ,  generale  est.  Vocat  autem  ahun- 
dantiam  malitiae  malitiara  redundantem 
ac  superfluam  (id  vult  Graeca  vox  Trspia- 
asia^  redundantia ,  superfluitas),  id  est 
vitia ,  quae  instar  malarura  herbarura, 
quae  inutiles  ac  proinde  superfluae  sunt, 

agrnm  nostri  cordis  occnpant,  impedien- 
tes  exortum  et  incrementum  boni  seminis. 
Est  enim  in  hac  apostolica  exhortatione 
metaphora  ab  agricolis  snmpta,  qui  ex 
agris  conserendis  vel  etiam  coasitis,  quoad 
possunt,  herbas  vitiosas  exstirpant,  la- 
pides,  et  quidquid  sordidum,  inutile  et 
noxinm  est,  auferunt. 

In  mansuetudine  suscipite  insitum 
verbum.  Mansuetudinem  opponit  irae  et 
contentioni.  Insitum ,  Graece  e/xcpUTOV, 
nomen  est,  non  participium ,  quasi  dicat: 
insititium.  Recte  tamen  participialiter 
exponitur.  Scribit  enim  ad  fideles,  in 
quorum  cordibus  jam  seminatum  et  insi- 
tum  erat  Apostolorum  praedicatione  ver- 
bum  Dei;  quos  hortatur  ad  ejus  audiendi 
et  suscipiendi  assiduitatem ,  quo  nimirum 
firma  radice  haereat,  fructumque  multi- 
plicem  referat,  tamquam  quod  inciderit 
in  terram  bonam,  juxta  parabolam  Evan- 
gelicarn  Matth.  13.  Praecipit  antem ,  ut 
cum  mansuetudine  verhum  suscipiant, 
quia ,  sicut  contentionis  studium  indoci- 
les  reddit,  ita  mansuetudo  dociles,  prae- 
sertim  ad  ea ,  quae  captum  ingenii  nostri 
superant.  Hinc  Salvator  se  missum  te- 
statnr  ad  annuntiandum  mansuetis  Evan- 
gelium ,  Jes.  61.  Convenit  cum  hoc  loco 
praeceptura  Erclesiasfici  5. :  Esto  man^ 
suetus  ad  audiendum  verhum  Dei ,  ut 
intelligas.  Quidam  scriptor  £|i<pUTOV  X6- 
yov  interpretatur:  insitam  rationem,  id 
est  naturale  lumen  rationis;  sed  male, 
non  attendens  ad  phrasim  apostolicam ; 
maxime  cum  tam  in  praecedenlibus,  quam 
in  conseqnentibus  hujus  capitis,  per  Xoyov 
intelligatur  verhum  Evangelii  praedica- 
tum ,  non  ratio.  Deinde  ratio  non  inseri- 
tur,  sed  connascitur;  at  verbo  evangelico 
proprium  est  inseri ,  quemadmodum  bene 
declarat  Cajetanus. 

Quod  potest  salvare  animas  vestras. 
Id  est  ad  aeternam  salutem  perducere. 
Praestat  id  verbum  evangelicum  fide 
susceptum ,  si  tamen  ad  eam  opera  acce- 
dant  fidei  congruen*ia ;  sicut  docet  verbis 
snbjunctis,  et  latius  seq.  cap.  Ex  hac 
parte  probabile  sumitur  argumcntum,  ani- 
mae  sanctorum  adipisci  salutem,  quae  in 


Dei  visione  consistit,  quamvis  nondnm 
corporibus  redditas.  Ita  B.  Petrns  1  Epist. 
1.:  Reportantes  finem  fidei  vestrae  sa- 
lutem  animarum.  Quamquam  nihil  ve- 
tat ,  ot  iUnm  locum ,  et  hunc  praesentem 
intelligi  de  salute,  quae  hic  habetur  in  via. 

22.  Estote  autem  factores  verhi,  et 
non  auditores  tantum.  Redit  ad  tracta- 
tionem  praecepti:  Velox  ad  audiendum, 
monetque,  non  satis  esse,  si  quis  auditor 
sit  verbi,  quantamlibet  velox  et  prom- 
ptus;  nisi  et  factorem  se  exhibeat,  id  est 
factis  exsequatur  ea,  quae  verbum  evan- 
gelicum  facienda  docet.  Haec  doctrina 
piilchre  consonat  cum  ea,  quam  tradit 
Paulns  Rom.  2. ,  tum  illis  praecipue  ver- 
bis :  Non  auditores  legis  justi  sunt  apud 
Deum;  sed  factores  legis  justificahun- 
tur ;  tum  reliquo  capite,  Judaeos  com- 
pellans  (perinde  ut  hic  Jacobus),  qui 
gloriabantur  in  lege  tamquam  magistri, 
nec  eam  servabant. 

Sicut  autem  illo  loco  Paulus  praemnnit 
lectorem  adversus  malam  intelligentiam 
doctrinae,  quam  erat  traditurus  dc  fide 
sine  operibus  justificante :  ita  B.  Jacobus 
hic  et  in  sequentibus  pravum  intellectum 
ejiisdem  doctrinae  Paulinae  corrigit.  Qua 
de  re  egimus  in  praefatione.  Erasmns 
annotat ,  in  Graecis  codicibus  a  se  visis 
non  haberi  particulam :  tantum ,  sed  nec 
in  Latinis  emendatioribus.  Atqui  codices, 
tam  Graeci ,  quam  Latini ,  qui  in  nostris 
sunt  manibus,  constanter  legunt;  Graeci 
qnidem  hoc  ordine:  et  non  tantum  aw 
ditores.  Quod  si  forte  Apostohis  non  ex- 
pressit,  haud  dubie  tamen  intelligi  voluit. 

Fallentes  vosmetipsos.  Graece:  napa- 
XoYtCo/jisvot  lauTOuc,  paralogizantes  vos 
ipsos,  id  est  captiosis  quibusdam  ratiun- 
culis  ex  Scriptura  vel  aliunde  petitis 
vosmet  ipsos  illaqueantes  atque  fallentes, 
sophistarum  more.  Utebantur  autem ,  in- 
ter  alias,  hac  Scriptura:  Credidit  Ahra- 
ham  Deo ,  et  reputatum  est  illi  ad  ju- 
stitiam.  Nam  argumentum  ex  ea  desum- 
ptum  solvit  cap.  sequenti. 

23.  Quia,  si  quis  auditor  est  verhi, 
et  non  factor.  Poterat  Apostolus  graviori 
comminatione  percellere  eos,   qui  andi- 

tores  sunt  verbi ,  et  non  factores ;  quem- 
admodnm  facit  cap.  4. ,  dicens :  Scienti 
bonum  facere ,  et  non  facienti ^  pecca- 
tum  est  illi;  sed  hoc  loco  contcntus  est 
ostendere,  quod  inutilem  sumat  operam, 
qui  tantum  studet  audire  et  non  facere; 
idque  adhibita  commoda  similitudine. 

Hic  comparabitur  viro  consideranti 
vultum  nativitatis  suae  in  speculo.  Com- 
parabitur  y  Graece:  eotxev,  praeteriti 
temporis  verbum,  quod  tamen  vim  prae- 
sentis  habeat.  Unde  rocte  vertuut  alii : 
Similis  est.  Sic  enim  et  noster  interpres 
jam  supra  vertit :  Similis  est  fluctui  maris. 

Vultum  nativitatiSj  Hebraismus  est 
pro  vultu  seu  facie  nativa,  quae  ita  di- 
citur  ad  differentiam  larvae  aut  faciei 
fucatae. 

24.  Consideravit  enim  se ,  et  abiit,  et 
statim  oblitUtS  est,  qualis  fuerit.  Non 
probat,  sed  explicat;  quasi  dicat:  Illi, 
inquam,  similis  est,  qui  consideravit  se, 
et  abiit  etc.  Est  autem  hujusmodi  com- 
paratio :  Qnemadmodum  homo  vultum 
Buum  contemplans  in  speculo ,  si  id  ne- 
gligenter  et  incuriose  faciat,  continuo, 
postquam  discessit,  obliviscitur,  qualem 
se  viderit,  ideoque  nec  curat  abstergere 
sordes  aut  maculas  abluere:  sic  auditor 
verbi,  si  tantum  accedit,  ut  audiat,  videt 
quidem  in  Evangelii  speculo  formam  vul- 
tus  sui  interioris  ab  evangelica  doctrina 
discrepantem ,  videt  ibi  sordes  ac  macu- 
las  suas,  id  est  peccata ;  sed  postea,  tam- 
quam  ejus,  quod  audivit,  oblitus,  non 
est  sollicitus ,  ut  deformitatem  sui  vultus, 
quam  ei  speculum  repraesentavit ,  corri- 
gat,  ac  vitae  suae  faciem  ad  illius  speculi 
pulchritudinem  componat.  Unde  fit,  ut 
inutile  et  sine  fructu  efficiatur  ei  verbum 
auditum.  Ad  seusiim  hujus  sirailitudinis 
certius  accipiendum ,  nonnulli  premunt 
ilhid:  viro.  Nam  raulieres  non  solentsese 
in  speculo  negligenter  considerare. 

25.  Qui  autem  perspexerit  in  legem 
perfectam  libertatls.  Locus  a  Romanis 
correctoribus  restitutus.  Nam  in  multis 
codicibus  legebatur:  in  lege  perfectae 
libertatis.  In  nonnullis  (quod  germanae 
lectioni  vicinius  est) :  in  lege  perfecta 


libertatis.  Sed  Graeca  nuUam  habent  am- 
biguitatem.  Sic  enim  sonant :  In  legem 
perfectam  j  quae  est  libertatis.  Nec  ab 
his  Syriaca  translatio  dissidet.  Pro  ver- 
bo  :  perspexerit,  alii  malunt :  prospexerit, 
haud  temere  suspicantes ,  ita  vertisse  no- 
strum  interpretera.  Sic  enim  alibi  vertit, 
1  Petr.  1.:  In  quem  desiderant  Angeli 
prospicere.  Rureus  alii  verternnt :  intro- 
spexerit.  Nam  Graecum  verbum  napOL- 
xuTCcetv  proprie  de  iis  dicitur,  qui  intuendi 
studio  ac  penitus  introspicieudi  sese  in- 
clinant,  ut  docte  Gaignaeus  annotavit. 

Porro  membrum  hoc  superiori  respon- 
det  per  antithesin ,  qua  auditori  otioso 
opponit  auditorem  operosum,  et  inani 
speculatori  verbi  eum,  qui  legem  Christi 
introspicit  cum  effectu  bonae  operationis. 
Nam  legem  Christi  vocat  legem  perfe- 
ctam ,  et  hanc  exponit :  legem  libertatis. 
Perfecta  quidem  lex  est,  quia  perficit  ac 
justificat;  quod  vetus  lex  non  potuit. 
Nihil  enim  illa  ad  perfectum  adduxit, 
Heb.  7.  Libertatis  autem  lex  est,  vel 
quia  Judaeos  credentes  exemerat  jugo 
legis  Mosaicae ,  vel  potius,  quia  lex  cari- 
tatis  est ,  quae  liberos  facit ,  id  est  Dei 
filios;  cum  lex  vetus,  quae  lex  timoris 
erat,  non  nisi  in  sorvitutem  generare 
pofuerit.  Quod  discrimen  novae  legis  ac 
veteris  sub  nomine  duorum  testamento- 
rum  tradit  Apostolus  Paulus  Gal.  4.  Est- 
que  tam  eo  loco ,  quam  Heb.  8. ,  plenius 
a  nobis  expositum. 

Et  permanserit  in  ea.  Hoc  opponit 
ei ,  quod  in  priori  membro  dixerat :  Et 
abiit.  Permanet  autem  in  lege  Christi 
contemplanda,  qui  sic  eam  contemplatur, 
ut  opere  impleat.  In  Graeco  tantum  ha- 
betur:  Et  permanserit ;  tametsi  Syrus 
addit :  in  ea.  Sunt,  qui  putent,  ex.  Graeco 
legendum:  Et  permanserit  sic,  ut  pro 
vocabulo  ouTOC,  quod  proxime  sequitur, 
ct  ad  sequentia  pertinet,  adeoque  redun- 
dare  videtur  (nam  postea  suo  loco  repe- 
titur) ,  legatur :  outojc  ,  huic  parti  anne- 
ctendum.  Atqueeara  lectionem  in  Graecis 
observarunt  Erasmus  et  Gaignaeus.  Ean- 
dem  eligit  Cajetanus,  sensu  tameq  a  vnl- 
gata  nihil  differentem.  /'^^TofWEOf/^^^,  . 

Non  auditor  obliviosus  factus,  sed 
facior  operis.  Graece:  non  auditor 
ohlivionis.  Sed  Hebraismus  est,  quem 
bene  exposuit  interpres. 

Hic  beatus  in  facto  suo  erit.  Facto, 
Graece:  7:on^0£i,  id  est  operatione  vel, 
ut  ita  dicam,  factione.  Neque  enira  unum 
aliquod  factum  intelligit,  sed  legis  exse- 
cutionem  per  opera.  Beatum  dicit  vel 
beatitudine  patriae  coelestis,  quae  mer- 
ces  est  bonorum  operum,  quam  paulo 
ante  salutem  animarum  vocavit ;  vel 
potius  beatitudine  vitae,  quae  consistit  in 
justitia  et  certa  exspectatione  felicitatis 
aeternae^  quomodo  supra  beatum  dixit 
eum,  qui  snffert  tentationem ;  ut  totius 
periodi  iste  sit  sensus:  Qui  vero  studio- 
sius  intenderlt  oculos  mentis  in  legem 
Christi,  quae  est  lex  perfccta,  luxque 
verae  libertatis;  et  non  recesserit,  nec 
averterit  se  ab  ea,  sicut  ille,  qui  vultum 
suum  contemplabatur  in  speculo;  sed 
fixus  in  ea  contemplanda  permanserit,  id 
est,  si  nonobliviosus  ac  negligens  auditor 
verbi  fuerit,  sed  opere  praestiterit ,  quod 
audivit :  is  ex  bona  sua  operatione  beatus 
erit,  justus  erit,  justificabitnr,  scilicet  eo 
sensu,  quo  sequenti  capite  docet  ac  plu- 
ribus  declarat,  hominem  ex  operibus  ju- 
stificari  et  non  ex  fide  tantum.  Nam  et 
Paulus  justificationem  appellat  /laxapia- 
fjiov  beatitudinem  seu  beatificationem, 
Rom.  4. 

26.  'Si  quis  autem  putat,  se  reJigio- 
sum  esse.  Haec  pars  facit  ad  declaratio- 
nem  praecepti :  tardus  ad  loquendum. 
Graeca  addunt :  Iv  6/JiTv_,  in  vobis,  id  est 
inter  vos.  Sed  in  Syriaco  textu  non  legi- 
tur,  ut  merito  videri  possit  adjectitium ; 
tametsi  sensui  non  officit.  Vertit  autem 
Erasmus  ex  Graeco ,  verbum  verbo  red- 
dens:  Si  quis  videtur  religiosus  esse. 
Atqui  noster  interpres  vim  Graecae  locu- 
tionis  melius  assecutus  est,  dum  vertit, 
addito  reciproco  nomine :  Si  quis  putat, 
se  religiosum  esse.  Vide,  quae  annotavi- 
mus  ad  illam  sententiam  1  Cor.  8. :  Si 
quis  autem  se  existimat  scire  aliquid. 
Sensus:   Si   quis  sibi  videtur  religiosus 


esse,  id  est  verus  Dei  cultor  ac  bonus 
Christianus. 

Non  refrenans  linguam  suam,  scili- 
cet  a  loquacitate,  contentionibus ,  obtre- 
ctationibus,  maledictis,  et  aliis  linguae 
vitiis,  quibus  fere  sunt  obnoxii,  qui  vo- 
luut  rellgiosi  videri.  Adversus  haec  !a- 
tius  agit  infra  cap.  3.  Ex  quo  etiam  in- 
telliges,  cur  utaiur  wQrho  refrenationis. 

Sed  seducens  cor  suum.  Simile  ei, 
quod  supra  dixit:  FaUentes  vosmet  ip- 
sos.  Scducit  enim  cor  suum  ,  et  fallit  se 
ipsum ,  dum  hnjusmodi  vitiis  involutus 
adhuc  sibi  placet,  quasi  sit  religiosus. 

Hujus  vana  est  religio.  Quamvis  enim 
professione ,  ac  forte  etiam  re  ipsa  Chri- 
stianus  sit,  et  Dei  cultor,  inutilis  tamen 
et  infructuosus  ei  redditur  ille  cultus 
qualiscumque ,  quem  Deo  exhibere  vide- 
tnr  ;  eo  quod  De.um ,  quem  colit ,  istius- 
modi  peccatis  infeasum  sibi  reddat.  Hinc 
ergo  disce,  non  leviter  peccare  eos,  qui, 
ad  sensum  Apostoli,  linguam  suam  non 
refrenant.  Nisi  enim  mortalis  in  his  esset 
culpa,  non  diceret,  vanam  esse  eorum 
religionem.  Adfert  autem  hoc  pro  exem- 
plo  doctrinae  superioris,  qua  docuit,  non 
auditores  verbi,  sed  factores  Deo  placere. 

27.  Religio  munda  et  immaculata 
apud  Deum  et  Patrem  haec  est.  Quasi 
quaereret  aliquis:  Num  ergo  mihi  suffi- 
ciet  refrcnare  linguam ,  ut  non  vana  sit 
mea  religio  ?  respondet ,  quid  amplius  et 
principalius  exigat.  Non  enim  satis  est 
ad  religionem,  proximo  factis  aut  verbis 
non  nocere;  nisi  studeas  etiam  prodesse, 
denique  et  te  ipsum  ab  inquinamentis 
pururn  conserves.  Mundam  et  immacu- 
latam  vocat  religionem ,  quae  non  ob- 
fuscatur  peccatis  ejus,  in  quo  est;  vel, 
quod  eodem  recidit,  quae  a  corde  puro 
et  iraraaculato  proficiscitur.  Apud  Deum 
et  Patrem ,  id  est  apud  Deum ,  qui  idem 
est  Pater  noster.  Sensus  autem  est,  reli- 
glonera  puram  coram  Deo ,  vel  quae  Deo 
exhibetur ,  hanc  esse  : 

Visitare  pupillcs  et  viduas  in  tribu- 
latione  eorum.  Visitationis  nomme  syn- 
ecdochice  subventlo  significatur,  hoc  eet, 
pecuniarum  ac  rerum  necessariarum  sub- 

ministratio ;  sive  praesens  haec  facias, 
sive  absens.  Sic  et  illud  accipiendum: 
Infirmus  eram,  et  visitastis  me ;  in  car- 
cere,  et  venistis  ad  me,  Matth.  25.  Cae- 
terum  ex  specie  gemis  intelligi  viilt  Apo- 
stolus,  id  est,  afflictorum  cujuscumque 
generis  solatia  et  subsidia,  praesertim 
corporalia;  quae  sola  Dominus  comme- 
moravit  loco  citato.  Haec  quippe  sunt,  a 
quibus  exercendis  rarus  est,  qui  se  possit 
excusare;  tum  quibus  maxime  declarari 
foverique  soleat  caritas  Christiana.  Dicit 
autem  religionem  mundam  hanc  esse, 
non  quod  in  his  essentialiter  virtus  reli- 
gionis  consistat;  sed  quia  per  haec  po- 
tissimum  sese  prodit  Doo  placita  religio. 
Unde  et  frequentissimae  sunt  in  Scriptu- 
ris  exhortationes  ad  haec  misericordiae 
opera.  Cajetanus  iu  commentario  post  S. 
Thomam  2.  sec.  q.  81.  art.  1.  ad  1.  hanc 
adfert  rationem,  qiiia  virtus  religionis  hos 
actus  imperat.  Verum  haec  ratio  mihi 
nimis  generalis  videtur. 


Et  immaculatum  se  custodire  ab  hoc 
saeculo.  Graece  sine  conjunctione:  In~ 
contaminatum  se  ipsum  servare  a  mun- 
do,  id  est  a  peccatis,  quibus  solent  ho- 
mines,  saeculo  dediti,  inficere  eos,  qui 
secum  versantur.  Necesse  est  enim,  eos, 
qui  pupillorum  et  viduarnm  curam  gerunt, 
in  saeculo  versari;  quibus  proinde  diffi- 
cile  est,  ait  Cajetanus,  pupiilorum  curare 
bona  sine  aliqua  lucri  macula,  nec  minus 
difficile;  viduas  visitare  absque  macula 
carnis.  Equidem  potius  arbitror,  hanc 
partem  specialiter  accipiendam  de  sae- 
cularibus  inquinamentis ,  gulae  potissi- 
mum  ac  hixuriae.  Cum  enim  dixisset 
Apostolus,  quid  officii  religio  munda  po- 
stuiet  erga  proximos,  adjunxit  et  de  pu- 
ritate,  quam  quisque  sibi  debet,  ut  per- 
fectus  sit  homo  Christianus,  Deo  religio- 
nem  exhibens,  proximo  justitiam  atque 
misericordiam,  et  sibi  ipsi  temperantiam. 


GAPDT    SEGUNDUM. 

Fratres  mei,  nolite  in  personarum  acceptione  habere  fidem  Domini 
nostri  Jesu  Christi  gloriae  ^).  2.  Etenim  si  introierit  in  conventum 
vestrum  vir  aureum  annulum  habcns  in  veste  candida,  introierit  autem 
et  pauper  in  sordido  habitu,  3.  et  intendatis  in  eum,  qui  indutus  est 
veste  praeclara,  et  dixeritis  ci :  Tu  scde  hic  bene ;  pauperi  autem  di- 
catis:  Tu  sta  illic ,  aut  sede  sub  scabello  pedum  meorum ;  4.  nonne 
judicatis  apud  vosmet  ipsos,  et  facti  estis  judices  cogitationum  iniqua- 
rum?  5.  Audite,  fratrcs  mei  dilectissimi,  nonne  Deus  elegit  pauperes  in 
hoc  mundo^),  divites  in  fide^),  et  haeredes  regni,  quod  repromisit 
Deus  diligentibus  se^)?  6.  Vos  autem  exhonorastis  pauperem.  Nonne 
divites  per  potentiam  opprimunt  vos,  et  ipsi  trahunt  vos  ad  judicia? 
7.  Nonne  ipsi  blasphemant  bonum  nomen,  quod  invocatum  est  super 
vos?  8.  Si  tamen  legem  perficitis  regalem  secundum  Scripturas  ^) :  Di- 
liges  proximum  tuum  sicut  te  ipsum;  bene  facitis;  9.  si  autem  per- 
sonas  accipitis,    peccatum   operamini,    redarguti  a  lege  quasi    transgres- 


1)  1  Cor.  2,  8.    2)  1  cor.  1,  26.    3)  i  cor.  1 ,  5.  7.    *)  Gal.  5,  6.    2  Tim.  4,  8.    ^)  3 
Mos.  19,  18.    Matth.  22,  38.  39.    Rom.  13,  8. 

sores;  10.  quicumque  autem  totam  legem  servaverit,  offendat  autem  in 
uno,  factus  est  omnium  reus  ^).  11.  Qui  enim  dixit :  Non  moechaberis, 
dixit  et :  Non  occides.  Quod  si  non  moechaberis,  occides  autem,  factus 
es  transgressor  legis.  12.  Sic  loquimini ,  et  sic  facite,  sicut  per  legem 
libertatis  incipientes  judicari.  13.  Judicium  enim  sine  misericordia  illi, 
qui  non  fecit  misericordiam  ^) ;  superexaltat  autem  raisericordia  judicium. 
14.  Quid  proderit,  fratres  mei,  si  fidem  quis  dicat  se  habere ,  opera 
autem  non  habeat?  Nuraquid  poterit  fides  salvare  eum?  15.  Si  autem 
frater  et  soror  nudi  sint,  et  indigeant  victu  quotidiano,  16.  dicat  autem 
aliquis  ex  vobis  illis :  Ite  in  pace ,  calefacimini  et  saturamini ;  non  de^ 
deritis  autem  eis,  quae  necessaria  sunt  corpori,  quid  proderit?  17.  Sic 
et  fides,  si  non  habeat  opera,  mortua  est  in  semet  ipsa.  18.  Sed  dicet 
quis:  Tu  fidem  habes,  et  ego  opera  habeo;  ostende  mihi  fidem  tuara 
sine  opcribus;  et  ego  ostendam  tibi  ex  operibus  fidem  meam.  19.  Tu 
credis,  quoniam  unus  est  Deus ;  bene  facis;  et  daemones  credunt  et 
contremiscunt.  20.  Vis  autem  scire,  o  homo  inanis,  quoniam  fides  sine 
operibus  raortua  est?  21.  Abraham,  pater  noster,  nonne  ex  operibus 
justificatus  est,  offerens  Isaac  filiura  suum  super  altare^)?  22.  Vidcs, 
quoniara  fides  cooperabatur  operibus  illius ;  et  ex  operibus  fides  con- 
summata  est?  23.  Et  suppleta  est  Scriptura,  dicens :  Credidit  Abraham 
Deo,  et  reputatura  est  illi  ad  justitiara,  et  araicus  Dei  appellatus  est  *). 
24.  Videtis,  quoniara  ex  operibus  justificatur  horao,  et  non  ex  fide 
tantum^)?  25.  Similiter  et  Rahab  meretrix,  nonne  ex  operibus  justifi- 
cata  est,  suscipiens  nuntios,  et  alia  via  ejiciens^)?  26.  Sicut  enim  cor- 
pus  sine  spiritu  mortuum  est,  ita  et  fides  sine  operibus  mortua  est. 


SUMMARIUM  CAPITIS  SEOTDI. 

Personarum  acceptionem  damnat.  Pauperes  a  Deo  electos  esse  inculcat.  Docet,  legeni  integre 
esse  servanriam.  Ad  misericordiam  invitat.  Ratione  et  Scripturae  testimoniis  ostendit, 
fidem  absque  operibus  esse  mortuam. 


1.  Fratres  mei,  nolite  in  personarum 
acceptione  habere  fidem  Domini  nostri 
Jesu  Christi  gloriae.  Apostolus  superiori 
capite  inter  alia  consolatus  est  pauperes, 
mundo  contemptibiles,  jubens  eos  gloriari 
in  sua  exaltatione;  divitibus  autem,  quos 
mundus  honorat,  e  contrario  suam  vilita- 
tem  ante  oculos  posuit.  Nunc  pro  majori 
consolatione    pauperum     et    depressione 


divitum,  ad  hos  se  convertit,  a  quibus  et 
pauperes  contemuebantur ,  et  divites  in 
pretio  ac  honore  habebantur,  praesertim 
in  consessibus  ac  ministeriis  ecclesiasti- 
cis;  ac  gravi  increpatione  docet  ejus 
peccati  magnitudinem.  Nam  de  per- 
sonarnm  acceptione,  quae  fiebat  in  con- 
ventibus  sacris,  Apostolum  loqui,  valde 
probabile  est,  uti  sequentia  declarabunt. 


1)  5  Mos.  27,  15.— 27.    »)   Matth.  7,  2.     18,  22.  seq.    3)    1  Mos.  22,  9.— 12.    Rom.  4, 
2.  4.    4)  1  Mos.  22,  13.    Rom.  4,  3.    ^)  i  Cor.  13,  1.  2.    ^)  jos.  2,  4.    Hebr.  11,  13. 


EPISTOLAE  BEATI  JACOBI.  VERS.  1.  2. 


413 


Igitur  liic  sermo  videtur  esse  ad  presby- 
teros  et  diaconos,  quorum  erat,  in  Eccle- 
siae  conventu  loca  convenientia  singulis 
attribnere.  Forte  etiam  ad  Episcopos, 
quorum  est,  homines  idoneos  ad  eccle- 
siastica  ministeria  promovere. 

Estautem  personarum  acceptio,  quum 
in  distribuend*s  honoribus  aut  praemiis 
non  causa  attenditur,  sed  personae  re- 
spectus  habetur.  Quoniam  autem  unum- 
quodque  peccatum  tanto  gravius  est, 
quanto  in  majori  materia  versatur :  con- 
stat  utique,  tanto  gravius  eos  peccare, 
qui  inique  spiritualia  dispensant,  quam 
qui  temporalia,  quanto  sant  spiritualia 
temporalibus  potiora.  Graece  vitium  hoc 
vocatur  7:poc(OTCoXyj(J;ta ,  de  cujus  vocis 
origine  ac  ratione  vide,  quae  diximus  in 
Epist.  ad  Rom.  2.  Sensus  Apostolici  prae- 
cepti  est :  Nolite  fidem  Christianam  ha- 
here,  id  est  ea,  quae  Christianae  religio- 
nis  sunt,  agere,  cum  acceptione  perso- 
narum.  In  iis,  quae  fidelium  propria  sunt, 
locum  non  habeat  respectus  personarum; 
quasi  dicat:  In  vulgaribus  ac  profanis 
coetibus  utcumque  tolerari  potest  hoc 
malum ;  at  in  conventibus  rebusque  Chri- 
stianis  intolerabile  est. 

Dictio  gloriae  in  fine  addita  senten- 
tiam  nonnihil  obscurat.  Nec  enim  satis 
apparet,  quo  referenda  sit,  aut  quid  sibi 
velit.  Erasmus  ejus  loco  vertit :  ex  opi- 
nione,  ut  referatur  (sicut  in  annotationi- 
bus  dicit)  ad  personarum  acceptionem ; 
sitque  sensus :  Ne  habeatis  fidem  Christi 
in  discretione  personarum,  juxta  rerum 
mundanarum  aestimationem.  Sed  haec 
interpretatio  violenta  est,  utpote  qua  ni- 
mis  longe  separatar  genitivus  a  nomine 
regente,  ac  praeter  morem  Graeci  scrmo- 
nis  exponitur.  Adde,  quod,  etsi  do^a.  sig- 
nificet  interdum  opinionem,  non  tamen 
arbitror,  in  apostolicis  Scripturis  ea  sig- 
nificatione  reperiri. 

Porro  nonnulli  genitivum  gloriae  re- 
ferunt  ad  fidem,  sicque  verba  Apostoli 
construunt  et  exponunt:  Nolite  cum  per- 
Bonarum  acceptione  habere  fidem  gloriae 
Doraini  nostri  Jesu  Christi,  id  est,  fidem 
Christi    gloriosam;    vel,    ut  alii,   fidem 


gloriae  Christi  nobis  communicandae. 
Quippe  indignum  est,  ut  humanam  glo- 
riam  aut  quaerat,  aut  admiretur  is,  qui 
participationem  exspectat  gloriae  Christi 
Domini.  Qui  posterior  sensus  probabilis 
est,  sive  Graeca  spectes,  sive  consuetu- 
dinem  Scripturae. 

Plerique  tamen  alii  malunt  dictiouem 
gloriae  referre  ad  proxime  praecedentia, 
hoc  sensu :  Domini  nostri  Jesu  Christi 
gloriosi.  Quamquam  alii  peculiariter  ad 
vocabulum  Domini  referunt,  hoc  modo : 
Fidem  Domini  nostri  Jesu  Christi,  Do- 
mini,  inquam,  gloriae.  Nam  hoc  epitheton 
etiam  Apostolus  Paulus  attribuit  Christo, 
1  Corinth.  2.  Si  enim,  inquit,  cognovis- 
sent,  numquam  Dominum  gloriae  cru- 
cifixissent.  Atque  hunc  sensum  Erasmus 
sequitur  in  paraphrasi,  Dominum  gloriae 
exponens  omnis  gloriae  principem.  Nos, 
quid  ea  phrasi  significetur,  explicare  co- 
nati  sumus  in  commentarioloci  jam  citati. 
Congruit  autem  hic  sensus  instituto.  Nam 
si  Christus  est  Dominns  gloriae,  magis 
igitur  ille  glorificandus  est  a  nobis  et  ho- 
nore  prosequendus,  qui  Christo  propin- 
quior  est. 

2.  Etenim  si  introierit  in  conventum 
vestrum  vir  aureum  annulum  habens 
in  veste  candida.  Exemplo  rem  illustrat. 
Inquo  non  reprehendit  ornatum  vestitum, 
si  modo  congruat  personae;  sed  tam  di- 
vitis,  quam  pauperis  habitum  describit; 
tametsi  in  hoc  genere  saepissime  pecca- 
tur  a  divitibus,  dum  mirabili  vauitate  ex 
splendore  vestium  honores  captant.  Can- 
dida,  Graece  XoL\kTZ^6i,  id  est  splendida, 
quomodo  verterunt  Erasmus  et  alii.  Sig- 
nificatur  enim  non  tam  coloris  genus, 
quam  splendor  et  pulchritudo.  Vox  ea- 
dem  Luc.  23.,  ubi  legitur  Herodcs  Jesum 
indutum  veste  alha,  id  est  splendida, 
remisisse  ad  Pilatum.  Hujusmodi  veste 
Bolebant  uti  non  solum,  qui  erant  ex  ge- 
nere  regio  (quod  nounulli  putarunt),  ve- 
rum  etiam  qui  ex  opibus  potentiam  nacti 
erant,  ut  in  tali  veste  prodire  possent. 
Nam  de  divite  loquitur  Apostolus;  non 
speciatim  de  eo,  qui  sit  claro  genere  na- 
tus.  Quae  autem  Herodi  causa  fuerit  in- 

dnendi  Christum  candida  veste,  petendum 
ab  iis,  qui  Evangelicani  historiam  enar- 
rant. 

Jam  quod  ad  annulum  aureum  atti- 
net,  existimat  Cardinalis  Baronins  Annal. 
eccles.  tom.  1.  ad  annum  Domini  34.,  ubi 
de  veste  alba,  qua  Salvator  illasus  fuit, 
disputat,  annulum ,  cujus  hic  mentio, 
non  manus  aut  digiti,  sed  ipsius  vestis 
ornamentum  fuisse.  Nam,  inquit,  an- 
nulus  in  veste  candida  idem  erat,  quod 
aurea  fibula,  qua  vestis  stringeretur.  At- 
que  hunc  vestis  adstringendae  morem 
probat  cum  ex  eo,  quod  dicitur  Exod.  28. : 
Stringatur  rationale  annulis  suis,  tum 
maxime  verbis  Josephi  lib.  13.  antiq. 
cap.  8.,  ubi  narrat,  Jonathae  missam 
fuisse  a  rege  fibulam  auream,  gestamen 
solis  cognatis  regis  concessum.  Addit 
Baronius,  hoc  annuli  ornamentum  fuisse 
ejus  fere  modi,  quale  apud  Komanos  uo- 
bilissimos  latus  clavus.  Censet  igitur, 
hoc  loco  designari  virum  quempiam  re- 
gium,  cui  hujusmodi  ornamentum  gestare 
liceret  in  veste  candida.  Sed  de  viro 
regio  commentarium  jam  exclusimus. 

Quod  autem  annulum  interpretatur 
fibulam,  primum  Graeca  dictio  XP^^o^^^tx- 
TuXtoc;  id  non  recipit.  AaxTuAtoc  enim 
significat  annulum,  qui  digito  inseritur; 
et  xptJO^^ocxTUAtoq  eum,  qui  annulum  au- 
reum  in  digito  gestat.  Nec  usquam  5ax- 
ToXtov  puto  reperiri  pro  fibula,  nisi  forte 
per  catachresim  inusitatam.  Etenim  nec 
apud  Josephum ,  nec  apud  LXX.  loco 
Exodi  citato,  juxta  Sixtinam  editionem, 
quae  sincerior  est,  SaxT^Xtoq  legitur; 
licet  alii  quidam  codices  habeant.  Nec 
juvat  dicfam  interpretationem,  quod  dici- 
tur:  in  veste  candidaj  quasi  annulus 
intelligatur  vesti  assutus.  Nam  Hebrais- 
mus  est,  qualis  idem,  cum  dixit :  in  per- 
sonarum  acceptione ;  nimirum  pro  eo, 
quod  diceret:  cum  veste  candida,  id  est, 
splendide  vestitus. 

Caeterum  constat,  apud  Romanos,  sub 
quorum  imperio  degebant  hi,  ad  quos 
scribit  Apostolus,  aurei  annulli  gestandi 
usum  fuisse  in  populo  frequentem.  De 
qua  re  vide  Fevardentium  scribentem  in 


hunc  locum,  ut  non  sit  necesse,  propter 
insignia  hic  nominata,  annulum  aureum 
et  vestem  splendidam,  coarctare  sermo- 
nem  Apostoli  ad  homiuem  primae  nobi- 
litatis,  praesertim  quum  etiam  generis 
defectam  pecunia  supplcre  soleat. 

Proinde  cum  aliis  plerisque  sentimus, 
hic  describi  hominem  divitcm,  qui  opibus 
ac  potentiafretus  splendide  vestitur,  qua- 
liscumque  sit  genere.  Cujusmodi  et  ille 
dives  Evangelicus,  qui  induebatur  pur- 
pura  et  bjsso,  Luc.  16. 

Conventum  quidam  interpretes  gene- 
raliter  accipiunt  pro  coetu  publico,  tam 
profano,  quara  sacro ;  unde  et  reprehen- 
sionem  Apostoli  de  personarum  acceptione 
aeque  generalem  faciunt.  Sed  sciendum, 
pro  conventu  Graece  legi  ouvaya)Y>jV. 
Quo  vocabulo  proprie  significari  solet  in 
Scriptura  novi  Testamenti  locus  publi- 
cus,  ad  quem  Judaei  certis  temporibus 
conveniebant  legis  audiendae  ac  discen- 
dae  causa.  Habebant  autem  ejusmodi 
loca  multis  in  civitatibus.  Unde  hic  idem 
Apostolus  Act.  15.  sic  ait:  Moses  enim 
a  temporibus  antiquis  habet  in  singulis 
civitalibus,  qui  eum  praedicent  in  syn- 
agogis,  ubi  per  omne  sabbatum  Jegitur. 
Ex  quibus  Apostoli  verbis  id  etiam  col- 
ligitur,  Sjnagogas  a  Judaeis  ad  Christum 
conversis  non  fuisse  derelictas,  sed  com- 
mutatas  in  Ecclesias  Christi,  sic  ut  in  iis 
et  Moses  more  veteri  legeretur,  et  Evan- 
gelica  doctrina  traderetur,  el  religionis 
Christianae  mysteria  peragerentur. 

Igitur  hujusmodi  conventum  etiam  hic 
ab  eodem  Apostolo  significari,  plus  quam 
verisimile  est;  praesertim  quod  Judaei, 
qui  erant  in  dispersione  (nam  ad  eos  haec 
Epistola  scribuntur),  alios  coetus  publicos 
in  civitatibus  habere  vix  fucrint  permissi. 
Hinc  jam  manifestius  apparet  (id  quod 
supra  dixi),  de  personarum  acceptione, 
quae  contingebat  in  conventibus  Eccle- 
siasticis,  Apostolum  praecipue  loqui.  Quod 
et  Lirauus,  et  multi  neotericorum  sen- 
tiunt,  ut  Hasselanus,  Bajus,  Cunerus; 
imo  et  sentire  videtur  Augustinus,  hunc 
Apostoli  locnm  tractans  in  Epist.  29. 
scripta   ad  Hieronymum.    Exponit  enim 

de  honoribus  Ecclesiasticis ;  tametsi  nec 
generalcm  sensum  rejicit. 

Introierit  autem  et  pauper  in  sordido 
habitu.  Graece :  in  sordida  veste,  Voca- 
bulum  idera  cura  superiore. 

3.  Et  inteyidatis  m  eunij  qui  indu- 
tus  est  veste  praeclara.  Graece:  Et  re- 
spexeritis  in  eum ,  qui  gestat  vestem 
splendidam.  Est  enim  hic  rursus  Xa^x- 
Tipav.  Significatur  aiBPectus  hominum  ad- 
mirantium  splendorera  externum.  Quod 
enim  admirantur  et  magni  faciunt,  intente 
aspiciunt.  Nec  emphasi  caret  articulus 
in  Graeco  inculcatus  ad  denotandam  cau- 
sam  adrairationis :  ttjv  io^^Ta  ttjv  Xa|Ji- 
Tcpav,  vestem  illam  praeclaram.  Quam- 
quam  id  Latine  pari  sermonis  gratia 
reddi  non  potest. 

Et  dixeritis  ei:  Tu  sede  hic  bene. 
Graecc:  xaAd);;,  quod  alii  vertunt:  ho- 
neste.  Vult  enim  Apostolus  significare 
sessionem  honorificam.  Xam  de  honoribus 
hic  agitur.  Idem  patet  ex  antithesi  partis 
sequentis. 

Pauperi  autem  dicatis:  Tu  sia  illic, 
aut  sede  sub  scabello  pedum  meorum. 
Graece  et  Syriace :  aut  sede  hic  etc.  Nam 
quod  ex  Graeco  vertunt :  subter  scabel- 
lum  meum,  noster  interpres  dixit  expli- 
catius:  sub  scabello  pedum  meorum.  Est 
enim  Graece  utiottoSlov^  id  est,  scamnum 
humile,  quod  sedentium  pedibus  subjici- 
tnr.  Versio  Syriaca  sic  habet :  Ante  sca- 
bellum  pedum  nostrorumj  intellige,  loco 
inferiori.  Caeterum  in  hac  mimesi  ver- 
borum,  quae  ad  divitem  et  pauperem  di- 
cuntur,  observanda  sunt  antitheta:  Sede, 
sta;  hic,  illic;  bene,  sub  scabello  pe- 
dum  meorum.  Quae  omnia  serviunt 
exaggerationi. 

4.  Nonne  judicatis  apud  vosmet  ip- 
80S  ?  Graece :  Et  non  dijudicati  estis  in 
vobis  ipsis?  quomodo  vertit  Erasmus ; 
tametsi  potest  etiam  active  verti  Graecus 
aoristus:  Stexpi^YjTe,  dijudicastis ;  quod 
video  pluribus  placere,  quibus  et  Syrum 
interpretem  annum.ero;  ut  sensus  sit: 
Nonne  discrimen  fecistis  apud  vos  inter 
divitem  et  pauperem ;  cum  in  Christo 
Jesu,  sicut  non  est .  distinctio  Judaei  et 


Graeci,  servi  et  liberi,  ita  nec  divitis  et 
pauperis?  Horum  enim  uihil  est,  quod 
hominem  magis  aut  minus  in  Christo  ho- 
norabilem  reddat.  Si  passive  legas:  di- 
judicati  estis,  sensus  erit:  An  non  pro- 
pria  conscientia  vos  ipsos  redarguii  et 
convincit  male  agere?  Conjunctionem : 
et,  in  Graeco  redundare,  sicut  et  alibi  in- 
terdum,  recte  Graecus  auctor  Oecumenius 
admonet. 

Et  facti  estis  judices  cogitationum 
iniquarum?  Graece:  TcovYjpdiv,  malarum, 
perversarum.  Periphrasis  est  iniquorum 
judicum.  Dicuntur  enim  judices  mala" 
rum  cogitationum,  quia  pravis  affectibus 
imbuti  et  impulsi  perverse  de  aliis  judi- 
cant;  quasi  videlicet  melior  et  honore 
dignior  quis  sit,  quia  ditior  aut  potsntior, 
aut  genere  clarior,  aut  sanguine  conjun- 
ctior.  Et  ita  locum  hunc  Augustinus 
dicta  Epist.  29.  intellexit.  Notandum  est, 
Oecunienium  haec  absque  intorrogatione 
legere,  quem  et  alii  nonnulli  secnti  sunt. 
Non  enim  in  Graeco  est  o^yl ,  sed  ob, 
non.  Facit  autem  hunc  sensum:  Dijudi- 
candi  virn,  quae  in  vobis  erat,  corrupistis, 
nullam  facientes  inquisitionera,  uter  suo 
merito  potius  honorandus  esset,  paupcr, 
an  dives;  imo  facti  estis  iniqui  judices, 
alterum  honorantes  divitiarum  intuitu, 
alterum  ob  paupertatem  aspernantes. 
Verum  interrogativa  lectio,  quam  et  tex- 
tus  Syriacus  habet,  magis  profecto  arri- 
det.  Nec  obstat  Graecura  o6.  Nara  et 
illud  interrogationi  subservit  haud  raro, 
ac  nominatim  hoc  ipso  capite  in  sequen- 
tibus  aliquoties,  ubi  nos  legimus  :  nonne? 
Utrumque  legis  apud  Paulum  1  Cor.  9. : 
Non  sum  Apostolus  etc.  ? 

Ex  hujus  loci  doctrina  patet,  non  inter 
levia  peccaia  numerandura  esse,  si  in 
consessibus  Eeclesiasticis ,  ubi  sanctae 
fidei  nostrae  mysteria  tractantur,  prae 
caeteris  honorentur  divites,  eo  tantum 
nomine,  quia  divites  sunt;  maxime  si  id 
fiat  cum  contemptu  pauperum.  Unde  con- 
sequenter  intelligitur,  longe  gravius  esse 
peccatum,  si  ad  sacra  niinisteria  gradus- 
que  Ecclesiasticos  prae  pauperibus  divi- 
tes  assnmantur;   licet  id  Apostolus  non 

expresserit,  contentus,  exemplo  vulgariore 
rem,  de  qua  agebat,  declarasse.  Quis 
feratj  ait  Augustinus  ad  Hieronymum 
scribens,  eligi  divitem  ad  sedem  honoris 
Ecclesiae,  contempto  paupere  instru- 
ctiore  alque  sanctiore?  Quod  vero  ad 
consessus  et  salutationes  quotidianas  at- 
tinet,  si  in  illis,  ut  fit,  divites  prae  pau- 
peribus  honorentur,  aiit  veniale  peccatum 
est,  dum  humano  quodam  affectu  ad  divi- 
tias  habetur  respectus;  aut  nullum  pec- 
catnm,  si  spectatur  in  divite,  quod  potest 
divitiis  bene  uti,  et  ad  hoc  invitatur  tali 
honoris  exhibitione.  Nam  sine  peccato 
id  fieri  posse,  satis  aperte  significat  Au- 
gnstinus  in  Epistola  memorata  29. 

5.  Audite ,  fratres  mei  dilectissimi. 
Excitat  attentionem,  ostensurns  a  persona 
pauperis  et  divitis,  quam  non  sit  ille  prae 
isto  contemnendus.  Utitur  autem  erote- 
matis,  ad  exaggerandam  facti  inQignita- 
tem,  inquiens: 

Nonne  Deus  elegit  pauperes  in  hoc 
mundo,  divites  in  fide  ?  Graece :  Pau- 
peres  mundi  hujus.  Et  sensus  est,  Deum 
elegisse  et  vocasse  pauperes  hujus  sae- 
culi,  ut  faceret  eos  fide,  caeterisque  donis 
spiritualibus  divites.  Non  quod  divites 
hujus  saeculi  praetermiserit  omnino  5  sed 
quia  a  pauperibus  exordium  facere  voluit, 
ut  divitum  superbiam  retunderet,  et  (quod 
secretioris  fuit  consilii)  ut  Evaugelii  fru- 
ctum  atque  progressum  non  humanae 
potentiae  praesidiis,  sed  virtuti  gratiae 
ipsius  sciremus  adscribendum.  Unde 
Paulus  1  Corinth.  1. :  Videte  vocatio- 
nem  vestram,  fratreSj  quia  non  multi 
sapientes  secundum  carnem,  non  multi 
potentes,  non  multi  nobiles;  sed  quae 
stulta  sunt  mundij  et  infirma,  et  igno- 
bilia  mundi  et  contemptibilia ,  elegit 
Deus.  Et  conciudit  hac  ratione :  Ut  non 
glorietur  omnis  caro  in  conspectu  ejus. 

Et  haeredes  regni,  quod  repromisit 
Deus  diligentibus  se?  Hoc  ex  priori  se- 
quitur.  Qui  enim  divites  sunt  in  fide, 
iidcm  sunt  haeredes  regni  coelestis,  quod 
Deus  promisit  in  ipsum  credentibus  et 
Bperantibus,  ipsumque  diligentibus.  Non 
tamen  dixit :  credentibus  in  se,  sed :  di- 


ligentibus  se,  ne  quis  ex  fide  otiosa  et 
dilectionisvacua  regnum  sibipolliceretur. 

6.  Vos  autem  exhonorastis  pauperem. 
Id  est:  contemptui  habuistis,  quasi  di- 
cat:  Quod  minime  oportuit.  Argumen- 
tum  tale  est:  Non  sunt  contemnendi, 
quos  Deus  elegit  ad  regni  sui  consortium ; 
atqui  pauperes  hac  electione  dignatus 
est  Deus ;  non  sunt  igitur  illi  vobis  con- 
temnendi. 

Nonne  divites  per  potentiam  oppri- 
munt  vos?  Alii  vertunt:  tyrannidem 
exercent  in  vos  ;  sed  eodem  sensu.  Tale 
quid  enim  significat  verbum  Graecum 
xaxaSuvaoTeuouoiv. 

Et  ipsi  trahunt  vos  ad  judicia  ?  Ipsi, 
Graece :  auTOi,  quod  hic  melius  vertitur : 
iidem,  scilicet,  divites.  Ut  et  in  versu 
proxime  sequenti.  Alterum  argumentum 
a  divitis  persona,  quo  ostendit,  quam 
sint  divites  honore  indigni ,  utpote  fra- 
trum  oppressores.  Loquitur  enim  de  di- 
vitibus  Christianis ,  uti  bene  observat 
Gaignaeus.  Nam,  ut  supra  monstratum 
est,  reprehendit  eos,  ad  quos  scribit,  quod 
in  Ecclesiasticis  suis  conventibus  hono- 
rarent  divites,  contemptis  pauperibus.  At 
illuc  soli  admittebantur  fideles.  Sic  et 
infra  cap.  5.  in  divites  avaros  atque  in- 
justos  invehitur,  tamquam  in  malos  Chri- 
stianos.  De  his  ergo  dicit:  Nonne  divi- 
tes,  opibus  suis  confisi,  vos  opprimunt, 
et  pauperiores,  qui  inter  vos  sunt,  titulo 
debiti  alicujus  ad  judicia  seu  tribunalia 
trahunt?  tribunalia  dico,  non  quaecum- 
que,  sed  judicum  infidelium.  Nam  fideles, 
sive  ex  Judaeis  in  dispersione  constitutis, 
sive  ex  gentilibus,  qui  suas  civitates  in- 
colebaut,  propria  tribunalia  saecularium 
causarum  non  habebant;  ac  proinde  ci- 
tabantur  ad  judices  infideles.  Qua  de  re 
Paulus  etiam  Corinthios  graviter  increpat 
1  Corinth.  6.  Per  hoc  autem  fiebat,  ut 
male  audiret  apud  infideles  nomen  Chri- 
stianum ;  quod  et  indicat  Paulus  eodem 
loco.  Sed  hic  apertioribus  verbis  id  ipsum 
a  Jacobo  significatur  in  eo,  quod  sequitur : 

7.  Nonne  ipsi  blasphemant  bonum 
nomen,  quod  invocatum  est  super  vos? 
Non   sentit   proprie  blasphemos,   id  est, 

maledicos  fuisse  in  Deum  aut  Christum, 
ut  multi  intelligunt;  quod  bene  refellit 
idem  Gaignaevis.  Jam  enim  ostendimus, 
Christianos  fuisse,  de  quibus  baec  dicun- 
tur.  Scd  hlasphemant ,  inquit,  hoc  est, 
blasphemari  taciunt  raalis  et  improbis 
suis  moribus,  et  eo  maxime,  quod  fratres 
8U0S  pauperos,  nulla  raisericordia  moti, 
ad  tribunalia  traherent.  Quae  res,  quia 
apud  judices  elhnicos  et  infideles  ageba- 
tur,  uon  parum  deformabat  nomen  Chri- 
Btianum.  Ita  Paulus  Rom.  2.,  Jadaeum 
alloquens,  ait:  Per  praevaricationem 
legis  Deum  inhonoras.  Nomen  enim 
Dei  per  vos  blasphematur  inter  gentes. 
Et  de  Judaeis  Ezechiel.  cap.  36. :  Inter 
gentes  poUuerunt  nomen  sanctummeum^ 
cum  diceretur  de  eis:  Populas  Domini 
iste  estf  et  de  terra  ejus  egressi  sunt. 

Ex  quibus  Prophetae  verbis  aperitur 
iniellectus  ejus  etiam,  quod  hic  dicitur: 
Bonum  nomen ,  quod  invocatum  est 
super  vos,  id  est,  nomen  Domini  Dei,  a 
quo  vos  appellamini  populus  Dei,  seu 
populus  Domini ;  vel ,  secundum  alios, 
nomen  Christi,  a  quo  vocamini  Christiani. 
Nam  Hebraea  phrasi ,  nomen  alicujus 
super  aliquem  invocari,  est,  hunc  ab  illius 
nomine  nuncupari,  si  praesertim  honoris 
agnominatio  sit,  ut  in  locis  subjunctis : 
Jerem.  14. :  Nomen  honum  invocatum 
est  super  nos,  id  est,  populns  Domini 
vocamur ;  Eccles.  36. :  Miserere  plebi 
tuae,  super  quam  invocatum  est  nomen 
tuum,  id  est,  quae  vocatnr  plebs  Domini; 
3  Reg.  8.,  orante  Salomone:  Et  probent, 
quia  nomen  tuum  invocatum  est  super 
domum  hanc,  id  est,  experientia  benefi- 
ciorum  discant,  hoc  esse  templum  Domini ; 
Gen.  48.;  dicente  Jacob  de  Ephraim  et 
Manasse:  Invocetur  super  eos  nomen 
meum,  id  est,  vocentur  filii  mei ;  Jes.  4. : 
Tantummodo  invocetur  nomen  tuum 
super  nos,  id  est,  dicamur  uxores  tuae; 
nirsus  Jerem.  15. :  Invocatum  est  nomen 
tuum  super  me,  id  est,  Propheta  aut 
servus  tuus  appellor. 

Porro  Jacobus  non  simpliciter  dixit 
nomen,  sed  honum  nomen,  sicut  Eze- 
chiel:   sanctum   nomen;   ut  gravitatem 

ostenderet  peccati,  dum  blasphemant  bo- 
num  et  sanctum  illud  nomen,  quod  prae 
omnibus  honorari  debuit  et  sanctiticari, 
juxta  id,  quod  primo  loco  petimus  in  ora- 
tione  Dominica :  Sanctificetur  nomen 
tuum.  Ergo  quod  hic  dicitur:  blasphe- 
mant,  id  est,  reddunt  odiosum,  faciunt, 
ut  male  audiat,  quo  modo  et  illud  B.  Petri 
2  Epist.  cap.  2.  accipieudum  est :  Per 
quos  via  veritatis  hlasphemahitur. 

Argumentum  autem  hujus  partis  tale 
est:  Divites  Dei  nomen  exhonorant;  igi- 
tur  indigni  sunt,  qui  a  vobis  honoreutur. 
Illud  scieudum,  de  divitibus  Christianis 
non  tuto  genere  loqui  Apostolum ;  suut 
enim  inter  Christianos  quidam  hujus  sae- 
culi  divites,  obedientes  Apostoli  Pauli 
praecepto :  Non  sublime  saptre,  neque 
sperare  in  incerto  divitiarum ,  sed  in 
Deo  vivo  etc. ,  1  Tim.  6.  Sed  divites, 
quales  permulti  sunt,  depingit. 

8.  Si  tamen  legem  perficitis  regalem 
secundum  Scripturas:  Diliges  proxi" 
mum  tuum  sicut  te  ipsum;  bene  facitis. 
Hac  parte  jara  se  ipsum  declarat  Aposto- 
lus,  ac  docot,  non  omnino  se  damnare, 
si  quis  divitem  prae  paupere  honoret; 
posse  enim  id  fieri  salva  lege  caritatis, 
si  nimirura  id  faciat  quis  honesti  officii 
causa,  quod  pertinere  videatur  ad  bonum 
commune ;  non  autem  ideo  praecise,  quo- 
niam  hic  dives  sit,  ille  pauper.  Nonnulli 
codices  logunt:  secundum  Scripturam, 
numero  singulari,  ut  in  Graeco  est  et  Sy- 
riaco.  Exstat  enim  hoc  praoceptum  uno 
tantum  loco  veteris  instrumenti,  Lev.  19. 
Repetitur  autem  a  Christo  in  Evangelio, 
et  a  Paulo  Rom.  13.  Cujus  in  loci  com- 
mentario  nos  seusum  ejus  praecepti  ex- 
posuimus.  Eam  vocat  Apostolus  legem 
regalem,  vel  quod  observatores  suos  spi- 
ritualiter  reges  faciat,  id  est  Dei  filios; 
vel  quod  lex  ipsa  sit  via  regia,  id  est, 
plana  et  aequabilis,  et  quae  recta  ducat 
ad  regnum  coelorum ;  vel  quia  lex  est 
caritatis,  quae  virtutum  omnium  regina 
est;  vei  quia  a  Deo  profecta,  qui  est  rex 
regum ;  vel  denique,  quia  caritatis  prae- 
ceptum  summum  ac  praecipuum  est  in 
lege,    ad    quod   caetera  sint   referenda, 

Matth.  22.,  et  per  quod  impleantur  cae- 
tera.  Qui  enirn  diligit  proximum,  legem 
imjplecit ;  et:  Plenitudo  legis  est  dilectio, 
Rcm.  13.  Quae  autem  iu  rebus  praeci- 
pua  sunt,  regia  dici  solent.  Hanc  expo- 
sitionem,  quod  Scripturis  valde  consona 
sit,  arbitror  esse  germanam. 

Snnt,  qni  legem  regalem  accipiant  pro 
lege  regum  ac  principum  de  honorando 
magistratu  a  se  constituto;  qualis  illa 
regis  Assueri  pro  Mardochaeo :  Sic  ho- 
norabitur ,  quemcumque  voluerit  rex 
honorarej  Esther.  6.  (nam  hoc  exemplum 
adducit  Cajetanus);  ut  sensus  sit :  Si  di- 
vites  houoratis  tamquam  in  magistratu 
constitutos ,  quos  principes  suis  legibus 
Lonorari  praecipiunt;  bene  facitis.  At 
nobis  ista  expositio  non  probatiir.  Pri- 
mum  quia  sermo  est  de  divitibus  Judaeis, 
iisque  Christianie,  in  dispersioue  positis; 
qui  utique  ad  magistratus  civitatum  non 
assumebantur.  Deinde  qnia  non  diceret 
Apostolus  :  Secuiidum  Scripturam :  Di- 
liges  proximum  tuum  etc,  sed :  Secun- 
dum  Scripturam,  quae  praecipit,  regi- 
hus  esse  ohediendum.  Tertio,  quia  lex 
hoc  loco  non  alia  quaerenda  est,  quam 
de  qua  in  sequentibus,  ubi  et  lex  liher- 
tatis  appellatur. 

Est  igitur  hic  sensus  Apostoli :  Si  ta- 
men  in  eo,  quod  divites  honoratis,  legem 
servatis  regiam,  id  est,  mandatum  illud 
magnum,  quod  tradit  Scriptura,  dicens : 
Diliges  proximum  tuum  sicut  te  ipsum, 
bone  facitis,  nec  ad  vos  pertinet  superior 
reprehensio.  Nam  ea  lege,  sicut  acceptio 
personarum  prohibetur,  ita  praecipitur, 
ut  quisque  juxta  statum,  dignitatem  et 
merita  sua  honoretur,  sive  dives  sit,  sive 
pauper.  Id  enim  secundum  rectara  ratio- 
nem  unusquisque  sibi  fieri  velit.  Aut 
certe  sic  inteUige :  Si  tamen  honorando 
divites  non  peccatis  in  legem  regiam, 
quae  praecipit  diligendos  proximos  ut 
nos  ipsos,  id  est,  si  divites  honcratis  siue 
cujusquara  injuria :  recte  facitis ;  non 
vos  reprehendo.  Hic  obiter  nota  Apo- 
stoli  verba :  legem  perficitis,  hene  foci- 
tis.  Per  quae  et  similia  valide  refelluntur 
illa  sectariorum  placita,   legem  a  nobis 


impleri   non  posse,   et  justum   in  omni 
opere  peccare  mortaliter. 

9.  Si  autem  persunas  accipitis,  pec- 
catum  operamini,  Sed  si,  inquit,  divites 
honorando  personas  respicitis,  non  causas 
(quod  arguit  pauperum  neglectus  atque 
contemptus,  de  quo  supra),  peccatum 
committitis  in  legem.  Unde  sequitur: 

Eedarguti  a  lege,  quasi  transgresso- 
res.  Redarguti,  Graece:  iXsYXOfASvo^ 
temporis  praesentis,  quod  simili  partici- 
pio  Latine  reddi  non  potest.  Erasmus 
mutavit  in  verbum;  Et  redarguimini  a 
lege.  Commodius  ita  vertas,  participio 
passivo  in  activum  mutato :  Peccatum 
facitis,  lege  vos  redarguente  velut  trans- 
gressores.  Legem,  intelligit  non  eam, 
quae  dicit:  Non  accipies  personam, 
Deut.  1.  et  16.,  ut  quidam  voluut ;  sed 
legem  caritatis  modo  dictam :  Diliges 
proximum  tuum  sicut  te  ipsum.  In  qua 
etiam  hoc  praeceptum  dc  personis  non 
accipiendis  continetur;  ut  jam  ostendi- 
mus.  Transgressores  autem  dicit,  non 
hujus  aut  illius  praecepti,  sed  absolute, 
id  est  transgressores  legis,  ut  patebit  ex 
sequentibus. 

10.  Quicumque  auiem  totam  legem 
servaverit,  offendat  autem  in  uno,  fa- 
ctus  est  omnium  reus.  Graece:  Qui- 
cumqueenim,  conjunctione  causali,  quam 
etiam  Syriacus  textus  exhibet.  Nam  ad- 
ducitur  haec  sententia  ad  probationem 
ejus,  quod  proxime  dictum  est:  quasi 
transgressores,  scilicet  legis,  tamquam  si 
dicat:  Ne  miremini,  me  eos,  qui  personas 
acciplunt,  simpliciter  vocare  transgres- 
sores;  quicumque  enim  totam  legem, 
id  est^  omiiia  legis  praecepta,  servaverit, 
uno  exccpto,  factus  est  omnium  reus. 
Nam  ista  pars :  offendat  autem  in  uno, 
exceptionem  facit  ab  illa:  totam  legem. 
Solet  enim  ad  huuc  modum  Scriptnra  ex- 
ceptiones  significare,  utMatth.  12. :  Omne 
peccatuyn  et  hlasphemia  remittetur  ho- 
minibus;  spiritus  autem  blasphemiae 
non  remittetur.  Hoc  est:  Omne  remitte- 
tur,  excepta  blasphemia  spiritus. 

Quoniam  autem  hic  Apostoli  locus 
partim   favere   videtur  Stoicorum   para- 

doxo,  qno  docebant,  omnia  peccata  esse 
aeqnalia  et  pari  supplicio  punienda ;  par- 
tim  vero  ab  haereticis  allegari  solet  ad- 
versus  discrimen  peccatorum  venialium 
et  mortalium  (volunt  enim  illi ,  peccata 
omnia  esse  mortalia;  cumque  nemo  sit 
hominum  in  hac  vita  a  peccatis  immunis, 
hino  ulierius  coUigunt,  ex  observatione 
legis  neminem  justum  dici  posse,  sed  ex 
sola  divina  imputatione) :  necesse  est ,  ut 
verum  ac  gcrmanum  hujus  Scripturae 
sensum  diligenter  exquiramus  ;  praesertim 
quod  hic  locus  etiam  S.  Augustino  visus 
fuerit  adeo  difficilis,  ut  super  ejus  intel- 
lectu  consulendnm  putaverit  S.  Hierony- 
mum;  uti  videre  est  in  Epistola  satis 
prolixa  ad  illum  scripta,  quae  in  nnmero 
Epistolarum  B.  Augustini  est  29. 

Primum  igitur  sciendum  est,  offensio- 
nem  hic  intelligi  non  quamcumque,  ut 
quidam  voluerunt,  etiam  levem,  qnam 
venialem  vocamus ;  de  qua  dicit  cap. 
seq. :  In  multis  offendimus  omnes ,  et 
iterum :  Si  quis  in  verbo  non  offendit, 
hic  perfectus  est  vir.  Nam  quomodo 
verum  est ,  eum ,  qui  totam  legem  serva- 
verit,  si  in  verbo  otioso  aut  risu  immo- 
derato  offendat,  omnium  reum  fieri?  Sed 
eam  intelligit  offensionem ,  qua  praecc- 
ptum  aliquod  legis,  unum  ex  praecipuis, 
violatur,  quae  est  gravis  et  mortalis  offen- 
eio.  Nam  de  hujusmodi  offensione  sermo- 
nem  esse,  constat  ex  subjuncta  declara- 
tione :  Quod  si  non  moechaheris,  occides 
autem,  factus  es  transgressor  legis.  Sed 
et  supra  monstratum  est,  eam  personarum 
acceptionem ,  quam  hoc  capite  insectatur 
Apostolus,  in  magnis  peccatis  esse  nume- 
randam.  Utitur  quidom  B.  Jacobus  verbo 
TCTatetv,  quod  significat:  impingere ,  ac 
minus  est,  quam  cadere ,  ut  patet  Rom. 
11,  11.;  utiturque  eo  cap.  seq. :  In  mul- 
tis  offendimus  omnes ;  sed  non  idcirco 
levem  lapsum  hic  viilt  significare ;  verum 
ii ,  contra  quos  agit ,  ita  putabant  et  lo- 
quebantur,  scilicet  non  admodum  Deo 
displicere,  nec  ideo  quemquam  damnan- 
dum ,  si  unum  aliquod  praeceptum  trans- 
grediatur. 

Hoc   posito,    jam    quaerendum,    quo 


sensu  dicat  Apostolus ,  eum ,  qui  unam 
legis  praeceptum ,  reliquis  omnibns  ser- 
vatis,  transgressus  fuerit,  factum  esse 
omnium  reum.  Hoc  enim  est,  in  quo  cum 
Augustino  interpretes  fere  omnes  labo- 
rant,  alii  aliud  adferentes. 

Sunt,  qui  iatud :  om7iium ,  interpre- 
tentur  de  bonis  operibus,  hoc  sensu:  Qui 
vel  unum  praeceptum  legis  violaverit, 
digpus  efct,  qui  omnia  bona,  quae  fecit, 
amittat,  juxta  Scripturas  Eccles.  9.:  Qui 
in  uno  peccaverit ,  multa  bona  perdet, 
et  Ezech.  33.:  Omnes  justitiae  ejus  obli- 
vioni  tradentur.  Sed  haec  coacta  est 
iuterpretatio.  Non  enim  more  Scripturae 
quis  dicitur  reus  bonorum  operum,  sed 
vel  peccati ,  vcl  poenae,  vel  (quod  eodem 
recidit)  legis  violatae.  Patet  ctiam  ,  has 
voces:  uno  et  omnium,  ad  idem  genus 
referendas  esse,  scilicet  praecepti,  hoc 
modo :  Qui  offendit  in  uno  praecepto, 
factns  est  omnium  praeceptorum  reus. 

Igitur  alii  reum  fieri  dicunt  omnium 
praeceptorum,  quia  ex  unius  praecepti 
transgressione  pronus  efficitur  ad  caetera 
violanda.  Verum  sequcntia  satis  osten- 
dunt,  alienam  esse  a  mente  Apostoli  hanc 
expositionem. 

Liranus  reum  omnium  intelligunt, 
quantum  ad  poenam  damui ,  quae  est 
carentia  divinae  visionis.  Haiic  enim  poe- 
nam  putat  aequalem  esse  omnibus  damna- 
tis,  sive  in  uno,  sive  iu  multis  pecca^^erint. 
Quod  etiamsi  verum  esset,  Apostoli  ta- 
men  verbis  eum  sensum  non  convenire, 
bene  docet  Paulus  Burgensis.  Idemque 
pro  hujus  loci  intellectu  commemorat, 
Pharisaeorum  fuisse  dcctrinara  (quam  et 
Rabbi  Moses  postea  tradidit,  et  Calvinus 
Cathoiicis  calumniose  impingere  non  est 
veritus),  hominem  reputari  justum  apud 
Deum ,  si  majorem  partem  legis  servet, 
etiamsi  in  paucioribus  transgressor  sit 
legis.  Hoc  simile  est  ei,  quod  quidam 
stulte  imagiuantur  de  appendendis  in  sta- 
tera  bonis  et  malis  raeritis;  et,  si  quidem 
bona  praeponderent ,  salvatum  iri  homi- 
nem;  sin  mala,  periturum. 

Itaque  ceuset  scriptor  ille,  B.  Jacobum 
hac  sententia  perstringere  ejusmodi  Ju- 

daicnm  errorem,  ac  contra  docere  Ju- 
daeos  fideles,  unius  praecepti  transgres- 
eionem ,  etiamsi  caetera  omnia  serventur, 
satis  esse  ad  amittendam  justitiam,  et 
incurrendam  poenam  seu  maledictionem 
legis;  ut  boc  ipsum  velit  Jacobus,  quod 
post  Mosen  Paulus  illis  verbis :  Male- 
dictm  ornnis ,  qui  non  permanserit  in 
omnibvSj  quae  scripta  sunt  in  libro 
legiSj  ut  faciat  ea,  Gal.  3.  ex  Deut.  27. 

Hic  intellectus  multis  etiam  aliis  placet, 
ac  nobis  quoque  probatur.  Ubi  tamen 
observandum,  dictionem  omnium  non 
posse  exponi  distributive ,  ut,  qui  iu  uno 
offendit,  dicatur  omnia  et  singula  trans- 
gressus ,  aut  iit  talis  puniendus;  sed  col- 
lective,  quia  videlicet  transgreditur  le- 
gem ,  quae  est  coUectio  omuium  praece- 
ptoruiR.  Ac  nisi  sic  intelligas,  sententia 
eecum  ipsa  pugnabit.  Nam  quomodo  to- 
tam  legem  observat,  uno  excepto,  qui 
reus  est  transgressionis  omnium  et  singu- 
lorum  ? 

Sit  igitur  bic  sensus:  Qui,  caeteris 
servatis,  unum  transgreditar,  reus  est 
totius  legis  non  servatae ,  et  obnoxius 
poenae,  quae  transgressoribus  legis  con- 
stituta  est,  id  est  aeternae  maledictioni. 
Sensum  bunc  ostendit  id ,  quod  infra,  ve- 
lut  explicando  ,  dicitur :  Factus  es  trans- 
gressor  legisj  ac  per  illud  probat  Hiero- 
nymus  lib.  1.  dialogi  contra  Pelag.  cap. 
7.  Porro  faciunt  ad  bunc  sensum  illu- 
Btrandam ,  quae  ad  Hierouymum  scribit 
Augustinus  in  Epist.  memorata ,  Beda  re- 
petente  in  comment. ,  quorum  snmma  est, 
eum,  qui  in  uno  offendit ,  esse  omuium 
reum ,  quia  contra  caritatem  facit,  ex 
qua  tota  lex  pendet  et  Prophetae.  Nam, 
inquit,  merito  fit  omnium  reus,  qui 
contra  illam  facit,  in  qua  pendtnt 
omnia, 

Jam  ex  bis  patet,  Apostolum  Jacobum 
hoc  loco  nec  Stoicis  patrocinari,  parita- 
tem  peccatorum  adstruentibus,  nec  hae- 
reticis,  tollentibus  discrimen  peccatorum 
mortalium  et  venialium.  Non  Stoicis, 
quia  non  dicit  (ut  bene  respondet  Augu- 
stinus),  aequaliter  esse  reum ,  qui  in  uno 
offendit,   etquiinalio,  vel  in  pluribus. 


Nec  haereticis,  quia  non  de  omnibus  agit 
peccatis,  sed  tantum  de  transgressionibus 
praeceptorum  legis;  ut  ante  dictum  est. 
Patet  insuper,  male  colligi  ex  hac  sen- 
tentia ,  quod ,  qui  unum  legis  praeceptum 
transgreditur,  etiam  aliorum  omnium  sit 
transgressor.  Aperte  enim  significat,  to- 
tam  legem  servari  posse,  uno  excepto; 
sic  nimirum ,  ut  adversus  reliqua  non 
peccetur.  Tametsi  verissimum  sit,  hoc 
casu  reliqua  servari  non  posse  eo  modo, 
qui  necessarius  est  ad  promerendam  vi- 
tam  aeternam  ,  id  est  ex  caritate.  Quod 
vult  expositio  B.  Augustini. 

11.  Qui  enim  dixit:  Non  moechahe- 
ris ;  dixit  et:  Non  occides.  Probatio  est 
et  declaratio  sententiae  praecedentis. 
Ejusdem,  inquit,  legislatoris,  atque  ejus- 
dem  legis  baec  suut  praecepta.  Quod- 
cumque  ergo  legis  praeceptum  solveris, 
et  in  Deum  peccas,  et  in  legem ,  et  per 
hoc  constitueris  divinae  legis  transgres- 
sor.  Hoc  enim  est,  quod  sequitur: 

Quod  si  non  moechaberis ,  occides 
autem,  factus  es  transgressor  legis.  In- 
ferendum  relinquit :  et  proinde  omnium 
reus.  Hinc  satis  apparet ,  Apostolum  ha- 
bere  pro  iisdem ,  aut  certe  pro  reciproce 
sese  consequentibus,  esse  transgressorem 
legis ,  et  esse  reum  omnium  ;  prout  su- 
perius  expositum  est.  Potest  autem  pro- 
bari  sequela  per  iJlud  supra  citatum: 
Maledictus  omnis,  qui  non  permanserit 
in  omnibus  etc.  Unde  eodem  loco  Deu- 
teronomii  etiam  dicitur:  Maledictus ,  qui 
facit  sculptile  et  conflatile ;  maledictus, 
qui  non  honorat  patrem  suum  et  ma- 
trem;  et  ita  de  aliis.  Nec  ideo  tamen 
eadem  aut  aequalis  significatnr  omnium 
trr.nsgressomm  maledictio ;  sed  eadem 
tantum  secundum  genus  maledictionis. 
Nam  in  speciali  poenae  erant  diversae 
pro  diversitate  transgressionum. 

12.  Sic  loquimini ,  et  sic  facite,  tam- 
quam  per  legem  libertatis  incipientes 
judicari.  Doctrinam  superiorem,  quae 
erat  de  acceptione  personarum ,  concludit 
generali  admonitione,  qua  tamen  etiam 
viam  aperit  doctrinae  sequenti  de  fide  et 
operibus.    Incipientes  judicari ,  Graece: 

filXXovTSC  xptvso^at,  id  est  ad  verbura,  fu- 
turi  judicari.  Latinius  una  voce :  judi- 
candi,  sicut  et  Beda  exponit.  Legem  Jiber- 
tatis  eandem  bic  intelligit,  quam  superiori 
capite ,  nempe  legem  caritatis ,  quam  et 
paulo  ante  citavit  Scripturae  verbis :  Di- 
liges  proximum  tuum  sicut  te  ipsum. 
Igitur  sensus  est :  Deinceps  sermones  et 
actiones  vestras  instituite,  tamquam  a 
Deo  judicandi  secundum  legem  ipsius, 
qua  praecipit,  ut  proximos  sicut  nos  ip- 
sos  diligamus.  Nam  si  judiciura  boc  Dei 
semper  haberemus  ante  oculos,  neque 
pauperes  fratres  nostros  verbo  aut  facto 
contemneremus ,  neque  suspiceremus,  aut 
honoraremus  divites  cum  injuria  paupe- 
rum ,  ipsiusque  Ecclesiae.  Kursum  si  co- 
gitaremus,  nos  secundum  eam  legem  ju- 
dicandos,  non  esset  fides  nostra  otiosa  et 
operum  misericordiae  vacua,  nec  dicta 
nostra  essent  a  factis  dissona.  Cui  sensui 
optime  convenit  probatio  sequens,  qua 
explicat  judicium,  de  quo  locutus  est. 

13.  Judicium  enim  sine  misericordia 
illi,  qui  non  fecit  misericordiam.  Subau- 
ditur :  erit.  Nam ,  inquit ,  ille ,  qui  non 
praestiterit  proximis  suis  misericordiam, 
ac  muito  magis ,  qui  fecerit  injuriam ,  ex- 
perietur  in  judicio  suo  Deum  justum  ac 
severum  et  (ut  ita  dicam)  immisericordem. 
Nam  Graece  est :  dvtXscjg  (Teutonice  di- 
citur  valde  significanter :  ongenadich). 
Non  enim  misericordia  dignus  est,  qui 
misericordiam  non  fecerit.  Docet  id  Chri- 
stus,  quando  propter  opera  misericordiae 
neglecta  sententiam  aeternae  damuationis 
in  extremo  judicio  se  laturum  ostendit, 
quemadmodum  et  propter  opera  miseri- 
cordiae  exercita  sententiam  aeternae  sal- 
vationis ,  Matth.  25.  Quamquam  hic  non 
solum  significatur  damnatio ,  sed  exclndi- 
tur  omnis  misericordia. 

Unde  valde  probabiliter  ex  hoc  loco 
statuitur  (quod  apud  Theologos  contro- 
verti  solet) ,  reprobos  non  infra  meritum, 
sed  secundum  exactam  et  rigidam  Dei 
justitiara  esse  puniendos.  Alioqui  enim 
cum  aliqua  misericordia  judicarentur,  qui 
misericordiam  non  fecissent.  Se  de  ca  re 
egimus  ex  professo   ad    dist.  46.  lib.  4. 


Sentent.  Hinc  etiam  apparet,  judicium 
hoc  loco  non  significarc  damnationem ,  ut 
alibi  saepe ,  sicut  nonnulli  volunt ;  tam- 
quam  duplex  futura  sit  damnatio ,  altera 
sina  misericordia,  altera  cum  misericor- 
dia;  sed  esse  vocabulum  medium,  et 
commune  ad  judicium  sine  misericordia, 
quod  est  damnationis,  et  ad  judicium 
cum  misericordia ,  quod  est  salvationis ; 
de  quo  iam  sequitur: 

Superexaltat  autem  misericordia  ju- 
dicium.  Graece:  Et  contragloriatur  mi- 
sericordia  judicio ,  id  est  gloriatur  ad- 
versus  judiciura.  Sic  infra  cap.  3. :  NoHte 
gloriari  adversus  veritatem ,  et  Paulus 
Rom.  11. :  Noli  gloriari  adversus  ramos. 
Est  enim  in  his  locis  idera  verbum  xata- 
%0LuydLO^ciLi  y  id  est  adversus  aliquem  glo- 
riari  seu  exsultare.  Nec  temere  suspica- 
tur  Erasmus,  vitiatos  esse  codices,  ac 
legendum:  superexsultat.  Nam  ita  legi- 
tur  ac  tertio  repetitur  apud  Augustinum 
Epist.  29.  ad  Hieronymum,  et  iterum 
Epist.  89.  ad  Hilarium,  quaest.  4.  Eam- 
que  lectionem  arguit  etiam  locus  apud 
eundem  in  ouarrat.  Psalm.  143.  Nam  Ja- 
cobi  sententiam  exponit  hoc  modo :  Su- 
perponitur  misericordia  judicio.  Eodem 
modo  in  bonis  exemplaribus  legitur  apud 
eundem  de  peccat.  mer.  et  rem.  lib.  2. 
cap.  3.  et  7. ;  et  contra  Julianum  lib.  4. 
cap.  8.;  item  Confess.  lib.  9.  cap.  13. 
Sic  quoque  Bedam  in  comment.  legisse, 
quamvis  depravati  sint  codices,  palam 
ostendunt  haec  expositionis  ejus  verba: 
Quia,  quemadmodum  damnatus  in  ju- 
dicio  Dei  dolehit,  qui  non  fecit  miseri- 
cordiam:  ita,  qui  fecit ,  remuneratus 
exsultabit  et  gaudehit. 

Jam  nec  erit  sensus  commodus,  si  le- 
gamus:  superexaltat ,  nisi  suppleas  reci- 
procum :  se;  quasi  dicat:  Misericordia 
exaltat  se  supra  judicium ,  id  est  super- 
ponit  ac  praefert  se  judicio.  Est  apud 
Fulgentium  locus  lib.  1.  ad  Monimum, 
cap.  25. ,  ubi  sic  l^^gitur :  Sciehat  enim 
(Propheta) ,  cunctos  pari  retinendos  pu- 
nitionis  vinculo ;  nisi  Deus ,  in  quihu8 
vellet  misericordiam  fecisse,  superexal- 
taretjudicio.  Locus  sine  dubio  mendosus, 

qaem  puto  sic  restituenduai:  Nisi  Deus, 
in  quibus  vellet ,  misericordiam  fecisset 
suptrexsultare  judicio. 

PoiTo  bifaiiam  exponitur  haec  pars : 
Uno  modo  de  misericordia  Dei  judicis,  ut 
sensus  sit,  in  judicio  Dei  misericordiam 
ejus  praevalituram  esse  justitiae,  atque 
ea  superiorem  fore;  quod  intellige  de 
electis,  qui  omnes  misericordia  jadicandi 
sunt.  Nam  seclusa  misericordia,  non  ju- 
stificatur  in  conspectu  Dei  oranis  vivens, 
Psalm.  142.,  et:  Si  iniquitates  observa- 
veris,  quis  sustinebit?  Psalm.  129.  Al- 
tero  modo,  de  misericordia  hominis  judi- 
candi,  ut  hic  sit  sensus:  Misericordia, 
quam  quis  fecerit  erga  proximos,  oppo- 
nit  se  justo  Dei  judico  ,  et  adversus  ilhid 
quodammodo  glcriabitur,  quia  gratiam 
vehiti  extorquebit,  qua  is  severitatem  ju- 
dicii  evadat.  Hunc  sensum  arbitor  magis 
germanum.  Et  huc  pertinent  Scripturae ; 
Beati  misericordes ,  quoniam  ipsi  mise- 
ricordiam  consequentur ,  Matth.  6.  Di- 
mittite ,  et  dimittemini.  Date ,  et  dabi- 
tur  vobis ,  Luc.  6.  Omnis  misericordia 
faciet  locum  unicuique  secundum  meri- 
tum  operum  suorum ,  Ecclcs.  16.  Deni- 
que  id  clare  sonat  sententia  judicis ,  qua 
vocantur  ad  regnum  electi ,  quia  fecerunt 
opera  misericordiae,  Matth.  25. 

Ex  quibus  etiam  apparet,  ne  electorum 
quidera  hominum  distinguendum  esse  du- 
plex  judicium ,  alterum  cum  misericordia, 
alteruni  sine  misericordia.  Nullus  enim 
sine  misericordia  salvabitur.  Quin  vero 
tota  salns  nostra  Dei  misericordia  est. 

14.  Quid  proderit ,  fratres  mei ,  si 
fidem  quis  dicat  se  habere,  opera  autem 
non  habeat?  Quid  proderit,  Graece: 
Tt  t6  ocpsXoc,  quae  utilitas?  Transit 
Apostolus  ad  pleniorem  comraendationem 
operum  misericordiae,  docens,  fidem  sine 
iis  nibil  prodesse;  et  huic  doctrin?»e  im- 
moratur  usque  ad  finem  capitis.  Potest- 
que  inferri  haec  pars  ex  superiori  sic: 
Judicium  sine  misericordia  erit  ei,  qui 
non  fecerit  misericordiam;  nihil  ergo  cui- 
quam  proderit  in  Dei  judicio,  habuisse 
fidem  sine  bonis  opcribus ;  ut  sunt  opera 
misericordiae ,    quae  fides  ipsa  facieuda 


praes3ribit.  Locus  hic  apertissime  mon- 
strat,  fidem  non  semper  cum  operibus 
esse  conjunctam,  ideoque  distinctionem 
illam  fidei  intbrmis  et  formatae,  quam 
Catholici  tradunt,  et  sectarii  insectantur, 
esse  verbo  Dei  consentaneam.  Locus,  in- 
quam,  adeo  apertus  et  cvidens,  ut  pro- 
ptcr  eum  Martinns  Lutherus  aliquando 
censuerit,  hanc  Epistolam  resecandam 
esse  e  catalogo  Scripturarum.  Sed  sto- 
lide;  quasi  non  e£  aliae  Scripturae  id 
ipsum  clare  convincaut,  ut  Joan.  12.: 
Ex  principibus  multi  crediderunt  in 
eum ;  sed  propter  Pharisaeos  non  con" 
fitebantur ,  ut  e  synagoga  non  ejiceren- 
tur.  Dilexei^unt  enim  gloriam  hominum 
mngis,  quam  gloriam  Dei;  et  1  Cor.  13. : 
iSi  habuero  omnem  fidem ,  ita  ut  mon- 
tes  transferamy  caritatem  autem  non 
habuerOy  nihil  sum. 

Hinc  Pauhis  eam  fidem  commendat, 
quae  per  caritdtem  operatur,  Gal.  5.,  uti- 
que  significans,  in  quibusdam  esse  fidem, 
quae  non  per  caritatem  operatur.  Atque 
huc  pertinent  omues  Scripturae ,  in  qui- 
bu8  fideles  incropantur  de  gravibus  pec- 
catis,  ut  maxime  iu  priore  ad  Corinth. 
Epist.  et  in  B.  Jacobi  ferme  tota.  Cum 
enira  dicit  (ut  alia  praeteram)  hujus  ca- 
pitis  initio :  Nolite  in  personarum  acct'- 
ptione  habere  fidem  Domini  nostri  Jesu 
Christi,  et  quae  sequuntur:  nonne  palam 
declarat,  quosdam  esse,  qui  fidem  ha- 
beant  cum  personarum  acceptioue,  et 
proinde  legis  esse  transgressores  ? 

Vanum  est  autem  et  futile,  qnod  ad 
locum  hunc  Jacobi  Calvinus  et  alii  (pa- 
trocinante  etiam  Erasmo  in  sua  para- 
phrasi)  respcndent :  partim ,  fidei  nomine 
hic  intelligi  professionom  fidei;  partim, 
Apostohim  uti  concessione  rhetorica,  quod 
de  nomine  nolit  cum  adversario  conten- 
dere.  Facile  enim  inta  refelhintur.  Pri- 
mum  ex  ipso  contextu  sermonis  Apostoli ; 
non  enim  de  nuda  professione  potest  ex- 
poni,  aut  per  concessionem  dictum  intel- 
ligi  illud:  Tu  credis ,  quoniam  unus  est 
Deus?  Bene  facis;  et  daemones  credunt 
et  contremiscunt.  Deinde  ,  ex  collatione 
praeseutis   loci   cum   duabus   Scripturis 

jam  citatis,  quae  hujasmodi  effngia  nullo 
modo  admittunt,  ac  in  priori,  qui  est  Joan. 
12. ,   diserte  fidei  professio  excluditur. 

Adde ,  quod  jnxta  hanc  istorum  expo- 
sitionem  licebit  etiam  dicere:  Quid  pro- 
derit,  si  caritatem  quis  dicat  se  habere, 
opera  autem  nou  babeat?  Numquid  po- 
terit  caritas  salvare  eum?  Nam  utique 
caritatis  professio  sine  operibus  aeque 
nihil  prodest.  At  de  caritate  non  ita 
Joannes:  Qui  hahuerit,  inquit,  substan- 
tiam  mundif  et  viderit  fratrem  suum 
necesse  habere,  et  clauserit  viscera  sua 
ab  eo ,  quomodo  caritas  Dei  manet  in 
eo?  1.  Epist.  3.  Non  dicit:  Quid  prode- 
rit  eicaritas?  aut numquid poterit  eum 
salvare  caritas?  absurde  enim  diceret; 
sed  aperte  negat ,  caritatem  manere ,  id 
est  esse  in  eo ,  quamvis ,  ut  ibidem  sub- 
jicit,  verbo  et  lingua  diligat.  Quod  si 
B.  Jacobus  sentiret,  tales  fidem  non  ha- 
bere,  non  eos  fratres  vocaret,  id  est 
fidelcs,  sed  hypocritas ;  ac  prius  ad  fidem 
recuperandam  hortaretur,  quam  ad  opera 
caritatis  exercenda.  Nunc  autem,  ut  jacto 
dudum  fidei  fundamento  superstruant 
opera,  cohortatur.  Id  vero  etiam  inde 
liquet,  quia  dicit:  ex  operibus  fidem 
consummarij  id  est  perfici  ac  formari. 
Igitur  sine  operibus  exsistit  fidss,  sed 
imperfecta  et  informis.  Quo  autem  sensu 
fidem  sine  operibus  cum  fide  daemonum 
comparet  ac  mortuam  vocet,  inferius  ex- 
ponemus. 

Porro,  quod  hic  dicitur ,  tale  est :  Quid 
proderit  cuiquam,  si  fidem  habeat,  ac  de 
ea  sese  jactitet ;  opera  autem  fidei  respon- 
dentia  non  habeat?  Nara  quod  de  ipsa 
fide ,  ac  non  solum  de  jactantia  seu  pro- 
fessione  fidei  loquatur,  arguit  plane,  quod 
sequitur : 

Numquid  poterit  ftdes  salvare  eum? 
Ac  si  dicat:  Non  poterit;  non  quia  non 
est,  sed  quia  infructuosa  est.  Hinc  etiam 
coUige,  quod  ante,  quasi  absolute  dixit: 
Quid  proderit?  intelligendum :  ad  salu- 
tem ;  non  quod  fides  informis  ad  eam 
omnino  sit  inutilis  (nam  et  propter  hu- 
jusmodi  fidem  dicitur  infra :  Bene  facis) ; 
sed   quia  hominem  in  statu  justitiae  et 


salutis  constituere  non  sufficit,  nequidem 
secundum  inchoationem ,  si  sit  omnino  in- 
formis,  cuju.smodi  est  fides ,  quae  totam 
justificationem  praecedit,  nihil  habens 
verae  et  Christianae  dilectionis. 

15.  Si  autem  frater  et  soror  nudi 
sint ,  et  indigeant  victu  quofidiano. 
Rem  declarat  exemplo ,  seu  malis  a  si- 
mili ,  sumpto  tamen  a  re  praesenti.  Nam 
in  commendandis  operibus  misericordiae 
versatur.  Fratrem  et  sororem  intelligit 
Christianos.  Cum  enim  operari  bonum 
oporteat  erga  omnes,  maxime  tamen  erga 
domesticos  fidei,  Galat.  6. 

16.  Dicat  autem  aliquis  ex  vobis  illis: 
Ite  in  pace,  calefacimini  et  saturarrini. 
Id  est:  Si  bene  precemini  illis,  dicentes: 
Abite ,  et  bene  sit  vobis ;  Deus  vos  adju- 
vet,  vestitum  et  victum  provideat.  Abire 
in  pace ,  Hebraismus  est  pro  eo,  quod 
Latine  dicitur:  discedere  cum  animi 
tranquillitate  y  cum  hilaritate ,  animo 
pacato.  Ita  Simeon  ille  senex  apud  Lu- 
cam  cap.|2. :  Nunc  dimittis  servum  tuum 
in  pace. 

Non  dederitis  autem  eiSy  quae  neces- 
saria  sunt  corpori ,  scilicet  tegendo  et 
cibando.  Quid  proderit?  Graece:  Quae 
utilitas?  supple :  provenit  fratri  aut  so- 
rori  indigenti  ex  ejnsmodi  verbis?  Nulla 
profecto. 

17.  Sic  et  ftdes ,  si  non  habeat  opera, 
mortua  est  in  semet  ipsa.  Graece:  xa^ 
eauTTjv,  secundum  se  ipsam,  aut  per  se, 
ut  vertit  Erasmus ,  id  est  sola,  et  ab  ope- 
ribus  sejancta.  Sic  et  Syriaca  versio: 
mortua  est  sola.  Est  enim  allusio  ad 
corpus,  quod  raortuura  est,  si  sit  solum, 
id  est  actionibus  vitae  destitutum ,  ab 
anima  desertum.  Caeterura  comparationis 
haec  summa  est:  Quemadraodum  verba 
illa  divitis  ad  pauperee :  Ite  in  pace  etc, 
verba  quidem  sunt,  sed  pauperibus  nihil 
conferunt:  ita  fides,  nisi  opera  habeat, 
fides  quidem  est,  sed  habenti  non  prodest, 
utpote  mortua,  quia  solitaria.  Non  ergo 
fidera  absque  operibus  raortuara  vocat, 
taraquara  revera  ficles  nonsit;  sed  quia 
vita  caret  caritatis  ac  bonorum  operum, 
sino  quibus  ad  salutem  non  prodest. 

18.  Sed  dicet  quis:  Tu  fidem  hahes, 
et  ego  cpera  habeo.  Corrigendi  codices, 
in  qnibiis  adhuc  legitnr:  dicit.  Est  enim 
IpsT  Graece ,  futuri  temporis  rerbum. 
Nec  tamen  occupatio  est,  ut  forma  ser- 
monis  prae  se  ferre  videtur;  sed  intiodii- 
cit  Apostolus  eum ,  (]ui  opera  habet,  in- 
sultantem  ei,  qui  fidem  jactat  operum 
vacuus ,  ac  dicentem  haec  verba :  Tu 
fldem  hahes ,  et  qnae  sequuntnr,  ut  per 
haec  ostendat,  inaniter  illum  de  fide  glo- 
riari  apud  homines,  quibus  eam  probare 
non  potest.  Nam  sensus  est :  Merito  dicat 
bonus  Cbristianus  ei,  qui  fidem  sibi  arro- 
gat  sine  operibus:  Tu  fidem  habes;  non 
nego ;  at  ego  opera  habeo. 

Ostende  mihi  fidem  tuam  sine  operi- 
hus;  et  ego  ostendam  tihi  ex  operihus 
fidemmeam.  Graecasichabent :  Ostende 
mihi  fidem  tuam  ex  operihus  tuis ,  et 
ego  ostendam  tihi  ex  operihus  meisfidem 
meam.  Quamqr.am  in  nonniillis  exem- 
plaribns  Graecis  priorilocolegitur:  sxtoc, 
pro :  Ix  Toiv,  ut  verti  possit:  sine  operi- 
hus.  Et  ita  legisse  videtur  interpres  vul- 
gatus ,  nec  non  Syriacae  versionis  auctor. 
Nam  Beda  uon  attigit  hanc  partem.  Ve- 
rum  mihi  .suspecta  est  ea  lectio.  Nara 
IxTOC  pro  sine  nusquam  apparet  in  sacris 
literis,  sed  fere  semper  in  Graeco  est 
)ro)pic  interdum  avsu,  nonnumquam 
aTsp,  ut  Luc.  22.  semel  et  iterum.  Et 
quidera  praepositio  y^^oXc,  hoc  ipso  capite 
in  sequentibus  tertio  repetitur:  eademque 
habetnr  Rom.  3.  et  4. ,  ubi  de  justifica- 
tione  ex  fide  sine  operibus  Paulus  disse- 
rit.  Denique  sciendum  est.  apud  Oeca- 
menium  et  in  codice  Veronensi  Graeco, 
quem  Gaignaeus  citat,  neutrum  haberi, 
sedtantummodo  legi :  Ostende  mihi  fidem 
tuam ,  et  ego  ostendam  etc. 

Sed  haec  lectionum  varietas  in  eundem 
fere  sensum  concurrit.  Nam  sensus  est, 
fidera ,  quod  in  animo  lateat,  ostendi  et 
manifestari  apud  homines  non  posse,  nisi 
per  opera  sensibus  conspicua;  cujusmodi 
sunt  opera  misericordiae  proximis  impen- 
sa.  Pjoinde  eum,  quifidem  sine  operibus 
habeat,  frustra  jactare,  quod  nequeat 
OBtendere.    E8t(jue  sermo  ironicus :  Non 


enim  potest  fides  ostendi,  nisi  ex  ope- 
ribus. 

Erasmus,  tam  in  annotationibus,  quam 
in  paraphrasi,  hac  alium  invehit  sensum. 
Patat  enim,  Jacobum  proponere  duos 
colloquentes,  quorum  alter  sola  fide  fre- 
tus  negligat  opera;  alter  opera  jactet  sine 
fide;  atque  hic  illi  dicat:  Tu  fidem  ha- 
bes;  sit  hoc  tibi  satis.  Et  ego  opera  ha- 
beo ;  hoc  mihi  satis  est.  Deinde  Jacobum 
facit  utriusque  verba  refellentem ,  cum 
ait;  Ostendemihi  fidem  tuam  ex  operibue, 
id  est,  factis  ipsis  doce,  te  fidem  habeie; 
et  ego  ostendam  tibi  ex  operibus  fidem 
meam.  Sed  multis  modis  peccat  haec  in- 
terpretatio.  Primum,  quia  Jacobus  unum 
tantum  facit  loquentem ,  nt  patet.  Tum 
quia  nuUa  hic  disputatio  est  de  operibus 
sine  fide;  nam  ad  fideles  haec  scribuntur, 
nec  ullus  sermo  dirigitur  ad  eum,  qui 
sola  habeat  opera.  Praeterea  nec  conve- 
nit ,  Jacobum  in  sua  persona  (quod  vult 
Erasmus)  dicere:  Ego  ostendam  tibi  ex 
operihus  fidem  meam.  Et,  ut  semel 
dicara ,  sensus  iste  nonnisi  coacte  et  vio- 
lenter  ex  verbis  Apostoli  exprimitur,  ideo- 
que  nullo  loco  habendus. 

Sed  quaeres,  quo  pacto  ex  operibus 
ostendatnr  fides ,  cum  etiam  infideles 
multa  facifint  opera  vere,  vel  in  speciem 
bnna.  Respondeo,  Jacobum  hic  tantum 
comparare  duos  fidem  Christiauam  profi- 
tentes,  quorum  alter  opera  habeat  pro- 
fessloni  consentanea,  alter  non  habeat; 
ac  docere,  eum,  qui  opera  habet,  fidem, 
qnam  profitetur,  ostendere  per  opera  illa; 
quod  non  potest,  qui  opera  non  habet, 
utcumque  fidem  profiteatur  et  jactet. 
Qnamvis  igitur  infideles  aliqui  opera  ha- 
bere  videantur,  non  tamen  ex  illis  fidem 
ostendunt,  aut  ostendere  volunt,  quia 
fidem  non  profi^entur.  Et  tamen  inter 
opera  bona  Christianoruni  et  opera,  quae 
videntur  bona,  paganorum  magna  diffe- 
rentia  est.  Haec  enim  serviunt  hone- 
stati  vel  necessitati  vitae  praesentis ,  nec 
ultra  porriguntur.  Unde,  qui  ea  faciunt, 
non  abdicant  occulta  dedecoris ;  ut  lo- 
quitur  Paulus  Apostolas  2  Corinth.  4. 
IUa  vero,  fide  intentionem  dirigente,  ser- 

viunt  gloriae  Dei ,  et  spem  operantis 
oxtendunt  in  vitam  aeternam.  Unde  et, 
qui  ea  faciunt,  immaculatos  se  custodiunt 
ab  boc  saeculo ;  ut  loquitur  bic  Apostolus 
in  fine  cap.  1.  Quao  quidem  differentia 
tanta  est,  tamque  uotabilis,  ut  sanctitas, 
per  externa  opera  sese  prodens,  jure  cen- 
seatur  inter  notas  Ecclesiae,  quibus  ab 
infidelium  coetibus  distinguatur. 

19.  Tu  credis  j  quoniam  unus  est 
Deus.  Graece :  Quod  Deus  unus  est. 
Adhuc  verba  snnt  ejus,  qui  opera  babet, 
ad  eum,  qui  non  babet.  Tu  credis,  inquit, 
Deum  unum  esse,  non  plnres.  Respicit 
ad  illud  Deut.  6.  repetitum  a  Cbristo, 
Marc.  12.:  Dominus  Deus  noster ,  Deus 
unus  €st'j  ita  seilicet  Deus  ,  ut  praeter 
eum  non  sit  alius.  Hnnc  autem  articulum 
adfert  pro  exemplo  :  vel  quod  in  eo  ma- 
xime  Judaei  differrent  a  paganis;  vel 
quia  in  symbolo  fidei  nostrae  primus  est : 
ac  si  dicat:  Tenes  symbolum ,  et  dicis: 
Credo  in  Deum ,  et  caetera.  Nam  de 
caeteris  articulis  idem  est  judicium.  Hinc 
etsi,  Deum  esseunum,ratione  naturali  de- 
monetrari  possit  et  cognosci,  quemadmo- 
dum  illi  cognoverunt,  contra  quos  agit  Pau- 
lu8  Rom.  1.,  id  ipsum  tamen  credere,  sicut 
caetera  creduntur,  et  sicut  credere  oportet, 
homines  non  possunt ,  nisi  ex  dono  fidoi. 

Bene  facis.  Est  enim  actus  suo  genere 
bonus ,  imo  actus  Christianae  virtutis, 
tametsi  imperfectae  in  eo,  qui  non  habet 
opera ,  si  tamen  adsit  ah^quis  Cbristianae 
dilectionis  affectus,  ut  esse  potest.  Neque 
enim  homo  peccator  in  omni  opere  pec- 
cat,  quod  volunt  sectarii;  sed  quaedam 
bene  facere  potest,  non  morditer  solum, 
sed  etiam  Christiane,  modo  fidem  habeat. 
Quamquani,  an  actus  fidei  possit  ex  ali- 
qua  circumstantia  malus  esse,  alia  quae- 
stio  est,  tractanda  in  3.  Sent.  dist.  23. 
Jam  et  illud  patet,  Apostolo  credere  non 
idem  esse  in  hac  disputatione :  quud: 
profiteri  fidem.  Non  enim  bene  facit,  sed 
male  et  fallaciter,  qui  profitetur  ore,  quod 
corde  respuit. 

Et  daemones  credunt  et  contremis- 
cunt.  Et  priori  loco  pro  etiam^  quasi 
dieat :   Tu  credis ,   quod  Deus  unus  est ; 


atqui  etiam  daemones  hoc  crednnt,  adeo- 
que  et  caetera  symboli  nostri,  ut,  Jesum 
esse  Christum  et  Dei  Filium ,  et  tam  ho- 
minum,  quam  angelorum  judicem  ven- 
turum,  eumque  sibi  imprimis  formidabi- 
lem.  Haec  enim  eos  credere,  satis  ex 
evangelica  historia  et  Actis  Epistolisque 
Apostolicis  intelligi  potest.  Vide  Matth. 
8.,  Marc.  5  ,  Ijuc.  4.,  Act.  16.  et  19.  et 
PhiL  2.  Credunt  autem ,  non  fide  divini- 
tus  infusa,  sed  ex  subtilitate  naturae; 
nec  vohmtarie,  sed  coacte.  Convincuntur 
enim  evidenti  rerum  experientia ,  tum 
per  vera  miracula  pro  fidei  articulis  facta ; 
quae  quidem  a  falsis  miraculis  optime 
discernunt,  eademque  sciunt  esse  testi- 
monia  certissima  veritatls ,  ex  eo ,  quod 
vident,  per  fidem  illorum  articulorum  ho- 
mines  subtrabi  suae  potestati,  et  trans- 
ferri  in  regnutn  Dei.  Quare  nec  repeten- 
dum  hic  fuit :  Bene  faciunt.  Nullus  enim 
invitus  bene  facit;  nec  omnino  quidquam 
est,  quod  daemones  bene  faciant,  quo- 
rum  voluntassemperintenta  estin  malum. 

Unde  manifestum  est,  multum  esse 
discriminis  inter  fidem  bominum,  etiam 
jnformem ,  et  fidem  daemonum.  Nec  ta- 
men  ideo  vacillat  comparatfo,  quam  facit 
Apostolus.  Consistit  enim  in  eo ,  quod, 
quemadmodum  daemonibus  ad  salutem 
nihil  prodost  omnie  illa  notitia,  quam  de 
rebuB  divinis  habent,  quia  non  adest  bona 
voluntas,  ita  Christiano,  quamdiu  non 
studet  bonis  operibus,  fides  ad  salutem 
prodesse  non  poterit.  Quod  attendens 
Augustinus,  et  tamen  sciens,  nonnihil  in- 
teresse,  dixit,  fidem  malorum  hominum 
prope  esse  fidem  daemonum,  ser.Ti.  81. 
de  verbis  Apost.  cap.  9.  Porro  contre- 
miscere  dicuntur  daemones  metaphorice, 
ut  et  angeli  boni  juxta  illud  ecclesiasti- 
cum:  tremunt  potestates ;  diverso  tamen 
sensu.  Nam  bonorum  angelorum  tremor 
aliud  non  est,  quam  reverentia,  quam  in 
amnnte  parit  consideratio  majestatis  ejus, 
quem  amat.  Daemonum  autem  tremor 
verus  ac  vehemens  timor  est,  quo  re- 
fugiunt  eura ,  quem  certissimum  ac  seve- 
rissimum  judicem  exspectant. 

20.   Vis  autem  scire,  o  homo  inanis, 


42^6 


COMMENTARIUS  IN  CAP.  H. 


quoniam  fides  sine  operihus  mortua 
est?  Hucusque  verba  ejns,  qni  opera 
habet,  ad  non  habentem.  Nunc  eundem 
Apostolus  ex  sua  persona  aggreditur, 
exemplis  institutum  probatunis;  nisi  quis 
malit,  Apostolum  suis  verbis  loqucntem 
facere  ab  eo  loco :  Tu  credis  etc.  In 
multis  codicibus  pro  mortua  legebatur : 
oticsa;  sed  ex  melioribus,  quibus  applau- 
dunt  tam  Graeca,  quam  Syriaca,  bene 
restitutum:  mortua.  Vocat  autem  mor- 
tuam  sine  operibus  fidem,  non  quod 
revera  fides  non  sit,  sed  mortuum  fidei 
simulacrum ,  ut  exponunt  sectarii ;  verum 
idcirco,  quod  otiosa  sit,  ut  habebat  altera 
lectio,  hoc  est,  qnod  actione  et  motu 
careat.  Ex  his  enim  vita  aestimari  solet. 
Agitur  autem  et  movetur  atque  exercetur 
fides  a  caritate  per  bona  opera;  proinde 
sine  his  mortua  reputatur.  Ipsum  autem 
horninem  inanem  appellat,  id  est  bonis 
operibus  vacnum.  Ita  Petrus  2  Epist.  1., 
cum  ad  opera  bona  exhortaretur :  Haec 
enim,  inquit,  non  vacuos,  nec  sine 
fructu  vos  constituent  etc. 

21.  Abraham  pater  noster  nonne  ex 
operibus  justificatus  est,  offerens  Isaac 
filium  suum  super  altare?  Hoc  primum 
ponit  exemplum  petiram  ex  Gen.  22., 
propterea  quod  in  Abraham,  qui  Judaeo- 
rum  est  Patriarches  (id  enim  est,  quod 
ait:  pater  noster),  idemque  omnium  cre- 
dentium  pater,  propositum  sit  omnibus 
fidelibus  exemplum  et  idea  quaedam  ju- 
stificationis ,  etiam  apud  Paulnm  Rom.  4. 
et  Gal.  3.  Tametsi  et  ea  fuit  causa  peteudi 
exempli  ab  Abraham  ex  operibus  justifi- 
cato,  quod  ii,  contra  quos  agit,  ab  ejus- 
dem  Abrahae  exemplo  suum  confirmarent 
errcrem,  dicentes ,  Abraham  sola  fide  ju- 
stificatum  fuisse,  quia  scriptum  sit:  Cre- 
didit  Ahraham  Deo,  et  reputatum  est 
illi  ad  justitiam.  Hanc  enim  Scripturam 
Jacobus  hic  repetit  tamquam  ab  adver- 
sariis  usurpatam. 

Pro  offerens,  in  Graeco  estaoristus: 
dvsvlyxa^,  cum  obtulisset,  id  est  ofiferre 
voluisset,  ad  ofi^erendum  sese  comparas- 
fict,  ac  manu  gladium  arripuisset,  per- 
cuBSuruB,  nisi  prohibitus  fuisset  ab   eo, 


qui  praeceperat.  Ita  Paulus  quoque  lo- 
quitur  Heb.  11.:  Fide  obtulit  Abraham 
Isaac.  Utitur  autem  Apostolus  praeteriti 
temporis  participio ,  respiciens  ad  rem 
gestam.  Nam  Abraham ,  postquam  obtu- 
lit,  accepit  divinitus  testimonium  justitiae, 
quae  ex  illo  opere  essct,  dicente  Domino  : 
Nunc  cognovi,  quod  timeas  Dominum ; 
et  iterum:  Quia  fecisti  hanc  rem,  hene" 
dicam  tibi  etc.  Atque  hoc  est,  quod  1 
Mach.  2.  dicit  Matathias  sacerdos  :  Abra^ 
ham  nonne  in  tentatione  inventus  est 
fidelis,  id  est  obediens ;  et  reputatum  est 
ei  ad  justitiam?  Utique  reputatum  a 
Deo,  cujus  jndiciura  falli  non  potest,  qui- 
qne  per  Joannem  Apostolum  1  Epist.  3. 
testatur,  dicens:  Qui  facit  justitiam,  ju- 
stus  est.  Imo  et  per  Apostolum  Paulum, 
Rom.  2. :  factores  legis  justificabuntur. 
Quamquam  non  id  solnm  sentit  Aposto- 
lus  Jacobus ,  sed  ita  fuisse  declaratam 
Abrahae,  quae  ex  operibus  esset,  justi- 
tiam ,  ut  sine  illis  justus  non  esset,  utque 
ex  illis  etiam  aucta ,  provecta  et  perfecta 
fuerit  ejus  justitia;  juxta  illud  Apoc.  ulti- 
mo:  Qui  justus  est ,  justificetur  adhuc. 
Id  enim  insinuat  parte  sequenti ,  cum 
dicit,  ex  operibus  fidem  Abrahae  fuisse 
consummatum.  Non  enim  id  factam  est 
sine  justitiae  augmento  et  consummatione. 

Quocirca  recte  praesentem  Scripturae 
locum  adducit  Tridentina  Synodus  inter 
alia,  quibus  ostendit,  justitiam  augeri 
per  opera  bona,  Sess.  6.  cap.  10.  Similis 
locus  est  Psalm.  105. :  Stetit  Phinees ,  et 
placavit;  et  cessavit  quassatio,  et  repu- 
tatum  est  ei  in  justitiam.  Notandum 
vero  est,  ex  operibus  hominem  justificari, 
etiam  formaliter.  Nam  sicut  quis  forma- 
liter  justus  est  in  habitu  per  habitualem 
justitiam :  ita  formaliter  justus  est  in 
actu  per  justitiam  actualem ;  quae  sunt 
opera  justitiae.  Qnod  similiter  in  omni 
virtute  et  actibus  ejus  potedt  declarari. 
Et  ita  dictum  videtur:  Qui  facit  justitiam, 
justus  est,  1  Joan.  3. 

Jam  igitur,  hoc  intellectu  probe  con- 
stituto ,  facile  tolli  potest  apparens  dia- 
phonia  doctrinae  hujus  loci  cum  doctrina 
Pauli   in   Epistolis   ad   Eomanos  et  ad 

Galatas,  ubi  docet,  hoininem  justificari 
per  fiJem  sine  operibus  legis.  Noque 
enim  Paulus  a  negotio  justificationis  opera 
quaelibet  excludit,  cujiis  in  eadem  ad 
Rom.  Epistnla  tam  aperta  sententia  est: 
Factores  legis  justiflcari.  Hoc  enim  quid 
aliud  est,  quam  quod  B.  Jacobns  pronun- 
tiat,  hominem  ex  operibus  justificari? 
Sed  negat  Apost^olus  Paulus,  justificari 
quemquam  posbe  ex  operibus  legis,  id 
est,  ex  iis  operibus,  quae  fidem  mediato- 
ris  antecedunt,  ot  ex  sola  legis  cognitione 
proficiscuntur.  Nam  contra  Jiidaeos  illi 
instituta  erat  disputatio,  qui  legem  sibi 
ad  justitiam  et  salntem  suflScere  arbitra- 
bantur.  Jacobus  vero  dc  operibus  agit 
fidem  consequentibus,  et  ex  fide  puUulan- 
tibus,  atque  a  fide  directis,  sine  quibus 
utique  sterilis  et  infructuosa,  ac  proinde 
inutilis  est  fides.  Ex  hujusmodi  igitur 
operibns  homo  justificatur,  tum  quia  per 
ea,  tamquam  per  actualem  justitiam,  est 
et  declaratnr  vere  justus,  eoque  nomine 
Deo  gratus ;  tum  quia  per  ea  necesse  est 
justitiam  conservari;  denique  quia  per 
opera  augetur  et  perficitur  justitia.  Hanc 
B.  Jacobi  cum  Paulo  Apostolo  concilia- 
tionem  multis  locis  tradit  S.  Augustinus, 
ut  m  libro  de  fide  et  op.  cap.  14.;  de 
praedest.  sanct.  cap.  7. ;  in  praefat.  enarr. 
in  Psalm.  31.  et  quaest.  76.  inter  83. 

Quod  autem  aliqui  pro  conciliatione 
dicunt,  Paulum  agere  de  prima  justifica- 
tione,  et  Jacobum  de  secunda;  parum 
solide  videtur  dici.  Nam  et  ad  primam 
justificationem  opera  fidei  requiruutur, 
de  quibus  loquitur  Jacobus;  et  ad  se- 
cundam  juptificationem  inntilia  sunt  opera 
legis,  de  quibusPaulas.  Nihilo  rectius  illi, 
qui  opera  legis  apud  Paulum  interpretan- 
tur  ceremonias  et  sacramenta  veteris  legis, 
quae  vim  justificandi  non  habuerunt.  Con- 
statenim,  PaulurainEpist.adRom.,  quera- 
admodum  hoc  loco  Jacobum,  ad  moralia 
legis  praecepta  respicere,  cujusmodi  sunt: 
Non  concupisces ;  non  furaberis;  non 
moechaberis. 

Restat  videndum,  quale  sit  argumen- 
tum  Apostoli,  quo  ex  facto  Abrahae  pro- 
bare  contendit,  fidem  aine  operibus  mor- 


tuam  esse.  Sic  enim  argumentatur :  Abra- 
ham  ex  operibus  justificatus  est,  et  sine 
illis  justificari  non  potuit;  nam  si  noluis- 
set  obedire  Deo  praecipienti ,  ut  filium 
sibi  immolaret,  justus  non  fuisset;  igitur 
et  nos  oportet  ex  operibus  justificari ;  ac 
proinde  sine  operibus  ad  justitiam  fides 
non  valet,  sed  mortua  est.  Posterior  se- 
quela  per  se  est  manifesta;  prior  dupli- 
citer  probari  potest:  vel  a  causa  exem- 
plari,  quia  justificatio  Abrahae  fuit  idea 
quaedam  justificationis  nostrae;  vel  a 
nudo  exemplo,  quia  de  omnibus  justifi- 
candis  eadem  est  ratio.  Unde  et  alterum 
exemplum  mox  profert  de  Raab  mere- 
trice  ex  operibus  justificata. 

22.  Vides,  quoniam  fldes  cooperaba- 
tur  operibus  illius?  Colligit,  Abrahae 
fidem  operosam  fuisse,  non  otiosam,  nec 
mortuam.  Ex  eo  namque,  quod  filium 
suum  obtulit  super  altare  (quod  quidem 
fecit  ea  fide  incitatus,  de  qua  scriptum 
est  Hebr.  11.:  Fide  obtulit  etc),  patet, 
fidem  ejus  progerminasse  bona  opera, 
atque  iisdem  bonis  operibus  fuisse  coo- 
peratam,  dirigendo  videlicet  intentionem 
operantis,  ut  essent  Deo  accepta.  Coo- 
perabatur,  Graece :  ouvT^pyei,  quod  Eras- 
mus  interpretatur :  adjumento  fuit.  Sed 
beno  noster  interpres  ac  proprie  vertit: 
cooperabatur.  Vult  enim  Apostolus  in- 
nuere  societatera  quandam  individuam 
inter  fidem  et  opera,  ut,  sicut  fides  sine 
operibus  esse  non  debet,  ita  nec  opera 
sine  fide;  tametsi  partes  fidei  potiores 
sunt,  utpote  dirigentis,  ut  dixi,  et  im- 
perantis. 

Et  ex  operibus  fides  consummata  est. 
Sicut  fides  caritate  formatur,  ita  subse- 
quentibus  operibus  non  modo  declaratur 
et  conservatur,  verura  eHam  augetur,  ro- 
boratur  et  perficitur.  Non  solum  igitur 
opera  sunt  fructus  et  signa  fidei,  quod 
volunt  haeretici ;  sed  insuper  eam,  totam- 
que  hominis  justitiam  augent  et  perficiunt, 
hominemque  Deo  gratiorem  reddunt. 

23.  Et  suppleta  est  Scriptura,  dicens: 
Credidit  Abraham  Deo ,  et  reputatum 
est  illi  ad  justitiam.  Suppleta,  Graece : 
impleta.    Quaeritur,  quomodo  tunc  im- 

pleta,  qiiando  filium  obtulit;  cum  scripta 
sit  de  eo,  quod  multo  ante  contigit.  Cum 
enim  Moses  narrasset,  Deum  Abrahae 
promisisse,  semen  ejus  futurum  numero- 
sum,  ut  stellas  coeli,  Gen.  16.,  subjnuxit 
verba  hic  citata  :  Credidit  Abraham  Deo 
etc.  Respondeo  imprimis,  Aposfoli  sen- 
sum  uon  esse,  quod  illa  Scriptura  velut 
Propbetica  fuerit  prius  dicta  aut  scripta, 
quam  res  eveniret,  ac  post  impleta.  Cer- 
tum  est  enim,  historice  scriptum  hoc  esse 
a  Mcse,  sicnt  et  reliqua  ejus  libri,  de 
rebus  scilicet  olim  gestls.  Deinde  nec 
sensum  esse,  quod  illa  Scripturae  pars : 
Et  reputatum  est  illi  ad  justitiam,  retro 
trahi  debeat  ad  illnd  tempus,  quo  Abra- 
ham  filium  obtulit;  quasi  non  prius,  quam 
opus  illud  faceret,  fides  ei  fuerit  ad  ju- 
stitiam  imputata.  Nam  aeque  certum  est 
ex  Apostolo  Paulo  ad  Rom.  4.  et  ex  ipso 
textu  Scripturae  Gen.,  tunc,  quando  cre- 
didit  divinae  promissioni,  ipsum  credere 
fuisse  ei  reputatum  ad  justitiam,  id  est, 
tamquam  insigne  opus  justitiae  Deo  pla- 
citum  ac  probatum  fuisse. 

Sed  impletam  dicit  hanc  Scripturam 
iunc,  quando  filium  obtulit,  quia  tunc 
declaratum  eat,  ad  justitiam  hominis  re- 
quiri  non  solum  opus  fidel,  qua  Deo  cre- 
ditur,  verum  etiam  opera  aliarum  virtu- 
tam,  ut  obedientiae,  religionis,  fortitudi- 
nis  etc,  ex  fide  tamen  profecta.  Qno  in 
genere  valde  excelluit  illud  opus  Abrahae. 
Suppleta  est  ergo,  sicut  noster  interpres 
loquitur,  quia,  quod  in  ea  non  faerat  ex- 
pressum,  ex  alio  loco  docetur  quodam- 
modo  supplendum ;  scilicet  etlam  opera 
fuisse  Abrahae  ad  justitiam  reputata,  nec 
solam  fidem  sufficere,  ut  homini  ad  justi- 
tiam  reputetur.  Hoc  sensu  supplevit  hanc 
Scripturam^Matathias,  2  Mach.  2.,  quando 
hoc  ipsum  opus  Abrahae,  de  quo  nunc 
agitur ,  commemorans ,  adjecit  ex  priori 
loco :  Et  reputatumiest  ei  ad  justitiam. 

Et  amicus  Dei  appellatus  est.  Non 
hoc  adjuugit'  tamquara  partem  Scriptu- 
rae;^sed  \\\t  sua,  id  est,  Apostoli  verba, 
probans  ,^|quod  superioribus^^  continetur, 
scilicet,  illnd  opus  immolationisjfilii  fuisse 
reputatum  Abrahae  ad  justitiam.  Si  enim 


propter  illud  amicus  Dei  vocatus  est,  nec 
qui&quam  est  amicus  Dei,  nisi  justus : 
igitur  illud  opus  ei  reputatum  est  tam- 
quam  opus  justitiae.  Quamvis  autem  oo 
loco,  ubi  res  gesta  narratur,  non  legamus, 
Abraham  fuisse  vocatum  Dei  amicum : 
satis  tamen  id  continetur  in  verbis  Dei, 
ad  ipsum  loquentis,  quibus  factum  ejus, 
ut  sibi  gratissimum,  collaudat,  ac  nova- 
rum  promissionum  cumulo  prosequitur. 
Alibi  vero  diserte  Scriptura  Abraham 
Dei  amicum  nominat,  ut  2  Par.  20.,  Jes. 
41.  et  Judith.  8.  Ubi  sic  legitur  admo- 
dum  accommodate  ad  locum  praesen- 
tem :  Pater  nosier  Abraham  tentatus 
esty  et  per  multas  tribulationes  proba- 
tus,   Dei  amicus  effectus  est. 

24.  Videtis ,  quoniam  ex  operibus 
justificatur  homo,  et  non  eor  fide  tan" 
tum?  Graece:  Videtis  igitur,  quod  ex 
operibus  etc,  tametsi  verti  potest :  Vi- 
dtte  igitur.  Utrovis  autem  modo  vertas, 
conclusiu  est  rei  propositae,  qua  scilicet 
ab  exemplo  Abrabae  colligit,  non  sola 
fide  justificari  homiuem;  sed  etiam  opera 
ad  justitiam  hominis  esse  necessaria. 
Quod  enim  ait :  Ex  operibus  justificatur 
homo,  sic  omnino  accipiendum  ex  mente 
et  doctrina  Apostoli,  ut  sine  operibus  (in- 
tellige  vel  re  ipsa,  vel  in  animi  praepa- 
ratioue  factis)  non  justificetur.  Itaqne 
fidem  vult  esse  formatam  caritate,  qua 
voluntas  prompta  reddatur  ad  opera,  dum 
opus  est,  exercenda. 

25.  Similiter  autem  et  Raab  mere- 
trix,  nonne  ex  operibus  justificata  est, 
suscipiens  nuntios,  et  alia  via  ejiciens? 
Suscipiens  et  ejiciens  in  Graeco  sunt 
aoristi,  ita  commode  red^ndi :  susceptis 
nuntiis,  et  alia  via  emissis.  Prius  exem- 
plum  sumptnm  erat  a  priucipe  geueris, 
cui  nunc  alterum  subjicit  a  muliere  gen- 
tili,  quae  tamen  mernerit  adjungi  generi 
Abraham,  et  inter  progenitrices  Salvato- 
ris  inveniri,  ejusque  genealogiae  inaeri, 
Matth.  1.  In  qua  et  Ecclesiae  typus  fuit 
secundum  Augustinum,  enarrantem  illud 
Psalrai  86. :  Memor  ero  Eaab  et  Baby- 
lonis  scientium  me.  Ad  cujus  mulieris 
justificationem  commendandam  illud  quo- 

que  pertinet,  quod  meretricem  nominat. 
Nam  vere  meretricem  fuisse,  idque  juxta 
propriam  significationem  vociB  Hebracae 
zonah,  contra,  quam  sentiunt  nonnulli 
interpretes,  luculente  monstravimus  ad 
illa  verba  Hebr.  11.:  Fide  Raab  mere- 
trix  etc.  Neque  vero  manens  meretrix 
justificata  est,  nec  sine  fide ;  sed  ad  Deum 
verum  converHa,  per  fidem  bonis  operibus 
cooperantem  illi  placuit.  Credidit  enim 
et  confessa  est,  Deum  Israel  esse  Deum 
in  coelo  sursum  et  in  terra  deorsum;  at- 
que  ex  ea  fide  processit  ad  opera,  quae 
hic  referuntur,  ut  exploratores  a  Josue 
missos  susciperet,  absconderet,  ac  diversa 
via,  quam  venissent,  emitteret,  non  sine 
vitae  discrimine.  Legitur  bistoria  Josue  2. 

Sed  quia  sine  fide  mediatoris  nemo 
justificari  potest,  utique  existimandum 
est,  illam  nec  ea  fide,  saltem  iniplicita, 
caruisse.  Concepit  autem  bujusmodi  fidem 
eo  modo,  quo  plerique  alii  in  populo  Dei, 
sive  post  legem  latam,  sive  ante,  Deo  per 
externum  et  humanum  aliquod  ministe- 
rium  {quia  fides  ex  auditu  est,  Rom.  10.) 
intus  eos  docente. 

Porro,  quod  dicit  Apostolus,  Baah 
fuisse  justificatam  ex  operibus,  similiter 
est  accipiendum,  quomodo  de  Abraham 
id  ipsum  dixit.  Justificata  est  enim,  nuu- 
tiis  susceptis,  et  alia  via  dimissis,  quia 
ex  illo  tam  benefico  opere,  quod  non  tam 
nuntiis  illis,  quam  populo  Dei  praestitit, 
laudem  virtutis  ac  justitiae  meruit  in 
Scripturis  Josue  2.  et  6. ;  quo  nimirum 
opere  justitia  ejus  non  solum  declarata 
fuerit,  sed  et  augmentum  ceperit,  et  ad 
perfectionem  quandam  pervenerit.  Siqui- 
dem  et  hic  addi  poterat,  quod  de  Abra- 
ham  dixit :  Et  ex  operibus  fides  consum- 
mata  est. 

Ex  his  apparet,  Apostolum  ad  secun- 
dam  justificationem  potius,  quam  ad  pri- 
mam  respicere,  etiam  in  hoc  exemplo; 
tametsi  nec  prima  justificatio,  quae  com- 
pletur  in  remissione  peccatornm,  contingit 
sine  operibus,  quorum  a  fide  est  initium, 
ut  supra  dictum  est.  Jam,  ut  hoc  quoque 
exemplum,  quemadmodum  prius,  valeat 
ad  probandum   Apostoli   institntum,   ex 


ejus  mente  subaudiendum  est:  ita  ex  hoc 
opere  justificatam  fuisseRaab,  ut,  si  illud 
facere  detrectasset,  justificata  non  fuisset. 
Sic  euim  sequitur,  ctiam  nos  ex  operibus 
justificari  debere,  et  proiude  sine  operi- 
bu9  inanera  etmortuam  esse  fidem  nostram. 

26.  Sicut  enim  corpus  sine  spiritu 
mortuum  est,  ita  et  fides  sine  operibus 
mortua  est.  Aptissima  similitudine  con- 
cludit  suam  de  fide  et  operibus  doctrinam. 
Spiritum  intelligit,  non  halitum  seu  fla- 
tum,  ut  vult  Cajetanus,  sed  auimam.  Hanc 
enim  Scriptura  passim  significat  nomine 
spiritus,  ut  Psalm.  30. :  In  manus  tuas 
commendo  spiritum  meum ;  Eccles.  10. : 
Et  spiritus  redeat  ad  Deum,  qui  dedit 
illum ;  1  Cor.  2. :  Quis  hominum  scit, 
quae  sunt  hominis,  nisi  spiritus  homi- 
nis,  qui  in  ipso  est?  Nec  ideo  parum 
apta  videri  poterit  haec  Apostoli  com- 
paratio,  quod  veretur  Cajetanus,  hac  ra- 
tione  motus,  quia  opera  non  sunt  forma 
fidei,  sed  effectus  quidam  concomitantes, 
anima  vero  forma  est  corporis.  Respon- 
detur  enim,  Apostolum  opera  considerare 
in  sua  radice,  id  est,  in  bona  vohintate 
seu  caritate,  quae  forma  est  fidei,  sicut 
anima  corporis.  Sentit  enim,  fidera  ope- 
randi  voluntate  destitutara  mortuam  esse ; 
sicut  corpus  anima  privatum  mortuum 
est.  Et  observa,  non  dicere  Apostolum : 
Sicut  homo  sine  spiritu  mortuus  est; 
sed :  Sicut  corpus  sine  spiritu  mortuum 
est. 

Unde  evanescit  haereticorura  objectio : 
Homo  mortuus  non  est  homo,  sed  cada- 
ver  hominis ;  ergo  fides  mortua  non  est 
fides,  sed  quoddam  fidei  cadaver.  Non 
enim  comparat  Apostolus  fidem  mortuam 
cum  homine  mortuo,  sed  cum  corpore 
mortuo.  Sicut  ergo  corpus  mortuum  vere 
etproprie  corpus  est,  itafides  mortua  vere 
et  proprie  fides  est.  Neque  enim  magis 
in  ratione  fidei  continetur  caritas,  quam 
in  ratione  corporis  anima;  sed  sicut  anima 
perfectio  corporis  est,  ita  caritas  perfectio 
fidei. 

Proinde  ex  hac  ipsa  similitudine  Apo- 
stolica,  quam  sectarii  nubis  objiciunt, 
optime  statuitur  illa,  non  scholastica  mo- 

do,  sicnt  eam  vocant,  sed  Catholica  di- 
stinctio  fidei  in  informem  et  formatam.  Est 
enim  fides  informis  Apostolo  velut  corpua 
inanime,  et  fides  formata  velut  corpusani- 
matum.  Sic  ergo  utrimque  vera  fides, 
sicut  utrimque  verum  corpus. 

Quin  etiam  sequitur  contra  quosdam 
Catholicos  aliter  opinantes,  quemadmo- 
dum  idem  numero  corpus  est  nunc  vivens, 
nunc  mortuum,  sic  eandem  numero  fidem 
esse  nunc  animatam  caritate,  nunc  sine 
ea  mortuam.  Ubi  tamen  notandum,  ex 
sententia  Apostoli  non  esse  fidem  mor- 
tuam  in  bono  catechumeno,  et  in  fideli 
poenitente,  dum  per  bona  opera  dignos- 
que  poenitentiae  fructus  aspirant  ad  gra- 
tiam  baptismi  vel  reconciliationis.  Non 
enim  est  illa  fides  sine  operibus,  quam 
solam  Apostolus  mortuam  vocat.  Vivens 
igitur  est  atque  formata;  et  si  nondum 
illa  caritate ,  quae  est  amicitia  bominis 


cum  Deo,  tamen  ea  saltem,  qua  Deus 
tamquam  justitiae  fons,  et  qnidem  sicut 
oportet,  diligitur;  uti  loquuntur  Patres 
Synodi  Tridentinae.  Quae  observatio 
necessaria  est  ad  plenam  intelligentiam 
distinctionis,  quae,  secundura  Scripturas, 
agnoscenda  est  inter  fidem  formatam  et 
informem,  id  est,  vivam  et  mortuam,  ne 
fidem  hominis  nondum  justificati,  sed  per 
opera  poenitentiae  sese  parautis  ad  justi- 
tiae  donum  accipiendam,  pro  mortua  rc- 
putemus;  cum  nec  otiosa  quidem  dicenda 
sit  ejusmodi  fides,  sed  operosa,  ac  sub  ea 
fide  comprehensa,  quae  per  caritatem 
operatur;  ideoque  in  Christo  Jesu  valet, 
Gal.  5.  Quamquam  respectu  caritatis  gra- 
tificantis,  quae  amicitia  cum  Deo  est,  et 
ab  isto  nondum  habetur,  informem  eam 
dici  posse,  non  negamus.  Confer,  quae 
de  caritatis  notione  diximus  ad  1  Cor.  13. 


CAPOT    TERTIDffl. 

Nolite  plures  magistri  fieri,  fratres  mei,  scientes,  quoniara  majus 
judicium  sumitis.  2.  In  multis  enim  offendimus  omnes.  Si  quis  in 
verbo  non  offendit,  hic  perfectus  est  vir;  potest  etiam  freno  circumdu- 
cere  totum  corpus.  3.  Si  autem  equis  frena  in  ora  mittimus  ad  con- 
sentiendum  nobis,  et  omne  corpus  illorum  circumferimus.  4.  Ecce  et 
naves,  cum  magnae  sint,  et  a  ventis  validis  minentur,  circumferuntur  a 
modico  gubernaculo,  ubi  irapetus  dirigentis  voluerit.  5.  Ita  et  lingua 
raodicura  quidera  raembrura  est,  et  niagna  exaltat.  Ecce  quantus  ignis, 
quara  magnara  silvara  incenditl  6.  Et  lingua  ignis  est,  universitas  ini- 
quitatis.  Lingua  constituitur  in  raerabris  nostris,  quae  raaculat  totum 
corpus,  et  inflaraniat  rotara  nativitatis  nostrae,  inflamraata  a  gehenna. 
7.  Oranis  enim  natura  bestiarura,  et  volucrura  et  serpentiura,  et  cae- 
terorum  domantur,  et  doraita  sunt  a  natura  huraana;  8.  linguam  autem 
nullus  hominura  doraare  potest ;  inquietura  malura ,  plena  veneno  morti- 
fero.  9.  In  ipsa  benedicimus  Deum  et  Patrem;  et  in  ipsa  maledici- 
mus  homines,  qui  ad  similitudinem  Dei  facti  sunt.  10.  Ex  ipso  ore 
procedit  benedictio  et  maledictio.  Non  oportet,  fratres  mei,  haec  ita 
fieri.  11.  Numquid  fons  de  eodem  foramine  eraanat  dulcera  et  amaram 
aquam?  12.  Numquid  potest,  fratres  mei,  ficus  uvas  facerc,  aut  vitis 
ficus?    Sic  neque  salsa  dulcem  potest  facere  aquam.      13.    Quis  sapiens 

et  disciplinatus  inter  vos?  Ostendat  ex  bona  conversatione  operationem 
suam  in  mansuetudine  sapientiae.  14.  Quod  si  zelum  amarura  habetis, 
et  contentiones  sint  in  cordibus  vestris,  nolite  gloriari,  et  mendaces  csse 
adversus  vcritatem;  15.  non  est  enim  ista  sapientia  desursum  descen- 
dens,  sed  terrena,  animalis,  diabolica.  16.  Ubi  enim  zelus  et  conten- 
tio,  ibi  inconstantis,  et  omne  opus  pravum.  17.  Quae  autem  desursum 
est  sapientia,  primum  quidem  pudica  est,  deinde  pacifica,  modesta,  sua- 
dibilis,  bonis  consentiens,  plena  misericordia  et  fructibus  bonis,  non 
judicans,  sine  simulatione.  18.  Fructus  autem  justitiae  in  pace  semi- 
natur  facientibus  pacem. 


SUMMARIUM  CAPITIS  TERTii. 

In  linguae   vitia   graviter   invehitur;   avocat  a  contentionibus   et  aemulationibus ;   animalis  et 
spiritdalis  sapientiae  discrimen  explicat. 


1.  Nolite  plures  magislri  fieri^  fra" 
tres  mei.  Plures,  Graece:  multi.  Potest- 
que  etiam  sic  verti :  Ne  sitis  multi  magi- 
stri.  Qaae  primo  capite  breviter  Aposto- 
lus  praeceperat  de  refrenanda  lingua, 
dicens:  Sit  omnis  homo  tardus  ad  lo^ 
quendum,  et  iterum :  Si  quis  putat,  se 
religiosum  esse,  non  refrenans  linguam 
auam,  hujus  vana  est  religio:  nunc  aliis 
verbis  repetit  cum  amplificatione  quadam, 
qua  linguae  intemperantis  noxam  vebe- 
mentius  exagitat.  Et  quia  maxime  peri- 
culosus  est  linguae  casus  in  magistris, 
incipit  ab  boc  praecepto :  Nolite  plures 
magistri  fieri.  Quod  a  nonnuUis  in  bunc 
sensum  accipitur:  Nolite  diversa  docere; 
ne  sitis  opinionum  ac  sectarum  auctores, 
suos  quisque  post  se  discipulos  trabentes. 
Quod  in  baereticos  maxime  q^adrat ;  tam- 
etsi  reperiantur  et  alii  ab  boc  studio  non 
alieni.  Sic  intellexit  Augustinus,  in  pro- 
logo  suarum  retract.  ita  scribens :  Magi- 
stros  autem  plures  tunc  fieri  existimo, 
cum  diversa  atque  inter  se  adversa  sen- 
tiunt.  Cum  vero  id  ipsum  dicunt  om- 
nes,  et  verum  dicunt,  ab  unius  veri 
magistri  magisterio  non  recedunt.  Huic 
sensul  etiam  Bedae  commentarins  alludit, 
etfavere  putant  illud  Domini  praeceptnm : 
Nec  vocemini  magisiri,  quia  magister 
vester  unus  est  Christus,  Mattb.  28. 


Alii  vero  sic  exponunt:  Ne  per  ambi- 
tionem  crescat  in  vobis  numerus  magi- 
strorum,  et,  ut  Erasmus  breviter  in  para- 
pbrasi:  Ne  passim  amhiatis  esse  magi^ 
siri.  Solet  enim  ambitio  creare  multos 
magistros,  qui  catbedram  appetant,  alios- 
que  docere  velint,  ipsi  parum  aut  male 
docti.  Peculiariter  antem  Judaei  (nam 
ad  Judaeos  ba^^-c  scribuntur)  gaudebant 
salatari  Rahhi,  Mattb.  23.,  facileque  sese 
ingerebant  ad  docendum  alios.  Unde  Ju- 
daeo  dicitur  Rom.  2. :  Confidis,  te  ipsum 
esse  ducem  caecorum,  lumen  eorum, 
qui  in  tenehris  sunt,  eruditorem  insi- 
pientium,  magistrum  infantium  etc. 
Hic  sensus  simplicior  et  probabilior  est; 
nec  ab  eo  diversum  postulat  locus  ex 
Evangelio  citatus,  prout  eum  doctissimi 
interpretes  exponunt. 

Ex  bac  tamen  ambitione  plerumque 
etiam  illud  consequitur,  ut  ad  catbedram 
evecti  non  amplius  discipulos  se  cogitent, 
sed  magistros ;  nec  jam  majorum  doctri- 
nam,  sed  propria  placita  studeant  audito- 
ribus  instillare;  nec  eos  Cbristi,  sed  suos 
facere  discipulos.  Hinc  itaque  plures  ac 
inter  se  divisi  magistri  sectarumque  au- 
ctores  exsistunt.  Ut  in  sententia  Apostoli 
metalepsis  quaedam  sit,  qua  ex  posteriori 
id,  quod  prius  est,  velit  intelligi.  Nam, 

ut  dixi,  multitndinem  magistroram  creat 
ambitio. 

Scientes,  quoniam  majus  judicium 
mmitis.  Graece:  Ar^?j^6|isOa  ^  sumemus, 
accepturi  sumus.  Consonat  editio  Sj- 
riaca.  Juxta  quam  lectionem  (quam  ve- 
ram  arbitror)  Apostolus  sese  conjungit 
illis,  quos  admonet,  ita  suadente  mode- 
Btia,  quo  magis  persuadeat,  sicut  et  infra, 
de  lingaa  loquens,  cum  ait :  In  ipsa  nia- 
ledicimus  hotnines.  Sumere  sive  acci- 
pere  judiciumy  pro  quo  PauJus  Gal.  5. 
portare  judicium,  est:  puniri,  poenas 
luere.  Et  legitur  apud  tres  Evangelistas 
Matth.  23.,  Marc.  12.  et  Luc.  20. :  Xtj^^ov- 
xat  TtsptoooTspov  xpiua,  accipiant  am- 
plius  judicium^  sive,  ut  interpres  apnd 
Lucam  vertit:  accipient  majorem  dam- 
nationem,  id  est,  gravius  punientur.  Igi- 
tur  Apostolus  proposito  periculo  deterret, 
ne  magistri  munus  a£Pectent,  neve  ad  do 
cendum  temere  prosiliant;  ac  si  dicat: 
Si  id  facimus,  scire  debemus,  nec  dubi- 
tare,  quin  poenas  nobis  accumulemus  in 
Dei  judicio;  cum  alioqui  satis  multa 
sint,  in  quibus  peccemus.  Id  esfc,  quod 
sequitur: 

2.  In  multis  enim  offendimus  omnes. 
Offendimus,  praesentis  temporis  est.  Vult 
enim  assiduitatem  quandam  et  frequen 
tiam  significare.  Graece :  iiTaioiiev,  labi- 
mur,  impingimus.  Est  enim  HTatetv  mi- 
nus,  quam  cadere.  Unde  cst  illud  Rom. 
11.:  Numquid  sic  offenderunt,  ut  ca- 
derent?  Significantur  ergo  minora  seu 
leviora  peccata,  quae  venialia  vocamus ; 
et  sensus  est,  in  actionibus  nostris  saepe 
nos  labi,  impingere,  peccare  per  ignoran- 
tiam,  imprudentiam,  affectiones  varias  et 
intentiones  non  puras,  et  per  haec  ob- 
noxios  reddi  judicio  Dei.  Cavendum  pro- 
inde,  ne  reatum  hunc  nostrum  augeamus, 
dum  magistri  esse  volumus,  quod  in  eo 
munere  exercendo  gravius  ac  periculo- 
fiius  labi  contingat. 

Haec  Apostoli  sententia  una  est  ex  iis, 
quas  opposuerunt  Patres  errori  Pelagia- 
norum,  affirmantium,  posse  hominem  vi- 
vere  sine  peccatis.  Eadem  valet  adversus 
haereticos  nostri  temporis,  eos,  qui  dicunt, 


borainem  etiam  justificatum  in  omni  opere 
peccare.  Non  enim  dicit  Jacobus,  in  om- 
nibus  nos  offendere,  sed  in  multis. 

Si  quis  in  verho  non  offendit,  hic 
perfectus  est  vir.  Hic  jam ,  occasione 
praecedentis  admonitionis ,  agere  incipit 
de  commodis  et  incommodis  linguae.  Cum 
in  multis,  inquit,  offendamus  omues,  ta- 
men  in  verbis  facillimus  est  lapsus,  adeo 
ut,  qui  verborum  offensas  vitare  potest, 
perfectus  slt  pronuntiandus.  Innuit,  do- 
ctoris  officium  neminem  suscipere  debcre, 
nisi  perfectum  se  agnoscat.  Nam  si  us- 
quam  alibi,  maxime  in  doctiina  religionis 
(de  qua  hic  sermo)  periculum  habet  lap- 
sus  verborum. 

Videri  potest  hanc  sententiam  Jacobue 
accepisse  ex  Eccles.  14.,  ubi  sic  legitur : 
Beatus  vir,  qui  non  est  lapsus  verbo  ex 
ore  suo.  Si  quaeras,  sitne  quispiam  talis, 
affirmative  respondeo.  Nam  id  et  Apo- 
stolus  hoc  loco,  et  Ecclesiasticus  satis 
significant.  Nec  enim  sentit  Apostolus, 
eum  demum  verbo  non  offendercj  cujas 
lingua  nuraquam  labitur.  Talis  enim, 
opinor,  nullus  est  eorum,  qui  sermone 
utuntur.  Nam  quod  de  Joanne  Baptista 
canit  Ecclesia :  Ne  levi  saltem  maculare 
vitam  famine  posses ,  conatum  potius 
ac  profectum  significat,  quam  plenarium 
effectum.  Sed  sensus  Apostoli  est,  eum 
esse  perfectum  in  couversatione,  id  est, 
etiam  reliquas  suas  actiones  bene  dispo- 
nere,  qul  linguam  cohibere  noverit,  ita 
scilicet,  ut  loquendo  nusquam  gravius  im- 
pingat,  raro  levius.  Nam  minimas  verbo- 
rum  offensas  et  culpas  omnino  vitare, 
homini  inter  bomines  versanti  impossibile 
est.  Hic  sensus  manifeste  patet  ex  se- 
quentibus.  Itaque  non  perfectwn  vocat 
a  sola  linguae  continentia;  sed  ex  ea  do- 
cet  optimam  sumi  conjecturam,  quod  quis 
etiam  reliquum  corpus  suarnm  actionum 
bene  gubernet,  et  hac  ratione  peifectum 
esse;  nimirum  perfectione  totius  compa- 
rati  ad  partes,  quemadmodum  Paulus  2 
Tim.  3.  partium  enumeratione  perfectum 
hominem  Dei  describif. 

Potest  etiam  freno  circumducere  to- 
tum  corpus.  Graeca  sic  habent :  Potens 

freno  ducere,  seu  moderarl,  etiam  totum 
corpus.  In  nonnullis  item  Latinis  legilur : 
potenSj  quod  Graece  est:  SuvaTog  Sermo 
metaphoricus  est,  quo  significatur,  homi- 
nem  linguae  temperantem  posse  etiam 
caeteras  actiones  suas  moderari.  Nam 
qui  potest,  quod  est  difficillimum,  potest 
et  alia  faciliora.  Corpiis  igitur  actionum 
hic  intelligitur.  Quamquam  sint,  qui 
corpus  proprie  accipiant,  ut  sensus  sit, 
eum,  qui  linguam  regere  norit,  posse 
etiam  caetera  corporis  membra  regere,  ut 
oculos,  aures,  manus.  Verum  Apostolus 
nondum  linguam  nominavit,  sed  de  locu- 
tionibus  locutus  est. 

3.  Si  autem  equis  frena  in  ora  mit- 
timus  ad  conseniiendum  nohis,  et  omne 
corpus  illorum  circumferimus.  Graece : 
circumagimus.  Duas  deinceps  adfert 
comparationes  :  alteram  a  freno,  quo  re- 
guntur  equi,  cujus  jam  meminerat  in 
verbo  composito  Graeco:  xocAivayajyijoai; 
alteram  a  gubernaculo,  quo  naves  diri- 
guntur;  quibus  ostendat  dominatum  lin- 
guae  super  reliquum  corpus,  ideoque 
magoam  habendam  curam  linguae  mo- 
derandae,  si  volumus,  ut  totum  corpus 
actionum  nostrarum  bene  se  habeat. 
In  hac  parte  variant  codices.  Ac  pri- 
mum  refert  Beda  in  comment. ,  quos- 
dam  pro :  si  autem,  legere :  sicut  autem, 
ut  pendeat  sermo  usque  ad  illud:  ita  et 
lingua  etc.  Sed  Iiuic  lectioni  nec  Graeca 
suffraganiur,  nec  ulla  Latina,  quae  nunc 
sunt  in  manibus. 

Caeterum  in  Graecis  plerisque  legitur : 
tSs  sive  t5oi>,  ecce.  Quod  et  Syrus  inter- 
pres  reddidit.  Huic  autem  proxime  acce- 
dit :  £i  b\,  si  autem,  quod  nos  habemus, 
ut  dubium  non  sit,  interpretem  nostrum 
ita  in  Graeco  legisse.  Nam  et  hodie  ea 
lectio  quorundam  est  exemplarium.  IUud 
tamen,  quod  in  pluribus  est  Graecis,  con- 
gruit  cum  parte  sequenti :  Ecce  et  naves 
etc.  Sed  et  sensum  habet  comraodiorem, 
ut  satis  verisimile  sit,  hoc  ab  Apostolo 
scriptum  esse.  Quod  autem  in  Latinis 
vetustioribus  legitur:  Si  autem  equorum 
frenos  in  ora  mittimus,  exhibet  quidem 
ad  verbum,  quod  in  Graeco  est :  xdiv  t7c- 

7ro)V  Touc  yoLkivohr;,'^  sed  admonet  Oecu- 
menius,  ea  verba  sic  ordinanda  (quemad- 
modura  et  Syrus  ordinavit):  In  ora  equo- 
rum  miftimus  frena.  Qaod  quidera  sensu 
idem  est  cum  nostra  lectione.  Denique 
conjunctio:  et,  non  est  commutanda  cum: 
etiam,  sicut  in  multis  codicibus  factum 
est;  licet  per  etiam  exponi  debeat  a  le- 
gentibus.  Porro  sensus  planns  est,  nos 
immittere  solcre  equis  frenum  in  ora,  ut 
nobis  obediant,  eoque  exiguo  ferro  totum 
belluae  corpus  pro  nostro  arbitratu  cir- 
cumagere. 

4.  Ecce  et  naves,  cum  magnae  sint, 
et  a  ventis  validis  minentur.  Haec  al- 
tera  comparatio  est.  Bene  autem  resti- 
tuta  lectio,  tam  Graecis,  quam  nostris  an- 
tiquis,  ipsique  Bedae  consentanea;  cum 
prius  in  raultis  codicibus  inverso  ordine 
legeretur:  Et  ecce.  Sic  autera  habent 
Graeca:  Ecce  etnaves,  cum  tantae  sint, 
et  a  duris  ventis  impellantur.  Duros 
ventos  vocat  saevos  et  validos.  Mifiare 
autera  pro  eo,  quod  est,  agere  seu  ducere 
huc  illuc,  vix  est  privscae  Latinitatis,  vul- 
gato  interpreti  usitata. 

Circumferuntur  a  modico  guherna- 
culo ,  uhi  impetus  dirigentis  voluerit. 
Alii  plenius  ex  Graeco  :  Circumoguntur 
a  minimo  guhernaculo,  quocumque  im- 
petus  etc.  Quod  autem  addita  conjun- 
ctione  legebatur  passim  in  Latinis  codi- 
cibus  :  circumferuntur  autem  vel  tamen, 
merito  correctum  habemus  ex  melioribus 
in  editione  Romana.  Nam  nec  Graeca, 
nec  Syriaca  tale  quid  addunt. 

5.  Ita  et  lingua  modicum  quidem 
memhrum  est,  et  magna  exaltat.  Vocu- 
lam  quidem.  interpres  addidit  de  suo. 
Magna  exaJtat,  Graece  composito  verbo: 
|ji£YaXau;(sT^  id  est,  magna  gloriatur  sive 
jacfat,  ut  alii  verterunt.  Verisimile  est, 
ab  interprete  scriptum  fuisse:  exsultat, 
pro  quo  apnd  Hieronymura  in  exposit.  2. 
Psalm.  119.  corrupte  legitur :  exulcerat. 
Certe  Venerabilis  Beda  testatur,  in  qui- 
busdam  codicibus  inveniri:  et  magna 
exsuUat,  eamque  lectionem  etiam  inter- 
pretatar.  Eandem  et  hodie  libri  quidam 
exhibent,  diverso  tempore  Parisiis  excusi, 

et  nonnulli  MSS.  visi  Erasmo  et  Isidoro 
Clario.  Itaque  jactantiae  vitium  hac  parte 
notari  plerique  existimant;  ut  sensus  sit, 
linguam,  etsi  pnsillum  in  corpore  mem- 
brum,  magna  tamen  loqui,  multumque 
praesumere. 

Verum  hic  sensus  parum  respondet  ad 
eimilitudines  allatas  fi-eni  et  gubernaculi, 
quibus  ostendere  vult  Apostolus,  quanta 
sit  linguae  pote&tas  in  corpus  reliquum ; 
quae  non  ostenditur  ex  vitio  inanis  ja- 
ctantiae,  sed  exeo,  quodmagnarumrerum 
sit  effectrix ;  ut  Graeco  verbo  videatur 
abusus  pro  eo,  quod  est:  magna  vi  pol- 
Lere,  plurimum  posse  in  utramque  par- 
tem,  malam  et  bonam.  Id  sensit  Grae- 
cus  Oecumenius,  itaApostolum  exponens: 
Etsi  lingua  pusillum  sit  memhrunif  in- 
quit,  magna  tamen  operatur,  hona  vi- 
delicet  et  mala.  Quamquam  fatetur,  non 
adeo  explicitum  esse  sermonem  hunc 
Apostoli.  Porro  hinc  collige,  si  tanta  lin- 
guae  poteetas  est,  summa  cura  frenandam 
eam  esse  ac  moderandam,  ne  se  effundat 
extra  limites  recti  et  boni.  Quo  pertiuet 
comparatio  sequens. 

Ecce  quantus  ignis  quam  magnam 
silvam  incendit !  Quantus  ignis,  Graece : 
bXi^^ov  TTup,  exiguus  ignis.  Textus  quidem 
Veronensis  habet:  '^Atxov  TiDp,  quantus 
ignis ;  sed  mutatione,  quod  suspicor,  ex 
Latino  facta.  Nam  '^Acxov  nusquam  par- 
vitatem  indicat,  ut  verti  possit :  quantu- 
lum ;  sed  semper  magnitudinem.  Sed  et 
Beda  testatur,  codices  sic  habere:  Ecce 
modicus  ignis.  Et  Hieronymus,  Jesaiae 
caput  ultimum  exponens,  ad  hunc  modum 
citat :  Parvus  ignis  quam  grandem  suc- 
cendis  materiam  ?  Dicit :  materiam, 
quia  Graeca  vox  uXtj  et  silvam,  et  ma- 
teriam.  significat;  et  utruraque  quadrat 
sententiae,  tametsi  neoterici  interpreles, 
Erasmus  et  alii,  materiam  malint. 

6.  Et  lingua  ignis  est.  Intellige  per 
comparationem  jam  dictam.  Sicut  enim 
exiguus  iguis,  nisi  caute  servetur,  mag- 
num  facit  ineendium  :  ita  lingua,  pusillum 
membrom,  nisi  bene  coerceatur,  ingentes 
excitat  turbas,  et  magnorum  multorumque 


maloram  causa  est.  Unde  sequitur  forma 
appositionis : 

Universitasiniquitatis,  Graece:  Mun- 
dus  iniquitatis,  Syriace :  Mundus  pec- 
cati.  Sed  noster  interpres  sensum  atten- 
dit.  Mundus  enim  universum  et  univer- 
sitas  vocatur,  quod  in  eo  sit  rerum  omnis 
generis  coUectio.  Sic  igitur  et  lingua 
vitiorum  ac  scelerum  mundus  et  univer- 
sitas  quaedam  est;  causative  nimirum, 
quia  nullum  est  peccati  genus,  quod  lin- 
gua  non  pariat;  aut  perpetrando,  ut  de- 
tractiones,  maledicta,  perjuria;  aut  prae- 
cipiendo,  suadendo,  provocando,  concin- 
nando ,  denique  occasiones  et  fomenta 
ministrando,  ut  sunt  ebrletates,  adulteria, 
stupra,  rixae,  caedes,  schismata  et  hae- 
reses.  Arius  in  Alexandria  una  scin- 
tiUa  fuit,  ait  Hieronymus  super  Episto- 
lam  ad  Gal.  5. ;  sed  quia  non  statim 
oppressa  est,  totum  orbem  ejus  flamma 
populata  est.  Quod  de  Luthero,  qui  in 
Germania  una  scintilla  fuit,  totidem  ver- 
bis  dicere  nobis  liceat. 

Sciendum,  in  Sjriaco  textu  sic  legi: 
Et  mundus  peccati  veluti  ramus  est. 
Vult  enim  Syrns  interpres  duplicem  hic 
esse  comparationem :  alteram  linguae 
cam  exiguo  igne;  alteram  mundi  peccati 
cum  ramis,  id  est,  silva  seu  materia ;  ut, 
quemadmodum  igniculus  corripit  ligno- 
rum  materiam  et  consumit,  ita  lingua 
mundum  peccati,  id  est,  corruptum  hoc 
saeculum  et  ad  omne  genus  vitiorum  pro- 
clive,  velat  aridam  materiam,  et  hnic  igni 
concipiendo  aptissiraam ,  comprehendat 
atque  incendat.  Quem  sensum  etiam  ex 
recentioribus  quidrtm  huc  adfert.  Sed  de 
eo  suum  cuique  sit  jndicium. 

Lingua  constituitur  in  membris  no- 
stris,  quae  maculat  totum  corpus.  Grae- 
ce:  Ita  lingua  constituitur  etc.  Illud, 
quod  dixerat,  linguam  esse  universitatem 
iniquitatum,  videtur  hac  parte  explicare. 
Est  autem  metallage  quacdam  in  verbis 
Apostoli.  Sic,  inquit,  lingua,  quae  consti- 
tuta  est  inier  alia  membra,  atque  eorum 
paene  minimum  est,  male  custodita,  totum 
undequaque  vitiis  inficit  et  commaculat 
hominem. 

Et  inflammat  rotam  nativitatis  no- 
strae.  Haec  ad  metaphoram  ignis  perti- 
nent.  Nostrae,  uon  est  in  Graeco ;  tam- 
etsi  Syrus  paraphrastes  adscripsit  tam 
hic,  quam  in  membro  praecedenti.  Sic 
enim  habet :  Et  ipsa  lingua,  exsistens  in 
membris  nostris,  maculat  totum  corpus 
nostrum,  et  inflammat  proventus  gene- 
rationum  nostrarum ,  quae  currunt 
veluti  rotae.  Sensum  autem  hunc  red- 
duntBeda  et  alii:  Lingua,  tamquam  ignis, 
incendio  vastat  totum  vitae  nostrae  cur- 
sum,  quo  a  die  nativitatis  usque  ad  mor- 
tem,  velut  semper  currente  rota,  continuo 
volvimur. 

Notandum  tamen,  in  Graeco  non  ha- 
beri:  Ysvvigaswg,  nativitatis,  sed:  Y£V£- 
oetoc,  generationis,  quomcdo  vertit  Sy- 
rus.  Atqui  generatio  saepe  in  Scripturis 
accipitur  pro  saeculo,  quod  transit.  Unde 
est  illa  phrasis  in  Psalrais  et  alibi :  A 
saeculo  in  saeculum.  Quoniam  vero  sae- 
culum  et  mundus  pro  eodem  accipiuntur 
interdum,  praesertim  in  Scriptura  novi 
testamenti ,  videri  potest  Apostolus  hoc 
loco  generationem  vocare,  quam  prius 
mundum  iniquitatis,  juxta  sensum  ab 
interprete  Syro  indicatum,  id  est,  saecu- 
lum  hoc  nequam ;  ac  si  clarius  dixisset: 
Et  inflammat  cursum  saeculi,  ut  eadem 
sint,  inflammare  rotam  generationis ,  et 
incendere  mundum  iniquitatis.  Huc  spe- 
ctat  illa  cnjusdam  versio :  Et  inflammat 
orbem  conditum.  Hic  sensus,  si  verus 
est,  confiimat  supplementum  Syriacae 
versionis,  de  quo  supra. 

Sed  quoniam  in  sacris  literis  generatio 
interdum  significat  ea,  quae  homines  fa- 
cere  solent,  negotia,  acticnes,  mores,  vitae 
modum ;  ut  cum  dicitur  Luc.  16.:  Filii 
hujus  saeculi  prudentiores  filiis  lucis  in 
generatione  sua  sunt ,  seu,  ut  Graece 
legitur:  in  generationem  suam,  id  est 
in  his,  quae  gerunt,  seu  ad  negotia  sua : 
idcirco  et  hic  locus  ad  illum  modum  recte 
potest  accipi;  ut  seusus  sit:  Inflammat 
totum  veluti  orbem  totumque  circulum 
atque  cursum  actionum  nostrarum.  Qui 
intellectus  a£5nis  est  ei,  quem  dat  Beda 


cum  suis,  etiamsi  ex  diversa  lectione 
Graeca,  ut  dictum  est. 

Inflammata  a  gehenna.  Ex  Graeco 
consequonter  cum  duobus  raembris  supe- 
rioribus  vertendum  esset :  Et  inflamma- 
tur  a  gehenna.  Docet ,  linguam  in  hoc 
incendio  esse  instrumentum  diaboli.  Unde 
pars  haec  causaliter  accipienda  est,  quasi 
dicat:  Utpote  quae  inflammatur  a  ge- 
henna,  id  cst  a  diabolo,  qui  gehenna  vo- 
catur  per  metonymiam  qua  locus  pro  lo- 
cato  sumitur :  vel  quia  gehenna  sedes  et 
aula  est  Satanae;  vel  quod  gehenuam, 
id  est,  poenam  gehennalem  semper  cir- 
cumferat,  quocuraque  se  movet.  Quem 
sensum  pluribus  cc  docte  explicatum  vide 
apud  Veuerabilem  Bedam.  Sic  autem  et 
angeli  saucti,  ubicumque  sunt,  in  coelo 
esse  dicuntur,  eo  quod  a  Dei  visione  nus- 
quam  recedant,  Domino  testante  Matth. 
18. :  Angeli  eorum  in  coelis  semper  vi- 
dent  faciem  Patris  mei ,  qui  in  coelis 
est.  Potius  autem  dicit  Jacobus;  a  ge- 
henna,  quam  a  diabolo,  quia  de  igne  lo- 
quebatur  ac  de  incendio,  cujus  causam 
et  originem  pulchre  in  gehennam  refert, 
id  est,  ad  ioncm  usque  tartareum.  Et  hinc 
disce,  non  ita  uuumquemque  tenfcari  a 
sua  concupiscentia,  sicut  dixit  cap.  1., 
quin  etiam  assidue  sua  fomenta  per  so 
suosque  ministros  suggerat  diabolus. 

7.  Omnis  enim  natura  bestiarum,  et 
volucrum  et  serpentium,  et  caeterorum 
domantur ,  et  domita  sunt  a  natura 
humana.  Graece:  domatur  et  domita 
est.  Item  pro:  caeterorum,  in  Graeco  est: 
ivaXtcDV^  id  est  marinorum.  Quidam 
suspicantur,  interpretem  legisse:  aXXwv^ 
aliorum.  Mihi  verisimilius  est,  eum  scri- 
psisse:  cetorum ,  quod  ipsum  adhuc  in 
nonnuilis  exstarecodicibus,  testaturEras- 
mus ;  et  ipse  codices  vidi,  qui  sic  habe- 
rent;  ut  cetorum  uomine,  velut  a  specie 
praecipua,  significare  voluerit  interpres 
totum  genus  marinarum  belluarum. 

Additiuncula  B.  P. 

Correctio  Clementina  dat :  caeterorum, 
quod  ipsura  ex  vetustis  libris  sumptum 
esse  credas.  Interpretem  hoc  vertentem 

est  manifesinm  rem  dedisse,  non  vocabu- 
lum.  Postquam  enim  commemorata  sunt 
animalia  irrationalia,  quae  gradiantur, 
quae  volent,  quae  repant,  qui  caetera 
dicit,  quaenam  alia  significat,  quam  ma- 
rina? 

Igitur  exaggerat  Apostolus  hac  parte 
malitiam  humanae  linguae  collatione  alio- 
mm  animalium,  quorum  nullum  natura 
tam  ferum  est  aut  saevum ,  quod  non 
liominum  ars  et  industria  domare  possit; 
sive  terrestre  sit  animal,  sive  volatile, 
sive  reptile,  sive  marinum.  Hac  enim 
distributione  utitur  Apostolus.  Nam 
'Oirjpta,  pro  quo  bestias  interpres  vertit, 
ea  proprie  sunt  inter  terrestria,  quae  feri- 
tate  aut  veneno  nocent.  Quod  autem  ait : 
domantur  et  domita  sunt,  praesens  qui- 
dem  terapus  posuit  ad  potentiam  signifi- 
candam;  praeteritum  vero  refert  ad  rei 
factae  experientiam ;  ac  si  dicat :  Nullum 
est  genus  animalium,  quod  domari  non 
possit  ab  homine;  siquidem  experientia 
docet,  multa  saepe ,  etiam  quae  ferocis- 
simi  snnt  generis ,  domita  ab  hominibus 
ac  cicurata  fuisse,  ut  leones,  ursos,  par- 
dos ,  tigridcs,  aquilas,  vultures,  dracones, 
aspides,  delphines.  Exempla  suppeditant 
historiae. 

8.  Linguam  autem  nullus  hominum 
domare  potest.  Hanc  Apostoli  senten- 
tiam  olim  Pelagius,  addita  interrogatio- 
nis  nota ,  torquebat  in  sensum  alienum ; 
tamquam  diceret  Apostolus:  Si,  quod 
majus  est ,  faciunt  homines  ;  quod  minus 
est,  facere  non  poterunt  ?  Si  domare  pos- 
sunt  omne  genus  bestiarum  ,  quanto  ma- 
gis  linguam  quisque  suam  ?  Referunt  hoc 
de  Pelagio  Augustinus  lib.  de  nat.  et  grat. 
cap.  15.  et  Paulus  Orosius  in  apologia, 
quam  adversus  Pelagium  scripsit.  Quam- 
quam  hic  sensus  etiam  apud  Oecumenium 
legitur.  Respondent  autem  Augustinus  et 
Orosius  ,  Apostcium  non  dicere :  linguam 
nullus  domare  poiest,  sed:  nullus  ho- 
minum ;  ut,  quum  domatur,  id  Dei  gra- 
tia  fieri  fateamur.  Recte  etiajn  ex  ipso 
contextu  hujus  loci  sensum  Pelagii  refel- 
lit  Augustinus,  ostendens,  sequentia  cum 
eo  non  cohaerere.    Sententiam  vero  Apo- 


stoli  sic  intelligit:  |Lingu.am  suam  nullus 
hominum  per  se,  suisque  viribus,  domare 
potest;  sed  Deus  id  potest,  et  per  gra- 
tiam  suam  homiui  praestat,  ut  faciat. 
Alii  quidam  id  ipsum  accipiunt  absolute, 
neminem  posse  suam  ipsius  linguam  do- 
mare ,  id  est  ita  refrenare ,  ut  non  ali- 
quando  prorumpat  in  verbum  otiosum. 

At  revera  probabilius  est,  Apostolum 
hic  non  agere  de  propria  lingua  domanda, 
aed  de  aliena;  ut  sensus  sit :  Cum  possint 
homines  omne  genus  animalium  domare, 
neminem  tamen  esse,  qui  frenum  alienae 
linguae  possit  injicere,  prohibendo  eam 
a  detractionibus ,  contumeliis,  rizis ,  men- 
daciis ,  fraudulentiis ,  susurrationibus  et 
aliis  id  genus.  Est  enim  sermo  de  lingua 
mala,  quae  non  solum  indomabilis  est, 
verum  etiam  inevitabilem  et  insanabilem 
plagam  infert;  quemadmodum  pluribus 
et  pulchre  docet  Ecclesiasticus  cap.  28. 
Tale  est  et  illud  Psalm.  119. :  Quid  de- 
tur  tihi,  aut  quid  apponatur  tibi  ad 
linguam  dolosam?  Sagittae  potentis 
acutae  cum  carbonibus  desolatoviis. 
Hunc  sensum  arguit  comparatio  ferarum 
jam  adducta ,  quae  ab  aliis  domantur. 
Item  confirmantea,  quae  sequuntur : 

Inquietum  malum.  Potest  haec  pars 
appositive  jungi  cum  praecedenti  accusa- 
Hyo  linguafn  j  huc  sensu:  Nemo  potest 
linguam  domare ,  utpote  malum  inquie- 
tum  et  indomitum.  Potest  etiam  seorsim 
accipi,  casu  nominandi,  sicut  membrum 
sequens  :  plena  veneno  etc.  Et  ita  sup- 
plenda  erit  sententia;  Est  enim  lingua 
malum  inquietum ,  Graece :  axa-ao}(£TOV, 
id  est  incoercihiJe  j  ut  alii  verterunt. 
Hieronymus  lib.  2.  dial.  cont.  Pelag. 
legit:  incontinens  malum ,  quod  intel- 
lige  passive ,  pro  eo ,  quod  contineri  non 
potest.  Sentit  ergo  B.  Jacobus,  linguam, 
quamvis  ei  natnra  duplex  septum  oppo- 
suerit  labiorum  et  dentium,  coerceri  ta- 
meu  non  posse,  quin  solutis  repagulis 
erumpat ,  et  grassetur  in  hominnm  perni- 
ciem.  Allusio  est  ad  feras,  quae  dentibus 
et  ungiilis  infestae  suut,  et,  ne  noceant, 
cancellis  inclusae  tenentur ;  quemadmo- 
dum   membro   sequente  alluditur  ad  ea 

animalia,  quae  venenum  fundendo  noxia 
sunt. 

Plena  vene?io  mortifero.  Id  est  parata 
semper  ad  noxas,  etiam  gravissimas  et 
lethales ,  aliis  inferendas ,  ac  si  mortifero 
veneno  plena  sit,  quod  retinere  nequeat. 
Huc  pertinet  illud  Psaim.  139. :  Acuerunt 
linguam  suam  sicut  serpentis,  venenum 
aspidum  sub  labiis  eorum. 

9.  In  ipsa  benedicimus  Deum  et  Pa- 
trem ;  et  in  ipsa  maledicimus  homines, 
qui  ad  similitudinem  Dei  facti  sunt.  In 
ipsa ,  et  in  ipsa ,  id  est  in  eadem ,  per 
eandem  linguam.  Quantum  lingua  sit 
malum,  deinceps  ostendit  ex  ejus  absurda 
ac  prodigiosa  deformitate.  Quasi  dicat: 
Lingua  monstrum  quoddam  est,  cui  si- 
mile  non  facile  reperias.  Sed  nos  hujus 
monstri  sumus  auctores,  dum  linguam 
nostram  facimus  organum  contrariarum 
actionum ,  inter  quas  nulla  consensio  est ; 
dum ,  inquam ,  lingua  Deum  benedici- 
mus,  id  est  laudamus,  Patrem  eum  ap- 
pellantes,  et  eandem  linguam  mox  con- 
vertimus  ad  maledicendum  hominibus, 
ad  Dei  imaginem  factis;  sive  mala  im- 
precando,  quod  proprie  est  maledicere, 
Graece:  xazapdto^ai,  sive  conviciis  aut 
obtrectationibus  (quae  etiam  maledicta 
vocantur)  honorem  et  famam  aliorum 
laedendo.  Sic  enim  efficitur  lingua  por- 
tento  similis ,  habenti  duo  capita,  alterum 
humanum,  alterum  ferinum ;  aut  duas  ma- 
nus ,  quarum  una  sit  in  digitos  formata, 
altera  unguibus  armata. 

Porro  taxatur  insignis  hominum  hypo- 
crisis,  quum  eandem  linguam  vertunt  in 
Dei  laudem  et  proximorum  exsecratio- 
nem;  simulque  innuitur,  benedictiones 
et  laudes  Dei ,  profectas  a  lingua  in  pro- 
ximum  maledica,  Deo  placere  non  posse, 
juxta  illud  Psalm.  49.:  Peccatori  dixit 
Deus :  Quare  tu  enarras  justitias  meas, 
et  assumis  testamentum  meum  per  os 
tuum?  Et  infra:  Os  tuum  abundavit 
7nalitia,  et  lingua  tua  concinnabat  do- 
los.  Sedens  adversus  fratrem  tuum  lo- 
quebaris.  Et  Eccles.  15. :  Non  est  spe- 
ciosa  laus  in  ore  peccatoris.  Rationem 
indicat  Apostolus ,  addita  illa  parte :  qui 


ad  similitudinem  Dei  facti,  seu  conditi 
sunt.  Nam  si  laudandus  est  Deus  in  om- 
nibus  operibus  suis,  ad  quod  hortatur 
Scriptura  Psalra.  145. ,  Dan.  3. ,  maxime 
in  eo  opere  laudandus  est,  in  quo  pecu- 
liariter  ejus  imago  relucet,  id  est  in  ho- 
mine. 

Nec  sane  inultam  sinet  injuriam  ima- 
gini  suae  irrogatam,  ut  quae  in  ipsum 
maxime  redundet.  Sicut  enim  imaginis 
honoratio,  sic  et  iguominia  ad  prototypum 
utique  refertur. 

Dei  simiJitudinem  interpretamur  ejus 
imaginem ,  quae  cousistit  in  facultatibus 
animae,  intellectu  et  voluntate,  et,  quod 
ex  his  consequitur,  rerum  dominio,  quod 
initio  datum  est  homini.  Sic  enim  accipi- 
tur  etiara  Genes.  1.  et  alibi,  quoties  Scri- 
ptura,  velut  eandera  rera  significare  vo- 
lens ,  nunc  imaginem  Dei  nominat,  nunc 
similitudinem;  alias  vero  utrumque  con- 
jungit.  Patet  igitur  exhocloco,  imagi- 
nem  et  similitudinera  Dei,  secus  quam 
Origenes  docuit,  in  homine  per  peccatum 
non  periisse.  Nisi  enim  similitudo,  ad 
quam  factus  est  homo,  usque  hodie  in 
eo  permansisset ,  otiose  adderet  Aposto- 
lus:  qui  ad  similitudinem  Dei  facti 
sunt;  cum  responderi  posset,  imaginera, 
quae  jam  olira  periit ,  nostra  nunc  homi- 
num  maledictione  deformari  non  posse. 

10.  Ex  ipso  ore  procedit  benedictio 
et  maledictio.  Id  est,  ex  eodem  ore  haec 
duo  tam  contraria  et  pugnantia  proficis- 
cuutur.  Verba  sunt  exaggerantis  absur- 
ditatem  rei. 

Non  oportetj  fratres  mei,  haec  ita 
fieri.  Haec ,  inquam  quae  proxime  dixi 
de  usu  linguae  ad  contraria.  Porro  mi- 
nus  dicens,  plus  intelligi  vult,  quum  de 
re  summopere  fugienda  dicit :  Non  opor- 
tet,  aut  non  convenit  ita  fieri.  Sic  Pau- 
lus  1  Tim.  5.:  Loquentes,  quae  non 
oportet,  et  Tit.  1.:  Docentes,  quae  non 
oportet. 

11.  Numquid  fons  de  eodem  fora- 
mine  emanat  dulcem  et  amaram  aquam  ? 
Exemplis  aliquot  a  natura  petitis  osten- 
dit,  quam  non  oporteat,  imo  quam  sit 
absurdum ,   ex  eodem  ore  procedere  pu- 

gnantia,  Argnmentatur  enim  sih  eo,  qnod 
est  impossibile  secundum  natnram ,  ad 
absurdnm  in  raoribus;  ac  si  dicat:  Quo- 
modo  natura  non  patitur,  ut  ex  eodem 
fontis  foramine  emanet  duleis  aqua  et 
amara ,  sic  ratio  non  sinit ,  ut  ex  eodem 
ore  procedat  benedictio  et  maledictio, 
pietas  et  iniquitas,  veritas  et  mendacium. 
Et  ita  in  exemplis  reliquis.  Notandum, 
pro  00,  quod  nos  habemus  :  Emanat  dul- 
cem  et  amaram  aquam ,  Graece  legi : 
Scaturit  sive  ebuJlit  dulce  et  amarum, 
vel  dulcem  et  amaram,  subaudi :  aguam, 
ut  udoip,  quod  nentri  geueris  est.  in  Graeco 
subintelligatur.  Id  enim  paulo  post  ex- 
primitur.  Sentit  autem  ApostoJus,  ex  ea- 
dem  fontis  scatnrigine  dulcem  et  amaram 
aquam  profluere  non  posse ,  ne  quidem 
diverso  tempore;  hoc  cnim  ad  compara- 
tiocem  sufficit.  Nam  lingua  non  simul, 
sed  diversis  temporibus  profert  benedi- 
ctionem  et  maledictionem. 

12.  Numquid  potest ,  fratres  mei, 
ficus  uvag  facere ,  aut  vitis  ficus?  En 
alia  duo  exempla,  qnibus  idem  docet, 
quod  supra.  Neque  enim  flcus  uvas 
gignere  naturaliter  potest,  sed  solum 
ficug;  neque  vitis  ficus  gignere,  sed  uvas 
soliimmodo.  Quamquam  in  Graeco  et  Sy- 
riaco  non  uvas  legimus,  sed  olivas,  ad- 
stipulante  etiam  Beda,  et  antiquis  qui- 
busdam  etiam  manuscriptis  exemplaribus. 
Verum  res  eodem  recidit.  Significat  enim 
Apostolus  hac  parte,  nec  ea,  quae  diversi 
sunt  generis,  etsi  non  contraria,  ex  eo- 
dem  gigni  solere ;  ut  nos  doceat ,  imita- 
tione  naturae  in  loquendo  siraplicitatem 
amare ,  nec  diversa,  quae  non  consislunt, 
expromere;  multo  rainus  contraria ,  cu- 
jusmodi  sunt  benedictio  et  maledictio. 

Sic  neque  salsa  dulcem  potest  facere 
aquam.  Graeca,  quae  hodic  exstant,  non 
parum  hic  a  nostris  dissident.  In  illis 
enim  ita  legitur:  Sic  nullus  fons  salsam 
et  dulcem  facere  aquam.  Quae  si  vera 
est  lectio,  dicendum  erit,  id ,  quod  prae 
cessit,  nempe  fontem  ex  eodem  foramine 
non  emittere  dulcem  et  amaram  aquam, 
hic  jam  concludendo  repeti-,  atque  ad 
eiuB  probationem  interpositum  esse  ficus 


et  vitis  exemplum.  Sic  enim  ex  neoteri- 
cis  quidam  tractant  hanc  partem.  Nam 
Oecumenius  Graecus  omnino  non  attin- 
git,  Verum  cum  illa  parum  concinna 
probatio  sit,  et  non  necessaria  (quorsum 
enim  exemplum  tam  evidenter  uotum 
aliorum  rursus  exemplorum  sustentaculis 
Apostolus  confirmare  vellet?)  vulgatam 
nobis  lectionem  retinendam  censeo.  Pri- 
mum ,  quod  eam  constanter  habeant  La- 
tini  codices,  et  exponant  Latini  tractato- 
res  ;  nisi  quod  in  uno  aut  altero  exemplaii 
non  salsa,  sed  salsam  legatur,  mutatione 
casus  inducta,  quod  snspicamur,  ex  Grae- 
co.  Deinde,  quod  Syriaca  versio  Latinae 
lectioni  patrocinetur.  Verba  sunt:  Sic 
nec  aquae  salsae  possunt  effici  dulces. 
Qnod  idem  est  sensu  cum  Latino,  Atque 
hinc  probabile  fit,  etiam  Graecos  codices 
aliquando  hunc  sensnm  dedisse.  Neque 
enim  Syriacam  interpretationem  aliunde 
habemus,  ut  arbitror,  quam  ex  Graeca 
Scriptura. 

Quocirca  libenter  assentior  viro  doctis- 
simo  Francisco  Lucae  (qui  locum  hunc 
in  suis  notationibus  egregie  ilhistravit), 
existimanti,  Graeca  hic  aucta  esse  tribus 
vocnh*s:  fJiia,  '^f^tP^}  "^^- j  quibns  ablatis 
eadem  prorsus  erit  Graecorum  lectio, 
quae  Latinornm;  nisi  quod  Latinus  inter- 
pres,  supplendae  sententiae  causa,  ver- 
bnm:  p otest ,  adscripsit ,  ex  snperioribus 
repetitum.  Hoc  pacto  sane  pars  ista 
pulchre  convenit  Apostoli  instituto.  Qua- 
tuor  ei»im  exemplis ,  sive ,  ut  ila  dicam, 
parabolis ,  suam  doctrinam  declarat,  quo- 
rum  primum  a  fontibus  desnmptnm  est, 
quartum  a  mari ;  secnndum  et  tertium  a 
plantis  fructiferis  ,  ficu  et  vite. 

Et  quidem  tria  priora  jam  exposita 
sunt,  et  difficultatem  non  habent;  quar- 
tum  vero,  quanivis  idera  paene  cum  primo 
videatur,  ideoque  praelerraittatnr  a  qui- 
busdam  ejus  expositio,  difi*ert  tamen,  ut 
dixi,  quia  nnn  a  fonte,  sed  a  mari  peti- 
tum  est,  cnjus  aquae  salsae  esse  solent; 
tamquam  diceret,  idem  mare  non  posse 
praebere  salsam  et  dulcem  aquam;  quem- 
admodum  ,  inverso  ordine ,  de  fnnte  dixit, 
per   scaturiginem   unam  et  eandem  non 

posse  emittere  dulcem  et  amaram  aquam. 
Unde  et  eo  distiDguuntur,  quod  primum 
exemplum  magis  proprie  bonis  hominibus 
accommodatur,  quartum  vero  malis.  Fon- 
tes  enim  dulcem  aquam  fundere  solent, 
non  amaram  aut  salsam;  maria  vero  sal- 
sam  dare,  non  dulcem.  His  porro  conso- 
nant  aliae  Scripturac,  ut  Matth.  7.:  Non 
potest  arbor  bona  malos  fructus  facere, 
neque  arbor  niala  bonos  fructus  facere; 
et  cap.  12.:  Aut  facite  arborem  bonam, 
et  fructum  ejus  bonum ;  aut  facite  ar^ 
borem  malatn,  et  fructum  ejus  malum ; 
item:  Quomodo  poteftis  bona  loqui,  cum 
sitis  mali  ?  Ex  abundantia  enim  cordis 
os  loquitur ;  et  iterum:  Bonus  homo  de 
bono  thesauro  profert  bona,  et  malus 
homo  de  malo  thesauro  profert  mala. 

13.  Quis  sapiens  et  disciplinatus  inter 
vos?  Disciplinatus,  Graece  Ini^Trnxoiv, 
id  est  sciens ,  scientia  praeditus.  Egit 
hujus  capitis  initio  B.  Jacobus  adversus 
ambitiosos  doctores,  quorum  occasione 
multa  de  linguae  vitiis  disseruit.  Redit 
nunc  ad  institutum  ,  et  enm,  cui  scientia 
magistro  necessaria  non  deest,  informat, 
docens,  quibns  moribus  esse  debeat,  si 
bene  et  cura  fructu  suo  velit  munere 
fungi.  Et  quia  magistralis  illa  scientia 
paucorum  est,  ideo  quaerit :  Quis  sapiens 
etc.  Nominat  autem  duo ,  sapientiam  et 
scientiam ,  tamquam  Christiano  doctori 
ad  officium  docendi  necessaiia;  quae  ita 
differunt,  quod  sapientia  sit  rerura  ad 
religionem  pertinentium  per  causas  snpe- 
riores  accepta  notitia ;  scientia  vero  earun- 
dem  rerum  notitia  per  ea,  quae  sunt  hu- 
manae  scientiae  vel  expcrientiae.  De 
utraque  Paulus  1  Cor.  12.  dicens:  Alii 
quidem  per  Spiritum  datur  sermo  sa- 
pientiae ;  alii  autem  sermo  scientiae, 
secundum  eundem  Spiritum.  Nec  euim 
magistro  ad  officium  satis  est,  sapientia 
et  scientia  instructum  esse,  nisi  et  sermo- 
monem  utriusque  habeat,  id  est  ea,  quae 
sapienter  et  scienter  intelligit,  etiam  ver- 
bis  convenientibns  noverit  ad  auditores 
proferre.  Pleniorem  utriusque  descriptio- 
nem  pete  ex  comm.  loci  jam  dicti. 

Ostendat  ex  bona  conversatione  opc' 


rationem  suam  in  mansuetudine  «a- 
pientiae.  Docet,  ut  sine  sapientia  et 
scientia  magister  quis  esse  non  potest, 
ita  non  posse  munus  illud  obire  in  Ecle- 
sia  Dei  cum  aedificatioue  ot  fructu,  si 
non  etiam  haeo  duo  praestet  atque  osten- 
dat,  exercitium  bonorum  operum,  et 
mansuetudinem.  Ubi  bona  opera  (nam 
opera,  non  operationem  in  Graeco  et 
Syriaco  legimus)  ea  potissimum  significat, 
quae  sunt  beneficentiae  erga  proximos. 
Nam  mansuetudinis  est,  adversantium 
vel  obloquentium  injuriis  haud  facile 
commoveri.  Moderatur  enim  mansuetudo 
passionem  irae.  Quam  virtutem  etiam 
Paulus  in  Episcopo  ,  id  est  Ecclesiae  ma- 
gistro ,  singulariter  requirit ,  dum  praeter 
alia  vult  eum  mausuetum  esse  ad  omnes, 
et  cum  modestia  corripientem  eos,  qui 
resistunt,  2  Tim.  2. 

Dicitur  autem  quis  ostendere  ex  bona 
conversatione  operationem  suam  sive 
opera  sua,  dum  bene  conversando  facit 
opera  sua  lucere  coram  hominibus;  juxta 
praeceptum  Domini,  vel  maxime  perti- 
nens  ad  magistros :  Sic  luceat  lux  vestra 
coram  hominibus,  ut  videant  opera  ve" 
stra  bona,  et  glorificent  Patrem  vestrum, 
qui  in  coelis  est.  Porro  quod  dicit :  In 
inansuetudine  sapientiae ,  Syras  ita 
reddit :  In  sapientia  mansueta.  Nobis 
videtur  ita  potius  exponendum :  cum 
mansuetudine  sapientiae  conjuncta. 
Haec  enira  virtus ,  ut  dixi ,  sapientem ,  id 
est  doctorem,  mirifice  comraendat.  Unde, 
sicut  in  superioribus  repetitio  fnit  prae- 
cepti  illius :  Sit  omnis  tardus  ad  loquen- 
dum ,  sed  cum  arnplificatione :  ita  hic  re- 
petit ,  quod  illic  adjunxerat :  Et  tardus 
ad  iram.  Hoc  enim  est,  esse  mansuetum. 
Id  vero  etiam  latius  diducit,  annectens 
reprehensionem  illius  contrarii,  irae  vide- 
licet ,  dum  subjunxit : 

14.  Quod  si  zelum  amarum  habetis, 
et  contentiones  sint  in  cordibus  vestris. 
Verbum :  sint,  in  multis  manuscriptis  non 
legitur;  Graeca  qaoque  et  Syriaca  non 
habent.  Graece  est:  Et  contentionem  in 
corde  vestro,  ut  hic,  OLTzb  xotvou  repe- 
tendum  sit  verbum :  habetis.    Et  ita  qui- 

dem  Venerabilem  Bedam  legisse,  com- 
mentarius  ejus  haud  obscure  significat. 
Sed  et  hic  paulo  post  utrumque,  zelus 
scilicet  et  contentio ,  repetuntur  numero 
singulari.  Zelus  aemulatio  est.  Zelum 
autem  amarum  invidiam  vocat,  qaam 
Paulus  Eph.  4.  amarltudinem  appellat; 
quam  videlicet  animus,  invidia  velut  felle 
tinctus ,  amarescit  adveraus  proximum. 
Contentio  est  verborum  pugna  studio 
vincendi  suscepta.  Sed  hic  videtur  ac- 
cipi  pro  ipso  vincendi  studio ,  quod  latet 
in  animo.  Dicit  enim  :  in  cordibus  vestris. 
Exprimit  Apostolus  haec  vitia,  zelum 
amarum  ct  contentionem ,  quod  ex  ambi- 
tione  et  cenodoxia  soleant  oriri. 

Nolite  gloriari ,  et  mendaces  esse  ad^ 
versus  veritntem.  Graeca  sic  sonant: 
Ne  contragloriemini  et  mentiamini 
contra  veritatem.  Ex  quo  liquet,  illam 
partem  :  adiersus  veritatem,  referri  de- 
bere  ad  utrumque  verbum  praecedeus: 
ne  gloriemini  contra  veritatem ;  et:  ne 
mentiamini  contra  eam.  Porro  sensus 
Apostoli  talis  est :  Quod  si  in  animo  ge- 
ritis  invidiara  et  contentiones,  alius  ad- 
versus  alium ,  nolite  vos  jactare  et  dicere 
sapientes.  Id  enim  esset,  gloriari  et  men- 
tiri  adversus  veritatera.  Nara  qui  animum 
habent  istiusmodi  vitiis  affectum ,  sapien- 
tes  esse  non  possunt,  nisi  falso  nomine. 
Sensus  hic  clarior  fiet  ex  sequentibus : 

15.  Non  est  enim  ista  sapientia  de- 
sursum  descendens.  Voculam:  enim, 
quae  in  Graeco  non  est,  interpres  addi- 
dit,  ut  connexionem  ostenderet  hujus 
partis  cum  praecedente.  Probat  enim, 
sapientiam,  quam  venditabant  improbi 
magistri,  non  esse  veram  sapientiam,  sed 
falsam,  quia  non  est  desursum  descen- 
dens,  id  est  a  Deo  profecta;  quum ,  ut 
dictum  est  supra  cap.  1.,  omne  donum 
perfectum  desursum  sit,  descendens  a 
Patre  luminum ;  et  sapientia,  si  quis  ea 
indigeat,  non  aliunde  postulanda  sit, 
quam  a  Dec. 

Cnra  autem  hic  jam  cousequenter  dis- 
crimen  statuat  Apostolus  inter  sapientiam 
veram  et^falsam,  notis  propriis  suis  utram- 
qu3  pingens  epithetis  ceu  coloribusj,  et 


laudabilem,  et  vituperabilem:  quaeritur, 
quid  utriusque  sapientiae  nomine  signi- 
ficatum  velit.  Nam  multi  non  explicant. 
Qui  vero  explicant,  plerique  per  veram 
sapientiam  intelligi  putant  eam,  qnae 
omnibus  bonis  fidelibus  communis  est,  id 
est  justitiam  Christianam,  quae  omnes 
virtutes  coraplectitur.  Sic  enim  concludit 
hanc  de  sapientia  disputationem  Apostu- 
lus :  Fructus  autem  juetitiae  in  pace  «e- 
minatur  etc. ,  tamquam  videlicet  sapien- 
tia  sit  ipsa  justitia.  Quo  praeterea  faclt, 
quod  hoc  modo  sapientiam  videtur  acee- 
plsse  primo  capite,  dicens :  Si  quis  ve- 
strum  iiidiget  sapientia,  postulet  a  Deo. 
Vel  certe  (quod  fere  eodem  recidit)  sa- 
pientiam  intelligunt  judicium  rectum  et 
practicum  de  omnibus  agendis.  Nec  vero 
ab  his  admodum  dissentit  S.  Thomas  2. 
2.  quaest.  45.  art.  6.,  ubi  sapientiam  hanc 
interpretatur  eam ,  qnae  prima  est  inter 
dona  Spiritus  sancti,  quo  etiam  loco  ejus 
epitheta  singulatim  explicat.  Et  ejusdem 
quaest.  art.  1.  de  falsa  sapientia,  quam 
hujus  saeculi  sapientiara  vocat,  ejusque 
notis  ab  Apostolo  designatis  conformiter 
disserit. 

Sed  hic  an  verus  ac  germanus  sit  hu- 
jus  loci  sensus,  merito  dubitatur.  Agit 
enim  Apostolus,  ut  jam  dixi  de  sapientia 
raagistrorum ,  quae  ad  intellectum  per- 
tinet ,  et  vuluntatem  non  necessario  afii- 
cit;  ita  tamen ,  ut,  sapientiam  nominans, 
etiam  scientiam  comprehendat.  Hane 
sapientiam  facit  duplicem :  quae  a  Deo 
est,  et  quae  non  est  a  Deo,  id  est  veram 
et  falsam ,  quae  secundum  Deum  est ,  et 
quae  secundum  saeculum.  Non  quidem 
significare  volens,  aliquam  esse  rerum 
divinarum  notitiam,  quae  Deum  non  ha- 
beat  auctorem ;  sed  eam ,  quam  possident 
aut  sibi  vendicant  homines  ambitiosi  ac 
moribus  corrupti,  utentes  ea  ad  conten- 
tionera  et  ostentationem ,  aliosve  malos 
fines,  indicans,  non  esse  dignam  sapien- 
tiae  nomine,  dum  servire  cogitur  vitiosis 
ac  perversis  hominum  cupiditatibus.  Quo- 
modo  virtutes  philosophorum  falsae  di- 
cuntur,  et  vitia  a  Patribus  interdum  ap- 
pellantur,    quatenus    ab   illis   ad   fines 

indebitos  referebantur ;  quod  et  de  malo- 
rum  Christianorum  virtutibus  dici  potest. 

Non  igitur  Apostolus  negat,  malos  ha- 
bere  posse  veram  et  a  Deo  datam  sapien- 
tiam  et  scientiam ,  abstractive  considera- 
tam,  quam  certc  in  malis  et  caritate 
destitutis  hominibus  agnoscit  Paulus  1 
Coriuth.  13.,  imo  et  beatus  Jacobus  in 
fine  capitis  sequentis,  dicens :  Scienti 
honum  facere  f  et  non  facienti ,  pecea- 
tum  est  illi;  sed  sapientiam,  ut  in  malis 
est,  et  vitiis  servit,  id  est  concretive 
consideratam ,  sapientiam  esse,  ac  desur- 
sum  descendere  negat.  Ut  si  dicam,  scien- 
tiam  inflantem  aut  voluntatem  peccantem 
non  esse  a  Deo,  sed  a  diabolo,  vel  a 
vitio  hominis. 

Hunc  sensum ,  etsi  verbis  obscuriori- 
bus ,  tradit  Cajetanus ;  nec  dissenlit  Has- 
selanus,  et  in  sua  paraphrasi  Titelman- 
nus.  Illud  tamen  addendum  ,  sapientiam 
ac  scientiam  ,  quae  in  hominibus  est  am- 
bitiosis  aut  avaris,  aut  alia  quavis  cupi- 
ditate  corruptis,  plerumque  multis  esse 
permixtam  et  infectam  erroribus  ac  pra- 
vis  opinionibus,  ad  carnalem  sensum  ac- 
commodatis  ;  etiamsi  fundamentum,  quod 
est  Christus,  retineri  videatur.  Unde  ta- 
les  magistri  dicuntur  super  fundamen- 
tum  aedificare  ligna,  foenum,  stipulam, 
1  Cor.  3. 

Sed  terrena,  animalis ,  diaholica. 
Animalis,  Graece  ^oxixtj^  ab  anima,  non 
ab  animali.  Quomodo  Paulus  animaiem 
vocat  hominem ,  dicens  :  Animalis  homo 
non  percipit  ea,  quae  sunt  spiritus  Dei, 
1  Cor.  2.  Et  quomodo  Judas  (quod  cum 
hoc  loco  magis  convenit)  in  sua  Epistola 
quosdam  insectatur  hoc  nomine,  quod 
essent  animales.  Solet  enim  Scriptura  in 
homine  animam  a  spiritu  distinguere;  ut 
animae  tribuantur,  quae  sensitivae  sunt 
partis ,  spiritui  vero ,  quae  spectant  ad 
partem  intellectivam.  Unde  animules  di- 
cuntur,  qui  carnis  ac  sensuum  voluptates 
sequuntur.  Diaholica,  Graecc  daiixovim- 
Srjg,  id  est  daemoniaca,  vel  potiiis  dae- 
moniosa,  daemone  plena. 

Dicit  ergo ,  sapientiam  malorum  magi- 
strorum  esse  terrmamy  quia  servit  ava- 


ritiae,  quae  circa  res  terrenas  versatur: 
dicit,  esBQ  animalem ,  quia  servit  volu- 
ptatibus  carnis ;  dicit ,  esse  diaholicam, 
quia  servit  ambltioni  et  superbiae,  quod 
proprie  diabolicum  est  vitium.  Itaque  hic 
observare  est  tripartitam  divisionem  mun- 
danae  sapientiae,  sicnt  apud  Joannem, 
1  Epist.  2. ,  omne ,  quod  in  mundo  est, 
trifariam  dividitur  in  concupiscentiam 
carnis,  et  concupiscentiam  oculorum, 
et  superhiam  viiae.  Nam  concupiscen- 
tiam  oculorum  spectat  sapientia  terrena  ; 
concupiscentiam  carnis  sapientia  anima- 
lis;  etsuperbiam  vitae  sapientia  diabolica. 

16.  Ubi  enim  zelus  et  contentio ,  ihi 
inconstantia ,  et  omne  opus  pravum. 
Cum  supra  iantum  de  invidia  et  conten- 
tione ,  quae  superborum  vitia  sunt,  malos 
magistros  incusaverit ,  nunc  rationem  ad- 
dit,  cur  eorum  sapientiam  omni  genere 
vitiorura  oneret ,  vocando  eam  non  solum 
diabolicam,  sed  etiam  terrenam  et  anima- 
lem.  Quoniam,  inquit,  ubi  zelus,  id  est 
invidia,  est,  et  contentio ,  facile  etiam 
caetera  vitia  subnascuntur.  Inconstantia, 
Graece:  dxaxaoTaota,  quod  etiam  verti 
potest:  seditio,  tumultus.  Nam  gravius 
aliquod  vitium  hoc  vocabulo  significare 
voluit.  Erasmus  periurhationem  reddit, 
hoc  est,  turbatum  rerum  ordinem,  qui 
invidiam  et  contentionem  consequitur,  dum 
per  ambitionera  quisque  majora  praeoc- 
cupat.  Legitur  apud  Paulum  namero  plu- 
rali  pro  seditionihus  non  semel.  Vide, 
quae  diximus  ad  illud  2  Corinth.  6.:  In 
seditionihus.  Omnino  namque  apparet, 
hic  significari  tumultuationem  seditioni  si- 
railera ,  qualis  esse  solet  hominum  vehe- 
menter  ac  superbe  inter  se  contendentium. 

17.  Quae  autem  desursum  est  sapien- 
tia ,  primum  quidem  pudica  est.  Nunc 
e  diverso  veram  ac  coelestem  sapientiam, 
quae  videlicet  bonorum  est  magistrorum, 
suis  proprietatibus  explicat,  iisque  septem 
namero.  Nam  sapientia,  id  est  rerum 
divinarum  cognitio ,  si  non  solum  intel- 
lectum  format,  sed  etiara  voluntatem  affi- 
cit,  omne.i  virtutes  comites  secum  addu- 
cit.  Primum,  inquit,  pudica  est ;  seu 
casta;   Graece   ayvTj,    id   est  pura   ab 

illecebris  carnis  ac  sensuuiD.  Qna  pro- 
prietate  opponitur  sapientiae  animali. 

Deinde  pacifica y  modesta,  suadibilis. 
Pacifica,  id  est  abhorrens  a  contentioui- 
bus.  Modesta ,  Graece  STrisixTjg^  quod 
verti  etiam  potest:  aequa,  humana,  mo- 
derata.  Suadibilis ,  Graece  sutisi^tjc,  id 
est,  persuasu  facilis ,  ac  cedens  rationi. 
Tractabilem  alii  vertunt.  Per  has  tres 
proprletates  opponitur  haec  sapientia  sa- 
pientiae  diabolicae. 

Bonis  consentiens.  Haec  pars  nec  in 
Graeco  est,  nec  in  Sjriaco;  quidam  etiam 
vetnsti  codices  Latini  noa  habent.  Veri- 
simile  est,  hnc  adscriptam  esse  ex  alia 
translatione ,  in  qua  pro  vocabulo  :  sua- 
dibilis ,  legebatur:  bonis  consentiens. 
Nam  Graeca  vox  suTTStO^Tjc:  etiam  hanc 
interpretationem  non  respuit,  ut  bonis 
consentire  sit,  acquiescere  bonorum  mo- 
nitis  et  consiliis. 

Plena  misericordia  et  fructibus  bonis. 
Hac  proprietate  sapientia  coelestis  a  falsa 
sapientia,  quatenus  ea  terrena  est,  clisf*er- 
nitur.  Miserico rdia  Virixx?,  Q^\ ,  ona  incli- 
namur  ad  succnrrendum  egenis  et  miseris. 
Fructus  autem  bonos  dicitopera  exteriora, 
quae  a  misericordia  procedunt,  velut  boni 
fructus  a  bona  radice.  Cujusmodi  snnt, 
pascere  famelicos,  vestire  nudos,  visitare 
pupillos  et  viduas  in  ipsornm  tribulatione. 
Quae  omnia  commendata  habemus  in  su- 
perioribus  hujus  Epistolae. 

Nonjudicans,  sine  simulatione.  Tn 
Graeco  nomina  composita  sunt:  aStaxpi- 
Toc  xal  avuTioxpiTGg,  quod  ita  verti  po- 
teet :  Nihil  dijudicans,  et  nihil  simulans. 
Vel !  sine  dijudicatione ,  et  sine  simula- 
tione.  Et  quidem  hoc  posterius,  nempe 
sapientiam  ,  quae  e  supernis  est,  exper- 
tem  esse  simulationis ,  difficultatem  non 
habet.  Atque  hac  nota  rnrsus  vera  sa- 
pientia  pugnat  cum  sapientia  diabolica; 
nam  hypocrisis  cen  jdoxiae  filia  est.  Cae- 
terum  piior  dictio  varie  exponitur.  Oecu- 
menius  hunc  dat  sensnm:  Non  discer- 
nens  observationes  ciborum  etvariarum 
lotionum ',  de  qnibus  scilicet  Paulus  agit 
in  Epistola  ad  Colose.  2.  Cajetanus  putat, 
eignificari  constaDtiam  in  jadicando,  oppo- 


sitam  illi  inconstantiae,  quae  ponebaiur 
inter  effectus  falsae  sapiectiae ,  ad  quam 
pertinet,  inquit,  contraria  judicia  effi- 
cere. 

Posset  etiam  sic  intelligi :  Non  discer- 
nens  inter  personas,  id  cst  non  habens 
respectum  personarum;  in  quo  vitio  re- 
prehendendo  versatus  est  cap.  2.  Quem 
sensum  probabilem  facit,  quod  illic  dici- 
tur:  Nonne  judicatis  apud  vosmet  ipsos, 
et  facti  eHis  judices  cogitationum  ini- 
quarum  ?  Nam  ibi  pro  verbo  :  judicatis, 
in  Graeco  ejt:  disy,p'.^r^TS ,  id  est  dijudi- 
castis,  discretionem  fecistis,  scilicet  per- 
sonas,  honorando  divitem  et  contemnendo 
pauperem;  sicut  ibi  expositum  est. 

At  vero  plerique  sic  accipiunt  hanc 
partem.  ut  compositum  stet  loco  simpli- 
cis :  non  dijudicans,  id  est  non  judicans, 
quemadmodam  vertit  noster  interpres; 
ac  proinde  significetur,  sapientiam  coe- 
lestem  alienam  esse  a  sinistris  et  temera- 
riis  judiciis  proximorum;  juxta  praece- 
ptnm  Salvatoris  :  Nolite  judicare ,  nolite 
condemnare ,  Luc.  6.  Quamvis  autem 
hic  sensus  mnltis  arrideat,  idemque  ex 
Latinn  lectione  maxime  sitobvius:  scien- 
dum  tamen,  Graecam  dictionem  multo 
magis  invitare  ad  sensum ,  quem  tertio 
loco  attuli;  hunc  autem  postremum  aegre 
posse  ex  ea  accipi. 

18.  Fructus  autem  justitiae  in  pace 
seminatur  facientibus  pacem.  Concludit 
hac  scntentia  admonitionem  eorum,  qui 
sapientiam  profitebantur ,  in  quibus  id 
specialiter  reprehenderat ,  quod  zelum 
habereni  amarum,  et  contentiones  inter 
se ,  id  est  iis  vitiis  laborarent,  quae  paci 
sunt  quam  maxime  contraria.  Igitur  hoc 
epiphonemate  pacem  commendat,  simul- 
que  viam  facit  ad  increpationem  continuo 
sequentem  illam :  Unde  bella  etc.  Potest 
antem  fructus  justitiae  duobus  modis 
intelligi:  vel  fructus,  qui  ex  justitia  col- 
ligitur,  id  est  vita  aeterna;  vel  fructus, 
qui  est  ipsa  justitia;  ut  sensus  sit,  ex 
pace,  tamqnam  semine,  provenire  vitam 
aeternam ,  quae  est  fructus  ac  merces  ju- 
stitiae,  vel  ipsam  justitiam,  tamquam 
fructura ,  colentibus  pacem.    Quod  poste- 

rins  videttir  esse  magis  ex  mente  Apo- 
stoli,  sed  ut  justifAam  accipiamus  secun- 
dum  incrementa  suaetperfectionem.  Hac 
enim  transitiva  locutiono  fructus  jusfi- 
tiae  etiam  alibi  sumitur,  ut  Phil.  1. :  Re- 
pleti  fructu  justitiae  per  Jesum  Chri- 


stum,  et  Hebr.  11.:  Fructum  pacatissi- 
mum  reddet  justitiae.  Cujus  loci  nostrum 
vide  commentarium.  Ratio  hujus  doctri- 
nae  est,  quia  pax  caritatem  fovet,  quam 
contentiones  et  dissidla  minuunt  aut  ex- 
stinguunt. 


CAPUT    aUARTUM. 

Unde  bella  et  lites  in  vobis?  Nonne  hinc?  ex  concupiscentiis  vestris, 
quae  militant  in  membris  vestris?  2.  Concupiscitis ,  et  non  habetis; 
occiditis  et  zelatis,  et  non  potestis  adipisci;  litigatis  et  belligeratis ,  et 
non  habetis,  propter  quod  non  postulatis.  3.  Petitis,  et  non  accipitis, 
eo  quod  male  petatis,  ut  in  concupiscentiis  vestris  insumatis.  4.  Adul- 
teri,  nescitis,  quia  amicitia  hujus  mundi  inimica  est  Dci^)?  Quicumque 
ergo  voluerit  amicus  esse  saeculi  hujus,  inimicus  Dei  constituitur.  5. 
An  putatis ,  quia  inaniter  Scriptura  dicat :  Ad  invidiam  concupiscit 
spiritus,  qui  habitat  in  vobis?  6.  Majorem  autem  dat  gratiam.  Propter 
quod  dicit^):  Deus  superbis  resistit,  humilibus  autem  dat  gratiam.  7. 
Subditi  ergo  estote  Deo;  resistite  autem  diabolo,  et  fugiet  a  vobis.  8. 
Appropinquate  Deo,  et  appropinquabit  vobis.  Emundate  manus,  pec- 
catores;  et  purificate  corda,  duplices  r^nimo.  9.  Miseri  estote ,  et 
lugete  et  plorate ;  risus  vester  in  luctum  convertatur ,  et  gaudium  in 
moerorem.  10.  Humiliamini  in  conspectu  Domini,  et  exaltabit  vos.  11. 
Noiite  detrahcre  alterutrum,  fratres.  Qui  detrahit  fratri,  aut  qui  judicat 
fratrem  suum,  detrahit  legi^),  et  judicat  legem.  Si  autem  judicas 
legem,  non  es  factor  legis,  sed  judex.  12.  Unus  est  legislator  et 
judex,  qui  potest  perdere  et  liberare.  13.  Tu  autcm  quis  es,  qui 
judicas  proximum  ?  Ecce  nunc  qui  dicitis :  Hodie  aut  crastino  ibimus  in 
illam  civitatem ,  et  faciemus  ibi  quidcm  annum,  et  mercabimur,  ct 
lucrum  faciemus,  14.  qui  ignoratis,  quid  erit  in  crasiino^).  15.  Quae 
est  enim  vita  vestra?  vapor  est  ad  modicum  parens,  et  deinceps  ex- 
terminabitur ;  pro  eo,  ut  dicatis:  Si  Dominus  voluerit^);  et:  Si  vixe- 
riraus,  faciemus  hoc,  aut  illud.  16.  Nunc  autem  exsultatis  in  superbiis 
vestris.  Oninis  exsultatio  talis  maligna  est.  ]  7.  Scienti  igitur  bonum 
facere,  et  non  facienti,  peccatum  est  illi  ^). 


0  Joan.  15,  19.   Kom.  8,  7.     2)  prov.  3,   34.     3)  Matth.  7,  1.   Jac.  2,  8.     *)  Luc.  12, 
16.— 20.     ^)  Act.  18,  21.     6)  Luc.   12,  47. 

SUMMARICM  CAPITIS  OUARTI. 

Concupiscentiam  ostendit  causam  esse  dissensionem  et  litium.  Monet,  ut,  repudiata  mundi 
amicitia,  Immiliter  se  Deo  subjiciant,  detractionem  vitent,  et  ut,  facturi  aliquid ,  de 
vitae  suae  instabilitate  cogitent. 


1.  Unde  hella  et  lites  in  vohis?  Id 
est  inter  vos.  A  specie  transit  ad  genus, 
hoc  est,  ab  aemulatione  et  contentione 
magistrorum  inter  se  ad  similia  vitia  pas- 
sim  inter  fideles  grassantia ,  bella  scilicet 
et  lites.  Quamquam  Oecumenius,  etiam 
quae  hic  dicuutur,  specialiter  ad  magi- 
stros  refert.  Haec  autem  vitia  B.  Jaco- 
bus  ita  castigat  acri  objurgatione,  ut 
statim  eorum  fontem  et  originem  com- 
monstret.  Bella  vocat  conflictus  et  con- 
certationes  de  iis  rebus,  quas  male  con- 
cupiscebant,  ut  depecuniis,  honoribus, 
aut  etiam  de  his,  quae  ad  solam  volnpta- 
tem  facerent.  Idem  fere  per  lites  signifi- 
calur.  Nam  Graece  est  |ia;(oci^  pugnae. 
Poterant  alioqui  lites  intelligi  forenses, 
de  quibus  Paulus  1  Cor.  6. :  Jam  om- 
nino  delictum  est  in  vobis ,  quod  judi- 
cia  hahetis  inter  vos.  De  quibus  et  in 
hac  Epistola  Jacobus  cap.  2. :  Nonne 
divites  per  potentiam  opprimunt  vos, 
et  ipsi  trahunt  vos  ad  judicia? 

Nonne  hinc?  ex  concupiscentiis  ve- 
striSf  quae  militant  in  memhris  vestris? 
Coneupiscentiis ,  Graece:  '^Sovojv^  volu- 
ptatibus.  Sed  interpres  ad  sensum  Apo- 
stoli  respexit,  qui  volupiates  dixit  con- 
cupiscentias ,  id  est  carnalia  desideria, 
per  tropura ,  quo  objectum  ponitur  pro 
actu ,  qui  in  ipsum  fertur.  Interrogatio 
haec  Apostoli  responsiva  est;  ac  si  dicat: 
Certc  haec  causa  est  contentionuni  ve- 
strarum  ac  dissidiorum,  quam  uunc  indi- 
co;  nimirum  concupiscentiae  vestrae, 
quae  militant  in  memhris  vestris,  id  est, 
tamquam  milites  membris  vcstris,  ut 
armis ,  utuntur  ad  opera  peccati ,  cujus 
imperio  et  regno  militant;  velut  oculis 
ad  male  appetendum,  manibus  ad  frau- 
dandum,  lingua  ad  maledicendum.  Meta- 
phora  est  a  re  militari  sumpta,  qua  etiam 
Petrus  et  Pauhis  usi  sunt;  ille  1  Epist.  2. 
dicens :  Abstinete  vos  a  carnalihus  desi- 
deriis,  quae  militant  adversus  animam ; 
hic   vero   Rom.    6. :    Neque    exhiheatis 


memhra  vestra  arma  iniquitatis  peccatOy 
sed  arma  justitiae  Deo. 

2.  Concupiscitis ,  et  non  hahetis. 
Causam  contentionum  et  pugnarum,  quam 
dixit,  explicat.  Qui  enim  concupiscunt, 
quod  uon  habent,  ut  opes,  honores,  vo- 
luptates,  insurgunt  et  inceuduntur  ad- 
versus  alios ,  qui  habent,  aut  a  quibus 
impediuntur. 

Occiditis  et  zelatis,  et  non  potestis 
adipisci.  Zelatis,  (^"qXooxe,  id  est  aemu- 
lamini;  sed  aemulationem  intelligit  ama- 
ram ,  ut  supra.  Porro  noster  interpres, 
dum  vertit :  Occiditis,  haud  dubie  legit  in 
Graeco:  cpovs^exs,  vel  cpovsTxs;  utrumque 
enim  dicitur.  Sic  etiam  legit  et  exponit 
Oecumenius  Graecus ;  nec  diversum  red- 
dit  translatio  Syriaca.  Rursus  eandem 
lectiouem  ^ovsucts  exhibent  biblia  Com- 
plutensia ,  et  alia  ex  illis  expressa. 

Porro  alii  quidam  codices  habent: 
(p^ovslxSj  id  est  invidetis.  Atque  ita 
vertit  Erasmus ,  et  alii  ex  recentioribus. 
Quara  et  Cajetanus  veram  esse  lectionem 
censet.  Ac  facile  potuit,  cum  sint  vicina 
vocabula,  aboscitante  librario  alterum  pro 
altero  scribi.  Quamquam  nonnullis  suspi- 
cio  est,  Erasmum  fuisse  primum  aucto- 
rem  mutandae  lectionis.  Nam  in  annotat. 
hac  de  re  agens ,  nullum  pro  se  codicem 
allegat,  sed  tantum  dicit :  Forte  scriptum 
fuit:  ^^ovsTts.  Non  improbabile  quidem 
est,  imo  satis  verisimile,  B.  Jacobum  ita 
scripsisse ,  sed  non  debuit  ex  sola  conje- 
ctura,  sine  codicum  ope,  lectio  consueta 
mutari.  Dico:  satis  verisimile,  quia  non 
hic  agit  Apostolns  adversus  homicidas  ac 
miserorum  oppressores,  quales  illi  divi- 
tes,  quibus  sequenti  capite  dicit:  Ad- 
dixistis  et  occidistis  justum ;  sed  conten- 
tiones  et  aemulationes,  quae  inter  fideles 
Judaeos  erant,  reprehendit. 

Unde  et  Oecnmenius,  hanc  partem  ex- 
ponens,  confugit  ad  occisionem  spiritua- 
lem,  qua  quis  sectando  cupiditates  suam 
occidit  animam.    Quae  tamen  expositio 

pariim  convenit.  Est  enim  comraunis  omni 
mortaliter  peccanti.  Quod  si  B.  Jacobus 
scribere  voluisset:  occiditis^  ordincm 
commutasset,  dicendo :  zelatis  et  occiditis, 
ut  a  minus  gravi  faceret  gradum  ad  id, 
quod  gravius  est.  Deinde  qr.id  est:  Oc- 
ciditis ,  et  non  potestis  adipisci?  cum 
occidere  non  sit  via  ad  adipiscendum 
quippiam,  nisi  apud  homines  valde  scele- 
ratos?  Invidetis  autem  hic  maxime  qua- 
drat;  invident  enim  plerumquc,  qui  ad- 
ipisci  volunt,  quod  vident  alios  habere. 
Docet  autem  Apostolus  hoc  loco,  cur  ea, 
quae  petunt,  non  accipiant ;  quia  nimirum 
aflfectibus  invidiae  et  aemulationis  aguntur. 

Inter  invidiam  et  aemulationem  hoc 
discriminis  esse  vult  Cajetanus,  quod  in~ 
vidia  referatur  ad  tristitiam  interiorem, 
aemulatio  ad  conatum  conformem  invi- 
diae.  Verum  magis  placet,  ita  distingui, 
quod  invidus  proprie  doleat  de  bono 
alieno,  volens  illud  non  esse ;  aemulus 
autem  proprie  suum  velit  bonum  aequan- 
dum  alieno.  Certe  nisi  differrent  haec 
duo,  etiam  dum  in  malo  accipiuntur,  non 
utrumque  poneret  Apostolus  Paulus  in 
enumeratione  operum  carnis,  Gal.  5. 

Porro  si  quis  contendat,  germanam 
esse  lectionem :  occiditis,  non  repugnabo ; 
sed  dixero,  sensum  hunc  esse:  Occiditis, 
id  est,  odio  habetis  alius  alium;  omnis 
enim,  qui  odit  fratrem  suum,  homicida 
estj  1  Joan.  3.  Notandum  vero,  etiam 
apud  Paulum  loco  jam  citato ,  tam  in 
Graecis  codicibus,  quam  Latinis,  legi  haec 
duo:  invidias  et  homicidia ;  sed  et  eam 
lectionem  Hieronymus  in  comment.  vitio- 
sam  esse  confirmat,  negans ,  homicidia 
ad  textum  pertinere,  quemadmodum  illic 
annotavimus. 

Litigatis  et  helUgeratis.  Repetit  ordine 
converso,  quae  initio  dixerat :  hella  et 
lites.  Sunt  enim  hic  verba,  quorum  illic 
nomina.  Graece:  pugnatis  et  bellatiSj 
Bcilicet  verbosis  et  clamosis  contentio- 
nibus. 

Et  non  habetiSy  propter  quod  non 
postulatis.  Oecumenius  negationem  po- 
steriore  loco  omittit.  Sic  autem  habet, 
interprete  Hentenio :  Et  non  accipitis  id. 


propter  quod  postulatis.  Verum  apparet, 
eam  lectionem  essemendosam  ;  esset  enim 
tautologia.  Nam  hoc  ipsura  sequitur:  Pe- 
titiSj  et  non  accipitis.  Est  igitur  sensus : 
Ad  ca  bona,  quae  desideratis,  non  ea  via 
conamini,  qua  oportuif.  Si  quid  vobis 
deest,  quod  merito  desideretur ,  id  non 
pugnis  aut  couflictationibus  quaerendum, 
sed  a  Deo  postulandum,  qui  dat  omni-' 
bus  afftuenter ;  sicut  dictum  est  cap.  1. 

3.  PetitiSj  et  non  accipitis,  eo  quod 
male  petatis.  Praeoccupat,  quod  dicturi 
erant:  Imo  vero  petimus  a  Deo  precibus 
quotidianis.  Atqui,  iuquit,  male  petitis; 
ideo  non  accipitis.  Ergo  quod  Dominus 
in  Evangelio  promittit:  Omnis,  qui  petit, 
accipit,  Matth.  7.,  ita  accipiendum,  ut 
non  satis  sit,  bona  petere,  nisi  et  bene 
pelantur;  alioqui  nec  petere  censendus 
est,  qui  non  petit,  quomodo  Salvator  in 
suapromissione  verbumpetendi  intellexit. 
Jam  autem  ad  bene  petendum  in  primis 
necessaria  est  bona  intentio,  quae  istis 
defuit.  Sequitur  cnim: 

Ut  in  concupiscentiis  vestris  insu^ 
matis.  Concupiscentiis,  Graece:  volu- 
ptatibus,  ut  supra.  Sensus:  Ea,  quae, 
petitis,  sive  pecunias,  sive  honores,  sive 
scientiam,  eo  fine  petitis,  ut  habeatis,  unde 
vohiptates  vestras  expleatis.  Nomine 
voluptatum  comprehendere  videtur  om- 
nem  illicitam  delectationem,  qualis  etiam 
ea  est,  quam  ex  pecuniis  avari,  ex  hono- 
ribus  ambitiosi,  ex  scientiis  quaerunt  cu- 
riosi ;  licet  proprie  verba  B.  Jacobi  per- 
tineant  ad  voluptates  sensuum,  quibus 
saturandis  solent  homines  saeculo  dediti 
facultates  suas  irapendere,  quod  Graece 
est:  SaTiavav^  insumere,  sumptum  fa- 
cere.  In  sumraa  vult  Apostolns,  frenandas 
esse  cupiditates,  ut  moderatae  sint  et  or- 
dinatae;  deinde,  quae  raoderate  cupimus, 
a  Deo  postulanda  esse ;  ita  futurum,  ut, 
remotis  contentionibus  atque  aemulatio- 
nibus,  pacem  colant  et  fructum  justitiae 
proferant. 

Hic  monendus  es,  lector,  quosdam  in- 
terpretes,  Oecumenii  comraentarium  secu- 
tos,  totura  hunc  locum  restricte  exponere 
de  magistris,  seu  magistralis  scientiae  cu- 

pidis,  contra  quos  in  fine  capitis  praece- 
dentis  agebatur.  Exponunt  autem  hoc 
modo:  Unde  pugnae  verborum  et  conten- 
tiosae  disputationes  inter  vos,  dum  quis- 
que  videri  vult  alio  doctior  et  sapientior, 
nisi  ex  concupiscentiis  vesti  is  ?  Non  enim 
Christo  Domino  servitis,  sed  alius  suo 
ventri  studet,  id  est,  voluptatibus  carnis; 
aliuB  opes  et  ex  opibus  splendorem  quae- 
rit;  alius  honores  ambit;  alium  gloria 
titillat.  Et  haec  consequi  speratis,  exci- 
tata  apud  discipulos  opinione  magnae 
scientiae.  Hinc  inter  vos  odia,  invidiae, 
aemulationes.  Nec  sic  tamen  obtinetis  ea, 
quae  concupiscitis.  Si  dicatis,  sapientiam 
vos  expetere,  ne  illam  quidem  consequi- 
mini,  quia  non  eam  petitis  a  Deo,  sicut 
V08  initio  docui  esse  faciendum ;  aut  si 
petitis,  male  petitis,  ut  ea  abutamini  ad 
quaestum,  ventrem,  honores  etc.  Gravis 
haec  increpatio  est  adversus  doctores  et 
concionatores,  qui  in  sua  professione  ac 
munere  aliud  spectant,  quam  gloriam 
Christi.  Ad  hanc  seusum,  quem  non  im- 
probo,  possunt  etiam  accommodari,  quae 
sequuntur: 

4.  Adulterij  nescitis,  quia  amicitia 
hujus  mundi  inimica  est  Dei?  Graeci 
codices  sic  habent:  Adulteri  et  adulte- 
rae,  nescitis,  quod  amicitia  mundi  ini- 
micitia  Dei  est  ?  Eadem  lectio  est  apud 
Oecumenium  ;  nec  dissonat  editio  Syriaca, 
nisi  quod  additum  non  habet  illud:  Et 
adulterae.  Quod  sane  adjectivum  videri 
potest.  Nusquam  enim  muliebrem  sexum 
alloquitur  Apostolus  tota  hac  Epistola. 
Sed  et  proxime  dicta  ad  viros  proprie 
dirigebantur.  Non  dissimilis  huic  senten- 
tia  est  apud  Pauhim  Eom.  8. :  Sapientia 
carnis  inimica  est  Deo.  Ubi  similiter  in 
Graeco  et  Syriaco  legitur:  inimicitia. 

Praesens  objurgatio  tangit  et  castigat 
eum  afiPectum,  quo  laborare  solent  ii,  in 
quibus  est  aliquid  excellens;  ut  sunt 
sapientiae  magistri.  Volunt  enim  esse 
magni  in  saeculo,  ideoque  quaerunt  ho- 
minibus  placere  magis,  quam  Christo  ser- 
vire;  quam  vocat  Apostolus  amicitiam 
mundi ;  videlicet  mundi  nomine  signifi 
canfi  homines,  ut  plerique  sunt,  id  est, 


quales  ex  Adam  nati,  non  quales  in  Chri- 
sto  renati.  Haec  amicitia  est  inimicitia 
Deij  vel,  ut  Paulus  loquitur,  in  Deum, 
adversus  Deum ;  quia  hominem  constituit 
a  Deo  aversum,  Deoque  contrarium,  ut- 
pote  tendens  ad  diversum  et  contrarium 
finem ;  item  quia  est  amicitia  cum  eo,  qui 
cst  hostis  Dei,  id  est,  cum  mundo  et  dia- 
bolo,  mundi  principe.  Adulteros  autem 
appellat  metaphorice,  tum  quia  volupta- 
tum  fecerat  mentionem,  quarum  immodi- 
cus  et  exaestuans  appetitus  adulteros  fa- 
cit;  tum  quia  a  Deo  fornicatur  atque 
adulteratur,  quisquis  amorem,  quem  Deo 
debet,  ad  mundum  transfert. 

Quicumque  ergo  voluerit  amicus  esse 
saeculi  hujus,  inimicus  Dei  constituitur. 
Saeculi  hujus ,  Graece:  mundi,  ut  in 
parte  praecedeati.  Infert  autem  hanc  con- 
clusionem  argumento  expresso  a  conju- 
gatis.  Amicitia  mundi  est  inimicitia 
Dei ;  ergo  omnis  amicus  mundi  consti- 
tuitur  inimicus  Dei.  Terribilis  valde 
sententia  adversus  eos,  qui  suas  actiones 
et  studia  componunt  ad  gratiam  huma- 
uam.  Hoc  enim  vere  est,  esse  amicum 
hujus  saeculi. 

An  putatis,  quia  inaniter  Scriptura 
dicit:  Ad  invidiam  concupiscit  spiritus, 
qui  habitat  in  vobis?  Aut  putatis,  ha- 
bent  antiqui  codices.  Pro  verbo :  habitat, 
in  Graeco  est  aoristus  :  xaxoIxTjaev,  id  est 
habitavit,  uti  quidam  verterunt,  vel  po- 
tius:  habitationem  accepit  et  fixit;  ut 
significetur  actus  praeteritus  in  praesen- 
tem  continuatus,  quemadmodum  verbo: 
ixadtosv,  Marc.  ult.,  Heb.  1,  10.  et  12., 
quod  alii:  sedit,  alii:  sedet,  transferunt; 
de  quo  diximus  suis  locis.  Eam  esse  vim 
hujus  aoristi,  docent  alia  loca,  maxime  si 
Graeca  consulantur;  ut  Malth.  2. :  Ve- 
niens  habitavit  in  civitate,  quae  voca- 
tar  Nazarelh,  et  cap.  4. :  Venit  et  habi- 
tavit  in  Capharnaum,  id  est,  ad  eas 
civitates  commigravit,  et  in  iis  habitatio- 
nem  constituit.  Unde  recte  noster  inter- 
pres,  quemadmodum  et  Syrus,  verbo 
praesentis  temporis  Graecam  vocem  hoc 
loco  reddiderunt.  In  vobis ,  Graece  et 
Syriace:  in  nobis,  Sicque  legisse  Oecu- 

menium ,  commentarlus  ejus  indicat ; 
tametsi  parnm  id  refeit  ad  sensum.  Nam 
modestiae  est  Apostolicae,  conjungere 
se  eorum  personae,  quos  increpat;  sicut 
vidimus  capite  praecedenti. 

Caeterum  de  intellectu  lotius  sententiae 
non  parva  difficultas  est,  multumque  in 
ea  tum  distingucnda,  tum  explicanda,  va- 
riant  tractatores,  quod  non  appareat,  de 
qua  Scriptura  loquatur  Apostolus,  nec 
de  quo  spiritu.  Unde  et  invidiam  alii 
aliter  interpretati  sunt,  et  ad  diversa  re- 
tulerunt.  Illud  in  primis  admoneo,  Scri- 
pturam  intelligi  debere  veteris  instru- 
menti.  Nam  ubicumque  in  libris  Aposto- 
licis  Scriptura  citatur,  ad  legem  et  Pro- 
phetas  respicitur,  non  ad  ea,  quae  Apo- 
Btoli  jam  scripserant.  Habemus ,  inquit 
Petrus,  firmiorem  propheticum  sermc- 
nem  f  2  Epist.  1.  Est  autem  distinctio 
maxime  obvia,  quam  nostri  codices  exhi- 
bent,  quamque  Sjrus  interpres  secutus 
est,  ut  post  verbum :  dicat,  stigme  pona- 
tur,  et  interrogationis  nota  totam  senten- 
tiam  claudat.  Ita  significatur,  Scripturam 
non  inaniter,  nec  frustra  dicere  baec  verba, 
saltem  quoad  sensum:  Adinmdiam  con- 
cupiscit  etc.  Quod  tamen  adhuc  varie 
exponitur. 

Plerique ,  quorum  et  Beda  meminit 
tertio  loco  (tres  enim  adfert  expositiones), 
dictum  accipiunt  de  spiritu  humano,  per 
se  prono  ad  male  concupiscendum.  Et 
Scripturas  citant  Gen.  7.  et  8.,  ubi  dicitur, 
quod  sensus  et  cogitatio  cordis  humani 
ah  adolescentia  sua  sit  intenta  ac  prona 
ad  malum  omni  tempore.  Sed  ibi  nulla 
invidiae  mentio. 

Alii  Spiritum  Dei  intelligunt,  quem 
dicunt  concupiscere  usque  ad  invidiam, 
id  est  zelotypiam,  dum  more  viri  zelotypi 
non  patitur,  cultores  suos  amorem  trans- 
ferre  ad  mundum  et  ea,  quae  mundi  sunt, 
et  id  si  fiat,  zelo  vindictae  adversus  eos 
commovetur.  Prosequitur  hunc  sensum 
pluribus  verbis  Cajetanus,  et  Scripturam 
adfert  Exod.  20.,  ubi  Deus  in  legislatione 
zeloten  se  vocat.  Sed  aliis  istud  non  pro- 
batur;  ac  merito.  Nusquam  enim  in  sa- 
cris  literis  invidia  accipitur  in  bono.  Et 


utique  superius  invidiam  et  pugnas  gra- 
viter  culpatas  audivimus. 

Hinc  alii,  quos  Beda  memorat  secundo 
loco,  ad  invidiam  exponunt:  adversus 
invidiam;  ut  sensus  sit:  Invidiae  mor- 
bum  debellari  atque  a  vestris  mentibua 
exstirpari,  desiderat  Spiritus  Dei  per  ba- 
ptismum  habitans  in  vobis.  Id  enim  Scri- 
ptura  dicit  iis  locis,  quibus  invidiam 
damnat.  Nec  refugit  hanc  significationem 
Graeca  praepositio  iipo:;. 

Porro  Oecumenius  aliter  distinguit. 
Nam  partem  illam :  Ad  invidiam,  anne- 
ctit  interrogationi  praecedenti,  reliquum 
affirmate,  et  t6  TivsujJia  quarto  casu  acci- 
piens :  concupiscit  spivitum ;  tametsi  id 
interpres  ejus  non  animadverterit.  Facit 
enim  hunc  sensum  Oecumenius:  An  pu- 
tatis,  Scripturam  inaniter  et  ad  invidiam 
(id  est,  tamquam  nobis  invideat)  dicere, 
praecipere,  id  est,  difficilia  humilitatis 
praecepta  nobis  praescribere  ?  Nequa- 
quam;  sed  id  facit  exaltationis  nostrae 
causa.  Concupiscit  enim,  sive  expetit, 
spiritum,  id  est  gratiam,  in  nobis  per 
suam  exhortationem  inhabitare,  per  quam 
exaltemur ;  uti  sequentia  Jacobi  verba 
declarant. 

Alius  vir  doctus,  eandem  distinctionem 
secutus,  notam  interrogationis  in  fine  col- 
locat,  et  hoc  modo  exponit:  An  existi- 
matis,  frustra  Scripturam  dixisse,  eo  quod 
vobis  invideat,  spiritum  carnis  vestrae 
prave  concupiscere ,  nec  bona  esse  ea, 
quae  desiderat  ?  Non  ita  sane,  quod  vobis 
invideat;  quinimo  majorem  (uti  sequitur) 
gratiae  coelestis  pollicetur  opulentiam, 
quam  quae  cunctis  carnis  desideriis  queat 
comparaii.  Sic  ille.  Sed  mihi  coactae 
videntur  hae  expositiones. 

Est  autem  et  alia  hujus  sententiae  di- 
stinctio ,  sive  potius  pronuntiatio ,  quae 
utrumque  membrum  facit  interrogativum. 
Exponitur  autem  dupliciter.  Uno  modo, 
ut  posterius  merabrum  contiueat  in  se 
Scripturam  allegatam ,  utpote  sensum 
hunc  habens  negativum:  Non  concupiscit 
(id  est,  concupiscere  facit)  Spiritus  san- 
ctus,  quem  in  bapti.smo  accepistis,  ad  in- 
vidiam,  sed  magis  ad  beneficentiam.  Id 

enim  docet  Scriptura  Sap.  1.:  Benignus 
est  Spiritus  sapientiae.  Quae  Lirani  ex- 
positio  est.  Altero  modo,  ut  allegatio 
Scripturae  referatur  ad  praecedentia,  ac 
sensus  sit  hujusmodi:  Num  putatis,  Scri- 
pturam  inaniter  dicere  ac  docere  hoc, 
quod  modo  dixi;  mundi  scilicet  amicitiara 
Deo  adversari,  nosque  Dei  inimicos  con- 
stituere?  (Id  enim  docent  omnes  Scri- 
pturae,  quae  a  malorum  conversatione  et 
amicitia  fideles  revocant).  Numquid  spi- 
ritus  gratiae,  quo  signati  estis  in  die  re- 
denlptionif,  hoc  concupiscit,  ut  invideatis 
alterum;  ac  non  potius  ad  caritatem  et 
pacem  invitat  atque  impellit?  Ipse  enim 
est,  qui,  ut  sequitur,  majorem  dat  gra- 
tiam.  Hic  sensus,  quem  Beda  probat  et 
alii  post  eum,  instituto  Apostoli  non  male 
quadrat;  ut  qui  contra  simultates  et  dis- 
sidia,  quae  inter  fideles  erant,  concionatur 
hoc  loco. 

Verura  non  est  ea  negligenda  pronun- 
tiato,  quae  posteriorem  sententiae  par- 
tem :  Ad  invidiam  etc,  legit  absque  in- 
terrogatione ;  et  est  observandum,  huic 
parti  in  Graeco  non  praemitti  voculam : 
OTt^  quiay  quod ;  quae  tamen  fere  prae- 
mitti  solet,  ubi  de  Scriptura  testimonium 
aliquod  assumitur,  ut  Marc.  11.:  Nonne 
scriptum  est:  Quia  domus  mea  domus 
orationis  vocahitur?  Rom.  3.:  Sicut 
scriptum  est :  Quia  non  est  justus  quis- 
quam  etc. 

Unde  nihil  necesse  est,  hanc  partem  : 
Ad  invidiam  etc,  accipi  ut  Scripturam, 
quam  velit  Jacobus  citare.  Nam  fieri 
potest,  ut  alio  respiciat;  vel  ad  id,  quod 
praecedit,  juxta  Bedae  expositionem, 
quam  dixi;  vel  ad  id,  quod  paulo  post 
sequitur:  Deus  superbisresistit  etc,  quod 
suspicatur  Emanuel  Sa;  vel  ad  aliam 
quamlibet  Scripturam.  Pro  cujus  investi- 
gatione  mihi  videtur  illud  bene  conside- 
randum,  quod  haec  pars:  Ad  invidiam 
concupiscit  spiritus,  qui  habitat  in  vobis, 
admodum  conveniat  cum  verbis  illis  su- 
perioribus :  Concupiscitis  et  non  habetis. 
Occiditis,  sive  invidetis,  et  zelatis ,  et 
non  potestis  adipisci.  Item:  Petitis  et 
non  accipUiSy  eo  quod  male  petatis,  ut 


in  concupiscentiis  vestris  insumatis. 
Continet  enim  similem  cum  illis  expro- 
brationem,  similemque  rationem,  cur  pe- 
tentes  non  accipiant;  quia  scilicet  eorum 
spiritus  ad  invidiam  concupiscit  ac  petit. 

Itaque  sententiam  ita  suppieo  et  ex- 
pono:  An  putatis,  inaniter  Scripturam 
dicere :  Petite,  et  dabitur  vobis  ?  Non. 
Sed  ad  invidiam  concupiscit  spiritus  ve- 
ster;  ideo  non  datur,  quod  pctitis.  Cum 
enim  Scriptura  passim  dicat  et  moneat, 
ut  a  Deo  petamus,  quidquid  boni  deside- 
ramus;  neque  id  sine  promissione  impe- 
trandi,  ut  Psalm.  24. :  Universi,  qui  su- 
stinent  te,  non  confundentur,  et  33.: 
Accedite  ad  eum,  et  iUuminamini,  et 
facies  vestrae  non  confundentur,  et  33. : 
Revela  Domino  viam  tuam ,  et  spera 
in  eo,  et  ipse  faciet;  et  Eccl.  2.:  Nullus 
speravit  in  Domino,  et  confusus  est,  et 
iterum :  Quis  invocavit  eum,  et  despexit 
illum?  denique  cum  Dominus  noster 
planissime  promittat :  Petite,  et  accipietis. 
Omnis  enim,  qui  petit,  accipit^  Matth. 
7.  et  alibi:  in  vobis  tamen  contrarium 
apparet.  Petitis  enim,  et  non  accipitis. 

Sed  non  ideo  putetis,  Scripturam  ina- 
niter  et  falso  haec  dicere,  aut  vanara 
esse  Christi  promissionem ;  defectus  enim 
ex  vestra  parte  est,  ut  ante  dixi,  quia 
male  petitis.  Nam  spiritus,  qui  in  vobis 
sedem  habet,  spiritus  utique  vitiosus  ac 
mahis,  ad  invidiam  et  aemulationem  con- 
cupiscit,  id  est,  ad  ea  concnpiscenda  vos 
incitat,  pro  quibus  consequendis  invicem 
invidetis  et  aemulamini ;  sive  sint  opes, 
sive  honores,  sive  sapientia  atque  scien- 
tia.  Sic  autem  efficimini  Dei  inimici,  ea 
videlicet,  quae  mundi  sunt,  amando  et 
concupiscendo,  mundique  amicitiara  am- 
biendo.  Cum  igitur  et  pessime  petatis,  et 
Dei  sitis  inimici :  cur  miramini,  vos  non 
exaudiri?  Non  enim  simpliciter  omnes 
aliquid  a  se  petentes  exauditurum  se 
proraisit;  sed  Deum  timentes,  et  in  ve- 
ritate  ipsum  invocantes,  et  ea,  quae  Dei, 
non  quae  mundi  sunt,  quaerentes.  Vo- 
luntatem,  inquit,  timentium  se  faciet,  et 
deprecationem  eorum  exaudiet.  Prope 
est  Dominus  omnibus  invocantibus  eum, 

in  veritate,  Psalm.  144.  Delectare  in 
Domino,  et  dabit  tibi  petitiones  cordis 
tui,  Psalm.  36. 

Haec  expositio  perspicua  est,  et  quam 
maxime  videtur  inhaerere  contextui  Apo- 
stolico.  Cui  et  sequentia  probe  respon- 
deut,  ut  mox  docebimus.  Eodem  redibit 
sententia,  si  Scripturam  dicamus  intelligi 
eam,  quae  fuit  insinuata  in  superiori  illa 
occupatione:  Petitis ,  et  non  accipitis. 
Nam  sensus  erat:  Miramini,  vos  non  ac- 
cipere,  cum  Scriptura  sacra  toties  pro- 
mittat  petentibus  exauditionem.  Unde, 
quod  ibi  sequitur :  eo  quod  male  petatis, 
sicut  illic  explicatur,  addendo :  ut  in  con- 
cupiscentiis  vestris  insumatis,  ita  nunc 
amplius  declaratur  hac  parte :  Ad  invi- 
diam  concupiscit  spiritus  etc.  Quod  jam 
de  spiritu  vitioso  interpretati  sumus ;  sive 
per  hunc  spiritum  intelligatur  animus  ho- 
minum  depravatus,  sive  spiritus  mundi, 
de  quo  Paulus  1  Cor.  2. :  Nos  autem  non 
spiritum  hujus  mundi  accepimus;  sive 
malum  habitans  in  nobis,  de  quo  Rom. 
7.,  id  est  concupiscentia,  ab  ipso  ortu 
penitus  insidens  Adae  filiis,  et  in  eis  ex- 
citans  desideria,  quae  militant  in  membris 
ipsorum,  ut  supra  dictum  est.  Qui  com- 
mentarius  est  Hasselani,  idemque  nobis 
prae  caeteris  probatur. 

6.  Majorem  autem  dat  gratiam.  Gra- 
tiae  nomen  in  Scripturis  comprehendit 
omne  datum  gratuitum  et  salutare ;  nec 
aliter  hoc  loco  accipiendum.  Qui  partem 
proxime  praecedentem  de  spiritu  Dei  in- 
terpretantur,  hic  non  laborant.  Nam  eun- 
dem  spiritum  in  hac  parte  commodissime 
subaudiunt.  Qui  vero  de  spiritu  vitioso 
partem  illam  exponunt,  eos,  necesse  est, 
hic  aliud  quaerere  suppositwm  verbi:  dat. 
Cum  autem  Scriptura  sit  verbum  Dei,  et, 
quod  Scriptura  promittit,  ipse  Deus  pro- 
mittat:  recte  hic  subintelligitur  Deus,  ut- 
pote  tacite  nominatus  ibi :  dicat  Scri- 
ptura,  videlicet  divina.  Certe,  inquit, 
Deus,  qui  promisit,  si  bene  rogetur,  atque 
ex  humili  corde  petitio  vestra  procedat, 
etiam  majorem  dabit  gratiam,  id  est, 
beneficia  tribuet  majora  petitis;  ut  pro 
terrena  sapientia  coelestem,  pro  splen- 

6aiL  Estii  Gomm.  Toio.  III. 


dore  saeculi  gloriam  sui  regni.  Aut  ma- 
jorem  intellige,  ea,  quam  dedit;  quasi 
dicat:  Gratiam  ante  datam  augebit,  ali- 
quid  ad  eam  adjiciet ,  majorem  eam  et 
cumulatiorem  reddet.  Cui  seusui  bene 
congruit,  quod  sequitur : 

Propter  quod  dicit:  Deus  superbis 
resistit,  humilibus  autem  dat  gratiam. 
Propter  quod,  nempe  significandum,  di- 
cit  Deus  vel  /Scriptura.  Totam  hanc  par- 
tem  Graeci  quidam  codices  praetermit- 
tunt.  Oecumenius  quoque  non  interpre- 
tatur,  nec  in  sua  versione  exhibet  Eras- 
mus,  qui  et  suspicatur,  a  studioso  quo- 
piam  annotatam  in  margine  ex  Epist. 
Petri  priore,  cap.  5.,  ubi  eadem  habetur 
sententia,  postea  in  contextum  irrepsisse. 
Verum  illic  non  est  additum :  Propter 
quod  dicit.  Latini  omnes  et  legunt,  et 
interpretantur.  Habent  et  Graeci  codices 
multi  ac  vetusti,  et  ex  his  editioues  Aldina 
et  Complutensis.  Nam  de  Aldina  Erasmus 
ipse  fatetur,  ideoque  in  sua  paraphrasi 
sententiam  hauc  restituit.  Denique  dat 
eam  Syrus  interpres.  Unde  non  dubita- 
mus,  quin  a  B.  Jacobo  scripta  fuerit.  Oc- 
casionem  ejus  praetermittendae  fuisse 
puto,  quod  similiter  desinat  cum  parte 
praecedente;  quae  res  scribam  oscitan- 
tem  fefellit,  ut,  omissis  verbis  mediis,  ad 
sequentia  transiret.  Tale  quid  enim  et 
alias  fuit  a  nobis  observatum. 

Desumpta  est  autem  sententia  ex  Pro- 
verbiis  Salomonis,  cap.  3.,  juxta  antiquam 
translationem,  ut  ait  Beda,  id  est  eam, 
quam  primi  ex  Hebraeo  iecerunt  inter- 
pretes  LXX.,  nisi  quod  hic  6  {^sog^  Deus, 
in  Proverbiis  xopiOQ,  Dominus,  scribitur. 
Atqui  ex  Hebraeo  sic  transtulit  eam  Hie- 
ronymus :  Ipse  deludet  illusores,  et  man- 
suetis  dabit  gratiam.  Quod  tamen  sensu 
non  est  diversum.  Nam  illusores  sive 
derisores  iidem  sunt,  qni  superbi.  Inde 
enim  quis  alium  irridet,  unde  se  illo  me- 
liorem  reputat.  Mavsueti  quoque  et  hu- 
miles  iidem  fere  in  Scripturis  intelligun- 
tur.  Resistit  autem  Deus  superbis,  dum 
eos  humiliat,  et  humiliando  contemptibiles 
reddit;  quod  proprium  est  deridentis. 
Convenit   tamen    resistendi   vocabulum, 

quia  superbi  sunt  velut  invasores  gloriae 
divinae,  dum  sibi  rapiunt,  quod  Dei  est. 
Invasoribus  autem  et  raptoribus  vis  oppo- 
nitur,  quod  est  resistere. 

At  vero  mansuetis  et  humilihus,  qui 
Deo  jam  grati  sunt,  et  ab  ejus  gratia 
praeventi,  gratiam  dat,  scilicet  majorem, 
ut  dictum  est,  dum  auget  gratiam  prius 
datam,  ac  nova  subinde  gratiae  munera 
prioribus  adjicit.  Humilitas  enim  non 
tantum  gratia  est,  sed  etiam  vas  gratia- 
rum.  Dat  enim  Deus  humilitatem,  cui 
tamquam  vasi  alias  virtutes  infundat,  ut 
in  eo  conserventur.  Unde  humiles  typice 
per  valles  significantur,  quae  aquas  coe- 
lestes  suscipiunt  ac  retinent,  ideoque  fru- 
giferae  sunt,  Luc.  3.:  Omnis  vallis  im- 
plebituTj  Psalm.  64. :  Valles  abundahunt 
frumento,  Pulchre  S.  Augustinus  serm. 
27.  de  verbis  Domini,  loquens  de  Maria, 
sorore  Lazari :  Sedehat  ad  pedes  capitis 
nostri.  Quanto  humilius  sedehat,  tanto 
amplius  capiehat.  Confluit  enim  aqua 
ad  humilitatem  convallis ;  defluit  de 
tumorihus  collis. 

Ex  qua  declaratione  hujus  Scripturae 
liquet,  eam  haudquaquam  patrocinari 
Pelagianis,  qui  gratiam  dari  dicebant  se- 
cundum  merita  nostra.  Nam  merita  intel- 
ligebant,  quae  ex  nobis  sunt,  quaeque 
gratiam  Dei  praeveniunt.  At  e  diverso 
confirmat  eadem  Scriptura  Catholicam 
doctrinam,  quae  tradit,  hominem  juatifi- 
catum  bonis  operibus  ac  in  primis  humi- 
litate  mereri  gratiae  augmentum.  Haec 
enim  merita  nobis  ex  Deo  esse  profite- 
mur,  a  quo  omne  datum  optimum,  et 
omne  donum  perfectum,  sicnt  dictum 
est  cap.  1.  Docet  autem  haec  Scripturae 
sententia,  quemadmodum  aliae  multae 
similes,  quid  Deus  agat  ut  judex  ac  me- 
ritorum  discretor.  Resistit  enim  superhis 
ac  deprimit  eos,  quia  hoc  eorum  super- 
bia  meretur;  humilihus  autem  dat  yra- 
tiam,  eosque  exaltat,  quoniam  id  meretur 
eorum  humilitas.  Verum  quia  malis  non 
semper  rependit  Deus ,  quod  merentur, 
non  huic  repugnat  sententiae,  quod  ali- 
quando  superbos  deprimit  et  humiliat  sa- 
lubriter,  convertens  eos  ad  se,  et  gratiam 


humilitatis  inspirans,  per  quam  caetera 
Dei  dona  recipiant.  Sed  id  misericordiae 
est,  non  justitiae. 

Porro  significat  Apostolus,  ex  superbia 
fuisse  natas  contentiones  et  aemulationes, 
ac  eaetera  vitia,  contra  quae  superius 
egit;  eamque  ob  causam  in  postulatis 
suis  non  fuisse  exauditos.  Idcirco  super- 
bos  eos  hic  vocat.  Hortatur  autem  ad 
humilitatem  amplectendam,  si  velint  ex- 
audiri  et  exaltari  a  Deo.  Quod  quidem 
in  sequentibus  agit  expressius. 

7.  Suhditi  ergo  estote  Deo.  Id  est, 
per  veram  humilitatem  vos  illi  subster- 
nite,  confitentes  peccata  vestra,  et  agno- 
scentes,  quam  sine  illo  nihil  possitis.  Ita 
fiet,  ut  gratiam  ampliorem  consequamini. 

Resistite  autem  diaholo,  et  fugiet  a 
vohis.  Autem  de  suo  adjiciunt  interpretes. 
Innuit  Apostolus,  a  diabolo,  qui  est  rex 
super  omnes  filios  superhiae,  Job  41., 
suscitatas  fuisse  lites  et  contentiones,  de 
quibus  supra.  Hinc  vero  patet,  non  ita 
tentari  unumquemque  a  propria  concu- 
piscentia,  quod  dixit  cap.  1.,  ut  non  etiam 
diabolus  in  tentandis  hominibus  suum 
negotium  agat.  Ipse  enim  suis  suggestio- 
nibus  concupiscentiae  fomitem  excitat 
atque  incendit.  Resistitur  autem  diabolo, 
dum  ejus  tentationibus  opponuntur  arma, 
quibus  nos  instruit  Paulus,  Ephes.  6.  di- 
cens :  Accipite  armaturam  Dei,  ut  pos- 
sitis  resistere  in  die  malo.  Et  infra:  In 
omnihus  sumentes  scutum  fidei,  in  quo 
possitis  omnia  tela  nequissimi  ignea 
exstinguere.  De  quo  et  Petrus  1  Epist. 
5. :  Cui  resistite,  fortes  in  fide. 

Potest  igitur  et  B.  Jacobi  praeceptum 
sic  accipi:  Resistite  diaholo  per  fidem. 
Sed  nihil  vetat,  etiam  caeteras  armaturae 
Dei  partes  intelligi,  praesertim  humilita- 
tem,  et  ex  ea  profectam  orationem  ad 
Deum.  Nam  de  humilitate  nunc  sermo 
versatur.  Nec  ulla  alia  re  magis  fugatur 
diabolus,  quam  humilitate,  quippe  quam 
maxime  oderit  ipse  superbissimus. 

Sed  quomodo  fugiet  a  nobis,  si  ei  re- 
sistamus,  qui  numquam  nos  oppugnare 
desinit;  imo  adversus  resistentes  vehe- 
mentius  insurgit  ?  Respondeo :  Fugere  di- 

cltur,  dum  repellitur  ac  vincitur  ;  etiamsi 
victus  subinde  redeat  et  pugnam  instau- 
ret.  Est  enim  in  verbo  fugiendi  raeta- 
phora,  sic  explicanda:  Fugit  diabolus, 
quatenus  debilitatur;  nam  debilium  est 
fugere ; .  ^Qbilitatur  autem,  quatQpus  ho- 
mini,  quem  impugnat,  vires  crescuut  ipsa 
victoria,  qua  meretur  atquo  consequitur 
augmentum  virtutis.  Quamquam  uec  per- 
mittit  illum  Deus  nos  tentare,  quantum 
et  quoties  vult;  sed  interdum  tentatis  post 
graviorem  impugnationem  ferias  ab  im- 
manihosteconcedit;  quemadmodum  docet 
exemplum  sancti  Antonii  apud  Athana- 
sium. 

8.  Appropinquate  Deo,  et  appropin- 
quabit  vobis.  Deo,  qui  ubique  est  et  om- 
nia  implet,  appropinquamus,  non  gres- 
sibus  corporis,  sed  motibus  animi.  Sen- 
8U8  igitur  est:  Appropinquate  Deo  per 
humilitatem,  et  appropinquabit  vobis  per 
gratiam,  secundum  quod  ante  dixit :  Hu- 
milibus  dat  gratiam,  et  infra  dicet :  Hu- 
miliamini  in  conspectu  Dei,  et  exalta- 
bit  vos.  Veruntameu  nemo  appropinquat 
Doo,  nisi  tractus  ab  eo.  Vocat  quidem 
Christus  et  invitat,  dicens:  Veniie  ad 
me  omnes,  qui  laboratis,  Matth.  11.  Sed 
idem  ipse  testatur  et  dicit :  Nemo  potest 
venire  ad  me,  nisi  Pater,  qui  misit  me, 
traxerit  eum,  Joan.  6.  Praeclare  S.  Hie- 
ronymus  in  comment.  Epist.  ad  Eph.  2. : 
Quod  absque  cruore  Domini  Jesu  nemo 
appropinquat  Deo.  Quare  nec  ista  Ja- 
cobi  sententia  favet  supradicto  Pelagiano 
dogmati. 

Emundate  manus,  peccatores ;  et  pu- 
rificate  corda,  duplices  animo.  Genera- 
lem  nunc  subjicit  rationem  appropin- 
quandi  Deo :  scilicet  per  munditiam  ope- 
rum  et  cogitationum.  Manuum  nomine 
comprehendit  omnia  membra,  quibus  ex- 
terius  aliquid  operamur,  inter  quae  prin- 
cipatum  obtinent  manus.  Caeterum  a 
corde  cogitationes  procedunt.  Praecipit 
ergo,  ut  tam  opera,  quam  cogitationes 
habeant  mundas  ac  repurgatas  a  pravis 
cupiditatibus,  iis  potissimum,  de  quibus 
eos  in  superioribus  reprehendit,  et  quae 
contentionum  inter  eos  erant  seminaria. 


Nondum  enim  ab  eo  argi^mento  discedjt. 
Peccatores  vocat  propter  opera  foris  con- 
spicua,  quae  supra  nominavit  bella  et 
lites.  Duplices  autem  animo  vocat,  pro- 
pter  ancipites  cordium  affectiones  et  co- 
gitiones,  quibus  fluctuabant  inter  amici- 
tiam  X),t?i  et  mundi.  Volebant  euim  esse 
Dei  amici,  quo  fides  urgebat;  sed  cupi- 
ditatibus  impliciti  mundo  vale  dicere  ne- 
quibant.  Unde  et  in  suis  actionibus  erant 
instabiles  ac  varii,  sicut  dixit  cap.  1.: 
Vir  duplex  animo  inconstans  est  in 
omnibus  viis  suis.  Est  enim  idem  voca- 
bulum  Graecum  St^J^u/ot. 

Porro  si  jubentur  homines  emundare 
manus  et  purificare  corda,  nec  jubetur 
quid  impossibile:  consequens  est,  eos 
posse  haec  praestare.  Quod  dum  faciunt, 
utique  cooperantursuae  justificationi,  qua 
corda  purificantur  a  Deo,  ac  quodam 
etiam  sensu  se  ipsos  justificant;  quomodo 
dictum  est  a  Davide :  Ergo  sine  causa 
justificavi  cor  meum,  et  lavi  inter  in- 
nocentes  manus  meas,  Psalm.  72.  Quam- 
quam  et  illa  cooperatio  effectus  est,gra- 
tiae  divinae.  Quid  enim  habes,  quod 
non  accepisti?  1  Cor.  4. 

9.  Miseri  estote,  et  lugete  et  plorate. 
Peccatores,  quos  dixit,  hortatiir  ad  opera 
poenitentiae.  Miseri  estote,  Graece:  ra- 
XanrcopyjoccTS^  Erasmus :  affligimini,  id 
est,  affligite  vos  ipsos,  opcra  poenalia 
subite,  quod  Hebraea  phrasi  dicitur :  Af- 
fligite  animas  vestras.  Id  fiebat  jejuniis, 
supplicationibus,  item  hictu,  ploratu,  cili- 
cii  gestatioue,  et  aliis  id  genus  operibus, 
quibus  Deum  iratum  sibi  placare  stude- 
bant.  Est  enim  adhortatio  persimilis  ei, 
quae  est  apud  Joel  Prophetam  cap.  2. : 
Convertimini  ad  me  in  toto  corde  ve- 
stro,  in  jejunio,  et  in  fletu,  et  in  planctu, 
et  scindite  corda  vestra  etc.  Eodem  per- 
tinet,  qucd  sequitur: 

Risus  vester  in  luctum  convertatur, 
et  gaudium  in  moerorem.  Hoc  est :  Pro 
risu  et  gaudio  luctum  et  moerorem  assu- 
mite.  Risum  et  gaudium  intelligit,  in 
quae  sese  effnderant,  iis  ex  parte  potiti 
bonis,  quae  male  concupierant. 

10.  Humiliamini  in  conspectu  Do- 

mini,  et  exaltahit  vos.  Peccatoribus, 
praesertim  superbis,  Deo  reconciliandis 
maxime  necessaria  est  humilitas.  Ideo 
rursus  hac  velut  superiorum  clausula  ad 
humilitatem  eos  revocat;  idque  addita 
promissione  exaltationis.  Quasidicat:  Ut 
concludam,  haec  una  ratio  est  amicitiae 
et  gratiae  Dei  recuperandae,  et  altitudi- 
nis,  quam  quaeritis,  adipiscendae,  si  vos 
humilietis  in  conspectu  Dei.  Sententia 
eadem  est  cura  illa,  quam  ex  ore  Salva- 
toris  toties  audierat:  Omnis,  qui  se  hu- 
miliaty  exaltabitur.  Nec  diversum  signi- 
ficat  ab  illa  superiore :  Humilibus  dat 
gratiam.  Exaltat  enim  humiles  Deus, 
adjiciendo  eis  ampliora  suae  gratiae  be- 
neficia,  quibus  veram  consequantur  subli- 
mitatem  et  gloriam. 

Illud  :  In  conspectu  Domini^  dupliciter 
intelligi  potest.  Vel  ad  significandam  hu- 
militatis  veritatem  ac  sinceritatem ;  nam  ad 
veram  sublimitatem  non  nisi  per  veram  hu- 
militatem  pervenitur ;  quidquid  autemco- 
ram  Deo  tale  est,  id  vere  tale  est :  vel  potius 
ad  significandum,  quod  supra  dixit :  Sub- 
diti  estote  Deo.  Ut  sensus  sit :  Cum  omni 
humilitate  vos  Deo  snbmittite.  Sic  enim 
et  B.  Petrus  exponit  1  Epist.  5.,  dum 
eandem  sententiam  efiPert  his  verbis :  Hu- 
miliamini  sub  potenti  manu  Dei,  ut 
vos  exaltet  in  tempore  visitationis.  Ex 
quo  etiam  loco  discimus ,  exaltationem 
hic  promissam,  etsi  per  augmenta  bene- 
ficiorum  Dei  inchoetur  in  hoc  saeculo, 
non  tamen  perficiendam ,  nisi  in  gloria 
saeculi  futuri. 

11.  Nolite  detrahere  alterutrum,  fra- 
tres.  Multi  codices  addunt:  mei.  Sed 
meliores  Graecis  consentanei  non  habent. 
Praeceptum  hoc  cavendae  detractionis 
superioribus  subjungit,  quia  detractio 
linguae  vitium  est  aflfine  contentionibus, 
de  quibus  jam  egit,  et  cum  his  ex  eadem 
radice  surgens,  nempe  radice  superbiae 
et  ambitionis.  Nam  ideo  detractor  fratri 
obloquitur,  et  famam  ejus  conveljit  et 
maculat,  ut,  illo  depresso  et  contempto, 
ipse  melior  ac  honoratior  habeatur.  Nec 
improbabile  est,  Apostolum  hic  quoque 
speciatim  ad  magistros  respicere,  qui  per 


aemulationem  et  arrogantiam  mutuo  sibi 
detrahebant,  alii  aliorum  seu  doctrinam, 
seu  vitam  moresque  carpentes.  Est  autem 
Graece  xaTaXaXslv,  id  est  obloqui;  quo 
verbo  non  solum  obtrectationis  vitium, 
quo  fama  laeditur  absentis  (quamquam 
boc  potissime),  verum  etiam  convicium 
et  calumnia  significari  solent.  Alteru- 
trum,  Graece:  aXXi^Xa»,  id  est  alter 
alteri;  etiamsi  non  sit  detractio  reciproca, 
Nam  mali  bonis  plerumque  detrahnnt, 
non  contra. 

Qui  detrahit  fratri,  aut  qui  judicat 
fratrem  suum.  Graece :  Detrahens  fratri 
suo  et  judicans  fratrem  suum,  copulante 
niminim  conjunctione ,  qua  significetur, 
eundem,  qui  fratri  suo  detrahit,  fratrem 
judicare. 

Detrahit  legi,  et  judicat  legem.  Quo- 
modo  is,  qui  fratri  detrahit,  fratrem  ju- 
dicet,  facile  est  intelligere.  Judicat  enim 
fratrem,  privato  suo  judicio  talem  aut  ta- 
lem  eum  pronuntians  atque  condemnans, 
et  hoc  suum  de  eo  judicium  aliis  inge- 
rens.  Nam  judicium  pro  condemnatione 
sumitur  more  Scripturae. 

Sed  quomodo  detrahai;  legi,  et  judicet 
legem ,  non  satis  apparet.  Venerabilis 
Beda  duobus  modis  id  explicare  conatur. 
Unus  est,  eum,  qui  detrahit  fratri,  detra- 
heie  legi,  quasi  ipsa  non  recte  fecerit, 
quae  detractionem  vetuit,  dicens:  Non 
eris  criminator  et  susurro  in  populis, 
Lev.  19.  Simile  quid  innuit  Oecumenius, 
citans  legem  Christi  Matth.  7. :  Nolite 
judicare,  ut  non  judicemini,  et  versicu- 
lum  Psalm.  100. :  Detrahentem  secreto 
proximo  suo ,  hunc  persequebar.  Nec 
dissimiliter  Aquinas  2.  sec.  quaest.  74. 
art.  2.  ad  3.  ita  scribens:  Ille,  qui  de- 
trahit  fratri,  in  tantum  videtur  detra- 
here  legi,  in  quantum  contemnit  prae- 
ceptum  de  dilectione  proximi. 

Alter  modus,  eum,  qui  detrahit  fratri 
legis  jussa  facienti,  detrahere  legi  et  ju- 
dicare  legem,  quae  talia  jussa  dedit.  Sic 
et  Cajetanus,  docens,  hanc  Apostoli  sen- 
teutiam  directe  verificari  de  detractione 
et  jndicio,  quo  bonnm  opus,  quod  lex 
probat,   vituperatur  ac  damnatur.    Nam 

eo  damnato,  damnatur  ipsa  lex.  Eandem 
reddit  sententiam  Titelmanuus  in  sua 
paraphrasi.  Igitur  juxta  hunc  intellectum 
de  ea  tantum  detractione  sermo  est,  qua 
de  proximo  cum  vituperatione  narratur, 
quod  vere  bonum  est  et  laudandum.  Sed 
haec  videtur  nimium  restricta  ratio  prae- 
cepti  Apostolici,  cum  illud  sensum  nabeat 
generalem. 

Alii  proinde  sic  explicant :  Qui  detra- 
hii  fratriy  detrahit  legi,  quia,  dum  fra- 
trem  judicat  et  damnat,  legis  officium 
et  partes  praeoccupat,  ac  si  legislator 
sive  judex  (hunc  enim  legis  nomine  com- 
prehendunt)  in  judicando  et  damnando 
eo,  qui  deliquit,  tardior  esset.  Qui  sen- 
Bus  etsi  probabilis  sit ,  eum  ta,men ,  quom 
adfert  S.  Thomas,  caeteris  anteponen- 
dum  censeo;  tum  qua  parte  legem  ex- 
ponit  de  praecepto  dilectionis  proximi; 
nam  de  hac  lege  jam  ante  locutus  est 
Jacobus  cap.  1.  et  expressius  cap.  2. ; 
tum  in  eo ,  quod  detrahentem  fratri  in- 
terpretatur  huic  legi  detrahere ,  eamque 
judicare,  quatenusillam  contemnit.  Quod 
quidem  maxime  locum  habet  in  magistris, 
qui  non  quomodocumque,  sed  cum  aucto- 
ritate  et  supercilio  dicta  factaque  aliorum 
sibi  judicanda  sumunt;  quasi  ipsorum  ju- 
dicinm  sit  pro  lege.  Quod  non  fit  sine 
contemptu  quodam  legis  Dei,  qua  mu- 
tuam  earitatem  })raecepit.  Ratio  dicti 
Apostolici  videtur  haec  esse,  qnia,  qui 
fratri  detrahit,  judicium  condemnationis 
in  fratrem  statnit ,  contra  legem  caritatis, 
quae  id  vetat.  Itaque  consequenter  ipsam 
legem  judicat  et  condemnat. 

Si  autem  judicas  legem,  non  es  factor 
legis ,  sed  judex.  Ad  manifestius  incom- 
modum  ducit  detractorem.  Nam  ex  eo, 
quod  judicat  legem ,  sequitur ,  eum  esse 
judicem  legis,  non  factorem.  Judicem 
quidem,  non  vera  potestate,  sed  usur- 
pata  quodammodo ;  sicuti  declaratum  est. 
Jam  si  judex  est  legis ,  non  ergo  factor, 
id  est  observator  ejus  est.  Nam  judex 
superior  est  eo,  quem  judicat.  Quare  qui 
judicem  legis  se  facit,  eo  facto  supra 
legem  se  coUocat,  et  per  hoc  ad  ejus  ob- 


servationem  se  non  teneri  declarat.  Id 
autem  in  Christiano  perabsurdum  est. 

12.  Unus  est  legislator  et  judex ,  qui 
potest  perdere  et  liberare.  Male  quidam 
codices ,  addita  causali  particula :  Vnus 
est  enim  legislator  etc. ,  quae  nec  in 
Graeco  est,  nec  in  emendatioribus  Latinis. 
Sed  nec  ad  sententiam  facit;  est  enim 
assumptio  potius,  quam  probatio,  quem- 
admodum  mox  patebit.  Sed  nec  illud: 
Et  judex,  in  Graecis  invenitur;  quam- 
quam  Syrus  interpres ,  nisi  paraphrasten 
agit,  utrumque  legisse  videtur.  Sic  enim 
habet :  Unus  est  enim  ponens  legem  et 
judicium.  Denique  in  Graeco  et  Syriaco 
conversus  est  ordo  verborum :  qui  potest 
salvare  et  perdere ;  tametsi  id  ad  sen- 
sum  parum  aut  nihil  refert. 

Porro  sensus  est:  Tu,  qni  detrahis 
fratri,  judicem  legis  te  constituis;  atqui 
unufi  est  legislator  et  judex,  qui  potest 
unumquemque  pro  meritis  aut  salvare 
aut  perdere,  Deus  videlicet;  quem  pro- 
inde  metuere  debebas,  non  ei  te  aequare, 
multo  minus  superponere;  quod  tamen 
facis,  dum  legis  ab  eo  latae  judicium 
usurpas.  Nota,  dupliciter  intelligi  posse 
eam  partem  :  qui  potest  salvare  et  per" 
dere.  Vel  hoc  modo :  Qui  potest  in  aeter- 
num  salvare  et  perdere ,  id  est  aeternam 
dare  salntem,  et  aeternas  irrogare  poe- 
nas.  Cui  sensui  congruit  illud:  Timete 
eum,  qui  potest  et  animam ,  et  corpus 
perdere  in  gehennam ,  Matth.  10. 

Vel  sic :  Qui ,  nullo  impediente ,  potest 
homines  sive  in  aeternum ,  sive  tempora- 
liter  salvare  et  perdere,  id  est,  qui  supre- 
mam  habet  in  homines  potestatem  vitae 
et  mortis ,  salutis  et  interitus.  Hic  sensus 
generalior  est,  idemque  Scripturis  con- 
seutaneus,  quae  potestatem  servandi  et 
perdendi  in  genere  passim  Deo  tribuunt, 
ut  Deut.  32. ,  1  Reg.  2.  et  alibi. 

Patet  ex  his ,  B.  Jacobum  non  abso- 
lute  dicere,  unum  esse  legislatorem  et 
judicem,  tamquam  nullus  sit  alius,  in 
quem  legislatoris  ac  judicis  nomen  vere 
proprieque  competat,  quod  perspicue  fal- 
sum  est ;  sed  cum  restrictione :  qui  possit 
salvare  etperdere,  idque  sensu  jam  ex- 

plicato.  Nam  alioqui  constat,  etiam  ju- 
dices,  Deo  inferiores,  suo  modo  posse 
seivare  et  perdere,  dum  absolvunt  aut 
comdemnant,  et  pro  meritis  aut  praemia 
reddunt,  aut  supplicia;  legislatores  quo- 
que,  tam  ecclesiasticos,  quam  saeculares, 
suis  legibus  et  constitutionibus  subdito- 
rum  conscientias  obstringere,  sic  ut  pec- 
cent  ac  poenis  obnoxii  sint  coram  Deo, 
qui  non  oblemperant,  juxta  Scripturas: 
Quodcumque  ligaveris  super  terram, 
erit  ligatum  in  coelis ,  Matth.  16.  Qui 
vos  audit,  me  audit;  et  qui  vos  spernit, 
me  spernit,  Luc.  10.  Necessitate  subditi 
estote ,  non  solum  propter  iram ,  sed 
etiam  propter  conscientiam ,  Rom.  13. 

Quod  annotandum  fuit  propter  Joan- 
nem  Calvinum,  qui  hoc  loco  insurgit, 
haeretico  plane  spiritu  et  ore  maledico, 
adversus  legislativam  potestatem  praela- 
torum  Ecclesiae ,  dicens ,  totam  Dei  ma- 
jestatem  ad  se  rapere  eos ,  qui  sibi  jus 
ferendae  legis  vendicant;  ideoque  Papam, 
qui  id  faciat,  esse  Antichristnm.  Quasi 
non  idem  totidem  verbis  eodem  colore 
dicere  potuerit  adversus  legislativam  po- 
testatem  regum  ac  principum  terrae,  cui 
tamen  nequissimus  hypocrita  se  noUe 
derogare  cum  protestatione  confitetur;  ut 
intelligas,  quo  auimo  feratur,  dum  haec 
scribit  in  Eomanum  Pontificem  ,  et  quam 
nulla  sit  illi  in  verbo  Dei  explanando 
sinceritas. 

13.  Tu  autem ,  quis  es,  qui  judicas 
proximum?  Graece:  Tu  quis  es ,  qui 
judicas  alterum  sive  alium  ?  tov  STepov. 
Sed  eo  noniine  proximus  intelligitur;  imo 
quis  proximus  intelligendus  sit,  exponi- 
tur;  scilicet  omnis  homo  alius  a  te.  Qua- 
propter  et  Syrns  proximum  vertit.  Tta 
legimus  Lev.  20. :  Si  moechatus  quis 
fuerit  cum  uxore  alterius ,  et  adulte- 
rium  perpetraverit  cum  conjugeproximi 
sui.  ITbi  clare  videmus,  alterum  et  pro- 
ximum  eundem  significari.  Ita  Rom.  13.: 
Qui  diligit  proximum ,  legem  implevit. 
Graeco  est :  Qui  diligit  alterum.  Argu- 
mentum  hujus  partis  est  a  communi  na- 
tura  hominis.  Cum  enim  omnes  homines 
natara  sint  pares,   non    debet  alias   in 


alium  sibi  sumere  judicandi  potestatem, 
nisi  eam  a  legislatore,  qui  sit  utroque 
superior,  id  est  a  Deo,  acceperit.  Similes 
sunt  objurgationes  apud  Paulum  ad  Rom. 
14.:  Tu  quis  es,  qui  judicas  alienum 
servum?  Domino  suo  stat  aut  cadit. 
Et  iterum :  Tu  autem  quid  judicas  fra- 
trem  tuum? 

Ecce  nunc  qui  dicitis:  Hodie  aut 
crastino  ibimus  in  illam  civitatem, 
Transit  ad  aliud  genus  superbiae  et  prae- 
sumptionis,  eorum  videlicet,  qui  de  suis 
actionibus  ita  confidenter  statuunt,  dicen- 
tes ,  haec  et  illa  sese  facturos ,  ac  si  fu- 
turornm  domini  essent,  et  a  Dei  volun- 
tate  ac  providentia  non  penderent;  sine 
qua  taroen  non  modo  non  actiones  suas 
et  actionum  eventa,  sed  nec  vitam  suam 
vel  ad  momentum  in  potestate  habeant. 
Hornm  autem  verba  per  mimesim  refert, 
quo  acrior  sit  admonitio.  Graece  non 
est:  ecce ,  sed:  ays,  otge,  quod  idem  ha* 
betur  initio  cap.  seq. ,  estque  adverbium 
excitantis  attentionem.  Quodque  mox  se- 
quitur,  in  Graeco  6ic  habetnr:  Hodie  et 
cras  eamus  in  hanc  civitatem;  et  ita 
deinceps  caetera  verba,  quae  nos  legimus 
enuntiative:  faciemus ,  mercabimur,  lu- 
crum  faciemus ,  subjunctivi  modi  sunt 
in  Graeco:  faciamus,  mercemur,  lu- 
cremur. 

Verum  interpres  ad  mentem  Apostoli 
respexit,  qui  non  voluit  ponere  verba 
mutuae  cohortationis  ad  aliquid  facieu- 
dum ,  sed  verba  propositi  firmi  et  indubi- 
tati.  Cui  significando  servit  etiam  apud 
Graecos  interdum  modus  subjunctivus. 
Unde  et  in  editione  Syriaca  leguntur  in- 
dicativi  raodi  verba.  Est  autem  Apostoli 
oratio  (quantum  apparet)  imperfecta,  sup- 
plenda  hoc  aut  simili  modo :  Qui  haec 
dicitis ,  superbe  et  stulte  facitis ;  nisi, 
quod  mavult  Gaignaeus,  Graecum  parti- 
cipium:  XiyovxBQ,  dicentes , 'H.ehraeorum 
more  pro  verbo  positum  dicatnr:  Age 
nunc ,  dicitis  etc. 

Et  faciemus  ibi  quidem  annum. 
Graece  :  Et  faciamus  ibi  annum  unum. 
Facere  annM/n, '  id!est  agere,  transigere 
annum,  ut  alii  vertant. 

Et  mercahimur,  et  lucrum  faciemus. 
A  mercatoribus  exemplum  adducit,  quod 
ii  non  raro  cupiditate  excaecati ,  ac  suae 
industriae  confisi ,  postponere  soleant  co- 
gitationem  providentiae  divinae,  ut  et 
aliarum  rerum  honestarum.  Itaque  prae- 
ter  superbiam  etiam  avaritiae  castigatio 
est  in  hac  parte.  Neque  tamen  mercatu- 
ram  seu  negotiationem  damnat;  sed  po- 
tius  approbat,  si  cum  timore  Dei  exer- 
ceatur.  Approbat  enim ,  qui  docet ,  a  quo 
successus  ejus  exspectari  debeat:  quem- 
admodum  Joannes  Baptista  publicani  et 
militis  officia  probavit,  ut  licita,  quando 
regulam  praescripsit  ea  exercendi.  Verba 
sequentia  parenthetice  legenda  sunt : 

Qui  ignoratiSj  quid  erit  in  crastino. 
Sensum  expressit  interpres ;  nam  Grraece 
est:  t6  TTjQ  auptov,  guid  diei  crastinae, 
id  est,  quid  postera  die  futurum  sit;  an 
etiam  victuri.  Quo  spectat,  quod  sequitur: 

15.  Quae  est  enim  vita  vestra?  Quae, 
Giaece  Tioia ,  qualis ,  cujusmodi,  Nam 
de  brevitate  vitae  sermo  est,  quam  cum 
vapore  comparat,  dicens: 

Vapor  est  ad  modicum  parens,  dein" 
ceps  exterminabitur,  Grraece:  extermi- 
natur,  seu  potius  evanescit ,  disparet. 
Est  enim  in  Graeco  grata  vocum  affini- 
tas:  cpatvo|jiev7j ,  dcpavtCofievrj,  apparens, 
disparens.  Habent  Graeca  repetitam  in 
hac  etiam  parte  causalem  partlculam 
Yap ;  Vapor  enim  est  etc. ;  sed  eodem 
referendam,  quo  praecedentem;  hoc  sen- 
Bu:  Bene  dico,  vos  nescire,  quid  cras 
fotnrum  sit  vobis ,  quum  nec  illud  sciatis, 
an  cras  sitis  futuri  superstites.  Nam  vita 
vestra  similis  est  vapori  e  terra  surgenti, 
qui  ad  exiguum  tempus  apparet,  et  deinde 
evanescit  in  auras.  Porro  sub  brevitate 
incertitudinem  comprehendit.  Nam  et 
illud  breve  censetur,  quod  ita  casibus 
undique  expositum  es^,  ut  de  ejus  diu- 
turnitate  nihil  sibi  polliceri  quis  possit. 
Cum  ergo  vita  ipsa,  quae  basis  est  om- 
nium  humanarnm  actionum ,  sit  nobis  in- 
certissima ;  an  non  stulta  praesumptio  est, 
de  ipsis  actionibus  earumque  successu 
definitionem  absolutam  in  longum  etiam 
tempus  extendere?  Huc  usque  parenthe- 


sis.  Nam  quae  sequuntur,  respondent 
prioribus :  Ecce  nunc ,  qui  dicitis ,  etc. 
Quae  res  ab  Oecumenio  diligenter  enu- 
cleata  est. 

Pro  eo ,  ut  dicatis.  Id  est :  Loco  ejus, 
quod  dicere  debuistis.  Vcl:  Cum  ita  po- 
tius  dicendum  vobis  sit.  Corrigit  enim 
sermonem  superius  reprehensum  admo- 
nens  loquendum,  ut  sequitur: 

Si  Dominus  voluerit;  et:  8i  vixeri- 
mus,  faciemus  hoc  aut  illud.  Graece: 
Si  Dominus  voluerit  et  vixerimus ,  et 
faciamus  hoc  aut  illud.  Sed  posterius 
et  redundat,  ideoque  ab  interpretibus 
omissum;  aut  faciamus  pro  faciemus 
est  positum,  id  est  subjunctivus  indica- 
tivi  loco;  sicut  annotatum  est  supra. 
Quamquam  etiam  sic  verti  posset:  Si 
Dominus  voluerit,  et  vivemus,  et  facie- 
mus  hoc  aut  illud ;  ut  intelligas,  uec 
victuros ,  nec  facturos  aliquid ,  nisi  Do- 
minus  voluerit.  Sed  Apostolum  id  velle, 
quod  interpretes  dederunt,  verisimilius 
est;  ut  duplex  sit  conditio  nominata  ab 
Apostolo,  et  ita  quidem,  ut  utramque 
conjunctam  exigere  videatur.  Si  Domi- 
nus  voluerit,  et  vixerimus,  sicut  in 
Graeco  dictum  est  haberi. 

Verum  non  ita  accipiendum  est  hoc 
Apostoli  praeceptum,  ut  semper  lingua 
dicamus  utrumque ,  vel  aliquid  istorum ; 
neque  enim  sancti  leguntur  tale  quid 
expresse  semper  adjecisse ;  sed  in  primis, 
ut  divinae  providentiae ,  nostraeque  mor- 
talitatis  cogitationem  animo  semper  gera- 
mus.  Deinde  ut  ejusmodi  conditionem 
interdum  etiam  voce  exprimere,  prout 
opportunitas  tulerit,  haud  negligamus. 
Id  enim  nobis  valde  expedit,  pietatis  ac 
modestiae  causa.  Nam  cum  dicimus :  Si 
Dominus  voluerit,  profitemur,  omnes 
nostras  actiones  Dei  nutu  ac  providentia 
gubernari.  Cum  autem  dicimus:  Si  vixe- 
rimus,  nos  ipsos  commonefacimus  nostrae 
mortalitatis ,  quae  tanta  est,  ut  nihil 
prorsus  de  futuro,  quantulumcumque  illud 
sit,  certum  habeamus.  Etenim  ex  quo 
peccatum  intravit  in  hominis  naturam, 
fecit  eam  omni  hora  atque  momento  morti 
obnoxiam,  ut  nuUus  habeat,   quod  con- 

qneratnr,  cnr  nainus  diu  vixerit.  Unde 
qui  de  snis  actionibus  in  futurum  sine 
Deo  statuunt,  perinde  facinnt,  atque  si 
quis ,  post  acceptam  mortis  sententiam, 
vellet  absque  voluntate  jndicis  de  qui- 
busdam  adhuc  in  posterum  agendis  dis- 
ponere. 

Quam  vero  sanctis  usitate  faerint  istae 
loquendi  formulae,  qnas  Jacobus  prae- 
scribit,  autsimiles,  unius  Pauli  nos  exem- 
plum  docet,  qui  Act.  18.  sic  loquitur: 
Iterum  revertar  ad  vos ,  Deo  volente, 
et  Cor.  4. :  Veniam  ad  vos  cifo ,  si  Do- 
minus  voluerit,  et  16.:  Spero,  me  ali- 
quaniulum  temporis  manere  apud  vos, 
si  Dominus  permiserit;  item  Hebr.  6.: 
Et  hoc  faciemus ,  siquidem  permiserit 
Deus.  Talc  est  et  illud  Rom.  1.:  Si  quo 
modo  tandem  aliquando  prosperum  iter 
habeam  in  voluntate  Dei  veniendi  ad 
vos,  et  Phil.  2.:  Confldo  autem  in  Do' 
mino ,  quoniam  et  ipse  veniam  ad  vos 
eito.  Sed  Paulum  quid  refero?  cum  et 
Socrates  philosophus,  a  Christo  alienus, 
ita  snum  Alcibiadem  dicere  jusserit :  Eav 
^BO^Z  IMXt^,  si  Deus  voluerit. 

16.  Nunc  autem  exsultatis  in  super- 
hiis  vestris.  Qunm ,  inquit,  haec  vita  tam 
brevis  et  evanida  sit,  et  tam  incertae  pro- 
videntiae  vestrae ,  nt  merito  de  vobis 
ipsis  hnmiliter  sentire,  deque  futuris 
actionibus  vestris  cunctanter ,  et  raodeste 
loqni  debeatis :  tamen  perinde,  quasi  sitis 
immortales,  et  certi  de  futuris,  animos 
erigitis,  stulte  exsultantes  ac  vobis  pla- 
centes  in  superbiis  vestris,  id  est  in  his, 
quae  superbe  facitis  ac  dicitis.  Nam  su- 
perbia  est,  qunm  servns  agit  aut  loquitur, 
ut  Dominus. 

Omnis  exsultatio  talis  maligna  est. 
Si  malnm  est,  superbe  quidqnam  agere 
aut  dicere,  multo  certe  pejus,  in  hnjns- 
modi  factis  ant  dictis  exultare ,  sibique 
placere.  Addit  Apostolus : 

17.  Scienti  igitur  bonum  facere,  et 
non  facienti ,  peccatum  est  illi.  Scienti 


bonum  facere,  id  est :  ecienti,  bonum  sibi 
faciendum  ;  nam  de  bono  practico,  eoque 
debito  ,  sententia  loquitur.  Quae  quidem 
dupliciter  connecti  potest  superioribus. 
Priore  modo,  ut  ad  eos  referatur,  de 
quibns  proxime  egit.  Nam  dicere  pote- 
rant:  Scimns,  nos  sine  Dei  nutu  ac  vo- 
luntate  nihil  posse;  fideles  enim  sumus, 
ideoque  Dei  voluntatem  in  sermonibus  et 
cogitationibus  nostris  semper  praesuppo- 
nimns.  Atqui,  inquit  Apostolns ,  hoc 
scire  non  sufficit,  nisi  et  facto  praestetis 
id  est,  eam ,  quam  dixi,  loquendi  formu- 
lam  vobis  familiarem  reddatis,  opportuno 
tempore  ea  utentes.  Alioqui  nihil  proderit 
scire  aut  credere,  quod  dicitis.  Nam  fides 
sine  operibus  otiosa  et  mortua  est.  Imo 
vero  scire  illud  vestrum  magis  in  pecca- 
tum  vobis  imputabitur. 

Alter  modus  est ,  isque  maxirae  proba- 
bilis ,  ut  Apoetolus  hac  sententia ,  velut 
epiphonemate ,  totam  claudat  hujus  ac 
praecedentis  capitis  exhortatiunem ;  ac  si 
dicat:  Jam  de  his  omnibus  satis  vos  ad- 
monui,  nec  deinceps  poteritis  ignoran- 
tiam  praetexere ;  proinde ,  si  non  parea- 
tis ,  peccabitis.  Nam  scienti ,  et  non 
facienti,  peccatum  est.  Peccatum,  intel- 
lige  gravius  ac  majus,  juxta  illud  Luc. 
12.:  Servus,  qui  cognovit  voluntatem 
Domini  sui,  et  non  fecit  secundum  vo- 
luntatem  ejus ,  vapulabit  multis.  Qui 
autem  non  cognovit,  et  fecit  digna 
plagis ,  vapulabit  paucis.  Ad  hanc  enim 
Domini  sui  sententiam  videtur  Apostolus 
alludere.  Igitur  quod  ait:  peccatum  est 
iUi ,  emphasim  habet;  quemadmodum  et 
illa  Domini  verba  Joan.  15.:  Si  non  ve- 
nissem  et  locutus  fuissem  eis ,  peccatum 
non  haberent.  Ubi  magnum  illud  incre- 
dnlitatis  peccatum  significatur.  Non  ergo 
sentit  B.  Jacobus ,  eom  peccato  non 
teneri,  qui  non  facit,  quod  faciendum 
nescit;  sed  eum  multo  gravioris  peccati 
reum  fieri ,  qui  sciens ,  quid  faciendum 
sit,  non  tamen  facit.  Nam  illius  culpam 
ignorantia  elevat,   hujus  scientia  gravat. 

Agite  nunc ,  divites ,  plorate  ^)  ululantes  in  miseriis  vestris ,  quae 
advenient  vobis.  2.  Divitiae  vestrae  putrefactae  sunt,  et  vestimenta 
vestra  a  tincis  comesta  sunt.  3.  Aurum  et  argentum  vestrum  aeru- 
ginavit;  et  aerugo  eorum  in  testimonium  vobis  erit,  et  manducabit 
carnes  vestras  sicut  ignis.  Thesaurizastis  vobis  iram  in  novissimis  diebus  ^). 
4.  Ecce,  merces  operariorum,  qui  messuerunt  regiones  vestras,  quae 
fraudata  est  a  vobis,  clamat;  et  clamor  eorum  in  aures  Domini  Sab- 
baoth  introivit.  5.  Epulati  estis  super  terram,  et  in  luxuriis  enutristis 
corda  vestra  in  die  occisionis  ^).  6.  Addixistis  et  occidistis  justum ;  ct 
non  restitit  vobis.  7.  Patientes  igitur  estote,  fratres,  usque  ad  ad- 
ventum  Domini^).  Ecce,  agricola  exspectat  pretiosum  fructum  terrae, 
patienter  ferens,  donec  accipiat  temporaneum  et  serotinum.  8,  Patien- 
tes  igitur  estote  et  vos,  et  confirmate  corda  vestra,  quoniam  adventus 
Domini  appropinquavit^).  9.  Nolite  ingemiscere,  fratres,  in  alterutrum, 
ut  non  judicemini.  Ecce  judex  ante  januam  assistit.  10.  Exemplum 
accipite,  fratres,  exitus  mali,  laboris  et  patientiae,  Prophetas,  qui  lo- 
cuti  sunt  in  nomine  Doraini.  11.  Ecce  beatificamus  eos,  qui  sustinue- 
runt.  Suflferentiam  Job  audistis,  et  finem  Domini  vidistis,  quoniam 
misericors  Dominus  est  et  miserator.  12.  Ante  omnia  autem,  fratres 
mei,  nolite  jurare,  neque  per  coelum,  neque  per  terram,  neque  aliud 
quodcumque  juraraentum.  Sit  autem  sermo  vester:  Est,  est;  Non, 
non^):  ut  non  sub  judicio  decidatis.  13.  Tristatur  allquis  vestrum? 
orct.  Aequo  animo  est?  psallat.  14.  Infirmatur  quis  in  vobis?  inducat 
presbyteros  Ecclesiae ,  et  orent  super  eum ,  ungentes  eum  oleo  in  no- 
mine  Domini^);  15.  et  oratio  fidei  salvabit  infirmum^),  et  alleviabit 
eum  Dominus;  et  si  in  peccatis  sit,  remittentur  ei.  16.  Confitemini 
ergo  alterutrura  peccata  vestra ,  et  orate  pro  invicem ,  ut  salvemini ; 
multum  enim  valet  deprecatio  justi  assidua.  17.  Elias  homo  erat  similis 
nobis  passibilis ,  et  oratione  oravit ,  ut  non  plueret  super  terram ;  et 
non  pluit  annos  tres,  et  menses  sex.  18.  Et  rursum  oravit;  et  coelum 
dedit  pluviam,  et  terra  dedit  fructum  suum.  19.  Fratres  mei,  si  quis 
ex  vobis  erraverit  a  veritate,  et  converterit  quis  eum,  20.  scirc  debet, 
quoniam,  qui  converti  fecerit  peccatorem  ab  errore  viae  suae  ^),  salvabit 
animam  ejus  a  morte,  et  operiet  multitudincm  peccatorum. 


0  Luc.  6,  24.    2)  Yers.  5.    3)  2  Petr.  2,  12.  Jerem.  46,   21.    *)  Luc.  21,  29,    »)  Matth. 
24,  34.  30.    6)  Matth.  5,  34.-37.    '}  Marc.  6,  13.    «)  Act.  28,  8.    9)  Matth.  18,  15. 

SrailARira  CIPITIS  QUINTI. 

Invehitur  in  diviles  pauperum  oppressores,  proponens  eis  vindictam  Dei.  Hortatur  fideles  ad 
patientiam.  Prohibet  jurare.  Praecipit,  infirmos  oleo  ungi  a  presbyteris.  Efflcaciam 
orationis  ostendit,  et  quantam  boni  praestet,  qui  fratrem  averterit  ab  errore  viae  suap. 


1.  Agite  nuno,  divites.  Opportnne 
post  avaritiam  et  superbiam  taxatam  eo- 
rom ,  qui  student  ac^juirendis  divitiis,  hic 
totum  86  ad  divites  objurgandos  conver- 
tit,  divites,  inquam,  avaros,  injustos, 
superbia  tumidos,  ac  voluptatibus  immer- 
sos,  qmbus  et  mala  superventura  denun- 
tiat.  Egit  quidem  adversus  eos  dudum 
per  aliam  occasionem  cap.  2. ,  sed  hic 
jam  rursus ,  ac  multo  acrius ,  velut  ex 
instituto  eos  aggreditur,  inhumanitatem 
eorum  in  pauperes,  et  imminentem  eis 
divinam  ultionem  verbis  paene  tragicis 
describens.  Existimat  Beda,  sermonem 
esse  ad  divites  infideles,.  pauperum  Chri- 
stianorum  oppressores.  Verum ,  si  locus 
cap.  2.  ad  divites  Christianos  pertinet, 
quod  illic  ostendimus ,  pari  ratione  etiam 
hunc  locum  de  iis  accipi ,  eonsentaneum 
est.  Neque  vero  in  Epistola,  quae  pro- 
prie  scribitur  ad  fideles ,  conveniebat  ad- 
misceri  verba,  quibus  eos,  qui  foris  sunt, 
Apostolus  compellaret.  Nam  et  quaecurri' 
que  lex  loquitur,  iis,  qui  in  lege  sunt, 
loquitur ,  Rom.  3. 

Porro  censet  Joan.  Calvimas ,  hae  Ja- 
cobi  oratione  divites  non  ad  poenitentiam 
invitari ,  sed  terrcri  tantum ,  absque  spe 
veniae.  Quaecumque  enim,  inquit,  dicun- 
tur,  non  nisi  ad  desperationem  spectant. 
Cui  responsum  sit,  ipsam  illorum  incre- 
pationem ,  quantumvis  dnram ,  esse  ad- 
monitionem  agendae  poenitentiae.  Nisi 
forte  Calvinus  putat,  etiam  Christum  di- 
vitibus  abstulisse  spem  veniae,  quibus 
dixit:  Vae  vobis  divitibus,  quia  habetis 
consolationem  vestram  j  ac  non  potius 
terrere  voluisse,  ut  poenitentiam  agendo 
Vae  illud  evaderent.  Neque  enim  aliud 
hic  dicit  Jacobus,  etsi  pluribus  verbis, 
quam  quod  illic  Christus.  Terret  enim 
uterque  et  minatur,  ut  a  peccatis  revocet. 

Nec  ignorabat  Apostolus,  homines  pec- 
catores,  dum  adhuc  vivunt,  non  tamquam 
daemones  increpandos  esse,  sed  veniae 
spem  omnibus  propouendam ;  .quum  ipsa 


caritas ,  quam  omnibus  debemus ,  vetet 
nos  de  quoquam  desperare.  Certe  Petrus 
Apostolus  Simonem  magum ,  pcssimum 
hominem ,  qui  Spiritus  sancti  gratiam 
emere  voluit,  ut  venalem  faceret,  ita 
increpavit,  ut  tamen  ad  poenitentiajn 
hortaretur,  Act.  8.  Et  Paulos  cocripi  vult 
eos,  qui  resistunt,  si  quando  Deus  di^. 
illis  poenitentiam ,  2  Tim.  2.  Sic  igitur 
et  B.  Jacobus  spem  veniae  per  poeniten- 
tiam  obtinendae  nequaquam  adimit  divi- 
tibus,  in  quos  tam  acriter  invehitur;  ut  se- 
quentia  docebunt,  Agite,  Graece :  ays,  de 
cujus  significatione  paulo  ante  dictum  eat. 

Plorate  ululantes  in  miseriis  vestria^ 
quae  advenient  vobis.  Graece:  super 
miseriis  vestris  superventuris.  Has  in- 
telligit  non  temporales,  ut  quidam  inter- 
terpretati  sunt,  sed  sempiternas,  id  e^^ 
cruciatus  gehennae.  Et  sensus  est:  Po- 
nite  vobis  ob  oculos  aetemam  miseriam 
certissime  superventuram ,  nisi  poeniten- 
tiam  egeritis ;  et  ejus  rei  cogitatio  vos  a^ 
fletum  et  ululatum  provocet,  id  est,  ior 
gentem  animi  dolorem  in  vobi«  excctet} 
ut,  eo  metu  ac  terrore  concussi,  et  ad 
Dei  misericordiam  confugientes ,  poeni- 
tentiam  agatis  vitae  praeteritae.  Inest 
igitur  huic  parti  exhortatio  ad  poeniten- 
tiam,  quemadmodum  est  et  in  illis  verbis 
capitis  praecedentis :  Miseri  estote,  et 
lugete ,  et  plorate  etc. 

2.  Divitiae  vestrae  putrefactae  sunt. 
Exprobratio  est  extremae  tenacitatis  et 
iramisericordiae  divitum  istorum,  ut  qui 
paterentur,  opes  suas  computrescere  po- 
tius  et  perire  sine  aliqua  utilitate ,  quam 
ut  eas  erogarent  in  usum  ac  necessitatss 
indigentium.  Putrefactionem  posuit  pro 
corruptione,  speciem  pro  genere;  aut  di~ 
vitias  intelligit  ea  parte ,  qua  putrefa- 
ctioni  sunt  obnoxiae,  ut  sunt  congesta 
ligna,  et  agrorura,  atque  arborum  fructus. 
Nam  de  aliis  sequitur : 

Et  vestimenta  vestra  a  tineis  come- 
sta  sunt.    Rectius:   exesa   seu   corrosa 

sunt.  In  Graeco  nomen  est  compositum : 
OYjTOppcoTa,  id  est  atineis  esa.  Sed  quia 
m  Bequitur  in  Graeco  verbum  yIyovsv,  verti 
commode  potest  hoc  modo:  tinearum 
esca  facta  sunt.  Luxus  vestium  notatur, 
qui  tantus  in  quibusdam  est  divitibus ,  ut 
mutatorias,  qnas  sibi  multiplicant ,  a 
tineis  defendere  nequeant. 

3.  Aurum  et  argentum  vestrum  aeru- 
gindvit.  Id  est  aerugine  vitiatum  est. 
Hoc  in  divites  avaros  maxime  competit, 
quos  non  solum  sacrae  literae  damnant, 
vernm  etiam  profani  scriptores  passim  in- 
sectantur,  velut  indignos ,  qui  communem 
hauriant  aerem,  quod  ipsi  rerum  suarum 
nihil  aliis  faciant  commune,  malintque 
pecunias  stias  aerugini  erodendas ,  inter- 
dum  et  furibus  auferendas  servare ,  quam 
bdnis  usibus  impendere. 

Et  aerUgo  eorum  in  testimonium 
vobis  erity  et  manducahit  carnes  vestras 
sicut  ipnis.  Figuratus  est  sermo,  quo 
aerugo  fingitur  et  testis,  et  carnifcx. 
Senstts  autem  est,  aliquando  futurum, 
nempe  in  Dei  judicio ,  ut  testimonium  ad- 
versus  eos  dicat  ipsorum  conscientia,  vi- 
d6licet  eis  repraesentans  aurum  suum  et 
arg^ntum  avare  servatum,  et  aerugine 
cofruptum;  adeo  ut,  quemadmodum  aeru- 
go  quondam  peccunias  eorum  exedit,  ita 
tunc  eadem  ipsa ,  memoriam  obsidens  et 
conscientiam  mordens ,  exesura  sit  eorum 
c?lrnes,  non  levi  cruciatu,  sed  tamquam 
ignis.  Nam  his  verbis  non  tam  consum- 
ptJo,  quam  poenae  magnitudo  significa- 
tur,  quae  non  solum  auimos  afficiat,  ve- 
rum  etiam  corpora  cruciatura  sit,  etsi 
numquam  consumenda.  Non  enim  pla- 
cet  eorum  commentarius ,  qui  partem 
hanc  interpretantur  de  curis  immodicis, 
quibus  ob  studium  divitiarum  conficiun- 
tUr  homines  avari ;  qnam  ob  causam  et 
edaces  curae  dicuntur.  Nam  Apostolns, 
non  qnid  nunc  divites  patiantur,  sed  quid 
ab  extremo  judicio  passuri  sint,  osten- 
dere  vult  ac  docere ;  sicut  declarant  etiam 
ea,  quae  sequuntur: 

Thesaurizastis  vobis  iram  in  novissi- 
mis  diebus.  Variantin  hac  parte  codices. 
Venerabilis  Beda  legit,  ut  nos  habemus. 


At  Graeca ,  quae  nunc  in  manibus  sunt, 
tantum  habent:  Thesaurizastis  in  novis- 
simis,  sive  in  extremis  diebus.  Ad  eun- 
dem  modum  aliquot  vetusti  codices  La- 
tini,  nec  non  Augustinus  in  Speculo. 
Consentit  et  Syrus  interpres,  nisi  quod 
addit:  vobis ,  forte  de  suo,  paraphrasten 
agens.  Porro  apud  Oecumenium  Graecum 
textus  quidem  plane  convenit  cum  eo, 
quod  est  in  nostris ;  verum  expositio  satis 
arguit,  eum  non  amplius  legisse,  quam 
quod  nunc  in  Graecis  est.  Ex  quibus  fit 
verisimile,  voculas  illas:  vobis  iram, 
pro  glossemate  a  quopiam  huc  adjectas 
fuisse  ex  Epist.  ad  Eom.  cap.  2. ,  ubi  sic 
legitur:  Thesaurizas  tibi  iram  in  die 
irae  et  revelationis  justi  judicii  Dei. 
Quae  verba  saltem  pro  commentario  sint 
hujus  loci,  ut  sensus  sit:  Gaudetis  et 
gratulamini  vobis  de  thesauris  pecunia- 
rnra,  quas  avare  recondidistis  in  multos 
annos.  Atqui  id  faciendo  coaccrvastis 
iram  3t  maledictionem  in  diem  novissi- 
raum ,  id  est  in  diem  extremi  judicii. 

Quidam ,  quod  in  Graeco  est ,  ita  ex- 
ponunt :  Cumulatis  vobis  pecuniarum  the- 
sauros  in  novissimis  diebus,  id  est  in 
extrema  senectate  jam  constituti ;  videli- 
cet  eo  plus  viatici  quaerentes ,  quo  minus 
restat  viae. 

Rursus  alii  significatum  volunt,  divites, 
quasi  semper  victuros,  numquam  satiari; 
sed  semper  congerere,  quod  in  multos 
annos,  imo  usque  in  finem  saeculi  satis 
esse  queat.  Ita  quoque  Cajetanus ,  qui 
juxta  hunc  sensum  statuit  antithesim  inter 
hanc  partem  et  proxime  sequentem ;  ac 
si  dicat  Apostolus:  Vos  asservastis  pecu- 
nias  vestras  in  tempus  futurum ;  et  interim 
operarios  vestros  praesenti  mercede  frau- 
dastis.  Verum  quod  primo  dixi,  magis 
congruere  videtur,  ut  verba  sint  denun- 
tiantis  justum  Deijudicium;  quemadmo- 
dum  et  ea,  quae  praecedunt,  et  quae 
mox  sequuntur. 

Notandum  denique,  quod  Oecumenius 
illud  extremum  partis  praecedentis :  (OC 
TZijp ,  quod  Latinus  interpres  vertit:  sicut 
ignis,  ad  sequentia  referat,  diverso  casu: 
Tamquam  ignem  thesaurizastis  in  esp^ 

tremis  diehus,  faciatque  hunc  sensnm: 
Divitiae  vestrae,  quas  tamquam  ignem 
pro  thesanro  recondidistis  in  extremos 
dies,  id  est  in  adventum  Domini,  exedent 
carnes  vestras.  Eadem  distinctio  conspi- 
citur  etiam  hodie  in  nonnullis  codicibus 
(inter  quos  Complutensis)  Graecis;  eadem 
est  et  in  Syriaco  textu ,  nisi  quod  in  eo 
supprimatur  similitudinis  nota.  Sic  enim 
habet:  fgnem  congessistis  vohis  in  dies 
ultimcs.  Quae  quidem  distinctio  non 
prorsus  improbanda  est. 

4.  Ecce,  merces  operariorum,  qui 
messuerunt  regiones  vestras,  quae  frau- 
data  est  a  vohis ,  clamat.  Avaritia  divi- 
tum  plerumque  comites  habet  inhumani- 
taten ,  injustitiam ,  violentiam ,  et  his 
cognata  vitia.  Hinc  merces  operariorum 
iniquissime  detenta;  quam  injuriae  spe- 
ciem  ex  mnltis  unam  hic  attingit,  tam- 
quara  in  primis  odiosam ,  et  adversus 
quam  expressum  in  lege  praeceptum  da- 
tnm  fnerat,  ut  Lev.  19.:  Non  morabitur 
opus  mercenarii  tui  opud  te  usque 
mane.  Quod  ipsum  pluribus  verbis  ex- 
plicatur  Deut.  24. ,  cum  subjnncta  hac 
comminatione :  Ne  clamet  contra  te  ad 
Dominum ,  et  reputetur  tihi  in  pecca- 
tum.  Ad  quem  locum  Deuteronomii  S. 
Jacobum  alludere,  qnoniam  clamoris  me- 
minit,  admodum  verisimile  est.  Quae 
etiam  causa,  cur  peccatum  hoc  detentae 
mercedis  ac  frustrati  laboris  pauperura 
inter  peccata  in  coelum  elamantia  vulgo 
ac  recte  numeretur. 

Dicitnr  antem  merces ,  quae  fraudata 
est ,  id  est  mercedis  defraudatio  seu  de- 
tentio ,  clamare  in  coelum  vel  ad  Deum, 
propter  insignem  ac  manifestam  hujus 
peccati  malitiam ,  adeo  ut  in  coehim 
ascendere,  et  Deum  ad  ultionem  sui  pro- 
vocarevideatur.  Porro  speciatim  loquitur 
Apostolus  de  operariis  segetum  messori- 
bus ,  agricolas  synecdochice  volens  signi- 
ficare,  quia  valde  indignum  est,  eos,  qui 
panem  ex  suo  labore  nobis  suppeditant, 
pane  sibi  debito  fraudari.  Quamquam 
sciendum ,  Graeco  vocabulo :  a7:£OT£p7j- 
|JL£VO(;,  non  solumfsignificari  suhtractio- 
nem  sive  detentionem  fraude  factam, 


sed  quomodocnmque ,  etiam  sola  tenaci- 
tate.  Quod  facit  ad  majorem  hujus  cri- 
minis  accusationem,  quando  etiam  absque 
fraude  facta  mercedis  detentio,  modo  in- 
justa,  clamat  in  coelum.  Quare  simplici- 
ter  verti  potuit:  quae  suhtracta  fseu  de- 
tenta)  est  a  vohis. 

Et  clnmor  eorum  in  aures  Domini 
Sahhaoth  introivit.  Graece:  Et  clamo- 
res  eorum,  qui  messuerunt,  in  aures 
Domini  Sahhaoth  introierunt.  Syriace : 
Et  vociferatio  messorum  in  aures  Do- 
mini  Sabhaoth  introivit.  Prius  dixit, 
mercedem  operariorum  fraudatam  cla- 
mare ,  nunc  ipsos  operarios.  Quomodo 
etiam  in  Deuteronomio  de  operario  pau- 
pere  dictum  est:  Ne  clamet  contra  te 
ad  Dominum.  Sed  res  eodem  recidit. 
Nam  injuria  violenta  saepe  etiam  ipsos, 
quibus  infertnr,  ad  clamandum  impellit. 
Unde  per  metonymiam  clamor  interdum 
ejusmodi  injuria  vocatnr,  ut  Jes.  5.:  Ex- 
spectavi,  ut  faceret  judicium,  etecce  ini- 
quitas;  et  justitiam,  et  ecce  clamor.  Sed 
sive,  qui  patiuntur  injuriam,  clament,  sive 
taceant,  ultionem  Dei  proprie  non  istorum 
provocat  claraor,  sed  causa  clamoris,  id 
est  injuria,  vis,  oppressio,  quam  patiuntur. 

Igitur  cum  dicit,  clamorem  eorum  in 
aures  Domini  Sahhaoth  introiisse,  sche- 
mate  Scripturis  familiari  significat,  Deum 
graviter  illorum  injurias  ulturum.  Dicit 
autem  Domini  Sahhaoth,  id  est  Domini 
exercituum ,  ut  hoc  epitheto  significatam 
Dei  potentiam  opponat  iis,  qui  potentes 
sunt  in  saeculo ,  nec  humana  curant  tri- 
bunalia.  Caeterum  usurpat  vocem  He- 
braeam  Sahhaoth,  sive  quod  Hebraeorum 
auribus ,  ad  quos  scribit,  gratum  id  esset, 
sive  ex  imitatione  LXX.  interpretum,  qui 
fere,  ubicumque  epitheton  hoc  Dei  in 
Hebraeo  occurreret,  eandem  vocem  in- 
variatam  Graecis  literis  expresserunt. 
Nomine  exercituum  quidam  accipiunt 
universam  creaturam ,  quae  tota  servit  et 
militat  Dei  voluntati.  Sed  Scripturae  ma- 
gis  consonum  est,  angelorum  copias  in- 
telligi,  qui  pecnliari  modo  militant  Deo, 
mente  scilicet  ac  voluntate  obsequentes 
divinis   imperiis,    In    quibus   etiam  haec 

sunt  milillae  nomina:  Principatus,  Po- 
testates,  Virtutes.  Vide,  quae  diximus 
ad  illud  Rom.  19.:  Nisi  Dominus  Sab- 
haoth  reliquisset  nobis  semen. 

5.  Epulati  estis  super  terram.  T>W\- 
tum  alii  ita  tenaces  sunt,  ut  opibus  con- 
gostis  uti  non  audeant,  ne  pecuniarum  acer- 
VU8  minuatur ;  de  quibus  jam  dictum  est. 
Alii  profundunt  eas  in  luxum  ct  epulas, 
adeo  non  soliiciti  pauperum  juvandorum, 
ut  eos  etiam  calumniosis  artibus  perdere 
nitantur.  In  hos  nunc  invehitur  B.  Jaco- 
bus.  Epulati  estis,  Graece:  STpucpi^oaTS, 
deliciaii  estis,  deliciis  indulsistiSj  ut 
vertunt  ex  Syriaco ;  in  deliciis  vixistis, 
nt  transtulit  Erasmus.  Noster  veitit: 
Epulati  estis ,  quod  deliciae  divitum  po- 
tissime  consistant  in  epulis.  Addit  Apo- 
stolus :  super  terram ,  quod  omnis  baec 
delcctatio  sit  in  bonis  terrenis  et  fluxis, 
ac  brevi  perituris;  cum  Christianorum 
professio  sit,  quaerere  ac  sapere ,  quae 
sursum  sunt ,  id  est  coelestia ,  non  ea, 
quae  super  terram,  Col.  3.  Vel  super 
terram ,  id  est  in  hac  vita  mortali ,  quae 
super  terram  agitur.  Per  quod  significat, 
eos  immemores  esse  vitae  futurae. 

Et  in  luxuriis  enutristis  corda  vestra. 
Graece:  Et  lascivistis.  Enutristis  corda 
vestra.  TJt  illud :  et  lascivistis,  adhaereat 
parti  praecedenti:  Deliciati  estis  super 
terram  et  lascivistis;  doinde  nova  eequa- 
tur  pericope :  Enutristis  corda  vestra 
etc.  DeZiciac  pertinent  ad  epulas,  lasci- 
via  ad  venerem,  juxta  illud  Amos  Pro- 
phetae  increpantis  opulentos  in  Sion  cap. 
6.:  Qui  dormitis  in  lectis  ehurneis ,  et 
lascivitis  in  stratis  vestris;  tametsiGrae- 
cum  verbum  OTcaTOcXav,  hoc  loco  positum, 
aliis  videatur  ejusdem  esse  significationis 
cum  priore ,  et  per  auxesim  a  B.  Jacobo 
adjectum.  Nam  onaTaXig  Graecis  delicati 
cibi  genus  est,  quod  tamen  etiam  pro 
voluptate  accipitur.  Enutrire  corda  est, 
sibi  indulgere  in  cibis  et  potu,  non  ad 
mensuram  necessitatis ,  aut  regulam  ra- 
tionis ,  sed  quantum  cor  expetit  et  con- 
cupiscit,  id  est  in  corpore  pascendo  suae 
concupiscentiae  satisfacere.  Syrus  para- 
phrastes   corda    interpretatur    corporaf 


quasi  dicat  Apostolus:  Corpora  vestra 
lautis  epulis  egregie  saginastis. 

In  die  occisionis.  Graece :  sicut  in 
die  mactationis,  ocpay^g.  Syriace:  tam- 
quam  ad  diem  mactationis,  vel:  sicut 
in  die  victimae.  Quod  bifariam  exponi- 
tur.  Uno  modo,  ut  comparatio  sumpta 
sit  ab  epulis  sacrificalibus,  quae  lautiores 
esse  solent  magisque  geniales  epulis  vul- 
garibus;  utpote  ex  victimarum  immola- 
tarum  carnibus  exstructae.  Quasi  dicat 
Apostoius :  Quotidiana  agitastis  convivia, 
tamquam  omnes  dies  essent  vobis  festi,  in 
quibus  victimae  caedi  solent.  Sic  alibi 
Scriptura  a  victimis  epularum  apparatum 
significat,  ut  Jes.  34.,  Prov.  7.  et  17. 
Quibus  adde  locum  Nehem.  8. 

Alter  sensus  est,  divites,  dum  more 
divitis  illius  evangelici,  Luc.  16.,  epu- 
lantur  quotidie  splendide,  sese  paecere 
ac  saginare,  tamquam  in  diem  mactatio- 
nis ,  id  est  tamquam  in  illud  tempus ,  quo 
mactandi  sint;  quomodo  pecora  solent 
diligenti  cura  saginari  ad  victimam.  Ut 
dies  mactationis  intelligatur  dies  judicii, 
quando  de  carnibus  impiorum  parabitur 
epulum  omcibus  avibus  coeli  et  bestiis 
terrae,  id  est  daemonibus.  Quod  epulum 
post  Ezechielem  Prophetam  cap.  39.  de- 
scribit  Joannes  Apostolus  Apoc.  19.,  ita 
concludens:  Et  omnes  aves  saturatae 
sunt  carnihus  eorum.  Quo  referri  potest 
etiam  ille  versiculus  Psalm.  48. :  Sicut 
oves  in  inferno  positi  sunt ,  mors  de- 
pascet  eos.  Probabilem  facit  hunc  sen- 
sum  locus  Jer.  12. ,  ubi  de  impiis  sic  ad 
Deum  loquitur:  Congrega  eos ,  quasi 
gregem  ad  victimam,  et  sanctifica  eos 
in  die  occisionis.  LXX. :  sig  ijiiipav 
ocpay^g,  ad  diem  mactationis. 

Nec  obstat  huic  intellectui ,  quod  dici- 
tur :  in  die ,  non:  m  c^icm  (quamquam 
hoc  in  Latinis  quibusdam  manuscriptis 
legitur);  constat  enim,  Apostolos  inter- 
dum  usurpare  praepositionem  iv  pro  stg; 
ut  hic  paulo  ante :  Thesaurizastis  in  no- 
vissimis  diebus,  id  est  in  novissimos  dies ; 
et  Rom.  2. :  Thesaurizas  tihi  iram  in  die 
irae ,  id  est  in  diem  irae.  Huic  interpre- 
tationi  afiEiue  est,  quod  Oecumenius  dicit, 

Apofttolum  respicere  ad  expugnationem 
Judaeorum  a  Romanis,  ad  quam,  velut 
mactationem  et  victimam  solemnera,  epu- 
lis  et  deliciis  irapinguandos  sese  praepa- 
rabant.  De  qua  Judaeorum  caede  videtur 
etiam  Jereraias  prophetice  loqui  in  ver- 
bis  supra  dictis. 

Plerisque  tamen  neotericis  prior  sen- 
BU8  magis  allubescit  propter  adverbium 
similitudinis  in  Graeco  textu  appositum. 
Porro  non  desunt,  qui  victimam  intelli- 
gant  justum  occisum,  sive  pauperem  op- 
pressum,  super  quo  divites  oppressores, 
tamquam  voto  potiti,  laetantur  et  epu- 
lantur.  De  quo  justo  sequitur: 

6.  Addixistis  et  occidistis  justum, 
Partem  praecedentem :  in  die  occisionis, 
multi  Latini  codices  initium  faciunt  hujus 
versus:  In  die  occisionis  addixistis  etc. 
Quam  distinctionem  etiam  expositores 
non  pauci  secuti  sunt.  At  minus  recte; 
nam  multo  commodius  adjungitur  ea  pars 
superioribus.  Quod  in  multis  codicibus 
legitur :  adduxistis,  pro  :  addixistis,  men- 
dum  est  ab  imperitis  invectum,  qui,  quid 
sit  addicere  quempiam,  non  intellexerunt. 
Alioqui  constat,  legendum  (ut  in  pleris- 
que  mauuscriptis  habetur) :  addixistis, 
pro  quo  Graece  est:  xaTeStxaoaTe,  id 
est  condemnastis ;  quod  et  Syriaca  voce 
significatur.  Nam  addicere  pro  cofidem- 
nare ,  non  est  alienum  a  consuetudine 
sermonis  Latini ;  tametsi  magis  usitate 
dicitur ,  addito  casu  dativo :  addicere 
supplicio  j  morti.  Sed  id  hoc  loco  sup- 
pletur  per  verbum  adjunctum  :  occidistis ; 
quasi  dicat:  Addixistis  justum  morti,  qua 
et  affecistis  eum.  Quamquam  absolute 
etiam  apud  Latinos  dicuntur  addicti,  qui 
Graece  xaTaSsStxaofievoi^,  id  cst  condem- 
nati.  De  quo  Valla  lib.  5.  elegant.  cap. 
28.  Ipsum  quoque  verbum  absolute  po- 
suit  Gregorius  in  hom.  17.  super  Evang., 
cum  ait:  Ne  apud  justum  judicem  no~ 
stra  nos  taciturnitas  addicat.  Imo  et 
Cicero  in  Pisonem:  HujuSj  inquit,  ipsius 
domum  evertisti ,  cujus  sanguinem  ad- 
dixeras. 

Potest  autem  etiam  ex  Graeco  verti : 
accusastiSy  reum  egistis,  dicam  scripsi- 


stis ;  idque  sane  probabiliter.  Non  enim 
hic  judices  Apostolus  compellat,  sed  di- 
vites  privatos ,  qui  justum  agebant  mor- 
tis  reum  in  judicio.  Sed  quemjustum? 
Beda  et  Oecumenius  Christum  Dominum 
intelligunt,  de  quo  scriptum  est:  Prope 
est  justus  meus ,  Jes.  51.  Et  de  quo 
Stephanus  ad  Judaeos  Act.  7.:  Quem 
Prophetarum  non  sunt  persecuti  pa- 
tres  vestri  ?  Et  occiderunt  eos,  qui  prae- 
nuntiahant  de  adventu  Justi,  cujus 
nunc  vos  prodiiores  et  homicidae  fuistis. 

Addit  Beda,  totam  comminationem 
praecedentem  ab  initio  hujus  capitis,  ubi 
dicitur:  Agite  nunc,  divites,  plorate  etc, 
praedictionem  quandam  ^sse  eversionis 
civitatis  Jerosolymae,  et  horrendae  cla- 
dis  ac  internecionis ,  quam  passi  sunt  Ju- 
daei  in  ultionem  mortis  Dominicae.  Sen- 
sus  hic  etiam  recentioribus  quibusdam 
placuit,  Titelmanno ,  Gaignaeo,  Stapu- 
lensi  et  aliis ;  quorum  etiam  nonnulli 
diem  occisionis  interpretantur  de  die  so- 
lemni  Paschae,  quo  legales  immolandae 
erant  victimae,  quo  eodem  justum,  id 
est  Christum  condemnare  et  occidere  non 
sunt  veriti. 

Verum  huic  sensui  multa  sunt,  qaae 
videantur  obstare.  Primum,  quod  Scri- 
ptura  mortem  Christi  non  divitibus  im- 
putat,  sed  principibus  ac  sacerdotibus 
Judaeorum.  Hic  autem  speciatim  adver- 
sus  divites  iucrepatio  dirigitur.  Deinde, 
quia  scribitur  haec  Epistola  ad  Judaeos 
fideles  duodecim  tribuum  in  dispersione 
positos,  in  quos,  jam  Christi  fidem  am- 
plexos  ac  poenitentia  (si  ex  illis  parrici- 
dis  fuerant)  ductos ,  noluisset  B.  Jacobus 
hac  exprobratione  uti.  Item,  cum  a  Christi 
morte  jam  anni  ferme  triginta  fluxissent, 
verisimile  est,  paucos  ac  vix  ullos  mortis 
illius  auctores ,  cum  haec  scriberentur, 
superfuisse,  in  quos  stringi  posset  haec 
comminatio.  Sed  et  caetera,  adversus 
avaritiam  et  luxum  divitum  hactenus  a 
B.  Jacobo  dicta,  parum  ad  hunc  sensum 
conferunt. 

Quocirca  probabilius  est,  quod  alii 
sentiunt,  in  numero  singulari  emphati- 
cum    esse    sermonem ,    quo    significetur, 


EPISTOLAE  BEATI  JACOBI.  VERS.  6.  7. 


4&3 


nnumquemqno  panperem  jnstnm ,  qnam- 
vis  solitarius  ac  desertiis  videatur,  ideo- 
qne  divitum  praedae  expositus,  e  diverso 
tameu,  atqne  si  solus  et  unicus  esset,  sin- 
gnlariter  a  Deo  curari.  Sic  enim  et  alibi 
justum  divitibus  ac  potentibus  opponit 
Scriptura,  ut  Jes.  67.:  Justus  perit,  et 
non  est,  qui  recogitet  in  corde  suo,  et 
Fsalm.  93.:  Captabunt  in  animam  justi, 
et  sanguinem  innocentem  condemna- 
bunt,  £t  alibi  in  Psalmis. 

Jam  qnod  ait:  addixistis  et  occidisUs, 
sive  addicere  sit  condemnare,  sive  aoen- 
sare,  synecdochice  sic  accipi  potest,  ut 
comprehendat  omne  genus  calnmniae, 
violentiae  et  oppressionis ;  quemadmo- 
dum  et  sanguis  saepennmero  sumitur  in 
Scriptnris.  Unde,  qui  innoxios  quovis 
modo  persequnntnr,  viri  sanguinum  di- 
cuntur,  quibus  et  dicitur  Jes.  1. :  Manus 
vestrae  sanguine  plenae  sunt.  Ac  notnm 
est  illnd :  Omnis,  qui  odit  fratrem  suum, 
homicida  est,  1  Joan.  3.  Sicnt  ergo  in 
superioribus  alia  divitum  vitia  taxata 
sunt,  ut  avaritia,  et  luxus,  et  mercedis 
operariornm  detentio :  ita  hic  notat,  quod 
pessimum  est,  violentiam  scilicet,  atque 
calumniosam  justorum  pauperum  oppres- 
sionem,  quae  interdum  etiam  usque  ad 
mortis  machinationem  procedit. 

Et  non  restitit  vobis.  Restitit,  Graece 
avTtTaoosTai,  id  est  resistit;  quod  et  in 
Latinis  manuscriptis  non  paucis  reperitur, 
et,  Erasmo  teste  (dissentit  enim  meus 
codex),  apud  Bedam  legitnr.  Quae  lectio 
rursus  ad  Christum  minus  aptari  potest. 
Dicitur  enim  quis  injurianti  non  resistere 
tunc,  quando  patitur,  non  posteaquam 
passus  est.  Atqui  passio  Christi,  Jacobo 
haec  scribente,  jamdudum  praeterierat. 
Significantur  ergo  divitum  violentiae  quo- 
tidianae  in  pauperes,  ob  inopiam  amico- 
mm  resistere  non  valentes.  Quo  magis 
certe  metuere  debent  divites  ultricem 
manum  ejus,  cui  dicitur:  Tibi  derelictus 
est  pauper ;  orphano  tu  eris  adjutor, 
Psalm.  9. 

Porro  quod  Erasmus  vertendum  puta- 
vit  impersonaliter:  non  opponitur  vobis, 
id  praeter  usum  est  verbi  Graeci.  Deinde 


nec  probo,  qnod  Cajetanus  •annntat,  ver- 
bum  resistit,  non  ad  justum,  sed  ad 
Deum  referri.  Nam  de  Deo  potius  affir- 
manter  et  comminative  dicendum  erat: 
resistet  vobis;  secundum  id,  quod  ante 
dixit:  Clamor  eorum  in  aures  Domini 
Sabbaoth  introivit.  Necquidquam  incom- 
modi,  siad^ws^um  referatnr  hoc  modo: 
Occidistis  justum  non  resistentem  vobis. 
Postremo  notandum,  in  Graeco  totam 
sententiam  sic  legi :  Addixistis,  oecidistis 
justum ;  non  resistit  vobis;  nnlla  scili- 
cet  addita  conjunctione,  quam  tamen  ad 
pleniorem  sensnm  recte  Latini  interprete^, 
itemqne  Syrus  adscripserunt. 

7.  Patientes  igitur  estote ,  fratre^, 
usque  ad  adventum  Domini.  Nunc  pan- 
peribus  afflictis  et  oppressis  consolatio- 
nem  adhibet,  exhortans  eos,  ut  patienter 
ferant  injnrias  usque  in  illud  ten^pn^, 
quo  et  ipsi  suae  patientiae  praemium  ae- 
cepturi  sint,  et  divites  condignas  suis 
sceleribus  poenas  daturi.  Hoc  enim  tem- 
pus  significat  per  adventum  Domini, 
videlicet  Christi,  ad  judicium.  Quamvis 
enim  judicia  particularia  praecedant,  ea 
nobis  interim  occulta  sunt,  nec  uno  tem- 
pore  fiunt ;  eademque  non  hominum  sunt, 
sed  animarum  tantum.  Idcirco  passim 
judicium  universale  proponitur  in  Scri- 
pturis,  ad  quod  omnes  spectent ;  nt  in 
quo  manifeste  simnl  universum  genus 
hominum  judicandum  sit.  Patientes  estote, 
Graece:  /JiaxpoOu^i^oaTe ,  longanimes 
estote,  perdurate.  Significat  enim  patien- 
tiam  perseverantem.  Sed  ad  consolatio- 
nem  terminum  figit  adventum  Domini. 
Nam  etsi  post  hujus  vitae  terminum  mali 
non  habeant  amplius,  quid  faciant  bonis, 
Luc.  12.,  plena  tamen  retributio,  tam  bo- 
nis,  quam  malis  servatur  in  illum  diem, 
quo  reddet  Dominns  unicuique  secundum 
opera  sua.  Porro  quem  Oecumenius  ad- 
ventum  Domini  intelligat,  paulo  post  di- 
cemus. 

Ecce ,  agricola  exspectat  pretiosum 
fructum  terrae,  patienter  ferens.  Ex- 
hortationem  confirmat  exemplo  agricola^, 
qui  labores,  quos  impendit  in  colenda 
terra,   patienter  tolerat  spe  percipiendi 

ex  ea  fructum  pretiosum,  id  est  sibi 
ntilem,  qaum  tempus  advenerit;  neque 
moleste  fert,  quod  non  fltatim  terra  fru- 
ctum  reddat.  Ita  vobis,  inquit,  longani- 
miter  ferendae  sunt  injuriae  et  caetera 
hujus  vitae  mala,  ut  fructum  laboris  ac 
patientiae  vestrae  super  omnia  pretiosum, 
id  est,  aeternae  vitae  coronam,  a  Deo 
promissam,  quum  ad  judicium  venerit, 
accipiatis.  Sciendum,  pro  eo,  quod  nos 
habemus:  Patienter  ferens,  ita  legi  in 
Graeco :  |iaxpo^u|iu)v  kn  auToT,  id  est, 
longanimiter  ferens  super  eo,  nempe 
fructu  pretioso  terrae.  Ijem  verbum  cum 
superiore,  quod  et  statim  infra  repetitur. 
Erasmus  vertit:  patienter  exsptctans 
illum;  at  Graeca  non  hoc  significant,  sed 
id,  quod  dixi;  ut  sensus  sit,  agricolam  in 
laboribus  patientem  esse  ac  durare  pro- 
pter  fructum,  quem  sperat.  Hunc  enim 
sensum  etiam  Syrus  interpres  expressit. 

Donec  accipiat  temporaneum  et  sero- 
tinum.  Fructum  subintelligit  Liranus. 
Quoniam,  inquit,  terra  promissionis,  de 
qua  loquitur  Apostolus,  duplicem  fructum 
reddit  quotannis,  temporaneum,  id  est 
primitivum  in  Aprili,  et  serotinum  in 
Septembri,  Sed  hoc  rejicit  Paulus  Bur- 
gensiri,  quoniam  nec  Scriptura  in  illius 
terrae  commendatione  usquam  hujus  rei 
meminit,  nec  a  peregrinis  inde  reverten- 
tibus  quidquam  tale  narratur.  Itaque 
mavult  ille,  temporaneum  dici  de  fructi- 
bus,  qui  prius  maturescunt,  eadem  tamen 
anni  parte,  et  serotinum  de  iis,  qui  po- 
sterius.  Id  ipsum  sentit  auctor  glossae 
interlinealis,  dum  temporaneum  exponit 
fructuum  primitias.  Atqui  verus  intel- 
lectus  tum  ex  Graeco  textu,  tum  ex  aliis 
Scripturis  petendus  est.  In  Graeco  sic 
legitur:  Donec  accipiat  pluviam  tem- 
poraneam  f  sive  tempestivam  (ut  alii 
vertunt) ,  et  serotinam.  Nec  secus  in 
Syriaco. 

Scriptura  vero  frequenter  utriusque 
pluviae  meminit,  ut  Deut.  11.:  Dabit 
Dominus  pluviam  terrae  vestrae,  tem- 
poraneam  et  serotinam ;  Jerem.  5. :  Me- 
tuamus  Dominum  Deum  nostrum,  qui 
dat  nobis  pluviam  temporaneam  et  se- 


rotinam  in  tempore  suo.  Item  Hosee  6. 
et  Joelis  2.  mentio  fit  imbris  temporanei 
et  serotini.  Alibi  solus  imber  serotinus 
nominatur,  taraquam  optatissimus  atque 
utilissimus,  ut  Jerem.  3.,  Amos  7.,  Zach. 
10.  Unde  et  ab  eo  comparatio  sumitur 
rei  gratissimae,  Job  29.  et  Prov.  16.  Est 
autem  pluvia  temporanea  seu  primi 
temporis,  quae  terram  rigat,  jacta  semente. 
Serotina,  qua  seges  ante  maturitatem  et 
mcssem  grandescit,  ac  spicae  turgescunt. 
Male  quidam  pluviam  temporaneam  et 
serotinam  interpretati  sunt  matutinam  et 
vespertinam;  haec  enim  temporum  in 
pluviis  distributio  nihil  aut  parum  ad 
vota  agricolarum ;  forte  eos  fefellit  dictio  : 
matutinum,  quae  legitur  apud  Joelem. 
Sed  interpres  ibi  matutinum  pro  tem- 
poraneo  posuit.  Est  enim  in  Hebraeo 
idem  vocabulum,  quod  alibi. 

8.  Patientes  estote  et  vos.  Quemad- 
modum,  inquit,  agricolae  patientia  com- 
mendatur,  nonineo  solum,  quod  exspectat 
fructum,  verum  etiam,  quod  pluvias  op- 
portunas  ad  fructum  consequendum:  ita 
vos  oportet  inter  afflictiones  hujus  vitae 
cum  patientia  a  Deo  exspectare  non  so- 
lum  fructum  vitae  aeternae,  sed  et  spiri- 
tuales  pro  tempore  consolationes,  quibus, 
vclut  pluviis  e  coelo  datis  irrigati,  et  mala 
praesentia  levius  feratis,  et  ad  fructum 
aeternitatis  assequendum  fiatis  aptiores. 

Et  co?ifirmate  corda  vestra.  Scilicet 
adversus  tentationem  impatientiae  et  de- 
sperationis.  Nihil  enim  aeque,  ac  certa 
spes  praemii,  roborat  animum  in  adversis. 

Quoniam  adventus  Domini  appro- 
pinquavit.  Vitiose  legitur  in  multis: 
appropinquabit.  Graeceenimest:  eyytxe, 
praeteriti  temporis  verbum;  tametsi  de 
eo  dicitur,  non  qui  jam  accessit,  jamque 
pervenit;  sed  qui  coepit  accedere  et  pro- 
pinquare.  Sic  Matth.  3.  et  4. :  Poeniten- 
tiam  agite ;  appropinquavit  enim  reg- 
num  coelorum,  id  est  appropinquat,  in 
propinquo  est,  ut  alii  vertunt.  Unde  et 
hoc  loco  uon  male  Erasmus  et  Hentenius : 
appropinquat.  Oecumenius  in  superiore 
expositione  persistens,  quam  dedit  ad 
illud:  in  die  occisionis,   adventum  Do' 

mini  valt  intelligi,  qnando  per  Romanos 
deleta  est  Jerosolyma,  et  populus  in  ca- 
ptivitatem  ductus.  Nam  tempus  illiid 
multum  appropinquabat,  quando  Jacobus 
haec  scribebat. 

Sed  faeile  refellitur  hic  comm-entarius. 
Non  cnim  in  illo  adventu  receperunt  fide- 
les  fructum  laboris  et  patientiae  suae  sub 
parabola  agricolae  promissum ;  sed  eum 
adhuc  exspectant  accipiendum  in  illo 
Domini  adventu,  quem  Apostolicae  Scri- 
pturae  nobis  passim  annuntiant.  Hunc 
igitur  adventum  Christi  Domini  hic  et 
superius  significari,  recte  censent  omnes 
alii  interpretes.  Dicitur  autem  adventus 
ille  appropinquasse,  sive  appropinquare, 
quia  dies  ejus  paulatim  fit  propior;  et 
quum  venerit,  intelligetur,  quam  revera 
propinquus  fuerit,  et  non  tardaverit; 
quamque  breve  fuerit  omne  tempus,  quod 
eum  praecessit;  quum  praesertim  apud 
Dominum  mille  anni  sint,  sicut  dies  unus, 
2  Petr.  3.  Hinc  et  Paulus  Phil.  4. :  Do- 
minus  prope  est.  Sumitur  ergo  praesens 
ad  patientiam  exhortatio  a  brevitate  tem- 
poris,  quo  ferenda  sunt  mala,  et  a  pro- 
pinquitate  retributionis. 

9.  Nolite  ingemiscere,  fratres,  in  al'- 
terutrum,  ut  non  judicemini.  Graece: 
Ne  ingemiscite  adversus  alterutrum,  id 
est,  alius  adversus  alium,  fratres,  ut  non 
condemneminL  Nam  Cajetanum,  qui  ex 
Gracco  reddendum  putat:  juxta  alteru- 
trum ,  falli,  perspicuum  est.  Gemitum 
intelligit  Apostolus  accusatorium ,  cura 
qilis  animo  ac  gemitu  (quod  libera  voce 
non  audet)  proximum,  quem  sibi  mole- 
stum  sentit,  accusat  et  condemnat.  Qna 
in  re  dupliciter  peccatur,  per  impatien- 
tiam  et  per  usurpatum  de  proximo  judi- 
cium.  Itaque  praeceptura  hoc  simile  est 
illi  praecepto  Dominico :  Nolite  condem- 
nare,  et  non  condemnahimim,  Luc.  6. 
Docet  ergo,  non  solum  exhibendam  esse 
patientiam  in  ferendis  manifestis  impro- 
borum  injuriis,  de  quibus  hactenus ;  ve- 
rum  etiam  in  tolerandis  ac  dissimulandis 
minntioribus  offensis,  quales  esse  solent 
fratrum  ac  domesticorum  inter  se. 

Sunt  enim,  qui  in  aperta  persecutione 

CrUll.  Esiil  Comm.  Tom.  IIL 


fortes,  dum  sibi  placent,  infirmitates  eo- 
rum,  quibuscum  versantur,  impatientins 
ferant;  contra  quos  Apostolus  Paulus 
Rom.  15.:  Debemus,  ait,  nos  firmiores 
imbecillitates  infirmorum  sustinere ,  et 
non  nobis  placere.  Sunt  alii,  natnra  su- 
spiciosi  et  ad  proximorum  facta  judicanda 
prompti ,  maxime  quibus  aliquo  pacto 
laesos  se  existimant.  Iltrique  hic  admo- 
nentur,  ut  offensas  fratrum  aequo  ac  pla- 
cido  animo  ferant,  nec  eos  apud  se,  suove 
judicio  condemnent;  ne  simile  jndicium 
et  ipsi  apud  Deum  experiantur,  fiatque 
eis,  quod  talibus  minatur  Dominus:  In 
quo  judicio  judicaveritis,  judicabimini, 
Matth.  7.  Intelligitur  autem  judicium 
sive  condemnatio  vel  ad  poenam  aeter- 
nam,  vel  ad  temporalom,  pro  rationo  pec- 
cati  ejus,  qui  adversus  fratrem  ingemiscit, 
eumque  judicat.  Saepe  enim  in  his  tan- 
tum  venialiter  peccatur. 

Ecce  judex  ante  januam  assistit.  Id 
est,  in  proximo  est.  Judicem  intelligit 
Christum,  de  quo  jam  dlxit:  quoniam 
adventus  Domini  appropinquavit.  Sunt 
enim  eadem  haec  duo,  adventum  Domini 
appropinquare ,  et  judicem  astare  pro 
foribus.  Porro  duas  ob  causas  intolligi 
potest  hanc  partem  a  Jacobo  additam: 
vel  ut  significet,  fratrem  non  esse  a  nobis 
judicandum,  quod  judicem  habeat  Deum, 
brevi  venturum,  cujus  judicio  sit  relin- 
quendus,  de  quo  superiori  capite,  cum 
similiter  de  fratre  non  judicando  prae- 
ciperet,  adjecit:  Vnus  est  legislator  et 
judex ;  vel  (quod  probabilius)  ut  ipsi, 
qui  adversus  fratres  ingeraiscunt,  Chri- 
stum  judicem  metuant  jarajam  adfuturum ; 
ne  3cilicet  ab  eo  condemnentur.  Hoc 
enim  praecessit:  Utnon  judicemini.  Sig- 
nificat  Apostolus,  adventura  Domini  non 
solum  his,  qui  nos  opprimunt,  formidabi- 
lem  esse  debere;  verum  et  nobis,  qui 
patimiir  injnrias,  si  vel  impatientia,  vel 
temerario  in  illos  judicio  peccemus. 

10.  Exemplum  arcipite,  fraires,  exi- 
tus  malif  laboris  'it  patientiae,  Prophe- 
tas,  qui  locuti  sunt  in  nomine  Dnmini. 
Exhortatio  est  ab  exemplis  sanctorura, 
quam  ut  eflicacissiraam  ultimo  loco  ser- 

vavit.  Ut  enlm  optabile  est,  cnm  sanctis 
remunerari  :^  ita  durum  esse  non  debet, 
similla  cum  illis  patl.  Utitur  liujusmodi 
exhortatione  etiam  Christus ,  Matth.  5. 
dicens:  Gaudete  et  exsultate,  quoniam 
merces  vesira  copiosa  est  in  coelis.  Sic 
enim  persecuti  sunt  Prophetas,  qui  fue- 
runt  ante  vos.  Hic  notanda  varietas  La- 
tinorum  codicum.  Nam  in  muHis  quidem 
leguntur  haec  tria:  Exitus  mali,  laboris 
et  patientiae.  Et  apud  Bedam,  addito 
quarto :  Exitus  mali,  et  longanimitatis, 
et  laboriSf  et  patientiae.  Ubi  etiam,  ne 
textum  ejus  forte  quid  amplius  habere 
suspiceris  ab  eo,  quod  ipse  legit,  eadem 
omuia  ordine  exponit.  At  vero  multi  co- 
dices  duo  tantum  legunt ;  ncnnulli  qui- 
dem:  exitus  mali  et  longanimitatis ; 
complures  autem:  laboris  et  patientiae ; 
quod  in  bibliis  est  castigationis  Lovanien- 
sis,  et  in  prima  correctione  Sixtina,  item 
in  missali  Leodiensi,  feria  4.  hebdom.  1. 
Adventus.  Nec  plus  est  in  Graeco  et  Sy- 
riaco.  Nam  Graeca  sic  habent:  Exem- 
plum  accipite  laboris,  frafres  mei,  et 
longanimitatis,  Prophetas  etc. 

Ttaque  verisimile  est,  cum  Graecas  vo- 
ces:  T^c  xaxo7:a^£ta<;  xat  x^g  /Jiaxpo^u- 
IxioLC^,  alii  aliter  in  Latinum  vertissent, 
intempestiva  seribarum  diligentia  factum, 
nt  diversas  interpretationes  in  iisdem  co- 
dlcibus  haberemus  conjunctas ;  quamquam 
xaxoTca^sia  non  exitum  malum  significat, 
Bcd  malorum  perpessionem,  id  est  affli- 
ctionem,  laborem.  Estque  hic  sensus: 
Sint  vobis  pro  exemplo  sancti  Prophetae, 
qui  graves  afflictiones  patlenter  usque  ad 
finem  pertulerunt.  Addit  autem:  Qui  lo- 
cuti  sunt  in  nomine  Domini,  id  est,  qui 
jussu  et  mandato  Del  verba  habuerunt 
ad  populum ,  seu  futura  praenuntlantes, 
seu  revccautes  eos  a  peccatis -ad  Denm 
ac  verum  cjus  cultum.  Hoc,  inquam,  ad- 
dit  B.  Jacobus,  ut  causam  indicet,  ob 
quam  passi  fuerint  persecutlones,  scilicet 
propter  justltiam;  quomodo  passos  legi- 
mus  Eliam,  Amos,  Jesaiam,  Jererciam,  et 
allos.  Quem  enim  Prophetarum  non 
sunt  persecuti  patres  vestri?  alt  B.  Ste- 
phanus  ad  Judaeos  Act.  7. 


11.  Ecce  beatificamus  eos,  qui  susti- 
nuerunt.  Graece  xoug  uTioiisvovTag,  id 
est,  qui  sustinent.  Confirmal,  quae  dixit, 
a  communl  sermone  fidelium.  Solemus 
enlm  beatos  praedlcare  eos,  qui  pro  justi- 
tia  Bustinent  afflictiones;  idque  facimus 
edocti  a  Christo  dlcente :  Beati,  qui  per- 
secutionem  patiuntur  propter  justitiam. 
Et  quare  beati  ?  Quoniam,  Inquit,  ipso- 
rum  est  regnum  coelorum,  Matth.  5. 

Sufferentiam  Job  audistis.  Sufferen- 
tiam,  Graece :  UTro/iovTjv,  id  est  sustinen- 
tiam,  patientiam.  In  exemplum  adduxit 
Prophetas,  qui  populo  Israel  locuti  fue- 
rant;  nunc  exemplum  adfert  hominis  extra 
populum  Ilhim  genlti  quidem  et  conver- 
satl,  sed  apud  eos  patientiae  nomine  plu- 
rimum  celebrati,  cujus  etlam  historiam 
in  canone  suarum  Scripturarum  haberent. 
Nam  quod  quidam,  nescio,  quid  secutus, 
pro  Job  sabstituit  Jacob,  nimia  temeri- 
tas  est.  Sensus :  Habetls  in  sacrls  llteris 
Inslgne  exemplum  patieutiae  sancti  Job, 
ad  quod  moneo,  nt  respiclatis. 

Hinc  duo  disclmus,  adversus  sectarlos 
quosdam  notanda.  Prlmum,  ea,  quae  de 
sancto  Job  scrlbuntur,  historiam  esse  rei 
gestae,  non  argumentum  confictum  exhor- 
tationis  aut  doctrinae  causa,  vftluti  fit  in 
comoedlis  ac  tragoedlls;  ut  Anabaptlstae 
volunt  et  veteres  quidam  Hebraei.  Nam 
ficta  exempla  serio  non  monent.  Nec,  si 
fieta  narratio  esset,  conjungeret  hunc  vi- 
rum  Dominns,  Ezech.  14.,  cum  alils  duo- 
bus ,  qnorum  justltlam  sibi  vehementer 
acceptam  fuisse  declarat  hls  verbis :  Si 
fuerint  tres  viri  isti  in  medio  ejus,  Noe, 
Daniel  et  Job,  ipsi  justitia  sua  libera- 
bunt  animns  suas. 

Alterum,  non  esse  andiendum  blasphe- 
mum  Calvinum ,  calumniantem  bealum 
Job,  qunm  dicit,  eum,  caeco  impetn 
abreptum,  multa  impatlentlae  sigua  edi- 
dlsse.  Nam  si  ita  est,  quomodo  Jacobus 
Apostolus  remittlt  fideles  ad  exemplura 
patientiae  eju3,  tamquam  iHustre  et  sin- 
gulare?  Non  quidem  negamus,  sanctum 
vlrum ,  in  tanta  afflictione  positum,  et 
amleorum  dispntatione  exagitatnm,  pas- 
snm    fnisse    allquid   humannm,   nt  prae 

carnis  infirmitate  diceret  aliqua  non  di- 
cenda;  de  quibus  a  Domino  reprehensus 
cap.  40.,  ipse  etiam  se  reprehendit  ac 
poenitentiam  agit,  cap.  42.  Sed  oa  verbis 
atrocibus  exaggerare,  quod  Calvinus  fa- 
cit,  ab  Apostolico  spiritu  valde  alienum 
est. 

Et  finem  Domini  vidistis.  Haec  pars 
dnas  aut  tres  recipit  expositiones.  Prima 
est  de  sancto  Job:  Vidistis  oculis  mentis 
vestrae,  spectastis  velut  in  tabula  animis 
vestris  objecta,  quemadmodum  Deus  illius 
viri  patientiam  remuneraverit ,  omnibus, 
quae  amiserat,  in  duplum  ei  restitutis,  in 
typo  retributionis  coelestis.  Secunda  de 
Christo,  in  quo  propositum  nobis  est  ab- 
solutissimum  exemplar  et  forma  patien- 
tiae.  Vidistis  exitumj  id  est,  passionem 
et  mortem  Christi  Domini,  quanta  pa- 
tientia  eam  sustinuerit.  Quasi  dicat:  Dixi, 
quod  audistis  olim  gestum;  addo,  quod 
vidistis  recenler  exhibitum,  scilicet  exem- 
plum  Salvatoris.  Nam  ex  fidelibus  adhuc 
supererant,  qui  spectatores  fuerant  affli- 
ctionum  Christi.  Vocat  aulem  finem  pas- 
sionem  ejus,  quomodo  Lucas  excessum 
sive  exitum,  Graece:  lloSov.  Dicehant 
(inquit  cap.  9.  de  Mose  et  Elia)  excessum 
ejuSj  quem  completurus  erat  in  Jeru- 
salem.  Tertia  expositio  nihilo  minus  de 
Christo.  Vidistis  finem  Domini,  hoc  est, 
gloriosam  ejus  resurrectionem,  quam  sua 
morte  patienter  et  obedienter  tolerata 
promeruit.  Vidistis,  quam  beato  fine  om- 
nis  ejus  passio  terminata  fuerit  et  con- 
clusa.  Videmus  Jesum,  ait  Paulus  ad 
Hebr.  2.,  propter  passionem  mortis  glo- 
ria  et  honore  coronatum.  Secundam  ex- 
positionem  tradit  et  cum  tertia  conjungit 
Beda  in  comm.,  et  ante  eum  Augnstinus 
lib.  1.  de  symbolo  ad  catech.  cap.  3.  Sed 
primam  fere  amplectuntar  recentiores, 
Cajetanus,  Gaigoaeus  et  alii,  pro  argu- 
mento  sumentes  hoc,  quod  sequitur : 

Quoniam  misericors  Dominus  est  et 
miserator.  Misericors,  Graece:  110X60- 
TiXayx^oC,  quod  sonat,  multum  viscero- 
sum,  id  est  valde  misericordtm,  ut  alii 
verterunt.  Nam  in  sacris  literis  vohemens 
ac  piuB  affectus  viscerum  nomine  signi- 


ficari  solet.  Sed  et  altera  vox :  otXTip^cov, 
miserator,  eum  significat,  qui  prcpensus 
est  ad  commiserendum.  Porro  juxta  pri- 
mam  expositionem  partis  praecedentis, 
hic  est  sensus  et  connexio  :  Sicut  Dominus 
misertus  est  justi  Job,  tribuens  ei  felicem 
exitum  suarum  afflictionum,  ita  et  vestri 
miserebitur,  tandem  a  praesentibus  malis 
vos  liberaturus  et  praemia  patientiae  red- 
diturus;  quippe  vehementer  misericors 
est.  Quasi  dicat:  Id  superabundans  ejus 
misericordia  promittit. 

Quod  si  magis  placent  datae  exposi- 
tiones  de  Christo  (quae  sane  probabiles 
sunt),  poterit  quidem  haec  pars  etiam  ad 
iilum  accommodari,  quia  misertua  est  ei 
Deus,  mortem  ab  00  auferens  per  gloriam 
resurrectionis ;  verum  commodius  acci- 
pieiur  pro  nova  confirmatione  superioins 
exhortationis,  ac  si  dicat:  Merito  vos  ex- 
hortor  ad  patientiam  exemplis  sanctorum. 
Non  enim  debetis  diffidere.  Nam  sicut 
illis  adfiiit  misericordia  Dei  liberantis  ac 
remunerantis,  ita  et  vobis  aderit. 

12.  A?ite  omnia,  fratres  mei,  nolite 
jurare.  Quoniam  superius  cap.  2.  et  4. 
multa  disseruit  adversus  vitia  linguae, 
nunc,  supplemeuti  causa,  pro  coronide 
doctrinam  adjicit  eodem  pertinentem,  de 
vitando  juramento,  ad  quod  multorum 
linguae  sunt,  et  omnibus  saeculis  fuerunt 
nimium  propensae.  Dicit  autem :  Ante 
omnia,  vel  quia  peccatum  hoe  irreveren- 
tiae  est  in  Deum,  qui  est  super  omnia; 
nam  et  in  lege  prohibetur  cum  adjuncta 
gravi  comminatione :  Non  usurpabis  no- 
men  Domini  Dei  tui  frustra,  quia  non 
erit  impunitus,  qui  super  re  vana  no- 
men  ejus  assumpserit,  Detit.  5.  Vel,  se- 
cundum  Augustinum  serm.  28.  de  verbis 
Apostoli ,  quia  propter  consuetudinem 
contrariam  rnagna  vigilantia  opus  est  ad 
hoc  praeceptum  servaiidura,  ac  si  dlcat 
Apostolus:  Plus  ad  hoc  iuteuti  estote, 
quam  ad  alia.  Major  enim  consuetiido 
superanda  mnjorem  intentionem  flagitat. 

Porro  non  dubium,  quin  hoc  Apostoli 
praeceptum  sit  idem  cum  praecepto  Sal- 
vatoris,  Matth.  5. :  Dico  vobis :  Non  ju- 
rare  omnino ,    et  quae  sequuntur;    ac 

proinde  eodem  modo  exponendum.  Nam 
et  verba  totius  praecepti  paene  eadem 
sunt;  nec  credendum  est,  discipulum  alio 
seosu  ea  refcrre ,  quam  quo  Magi- 
strum  doccntcm  audierat.  Cum  autem  ex 
Scripturis  constet,  sanctos,  t.amnovi,  quam 
veteris  testaraenti,  jusjurandum  dictis  suis 
interdum  adkibuisse,  ut  Abraham,  Isaac, 
Jacob  Gen.  14.  21.  26.  et  31.,  Mosen 
Exod.  2.,  Eliam  3  Reg.  17.  et  Paulum  in 
suis  Epistoiis ;  nec  quisquam  orthodoxus 
eos  propterea  culpandos  putet:  quaeren- 
dum ,  quo  sensu  Christus  et  diseipulus 
ejus  Jacobus  vetent,  ne  omnino  juremus; 
simul  ut  respondeatur  novis  et  antiquis 
haereticis,  qui  propter  haec  duo  Scriptu- 
rae  loca  negarunt,  fas  esse  cr.iquam  Chri- 
stiano  aliquando  jurare.  Fuit  ecim  is 
error  quondam  Pelagii,  deinde  Joannis 
Wicleffi ,  et  hodie  Anabaptistarum.  Qui- 
dam  igitur  respondent,  jurare  positum 
utrobique  pro  pejerare,  nec  aliud  prohi- 
beri,  quam  ne  quis  fallat  jurando,  ne  qui- 
dem  si  juret  per  creaturas;  et  ob  hoc  ad- 
ditum  esse:  neque  per  coelum ,  neque 
per  terram  eic,  eo  quod  Pharisaci  doce- 
bant,  juramenta,  quae  per  creaturas  fie- 
rent,  non  habere  vim  obligandi.  Sed  dc 
Pharisacorum  doctrina  dicemus  infra. 
Rcfellitur  autem  haec  interpretatio.  Nam 
Christus,  hoc  pracceptum  tradens,  aperte 
distinguit  inter  jnrare  et  pejerare.  Au- 
distls,  inquit,  quia  dictum  est  antiquis: 
Non  perjurabis.  Ego  autem  dico  vobis: 
Non  jurare  onmino. 

Sunt  alii,  qui  dicant,  Christum  illis  ver- 
bis  non  praeceptnm  dare,  sed  consilium. 
Vcrum  nec  hi  satisfaciunt  ulh»  modo.  Pri- 
mum  quia  hic  apud  Jacobum  nulla  spe- 
cies  est  consilii.  Graviter  enira  prohibet, 
ut  in  superioribus  alia  multa  linguae  et 
morum  vitia.  Deinde  quis  dixerit,  Pau- 
lum,  qui  toties  hortatur  fideles  ad  sui 
iraithtiouem,  ut  1  Cor.  4.  et  11.  et  Phil. 
3.,  hoc  Domini  consiliura  neglexisse,  imo 
negligendi  in  Epistolis  suis  exeraphim 
reliquisse?  Addo,  quandoque  necessita- 
tcm  occurrere  etiam  viris  perfectis,  quae 
cogat  eos  jnrare. 

Jam  nec  iUud  convenit,  quod  alii  re- 


spondent,  Hieronymo  auctore,  solam  pro- 
hiberi  jurationem  per  creaturas,  eo  quod 
sequatur:  Neque  ptr  coelum  etc.  Nou 
convenit,  inquam,  quia,  sicut  per  Deum, 
ita  et  per  Dei  creaturas  licite  juratur, 
quatenus  in  illis  veritas  et  gloria  Dei 
opiticis  refulget.  Sic  cnim  creaturas  se 
considerare ,  etiam  Christus  apud  Mat- 
thaeum  declarat,  dicens:  Neque  per  coe- 
lum,  quia  thronus  Dei  est,  etc. 

Restat  igitur,  ut  cum  Augustino  et  aliis 
doctissimis  iuterpretibus  dicamus,  hoc 
Domini  praecepto  simpiieiter  et  absolute, 
quemadraodum  sonat,  ]>rohiberi,  ne  jure- 
mus,  quantum  scilicet  in  nobis  est,  et 
quoad  ejus  a  nobis  fieri  potest.  Ita  nimi- 
rum,  ut  a  juratione  seraper  et  omnino  ab- 
stineamus,  nisi  ad  eam  justa  aliqua  ne- 
cessitas  coinpellat;  quum  videlicet  alio- 
qui  proxiraus  adduci  non  potest,  ut  id 
credat,  quod  expedit  et  recta  ratio  expo- 
scit,  ut  ei  pcrsnasum  sit.  Ita  docet  Au- 
gustir.us,  locum  Matthaei  exponens  lib.  1. 
de  serm.  Domini  in  monte,  cap.  17.,  ct 
in  serm.  28.  do  verbis  Apostoli.  Item  lib. 
de  raendacio,  cap.  15.,  ubi  sic  ait:  In- 
teUigendum  est  illud,  quod  positum  est, 
omnino  ad  hoc  positum,  ut,  quantum 
in  te  est,  non  affectes,  non  ames,  non 
quasi  pro  bono  cum  aligua  delectatione 
appetas  jusjurandum.  Haec  ille. 

Quae  res  ut  amplius  explicetur,  obser- 
vandum  est,  Scripturam  sacram  non  po- 
nere  juramectum  in  bonis.  Alioqui  enim 
hortaretur  nos  ad  jurandum,  quod  nus- 
quam  facit.  Non  eniro,  sicut  dicit:  Orate, 
vigilate,  date,  dimittite,  itadicitusquam: 
Jurate.  Nam  quod  dicitur  Deut.  G. :  Per 
nomen  illius  jurabis,  huncsensumhabet: 
Quura  jurandum  erit,  non  nisi  per  nomen 
illius  jurabis ;  ad  exclusionem  scilicet 
alienorum  Deorura.  Sed  nee  ponit  in  me- 
diis  et  adiaphoris,  quia  de  juratione  non 
loquitur,  sicut  de  ambulatione,  aut  cursu, 
aut  sessione.  Ponit  ergo  juramentum  in 
mah's,  id  est,  fugiendis;  non  tamen  per 
se  fugiendis,  utsuntraendacia,  fiirta,  adul- 
teria;  sed  ita  fs^giendis,  ut  admitti  non 
debeant,  nisi  boni  necessarii  et  secundum 
se  ezpetendi  compensatione.  Quo  in  ge- 

nere   malorum    est,    hominem   occidere, 
mutilare,  percutere. 

Cur  autem  hujusmodi  malum  sit  jurare, 
ea  ratio  est,  quia,  qui  jurat,  Deum  as- 
sumit  in  testem ;  quod  qui  facit  absqus 
necessitate,  per  irreverentiam  peccat  di- 
vini  nominis,  sive  jnramento  utatur  asser- 
torio,  sive  promisForio.  Peccat  autem  eo 
magis,  si  subsit  etiam  pericnlum  perjurii. 
Nam  hoc  modo  Deum  faceret  falsum 
testem.  Exponit  autem  sese  periculo  per- 
jurii,  qui  assuescit  temere  ac  leviter  ju- 
rare.  Quamquam  et  sine  eo  peccatuni  est 
mngnae  irreverentiae ;  velat  si  quis  aut 
regem,  aut  quemlibet  virum  honoratum 
testem  rogaret  pro  re  levicula  aut  non 
necessaria.  Sed  hic  tanto  gravius  pecca- 
tur,  quanto  graviora  sunt  peccata,  quae 
in  Deum  committuutur ,  quam  quao  in 
homines. 

Hinc  est,  quod  Patres,  praesertim 
Graeci,  maxime  Chrysostomus  in  homiliis 
ad  popnlum,  dum  invchuntur  in  pessimam 
facile  jurantium  consuetudinem,  ita  lo- 
quuntur  interdum  de  hac  Christi  prohi- 
bitione,  quasi  nullam  admittant  exceptio- 
ncm ;  quum  tamen  non  aliud  sentiant 
revera,  quam  quod  jam  diximus,  ac  po- 
tissimum  urgeant,  in  quotidiano  et  fanii- 
liari  sermone  numquam  prorsus  utendum 
esse  jurameuto.  Unde  et  habet  bonorum 
fideiium  consuetudo,  ut  juraturi  caput 
aperiant,  divinae  reverentiae  causa.  Sed 
et  canones  Ecclesiae  certas  personas  a 
jurejurando  vel  prohibent,  vel  eximunt, 
et,  ut  a  jejunis  praestetur,  saltem  ex  ho- 
nestate  requirunt. 

Porro  sensum  Dominici  praecepti  jam 
datum  confirmat  lex  ipsa,  cujus  veram 
intelligentiam  adversus  Seribarum  et  Pha- 
risaeorum  corruptelas  aperire  voluit  Do- 
minus.  Non  eniro,  ut  illi  interpretaban- 
tur,  solum  perjurium  lex  prohibebat,  sed 
ne  nomen  Domini  assumeretur  in  vanum. 
Assnmitur  autem  in  vanum,  quoties  in 
testimonium  extra  necessitatem  adhibetur, 
etiamsi  verum  sit,  quod  juratur.  Quam- 
quam  ipsa  quoque  lex  naturalis  nos  do- 
cet,  ne   sine  justa  causa  Deum  testem 


adhibeamns;  ac  ne  tunc  qnidem  sine 
magna  reverentia. 

Neque  per  coelum,  neque  per  terram, 
neque  aliud  quodcumque  juramentum. 
JuJaicus  error  erat,  cx  traditione  Scriba- 
rum  et  Pharisaeorum  profectus ,  in  ea 
jaratione,  quae  per  creaturas  tieret,  us- 
que  adeo  culpam  non  agnoscere,  ut  eum, 
qui  sicjurasset,  ad  pracstandum  promis- 
sum  credercnt  non  teneri,  etiamsi  per 
templum  aut  altare  jnrasset.  Tantura  ex- 
cipiebant  quasdam  creaturas  suae  avari- 
tiac  accommodas,  per  quas  jurantem  te- 
neri  dicerent.  Id  totum  patet  cx  verbis 
Christi,  sic  illos  increpantis  Matth.  23.: 
Vae  vobiSj  duces  caeci,  qui  dicitis:  Qui' 
cumque  juraverit  per  templum ,  nihil 
est;  qui  autem  juraverit  in  auro  templi, 
debet.  "Kt:  Quiciimque  juraverit  in  al^ 
tari,  nihil  est ;  qui  autem  juraverit  in 
dono,  quod  est  super  illud,  debet. 

Apparet  autem,  hujus  erroris  reliquias 
apud  Judaeos  fideles  illo  adhuc  tempore 
haesisse;  quos  proinde  docet  Apostolus, 
generale  esse  Christi  praeceptum :  Non 
jurare  omnino,  id  est,  non  solum  non 
pejerare,  sed  nec  omnino  jurare,  idque 
non  solum  expresso  Dei  nomine,  sed  ne 
per  ullam  quidem  creaturam.  Cujus  ra- 
tionem  Christus  ipse  adjunxit,  Matth.  5.: 
Neque  per  coelum,  inquit,  quia  thronus 
Dei  est;  neque  per  terram,  quia  sca- 
bellum  est  pedum  ejus;  neque  per  Jc" 
rosolymam,  quia  civitas  est  magni  regis. 
Qnasi  dicat:  Quicumque  pcr  haec  jurat, 
per  Deum  jurat,  cujus  majestas  ct  veritas 
in  his  creaturis  agnoscitur.  Etsi  vero 
non  omniumcreaturarumparsit  praestan- 
tia,  nulla  tamen  est,  cui  non  veritatis  ac 
gloriae  suae  notas  Dens  impresserit;  ut 
per  illas  jurans,  per  Deum  jurasse  cen- 
seatur.  Partem  illam  :  Neque  aliud  quod- 
cumque  juramentum ,  aut  generaliter 
accipere  possumus  de  quocumque  genere 
juramenti ;  aut  restricte,  hoc  modo  :  Ne- 
que  per  quamcumque  aliam  creaturam. 

Sit  autem  sermo  vester:  Est,  est ;  Non, 
non.  Vocabulum  :  sermo,  videtur  ex  Mat- 
thaeo  additum.  Nam  Graeca  sic  habent: 
Sit  autem  vestrum:  Est,   est ,  sive,  ut 

alii  vertuut :  vestrum :  Etiam,  etiam.  Est 
enim  in  Graeco :  vat,  adverbinm  affir- 
mandi,  quod  et  noster  interpres  alibi  red- 
dit  per:  etiam,  ut  Act.  5.  et  22.  Ordo 
verborum:  Vestrum  Est  sit  Est,  et  ve- 
strum  Non  sit  Non.  Sensus  autem  :  Sermo 
vester,  quo  quid  affirmatis,  sit  simplex  et 
nnda  affirmatio;  et  sermo,  quo  quid  ne- 
gatis,  sit  simplex  et  nuda  negatio.  Dicit 
hoc  ad  exclusionem  juramenti.  Nam  affir- 
matio  vel  negatio  jurata  non  simplex  affir- 
matio  vel  negatio  est.  Alioqui  non  vetat, 
quo  minus  addita  ratione  quis  probabile 
faciat  id,  quod  affirmat  ant  negat. 

Eandem  sententiam  habent  Christi 
verba  apud  Matthaeiim,  licet  in  Graeco 
nonnihil  diversa.  Nam  Apostolum  his 
verbis  idem  velle,  quod  Christum,  non 
potest  dubitari.  Quamquam  alii  sensum 
ntriusque  loci  hnnc  esse  malunt :  Con- 
stanter  et  vera  affirmate,  et  falsa  negate; 
vanitatem  et  inconstantiam  in  dictis  et 
promissis  fugite.  Ita  nimirnm  fiet,  ut  abs- 
que  jnramentis  fidera  mereamini.  Confir- 
mant  hunc  eensnm  ex  Epistola  Pauli  2 
Cor.  1.,  ubi  per  Est  et  Non  dictorum  in- 
constantia  denotatur.  Ex  quo  apparet, 
per  Est,  Est,  et  per  Non,  Non,  signifi- 
cari  dictorum  constantiam.  Quod  non 
improbo.  Vernntam.en  de  sensu  Paulino 
consulatur  illius  loci  commentarins. 

TJt  non  sub  judicio  decidatis.  Graeca 
sic  habent:  Ut  non  in  simulationem  in- 
cidatis,  hoc  est:  Neefficiamini  hvpocritae, 
simulatores.  Nam  hypocritarnm  est,  non 
simpliciter  loqui,  dum  aliud  sunt,  aliud 
videri  volnnt.  Sed  parum  congruit  hic 
sensus.  Non  enim  hypocrisis  ex  incon- 
stantia  sermonis  oriri  srlet,  sed  contra 
haec  ex  illa.  Proinde  Oecumenius  adfert 
et  alir.m  senFum.  Dicit  enim,  Apostolnm 
UTCoxpiaiv  dixisse  xaT'ixpiaiv,  id  est  con- 
demnatinnem :  Ut  nnn  in  condemna- 
tionem  incidatis.  Qnod  convenit  cum 
nostra  lectione.  Nam  judicium  intelligi 
tur  condemnationis.  Sed  ubi  GTTOxpiatc 
xaTaxptatv  significet,  non  reperio.  Quo- 
circa  probabilis  admodum  conjectnra  est, 
in  Graeco  non  UTcoxptaiv,  sed  diviso  vo- 
cabulo  UTCO  xptotv   legendum  esse   (quo- 


modo  certe  legit  noster  interpres,  dum 
vertit :  suh  judicio,  forte,  sub  judicium) ; 
abjiciendam  vero  praepositionem  etc,  ut 
supervacaneam,  ac  verisimiliter  supple- 
tam  ab  iis,  qui  legebant:  UTCOXpiotv.  Ar- 
gumento  est  textus  Syrlacus:  Ut  non 
condemnemini  sub  judicium.  Denique 
hanc,  quani  dixi  lectionem,  annotatam 
habent  in  margine  Biblia  regia,  et  Ro- 
bertus  notat,  vetus  exemplar  Graecum, 
qnod  eam  habuerit,  sibi  conspectum. 

Sit  igitur  germana  scriptura  Graeca: 
Ut  non  sub  judicium  cadatis,  id  est:  Ne 
condemnemini,  ne  subeatis  judicinm  con- 
demnationis,  ne  judex  in  vos  animadver- 
tat,  vosque  puniat;  si  videlicet  legera  de 
non  jnrando  minus  servaveritis.  Videtnr 
respicere  ad  legis  comminationem,  prao- 
cepto  annexam :  Quia  non  erit  impuni- 
tus  etc,  Deut.  5.  Et  hinc  liquet,  non  esse 
consilii  tantum,  sed  praecepti :  Non  ju- 
rare  omnino. 

13.  Tristatur  aliquis  vestrum?  oret. 
Graece:  Affligitur  aliquis  inter  vos? 
oret.  Est  enim  verbum  xaxoTca^sT,  cujus 
verbale  nomen  ante  vertit:  laborem,  id 
est  afflictionem. 

Aequo  animo  est?  psallat.  Graece: 
euOujisT  Tig,  bono  animo  est  aliquis? 
Significatnr  animus  hilariter  affectus,  ut 
est  iis,  quibns  res  prospere  succednnt; 
quamquam  bene  vertit  interpres :  Aequo 
animo  est?  Snpra  compescuit  Apostolus 
affiictorum  ac  dolentium  fratrum  mutnas 
querelas,  prohibens,  ne  ingemiscerent  ad- 
versum  se  mutuo ;  nunc  quid  iidem  agere 
debeant,  quid  item  prosperitate  gauden- 
tes,  breviter  admonet. 

Et  quidem  afflictos  tristesque  ad  oran- 
dum  hortatur ;  prospere  agentes  et  hilares 
ad  psallendum.  Illis  enim,  ut  consolatione 
ac  malorum  levamine  egentibus,  oratio 
convenit ;  his,  ut  Dei  benignitate  fruenti- 
bus,  laus  et  gratiarum  actio,  qnae  Psal- 
morum  cantu  reddi  solet.  Notandum, 
quosdam  Latinos  codices  ita  legere:  Oret 
aequo  animo  et  psallat.  Quam  lectio- 
nem  etiam  Beda  habet  et  interpretatur. 
Sed  vitiosam  esse,  constat,  refragantibus 

optimis  quibusque  exemplaribus,  et  tam 
Graeco  textu,  quam  Syriaco. 

14.  Infirmatur  quis  in  vobis?  Descen- 
dit  ad  speciem  afflictionis,  quae  est  ad- 
versa  corporis  valetudo,  docetque,  quid 
in  ea  Christiano  bomini  sit  agendum. 
Quae  doctrina  nequaquam  praotermitten- 
da  fuit,  eo  quod  spiiituali  remedio  maxi- 
me  opus  habeant  infirmi ,  potissimum  ii, 
qui  ad  finora  hujus  vitae  appropinquant, 
Deo  judici  (quem  ante  januam  adstare 
dixit)  jam  jaraque  sistendi.  Nam  (ut  lo- 
quuntur  Tridentini  Goncilii  Patres  sess. 
14.  in  doctrina  de  Sacramento  extremae 
unctionis)  etsi  adversarius  noster  occa- 
siones  per  omnem  vitam  querat  et  ca- 
ptet,  ut  devorare  animas  nostras  quo- 
quo  modo  possit:  nullum  tamen  tempus 
est,  quo  vehementius  ille  omnes  suae 
versutiae  nervos  intendat  ad  perdendos 
nos  penitus,  et  a  fiducia  etiam ,  si  pos~ 
sit,  divinae  misericordiae  deturbandos, 
quam  cum  impendere  nobis  exitum  vi- 
tae  prospicit. 

Igitur  ex  hoc  Apostoli  Jacobi  loco 
ejusdem  Concilii  Patres,  et  cum  iis  om- 
nes  orthodoxi,  rectissirae  statuunt  et  pro- 
bant ,  eam  unctionem ,  quae ,  perpetuo 
more  Catholicae  Ecclcsiae ,  infirmis  ad- 
hibetur,  ab  Apostolica  traditione  manasse; 
adeoque  vere  et  proprie  Sacramentum 
esse  novae  legis.  Tradit  enim  hic  Apo- 
Btolus  omnia  ad  hujusmodi  Sacramentum 
necessaria :  materiam ,  formam ,  proprium 
ministrum  et  efiPectum  gratiae,  ac  primo 
loco  eum ,  qui  suscipere  debeat.  Quae 
res  adversus  contradictores  haereticos 
(qui  ut  Sacramentum  hoc  Catholicis  eri- 
perent ,  partim  ademerunt  huic  Epistolae 
epiritum  Apostolicum,  ut  ostendimus  in 
prolegomenis ,  partim  novas  et  contortas 
in  hanc  Scripturam  expositiones  ingesse- 
runt)  erit  nobis  in  progressu  comraentarii 
demonstranda  per  singula. 

Primura  ergo,  quum  dicit:  Infirmatur 
quis  in  vobis?  eum  designat,  cui  sit  ad- 
ministrandum  hoc  Sacramentum;  videli- 
cet  infirmura ,  id  est  corporali  morbo  de- 
tentum,  eumque  praesertim,  qai  tam 
periculose  decumbit,  ut  in  oxitu   vitae 


constitutus  videatur.  Nam  vox  Graeca 
aoO^sveT  de  graviore  morbo  intelligitur. 
Confer,  quae  dicta  sunt  ad  illud  1  Cor. 
11. :  Ideo  inter  vos  multi  infirmi  et  im- 
becilles.  Unde  et  Sacramentum  hoc  exe- 
untiura  nnncupatur.  Ita  Patres  Tridentini 
cap.  3.  ejusdem  doctrinae.  Qua  de  re 
etiam  sic  legitur  in  decreto  Fiorentino : 
Hoc  Sacramentum  nisi  infirmo ,  de  cu~ 
jus  morte  timetur ,  dari  non  debet.  De- 
nique  hujusmodi  statnm  raorbi  insinuat 
vox  Graeca  xa|JivovTa,  qua  paulo  post 
Apostolus  utitur. 

Inducat  presbyteros  Ecclesiae.  Indu- 
cat,  Graece:  %poc,Y.aX^QdQb{Xi ,  advocet, 
accersat.  Ecclesiae  presbyteros  varie  in- 
terpretantur  sectarii.  Nam  alii  simpliciter 
aetate  seniores  in  quavis  comraunitata  fide- 
liura  intcUigunt;  alii  primores  in  populo. 
Et  sunt,  qui  medicos  illis  annuraerent,  ut 
Benedictus  Aretius.  Porro  Calvinus  eo 
vocabulo  generaliter  coraprehendi  vult 
oranes ,  qui  regeudae  Ecclesiae  praesunt, 
sive  pastores  sint,  sive  delecti  ex  plebe 
quasi  censores  ad  tuendara  disciplinam. 
At  vero  Tridentini  Patres  et  omnes  Ca- 
tholici  presbyteros  Ecclesiae  non  alios 
intelligunt,  quara  sacerdotes  ab  Episcopo 
ritc  ordinatos;  sive  iidem  sint  Episcopi, 
sive  non.  Nam  quod  ad  aetatis  attinet 
significationem,  vix  usquam  in  Scriptura 
novi  Testamenti  TipsoPuTspog,  presbyter, 
senior,  aetatis  nomen  est;  passim  vero 
aut  populi  magistratus  eo  vocabulo  de- 
signatur ,  ut  in  Evangeliis ,  et  interdum 
in  Actis  Apost. ;  aut  ii  significantur  pres- 
byterorum  nomine,  qui  ad  Episcopalem 
aut  sacerdotalem  functionem  ordinatione 
sacra  promoti  sunt. 

Hoc  autera  raodo  accipitur,  ubicumque 
de  Ecclesiae  ministeriis  agitur,  ut  in  Act. 
Apost.  et  Epist.  Paulinis,  ac  nominatim 
etiam  in  his  Epistolis,  quae  Catholicae 
vocantur,  ut  in  1  Petri  Epist.  cap.  5.  et 
in  Epistola  Joannis  2.  et  3.  Similer  au- 
tem  et  hoc  loco;  primum  quia  non  sim- 
pliciter  presbyteri  dicuntur,  sed  presby- 
teri  Ecclesiae;  tum,  quia  jubentur  orare 
super  infirmum;  deinde,  quia  per  eos 
uactio  facieuda  praescribitur  in  nomine 

Doraini;  denique  quia  per  eorura  mini- 
steriam  remiysio  peccatorum  obtinenda 
promittitur.  Ac  sane  quin  Imjus  generis 
presbyteros  B.  Jacobus  significare  volue- 
rit,  apud  totam  antiquitatem  nulla  fuit 
umquam  dubitatio.  Hinc  igitur  Iiabemus 
ministrum  hujus  Sacramenti  preshyterum 
Ecclesiae  ritu  consecratum. 

Sed  quaeres,  cur  dicat  preshyteros 
plurali  numero,  cum  de  uno  loquatur  in- 
firmo.  Non  enim  consuetudinis  est,  ut  a 
pluribus  uni  Sacraraentuai  boc  admini- 
stretur,  sed  ab  uno;  quemadmodum  et 
caetera  Ecclesiae  Sacrr*menta.  Respon- 
dent  quidam ,  Apostolum  loqui  secun- 
dum  consuetudinera  Ecclesiae  primitivae, 
quando  tauto  studio  curabatur  tideliura 
salus,  ut  plures  presbyteri,  et  interdum 
etiam  Episcopus  presbyteris  comitatus, 
ad  infirmum  accurrerent.  Quorum  etsi 
unus  tantura  unctionera  adhibcret,  omnes 
tamen  ungere  quodammodo  dicebantur, 
quatenus,  uno  ungente,  caeteri  assiste- 
bant  ac  prcces  jungebant. 

Aliter ,  ac  fortasse  melius,  respondotur, 
enallagen  esse  numeri :  Accersat  preshy- 
teros ,  id  est  aliquem  ex  preshyteris, 
quoraodo  dicuntur  latrones,  qui  cura 
Christo  crucifixi  erant,  ei  conviciati  fuisse, 
Marc.  15  ,  cura  alter  latronura  id  feceiit. 
Ita  loquitur  etiam  S.  Augustinus  serm. 
33.  de  diversis ,  quum  ait ,  mulierem 
quaudam ,  quae  vitam  infanti  suo  niortuo 
precibus  a  B.  Stephano  impetraverat,  tu- 
lisse  oum  ad  presbyteros  baptizandum, 
id  e-t  ad  aliquem  presbyterorum.  Nam 
lib,  1.  miraculorura  S.  Stephani,  cap. 
uliirao,  apud  eundcra  Augustinura  tom. 
10.,  ubi  res  eadem  narratur,  fantum  fit 
mentio  preshyleri,  numero  singulari. 
Veruntamen,  nisi  in  una  Ecclcsia  phires 
esseiit  presbyteri,  non  diceret  B  Jacobus 
pluraliter :  preshyteros  Ecchsiae.  Ut 
hinc  etiam  colligatur  adversus  Aeriauos 
haereticos,  non  eundcm  esse  presbyterum 
et  Episcopum.  Neque  enim  una  Ecclesia 
plures  habebat  Episcopos. 

Et  ortnt  super  tum.  Cujusmodi  de- 
beat  esse  haec  super  infirmura  oratio,  do- 
cet  Ecclesiae  traditio ,  secuudum  quam  a 


presbytero  plures  quidem  pro  infirmo 
fiunt  orationes,  quibus  illi  sanitatem  ani- 
raae  ct  corporis  precatur  a  Deo;  sed  ea 
praecipua  est,  quae  cum  ipsa  unctione 
conjungitur,  presbytero  dicente:  Per 
istam  sanctam  U7ictionem  et  suam  piis- 
simam  misericordiam  indulgeat  tibi 
Dominus  etc. ,  ut  habetur  in  decreto 
Florentino,  vel  aliis  verbis,  idem  taraen 
valentibua,  utente  juxta  morem  cujusque 
Ecclesiae.  Quamquara  ,  quid  oratione  su- 
per  infirraum  petendura  sit,  satis  ipse  B. 
Jacobus  ostendit  infra,  referens  hujas 
orationis  efl^ectus:  sanitatem,  alleviatio- 
nem  et  peccatorum  remissionem. 

Igitur  hac  parte,  quemadraodum  et  ea, 
quae  slatim  sequitur:  Et  oratio  fldei 
salvahit  inflrmum ,  indicat  Apostolus, 
presbytero  certis  ac  praescriptis  a  Christo 
vel  Ecclesia  verbis  utendura  esse ;  quam 
Sacraraenti  formam  vocamus.  Nam  et 
illud,  quoddicit:  super  eum ,  et  non: 
pro  eOy  significationem  ingerit  ritus  cere- 
raonialis;  quomodo  et  ab  Augustino  di- 
ctum  est  libr.  3.  de  baptisrao,  cap.  16., 
manus  impositionera  non  aliud  esse,  quam 
orationem  super  hominem. 

Ungentes  eum  oleo  in  nomine  Do- 
mini.  Hic  jam  aperte  materia  declaratur 
hujns  Sacramenti,  videlicet  oleum  olivae. 
Nara  illud  solura  proprie  est  oleum,  sicnt 
vinum  vitis  solum  proprie  vinum  est.  At- 
que  haec  unctio ,  quemadraodum  loquun- 
tur  Patres  Tridentini,  Spiritus  sancti 
gratiam,  qua  invisibiliter  anima  aegro- 
tantis  inuugitur,  aptissime  repraesentat ; 
praesertim  quum  oleum  in  Scripturis 
etiam  misericordiae  significationem  ha- 
beat,  quam  ipsis  verbis  suae  oratiouis 
infirmo  precatur  sacerdos;  ut  ita  probe 
sibi  respondeant  verbum  et  eleraentum. 
Porro  quao  membra  corporis  ungenda 
siut ,  ex  Ecclesiastica  traditione  et  con- 
suetudine  petendum. 

Quod  additur:  In  nomine  Domini, 
triplicem  adraittit  constructionem.  Una 
est,  ut  ad  dictionera  cleo  referatur,  et 
sensus  sit :  Ungentes  eum  oleo  benedicto 
in  nomine  Domini,  id  est  consecrata 
cum   invocatione   divini   nominis.     Non 

enim,  nisi  oleo  per  Episcopiim  benedicto, 
fas  est,  banc  sacram  unctionem  peragi; 
tametsi  dispiitant  Tbeologi ,  num  ea  be- 
nedictio  sola  praecepti  vel  divini,  vel 
Ecclesiastici  necessitate  requiratur ,  an 
etiam  Sacramenti. 

Altera  constructio  est,  qua  refortur  ad 
totum  istud  complexum:  Ungentes  eum 
oleo ,  id  est  ad  actiouem  presbyteri  iufir- 
mum  ungentis.  Hoc  enim  facere  debet  in 
nomine  Domini.  Hujus  et  superioris 
constructionis  meminit  Beda.  Verum  baec 
postevior  multo  probabilior  est,  ut  sit 
sensus:  Ungant  eum  oleo  in  nomine 
Domini  Jesu  Cbristi,  id  est,  vice  Cbristi, 
tamquam  ejus  ministri,  et,  ut  Paulus  lo- 
quitur  2  Cor.  2.,  in  persona  Christi.  Sic 
idem  Paulus  1  Cor.  5. :  Judicavi,  inquit, 
in  nomine  Domini  nostri  Jesu  Christi 
tradere  hujusmodi  hominem  Satanae. 
Sic  ipse  B.  Jacobus  non  multo  superius 
dixit,  Prophetas  locutos  in  nomine  Do~ 
mini. 

Tertio  potest  extendi  ad  totum  illud, 
quod  praecedit :  Orent  super  eum ,  un^ 
gentes  eum  oleo ,  id  est  ad  totam  actio- 
nem  presbyteri,  quae  orationem  et  unctio- 
nem  complectitur ;  ut  significetur,  non 
solam  unctionera ,  quae  est  materiae  ap- 
plicatio ,  verum  etiam  orationem ,  quae 
est  formae  recitatio,  fieri  a  presbytero 
tamquam  Cbristi  ministro,  ut  diclum  est; 
quemadmodam  similia  faciendo  vice  Chri- 
sti  fungitur  eique  ministrat  in  baptismo 
et  aliis  Sacrameutis. 

Porro  quae  ad  bujus  loei  interpretatio- 
nem  ab  baereticis  adferuntur,  ut  lioc  in- 
firmorum  Sacramentum  Catboiicis  extor- 
queant,  facillimum  est  retellere.  Primus 
Joannes  Wicleffus  B.  Jacobi  sententiam 
hujusmodi  veibis  couatur  eludere.  Quo- 
niam,  inquit,  in  Palaestina  praestans  erat 
olenm ,  et  cum  primis  utile  sanandis  cor- 
poiibus,  quibus  adhibitum  esset:  idcirco, 
de  recreando  aegroto  verba  faciens  Apo- 
stolus,  unctionem  olei  praescribit,  Non 
dissimiliter  quidam  sectariorum  nostri 
saeculi,  quorum  paene  novissimus  Bone- 
dictus  Aretius  iu  suo  commentario  scribit 
ad  hunc  modum :  Olei  usus  fere  in  om- 


nihus  morhis  locum  hahet,  praesertim 
in  Orientalihus  regionihus ,  et  ad  meri- 
diem,  uhi  olei  est  magna  copia.  Oleo 
igitur  jubet  U7igere,  quasi  expedito  re- 
medio ,  et  comparatu  facili.  Sic  ille. 

Sed  hi  primum  non  attenderunt  ad  ti- 
tuluni  sive  inscriptionem  hujus  Epistolae. 
Nam  iuscribitur  non  Jerosolymitis  ant 
Judaeis  in  Palaestina,  aut  in  Oriente 
vel  Mcridie  habitantibus ,  sed  duodecim 
tribubus  in  dispersione  positis.  Quam 
dispersionem  explicans  Beatus  Petrus 
initio  prioris  suae  Epistolae,  primo  loco 
Pontum  nominat,  frigidam  Septentriona- 
lis  Asiae  regionem,  nec  vini,  nec  olei 
feracem. 

Deinde  si  de  naturali  virtute  olei  sen- 
tit  Apostolus,  cur  Ecclesiae  presbyteros, 
ac  non  potius  corporum  medicos  advocari 
jubet?  Nam  quod  medicorum  est,  pro- 
mitcunt  medici.  Quocirca  sapienter  Ec- 
clesiasticus ,  cap.  38. ,  ad  curanda  aegro- 
tantium  corpora  non  presbyteros ,  sed 
medicos  et  ungucntarios  accersendos  ad- 
monet.  Jam  quid  absurdius,  quam  unum 
idemque  medicamenti  genus  morbis  om- 
nibus  adhibendum  praecipere;  quando 
olci  usus  in  quibusdam  morbis  etiam  no- 
xius  sit  ac  perniciosus  ?  Deniquo ,  si  com- 
mentarium  de  naturali  per  oleum  sana- 
tione  recipimus  hoe  loco,  licebit  et  Evan- 
gelicam  apud  B.  Marcum  historiam  sic 
interpretari ,  cap.  6. ,  ubi  narrat ,  Christi 
discipulos ,  ab  ipso  ad  praedicandum 
Evangelium  missos,  oleo  multos  aegros 
unxisse  et  sanasse.  Quod  si  nimis  absnr- 
dum  est  (non  enim  per  curationes  mor- 
borura  naturales ,  sed  per  opera  vira  om- 
nera  naturae  excedentia  doctrinam  suam 
coelestem  mundo  commendatam  facere 
voluit  Christus  Dominus) ,  utique  nec 
Beatum  Jacobum ,  qui  id  ipsum  fidelibus 
commeudat  atque  promulgat,  quod  a 
Cbristo  apud  Marcum  insinuatum  est,  de 
naturali  curatione  loqui,  nlla  ratio  per- 
mittit.  Quo  argumento  etiam  Calvinus 
istnm  commentarium  rejicit,  scribens  in 
Marcum. 

Est  igitur  aliorum  quorundam  respon- 
sio,  figuratum   esse  eermonem  Apostoli, 

quo  significatum  sit,  Ecclesiae  ministros 
debere  Evangelii  praedicatione  consolari 
infirmum;  ut  hoc  sit,  ungere  eum  oleo  in 
nomine  Doraini,  aegrum  illius  animum 
verbi  Dominici  suavitate  delinire.  Sic 
illi  commenticio  tropo ,  qui  mos  est  hae- 
reticorum,  cassare  nituntur  Christi  Sacra- 
mentum.  Atqui  tropicnm  hunc  sensum, 
ut  nullus  Patrum  agnovit,  ita  plane  re- 
fugit  simplicitas  verborum  Apostoli ,  qui 
utique  praecipere  vult  aliquid,  quod  in- 
tellectu  sit  obvium;  quemadmodum  et  in 
praecedentibus  fecit,  et  in  sequentibus. 
Hic  aulem  tropus  sententiam  prorsus 
obscurat;  maxirae  quod  insolitus  sit,  ne- 
que  ex  ullo  alio  Scripturae  loco  probabi- 
lis  reddatur.  Nam  quod  a  Marco  refertur, 
historicum  esse,  ac  sine  tropo  intelligen- 
dum,  ioter  omnes  constat. 

Restat  ea  interpretatio ,  quam,  auctore 
Calvino,  multi  sectariorum  tenent.  Di- 
cunt  enim ,  Jacobum  Apostolum  loqui  se- 
cundum  ea  tempora,  quibus  adhuc  vige- 
bat  in  Ecclesia  donum  sanationis.  Eo 
namque  manifeste  pertinere,  quod  Mar- 
cus  scribit  de  aegrotis  unctione  olei  sa- 
natis.  Posteaquam  vero  donum  illud  ces- 
savit,  stulte  ac  ridicule  nos  agere,  qui 
ritum  illum  unctionis ,  utpote  jam  inanem 
et  inutilem ,  adhuc  retinendum  putemus. 
Igitur  Beatum  Jacobnm  interpretantur  de 
unctione  olei,  qua  sanabatur  infirmus 
per  gratiam  curationis,  qua  multi  tunc 
praediti  erant.  Qui  comraentarius  elsi 
plus  aliquid  coloris  habeat,  quara  duo 
superiores,  optimis  tamen  rationibus  re- 
fellitur. 

Primum ,  quia  gratia  sanationis,  atque 
in  universum  gratia  miraculorum  non  se 
extendebat  ad  effectus  spirituales,  sed  ad 
corporales  duntaxat.  Haec  autem  unctio 
spiritualem  eff^ectum  infirmo  conferebat, 
ut  ex  sequentibus  patet. 

Deinde,  quia  divlsiones  gratiarum  sunt, 
quas  operatur  unus  atque  idera  spiritus, 
dividens  singulis,  prout  vult,  1  Cor.  12. 
Nec  igitur  soli  presbyteri,  nec  omnes 
gratiam  sanationis  habebant.  Quare  non 
dicendum  fuisset:  Accersnt  preshyteros 
Ecclesiae;  sed:  Eos  ,   qui  praediti  sunt 


dono  pellendi  morbos.  Quae  ratio  proce- 
dit,  etiamsi  (quod  quidam  sectariorum 
volunt)  presbyteri  intelligantur  aut  aetate 
seniores ,  aut  primores  in  populo. 

Tertio ,  quia  loquitur  Apostolus  de  in- 
firrao  fratre  seu  fideli  inter  fideles  inun- 
gendo.  Atqui  miraculorum  usus  potissi- 
mum  erat  ad  convertendum  infideles. 
Quocirca  Paulus,  qui  patrem  Publii  febri- 
bus  et  dysenteria  vexatum  sanavit,  Act. 
ultim. ,  carissimum  tamen  Timotheum 
suum  ,  stomachi  vitio  ac  frequentibus  in- 
firmitatibus  obnoxium,  non  miraculo  re- 
stituit,   sed  ad  naturale  remedium  misit, 

1  Tim.  5. ;  ut  nec  Epaphroditum  aegro- 
tantem  usque  ad  mortem,  Phil.  2.;  nec 
Trophimum  Mileti  infirmum  a  se  relictum, 

2  Tim.  4. ;  quamvis  homines  Ecclesiae 
necessarios  per  miraculum  sibi  sanandos 
existimavit. 

Quarto,  quia,  quod  generaliter  a  Do- 
mino  fuerat  promissum  in  se  credentibus : 
Super  aegros  manus  imponent,  et  hene 
hahehunt,  Marci  ult. ,  id  non  debebat  B. 
Jacobus  aut  mutare,  aut  ad  unctionem 
olei  restringere,  si  de  sola  ageret  sana- 
tione  corporali. 

Postremo,  cum  caetera  praecepta,  quae- 
cumque  tradit  in  hac  Epist.,  pertineant 
ad  omnium  temporum  Christianos,  nullo 
modo  credibile  est,  hoc  unum  (ut  vnlt 
Calvinus)  temporarium  esse,  et  vix  unius 
saeculi.  Itaque  merito  commentarium 
hunc  expresse  damnandum  censuit  Tri- 
dent.  Synodus  sess.  14.  cap.  3.  doct.  de 
Sacram.  extremae  unctionis,  et  can.  2. 

Porro  testimonia  Patrum,  qui  hujus 
sacrae  unctionis  tamquam  Ecclesiastici 
Sacramenti  meminerunt,  si  quis  requirat, 
ea  plurima  diligentor  et  ordine  collecta 
reperiet  apud  Franciscum  Fevardentium 
in  comment.  loci  praesentis.  Nobis  suffi- 
ciat  ex  antiquitate  unum  ac  praecipuum 
indicasse,  Sanctum  videlicetlnnocentium, 
Papam  ejus  nominis  primum,  Sancto  Au- 
gustino  synchronon,  qui  in  Epist.  ad  De- 
centium  Eugub.  Epise.  de  hoc  Sacramento 
ejusque  ritu  ac  ministro,  caeterisque  illuc 
pertinentibus ,  accurate  pertractat;  non 
novum  aliquid  instituens,  sed  Ecclesiae 

Romanae  consuetudinem  ex  Apostolica 
trvaditione  manantem ,  decreto  suo  expli- 
cans.  Quod  ejus  decretum  passim  a  po- 
sterioribus  Theologis  citatur ,  ac  nomina- 
tim  a  Venerabili  Beda,  locum  bunc  ex- 
ponente ,  in  testimonium  adducitur.  Ac 
ne  de  sola  Romanae  Ecclesiae  consuetu- 
dine  videamur  praescribere :  morem  cele- 
brandi  hujus  Sacramenti  a  majoribus 
acceptum  etiam  Graecorum  Ecclesiae, 
quamvis  scbismaticae ,  usque  hodie  reti- 
nent;  uti  locuples  testis  est  ipsorum  Pa- 
triarcha  Jeremias,  qui  consultus  a  Luthe- 
ranis ,  tam  de  hoc  Sacramento ,  quam  do 
aliis,  quae  Protestantes  controvertunt,  id 
ipsum ,  quod  Ecclesia  Romana  servat  ac 
docet,  etiam  apud  suos  servari  ac  doceri, 
disertissime  profitetur. 

15.  Et  oratio  fidei  salvabit  infirmum, 
Graece:  tov  xct/ivovTa,  laborantem ,  ut 
vertit  Erasraus ,  atque  etiam  legit  Inno- 
centius.  Quo  verbo  periculum  aegrotan- 
tis  insinuatur,  tamquam  deficientis  ac 
morbo  succumbentis.  Declarat  Apostolus 
hac  parte  et  sequentibus  efiPectnm  hujus 
sacrae  unctionis.  Oratio  fidei  dicitur 
oratio  a  fide  profecta,  fideque  subnixa, 
si  non  ipsius  ministri  (quod  ad  effectiim 
Sacramenti  non  est  necessarium),  saltem 
Ecclesiae,  cnjus  ille  personam  in  admi- 
nistrando  Sacramento  sustinet,  et  cujus 
fides  numquam  deficit.  Verbo :  ocoasi, 
salvabit,  salvum  reddet,  sanitas  corpo- 
ris  significatur,  juxta  omnium  fere  inter- 
pretum  expositionem.  Cum  enim  de  cor- 
porali  infirmitate  loquatur  Apostolus, 
consentaneum  est,  hoc,  quod  sequitur: 
salvabit,  de  ejusdem  generis  salute  in- 
telligi;  non  excludendo  tamen  intellectura 
de  salute  ac  sanatione  animae;  maxime 
quia  salus  corporis  ad  salutem  animae  hic 
referenda  est.  Tum  quia  non  dicit:  sana- 
bit,  quod  magis  ad  corpus  solet  referri, 
sed:  salvabit,  quod  tam  de  anima,  quam 
de  corpore  dicitur,  ac  frequentius  in  sa- 
cris  literis  ad  animam  refertur ,  ut  in  fine 
hujus  capitis:  Salvabit  onimam  ejus  a 
morte. 

Quo  pertinet,  quod  Patres  Florentini, 
respicientes  ad  haec  Apostoli  verba ,  defi- 


nierunt,  effectum  hujus  Sacramenti  esse 
mentis  sanationem ;  in  quantum  autem 
expedit,  etiam  corporis.  Addunt  autem  : 
in  quantum  expedit ,  sicut  et  Patres 
Tridentini:  Ubi  saluti  animae  expedie- 
rit,  quia,  cum  id,  quod  salutaribus  agi- 
turSacramentis  (utait  Augustinus  Enchir. 
66.)  magis  ad  spem  futurorum  bonorum, 
qnam  ad  retentionem  vel  adeptionem 
praesentium  pertineat,  non  debait  abso- 
lute  fidelibus  per  hoc  Ecclesiae  Sacra- 
mentum,  nec  per  ullum  aliud  promitti 
corporis  salus  ;  sed  ita  demum  ,  quatenus 
ad  animae  salutem  et  adipiscenda  coele- 
stia  bona  conduceret.  Unde  hunc  effectum 
merito  secundarium  minusque  principa- 
lem  hujus  Sacramenti  nuncupant  Theo- 
logi. 

Notandum  tamen ,  sub  hac  sanatione 
corporali  quamlibet  etiam  modicam  morbi 
relevationem  comprehendi,  velut  motum 
aliquem  ad  sanitatem.  Unde,  licet  rarius 
contingat,  hominem  periculose  aegrotan- 
tem  ,  sacra  hac  unctione  adhibita,  restitui 
sanitati ,  saepenumero  tamen  evenit ,  ut 
morbi  levamen  aliquod  aegrotus  sentiat. 
Id  quod  variis  de  causis  ad  salutem  ani- 
mae  potest  conducere.  Hunc  autem  effe- 
ctum  significat  oleum ,  quatenus  est  sana- 
tivnrn. 

Sed  objicit  adversarius,  effectum  hunc, 
quicumque  significetur,  non  unctioni  ad- 
scribi,  sed  orationi.  Respondeo,  quod 
ante  jam  dixi,  orationem,  quam  facit 
presbyter  super  infirmum,  comprehendere 
formam  hujus  Sacramenti.  Cum  igitur  in 
Sacramentis  principalior  sit  forma,  quam 
materia,  nihil  rairum,  si  potius  orationem 
nominavit  Apostolus ,  quam  unctionem, 
ubi  Sacramenti  effectura  exponere  voluit ; 
tametsi ,  quod  de  oratione  dixit,  de  un- 
ctione,  velut  altera  Sacramenti  parte, 
jam  proxime  non  otiose  utique  nominata, 
reliquit  inteJligendum.  Alioqui  sane ,  si 
quis  solam  orationem  adhiberet,  unctione 
neglecta,  nihilo  plns  eflSceret,  quam  fe- 
cissent  Apostoli,  si  quando  jussi  fuerunt 
ungere  aegros  oleo  et  sanare,  queraad- 
modura  scribitur  Marc.  6.,  omissa  unctione 
solam    adhibuissent  vel  orationem,   vel 

manus  impositionem.  Quod  si  vere  et 
iuoflPense  dixit  Apostolus  Paulus,  Eccle- 
siam  mundari  lavacroaquae;  cur  oflPendit, 
si  ex  doctrina  Apostoli  Jacobi  dicatur  in- 
firmus  salvari  unctione  olei? 

Et  alleviabit  eum  Dominus.  Nempe 
Christus ,  in  cnjus  nomine  fnerit  unctus. 
AUeviabit,  Graece:  lyspsl,  id  est  eriget, 
ut  alii  vertunt.  Pro  quo  lej^it  Innocen- 
tius  :  suscitnbit.  Quidam  codiees  habent : 
allevabit ;  sed  verisiraile  est,  interpretem 
scripsisse:  alleviabit ,  etsi  minus  Latine, 
quemadmodam  etAct.  27. :  Satiati  cibo 
alleviabant  navem.  Erat  enim  vocabu- 
liim  illo  saoculo  rcceptum  apud  Ecclesia- 
sticos  scriptores,  pro  relevare,  exonerare, 
et  ad  animam  relatum  pro  eo,  quod  est, 
dolorem  mitigare,  leviorem  reddere.  Quo 
verbo  etiam  Hieronjmus  usus  est  in 
translatione  veteris  Testamenti,  ut  Jes. 
9.  et  Jon.  1.  Hic  vero  sic  est  exponen- 
dum ,  ut  Graeco  respondeat.  Constat  au- 
tem ,  Graecum  verbum  sysipsiv  in  Scri- 
turis  Apostolicis  ita  fere  sumi,  ut  ad 
animum  pertineat,  ac  idem  sit,  quod  tor- 
porem  ,  tristitiam  ,  negligentiam  pellere, 
aut  quid  simile;  ut  Eom.  l.S. :  Hora  est, 
jani  nos  de  somno  surgere;  Ephes.  5.: 
Surge ,  qui  dormis,  et  exsurge  a  mor^ 
tuis ;  2  Petr.  3. :  Vcstram  excito  in  com- 
monitione  sinceram  mentem.  Sic  et 
apud  Lucam  cap.  3. :  Potens  est  Deus  de 
lapidibus  istis  suscitare  filios  Abrahae. 

Caeterum  hoc  loco ,  ubi  de  infirmo 
agitur  ad  salutarem  exitum  parando,  nihil 
aptius  intelli;:^i  potest  ea  voce  significari, 
quam  liberatio  a  torpore,  moerore  et 
anxietate,  qua  plerumque  gravantur  ae- 
groti  morte  vicina,  sic  ut  mentem  ad  di- 
vina  non  facile  queant  attollere.  Atque 
iste  est  hujus  sacrae  nnctionis  alter  effe- 
ctus.  Quem  plenius  explicat  Synodus 
Tridentina,  dlcens,  unctionem  Spiritus 
Sancti  in  hoc  Sacramento  aegroti  aniraam 
alleviare  et  confirmare,  magnam  in  eo 
divinae  miscricordiae  fiduciam  excitando, 
qua  infirmus  sublevatus  et  morbi  incom- 
moda  ac  labores  levius  ferat,  et  tenta- 
tionibus  daemonis  calcaneo  insidiantis 
facilius  resistat.    Sed   et  bujus  effectus 


significationem  habet  oleum ,  cujus  nimi- 
rum  hae  sunt  proprietates  ,  lenire,  discu- 
tere ,  exhilarare  et  confortare. 

Et  si  in  peccatis  sit,  remittentur  ei. 
Graece:  Et  si  peccata  sit  operatus ,  re- 
mittetur  ei,  id  est,  si  poccata  fecerit, 
commiserit,  fiet  ei  remissio.  Nam  videtur 
Apostolus  verbum  acpE^i^asTai  imperso- 
naliter  accipere.  Exprimitur  hac  parte 
tertius  effectus  hujus  unctionis,  vidclicet 
remissio  peccatorum.  Cum  enim  ut  pla- 
rimum  causae  morborum  sint  peccata, 
convenienter  admodum,  pro  consolatione 
infirmi,  promissionem  adjungit  remissio- 
nis  peccatorum ,  innuens  futurum ,  ut, 
causaremota,  morbus  cesset,  aut  ad  sa- 
lutem  cedat.  Sic  enim  legimus,  et  Davi- 
dem  morbo  afflictatum  veniam  peccato- 
rum  a  Deo  petivisse,  Psalm.  6.  ei  37. 

Verum  effectus  hac  parte  significatue 
non  uuo  modo  ab  omnibus  explicatur. 
Quidam  de  remissione  venialium  intelli- 
gunt.  Nam  mortalium  remissio  post  ba- 
ptismum  non  alit^r,  quam  per  Sacramen- 
tum  reconciliationis  obtineri  potest.  Nec 
vero  solet  infirmus ,  nisi  reconciliatus  in- 
ungi.  Cui  intellectui  si  objicias  conditio- 
nem  a  Jacobo  appositam  :  Si  in  peccatis 
sit,  quae  utique  in  venialibus  locum  non 
habet  (nam  sine  peccatis  nemo  vivit,  ipso 
etiam  Jacobo  teste,  qui  supra  cap.  3. 
dixit:  In  multis  offendimus  omnes),  re- 
spondent,  particulam  si  saepe  sic  usur- 
pari,  etiam  in  sacris  literis,  ut  non  tam 
conditionem  incertae  ac  dubiae  rei  signi- 
ficet,  quam  concessionem  rei  certae  et 
indubitatae,  ut  Malach.  1. :  Si  pater  ego 
sum  :  ubi  est  honor  meus?  Et  si  Domi- 
nus  ego  sum ;  ubi  est  timor  meus?  et 
1  Thess.  1.:  Si  tamen  justum  est  apud 
Deum  retribuere  etc.  Quale  etiam  esse 
volunt,  quod  ab  ipso  Jacobo  dictum  est 
cap.  1. :  Si  quis  vestrum  indiget  sapien- 
tia,  postulet  a  Dco.  Maxime  vero  con- 
firraari  videtnr  hic  sensufl  ex  oratione 
Salomonis  3  Reg.  8. ,  qua  dicit:  Quod  si 
peccaverint  tibi ;  non  est  enim  homo, 
qui  non  peccet.  Ubi  clare  videmus,  par- 
ticulam  si  nihil  obstare ,  quo  minus  uni- 
versaliter  et  indubitate  etiam  hoc   loco 

vera  sit  affirroatio ;  ac  si  dictum  esset  a 
B.  Jacobo :  Si  in  peccatis  sit ;  non  est 
euim  homo  sine  peccatis.  Deniqiie  pro- 
bant  ex  verbis,  quae  formae  locum  ha- 
bent:  Ignoscat  tibi  Dominus,  quidquid 
dtliquisti  per  visum  etc.  Nam  delicti 
vocabula  miuora  peccata  significari  so- 
lent  in  Scripturis. 

Forro  alii ,  quibus  inconveniens  vido- 
tur,  aliquod  Sacramentum  institutum  esse 
ad  remissionem  peccatorum  venialium, 
quibus  expiandis  alia  tam  multa  sunt  in 
promptu  remedia,  putant,  peccata  hic 
intelligi  pravas  inclinationes  ex  peccatis 
relictas ,  quas  tamquam  peccatorum  reli- 
qnias  abstergi  dicunt  hac  sacra  unctione, 
idque  significari  hoc  loco  per  remissio- 
nem  peccatorum.  Si  enim,  teste  Cyrillo 
lib.  4.  in  Joan.  cap.  17. ,  sacrae  Eucha- 
ristiae  digna  perceptio  sedat  in  nobis 
saevientem  membrorum  nostrorum  legem, 
nihil  obstare  videtur,  quo  minus  huic 
Sacramento  tribuatur  pravarum  inclina- 
tionum,  quas  anima  peccando  contraxit, 
ablatio  seu  diminutio. 

Rursus  alii  de  peccatis  mortalibus 
Apostolura  exponunt,  quae  per  oblivio- 
nem  aut  ignorantiam  apud  sacerdotem  in 
confessione  sacramentali  non  fuerant  de- 
tecta.  Sunt  enim  mortalia  quaedam  oc- 
culta,  in  quibus  plerique  haerent  rudio- 
res,  maxime  quibus  bona  deest  insti- 
tutio  et  cura  paetorum,  cum  sint  alio- 
qui  bonae  voluntatis;  quibus  probabile 
est ,  per  hoc  Sacramentum  divinitua  pro- 
visum  esse  remedium. 

Denique  sunt ,  qui  de  venialibus  inter- 
pretentur,  non  quibuscumque,  sed  cras- 
sioribus  et  non  quotidianis,  a  quibus  sol- 
licite  sibi  cavere  solent  perfectiores.  Sed 
cum  B.  Jacobus  generaliter  nominet  pec- 
cata,  non  apparet  ratio,  cur  vel  ad  hoc 
genus  venialium ,  vel  ad  iUud  mortalium, 
yel  ad  solas  peccandi  inclinationes,  vo- 
cabuhim  hoc  restringatur.  Quin  potius 
ad  omnia  ciijuscumquc  gencris  peccata, 
comprchensis  etiam  inclinationibus  et 
affectibus  vitiosis,  extendendum  videtur, 
quatenus  cxtendi  potest  salva  aliorum 
sacramentorum  institutione  ac  necessitato. 


Quod  arbitror  voluisse  Patres ,  tam  Flo- 
rentini  Concilii ,  quam  Tridontini.  Illos 
quidem,  quum  eflPectum  hujus  Sacramenti 
statuunt  in  genere  mentis  sanationem ; 
istos  autem ,  quum  effectum  hae  parte 
significatum  exponunt  per  gratiam  Spiri- 
tus  sancti ,  cujus  unctio  delicta,  si  qua 
sint  adhuc  expianda,  ac  peccati  reliquias 
abstergit.  Nam  etsi  delictum  minus  ali- 
quid  in  Scripturis  significare  videatur, 
quam  peccatum,  non  tamen  de  solis  dici- 
tur  venialibus;  sed  etiam  mortalia  saltem 
ea,  quae  per  ignorantiam  fuerint  com- 
missa,  complectitur;  ut  videantur  Patres, 
Quum  delicta  nominant,  respexisse  ad 
illum  Psalmi  18.  versiculum:  Delicta 
quis  intelligit?  ab  occultis  meis  mun- 
da  me, 

Unde  et  conditionem,  quae  apud  Apo- 
stolum  est:  si  in  peccatis  sit,  non  omit- 
tunt  tamquam  non  necessariam ,  sed  ex- 
ponunt,  dicendo:  Si  quae  sunt  adhuc 
expianda,  quod  etiam  de  mortalibus 
possit  intelligi,  tam  ad  culpae,  quam  ad 
poenae  condonationem  referri.  Nam  utro- 
que  modo  fit  peccatorum  expiatio.  Nec 
dubium,  quin,  mortalibus  quoad  culpam 
remissis,  saepe  gravissimae  rcferventur 
poenae  luendae  iis,  qui  non  satis  dignos 
fecerunt  fructus  poenitentiae.  Quod  in- 
dicat  Paulus  2  Cor.  12.  dicens:  Etlu- 
geam  multos  ex  iis ,  qui  ante  peccave- 
runt,  et  non  egerunt  poenitentiam  sm- 
per  immunditia  etc.  Ex  quibus  omnibus 
intelligitur,  quam  sit  hoc  unctionis  Sa- 
cramentum  infirmis,  quos  saepe  multorum 
reatus  gravat,  salutare  ac  minime  negli- 
gendum. 

Jam  quod  addunt,  peccati  reliquias  hac 
unctiono  abstergi,  significare  voluerunt, 
ni  fallor ,  etiam  ad  tollendas  aut  minuen- 
das  inclinationes  pravas  ex  primo  pcccato 
relictas ,  aliisque  peccatis  subinde  confir- 
matas ,  hoc  Sacramentum  valere.  Vocant 
autem  abstersionem ,  alludentes  ad  olei 
proprietatem ,  quae  est  abstergere.  Sed 
haec  satis  ad  explicationem  loci  praesen- 
tis.  Caetera,  quae  ad  hoc  extremae  un- 
ctionis  Sacramentum  pertinent,  ab  iis 
petenda,   qui   de  Sacramentis  Ecclesiae 

ex  professo  disseruerunt.  Quod  argumen- 
tum  etiam  a  nobis  aliquando  tractatum 
fuit  in  scripto  super  Magistrum  lib.  4. 
dist.  23.  Multa  ibi  diximus  de  peccato- 
rum  reliquiis,  ac  inter  eas  torporem  quo- 
que  posuimus ,  non  qui  sit  ex  morbo ,  de 
quo  supra  in  secundo  effectu,  sed  qui  ex 
peccato. 

16.  Confitemini  ergo  alterutrum  pec- 
cala  vestra.  Particulam  ergo  Graeca 
non  babent,  nisi  pauca  quaedam.  Tan- 
tum  enim  legunt :  Confitemini  alterutrum 
peccata,  seu  mavis  delicta.  Nam  in 
Graeco  non  est  dfiapTtac,  peccata,  quod 
in  parte  praecedente,  scd  TzapaTiTWiiaxa, 
lapsus ,  errota ,  cum  quis  per  infirmita- 
tem  aut  ignorantiam  peccat,  ut  Gal.  G. : 
Si  praeoccupaius  fuerit  homo  in  aliquo 
delicto.  Tametsi  bis  nominibus  indiffe- 
reuter  alias  utuntur  Apostoli,  nomiuatim 
Paulus  Rom.  5.  Nec  verisimile  est,  B. 
Jacobum  in  bujus  loci  contextu  de  aliis 
et  aliis  peccatis  loqui;  praesertini  cum 
pars  ista  praecedenti  quadantenus  respon- 
deat.  Sunt  autem  bujus  Apostolici  prae- 
cepti  tres  expositiones,  omnes  aliquo 
modo  probabiles. 

Quidam  intelligunt  de  ea  peccatorum 
confessione,  qua  culpam  agnoscunt,  et 
veaiam  petunt  fideles  ab  iis ,  quos  aliqua 
injuria  affecerunt;  uti  faciendum  praeci- 
pit  Cbristus  Mattb.  5.  illis  veibis:  Si 
recordotus  fueris ,  quia  frater  tuus  ha- 
bet  aliquid  adversum  te ;  vade ,  recon- 
ciliare  fratri  tuo.  Et  quia  mu/torum 
mutuae  sunt  injuriae  et  offeusae ,  dicunt, 
Apostolum  jubere ,  ut  eas  mutuo  libenter 
et  fateamur  et  condonemus. 

Alii  malunt ,  eam  intelligi  peccatorum 
confessionem,  qua  peccata  reteguntur  fra- 
tribus,  peteadi  consilii  vel  auxilii  causa: 
consilii,  ut  quum  vlrispirituales  consulun- 
tur  de  morbis  peccatorum  curandis  atque 
in  posterum  evitandis;  sicut  intellexisse 
videtur  Augustinus,  seu  quisquis  auctor 
Hom.  12.  inter  50.;  auxilii,  quum  fratrum 
intercessione  veniam  consequi  cupimus  a 
Deo.  Quam  causam  non  obscure  signifi- 
cavit  Apostolus,  dum  subjunxit :  Et  orate 
pro  invicemj  ut  salvemini.    Hujusmodi 


confessionis  exemplum  habemus  in  B. 
Gregorio,  qui  in  fine  suorum  Moralium 
profitetur,  se  peccatorum  suorum  vulnera 
fratribus  detegere ,  ut  ab  illis  subsidium 
orationis  recipiat.  Estque  bujus  confes- 
sionis  quaedam  formula  quotidiana  in  eo, 
quod  ante  missae  Introitum  sacerdos  et 
minister  sibi  mutuo  peccata  confitentur, 
mutuasque  petunt  et  reddunt  orationes. 

Porro  non  pauci  Catbolici  scriptores  j 
interpretantur  bunc  locum  de  confessione 
peccatorum  sacramentali ,  quae  scilicet 
apud  eos  fiat,  qui  in  Ecclesia  potestatem 
habent  remittendi  et  retinendi  peccata, 
Joan.  20.  Censent  enim ,  B.  Jacobum 
commonefacere  fideles  servaudae  legis, 
quam  sciebant  a  Christo  praescriptam, 
ut,  quos  conscientia  peccatorum  gravaret, 
pro  eorum  expiatione  ad  presbyteros  ip- 
sius  vicarios,  rccurrereut.  Idque  hoc  loco 
peropportune,  ubi  de  infirmis  agebat. 
Cum  enim  morbi  plerumque  ex  peccatis 
accidant,  merito  monentur  infirmi,  ut 
ante  omnia  sese  peccatorum  vinculis, 
praevia  eorum  confessione,  curent  ab- 
solvendos.  Favent  huic  expositioni  Ori- 
genes  hom.  2.  in  Levit.  et  Chrysostomus 
lib.  3.  de  sacerdotio,  qui  verba  B.  Jacobi 
proxime  praecedentia :  Si  in  peccatis 
fuerit,  remitientur  ei,  acceperunt  de  ea 
pcccatorum  remissione,  que  fit  ministerio 
sacerdotum.  Juxta  quam  intelligentiam 
apte  subjungitur  istud,  tamquam  de  con- 
fessione  sacramentali  dictum :  Confite- 
mini  ergo  etc.  Nam  et  confessionis  apud 
sacerdotem  faciendae  Origenes  eodem 
loco  diserte  meminit. 

Caeterum  apertissime  VenerabilisBeda, 
tam  superiora  verba,  quam  ista  exponens, 
confessionem  peccatorum  ,  quae  sacerdoti 
facienda  sit,  adstruit;  quamquam  et  se- 
cundam  expositionem  a  nobis  allatam  ad- 
miscet  in  hujus  partis  commentario.  Sic 
enim  scribit :  In  hac  sententia  illa  debet 
esse  discretio ,  ut  quotidiana  leviaque 
peccata  alterutrum  coaequalibus  confi- 
teamur ,  eorumque  quotidiana  creda- 
mus  orutione  salvari.  Porro  gravioris 
Jeprae  immunditiam  juxta  legem  sacer- 
doti  pandamus  atque  ad  ejus  arbitriumj 

quali  et  quanto  tempore  jusserit ,  puri- 
ficari  curemus.  Sic  ille.  His  accedunt, 
Hugo  de  S.  Victore  lib.  2.  de  Sacrarn. 
part.  14.  cap.  1.,  et  sub  nomine  Bernardi 
liber  Medit.  cap.  9. ,  et  his  vetustior  au- 
ctor  opusc.  de  visitat.  infirra.  (quod  fertur 
inter  opera  Augustini)  lib.  2.  cap.  4. 
Item  Callistus  Papa  citatus  a  Burchardo 
lib.  18.  Decreti  cap.  2.  Qui  omnes  hoc 
B.  Jacobi  praeceptum  reterunt  ad  eam 
peccatorum  confessionem ,  quae  pro  more 
fit  Ecclesiae  presbyteris. 

Nec  obstat,  ut  multi  putant,  huic  ex- 
positioni,  quod  ait:  alterutrum. ;  quasi 
mutuae  tantum  confessiones  praecipian- 
tur,  sicut  praecipiuntur  orationes  mutuae. 
Nam  Graece  est  aXXigXotg,  id  est  aliij 
aliis  ',  quemadmodum  ipse  etiam  Erasmus 
interpretatus  est.  Ut  sit  sensus,  expo- 
nente  Hugone  :  Confitemini  non  soli  Deo, 
sed  homines  homiaibus  ,  scilicet  iis  ,  qui- 
bus  potestatem  remittendi  peccata  a  Deo 
concessam  novistis.  Nara  Graeca  dictione, 
pro  qua  nunc  alterutrum,  nunc  invicem 
vertit  interpies,  nihil  amplius  significari, 
patet  ex  aliis  Scripturae  locis  passim  ob- 
viis;  ut  Rom.  15.:  Suscipite  invicem,  id 
est  firmi  infirmos,  ut  liquet  ex  ejusdem 
capitis  initio  et  1  Thess.  5.  Ita ,  dum  ait 
idem  Paulus  Eph.  5.:  Suhjecti  invicem 
in  timore  Christi,  nou  vult,  ut  omnes 
omnibus  promiscue  subjecti  sint;  sed  ut 
quique  saperioribus ,  id  est  uxores  viris, 
filii  parentibus,  servi  dorainis,  quemad- 
modura  ibidem  consequenter  declarat. 
Item  CoL  3. :  Nolite  mentiri  invicem,  id 
est  nemo  alteri  mentiatur.  Non  enim  so- 
las  fraudes  mutuas  prohibet.  Et  Petrus 
1  Epist.  4. :  Ilospitales  invicem ,  id  est 
qui  domum  et  facultatem  habent,  hospi- 
tio  recipiant  inopes  ac  tecto  indigentes. 

Huc  facit,  quod  narrat  Gregorius  lib. 
3.  dialog.  cap.  36. ,  quosdam ,  in  periculo 
maris  constitutos ,  sibimet  pacem  dedisse, 
corpus  et  sanguinem  redemptoris  acce- 
pisse.  Sibimet,  id  est  alios  aliis,  quod 
noster  interpres  diceret:  sibi  invicem. 
Sentit  enim  Gregorius,  presbyteros,  qui 
in  navi  erant,  reliquae  multitudini  Sa- 
cramentnm  pacis  seu  reconciliatioais  im- 


pendisse ,  ac  deiude  viaticum  corporis  et 
sanguinis  Domini  praebuisse  simul  et  ac- 
cepisse.  Et  quidem  haec  sufficiunt  ad 
stabiliendam  probabilitatem  hujus  tertiae 
expositionis. 

Sed  quia  prioribus  etiam,  praesertim 
secundae ,  sua  probabilitas  non  deest,  at- 
que  eam  alii ,  peraeque  Catholici  sci  ipto- 
res  tradiderunt:  idcirco  lectori  libera  sit 
potestas  a  duabus  vel  etiam  ex  tribus 
eligendi,  quam  voluerit.  Quod  enim  ad 
veritatem  attinet  doctrinae  Catholicae  de 
usu  ac  necessitate  sacramentalis  confes- 
sionis,  ea  satis  abundeque  ex  aliis  Scri- 
pturae  locis,  ac  potissiraum  ex  Christi 
verbis :  Quorum  remiseritis  etc. ,  Joan. 
20. ,  denique  ex  Apostolica  perpetua  tra- 
ditione  confirmatur. 

Et  orate  pro  invicem ,  ut  salvemini. 
Graece:  la^^xs,  sanemini,  sani  sitis. 
Qui  in  parte  praecedenti  vohmt  esse  prae- 
ceptum ,  presbyteris  confitenda  esse  pec- 
cata ,  sic  exponunt  hanc  partem :  Orate 
pro  invicem,  id  est  alii  pro  aliis,  pres- 
byteri  pro  infirrais  peccata  sua  confessis, 
ut  sanitatem  recipiant.  Et  ita  videtur 
Beda  accepisse.  Verum  plerique  malunt, 
generale  esse  praeceptum ,  quo  jubeantur 
fideles  orare  pro  sese  mutuo ,  maxime 
firmiores  pro  infirmioribus ,  justi  pro  pec- 
catoribus ,  utapeccatis,  quibus  implici- 
tos  ex  ipsorum  confcssione  cognoverint, 
Dei  misericordia  liberentur.  Ita  futurum, 
ut  pariter  utrique  ad  sahitem  perveniant. 
Nam  sa7iitas  in  Scripturis  saepe  ad  ani- 
mara  refertur;  ut  in  Psalmis:  Snna  me 
Domine ,  et  sanabor.  Sana  animam 
meam,  quia  peccavi  tibi.  Et  1  Petr.  2.: 
Cujus  livore  sanati  estis.  Hunc  sensum 
comraendant  sequentia  de  oratione  justi, 
et  illud  extremum  :  Oui  converti  fecerit 
peccatorem,  salvabit  animam  ejus  a 
morte.  Simih*ter  autem  et  Joannes  Apo- 
stolus  sub  finem  primae  suae  Epistolae 
exhortationem  adjunxit  ad  bonos  fideles, 
ut  pro  peccatoribus  orent. 

Maltum  enim  valet  deprecatio  justi 
assidua.  Hinc  satis  apparet,  partem  prae- 
cedentem  potissimum  ad  justos  seu  per- 
fectiores  dirigi.    Voculam  enim  Graeca 

non  habent.  Addendam  tamen  putave- 
rnnt  interpretes,  quod  intelligerent,  bic 
causam  reddi,  cur  alii  pro  aliis,  id  est 
justi  pro  peccatoribus ,  orare  debeant; 
causam  dico  ab  utilitate  et  effcctu.  Assi- 
dua,  Graece  evspyouijLSVYj ,  id  est  efficaa', 
secundum  Erasmum  et  alios  quosdam 
eum  secutos ;  sed  minus  recte.  Nam  effi- 
cax  Graece  dicitur  svcpyTjg;  hic  vero 
participium  est  passivum,  quodque  pas- 
sivi  tantum  significationem  babet ,  quem- 
admodum  et  ipsum  verbum  ivspysTa^at, 
sicut  ostendimus  ad  illud  Epistolae  ad 
Gal.  5.:  FideSy  quae  per  caritatem  ope- 
ratur.  Unde  dicti  £V£pyo'j|JL£voi_,  qui  a 
daemouibus  agitantur. 

Estigitur  Apostolo  dirpic,  ivspyoufjievT], 
deprecatio  incitata,  et  quasi  motu  et 
impetu  quodam  agitata,  id  est  vehemens 
et  fervens ,  et,  ut  dicere  solemus ,  devota. 
Nec  aliud  vidctur  voluisse  noster  inter- 
pres ,  dum  assiduam  vertit.  Nam  assi- 
duitas  apud  Latinos  diligentiae  sisnifica- 
tionem  habet.  Est  autem  oratio  diligens, 
quae  fit  cum  magno  devotionis  affectu. 
Quae  quidem  ab  homine  justo  oblata, 
multum  valet,  id  est,  magnam  vim  habet 
ad  impetrandum  a  Deo ,  quod  petitur, 
attestante  Joanne  Apostolo  1  Epist.  3. : 
Si  cor  nostrum  non  reprehenderit  nos, 
fiduciam  habemus  ad  Deum ;  et  quid- 
quid  petierimus,  accipitmus  ab  eo,  quo- 
niam  mandata  ejus  custodimus ,  et  ea, 
quae  sunt  placita  coram  eo ,  facimus. 
Ratio  perspicua  est,  quia  justus  amicus 
est  Dei,  et  proinde  jus  apud  eum  habet 
impetrandi,  si  quid  pro  alio  petat,  quod 
ad  salutem  pertineat.  Peccatoris  autem 
oratio,  nisi  jam  a  peccato  recesserit,  tam- 
quam  ab  hoste  profecta ,  ingrata  est  Deo. 

17.  Elias  homo  erat  similis  nobis 
passibilis.  Exemplo  confirmat.  quod  dixit 
de  virtute  orationis  hominis  justi ,  utpote 
qua  coelum  claudi  possit  et  aperiri.  Si- 
milis  nobis  passibilis,  Grsece:  6|ioio:ra- 
^rjQ  y}ii~iy,  id  est  simiWter  ut  7ios  passi- 
bilis.  Quaeritur,  quomodo  passibilis, 
animo,  an  corpore?  Quidam  ad  solas 
animi  passiones  referunt.  Beda  de  utris- 
^ue  interpretatur ,    ita  scribens :   Homo 


nomque  erat,  tametsi  nulli  hominum 
virtute  secundus ;  similis  nobis  origine 
carnis;  passibilis,  ut  nos,  et  mentis 
fragilitate ,  et  carnis.  Nam  quod  carne 
fragilis  esset,  apud  Sareptanam  viduam 
victum  quaerendo  monstravit.  Quod 
mente  quoque  passibilis  fuerit,  osten- 
dit,  cum  post  redditas  terris  aquas,  ex- 
stinctosque  prophetas  et  sacerdotes  ido- 
lorum ,  unius  mulierculae  minis  exter- 
ritus  per  deserta  diffugit.  Haec  ille. 
Quae  expositio  ,  sic  ex  Scripturis  decla- 
rata ,  videri  potest  maxime  probabilis; 
praesertim  quum  significatio  Graecae  vo- 
cis  ad  utrumque  passionum  genus  pateat. 

Sed  tamen  obstat  nonnihil,  quod  alibi 
ad  solam  corporis  passibilitatem  hoc  vo- 
cabulum  referatur,  ut  Act.  14.,  ubi  pro 
eo  quod  in  Graeco  legitur,  Paulum  et 
Barnabam  ad  Lycaonios  dixisse:  Et  nos 
similiter  vobis  passibiles  sumus  homines, 
nostra  versio  sic  habet:  Et  nos  mortales 
sumus  similes  vobis  homines.  Vicum 
fuit  interpreti  potius  vertere  mortales, 
quam  passibiles,  ut  ea  voce  corporis  pas- 
sibilitatem,  de  qua  loquebantur  Apostoli, 
exprimeret.  Nara  hoc  sermone  negare  vo- 
lucrunt,  seesseDeos,  quud  esse  puta- 
bantur.  Atqui  Deos  ab  hominibus  secer- 
nebat  juxta  gentilium  opinionem  immor- 
talitAS  corporum,  non  vacuitas  passionum 
animi.  Qriare  et  hnjus  loci  sensus  esse 
videtur,  Eliam  more  caeterorum  homi- 
num  fuisse  obnoxium  passionibus,  id  est 
molestiis  et  afflictionibus  corporis.  Patie- 
batur  enim  famem  ,  sitim  ,  aestum ,  algo- 
rem  ;  denique  mortalis  erat,  etsi  privilegio 
singulari  mortem  usque  hodie  nondum 
expertus.  Si  cui  tamen  placet ,  etiam 
animi  passiones  hoc  loco  comprehendi, 
non  resisto;  dum  sciamus,  non  ita  nobis 
hac  parte  similem  fuisse  Eliam ,  ut  non 
eas  passiones  babuerit  vir  sanctissimus 
multo  magis  ratione  frenatas  miuusque 
turbulentas,  quam  habeat  communis  mo- 
dus  justorum. 

Et  oratione  oravit ,  ut  non  phieret 
super  terram.  Haec  particula:  super 
terram ,  a  Graecis  rejicitur  in  partem 
sequentem.     At  Syra   nobiscum  faciunt; 

tametsi  nihil  refert  ad  sensum,  utro  po- 
natur  loco.  Oratione  oravit,  id  est  vehe- 
mentcr  et  magna  animi  contentione  Deum 
precatns  est.  Haec  cnim  congeminatio 
vehementiam  significare  solet  in  Scriptu- 
ris;  ut  Jes.  24. :  Commotione  commovc' 
bitur  terra,  Luc.  22.:  Desiderio  deside- 
ravi.  Significaiur  ergo  oratio,  quam  prius 
vocavit  iv£pYOU|jLevTr]v^  id  est  incitata,  ve- 
hemens ,  et,  ut  noster  interpres  vertit, 
assidua.  Nam  ejusmodi  orationis  exem- 
plum  adducere  voluit.  Historia  est  3  Reg. 
17.,  ubi  tamen  non  aliud  legitur.  quam 
Eliam  dixisse :  Si  erit  annis  his  ros  et 
pluvia ,  nisi  ^uxta  oris  mei  verba.  Sed 
haec  verba  nobis  exponit  Jacobus  oratio- 
nem  ad  Deum.  Non  enim  talia  Prophetae 
faciebant  imperio ,  sed  impetrabant  ora- 
tione;  ut  liquet  de  aliis  ab  Elia  gestis. 
Sic  ergo  coelum  clausit  oratione,  sicut 
oratione  postmodum  aperuit. 

Et  non  pluit  annos  tres,  et  menses 
sex.  Graece:  Et  non  pluit  super  terram 
annos  tres  etc.  Significatur  effectus  ora- 
tionem  statim  consecutus,  id  est  siccitas 
terrae  Israeliticae.  Tempus  quidem  defi- 
nitum  siccitatis  in  historia  Regum  diserte 
non  exprimitur.  Imo  videri  potest  minus 
triennio  fuisse.  Nam  initio  cap.  8.  dicitur, 
in  anno  tertio  factum  fuisse  verbum  Do- 
mini  ad  Eliam ,  ut  daretur  pluvia  super 
faciem  terrae.  Sed  dicimus,  expressum 
fuisse  tempus  a  Christo  Luc.  4. ,  loquente 
de  diebus  Eliae :  Quando  _,  inquit ,  clau" 
sum  est  coelum  annis  tribus  et  memibus 
sex.  Nec  repugnat,  quod  in  historia  dici- 
tur:  in  anno  tertio.  Nam  illud  tempus 
supputatur ,  ut  annotat  Liranus ,  non  a 
prohibitione  pluviae,  sed  ab  egressu  Eliae 
de  terra  Israel.  Prius  enim  latuit  in  tor- 
rente  Carith,  donec,  eo  siccato,  abiret  in 
Sarephtam  Sidoniorum ;  ut  proinde  ex 
ipsa  historia  tempus  illud  definitum,  quod 
expresserunt  Christus  Dominus  et  Apo- 
stolus  ejus,  utcumque  colligi  possit. 

18.  Et  rursum  oravit.  Narratur  hoc 
ejusdem  iibri  cap.  18.  his  verbis:  Elias 
autem  ascendit  in  verticem  Carmeli ,  et 
pronus  in  terram  posuit  faciem  suam 
inter  genua  sua,   scilicet  orandi  causa. 

6all.  Estil  Comm.  Tom.  III. 


Nam  haec  corporis  abjectio,  membrorum- 
que  compositio  erat  humiliter  orantis. 
Putat  Beda ,  Prophetam  semei  tantum,  et 
prius,  et  postea  orasse;  statimque  una 
oratione,  quod  voluit,  impetrasse.  Quod 
ut  de  priori  oratione  verum  sit,  de  po- 
steriore  tamen  non  adeo  probabile  est; 
quin  potius  apparet,  eum  pro  impetranda 
pluvia  septies  orasse.  Nam  totidem  vici- 
bus  misit  puerum  ad  proficiscendum  con- 
tra  mare,  num  inde  nubes  aliqua  adscen- 
deret,  ipse  interim  orandi  repetens  vices, 
donec  exaudiretur. 

Et  coelum  dedit  pluviam.  Coelum, 
utique  aereum,  in  cujus  media  regione 
gignuntur  nubes,  ex  quibus  pluviae  in 
terram  descendunt. 

Et  terra  dedit  fructum  suum.  Dedit, 
Graece:  ipXaoT7jOc_,  germinavit ,  pro- 
duxit.  Ex  his,  quae  de  Eiia  orante  jam 
dixit  Apostolus ,  id  nobis  intelligendum 
relinquit:  Si  tanta  vis  est  ferventis  ac 
devotae  orationis,  ut  per  eam  coelum 
claudi  et  aperiri  possit,  nobis  omni  studio 
orationi  incumbendum  esse,  ut  fratrum 
salutem  a  Deo  impetremus;  rem  profecto 
longe  Deo  gratiorem ,  quam  sit  pluvia 
terrae  foecundandae  necessaria.  Porro  ne 
quis  existimet,  sola  oratione  procurandam 
esse  fratrum  salutem,  consequenter  osten- 
dit,  etiam  monitis  et  correptionibus  ageu- 
dum ,  ut  frater  aberrans  in  rectam  viam 
revocetur. 

19.  Fratres  mei,  si  quis  ex  vobis 
erraverit  a  veritate ,  et  converterit  quis 
eum.  Ex  vobis,  Graeee:  In  vobis,  id  est 
inter  vos.  Veritatem  vocat  rectam  viven- 
di  regulam ,  quae  coraplectilur  haec  duo, 
sanam  fidem  et  sanctam  conversationem. 
A  sana  fide  aberrant  haeretici ;  a  sancta 
conversatione  mali  Christiani.  Igitur  er- 
rare  a  veritate,  periphrasis  est  peccato- 
ris.  Hunc  autem  convertere  dicitur ,  qui 
ea  foris  adhibet  adminicula  subseqnente 
effectu,  quae  revocandis  ab  errore  pecca- 
toribus  adhibenda  Deus  instituit,  ut  pre- 
ces  ad  Deuni ,  doctrinam  ,  exbortationem, 
correptionem,  castigationem  ;  cum  alioqui 
solus  Deus  sit,  qui  hominum  corda  pro- 
prie  possit  ad  se  converfcere. 

20.  Scire  debet.  Graece:  Ytvojoxexa), 
sciat. 

Quoniarrij  qui  converti  fecerit  pecca- 
torem  ab  errore  viae  suae.  Graece: 
Quod ,  qui  converterit.  Est  enim  Im- 
oxpstj^ag,  participium  verbi,  quod  proxime 
reddidit  uno  verbo :  converterit.  Dicit 
autem  Apostolus:  ab  errore  viae  suae, 
metaphora  sumpta  a  viatoribus  de  via 
aberrantibus ;  omnis  enim,  qui  peccat, 
judicio  mentis  aberrat  ab  eo ,  quod  re- 
ctum  est. 

Salvabit  animam  ejus  a  morte.  Ejus, 
auToD,  in  Graecis  non  est,  nisi  paucis. 
Et  sane  emphasim  habet  animam  solita- 
rie  positum.  Ut  enim  res  admodura  pre- 
tiosa  est  auima,  ita  sciat,  inquit,  se  rem 
maguam  praestitisse ,  qui  animam  a 
morte,  id  est  interitu  damnationis  aeter- 
nae,  vindicaverit.  Beda  scribit,  quosdam 
Latinos  codices  habere :  animam  suam  ; 
est  enim  ambiguus  ad  utrumque  genitivus 
auToD.  Verum  in  quibus  legitur ,  rectius 
omnino  vertitur  hoc  loco  per  ejus.  Hoc 
enim  vult  Apostolus ,  quod  Dominus  ipse 
Matth.  18.:  Si  te  audierit  frater  tu%4S 
corripientem ,  lucratus  eris  fratrem 
tuum.  Jam  quo  sensu  dicatur  homo  sal- 
vare  animam  fratris  a  morte ,  cum  et 
id  proprie  soJi  Deo  competat,  ex  iis  pa- 
tet,  quae  panlo  ante  dixi.  Sic  autem  et 
Paulus  loquitur  1  Tim.  4.:  Hoc  enim 
faciens  j  et  te  ipsum  salvum  facies,  et 
eoSy  qui  te  audiunt. 

Et  operiet  muUitudinem  peccatorum. 
In  multis  codicibus  legitur:  operit^  ped 
verior  est  lectio  :  operiet ;  quae  nou  so- 
lum  est  iu  textu  Graeco  et  Syriaco,  verum 
etinm  reperitur  apud  Bedam  et  in  codici- 


bus  Latinis  probatioribus.  Irrepsit  autem 
matatio  ex  aliis  locis,  statim  citandis. 
Multitudinem  peccatorum ,  quaeritur 
cujus  ?  suorumne ,  an  ejus ,  quem  conver- 
terit  ?  Beda  cum  nonnullis  aliis  suorum 
intelligunt.  Sed  sciendum  est,  Jacobum 
alludere  ad  illud  Sapientis  Prov.  10. : 
Universa  delicta  operit  caritas,  Quod 
et  beatus  Petrus  recitat  1  Epist.  4.  his 
veibis:  Caritas  operit  multitudinem 
peccatorum.  Loquitur  autem  Sapiens 
de  peceatis  alienis,  quae  carltas  tegit, 
dissimulat  et,  quatenus  potcst,  tollit. 
Igitur  et  beatum  Jacobum  intelligamus 
hic  loqui  de  peccatis  alterius,  scilicet 
ejus,  qui  abductus  a  veritate ,  multa  et 
gravia  peccata  commiserit,  Nam  in  He- 
braeo  uon  simpliciter  est  peccata,  sed 
praevaricationes.  Quo  minus  etiam  ad 
ipsum  corripientem ,  qui  justus  ponitur, 
haec  multitudo  peccatorum  referri  potest. 
Quare  et  hic  supplendum ,  quod  in  priori 
membro :  Et  operiet  multitudinem  pec- 
catorum  ejus.  Videtur  autem  conjunctio : 
et,  causaliter  exponenda;  ac  si  dicat, 
Apo^tolus:  Qui  peccatorem  a  via  sua 
prava  converterit,  is  animam  ejus  a  morte 
aeterna,  cujus  reatum  peceando  incur- 
rerat,  eripiet,  salvamque  reddet ;  quia 
nimirum  hoc  opere  caritatis  illi  impenso 
efficiet,  ut  vere  et  coram  Deo  per  poeni- 
tentiam  ejus  peccata  deleantur.  Inter- 
pretamur  Apostolum  de  morte  aeternae 
daranationis,  non  de  morte  peccati,  quia 
de  morte  loquitur,  ut  de  effectu  et  stipen- 
dio  peccati;  quemadmodum  Paulas  Rom. 
6. :  Stipendia  pecccdi  murs.  Sic  enim 
et  hujus  Epistolae  cap.  1.  accipilur,  ubi 
dixit,  peccatum ,  cum  consummatum 
fueiit,  moriem  gignere. 


IN  EPISTOLAM  PRIMAM 

BEATI    PETRI    APOSTOll 

GOMMENTARIUS. 


►  ►»»^£3^^<^^-- 


PROOEMIUM 


JL/uas  Epistolas  a  Petro  Apostolo  scri- 
ptas  agnoscit,  et  in  Canonem  Scriptnrae 
sacrae,  jam  inde  ab  initio,  recepit  Eccle- 
sia.  Et  quidem  de  hac  priore  (quod  te- 
statur  Eusebius  lib.  3.  eccles.  hist.  cap. 
3.  et  4.)  nulla  fuit  umquam  controversia, 
quin  et  ipsius  Petri  esset,  qui  in  fronte 
noroinatur,  imo  se  ipsum  nominat,  et 
proinde  libris  canonicis  accenseri  deberet. 
Sed  de  posteriore  a  quibus,  et  quara  ob 
causam  aliquando  dubitatum  fuarit,  suo 
loco  dicemus.  Existimat  Erasmus  in  ar- 
gumento,  quodpraemisitparaplirasi  hnjus 
Epistolae,  ac  rarsus  in  ipsa  paraphrasi 
capitis  ultimi,  Petrum  ante  has  duas  aliam 
adhuc  et  ad  eosdem  Epistolam  scripsisse, 
propterea  quod  in  fine  hujus  dicat:  Per 
Silvanum  fidelem  fratrem  vobis,  ut  ar~ 
hitror,  hreviter  scripsi.  Sed  manifeste 
eam  opinionera  redarguunt  illa  verba  po- 
sterioris  Epistolae  cap.  3. :  Hanc  ecce 
vohis,  carissimi,  secundam  scribo  Epi- 
stolam.  Non  enim  secundam,  sed  tertiam 
dicere  debuit,  si  duas  jam  antea  scripse- 
rat.  Porro  dicens,  so  per  Silvanum  scri- 
psisse,  non  de  alia,  sed  de  hac  ipsa  lo- 
quitur   Epistola.    Sicut  Paulus    in   fine 


Epistolae  ad  Hebraeos  :  Perpaucis  scri- 
psi  vobis ,  utique  de  illa  ipsa  loquens 
Epistola. 

Ad  quos  autem  haec  scripta  sit,  ipsa 
statim  initio  declarat  epigraphe,  qua 
dicitur:  Advenis  dispersionis  Ponti, 
Galatiae  etc.  Ubi  quia  primo  loco  Pon- 
tus  inter  regiones,  ad  quas  missa  est, 
nominatur,  a  veteribus  Epistola  ad  Pon- 
ticos  apellata  fuit,  ut  a  Tertulliano  in 
fine  Scorpiaci  adversus  Gnost.  et  a  Cy- 
priano  lib.  3.  test.  cap.  36.  et  37. 

Quaeritur  autem,  utrum  ad  Judaeos, 
an  ad  gentiles  scripta  sit.  Ad  gentilcs 
scriptam  fuisse,  ex  eo  videtur  ostendi, 
quod  cap.  2.  dicit:  Qui  aliquando  Non- 
populus  Dei,  nunc  autem  populus  Dei ; 
qui  non  consecuti  misericordiam,  nunc 
autem  misericordiam  consecuti.  Hoc 
enim  testimonium ,  ex  Osee  Propheta 
sumptum,  Paulus  ad  Rom.  9.  de  vocatione 
gentium  interpretatur.  Huc  et  alia  quae- 
dam  faciunt;  ut  illud  ejusdem  capitis: 
Et  ipsi  tamquam  lapides  vivi  superae- 
dificamini.  Quasi  dicat :  Non  tantum 
qui  ex  Judaeis,  sed  etiam  vos,  qui  ex' 
gentibus ;  quomodo  ferme  Paulns  loqui- 

tur  Ephes.  2.  Deinde,  qnod  dicitur  cap. 
1.:  Quem  citm  non  videritis,  diligitis. 
Item :  Ncn  configurati  prioribus  igno- 
rantiae  vestrae  desideriis.  Ac  rursum : 
Redempti  estis  de  vana  vestra  conver- 
satione  paternae  traditionis.  Haec  enim 
ad  gentes  proprie  pertinere  videntur. 
Rursum,  quod  dicitur  cap.  4.:  Sufflcit 
praeteritum  ttmpus  ad  voluntatem  gen- 
tium  consummandam  his,  qui  ambula- 
verunt  in  luxuriis.  Denique  addit:  Et 
illicitis  idolorum  cultibus.  Quod  utique 
ad  gentiles,  qui  idololatrae  fuerant,  di- 
ctura  apparet.  Haec  Augustini  sententia 
est  lib.  22.  contra  Faustum  cap.  89.  et 
Joannis  Hesselii  iu  comment. 

At  vero  alii  complures  in  diversa  sunt 
senteutia,  ut  Eusebius  lib.  3.  bist.  cap.  4. 
et  Hieronymus  in  catal.  script.  eccl.  Item 
commentatores,  Didymus,  Oecumenius, 
Cajetanus,  Titelmannus  et  Erasmus,  ac 
praeterea  Canus  lib.  2.  de  locis  Tbeolo- 
gicis,  Baronius  tom.  1.  Annalium  et  Ri- 
bera  in  prooemio  super  Epistolam  ad 
Hebraeos.  Hi  omnes  scriptam  esse  volunt 
hanc  Epistolam  ad  Judaeos,  quod  id  pa- 
lam  ostendant  mcmorata  verba  inscriptio- 
nis  :  Advenis  dispersionis.  Nam  disper- 
sionis  nomiue  Judaeos  per  orbem  disper- 
sos  etiam  Jacobus  significavit  in  exordio 
sUae  Epistolae;  quamvis  illic  addat: 
duodecim  tribubus.  Sed  ejus  loco  Petrus 
dicit:  advenis.  Neque  enim  gentiles  ad- 
venae  erant  earum  regionum,  quas  Petrus 
ibi  recenset,  sed  Jndaei  iu  illis  commo- 
rantes.  Accedit,  quod  cap.  2.  dicit:  Con- 
versationem  vestram  inter  gentes  ha- 
hentes  bonam,  et  cap.  3.  de  Saia  ad  mu- 
lieres :  Cujus  estis  filiae,  benefacientes, 
id  est,  sic  respondebitis  generi  vestro. 
His  addi  potest  argumentum  ex  2.  Epi- 
stola,  quae  ad  eosdem  scripta  est.  Nam 
quod  in  ea  dicitur  cap.  1.:  Habemus 
firmiorem  prophetieum  sermonem,  ad 
Judaeos  proprie  spectat,  apud  qnos,  etsi 
jam  fideles,  adbuc  tamen  Propbetarum 
erat  major  auctoritas,  quam  Apostolorum. 
Quin  et  ex  priori  Epistola  cap.  1.  simile 
argumentum  accipi  potest,  quum  et  ibi  in 


ipso  adhnc  exordio  Prophetas  in  testi- 
monium  vocet  salutis  per  Christum  pro- 
missae. 

Est  autem  et  tertia  senteutia  quorun- 
dam,  qui  scriptam  putant  ad  proselytos, 
velut  significatos  advenarum  vocabulo. 
Ita  Veuerabilis  Eeda,  glossator  et  Lira- 
nus.  Sed  feUuntur.  Neque  enim  uUae 
erant  Ecclesiae  proseljtorum  propriae, 
scd  cum  Judaeis,  quorum  religionem  su- 
sceperant,  communes.  Nec  erat  ratio,  cur 
ad  eos  specialiter  scriberet,  quando,  jam 
Evangelio  gentibus  praedicato,  fas  non 
erat,  quemquam  ex  iis  circumcidi  et  pro- 
selytum  fieri.  Advenas  autem  quosPetrus 
dicat,  jam  indicavimus,  et  amplius  expo- 
netur  in  commentario. 

Hac  igitur  opinione  rejecta,  primum 
illud  satis  arbitror  ex  inscriptione  con- 
stare,  scriptam  esse  Epistolam  hanc,  sal- 
tem  principaliter,  ad  Judaeos,  qui  erant 
in  dispersione,  sicut  et  Epistolam  Jacobi. 
Verum  quia  Judaei  fideles,  in  dispersione 
constituti  cum  gentilibus  eorundem  loco- 
rum  in  Christum  credentibus,  tamquam 
fratribus,  ccmmxmicabant,  imo  etiara  Epi- 
scopos  et  Ecclesias  cum  eis  habebant 
communes  (erat  enim  unius  civitatis  unus 
tantum  Episcopus) :  idcirco  etiam  ad  gen- 
tiles  scriptam  esse,  probabile  est,  eoque 
pertinere  ea  loca,  quae  pro  prima  sen- 
tentia  adducebantar.  Inscribit  autem 
Epistolam  ad  Judaeos,  ut  Apostolus  cir- 
cumcisionis;  quemadmodum  e  contrario 
Paulus,  ut  Apostohis  praeputii  et  doctor 
gentium ,  praecipue  suas  Epistolas  ad 
gentiles  dirigit;  quamvis  et  Romae,  et 
Ccrinthi  et  alibi  essent  etiam  Judaei  inter 
fideles  illos,  ad  quos  scribit.  Unam  exci- 
pio  Epistolam  ad  Hebraeos,  quae  ad  Ju- 
daeos,  eosque  solos,  a  Paulo  scripta  est. 
Hac  igitur  ratione  prima  sententia  cum 
secunda  probe  conciliari  potest;  tametsi 
non  desint,  qui  contendant,  ad  solos  Ju- 
daeos  hanc  Epistolam,  aeque  ut  illam  B. 
Jacobi,  scriptam  esse,  et,  quac  in  diver- 
sum  allata  sunt,  dihiere  conentur.  Qua 
de  re  aliquid  in  commentario,  cum  ad  ea 
loca  ventum  erit,  dicturi  sumus,  Deo 
propitio. 

Id  hac  Epistola  potissimum  id  agit 
Apostolus  Petrus,  ut  Judaeos  ad  Chri- 
stum  conversos,  qui  gentium  regiones,  ut 
dictum  est,  incolebant,  in  fide  Christi 
confirmet,  docens,  eos  in  professione  su- 
Bcepta  constantes  esse  debere,  earaque 
vita  et  moribus  exornare;  ita  futurum, 
ut  haereditatis  coelestis,  ad  quam  vocati 
essent,  participes  fiant.  Huc  autem  varias 
adhibet  exhortationes  et  praecepta.  de 
retinenda  in  rebus  adversis  patientia,  de 
servanda  vitae  innocentia  ac  puritate,  de 
obedientia  praestanda  magistratibus,  de 
honesta  et  Christiana  conjugum  inter  se 
conversatione ,  de  vitanda  profana  gen- 
tium  consuetudine.  Tum  invitat  ad  vigi- 
lantiam,  sobrietatem,  orandi  &tudiam,  hu- 
militatem,  hospitalitatem  ac  caetera  offi- 
cia  caritatis  in  proximos.  Atque  his  prae- 
ceptis  passim  admiscet  rationes  et  sua- 
siones  a  fidei  nostrae  mysteriis  petitas. 
Ultimo  capite,  tamquam  ipsorum  etiam 
pastorum  pastor,  seniores,  id  est  Episco- 
pos  ac  presbyteros,  hortatur,  quomodo  in 
Ecclesiarum  suarum  regimine  gerere  se 
debeant. 

Est  autem  Epistola,  quemadmodum 
de  ea  vere  et  graviter  testatur  Erasmus, 
profecto    digna    Apostolorum    Principe, 


plena  auctoritatis  ac  majestatis  Aposto- 
licae,  veibis  parca,  sententiis  differta. 
Poiro  qui  volet  cognoscere,  quam  con- 
sentiant  in  doctrina  Petrus  et  Paulus,  per- 
currat  hujus  Epistolae  sententias  et  prae- 
cepta  quaeque  praecipua,  et  inveniet,  ea 
mirifice  convenire  cum  iis,  quae  Panlus 
tradit  in  variis  Epistolis;  nec  dubitabit, 
ab  uno  spiritu  profectam  esse  utriusque 
doctrinam. 

Quod  ad  locum  attinet,  e  Babylone 
scriptam  esse,  significat  ipse  in  calce 
Epistolae.  Sed  Babylonis  nomine  Ro- 
mam  typice  illic  esse  designatam,  pro- 
pter  confusionem  idololatriae,  quae  Ro- 
mae  tuuc  vigebat,  communis  est  et  valde 
probabilis  opinio ;  ut  in  urbe  Romana 
Bcriptam  esse,  non  sit,  cur  magnopere 
ambigaraus.  Sed  hac  de  re  plura  in  ejus 
loci  comraentario.  Quando  scripta  sit,  non 
liquet;  nisi  quod  ex  jam  dictis  satis  in- 
telligitur,  non  prius  scriptara  esse,  quam 
Petrus  Romam  venerit.  Illud  etiam  con- 
stat  ex  cap.  4.,  ubi  dicitur:  Bi  autem 
ut  Christianus,  scriptam  esse,  postquam 
discipuli  jam  inceperant  cognorainari 
Christiani.  Quod  quo  tempore  factum 
sit,  indicat  historia  Act.  11. 

CAPDTPRIMOffl. 

Petnis ,  Apostolus  Jesu  Christi .  electis  advenis  dispersionis  Ponti, 
Galatiae .  Cappadociae,  Asiae  et  Bithyniae  2.  secundura  praescientiam 
Dei  Patris,  in  sanctificationem  Spiritus,  in  obedientiam  et  aspersionem 
sanguinis  Jesu  Christi:  gratia  vobis  et  pax  multiplicetur  1  3.  Benedictus 
Deus  et  Pater  Doinini  nostri  Jesu  Christi,  qui  secundum  rcisericordiam 
suam  raagnam  regencravit  nos  in  spem  vivam  ^) ,  per  resurrectionem 
Jesu  Christi  ex  mortius,  4.  in  haereditatera  incorruptibilem ,  ct  incon- 
taminatam,  et  immarcescibilem ,  conservatam  in  coelis  in  vobis,  5.  qui 
in  virtute  Dei  custodiraini  per  fidem^)  in  salutem,  paratam  revelari  in 
tempore  .novissimo^).  6.  In  quo  exsultabitis.  modicum  nunc,  si  oportet, 
contristari  in  variis  tentationibus ,  7.  ut  probatio  vestrae  fidei  multo 
pretiosior  auro  (quod  per  ignein  probatur)  inveniatur  in  laudem  et 
gloriam,  et  honorem^),  in  revelatione  Jesu  Christi,  8.  quem  cum  non 
videritis,  diligitis:  in  quem  nunc  quoque  non  videntes  creditis;  creden- 
tcs  autem  exsultabitis  laetitia  inenarrabili  et  glorificata;  9.  reportantes 
finem  fidei  vestrac,  salutera  animarum.  10.  De  qua  salute  exquisierunt 
atque  scrutati  sunt  Prophetae^),  qui  de  futura  in  vobis  gratia  prophe- 
taverunt;  11.  scrutantes ,  in  quod  vel  quale  tempus  significaret  in  eis 
Spiritus  Christi:  praenuntians  eas,  quae  in  Christo  sunt,  passiones  et 
posteriores  glorias:  12.  quibus  revelatum  est,  quia  non  sibimet  ipsis, 
vobis  autem  ministrabant  ea,  quae  nunc  nuntiata  sunt  vobis  per  eos, 
qui  evangelizaverunt  vobis,  Spiritu  sancto  misso  de  coelo,  in  quem  de- 
siderant  Angeli  prospicere.  13.  Propter  quod  succincti  lumbos  mentis 
vestrae,  sobrii  perfecte  sperate  in  eam .  quae  ofifertur  vobis ,  gratiam  in 
revelationem  Jesu  Christi;  14.  quasi  filii  obedicntiae,  non  configurati 
prioribus    ignorantiae    vestrae    desideriis,     15.    sed    secundum    eum,    qui 


1}    1   Thess.  4,   14.     »)   Luc.   22,   32.     8)  Act.   20,    32.     Phil.  1,6.     *)    2  Cor.  4.  17. 
^)  Matth.  13,  17. 


COMMENT.  IN  CAP.  I.  EPIST.  I.  B,  PETRI*    VERS.  1. 


487 


vocavit  vos,  Sanctum,  et  ipsi  in  omni  conversatione  sancti  sitis;  16. 
quoniam  scriptum  est^):  Sancti  eritis,  quoniam  ego  sanctus  sum.  17.  Et 
si  patrem  invocatis  Eum,  qui  sine  acceptione  personarura  judicat  secun- 
dum  uniuscujusque  opus,  in  timore  incolatus  vcstri  tempore  conversa- 
mini.  18.  Scientes,  quod  non  corruptibilibus  auro  vel  argento  redempti 
estis  de  vana  vestra  conversatione  paternae  traditionis,  19.  sed  pretioso 
sanguine  quasi  agni  imraaculati  Christi  et  incontaminati  ^) ;  20.  prae- 
cogniti  quidem  ante  mundi  constitutionem ,  manifestati  autem  novissimis 
temporibus  propter  vos,  21.  qui  per  ipsum  iideles  estis  in  Deo,  qui 
suscitavit  eum  a  mortuis,  et  dedit  ei  gloriam,  ut  iides  vestra  et  spes 
esset  in  Deo^);  22.  animas  vestras  castificantes  in  obedientia  caritatis, 
in  fraternitatis  amore*),  simplici  ex  corde  invicera  diligite  attentius; 
23.  renati  non  ex  seraine  corruptibili ,  sed  incorruptibili  per  verbum 
Dei  vivi,  et  perraanentis  in  aeternura^),  24.  quia  ^)  oranis  caro  ut  foe- 
num ,  et  omnis  gloria  ejus  tamquara  flos  foeni ;  exaruit  foenum ,  et  flos 
ejus  decidit.  25.  Verbum  autem  Domini  manet  in  aeternum;  lioc  est 
autem  verbum,  quod  evangelizatum  est  in  vos. 


SUMMARIUM  CAPITIS  PRIMI. 

Deo  gratias  agit,  qui  eos,  quibus  scribit,  vocaverit  per  Christum  ad  aeterna  bona  a  Prophetis 
praenuntiata.    Hortatur  eos  ad  sanctam  conversationem  et  caritatem  mutuam. 


1.  Petrus ,  Apostolus  Jesu  Christi. 
Petrus,  Syriace;  Cephas,  id  est,  petra 
seu  rupes.  Quod  nomen  ei,  cum  antea 
Slmou  vocaretur,  primo  quidem  promii?- 
8um  fuit  a  Domino,  dicente  Joan.  1.:  Tu 
vocaberis  Cephas;  deinde  et  ab  eodem 
datum  atque  impositum,  vel  tunc,  quando 
duodecim  sibi  Apostolos  selegit,  Marc.  3. ; 
sic  enim  ibi  dicitur :  Et  imposuit  Simoni 
nomen  Petrus;  vel  potius,  quando  ei 
dixit  Matthaei  16.:  Tu  es  Petrus ,  et 
super  hanc  petram  aedificaho  Ecclesiam 
meam  etc.  Nam  verba  Marci  per  antici- 
pationem  dicta  commode  possnnt  accipi. 
Quamquam  et  prius  nomen  illi  mansit 
deinceps,  ut  proinde  binomius  fuerit, 
quemadmodum  constat,  cum  ex  Evange- 
liis  et  Actis  Apostolorum,  tum  ex  epi- 
grapba  posterioris  Epistolae.  Apostolum, 
id   est  legatum,  Jeiu  Christi  se  scribit. 


ut  id,  quod  facit,  ex  officio  se  facere  sig- 
nificet.  Erat  enim  muneris  Apostolici, 
non  solum  verbo,  verum  etiam,  nbi  vide- 
retur  opportunum,  scripto  per  Epistolas 
Evangelii  negotium  agere  et  promovere. 
Illud  modestiae  est,  quod  simpliciter  Apo- 
stolum  se  vocat,  non  autem,  quod  jure 
poterat,  Apostolorum  principem.  Quo 
titulo,  etiam  sectariis  fatentibus,  veteres 
Ecclesiae  Patres  eum  bonorarunt;  non, 
ut  illi  volunt,  bac  ratione,  quod  caeteris 
ardentior  primas  fore  in  agendo  dicendo- 
que  apud  Dominum  in  ordine  Apoatolo- 
rum  teneret;  sed  quia  totum  ovile  Christi 
(in  quo  utique  erant  et  Apostoli)  uni 
Petro  commissum  fuit,  iis  verbis  Joan. 
21.:  Pasce  oves  meas. 

Electis  advenis  dispersionis.  Subaudi : 
scribit  hanc  Epistolam.  Electos  vocat 
eos,  ad  quos  scribit,  quemadmodnm  ho- 


*)  3  Mos.  11,  44.  19,  2.     «)  Joan.  1,  29.    1  Cor.  6,  20.    Tit.  2,  14.    »)  Vers.  3.    2  Tim. 
1,  9.  seq.    *)  Rom.  12,  10,    ^)  Joan.  1,  13.    6)  Jes.  40,  6.-8. 

norabili  ac  beato  titnlo,  qni  tamen  non  in 
omnes  eos  et  singulos  competat,  sed  in 
Ecclesias  eornm,  qnae  electae  dicuntur, 
quod  electis  constent  tamquara  membris 
praecipuis.  Dicuntur  autem  electi,  quos, 
aliis  derelictis  ac  reprobatis,  eiegit  Deus 
ab  aeterno  ad  haereditatem  regni  coe- 
lestis.  Estque  hoc  nomen  etiam  bonis 
angelis  commune,  ut  1  Tira.  5,  21.  Ad- 
venas  quidam  interpretati  sunt  Judaeo- 
rum  proselytos.  Nam  Trpoci^XuTOC  adven- 
titium  significat,  qnod  et  interpres  noster 
alias  advenam  transtulit,  ut  Act.  6. :  Et 
Nicolaum  advenam  Antiochenum.  Sed 
nos  jam  ante  eorum  improbavimus  seu- 
tentiam,  qui  ad  proselytos  scriptam  vo- 
lunt  hanc  Epistolam.  Nec  vero  Graece 
est  hoc  loco :  Tzpocr^XuzoiQ,  quo  uomine 
in  Scripturis  significari  solent  gentiles  ad 
Judaicam  religionem  traducti ;  sed  KOLp- 
BTzidriiioiQ,  id  est  advenis ,  sive  incolis. 
Nam  et  Act.  2.,  ubi  numerantur  variarura 
gentium  ac  generura  homines,  qui  Jero- 
solymis  habitabant,  diversi  ponuntur  ad- 
venae  et  proselyti. 

Porro  quibusdam  placet,  advenas  in- 
telligi  metaphorice  eos,  qui,  tamqnam 
peregrini  in  hoc  mundo  versantes ,  ad 
coelestem  patriam  tendunt:  quomodo 
sancti  patriarchae  confitebantur,  se  pe- 
regrinos  et  hospites  esse  super  terram, 
ut  dieitur  Hebr.  11.  Quod  et  David  de 
se  fatetur  Psalm.  38.  Sed  hic  intellectus 
refellitur  ex  noraine  dispersionis,  quod 
proxirae  sequitur.  Nam  advenae  disper- 
sionis  Hebraeo  raore  dicuntur  advenae 
dispersi,  id  est,  sparsira  per  diversas  pro- 
vincias  habitantes ,  scilicet  in  iis  locis, 
quae  continuo  post  exprimuntur.  Erant 
antem  ii  Judaei,  qui  quondam,  per  capti- 
vitates  et  bella  patriis  sedibus  ejecti  aut 
sponte  profugi,  varias  toto  orbe  regiones 
incolebant,  uti  declaratum  est  ad  illud 
Jac.  1.:  Duodecim  tribubus,  quae  sunt 
in  dispersione.  Etenira  de  dispersione 
eodem  sensu  loquuntur  Jacobus  etPetrus. 

Ponti,  Galatiae,  Cappcdociae,  Asiae 
et  Bithyniae.  Oecumenius  conjuncte  legit 
et  exponit :  Ponti  Galatiae,  id  est  ejus 
regionis,  quae  vocatur  Galatia  Ponti,  quod 


sit  et  alia  juxta  Celtas  Galatia,  quae  est 
Gallia  Celtica.  Hiuc  Oecumenii  interpres 
ad  raentem  auctoris  vertit :  incolentibus 
Ponti  Galatiam.  Verum  nusquam  alibi 
legitur  Galatia  Ponti.  Neque  enira  Ga- 
latia,  quae  alio  nomine  Gallograecia  di- 
cta,  Ponti  regio  est,  sed  a  Septentrione 
Pontum  habet  adjacentem.  Igitur  Pontus 
hic  nominatur,  sicut  et  Act.  2.,  inter  eas 
regiones,  quas  incolebant  Judaei.  Ac  hu- 
jusmodi  quinque  numerat  B.  Petrus  hoe 
loco,  ex  quibus  Lucas  Act.  2.  tres  nomi- 
nat,  Cappadociam,  Pontum  et  Asiam. 
Quum  autem  constet,  Pontum,  Galatiam, 
Cappadociara  et  Bithyniam  fuisse  regio- 
nes  Asiae  minoris  (nam  major  Asia  in- 
telligi  hic  non  potest) :  quaeritnr,  quo- 
modo  Petrus,  imo  et  Lucas,  Asiam  illis 
annumeret  taraquam  distinctam. 

Respondeo,  specialem  adhuc  Asiam 
fuisse  appellatam  eam  regionem,  quae 
circa  Ephesum  est;  qua,  praeter  alias, 
comprehendebantur  septem  illae  civita- 
tes,  ad  quarum  Ecclesias  scribere  jubetur 
Joannes  Apoc.  1.  Atque  hanc  strictiorem 
significationem  Asiae  facile  est  colligere 
ex  reliqua  historia  Act.,  praesertim  cap. 
16.,  ubi  Phrygiam,  Galatiam,  Mysiam  et 
Bithyniara,  quae  omnes  sunt  Asiae  mi- 
noris  regiones,  invenies  ab  Asia  distingui, 
hac  utique  specialiore.  Quo  pertinere 
etiam  arbitror  illud  cap.  19.  de  Paulo 
Ephesi  per  biennium  docente:  Ita  ut 
omnes,  qui  habitabant  in  Asia,  audi- 
rent  verbum  Domini,  Judaei  atgue 
gentiles. 

Jam  quae  causa  fuerit  Beato  Petro 
proprie  ad  harum  provinciarum  fideles 
scribendi,  non  liquet.  Hieronymus  lib.  1. 
contra  Jovin.  causara  indicat,  quod  eas 
provincias  Petrus  ipse  peragrasset,  et  sua 
praedicatione  Ecclesiae  Christi  conjun- 
xisset.  Epiphanius  quoque  in  haeresi 
Carpocratitarura :  Petrus ,  inquit,  saepe 
Pontum  et  Bithyniam  visitavit.  Et  Leo 
Papa  serraone  primo,  quem  habuit  in  na- 
tali  Apostolorum  Petri  et  Pauli,  Petrum 
alloquens  :  Jam,  inquit,  Pontum,  Gala- 
tiam,  Cappadociam,  Asiam  atque  Bi^ 

thyniam  legibus  evangelicae  praedica^ 
tionis  impleveras. 

Sed  cum ,  Asiae  et  Galatlae  popnlos 
Pauli  praedicatione  converyos  ad  Chri- 
stum  fuisse,  sacra  Scriptura  testetur,  eam 
potiorem  causam  existimo,  quod  ob  gra- 
ves  persecutiones  adversus  fideles,  ma- 
xime  Judaeos,  in  illis  partibus  excitatas, 
Petro,  velut  Apostolo  circumcisionis  om- 
niumtjue  fidelium  pastori,  visum  fuerit, 
eos  necessario  per  Epistolam  exliortandos 
ad  patientiam  et  in  fide  confirmandos. 
Obiter  nota,  genitivos :  Ponti,  Galatiae 
etc,  non  regi  a  genitivo  dispersionis,  sed 
a  dativo  advenis.  Significat  enim  fuisse 
advenas  illorum  locorum ,  advenas ,  in- 
quam,  dispersos. 

2.  Secundum  praesciefttiam  Dei  Pa- 
tris.  Partem  hanc  Oecumenius,  et  ante 
eum  Cyrillus  in  libro  de  recta  fide,  con- 
nectunt  cum  illa  :  Apostolus  Jesu  Christi ; 
ut  Apostolum  Christi  se  dicat  Petrus  ex 
Dei  Patris  praescientia  ct  voluutate  con- 
stitutum ;  quomodo  Paulus  in  mnltis  Epi- 
stolis  se  vocat  Apostolum  Jesu  Christi 
per  voluntatem  Dei.  Verum  quae  hic 
continuo  sequuntur,  omnino  cognnt,  ut 
referatur  ad  vocabulum:  electis.  Quod  et 
Beda  facit,  et  Liranus  ac  caeteri  probant. 
Sed  et  Syrus  paraphrastes  verbum  electis 
hic  repetit,  dicens :  Qui  electi  fuerunt  in 
praescientia  etc. 

Praescientiam ,  sive  praecognitionem, 
Graece:  7:pdyvojotv  _,  vocat  praedilectio- 
nem,  vel,  quod  eodem  recidit,  providen- 
tiam  sen  benignam  ordinationera.  Eras- 
mus  vertit:  praefinitionem ;  Liranus 
praedestinationem  exponit,  Augustinum 
secutus,  qui  libro  de  dono  persev.  cap. 
18.  docet,  praescientiam  Dei ,  quiim  in 
bonis  ponitur,  eandem  esse  cum  prae- 
destinatlone.  Nihil  enira  boni  praevidet 
Deus,  quod  ipse  non  sit  facturus.  Ita 
Petnis  infra  Chrlstum  agnum  immacu- 
latum  dicit  praecognitum,  id  est,  prae- 
ordinatum  ante  mundi  constitutionem. 
Nec  secus  ntitur  hac  voce  Paulus  Rom. 
8.:  Quos  praescivit  et  praedestinavit 
etc,  et  cap.  11.:  Non  repulit  Deus  ple- 
hem  suam,  quam  praescivit.  Idque  con- 


venienter  verbo  simplici  scire  seu  cog- 
noscere,  quod  usitatissime  in  Scripturis 
accipitur  pro  diligere,  approbare,  tam- 
quam  suum  agnoscere.  Electos  ergo  dicit 
secundum  praescientiam  Dei ,  id  est, 
electos  aeterna  Dei  praeordinatione  et 
praedilectione ;  ut  omnis  cogitatio  meri- 
torum  qualiumcumque  hanc  electionem 
praevenientium ,  quae  ex  parte  nostra 
fingi  possent,  excludatur;  utque  cum  gra- 
tiarum  actione  fideles  intelligant,  se  sola 
Dei  gratia  ad  salutem  esse  praedestinatos. 
Qnod  idem  pluribus  docet  Paulus  Rom. 
9.  et  Eph.  1. 

In  sanctificationem  spiritus.  Graece: 
In  sanctificatione  spiritus.  Et  ita  ver- 
tisse  interpretem,  verisimile  est,  quando- 
quidem  et  Beda  sic  leglt,  et  in  nonnullis 
adhuc  codicibus  Latinis  ea  Icctio  reperi- 
tur.  Et  alibi  interpres  sic  vertit,  ut  2 
Thess.  2.,  ubi  similiter  est  Graece:  iv 
aYiaCjUco  Tivsu/iaTOC.  Potest  autem  exponi 
vel  de  spiritu  humano,  vel  de  Spiritu 
sancto.  Priori  modo  sensus  est:  Electis, 
ut  spiritus  vester  sanctificetur.  Nam  etsi 
corpus  etiam  sanctum  esse  debeat,  ejus 
tamen  sanctitas  a  spiritu  tamquam  prin- 
cipaliore  dependet.  Altero  modo:  Electis 
per  Spiritura  sanctum,  ut  ille  vos  sancti- 
ficet.  Ac  si  dixisset:  In  spiritu  sancti- 
ficationis,  id  est,  in  spiritu  sanctificante. 
Videtur  enim  esse  hypallagc.  Nam  et 
alibi  legimus  spiritum  sanctificationis, 
ut  Rom.  1.  Et  hic  sensus  melius  explicat 
usum  Graecae  praepositionis  sv,  quem 
ex  idiomate  Hebraeo  passim  habet  in 
sacris  literis.  Unde  Erasmus  vertit :  per 
sanctificationem  spiritus. 

Attamen  conferendus  est  hic  locus  cum 
illo  Pauli  jam  allegato  2  Thess.  2.,  qui 
sic  habet :  Elegit  vos  Deus  primitias  in 
salutem ,  in  sanctificatione  spiritus  et 
fide  veritatis.  Est  enim  sententia  similis. 
Caeterura  utroque  sensu  declaratur  effe- 
ctus  electionis ;  nam ,  ut  ait  Paulus  Eph. 
1.,  elegit  nos  Deus,  ut  essemus  sancti. 
Posterior  sensus,  quem  fere '  omnes  tra- 
duct,  etiam  hac  ratione'  praeferendus  est, 
quod  compleat  in  B.  Petri  verbis  rajste- 
rium  Trinitatis.    Nam  Deum  Patrem  in 

parte  praecedenti  nominavit,  in  sequenti 
Filium.  Et  quidem  accommodatissime 
Patri  nostram  electionem  ac  dilectionem 
tribuit,  Spiritui  sancto  sanctificationem, 
Filio  redemptionem.  Sequitur  enim  : 

In  ohedientiam,  et  aspersionem  san- 
guinis  Jesu  Christi.  Haec  quoque  pars 
dependet  a  verbo  electis,  potestque  duo- 
bas  modis  construi :  In  ohedientiam  san- 
guinis  Jesu  Christi,  et  aspersionem 
ejusdem  sanguinis ;  et:  In  ohedientiam 
Jesu  Christi,  et  aspersionem  sanguinis 
ejusdem  Jesu.  Quae  posterior  constructio 
magis  placet.  Nam  obedientiam  sangui- 
nis  nusquam  legimus.  Quaeritur  autem, 
quam  vocet  obedientiam  Ohristi  5  num 
eam,  qua  Christus  obedivit  Patri  us- 
que  ad  raortem  crucis :  an  eam ,  qua 
nos  Christo  obedimus.  De  priore  qui- 
dam  intelligunt.  Sed  iis  obstat,  quod 
non  recte  dicimur  electi  in  vel  ad  obe- 
dientiam ,  qua  Christus  obedivit  Patri; 
sed  potius  per  eam.  At  vero  recte  con- 
venienterque  dicimur  electi  ad  obedien- 
tiam  Christo  praestandam.  Hujus  autem 
obedientiae  meminit  Scriptura,  quoties 
commendat  obedientiam  Evangelii  et 
fidei ;  interdum  et  Christi,  passivam  vi- 
delicet,  ut  grammatice  loquamur,  Act.  6., 
Rom.  1,  10.  et  16.;  item  2  Thess.  1.  et 
Heb.  5.  Haec  obedientia  est,  credere  et 
opera  fidei  consentanea  exercere.  Ad 
haec  igitur  a  Deo  electos  Petrus  dicit, 
quemadmodum  etPaulus  Eph.  2. :  Creati, 
inqiiit,  in  Christo  Jesu  in  operihus  honts, 
quae  praeparavit  Deus,  ut  in  illis  am- 
hulemus. 

Addit  sanctus  Petrus  aspersionem  san- 
guinis  Jesu  Christi,  id  est,  expiationem 
peccatorum  sauguine  ejus  factam,  quae 
est  altera  pars  nostrae  justificationis ;  ut 
innuat,  totam  nostram  justitiam,  quae 
partim  in  fide  et  operatione  virtutum, 
partim  in  remissione  peccatorum  consislit, 
esse  divinae  electionis  effectum.  Vocatur 
autem  remissio  peccatovum  aspersio  san- 
guinis  Christi,  quia  per  Christi  sangui- 
nem  nemo  mundatur  a  peccatis,  nisi  fuerit 
eo  aspersus,  id  est,  nisi  applicatum  ei 
fuerit  Christi  patientis   meritum.    Quae 


quidem  aspersio  sive  applicatio  fit  per 
obedientiam  fidei ,  juxta  illud  Rom.  3. : 
Quem  proposuit  Deus  propitiationem 
per  fidem  in  sanguine  ipsius. 

Caeterum  manifesta  hic  est  allusio  ad 
aspersiones  sanguinis  brutorum  animti- 
lium,  quae  factae  leguntur  in  veteri  testa- 
mento,  ut  quaofigurae  f uerint  istius  asper- 
sionis,  de  qua  loquitur.  Erant  autem  asper- 
siones  variae,  de  quibus  vide  Joannem 
Hesselium  in  commentario ;  sed  respicit 
potissimum  B.  Petrus  ad  eam  aspersio- 
nem,  quae  describitur  Exod.  24.  De  qua 
et  Paulus  aglt  Heb.  9.,  referens,  Mosen 
sanguine  vitulorum  et  hircorum,  quo  de- 
dicabatur  vetus  testamentum,  aspersisse 
librum  legis  et  populum,  et  tabernaculum 
et  omnia  vasa  ejus,  ac  dixisse:  Hic  san~ 
guis  testamenii,  quod  rnandavit  ad  vos 
Deus.  Haec  enim  typice  significabant, 
novum  testamentum  dedicandum  esse  in 
sanguino  Christi,  nec  eo  mundari  posse 
quidquam,  cui  non  fuerit  aspersus. 

Gratia  vohis  et  pax  multiplicetur. 
Salutatio  est,  qua  fidelibus ,  gratia  Dei 
jam  praeventis,  augmentum  ac  multipli- 
cationem  ejusdcm  gratiae,  simul  et  pacis, 
imprecatur.  Gratiae  uomen  complectitur 
omne  Dei  beneficium,  quo  provehimur  ad 
salutem;  quod  totum  gratia  vocatur,  quia 
gratls  datur.  Pacem  multi  interpretantur 
reconciliationem  et  amicitiam  cum  Deo. 
Alii  quietam  et  securam  bonornm  in  Deo 
possessionem.  Rursus  alii  salutem  in 
genere.  Sunt  enim  Hebraicae^  salutandi 
formulae:  Pax  tihi ;  Pax  vohis.  Vide, 
quae  a  nobis  annotata  sunt  ad  similem 
ealutationem  Epistolae  Pauli  ad  Homanos. 

3.  Benedictus  Deus  et  Pater  Domini 
nostri  Jesu  Christi.  Exordium  Epistolae 
sumit  a  laude  Dei  et  gratiarum  actione 
iisdem  verbis,  quibus  et  Paulus  exorsus 
est  Epistolam  ad  Corinthios  secundam 
et  Epistolam  ad  Ephesios.  Nam  bene- 
dictio  laudis  intelligitur.  Unde  Erasmas 
vertit  hoc  loco :  Laudandus  est  Deus. 
Sensus  est :  Deus,  idemque  Domini  nostri 
Jesu  Christi  Pater,  sit  benedictus,  id  est, 
laudetur  a  nobis,  propter  beneficia  in  no8 

collata;  nominatim   propter  illud,  quod 
sequitur: 

Qui  secundum  misericordiam  suam 
magnam  regeneravit  nos  in  spem  vi~ 
vam.  Haec  quaravis  etiam  de  Deo  Filio 
vera  sint,  constat  tamen  ad  Deum  Patrem 
referenda  esse,  de  quo  dixerat:  Bene- 
dictus  Deus  etc.  Qai,  inquit,  cum  sit  ab 
aeterno  Pater  Domini  nostri  Jesu  Cbristi 
per  naturam,  nos  in  terapore  filios  babere 
voluit  per  adoptionem.  Cum  enim  esse- 
mus  in  peccatis  geniti,  et  per  boc  natura 
filii  irae  ac  mortis  aeternae:  novam  ac 
secundam  nobis  in  baptismo  (quod  est 
lavacrum  renovationis  ac  regenerationis, 
Tit.  3.)  contulit  nativitatem,  qua  nos  eibi 
ipsi  genuit  fiiios,  utpote  per  justitiam  sibi 
similes;  idque  in  spem  vivam,  sive,  ut 
legit  Augustinus  lib.  1.  de  peccat.  mer. 
cap.  27.,  in  spem  vitae  aeternae ;  qur.si 
dicat:  Facta  nobis  certissima  spe  conse- 
quendae  vitae  aeternae,  tamquam  haere- 
ditatis  filiis  promissae,  atque  ex  promis- 
sione  debitae.  Quod  totum  immcnsae  est 
misericordiae.  Non  bic  a  negotio  salutis 
simpliciter  excluduntur  merita,  quod  vult 
Calvinus;  sed  ipsa  etiam  merita  gratiae 
et  misericordiae  eligentis  Dei  accepta  fe- 
runtur.  Non  enim  electio  est  ex  meritis, 
sed  merita  ox  electione. 

Per  resurrectionem  Jesu  Christi  ex 
mortuis.  Potest  baec  pars  referri  vel  ad 
verbum :  rege^ieravit,  vel  ad :  spem  vi~ 
vam.  Si  ad  prius  referas,  significabitur, 
resurrectionem  Cbristi  a  morte  causam 
esse  nostrae  regenerationis,  qua  a  morte 
peccati  resurgimus  ad  vitam  justitiae : 
Resurrexit  enim  propter  justificationem 
nostram,  Rom.  4.  Cujus  autem  generis 
causa  sit,  ad  eum  locum  PauU  plenius 
explicatum  reperies.  Sin  autem  referas 
ad  spem  vivam ,  tale  erit,  quod  dieit: 
Spem  nobis  fecit  vitae  aeternae  et  im- 
mortalls  per  resurrectionem  Filii  sui, 
quem  a  morte  resuscitavit  ad  vitam  ae- 
teruam  et  immortalem.  Quoniam  eoim 
Cbristus  resurrexit,  et  nos  resurgemus, 
ut,  qno  caput  praecessit,  membra  sequan- 
tur.  Hoc  enim  argnmento  Paulus  quoque 
resarrectionem  mortuorum  astruit  1  Cor. 


15.  et  1  Tbess.  4.  Itaque  sensus  iste 
probabilis  est;  tametsi  prior,  qui  partem 
banc  refert  ad  verbum  regeneravit,  ger- 
manior  videtur.  Sic  enim  et  infra  loquitur 
Beatus  Petrus  cap.  3.,  dicens,  baptisma 
nos  salvos  facere  per  resurrcctionem 
Jesu  Christi.  Atque  hic  sensus  etiam 
apud  interpretes  magis  receptus  est. 

4.  In  haereditatem  incorruptibilem, 
et  incontaminatam  et  immarcef>cibilem. 
Explicatio  est  illius  partis:  regeneravit 
nos  in  spem  vivam,  eidemque  cohaeret. 
Nam  sicut  generatio,  ita  et  regeneratio 
filiorum  est;  filii  autem  haeredes.  Docet 
ergo,  ad  quam  haereditatem  regenerati 
simus ;  et  sensus  est :  Regeneravit  nos  in 
spem  vitae,  quae  vita  est  haereditas  ad 
nos  ut  filios  perveutura;  haereditas,  in- 
quam,  incorruptibilis ,  quia  corrumpi, 
perire,  et  semel  habita  auferri  non  potest; 
et  incoiitaminoAa  sive  incontaminabilis, 
quia  nullas  sordcs  aut  maculas  admittit: 
Non  enim  intrabit  in  eam  aliquid  coin- 
quinatum ,  Apoc.  21.  Vel  potius  idoo 
incontaminata,  quod  ipsa  in  se  sit  omni 
ex  parte  purissima,  nihil  habens,  quod 
offendat.  Immarcescibilis  denique  est, 
quia  vigorem  suum  ac  gratiam,  instar 
amaranti  floris,  semper  retinet,  ut  nullo 
umquam  tempore  possessori  fastidium 
taediumve  subrepat.  His  epithetis  hae- 
reditas  illa  coelcstis  discernitur  ab  hae- 
reditatibus  terrenis,  ad  quas  suos  filios 
generant  patres  carnales.  Harum  enim 
nullaest,  quae  nonperire  et  auferri,  nulia, 
quae  nou  sordescere  et  contaminari, 
nulla,  quae  non  tandem  vilescere  possit 
et  displicere. 

Conservatam  in  coelis  in  vobis.  Ad- 
dit:  conservatam  in  coelis ,  ut  bujus 
haereditatis  excellentiam  simul  et  certi- 
tudinem  declaret:  excellentiam ,  quia 
coelestis  est;  certitudinem,  quia  in  coelo 
conservatur,  non  in  terra.  Tamquam  si 
dicat:  Haereditas  vestra  in  tuto  est;  nam 
apud  Deum  custoditur,  e  cujus  manu 
nemo  potest  eripere.  Quod  et  Dominus 
in  Evangelio  significavitj  ita  praecipiens 
Matth.  6. :  Thesaurizate  vobis  thesauros 
in  coelo,  ubi  neque  aerugo,  neque  tinea 

demolitur,  et  uhi  fures  non  effodiunty 
nec  furantur.  Usus  est  autem  Apostolus 
participio  praeteriti  temporis:  T£Tyjp'/]|x£- 
vYjV,  id  est  conservatam,  asservatam, 
non  autem  praesentis  temporis:  TTjpou- 
/Jilv/jv^  quae  conservaturj  ut  innuat,  non 
novam  esse  hanc  Dei  curam  pro  suis 
electis;  sed  eum  jam  olim  ab  origine 
mundi,  ex  quo  coelos  fecit,  hanc  futuris 
suis  filiis  haereditatem  in  coelis  repositam 
conscrvasse.  Qaa  in  re  significatio  est 
siugularis  providentiae  divinae  circa  suos 
electos. 

Particula  sequens :  in  vohis,  pro  qua 
Erasmus:  erga  vos,  Henteniiis:  ad  vos 
(nam  Graece  est  sig  u^ac),  ita  videtur 
accipienda,  ac  si  dixisset :  in  vos,  quo- 
modo  legit  Hieronymus  lib.  1.  contra  Jo- 
vinian.  cap.  24. ;  aut  si  dixisset  tertio 
casu  absque  praepositione  (quomodo  citat 
Augustinus) :  servatam  vohis  in  coelis. 
Ab  hoc  loco  B.  Petrus  personam  mutat, 
primam  in  secuudam.  Dixerat  enim:  re- 
generavit  nos;  nnnc  autem  dicit:  in  vos. 
Quam  personam  deinceps  longe  continuat, 
eo  quod  serviat  cxhortationi.  Quamquam 
nonnnlli  Graeci  codices  etiara  hic  legunt: 
£iC  yw^oiz,  in  nos.  Sed  illi  ipsi  quoque 
statim  vers.  6.  secundam  habent  perso- 
nam. 

5.  Qui  in  virtute  Dei  custodimini  per 
fidem.  Commendatio  est  gratiae  Dei, 
qui,  quos  regeneravit,  eosdem  custodit; 
idque  potenti  virtute  gratiae  suae,  qua 
facit  eos  perseverare.  Nam  donum  per- 
severantiae  significatur.  Rursum ,  sicut 
regeneravit  per  fidem,  teste  Jacobo  capite 
primo :  Voluntarie  genuit  nos  verbo 
veritatis:  ita  et  per  fidem  custodit,  quia 
justus,  quamdiu  vivit  in  hoc  saeculo, 
semper  ex  fide  vivit.  Utitur  Apostolus 
peculiari  verbo:  (ppoupou|x£vouc,  id  e.9t, 
qui  custodiminiy  non  quomodocumque, 
sed  vigilantissima  cura ;  qualis  est  mi- 
litum,  qui  in  excubiis  collocantur  ea  parte, 
qua  rcetuitur  hostilis  irruptio.  Nam  cppoupoc 
militare  praesidium  significat.  Hanc  Dei 
pro  nobis  vigilantiam  et  curam  ostendit 
illud  Psalm.  1 20. :  Ecce  non  dormitabit, 
neque  dormiet,  qui  custodit  Israel. 


Observanda  quoque  relatio  hujus  par- 
tis  ad  praecedentem.  Nam  ne  dicant: 
Quid  juvat,  hacreditatem  nostram  con- 
servari  in  coelo,  si  nos  quotidie  periclita- 
mur  in  terra?  docet,  utruraque  Deo  esse 
curae,  adeoque  alterum  ex  altero  impleri. 
Per  hoc  enim  haereditas  in  coelo  nobis 
conservatur,  quod  in  terra  Dei  virtute 
custodimur.  Haec  porro  ad  electos  por- 
tinent,  non  ad  unumquemque  fidelium. 
Singulis  enim  dicitur:  Tu  fide  stas ;  noli 
altum  sapere,  sed  timc,  Rom.  11.  Quare 
locus  hic  et  similes  alii  nihil  faciunt  pro 
fide  speciali,  id  est,  perniciosa  securitate 
salutis,  quam  sectarii  passim  inculcant. 

In  salutem  paratam  revelari  in  tem- 
pore  novissimo.  Hanc  partem  alii  alio 
referunt.  Quidam  ad  verbum  regenera- 
vity  ut  per  appositionem  jungatur  cum 
eo,  quod  dixit :  in  haereditatem  etc,  vi- 
delicet  hoc  sensu :  Regeneravit  nos  ad 
haereditatem  incorruptibilem,  hoc  est,  ad 
salutem  in  ultimo  tempore  revelandam. 
Alii  construunt  cum  verbo  custodimini. 
Custodit  enim  nos  Deus  per  fidem  ad 
salutem  aeternam.  Sunt  autem ,  qui  re- 
ferant  ad  fidem,  ut  sensus  sit:  Per  fidem, 
qua  creditis  salutem  seu  vitam  aeternam 
venturam,  Deus  vos  custodit.  Sicut  dici- 
tur  Actorura  14. :  Videns,  quia  haheret 
fidem,  ut  salvus  fieret. 

Omnes  hae  expositiones  probabiles 
sunt;  sed  secunda  prae  caeteris  obvia 
et  expedita.  Quod  ait:  paratam  revelari 
in  tempore  novissimo ,  significat,  hanc 
salutem  et  haereditatem  ita  nobis  esse 
repositam  in  ccelo,  ut  jam  parata  sit,  ex- 
hibenda  tamen  suo  tempore,  videlicet  in 
tempore  novissimo,  id  est  in  fine  saeculi. 
Loquitur  enim  de  haereditate  coelesti, 
tamquam  de  thesauro  reposito,  qui  non 
adhuc  comparandus  sit,  sed  jamdudum 
partus  et  paratus,  ut  tempore  constituto 
tradatur  ei,  cui  servabatur.  Dicit  autem 
revelari,  quia  niinc  latet  illa  salus,  quae 
in  fine  saeculi  patefiet.  Novissimum  tem- 
pus  alibi  vocatur  ultima  mundi  aetas, 
quae  protenditur  ab  adventu  Christi  us- 
que  ad  diem  judicii,  ut  1  Joan.  2. :  JPi- 
lioli,  novissima  hora  est.  Hic  vero  sig- 

nificat  illius  aetatis  extremiim  ,  id  est, 
ipsum  judicii  diem.  Tunc  enim  demum 
salus  illa  revelabitur,  omnibusque  palam 
innotescet;  non  ipsis  solum  electis,  sed 
toti  mundo.  Nunc  quidem  interim  auimae 
justorum  regnant  cum  Christo  ;  sed  regnum 
boc  non  est  universale ,  nec  hominum, 
sed  (ut  dixi)  animarum ;  nec  adhuc  mani- 
festum ,  imo  a  multis  non  creditum. 

6.  In  quo  exsultabitis.  Graece:  ayaX- 
Xiao^E  ,  exsuUatis;  atque  ita  legisse  Oe- 
cumenium,  constat.  Sic  et  multi  Latini 
codices  manuscripti;  ut  vix  dubium  sit, 
quin  Latinus  interpres  ita  scripserit.  Sed 
futurum  tempus  loco  praeseatis  irrepsit, 
quod  sensus  ita  postulare  videretur.  Unde 
et  Oecumenius  praesens  pro  futuro  dicit 
accipi.  Quod  et  alii  quidam  sequuntur. 
Idque  non  male,  si  istud:  in  quo  j  refer- 
ret ,  tempus  novissimum ,  ut  illi  volunt. 
Nam  in  tempore  novissimo  non  exsulta- 
mus,  sed  exsultabimus.  Movebat  etiam 
antilogiae  species  in  vcrbis  Apostoli  alio- 
qui  futura.  Sequitur  enim :  Nunc  con- 
tristati.  Quomodo  ergo  eis  diceret,  verbo 
praesentis  tcmporis:  Exsultatis;  ac  non 
potius  in  futuro  :  Exsultabitis  ?  Quomodo 
Salvator  ait :  Beati,  qui  nunc  ftetis,  quia 
ridebitis,  Luc.  6. 

Atqui  dicendum  est,  particulam:  in 
quOf  non  referre  tempus  novissimumf 
sed  totum  complexum,  quod  praecessit 
de  spe  nostra  conservata  in  coelis  deque 
salute  parata  revelari  in  novissimo  tem- 
pore.  Haec  enim  sunt,  qiiae  maximam 
nobis ,  etiam  in  hoc  praesenti  tempore, 
exsultandi  materiam  praebent.  Ita,  ut 
dixi,  illud:  in  quo,  expcnunt  Beda  et 
alii.  Nec  ulla  repugnantia  est,  eos,  qui 
tristes  sunt,  exsultare;  dum  attenduntur 
rationes  diversae.  Tristantur  enim  pro- 
pter  afflictiones  praesentes ;  exsultant  au- 
tem  in  spe  retributiouis  futurae,  secundum 
illud  Pauli  Eom.  12. :  Spe  gaudentes. 
Ut  etiam  hic  locum  habeat,  quod  idem 
Apostolus  scribit  in  persona  ministorum 
Evangelii  2  Cor.  6. :  Quasi  tristes ,  sem- 
per  autem  gaudentes.  Ita  Dominus 
Matth.  5.,  cum  dixisset:  Beati ,  qui 
lugent,   iisdem  postea  dicit:   Gaudete  et 


exsultate,  quoniam  merces  vestra  co- 
piosa  est  in  coelis. 

Igitur  B.  Petrus  haec  scribit  fidelibus 
electis,  congratuians  eorum  felicitati; 
tamquam  diceret :  Eorum ,  quae  dixi, 
consideratione  merito  gaudetls  et  exsulta- 
tis.  Sunt  enim  maxima  bona,  quorum 
certa  spes  ingens  gaudium  excitat  in 
animis  credentium,  etiam  inter  medias 
afflictiones.  Confirmatur  hic  commenta- 
rius  ex  eo,  quod  paulo  post  sequitur  eo- 
dem  sensu:  Credentes  autem  exsultatis 
laetitia  inenarrabili  etc.  Non  ignoro, 
posse  etiam  verti  modo  praeceptivo:  In 
quo  exsultate.  Quae  versio  quibusdam 
placet;  nobis  non  item.  Nondum  enim 
venit  ad  praecepta;  sed  adhuc  in  exordio 
versatur,  quo  benevolentiam  excitat. 

Modicum  nutic,  si  oportet,  contristati 
in  variis  tentationibus.  Legendum  arbi- 
tror:  contristati ,  nou  contristari ;  tam- 
etsi  etiam  Bedam  hoc  pacto  legisse,  com- 
mentarius  ejus  arguit.  At  Graece  est: 
XuTiTj^evTSc:^  non  Xu7:oDo-&at.  Ubi  nec 
tanta  est  similitudo  vocum ,  quanta  in 
Latino ,  ut  alteram  pro  altera  quis  facile 
scribat  aut  lcgat.  Sed  et  sensus  commo- 
dior  est,  modo  memineris  eam  partem'. 
si  oportet,  commate,  seu  mavis  clausula 
parenthetica  separandam  a  sequenti  di- 
ctione :  contristati.  Missale  Eomanum  in 
quibusdam  impressionibus,  etiam  Antver- 
piensibus,  habuit  contristati;  velut  anni 
1577.  Interpretes  alii,  quo  sermo  diluci- 
dior  sit,  fere  eam  partem :  si  oportet, 
rejiciunt  in  finem ,  hocmodo:  Modicum 
nunc  contristati  in  variis  tentationibus, 
si  opus  sit. 

Adverbium  modicum ,  Graece  oXiyov, 
secundum  quosdam  maguitudinem  dimi- 
nuit:  secundum  alios  durationem.  Quod 
est  probabilius.  Sentit  enim  Apostolus, 
tentationes ,  id  est  afflictiones  hujus  tem- 
poris,  etsi  multas  et  alias  aliis  graviores, 
non  diu  duraturas,  sed  brevi  finiendas. 
Sic  iufra  cap.  5. :  Modicum  passos  ipse 
perficiet.  Hinc  alii,  vitantes  ambiguita- 
tem,  verterunt:  paulisper ,  parumper, 
ad  breve  tempus. 

Tentationwn  nomine  significantur  affli- 

ctiones,  quod  per  eas  Deus  tentare  seu 
probare  soleat  homines,  ut  plenius  ex- 
positura  est  ad  illud  Jacobi  1. :  Omne 
gaudium  existimate ,  cum  in  tentatio- 
nes  varias  incideritis.  Tgitur  contristati 
in  variis  tentationibus  idem  est,  quod 
dolore  seu  moerore  afiPecti  ob  varias  et 
multiplices  afflictiones.  Addit  autem:  si 
oportet ,  quia,  quamvis  pie  viventibus 
tribulationes  numquam  desint,  imo  per 
multas  tribulationes  oporteat  nos  in- 
trare  in  regnum  Dei ,  Act.  14.,  non 
tamen  semper,  nec  omnibus  aeque  graves 
incumbunt.  Tamen  quoties  eae  occur- 
runt,  aequo  animo  ferendus  est  dolor. 
Hoc  est,  quod  ait :  Si  oportet,  si  opus 
sit,  si  ita  res  ferat.  Pro  qno  dicit  infra 
cap.  3. :  Si  voluntas  Dei  velit. 

7.  Ut  probatio  vestrae  fidei  multo 
pretiosior  auro,  quod  per  ignem  pro- 
batur.  Tentatis  et  contristatis  ponit  ob 
oculos  fructum  tentationum.  Greeca  plus 
aliquid  habent:  multo  pretiosior  auro, 
quod  perit,  per  ignem  autem  probatur. 
Id  est  quod,  etsi  pereat  neu  corrnptibile 
sit,  tameu  tanti  fit  ab  hominibus,  ut  ve- 
lint  igne  probari ,  quo  suum  apud  ipsos 
pretium  obtineat.  Similiter  infra  cor- 
ruptibilia  vocat  aurum  et  argentum. 
Probatio  fidei  locutione  transitiva  dicitur 
pro  fides  probata,  explorata ,  nempe 
variis  tentationibus,  Eam  auro  per  ignem 
probato  dicit  esse  muJto  pretiosiorem, 
non  quod  comparabile  sit  aurum  cum 
fide;  sed  ad  declaraudum  hoc  schemate 
comparationis  excclleQtiam  fidei;  quo- 
modo  David,  judicia  Domini  praedicans, 
ea  dicit  esse  desiderabilia  super  aurum 
et  lapidem  pretiosum  multum ,  et  dul- 
ciora  super  mel  et  favum,  Psalm.  18. 
Subest  igitur  in  his  verbis  argumentum 
a  minore:  Si  auram,  quod  corruptibile 
est  elementum ,  probatione  per  ignem 
redditur  hominibus  pretiosum  et  carum : 
cur  non  Deus  fidei  probationem  exigat 
per  afflictiones,  ut  ea  coram  ipso  resplen- 
deat,  gratiorque  fiat? 

Inveniatur  in  laudem  et  gloriam ,  et 
honorem.  Id  est  inveniatur  digna  laude, 
gloria  et  bonore,  scilicet  in  judicio  Dei. 


Laude  quidem ,  qnia  tunc  laus  erit  urU- 
cuique  a  Deo,  1  Cor.  4.;  tunc  enim  au- 
dient ,  qui  bona  egerunt ,  has  voces  judi- 
cis:  Euge,  serve  bone  et  fidelis  etc. 
Venite,  benedicti  Patris  mei  etc,  Matth. 
25.  Gloria  et  honore,  quia,  quicumque 
honorificaverit  me ,  glorificabo  eum,  ait 
Dominus  1  Reg.  2.  Et  quia  gloria  et 
honor  omni  operanti  bonum ,  Rom.  2. 
Est  autem  ad  aurum,  de  quo  locntus  est, 
allusio.  Nam  ut  auro  non  ante  suus  ha- 
betur  honos,  quam  purgatum  et  proba- 
tumfuerit,  ita  significat,  fidem,  postea- 
quam  rite  fuerit  examinata  et  probata, 
gloria  et  honore  coronandam  a  Deo ,  id 
est  ipsnm  hominem  merito  fidei  coronan- 
dnm;  sicut  dicit  B.  Jacobus  cap.  1.: 
Beatus  vir,  qui  suffert  tentationem, 
quoniam,  cum  probatus  fuerit,  accipiet 
coronam  vitae. 

In  revelatione  Jesu  Christi.  Id  est 
in  die  judicii,  quum  apparuerit,  qui  nunc 
latet,  Jesus  Christus  veniens  in  gloria. 

Potest  tota  oratio  constrni  et  breviter 
explicari  ad  hunc  modum:  Ut  fides  vestra 
tentationibus  probata  reperiatur  in  ad- 
ventu  Christi  judicis  longe  pretiosior 
auro  per  ignem  probato ,  proindeque  lau- 
dem  et  gloriam  et  honorem  apud  eum 
consecutura.  Saggerit  hunc  ordinem  Ca- 
jetanus.  Dicitur  autem  fides  inveniri  in 
die  judicii  secundum  eftectum  laudis  et 
gloriae,  ut  jam  declaratnm  est. 

8.  Quem  cum  non  videritis ,  diligitis. 
Videritis,  vertendum  esset:  noveritis; 
est  enim  in  Graeco  participium  siSoxsc ; 
sed  notitiam  hic  accipiunt  interpretes, 
quae  per  seusum  fit  priucipalem ,  id  est 
visum ,  quod  verisimile  sit,  Petrum  respi- 
cere  ad  dictura  Salvatoris :  Beati,  qui 
non  viderunt  et  crediderunt ,  Joan.  20. 
Sed  cum  vox  illa  Graeca  cuntrahi  non 
soleat  a(J  sensum  videndi ,  sed  magis  ad 
mentem  referatur;  neque  apnd  Joannem 
in  sententia  citata  legatur:  siSoxec,  sed: 
tSovTsg,  quod  ad  visum  proprie  pertiaet: 
poterit  pars  ista  sic  exponi :  Quem,  cum 
ante  nequidem  cognoveritis,  annuntiatum 
tamen  diligitis.  Porro  si  omnino  non, 
cognoverant,   sequitur,   ut  nec   viderint. 

Nam  qui  videt,  aliquo  modo  cognoscit. 
Itaque  complectitur  hic  intellectus  prio- 
rem.  Sane  vetus  quaedam  translatio, 
juxta  quara  citat  hunc  locum  Augustinns 
lib.  1.  de  pecc.  mer.  cap.  27.  pro :  non 
videritis,  habet:  ignoratis,  id  est  non 
cognoscebatis. 

Igitur  Petrus  hac  parte  fideles  electos 
coUaudat ,  quod  Christnm  antea  nec  vi- 
sum ,  nec  cognitum ,  ita  fide  receperint, 
ut  etiam  dilexerint,  utique  ea  dilectione, 
quam  fides  exigit,  quaque  convenit  eum 
diligi,  qui  Deus  et  homo  est,  idemque 
hominum  Salvator. 

Ex  hoc  loco  nonnulli  conjecturam  su- 
munt,  hanc  Epistolam  scriptam  esse  ad 
gentiles.  Quorum  fides  in  hoc  specialiter 
commendatur,  quod  in  eum  crediderunt, 
qjiem  non  viderunt.  Nam  Judaei  Chri- 
stum  habuerunt  praesentem.  Sed  parum 
firma  est  conjectura.  Scribit  enim  Petrus 
ad  Judaeob  non  in  Judaea  commorantes, 
ubi  Dominus  in  carne  fuit  conversatus; 
sed  ad  eos ,  qui  erant  in  dispersione,  quo- 
rum  plurimi  Judaeam  non  viderant.  Unde 
ad  illos  etiam  merito  pertinet  laus  illa: 
Quem  cum  non  videritis,  diligitis. 

In  quem  nunc  quoque  non  videntes 
creditis.  Creditis ,  non  est  in  Graeco, 
nec  in  Syriaco.  Tautum  enim  legitur:  In 
quem  nunc  non  videntes.  Graece  est: 
opoivTSc:,  diversum  vocabulum  a  superiore. 
Pendet  autem  adhuc  sententia. 

Credentes  autem  exsultabitis  laetitia 
inenarrabili  et  glorificata.  Legendum  : 
exsultatis ,  ut  supra,  quemadmodum  ha- 
bent  Graeca  et  Syra,  consentientibus 
exemplaribus  Latinis  paene  omnibus, 
quae  apud  nos  sunt,  tam  scriptis,  quam 
impressis.  Repetit  enim  Apostolus  et  de- 
clarat  fructum  fidei  superius  indicatum 
ubi  dixit:  In  quo  exsultatis,  ostendens, 
quanta  sit  ea  exsultatio,  praesertim  in 
cordibus  eornm,  qui  fidem  suam  frequenti 
meditatione  exercent. 

Est  igitnr  sensus:  At  cum  ne  nunc 
quidem  eum  videatis,  credentes  tamen 
in  eum ,  exsultatis  ob  spem  promissae 
felicitatis  gaudio  inefiabili  et  glorificato. 
If^/sffabili   quidem,    quia   de   bonis  est 


ineffabilibus ,  et  quae  superant  omnem 
sensum.  Glorificato  autem,  id  est  glorioso 
(nam  Hebraisraus  est,  participium  pro 
nomine),  magnifico,  stabili  item  ac  solido. 
Est  enim  hoc  gaudium  de  gloria  coelesti 
et  aeterna  ab  eo  promissa,  quae  fallere 
non  potest.  Porro  sciendura,  hic  quoque 
verti  posse:  exsultate ,  pro :  exsultatis, 
scilicet  modo  praeceptivo ,  quomodo  citat 
Augustinus  lib.  2.  de  symb.  ad  Catech. 
cap.  7.:  Gaudete  inenarrabili  gaudio. 
Sed  melius  vertitur  enuntiative.  Cujus 
ratio  superius  reddita  est.  Causam  tanti 
gaudii  deinceps  exponit. 

9.  Reportantes  finem  fidei  vestrae, 
salutem  animarum.  Plerique  de  salute 
futura  interpretantur ,  quia  post  mortem 
corporum  salutem  exspectamus  animarum, 
ac  novissime  totius  hominis.  Verum  quia 
non  dicit:  reportaturi ,  sed  reportantes, 
Graece  xojitCo^svot :  potius  accipiendum 
videtur  de  salute  in  genere,  cujus  initium 
in  hac  vita ;  quomodo  Paulus  loquitur  ad 
Eph.  2. :  Gratia  estis  salvati  per  fidem, 
et  ad  Tit.  3. :  Secundum  suam  miseri- 
cordiam  salvos  nos  fecit ,  et  Jacobus  in 
fine  suae  Epistolae :  Salvabit  animam 
ejus  a  morte.  Salvamur  enim ,  dum  ju- 
stificamur :  sed  ea  salus  primum  imper 
fecta,  deinde  paulatim  augetur,  ut  in  fu- 
turo  saeculo  perficiatur.  Dicit  autem : 
animarum ,  qnia  sahis  haec  in  praesenti 
vita  ad  solas  animas  pertinet,  non  ad 
corpora.  Nam  hac  vita  durante,  is ,  qui 
foris  est,  noster  homo  eorrumpitur ;  sed 
is ,  qui  intus  est,  renovatur  de  die  in 
diem  y  2  Cor.  4.  Item  nominans  salutem 
animarum,  Judaeos,  ad  quos  scribit, 
revocat  a  sensu  carnali ;  ne  salutem  per 
Christum  promissam  imaginentur  talem, 
qualis  erat  felicitas  in  veteri  testamento 
per  Mosen  promissa.  Porro  finem  vocat 
fructum,  qui  idem  causae  finalis  habet 
rationem ,  etsi  non  ultimae.  Fructus  enim 
et  finis  fidei  nostrae  est  animarum  nostra- 
rum  salus,  quae  hic  inchoatur  et  in  futuro 
perficitur;  tametsi  Paulus  de  fructu  et 
fine  distincte  loquitur ,  Rom.  6. :  Servij 
inquit,  facti  Deo ,  habetis  fructum  ve- 
strum  in  sanctificationem ,  finem  vero 

vitam  aeternam.  Nam  finem  ibi  intelli- 
git  ultimum,  post  quem  nihil  aliud  ex- 
spectetur. 

10.  De  qua  salute  exquisierunt  at- 
que  scrutati  sunt  prophetae.  Salutis,  de 
qua  loquitur,  magnitiidinem  amplificat  a 
studio  veterum  prophetarum ,  qui,  divino 
spiritu  moti,  de  ea  diligenter  inquisierunt. 
Horum  autem  meminit,  quemadmodum  et 
in  2.  Epist.  cap.  1.,  quodad  Judaeos  scri- 
beret,  quorum  fides  ex  propbetis  erat 
confirmanda.  Studium  hoc  ac  desiderium 
prophetarum  significavit  Christus  Domi- 
nus  Matth.  13.,  cumait:  Multi  prophe- 
tae  et  justi  cupierunt  videre,  quae  vi- 
detis,  et  audire,  quae  auditis.  Tale  fuit 
desiderium  Jesaiae  clamautis :  Rorate 
coeli  desuper  y  et  nuhes  pluant  justum  ^ 
aperiatur  terra  et  germinet  Salvatorem. 
Utinam  dirumperes  coelos ,  et  descen- 
deres ,  Jes.  45.  et  64.  Intelligit  autem 
B.  Pfctrus ,  prophetas  ea ,  de  quibus  scru- 
tati  sunt,  scripto  consignasse,  ut  Judaeis 
in  manibus  essent.  Nam  ad  scripturas 
prophetieas  respicit,  sicut  et  in  secunda 
Epistola.  Idque  satis  declarant  ea  quae 
hic  seqauntnr : 

Qui  de  futiira  in  vobis  gratia  pro- 
phetaverunt.  Graece:  zlq,  u^iac^  in  vos. 
Nec  additur:  futura-,  sed  sapplementum 
est  interpretis.  Erasmus  et  Hentenius 
ita  reddideiunt:  Qui  de  ventura  in  vos 
gratia  vaticinati  sunt.  Alius  ita  supplet : 
Qui  de  effusa  in  vos  gratia  etc.  Potest 
etiam  nude  sic  verti :  Qui  de  graiia, 
quae  erga  vos  est ,  prophetaverunt,  id 
est  de  gratia ,  quae  nunc  vobis  impensa 
atque  exbibita  est,  et  muudo  palam  ma- 
nifestata.  Est  autem  expositio  salutis, 
quam  dixerat.  Eam  quippe  gratiam  vo- 
cat,  ut  intelligant,  esse  beneficium  plane 
gratuitum. 

11.  Scrutantes,  in  quod  vel  quale 
tempus  significaret  in  eis  Spiritus  Chri- 
sti.  In  els,  Graece:  t6  Iv  auTolg,  qui 
in  eis,  subaudi :  erat  ut  recte  ab  aliis 
versum.  Tempus,  Graece:  xaipov,  quo 
proprie  significatur  tempus  aptum  rei 
gerendae  vel  exsequendae.  Supplendum 
autem:  salutem  (sive  gratiam)    ventu- 


ram.  Et  sensus  est ,  prophetas  attentos 
et  auscultantes  ad  revelationem  Spiritus 
sancti,  quo  praediti  erant,  pio  studio  in- 
quisivisse,  quo  tempore,  post  quot  annos, 
quo  mundi  aut  rerum  Judicarum  statu 
venturam  salutem,  gratiam,  regnum  Chri- 
sti,  Spiritus  ejus  significaret. 

Videtur  potissimum  respicere  Petrus 
ad  locum  Dan.  9.,  ubi  legimus,  Danielem 
cupidum  cognoscendi  temporis,  quo  ve- 
niret  salus  (qui  propter  hoc  vir  deside- 
riorum  ab  angelo  appellatus  est)  oratione, 
jejunio ,  sacco  et  cinere  se  praeparasse 
ad  visionem ,  qua  ei  revelatum  fuit,  post 
quot  annorum  hebdomadas  venturus  et 
passurus  esset  Christus ,  Sanctus  saucto- 
rum ,  per  quem  deleto  peccato  adducen- 
da  esset  justitia  sempiterna.  Revelatum, 
inquam ,  verbis  adeo  claris  et  perspicuis, 
ut  inter  vulgares  etiam  Judaeos,  sub 
illud  tempus,  quo  Christus  venit,  celeber 
fuerit  sermo  deMessia,  velut  exorto,  aut 
jamjam  adfuturo.  Quare  et  a  multis  cre- 
ditum  fuit ,  Joannem  Baptistam ,  in  quo 
magna  vitae  eanctitas  relucebat,  esse 
Messiam.  Unde  nec  leguntur  Judaei  Je- 
sum  propterea  repulisse,  quod  Messiae 
tempus  a  prophetis  praedictum  nondum 
venisset  (erat  enim  etiam  vulgo  persua- 
sum,  tempus  illud  jam  impletum  esse), 
sed  quia  hicem  veritatis  ab  eo  praedica- 
tae  ferre  non  poterant,  Joan.  3.  Porro 
alii  prophetae  alia  attulere  signa  tempo- 
ris  adventus  Christi,  ut  Jes.  cap.  2.  pa- 
cem  generalem,  Jacob  Gen.  49.  septrum 
a  Juda  ablatum. 

Dicit  autem  :  Spiritus  Christi,  ut  Chri- 
sti  Domini  innuat  divinitatem ,  qui  ipse 
jam  olim  suo  Spiritu  prophetas  afflaverit 
et  impleverit  ad  ea  praenuntianda ,  quae 
ad  ipsum  pertinerent.  Ex  quo  etiam  con- 
tra  Graecos  ostenditur,  Spiritura  sanctum 
a  Filio  procedere.  Nec  illud  improbabile, 
quod  apud  quendam  legi,  Petrum  hic 
alludere  ad  apparitiones  angelicas,  tem- 
pore  veteris  testamenti  in  persona  Christi 
fiictas.  De  quibus  egimus  ad  illud  1  Cor. 
10.:  Neque  tentemus  Christum ,  sicut 
quidam  eorum  tentaverunt: 

Praenuntians  eas ,   quae  in   Christo 

sunt,  passiones  et  posteriores  glorias. 
Graece  ad  verbum:  Praetestificans  eas, 
quae  in  Christum  passiones,  et  quae 
post  eas  (scilicet  passiones)  glorias.  Sen- 
8U8  autem  planus  est,  Spiritum  Cbristi 
per  prophetas  testatum  fuisse,  priusquam 
acciderent ,  id  est  praedixisse ,  venturas 
in  Christum  passioncs  eive  afflictiones ; 
nec  non  gloriam  passionibus  successuram. 
Dicit  autem  glorias  plnrali  numero,  quia 
gloria  Christi ,  passionem  et  crucem  cou- 
sccuta,  multiplex  est;  ut  gloria  resur- 
rectionis,  ascensionis,  sessionis  ad  dexte- 
ram  Patris ,  gloria  nominis  exaltati ,  po- 
testatis  judiciariae.  Has  autem  Cbristi 
passiones  et  subsequentes  glorias  a  pro- 
phetis  fuisse  praedictas,  ipse  Christus 
testatur  semel  et  iterum,  Luc.  ult.  Ubi 
notandus  ordo  a  Deo  constitutus,  ut  pas- 
siones  praecedant,  gloria  scquatur.  Nonne 
haeCj  inquit,  oportuit  pati  Christum,  et 
ita  intrare  in  gloriam  suam  ? 

Haec  vero  ccmraemorat  beatus  Petrus, 
ut  fideles  sciant  exemplo  Christi  capitis 
8ui,  se  ad  gloriam  non  perventuros,  nisi 
per  afflictiones  et  cruces.  Continet  igitur 
haec  pars  tacitam  consolationem  fidelium, 
qui  propter  Christum  varie  affligebantur. 
Porro  quod  apud  Didymum  lib.  2.  de 
Spirita  sancto ,  citantem  hunc  Apostoli 
locum,  ex  versioue  S.  Hieronymi  legitur: 
decreta ,  pro:  glorias  (sic  enim  habet: 
Et  ea ,  quae  post  erant  secutura  decre- 
ta) ,  non  arbitror  recipiendum.  Quamvis 
enim  do^a  Graecis  etiam  decretum  inter- 
dum  significet ,  huic  tamen  loco  ea  signi- 
ficatio  non  quadrat. 

12.  Quibus  [revelatum  est,  quia  non 
sibimet  ipsis ,  vobis  autem  ministrabant 
ea ,  quae  nunc  nuntiata  sunt  vobis. 
Vobis  autem ,  Latinius :  sed  vobis  ;  tam- 
etsi  quidam  Graeci  codices  priori  loco 
non  G^Tv,  sed  "^fxTv  legunt,  id  est  nobis. 
Et  ita  apud  Didymum  Latinum  legitur. 
Sed  textui  magis  convenit  aliorum  codi- 
cum  lectio,  quae  etiam  Oecumenii  esse 
videtur,  estque  omnium  Latinorum ,  ut 
persona  non  mutetur.  Erasmus  in  annot. 
particulam:  quibus,  expoui  posse  docet 
C[uadrifariam.    Yerum  nobis  unus  sensus, 


nnfl.   Esfli  Comm.  Tom.   III. 


apud  eum  ordine  tertius,  quem  et  ipse 
sequitur  in  sua  versione  et  paraphrasi, 
retinendus  est,  utpote  clarus  et  per  se 
obvius,  et  a  Syro  paraphraste  expressus ; 
ut  ad  prophetas  ea  particula  refcratur 
hoc  modo:  Quibus  quidem  prophetis  re- 
velationes  de  his,  quae  dixi,  factae  sunt, 
non  tam  ipsorum  causa,  quam  vestri ,  qui 
eratis  eorum  libros  lecturi.  Non  enim 
sibimet  ipsis,  sed  vobis  ministraverunt, 
annuntiantes  ea  futura,  quae  nunc  vobis 
annuntiata  sunt  esse  completa;  scilicet 
ut  ex  comparatione  et  consensu  eorum, 
quae  praedicta  sunt  a  prophetis,  cum 
istis,  quae  nos  vobis  annuntiavimus,  fides 
vestra  confirmetur.  Nonmilli  istam  parti- 
culam:  Ea,  quae  nunc  nuntiata  sunt 
vobis ,  faciunt  suppositum  verbi:  mini- 
strabant;  sed  sensu  minus  commodo. 
Nec  eam  constructionem  admittit  prono- 
men  reciprocum  lauxoTc,  sibi  ipsis,  quod 
non  de  aliis,  quam  de  prophetis  accipi 
potest.  Sub  quibus  tamen  ct  caeteri  ejus- 
dem  temporis  homiues  intelliguntur. 

Porro  non  sentit  Apostolus  Petrus,  ea, 
quae  praedicta  sunt  a  prophetis ,  nihil  ad 
ipsos  pertinuisse;  cum  idem  ipse  dicat 
universe  de  patribus  Act.  15.:  Per  gra- 
tiam  Domini  nostri  Jesu  Christi  crtdi- 
mus  salvari,  quemadmodum  et  illi; 
sed  usum  significat  revelationum  prophe- 
ticarum.  Non  enira  prophetis  factae  sunt 
propter  ipsos,  quibus  utique  sua  fides, 
aut  obscura,  aut  aperta,  sicut  aliis  justis 
illorum  temporum  sufficere  poterat;  scd 
propter  eos,  quorum  tempore  impleuda 
erant,  qnae  illi  praedixerant ;  ut  videntes, 
ea,  quae  fiebant  et  facta  nuntiabantur, 
olim  a  prophetis  fuisse  praedicta ,  crede- 
rent  in  eum,  de  quo  praedicta  erant;  aut 
si  jam  crcdidissent,  amplius  in  ea  fide 
roborarentur.  Ita  Christus  suos  discipu- 
los  ex  prophetis  ad  fidem  instruxit  Lucae 
ultimo ,  et  illi  caeteros ,  ut  in  Actis  fre- 
quenter. 

Per  eos ,  qui  evangelizaverunt  vobis, 
Id  est  per  nos  Apostolos ,  aliosve  Evan- 
gelii  ministros.  Non  enim  (ut  quidam 
suspicantur)  indicat,  se  non  fuisse  eorum, 
ad  quos  scribit ,  Evangelistam ;   sed  non 

fuisse  Bolum.  Alioqui  nec,  quod  sequilur, 
ad  Petrum  pertiueret. 

SpirUu  sancto  misso  de  coelo.  Grae- 
ce:  In  Spiritu  sancto,  id  est  per  Spiritum 
sanctum  e  coelo  missum.  Refertur  autem 
ad  verbum  evangelizandi.  Nam  post- 
quam  Apostoli  per  Spiritum  sanctum, 
qnem  acceperunt  in  die  Pentecostes,  ut 
scribitur  Act  2.,  plenissime  fuerunt  edocti 
de  his,  quae  alios  docere  debebant,  mox 
ejusdem  Spirltus  virtute  primum  ipse 
Petrus,  deinde  et  caeteri  coeperunt  evan- 
gelizare  Christum ,  et  redemptionis  ejus 
raysteria.  Hoc  autem  dicit,  ut  ostendat, 
eodcm  Spiritu  nuntiari  Evangerium  per 
Apostolos ,  quo  fuerat  praenuntiatum  per 
prophetas,  ideoque  jSde  dignissimum  esse. 

In  quem  desiderant  angeli  prospicere. 
Ita  fere  Latini  codices.  Et  quidem  Beda 
illud :  In  quem,  dupliciter  exponit:  vel 
ut  ad  Christum  referatur  (quamquam  hoc 
longius  praecessit) ,  in  quem  ,  etiam  ut 
hominem ,  praesertim  nunc  glorificatum, 
angeli  prospicere  gaudent,  quia  per  Chri- 
etum  instaurantur  omnia,  quae  in  coelis 
et  quae  in  terra  suut,  Eph.  1.;  vel  ut  ad 
Spiritum.  sanclum ,  quem  cum  Patre  ct 
Filio  unum  Deum  angeli  summa  cum  vo- 
luptate  intuentur,  desiderio  videndi  num- 
quam  cessaturo.  Gregorius  hom.  8.  super 
Ezech.  absolute  de  Deo  interpretatur.  At 
vero  Graeca  constanter  habent:  £ic  ^,  in 
quae.  Quod  et  in  Latinis  nonnullis  legi- 
tur.  Annuit  et  Syra  versio.  Sic  et  Am- 
brosius  legisse  videtur  iib.  4.  de  Sacram. 
cap.  2. ,  licet  pro  Petro  nominet  Paulum 
memoriae  lapsu.  Verba  sunt :  Audi  ergo 
Apostolum  Paulum  dicentem ,  ea  nohis 
esse  collata ,  quae  concupiscunt  et  an- 
geli  videre.  Et  de  Christi  Sacramentis 
accipit  hunc  locum  etiam  Beatus  Isidorus 
Pelusiota  lib.  1.  Epist.  119. 

Sensus  hujus  lectionis ,  quam  veram 
arbitror,  iste  est:  In  quae,  quae  nunc 
nuntiata  sunt  vobis,  hoc  est,  in  mysteria 
saluti«?  ac  redemptionis  humanae  a  pro- 
phetis  praedicta  et  ab  Apostolis  annun- 
tiata ,  etiam  angeli  peuitius  introspicerc 
desiderant.  Quamvis  enim  ea  non  igno- 
rent,    ut  quorum  ministerio  ipsis  etiam 


prophetis  revelata  fuerint:  tamen  cogni- 
tis  adeo  delectantur,  ut  plenius  etiam 
atque  perfectius  ea  nosse  vehementer 
cupiant.  Quod  mystice  significabant  duo 
Cherubim  expassis  alis  operientes  pro- 
pitiatorium ,  et  in  illud ,  versis  ad  se  mu- 
tuo  vultibus,  respicientes,  Exod.  25. 
Nam  in  propitiatorio  typus  erat  nostrae 
per  Christum  redemptionis. 

Porro  voluptatis  hujus  ac  desiderii 
sanctorum  angelorum  causa  est,  tum  quod 
illic  agnoscant  admirabilem  Dei  sapien- 
tiam ,  in  ordine  ac  modo  redemptionis 
nostrae  declaiatam;  tum  quia  de  electione 
et  salute  hominum,  quos  ex  cpritate  dili- 
gunt ,  ineffabiliter  gaudent.  Unde  et  in 
principio  redemptionis  ipsi  primi  de  ea 
laudem  Domino  cecinerunt,  dicentes: 
Gloria  in  excehis  Deo ,  Luc.  2.  Couve- 
nit  hic  sensus  cum  iis,  quae  a  Paulo 
dicuntur  Eph.  3. :  Ul  innotescat  princi- 
patibus  et  pofestatibus  in  coelestibus  per 
Ecclesiam  multiformis  sapientia  Dei; 
et  1  Tim.  3. :  Manifeste  magnum  est 
pietatis  Sacramentum,  quod  apparuit 
Angelis ,  praedicatum  est  gentibus  etc. 
Atque  in  hunc  sensum  reducitur  etiam 
prior  expositio  Venerabilis  Bedae,  illa 
videlicet  de  Christo  hominc. 

Est  autem  haec  magna  Evangelii  digni- 
tas,  quod  ejus  sacramenta  cognita  etiam 
angelos  laetificant,  et  ad  amplius  cognos- 
cendum  excitant.  Sicut  ergo  prius  a  pro- 
phetarum  studio,  ita  nunc  ab  angelorum 
coguosceadi  desiderio  Evangelium  com- 
mendat.  De  Graeca  voce  TcapaxuTiTetv, 
pro  qua  noster  hic  dat  verbum  prospi" 
cere,  quam  vlm  habeat,  vide  commenta- 
rium  nostrum  ad  illud  Jac.  1. :  Qui  autem 
perspexerit  in  legem  perfectam  liberta- 
tis  etc.  Bactenus  exordium  Epistolae; 
idque  sane  tanio  Apostolo  dignum,  utpote 
grave  et  illustre,  constans  rerum  ampli- 
tudine  cum  majestate  verborum ;  ut  uon 
immerito  scripserit  quidam,  exordium  hoc 
facile  certare  posse  cum  quovis  Epistola- 
rum  Pauli  exordio.  Sequitur  nunc  pro- 
positio  principalis,  velut  summam  in  se 
continens  totius  exhortationis,  quam  in- 
stituit  facere  hac  Epistola. 

13.  Propter  quod  succincti  lumhos 
mentis  vestrae ,  sobrii  perfecte  sperate 
in  eam ,  quae  offertur  vobis,  gratiam. 
Perfecte ,  Graece:  TsXstcoQ,  pro  quo  vi- 
tiose  legitur  in  quibusdam  Latinis :  per" 
fecti.  Offertur,  inelius  ex  Graeco :  fertur^ 
adfertur.  Est  enira  participium  simplex : 
9£po|i£vr]V.  Erasmus  vertit:  In  eam,  quae 
ad  vos  defertur ,  gratiam.  Hieronymus 
lib.  1.  contra  Jovin.  cap.  24.  ita  legit:  in 
eam,  quae  deferenda  est  vobis,  gratiam. 
Utitur  autem  Apostolus  statim  initio  me- 
tapbora  valde  ad  rem  apposita,  qua  et 
Christus  usus  est,  cum  ait  Luc.  12.:  Sint 
lumbi  vestri  praecincti ',  desumpta  nimi- 
rum  ab  iis ,  qui  vel  iter  facturi ,  vel  ope- 
ris  aliquid  agressuri ,  quo  ad  illud  expe- 
ditiores  sint ,  lumbos  suecingunt.  Decla- 
rat  vero  metaphoram,  quum  addit :  mentis. 

Itaque  lumbos  mentis  succingere  est 
mentem  refrenare  ac  restringere  ab  omni 
cupiditate,  qua  impeditur  atque  implicata 
tenetur,  ne  expedite  et  libere  Deo  ser- 
viat.  Non  enim  hic  (ut  quidam  putant) 
gbla  castitas  praecipitur,  sed  omnium 
carualium  cupiditatum  repressio.  Quem- 
admodum  et  sequenti  dictione :  sobrii, 
non  sola  prohibetur  intemperantia  cibi  et 
potus ,  sed  omnis  immoderatus  rerum  de- 
lectabilium  usus.  Nam  Graece  est  parti- 
cipium :  VT^cpovTSC ,  id  est  vigilantes ,  ut 
legit  Hifcronymus  contra  Jovin.  Quod 
Syrus  vertit :  excitamini.  Passim  vero 
usurpatur  de  iis,  qui  casti  et  sobrii  sunt. 
Itaque  vidatur  e^rjyTjTixuic:  additum  ad 
explicandam  metaphoram. 

Notandum  quoque,  Oecumenium  et 
Syrum  interpretem  conjnngere  haec  duo : 
sobrii  perfecte ,  vel  excitamini  perfecte , 
quae  alii  omnes  distinguunt,  ut  adver- 
bium  perfecte  ad  verbum  sperate  per- 
tineat,  quod  est  probabilius;  ut  haec  sit 
adhortatio :  Quum  igitur  vocati  sitis  ad 
tantam  gratiam,  ne  sitis  desidcs,  sed  men- 
tem  ac  sensus  vestros  ab  omni  noxia  cu- 
piditate  continentes,  sobrii  etcasti,  spe 
perfecta  et  perseverante  apprehendite, 
amplectimini  ac  retinete  eam  gratiam, 
quae  per  Evangelii  praedicationem  hoc 
tempore  ad  vos  defertur*,  imo  jam  delata 


est.  Gratiam  vocat  gratuitum  illud  bene- 
ficium  salutis,  de  quo  superius  locutus 
est,  et  cujus  semper  aliquid  etiam  in  hac 
vita  restat  sperandum.  Interpres  Syrus 
in  Graeco  pro  X^P^^  ^^git  y^cnp^v ,  id  est 
gaudium.  Sic  euim  vertit:  Sperate  in 
gaudium ,  quod  obventurum  est  vobis 
etc.  Verum  nec  Oecumcnius  hujua  lectio- 
nis  meminit,  nec  in  ullo  Graeco  codice 
reperitur.  Repugnat  etiam  participium 
cpspopievTrjv,  praesens  terapus  indicans,  non 
futurum,  iu  quod  Syrus  illud  convertit, 
propter  hoc,  quod  sequitur: 

In  revelationem  Jesu  Christi.  Phires 
ac  meliores  codices  legunt:  In  revela' 
tione.  Et  ita  citat  Hieronymus  lib.  1. 
contra  Jovinianum.  Nam  et  Graece  est: 
Iv  aTTOxaXuiJ^si ,  nec  aliter  in  Syriaco  le- 
gitur;  tametsi  non  novum  est  Apostolis, 
praepositionem  iv  pro  stg  accipere ,  ut 
verti  possit :  m  revelationem.  Etenim 
duobus  modis  exponi  potest  haec  pars 
juxta  diversam  syntaxim.  Nam  si  referas 
ad  verbum  offertur,  vel  affertur ,  sensus 
erit,  gratiam  ad  illos ,  quibus  scribit,  de- 
ferri  in  revelatione  Christi,  id  est,  dum 
Christus  eis  per  Evangeiium  reveJatur  ac 
manifestatur.  Quod  vult  Erasmi  et  Hen- 
tentii  translatio:  Dum  vobis  patefit  (seu 
manifestatur)  Jesus  Christus. 

Verum  alii  referunt  ad  verbura  sperate, 
ut  sit  sensus :  In  hanc  gratiam  nunc  vo- 
bis  oblatam  perfecte,  constanter  et  per- 
severanter  sperate  usque  in  revelationem 
Cbristi,  id  est  usque  in  diem,  quo 
Christus  revelabitur,  ac  palam  omnibus 
apparebit  veniens  ad  judicium.  Hujus 
enim  revelationis  Christi  jam  supra  me- 
minit,  ac  rursum  infra  cap.  4.  Nec  aliam 
Paulus  intellexit  Christi  revelaticnem, 
1  Cor.  1.  et  3.  et  2  Thess.  1.  Itaque  sen- 
sus  hic  probdbilior  est.  Excitat  enim 
Apostolus  fideles  ad  perseverantiam  spei, 
proposita  gloria,  cujus  cum  Christo  par- 
ticipes  siut  futuri.  Sic  et  Paulus  ad  Co- 
lossenses  3. :  Cum  Christus  apparuerit, 
vita  vestra,  tunc  et  vos  cum  ipso  appa- 
rebitis  in  gloria.  Et  Joannes  primae 
Epistolae  3.:  Scimus ,  quoniam,  cum 
apparuerit ,  similes  ei  erimus. 

14.  Quasi  filii  ohedientiae.  Hebrais- 
mu8 ,  id  est  filii  obedientes ,  ut  alii  ver- 
tunt.  Et  hoc  reterendum  ad  verbum  spe- 
rate.  Nam  spes  haereditatis  paternae 
competit  filiis ;  fiiios  autem  ostendit  obe- 
dientia,  qua  et  haereditatem  promerentur. 
Igitur  obedientiam  intelligit  Deo,  ut 
Patri,  debitam  in  omnibus,  quae  prae- 
cipit. 

Non  configurati  prioribus  ignoran- 
tiae  vestrae  desideriis.  Configurati  par- 
ticipium  est  praesentis  temporis,  in  Grae- 
co:  ouox7]jiaTiCo|Ji£VOt.  Necest:  ignoran- 
tiae  vestrae  j  sed:  iv  ttq  ayvoia  u/idiv^  in 
ignorantia  vestra.  Quare  senteutia  reddi 
potest  hoc  pacto  :  Non  conformantes  vos, 
id  est  non  accommodantes  vos,  non  obse- 
quentes,  pristinis  cupiditatibus ,  quibus 
eratis  subjecti ,  dum  adhuc  versaremini 
in  tenebris  infidelitatis  et  ignorantiae 
vestrae ;  priusquam  vobis  affulsisset  lux 
Evangelii.  Nam  infidelitas  et  ignorantia 
fons  est  omninm  peccatorum.  Admonet 
igitur  eos ,  ne  repetant  vitia  vitae  prioris, 
neque  conformentur  veteri  horoini,  quem 
semel  exueruut.  Dicit  autem :  vestrae, 
quia  ignorantia  proprie  nostra  est ,  et  in 
ea  omnes  nati  sumus. 

15.  Sed  secundum  eum,  qui  vocavit 
vos  3  Sanctum,  et  ipsi  in  omni  conver- 
satione  sancti  sitis.  Clarius  ex  Graeco : 
Sed  quemadmodum  ille,  qui  vos  voca- 
vit,  sanctus  est,  ita  et  ipsi  sancti  in 
omni  conversatione  efficiamini.  Graece : 
YSVigOrjTS,  Erasmus:  reddamini.  Horta- 
tur  ad  imitationem  ejus,  a  quo  vocati 
erant.  Quomodo  Deus,  inquit,  qui  vos 
vocavit  et  adduxit  ad  gratiam  euam  (effi- 
cax  enim  vocatio  intelligitur)  totus  san- 
ctns  est,  et  ab  omni  coinquinatione  purus : 
sic  et  vos  in  omni  vestra  conversatione 
sanctitatem ,  id  est  munditiam,  sectamini, 
et  operam  date,  ut  semper  in  ea  proficia- 
tis.  Hinc  apparet,  Apostolum  fuissc  lo- 
cutnm  de  cupiditatibus  peccatorum  car- 
nalinm;  his  enira  proprie  sanctiias  oppo- 
nitur.  Uude  et  Paulus  1  Thess.  4. :  Non 
vocavit  nos  Deus  in  immunditiam ,  sed 
in  sanctificationem .  Quamquam  et  alia 
cujuscumque  generis  peccata  suo   modo 


coinquinant  horainem  et  immnndum  red- 
dunt,  ut  diserte  testatur  Dominus  Matth. 
15.  Nam  uti  res  unaquaeque  sordida  fit 
et  impura  naturaliter  ex  admixtione  rei 
deterioris ,  velut  argentum,  si  ei  stannum 
aut  plumbum  admisceatur :  ita  moraliter 
anima  sordescit  et  immnnda  redditur, 
quoties  peccati  commixtionem  per  con- 
seusum  admittit. 

16.  Quoniam  scriptum  est.  Graece: 
^tOTi,  propterea  quod  scriptum  est: 

Sancti  eritis ,  quoniam  ego  sanctus 
sum.  Eritis  praeceptive  accipiendum. 
Nam  Graece  est  ytvco^s,  estote ,  vel 
efficimini,  sicut  in  parte  praecedenti. 
Scriptum  est  hoc  Levit.  11.,  ct  repetitur 
cap.  19.  20.  et  21.  Quibus  quidem  locis 
partim  sermo  est  de  sanctitate,  id  est 
munditia  legali,  in  cibis,  ut  cap.  11.  et 
20.,  partim  de  munditia  caeremoniali, 
quae  in  sacerdote  requiritur,  ut  cap.  21., 
partim  vero  de  munditia  apeccatis,  ut 
cap.  19.  et  iterum  20.  Quae  postrema 
sanctitas  hujus  est  loci,  et  per  sanctita- 
tem  legalem  ac  caeremonialem  fuitadum- 
brata.  Ratio,  quam  adjicit:  quoniam 
ego  sanctus  sum ,  ita  est  expllcanda: 
Quoniam  et  popuhis  Deo,  quem  colit,  et 
sacerdotes  Deo,  cui  ministrant,  et  filii 
patri,  a  quo  creati  sunt,  et  pcr  quem 
r3generati ,  vitae  conversatione  debent 
assimilari.  Qua  ratione  et  Christus  prae- 
cipit  Matth.  5.:  Estote  perfecti ,  sicut  et 
Pater  vester  coeJestis  perfecius  est.  Non 
autem  aequalitas  praecipitur  (est  enim 
Deus  per  essentiam  sanctus),  sed  simili- 
tudo  et  participatio  sanctitatis,  qnanta 
per  imitationem  haberi  potest.  Hinc  vero 
colligo,  sanctitatem  nostram  atque  justi- 
tiam  non  in  sola  consistere  peccatorum 
remissione ,  quod  volunt  sectarii ;  sed 
etiam ,  ac  praecipue  in  omatu  et  opera- 
tione  virtutnm.  Id  enim  est,  quod  prae- 
cessit :  In  omni  conversatione  sancti 
sitis. 

17.  Et  si  patrem  invocatis  Eum,  qui 
sine  acceptione  personarum  judicat  se- 
cundum  uniuscujusque  opus.  Hortatus 
est  ad  innocentiam  et  sanctitatem  vitae; 
nunc  modum  sanctae  conversationis  ad- 

jungit,  utscilicot  in  timore  conversentur, 
mamque  salutem  operentur  j  ne  vaua 
securitate  se  ipsos  fallant.  Particula  si 
non  dubitantis  est,  sed  supponentis  rem 
notam.  Est  enim  omnium  renatorum  com- 
munis  oratio :  Pater  noster ,  qui  es  in 
coelis.  Dicitur  Deus  judicare  sine  perso- 
narum  acceptioue,  tum  hoc  loco,  tum 
alibi,  ut  Deuter.  10.,  Rom.  2.,  Gal.  2., 
quia  in  exercendo  judicio  solum  respicit 
ad  merita  causao,  non  ad  personae  qua- 
litates  a  causa  alienas.  Atque  hoc  est, 
quod  exponondo  addit:  secundum  unius- 
cujusque  opus ,  id  est  pro  cujusque  me- 
rito.  Ut  etiam  hinc  merifa  bonorum  ope- 
rum,  quemadmodum  maloium,  recte  sta- 
tuantur.  Illud  totum :  sine  aceeptione 
personarum ,  Graece  eleganter  exprimi- 
tur  uno  advcrbio  tricomposito:  aTcpo^to- 
noXriTZToyQ.  Interim  vide,  quae  de  hac 
phrasi :  accipere  personas ,  cujus  ab  He- 
braeis  origo  est,  annotavimus  Rom.  2. 
Porro  sensus  hujus  loci  est:  Si  tamquam 
filii  in  oratione  quotidiana  Patrem  invo- 
catis,  et  invocando  nominatis  (Graece 
eTitxaXsloOe)  Eum ,  qui  citra  personarum 
respectum  judicat  unumquemque  secun- 
dum  opera,  id  est  qui  non  tantum  Pater, 
sed  etiam  judex  est,  idemquc  justissimns: 
igitur  cum  timore  ei  servire  debetis.  Hoc 
est ,  quod  sequitur  : 

In  timore  incolatus  vestri  tempore 
conversamini.  Incolatus,  Graece  Tiapot- 
xiaq.  Est  autem  Tiapotxia  vicinia  multo- 
rum  inquilinorum.  Proprie  vero  significat 
commemorationem  advenarum ,  eorum 
scilicet,  qui  alibi  nati  sunt.  Unde,  qui 
pro  incolatu  vertunt:  commorationem , 
vim  Graecae  vocis,  adeoque  mentem 
Apostoli  non  satis  explicant.  Significat 
enim  Apostolus,  nos  tamquam  peregrinos 
versari  in  mundo ,  ut  qui  non  simus  de 
hoc  mundo,  Joan.  15.  et  17.,  proindeque 
ab  iis,  quae  mundi  sunt,  amorem  et  ap- 
petitum  avertere  debere,  totos  in  patriam 
coelestem  intentos.  Unde  et  sequenti  ca- 
pite:  tamquam  advenas  et  peregrinos 
obsecrat  abftinere  a  carnolibus  deside- 
riis.  Summa  admonitionis  est,  ut  per 
oiiiue  tempus  sui  iucolatus ,  quod  longum 


esse  non  potest,  conversentur  cum  timore 
Dei,  velut  judicis,  quem  noverint  ubique 
praesentem,  et  omnia,  quae  agunt,  in- 
tuentem ;  necnon  rcdditurum  cuique,  quod 
meretur,  sine  uUo  personae  cujusquam 
respectu. 

18.  Scientes,  quod  non  corruptibi- 
libus  auro  vel  argento  redempti  eUis. 
Graece  et  Syriace:  argento  vel  auro. 
Nam  conveniebat,  in  exaggeratione  pretii 
prius  nominari ,  quod  minus  est ,  deinde, 
quod  majus.  Exhortationem  superiorem 
nova  ratione  confirmat,  desumpta  a  magni- 
tudine  pretii,  quo  redempti  sumus;  ac 
si  dicat,  exponente  Venerabili  Beda: 
Quanto  majus  est  pretium,  quo  redem- 
pti  estis  a  corruptione  vitae  carnalis, 
tanto  ampHus  timere  debetis ,  ne  forte 
ad  corruptelam  vitiorum  revertendo 
animum  vestri  redemptoris  offendatis. 
Haec  ille.  Neque  enim  ultionera  Dei 
effugiet,  qui  sanguinem  testamenti  pol- 
lutum  duxerit,  in  quo  sanctificatus  est, 
Hebr.  10.  Porro  verba  Apostoli  sic  ex- 
plaua:  Praesertim  quum  sciatis,  vos  non 
rebus  corruptibilibus  aut  caducis,  tametsi 
judicio  mortalium  valde  pretiosis ,  ut  ar- 
gento  vel  auro,  fnisse  redemptos. 

De  vana  vestra  conversatione  pater- 
nae  traditionis.  Graece :  TiaTpOTcapaSo- 
TOU.  Quasi  dicat:  conversatione  a  patri" 
bus  tradita.  Sic  enim  legunt  Hieronymus 
in  comm.  Jesaiae ,  et  Augustinus  in  ex- 
posit.  Psalm.  146.  Erasmus  ita  vertit: 
Quam  ex  patrum  acceperatis  traditione. 
Significat  Apostolus ,  vanam  conversatio- 
nem  paternae  traditionis  fuiese  servitu- 
tem  quandara  ,  a  qua  fuerint  redenipti. 

Sed  quam  vocet  conversationem  pa- 
ternae  traditionis,  haud  liq  uet.  Qui  hanc 
Epistolam  scriptam  volunt  ad  gentiles, 
significari  putant  vitam  carnalem ,  ut  au- 
divimus  verbis  Bedae,  id  est  positam  in 
operibus  carnis,  de  quibus  Gal.  5.  Et 
hanc  dici  paternae  troditionis ,  quod  a 
majoribus  longa  serie  fuisset  observata, 
filiisque  tamquam  bona  et  honesta  per 
manus  tradita.  Nihil  enim  gentilitas  in 
actionibus  suis,  nisi  carnem  sapiebat.  Est 
hic  seusus  etiam  apnd  Augustiuum  loco 

jam  citato.  Qui  vero  censent,  ad  Jndaeos 
scriptam  Epistolam ,  uon  uno  modo  hanc 
partem  exponunt.  Cajctanus  quidem  in- 
terpretatur  de  conversatione  legali,  id 
est,  observatione  legis  Mosaicae.  Quam 
conversationem  vanam  esse  docet  ad 
finem  vitae  aeternae.  Siquidem  opera  le- 
galia,  tam  moralia,  quam  judicialia  et 
caeremonialia,  secundum  se  non  justifi- 
cabant  animas.  Alii  conversationem  in- 
telligunt,  qua  studiose  retinebant  et  ob- 
servabant  traditiones  a  suis  majoribus 
institutas,  easqne  partim  vanas,  partim 
noxias;  de  quibus  Judaeos  reprebendit 
Dominus  Mattb.  15.  et  Marc.  7.,  ubi  et 
traditiones  seniorum  vocantur.  Sub  qui- 
bus  comprehendi  potest,  quidquid  erro- 
rum  et  superstitionum  sensim  ac  longi 
temporis  ductu  in  illum  populum  irre- 
pserat. 

Primus  sensus,  qui  de  gentilibus,  non 
admodum  congruit.  Nam  vita  carnalis 
gentilium  non  solet  significari  nomine 
paternae  traditioniSy  sed  potius  vocabu- 
lis  ignorantiae,  caecitatis,  infidelitatis. 
Nec  tam  sequebantur  gentiles  in  vita  sua 
carnali  instituta  majorum,  quam  inclina- 
tionem  naturae  corruptae,  ad  quam  non 
opus  erat  paterna  traditione.  Cajetani 
quoque  ezpositio  non  multum  habet  pro- 
babilitatis.  Non  enim  Petrus,  ad  Judacos, 
quamvis  fideles,  scribens,  observationem 
legis  Mosaicae  vocaret  vanam  conver- 
sationem ;  maxime  quando  adhuc  erant 
eorura  plurimi  zelatores  legis,  nec  eam 
prohibebantur  observare.  Quippe  necdum 
tempns  maturuerat,  qiio  lex  cessare  de- 
beret;  quemadmodumsatis  patet  ex  Actis 
Apostolorura.  Tantum  docendi  interim 
erant,  ne  spem  salutis  in  lege  ponerent. 

Restat  igitur  tertius  sensus,  caeteris 
probabilior.  Nam  traditioues  illas  Judai- 
cas,  quas  vocabant  traditiones  seniorum, 
passim  insectatur  et  damnat  Scriptura. 
Recteque.Petrus  harum  observationem 
appellat  vanam,  conversationem ,  quia 
non  solura  ad  justitiam  nihil  proderat  (ut 
et  lex  Mosi  sine  Christo,  quae  tamen  erat 
paedagogus  ad  Christum,  Gal.  3.),  verum 
simpliciter  inutilis  erat,  et  in  multis  noxia, 


legique  divinae  contraria.  Quod  ex  Evan- 
gelio  clarum  est.  Recte  etiam  redemptos 
dicit  ab  hac  conversatione,  tamquam  vi- 
delicet  a  servitute  quadam.  Nam  si  lex 
Mosaica  jugum  erat  importabile,  eodem 
Petro  teste  Act.  15.,  quanto  magis  illa 
sarcina  paternarum  innumerabilium  atque 
inutilium  traditionum,  velut  jugum  quod- 
dam  importabile,  Judaeorum  cervices 
premebat  ? 

19.  Sed  pretioso  sanguine,  quasi  agni 
immaculati  Christi  et  incontaminati. 
Ordo  commodior  in  Graeco :  Velut  agni 
immaculati  et  incontaminati ,  ChristL 
Constructio  tamen  est:  pretioso  sanguine 
Christi  j  velut  agni  immaculati  et  in- 
contaminati.  Manifesta  allusio  est  ad 
typum  veteris  testamenti,  eumque  diver- 
sum  ab  eo,  ad  quem  supra  respexit,  nO' 
minans  aspersionem  sanguinis  Jesu 
Christi.  Nam  illic  respieitur  ad  sangui- 
nem  vitulorum  et  hircorum,  quo  popnlus 
aspergebatur ;  hic  ad  sanguinem  agni 
paschalis,  quo  non  aspergebantur  homi- 
nes,  sed  postes  ostiorum  liniebantur.  Hi- 
storia  est  Exod.  12.  Docet  ergo  Petrus, 
eos,  ad  quos  scribit,  ita  redemptos  esse 
Christi  sanguine  a  servitute  vanae  suae 
conversationis,  quomodo  quondam  patres 
eorura  a  servitute  Aegyptia  liberati  fue- 
rant  et  rederapti  illius  agni  sanguine, 
quo  Christus  praefigurabatur.  Hujus  san- 
guinem  pretiosum  vocat,  quia  sanguis 
est  Filii  Dei,  cui  nullum  aliud  pretium 
comparari  potest. 

Porro  Christus  agno  comparatur,  pro- 
pter  innocentiam  simul  et  patientiam ; 
illam  exhibitam  in  vita,  istam  in  morte. 
Est  enim  agnus  animal  innocentissimum, 
ideraque  tantae  mansuetudinis,  ut  etiam, 
dum  mactationi  admovetur,  taceat.  Addit 
autem  :  immaculati  et  incontaminati,  ad 
significandam  summam  puritatem  hujus 
agni,  qui  est  Christus.  Nara  et  agnum  illum 
legalem  absqueraacula  esseoportebat.  Di- 
citur  autem  Christus  immaculatu^  et  in- 
contaminatus,  quia  deSpiritusancto  con- 
ceptus,  et  ex  virgine  natus,  nec  maculam 
contraxitoriginalispeccati,necullopeccato 
actuali  fuitattaminatus  \  denique  ita  purus, 

ut  peccatam  in  illam  personam  nullum  om- 
nino  cadere  posset.  Nec  vero,  nisi  purus 
ab  omni  labe  peccati,  placabilis  hostia 
pro  peccatis  nostris  esse  potuisset.  Talis 
enim  decehat,  ut  nobis  esset  pontifex, 
idemque  hostia,  sanctus,  innocens,  im- 
pollutus,  segregatus  a  peccatoribus. 

Quamvis  autem  et  alias  saepe  per  ag- 
num  Christus  in  lege  fuorit  adumbratus, 
ut  per  eum,  qui  offerebatur  in  purifica- 
tione  puerperae,  Lev.  12.,  et  qui  in  mun- 
daticne  leprosi,  Lev.  14.,  et  qui  mane  et 
vespere  quotidie,  singuli;  plures  autem 
in  festis  solennioribus,  Num.  28. :  proprie 
tamcn  ad  agnum  paschalem  respicit  B. 
Petrus,  iu  quo  admodum  aperte  praefi- 
gurata  fuit  Christi  passio,  ejusque  e£fe- 
ctus,  ac  praecipuum  Sacramentum.  Nec 
dubium,  quin  eodem  praecipue  respexerint 
etiam  alii,  tam  Prophetae,  quam  Apostoli, 
quoties  de  Christo  Salvatore  ac  redem- 
ptore  sub  nomine  agni  loquuntur,  ut  Je- 
saias  cap.  53.  (quem  locum  etiam  Philip- 
pus  de  Christo  exponit,  Act.  8.,  Jeremias 
cap.  11.,  Joannes  Baptista  Joan.  1.,  Pau- 
lus  1  Cor.  5.  et  Joannes  Apostolus  ia 
Apocalypsi  frequentissime. 

20.  Praecogniti  quidem  ante  mundi 
constitutionem.  Praecogniti,  id  est, 
praeordinati ,  quemadmodum  alii  recte 
vertunt.  Significatur  enim  praescientia 
Dei  practica,  qua  nimirum  ita  quippiam 
praecognoscit,  ut  id  ipsum  suo  tempore 
velit  exsequi.  Nec  de  quavis  praeordina- 
tione  dicitur,  sed  de  benigna  ac  salutari ; 
quemadmodum  supra  :  secundum  prae- 
scientiam  Dei  Patris.  Unde  Ambrosius 
lib.  1.  de  fide,  cap.  7.,  praedestinatum 
legit.  Ante  mundi  constitutionem ,  id 
est,  antequam  mundus  esset  conditus, 
ante  jacta  mundi  fuudamenta.  Hoc  enim 
significat  vox  Graeca  xoLza^oXy],  de  qua 
vide  commentarium  Eph.  1.  Hac  autem 
phrasi  notari  solet  aeternitas.  Nam  crea- 
tionem  nihil  praecedit,  nisi  quod  aeter- 
num  est.  Significat  ergo,  Christum  aeterno 
Dei  consilio  praeordinatum  ad  tantum 
nostrum  bonum,  scilicet,  ut  effuso  san- 
guine  suo  nos  redimeret.  Neque  enim  ulla 
temporaria   sunt   in   Deo    consilia;    sed 


quidquid  faciendum  statuit,  ab  aeterno 
statuit.  Hoc  autem  quorsum  dicat,  ex  eo, 
quod  sequitur,  intelligemus. 

Manifestati  autem  novissimis  tem' 
porihus.  Quamvis,  inquit,  Christus  ante 
mundum  conditum  et  ab  aeterno  fuerit 
ad  opus  redemptionis  a  Deo  praeordina- 
tus,  non  tamen  ab  initio  mundi  missus 
est  ad  hoc  opus;  sed  demura  his  ultimis 
temporibus  exhibitus  est,  et  redemptionis 
opere  peracto,  per  Evangelii  praedicatio- 
nem  raundo  manifestatus.  Non  defuit 
quidem  uUi  temporura  aetati  salus,  quae 
per  Christum  redemptorem  est  (extendi- 
tur  enim  ejus  redemptio  ad  omnia  sae- 
cula);  sed  postquam  ipse  venit  et  opus 
redemptionis  cxsecutus  est,  moxqueprae- 
dicantibus  Apostolis  mundo  declaratus, 
multo  copiosior  redemptiouis  ejus  fructus 
ad  homines  pervenit. 

Novissima  tempora  vocat  totum  hoc 
tempus,  quod  ab  adventu  Domini  tendit 
usque  ad  finem  saeculi.  Quod  ideo  no- 
vissimum  tempus,  et  a  Joanne  1  Epist. 
2.  novissima  hora  vocatur,  quia,  quan- 
tumcunque  longum  sit,  tale  est,  ut  post 
illud  usque  ad  mundi  finem  non  restet 
aliud  tempus,  cui  priora  Prophetarum 
tempora  subserviant.  Est  enim  univer- 
sum  hoc  tempus  gratiae  manifestatae. 
Theologi  postremam  mundi  aetatem  ap- 
pellant,  sumpta  metaphora  ab  aetatibus 
humanae  vitae,  quarum  ultima  est  sene- 
ctus,  sola  morte  finienda,  etiamsi  in  annos 
quamplurimos  producatur.  Vide,  quae  de 
hac  phrasi  annotavimus  ad  illud  Heb.  9. : 
Nunc  autem  semel  in  consummatione 
saeculorum  etc. 

21.  Propfer  vos,  qui  per  ipsum  fide- 
hs  estis  in  Deo.  Graece:  qui  per  ipsum 
creditis  in  Deum;  tametsi  in  nonnullis 
exemplaribus  legiturpraeteritum :  niOTeu- 
oavTcg_,  qui  credidistis.  Dicit:  propter 
vos,  iii  quibusdara  videtur,  quia  quisque 
fidelis  sic  debet  affectus  esse  erga  bene- 
ficium  redemptionis,  ut,  quamvis  illud, 
aut  omnibus,  aut  multis  sit  commune,  sibi 
tamen  proprie  praestitum  agnoscat ,  et 
pro  eo,  taraquam  sibi  soli  impensum  esset, 
Deo  gratias  agat.  Quo  affectu  dictum  est 

a  Paulo  Gal.  2.:  Qui  dilexit  me,  et  tra- 
didit  semet  ipsum  pro  me.  Nam  et  re- 
vera  sic  curat  unamc[uem<][ue  nostrum 
Deus,  taraquam  solura  curet,  et  sic  omnes, 
tamquam  singulos;  ut  scribit  Augustinus 
lib.  3.  confess.  cap.  2.  Alii,  propter  vos, 
inquiunt,  id  est  propter  electos,  penes 
quos,  ut  ait  Prosper  ad  primam  respou- 
dens  objectionem  Vincent.,  redemptionis 
est  proprietas. 

Verum  nec  hi,  nec  illi  docent,  cur  di- 
clum  sit :  manifestati  propter  vos ;  id 
enim  erat  explicandum ;  sed  ita  commen- 
tantur,  ac  si  dixisset  Petrus :  traditi  in 
mortem  propter  vos.  Igitur  memiuisse 
rursus  oportet,  haec  ad  Judaeos  scribi, 
quibus  factae  fuerant  promissiones  de 
Christo;  quemadmodum  docet  Paulus 
Rom.  15.  Unde  et  ipse  Christus  profite- 
tur,  dicens:  I^^on  sum  missus,  nisi  ad 
oves,  quae  perierunt  domus  Israel.  Et 
Paulus  ad  Judaeos,  Act.  13. :  Vobis  opor^ 
tebat  primum  loqui  verbum  Dei.  Venit 
ergo  principaliter  ad  Judaeos  Christus, 
et  propter  eos  in  dispersione  positos 
mundo  fuit  manifcstatus ;  scilicet  ut  cre- 
dentes  in  eum  salvi  fierent.  Hoc  igitur 
eet,  quod  ait:  propter  vos.  Nam  quod 
addidit:  novissimis  temporibus,  signifi 
cat,  eis  phis  praestitum,  quam  patribus 
eorum,  quibus  Christi  redemptoris  ray- 
sterium  adhuc  obscurum  erat,  imo  pleris- 
qne  incognitum. 

Porro  quod  dicit :  Qui  per  ipsum  fide' 
les  estis,  indicat  manifestationem  Christi 
non  omnibus  eis  prodesse,  sed  solum  cre- 
dentibus  in  Deum,  auctorem  tanti  bene- 
ficii.  Addit  autem:  per  ipsum,  id  est 
Christum,  ut  sciamus,  et  ipsam  fidem, 
qua  in  Deum  credimus  ut  auctorem  sa- 
lutis  nostrae,  quae  in  Christo  est,  non 
nisi  per  Christi  raerita  haberi  posse.  Quod 
notandnm  ccntra  quosdam  imperitos  ca- 
tholicos,  id  revocantes  in  dubium ;  quos 
bene  refellit  in  hujus  loci  coramentario 
Joannes  Hesselins. 

Qui  suscitavit  eum  a  mortuis,  et  de~ 
dit  ei  gloriam.  Initium  glorificationis 
Christi  fuit  in  ejns  resnrrectione;  pro- 
gressuB    et   augmentum    in    adsccnsione 


ejus  in  coelnm  et  missione  Spiritus  sancti; 
deinde  in  Evangelii  per  orbem  praedica- 
tione.  Per  haec  enim  mundo  manifesta- 
tum  est,  Christum  esse  Dei  Filiura  ac 
verura  Deura ,  ipsuraque,  ut  hurainera, 
exaltatura  esse  super  oranera  creaturam 
usque  ad  dcxteram  Dei.  De  hac  sua  gloria 
sic  ait,  Joan.  5. :  Ut  omnes  honorificent 
Filiujn ,  sicut  honorificant  Patrem,  et 
cap.  12.:  Venit  hora,  ut  clarificetur  Fi' 
lius  hominis.  Pro  qua  rursus  orat  Pa- 
trem,  cap.  17.:  Clarifica  me  clarifate, 
quam  habui,  priusquam  mundus  esset. 

Vt  fides  vestra  et  spes  esset  in  Deo. 
Graece  et  Sjriace :  in  Deum.  Quem  ca- 
6um  nonnulla  etiam  exhibent  LatinaMSS. 
Erasmus  ita  vertit :  Ut  vos  fidem  ac  spem 
haberetis  erga  Deum.  Ratio  est  ejus, 
quod  proxime  praecedit.  Quae  quidem 
exponi  potest  duobus  modis.  Unus  sen- 
6US  est:  Deus  Pater  gloriam  divinitatis 
dedit  Christo,  id  est,  mundo  declaravit, 
Christum  esse  Filium  suura,  verumque 
Deum ;  ut,  dum  creditis  et  speratis  in 
Christum,  non  sit  ea  fides  et  spes  vestra 
in  puro  homine,  sed  in  Deo.  Nam  nisi 
Christus  esset  vere  Deus,  maledicti  essent, 
juxta  prophetam  Jeremiam,  cap.  17., 
quotquot  in  eo  confidunt  et  sperant.  Alter 
sensus :  Deus  idcirco  Christum  a  raorte 
suscitavit  et  ad  gloriam  provexit,  ut  vos, 
in  ipsum  velut  exemplar  resurrectionis 
ac  gloriae  aspicientes,  crederetis  Dei  pro- 
missis,  atque  ab  eo  speraretis,  vos  etiam, 
ut  illius  capitis  membra,  beatae  resur- 
rectionis  et  gloriae  participationem  ade- 
pturos. 

Hic  sensus,  meo  judicio,  potior  est. 
Nam  ex  resurrectione  et  gloria  Christi 
potissimura  Apostoli  suam  de  Christo 
Salvdtore  praedicatiouem  confirmabant. 
Unde  ait  B.  Petrus  in  prima  sua  concione 
Act.  2. :  Hunc  Jesum  resuscitavit  Deus, 
cujus  omnes  nos  testes  sumus,  ad  hoc 
scilicet,  ut  in  eum  credatis.  Et  idem  Apo- 
stolus  cap.  5. :  Hunc  principem  et  Sal- 
vatorem  Deus  exaltavit  dextera  sua, 
ad  dandam  poenitentiam  Israeli,  et  re- 
missionem  peccatorum.  Propter  hoc  ergo 
virtute  magna  reddebant  Apostoli  testi" 

monium  resurrectionis  Jesu  Christi, 
Act.  4.  Quo  pertinet  et  illud  Joan.  7. : 
Nondum  erat  Spiriius  datus,  quia  Je~ 
sus  nondum  erat  glorificatus.  Deinde 
consonat  hic  sensus  cum  eo,  quod  supe- 
rius  dixit:  Deum  regenerasse  7ios  in 
spem  vivam  per  resurrectionem  Jesu 
Christi  ex  mortuis. 

22.  Animas  vestras  castificantes  in 
obedientia  caritatis.  Graece  et  Syriace : 
in  obedientia  veritatis,  quemadmodum 
et  Hieronymus  legit  lib.  1.  contra  Jovin. 
Addunt  Graeci:  dioi  Tivsu^aTog,  per  spi- 
ritum.  Quod  nec  Syri  codices  habent, 
nec  Latini,  nec  additur  ab  Hieronymo. 
Notandum  etiam ,  pro  castificantes  in 
Graeco  esse  participium  praeteriti  tem- 
poris  i^yvtxoTSQ,  id  est  qui  purificastis, 
vel  cum  purificaveritis.  Unde  vertit  qui- 
dam:  Animabus  vestris  purificatis.  It- 
idem  ex  Syro  vertit  Latinus  interpres : 
Quum  sanctificaveritis  animas  vestras. 

Jam  ut  textus  fiat  clarior,  observandum 
est,  B.  Petrum  hic  redire  ad  exhortatio- 
nem  nuper  inchoatam,  ut  ab  eo  loco : 
Bcientes,  quod  non  corruptibilibus,  us- 
que  ad  hanc  partem  sit  parenthesis  quae- 
dam  verborum,  quibus  ad  explicandum 
et  commendandum  redemptionis  nostrae 
beneficium  paululum  digressus  est.  Itaque 
potest  haec  pars  attexi  illis  verbis  supe- 
rioribus :  In  timore  incolatus  vestri  tem- 
pore  conversamini ,  purificatis  animis 
etc.  Potest  etiam  initium  esse  novae  peri- 
copes,  cujus  verbum  sit:  diligitef  quod 
statim  sequitur.  Sensus  est:  Quum  per 
fidem,  qua  obeditis  et  acquiescitis  veri- 
tati,  purificaveritis  animas  vestras,  utique 
secundum  hoc,  quod  idem  Apostolus  dicit 
Act.  15. :  Fide  purificans  corda  eorum ; 
nisi  quod  hic  activam  illam  purificatio- 
nem  attribuit  hominibus,  illic  Deo.  Qua 
in  re  nulla  est  repugnantia ;  sed  coope- 
ratio  significatur  humanae  voluntatis  cura 
Deo  ct  sub  Deo.  Non  enim  credere  quis- 
quam  posset,  aut  aniraara  suam  credendo 
purificare,  nisi  Deo  ad  haec  agenda  effi- 
caciter  eum  movente,  quod  vult  additio 
Graecorum  codicum :  per  Spiritum,  vide- 
licet  sanctum,  qui  Deus  est 


Porro  dicitur  quis  animam  suam  casti- 
ficare  seu  purificare  per  fidem,  dum  cre- 
dens  in  Ohristum,  et  secundum  ejus  legem 
vivere  paratus,  impetrat  a  Dco  peccato- 
rum  suorum  purgationem,  veramque  ju- 
stitiam,  vel  ejus  augraentum.  Nam  et 
justificati  quotidiana  adhuc  indigent  per 
fidem  purificatione.  Quis  enim  est  in  hac 
vita  sic  mundus,  ut  non  slt  magis  magis- 
que  mundandus  ?  ait  Augustinus  tract.  80. 
iu  Joan.  Eandem  hanc  fidem  statim  post 
commendat  sub  nomine  Verbi  Dei.  Sunt 
autem  Scripturae  similes :  Jam  vos 
mundi  estis  propter  sermonem ,  quem 
locutus  sum  vobis,  Joan.  15.  Mundans 
eam  lavacro  aquae  in  verbo,  Eph.  5. 

In  fraternitatis  amore  simpUci ,  ex 
corde  invicem  diligite  attentius.  Graeca 
sic  habent:  In  fratrum  amorem  non 
simulatum,  ex  puro  corde  alius  alium 
diligite  impense  sive  continue,  non  in- 
terrupte.  Quod  Graece  est :  sxTSvdic;.  His 
respondet  Syriaca  paraphrasis.  Noster  in 
terpres  pro :  non  simulato,  vertit :  sim- 
plici.  Nam  Graece  est  dvu7:6xpiTOV,  quod 
alias  aliter  reddit,  ut  Rom.  12. :  dilectio 
sine  simulatione,  1  Tim.  1. :  ex  fide  non 
ficta.  Liquet  igitur,  epithetum  simplici 
cum  amore  jungendum  esse,  non  cum 
corde,  cujus  adjectivum  est  puro,  quod 
interpres  omisit,  forte  ratus,  id  satis  intel- 
ligi  in  dictione  simplici.  Nam  quae  sim- 
plicia,  pura  sunt.  Pro  fraternitatis  amore, 
Graece  est  (ptXaSsX^ia ,  qua  voce ,  ex 
amore  et  fratre  composita,  significare 
solent  Apostoli  mutuum  Christianorum 
inter  ipsos  amorera.  Nam  legitur  etiam 
Rom.  12.,  1  Thess.  4.  et  Heb.  13.  Petrus 
autcm  in  utraque  Epistola  identidem  in- 
culcat.  Addit  autem:  simplici,  non  si- 
mulato,  ut  significet  eam  dilectionem,  de 
qua  Joannes  1  Epist.  3. :  Non  diligamus 
verbo,  neque  lingua,  sed  cpere  et  veri- 
tate.  Rursus  cum  dicit :  ex  puro  corde, 
excludit  amorem  impurura  et  carnalem, 
ac  simul  omnem  eura,  quo  proximns  no- 
ster  non  propter  Deum  diligitur. 

Caeterura  quia  Graece  non  est :  ev  cpt- 
AaSsXcpta,  in  amore  fraterno ,  sed  etc: 
cptXaSsXcptav,  in  vel  ad  amorem  frater^ 

numy  videtur  hic  sensus  esse:  Diligite 
vos  invicem  ex  puro  corde  in  fraternam 
societatem,  ac  si  diceret :  In  unum  corpus 
(aut  collegium)  fraternae  caritatis.  Id 
enim  intelligi  potest  nomine  ^iXaSscptac. 
Et  haec  interpretatio  parum  differt  ab 
Oecumenii  commentario,  qui  praepositio- 
nem  etc  pro  dia  positam  putat,  quasi  di- 
xisset:  propter  caritatem  fraternam. 
Porro  summa  totius  exhortationis  est: 
Sicut  purificati  estis  fide,  sic  etiam  puram 
deinceps  exhibete  caritatem  in  vestra 
conversatione,  ut  actione  respondeant  ge- 
nerationi,  tamquam  vita  secunda  vitae 
primae,  de  qua  sequitur : 

23.  Renati  non  ex semine  corruptibili, 
sed  incorruptibili.  Quoniam  fraternitatis 
meminerat,  ostendit,  ex  qua  nativitate  nos 
fratres  dixerit,  scilicet  ex  secunda,  non  au- 
tera  ex  prima.  Nam  prima  quidem  nostra 
nativitas  est  ex  semine  corruptibili,  cui 
etiam  foeditas  et  immundities  attribuitur, 
ut  Num.  15.  et  Job  14.  Secunda  nativitas, 
quam  Paulus  ad  Tit.  3.  TtaXiyysvEaiav,  id 
est  regenerationem  vocat,  ex  semine  est 
incorruptibili.  Hoc  autem  semen  ipse 
Petrus  interpretatur,  e^Tjyr^Tixoig  ita  sub- 
jungens : 

Per  verbum  Dei  vivi  et  permanentis 
in  aeternum.  Graece:  per  verbum  vi' 
ventis  Dei  et  manentis  in  aeternum, 
Quod  etiam  sic  verti  posset:  Per  verbum 
vivens  Dei  et  manens  in  aeternum. 
Nam  manere  in  aeternum  post  panlulum 
ipsi  verbo  tribuitur.  Sed  taraen  haec 
Graecae  orationis  structura  coactior  est. 
Docet  Apostolus,  semen  incorruptibiley 
ex  quo  renati  s^umus,  esse  verbum  Dei. 
Quid  autem  per  Dei  verbum  Petrus  in- 
telligat,  ipse  rursum  paulo  post  exponet ; 
hic  vero  congrua,  pro  loci  circumstantia, 
Deo  epitheta  adscribit :  viventis  et  ma- 
nentis  in  aeternum.  Nam  de  verbo  Dei 
agit,  in  aeternum  mansuro,  ut  mox  dice- 
tur.  Similis  huic  locus  est  Joan.  1. :  Qui 
non  ex  sanguinibuSf  neque  ex  volun- 
tate  carnis  y  neque  ex  voluntate  viri, 
sed  ex  Deo  nati  sunt. 

24.  Quia  omnis  caro  ut  foenum,  et 
Qmnis  gloria  ejus  tamquam  flos  foeni; 


exaruit  foenumj  et  flos  ejus  decidit. 
Verba  sumpta  sunt  ex  Jes.  40.  juxta  ver- 
sionem  LXX.  Quae  quidem  ab  Hebraeo 
non  distant,  nisi  quod  pro :  flore  foeni 
seu  graminiSy  Graece:  '/oozoij,  in  He- 
braeo  est:  flos  agri.  Quod  in  sensu  nihil 
mutat.  Adducitur  autem  Prophelae  locus 
ad  declarationem  utriusque  seminis,  cor- 
ruptibilis  et  incorruptibilis.  Nam  verba 
jam  recitata  doceut,  hominem  carnaliter 
natum  (qui  proinde  carnis  nomine  signifi- 
catur),  quamvis  ad  tempus  floreat,  cadu- 
cum  et  mortalem  esse,  instar  herbae  cre- 
scentis  in  agro,  quae  pulchritudinem  suam 
cito  amittit.  Quod  si  homo  corruptibilis 
est  et  mortalis,  igitur  et  semen  ejus  cor- 
ruptibile  est,  et  cousequenter  id,  quod  ex 
eo  nas^itur,  esse  corruptibile  et  mortale, 
nobis  intelligendum  reliquit  Apostolus. 

25.  Verbum  autem  Domini  manet  in 
aeternum.  Probat  ejusdem  Prophetae 
verbis  alterum  membrum;  nempe  semen, 
ex  quo  renati  sumus,  esse  incorruptibile. 
Nam  semen  illud  est  verbum  Dei,  quod 
Jesaias  testatur  in  aeternum  manere.  Et 
sane,  si  Deus  vivit  et  manet  in  aeternum, 
ut  jam  dixit,  consequens  est,  ut  et  ver- 
bum  ejus  seraper  maneat.  Notandum, 
esse  quidem  in  Graeco  diversa  vocabula, 
Xoyov  xal  p^.ua^  quorum  illud  superius, 
istud  hoc  loco  positum  est;  et  quosdam 
interpretes,  ut  ea  distinguant,  illic  sermo- 
nem  interpreUri,  hic  verbumj  sed  hoc 
non  esse  necessarium.  Constat  enim,  B. 
Petrum  haec  duo  pro  eodem  usurpare. 
Sed  quaeres :  Quod  est  hoc  verbum  ?  Se- 
quitur: 

Hoc  est  autem  verbum,  quod  evan- 
gelizatum  est  in  vos.  Male  quidam  co- 
dices:  in  vobis.  Nam  Graece  est:  £ic 
u/jtaCj  id  est  in  voSj  vel  ad  vos.  Et  sen- 
sus  est,  quem  expressit  Erasmiana  ver- 
sio :  Hoc  autem  est  verbum,  quod  per 
Evangelium  delatum  est  ad  vos.  Caje- 
tanus  et  alii  nonnulli  verbum  hoc  evan- 
gelizatum  interpretantur  ipsum  Jesum 
Christum ,  Deum  et  hominem ,  qui  est 
Verbum  Dei  Patris,  manens  cum  eo  in 
aeternum ;  quem  etiam  esse  dicunt  semen 
incorruptibile,  ex  quo  renati  sumus.  At 

rectius  alii  verhum  intelligunt  Evrange- 
licae  praedicationis,  de  quo  et  Paulus  ad 
Rom.  10. :  Hoc  est  verhum  fidei,  quod 
praedicamus.  Nam  et  Christus,  quando 
dixit:  Semen  est  verhum  Dei,  non  se 
ipsum  dicere  voluit,  sed  verbum  Evan- 
gelii.  Quod  vocatur  verhum  Dei,  quia 
Deus  illud  nobis  loquitur  per  suos  Apo- 
stolos,  tamquam  praecones. 

Docet  igitur  Petrus,  hominem  renasci, 
velut  ex  semine,  verbo  praedicationis 
Evangelicae,  quod  idem  est  verbum  fidei, 
quatenus  fide  suscipitur.  Quare  nun  aliud 
hnjusmodi  sententiis  significatur,  quam 
renasci,  mundari,  justificari,  salvari  ho- 
minem  per  fidem,  qua  crcdit  Evangelio 
sibi  annuntiato.  Sic  Paulus  Ephes.  5.  de 
Ecclesia:  Mundans  eam  lavacro  aquae 
in  verho.  Et  Jacobus  cap.  1.:  Volunta- 
rie  genuit  nos  verho  veritatis.  Explicat 
hunc  sensum  Paulus  ad  Romanos  dicto 


cap.  10.  Ubi  cum  dixisset :  Hoc  est  ver- 
hum  fidei,  quod  praedicamus,  subjecit : 
Quia,  si  confitearis  in  ore  tuo  Domi- 
num  Jesum,  et  in  corde  tuo  credideris, 
quod  Deus  illum  suscitavit  a  mortuis, 
salvus  eris.  Eundem  sensnm  declarat 
Augustinus  tract.  80.  in  Joan.  Manet 
autem  hoc  verhum  in  aeternum,  quia 
Evangelium,  id  est,  praedicatio  Christi 
pro  nostra  salute  crucifixi,  et  a  morte  re- 
suscitati,  fide  percepta,  ex  certa,  firma  et 
immutabili  Dei  promissione  efficax  est, 
ut  credentibus  tribuat  aeternitatem ,  id 
est  vitam  aeternara.  Hoc  igitur  est,  quod 
ex  dictis  colligendum  B.  Petrns  relinquit, 
eos,  qui  reuati  sunt  ex  semine  incorrupti- 
bili,  id  est  ex  verbo  Dei,  incorruptibiles 
et  iramortales  futuros.  Ita  Joannes  1 
Epist.  2. :  Qui  facit  voluntatem  Dei, 
manet  in  aeternum. 


CAPDT   SEGUNDUH. 

Deponentes  igitur  oranem  malitiam  et  omnem  dolum,  et  simulutio- 
nes,  et  invidias,  et  oranes  detractiones ,  2.  sicut  raodo  geniti  infantes, 
rationabile  sine  dolo  lac  concupiscite,  ut  in  eo  crescatis  in  salutera;  3. 
si  taraen  gustastis,  quoniam  dulcis  est  Dominus.  4.  Ad  quera  accedentes 
lapidem  vivum,  ab  horainibus  quidera  reprobatum,  a  Deo  autera  electum 
et  honorificatuni,  5.  et  ipsi  taraquara  lapides  vivi  superaedificaniini,  do- 
mus  spiritualis,  sacerdotiura  sanctura,  offerre  spirituales  hostias,  accepta- 
biles  Deo  per  Jesum  Christum.  6.  Propter  quod  continet  Scriptura^): 
Ecce,  pono  in  Sion  lapidem  summura  angularera,  electura,  pretiosura; 
et  qui  crediderit  in  eura,  non  confundetur.  7.  Vobis  igitur  honor  cre- 
dentibus ;  non  credentibus  autera  lapis,  quem  reprobaverunt  acdificantes  ^), 
hic  factus  est  in  caput  anguli,  8.  et  lapis  offensionis,  et  petra  scandali 
his,  qui  offendunt  verbo,  nec  credunt,  in  quo  et  positi  sunt.  9.  Vos 
autera  gcnus  electum ,  regale  sacerdotiura ,  gens  sancta ,  populus  acqui- 
sitionis ,  ut  virtutes  annuntietis  Ejus,  qui  de  tenebris  vos  vocavit  in 
adrairabile  luraen  suura.  10.  Qui  aliquando  Non-populus  ^),  nunc  autera 
populus  Dei;  qui  non  consecuti  misericordiam ,  nunc  autem  misericor- 
diara  consecuti.    11.  Carissimi,    obsecro    vos  tamquara  advenas  et  pere- 


0  Jes.  28,  16.    2)    1  Cor.  l,  23.    Matth.  21,  42.    »)  Rom.  9,  25. 

grinos  abstinere  vos  a  carnalibus  desideriis,  quae  militant  adversus 
animara ,  12.  conversationem  vestram  inter  gentes  habentes  bonam,  ut 
in  eo,  quod  dctrectant  de  vobis  tamquam  de  malefactoribus ,  ex  bonis 
operibus  vos  considerantes,  glorificent  Deura  in  die  visitationis.  13. 
Subjecti  igitur  estote  orani  humanac  creaturae  propter  Deum^),  sive 
regi,  quasi  praecellenti,  14.  sive  ducibus  tamquam  ab  eo  missis  ad  vin- 
dictam  raalefactorum ,  laudera  vero  bonorum;  15.  quia  sic  est  voluntas 
Dei,  ut  benefacientes  obmutescere  faciatis  iraprudentiura  horainum  igno- 
rantiam;  16.  quasi  liberi,  et  non  quasi  velamen  habentes  raalitiae  liber- 
tatera,  sed  sicut  servi  Dei.  17.  Oranes  honorate;  fraternitatem  diligite; 
Deura  tiraete;  regera  honorificate.  18.  Servi  subditi  estote  in  omni 
timore  dominis,  non  tantum  bonis  et  modestis,  sed  etiam  dyscolis.  19. 
Haec  est  enira  gratia,  si  propter  Dei  conscientiara  sustinet  quis  tristi- 
tias,  patiens  injuste.  20.  Quae  enira  est  gloria,  si  peccantes  et  cola- 
phizati  suffertis?  Sed  si  bene  facientes  patienter  sustinetis,  haec  est 
gratia  apud  Deura.  21.  In  hoc  enim  vocati  estis,  quia  et  Christus 
passus  cst  pro  nobis,  vobis  relinquens  exeraplura ,  ut  sequaraini  vestigia 
ejus,  22.  qui  peccatura  non  fecit,  nec  inventus  est  dolus  in  ore  ejus^); 
23.  qui  cura  raalediceretur,  non  raaledicebat;  cura  pateretur^),  non  com- 
rainabatur;  tradebat  autera  judicanti  se  injuste;  24.  qui  peccata  nostra 
ipse  pertuJit  in  corpore  suo  super  lignura,  ut  peccatis  mortui,  justitiae 
vivamus;  cujus  livore  sanati  estis  *).  25.  Eratis  enira  sicut  oves  errantes, 
sed  conversi  estis  nunc  ad  Pastorera  et  Episcopura  animarum  vestrarum. 


SIMMAKIIM  CAPITIS  SECUiXUI. 

Mouet,  ut  propius  accedant  ad  Christura,  lapidem  electum  et  angularem,  tamquam  peculiaris 
Dei  populus;  ut  sancte  inier  gentes  conversentur,  principibus  pareant,  et,  tametsi  in- 
noxii,  exemplo  Christi  injurias  patienter  ferant. 


1.  Deponentes  igitur  omnem  mali^ 
tiam  et  omnem  dolumy  et  simulationes, 
et  invidiaSj  et  omnes  detractiones.  De- 
ponentes,  in  Graeco  est  aoristus :  aTco- 
Ol/xsyot.  Sio  Tertas:  Deposita  igitur 
omni  malitia  et  omni  dolo  etc,  quo- 
modo  legit  Augustinus  hon).  20.  inter  50. 
Postquam  interposuit  Apostolus  mentio- 
nem  regenerationis ,  qua  renati  erant 
Deo,  et  per  hoc  fratres  effecti  inter  se, 
subinfert  hanc  brevem  admonitionem  ad 
ea  vitia  fugienda,  quae  fraternae  dile- 
ctiQjii-'-TJTJ^ntranaiittnw   Enumerat    autem 


quinque.  Malitiam,  Graece:  xaxtav,  cum 
quia  data  opera  nocet  alteri;  tametsi  qui- 
dam  faciunt  genus  sequentium  vitiorum, 
quod  uon  probo.  Nam  Paulus  Rom.  1. 
xaxiav  medio  vitiorum  inseruit.  Quatuor 
reliqua  per  se  nota  sunt.  Tantum  adverte, 
simulationes,  quae  sunt  mendacia  quae- 
dam  in  facto ,  potissimum  hic  intelligi, 
cum  quis  amorem  aut  benevolentiam 
vultu  praefert,  quam  non  habet  in  animo. 
Deponere  pro  derelinquere,  phrasis  Apo- 
stolica  est,  ubi  de  vitiis  agitur.  Ita  Pau- 
lus  praecipit  deponere   veterem  homi- 


^' 


v^  V  9  Rom.  13,  l.>.^  c>),\Ies.  53.  9.    ^)  Joan.  18,  23.    *}  Jes.  53.  4.  5. 
^/      srr.  N'iCr;ALL'S      ^  -^ 

nem,  mendaciumj  iram,  indignationem 
etc. ;  denique  omne  pondus  et  circum- 
stans  nos  peccatum ,  Eph.  4.,  Col.  3., 
Hebr.  12.  Quod  addit:  omnem,  eignifi- 
cat,  omnino  atque  perfecte  his  vitiis  re- 
nuntiandum  esse.  Et  quibus  hoc  non 
addit,  ex  proximo  relinquit  intelligendum. 

2.  Sicut  modo  geniti  infantes,  ratio- 
nabile  sine  dolo  lac  concupiscite.  Vitiose 
in  multis  codicibus  legebatur:  rationa- 
hiles.  Nam  Graece  est:  t6  Xoytxov,  id 
est  rationabile,  seu  potius  rationale.  Sic 
et  Latini  legunt,  Augustinus  loeo  citato, 
Hieronymus  in  cap.  55.  et  60.  Jesaiae, 
Beda,  Carthusianus  in  commentariis,  et 
alii.  Favet  et  Syra  versio.  Sine  dolo, 
Graece :  aSoXov,  id  est  expers  doli.  Au- 
gustinus  legit:  innocens.  Itaque  patet, 
referendum  esse  ad  lac,  non  ad  supposi- 
tum  verbi :  concupiseite.  Sunt  enim  ambo 
lactis  epitheta:  Xoytxovet  aSoXov,  Perstat 
autem  Apostolus  in  allegoria  novae  nativi- 
tatis,  coepta  cap.  superiori.  Renati  estis, 
inquit,  ex  semine  verbi  Dei;  igitur  omni 
vitiorura  vetustate  deposita,  velut  infan- 
tes  nuper  nati,  lac  rationale  et  sincerum 
appetite.  Comparatio  ab  infantibus  sum- 
pta  referri  potest  ad  praecedentia  et  ad 
sequentia.  Nam  et  alieni  sunt  infantes  a 
vitiis,  quae  hic  nominantur,  id  est,  a  ma- 
litia,  dolo,  simulatione  etc,  et  lactis  ap- 
petentes  sunt.  Unde  Beda  refert  ad 
utrumque;  tametsi  probabilius  existimem, 
ad  sequentia  referri.  Nam  infantes,  etsi 
careant  illis  vitiis,  non  tamen  ea  depo- 
nunt. 

Lactis  nomine  doctrinam  indicat  Evan- 
gelicam,  id  est,  fidei  morumque  praecepta. 
Considerat  autem  in  hac  metaphora  lactis 
candorem  et  puritatem,  quia  vocat  ado- 
Xov.  Talis  vero  est  Evangelica  doctrina, 
pura,  sincera,  immaculata.  Considerat 
etiam  vim  nutriendi,  quoniam  addit:  ut 
in  eo  crescatis.  Quod  autem  lac  infanti- 
bus  aptum  sit,  non  viris,  bic  non  attendit. 
Unde  non  pugnat,  quod  Pauhis  lactis 
aliraentum  attribuit  carnalibus  et  imper- 
fectis,  ut  1  Cor.  3. :  Tamquam  parvulis 
in  Christo  lac  vobis  potum  dedi,  non 
escam;    nondum   enim    poteratis;    et 


Hebr.  5. :  Facti  estis,  quihus  lacte  opus 
sit,  non  solido  cibo  etc.  Petrus  autem 
ad  lac  appetenduro  hortatur  fideles  in  ge- 
nere,  tam  perfectos,  quam  imperfectos. 
Non,  inquam,  pugnat,  quia  Petrus  non 
opponit  lac  cibo  perfectorum,  sed  vetu- 
stati  vitae.  Lac  quippe  eorum  est,  qui 
sunt  novi  homines.  Quamquam  alioqui, 
quamdiu  hic  vivimus,  omnes  parvuli  su- 
mus ,  comparatione  virilis  ac  perfectae 
aetatis,  quam  assequemur  in  futuro  sae- 
culo;  quemadmodum  Paulus  docet  illis 
verbis  1  Cor.  13.:  Cum  essem  parvulus, 
loquebar  ut  parvulus  etc. 

Sunt,  qui  nomine  lactis  significatum 
veliut  omne  genus  Christianarum  virtu- 
tum,  quod  eodem  recidit.  Sed  cur  vocat 
rationale?  Quidam  ab  usu  rationis  hoc 
epithetum  deducunt;  ac  si  dicat  Aposto- 
lus :  Non  exhortor  ad  infantiam  rationis 
expertom,  sed  ita  lac  dolo  vacuum  jubeo 
vos  appetere,  ut  tamen  intelligentia  con- 
ditum  sit,  secundum  illud  Pauli  1  Cor. 
14.:  Nolite  pueri  effici  sensibus ,  sed 
malitia  parvuli  estote.  Quod  et  Christus 
admonet,  dicens :  Estote  prudentes  sicut 
serpentes,  ei  simpUces  sicut  columbae, 
Matth   10. 

Alii  pleriquo,  meo  judicio  rectius,  cen- 
sent,  Apostolum  addendo :  rationale,  sig- 
nificare,  se  metaphorice  loqui,  videlicet 
de  lacle  non  corporis,  sed  animi.  Quod 
et  Erasmus  paraphrastice  in  sua  versione 
putavit  exprimendum.  Unde  et  SyruB 
interpres  reddidit:  spirituale.  Confirmat 
hunc  sensum  locus  similis  Rom.  12. :  Ba- 
tionabile  obsequium  vestrum.  Vocat 
enim  ibi  Paulus  oblatiouem  corporum 
nostrorum ,  qua  Deo  offeruntur  a  nobis 
ad  sanctimoniam,  obsequium  seu  cultum 
rationalem,  id  est  spiritualem,  ad  discri- 
men  hostiarum  corporalium,  quemadmo- 
dura  et  hic  paulo  post  legimus  domum 
spiritualem  et  spirituales  hostias.  Ita 
nunc  B.  Petrus  ad  concupiscendum  lac 
rationale,  id  est  mysticum  ac  spirituale, 
fideles  hortatur. 

Ut  in  eo  crescatis  in  salutem.  Graeca 
pleraque  non  addunt :  in  salutem,  legitur 
tamon   in  Syriaco  et  nonnullis  Graeci?) 

nec  non  apud  Augustinum  et  Bedam.  Ut 
autem  non  fuerit  additum  ab  Apostolo, 
recte  tamen  intelligi  potest:  in  salutem, 
in  virum  perfectum,  vel  aliquid  tale. 
Nam  motus  incrementi  tendit  ad  quanti- 
tatem  perfectam.  Itaque  sensus  est:  Lac 
Evangelicac  doctrinae,  quam  semel  acce- 
pistis,  quotidie  adhuc  more  infautium 
appetite  et  sugite ;  ut  per  illud  adoles- 
catis,  id  est,  magis  ac  magis  in  vita  hac 
nova,  ad  quam  estis  renati ,  proficiatis, 
donec  virile  robur,  id  est,  perfectam  as- 
eequamini  salutem. 

3.  Si  iamen  gustastis,  quoniam  dul^ 
cis  est  Dominus.  Particula  tamen  in 
Graeco  et  Syriaco  non  habetur,  nec  in 
omnibus  est  Latinis.  Augustinus  qnoque 
non  addit;  tametsi ,  quod  Graece  est: 
srTisp  eys^oaods,  si  quidtm  gustastiSj 
etiam  verti  potuit:  si  tamen  gustastis, 
nisi  erusp  hoc  loco  non  tam  esset  dubi- 
tantis,  quam  supponentis,  quod  verum  ■ 
est;  uti  patebit  ex  sensu.  Caeterum  men- 
dose  quidam  codices  legnnt:  gustatis, 
praesenti  tempore.  Est  autem  manifesta  , 
allusio  ad  versum  Psalm.  33. :  Gustate 
et  videte,  quoniam  suavis  est  Dominus, 
Graece  tam  in  Psalmo,  quara  hoc  loco, 
legitur:  ov.  xpi^JOTOC  6  xupioc,  quia  henig- 
nus  Dominus.  At  Hebraice  est:  toh, 
honus.  Ergo  dulcedinem  intelligi  oportet 
bonitatem  ac  benignitatem  Dei  erga  ho- 
mines,  quae,  dum  ab  illis  agnoscitur  atque 
gustatur,  dulcedo  vocatur.  Jam  hoc  quo- 
que  ad  metaphoram  lactis  et  infantium 
pertinet.  Nam  infantes,  dulcedine  lactis 
gustata,  rursus  ipsum  gustare  cupiunt. 

Est  igitur  exhortationis  confirmatio  a 
dulcedine  prius  percepta;  quasi  dicat: 
Jam  ante  percepistis  gustu  palati  spiri- 
tualis  (tunc  scilicet,  quando  fide  susce- 
pistis  Evaogelium,  tamquam  salutis  ve- 
strae  nuntium  laetissimum  et  omni  acce- 
ptione  dignum) ,  quam  bonus  et  suavis 
est  Dominus ;  igitur  hujus  tam  salutaris 
doctrinae  succnm  amplius  adhuc  appetite, 
quo  magis  eo  delectati  plenius  assequa- 
xnini  perfectionem  in  Christo. 

Qni  sensus  etsi  bonus  ac  verus  sit,  at- 
tamen  haud  est  improbabilc,  sub  istorum 


verborum  velamine  mysterium  latere, 
quod  Petrus  aperte  eloqui  nohierit ;  par- 
ticipationem  dico  sacrae  Eucharistiae, 
qua  duicedo  bonitatis  et  gratiae  Dei  in 
suo  fonte  gustatur.  Etenim  primis  Eccle- 
siae  temporibus  solet  neophytis  statim  a 
baptismo  dari  sacra  Eucharistia.  Sed  et 
inter  ipsas  baptismi  caeremonias  lac  et 
mcl  gustandum  praebebatur;  ut  verisi- 
mile  sit,  Apostolum  Petrum  ad  ea  myste- 
ria  respexisse  hoc  loco,  quemadmodum 
et  Paulum  Hebr.  6.  illis  verbis :  Gusta- 
verunt  etiam  donum  coeleste.  Unde  et 
Ecciesia  locum  hunc  recitat  in  oflficio  di- 
vino  illius  Dominicae,  qua  neophytorum 
habitus  olim  commutari  solet,  quando  et 
illud  ex  neophytorum  persona  canitur, 
haud  dubie,  quin  de  Eucharistiae  Sacra- 
mento :  Cujus  corpus  sanctissimum,  in 
ara  crucis  torridum,  cruore  ejus  roseo 
gustando  vivimus  Deo.  Denique  constat, 
Dominum  hic  intelligi  Christum.  Nam 
sequitur : 

4.  Ad  quem  accedentes,  lapidem  vi- 
vum.  Exhortationem  superiorem  confir- 
mat  ab  excellenti  dignitate  Christiano- 
rnm,  quam  verbis  magnificis,  et,  ut  ita 
dixerim,  heroicis  depraedicat,  immorans 
haic  argumento  usque  ad  illura  locum: 
Carissimiy  obsecro  vos  etc.  Accedentes, 
id  est  dum  acceditis.  Acceditur  autem  ad 
Christum  etiam  ab  iis,  qui  jam  in  Christo 
renati  snnt,  dum  quotidianis  virtutum 
profectibus  magis  magisque  se  ei  conjun- 
gunt.  Christum  vocat  lapidem  vivum, 
lapidem  propter  firmitatem ,  metaphora 
sumpta  a  lapide,  praesertim  angulari,  qui 
firmitatem  praestat  aedificio;  cujus  ad- 
instai  Christus  suam  Ecclesiam  sustinet 
ac  firmat.  Acceptum  nomen  a  Prophetis, 
quorum  verba  refert,  paucis  interpositis. 
Vivum  seu  viventem,  ut  tropus  agnos- 
catur,  quomodo  supra  dixit:  lac  ratio- 
nahile,  quia  non  solum  ipse  in  se  vitam 
habet,  sed  etiam  omnes  sibi  adhaerentes 
vivificat. 

Ah  hominihus  quidem  reprohatum. 
Judaei  siguificantur,  qui  tradiderunt  eum 
gentihus  ad  illudendum  et  flagellandum 
et  crucifigendum ,  Matth.  20.    Respicit 

Apostolus  ad  locum  Psalmi,  ex  quo  paulo 
post  plura. 

A  Deo  autem  electum  et  honorifica- 
tum.  Graece:  Apud  Deum  autem  ele- 
ctum,  pretiosum  sive  honorobilem,  quod 
idem  interpres  paulo  post  vertit:  pretio- 
8um.  Sunt  enim  nomina,  non  participia: 
IxXsxTOVj  svTi|yiov.  Quae  eadem  scripta 
sunt  a  LXX.  Jes.  28.  verbis  hic  infra 
repetendis.  Consonat  his  etiam  Syriaca 
vcrsio.  Est  autem  allusio  ad  lapides  prae- 
stantes,  qui  apud  homines  sunt  in  pretio. 
Nam  quod  praestans  est,  electum  vocatur 
more  Scripturae.  Sensus  igitur  est,  huuc 
lapidem,  etsi  reprobatum  ab  hominibus, 
tamquam  vilem  et  rejectaneum,  tamen 
apud  Deum  atque  in  oculis  Dei  valde 
pretiosum  atque  honorabilem  esse,  ut 
quem  testatus  sit  Deus  suum  esse  Filium, 
regemque  constituerit  super  omnem  crea- 
turam,  et  in  coelis  ad  dexteram  suam 
coUocarit,  nomenque  ei  dederit,  quod  est 
super  omne  nomen. 

5.  Et  ipsi  tamquam  lapides  vivi  su- 
peraedificamini.  Metaphoram  de  lapide 
Christo  etiam  ad  fideles  accommodat, 
ostendens,  quemadmodum  et  ipsi  sint  la- 
pides  vivi,  Christo  lapidi  coagmentandi. 
Superaedificamini ,  Graece:  oixo5o- 
|AsTo^£,  aedificamini.  Ubi  tam  Graecum, 
quam  Latinum  ambigui  modi  est,  indi- 
cantis  scilicet  aut  imperantis;  quomodo 
Joan.  5.:  epsuvaTS^  scrutamini  Scriptu- 
ras;  Erasmus  et  Hentenius  imperativum 
elegerunt,  vertentes :  aedificamini.  Qui 
modus  etiam  Syro  paraphrastae  placuit. 
Alii  vero,  ut  Beda,  Cajetanus,  Hesselius, 
enuntiative  dictum  accipiunt,  idque  re- 
ctius.  Nam  (ut  dixi)  versatur  hoc  loco  B. 
Petrus  in  declaranda  et  commendanda 
dignitate  Christianorum,  quam  a  Christo 
auctore  participant.  Etenim,  quod  dicit, 
tale  est :  Merito  vos  exhortatus  sum  ad 
incrementa  capienda  in  vita  spirituali, 
diceus  :  Ut  in  eo  crescatis  etc,  quia,  dum 
ad  Christum  profectibus  quotidianis  ac- 
ceditis,  qui  est  iapis  vivus,  ab  hominibus 
quidem  reprobatus,  apud  Deum  vero  in 
pretio  et  honore  habitus,  ipsi  quoque, 
tamquam  vivi  lapides,  aedificamini,  supple, 


super  eo,  videlicet  lapide  fundamentali, 
qui  sustinet  totam  spiritualis  aedificii 
molem. 

Igitur  lapides  vocat,  quia  aedificatio 
firraa  et  solida  fit  ex  lapidibus ;  viventes 
autem  ad  significationcm  metaphorae,  si- 
mul  ut  iusinuet,  eos  non  ita  collocari  in 
aedificio,  quomodo  iapides  insensibiles, 
qui  se  ipsos  movere  non  possunt;  sed  ut, 
vitam  in  se  habentes,  ipsi  sese  bonis  actio- 
nibus  et  studiis,  adjuvante  Deo,  promo- 
veant,  ut  aedificio  perfectius  inhaereant. 
Qnod  et  significatum  est  verbo :  acceden- 
tes.  Nam  lapides  materiales  non  accedunt, 
sed  alienis  tantum  manibus  portantur. 
Verisimile  esl  autem,  B.  Petrum  hic  re- 
spicere  ad  locum  Jes.  54.,  ubi  praedicitur 
ac  describitur  Ecclesia  *  ex  lapidibus  pre- 
tiosis  construenda. 

Domus  spiritualis.  Variant  exempla- 
ria  jam  olim,  Beda  teste,  qui  legit  plura- 
liter  et  accnsandi  casu :  domos  spiritua- 
les.  Annotat  autem,  quosdam  codices  ha- 
bere  in  singulari :  superaedificamini  do- 
mus  spiritualis;  alios  autem:  sursum 
aedificamini  in  domum  spirituaUm.  Sed 
haec  explicatio  est  verae  lectionis:  do- 
mus  spiritualis,  ut  nos  legimus  ex  casti- 
gatione  Romana,  sufiragantibus  Graecis, 
nec  non  Latinis,  tam  raanuscriptis,  quam 
impressis  melioribus.  Ad  quem  modum 
et  Augustinus  legit  Epist.  57.  ad  Dard. 
Nec  vero  convenit  plurale :  domos  (aut, 
ut  in  quibusdnm  est,  domus)  spirituales, 
etiamsi  in  praepositio  addatur  aut  intel- 
ligatur.  Non  enim  singuli  lapides  aedifi- 
cantur  in  singulas  domos,  sed  multi  in 
unam.  Et  sensus  est,  fideles  ita  aedificari, 
id  est ,  componi  instar  lapidum ,  super 
Christo ,  tamquam  lapide  fundamontali, 
ut  constituant  unam  domum  spiritualem, 
quae  est  Ecclesia. 

Vocatur  autem  Ecclesia  domus  spiri- 
tualiSf  non  qnod  sit  occulta  et  invisibilis, 
qui  est  haereticus  commentarius,  pugnans 
cum  manifestissimis  Scripturis ;  sed  tum 
ad  difi^erentiam  domus  materialis,  quae 
cx  materia  corporali  constat;  tum  vero 
propter  signiticationera  mysterii.  Nam 
spirituale,  Graece  7iveu|iaTCx6v,  vocabu- 

lum  est  scholae  Christianae,  qno  signifi- 
catur  quid  allegoricum,  id  est,  allegorice 
sive  mystice  significans  aut  significatum ; 
significans,  ut  1  Cor.  10.,  ubi  manna  et 
aqua  de  petra  fluens,  et  ipsa  petra  vo- 
cantur  spiritualia;  significatum,  ut  Apoc. 
11.,  ubi  civitas  magna,  Christi  et  marty- 
rum  ejus  interfectrix,  vocatur  spiritualiter 
Sodoma  et  Aegyptus.  Sic  Ecclesia  domus 
spiritualis,  id  est  mystica  dicitur,  quia 
per  domum  materialem  et  proprie  dictam, 
ut  per  tabernaculum  Mosi  et  templum 
Salomonis,  praefigurata. 

Sacerdotium  sanctum.  Aedificantur 
fideles  non  solum  ut  domus  spiritualis, 
sed  etiam  (quae  magna  dignitas  eorum 
est)  ut  sacerdotium  sanctum.  Ubi  nomine 
sacerdotii,  velut*  collectivo,  significari 
videtur  coetus,  collegium  et  chorus  sa- 
cerdotum,  ita  ut  singuli  sint  sacerdotes. 
Verum  sicut  illa  domus  figurate,  non  pro- 
prie  intelligitur,  quod  significabatur  epi- 
theto  spiritualis:  ita  et  hoc  sacerdotium 
non  proprie  dictum,  sed  metaphoricum 
est;  quod  insinuatur  epitheto:  sanctum. 
Nam  qui  proprie  sacerdotes  dicuntur,  vi- 
delicet  ad  externa  sacrificia  offerenda 
deputati,  non  omnes  sunt  sancti,  id  est, 
interna  animornm  sanctimonia  et  puritate 
praediti,  etiam  dum  suo  funguntur  sacer- 
dotio,  ut  Ophni  et  Phinees,  1  Reg.  2.,  et 
alii  multi  in  veteri  lege.  Qui  vero  ad  hoc, 
de  quo  Petrus  loquitur,  sacerdotium  per- 
tinent,  nisi  sancti  sint,  hostias  suo  sacer- 
dotio  proprias  offerre  non  possunt. 

Ex  quo  patet,  eos  vehementer  falli, 
qui  hac  Petri  sententia  et  similibus  ni- 
tentes,  simpliciter  aflSrraant,  omnes  Chri- 
stianos  esse  sacerdotes;  dum  non  distin- 
guunt  inter  id,  quod  proprie  dicitur,  et 
id,  quod  figurate.  Nam  ut  sacrificium 
specialiter  et  proprie  vocatur,  quod  ex- 
temo  ritu  cum  aliqua  sui  immutatione 
Deo  offertur,  ut  supremo  Domino;  ge- 
neraliter  autem  et  improprie  omne  id, 
quod  agitur,  ut  sancta  societate  Deo  in- 
haereatur;  quomodo  describitur  ab  Au- 
gustino  lib.  10.  de  civitat.  Dei,  cap.  6.: 
ita  pecuHariter  et  proprie  sacerdotes  di- 
cuntur,    quorum   officium   est,   sacrificia 


prioris  generis  offerre;  cujusmodi  quidem 
in  Ecclesia  nuUum  est  praeter  incruentum 
sacrificium  corporis  et  sanguinis  Domini; 
impropvie  vero  ac  generali  ratione,  qui 
posterioris  generis  offerunt  Deo  sacrificia, 
id  est,  quicumque  pia  et  sancta  opera, 
sive  religionis,  sive  misericordiae ,  seu 
cujuscuraque  virtuti.s,  exercent.  Sicut  au- 
tem  utrumque  sacrificium  suo  modo  ve- 
rum  dicitur ;  externum  quidem  verum  pro- 
prietate  sermonis,  quomodo  dicitur  vera 
vitis ,  quae  fert  uvas ;  intemum  autem 
verum,  quia  per  se  Deo  placitum,  quo- 
modo  Christus  dixit :  Ego  sum,  vitis 
vera,  Joan.  15.:  sic  etiam  de  sacerdotio 
et  sacerdotibus  dlstingucndum.  Porro  de 
sacerdotio  improprie  ac  generaliter  ac- 
cepto  B.  Petrum  loqui,  manifeste  declarant 
ejus  verba  subjuncta: 

Offerre  spirituales  hostias.  Id  est,  ad 
offerendum  hostias  sive  sacrificia  spiri- 
tualia.  Exponit  sacerdotium  spirituale 
per  actum  proprium,  qui  est,  offerre  spi- 
rituales  hostias,  id  est  opera  virtutum; 
quae  quidem  omnia,  quatenus  ad  Dei  re- 
feruntur  honorem,  ut  auctoris  ac  Domini 
univer&alis,  hostiae  dicuntur;  spirituales 
autem  ad  differentiam  carnaliura  hostia- 
rum,  quae  in  veteri  lege  offerebantur,  et 
per  quas  mystice  fuerunt  significatae;  vel 
generatim  ad  discrimen  cultus  externi, 
qui  ad  interiorem  cultum  in  animo  con- 
si3tentem  referri  debet.  Subest  igitur  in 
hac  parte  exhortatio  tacita  ad  opera  bona, 
tamquam  ad  spirituales  hostias,  ad  quas 
Deo  offerendas  consecrati  sint  sacerdotes 
in  baptismo. 

Acceptabiles  Deo  per  Jesum  Chri- 
stum.  Hanc  partem :  per  Jesum  Chri- 
stum ,  Ven.  Beda  refert  ad  cuncta  prae- 
missa,  quia  per  Christi  gratiam  et  super- 
aedificamur  in  domum  spiritualem,  et 
sacerdotio  sancto  participamus,  et  hostias 
Deo  acceptabiles  offerimus.  Alii  referunt 
ad  solam  partem  proximum :  acceptahiles 
Deo ;  nam  spirituales  hostiae,  quamvis 
per  se  gratae  sint  et  placitae  Deo,  qua- 
tenus  sunt  opera  pietatis,  tamen  sicut 
haberi  non  possunt,  nisi  per  Jesum  Chri- 
stum,  ita  nec  acceptantur  a  Deo  ad  salu- 

tem  et  gloriam  nostram ,  nisi  per  eundem 
Jesum  Christam.  Haec  constructio  satis 
est  accommodata  textui.  Veruntamen 
alii  referre  malunt  ad  verbum  offerre. 
Nam  per  Christum  ofiPerimus  spirituales 
hostias,  in  quantum  ille,  tamquam  me- 
diator  et  sacerdos  noster,  eas  velut  a 
nobis  susceptas  offert  Deo  Patri ,  suaque 
intercessione  commendat.  Huic  constru- 
ctioni  favent  aliae  Scripturae.  Nam  Heb. 
13.  de  Christo  sic  dicitur:  Per  ipsum 
ergo  offeramm  hostiam  laudis  semper 
Deo ;  et  Apoc.  8. :  Data  sunt  illi  (angelo) 
incensa  multa ,  ut  daret  orationibus 
sanctorum  omnium  super  altare  au- 
reum.  Per  quem  angelum  Christus  signi- 
ficatur.  Quamquam  hujus  constructionis 
eensus  paene  idem  est  cum  sensu  secun- 
dae.  Offert  enim  Christus  orationes  no- 
stras  ac  caetera  bona  opera  Deo  Patri, 
quia  per  suum  meritum  grata  ei  facit  et 
accepta. 

6.  Propter  quod  continet  Scriptura. 
Graece:  Ideo  et  continet  in  Scriptura. 
Quod  quia  obscurum  est,  varie  exponitur. 
Erasmus  in  annotat.  duas  refert  conje- 
cturas  verius,  quam  expositiones.  Primo 
verbum  continet  ad  Christum  lapidem 
refert,  hoc  modo  :  Lapis  ille,  de  quo  lo- 
cutus  sura,  continet  in  Scriptura,  id  est 
Scripturae  testimonio  describitur  conti- 
nens  et  connectens  in  se  duos  populos, 
tamquam  duos  parietes,  dum  vocatur  la- 
pis  angularis.  Quia  vero  Graecum  ver- 
bum  Tiepisxstv  interdum  excellere  signifi- 
cat,  hinc  alteram  addit  de  eodem  lapide 
Christo  expositionem  hujusmodi:  Excel- 
lit  in  Scriptura  j  id  est  excellens  decla- 
ratur  hic  lapis  subjuncto  Scripturae  testi- 
monio.  Porro  apud  R.  Stephauum  anno- 
tatur  unus  codex  Graecus,  in  quo  scriptum 
sit :  usptsxst  yi  TP°'-9'^^  continet  Scriptura, 
quemadmodam  habet  nostra  versio.  Sed 
vereor,  ne  locus  studio  sit  efformatus,  ut 
in  aliis  quibusdam  factum,  ad  versionem 
Latinam. 

Mihi  rem  attigisse  videtur  Joan.  Has- 
selanus,  qui  submonet,  iiEpiej^etv  hic 
accipi  posse,  ut  sit  verbum  scholasticum, 
a  quo  deducitur  izepioxy},  id  est  eumma, 

argumentum ,  item  comprehensio  pauco- 
rum  verborum  aut  versuum  ex  aliquo 
libro ,  quam  Ecclesiastici  scriptores  La- 
tini  capitulum  vocare  solent.  Exemplum 
est  Act.  8. ,  ubi  nos  habemus :  Locus 
Scripturae ,  quam  legebat  eunuchus, 
erat  hic :  Tamquam  ovis  ad  occisionem 
ductus  est  etc,  ubi  locus,  Graece  usptox'^, 
id  est  capitulum.  Cui  significationi  con- 
gruenter  etiam  ipsum  verbura  hic  positum 
exponere  licebit  ad  huuc  modura :  Qua 
de  re  locus  seu  capitulum  exstat  in  Scri- 
ptura,  videlicet  accepto  verbo  Ttsptsx^iv 
neutraliter  (nam  et  hoc  suggerit  Eras- 
mus),  ac  si  dixisset  B.  Petrus :  ContinC' 
tur  seu  habetur  in  Scriptura.  Quod  et 
velle  videtur  Syriaca  versio:  Dicitur 
enim  in  Scriptura.  Nam  quia  dixerat 
Petrus  Christum  lapidem  vivum,  a  Deo 
electum  et  honorificatura ,  ad  id  proban- 
dum  adducit  ex  Scriptura  prophetica  te- 
stimoniura : 

Ecce,  pono  in  Sion  lapidem  summum 
angularem ,  electum ,  pretiosum.  Sum^ 
mum  angularem ,  Graece  composito  no- 
mine  axpoyojvtalov ,  quasi  dicas :  summ^ 
angularem.  Erasmus  periphrasi  rcddit : 
in  summo  ponendum  angulo.  Ita  Grae- 
cis  vocatur  lapis,  qui  in  extremo  angulo 
fandamenti  duos  parietes  ex  diverso  ve- 
nientes  conjungit  et  continet.  Citat  autem 
Apostolus  Prophetae  testiraoniura,  nec 
verbis  omnino  iisdem,  nec  eodem  ordine 
servato ,  prout  ieguntur  vel  in  Hebraeo, 
vel  apud  LXX.  Nam  Hebraea  sic  habent, 
Hleronymo  interprete :  Ecce,  ego  mittam 
in  fundamentis  Sion  lapidem,  lapidem 
probatum,  angularem,  pretiosum.  LXX. 
vero  sic:  Ecce ,  ego  immilto  in  funda- 
menta  Sion  lapidem  pretiosum  (Graece 
noXuzeXy]) ,  electum,  summ-angularem, 
pretiosum  sive  honorabilem ,  Graece 
£VTt|Jiov.  De  sententia  tamen  Prophetao 
nihil  mutatum  est.  Ea  vero  est  hujusmodi: 
Ecce  ego ,  dicit  Dominus  Deus  ad  popu- 
lum  Israel,  faciam  in  vobis  rem  novam 
ac  longe  praeter  merita  vestra;  nam  in 
Siou,  hoc  est,  in  Ecclesia,  quae  ortum 
habebit  in  raonte  Sion  in  Jerusalera ,  po- 
nam  loco  fundamenti  Christum  Salvato- 

rem  ut  lapidem  angularem,  eiectum,  pre- 
tiosum.  Lapis  vocatur  Christus  ob  firmi- 
tatem,  ut  supra  dictum  est. 
^-^Angularis  autem  sive  summ-angularis 
cur  vocetur,  seiendum,  Hebraea  phrasi 
principes  ac  primores  in  populis  vocari 
angulos  populorum,  quasi  fundamenta 
eorum  et  sustentacula  praecipua,  ot  Jud. 
20.,  1  Reg.  14.,  Jes.  19.  et  Sophon.  1.  et 
3.  Christus  igitur  dicitur  angularis  Ec- 
clesiae  lapis,  id  est  primarium  ac  prin- 
cipale  ejus  fundamentum ,  quia  princeps 
et  caput  ejufl  est,  spiritus  sui  guberna- 
tione  eam  firmans,  fulciens  atque  susten- 
tans.  Deinde  etiam  ob  hoc  lapis  summ- 
angularis ,  quia,  sicut  lapis  angolaris  in 
aedificio  duos  inter  se  parietes  connectit, 
ita  duos  populos ,  Judaicum  et  gentilem, 
ipse  in  se  conjungit.  Quam  rationem  sine 
dubio  spectavit  Paulus  Eph.  2.  illis  ver- 
bis :  Ipso  summo  angulari  lapide  Jesu 
Christo ,  in  quo  omnis  aedificatio  con- 
structa ,  crescit  in  templum  sanctum  in 
Domino ;  in  quo  et  vos  aedificaynini  etc. 
Nam  et  prius  dixerat :  Ipse  enim  est  pax 
nostra ,  qui  fecit  utraque  unum  etc. 
Verisimile  est  autem ,  et  B.  Petrum  huc 
spectasse,  utpote  scribentem  Judaeis  per 
gcntium  provincias  dispersis  et  gentibus 
in  Christo  per  fidem  adunatis.  Electus 
autem  hic  lapis  est,  sive  ut  in  Hebraeo, 
probatus,  scilicet  prae  omnibus  aliis,  quia 
non  est  in  alio  aliquo  salus;  nec  enim 
aliud  nomen  est  sub  coelo  datum  homi- 
nibus ,  in  quo  oporteat  nos  salvos  fierij 
Act.  4.  Ideoque  et  pretiosus  ac  summo 
bonore  dignus,  adeo  ut  in  nomine  ejus 
omne  genu  flectatur  coele&tium ,  terre- 
strium  et  infernorum,  Phil.  1. 

Et  qui  crediderit  in  eum ,  non  con- 
fundetur.  Graece:  Et  qui  credit  in  eo, 
nequaquam  pudefiet.  Verba  posuit  pror- 
sus,  ut  sunt  apud  LXX.,  nisi  quod  horum 
quidam  codices  omittunt  iilod :  iv  auTW^ 
in  eu.  Hebraea  vero  sic  habent:  Qui 
credit,  non  festinabit ;  quomodo  reliqui 
etiam  Graeci  interpretes  ex  Hebraeo 
transtulerunt.  Sensus  tamen  utriusque 
lectionis  eodem  redit,  estque  hujusmodi: 
Qui  crediderit ,   quae  dico  de  lapido  in 


fundamentis  Sion  mittendo ,  et  salute 
eum  speranda ,  ne  festinet  ad  rem  pr< 
missam,  impatiens  morae,  quasi  statii 
ea  debeat  exhiberi ;  neque  si  differatui!^ 
spem  abjiciat,  sed  patienter  exspectet 
Non  enim  pudefiet,  non  frustrabitur  exi 
spectata  salute.  Nam  certissime  ea  vei 
tura  est  tempore  definito  a  Deo ;  quam 
certissime  consequetur,  qui  credit,  sici 
oportet,  id  est  fide  sperante,  diligente 
perseverante.  CitathancScripturam  etiami 
Paulus  Rom.  9.  et  10.  Vide,  quae  illic 
annotata. 

7.  Vobis  igitur  honor  credentibus. 
Erasmus  vertit.  Vobis  igitur  pretiosus 
est,  qui  creditis ,  ut  subaudiatur:  lapis, 
de  quo  in  praecedentibus.  Vult  enim, 
hunc  esse  sensum :  Vobis  est  pretiosus, 
qui  in  illum  credidistis;  Judaeis ,  et 
non  credentibus  vilis  est.  Verum  si  id 
voluisset  Petrus,  non  mutasset  evTt|iov  in 
Ti|i7jv  ;  sed  prius  vocabulum ,  etiam  huic 
loco  aptum ,  retinuisset.  Nam  ti/jltj  non 
significat  pretiosum ,  sed  honorem  aut 
pretium.  Rectius  proinde  Hentenius: 
Vobis  igitur ,  qui  creditis ,  honor  est. 
Beda  deducit  hanc  illationem  ex  eo,  quod 
proxime  praecessit:  Ille  nimirum  honor, 
inquit,  ut  non  confundamini  ab  eo  in 
adventu  ejus.  Sed  sicut  ipse  ait:  Si  quis 
mihi  ministraverit ,  honorificabit  eum 
Pater  meus. 

Potest  nihilominus  deduci  per  allusio- 
nem  ex  vocabulo  £Vti|jiov,  quod  ex  ho- 
nore  compositum  est;  ut  haec  sit  illatio: 
Dixi ,  lapidem  illum  esse  evTtfjiov ,  id  est 
pretiosum,  honorabilem;  atqui  vos  tam- 
quam  lapides  vivi  super  eo  aedificamini, 
illique  coadunamini  per  fidem,  in  domum 
spiritualem;  igitur  et  vobis  credentibus 
honor,  scilicet  in  judicio  Dei.  De  quo 
honore  etiam  Paulus  Rom.  2.;  Gloria  et 
honor  et  pax  omni  operanti  bonum. 

JSon  credentibus  autem  lapis ,  quem^ 
reprobaverunt  aedificantes.  Non  cre- 
dentibus ,  Graece  uno  verbo:  aTCStOouat, 
id  est  7iolentibus  credere ,  persuaderi, 
fidem  repellentibus.  Significatur  enim  in^ 
fidelitas  positiva,  quam  vocant.  Ilhid 
porro:  Lapis,  quem  reprobaverunt  ae- 

ctiflcdrites ,  sumptum  est  ex  Psalmo  177., 
cum  60,  quod  sequitur  : 

Hic  factus  est  in  caput  anguli.  He- 
braea  pbrasis  pro  eo ,  quod  diceretur: 
factus  est  caput  anguli ,  id  est  lapis  an- 
gulkris,  quem  superius  ex  Jesaia'  Graece 
vocavit :  axpoywviaTov. 

8.  Et  lapis  offensionis,  et  petra  scan- 
dali.  Hoc  assumit  ex  Jesaiae  cap.  8., 
quod  et  Paulus  citat  Rom.  9.  Vide  no- 
strum  ejus  loci  commentarium. 

Jam  vero,  ut  totus  hic  locus  intelli- 
gatur,  primum  exponendus  est  versus 
Psalmi ;  deinde  verba  Apostoli  ordinan- 
da,  et  sensus  reddendus.  Quod  ad  Psalmi 
locum  attinet ,  sumpta  metaphora  est  ab 
aedificantibus ,  id  est  arcliitectis ,  qui  ae- 
dificio  exstruendo  lapides  aptos  quaerunt, 
et  quos  ineptos  arbitrantur ,  rejiciunt ; 
quibus  forte  contigit ,  ut  lapis  rejectus 
postea  aptus  inveniretur,  qui  collocare- 
tur  in  angulo  fundamenti.  Igitur  lapis 
aedificantibus  rejectus  et  denique  factus 
anguli  caput,  Christus  est,  quem  aedifi- 
cantes  sive  architecti ,  id  est  pontifices  et 
magistratus  populi  Judaici ,  quorum  erat, 
docere  et  gubernare  populum,  reprobave- 
runt,  dicentes :  Quoniam  inutilis  est  no- 
his,  Sap.  2. ,  et  adeo  reprobaverunt,  ut 
non  solum  regem  eum  habere  nollent: 
Nolumus,  hunc  regnare  super  nos,  Luc. 
19.,  et  adPilatum:  Non  hahemus  regem, 
nisi  Caesarem,  Joan.  19.,  verum  etiam 
crucifigendum  procurarent.  Idem  tamen 
ille,  repentina  facta  conversione ,  non 
modo  receptus  est  in  partem  aedificii  spi- 
ritualis ,  quod  est  Ecclesia,  sed  mirabili 
Dei  consilio  et  dispositione  (nam  ut  in 
Psalmo  sequitur :  A  Domino  factum  est 
istud ,  et  est  mirahile  in  oculis  nostris) 
etiam  factus  est  lapis  angularis ,  id  est 
totius  Ecclesiae  fundamentum  longe  pri- 
marium,  duos  illius  parietes,  Judaicum 
scilicet  populum  et  gentilem ,  in  se  ipso 
firmissima  junctura  connectens.  Et  quia 
lapis  angularis,  ideo  rex  populi;  siquidem 
per  angulos  significantur  principes,  ut 
supra  dictum  est.  Hinc  ipse  loquitur 
Psalm.  2. :  Ego  autem  constitutus  sum 
rex  ah  eo  super  Sion  montem  sanctum 


ejus.  Sensum  hunc  versus  Davidici  Chri^ 
stus  ipse  nobis  insinuat  Matth.  21.,  de- 
clarat  autem  Petrus  Actorum  4.  et  ho(s 
loco ,  et  Pauhis  Ephes.  2. 

Nunc  de  ordinando  contextu  videamus, 
Quidam,  ut  eum  illustrent,  illa  verba: 
Hic  factus  est  in  caput  anguli,  clau- 
dunt  parenthesi ,  ac  separatim  exponunt. 
Nam  absurdum  eis  videtur,  Christum  non 
credentibus  dici  factum  iu  caput  anguli. 
Itaque  sensum  hunc  periodi  faciunt:  Non 
credentibus  Christus  factus  est  lapis  eih 
aediticantibus  reprobatus  (scilicet  idem 
ille ,  qui  postea  factas  est  caput  anguli, 
id  est  fundamentum  et  princeps  Eccle- 
siae),  factus  etiam  iisdem  lapis  ofPensio^ 
nis  et  petra  scandali.  Haec  constructio 
probari  posset,  nisi  obstaret,  quod  in 
Graeco  non  legitur :  lapis,  sed :  lapidem, 
ki^^ov ,  accusativo  casu;  quemadmodum 
et  in  Psalmo,  nec  non  Matth.  21.,  Marc. 
12.  et  Luc.  20.  Qui  casus  aptari  non 
potest  parti  praecedenti,  si,  quod  sequi- 
tur,  parenthesi  claudas.  Notatur  qui- 
dem  apud  Robertum  Stephanum  unus 
codex,  in  quo  legatur  Xi^OQ,  nominandi 
casu ;  sed  fidem  apud  doctos  non  meretur. 

Igitur  recta  constructione  servata,  sen- 
sus  hic  reddi  potest:  Incredulis  autem 
lapis  ille,  quem  reprobaverunt  aedifican- 
tes,  id  est,  quem  rejecerunt  Judaeorum 
principes,  factus  est  in  caput  anguli,  hoc 
est,  eis,  quantumvis  invitis  et  renitenti- 
bus,  datus  est  Judex  et  Rex,  qui  rebel- 
les  duro  ac  justo  iraperio  coerceat  atque 
puniat.  Jerem.  31.:  Dominatus  sum  eo- 
rum ,  et  Ezech.  20. :  In  furore  effuso 
regnabo  super  eos.  Promotus  est  in  ca- 
put  aedificii  et  regem  populi,  atque  in 
eo  gradu  collocatus  a  Patre,  nunc  regnat, 
donec  eos  ipsos  inimicos  suos,  qui  nole- 
bant,  ipsum  regnare,  ponat  aliquando 
scabellum  pedum  suorum.  Quibus  inte- 
rim  iisdem  lapis  est  off^ensionis ,  quod  in 
Hebraeo  est:  percussionis :  et  petra 
scandali,  id  est  lapis  in  quem  ipsi  gra- 
viter  impingant ,  ab  eodem  colHdendi  et 
conterendi,  sicut  dicitur  Matth.  21.  Hoc 
autem  proprie  ad  Judaeos  pertinet,  qui- 
bus  Christus  crucifixus  scandalum  factus 

33  -^ 


516 


COMMENTARHJS  IN  CAP.  II. 


est,  1  Cor.  1.  Nam  gentibus  incredulis 
stultitia  potius  fuit  Christus ,  quam  scan- 
dalum  ;  ut  ibidem  dicitur.  Unde  ex  hoc 
etiam  loco  suraitur  argumeutum ,  hanc 
Epistolam  ad  Judaeos  scriptam  esse. 
Laudat  enim  Apostolus  Judaeos  fideles 
ex  comparatione  Judaeorum  ,  qui  credere 
noluerunt.  De  quibus  adhuc  sequitur: 

His,  qui  offendunt  verho ,  nec  cre- 
dunt.  NeccreduntfGrfiece:  (iTisiOouvTSC. 
Idem  vocabnlum,  quod  supra,  id  est,  non 
credentes ,  non  acquiesceutes  persuaderi, 
et  credere  nolentes.  Sensus  est :  His,  qui 
impingunt  in  verbum  Evangelii  sibi  an- 
nuntiati ,  nolentes  illud  recipere ,  sed  eo 
offensi ,  contradicentes  et  blasphemantes ; 
ut  de  iis  dicitur  Act.  13.;  iis,  inquam, 
Christus  (qui  est  verbum  Dei  increatum) 
factus  est  lapis  offensionis  et  petra 
scandali.  Offendentes  enim  et  impingen- 
tes  in  verbum  Evangelii,  impegerunt  in 
Christum,  quem  Evangelium  annuntiat. 
Aut  certe  ideo  impegerunt  in  verbum 
evangelicum,  quia  impegerunt  in  Chri- 
Stum  crucifixum. 

In  quo  et  positi  sunt.  In  quOj  Grae- 
ce:  siQ  0,  in  quod  j  yel  ad  quod.  Ven. 
Beda  legit:  i?i  quod ,  licet  etiam  alterius 
lectionis  meminerit,  et  utramque  exponat. 
Sed  et  MSS.  quaedam  probatissima ,  nec 
non  veteres  concordantiae ,  quartum  ca- 
8um  exhibent.  Porro  de  sensu  variant 
interpretes.  Multi  jungunt  cum  complexo 
verbi  praecedentis  et  casus,  qui  in  eo 
subauditur,  et  hunc  sensum  reddunt:  Nec 
credunt  verbo  Evangelii,  ad  quod  audien- 
dum  et  fide  suscipiendum  positi  erant,  id 
est  ordinati  per  legem  et  Prophetas,  Chri- 
Btum  praenuntiantes  et  })romittente8. 
Unde  Paulus  ad  eos  ait :  Vobis  oporte- 
hat  primum  loqui  verhum  Dei,  Act.  13. 
Sed  sciendum ,  in  Graeco  genus  non  re- 
spondere.  Nam  aoyoc:  masculinum  est, 
relativum  o  neutrum ,  quod  proinde  tov 
"kQ^^j^  referre  non  potest.  Qua  ratione 
etiam  illa  cnjusdam  improbatur  expositio, 
qui  relativum  ad  lapidem  refert.  Nam  et 
lapis  in  Graeco  masculinum  est,  Xi^OQ. 
Igitur  alii  relativum  indeterminate  su- 
munt:   ad  quod ,  id  est  ad  quam  rem;  ut 


possit  ad  diversa  referri.  Beda  refert  ad 
credendum,  In  hoc ,  inquit,  positi,  id 
est  per  naturam  facti  sunt  homines,  ut 
credant  Deo  et  ejus  voluntati  obtempe- 
rent.  Sed  hic  sensus  nimium  generalis 
est;  loquitar  enim  Apostolus  speciaiiter 
de  Judaeis. 

Alii  proinde  sic  exponunt:  Ad  quod, 
id  est  ut  crederent  evangelico  sermoni, 
praeparati  erant  et  instructi  per  legem 
Mosaicam ,  quae  Christum  multipliciter 
praenuntiarat.  Ita  Liranus,  Richelius  et 
Cajetanus.  Item  Erasmus  tam  in  annotat., 
quam  in  paraphrasi.  Quo  respicit  etiam 
ejus  versio:  neque  creduntid,  ad  quod 
et  instituti  fuerunt.  Et  quidem  hic  sen- 
sus ,  si  res  ipsa  spectetur ,  concidit  cum 
primo. 

Verum  nihil  istorum  cum  textu  cohae- 
ret ;  nec  omnino  particula:  in  quod ,  ad 
verbum  credere  potest  referri,  quod  in 
Graeco  non  praecessit.  Nam,  ut  dixi, 
Graece  est:  dTCSi^oDvxsc ,  ac  si  dicatur 
uno  verbo:  diffldentes  aut  refragantes. 
Cui  respondere  non  potest  illa  expositio 
relativi :  in  quod ,  id  est  ad  credendum. 
Ac  sane  miror,  nec  ab  Erasmo  id  fuisse 
animadversum. 

Est  igitur  alius  sensus,  a  dictis  longe 
divcrsus  ac  paene  contrarius ,  quo  vide- 
licet  relativum  quod  non  ad  verbum 
Evangelii ,  neque  ad  credendum ,  scd  ad 
non  credendum ,  et  ad  offendendum  re- 
feratur ,  hoc  modo :  Ad  quod  ,  id  est  ut 
offendant  in  verbum,  et  non  credant, 
positi  et  ordinati  sunt  a  Deo,  videlicet 
permittcnte,  propter  eorum  peccata  prae- 
cedentia  et  propter  gloriam  suam ,  quam 
ex  illorum  justa  condemnationesibi  parat. 
Hic  sensus  mihi  videtur  germanus.  Non 
solum  enim  convenit  cum  Scripturis,  in 
quibus  Deus  dicitur  aliquos  tradidisse  in 
desideria  cordis  eorum ,  in  passiones 
ignominiae,  in  reprohum  sensum,  Rom. 
1.;  sed  et  cum  aliis,  in  quibus  idem  hoc 
verbum  logitur,  ut  Rom.  9. :  In  hoc  ipsum 
excitavi  te  (pro  quo  in  Exod.  9. :  posui 
te) ,  ut  ostendam  in  te  virtutem  meam, 
et  1  Thess.  5. :  Non  posuit  nos  Deus  in 
iram,   sed  in  acquisitionem  salutis.    Et 

cap.  3. ,  loqnens  de  tribnlationibus :  Ipsi 
enim  scitis ,  inquit,  quod  in  hoc  positi 
sumuSf  Denique  sensus  hic  praesenti  in- 
etituto  maxime  est  accommodus.  Loqui- 
tur  enim  Petrus  de  Judaeis  a  Deo  repro- 
batis.  Quam  eorum  reprobationem  hic 
sensus  explicat  ea  parte,  qua  dicuntur  a 
Deo  permissi  cadore  in  peccatum  infide- 
litatis.  Adferunt  eum  Didymus ,  Oecu- 
menius,  Gaignaeus,  Salmeronus,  Lorinus, 
et  in  notationibus  suis  Franciscus  Lucas. 

9.  Vos  autem  genus  electum.  Ad 
fideles  orationem  reflectit,  quorum  rursus 
insignem  felicitatem  amplissimis  epithetis 
ac  velut  dignitatum  titulis  praedicat  et 
commendat.  Mirifice  enim  assurgit  hic 
sermo ,  qui ,  quamvis  partim  ex  Mose 
desumptus  sit ,  totus  tamen  usque  ad  ver- 
sum  11.  apostolicam  refert  ac  spirat 
majestatem.  Dicuntur  autem  haec  ad  Ju- 
daeos,  vel  solos,  vel  praecipue.  Notan- 
dum  enim,  quatuor  epitheta,  quae  hic 
ordine  ponuntur,  in  veteri  testamento 
fuisse  attributa  populo  Israelitico,  quem 
Deus  ad  sui  cultum  prae  cunctis  gentibus 
elegerat,  ac  sibi  peculiarem  fecerat,  mul- 
tisque  praerogativis  ornaverat;  itaque 
vere  quidem  illa ,  juxta  sensum  literalem, 
competebant  illi  populo.  Verum  quia 
omnia  in  figura  contingehant  illis ,  1 
Cor.  10.,  non  dubium,  quin  sensu  mystico, 
eoque  longe  sublimiori,  conveniant  eadem 
populo  Christiano. 

Id  igitur  est,  quod  hic  intendit  ac  do- 
cet  B.  Petrus.  Israelitas  quidem  fuisse 
genus  electum ,  passim  testantur  Scriptu- 
rae ,  quae  vocant  eos,  populum  et  semen 
electum  a  Deo ,  ut  Deuter.  4.  7.  10.  et 
14.  et  alibi.  Gratuitam  quoque  ejusdem 
populi  electionem  significatMosesDeuter. 
7.  his  verbis :  No7i  quia  cunctas  gentes 
numero  vincebatis ,  vobis  junctus  est 
Dominus  et  elegit  vos,  cum  omnibus 
sitis  populis  pauciores ;  sed  quia  dilexit 
vos  Dominus.  Ac  rursum  cap.  9.,  ubi 
populum  monet,  ne  dicat:  Propter  jw 
stitiam  meam  introduxit  me  Dominus, 
ut  terram  hanc  possiderem.  Cum ,  in- 
quit,  durissimae  cervicis  sis  populus ; 
sed  ut  compleret  verbum  suum  Domi- 


nuSy  quod  sub  juramento  pollicitus  est 
patribus  tuis  Abraham,  Isaac  et  Jacob. 

Caeterum  multo  magis  ac  verius  Chri- 
stiani  genus  sunt  elecium  ,  quia  non  ad 
terrenam  possessionem ,  sed  ad  coelestem 
ex  toto  hominum  genere,  et  absque  ullo 
meritorum  respectu  ,  sunt  electi  et  vocati 
a  Deo ,  quasi  dicat  Apostolus :  Majori 
jure  in  vos  competunt  omnes  hi  tituli, 
quam  in  illos,  quibus  olim  adscriptos 
fuisse  legimus.  Vocat  autem  genus  pro- 
pter  regenerationem  factam  in  baptismo 
ex  semine  incorruptibili  per  verbum 
Dei ,  quemadmodum  dixit  capite  praece- 
denti. 

Regale  sacerdotium.  Sumptum  ex 
verbis,  quae  Deus  jussit  ad  populum 
dici,  Exod.  19.,  idque  juxta  versionem 
LXX.,  ubi  nos  habemus,  interprete  Hie- 
ronymo :  regnum  sacerdotale ,  pro  eo, 
quod  in  Hebraeo  est :  regnum  sacerdo^ 
tum.  Unde  evanescit  argumentum,  quod 
ex  hoc  loco  faciunt  nonnulli  pro  discri- 
mine ,  quod  statuendum  putant  inter  sa- 
cerdotium  vetus  et  novum  ,  dicentes ,  in 
veteri  testamento  regiam  potestatem  fuisse 
sacerdotali  superiorem,  quia  dictum  sit 
in  Exodo :  regnum  sacerdotale ;  nunc 
autem  sacerdotium  regali  potestate  esse 
prius  ac  potius,  quia  Petrus  sermone 
converso  dicat :  sacerdotium  regale  ;  tam- 
quam  illic  sacerdotium  fuerit  accessorium 
regno,  hic  aulem  regnum  sit  accessorium 
sacerdotio ;  atque  hanc  esse  praerogati- 
vam  novi  testamenti  prae  veteri.  Evanes- 
cit ,  inquam  ,  hoc  argumentum ,  quia  Pe- 
trus  ipsa  Mosi  verba,  quae  ad  veterem 
populum  dicta  fuerunt,  referre  voluit; 
sed  retulit ,  ut  habebantur  in  Graeca  ver- 
sione,  quae  erat  in  usu  fidelium.  Quae 
res  et  a  Lorino  observata  est. 

An  autem  vere  consistat  illud  discri- 
men,  hc  non  potiiis  cum  aliis  doctissimis 
Theologis  dicendum  sit,  etiam  sub  lege 
veteri  sacerdotium  fuisse  regali  potestate 
prius  ac  dignius,  non  hujus  est  loci  dis- 
quirere.  Conferendus  est  autem  hic  locus 
cum  eo,  quod  Apoc.  1.  et  5.  dicitur  Deus 
nos  fecisse  regnum  et  sacerdotes,  Graece : 
reges  et  sacerdotes,  non  sine  allusione 

,ad  locum  Exodi.  Nam  et  in  Exodo  Chal- 
daea  versio  Iiabet :  reges  sacerdotes.  Ex 
quibus  apparet,  etiam  B.  Petrum  id  ipsum 
velle  significare ,  scilicet  omnes  Christia- 
nos  esse  reges  et  sacerdotes.  Et  quidem 
quo  sensu  sacerdotes  sint  omnes,  ipse 
Petrus  jam  ante  exposuit,  dicens :  sacer- 
dotium  sanctum  offerre  spirituales  ho- 
stias. 

Reges  vero  sunt  omnes  Christiani,  vel 
quatenus  Deo  subditi,  cui  servire  regnare 
est,  ut  habet  oratio  Ecclesiae;  vel  quia 
suoram  affectuum  Domini  sunt  ac  reges, 
mente  suum  in  eis  obtinente  principatum, 
ut  quidam  exponunt;  vel  ideo  maxime, 
quia  praedestinatipne  ac  vocatione  reges 
sunt,  utpote  filii  et  haeredes  Dei,  cohae- 
redes  autem  Christi,  et  cum  eo  regnaturi 
in  aeternum;  sicut  ipse  testatur,  dicens 
ad  suos  discipulos  Luc.  22. :  Et  ego 
dispono  vohis,  sicut  disposuit  mihiPater 
meuSy  regnum;  et  dicturus  omnibus  suis 
electis  in  extremo  judicio:  Venite ,  pos- 
sidete  paratum  vobis  regnum.  Est  au- 
tem  et  alins  modus,  secundnm  quem  om- 
nes  Christi^ni  dici  pos.sint  et  sacerdotes, 
etreges;  quatenus  scilicetomnes  membra 
8unt  Christi  sacerdotis  et  regis ,  cum  quo 
unum  corpus  constituunt.  Qiiem  sensum 
pluribus  prosequitur  Hesselius  scribens 
in  hunc  locum.  Vide  S.  Augustinum  de 
civit.  lib.  20.  cap.  10.  Quo  autem  sensu 
vetus  ille  populus  Israeliticus  appellatus 
fuerit  a  Deo  regnum  sacerdotalcj  Exod. 
19.,  petendum  ex  illius  Scripturae  com- 
mentariis. 

Porro  jam  ex  his  patet,  valde  inepte 
quosdam  abuti  hoc  Scripturae  luco  et 
similibus,  ut  doceant,  omnes  Christianos 
vere  et  proprie  esse  sacerdotes.  Nam 
Scripturae  utrumque  eis  attribuunt,  et 
quod  reges  sint,  et  quod  sace.rdotes.  Ex 
qno  cum  non  sit  consequens,  proprie  reges 
esse,  profecto  nec  consequitur ,  esse  pro- 
prie  sacerdotes. 

Gens  sancta.  Hoc  sumptum  est  con- 
sequenter  ex  eodem  loco  Exodi.  Israeli- 
tae  quidem  dicti  gens  sancta  propter  ex- 
ternam  et  legalem  «anctitatem.  Erat  enim 
populus  a  gentilium  immupditiis,   prae- 


sertim  idololatriae ,  segregatus,  et  legalis 
mnnditiae ,  quae  in  delectu  ciborum  et 
lotionibus  aliisque  similibus  consistebat, 
studiosus.  Quo,  secundum  literam,  per- 
tinebat  illud  aliquoties  in  lege  repetitum : 
Sancti  estGte,  quoniam  ego  sanctus  sum; 
ut  ostendimus  capite  superiori.  Christiani 
vero  dicuntur  gens  sancta ,  et  apud  Je- 
saiam  cap.  62.  poyulus  sanctus ,  propter 
internam  et  veram  sanctitatem,  id  est 
puritatem  a  contaminatione  vitiorum. 
Haec  enim  ea  est  sanctitas ,  a  qua  pro- 
prie  Ecclesia  sancta  vocatur  in  symbolo 
fidei. 

Nam  qui  sanctitatem  hanc  definiunt  a 
religione ,  doctrina ,  sacramentis  ac  reli- 
quo  cultu  externo,  non  sufficienter  eam 
explicant,  nec  attiugunt,  quod  in  sancti- 
tate  Ecclesiae  praecipuum  est.  Oportet 
enim  eam  intelligi  sanctitatem,  quam 
Christus  sanguine  suo  contulit  Ecclesiae 
secundum  Scripturas,  ut  Joan.  ^7.:  Pro 
eis  ego  sanctifico  me  ipsum ,  ut  sint  et 
ipsi  sanctiflcati  in  veritate ;  Eph.  1. : 
Elegit  nos  in  ipso ,  ut  essemus  sancti  et 
immaculati ,  et  cap.  5.:  Christus  dilexit 
Ecclesiam ,  et  se  ipsum  tradidit  pro  ea, 
ut  illam  sanctiflcaret ,  mundans  eam 
lavacro  aquae  in  verbo ;  et  Heb.  13.: 
Jesus ,  ut  sanctificaret  per  suum  san- 
guinem  populum ,  extra  portam  passus 
est.  Nec  obstat,  quod  haec  sanctifas  non 
sit  in  omnibus  Ecclesiae  membris  ;  nam 
nec  illa  veteris  populi  sanctitas  ,  quam 
dixi,  in  singulis  erat.  Sed  sancta  dicitur 
Ecclesia  a  sanctitate  praecipuorum  mem- 
brorum,  quae  tamen  omnium  e.sse  debeat, 
ut  vocationi  respondeant. 

Populus  acquisitiotiis.  Graece  :  Xaoc 
cLC  TTspiTUOirjGiv  ^  populus ,  in  acquisitio- 
nem,  sive  in  vendicationem.  Id  quoque 
sumptum  ex  eodem  cap.  19.  Exodi,  ubi 
ante  verba  superiora  sic  habetur  in  He- 
braeo :  Eritis  tnihi  in  peculium  de  cun- 
ctis  populis.  Pro  quo  LXX. :  "^Eosa^l 
|jiot  Aaoc:  mpiooaiOQ,  id  est  eritis  mihi 
populus  peculiaris.  Ad  quam  versionem 
respexit  Paulus  in  Epistola  ad  Titum  2., 
dicens :  Et  mundaret  sibi  populum  ac- 
ceptabilem  j  Graece:    Ttepiouaiov,  pecu' 

Uarem.  Vide ,  quae  in  illius  loci  com- 
mentario  diximus.  Caeterum  vox  Graeca, 
^uam  Petrus  usurpat  hoc  loco ,  legitur 
etiam  apud  Paulum  Epb.  1. :  7n  redem- 
ptionem  acquisitionis.  Ubi  Erasmus :  in 
redemptionem  acquisitae  possessionis ; 
melius  "sane,  quam  hic:  pupulus ,  qui  in 
lucrum  accessit.  Sensus  enim  Apostoli 
est:  Quomodo  filii  Israel  vocabantur  et 
erant  Deo  populus  acquisitionis,  seu  ven- 
dicationis,  quod  Deus  illum  e  tyrannide 
Pharaonis  ereptum  et  in  manu  valida  ex 
Aegjpto  eductum  in  suam  vendicasset 
possessionem ,  ac  suum  fecisset  e  cunctis 
gentibus  peculium  :  ita,  ac  potiori  ratione, 
Christianos  esse  Christo  Deo  suo  popu- 
lum  acquisitum,  vendicatum  et  peculia- 
rem,  quia,  sicut  dictum  est  cap.  praeced., 
pretioso  sanguine  sno  eum  e  potestate 
diaboli  redemit,  atque  ex  universo  homi- 
numge  nere  electum,  snum  peculium  fecit. 
Quae  certe  maxima  dignitas  est  Christia- 
norum.  Quo  modo  et  Pauhis  eos  vocat 
Ecclesiam  Dei ,  quam  acquisivit  san- 
guine  suo ,  Act.  20. 

Notandum  est,  apud  Ambrosium  in 
exposit  Psalm.  118.  octon.  6.,  et  apud 
Augustinum  lib.  1.  de  peccat.  mer.  cap. 
2^7. ,  hanc  partem  ita  legi :  populus  in 
adoptione,  Sed  et  Eph.  1.  veteris  editio- 
nis  haec  erat  lectio:  In  redemptionem 
adoptionis ,  quemadmodura  Hieronymus 
testatur  in  ejus  loci  comm.  Sed  eam  ver- 
sionem  corrigit  ibidem  Hieronymus  ac 
docet  e  Graeco ,  legendum :  acquisitionis 
seu  posesssionis.  Quod  et  nos  eo  loco 
annotavimus.  Quamquam  potius  existi- 
mem,  non  adoptionis,  sed  adeptionis 
ab  illo  interprete  scriptum  fuisse,  quod 
scribarum  oscitantia  mutatum  postea  fue- 
rit  in  adoptionis.  Nam  adeptio  fere  idem 
est,  quod  acquisitio. 

Ut  virtutes  annuntietis  Ejus ,  qui  de 
tenehris  vos  vocavit  in  admirabile  lu- 
men  suum.  Virtutes,  non  5uva|X£tg  Grae- 
ce ,  quod  alibi  passim ,  id  est  potentias, 
unde  dicitur  Deus  virtutum ;  sed  apsxag 
(rarum  alioqui  in  Scripturis  vocabulum), 
id  est  virtutes,  quae  vitiis  opponuntur ; 
ut  suut  in  Deo  sapientia,  justitia,  bonitas, 


caritas ,  misericordia,  denique  cptXav^ptiJ- 
Tiia,  Tit.  3.  Quidara  addunt  patientiam, 
obedientiam ,  humilitatera ;  videlicet  de 
virtutibus  Christi  horainis  accipientes 
hunc  locura,  quod  non  est  necesse.  Sunt 
enim  in  Deo  virtutes  omnes  excellentis- 
simo  modo,  aliae  quidem  formaliter,  aliae 
vero  eminenter,  ut  loquuntur  et  docent 
Theologi. 

Declarat  Petrus  his  verbis  causam 
finalem  acquisitionis  praedictae ,  nempe 
gloriam  Dei.  Ad  hoc  enim  Christianos, 
id  est  populum  suum,  nos  fecit  Deus ,  ut 
de  hoc  tanto  beneficio  eum  lauderaus ,  et 
virtutes  ejus,  quae  in  opere  nostrae  re- 
deraptionis  et  sanctificationis  rairabiliter 
eluxerunt,  quibusque  laudabilem  se  osten- 
dit,  ubique  praedicemus,  quemadraodum 
ipse  testatur  Jes.  43. ,  dicens :  Omnem, 
qui  invocat  nomen  meum,  in  gloriam 
meam  creavi  eum.  Et  infra:  Populum 
istum  formavi  mihi;  laudem  meam 
narrabit,  id  est:  formavi,  ut  laudem 
raeam  narret.  Ad  has  enim  Scriptuias 
alludere  videtur  Apostolus ;  tametsi  Beda 
refert  ad  historiam  Exod.  15. ,  in  qua 
legimus,  Hebraeos,  postquam  ex  Aegypto 
liberati  mare  rubrum  transierant,  canti- 
cum  gratiarum  actionis  et  laudis  Domino 
cecinisse.  Porro  vocationem  hic  intellige 
efficacem ,  quae  divinae  praedestinationis 
effectus  est,  et  vocatio  secundum  propo- 
situra  appellatur  a  Paulo  Rom.  8. 

Lumen,  ad  quod  vocatos  dicit,  quidara 
Christum  exponunt,  de  quo  Joan.  1.: 
Erat  lux  vera ,  quae  illuminat  omnem 
hominem.  Qui  et  de  se  ipso  ait:  Ego 
sum  lux  mundi,  Joan.  8.  Estque  sane 
admirabile  hoc  lumen,  quiatam  raagnum, 
ut  a  nemine  comprehendi  possit.  Juxta 
quem  intellectum  lumen  suum ,  id  est 
Dei,  dixit  Apostolus ,  quia  Christus,  ut 
est  Deus  de  Deo,  ita  lumen  est  de  lu- 
mine.  Alii  tamen ,  inter  quos  Cajetanus, 
de  lumine  fidei  exponunt,  qua  Deus  res- 
que  divinae  cognoscuntur.  Quae  cognitio, 
licet  obscura  sit  propter  inevidentiam, 
lumen  tamen,  atque  adeo  lumen  Dei, 
recte  vocatur  ob  certitudinem  levelationis 
divinae.  Quaraquam  alioqui  omnis  cognitio 

Inmen  quoddam  est.  Rnrsum  fides  ipsa 
lumen  est  ndmirahile ,  quia  notitia  est 
eorum,  quae  a  sensibus  nostris  remotis- 
sima  sunt,  et  quorum  rationes  assequi 
mente  non  possnrar.s,  testante  Paulo, 
quod  oculus  non  vidit,  nec  auris  audi- 
vit,  nec  in  cor  hominis  ascendit,  quae 
praeparavit  Deus  iis,  qui  diligunt  illum, 
1  Cor.  2.  Ab  hoc  lumine,  qni  baptizati 
erant,  illuminati  vocabantur,  ut  Heb.  6. 
et  10. ;  et  baptismus  sacramentum  illu- 
minationis  apud  veteres.  Affectat  hanc 
luminis  acceptionem  antithesis  inter  tene- 
bras  ac  lumen,  quam  facit  Apostolns;  ac 
si  dicat:  Qui  de  profundis  ignorantiae 
tenebris  vos  vocavit  ad  sui  cognitionem. 

Caeterum  videri  potest  hoc  proprie 
dictnm  ad  fideles  ex  gentibus,  quae  diu 
jacuerant  in  tenebris  ignorfintiae  veri  Dei. 
Unde  et  Christus  lumen  ad  revelationem 
gentium  vocafur  a  Simeone  jupto,  Luc. 
2.  Sed  ea  res  non  convincit.  Nam  et  ad 
Judaeos  similia  dicta  legimus ,  ut  Jes. 
60. :  Surge,  illuminare  Jerusalem,  quia 
venit  lumen  tuum,  et  Matth.  4.  ex  ejns- 
dem  Prophetae  cap.  9. :  Populus ,  qui 
sedehat  in  tenehris,  vidit  lucem  magnam. 
Sed  et  ista  Judaeos  haud  dubie  compre- 
hendunt :  Lux  in  tenehris  Jucet,  et  tene- 
hrae  eam  non  comprehenderunt.  Lux 
venit  in  mundum,  et  dilexerunt  homi- 
nes  magis  tenehras,  quam  lucem,  Joan. 
1.  et  3.  Nam  etsi  Deum  aliquo  modo  po- 
pr.ius  ille  veteris  testamenti  cognoscebat, 
non  tamen  ut  Salvatorem,  id  est,  verae 
jnstitiae  et  salutis  auctorem.  Hoc  enim 
modo  nosse  Deum,  promittitur  filiis  novi 
testamenti,  Jer.  31.  Heb.  8.  et  Jes.  11. 

10.  Qui  aliquando  Non-populus, 
nunc  autem  populus  Dei.  Versum  hunc 
totum  desnmsit  B.  Petrus  ex  Osee  cap.  2. 
sub  finem,  ubi  sichabetur:  Et  miserehor 
ejus,  quae  fuit  ahsque  misericordia.  Et 
dicam  Non-populo  meo :  Pi^pulus  meus 
es  tu.  Sed  ordinem  commutat  Petrus,  ideo 
forte,  quia  vult  explicare  et  commeudare, 
quod  dixit:  pcpulus  acquisitio7iis,  tam- 
etsi  Paulns  quoque,  citans  eundem  Pro- 
phetae  locum  Rom.  9.,  ordinem  transpo- 
suit.  Citat  autem  Paulus ,  ut  doceat ,  a 


Deo  vocatos  esse  non  Judaeos  eolnm,  sed 
etiam  gentiles.  Ex  quo  apparet,  etiam  a 
Petro  haec  eadem  scribi  ad  fideles  ex 
gentibus,  si  Prophetae  testimonium  ab 
utroque  Apostolo  eodem  sensu  intelleetum 
est.  Quo  argumento  praecipue  moventur, 
qui  putant,  hanc  Epistolam  ad  eos,  qui 
ex  gentibus  erant  fideles,  scriptam  esse. 
Cujns  contrarium  nos  ostendimus  in  ar- 
gumento  Epistolae. 

Primnm  igitur  respondeo,  non  aliud 
ex  hoc  loco  colligi  posse,  quam  non  ad 
solos  Judaeos  scribi  hanc  Epistolam,  sed 
etiam  ad  gentiles,  quibus  permixti  Judaei 
in  dispersione  positi  fide  et  sacramentis 
commnnicabant;  ut  propterea  partim  ad 
Judaeos^  partim  ad  gentiles,  alias  vero 
simul  ad  utrosque  sermonem  dirigat  Apo- 
stolus.  Deinde,  nec  id  quidem  necessario 
nobis  fatendum  esse.  Nam  quae  de  po- 
pulo  gentili  praedicta  snut  a  Propheta, 
potuit  ea  Petrus  suis  verbis  (quod  sentit 
Cajetanus)  populo  circumcisionis  accom- 
modare.  Non  enim  dicit  Apostolus,  Pro- 
phetam  haec  scripsisse  de  iis,  quos  allo- 
quitur. 

Qnin  etiam  illud  dici  potest,  praedictio- 
nem  Prophetae  vel  ad  solos  pertinere 
Tsraelitas  in  gentibus  dispersos,  qnibus 
Propheta,  post  indictum  repudium,  gra- 
tiam  reconciliationis  promittit;  quam 
promissionem  Petrus  nunc  impletam  esse 
docet;  hic  cnim  sensns  Prophetae  verbis 
et  contextui  valde  consentaneus  est:  vel, 
ad  ntrumque  populum  pertinere,  Judai- 
cum  et  gentilera;  sensu  quidera  literali 
ad  Judaeos,  mystico  autem  ad  gentiles. 
Quae  sententia  estHieronymi,  Prophetam 
hunc  exponentis.  Quam  et  Franciscus 
Pibera  araplectitur  in  prooemio  sui  comm. 
super  Epist.  ad  Heb.,  retractans  ea,  quae 
prius  in  diversam  sententiara  dixerat  in 
con  m.  Prophetae.  Recte  igitur  B.  Petrus 
Judaeis  dispersionis  id  adscribit,  quod 
de  eis  a  Propheta,  secundnm  literam  prae- 
dictum  fuerat.  Recte  et  Paulus  id  ipsum 
ad  gentiles  refert,  ad  quos  secundum 
mysterium  pertinebat;  uti  suo  loco  de- 
claraviraus. 

Restat,  ut  verba  B.  Petri  exponamuB. 

Quod  ait :  Qui  aliquando  Non-populus, 
sic  absolute  dictum  accipi  potest,  quia 
populus  dispersus  revera  non  est  popu- 
lus.  Significat  enim  hoc  nomen  coUectio- 
nem  hominum  in  unam  rempublicam. 
Potius  tamen  apparet,  ex  posteriori  mem- 
bro  supplendum  esse :  Dei.  Nam  et  apud 
Prophetam  Deus  loquitur:  Et  dicam 
Non^populo  meo.  Sensus  igitur  cst :  Qui 
hactenus  fuistis  non  Dei  populus,  quia 
veram  et  salutarem  Dei  rerumque  divi- 
nanjm  notitiam  non  habuistis,  quia  man- 
data  Dei  propter  traditiones  paternas  (de 
quibus  cap.  super.)  irrita  fecistis,  insuper 
et  gentium  corruptelis  ac  superstitionibus 
impliciti  fuistis :  nunc,  Christo  per  suos 
Apostolos  in  nnam  fidem  et  Ecclesiam 
vos  colligente,  facti  estis  populus  Dei. 

Qui  non  consecuti  misericordiam, 
nunc  autem  misericordiam  consecuti. 
Commendatio  est  vocationis  gratuitae. 
Sensus:  Qui  quondam  et  antehac  a  Deo 
derelicti  fuistis  in  tenebris  ignorantiae 
vestrae;  nunc  per  ejus  misericordiam  et 
gratiam,  non  autem  vestris  meritis,  quae 
nulla  erant,  adducti  estis  ad  lumen  fidei, 
et  assumpti  ad  eam  dignitatem,  ut  sitis 
genus  electum,  et  caetera,  quae  supra 
commemoravit. 

11.  Carissimi,  obsecro  vos  tamquam 
advenas  et  peregrinos.  Redit  ad  exhor- 
tationem  aliquantisper  intermissam,  ad- 
monens,  ut  tantae  dignitati  suae  vocatio- 
nis,  de  qua  hactenus,  sancta  conversatione 
respondeant.  Ohsecro,  Graece :  TcapaxaXto, 
quod  etiam  verti  potest:  adhortor.  Pro- 
nomen  vos,  quod  Graeca  uon  exprimunt, 
additum  ab  interprete,  vel  potins  a  scriba 
quopiam ;  nam  nec  in  omnibus  est  La- 
tinis.  Advenas  et  peregrinos ,  Graece: 
TcapotxouQ  xal  TiapsTrtSTg/xouc;  quarum 
vocum  posteriorem  interpres  initio  Epi- 
fitolae  vertit:  advenas  ;  tametsi  fere  idem 
ambae  significent,  videlicet  eos,  qui  ut 
adventitii  et  peregrini  commorantur  in 
aliquo  loco.  Alhidit  autem  Petrns  ad  id, 
cjuod  in  principio  dixit:  advenas  disper- 
sionis;  ac  sidicat:  Vos,  qui  estis  advenae 
dispersionis,  extorres  e  terra  patrura  ve- 
strorum,   exhortor  et   obsecro   tamquam 


spiritualiter  advenas  et  peregrinos,  id  est, 
hujus  mundi  hospites,  qui  debeatis  cogi- 
tare,  nihil  vobis,  etsi  inter  homines  sae- 
culo  deditos  agentibus,  commune  esse 
debere  cum  desideriis  et  vanitatibus  sae- 
culi;  sed  animis  et  studiis  semper  tendere 
ad  ccelestem  patriam,  exemplo  sanctorum 
Patriarcharum,  qui,  confitentes,  se  pere- 
grinos  et  hospites  esse  super  terram,  sig- 
nificabant,  se  patriam  inquirere,  utiqne 
coelestem,  Heb.  11. 

Abstinere  vos  a  carnalibus  desideriis. 
Graece :  abstinete  a  carnalibus  deside- 
riis  seu  concupiscentiis,  tametsi  quidam 
Graeci  codices  pro :  aTTSj^so^s,  abstinetey 
habent:  anix^^^OLi,  abstinere,  quemad- 
modum  et  legit  Clomens  Alexandrinus 
lib.  3.  Strom.  cap.  6.  Quae  lectio  sane 
probabilior  est.  Cohaeret  enim  haec  pars 
cura  praecedente :  tamquam  advenas  et 
peregrinos  abstinere,  ut  sensus  sit:  Ob- 
secro  vos,  ut,  tamquam  advenae  et  pere- 
grini  in  hoc  mundo  velut  in  terra  aliena, 
ab  iis  concupiscendis,  quae  ranndus  ad- 
rairatur  et  concupiscit,  abstineatis;  ut 
sunt  voluptates,  opes,  honores.  Nam  pere- 
grinorum  et  advenarum  est,  haud  sese 
raiscere  negotiis  civitatis  aut  regionis,  in 
qua  peregrinantur.  Carnalia  desideria 
dicuntur  a  carne,  id  est  concupiscentia, 
seu  foraite  peccati,  ea  in  nobis  excitaute. 
Ab  iis  autera  abstinere  jubemur,  non  ut 
prorsus  iis  carearaus,  quod  in  hac  vitae 
corruptione  fieri  non  potest;  sed  ut  nec 
opere,  nec  consensn  ea  sequamur. 

Quae  militant  adversus  animam. 
Animae  nomine  vita  et  salus  intelligi 
solct  in  Scripturis.  Hinc  animam  per- 
dere  et  invenire  passim  in  Evangeliis. 
Igitur  militare  dicuntur  desideria  carnis 
adversus  animam,  quia,  quantumlibet 
sensibus  animae  grata  sint  et  jucunda, 
taraen  exitiale  bellum  homini  inferunt, 
utpote  vitae  ejus  salutique  contraria.  Non 
enim  sentit  Apostohis,  pugnam  esse  inter 
carnem  et  animam,  cujusmodi  est  inter 
legem  membrorum  et  legem  mentis, 
Rom.  7.,  aut  inter  carnem  et  spiritnm, 
Gal.  5. ;  nusquam  enim  haec  pugna  inter 
carnem  et  animam  statuitur:  sed  a  car- 


522 


COMMENTAHRJS  IN  CAP.  II. 


nalibns  desideriis  revocat,  proposito  sa- 
lutis  a*tei'nae  periculo. 

12.  Conv&rsationem  vestram  inter 
gentes  habentes  bonam.  Loco  participii : 
exovxeg,  habentes ,  apud  Oecumenium 
legitur :  Ix^^^j  habere,  ut  dependeat  ab 
illo :  obsecro  voi,  sicut  et  verbum  ab- 
stinere.  Bonam,  Graece  xocatjv,  id  est 
honestam,  ut  alii  vertunt.  Praecepit  Apo- 
stolus,  ut  animum  servent  puium  a  car- 
nalibus  desideriis;  nunc,  quod  proximum 
est,  exigit,  ut  apud  homines  honeste  sc 
gerant,  ac  non  solum  non  offendant  im- 
probitate  morum,  sed  etiam  bona  conver- 
satione  moribusque  recte  compositis  amo- 
rem  proximorum  erga  se  provocent,  ac 
religionem,  quam  profitentur,  commea- 
dent.  Quod  ait:  inter  gentes,  arguit,  Epi- 
stolam  hanc  ad  Judaeos  scriptam  esse. 
Nam  ad  gentiles  scribens  non  diceret: 
inter  gentes,  sed :  inter  incredulos,  aut 
eos,  qui  foris  sunt,  aut  cum  addito,  ut 
alibi:  inter  gentes ,  quae  Deum  igno- 
rant. 

Ut  in  eo,  quod  detrectant  de  vobis 
tamquam  de  malefactoribus.  Detrectant 
seu  potius  detractant,  ut  legitnr  in  mul- 
tis  codicibus,  Graece :  xaTaXaAoijaiv,  ob- 
loquuntur,  detrahunt,  obtrectant  vobis 
tamquam  maleficis,  id  est,  sceleratis  ho- 
miuibus,  ac  reipublicae  noxiis.  Quidam 
istas  detractiones  interpretantur ,  quod 
dicerentur  Christiaui  humanas  carnes 
edere,  videlicet  oecasione  sumpta  ex  my- 
stica  participatione  corporis  et  sangainis 
Domini.  Cujus  calumniae  meminerunt 
Justinus  Martyr  in  prima  apologia,  Eu- 
sebius  lib.  5.  hist.  eccles.  cap.  1.  et  seq. 
et  Oecumenius  in  comment.  Rursus,  quod 
dicerentur  in  mysteriis  uti  promiscua  Ve- 
nere.  Cujus  meminit  idem  Justinus  in  2. 
apologia.  At  huic  criminationi  materiara 
praebuerant  haeretici,  cognomento  Gno- 
stici,  revera  in  suis  conventiculis  turpia 
quaedam  et  nefanda  exercentes;  de  qui- 
bus  Epiphanius  in  haeresi  Gnost.  Alii 
locum  hunc  ad  alias  referunt  calumnias 
paganorum  adversus  Christianos,  de  qui- 
bus  Tertullianum  consule  in  Apologet.  et 
Joan.  Hesselium  in  comment.    Sed  cum 


haec  Epistola  scripta  sit  a^i  fideles  cx 
circumeisione  Judaeos,  verisimilius  est, 
hic  intelligi  detractiones,  quibus  obnoxii 
erant  Judaei,  ae  ni>minatim  de  eo,  quod 
religionis  ac  libertatis  praetextu  princi- 
pibus  ac  magistratibus  ethnicis  minus 
essent  obsequentes,  parumque  civilitei* 
iis,  inter  quos  vivebant,  sese  accommo- 
darent.  Huc  sane  B.  Petrum  respicerc, 
satis  ostendunt  verba  sequentia: 

Ex  bonis  operibus  vos  considerantes, 
glorificent  Deum.  Vos  supplementum 
est  interpretis.  Alii  sic :  Ex  bonis  ope- 
ribus,  quae  considerarint,  inspexerint. 
Nam  Graece  est  aoristus :  STcoTiTEuaavTeCi 
id  est  conspicati,  cum  inspexerint.  Cy- 
prianus  lib.  3.  testimoniorum  cap.  11., 
totum  hunc  locum  citans,  ita  legit:  TJt, 
dum  detrectant  de  vobis  quasi  de  ma- 
lignis ,  bona  opera  vestra  aspicientes, 
magnificent  Deum.  Sensus  Apostoli: 
Bene  et  honeste  inter  gentiles  conversa- 
mini;  ut,  si  qui  male  de  vobis  loquuntur, 
male  persuasi,  vos  esse  maleficos  et  tran- 
quillitatis  publicae  turbatores,  opera  ve- 
stra  bona  videant  et  considerent,  atque 
ex  iis  recto  judicio  voe  aestimantes, 
Deum,  qui  tales  habeat  cultores,  glorifi- 
cent,  sicque  detractionem  vertant  in  lau- 
dem  et  gloriam  Dei.  Qui  scopus  esse  de- 
bet  bonarum  nostrarum  actionum,  Domino 
praecipiente,  Matth.  5.:  Sic  luceat  lux 
vestra  coram  hominibus,  ut  videant 
opera  vestra  bona,  et  glorificent  Patrem 
vestrum,  qui  in  coelis  est. 

In  die  visitatio7iis.  Diem  visitationis 
Oecumeaius,  Aria  Montano  suffragante, 
exponit  inquisitionem  hominum  munda- 
norum,  scilicet  eorum,  qui  male  de  Chri- 
stianis  loquebantur.  Quum  enim,  inquit 
Oecumeuius,  fit  ab  eis  inquisitio  de  vita 
nostra,  ubi  res  contrario  modo  se  ha- 
bere  reperiuntur ,  quam  fuerit  eorum 
suspicio,  non  solum  pudeflunt,  sed  et 
ipsi  corriguntur,  et  Deus  glorificatur. 
Hic  sensus  accipit  probabilitatem  ex  vo- 
cabulo  visitationis,  Graece:  1'Kiay.QnfjQ, 
id  est  inspectionis ;  quasi  respiciat  Apo- 
stolus  ad  id,  quod  dixit :  ex  bonis  operi- 
bus  vos  considerantes,  inspicientes.  Alii« 

magis  placet,  visitationem  intelligi  divi- 
nam,  qua  scilicet  Deus  visitat  homines. 
Sic  enim  visitatio  et  dies  visitationis  fa- 
miliarius  acoipiuntur  in  Scripturis. 

Igitur  nonnulli  de  die  judicii  seu  re- 
tributionis  interpretantur,  quando  impii, 
conspecta  justorum  gloria,  Dei  justitiam 
agnoscent  vel  inviti.  Sic  infra  cap.  5. : 
Humiliamini  suh  potenti  manu  Dei,  ut 
vos  exaltet  in  tempore  visitationis  ;  tam- 
etsi  illic  visitationis  non  additur  in  Graeco. 
Obstat  huic  sensui,  quod  dicit :  ex  bonis 
operibus  vos  considerantes.  Id  enim  est 
hujus  saeculi.  Proinde  alii  plerique  diem 
intelligunt  divinae  visitationis  in  hoc 
saeeulo,  cum  scilicet  Deus  per  suam  gra- 
tiara  obtrectatores  illos  visitare  dignatur, 
convertens  eoram  corda  a  detractione  et 
odio  ad  benevolentiam.  Numquam  enim 
sancta  Christianorura  vita  ad  infidelium 
et  malevolorum  conversionem  proficeret, 
nisi  Deus  speciali  gratia,  tamquam  be- 
nigna  vultus  sui  illuminatione,  eos  respi- 
ceret,  quomodo  Petrum  Cbristus  respexit, 
Luc.  22. 

13.  Subjecti  igitur  estote  omni  hu- 
manae  ereaturae  propter  Deum.  A  ge- 
nerali  exhortatione  ad  particularia  prae- 
cepta  sanctae  et  honestae  conversationis 
descendit;  et  quia  Judaei,  ut  ante  dictum 
est,  vulgo  male  audiebant  inter  gentiles, 
tamquam  legum  refractarii,  primo  loco 
subjectionem  praecipit  praestandam  regi- 
bus  ac  civitatum  praefectis,  ne  in  ordi- 
nem  politiae  quoquo  modo  peccent.  At- 
que  hinc  amplius  probabile  fit,  ad  Ju- 
daeos  hanc  Epistolam  scribi,  propter  quos 
etiam  Paulus  similia  dat  praecepta,  Rom. 
13.  et  ad  Tit.  3. ,  quemadmodum  suis 
locis  est  annotatum. 

Creaturam  humanam  Oecumenius 
post  Didymum  intelligit  humanam  con- 
stitutionem  seu  creationem,  concretive 
tamen,  id  esthomines,  qui  a  regibus  creati 
seu  designati  sunt  praefecti  et  in  potestate 
constituti;  aut  ipsos  etiam  reges,  eo  quod 
et  ipsi  ab  hominibus  constituti  ac  positi 
sint.  Cajetanus  ipsum  officium  regiminis 
intelligit,  eo  quod  humanis  suffragiis 
creatur.    Alii  creataram  humanam  non 


dissimiliter  quidem  accipiunt,  sed  abstra- 
ctive,  ut  vocabulum  sonat,  id  est  ordina- 
tiones,  constitutiones  seu  leges  humanas. 
Verum  his  obstat,  quod  statim  sequitur: 
sive  regi ,  etc. ,  quod  primam  illam,  id 
est,  concretivam  postulat  magis  acce- 
ptionem. 

At  enim  sciendum ,  Graecam  vocera 
XTioiv,  qua  Petrus  utitur,  nusquam  alibi 
in  Scriptura  significare  constitutionem 
sive  ordinationem,  praesertim  talem,  qua- 
lis  est  legum ;  sed  passim  accipi  pro 
creatura,  id  est,  rebus  a  Deo  creatis; 
quemadmodum  ostendimus  ad  illud  Rom. 
1. :  Invisibilia  ipsius  a  creatura  mundi 
etc.  Nec  vero  necessitas  uUa  est,  quae 
cogat,  aliter  accipi  hoc  loco;  quando- 
quidem  et  apud  Marcum,  Petri  discipu 
lum,  cap.  ult.,  sic  accipitur  in  simili  lo- 
cutione,  ubi  raemorat,  Dominumsuis  Apo- 
stolis  dixisse :  Euntes  in  mundum  uni- 
versum  praedicate  Evangelium  omni 
creuturae,  utique  humanae,  id  est  om- 
nibus  hominibus,  non  Judaeis  tantum, 
sed  et  gentibus,  ubique  et  indiscriminatim. 
Quod  et  factum  fuisso,  simili  sermone 
testatur  Paulus,  Col.  1.  dicens  de  Evan- 
gelio :  Quod  praedicatum  est  in  uni- 
versa  creatura,  quae  sub  coelo  est.  Si- 
cut  autem  iu  illis  Scripturis  primum  opus 
est  restrictione,  quae  hoc  loco  expriroitur, 
id  est,  ut  iutelligatur  creatura  humana  ; 
deinde  ut  ea,  cui  praedicatio  fieri  potest 
(neque  enim  infantibus  aut  amentibus 
praedicandum  erat  Evangelium) :  ita, 
quod  hic  dicitur :  omni  humanae  crea- 
turae,  debet  accipi  restricte  et  ipsi  ma- 
teriae  accommodate,  de  omnibus  homini- 
bus,  qui  sunt  in  potestate  constituti,  qui- 
cumque  et  qualescumque  sint;  ut  sensus 
sit;  Subditi  estote,  obedite  cuicumque 
homini  superiori ,  sive  Judaeus  ille  sit, 
sive  gentilis,  et  sive  Christianus,  sive  in- 
fidelis;  denique  seu  bonus,  seu  malus. 
Nam  certe  de  hominibus  accipi  oportere, 
constat  ex  distributione  sequenti :  sive 
regi,  sive  ducibus.  Hunc  eundem  sensum 
Syrus  interpres  Hebraismo  reddidit: 
Estote  subjecti  omnibus  filiis  hominis. 

Propter  Deum,  Graece :  propter  Do^ 

minum.  Quod  et  in  Latinis  quibusdam 
legitnr.  Ac  verisimile,  Dorainum  intelligi 
Christum,  ut  fere  alibi  in  scriptis  Apo- 
stolicis.  Qui  Deum  legunt,  sicexponunt: 
Propter  Deum,  cujus  gerunt  vices;  ut 
in  horaine  jubente  non  horainem  consi- 
deretis,  sed  Deum,  a  quo  potestatem  ac- 
cepit,  et  cujus  personam  sustinet.  Quod 
diligenter  inculcat  Apostolns  Paulus, 
Rom.  13.,  concludens  inde,  non  solum 
propter  iram,  sed  etiam  propter  con- 
scientiam  debere  principibus  subjectio- 
nem.  Si  cum  Graecis  legamus :  Dominum, 
sensus  erit :  Quia  Dominus  Christus  hoc 
jussit,  dicens:  Reddite,  quae  sunt  Cae^ 
saris,  Caesari,  Matth.  22.  Notaudum, 
haec  intelligi  de  legitima  potestate,  quam- 
vis  ea  forte,  ut  saepe  fit,  a  tyrannide  et 
malis  artibus  initium  duxerit;  nec  non  de 
justis  legibus.  Justas  autem  leges  bene 
definit  Hesselius,  quae  nec  contraria 
legi  Dei  praecipiunt,  nec  privata  au" 
ctoritate]  feruntur ,  nec  ad  privatum 
commodum ,  nec  inaequaliter  onerant 
aequales. 

Sive  regi,  quasi  praecellenti.  Quo 
tempore  scripta  fuit  haec  Epi?tola,  prin- 
ceps  iraperji  Romani  erat  Doraitius  Nero, 
Christianorum  gravissimus  persecutor, 
sub  quo  Petrus  ipee,  qui  haec  scribit,  et 
Paulns  martyrinm  subierunt.  Liquet  ergo 
ex  doetrina  Apostolica,  principibus,  etiam 
infidelibus  et  valde  malis ,  obediendum 
esse.  Etsi  vero  Romani  suum  principem 
non  regem,  quodnoraen  illis  exosum  erat, 
sed  vel  Caesarem ,  vel  Augustum,  vel 
Imperatorem  appellarent:  Graeci  taraen 
eum,  consueto  populorum  raore,  paoiXea 
vocitabant.  Unde  et  Judaei  dicebant, 
Joan.  19.:  Non  habemus  regem ,  nisi 
Caesarem. 

Addit :  tamquam  praecellenti,  Graece 
UTrspexo^'^^  ^  i^  cst,  supremam  habenti 
potestatem  in  republica,  atque  in  rebus 
ad  politiam  externam  pertinentibus.  Nam 
in  his,  quae  ad  Ecclesiae  regimen  et  (qui 
illins  regiminis  finis  est)  salutem  spectant 
aniraarura,  Cliristus  suum  habebat  vica- 
rium  Petrum  Apostolum,  et  habet  nunc 
quoqne  ejus  successorem,  Romanum  pon- 


tificem,  cui  sine  exceptione  omnes  suas 
oves  pascendas  et  regendas  commisit, 
Joan.  21.  Quidam  illud:  tamquam  prae- 
cellenti ,  putant  ad  omnes  magistratus 
pertinere;  sicnt  extendit  Paulus,  Rom. 
13.  dicens:  Omnis  anima  potestatibus 
sublimioribus,  id  est  emiuentibns,  Graece: 
U7:£p£xo6oaic,  subdita  sit.  Et  expressius 
1  Tim.  2.,  ubi  vult,  orationes  fieri  pro 
regibus  et  omnibus,  qui  in  sublimitate 
sunt,  Graece :  Iv  (iTzepox^Q,  in  eminentia. 
Nihil  tamen  vetat,  hoc  loco  significari 
titulum  ita  regi  proprium ,  ut  caeteris 
praefectis,  de  quibus  alterum  merabrum 
subjungit,  non  sit  coramunis. 

14.  Sive  ducibus,  iamquam  ab  eo 
missis.  Ducibus,  Graece:  '^7£;ji6otv,  quos 
interpres  in  Evangeliis  et  Actis  Aposto- 
licis  praesides  interpretatur.  Neque  enim 
belli  duces  significare  vult  B.  Petrus,  sed 
praesides  provinciarum ,  quae  Romanis 
erant  subjectae;  cujusmodi  in  Judaea 
Pilatus,  Felix,  Festus.  Snnt,  qni  putent, 
hoc  nomine  desiguari  qnoslibet  magistra- 
tus  rege  inferiores.  At  Scripturae  magis 
consentaneum  est,  qnod  dixi;  ita  tamen, 
ut  snb  noraine  speciali  etiam  reliqui  ma- 
gistratus  intelligantur  comprehensi.  Unde 
non  raale  Syrus  interpres  vertit :  Judices. 
In  eo ,  quod  additur :  tamquam  ab  eo 
missis,  pronomen  eo  ad  regem  referunt 
nonnuUi.  Quod  non  placet.  Nam  Apo- 
stolus  vult,  hoc  in  praesidibus  istis  con- 
siderari,  quod  Deus  eos  miserit;  id  quod 
ad  obediendum  movere  debet.  Ac  ut  ta- 
ceam,  quod  praesides  provinciis  praefi- 
ciebantur,  non  tam  auctoritate  Caesaris, 
quam  senatns,  illi  alteri  relationi  non 
quadrat,  qnod  sequitur:  ad  vindictam 
malefactorum  etc. ,  quem  scopum  mali 
reges  non  usquequaque  habebant  propo- 
situm.  Rectius  igitur  ad  Deum  refertur, 
qui  hunc  finem  oranibus  raagistratibus 
praescribit.  Unde  et  Paulus  de  potestate 
Rom.  13. :  Dei  enim  minister  est,  tibi 
in  bonum,  ac  rursnra  :  Dei  minister  est, 
vindex  in  iram  ei,  qui  male  agit.  Ex 
qno  etiara  apparet,  raissos  a  Deo  hic  in- 
telligi  debere  non  solum  duces  seu  prae- 
sides,  sed  etiam  regera  ipsum,  ad  quem 

per  syllepsin  illa  pars :  tamquam  db  eo 
missiSf  etiam  pertineat. 

Ad  vindictam  malefactorum,  laudem 
vero  bonorum.  Graece:  Ad  vindictam 
quidem  xaxoTiotdiv^  male  agentium,  lau~ 
dem  vero  aya^oiioicov,  bona  agentium. 
Hos  interpres  nominat  bonos,  quia,  qui 
bona  agunt,  boni  merito  reputantur  in 
republica  civili.  Illos  maleficos  sive  no- 
centes  liceat  appellare.  Significat  Apo- 
stolus  officium  principum  ac  magistratuum, 
propter  quod  a  Deo  sint  missi  5  sicut  et 
Paulus  verbis  supra  citatis.  Hoc  officium 
est,  ad  tuendam  reipublicae  pacem  et 
tranquillitatem  malefacta  suppliciis,  et 
benefacta  praemiis  prosequi.  His  enim 
duobus  reipublicae  status  continetur. 
Laudem  dixit  pro  praemio,  quomadmo- 
dum  et  Paulus,  dicens:  Bonum  fac  et 
habebis  laudem  ;  vel  quia  laus  ipsa  prae- 
mium  quoddam  est;  vel  quia  praemium 
laudis  est  signum.  Est  autem  praemii 
pars  uon  minima,  sub  tutela  magistra- 
tuum  quietam  et  tranquillam  vitam  agere, 
ut  dicitur  2  Tim.  2.  Quod  si  ne  hoc  qui- 
dem  praemium  assequantur  in  terrena  re- 
publica  boni,  propter  improbitatem  et 
tyrannidem  eorum,  qui  praesunt:  laude 
tameu  sua  ac  praemio  condigno  in  Dei 
judicio  nequaquam  defraudabuntur. 

15.  Quia  sic  est  voluntas  Dei,  ut  be- 
nefacientes  obmutescere  faciatis  impru- 
dentium  hominum  ignorantiam.  Ob- 
mutescere  faciatis,  Graece:  ^tfjioDv,  id 
est  os  obstruere,  os  obligare.  Unde  illud 
apud  LXX.  Deuter.  25.,  citante  etiam 
Paulo  1  Cor.  9. :  06  «pi/jicooeK:^  non  alli- 
gabis  os  bovi  trituranti.  Verbum  dedu- 
ctum  a  nomine  (piixoQ,  quod  inter  alia 
significat  camum,  instrumentum  aptum 
non  ad  frenandum  modo,  sed  et  ad  con- 
stringcndum  forinsecus  ora  boum,  equo- 
rum,  mulorum.  Erasmus  hoc  modo  vertit: 
Ut  benefaciendo  obturetis  os  hominibus 
stultis  et  ignorantibus.  Potest  ad  sensum 
etiam  ita  verti :  Ut  benefaciendo  cohi- 
beatis  ac  reprimatis  amentium  hominum 
ignorantiam.  Amentiam  sive  impru- 
dentiam  cum  ignorantia  conjungit,  quia, 
qui  Deum  ignorant,  facile  per  impruden- 


tlam  impingant.  Vel  imprudentiam  po- 
nit  tamquam  matrem  ignorantiaej  id  est 
judicii  et  sermonis  irrationabilis  ac  stulti, 
quo  censebant  et  inter  se  loquebantur 
infideles  de  Christianis  Judaeis,  tamquam 
de  his,  qui  legibus  cssent  refractarii.  Cle- 
mens  Alexandrinus  lib.  3.  8trom.  cap.  6. 
non  aYVCootav,  id  est  ignorantiam  legit, 
sed  spyaotav^  id  est  occupationem.  Ita 
sensus  erit:  Ut,  dum  benefacitis,  adver- 
sariae  linguae  non  habeant,  quod  dicant, 
et  in  quo  occupentur. 

Illud  observandum,  voluntatem  Dei 
non  esse  referendam  ad  id,  quod  dixit : 
subjecti  estote  etc.j  quasi  sensus  sit:  Hoc 
vult  et  praecipit  Deus,  ut  sitis  subditi 
regibus  et  magistratibus ;  ita  namque 
futurum,  ut  obmutescere  cogantur  incre- 
duli,  qui  solent  de  vobis  male  loqui; 
quamvis  vera  sint  haec.  Sed  referri  debet 
voluntas  Dei  ad  sequentia,  quae  sic  ha- 
bent  in  Graeco:  ayaOoTiotouvTac;  ^t^ouv, 
benefacientes  obturare  etc,  quasi  dicat: 
Voluntas  Dei  est,  vos  benefaciendo  cohi- 
bere  maledicentiam  infidelium.  Ubi  tam 
praeceptiva  Dei  voluntas,  quam  absoluta 
potest  intelligi.  Nam  et  praecipit  Deus, 
ut  benefaciendo ,  quantum  in  nobis  est, 
obstruamus  ora  maledicis ;  et  ita  dispo- 
suit,  ut  malorum  linguae  elanguescant 
per  innocentiam  bonorum,  nec  id  solum, 
verum  etiam  excitentur  ad  eos  laudandos, 
et  Deum  glorificandum ;  uti  dictum  est 
V.  12.  Similis  admonitio  Pauli  ad  Tit.  2. : 
Verbum  sanum,  irreprehensibile,  ut  is, 
qui  ex  adverso  est,  vereatur,  nihil  ha- 
bens  malum  dicere  de  nobis. 

16.  Quasi  liberiy  et  non  quasi  vela- 
men  habentes  malitiae  libertatem.  Con- 
struenda  est  haec  pars  cum  superiori 
verbo:  uTiOTayTfjTS,  subjecti  estote,  quod 
facit  Oecumenius,  auctore  Chrysostomo ; 
non,  ut  Beda,  cum  participio  benefacien- 
tes  j  quod  in  Graeco  diversi  est  casus. 
Notandum,  duplicis  libertatis  praetextu 
quosdam,  qui  Christo  nomen  dederant, 
abusos  fuisse  ad  peccandum.  Nam  Ju- 
daei  quidem,  quod  essent  Dei  populus 
peculiaris,  liberos  se  esse  volebant  a  le- 
gibus  alienorum  principum,  et  a  tributis 

pendendis.  NonnulUvero,  libertatem,  qua 
per  Ohristum  donati  sumus,  perverse  in- 
terpretantes,  existimabant,  ita  se  esse  a 
lege  liberos,  ut,  quidquid  liberet,  agere 
possent.  Contra  quos  Paulus  Rom.  6. : 
Permanebimus  in  peccato ,  ut  gratia 
ahundet?  etitemm:  Peccahimus,  quo- 
niam  non  sumus  suh  lege,  sed  suh  gra- 
tia  ?  Ahsit ;  et  ad  Gal.  5. :  Vos  in  liher- 
tatem  vocati  estis;  tantum  ne  liherta- 
tem  in  occasionem  detis  carnis.  Inde 
nati  Gnostici,  de  quibus  B.  Petrus  in  2. 
Epist.  cap.  2. :  Lihertatem  illis  promit- 
tentes,  cum  ipsi  servi  sint  corruptionis. 
Et  S,  Judas  in  sua  Epistola:  Dei  nostri 
gratiam  transferentes  in  luxuriam. 

Verisimile  est  autem,  Petrum  hoc  loco 
respicere  potissimum  ad  praetextum  illum 
priorem  libertatis.  Scribit  enim  ad  Ju- 
daeos,  et  versaturin  inculcando  praecepto 
obedientiae  magistratibus  exhibendae. 
Sensus :  Subjecti  estote  tamquam  liberi, 
id  est,  liberaliter,  et  non  serviliter  legibus 
principum  parentes.  Vel  tamquam  liheri, 
id  est,  a  peccatis  per  Christum  liberati ; 
qui  proinde  justitiam  colere  debeatis,  et 
facere,  quod  Paulus  praecipit:  Reddite 
omnihus  dehita,  Rom.  13. 5  non  autem 
libertatem,  quasi  velum,  praetexere  mali- 
tiae  et  inobedientiae  vestrae. 

Sed  sicut  servi  Dei.  Ac  si  dicat:  In 
hoc,  quod  principibus  obeditis,  Deo  ser- 
vitis,  qui  id  praecepit.  Itaque  hominibus 
obediendo  propter  Deum,  non  homiuibus, 
sed  Deo  vos  ut  servos  subjicitis.  Atqui 
Deo  servire  summa  libertas  est.  Deinceps 
aliquot  praecepta  subjungit,  eodem  fere 
pertinentia. 

17.  Omnes  honorate.  Accommodate 
hoc  intellige,  sicut  illud  praecedens  :  Suh- 
jecti  estote  omni  humonae  creaturae. 
Nam  sensus  est:  Omnes  honorandos  ho- 
norate,  etiarasi  gentiles  sint  aut  iufideles. 
Est  enim  idem  cum  eo,  qnod  Paulus  prae- 
cipit:  Cui  honorem,  honorem,  Rom.  13. 
Neque  enim  vult  Petrus,  omnes  homines 
sine  exceptione  a  nobis  honorari ,  etiam 
pessimos ;  sed  eos,  quibus  honor  debetur 
ratione  potestatis,  quam  hic  praecipue 
spectat.   Alioqui  tenendum  illud  Psalm. 


14. :  Ad  nihilum  deductus  est  in  con- 
spectu  ejus  malignus ;  timentes  autem 
Dominum  glorificat. 

Fraternitatem  diligite.  Fraternitatis 
nomen  collective  snmitur  pro  fratribus, 
id  est  Ohristianis,  quos  speciali  prae  infi- 
delibus  amore  ac  benevolentia  vult  pro- 
sequendos.  Id  enim  postulat  ordo  carita- 
tis.  Unde  Gal.  6.:  Operemur  bonum  ad 
omnes ,  maxime  autem  ad  domesticos 
fidei.  Praecipit  igitur,  ut,  qui  regenera- 
tione  fratres  sunt ,  sese  mutuo  omnes 
amore  complectantur  sic,  ut  neque  divites 
despiciant  pauperes,  de  quo  vitio  Judaeos 
accusat  Jacobus  Apostolus ;  neque  Ju- 
daei  gentiles  dedignentur  habere  in  sa- 
cramentis  et  conversatione  socios,  qnos 
coelestium  promissionum  habent  cohae- 
redes. 

Deum  timete.  Interserit  hoc  praece- 
ptum  de  Deo  timendo,  ut,  si  quid  homi- 
nes,  quantumvis  potentes,  aut  praecipiant, 
aut  velint,  quod  Dei  voluntati  contrarium 
sit,  ab  eo  revocemur  timore  Dei,  qui  po- 
test  et  aiiimam  et  corpus  perdere  in 
gehennam.  Matth.  10.  Scientes,  illud 
ejusdem  Apostoli :  Obedire  oportet  Deo 
magis,  quam  hominihus,  Act.  5.  Deum 
ergo  timendum  praecipit  ut  Deum,  id 
est  Dominum  ac  judicem  supremum ;  de 
quo  Jacobus  cap.  4. :  JJnus  est  legislator 
et  judex,  qui  potest  perdere  et  liherare. 

Regem  honorificate.  Idem  in  Graeco 
verbum  cum  superiori :  honorate,  Tt|iaT£, 
Tiixrj^aTe.  Quod  igitur  praecepit  de  om- 
nibus  in  potestate  constitutis,  ut  eis  ho-. 
nor  debitus  reddatur,  id  specialiter  ex- 
primendum  putavit  de  rege;  tum  propter 
ejus  prae  caeteris  eminentiam;  tum  ne 
propter  insignem  illius,  qui  tunc  regnabat, 
malitiam  (erat  is  Nero,  Romani  imperii 
princeps)  cuiquam  forte  videretur  minus 
honorandus.  Porro  cum  honor  sit  testi- 
monium  excellentiae,  principes  honorari 
censentur,  quum  eorum  excellentia,  quam 
inter  homines  habent,  agnoscitnr  obser- 
vatione  legum,  et  praestatione  tributorum. 

18.  Servi  subditi  estote  in  omni  ti- 
more  Dominis.  A  genere  subjectionis 
politicae   ad  quasdam   alias   subjectionis 

formas  descendit;  iit  sunt,  servos  parere 
dominis,  et  uxores  maritis ;  qnam  utram- 
qiie  partem  graviter  et  Christiane  perse- 
qiiitur.  Necessaria  fuit  haec  ad  servos 
admonitio,  ne  propter  eos,  si  praetextu 
libertatis  Christianae  servitia  detrectarent, 
aut  minus  essent  obsequentes,  male  au- 
diret  apud  ethnicos  Christiana  reh*^io. 
Quae  causa  fuit  etiam  Paulo  Apostolo 
idem  hoc  praeceptum  in  suis  Epistolis 
inculcandi,  ut  Eph.  6.,  Col.  3.,  1  Tim.  6. 
et  ad  Tit.  2.  In  Graeco  sic  legitur :  Fa- 
muli  suhditi  (subaudi :  sint)  in  omni 
timore  heris.  Famulos  dicit,  non  servos, 
item  heros ,  non  dominos ,  quia  ad  Ju- 
daeos  seribit ,  quibus ,  quod  essent  popn- 
lus  Dei ,  valde  molestum  erat  vocari  ser- 
vos,  et  habere  dominos.  Itaque  rem 
odiosam  minuit  lenitate  vocabulorum.  In 
omni  timore ,  id  est  cum  multa  reveren- 
tia.  Nam  timorem  intelligit  non  servilem, 
sed  cum  amore  conjunctum,  quae  reve- 
rentia  vocatur. 

Non  tantum  bonis  et  modestis.  Graece 
iTCistxeotv^  id  est  humanis  et  commodis, 
quique  aequos  sese  praebeant  servis. 
Bonos  autem  vocat  vulgi  more  eos ,  qui 
non  caedunt,  nec  affligunt  injuste. 

Sed  etiam  dyscolis.  Graece :  axoXtoTc, 
id  est  pravis  seu  morosis.  Noster  inter- 
pres  Graecam  vocem  alia  Graeca  reddi- 
dit,  quae  forte  Latinis  erat  in  usu.  Quae- 
dam  vetus  versio,  referente  Beda,  legit: 
difflcilioribus.  Vult  B.  Petrus,  servos 
Christianos,  etiamsi  dure  et  inique  tra- 
ctentur  a  dominis ,  ac  justo  graviora  im- 
ponantur  ouera,  non  tamen  imperium 
recusare ,  sed  nec  fugam  arripere.  Nam 
servo  fugere  propter  quamlibet  injuriam 
non  licet,  imo  injustum  id  est,  cum  ser- 
vus  sit  possessio  domini  sui.  Secus  si 
vitae ,  vel  incolumitatis  membrorum  ,  vel 
innocentiae  periculum  ei  a  domino  im- 
mineret. 

19.  Haec  enim  est  gratia,  si  propter 
Dei  conscientiam  sustinet  quis  tristitias, 
patiens  injuste.  Consolatio  est  servorum 
qui  pravos  et  injustos  patiebantur  domi- 
nos ,  sumpta  a  mercede  et  laude  patien- 
tiae.    Haec  enim  est  gratia,    Graece: 


TOUTO  Y^p  X^P^^^  ^^^'  ^*w  gratia.  Ubi 
uomine  gratiae  quidam  intelligunt  lau- 
dem  seu  gloriam,  de  qua  statim  sequitur : 
Quae  enim  est  gloria.  Alii  significatum 
putant  eftectum  gratiae,  id  est  opus  a 
gratia  Dei  profectum,  idemque  eximia 
laude  dignum.  Quod  Paulus  1  Cor.  9. 
gloriam  vocat.  Quae  tameu  duae  expo- 
sitiones  fere  eodem  redeunt. 

Rursus  illud :  Dei  conscientiam ,  non 
uno  modo  omnes  interpretantur.  Cajeta? 
nus  sic:  Propter  applicationem  scien- 
tiae ,  quam  habet  de  iis,  quae  sunt 
grata  Deo.  Sed  hunc  sensum  non  imme- 
rito  rejicit  Gaignaeus.  Ipse  vero  sic  ex- 
ponit:  Propter  Deum ,  qui  et  tuae  pa~ 
tientiae  et  illorum  nequitiae  conscius 
est.  Alii  rectius  hoc  modo :  Quia  conscius 
est,  id  Deum  velle,  et  Deo  gratum  esse; 
ut  conscientia  Dei  dicatur,  id  est  de  Deo. 
Nam  si  quis  sustineat  tantum,  ne  graviora 
incurrat  incommoda,  aut  ut  heri  sui  gra- 
tiam  sibi  conciliet,  non  erit  haec  gratia, 
de  qua  Petrus  loquitur,  id  est  gratia 
apud  Deum ,  sicut  infra  dicit. 

Nonnulli  sic  exponunt:  propter  Dei 
conscientiam ,  id  est  quia  veri  Dei  estis 
cultores,  videh*cet  eo  nomine  dominis 
vestris  exosi.  Sed  nondum  agere  videtur 
Petrus  de  Christianorum  afflictione  pro- 
pter  justitiam ,  et  quia  Christiani  sunt; 
de  qua  demum  agit  post  medium  capitis 
sequentis ,  ac  rursum  cap.  4.  Sensus  igi- 
tur  est :  Opus  esse  Deo  valde  gratum  et 
singulari  laude  dignum,  si  quis  Dei  re- 
spectu,  id  est,  ut  Deo  placeat,  quem 
animo  gerit,  tristia  et  molesta  patienter 
ferat,  dum  injuste  ac  praeter  meritum 
affligitur. 

20.  Quae  enim  est  gloria.  Male  qui- 
dam  codices:  gratia.  Nam  Graecc  sic 
habetur:  HoTov  yap  xXeoc,  qualis  enim 
laus  ?  xXeoc  vero  laudem  significat  non 
qualemcumque ,  sed  quae  fit  a  multis; 
unde  gloria  nascitur.  Itaque  recte  glo- 
riam  vertit  noster  interpres.  Sic  enim 
legitur  passim  in  omnibus  exemplaribus 
MSS.  Syrus  interpres  laudem  dedit. 

Si  peccantes  et  coJaphizati  suffertis  ? 
Dilucidius  ex  Graeco :    Si,  quum  pec^ 

cantes  colaphis  caedimini ,  sufferatis? 
Sensus :  Quid  magnum  aut  singalare ,  ut 
de  eo  laudem  quis  exspectet  aut  gloriam, 
si  propter  delictum  aliquis  caeditur?  Hoc 
propter  servos ,  qui  a  dominis  iratis  so- 
lent  alapis  caedi. 

Sed  si  henefacientes  patienter  susti- 
netis.  Graece:  Sed  si  benefacientes  et 
patientes  sustinetis,  quemadmodum  et  in 
Latinis  quibusdam  MSS.  legitur ,  et  apud 
Bedam ;  cui  lectioni  etiam  Syrus  annuit. 
Et  ita  respondet  parti  praccedenti :  peC' 
cantes  et  colaphizati.  Congruit  etiam  his, 
quae  sunt  cap.  3.  v.  17.  Verum  imperitus 
scriba,  quod  non  intellexit,  mutavit  in 
id,  quod  promptius  videbatur.  Sensus 
est:  Sed  si  suffertis,  si  snstinetis  aequo 
animo ,  quum  bencfacitis  et  tamen  pati- 
mini ,  id  est  malis  afficimini,  gloria  vobis 
est;  ea  sustinentia  laudem  et  gloriam  vo- 
bis  pariet.  Est  enim  bic  supplendum  ex 
praecedenti  parte :  est  (vel  erit)  gloria ; 
idque  juxta  Graecam  lectionem,  uti  sta- 
tim  vldebimus. 

Haec  est  gratia  apud  Deum.  Graece 
in  multis  codicibus:  Hoc  enim  gratia 
apud  Deum.  Latina  lectio  partem  hanc 
annectit  praecedenti,  ad  hunc  modum: 
Sed  si  benefacientes,  ac  uihilominus  mala 
patientes ,  sustineatis  ,  ea  gratia  est  apud 
Deum,  id  est,  opus  hujusmodi  vehementer 
gratum  est  Deo.  Graeci  vero  partem 
priorem  supplentes,  ut  dictum  est,  hic 
ejus  causam  sive  explicationem  subjiciunt. 
Ideo  namque  gloria  est  benefacienti  et 
mala  patienter  sustinenti,  quia  facit  opus 
Deo  gratissimum.  Non  ergo  significat  B. 
Petrus ,  eum ,  qui  pro  delictis  suis  in  re- 
publica  meritas  patienter  sustinet  poe- 
nas,  patientiae  suae  mercede  cariturum 
apud  Deum;  sed  negat,  esse  ex  suo  ge- 
nere  magnum  et  singulare  opus  patien- 
tiae,  cui  gloria  debcatur;  quale,  si  quis, 
benefaciens  ac  praeter  meritum  afflictus, 
patientiam  conservet. 

21.  In  hoc  enim  vocati  estis.  Horta- 
tur  ad  patientiam  a  vocatione  Christianis 
omnibus  communi ;  eamque  adhortationem 
mox  confirmat  alio  argumento  ab  exem- 
plo  Christi.    Sensus :   Hac  enim  lege  vo- 


cati  estis;  ita  se  habet  vocatio  et  pro- 
fessio  vestra,  ut  bene  agentes  mala  pa- 
tiamini  et  patienter  sustineatis.  Haec  via 
ad  regnum  est,  testante  Paulo:  Quoniam 
per  multas  tribulationes  oportet  no8 
intrare  in  regnum  Dei,  Act.  14. 

Quia  et  Christus  passus  est  pro  nobis, 
vobis  relinquens  exemplum  y  ut  sequa^ 
mini  vestigia  ejus.  Variant  hoc  loco  pro 
nomina  nobis  et  vobis,  tam  in  Graecis 
codicibus,  quam  in  Latinis;  ut  quae,  in 
utraque  lingua,  una  sola  litera  differant. 
Plerique  Latini  codices  habent:  nobis, 
vobis;  plerique  Graeci:  nobis,  nobis, 
astipulante  versione  Sjriaca.  Suut  alii 
Latini  codices  non  pauci ,  iique  probatis- 
simi,  Graecis  etiam  nonnullis,  et  inter 
hos  Oecumenii  textu  ,  suffragantibas ,  in 
quibus  legatur:  vobis ,  vobis.  Quam  qui- 
dem  veram  ac  germanam  esse  lectionem, 
non  abs  re  censent  castigatores  Nicolaus 
Zegerus  et  F.  Lucas.  Est  enim  textui 
revera  caeteris  accommodatior.  Nam  ser- 
vos  alloquitur  Petrus,  admonens,  ut  ae- 
quo  ferant  animo,  si  a  djscolis  dominis 
plagas  referant,  dum  bene  fecerint;  hanc 
enim  esse  Christianorum  vocationem. 
Quoniam,  inquit,  etiam  pro  vobis  passus 
est  Christus  (habet  enim  emphasim  vo- 
cula  et) ,  pro  vobis ,  inquam  ,  servis ,  non 
minus,  quam  pro  liberis  (nam  in  Christo 
Jesu  non  est  servus,  neque  liber ,  Gal. 
3.  et  Col.  3.);  eaderaque  sua  passione 
etiam  vobis  exemplum  reliquit,  quod  imi- 
temini,  insequentes  ejus  vestigia.  Ad 
eundem  modum  legisse  Ven.  Bedam, 
commentarius  ejus,  si  bene  discutiatur, 
satis  indicat.  Occasio  mutandae  personae 
secundae  in  primam  esse  potuit,  quod 
non  advertentibus  seriem  orationis  vide- 
retur  ingrati  et  arrogantis  animi ,  dicere 
in  secunda  persona :  Christus  passus  est 
pro  vobis,  vobis  relinquens  exemplum 
etc.  Sed  cur  ita  locutus  sit  B.  Petrus, 
jam  patet  ex  sensu  dato. 

22.  Qui  peccatum  non  fecit,  nec  in- 
ventus  est  dolus  in  ore  ejus.  Sumptum 
est  hoc  ex  Jes.  53.  cap. ,  quod  totum  de 
Christi  passione  est,  ubi  versus  iste  ex 
Hebraeo  sic  iegitnr:  Eo  quod  iniquita- 

tem  non  fecerit,  nec  dolus  fuerit  in  ore 
ejus.  Apud  LXX. :  7iec  dolum  in  ore  suo ; 
sed  lepete  ex  praecedenti :  fecerit.  Quod 
ergo  Petrus  dicit :  Nec  inventus  est  dolus 
in  ore  ejus,  uon  aliud  dicit,  quam  Jesaias, 
sed  Hebraismo  usus  est,  quo  dicitur  in- 
veniri  id,  quod  est,  non  inveniri  id,  qnod 
non  est ;  ut  Pbil.  2. :  Habitu  inventus  ut 
homo ,  et  Eccl.  44. :  Non  est  inventus 
similis  illi.  Sensus  tam  Apostoli ,  quam 
Prophetae  est,  Christi  tantam  esse  inno- 
centiam ,  ut  nec  facto ,  nec  verbo  pecca- 
verit.  Sub  quibus  omne  genus  peccati 
comprebenditur,  etiam  originale.  Etenim 
ut  de  eo  scribit  Augustinus  lib.  5.  contra 
Julianum  cap.  15. :  Profecto  peccatum 
etiam  major  fecisset ,  si  parvulus  ha- 
buisset.  Nam  propterea  nullus  est  ho- 
minum  praeter  ipsum ,  qui  peccatum 
non  fecerit  grandioris  aetatis  accessu, 
quia  nullus  est  hominum  praeter  ipsum, 
qui  peccatum  non  habuerit  infantilis 
aetatis  exortu.  Sic  ille. 

Porro  Christum  peccati  expertem  dicit 
B.  Petrus,  ut,  quemadmodum  indicatur 
in  sequentibus,  intelligatur  idoneus  fuisse, 
qui  sua  passione  genus  humanum  Patri 
reconciliaret ;  quod  utique  facere  idoneus 
non  esset,  si  ipse  etiam  aliquando  pec- 
cato  subjacuisset.  Inest  autem  verbis 
Apostoli  hujusmodi  argumentum  :  Si  Chri- 
stus  plane  innocens  passus  est,  quid 
grave,  si  vos,  quorum  uemo  sine  peccato 
est,  patiamini?  Et  si  Christus  innocens 
passus  est  pro  vobis,  ut  exemplum  pa- 
tientiae  vobis  relinqueret,  debetis  et  vos, 
peccatores,  pati,  ut  ejus  vestigia  sequa- 
mini.  Porro  quod  de  perfecta  Christi  in- 
nocentia  minus  expresse  forte  dictum  est 
iu  his  Petri  et  Jesaiae  verbis ,  alibi  Scri- 
ptura  plenius  et  expressius  loquitur,  omne 
prorsus  a  Christo  peccatum  removens ,  ut 
Joan.  14. ,  2  Cor.  5.  ,  Heb.  7. ,  1  Joan.  3. 
Imo  nec  omnino  peccare  potuisse  Chri- 
stum ,  recte  docent  l'heologi  ex  eo  fun- 
damento ,  quia  Christus  persona  erat  di- 
viua,  quam  peccare  impossibile  est. 

23.  Qui  cum  malediceretur,  non  ma- 
ledicebat.  Graece :  oux  avxsXotSopsi , 
non  remaledicebat ;  quomodo  Cyprianus 

citat  non  uno  loco.  Erasmus  vertit:  Qui 
cum  maledictis  incesseretur ,  non  reges- 
sit  maledicta.  Manifestum  id  ex  historia 
evangelica ;  nam  subinde  vocatus  a  Judaeis 
daemoniacus ,  Samaritanus  ,  utens  opera 
Beelzebub,  blasphemus  in  Deum,  vorax 
acvinipotor,  item  subversor  gentis,  et 
seditiosus  in  Caesarem ,  nusquam  recri- 
minatus  fuisse  legitur,  nec  malum  pro 
malo  reddidisse.  Namquod  dixit  Judaeis, 
Joan.  8. :  Vos  ex  patre  diabolo  estis, 
non  recriminatio  fuit,  quia  nihil  simile 
prius  tunc  ei  fuerat  objectum ,  sed  vera 
et  justa  accusatio.  Videtur  autem  etiam 
hic  respicere  Petrus  ad  Jesaiam ,  de 
Christo  dicente  eodem  cnp.  53.:  Non 
aperuit  os  suum ;  sicut  ovis  ad  occisio- 
nem  ducetur,  etc. 

Cum  pateretur,  non  comminabatur, 
Hoc  est:  Non  minas  regerebat  in  eos, 
qui  plagis  aut  aliis  malis  ipsum  afficie- 
bant.  Lsgitur  quidem  Christus  aliquando 
minatus  fuisse,  et  vae  denuntiasse  civi- 
tatibus,  quae  doctrinam  ipsius  non  reci- 
perent,  ut  Matth.  10.  et  11.;  item  scri- 
bis  et  pharisaeis  hypocritis,  et  doctrinam 
a  Deo  traditam  corrumpentibus ;  sed  non 
minatus  fuit  tunc,  quando  patiebatur,  ne, 
non  ex  zelo  justitiae,  sed  affectibus  irae 
et  odii  commotus ,  id  fecisse  videretur. 

Tradebat  autem  judicanti  se  injuste. 
Ita  legunt  omnes  Latini  codices ;  ut  sen- 
sus  sit :  Tradebat  se ,  nihil  contradicens, 
nec  obmurmurans,  Pilato  judicandum  in- 
justo  judici.  At  in  Graecis  omnibus  om- 
nino  diversa  lectio  est :  Tradebat  autem 
judicanti  juste.  Quam  et  Syrus  interpres 
paraphrastice  sic  reddit:  Sed  tradebat 
judicium  suum  judici  justitiae.  Sensus 
igitur  Graecae  lectionis  est:  Christus  non 
se  ipsum  vindicabat,  sed  tradebat  seu 
committebat  causam  suam  Deo ,  qui  juste 
judicat,  judicandam  et  vindicandam. 
Juxta  illud  Deuter.  32. ,  a  Paulo  repeti- 
tum  Rom.  12.  et  Hebr.  10. :  Mihi  vin- 
dicta;  ego  retribuam.  Videri  potestallu- 
sisse  B.  Petrus  ad  illud  iu  persona  Chri- 
&ti  dictum  a  Jeremia  cap.  11. :  Tu  autem, 
Domine  Sabaoth,  qui  judicas  juste ,  et 
probas  renes  et  corda;  videam  ultionem 

tuam  ex  eis.  Tihi  enim  revelavi  causam 
meam.  Ita  et  David  in  Psalmis :  Judica 
me,  Domine,  et  discerne  causam  meam. 
Judica,  Domine ,  nocentes  me.  Id  vero 
est,_dare  locum  irae,  scilicet  divinae; 
quemadmodum  praecipit  PaulusRom.  12. 
Verisimile  est ,  interpretera  nostrum  non 
aliud  vertisse,  quam  quod  in  omnibus 
Graecis  legitur;  sed  cum  non  intelligere- 
tur,  librariorum  inscitia  jam  olim  fuisse 
mutatum  in  sensum  magis  obvium.  Alio- 
qui  certe  Augustinus  tract.  21.  in  Joan. 
cum  Graecis  convenit ,  ita  legeus :  Sed 
commendabat  illi ,  qui  juste  judicat. 
Similiter  Fulgentius  ad  Trasimundum 
cap.  11. :  Commendabat  autem  judicanti 
juste. 

24.  Qui  peccata  nostra  ipse  pertuJit 
in  corpore  suo  super  lignum.  Pertalit, 
avVjvsyxsv,  sustulit ,  averbo,  avacpspo- 
fjiai,  sustollo.  Hic  jam  personam  secun- 
dam  mutat  in  primam ,  ut  non  servos 
solum,  sed  omnes,  ad  quos  scribit  fideles, 
et  in  eis  totam  Ecclesiam  ,  tanti  beneficii 
memorem  reddat.  Respicit  autem  ad  vo- 
ces  Jesaiae  53. :  Vere  ianguores  nustros 
ipsetulitj  et  dolores  nostros  ipse  por- 
tavit.  Et  posuit  Dominus  in  eo  iniqui- 
tatem  omnium  nostrum.  Item:  Iniqui- 
tates  eorum  ipse  portabit.  Et  ipse 
peccata  multorum  tulit,  ubi  LXX. : 
avT^vsyxcVj  sustulit,  idem  verbum,  quod 
hoc  loco.  Deinde  etiam  ad  illud  Joannis 
Baptistae  praeconium  de  Jesu :  Ecce 
agnus  Dei ,  ecce,  qui  tollit  peccatum 
mundi  y  Joan.  1.  Sed  et  illud  emphati- 
cum :  ipse,  a  Propheta  sumptam  est,  apud 
quem  toties  repetitur.  Itaque  sensus  est: 
Qui  ipse  per  se  peccata,  nou  sua,  sed 
nostra,  tamquam  pondus  grave,  sustulit 
ac  portavit  in  suo  corpore  super  lignum 
crucis ,  cui  erat  affixus,  id  est  pendcns 
in  cruce ,  pocnas  ipse  recepit  ac  persolvit 
peccatis  nostris  debitas. 

JJt  peccatis  mortui ,  justitiae  viva- 
mus.  Mortui ,  Graece:  aTioysvo/jLSvot,  id 
est,  defecti,  seu  defuncti.  Qua  voce 
mortuos  intelligi ,  docet  antithetum  :  vi- 
vamus,  Significat,  Christum  passum  et 
mortuum  esse   in   cruce,   non   solum    ut 


peccata  nostra  tolleret;  verum  etiam  ut 
ad  vitam  justitiae  et  sanctae  conversatio- 
nis  nos  reformaret ,  quae  est  altera  pars 
justificationis  nostrae;  ad  quam,  velut 
finem ,  prior  pars  (quae  in  remissione 
peccatorum  consistit)  ordinatur.  Continet 
autem  haec  pericope  tacitam  exhortatio- 
nem  :  Ut  peccatis ,  inquit,  mortui ,  id 
cst  a  peccatorum  dominio  ac  reatu  soluti, 
jamque  nihil  amplius  cum  peccatis  ha- 
bentes  commercii ,  deinceps  justitiae  vi- 
vamus ,  id  est  opcra  justitiae  exercea- 
mus.  Quid  sit  peccato  mortuum  esse, 
plenius  a  nobis  expositum  est  ad  illud 
Rom.  6. :  Qui  enim  mortui  sumus  pec- 
cato  etc. 

Cujus  livore  sanati  estis.  Et  hoc  sum- 
ptum  ex  eodem  capite  Jesaiae ,  ubi  dicit, 
interprete  Hieronymo  :  Disciplina  pacis 
nosfrae  super  eum,  et  livore  ejus  sanati 
sumus.  Pro  livore  Graece  est :  ini)A(x>^. 
Qua  voce  usi  sunt  etiam  LXX.  Significat 
autem  vestigium  piagae  in  cate;  Latini 
vibicem  vocant.  In  Hebraeo  legitur : 
chabburah.  Quo  vocabulo  tumorexplaga 
surgens  significatur.  Sed  haec  affiuia 
sunt,   et  ad   idem  significandum  adhibita. 

Notandum  etiam ,  verba  B.  Petri  sic 
habere:  Cujus  vibice  ejus  sanati  sumus. 
Quod  Erasmus  ita  reddidit:  Cujus  ejus- 
dem  vibice  sanati  sumus.  At  meo  judi- 
cio  non  recte,  nec  secundum  usum  Graeci 
sermonis.  Potius  dixerim,  vel  ad  empha- 
sim  additum  esse:  auTOU,  ipsius,  velut 
superius:  ai)zb<z ,  ipse ;  vel  (quod  magis 
verisimile)  pleonasmum  esse  Hebraeis 
peculiarem;  cujusmodi  passim  occurrit  in 
Scriptura  veteris  testamenti,  ut  Psalm. 
73.:  Montem  Sion,  in  quo  habitasti  in 
eo ,  et  104.:  Aaron ,  quem  elegit  ipsum. 
Ut  proinde  noster  interpres  negligeudum 
putaverit,  et  Hieronymus  negligere  soleat. 

Alludit  antem  Petrus  ad  livores  seu 
vibices  plagarum,  quas  servi  patiuntur 
ab  inclementibus  dominis ;  ideoque  redit 
ad  secundam  personam,  dicens:  Sanati 
estis.  Et  sensus  est:  Meminisse  vos  volo, 
dum  injuste  caedimini  a  dominis  vestris, 
quae  Christus  pro  vobis  passus  sit;  qui 
etiam  non  sine  gravissima  ignominia,  ser- 

vorum  more  flagris  caesns  fuit,  non  ob 
ullum  suum  meritum ,  sed  vestri  causa. 
Nam  per  ejus  livores,  plagas  et  vulnera 
vos  sanati  estis  a  plagis  peccatorum  ve- 
Btrorum. 

26.  Eratis  enim  sicut  oves  errantes. 
Et  hic  rursum  ad  Jesaiae  locum  respicit 
dicentem  eodem  capite  in  totius  humani 
generis  persona :  Omnes  nos  quasi  oves 
erravimics ;  unusguisque  in  viaw,  suam 
declinavit.  Hac  similitudine ,  sumpta  ab 
ove,  quae  a  grege  et  pastore  aberravit, 
etiam  alias  utitur  Scriptura;  ut  Psalm. 
118.:  Erravi,  sicut  ovis ,  quaeperiit; 
item  Ezech.  34.  et  alibi.  Chvistus  quoque 
ab  ea  sumsit  parabolam  ovis  errantis  sen 
perditae,  Luc.  15.  Significatur  autem 
error  sive  aberratio  hominum  a  vero 
pastore  Christo,  et  a  grege  jnstorum-, 
qui  error  contingit  per  varia  peccatorum 
genera.  Petrus  igitur  hac  parte  morbum 
indicat,  a  quo  sanati  sumus.  Sicut  enim 
oves  abeirantes  inopia  boni  pabuli  lan- 
guescunt  ac  deficiunt:  ita  nos  alieni  a 
Cbristo,  et  peccatorum  erroribus  impli- 
citi,  veram  sanitatem,  id  est  justitiam, 
nesciebamus ,  nedum  habebamus. 

Sed  conversi  esiis  nunc  ad  Pastorem 
et  Episcopum  animarum  vestrarum. 
Conversi  estis,  ab  erroribus  vestris,  id  est 


peccatis,  quae  vos  elongabant  a  Deo. 
Pastorem  et  Episcopum  animarum  no^ 
strarum  Christum  vocat;  pastorem  qiii" 
dem ,  qnia  pascit,  regit  et  fovet  nos  do- 
ctrina  et  praeceptis  evangelicis,  salutari- 
bus  sacramentis,  et  sanctissimae  vitae 
suae  exemplis ;  potissimum  autem  interna 
suae  gratiae  inspiratione ,  ut  per  haec  ad 
aeternae  vitae  pascua  perducat.  EpiscO" 
pum  vero  ,  id  est  inspectorera ,  visitato- 
rem  et  (ut  Latine  vertunt  quidam)  cura- 
torem,  quia  vigilans  super  nos,  et  infir- 
mitates  atque  necessitates  nostras  consi- 
derans ,  salutis  nostrae  curam  assidue 
gerit.  In  eo ,  qnod  Christum  pastorem 
nuncupat  animarum  nostrarum,  iterum 
ad  Prophetas  respicit ;  ut  ad  Jesaiam  di- 
centem  cap.  40. :  Sicut  pastor  gregem 
suum  pascet;  ac  praecipue  ad  Ezechie- 
lem,  cujns  hoc  de  Christo  illustre  vati- 
cinium  est  cap.  .34. :  Et  suscitabo  super 
eas  pastorem  unum ,  qui  pascat  eas, 
servum  meum  David ;  ipse  pascet  eas, 
et  ipse  erit  eis  in  pasforem.  Quo  loco, 
Christum  etiara  Episcopum  seu  viaitato- 
rem  esse  suarum  ovium ,  idem  Propheta 
significat,  ita  loquens  in  Dei  persona: 
Ecce ,  ego  ipse  requiram  oves  meas  et 
visitabo  (Graece  l7ccax£'-j;o/jtat)  eas.  Sicut 
visitat  pastor  gregem  suum,  sic  visitabo 
oves  meas  etc. 


CAPDT    TERTIDM. 

Similiter  et  mulieres  subditae  sint  viris  suis,  ut  et,  si  qui  non 
credunt  verbo ,  per  mulierum  conversationem  sine  verbo  lucrifiant,  2. 
considerantes  in  timore  castam  conversationem  vestram.  3.  Quarum 
non  sit  extrinsecus  capillatura,  aut  circumdatio  auri,  aut  induraenti 
vestiraentorum  cultus:  4.  sed  qui  absconditus  est  cordis  homo,  in  in- 
corruptibilitate  quieti  et  modesti  spiritus,  qui  est  in  conspectu  Dei 
locuples.  5.  Sic  enim  aliquando  et  sanctae  nmlieres,  sperantes  in  Deo, 
ornabant  se,  subjectae  propriis  viris.  6.  Sicut  Sara  obediebat  Abrahae, 
dorainura  eum  vocans,  cujus  estis  filiae  benefacientes,  et  non  pertimen- 
tes  ullara  perturbationera.  7.  Viri  sirailiter  cohabitantes  secundum 
scientiara ,  quasi  infirraiori  vasculo  raulicbri  impartientes  honorera ,  tara- 
quam  et  cohaeredibus  gratiae  vitae,  ut  non  impediantur  orationes  vestrae. 
8.  In  fine  autem  omnes  unamines,    compatientes ,   fraternitatis  amatores, 

misericordes ,  modesti,  humiles;  9.  non  reddentes  malum  pro  malo,  nec 
maledictum  pro  maledicto,  sed  e  contrario  benedicentes^),  quia  in  hoc 
vocati  estis,  ut  benedictionem  haereditate  possideatis.  10.  Qui  enim 
vult  vitam  diligere  ^),  et  dies  videre  bonos,  coerceat  linguam  suam  a 
malo,  et  labia  ejus  ne  loqaantur  dolum.  11.  Declinet  a  malo,  et 
faciat  bonum ,  inquirat  pacem,  et  sequatur  eam;  12.  quia  oculi 
Domini  super  justos,  et  aures  Ejus  in  preces  eorum;  vultus  autem 
Domini  super  facientes  mala.  13.  Et  quis  est,  qui  vobis  noceat ,  si 
boni  aemulatores  fueritis?  14.  Sed  et  si  quid  patimini  propter  justitiam, 
beati.  Timorem  autem  eorum  ne  timueritis,  et  non  conturbemini.  15. 
Dominum  autem  Christum  sanctificate  in  cordibus  vestris,  parati  semper 
ad  satisfactionem  orani  poscenti  vos  rationem  de  ea,  quae  in  vobis  est, 
spe;  16.  sed  cum  modestia  et  timorc,  conscientiam  habentes  bonam, 
ut  in  eo,  quod  detrahunt  vobis,  confundantur,  qui  calumniantur  vestram 
bonam  in  Christo  conversationem.  17.  Melius  est  enim  benefacientes 
(si  voluntas  Dei  velit)  pati,  quara  raalefacientes,  18.  quia  et  Christus 
semel  pro  peccatis  nostris  raortuus  est,  justus  pro  injustis,  ut  nos  olffer- 
ret  Deo,  raortificatus  quidem  carne,  vivificatus  autem  spiritu.  19.  In 
quo  et  his,  qui  in  carcere  erant,  spiritibus  venicns  praedicavit,  20. 
qui  increduli  luerant  aliquando ,  quando  exspectabant  Dei  patientiam  in 
diebus  Noe ,  cura  fabricaretur  arca ,  in  qua  pauci ,  id  est  octo  aniraae, 
salvae  factae  sunt  per  aquara.  21.  Quod  et  vos  nunc  sirailis  forraae 
salvos  facit  baptisraa,  non  carnis  depositio  sordiura ,  sed  conscientiae 
bonae  interrogatio  in  Deuni  per  resurrectionem  Jesu  Christi,  22.  qui 
est  in  dextera  Dei,  deglutiens  mortem,  ut  vitae  aeternae  haeredcs 
efficeremur;  profectus  in  coelum,  subjectis  sibi  angelis,  et  potestatibus 
et  virtutibus. 


SUMMRIUM  CAPITIS  TERTIF. 

Viros  et  uxores  admonet  mutui  officii.  Hortatur  ad  virtutum  opera,  ac  specialiter,  ut  linguam 
contineant,  pacem  sectentur,  propter  justitiam  afflictiones  ferant.  Deinde  arcara  Noe 
docet  baptismi  figuram  fuisse. 


1.  SimUiter  et  mulieres  suhditae  sint 
viris  suis.  A  servis  ad  niulierea  transit, 
instruens  eas  de  officio  sno  et  subjectione 
erga  viros.  Deinde  et  viros  comnionet 
officii  erga  suas  uxores.  De  his  etiam 
apud  Paulum  exstant  praecepta ,  Ephes. 
5.  et  Col.  3. 

Sed  hic  quaeri  potest,  cur,  post  tra- 
dita  servis  praecepta ,  non  etiam  dominos 


vlcissim  admoneat,  quid  servis  debeant: 
quemadmodum  fecit  Paulus  Eph.  6.  et 
Col.  4.  Causam  lianc  pnto  ,  quia  Petrus 
scribit  Judaeis  in  dispersione  positis, 
quornm  multi  quidem  servi  erant,  per- 
pauci  vero  domini,  qui  servos  haberent. 
Tn  Graeco  verbum  non  exprimltur; 
sic  enim  habot:  Similiter  uxores  subdi- 
tae  propriis  viris,  ut  vel  sint  vel  (quod 


1)  Mattli.  5,  39.  seq.    2)  Psalm.  33,  13. 

alii)  sitis  euppleri  possit.  Nec  refert, 
utrum  subaudias,  cum  subinde  personam 
mutet  Apostolus.  Dicit  autem  IdioiQj  pro- 
priis  f  sicut  et  Paulus  locis  citatis ,  ut 
castitatis  eas  submoneat,  avocetque  a 
suspectis  obsequiis  virorum  alienorum. 
Ipse  iuterpres  iufra  versu  5.  vertit:  pro~ 
priis.  Quod  ait:  similiter ,  non  aequat 
uxores  servis  ia  jure  subjectionis ;  nam 
uxor  socia  est  mariti ,  non  ancilla ;  sed 
similitudinem  indicat  praecepti.  Sicut 
enim  servi  debent  obedientiam  dominis 
ratione  subjectiouis  servilis,  sic  et  uxores 
maritis  ratione  subjectionis  uxoriae,  quae 
utique  diversa  est  a  servili.  Sequitur 
praecepti  ratio  a  fine  utili : 

Ut  et,  si  qui  non  credunt  verbo. 
Graece :  Ut  etiam ,  qui  increduU  sunt 
verbo ;  nam  Graece:  est  aTisiO^ouot  t(o 
Xoyo),  quasi  dicat:  discredunt  verbo. 
Significatur  enim  animus  fidei  repugnans. 
Vide  cap.  super.  vers.  7.  et  8.  Porro 
verbum  intelligit  evangelicae  praedica- 
tionis. 

Per  mulierum  conversationem  sine 
verbo  lucrifiant.  Sensus  Apostoli:  Ut, 
si  quae  mulieres  viros  habent ,  qui  non- 
dum  credunt,  nec  acquiescunt  Evange- 
lio,  sed  auditum  repellunt,  ii  Christo 
lucrifiantf  ad  credendura  inducti  per 
uxorum  suarum  obedientiam  et  bonam 
conversationem ;  idque  sine  verbo,  id  est 
jam  cessante  praedicatione  verbi,  quia 
illud  repulerunt.  Vel  sic :  Etiamsi  ipsae 
uxores  non  eis  ingerant  doctrinam  evan- 
gelicam,  quod  moleste  ferant  viri  ab  uxo- 
ribus  doceri.  Vult  enim,  uxorum  sanctam 
conversationem  esse  viris  tacitam  quan- 
dam  ad  credendum  suasionem.  Nam  cu- 
jus  couversatio  placet ,  non  facile  potest 
displicere  religio.  Non  ergo  contrarium 
est  hoc,  quod  ait:  sine  verbo ,  Paulinae 
sententiae:  fides  ex  auditu,  Rom.  10. 
Nam  et  hi,  de  quibus  Petrus ,  non  cre- 
dunt,  nisi  verbo  aliquando  audito.  Nec 
aTistOouvTSQ  recte  dicerentur,  nisi  veibum 
eis  annuntiatum  et  auditum  fuisset. 

2.  Considerantes  in  timore  castam 
conversationem  vestram.  Clarius  ex 
Graeco:  Ubi  inspexerint  seu  considera- 


rint  castam  vestram  in  timore,  seu  cum 
timore  conversationem.  Timorem  intel- 
lige  reverentiam ;  quomodo  vertit  Eras- 
mus.  Hunc  timorem  etiam  Paulus  ab 
uxoribus  exigit ,  dicens :  Uxor  autem  ut 
timeat  virum ,  Eph.  5.  Ad  hujus  loci 
intelligentiam  notandum,  Judaeis  nou 
fuisse  insolitum,  cum  gentilibus  et  infide- 
libus  miscere  connubia.  Nam  Timotheus, 
ut  scribitur  Act.  16.,  filius  erat  mulieris 
Judaeae  fidelis,  patre  gentili.  Et  Felici, 
Praesidi  Romano  ,  uxor  Drusilla  Judaea, 
Act.  24.  Monet  igitur  Apostolus ,  ut,  si 
quae  mulieres  viris  infidelibus  nuptae 
erant,  studeant  eos  Christo  lucrifacere, 
modum  et  artem  praescribens ,  qua  id 
faciant.  Quod  ait :  castam ,  intellige  non 
feolum  abhorrentem  ab  adulterio,  sed 
etiam  a  corruptelis  libidinum ,  quae  sint 
praeter  naturam  aut  houestatem. 

3.  Quarum  non  sit  extrinsecus  capil- 
latura ,  aut  circumdatio  auri,  aut  in- 
dumenti  vestimentorum  cultus.  Docet, 
quo  praecipue  cultu  et  ornatu  mulieres 
se  viris  suis  commendare  debeant;  vide- 
licet  interiore  potius,  quam  exteriore,  qui 
in  sumptu  et  splendore  vestium  con.sistit, 
ac  viris  plerumque  dispendiosas  et  gravis 
est.  Simile  praeceptum  exstat  apud  Pau- 
lum  1  Tim.  3.  Vocabulum  cultus,  Graece  : 
xoopLog,  mundus ,  id  est  ornatus ,  ad 
tria  praecedentia  referri  debet,  hoc  modo : 
Quarum  cultus  non  sit  extrinsecus  etc. 
Id  patet  ex  Graecis ,  quae  commodius  ita 
transferas :  Quarum  ornatus  sit  (eOTO), 
praeceptivum)  non  externus  ille ,  qui 
situs  est  in  plicatura  capillorum,  et 
circumpositione  auri,  aut  amictu  pal- 
liorum.  Quibus  verbis  etsi  non  vetet 
Apostolus  ornatum  corporis  exteriorem 
(nam ,  ut  dixi ,  quis  ornatus  cui  praefe- 
rendus  sit,  ex  instituto  docet),  oblique 
tamen  notat  immodicum  studium  etluxum 
muliebrem  in  ornandis  corporibus,  spe- 
cies  quasdam  hujus  vanitatis  designans, 
quarum  est  prima,  capillos  arte  crispare, 
aut  in  cincinnas  componere.  Secunda, 
reticula ,  sive  id  geaus  alia  ornamenta 
auro  intexta  capillis  aut  capiti  apponere. 
Quamquam  hoc  etiam  ad  alia  corporis 

membra,  quibus  curiosior  adhiberi  solet 
ornatus,  referri  potest.  Tertia  ,  reliquum 
corpus  seu  pallio ,  seu  quocumque  alio 
indumento  pretiosiore  ac  splendidiore  ve- 
stire.  Q.uas  easdem  species  etiam  in  Pauli 
verbis  1  Tim.  2.  observare  est.  Verum 
sub  his  caetera  cuncta  ad  cultum  mulie- 
brem  pertinentia  comprehende,  quae  qui- 
dem  longo  ordine  recenset  Jesaias  cap.  3. 

Caeterum  hujusmodi  praeceptis  Apo- 
stolicis  non  simpliciter  prohiberi,  ne  uxo- 
res  sese  viris  suis  oruent  exterius ;  sed 
id  notari  tantum ,  quod  in  ejusmodi  cultu 
superfluum,  immoderatum  et  indecorum 
est,  pulchre  docet  Augustinus  in  Epist. 
73.  ad  Possidium  scripta:  Nolo  tamen, 
inquit,  de  ornamentis  auri  vel  vestis 
praeproperam  haheas  in  prohibendo 
sententiam ;  nisi  in  eos,  qui  neque  con- 
jugati,  neque  conjugari  cupientes,  cogi- 
tare  debeant,  quomodo  placeant  Deo. 
Illi  autem  cogitant ,  quae  sunt  mundi, 
quomodo  placeant  vel  viri  uxoribus, 
vel  mulieres  maritis,  et  quae  sequuntur. 

4,  Sed  qui  absconditus  est  cordis  ho~ 
mo.  Absconditus,  Graece:  6  xpUTCxog, 
occultus ;  est  enim  nomen,  non  partici- 
pium.  Potestque  sic  verti :  Sed  occultus 
iUe ,  id  cst  cordis  homo.  Addit  enim 
cordis,  utdeclaret,  quem  dicat  abscon- 
ditum  hominem,  id  est  eum,  qui  in  raeute 
seu  parte  rationali  consibtit,  qua  proprie 
homines  sumus.  Eundem  Paulus  vocat 
interiorem  hominem ,  et  ab  exteriore 
distinguit  2  Cor.  4.,  dicens:  Licet  is,  qui 
foris  est ,  noster  homo  corrumpitur, 
tamen  is,  qui  intus  est ,  renovatur  de 
die  in  diem. 

In  incorruptibilitate  quieti  et  mnde- 
sti  spiritus.  Graece :  mansueti  et  quieti 
spiritus.  Sensus  Apcstoli:  Quarum  orna- 
tns  sit  non  ille  exterior  et  corruptibilis, 
qui  adhibetur  et  circumponitur  homini 
exterioii,  item  corruptibili ;  sed  qui  ver- 
satur  circa  hominem  interiorem ,  dum  is 
orua.tm  iiicorruptione  mansueti  et  quieti 
spiritus ,  id  est  virtntibus  non  perituris, 
mansuetudine  et  quietudine  animi,  quam 
posteriorem  vel  modestiam ,  vel  tacitur- 
nitatem  possis  interpretari.  Nominat  has 


speciatim  virtutes,  tamquam  ornamenta 
mulierum,  quia  de  subjectioue  et  obe- 
dientia  agit,  quam  viris  debent.  Obser- 
van.ia  antithesis  inter  hominem  exterio- 
rem  et  interiorem,  et  inter  ornatum  utrius- 
que;  illum  corruptibilem  et  foris  conspi- 
cuum ;  istum  incorruptibilem  et  hominibus 
occultum ,  sed  Deo  manifestura.  Hoc 
enim  sequitur : 

Qui  est  in  conspectu  Dei  locuples. 
Qui  est ,  multi  codices:  Quod  est,  ut  in 
Graeco  ,  ubi  TCVSuixa  legitur ,  neutri  gene- 
ris.  Sed  Latine  vertendum  fuit:  qui  est, 
ut  respondeat  vocabulo  spiritus.  Nec 
enim  alio  referri  potest.  Unde  Erasmus 
exprimendum  putavit:  Qui  spiritus  in 
oculis  Dei  ttc.  Locuples ,  Graece:  tioXu- 
TsXsg,  sumptuosus,  id  est  ut  alii  vertunt, 
pretiosus.  Et  sensus  esl:  Qui  spiritus 
sive  animus  ejusmodi  virtutibus  exorna- 
tus,  res  est  in  conspectu  Dei  pretiosa,  id 
est,  Deo  valde  grata.  Proinde  mulieres, 
ut  Deo  placeant ,  haec  ornamenta  con- 
sectentur,  nec  viris  suis  importunae  sint 
aut  graves ,  ut  corpori  cultum  suppedi- 
tent  sumptuosum ,  magnoque  emptum. 

5.  Sic  enim  aliquando  et  sajictae 
tnulieres,  sperantes  in  Deo ,  ornabant 
se.  Hortationem  suam  coufirraat  exemplis 
saiictarum  mulierum  veteris  testamenti, 
ex  quibus  erant  progenitae.  Nam  hujus- 
modi  a  majoribus  ducta  exempla  multum 
movent,  praesertim  sexum  muliebrem. 
Sperantes  in  Deo ,  verti  poterat:  quae 
speraverunt  in  Deo ,  propter  appositum 
articulum  in  Graeco.  Sensus :  His  eoim 
virtutibus  olim  sanctae  mulieres,  proge- 
nitrices  vestrae,  quarum  spes  erat  in  Deo, 
et  cura  Deo  placere,  sese  ornabant.  Prout 
sequitur : 

Subjectae  propriis  viris.  Scilicet  cum 
mansueto  et  quieto  spiritu ,  quasi  dicat: 
Ita  deraum  reputabant  se  pulchre  com- 
ptas  et  oruatas,  si  viris  suis  subditas  et 
obedientes  semet  ipsas  exhiberent. 

6.  Sicut  Sara  obediebat  Abrahae.  Si- 
cut,  hoc  est,  exempli  gratia.  Ex  omnibus 
Saram  nominat,  ut  totius  generis  pareu- 
tem ,  cujus  exemplum  merito  attendere 
debeant;  ac  si  verbis  prophetae  eas  allo- 

queretur,  dicens :  Attendite  ad  Saram, 
quae  peperit  vos,  Jes.  51.  Obedientia 
Saiae  commendatnr  in  eo  ,  qiiod  virum 
ad  exteras  et  reraotas  regioncs  proficis- 
centem ,  ac  subinde  loca  mutantem  ,  sem- 
per  secnta  est;  qiiodque,  eo  jubente, 
otiam  periculo  pudoris  sese  pro  illo  ex- 
posuit,  dicens ,  se  sororem  ejus  esse; 
quod  iraperanti  ac  dicenti :  Accelera,  tria 
sata  similae  commisce ,  Gen.  18.,  statim 
obtemperavit. 

Denique  magnam  ac  promptam  sub- 
jectionem  viro  suo  ostendit : 

Dominu7n  eum  vocans.  lis  verbis, 
quae  habentur  eodem  loco^):  Postquam 
consenui,  et  dominus  meus  vetulus  est, 
etc.  Exemplum  cum  primis  laudabile, 
quod,  cum  ipsa  vocaretur  Sara,  id  est 
domina,  taraen  virum  dominum  suum 
vocare  non  abnuit,  eo  nomine  et  illius 
agnoscens  potestatem,  et  suam  profitens 
subjectionem,  non  servilem  qnidem  illam, 
sed  quara  uxor  viro  debeat  juxta  illud : 
Sub  viri  potestate  eris ,  Gen.  3.  Nam 
quod  sequitur:  Et  ipse  dominabitur  tui, 
uon  jus  dominii  viro  tribuit  in  uxorem, 
sed  significat,  durum  ac  molestum  mu- 
lieri  futurum  imperium  viri,  quale  esse 
solet  dominorum  in  servos.  Nam  mulier 
virum  dominum  suum  vocans,  non  aliud, 
quam  capnt  ac  rectorem  suum  eura  agnos- 
cit.  Caput  enim  mulieris  vir,  1  Cor.  11. 
Sic  aliquando  Scriptura  loquitur  de  filio 
respectu  parentura :  Et  quasi  dominis 
serviet  his ,  qui  se  genuerunt ,  Eccl.  3. 

Cujus  estis  filiae ,  benefacientes.  Cu- 
jus,  Saram  refert,  non  Abrabam,  ut  patct 
ex  Graeco.  Estis ,  Graece:  iysvi^^irjTS^ 
facfae  estis.  Sicut  enim  bifariam  dicun- 
tur  filii  Abrabae,  carne  et  spiritu  seu 
imitatione:  ita  significat,  mulieres,  ad 
quas  scribit,  et  quae  carne  erant  filiae 
Sarae ,  etiam  spiritu  filias  ejus  fieri,  dnm 
virtutes  ipsius  imitantur.  Id  enim  est,  quod 
addit:  benefacientes ,  hoc  est,  dum  bene- 
facitis,  dum  bonas  ejusaetioues  ac  virtu- 
tes,  praesertim  obedientiae  promptitudi- 
nem ,  moribus  vestris  exprimere  stadetis. 


1)  Gen.  18. 


Et  non  pertimentes  ullam  perturba^ 
tionem.  Graece :  I^on  timentes  ullum 
pavorem,  vel  non  territae  ullo  pavore. 
Quo  in  sermone  non  tam  Atticismus  est, 
quod  vult  Erasmus,  quam  Hebraismus, 
quo  eolet  vocabulum  actus  vel  aff^ectus 
poni  pro  objccto,  ut  Job  3.:  Timor, 
quem  timebam ,  evenit  mihi ,  id  est  ma- 
lum,  quod  verebar,  accidit ;  Psalm.  90.: 
Non  timebis  a  timore  nocturno ;  et  hic 
pauly  inferius :  Timorem  eorum  ne  ti- 
mueritis.  Sic  in  aliis  actibus  vel  aff^ecti- 
bus,  ut  Psalm.  105.:  Et  laudaverunt 
laudem  ejus ,  et  mox:  Et  concupierunt 
concupiscentiam  in  deserto ;  item  Psalm. 
138.:  Beatus ,  qui  retribuet  tibi  retri- 
butionem  tuam ,  quam  retribuisti  nobis, 
et  ad  Tit.  2. :  Exspectantes  beatam  spem. 
Itaqne  sensus  est:  Quod  dum  facitis, 
non  est,  quod  metuatis  quidquam  mali; 
velut,  ne  raaritis  vestris  displiceatis,  si 
minus  corruptae  inceditis ;  aut  ne  servi- 
liter  vos  tractent,  si  faciles  ad  obsequium 
vos  praebeatis ;  ut  solet  sexus  muliebris 
vanis  pavoribus  esse  obnoxius.  Sed  et  si 
forte  nacti  estis  maritos  iniquiores,  silen- 
tio  potius  ac  patientia ,  quam  multis  ver- 
bis  studete  eorum  animos  lenire. 

7.  Viri,  similiter  cohabitantes  secun- 
dum  scientiam.  Viros  sui  nunc  admonet 
officii,  quod  vicissim  uxoribus  debeant. 
Idque  significat  particula  similiter ;  ac 
si  dicat:  Yicissim  e  diverso.  Cohabitan- 
tes ,  subaudi :  sint  aut  sitis ,  ut  initio  ca- 
pitis.  Primum  ergo  praccipit,  ut  cohabi- 
tent  cum  uxoribus  (hoc  enim  supplen- 
dum) ,  id  est  conversentur  et  convivant 
eum  iis  secundum  scientiam,  hoc  est, 
prudenter  et  cum  ratione,  ut  in  quibus 
rationale  judicium  magis  vigeat ,  ob  quod 
etiam  constituti  sunt  conjugum  suarum 
rectores.  Hanc  partem  quomodo  Oecume- 
nius  exponat,  infra  dicemus. 

Quasi  infirmiori  vasculo  muliebri 
impertientes  honorem.  Vasculo,  Graece : 
oxeustj  vasi.  Quo  nomine  corpus  tam 
viri,  quam  mulieris  in  Scripturis  signifi- 
cari  solet,  ut  1  Reg.  21.:  Et  fuerunt 
vasa  puerorum  sancta ,  2  Cor.  4. :  Ha- 
bernus  thesaurum  istum  in  vasis  fictili" 

bus  j  et  1  Thess.  4. :  Vt  sciat  unusquis- 
que  vestrum  vas  suum  possidere  in 
sanctificatione  et  honore.  Vocantur  au- 
tem  vasa ,  phrasi  Hebraea,  id  est  instru- 
menta ,  propter  usum  ad  varias  actiones, 
atque  inter  eas  ad  actum  conjugibus  pro- 
prium.  Nam  eo  Petrum  respicere  in  hac 
parte  praecepti ,  verisimile  est  ex  eo  ma- 
xime,  quia  subjungit  de  non  impediendis 
oralionibus.  Et  ita  accepit  Hieronymns 
lib.  1.  contra  Jovin.  cap.  4.  et  Augustiuus 
in  enarrat.  Psalm.  146. ;  eundemoue  sen- 
8um  probant  Oecumeniue  et  Joannes  Hes- 
selius.  Itaque  praecipit  Apostolus ,  tem- 
peranter  utendum  esse  uxoribus,  non  ad 
superfluas,  nedum  infandas  libidines  abu- 
tendum.  Deinde  certis  etiam  temporibus 
a  congressu  abstinendum.  Id  totum  vo- 
cat  honorem  impertiri  vascuJo  muliehri, 
id  est  honeste  et  caste  illo  uti.  Addit 
autem  :  quasi  infirmiori ,  quia  sexus  mu- 
liebris  et  corpore,  et  mente  infirmior  est. 
Sic  igitur  infirmiori  sexui  vult  Petrus  ho- 
norem  a  viris  adhiberi ,  ad  tegendam 
earum  infirmitatem,  (juomodo  Paulus  1 
Cor.  12.  dicit,  membris  ignobilioribus  et 
inhonestis  majorem  impendi  solere  hono- 
rem,  scilicet  ad  pudorem  eorum  tegendum. 

Alii  tamen  (qucrum  commentarium  non 
omnino  rejicimus)  putant ,  hac  parte  ge- 
neraliter  praecipi  viris ,  ne  viles  habeant 
uxores  suas ,  nec  ut  mancipiis  utantur, 
sed  honeste  et  comiter  tractent ,  earnm- 
que  infirmitati  prudenter  obvient,  merao- 
res ,  eas  non  ad  servitutem ,  sed  in  ad- 
jutorium  simile  sibi  datas  esse  a  Deo, 
Gen.  2.  Addit  Oecumenius,  ad  hanc 
virorum  admonitionem  id  etiam  pertinere, 
ne  exacte  repetaut  ab  uxoribus  rationem 
eorum,  quae  circa  familiam  tradita  illis 
erant  in  custodiam;  idque  ne  a  largiendis 
in  pauperes  eleemosynis  abstrahantur, 
sed  magis  in  iis  perseverent. 

Tamquam  et  cohaeredibus  gratiae 
vitae.  Ratio  est  a  coaeqnatione,  qua 
Deus  illas  viris  pares  fecit.  Si  enim  sic 
eas  honoravit  Deus ,  ut  viris  cohaeredes 
et  comparticipes  faceret  illius  excellentis 
gratiae,  qnae  est  vita  aetema  (nam  in 
Christo  Jesu  non   est  masculns,   neque 


foemina ,  Gal.  3.) ,  debent  igitur  etiam 
viri  eas  hoc  nomine  honorare,  ac  proinde 
honeste  eis  uti,  eive  ad  opera  domestica, 
sive  qucd  ad  torum  attinet.  Notandum, 
in  Graeco  non  legi:  ouYxXirjpovofiOtc,  co- 
haeredibus ,  sed:  au7xXirjpov6/Jioi,  cohae- 
redes ;  ut  ad  viros  referendum  videatur, 
et  sensus  sit,  viros  meminisse  debere, 
quod  etiam  ipsi,  perinde  ut  mulieres,  vo- 
cati  sint  ad  haereditatem  vitae  aeternae ; 
ut  ad  eam  bene  et  sancte  vivendo  pariter 
contendere  debeant;  ideoque  conjuges  ab 
ipsis  non  sordide,  neque  turpiter,  sed 
honestc  secundum  Dei  legem  tractandas 
esse.  Quamquam  possunt  et  Graeca  ad 
prioiem  sensum  aptari ,  addito  supple- 
mento  :  tamquam  et  cohaeredes  sint  gra- 
tiae  vitae,  scilicet  ipsae  mulieres.  In 
quem  sensum  Syrus  paraphrastes  Graeca 
interpretatus  est;  nisi  forte  is  legit  in 
Graeco :  auyxXTjpovoiJLOtc:.  Est  enim  mi- 
nima  differentia.  Apud  Hieronymum  loco 
supra  citato  legitur:  Et  sicut  cohaeredi- 
bus  multiplicis  gratiae.  Quod  nec  cum 
Graecis,  nec  cum  Latinis  consonat.  Cre- 
dibile  est,  B.  Hieronymum,  de  memoria 
citantem,  accepisse  partem  verborum  isto- 
rum  ex  cap.  4.  v.  10. 

Ut  non  impediantur  orationes  ve- 
strae.  Impediantur,  Graece:  interrum- 
pantur ,  scilicet  iis  temporibus,  quibus 
orandnm  est.  Simile  cum  eo,  quod  Pau- 
lus  de  abstinentia  tori  conjugalis  scribit 
1  Cor.  7. :  Ex  consensu  ad  tempus,  ut 
vacetis  orationi.  Hinc  apparet,  ut  ante 
dixi,  de  opere  conjugali  etiam  Petro  ser- 
monem  esse;  ut  merito  dicat  Hierony- 
mus,  eodem  sensu,  quia  eodem  spiritu, 
dictum  esse  ab  utroque  Apostolo,  impe- 
diri  orationes  officio  conjugali.  Etenim 
distinguenda  sunt  tempora  orationis  et 
complexus  oonjngalis,  juxta  illud  Eccl. 
.3.:  Tempus  nmplexandi,  et  tempus 
longe  fieri  ab  amplexibus.  Quae  tem- 
pora  religiose  observabant  fideles  Eccle- 
siae  primitivae.  Vide,  quae  de  ea  re  co- 
piosius  annotavimus   ad  locuni  1  Cor.  7. 

Porro  utriusque  Apostoli  locum  Oecu- 
menius  ita  comparat,  ut  dicat,  Paulum 
apertius    loqui    de   actu    conjugali:     N^ 

fraudetis  invicem  etc. ,  Petrum  autem 
verecundius  et  castius,  dicendo :  Cohabi- 
tantes  secundum  scientiam  etc.  Quod 
totum  huc  pertinere  putat  Oecumenius, 
sensu  non  improbabili.  Nam  sicut  He- 
braeis :  cognoscere,  et  Graecis  eo  tropo 
sermonis,  qui  asteismus  dicitur,  o/xiXsTv^ 
colloqui,  aliquando  significat  concubitum, 
ut  Dan.  14.  bis  terve :  sic  etiam  oavoixeTv^, 
cohabitare,  dicitur  interdum  de  contu- 
bernio  conjugali. 

Jam  qui  praecedentia  generaliter  in- 
telligunt  de  domestica  conversatione  con- 
jugum,  hujus  partis  adjectae  rationem 
adferunt  istam,  quod  rite  Deus  invocari 
nequeat,  nisi  tranquillis  ac  sedatis  animis. 
Nam  jurgia ,  rixae ,  dissidia  puritati  et 
fervori  orationis  vehementer  contraria 
sunt.  Unde  et  Paulus,  viros  ad  orandum 
exhortans,  1  Tira.  2.  adjecit:  Levantes 
puras  manus  sine  ira  et  disceptatione. 

8.  In  fine  autem  omnes  unanimes. 
Subjicit  generalia  quaedam  praecepta, 
quae  ad  omnes  pertinent.  Pro  eo,  quod 
in  multis  exemplaribus  legebatur :  in  fide, 
bene  Romani  correctores  res  tituerunt :  In 
fine,  quae  vera  est  lectio,  quam  exhibent 
meliores  codices.  Nam  Graece  est;  t6  dh 
TsXog ,  finis  autem ,  quod  verti  potest : 
denique,  postremo ,  quemadraodum  et 
Sjrus  vertit.  Quamquam  alii  quidam 
transtulerunt:  Summa,  sive:  In  summa. 
Quod  autem  in  nonnullis  post:  unani- 
mes,  additur:  in  oratione  estote,  ut  in 
Graecis  non  est,  ita  nec  Latini  codices 
vetustiores  agnoscunt,  id  quod  etiam  Li- 
ranus  et  Carthusianus  annotarunt.  Sum- 
ptnm  est  autem  ex  lectione  Apostolica 
Domin.  5.  post  Pentecosten,  quae  sic  in- 
cipit :  Fratres,  omnes  unanimes  in  ora- 
tione  estote  etc.  Visum  enim  fuit  Eccle- 
siae,  ad  vocem  solitariara  unanimes  iUud 
adjicere,  quod  congrcgatis  ad  orationem 
fidelibus  opportune  conveniret.  Neque 
vero  hoc  addendum  putasset,  sublata 
particula :  In  fide,  si  eam  apud  Petrum 
legisset,  De  qua  re  vide  notationes  F. 
Lucae.  Denique,  ait  Apostolus,  omnes 
unanimes,  subaudi:  sitis ;  id  est,  idem 
sentite,  idem  sapite;  sit  vobis  cor  unum, 


et  anima  una.  Exhortatio  est  ad  concor- 
diam,  quae  et  apud  Paulum  frequens,  ut 
Rom.  12.  et  15.  2  Cor.  13.  Phil.  2.  et  4. 

Compatientes.  Graece :  ou/xira^sTc, 
quod  Erasmus  vertit :  similiter  affecti, 
ut  tam  ad  bona,  quam  ad  mala  proximo- 
rum  referatar.  Est  enim  animorum  sym- 
pathia  inter  eos,  qui  mutuis  bonis  et  malis 
afficiuntur ,  tamquam  propriis ,  sicut  et 
Paukis  praecipit,  Rom.  12.,  gaudere  cum 
gaudentibus,  fiere  cum  flentibus.  Igitur 
hoc  praeceptum  etiam  ad  concordiam 
pertinet.  Nam  de  commiseratione,  quam 
compassionem  vocant,  mox  sequitur: 

Fraternitatis  amatores.  Graece :  cpt- 
XaSsX^oi,  id  est  fratrum  amantes.  Alii 
vertunt:  Fraterna  praediti  caritate. 
Fratres  intellige  Christianos.  Itaque 
praecipit,  ut  Christianos,  tamquam  ex 
regeneratione  fratres,  eundem  habentes 
patrem  Deum,  peculiari  complectantur 
amore.  Eadem  est  praeceptio  apud  Pau- 
lum,  et  quidem  sub  eodem  nomine  cpiXa- 
SsXcptac,  Rom.  12.  et  Heb.  13. 

Misericordes.  Graece :  euoTrXaYyvoi, 
quasi  dicat :  bonorum  viscerum.  Voca- 
bulum  est  sacrae  Scripturae  proprium,  et 
ab  Hebraeorum  consuetudine  sumptum, 
qui  viscera  pro  affectibus  usurpant.  Igi- 
sur  hac  voce  significantur  ii,  quorum  vi- 
scera,  ut  more  Scripturae  loquar,  super 
aliorum  miseria  commoventur,  videlicet 
ad  eam  tollendam.  Eaderaque  fere  est 
etyraologia  Latini  vocabuli  misericor- 
diae.  Porro  misericordiae  praeceptis, 
tamquam  summe  necessariis,  refertae 
sunt  Scripturae. 

Modesti,  humiles.  Hic  Graece  tantum 
legitur:  cptXo^povsg,  id  est  affabiles,  hu^ 
mani,  et  ad  vitae  consuetudinem  faciles 
commodique.  Quamquam  Oecumenius 
hoc  loco  duas  separatim  virtutes  exponit: 
alteram,  quam  Latinus  iuterpres  affabili- 
tatem ,  alteram ,  quam  humilitatem  sive 
animi  modestiam  vocat.  Sed  et  Robertus 
Stephanus  annotavit  quatuor  codices 
Graecos,  in  quibus  pro :  cptXocppovsq,  scri- 
ptum  legitur :  TaTistvo^povsg.  Quod  utrum- 
que  sibi  putavit  Oecumenius  exponen- 
dum ;  ut  vel  haec  duo  conjuncta  legisse 

videatnr,  vel  singula  in  diversis  codicibus. 
Similis  conjectura  de  versione  vulgata. 
Aut  enim  interpres  utrumque  Graecnm 
vocabulum  legit,  et  vertit  his  vocibus ; 
modesti,  humiles ;  eut  (quod  est  proba- 
bilins)  ex  diversa  quapiam  translatione 
alterum  accessit.  Nec  enim  in  omnibus 
codicibus  invenitur:  humiles.  Siquidera, 
ut  testatur  Erasmns,  in  utroque  codice  S. 
Donatiani  additum  non  erat.  Isidorus 
etiam  Clarius  notat,  veteribus  codicibus 
abesse.  Est  autem  humilitas,  quam  Latini 
modestiam  vocant,  cum  quis  non  alta  de 
se  sentit,  sed  verissima  sui  cognitione 
sibi  apud  semet  ipsum  vilescit,  talemque 
se  etiam  apud  alios  gerit.  Virtus  rara ; 
quae  tamen  in  Scripturis  coramendatis- 
sima. 

9.  Non  reddentes  malum  pro  malo, 
nec  maledictum  pro  maledicto.  Graece: 
aut  convitium  pro  convitio.  Praecipit, 
ut  injuria  affecti,  nec  facto  nos  ulcisca- 
mur,  si  facto  laesi  sumus,  nec  verbo,  si 
verbo  quis  laesit.  Sub  quo  continctur 
omnis  vindictae  privatae  prohibitio.  Sic 
et  Panlns  Rom.  12.:  NuUi  malum  pro 
malo  reddentes,  et  iterum  :  Non  vosmet 
ipsos  defendentes  y  id  est  ulciscentes. 
Nam  quod  ad  vindictam  publicam  attinet, 
ejus  potestas  et  jus  ad  Denm  spectat 
ejusque  ministros.  Td  enim  est,  quod  apud 
Pauhim  sequitur :  Sed  date  Jocum  irae. 
Scriptum  est  enim  :  Mihi  vindicta ;  ego 
retrihuam,  dicit  Dominus. 

Sed  e  contrario  henedicentes.  Id  est, 
hene  precantes.  Hoc  enim  oppouit  se- 
cundo  membro  praecepti  superioris ;  ac 
si  dicat:  Si  qui  maledictis  et  convitiis 
vos  impetunt,  vos  e  contrario  bene  eis 
precemini,  bene  velitis  et  optetis,  etiam 
orando  pro  eis.  Ita  quoque  Paulus  Rora. 
12. :  Bmedicite  persequentihus  vos;  he- 
nedicite  et  nolite  maledicere.  De  voca- 
bulo  cuXoysTv,  henedicere,  quem  usum 
habeat  in  Scrintura  sacra,  vide,  quae  an- 
notavimus  ad  eundem  Pauli  locum. 

Quia  in  hoc  vocati  estis,  ut  henedi-  \ 
ctinnem  haereditate  possideatis.  Graece :  | 
Scientes,  quod  ad  hoc  vocati  estis  etc. 
Bifariam  autem  id  exponunt.  Quidam  sic:  , 


In  hoc,  id  est,  ad  benedicendum  vocati 
estis,  quando  facti  estis  Christiani;  ut  be- 
nedicendo  promereamini  haereditatem  be- 
nedictionis  futurae.  Plerique  vero  sic  ex- 
plicant :  Vocati  estis  in  hoc  sive  ad  hoc, 
quod  sequitur,  id  est,  ut  henedictionem 
haereditate  possideatis.  Qui  sensus  ger- 
manior  est.  Hortatur  enim  Petrus  ad  be- 
nedicendum  proximis,  etiam  maledicenti- 
bus,  argumento  sumpto  non  ex  officio 
Christianorum  (nam  ad  officium  hortatur), 
sed  ex  ipsorum  fine,  ad  quem  sint  vocati. 
Est  autem  vocatio  Christianorum  ad  hae- 
reditatem  benedictionis  coelestis,  a  Deo 
percipiendae,  quando  eis  dicetur:  Venite, 
henedicti  Patris  mei,  percipite  regnum 
etc.y  Matth.  25.  Nam  ad  ea  Christi  verba 
apparet  Petrum  allusisse;  praesertim 
cum  illic  idem  quoque  verbum  positum 
sit,  quod  hoc  loco :  XArjpo^oiirjoaTe,  hae- 
reditate  possidete. 

Tale  igitur  est,  quod  dicit:  Quod  si 
benedictionem,  quae  in  possessione  coe- 
lestium  bonorum  consistit,  ad  quam  vo- 
cati  sumus,  consequi  cupimus,  utique  de- 
bemus  et  nos  proximis,  quantum  in  nobis 
est,  benedicere,  Deum  precantes,  ut,  a 
peccato  conversi,  ad  illius  coelestis  bene- 
dictionis  haereditatem  una  nobiscum  per- 
veniant.  Regnum  coeleste  vocatur  hene- 
diclio,  quia  effectus  est  benedictionis  ac 
beneficentiae  divinae  erga  nos.  Nara  Dei 
henedicere  benefacere  est.  Vocatur  etiam 
haereditas ,  quia  jure  adoptionis  eam 
velut  haereditatem  accepturi  sumus. 

10.  Qui  enim  vult  vitam  diligere,  et 
dies  videre  honos.  Ad  benedicendum 
proximis  hortatus  est,  proposito  praemio 
benedictionis  coelestis.  Id  ipsnra  nunc 
confirmat  verbis  e  Psalmo  33.  desumptis, 
quibus  homini  bene  lingua  sua  uivji  i,  et 
bene  viventi,  felicitas  promittitur.  Recitat 
autem  verba,  prout  apud  LXX  leguntur, 
nisi  quod  ea,  quae  Psalmista  dicit  in  se- 
cnnda  persona,  mutet  in  tertiara.  At  ne- 
que  inter  Hebraea  et  Graeca  quidquam, 
quod  ad  sensum  attinet,  est  discriminis. 
Hic  quidem  versus  sic  in  Psalmo  legitur: 
Quis  est  homo,  qui  vult  vitam,  diligit 
dies  videre  bonos?  Veruntamen  potest, 

quod  hic  habemus,  hunc  habere  sensum  : 
Qui  vult  et  diligit  vitam,  aut :  Qui  dili- 
gendo  diligit,  id  est,  vehementer  diligit 
vitam,  ut  phrasis  sit  non  dissimilis  illi: 
Exspectans  exspectavi  Dominum,  Psalm. 
39. :  Gaudens  gaudebo  in  Domino,  Jes. 
61.  Vitam  et  dies  bonos  intellige  felici- 
tatem.  Notandum  enim,  quod  David  se- 
cundum  literam  dixisse  videri  potest  de 
lougaevitate  et  felicitate  temporali,  quam 
servantibus  legem  promittebat  vetus  testa- 
mentum,  id  a  Petro,  juxta  sensum  spiri- 
talem,  transferri,  seu  mavis,  extendi  ad 
felicitatem  vitae  aeternae,  quampromittit 
novum  testamentum.  Qui  sensus  etiam 
(et  quidem  principaliter)  a  Spiritu  sancto 
fuit  intentus ,  necnon  ab  ipso  Davide, 
tamquam  novi  testamenti  filio.  Haec  qui 
vult  et  desiderat,  faciat,  quod  sequitur: 

Coerceat  linguam  suatn  a  malo ,  et 
labia  ejus  ne  loquantur  dolum.  Labia 
ejus,  verti  potuit  et  quidem  melius :  la~ 
bia  sua,  quemadmodum  et  alii  transtu- 
lerunt.  Regitur  onim  ab  eodem  verbo: 
coerceat;  utsitsensus:  Cohibeat  llnguam 
suam  a  maledictis,  seu  convitiis ;  et  labia 
sua  cohibeat,  ne  per  ea  proximo  suo  lo- 
quatur  cum  dolo.  Constructionera  hanc 
postulant  tam  Hebraea,  quam  Graeca. 
Proinde  labia  casus  est  accusativi,  non 
nominativi.  Prohibet  hic  versus  duo  hn- 
guaepeccata:  maledicentiam,  quae  ma- 
nifesta  linguae  adversus  proximum  inju- 
ria  est;  et  sormonem  dolosum,  quae  est 
injuria  latens,  eoque  noccutior.  Sub  his 
autem  caetera  omuia  locutionis  peccata 
prohibita  debent  intelligi ;  quemadmodum 
e  diverso  praeceptae  virtutes  illis  con- 
trariae,  norainatim  euXoYia  seu  benedi- 
centia,  qua  proximls  ex  anirao  bene  pre- 
camur.  Nam  ad  eam  suadendara  spectat 
haec  B.  Petri  probaiio  ex  Psalrao  petita. 

11.  Declinet  a  malo,  et  faciat  bonum. 
Ita  declinet  a  malo,  id  est  peccato,  ut 
ne  pro  malo  quidem  malum  reddat,  nec 
maledictum  pro  maledicto ;  faciat  autem 
et  operetur,  quod  bonum  est,  etiam  us- 
que  ad  dilectionem  inimicorum;  reddens 
bona  pro  malis,  et  benedictionem  pro  raa- 
ledictione.    Duas  expressit  absolutae  ju- 


stitiae  partes,  quae  sunt:  declinare  a 
malo,  et  facere  bonum.  Neque  enim  sa- 
tis  est,  a  malo  declinare;  sed  oportet 
etiam,  quod  bonum  est,  facere.  Verbi 
gratia,  non  satis  tibi  fuerit,  non  rapere 
aliena,  nisi  et  tua  misericorditer  indigen- 
tibus  tribuas.  Omnis  enim  arbor,  quae 
non  facit  fructum  bonum,  excidetur,  et 
in  ignem  mittetur,  Matth.  3.  et  7. 

Inquirat  pacem,  et  sequatur  eam. 
Graece :  Ouaerat  pacem,  et  ptrsequatur 
eam.  Quaerere  pacem,  Hebraismus  est 
pro  00,  quod  Latine  dicimus :  paci  stu~ 
dere,  ut  Jerem.  29.:  Quaerite  pacem 
civitatis ,  ad  quam  transmigrare  vos 
feci,  et  38.:  Homo  iste  non  quaerit 
pacem  populo  huic,  sed  malum.  Per- 
sequi  pacem,  est  totis  viribus  incumbere 
paci  conseqnendae  ac  retinendae.  Non 
enim  sufficit  pacem  quaerere,  nisi  in- 
ventam  fugientemque  omni  studio  pro- 
sequamur ,  ait  Hieronymus  in  Epistola 
ad  Rusticura.  Interpres  Graecum  verbum 
5t,(ox£tv  alibi  vertit:  sectari,  ut  Kom.  12. : 
Hospitalitatem  sectantes ;  1  Cor.  14.: 
Sectamini  caritatem ;  1  Tim.  6. :  Sectare 
justitiam.  Pax  intelligitur  hoc  loco,  quem- 
admodum  et  in  Psalmo,  quae  cum  proxi- 
mis  habetur;  de  qua  Paulus  Rom.  12.: 
Si  fieri  potest,  quod  ex  vobis  est ,  cum 
omnibus  pacem  habentes.  Quamquam 
sunt,  qui  cxtendunt  ad  pacem,  quam 
quisque  cum  Deo  et  cum  semet  ipso  ha- 
bere  debet. 

12.  Quia  oculi  Domini  super  justos, 
et  aures  Ejus  in  preces  eorum.  Graece  : 
ad  deprecationem  eorum.  Haec  pars 
ostendit  supradictae  promissionis  verita- 
tera;  ac  si  dicat :  Qui  haec  Pecerit,  quae 
proxime  dicta  sunt,  vitam  cousequetur  et 
dies  bonos,  id  est  felicitatem.  Is  enim 
justus  est.  Atqui  Dominus  eos,  qui  justi- 
tiam  colunt,  benignis  oculis  respicit^  cu- 
ram  eorum  gerens ,  et  ad  felicitatem  pro- 
vehens.  Sed  et  benignas  ac  faciles  aures 
praebet  eorum  precibus ,  promptus  ad 
exaudiendum  et  praestaudum ,  quod  pe- 
tunt ,  id  est  vitam ,  quam  volunt ,  et  dies 
bonos,   q^uos  diligunt.    Oculos  et  aure$ 

figurate  Deo  adscribi,  metaphora  ab  ho- 
minibus  sumpta,  notissimum  est. 

Vultus  autem  Domini  super  facientes 
mala.  ywZto,  Graece:  Ti^oziaizov,  facies, 
aspectus.  Addit  huic  versiculo  Psalmista : 
Vt  perdat  de  terra  memoriam  eorum. 
Qua  parte  explicatur ,  quem  vultum  sive 
aspectum  Domini  intelligat,  nempe  qua- 
lis  esse  solet  hominis  irati  et  concitati  ad 
vindictam.  Quaravis  enim  tam  Hebraica 
dictio,  quam  Graeca  7:p6;a)7i&v  mediae 
significationis  sit  in  Scripturis,  ac  fre- 
quenter  in  bonam  partem  accipiatur,  ut 
Num.  6.  bis  in  eadem  benedicendi  for- 
mula:  Ostendat  Dominus  faciem  suam 
tihi ,  et  misereatur  tui.  Convertat  Do- 
minus  vultum  suum  ad  te,  et  det  tibi 
pacem  ;  interdnm  tamen  in  malo  sumun- 
tur,  ut  Psalm.  20. :  Pones  eos,  ut  cliba- 
num  ignis  in  tempore  vultus  tui ,  id  est 
iracundiae  tuae.  Utro  autem  modo  acci- 
piantur,  declarat  Scriptnrae  circumstan- 
tia,  ut  hoc  loco;  maxime  quia  in  Psalmo 
sequitur :  Vt  perdat  de  terra  etc.  Sensus 
igitur  est:  Dominum  respicere  quidem 
etiam  eos  ,  qui  mala  faciant ;  vcrum  non 
benigno  vultu ,  sed  torvo  suae  indigna- 
tionis  aspectu;  non  ut  servet  et  exaudiat, 
sed  ut  aliquando  perdat  et  aboleat  de 
terra,  id  est  ex  hominibus,  memoriam 
eorum ,  adeo  ut  viventium  nemo  sit ,  qui 
de  eis  honorifice  loquatur.  Quod  ut 
plerumque  contingit  malis  in  hoc  saeculo, 
ita  perfecte  et  sine  exceptione  continget 
in  futuro. 

13.  Et  quis  est,  qui  vobis  noceat,  si 
boni  aemulatores  fueritis?  Boni ,  Grae- 
ce:  Tou  aya^otj,  id  est  bonitatis.  Sub- 
stantive  enim  sumitur,  quemadmodum 
apud  Joannem  in  2.  Epist. :  Noli  imitari 
malum ,  sed  quod  bonum  est.  Nam  et 
hic  legitur  :  imitatores,  Graece :  pLt/jLr^Tal, 
quodinterpres  vertit:  aemulatores.  Hanc 
partem  quidam  sic  intelligunt :  Nemo  est, 
qui  nccere  vobis  possit,  id  est  verum 
inferre  nocumentum,  si  sectemini,  quod 
bonum  est;  quia,  ut  dictum  est,  oculi 
Domini  super  justos.  Etenim,  ut  ait 
Paulus  Rom.  8.,  si  Deus  pro  nobis,  guis 
contra  nos?  Quibus  diligenlibus  Deum, 


omnia  cooperantur  in  bonum,  etiam 
adversa ,  quaecumque  patimur  a  malis 
huminibus.  Et  huc  referunt  illud  Chrj- 
sostomi:  Neminem  laedi ,  nisi  a  se  ipso. 

Verum  alii  accipiunt  hoc  dictum  a 
Petro  ad  confirmationem  praecedentium ; 
ac  si  dicat,  promissionem  illam  a  Davide 
scriptam :  Quis  est  homo,  qui  vult  vitam 
etc,  etsi  principaliter  referenda  sit  ad 
vitam  futuri  saeculi,  pertinere  tamen 
etiam  suo  modo  ad  praesens  saeculum. 
Fit  enim  ut  plurimum,  ut,  qui  linguam 
suam  bene  moderantur,  et  pacem  amant, 
omnibusque  student  benefacere,  laedere 
neminem,  tranquille  et  feliciter  agant, 
certe  minus  obnoxii  sint  hominum  impro- 
borum  injuriis;  quod  est,  dies  videre 
bonos  juxta  modum  vilae  praesentis. 

Est  igitur  argumentum  a  communi  ex- 
perientia  sumptum ,  maxime  extra  tem- 
pora  persecutionis  fidei.  Nam  quod  ait 
Paulus,  et  huic  contrarium  videri  potest; 
Omnes,  qui  pie  volunt  vivere  in  Christo 
Jesu,  persecutionem  patientur ,  2  Tim. 
3.,  potissimum  accipi  debet  de  tempore, 
quo  propter  religionem  commovetur  per- 
secutio.  Tunc  enim  praecipue  patiuntur 
ii,  qui  vere  pii  sunt.  Et  hanc  exceptio- 
nem  videns  Petrus,  subjunxit: 

14.  Sed  et,  si  quid  patimini  propter 
justitiam  ,  beati.  Graece :  Sed  si  etiam 
patiamini,  etc.  Voculam  quid  interpres 
addidit  de  suo.  Dicit  hoc  Petrus,  quod 
ex  ore  magistri  audiverat:  Beati ,  qui 
persecutionem  patiuntur  propter  justi- 
tiam ,  id  est  pro  justitia  retinenda ,  ubi 
justitia  quidem  significat  quodcumque 
opus  virtutis;  respicit  tamen  Petrus  ad 
confessionem  fidei  Christiauae;  uti  se- 
quentia  declarant.  Unde  et  sequenti  ca- 
pite  loquitur  sententia  simili :  Si  autem 
patiatur  qiiis  ut  Christianus ,  non  eru- 
bescat  etc.  Tale  igltur  est,  quod  dicit: 
Quod  si  etiam  contingat,  vos  affligi  pro- 
pter  justitiam  et  pietatem ,  non  ideo  mi- 
nuetur  vobis  felicitas,  quam  promittit 
psalmographus ;  imo  sic  quam  maxime 
eritis  beati,  videlicet  spe  certiesima  regui 
coelestis.     Sic  enim   Christus    ipse   eam 

beatitndlnem  exponit,  inqniens :  Quoniam 
ipsorum  est  regnum  codorum,  Matth.  5. 

Timorem  autem  eorum  ne  timueritis. 
Eorum  refert  illos,  qui  praecedenti  parte 
intcUigebantnr  in  voce  patimini ,  scilicet 
a  malis  seu  persecutoribus.  Sunt,  qui 
partem  hanc  ita  interpretantur :  Vester 
timor  non  sit,  qualis  esso  solet  timor 
illorum,  id  est  raundanus ,  quo  timentes 
amittere  temporalia  bona ,  deserunt  vir- 
tutis  ac  justitiae  bonum ,  et  sic  amittunt 
aeterna  bona.  At  verior  sensus  est :  Ne 
timeatis  persecutores  vestros ,  terrorem 
vobis  immittentes  propositis  suppliciis  et 
damnis  temporalibus.  Est  enim  Hebrais- 
mus :  timere  timorem  alicujus ,  id  est  ea 
formidabilia  metnere ,  quae  quispiam  mi- 
natur  vel  adhibet.  Sic  Psalm.  63.:  A 
timore  inimici  eripe  animam  meam,  id 
est  a  periculis,  quae  intentat  inimicus. 
Vide  etiam ,  quae  superius  annotata  ad 
iliud :  Non  pertimentes  ullam  perturha- 
tionem.  Monet  ergo  S.  Petrus ,  ne  me- 
ttiant  eos,  qui  se  propter  justitiam  perse- 
quuntur,  tamquam  auferre  ipsis  possint 
suum  bonum,  quo  felices  sunt;  quum  e 
contrario  viam  potius  ipsis  parent  ad  bea- 
titudinem. 

Et  non  conturbemini.  Quod  in  qui- 
busdam  codicibus  legitur  ut  pro  et,  cor- 
rigendum  est.  Graece:  fJtTjSe,  neque  con- 
turbemini,  id  est,  ea  res  vos  non  turbet ; 
sed  animi  constantiam  tenete.  Ita  Chri- 
stus  suos  confirmat,  Joan.  14. :  Non  tur- 
betur  cor  vestrum.  Porro  non  dubium, 
quin  Apostolus  in  hac  tota  sententia  imi- 
tatus  sit  Jesaiam  Prophetam ,  cujus  haec 
sunt  verba  populum  Judaicum  consolan- 
tis ,  cap.  8. :  Timorem  ejus  scilicet  hosti- 
lis  exercitus)  ne  timeatis,  neque  pavea- 
tis.  Sunt  enim  Graeca  prorsus  eadem. 
Quin  ad  eundem  locum  alludit  etiam, 
quod  sequitur: 

15.  Dominum  autem  Christum  san- 
ctificate  in  cordibus  vestris.  Christum, 
Graece :  Deum ;  tametsi  in  translationc 
Syriaca  legitur:  Messiam  seu  Christum. 
Quae  lectio  etiam  in  nonnuUis  est  Grae- 
cis.  Apud  Jesaiam,  tam  in  Hebraeo, 
quam  in  Graeco  sic  habetur:   Dominum 


exercituum  ipsum  sanctificate.  Forte  B. 
Petrns  idcirco  Christum  nominare  voluit, 
ut  ejus  innueret  divinitatem,  quum  sit 
ille  dominus  exercituum,  de  quo  Propheta 
loquitur.  Sensus  Apostoli  est:  Ex  intimo 
corde  Christum  Dominum  sanctificate, 
id  est  sanctum  ac  vere  metuendum  agnos- 
cite ;  et  talem ,  ut  ab  omnibus  agnoscatur, 
praedicate,  non  sermone  tantum,  eed  et 
rcbus  ipsis.  Sanctificatur  enim  a  nobis 
Deus  seu  nomen  Dei ,  juxta  illud:  San- 
ctificetur  nomen  tuum,  quando  id  agi- 
mus  verbis  et  factis,  et  tota  nostra  con- 
versatione,   ut  nomen  Dei  glorilicetur. 

Parati  semper  ad  satisfactionem  omni 
poscenti  vos  rationem  de  ea ,  quae  in 
vobis  est,  spe.  Quod  quidam  codices  ad- 
dunt :  et  fide,  quamvis  etiam  Beda  legisse 
videtur ,  nec  in  Graecis  est ,  nec  in  Lati- 
nis  ca.stigatioribus.  Gregorius  quoque  par. 
2.  cnrae  past.  cap.  ult. ,  citaus  hunc  lo- 
cum ,  non  addidit.  Syra  quidem  versio 
sic  habet:  De  spe  fidei,  sive,  ut  in  MS. 
codice  legitur,  de  spe  fideivestrae.  Sed 
id  addidit  Syrus ,  ut  paraphrastes ,  expli- 
care  volens  mentemB.  Petri.  Satisfactio- 
nem  dixit  interpres,  quod  Graece  est 
aTzoXoyiav ,  id  est  defensione^n ,  respon- 
sionem  ad  ea,  quae  objicit  adversarius. 
Quodque  vertit:  rationem ,  in  Graeco 
est:  Xoyov,  pro  quo  Syrus  et  Latini  qui- 
dam  sermonem  transtulerunt.  Quamquam 
sensus  eodem  redit,  qui  hujusmodi  est: 
Quoniam  infideles  spem  vestram,  quam 
in  Christo  habetis  de  vita  et  gloria  fatura, 
jactitant  inanem  esse,  propterea  moneo, 
ut  semper  habeatis  in  promptu ,  velut  ex 
meditato ,  respousionem ,  qua  spera  ve- 
stram  seu  fidem  gloriae  speratae  rationa- 
bilem  ostendatis ;  sive  sit  adversarius, 
sive  qnispiam  discendi  ac  sciendi  cupidus, 
qui  rationem  a  vobis  exigat ,  cur  in  prae- 
senti  vita  tam  dura  patiamini,  contem- 
nentes  bona  vitae  hujus. 

Sed  hoc  non  ita  accipiendum,  ac  si 
velit  Petrus ,  omnes  Christianos  esse 
Theologos,  qui  norint  de  fidei  dogmati- 
bus  aut  docendo,  aut  respondendo  disse- 
rere.  Numquid  enim  omnes  doctores? 
Minime.  Divisiones  enim  gratiarum  sunt. 

Et  alii  quidem  per  Spiritum  datur  ser- 
mo  sapientiae,  alii  autem  sermo  scientiae 
secundum  eundem  spiritum ,  1  Cor.  12. 
Nec  ab  omnibus ,  sed  ab  Episcopo  requi- 
rit  Paulus ,  ut  potens  sit,  eos ,  qui  con- 
tradicunt ,  arguere ,  Tit.  1.  Qua  scisn- 
tia,  ait  Augustinus  lib.  14.  de  Trinit. 
cap.  1.,  non  pollent  fideles  plurimi; 
quamvis  poUeant  ipsa  fide  plurimum, 
Aliud  est  enim ,  scire  tantummodo, 
quid  homo  credere  deheat  propter  adi- 
piscendam  vitam  heatam ;  aliud  autem, 
scire  j  quemadmodum  hoc  ipsum  et  piis 
opituletur ,  et  conira  impios  defenda- 
tur.  Haec  ille. 

Non  aliud  ergo  Petrus  exigit  ab  uno- 
quoque  fidelium,  quam  ut  de  iis,  quae 
ex  fide  Christiana  sperat,  et  omnino  de 
iis,  quae  fidei  sunt,  interrogantibus  ac 
rationem  poscentibus  juxta  suum  quisque 
modum  respondere  ac  satisfacere  possit. 
Sunt  enim  rationes  quaedam  generales, 
quibus  utcumque  tueri  se  poterat  quilibet 
Christianus  adversus  paganos  et  quae- 
rentibus  satisfacere;  veluti  quod  religio 
Christiana  praenuntiata  sit  a  Prophetis ; 
quod  innumeris  miraculis  a  Christo  et 
Apostolis  ejus  confirmata;  quod  doceat 
justitiam,  innocentiam  ac  beneficentiam 
usque  ad  dilectionem  inimicorum;  quod 
sit  religio  castissima;  item,  mundum 
unius  Dei  providentia  regi,  quae  postu- 
lat,  ut  unusquisque  tandem  recipiat  se- 
cundum  opera  sua ;  Deo  nihil  esse  impos- 
sibile.  Nec  mirandum ,  si,  quae  eredimus 
et  speramus ,  humanum  superent  intel- 
lectum,  quoniam  in  ipsa  etiam  rerum 
natura  plurima  sunt,  quae  consequi  in- 
genio  non  valemus. 

Ad  hunc  modum  etiam  hodie  nequa- 
quam  desunt  rationes  et  argumenta  ge- 
neralia,  velut  principia  quaedam,  quibus 
instructos  esse  oportet  fideles  (instruendos 
utique  a  suis  parochis)  adversus  haercti- 
cos  fidem  nostram  Catholicam  oppugnan- 
tes,  aut  de  ea  disputare  volentes.  Ea 
Bunt :  Ecclesiam  Christi  esse  unam ,  eam- 
que  visibilem,  manifestam,  ab  Apostolis 
ad  nos  usque  successione  Episcoporum 
continuatam ;  in  qua  tot  sancti  fuere  di- 


versis  temporibus  martyres  et  confessores, 
quorum  sanguine,  doctrina,  miraculis 
fides  Catholica  jara  olim  consignata  sit 
atque  sancita;  ad  eam  Ecclesiam  audien- 
dam ,  qnod  ipsa  columna  sit  et  firmamen- 
tum  veritatis,  Scripturam  sacram  nos  re- 
mittere.  Ita  sane  Joannes  Apostolus  1 
Epist.  4.  suos  6deles  instruit,  quibus, 
cum  dixisset:  Prohate  spiritus ,  si  ex 
Deo  sint,  hanc  generalem  probandi  regu- 
lam  paulo  post  eis  praescribit:  Qui  novit 
Deum ,  audit  nos,  id  est  Apostolos  et 
eorum  discipulos  ac  successores.  Qui  non 
est  ex  Deo ,  non  audit  nos.  In  hoc 
cognoscimus  spiritum  veritatis  et  spiri- 
tum  erroris. 

Quamquam  et  rationes  sive  arguraenta 
quaedam  magis  specialia  fidelibus  ad  re- 
spondendum  in  promptu  esse,  prout  ta- 
lium  capaces  sunt,  vehementer  expedit. 
Quod  autem  Petrus  universe  dicit :  omni 
poscenti,  sic  intellige  :  Modo  fructus  inde 
speretur,  vel  in  eo,  cui  respondeas,  vel 
in  aliis.  Alioqui  tenendum  illud  Sal- 
vatoris :  Nolite  dare  sanctum  canihus, 
Matth.  7. 

16.  Sed  cum  modestia  et  timore. 
Graece:  cum  mansuetudine  et  timore, 
non  addita  vocula  adversante  :  sed.  Ti- 
morem  Dei  quidam  hic  intelligunt,  alii 
timorem  hominum ,  quod  est  probabilius, 
ui  ad  eosdem  referatur  modestia  seu 
m.ansuetudo ,  et  timor  seu  reverentia , 
quemadmodum  Erasmus  veriit.  Itaque 
praecipit  Apostolus ,  fideles ,  interrogatos 
de  fide,  non  contentiose,  nec  arroganter 
aut  proterve  respondere ;  sed  cum  man- 
suetudine  ac  modestia,  deinde  et  cum 
reverentia ,  prout  ea  cuique  personae  de- 
betur  ;  maxime  si  apud  judicem  aut  quem- 
cumque  dignitate  superiorem  sit  ratio 
spei  nostrae  reddenda;  secundum  illud 
Pauli :  Cui  timorem,  timorem,  Rom.  13. 
Hujusmodi  namque  responsio  non  solum 
decet  Christianam  professionem;  verum 
etiam  minus  inde  pericnli  est,  ac  major 
fructus.  Responsio  moUis ,  ait  Sapiens, 
frangit  iram  ;  sermo  durus  suscitat  fu- 
rorem ,  Prov.  15. 

Conscientiam  hahentes  ho7iam.  Profi- 

tentibus  fidem  CLristianam ,  ac  de  ea, 
cum  inteiTogantur ,  respondentibus ,  im- 
primis  necessaria  est  bona  conscientia, 
quam  exterius  prodat  vita  sancta  et  in- 
culpata.  Haec  enim  loquendi  praebet 
fiduciam.  Quod  si  vita  professioni  non 
respondeat,  non  modo  nullus  erit  pro- 
fectus  ex  disputatione,  quantumvis  docta; 
sed  etiam  dispendium  sequetur  apud  eos, 
qui  de  sermone  ex  moribus  judicant. 

Ut  in  eOj  quod  detrahunt  vobis,  con- 
fundantur ,  qui  calumniantur  vestram 
bcnam  in  Christo  conversationem.  Yo- 
bis ,  addunt  Graeca  :  tamquam  malefa- 
ctoribus.  Syra :  iamquam  hominibus 
malis.  Sed  additum  videri  potest  ex  cap. 
praeced.  v.  12.,  ubi  sic  legebamus:  ut 
in  eo ,  quod  detrahunt  de  vobis  tam- 
quam  de  malefactoribus.  Quae  verba 
prorsus  eadem  hoc  loco  sunt  in  Graeco. 
Quamquam  e  contrario  Syrus  illud :  tam- 
quam  de  malefacioribus ,  in  superiori 
capite  omnino  non  legit.  Referenda  est 
baec  pars  ad  praecedentia  ab  eo  loco, 
ubi  dixit:  Parati  semper  ad  satisfactio- 
nem  etc.  Nam  sensus  est:  Si  dc  spe 
vestra  interrogati ,  respondeatis  cum  ra- 
tione;  si  placide  ac  reverentcr;  si  deni- 
que  ad  haec  vitam  adfertis  integram  et 
inculpatam:  ita  futurum  est,  ut  obtrecta- 
tores  vestri,  qui  conversationem  vestram, 
id  est  vitam,  quam  agitis  juxta  Christi 
doctrinam ,  calumniantur  ut  maleficam 
ac  fucatam,  suae  sycophantiae  et  impro- 
bitatis  tandem  convicti,  pudefiant  et  ob- 
mutescere  cogantur. 

Sensum  tamen  non  paulo  commodiorem 
suggerit  textus  Syriacus,  in  quo  particula 
similitudinis :  tamquam ,  secundo  loco 
repetitur,  ad  hunc  modum :  Tamquam 
viri,  qui  calumniantur  conversationes 
vestras  bonas ,  quae  sunt  in  Christo. 
Sic  enim  sensus  est:  Ita  fiet,  ut,  qui 
male  de  vobis  loquuntur,  tamquam  de 
maleficis  et  sceleratis  hominibus,  ipsi 
vicissim,  tamquam  calumniatores  sanctae 
vestrae  conversationis ,  male  audiant  et 
erubescant.  Probabilis  certe  lectio,  fieri- 
que  potest,  ut  particula  (wc  in  Graecp 
textu  jam  olim  vel  incuria ,  vel  imperitia 


scribentium,  qui  superfluam  putarent, 
omissa  fuerit.  Convenit  hic  locus  cum 
eo,  qui  est  in  capite  superiore :  Ut  bene- 
facientes  obmutescere  faciatis  impru- 
dentium  hominum  ignorantiam.  Nec 
enim  piget  Apostolum  rem  necessariam 
saepius  inculcare. 

17.  Melius  est  enim  benefacientes  (si 
voluntas  Dei  velitj  pati,  quam  male- 
facientes.  Consolatio  est  ab  eo,  quod 
magis  optabile;  simul  et  a  voluntate  Dei, 
cui  acquiescendum  est.  In  multis  codici- 
bus  legebatur:  ut  benefacientes ,  adjecta 
videlicet  particula :  ut.  Scd  ea  meliorum 
codicum  ope  merito  rejecta  est  a  correcto- 
ribus  Romanis.  Nam  et  in  Graeco  nihil 
ei  respondet.  Porro  melius  esse  dicit, 
benefacientem  pati ,  quam  malefacien- 
tem ,  quod  ad  eum  attinet,  qui  patitur 
(id  enim  hic  spectat  Apostolus),  non  quod 
ad  eum,  qui  infert  passionem;  ut  qui, 
benefacientem  laedens,  contra  justitiam 
agat,  sibique  ipsi  noceat  longe  magis. 
Addit  autem  :  si  voluntas  Dei  velit,  non 
solum,  ut  innuat,  malos  nihil  posse  in 
bonos,  nisiDeus  permiserit;  verum  etiam, 
ut  intelligamus,  nullam  afflictionem  nobis 
inferri  ab  homine  quocumque,  ac  ne  qui- 
dem  a  diabolo ,  nisi  Deo  volente ,  et  non 
tantum  permittente.  Nam  ad  id  signifi- 
candum  loquitur  geminate:  si  velit  vo- 
luntas  Dei,  id  est,  si  Doi  voluntas,  sive 
Deus  per  suam  voluntatem ,  statuat  pa- 
tiendum  esse.  Quod  vero  apud  Augusti- 
num  lib.  22.  contra  Faustum  cap.  20. 
pro  voluntate  legitur  spiritus:  Si  spiri- 
tus  Dei  velit,  quamquam  eundem  sen- 
sum  facit,  vel  mendoso  codici  Graeco 
imputandum  arbitror,  vel  oscitantiae  in- 
terpretis,  qui  Tivsu/jia  legerit,  ubi  ^eXrj^a 
scriptum  erat. 

18.  Quia  et  Christus  semel  pro  pec- 
catis  nostris  mortuus  est,  justus  pro 
injustis.  Nostris ,  in  Graeco  et  Syriaco 
non  additur;  multi  quoque  Latini  codices 
MSS.  non  agnoscunt.  Nec  Graeca  ha- 
hent:  mortuus  est ,  sed:  STia^sv,  passus 
est.  Dixerat  enira  Apostolus :  melius  est, 
benefacientes  pati.  Quod  nunc  confirmat 
exemplo  Christi,  qui,  justus  cum  esset} 


544 


COMMENTARIUS  IN  CAP.  ffl. 


passus  fait  pro  injustis.  Non  dubium 
tamen,  quin  de  passione  mortis  loquatar 
Petrus;  maxime  quia  addit:  semel.  Sic 
enim  et  Paulu.s  Rom.  6. :  Peccato  mor- 
tuus  est  semel,  et  Hebr.  9.:  Per  pro- 
prium  sanguinem  introivit  semel  in 
sancta ,  et  iterum  :  Christus  semel  ohla- 
tus  est,  ad  muJtorum  exhaurienda 
peccata.  Sed  et  Syrus  hoc  loco  passio- 
nem  mortis  expressit. 

Pro  peccatis ,  intellige  abolendis  ipsa 
Christi  passione,  velut  solutione  poenae, 
quae  pro  illis  debebatur.  Id  enim  signi- 
ficat  hic  sermo :  Christus  passus  est, 
mortuus  est  pro  peccatis.  Sed  quorum 
peccatis?  Multorum;  ut  Paulum  jam  di- 
centem  audivimus,  id  est  electorum,  sicut 
et  ipse  Dominus  dicit:  Hic  est  sanguis 
meus,  qui  pro  multis ,  id  est  pro  omni- 
bu3  electis,  effundetur  in  rernissionem 
peccatorum,  Matth.  26.  Dicit  autem : 
semel ,  ut  efficaciam  mortis  Christi  decla- 
ret,  quae  una,  nec  umquara  iteranda, 
valet  ad  omnia  omnium  saeculorum  pec- 
cata  delenda.  Denique  addit:  justus  pro 
injustis,  ad  confirmandam  exhortationem, 
ut  dixi ;  nec  non  ad  commendandam  im- 
mensam  Christi  erga  nos  caritatem :  Quo- 
niam,  cum  adhuc  peccatores  essemus, 
pro  nohis  morfuus  est,  Rom.  5. 

Ut  nos  offerret  Deo.  Offerret,  Graece : 
TzpQ^a^^dyrj,  adduceret,  scilicet  aberran- 
tes ;  sicut  dixit  capite  praecedenti :  Era- 
tis  sicut  oves  errantes;  sed  conversi 
estis  nunc  ad  pastorem  etc.  Augustinus 
lib.  1.  de  peccat.  mer.  et  remiss.  cap.  27. 
et  in  Epist.  99.  sic  legit:  Vt  nos  addu- 
cat  ad  Deum.  Potest  tamen  adductio 
intelligi  per  modum  oblationis  et  doni; 
quomodo  legimus  passim  in  Levitico  et 
Numeris  de  adducendis  hostiis  ad  otfer- 
rendum.  Christus  enim,  ait  Hesselius, 
nunc  offert  nos  Deo  tamquam  sacrifi- 
cium,  dum  gratia  sua  concupiscentiam 
nostram  mortificat ;  in  futuro  autem 
offert  tamquam  holocaustum ,  quando 
toti  puri  toto  corde  Deo  serviemus. 
Quamquam  simplicior  sensus  est,  ab  eo- 
dem  auctore  traditus,  Christnm  ad  Deum 
nos  adducere,  dum  eum,  ob  peccata  nobis 


offensum,  propitium  reddit,  dumque  si- 
militudine  morum  et  affectuum  Deo  pro- 
pinquos  facit. 

Mortificatus  quidem  carne ,  vivifica- 
tus  autem  spiritu.  Sic  lego  ex  castiga- 
tione  Romana,  cum  prius  in  plerisque 
libris  haberetur:  Mortificatos ,  vivifica- 
tos,  accusativo  plurali.  Sed  veram  lectio- 
nem  probant  tam  Graeca,  quam  Syriaca ; 
faventque  Latini  codices  MSS.  probatio- 
res ,  et  veteres  concordantiae.  His  adde 
Graecos  scriptores  Clementem  Alexan- 
drinnm  lib.  6.  Strom. ,  Epiphanium  haer. 
51.  et  77.  et  Oecumenium  in  comm. 
Imo  et  Latinos ,  Hieronymum  in  Jesaiae 
cap.  54.,  ubi  pro:  mortificatus ,  legit: 
occisus,  Ruffinum  in  expus.  symboli,  et 
Augustiuum  serm.  14.  de  verbis  Apost. 
cap.  16.  et  Epist.  99.  Quare,  praetermis- 
sis  eorum  commentariis,  qui  pluralem 
nnmerum  legerunt,  velut  impertinentibus, 
verae  lectionis  sensum  requiramus,  qui 
fere  pendet  ab  intellectu  vocabuli:  spi- 
ritu.  Quidam  enim  sjjmfwm  interpretan- 
tur  vel  divinitatem,  vel  Spiritum  sanctum ; 
alii  vero  animam  Christi,  de  qua  moriens 
dixit  Patri:  In  manus  tuas  comme?ido 
spiritum  meum ,  Luc.  23. 

Priori  modo  sensus  est:  Qui  Christus, 
dum  pateretur,  carne  quidem,  quam  mor- 
talem  et  infirmam  gerebat,  occisus  est  et 
mortuus ;  sed  virtute  divinitatis,  quae  per 
mortem  ab  eo  non  fuit  separata ,  vel 
(quod  idem  est)  virtute  Spiritus  sancti, 
vivificatus  est,  id  est  ad  vitam  resuscita- 
tus.  Sic  Oecumenius,  et  locis  jam  citatis 
Augustinus.  Item  Athanasius  a  Ven. 
Beda  allegatus.  Convenit  hic  sensus  cum 
eo,  quod  Paulus  scribit  de  Christo  2  Cor. 
ult. :  Nam  etsi  crucrifixus  est  ex  inflr- 
mitate,  sed  vivit  ex  virtute  Dei. 

Posteriori  modo  potest  intelligi  vivifi-' 
catus  spiritu,  quia  secundum  spiritum, 
id  est  animam  non  est  mortuus,  sed  vivus 
permansit.  Nam  vivificare  pro  eo ,  quod 
est  vivum  servare,  uon  occidere,  phrasis 
est  Scriptnrae,  ut  1  Reg.  27.:  Virum  et 
mulierem  non  vivificahat  David,  et  Act. 
7.:  Ut  exponerent  infantes  suos,  ne 
vivificarentur.    Sed    quid   magnum,   si 

anima  Christi,  moriente  carne,  vivens 
permansit  \  quando  nec  in  pessimis  homi- 
nibns  anima  raoritur?  ut  quae  natura  sit 
immortalis.  Quare  nec  facit  ad  consola- 
tionem  piorum,  qui  hic  affliguntur,  quod 
post  mortem  supersint  eorum  animae,  nisi 
beatior  aliqua  vita  secutura  sit  exemplo 
Christi:  quod  hic  proponitur. 

Proinde  melius  intelligitur  Christus 
vivificatus  spiritu,  id  est  anima,  quia 
factus  est  in  spiritum  vivificantem ,  tunc 
Bcilicet,  quando  a  morle  resurrexit  ad 
vitam  immortaleraj  quemadmodum  Pau- 
lus  loquitur  1  Cor.  15.:  Factus  est  jpri- 
mus  Adam  in  animam  viventem,  no- 
vissimus  Adam  in  spiritum  vivifican- 
tem,  Quo  loco,  quamvis  Graeci  tracta- 
tores  per  spiritum  significari  putent 
Spiritum  sanctum,  Latini  tamen  fere 
interpretantur  de  anima  humana ;  ut  fa- 
ctus  dicatur  Christus  in  spiritum  vivifi- 
cantem ,  id  est  habens  spiritum  vivifi- 
cantem,  quando  anima  ejus  coepit  per- 
petuam  et  immortalem  vitam  corpori 
ipsius  subministrare,  absque  subsidio  ali- 
menti,  tamquam  per  se  ad  vitam  corpori 
praestandam  conservandamque  sufliciens ; 
ut ,  quod  prius  erat  corpus  animale ,  fa- 
ctum  fuerit  hac  rationo  spirituale;  quem- 
admodum  id  a  nobis  expositum  est  in 
ejus  loci  commentario ,  et  in  2.  sent.  dist. 
19.  Qui  sensus  huic  loco  bene  convenit, 
ut  vivificatus  spiritu  Christus  intelliga- 
tnr  per  resurrectionem,  quia  tunc  vivere 
coepit  vita  immortali,  ad  quam  sola  sine 
ciborum  adminiculis  ei  sufficiebat  animae 
praesentia;  quod  et  in  reliqiiis  futurum 
est  electis ,  quorura  primitiae  Christus, 
ut  ibitlem  dicitur,  Indicat  hunc  sensum 
Epiphanius  haeresi  51.  Quomodo  autem 
hic  sensus  etiam  quadrat  cum  eo ,  quod 
sequitur,  paulo  post  videbimus.  Certe 
per  spiritum  hic  intelligi  animam  Christi, 
docet  nos  ipsa  antithesis ,  quam  facit 
Apostolus,  carnis  et  spiritus ;  docet  etiam 
id,  quod  continuo  sequitur,  Christum  in 
suo  spiritu  profectum  fuisse  ad  animas, 
quae  erant  in  carcere. 

19.  Jn  quo  et  his,  qui  in  carcere 
erant,   spiritibus  veniens   praedicavit, 

Snil.  Estii   Comm.  Tom.  III. 


Locns  hlc  omnium  paene  interpretum 
judicio  difficillimus,  idemque  tam  varie 
expositus ,  ut  novem  ejus  interpretatioues 
recenseat  Joan.  Lorinus,  quibus  ipse 
suam  addit  decimam ,  tametsi  nec  omnes 
attigerit.  Unus  Arias  Montanus  locum 
intellectu  facilem  esse  contendit,  nec  ta- 
men  suum  commentarium  novum  ac  sin- 
gularem,  quem  adfert,  aliis  facile  per- 
suaserit.  Nos  quidera  paucioribus  reci- 
tandis  erimus  contenti.  Sed  primura  ipsius 
textus  vera  lectio  constituenda  est.  Pro 
carcere  quidam  codices  carne  legunt, 
eamque  lectionem  Beda  exponit,  licet 
alteram  quoque  non  praetermittat.  Sed 
tamen  mendosam  esse,  constat,  reclaman- 
tibus  non  solum  plerisque,  praesertim 
vetustis,  Latinis  exemplaribus,  item  Hie- 
ronymo ,  Augustino  et  aliis  auctoribus 
supra  citatis;  verum  etiam  textu  Graeco, 
qui  habet  iv  (puXaxig,  in  custodia  seu 
carcere. 

Quod  vero  Joan.  Calvinus  ^uXaxTjv 
interpretatur  speculam ,  et  alii  quidam 
excuhias ;  etsi  non  negamus,  haec  etiam 
Graeca  voce  significari,  ut  Matth.  14., 
ubi  legimus  quartam  vigiliam  noctis,  et 
Lucae  12.,  ubi  secundam  et  tcrtiam  vigi- 
liam :  multo  tamen  usitatius  in  Scripturis 
accipitur  pro  carcere.  Et  alicubi  etiam 
de  carcere  infernali  dicitur,  velut  Apoc. 
20. :  Solvetur  Satanas  de  carcere  suo. 
Nec  ob  aliud  Calvinus  ad  speculam  con- 
fiigit ,  quam  quia  non  ei  placet  Catholi- 
cum  dogma ,  aliquas  fidelium  piorum  ani- 
raas ,  sive  quondara  ante  Christi  adven- 
tum;  sive  nunc,  apud  inferos  detineri. 
Nam  speculae  significatio  praesenti  loco 
parum  apte  quadrat,  ut  infra  demonstra- 
bimus. 

Notandum  praeterea,  in  Graeco  tan- 
tum  legi:  xoTg  iv  (puXaxig  7iV£u^aot_,  iis, 
qui  in  carcere ,  spiritibus ,  ut  vel  erant, 
vel  sunt,  in  Latina  versione  suppleri, 
necesse  sit.  Et  quamvis  nonnulli  sunt 
supplendum  putent ,  multo  nielius  tamen 
noster  interpres ,  ut  et  alii  fere  oranes, 
erant  suppleverunt.  Nam  verbum  prae- 
teriti  teraporis  praedicavit  supplemen- 
tum  postulat  temporis  consimilis,  erant 

vel  fuerunt,  eo  scilicet  tempore,  quo 
praedicavit.  Rursus,  quod  in  quibusdam 
codicibus  addito  participio  legitur:  in 
carcere  conclusi  erant,  quamvis  et  Beda 
siclegat,  idque  etiam  Syriacae  parapbrasi 
coDforme  sit,  in  melioribus  tamen  Latinis, 
quorum  et  Beda  memiuit,  non  habetur, 
ut  nec  in  ullis  Graecis,  unum  si  demas  a 
Rob.  Stephano  annotatum ,  sed  fidei  non 
magnae,  quod  existimetur  ad  Latinos 
codices  esse  accommodatus;  tametsi  ista 
additio  sensum  non  mutat,  imo  facta  vi- 
detur  ad  sensum  explicandum. 

Tertia  lectionis  varietas  est  in  voca- 
bulo  :  spiritibus  j  pro  quo  multi  codices 
etiam  MSS.  legunt :  spiritu.  Verum  Grae- 
ca  constanter  exhibent  numerum  plura- 
lero :  Tivs-Jiiaai^  spiritibus,  pro  qiio  Syrus 
transtulit:  animabus.  Ea  quoque  lectio 
est  veterum  Patrum ,  tam  Latinornm, 
quam  Graecorum  ;  ut  hanc  velut  sincerio- 
rem  merito  prae  altera  elegerint  Romani 
correctores.  Cara  autem  TiVcUtJiaat  et  tivsu- 
^axt  tantum  literula  distent,  fieri  sane 
potuit ,  ut  interpres,  vel  noster,  vel  alius 
quispiam ,  alterum  pro  altero  legeret  ac 
transferret. 

Denique  sciendum ,  loco  participii : 
veniens,  in  Graeco  legi :  Tiopsu^slc:,  prae- 
teriti  temporis  participium,  id  est  pro- 
fectus,  ut  alii  vertunt,  et  ipse  interpres 
paulo  post:  profectus  in  coelum.  Eras- 
mus  autem,  Hentenio  suffragante,  resol- 
vere  maluit  in  verbum ,  hoc  modo  red- 
dens  sententiam :  In  quo  etiam  abiit,  et 
spiritibus ,  qui  erant  in  carcere ,  prae- 
dicavit.  Ruffinus,  sensum  secutus,  red- 
didit  per  verbam:  descendit. 

20.  Qui  increduli  fuerant  aliquando. 
Graece:  dTrsiOiJaaa''  7:ots  ,  hoc  est,  iis, 
qui  credere  noluerunt  olim ,  quondam, 
aliquando.  Erasmus  vertit :  inobedienti- 
bus.  Verum  Graeca  vox  passim  in  Scri- 
pturis  usurpatur  de  iis,  qui  fidem  veritati 
satis  declaratae  adhibeie  pertinaciter  re- 
nuunt. 

Quando  exspectabant  Dei  patientiam 
in  diebus  Noe,  cum  fabricaretur  arca. 
Graeca  mnlta  sic  habent:  Quando  semel 
exspectahat  Dei  patientia,  seu  longa- 


yiimitas  (/laxpoOu/xia)  in  diebus  Noe, 
dum  apparabatur  arca.  Quamquam  vo- 
cula  semel  in  textu  Syriaco  non  legitur, 
et  Graeca  variant.  Nam  multi  quidem 
codices  habent ,  ut  dixi :  oxe  aTiOLZ  e^eSs- 
X£TO,  quando  semel  exspectabat,  ut 
etiam  legisse  videtur  Oecumenius;  tam- 
etsi  nonnulli  pro :  ots  ,  quando ,  legant : 
OTt,  quia,  quod  minus  placet.  At  alii 
non  pauci,  etiam  a  Roberto  notati,  le- 
gnnt:  ots  aTCc^cSsxsTO ,  quando  exspe- 
ctabat.  Qua  Graeca  voce  etism  Paulus 
libenter  utitur,  ut  ter  in  eodem  cap.  8. 
ad  Rom. ,  item  1  Cor.  1.,  Gal.  5.,  Phil. 
3.,  Hebr.  9.  Nec  vcro  particula  semel 
agnita  videtur  a  veteribus  Latinis  hunc 
locum  citantibus.  Nec  ad  rem  propositam 
facere  videtur,  nisi  dicas,  significari  id, 
quod  olim  semcl  Deus  fecit  in  figura, 
nunc  eum  facere  in  re  per  figuram  signi- 
ficata. 

Caeterum  male  Erasmus  passive  ver- 
tit:   exspectabatur,   licct  id  alii  quidam 
imitati  sint.  Nam  Graecum  verbum  sx(5s- 
XsaOai,    sive   dTrsx^Ss/sa^at,    sive    sim- 
plex  diyzabai ,  quod  Erasmus  in  quibus- 
dam  codicibus  haberi  testatur,   etsi  voce 
medium  sit,  tamen  active  semper  accipi- 
tur;  ut  multa  ejus   generis   alia.    PJane 
verisimile  est,  irrepsisse  mendum  in  vul- 
gatam    versionem,   ut   pro  eo,    quod   ex 
Graeco  transtulit  interpres :   exspectabat 
Dei  patientia ,  scriptum  sit  ab  indoctis: 
exspectabant  Dei  patientiam.    Ac  pro- 
fecto  in  Missali  Romano  per  Clementem 
Octavum  correcto,  in  Epistola  feriae  sex- 
tae  Paschalis,  legitur:  exspectabat  Dei 
patientia.    Quomodo  legunt  Hieronymus 
et  Augustinus,   item   Idacius   Episcopus 
libro  scripto  contra  Varimadum ;  imo  et 
inter  recentiores  Dionysius  Carthusianus. 
Bcdam  quoque   eo   modo  legisse,   com- 
mentarius   ejus   haud  obscure  significat. 
Dicitur  autem  patientia  Dei  exspectare, 
quia  Deus  patienter  exspectat.   Quomodo 
de  eo  dicit  hic  Apostolus  in  2  Epist.  cap. 
3. :  Patienter  agit  propter  vos.    Alioqui 
dicere,  quod  homines  exspectant  Dei  pa- 
tientiam ,   nec  usitatum  est  in  Scripturis, 
nec  sensum  habet  commodum.     Qua  ra- 

tione  etiam  Erasmi  versio ,  de  qua  dixi, 
improbatur. 

In  qua  pauci,  id  est  octo  animae, 
salvae  factae  sunt  per  aquam.  Pauci^ 
Graece :  paucae,  nt  ad  animas  referatur, 
per  quas  tamen  homines  significantur 
synecdochice.  Nota  est  historia  Gen.  7., 
Deum  propter  hominum  peccata  mundo 
diluvium  induxisse,  eoque  omnes  periisse, 
exceptis  octo ,  quos  arca  servavit.  Qui 
quidem  per  aquam  salvi  facti  dicuntnr, 
quia  aqua,  quae  caeteros  exstinxit,  arcam 
elevans  in  sublime,  effecit,  ne,  qui  in  ea 
erant,  nna  cum  aliis  exstinguerentur. 
Nonnulli  per  aquam  exponunt :  in  aqua 
salvos  factoSj  caeteris  in  aqua  pereunti- 
bus.  Verum  prior  sensus  magis  convenit 
cum  antitypo,  id  est  baptisraate  salvifico, 
de  quo  etatim  audiemus. 

Nunc  ad  totius  loci  sensum  explican- 
dum  veniamus.  Ubi  primum  cavendus 
error  eorum,  qui  B.  Petri  verba  in  hnnc 
sensum  interpretati  sunt ,  spiritus  impio- 
rum  Christi  ad  inferos  descendentis  prae- 
dicatione  conversos  et  liberatos  fuisse. 
Cujus  erroris  Beda  meminit,  eumque  ta- 
cito  nomine  adscribit  Hilario ,  qui  enar- 
rans  illa  verba  Psalmi  118.:  Quando 
consolaberis  me?  sive,  ut  ille  legit,  ex- 
hortaheris  me?  post  alia  sic  ait:  Scit, 
Propheta,  hanc  exhortationem  sanctos 
quiescentes  in  inferno  desiderare.  Scit, 
testante  Petro ,  descendente  in  inferna 
DominOj  etiam  his,  qui  in  carcere  erant, 
et  increduli  quondam  fuerant  in  diebus 
Noe,  exhortationem  praedicatam  fuisse. 
Verum  quomodo  sane  et  catholice  possint 
haec  verba  accipi,  pluribus  declarat  Hes- 
selius,  ut  nos  infra  breviter  diccmus. 
Leguntur  similia  apud  Hieronymum  in 
quaest.  super  Genssim  ad  illnd  cap.  6. : 
Non  permanebit  spiritus  meus  in  ho- 
mine  etc.  Pro  quo  dicit  in  Hebraeo  legi : 
Non  judicabit  spiritus  meus  homines 
istos  in  aeternum,  quia  caro  sunt.  Sic 
autem  exponit:  Quia  fragilis  eet  in 
homine  conditio ,  non  eos  ad  aeternos 
servabo  cruciatus;  sed  hic  illis  resti- 
tuam ,  quod  merentur.  Ergo  non  seve- 
ritatem,    sed    clementiam    Dei   sonat, 


dum  peccator  hic  pro  suo  scelere  oisi- 
tatur.  Haec  ille.  Quae  eadem  Eucherius 
in  Genesin  scribens  suo  commentario  in- 
seruit. 

His  affine  est,  quod  de  iis,  quorum 
corpora  ceciderunt  in  deserto ,  quosque 
Pauhis  Hebr.  3.  et  4.  accusat  increduli- 
tatis ,  idem  Hieronymus ,  Ezechielis  Pro- 
phetae  cap.  20.  explanans,  dicit,  eos 
apud  Deum  vivere,  nec  aeternis  suppli- 
ciis  reservatos  esse,  nec  deletos  de  libro 
viventiura,  nec  consumptos  ante  faciem 
Domini. 

Porro  B.  Augnstinus  in  Epist.  ad 
Exod. ,  praedicto  errore  refutato ,  sugge- 
rit  hunc  sensum,  ut  spiritus  in  carcere 
conclusi  intelligantur  homines,  quorum 
spiritus,  id  est  animae,  erant  in  carne, 
atque  ignorantiae  tenebris  velut  carcere 
claudebantur,  Christumque  iis,  non  in 
carne,  quia  nondura  incarnatus  erat,  sed 
in  spiritu,  id  est  secundum  divinitatem, 
visis  congruis  alloquendo ,  quod  volebat, 
praedicasse.  Sequitur  hanc  expositionem 
Beda  in  comm.  et  B.  Thomas  3.  q.  52. 
art.  2.  ad  3.  cum  paucis  aliis. 

Non  dissimilis  sententia  est  Joan.  Hes- 
selii ,  qui  putat ,  vocatlonem  gentium  hic 
a  Petro  describi,  velut  explicante,  quod 
dixerat,  Christum  pro  injustis  mortuum. 
Nam  Prophetae  describunt  gcntes  infide- 
les  tamquam  vinctos,  obtenebratos,  vecti- 
bus  ferreis  et  portis  aereis  conclusos  et 
incarceratos ,  ut  Psalm.  106.  et  Jes.  42. 
et  49.  At  vero  utrique  expositioni ,  tam 
Augustini,  quara  Hesselii,  multum  obsistit 
vocabulurn  :  spiritibus.  Obstat  etiam  lo- 
cus  capitis  sequentis^  ubi  Petius  se  ipsum 
exponit,  dicens,  mortuis  evangelizatum 
esse.  Qnibus  argumentis  etiam  Arias 
Montanus  refellitur,  qui  novo  sensu  spi- 
ritus  in  carcere  conclusos  interpretatur 
octo  animas  inclusas  in  arca.  Quem  sen- 
sum    etiam    contextus    Apostoli    refugit. 

Veniendum  igitur  ad  illud ,  in  quo 
caeteri  omnes  consentiunt,  etiam  sectarii, 
spiritus  accipi  proprie;  et  quidem  non 
alios  hic  intelligi,  quam  spiritus  huma- 
nos,  id  est  animas  hominum  mortuorum*, 
Christumque  iis  in  carcere ,    id  est  in 

iDferno ,  constitutis  praedicasse.  Nisi 
quod  Calvinus ,  ut  ante  dixi ,  pro  carcere 
mavult  speculam,  inqua  agunlur  vigiliae, 
ac  sensum  hunc  facit,  piorum  animas  in 
spem  salutis  promissae  fuisse  intentas, 
quasi  eminus  e  specula  eam  exspectarent. 
Verum  inepta  haec  metaphora  est.  Nam 
usus  speculae  et  vigiliarum  non  est  ex- 
spectare,  sed  observare,  ne  quid  insidia- 
rum  hostis  moliatur.  Sed  nec  usquam 
^uXaxT],  pro  exspectatione  ponitur. 

Tota  igitur  quaeatio  est,  quibus  spiri- 
tibus  apud  inferos ,  et  quid  praedicaverit 
Christus,  in  spiritu,  id  est  secundum 
animam ,  ad  eos  profectus.  Sic  enim 
illud:  m^wo,  exponimus ,  consequenter 
ei,  quod  praecessit:  vivificatus  autem 
spiritu ',  sensu  videlicetobvio.  Nam  quod 
Oecumenius  eam  paiticulam  causaliter 
interpretatur ,  in  quo  j  id  est  ideo,  minus 
usitatum  est.  Suut  autem  de  ea  quae- 
stione  tres  generatim  opiniones.  Quidam 
enim  solos  bonos  spiritus  intelliguut,  qui- 
bus  praedicata  sit  et  praestita  ex  infernis 
locis  liberatlo;  alii  solos  malos,  quibus 
denuntiata  et  confirmata  damnatio;  alii 
denique  tam  bonos,  quam  malos ,  quo- 
rum  aliis  liberationis  sententia,  aliis  dam- 
nationis  annuntiata  fuerit. 

Primae  opinioni  favet  vocabulum  pra^- 
dicandi,  pro  quo  sequenti  capite  reponi- 
tur  evangelizandi.  Nam  mali  in  inferno 
cum  sint  aeternis  poenis  irrevocabiliter 
addicti,  nullius  jam  Evangelii  sunt  capa- 
ces.  At  pro  secunda  opinione  facere  vi- 
detur,  quod  incredulos  fuisse  dicit  eos, 
quibus  Christus  praedicavit.  Denique 
pro  tertia  adducitur  utrumque;  hinc  ver- 
bum  evangelizandi ,  inde  nomen  incre- 
dulorum.  Nam  apud  inferos  evangelizari 
non  potuerunt,  nisi  boni. 

Inter  has  opiniones  prima  plus  caeteris 
habere  videtur  probabilitatis ,  ita  tamen, 
ut  ex  partetotum  intelligatur,  id  est,  quod 
dicitur  praedicatum  fuisse  spiritibus ,  qui 
fuerant  olim  increduli,  extendatur  ad  om- 
nes  spiiitus  salutis  capaces  in  inferno 
positos,  quando  Christus  illuc  advenit: 
tam  eos ,  qui  erant  tunc  in  sinu  Abrahae 
(quorum    receptaculum    limbum    patrum 


Theologi  vocant) ,  quam  qui  poenis  ad- 
huc  detinebantur  purgatoriis ,  inter  quos 
erant  illi  olim  increduli ,  non  omnes ,  sed 
aliqui. 

Etenim  valde  credibile  est,  juxta  illud 
Psakni  77.:  Cum  occideret  eos ,  quaerc' 
hanteum,  multos  ex  iis ,  qui  praedica- 
tionem  Noe  denuntiantis  interitum  pecca- 
toribus,  contemserant  aut  neglexerant 
(quod  hic  Petrus  vocat  incredulos  fuisse), 
superveniente  et  inundante  diluvio ,  poe- 
nitentiam  ex  timore  concepisse,  veram, 
sed  imperfectam.  Quorum  proinde  spiri- 
tus  in  carcerem  apud  inferos  detrusi  fue- 
rint,  et  in  eo  detenti,  donec  Christo  ad 
eadem  loca  descendente  liberarentur.  Ad 
quem  sensum  etiam  Hilarii  et  Hieronymi 
verba  supradicta  possunt  aptari.  Nam 
Hilarius  distinguit  sanctos  in  inferno 
quiescentes ,  id  est  in  sinu  Abrahae  tunc 
positos,  ab  iis,  qui  in  carcere  erant,  ut 
in  loco  poenali,  vetera  adhuc  peccatorum 
suorum  debita  luentes;  quem  locum  pur- 
gatorium  vocamus. 

Hieronymus   quoque  non  sentit,   ali- 
quos  sine  poenitentia  discedentes  ex  hac 
vita  posse  salvari,   quod  est  semperque 
fuit  alienum  a  doctrina  et  sensu  Ecclesiae, 
atque  inter  haereses  recensetur  ab  Epi- 
phanio  haeresi  46.  et  ab  Augustino  hae- 
resi  79. ;  sed  Hieronymi  verba  procedunt 
ex  hypothesi  poenitentiae    ante  mortem 
conceptae  ,   et  non  aliter.     Nam  ,  ut  dixi, 
verisimile  est,  multos  aquis  diluvii  com- 
prehensos  ad  cor  rediisse,  ac  Dei  miseri- 
cor  Jiam  impetrasse ,  ne  in  aeternum  peri- 
rent.  Quod  idem  liceat  dicere  de  iis,  quos 
incendium  Sodomiticum  corripuit.    Multo 
magis  vero  de  Israelitis  in  deserto  pro- 
stratis ,    qui  lege    divinitus  accepta  jam 
instructi    erant,    nec    simul    omnes    una 
plaga  percussi,  sed  paulatim  per  annos 
quadraginta  mortui ,  interierunt. 

Quam'quam  et  de  iis,  qui  diluvio  perie- 
runt,  tale  quid  dici  potest,  fuisso  veri 
Dei  cultores ,  sed  moribus  ac  studiis  per- 
ditissimos.  Omnis  quippe  caro  corrupe- 
rat  viam  suam  super  terram,  Gen.  6. 
Non  enim  usquam  legitur,  quod  falsos 
Deos  coluerunt,  aut  idola  sibi  fabricave- 

runt;  qnando  nec  constat,  idololatriam 
habuisse  initium  ante  diluvium ;  licet 
Genebrardus  in  sua  cbronologia  id  dicat, 
sed  nullo  auctore.  Quare  veri  Dei  cultum 
retinentes  facilius  potuerunt,  invocato 
ejus  nomine,  veram  animo  poenitentiam 
concipere,  in  extremo  periculo  constituti. 

Itaqiie  locus  iste  Petri  sic  nobis  con- 
struendus  et  explicandus  videtur:  Chri- 
stus,  qui  homo  hominibus  in  carne  evan- 
gelizavit,  idem  carne  mortuus,  in  spiritu, 
id  est  secandum  animam,  profectus  ad 
inferos,  praedicavit ,  et,  ut  infra  dicitur, 
evangelizavity  id  est,  laetum  attulit  nun- 
tium,  spiritihus,  hoc  est  animabus,  quae 
apud  inferos  in  carcere,  velut  poenarum 
loco,  conclusae  detinebantur.  Qui  qui- 
dem  spiritus  olim  carne  induti,  increduli 
fuerant ,  tunc  nimirum ,  quando  Deus  pa- 
tienter  ac  longanimiter  (centum  videlicet 
annos)  eos  exspectabat  ad  poenitentiam ; 
idque  quo  tempore  Noe,  jussu  divino 
fabricabat  arcam,  in  qua  ipse  cum  sua 
familia  (quae  in  octo  hominibus  consiste- 
bat)  servaretur,  et  servatus  fuit  ab  aquis 
diluvii,  quod  peccatoribus  superventurum, 
tam  verbo  praedicabat,  quam  facto.  Nam 
et  ipsa  arcao  fabricatio  quaedam  praedi- 
catio  erat.  Cui  tamen  praedicationi  cre- 
dere  noluerunt  (sicut  et  de  generis  Lot, 
admonitis  ab  eo  super  eversione  Sodomae, 
legitur,  quod  visus  est  eis  quasi  ludens 
loqui,  Gen.  19.);  donec  venit  diluvium 
et  consumsit  omues.  Ex  quibus  tamen 
multi,  ipsius  rei,  quam  credere  noluerant, 
experientia,  et  praesenti  periculo  com- 
moniti,  tandem,  Deo  invocato,  ad  poeni- 
tentiam  conversi  sunt,  et  cum  spe  salutis 
mortui,  propter  peccata  tamen  sua,  quoad 
poenam  adhuc  expianda,  apud  inferos 
carceri  et  cruciatibus  addicti  remanse- 
runt  usque  ad  Christi  rederaptoris  ad- 
ventum. 

Unde,  si  quaeras,  quid.Iaeti  nuntii 
Christus  eis  praedicaverit,  respondeo, 
nuntiasse  se  redemptorom ,  et  ad  hoe  ve- 
nisse,  ut  eos  e  poenis  et  carcere  liberaret, 
atque  ex  inferis  eductos,  una  secura  et 
cum  sanctoram  patrum  spiritibas  eveheret 
ad  coelestia.   Ut  etiam  ad  eos  accommo- 


dari  sive  referri  possit  illud  Jes.  61.  et 
Luc.  4.,  ubi  Christus  se  missum  dicit, 
praedicare  captivis  indulgentiam ,  seu 
remissionem ,  et  clausis  apertionem. 
Nam  etsi  quibusdam  illorum  poenae  for- 
tassis  adhuc  aliquae  solvendae  restarent, 
potuit  tamen  Christus,  quidquid  uujusce 
debiti  residuum  erat,  prorsus  condonare. 
Quod  et  fecisse  eum,  vel  ex  hoc  loco 
probabile  fit,  ut  hoc  pacto  potestatis  in- 
diilgentias  conferendi ,  quam  Ecclesiae 
suae  relicturus  erat,  quasdam  velut  pri- 
mitias ,  suo  ad  inferos  adventu,  consecra- 
ret.  Qua  de  re  vide,  quae  diximus  ad 
dist.  22.  lib.  3.  sent. 

Quaeret  aliquis,  cur  Petrus  hoc  loco 
mentionem  faciat  praedicatiouis  a  Christo 
factae  apud  inferos?  Respondeo ,  ratio- 
nem  hanc  esse ,  ut  ostenderet ,  virtutem 
passionis^hristi,  de  qua  loquebatur,  non 
solum  ad  vivos  pertinere,  sed  etiam  ad 
inferos  penetrare ;  tamquara  videlicet  ejus, 
qui  paratus  est  judicare  vivos  et  mor' 
tuos ,  ut  dicitur  cap.  sequenti.  Propter 
hoc  enim ,  iuquit,  et  mortuis  evangeli- 
zatum  est. 

Rursum  quaeres ,  cur  de  spiritibus  eo- 
rum,  qui  diluvio  perierunt,  speciatim 
meminerit  Petrus,  ac  non  potius  universe 
loquatur  de  omnibus  in  carcere  purgato- 
rio  conclusis.  Una  ratio  esfc,  quia  num- 
quam  tanta  hominum  multitudo  simul 
periit,  et  secundum  animas  ad  inferna 
descendit,  ut  merito  ex  parte  tam  notabili 
totum  intelligatur,  uti  supra  dixi.  Altera 
ratio,  quia  viam  sibi  facere  voluit  Apo- 
stolus  ad  digressionem ,  qnam  mox  sub- 
jungit  de  sacramento  baptismi,  cujus  in- 
signis  figura  in  diluvio  et  arca  praecessit. 
Hoc  enim  est ,  quod  soquitur : 

21.  Quod  et  vos  nunc  similis  formae 
salvos  facit  baptisma.  Similis  formae. 
Graece:  avTiTUTtov,  id  est  typo  respon- 
dens  exemplar.  Sentit  enim ,  in  arca  et 
diluvio  tjpum  exstitisse  baptismi,  tam- 
quam  antitypi,  id  est  rei  per  typum  illum 
significatae  ac  praenuntiatae.  Utitur  ea 
voce  etiam  Paulus  Hebr.  9. ,  ubi  manu- 
facta  sancta  vocat  avTiTUTia,  id  est 
exemplaria,  verorum.    Quod  quo  sensu 

dicat ,  manente  eadem  hujus  vocis  signi- 
ficatione ,  in  ejus  loci  commentario  a  no- 
bis  expositum  est.  Eodem  sensu  mysteria 
corporis  et  sanguinis  Domini  in  altari 
posita  passim  a  Graecis  Patribns  antitypa 
vocantur. 

Porro  Graeca  sic  habeut :  Quod  et  nos 
antitypon  nunc  salvos  facit  haptisma. 
Nam  nos  potius,  quam  vos  legendum  esse, 
sicut  et  in  MSS.  quibusdam  codicibus  ha- 
betur,  Latinus  saltem  textus  exposcit,  in 
quo  paulo  post  legitur  iu  prima  persona: 
ut  vitae  aeternae  haeredes  efficeremur. 
Licet  ea  verba  non  sint  in  Graecu.  No- 
tandum  tamen,  in  editione  Complutensi 
seu  Regia  non  legi  o,  quod ,  sed  co ,  cuij 
mutato  etiam  ad  hucc  modum  ordine 
verborum :  Cui  antitypum  nunc  etiam 
nos  salvos  facit  haptisma ,  ut  vocula: 
0),  cui ,  referat  aquam ,  quae  proxime 
praecessit,  Graece  'Sta)^ ,  neutri  generis. 
Quae  lectio  clarior  quidem  est,  sed  haud 
scio,  an  sincerior,  aliis  tam  multis  libris 
reclamantibus. 

Quorum  lectio  sic  potest  explicari : 
Quod  L^3(JDp,  quae  aqua,  in  re  illo  typo 
seu  ligura  significata,  hoc  est  ipsum  ejus 
antitypon,  quod  est  baptisma,  nunc  tem- 
pore  novi  testamenti  nos  salvos  facit  sa- 
lute  spirituali ;  quemadmodum  illa  aqua 
ab  interitu  corporali  servabat  eos,  qui  in 
arca  erant.  Hic  observa  baptismi  sacra- 
meuto  attribui,  quod  salvos  nos  faciat; 
quemadmodum  et  Panlus  ipsum  vocat 
lavacrum  regenerationis  et  renovatio- 
nis  Spiritus  sanctl,  Tit.  3.  Adscribuntur 
enim  hujusmodi  effectus  sacramentis,  non 
ut  causis  per  se  et  ex  natura  sua  efficaci- 
bus ,  sed  velut  quibusdam  signis  atque 
instrumentis,  ad  nostram  sanctificationem 
a  Christo  institutis. 

Jam  quomodo  in  historia  arcae  et 
aquarum  diluvii  typus  ac  repraesentatio 
fuerit  baptismi,  breviter  explicandum. 
Ipsae  quidem  aquae  dilavii  baptismum 
significant,  arca  Ecclesiam,  vel  secun- 
dum  alios ,  crucem  Christi.  Nam  ut  arca 
fabricata  ex  ligno  .  ita  crux  ex  ligno  ,  et 
per  utrumque  salus.  Rursus  familia  Noe 
arcae  inclusa  significat  eos,   qai  sant  in 


Ecclesia.  Qui  extra  arcam,  eos,  qni  extra 
Ecclesiam.  Ut  enim  extra  arcam  nemo 
salvatus  fuit ,  ita  nec  salus  est  extra  Ec- 
clesiam.  Et  tamen  etiam  submersio  eorum, 
qui  erant  extra  arcam,  bonae  significatio- 
nis  mysterio  non  caret.  Signiticat  enim 
peccatorum  omnium  in  baptismo  exstin- 
ctionem  atque  iuteritum.  Nam  et  ipsa 
mersioue,  quae  in  baptismo  fit,  veteris 
hominis  sepulturam  adumbrari,  Paulus 
docuit  ad  Rom.  6.  Et  ob  hanc  causam 
eorum,  qui  in  aquis  diluvii  fuerunt  ex- 
stincti,  Petrus  mentionem  fecit  fortasse 
in  bonum.  Item ,  sicut  per  aquam  Noe 
cum  suis  in  sublime  elevatus  est,  ita  per 
baptismum  sursum  ferimur,  et  cives  effi- 
cimur  regni  coelestis,  ut  dicere  possimus: 
Nostra  conversatio  in  coelis  est,  Phil. 
3.  Postremo,  sicut  illic  per  aquam  pauci 
(quod  Petrus  hic  urget)  servati  fuerunt, 
id  est  soli  illi ,  quos  arca  continebat :  ita 
ex  toto  genere  humano  pauci  salvi  fiunt, 
nec  quidem  omnes  ii,  qui  aqua  tanguntur 
baptismatis ,  sed  ii  soli ,  qui  sese  intra 
Ecclesiam  condnent.  Haec  fere  et  similia 
arcae  et  aquarum  diluvii  sacramenta  fu- 
sius  exposita  vide  apud  Augustinum  lib. 
12.  cunt.  Faust.  cap.  14.  et  multis  seq., 
et  lib.  15.  de  civit.  Dei,  cap.  26.  et  27. 

Non  carnis  depositio  sordium,  sed 
conscientiaehonae  interrogatio  in  Deum, 
Ordo  est:  Non  depositio  sordium  carniSj 
sed  interrogatio  bonae  conscientiae  in 
Deum,  vel  ad  Deum.  Graece:  c?c  ^sov, 
quod  alii  vertunt:  ad  Deum.  Quidam 
depositionem  sordium  carnis  iuterpre- 
tautur  circumcisionem,  quae  erat  abla- 
tio  sordium  carnis,  id  est  Hebraea  phrasi 
sordidae  carnis  et  immuudao,  nimirum 
praeputli.  Volunt  enim  hunc  Petri  ser- 
monem  similem  esse  cum  eo :  quo  Paulus 
Col.  2.  circumcisionem  vocat  exspoliatio- 
nem  corporis  carnis.  Verum  de  germano 
loci  illius  iutellectu  vide  ibi  commenta- 
rium.  Sane  constat,  non  illam  esse  B. 
Petri  sententiam  in  his  verbis.  Explicat 
enim ,  quud  dicit ,  haptisma  nos  salvos 
facere ,  utens  correctione  quadam  rheto- 
rica ,  qua  doceat ,  in  ipso  baptismi  sacra- 
mento    non    tam     externam    ablutionem 

(quae  per  se  tantum  valet  ad  sordes  cor- 
poris  auferendas)  spectandam  esse,  qnam 
conscientiae  bonae  in  Deum  interrogatio- 
nem.  Non  dicit  autem,  baptismum  esse 
bonae  conscientiae  interrogationem,  sicut 
hoc  nonnulli  intellexerunt ;  sed  cum  in 
baptismo ,  bene  et  Christiane  snscepto, 
duo  sint,  exterior  ablutio  et  conscientiae 
ho7iae  interrogatio :  declarat ,  utri  potio- 
rcs  partes  ad  salutem  sint  tribaendae, 
nempe  interrogationi  bonae  conscien- 
tiae. 

Sed  hanc  interrogationem  non  uno 
modo  omnes  exponunt.  Multi  simpliciter 
intelligunt  animum  bene  conscium,  ut  qui 
per  inteiTiam  interrogationem ,  facto  sui 
ipsius  examine,  nihil  in  se  reperiat,  quod 
indignum  reddat  fractu  baptismi.  Alii 
ipsum  baptisrai  effectum  significari  putant, 
qui  est  aspersio  sive  mundatio  cordium 
a  conscientia  mala,  ut  loquitur  Paulus 
Heb.  10.  Nam  baptismus  bouam  facit 
conscientiam.  Remittit  enim  peccata  prae- 
terita,  ut  jam  non  debeat  hominis  con- 
scientia  propter  illa  metuere  ac  trepidare. 

Nobis  verus  ac  germanus  seosus  esse 
videtur,  quem  tradit  Beda,  Apostolum 
loqui  de  interrogatione  ^  quae  fit  in  cae- 
remoniis  baptismi,  dum  interrogatus  is, 
qui  baptizari  vult,  an  credat  in  Christum, 
et  renuntiet  Satanae  ac  pompisejus,  bona 
conscientia,  id  est  serio,  ex  animo  respon- 
det,  se  credere  et  abrenuntiare.  Quam 
interrogatlonem  B.  Petrus  apposite  vo- 
cat  eTcspcoTTjfxa ,  id  est  stipulationem, 
qua  inter  duos,  uno  interrogante  et  altero 
respondente ,  contractus  fieri  solet.  Addi- 
tur  autem:  in  Deum,  sive  ad  Deum, 
vel  quia  res  agitur  coram  Deo,  id  esfc 
Deo  teste ,  ut  referatur  ad  interrogatio- 
nem 'j  vel  quia  conscientiam  respondentis, 
an  bona  sit  et  sincera,  solus  videt  Deus. 

Tgitur  Apostoli  Petri  doctrina  hoc  loco 
est,  fidem  internam  exteriori  professione, 
dum  quis  baptizatur ,  expressam,  id  esse, 
qiiod  in  baptismate  nos  salvos  facit.  Non 
quo  hunc  effectum  ab  externa  ablutionis 
caeremonia  removeat;  sed  quo  doceat, 
qaid  sit  praecipuum.  Sic  enim  loqui  solet 
Scriptura ,  cum  aliud  prae  alio  commen- 


dat ,  ut  Osee  6. :  Misericordiam  volui, 
et  non  sacriflcium ;  scquitur  enim :  Et 
scientiam  Dei  plus  quam  holocausta. 
Item  1  Reg.  15.:  Numquid  vult  Domi- 
nus  holocausta  et  victimas,  et  non  po- 
tius y  ut  ohediatur  voci  Domini?  Nam 
sequitur:  Melior  est  enim  ohedientia, 
quam  victimae.  Ita  hoc  loco  non  sic 
commendatur  fides ,  ut  aqua  repudietur; 
jam  enim  dixerat,  haptisma  nos  salvos 
facere;  sed  utrum  ad  salutera  potius  sit, 
ostendit.  Nam  si  utrumque  ab  altero  se- 
pares,  fides  salvare  poterit  sine  baptisrao ; 
non  autem  baptismus  sine  fide.  Nec  fides 
a  baptismo  suam  vim  habet;  sed  baptis- 
mus  a  fide,  saltem  ut  dispositione  per  se 
necessaria  ad  baptismi  eflPectum.  Hoc 
enim  est,  quod  Augustinus  dicit  tract. 
80.  super  Joannem:  Unde  ista  tanta 
virtus  aquae,  ut  corpus  tangat  et  cor 
ahluat,  nisi  faciente  verho?  non  quia 
dicitur,  sed  quia  creditur.  De  quo  mox 
subjungit:  Hoc  est  verhum  fldei,  quod 
praedicamus.  De  eodem  et  paulo  ante : 
Detrahe  verhum  •  et  quid  est  aqua,  nisi 
aqua?  quia  videlicet  sine  fide  aqua  cor- 
pus  quidem  tangere  poterit,  sed  cor 
abluere  non  poterit;  quod  tamen  facit 
interdum  fides  sine  aqua,  quemadraodum 
Petrus  insinuat,  Act.  15.,  cum  de  Cor- 
nelio  ejusque  familiaribus  dicit:  Fide 
puriflcans  corda  eorum.  Vide  eundem 
Augustinum  lib.  19.  contra  Faustum,  cap. 
12.,  et  serm.  3.  de  verbis  Domini.  Item 
Basilium  lib.  de  Spiritu  sancto,  cap.  12. 
et  15. ,  et  Joan.  Hesselium  in  comment. 
Porro  de  stipulatione,  quae  est  in  caere- 
moniis  baptismi,  consule  Dionysiura  lib. 
de  Eccles.  hierarch.  circa  finem,  Ambro- 
sium  de  iis,  qui  mysteriis  initiantur,  cap. 
3.  et  4. ,  Augustinum  Epist.  23.  et  Cyril- 
lum  lib.  12.  in  Joan.  cap.  14. 

Per  resurrectionem  Jesu  Christi. 
Haec  pars  cohaeret  cum  illa :  Salvos  nos 
facit  baptisma.  Nara  quod  intercedit: 
non  carnis  depositio  etc,  parentheticum 
est,  signis  parentheseos  includendum. 
Quomodo  baptisma  nos  salvet  per  resur- 
rectionem  Jesu  Christi,  petendum  ex  in- 
terpretatione  ejus,  quod  dixit  primo  capite, 

Deam  regcnerasse  nos  per  resurrectio- 
nem  Jesu  Christi  ex  mortuis ;  qiiodque 
Paulus  scribit  ad  Rom.  4.,  Christum  rc- 
surrexisse  propter  justificatio7iem  710- 
stram.  Est  enim  hic  locns  similis,  ut 
sensus  sit:  Baptisma  nos  salvos  facere 
per  Christi  resurrectionem,  eo  quod  Chri- 
sti  resurrectio  quandam  nobis  formam  ex- 
hibeat  lesurgendi  ad  justitiam  ac  vitae 
novitatem  ,  ad  quam  regeneraraur  in  sa- 
cramento  baptismi;  ut ,  quomodo  Chri- 
stus  surrexit  a  mortuis  per  gloriam 
Patris ,  ita  et  nos  in  novitate  vitae  am- 
bulemus,  Rom.  G.  Hic  sensus  probatur 
etiam  Joanni  Lorino  prae  aliis ,  quoa  re- 
fert.  Nam  quod  Hesselius  sic  exponit: 
Per  resurrectionem  Jesu  Christi,  id  est 
virtute  Christi  mediatoris,  qui  mortaas 
est  et  resurrexit;  non  videtur  satis  esse 
ad  explicandam  mentem  Apostolorum 
horum  duorum  Petri  et  Panli ,  qui  rege- 
nerationem  et  justificationem  et  salutem 
nostram  adscribunt  resurrectioni  Christi. 

22.  Qui  est  in  dextera  Dei.  Hcc  est: 
ad  dexteram  Dei,  quomodo  vertit  Rom. 
8.  Id  autem  dicens,  nonnegat,  Christum 
esse  Deum,  sed  indicat,  de  eo  se  loqui 
secundnm  naturam ,  qua  non  est  Deus, 
id  est  hamanam.  Dicitur  enim  Christus 
esse  ad  dexteram  Dei ,  quia  post  Deum 
supremam  in  Dei  regno  potestatem ,  glo- 
riam,  et  dignitatem  obtinet,  tamquam  a 
Deo  sccundus.  Quod  utique  non  secun- 
dum  naturam,  in  qua  genitus  est  ex 
Patre,  proindeque  aequalis  est  Patri,  sed 
secnndnm  uaturam  creatam,  id  est  huma- 
nam,  qua  Palre  minor  est,  ei  competit. 
Sed  de  hac  locutioue  ejusqne  sensu  pleuius 
actum  est  a  nobis  in  commentariis  Epi- 
stolarum  Pauli  Rora.  8.  Eph.  1.  et  Heb.  1. 

Deglutiens  mortem,  ut  vitae  aeternae 
haeredes  efficeremur.  Haec  pericope  in 
Graecis  et  Syris  codicibus  non  habetnr. 
Latini  tamen  omnes  exhibent.  Fnlgen- 
tius  quoque  citat  libro  de  fide  ad  Petrum, 
cap.  2.  Sed  etBeda  interpretatur.  Qaam- 
quam  RuflSnus  non  videtur  agnovisse, 
dum  in  expositione  symboli  ad  articulum  : 
Ascendit  in  coelos  etc,  citat  haec  B. 
Petri  verba ,  dicentis  de  Christo :  Qui  est 


in  dextera  Dei,  sedens  in  coelis.  Nam 
sedens  in  coelis ,  dixit  pro  eo,  quod  hic 
saquitur:  profectus  in  coelum ,  mediis 
quac  in  Graeco  non  habentur,  omissis. 
Et  quidem  parum  commode  post  illud : 
qui  est  in  dextera  Dei,  subjungitur :  de- 
glutiens  mortem ,  nisi  praesens  accipias 
loco  praeteriti,  quasi  dictum  sit:  absum- 
pta  morte;  ut  sensus  sit,  Christum  ad 
illam  gloriam,  quam  habat  ad  dexteram 
Dei  sedens,  evectum  fuisse,  posteaquam 
passione  et  morte  sua,  velut  causa  meri- 
toria,  deinde  et  resurrectione  ad  vitam 
immortalem,  velut  exemplari  causa,  mor- 
tem  nostram  deglutivit,  absumpsit  ac 
penitus  sustulit ,  ut  vitae  aetemae  nos 
faceret  haeredes.  Quemadmodum  de  eo 
canit  Ecclesia:  Qui  mortem  nostram 
moriendo  destruxit,  etvitam  resurgendo 
reparavit.  Quod  totam  in  nobis ,  id  est 
electis ,  complebitur  per  resurrectionem 
beatam,  quando  novissima  inimica  de- 
struetur  mors,  ut  dicitur  1  Cor.  15.  Cae- 
terum  alhisio  est  ad  locum  Jesaiae 
25.:  Praecipitahit  (Hebraice:  absorbehit) 
mortem.  Quod  et  Paulus  citat  in  eodem 
capite  ad  Cor.  dicens:  Tunc  fiet  sermo, 
qui  scriptus  est:  Absorpta  est  mors  in 
victoria. 

Profectus  in  coelum.  Apte  connecti- 
tur  haec  pars  cum  illa :  Qui  estin  dextera 
Dei.  Estque  sermo  sic  ordinandus:  Qui 
profectus  in  coelum,  est  in  dextera  Dei, 
ut  hoc  dicat  Petrus,  quod  habet  articulus 
fidei:  Ascendit  ad  coelos;  sedet  ad 
dexteram  Dei.  Utrumque  vero  secundum 
naturam  humanam.  Observa,  Petrum 
nunc  dicere  profectum  in  coelum,  quem 
paulo  ante  dixerat  profectum  ad  inferos. 
Utitur  enim  utrobique  eodem  Graeco 
vocabulo:  Tiopsu^sic.  Ex  quo  collige 
contra  Calvinum ,  etiam  priorem  locum 
secundum  assumptam  naturam  exponen- 
dum  esse. 

Subjectis  sibi  angelis ,  et  potestatibus 
et  virtutibus.  Haec  quoque  pars  cohae- 
ret  illi:  qui  est  in  dextera  Dei ,  et  eam 
explicat.  Subjectis  sibi  angelis,  Graece: 
uTioxaYSVTCov  «utw  tu)v  diysAcov  etc. ,  id 
est   subjectis   ei   angelis ;    nou   autem: 

uTcota^ac  laoT(j)  touc  ayyiXouQ ,  suhje- 
ctis  sibi  angelis.  Itaquo  non  est  sensus : 
Cum  ipse  sibi  subjecisset  angelos;  sed: 
Cum  ei  subjecti  ossent  angeli ,  scilicet  a 
Deo  Patre.  Loquitur  enim  Apostolas,  ut 
dictum  est,  de  Christo  secundum  natu- 
TAm  humanam ,  cui ,  ut  in  Christo  erat, 
Deus  Pater  omnem  subjecit  creaturam, 
ut  ipse  Christus  homo  omnibus  superior 
in  dextera  Dei  sedoret.  Ita  Paulus  pas- 
sim  docet,  Deum  Patrem  omnia  Filio 
subjecisse,  etiam  angelicos  spiritus;  ut 
1  Cor.  15.,  Ephes.  1.,  Hebr.  2.;  et  ad 
hoc,  iisdem  in  locis,  refert  illud  Davidi- 
cum  :  Omnia  subjecisti  sub  pedibus  ejus, 
Psalm.  8. 

Porro  sub  nominibus  trium  ordinum 
angelicorum ,  quae  hic  exprimuntur ,  reli- 
quoB  etiam  omnes  comprehensos  voluit 
B.  Petrus ;  ut  principatus ,  dominationes, 
thronos ,  quos  alibi  nominat  Paulus ;  de- 
nique  omne  nomen ,  quod  nominatur  non 
solnm  in  hoc  saeculo,  sed  etiam  in  futuro ; 
eicut  idem  Paulus  ait  Eph   1. 

An  vero  comprehendantur  etiam  ad- 
versariae  potestates ,  id  est  mali  angeh*, 
non  apparet.  Nam  illorum  perfecta  sub- 
jectio,  tanta  scilicet,  ut  regno  Christi 
nocere  amplius  non  permittantur,  demum 
futura  est  in  die  judicii ,   secundum  illud 


Patris  ad  Filium ,  Psalmo  109. :  Sede  a 
dextris  meis,  donec  ponam  inimicos 
tuos  scabellum  pedum  tuorum.  Quod  et 
Paulus,  ad  eundem  Psalmi  versiculnm 
respiciens,  docet  1  Cor.  15.:  Oportet,  in- 
quit,  illum  regnare,  donec  ponat  omnes 
inimicos  sub  pedibus  etc.  At  vero  ista 
subjectio,  de  qua  Petrns  loquitur,  facta 
quidem  est ,  quantum  attinet  ad  potesta- 
tem  Christo  homini  datam,  quando  Ver- 
bum  earo  factum  est,  id  est  in  unione 
hypostatica  verbi  cum  carne ;  nain  et  an- 
geli  ministrabant  ei  adhuc  mortali,  Matth. 
4.  Sed  in  ejus  potestatis  plenum  quodam- 
modo  usum  introductus  fuit,  postquam 
ascendit  in  coelum,  sessurus  ad  dexte- 
ram  Patris,  et  cum  eo  in  aeternum  regna- 
turus.  Angelorum  nomen,  etsi  commune 
sit  omnibus  incorporeis  substantiis,  qua- 
tenus  omnes  nuntii  Dei  sunt  et  spiritus 
administratorii ,  Hebr.  1.,  hic  tamen 
unum  certum  ordinem  significare  videtur 
ab  aliis  distinctum,  quem  infimum  in  3. 
hierarchia  coelesti  facit  Dionysius.  Quo- 
modo  autem  potestates  et  virtutes  diffe- 
rant  inter  se  et  ab  aliis  ordinibus ,  idem 
Dionysius,  et  post  eum  Scholae  doctores, 
scribentes  in  librum  2.  sent.  dist.  9.,  accu- 
rate  tradiderunt,  ad  quos  lectorem  re- 
mitto. 


CAPUT    aOARTOM. 

Christo  igitur  passo  in  carne,  et  vos  eadem  cogitatione  armamini, 
quia,  qui  passus  est  in  carne,  desiit  a  peccatis,  2.  ut  jam  non  desi- 
deriis  hominum,  sed  voluntati  Dei,  quod  reliquum  est  in  carne  vivat 
temporis.  3.  Sufficit  enim  praeteritum  tempus  ad  voluntatem  gentium 
consummandam  his ,  qui  ambulaverunt  in  luxuriis  ,  desideriis,  vinolentiis, 
comessationibus ,  potationibus  et  illicitis  idolorum  cultibus.  4.  In  quo 
admirantur  non  concurrentibus  vobis  in  eandem  luxuriae  confusionem, 
blasphemantes  ^).  5.  Qui  reddent  rationem  ei,  qui  paratus  est  judicare 
vivos  et  mortuos.  6.  Propter  hoc  enim  et  mortuis  evangelizatum  est, 
ut  judicentur  quidem  secundum  homines  in  carne,  vivant  autem  secun- 
dum  Deum  in  Spiritu.      7.  Omnium   autem  finis  appropinquavit.     Estote 

itaque  prudentes,  et  vigilate  in  orationibus.  8.  Ante  omnia  autem, 
mutuani  in  vobismet  ipsis  caritatera  continuam  habentes,  quia  caritas 
operit  multitudinem  peccatorum  ^).  9.  Hospitales  invicera  sine  murmura- 
tione :  1 0.  unusquisque ,  sicut  acccpit  gratiam  ^) ,  in  alterutrum  illam 
administrantes ,  sicut  boni  dispcnsatores  multiformis  gratiae  Dci;  11.  si 
quis  loquitur,  quasi  scrmones  Dei;  si  quis  rainistrat,  tamquam  ex  vir- 
tute ,  quam  administrat  Deus :  ut  in  omnibus  honorificetur  Deus  pcr 
Jesum  Christum,  cui  est  gloria  et  imperium  in  saecula  saeculorum; 
Amen.  12.  Carissimi,  nolite  peregrinari  in  fervore,  qui  ad  tentationem 
vobis  fit,  quasi  novi  aliquid  vobis  contingat;  13.  sed  coramunicantes 
Christi  passionibus  gaudete  ^),  ut  et  in  revelatione  gloriae  ejus  gaudeatis 
exsultantes.  14.  Si  exprobraraini  in  noraine  Christi,  beati  eritis,  quo- 
niara,  quod  est  honoris,  gloriae  et  virtutis  Dei,  et  qui  est  ejus  Spiritus, 
super  vos  requiescit.  15.  Nemo  autem  vcstrum  patiatur  ut  horaicida, 
aut  fur,  aut  maledicus,  aut  alienorum  appetitor.  16.  Si  autem  ut 
Christianus,  non  erubescat;  glorificet  autem  Deura  in  isto  nomine;  17. 
quoniam  tempus  est,  ut  incipiat  judiciura  a  donio  Dei.  Si  autem 
primum  a  nobis:  quis  finis  eorum,  qui  non  credunt  Dei  Evangelio?  18. 
Et  si  justus  vix  salvabitur,  impius  et  peccator  ubi  parcbunt?  19.  Ita- 
que  et  hi,  qui  patiuntur  secundura  voluntatem  Dei,  fideli  Creatori  com- 
mendent  animas  suas  in  benefactis. 


SUMHARIIJM  CAPITIS  QUARTl. 

Monet,  ut  deponant  veteris  vitae  conversatioRem ,  et  caritati  studeant,  ac  dona  a  Deo  data 
dispensent  ad  utilitatem  Ecclesiae.  Non  dolendum,  sed  gaudendum  potius  ob  afflictiones 
pro  Christo. 


1.  Christo  igitur  passo  in  carne ,  et 
vos  eadem  cogitatione  armamini.  Post 
aliquantam  digressionem,  qna  egit  de 
praedicatione  spiritibus  facta ,  deque  my- 
steriis  arcae ,  diluvii  et  baptismi ,  rever- 
titur  nuiic  ad  mentiouem  passionis  Christi, 
colligens  inde  materiam  exhortandi  ad 
sanctam  vitae  conversationem.  Graeca 
sic  habent:  Christo  igitur  passo  pro 
nobis  carne,  etc.  Ad  quem  modum  etiam 
Hieronymus  legit  lib.  1.  contra  Jovinia- 
nura.  Sed  et  Syrus  codex  addit :  pro  no- 
bis.  Passus  carncy  vel  in  carne,  Chri- 
stus  dicitur ,  hoc  est,  secundum  carnem ; 
id  vero  est,  secundum  naturam  humanam, 


quia,  qua  Deus  est,  mori  non  potuit. 
Sensus:  Christo  secundum  carnem  passo 
et  mortuo  vos  conformate ;  simili  cogita- 
tioue  vos  armate ,  id  est  eam ,  vclut  arma 
quaedam ,  induite.  Sicut  ille  carne  pas- 
sus  est  et  mortuus,  ita  vos  quoque  existi- 
mate  mortuos  esse  debere  carni,  id  est 
carnali  concupiscentiae  ac  desideriis  ejns, 
sicut  infra  declaratur.  Nam  (quod  no- 
tandum  est)  Christi  crucifixio,  passio,  mors, 
praeterquam  quod  redemptio  nostra  fuit, 
etiam  nostram  tjpice  significavit  pecca- 
torum  et  affectuum  mortificationem.  In 
qua  tropologia,  id  est  mysteriorum  no- 
strae  redemptiouis  ad  mores  accommoda- 


0  Luc.  7,  47.    ^j  Rom.  12,  6.  7.    ^)  Cap.  1,  G.  seq.  Act.  5,  41. 

tione ,  frequens  est  Paulus ,  ut  Rom.  6., 
Col.  2.  et  3.  et  alibi.  Utitur  Petrus  ar- 
mandi  vocabulo ,  quia  talis  cogitatio  nos 
armat  ac  munit  contra  peccatum. 

Quia ,  qui  passus  est  earne ,  desiit  a 
peccatis.  Graece:  a  peccato.  Sic  et  Hie- 
ronymus:  quievit  a  peccato  j  tametsi 
Syrus  peraphrastice  reddidit:  ab  omni- 
bus  peccatis.  Caeterum  oxi ,  quia ,  non 
causam  hic  denotat,  sed  expositive  sumi- 
tur.  Exponit  enim  Petrus  cogitationem 
illam ,  qua  praecipit  nos  armari.  Quo- 
circa  male  vertit  Erasmus :  qui  patieba- 
tur ,  ad  Christum  hoc  referens;  quamvis 
et  alii  quidam  de  Christo  partem  hanc 
interpretati  sint,  sed  prorsus  repugnante 
eo,  quod  sequitur:  ut  nonjam  desideriis 
hominum  etc.  Deinde  nec  illi  mentem 
Apostoli  sunt  assecuti,  qui  interpretan- 
tur  (queraadmodum  Beda)  de  martyre 
passo  pro  Christo.  Nam  sensus  est:  Hac, 
inquam,  cogitatione  vos  arraate,  hoc 
apud  vos  reputate ,  quod ,  qui  conforraa- 
tus  sirailitudini  passionis  etmortis  Cbrlsti, 
quara  in  carne  sustinuit,  ipse  quoque 
carne  mortificatus  est,  jam  destitit  a  pec- 
catis,  velut  actionibus  vitae  carnalis. 
Mors  enim  actiones  vitae  excludit  ejus, 
cui  quis  mortuus  est.  Ita  Paulus  Rom.  6. : 
Qui  moriuus  est ,  justificatus  est  a  pec- 
cato.  Sentit  autem  uterque  Apostolus,  ex 
quo  raortui  sumus  carne,  nihil  araplius 
cum  ea  nobis  esse  negotii.  Notandum, 
carnem  hic  non  eodem  modo  surai ,  quo 
in  parte  praecedenti ;  nam  illic  substan- 
tiara  carnis  significari ,  hic  carnalem  con- 
cupiscentiam.  Verum  in  eo  consistit  con- 
formatio,  ad  quam  hortatur  Apostolus, 
ut,  sicnt  in  Christo  patiente  caro  mortua 
fuit,  ita  in  nobis  vitia  carnis  mortificentur. 

2.  Ut  jam  non  desideriis  hominum, 
sed  voluntati  Dei,  quod  reliquum  est 
in  carne  vivat  temporis.  Modum  ex- 
plicat  desistendi  a  peccatis;  ut  scilicet 
omne  tempus,  quod  nobis  in  carne  hac 
mortali  reliqiium  est  (nam  caro  rursus  hic 
pro  substantia  carnis  accipitur,  non  pro 
vitio),  vivaraus,  transigaraus,  impenda- 
mus ,  non  iraplendis  aut  sectandis  cupidi- 
tatibus   hominuin,  id  est,   quas  homineB 


sectari  solent;  sed  implendae  voluntati 
Dei,  quae  praeceptis  declaratur.  Notanda 
antithesis  inter  desideria  hominum ,  et 
voluntatem  Dei.  Nam  homo  sine  Deo 
totus  carnalis  est,  et  non  Dei,  sed  carnis 
voluntatera  exsequitur,  de  qua  Joan.  1.: 
Neque  ex  voluntate  carnis  etc. 

3.  Sufficit  enim  praeteritum  tempus 
ad  voluntatem  gentium  consumman- 
dam.  Graeca  sic  habent :  Sufficit  enim 
nobis,  praeteritum  tempus  vitae  volun- 
tatem  gentium  operatos  sive  exsecutos 
fuisse.  Sensus  est,  quem  reddit  Erasmi 
versio:  Sat  enim  est  nobis ,  quod  ante- 
acto  vitae  tempore  voluntatem  gentium 
patraverimus.  Quamquam  magis  placet, 
quod  in  aliis  codicibus,  norainatira  Regio, 
legitur:  u|jlTv^  vobis.  Nam  ut  Petrus  sub 
prima  persona,  velut  ex  humilitate,  se 
conjungat  iis,  qui  aliquando,  geutium 
voluntatem  secuti,  ambulaverunt  in  luxu- 
riis  et  caeteris,  quae  deinceps  enumeran- 
tur,  ratio  non  permittit.  Adde,  quod 
infra  secundae  personae  pronomen  expri- 
mit:  non  concwrentibus  vobisetc.  Porro 
gentium  voluntatem  vocat,  quae  prius 
desideria  seu  cupiditates  hominum ,  id 
est,  quas  sectantur  et  amant  homines  a 
Deo  alieni ,  cujusraodi  erant  gentiles. 

Jara  in  eo,  quod  dicit:  sufficit  enim, 
asteismus  quidam  est,  seu  liptoten  malis, 
qua  mitigat  exprobrationem  anteactae 
vitae ;  quum  omnino  nullum  tempus  fuerit 
dandum  consummandae  voluntati  gen- 
tium,  et  quidquid  ei  datur,  non  satis,  sed 
nimium  sit.  Ita  Dominus  loquitur  apud 
Ezechielem,  cap.  44.:  Sufficiant  vobis 
omnia  scelei^a  vestra,  domus  Israel. 
Porro  ex  eo,  quod  dicit:  ad  voluntatem 
gentium  consummandam ,  intelligitur, 
Petrum  haec  ad  Judaeos  scribere,  quibus 
exprobrat,  quod  gentilium  voluntati  ae 
moribus  sese  accommodassent,  iisque  si- 
miles  se  fecissent,  a  quibus  eos  Deus 
segregaverat.  Aliter  vero  Paulus,  ad  gen- 
tiles  scribens :  Scitis,  inquit,  quoniam, 
cum  gentes  essetis,  ad  simulacra  muta 
etc. ,  1  Cor.  12. 

His,  qui  ambulaverunt  itt  luxuriis, 
desideriis ,  vitiolentiis,  comessationibus, 

potationibus.  His ,  qui  amhulaverunt, 
in  Graeco  participiam  est :  7:£7iop£U]i£VOU(;_, 
euntes ,  incedentes,  accusandi  casu,  qui 
construitur  cum  praecedenti  verbo:  xax- 
£pYao«o^ai^  operatos  fuisse.  Resolvitur 
autem  in  verbum  vel  tertiae,  vel  primae, 
vel  secundae  personae,  juxta  vaiiam  le- 
ctionem  ejus,  quod  praecessit:  sufficit 
enim,  etc.  Noster  interpres,  qui  prono- 
men  non  addidit,  recte  tertiam  elegit 
personam :  qui  ambulaverunt.  Qui  vero 
pronomen  illic  ex  Graeco  legunt,  aut 
priraae .  aut  secundae  personae,  etiam 
verbum  illi  respondens  hic  reddere  de- 
bent:  qui  incessimus,  ambulavimus, 
aut:  qui  incessistis,  ambulavistis ,  id  est 
versati  fuistis. 

Exponit  Apostolus,  quara  dixii  volun- 
tatem  gentium,  ennmeratione  aliquot 
ejus  partium ,  id  est  vitiorum,  quae  ab 
ea  procedunt.  In  luxuriis ,  Graece:  £v 
aoBXyeiaKZ ,  in  lasciviis.  Interpres  alibi 
fere  impudicitias  vertit.  Eo  nomine  com- 
prehensum  vult  Apostolus  omne  genus 
obscoenitatis  ac  libidinis.  Subjungit  au- 
tem  desideria  sen  concupiscentias ,  ut 
significet ,  etiam  interna  peccandi  deside- 
ria  (de  voluntariis  sermo  est) ,  licet  in 
opus  externum  non  exeant,  ad  volunta- 
tem  et  vitam  gentium  pertinere.  Nec  vero 
minus  peccati  reus  est  coram  Deo,  qui 
voluit,  et  non  fecit,  quia  non  potuit,  quam 
si  illud  opere  perpetrasset.  Omnis  enim, 
ait  Dominus,  qui  viderit  mulierem  ad 
concupiscendam  eam ,  jam  moechatus 
est  eam  in  corde  suo,  Matth.  5. 

Sequuntur  vitia  gnlae,  quibus  velut 
fomentis  quibusdam  excitari  et  nntriri 
solent  lasciviae,  et  lasciviendi  motus  ac 
desideria.  Primum  vinolentiae  (nam  male 
vinolentiis  iu  quibusdam  codicibus  legi- 
tur) ,  id  est  vini  ingurgitationes ,  ebrieta- 
tes  ex  vino;  sub  quo  omnis  potus  inebria- 
tivus  comprehenditur.  Deinde  comessa- 
tiones,  Graece  xdi/iot,  id  est  convivia, 
quae  non  ad  honestam  recreationem ,  sed 
ad  luxum,  voluptatem  et  petulantiam  in- 
stituuntur;  cnjusmodi  post  coenam,  vel 
alias  extra  tempora  pastui  destinata,  ab 
bominibuB  ventri  deditis   agitari    solent. 


De  quibus  et  Paulus  Rom.  13.:  Non  in 
comessationibus  et  ebrietatibus.  Sequun- 
tur  potationes ,  seu  compotationes,  ut 
alii  vertunt,  Graece  Tioxot,  quum  potando 
certatur,  et  ad  numerum  bibitur.  Haec 
vitia  seu  peccata  non  adduceret  B.  Petrus 
pro  exemplis  in  catalogo  gentilium  vitio- 
rum ,  si  non  ea  suo  genere  gravia  ac 
morte  digna  judicaret.  Multi  codices  ad- 
dunt :  ebrietatibus ;  sed  non  est  in  Graeco, 
nec  in  Latinis  melioribus,  et  satis  in 
vinolentiis  et  potationibus  continetur. 

Et  illicitis  idolorum  cultibus.  Oritur 
hoc  peccatum  ex  praecedentibus ,  velut 
olim  in  populo  Hebraeorura ,  de  quo  scri- 
ptum  est:  Sedit  populus  manducare  et 
bibere ;  et  surrexerunt  ludere,  Exod.  32. 
et  1  Cor.  10.  Illicitis,  Graece:  d^£|Jii- 
'CQKZ,  nefariis,  ut  vertit  Erasmus.  Sed 
cum  ad  Judaeos  haec  scribat  B.  Petrus, 
quaeritur ,  quomodo  superioribus  annu- 
meret  £i5(i)XoXaTp£iaq  (hoc  enim  vocabu- 
lum  in  Graeco  est),  a  quo  crimine  Judaei, 
ubicumque  terrarum  agerent,  studiose 
servabant  sese  immunes.  Quidam  hoc 
argumentum  satis  esse  putant  ad  pro- 
bandum ,  quod  haee  Epistola  ad  gentiles 
scripta  sit.  Qui  vero  scriptam  ad  Judaeos 
et  gentiles  promiscue  opinantur,  mem- 
brum  hoc  pertinere  volunt  ad  gentilium 
admonitionem ,  non  autem  Judaeorum. 
Rursus  alii  dicunt,  Petrum  idololatrias 
apellare,  quasi  superstitiones,  quarum 
tunc  pleni  erant  Judaei. 

Sed  verior  est  solutio,  Judaeos  per 
orbem  dispersos  iu  illicitis  idolorum  cul- 
tibus  ambulasse ,  etiamsi  idola  non  ado- 
rarent ;  quod ,  cum  exsules  et  plerique 
inopes  essent,  a  gentilibas  invitati,  con- 
viviis  eorum,  in  quibus  immolatitiae  car- 
nes  appouebantur ,  sese  miscerent,  ac 
forte  etiam  sacris  interessent.  Haec  enim 
ad  idololatriara  imputari,  nobis  insinuant 
illa  Apostolorum  praecepta,  Pauli  1  Cor. 
10.:  Neque  idololatrae  efficiamini ,  et 
iterum:  Carissimi ,  fugite  ab  idolorum 
cultura ;  et  Joamiis ,  in  fine  primae  Epi- 
stolae,  quae  itidem  ad  Judaeos  scripta 
fuit:  Filioli,  custodite  vos  a  simulacris, 
Hinc  rurijum  Paulus  1  Cor.  5.  ita  scribit: 

Si  iSf  qui  frater  nominatur ,  est  forni- 
cator ,  aut  avarus,  aut  idolis  serviens 
etc.  Nam  quomodo  frater  et  idolis  ser- 
viens,  nisi  eo  modo,  quo  dixi?  Quae 
responsio  colligitur  etiam  ex  sequentibus : 

4.  In  quo  admirantur  non  concur- 
rentihus  vobis  in  eandem  luxuriae  con- 
fusionem,  blasphemantes.  Admirantur, 
Graece:  ^sviCovtat,  id  est  peregrinan- 
tur,  ut  quidam  habont  codices,  quemad- 
modum  et  infra  vertit  eandem  vocem 
nostcr  interpres :  Nolite  peregrinari. 
Sed  qui  vertit:  admirantur ,  sensum 
reddidit;  Graecis  enim  ^zvi(^so^cni  dicun- 
tur,  qui  ob  rem  aliquam  novam,  insolen- 
tem  aut  peregrinam  cum  admirationo 
turbantur.  Augustinus  Epist.  99.  legit: 
stupescunt.  Multi  etiam  Latini  codices 
hujuB  Epistolae,  sed  ex  alia  versione, 
legunt:  In  quibus  nunc  obstupescunt, 
Et  eam  lectionem  enarrat  Thomas  Ang- 
licus.  Syius  quoque  sic  habet:  Et  ecce 
nunc  admirantur ,  sive  obstupescunt. 

Recentiores  sic  interpretantur :  Atque 
id  novum ,  insolens ,  absurdum  illis  vi- 
detur.  Sed  et  vulgaribus  linguis  rem, 
quae  novitate  admirationem  excitat,  ex- 
traneam  et  peregriuam  vocare  solemus. 
In  quo,  id  est  de  quo,  admirantur. 
Spectat  autem  sequentia:  non  concur- 
rentibus  etc.  Similis  Hebraismus  Joan. 
9.:  In  hoc  mirabile  est  etc,  id  est  de  ea 
re  subit  mirari.  Pro  luxuria  in  Graeco 
non  est  doeXYSia,  quod  superius;  sed 
docoTia,  quod  proprie  luxuriam  seu 
luxum,  id  est  profusionem,  quae  fit  ad 
voluptatem,  significat.  Nec  in  Graeco  est 
odyy^DGiv ,  confusionem;  sed  dvax^<3^v, 
refnsionem ,  pro  qua  alii  profusionem 
transtulerunt. 

Quamquam  hoc  sensum  non  variat,  qui 
quidem  hujusmodi  est:  Gentiles,  quorum 
voluntati  et  studiis  aliquando  fuistis  ob- 
secuti,  nunc,  ob  hanc  repentinam  in 
vobis  vitae  mutationem,  obstupescunt  et 
rei  novitate  turbantur ,  videntes ,  vos  non 
una  cum  ipsis  solito  more  currere  ad 
epulas  et  symposia  luxu  ccnfusa;  nec  id 
sine  probris  et  maledictis,  quae  jactant 
in  vos,  tamquam  homines  a  communi  hu- 


manitate  alienos,  ac  velut  monstra  qnae- 
dam  inter  bomines.  Hoc  est,  quod  addit : 
pXag^YJiiouvTec,  id  est  maledicentes,  ex- 
secrantes ;  licet  etiam  ad  blasphemiam, 
qua  Deo  ac  religioni  Christianorum  male- 
dicerent,  extendi  possit.  Haec  per  quan- 
dam  occupationem  a  Petro  dicuntur,  qua 
admonet,  ne  frangantur  animo,  dum  talia 
audiuut,  sed  cum  patientia  causam  suam 
Deo  juste  judicaturo  committant.  Id  enim 
vult  pars  sequens : 

5.  Qui  reddent  rationem  ei,  qui  pa^ 
ratus  est  judicare  vivos  et  mortuos.  Ei, 
qui  paratus  est,  Giaece:  toJ  lTOt^(og 
SXOVTI,  id  est,  Ei,  qui  in  promptu  habet, 
cui  promptissimum  est,  qui  expeditus  est 
ad  judicandum  vivos  et  mortuos.  De 
Christo  dictum  videtur,  qui  in  hoc  mor^ 
tuus  est  et  resurrexit,  ut  et  vivorum, 
et  mortuorum  dominetur,  Rom.  14.; 
et  qui,  juxta  fidei  nostrae  confessionem, 
sedet  ad  dexteram  Patris,  veniurus 
judicare  vivos  et  mortuos.  Reddituri 
autem  dicuntur  Deo  seu  Christo  ratiO" 
nem  operum  suorum  etiam  mali  et  infi- 
deles,  quia,  velint,  nolint,  Dei  judicio 
sietendi  sunt,  et  pro  meritis  operum  suo- 
rum  judlcandi.  Metaphora  sumpta  ab 
iis,  qui  dominis  suis  rationem  reddere 
coguntur  suae  dispensationis.  Sic  ad 
Rom.  ibidem:  Unusquisque  nostrum  pro 
se  rationem  reddet  Deo.  Vivos  autem 
et  mortuos  quos  dicat  Scriptura,  quoties 
Deum  testatur  judicaturum  vivos  et  mor- 
tuos,  variant  quidem  sententiae;  sed  illa 
maxime  probabilis,  vivos  inteWigi ,  quos 
judex  adveniens  vivos  reperiet,  mortuos 
autem,  quicumquejam  antemortui  fuerint, 
morte  videlicet  corporis.  Quam  expositio- 
nem  caeteris  esse  praeferendam  ,  ostendi- 
mus  ad  illud  2  Tim.  4. :  Testificor  coram 
Deo  et  Jesu  Christo ,  qui  judicaturus 
est  vivos  et  mortuos.  Cui  etiam  probe 
consonat,  quod  sequitur: 

6.  Propter  hoc  enim  et  mortuis  evan- 
gelizatum  est.  Propter  hoc,  Graece  non 
est:  5td  TOUTO,  sed:  bIq  touto  ,  inhoc, 
sive  ad  hoc,  ut  causalitas  ea  voce  signi- 
ficata  non  ad  partem  praecedentem  refe- 
ratur,    sed    ad    sequentem;    uti   postea 

declarabitur.  Similisfiermo  est  Joan.  18. : 
Ego  in  hoc  natus  [sum ,  et  ad  hoc.  veni 
in  mundum,  ut  testimonium  perhibeam 
veritati.  Verbum  surjYysXia&T]^  evange- 
lizatum  est ,  ponitur  impereonaliter  pro 
60 ,  quod  dicas :  Evangelii  praedicatio 
facta  est. 

Jam  secundo  meminit  Apostolus  liu- 
jusmodi  praedicationis ,  ut  non  videatur 
dubitandum,  quin  eundem  sensum  utro- 
bique  spectet,  ut  uterque  locus  ex  altero 
sit  illustrandus.  Quod  igitur  superiori 
capite  dixit,  Christum  praedicasse  spiri- 
tibuSj  qui  in  carcere  erant,  idem  est 
cum  eo ,  quod  hic  dicit ,  evangelizatum 
esse  mortuis ;  nisi  quod  banc  partem  ad 
plures  extendi  posse ,  quidam  existiment, 
scilicet  ad  omnes  mortuos ,  qui  fructus 
Evangelii  sibi  praedicati  capaces  essent : 
sive  illi  jam  in  Abrahae  sinum  recepti 
fuissent,  plene  purgati,  sive  poenis  ad- 
Luc  purgatoriis  subjecti ;  cum  in  seuten- 
tia  priore  de  solis  iis  spiritibus,  qui  in 
carcere  erant,  expressa  mentio  facta  fiierit. 
Nam  quod  ad  damnatos  ac  reprobos  mor- 
tuorum  spiritus  attinet,  nihilo  magis  illis, 
quam  daemonibus ,  quorum  consortes 
facti  fuerant,  Evangelium  a  Christo  ad 
inferos  profecto  praedicandum  fuit. 

Verum  magis  arbitror  esse  ex  mente 
Apostoli,  de  iis  tantum  hic  agi,  de  qui- 
bus  ante  egerat,  id  est  de  spiritibus  in 
carcere  purgatorio  constitutis ,  qui  in  die- 
bus  Noe  increduli  fuerant,  deque  aliis, 
quorum  similis  erat  causa,  cur  eo  carcere 
detinerentnr.  De  varietate  expositionum 
utriupque  loci,  multa  diximus  cap.  supe- 
riori,  quae  non  opus  est  hic  repetere. 
Tantum  addo,  Joannem  Hesselium  huc 
adferre  singularem  quendam  ccmmenta- 
rium,  quo  mortuos  interpretatur  moritu- 
ros ;  tamquam  ex  eo  doceat  Petrus,  Chri- 
stum  judicaturum  mortuos,  quia  per 
pios  viros ,  inquit,  evangelizatur  quoti- 
die ,  etiam  iis,  qui  propter  scelera  sua 
adjudicati  sunt  morti;  hocfine  videlicet, 
ut,  etsi  apud  homines  condemnentur, 
ut  secundum  carnem  moriantur,  vivant 
tamen  apud  Deum  in  anima,  propter 
fidem  et  conversationem ,  quam  in  ex- 


tremis  habuerunf.  Numquam  autem 
evangelizaretur  hujusmodi  hominibus, 
nisiChristus  mortuorum  curam  haberet. 
Sic  ilie,  suam  hanc  expositionem  confir- 
mans  potissimum  ex  loco  Pauli  1  Cor.  15., 
ubi  is  siniiii  argumento,  hoc  est,  ex 
morientium  baptismo ,  mortuorum  ar^ 
guit  resurrectionem ,  ita  scribens :  Alio- 
quin ,  quid  facient,  qui  baptizantur 
pro  mortuis ,  si  omnino  mortui  non  re- 
surgent ? 

Qnae  doctissimi  viri  commentatio,  etsi 
colorem  probabilitatis  habeat,  non  tamen 
germana  videtur;  tum  quia  nou  convenit 
cum  Joco  praecedentis  capitis,  ne  quidem 
secundum  ipsius  expositionem ;  tum  quia 
non  dicit  Apostolus:  Mortuis  evangeli- 
zatur ,  velut  de  re  quotidiana,  sed  mor- 
tuis  evangelizatum  est,  tamquam  de  re 
semel  facta,  scilicet  aChristo,  quod  in 
priori  ioco  fuit  expressum.  Ut  omittam, 
nimis  improprie  mortuos  per  morituros 
exponi ,  praesertim  cum  in  eo ,  quod  pro- 
xime  praecedit,  ii ,  qui  proprie  mortui 
sunt,  intelligantur.  Minus  placet,  quod 
alius  quidam,  ad  solos  spiritus  damnatos 
hanc  partem  referens,  quibus  suam  dam- 
nationem  dicit  a  Christo  declaratam  et 
ingestam  fuisse,  verbum:  evangelizatum 
est,  exponit:  praedicatum  est.  Quod 
certe  nimis  est  violentum;  nec  ullo  vel 
exemplo ,  vel  auctoritate  probari  potest 
ea  catachresis,  qua  evangelizari  capiatur 
in  malam  partem. 

Ut  igitur,  quod  hic  dicit  Apostolus, 
cum  eo ,  quod  dixit  cap.  super. ,  conve- 
niat,  videtur  exponendum  hoc  modo: 
Cogentur  impii  illi  et  maledici  rationem 
reddere  Christo  Domino ,  qui  veniet  ju- 
dicaturus  vivos  et  mortuos.  Nam  ut  in- 
telligatis ,  non  solum  vivos ,  sed  et  mor- 
tnos  judicaturum:  non  vivis  tantum  ab 
eo  praedicatum  est  Evangelium,  sed  etiam 
mortnis ;  tunc  nimirum ,  quando  mortuus 
ad  mortuorum  loca  descendit.  Quodnam 
Evangelium  mortuis  praedicaverit,  si 
quaeras ,  respondemus,  in  genere  quidem 
praedicasse  idem,  quod  vivis,  nempe,  se 
Messiam  esse,  et  Filinm  Dei,  qui  sua 
passione  et  morte  genus  humanum  rede- 

merit;  speciatim  vero,  se  ad  ea  loca 
descendisse ,  ut,  tamqaam  raortis  et  in- 
ferni  victor,  ipsos  e  carcere,  quo  tene- 
bantnr,  eriperet,  atque  una  secum  ad 
coelos  subveherot,  captivam  ducturus 
captivitatem.  Sic  enim  et  priorem  locum 
nuper  exposuimus. 

Vt  judicentur  quidem  secundum  ho- 
mines  in  carne ;  vivant  autem  secun- 
dum  Deum  in  Spiritu.  In  carne,  Grae- 
ce:  oapxi,  carne^  absque  praepusitione. 
Similiter:  m  Spiritu,  uvsufxaTt,  spiritu, 
quod  et  in  Latinis  nonnuUis  legitur.  Ad 
hanc  partem  referendum  est  illudcausale: 
propter  hoc,  sive  in  hoc,  ut  oratio  sic 
ordinetur:  Nam  et  mortuis  evangeliza- 
tumestj  idque  inhoc,  id  est  in  hunc 
finem,  ut  judicentur  etc,  Verum  et  haec 
pars  varie  exponitur;  nam  judicium  et 
in  bonam  partem  accipi  potest,  et  in  ma- 
lam.  Deinde  vel  praesens  judicium  potest 
intelligi ,  vel  praeteritum,  vel  futurum; 
denique  vita ,  vel  animae  solius ,  vel  to- 
tius  hominis,  quam  praestabit  resurrectio. 

Nos  ,  quod  maxime  probabile  putamus, 
ct  supradictis  consentaneum,  breviter  hoc 
sensu  complectimur.  Ad  hoc,  inquit  B. 
Petrus,  etiam  mortuis  evangelizavit  Chri- 
stus,  ut,  quamvis  judicati  fuerint,  id 
est  puniti,  carne  seu  corpore,  quando 
eos  aquae  diluvii  suffocarunt,  et  id  se- 
cundum  homines,  hoc  est,  publice  et 
in  hominum  notitia  (fuit  enim  illa  punitio 
omnibus  hominibus  manifesta,  nec  disccr- 
nebat  electos  a  reprobis) ,  vivant  tamen 
feliciter  et  beate  per  Christi  redemptio- 
nem  spiritu,  id  est  anima,  quam  Cbri- 
stus ,  annuntiato  ipsis  Evangelio ,  gloriae 
suae  participem  fecit,  etsi  carno  adhuc 
corruptionem  patiente;  et  id  secundum 
Deum ,  id  est  coram  Deo,  licet  mundus 
eos  apud  Deum  vivere  nesciat ,  aut  non 
credat. 

Hunc  sensum  de  judicio  seu  punitione 
jam  olim  facta  confirmat  verbum  Grae- 
cum:  xpt^diat,  quod  non  futuri  temporis 
(ut  quidam  putant),  sed  praeteriti  potius 
habet  significationem.  Est  enim  aoristus, 
ita  proprie  reddendus.  Unde  nec  prius 
hoc  membrum  :  ut  judicentur  secundum 


homines  in  carne ,  ponitur  tamquam 
causa  praedicati  Evangeiii ;  sed  supponi- 
tur  exponenduni  per  adversativam  cou- 
junctionem,  uti  fecimus.  Sic  enim  et 
Paulus  loquitur  Rom.  6.:  Graiias  Deo, 
quod  fuistis  servi  peccati ,  id  est,  quod, 
cum  fueritis  servi  peccati,  nunc  obedistis 
ex  corde  in  eam  formam  etc. ;  et  Jesaias 
cap.  12.:  Confitebor  tibi,  Domine,  quo- 
niam  iratus  es  mihi,  id  est  quod,  post- 
quam  iratus  mihi  fuisti,  conversus  est 
furor  tuus ,  et  consolatus  es  me.  Haec 
interpretatio  utriusque  loci  nobis  omnium 
maxime  probatur,  quod  et  a  consueto 
sensu  verborum  quam  minimum  recedat, 
et  ad  stabiliendum  Catholicum  dogma, 
quo  credimus,  animas  eorum,  qui  cum 
pietate  dormitionem  acceperunt ,  haud 
prorsus  puri  culparum,  poenis  purgatoriis 
in  altera  vita  expiari,  non  exiguum  ha- 
beat  momentum. 

7.  Omnium  autem  finis  appropin- 
quavit.  Male  quidam  codices :  appro- 
pinquabit.  Nam  in  Graeco  et  optimis 
quibusque  Latinis  praeteritum  est:  ^yyixs. 
Syra  quidem  versio  tempus  habet  prae- 
sens  :  appropinquat ,  instat ,  sed  eodem 
cum  Graecis  scnsu;  significatur  enim  sic 
appropinquasse ,  ut  jam  vicinus  sit  atque 
immiaeat.  Finem  omnium  Oecumenius 
iuterpretatur,  in  quo  omnium  propheta- 
rum  vaticinia  complentur,  et  de  quo 
Paulus  Rom.  10.:  Finis  legis  Christus. 
Rectius  alii  simpliciter  dictum  accipiunt, 
rerum  omnium  finem,  id  est  mundi  con- 
summationem  ,  esse  in  propinquo.  Qua 
nunc  ratioue  suadet  Apostolus,  patien- 
tiam  esse  servandam  in  adversis,  quod  ea 
cum  mundi  fine  jam  instante  finem  sint 
acceptura.  Sic  Paulus  1  Cor.  7. :  Prae- 
terit  figura  hujus  mundi.  Quae  admoni- 
tio  est  non  tam  ad  singulos  fideles  (nam 
singulis  suae  adversitates  finiuntur  in 
morte) ,  quam  ad  totam  Ecclesiam ,  velut 
unam  personam,  quae  non  prius  desinet 
affligi  ab  impiis,  quara  saeculum  hoc 
finiatur. 

Quaeri  tamen  potest,  quomodo  verum 
scripseiit  B.  Petrus,  omnium  finem  ap- 
propinquasse    et  instare,    quum   ab   eo 

tempore,  quo  id  scripsit,  usque  nunc 
eifluxerint  anni  plus  mille  quingenti,  nec 
adhuc  finem  conspiciamus  ?  Respondeo, 
recte  id  dictum  a  Petro,  quia  jam 
tum  incipiebat  mundi  senectus ,  id  est 
aetas  ejus  ultima,  quam  Joannes  1  Epist. 
2.  novissimam  horam  vocat,  post  quam 
non  aliud,  quam  consummatio,  velut 
mors  quaedam  mundi ,  sit  exspectanda, 
cui  coelum  novum  et  terra  nova  succe- 
dant ,  Apoc.  21.  Quamquam  et  generalis 
responsio  est  ex  ipso  Petro  Apostolo  in 
2  Epist.  cap.  3.:  Quoniam ,  inqult,  unus 
dies  apud  Dominum  j  sicut  mille  anni, 
et  mille  anni,  sicut  dies  unus;  quasi 
dicat,  non  debere  longum  videri  quan- 
tumcumque  tempus,  quo  finis  mundi  difi^er 
tur,  quum  aeternitatis  comparatione  breve 
sit  omne  tempus ,  quod  aliquando  finitur. 
Vide ,  quae  diximus  ad  illud  Jac.  5. : 
Quoniam  adventus  Domini  appropin- 
quavit. 

Estote  itaque  prudentes.  Graece: 
2)u)cppovT^oaTe  ouv.  Erasmus :  Sitis  igitur 
sohrii  y  pro  quo  alii  temperantes.  Nam 
ococppovsTv  proprie  et  usitatissimo  dicitur, 
qui  temperanter  ac  moderate  se  gerit, 
tam  animo ,  quam  corpore.  Paulus  ad 
animum  retulit,  Rom.  12.,  praecipiens 
ocjcppoveTv^  id  est  sapere  ad  sobrietatem. 
Alias  ad  corpns  refertur ,  estque  verbum 
commune  sobriis  et  castis ;  ut  hoc  loco. 
Unde  et  ex  Sjriaco  alius  vertit:  estote 
casti.  alius:  estote  sobrii. 

Et  vigilate  in  orationibus.  Graece: 
et  vigilate  ad  orationes.  Nisi  quod  pro 
vigilate  Graece  est:  VT^^j^axe,  quod  etiam, 
ac  magis  proprie,  significat :  Sobrii  estote  ; 
quemadmodum  id  vulgatus  interpres  ac 
caeteri  reddiderunt  in  capite  sequenti. 
Quo  etiam  loco ,  quod  sequitur :  vigilate, 
Graece  est:  "{ priy opri<zaT e ,  verbum  in  ea 
significatione  passim  obvium.  Sed  et  1 
Tim.  3.  vr^cpaXeov,  quod  nomen  est  ab 
illo  verbo  derivatum ,  noster  interpres 
vertit:  sobrium ,  licet  Erasmus  et  alii 
quidam :  vigilantem.  Vide  nostrum  eo 
loco  commentarium.  Veruntamen  constat, 
utrumque  eo  verbo  significari,  et  sobrium 
esse,   et  vigilare,   quod  ad  vigilias  apti 


non  sint,  nisi  sobrii.  Quam  ob  causam 
Paulus  conjunxit  utrumque  1  Thess.  5.: 
Yp73Yopd)|iev  xal  vigcpwfiev,  vigilemus  et 
sobrii  simus. 

Convenit  tamen  huic  loco  vigilandi 
significatum,  quia  praecessit  de  sobrie- 
tate  praeceptum;  quemadmodum  sequenti 
capite  convenit  sobrietatis  significatio, 
quia  de  vigilando  praeceptum  illic  sequi- 
tur.  Sensus  est,  sobrietatem  colendam 
esse ,  ut  vigiles  et  apti  simus  ad  frequen- 
ter  orandum,  etiam  horis  nocturnis.  Est 
enim  oratio  exercitium  homini  Christiano 
maxime  necessarium,  ideoque  frequen- 
tandum.  Porro  significat  Apostolus,  con- 
siderationem  finis  mundi  appropinquantis 
non  solum  valere  ad  retinendam  in  ad- 
versis  patientiam ;  sed  etiam  excitare  in 
nobis  debere  studium  sobrietatis  et  ora- 
tionis ,  ut  paratos  nos  Domini  adventus 
inveniat. 

8.  Ante  omnia  autem  mutuam  in 
vobismet  ipsis  caritatem  continuam  ha^ 
bentes.  Legendum  potius  (ita  tamen  ut 
sit  reciprocatio  diminuta):  mutuam  in 
vosmet  ipsos ;  ut  habent  codices  emenda- 
tiores.  Nam  Graece  est:  ttjv  etg  eauTOix; 
dyaTiTjv,  id  est  eam,  quae  erga  vos 
riutue  est  j  caritatem.  Cui  et  Syra  ver- 
sio  consonat.  Augustinus  lib.  de  gratia  et 
lib.  arb.  cap.  17.  legit:  inter  vos ,  quo- 
modo  vertit  etiam  Erasmus.  Quod  si  no- 
ster  interpres  scripsit :  in  vobismet  ipsis, 
id  ita  exponendum  est :  inter  vos  ipsos  ; 
non  autem :  intra  vos,  in  cordibus  vestris, 
ut  quidam  minus  scite  exposuerunt.  Con~ 
tinuam,  Graece :  exTev^,  Erasmus  vehe- 
mentem  vertit;  atque  ex  Syriaco  alius 
vehementem ,  alius  promptam.  Habetur 
eadem  vox  Act.  12.,  ubi  nos  legimus: 
Oratio  fiebat  sine  intermissione  etc.  Quo 
loco  nec  Erasmus  aliter  vertendum  puta- 
vit,  nec  aliter  interpretes  ex  Syriaco. 
Nam  uterquo  vertit:  assidua ;  estque  ea 
propria  Graecae  vocis  significatio ,  quam 
attendit  Oecumenius ,  dum  sic  interpre- 
tatur:  perseverantem  ac  durantem,  et 
i/i  longum  protensam.  Ideoque  et  inter- 
pres  ejus  extensam  vertit.  Nec  discrepat, 
quod  Augustinus  legit :  perpetuo ,  id  est 

continuo ;  tametsi  non  negamus  ,  IxtsvIc 
etiam  pro  vehementi  usurpari. 

Hortatur  ergo  Petrus  ad  caritatis  mu- 
tuae  continuationem  et  perseverantiam ; 
quemadmodum  Paulus  Hebr.  13. :  Cari- 
tas  fratarnitatis j  inquit,  maneat  in  vo- 
his.  Itaque  sensus  est :  Ante  omnia  cari- 
tatem,  quam  mutuam  inter  voe  habetis, 
habete  continuam;  fovete  eam  et  conser- 
vate;  cavete,  ne  dissidiis  ullis  interrum- 
patur.  Dicit:  ante  omnia ,  quia  nec  ab- 
stinentiae,  nec  vigiliae,  nec  orationes, 
nec  alia,  quae  putantur  pietatis  opera, 
sine  caritate  placent,  et  ut  placeant,  a 
caritate  habent.  Congiuit  illud  Pauli 
Col.  3. :  Super  omnia  caritatem  habete, 
quod  est  vinculum  perfectionis.  Et  qui- 
dem  haec  ab  Apostolis  dicuntur  non  tan- 
tum  de  caritate  Dei ,  sed  et  proximorum, 
quae  tamen  in  Dei  caritate  fundata  sit. 
Quae  res  plauius  liquet  ex  iis,  quae  de 
caritate  disserit  Paulus  1  Cor.  13. 

Quia  caritas  operit  multitudinem 
peccatorum.  Operit ,  Graece:  xaX6(J;£t_, 
operiet ,  quomodo  legitur  in  fine  Episto- 
lae  B.  Jacobi,  juxta  castigationem  Roma- 
nam.  Quaraquam  hoc  loco  in  aliquot 
codicibus  Graccis  a  Roberto  Stephano 
annotatis  legitur  praeseutis  temporis  ver- 
bum  :  xaXuTTTSt,  operit.  Sed  ea  diversi- 
tas  parum  aut  nihil  ad  sensum.  Sumpta 
est  sententia  ex  Prov.  10. ,  ubi  ex  He- 
braeo  sic  legimus :  Odium  suscitat  rixas, 
et  universa  delicta  operit  caritas.  Nam 
LXX.  multo  aliter  habent.  Caritatem 
significari  fraternam,  id  est  eam,  qua 
proximus  diligitur,  ex  parte  praecedenti 
constat;  nec  minus  ex  antithesi,  quam 
facit  Sapiens  inter  odium  et  caritatem. 
Non  enim  odium  ad  homines,  caritatem 
ad  Deum  refert;  sed  ad  homines  utrum- 
que. 

Ostendit  eadem  Sapientis  sententia, 
sermonem  esse  de  delictis  proximorum, 
non  autem  ejus ,  cujus  caritas  commen- 
datur.  Nam  quod  Sapiens  dicit,  tale  est : 
Sicut  odium  suscitat  rixas  et  dissidia 
cum  aliis,  quos  odio  quis  habet,  ita  ca- 
ritas  e  diverso  non  solum  rixas  et  dissidia 
non  serit  aut  suscitat,  sed  etiam  suscitata 

componit  ac  sedat ;  et  delicta  atque  offen- 
siones,  quae  rixarum  causae  esse  solent, 
tolerando  ac  dissimulando,  atque  excu- 
sando  operit;  denique,  quidquid  in  se 
peccatum  est,  condonat,  et  ut  Deus  con- 
donet,  intercedit  et  impetrat.  Hinc  illa 
caritatis  epitheta  1  Cor.  13.:  Caritas  pa^ 
tiens  est,  henigna  est;  omnia  suffert, 
omnia  sustinet. 

Jam  vero  collige:  Si  caritas,  id  est 
homo  p3r  caritatem,  operit  aliena  delicta 
ad  eum  modum  ,  quem  dixi ;  quanto  ma- 
gis  per  eandem  caritatem  inpetrabit  ac 
merebitur  apud  Deum,  ut  sua  ipsius 
peccata  operiat  et  condonet  ?  Idque  juxta 
pactum  orationis  Dominicae.  Nou  igitur 
hac  sententia  proprie  significatur,  carita- 
tem  operire  peccata  ejus,  in  quo  est; 
quomodo  passim  intelligi  solet;  sed  pec- 
cata  proximorum. ;  tametsi  ex  ea  conse- 
quens  est,  etiam  propria  per  eandem 
caritatem  remitti. 

Porro  non  est  div^sum ,  quod  Sapiens 
dicit:  universa  delicta,  ab  eo,  quod 
Petrus:  multitudinem  peccatorum.  Nam 
sensus  est ,  caritatem  operire  omnia  fra- 
tris  peccata ,  quantumvis  multa  sint,  Ita 
namque  Dominus  interroganti  Petro : 
Quoties  dimittam?  usque  septies?  re- 
spondit:  Non  dico  tibi:  Usque  septies; 
sed  usque  septuagies  septies ,  Matth.  18. 
Qaod  totum  tamen  intellige,  salvajusti- 
tiae  disciplina,  quam  caritas  non  impedit, 
sed  dirigit.  Vide  etiam,  quae  diximus  ad 
extrema  verba  Epistolae  B.  Jacobi. 

9.  Hospitales  invicem  sine  murmura- 
tione.  Caritatis  opus  cst  inter  caetera, 
peregrinos  egentes  tecto  recipere,  reficere, 
atquo  fovere;  quod  est  hospitalitatis  in 
Scriptura  sacra  multum  commendatae, 
tam  praeceptis,  quam  sanctorum  exem- 
plis;  ut  Genes.  18.  et  19.,  Jes.  58.,  Mattb. 
25.,  Rom.  12.,  Hebr.  1.  et  in  Epist.  Joan. 
3.  Dicit:  invieem,  eig  aXXVjXouq^  id  est 
alii  erga  alios ,  divites  erga  pauperes. 
Non  enim  requirit  vicissitudinem  beuefi- 
cii,  quam  praestave  non  possunt  paupe- 
res,  et  qua  divites  non  egent;  quibus 
tamen  ipsis  retribuetur  in  resurrectione 
justorum,  Luc.  14.    Addit:    sine  mur- 

muratione ,  eicut  et  Gregorius  legit  ho- 
mil.  7.  super  Ezecb.  Id,  inquam,  addit 
eadem  ratione,  qua  Paulus  opera  mise- 
ricordiae  vult  exerceri  in  hilaritate,  ut 
Rom.  12.  et  2  Cor.  9.  Nam  qui  non 
libenter,  sed  inviti,  et,  ut  Paulus  loqui- 
tur,  ex  tristitiaj  aut  ex  necessitate,  hospi- 
tium  praebent,  aut  eleemosynam  tribuunt, 
facile  quiritantur  vel  de  sumptu,  quem 
faciunt,  vel  de  moribus  eorum,  quibns 
impendunt ;  quod  hic  est  murmurare. 

10.  Unusquisque,  sicut  accepit  gra- 
tiam,  in  alterutrum  illam  administran- 
tes.  Nunc  generali  sententia  admonet,  ut 
quisque  juxta  donum  et  facultatem  sibi 
datam  a  Deo  proximos  adjuvet,  tamquam 
unius  corporis  membra,  conferens  id, 
quod  habet,  in  usum  commuuem ;  quem- 
admodum  id  pluribus  verbis  docet  Paulus 
Rom.  12.  et  1  Cor.  11.  Gratiam,  Graece 
j^apiojia^  donum,  ut  alibi  vertit  inter- 
pres.  Quo  Graeco  uomine ,  tametsi  gene- 
rali ,  gratiae ,  quas  Theologi  gratis  datas 
appellant,  appropriate  significari  soleut. 
Sensus :  Prout  quisque  praeditus  est  ali- 
qua  facultate ,  qua  utilis  esse  possit  aliis 
(quam  utique  non  habet,  nisi  donatam  a 
Deo) :  ita  alius  in  alium,  qui  opus  habeat, 
illam  administret,  seu  miuistrando  ex- 
pendat.  Est  enim  Graece:  dtaxovouvTsg, 
ministrantes.  Quo  verbo  innuitur,  non 
solum  prompte,  sed  et  cum  humilitate 
ac  modestia,  donis  hujusmodi,  quibus 
alii  adjuventur,  utendum  esse.  Simul  in- 
dicat  Apostolus  duas  rationes,  cur  proxi- 
mis  ea  dona  debeamus  impendere :  tum 
quia  Dei  dona  sunt,  ideoque  etiam  aliis 
liberaliter  communicanda ;  tum  quia  non 
domini  illorum  sumus ,  sed  ad  ea  utenda 
Dei  ministri  ac  dispensatores,  quae  pro- 
inde  ad  ejus  arbitrium  sunt  eroganda. 
Posteriorem  hanc  rationem  amplius  de- 
clarat  id ,  quod  sequitur : 

Sicut  boni  dispensatores  multiformis 
gratiae  Dei.  Multiformis ,  significantius 
Graece  dicitur:  tioixiXtjc:^  id  est  variae, 
inquit  Hieronymus  lib.  1.  contra  Jovin. 
cap.  4.  Et  hoc  loco  gratiae,  non  yapia- 
fiaxoc  Graece ,  sicut  prius ,  sed  xaptxoc: ; 
promiscua    tamen    significatione.    Sentit 


Apostolus,  hac  lege  Deum  sua  dona, 
quae  varia  suut  et  multiplicia,  distribuisse 
per  singulos,  ut  quisque,  quod  accepit, 
non  sibi  vendicet,  nec  in  terram  talentum 
abscondat,  nec  in  sudario  repositum  ser- 
-VQtj  more  servi  illius  inutilis  ac  pigri,  de 
quo  in  parabolis  evangelicis  Matth.  25. 
et  Luc.  19.,  sed,  tamquam  Dei  dispen- 
sator,  in  alios,  qui  non  habent  et  indi- 
gent,  utiliter  expendat.  Eam  Dei  legem 
continent  dictae  parabolae  de  talentis  in 
servos  a  domino  distributis  ad  hoc,  ut 
lucrum  ex  eis  domino  referrent.  Poenam 
vero  legis  iion  observatae ,  probat  inutilis 
servi  conderanatio  et  ejectio  in  tenebras 
exteriores,  ubi  fletus  et  stridor  dentium. 

De  ea  re  sic  Augustinus  tract.  10.  in 
Joannem  ad  illud  capitis  secundi:  Zelus 
domus  tuae  comedit  me.  Si  fueris ,  in- 
quit,  frigidus ,  marcidus ,  ad  te  solum 
spectans,  et  quasi  tibi  sufficiens,  et  di' 
cens  in  corde  tuo :  Quid  mihi  est,  curare 
aliena  peccata?  sufficit  mihi  anima 
mea}  ipsam  integram  servem  Deo.  Eia, 
non  tibi  venit  in  mentem  servus  ille, 
qui  abscondit  talentum,  et  noluit  ero- 
gare?  Numquid  enim  accusatus  est, 
quia  perdidit,  et  non,  quia  sine  lucro 
servavit  ?  Haec  ille.  Notanda  quoque 
Gregorii  verba:  Qui ,  scientia  et  virtute 
praediti,  secessum  speculationis  appe- 
tunt,  tot  animarum  rei  sunt,  quot 
animabus  in  publicum  prodeundo  pro- 
desse  potuerunt.  Recitat  haec  inter  alia 
ex  Gregorio  Guilielmus  Peraldus  in  Sum- 
ma  vitiorum ,  disserens  de  avaritia  scien- 
tiae,  deque  iis,  qui  talentum  abscondunt. 

11.  Si  quis  loquitur,  quasi  sermones 
Dei.  Ad  species  donorum  descendit,  non 
quidem  omnes  eas  autmultas  particulatim 
commemorans,  ut  a  Paulo  factnm  est; 
sed  duo  velut  genera  proferens ,  sub  qui- 
bus  multa  dona  specialia  comprehendan- 
tur.  Ea  genera  sunt:  alterum  sermonis, 
alterum  ministerii  sive  actionis.  Sermo- 
nes ,  Graece:  Aoyta,  quod  alii  vertunt: 
eloquia.  Sic  enim  etiam  vulgatus  inter- 
pres  alibi,  et  quidem  assidue  in  Psalm. 
118.  Legitur  item  Rom.  3.:  Credita 
8unt  illis  eloquia  Dei. 

Porro  sermones  sive  eloquia  Dei  varie 
exponunt.  Vel  Dei ,  ut  materiae  et  ob- 
jecti,  id  est,  ut  sermones  sint  de  Deo  ac 
rebus  divinis ,  non  de  negotiis  terrenis. 
Sic  Beda.  Vel  Dei,  ut  auctoris  ac  do- 
nantis  iptjos  sermones ;  juxta  illud  Psalm. 
67.:  Dominus  dahit  verbum  eoangeli- 
zantihus  virtute  mulia,  Sic  Prosper  in- 
tellexit  in  Epist.  ad  Demetriadem.  Et 
confirmari  videtur  hic  intellectus  ex  parte 
sequenti:  Si  quis  ministrat ,  tamquam 
ex  virtute,  quam  administrat  Deus. 
YoiDei,  ut  loquentis,  id  est  sermones, 
quos  Deus  loquitur ,  aut  locutus  est.  Sic 
eloquia  Dei  passim  accipiuntur  in  Scri- 
pturiH ,  ut  Rom.  3.,  et  in  Psalmis. 

Ilorum  trium  sensuum  primus  suppo- 
nitur  in  dono  sermonis.  Nam  illud  non 
aliud  hic  intelligitur,  quam  quod  de  Deo 
est  aut  rebus  divinis.  Secundus  sensus 
aedificat  quidem ;  verum  tertius  videtur 
proprie  spectatus  a  B.  Betro ,  et  explica- 
tur  ad  hunc  modum :  Si  quis  accepit  a 
Deo  gratiam  elocutionis  sive  sermonis 
(quo  referenda  sunt,  quaePaulusenumerat 
Rom.  12.  et  1  Cor.  12.:  sermo  sapientiae 
et  scientiae,  donum  Prophetiae,  doctri- 
nae  f  exhortationis,  interpretationis),  et 
ad  hnjusmodi  munus  aliquis  in  Ecclesia 
vocatur :  is  loquatur  (id  enim  supplcn- 
dum,  quemadraodum  supplet  Syra  para- 
phrasis)  tamquam  Dei  sermones ,  cujus 
in  ea  functione  minister  est  et  vicarius ; 
nihil  proferat ,  quod  verbo  Dei ,  vel  scri- 
pto ,  vel  tradito ,  non  sit  consentaneum. 
Non  hominum  commenta  doceat,  non 
falsa  miracula  referat,  non  inutiles  tractet 
quaestiones;  sed  Dei  voluntatem  ex  elo- 
quiis  divinis  annuntiet.  Ita  convenit  hoc 
praeceptum  Petri  cum  illo  Paulino  Rom. 
12. :  Sive  Prophetiam,  secundum  ratio- 
nem  fidei.  Nonnulli  sic  exponunt :  Lo- 
quatur  tamquam  Dei  sermoncs ,  id  est, 
revereuter  et  sancte  tractet  eloquia  Dei, 
reputans,  non  suum  es&e  verbum,  sed 
Dei,  quod  dispensat.  Ubi  nihilominus 
sermones  Dei  tertio  modo  supradicto  ac- 
cipiuntur. 

Si  quis  ministrat,  tamquam  ex  vir- 
tute,  quam  administrat  Deus.    Admi- 


nistrat,  Graece:  X^pi^T^^^  suppeditat, 
suhministrat ,  verbum  diversum  ab  eo, 
quod  paulo  ante  vertit:  administrantes. 
Oecumenius  hanc  partem  interpretatur 
de  alimentis,  aliisque  subsidiis,  in  fratres 
pauperes  erogandis  pro  modo  facultatum, 
quas  Deus  dedit.  Beda  generalem  adhi- 
bet  commentarium  hujusmodi :  Tanto  hu- 
milius  impendat  quisque  proximo  omne 
bonum ,  quod  potest,  quando  certissime 
novit,  quod  a  semet  ipso  non  potest  ha- 
bere ,  quod  impendat. 

Verum  quia  de  peculiaribus  donis  et 
officiis  agit  hoc  loco  B.  Petrus ,  quemad- 
modum  et  Paulus  locis  ante  citatis:  me- 
lius  accipitur  haec  pars  proprie  de  mini- 
sterlis,  quae  in  Ecclesia  geruntur,  et  ad 
ecclesiasticam  pertinent  hierarchiam,  cu- 
juscumque  ea  sint  gradus  et  ordinis ;  ut 
Episcoporum ,  presbyterorum ,  ministro- 
rum,  qui  vel  diaconi ,  vel  hypodiaeoni 
sunt,  vel  ordinis  ac  functionis  cujuslibet 
inferioris.  Hunc  intellectum  exigit  locus 
iste  collatus  cum  aliis  duobus  apud  Pau- 
lum,  altero  Rom.  12.:  Sive  ministerium 
in  ministrando ;  altero  Rom.  12.:  Divi- 
siones  ministrationum  sunt,  idem  autem 
Dominus.  Itaque  sensus  est :  Si  cui  mini- 
sterium  aliquod  publicum  in  Ecclesia  com- 
raissum  est,  exsequatur  illud  tamquam  ex 
virtute  seu  robore  (nam  id  Graeca  vox 
loypoc,  significat),  quod  Deus  suppeditat, 
hoc  est,  ita  sancte,  sincere  et  fideliter 
exerceat  opiis  sibi  injunctum,  ut  appareat, 
Deum  in  suo  ministro  potenter  operari, 
et  fiat,  quod  sequitur: 

Ut  in  omnihus  honorificetur  Deus 
per  Jesum  Christum.  Honorificetur, 
Graece:  do^dQyjTOLi,  glorificetur.  In  om- 
nihus ,  intellige:  iis,  quae  agitis.  Est 
euim  generale  praeceptum  1  Cor.  10.: 
Sive  manducatis,  sive  hihitis,  sive  aliud 
quid  facitis:  omnia  in  gloriam  Dei  fa- 
cite.  Nam  qui  totum ,  quod  sumus ,  pos- 
sumus  et  agimus,  a  Deo  habemus,  utique 
ad  ejus  gloriam  eadem  omnia  rcferre  de- 
bemus.  Honorificatur  ergo  Deus  in 
actihus  nostris ,  ait  Beda,  cum  omne, 
quidquid  hene  et  secundum  voluntatem 
ejus  facimus,  non  hoc  nostris  meritis, 

sed  gratiae  trihuimus;  contra  autem 
mala,  quae  gerimus ,  nostrae  solum 
malitiae  vel  ignorantiae  deputamus. 
Addit  Apostolus :  Per  Jesum  Christum, 
quia  per  Christi  meritum  non  solum  ha- 
bemus,  ut  bona  agamus,  verum  etiam,  ut 
bona,  quae  agimus,  ad  Dei  gloriam  diri- 
gamus. 

Cui  esi  gloria  et  imperium  in  saecula 
saeculorum  ;  Amen.  In  hujusmodi  clau- 
sulis ,  quae  multae  sunt  in  Epistolis  Apo- 
stolicis ,  nusquam  alibi  additur  verbum : 
Est ;  sed  interpretes  fere  subaudiunt  aut 
Bupplent  verbum:  sit.  Intelligunt  enim, 
esse  optationes.  Hic  autem  peculiariter 
addidit  B.  Petrus  verbum :  est,  quia  prae- 
miserat  optationem.  Nam  optando  dixit : 
Vt  in  omnibus  honorificetur  etc.  Proinde 
sensus  est;  Cui  debetur  gloria;  vei :  Qui 
obtinet,  gloriam  et  imperium  (Graece : 
xpctTOC,  id  est  principatum ,  imperandi 
potestatem)  in  omne  aevum.  Nec  refert 
ad  veritatem  hujus  doxologiae ,  utrum 
Deum  j  an  Jesum  Christum  repetnt  arti- 
culus :  to,  cui.  Nam  Christo  adscribunt 
haec  eadem  Apoc.  1.:  Ipsi ,  inquit,  glo- 
ria  et  imperium  in  saecula  saeculorum  ; 
Amen.  Verum  hujus  loci  contextus  po- 
stulat,  ut  ad  Deum  potius  referatur;  id 
enim  praecessit,  Deum  in  omnibus  esse 
glorificandum. 

12.  Carissimi,  nolite  peregrinari  in 
fervore ,  qui  ad  tentationem  vohis  fit, 
quasi  7%ovi  aliquid  vobis  contingat.  Re- 
dit  ad  exhortationem  patientiae ,  perdu- 
citque  eam  usque  ad  finem  capitis ;  quod 
sciret,  eam  virtutem  fidelibus,  praesertim 
Judaeis  (qui  partim  gentis,  partlm  reli- 
gionis  nomine  multis  erant  exosi) ,  cum 
primis  esse  necessariam.  Pro  verbo:  pe- 
regrinari ,  quod  Graece  est:  ^sviC^oOf, 
supra  versu  4.  scripsit  interpres :  admi- 
rantur.  Beda  quoque  legit  hoc  loco : 
mirari ,  addens  tamen,  in  quibusdara 
codicibuspere^Wnariscriptum  esse.  Rur- 
sus  mirari  legunt  Cyprianus  lib.  de  ex- 
hort.  mart.  cap.  9.  et  Epist.  56.,  et  Hie- 
ronymus  in  comm.  snper  Amos.  4.  Alii 
legunt:  expavescere ;  ut  Tertullianns  in 


Scbrpiaco ,  cap.  12. ,  et  Fnlgentius  ad 
Trasimundum ,  cap.  30. 

Porro  Syriacam  vocem  alius  mirari, 
alius  ohstupescere  vertit.  Quae  omnia 
explicant  verbi  Graeci  significationem, 
quam  supra  dedimus;  quae  tamen  etiam 
satis  exponitur  per  hoc,  quod  addit  Pe- 
trus  :  quasi  novi  aliquid  vohis  contingat, 
quamquam  et  ibi  Graece  est:  ^svov,  pe- 
regrinum ,  id  est  novum ,  insolitum. 

Pro  fervore  Tertullianus  ustionem, 
Cyprianus  et  Hieronymus  ardorem  le- 
gunt.  Erasmus  hunc  locum  ita  vertit: 
Ne  miremini ,  dum  per  ignem  explora- 
mini.  Atqui  Graeea  sic  habent:  ttq  iv 
ujjiTv  Ttupwost,  id  est  oh  ustionem,,  quae 
in  vobis  est.  Explorationem  autem  signi- 
ficat  pars  sequens :  Qui  ad  tentationem 
vohis  fit.  Erasraus  :  Quae  res  ad  experi- 
mentum  vestri  fit.  Non  igitur  ustio  signi- 
ficat  tentationem  sive  explorationem;  sed 
gravem  afllictionem,  qualis  est  ustio  in 
carne  hominis.  Constat  enim,  in  Scriptu- 
ris  ignem  transferri  passim  ad  significan- 
dum  graviores  cujuscuraque  generis  affli- 
ctiones,  ut  Psalm.  16.:  Igne  me  exami- 
nasti,  et  65. :  Transivimus  per  ignem 
et  aquam. 

Ea  vero  pars :  qui  (vel  quae)  ad  ten- 
tationem  vohis  fit,  additur  a  B.  Potro 
ad  mitigandum  UGtionis  dolorem  conside- 
ratione  salutiferi  fructus  inde  consequen- 
tis.  Non  enim  ad  interitum  est  ea  ustio, 
sed  ad  probationem  et  purgationem ;  quo- 
modo  per  ignem  aurum  probatur  ac  pur- 
gatur.  Sensus  igitur  est :  Ne  commovea- 
miui  velut  ob  rem  novam ,  peregrinam  et 
horridam,  quod  interdum  excitetur  ad- 
versus  vos  incendium  persecutionis  ab 
adversariis  Christianae  religionis ;  id  enim 
fit,  Deo  sic  ordinante,  tentandi  ac  pro- 
bandi  vestri  causa.  Nam  ea  res  illustrio- 
rem  reddit  vestram  patientiam,  ac  Deo 
vos  amplius  commendat. 

Praeter  hunc  sensum  istius  loci  sunt  et 
alii  a  diversis  au2toribus  huc  illati ;  quos 
sex  numero  recenset  Lorinus,  a  quo  re- 
petat,  qui  volet.  Nobis  satis  sit,  verum 
ac  genuinum  ,  etiam  Lorini  jndicio,  sen- 
sum  attulisse;  quem  non  solum  tradide- 

runt  coramentatores  Beda,  Oecumenius, 
Cajetanus,  Gaignaens,  Hesselius  et  alii; 
verum  etiam  volunt  in  suis  citationibus 
scriptores  ante  dicti,  Tertullianus ,  Cy- 
prianus ,  Hieronymus  ei  Fnlgentius.  De- 
nique  vult  etiam,  quod  sequitur: 

13.  Sed  communicantes  Christi  pas- 
sionibus,  gaudete.  Graece:  Sed  secun- 
dum  quod  (vel :  in  quantum ,  xa^o) 
communicatis  Christi  passionibus ,  gau- 
dete.  Id  est:  Quin  potius  cogitate,  ma- 
teriam  gaudii  vobis  oblatam  esse  ex  eo, 
quod  crucem  ferendo  consortes  efficiamini 
crucis  et  passionum  Christi,  capitis  vestri, 
cui  estis  per  baptismum  incorporati.  Haec 
enim  res  non  solura  consolationem ,  sed 
et  gaudium  parere  vobis  debet;  maxime 
propter  id,  quod  sequitur: 

Ut  et  in  revelatione  gloriae  ejus  gau- 
deatis  exsultantes.  Revelationem  glo- 
riae  Christi  intelligit  illam  gloriae  ejus 
manifestationem ,  quae  futura  est  in  fine 
saeculi ,  quando  veniet  in  gloria  Patris 
sui  cum  angelis  suis ,  mundum  judica- 
turuSy  ut  dicitur  Matth.  16.  Cujus  reve- 
lationis  etiam  supra  raeminit  Petrus  cap. 
1.  Excitat  igitur  ad  patientiam ,  propo- 
sita  spe  ingentis  praemii,  quod  est,  par- 
ticipem  esse  gloriae  Christi  aliquando 
manifestandae ,  et  de  ea  participatione 
laetari  gaudio  ineffabili ;  quod  significare 
voluit  addendo  :  exsultantes.  Nam  gau- 
dium,  quo  nunc  interim  afficimur,  de 
quo  dixit:  Communicantes  Christi  pas- 
sionibuSj  gaudete ,  multum  habet  doJoris 
et  tristitiae  permixtum.  Illud  vero  gau- 
dium ,  quod  nobis  promittitur  in  regno 
Christi ,  quando  animus  perfecte  con- 
quiescet  in  vero  suo  bono,  purum  erit 
omnis  tristitiae,  ideoqne  nomine  exsul- 
tationis  significatur.  Quamvis  et  in  hac 
vita  exsultant  sancti ,  sed  iraperfecte ;  ut 
passira  in  Psalrais  et  Matth.  5.  Sirailes 
exhortationes  sunt  apud  Paulura  ;  utRora. 
8.:  Si  tamen  compatimur ,  ut  et  con^ 
glorificemur ,  et  2  Tira.  2. :  Si  commor- 
tui  sumus,  et  convivemus.  Si  sustinebi- 
mus ,  et  conregriabimus. 

14.  Si  exprobr^amini  in  nomine  Chri- 
sti,  beati  eritis,    Interpres  de  suo  ad- 


scripsit :  eritis ,  alii :  estis.  Quoniam 
probra  et  convitia ,  de  quibus  supra 
dixit;  blasphemantes ,  plus  saepe  com- 
movent  animos  honestos,  quam  direptio 
possessionum  aut  cruciatus  corporis :  id- 
circo  et  huic  malo  consolationem  adhibet. 
Si ,  inquit,  raaledictis  et  probris  afficimini 
propter  nomen  Christi,  id  est  ea  causa, 
qnia  Christi  noraen  profiteraini ,  aut  quia 
Christiani  estis,  ut  infra  loquitur :  pro 
ejusraodi  probris  coelestera  beatitudinem 
lecipietis.  Vel  potius :  beati  estis  ob 
spera  certissiraara  raercedis  in  coelo  vobis 
repositae.  Videtur  enira  respicere  ad 
illud,  quod  ex  ore  magistri  sui  audierat: 
Beati  estis,  cum  maledixerint  vobis 
(Graece :  ovsi^iacDatv,  idem  verbum,  quod 
hoc  loco ,  id  est  exprobraverint ,  probra 
jecerint  in  vos)  et  dixerint  omne  malum 
adversum  vos,  mentientes,  propter  me; 
gaudete  et  exsultate ,  quoniam  merces 
vestra  copiosa  est  in  coelis ,  Matth.  5. 

Quoniam ,  quod  est  honoris ,  gloriae 
et  virtutis  Dei,  et  qui  est  ejus  Spiritus, 
super  vos  requiescit.  Hic  locus  varie 
legitur.  Primura,  quod  in  quibusdara  le- 
gitur  futurura:  requiescet,  in  nuUis  est 
Graecis ,  quae  sic  habent:  Quoniam, 
quod  est  gloriae ,  et  qui  est  Dei  Spiri- 
tus ,  super  vos  requiescit ;  vel  secundum 
quaedam  exemplaria:  requievit ;  tametsi 
quod  etiara  qui  verti  potest,  ut  referatur 
ad  Spiritum.  Unde  quidara  ita  breviter 
transtulit:  Quoniam  Spiritus  gloriae  et 
Dei  super  vos  quiescit.  Nonnuili  quoque 
Graeci  codices  addunt :  xai  duvafxsiog,  et 
virtutis.  Graecae  lectioni  prope  accedunt 
quaedara  manuscripta  Latina,  paucissima 
taraen;  quorum  alia  legunt:  Quoniam 
gloria  Dei  Spiritus ;  alia:  Quoniam 
gloriae  et  Dei  Spiritus  in  vobis  requies- 
cit.  Itera  Tertullianus  in  Scorpiaco :  Quo- 
niam  gloriae  et  Dei  Spiritus  requiescet 
in  vobis.  Denique  Syriaca  versio :  Quo- 
niam  Spiritus  gloriae  Dei  requiescit 
super  vos.  Cyprianus  vero  in  Epist.  56. 
sic  habet :  Quia  majestatis  (id  est  glo- 
riae)  et  virtutis  Domini  nomen  in  vobis 
requiescit.  Sed  qui  sic  vertit,  non  7iv£(5|ia, 
sed  ovo/jia  legit  in  Graeco.    Quod  autem 

in  nostris  est:    honoris ,    quoniam  alibi 
nonlegitur,  adjectitium  videtnr. 

Porro    causam     reddit    Apostolus    his 
verbis,  cur  beatos  dixerit  eos,    qui  pro- 
biis    afficiuntur    propter    nomen   Christi: 
quoniam ,    inquit ,    gloria    Dei ,    imo    et 
Spiritus  cjus  super  vos,   qui  talia  pati- 
mini,  requiescit.   Vel  melius :   Quoniam 
spiritus    gloriae ,   qui   idem    est  Spiri- 
tus  Dei,    super  vos  talia   patientes  re- 
quiescit.    Nam  pati  pro  Christo,   certum 
est    signum    Spiritus    sancti    requiescen- 
tis,    id    est    habitantis  in  homine.     Non 
potest   autem   non   esse  beatus,   in   quo 
requiescit  et  inhabitat  Spiritus   sanctus, 
qui  spiritus  gloriae  dicitur,  id  est  spiri- 
tus  gloriosus ,   Hebraeo  more,  quo  casus 
obliquas  epitheti   loco  ponitur;   quomodo 
Christus  a  Paulo  vocatur  Dominus  glo- 
riae ,    1  Cor.  2.    Et  id  voliiisse  videtur 
iuterpres  Syrus ,    quando  sustnlit  conjun- 
ctionem,  ac  si  diceret :  Spiritus  gloriosus 
Dei,    vel:    Spiritus   gloriae ,    quod    sit 
auctor  gloriae  seu  glorificationis  nostrae. 
Jam  in  eo,  quod  dicit,   spiritum  Dei  re- 
quiescere  super  eos,  allusio  quaedam  est 
ad  locum  Jes.  11.,  ubi  de  Christo  dicitur: 
Et  requiescet  super  eum  Spiritvs  Do- 
mini.    Per  hoc  enim  innuere  vult ,  cos, 
qui  spiritus  Christi  fuerint  participes  in 
passionibus,  in  gloria  quoque  per  eundem 
epiritum  cum  Christo  communicaturos. 

In  Graeco  proxime  sequuntur  haec 
verba:  Secundum  eos  quidem  blasphe- 
matur ',  secundum  vos  autem  glorifica- 
tur.  Quae  nec  in  Syriaco  leguntur,  nec 
in  ullis  exstant  Latinis  exemplaribus ; 
nec  quidem  apud  Tertullianum ,  qui  in 
Scorpiaco  totum  hunc  lccum  adducit. 
Uuus  Cyprianus  legit  et  citat  ia  hunc 
modum:  Quod  quidem  secundum  illos 
blasphematur ,  secundum  nos  autem 
honoratur.  Ut  ad  tiomen  referatur,  quod 
apud  eum  praecedit,  nt  supra  dlxinius. 
Alioqui  rectius  Oecumenius  relativum 
supplet,  quod  ad  spiritum  pertineat.  Ut 
sit  sensus,  inquit:  Qui  spiritus  Dei  apud 
impios  quidem  videtur  blasphemari, 
apud  V08  autem  glorificatur,  quia,  dum 
illi  falso  vos  accusant ,  in  illos  quidem 


refunditur  confusio ,  vobis  autem  ylo- 
ria.  Sic  illc. 

15.  Nemo  autem  vestrum  patiatur 
ut  homicida ,  aut  fur,  aut  maledicus, 
aut  alienorum  appetitor.  Graece:  jitj 
ydp  -ig  ujiaiv^  ne  quis  enim  vcstrum 
patiatur,  etc.  Pro  quoTertullianus  legit: 
Dum  ne  quis  vestrum  patiatur.  Et  eo- 
dem  sensu  Syrus :  Tantummodo  ne  quis 
ex  vobis  etc.  Maledicus ,  Graece :  xaxo- 
7:&i6c  maleficus ,  id  est  facinorosus ,  et 
(ut  in  Syriaco)  patrator  malorum.  Et 
sic  arbitror  interpretem  nostrum  vertisse: 
moleficus.  Sicut  et  apud  Tertullianum 
legitur ,  nec  non  apud  Cyprianum  lib.  3. 
testim.  cap.  57.  Qucd  facile  per  oscitan- 
tiam  scriptoris  in  maledicum  mutari  po- 
tuit.  Vocat  autem  Apostolus  maleficum, 
qui  per  injuriam  nocet  proximo,  praeser- 
tim  in  corporis  integritate  et  valctudine. 

Quod  sequitur:  alienorum  appetitor, 
Graece  est :  ^XXoTpiosTiioxoTCOc; ,  id  est 
alienorum  inspector,  Tertullianus :  alieni 
speculator.  Cyprianus,  ubi  supra,  et 
Augustinus  in  exposit.  Epist.  ad  Rom. 
inchoata  ,  legit :  aut  curas  alienas  agens, 
Erasmus  vertit:  alienarum  rerum  cu- 
iHosus.  Sed  cum  sola  curiositas  aliena- 
rum  rerum  non  sit  inter  crimina,  quae 
publicis  legibus  castigari  soleant  (nam  de 
his  loquitur  Apostolus),  bene,  et  ad  men- 
tem  Apostoli  respiciens,  interpres  vulga- 
tus  transtulit:  aJienorum  appetitor ,  sci- 
licet  cum  effectu,  id  est  cupide  rebus 
alienis  inhians,  et  tolleus,  ubi  potest. 
Nam  rapaces  homines  limis  oculis ,  ut 
aitHoratius,  in  res  alienas  inquirunt; 
contemptor  autem  pecuniae  (ut  idem 
alibi  loquitur)  auri  ingentes  oculo  irre- 
torto  spectat  acervos. 

Differt  autem  hoc  crimen  a  furto,  quod 
secundo  loco  posuit,  quia  non  simplex 
est  furtum,  sed  furtum  vel  rapacitas  cum 
fraudulentia  conjuncta.  Monetigitar  Apo- 
stolus  fiJeles ,  ne  quid  committant  legibus 
puniendum ,  ex  quo  fiat,  ut  non  solum 
gloriam  uon  reportent,  sed  etiam  igno- 
miniam  atque  infamiam  sibi  ac  Christiano 
nomini  comparent.  Posset  tamen  simpli- 
citer  intelligi   curiositas  rerum  aliena- 

rum,  quae  reddit  hominem  odiosum;  ut 
B.  Petrus  non  tantum  ea  enumeret,  quae 
plectuntur  legibus ;  sed  etiam ,  quibus 
irritantur  hominum  animi  ad  nocendum. 

16.  Si  autem  ut  Christianus ,  non 
erubescat.  Quod  si  quis,  inquit,  vestrum 
patiiur,  affligitur,  vel  a  potestate  publica, 
vel  etiam  privatim  a  quopiam,  ut  Chri- 
stianus ,  id  est,  quia  Christianus  est,  et 
Christi  discipulum  se  profitetur,  eaque 
agat,  quae  Christiani  sunt  hominis,  non 
erubescat,  non  id  reputet  sibi  pudori; 
nec  suppliciura  ejus  rei  causa  irrogatum, 
quamvis  apud  homines  ignominiosum, 
pro  ignominia  ducat.  Quo  tempore  et 
loco  fideles,  qui  prius  discipuli  vocaban- 
tur,  cognominari  coeperint  Christiani, 
refert  S.  Lucas  Act.  11,  Nec  tamen  alibi 
in  Scriptura  sacra  legitur  hoc  nomen, 
nisi  Act.  26.  verbis  Agrippae  regis ,  et  hoc 
loco  apud  Petrum.  Siquidem  magis  ab 
externis  impositum  videtur,  quam  a  fide- 
libus  ipsis  assumptum,  qui  sese  mutno 
]^a,Bs'im  fratres  consalutabant,  quamquam 
ab  his  postea  amantissime  susceptum. 
Significat  autem  eum  ,  qui  profitetur  et 
colit  religionem  a  Christo  traditam.  Quo 
nomine  indignos  esse  haereticos ,  docent 
antiqui  scriptores ,  TertuUianus  lib.  de 
praescript.  haeret.  cap.  16.  et  de  carne 
Christi ,  cap.  1. ;  Cyprianus  lib.  de  unit. 
Eccl.  et  in  Epist.  52.;  Athanasius  orat. 
2.  contra  Arianos,  et  Augustinus  Enchir. 
cap.  5. 

Glorificet  autem  Deum  in  isto  no- 
mine.  Graece :  In  parte  hac  ;  tametsi 
Syrus  quoque  vertit :  in  hoc  nomine. 
Nam  sensus  idem  est.  Non  solum,  in- 
quit,  non  erubescat;  imo  nec  solum 
gaudeat,  sicut  supra  dixit:  Commu- 
nicantes  Christi  passionihus,  gaudete; 
verum  iusuper  et  gloriosum  ducat,  et 
Deum  glorificet  hac  parte,  hoc  no- 
mine ,  quod  ut  Christianus  patiatur. 
Id  est,  agnoscat  et  laudet  Deum  hujus 
patientiae  suae  auctorem ,  et  totam  glo- 
riam  ei  adscribat,  a  quo  datum  sibi  sit 
hoc  tantum  bonum :  Vohis  enim  dona- 
tum  est,  ait  Paulus  Phil.  1.,  pro  Christo, 


non  solum  ut  in  eum  credatis,  sed  etiam 
ut  pro  illo  patiamini. 

17.  Quoniam  tempus  est,  ut  incipiat 
judicium  a  domo  Dei.  Graece:  Quia  et 
tempus  est,  etc,  ut  insinuetur  nova  ratio 
et  a  priori  diversa,  cur  patienter  ferre 
debeant  afflictiones  sibi  illatas.  A  domo 
Dei ,  id  est  ab  Ecclesia ,  quam  et  Paulus 
domum  Dei  vocat  1  Tim.  3.  Kespicit 
autem  Petrus  ad  scripturam  Ezech.  9., 
ubi  praecipit  Dominus  angelis  percusso- 
ribus ,  dicens :  A  sanctuario  meo  inci- 
pite.  Nam  per  sanctuarium  mystice 
significabatur  Ecclesia  sanctorum ,  hoc 
est,  fidelium.  Porro  juc?icu  nomine  jn- 
stam  punitionem  et  vindictam  significare 
solet  Scriptura.  Sensus  est:  Ac  ne  quis 
obmurmuret  etqueratur,  se  injustepati  et 
immeritas  luere  poenas ,  cogitet  judicium 
Dei,  et  sciat,  Deum  illud  exercere,  quam- 
vis  per  malos  et  injustos  homines,  etiam 
in  bonos  ac  domesticos  et  amicos  suos, 
cujusmodi  vos  estis.  Et  quidem  tempus 
nunc  esse,  ut  judicium  hoc  a  sanctuario, 
a  domo  Dei,  id  est  a  nobis  Christianis 
et  sanctis,  inchoetur,  quod  aliquando  in 
malis  et  reprobis  complebitur.  Praedictum 
fuit  hoc  tempus  a  Christo,  Lue.  21.,  ubi, 
cum  de  futuris  impiorum  afflictionibus 
loqueretur  ita  subjecit:  Sed  ante  haec 
omnia  injicient  vobis  manus  suas,  et 
persequentur ,  tradentes  in  Synagogas 
et  custodias,  trahentes  ad  reges  et  prae- 
sides,  propter  nomen  meum. 

Sentit  autem  B.  Petrus,  postquam 
mundo  coeptum  est  praedicari  judicium 
venturum  (quae  praedicatio  per  Aposto- 
los  facta  est),  Deum  voluisse  quodam- 
modo  judicium  hoc  auspicari  a  sua  ipsius 
domo  et  familia ,  affligendo  sanctos  suos 
et  electos;  ut  intelligeretur,  quam  grave 
et  durum  impiis  exspectandum  esset  a 
Deo  judicium ,  quando  nec  suis  parceret. 
Sic  enim  ipse  Petrus  explicat  in  sequen- 
tibus,  quod  et  Paulus  in  2.  ad  Thess. 
Epist.  cap.  1.  significavit,  cum  de  perse- 
cutionibus  ettribulationibus  piorum  agens, 
snbjunxit:  Quas  sustinetis  in  exemplum 
justi  judicii  Dei.  Hunc  enim  Pauli  locum 
cum  isto  Petri  comparat  Augustinus ,  et 

utrumqiie  in  eum  sensura,  qiiem  dixi,  in- 
terpretatur  in  exposit.  Epist.  ad  Rora. 
inchoata  et  lib.  22.  contra  Faustum, 
cap.  20. 

Ex  quibus  perspicitur,  ad  justum  Dei 
judicium  perticere  etiam  justorum  affli- 
ctiones  temporales ,  ipsasque  pro  Christi 
nomine  passiones.  De  his  enim  agere 
Petrum,  constat  ex  verbis  proxime  prae- 
cedentibus.  Atque  eam  rem  liquido  pro- 
bant  confessiones  Sanctorum  ,  ut  Tobiae 
senioris,  Tob.  3.,  trium  puerorum,  Dan. 
3.,  et  martyrumMachabaeorum  2  Machab. 
7.  Quibus  accedit  Pauli  testimonium, 
Heb.  12.,  his  verbis:  Quem  diligit  Do- 
minus,  castigat ;  flagellat  autemomnem 
filiumj  quem  recipit.  Quis  enim  flliuSj 
quem  non  corripit  pater?  Vide ,  quae 
in  eum  locum,  et  in  alterum  2  Thess.  1. 
commentati  sumus,  et  quae  in  hujus  loci 
commentario   scribit  Joannes  Hesselius. 

Si  autem  primum  a  nohis ,  quis  finis 
eorum ,  qui  non  credunt  Dei  Evange- 
lio?  Eorum,  qui  non  credunt,  Graece: 
Tojv  aTict^ouvTCOv,  id  est  eorum,  qui  in- 
creduli  sunt ,  qui  credere  nolunt.  Est 
enim  sermo  de  iis ,  qui  Evangelium  sibi 
praedicatum  respuunt.  Quod  si,  inquit, 
primum  a  nobis,  id  est  fidelibus,  qui 
sumus  domns  Dei  (exponit  enira,  quod 
dixit:  a  dojtio  Dei),  incipere  debet  judi- 
cium:  quis  erit  finis  eorum,  qui  Dei 
Evangelio  non  acquiescunt?  ac  si  dicat: 
Si  Deus  primum  filios  et  domesticos  suos 
flagellat,  utique  ad  emendationem ;  quid 
tandem  futurum  est  alienis  incredulis  et 
inimicis,  quorum  justam  punitionem  in- 
terim  ditfert,  ut  in  fine  totam  super  eos 
iram  suam  effundat?  Significatio  est  ter- 
ribilis  judicii  Dei  in  impios  ct  Evangelii 
contempores.  Quod  quidem  Paulus  2 
Thess.  1.  describit  futurum:  in  flamma 
ignis  dantis  vindictam,  etc.  Petrus  au- 
tem  interrogando  et  admirando  magis 
exaggerat.  Et  bene  fiiiem  dicit  eorum, 
quia  filii,  flagellis  eruditi  et  correcti,  pa- 
ternam  in  fine  percipient  haereditatem ; 
impiorum  vero  finis  et  veluti  haereditas 
est  in  ipsis  tormentis  numquam  finiendis. 
Cum  isto  loco  B.  Petri  consentit,   quod 


ait  Dominus  per  Jeremiam  Prophetam, 
cap.  25.:  Ecce  in  civitate,  in  qua  invo- 
catum  est  nomen  meum,  ego  incipiam 
affligere ;  et  vos  quasi  innocentes  et 
immunes  eritis?  Non  eritis  immunes. 
Et  cap.  49. :  Ecce ,  quibus  non  erat  ju- 
dicium ,  ut  biberent  calicem ,  bibentes 
bihent;  et  tu  quasi  innocens relinqueris? 
Non  eris  innocens ,  sed  bibsns  bibes. 

18.  Et  si  justus  vix  salvabitur ,  im- 
pius  et  peccator  ubi  parebunt?  Salva- 
bitur ,  Graece:  owCstai,  salvatur ,  an- 
nuente  Syro.  Qnod  etiam  in  nonnullid 
est  Latinis ,  et  apud  Salomonem  juxta 
LXX.  legitur  Prov.  11.,  ex  quo  desum- 
sit  haec  verba  B.  Petrus.  Augustinus  in 
enarr.  Psalm.  6.  legit:  Et  si  justus  qui- 
dem  vix  salvus  fit ;  alibi:  salvus  erit. 

Caeterum  parebunt,  dixit  interpres 
pro  :  comparebunt  vel  apparebunt ,  pro 
quo  Graece  est:  ^avsTTai,  singulare, 
comparebit ;  ut  intelligas,  eundem  intel- 
ligi  impium  et  peccatorem ,  id  est  homi- 
nem  per  sua  peccata  a  Deo  aversum ; 
quemadmodum  et  Paulus  eadem  voca- 
bula  pro  synonymis  accepit  Rom.  5.  et 
alibi.  Hac  sententia  paene  idem  dicitur, 
quod  superiore;  nisi  quod  impius  et  pec- 
cator  latius  patet,  quam  non,  credens 
Dei  Evangelio.  Nam  quibus  illud  non 
est  praedicatum ,  peccatores  quidem  sunt 
et  impii,  non  tamen  incredulitatis  rei. 
Sumpta  sententia  est  ex  Proverbiis  Salo- 
monis,  ut  dixi,  cap.  11.  juxta  versionem 
LXX. 

Quamquara  Hebraea  sensu  non  diffe- 
runt.  Sic  enim  habent,  interprete  Hiero- 
nymo :  Sijustus  in  terra  recipit;  quanto 
magis  impius  et  peccator?  Nam  quod 
Chaldaeus  paraphrastes  et  Rabbini  qui- 
dam  in  priori  membro  receptionem  in- 
telligunt  retributionem  bonorum,  utpote 
justo  pro  operibus  justitiae  debitam,  sa- 
tis  ex  eo  refellitur,  quod  argumentatio, 
quam  a  minori  facit  Sapiens,  parnm 
efficax  foret.  Non  enim  minus  videtur 
aequum  ,  justo  reddi  mercedem  justitiae, 
quam  impio  mercedem  injustitiae.  Qua 
ratione  Jansenius  illam  Rabbinorum  in- 
terpretationem  rejicit.    Certe  de  malorum 

receptione  LXX. ,  Petro  comprobante, 
intellexernnt  utrumque  membrum ;  ut  hic 
sit  sensus :  Si  justus  et  electus  Dei  vix, 
id  est  non  nisi  per  severum  Dei  judicium, 
castigantis  ejus  peccata,  ad  salutem  per- 
venit:  impius  et  peccator  iibi  compare^ 
bit?  id  est,  quomodo  stare  ac  subsistere 
poterit  in  Dei  judicio ,  ut  non  condemne- 
turet  aeternis  addicatursuppliciis?  Phra- 
sis  accepta  ab  iis,  qui,  male  sibi  conscii, 
verentur  in  judicio  comparere ,  et  si  pos- 
sunt,  subterfugiunt ,  certi,  se  condem- 
nandos. 

Non  igitur  sensus  est,  quem  tradunt 
nonnulli,  periculum  esse  justo  propter 
hnjus  vitae  fragilitatem  et  tentationes 
multiplices,  ne  non  salvetur;  quamvis  id 
verum  sit ,  quamdiu  justus  agit  hanc  vi- 
tam  mortalem.  Nam  de  pressuris  piorum 
sermo  est,  non  de  tentationum  periculis. 
Minus  autem  recte  quidam  alii,  qr.i  diffi- 
cultatem  hanc  salutis  justorum  referunt 
ad  diera  extremi  judicii,  tamquam  illic 
justi,  vel  omnes,  vel  aliqui  periclitaturi 
sint  de  salnte,  contra  illud  Sapientiae 
quinto:  Tunc  stabunt  justi  in  magna 
constantia  adversus  eos,  qui  se  angu- 
stiaverunt  etc.  Et  ilhid  Apoc.  2. :  .Esto 
fidelis  usque  ad  mortem ,  et  dabo  tibi 
coronam  vitae. 

Igitur  particula:  vix,  exponenda,  sicut 
dixi,  id  est:  per  multas  difficultates,  per 
afflictiones ,  molestias ,  persecutiones  ,  et, 
ut  Paulus  loquitur  Act.  14.,  per  multas 
tribulationes ,  velut  flagella  a  justo  ju- 
dice  Deo  ad  corrigendos  et  purgandos 
suos  electos  immissa.  Quare  autem  ju- 
stus  vix  salvatur?  nisi ,  qnia  vix  est 
justus?  id  est,  quia  imperfectam  habet 
justitiam;  cum  delinquat  in  multis,  et 
ipsa  jnstitiae  opera,  quae  facit,  plernm- 
que  sordium  aliquid  habeant  admixtum, 
vel  ex  intentione  non  pura,  vel  ex  alia 
circumstantia.  Qnae  tota  impuritas  igne 
tribulationis  excoquenda  est. 

Hinc  igitur  etiam  statui  potest  purga- 
toria  poena  post  hanc  vitam.  Nam  si  ju- 
stus  non  salvatur ,  nisi  per  severum  judi- 
cium  Dei  punientis  et  purgantis  ejus  pec- 
cata:    consequens    est,    iis,    qui    minus 


purgati  fuerint  in  hac  vlta,  judicium  illud 
restare  subeundum  post  mortem ,  quo  sa- 
tisfiat  justitiae  divinae. 

19.  Itaque  et  hi,  qui  patiuntur  se- 
cundum  voluntatem  Dei,  fideli  Crea- 
tori  commendent  animas  suas  in  bene- 
factis.  Epilogo  conchidit  totam  superio- 
rem  admonitionem,  factam  ad  eos,  quibus 
pro  nomine  Christi  ferendae  erant  afflictio- 
nes.  Graeca  sic  habent:  Itaque  et ,  qui 
patiuntur ,  sive  affliguntur,  secundum 
voluntatem  Dei,  tamquam  fideli  Crea- 
tori ,  id  est  apud  fidelem  Creatorem,  de- 
ponant  animas  suas  beneficentia.  Scnsus : 
Proinde  exhortor  et  moneo  vos  in  disper- 
sione  positos,  ut  non  solum  bona  reddatis 
probonis;  sed  etii,  quibus  afflictiones, 
etiamusqueadmortem,  a  malis  hominibus 
Dei  voluntate  contingit  inferri,  deponant 
animas  suas  apud  Deum  earum  creato- 
rem,  tamqnam  fidelem  custodem,  id  est, 
earum  tutehim  et  custodiam  illi  commen- 
dent,  idque  cum  beneficentia,  qua  pro- 
sequantur  etiam  persecutores  suos ,  red- 
dendo   eis  bona   pro  malis. 

Pars  illa :  secundum  voluntatem  Dei, 
male  a  quibusdam  annectitur  sequentibus. 
Refertur  enim  ad  passiones ,  estque  sen- 
tentia  similis  cum  illa  capitis  superioris : 
Melius  est,  benefacientes ,  si  voluntas 
Dei  velit,  pati,  quam  male  facientes. 
Simul  innuitur,  omnes  afflictiones,  quae- 
cumque  nobis  obveniunt,  a  Dei  voluntate 
procedere. 

Quidam  animas  interpretantur  vitam 
nostram  ac  nos  ipsos.  Alii  melius  ani- 
mas  a  corporibus  superstites ,  juxta  di- 
ctum  Salvatoris:  Nolite  timere  eos ,  qui 
occidunt  corpus ,  animam  autem  non 
possunt  occidere,  Matth.  10.  Quasi  dicat 
Apostohis  :  Qui  creavit  animas,  idem  erit 
earum  custos,  etiam  exstinctis  morte  cor- 
poribus;  et  hoc  depositum  sibi  commen- 
datum  fidehter  servabit,  ne  pereat.  Vide- 
tur  enim  esse  in  his  verbis  allusio  quae- 
dam  ad  vocem  Christi  in  cruce  morientis : 
Pater ,  in  manus  tuas  commendo  splri- 
tum  meum,  Luc.  23.  Ubi  siuiiliter  est 
Graece:  Ttapa^iijao/xat ,  id  est  deponam, 
commendabo.    Nam  et  Cbristus  id  fecit 

cum  beneficentia ,  patiens  pro  snls  crnci- 
fixoribus  ,  et  orans  pro  eis.  Quamquara 
potest  per  ayaOoTtottav  in  genere  intel- 
ligi  studium  bonorum  operum;  sicut  ac- 
cepisse  videtur  interpres  noster,  dum 
vertit :  in  benefactis ,  id  est  m  operibus 
bonis,   sicut  habet  editio  Syriaca.    Nam 


hoc  animarum  depositum  non  a  peccato- 
ribus  recipit  Deus,  sed  ajnstis,  qui  se 
ipsos  prius  per  bona  opera  Deo  commen- 
daverint.  Neque  enim  injustorum,  sed 
justorum  animae  in  manu  Dei  sunt, 
Sap.  3. 


CAPDT    QUINTOffl. 

Seniores  ergo ,  qui  in  vobis  sunt ,  obsecro ,  consenior  et  testis 
Christi  passionura,  qui  et  Ejus,  qaae  in  futuro  revelanda^est ,  gloriae 
communicator :  2.  pascite ,  qui  in  vobis  est ,  gregem  Dei  ^) ,  providentes 
non  coacte,  sed  spontanee  secundura  Deura;  neque  turpisjlucri  gratia, 
sed  voluntarie,  3.  neque  ut  dorainantes^)  in  cleris,  sedjforraa  facti 
gregis  ex  anirao.  4.  Et  cura  apparuerit  princeps  pastorura ,  percipietis 
iraraarcescibilem  gloriae  coronara.  5.  Sirailiter,  adolescentes,  subditi 
estote  senioribus.  Oranes  autem  invicem  hurailitatera  insinuate,  quia 
Deus  superbis  resistit,  hurailibus  autera  dat  gratiam.  6.  Humiliamini 
igitur  sub  potenti  manu  Dei,  ut  vos  cxaltet  in  tcrapore  visitationis ; 
7.  oranem  sollicitudinera  vestrara  projicientes  in  Eura,  quoniam  Ipsi 
cura  est  de  vobis.  8.  Sobrii  estote  et  vigilate,  quia  adversarius  vester 
diabolus  tamquara  leo  rugiens  circuit,  quaerens,  quera  devoret;  9.  cui 
resistite  fortes  in  fide,  scientes,  eandera  passionera  ei,  quae  in  raundo 
est,  vestrae  fraternitati  fieri.  10.  Deus  autem  omnis  gratiae ,  qui  vo- 
cavit  nos  in  aeternara  suam  gloriam  in  Christo  Jesu,  modicura  passos 
ipse  perficiet,  confirraabit,  solidabitque.  11.  Ipsi  gloria  et  imperium 
in  saecula  saeculorura!  Araen.  12.  Per  Silvanura^)  fidelera  fratrera  vobis, 
ut  arbitror,  breviter  scripsi,  obsecrans  et  contestans,  hanc  esse  veram 
gratiam  Dei,  in  qua  statis.  13.  Salutat  vos  Ecclesia,  quae  est  in 
Babylone  coelecta,  et  Marcus  filius  raeus.  14.  Salutate  invicera  in 
osculo  sancto^)!  Gratia^vobis  omnibus,  qui  estis  in  Christo  Jesu!  Amen. 


SIIMMARIUM  CAPITIS  OIIXTI. 

Praepositos  instituit,   quomodo  pascere  debeant  gregem  sibi   commissum.    Hortatur  ad  humiii- 
tatem.    Monet,  ut  vigilent  adversus  insidias  diaboli.    Gratiam  Dei  illis  precatur,  adjectis 


salutationibus. 

1.  Seniores  ergo,  qui  in  vobis  sunt, 
obsecro ,  consenior.  Ad  EccleBiarum  pa- 


etores ,  id  est  Episcopos  sive  presbyteros 
exbortationem  convertit,  sni  memor  officii 


»)  Act.  HO,  28.    2)  Luc.  22,  25.  seq.    3)  Act.  15,  22.    ^)  Rom.  16,  16. 

et  potestatis  a  Christo  acceptae,  quando 
dictum  ei  fuit:  Tu  es  Petrus,  et  super 
hanc  petram  aedificabo  Ecclesiam  meam. 
Et  tibi  dabo  claves  regni  coelorumf  etc, 
Matth.  16.  Et  tu  aliquando  conversus 
confirma  fratres  tuos ,  Luc.  22.  Et 
quando  tertio  audivit:  Pasce  oves  meas, 
Joan.  21.  Nam  eadem  auctoritate,  qua 
adraonet  Episcopos  Ponti,  Galatiae,  Cap- 
padociae,  Asiae  et  Bithyniae,  quas  re- 
giones  in  fronte  Epistolae  nominavit,  po- 
tuit  et  reliquos  Episcopos  omnes,  ubivis 
constitutos ,  admonere.  Quare  etiam  hic 
locus  ad  confirmandum  Fetri  super  uni- 
versam  Ecclesiam  primatum  cumprirais 
valet.  Nec  obstat ,  quod  se  conseniorem 
vocat,  nt  objicit  Calvinus,  dicens:  Si  jus 
primatus  habuisset,  poterat  illud  ob- 
tendere,  idque  ad  praesentem  causam 
aptius  fuisset.  Nam  quis  non  intelligat 
(quod  et  Oecumenius  adraonuit),  mode- 
stiae  causa  Petnim  sic  locutum  ?  ut  qui 
Bciret,  efficaciorem  fore  suam  ad  Episco- 
pos  exhortationem ,  si  eos  alloqueretur 
ut  fratres  et  socios ;  qnam  si,  ut  subje- 
ctos.  Hinc  et  Romanus  Episcopus ,  Petri 
snccessor  et  imitator,  caeteros  Episcopos 
in  suis  ad  eos  epistolis  ac  rescriptis  fra- 
tres  salutare  consuevit;  interdum  coepis- 
copos  et  consacerdotes ;  numquam  autera 
filios.  Quod  si  quidquam  valeret  Calvini 
objectio,  sequeretur,  nec  Petrum,  nec 
Paulum  habuisse  potestatem  ullam  regimi- 
nis  supra  vulgus  fidelium.  Nam  in  suis 
Epistolis  omnes  /"mfrcs  vocant.  Meminisse 
debebat  Calvinus,  ipsum  Dominum  Salva- 
torera  de  suis  Apostolis  ita  esse  locutum 
Matth.  28.:  Ite,  nuntiate  fratribus  meis ; 
item  Salvatorem  dixisse  Petro  Lucae 
22. :  Confirma  fratres  tuos. 

Graeca  paiticulara  illativam  non  ha- 
bent ;  sic  autem  reddi  possunt :  Presby- 
teros,  qui  inter  vos  sunt ,  adhortor  ipse 
compresbyter.  Nara  TiapaxaXsTv  usitatius 
adhortari  significat,  quara  obsecrare. 
Presbyterorum  noraine  significantur  Epis- 
copi.  Se  vero  compresbyterum  eorum 
vocat,  id  est  coepiscopum.  Recte  enim 
annotavit  Beda,  et  ante  eum  Hieronymus 
in  Epist.  85.,  qnae  est  ad  Evagrium,  pres- 


byterum  hoc  loco,  quemadmodum  et  in 
Actis ,  et  in  Epistolis  Paulinis  non  aeta- 
tis  nomen  esse,  sed  officii  ac  dignitatis. 
Nara  dicitur  eis:  Pascite,  et  pastores 
appellantur. 

Additiuncula  B.  P. 

Quare  rectius  fecisset  interpres  noster, 
tum  hoc  loco ,  tum  Act.  15.  et  in  princi- 
piis  Epistolarum  B.  Joannis  secundae  ac 
tertiae ,  si  Graecum  nomen  presbyteri  et 
compresbyteri  retinuisset;  quod  facien- 
dum  esse,  quando  eo  nomine  non  senilis 
aetas,  sed  ecclesiasticus  gradus,  ut  hic, 
designatur,  ipse  etiam  Laurentius  dili- 
genter  monuit  in  Annot.  ad  cap.  15.  Act. 
et  ad  init.  secundae  B.  Joannis,  probante 
ipso  quoque  Desiderio  annot.  in  cap.  20. 
Act.  et  in  hune  B.  Petri  lccum.  Quera- 
adraodura  videraus  fecisse  S.  Hierony- 
mum  Epistola  illa  85.;  presbyteri  enim 
et  compresbyteri  nomen  usurpat. 

Ubi  tamen  quaeritur,  utrum  etiam 
siraplices  presbyteri,  quos  vocamus,  eo 
nomine  comprehendantur.  Sane,  quamvis 
nomen  presbyteri  generale  sit  etiara  usu 
Apostolorum ,  ut  omnes ,  qui  sunt  ordinis 
sacerdotalis ,  complectatur ,  quemadmo- 
dum  alibi  docuiraus;  ut  Phil.  1.,  1  Tim. 
3.  et  5.  et  Tit.  1. ,  principaliter  tamen 
hoc  sermone  solos  Episcopos  convenit 
Petrus ,  ut  qui  soli  proprie  ot  plena  ra- 
tione  sint  dominici  gregis  pastores;  non 
in  partem  operis  vocati,  velut  parochi, 
sed  absolutum  et  illimitatam  (quod  ad 
divinura  jus  attinet)  exercendi  in  suo 
grege  pastoralis  officii  potestatera  haben- 
tes.  Ad  quos  proinde  spectat,  non  tan- 
tum  praedicare  Dei  verbum,  et  eacra- 
menta  ministrare,  quod  utrumque  parochi 
faciunt;  verura  etiam  leges  ponere,  et 
transgressores  punire,  et  contumaces  ab 
Ecclesia  per  excomraunicationera  ejicere. 
Unds  et  in  canonibus,  et  apud  veteres, 
ipsi  soli  vocantur  pastores.  Sed  et  Pau- 
lus  Eph.  4.,  pastores  et  doctores  nomi- 
nans,  solos  Episcopos  intellexit.  Caeteri 
vero  curam  aniraarura  habentes  olim  vo- 
czbsiXiiMr  presbyteri ,  postea  curati,  ple- 
bani,  parochi  seu  parochiarum  rectores. 

Et  testis  Christi  passionum.  Testem 
se  mmcwpsit  passionum  Christi,  non  ideo 
solum ,  quod  Christi  passiones ,  id  est 
afflictiones,  crucem  et  mortem ,  verbo 
praedicaret;  sed  quod  Christiim  patien- 
tem  opere  etiam  ipso  testificaretur,  multis 
pro  eo  toleratis  afflictionibus ,  persecutio- 
nibus  et  contumeliis.  Itaque  Christi  pas- 
siones  Hesselius  interpretatur,  non  quas 
Christus  passus  est,  sed  quas  pro  Christo 
passus  fuerat  Petrus;  ut  testis  afflictio- 
num  Christi  dicatur  testis  afflictus  pro 
Christo;  quemadmodum  Paulus  loquitur 
Col.  1. :  Adimpleo  ea,  quae  desunt  pas- 
sionum  Christi,  id  est  afflictionum  pro 
Christo  tolerandarum. 

Veruntamen,  ut  ipsius  Christi  paesio- 
nes  intelligantur ,  quarum  se  Petrus  te- 
stem  dicat  per  suas  pro  Christo  passiones, 
probabilius  puto.  l^ a.m  passionibus  Chri- 
sti  statim  opponit  gloriam  Christi j  qua 
nimirum  ipse  Christus  gloriosus  exsistit. 
De  hujusmodi  testimonio ,  quod  non  tam 
verbo ,  quam  opere  perhibebatur  Christo, 
locus  est  apud  Paulum  1  Tim.  6. :  Con- 
fessus  es ,  ait,  bonam  confessionem  co- 
ram  maltis  testibus;  et  mox  de  Christo 
Jesu :  Qui,  inquit,  testimonium  reddidit 
sub  Pontio  Pilato  bonam  confessionem. 
Quo  et  illud  pertinet,  ubi  Dominus,  Apo- 
etolis  suis  praedicens  mala,  quae  passuri 
essent  a  persecutoribus,  subjungit ,  id 
futurum  in  testimonium  Judaeis  et  gen- 
tibus,  Matth.  10.  Nempe  quoniam  ipsae 
martyrum  Christi  passiones  erant  futurae 
loco  testiraonii.  Quare  et  xax'  Hox^''^ 
martyres ,  id  est  testes  vocantnr.  Hoc 
autem  de  se  commemorat  Petrus,  ut  suo 
velut  exemplo  compresbyteros  animet,  ne 
metu  persecutionum  cessent  ab  officio ; 
quemadmodum  et  id,  quod  sequitur,  ad- 
jungit,  ut  eos  in  eandem  una  secum  futu- 
rae  gloriae  spem  erigat. 

Qui  et  EJus ,  quae  in  futuro  reve- 
landa  est,  gloriae  communicator.  Grae- 
ca  sic  sonant :  Qui  et  ejus ,  quae  futura 
est  revelari  (id  est  quae  revelabitur) 
gloriae  consors.  Nam  communicator 
proprie  non  dicitur,  qui  fit  consors,  sed 
qui   consortes   alios   facit.     Quod  utique 


sibi  Petrus  adscribere  non  voluit.  Sensus 
est:  Qui  idem  etiam  gloriae,  quae  reve- 
labitur  in  adventu  Domini,  particeps  ac 
socius  sum  futurus.  De  qua  gloria  Pau- 
kis  quoque  Rom.  8.  sic  ait:  Existimo, 
quod  non  sunt  condignae  passiones  hu- 
jus  temporis  ad  futuram  gloriam,  quae 
reveJabitur  in  nobis.  Ubi  similiter  in 
Graeco  est:  Ad  eam,  quae  futura  est 
revelari,  gloriam.  Sic  autem  et  Petrus 
hanc  gloriam  opponit  passionibus  pro 
Christo  toleiatis ,  volens  id  ipsum  signi- 
ficare,  quod  ibidem  Paulus,  dicens:  Si 
compatimur ,  ut  et  conglorificemur. 

Hoc  tamen ,  quod  se  consortem  appel- 
lat  illius  gloriae,  utrum  dicat  ex  speciali 
revelatione,  videlicet  ea,  cujus  memiuit 
1.  Epist.  cap.  2.,  an  vero  bonae  ac  Chri- 
stianae  spei  tantnm  haec  verba  sint ,  non 
liquet;  ac  magis  fortassis  apparet,  illam 
revelationem  postea  B.  Petro  factam 
fuisse,  quando  coepit  appropinquare  mar- 
tyrio. 

Porro  gloriae  communicationem ,  de 
qua  loquitur  Petrus,  quidam  aliter  inter- 
pretati  sunt,  dicentes,  eam  Petro  conti- 
gisse  in  transfiguratione  Dominica,  cui 
interfuit,  et  quae  typus  quidam  fuit  glo- 
riae  in  nobis  revelandae ;  vel  (ut  alii)  in 
Domini  resurrectione  et  ascensione,  quas 
vidit.  Secuudum  hos  supplendum  est  ver- 
bum  praeteriti  temporis :  communicator 
seu  consors  fui.  Verum  quod  primo  dixi, 
magis  probabile  est,  et  eo  modo  exponunt 
Oecumenius  ,  Cajetanus  ,  Titelmannus  et 
Hesselius. 

2.  Pascite,  qui  in  vobis  est ,  gregem 
Dei.  Quidam  Graeci  codices  habent: 
gregem  Christi,  sed  plures  :  gregem  Dei, 
quibus  et  Syrus  adstipulatur ;  cum  alio- 
qui  grex  Christi,  tamquam  supremi  pa- 
storis,  qui  pro  ovibus  animam  suam  po- 
suit,  rectissime  intelligatur.  Illudvero: 
Qui  in  vobis  est,  Graece:  t6  Iv  6|iTv, 
Erasmus  et  alii  verterunt:  quantum  in 
vobis  est ;  ut  similis  sermo  sit  cum  illo 
Paulino  Eom.  12.  :  Ouod  ex  vobis  est  (xo 
l^  'j/jiuiv) ,  cum  omnibus  hominibus  pa- 
cem  habentes.  Sed  eam  versionem  merito 
Lorinus  improbat.  Nec  enim  Petro  dictum 

fnerataDomino:  Pasee  ovesmeas,  quan- 
tum  in  te  est,  scd  absolute.  Nec  istius- 
modi  praeceptis  et  exhortationibus  ullo 
modo  conveniunt  modificationes  istae :  Si 
potes ;  quantum  in  te  est  etc.  Nam  illae 
potius  remitterent  animum  ejus,  qui  ad- 
monetur. 

Qnapropter  retinendum  omnino ,  quod 
noster  vertit;  qui  in  vobis ,  id  est  apud 
vos  est,  et  cum  quo  unum  estis  corpus, 
una  Eccleaia.  Sic  et  versu  praecedenti: 
Seniores,  qui  in  vobis  sunt.  Nec  sensu 
dissonat,  quod  lidbet  Syriaca  paraphra- 
sis :  Traditum  vobis  gregem  Dei.  Simi- 
lis  loquendi  forma  apud  Osee  4. :  Ejus, 
qui  in  te  est,  misereberis  pupilli.  No- 
tandum  sane,  quemadmodum  grex  esse 
dicitur  in  pastore,  sic  e  diverso,  secun- 
dum  Scripturam,  pastorem  esse  in  grege, 
ut  Act.  20. ,  Paulo  pastores  sic  adhor- 
tante :  Attendite  vobis  et  universo  gregi, 
in  quo  vos  Spiritus  sanctus  posuit  Epis- 
copos  regere  Ecclesiam  Dei.  Quemad- 
modum  et  praecipit  Ecclesiasticus  cap. 
32.:  Rectorem  te  posuerunt,  esto  in 
illis.  Quo  reciproco  scrraone  significatur, 
arctissimam  esse  debere  conjunctionem 
pastoris  et  gregis ;  ut  nec  oves  aberrent 
a  suo  pastore ,  et  nec  animo ,  ncc  corpore 
pastor  a  suis  ovibus  separetur.  Itaque  ex 
hujusmodi  Scripturis  optime  statuitur  pa- 
storum  apud  oves  suas  residentia  perpe- 
tua,  tamquam  jure  divino  necessaria. 
Verbum:  pascite,  Graece:  TCOt/iatvaTS, 
non  solum  significat  pabuli  cnram  ac  sub- 
ministrationem ,  sed  universum  regimen 
seu  gubernationem ,  quam  pastor  ovibus 
ex  oflficio  impendit.  Unde  vetus  interpres 
regendi  verbo  eam  Graecam  vocem  con- 
vertere  solet,  ut  Psalm.  2.:  Reges  eos  in 
virga  ferrea,  et  22. :  Dominus  regit  me, 
et79. :  Qui  regis  Israel,  intende.  Sic 
et  locum  praesentem  citat  Hieronjmus  in 
Epist.  85. :  Regite  gregem  Christi.  Quin 
etiara  reges  ac  principes  hujns  saecuii, 
tam  in  sacris,  quam  profanis  literis  pa- 
stores  hominum  ac  populorum  vocantur, 
Jer.  23.,  Ezech.  34.  et  apud  Homerum 
non  semel. 

Apposite  vero  sanctus  Hilarius,  enar- 


rans  Psalm.  2.,  Graecam  vocem  interpreta- 
tur:  pastoraliter  regere.  Reguntur  au~ 
tem  oves  Christi  pastoraliter  (ut  verbis 
utar  Joannis  Hesselii ,  praeceptoris  mei), 
dum  eis  praebetur  pabulum  Christianae 
doctrinae ,  non  tantum  publicis  prae- 
dicalionibus  et  exhortationibus ,  sed 
etiam  secretis  atque  privatis  institutio- 
nibus,  consolationibus ,  correptionibus. 
Item ,  dum  eis  sedulo  administraniur 
Sacramenta  Christi;  dum  eis  opiima 
vitae  exempla  proponuntur ;  dum  tem- 
poralibus  eorum  necessitatibus  hilariter 
succurritur ;  dum  utiles  leges  et  prae- 
cepta  praescribuntur ,  dum  admodum 
soUicite,  frequenterque  pro  eis  apud 
Deum  oratur,  ingemiscitur ,  ploratur, 
sacrificatur.  Haec  ille. 

Perabsurde  vero  Calvinus  ofierrendi 
sacrificii  munus  a  pastore  removet,  hoc 
argumento ,  quia  sacrificare  non  est  pas- 
cere ;  quasi  Christus  ipse  non  tunc  maxi- 
me  fecerit  pastoris  officium,  quando,  se 
ipsum  in  ara  crucis  offerens,  animam 
suam  posuit  pro  ovibus  suis.  Certe  eo- 
dem  argumeato  Calvinus  excluserit  ora- 
tionem  ab  officio  pastoris.  Nam  si  sacriti- 
care  pro  ovibus  non  est  pascere ,  igitur 
nec  pro  eis  orare  paseere  erit. 

Providentes  non  coacte,  sed  spon- 
tanee  secundum  Deum.  Providentes, 
Graece  STiiaxoTrouvTsg,  id  est  intendentes, 
sive,  ut  legit  Hieronymus,  superinten- 
dentes ;  ac  si  diceret :  Episcopum  agentes. 
Nam  allusio  est  ad  Episcopinomen;  quasi 
dicat  cum  Paulo  :  Attendite  gregi  vestro, 
in  quo  positi  estis  Episcopi.  Nomini  ve- 
stro  respondete.  Hoc  agite,  quod  appel- 
lamini.  Superintendite  et  curam  agite 
quisque  sui  gregis.  Addit  autem :  non 
coacte ,  sed  spontanee ,  tum  ut  pastores 
secernat  a  mercenariis ;  nam  coacte  pro- 
videt,  ait  Beda,  qui  propter  rerum  tem- 
poralium  penuriam ,  non  habens,  unde 
vivat,  idcirco  praedicat  Evangelium, 
ut  de  Evangelio  vivere  possit;  hoc  au- 
tem  mercenarii  est;  tum  ne  faciant  offi- 
cium  velut  inviti,  quomodo  solent,  qui 
frequenter  ac  facile  de  molestiis  curae 
suae  pastoralis   conqueruntur.     Nam    et 

hoc  illiberaliB  est  animi ;  qnema-^modum 
contra  liberalis  est  ingenii,  no?i  ex  tristi- 
tia  aut  ex  necessitate  facere.  Quod  Pau- 
lus  monet  2  Cor.  9. 

Caeterum  utrique  vitio  opponitur : 
Spontanee ,  vel,  ut  legit  Hierouymus, 
voluntarie  providere ,  idque  secundum 
Deum.  Id  autem  facit,  qui  libenter,  ala- 
criter  et  prompte,  qnique,  ut  ait  idem 
Beda,  nullius  terrenae  rei,  sed  tantum 
supernae  mercedis  intuitu,  verhum  Dei 
praedicat,  ac  caetera  pastoris  officia 
praestat.  Particulam :  secundum  Deum, 
pleraque  Graeca  non  habent.  Atqui  Hie- 
ronymus  in  Epist.  memorata,  Gregorius 
part.  2.  curae  pastoralis,  cap.  7.,  et  Beda 
in  comment.  legisse  se  declaranl,  ac  pro 
eo  Syrus  paraphrastes  reposuit:  spiritua- 
liter ;  tametsi  sensus  est,  quem  Beda 
significavit ,  ut  recta  intentione ,  qua  so- 
lius  Dei  gloria  quaeratur ,  nec  alia,  quam 
superna  merces  exspectetur,  gregem  Do- 
mini  procurent ;  nisi  malis :  secundum 
Deum,  id  est  secundum  Dei  voluntatem. 
Quod  eodem  recidit. 

Neque  turpis  lucri  gratia,  sed  volun- 
tarie.  Pro  tribus  vocabulis:  turpis  lucri 
gratia,  Graecis  unum  adverbium  est  com- 
positum:  ato/poxspfidic ,  et  voluntarie, 
Graece:  TcpoOu/iox;.  Pro  quo  Syrus:  in 
toto  corde  vestro.  Alii  itaque  sic  red- 
dunt:  Non  turpiter  affectantes ,  sive 
sectantes  lucrum,  sed  prompto  animo. 
Quamquam  non  refert,  adverbio ,  an  no- 
mine  turpitudo  exprimatur,  Nam  Paulus 
resolvit,  ac  nomine  expressit,  ad  Tit.  1.: 
atoxpou  xepSouc  X^?^^3  turpis  lucri  gra- 
iia.  Et  hoc  loco  Syrus:  Non  in  lucro 
turpi.  Vocat  autem  tam  Petrus ,  quam 
Paulus  turpe  lucrum ,  non  quod  ex  re 
turpi  proveniat  (agit  enim  de  functione 
episcopali,  qua  quid  honestius  ac  prae- 
clarius?),  sed  quod  turpiter,  id  est  animo 
cupido  et  avaro  quaesitum  sit  aut  quae- 
ratur,  ita  ut  facile,  qui  sic  affectus  est, 
etiam  ex  alia  re  qualibet  paratus  sit  com- 
pendium  sectari.  Vide,  quae  diximus  ad 
illud  Epistolae  ad  Tit.  1.:  Non  turpis 
lucri  cupidum. 

Igitur  atoxpoxsp^oig ,  providet  gregi. 


qui  ditari  vult  ex  officjo  curae  pastoralis. 
Nam  turpe  est,  quaestus  gratia  tam  san- 
ctum  exercere  ministerium.  Quod  addi- 
tur:  sed  voluntarie ,  videtur  idem  esse 
cum  eo,  quod  prius  dixit:  sed  spontanee. 
Est  enim  observandum,  Apostolum  oppo- 
nere  haec  duo :  coacte  et  turpis  lucri 
gratia,  ei,  quod  est:  spontanee  seu  vo- 
lurdarie.  Nam  et  qui  coacte ,  id  est  ino- 
pia  compulsus,  ut  habeat,  unde  vivat,  et 
qui  turpis  lucri  gratia ,  nt  dives  evadat, 
pastorale  munus  exercet,  non  ex  animo 
id  facit,  quo  curet  ovium  salutem;  sed 
prlvati  commodi  causa,  quo  cessante, 
nollet  inutilem  subire  laborem. 

3.  Neque  ut  dominantes  in  cleiHs. 
Rectius:  in  cleros ,  sive  adversus  cleros. 
Id  enim  Graeca  volunt.  Hieronjmus  in 
epist.  ad  Nepot.  legit:  in  clerum.  Sic  et 
alii  quidam  posteriores;  vitiose  tamen, 
ut  arbitror,  mutato  numero  plurali  in  sin- 
gularem.  Cleros  multi  Latiuorum  inter- 
pretantur  clericos,  id  est  ecclesiasticis 
ministeriis  deputatos ,  ut  sunt  presbyteri, 
diaconi ,  ac  caeteri  post  eos.  Sic  et  Grae- 
cus  Oecumenius ,  sacrum  coetum  cleri 
nomine  intelligens.  Et  huc  citant  Hiero- 
nymum ,  in  epistola,  quam  dixi,  ita  scri- 
bentem  :  Episcopi  sacerdotes  se  esse  no- 
verint,  non  dominos ;  honorent  clericos, 
quasi  clericos,  ut  et  ipsis  a  clericis,  quasi 
episcopis,  honor  deferatur.  Scitum  est 
illud oratoris  Domitii:  Cur  ego  tehabeam 
ut  principem,  cum  tu  me  non  habeas  ut 
senntorem  ?  Et  interpositis  Apostoli  Pe- 
tii  ex  hoc  loco  verbis:  Pessimae  consue- 
tudinis  est ,  inquit,  in  quibusdam  Ec' 
clesiis  tacere  presbyteros ,  et  praesenti- 
bus  Episcopis  non  loqui ;  quasi  aut 
invideant ,  aut  non  dignentur  audire. 
Sic  ille,  de  fastu  quorundam  Episcopo- 
porum  supra  clerum. 

Veruntamen  longe  probabilius  est,  per 
cleros  intelligi  gregis  Dominici  portiones, 
quae  singulis  Episcopis  pascendae  ac 
regendae,  vehit  sortito,  obtigerunt;  juxta 
id,  quod  Cyprianus  dicit,  Ecclesiam  esse 
unara ,  cujus  singulas  portiones  singuli 
Episcopi  in  solidum  tenent.  Phrasis  de- 
sumpta  a  sorte  (nam  clerus  sortem  signi- 

ficat) ,  qua  veteres ,  etiam  ex  Dei  prae- 
cepto,  ntebantur  in  distribuenda  terra 
singulis  in  possessionem.  Hinc  enim  par- 
tes,  quae  singulis  obvenerant,  xX^poi^  id 
est  sortes,  vocabantur.  Unde  Psalm.  67.: 
Si  dormiatis  inter  medios  cleros,  id  est 
in  medio  sortium  vestrarum. 

Sane  totum  gregem  nomine  cleri  hic 
intelligi ,  satis  arguit  adversativa ,  quam 
Petrus  facit:  Non  dominantes  in  cleris, 
sed  forma  facti  gregis;  tamquam  idem 
sit  clerus  et  grex.  Quapropter  et  Syrus 
interpres  pro  cleris  gregem  scripsit :  Non 
tamquam  Domini  gregis  etc.  Denique 
nec  consuetum  est,  clericos  appellare 
cleros  pluraliter,  sed  clerum,  nomine 
collectivo. 

Proinde  non  dubitamus ,  hunc  intel- 
lectum,  quo  cleri  vocabulum  extenditur 
ad  totum  gregem  cuique  Episcopo  attri- 
butum,  priori  anteponere,  secuti  auctores, 
qui  sic  intellexerunt ,  Cyrillum  lib.  1. 
super  Jesaiam  orat.  3.,  et  hujus  loci  com- 
mentatores,  Bedam,  Cajetanum,  Gaig- 
naeum,  Titelmannum,  nec  non  Jansenium 
explicautem  illud  Psalmi  modo  citati : 
Inter  medios  cleros.  Quibus  adde  Eras- 
mum  in  annotat.  Item  Vatablum  et  Ema- 
nuelem  Sa. 

Prohibet  igitur  Apostolus  id,  quod 
Dominum  suum  prohibentem  audiverat 
illis  verbis:  Principes  gentium  domi^ 
naniur  eorum ,  et  qui  majores  suntj 
potestatem  exercent  in  eos ;  non  ita  erit 
inter  vos,  Matth.  20.  Non  solum  enim 
dominari  dicuntur  in  alios,  qui  potesta- 
tem ,  quam  super  illos  habent ,  ad  suam 
ipsorum  convertunt  ac  referunt  utilita- 
tem;  cujusmodi  potestas  est  dominorum 
in  servos ;  verum  etiam  qui ,  more  prin- 
cipum  hujus  saeculi,  imperant  cum  osten- 
tatione  potestatis ,  nec  nisi  cum  satellitio 
et  pompa  asseclarum  prodeunt  in  publi- 
cum,  scilicet  ut  terrorem  subditis  incu- 
tiant.  Atqui  Christus  voluit,  in  pastoribus 
et  rectoribus  Ecclesiae  magis  apparere 
humilitatem  et  mansuetudinem,  quam 
potestatis  ostentationem  atque  severita- 
tem,  et  amorem  magis,  quam  terrorem; 
ut  absit  non  solum  animus,   sed  etiam 


species  dominandi  in  plebem  subjectam ; 
potiusque  sese  per  humilitatem  gerant  ut 
rainistros  eorum,  quibus  praesunt,  utili- 
tatem  ipsorura  spiritualem  omni  studio 
procurantes ,  juxta  quod  Dominus  ibidem 
consequenter  praecipit:  Sed  quicumque 
voluerit  inter  vos  major  fieri ,  sit  vester 
minister.  Quod  quidem  ministerium  con- 
sistit  non  solum  in  docendo  ac  praeci- 
piendo ,  verum  etiam  in  exhibendis  san- 
ctae  conversationis  exemplis.  Unde  se- 
quitur : 

Sed  forma  facti  gregis  ex  animo. 
Graeca  et  Syra  non  habent  additnm:  ex 
animo.  Bernardus  quoque  non  addit, 
citans  hunc  locum  epistola  237.  Deinde 
nec  est  in  Graeco  forma,  sed  tuuoi,  for- 
mae  f  plurali  numero ,  quod  et  legunt 
multi  probatique  codices  Latini,  tam  ve- 
tusti,  qnam  recentiores.  Sensus  autem 
plauus  est:  Ut  se  ipsos  suo  gregi  velnt 
typos,  formas  et  exemplaria  quaedara 
exhibeant  vitae  Christianae  ac  bonorum 
operum ,  quibus  inspectis  ad  similia  pro- 
vocetur.  Admonet  hoc  Paulus  discipulos 
suos  Titum  et  Timotheum :  In  omnihus 
ie  ipsum  praebe  exemplum  (tutiov)  6o- 
norum  operum ,  Tit.  2.  Exemplum 
(tutcoc:)  esto  fidelium  in  verho ,  in  con- 
versatione,  in  caritate ,  in  fide ,  in  ca- 
siitate  f  1  Tim.  4.  Sed  et  semet  ipsum 
Paulus  ut  TUTCOV^  idj  est  formam  imitan- 
dam  proponit  iis,  quos  Christo  genuerat, 
ut  Phil.  2.  et  2  Thess.  3. 

4.  Et  cum  apparuerit  princeps  pa- 
storum,  percipietis  immarcescihilem 
gloriae  coronam.  Percipietis ,  Graece: 
xo/jiisToOs,  reporiahitis ,  quemadmodum 
vertit  capite  primo :  Reportanies  flnem 
fidei  vestrae  saluiem  animarum.  Prin- 
cipem  pastorum  Christum  vocat,  Graece 
uno  vocabulo :  apxtTroi/isva ,  quasi  dicat : 
archipastorem.  Est  autem  Christus  pa- 
storum  princeps  primarius,  cujns  oves 
sunt  etiam  pastores  ipsi,  pariter  cum 
aliis  ovibus  sanguine  ejus  redempti.  Nam 
Petrus,  qui  haec  scribit,  erat  quidem 
ipse  etiam  pastorum  princeps ;  sed  secun- 
darius  atque  vicarius.  Cum  apparuerit, 
intellige :  veniens  gloriosuB  ad  judiciQm, 

quomodo  de  eo  Joannes  1  Epist.  3. :  Cum 
apparuerit ,  similes  ei  erinius.  Gloriae 
coronam ,  id  est  coronam  glorioaam,  vel, 
ut  vult  Hesselius ,  coronara  valde  glorio- 
sam.  Non  enim  simplioiter ,  inquit,  vi- 
tam  aeternam  significat;  sed  altiorem 
prae  caeteris  gradum.  Unde  Danielis  12., 
cum  dictum  esset ,  bonos  ituros  in  vitam 
aeternam ,  de  eminentiori  pastorum  prae- 
mio  sequitur:  Qui  autem  docti  fucrint, 
fulgebunt  sicut  splendor  firmamenti;  et 
qui  ad  justitiam  erudiunt  multos,  quasi 
stellae  in  perpetuas  aeternitates.  Hanc 
coronam  sunt,  qui  aureolam  interpreten- 
tur,  quae  doctoribus  attribuitur,  ut  Hugo 
Card.  et  Tbomas  Anglicus. 

Sed  probabilius  est,  principale  prae- 
mium  intelligi,  quod  et  alibi  coronae 
nomine  significari  solet;  ut  Jacob  1.: 
Accipiet  coronam  vitae,  quam  repro- 
misit  Deus  diligentibus  se.  Immarcesci- 
bilem  vocat  ad  discrimen  coronarum,  quae 
apud  nos  dantur  victoribus.  Nectuniur 
enim  ex  floribus  et  foliis,  quae  paulc  post 
marcescunt.  At  illa  corona  coelestis  nec 
marcescet,  nec  veterascet  umquam ;  sed 
viroris  ac  floris  gratiam  semper  retinebit. 
Cum  autem  corona  sit  praemium  ac  mer- 
ces  victoriae,  consequitur  argumento  a 
relatis,  hominem  pugnantem  ac  vincen- 
tem  mereri  gloriam  regni  coelestis,  ac 
proindo  falli  vebementer  eos,  qui  merita 
bonorum  operum  negaot.  Merita  dico, 
quae  tamen  ipsa  etiam  Dei  dona  sunt. 

5.  Similiter ,  adolescentes ,  subditi 
estote  senioribus.  AdoJescentes,  Graece: 
vswTspot ,  juniores.  Hujus  praecepti  du- 
plex  adfertur  sensus.  Plerique  aetate 
juniores  et  seniores  intelligunt,  cum  prius 
de  senioribus  locutus  sit,  qui  officio  tales 
sunt,  id  est  de  presbyieris  sive  Episco- 
pis.  Alii  volunt ,  hoc  praeceptum  respon- 
dere  superiori,  ut,  sicut  ibi  jubentur 
seniores ,  id  est,  Episcopi,  pascere  ac 
regere  gregem  Dei,  id  est  populum  sibi 
Bubjectum ,  ita  nunc  vicissim  junioribus 
eive  minoribus ,  id  est  plebi  subjectae, 
praecipiatur  erga  suos  pastores  et  prae- 
fectos  obedientia.  Sensum  hunc  indicat 
Beda,  quem  sequuntur  Carthusianus,  Ca- 


jetanus,  Hesselius  et  alii  nonnulli.  Favet 
ei  imprimis  illud  :  similiter ,  quo  signifi- 
cari  videtur  ofiScium  reciprocum  bene  re- 
gendi  etprompte  obediendi.  Deinde  quod 
et  alibi  juniorum  nomine  subditi  inter- 
dnm  significantur ,  ut  Luc.  22.:  Qui  ma- 
jor  est  in  vobis,  fiat  sicut  junior,  Graece : 
vstoTSpoc.  Sed  et  contra  priorem  sensum 
objici  potest,  quamvis  aetate  juniores  se- 
nibus  debeant  reverentiam,  Domino  prae- 
cipiente,  Lev.  19.:  Coram  cano  capite 
consurge ,  et  honora  personam  senis, 
proprie  tamen  illis  non  debere  obedien- 
tiam,  nisi  alia  ratione  sint  eis  subjecti. 
Itaque  videtur  hoc  Petri  praeceptum  idem 
esse  cum  praecepto  Pauli  Hebr.  13.: 
Obedite  praepositis  vestris  ei  subjacete 
eis. 

Onines  autem  invicem  humilitatem 
insinuate.  Plus  est  in  Graeco.  Sic  enim 
habet :  Omnes  invicem  subjecti,  sive 
subjicientes  vos.  (Est  enim  praesentis 
temporis  participium  uTiOTaaooficVOt).  De- 
inde  sequitur:  Humilitatem  induite, 
Graece :  eyxojipcoaaoOs,  quod  proprie 
significat :  innodate.  Quasi  dicat :  Arcte 
vobis  adstriogite.  Erasmus  vertit:  in- 
fiocam  habete.  Oecumenius  interpretatur : 
Vobis  circumdate,  amplectimini.  Noster 
interpres ,  quae  in  Graeco  velut  sejuncta 
leguntur,  in  unum  sensum  conjunxit; 
quod  et  fecit  Syrus  Paraphrastes,  quum 
sententiam  totam  ita  vertit:  Et  circuma- 
micti  estote  mansuetudine  animi  unus 
erga  alium.  Vel  ut  Tremellius  Latinc 
reddit ;  Et  amicite  vos  intrinsecus  de- 
missione  mentis  unus  erga  alium.  Me- 
taphora  sumpta  videtnr  a  genere  vesti- 
menti  in  nodum  constricti ,  quo  servi 
utebantur;  iyx6,apa)/jia  Graeci  vocabant. 

Praecipit  ergo  Petrus ,  priori  quidem 
parte,  id  ipsum ,  quod  Paulus  Eph.  5.: 
Subjecti  invicem  in  timore  Christi.  Non 
enim  sensus  est ,  omnes  omnibus  subditos 
esse  debere,  sed  alios  aliis,  inferiores 
superioribus,  uxores  viris,  filios  parenti- 
bus,  servos  dominis,  quemadmodum  Pau- 
lus  ibidem  consequenter  declarat.  Poste- 
rioris  partis  sensus  est:  Humilitatem 
animi  (Graece  Ta7:£ivo(ppoo6v7jv)  induite, 


EPISTOLAE  I.  BEATI  PETRI.  VERS.  .5.-7. 


577 


et  instar  vestis  nodo  adstrictae  vobis  con- 
juuctam  retinete ,  ne  uspiam  excutiatar. 
Hoc  praeceptum  omnibus  commune  est, 
adeoque  necessarium  ,  ut  humilitatis  vir- 
tutem  arctissime  et  intime  cnstodiamus. 
Ad  id  veropersuadendum  subjungit,  quod 
sequitur : 

Quia  Deus  superbis  resistit,  humili' 
bus  autem  dat  gratiam.  Sententia  de- 
sumpta  ex  proverbiis  Salomonis,  cap.  3., 
juxta  LXX.  interpretum  translationem. 
Unde  eam  sumpsit  Jacobus  Apostolus 
Epist.  suae  cap.  4. ,  pro  qua  in  Hebraeo 
legitur ,  interpretante  Hieronymo :  Jpse 
deludet  illusores,  et  mansuetis  dabit 
gratiam.  Nec  enim  in  sensu  diversitas 
est,  ut  ostendimus  in  exposit.  Epistolae 
Jacobi. 

Nam  illudere  proximum  et  prae  se 
contemnere,  proprietas  est  superbornm. 
Deludit  autem  eos  Deus,  dum  humiliat 
et  contemptibiles  reddit,  eludendo  atque 
frustrando  eorum  conatus  et  studia,  qui- 
bus  snam  quaerunt  excellentiam ;  quod 
est  superbis  resistere.  Humilibus  autem, 
hocipso,  quo  jam  humiles  snnt,  a  Dei 
gratia  praeventis,  gratiam  dat  ampliorem, 
augens,  quod  dedit,  et  novis  subinde 
gratiae  suae  donis  priora  cumulans;  deni- 
que  eos  exaltans  per  gloriam  in  saeculo 
futuro,  quae  et  ipsa  gratia  est,  Paulo 
testante :  Gratia  Dei  vita  aelerna,  Rom. 
6.  Quod  et  Petrus  signiiicat  versu  se- 
quente.  Porro  caetera  ad  hujus  senten- 
tiae  declarationem  pertinentia  require  in 
commentario  B.  Jacobi. 

6.  Humiliamini  igitur  sub  potenti 
manu  Dei ,  ut  vos  exaltet  in  tempore 
visitationis.  In  Graeco  non  additur :  vi- 
sitationis.  Tantum  enim  legitur:  iv 
xatpw^  in  tempore.  Et  huc  adjecta  videri 
potcst  dictio:  visitationis ,  ex  loco  cap. 
2.  hujus  Epist. :  Glorificent  Deum  in  die 
visitationis.  Erasmus  hunc  locum  vertit: 
Vt  vos  extollat,  quum  erit  opportunum, 
id  est  quum  ita  judicabit  expedire,  etiam 
in  hoc  saeculo.  Nara  xaipoQ  proprie  tem- 
pus  commodum  et  opportunum  significat. 
Verum  multo  melius,  juxta  Scripturae 
consuetudinem ,  intelligitur  dies  adventns 

6ail.  Eslii   Comm.  Tom.  III. 


Domini  et  universalis  judicii,  qui  solet 
antonomastice  nunc  terapus,  nunc  dies 
vocari ,  ut  Matth.  8. :  VeniUi  ante  tem- 
pus  torquere  nos?  Marc.  13.:  Nescitis, 
quando  tempus  sit ;  1  Cor.  4. :  Nolite 
ante  tempus  judicare  ;  2  Tim.  4.:  Quam 
reddet  mihi  Dominus  in  illa  die  justus 
judex ,  et  Hebr.  10,:  Quanio  videritis 
appropinquantem  diem. 

Per  potentem  Dei  manum  omnipoten- 
tia  Dei  significatur,  nt  Exod.  14.:  Vide- 
runt  manum  magnam ,  quam  exercue- 
rat  Dominus  contra  eos.  Itaque  sensus 
est:  Quandoquidem  Deus  superbis  resi- 
stit,  et  gratiam  dat  humilibus,  humiliter 
vos  Deo  subjicite ,  et  hominibus  propter 
Deum ,  qui  poteus  est  dejicere  superbos, 
et  extollere  humiles.  Ita  futurura ,  ut  vos 
exaltet  magnosque  faciat  et  gloriosos  tem- 
pore  sui  adventus  ad  judicium.  Recte 
exaltationem  extremo  tempori  retributio- 
nis  assignat  Apostolus ,  quia  praesentis 
temporis  exaltatio ,  praeterqiiara  quod 
meriturum  proportioni  non  respondet,  ca- 
duca  est,  et  permodica,  respectu  gloriae 
futurae.  Manifeste  vero  significat,  exalta- 
tionem  illam  futuri  saeculi  gratiae  nomine 
comprehendi,  de  qua  dixerat :  Humilibus 
autem  dat  gratiam. 

7.  Omnem  soUicitudinem  vestram 
projicientesinEwn.  Projicientes,  Grae- 
ce  aoristus  est:  liiippi^Ci.vzBQ,  ut  recte 
ita  vertas :  omni  sollicitudine  vestra 
projecta  in  Eum ,  vel ,  ut  Erasmus : 
Omni  cura  vestra  conjecta  in  Eum.  Re- 
fertur  haec  pars  praecepti  ad  verbum: 
humiliamini ,  et  addita  est  ad  signifi- 
candum ,  quid  inter  alia  postulet  illa  no- 
stri  hnmiliatio  sub  potenti  mauu  Dei; 
nimirura  perfectam  oraniiim  curarum  no- 
strarura  in  Deum  resiguationem.  Id  enim 
est,  omnem  sollicitudinem  nostram  in 
Deum  projicere.  Quod  sumpsit  Aposto- 
lus  ex  Psalrao  54.,  in  quo  canitur :  Jacta 
super  Dominum  curam  tuam.  Sunt 
enira  eadem  in  Graeco  verba:  'ET:i'pp!.<]>ov 
STul  xupiov  T7JV  /ilpt/jivav  aou. 

Non  igitur  vetat  Apostohis ,  ne  ullius 
rei  cnram  aut  sollicitudinem  habeamus ; 
sed  praecipit,  ut  eam  totam  conjiciamus 

in  Deum ,  id  est,  ut  in  omni  cura  nostra 
de  rebus  uecessariis,  et  curam  nostram 
postulantibus ,  toti  pendearaus  a  provi- 
dentia  Dei.  Quod  fit,  dum  a  Deo  ,  tam- 
quam  universali  provisore ,  per  ordinata 
media  quaecumque  petimus,  exspecta- 
mus.  Gonstat  autem,  inter  media  divi- 
nitus  ordinata  esse  operam  et  industriam  ; 
imo  et  curam  ac  sollicitudinem  huma- 
nam ;  quemadmodum  et  preces  ac  suppli- 
cationes  ad  Deum.  Et  boc  modo  conci- 
liandi  sunt  loci  Scripturae  in  speciem 
pngnantes,  quorum  aiii  prohibere,  alii 
praecipere  videntur  sollicitudinera  huma- 
nam  de  rebus  quibuscnmque.  Prohibetur 
enim  inordinata  sollicitudo ;  praecipitur 
et  laudatur  ordinata,  qualis  est,  quam 
dixi  et  declaravi. 

Quoniam  Ipsi  cura  est  de  vohis.  Hoc 
dicit  loco  ejus,  quod  in  Psalmo  sequitur : 
Et  Ipse  te  enutriet ;  videlicet  ex  specie 
genus  colligens.  Non  enim  solum  alimenta 
Deus  homini ,  curam  suam  omnem  in  ip- 
sum  projicienti,  verura  et  alia  praestat 
omnia,  quae  bene  et  ordinate  ab  ipso  ex- 
spectantur.  Haec  autem  fides  et  cogitatio 
providentiae  divinae  magnam  adfert  ani- 
mis  Ohristianis  tranquillitatem  et  pacem, 
et  ab  anxietate  curisque  supeifluis  liberat. 

8.  Sohrii  estote  et  vigilate.  Repetit 
temperantiae  et  vigilantiae  praeceptum 
super.  cap.  datum  versu  7.,  ut  vehemen- 
tius  illud  commendet,  subjuncta  etiam 
ratione  necessaria.  Graece  legitur  sine 
conjunctione :  N7Jt)>aT£^  ypTjyopVjoaxs.  Et 
quidem  v/jtJ^aTc  capite  praecedenti  verte- 
mnt  interpretes :  vigilate.  Sed  hic  ita 
non  potest  exponi  propter  verbum  yp^f}- 
yopTJoaxs,  quod  proprie  vigilate  siguifi- 
cat.  Qua  de  re  plura  diximus  ad  locum 
cap,  praeced.  Quod  igitur  hic  dicit: 
VTg^aTc,  idem  est  cum  praecepto  Dominico 
Lnc.  21.:  Attendite  vohis ,  ne  forte  gra- 
ventur  corda  vestra  in  crapula  et  ehrie- 
tate.  Nam  quod  ibi  sequitur :  et  curis 
hujus  vitae ,  convenit  enm  eo,  quod  hic 
jam  praecessit  de  sollicitudine  nostra  tota 
in  Deum  projicienda.  Vigilia  significat 
attentam  curam  salutis  adversus  hostili- 
tatem.  Sumpta  metaphora  a  castrensibus 


excubitoribus.  Caeterum  prius  est,  so- 
hrium  esse,  deinde  vigilare.  Nam  sobrie- 
tas  aptum  reddit  hominem  ad  vigilandum, 
sicut  e  contrario  saturitas  somnum  pro- 
vocat. 

Quia  adversarius  vester  diaholus  tam- 
quam  leo  rugiens  circuit,  quaerens, 
quem  devoret.  Haec,  inquit,  causa  est, 
cur  sobrios  et  vigilantes  vos  esse  velim, 
quia  perpetuum  nobis  bellum  est  cum  ad- 
versario  vigilantissimo  et  intentissimo  ad 
nocendum  ,  id  est  diabolo.  Cui  resistere 
non  poteritis ,  si  crapula  gravatos  et  som- 
no  oppressos  inveniat.  Vocat  eum  dcvTc- 
^ixov,  id  est  adversarium,  exponens 
Hebraicum  vocabulum  Satan,  quod  ad- 
versarium  signiScat,  et  per  antonoma- 
siam  principi  daemonum  in  Scripturis  at- 
tribuitur;  ut  qui  juratus  sit  hostis  humani 
generis,  in  quod  et  peccatum,  et  mortem, 
invidia  motus ,  introduxit,  Genes.  3., 
Sap.  2.  Idem  autonomastice  diaholus  vo- 
catur  ,  id  est  calumniator  y  delator ,  et, 
ut  nominat  Joannes  Apoc.  12.,  fratrum 
accusator  j  cujus  omne  studium  est,  ho- 
mines  reddere  vituperabiles  ac  Deo  invi- 
sos;  quod  solent  criminatores  et  calum- 
niatores;  cum  alioqui  non  sit  nescius, 
calumniae  non  esse  locum  apud  Deum 
omnia  scientem.  His  duobus  nominibus, 
diaholi  et  Satanae,  appellatur  Apoc.  12. 
et  20. 

Comparat  eum  Petrus  leoni ,  prae 
fame  rugienti ,  et  praedam  quaerenti, 
quam  comedat;  leoni  quidem  ,  quia  for- 
tissimus  et  saevissimus  est :  Non  enim  est 
super  terram  potestas,  quae  comparetur 
ei ,  Job.  41.  Ac  fortasse  respicit  Petrus 
ad  apertas  dynastarum  persecutiones, 
dum  leonem  nominat ,  nou  draconem ;  ut 
censet  Augustinus,  enarrans  illud  Psalmi 
90. :  Conculcahis  leonem  et  draconem, 
et  in  homil.  35.  inter  50.  Deinde  rugien- 
tis ,  id  est  famelici,  epitheton  huic  leoni 
addit  Apostolus,  quia  perniciem  nostram 
inexplebiliter  appetit ,  nec  ulla  ei  praeda 
sufficit.  Circuit  autem ,  sive  ut  in  Graeco 
est,  TicpiTiaTsTj  amhulat,  ohamhulat  dia- 
holus ,  quaerens,  quem  devoret  (quem- 
admodum  et  ipse  de  se  loquitur  Job  1. 

et  2.:  Circuivi  tcrramy  et  perambulavi), 
dum  quaquaversum  tendit  laqueos  tenta- 
tionum,  quibus  pertrahat  homines  in  pec- 
cata.  Nam  diabolo,  pertraxisse  quemlibet 
in  peccatum ,  est ,  eum  devorasse.  Facit 
autem  haec,  tum  per  se,  tum  per  mini- 
stros  suos  daemones ,  imo  et  per  homines 
malos. 

At  quaeres,  quomodo  per  se  id  faciat, 
cum  Apoc.  20.  scribatur  ligatus  et  missus 
in  abyssum  et  clausus ,  ut  non  seducat 
amplius  gentes,  donec  consummentur 
mille  anni.  Eesponsio  est,  illis  verbis 
figurate  significari,  quod  diaboli  potestas 
per  adventum  Christi  cohibenda  fuerit  ac 
restringenda  usque  ad  finem  saeculi ;  quo 
appropinquante  rursum  solvendus  sit,  re- 
laxatione  potestatis,  quando  per  Anti- 
christum  ejusque  ministros  Ecclesiam 
Christi  de  integro  tamquam  instauratis 
viribus  oppugnabit.  Non  tamen  interea 
temporis  cessat  ab  hominibus  tentandis ; 
sed  tantum  tentat,  quantum  permittitur. 
Locum  hunc  adducens  Cyprianus  in  serm. 
de  zelo  et  livore,  pulchre  explicat  multi- 
plices  diaboli  per  diversa  peccatorum  ge- 
nera  tentationes. 

9.  Cui  resistitej  fortes  in  fide.  Fortes 
in  fide,  Graece :  solidi  fide.  Hinc  OTspsot, 
idem  est,  quod  firmi ,  solidi.  Hinc  oxe- 
pscajia ,  firmamentum.  Docet  B.  Petrus, 
diaboli  tentationibus ,  sive  apertis,  sive 
occultis ,  resistendnm  esse  firmitate  fidei, 
qua  videlicet  non  solum  indubitanter  cre- 
damus  promissionibus  Dei,  verum  etiam 
fiduciam  in  nobis  excitemus  eas  conse- 
quendi ,  proposita  nobis  ante  oculos  Dei 
potentia  et  veritate,  et  misericordia  per 
Christum.  Nam  gratia  et  veritas  per 
Jesum  Christum  facta  est,  Joan.  1.  Et: 
Haec  est  victoria,  quae  vincit  mundum, 
fides  nostra,  1  Joan.  5.  Si  mundum, 
igitur  et  mundi  principem  diabolum. 

Idcirco  autem  victoria,  qua  diabolum 
et  omnes  ejus  tentationes  superamus,  ad- 
scribitur  fidei,  quia  fides  ostendit  bona 
speranda,  et  ad  ea  capessenda  nos  excitat 
animatque,  et  unde  petenda  sint  auxilia, 
quibus  adversario  resistamus,  docet.  Hinc 
Paulus  praecipit,  ut  in  ea  lucta  et  pugna, 


quae  nobis  est  cum  potestatibus  nequitiae 
spiritualibus,  sumamus  in  omnibus  scu- 
tum  fideij  quo  possimus  omnia  tela  ne- 
quissimi  ignea  exstinguere ,  Ephes.  5. 
De  qua  fidei  virtute  plenius  idem  Aposto- 
Uis  disserit  Hebr.  11.  Haec  fides  spem 
et  caritatem  adeo  non  excludit,  ut  eas 
secum  adducat.  Est  enim  fides  speraus, 
diligens,  invocans,  obediens,  justificans, 
operans,  et  proinde  vivens;  non  otiosa, 
non  mortua,  quam  informem  Theologi 
vocant. 

Scientes,  eandem  passionem  ei,  quae 
in  mundo  est ,  vestrae  fraternitati  fieri. 
Eandem  passionem  j  Graece  pluraliter: 
xa  auxa  xdiv  na^rnxdxiiiv ,  easdem  pas- 
siones  j  sive  afflictiones.  Et  fierij  Grae- 
ce :  liiiTsXsTo^a^  id  est  perficij  consum- 
marij  impleri.  Dicit  perfici  sive  im- 
plerij  ad  significandum  Dei  decretum, 
quo  vult ,  electos  suos  non  sine  passioni- 
bus  ad  gloriam  pervenire,  testante  Paulo 
Act.  14. :  Quoniam  per  multas  tribula- 
tiones  oportet  nos  intrare  in  regnum 
Dei.  Sensus  igitur  est:  Cum  non  ignore- 
tis ,  fratres  vestros ,  passim  per  mundum 
dispersos,  multa  similia  pati,  Deo  sie 
volente,  qualia  vos  patimini.  Hinc  appa- 
ret,  Apostolum ,  ut  supra  dixi,  respicere 
potissimum  in  hac  exhortatione  ad  ten- 
tationes ,  quas  diabolus  ingerit ,  apertas 
adversus  Ecclesiam  commovendo  perse- 
cutiones.  Quam  Ecclesiam  vocat  frater- 
nitatemj  quia  fideles  omnes  fratres  sunt  sub 
unoPatreDeo;  Christo  dicenteMatth.  23. : 
Omnes  vos  fratres  estis.  Adjicit  vero 
partem  hanc  Petrus ,  ut  tentatos  console- 
tur  ex  communioue  tentationis  et  certa- 
minis  cum  fratribus  aliis,  quo  communem 
pariter  cum  illis  sperent  a  Deo  victoriam. 

10.  Deus  autem  omnis  gratiae.  Ini- 
tium  hoc  est  epilogi  totius  Epistolae,  quo 
fidelibus  afflictis  precatur  a  Deo  firmitatis 
et  perseverantiae  donum ,  ideoque  Deum 
omnis  gratiae  vocat  epitheto  ad  rem 
praesentem  apposito,  quo  significat,  omne 
bonum  salutare  (quod  gratiae  nomine 
solet  intelligi)  a  Deo  datore  et  auctore 
exspectandum  esse. 

Qui  vocavit  nos  in  aeternam  suam 

gloriam  in  Christo  Jesu.  Qui  vocavit 
nos ,  utique  vocatioue  gratuita.  Nam  id 
consequens  est  ex  eo ,  quod  dixit  Deum 
omnis  gratiae.  Vocavit,  inquam,  in 
aeternam  suam  gloriam ,  id  est  ad  hoc, 
ut  aeternae  suae  gloriae  participes  nos 
faceret;  sicut  de  se  dixit  supra:  Qui  et 
EjuSj  quae  in  futuro  revelanda  est, 
gloriae  communicator.  Quod  addit :  in 
Christo  Jesu,  ad  vocationem  referendum 
videtur;  ut  sensus  sit,  Deum  nos  ad  ae- 
ternam  gloriam  vocasse  per  meritum 
Christi  Filii  sui  pro  nobis  passi.  Cni 
tamen  merito  non  sola  vocatio,  sed  et 
omnis  gratia  subsequens ,  et  ipsa  gloria 
sit  adscribenda.  Valet  autem  haec  pars 
ad  augendam  fiduciam ,  quia,  qui  coepit 
opus  bonum ,  perficiet  iisque  in  diem 
Christi  Jesu,  Phil.  1. 

Modicum  passos  ipse  perficiet ,  con- 
firmahit,  solidabitque.  In  Graeco  quatuor 
sunt  verba ,  atque  ea  modi  optativi.  Sic 
enim  habet :  Modicum  passos  ipse  perfi- 
ciat  sive  instauret  vos ,  fulciat  sive  sta- 
biliat,  roboret  sive  confirmet,  fundet 
sive  solidet.  In  nonnullis  quidem  exem- 
plaribus  Graecis  ,  quae  Robertus  Stepha- 
nus  annotavit,  verba  sunt  indicativi  modi, 
temporisque  futuri,  quemadmodum  in  La- 
tinis  ;  verum  ea  minus  probatae  sunt  fidei. 
Tametsi  et  Prosper  lib.  1.  de  vocat.  gent. 
cap.  24.  citat  hanc  partem  omnino .  ut 
nunc  in  Latinis  legitur.  Quae  tamen  lectio 
sensum  non  facit  diversum.  Sicut  enim 
Hebraei  futura  pro  praeceptivis  usurpant, 
sic  et  interdum  pro  optativis. 

Jam  quod  ait:  modicum  passos ,  non 
tam  indicat  levitatem  afflictionum  hujus 
vitae,  quam  durationis  brevitatem.  Quam- 
vis  enim  aliae  aliis  graviores  sint,  omnes 
tamen  brevi  spatio  vitae  mortalis  couclu- 
duntiir.  Unde  Erasmus  et  Hentenius  ver- 
terunt:  parumper  afflictos.  Vide,  quae 
Bupra  diximus  ad  illud  cap.  1. :  Modicum 
nunc,  si  oportet,  contristati.  Ita  loqui- 
tur  Dominus  Jes.  54. :  Ad  punctum  in 
modico  dereliqui  te ,  et  in  miserationi- 
bus  magnis  congregabo  te.  Quamquam, 
si  modicum  hoc  loco  sumas  tam  ut  oppo- 
sitnm  magnitudini ,   quam  ut  diuturnitati, 


perinde  commodus  erit  sensus ,  et  con- 
gruet  cura  eo  ,  quod  Paulus  dicit  2  Cor. 
4. :  Quod  in  praesenti  est  momentaneum 
et  leie  tribulationis  nostrae  etc.  Porro 
in  quatuor  illis  verbis  paene  synouTmis, 
quae  desumpta  sunt  ab  aedificantibns,  con- 
geries  quaedam  est,  qua  metaphorice  signi- 
ficatur  fidelium  in  virtutibus  instauratio 
et  confirmatio  usque  in  finem. 

11.  Ipsi  gloria  et  imperium  in  sae~ 
cula  saeculorum !  Amen.  Precationem 
seu  bonam  optationem  doxologia  claudit, 
qua  major  in  Deum  fiducia  fidelibus  affli- 
ctis  cddatur  ex  mentione  summae  pote- 
statis  divinae,  quae  significatur  imperii 
nomine.  Habetur  eadero  clausulasuperiori 
capite,  vers.  11.  Ex  quo  etiam  apparet, 
indicative  potius,  quam  optative  expo- 
nendam  esse.  Nam  verbum  est  illic  addi- 
tur.  Sensum  inde  require. 

12.  Per  Silvanum  fidelem  fratrem 
vobis,  ut  arbitror ,  breviter  scripsi. 
Graece:  Per  Silvanum  vobis  fidelem 
fratrem ,  ut  arbitror ,  paucis  scripsi. 
Juxta  quam  lectionem  pronomen:  vobis, 
referendum  videtur  ad  nomen:  fidelem, 
ut  sensus  sit:  Qui  vobis  fidele  praestat 
ministerium ;  tametsi  Sjrus  iuterpres,  ae- 
que  ut  Latinus ,  referat  ad  verbum : 
scripsi ,  quomodo  refertur  Hebr.  13.: 
Etenim  perpaucis  scripsi  vobis.  Sic  au- 
tem  habet  Syriaca  versio :  Haec  pauca, 
ut  arbitror ,  scripsi  vobis  per  Silvanum 
fratrem  fidelem.  Ubi  nota,  quod  dicit 
demonstrative :  haec  pauca.  Quod  est 
contra  eos ,  qui  de  alia  quapiam  Epistola 
prius  missa  B.  Petrum  hic  loqui  suspi- 
cantur.  Quorum  opinionem  refellimus 
initio ,  cum  de  hujus  Epistolae  auctore 
ageremus.  Silvanum  existimat  Oecume- 
nius  eundem  esse,  qui  cum  Paulo  Apo- 
stolo  scribit  utramque  ad  Thessalonicen- 
ses  Epistolam.  Erat  enim  Pauli  collega 
in  praedicando  Evangelio  ,  Silas  Hebraeo 
nomiue  dictus,  de  quo  multa  Act.  cap. 
15.  et  tribus  seqq. 

Quod  ait  Petrus:  per  Silvanum  scri' 
psi ,  quidam  sic  accipiunt,  ut  Silvano 
fuerit  usus  amanuensi  in  hac  Epistola 
scribenda.    At   verisimilius  eet,    sensum 

6886 :  Scripsi  mittendam  per  Silvanum. 
Sic  enim  habent  omnes  hypograpliae 
Graecae  Epistolarum  Pauli :  Scripta  per 
Phoeben ,  Timotheum  ,  l'ychicum,  One- 
simum  etc,  id  estmissa  per  eos.  Continet 
igitur  baec  pars  commendationem  Silvaui, 
tamquam  fidelis  in  Evangelio  ministri,  nec 
non  commendationem  ipsius  Epistolae, 
quod  eam  per  talem  virum  miserit.  Addit, 
paucis  3e  scripsisse,  ne  molestura  sit  le- 
gere.  Quomodo  et  Paulus,  Heb.  13.  di- 
cens:  Uogo  vos ,  fratres ,  ut  sufferatis 
verbum  solatii.  Etenim  perpaucis  scri- 
psi  vobis.  IUud  vero  :  ut  arbitror ,  non 
ad  fidelitatem  Silvani,  ut  quidam  volunt 
(sic  enim  dubitandi  de  ejus  fide  potius 
occasionem  daret),  sed  ad  brevitatem 
Epistolae  refertur,  additumque  est  mo- 
destiae  causa. 

Obsecrans  et  contestans ,  hanc  esse 
veram  gratiam  Dei,  in  qua  statis.  Ob- 
secranSj  Graece :  TcapaxaAwv,  quod  etiam 
verti  potest:  adhortans,  ut  alii  verterunt, 
huic  loco  non  minus  convenienter.  Nam 
et  Syrus  ita  reddidit:  Et  suadeo  ac  te- 
stor ,  quod  haec  est  gratia  vera  Dei,  in 
qua  statis.  Colligit  hic  paucis  verbis  in- 
stitutum  suum  Petrus,  cur  scripserit  hanc 
Epistolam,  et  quid  in  ea  potissimum  ege- 
rit.  Haec,  inquit,  scripsi,  quu  vos  adhor- 
tarer,  ut  maneatis  in  fide  suscepta;  testi- 
ficans  vobis,  tamquam  testis  et  Apostolus 
Christi ,  hanc,  quam  nobis  praedicantibus 
suscepistis  fidei  gratiam,  et  in  qua  hacte- 
nus  statis  et  permanetis ,  veram  esse  gra- 
tiam  Dei ,  per  quam  nimirum  vere  Deo 
grati  sitis  ad  vitam  aeternam. 

13.  Salutat  vos  Ecclesia,  quae  est  in 
Babylone  coelecta.  Male  quidam  codices : 
collecta.  Nam  Graece  est:  ouvsxXcXttj, 
id  est  coelecta  ;  sicque  legit  Hieronymus 
in  catal.  in  Marco.  Nec  in  Graeco  addi- 
tur:  Ecclesia ,  sed  intelligitur.  Coelecta 
vero ,  id  est  una  nobiscum  a  Deo  electa, 
et,  ut  Erasmus  vertit,  vestrae  consors 
electionis.  Respicere  enim  videtur  Apo- 
stolus  ad  hoc,  quod  in  prima  salutatione 
eos  vocavit  electos,  ita  scribens:  Electis 
advenis  etc. 

Quaeritur,  quam  Babylonem  hic  dicat. 


Certe  veteres ,  ut  Papias ,  Hierapolites 
Episcopus ,  et  ex  eo  Eusebius  lib.  2.  hist. 
Eccles.  cap.  15.  atque  Hieronymus  in 
Marco  et  in  Epist.  17.,  item  Beda  et  Oe- 
curaenius  in  commentariis,  denique  recen- 
tiores  omnes  orthodoxi ,  Babylonem  Ro- 
mam  interpretantur.  Quo  nomine  etiam 
in  Apocalypsi  cap.  17.  et  18.  Roma  signi- 
ficata  est;  utiqne  propter  confusionem 
idololatriae,  quae  tunc  in  ea  vigebat,  ut 
quae  omnium  gentium  serviebat  errori- 
bus ,  sicut  ait  S.  Leo  in  serm.  de  natali 
Petri  et  Pauli.  Quamquam  postea  Apo- 
stolica  praedicatione  et  institutione  tan- 
dem  effectum  est,  ut  ex  Babylone  in  san- 
ctam  Jerusalem  et  novam  Sion  converte- 
retur,  qualis  perraanet  in  hodieruum  diem, 
quemadmodum  id  pulchre  declarat  Ru- 
pertus  lib.  8.  de  glorific.  Trinit.  cap.  5. 
Ex  hoc  commentario  consequens  est,  Pe- 
trum  Romae  fuisse  atque  sedisse,  quod 
impudenter  a  sectariis  quibusdam  nega- 
tur.  Volunt  autem  Babylonem  intelligi 
vel  illam  in  Scripturis  nominatissimam 
Chaldaeae  metropolim ,  vel  ejusdem  no- 
minis  urbem  in  Aegypto ,  quae  Cairum 
hodie  dicitur;  quo  videlicet  Petrum  Roma 
longissime  faciant  absentem,  mirabili  stu- 
dio  Catholicis  contradicendi.  Negant  enim, 
Petrum  Romae  fuisse,  quod  tota  testatur 
antiquitas;  aflSrmant  autem,  Babylone 
fuisse,  vel  in  Aegypto,  vel  in  Chaldaea, 
quod  nuUa  prodit  historia. 

Et  Marcus  filius  meus.  Hunc  esse 
Marcum ,  qui  Evangelium  conscripsit, 
omnes  iidem  auctores,  quos  modo  citavi, 
confirmant.  Vocat  autem  filium  suum, 
quod  propter  sedulam  in  Evangelio  coope- 
rationem  singulariter  carum  haberet,  ut 
de  eo  dicere  posset,  quod  Paulus  de  Ti- 
motheo  Phil.  2. :  Quia,  sicut  patri  filius, 
mecum  servivit  in  Evangelio.  De  hoc 
Marco  plura  apud  Hieronymum  in  cata- 
logo,  et  apud  Bedam  iu  comm.  Anautem 
idem  sit  cum  Joanne,  Mariae  filio  et 
Barnabae  consobrino,  qui  cognorainatus 
est  Marcus,  cujus  meminerunt  Lucas  Act. 
12.  et  Paulus  Col.  4.  et  2  Tim.  4. ,  dubi- 
tant  nonnuUi.  Sed  diversum  fuisse,  pro- 
babilias  est,  ac  beue  probatur  a  Cardi- 

nale  Baronio  tom.  1.  Annal.  Tdem  Baro- 
nius  ad  annum  Christi  45.  ex  bonis  an- 
ctoribus  docet,  Marcum  fuisse  spiritualem 
B.  Petri  filium,  quem  is  baptismo  genue- 
rit,  §.  31. 

14.  Salutateinvicem  in  osculo  sancto. 
Graece:  in  osculo  caritatis.  Quod  fere 
idem  est  cum  osculo  sancto ,  et  opponi- 
tur  osculo  impuri  et  inhonesti  amoris.  De 
oscnlo  sancto  et  de  ^eterum  con.suetudine 
salutandi  cum  osculo  vide,  quae  diximus 
in  comm.  Rom.  16. 


Gratia  vobis  omnihus,  qui  estis  in 
Christo  Jesu!  Amen.  In  Graeco  non 
Xaptc^  sed  sipTjvrj  legitur,  id  est:  Pax 
vohis  etc.  Quae  consueta  erat  Hebraeis 
salutandi  formula,  de  qua  egimus  ad  illud 
Rom.  1.:  Gratia  vohis  et  pax.  Qui  estis 
in  Christo  Jesu,  id  estChristianis.  Amen 
approbantis  particula  est  cum  optatione. 
De  qua  vide,  quae  dicta  a  nobis  Rom.  1. 
vers.  25. 


IN  EPISTOLAM  SECUNDAM 

BEATI    PETRI    APOnOLI 

GOMMENTARIUS. 


►  » t»  fe>-&n<gH^HSH4^ 


PROOEMIUM. 


Ue  hujus  secundae  Epistolae  aucto- 
ritate  dubitatum  aliquando  fuisse  a  non- 
nullis,  testantur  veteres ;  primus  Origenes 
in  explic.  primi  Psalmi  Davidici;  deinde 
Eusebius  bistoriae  Eccles.  lib.  3.  cap.  3. 
et  19.,  ac  rnrsus  lib.  6.  cap.  19.,  ubi 
Origenis  verba  commemorat.  Et  post 
illos  Hieronymus  in  catalogo ,  ubi  et  ra- 
tionem  addit,  cur  dubitatum  fuerit,  uempe 
styli  dissonantiam  a  priore  Epistola. 
Verum  hujus  argumenti  solutionem  ipse 
Hieronymas  suppeditat  in  Epist.  ad 
Hedib.  quaest.  11.  his  verbis:  Duae  Epi- 
stolae  y  quae  feruntur  Petri,  stylo  inter 
se  et  caractere  discrepant,  structuraque 
verborum.  Ex  quo  intelligimus,  pro 
necessitate  rerum  diversis  eum  usum 
interpretihus.  Sic  ille,  dissonantiara  styli 
rejiciens  in  diversitatem  interpretis,  id 
est  scribae,  quo  pro  tempore  Petrus  usus 
fuerit.  Aliter  respondet  Cajetanus,  idcirco 
negans,  firmum  esse  hoc  argumentum, 
quod  unum  atque  eundem  hominem 
diverso  stylo  quandoque  scrihere  expe- 
rientia  testetur.  Et  probat  ex  epistolis 
S.  Gregorii  Papae  stylo  multum  disso- 
nantibus  ab  aliis  ejusdem  scriptis. 


Alii  tamen  hanc  caracteris  dissimilitu- 
dinem ,  cujus  inter  veteres  solus  Hioro- 
nymus  meminit,  non  agnoscunt;  adeo  ut 
etiam  Magdeburgenses  affirment,  stylum 
hujus  Epistolae  cum  priore  valde  similem 
sibi  videri.  Qua  in  re  nos  Catholici  facile 
iis  assentimur.  Nam  opinio  dissimilitudi- 
nis  styli  ex  materiae  diversitate  nata  vi- 
detur.  Alioqui ,  etiam  Calvino  judice, 
nihil  habet  haec  Epistola  Petro  indignum ; 
ita  sane,  nt  vim  Spiritus  Apostolici  et 
gratiam  ubique  exprimat. 

Porro  Didymus,  Hieronymi  praeceptor, 
comentariolnm  suum  in  hanc  Epistolam 
sic  conchidit:  Non  est  igitur  ignoran- 
dum ,  praesentem  Epistolam  esse  falsa- 
tam,  quae ,  licet  puhlicetur  (id  est 
publice  per  Ecclesias  legatur) ,  non  ta- 
men  in  canone  est.  Sed  dicendum  est, 
Didymum  in  hoc  falli ,  idque  male  colli- 
gere  ex  iis,  quae  in  fine  Epistolae  habentur 
de  mundi  renovatione,  ubi  tradi  putat 
revolutiones  Platonicas. 

Esse  autem  hanc  Epistolam  sacram  et 
canonicam,  nobis  confirmant  antiqua  con- 
cilia  Laodicenum  et  Carthaginiense  ter- 
tium,  in  quibus  catalogo  sacrorum  libro- 

rum  adscribitiir.  Item  quicumqne  alii 
Scripturaium  catalogum  leceDSuernnt;  ut 
Athanasiiis  in  Synopsi ,  Augustinus  lib. 
3.  de  doct.  Christiana,  cap.  8.,  Innocen- 
tius  I.  in  Epist.  3.  ad  Exuperium ,  et  Ge- 
lasius  I.  in  concilio  LXX.  Episcoporum. 
Sed  et  alii  Patres,  tam  Graeci,  quam 
Latini,  inter  quos  Origenes  (horail.  7.  in 
Josue)  et  Hieronymus,  multis  locis  fre- 
quenter  ex  hac  Epistola,  tamquam  Scri- 
ptura  sacra ,  proferunt  tostimonia. 

Quibus  omnibus  accessit  defmitio  con- 
cilii  Trident.  sess.  4.,  ut  jam  de  auctori- 
tate  Epistolae  dubitare  prorsus  non  liceat. 
Nec  his  obstat,  quod  in  Syriaco  non  ha- 
betur.  Nam  ex  eo  non  aliud  coUigas, 
quam  dubitatum  aliquando  fuisse,  sicut 
et  de  Epistola  Judae,  deque  secunda  et 
tertia  Joannis,  et  de  ejus  Apocalypsi. 
Quae  similiter  in  editione  Syriaca  non 
exstant.  Et  tamen  Syri  Doctores  egregii, 
Ephrem  et  Joannes  Damascenus ,  Grae- 
cam  editionem  merito  pluris  facientes,  ex 


hac  ipsa  Epistola  citant  interdum  testi- 
monia  pro  sacris.  Imo  Damascenus  lib.  4. 
cap.  18.  expresse  eam  catalogo  Scriptu- 
rarum  intexit. 

Jam  si  canonica  et  sacra  est  haec  Epi- 
stola,  constat,  auctorem  esse  Petmm 
Apostolum,  cujus  nomen  gerit  in  saluta- 
tione.  Et  sane  Apostolum  fuisse  unum 
ex  tribus,  qui  Dominicae  transfiguiationi 
interfuerunt ,  aperte  declarant  illa  verba 
capitis  primi:  Et  hanc  vocem  (Hic  est 
Filius  meus  dilectus  etc)  nos  audivi- 
mus  de  coelo  allatamy  cum  essemus  cum 
ipso  in  monte  sancto.  Quo  argumento 
utitur  Gregorius  homilia  18.  super  Ezccb., 
adversus  eos ,  qui  hanc  Epistolam  nega- 
bant  esse  Petri  Apostoli ,  tribuentes  eam 
alli  cuipiam  Cephae,  seu  Petro,  cui  se 
Paulus  in  faciem  restitisse  ecribit,  Gal. 
2. ;  cum  ille  revera  non  alius  fuerit,  quem- 
admodum  in  ejus  loci  commentario  osten- 
dimns. 


Scripta  est  ad  eosdem,  ad  quos  prior 
Epistola.  Quod  plane  liquet  ex  illis  ver- 
bis  capitis  3. :  Hanc  ecce  vobis  secundam 
scribo  Epistolam.  Cum  autem  prior 
scripta  fuerit  ad  eos,  qr.i  ex  circumcisione 
erant  fideles ,  ut  in  ejus  commentario  sa- 
tis  a  nobis  demonstratum  arbitror:  etiam 
hanc  ad  eos ,  id  est  Judaeos  in  Christum 
credentes,  scriptam  esse,  consequitur.  Id 
vero  confirmatur  etiara  ex  eo,  quod  dicit 
cap.  1.:  Et  habemus  firmiorem  prophe- 
ticum  sermonem.  Nam  Prophetarum 
sermo  ad  Judaeos  factus  fuerat,  non  ad 
gentiles ;  eratque  Judaeis  firmior  Aposto- 
lorum  serraone,  sicut  illio  explicabitur, 
eo  qnod  Prophetarum  auctoritas  apud 
Judaeos  diuturnitatetemporis  et  consensu 
majorum  firmata  jam  erat;  non  item  Apo- 
stolorum,  qni  suam  apnd  illos  praedica- 
tionem  adstruebant  ex  dictis  propheticis, 
tamquam  oraculis  divinis.  Hinc  et  illud, 
quod  ibi  sequitur:  Cui  benefacitis  atten- 
dentes ,  pecnliariter  ad  Jndaeos  pertinet, 
qni     diligenter    ac     stndiose    ex    libris 


Prophetarnm  scrntabantnr  veritatem  de 

Christo. 

Sunt ,  qni  scriptam  velint  vel  pecnlia- 
riter  ad  gentiles ,  vel  ad  omnes  Christia- 
nos  promiscue.  Nam  alternm  horum  pu- 
tant  significari  ipsa  inscriptiona  Episto- 
lae  -,  liSf  qui  coaequalem  nobiscum  sortiti 
sunt  fidem.  Sed  ad  hoc  respondebitur  in 
ejus  loci  expositione. 

Argumentnm  Epistolae  ipse  B.  Petms 
indicat  nno  et  altero  loco.  Primnm  ubi 
dicit  cap.  1.:  Propter  quod  incipiam 
etc.  Cum  enim  sciret ,  brevi  futnram  sni 
corporis  dissolntionem,  hac  Epistola  fide- 
les  instrnere  volnit ,  ut  in  sana  doctrina 
et  studio  bonornm  operum,  etiam  se  mor- 
tuo,  permanerent.  Deinde  ac  plenius  cap. 
3..  ubi  declarat,  se  hac  Epistola  volnisse 
commonefacere  fideles ,  ut  firmiter  inhae- 
reant  doctrinae  a  Prophetis  et  Apostolis 
traditae ,  nec  ab  ea  se  patiantur  abduci 
per  falsos  magistros  diversa  docentes, 
quorum  etiam  mores  et  studia  graphice 
depingit  toto  fere  cap.  2.  Quod  ipsum  et 

Jndas  Apostolus  facit  in  sua  Epistola, 
quae  cum  hac  ejusdem  est  argumenti,  et 
hujus  velut  compendium. 

Existimat  Adamus  post  Hasselanum, 
has  Epistolas  Petri  et  Judae  dirigi  ad- 
versus  Gnosticos;  sed  id  refellit  Lorinus, 
quia  Gnosticorum  haeresis  posterior  est 
Apostolicis  temporibus,  uti  constat  ex 
Irenaeo  et  Epiphanio,  et  aliis,  qui  de 
haeresibus  scripserunt.  Quamvis  enim 
Petrus  cap.  2.  et  3.  dc  illis  seductoribus 
loquatur,  tamquam  venturis;  venisse  ta- 
men  eos  jam  suo  tempore,  Jndas  testatur, 
dicens:  Subintroieruntquidam  homineSj 


etc.  Unde  intelligimus ,  alios  jam  tum, 
viventibus  Apostolis,  exortos  fuisse ;  alios 
ac  plures  post  eorum  decessum  fuisse 
exorituros. 

Rectius  itaquc  dixeris,  tam  Judae, 
qnam  Petri  hanc  Epistolam  scriptam  esse 
contra  carnalem  et  spurcam  familiam 
Simonis  Magi,  quae  post  ejus  mortem 
propagata  fuit,  et  in  varias  haereses 
dispersa ;  item  contra  sectam  Nicolaitarum, 
cnjus  meminit  S.  Joannes  in  Apocalypsi. 
Sed  confer  ea,  quae  diximus  ad  1  Tim. 
6.  ad  finem,  ibi:  Et  oppositiones  falsi 
7iominis  scientiae. 


EPISTOLA  BEATI  PETRI  APOSTOLI  SEmDA. 


CAPDT    PRIMOM. 

Simon  Petrus,  s6rvus  et  Apostolus  Jesu  Christi,  iis,  qui  coaequa- 
lem  nobiscum  sortiti  sunt  fidera  in  justitia  Dei  nostri  et  Salvatoris  Jesu 
Christi.  2.  Gratia  vobis  et  pax  adirapleatur  in  cognitione  Dei,  et 
Christi  Jesu  Doraini  nostri;  3.  quoraodo  orania  nobis  divinae  virtutis 
suae,  quae  ad  vitam  et  pietatera  donata  sunt,  per  cognitionera  Ejus, 
qui  vocavit  nos  propria  gloria  et  virtute,  4.  per  quera  raaxiraa  et  pre- 
tiosa  nobis  proraissa  donavit,  ut  per  haec  efficiaraini  divinae  consortes 
naturae ;  fugientes  ejus,  quae  in  mundo  est,  concupiscentiae  corruptio- 
nera.  5.  Vos  autem  curam  omnem  subinferentes .  rainistrate  in  fide 
vestra  virtutera,  in  virtute  autera  scientiam ,  6.  in  scientia  autera  ab- 
stinentiara,  in  abstinentia  autera  patientiara,  in  patientia  autem  pietatem, 
7.  in  pietate  autem  amorera  fraternitatis ,  in  araore  autera  fraternitatis 
caritatem.  8.  Haec  enim  si  vobiscum  adsint  et  superent,  non  vacuos, 
nec  sine  fructu  vos  constituent  in  Doraini  nostri  Jesu  Christi  cognitionc. 
9.  Cui  enira  non  praesto  sunt  haec,  caecus  est,  et  raanu  tentans, 
oblivionera  accipiens  purgationis  veterura  suorura  delictorura.  10.  Qua- 
propter,  fratres,  raagis  satagite ,  ut  per  bona  opcra  certara  vestrara 
vocationera  et  electionera  faciatis;  haec  enira  facientes,  non  peccabitis 
aliquando.  11.  Sic  enim  abundanter  ministrabitur  vobis  introitus  in 
aeternum  regnum  Domini  nostri  et  Salvatoris  Jesu  Christi.  12.  Propter 
quod  incipiam  vos  semper  comraonere  de  his,  et  quideni  scientes  et 
confirmatos  vos  in  praesenti  veritate.  13.  Justum  autem  arbitror,  quam- 
diu  suni  in  hoc  tabernaculo,  suscitare  vos  in  comraonitione ,  14.  certus, 
quod  velox  cst  depositio  tabernaculi  raei,  secundura  quod  et  Dorainus 
noster  Jesus  Christus  significavit  mihi.  15.  Dabo  autem  operam  et 
frequenter  habere  vos  post  obitu?n  meum,  ut  horum  meraoriara  faciatis. 
16.  Non    enira    doctas    fabulas    secuti^J,    notara    fcciraus    vobis    Domini 

0  1  Cor.  2,  1. 

nostri  Jcsu  Christi  virtutem  et  praescntiam;  sed  speculatores  facti  illius 
magnitudinis.  17.  Accipiens  enim  a  Deo  Patre  honorem  et  gloriam, 
voce  delapsa  ad  eum  hujuscemodi  a  magnifica  gloria  ^) :  Hic  est  Filius 
meus  dilectus,  in  quo  mihi  complacui;  ipsum  auditel  18.  Et  hanc 
vocem  nos  audivimus  de  coelo  allatam,  cum  essemus  cum  ipso  in  monte 
sancto.  19.  Et  habemus  firmiorem  propheticum  sermonem,  cui  benefa- 
citis  attendentes,  quasi  lucernae  lucenti  in  caliginoso  loco,  donec  dies 
elucescat,  et  lucifer  oriatur  in  cordibus  vestris;  20.  hoc  primum  intel- 
ligentes,  quod  omnis  prophetia  Scripturae  propria  interpretatione  non 
fit.  21.  Non  enim  voluntate  humana  allata  est  aliquando  prophetia; 
sed  Spiritu  sancto  inspirati,  locuti  sunt  sancti  Dei  homines. 


SUMMARIUM  CAPITIS  PRIMI. 

Gratiam  et  pacem  precatus,  admonet,  ut  bonis  operibus  vacent,  doctrinae  suae  sint  memores, 
quam  ipse  a  Domino,  spectator  gloriae  ejus,  acceperit;  item,  ut  scriptis  Prophetarum 
attendant,  quae  divinitus  illis  inspirata  fuisse  declarat. 


1.  Simon  Petrus.  Petrum  Apostolum 
antea  vocatum  fuisse  Simonem ,  Evange- 
listae  testantur.  Quod  nomen,  ei  a  pa- 
rentibus  inditum,  permansit  usque  ad 
extremum  vitae  diem.  Non  enim  sic  im- 
positum  ei  fuit  a  Christo  Domino  nomen 
Cephae,  id  est  Petri,  Matth.  16.,  nt 
priori  nomine  vocari  desineret ;  sed  ex  eo 
tempore  binomius  esse  coepit,  ut  ex 
Evangeliis  et  Actis  Apostolicis  constat. 
Quomodo  nec  Jacob  Patriarcha,  post- 
quam  ei  dictum  est:  Israel  appellahitur 
nomen  tuum,  Gen.  32.,  prius  nomen 
amisit;  sed  utroque  deinceps  appellatus 
fuit.  Simon,  Graece:  Su^swv,  quemad- 
modum  ot  legitur  hoc  nomen  Act.  15.: 
Symeon  narravit  etc;  tametsi  quidam 
Graeci  codices  hoc  loco  habent  •-  2]i|jl(jdv. 
Sed  priori  lectioni  consonant  veteres  con- 
cordantiae.  Quod  quidem  nomen  Hebraice 
pronuntiatur  Simhon ,  Genes.  34.  35.  et 
alibi ;  pro  quo  LXX.  reddiderunt  trissyl- 
labum :  Simeon,  e  litera  melioris  facilioris- 
que  soni  causa  interposita.  At  in  Evan- 
geliis  passim  dicitur:  Simon,  voce  ad 
usum  Graecae  consuetudinis  aptata.  Nam 
Simones  fuere  complares  apud  Graecos. 


Quod  autem  opinatur  Oecumenius,  Simo- 
nem  diminutive  dici  a  Simeone,  minus 
placet.  De  vocabulo  Petri  vide,  quae 
diximus  ad  initium  prioris  Epistolae. 

Servus  et  Apostolus  Jesu  Christi. 
Servum  Christi  se  vocat,  propter  ministe- 
rium  Evangelii  docendi  et  propagandi,  in 
quo  serviebat  Cbristo  Domino.  Id  specia- 
lius  explicat,  addito  nomine  Apostoli, 
quasi  dicat:  Non  qualiscumque  servus 
Cbristi ,  sed  Apostolus.  Qui  gradus  inter 
Evangelii  ministros  summus  erat,  sicut 
et  ipsum  nomen  praecipuae  dignitatis. 
Nara  sui  primatus  mentijDnem  huc  ut  in- 
ferret ,  haud  opportunum  erat. 

lis,  qui  coaequalem  nohiscum  sortiti 
sunt  fidem.  Jis^supple:  scrihit.  Coae- 
qualem,  Graece:  laoxtpiov,  id  est  aeque 
pretiosam.  Non  quod  fides  omnium  Chri- 
stianorum  aeque  magna  atque  perfecta 
sit,  ac  paris  meriti;  nam  in  Evangelio 
alii  dicitur:  Magna  est  fides  tua ;  alii, 
quod  modicae  fidei  sint,  increpantur;  et 
discipuli  Dominum  rogant :  Adauge  nobis 
fidem ,  Luc.  17.  Sed  aeque  pretiosam  di- 
cit  objecti  ratione,  quod  eadem  promissa, 
ac  eadem   mysteria  per   fidem   omnibus 


1)  Matth.  17,  1.  seq. 

sint  proposita.  Quo  sensu  scriptum  est : 
Una  fides,  Eph.  4.  Sic  Act.  11.  idem 
Petrus :  Ecindem  gratiam  (Graece :  Xor^v 
Swpeav,  aequale  donum)  dedit  illis 
Deas,  sicut  et  nobis.  Sortiti  sunt^  Grae- 
ce:  Aax&Dai,  gui  adepti  sunt,  quibus 
contigit  habere  fidem  etc.  Adepii  sunt, 
legit  Prosper  lib.  2.  de  vocat.  gent.  cap. 
23.,  ac  nihilominus  ex  hoc  loco  probat, 
fidem  esse  donumDei;  tauKjuamscriptura 
esset:  sortiti  sunt.  Quamvis  enim  Grae- 
cum  hujus  loci  verbum  non  dicatur  a 
sorte,  tamen  indicat,  aliquid  casu  ac  sine 
debito  cuipiam  obveniens,  sicut  ea,  quae 
obveniunt  sorte.  Et  alias  hoc  verbum 
cum  sorte  conjungitur,  ut  Act.  1.,  ubi 
nos  legimus:  Et  soriitus  est  sortem  mi- 
nisterii  hujus.  Unde  etiam  aiii  interpre- 
tes  hoc  loco  verterunt :  sortiti  sunt.  Con- 
stat  autem,  gratuita  Dei  beneficia  sortis 
nomine  significari  in  Scriptura,  ut  Eph. 
1,  11.  et  Col.  1,  12. 

Quaeritur,  quos  designet  Petrus,  di- 
cens:  iis ,  qui  coaequalem  nohiscum  etc. 
Quidam  gentiles  significari  volunt,  tam- 
quam  assumptos  ad  eandem  fidem  et 
spem  salutis  cum  Judaeis.  De  qua  re 
Paulus  multa  ad  Eph.  2.  Alii  Petrum 
alloqui  putant  his  verbis  omnes  fideles 
in  genere.  Omnes  enim  eandem  cum 
Apostolis  fidem  sortiti  sunt.  Sed  cum 
satis  appareat  ex  iis,  quae  praefando 
diximus,  Epistolam  hanc,  sicut  et  priorem, 
specialiter  ad  Judaeos  scriptam  esse: 
restringenda  erit.ad  Judaeos  haec  inscri- 
ptio  5  praesertim  cum  non  dicat:  onmi- 
hus .  sed  indefinite:  iis ,  qui  coaequalem 
etc. ,  ut  sensus  sit:  Fratribus  Judaeis  in 
dispersione  positis  (de  qua  in  priori  Epi- 
stola),  qui  nobis  Apostolis  ac  primis  fide- 
libus  Judaeae  incolis  fide  et  vocatione 
pares  sunt.  Nam  si  nibil  discrevit  Deus 
inter  Judaeos  et  geutiles ,  quod  ad  bene- 
ficia  salutis  attinet,  Petro  teste  Act.  15., 
minus  certe  discrevit  inter  ipsos  Judaeos 
hoc  noraine,  quod  alii  terram  patrum 
suorum  incolerent,  alii  per  gentes  esscnt 
dispersi. 

In  justitia  Dei  nostri  et  Salvatoris 
Jesu  Christi.  In  justitia,  plerique  expo- 


nunt :  per  justitiam ;  quemaclmodum  ct 
legit  Prosper,  et  alii  interpretes  vertunt. 
Juxta  quam  interpretationem  dari  potest 
hic  sensus,  fidem  electis  contigisse  per 
justitiam,  id  est  raerita  Jesu  Christi,  qui 
idem  et  Deus  noster  est,  et  Salvator. 
Quod  euim  hunc  commentarium  nonnuUi 
rejiciunt,  ea  ratione,  quod  fides  non  sit 
ex  rncrito  Cbristi,  sed  ex  pracdestinatione, 
ut  ajunt:  in  eo  sane  nullo  modo  sunt 
audiendi. 

Nam  fidem  esse  donum  Dei  per  Chri- 
stum,  quemadmodum  et  caetera  sahitis 
nostrae  beneficia,  ex  Scripturis  clarum 
est,  adeo  i't  sine  magno  errore  negari 
non  possit,  uti  ostendimus  ex  professo  in 
3.  Sent.  dist.  23.  Et  quid  (obsecro)  boni 
nobis  est  ex  prnedestinatione,  quod  non 
sit  ex  merito  Christi?  cura  dicat  Paulus 
Eph.  1.:  Benedictus  Deus,  qui  hene- 
dixit  nos  in  omni  benedictione  spirituali 
in  coelestibus  in  Christo,  sicut  elegit 
nos  in  ipso  etc.  Sensus  tamen  ille  non 
admodum  congruere  videtur,  quia  pars 
illa :  Dei  nostri,  melius  ad  Deum  Patrem 
refertur,  ex  more  sermonis  Apostohci; 
quemadmodum  et  in  versu  sequenti.  Pa- 
tris  autem  non  sunt  merita,  sed  Filii  in- 
carnati. 

Sunt  alii,  qui  ^qx  justitiam  intelligant 
misericordiam,  quae  expositio  difliculta- 
tem  non  haberet ,  si  justitiae  nomine  mi- 
sericordiaaliquando  significaretur  inScri- 
pturis.  Igitur  alii  phrasim  hanc :  in  ju- 
stitia ,  putant  idem  valere,  quod:  cum 
justitia ;  sic  enim  aliquando  beth  Hebrai- 
cum  usurpari.  Ita  sensus  erit  percommo- 
dus,  fidem  dari  cum  justitia ,  id  est  comi- 
tante  justitia  (quia  perfidem  justificamur), 
quae  justitia  Dei  est,  tamquam  auctoris, 
et  Jesu  Christi,  tamquam  nobis  eam  pro- 
merentis,  propter  quod  et  Salvator  noster 
dicitur.  Qui  sensus  est  consentaneus 
Evangelicae  et  Apostolicae  scripturae, 
quae  docet,  nos  ex  fide  justificari,  nimi- 
rum  tamquam  nos  ad  justitiam  disponente 
eamque  nobis  impetrante;  quaeque  ju- 
stitiam  Dei  vocat  eam,  quae  nobis  ex 
Deo  est,  et  Dei  judicio  probatur,  utRom. 
1.  et  alibi. 


EPISTOLAE  II.  BEATI  PETRL  VERS.  2.  3. 


589 


2.  Gratia  vohis  et  pax  adimpleatur. 
Salutis  imprecatio  est,  de  qua  vide,  quae 
in  priori  Epistola  dicta  sunt,  nec  non  in 
Epistolis  Paulinis.  Est  enim  haec  salu- 
tandi  formula  Apostolis  familiariri.  Adim- 
pleatur,  Graece:  TiXrj^uv^eiT] ,  multipli- 
cetur,  quomodo  vertit  interpres  in  priori. 
Quare  quod  Beda  distinguit  haec  duo 
utriusque  Epistolae:  multiplicetur  et 
adimpleatur ,  quia  nimirum ,  inquit, 
illam  incipientihus,  hanc  perfectiorihus 
scripsit  Epistolam  etc,  ex  eo  facit,  quod 
originalem  scripturam  non  consuluit ,  vir 
alioqui  rerum  divinarum  peritissimus. 

In  cognitione  Dei,  et  Christi  Jesu 
Domini  nostri.  Multi  codices ,  tam  La- 
tini ,  quam  Graeci ,  non  addunt :  Christi. 
Quod  ait:  In  cognitione ,  fere  similiter, 
ut  illud :  in  justitia ,  potest  bifariam  ex- 
poni.  Uno  modo:  per  cognitionem  sive, 
qnod  mavult  Erasmus,  agnitionem ,  hoc 
sensu :  Gratia  et  pax  vobis  multiplicetur 
per  lidera ,  qua  agnovistis  Deum  Patrem, 
et  quem  ille  misit  Jesum  redemptorem 
ac  Dominum  nostrum.  Nam,  Augustino 
teste,  fides  prima  datur,  ut  per  eam 
caetera  impetrentur ;  caetera,  inquam, 
Dei  beneficia,  qiiae  nomine  gratiae  et 
pacis  comprehenduntur.  Aliter :  in  cogni- 
tione,  hoc  est,  una  cum  cognitione,  ut, 
crescente  in  dies  cognitione,  id  est  fide 
vestra ,  ^imul  cum  ea  crescant  et  multi- 
plicentur  in  vobis  caetera  Dei  dona.  Prior 
sensus  plenior  est,  quia  praeter  concomi- 
tantiam  etiam  causalitatis  ordinem  de- 
clarat. 

3.  Quomodo  omnia  nohis  divinae 
virtutis  suae ,  quae  ad  vitam  et  pieta- 
tem  donata  sunt.  In  Graeco  non  est: 
donata  sunt,  sed  participium  praeteriti 
temporis:  6£(5a)p7j|X£V7]g ,  construendum 
cum  genitivo :  Suvajiscog,  virtutis.  Eras- 
mus  ita  vertit:  Ut  ejus  divina  virtus 
omnia  nohis  largita  est,  quae  ad  vitam 
ac  pietatem  pertinent.  Verum  pressius 
ex  Graeco  Hentenius  ad  hunc  modum: 
Sicut  omnia  nohis  divina  ipsius  virtute, 
quae  ad  vitam  ac  pietatem  faciunt, 
largiente.  Beda  quoque  duplicis  lectionis 
meminit:  donata  sunt,  et:  donata  est; 


et  hoc  posterius  ad  virtutem  refert.  Quae 
versio  Graecum  participium  accipit  pas- 
sive,  cum  frequentius  usurpetur  active. 
Eadera  lectio  visitur  in  aliis  codicibus 
manuscriptis  non  paucis.  Caeterum  noster 
interpres,  si  vertit:  donata  sunt ,  verisi- 
militer  in  Graeco  legit  verbum  SsScopTjTat, 
quod  idem  paulo  post  a  Petro  repetitur. 
Et  illic  ab  interprete  vertitur  active :  do- 
navit,  quomodo  et  hic  vertere  poterat. 
Nam  et  Prosper  ita  legit  in  Epist.  ad 
Demetriadem  ,  et  contra  Collatorem,  cap. 
29.  Estque  haec  lectio  facilior  et  clarior, 
ac  sensum  reddit  magis  absolutum ;  scili- 
cet  Deum  omnia  divinae  virtutis  suae, 
quae  ad  vitam  et  pietatem,  nobis  donasse. 

Laborant  autem  commentatores  in  con- 
nexione  hujus  partis  cum  praecedente,  si 
tamen  illi  debeat  annecti.  Quod  multis 
persuasum  est,  sed  mihi  non  est  proba- 
bile.  Nam  moris  Apostolici  est,  salutatio- 
nem ,  quae  incipit  ab  illis  verbis :  Gratia 
vohis  et  pax ,  paucis  verbis  includere, 
moxque  post  eam  a  novo  principio  Epi- 
stolam  ordiri ;  ut  videre  est  in  omnibus 
Epistolis  Pauli,  quae  salutationem  habent ; 
idemque  in  Epistola  Judae,  et  ipsius 
Petri  priore.  Sic  igitur  et  in  hac  Epistola 
Petrus  salutationem  absolvit  superiore 
versu ;  hic  autem  versus  initium  est  Epi- 
stolae. 

Jam  nec  illis  assentior,  qui  particulam: 
tog,  quomodo ,  volunt  esse  vel  admiran- 
tis,  vel  exclamantis;  tamquam  hoc  ser- 
monis  schemate  prorumpat  Apostolus  in 
commendationom  beneficiorum  Dei.  Quod 
satis  inusitatum  est  in  Epistolarum  exor- 
diis.  Quare  magis  placet,  ut  sit  nota  simi- 
litudiuis ,  quae  vulgaris  est  ejus  acceptio. 
Sic  autem  et  Paulus  orditur  Epistolam 
priorem  ad  Timotbeum:  Sicut  rogavi  te, 
ut  remaneres  JEphesi.  Ubi  quidem  est 
yiaboiQ,  non  is)Q,  ut  hoc  loco^  sed  haec 
idem  valent.  Pendet  autem  hujus  partis 
sententia,  usque  ad  initium  quinti  versus  : 
Vos  autem  curam  omnem  etc.  Quae  est 
redditio  hujus  particulae:  quomodo ,  si- 
cut  ibi  declarabitur. 

Exordium  hoc  Epistolae  ducitur  a 
magnitudine  beneficiorum  Dei,  quae  fide- 

libus  exhibuitf  quorum  commemoratione 
vult  Apostolus  eos  excitari  ad  studium 
bdnorum  operum.  Omnia  divinae  virtu- 
tis  f  intellige :  effecta  seu  heneficia.  Sed 
haec  restringit ,  addendo  :  quae  ad  vitatn 
et  yietatem,  subaudi :  pertinent.  Nam  de 
iis  tautum  beneficiis  hic  sermo  est,  quae 
per  Christum  habemus ,  id  est  de  perti- 
nentibus  ad  salutem  vitae  aeternae;  ut 
loquuntur  Arausicani  concilii  2.  Patres 
can.  7.  Quocirca  nec  vitam  temporalem 
hic  intelligimus ,  ut  nonnulli ;  sed  aeter- 
nam,  ad  quam  perducit  pietas;  aut  certe 
spiritualem  vitam,  quae  in  Dei  cognitione 
et  cultu  consistit;  ut  explicandi  causa 
additum  sit  vocabulum  pietatis.  Utitur 
hac  S.  Petri  sententia  B.  Prosper  locis 
Bupra  citatis,  ut  doceat,  omnia,  quae 
pietatis  sunt,  etiam  ipsa  virtutum  semina, 
esse  Dei  dona. 

Per  cognitionem  Ejus ,  qui  vocavit 
nos  propria  gloria  et  virtute.  In  Graeco 
non  additur:  propria.  Sic  autem  habet: 
Aia  56|Yjq  xat  apcx^g,  per  gloriam  et 
virtutem.  Pro  quo  videtur  interpres  le- 
gisse:  t§ia  ^o^r^i  xal  h^ozy^,  propria  glo- 
ria  et  virtute.  Prosper  legit:  propria 
gloriae  virtute.  Sensus  est,  Deum  Patrem 
nobis  omnia,  quae  ad  salutem  pertineut, 
donasse,  per  agnitionem  Filii  sui,  id  est 
per  fidem,  qua  in  eum  credimus,  qui  vo- 
cavit  nos  (utique  efficaci  vocatione)  per 
gloriosam  suam  virtutem ,  id  est  bonita- 
tem,  benignitatem ,  misericordiam,  et,  ut 
Paulus  appellat  Tit.  3.,  cpiAav^pwTiiav, 
humani  generis  amorem.  Non  enim  hoc 
loco  est  5uva|xtQ,  virtus ,  potentia,  ut  in 
parte  praecedente,  sed  apSTY],  virtus  vitio 
opposita.  Quam  nominavit  etiam  in  priori 
Epist.  cap.  2.  vers.  9.  Quod  notandum 
pro  conformitate  hujus  Epistolae  cum 
illa;  siquidem  vocabulum  apsxTj  alibi  in 
Scripturis  rarissime  occurrit. 

4.  Per  qiiem  maxima  et  pretiosa  no- 
his  promissa  donavit.  Graece:  Per  quae 
pretiosa  nohis  et  maxima  promissa  (seu 
promissiones)  donavit.  Notanda  tamen 
Latinorum  codicum  varietas  in  relativo ; 
nam  alii  legunt:  per  quem;  alii:  per 
quam,  Bedaconsentiente;  alii:  perquae, 


ut  est  in  Graecis ;  nisi  quod  pro  5i'  oiv, 
per  quae,  Robertus  Stephanus  unum  an- 
notavit  codicem  ,  in  quo  scriptum  fuerit: 
di  ov,  propter  quem.  Et  quidem  omnes 
hae  lectiones  probabilem  recipiunt  com- 
mentarium.  Per  quem  Christum ;  per 
quam  gloriam  et  virtutem  ;  vel,  ut  Beda, 
per  quam  cognitionem  Christi;  per 
quae,  rursus  gloriam  et  virtutem ;  pro- 
pter  quem  Christum.  Sed  harum  lectio- 
num  prima,  quae  plurium  est  codicum 
et  editionis  Romanae ,  sensum  praebet 
maxime  Evangelicum,  et  ubique  obvium  : 
nempe  Deum  Patrem  per  ChristumFilium 
suum,  qui  nos  bonitate  sua  vocavit  ad 
salutem,  donasse  nobis  pretiosa,  maxima- 
que  beneficia,  quae  per  Prophetas  olim 
se  daturum  promiserat.  Ea  sunt  fides, 
poenitentia ,  justitia ,  peccatorum  remis- 
sio,  filiorum  adoptio ,  regnum  coelorum, 
vita  aeterna. 

Consonat  huic  loco  Paulus  Rom.  8.,  de 
Deo  Patre  loquens:  Qui  etiam  proprio 
Filio  non  pepercit ,  sed  pro  nohis  om- 
nihus  tradidit  illum ,  quomodo  non 
etiam  cum  illo  omnia  nohis  donavit? 
Porro  sciendum,  pro :  donavit,  Erasmum, 
Hentenium  et  alios  ex  Graeco  vertisse : 
donata  sunt.  Utroque  enim  modo  verti 
posse  verbum:  SeScbprjTai ,  supra  dixi- 
mus ;  tametsi  series  sermonis  exigere 
potius  videtur,  ut  active  sumatur,  refe- 
rendo  ad  Deum  Patrem,  quam  ut  passive, 
sine  relatione  ad  personam. 

XJb  per  haec  efficiamini  divinae  con- 
sortes  naturae.  Mira  commendatio  bene- 
ficiorum  Dei,  quae  per  Christum  nobis 
donavit;  ut  merito  B.  Petrus  ea  vocaverit 
pretiosa  et  maxima.  Nihil  enim  pretio- 
sius  aut  majus  conferri  nobis  potuit,  quam 
per  quod  divinae  naturae  consortes  effi- 
ceremur,  et  quodammodo  in  Deos  trans- 
formaremur.  Id  autem  praestant  nobis 
beneficiaDei  perChristum;  illud  maxime, 
quod  sumus  filii  Dei,  per  gratiam  qui- 
dem,  sed  tamen  quae  deiformes  nos  effi- 
ciat.  Unde  Dionysius  lib.  de  Eccl.  hier. 
cap.  1. :  Salus  non  aliter  exsistere  potest, 
inquit,  nisi  ii,  qui  salutem  consequun- 
tur,  Dii  fiant,  Deificatio  autem  est  Dei, 

quoad  ejus  fieri  potest,  imitatio,  et  cum 
eo  commistio  j  atque  y  ut  ita  dicam, 
unitio.  Sic  ille.  Cum  cujus  verbis  est  con- 
ferenda  Oratic  Ecclesiae  Secreta  Domin. 
17.  post  Pentecost. 

Caeterum  multo  perfectius  haec  nostra 
divinae  naturae  conformitas  obtinebitnr 
in  futuro,  quando  Deum  videbim^us ,  si- 
cuti  est.  Perperam  ex  hac  Scriptura,  qua 
dicimur  effici  divinae  consortes  naturae, 
Coelestius  docuit  consequens  csse,  ut  ita 
possit  anima  esse  sine  peccato,  quem- 
admodum  Deus.  Quod  inter  ejus  dogmata 
refert  Augustinus  lib.  de  gestis  Pelagii, 
cap.  ult.  Non  enim  divinae  naturae  nobis 
proprietas  datur  aut  promittitur,  sed  si- 
militudo,  consortium,  societas,  Graece: 
xotvcovia^  1  Cor.  1.,  1  Joan.  1.  et  alibi. 
Haec  autem  societas  et  similitudo  muta- 
bilitatera  naturae  creatae  non  adimit. 
Recte  vero  Cyrillus  Hierosolymitanus  in 
catech.  mystag.  4.  hanc  eandem  Scriptu- 
ram  accommodat  ad  venerabile  Sacra- 
mentum  Eucharistiae,  dicens,  nos  effici 
consortes  naturae  divinae,  quando  corpus 
et  sanguinem  Christi,  qui  Deus  et  homo 
est,  intra  membra  nostra  recipimus ,  eo- 
que  alimur  ac  vegetamur. 

Fugientes  ejus ,  quae  in  mundo  est, 
concupiscentiae  corruptionem.  Graeca 
sic  habent:  Effugientes  (seu  potius:  si 
effugeritis,  aut:  ubi  effugeritis)  eam, 
quae  in  mundo  est,  in  concupiscentia 
corruptionem,  In  concupiscentia ,  ver- 
tunt  alii:  per  concupiscentiam.  Sentit 
Apostolus ,  eos  demum  effici  divinae  na- 
turae  consortes,  qui  sese  abstraxerint  a 
corruptione  cainalium  cupiditatum,  quae 
passim  in  mundo ,  id  est  inter  homines 
dominatur.  Cum  enim  diviua  natura  pu- 
rissima  sit  ab  omni  inquinamento ,  ad 
ejus  consortium  (quae  maxima  dignitas 
est)  admitti  non  potest,  qui  adhuc  cor- 
ruptioni  carnis  inhaereat.  Corruptionem 
vocat  turpitudinem ,  qua  per  illicitas  ac 
foedas  libidines  dehonestatur  humana  na- 
tura.  Sic  infra  cap.  2. :  Cum  ipsi  sint 
servi  corruptionis ,  quam  statim  inter- 
pretatur:  coinquinationes  mundi,  et 
paulo  post  comparat  volutabro  luti. 


Ex  quo  intelligitur,  Apostolum  hac 
parte  viam  aperire  ad  doctrinam  plenius 
eo  loco  tradendam  adversus  scholam  Si- 
monis.  Dicit  autem:  fugientes ,  quia 
victoria,  qua  superantur  corruptiones 
carnis ,  potissimum  in  fuga  sita  est. 
Unde  et  Paulus  1  Cor.  6. :  Fugite  forni- 
cationem,  Alii  corrupiionem ,  de  qua 
hic  Petrus  loquitur,  extenduut  ad  univer- 
sum  genus  pravae  concupiscentiae.  Sed 
quod  prius  dixi ,  magis  arbitror  esse  con- 
sentaneum  intentioni  scriptoris  et  argu- 
mento  Epistolae. 

5.  Vos  autem  curam  omnem  subin^ 
ferentes,  Graeca  plus  habent:  Et  hoc 
ipsum  autem  sollicitudinem  omnem  sub- 
inferentes,  Quod  explicate  sic  reddas: 
Et  vero  ad  hoc  ipsum  omni  studio  ad- 
hibito.  Videtur  autem  hic  supplendum 
OLVZOLTZodoxov  illius  vocis:  OiQ,  quomodo, 
quae  fuit  vers.  3.  Nam  hnc  usque  sen- 
tentia  pendet;  ut  sensus  et  connexio  sit 
ista :  Quomodo  Deus  in  vos  maxima  con- 
tulit  beneficia,  adeo  ut  evexerit  ad  con- 
sortium  quoddam  suae  naturae :  ita  vicis- 
sim  et  vos  ad  hoc  ipsum,  nempe  ut 
accepta  Dei  dona  per  ejus  gratiam  in 
vobis  permaneant,  multiplicentur  et  cres- 
cant,  omni  cura  adhibita  facere  debetis, 
quae  sequuntur.  Locus  pro  cooperatione 
liberi  arbitrii  cum  gratia  Dei ;  quae  tamen 
ipsa  cooperatio  tota  sit  attribuenda  Dei 
auxilio  operantis  in  nobis  et  velle ,  et 
perficere,  Phil.  2.  Observa,  hunc  ver- 
sum  cum  sequentibus  continere  proposi- 
tionem  generalem  hujus  Epistolae;  prae- 
sertim  si  addas ,  quod  proxime  praecessit 
de  fugienda  corruptione  concupiscentiae 
mundanae.  Nam  id  agit  Petrus  in  hac 
Epistola,  ut  fideles,  facti  participes  do- 
norum  Dei,  in  iisdem  studio  bonorum 
operum  quotidie  crescant,  et  falsos  docto- 
res ,  corruptionis  servos ,  sedulo  devitent. 

Ministrate  in  fide  vestra  virtutem. 
Ministrate ,  Graece:  STUtxopTjyVjoaTS ,  id 
est  subministrate ,  suppeditate,  Qua 
voce  rursus  cooperatio  nostrae  voluntatis 
cum  Deo  significatur. 

Totus  hic  sermo  B.  Petri  usque  ad 
versum    octavum    climaticus    est,    sive 

scalaris,  constans  septem  gradibus,  qui- 
bus  per  octo  virtutes  jucuudissime  pro- 
greditur.  Quamvis  alii  non  proprie  gra- 
dationem  esse  volunt,  sed  virtutum  quan- 
dam  congeriem ,  quas  velut  in  sertum 
pulcberrimum  Petrus  concinnaverit,  ut  de 
ratione  orJinis  per  singulas  non  sit  valde 
la])orandum ;  quemadmodum  nec  in  eo 
loco  Pauli  Gal.  5. ,  ubi  primum  opera 
carnis,  deinde  fructus  spiritus  enumerat; 
licet  subtiles  quorundam  speculationes, 
rationem  ordinis  assignantium  per  singula, 
non  contemuamus. 

Praepositionem  in  non  eodem  modo 
omnes  interpretantur.  Si  consueto  He- 
braismo  sit  idem,  quod:  per,  non  parum 
difficultalis  adfert  ea  acceptio.  Non  enim 
facile  explicatur,  quomodo  in  tota  bac 
serie  virtutam  posterior  subministranda 
sit  per  priorem,  tamquam  in  piore  causa- 
litas  quaedam  sit  respectu  posterioris. 
Nec  illi  recte,  qui  per  dativos  singula 
membra  exponunt:  in  flde ,  id  est  fidei 
ministrate  virtutem,  et  slc  deinceps.  Nam 
praeterquam  quod  obscuritatem  babet  sic 
sensus,  ejusmodi  Hebraismum  auctores 
illi  non  probant  exemplis. 

Quapropter  iis  accedere  malumus  ,  qui 
voculam  i7i,  Hebraeorum  more,  pro  Beth 
adhaesionis  accipiunt ,  et  per  cum  expo- 
nunt.  Cujus  acceptionis  exemplum  est 
Psalm.  2. :  Servite  Domino  in  timore, 
et  exultate  ei  in  tremore.  Sic  enim  ba- 
bent  Hebraea  et  Graeca;  quod  exponitur: 
cum  timore ,  et  cum  tremore ,  sicut  ex- 
ponit  Paulus  Pbil.  2.  Item  Genes.  32. : 
In  haculo  meo  transivi  Jordanem  iatum, 
id  est  cum  baculomeo,  quasidicat:  Solus 
sine  comite ,  ut  bene  Cbaldaeus  interpre- 
tatur.  Similiter  Osee  4. :  Lugebit  terra, 
et  infirmabitur  omnis ,  qui  habitat  m 
ea,  in  bestia  agri  et  in  volucre  coeli, 
id  est  cum  bestia  agri  etc.  Igitur  mini' 
strare  in  fide  virtutem ,  est ,  simul  cum 
fide  subministrare  virtutem ,  hoc  est,  fidei 
conjungere  virtutum  opera,  ne  fides  sit 
inanis ,  informis  et  mortua.  Nam  hic  rur- 
sum  in  Graeco  est  apBiri,  non  56va,aig. 
Hic  sensus  etiam  apud  Bedam  legitur, 
eumque  fere    amplectuntur    recentiores. 


Fidem  primo  loco  nominat  Petrus ,  quod 
ea  reliquarum  virtutum  Christianarum  sit 
fundamentum  ac  basis. 

In  virtute  autem  scientiam.  Hoc  est, 
virtutam  studio  conjungite  scientiam,  vel 
eam  ,  quae  est  mysteriorum  fidei,  ut  haec 
non  tantum  nude  credatis,  veium  etiam 
aliquatenus  intelligentia  assequamini ; 
quae  est  Oecumenii  expositio ;  vel  secun- 
dum  alios ,  eam  scientiam ,  quae  opera 
virtutum  dirigat  et  ratione  moderetur,  ne 
quid  in  illis  sit  plus  aut  minus;  nt  hac 
parte  virtus  prudentiae  significata  sit. 
Quod  magis  probo.  Nam  simili  sensu 
Panlus  Rom.  10.  scribit  de  Judaeis,  quod 
zelum ,  id  est  aemulationem  et  sfudium 
Dei  habent,  sed  non  secundum  scientiam. 

6.  In  scientia  autem  abstinentiam. 
Graece :  xrjv  eyxpaTStav ,  quam  alii  inter- 
pretantur  temperantiam.  Significatur 
autem  ea  virtns,  quae  in  frenandis  ac 
reprimendis  voluptatibus  versatur.  Haec 
enim  si  non  adsit,  obnubilatur  ratio,  quam 
in  dirigendis  actionibus  prudentia  consu- 
lere  debet.  NonnuIIi  suspicantur,  hac 
parte  notari  Simonianos  et  alios  inde 
ortos,  turpia  quaedam  exercentes ,  cum 
interim  scientiam  profiterentur.  Qua  de 
re  vide,  quae  dicta  sunt  ad  illa  verba 
Apostoli  Pauli :  Oppositiones  falsi  no~ 
minis  scientiae,  1  Tim.  6.  in  fine. 

In  abstinentia  autem  patientiam.  Id 
est :  Abstinentiae  patientiam  adjungite. 
Sunt  enim  quidam  voluptatum  abstinen- 
tes,  iidem  tamen  externarum  perturbatio- 
num,  afflictionum  etinjuriarum  impatien- 
tissimi.  Quos  taagit  haecPetri  admonitio. 
Laudatur  illud  philosophicumpraeceptum, 
quod  memorat  Gellius  lib.  17.  cap.  19.: 
Sustine  et  abstine. 

In patientia  autem  pietatem.  Graece : 
suaepsiav.  Qua  voce  pietas  in  Deum  sig- 
nificatur.  Itaque  monet  Apostolus,  pa- 
tientiae  conjungendum  studium  pietatis. 
Nam  sine  Dei  et  promissionum  ejus  re- 
spectu  non  est  vera  patientia,  quae  Grae- 
cis  !i::&,uov7j  dlcitur,  id  est  adversarum 
rerum  sustinentia,  cum  exspectatione  se- 
cuturae  liberationis  ac  felicitatis. 

7.  In  pietate  autem  amorem  frater" 

nitatis.  Graece:  ttjv  cptXaSeXcprav,  id  est 
amorem  fraternum.  Hunc  praecipit  ad- 
jungendum  pietati,  quia  sine  illo  cultus 
Dei  qualiscumque  non  erit  pietas,  sed 
pietatis  species.  Nam  si  quis  dixerit: 
Quoniam  diligo  Deum ;  et  fratrem  suum 
oderit,  mendax  est,  1  Joan.  4. 

In  amore  autem  fraternitatis  carita- 
tem.  Fraternitatis ,  rectius  :  fraterno ; 
sicut  in  membro  praecedenti.  Vult  Apo- 
stolus,  fratres  diligi,  non  carnali  aut  sae- 
culari  amore ,  sed  spirituali ;  scilicet  pro- 
pter  Deum  super  omnia  dilectum.  Quem 
amorem  Scriptura  passim  ayaTiTjv  vocat, 
et  interpretes  caritatem;  qiiam  et  Paulus 
1  Cor.  13. ,  et  Joannes  paene  tota  sua  1. 
Epistola,  mirifice  commendant  et  laudant. 
Concludit  hanc  virtutum  coronam  B.  Pe- 
trus  in  caritate ,  quod  ea  sit  omnium  vir- 
tutum  forma,  perfectio  et  complementum. 

8.  Haec  enim  si  vobiscum  adsint  et 
superent.  Ab  hoc  loco  usque  ad  versum 
12.  ostendit  utilitatem  virtutum  ac  bouo- 
rum  operum.  Multi  codices  sic  habent : 
Haec  enim  vobiscum  adsint  et  superent, 
quomodo  verisimile  est  interpretem  ver- 
tisse;  sed  quia  scribentium  vitio  ex  dua- 
bus  vocibus  una  facta  est:  vobiscum, 
sicque  oratio  manca  reddita,  alii  supple- 
veruat ,  addita  particula :  si.  Quamquam 
in  Graeco  participia  sunt:  uuapxovTa  ts 
TcXsovaCovTa,  quae  utroque  modo  resolvi 
possunt,  id  est  per  si  et  cum.  Porro  su- 
perent  dixit  interpres  pro:  exuberent; 
nisi  et  hoc  ab  interprete  datum  fuit ,  et 
ab  imperito  vel  oscitante  ecriba  mutatum 
in :  superent. 

Non  vacuos,  nec  sine  fructu  vos  con- 
stituent  in  Domini  nostri  Jesu  Christi 
cognitione.  Vacuos ,  Graece:  ap^oliq,, 
otiosos ,  ab  opere  vacantes.  Sine  fructu, 
Graece:  axapTioug,  infructuosos.  Pro 
quo  quidam  codices :  aTipaxTOog,  quod 
Erasmus  vertit :  in  irritum  laborantes. 
Malim :  inutiles ,  nihil  operis  agentes. 
Est  enim  paene  synonymum  cum  eo, 
quoddixit:  apyouc.  Constituent,  Grsiece: 
xa^taTYjaiv ,  constiiuunt,  temporis  prae- 
sentis.  Quod  respondet  illi  Latinae  le- 
ctioni:   Haec  enim  vobis  cum    adsint. 

enil.  Eatii  Comm.  Tom.  m. 


Nec  Graece  est :  in  cognitione ,  sed :  sic 
TTjv  eTctYvcoatv,  in  cognitionem.  Licet  sig 
pro  iv  ab  Apostolis  usurpetur  interdum. 
Dicamus  sensum  hujus  versus:  Quod  si 
haec  enumerata,  videlicet  virtus,  scientia, 
abstinentia  etc. ,  adsint  vobis ;  aut  dum 
adsunt  et  exuberant,  id  est  dum  iis  non 
solum  instructi  estis,  verum  etiam  aucti 
usque  ad  exuberantiam  :  nequaquam  otio- 
sos,  infructuosos  aut  inutiles  vos  consti- 
tuent ,  aut  constituunt ,  reddunt,  efficiunt, 
in  fide  Christi ;  sed  (quod  e  contrario  in- 
tellige)  operosos,  fructosos  et  utiles.  Ac 
si  dicat:  Harum  virtutum  diligenti  exer- 
citio  fiet,  ut  fides  vestra  coram  Deo  non 
sit  inanis  et  mortua. 

Cognitionem,  Graece:  eTttyvwaiv,  pro 
fide  jam  tertio  posuit;  quemadmodum 
rursus  in  fine  Epistolae  his  verbis  :  Cres- 
cite  in  gratia  et  cognitione  Domini 
nostri  etc.  Discrimen  tamen  est,  quod 
fides  obscuritatem  importat,  ideoque  post 
hanc  vitam  evacuanda  est;  cognitio  au- 
tem,  quae  nihil  includit  imperfectionis, 
perficienda,  dicente  Paulo :  Nunc  cognos- 
co  ex  parte ;  tunc  autem  cognoscam 
sicut  et  cognitus  sum.  Hic  nota  contra 
sectarios,  fidem  sine  operibus  esse  posse, 
sed  non  prodesse.  Quod  quidem  Petrus 
studiose  agit  in  hac  Epistola  propter  illos, 
qui  ex  Epistolis  Pauli  male  intellectis 
opera  negligebant,  sola  fide  contenti. 
De  quibus  infra  cap.  3.  Sed  et  hoc  nota, 
a  fidelibus  praestari  posse  bonorum  ope- 
rum  abundantiam;  tantum  abesse,  ut 
omne  opus  hominis  sit  peccatum. 

9.  Cui  enim  non  praesto  sunt  haec, 
caecus  est  et  manu  tentans.  Probatio  est 
a  contrario.  Manu  tentans ,  Graece: 
piu(OuaCo)V.  Quae  vox  deducta  est  a 
|jiueiv,  nictare ,  connivere ,  et  ujtj^,  id  est 
oculus.  Dicuntur  enim  /JiuwTceg,  qui  non 
vident ,  nisi  quae  oculis  prope  admoven- 
tur.  Quod  vitium  multis  naturale  est, 
nonnullis  aliunde  contractum.  Hinc  qui- 
dam  vertunt:  Nihil  eminus  cernens,  Se- 
cundum  quos  sensus  hic  reddi  potest : 
Cui  memoratae  virtutes  non  adsunt,  is 
mente  caecus  est ,  non  sic  quidem ,  ut 
nihil  videat;  sed  ita,  ut  tantum  proximis, 

id  est  rebns  hujue  mnndi,  quas  diligit, 
sese  applicet ,  ad  coelestia,  taraquam  pro- 
cul  posita ,  aciem  oculorum  mentis  inten- 
dere  non  valens. 

Alii  Graecam  dictionem  derivant  a  mu- 
ribus  sub  terra  degentibus ,  id  est  talpis, 
quae  extra  cavernas  nihil  vident,  sed, 
quidquid  obvium  est ,  sequi  solent,  donec 
cavum  nanciscantur.  Atque  hoc  atten- 
disse  putant  interpretem ,  dum  vertit: 
manu  tentans ,  quod  facere  solent  caeci, 
non  manibus  tantum ,  sed  et  pedibus  pal- 
pitando  viam  quaerentes.  Ita  sensus  est: 
Cui  haec  non  adsunt,  is  tamquam  caecus 
in  tenebris  errat ,  manu  palpans  ac  viam 
quaerens ;  nescit  enim ,  quo  iter  suum 
dirigat.  Nescit ,  inquam  ,  practice ,  quia 
fidem  suam  operando  non  exercet.  Ideo- 
que  necesse  est ,  eum  passim  impingere. 
Huc  adducitur  locusDeuter.  28.^  ad  quem 
putant  Petrum  allusisse ;  ubi  iuter  male- 
dictiones  legis  haec  ponitur :  Percutiat 
te  Dominus  amentia  et  caecitate  ac  fu- 
rore  mentis;  et  palpes  in  meridie,  sicut 
palpare  solet  caecus  in  tenehris ,  et  non 
dirigas  vias  tuas.  Verum  eo  loco  diver- 
sae  sunt  dictiones  in  Graeco ,  quibus  ista 
palpatio  significetur. 

Ohlivionem  accipiens  purgationis  ve- 
terum  suorum  delictorum.  Hoc  est : 
Ohlitus,  sese  a  veterihus  suis  peccatis 
fuisse  purgatumj  ut  vertit  Erasmus,  sen- 
Bum  potius,  quam  verba  reddeus.  Pur~ 
gationem  intelligit  Apostolus,  quae  fit 
in  baptismo ;  et  vetera  peccata  vocat, 
quae  commissa  fuerunt  ante  baptismum. 
Dicit  autem,  ohlitum  esse  purgationis 
peccatorum,  quia,  cum  ad  hoc  a  pecca- 
tis  purgemur  in  baptismo,  ut  deinceps  in 
sanctitate  et  justitia  vitam  agamus,  hoc 
qui  non  praestat,  ingratitudinis  arguitur, 
tamquam  oblitus  beneficii  prioris.  Argui- 
tur  etiam  ignorantiae,  quasi  oblitus,  quor- 
Bum  factus  sit  Christianus.  Addit  igitur 
hanc  partem  B.  Petrus,  ad  exaggeran- 
dum  eorum  socordiam,  simul  et  ingrati- 
tudinem,  qui,  cum  Christi  beneficio  pur- 
gati  fuerint  a  peccatis,  non  student  bonis 
operibufi  acceptam  vitae  novitatem  con- 


servare  ,    sed  ad  priora  relabuntur.    Ad- 
versus  quos  plura  sub  fin.  cap.  sequentis. 

10.  Quapropter,  fratres,  magis  sata- 
gite,  ut  per  hona  opera  certam  vestram 
vocationem  et  electionem  faciatis.  Illatio 
est  exhortatoria,  qua  indicatur  nova  ratio, 
cur  incumbere  debeant  bonis  operibus. 
sumpta  nimirum  a  certitudine  vocationis 
et  electionis.  Ut  particula  non  denotat 
causam  finalem,  sed  determinat,  quid 
satagendum.  Sic  enim  in  Graeco  est:  Id- 
circo  magis ,  fratres ,  studete  (sive  ope~ 
ram  date),  flrmam  vestram  vocationem 
et  electionem  facere.  Non  ergo  dicit, 
studendum  bonis  operibus,  ut  certam  aut 
firmam  faciant  suam  vocationem  et  ele- 
ctionem ;  quamquam  hoc  ex  studio  bono- 
rum  operum  sine  dubio  consequitur;  sed 
hoc  ipsum  est,  quod  praecipit,  studiose 
proeurare  suae  vocationis  et  electionis 
certitudinem  sive  firmitatem. 

Etsi  vero  Graeci  codices  non  habeant 
additum  illud :  Per  hona  opera,  nisi  per- 
pauci ,  qnos  citat  Robertus  Stephanus ; 
Latini  tamen  omnes  vulgatae  versionis 
constanter  exhibent.  Et  cum  eo  addito 
citat  hunc  locum  Synodus  Trideut.  sess. 
6.  cap.  11.  Nam  etsi  forte  B.  Petrus  non 
aJdidit,  de  quo  non  contendo;  tamen 
ex  toto  contextu  hujus  loci  et  scopo 
Apostoli  constat,  intelligeudum  esse,  ut 
sensus  sit:  Itaque,  fratres,  magis  (id  est, 
potius,  yq\  magis ,  id  est  amplius,  dili- 
gentius)  operam  date,  ut  vocationem 
vestram ,  qua  per  gratiam  Dei  in  terapore 
vocati  estis,  et  electionem,  qua  ab  aeterno 
electi  et  praedestinati  estis  ad  haeredita- 
tem  regni  coelestis,  certam  firmamque 
reddatis.  Reddatis ,  inquam  ,  per  opera 
virtutum ,  quas  recensui ,  et  ad  quas  cgo 
vos  nunc  ex  professo  adhortor.  Redditur 
autem  certa  et  firma  vocatio  et  electio 
cuiusque  per  bona  opera ;  certa  quidem, 
quia  studium  bonorum  operum  signum 
est  electionis  certum  suo  modo ,  id  est  in 
genere  signorum  bene  probabilium;  sic 
enim  usurpari  frequenter  solet  certitudo ; 
firma  vero  ,  quia  constanti  bonorum  ope- 
rum  studio  firmatur  ac  stabilitur  homo 
Christianus,  ne  a  sua  vocatione  et  electione, 

id  est  ab  eo,  ad  quod  vocatus  et  electus 
est,  excidat.  Facit  enim,  quod  dicitur 
Apoc.  3. :  Tene ,  quod  habes ,  ut  nemo 
accipiat  coronam  tuam. 

Hoc  posterius,  quod  dixi,  propius  ex- 
plicare  videtur  mentem  Apostoli.  Nam 
Graece  est:  pspatav^  quod  firmam  pro- 
prie  significat;  quemadmodum  et  infra 
vertit  interpres,  ibi :  Et  habemus  firmio- 
rem  propheticum  sermonem.  Deinde, 
quia  huic  firmitati  lapsus  opponitur  in 
parte  proxime  sequenti.  Certitudini  au- 
tem  dubitatio  vel  incertitudo  opponi  de- 
beret.  Veruntamen  sive  certitudinem, 
sive  firmitatem  hic  intelligas ,  satis  jam 
patet  ex  sensu ,  quem  dedi ,  verba  B. 
Petri  nihil  adjuvare  eos,  qui  fidem  ab 
unoquoquespecialem  exigunt  suae  electio- 
nis;  qua  nimirum  certissime  statuat,  se 
esse  electum ;  quae  non  est  fides ,  sed 
temeraria  praesnmptio;  et  doctrina,  qua 
docentur  homines ,  ad  fidem  istam  specia- 
lcm  ipsos  teneri ,  tantum  abest,  ut  fidei 
sit  doctriaa,  ut  contra  sit  perdita  et  per- 
ditrix  haeresis,  a  Patribus  Concilii  Tri- 
dentini  condemnata. 

Jam  nec  illud  ex  verbis  B.  Petri  con- 
sequens  est,  electionem  pendere  ab  ope- 
ribus  bonis,  nisi  tantum  secundum  ali- 
quid;  quatenus  scilicet  aeterna  felicitas, 
ad  quam  electi  sumus,  non  datur  adultis, 
nisi  maudata  Dei  servantibus ;  et  quatenus 
ea  pendet  a  bonis  operibus,  tamquam 
merces  a  merito.  Quae  tamen  opera  bona 
sub  eadem  absohita  cadunt  electione,  di- 
cente  Paulo :  Elegit  nos ,  ut  essemus 
sancti.  Et  iterum:  Creati  in  operibus 
bonis ,  quae  praeparavit  Deus,  ut  in 
illis  ambulemus ,  Eph.  1.  et  2. 

Haec  enim  facientes ,  non  peccabitis 
aliquando.  Non  peccabitis ,  GrfiecQ:  ou 
JA7]  TcxatayjTS^  nequaquam  labemini.  Pro 
quo  verbo  Ambrosius  lib.  3.  de  fide,  cap. 
6. ,  et  Idacius  conlra  Varimadum  legunt : 
errabitis.  Noster  interpres  alibi  vertit: 
offendere ,  ut  Rom.  11.:  Numquid  sic 
offenderunt,  ut  caderent;  et  Jac.  3.: 
In  multis  offendimus  omnes.  Ex  quibus 
locis  satis  intelligitur,  hoc  verbum  patere 
ad  majores  et  minores  lapsus.  Nam  priori 


loco  gravis  lapsus  significatur,  posteriori 
culpae  minores.  Unde  non  praeter  usum 
hujus  verbi  est ,  si  hic  de  graviore  lapsu 
exponatur.  Nec  enim  sensus  esse  potest, 
eum  ne  leviter  quidem  peccaturum  ali- 
quando,  qui  haec  fecerit;  sive  pronomen 
haec  referatur  ad  bona  opera,  secundum 
codices  Latinos,  sive  ad  virtutes  ante 
recensitas,  secundum  Graecos,  quibus 
illud:  per  bona  opera,  non  legitur,  ut 
dictum  est.  Igitur  sensus  est :  Si  virtutum 
operibus  exercendis  sedulo  insistatis,  non 
excidetis ,  non  aberrabitis  a  via  veritatis. 
Vel :  Non  excidetis  ab  eo,  ad  quod  vocati 
estis ;  quod  est  certum  argumentum  ele- 
ctionis.  Probat  enim ,  quod  dixerat ,  per 
bona  opera  confirmari  vocationem  et  ele- 
ctionem.  Sic  e  diverso  dictum  est  a  Paulo, 
quosdam  bonam  conscientiam  repellentes 
circa  fidem  naufragasse ,  1  Tim.  1.  Hoc 
enim  merentur,  qui  bona  opera  negligunt, 
ut  fidei  donum  amittant. 

11.  Sic  enim  abundanter  ministra- 
bitur  vobis  introitus  in  aeternum  regnum 
Domini  nostri  et  Salvatoris  Jesu  Chri- 
sti.  Abundanter ,  Graece:  TzXouQmQ,  id 
est  opulenter ;  et  accipitur  pro  eo,  quod 
est :  abunde  et  splendide.  Ministrabitur, 
dixit  interpres  pro :  subministrabitur,  ut 
supra  vers.  5.  Est  enim  idem  in  Graeco 
verbum,  et  ad  illum  locum  hic  alhiditur. 
Nam  sensus  est:  Si  vos  subministraveri- 
tis  in  fide  virtutem  et  caetera  prius  enu- 
merata ,  sicque  per  ea  confirmaveritis 
electionem  vestram,  fiet,  ut  vicissim  vo- 
bis  abunde  subministretur  introitus  in 
regnum  Christi.  Quasi  dicat:  Si  divites 
et  abundantes  fueritis  bonorum  operum, 
divites  et  abundantes  eritis  praemiorum, 
quae  vobis  in  introitum  regni  coelestis 
conferentur  ab  ipso  rege  et  agonotheta 
Christo,  Domino  et  Salvatore  nostro.  Huc 
quadrat  illud  Pauli  2  Cor.  9. :  Qui  semi" 
nat  in  benedictionibus ,  de  benedictio- 
nibus  et  metet.  Significant  hujusmodi 
sententiae  proportionem  meritorum  et 
praemiorum  apud  Deum.  Observanda  sunt 
haec  contra  nostri  tcmporis  sectarios,  qui 
merita  bonorum  operum  negant.  Item 
contra  veterem  haereticum  Jovinianum, 

qui  virtutum  ac  praemiorum  disparitatem 
tollebat. 

12.  Propter  quod  incipiam  vos  sem- 
per  commonere  de  his.  Indicat  Aposto- 
lus  hac  parte ,  et  causam  scribendae  hu- 
jus  Epistolae,  dicens:  propter  quod  ^  et 
argumentum ,  subjungens :  de  his.  Causa 
est  procuratio  salutis  eorum,  ad  quos 
scribit;  argumentum,  exLortatio  ad  firmi- 
tatem  fidei  et  ad  studium  bonorum  ope- 
rum.  Pro  verbo:  incipiam ,  Graece  est: 
oux  oiiizXrizoi,  non  negligam,  sicut  om- 
nes  alii  verterunt,  Quamquam  apud  Ro- 
bertum  Stephanum  unius  codicis  lectio 
sic  habet :  ou  |j,£XAT^oa3,  non  differam,  non 
procrastinabo.  Verisimile  admodum  est, 
interpreiem  nostrum  absque  negatione 
legisse:  ,ucAAT5aa),  pro  quo  verterit:  in- 
cipiam.  Nam  Graecum  verbum  fisAXstv 
usitatissime  significat :  futurum  esse,  quod 
vulgatus  passim  reddit  incipiendi  verbo, 
ut  Joan.  4.:  Incipiehat  enim  mori ;  Act. 
23.:  Incipientem  interfici ;  Jac.  2.:  In- 
cipientes  judicari.  Ita  sensus  B.  Petri 
esset:  Propter  quod  deinceps  semper 
commontho  vos  etc.  Verum  quia  futu- 
rum  jieAATJoa)  vix  est  in  usu  apud  Grae- 
cos ,  licet  alicubi  apud  Platonem  legatur, 
certe  nusquam  in  sacris  literis :  idcirco 
veriorem  arbitror  eam  lcctionem ,  quam 
habent  omnes  aut  paene  omnes  Graeci  codi- 
ces.  Nam  omnes  habent  negationem,  paene 
omnes  :  ajicATjoaj.  Quod  verbum  optime 
convenit  huic  loco.  Ut,  inquit,  ampla 
praemia  recipiatis  a  Deo,  non  negligam, 
vos  ad  exercenda  bona  opera  adhortari, 
id  est,  aesidue  atque  sollicite  vos  com- 
monefaciam  et  adhortabor.  Est  enim  in 
negatioue  liptote,  frequens  in  Scripturis, 
qua  minus  dicitur  et  plus  intelligitur ,  ut 
in  Psalmo  :  Cor  contritum  non  despicies. 

Et  quidem  scientes  et  confirmatos  vos 
in  praesenti  veritate.  Et  quidem,  Grae- 
ce:  -/aiTTcp,  etsi.  Addit  enim  hoc,  ut 
mitiget  molestiam  admonitionis  ad  eos, 
qui  videri  poterant  per  se  satis  instructi 
et  confirmati;  ac  si  dicat:  Quamvis  satis 
instructi  sitis  et  virtutum  exercitatione 
confirmati  in  praesenti  veritate,  id  est, 
in  hoc  genere  doctrinae,   de  quo   nunc 


scribo  vobis  ,  non  tamen  omittam  de  eo 
vos  assidue  commonefacere ,  ita  ut,  quod 
praesens  verbo  non  possum  ,  absens  nunc 
agam  per  Epistolam.  Similis  est  mitiga- 
tio  in  Epistola  Judae :  Commonere  vos 
volo ,  scientes  semel  omnia;  et  apud 
Joan.  1.  Epist.  2.:  Non  scripsi  vohis, 
quasi  ignorantihus  veritatem,  sed  quasi 
scientibus  eam. 

13.  Jusfum  autem  arhitror ,  quam- 
diu  sum  in  hoc  tahernaculo ,  suscitare 
vos  in  commonitione.  Pars  haec  ratio- 
nem  continet  superioris,  quia  justum  est, 
ut  hoc  faciat,  id  est  excitet  eos  per  com- 
monitionem.  Justum ,  inquam,  ratione 
officii  debiti,  quoniam  Apostolus  ipsornra 
et  pastor  erat.  Quantumvis  euim  subditi 
sint  bene  instituti  et  firmi  in  doctrina 
sana,  non  tamen  pastoribus  licet  praeter- 
mittere  suum  officium  illos  admonendi, 
quemadmodum  bene  hic  annotat  Cajeta- 
nus;  qiiia  uumquam  deest  in  grege,  quod 
sanetur,  foveatur,  consolidetur  et  custo- 
diatur,  Ezech.  34.  Apposite  vero  corpus 
suum  mortale,  quod  gerebat,  taherna' 
culum  vocat,  quia,  tamquam  peregrini 
et  alio  tendentes ,  tantum  ad  tempus  in 
corpore  mortali  isto  moramur,  brevi  illud 
relicturi,  et  accepturi  habitationem  coe- 
lestem,  id  est  domum  non  manufactam, 
aeternam ,  in  coelis,  2  Cor.  5.  Quo  loco 
similiter  corpus  hoc  corruptibile  taherna- 
culum  Paulus  vocat.  Nam^  iuquit,  et 
qui  sumus  in  hoc  tahernaculo ,  inge- 
miscimus  gravati.  Caeterum  alia  ratione 
carcer  vocatur,  ut  Psalm.  141. :  Educ  de 
custodia ,  id  est  de  carcere,  animam, 
sciHcet  propter  miseriam  hujus  mortalita- 
tis  et  corruptionis ,  secundum  ilhid :  Cor- 
pus ,  quod  corrumpitur,  aggravat  ani- 
mam,  Sap.  9. 

14.  Certus ,  quod  velox  est  depositio 
tahernacuH  mei.  Haec  altera  ratio  est, 
priorem  confirmans  ,  cur  magis  etiam  ne- 
cesse  habeat  eos  excitare  sua  commoni- 
tione.  Certus ,  Graece:  si^ojc,  sciens, 
Erasmns  ita  vertit:  Cum  sciam,  hrevi 
futurum,  ut  deponam  hoc  tahernacu- 
lum  meum.  Quod  et  passive  potest  ex- 
poui :  Ut  deponatur  hoc  meum  tdberna- 

culum;  tametsi  recte  se  habet:  ut  de- 
ponam;  non  quod  potestate  depositurus 
esset  Petrus  corpus  suum,  sicut  Christus 
animam  suam  potestate  posuit;  ait  enim: 
Potestatem  habeo  ponendi  eam,  et  po~ 
testatem  habeo  iterum  sumendi  eam, 
Joan.  10. ;  sed  quia  voluntarie  mortem 
obiturus  erat  pro  Christo ,  quantum  ad 
voluntatem  deliberatam  attinet;  etsi  vo- 
luntas,  ut  natura,  reclamaret,  secundum 
quod  ei  dictum  fuerat  a  Domino :  Cum 
senueris,  alius  te  cinget,  et  ducet,  quo 
non  viSj  Joan.  21.  Porro  certum  se  di- 
cit,  ex  divina  revelatione.  Nam  sequitur : 

Secundum  quod  et  Dominus  noster 
Jesus  Christus  significavit  mihi.  Secun- 
dum  quod,  Graece :  xa^tog,  quemadmo- 
dum.  Dixerat  quidem  illi  Dominus :  Cum 
senueris  etc,  ubi  subjungit  Evangelista, 
Dominum  significasse,  qua  morte  clari- 
ficaturus  esset  Deum ;  verum  non  illuc 
respicit  Petrus  hoc  loco  (quamvis  illa 
Scriptura  hic  ad  marginem  citetur  in  ple- 
risque  bibliis),  sed  adnovamrevelationem. 
Dicit  enim,  sibi  significatum,  quod  velox, 
id  est,  brevi  futura  sit  tabernacali  sui  de- 
positio.  Ex  quo  etiam  constat,  Petrum 
jam  senem,  ac  morti  vicinum  hanc  Epi- 
stohim  scripsisse-,  et  quidem  verisimiliter 
post  illud  tempus,  quo,  juxta  veterem 
historiam,  testibus  Hegesippo  lib.  3.  de 
excidio  Jerosolym.  cap.  2.  et  Ambrosio 
Epist.  33.,  audierat  a  Christo :  Vado  Eo- 
mam  iterum  crucifigi.  Quod  de  se  ipso 
Petrus  interpretatus,  pro  revelatione  vi- 
cinae  mortis  per  crucem  inferendae  ac- 
cepit.  Nam  quod  refert  Metaphrastes 
apud  Surium  29.  Junii,  Petro,  cum  in 
Britannia  versaretur,  ab  angelo  fuisse  di- 
ctum:  Petre,  tempus  instat  tuae  resolu- 
tionis,  et  oportet,  te  ire  Romam;  ubi 
cum  mortem  per  crucem  sustinueris, 
recipies  mercedem  justitiae ,  suspectae 
fidei  est,  ut  et  alia  nonnulla  de  Petro 
ejusdem  auctoris.  Certe  Beda,  rerum  Bri- 
tannicarum  gnarus,  si  quis  alius,  nihil 
tale  meminit,  nec  in  commentario,  nec  in 
historia  ecclesiastica. 

Probabilius  illud,  quod  indicare  viden- 
tur  verba  Leonis  serm.  1.  in  natali  Apo- 


stol.  Petri  et  Pauli,  quibus  ita  Petrum 
affatur:  Nec  ut  dubius  de  provectu  ope- 
riSy  aut  de  spatio  tuae  ignarus  aetatis, 
trophaeum  crucis  Christi  Romanis  ar- 
cibus  inferebas ;  quo  te  divinis  praeor- 
dinationibus  anteibant  et  honor  pote- 
statis,  et  gloria  passionis.  Quae  utique 
verba  significant,  Petro  revelatum  fuisse 
aetatis  suae  spatium,  priusquam  Eomam 
primum  veniret,  id  est,  annis  circiter  octo- 
docim  ante  mortem.  Quo  spatio  prope 
finito,  potuit  dicere,  se  certum,  quod  ve- 
lox  esset,  id  est,  immineret  depositio  sui 
tabernaculi.  Nobis  tamen  magis  probatur, 
quod  prius  dixi,  et  quae  fere  omuium 
sententia  est,  Petrum  loqui  de  revelatione 
recenter  sibi  facta.  Nam  Apostolis  fre- 
quentes  fiebant  revelationes. 

15.  Dabo  autem  operam,  et  frequen- 
ter  habere  vos  post  obitum  meum,  ut 
horum  memoriam  faciatis.  Frequenter, 
Graece :  IxaoTOTS,  id  est  unoquoque  tem- 
pore,  identidem,  semper,  ut  alii  vertuut. 
Erasmus  refert  hoc  adverbium  ad  verbum 
praecedens:  Dabo  operam.  Sic  enim 
vertit :  Dabo  semper  operam,  id  est  non 
desinam,  quoad  vivam,  curare  etc.  Sed 
melius  refertur  ad  verbum  :  habere,  vel : 
memoriam  faciatis,  vel  potius  ad  utrum- 
que  conjunctum,  ut  ex  sensu  patebit.  Nec 
enim  poterat  brevi  moriturus  dicere :  Cu- 
rabo  omni  tempore.  Habere,  positum 
pro  :  posse,  Graeca  consuetudine.  Nee  in 
Graeco  est :  ohitum,  sed :  'i^odov,  exitum, 
excessum,  decessum.  Qua  in  voce  serva- 
vit  metaphoram ;  meminerat  enim  taber- 
naculi ;  simul  insinuat,  mortem  non  aliud 
esse,  quam  exitum  animae  e  tabernaculo 
corporis.  Quod  idem  est  cum  tabernaculi 
depositione.  Versio  clarior  esset  hoc  mo- 
do :  Caeterum  dabo  operam,  etiam  iden- 
tidcm  posse  vos  post  meum  exitum  ho- 
rum  mentionem  facere.  Hoc  est:  Quin 
et  curam  atque  operam  adhibebo,  ut  post 
meum  decessum  omni  tempore  possitis 
horum,  de  quibus  nunc  scribo,  memoriam 
vobis  renovare.  Id  autem  fecit,  relinquen- 
doillis  monumentum  suarum  Epistolarum, 
quibus  saepe  relictis,  futurum  esset,  ut 

praeceptorum  ac  monitorum   ejus  num- 
quam  obliviscerentnr. 

Porro  quidam  Catholici  scriptores  ex 
his  Petri  verbis  probari  posse  putant  in- 
tercessionem  sanctorum  pro  vivis,  facien- 
tes  hunc  sensum:  Dabo  operam,  ut  post 
obitum  meum  vestri  sim  memor,  Deum 
videlicet  oraturus  pro  vobis,  ut  horum, 
quae  scribo,  memoriam  habeatis.  Sic  ac- 
cepit  Chrysostomus  serm.  in  Petrum  et 
Paulum,  si  tamen  ejus  est  totus.  Nam  sub 
finem  mire  variat.  Nec  citat  Petri  verba, 
ut  apud  ipsum  leguntur,  sed  hoc  modo : 
Studeho  post  meam  dimissionem  vestri 
memoriam  facere.  Oecumenius  etiam 
hujus  meminit  interpretationis ;  sed  al- 
teram  praefert,  ut  simpliciorem.  Certe 
non  congruebat,  ut  diceret :  Dabo  ope- 
ram,  curabo,  OTrou^aoto^  cum  illud  sancti 
faciant  absque  cura  et  sollicitudine.  Jam 
quid  attinet,  statuere  velle  doctrinam  cer- 
tissimam  argumento  incerto ,  cum  alia 
certissiraa  nequaquam  desint?  Igitur  ob- 
servanda  hic  et  laudanda  sollicitudo  B. 
Petri,  qua  satagit,  ut,  etiam  se  mortuo, 
recta  doctrina  maneat  apud  fideles,  et  ad 
posteros  transmittatur.  Qnae  eadem  et 
Pauli  sollicitudo  fuit,  ita  scribentis  ad 
Timotheum  2  Epist.  2. :  Quae  a  me  aii- 
disti  per  multos  testes,  haec  commenda 
fidelibus  hominibus ,  qui  idonei  erunt 
et  alios  docere,  scilicet  nobis  demortuis. 

16.  Non  enim  doctas  fabulas  secuti. 
lu  multis  codicibus  legebatur:  indoctas, 
pro  doctas.  Non  enim  apparebat,  quo- 
modo  fabulis  competeret  epithetum,  quo 
doctae  dieerentur.  8ed  veram  lectionem 
ex  codicibus  fidelioribus ,  consentancam 
Graeco,  nobis  restituerunt  epanorthotae 
Romani.  Nam  in  Graeco  participium  est 
O£0ocp'.0|i£votg,  quod  bene  vertit  Erasmus : 
arte  compositas,  et  alius  quidam :  S156- 
tiliter  excogitatas.  Sane  Graecum  ver- 
bum,  a  sapientia  deductun),  quodque  in 
bonam  partem  a  LXX.  usurpatur  aliquo- 
ties,  ut  1  Reg.  3.  et  3  Reg.  1.  et  4.,  non 
permittit ,  ut  ejus  participinm  vertatur : 
indoctas ;  etiamsi  ad  falsam  et  commen- 
titiam  doctrinam  (ut  hoc  loco)  referatur. 
Vocabulum  doctaSj   praeter  alia,  nobis 


exhibent  vetus  exemplar  manuscriptum 
Ecclesiae  S.  Amati,  et  vetus  Epistolare 
sancti  Petri  Duacensis.  Sed  doctas  inter- 
pretare :  docte,  id  est  artificiose,  compo- 
sitas,  uti  dictum  est;  quomodo  gentiles 
poetae  suas  fabulas  de  diis  et  antiquorum 
gestis  commenti  sunt,  et  eos  imitati  hae- 
retici,  praesertim  Simoniani,  de  Deo  et 
Angelis  et  mundi  creatione.  Quam  eru- 
ditam  vanitatem  appellabant  Graeci, 
teste  Hieronymo  super  cap.  3-  Epist.  ad 
Galatas.  Nam  veras  hic  non  intelligi, 
satis  ostendit  additum  nomen:  fxuOoK;, 
fabulas,  quod  de  commenticiis  vanisque 
narrationibus  semper  accipitur  in  Scri- 
pturis  Apostolicis;  ut  1  Tim.  1.  et  4.,  2 
Tim.  4.  et  ad  Tit.  1.  Igitur  Petrus  suam 
doctrinam  ab  auctoritate  nunc  probat, 
affirmans,  non  sua,  aut  aliorum  figmenta 
se  tradidisse,  sed  oracula  coelitus  accepta 
a  Deo. 

Notam  fecimus  vobis  Domini  nostri 
Jesu  Christi  virtutem  et  praesentiam. 
Non :  praescientiam,  ut  vitiose  legitur  in 
multis  codicibus ;  sed  praesentiam,  quod 
ex  melioribus  Romana  correctio  nobis  re- 
stituit.  Nam  Graece  est:  Tiapoootav,  id 
est,  praesentiam  sive  adventum.  Quo- 
modo  multis  aliis  locis  vertit  noster  in- 
terpros,  et  hoc  loco  vertere  potius  debuit. 
Adventum  autem  Christi  intellige,  vel 
primnm,  qno  per  incarnationem  venit  in 
hunc  mimdum;  6ub  quo  adventu  tota 
Christi  in  carne  oeconomia  comprehen- 
ditur;  vel,  quod  magis  placet,  secundum 
ejus  adventum,  qui  erit  in  majestate  ac 
virtute.  Idcirco  enim  conjungit  haec  duo: 
virtutem  sea  potentiam,  et  adventum. 
Nam  primus  Christi  adventus  fuit  in  in- 
firmitate  et  humilitate.  Adde,  quod  se- 
cundi  typus  quidam  fait  ejus  transfigu- 
ratio,  de  qua  statim  mentio  subjicitur. 
Denique  hic  adventns  est,  quem  dubium 
reddere  volebant,  quidicerent:  Ubi  est 
promissio  aut  adve^itus  ejus  etc?  infra 
cap.  3.  Adversus  quos  Petrus  hac  Epi- 
stola  fideles  vult  esse  praemunitos. 

Sed  speculatores  facti  illius  magni- 
tudinis.  Speculatores,  Graece:  ETiOTiTat, 
inspectores,  quod  plus  est,  quam  specu- 

latoreSf  quorum  est,  longinqua  videre  et 
observare.  Pronomen  illius  masculinum 
est:  Ixsivou,  Christum  referens.  Unde 
Hentenius  sermonis  arabiguitatem  vitans, 
ita  vertit :  Sed  qui  oculis  nostris  aspexi- 
mus  illius  majestatem.  Per  magnitudi- 
nem  seu  majestatem  Christi  Petrus  iu- 
telligit  illam  ejus  gloriosam  speciem,  quam 
suis  oculis  ipse  cum  Jacobo  et  -Joanne 
conspexerat  in  monte,  ut  sequentia  do- 
cent.  Hujus  autem  meminit  inter  tot  alia 
Ciiristi,  quae  viderat,  miracula,  propter 
eos,  ut  dictum  est,  qui  suspecta  reddebant 
apud  fideles  ea,  quae  ab  Apostolis  fue- 
rant  praedicata  de  futuro  Christi  adventu, 
ejusque  regno  etgloria;  cujus  quoddam 
specimen  ac  praelibatio  fuerat  ipsius  trans- 
figuratio.  Quam  proinde  qui  viderant, 
idonei  testes  erant,  quibus  etiam  futu- 
ram  Christi  gloriam  praedicantibus  cre- 
deretur,  vel  ob  id,  quod  non  solum  in- 
spexerant  Christi  transfigurati  gloriam, 
verum  etiam  Patris  coelestig  de  eo  testi- 
monium  audiverant.  Quod  totum  Petrus 
comprehendit  in  eo,  quod  dicit:  Inspe- 
ctores  facti  majestatis  illius.  Id  ostendit 
narratio  sequens,  qua  probat,  quod  dixit. 

17.  Accipiens  enim  a  Deo  Patre  ho- 
norem  et  gloriam.  Participium  loco  verbi 
posuit:  XaPcbv,  accipiensj  id  est  accepit, 
ut  annotat  Oecumenius ;  aut  certe,  juxta 
proprietatem  sermonis  Hebraei,  supplen- 
dumverbumsubstantivum :  accipiens  fuit. 
Alioqui  imperfecta  relinquitur  oratio, 
cum  non  sequatur  aliud  verbum,  quod 
sententiam  absolvat.  Sensus  est,  Jesum 
Christum  manifesto  Dei  Patris  testimonio 
fuisse  honoratum  et  glorificatum.  Nam 
gloriae  corporis  ejus,  quam  Pater  dede- 
rat ,  accedebat  honor  et  gloria  ex  ejus- 
dem  Patris  vocali  testimonio,  de  quo  se- 
quitur : 

Voce  delapsa  ad  eum  hujuscemodi  a 
magiiifica  gloria.  Delapsa,  Graece: 
IvEx^staTjc;^  allata,  uti  paulo  post  inter- 
pres  reddit ;  alii :  delata.  Significat  Apo- 
stolus,  vocem  Patris,  utique  ministerio 
angelico  in  aere  formatam ,  super  Chri- 
stum  fuisse  delatam  e  nube  lucida,  in  qua 
magnifice   et   gloriose  apparuit,    id    est, 


suam  exhibuit  praesentiam.  Vocula :  hu- 
juscemodi,  Graece:  TOta^Ss,  demonstrat 
sequens  testimonium: 

Hic  est  Filius  meus  dilectus.  Hoc  Pa- 
tris  de  Jesu  testimonium  tanti  momenti 
est,  ut  non  satis  fuerit  Spiritui  sancto, 
narratum  illud  esse  a  tribus  Evangelistis, 
Matthaeo,  Marco  et  Luca ,  sed  voluerit 
etiam  hoc  loco  a  Petro,  tamquam  quarto 
Evangelista,  repeti.  His  adde  (quod  ob- 
servat  Oecumenius),  Patrem  non  semel, 
sed  tertio  testimonium  coelesti  voce  per- 
hibuisse  Filio.  Primum,  quando  baptiza- 
tus  fuit  a  Joanne ;  quod  itidem  ab  iisdem 
tribus  Evangelistis  descriptum  est.  Dein- 
de,  in  monte;  de  quo  testimonio  nunc 
agitur.  Tertio,  quando,  instante  ejus  pas- 
sione,  vox  ad  eum  de  coelo  venit:  Et 
clarificavij  et  iterum  clarificabo,  Joan.  12. 

Notanda  est  in  Graeco  inculcatio  arti- 
culi :  6  uiog  ^jiou  6  ayaTiYjTOQ  quae  empha- 
sim  habet  ad  significandum  Filium  natu- 
ralem  ac  proprie  ex  ipso  genitum,  dum 
dicitur:  Ille  Filius  meuSj  ille  dilectus. 
Ac  sane,  etiam  demptis  articulis  (nam 
Hebraicis  verbis  sonuit  vox  illa,  non 
Graecis),  si  Christus  non  esset  naturalis 
Dei  Filius,  sed  tantum  adoptivus,  ut  vult 
haeresis  Nestoriana,  non  singulariter  de 
eo  diceret  Pater:  Hic  est  Filius  meus 
dilectus.  Nam  per  adoptionem  omnes 
justi  Bunt  filii  Dei,  et  eorum  quidam  valde 
excellenter,  ut  Joannes  Baptista,  quo 
praesente,  cum  Jesum  baptizasset,  testi- 
monium  illud  coelitus  venit ;  de  quo  Jo- 
anne  postea  Jesus  testatus  est,  inter  na- 
tos  mulierum  non  alium  surrexisse  majo- 
rem.  Nec  tamen  de  Joanne,  sed  de  Jesu 
haec  locutus  est  Deus  Pater:  Hic  est 
Filius  meus  dilectus.  Joannes  autem, 
vir  tantus,  de  eo  testimonium  perhibet, 
dicens :  Non  sum  dignus  ut  solvam  ejus 
corrigiam  calceamentij  Joan.  1. 

Additur  autem :  dilectus,  Graece :  aya- 
TiYjTOC,  non  restrictionis  causa,  tamquam 
Deus  filium  naturalem  habeat  aliquem 
non  sibi  dilectum,  quod  in  hominibus  per- 
saepe  contingit,  sed  ut  epithetum  neces- 
sarium.  Neque  enim  potest  Filius  ex  Deo 
naturaliter  genitus,  in  quo  perfecta  est 

similitndo  Patris,  non  esse  ei  perfecto 
summoque  amore  dilectus.  Simul  insi- 
nuat,  illum  solum  esse,  in  quo  et  per  quem 
a  Deo  diliguntur  caeteri,  quicumque  no- 
men  filiorum  adoptione  participant:  ut 
proinde  solus  ipse  xax'  l^oyr^v  dilectus 
vocetur ,  apnd  Evangelistas  qnidem  et 
hoc  loco :  6  ayaTrryTOc,  apnd  Panlum  ve- 
ro:  6  r^yoLTZTiiiivoQ  j  cum  ait  Ephes.  1.: 
Qui  praedestinavit  nos  in  adoptionem 
filiorum  per  Jesum  Christum,  in  lau- 
dem  gloriae  gratiae  suae,  qua  gratifi- 
cavit  nos  in  dilecto. 

In  quo  mihi  complacui.  Vel:  mihi 
complacitum  est,  Graece:  cuSoxTjaa.  Quo 
verbo  frequentissime  usi  sunt  LXX.  in- 
terpretes,  et  ex  iis  auctores  Scriptnrae 
novi  testamenti :  qnemadraodum  etnomine 
euSoxia  ad  significandam  animi  propeyi- 
sionem,  et  (ut  interpres  saepe  vertit)  bo- 
nam  vnluntatem  erga  rem  nut  perso- 
nam.  Vide,  quae  diximns  ad  illnd  Eph. 
1.:  Secundum  propositum  voluntatis 
suae.  Sensus :  In  nno  mihi  nnice  placeo; 
in  qno  oblector  et  acqniesco;  ut  sit  ex- 
plicatio  ejns,  quod  dixit:  dilectus.  Qni- 
dam  sic  exponnnt:  lu  quo  visum  est  mibi 
raisereri  ac  benefacere  generi  hnmano; 
seu:  Per  quem  mihi  placnit  hominem  la- 
psum  erigere,  perditumque  salvare.  Ve- 
rum  hic  sensns  exprimi  non  potest  ex 
modo  locutionis,  secundura.  significatio- 
nem,  quam  is  habet  passim  in  sacris  lite- 
ris;  tamotsi  verissimum  est,  Jesnm  Chri- 
stum  esse  illum  dilectum ,  in  quo  nos 
Deus  sibi  gratificavit,  ut  dictnm  est  ex 
Panlo;  nec  ullum  alinm  esse  dilectum,  in 
quo  et  propter  qnem  nos  diligat. 

Ipsum  audite.  Haec  pars  in  Graecis 
non  additur;  constat  taraen  ex  tribns 
Evangelistis,  a  Patre  loqnente  additam 
fuisse,  legJturqne  in  omnibus  Latinis  vul- 
gatae  editionis.  Volnit  autem  Pater  ad- 
jectione  hnjus  praecepti  confirraare  et 
ratum  facere  testimcnium  Mosi,  qui  ibi- 
dem  cum  Elia  praesens  erat  (nam  in  voce, 
super  baptizato  Domino  facta,  non  adji- 
citur),  quo  nimirum  testimonio  de  Christo 
Domino,  sub  nomine  Prophetae,  Moses 
praedixerat :  Prophetam  de  gente  tua  et 


de  fratribus  tuis,  sicut  me,  suscitabit 
tibi  Dominus  Deus  tuus,  addito  hoc 
praecepto :  Ipsum  audies,  Deut.  18.  Prae- 
cipit  ergo  Pater ,  Fib'um  sunm ,  quem 
mundo  dedit  redemptorem,  etiam  audiri, 
tamquam  doctorem,  praeceptorem ;  audiri 
inqnam,  obedienter.  Nam  audire  pro  obe- 
dire  freqnens  est  in  Scripturis.  Igitur  di- 
recte  et  apertissime  facit  hic  locus  adver- 
sus  eos,  qui  dixerunt,  Christum  Jesum  a 
Deo  hominibus  datum  fuisse,  ut  redem- 
ptorem,  cui  fidant;  non  etiam  ut  legis- 
latorem,  cui  obediant.  Quibus  anathema 
dicit  Tridentina  Synodua  sess.  6.  can.  21. 
Qui  vero  sic  colligunt:  De  solo  Christo 
dictum  est:  Ipsum  audite;  ergo  pontifi- 
cesnon  sunt  audiendi,  si  quidpraecipiant; 
non  animadvertunt,  a  Domino  dictum  esse 
discipulis :  Qui  vos  audit,  me  audit ;  et 
qui  vos  spernit,  me  spernit,  Luc.  10. 

18.  Et  hanc  vocem  nos  audivimus  de 
coelo  allatam.  Hic  jam  se  ipsum  cum 
aliis  duobus  coapostolis  testes  addu- 
cit ;  ac  si  diceret :  Ne  suspicemini,  nos 
vobis  fabulas  aut  somnia  narrare,  ant  ea, 
qnae  rnmore  tantnm  acceperimus ;  ecce, 
non  solura  oculis  majestatem  illam  Chri- 
sti  conspeximus,  verum  etiam  auribus 
ipsam  Patris  vocem  coelitus  super  eo  de- 
lapsam  hausimus.  Itaque  (qnomodo  Jo- 
annes,  alter  sociorum  Petri,  loquitur) 
quod  audivimus,  quod  vidimus  oculis 
nostris,  quod  perspeximus,  quod  vidi- 
mus,  inquam,  et  audivimus,  annuntia- 
mus  vobis,  1  Epist.  1.  Recte  Beda  col- 
ligit  ex  hoc  loco,  Petrnm  esse  indubita- 
tum  hnjus  Epistolae  auctorem.  Neque 
enim  quisquam  vel  Jacobo,  qui  jam  pri- 
dem  gladio  Herodis  occubuerar,  vel  Jo- 
anni,  cujus  stylus  est  diversissimus,  eara 
adscripscrit. 

Cum  essemus  cum  ipso  in  monte  san- 
cto.  Montem  hunc  Matthaeus  et  Marcus 
scribunt  excelsum  fuisse.  Qnaeritur  au- 
tem,  quis  fnerit.  Non  enim  ab  Evange- 
listis  nomen  ejus  exprimitur.  Traditione 
tamen  acceptnm  est  a  majoribus,  et  pas- 
sim  creditum,  fnisse  montem  Tabor,  quem 
LXX.  interpretes  flexo  nomine  vocant 
Itabyrium.    Qui  mons   est  in  Galilaeae 

campestribus,  rotundas  atque  sublimis, 
ut  de  eo  testatur  Hieronymns  comment. 
in  Hosee  5.  Suffragantur  huic  opinioni 
veteres ,  Cyrillus  Hierosolymitanus  ca- 
techesi  12.  Hieronymus  in  epitaphio  Mar- 
cellae,  Damascenus  in  sermone  de  trans- 
figur.  Domini,  Euthymius  in  Psalm.  88., 
Beda  de  locis  sanctis,  cap.  17.  A  quibus 
tamen  dissentiunt  Faber  in  cap.  9.  Marci, 
et  Franciscus  Lucas  in  17.  Matth.,  qui- 
bus  verisimile  est,  hunc  esse  Libanum, 
montem  sacris  literis  celebratissimum, 
eundemque,  Ptolemaeo  teste  libro  5.  geo- 
graphiae,  altissimum,  qui  situs  est  in  par- 
tibus  Caesareae  Philippi.  In  quihus  fa- 
ctam  fuisse  Domini  transfigurationem, 
non  autem  in  Galilaea,  in  qua  Tabor,  ex 
Marco  doceri  putant,  qui  in  fine  narra- 
tionis  dicit :  Et  inde  profecti  praetergre- 
diebantur  Galilaeam.  Huc  autem  refe- 
runt  illud  Jesaiae  35. :  Gloria  Libani 
data  est  ei,  decor  Carmeli  et  Saron.  Ipsi 
videbunt  gloriam  Domini,  et  decorem 
Dei  nostri.  Porro  sanctum  Petrus  appel- 
lat  hunc  montem  propter  ea,  quae  in  illo 
exhibita  sunt,  plena  numinis  ac  maje- 
statiSf  ait  Sasboldus.  Qua  ratione  terra 
sancta  dicitur,  in  qua  Mosi  Deus  appa- 
ruit,  Exod.  3.,  et  Jerusalera  civitas  san- 
cta,  2  Mach.  3.,  quia  cultui  divino  spe- 
cialiter  deputata,  et,  ut  Dominns  loquitur 
Matth.  5.,  quia  civitas  est  magni  regis. 

19.  Et  habemus  firmiorem  propketi- 
cum  sermonem.  Haec  dicuntur  in  persona 
fidelium,  ad  quos  scribitur  haec  Epistola, 
quibus  et  sese  Petrus  adjungit  modestiae 
causa.  Sed  difficultatem  habent  haec  verba. 
Cum  enim  testimonium  Dei  Patris  de 
Christo  dicentis :  Hic  est  Filius  meus  di- 
lectus  etc,  certissimum  atque  firmissimum 
sit;  deinde  non  minor  Apostolorum,  quam 
Prophetarum  sit  fides  ad  aliquid  testifi- 
candura,  quaeritur,  quomodo  post  allega- 
tnm  Dei  Patris  et  Apostolorum  de  Christo 
testimoniura,  dicat  Petrus,  fideles  habero 
firmiorem  sermonem  propheticum. 

Ad  hunc  nodum  solvendum,  variae  huc 
adferuntur  expositiones,  tum  ab  Erasmo 
in  annotationibus,  tum  ab  aliis.  Primum 
dicit  Erasmus,  morem  esse  Graecis,  sub- 


inde  comparativum  pro  positivo  usurpare. 
Itaque  non  aliud  hic  Petrum  velle,  quam 
propheticum  sermonem  satis  firmum  esse 
ad  persuadendum,  Christum  esse  Filium 
Dei ;  quamvis  apostolica  testimonia  non 
accederent.  Verum  ostendere  debuit  Er- 
asmus  exemplis  id,  quod  dicit,  praesertim 
e  sacra  Scriptura  petitis;  quod  ei  sane 
difficile  foret.  Secundo  respondet,  non 
simpliciter  dici  Prophetarum  serraonem 
firmiorem,  sed  jam  factum  firmiorem  ac 
certiorem,  attestante  dictis  illorum  voce 
Patris;  firmiorem  utique  se  ipso,  non  au- 
tem  Patris  aut  Apostolorum  sermone.  Sic 
et  Oecumenius.  Sed  id  si  vellet  Petrus, 
diceret  hoc  aut  simili  modo  :  Igitur  nunc 
habcmus  firmiorem  propheticum  sermo- 
nem,  quam  anto.  Tertio  dicit  Erasmus, 
Patrem  ipsum  illa  coelesti  voce  quodam- 
modo  Filii  sui  Prophetam  fuisse  ac  prae- 
conem.  Atque  hic,  inquit,  sermo  pro- 
pheticus  firmior  erat  sermone  Prophe- 
tarum,  quos  illi  venerabantur,  ad  quos 
scribit  Petrus.  Et  hunc  sensum  putat  esse 
germanum  hujus  loci,  quem  et  sequitur 
in  paraphrasi. 

Sed  hoc  quis  non  videat  coactum  esse 
et  commenticium  ?  quando  et  ea,  quae 
sequuntur  usque  ad  finem  capitis,  aperte 
docent,  non  hic  de  sermone  paterno,  sed 
de  Scripturis  Prophetarum  Petrum  Apo- 
stolum  loqui. 

Alius  quidara  comparationem  refert  ad 
doctas  fabulas.  Sed  inepte.  Est  enim 
valde  impropria  comparatio  sermonis  pro- 
phetici  cum  fabulis  ingeniose  confictis, 
quae  prorsus  rejiciendae  sunt,  ut  nihil 
auctoritatis  habentes;  sed  nec  ratio  erat, 
cur  Prophetarum  sermonem  fabulis  fir- 
miorem  esse  dicerent.  Sunt  et  aliae  alio- 
rum  expositiones,  quas  videre  est  apud 
Lorinum. 

Ut  autem  verum  sensum  assequamur, 
primo  notandum  est,  comparativum :  fir- 
miorem,  non  referri  ad  vocem  Patris  de 
coelo  allatam  (nam  vox  Patris  apud  Ju- 
daeos  supremara  habebat  auctoritatem, 
utpote  vox  Dei);  sed  ad  testimonium 
Apostolicum',  quod  proxime  praecessit : 
Et  hanc  vocem  nos  audivimm,  etc.  De- 

inde  distinctione  opus  est  vocabuli:  ^r- 
miorem.  Aut  enim  firmum  aliquid  dici- 
tur  in  se,  quia  immobilem  habet  verita- 
tem;  quo  modo  omne  Dei  verbum  aequo 
firmum  est,  sive  per  vocem  in  aere  for- 
matam,  sive  per  os  Propbetarum,  sive 
per  Apostolornm  praedicationem  ad  nos 
perveniat.  Aut  fir?num  dicitur  in  mente 
hominis,  id  est  certum,  certo  cognitum. 
Ita  quod  uni  firmum  ac  certum  est,  alteri 
dubium  et  incertum,  aut  minus  certum 
esse  potest. 

Hoc  igitur  modo  sermo  propheticus 
Judaeis  ad  Christum  conversis  erat  fir- 
mior  Apostolica  ista  attestatione,  ex  qua 
didicerant,  revelationem  illam  factam  in 
monte  sancto.  Erat  enim  Prophetarum 
auctoritas  in  illo  populo  diuturnitate  tem- 
poris  et  consensu  majorum  firmata  jam 
et  roborata ;  non  item  auctoritas  Aposto- 
lorum,  quae  recens  adhuc  erat,  ac  proinde 
nondum  tanta  cum  veneratione  suscipie- 
batur.  Nam  et  ipsi  Apostoli  suam  doctri- 
nam  confirmabant  dictis  Prophetarum, 
maxime  quoties  cum  Judaeis  agerent. 

Igitur  Petrus ,  Judaeis  fidelibus  scri- 
bens,  ut  eos  in  fide  Christiana  amplius 
stabiliat ,  primum  quidem  commemorat 
vocem  Patris  coelitus  super  Jesum  de- 
lapsam.  Verum  non  aliter  eam  probat 
delapsam  fuisee,  quam  suo  et  duorum 
coapostolorum  testimonio.  Quare,  cum 
Judaei  pluris  facerent  oracula  veterum 
Prophetarum,  quam  attestationes  Aposto- 
lorum  Christi,  necessario  subjungeudum 
putavit  de  Prophetis.  Ad  quorum  proinde 
testimonia,  tamquam  receptissima  atque 
certissima,  nunc  eos  remittit.  Huic  intel- 
lectui  consentanea  scribit  Augustinus 
serm.  27.  de  verbis  Dom.  cap.  4.,  ubi  pro: 
firmiorem,  Icgit:  certiorem.  Et  urget, 
Apostolum  dixisse:  certiorem,  non  me- 
liorem,  non  veriorem ;  tametsi  compa- 
rationem  illic  Augustinus  facere  videtur 
sermonis  prophetici  cum  voce  coelilus  de- 
lata.  Quod  puto  non  esse  textui  conforme. 
Similis  est  locus  apud  eundem  Augusti- 
num  tract.  35.  in  Joan.  Sensum  hunc  di- 
lucide  tradit  Cajetanus  in  commentario. 
Sequuntur  et  alii ;  quin  et  Erasmus  tan- 


dem,  adhibita  suis  annotationibus  quarta 
aut  quinta  recognitione,  testatur,  se  ne- 
qnaquam  repugnaturum,  si  cui  magis  ar- 
rideat  Augustini  super  hoc  loco  sententia. 

Cui  benefacitis  attendentes.  Cui  con- 
struendum  cum  attendentes,  pro  quo  Au- 
gustinus  serm.  74.  de  diversis,  et  alibi 
legit:  intendentes.  Ordo  et  sensus  est: 
Cui  prophetico  sermoni  dnm  attenditis 
legendo  Prophotarum  libros,  et  ex  eis 
scrutando  veritatem,  benefacitis  et  saluti 
vestrae  consulitis.  Exhortatio  est  ad  le- 
geudas  Scripturas  propheticas,  quod  eas 
pluris  facerent,  ut  dictum  est,  Judaei, 
taraetsi  jam  Christiani,  quam  dicta  aut 
scripta  Apostolica.  Unde  et  laudantur 
Act.  1 7.  Thessalonicenses  quidam,  qui  et 
ipsi  Judaei  erant,  quotidie  scrutantes 
Scripturas,  utique  propheticas,  si  haec, 
quae  a  Paulo  audierant  et  fide  jam  su- 
sceperant,  ita  se  haberent. 

Utuntur  hoc  loco  sectarii,  ut  probent, 
exhortandos  esse  fideles  ad  lectionem  et 
studiura  Scripturae  sacrae.  Quod  nos  or- 
thodoxi  non  negaraus  de  iis  fidelibus,  qui- 
bus  id  expedire,  quod  Scripturas  legant, 
suipastores  et  praelati  judicaverint.  Alio- 
qui  constat,  experientia  certissima  teste, 
permultos  esse,  quibus  id  non  expediat 
varias  ob  causas. 

Quasi  lucernae  lucenti  in  caliginoso 
loco.  Comparatur  Scriptura  prophetiea 
lucernae  accensae,  ut  luceat  in  obscuro 
loco;  cujusmodi  est  candela,  fax,  lampas, 
quibus  noctis  tenebras  utcumque  discuti- 
mus.  Huic,  inquam,  comparatur,  vel  quia 
totum  hujus  vitae  tempus  nox  quaedam 
est,  errorum  et  ignorantiae  tenebris  undi- 
que  circumfusa,  in  qua  proinde  Scriptu- 
rae  sacrae  lumen,  quo  dirigimur,  admo- 
dum  est  necessarium,  ne  contingat  errare 
et  labi.  Qui  commentarius  multorum  est, 
juxta  quos  id,  quod  de  sermone  prophe- 
tico  hic  dicitur,  ad  universam  Scripturam 
sacram,  etiam  Apostolicam,  aeque  patet. 
Atque  eodem  referunt  illud  Psalm.  118.: 
Lucerna  pedibus  meis  verbum  tuum,  et 
lumen  semitis  meis. 

Vel,  secundum  alios,  quia  Scriptura 
prophetica  more  lucernae  in  tenebris  ac- 

consae  tenuom  et  restrictam  lucem  exhi- 
bet,  qua  tamen  interim  utendum  sit,  do- 
nec  dies  advoniat,  clarum  lateque  diffusum 
lumen  praebitura.  Sensum  hunc  tradunt 
Hasselanus,  Adamus  et  Arias.  Ad  quem 
propensior  etiam  est  Lorinus,  quod  cum 
antecedentibus  et  consequentibus  aptius 
cohaerere  videatur.  Quorum  et  nobis  sen- 
tentia  placet.  Scribuntur  euim  haec  ad 
Judaeos,  qui  ex  scriptis  Prophetarum  ad 
lumen  Evangelii  clarius  et  perfectius  in- 
tuendum  erant  adducendi.  Hoc  enim  est, 
quod  sequitur: 

Donec  dies  elucescat.  Vel:  illucescatj 
ut  legit  Thomas  Anglicus.  Caeterum  sub- 
audi:  vohiSj  vel  per  syllepsin  ex  parte 
sequenti :  in  cordibus  vestris.  Juxta  prio- 
rem  intellectum  partis  praecedentis  hic 
significatur  tempus  futuri  saeculi,  quaudo 
facie  ad  faciem  Deum  videbimus,  tam- 
quam  in  clara  die,  ubi  jam  non  sit  opus 
adminiculo  Scripturae,  vel  propheticae, 
vel  apostolicae,  ad  cognoscendum  Deum 
rosque  divinas.  Juxta  alterum  vero  sen- 
sum,  eumque  probabiliorem,  hac  parte 
significatur  profectus  et  incrementum 
fidei,  dum  paulatim  certior,  purior,  ac 
sincerior,  magisque  explicita  de  Christi 
mysteriis  accipitur  cognitio,  vekit  die 
ilhicescente.  Quod  utique  fit  in  hoc  sae- 
culo,  et  fiebat  in  Judaeis,  qui  Christi 
fidem  receperant. 

Et  lucifer  oriatur  in  cordibus  vestris. 
Lucifer  stella  matutina  est,  solem  prae- 
currons,  ac  suo  himine  (quod  inter  stellas 
praecipuum  habet)  una  cura  radiis  solis 
emicantibus  quoddam  diei  faciens  initium ; 
Quam  gentiles  stellam  Veneris  vocant. 
Igitur  non  minus  aliquid  dicitur  hac  parte, 
quam  priore;  sed  idem  repetitur  cum 
quadam  amplificatione.  Quare  nec  Chri- 
stum  Luciferi  nomine  significatum  hoc 
loco  putamus.  Jam  enim  Christus  ortus 
fuerat  illis  per  fidem,  quibus  haec  scri- 
buntur.  Ad  futurum  autem  saeculum  ac- 
commodari  nullo  modo  potest  comparatio 
Luciferi ,  quum  illic  Christus,  in  gloria 
sua  veniens,  omnem  etiam  solis  splendo- 
rem  sit  superaturus,  nec  tempus  illud  diei 
illucescenti  aut  Lucifero  orienti,  sed  me- 


ridianae  luci  et  clarissimae  diei  potius 
comparandum  sit.  Itaque  sensus  est :  Do- 
nec,  depulsis  noctis  tenebris,  clarius  lu- 
men,  velut  exorientis  Luciferi,  mentibus 
vestris  infulgeat.  Id  est,  donec  ita  sitis 
illustrati  lumine  fidei,  ut  nullis  dubitatio- 
num  scrupulis  animi  vestri  amplius  in- 
quietentur.  Ad  hanc  enim  fidei  perfectio- 
nem  multi  Judaeorura,  qui  crediderant, 
nondum  pervenerant,  nominatim  illi,  de 
quibus  Act.  17.:  Scrutantes  ScripturaSy 
si  haec  ita  se  haberent ;  quamvis  ver- 
bum  cum  omni  aviditate  suscepissent, 
ut  ibidem  dicitur.  Facit  enim  ille  locus 
non  parum  ad  hujus  intolHgentiam. 

20.  Hoc  primum  intelligentes,  quod 
omnis  prophetia  Scripturae  propria  in- 
terpretatione  non  fit.  Pendet  partici- 
pium:  intelligenteSj  Graece:  ytvwoxovxsg, 
cognoscenteSj  a  verbo:  benefacitis ;  ac 
si  dicat:  Benefacitis  attendentes  Scriptu- 
ris  prophetarum,  si  tamen  iUud  primum 
noverltis,  quod  omnis  prophetia  Scri- 
pturae  propriae  expositionis  non  est. 
Sic  enim  melius  vertitur,  quod  in  Graeco 
est :  Idiar  iTitXuastoQ  o6  ytvexat.  Prophe- 
tiam  Scripturae  multi  interpretantur 
propheticam  Scripturam,  et  ita  transtulit 
Erasmus,  ut  prophetia  sit  eadem  cnm 
sermone  prophetico  prius  nominato. 

Sed  sciendum,  nomen  prophetiae  in 
sacris  literis  non  significare  Scripturam 
propheticam,  aut  oracuhim,  quod  scribi- 
tur  aut  profertur ;  sed  ipsam  propheticam 
praedictionem,  vel  etiam  Scripturae  pro- 
pheticae,  et  omnino  verbi  divini  sacram 
expositionem.  His  modis  accipitur  pro- 
phetia  Rom.  12.,  1  Cor.  12.  13.  14.,  1 
Thess.  5.  et  Apoc.  11.;  item  Prov.  29.  et 
Jud.  6.  Quare  et  hoc  loco  sic  accipien- 
dum  videtnr,  praesertim  cum  prophetia 
Scripturae  pro  Scriptura  prophetica  sermo 
durus  sit  et  insolitus.  Sed  et  illud  notan- 
dum,  Graeco  vocabulo  l7rtX6o£0)c:,  tara- 
ctsi  et  alia  significentur  interdum,  melius 
tamen  et  in  sacris  literis  frequentius  in- 
terpretationem  sive  expositionem  signi- 
ficari.  Exemplum  sit  Marc.  4,  34.,  Act. 
19,  39.  Atque  ita  iste  erit  hujus  loci  sen- 
sus :  Omnis  Scripturarum  expositio,  quae 

prophetia  dici  mereatur,  propria  interpre- 
tatione  non  fit.  Confer,  quae  diximus  ad 
illud  1  Cor.  14.:  Magis  auterrij  ut  pro- 
phetetis. 

Qui  vero  prophetiam  Scripturae  in- 
tellignnt  Scripturam  propheticam,  hunc 
reddunt  sensum:  Nulla  Scriptura  prophe- 
tica  privatae  est  expositionis,  id  est,  pri- 
vato  ingenio  exponenda.  Verum  hi  duo 
sensus  in  unum  fere  confluunt.  Utrovis 
aiitem  modo  intellecta  Petri  sententia  fla- 
gellat  haereticos  et  omnes  eos,  qui,  con- 
tempto  vel  posthabito  sensu  Ecclesiae, 
cui  Spiritum  suum  Christus  promisit,  pri- 
vatos  sensus  vel  suos,  vel  suorum  magi- 
strorum,  ad  Scripturas  interpretandas  ad- 
ferunt.  Nam  quod  de  Scripturis  prophe- 
tarum  hic  dicitur,  idera  pari  ratione  et  de 
caeteris  utriusque  testamonti  Scripturis 
accipiendum  est.  Utique  sensui  bene  con- 
gruit  probatio  sequens : 

21.  Non  enim  voluntate  humana  al- 
lata  est  aliquafido  prophetia.  Humana, 
Graece:  hominis.  Et  sensus  est:  Neque 
enim  voluntate  et  institutione  hominis 
alicujus  olim  introducta  est  Scriptura  pro- 
phetica,  sen  potius  usus  et  functio  pro- 
phetpndi,  id  est,  praedicendi  futura,  et 
proferendi  ad  homiues  arcana  Dei.  Bre- 
viter :  Prophetia  non  est  inventum  huma- 
num.  Hinc  sequitur  id,  quod  probare 
Petrus  instituit,  prophetias  nou  esse  pri- 
vato  sensu  et  arbitrio  interpretandas ;  sed 
(quod  inteUigendum  relinquit)  in  earum 
interpretatione  semper  respiciendum  ad 
sensum  Ecclesiae,  quae  Spiritum  Dei  ha- 
bet.  Nam  utique  eodem  spiritu  sunt  in- 
terpretandae,  quo  scriptae  sunt  et  ad  nos 
allatae,  id  est,  Spiritu  divino,  quem  Chri- 
stus  euae  Ecclesiae  promisit.  De  quo 
Spiritu  sequitur: 

Sed  Spiritu  sancto  inspirati  locuti 
8unt  sancti  Dei  homines.  Graece :  Sed 
a  Spiritu  sancto  acti  seu  impulsij  cpepo- 


/jisvot,  locuti  sunt  etc.  Actos  et  impulsos 
dicit  a  Spiritu  sancto,  non  arrepticiorum 
more,  quorum  linguas  ita  movet  spiritus 
nequam,  ut  nec  intelligant,  quae  loquun- 
tur,  nec  in  potestate  habeant  non  loqui. 
Cujusmodi  apud  ethnicos  erant  vates 
deorum,  et  apud  haereticos  Montanistas 
prophetissae  Prisca  et  Maximilla  (nam 
alienum  est  a  Spiritu  Dei,  ut  amentem 
reddat,  quem  replet,  ad  aliorum  praeser- 
tim  instructionem  et  doctrinam) ;  sed  su- 
pra  naturalem  facultatem  elevatos,  infuso 
videlicet  lumine  prophetico,  et  inspirata 
mysteriorum  cognitione,  quae  deinde  li- 
bero  motu  vohmtatis  eloquautur  aut  scri- 
bant.  Nam  loquendi  verbura  hic  etiam 
scriptionem  comprehendit.  Locuti  sunt, 
intellige :  divina  mysteria,  id  est  prophe- 
taverunt,  secundum  eam  acceptionem 
prophetiae,  quae  superius  exposita  est. 

Homines  Dei  vocantur  in  Scripturis, 
qui  ratione  ofiScii  peculiarem  cum  Deo 
habent  conjunctionem,  maxime  si  mores 
et  aetiones  officio  respondeant;  ut  pro- 
phetae,  sacerdotes,  episcopi.  Vide,  qaae 
diximus  ad  illud  1  Tim.  6. :  0  homo  Dei, 
et  ad  illud  2  Tim.  3. :  Ut  perfectus  sit 
homo  Dei.  Addit  autem  epitheton,  di- 
cendo :  Sancti  Dei  homines,  ut  ne  dubi- 
temus,  eos,  per  quos  ministratae  sunt  no- 
bis  Scripturae  sacrae,  tam  novi,  quam 
veteris  testaraenti  (nam  de  utrisque  par 
ratio  est),  sanctos  fuisse,  quando  eas  vel 
dictando,  vel  scribendo  tradiderunt.  Jam 
vero  si  Spiritu  sancto  inspirati,  et  ab  eo  im- 
pulsi,locuti  sunt  prophetae  et  caeteri  sacro- 
rum  librorum  scriptores,  sane  consequens 
est,  Scripturam  totam  esse  verbum  Dei,  nec 
aliter  a  nobis  accipiendam,  quam  si  Deus 
immediate  et  absque  huraano  vel  ange- 
lico  rainisterio  eara  edidisset  et,  ut  ita 
dicam  digito  suo  scripsisset.  Quod  et  vo- 
lunt  illa  Pauli  verba  2  Tim.  3. :  Omnis 
Scriptura  divinitus  inspirata.  De  qui- 
bus  item  suo  loco. 

Fuerunt  vero  et  pseudoprophetae  ^)  in  populo ,  sicut  et  in  vobis 
erunt  magistri  mendaces,  qui  introducent  sectas  perditionis,  et  Eum, 
qui  emit  eos,  Dominura  negant;  superducentes  sibi  celerem  perditionem. 
2.  Et  multi  sequentur  eorum  luxurias,  per  quos  via  veritatis  blasphe- 
mabitur;  3.  et  in  avaritia  flctis  verbis  de  vobis  negotiabuntur ,  quibus 
judicium  jam  olim  non  cessat,  et  perditio  eorum  non  dormitat.  4.  Si 
enim  Deus  angelis  peccantibus  non  pepercit,  sed  rudentibus  inferni  de- 
tractos  in  tartarum  tradidit  cruciandos,  in  jadicium  reservari.  5.  Et 
originali  mundo  non  pepercit,  sed  octavum  Noe  justitiae  praeconem 
custodivit,  diluvium  mundo  impiorum  inducens.  6.  Et  civitates  Sodo- 
morum  et  Gomorrhaeorum  in  cinerem  redigens,  eversione  damnavit, 
exemplum  eorum,  qui  impie  acturi  sunt,  ponens;  7.  et  justum  Lot  op- 
pressum  a  nefandorum  injuria  ac  luxuriosa  conversatione  eripuit ;  8. 
aspectu  enira  et  auditu  justus  erat,  habitans  apud  eos,  qui  de  die  in 
diem  animara  justara  iniquis  operibus  cruciabant.  9.  Novit  Dorainus 
pios  de  tentatione  eripere,  iniquos  vero  in  dieni  judicii  reservare  cru- 
ciandos;  10.  raagis  autera  eos,  qui  post  carnera  in  concupiscentia  ira- 
munditiae  ambulant,  dominationcraque  contemnunt,  audaces,  sibi  pla- 
centes,  sectas  non  raetuunt  introducere  blasphemantes,  11.  ubi  angeli 
fortitudine  et  virtute  cura  sint  majores,  non  portant  adversum  se  exse- 
crabile  judicium.  12.  Hi  vero ,  velut  irrationabilia  pecora,  naturaliter 
in  corruptione  sua  peribunt;  13.  percipientes  mercedera  injustitiae,  vo- 
luptateni  existiraantes  diei  delicias;  coinquinationes  et  raaculae  deliciis 
affluentes,  in  conviviis  suis  luxuriantes  vobiscura;  14.  oculos  habentes 
plenos  adulterii  et  incessabilis  delicti.  Pellicientes  aniraas  instabiles, 
cor  exercitatura  avaritia  habentes,  raaledictionis  filii ;  15.  derelinquentes 
rectam  viam  erraverunt,  secuti  viam  Balaara  ex  Bosor,  qui  mercedem 
iniquitatis  araavit,  16.  correpiioncra  vero  habuit  suae  vesaniae,  subjugale 
rautura  aniraal,  hominis  voce  loquens^),  prohibuit  prophetae  insipientiam. 
17.  Hi  sunt  fontes  sine  aqua,  et  nebulae  turbinibus  exagitatae,  quibus 
caligo  tenebrarum  reservatur.  18.  Superba  enim  vanitatis  loquentes, 
pelliciunt  in  desideriis  carnis  luxuriae  eos,  qui  paululura  effugiunt,  qui 
in  errore  conversantur ,  19.  libertatera  illis  proraittentes,  cura  ipsi  servi 
sint  corruptionis  ^) ;  a  quo  enira  quis  superatus  est,  hujus  et  servus  est. 
20.  Si  enim  refugientes  coinquinationes  raundi  in  cognitione  Domini 
noGtri,  et  Salvatoris  Jesu  Christi  ^),  his  rursus  nnplicati  superantur;  facta 
sunt  eis  posteriora  deteriora  prioribus.  21.  Melius  enira  erat  illis  non 
cognoscere  viam  justitiae ,  quam  post  agnitionem,  retrorsum  converti  ab 


n   Matth.  24,  11.    Act.  20,  29.    23   4  mos.  22,   22.  34.    3)  Joan.  8,  34.     Rom.  6,  16. 
4}  Mattli.  12,  43.-45. 

eo,  quod  illis  traditum  est,  sancto  mandato.  22.  Contigit  enim  eis 
illud  veri  proverbii :  Canis  reversus  ad  suum  vomitura ;  et :  Sus  lota  in 
volutabro  luti. 


SUMMARIUM  CAPITIS  SECUNDI. 

Praedicit,  exorituros  magistros  mendaces,  quorum  ingenia  et  mores  describit,  et  quae  illos 
maneant  supplicia.  Deinde  ostendit,  quam  sit  periculosum,  post  agnitam  veritatem  ad 
pristinam  vitam  relabi. 


1.  Fuerunt  vero  et  pseudoprophetae 
in  populo.  Transitus  est  opportunus  a 
mentione  prophetarum  ad  argumentum 
principale  hujus  Epistolae,  quod  esl  de 
cavendis  pseudoprophetis  ac  falsis  ma- 
gistris,  quorum  in  genero  studia  mores- 
que  describit  hoc  capite ;  quemadmodum 
et  Judas  Apostolus ,  hoc  ipsum  in  sua 
Epistola  tractans  argumentum.  Hortatus 
sum,  inquit,  ad  lectionem  sanctorum  Pro- 
phetarum,  et  unde  eorum  interpretatio 
petenda  sit,  indicavi.  Nunc  moneo,  ut  fal- 
sos  prophetas  falsosque  magistros  vitetis. 
Nam  sicut  olim  non  defuerunt  pseudo- 
prophetae ,  qui  pro  veris  Dei  prophetis 
sese  populo  venditarent,  dicentes:  Haec 
dicit  Dominus:  ita  neque  nunc,  exorta 
luce  Evangelii,  tales  defuturi  sunt  inter 
Christianos.  Eisi  namque  Christus  suam 
gubernet  Ecclesiam ,  ad  ejusdem  tamen 
utilitatem  haereses  exoriri  permittit.  Nam 
oportet  et  haereses  esse ,  ut,  qui  pro- 
hati  su7itj  manifesti  fiantj  ait  Paulus  1 
Cor.  11. 

Sicut  et  in  vobis  crunt  magistri  men- 
daces.  Sicut,  id  est  similiter.  Magisiri 
mendaces,  Graece:  ^tu8o8idday.aX(ji,  id 
est  falsi  magistri.  Quamvis  autem  hae- 
retici  revera  pseudoprophetae  sint,  juxta 
generalem  prophetiae  acceptionem,  quia 
Scripturas  sacras  falso  et  perverso  sensu 
interpretantur ;  juxta  quam  generalem  sig- 
nificationem  intelliguntur  pseudoprophe- 
tae  Matth.  7.  et  24. ;  non  dicit  tamen 
Apostolus:  Erunt  et  in  vobis  pseudo- 
prophetaCj  sed:  pseudodidascali,  quia 
veteris  testamenti  tempus  proprie  pro- 
phetarum  fuit.  Unde  Dominus  Luc.  16. : 
Lex  et  prophetae  usque  ad  Joannem. 


Tempus  autem  novi  testamenti  magistro- 
rum  est,  de  quibus  multa  Jacobus  in  sua 
Epistola.  Siquidem  in  veteri  testamento 
mysteria  praedicebantur ,  quod  est  pro- 
phctarum,  stricto  nomine  sic  appellato- 
rum ;  at  in  novo  praedicta  explicantur, 
quod  est  magistrorum. 

Illud  autem :  erunt  in  vobis,  non  sic 
intelligc :  in  vobis  gentilibus,  sicut  fue- 
runt  in  populo  Judaico;  sed  in  vobis 
Christianis,  sicut  in  veteri  populo.  Nam 
in  vobis,  id  est  gentibus,  non  quadrat, 
cum  non  minus  essent  futuri  inter  Ju- 
daeos  Christianos,  ex  quibus,  post  Eccle- 
siae  initia,  multi  et  praecipui  prodierunt 
magistri  mendaces.  Et  quidem,  vivente 
Petro,  jam  quidam  emerserant ;  ut  Simon 
magus  cum  suis  discipulis ,  Cerinthus, 
Nicolaitae  et  alii.  Unde  et  in  sequentibus 
multa  de  iis  dicit,  utens  verbis  praesentis 
temporis.  Sed  et  Paulus,  et  Judas  de  ta- 
libus  suo  jam  tempore  in  Ecclesia  seu 
contra  Ecclesiam  grassantibus  memine- 
runt.  Dicit  tamen  in  futuro:  erunt,  vel 
quia  timore,  dum  viveret  Petrus,  circam- 
cisionis  Apostolus,  comprimebantur,  post 
ejus  obitum  sese  prodituri,  ut  vult  auctor 
glossae  interlinealis ;  vel  potius,  quod, 
qui  jam  exorti  erant,  pauci  admodum 
essent  eorum  comparatione ,  qui  adhuc 
erant  exorituri.  Ita  Paulus  2  Tim.  3. 
futuros  dicit  in  novissimis  temporibus 
homines  se  ipsos  amantes  etc.  De  qui- 
bus  tamen,  velut  jam  exortis,  ipsum  Ti- 
motheum  admonet,  dicens:  Et  hos  de- 
vita. 

Qui  introducent  sectas  perditionis. 
Introducent,  Graece:  uapstca^ouotv^  id 
est,  subintroducent   A  quo  verbale  no- 

men  napeKzdxzoi,  quo  Paulus  utitur  Gal. 
2.,  ubi  Latine  sic  legimus :  propter  sub- 
introductos  falsos  fratres.  Judas  simile 
verbum  habet :  Subintroierunt  quidam. 
Erasmus  hunc  locum  ita  vertit :  Qui  clam 
inducent  sectas  perniciosas.  Est  enim 
Hebraismus,  quo  genitivus  effectum  de- 
notans,  vel  epitheti  loco,  vel  restrictionis 
causa  adjungitur  suo  nomini :  sectas  per~ 
ditioniSf  id  est,  perditionem  adferentes. 
Nam  ubi  fidei  naufragium ,  ibi  certus 
interitus  est.  Dixi :  vel  restrictionis 
causa 'j  nam  sectae,  quod  Graece  est 
aipeosig^  quamvis  usu  totius  Ecclesiae 
jam  olim  in  malam  partem  accipiatur 
significatione  notissiraa,  tamen  apud  pro- 
fanos  auctores,  atque  etiam  in  Scriptura 
sacra,  vocabulum  medium  est,  significans 
opinionem,  quam  quis  sibi  delegerit,  seu 
veram,  seu  falsam.  Porro  quas  sectas 
introduxerint  primi  inter  Christianos  ex 
Judaeis  haeretici,  late  docet  Epiphanius 
lib.  1. 

Et  Eum,  qui  emit  eos ,  Dominum 
negant.  Negant,  Graece  participium  est: 
apvo6|X£VOi ;  quamquam  id  verbi  loco 
positum  videri  potest,  nisi  malis  hanc 
partem  connectere  cum  illa:  In  vobis 
erunt  magistri  mendaces,  et  Dominum, 
qui  eos  mercatus  est,  negantes.  Sensus 
autem  est:  Christum  redemptorem  suum, 
qui  mercatus  est  eos  et  redemit  suo  sau- 
guine,  eoque  jure  Duminus  ipsorum  est, 
abnogaturi  suut ;  si  non  verbo ,  certe 
factis  et  pravitate  doctrinae;  videlicet 
Dei  nostri  gratiam  iransferentes  in 
luxuriam,  et  per  hoc  solum  dominato- 
rem  et  Dominum  nostrmn  Jesum  Chri- 
stum  negantes  ;  ut  exprimit  B.  Judas  in 
sua  Epistola,  qui  locus  cum  nostro  est 
conferendus,  et  ipse  Petrus  hic  indicat, 
dicens ,  quod  multi  sequentur  eorum 
luxurias ,  per  quos  via  veritatis  blas- 
phemabitur. 

Ex  hoc  loco  bene  colligitur,  Christum 
redemisse  quosdam  reprobos ,  nimirum 
illos,  qui  rcdcmptionis  ejus  secundum  ali- 
quos  effectus  facti  sunt  participes ;  cujus- 
modi  erant  hi,  de  quibus  Petrus  loquitur; 
utpote  per  fidem  in  baptismo  regeuerati, 


et  peccatorum  veniam  consecuti,  licet 
postea  in  veterem  peccati  servitutem  re- 
lapsi.  Quae  eadem  doctrina  est  Concilii 
Valentini,  ante  annos  paene  800.  in  Gal- 
liis  habiti,  cap.  5.  affirmantis,  Christi  re- 
demptionem  etiam  ad  eos  pertinere,  qui, 
etsi  non  salventur,  quia  non  perseverant, 
baptismo  tamen  regenerati  fuerunt,  et  in 
sanguine  Christi  a  peccatis  suis  abluti. 
Sed  ne  hinc  colligas ,  ad  omnes  omnino 
homines  effectum  redemptionis  extendi, 
quod  in  eodem  Concilio  cap.  4.  diserte 
negatur.  Vide,  quae  dicta  sunt  ad  verba 
Pauli  Rom.  14,  15.  et  1  Cor.  8,  11. 

Superducentes  sihi  celerem  perditio- 
nem.  Allugio  est  ad  id,  quod  dixerat,  eos 
introducturos  sectas  perditionis ;  ac  si 
dicat:  Dum  subinducent  sectas  perditio- 
nis,  sibi  ipsis  superducent,  id  est,  accer- 
sent,  celerem  perditionem,  hoc  est,  inopi- 
natum  interitum.  Quod  enim  inopinatum 
atque  inexspectatum  est,  id  celeriter  ac 
subito  videtur  accidere,  etiamsi  post  mul- 
tum  tempus  accidat.  Loquitur  autem  de 
damnatione  aeterna,  quae  malis  ac  prae- 
cipue  errorum  magistris  superveniet  in- 
exspectata. 

2.  Et  multi  sequentur  eorum  luxurias. 
In  Graecis  codicibus  duplex  est  lectio. 
Multi  habent:  aucDXstatg,  ut  vertendum 
sit:  sequentur  eorum  perditiones,  sive 
exitia.  In  aliis  non  paucis,  quos  annotavit 
Robertus  Stephanus,  legitur:  aasXysiaic 
quae  vox  luxurias  sive  lascivias  signifi- 
cat.  Nec  dubium,  quin  noser  interpres  ita 
legerit.  Estque  ea  lectio  longe  probabi- 
lior.  Non  enim  proprie,  nec  usitate  quis 
dicitur  sequi  alterius  perditionem;  licet 
ejus  mores  imitando  perdi  cum  eo  merea- 
tur.  Et  alioqui  dicendum  erat :  perditio- 
nem  ,  singulari  numero ;  quomodo  jam 
semel  et  iterura  dixerat.  Sed  et  quod  se- 
quitur:  Per  quos  via  veritatis  blasphe- 
mabitur,  satis  arguit  luxurias  legendura, 
non  perditiones.  Veruntamen  possunt 
haec  duo  sensu  conjungi,  in  hunc  modum  : 
Multos  habebunt  suarum  lasciviarum  imi- 
tatores,  et  impurae  doctrinae  sectatores, 
quos  secum  trahent  in  simile  exitium. 
Talos  fuere  Simoniani  et  Nicolaitae,   in 

quos  ex  parte  haec  dicta  videntur.  Ita 
Paulus  2  Tim.  3.:  Mali  homines  et  se~ 
ductores  proficient  in  pejus,  errantes  et 
in  errorem  mittentes. 

Per  quos  via  veritatis  blasphemabi' 
tur.  Per  quos ,  refert  multos  sequentes 
illorum  luxurias.  Et  sensus  est :  Quo- 
rum  causa  CLristianismus  male  audiet 
apud  infideles.  Dum  enim  multi,  sub  no- 
mine  Christiano  hbertatem  carnis  sectan- 
tes,  dedent  se  omni  lasciviae  et  immun- 
ditiae,  fiet,  ut  propter  eos  vera  et  sana 
doctrina  maledictis  et  conviciis  infidelium 
exponatur.  Sic  ad  quosdam  Paulus,  Rom. 
2. :  Nomen  enim  Dei  per  vos  blasphe- 
matur  inter  gentes.  Via  pro  genere  vi- 
tae ,  et  via  veritatis  pro  secta ,  doctrina 
seu  religione  vera,  Hebraismi  sunt.  Qui 
interpretantur,  ipsos  errorum  magistroa 
aut  eorum  sequaces  blasphematuros ,  id 
est,  maledictis  exagitaturos  viam  veritatis, 
quomodo  solent  haeretici  doctriuam  Ca- 
thoHcam,  ii  mentem  Apostoli  non  sunt 
assecuti,  nec  vero  ad  consuetam  locutio- 
nem  Scripturae  satis  attenderunt. 

3.  Et  in  avaritia  fictis  verbis  de  VO' 
bis  71  egotiabuntur.  Hic  notat  falsorum 
magistrorum  avaritiam,  quam  Graeco  vo- 
cabulo  TiXsovs^tav  appellat,  id  est,  stu- 
dium  semper  plus  habendi.  Fictis  verbis, 
Graece :  TtXaoToTq  Aoyoig,  id  est,  ficticiis 
et  compositis  verbis  sive  sermonibus. 
Nec  est;  de  vobis,  sed:  vos  negotiabun- 
tur 'j  tametsi  bene  ac  Latine  interpres 
reddidit:  de  vobis.  Quod  et  Erasmus,  et 
alii  secuti  sunt.  Sensus  est:  Per  avari- 
tiam,  hoc  est,  impellente  eos  avaritia  (ut- 
pote  cor  exercitatum  avaritia  habentes, 
sicut  infra  dicitur  versu  14.),  quaestum 
ex  vobis  facient,  ad  suum  quaestum  vobis 
abutentur,  idque  artificioso  et  ad  persua- 
dendum  composito  sermone.  Ducta  est 
metaphora  ab  avaris  mercatoribus,  qui, 
quo  merces  suas  quam  plurimo  vendant, 
omni  arte  verborum,  etiam  per  mendacia, 
commeudare  eas  student. 

Quibus  judicium  jam  olim  non  cessat. 
Graece :  oux  apysT,  non  tardat.  Quam- 
quam  et  cessare  pro  tardare  dicitur  La- 
tine,  ut  apud  Virgihum :    Cessas  in  vota 


precesque?  Judicium  autem  pro  damna- 
tione,  seu  poena  per  judicium  inferenda, 
ponitur  Hebraeo  more.  Sensus  :  Quibus 
jam  olim  et  ab  aeterno  destinata,  et  in 
Scripturis  praedicta  ac  praemonstrata 
damnatio  non  tardat ;  sed  opinione  et  ex- 
speetatione  citius  eos  opprimet.  Nam  si- 
cut  non  tardat  Dominus  promissionem 
suamy  infra  cap.  3.,  ita  nec  tardat  com- 
minationem ;  quantumvis  tam  istam,  quam 
illam  in  longum  diflferre  videatur.  Nec 
enim  tardare  dicitur,  qui,  quod  addixit, 
praestat  tempore  constituto. 

Sunt,  qui  adverbium  olim  de  futuro 
tempore  exponaut ,  hoc  sensu :  Quibus 
absque  retractatione  praeparatur  olim 
ventura  damnatio.  Constat  enim,  apud 
Latinos  olim  interdum  ad  futurum  tem- 
pus  referri.  Sed  repugnat  huic  intellectui 
Graecum  adverbium  exixaXat,  quodsonat: 
ex  antiquo,  proindeque  non  dicitur,  nisi 
de  praeterito.  Sensum  priorem  confirmat, 
quod  de  iisdem  B.  Judas  ait:  Qui  olim 
praescripti  sunt  iji  hoc  judicium. 

Et  perditio  eorum  non  dormitat.  Pro 
eo,  quod  diceret:  Et  quorum  perditio 
non  dormitat.  Hebraismus,  qualem  ob- 
servare  est  in  cantico  Virginis :  Fecit 
mihi  magna,  qui  potens  est,  et  sanctum 
nomen  ejus,  id  est,  et  cujus  nomen 
sanctum  est.  Quamvis,  inquit,  ipsi,  more 
dormientium  in  utramque  aurem,  securi 
sint,  dicentes:  JJbi  est  adve^Uus  ejus? 
ubi  judicium  ?  ut  infra  cap.  3.,  tamen 
perditio  eis  a  Deo  destinata  atque  prae- 
dicta  non  dormit,  neque  dormitat,  sed 
vigilat,  certissime  eos  comprehensura  suo 
tempore;  instar  illius  virgae,  de  qua  Je- 
remias  cap.  1.:  Virgam  vigilantem  ego 
video.  Cui  respondet  Dominus:  Bene 
vidisti,  quia  vigilabo  ego  super  verbo 
meo,  ut  faciam  illud.  Nonnulli  perdi- 
tionis  nomine  diabolum  accipiunt  perdi- 
tissimum ,  et  omnis  perditionis  auctorem, 
qui  numquam  dormit,  sed  semper  vigilat 
in  perniciem  hominum.  Verum  hic  sensus 
proposito  non  congruit. 

4.  Si  enim  Deus  angelis  peccantibus 
non  pepercit.  Deinceps  Apostolus  ad- 
ductis  ex  antiquitate  exemplis  ostendit, 

non  posse  eos  effugere  Dei  judicium,  qui 
pravorum  dogmatum  auctores  sunt  ac 
magistri.  Adducit  autem  tria  exempla 
sane  horrenda:  de  angelis,  de  mundo 
originali,  de  Sodomis;  quorum  primum 
et  tertium  adferuntur  etiam  a  Juda  Apo- 
stolo.  Peccantibus,  Graece :  d/jiapT7joav- 
Ttov,  qvi  peccaverunt.  Non  enim  impec- 
cabiles  angeli  a  Deo  creati  sunt.  Ecce, 
ait  quidam  in  libro  B.  Job,  qui  serviunt 
ei,  non  sunt  stahiles  j  et  in  angelis  suis 
reperit  pravitatem,  Job  4.  Peccatum 
eorum  describit  B.  Judas :  Quod  non 
servaverunt  suum  principatumy  sed  de- 
reliquerunt  suum  domicilium.  Quorum 
verborum  expositio  suo  loco  servanda 
est.  Illud  satis  constat,  primum  Angelo- 
rum  peccatum  fuisse  superbiam.  Nam 
initium  omnis  peccati  est  superbia,  Ec- 
cles.  10.;  et:  In  ipsa  initium  sumpsit 
omnis  perditio,  Tob.  4.  Estque  ea  com- 
munis  et  receptissima  Tbeologorum,  tam 
veterum,  quam  recentiorum,  de  angelorum 
peccato  sententia.  Qaa  de  re  late  dispu- 
tatur  apud  Magistrum  in  2.  sent.  dist.  6. 
Quaeri  potest,  cur  Deus  angelis  pec- 
cantibus  non  pepercerit,  qui  pepercit  ho- 
mini,  providens  ei  redemptorem  et  Salva- 
torem.  Ad  hoc  variae  ratioues  adferri 
solent;  sed,  salva  judiciorum  Dei  inscru- 
tabili  profunditate,  haec  videtur  prae- 
cipua:  Quia  humana  natura  tota  corruerat 
in  primo  parente,  quippe  qui  suo  peccato 
obligavit  totum  genus.  Quod  proinde  ne 
totum  periret,  misericordia  Dei  subvenit. 
Angelica  vero  natura  non  tota  cecidit; 
sed  pars  ejus  aliqua,  atque  ea  multo  mi- 
nor,  quam  sit  eorum ,  qui  in  sua  rectitu- 
dine  perstiterunt.  Itaque  genus  ipsum,  ut 
ita  dicara,  iu  illis  opus  non  habuit  repa- 
ratione.  Possumus  et  hoc  addere,  quadam 
ratione  plus  praestitum  angelicae  naturae, 
quam  humanae.  Nam  plures  angeli  ser- 
vati  sunt,  ne  caderent ,  pauciores  cadere 
permissi  sunt ;  homines  vero  plures  pe- 
reunt,  pauciores  salvantur.  In  eo  tamen 
humana  natura  prae  angelis  houorata  est, 
quod  eam  sibi  Filius  Dei  in  unitatem 
personalem  aduuaverit.  Caeterum  indicat 
B.  Petrus  argumentum  a  majore,  quod 

explicat  postea  versu  11.;  quasi  dicat : 
Si  Deus  angelis,  qui  multo  nobilioris  sunt 
naturae,  quique  fortitudine  et  virtute 
sunt  majores,  peccantibus  non  pepercit, 
spem  veuiae  ostendendo  etc.  Quomodo  non 
pepercerit,  declarant  verba  sequentia : 

Sed  rudentibus  inferni  detractos  in 
tartarum  tradidit  cruciandos,  in  judi" 
cium  reservari.  Participio :  cruciandos, 
in  Graeco  nihil  respondet,  paucis  excep- 
tis  codicibus,  quorum  non  tanta  fides;  in 
quibus  est:  xoXaCo/xsvoug,  puniendos, 
Quod  tamen  etiam  Augustino  legitur  lib. 
11.  de  civit.  Dei,  cap.  33.,  et  de  natura 
boni,  cap.  33.,  nec.  non.  Fulgentio  lib.  2. 
ad  Trasim.  cap.  2.;  quum  alioqui  videri 
possit  hoc  additum  ab  interprete,  vel  alio 
quopiam,  illustrandi  sensus  gratia;  quam- 
vis,  an  eo  conducat,  non  facile  dixerim. 
Graeca  sic  habent :  Sed  catenis  caliginis 
in  tartarum  detrusos  tradidit  in  judi- 
cium  servatos,  nisi  quod  pro :  TSTYjpTjfxs- 
voug,  servatos,  alii  codices  habent :  ty]- 
pou|jL£VO'JC,  servandos,  sive  qui  servantur. 
Quod  sensum  non  variat.  Nam  quod 
Gaignaeus  putat  ,  interpretis  tempore 
aliam  fuisse  lectionem  in  aliquibus  codi- 
cibus,  et  pro :  TYjpouiisvoug,  fuisse  scrip- 
tum:  TSipo/jilvoug,  id  est,  afflictos  et 
vexatos,  pro  quo  interpres  vertit:  cru- 
ciandos^  fallitur  in  ea  re.  Siquidem  et 
apud  Judam  legitur  idem  verbum,  a  quo 
participium  hujus  loci. 

Jam  et  caeteras  voces  expendamus. 
Pro:  catenis,  Augustiuus  et  Fulgentius 
legunt :  carceribus.  Cujus  versionis  etiam 
Beda  meminit.  Sed,  ut  Vives  apud  Au- 
gustinum  annotat,  carceres  pro  claustris 
interpres  ille  posuit,  qmbus  exire  dae- 
mones  prohibentur ;  quales  erant  illi 
in  circo,  quibus  equi,  antcquam  curre- 
rent,  coercebantur.  Inferni,  Graece: 
Cocpou,  caliginis ;  quemadmodum  et  iidem 
auctores  legunt,  et  noster  interpres  vertit 
in  Epistola  B.  Judae.  Mirum  autem,  cur 
Erasmus  veitere  maluerit:  noctis,  quod 
Graeca  vox  non  significat,  et  ipse  quoque 
iu  Epistola  Judae  caliginem  transtulerit. 
Quod  autem  noster  vertit :  detractos  in 
tartarum,  et  Erasmus,  eumque  secutus 

Hentenius:  in  tartarum  praecipitatos, 
Graecis  una  dictio  est :  Tapxapwaag, 
quam  explicatius  ita  reddes:  cum  in 
tartarum  mi$isset,  seu  detrusisset.  Ver- 
bum  quidem  insolitum  est,  nec  usquam 
alibi  legitur,  cujus  tamen  significatio  satis 
ex  contextu  colligitur,  nisi  quod  de  tar- 
tari  significato  paulo  post  agemus. 

Porro  vocabulum  rudentibus,  sive  ca^ 
teniSj  multi  faciunt  ablativura  instrumenti, 
ref erentes  ad  participium :  detractos ;  ac 
si  dicatur,  angelos  transgressores  validis 
funibus  (nam  rudens  funis  nauticus  ost) 
sive  catenis  detractos  fuisse  in  tartarum. 
Et  hoc  modo  verba  B.  Petri  intellexisse 
videtur  interpres,  qui  vertit:  detractos. 
Quamvis  enim  in  Graeco  dativus  sit 
osipaTc,  catenis,  notissimum  tamen  est, 
illum  casum  apud  Graecos,  qui  ablativo 
carent,  etiam  servire  instrumento  signifi- 
cando. 

Verum  multo  convenientius  ad  sensum 
Petri  et  Scripturae  sacrac  dativus  ille  sic 
accipitur,  ut  regatur  a  verbo  :  tradidit ; 
quomodo  dicimus,  aliquem  tradi  custo- 
diae,  carceri,  vinculis,  videlicet  retinen- 
dum  ac  puniendum  5  item  ministro,  tor- 
toribus,  Matth.  5.  et  18.;  neque  vero 
aliter  locus  Judae,  qui  huic  similis  est, 
et  cum  quo  ea,  quae  hic  dicuntur,  omnino 
conferenda  sunt,  accipi  potest.  Sic  enira 
habet :  Angelos,  qui  non  servaverunt  etc, 
in  judicium  magni  diei  vinculis  aeter- 
nis  sub  caligine  reservavit.  Ita  legimus 
Apoc.  20.,  diabolum  catena  magna  liga- 
tum  teneri  in  abysso  per  annos  mille, 
ut  non  seducat  amplius  gentes.  Nec 
opus  admonere  lectorem,  vincula,  cate- 
nas,  carceres  in  hujusmodi  Scripturis 
accipi  metaphorice. 

Quaeritur  autem,  quid  tartari  nomine 
B.  Petrus  significatum  voluerit  in  illo 
verbo :  xapTapwaac.  Plerique,  S.  Augu- 
stinum  et  Bedam  secuti,  tartarum  inter- 
pretantur  aerem  hunc  caliginosum ,  in 
quem  veluti  in  carcerem  detrusi  sunt 
daemones,  et  in  quo  detinentur  usque  ad 
extremum  judicium.  Addit  Adamus,  ex- 
ponens  locum  Judae,  bunc  aerem  a  Petro 
tartarum  appellari,  quod  turbulentissi^ 


mus  sity  a,  verbo  xapaxTCO,  id  est,  turbo 
sive  confundo.  Verum  quod  tavtarus 
accipiatur  pro  aere,  in  quo  nos  versamur, 
vel  qui  supra  nos  est,  quantumvis  inter- 
dum  turbulento ,  non  arbitror  uUius  scri- 
ptoris,  neque  sacri,  neque  profani,  qui 
sic  usurpaverit,  auctoritate  posse  probari. 

Quocirca  raagis  placet,  per  tartarum 
significari  infernum  damnatorum,  quem 
vocamus ;  ubi  umbra  mortis  et  nullus 
ordo;  sed  sempiternus  horror  inhabitat, 
Job  10. ;  ut  maxime  nomen  illud  a  verbo 
TapaTTOJ  derivatum  sit.  Quem  locum 
aliae  Scripturae  abyssum  vocant,  ut  Luc. 
8.,  Eom.  10.,  Apoc.  9.  11.  17.  et  20.  Qui 
postremus  locus,  paulo  ante  citatus,  quia 
et  catenae,  et  alligationis  meminit,  hanc, 
quam  probamus,  tartari  significationem 
non  parum  confirmat.  Est  et  significatio- 
nis  affinitas  inter  abyssum  et  tartarum. 
Nam  abyssus  significat  aquarum  immen- 
sam  profunditatem ;  tartarus  vero,  se- 
cundum  Platonem,  cst  aquarnm  thesau- 
rus,  quas  evomit  atque  resorbet.  Unde, 
sicut  in  sacris  literis  abyssus,  ita  apud 
auctores  profanos  tartarus  accipitur  pro 
locis  inferorum  profundissimis.  Hoc  modo 
tartarura  intellexit  Oecuraenius,  et  inter 
Latinos  neotericos  Cajetanus,  Catharinus, 
Titelmannus,  Lorinus;  a  quibus  nec  Car- 
thusianus  dissidet,  tametsi  prioris  quoque 
sensus  meminerit. 

Neque  tamen  isti  negaut,  etiam  aerem 
hunc  caliginosum  esse  carcerem  et  habi- 
taculum  daemonura.  Est  enim  haec,  ut 
scribit  Hieronymus,  exponens  caput  sex- 
tum  Epistolae  ad  Ephesios ,  omnium 
doctorum  opinio,  quod  aer  iste,  qui, 
coelum  et  terram  medius  dividens,  in- 
ane  appellatur ,  plenus  sit  contrariis 
fortitudinibus.  Sed  tantum,  quid  tartari 
nomine  Petrus  inteliexerit ,  exponuut ; 
nec  ulla  repugnantia  est.  Ut  enim  multi 
daemones  in  hoc  aere  versantur,  ita  multi 
quoque  detinentur  claustris  inferni.  Ac 
verisimile  est,  omnes  angelos  apostatas, 
simul  atque  peccaverunt,  in  locum  se 
dignum,  hoc  est,  in  profundum  infernum 
dejectos  ac  praecipitatos  fuisse;  postea 
vero  principem  eorum,  Dei  judicio,  per- 

roissiim  tentare  prlmos  parentes;  ac  post 
horum  transgressionem  etiam  aliis  (Deo, 
quibus  vellet,  permittente)  concessum 
fnisse,  ut  in  hoc  aere,  velut  assignato  eis 
carcere  temporario ,  morarentur  ,  huma- 
num  genus  tentaturi,  atque  pro  meritis 
multifariam  vexaturi.  Hinc  Oecumenius, 
scribens  in  hunc  locum,  illud  Luc.  8. : 
Et  rogabant  eurn,  ne  imperaret  illis,  ut 
in  abyssum  irent,  sic  interpretatur :  ne 
in  nbyssum  remitterentur,  in  quam  vide- 
licet  initio  dejecti  fuerant.  Quamvia  enim 
etiam  aer  isto  carcer  eorum  sit,  hunc 
tamen  malunt,  quam  abyssum.  Hic  enim 
regnum  suum  promoverepossunt,  non  illic. 

Poterit  igitur  sententia  B.  Petri  sic 
explicari :  Deus  angelis  praevaricatoribus 
non  pepercit ;  sed  mox  in  barathrum  illud 
tartareum  eos  praecipitavit,  et  vinculis 
caliginosis  (id  est,  infernalibns ,  ubi  per- 
petuae  sunt  tenebrae)  eos  tradidit  ser- 
vandos  ad  judicium  magni  illius  diei, 
quomodo  Jndas  loquitur;  quando  nimi- 
rum  ct  angelos,  et  homines  judicaturus 
est  Dominus.  Id  vero  non  sic  intellige, 
tamquam  interim  nullas  poenas  sustine- 
ant  daemones,  sive  in  tartaro  detenti, 
sive  in  hoc  aere  vagantes;  semper  enim, 
ubicumque  sunt,  poenam  primae  suae 
damnationis  circumferunt ,  vel  alligati, 
vel  addicti  igni  gehennae,  sicut  eam  rem 
declarant  Theologi.  Sed  in  illo  die  judi- 
candi  dicuntur  et  condemnandi,  tum  quia 
per  illud  judicium  omnis  nocendi  potestas 
in  posterum  eis  auferetur ;  tum  maxime, 
quia  imbecillitas  eorum  et  nequitia  atque 
superbia  coram  toto  mundo  traducetur. 
Quae  res  evit  superbissimis  illis  spiriti- 
bus  poena  longe  molestissima ;  praesertim 
quod  in  aeternum  sperare  non  poterunt 
ullam  vel  potestatis,  vel  honoris  pristini 
recuperationera.  Confer,  quae  scripsimus 
ad  2.  sent.  dist.  6. 

5.  Et  originali  mundo  non  pepercit. 
Alterum  hoc  exemplum  est  ex  historia 
Gen.  6.  et  7.,  quo  docet,  errorum  magi- 
stros  horrendum  Dei  judicium  non  evasu- 
ros.  Simul  hoc  et  sequenti  exemplo  pariter 
ostendit,  justos  eripi,  malis  pereuntibus. 
Originalem  mundum  dixit  interpres  pro 


prisco,  antiquo  mundo,  ut  alii  verte- 
runt.  Nam  Graece  est:  apx<xio\)  xoofjiou, 
vox  eadem  ,  quae  repetitur  aliquoties, 
Matth.  5. :  Dictum  est  antiquis.  Igitur 
originalem,  id  est,  antiquum  mundum 
vocat  eum,  qui  fuit  olim  ab  initio  hominis 
creati  usque  ad  diluvium.  Ac  mundi 
nomine  genus  humanum  intellige.  Sub- 
auditur  autem  vocula :  si,  repetenda  ex 
versu  superiori,  sic:  Et  si  prisco  mundo 
non  pepercit. 

Sed  octavum  Noe  justitiae  praeconem 
custodivit.  Octavum  vocat,  non  ab  Adam, 
a  quo  decimus  reperitur;  sed  quia  octo 
tantum  animae  conservatae  fuerunt,  ut 
idem  Apostolus  dicit  1  Epist.  3.  Quo  in 
numero  erat  Noe,  et  quidem  tamquam 
caput ;  qui  proinde  octavus  dicitur,  modo 
loquendi  etiam  vulgaribus  usitato.  Prae^ 
conem  seu  praedicatorem  appellat  justi- 
tiae,  non  civilis,  authumanae,  sed,  ut 
plerique  exponunt,  ejus  justitiae,  qua 
Deo  placetur,  et  quae  coram  Deo  justitia 
est.  Sicut  dicitur  Luc.  1.:  Erant  autem 
justi  ambo  ante  Deum.  Ejus,  inquit, 
justitiae,  quae  per  fidem  est;  sicut  de 
Noe  dicit  Paulus  Heb.  11.:  Et  justitiae, 
quae  per  fidem  est,  haeres  est  institutus, 
Nam  ipsius  Noe  justitiam  ita  commendat 
Scriptura  Gen.  6.,  ut  de  eo  dicat,  quod 
justus  atque  perfectus  fuit  in  genera- 
tionibus  suis,  quodque  cum  Deo  ambu- 
lavit. 

Hanc  justitiam  praedicabat  Noe,  non 
solum  exemplo,  quatenus  lux  justitiae 
ejus  lucebat  coram  hominibus;  sed  et 
facto,  et  verbo.  Facto  quidem,  id  est, 
ipsa  per  tot  annos  arcae  fabricatione,  in 
qua  mysterium  justitiae  per  fidem  et 
aquam  adipiscendae  continebatur ,  uti  B. 
Petrus  docuit  in  priori  Epistola.  Verbo 
autem,  quia,  ut  verisimile  est  omnino, 
interim,  dum  parat  arcam,  hortatus  est 
homines  ad  Dei  cultum  et  sectandam 
justitiam,  et  ad  vitam  improbam  corri- 
gendam,  denuntians  alioqui  futurum,  ut 
omnes  perirent.  Tale  quid  a  Noe  factum, 
et  propter  hoc  exosum  iuisse  peccatori- 
bus,  et  Josephus  refert  lib.  1.  antiq.  Ju- 
daic.  cap.  3. 

Quamquam  potest  hic  locus  accipi 
specialiter  de  Dei  justitia,  scelerum  et 
peccatorum  vindice,  quam  Noe  praedica- 
bat,  exstruens  arcam,  ac  profitens,  propter 
exuberantem  bominum  malitiam  instare 
mundo  superabundantiam  aquarum ,  nec 
ab  illis  cuiquam  extra  arcam,  quam  fa- 
bricabat,  eftugium  futurum.  Congruit  hic 
sensus  cum  eo,  quod  de  Noe  dicitur 
Heb.  11.:  Per  quam  {arcam)  damnavit 
mundum.  Vide  ejus  loci  commentarium. 
In  ea  porro  custodivit  Deus,  id  est,  a 
diluvio  servavit  octavum  Noe ,  id  est, 
ipsum  Noe  cum  septem  aliis ;  quos  si  non 
omnes  sua  justitia  servavit  (nam  incertum 
est,  an  omnes  justi  fuerint),  donati  tamen 
sunt  ipsi  Noe,  ut  principi  familiae,  propter 
ejus  insignem  jastitiam,  ac  reservati  in 
seminarium  mundi  futuri. 

Diluvium  mundo  impiorum  indu- 
cens.  Graece  :  STca^ag,  cum  induxisset, 
id  est,  inducere  coepisset.  Mundus  im- 
piorum  erat  geaus  humanum  illius  tem- 
poris,  quod  totum,  paucis  exceptis,  a  vera 
pietate  recesserat. 

6.  Et  civitates  Sodomorum  et  Go- 
morrhaeorum  in  cinerem  redigens,  ever- 
sione  damnavit.  Tertium  exemplum.  Ubi 
rursus  particula :  si,  repetenda  est,  ora- 
tione  adhuc  pendente.  Nota  est  historia 
Gen.  19.  Atque  hujus  exempli  meminit 
etiam  Judas  in  sua  Epistola.  Gomor- 
rhaeorum,  Graece  :  Gomorrhae,  quo- 
modo  dixerat :  Sodomorum,  non  Sodo- 
maeorum.  Nam  civitatum  nomina  sunt, 
Sodoma  plurale,  et  Gomorrha  singulare ; 
quamvis  et  illud  numero  singulari,  et 
hoc  plurali  interdum  legatur.  Has  civi- 
tates  cum  aliis  duabus,  Adama  etSeboim 
(nam  quinta  Segor,  Pentapolim  complens, 
data  fuit  precibus  et  meritis  Lot)  ,  in- 
colis  earum  ac  totius  regionis  sulphure 
et  igne  coelitus  demisso  consumptis,  re- 
dactas  in  cinerem  (est  enim  in  Graeco 
participium  aoriston:  TS^pcooac)  ever- 
sione  seu  subversione  condemnavit,  hoc 
est,  funditus  evertendo  punivit.  Ob  quae 
peccata  sic  punitae  fuerint,  Scriptura 
non  tacuit.  Primum  Gen.  12.  et  18.  et 
19.,    ubi   de    inhospitalitate    et    infanda 


eorum  libidine.  Deinde  et  Ezech.  16. 
Quo  loco  Dominus  Jerusalem  per  Pro- 
phetam  sic  alloquitur:  Ecce,  haec  fuit 
iniquitas Sodomae,  sororis  tuae:  super- 
bia,  saturitas  panis,  et  abundantia,  et 
otium  ipsius  et  filiarum  ejus;  et  manum 
egeno  et  pauperi  non  porrigebant  etc. 

Exeniplum  eorum,  qui  impie  aciuri 
sunt ,  ponens.  Exemplum ,  non  hic 
Graece  cst:  TiapaSstyiia,  sed:  uTioSciyiia. 
Pro  quo  apud  Judam  legitur:  dsTy/jia, 
simplex ;  ut  intelligas,  ait  Erasmus,  non 
exemplum,  quod  imiteris,  sed  quod  ad- 
moneat ,  quid  sit  vitandum.  Tametsi 
illud  Erasmi  discriraen  inter  eas  voces 
non  est  perpetuum.  Sentit  autem  Petrus, 
Deum  statuisse  civitates  illas  non  in 
exemplum  vulgare;  quomodo,  qui  pu- 
blicis  suppliciis  affieiuntur ,  statuuntur 
exempla,  ne  caeteri  similia  committant ; 
sed  in  exemplum  typicum,  secundum 
hoc,  quod  ait  Paulus:  Omnia  in  figura 
contingebant  illis,  1  Cor.  10.  Nam  per 
illam  punitionem  horribilem,  sed  tempo- 
ralem,  velut  per  typicum  quoddam  exem- 
plum  significata  fuit  aeterna  poena,  longe 
furmidabilior,  quae  manet  homines  im- 
pios,  praesertim  impietatis  raagistros. 

7.  Et  justum  Lot  oppressum  a  ne- 
fandorum  injuria  ac  luxuriosa  con- 
versatione  eripuit.  Nonnihil  variant 
Latini  codices ;  nam  iu  quibusdam  pro  : 
injuria,  scribitur:  injusta,  in  aliis:  im- 
pudica.  Nec  desunt,  in  quibns  pro :  in- 
juria  ac  luxuria,  tantum  legatur:  im- 
pudica.  Quae  lectio  plus  aHis  convenit 
cum  Graecis,  quae  sichabent:  Et  justum 
Lot  oppressum  (sive  qui  opprimebatur) 
a  nefariorum  in  lascivia  conversatione, 
eripuit.  Et  sensus  est ,  Lot ,  virum 
justnm ,  quem  illi  nefarii  ac  flagitiosi 
homines  per  libidinosam  suam  conversa- 
tionem  graviter  affligebant,  ac  velut  la- 
bore  eaectum  fatigabant,  missis  ad  eum 
angelis  suis  Deus  eripuit,  ne  cum  illis 
involverctur  incendio.  Justitiam  Lot 
satis  commendat  Scriptura ,  quod  cum 
Abraham  egressus  fuerit  de  terra  nativi- 
tatis  suae,  Gen.  13.;  quod  solus  cum 
parva  familia  servatus  de  incendio  Sodo- 

morum ;  quodque  propter  eum  etiamSegor 
servata,  Gen.  19.;  tum  qnod  ab  hospita- 
litate  sic  laudatus ,  ut,  quemadmodum 
Abrabam ,  sic  et  ipse ,  etiam  angelos 
meruerit  bospitio  suscipero ,  ibidem  et 
Heb.  11.  Quomodo  autem  justitiae  ejus 
non  deroget,  quod  Sodomitarum  libidini 
filias  obtulit,  ab  expositoribus  historiae 
Genesis  petendum. 

8.  Aspectu  enim  et  auditu  jastus 
erat.  Declaratio  est  ejus,  quod  dixit, 
justum  Lot  oppressum  fuisse  a  nefan- 
dorum  luxuriosa  conversatione.  Quare 
partis  hujus  sensus  non  est,  Lot  externa 
specie  justum  fuisse,  ut,  qui  videbant 
eum  et  audiebant,  nihil  haberent,  quod 
reprehenderent ;  sed  juxta  hanc  quidem 
nostram  lectionem  laudat  eum  Apostolus, 
quod  inter  pessimos,  cum  quibus  ei  con- 
versandum  erat,  nec  oculis,  uec  auribus 
hauserit  contagium  scelerum.  Quae  est 
maxima  virtus,  inter  malos  et  impios 
constantiam  servare  justitiae  et  pietatis. 
Quis  autem  secuudum  Graecam  lectio- 
nem  germanior  sensus  videatur,  statim 
dicemus. 

Habitans  apud  eos,  qui  de  die  in 
diem  animam  justam  iniquis  operibus 
cruciabant.  Totus  versus  in  Graeco  sic 
habet:  Aspectu  enim  et  auditu  justus 
inhabitans  inter  eos,  diem  ex  dte  ani- 
mam  justam  iniquis  operibus  cruciabat. 
Nam  Graece  est ;  ipaoavtCsv,  singulare, 
non :  spaaavtCov_,  plurale.  Quod  si  dicas, 
una  tantum  literula  haec  dififerre,  pro- 
indeque  facillimam  esse  alterius  in  al- 
terum  mutationem,  primum  obstat  con- 
sensus  Graecorum  codicum  in  verbum 
singulare.  Reclamat  deinde  etiam  gram- 
maticae  ratio  ,  nisi  nominativas  voces 
(quod  Gaignaeo  placet)  pro  genitivis  ab- 
sohite  positis  accipias.  Sed  hoc  insolitum 
est ,  etiam  in  sacris  literis.  Graecam 
igitur  lectionem  multi  sic  interpretantiir : 
Lot,  quum  essei  oculis  et  auribus  justus, 
ut  cujus  omnes  sensus  a  Sodomae  scele- 
ribus  abhorrerent,  animam  suam  quotidie 
malis  eorum  operibus  ,  quae  videre  et 
audire  cogebatar,  oxcrnciasse. 

Verum  articulus  vocabulo  (5ixatog  ap- 


positus  diversam  constructionem  et  een- 
sum  postulat  hujusmodi :  Justus  enim 
ille,  cum  versaretur  inter  illos  nefarios 
homines,  quotidie  justam  animam  suam 
(id  est,  80  ipsum)  pravis  eorum  actioni- 
bus  excruciabat,  videndo  eas  et  audiendo. 
Nam  multa  videbat  et  audiebat ,  quae 
ipsius  animum  vehementer  offenderent; 
quomodo  dictum  est  a  Davide :  Vidi 
praevaricantes,  et  tabescebam,  quia  elo' 
quia  tua  non  custodierunt,  Psalm.  118. 
Qui  modus  loquendi  per  tropum  etiam 
ad  Deum  transfertur,  ut  Jes.  1.:  Solen- 
nitates  vestras,  inquit,  odivit  anima 
mea;  facta  sunt  mihi  molesta;  lako~ 
ravi  sustinens.  Caeterum  Hebraismus 
est;  animam  suam  cruciare,  pro  animo 
discruciari;  qualis:  benedicent  se,  pro 
benedicentur,  Gen.  12.  et  alibi.  Quae 
forma  sermonis  etiam  Gallis  usitata  est: 
II  se  rompera.  II  se  poutrira.  Istud 
rumpetur.    Istud  putrefiet. 

9.  Novit  Dominus  pios  de  tentatione 
eripere.  Orationem  huc  usque  pendentem 
ab  illo  loco :  Si  enim  Deus  angelis  pec- 
cantibus  etc,  nunc  claudit,  alteram  par- 
tem  ei  reddens,  in  hunc  modum:  Si  Deus 
angelis  et  hominibus  olim  peccantibus 
non  pepercit,  sed  graviter  punivit;  si 
justos  Noe  et  Lot  e  malis  eripuit:  igitur 
novit  Dominus  pios  e  tentatione  eri- 
psre,  et  impios  ad  cruciatum  reservare. 
Sic  post  Bedam  Cajetanus  partem  hanc 
connectit  superioribus.  Quamquam  Graeca 
scholia  separant ,  et  orationem ,  quae 
manserat  imperfecta ,  absolvunt  addito 
hujusmodi  supplemento:  Igitur  et  istos 
magistros  mendaces  condigno  tradet 
exitio ;  vos  autem,  qui  cum  illis  in 
mundo  commoramini,  servabit  et  salvos 
faciet;  ut  redditio  subaudiatur  ex  prae- 
cedentibus,  ubi  de  magistris  mondacibus 
dixerat :  Quibus  judicium  jam  olim  non 
cessat,  et  perditio  eorum  non  dormitat. 
Id  enim  probandum  sumpserat.  Hoc 
modo  supplet  etiam  Hyginus  Papa  in 
Epist.  2.,  ubi,  locum  hunc  allegans,  poet 
illa  verba:  exemplum  eorum,  qui  impie 
acturi  sunt,  ponens,  haec  adjicit:  Quid, 
putatis,   iniquii  et  perseverantibus  in 

nequitia  eorum  erit?  Secundum  hos  id, 
quod  nunc  addit  Petrus :  Novit  Domi- 
nus  etc.j  non  illatio  est,  sed  confirmatio 
dictorura;  ac  si  dicat:  Ita  omnino  tactu- 
rus  est  Dominus ,  quia  novit  pios  e  ten- 
tatione  eripere,  id  est,  opus  hoc  ei  pla- 
citum  est  et  familiare ,  veros  sui  cultores 
ex  angustiis  et  persecutionibus,  quibus 
tentantur  et  probantur,  educere  et  li- 
berare;  quemadmodum  et  id,  quod  se- 
quitur. 

Iniquos  vero  in  diem  judicii  reser- 
vare  cruciandos.  Graece:  Injusios  au- 
tem  in  diem  judicii  puniendos  servare. 
Hoc  quoque  novit  Doryiinus ,  notitia 
decreti  et  approbationis,  quia,  licet  non 
gaudeat  in  poenis  impiorum ,  vult  tamen 
et  probat  opus  suae  justitiae,  qua  punit 
impios  et  omnes  injustos,  id  est,  pecca- 
tores.  Diem  judicii ,  intellige  extremi, 
velut  passim  alibi.  Nec  tamen  hinc  con- 
sequens  est,  animas  impiorum  non  puniri 
ante  illum  diem.  Non  enim  de  animabus 
separatis  loquitur  B.  Petius,  sed  de  ho- 
minibus,  deque  punitione  perfecta,  qua 
simul  in  anima  et  corpore  punientur. 

10.    Magis  autem  eos,  qui  post  car- 
nem    in    conciipiscentia    immunditiae 
ambulant.     Magis ,    Graece:     |ia/.iaTa, 
maxime,    pro    quo   Hieronymus:    prae- 
cipue,  lib.  1.  contia  Jovin.   cap.  24.,  ubi 
multa  citat  hujus  loci.     Oui  ambulont, 
7;op£uo|i£vo'j(;,  qui  incedunt.  Et  lULiaojuioc 
non  simpliciter  immunditiam,   sed  pol- 
lutionem    significat ;    quemadmodum    et 
Hierouymus  legit.    Doctrinam  generalem 
accommodat  Apostolus  suo  instituto,  re- 
diens    ad   id,    quod    initio    capitis    agere 
coeperat,  id  est,  ad  descriptionem  falso- 
rum  magistrorum,    qui   partim  jam   tum 
exorti  erant,  partim  non  multo  post  ex- 
orituri.    De  quibus  vide,  quae  scribit  in 
comment.    Oecumenius,  et  ab   eo  citatus 
Irenaeus  lib.  1.  adversus  haereses,    cap. 
1.  8.  et  9.    Sensus  est :    Omnes  quidem 
impios  et  peccatores  servari  in  diem  ju- 
dicii  puniendos;  maxime  tamen  ac  prae- 
cipue   puniendos   eos,   qui ,   carnem,   id 
est,  carnalia  desideria   sequentes,   vitam 
ezigunt  in  omni  genere  turpium  volupta- 


tum.    Quod  breviter  dixit  Judas  Aposto- 
lus :   Hi  carnem  quidem  maculant. 

Dominationemque  contemnunt.  Simi- 
liter  Judas :  Dominationem  autem  sper- 
nunt.  Hieronymus  plurali  numero  legit: 
dominationes.  Sic  enim  et  Graeca  quae- 
damhabent:  xuptOTTjTac;,  nominatim  Com- 
plutensia  et  regia.  Sed  verisimilius  est, 
B.  Petrum  scripsisse :  xupiOTTjTOQ,  geni- 
tivum  singularem  ;  nam  verbum  xaTa- 
«ppovsTv,  contemnere,  non  accusativum 
regit,  sed  genitivum,  et  singulare  est 
apudJudam.  Porro  ({n&m  dominationem 
intelligat  uterque  Apostolus,  non  liquet. 
Multi  de  politico  magistratu  interpretan- 
tur,  id  est,  de  regibus  et  principibns,  ac 
caeteris  in  sublimitate  constitutis ,  ut 
Paulus  loquitur  1  Tim.  2.  Nam  hi  do- 
minari  solent,  secundum  illud  Matth.  20. : 
Principes  gentium  dominantur  eorum. 
Unde  et  Dominationes  salutantur.  Ve- 
rum  haereticos  illos,  de  quibus  hic  agitur, 
magistratum  contempsisse ,  non  legitur. 
Imo  Neroni  Simon  magus  assentatus  fuit 
usque  ad  adorationem. 

NonnuUi  cum  glossa  interlineali  expo- 
nunt  de  suprema  Christi  dominatione, 
quam  contempserunt,  qui  pro  Christo 
angelos  ad  Deum  mediatores  substitue- 
runt.  Quam  Paulus  vocat  religionem 
angelorum,  Col.  2.  Sed  hoc  si  vellent 
Petrus  et  Judas,  clarioribus  verbis  eam 
rem  expressissent,  ut  Judas  in  alia  parte 
suae  Epistolae,  dicens :  Et  solum  domi- 
natorem  tt  Dominum  nostrum  Jesum 
Christum  ntgantes.  Oecumenius  siguifi- 
cari  putat  universalem  dominationem  Dei, 
qua  mundum  instituit  et  gubernat ;  qua 
mendaces  illi  magistri,  pcr  suas  fabulas 
de  mundi  creatione  et  gubernatione  con- 
fictas,  quorum  Irenaeus  meminit,  spreta 
atque  repulsa  ,  tamquam  oculis  a  Deo 
omuium  domiuatore  aversis,  converterunt 
se  ac  demerserr.nt  in  omnem  carnalem 
impudicitiam.  Similia  repetit  idem  auctor 
in  expositione  Epistolae  Judae.  Qui  qui- 
dem  sensus  propius ,  quam  caeteri,  re- 
spondere  videtur  ad  dogmata  haeretico- 
rum  Apostolici  temporis. 

Audaces ,  sibi  placentes,   Subaadien- 

dum :    01   stat ,    qui   simt ,    «t   admonet 
Oecumeninsj   aiit:   ovxsg^   cum  sint,   ut 
haereat  haec  pars  cum  sequentibus.  Sunt 
euim  hae  duae  voces  non  accusandi  ca- 
sus,  sed   nominandi  in   Graeco,   quamvis 
praecesserint    accusativi.     Audaces    ad 
aggrediendum  ea,    quibus  suum  institu- 
tum  promoveant.  Item  audaces  ad  male- 
dicendum,  ponentes  in  coelum  os  suum, 
ut    statim    audiemus.       Sibi    placentes, 
Graece    ab^ddeiQ ,   praefracti ,    ut   alii 
vertunt,  id  est,  homines  sui  sensus,  sui- 
que   capitis,  ut  dici  solet.    Hieronymus 
legit:  procaces.     Noster  interpres  alibi 
au^ddf]  superbum  interpretatur,  ut  Tit,  1. 
Quadrant  haec  epitheta  in  haereticos  om- 
nium  aetatum. 

Sectas  non  metuunt  introducere  blas- 
phemantes,  Secundum  hanc  receptam 
loctionem  sensus  promptus  est.  Exponi- 
tur  enim  effrenata  audacia  haeresiarcha- 
rum ,  qui  non  verentur  nova  dogmata 
excitare  et  spargere ,  et  sectas  facere. 
Sed  scieudum,  in  codicibusGraecis  atque 
etiam  Latinis  quibusdam  manuscnptis, 
quorum  et  Erasmus  raeminit,  non  haberi 
verbum  introducere.  Sic  autem  habent 
Graeca :  d6^a<z  ou  Tpsjuiouai  pXaacpYjptouv- 
XBQ.  Quod  ita  reddas  Latine:  Glorias 
non  verentur  blasphemare,  seu  convi' 
ciis  incessere.  Pro  quo  Apostolus  Judas 
dixit :  Glorias  autem  blasphemant  Ex 
quo  etiam  refelluntur,  qui  dividunt  hanc 
partem  in  duas :  Glorias  non  metuunt, 
et  blasphemantes,  nec  advertunt,  parti- 
cipium  loco  verbi  infinitivi  positum  esse, 
juxta  proprietatem  Graeci  sermonis.  Cur 
autem  interpres  eandem  vocem  hicsectaSy 
apud  Judam  majestatem,  seu  majestates 
transtulerit  in  sententia  simili,  seu  potius 
eadem,  mihi  non  liquet.  Ac  sane,  quam- 
vis  66^a  non  solum  gloriam,  sed  etiam 
opinionem  significet ,  pro  secta  tamen 
usurpatum  legisse,  non  memini;  iicet  ex 
opinionibus  fixis  et  obstinatis  sectae 
suboriri  soleant.  Nara  quod  supra  legi- 
mus  :  sectas  perditionis ,  Graece  est : 
aipeastQ. 

Porro  glorias  Erasmus  interpretatur: 
gloria  praecellentes,  id  est,  viros  gloria 


ac  majestate  praeditos,  ut  sunt  reges, 
principes  ac  magistratus.  Qui  et  aliorum 
multorum  commeutarius  est.  Caeterum 
Oecumcnius  duplicem  adfert  expositio- 
nem,  dum  So^ag  esse  dicit  sive  divinas 
virtutes,  sive  etiam  ecclesiasticos  prin- 
cipatus;  divinas  virtutes,  ut  arbitror, 
intelligens  coelestes  ac  Dei  ministros 
spiritus ;  ecclesiasticos  autem  principatus 
eos,  qui  in  Ecclesiarum  regimine  -sunt 
constituti,  id  est,  Episc^pos  caeterosque 
praelatos.  Nam  hos  maledictis  et  calum- 
niis  haereticorum  obnoxios  esse,  quoti- 
diana  docet  experientia.  De  divinis  vir- 
tutibus,  id  est  angelis,  etiam  alii  nonnulli 
internretati  sunt,  ut  Turrianus  lib.  2.  de 
hierarch.  ordinat.  cap.  9.,  et  Hasselanus, 
ejusque  discipulus  Adamus  in  comment. 
Constat  enim,  inquit  Adamus,  ex  historia 
antiquitatis,  scholam  hanc,  id  est,  Si- 
monis  et  Gnosticorum,  mirabilia  finxisse 
de  angelis,  et  indigna  prorsus  excogi- 
tasse.  De  quibus  legendi  Irenaeus  et 
Epiphanius,  scribentes  adversus  haereses, 
et  post  hos  Theodoretus  lib.  3.  haeret. 
fabularum. 

Nec  absimile  vero  est,  Petrum  eos  hic 
vocare  glorias ,  sive  dignitates ,  sive 
majestates  (his  enim  vocibus  Latinis 
§6^ac  reddunt  interpretes) ,  quos  Paulus 
vocat  principatus,  potestates,  virtutes, 
dominationes,  thronos,  Eph.  1.  et  Col.  1. 
Certe  Gregorius  hom.  8.  super  Ezechielem 
majestatum  coelestium,  meminit,  cum 
dicit,  Christum  etiam  majestatibus  an- 
gelorum  esse  superpositum.  At  de  his 
sermo  redibit  in  exponenda  Epistola  Ju- 
dae.  Nam  et  illud,  quod  in  ea  Epistola 
refertur  de  Michaele  archangelo ,  non 
auso  inferre  diabolo  jndicium  blasphe- 
miae,  favet  dictae  expositioni  de  angelis, 
quemadmodum  ethoc,  quodjam  sequitur: 

11.  Ubi  angeli  fortitudine  et  virtute 
cum  sint  majores,  non  portant  ad- 
versum  se  exsecrabile  judicium.  Ubi, 
pro  cu7n  adverbio  posuit.  Sic  enim  tam 
Graecis ,  quam  Latinis  interdum  usur- 
patur.  Noluit  autem  cum  dicere,  ne  bis 
diceretur  in  tam  paucis  verbis ,  quia 
sequitur:    cum  sint  majores.    Portani, 

Graece:  ^lpooa'. ,  ferunt  Exsecrabile 
judicium,  ^\oi^^r^\iov  xpiatv  id  est,  hla- 
sphemum,  maledicum  judicium.  Deinde 
Graeca  plus  habent  :  Tzapa  xupuo^  pro 
qno  reperitnr  in  antiqnis  nonnnllis  La- 
tinis :  a  Domino.  Sed  melius  Erasmus 
et  alii  vertunt :  apud  Dominum.  Non 
ferunt  adversum  sese  apud  Dominum 
maledicum  judicium.  Sic  enira  passim 
sumitur  in  Scriptura  Graeca,  tam  veteris, 
quam  novi  Testamenti. 

Qui  ad  Graeca  non  respcTerunt,  nec 
ad  locum  Judae  Apostoli,  sic  fere  partem 
hanc  interpretati  sunt :  Haeretfcorum 
valde  gravia  et  intolerabilia  fore  tor- 
menta,  cum  nec  angeli  praevaricatores, 
qui  natura  praestantiores  et  fortiores 
sunt  hominibus,  Dei  adversum  se  judi- 
cium  sustineant.  sed  ut  importabile  ex- 
secrentur.  Alii  alios  huc  adferunt  sensus, 
usque  ad  octo  vel  novem  nnmero,  quos 
recensent  Fevardentius  et  Lorinus. 

Pro  ser.su,  quem  nos  veriorem  puta- 
mus ,  notandum ,  id,  qnod  Graece  est: 
xaT^  auTWv^  adversum  se,  positum  es^e 
pro :  xaO'  ia'JTa)v\,  ut  et  quaedam  Graeca 
habent,  id  ost,  adversum  se  ipsos ;  quod 
exponitur:  adversum  se  mutr.o,  alius  ad- 
versus  alium;  qiiomodo  reciprocum  illud 
frequenter  accipitur,  ut  alibi  docuimns. 
Eodem  redit.  si  adversum  se  expouas : 
contra  suae  natarae  et  excellentiae  so- 
cios.  Nam  et  daemones  angeli  sunt  ex 
principatibus,  et  potestatibus  et  virtuti- 
bus,  Rom.  8.  et  1  Cor.  15.  Juxta  quem 
sensum  clictio  se  reciprocationem  innuit 
generis  seu  naturae;  ut  si  dicas:  Lupi 
sesp  uon  comedunt. 

Sensus  igitur  hic  esse  videtur:  Isti 
Simonis  discipuli  non  verentur  coelesti- 
bus  ac  gloriosis  virtutibus,  id  est  angelis 
gloriosis ,  maledicere,  cum  ipsi  angeli, 
robore  ac  virtute  eis  majores,  non  in- 
ferant  sibi  mutuo,  id  est,  alii  Mliis,  boni 
malis,  judicium  blasphemum ,  non  im- 
pingant  eis  notam  mpledicti,  non  ingeraut 
verba  maledica,  non  eos  cim  maledictis 
exsecrentur,  si  quando  controversiam  peu 
disceptationem  cum  eis  habent  ap7id  Do- 
minum  vel  coram  Domino.  Nam,  nt  alter 


Apostolus  refert,  Michael  archangelus 
cum  diaboJo  disputans  de  Mosi  corpore, 
non  est  ausus  judicium  inferre  hlasphe- 
miae.  Ad  hanc  enim  Michaelis  cum  dia- 
bolo  altercationem  coram  Domino  habi- 
tam  (ut  solet  filiis  Dei  coram  Domino 
assistentibus  adesse  etiam  Satan,  Job  1. 
et  2.),  in  qua  a  convicio  Michael  ab- 
stinuit,  tantumque  dixit:  Imperet  tibi 
Dominus ,  B.  Petrum  respicere ,  plus 
quam  verisimile  est ;  ut  ex  angelorum 
comparatione  exaggeret  haereticorum  an- 
dacem  maledicentiam,  qui,  homines  cum 
sint,  angelis  non  parcunt;  quando  nec 
angeli,  natura  inter  se  aequales,  alii  aliis 
maledicunt.  Si  tamen  per  glorias  intel- 
ligere  quis  maluerit  homiues  gloria  prae- 
cellentes  ,  nihilominus  valebit  criminis 
eorum,  qui  his  maledicunt,  exaggeratio 
ab  angelis  sumpta. 

12.  Hi  vero ,  velut  irrationabilia 
pecora,  naturaliter  in  captionem  et  in 
perniciem.  Pergit  Apostolus  describere 
mores  corruptissimos  pseudodidascalo- 
rum.  Irrationabilia  pecora ,  Graece : 
aXoya  Cwa^  irrationalia ,  seu  ratione 
carentia  animalia,  sive,  ut  interpres  in 
Epistola  Jndae,  et  Erasmus  hoc  loco 
vertunt,  bruta  animalia.  Nam  brutum 
dicitur,  quod  sermonis  et  rationis  est 
expers  Caeterum  pro  adverbio  :  natura- 
liter,  in  Graeco  sunt  duo  vocabula,  no- 
men  et  participium:  9'jaixa  ysysvTjpisva, 
naturalia  genifa.  Quod  sic  exponunt: 
naturalite'!^  genita  seu  producta,  scilicet 
ad  id,  quod  sequitur,  id  est,  ad  capturam 
et  perniciem.  Nam  Deus  bruta  auiman- 
tia,  quadrupedia,  volatilia,  natatilia  crea- 
vit ,  ut  ab  hominibus  capta  et  occisa 
cedant  in  eorum  usum. 

Alii  vocabnlum  ©uaixa  seorsim  ac- 
cipiunt ,  exponentcs  hoc  modo:  Quae 
naturali  impetu  fernntur,  non  ratione; 
ut  sit  declaratio  vocabuli  praecedentis : 
aXoya.  Qui  sensus  aptior  est:  nam  juxta 
priorem  sensum  potius  dicendum  erat: 
9'jaixa)':  sen  '-puasi  ysYsvyyjieva,  natura- 
liter  seu  natura  genita  ad  capturam  ete. 
Sentit  Apostolus ,  eos ,  adversns  qnos 
scribit,  more  brutorum  animantinm,  quae 

sensu,  non  ratione  ducuntnr,  et  in  hoc 
nata  sunt ,  ut  capta  ab  hominibus  oc- 
cidantur,  quum  et  ipsi  sensuum  volnpta- 
tibus  totos  se  dedant,  tandera  judicii  die, 
tamquam  laqueo  captos ,  ad  interitum 
trahendos.  Quidam  active  locum  hunc 
interpretantur  de  rapacibus  et  noxiis  ani- 
malibus,  quibus  naturale  est,  alias  ani- 
mantes  capere  et  perdere;  cujusmodi 
sunt  lupi ,  leones ,  accipitres  ,  aquilae ; 
quasi  dicat  B.  Petrus,  ad  eundem  modum 
seductores  istos  capere  simplicium  animas 
et  perdere.  Verum  prior  sensus  germanus 
est,  et  explicatur  sequentibus  verbis. 

In  his ,  quae  ignorabant,  hlasphe- 
manteSj  in  corruptione  sua  peribunt. 
Hoc  dicit,  quod  pluribus  B.  Judas:  Hi 
autem,  quaecumque  quidem  ignorant, 
blasphemant;  quaecumque  autem  na- 
turaliter ,  tamquam  muta  animalia, 
norunt ,  in  his  corrumpuntur.  Ergo 
quod  Petrus  Rcripsit :  In  his ,  quae 
ignorant,  blasphemantes,  idem  est  cum 
eo,  quod  Judas:  Quaecumque  ignorant, 
blasphemant ;  ut  Petri  phrasis,  alioqui 
insolita,  sic  exponi  possit:  In  iis,  qnae 
ignorant,  suam  exercent  maledicentiam ; 
vel  potius  similis  sitHebraismo  frequenti 
in  Scripturis,  quo  invocare  in  nomine 
Domini,  idem  est,  quod  invocare  nomen 
Dominij  quemadraodnra  interpretes  Hie- 
ronyraus  et  alii  phrasira  Hebraicara  red- 
diderunt.  Quae  taraen  nobis  etiara  legitur 
Psalra.  19. :  Nos  autem  in  nomine  Do- 
mini  Dei  nostri  invocabimus.  Simile 
est  illud  Psalm.  72. :  Donec  intelligam 
in  novissimis  eorum,  id  est,  donec  eorum 
exitum  vidcnra  et  considerera. 

Porro  satis  apparet,  utrumque  Aposto- 
Inm  respicere  ad  blasphemiam,  de  qua 
proxirae  locuti  fuerant;  ea  scilicet,  qua 
perditi  isti  homines  blaspheraabant  glo- 
rias  seu  majestates.  Per  quas  si  intel- 
ligantnr  angelicae  virtutes ,  quem  intel 
lectum  superius  ostendiraus  esse  proba- 
bilera,  facilis  erit  hujus  loei  coraraentarius. 
Nam  angeloium  natura,  respublica,  or- 
dines ,  officia ,  sensum  et  cognitionem 
humanam  longe  excedunt,  nisi  quantura 
de  illis  Deus  in  Seripturis  revelavit.  Hos 


autem  isti  blasphemabant ,  quia  irreve- 
renter  et  fabulose  tractabant,  ut  ante 
dictura  est.  Quamquara  potest  haec  par.s 
ulterius  extendi  ad  alia  fidei  nostrac 
raysteria,  de  quibus  illi  nugacissirae  fa- 
bulabantur. 

Jam  in  eo ,  quod  sequitur :  In  cor- 
ruptione  sua  peribunt,  in  Graeco  allusio 
est  norainis  et  verbi :  iv  ttq  cp^opa  auxdiv 
xaxacp^apT^oovTat.  Quod  Erasmus  sic  red- 
dit:  in  perditione  sua  peribunt.  Hiero- 
nyraus  autem  expressius  e  Graeco :  In 
corruptione  sua  corrumpentur.  Ubi 
corruptionem  Apostolus  intelligit  eam, 
quam  supra  cap.  1.  v.  4.  et  hic  infra 
V.  19.  De  qua  loquitur  et  Judas,  dicens: 
In  his  corrumpuntur.  Ea  corruptio  est, 
qua  per  foedas  et  innaturales  libidines 
dehonestatur  ac  vitiatur  huraana  natura, 
ejusquo  dignitas  laeditur  ac  violatur. 
Sensus  autem  est :  Instar  brutorum  ani- 
mantiura,  ea,  quae  non  intelligunt,  denti- 
bus  maledicentiae  lacorantes,  dum  sese 
totos  voluptatibus  sensuum,  etiam  contra 
naturam ,  tradunt  et  immergunt,  atque 
per  hoc  naturam  suam  corrurapunt,  tan- 
dem  in  aeternam  corruptionem,  id  est, 
perditionera  et  interitum  praecipitandos 
esse. 

13.  Percipientes  mercedem  injusti- 
tiae.  Percipientes,  Graece:  xo/iiou/isvot, 
reportaturi.  Cobaeret  enim  praeceden- 
tibus,  et  hic  finiendus  erat  versus.  Sic 
eandera  vocera  transtulit  interpres  in 
priori  Epistola  cap.  1.  :  Reportantes 
finem  fidei  vestrae  salutem  animarum. 
Caeterura  injustitia  more  Scripturae  ge- 
neraliter  accipitur,  coraprehendens  orane 
genus  peccatorum,  etiara  carnalium ,  de 
quibus  hic  agitur ;  ut  ex  sequentibus 
amplius  patebit.  Sensus  est:  Eam  poe- 
nara,  id  est,  corruptionem  aeternara  re- 
cepturos  esse  pro  mercede  suarura  cor- 
ruptelarura. 

Voluptatem  existimantes  diei  deli- 
cias.  Constructio:  Hi,  inquam,  qui  vo- 
luptatera  existiraant  diei  delicias,  Graece : 
T7JV  iv  y^nipa.  Tpu^f/jv,  eas,  quae  in  die, 
delicias.  Et  sensus  est,  quem  Erasmi 
versio  paraphrastica  significat :  Pro  VO" 


618 


COMMENTARIUS  IN  CAP.  II. 


luptate  ducentes ,  si  in  diem  deliciis 
fruantur ;  ac  si  dicat  Apostolus:  Felici- 
tatem  statuunt  in  praesentibus  deliciis 
carnis  et  sensuum,  more  Epicuraeorum, 
securi  temporis  ac  judicii  post  hanc  vitam 
secuturi.  Adamus  diei  delicias  inter- 
pretatur:  delicias  dieculares.  SIc  enim 
vocat,  et  hunc  sensum  reddit :  Posse  uno 
et  altero  die  deliciarij  eam  reputant 
unicam  et  summam  voluptatem. 

Sunt,  qui  diem  a  nocte  distinguant, 
facientes  bunc  sensum :  Exuto  prorsus 
omni  pudore,  etiam  interdiu  comessantur 
et  libidinantur,  quum  haec  noctu  fieri  ab 
improbis  soleant ,  dicente  Paulo :  Qui 
ebrii  sunt^  nocte  ebrii  sunt,  1  Thess.  5. 
Placet  hic  sensus  Erasmo,  tam  in  paraph., 
quam  in  annotat.  Atqui  sensum  primo 
loco  datum  magis  genuinum  arbitror. 
Convenit  enim  cum  placito  negantium 
resurrectionem  et  Cbristi  adventum  ad 
judicium,  qui  dicunt  apud  Paulum  1  Cor. 
15.  :  Manducemus  et  bibamus;  cras 
enim  moriemur.  Et  apud  Petrum  infra 
cap.  3. :  Lbi  est  promissio  aut  adventus 
e^us  ?  quos  ibidem  vocat :  juxta  proprias 
concupiscentias  ambulanteSy  id  est,  tales, 
cujusmodi  hic  describuntur. 

Coinquinationes  et  maculae.  Sic  le- 
gendum  pluraliter  casu  nominandi ,  ex 
castigatione  Romana ,  Graecis  omuibus 
exemplaribus  et  melioribus  Latinis  con- 
sentanea;  quum  in  multis,  atque  etiam 
apud  Bedam  male  legeretur  in  genitivo 
siugulari:  Coinquinationis  et  maculae. 
Numerum  pluralem  expiessit  Hierony- 
mus :  sordes  et  maculas.  In  Graeco  sic 
legitur:  oiO.Xoi  xal  /jiai/jiGi,  id  est,  labes 
et  vituperia.  Prius  vocabulum  etiam 
Paulo  usurpatur  Eph.  5. :  Non  habentem 
maculam.  Hi  ipsi,  de  quibus  Petrus, 
a  Juda  OTriAa^cC,  derivata  voce,  id  est, 
labes  seu  maculae  vocantur.  Ex  eodem 
Apostolo  discimus,  cur  eos  Petrus  appel- 
let  his  nominibus ;  eo  nempe,  quod  in 
epulis  suis  tnrpia  quaedam,  et  omni  vitu- 
peratione  digna  exercerent ;  qualia  de  iis 
Epiphanius  refert  in  haeresi  Gnosticorum. 
Erant  igitur  labes  et  maculae  seu  vitu- 
peria,  quia  toti,   et  animo,   et  corpore 


polluti  erant,  et  sua  spurcitie  coetns  snb 
nomine  Christi  congregatos  contamina- 
bant,  ipsumque  Christi  nomen  vituperio 
atque  infamiae  exponebant.  Indicat  hoc 
et  Petrus  verbis  sequentibus : 

Deliciis  affluentes  in  conviviis  suis, 
luxuriantes  vobiscum.  Graeca ,  quae 
nunc  sunt  in  manibus,  sic  habent  ad  ver- 
bum ;  Deliciantes  in  deceptionibus  suis, 
coepulantes  vobis.  Nam  pro  conviviis, 
Graece  est:  aTiaxaig,  id  est,  erroribus, 
ut  vertitErasmus,  seu  potius  deceptioni- 
bus.  Sed  quia  uoster  interpres  vertit: 
conviviis,  adraodum  verisimile  est,  eum 
in  Graeco  legisse:  ayaTiaic;.  Quae  vox 
caritates  quidem  significat,  sed  jam  inde 
a  tempore  Apostolorum  usurpata  fuit  pro 
conviviis  Christianorum  inter  se,  quod 
ad  ea  pauperes  advocando  caritatem  in 
eos  exercerent.  Quam  hujus  appellationis 
rationem  inter  alios  adfert  Tertullianus 
in  Apologetico ,  cap.  39.  Firmat  hane 
conjecturam  Epistola  B.  Judae,  in  qua 
sic  legitur :  Hi  sunt  in  epulis  etc, 
Graece:  £V  zalz  OLyoLKaiQ;  quod  hoc  loco 
vertit :  in  conviviis.  Nam  et  illic  additur : 
auv£ua)Xo6[jLcV0i,  quod  hic  quidem  luxu- 
riantes  transtulit,  sed  ibi  melius :  convi- 
vantes.  Pro  quo  legit  Augustinus :  coe-' 
pulantes,  lib.  de  fide  et  op.  cap.  25. 
Itaque  sensus  est :  Toti  deliciis  ac  luxu 
diffluunt  in  agapis  illis  suis,  id  est,  in 
conviviis  specioso  agaparum  nomine  ob- 
velatis,  quae  vobiscum  exercent.  Quam- 
quam  haec  convivia  Augustinus  extendit 
ad  epulas,  ut  vocat,  sacramentorum,  et 
dilectiones,  id  est  agapas,  plebium. 

Porro  Graecum  participium :  IvTpu^cov- 
T£c,  Erasmus  insultantes  vertit,  idemquo 
jungit  cum  pronomine:  (JjiTv,  vobis ,  id 
est,  primam  dictionem  cnm  ultima,  fa- 
ciens  hyperbaton  minime  necessarium. 
Qnamvis  enim  Graecum  verbum  IvTpu^av 
ambiguum  sit  ad  insultare  et  deliciari, 
taraen  hoc  posterius  praesenti  loco  magis 
quadrat,  et  in  eum  sensum  accepisse  vide- 
tur  Oecumenins,  licet  interpres  ejus  variet, 
Erasmi  versioni  nimium  inhaerens. 

14.  Oculos  habentes  plenos  adulterii 
et  incessabilis  delicti.  Adulterii,  Graece : 

/ioixa^t'^oc,  adulterae.  Tamquam  dicat 
Apostolus:  In  ipsis  oculis  adulteram 
gestantes,  et  nibil  aliud,  quam  adulteras 
explendae  libidinis  gratia  spectantes.  Sic 
enim  Gaignaeus  exponit,  Graeca  scholia 
secutus.  Quod  sensu  diversum  non  est 
ab  eo,  quod  nos  babemus:  plenos  adul- 
terii,  quodque  legitur  in  libro  de  singu- 
laritate  clericorum,  sub  nomine  Cypriani : 
plenos  moechationibus.  Oculos  autem 
nominat,  quod  per  oculos  maxime,  velut 
fenestras,  hauriantur  vanitates  mundi. 
Propter  quod  orat  Psalmista:  Averte 
oculos  meos,  ne  videant  vanitatem, 
Psalm.  118.  Et  de  se  commemorat  S.  Job. 
31.:  Pepigi  foedus  cum  oculis  meis,  et 
iterum :  Si  secutum  est  oculos  meos  cor 
meum.  Nam  et  Dominus  adulterii  ingres- 
sum  in  oculis  posuit,  diceus :  Qui  viderit 
mulierem  ad  concupiscendum  eam,  jam 
moechatus  est  eam  in  corde  suo,  Mattb.  5. 

Quod  sequitur :  Et  incessahilis  delicti, 
Graece  est :  xal  dxaTa7:a6oT0uc  dfxapTtag^ 
et  incessahiles  peccati;  ut  ad  oculos  per- 
tineat ,  quia  peccando  cessare  nesciant, 
uti  vertit  Erasmus.  Breviter  dixeris :  Ir- 
requietos  a  peccato ,  videlicet  aspectus 
libidinosi  mulierum,  quasi  dicat :  Oculos 
habent  insatiabiles  ad  videndum  id,  quod 
libidinem  provocat.  Gaignaeus  suspicatur, 
interpretem  legisse  genitivo  singulari: 
dxaTa7ca6aTOU.  Mihi  verisimilius  est,  eum 
scripsisse :  incessahiles,  quod  in  nonuul- 
lis  adhuc  exemplaribus  legitur.  In  sensu 
tameu  haud  multum  est  discriminis.  Nam 
sensus  vulgatae  lectionis  est,  oculos  eo- 
rum  intentos  esse  ad  peccandum  indesi- 
nenter  et  continue. 

Pellicientes  animas  instahiles.  Hoc 
jam  non  ad  oculos  refertur,  ut  ex  Graeco 
constat;  sed  ad  ipsos  homines,  quemad- 
modumetsequentia.  Pellicientes,  Graece: 
deXedCovTsg ,  inescantes,  nimirum  per 
voluptates  carnis,  quas  promittit  et  tradit 
eorum  doctrina,  quasque  affatim  exercent. 
Nam  voluptas  esca  malorum  est,  ut  Plato 
dicebat,  quod  ea  videlicet  homines  mali 
capiantury  ut  hamo  pisces,  referente  Ci- 
cerone  in  libro  de  senectute.  Animas  in- 
stahile»  vocat  Apostolus  eorum,  qui  non- 


dum  firmi  sunt  in  fide,  sed  adhuc  nutant. 
Quod  significat  Graeca  vox :  doTTjpiXTOU^;. 
Unde  in  libro  de  siugularitate  clericorum 
sic  legitur:  capientes  animas  infirmas. 
Tametsi  Hieronymus  de  caritatis  infirmi- 
tate  exponit,  dum  hanc  partem  ita  reddit 
paraphrastice :  Decipiunt  animas  nec- 
dum  Christi  caritate  rohustas.  Nam  et 
qui  in  caritate  minus  sunt  radicati,  faci- 
lius  ab  haereticis  seducuntnr;  quamvis 
infirmitatem  fidei  ab  Apostolo  significari, 
verisimilius  est.  Nam  his  opponuntur 
OTSpsol  Iv  7iiaT£t_,  fortes  seu  firmi  in 
fide,  apud  eundem  Apostolum,  1  Epist. 
cap.  5. 

Cor  exercitatum  avaritia  hahentes. 
Avaritia,  Graece:  TtXsoveiiaic^  id  est 
avaritiis  seu  cupiditatihus.  Erasmus: 
rapinis.  Nam  TcXsovs^ta  non  simplex  ha- 
bendi  cupiditas  est,  sed  dum  quis  rem 
alienara  arte  non  bona  sibi  conquirit.  Su- 
mitur  interdum  apud  Paulum  pro  insatu- 
rabili  turpium  voluptatum  aviditate,  ut 
Ephes.  4.:  In  operationem  omnis  im- 
munditiae,  in  avaritia;  sicut  eo  loco 
ostendimus.  Itaque  putat  Oecumenius, 
hic  intelligi  posse  cupiditatem,  sive  im- 
pudicitiae,  sive  possessionum ;  impudici- 
tiae  quidem  propter  ea,  quae  praecedunt ; 
possessionum  vero  ac  pecuniarum  propter 
exemplum  Balaam,  quod  mox  inducitur. 
Quae  posterior  expositio  fere  omnium 
est  interpretum ,  ac  revera  probabilior ; 
ut  quae  etiam  cum  eo,  quod  proxime 
praecessit,  optime  cohaereat.  Nam  ad  hoc 
seductores  illi  inescabant  doctrinae  suae 
blanditiis  auditores,  ut  pecunias  emunge- 
rent,  et  rem  suam  augerent.  Hoc  igitur 
est,  quod  Apostolus  dicit,  eos  multo  usu 
tenere  artes  acquirendi  per  fas  et  nefas 
ab  iis ,  quibus  se  magistros  ingerunt. 
Quod  et  supra  dixit,  vers.  3. :  Et  in  ava- 
ritia  fictis  verhis  de  vohis  negotiahuntur. 

Maledictionis  filii.  Hebraismus  est,  vel 
pro  eo,  quod  diceret:  Homines  maledicti, 
exsecrahiles,  id  est,  omnium  exsecratione 
digni,  ut  plerique  exponunt;  vel  potius, 
ut  ita  dicantur  maledictionis  filii,  sicut 
alibi  legnntur  filii  mortis,  irae,  gehen- 
nae,  id  est  quibus  mors,  ira,  gehenna  de- 

beatur  ac  praeparata  sit.  Igitur  maledi- 
ctionis  filii ,  quos  manet  illa  maledictio 
Judicis:  Ite,  maledicti,  in  ignem  aeter- 
num,  Matth.  25. 

15.  Derelinquentes  rectam  viam  er- 
raverunt.  Hoc  dicere  videtur:  Eos,  se- 
mel  rclicta  recta  via,  id  est,  vera  et  saiia 
Christi  doctrina,  jam  non  in  uno  aliquo 
dogmate  consistere ;  sed  vagari  per  varios 
errores  doctrinae,  nunc  hoc,  cras  aliud 
docentes,  prout  commodum  viderint  quae- 
stui.  Id  quod  significat  subjunctum  de 
Balaam  exemplum.  His  consonat  B.  Ju- 
das,  dum  eos  appellat:  sidera  errantia. 

Secuti  viam  Balaam  ex  Bosor,  qui 
mercedem  iniquitatis  amavit.  Hujus 
quoque  meminit  Judas,  dicens  :  Et  errore 
Balaam  mercede  effusi  sunt.  Historia 
est  Num.  22.  23.  et  24.,  ubi  Balaam  de- 
scribitur  ut  vates  munerum  cnpidissimus, 
adeo  ut  paratus  esset,  si  posset  impune, 
pro  mercede  maledicere  populo  ,  quem 
sciebat  a  Deo  benedictum.  Quam  Petrus 
vocat  mercedem  iniquitatis  seu  i}ijusti- 
tiae,  Graece  :  aSr/.iaq,  id  est  amatam,  desi- 
deratam  et  exspectatam  pro  opere  injusto 
et  impio.  Hanc  viam  perversam  (sic  enim 
vocat  eam  angelus  Num.  22.),  recta  via  re- 
licta,  dicit  Apostolus  istos  secutos,  scilicet 
illius  Simonis  discipulos  ac  sequaces,  cui, 
Spiritum  sanctum  emere  et  vendere  volenti, 
dixit  idem  Apostolus :  Pecunia  tua  te- 
cum  sit  in  perditionem,  Act  8.  Illud : 
exBosor,  quaestionem  habet;  nara  Graece 
est:  Tou  Poaop,  ipsius  Bosor ;  ut  filius 
Bosor  intelligi  possit,  licet  Scriptura  Nu- 
merorum  patrcm  ejus  non  Bosor ,  sed 
Beor  nominet;  nisi  forte  binomius  fuit. 
Nam  Augustinus  quaest.  48.  super  Nu- 
meros,  recitans  hunc  Petri  locum,  legit: 
filii  Beor ,  tamquam  idem  sit  Beor  et 
Bosor.  Vel  ex  Graeco  potest  intelligi 
natus  in  loco,  cui  nomen  Bosor.  Id  quod 
placet  Bedae  et  aliis  nonnullis.  Fit  enira 
illius  loci  mentio  Deut.  4.  et  alibi,  tam- 
quam  urbis  in  Madian  sitae.  Verum  priori 
intellectui,  quem  tradunt  recentiores,  Er- 
asmus,  Cajetanus,  Gaignaeus,  Adamus  et 
alii,  favet  articulus  tou,  qui  magis  solet 
parentem  designare,  quam  locum  nativi- 


tatis.  Interim  vide,  si  operae  pretium  vi- 
detur,  Lorinum  plura  huc  adferentem. 

16.  Correptionem  vero  habuit  suae 
vesaniae.  Graece:  Redargutionem  vero 
hahuit  propriae  iniquitatis.  Sensum  red- 
dit  Erasmi  versio :  Sed  redargutus  fuit 
de  sua  iniquitate.  Tametsi  hic  in  Graeco 
non  est:  dStXLac,  ut  in  parte  praecedenti, 
sed:  Tzapavojiiag,  quod  magis  trajisgreS' 
sionem  significat,  dum  quis  sciens  legem 
violat.  Tale  euim  erat  peccatum  Balaam, 
qui,  coguita  Dei  voluntate,  nitebatur  in 
contrarium.  Quidam  suspicantur,  inter- 
pretera  non  Tiapavo/iiac,  sed  Tcapa^povtac 
legisse,  id  est  dementiae,  quae  vox  est 
in  parte  sequenti: 

Suhjugale  mutum  animal,  hominis 
voce  loquens,  prohibuit  Prophetae  in- 
sipientiam.  Modum  correptionis  seu  re- 
dargutionis  explicat.  Non  enim  per  ho- 
minem,  sed  insolito  ac  stupendo  miraculo 
per  subjugale  mutum  ac  stupidum  animal, 
videlicet  asinam  humana  voce  loquentem, 
sicut  historia  Numcrorum  testatur,  prohi- 
bitus  fuit  Balaam  a  sua  dementia,  qua 
eontra  Dei  voluntatem,  avaritia  stimu- 
lante,  proficiscebatar  ad  maledicendura 
Israeli.  Non  quod  in  verbis  asinae  fuerit 
aperta  reprehensio  jam  dicti  criminis , 
sed  quia  ex  verbis  ejus  expostulatoriis 
intelligere  debuit  Propheta,  viam  suam 
esse  perversam,  Deoque  contrariam;  si- 
cut  ei  statim  ab  angelo  denuntiatum  fuit. 
Cujus  etiam  ministerio  vox  humanae  si- 
milis  in  ore  asinae  fuerat  a  Deo  formata. 

Porro  supplenda  est  causalis  conjun- 
ctio :  Nam  suhjugale  etc,  quam  interdum 
subticent  et  intelligendam  relinquunt  He- 
braei  et  alii.  Nec  in  Graeco  additur: 
animal,  uti  nec  apud  Bedam,  nec  apud 
Gregorium,  Curae  pastor.  part.  3.  admo- 
nit.  13.,  ubi  hunc  locum  adducit;  denique 
nec  in  omnibus  antigraphis  Latinis.  Nec 
sane  opus,  ut  addatur.  Nam  oTzoCoyiov, 
id  est  subjugale,  substantive  sumitur  et 
animal  includit ;  velut  si  dicas :  jumen^ 
tum.  Rursus  in  eo,  quod  Graeca  habent, 
atque  etiam  Latina  quaedam,  Beda  et 
Gregorio  suffragantibus:  in  hominis  voce 
loquens,  raanifestus  Hebraismos  est. 

Illud  quaeritur,  quomodo  Petrus  eum 
vocet  Prophetam,  quem  Moses  ariolum 
nuncupat,  id  est,  divinatorem  ac  vatem 
daemonum,  ut  plerique  intelligunt.  Certe 
Proplietam  Dei  fuisse,  sed  avarum  et  im- 
probum,  constat  ex  iis,  quae  de  eo  refert 
Scriptura  Numerorum.  Nam  a  vero  Deo 
exspectabat  et  accipiebat  responsa.  Quod 
declarant  illa  ejus  verba,  cap.  22. :  Re- 
spondebo,  quidquid  mihi  dixerit  Domi- 
nus,  Hebraice  niD^  ®^  ^^V-  24. :  Non 
potero  praeterire  sermonem  Domini ;  et 
iterum :  Quidquid  Dominus  mihi  dixe- 
rit,  hoc  loquar.  Unde  et  dicitur  Dominus 
posuisse  verba  benedictionis  in  orc  ejus, 
cap.  23.  Nam  et  oracula,  quae  protulit, 
atque  illud  nominatim :  Orietur  stella 
ex  Jacob,  et  consurget  virga  de  Israel, 
ab  omaibus  agnosc?intur  divina.  Accedit, 
quod  Petrus  absolute  Prophetam  eum 
appellat,  nec  reprehendens  in  eo  falsum 
cultum,  sed  avaritiara. 

An  autem  ad  vaticinandum  etiam  dae- 
mones  aliquandoadvocaverit,  haudliquet; 
tametsi  raulti  ita  sentiant,  eo  quod  ario- 
lus  vocetur.  Sed  sciendum ,  loco  hujus 
vocabuli  in  Hebraeo  legi :  Pethorah,  quod 
et  LXX.  Graecis  literis  (paTOupa  expres- 
serunt.  Estque  loci  nomen,  Pacoria  Pto- 
lemaeo  dicta.  Kepetitur  autem  Deut.  23., 
ubi  Hieronymus  vertit :  De  Mesopotamia 
Syriae.  Vocatur  quidem  Balaam  etiam 
Jos.  13.  ariolus,  in  nostra  versione;  sed 
Hebraea  dictio :  casas,  quae  illic  legitur, 
patet  ad  diversas  divinandi  species,  etiam 
licitas.  Unde  et  LXX.  verterunt :  fJiavTtv, 
id  est  vatem,  generali  nomine;  quamvis 
id  in  Scripturis  non  soleat  Dei  Prophetis 
attribui.  Ut  hinc  non  improbabilis  sit 
suspicio,  Balaam,  hominera  avarum,  quae- 
stus  causa  apud  populos  infideles,  inter 
quos  morabatur,  etiam  ad  illicitas  divi- 
nationes  operam  suam  venalem  expo- 
suisse. 

17.  Hi  sunt  fontes  sine  aqua.  Fontes 
proprie  nulli  sunt  sine  aqua ;  sed  fontes 
vocat  fontium  receptacula,  quae  interdum, 
venis  fontium  obstructis,  autalia  excausa, 
aquis  destituuntur.  Augustinus  fontes 
siccos  legit  lib.  de  fide  et  op.  cap    25. 


Nam  in  Graeco  una  vox  est:  oivodpoi, 
sicci,  aqua  carentes.  Inaquosum  vertere 
solet  vulgatus  intevpres.  Igitur  hac  parte 
significatur  hypocrisis  et  fallacia  pseudo- 
didascalorum.  Ut  enim  fons  aqua  carens 
procul  venientes  invitat  ad  hauriendum 
et  bibendum  ;  at  ubi  propius  accesserint, 
frustrat  eos  ac  fallit :  ita  et  isti  veritatem, 
pietatem,  salutem,  et  salutis  securitatem 
auditoribus  promittunt;  aed  re  ipsa  nihil 
horum  praestant,  utpote,  secundum  Pau- 
lum,  habentes  speciem  quidem  pietatis, 
virtutem  autem  ejus  abnegantes,  2  Tim. 
3.  Simili  tropo  Judas  dixit:  Nubes  sine 
aqua,  id  est,  nubes  leves  ac  steriles,  quae 
pluvias  promittunt,  nec  fundunt  tamen, 
sed  in  aere  dissipantur. 

Et  nebulae  turbinibus  exagitatae. 
Graece,  non  addita  conjunctione:  Nubes 
a  procella  actae,  impulsae.  Sic  apud 
Judam:  Nubes,  quae  a  ventis  circum- 
feruntur.  Notatur  instabilitas  doctrinae, 
dum  more  nubium,  quae  a  ventis  procel-^ 
losis  huc  illuc  agitantur,  inconstantes 
sunt  in  placitis  suis,  mutantes  et  inver- 
tentes  ea,  prout  commodum  visum  fuerit. 
Testantur  id  de  antiquis  haereticis  Tcr- 
tullianus  lib.  de  praescript.  advers.  haeret. 
cap.  42.  et  Irenaeus  lib.  1.  cap.  5.  et  21. 
De  novis  autem  ac  nostrae  aetatis  haere- 
ticis  id  ipsum  abunde  quotidiana  testatur 
experienlia. 

Quibus  caligo  tenebrarum  reservatur. 
Plus  est  in  Graeco:  Quibus  caligo  tene- 
brarum  in  aeternum  servata  est.  Qui- 
bus,  non  nebulis  seu  nubibus,  sed  iis, 
quos  demonstrat  illud  praecedens :  Hi 
sunt  fontes  etc,  id  est  falsis  magistris. 
Est  enim  qXq  masculinum.  Idque  etiam 
patet  ex  Epistola  B.  Judae,  ubi  nubium 
mentio  longiub-  praecedit,  et,  aliis  inter- 
positis,  tandem  dicitur :  Quibus  procella 
ienebrarum  servata  est  in  aeternum. 
Quamquam  nec  convenit  haec  descriptio 
nubibus,  praesertim  quae  leves  et  steriles 
sunt.  Porro  verisimile  est,  particulam : 
in  aeternum,  quam  Graeca  habent,  non 
Latina,  ex  Apostolo  Juda  hac  iusertam 
esse  codicibus  Graecis;  ut  hac  parte  sin- 
ceriorem  arbitrer  lectionem  Latinam.  Ca- 

ligo  tenebrarum  Hebraea  phrasi  caligi- 
uem  tenebrosam  siguificat,  id  est,  tene- 
bras  densissimas,  quas  in  Evangelio  Do- 
minus  tenehras  exteriores  vocat,  Matth. 
8.  22.  et  25.,  hoc  est,  tenebras  cxtimas, 
profundissimas,  a  lucis  regione  remotis- 
simas.  Significatur  ergo  linis  et  suppli- 
cium,  quod  manet  errorum  magistros.  Ac 
ne  tolerabilis  videatur  haec  tenebrarum 
poena,  additur  in  Evangelio  tribus  locis 
praedictis:  Illic  erit  fletus  et  stridor 
dentium. 

18.  Superha  enim  vanitatis  loquen- 
tes.  Mendose  legitur  in  quibusdam  codi- 
cibus :  superhia.  Nam  superha  legendum, 
liquet  ex  Graecis  et  melioribus  quibusque 
Latinis.  Unde  et  Hieronymus  ejus  loco 
nunc  verha  tumentia  legit,  nunc  grandia  • 
illud  lib.  1.  contra  Jovin.  cap.  24.;  hoc 
lib.  2.  cap.  2.  Graece  est:  UTCSpoyxa,  id 
est,  supra  modum  turgida,  sive,  ut  Er- 
asmus  vertit,  vehementer  fastuosa.  Pro- 
prie  competunt  haec  in  scholam  Simouis, 
ex  qua  orti  Gnostici,  qui,  sibi  solis  scien- 
tiam  vendicantes,  de  rebus  maximis  et 
abstrusis  magno  cum  fastu  vanissime  nu- 
gabantnr.  Quod  erat,  superha  vanitatis 
verha  loqui.  Pro  quo  B.  Judas:  Et  os 
eorum  loquitur  superha,  Graece  simili- 
ter:  uTispOYxa. 

Pelliciunt  in  desideriis  carnis  luxu- 
riae.  Pelliciunt,  Graece:  SsXeaCouatv, 
inescantf  uti  paulo  ante :  inescantes.  Lu- 
xuriae,  Graece:  aasAYstaig,  id  est  luxu- 
riiSf  seu  potius  lasciviis.  Quamquam 
verisimile  est,  B.  Petrnm  scripsisse,  et 
interpretem  nostrum  legisse:  aasXyeiag, 
casu  genitivo  numeri  singularis,  quando- 
quidem  et  veteres  Latini  Hieronymus  in 
2.  contra  Jovin.  et  Augustinus  de  fide 
et  op.  cap.  25.  legunt,  alter:  luxuriae, 
alter:  impudicitiae.  Nec  hodie  desunt 
Graeci  codices,  quibus  idem  casus  legitur. 
Estque  facillima  hujus  lectionis  in  alte- 
ram  mutatio,  eolo  jota  addito.  Certe  vul- 
gata  Graecorum  lectio  commodum  sen- 
8um  non  recipit,  nisi  conjunctionera  ad- 
das :  et  lasciviis.  Nostra  vero  sensum  ha- 
bet  obvium :  Pelliciunt  per  desideria  car- 
nis  lascivientis.  Ut  enim  Hebraea  phrasi 


caro  peccati  vocatur  a  Paulo  Rom.  8. 
caro  peccatrix  seu  peccato  obnoxia:  sic 
a  Petro  caro  lasciviae  posita  est  hoc 
loco  pro  carne  lasciva,  id  est,  in  libidi- 
nem  propensa.  Nisi  magis  placeat,  illud 
luxuriae  seu  lasciviae  pendere  a  voca- 
bulo:  desideriis,  sicut  ex  eodem  pendet 
istud:  carnis,  sed  diversa  habitudine. 
Sunt  enim  haec  desideria  carnis,  id  est, 
partis  sensitivae,  non  obedientis  rationi. 
Eadem  sunt  desideria  lasciviae,  luxuriae, 
quatenus  voluptatem  libidinosam  pro  ob- 
jecto  habent, 

Eos,  qui  paululum  effugiunt.  In  Grae- 
cis  paene  omnibus  participium  est  aori- 
stum ,  tempus  praeteritum  significans : 
aTio^uYovTag,  eos,  qui  effugerunt.  Nec 
secus  legunt  Hieronymus  et  Augustinus. 
Estque  ea  lectio  ad  sensum  aptior,  uti 
statim  patebit.  Quod  autem  nos  legimus : 
paululum,  varie  legitur  in  Graecis.  Ple- 
rique  codices  habent:  ovTCog,  id  est  vere, 
revera.  Quidam :  oXt ytoc ,  parumper. 
Alii:  h\i^^QV ,  paululum ,  ut  editiones 
Complutensis  ac  regia.  Atque  alterum 
horum  legisse  crediderim  veterem  inter- 
pretem.  Nam  quod  Erasmus  et  Vatablus, 
nullis  exemplaribus  subnixl,  suspicantur, 
ouTCDg  scriptnm  a  Petro,  quoddicunt  usur- 
pari  pro  :  utcumque ,  paululum ,  velut 
Joan.  4. :  Jesus  sedehat  sic  supra  fon- 
tem,  ubi  pro :  sic,  malunt :  paululum  vel 
utcumque :  id  ut  verum  sit,  tamen  non 
propterea  credendum  est,  interpretem  hic 
legisse:  ouTCog.  Porro  conveniunt  in  hac 
parte  cum  nostro  interprete  Hieronymus 
et  Augustinus  locis  allegatis.  Quid  autem 
sit,  paululum  effugere,  vel  effugisse,  et 
quo  sit  hoc  referendum,  dissentiunt  ex- 
positores.  Atqui  verus  commentarius 
pendet  ex  eo,  quod  continuo  sequitur: 

Qui  in  errore  conversantur.  Hoc  qui- 
dam  referunt  ad :  superha  loquentes,  qui 
pelliciunt  etc,  quos  utique  constat  in 
errore  versari  et  conversari.  Verum  Graeca 
repugnant,  in  quibus  non  est  nominandi 
casus,  sed  accusandi :  Toug  dvaOTp£90|ui£- 
vouQ,  eos,  qui  conversantur.  Regitur 
autem,  quorundam  judicio,  a  verbo  :  pel" 
liciunt,  a  quo  regebatur:  Toug  ciTCOcpuydv- 

Tac;  tamquam  dicat  Apostolus:  Pelliciunt 
eos ,  qui  paululum  eflfugerunt ;  eos,  in- 
quam,  qui  in  errore  conversantur.  Verum 
sensus  iste  non  congruit.  Non  enim  pel- 
liciunt  eos,  qui  errant,  sed  ut  in  errorem 
mittant.  Deinde,  quomodo  in  errore  con- 
versantur,  qui  jam  effugerunt?  Ergo  po- 
tius  et  omniuo  dicendum,  quod  regatur  a 
participio  proximo  dTrocpuyovxag,  ut  liaec 
sit  structura :  Pelliciunt  eos,  qxii  paulu- 
lum  effugerant  illos  (vel  ab  illis),  qui  in 
errore  conversantur.  Ita  paulo  post  lo- 
quitur :  Si  cnim  refugicntes  coinguina- 
tiones  mundi  etc,  participio  eodem. 

Quoniam  autem  totus  hic  locus  obscu- 
rior  est,  paraphrastice  eum  elucidemus : 
Verhis,  inquit,  tumentibus,  id  est  gran- 
dibus,  superbis  ac  fastu  plenis,  vanissimis 
tamen,  inescant  seductores  iili  per  con- 
cupiscentias  carnis  ad  lasciviam  pronae, 
cui  permittunt,  quidquid  libet  (sic  enim 
facilius  ipsis  creditur),  eos,  qui  paulu- 
lum,  id  est  imperfecte,  nec  satis  firma 
fide  (vel  potius  paululum ,  id  est  non 
multo  ante,  sed  nuper  admodum  conversi 
ad  Christum)  effugerunt  ac  recesserunt 
ab  eis,  qui  in  errore  conversantur,  sci- 
licet  infidelitafis  et  vitae  carnalis;  cujus- 
modi  conversatio  erat  in  ethnicismo  ac 
Judaismo.  Quas  infra  vocat :  coinquinfl- 
tiones  mundi.  Quae  vita  describitur  ab 
eodem  Apostolo,  priori.s  Epist.  cap.  4. 
dicento:  Sufficit  enim  praeteritum  tem- 
pus  ad  voluntatem  gentium  consum- 
mandam,  his,  qui  ambulaverunt  in  lu- 
xuriis  etc.  Porro  qui  legunt:  oVTCog,  re- 
vera,  sic  exponunt:  Eos,  qui  serio  poeni- 
teutiam  professi,  vere  effugerant  atque 
reliquerant  errorem  pristinae  couversa- 
tionis,  novo  erroris  genere  declpiunt. 

19.  Libertatem  illis  promittentes. 
Significat,  qua  potissimum  arte  pelliciant 
alios  ad  suam  doctrinam;  nimirum  pro- 
missa  libertate,  qua  nihil  optabilius  ac 
suavius  audiri  solet.  Unde  solemne  est 
haereticis,  libertatcm  suis  sectatoribus 
polliceri.  Hoc  enim  habent  erroris  ac 
raalitiae  suae  velamen,  ut  idera  Aposto- 
lus  loquitur  in  priori  Epist.  cap.  2.  Erat 
autem  ea  carnis  libertaS)  de  qua  B.  Judas 


in  Epistola,  dicens,  subintroiisse  qnosdam 
homines,  Dei  nostri  gratiam  transfe- 
rentes  in  luxuriam,  De  qua  Paulus  quo- 
que  fideles  admonet  Gal.  5.  his  verbis : 
Vos  in  libertatem  vocati  estis,  fratres; 
tantum  ne  libertatem  in  occasionem 
detis  carnis.  Quomodo  libertatem  hanc 
promiserint  Apostolicorum  temporum  hae- 
retici,  nempe  Simoniani,  Nicolaitae,  et 
horum  successores  Gnostici,  laxantes  carni 
habenas  ad  omne  genus  turpium  volupta- 
tum,  tradit  Epiphanius  in  istarum  haere- 
seon  descriptione.  Quadrat  autem  appri- 
me  locus  iste  etiara  in  liaereticos  nostri 
temporis,  qui  ex  sola  fide  promittunt  ho- 
minibus  salutem,  eamque  certissime  con- 
sequendam ,  nullis  obstantibus  peccatis, 
quae  quis  post  fidem  semel  susceptam 
patraverit.  Porro  quae  vera  sit  libertas 
hominis  Christiani,  tota  lex  evangelica 
abunde  docet. 

Cum  ipsi  servi  sint  corruptionis. 
Ostendit,  falso  eos  promittere  libertatem, 
argumento  a  repugnantibus,  quoniam  ipsi 
sunt  servi  pessima  servitute,  servi,  in- 
quam,  corruptionis ;  ut  proinde  aliis  li- 
bertatem  praestare  nequaquam  possint. 
Corruptionis  nomine  quidam  peccatum 
in  genere  significari  putant,  de  cujus 
regno,  dominio,  servitute  Paulus  disserit 
Rom.  6.,  licet  eo  loco  verius  sit,  per  pec" 
catum  iutelligi  concupiscentiam,  id  est, 
peccati  fomitem.  Est  autem  peccatum 
corruptio,  quia  privat  eum,  in  quo  est, 
magno  bono  suo,  siraulque  ducit  ad  cor- 
ruptionem,  id  est,  mortem  aeternam.  Hoc 
tamen  loco  probabilius  est,  vocabulo 
corruptionis  significari  corruptelas  libi- 
dinum,  quibus  sese  velut  in  servitutem 
addixerant  hi,  contra  quos  agit  B.  Petrus. 
Unde  et  mox  coinquinationes  mundi 
vocantur.  Vide,  quae  diximus  supra  ad 
illud  capitis  4. :  Fugientes  ejus,  quae  in 
mundo  est,  concupiscentiae  corruptio- 
nem. 

A  quo  enim  quis  superatus  est,  hujus 
et  servus  est.  Graece:  to^to)  xal  dedoo- 
XiDTCHi,  id  est,  huic  et  servus  factus  est, 
sive  huic  et  servus  addictus  est.  Quo 
posteriori  modo  citat  Augustinus  in  lib. 

de  fid.  et  oper.  et  alibi,  nec  non  alii  ve- 
teres.  Quod  dixit  Apostolus,  eos  esse  ser- 
vos  corruptionis,  id  probat  comparatione 
ex  jure  belli,  in  quo  victor  victum  et 
captum  sibi  faciebat  mancipium  sive  ser- 
vum.  Itaque  sensus  est:  Qui  in  bello  su- 
peratus  est,  is  victori  jure  cedit  in  servi- 
tutem ;  sic  ergo,  qui  se  patitur  superari  a 
corruptione,  jure  quodam  servus  efficitur 
coriuptionis.  Estque  eadem  ratio  de  pec- 
cato  in  genere,  dicente  Domino  Joau.  8. : 
Omnis,  qui  facit  peccatumj  servus  est 
peccati.  Faciens  enim  peccatum  subjicit 
se  peccato  tamquam  domino.  Nescitis, 
inquit  Paulus ,  quoniam,  cui  exhibetis 
vos  servos  ad  obediendum,  servi  estis 
ejuSf  cui  obeditis,  sive  peccati  ad  mor- 
tem,  sive  obeditionia  ad  justitiam  ?  Rom. 
6.  Cur  autem  ex  hujusmodi  servitute  non 
sit  consequens,  eum,  qui  peccat,  necessa- 
rio  et  non  libere  peccare,  tamquam  in 
peccati  potestatem  redactus,  servum  et 
non  liberum  habeat  arbitiium,  ut  voluit 
Lutherus,  diximus  ad  illud  ejusdem  Epi- 
stolae  ad  Rom.  6.:  Finem  vero  vitam 
aeternam. 

20.  Si  enim  refugientes  coinquina- 
tiones  mundi  in  cognitione  Domini  no- 
stri  et  Salvatoris  Jesu  Christi.  Referunt 
hanc  partem  quidam  ad  falsos  magistros, 
qui  aliquando,  per  baptismum  renati,  vo- 
luptatibus  saeculi  renuntiaverant.  Verum 
ex  superioribus  patet,  de  eis  dici,  quos 
falsi  magistri  pelliciunt  in  errorem  per 
desideria  carnis;  utpote  quos  hoc  pacto 
non  solum  in  servitutem  corruptionis  re- 
trahunt,  sed  in  pejorem  statum  adducunt, 
quam  in  quo  fuerant,  Cbristi  notitia  non- 
dum  percepta.  Sunt  enim  iidem ,  quos 
ante  dixit  paululum  effugisse  eos,  qui 
in  errore  conversantur ,  et  quos  nnnc 
dicit  refugisse  coinquinationes  mundi, 
U8U8  eodem  participio,  quo  prius :  aTio- 
^UYOVTSQ.  Ut  clarior  versio  sit:  Si  enim, 
postquam  effugerunt  inquinamenta 
mundi  per  agnitionem  Domini  et  Sal- 
vatoris  Jesu  Christi  (nam  nostri  Graeca 
noD  addnnt),  id  est,  postquam  semel  ab 
hujus  saeculi  corruptelis  et  inquinamen- 
tis  elapsi  suut  per  fidem  Chrisli,  mundan- 


tem  et  purificantem,  Joan.  15.  et  Act.  15. 
Tempus  nimirum  significat,  quo  primum 
facti  fuerant  Christiani. 

His  rursus  implicati  superantur. 
Graece:  Touxoig  dk  uaXtv  etc.  Ubi  parti- 
cula  dk,  autem,  vel  redundat,  vel  potius 
exponenda  est,  ut  Erasmus  vertit:  tamen 
his  rursum  etc.  Id  est,  a  seductoribus 
istis  inescati  ac  male  persuasi,  rursus  iis- 
dem  mundi  corruptelis  ac  sordibus  sese 
involvunt,  et  per  hoc  iterum  in  peccati 
victoris  servitutem  rediguntur. 

Facta  sunt  illis  posteriora  deteriora 
prioribus.  Graece:  Postrema  pejora 
primis.  AUusio  est  ad  verba  Christi 
Matth.  12.:  Et  fiunt  novissima  hominis 
illius  pejora  prioribus.  Ubi  similiter 
habes  in  Graeco :  Postrema  pejora  pri- 
mis.  Sequitur  hujus  partis  probatio. 

21.  Melius  enim  erat  illis  non  cog- 
noscere  viam  justitiae.  Cognoscere, 
Graece :  eTCcyvcoxEvat,  cognovisse.  Mclius 
autem,  id  est,  minus  malum.  Comparan- 
tur  enim  duo  mala,  quorum  alterum  al- 
tero  pejus  est.  Viam  justitiae  vocat  do- 
ctrinam,  quae  tradit  modum  assequendi 
veram  et  salutarem  justitiam,  fide  et  ope- 
ribus  constantem. 

Quam  post  agnitionem  retrorsum 
converti  ab  eo,  quod  illis  traditum  est, 
sancto  mandato.  Retrorsum  Graeci  co- 
dices  non  liabent,  praeter  paucos;  tam- 
etsi  legunt  Hieronymus  et  Augustinus.  In 
Graeco  sic  habetur :  Quam,  ubi  cogno- 
verunt,  converti  etc.  Quidam  tamen 
Graeci  codices  pro :  kiziQzpi^OLi,  legunt : 
avaxa^ij;at_,  reflecti.  Et  ita  B.  Augustinus 
Sanctum  mandatum  appellat,  quod  prius 
viam  justitiae ,  id  est,  legem  Christia- 
nam,  quae  tradit  praecepta  juste  et  sancte 
vivendi,  ac  insuper  modum,  quo  ea  ob- 
serventur,  sic  ut  ab  hominibus  Deo  ser- 
viatur  in  sanctitate  et  justitia  coram 
ipso,  Luc.  1.  Addidit  autem  mandato 
epithetum  sancti,  per  antithesim  ad  coin- 
quinationes  mundi,  ut  quae  cum  sancti- 
tate  ex  diametro  pugnent.  Et  hoc  argu- 
mento  ostendit  Augustinus,  sanctum  man- 
datum  hic  intelligi  non  illud  solum,  quod 
continet   praecepta    credendij    sed   quo 

praeceptum  est,  ut,  ah  hujus  mundi 
coinquinationibus  recedentes,  casta  con- 
versatione  vivamus.  Quamquam,  inquit, 
praecepto  fidei  totum  continetur,  si 
eam  intelligamus  fidem  credentium, 
quae  per  dilectionem  operatur. 

Porro  liqaet  ex  his  Apostoli  verbis, 
posse  viam  veritatis  cognitam  deseri,  ac 
proinde  (quod  sectarii  negant)  fidem  et 
caritatem  semel  babitam  amitti.  Nam  et 
domus  per  inbabitantem  Spiritum  san- 
ctum  mundata  et  ornata  rursus  occupari 
potest  a  spiritu  nequam,  ut  fiant  illius 
novissima  pejora  prioribus,  Mattb.  12. 
Hinc  et  illud  consequens  est,  hominem 
fide  et  caritate  imbutum  non  esse  certum 
de  sua  salute,  contra  quam  docent  iidem 
omnes  sectarii. 

Quaeritur,  quae  slt  ratio  comparatio- 
nis,  quam  adstruit  B.  Petrus,  id  est,  cur 
hoc  illo  sit  pejus.  Respondeo,  triplicem 
esse  rationem. 

Prima  est,  quam  indicat  Apostolus,  di- 
cens :  post  agnitionem,  quia,  qui  viam 
veritatis  agnitam  deserit,  jam  sciens  pec- 
cat.  Scriptum  est  autem :  Servus,  qui 
cognovit  voluntatem  Domini  sui,  et  non 
fecit,  vapulabit  multis,  Luc.  12.  Item: 
Scienii  bonum  facere,  et  non  facienti, 
peccatum  est  illi,  Jac.  4. 

Secunda  ratio ,  quam  indicat  dicens : 
ab  eo,  quod  illis  traditum  est,  sancto 
mandato,  quia  peccatper  ingratitudinem, 
abjiciens  dona  a  Deo  accepta,  fidem  seu 
veritatis  notitiam,  justitiam,  sanctitatem 
ac  caetera  charismata  Spiritus  sancti. 
Quod  peccatum  vehementer  in  hoc  ge- 
nere  exaggerat  Apostolus  Hebr.  6.  et  10. 

Tertia  ratio,  quam  significat,  cum  di- 
cit:  retrorsum  converti,  quia  peccat  gra- 
vissimo  peccato  vel  haeresis,  vel  aposta- 
siae.  Nam  esti  non  omnes,  qui  post  ba- 
ptismum  relabuntur  ad  hujus  mundi  coin- 
quinationes,  in  haeresim  vel  apostasiam 
incidant :  proclive  tamen  est,  ut,  qui  bo- 
nam  conscientiam  repellunt,  circa  fidem 
naufragium  faciant,  1  Tim.  1.,  ideoque 
periculo  amittendae  etiam  fidei  sese  ex- 
ponunt.  Graviter  hoc  peccatum  ponderat 
idem  Paulus  iisdem  locis. 

6uil.  Estii  Comm.  Tom.  III. 


22.  Contigit  enim  eis  illud  veri  pro- 
verbii.  Graece :  Contigit  autem.  Hiero- 
nymus  ita  legit:  Completumque  est  in 
eis  verissimum  illud  proverbium.  Au- 
gustinus  fere  nobiscum:  Contigit  enim 
illis  res  veri  proverbii,  id  est  id,  quod 
vero  proverbio  dici  solet ,  ut  vertit 
Erasmus. 

Canis  reversus  ad  suum  vomitum, 
Scilicet:  resorbendum.  Quod  est  abomi- 
nabilis  immunditiae.  Nota  est  origo  pro- 
verbii.  Legitur  autem  apud  Salomonem, 
Prov.  26.:  Sicut  canis,  qui  revertitur 
ad  vomitum  suum,  sic  imprudens,  qui 
iterat  stultitiam  suam. 

Et  sus  lota  in  volutabro  luti.  Et,  sub- 
audi :  Ulud  alterius  veri  proverbii  contigit 
eis.  Sunt  enim  duo  proverbia  sive  adagia, 
licet  ad  eaudem  rem  usurpata.  Nec  Graece 
est :  in  volutabro,  sed :  ad  volutabrum  ; 
subintelligitur  enim  ex  priori  proverbio: 
reversa  est.  Verisimile  est  autem,  inter- 
pretem  vertisse:  in  volutabrum.  Jam  si 
legas  causaliter :  Contigit  enim  etc,  erit 
in  his  proverbiis  probatio  quaedam  partis 
praecedentis,  eo  quod  haec  dici  soleant 
in  homines  relapsos  in  pristina  vitia,  qui, 
propter  rationes  supra  dictas,  gravius 
peccant,  quam  ante  peccaverant.  Alioqui 
possunt  haec  accipi,  ut  simpliciter  dicta 
in  eos,  qui  ita  peccant,  ut  sese  similes 
reddant  iis  animalibus,  quae  propter  in- 
signem  immunditiam  dant  locum  adagiis. 
Unde  et  Christus  utrumque  hoc  animal 
suo  sermone  conjunxit,  dicens:  Nolite 
sanctum  dare  canibus;  neque  mittatis 
margaritas  vestras  ante  porcos,  Matth. 
7.  Conjunxit  et  Poeta  hoc  versu :  Vixis-^ 
set  canis  immundus,  vel  amica  luto  sus. 

Competunt  autem  haec  proverbia  in 
omnes  quidem  relapsos,  sed  potissimum 
ac  propriissime  in  illos,  qui  semel  ab  hu- 
jus  saeculi  immunditiis  abluti  ac  mundati, 
et  sanctificati,  iisdem  sese  rursus  invol- 
vunt.  Ut  olim,  qui  impurissimae  sectae 
Gnosticorum  sese  adjungebant.  Nam  pro 
luto  sive  coeno  Graece  est:  ^opPopog,  a 
quo  nomen  acccperunt  Gnostici,  ut  Bor- 
boritae  dicantur.  Caeterum  pulchre  et 
apposite  B,  Augustinus,  in  tract.  de  de- 

cem  chordis  snb  finem,  peccatornm  con- 
fessionem  comparat  cum  vomitii,  respi- 
ciens  ad  hnnc  Petri  locum :  monet- 
qne,  ne  peccator  post  confessionem,  tam- 
qnam  vomitu  relevatus  a  peccatis,  canino 
more  ad  vomitum,  id  est  ad  peccata,  quae 


vomendo  projecit,  redeat.  Sicut  autem 
hoc  de  cane  proverbium  apte  refertur  ad 
Sacramentum  reconciliationis,  ita  alterum 
de  8ue  referri  potest  ad  Sacramentum 
baptismi,  in  quo  lavamur  et  purgamur  a 
sordibus  ac  coeno  peccatorum. 


CAPOT    TERTIOM. 

Hanc  ecce  vobis ,  carissimi ,  secundam  scribo  epistolam ,  in  quibus 
vestram  excito  in  commonitione  sinceram  mentem,  2.  ut  memores  sitis 
eorum ,  quae  praedixi,  verborura  a  sanctis  Prophetis,  et  Apostolorum 
vestrorum,  praeceptorum  Domini  et  Salvatoris.  3.  Hoc  primum  scientes, 
quod  venient  in  novissimis  diebus  in  deceptione  illusores,  juxta  proprias 
concupiscentias  ambulantes ,  4.  dicentes :  L  bi  est  promissio,  aut  adven- 
tus  Ejus?  ex  quo  enim  patres  dormierunt,  omnia  sic  perseverant  ab 
initio  creaturae.  5.  Latet  enim  eos  hoc  volentes,  quod  coeli  erant 
prius  et  terra,  de  aqua,  et  per  aquam  consistens  Dei  verbo,  6.  per 
quae,  ille  tunc  mundus  aqua  inundatus  periit.  7.  Coeli  autem,  qui 
nunc  sunt,  et  terra  eodem  vcrbo  repositi  sunt,  igni  reservati  in  diem 
judicii  et  perditionis  impiorura  hominura.  8.  Unura  vero  hoc  non  lateat 
vos,  carissirai,  quia  unus  dies  apud  Dorainura  sicut  raille  anni,  et  raille 
anni  sicut  dies  unus.  9.  Non  tardat  Dorainus  proraissionera  suain,  sicut 
quidara  existiraant;  sed  patienter  agit  propter  vos,  nolens,  aliquos  perire, 
sed  oranes  ad  poenitentiara  reverti.  10.  Adveniet  auteni  dies  Doraini 
ut  fur^),  in  quo  coeli  raagno  irapetu  transient,  elenienta  vero  calore 
solventur^  terra  autera ,  et  quae  in  ipsa  sunt  opera,  exurentur.  11. 
Cum  igitur  haec  omnia  dissolvenda  sint,  quales  oportet  vos  esse  in 
sanctis  conversationibus  et  pietatibus,  12.  exspectantes  et  properantes 
in  adventura  diei  Doraini,  per  quera  coeli  ardentes  solventur,  et  ele- 
menta  ignis  ardore  tabescent?  13.  Novos  vero  coelos,  et  novam  ter- 
rara^)  secundura  proraissa  ipsius  exspectaraus,  in  quibus  justitia  habitat. 
14.  Propter  quod,  carissirai,  haec  exspectantes ,  satagite  iramaculati  et 
inviolati  ei  inveniri  in  pace;  15.  et  Domini  nostri  longanimitatem  ^)  sa- 
lutera  arbitreraini,  sicut  et  carissiraus  frater  noster  Paulus  secundum 
datara  sibi  sapientiam  scripsit  vobis,  16.  sicut  et  in  oranibus  epistolis, 
loquens  in  eis  de  his,  in  quibus  sunt  quaedara  difficilia  intellectu,  quae 
indocti  et  instabiles  depravant,  sicut  et  caeteras  Scripturas,  ad  suam 
ipsorum  perditionera.     17.  Vos  igitur,  fratres,  praescientes  custodite,  ne 


i^   Matth.    24,  42.  43.    2)  Roni.  8,  19.  seq.    Apoc.  21,  2.  seq.    Hebr.  12,  26.  seq.    3) 
Vers.  9.    Rom.  2,  14. 


EPISTOLAE  ir.  BEATI  PETRI.    VERS.  1.  2. 


627 


insipientium  errore  traducti  excidatis  a  propria  firraitate;  18.  crescite 
vero  in  gratia,  et  in  cognitione  Domini  nostri  et  Salvatoris,  Jesu  Christi. 
Ipsi  gloria  et  nunc,  et  in  diem  aeternitatis  I  Amen. 


SUMMARIUM  CAPITIS  SECUXDl. 

Revocat  eis  in  meiiioriam  priores  suas  admonitiones,  muniens  eos  adversus  impostores.  Monet, 
ut  in  adventum  Domini  sese  praeparent,  quando  coeli  et  terra  innovabuntur.  Pauli 
Apostoli  doctrinam  eis  commendat,  monens,  ab  indoctis  maie  intelligi.  Denique  hortatur, 
ut  errorem  fugientes  proficiant  in  gratia  Dei. 


1.  Hanc  ecce  vobis,  carissimi,  secun- 
dum  scribo  epistolam.  Graecasichabent: 
Hanc  jam,  dilectij  secundam  vobis  etc. 
Interpres  pro  ^Srj,  quod  hodie  in  omnibus 
est  Graecis,  legit:  Iboh,  ecce.  Porro  B. 
Petrus,  secundam  hanc  nominans  episto- 
lam  ad  eos  scriptam,  satis  utique  signi- 
ficat,  se  prius  ad  eosdem,  uec  plures,  sed 
unam  Epistolam  dedisse. 

In  quibus  vestram  excito  in  commo- 
nitione  sinceram  menteir..  In  quibus, 
Graece :  sv  atc,  foemineo  genere;  ut  non 
alio  ,  quam  ad  Epistolas  referri  possit, 
quum  tamen  non  Epistolas,  sed  Episto- 
lam  dixerit.  Unde  nonnulli  suspicati 
sunt,  hic  esse  soloecismum,  ad  quem  evi- 
tandum  vertere  malunt:  Has  secundas 
vobis  scribo  literas,  in  quibus  etc.  Sed 
non  est  affingendum  B.  Petro  vel  ejus 
amanuensi  vitium  Grammaticae  tam  aper- 
tum,  ut  scriberet :  Epistolam,  in  quibus, 
pro :  in  qua.  Dicimus  ergo,  Petrum,  quum 
ait:  in  quibus,  relationem  facere  ad  rem, 
non  ad  vocem ;  quod  saepe  faciunt  optimi 
quiqne  scriptores.  Id  est,  facere  relatio- 
nem  ad  duas  Epistolas,  verbis  praeceden- 
tibus  sigaificatas,  ac  si  diceret:  Hanc  se- 
cundam  Epistolam  vobis  scribo  post  prio- 
rem  ;  in  quibns  duabus  Epistolis  per  com- 
raonitionem  excito  et  exstiraulo  vestram 
sinceram  mentem.  Hinc  etiam  patet, 
utraraque  Epistolam  raonitoriara  esse. 
Quod  commonendi  studium  jam  supra  de- 
claravit,  cap.  1.  dicens:  Propter  quod 
incipiam  vos  semper  commonere  etc.  Et 
sicut  illic  animos  eorum  conciliabat,  ap- 
pellans  scientes  et  confirmatos  in  prae- 
senti  veritate,  ita  et  hic,  laudem  illis  ad- 


scribens  sincerae  mentiSj  id  est  ejus,  quae 
simulationis  sit  expers;  maxime  quod 
mens  bujusmodi  sit  admonitionis  capa- 
cior. 

2.  Ut  memores  sitis  eorum,  quae 
praedixi,  verborum  a  sanctis  Prophetis. 
Hic  jam  sermo  commonentis  est.  In 
Graeco  non  est  verbum :  praedixi,  sed 
participium:  Toiv  TcpostpTjiievcav,  eorum, 
quae  praedicta  sunt.  Itaque  melius  et 
clarius  hanc  partem  ita  vertas :  IJt  me- 
mores  sitis  verborum,  quae  praedicta 
sunt  a  sanctis  Prophetis.  Sic  enim  idem 
interpres  vertit  admonitionem  huic  simi- 
lem,  quae  est  in  Epistola  Judae :  Memo- 
res,  inquit,  estote  verborum,  quae  prae- 
dicta  sunt  ab  Apostolis  etc.  Plenius  au- 
tera  hic  loquitur  Petrus,  prius  ad  Prophe- 
tarum,  deinde  ad  Apostolorura  verba  at- 
que  praecepta  animo  recolenda  fideles 
excitans,  ut  qui  per  fidem  in  baptismo 
susceptam  essent  superaedificati  super 
fundamentum  Apostolorum  et  Prophe- 
tarum,  Eph.  2.  Sed  et  supra,  cap.  1.,  ad 
utrosque  audiendos  fnit  adhortatus. 

Et  Apostolorum  vestrorum,  praece- 
ptorum  Domini  et  Salvatoris.  Haec 
pars  intricatior  est,  etiam  in  Graeco,  ubi 
sic  ad  verbum  habetur:  Et  ejus,  quod 
est  Apostolorum  nostrorum  (seu  nostri) 
mandati,  Domini  et  Salvatoris.  Inter- 
pres  legit  pronomen  secundae  personae 
oixixiv,  pro  '^|jid)V  primae,  quod  nunc  con- 
stanter  habent  Graeca,  Complutensibus 
exceptis.  Nam  quia  videbatur  absurdum, 
ut  Petrus  diceret:  Apostolorum  nostro- 
rum,  qui  ipse  erat  Apostolus,   idemque 

primus,  liinc  verlsimile  est,  quod  perso- 
uam  mutavit  quispiam. 

Porro  sensus  varie  redditur,  etiam  se- 
cundum  lectionem  Graecam.  A  quibus- 
dam  boc  modo :  Praeterea  memores  vos 
esse  volo  praeceptorum  Domini  et  Sal- 
vatoris ,  vobis  traditorum  a  nobis  Apo- 
stolis.  Alii,  auctoreOecumenio,  praecepta 
distinguunt ,  quasi  memores  esse  vebt 
praeceptorum,  tam  eorum,  quae  ab  Apo- 
stolis,  quam  quae  a  Domino  Salvatore 
data  sunt.  Tertium  sensum  aperitErasmi 
versio :  Et  mandati  nostri,  qui  sumus 
Apostoli  Domini  et  SalvatoriSj  id  est: 
Ut  memores  sitis  etiam  mandati  seu  man- 
datorum,  quae  accepistis  a  nobis  Apo- 
stolisChristi.  Sensum  hunc  plane  efficiunt 
ipsa  Petri  verba,  tantum  adhibita  seu  in- 
tellecta  permodica  metathesi :  xal  irjQ 
evToX^C  -^fjiaiv  twv  aTTooTOACDV  tou  xupiou 
xai  ocoT^poc.  Quare  merito  plerique  re- 
centiores  eum  amplectuntur.  Nam  ct 
priori  parti  congruenter  respondet,  atque 
adeo  convenit  cum  eo ,  quod  in  simili 
commonitione  dicit  B.  Judas :  Ab  Apo- 
stolis  Domini  nostri  Jesu  Christi. 

Additio  B.  P. 

Sed  ad  hunc  sensum  accedet,  quod  est 
in  nostra  vulgata.  si  sic  ordinemus  et 
distinguamus :  Ut  memores  sitis  eorum 
verborum  a  sanctis  Prophetis  enuntia- 
torum,  quae  praedixi  in  hac  ipsa  Epi- 
stola ;  memores  item  sitis  praeceptorum, 
quae  nos,  Apostoli  vestri,  vobis  dedimus, 
eadem  praecepta  Domini  et  Salvatoris, 
Matth.  7.  et  24.  Aut  sic:  Dedimue,  iidem 
Apostoli  Domini  et  Salvatoris. 

Hoc  autem  Apostolicum  praeceptum 
intelliglt  Petrus,  quod  jam  in  superioribus 
inculcavit,  de  retinenda  mordicus  doctrina 
principio  tradita,  maxime  quod  ad  Christi 
Domini  promissiones  et  gloriosiim  adven- 
tum  attinet;  deque  cavendis  pseudodi- 
dascalis,  qui  ab  ea  doctrina  conantur  au- 
ditores  abducere,  De  his  enim  diserte 
Judas  exponit .  ac  de  iisdem  subjungit 
Petrus  : 

3.  Hoc  primum  scientes,  quod  venient 
in  novissimis  diebus  in  deceptione  illu- 


aores.  Multa  Graeca  non  addunt  illud: 
in  decepiione ,  nec  legit  Oecumenius ; 
tametsi  probabile  est,  a  Petro  scriptum 
esse,  excidisse  vero  propter  Graecarum 
vocum  initiales  syllabas  similes:  liiTrafj'- 
/jiovTj,  IfiTtaTxTaij  et  quia  apud  Judam 
non  additur.  Nam  certe  Augustinus  legit 
lib.  20.  de  civit.  Dei,  cap.  18. :  Venient, 
inquit,  in  novissimo  dierum  illusione 
illudentes,  et  Hieronymus  lib.  1.  adver- 
sus  Jovinian.  cap.  25. :  Venient  in  no- 
vissimis  diebus  illusores  seducentes.  Hic 
jam  ostendit  Apostolus  necessitatem  com- 
monitionis.  Unde  dicit:  primum ,  tam- 
quam  de  re  praecipua,  quam  scire  eos 
oporteat,  ob  cautelam  futurorum.  Nam 
illud :  scientes  (quod  nominativi  casus 
est:  YivcwaxovTsg),  refertur  ad  aycnzriTol, 
carissimi ,  sic  tamen ,  ut  praeceptive 
dictum  intelligatur,  id  est:  scitote ;  quo- 
modo  Paulus  ad  Timotheum  h^quitur 
2  Epist.  3. :  Hoc  autem  scito,  quod  in 
novissimis  diebus  etc.  Novissimcs  sive 
extremos  dies ,  vel,  ut  in  Graeco,  ex- 
tremum  dierum,  pro  quo  Judas :  ex- 
tremum  seu  novissimum  tempus,  He- 
braea  consuetudine  dixit  Petrus  pro  tem- 
poribus  futuris,  sive  in  longinquum,  sivo 
etiam  proxime ;  quemadmodum  eam  phra- 
sim  ,  quae  frequens  est  in  Scripturis, 
intelligendam  docuimus  in  commentar. 
ad  1  Tim.  4.,  et  2.  ad  eundem  3.  Sufficere 
potest  ille  unus  locus,  Prov.  23.,  de  vino  : 
Ingreditur  blande ;  sed  in  novissimo 
mordebit  ut  coluber.  Nam  et  hic  constat, 
Petrum  loqui  de  seductoribus  paulo  post 
exorituris,  adversus  quorum  fallacias  hac 
Epistola  monitoria  praemunit  fideles,  ad 
quos  scribit.  Notantur  autem,  qui  ex 
Simonis  praesertim  schola  prodituri  erant, 
ut  Gnostici  et  quotquot  ejusdem  generis, 
licet  varia  nomina  sortiti. 

lUusores  autem  dicuntur  (quo  nomine 
etiam  Judas  Apostolus  eos  appellat)  non 
tam,  quod  pro  ludo  habeant  Christi  reli- 
giouem,  ejusque  cultores  derideant,  qunm 
ipsi  vel  maxime  Christiani  velint  haberi ; 
quam  quod  instructi  sint  arte  fallendi; 
quos  Latine  dicimus :  impostores,  He- 
braei   linguae   suae  proprietate  vocant : 

illusores ,  quod ,  dum  fallunt  homines, 
exponant  eos  aliorum  ludibrio.  Nam  dolo 
capti  vulgo  ridori  solent  tamquam  simpli- 
ces  et  incauti.  Vel  etiam  quia,  quos  de- 
cipiunt  vel  decipiendos  .sperant,  eos  in 
corde  suo  derident  tamquam  ignaros  doli 
et  simplices.  Saope  etiam  inter  sese  eos 
cum  cachinnis  irrident.  Legitur  hoc  vo- 
cabulum  Psalm.  1.  ex  Hebraeo,  et  in 
Proverbiis,  et  alibi  passim.  Hinc  et  illud 
Matth.  cap.  2.  de  Herode :  Videns,  quo- 
niam  illusus  esset  a  Magis ,  id  est,  de- 
ceptus,  Magis  non  redeuntibus,  uti  pro- 
miserant. 

Juxta  proprias  concupiscentias  am- 
hulantes.  Augustinus  legit,  ut  in  Graeco 
est :  Secundum  proprias  suas  concupis- 
centias  euntes.  Eadem  prope  verba  sunt 
apud  B.  Judam,  et  sensus  est:  Obse- 
quentes  carnalibus  suis  desideriis,  gulae 
et  libidini  servientes.  Qui  euim  ejusmodi 
sunt,  facile  spem  abjiciunt  et  impugnant 
bonorum  coelestium  ac  spiritualium,  quae 
nobis  in  futurum  promittuntur.  Unde  se- 
quitur : 

4.  Dicentes  j  ubi  est  promissio,  aut 
adventus  ejus?  Adventus  in  Graecis 
genitivi  casus  est :  xrjc^  Tiapouoiac.  Le- 
gunt  enim  sine  particula  disjungente  me- 
dia:  Ubi  est  promissio  adventus  ejus? 
Quae  eadem  lectio  apud  Liranum  est. 
Sic  et  Augustinus:  Ubi  est  promissum 
praesentiae  ipsius?  Nam  Graeca  vox  et 
adventum,  et  praesentiam  significat,  ut 
monuimus  ad  cap.  1.  vers.  16.  Sed  hoc 
loco  melius  accipitur  pro  adventu,  quem- 
admodum  et  supra,  dicto  cap.  1.  vers. 
16.  Est  autem  locutio  transitiva  pro  in- 
transitiva,  familiaris  Hebraeis;  quam  in- 
transitive  sic  reddas  :  Ubi  est  promissus 
ejus  advefdus?  Ejus,  refert  Dominum 
et  Salvatorem  ;  id  enim  praecessit.  Ad- 
ventum  intellige  gloriosum,  quo  veniet 
cum  majestate  magna,  judicaturus  mun- 
dum,  et  judicio  peracto  sine  fine  regnatu- 
rns  cum  suis  electis.  Hunc  enim  ad- 
ventum  suum  ipse  Christus  promisit  iu 
Evangelio  multoties,  eundemque  prae- 
nuntiarunt  Prophetae.   Promissionis  au- 


tem  Christi  testes  fuerunt  Apostoli,  sicut 
dictum  est  cap.  1. 

Porro,  quid  impostores  illi  voluerint, 
dicendo:  Ubi  est  etc. ,  dubitari  potest. 
Beda,  quem  nonnulli  sequuntur,  haec  ab 
illis  dicta  putat  ad  significandam  tardita- 
tem  adventus  Domini ;  quomodo  dicebat 
malus  ille  servus  in  corde  suo :  Moram 
facit  Dominus  meus  venire ;  percutiens 
interim  conservos  suos,  edensque  et  bi~ 
bens  cum  ebriosis,  Matth.  24.  et  Luc.  12. 
Hos  opponit  Beda  Thessalonicensibus, 
qui  diem  Domini  viciniorem,  quam  opor- 
tuit,  suspicabantur ,  2  Thess.  2.,  ac  mo- 
net,  sane  quam  salubriter,  ab  utraque 
opinione  cohibendum  assensum :  Sed  so- 
lum  hoc,  inquit,  seduli  procuremus,  ut, 
sive  ocius,  sive  sero  veniens  Dominus, 
paratos  nos  possit  invenire,  dum  ve- 
nerit. 

Alii  interrogatione  ejusmodi  simplici- 
ter  negari  putant  futurum  adventum 
Christi,  ut  responsio  sit:  Vana  est  pro- 
missio  ;  numquam  veniet  Dominus.  Quo 
sensu  ad  Tobiam  dicebant  coguati  ejus : 
Ubi  est  spes  tua,  pro  qua  eleemosynas 
et  sepulturas  faciebas?  Sic  enira  uxor 
ejus  exponit,  cum  exprobratione  dicens 
ei :  Manifeste  vana  facta  est  spes  tua 
etc.  Sensum  hunc  volunt  Liranus  ac  ple- 
rique  neoterici;  idque  rectius.  Nam  eum 
plane  exigit  sequens  istorum  impiorum 
probatio :  Ex  quo  enim  patres  dormie- 
runt  etc. ,  et  subjuncta  refutatio :  Latet 
enim  eos  hoc  volentes,  etc. 

Rursus  quaeritur,  utrum  haec  ab  im- 
postoribus  dicta  fuerint  ad  eximendum 
metum  futuri  judicii,  an  vero  ad  spem 
adimendam  futurae  remunerationis  et 
gloriae.  Respondeo ,  principalius  dicta 
fuisse  ad  spem  adimendam.  Quod  decla- 
rat  nomen  promissionis ;  nam  promissio 
bonorum  est.  Quippe  studium  illorum 
impostorum  erai,  hominibus  injicere  de- 
sperationem  eorum  bonorum,  quae  post 
hanc  vitam  exspectanda  per  Apostolos 
Christi  nuntiabantur  ;  tamquam  inania 
essent  promissa;  quamvis  consequenter 
hac  sua  doctrina  etiam  metum  eximerent 
futuri  judicii  ac  gehennae.  Itaque  fiebat, 

ut  eorum  sectatores,  de  futuris  et  spe 
vacui,  et  metu  liberi,  totos  sese  projice- 
rent  ac  demergerent  in  voluptates  vitae 
praesentis  •,  tamquam  dicentes :  Edarnus 
et  bibamus;  cras  enim  moriemuVj  1  Cor. 
15 ;  videlicet  more  gentilium  sine  Deo 
viventium ,  qui  desperantes  semet  ipsos 
tradiderunt  impudicitiae,  in  operatio- 
nem  omnis  immunditiae,  Eph.  4.  Fuit 
haec  doctrina  Gnosticorum  et  quorundam 
aliorum,  qui,  post  Apostolos  exorti,  nega- 
runt  futuram  mortuorum  resurrectionem, 
et  per  consequens  adventum  et  regnum 
Christi,  id  est,  duos  extremos  articulos 
Symboli  fidei  nostrae:  Carnis  resur- 
rectionem,  et  vitam  aeternam.  De  qui- 
bus  haereticis  consulendi  Epiphanius, 
Philastrius  et  Augustinus,  de  haeresibus 
scribentes. 

Quamquam  et,  viventibus  adhuc  Apo- 
stolis  ,  erant ,  qui  per  Ecclesias  talia 
spargerent.  Ex  quibus  Hymenaeus  et 
PhiletuSf  dicentes,  resurrectionem  esse 
jam  factam,  2  Tim.  2. ,  et  qui  absohite 
dicebant,  quod  resurrectio  mortuorum 
non  est ,  1  Cor.  15.  Adversum  quos 
eodem  loco  prolixe  Paulus  disserit,  utens 
inter  alia  hoc  argumento :  Si  resurrectio 
mortuorum  non  est ,  inanis  est  ergo 
praedicatio  nostra,  inanis  est  et  fides 
vestra.  Nam  sublata  spe  resurrectionis 
et  gloriae  futurae,  corruit  totum,  propter 
quod  Christiani  sumus.  Si  enim,  inquit, 
in  hac  vita  tantum  in  Christo  sperantes 
sumus,  miserabiliores  sumus  omnibus 
hominibus.  Unde  merito  solliciti  fuerunt 
Apostoli  Petrus.  Paulus  et  Judas,  ut  hos 
exitiales  errores  ab  Ecclcsiis,  non  verbo 
solum,  sed  et  scripto  profligarent. 

Ex  quo  enim  patres  dormierunt, 
omnia  sic  perseverant  ab  initio  creatu- 
rae.  Impostorum  verba  per  mimesin  pro- 
sequitur,  argumentura  erroris  sumentium 
a  perpetuo  cursu  naturae,  quem  promis- 
sionibus  Dominicis  opponunt.  Ex  quo, 
Graece:  a'f'  ^g^  suj  ple:  Tjjulpag,  ex  qua 
die.  Jam  pro  eo,  quod  noster  interpres 
Graecam  vocem  XTiacWJ^  vertit :  creatu- 
rae ,  mavult  Erasmus :  creationis  seu 
conditionis,    In  quo  Hentenius  et   alii 


quidam  eum  sequuntur,  minus  attenti  ad 
usum  hujus  vocabuli  in  Scripturis.  Nam, 
ut  ostendimus  ad  illud  Rom.  1,  20. :  A 
creatura  mundi ,  vix  est ,  ubi  aliter 
usurpetur,  quam  pro  creatura,  id  est,  re 
creata  aut  rebus  creatis.  Quae  significa- 
tio  bene  etiam  quadrat  huic  loco,  et  qui- 
dem  melius,  quam  si  creationem  vertas. 
Sic  enim  dixit  Petrus:  Ab  initio  crea- 
turae,  tamquam  si  diceret:  Ab  initio 
mundi.  Nam  Evangelistae  haec  duo  pro 
iisdem  habent ,  Matth.  24,  21.  dicens : 
Ab  initio  mundi,  et  Marc.  13,  19.:  Ab 
initio  creaturae.  Quod  si  creationem 
vellent  intelligi  Petrus  et  Marcus,  non 
dicerent:  Ab  initio  creationis,  sed:  Ab 
ipsa  creatione  seu  constitutione  mundi-, 
quomodo  loquitur  alibi  Scriptura.  Qaa- 
propter  Erasmus  quoque  dicto  locoMarci 
13.  vertit:  A  principio  rerum  condita- 
rum,  velut  corrigens  id,  quod  prius  cap. 
10,  6.  verterat:  Ab  initio  creationis. 

Sed  sensum  hnjus  loci  dicamus :  Ex 
quo  tempore,  inquiunt,  antiqui  patres,  id 
est,  Patriarchae  et  Prophetae,  quos  dici- 
tis  credidisse  et  annuntiasse  secundum, 
enndemque  gloriosum  Christi  adventum, 
obdormierunt,  id  est,  mortui  sunt,  quam- 
vis  tot  saecula  jam  praeterlerint ,  nihil 
tamen  hujus  mundi  mutatum  vidimus, 
sed  manet  eadem  facies  coeli  et  terrae, 
et  aliarum  mnndi  partium,  quae  fuit  ab 
initio,  quo  mundus  coepit.  Ilinc  colligi 
volebant,  eundem  mundi  statum  semper 
duraturum;  quasi,  qui  auctor  est  naturae, 
nihil  in  ea  mutare  possit;  aut  quasi  diu- 
turnitas  praescribat  mutationi.  Quod  au- 
tem  dicunt:  dormierunt,  quo  verbo  spes 
insinuatur  resuscitationis  corporum  ali- 
quando  futurae,  secundum  illud  Psalm. 
40. :  Numquid,  qui  dormit,  non  adjiciet, 
ut  resurgat  ?  in  eo  sibi  ipsis  contradice- 
bant,  utentes  vocabulo  trito  in  Scripturis, 
ac  recepto  apud  fideles,  per  quod  redargui 
possent. 

5.  Latet  enim  eos  hoc  volentes.  Re- 
futatio  est  cum  accusatione  crassae  et 
affectatae  ignorantiae  eorum ,  qui  talia 
dicebant.  Nam  sensus  est:  Volentes,  id 
est,  sponte  dataque  opera,  nesciunt,  no- 

lentes  advertere  ad  Scripturas,  e  quibus 
discere  poterant  veritatem.  Ita  Dominus 
ad  Sadducaeos:  Erratis,  inquit,  nescien- 
tes  Scripturas ,  neque  virtutem  Dei, 
Matth.  22.  Nam  et  istos  nesciisse  virtu- 
tem  Dei,  Petrus  significat,  dum  in  se- 
quentibus  Dei  vcrbo  mundi  statum  et 
restitutionem  attribuit.  Pronomen  hoc  de- 
monstrat  sequeutia. 

Quod  coeli  erant  prius  et  terra,  de 
aqua ,  et  per  aquam  consistens  Dei 
verbo.  Scripturam  sacram  opponit  illo- 
rum  rationi,  desumptae  ex  perpetuo  re- 
rum  cursu ;  quae  physica  quaedam  ra- 
tiuncula  erat,  eaque  fallax,  quum  Deus 
sit  auctor  ac  Dominus  naturae.  Sed  sin- 
gula  partis  hujus  expendamus.  Prius, 
Graece:  exTiaXai,  jam  olim,  id  est,  ab 
ipso  mundi  initio.  Coelos  pro  coelo  po- 
suit;  nam  singularem  numerum  in  He- 
braea  lingaa  non  habet.  Et  quamvis  coeli 
nomine  comprehendatur  in  Scripturis, 
quidquid  supra  nos  expassum  est,  veri- 
ficatio  tamen  pro  diversis  partibus  fieri 
solet,  ut  interdum  pro  coelo  beatorum, 
alias  pro  coelo  stellato,  saepe  pro  coelo 
aereo  sumatur.  Hic  certe,  et  maxime  in 
sequentibus,  tantum  intendit  Apostolus 
loqui  de  coelo  aereo ,  nec  eo  toto,  sed 
qua  parte  continet  infimam  et  mediam 
aeris  regionem  ,  a  qua  volucres  coeli ,  et 
nubes  ac  pluviae  coeli  vocantur.  Ad  has 
enim  coeli  regiones,  et  non  altius,  aquae 
diluvii  pervenerunt,  Unde,  qui  de  coelo 
superelementari  locum  hunc  totum  con- 
tendunt  accipi  debere,  veluti  Catharinus 
et  alii  nonnulli ,  violenti  sunt  interpretes. 
Porro  coelum  aereum  hic  intelligunt 
non  solum  posteriores  Theologi  fere  om- 
nes,  tam  senteutiarii,  quam  hujus  Episto- 
lae  commentatores ;  verum  etiam  Augusti- 
nus  loco  supra  citato  de  civitate  Dei,  et 
Beda  in  comment.  Consistens,  Graece: 
aovBQT&aa,  pro  quo  legit  Augustinus : 
constituta.  Potest  etiam  verti :  compacta, 
concreta.  Mirum  autem,  quosdam,  Graeco 
numero  simul  ac  genere  repugnante,  ver- 
tendum  putare:  consistentes,  in  plurali, 
ut  aeque  ad  coelos  et  terram  participium 
hoc  referatur;  qnum  historia  Genes.   1. 


non  sinat  id,  quod  hic  dicitur:  de  aqua 
et  per  aquam  consistens,  coelis  adscribi, 
ne  quidem  aereis.  Respicit  enim  B.  Petrus 
ad  illa  Mosi  verba:  Dixit  ergo  Deus : 
Congregentur  aquae  y  quae  sub  coelo 
sunt ,  in  locum  unum ,  et  appareat 
arida.  Et  factum  est  ita.  Sed  et  Hiero- 
nymus,  exponens  Jesaiae  cap.  65.,  nume- 
rum  singularem  legit,  utens  verbo :  sub- 
sistit. 

Ex  his  patet,  etiam  illam  lectionem, 
cujus  Beda  meminit  hoc  loco,  et  post 
eum  Rupertus  super  Genesim :  Coeli 
erant  Qlim  de  aqua  et  per  aquam  con- 
stituti,  non  esse  recipiendam ;  tum  quod 
mutila  sit,  terram  omittens,  tum  propter 
numerum  participii  mutatum ,  ut  coelis 
aflingatur,  quod  de  terra  Petrus  dixit. 
Aquae  nomine  materiam  primam  non- 
nulli  significatam  volunt ,  sed  sensu  a 
Scripturis  alieno.  Quidam  chaos  inter- 
pretantur  per  aquas  (ut  ajunt)  significa- 
tum  a  Mose  dicente:  Spiritus  Dei  fere- 
batur  super  aquas.  Verum  nec  illic  per 
aquas  aliud,  quam  aquas  proprie  dictas, 
quae  totam  terram  tunc  operiebant,  in- 
telligerc  debemus.  Quare  et  hoc  loco 
proprie  sumenda  est  aqua  pro  ipsius 
aquae  elemento.  Nam  nec  aliter  accipi 
potest  in  eo ,  quod  continuo  sequitur : 
Mundum  aqua  inundatum  periisse. 

Sensus  igitur  Apostoli  est :  Jam  olim 
et  ab  initio  coelum  fuit  oerbo ,  id  est, 
imperio  seu  vohintale  Dei  omnipotentis 
conditum ;  terra  quoque  eodem  Dei  verbo 
ab  initio  fnit  ex  aqua,  exstans  scilicet, 
et  veluti  emergens  (nam  hujusmodi  quid- 
dam  subintelligi  videtur) ,  tunc  scilicet, 
quando  dictum  est :  Congregentur  aquae 
etc.  Fuitque  per  aquam  consistens, 
compacta  et  solidata,  ne  diffluat  in  pul- 
verem,  et  ut  apta  sit  productioni  et  con- 
servationi  corporum  mixtorum.  Undc 
staiim,  altero  die,  vel  secundum  alios, 
eodem  ,  post  denudationem  terrae  ab 
aquis,  ipsa  nihilominus  retinente  penitus 
infusam  humiditatem,  scribit  MosesDeum 
dixisse :  Germinet  terra  herbam  viren- 
tem  etc.  Illud:  Dei  verbo ,  etiam  ad 
coelos    refero ,    quoniam   et  paulo  post 

aperte  refertur  ad  coelos  et  terram.  Et 
generaliter  dictum  est  ia  commemoratione 
creationis  coeli,  terrae  et  aqiiarum:  Ipse 
dixitj  etfactasunt;  ipse  mandavit,  et 
creata  suntj  Psalm.  32.  et  148. 

6.  Per  quae  ille  tunc  mundus  aqua 
inundatus  periit.  Ille  tunc  inundus, 
Gracce:  d  tots  xoaixoQ,  id  est,  mundus, 
qui  tunc  erat ;  nt  adverbium  tunc  non 
ad  verbum  periit,  sed  ad  mundum  per- 
tincat,  indicans  mundum,  quem  superiori 
capitenominavit  apyalov,  id  est,  priscum, 
originalem.  Nec  mundum  hic  intelligas 
coelum  et  terram,  quomodo  multi  inter- 
pretantur ;  sed  genus  humanum ,  ut  et 
capite  praecedenti.  Quae  mundi  acceptio 
vulgatissima  est  in  Scriptura  novi  testa- 
menti.  Particulam:  per  quae,  referunt 
quidam  ad  omnia  tria,  coelos,  terram  et 
aquam.  Nam  e  coolis,  id  est,  aere  pluit 
quadraginta  continuis  diebus,  et  aquae 
inferiores,  quae  erant  in  terrae  visceribus, 
evomente  eas  terra,  eruperunt  et  exunda- 
runt.  Sed  si  haec  tria  vellet  B.  Petrus 
intelligi ,  non  videtur  statim  in  iisdem 
verbis  repetiturus  fuisse  aquam.  Tametsi 
id  argumenti  facile  solvi  potest.  Scien- 
dum  tamen,  Graecura  :  di  ojv.  etiam  verti 
posse:  per  quos,  nerape  coelos;  ut  sensus 
sit ,  per  imbres  coelitus  effusos  genus 
humanum,  quod  tunc  erat,  aquis  sub- 
mersum  periisse.  Hoc  enim  est,  quod 
figurato  sermone  dicitur  Gen.  7.:  Eupti 
sunt  omnes  fontes  abyssi  magnae,  et 
cataractae  coeli  apertae  sunt.  Estque 
hic  sensus  plamis  et  perspicuus. 

Restat  declarandum  ,  qnomodo  Petrus 
bis  verbis  :  Quod  coeli  erant  prius  etc, 
refellat  argnmentum  illorum  illusorum, 
quo  dicebant :  Ex  quo  enim  Patres  dor- 
mierunt,  omnia  sic  perseverant  ah  ini- 
tio  creafurae.  Est  igitur  refutatio  talis  : 
Quum  constet  ex  Scripturis,  coelura  jara 
olira  fuisse,  necnon  terram  ex  aquis  ex- 
etantem,  et  per  aquas  consistentem ;  at- 
que  haec  facta  essc  nou  ulla  vi  mturae 
creatae,  sed  Dei  verbo:  tamen  post  tot 
saecula,  id  est,  post  mille  sexcentos  an- 
nos  tanta  successit  eorundem  mutatio,  ut, 
priori  ordine  turbato,  coelura  terrae  mis- 


ceretur,  aquis  nimirum  coelestibus  uni- 
versam  terram  rursus  contegentibus.  Unde 
factum,  ut  genus  humanum  aquis  suffoca- 
tum  interiret.  Non  igitur  incredibile  vi- 
deri  debet,  si  dicatur,  etiam  post  multa 
saecula  ejus,  qui  nunc  est,  mundi  decur- 
rentis  aliquando  futuram  mutationem  coeli 
et  terrae  tantam,  quae  mundi  cousumma- 
tionem  inducat,  quando  et  Christus  ad- 
venturus  sit,  et  prommissa  completurus. 

7.  Coeli  autem,  qui  nunc  sunt,  et 
terra  eodem  verho  repositi  sunt  Jam 
consequenter  docet,  quae  mundi  mutatio 
sit  exspectanda.  Coelos  et  terram,  quae 
nunc  sunt,  dicit,  ad  discrimen  coelorum 
et  terrae,  quae  prius  sive  olim  erant; 
non  quod  ab  illis  tota  substantia  vel 
omnibus  qualitatibus  differant,  sed  quod 
diversa  sint  bona  ex  parte,  propter  inter- 
positam  ex  aquarum  diluvio  mutationem, 
qua  perierant  quodammodo,  aquis  omnia 
occupantibas.  Eodem  verbo ,  Graece : 
a'JToa  Xoyo) ,  ejus  verho ,  scilicet  Dei. 
Id  enim  praecesserat ,  tametsi  nonnulli 
codices  habent:  tco  auT^-T  Aoyo),  eodem 
verho,  seu  potius:  eidem  verbo,  Nam 
dativum  postulat  participium :  TeOTjoao- 
ptoijLlvoi^  thesaurizati,  quod  noster  vertit: 
repositi;  ac  si  dicas:  In  thesauro  verbi 
Dei  repositi  ac  reconditi,  et,  ut  Liranus 
expouil,  conservati.  Non  enim  hic  repo- 
siti  idem  est,  quod  iterum  positi,  resti- 
tuti  in  statum  priorem,  quomodo  Latini, 
qui  Graeca  non  viderunt,  aut  minus  at- 
tenderunt,  hanc  vocem  exponunt.  Id  enim 
si  vellet  B.  Petrus,  non  diceret:  Coeli, 
qui  nunc  sunt,  sed  simpliciter;  coeli, 
quia  dicendo :  qui  nunc  sunt,  supponit, 
esse  jam  restitutos.  Igituristud:  repositi, 
significationem  habet,  quam  dixi :  tam- 
quara  verhum  Dei  thesaurus  quidam  sit, 
ex  quo  depromat  Deus  suo  tempore,  quae 
facere  decreverit.  Dlcuutur  ergo  isti 
coeli  et  ista  terra  thesaurizati  verbo  Dei, 
quia  Deus  ea  servat  verbo,  imperio  et 
voluntati  suae,  ut  aliquando  de  iis  faciat, 
quod  ipsi  placuerit.  Hunc  sensum  decla- 
rat,  quod  sequitur: 

Igni  reservati  «?i  diem  judicii  et  per- 
ditionis  impiorum  hominum.  Reservati^ 

Graece :  zfjpouiiBVOi,  praesentis  temporis : 
qui  servantur.  Semel,  inquit,  aqua  periit 
mundus,  secundo  perdendus  igni,  cui  coe- 
lum  et  terra,  quae  nunc  sunt,  in  Dei 
thesauro  reservantur  usque  in  illum  diem, 
sive  in  illud  tempus ,  quo  exercebitur 
universale  judicium  generis  humani,  et 
in  interitum  mittentur  homines  impii. 
Tunc  enim  futurum,  ut  coelum  et  terra, 
sicut  infra  docetur,  ignis  conflagratione 
in  quandam  novitatem  demutentur.  Me- 
minit  perditionis  hominum  impiorum, 
ut  usum  illius  ignis  praecipuum  ostendat, 
qui  est,  iniquos  in  aeternum  cruciare; 
simul  ut  impios  dicentes:  Uhi  est  pro- 
missio  etc.j  salubriter  perterrefaciat. 

Coelos  autem  ,  quos  igni  reservari 
dicit,  eosdem  oportet  intelligi,  quos  supra, 
scilicet  aereos  ,  quorum  respectu  dicit : 
qui  nunc  su7it;  non  autem  astriferos,  nt 
quidam  volunt.  Nusquara  enim  Scriptura 
significat  orbes  coelestes  et  astra,  quae 
ipsa  sunt  ignes  quidam ,  igne  conflagra- 
tionis  arsura  ac  dissolvenda  esse,  quod 
hic  de  coelis  dicitur;  ut  ncc  hujusmodi 
passiouis  naturaliter  susceptiva  sunt.  Ita- 
que  eorum  opinio,  qui  ad  coelos  super- 
elementares  referunt  aut  extendunt  hanc 
conflagrationem,  sive  Theologiara  consu- 
las,  auctoritate  destituitur,  sive  philoso- 
phiam,  ratione. 

Porro  de  igne  conflagrationis  ,  quem 
vocant  Theologi,  multa  ab  iis  disputantur 
in  4.  sent.  dist.  47.,  de  quo  et  nos  eo  loco 
egimus.  Ad  quas  disputationes,  ne  justo 
prolixiores  hic  simus,  lectorem  remitto, 
solum  ea  dicturus,  quae  ad  intelligen- 
tiara  decimi  versus  et  trium  sequentium 
necessaria  videbuntur. 

8.  Vnum  vero  hoc  non  lateat  vos, 
carissimi.  Haec  dicuntur  ad  confirman- 
dam  fidem,  ac  reprimendara  curiositatem 
fidelium,  ne  vel  dubitent  de  adventu  Do- 
mini  proraisso ,  quem  vident  in  longum 
extrahi,  vel  certum  tempus,  quo  venturus 
sit,  exquirant;  audlant  illud,  quod  Domi- 
nus  suis  discipulis  de  eo  tempore  scisci- 
tantibus  respondit,  Act.  1.:  Non  est 
vestrum,  nosse  tempora  vel  momenta, 
quae  Pater   posuit   in    sua  potestate. 


Dicuntur  etiam  istorsum,  ut  plenius  illu- 
sorum  cavillo  satisfiat.  Quamvis,  inquit, 
lateat ,  quando  venturus  sit  Dominus, 
illud  tamen  latcre  vos  non  debet,  adeo- 
que  volo,  cogitetis,  quoties  animum  subit 
scrupulus  de  tarditate  adventus  Domi- 
nici ;  illud,  inquara : 

Quia  unus  dies  apud  Dominum  sicut 
mille  anni ,  et  mille  anni  sicut  unus 
dies.  Sentit ,  nullura  tempus  debere  lon- 
gum  videri  comparatione  aeternitatig  se- 
cuturae,  cum  in  oculls  atque  aestimatione 
Dei  aeterni  et  immutabilis  (hoc  enim  est, 
quod  dicit:  apud  Dominum)  unus  dies 
et  mille  anni  non  diflPerant,  quod  ad  pro- 
portionem  attinet  mensurae  cum  tempore 
infinito.  Nam  utruraque  comparatione 
aeternitatis  est  velut  punctum  corapara- 
tione  teraporis.  Apud  Dominum,  intel- 
lige :  Christura ;  nara  de  ejus  adventu 
serrao  est.  Unde  et  de  eo  sequitur :  Non 
tardat  Dominus.  Igitur  et  hic  insinua- 
tio  est  divinitatis  Christi ;  praesertim 
quum  in  his  Petri  verbis  allusio  fiat  ad 
versiculum  Psalm.  89. ,  quo  Deum  allo- 
quitur  David,  dicens:  Quoniam  mille 
anni  ante  oculos  tuos  tamquam  dies 
hesterna,  quae  praeteriit.  Caeterum  ta- 
cite  B.  Petrus  confitetur  ignorantiam  illius 
diei,  convenienter  Scripturis,  quae  testan- 
tur,  eum  soli  Deo  cognitum  esse,  Marc. 
13.  et  Act.  1. 

Vanum  est  autem,  quod  quidam,  freti 
hac  formula,  qua  mille  anni  apud  Domi- 
num  censentur  tamquara  dies  unus ,  et 
contra,  conati  sunt  incerta  quaedam  pro 
certis  affirmare,  et  obscura  quaedam  in- 
terpretari,  dies  accipiendo  pro  mille  annis, 
aut  etiam  pro  annis  singulis.  Ut  exempli 
causa,  cum  sex  dies  creationis  mundi  pro 
argumento  sumunt,  eundem  mundum  per 
sex  annorum  millia  duraturum.  Et  cum 
dies  quadraginta  quinque  post  Antichristi 
mortem  futuros  ante  judicium,  apud  Da- 
nielera  cap.  12. ,  totidem  annos  interpre- 
tantur.  Quae  conjecturae  sunt  horaiuura 
superstitiose  curiosorum,  prorsus  incertae 
et  alienae  a  sensu  hujus  loci. 

9.  Non  tardat  Dominus  promissio' 
nem  suam ,  sicut  quidam  existimant. 

Loco  duarum  dictionum:  promissionem 
suamj  quaedam  manuscriptalegunt:  pro- 
missi ,  quaedam  alia :  promissis^  quo- 
modo  locum  hunc  citat  Pelagius  in  com- 
mentario  Epistolae  adRom.  2.,  quia  forte 
interpres  legerat :  taTc  £7iay ysXiatc,  pro  : 
zrjQ  iTcayYcAia?.  Augustinus  legit:  pro- 
missum.  Atqui  Graeca  sic  habent :  Non 
tardat  Dominus  promissi  (seu  promis- 
sionis),  sicuti  quidam  tarditatem  existi- 
mant.  Quod  posterius  etiam  Augustino 
legitur.  Dominus  promissi,  id  est,  Do- 
minus  promissor,  vel  qui  promisit.  He- 
braismus  est.  Forte  suspicabitur  aliquis, 
in  Graeco  scriptum  a  Petro  fuisse:  xac, 
pro:  T^c^  ut  vertendum  fuerit:  promis- 
siones.  Sed  non  invenio ,  ubi  verbum 
ppaSuvo)  transitive  sumatur,  et  accusa- 
tivum  post  se  regat. 

Annotat  Sasboldus,  subaudiri  conjunc- 
tionem  illativam,  quod  Hebraei  ccnjuiic- 
tiones  saepe  dissimulent,  et  intelligendas 
relinquant;  ut  sensus  sit:  Non  ergo  Do- 
minus,  qui  promisit,  tardat,  id  est,  ultra, 
quam  oporteat,  diflFert  praestare,  quod 
promisit.  Id  enim  est  tardare ,  cum  in 
vitio  ponitur,  ultra  praestitutum  aut  de- 
bitum  tempus,  quod  agendum  est,  dif- 
ferre.  Quomodo  quidam  adventus  Domi- 
nici  dilationem  male  interpretabantur.  Sic 
de  ejusdem  Domini  adventu  scriptum  est 
Habac.  2.:  Si  moram  fecerit,  exspecta 
illum,  quia  veniens  veniet,  et  non  tar- 
dabit.  Ex  qua  Scriptura  liquet,  non  con- 
tinuo  tardare  eum ,  qui  differt  et  moram 
facit. 

Sed  patienter  agit  propter  vos.  Graece : 
Sed  longanimis  est  erga  nos,  vel,  ut 
pauci  codices  habent,  erga  vos.  Patientia 
seu  longanimitas,  ut  alia  multa,  anthro- 
popathice  Deo  tribuitur  in  Scripturis. 
Nam  patiens  et  longanimis  ex  eo  dicitur, 
quia  differt  ultionem,  quod  solent  homines 
patientes  atque  longanimes.  Interpres 
longanimitatem  ex  Graeco  expressit  in- 
fra  vers.  15.  Est  quidem  hic  serrao  de 
Christo;  sed  passim  ea,  quae  Dei  sunt, 
Scriptura  Ohristo  adscribit,  utpote  vero 
Deo. 

Nolens  aliquos  perire,  sed  omnes  ad 


poenitentiam  reverti.  Graece :  x^P^oai, 
accedere,  venire,  pervenire.  Potest  item 
active  sumi :  sed  omyies  ad  poenitentiam 
recipere ,  quomodo  vertit  Erasmus;  ta- 
metsi  neutralis  acceptio  probabilior,  tam 
proprio  usu,  quam  propter  verbum  prae- 
cedens  :  anoXio^ai,  perire,  non  perdere. 

Cum  autem  constet,  non  omnes  homi- 
nes  ad  poenitentiam  converti ,  sed  pluri- 
mos  perire,  quaeritur,  quo  sensu  verum 
sit ,  Deum  hoc  nolle ,  illud  velle ,  cujus 
voluntas  omnipotens  et  immutabilis  est, 
ideoque  semper  impletur.  Quidam  inter- 
pretantur  haec  verba  de  voluntate  con- 
ditionata,  Deum  velle  omnes  ad  poeniten- 
tiam  venire,  modo  ipsi  velint.  Alii  sup- 
plent  hoc  modo :  Deum  id  velle,  quantum 
in  ipso  est.  Ita  post  Liranum  Thomas 
Anglicus  in  hujus  loci  commentario.  Nam 
eos  falli,  qui  opus  illud  Thomae  Aqui- 
natis  esse  putant ,  ostendemus  (Deo  pro- 
pitio)  in  fine  Commentar.  ad  Epistolam 
B.  Judae.  Verum  hujusmodi  sensum  jam 
exclusimus  et  improbavimus  ex  Augustino, 
Prospero,  Fulgentio^  et  ex  ipso  Doctore 
Angelico,  cum  exponeremus  illud  1  Tim. 
2. :  Qui  vult  omnes  homines  salvos  fieri, 
etc.  Alios  vero  sensus  probabiles  ejus- 
dem  sententiae  Paulinae  adduximus  eo- 
dem  loco.  Quorum  duo  postremi  facile 
praesenti  loco  possunt  aptari,  ut  dicatur 
Dominus  nolle ,  quempiam  perire ,  sed 
omnes  ad  poenitentiam  pervenire,  quate- 
nus  humano  generi  in  universum  media 
quaedam  et  auxilia  generalia  providit  et 
contulit,  per  quae  possent  homines  ad 
Deum  converti;  licet  ea  ad  hominum 
conversionem  et  salutem  absque  specia- 
libus  auxiliis,  quae  non  omnibus  dantur, 
minime  sufficianl ;  qui  erat  ultimus  sen- 
sus.  Vel  quatenus  vult  et  facit,  pios  ho- 
mines  nolle,  quempiam  perire,  sed  velle 
seu  desiderare,  ut  omnes  a  Deo  aversi 
ad  ipsum  per  veram  poenitentiam  con- 
vertantur,  et  ad  salutem  perveniant;  qui 
erat  sensus  penultimus. 

Veruntamen  est  et  alius  sensus,  huic 
loco  accommodatior ,  quem  dedimus  in 
comment.  libri  primi  sentent.  distinct.  46., 
ut  Dei  voluntas  hic  intelli^jatur  absoluta 

et  proprie  dicta ;  non  tamen  de  omnibus 
hominibus ,  sed  de  solis  electis.  Dicit 
enim  Petrus :  Sed  patienter  agit  propter 
(vel  erga)  vos,  utique  electos.  Nam  haec 
Epistola,  uti  manifestum  est  ex  hujus 
capitis  initio,  scribitur  ad  eosdera,  ad 
quos  prima  scripta  fuit,  cujus  quidem  in- 
scriptio  sic  habebat:  Petrus,  Apostolus 
Jesu  Christi,  electis  advenis  etc.  Sic 
ergo  Petrus  dicit,  Dominum  patienter 
agere,  id  est,  adventum  promissum  et 
judicium  suum  differre,  propter  electos, 
ut  ne  pereant,  sed  ad  poenitentiam  con- 
versi  salventur;  quomodo  Paulus  dicit, 
se  omnia  sustinere  propter  electos,  ut 
et  ipsi  salutem  consequantur,  2  Tim.  2. 
Notandum  enim  ,  sicut  propter  electos 
breviabuntur  dies  illi,  scilicet  tribula- 
tionis  magnae,  qualis  non  fuit  ab  initio 
mundi,  Matth.  24.,  ne  videlicet  magnitu- 
dine  tribulatiouum  oppressi,  in  despera- 
tionem  incidant  electi  et  pereant :  ita 
patienter  agere  Dominum  ,  tempusque 
judieii  differre  propter  electos,  ut  omnes, 
qui  adhuc  restant  colligendi,  colligantur, 
et  ad  poenitentiam  aggregentur.  (Sic 
enim  verbum  x«^p^oai  quidam  vertendum 
putant:  aggregari,  colligi.) 

Nam  si  Deus  anticiparet  judicii  tempus 
a  se  decretum ,  aliqui  perirent  eorum, 
quos  ab  aeterno  elcgit  ad  salutem.  Sane, 
cum  mundus  sit  propter  electos,  non  dif- 
ferretur  mundi  consummatio ,  nisi  adhuc 
electorum  aliqui  colligendi  essent,  et  ad 
poeniteutiam  adducendi.  Simile  est  huic 
loco,  quod  Christus  dicit  Matth.  18.:  Sic 
non  est  voluntas  ante  Patrem  vestrum, 
qui  in  coelis  est,  ut  pereat  unus  de  pu~ 
sillis  istis.  Quod  de  electis  intelligendum, 
bene  docent  Janseuius  et  Hesselius.  Hunc 
vero  locum  de  electis  accepit  Ven.  Beda, 
commentarium  suum  declarans  alterius 
Scripturae  testimonio,  scilicet  Apocal.  6. 
Sic  enim  habet:  Ideo  Dominus  adhuc 
differt ,  ut  electorum  prius  summa, 
quam  cum  Patre  ante  saecula  decrevit, 
adimpleatur.  JJnde  et  in  Apocalypsi 
animae  martyrum,  qui  diem  judicii  et 
resurrectionis  ocius  adventare  sitiebant, 
audierunt,  ui  requiescerent  tempus  ad- 


huc  modieum,  donec  impleretur  con- 
servorum  et  fratrum  eorum  numerus. 
Haec  ille.  Quae  ex  eodem  compendio 
repetit  glossator.  Et  his  consonat,  quod 
dicit  Oecumenius,  consummationis  tem- 
pus  differri ,  ut  compleatur  numerus 
salvandorum. 

10.  Adveniet  autem  dies  Domini  ut 
fur.  Dies  Domini,  id  est,  dies,  quo  ven- 
turus  est  ad  judicium  Christus  Dominus. 
Is  erit  hominibus  improvisus;  quomodo 
fures  venire  solent ,  observantes  tempus, 
quo  minime  se  putant  exspectari.  Qua 
comparatione  etiam  alibi  ad  hanc  eandem 
rem  utitur  Scriptura ,  ut  1  Thess.  5., 
Apoc.  3.  et  16.  Porro  Graeca  addunt: 
in  nocte.  Quod  ex  dicto  loco  Epistolae 
ad  Thessalonicenses  huc  adscriptum  veri- 
simile  est.  Nam  ibi  legitur,  quod  dies 
Domini,  sicut  fur  in  nocte,  ita  veniet. 

In  quo  coeli  magno  impetu  transient. 
Pergit  describere  mutationem  mundi  in 
fine  saeculi  futuram.  Magno  impetu, 
Graece  advcrbium  est:  pOiQridbv,  quod 
Erasmus  vertit :  procellae  in  morem, 
Hentenius  :  vehementi  sonitu.  Nam  ver- 
bum  poiQeXv  significat :  sibilare  cum  stri- 
dore;  qualis  est  sibilus  rerum,  quae  velo- 
cissime  mcventur,  ut  sagittarum,  vento- 
rum.  Hic  sibilus  ac  stridor  coelorum,  id 
est ,  aeris  supra  nos  extensi,  praevius  ae 
praecursorius  erit  ad  majorem  mutatio- 
nem  instantem,  quae  per  ignem  fiet.  Prae- 
vius,  inquam,  ad  praemonendos  homines, 
ut  ad  id,  quod  instat,  animos  advertant; 
maxime  quia  sibilus  ille  non  erit  siue 
motu  aeris  insolito.  Cujusmodi  motum 
fortasse  significat  verbum:  transcurrent, 
quod  ioco  verbi :  transibunt,  legitur  apud 
Augustinum ;  tametsi  Graecum :  TiapsXsu- 
aovTat,  quod  item  in  Evangeliis  legitur 
de  coelo  et  terra ,  non  aliud  est ,  quam : 
transibunt,  praeteribunt. 

Igitur  sensus  Apostoli  est,  Christo  Do- 
mino  ad  judicium  venturo  ,  coelos  aereos 
cum  procellosa  ac  horribili  commotione 
praevia  transituros  esse,  seu  perituros, 
quemadmodnmsupra  dixit,  mundum  aqua 
inundatum  periisse,  hoc  est,  ingentem  mu- 
tationem  pasBuros,  videlicet  per  ignem, 

uti  paulo  post  explicat.  Dixi :  Domino 
ad  judicium  venturo.  Quamvis  enim 
opinio  quorundam  sit,  ignem  conflagratio- 
nis  mundi,  peracto  demum  universali  ju- 
dicio,  oriturum  esse,  quo  et  mundurf  tunc 
innovetur,  et  impii  involuti  rapiantur  iu 
tartara  cruciandi:  communior  tamen  est 
sententia  (quae  et  Scripturae  sacrae  con- 
formior),  ignem  illum  antecessurum  esse 
Judicem,  quo  genus  humanum,  quod  a 
plagis  praecedentibus  reliquum  erit,  con- 
suraptum  intereat,  simul  et  mundi  pur- 
gatio  ac  renovatio  fiat,  ut  in  novum  mun- 
dum  electi,  resuscitatis  ad  immortalitatem 
suis  corporibus,  introducantur ;  qui  tamen 
ignis,  durante  judicio,  sit  permansurus, 
donec  (ut  dictum  est)  impios  in  tartara 
secum  abripiat.  Nec  huic  sententiae  re- 
pugnat,  quod  hic  dicitur:  In  quo,  scilicet 
die  advenientis  Domini,  coeli  transient ; 
tamquam  non  ante,  sed  in  ipso  Domini 
adventu  conflagratio  per  ignem  exercenda 
sit.  Nam  dies  Domini,  more  Scripturae, 
non  praecise  significat  illud  tempus,  quo 
mortuos  vitae  redditos  Dominus  judicabit ; 
sed  una  comprehendit  totam  immutatio- 
nem  mundi,  quae  Dominici  adventus  at- 
que  judicii  proxime  instantis  erit  prae- 
nuntia. 

Caetera,  quae  de  igne  conflagrationis, 
ejusque  effectis,  atque  de  horum  ordine, 
quo  siut  eventura,  a  Theologis  disputari 
solent,  e  suis  locis  petantur.  Egimus  et 
nos  de  his  in  4.  sent.  dist.  47.  et  in  com- 
ment.  prioris  Epist.  ad  Cor.  cap.  3.,  ubi 
de  die  Domini  et  igne  disserit  Paulus. 
Jara  quod  hunc  locum  Epistolae  ad  Pla- 
tonicas  mundi  revolutiones  pertinere  pu- 
tavit  Didymus,  ex  quo  consequenter  in- 
ferebat,  aut  falsam  aut  falsatam  essc  Epi- 
stolam ,  ideoqne  a  canone  Scripturarum 
resecandam:  id  quo  loco  sit  habendum, 
diximus  in  prolegomenis. 

Elementa  vero  calore  solventur.  Pro 
calore  Graece  est  participium  passivum  : 
xauoo6|ji£va ,  id  est  aestuantia,  calore 
correpta,  pro  quo  legit  Augustinus:  ar- 
dentia.  Quod  idem  participium  infra  re- 
petitum  interpres  vertit:  ignis  ardore. 

De  sensu  hujus  partis  variant  scripto- 


res.  Beda  exponit  de  quatuor  elementis, 
igne,  aere,  aqua  et  terra,  quibus  mundus 
iste  consistit.  Quae  cuncta,  inquit,  ignis 
ille  maximus  absumet.  Nec  tamen  in 
tantum  consumet,  ut  funditus  non  sint; 
sed  duo  tantum  consumet ,  ignem  et 
aquam ;  duo  vero  in  meliorem  restituet 
faciem,  de  quibus  infra  Petrus  ait:  No- 
vos  coelos  et  novam  terram  exspecta- 
mus.  Haec  Bedae  sententia  plures  ob 
causas  non  placet.  Primum,  quia  confla- 
gratio  per  ignem  futura,  de  qua  loquun- 
tur  Scripturae,  tantum  erit  mundi  hujus 
infimi,  qui  quondam  diluvio  periit,  ut 
supra  dictum  est.  Unde  censent  Augusti- 
nus  et  alii,  inter  quos  et  ipse  Beda,  non 
altius  adscensurnm  ignem  illum,  quam 
quo  pertigerunt  aquae  diluvii.  Deinde 
nec  in  Scripturis  quidem  notum  est  ignis 
elementum,  nec  sensibus  exploratum ;  sed 
ex  sola  ratione  physica  positum  a  philo- 
sophis.  Nec  illud  apparet,  quomodo  ignis 
ignem  absumat,  conflagrationis  elementa- 
rem,  eumque  totum;  cum  praesertim  ele- 
mentum  ignis  non  sit  in  aliene^  materia, 
quae  ab  alio  igne  queat  absumi.  Sic  enim 
solet  ignis  major  minorem  absumere,  ejus 
materiam  alienam  depascendo.  Adde, 
quod,  eo  consumpto.  spatium,  quod  nunc 
occupat  (quod  quidem  amplissimum  a 
Peripateticis  illi  datur,  et  recte),  aut  va- 
cuum  relinqueretur,  aut  alio  corpore  im- 
plendum  esset. 

Igitur  alii,  ignis  elemeuto  praetermisso, 
tria  reliqua,  quae  vulgo  notissima  sunt, 
elementorum  nomine  significari  putant : 
aerem,  aquam ,  et  terram.  Haec  enim 
aquis  diluvii  perierunt,  sensu  superius 
explicato.  Qnare  et  igne  conflagrationis 
erunt,  ut  hic  dicitur,  dissolvenda. 

Verum,  quia  coelos,  id  est  aerem,  Pe- 
trus  jam  nominavit  in  priori  membro,  di- 
cens,  eos  transituros,  ac  rursus  in  sequen- 
tibus  coelos  ab  elementis  separat :  idcirco 
rectius  existimant  alii,  terram  et  aqnam 
solas  hac  parte  nomine  elementorum 
comprehendi;  praesertim  quum  elemen- 
tum,  Graece :  otoix^Iov,  quasi  primor- 
diale  fundamentum  significet,  quod  ma- 
xime  crassioribus  istis,  terrae  et  aquae, 

convenit.  Nec  obstat,  quod  proxime  sub- 
jungit,  tamquam  diversum,  de  terra  exu- 
renda.  Nam  terram  repetit,  ut  aliud  quid- 
dam  addat,  quod  ad  eam  pertineat.  Alio- 
qui  terram  sub  elementis  a  Petro  com- 
prehendi,  satis  ex  eo  patet,  quod  infra, 
cum  iterum  dixisset:  elementa  ignis  ar- 
dore  tabescentj  nibil  tamen  de  dissolu- 
tione  vel  exustione  teriae  adjiciendum 
putavit. 

Porro  dissolutionem  elementorum  in- 
tellige,  non  qua  resolvantur  in  materiam 
primam,  quae  sola  est  eorum  materiale 
principium  (haec  enim  dissolutio  impos- 
sibilis  est,  aut  saltem  mundo  renovando 
minime  conveniens),  sed  per  quam,  ab- 
lata  ac  velut  excocta  omni  impuritato, 
reddantur  omnino  pura ,  tamquam  per 
ignem  examinata  atque  probata.  Neque 
enim  substantialiter  immutanda  sunt  5  sed 
in  statum  et  faciem  meliorem,  quae  novo 
mundo  congruat,  omnia  restituenda. 

Terra  autem,  et  quae  in  ipsa  sunt 
opera,  exurentur.  Exustionem  terrae 
tribuit,  tamquam  elemento  prae  caeteris 
crasso  et  materiali,  in  quo  vis  incendii 
vehementior  appareat.  Quamquam  non 
boc  accipiendum  de  toto  teirae  globo, 
quasi  ignis  totum  sit  penetraturus,  sed  de 
partibus  exterioribus,  quae  serviunt  usi- 
bus  humanis,  quaeque  peccatis  hominum 
infectae  quodammodo  et  contaminatae, 
sicut  alibi  Scriptura  loquitur,  purgatione, 
quae  per  ignem  fiat,  indigebunt.  Opera, 
quae  in  terra  suntj  intelligunt  plerique 
ea,  quae  naturaliter  ortum  habeut  in 
terra  ex  primaeva  Dei  institutione,  id  est, 
corpora  mixta,  bestias,  arbores,  caeteras- 
que  plantas,  aurum,  argentum  et  quid- 
quid  tale.  Quae  omnia  exurenda  sint, 
non  ut  purgentur  ac  renoventur  (ueque 
enim  illorum  usus  erit  post  resurrectio- 
nem),  sed  ut  penitus  tollantur  atque  in- 
tereant,  resolutione  facta  in  ipsa  elementa. 
Possent  etiam  intelligi  opera  hominum 
arto  facta,  ut  aedificia,  civitates,  arces 
omnisque  supellex,  et  omne  genus  instru- 
mentorum  corporalium.  Nam  et  haec 
omnia  cum  mixtis,  ex  quibus  conEtant, 
interibnnt,  ut  sola  remaneant  elementa. 


Caeterum  magis  probabile  nobis  est, 
per  opera,  quae  in  terra  sunt,  actus  ter- 
renos  Petrum  significare  voluisse,  id  est, 
opera  peccatorum ;  quemadmodum  contra 
de  bonis  operibus  dicitur  a  Paulo,  quod 
nostra  conversatio  in  coelis  est,  Phil.  3. 
Unde  et  eodem  loco,  qui  secundum  car^ 
nem  ambulant,  terrena  sapere  dicuntur. 
Hic  commentarius  ex  verbis  proxime  se- 
queutibus  probabilitatem  accipit,  quibus 
hortatur  Petrus  fideles,  ut,  quoniam  haec 
omnia  dissolvenda  sunt,  sanctis  conver^ 
sationibus  et  pietatibus,  tamquam  ope- 
ribus  coelestibus,  incumbant,  exspectan- 
tes  et  properantes  in  adventum  illius 
diei  etc,  ne  videlicet,  si  secus  egerint, 
opera  eorum,  velut  terrena,  simul  cum 
terra  exurantur,  et  ipsi  pereant,  aut  ceite 
detrimentum  patiantur.  Videtur  enim  B. 
Petrus,  dicens,  opera,  quae  in  terra  sunt, 
exurenda  esse,  illud  insinuare,  quod  ex- 
pressius  a  Paulo  dictum  est  1  Cor.  3. : 
Si  cujus  opus  arserit,  detrimentum  pa- 
tietur.  Nam  et  illic  de  eodem  igne  con- 
flagrationis  ac  purgationis  sermo  est,  de 
quo  hic  agitur.  Est  et  altera  antithesis  in 
eo,  quod  adhuc  sequitur:  Novos  vero 
coelos  et  novam  terram  exspectamus,  in 
quibus  justitia  habitat.  Hanc  enim  ju- 
stitiam,  quae  in  nova  terra  habitabit,  op- 
ponere  videtur  operibus,  quaein  hac  terra 
sunt,  id  est  peccatis.  Auctorem  hujus  ex- 
positionis  habeo  Oecumenium,  licet  alii 
non  meminerint.  Vide,  quae  diximus  in 
commentario  1  Cor.  3.  ad  illud:  Dies 
enim  Domini  declarabit  etc. 

11.  Cum  igitur  haec  omnia  dissol- 
venda  sint,  quales  oportet  vos  esse  in 
sanctis  conversationibus  et  pietatibusl 
Doctrinam  superiorem  de  mundi  per 
ignemtransmutationeApostoliceconvertit 
ad  exhortationem.  Haec  omnia  intelligit 
coelum  et  elementa,  quae  mundum  hunc 
inferiorem  constituunt.  In  Graeco  sunt 
genitivi  absolute  positi ;  pro  quibus  Eras- 
mus  Latiue :  His  igitur  omnibus  solutis. 
Sed  cum  Xuo|i£vaJV  praesentis  sit  temporis 
participium,  melius  in  verbum  resolvitur ; 
quod  fecit  Hentenius  ad  hunc  modum: 
Quum    igitur  haec    omnia   solvantur. 


638 


COMMENTARIUS  IN  CAP.  m. 


Qiiod  et  Erasmo  placet  in  annotationibu?. 
Optirae  vero  sensum  reddidit  noster  in- 
terpres  per:  dissolvendn  ;  adeo  ut  id  se- 
cutus  sit  Erasmus  in  parapbrasi.  Nam 
praesens  pro  eo,  quod  certissime  est  fu- 
turum,  quodque  tamquam  praesens  sem- 
per  prae  oculis  habendum  est,  posuit 
Apostolus.  Augustinus  legit :  His  ergo 
omnihm  pereuntibus.  Quales,  Graece : 
uoSaTtouc:,  quod  non  simpliciter  qualita- 
tem  significat  rei  vel  personae,  sed  cum 
empbasi  quadam  admirationis,  ut  Mattb. 
8. :  Qualis  est  hic,  quia  venti  et  mare 
obediuntei!  Marc.  13.:  Aspice,  quales 
lapides  et  quales  structurae !  Luc.  7. : 
Quae  et  qualis  est  mulier,  quae  tangit 
eum. 

Caeterum  exbortatio  B.  Petri  ratioci- 
natione  constat  bujusmodi :  Mundus,  qui 
nostri  causa  conditus  est,  incendio  solve- 
tur,  purgabitur,  innovabitur,  ut  nostrum, 
id  est,  electorum  atque  jutjtorum  fiat  re- 
ceptaculum ;  quantum  igitur  nos  ipsos, 
ut  in  babitaculum  illud  recipiamur,  puros 
et  sanctos  esse  conveuit?  Erimus  autem 
tales,  si  per  omnia  sancte  et  pie  conver- 
semur,  fugientes  ejus,  quae  in  mundo 
est ,  concupiscentiae  corruptionem,  uti 
dixit  supra  cap.  1.  Sanctas  conversa- 
ticnes  et  pietates  vocat  sanctas  et  pias 
actiones,  tametsi  illud :  pietatibus,  Au- 
gustinus  non  legit.  Sensui  jam  dato  re- 
spondent,  quae  sequuntur  usque  ad  vers. 
15. 

12.  Exspectantes  et  properantes  in 
adventum  diei  Domini.  Domini,  Grae- 
ce :  ^soD,  Dei.  Quod  ct  in  nonnullis  est 
Latinis.  Ac  fortasse  Domini  pro  Dei  ir- 
repsit,  quod  alibi  passim  vocetur  dies  Do- 
mini,  quodque  diei  Dei  cacopbonum  quid 
babeat.  Christum  autem  intelligi,  constat, 
de  cujus  adventu  et  die  judicii  hic  agitur. 
Est  igitur  hic  locus  apertus,  juxla  Grae- 
cam  lectionem ,  pro  Cbristi  divinitate. 
Notandum,  abesse  in  Graeco  praepesitio- 
nem:  in.  Itaque  vertit  Erasmus:  exspec- 
tantes  et  accelerantes  adventum  etc, 
tamquam  sensus  sit,  nos  diligenti  studio 
bonarum  actionum  id  agere  debere,  ut 
acceleretur  adventus  Domini.    Fit  enim 


eo  pacto,  ut  citius  compleatur  nuraerus 
electorum,  ac  desinat  querela  dicentium: 
Ubi  est  promissio  adventus  ejus  ?  Hunc 
sensum  non  renuit  verbum  Graecum 
OTiou^stv.  Frequenter  enim  transitive  su- 
mitur.  Verum  quia  Scripturae  non  nobiB 
tribuunt  accelerationem  adventus  illiuB 
diei,  sed  potius  ipsi  Christo  venturo,  de 
quo  supra:  Non  tardat  Dominus  etc, 
idcirco  magis  placet  sensus,  quem  specta- 
vit  noster  interpres,  supplendo  praeposi- 
tionem;  ut  illud :  adventum  diei,  ad 
utrumque  participium  referatur  hoc  mo- 
do :  Exspectantes  adventum  illius  diei,  et 
ad  eundem  properantes.  Ac  si  dicat  Apo- 
stohis:  Non  solum  volo,  ut  diem  illum 
exspectetis,  semper  vigiles  et  parati  su- 
scipere  Dominum,  quum  venerit;  quod 
bonorum  servorum  est,  de  quibus  Luc. 
12.:  Beati  servi  illi,  quos,  quum  vene^ 
rit  Dominus,  invenerit  vigilantes;  sed 
insuper  exhortor,  ut  in  occursum  Domini 
venturi  properetis,  quo  magis  ardens  ve- 
strum  desiderium  adventus  illius  teste- 
mini.  Quo  pertinet  evangelica  parabola 
virginum,  quae  cum  ardentibus  lampadi- 
bus  iverunt  obviam  sponso,  Matth.  25. 
Quidam  sic  vertit:  Exspectantes  pro- 
perando  adventum  diei  Dei,  quasi  tale 
quid  significetur,  quale  proverbio  vulgato: 
Festina  lente;  ut  exspectatio  moram 
significet,  properatio  torpori  opponatur. 
Sed  prior  sensus  melius  respondet  Scri- 
pturis. 

Fit  autem  haec,  de  qua  Scripturae  lo- 
quuntur,  exspectatio,  nec  non  properatio 
et  occursus,  dura  quisque,  sedulo  piis 
operibus  incumbens,  ostendit,  se  Domini 
adventum  ex  animo  diligereacdesiderare, 
more  servorum ,  qui  dominos  absentes, 
quos  amant,  cum  desiderio  exspectant, 
interim  officio  dib*genter  intenti.  Huc  enim 
alludere  Petrum  in  his  verbis,  verisiraile 
est.  Porro  diem  Domini  seu  Dei  vocat 
tempus  illud,  quo  Christus  Dominus  et 
Deus  cnm  majestate  magna  judicaturns 
est  mundum,  et  regnum  suum  omnino 
gloriosum  auspicaturus. 

Per  quem  coeli  ardentes  solventur, 
et  elementa  ignis  ardore  tabescent.  Pro : 

ignis  ardore,  rursns  in  Graeco  est  parti- 
cipium  :  xauao6/x£va,  aestuantia.  Tabes- 
centj  Graece:  Ti^xsTat^  liquescunt,  prae- 
sentis  temporis;  quamquam  fnturum;  Ta- 
XTjosTai,  liquescentf  in  quibusdam  exem- 
plaribus  legitur,  nominatim  in  Complu- 
tensi  ac  Regio.  Quomodo  et  Augustinus 
legit  in  futuro  :  decoquentur.  Non  aliud 
autem  hac  parte  vult  Apostolus ,  quam 
quod  supra  dixit,  coelos  transituros,  et 
elementa  calore  solvenda;  nisi  quod 
hic  expressius  astruit,  illum  coelorum 
transitum  ac  dissolutionem  ardore ,  id 
est  incendio,  peragendum;  utique  per 
ignem,  cui  coeJos,  qui  nunc  sunt,  reser- 
vatos  esse,  jam  ante  dixerat.  Similem 
habet  sensum,  quod  de  elementis  sub- 
jungit,  dicens,  quod  aestuantia  liquescent; 
ducta  raetapbora  a  cera,  cui  si  ignem  ad- 
moveas,  statim  solvitur  ac  liquescit.  Hac 
enim  comparatione  etiam  alibi  Scriptura 
utitur  ad  significandum  facilem  ac  cele- 
rem  alicujus  rei  interitum  a  causa  prae- 
potente;  ut  in  Psalmis  aliquoties. 

Igitur  elementa  aestu  UJius  liquescent, 
boc  est,  ita  subito  trausmutabuntur,  uti 
solel  cera  ab  igne  liquefacta  statim  ac 
facile  iu  quaralibet  figuram  transmutari. 
Proinde  non  hic  significatur  coelorum  et 
eleraentorum  mutatio  secundum  substan- 
tiam,  sed  secundum  qualitates;  quomodo 
cerae  mutatio  fit  secundum  figuram,  li- 
quationem,  mollitiem.  Uude  Hieronymus 
ait,  de  mundi  transitu  loquens,  super  Jes. 
65. :  Figura  praeterit,  non  substantia. 
Coelos  intelligi  non  sidereos,  sed  aereos, 
jam  ante  satis  dictum  est.  Elementorum 
vero  nomine  terram  et  aquam  solas  com- 
prehendi,  res  ipsa  docet;  aere  videiicet 
prius  ac  seorsim  nominato. 

Particula:  per  quein,  Graece:  ^i  t]V, 
referri  non  potest  ad  Dominum  vel  Deum^ 
repugnante  genere;  sed  referenda  est  vel 
ad  diem,  vel  ad  adventum,  quod  utrum- 
que  Graecis  est  foeminei  generis.  Aptius 
autem  ad  adventum ,  ut  sensus  sit,  vir- 
tute  adventus  diei  Domini  futuram  esse 
totam  illam  mundi  mutationem,  quomodo 
virtute  ignis  admoti  cera  liquescit.  Quod 
Hebraea  phrasi  dicitur :  a  facie  ignis,  a 


facie  Dei,  utrumque  Psalm.  67.  Potest 
etiam  verti :  propter  quem,  scilicet  ad- 
ventum ;  ui  significet,  illam  mutationem 
mundi  fore  quandam  adventus  Dominici 
praeparationem.  Nam,  ut  supra  dixi, 
praesentiam  Christi  judicis  illa  mundi 
per  ignem  purgatio  et  innovatio  praeces- 
sura  est.  Unde  et  Augustinus  pro :  ad- 
ventu,  legit:  praesentiam.  Utrumque 
enim  Graeca  dictio  Tiapouota  significat. 

13.  Novos  vero  coelos,  et  novam  ter^ 
ram  secundum  promissa  ipsius  exspec- 
tamus.  Promissa,  Graece :  promissum 
seu  promissionem ,  numero  singulari. 
Quod  autem  in  Latinis  quibusdam  pro : 
secundum  promissa,  legitur :  et  promissa^ 
in  manuscriptis  probatioribus,  quae  apud 
nos  sunt,  non  reperitur,  uti  nec  omnino 
in  Graecis  hodie  exstantibus;  tametsi  fa- 
cile  potuit  xaTa  abbreviatum  a  scriba  pa- 
rum  at(ento  mutari  in  v.oli  ,  vel  contra. 
Nam  certe  Hieronymus  legit  hoc  poste- 
riore  modo.  Sic  enim  recitat  hunc  locum 
in  commentario  Jes.  65.:  Novos  autem 
coelos  et  novam  terram  videbimus,  et 
repromissionem  ejus.  Ubi  et  subjungit 
pro  commentario  :  Non  dixit,  alios  coelos 
et  aliam  terram  videbimus,  sed  veteres 
in  melius  commutatos. 

Igitur  novos  inteHigere  debemus  re- 
purgatos  ac  renovatos,  et  melioribns  qua- 
litatibus  affcctos,  reraanente  substantia. 
Quo  sensu  et  illud  accipiendum,  quod 
Joannes  Apoc.  21.  post  illa  verba:  Et 
vidi  coelum  novum  et  terram  novam, 
subjicit:  Primum  enim  coelum  et  prima 
terra  abiit.  Nam  abiisse  dicit,  quantum 
ad  faciem  et  qualitates  priores ,  eodem 
nimirum  sensu,  quo  praedixerat  ipse  Do- 
minus  Matth.  24.:  Coelum  et  terra  trans- 
ibunt.  Jam  nec  aliter  hoc  loco  coelos 
accipit  Petrus,  quam  in  praecedentibus. 
Quaraquam  non  negamuy,  ejus  doctrinam 
haberc  veritatera  etiara  de  coelis  super- 
cleraentaribus,  in  quibus  infixa  sunt  lu- 
raina  coelestia;  non  quod  igne  purganda 
sint  illa  corpora,  quae  purgatione  non  in- 
digent;  sed  quoniara  et  ipsa  transmuta- 
tionem  in  melius  recipient;  ut  fiat  illud, 
quod   scribit  Jesaias  cap.  30.    Erit  lux 

lunae,  sicut  lux  solis ;  et  lux  solis  erit 
septempUciter,  sicut  lux  septem  dierum. 

Porro  dicens  Apostolus  novam  ter- 
ram,  simul  aquam  vult  intelligi.  Haec 
enim  duo  proxime  elementorum  nomine 
comprehenderat,  quae  igne  velut  lique- 
facta  novas,  exuta  vetustate,  qaalitates, 
ceu  formas,  acceptura  sint.  Nec  his  ob- 
stat,  quod  Joannes  in  Apocalypsi  post 
verba  paulo  ante  citata  consequenter  ad- 
jungit :  Et  mare  jam  non  est.  Quamvis 
ea  Scriptura  Bedam  et  alios  quosdam 
adduxit  in  eam  sententiam,  ut  putarent, 
elementum  aquae  in  mundi  innovatione 
prorsus  interiturum.  Non,  inquam,  obstat, 
quia  non  dicit  Joannes,  aquam  non  am- 
plius  futuram,  sed  mare,  id  est,  ut  Angu- 
Btinus  exponit  lib.  20.  de  civit.  Dei,  cap. 
16.,  hoc  saeculum  vita  mortalium  tur- 
hulentum  et  procellosum ,  guod  maris 
nomine  figuravit.  Vel,  ut  quidam  volunt, 
mare  secundum  situm,  quem  nunc  habet 
in  universo;  ut  significetur  mare  redi- 
turum  ad  locum  universi ,  quem  habuit 
initio,  priusquam  aquae  congregarentur 
in  sinus  quosdam ,  ut  appareret  arida ; 
quae  congregationes  aquarum  appella- 
tae  sunt  7naria,  Gen.  1.  Vel  potius  mare, 
quatenus  impurum,  crassum,  salsum,  tur- 
bidum  et  inquietum.  Nam  hujusmodi 
qualitates  importare  solet  vocabulum  ma- 
ris  ;  ideoque  non  dicitur,  mare  novum 
futurum,  sed  simpliciter,  non  futurum 
amplius. 

Addit  Petrus :  secundum  promissa 
(vel  promissum)  ipsius,  scilicet  Christi 
Dei  ac  Domini.  Sic  enim  promisit  Jes. 
65. :  Ecce  ego  creo  coelos  novos  et  ter- 
ram,  et  cap.  66. :  Coeli  novi  et  terra 
nova,  quae  ego  facio  stare  coram  me. 
Eademque  promissio  repetitur,  ostensa 
Joanni  in  visione  Apoc.  21.  Si  cui  placet 
illa  quorundam  codicum  lectio :  Et  pro- 
missa  ipsius,  exponi  poterit  de  bonis, 
quae  Christus  passim,  tam  in  Evangelio, 
quam  in  Apocalypsi,  suis  electis  promisit: 
resurrectionis  gloriam ,  immortalitatem, 
regni  sui  societatem,  Dei  visionem.  Qui- 
bus  bonis  electorum  beatitudo  perficitur. 

In  quibus  justitia  habitat.    Rursum 


tempus  praesens  pro  futuro  posuit.  Ha- 
bitat ,  id  est,  habitabit ,  idqne  non  ad 
tempus,  sed  in  omnem  aeternitatem,  quae 
convenientissime  per  tempus  praesens 
significatur.  Justitiam  intelligit  per- 
fectam,  vel  ipsos  homines  perfecte  justos. 
Non  enim  illuc  intrabit  aliquid  coinqui- 
natum,  Apoc.  21.  Nominat  autem  et  coe- 
los,  et  terram  habitaculum  justorum,  quia 
totus  mundus  erit  possessio  et  palatium 
et  regnum  electorum.  Unde  et  in  eorum 
persona  dicitur  Apoc.  5. :  Et  regnabimus 
super  terram.  Ad  hunc  modum  loquitur 
etiam  Justinns  martyr  in  quaestionibus. 
Nam  quod  quidam  illud :  in  quibus,  re- 
ferunt  ad:  promissa,  alii  vero  nonnulli 
ad  verbum :  exspectamus,  minus  obviae 
sunt  expositiones,  mihique  non  admodum 
probabiles.  Nostra  sane  consona  est  iis, 
quae  scribit  Jesaias  cap.  65.,  ubi  post 
promissionem  coeli  novi  et  terrae  novae, 
ita  subdit:  Gaudebitis  et  exsultabitis 
usque  in  sempiternum  in  his,  quae  ego 
creo,  id  est,  in  coelo  novo  et  terra  nova. 
Supra  quoque  dictum  est,  in  hac  parte 
antithesim  esse  ad  opera,  quae  in  hac 
terra  sunt,  id  est,  ad  peccata. 

14.  Propter  quod,  carissimi,  haec 
exspectantes  ,  satagite  immaculati ,  et 
inviolati  ei  inveniri  in  pace.  Satagite, 
Graece:  OTiouSaoaTS^  studete,  operam 
date.  Idem  verbum  cap.  1.  vers.  10.  In- 
violati,  Graecei  a.\i(ii\io\.,  irreprehensi- 
biles.  Vocat  autem  Scriptura  immacula- 
tos  et  irreprehensibiles  eos,  qui  pie,  juste 
et  sancte  vivunt,  a  gravioribus  peccatis, 
ac  saeculi  inquinamentis  abstinentes.  In- 
fert  Apostolus  ex  mundi  renovatione, 
quem  futurum  dixit  habitaculum  justornm, 
ita  vivendum  esse,  ut  in  eum  a  Christo 
recipi  mereamur.  Et  sensus  est :  Ne 
auscultetis  ad  verba  dicentium :  Ubi  est 
promissio  adventus  ejus  ?  sed  quae  pro- 
missa  sunt,  id  est,  coelos  novos  et  terram 
novam,  Christique  regnum,  spe  firma  ex- 
spectantes,  toti  in  hoc  incurabite,  ut  tales 
a  Domino  ad  judicandum  venturo  repe- 
riamini,  quales  oportet  esse  eos,  qui  bona 
ab  eo  promissa  recipiant,  hoc  est,  irre- 
prehensibiles,  puros  et  immacolatos,  spe- 

ciatim  a  tiirpitudine ,  quam  exercent  et 
docent  pseudodidascali  isti ,  de  quibus 
supra,  parentes  scholae  Gnosticorum. 

Quod  addit:  in  pace,  quidam  referunt 
ad  verbum:  exspectantes,  quasi  moneat, 
ut  in  pace,  id  est,  animo  quieto  et  pacato 
exspectent  adventum  Christi.  Sed  plures 
ad  proximum  verbum :  inveniri ,  hoc 
sensu:  Studete,  ut  veniens  Christus  in- 
veniat  vos  pacem  cum  ipso  habentes ,  id 
est,  amicos  et  filios,  et  per  haec  dignos, 
quos  in  suum  regnum  admittat.  Quam 
pacem  non  habent ,  nisi  justi  ex  fide, 
Paulo  testante  Rom.  5. :  Justificati  ex 
fide,  pacem  habemus  ad  Deum.  Nam 
qui  non  est  consentiens  adversario  (per 
quem  intelligitur  lex  Dei),  dum  est  in  via 
cum  eo ,  mittitur  in  carcerem,  numquam 
inde  exiturus,  Matth.  5.  Potest  etiam  pax 
intelligi  fidelium  inter  se,  id  est,  animo- 
rum  conseusus  in  bono,  maximeque  in  fide 
Bana  et  integra.  In  qua  pace  si  invenian- 
tur,  audient  a  Judice:  Venite,  haeredi- 
tate  regnum  vobis  paratum,  tamquam 
filiis  Dei,  Matth.  25.;  nam  pacifici  filii 
Dei  vocabuntur ,  Matth.  5.  Hoc  modo 
pax  accipitur  passim  in  exhortationibus. 
Hinc  et  cap.  1.  hortatus  est  eos  ad  amo- 
rem  fraternitatis. 

15.  EtDomini  nostri  longanimitatem 
salutem,  arbitremini.  Graece:  arbitra- 
minij  ^ysTo^s^  sicut  ante :  satagite.  Mo- 
net,  ut  Christi  Domini  longanimitatem, 
qua  suum  differt  adventum ,  arbitrentur 
ac  reputent  ad  suam  spectare  salutem, 
quia  nimirum  differendo  jadicium  ex- 
spectat  eos  ad  poenitentiam  salutarem, 
ut  ne  cum  reprobis  daranentur.  Hoc  est, 
quod  supra  de  eodem  Christo  Domino 
dixit:  Non  tardat,  sed  patienter  agit 
propter  vos,  nolens,  aliquos  perire,  sed 
omnes  ad  poenitentiam  reverti.  Tgitur 
et  haec  pars  ad  animaudum  fideles  per- 
tinet,  ne  taedio  frangantur  ob  diutinam 
moram  adventus  Domini,  sed  persuasum 
habeant,  in  ea  dilatione  suam  positam 
esse  salutem. 

Sicut  et  carissimus  frater  noster  Pau- 
lus,  secundum  datum  sibi  sapientiam, 
scripsit  vobis.    Cur  velut  ex  abrupto  ad 


Gaii.   Estii  Comiu.  Tom.  III. 


Apostoli  Pauli  mentionem  Petrus  diver- 
tat,  infra  dicemus.  Fratrem  vocat  eum, 
vel  communi  nomine  Christianorum ,  vel 
potius  fratrem,  quia  Coapostolum,  id  est, 
Apostolici  muneris  socium  atque  col- 
legam;  quippe  eo  nomlne  dignissimum, 
ut  qui  in  Evangelio  plus  omnibus  labo- 
rasset,  1  Cor.  15.  Dicens  autem :  se~ 
cundum  datam  sibi  sapientiam  scripsit 
vobis,  tam  ipsum,  quam  ejus  Epistolas 
laudat  a  sapientia,  qua  in  eis  scribendis 
sit  usus ;  ac  nihilominus  eandem  sapien- 
tiam  refert  inDeum  datorem.  Sapientiam 
intellige  sublimem  divinorum  mysterio- 
rum  notitiam ,  quae  utique  in  Paulo  ex- 
celluit,  qui  Evangelium  suum  acceperat 
per  revelationem  Jesu  Christi,  Gal.  1., 
et  raptus  in  paradisum  audivit  arcana 
verba ,  quae  non  licet  homini  loqui, 
2  Cor.  12. 

Hoc  exemplo  Petri  monemur  ita  lau- 
dare  homines  laude  dignos ,  ut  tamen 
omne,  quod  in  eis  laudabile  est,  in  Deum 
referamus  auctorem^  Ubi  interim  obser- 
vare  est  admirabilem  candorem  ac  since- 
ram  modestiam  pectoris  Apostolici  in 
Petro  ,  qui ,  reprehensus  aliquando  a 
Paulo,  tamen  et  ipsum  carissimum  fra- 
trem  appellat ,  et  Epistolas  ejus  com- 
mendat,  inter  quas  et  illa  est,  in  qua 
ipsius  reprehensio  continetur  atque  de- 
fenditur,  ea  nempe,  quae  scripta  est  ad 
Galatas.  De  qua  re  locus  est  insignis 
apud  Gregorium  in  homil.  18.  super  Ezech. 
Meminit  et  Beda  praeclare  in  commenl. 

Sed  et  illud  in  Petro  observatu  dignum 
atque  laudabile  est,  quod,  cum  esset  prin- 
ceps  Apostolorum^  qui  doctrinam  suam 
hauserat  partim  ex  ore  Christi  Salvatoris, 
familiariter  cum  Apostolis  colloquentis, 
partim  ac  plenius  ex  illapsu  Spiritus  S. 
in  die  Pentecostes,  non  tamen  dedignatus 
fuerit  Pauli,  Apostolorum  novissimi,  le- 
gere  Epistolas,  forte  et  ex  iis  aliquid  dis- 
cere. 

Q.uaeritur,  quam  Pauli  Epistolam  in- 
dicet  Petrus,  dicens :  Scripsit  vobis ,  id 
est,  Judaeis.  Nam  ad  Judaeos  fideles 
utramque  Petri  Epistolam  scriptam  esse, 
satis  suis  locis  arbitror  me  demonstrasse. 

41 


642 


COMMENTARIUS  IN  CAP.  m. 


Beda  refert  hoc  ad  omnes  Epistolas  Pauli, 
quas  ad  Ecclesias  scripsit:  Quia,  etsi 
Paulus,  inquit,  ad  quasdam  specialiter 
scripsit  Ecclesias,  omnibus  tamen  gene- 
raliter ,  quae  per  orbem  sunt,  quaeque 
unam  catholicam  faciunt ,  scripsisse 
probatur  Ecclesiis.  Sed  obstat  huic  in- 
tellectui,  quod  Petrus  subjungit:  sicut  et 
in  omnibus  Epistolis  j  utique  significans, 
ad  istos  Paulum  specialiter  scripsisse. 
Et  id  Petrura  velle,  existimant  alii  ple- 
rique,  quorum  Oecumenius,  quem  recen- 
tiores  quidam  sequuntur,  Epistolam  ad 
Romanos  significari  putat.  Hanc  enim  ad 
Judaeos  aeque  ac  gentiles,  qui  Romae 
era^t,  et  inChristumcredideiant,  scriptam 
fuisse,  non  est  dubinm ;  quemadmodum 
ostendimus  in  ejus  Epistolae  argumento. 

Si  quaeras,  ubi  in  ea  Epistola  habean- 
tur,  de  quibus  ait  Petrus :  Sicut  et  Pau- 
lus  scripsit  vobis,  profenint  illud  cap.  2. : 
An  dioitias  bonitatis  ejus,  et  patientiae, 
et  longanimitatis  contemnis?  Ignoras, 
quoniam  benignitas  Dei  ad  poeniten- 
tiam  te  adducit?  Hoc  quippe ,  ut  et 
caetera  ejusdem  capitis,  ad  Judaeos  pro- 
prie  dictum  fuit;  idque  simile  esse  volunt 
cum  eo,  quod  Petrus  proxime  dixit :  Et 
Domini  nostri  longanimitatem  salutem 
arbitremini.  Unde  et  locus  ille  Pauli 
huc  ad  marginem  in  codicibus  impressis 
annotatus  habetur.  Illud  quoque,  quod 
Petrus  dixerat:  Satagite  immaculati  et 
inviolati  inveniri ,  referunt  ad  verba 
Pauli  in  eadem  Epistola,  cap.  12.:  06- 
secro  vos,  ut  exhibeatis  corpora  vestra 
hostiom  viventem ,  sanctam ,  Deo  pla- 
centem.  Quamvis  et  alibi  Romanos  ad 
vitae  puritatem  hortatur.  Denique  in  eam 
Epistolam  maxime  quadrare  dicuiit  hoc, 
qnod  Petrus  subjungit:  In  quibus  sunt 
quaedam  difficilia  intellectu,  quae  docti 
et  instabiles  depravant. 

At  vero  aliorum  sententia  est,  Episto- 
lam  ad  Hebraeos  a  Petro  significatam 
esse.  Non  enim  aliam  specialiter  ad 
Judaeos  scripsit  Pauius.  Nec  laborant  in 
designandis  locis,  ad  quae  Petrus  respicit, 
dicens:  Sicut  et  Paulus  scripsit  vobis. 
Talia  namque  potissimum  haberi  cap.  10. 


et  sequentibus  usque  ad  finem,  in  quibus 
multus  est  in  exhortando  suos  Hebraeos 
ad  retinendam  fidem  et  spem  promissoriim 
coelestium,  propositis  etiam  louga  sorie 
sanctorum  patrum  exemplis.  Quamvis  et 
in  prioribus  Epistolae  partibus  eam  rem 
agat  per  intervalla,  ut  cap.  3.  4.  et  6. 
Siquidem  et  secundum  Graecos  inter- 
pretes  in  ea  Epistola  illud  agitur  prae- 
cipue,  ut  Hebraeorum  languentes  animi 
excitentur  ad  fidei  perseverantiam,  cer- 
tamque  exspectationem  bonorum ,  quae 
per  Christnm  promissa,  atque  in  futurum 
reposita  sunt.  De  his  ipsis  autem  loqui 
Petrum,  liquido  constat  ex  iis,  quae  prae- 
cedunt:  Novos,  inquit,  coelos  et  novam 
terram  secundum  promissa  ipsius  ex- 
spectamus.  Et  iterum :  Propter  quod, 
carissimi,  haec  exspectantes,  satagite  etc. 
Quin  et  illud,  a  quo  coeperat  de  adventu 
Domini  patienter  exspectando  disserere, 
cum  ait,  quosdam  dicere:  Ubi  est  pro- 
missio  adventus  ejus?  an  non  plaue  con- 
venit  cum  eo ,  quod  ad  Hebraeos  in  fine 
cap.  10.  dicitur :  Patientia  vobis  neces- 
saria  est,  ut  voluntatem  Dei  facientes 
reportetis  promissionem?  Adhuc  enim 
modicum  aliquantulumque,  qui  ventu- 
rus  est,  veniet,  et  non  tardabit  etc. 

Sed  in  re  manifesta  non  immoror.  Certe 
patet  ex  his,  quanto  sit  probabilius,  Epi- 
stolam  ad  Hebraeos  a  Petro  designatam, 
quam  ullam  aliam ;  nec  quidquam  mo- 
menti  habere,  quao  pro  Epistola  ad  Ro- 
manos  allata  sunt.  Nam  quod  ex  cap.  2. 
proferebatur  de  patientia  et  longanimitate 
Dei,  id  Paulus  increpando  dicit,  longa- 
nimitatem  Dei  intelligens ,  qua  differt 
justum  judicium  in  peccatores.  Petrus 
autem  loquitur  exhortando  et  consolando, 
longanimitatem  intelligens,  qua  Christus 
Dominus  adventum  suum  differt,  promissa 
praemia  redditurus  electis.  Locus  autem 
de  vitae  puritate  communis  est  omnibus 
Pauli  Epistolis. 

Jam  nec  verisimile  est,  Petrum,  dicen- 
tem:  Sicut  et  Paulus  scripsit  vobis,  agere 
de  una  aut  altera  sententia  Paulina ,  sed 
de  totius  Epistolae  aut  magnae  partis 
ejus  argumento.    Nec  vero  pro   diversa 

sententia  facit,  quod  in  Epistolam  ad 
Romanos  maxime  quadrare  videatur  illud  : 
In  quibus  sunt  quaedam  difficilia  in- 
tellectu  etc.  Non  enim  hoc  dicit  Petrus 
de  iis ,  (][uae  ad  Judaeo^  scripsit  Paulus, 
ut  facile  est  attento  lectori  animadveriere ; 
sed  de  Epistolis  Pauli  in  genere,  de  qui- 
bus  praemiserat:  Sicut  et  in  omnibus 
Epistolis. 

Sed  adhuc  objiciunt,  et  dicunt,  Petrum 
scripsisse  suas  Epistolas  ad  Judaeos  ad- 
venas  dispersionis  Ponti,  Galatiae  etc, 
quae  erant  regiones  Asiae  minoris ,  a 
Judaea  procul  dissitae ;  Epistolam  vero, 
quae  dicitur  ad  Hebraeos,  proprie  dirigi 
ad  eos,  qui  Hierosoljmam  et  Judaeam 
incolebant;  sicut  et  ipsi  ostendimus  in 
prolegomenis  illius  Epistolae ;  et  proinde, 
quod  Petrus  dicit  de  Paulo :  scripsit  vo~ 
his ,  de  Epistola  ad  Hebraeos  intelligi 
non  posse ,  ut  quae  non  ad  illos ,  quibus 
hoc  dicitur,  scripta  sit,  sed  ad  alios. 

Verum  hujus  argumenti  non  est  diffi- 
cilis  solutio.  Nonenimsensus  est:  Scripsit 
vobis  f  in  illa  dispersione  positis,  de  qua 
in  inscriptione  prioris  Epistolae ;  alioqui 
nec  Epistola  ad  Romanos  poterit  intelligi, 
quod  tamen  isti  volunt,  qui  movent  hanc 
objectionem;  sed  vobis ,  id  est,  genti 
vestrae.  Nam  quiapeculiarem  ad  Judaeos 
Epistolam  scripserat  Pauhis,  et  quidem 
de  materia,  quae  ad  omnes  Judaeos  fide- 
les  pertineret,  ideo  supponit  Petrus,  illam 
ab  eis,  ad  quos  missa  fuerat,  communi- 
catam  caeteiis.  Adde ,  quod ,  etsi  prior 
Epistola  Petri  scripta  fuerit  ad  Judaeos 
dispersionis  Ponti ,  Galatiae  etc. ,  non 
tamen  necesse  est ,  hanc  secundam  intel- 
ligi  praecise  scriptam  ad  eosdem ;  quum 
illud :  Hanc,  ecce,  vobis  secundam  scribo 
epistolam ,  ita  referri  possit  ad  eandem 
gentem,  ut  tamen  non  ad  eundem  locum 
propterea  referatur,  sed  ad  Judaeos  ubi- 
libet  morantes. 

Ut  igitur  concludam,  ex  iis,  quae  dicta 
sunt,  admodum  mihi  probabile  fit,  Apo- 
stolum  Petrum  hic  denotare  Epistolam  ad 
Hebraeos  scriptam.  Ex  quo  jam  con- 
sequens  est  id,  quod  controverterunt  non- 
nulli,  illius  Epistolae  Paulum  esse  aucto- 


rem.  Id  quod  aliis  etiam  rationibutf 
astruere  conati  sumus  in  proleg.  Epist. 
ad  Hebraeos. 

16.  Sicut  et  in  omnibus  Epistolis. 
Erasmus  vertit:  In  omnibus  fere  Episto^ 
lis ,  videlicet  addita  de  suo  particula  : 
fere.  Non  enim  verisimile  est ,  omnes 
Pauli  Epistolas  sine  exceptione  Petrum 
hic  comprehendere  voluisse,  sed  pleras- 
que,  maxime  quae  scriptae  sunt  ad  Ec- 
clesias.  Quamquam  textui  non  erat  ad- 
dendum:  fere;  sed  expositoribus  anno- 
tandum  oportebat  relinquere.  Porro  non 
est  hic  supplendum :  scripsit  vobis,  quod 
constat  falsum  esse ;  sed  absolute :  scripsit, 
vel  illud  totum:  secundum  datam  sibi 
sapientiam  scripsit.  Quid  autem  scripse- 
rit,  indicat  hoc,  quod  sequitur : 

Loquens  in  eis  de  his.  Nempe,  de 
quibus  ego  vos  instruxi  et  admonui,  id 
est,  de  Christi  adventu  et  promissis  ejus 
fideliter  et  patienter  exspectandis ;  et  de 
fugiendis  errorum  magistris,  quia  veritate 
doctrinae  semel  traditae,  praesertim  ejus, 
quae  est  de  fide  et  bonis  operibus,  avo- 
cant  fideles.  Horum  euim  capitum  doctrina 
sparsa  est  per  omnes  aut  fere  omnes 
Epistolas  Paulinas. 

Dubitant  autem  nonnulli ,  an  omnes' 
Epistolae  Pauli,  quas  habemus,  jam  tunc 
scriptae  fuerint,  priusquam  haec  scriberet 
Petrus.  Sed  non  magna  ratio  est  dubi- 
tandi.  Nam  Petrus  haec  scripsit  morti 
vicinus,  ut  patet  ex  cap.  1.  hujus  Epist. 
Paulus  autem,  qui  Petro  fuit  in  morte 
socius,  suas  Epistolas  etiam  postremas 
scripsit  multo  ante ;  quemadmodum  osten- 
dimus  ad  illud  2  Tim.  4. :  Tempus  reso' 
lutionis  meae  instat;  excepta  tamon 
Epistola  ad  Hebraeos.  Sed  et  hanc 
scriptam  fuisse,  priusquam  Petrus  haec 
scriberet,  ex  supradictis  satis  intelligitur, 
et  cur  dubitetur,  rationem  non  video. 

In  quibus  sunt  quaedam  difficilia  in- 
tellectu.  In  quibus ,  alii  tollendae  am- 
biguitatis  causa  vertunt :  inter  quae. 
Nam  Graece  est :  Iv  oTc,  quod  non  potest 
ad  Epistolas  referri,  quarum,  ut  Latinis, 
ita  et  Graecis  genus  est  foemininum ;  sed 
referendum  ad  ea,  quae  Epistolis  conti- 

nentur,  quasi  dicat:  In  quibus  ab  eo 
scriptis  sunt  quaedam  difficilia  etc.  Sub- 
jungit  enim  :  Sicut  et  caeteras  Scripturas. 
Quidam  volunt ,  ev  olg  positum  pro :  iv 
OLiQ;  aut  certe  scribarum  incuria  ir- 
repsisse  o  pro  a.  Nam  et  a  Roberto  tres 
codices  annotantur,  in  quibus  scriptum 
fuerit:  ev  olIq.  Quae  si  vera  est  lectio 
(quod  tamen  non  facile  affirmarim),  faci- 
lior  est  commentarius. 

Porro  locus  hic  evidens  est  adversus 
sectarios,  docentes,  Scripturam  sacram 
ubique  facilem  esse  et  omnibus  intellectu 
perviam.  Nam  apertissimum  est  hoc  Petri 
testimonium,  in  iis,  quae  scripsit  Paulus, 
esse  quaedam  intellectu  difficilia,  simul 
indicans ,  et  caeteris  Scripturis  id  esse 
commune,  quod  et  eas,  sicut  Pauli  scripta, 
depravent  homines  indocti.  Quamquam 
hoc,  tam  de  Paulinis  Epistolis,  quam  de 
caeteris  Scripturis,  etsiPetrus  non  diceret, 
res  tameu  ipsa  clamat,  eas  plerieque  lo- 
cis  ad  intelligendum  difficillimas  esse. 
Quod  non  sohim  nostra  ab  haereticis  dis- 
sensio  comprobat,  verum  maxime  ipsorum 
de  Scripturarum  sensibus  assidue  inter 
se  digladiantium  pugna  mutua. 

Quae  indocti  et  instabiles  depravant. 
Indocti,  Graece:  ajia^cTc;,  quod  etiam 
Latine  reddi  potest:  indociles ,  discere 
nolentes.  Tales  sunt  omnes  haeretici; 
nolunt  enim  audire  Ecclesiam,  quae  sola 
columna  est  et  firmamentum  veritatis, 
1  Tim.  3.  Unde  et  instabiles  sunt,  id  est, 
sine  firmamento.  Nam  instabiles  dicit, 
non  vagos  et  inconstantes,  sed  infirmos 
seu  parum  firmos,  ut  vertit  Erasmus.  Id 
enim  sonat  Graeca  vox  aaTVjpiXTOi,  qua 
et  usus  Apostolus  cap.  super.  v.  14. 
Significantur  autem,  qui  fidei  firmitatem 
et  (ut  ait  Dominus  Luc.  8.)  radices  non 
habent.  Ex  quo  deinde  sequitur  instabi- 
litas  et  inconstantia  doctrinae.  Depra- 
vant ,  Graece:  aTpspiAoDaiv,  torquent, 
detorquent.  Non  enim  sentit,  eos  cor- 
rumpere  seu  falsare  Scripturas,  quod  fit 
addendo,  aut  demendo  aliquid  (quamvis 
et  illud  ab  haereticis  non  raro  factum 
fuerit  olim,  hodieque  fiat),  sed  in  pravos 
sensus  vertendo  et  contorquendo,  vim  eis 


inferre,  qui  mos  est  omnium  haeretico- 
rum ;  praesertim  sicubi  intelligendi  diffi- 
cultatem  adfert  obscuritas.  Quod  adeo 
vernm,  ut  nuUa  fuerit  haeresis  tam  ab- 
surda,  quae  non  ex  Scripturis  sibi  patro- 
ciuium  assumeret. 

Sicut  et  caeteras  Scripturas.  Hac  parte 
(quod  bene  notandum  est)  Petrus  cano- 
nizat,  utitaloquar,  id  est,  in  canonem 
sacrarum  Scripturarum  adscribit  atque 
canonicas  facit  Epistolas  Pauli.  Dicens 
enim :  sicut  et  caeteras  Scripturas ,  uti- 
que  significat,  se  etiam  illas  in  Scriptura- 
rum  numero  habere.  De  sacris  autem 
Scripturis  eum  loqui,  in  confesso  est.  Nec 
aliquas,  sed  omnes  ejus  Epistolas  com- 
prehendit,  etiam  illam,  quae  ad  Hebraeos 
scripta  est,  ut  intelligi  potest  ex  supra- 
dictis. 

Ad  suam  ipsorum  perditionem.  Suam, 
Graece :  propriam.  Non  causa  finalis 
significatur,  sed  eventus  et  sequela.  De- 
torquebant  enim  Scripturas  ad  falsa  et 
perversa  dogmata,  quae  tam  eos,  quam 
eorum  discipulos  adducebant  in  interitum 
ac  mortem  aeternam. 

Jam  ut  intelligamus,  quae  fuerint  illa 
dogmata,  sciendum  est,  ut  annotant  om- 
nes  paene  interpretes,  Petrum  verbis  illis 
proxime  expositis:  In  quibus  sunt  quae- 
dam  difficilia  intellectu ,  quae  indocti 
et  instabiles  depravant  ad  suam  ipso- 
rum  perditionem,  respicere  ad  doctrinam 
Pauli,  qua  docuit,  non  ex  lege,  neque  ex 
operibus  hominem  justificari,  sed  gvatis 
per  fidem  Jesu  Christi.  Hinc  enim  col- 
ligebant,  opera  bona  non  esse  ad  salutem 
necessaria.  Quae  etiam  Simonianorum 
haeresis  fuit,  ut  testatur  Epiphanius  et 
Theodoretus.  Doctrina  vero  illa  Pauli, 
quam  dixi,  praecipue  traditur  in  Epistola 
ad  Romanos ;  tametsi  et  in  aliis  ejusdem 
Pauli  Epistolis  continetur,  ut  in  ea,  quae 
ad  Galatas  scripta  est,  et  sparsim  in  Epi- 
stolis  ad  Ephesios,  ad  Philippenses,  et 
ad  Colossenses.  Illuc  autem  Petrum  re- 
spicere,  primum  ex  eo  probatur,  quia  in 
Epistolis  Paulinis  vix  aliud  est,  quod 
aeque  possint  homines  libertatem  ac  de- 
sideria    carnis   amautes    (quales    hoc    et 

praecedenti  capite  Petrus  descripsit)  ad 
fomentum  suarum  cupiditatum  ac  defen- 
sionem  sui  erroris  trahere.  Quod  et  hoc 
saeculo  fecerunt  Lutherani. 

Deinde,  quia  Jacobus  Apostolus  in  sua 
Epist.  cap.  2.  manifeste  significat ,  ea 
perversa  opinione  quosdam  imbutos  fuisse, 
ut  fidem  ad  justitiam  et  salutem  sufficere 
putarent  absque  bonis  operibus.  Quam 
et  graviter  oppugnat.  Scribit  autem  ot 
ipse  ad  eosdem,  ad  quos  Petrus,  id  est, 
ad  duodecim  tribus,  quae  erant  in  disper- 
sione.  Verum  Jacobus  quidem  tacuit  oc- 
casionem  erroris,  quam  expressit  Petrus ; 
videlicet  fabricatam  ex  Epistolis  Paulinis. 
Quemadmodum  e  diverso  Petrus  tacuit 
ipsam  doctrinam  erroneam,  quam  expres- 
sitJacobus.  Unde  mutua  collatione,  quae 
ab  utroque  scripta  sunt,  illustrantur. 

Huc  pertinet,  quod  Augustinus  docet, 
Epistolas  catholieas  quatuor  Apostolorum 
adversus  praedictum  errorcm,  quem  ex 
Epistolis  Pauli  perperam  intellectis  vo- 
lentes  hauserant  quidam ,  conscriptas 
fuisse.  Id  habet  libro  de  fide  et  oper. 
cap.  14.  et  de  gratia  et  lib.  arb.  cap.  7, 
Vide,  quae  de  ea  re  diximus  in  praefat. 
super  Epist.  catholicas.  Accedebat  autem 
ad  erroris  occasionem  doctrina  de  elec- 
tione  et  reprobatione,  quani  similiter,  ac 
praecipue  in  Epistola  ad  Romanos,  tradit 
Pauhis.  Nam  et  per  illam  excludi  vide- 
bantur  opera  a  negotio  nostrae  justifica- 
tionis.  Quamquam  et  ipse  Paulus  adver- 
sus  hujusmodi  depravatores  vigilavit,  non 
solum  exhortando  fideles  ad  bona  opera, 
tamquam  ad  salutem  necessaria ;  quod 
facit  in  omnibus  Epistolis ;  verum  etiam 
errori  male  suam  doctrinam  intelligen- 
tium  obviando.  Cum  enim  dixisset  ad 
Rom.  5. ;  Ubi  abundavit  delictum,  super- 
abuiidavit  gratia,  mox  initio  capitis  se- 
quentis  pravo  intellectui  occnrrit,  dicens  : 
Quid  ergo  dicemus?  Permanebi^nus  in 
peccato ,  ut  gratia  abundet?  Absit  etc. 
Sed  et  cap.  3.  resistit  iis ,  qui  doctrinam 
ipsius  calumniabantur,  tamquam  diceret: 
Faciamus  mala,  ut  veniant  bona.  Quo- 
rum,  inquit,  damnatio  justa  est. 

17.    Vos  igitur,  fratres,  praescienies 


custodite.  Couclusio  est  Epistolae,  qua 
admonet,  ut  ab  impostoribus,  de  quibus 
multa  superius,  sibi  caveant.  In  Graeco 
non  est:  fratres,  sed:  ciYaTiYjTol,  dilecti. 
Praescientes ,  id  est,  jam  a  nobis  satis 
praemoniti  et  instructi  de  cavendis  erro- 
ribus  et  errorum  magistris.  Custodite, 
Graece :  (puXaoosoO^e,  custodimini,  custo- 
dite  vos  ipsos,  cavete,  ut  bene  vertit 
Erasmus.  Sic  usurpatur  etiam  Act.  21., 
ubi  nos  legimus :  ut  abstineant  se  ab 
idolis  immolato,  etc. 

Ne  insipientium  errore  traducti  ex- 
cidatis  a  propria  firmiiate.  Graece :  Ne 
iniquorum,  seu  nefariorum  errore  simul 
abducti  etc.  Vocat  a^sopioug,  nefarios, 
qui  nuilo  jure,  nullisque  legibus  in  ordine 
retineri  possunt,  sed  omnia  volunt  sibi 
licere.  Quod  aptissimum  est  epitheton 
eorum,  qui  sectas  faciunt  et  errores  semi- 
nant.  Cavete,  inquit,  ne  vos  quoque  er- 
roneis  istorum  doctrinis  una  cum  aliis, 
quos  jam  perverterunt,  abducti  et  invo- 
luti ,  excidatis  a  vestra  firmitate  fidei, 
quam  Apostolorum  edocti  magisterio 
hactenus  tenuistis.  Ostendit  hic  locus,  ut 
alii  multi,  fidem  Christianam  amitti  posse. 
Quod  argumentum  Calvinus  dum  solvere 
conatur  hic  et  alibi,  suamque  statuere 
fidei  securitatem,  quam  vocat,  meras  ne- 
bulas  offundit  lectori,  quas  ipsa  per  se 
lux  veritatis  satis  discutit. 

18.  Crescite  vero  in  graiia  et  in 
cognitione  Domini  nostti  et  Salvatoris, 
Jesu  Christi.  Crescite,  id  est,  date  ope- 
ram,  ut  crescatis  in  gratia  etc,  quod  fit 
studio  bonorum  operum.  Per  haec  enim 
tam  gratiae,  quam  fidei  comparatur 
augmentum.  Gratia  Christi  etSalvatoris 
intelligitur  ea ,  qua  nos  Patri  sibique 
gratos  efficit ,  constituit  et  conservat. 
Ejusdem  Christi  Domini  cognitionern 
vocat,  qua  eum  et  ejus  mysterla  cognosci- 
mus  nunc  per  fidem ,  in  futuro  saeculo 
coguituri  per  speciem.  Idcirco  non  dixit; 
in  fide,  sed  usus  est  generali  vocabulo : 
Yvcooecog^  id  est  cognitionis.  Et  observa, 
B.  Petrum  claudere  Epistolam  iisdem 
paene  verbis,  quibus  usus  fuerat  in  salu- 
tatione,  quae  talis  erat:    Gratia  vobis  et 

pax  multiplicetur  in  cognitione  Dei  et 
Christi  Jesu  Domini  nostri,  ut  sic  apte 
postrema  primis  respondeant. 

Ipsi  gloria  et  nunc,  et  in  diem  aeter^ 
nitatis  !  Amen.  Clausula  est  doxologica, 
qua  significat,  Christo  Salvatori   nostro 


glorificationem  deberi  in  hoc  saeculo  et 
in  futuro ,  quod  vocat  diem  aeternitatis, 
quia  tota  aeternitas  una  dies  est.  Et  hic 
ergo  significatio  est  divinitatis  Christi. 
Nam  hujusmodi  clausulae  Deo,  tamquam 
ipsi  propriae,  passim  adscribi  solent. 


IN  EPISTOLAM 


BEATI   JUDAE    APOSTOII 

GOMMENTARIUS. 


>H<^-<^-*^-*" 


PRAEFATIOe 


LJltima  Catholicaruin,  eademque  bre- 
vissima  (nam  secunda  et  tertia  Joaunis 
proprie  Catholicae  non  sunt)  est  Epistola 
Judae  Apostoli,  qui  frater  fuit  Jacobi, 
cujus  est  inter  Catholicas  prima.  Nam  et 
Lncas  Evangelii  sui  cap.  6.  et  Act.  1. 
Judam  Jacobi  appellat,  et  ipse  se  in 
fronte  Epistolae /"mfrem  Jacohi  nomma,t', 
ejus  scilicet  Jacobi,  quem  Paulus  Gal.  1. 
fratrem  Domini  vocat;  ut  proinde  et  Ju- 
das  frater  Domini  vocari  potuerit; 
quemadmodum  et  vocatus  fuit  a  Judaeis, 
dicentibus  de  Christo :  Nonne  mater  ejus 
dicitur  Maria  et  fratres  ejus  Jacohus  et 
Josephj  et  Simon  et  Judas?  Matth.  13. 
et  Marc.  6.,  fratres  utique  cognatione. 
Fnit  autem  Judas  trinomius,  quoniam  et 
Thaddaeus  vocatur,  Matth.  10.  et  Marc. 
3.,  et  Lehhaeus,  ibidem  apud  Matthaeum 
juxta  textum  Graecura  et  Syriacum.  Leh- 
haeuSy  inquit,  qui  cognominatus  est 
Thaddaeus.  Lebbaeus  autem  Hebraeis 
corculum  significat. 

De  hac  Epistola,  num  inter  Scripturas 
sacras  esset  recipienda,  dubitatum  ali- 
quando  fuisse,  testantur  Eusebius  lib.  2. 
hist.  Eccles.  cap.  22.  et  lib.  3.  cap.  19., 


etHieronymus  in  catak  de  Juda  Apostolo. 
Causam,  cur  dubitatum  fuerit,  hanc  ad- 
fert  Hieronymus,  quia  de  lihro  Enoch, 
qui  apocryphus  est,  in  ea  assumitur 
testimonium.  Addunt  alii  de  Archangeli 
Michaelis  altercatione  cum  diabolo.  Nam 
et  illud  ex  apocrypho  sumptum  videri 
potest.  Verum  haec  ratio  quam  parum 
firma  sit  ad  infirmandam  Epistolae  aucto- 
ritatem ,  ostendemus  in  tractatione  dicti 
testimonii.  Sane  Eusebius  ipse,  priori 
loco  jam  citato,  affirmat,  ista  quorundam 
dubitatione  non  obsfante,  hanc  Epistolam 
cum  reliquis,  quae  Catholicae  vocantur, 
in  quam  plurimis  Ecelesiis  publice  rece- 
ptam  et  approbatam  esse.  Qui  et  lib.  6. 
cap.  11.  refert,  Clementem  Alexandrinum 
in  libris  hypotyposeon,  ut  in  alias  Scri- 
ptnras,  ita  et  in  Epistolam  Judae  breves 
scripsisse  explicationes ,  quae  et  hodie 
exstant. 

Agnoscunt  autem  ut  canonicam  Scri- 
pturam  antiquissimi  scriptores,  Tertullia- 
nus  libro  de  habitu  muliebri,  cap.  3.,  et 
Origenes  hom.  7.  super  Josue.  Citat  quo- 
que  Hieronymus  sub  nomin«  Judae  Apo- 
stoli,  scribens  in  Jeremiae  cap.  29.   et 

Ezech.  32.,  ac  snb  nomine  Judae,  fratris 
Jacobi,  in  Ezech.  18.  Citant  et  alii  pas- 
sim  ejusdem  aetatis  ac  sequentium,  tam 
Graeci  scriptores,  quam  Latini,  tamqnam 
Epistolam  sacrae  et  indubitatae  auctori- 
tatis.  Et  quicumque  texuerunt  catologum 
librorum  canonicorum,  hanc  Epistolara 
intexunt.  Ut  Innocentius  primus,  Gelasius 
primns,  Athanasius,  Augustinus,  Isidorus, 


et  Synodi  tam  particulares,  qnam  univer- 
sales :  Laodicena,  Carthaginensis  3.,  Flo- 
rentina,  Tridentina.  Denique  et  hodie  re- 
cipitur  ab  omnibus,  etiam  sectariis,  saltem 
plerisque;  licet  a  Luthero  et  Anabaptistis, 
nec  non  a  Genturiatoribus  in  dubium  rur- 
Qus  fuerit  vocata.  Cur  autem  in  Syriaco 
textu  non  habeatur,  causam  reddidimus 
in  prolegomenis  2.  Epist.  B.  Petri. 


Convenit  argumentum  hujus  Epistolae 
cum  iis,  qnae  B.  Petrus  scribit  in  secunda 
Epistola,  praesertim  cap.  2.  et  initio  tertii. 
Nam  quae  hic  scribuntur,  adeo  cum  illis 
similia  sunt,  ut  hujus  auctor  S.  Judas  ea 
non  solum  legisse  videatur,  verum  etiam, 
partim  contrahendo,  partim  extendendo, 
partim  iisdem  vocibusetsententiisutendo, 
imitatus  fuisse.  Quodigitur  de  illius  Epi- 
stolae  argumento  dictum  est,  etiam  ad 
hanc  referendnm.  Scripta  est  enim,  per- 
inde  ut  illa,  generaliter  quidem  propter 
exhortandos  fideles  ad  fidei  perseveran- 
tiam  et  studium  bonorum  opernm,  adver- 
sus  eos,  qui  fidem  jactabant  sine  operibus 
(quod  argumentnm  esse  Epistolis  cmnibus 
catholicis  commune,  docuimus  in  earum 
prolegomenis) ;  speclaliter  autem,  tam 
contra  Nicolaitas,  quorum  mentio  est  in 
Apocalypsi,  quam  contra  sectam  impuris- 
simam  Simonis  magi,  quae  (tametsi  ma- 
gistro  jam  exstincto)  canceris  in  morem 
latius  serpebat,  et  propagabatur  in  nova 
germina,  Quo  pertinet,  quod  dicit ,  eos 
Dei  grdtiam  transferre  in  luxuriam, 
quodque  vocat  ilhisores  secundwn  de~ 
sideria  sua  amhulantes  in  impietatibus. 
Scripsit  aiitem  Judas,  ut  recte  censet  Oe- 
cumenius,  post  mortem  aliorum  Aposto- 


lorum,  Simoniacisjam  libere  turpitudinem 
suam  exercentibus.  Nam  Apostolorum, 
tamquam  praecessorum,  qui  vita  jam  ex- 
cesserint,  meminit  vers.  17..  potissimum 
intelligens  Petrum ,  Paulum ,  Jacobum. 
Nam  Joannes  adhuc  vivebat.  His  consen- 
tanea  scribit  Epiphanius  in  haeresi  Gno- 
sticorum,  quorum  in  Simone  exstitit  origo. 
Nam  post  commemoratas  illius  sectae 
monstrosas  et  infandas  libidines,  tandem 
infert :  Quare  de  his  commotus  Spiritus 
sanctuSf  in  Apostolo  Juda  ait:  Quae^ 
cumque  naturaliter  tamquam  muta  ani- 
malia  norunt,  in  his  corrumpuntur  etc. 
Porro  verisimile  est,  ad  eosdem  scriptam 
esse,  ad  quos  scripsit  B.  Petrus,  id  est, 
ad  eos  praecipue,  qui  ex  circumcisione 
crediderant.  Innuit  hoc,  cum  dicit:  ^le- 
mores  estote  verhorum,  quae  praedicta 
sunt  ab  Apostolis  Domini  nostri  Jesu 
Christi,  qui  dicehant  vohis,  quoniam  in 
novissimo  tempore  venient  illusores  etc. 
Hoc  enim  praedixit  Petrus  2  Epist.  2.; 
quem  ad  Judaeos  utramque  Epistolam 
scripsisse,  suislocisostendimus.  Id  ipsum 
indicant  illa  verba,  vers.  5. :  Commonere 
autem  vos  volo,  scientes  semel  omnia. 
Nam  idaptissirae  Jndaeis  dicitur,  a  prima 
aetate  imbutis  cognitione  historiae  sacrae. 


EPISTOLA  BEATI  JIDAE  APOSTOLl. 


Judas,  Jesu  Christi  servus,  frater  autem  Jacobi,  his,  qui  sunt  in 
Deo  Patre,  dilectis,  et  Christo  Jesu  conservatis  et  vocatis.  2.  Miseri- 
cordia  vobis,  et  pax,  et  caritas  adiraplcatur.  3.  Carissimi,  omncm  sol- 
licitudinem  faciens  scribendi  vobis  de  communi  vestra  salute ,  necesse 
habui  scribere  vobis,  deprecans,  supercertari  semel  traditae  sanctis 
fidei^.  4.  Subintroierunt  enim  quidam  homines  (qui  olim  praescripti 
sunt  in  hoc  judicium)  impii,  Dei  nostri  gratiam  transferentes  in  luxu- 
riam  ^j ,  et  solum  Dominatorem  et  Dominum  nostrum  Jesum  Christum 
negantes.  5.  Commonere  autem  vos  volo,  scientes  semel  omnia,  quo- 
niam  Jesus  populum  de  terra  Aegypti  salvans,  secundo  eos,  qui  non 
crediderunt,  perdidit^);  6.  angelos  vero,  qui  non  servaverunt  suum  prin- 
cipatum ,  sed  dereliquerunt  suum  domicilium ,  in  judicium  magni  diei, 
vinculis  aeternis  sub  caligine  reservavit.  7.  Sicut  Sodoma  et  Gomorrha^), 
et  finitimae  civitates,  simili  modo  exfornicatae,  et  abeuntes  post  carnem 
alteram,  factae  sunt  exemplum,  ignis  aeterni  poenam  sustinentes.  8. 
Similiter  ct  hi  carnem  quidem  maculant,  dominationem  autem  spernunt, 
majestatem  autem  blasphemant  ^).  9.  Cum  Michael  Archangeius,  cum 
diabolo  disputans,  altercaretur  de  Mosi  corpore,  non  est  ausus  judicium 
inferre  blasphemiae,  sed  dixit:  Imperet  tibi  Dominus.  10.  Hi  autem, 
quaecumque  quidem  ignorant,  blasphemant;  quaecumque  autera  natura- 
liter,  tamquam  muta  ainraalia,  norunt,  in  his  corrumpuntur.  11.  Vae 
illis,  quia  in  via  Cain^)  abierunt,  et  errore  Balaam  ^)  mercede  eifusi 
sunt,  et  in  contradictione  Core^)  perierunt;  12.  hi  sunt  in  epulis  suis 
maculae ,  convivantes  sine  timore ,  seraet  ipsos  pascentes ,  nubes  sine 
aqua  ^) ,  quae  a  ventis  circumferuntur ,  arbores  autumnales ,  infructuosae, 
bis  mortuae,  eradicatae,  13.  iluctus  feri  maris,  despumantes  suas  con- 
fusiones,    sidera    errantia;    quibus    procella    tenebrarum    servata    est    in 


1)  PMl.  1,  27.  1  Tim.  1,  18.  ^)  Tit.  1,  16.  3)  4  mos.  14,  35.  1  Cor.  10,  5.  *)  1 
Mos.  19,  24.  seq.  ^)  2  Petr.  2,  10.  11.  6)  1  mos.  4,  8.  ')  Apoc.  2,  14.  seq.  8)  4  mos.  16, 
1.  31.  seq.    9)  2  Petr.  2,  17. 

aeternum.  14.  Prophetavit  autem  et  d6  his  septimus  ab  Adam  Enoch^), 
dicens :  Ecce,  venit  Dorainus  in  sanctis  millibus  suis  15.  facere  judi- 
cium^)  contra  omnes,  et  arguere  oranes  irapios  de  omnibus  operibus 
impietatis  corum ,  quibus  impie  egerunt ,  et  de  omnibus  duris,  quae  lo- 
cuti  sunt  contra  Deura  peccatores  irapii.  16.  Hi  sunt  murmuratores 
querulosi,  secundura  desideria  sua  arabulantes,  et  os  eorum  loquitur 
superba^),  mirantes  personas  quaestus  causa.  17.  Vos  autem,  carissimi, 
meraores  estote  verborura,  quae  praedicta  sunt  ab  Apostolis  Domini 
nostri  Jesu  Christi,  18.  qui  dicebant  vobis,  quoniam  in  novissimo 
tempore  venient  illusores,  secundum  desideria  sua  arabulantes  in  impie- 
tatibus.  19.  Hi  sunt,  qui  segregant  semet  ipsos,  animales,  Spiritum 
non  habentes.  20.  Vos  autera,  carissirai,  superaedificantes  vosraet  ipsos 
sanctissiraae  vestrae  fidei,  in  Spiritu  sancto  orantes,  21.  vosraet  ipsos 
in  dilectione  Dei  servate,  exspectantes  raisericordiam  Doraini  nostri 
Jesu  Christi  in  vitam  aeternara.  22.  Et  hos  quidem  arguite  judicatos; 
23.  illos  vero  salvate,  de  igne  rapientes.  Aliis  autem  miseremini  in 
timore;  odientes  et  eam,  quae  carnalis  est,  maculatam  tunicam.  24. 
Ei  autem ,  qui  potens  est  vos  conservare  sine  peccato ,  et  constituere 
ante  conspectum  gloriae  suae  iraraaculatos  in  exultatione  in  adventu  Do- 
mini  nostri  Jesu  Christi,  25.  soli  Deo  Salvatori  nostro ,  per  Jesum 
Christura  Dorainura  nostrura,  gloria  et  raagnificentia^),  irapcrium  et  po- 
testas  ante  omne  saeculura ,  et  nunc ,  et  in  omnia  saecula  saeculorum  I 
Amen. 


S  U  M  M  A  R  I  U  M. 


Confirmat  Apostolus  Judas  fideles  contra  haereticorum  deceptiones,  per  Scripturas  figurales,  et 
similitudines  naturales,  atque  fideles  in  veritate  confirmat 


1.  Judas ,  Jesu  Christi  servus.  Ad 
eundem  fere  modum  Jacobus  exorsus  est, 
Dei  et  Domini  nostri  Jesu  Christi  ser- 
vum  se  nominans.  Igitur  uterque  Jesu 
Christi  servum  sese  scribit  ratione  mu- 
neris  Apostolici,  in  quo  pro  Cbristo  lega- 
tione  fungentes,  fideliter  ei  serviebant. 

Frater  autem  Jacohi.  Ab  aliis,  qui 
eodem  nomine  vocabantur,  sese  discrimi- 
nat,  Jacobi  fratrem  seso  nuncupans.  Erat 
enim  Judae  nomen  apud  Judaeos  fre- 
quens.  Verum  maxime  sic  se  cognominat, 
quia  Jacobus  inter  Apostolos  Domini 
permagnae  erat  auctoritatis ,   praesertim 


apud  Judaeos  ;  utliquet  ex  Actis  Apostol. 
cap.  12.  15.  et  21.,  nec  non  ex  historia 
passionis  ejus  ab  Hegesippo  descripta, 
referente  Eusebio  lib.  2.  historiae,  cap. 
22.  Nam  et  Paulns  Gal.  1.  peculiariter 
eum  appellat  fratrem  Domini,  et  cap.  2. 
numerat  eum  inter  eos,  qui  videbantur 
columnae  esse.  Faciebat  igitur  nomiuis 
eju.s  expressio  ad  conciliandam  auctori- 
tatem  huic  Epistolae,  tamquam  scriptae 
a  fratre  tanti  inter  Apostolos  viri.  Qua 
in  re  etiam  modestia  commendanda  est 
B.  Judae,  qni  fratrem  ut  se  majorem  ho- 
noraverit ,    ab   ejus   nomine   petita  suae 


1)  1  Mos.  5,  18.    2)  Matth.  25,  31.    3)  2  Petr.  2,  18.    *)  Rom.  16,  27. 

Epistolae  commendatione.  Ex  quo  deni- 
que  probabile  fit,  licet  nonnulli  dissen- 
tiant,  fratrem  fuisse  Jacobi  germanura. 

His,  qui  sunt  in  Deo  Patre,  dilectis, 
et  Christo  Jesu  conservatis  et  vocatis. 
Graeca  sic  perspicue  reddi  possunt:  lis, 
qui  in  Deo  Patre  sanctificati  suntj  et 
Jesu  Christo  servati,  vocatis.  Ut  ordo 
sit :  Vocatis,  nempe ,  iiSj  qui  in  Deo 
Patre  sanctificati  sunt,  et  Jesu  Christo 
servati;  subaudi:  scrihit  hanc  Episto- 
lam,  Nam  vocatis,  Graece  xXrjToTg,  no- 
men  est,  non  participiumj  ac  si  dicas: 
vocatitiis.  Quod  cum  non  adverteretur, 
adjecit  aliquis  copulam :  etj  tamquam  de- 
esset;  cum  ea  sensum  adeo  non  explicet, 
ut  magis  obscuret.  Est  enim  sensus,  scribi 
hanc  Epistolam  vocatis,  id  est  fidelibus, 
qui  nimirum  in  Deo  Patre,  tamquam  om- 
nis  sanctitatis  auctore  et  principio,  sancti- 
ficati  sunt,  et  a  Jesu  Christo,  qui  eos  re- 
demit  ab  eodem  Deo  Patre,  servati  et 
custoditi,  ne  a  deceptoribus  seducti  pe- 
reant,  ipso  Filio  testificante,  Joan.  6.: 
Haec  est  voluntas  Ejus,  qui  misit  me, 
PatriSj  ut  omne,  quod  dedit  mihi,  non 
perdam  ex  eo,  sed  resuscitem  illud  in 
novissimo  die.  Et  cap.  10.  loquente  de 
ovibus  suis  :  Nemo  rapiet  de  manu  Pa- 
tris  mei.  Unde  et  Patri  gratias  agens, 
Joan.  17.  dicit:  Quos  dedisti  mihi,  cu~ 
stodivi,  et  nemo  ex  eis  periit.  Scribit 
enim  haec  Judas  tamquam  electis;  quem- 
admodum  et  Petrus  in  prima  Epistola: 
Electis  advenis,  etc. 

Quamvis  enim  inter  eos,  quibus  scri- 
pserunt  Apostoli  suas  Epistolas,  essent 
quidam  non  electi,  tamen  non  scribebant, 
nisi  propter  electos ;  propter  quos  omnia 
se  sustinere,  profitetur  Paulus  2  Tim.  2. 
Dicit  autem :  sanctificatis,  ut  hujus  be- 
neficii  mentione  revocet  eos  ac  detorreat 
ab  immunditiis  scholae  Siroonianae.  No- 
tandum,  in  quibusdam  Graecis  codicibus 
pro:  '^ytao/jilvoK; ,  sanctificatis ,  legi: 
y]yanriixivQi(z y  dileetis;  quomodo  legisse 
videtur  noster  interpres,  atque  etiam  legit 
Oecumenius.  Verum  altera  lectio,  quam 
exposui,  videtur  esse  sincerior,  utpote 
scribeutis   instituto    magis    accomodata. 


Quod  vero  quidam  annotant,  enallagen 
esse  praepositionis  Iv  pro  uTio,  in  Deo 
Patre,  id  est,  a  Deo  Patre  sanctificatis, 
non  multum  habet  momenti,  quum  potius 
ad  Hebraismum  referenda  sit  hujusmodi 
locuiio. 

2.  Misericordia  vobis,  et  pax,  et  ca- 
ritas  adimpleatur.  Sancta  et  vere  Apo- 
stolica  salutatio.  Adimpleatur,  Graece. 
TcXr^^uvOst 7] ,  multiplicetur.  Quod  idem 
verbum  legitur  apud  Petrum  in  utraque 
Epistola ;  licet  in  secunda  verterit  inter- 
pres ,  ut  hoc  loco :  adimpleatur.  Unde 
nonnulli  suspicantur,  eum  in  Graeco  le- 
gisse :  TiXYjpcjDdstYj ;  sed  nullis  suffraganti- 
bus  exemplaribus.  Ex  hac  Epistola  et 
duabus  Petri  discimus,  quomodo  supplen- 
dae  salutationes  Paulinae,  in  quibus  ver- 
bum  non  exprimitur.  Misericordiae  no- 
men  hoc  loco  videtur  idem  valere,  quod 
apud  Paulum  et  Petrum  in  salutationibus 
nomen  gratiae,  quae  propterea  recte  vo- 
catur  misericordia,  quia  miseris  et  indig- 
nis  datur,  quales  omnes  sumus  ex  Adam 
geniti.  De  gratia  et  pace  vide,  quae  di- 
ximus  ad  similem  salutationem  1  Petr.  1. 
et  Rom.  1.  His  duabus  tertiam  addit 
caritatem,  quae  misericordiae  effectus 
est  et  causa  pacis;  sive  caritatem  intel- 
ligas,  qua  Deus  a  nobis  diligitur,  sive  qua 
diligunt  homines  se  mutuo.  Nam  haec 
pacem  inter  homines,  illa  pacem  nobis 
cum  Deo  conciliat. 

Non  absurde  quidam  in  his  tribus,  mi- 
sericordia,  pace  et  caritate,  Trinitatis 
mysterium  intimatum  existimant ;  ut  mi- 
sericordia  Patri,  qui  Pater  misericordia- 
rum  appellatur  2  Cor.  1.,  pax  Filio,  ipse 
enim  est  pax  nostra,  Eph.  2.,  caritas 
Spiritui  S.,  per  quem  caritas  Dei  diffusa 
est  in  cordihus  nostris  etc,  Rom.  5.,  per 
quandam  appropriationem  tribuatur. 

3.  Carissimi,  omnem  sollicitudinem 
faciejis  scrihendi  vohis  de  communi  ve- 
stra  salute,  necesse  hahui  scrihere  vohis. 
SoUicitudinem ,  Graece:  aTrou^Tjv^  stu- 
dium,  diligentiam.  Hoc  exordio  causam 
exponit,  qua  ad  scribendum  fuerit  impul- 
sus.  Ea  est  respectus  et  cura  communis 
saluiis.   Nam  in  Graeco  vestra  non  ad- 

ditur.  Sigaificat  autem,  salutem,  de  qua 
vel  pro  qua  conservanda  ac  promovenda 
scripturus  est,  sibi  cum  illis,  adeoque  om- 
nibus  electis,  esse  communem;  quomodo 
diserte  cornmunem  hanc  salutem  inter- 
pretatur  Beda. 

Potest  hic  locus,  ut  annotat  Erasmus, 
bifariam  accipi.  Vel  hoc  sensu :  Non  so- 
him  mihi  fait  snmmura  stiidium  scribendi 
ad  vos  de  communi  salute,  verum  etiam 
necessitas  scribendi  fuit;  nempe  pro- 
pter  ea,  quae  sequuntur.  Vel,  sic :  Oum 
esset  mihi  mirum  studium  scribendi  vo- 
bis  de  communi  salute,  non  potui  non 
obsequi  huic  meo  studio  et  desiderio.  Po- 
steriorem  hunc  sensum  amplectitur  Eras- 
mus  in  sua  translatione,  dum  paraphra- 
stice  vertit  hoc  modo :  Dilectij  tantum 
mihi  studium  fuit  scribendi  ad  vos  de 
co7nmuni  salute,  ut  non  potuerim  non 
scribere  vobis.  Verum,  re  propius  inspe- 
cta,  videbitur  prior  sensus  esse  potior, 
quem  et  Sasboldus  anteponit;  ut  duo  sint 
membra  distincta,  per  se  vehementer  esse 
propensum  ad  scribendum,  ac  necessitate 
etiam  ad  id  compelli.  Sic  enim  et  Paulus 
loquitur,  Phil.  3. :  Eadem  vobis  scribere, 
mihi  quidem  non  pigrum,  vobis  autem 
necessarium. 

Deprecaiis ,  supercertari  semel  tra- 
ditae  sanctis  fidei.  Deprecans,  Graece  : 
napc/.y.Q!./Mv ,  q!:odaIii  vertunt:  exhortans. 
Et  supercertari,  Graece:  iTiaycoviCsa&at, 
quod  melius  active  transfertur:  super- 
certare :  quomodo  legitur  in  quibusdam 
manuscriptis;  nisi  forte  (quod  F.  Lucas 
suspicatur)  verbo :  supercertari,  usus  est 
interpres  ut  deponente ,  queraadmodum 
usurpantur  aliquoties  certari  et  decertari 
ab  eo,  qui  vertit  Sapientiae  et  Ecclesia- 
stici  libros;  ut  Sap.  15.  et  Eccles.  4.  11. 
et  38.  Cum  autem  his  verbis  Apostolus 
finem  consilii  sui  notet,  qui  idem  est  sta- 
tus  Epistolae ,  debet  oratio  resolvi  in 
hunc  sensum :  Ut  vos  adhorter  ad  certan- 
dum  ac  depugnandum  pro  fide  semel 
sanctis,  id  est  Ecclesiae,  tradita.  Nam 
Ecclesiam  (quam  sanctam  in  symbolo 
profitemur)  sanctorum  appellatione  de- 
signat. 


Observa,  quod  ait:  semel  traditae. 
Nam  praeter  hoc,  quod  dicit:  traditae, 
non  scriptae,  primum  indicat,  fidem  semel 
ab  Apostolis  acceptam,  nullo  postea  tem- 
pore  mutandam  esse,  quod  faciebant  Si- 
moniani,  primi  haeretici ,  sed  perpetuo 
mordicusqueretinendam,  acpro  ea  fortiter 
decertaudum.  Deinde  subindicat  id,  quod 
Patres  docent,  fidei  nihil  addi  posse;  quia 
nimirum  tota  semel  tradita  sit,  instar  de- 
positi,  quod  ita  servandum  datnr,  ut  nec 
addi  quidquam  ei,  nec  auferri  debeat. 
Hinc  illud  Pauli  ad  dilectum  discipulum  : 
Depositum  custodi,  1  Tim.  6.  et  2  Tim. 
1.  Quare  nec  ullae  revelationes ,  quae 
fidei  addant  aliquid,  exspectandae  sunt 
aut  recipiendae ;  sed  tantum  tenenda  et 
explicanda ,  quae  semel  sunt  tradita, 
quod  fit  etiam  per  conciliorum  decreta 
contra  novas  insurgentes  haereses. 

4.  Subintroierunt  enim  quidam  ho~ 
mines  (qui  olim  praescripti  sunt  in  hoc 
judicium)  impii.  Hac  narratione  jam  de- 
clarat  necessitatem,  de  qua  supra,  quae 
ipsum  ad  scribendum  impulerit.  Subin- 
troierunt ,  Graece:  7i:apst,c£(5'Joav.  Qua 
voce  significatur  latens  et  furtivus  iugres- 
sus.  Unde  quidam  vertunt:  obiter  subie- 
runt,  alii :  subrepserunt.  Id  autem  hae- 
reticorum  est,  obliquis  viis  ac  modis  in- 
sinuare  sese  iis,  quos  fallere  volunt,  ac 
sub  vestimentis  ovium  tegere  lupos  ra- 
paces,  Matth.  7.  Simili  vocabulo  Petrus 
usus  est  2  Epist.  2.,  de  iisdem  loquens, 
de  quibus  Judas :  Qui  subintroducent 
sectas  perditionis,  ut  in  Graeco  est.  Pau- 
lus  quoque  duas  ejusmodi  voces  in  eadem 
oratione  conjuuxit  Gal.  2. :  Propter  sub- 
introductos  falsos  fratres,  qui  subin- 
troierunt  explorare  libertatem  nostram. 
Porro  textus  sic  ordinandus  est:  Subin- 
troierunt  enim  quidam  homines  impii. 
Nam  caetera  parenthesi  secludenda  sunt : 
qui  olini  praescripti  etc.  Praescripti, 
Graece:  7ipOY£Ypa|J.^£voi,  id  est  prius, 
vel  ante  scripti.  Quod  verbum  etiam 
apud  Paulum  est  Eom.  16.:  Quaecum- 
que  ante  scripta  sunt,  ad  nostram  do- 
ctrinam  ante  scripta  mnt,  et  Gal.  3.: 

Ante    quorum    oculos    Jesus   Christus 
praescriptus  est. 

Dicuntur  ergo  praescriptij  de  quibus 
agit  Judas,  quod  de  iis  aliquid  praedictum 
sit  in  Scripturis,  utique  veteris  tcstamenti. 
Nam   quod    quidam   existimant,   Judam 
significare,  quod  Petrus  et  Paulus  de  iis 
scripserint,  minus  probabile  est  propter 
additum    adverbium:  olim,   %dXa.ij  quo 
significari  solet  in  Scripturis  tempus  an- 
tiquum ;  praesertim   quum   et  Pctrus  ea- 
dem    voce   utatur   loco   memorato    et  in 
sententia  simili :  Quibus,  inquit,  judicium 
jam  olim  non  cessat.  Ex  quo  colligitur, 
loci  praesentis  hunc  esse  sensura  :  De  qui- 
bus  olim  in  Scripturis  sacris  praenuntia- 
tum   est,   quod  deventuri  essent  in  hoc 
judiciumj   id  est  damnationem,  de  qua 
statim   locuturus    sum.     Nam   punitiones 
impiorum,    quae   leguntur   in    Scriptura 
veteris  Testamenti,  quarnm  exempla  mox 
commemorat,    figurae    fuerunt    aeternae 
damnationis,  quae  praeparata  est  haere- 
ticis  et  omnibus  Evangelii  contemptoribus. 
Potest  etiam,  quia  dicil :  hoc  judiciumj 
tamquam  praeseus,  intelligl  justa  dere- 
lictio,   qua  propter  peccata  praecedentia 
permisbi  fuerunt  pati  naufragiura  fidei,  et 
variis   errorum   fluctibus    abripi ,    ita    ut 
etiam   fierent   errovum  raagislri,  tandem 
judicium  illud  gravissimum  aeternae  dam- 
nationis    subituri.     Nam   Deu.s   judicium 
suum  circa  reprobos  exercct  non  tantum 
in  futuro  saeculo,  sed  etiam  in  praesenti ; 
licet  in  futuro  saeculo  (qnod  est  terapiis 
retributionis)  exerceat  miilto  manifestius 
atque   severius.    Ad  judicium  praesentis 
saecali  pertinet  illud  Pauli  de  quibusdam, 
quod  honam  conscientiam  repellentes, 
circa  fidem  naufragaverunt,  1  Tim.  1. ; 
et  quod  2  Thess.  2.  dicit  de  iis,  qui  ca- 
ritatem  veritatis  non   receperunt ,    ut 
salvi  flerent.  Ideo  mittet  illis  Deus  ope- 
rationem  erroris,  ut  credant  mendacio -, 
ut  judicentur  omnes,  qui  non  credide- 
runt  veritati,  sed  consenserunt  iniqui- 
tati.    Caeterum  istorum,   de  quibus  nunc 
agitur,  impietatem  exponit  et  probat  Ju- 
das  verbis  sequentibus : 

Dei  nostri  gratiam  transferentes  in 


luxuriam.  Graeee :  aosXyetav,  lasciviam. 
Et  sensus  est:  Qui  Evangelium  gratiae 
Dei  nostri  per  Christum ,  quo  nimirum 
annuntiata  nobis  est  libertas  a  lege,  pec- 
catis,  et  diabolo,  vertunt  in  occasionem 
omnis  lasciviae  et  carnalium  voluptatum ; 
tamquam  libertas  evangelica  sit  licentia, 
quidquid  libitum  est,  agendi.  Quales 
erant  Apostolorum  teraporibus  exorti  Si- 
moniani  et  Nicolaitae,  et  paulo  post  exo- 
rituri  Gnostici.  De  quorum  omnium  in- 
freni  lascivia  multa  apud  Epiphanium. 
Tales  sunt  et  hodie,  qui,  praetextu  liber- 
tatis  Christianae,  legibus  Ecclesiae  sese, 
quantum  in  ipsis  est,  eximunt,  easque 
contemnunt,  quo  licentius  carni  serviant. 
Adversus  quam  pestem  Petrus  et  Pauhis 
soUicite  suis  praeaeptis  fideles  munierunt ; 
Petrus  1  Epist.  2.;  Quasi  liberiy  et  non 
quasi  velamen  habentes  malitiae  liber- 
tatem ;  Paulus  Gal.  5.:  Yos  in  liberta- 
tem  oocati  estis,  tantum  ne  libertatem 
in  occasionem  detis  carnis.  Quo  perti- 
net  et  illud  2  Pet.  2. :  Libertatem  illis 
promittenteSj  cum  ipsi  sint  servi  cor- 
ruptionis. 

Et  solum  Dominatorem  et  Dominum 
nostrum  Jesum  Christum  negantes. 
Graeca  sic  habent:  Et  solum  herum 
Deum,  et  Dominum  nostrum  etc.  Eras- 
mus  explicate  vertit  hoc  modo :  Et  Deum, 
qui  solus  est  herus,  ac  Dominum  no- 
strum  Jesum  etc,  ut  prior  pars  referenda 
videatur  ad  Deum  Patrem,  qui  solus  est 
SsaTioxrjg,  id  est,  herus  totius  mundi, 
taraquam  magnae  domus  seu  familiae, 
quam  de.spotico  jure  gubernat.  Nam  hu- 
jusmodi  Dominum  significat  SsoT^OTTjg. 
Et  sic  utitur  ea  voce  Paulus  2  Tim.  2., 
ubi,  ciim  dixisset,  in  magna  domo  diversi 
generis  esse  vasa,  subjecit :  Si  quis  ergo 
emundavcrit  se  ab  istis,  erit  vas  in  ho- 
norem,  sanctificatum,  et  utile  Domino, 
£u/p7jOTOV  Ttp  SsoTTOTi;^.  Ncc  tameu  hic 
excluditur  Filius,  cujus  est  eadem  cum 
Patre  natura.  Caeterum  posterior  pars 
Filio  propria  est,  ut  homini;  secundum 
quam  naturam  ipse  sohis  (non  Pater,  non 
Spiritus  sanctus)  sanguine  suo  nos  rede- 
mit.  Sic  enim  Petrus  exponit  2  Epist.  2.: 

Et  eum,  qui  emit  eos,  Dominum  negant. 
Sunt,  qui  utrumqne  membrum  intelligunt 
de  Christo,  propterea  quod  Petrus  in  loco 
jam  dicto  de  solo  Christo  loquatur.  Ve- 
rum  nihil  vetat,  Judam  plus  aliquid  hic 
dixisse,  quam  Petrum;  ut  et  in  aliis  qui- 
busdam  sententiis. 

Quaeritur  autem,  quomodo  dicat,  eos 
Deum  et  Christum  ejus  negasse.  Multi 
iuterpretantur,  negasse,  si  non  verbo,  fa- 
ctis  tamen ;  quemadmodum  illi,  de  qui- 
bus  Paulus  Tit.  1. :  Confitentur,  se  nosse 
Deum  j  factis  autem  negant.  Sed  hic 
commentarius  Sasboldo  nimis  generalis 
est,  utpote  communis  omnibus  malis  Chri- 
stianis.  Haec  autem  proprie  dicuntur  in 
scholam  Simonis,  aiiosque  ejusdem  gene- 
ris  haereticos ,  qui  Dei  gratiam  trans- 
ferehant  in  luxuriam.  Et  constat  ex 
Irenaeo,  Epiphanio  et  aliis,  qui  de  hae- 
resibus  scripserunt,  Simonianos  ac  eae- 
teros  illius  primi  temporis  multa  fabulosa 
de  Deo  confinxisse,  plures  pro  uno  Deos 
mundi  gubernatores  introducentes;  quod 
erat  unum  dominatorem  Deum  negare. 
Jesum  quoque  dicebant,  nec  vere  natum 
esse,  nec  passum,  nec  resurrexisse ;  de- 
nique  nec  ipsum  esse  Christum,  nisi  pa- 
tronymice,  denominatione  ducta  a  supre- 
mo  Christo,  invisibili  etincorporeo;  quod 
erat  Domiyium  nostrum  Jesum  Chri- 
strum  negare.  Qui  commentarius  valde 
probabilis  est. 

5.  Commonere  autem  vos  volo,  scien- 
tes  semel  omnia.  Graece:  scientes  vos 
semel  hoc.  Et  sensus  est:  Volo  autem 
vos  commonefacere  et  in  memoriam  vobis 
revocare  illud,  quod  sequitur ;  quamvis 
hoc  ipsum  non  ignoretis,  sed  semel,  id 
est,  jamdudum  legendo  Scripturas,  satis 
exacte  didiceritis  atque  noveritis.  Non 
dissimiliter  Petrus  loquitnr  2  Epist.  1. : 
Propter  quod  incipiam  vos  semper  com^ 
monere  de  his;  et  quidem  ^cientes,  et 
confirmatos  vos  in  praesenti  veritate. 
Unde  nostra  versio  habeat:  omnia,  non 
liquet ;  nisi  forte  pro  aTiai  quidam  codi- 
ces  habuerint  ctTiavTa,  ac  deinde  in  La- 
tinos  codices  utrumque  vocabulum  irre- 
pserit :  semel  omnia.  Quo  modo  si  leges, 


sensus  erit:  Omnia,  de  quibns  volo  vos 
commonere. 

Quoniam  Jesus  populum  de  terra 
Aegypti  salvans,  secundo  eos,  qui  non 
crediderunt,  perdidit.  Tria  commemorat 
ex  antiquitate  exempla  vindictae  divinae 
in  homines  incredulos,  superbos  et  lasci- 
via  corruptos,  ut  ostendat,  non  evasuros 
severum  Dei  judiciara  ejusmodi  exemplis 
praefiguratum  (nam  omnia  in  figura  con- 
tingebant  illis  antiquis,  1  Cor.  10.)  eos, 
qui  falsa,  impia,  et  impura  sua  doctrina 
fidelium  animos  pervertunt.  Et  in  hoc 
Petrum  Judas  imitatur,  apud  quem  etiam 
tria  sunt  exempla ;  duo  quidem  eadem 
cum  istis,  tertium  autem  diversum,  quod 
est  de  diluvio,  cujus  loco  Judas  adfert 
exemplum  hoc  primum  de  perditis  ob  in- 
credulitatem  Israelitis.  In  Graeco  non 
Jesus,  sed  Dominus  legitur.  Sed  non 
temcre  est,  quod  Latiui  codices  omnes 
habent:  Jesus ;  quemadmodum  et  legit 
Hieronymus  contra  Jovin.  lib.  1.  cap.  12. 
Quamquam  et  Dominus  est  Jesus,  more 
Scripturae  novi  testamenti.  Salvans, 
Graece  awaac,  cum  salvasset. 

Vos,  inquit,  commonefacio,  quod  Jesus, 
posteaquam  populum  Israeliticum  ex  Ae- 
gypto  liberaverat  et  salvum  eduxerat, 
deinde  eos,  qui  Deo  fuerunt  increduli, 
perdidit.  Historia  prioris  partis  est  Exodi 
12.  13.  et  14.,  posterioris  Num.  14.  et 
26.,  ubi  Moses  refert,  omnes,  quotquot 
numerati  fuerant  a  viginti  annis  et  supra, 
exceptis  Caleb  et  Josue,  propter  inobe- 
dientiam  et  murmurationes  adversus  Do- 
minum,  cousumptos  fuisse  in  deserto. 
Quod  respicit  et  Paulus  1  Cor.  10.  di- 
cens:  Sed  non  in  plurihus  eorum  hene- 
placitum  est  Deo.  Nam  prostrati  sunt 
in  deserto.  Causam  vero  punitionis  ean- 
dem,  quam  Judas,  expressit  Paulus  Heb. 
3.  Ubi  de  iisdem,  quorum  cadavera  pro- 
strata  sunt  in  deserto,  disserens,  ita  con- 
cludit :  Et  videmus,  quia  non  potuerunt 
introire  in  requiem  ipsius  propter  in- 
credulitatem. 

Jam  quaeritur,  quomodo  Jesus  haec 
fecisse  dicatur,  qui  nondum  natus  erat. 
Hieronymus  loco  memorato  dictum  hoc 

putat  de  Jesu,  filio  Nave,  post  Mosen 
ductore  populi  Israelitici,  Sic  enim  voca- 
tur  apud  LXX.,  qui  nobis  ex  Hebraeo 
Josue,  filius  Nun,  appellatur.  Sed  hunc 
intelligi  uon  posse,  patet  ex  ipsis  Apo- 
stoli  verbis.  Non  euim  Josue  populum 
ex  Aegypto  liberavit,  sed  Moses,  seu  po- 
tius  per  Mosen  Dominus  Deus.  Neque 
Josue  perdidit  incredulos ;  sed,  Mose  ad- 
huc  principante,  Deus  incredulitatem  po- 
puli  sic  ultus  est,  ut  eorum  nemo  terram 
promissionis  intraret,  sed  omnes  moreren- 
tur  in  deserto.  Multoque  minus  id,  quod 
sequitur,  in  Josuo  competit;  nempe  quod 
angelos  apostatas  in  judicium  magni 
diei  vinculis  aeternis  sub  caligine  re- 
servavit. 

Kestat  igitur,  ut  secundum  Latinos  in- 
terpretes  et  Didymum  Graecnm  de  Jesu 
Christo,  Domino  nostro,  haec  dicta  acci- 
piantur,  qui  quidem  haec  omnia  fecit, 
non  ut  homo,  sed  ut  Deus,  Dei  Filius, 
repraesentatus  aulem  per  angelum ,  qui 
populum  Israeliticum  ex  Aegypto  per 
mare  rubrum  duxit  in  desertum,  ac  tan- 
dem  introduxit  in  terram  promissam.  Per 
quem  etiam  Deus  exercuit  punitionera  in- 
credulorum.  In  quibns  omnibus,  angelus 
ille  Christi  Domini  sui  personam  ac  ty- 
pum  gessit.  Qua  de  le  diximus  in  com- 
mentario  1  Cor.  10.  ad  illa  verba :  Neque 
tentemus  Christum,  sicut  qiddam  eorum 
tentaverunt. 

De  angelo  populum  e  terra  Aegypti 
ducente  et  salvante,  locus  est  Exod.  14., 
ubi  sic  legitur:  Tollensque  se  angelus 
Domini,  qui  praecedat  castra  Israel, 
abiit  post  eos  (et  cum  eo  pariter  colum- 
na  nubisj  ;  priora  dimittens,  post  ter- 
gum  stetit,  inter  casira  Aegyptiorum  et 
castra  Israel,  etc.  Hunc  autem  geseisse 
personam  Dumini,  significat  id,  quod  po- 
stea  dicitur:  Et  ecce,  respiciens  Domi- 
nus  super  castra  Aegyptiorum  per  co- 
lumnam  ignis  et  rmbis,  interfecit  exer- 
citum  eorum,  et  subvertit  rotas  curruum, 
et  ferebantur  in  profundum.  Quae  sal- 
vatio  non  tantum  consistebat  in  eo,  quod 
populum  educeret  ex  Aegypto;  sed  et  in 
eo,  quod  adversarios  perderet.    Uudc  et 


ad  eundem  angelum  pertinebat  primoge- 
nitorum  Aegypti  interfectio.  Nam  Sal- 
vatores  vocabantur,  qui  expugnando  et 
occidendo  hostes,  populum  liberabant  e 
captivitate,  servitute  et  periculis ;  quales 
Josue,  Othonicl,  Gedeon,  Jephthe,  Sam- 
son,  Samuel,  et  in  4  Regum  13.  Joas,  rex 
Israel. 

Porro  de  eodem  angelo,  vindice  eorum, 
qui  non  crediderant,  locus  apertus  est 
Exod.  2.3. :  Ecce,  ego  mittam,  ait  Domi- 
nus,  angelum  meum,  qui  praecedat  te 
et  custodiat  in  via,  et  introducat  in  lo- 
cum,  quem  praeparavi.  Observa  eum, 
et  audi  vocem  ejus;  nec  contemnendum 
putes ;  quia  non  dimittet,  cum  peccave- 
ris.  Et  ut  intelligas  in  eo  personam  Do- 
mini,  proxime  subjungit:  Et  est  nomen 
meum  in  illo,  id  est,  nomine  meo  voca- 
tur.  Spectat  eodem,  quod  Paulus  eum 
vocat  exterminatorem,  1  Cor.  10.  Quo 
nomine  etiam  designatur  Judith  8.  et 
Sap.  18.  Vide,  quae  ad  eum  Pauli  locum 
a  nobis  dicta  sunt.  Per  haec  autem  de- 
struitur  haeresis  Ebionitarum  et  Photi- 
uiauorum,  negantium ,  Christum  fuisse 
ante  Mariam.  Imo  et  Arianorum,  qui 
Christo  veram  deitatem  ademerunt.  Por- 
tabat  enim  angelus  ille  nomen  Domini 
tetragammaton,  Exod.  3.  20.  et  alibi.  Nec 
minus  dostruitur  uterque  error  per  id, 
quod  sequitur: 

6.  Angelos  vero ,  qui  non  servave- 
runt  suum  principatum.  Graece:  An- 
gelosque,  qui  non  servaverunt  etc.  Hoc 
exemphim  etiam  apud  Petrum  est  ita 
scribentem :  Si  enim  angelis  peccantibus 
etc.  Judas  autem  peccatum  ipsorum  per 
effectns  describit.  Nam  angeli  peccando 
per  superbiam  non  servarunt  suum  prin- 
cipatum,  id  est,  amiserunt  angelicae  dig- 
nitatis  honorem,  sicut  exponit  Oecume- 
nius;  ut  de  iis  dici  possit,  quod  de  ho- 
mine,  in  Psalmo  48.:  Cum  in  honore 
essent,  non  intellexerunt.  Erasmus  ver- 
tit:  originem.  Nam  apX'^  utrumque  sig- 
nificat,  principatum ,  et  originem  sea 
principium.  At  sensus  eodem  redit :  No7i 
servarunt  suam  originem,  id  est,  exci- 
derunt  ac  privarunt  se  dignitate  et  feli- 

citate,  in  qua  fuerant  creati ;  donum  illud 
gratuitum  primae  conditionis  non  reti- 
nuerunt. 

Sed  dereliquerunt  suum  domicilium. 
Sive  habitaculum.  Id  est,  peccando  coe- 
lestem  liabitationem,  velut  stationem  ho- 
norabilem,  in  qua  coUocati  fuerant,  de- 
seruerunt.  Nam  erigentes  se  adversus 
Deum  per  superbiam,  neque  naturae,  ne- 
que  loci  primaevum  honorem  conservare 
potuerunt. 

In  judicium  magni  diei,  vinculis  ae~ 
ternis,  sub  caligine  reservavit.  Graece: 
6716  Cocpov  TSTijprjxsv,  sub  caligine  serva- 
vit.  Utraque  vox  etiam  apud  B.  Petrum 
legitur.  Magnum  diem  vocat,  quem  alibi 
Scriptura:  diem  Domini,  et  emphatice: 
illum  diem,  id  est,  diem  seu  tempus  magni 
et  universalis  judicii.  Nam  L[Uod  in  qui- 
busdam  codicibus  legitur  magni  Dei, 
mendosum  esse,  constat.  Vincula  ae- 
terna,  pro  quibns  Petrus  dixit:  catenas, 
et  interpres :  rudentes,  metaphorice  sig- 
nificant  Dei  potentiam,  qua  tamquam  vin- 
culis  quibusdam  aeternis,  id  est,  num- 
quam  solvendis,  eos  constringit  ac  detinet, 
ne  liberi  ferantur,  quo  volunt.  Itaque 
sensus  est:  Dominus  Jesus  angelos  de- 
sertores,  simulatque  peccarunt,  e  coelo 
praecipitatos,  in  locum  caliginosum,  id 
est,  in  infernum,  detrusit;  in  quo  velut 
quibusdam  vinculis,  iisque  perpetuis,  tra- 
ditos  et  adstrictos  servavit,  ac  servat  de- 
tinetquej  dum  sibi  ad  judicium  illud  uni- 
versale  exhibeantur,  coram  toto  mundo 
sententiam  suae  condemnationis  accepturi. 

Quidam  nomine  caliginis  aerem  cali- 
ginosum  intelligunt ;  in  quem  velut  in 
carcerem  dejecti  sunt  daemones,  et  velut 
reconditi  usque  ad  illud  judicium.  Ita 
Clemens  Alexandrinus  in  commentariolo 
hujus  loci,  et  post  eum  Beda,  glossa  in- 
terlinealis,  Liranus,  Cajetanus  et  Adamus. 
Sed  quia  B.  Petrus  tartarum  vocat  cum 
locum,  in  quem  sunt  detrusi,  quod  non 
aeris,  sed  inferni  nomen  est:  idcirco  pro- 
babilius  arbitramur,  infernum  significari. 
Quamquam  utrumque  verum  est,  et  in 
infernum,  et  in  aerem  hunc  caliginosum, 
ut  in  carcerem,  dejectos  esse;  quemad- 


modum  ostendimus  in  illo  ad  locum  Petri 
commentario,  ad  quem  pro  hujus  loci  ple- 
niori  inteUigentia  lectorem  remitto. 

7.  Sicut  Sodoma  et  Gomorrha,  et  fini- 
timae  civitates,  simili  modo  exfornica- 
tae,  et  abeuntes  post  carnem  alteram. 
Tertium  est  exemplum ,  idem  cum  eo, 
quod  apud  Petrum  tertium  erat,  de  ever- 
sione  Sodomae  et  Gomorrhae,  et  civita- 
tum  iis  finitimarum,  sive,  quod  Graeca 
lectio  sonat,  circumvicinarum.  Hae  ci- 
vitates  erant  Adama  et  Seboim,  quas 
duas  etiam  Osee  Propheta  nominat  cap. 
11.  Omnlum  antem  quatuor  nomina  re- 
petuntur  a  Mose  Deut.  29.  Nam  quinta 
Segor,  intercedenteLot,  servata  fuit,  alio- 
qui  cum  caeteris  peritura,  Genes.  19. 
Porro  civitates  vocat  earum  habitatores, 
id  est  cives,  incolas;  aut  certe  civitates 
cum  habitatoribus.  Similimodo,  Graece: 
Simili  cum  illis  modo,  nempe  cum  So- 
doma  et  Gomorrha.  Significat  enim  Apo- 
stolus,  civitates  Sodoraae  et  Gomorrhae 
vicinas  similia  cum  illis  flagitia  commi- 
sisse,  ideoque  eidem  poenae  fuisse  invo- 
lutas.  Ea  flagitia  denotat,  dicens:  Ex- 
fornicatae  et  abeuntes  post  carnem  al- 
teram.  Quidam  exfornicatas  interpre- 
tantur  fornicatas,  stupris  inquinatas,  com- 
positum  accipientes  pro  simplici. 

Verum  S.  Judas  sine  dubio  plus  aliquid 
significare  vohiit  ea  voce  composita,  ac 
parum  usitata;  nempe  fornicationem, 
quae  fiat  extra  ac  praeter  modum  natu- 
rae.  De  quo  genere  libidinis  Sodomitas 
infamat  Scriptura  Geneseos.  Et  hoc  est, 
quod  Apostohis,  velut  exponendo,  sub- 
jungit:  Et  abeuntss  post  carnem  alte- 
ram,  sive,  ut  Erasmus  aliique  vertunt : 
Et  secutae  carnem  alienam.  Non  enim 
carnem  alteram ,  sive  alienam ,  dicit 
carnem  quam.libet  non  suam,  id  est,  non 
suae  uxoris,  quomodo  nonnulli  interpre- 
tantur;  quasi  peccatum  adulterii  hic  in- 
sinuetur ;  nam  de  adulterio  nihil  expresse 
meminit  Scriptura,  civitatum  illarum  pec- 
cata  recensens.  Sed  carnem  alteram  in- 
telligit  carnem  masculam,  quae  altera  vel 
ahena  dicitur,  quod  ad  generationem  at- 
tinet,  duo  mares  una  caro  esse  non  pos- 

sunt,  sed  tantum  mas  et  foemina.  Proinde 
caro  mascula  respectu  masculae  semper 
manet  caro  aliena.  Sic  exponunt  Oecu- 
menius  et  alii  plerique,  et  eum  sensum 
historia  postulat.  Nam  et  Simoniani  atque 
Nicolaitae,  Gnosticorum  parentes,  hujus- 
moJi  portentosas  atque  infandas  libidines 
exercuisse  leguntur;  quos  hic  notare  vo- 
hiit  Apostolus. 

Factae  sunt  exemplum,  ignis  aeterni 
poenam  sustinentes.  Graece  :  propositae 
sunt  exemplum  etc. 

Dubium  est,  quo  referendus  sit  geniti- 
vus :  ignis  aeterni,  utrum  ad  exemplumj 
an  ad  poenam.  Si  ad  exemplumj  sensus 
erit:  Civitates  illae,  sustiuentes  poeuam 
in  Genesi  descriptam,  scilicet  ignis  et  sul- 
furis,  propositae  sunt  in  exemplum  ignis 
aeterni,  id  est,  punitionis  impiorum  in 
igne  aeterno.  Nam  illarum  civitatum  tam 
horribilis  poena  fuit  insignis  quaedam 
figura  gehennae.  Si  referatur  ad  poenam, 
significabitur,  illas  civitates  in  eo,  quod 
sustinent  poenam  ignis  aeterni,  propo- 
sitas  esse  peccatoribus  in  exemplum.  Cui 
sensni  favere  fortasbe  videatur  participium 
praeseutis  temporis  67i£}(Ouaai^  sustinen- 
tes.  Sed  hic  sensus  difficultatem  habet. 
Nam  quomodo  civitates  illae  per  hoc, 
quod  sustinent  poenam  ignis  aeterni, 
sunt  peccatoribus  in  exemplum  propo- 
sitae;  eum  de  poena  ignis  aeterni  Ge- 
nesis  historia  non  loquatur,  exemplum 
autem  ab  historia  petatur?  Ut  omittam, 
quod  exemplum  Eumi  debeat  a  re  nota^ 
notuni  autem  non  erat  peccatoribus,  ad- 
versus  quos  hic  agitur,  Sodumitas  igne 
aeterno  cruciari. 

Qiiocirca  Cajetanus  ignem  aeternum 
interpretatur  illarum  civitatum  incendium. 
Quam  dicit  vocari  poenam  ignis  aeternij 
quod  sit  irreparabilis  et  diiratura  usque 
in  fiuem  mundi.  Nam  ea  loca  mare  mor- 
tuum  nunc  occupat.  Alii  dicunt,  incen- 
dium  illud  vocari  ignem  aeternum  me- 
tonymice,  eo  quod  tjrpus  fuerit  ignis  ae- 
terni.  Veruntamen  prior  sensus  et  con- 
structio  magis  convenit  cum  verbis  Apo- 
stoli  Petri,  dicentis,  quod  Deus  civitates 
illas  in  cinerem  redigens  eversione  dam- 

6Hil.   Estii   Comm.  Tom.  UI. 


navit  j  exemplum  eorum,  qui  impie 
acturi  suntj  ponens.  Ex  quo  loco  pri- 
mum  constat,  uon  poenam  ignis  aeterni, 
quam  Sodomitae  nunc  sustinent  apud  in- 
feros,  sed  poenam  incendii  et  eversionis 
temporalis,  quam  olim  in  hoc  mundo  passi 
sunt,  impiis  proponi  in  exemplum.  Deinde 
(quod  consequens  est),  exemplum  intel- 
ligi  ignis  aeterni,  qui  praeparatus  est  im- 
piis ;  idque  non  morale  tantum ,  sed  et 
typicum ,  quemadmodum  apud  Petrum 
exposuimus. 

8.  Similiter  et  hi  carnem  quidem  ma^ 
culant.  Cohaeret  haec  pars  cum  versu 
superiore,  quasi  dicat:  Sicut  illi  exforni- 
cati  sunt  et  post  carnem  alteram  abierunt, 
similiter  et  hi  carnem  maculant'^  ac 
proinde  sicut  illi  igne  coelitus  emisso 
puniti  sunt,  similiter  hi  igne  aeterno  pu- 
nientur;  quandoquidem  ignis  ille  exem- 
plum  et  figura  fuit  ignis  aeterni.  Porro 
Graeca  sic  habent :  Similiter  sane  et  hi 
somniantes  (sive :  delusi  in  somniis)  car- 
nem  quidem  polluunt.  Graecam  vocem: 
ivuTcviaCo^cVot,  somnianteSj  legunt  etiam 
et  exponunt  Clemens  Alexandrinus  et  Oe- 
cumenius  in  comm.,  ac  rursum  idem  Cle- 
mens  lib.  3.  Stromatum,  et  Epiphanius  in 
haeresi  Gnosticoram.  Somniantes  autem 
intellige,  non  proprie,  quod  omnibus  com- 
mune  est  et  naturale,  sed  metaphorice. 
Qaam  tamen  metaphoram  alii  aliter  ex- 
plicant.  Oecumenius  interpretatur  de 
coitu  quodam  incompleto  cum  mulieribus 
eoque  non  nominando  Borboritarum, 
quem  refert  ex  Epiphanio.  Quod  impu- 
rum  facinus  propter  imperfectiouem  dicit 
appellari  iusomnium ;  quemadmodum  im- 
perfecta  suut,  quae  in  somniis  aguntur. 

Ipse  vero  Epiphauius  haec  insomnia 
refert  ad  fabulosam  Gnosticorum  nugaci- 
tatem;  ut  somniantes  dicantur,  id  est  de- 
lirantes,  eriantes,  et  dicentes,  quae  non 
sciunt.  Pro  quo  sensu  adducit,  quod  hic 
paulo  post  de  seductoribus  istis  dicitur  : 
Quaecumque  ignorant,  blasphemant. 

At  vero  Clemens  somniantes  interpre- 
tatur  eos,  qui  somniant  imaginatione 
sua  libidines  et  reprobas  cupiditates; 
tamquam    dicat    Apostolus:    Non    aliud 

somniant,  quam  spurcas  libidines ;  toti 
suut  in  illis.  Pro  quo  Petrus :  Volupta- 
tem  existimantes  diei  delicias,  ac  lur- 
sum :  Oculos  hahefites  plenos  adulterii 
et  incessabilis  delicti.  Ex  qua  collatione 
apparet,  hunc  esse  verum  sensum,  quem 
attulimus  ex  Clemente.  Quamquam  putat 
Gaignaeus,  Apostolum  alludere  ad  illu- 
siones  et  pollutiones  nocturnas,  quia  ad- 
dit:  carnem  macuJant.  Hoc  autem  non 
uno  modo  faciebant  seductores  illi,  qui 
gratiam  Dei  transferebant  in  luxuriam, 
sed  varie,  prout  varios  excogitabant  libi- 
dinum  modos. 

Dominationem  autem  spernunt.  Hoc 
non  comprehenditur  sub  adverbio:  simi- 
liter,  sed  adjungitur  ut  diversum;  ac  si 
dicat:  Nec  illud  tantum  faciunt,  quod 
Sodomitae ;  sed  praeterea  dominationem 
spernunt  etc.  Exposita  est  haec  pars  in 
Epistola  B.  Petri,  ubi  dicit:  Dominatio- 
nemque  contemnunt.  Quaravis  enim  alii 
de  magistratu  politico  exponant,  quod 
voluit  Erasmus,  dnm  vertit  hoc  loco: 
Dominos,  phirali  numero ;  alii  de  domi- 
nio  Christi  redemptoris:  eum  tameu  sen- 
sum  utriusque  Apostoli  scopo  magis  con- 
venire  diximus,  secundum  quem  intelli- 
gitur  universaiis  dominatio  Dei,  qua 
mundum  instituit  et  gubernat.  Nam  pro- 
pius  respondet  hic  sensus  ad  dogmata 
haereticorum  Apcstolici  temporis  ;  ut  qui 
domiuationem  illam  Dei  supremam  et 
universalem  commenticiis  suis  fabulis  in 
contemptum  adducerent,  et,  quautum  in 
ipsis  erat,  abrogarent. 

Majestatem  autem  blaspkemant,  Ma- 
jestatem,  Graece  plurali  numero  :  ^o^az, 
glorias,  majestates ,  dignitates,  ut  qui- 
dam  vertunt.  Haec  pars  in  Epistola  B. 
Petri,  juxta  Graecam  veritatem,  ita  legi- 
tur:  Glorias  non  metuunt  blasphemare. 
Quas  utrobique  Scriptura  vocet  glorias, 
explicare  conati  sumus  in  illius  loci  com- 
mentario;  et  ostendimus,  eos  probabiliter 
sentire,  qui  glorias  interpretantur  coele- 
stes  virtutes,  id  est,  angelos  Dei  ministros  ; 
de  quibus,  ad  eorum  injuriam  et  contu- 
meliam,  multa  absurda  et  indigna  veteres 
haeretici  confinxerunt,  ut  inter  alios  refert 


Theodoretus  lib.  1.  fabul.  haeret.  Et  qui- 
dem  haec  aperta  sententia  est  Clementis 
Alexandrini  in  hunc  locum,  per  majesta- 
tes  angelos  significari.  Vocantur  aatem 
angeli  majestates  seu  gloriae  vel  propter 
gloriam  supernae  beatitudinis,  qua  fru- 
untur,  vel  qnia  sunt  a  Deo  constituti 
principcs  regnorum  et  Ecclesiarum,  quod 
illis  honorilicum  est  et  gloriosum.  Non 
parum  sane  confirmat  hanc  expositicnem 
pars  seqaens  de  Michaele  Archangelo, 
nolente  convitiari  diabolo ;  necnon  quod 
deiuceps  sequitur :  Hi  autem,  quaecum- 
que  quidem  ignorant,  blasphemant ;  ut 
ex  commentario  patebit. 

9.  Cum  Michael  Archangelus,  cum 
diabolo  disputans,  altercaretur  de  Mosi 
corpore.  Enormem  audaciam  et  improbi- 
tatem  eorum,  qui  glorias  blasphemabant, 
arguit  ex  comparatione  ejus,  quod  fecit 
Michael  Archangehis.  Est  enim  adversa- 
tivas  sermo  in  Graeco :  6  dh  ^lv/^arjX,  Mi- 
chael  autem,  vel :  Aiqui  Michael  Ar- 
changelus ,  quum  adversus  diaboJum 
certans  sive  aJtercans  disputaret.  Sie 
enim  ex  Graeco  transponenda  videntur 
verba  Latina,  quae  interpres  reddidit ;  ut 
ostendimus  ad  iHud  Rom.  14. :  Non  in 
disceptationibus  cogitationum. 

Quaeritur,  unde  B.  Judas  istam  histo- 
riam  Michaelis  cum  diabolo  disputantis 
acceperit.  Multi  depromptam  putant  ex 
libro  quopiam  apociypho,  velut  illo,  cui 
titulus:  Assumptio  Mosi,  vel  juxta  alios: 
Ascensio  Mosi.  Quod  si  ita  est,  non  id- 
circo  periclitatur  auctoritas  hujus  Episto- 
lae.  Nam  ut  in  haereticorum  libris  non 
omnia  falsa  sunt,  ita  ncc  in  apocryphis. 
Apostolus  autem,  spiritu  divino  praeditus, 
haud  dubie  discernere  potuit  inter  ejus- 
dem  Mbri  vera  et  falsa;  quemadmodum 
et  Paulus  discrevit,  qui  tribus  locis  ad- 
fert  ex  Poetis  ethnicis  testimonia,  ut  Act. 
17.  1  Cor.  15.  et  ad  Tit.  1.  Quamquam 
fortasse  probabilius  est,  Judam  haec  ha- 
buisse  ex  traditione  majorum  uon  scripta, 
sicut  et  PaUiUS  uomina  magorum  Pharao- 
nis,  2  Tim.  3.  Nisi  quis  dicat,  ea,  quae 
hic  comraemorantur,  scripto  tradita  fuisse, 
nec  apocrypho,  nec  sacro,  sed  quod  fidem 

tamen  mereretur  hnmanam  ;  nt  sunt  mnlta 
alia  ab  hominibus  scripta,  quae  etsi  non 
sint  auctoritatis  divinae,  non  tamen  ut 
apocrypha  rejiciuntur. 

Iterum  quaeritur,  quaenam  aut  qualis 
fuerit  haec  altercatio  seu  disputatio  Mi- 
chaelis  cum  diabolo  super  Mosi  corpore. 
Respoudeo ,  colligendum  id  esse  ex  iis, 
quae  de  morte  et  sepultura  Mosi  scribun- 
tur  Deut.  ult.  Ubi  cum  dixi.gset  Scriptura, 
mortuum  esse  Mosen ,  servum  Domini, 
jubente  Domino,  subjunxit:  Et  sepeli- 
vit  eum  (utique  Dominue)  m  valle  terrae 
Moab  contra  Phogor ;  et  non  cognovit 
homo  sepulchrum  ejus  usque  in  hodier- 
num  diem.  Quod  enim  dicitur  Dominus 
Mosen  sepelivisse,  factum  intellige  (quod 
praesens  locus  indicat)  ministerio  Michae- 
lis  Archangeli,  qui  ductor  erat  populi  per 
desertum,  et  introductor  in  terram  pro- 
missam,  quique  toties,  Domini  personam 
repraesentans,  cum  Mose  collocutus  fue- 
rat  facie  ad  faciem,  sicut  solet  loqui 
homo  ad  amicum  smim,  ut  diciturExod. 
33. ;  ut  proinde  officium  sepulturae  Mosi, 
tamquam  amico  suo,  videri  possit  exhi- 
buisse.  Sic  autem  sepelivit,  ut  hominibus 
incognitum  maneret  ejus  sepulchrum.  Cu- 
jus  facti  rationem  hanc  reddunt  inlerpre- 
tes,  eamque  meo  judicio  verissimam,  ne 
populus  Tsraeliticus,  qui  ad  idololatriam 
valde  propensus  erat,  corpori  Mosis,  tanti 
prophetae,  tam  clari  signis  et  prodigiis, 
et  per  quem  tanta  beneficia  acceperat, 
divinos  honores  impenderet.  Hoc  quippe 
diaboli  studium  erat,  obstrepentis  occul- 
tatioui  sepulchri,  et  ex  adverso  conten- 
dentis  (quasi  qui  pro  honore  Mosi  solli- 
citas  esset),  tanti  viri  sepulchrum  celebre 
apud  homines  ac  venerabile  esse  debere. 
Hac  igitur  de  re  inter  Archangelum  Mi- 
chaelem  et  diabolum  altercatio  fuit.  Ex 
qua,  simul  et  ex  utroque  loco,  tam  Deu- 
teronomii ,  quam  hujus  Apostoli ,  plane 
evertitur  opinio  quorundam  veterum  mi- 
nns  eruditorum,  qui,  apocrypha  quaedam 
secuti,  negarunt,  Mosen  esse  mortuum. 
Quos  et  Augustinus  ex  Scriptura  refellit 
lib.  26.  contra  Faustum,  cap.  3.,  et  super 
Joan.  tract.  ultimo. 


Porro  Michaelem  Apostolus  Archan- 
gelum  vocat,  id  est,  omnium  Angelorum 
principem  ;  non  autem,  ut  nonnulli  pu- 
tant,  unum  ex  ordine  Archangelorum. 
Nara  Michaelem  inter  omnes  Angelos  esse 
supremum,  satis  liquet,  tum  ex  iis,  quae 
de  eo  scribuntur  Apoc.  12.,  tum  ex  officio 
Ecciesiastico ,  in  quo  primas  coelestis 
exercitus,  atque  angelicae  militiae  prin- 
ceps  appellatur.  Et  nos  eam  sententiam 
phiribus  argumentis  comprobavimus  in  2. 
sent.  dist.  10.  Vide  etiam,  quae  diximus 
ad  illud  1  Thess.  4. :  In  voce  Archangeli, 

Non  est  ausus  judicium  inferre  blas" 
phemiae.  Conferendus  est  hic  locus  cum 
eo,  qui  est  apud  Petrum  2  Epist.  2.  ita 
scribentem:  Ubi  Angeli,  fortitudine  ac 
virtute  cum  sint  majores,  non  portant 
adversum  se  exsecrnbile  judicium.  Inde 
enim  intelligitur,  eadem  esse  haec  duo, 
portare  judicium  exsecrabile,  et  inferre 
judicium  blasphemiae ,  sive  judicium 
blasphemum  ac  maledicum,  id  est,  ut  illo 
loco  exposuimus,  exsecrari,  maledictum 
impingere,  verba  maledica  ingerere.  Quae 
maledictio  judicium  vocatur,  quia,  qui 
maledicit  alteri,  hoc  ipso  judicat  eum  et 
condemnat;  sive  cpnvitium  dicat,  sive 
mali  aliquid  imprecetur. 

Quod  ait:  Non  est  ausus,  sensus  est, 
Michaelem  Archangelum  in  illa  conten- 
tione  cum  diabolo  abstinuisse  a  maledictis 
ei  inferendis,  id  est,  noluisse  ei  maledicere, 
cum  id  jure  posset.  Ac  si  dicat  Apostolus  : 
Illa  traditio,  sive  scripta,  sive  non  scripta 
ad  quam  respicio,  noninducitMichaelem  in 
illa  altercatione  maledicentem  diabolo.  Si 
quaeras,  cur  id  facere  noluerit,  cum  ho- 
mines  exorcistae  diabolo  maledicere  non 
vereantur,  respondemus,  ideo  noluisse, 
cum  posset,  ut  nobis,  ad  quorum  doctri- 
nam  talia  scripta  vel  tradita  sunt,  exem- 
plum  daretur  modestiae,  ne  faciles  esse- 
mus  ad  maledicendum  cuiquam.  Qua 
ratione  etiara  in  Apocaljpsi,  cap.  19.  et 
22.,  Angelus  non  se  permittit  a  Joanne 
adorari,  id  est,  procubitu  corporis  hono- 
rari,  quo  tamen  honore  dignus  erat ;  sci- 
licot  ut  nos  homines,  quibus  honorari  per- 

saepe    pericnlosum    est,   liumilitatem   et 
honorum  fugam  suo  exemplo  doceret. 

Sed  dixit:  Imperet  tihi  Dominus. 
Graece :  Increpet  te  Dominus.  Quod  et 
in  nonmiUis  est  manuscriptis  Latinis.  Ve- 
risimile  est,  interpretem,  Graeco  casu 
retento,  vertisse:  Increpet  tibi  Dominus; 
sic  enim  et  Hieronymus  citat  in  Apolo- 
gia  adversus  Ruflfinum ;  quod  cum  soloe- 
cum  videretur,  mutatum  ab  aliquo  fuisse 
verbum  increpet  in  imperet.  Utrumvis 
autem  legas,  sensus  convenit,  estque  hu- 
jusmodi:  Deus  te  coerceat,  et  conatum 
tuum  prohibeat.  Hoc  autem  non  erat 
maledicere,  sed  tantum  imprecari  a  Deo 
mali  conatus  impedimentum.  Siraile  quid 
habetur  Zachar.  3. :  Dominum,  id  est 
Angehim  Domini,  dixisse  ad  Satan:  In- 
crepet  Dominus  in  te,  Satan ;  et  in- 
crepet  Dominus  in  te.  Ubi  pro  Satan 
transtulerunt  diaholum  interpretesLXX. 
Porro  argumentum  hujus  loci  tale  est. 
Si  Michael,  Angelorum  Princeps,  noluit 
maledicere  diabolo,  quamvis  pessimo  et 
aeternis  suppliciis  addicto,  ac  omnium 
maledictione  dignissimo,  sed  modestis- 
sime  ei  restitit,  tantum  utens  his  verbis : 
Increpet  te  Deus ;  quae  igitur  auda- 
cia  et  superhia  est,  homines  terrenae  fra- 
gilisque  naturae  convitiis  incessere  spiri- 
tus  illos  Angelicds,  qui  sunt  in  coelesti- 
bus,  et  tanti  sunt  apud  Deum,  ut  glorlae 
seu  majestates  appellentur  ? 

10.  Hi  autem ,  quaecumque  quidem 
ignorant,  hlasphemant.  Quaecumque, 
Graece :  Zia.,  quod  in  hac  et  sequenti 
parte  simpliei  relativo :  quae ,  reddunt 
alii  interpretes ;  ut  sermo  sit  indefinitus, 
non  universah's.  Neutra  enim  parte  sen- 
sum  universalem  S.  Judas  intendit,  ut 
nec  B.  Petrus,  apnd  quem  totus  bic  ver- 
sug  ita  legitur:  Hi  vero  velut  irratio- 
nahilia  pecora,  naturaliter  in  captio- 
nem  et  in  pernicem,  in  his,  quae  igno- 
rant,  hlasphemantes ,  in  corruptione 
sua  perihunt.  Repetit  aiitem  Apostolus 
hac  priori  parte  verbis  generalibas  id, 
quod  dixerat:  majestatem  autem  hlas- 
phemant.  Estque  haec  connexio  :  Mi- 
chael  Archangelus  non  fuit  ausus  male- 


dicere  diabolo;  at  isti  nequam  horaun- 
ciones  passim  ea,  quae  non  noverunt, 
maledictis  insectantur,  etiam  majestates, 
longe  supra  ipsos  positas.  Vide ,  (^uae 
diximus  in  expositione  Petri. 

Est  ea  sane  haereticorum  indoles,  ea, 
quae  non  noverunt,  nec  intelligunt,  mor- 
dere  et  blasphemare.  Quod  olim  Mani- 
chaei  fecerunt  de  vetere  testamento ,  et 
Ariani  de  mysterio  Trinitatis,  et  hodie 
sectarii  de  sacramentis  Cbristi,  et  caeri- 
moniis  Ecclesiae ;  quum  e  diverso  veri 
Christiani,  si  quid  in  sacris  libris  ac  fidei 
catholicae  mysteriis  non  intelligunt,  hu- 
militer  ut  caetera  venerentur,  inteUigen- 
tiam  exspectantes  ab  eo,  qui  dat  homini 
scientiam;  dicentes  ei  cum  Psalmista : 
Servus  tuus  sum  ego,  da  mihi  intellec- 
tum ,  ut  sciam  testimonia  tua.  Cujus 
modestiae  specimen  est  in  Dionysio  Ale- 
xandrino,  qui,  referente  Eusebio  lib.  7. 
hist.  eccles.  cap.  20.,  professus,  Apoca- 
lypsim  Joannis  se  non  inteHigere,  quod 
in  ea  res  altiores  divinioresque  scribe- 
rentur,  quam  quas  ipse  raente  coraprehen- 
dere  posset :  Attamen,  inquit,  non  eas 
improho,  quas  non  intelligo :  sed  ideo 
potius  admiror,  quod  mentis  acie  lu- 
strare  non  queo. 

Quaecumque  autem  naturaliter,  tam- 
quam  muta  animalia ,  norunt,  in  his 
corrumpuntur.  Muta,  Graece:  aXoya, 
irrationalia,  ut  in  Epistola  Petri.  Re-^ 
petit  et  explicat,  quod  ante  dixerat:  Car- 
nem  quidem  maculant.  Quae  vero,  in- 
quit,  naturaliter  solis  sensibus,  ac  si 
essent  animalia  rationis  expertia,  cogno 
scunt,  ut  ea  maxime,  quae  gustu  tactuque 
percipiunt:  in  iis  per  commessationes  et 
ebrietates,  et  varias  libidines  corrumpun- 
tur,  ea  nimirum  corruptione,  qua  dignitas 
humanae  conditionis  in  corpore  dehone- 
statur  ac  laeditur,  quod  utique  facere  so- 
lent  peccata  csrnaha.  Naturaliter,  oppo- 
niturrationietjudicio,  quo  bestiae  carent; 
quibus  proinde  similes  fiunt  homines, 
quando  brutales  sensuum  motus  freno 
rationis  non  cohibent  aut  moderantur. 
Exponit  hunc  locum  Epi})hanius  in  hae- 
resi  Guosticorum. 

11.  Vae  illis,  qui  in  via  Cain  abie- 
runt.  Rursns  iuteiitiim  illis  seductoribus 
deuuntiat,  adductis  ex  antiquitate  exem- 
plis  eorum,  quornm  mores  imitantur,  Cain 
et  Balaam  et  Core,  qui  oranes  male  pe- 
rJerunt.  Haec  pars  in  quibusdam  vetustis 
exemplaribus  ita  legitur:  Vae  illis,  quia 
via  Cain  abierunt,  Graecis  conformiter, 
quae  sic  habent:  Vae  eis,  quia  via  Cain 
ierunt,  seu  ingressi  sunt.  Sed  et  veteres 
concordantiae  quia  legunt,  ut  et  textus 
apud  Clementem  Alexandrinum.  Est  au- 
tem  Hebiaismus  multipiex  in  his  ver- 
bis,  quemadmodum  bene  declarat  Adamus. 
Vae  illis,  denuntiatio  est  poenae  <jomme- 
ritae;  quasi  dieat;  Digni  sunt,  qui  au- 
diant:  Ite,  maledicti,  in  ignemaeternum. 
Quia  viam  Cain  ingressi  sunt ,  id  est 
vitam,  mores  et  exemplum  ejus  sequun- 
tur.  Nam  sicut  Oain  invidit  fratri,  et  ex 
invidia  eum  interfecit:  ita  et  isti  frater- 
nitatem  oderunt  ac  deserunt,  et  venenosis 
atque  perniciosis  suis  doctrinis  animas 
fratrum  occidunt.  Adfert  huc  et  alium  sen- 
sum  Oecumenius,   sed  minus  probabilem. 

Et  errore  Balaam  mercede  effusi 
sunt.  Mercede,  Graece:  |uiio&ou,  merce- 
dis,  quoraodo  verisimile  est  interpretem 
vertisse,  cumque  uon  intelligeretur,  mu- 
tatum  fuisse  iu  alium  casum.  Nam  ordo 
verborum  est :  Et  effusi  sunt  errore  seu 
deceptione  mercedis  Balaam,  id  est,  ava- 
ritia  decepti,  exemplo  Balaam,  qui  raer- 
cede  conductus  voluit  maledicere  populo 
Dei,  sese  effundunt  in  omne  facinus.  Ra- 
dix  e7iim  omnium  malorum  est  cupidi- 
tas,  1  Tim.  6.,  et:  Avaro  nihil  est  sce- 
lestius ,  Eccles.  10.  Nota  est  Simonis, 
cujus  hic  schola  taxatur,  avaritia,  qui 
Spiritum  sanctum  emere  voluit,  ut  ven- 
deret,  ideoque  andivit  a  Petro:  Pecunia 
tua  tecum  sit  in  perditionem ,  Act.  8. 
Error  itaque  mercedis  Balaam  deceptio 
est  ex  mercede  sperata,  quae  et  ipsum 
Balaam  decepit,  eumque  impulit  in  pes- 
simam  voluntatem.  Hoc  de  Balaam  exem- 
phim  etiam  Petrus  adduxit. 

Et  in  contradictione  Core  perierunt. 
Graece  sine  praepositione :  Et  contra- 
dictione  Core  perierunt,  Estque  sensus : 


Ob  imitationem  contradictionis,  id  est, 
murmurationis  ac  seditionis  adversus 
Mosem  et  Aaron  excitatae  a  Core,  vo- 
lente  sacerdotium  ad  se  suosque  trans- 
ferre,  destinati  sunt  ad  perditionem,  eam- 
que  similem  illius  ac  sociorum  exitio.  Ut 
enim  illos  ducentos  et  quinquaginta,  quo- 
rum  princeps  erat  Core,  consumpsit  ignis 
egressus  a  Domino :  sic  et  istos  murmU" 
rantes  et  querulosos  (ut  infra  nominan- 
tur),  et  ambitionis  studio  factiosos,  atque, 
ut  infra  rursus  dicitur,  segregantes  semet 
ipsos,  involvet  ignis  aeternus. 

Multi  putant,  Core  periisse  hiatu  ter- 
rae,  quoraodo  perierunt  Dathan  et  Abiron 
cura  sociis  suis  ac  familiis.  Verum  Scri- 
ptura  Num.  16.,  ubi  res  gesta  describitur, 
et  Deut.  11.,  necnon  Psalm.  105.  magis 
significat,  solos  Dathan  et  Abiron  una 
cum  suis  hiatu  terrae  fuisse  absorptos ; 
Core  vero,  una  cum  suis  Levitis,  sacer- 
dotium  usurpantem  atque  inceusum  offe- 
rentem,  incendio  periisse.  Quod  et  sentit 
Jansenias  super  Ecclesiastici  caput  45. 
Porro  tribus  exemplis  jam  adductis  tria 
notare  voluit  Apostolus  haereticorum  vitia : 
odium  fratrum,  avaritiam,  arabitionem. 

12.  Hi  sunt  in  epulis  suis  maculae. 
Pergit  describere  raores  corruptissimos 
illorum,  qui  Dei  gratiam  iransferebant  in 
luxuriam.  In  epulis  suis ,  Graece:  £V 
TaTg  OLyoinoLic,  G/xuiv,  in  caritatibus  ve- 
stris,  sive,  ut  legit  Augustinus  libro  de 
fide  et  oper.  cap.  25.,  in  dilectionibus 
vestris.  Quamquara  et  verti  potest:  In 
agapis  vestris,  Graeca  voce  retenta,  de 
qua  diximus  ad  illum  locum  Petri  huic 
similera  :  Deliciis  affluentes,  in  conviviis 
suis  luxuriantes  vobiscum;  nerape  sig- 
nificari  per  agapas  ea  Christianorum  con- 
vivia,  ad  quae  pauperes  a  divitibus  ad- 
vocabantur,  caritatis  ac  fraternitatis  te- 
standae  causa;  quorum  raeminit  interdum 
Tertullianus.  Alludit  et  Cyprianus  ad 
Quirinum,  lib.  3.  test.  3.  dicens,  agapen 
et  dilectionem  fraternam  religiose  et 
firmiter  exercendam.  Patet  autem  ex 
hoc  loco  antiquitas  hujusmodi  convivio- 
rum,  et  ipsius  vocabuli  in  ea  significa- 
tione.  Dicit  ergo,  seductores  iilos,  agapis 

fidelium  sese  miscentes,  esse  eorum  ma- 
culas ,  quoniain  convivia,  ad  fovendam 
caritatem  instituta ,  commacularent  sua 
spurcitie,  dum  in  iis  non  verebantur  tur- 
pia  quaedam  dicere  et  agere.  Maculas 
etiam  Petrus  nominavit.  Ex  quo  B.  Petri 
loco  Sasboldus  bene  probat,  hic  per  07:t- 
XaSsc  intelligi  maculas ,  etiamsi  Oecu- 
menius  id  vocabulum  longe  aliter  inter- 
pretetur. 

Convivantes  si7ie  timore.  Participium 
in  GraecG  masculinum  est:  a'JVcUOj}(&'j- 
^evot.  Quare  constrai  non  potest  cum 
voce:  maculae ,  quod  foemioinum  est, 
OTiiXaScC-  Rectius  autera  legit  Augusti- 
nus:  coepulanteSj  nerape  vohiscum ;  ut 
expressit  B.  Petrus ,  ubi  nos  legimus : 
Luxuriantes  vohiscum.  Quod  vohiscum 
etiam  hic  in  nonnulHs  Graecis  codicibus 
additur.  Sensus  igitur  est :  Una  vobiscum 
convivantur  et  epulantur,  non  more  san- 
ctorum,  quales  illi,  de  quibus  Tob.  9., 
quod  cum  timore  Domini  nuptiarum 
convivium  exercehant ;  sed,  abjecto  Dei 
timore ,  licenter  atque  secure  vacantes 
voluptati  ventris  et  caruis.  Dictiunem 
acpopojc,  sine  timore,  nonnulli  annectunt 
membro  sequeuti.  Verum  cohaeret  multo 
melius  cum  vocabulu :  convivantes ,  ut 
jam  expositum  est. 

Semet  ipsos  pascentes.  Graeca  vox : 
noiiiaivovzzz,  signiffbat  etiam  :  regentes ; 
quomodo  vertit  interdum  vulgatus  inter- 
pres,  ut  Psalm.  2. :  Reges  eos  in  virga 
ferrea,  et  22.:  Dominus  regit  me ,  et 
niJiil  mihi  deerit.  Quod  secutus  Erasmus, 
ita  paraphrastice  vertit  hunc  locum : 
Suopte  ductu  arhitrioque  viventes ;  id 
enim  est,  semet  ipsos  regentes,  videlicet 
nullius  parentes  imperio,  sed,  quidquid 
ipsis  collubitum  est,  agentes.  At  vero 
plerisque  magis  placet:  pascentes,  quo- 
modo  noster  transtulit,  quod  sensum  ha- 
bet  obvium;  ac  si  dicat  Apostolus:  Cum 
profiteantur  se  doctores ,  quorum  est, 
pascerepopulum  verbo  Dei,  ipsos  quidem 
auditores  suos  non  pascunt,  sed  necaut 
venenoso  pabulo ;  semet  ipsos  autem 
carnaliter  ac  delicate  pascuut  impensis, 
quas  a  suis  auditoribus  accipiunt  aut  ex- 


torquent.  Quemadmodum  faciebant  illi 
pseudoapostoli,  de  quibus  Paulus  2  Cor. 
11. :  Sustinetis  enim,  si  quis  devorat,  si 
quis  accipit.  Ad  hunc  quippe  modum 
istud :  pascere  semet  ipsos,  sumitur  apud 
Ezechielem  cap.  34.,  ubi  in  reprehensione 
pastorum  Israel  terlio  repetitur ,  quod 
pascebaut  semet  ipsos.  Nec  obstat,  quod 
eo  loco  LXX.  non  utantur  verbo :  Tcot- 
|jiaiv£tv ,  sed :  floaxetv.  Nam  unum  idem- 
que  significare  voluerunt,  quum  in  He- 
braeo  semper  idem  sit  vocabulum  apud 
Ezechielem  et  in  Psalmis. 

Nuhes  sine  aqua,  quae  a  ventis  cit' 
cumferuntur.  Deinceps  seductores  illos 
depingit  colore  sirailitudinum  quarundam. 
Hujusmodi  enim  quatuor  adducit,  qua- 
rara  haec  priraa  est,  eaque  eola  etiam  a 
Petro  adducta,  verbis  nonnihil  diversis, 
abi  ait:  Hi  sunt  fotites  sine  aqua ,  et 
nehulae  (seu  nuhes)  turhinihus  exagita- 
tae.  Pro :  circumferuntur,  Regius  codex 
habet:  conferuntur,  quod  consonat  Grae- 
co  :  Tcapa9£p6|jt£vat^  quod  in  eodem  codice 
Regio  legitur,  et  in  aliis  nonnullis.  Quara- 
quam  in  plurirais  est :  7:£ptcp£p6|Ji£vat,  quae 
circumferuntur,  quam  nec  dubitamus 
veriorem  esse  lectionem.  Nuhes  sine  aqua, 
quidam  interpretantur  illos  dici,  quod  se 
dicant  Apostolos,  qnum  nihil  habeant 
spiritus  apostolici.  Nam  Apostoli  alicubi 
in  Scriptura  per  nuhes  significantur,  ut 
Jes.  5,  6.  et  6,  8.  Alii,  quod  more  nu- 
bium,  quae  iu  pluviam  non  resolvuntur, 
inducant  caliginem,  videlicet  erroris,  nec 
praestent  refrigeriura  consolationis. 

Nobis  sensus  ille  maxirae  probatur, 
quem  indicaviraus  in  superiori  ad  locum 
B.  Petri  corauientario ,  propterea  falsos 
magistros  vocari  nuhes  sine  aqua,  id  est, 
nubes  leves  ac  steriles,  quia  pluviam  pro- 
mittunt  verae  ac  salutaris  doctrinae,  nec 
tamen  exhibent.  Naoi  doctrinam  cum 
aqua  et  pluvia  et  fonte  comparari,  satis 
frequens  est  in  sacris  Ilteris ;  utDeut.  32. : 
Concrescat  ut  pluvia  doctrina  mea; 
fluat  ut  ros  eloquium  meum ;  quasi 
imher  super  herham ,  et  quasi  stillae 
super  gramina;  item  Joan.  4.  :  Qui  bi- 
herit  ex  aqua,  quam  ego  dabo  ei,  fiet 

in  eo  fons  aquae  salientis  in  vitam 
aeternam.  Addit  Apostolus  :  quae  a 
ventis  circumaguntur,  qiiod  more  nu- 
bium,  quae  procellis  agitantur,  iQconstan- 
tes  sint  in  suis  dogmatis,  tingentes  ea.  ac 
refingentes ,  pront  affectus  cupiditatum, 
veluti  venti  quidam,  ad  hanc  aut  illam 
novitatem  doctrinae  eos  impulerint.  Vide, 
quae  in  Petro  diximus.  Exstat  haec  me- 
taphorica  phrasis  etiam  apud  Paulum 
Eph.  4. :  Ut  jam  non  simus  parvuli 
fluctuantes ,  et  circumferamur  omni 
vento  doctrinae,  in  nequitia  hominum, 
etc.  Ex  quo  etiarn  loco  apparet ,  hic 
legendum  esse:  circumferuntur. 

Arbores  autumnales ,  infructuosae, 
bis  mortuae,  eradicatae.  Graece  addita 
conjunctione :  et  eradicatae.  Porro  au- 
tumnales ,  Graece :  cp^tvoii(i)piva,  quod 
Erasmus  vertit:  autumno  marcescentes. 
Sed  melius  alii  interpretantur  (quod 
idem  Erasmus  in  annotationibus  non  im- 
probat)  arbores  extremi  ac  deficientis 
autumni.  Hoc  autem  alii  ad  flores,  alii 
ad  fructus  referunt.  Ad  flores  quidem : 
Solent  enim,  inquit  idem  auctor,  arbores 
novellae  extremo  autumno,  praetertem- 
poris  rationem,  fiorere  ;  idque  agricolis 
indicat,  eas  mox  emorituras.  Ad  fructus 
autem,  quia  arbores,  quae  sero  autumno 
fructus  proferunt,  non  eos  perJ.acunt  ad 
maturitatem.  Unde  quidam  vertit:  ar- 
bores  frugiperdae. 

Quod  autem  sequitur:  infructuosae, 
Graece:  axapTia,  quibasdam  videtur  esse 
interpretatio  prioris.  Nam  et  arbores  ex- 
tremo  autumno  florentes  fructum  non 
adferunt ,  ab  hieme  superveniente  im- 
peditae;  et  quae  tam  sero  fructum  ad- 
ferunt,  ob  eandem  causam  immaturura, 
et  proinde  inutilem,  relinquunt,  ut  ob  id 
merito  dici  possint  infructuosae.  Alii 
vero  additum  hoc  putant,  ut  novum  ac 
secundum  epitheton  arborum  malarum; 
ut  tertium  epitheton  sit:  bis  mortuae,  id 
est,  penitus  emortuae;  quartum:  eradi- 
catae  et  excisae,  ita  ut  fructus  in  postc 
rum  nullus  exspectari  possit. 

Igitur    his   arboribus   seductores    illos 
comparat  Apostolus,  quia,  cum  speciem 


habeant  arborum  bonarum  ac  fructifera- 
rum,  ac  tales  sese  jactitent,  tamen  au- 
tumnales  sunt  ac  frugiperdae  ,  quia 
fructum,  si  quem  ferre  videantnr,  ma- 
turum  et  utilem  reddere  non  possunt. 
Imo  verius  infructuosi  sunt,  quia  nullum 
verum  ac  salutarem  fructum  ferunt,  nec 
in  se  ipsis,  nec  in  suis  sectatoribus.  Item 
sunt  bis  mortui,  quia  per  baptismum  a 
morte  peccati  semel  resuscitati,  in  eandem 
mortem  per  apostasiam  relapsi  sunt.  De 
quo  relapsu  graviter  meminerunt  Petrus 
2  Epist.  2.,  Paulus  Hebr.  6.  et  10.  De- 
nique  sunt  eradicati  et  excisi,  quod  ex 
eis,  tamquam  ex  arboribus  radicitus  evul- 
sis,  fructus  non  amplius  speretur,  adeo 
ut  de  talibus  dicat  Paulus  Hebr.  6. :  Im- 
possibile  est  eos,  qui  semel  sunt  illumi- 
nati,  et  prolapsi  sunt,  rursus  renovari 
ad  poenitentiam.  Gaeterum  observanda 
est  in  his  epithetis  gradatio  per  incre- 
menta.  Nam  gradus  sunt,  fructum  inuti- 
lem  ferre,  nullum  ferre  fructum,  bis  mor- 
tuum  esse,  ad  extremuni  eradicari,  mit- 
tendum  in  ignem. 

13.  Fluctus  feri  maris,  despumantes 
suas  confusiones.  Fluctus  feri,  Graece : 
z6pLaTa  aypta,  ex  quo  patet,  istud  feri 
referendum  ad  ftuctus,  non  ad  genitivum 
maris.  Amphiboliam  vitavit  Erasmus, 
dura  ita  vertit :  Undae  efferae  maris. 
Confusiones,  Graece:  aio)(6vac,  id  est 
pudores,  infamias.  Recteque  vertit  Eras- 
mus :  Despumantes  sua  ipsorum  dede- 
cora.  Videtur  Apostolus  hac  similitudine 
tria  notare  in  falsis  illis  magistris:  in- 
constantiam,  turbas  et  turpitudinem.  Nam- 
que  instar  undarura  raaris  perpetuo  fluc- 
tuant  in  suis  doctrinis ;  item  turbis  ae 
dissidiis  omnia  replent ;  ac  tertio  suas 
produnt  ac  despumant  sordes,  id  est  tur- 
pitudines.  Hanc  comparationem,  a  mari 
et  fluctibus  ejus  sumptara,  impiis  in  ge- 
nere  (quorum  taraen  praecipui  sunt  erro- 
rum  magistri)  applicat  Jcsaias,  cap.  57. 
ita  scribens:  Impii  quasi  mare  fervens, 
quod  quiescere  non  potest,  et  redundant 
fiuctus  ejus  in  conculcationem  et  lutum. 
Non  est  pax  impiis,  dicit  Dominus  Deus. 

Sidera  errantia.    Sidera  ea  intelligit, 

qnos  planetas,  id  est,  errones  vocarmis. 
Hoc  enim  vocabnlnm :  TzXa.vrjTCLi,  hic  est 
in  Graeco.  Neque  tamen  natura ,  sed 
vnlgi  opinione  tales  snnt.  Non  enim  re- 
vera  vagantnr ;  sed  certos  et  ordinatos 
liabent  motns  singuli  proprios;  qui  quo- 
niam  imperitis  ignoti  sunt,  errare  et  vagari 
incertis  motibus  eos  pntant.  At  revera 
tales  sunt  haeretici.  Quippe  stellae  videri 
volnnt,  id  est,  Inmina  Ecclesiae;  sed  stel- 
lae  snnt  erraticae ,  qnia  in  doctrina ,  per 
quam  alios  illuminare  debebant,  nusquam 
sibi  constant,  semper  errorem  ex  errcre 
serentes. 

Quibus  procella  tenehrarum  servata 
est  in  aeternum.  Procella ,  Graece: 
Cocpoc,  id  est  caligo ,  nti  vertit  in  Epi- 
stola  2.  Petri.  Nam  ilHc  eadem  prorsus 
verba  sunt,  el  eo  loco  a  nobis  exposita. 
Sensns  enim  est :  Qnoniam  pro  lumine 
veritatis  fundunt  tenebras  errorum  ,  ideo 
raanet  eos ,  pro  condigno  et  nnraqnam 
finiendo  suppVcio,  caliqo  tenehrarum, 
id  est,  tenebrae  densissimae  ac  profondis- 
simae.  Nominat  tenehras  potins ,  auam 
ignem  aeternum,  propter  allnsionem  ad 
tenebras  errornm,  qnibns  nunc  infelices 
suos  auditores  imrnergunt. 

14.  Prophetavit  autem  et  de  his  sep- 
timus  ah  Adam  Enoch ,  dicens.  Et  de 
his,  Graece  sine  praepositione :  xal  to6- 
TOiQ,  et  his,  vel  etiam  his ;  nt  sensus  sit, 
ipsum  etiam  Enoch  antiqnissimum,  nt  qui 
vixerit  ante  diluvinm.  et  septimns  fuerit 
ab  Adam,  primo  parente,  spiritn  Prophe- 
tico  praedixisse  his  sednctoribus  sunm 
jndicinm  atnue  exitiura,  verbis  proxime 
praecedentibns  significatum.  Hoc  autem 
ex  Enoch  te.etiiponium  adfert  Apostolus, 
inonitBeda.  ut  confirmet  exnnplo,  quod 
superius  ait,  guod  jam  olim  praescripti 
fuerant  in  tale  judicium  impiihomines, 
qui  suo  tempore  subintroierunt  ad  suh- 
vertendam  fidem  piorum.  Qnod  sep- 
timus  ab  Adam  fuerit  Enoch ,  liqnet  ex 
Scriptura  Gen.  5.  et  1  Paral.  1.  ,  vide- 
licet  ntroqne  nomine  in  hunc  numernm 
inclnso. 

Sed  qnaeritur,  unde  S.  Judas  hoc  te- 
stimonium  depromserit.  Mnltorum  senten- 


tia  est,  ex  apocrypho,  qni  liber  Enoch 
vocabatur,  snmptnm  esse ;  nt  Hieronyrai 
in  Catal.  et  comm.  Epist.  ad  Tit.  1.,  et 
Augustini  lib.  15.  de  civit.  Dei,  cap.  23., 
et  iib.  18.  cap.  38.;  item  Bedae  in  hnjus 
loci  comm.  Quos  auctores  sequuntur 
plerique  interpretes.  Haec  porro  cansa 
fuit,  cur  ipsa  jam  olim  Epistola  rejecta 
fnerit  a  quibusdam,  ut  apocrypha  et  falso 
adscripta  Judae  Apostolo,  quod  in  ea  le- 
geretur  apocryphum  testiraonium ;  quera- 
admodnra  in  eatalogo  refert  Hieronyraus. 
Verura,  ut  idera  Hieronymus,  scribens  in 
Epist.  ad  Titum,  prolixe  docet,  non  ideo 
liber  aliquis  aut  rejiciendus  est,  ant  a 
canone  sacrorum  voluminum  resecandus, 
qnod  ex  apocryphis  aut  gentilinm  poe- 
tarura  scriptis  testiraonium  citet.  Id  enim 
Paulum  non  uno  loco  fecisse,  constat. 
Sed  nec  ipsnm  testimoniura  continuo  apo- 
cryphura  erit  (nt  existimare  videtur  Caje- 
tanus,  satis  teraere  labefactans  auctorita- 
tem  Epistolae) ,  si  ex  apocrypho  libro 
fuerit  desnmptum.  Nam  ,  ut  supra  dice- 
bamus  ad  vers.  9  ,  in  apocryphis  non 
omnia  sunt  apocrypha ;  potuitque  sanctns 
Apostolus  divino  spiritu ,  quo  praeditus 
erat,  discernere  inter  ejusdera  libri  vera 
et  falsa,  divina  et  huraana. 

Dicendum  igitnr,  hoc,  quod  Apostolns 
affirmat ,  Enoch  prophetasse,  et  prophe- 
tando  dixisse  ea  verba,  qnae  hic  comme- 
morat ,  absque  dubio  verura  esse ;  et 
proinde  testimoniura  ipsum  et  verum 
esse,  et  divinum,  ac  tale  fuisse  etiara  ante 
hanc  Apostoli  citationem ;  licet  in  canone 
sacrorum  librorum  apud  Hebraeos  non 
exstaret,  Quomodo  nec  in  illum  canonem 
relati  erant  alii  qnidani  libri  veteris  tcsta- 
menti,  quos  in  suum  postea  canonem  re- 
cepit  Ecclesia. 

Quaeret  aliquis,  quomodo  non  interierit 
illa  prophetia  Enoch  per  generale  dilu- 
vium.  Respondeo  cum  Tertulliano  libro 
de  habitu  muliebri,  cap.  3.,  potuisse  eam 
a  Noe  ,  qui  fuit  pronepos  ipsius  Enoch, 
conservari  in  arca.  Addo,  potuisse  etiam 
exstare  lapidi  insculptara ,  ut  perenne 
monimentam.  Quamquara  in  eo  fallitur 
Tertullianus,  qnod  putat  in  illa  Prophetia 

Bcriptum  faiase,  qnod  angeli  coelo  delapsi 
mulieres,  quas  Scriptnra  Geii.  6.  vocat 
filias  hominum ,  adamaverint,  et  ex  iis 
gigantes  procreaverint.  Hoc  enim  indubi- 
tanter  apocryphum  est,  nec  ab  Enocb 
scriptum,  aut  praedictnm ;  sed  multo  post 
a  quopiam,  vel  haeretico,  vel  fabulatore, 
qui  librum  titulo  Enoch  ediderit,  menda- 
citer  confictum;  quemadmodum  bene  do- 
cet  Augustinus  cap.  15.  de  civit.  Dei, 
quem  sequuntur  Beda  et  alii ;  licet  vete- 
res  nonnuUi ,  ut  Hieronymus,  Justinus, 
Clemens  Alexandrinus  et  Athenagoras, 
illins  libri  inscriptione  decepti,  in  eundem 
cum  TertuUiano  de  angelis  et  gigantibus 
errorem  inducti  fuerint.  Vide  annotatio- 
nem  unam  et  alteram  Pamelii  in  dictum 
locum  TertuUiani.  Hinc  postremo  disce, 
literarum  inventum  antiquius  esse  dilu- 
vio,  contra,  quam  multi  sentiunt,  qui  vel 
Abrahae,  vel  Mosi ,  vel  Phoenicibns  po- 
pulis  hujus  inventi  laudem  tribuunt. 

Ecce^  venit  Dominus  in  sanciis  mil- 
libus  suis.  Venit,  ^A^s^  praeteriti  tem- 
poris,  sed  loco  futuri  positum  more  Pro- 
phetico.  Estque  sermo  de  secundo  ad- 
ventu  Domini.  MiUihus ,  Graece:  |iu- 
piaaiv_,  myriadihus.  Est  autem  proprie 
myrias  numerus  decem  millium ;  sed 
passim  usurpatur  r-ro  innumerabili  multi- 
tudine,  finitum  pro  infinito.  In  sanctis, 
id  cst,  cum  sanctis  milUhus.  Hae  sanctae 
myriades  beatorum  angelorum  sunt,  qui- 
bus  et  alibi  Scriptura  numerum  adscribit 
valde  magnum  ,  ut  Job  25.  ,  Dan.  7., 
Matth.  26.,  Heb.  12.  Nam  et  apud  Da- 
nielem,  et  in  Epistola  ad  Hebraeos  in 
Graeco  myriades  leguntur;  queraadmo- 
dnm  et  Deut.  33.,  ubi  nos  habemus: 
Dominus  de  Sinai  venif ,  et  cum  eo 
sanctorum  millia.  Quo  etiam  loco  LXX. 
pro  sanctis  interpretati  sunt:  angelos; 
quamvis  illic  non  de  adventu  Domini  ad 
judicium ,  sed  de  descensu  ad  legem 
ferendam  sermo  sit. 

Angelis  quidam  adjungunt  in  hoc  nu- 
mero  homines  sanctos ;  verum  ad  illud 
judicium ,  de  quo  h)quitur  Enoch,  non 
homines  sancti  cum  Domino  venturi  sunt; 
sed  ad  ejus   adventum  e  terra  resusci- 


tandi,  et  raptu  quodam  obviam  Domino 
ituri,  1  Thess.  4.  IUud  ergo  significatur 
his  Prophetae  verbis,  tjuod  in  Evangelio 
legitur,  Dominum  venturum  cum  angelis 
suis,  cum  virtute  muUa  ei  majestate, 
Matth.  10.  et  24.,  Marc.  13.  et  Luc.  21. 
Unde  et  intelligitur,  Dominum  hoc  loco 
Christum  intelligi ,  de  quo  et  supra  dixit 
Apostolus :  Dominum  nosirum  Jesum 
Christum  negantes;  ut  ab  illo  judicandi 
sint  impii,  quem  Dominum  negaverant. 
Nam  Pater  omne  judicium  dedit  Filio, 
Joan.  5. 

15.  Facere  judicium  contra  omnes. 
Id  est ,  ut  exercent  judicium  adversus 
omnes  peccatores  seu  reprobos.  Tale 
quid  enim  subaudiendum  propter  prae- 
positionem  :  xaxa,  adversus.  Nam  judi- 
cium  illud  ,  in  quo  reddetur  unicuique 
secundum  opera  sua,  non  erit  adversus 
justos  et  electos,  sed  pro  eis. 

Et  arguere  omnes  impios  de  omnibus 
operihus  impietatis  eorum,  quibus  im- 
pie  egerunt.  Priora  vcrba  sic  habent  in 
Graeco:  Et  arguere ,  seu  redarguere, 
omnes  impios  eorum,  hoc  est,  utqne  re- 
darguat  oranes,  qui  ex  iis  (scilicet  pec- 
catoribus  aut  reprobis)  sunt  impii.  Signi- 
ficat  ergo,  judicium  ilhid  non  futurum 
adversus  solos  impios,  sed  adversus  omnes 
peccatores ,  caeterum  adversus  impios 
multo  gravius  exercendum,  id  est,  cuip 
severa  admodum  redargutione  et  puni- 
tione,  qualis  describitur  2  Thess.  2.,  sci- 
licet  in  flamma  ignis  dantis  vindicfam. 
Qui  locus  cum  isto  conferendus  est,  ut 
intelligatur,  quos  Propheta  vocet  impios, 
nempe  oos,  qui  Deo  et  Evangelio  ejus 
contumaciter  resistunt,  et  sanctos  ejus 
persequuntur.  Redarguet  autem  de  om- 
nihus  operihus  eorum  impiis,  quod  in- 
culcando  exponit ,  quum  addit :  quibus 
impie  egerunt.  Sic  enim  Graecismus : 
cov  YjolpYjaav ,  Latine  nobis  est  redditus. 
Quod  taraen  etiam  verti  posset:  quihus 
impiarunt  sese;  si  cui  hibet  verbum 
Graecum  uno  verbo  Latino  interpretari. 

Et  de  omnibus  duris ,  quae  locuti 
sunt  contra  eum  peccatores  impii.  Non 
solum,  inquit,  de  factis  impiis,    verum 


666 


COMMENTARIUS 


etiam  de  dictis ,  gravissime  redarguendi 
atque  puniendi  sunt  impii;  nimirum  de 
omnibus,  quac  dure,  contumeliose,  irreve- 
renter  adversus  Christnm  Dominum  lo- 
cuti  fueriut.  Geueraliter  hoc  a  Propheta 
dictum  est  de  iis,  qui  in  Christuni  verba 
jactarunt  injuriosa;  quales  imprimis  fuere 
Judaei ,  quorum  in  eum  blasphemias  et 
maledicta,  sive  conversantem  cum  ipsis, 
sive  pendentem  in  cruce,  legere  est  apud 
Evangelistas.  Quales  item  Simoniani  et 
Gnostici ,  raulta  de  Christo  falsa  et  in- 
digua  comminiscentes;  ut  vere  de  eis 
supra  dixerit  B.  Judas,  quod  Dominum 
Christum  negarint.  Vide  expositionem 
illius  loci.  Cur  autem  dicat:  peccatores 
impii  f  et  non  simphciter:  peccatores, 
jam  patet  ex  suporioribus,  quia  non  in 
omnes  peccatores  haec  dicuntur.  Obser- 
vandum  denique,  etiam  in  hoc  brevi  testi- 
monio  Prophetico ,  ex  prima  antiquitate 
prolato,  veritatem  obtinere,  quod  Petrus 
Apostolus  de  Christo  dicit ,  Act.  10. : 
Huic  omnes  Prophetae  testimonium 
perhibent.  Nec  mirum,  quando  quidem 
omnium  Prophetarum  scopus  estChristus. 

16.  Hi  sunt  murmuratoreSy  queru- 
losi.  Redit  ad  depingendos  seductores  a 
moribus  et  studiis.  Murmuratores  a  que- 
rulosis  commate  distinguendi  sunt.  Nam 
Heii^iixoipoi,  querulij  seu  querulosi,  sab- 
stantive  capitur.  Murmuratores  eos  vo- 
cat,  non  adversus  Deum,  ut  quidam  ex- 
ponunt  (nam  maxime  Dei  cultores  ^  ideri 
volunt),  sed  adversus  Ecclesiarum  prae- 
positos,  quorum  gubernationi  passim  apud 
fideles  detrahunt;  ut  et  hodie  videmus 
haereticos  facere.  Querulosos  item,  id 
est,  morosos  ac  difficiles,  quorum  volun- 
tati  numquam  satisfiat.  Quod  etiam  in- 
telligi  potest  de  querimoniis  adversum 
praepositos.  Oecumenius  jispi^ifjioipov  eum 
interpretatur,  qui  semper  studet  omnes 
caviUari  et  dicteriis  incessere. 

Secundum  desideria  sua  amhulantes. 
Sua,  id  est  carnalia.  Notatur  enim  car- 
nalis  eorum  et  voluptuaria  vita,  quippe 
qui  gratiam  Dei  transferehant  in  luxu- 
riam,  et,  ut  Petius  loquitur,  voluptatem 
existimabant  diei  delicias. 


Et  os  eorum  loquitur  superha.  Multi 
codices  legunt :  superhiam  ;  sed  meliores : 
siiperha ,  sufi^ragante  editione  Romana. 
Graece  quoque  est:  GTvspoYxa ,  id  est 
tumida,  superha.  Vox  eadem,  quae  apud 
Petrum,  ubi  nos  legimus :  Superha  enim 
vanitatis  loquentes  etc.  Cum ,  inquit, 
coeno  suarum  cupiditatum  sese  turpiter 
involvant,  tamen,  at  habeantur  in  })retio, 
verba  tumentia  et  magnifica  loquuntur. 
Hoc  quomodo  competat  in  Gnosticos  e 
schola  Simonis  exortos,  in  commentario 
Petri  declaratnm  est.  Superha  mutandi 
in  superhiam  occasio  fuit  ex  verbis 
Psalm.  16. :  Et  os  eorum  locutum  est 
superhiam. 

Mirantes  personas  quaestus  causa. 
Mirari  personas,  est,  ficta  admiratione 
laudare  homines,  praesertim  divites  et 
potentes ,  iisque  assentari  coram  et  in 
facie.  Id  autem  faciebant  quaestus  causa, 
sive,  ut  est  in  Graeco :  wcpsXsiag  X^P^^j 
utilitatis  gratia;  non  quidem  publicae, 
sed  suae  atque  privatae.  Id  jam  supra 
dixit ,  errore  mercedis  Balaam  effasos 
fui^se.  Pulchre  ac  nimis  vere  quadrat 
haec  pars  in  seductores,  Jesaia  de  talibus 
attestante  cap.  3. :  Popule  meus,  qui  te 
heatum  dicunt ,  ipsi  te  decipiunt ,  et 
viam  gressuum  tuorum  dissipant.  Per- 
sona  quid  in  Scripturis  significet,  cum 
quis  accipere,  respicere,  mirari  perso- 
nam  dicitur,  explicatum  est  a  nobis  ad 
illud  Rom.  2. :  Non  enim  est  acceptio 
personarum  apud  Deum.  Siquidem  in 
hujusmodi  locis  pro  pdrsona ,  tam  He- 
braice,  quam  Graece,  vocabulum  est,  quod 
faciem  scu  vultum  significat.  Ita  dictum 
est  Lev.  19.:  Non  consideres  personam 
pauperis,  nec  honores  vultum  potentis ; 
q  uum  in  utroque  membro  Hebraice :  pheni, 
Graece:  7ip6(;o)7rov,  legatur. 

17.  Vos  autem,  carissimi,  memores 
estoie  verhorum^  quae  praedicta  sunt 
ab  Apostolis  Domini  nostri  Jesu  Christi. 
Nunc  fideles  hortatur,  ut  memores  moni- 
torum  Apostolicorum,  sibi  caveant  ab  iis, 
quorum  mores  descripsit.  Subjungit  au- 
tem  vetustissimae  Prophetiae  Apostolo- 
rum  monitiones,  quod  esset  harum  recens 

memoria;  quae  tamen  et  ipsae  Propheti- 
cae  erant.  Ideo  dicit:  quae  praedicta 
sunt  ab  ApostoliSj  id  est,  Prophetice  de 
rehus  futuris  ah  eis  dicta  5  non  autem,  ut 
interpretatur  Erasmus  ,  antehac  dicta, 
secus  quam  ipsemet  verterat  idem  parti- 
cipium  in  2.  Epist.  B.  Pctri,  cap.  3.  Nam 
praedictionem  de  futuris  etiam  hoc  loco 
significari,  manifeste  declarant  ea ,  quae 
continuo  sequuntur.  Est  autem  exhortatio 
plane  similis  apud  Petrum ,  iuitio  dicti 
capitis;  nisi  quodille,  secundum  Grae- 
cam  lectionem  ejusque  meliorem  intel- 
lectum ,  se  conjungit  Apostolis  ,  Judas 
autem  loquitur,  quasi  Apostolis  posterior, 
et  quasi  ipse  non  sit  Apostolus.  Id  enira 
hinc  suspicari  quispiam  possit,  quoniam 
et  in  fronte  Epistolae  non  se  Apostolum, 
sed  servum  Jesu  Christi  nominavit. 

Verum  hoc  facile  diluitur.  Nam  mo- 
destiae  erat,  se  non  Apostolum,  sed  ser- 
vum  Jesu  Christi  scribere  ;  quemad- 
modum  et  Jacobus  in  sua  fecit  Epistola. 
Alioqui  Judam  hunc  Apostohim  esse,  vel 
ex  eo  colligas,  quod  se  Jacobi  fratrem 
appellat.  Caeterum  Apostolis  fuit  poste- 
rior,  non  omnibus,  sed  plerisque  jam  ante 
vita  defunctis;  ut  Petro,  Paulo,  Jacobo. 
Nam  Joannes  adhuc  supererat.  Vide, 
quae  diximus  ad  illud  Heb.  2.:  Ah  eis, 
qui  audierunt,  in  nos  confirmata  est. 
Respicit  autem  specialiter  ad  Petrum 
Apostolum,  talia  praedicentem  in  2.  Epist. 
cap.  2.  et  3.  Forte  etiam  ad  Paulum,  qui 
similia  praedixit  Act.  20.,  1  Tim.  4.  et  2 
ad  eundem  3.  et  4. 

18.  Qui  dicehant  vohis.  Graece:  oxt, 
quod  dicehant  vobis.  Memores,  inquit, 
estote  verborum  Apostolicorum ,  nempe 
quod  dixeriut  vobis  id  ,  quod  sequitur. 
Intellige:  seu  verbo,  seu  scripto.  Non 
tamen  scriptorum  meminit,  quia  nec  om- 
nes  Apostoli  scripserant;  et  qui  scripse- 
runt,  eadem  verbo  saepius  et  copiosius 
inculcarunt. 

Quoniam  in  7iovissimo  iempore  ve- 
nient  illusores.  Ita  Pelrus  :  Quodvenient 
in  novissimis  diehus  in  deceptione  illu- 
sores.  Qui  dicantur  illusores  ab  utroque 
Apostolo,  et  quod  novissimum  tempus. 


ex  ejusdem  Pctri  commentario  petatur. 
Non  enim  intelligunt  tempus  valde  re- 
motum  et  extremo  judicio  vicinum;  sed 
tempus  sequens  ac  futurum,  sive  longius 
absit,  sive  propius. 

Secundum  desideria  sua  amhulantes 
in  impietatihus.  Id  ipsum  jam  supra 
dixit  vers.  16.;  sed  hic  repetit  tamquam 
verbis  Apostolorum,  qui  hoc  praedixerant. 
Sant  enira  verba  B.  Petri  proxime  post 
superiora:  Juxta  proprias  concupiscen- 
tias  amhulantes.  Quod  idem  est  in 
Graeco.  Et  in  iisdem  locis  pro  amhu- 
lantes  legitur:  Tcopsuopicvoi^  id  est  ince- 
denteSj  euntes,  Hebraismo  significantc 
quotidianam  vitae  consuetudinem.  Quod 
additur  hoc  hjco :  in  impietatihus,  vel, 
ut  alii  quidam  codices  habent,  in  im- 
pietate,  Graece  est :  xdiv  aa£p£td)V_,  id  est 
impietatum,  sieut  et  in  Latinis  quibus- 
dam  antiquis  legitnr;  ut  referatur  ad  de- 
sideria  seu  cupiditates,  sitque  sensus, 
quem  reddit  Erasraiana  versio :  Quod 
amhulaturi  sint  juxta  suas  impias  cu- 
piditates ,  id  est  ,  cum  impietate  con- 
juuctas.  Quem  sensum  satis  probant 
mysteria  Gnosticorum  apud  Epiphanium. 

19.  Hi  sunty  qui  segregant  semet 
ipsos.  Bursus  alias  adjungit  notas,  qui 
bus  dignoscantur  impostores  illi.  In 
Graeco  non  additur:  semet  ipsos ;  sed 
noster  interpres  subiutelligi  putavit.  Est 
enim  haereticorum  proprium,  semet  ipsos 
segregare  a  corpore  Ecclesiae  Catholicae, 
ac  seorsim  conventus  agere.  Quo  pertinet, 
quod  Paulus  ad  Tit.  3.  scribit,  haereticura 
esse  proprio  judicio  condemnaium.  Et- 
enim  dum  a  societate  fidelium  se  sub- 
ducit  ac  separat,  ipse  quodammodo  se 
ipsum  excommunicavit.  Ita  quidam  Cal- 
vinianae  sectae  magistri  et  coryphaei 
ante  paucos  annos  palam  professi  sunt  et 
gloriati,  quod  ab  Ecclesia  Eomana  sese 
separassent.  Eodem  redit  sensus,  si  se- 
gregationem  intelligas  a  doctrina  Eccle- 
siae.  Nam  hoc  ipsum  est,  se  ab  Ecclceia 
separare.  Potest  autem  absolute  surai 
participium  :  aizQ^io^iC.ovz^c,,  segregantes 
."^ive  separantes ;  ut  intelligantur ,  qui 
separationes    faciunt ,    tam    in   coetibus, 

qnam  in  doctrina;  nt  non  sit  necesse 
subaudiri  certum  quiddam  pro  casu ,  qui 
regatnr  vi  illins  pfirtieijjii.  Clemens 
Alexandrinus  interpretatur :  segregantes 
fideles  a  fidelihus,  id  est,  alios  ab  aliis. 
Urget  Oecumenins  Graecam  vocem,  nt- 
pote  dnctam  a  termino ;  ut  OLTZO^iopiCziv 
sit,  extra  terininos  Ecclesiae  quempiam 
ediicere,  elicere,  exfrudere. 

Animales.  Graece  d^JX-xol,  vocabulum 
ab  anima ,  non  ab  animo  dednctum. 
Dicitur  autem  animalis  in  Scriptura  tri- 
bus  modis,  quemadmodum  annotavimns 
in  comment.  1  Cor.  2.  ad  illud :  Animalis 
nutem  homo  non  percipit  ea,  quae  sunt 
Spiritus  Dei.  Praesenti  loco  cr.ngrnit  ea 
signiticatio,  qna  animales  dicuntur,  qui 
sectantur  eas  cnpiditates ,  quae  snnt  se- 
cundnm  animam  sensitivam,  id  est,  qui 
sensibus  ac  sensnnm  voluptatibus  ob- 
sequuntur.  Qiiod  vitlum  jam  aliquoties 
in  illis  notavit.  Nunc  autem  notat  novo 
nomine  in  hac  significatione.  Quo  postea 
abusus  fnit  Tertnllianus ,  quando  ,  in 
haeresim  Montani  prolapsus,  convieiurQ 
hujns  vocabuli  jactare  coepit  in  Catholi- 
cos.  Unde  et  librura  in  eos  scripsit  hoc 
titulo:  Adversus  psychicos.  Sunt  tamen, 
qui  generalius  interpietantnr  animales, 
scilicet  eos ,  qui  tantum  ea  recipiunt  aut 
sequuntiir,  ad  qnae  ducit  natura  seu  rafio 
humana  divinitus  non  ilbiminata.  Quo 
modo  omnes  philosophi  gentilium  ani~ 
males  fnerunt.  Utrique  expositioni  non 
incommode  respondet  antithesis  sequens. 

Spiritum  non  habentes.  Id  e.st,  divino 
Spiritu  destituti,  ideoque  toti  animales 
atque  carnales.  Nam  ubi  spiritus  adver- 
sus  carnem  non  coneupiscit ,  reliquum 
est ,  ut  sensus  et  caro  plena  libertate 
dominentur,  hominemque  impellant  tam 
ad  ea  peccata ,  qnae  proprie  carnalia 
vocantnr,  quam  ad  ea ,  quae  spiritualia 
dici  solent. 

20.  Vos  autem,  carissimi,  superaedi- 
ficantes  vosmei  ipsos  sanctissimae  vestrae 
fidei.  Rursns  exhortatio  est,  qua  breviter 
modum  ac  regulam  ostendit  perveniendi 
ad  salutera.  Codices  non  panci  pro : 
vestrae,\eg\mi:  nostrae.  Similiter  Graeca 


variant,  unius  literae  commntatione ,  ta- 
metsi  non  mnltnm  refert ,  ntrum  legatur, 
quum  sit  omninra  fidelium  una  fides.  Pri- 
nnim  igitnr  hortatur ,  ut  sanctissimae 
fidei ,  quam  ab  Apostolis  acceperant,  se 
ipsos  superaedificent,  id  est,  ut  fidem 
Apostolicam  pro  fundamento  rctineutes, 
caeteras  snas  actiones  illi  snperstruant, 
quo  perfectum  consurgat  vitae  Christia- 
nae  aedificium.  Quia  nec  fides  prodest 
absque  operibus ,  noc  opera  valent  ab- 
sine  fide. 

Quamquam  et  ita  verti  potest  ex 
Graeco  :  Superaedificantes  vos  invicem. 
Sic  enim  ilhid :  lauTOug ,  jnxta  verbi 
regentis  exigentiam,  non  raro  accipitnr, 
ut  Eph.  4.:  Donantes  invicem,  pro  quo 
minns  recte  vertit  interpres  Coh  3. :  Do^ 
nantes  vohismet  ipsis.  Qnale  et  illud 
ibidem:  Commonentes  vosmet  ipsos,  id 
est,  vos  inoicem.  Superaedificant  autem 
se  invicem  sanctissimae  fidei,  qui  moni- 
tis  et  piis  actionibus  excitant  sese  mntuo 
ad  retinendam  fidem  Apostolicam,  super 
qua  semel  fundati  sunt.  Sensus  hic  pro- 
babilis  est.  Nam  et  alibi  legitur  hujus- 
modi  phrasis,  ut  1  Thess.  5. :  Aedificate 
alterutrum.  Porro  fidem  ab  Apostolis 
traditam  et  acceptam  vocat  sanctissi- 
mam,  quod  in  ejus  doctrina  nihil  sit,  nisi 
sanctum  ,  purum  et  immaculatum.  Quo 
epitheto  fidem  Apostolicam  discernit  a 
fide  et  doctrina  scholae  Simonianae,  qnae 
non  solum  absurda  multa  de  Deo  et 
mundo  fingebat ,  verum  etiam  impura 
fjuaedam  ac  uefanda  tradebat  turpitudinis 
ac  libidinum  mysteria. 

In  Spiritu  sancto  orantes.  Illud:  In 
spiritu  sancto ,  quidam  praecedentibns 
annectunt ;  verum  raulto  aptius  adhaeret 
verbo :  orantes.  Orant  enim  in  Spiritu 
sancto,  id  est,  per  Spiritum  sanctnra,  qui 
orantes  petunt,  quae  petenda  sunt ,  et 
quoraodo  petenda.  Nam  quid  oremus, 
sicut  oportet,  nesclmus,  ait  Panlns  Rom. 
8.  Sed  ipse  Spiritus  postulat  pro  nobis, 
id  est,  postulare  nos  facit.  Orant  antem 
non  in  Spiritu  sancto,  sed  secundura  car- 
nem ,  qui  petnnt  a  Deo ,  quod  in  concu- 
piscentiis  snis  insumant,  Jac.  4.     Uude 

et  bac   parte   iiotari   videtur  schola  Si- 
monis. 

21.  Vosmet  ipsos  in  dilectione  Dei 
servate.  Vosmet  ipsos,  iterum  Graece : 
lauTOUC  ut  verti  possit:  vos  invicem. 
Utraque  versio  sensum  habet  accommo- 
dum.  Nam  et  nos  ipsos,  et  aHi  alios,  in 
Dei  dilectione  servare  debemus  monitis, 
doctrinis  et  exemplis. 

Dubium  tamen,  utram  intclligat  dilectio- 
nem  Dei;  num  eam,  qua  nos  Deum  dili- 
gimus ,  an  qua  nos  diligit  Deus.  Sane 
poteat  utralibet  intelligi,  quippe  aUera  ex 
altera  necessario  consequitur.  Utrumque 
sensum  includit  haec  expositio :  Conser- 
vate  vos  ipsos,  sive  vos  invicem,  in  ami- 
citia  et  gratia  Dci.  3ic  et  alibi  interdum 
ambigua  est  apud  interpretes  acccptio 
caritatis  Dei ;  ut  Rom.  5,  5.  et  8,  35.  et 
ult.   Item  2  Thess.  3,  5. 

Ex  hac  Scriptura  et  aliis  similibus 
efficaciter  ostendi ,  adversus  hujus  aevi 
sectarios,  liberum  hominis  arbitrium,  vix 
opus,  ut  admoneam.  Est  enim  hoc  om- 
nibus  admonitionibus,  exhortationibus  et 
correptionibus  commune.  Ne  tamen  salu- 
tare  aliquid  sibi  liberum  arbitrium  ar- 
roget,  quod  divinitus  non  acceperit,  ideo 
subjungit  Apostolus: 

Exspectantes  misericordiam  Domini 
nostri  Jesu  Christi  in  vitam  aeternam. 
Spes  Christiana  commeudatur  ac  praeci- 
pitur;  qua  nimirum  vita  aeterna  sic  ex- 
spectatur  pro  bonis  operibus,  ut  tamen 
hoc  totum,  et  quod  vita  aeterna  bonis 
operibus  letribuatur,  et  quod  opera  bona 
faciamus,  gratiae  et  misericordiae  Domini 
nostri  Jesu  Christi  feratur  acceptum. 

22.  23.  Et  hos  quidem  arguite  judi- 
catos ;  illos  vero  salvate ,  de  igne  ra- 
pientes.  Aliis  autem  miseremini  in  ti- 
more.  Docet  fideles  hoc  praecepto,  qua- 
liter  erga  fratres,  ab  impostoribus  in  er- 
rorem  inductos,  gerere  se  debeHut.  Est 
autem  sententia  non  parum  diveisa  ab 
eo,  quod  in  Graecis  legitur.  Sic  enim 
habent:  Et  hos  quidem  miseramini  dis- 
ceptantes;  hos  autem  in  timore  salvaie, 
ex  igne  rapientes.  Jtaque  juxta  Graecos 
codices   sententia  bimembris   est.  juxta 


Latinos  trimembris.  Nec  omnino  liquet, 
utri  sinceriores  sint.  Est  autem  in  Graecis 
varietas.  Nam  quod  in  pluribus  habetur: 
IXesIts^  miseramini,  in  nonnullis  est: 
eXsy/STS^  arguite  vel  redarguite ;  quem- 
admodum  et  Oecumenium  legisse,  quam- 
vis  textus  adjunctus  aliter  habeat,  probat 
ejus  commentarius ;  ut  sensus  primi  mem- 
bri  sit:  Alios  quidem  disputando  re- 
darguite.  Sunt  enim,  qui  non,  uisi  mani- 
festa  ratione  convicti,  cedaut  veritati,  et 
ab  errore  recedant.  De  quibus  et  Paulus 
Episcopo  praecipit  Tit.  1.,  eos,  qui  con- 
tradicunt,  arguere.  Non  enim  hoc  om- 
nium  est,  sed  doctorum.  De  significatione 
Graeci  vocabuli:  Siaxptvo^svoi,  diximus 
aliuuid  supra  ad  versum  9. ,  et  plura 
Rom.  14,  1.  et  ultimo.  Nec  arbitror  recte 
verti  posse:  dijudicantes,  ut  quidam  vo- 
lunt;  nec  ut  interpres  vulgatus  :  judica- 
tos :  nisi  forte  illc  legit:  6taxpivo|JL£VOug, 
quod  iu  quibusdam  Graecis  reperit  Ro- 
bertus. 

Secundum  membrum  Latinae  etGraecae 
lectionis  eo  tantum  differt,  quod  in  Graeca 
addatur :  in  timore,  id  est,  per  timorem ; 
quam  particulam  nos  Latini  habemus  in 
tertio  demum  membro.  Sensus  autem 
est:  Alios  vero,  severi  judicii  divini  in- 
cusso  timore  (de  quo  judicio  legantur 
superiora,  et  quae  Petrus  scribit),  salvos 
facite,  tamquam  ex  ignis  iucendio  ra- 
pientes.  Hoc  ad  eos  pertinet,  qui,  volup- 
tatibus  immersi,  non  acquiescunt  rationi. 
Tales  enim  terrore  commovendi  sunt, 
idque  commemoratione  ignis  aeterni  pec- 
catoribus  omnibus  praeparati.  Qui  cum 
ab  hujusmodi  timore  spiritum  doloris  ac 
poenitentiae  concipiunt,  servari  dicuntur 
velut  ex  incendio  rapti,  id  est,  ex  peri- 
culo  ignis  aeterni. 

Tertium  membrum  Latinae  lectionis 
videri  potest  adjectum  occasione  varieta- 
tis,  quae  est  in  Graeco,  de  qua  dictum 
est.  Cum  enim  in  aliis  legeretur :  arguite, 
in  aliis :  miseremini ,  sedulus  scriptor 
utrumque  posuit,  addita  etiam  huic  mem- 
bro  particula :  in  timore ,  quae  forte 
secundo  membro  in  quibusdam  Graecis 
codicibus  deerat,  quales  notavit  Robertus 

quatuor.  Beda  locum  hunc  exponens, 
illud:  in  timore,  referendum  putat  ad 
omnia  tria  membra;  quasi  moneat  Apo- 
stolus ,  ut  unumquodque  horum  faciant 
non  superbe,  sed  cum  timoref  ne  forte 
et  ipsi  tententur f  ut  loquitur  Paulus 
Gal.  3.  Alii  ad  solum  postremum  refe- 
runt,  hoc  sensu:  Caeteris  gravi  aliquo 
delicto  praeoccupatis  misericordiam  ex- 
hibete  in  spiritu  lenitatis,  eos  suscipientes 
cum  timore  sancto ,  ne  et  vobis  aliquid 
tale  contingat. 

Additiuncula  B.  P. 

Videtur  ea  clausula:  in  timore ,  per 
hypozeugma  saltem  in  secundo  Latinae 
lectionis  membro  esse  subaudienda,  ut 
propius  respondeant  Latina  Graecis. 

Odientes  eam,  quae  carnalis  est,  ma- 
culatam  tunicam.  Eam,  quae  carnalis 
est,  Giaece:  tov  Ix  oapxoq,  eam,  quae 
ex  carne.  Potestque  verti  hoc  modo : 
Odientes  et  eam,  quae  a  carne  macu- 
lata  est,  tunicam.  Hanc  vero  maculatae 
tunicae  metaphoram  alii  aliter  exponunt. 
Quidam  veterem  hominem  interpretantur, 
quem  jubemur  exuere  cum  actibus  suis, 
Col.  3.  Quo  pertinet  illud  Cant.  5.  : 
Exspoliavi  me  tunica  mea ;  quomodo 
induar  illa?  Vide  Hesselium  in  illud 
1  Tim.  6. :  Ut  serves  praeceptum  sine 
macula.  Alii  specialiter  accipiunt  de 
carnali  et  impura  Gnosticorum  conver- 
satione,  ut  quam  imprimis  odiendam  et 
fugiendam  moneat  Apostolus.  Sasboldus 
metaphoram  explicat  in  hunc  modum : 
Turpitudo  Gnosticorum  ,  inquit ,  non 
solum  ipsorum  opera  inficit,  sed  et  ad 
vestes  tramit ,  easque  maculat.  Quare 
non  solum  ipsi  fugiendi,  sed  et  tunica, 
qua  sunt  induti,  exosa  vobis,  et  exsecra- 
bilis  esse  debet,  tamquam  ab  eorum  carne 
conspurcata.  Ad  hunc  sensum  invitat 
conjunciio :  et,  id  est  etiam,  insuper ;  ut 
hoc  sermonis  schemate  significetur,  non 
modo  cavendum  esse  fidelibus  a  vitio- 
rum  contactu,  quibus  Gnostici  sese  com- 
maculabant ;  sed  et  fugiendum,  quidquid 
illis  esset  aflSne,  ex  quo  contagium  metui 
posset;  quomodo  vitamus  non  sblum  peste 
laborantes,  sed  et  vestes  eorum. 


24.  Ei  autem,  qui  potens  est  vos  con~ 
servare  sine  peccato.  Couclusio  est  Episto- 
lae  doxologica,  qua  eimul  ostendit,  a  quo 
vita  sancta  et  immaculata,  ad  quam  hacte* 
nus  hortatus  est,  ejusdemque  perseverantia 
sit  expectanda;  scilicet  ah  eo,  qui  potens 
est  id  totum  praestare.  Quo  verbo  potentiam 
et  efficaciam  gratiae  divinae  declarat.  Ita 
Paulus  Rom.  ultimo :  Ei  aufem,  qui  po- 
tens  est  vos  confirmare ,  etc.  Conser- 
vare  sine  peccato,  Graece:  (iTiTatOTOug, 
a  peccato  immunes,  donum  perseveran- 
tiae  significat,  cum  quis  ita  conservatur 
ad  finem  usque  in  bono ,  ut  peccando 
Deum  non  deserat.  Multi  Graeci  codices 
non:  'J.uac^  vos,  legunt,  sed  :  auTOUc,  illos, 
ut  referatur  ad  fratres  ab  errore  revocan- 
dos.  Verum  illis  prius  optanda  erat  con- 
versio  a  malo,  quam  conservatio  in  bono. 
Denique  epilogi  ratio  postulat  ut  iis  ipsis, 
ad  quos  scribit,  hujusmodi  bono  a  Deo 
comprecetur.  Quare  lectionem  nostrorum 
codicum ,  quae  etiam  in  quibusdam  est 
Graccis,  hic  praeferendam  censeo. 

Et  constituere  ante  conspectum  glo~ 
riae  suae  immaculatos  in  exsultatione. 
Significatur  remuneratio  justorum,  quaudo 
Deus  electos  suos  statuet  in  conspectu 
gloriae  suae,  id  est  visione  et  partici- 
patione  suae  gloriae  donabit  ac  beatifi- 
cabit.  Addit  autem  :  immaculatos,  Grae- 
ce :  ainhiiOUQ,  irreprehensibiles ,  quia 
nihil  coinquinatum  illuc  intrabit,  Apoc. 
21.  Ttem  addit:  in  exsultatione,  id  est, 
cum  exsultatione,  quia  perpetuum  gau- 
dium  et  exsultatio  excipiet  ecs,  qui  in 
hoc  mundo  tristia  multa  passi  sunt  pro 
Christo.  Beati  namque,  qui  lugent,  quo- 
niam  ipsi  consolabuntur,  Matth.  5. 

In  adventu  Domini  nostri  Jesu  Chri- 
sti.  Hanc  partem  Graeca  non  habent, 
nec  Beda  agnoscit.  Abest  quoque  in  ve- 
tustis  aliquot  Latinis.  Adjecit  forte  quis- 
piam  ad  designandum  tempus,  quo  futu- 
rum  sit  id,  quod  praecedit. 

25.  Soli  Deo  Salvatorinostro.  Graece  : 
Soli  sapienti  Deo,  etc.  Sed  videri  potest 
huc  additum :  oocpoT,  sapienti,  ex  epilogo 
Epistolae  ad  Rom.  Porro  Salvatoris  no- 
men  toti  Trinitati  convenit. 

Per  Jesum  Christum  Dominum  no- 
strum.  Haec  desunt  in  Graecis  exempla- 
ribus,  tametsi  constanter  in  Latinis  le- 
gantur.  Indicant  autem  meritum  Christi 
hominis.  At  vero,  cum  Trinitati  ea,  quae 
sequuntur ,  non  corapetant  per  meritum 
Christi,  satis  probabile  fit,  hanc  partem 
ab  Apostolo  non  fuisse  scriptam.  Ac  si 
quis  bene  perpendat ,  inveniet ,  totam 
hanc  doxologiam  adscribi  Christo  Domino ; 
ut  hinc  habeamus  apertum  divinitatis  ejus 
testimonium. 

Gloria  et  magnificentia,  imperium  et 
potestas  ante  omne  saeculumj  et  nunc, 
et  in  omnia  saecula  saeculorum !  Amen. 
Subauditur:  est,  non:  sit,  ut  exprimitur 
1  Petr.  4.  Rursus  Graeca  minus  habent 
illud:  ante  omne  saeculum,  et  geniti- 
vum:  saeculorum.  Significat  Apostohis 
hac  vocum  congerie,  Deo  competere  su- 
premam  ac  sempiternam  in  omnes  et  in 
omnia  potestatem,  ipsumque  eo  nomine 
ab  omnibus  honorandum  et  glorifican- 
dum  esse. 

Priusquam  vero  ad  ea,  quae  restant, 
progrediamur,  videtur  hoc  loco  fides  nostra 
liberanda,  qui  snperius  alicubi  nos  hic 
judicium  nostrum  exposiluros  promisi- 
mus  de  Commentariis  illis,  quae  sub  no- 
mine  S.  Thomae  Aquinatis  in  Catholicas 
Apostolorum  Epistolas  nuper  prostare 
coeperunt ,  siutne  revera  illius.  Quod 
nobis  non  videtur.  Glossam  interlinealem 
frequenter  citat  iste  Commentator;  in 
Commentariis  S.  Thomae  ad  Epistolas 
Paulinas  vix  usquam  id  videas.  Subli- 
mitas  deinde  et  sinceritas  ac  gravitas 
doctrinae  S.  Thomae  hic  nusquam  appa- 
ret.  Scribens  iste  Commentator  in  cap.  3. 
B.  Jacobi,  enumerat  octo  specles  mala- 
rum  linguarum ,  parum  docte ;  congerit 
tantura,  nec  omnes  illae  inter  se  differunt. 
In  2  Petr.  3.  ibi:  Nolens  aliqvos  perire, 
sed  omnes  etc,  exponit,  illud  verificari 
de  Deo,  quantum  in  ipso  est.  Ex  diversis 
locifi  B.  Thomae  constat,  eam  expositio- 
nem  esse  a  mente  ipsius  alienam.    In   1 


Joan.  3.  dicit,  quod  soli  habentes  per- 
fectam  caritatem  tencntur  animas  pro 
fratribus  ponero.  Ex  quo  sequitur,  Epi- 
scopos  et  pastores  eos,  qui  perfectam  non 
habent  caritatom,  ad  id  non  teneri ;  ae 
multo  minus  Episcopos  carnales  et  saa- 
culi  pompis  deditos.  In  secundara  B.  Jo- 
annis  scribens,  seductores  interpretatur : 
seorsim  doctores.  In  Praefatione  totius 
Commentarii  ait,  qnod  virgo  Deipara  im- 
petravit  diraidium  regni  Dei,  ut  ipsa  sit 
regina  misericordiae,  Filius  rox  justitiae. 
Gravitas  doctrinae  B.  Thoraae  non  fert 
tam  ineptum  et  indecorum  sermonem. 
Lorinus  citat  hunc  Commentarium  sub 
nomine  Thomae  Anglici. 

Additio  B.  P. 
S.  Thomas  2.  sec.  q.  45.  art.  6.  ad  3. 
(quod  opas  unnm  est  ex  postremis  ab  eo 
elaboratis)  vitiosam  habet  et  exponit 
lectionem  ejus,  quod  in  Epistola  B.  Ja- 
cobi  est  cap.  3.  in  fine.  In  hoc  tamen 
Coramentario  id  recte  legitur  et  distin- 
guitur  hoc  modo :  Non  judicans ,  sine 
simulatione  ',  idque  tam  in  textu,  quam 
in  expositione.  S.  Thomas  vero  illic,  ubi 
diximus,  legit  efc  tentat  explicare:  Judi^ 
cans  sine  simulatione.  Sixtus  Senensis 
Bibliothec.  sanctae  lib.  4.  in  Thoma  An- 
glico  sic  loquitur:  Hujus  auctoris  esse 
creduntur  Commentaria  in  Genesim ,  in 
Jesaiam,  in  Jeremiam,  in  Epistolas  ca- 
nonicas,  in  Apocalypsim,  et  in  Boetium 
de  philosophica  consolatione,  adscripta 
Divo  Thomae;  cui  cum  honoris  causa 
tributum  esset  Angelici  cognomen,  et 
magna  esset  inter  Anglicum  et  Angeli^ 
cum  vocis  similitudo,  paulatim  effectum 
est,  ut  per  incuriam  et  errorem  Thomae 
Anglici  scripta  Thomae  Angelici  titulo 
notarentur.  Claruit  anno  Domini  1400. 
Ita  Sixtus.  Ex  quibus  jam  liquet,  quid 
sequatur  Lorinus,  dum  horum  Commen- 
tariornm  autorem  vocat  Thomam  Angli- 
cum.  Non  est  tamen  iste,  cujuscumque 
sit,  Commentarius  ubique  parvi  faciendus, 
quum  multa  bona  habeaj 

Joannia  Apostoli,  qni  et  Evaugelium 
scripsit,  et  Apocalypsiu,  tres  exstant  Epi- 
stolae,  quarum  etsi  duae  posteriores  ali- 
quaudo  apud  nonnullos  dubiae  fuerint 
auctoritatis,  de  prima  tameu,  quin  Joan- 
nis  esset  Apostoli  atque  Evangelistae, 
eaque  ratione  iu  canonem  sacrorum  libro- 
rum  recipienda,  numquam  a  Catholicis 
scriptoribus  dubitatum  fuit.  Testes  ejus 
rei  sunt  Eusebius  lib.  3.  liist.  Eccles.  cap. 
25.  et  Hieronymus  in  catalogo.  Quapro- 
pter  et  Syi'us  interpres  hanc  Epistolam 
nobis  exbibuit,  perinde  ut  caeteras  novi 
testamenti  Scripturas  eas,  quae  numquam 
venerunt  in  quaestionem,  aliis,  quae  con- 
troversae  fuerunt,  omissis.  Quin  et  stylus 
orationis  et  character  proprius,  item  cari- 
tatis  et  vcritatis  inculcatio  satis  aperte 
suum  produnt  auctorem,  discipulum  illum 
a  Domino  dilectum ,  planeque  eundem 
cum  eoj  qui  scripsit  Evangelium. 

Porro  quamvis  in  codicibus,  tam  Grae- 
cis  et  Syriacis,  quam  Latiuis,  qui  nunc 
sunt  in  manibus,  non  legatur  adscriptum, 
ad  quos  missa  sit  Epistola:  veterum  ta- 
men  traditio  est,  ad  Parthos  scriptam 
esse.  Hunc  enim  titulum  ei  tribuunt  Hy- 


ginus  Papa  epist.  1.,  Possidius  in  indi- 
culo  operum  Augustini,  et  ipse  Augustinus 
lib.  2.  Quaestionum  Evangelic.  cap.  39., 
denique  et  Joannes  H.  Papa  in  Epist.  ad 
Valerium  Episcopum. 

Scripsit  autem  ad  Parthos  Joannes 
Apostolus  (quae  gens  sita  erat  inter  flu- 
mina  Tigrim  et  Indum,  juxta  Medos), 
quod  in  ea  legione  locisque  circumvicinis 
plurimi  essent  Judaei  ex  antiqua  capti- 
vitate  et  dispersione  decem  tribuum.  Unde 
et  Act.  2.,  ubi  de  Judaeis,  qui  ex  variis 
mundi  partibus  Hierosolymam  veneraut, 
agitur,  primo  loco  referuntur  Parthi,  Medi, 
Elamitae.  Igitur  quemadmodum  Petrus 
Epistolam  dedit  ad  Jadaeos  dispersionis 
Ponti,  Galatiae,  Cappadociae,  Asiae,  Bi- 
thyniae,  quos  Lucas  illic  enumeravit  po- 
steriore  loco:  sic  et  Joannes  scripsit  ad 
Judaeos  in  oriente  constitutos,  id  est,  in 
Parthia  cum  locis  adjacentibus ;  non  ita 
tamen,  quin  uterque  Apostolus  suam  Epi- 
stolam  communicatam  voluerit  etiam  gen- 
tilibus  earundem  regionum,  qui  in  Christo 
crediderant ;  utpote  membris  ejusdem 
Ecclesiae  et  eurundem  sacramentorum 
cousortibus,  et  ad  eandsm  spem  coclestis 

regni  vocatis;  id  quod  Petrus  non  uno 
loco  suae  Epistolae  significat. 

An  vero  causa  scribendi  ad  Parthos  ea 
Joanni  fuerit,  quod  apud  illos  Evange- 
lium  praedicasset ,  ut  nonnulli  putant, 
non  liquet;  quum  et  Paulus  ad  Romanos 
et  Golossenses  scripserit,  quibus  ipse  prius 
non  praedicaverat.  Scribit  autem  ad  om- 
nem  aetatem,  pueros,  adolescentes,  senes, 
ut  ipse  testatur  cap.  2.,  quia  de  communi 
omnium  salute  scribebat. 

Ex  quo  loco  scripta  sit,  haud  multum 


refert,  ut  sciatur ;  etsi  non  desint,  qui  e 
Patmo  insula,  in  qua  exsulavit,  scriptam 
velint;  ubi  et  vidit  Apocalypsim.  Alii 
vero  putant,  scriptam  post  reditum  ab 
exsilio.  Verum  utrique  solis  et  incertis 
nituntur  conjecturis. 

Additiuncula  B.  P. 

Credibile  est,  diu  ante  exsilium  fuisse 
scriptam.  Videantur,  quae  sunt  infra  ad 
cap.  5.  vers.  8.  paulo  post  initium  anno- 
tationis. 


ARGUMENTUM  EPISTOLAE. 


Versatur  haec  Epistola  potissimuro  in 
astruenda  Christi  Domini  vera  oecono- 
mia,  ad  quam  pertinent  imprimis  haec 
fidei  nostrae  mysteria:  Jesum  esse  Chri- 
stum,  verum  Deum  ac  Dei  Filium,  eun- 
demque  esse  verum  hominem  vera  carne 
praeditum,  in  quibus  consistit  veritas  in- 
carnationis  Dominicae.  Rursus,  eum  esse 
nostrum  advocatum  ad  Patrem,  et  pro- 
pitiatorem  pro  peccatis  nostris;  a  quo 
proinde  peccatorum  remissionem,  totam- 
que  justitiam  nostram  exspectare  nos 
oporteat.  Atque  haec  sparsira  traduntur 
per  totam  fere  Epistolam.  Qua  doctrina 
retundit  Apostolus  non  solum  haeroses 
ipsius  tempore  exortas,  ut  Ebionis  et  Ce- 
rinthi,  qui  Christo  divinitatem  adimebant, 
ac  Filium  Dei  negabant,  nec  non  Basilidis 
atque  sequacium,  qui  eum  negabant  in  vera 
carne  venisse,  ideoque  nec  vere  passum, 
crucifixum,  mortuum  pro  nobis,  impie  do- 
cebant,  uti  memorat  de  illiB  Epiphanius  in 
haeres.  24.;  verum  etiam  futuris  temporibus 
exorituras,  utArii,  Nestorii,  Eutychetis  et 
Pelagii ;  quos  omnes  uno  nomine  vocat 
antichristos,  id  est,  Christi  adversarios; 
eosque  solvere  Jesum  dicit,  hoc  est,  in- 


tegritatem  mysterii  dispensationis  ejus 
destruere.  Est  autem  hoc  loco  memoria 
repetendum,  quod  scribit  Augustinus  in 
libro  de  fide  et  operibus,  cap.  14.,  Apo- 
stolos,  qui  Catholicas  scripserunt  Epi- 
stolas,  intentionem  direxisse  contra  per- 
versam  ac  perniciosam  opinionem  eorum, 
qui  dicebant,  fidem  sine  operibus  ad  sa- 
lutem  sufficere.  Quorum  princeps  fuit 
Simon  magus.  Nam  et  id  haud  segniter 
agit  Joannes  in  hac  Epistola,  idque  per 
singula  capita.  Sic  enim  ait  cap.  1. :  Si 
dixerimus ,  quoniam  societatem  habe- 
mus  cum  Deo,  et  in  tenebris  ambula- 
muSy  mentimur  et  veritatem  non  faci- 
mus;  et  cap.  2.:  Qui  dicit ,  se  nosse 
Deum,  et  mandata  ejus  non  custodit, 
mendax  est,  et  in  hoc  veritas  non  est; 
et  cap.  3. :  Filioli,  nemo  vos  seducat 
Qui  facit  justitiam,  justus  est ;  qui  fa-- 
cit  peccdtum,  ex  diabolo  est.  Et  alia 
complura  ejusdem  capitis.  Item  cap.  4.: 
Si  quis  dixerit:  Quoniam  diligo  Deum, 
et  fratrem  suum  oderit,  mendax  est. 
Et  cap.  5.:  Haec  est  caritas  Dei,  ut 
mandata  ejus  custodiamus. 

CAPDT    PRIHUM. 

Quod  fuit  ab  initio,  quod  audivimus,  quod  vidimus  oculis  nostris^), 
quod  perspeximus ,  et  manus  nostrae  contrectaverunt  de  verbo  vitae  ^), 
2.  et  vita  manifestata  est,  et  vidimus  et  testamur,  et  annnntiamus  vobis 
vitam  aeternam,  quae  erat  apud  Patrera ,  et  apparuit  nobis;  3.  quod 
vidimus  et  audivimus,  annuntiamus  vobis,  ut  et  vos  societatem  habeatis 
nobiscum ,  et  societas  nostra  sit  cum  Patre ,  et  cum  Fiiio  ejus ,  Jesu 
Christo.  4.  Et  haec  scribimus  vobis,  ut  gaudeatis,  et  gaudium  vestrum 
sit  plenum  ^).  5.  Et  haec  est  annuntiatio,  quam  audivimus  ab  eo,  et 
annuntiamus  vobis :  Quoniam  Deus  lux  est,  et  tenebrae  in  eo  non  sunt 
ullae.  6.  Si  dixerimus :  Quoniam  societatem  habemus  cum  Eo,  et  in 
tenebris  ambulamus;  mentimur,  et  veritatem  non  facimus.  7.  Si  autem 
in  luce  ambulamus ,  sicut  et  Ipse  est  in  luce ,  societatem  habemus  ad 
invicem,  et  sanguis  Jesu  Christi,  Filii  ejus,  emundat  nos  ab  omni  pec- 
cato.  8.  Si  dixerimus:  Quoniam  peccatum  non  habemus;  ipsi  nos 
seducimus,  et  veritas  in  nobis  non  est.  9.  Si  confiteamur  peccata 
nostra,  fidelis  est  et  justus,  ut  remittat  nobis  peccata  nostra,  et  emundet 
nos  ab  omni  iniquitate.  10.  Si  dixerimus,  quoniam  non  peccavimus. 
mendacem    facimus  Eum,    et   verbum  Ejus    non  est  in  nobis. 


SUMMAKllM  CAPiTIS  PUIMI. 

Docet  et  lestatur,  Filium  Dei  aeternum  in  tempore  apparuisse.  Deum  lucem  esse;  et  iios 
societate  cum  eo  conjungi,  sl  in  luce  ambulemus.  Neminem  esse  sine  peccato ;  per 
Christum  autem  peccata  remitti. 


1.  Quod  fuit  ab  initio.  Incipit  Epi- 
etolam  absque  salutatione,  nec  suo  qui- 
dejn  praefixo  nomine.  Quod  utrumque 
commune  est  huic  Epistolae  cum  Epistola 


Pauli  ad  Hebraeos.  Hujus  rei  rationem, 
quod  ad  praesentem  Epistolam  attinet, 
alli  aliam  reddnut.  Ea  nobis  probatur, 
quod  exordium  suae  Catholicae  Epistolae 


1)  Joan.  19,  35.    ^)  Joan.  1.    3)  joan.  15,  11. 

voluerit  Joannes  conformare  cnm  exordio 
8ui  Evaugelii.  Nam  ut  ibi  dixit :  hi  prin^ 
cipio  erat  Verbum,  ita,  de  eodem  Verbo 
loquens,  hic  incipit :  Quod  erat  a  prin- 
cipio.  Sic  enim  est  in  Graeco :  o  rjv  aiz 
apx^"^-  Ut  et  hoc  addam,  haec  ipsa  verba 
cum  sequentibus  speciem  quandam  ha- 
bere  salutationis  ac  boni  nuntii,  ut  alia 
salutatione  non  sit  opus.  Mox  enim  testa- 
tur,  se  illis,  ad  quos  scribit,  annuntiare 
vitam  aeternam  et  societatem  cum  Deo. 
Exordium  hoc :  Quod  erat  ab  initio,  ad 
Christi  divinitatem  procul  dubio  referen- 
dum  est;  sicut  et  illud  Evangelii:  In 
principio  erat  Verbum.  Non  enim  ab 
initio  Christus  homo. 

Quidam  annotant,  Aposlolum  consulto 
non  dicere :  Quod  fuit,  sed :  Quod  erat, 
ne  quis  putaret,  Filium  per  incarnatio- 
nem  id  esse  desiisse,  quod  erat,  prius- 
quam  nasceretur  ex  matre;  quomodo  di- 
ctnm  est  a  poeta:  Fuimus  Troes,  Unde 
et  Apoc.  1.  et  4.  et  11.  Deus  vocatur: 
Qui  est,  qui  erat,  et  qui  venturus  est ; 
non  autem :  qui  fait.  Verum  haec  anno- 
tatio  parum  solida  raihi  videtur.  Nam  et 
de  eo ,  quod  esse  desiit ,  dicitur :  quod 
eratj  ut  in  eadem  Apocalypsi  cap.  17. 
semel  et  iterum  de  bestia,  quae  erat,  et 
non  est.  IUud  constat,  hac  locutione : 
quod  fuit  ab  initio,  aeternitatem  signi- 
ficari,  qua  quid  semper  fuit;  quemadmo- 
dum  et  illic :  In  principio  erat  Verbum. 
Nam  in  principio,  et  a  principio  fuisse 
dicitur,  quod  ita  fuit,  ut  nihil  eo  fuerit 
prius,  Quae  certissima  notio  est  aeter- 
nitatis ;  ac  si  dixisset :  Quod  fuit  ab 
aeterno.  Quocirca  nobis  hic  statim  de- 
claratur,  Christum  Dei  Filium  esse  Patri 
coaeternum.  Nam  Verbum,  id  est  Filium, 
esse  suppositnm  particulae:  quod  fuit, 
infra  docebimus,  simul  explicaturi  syn- 
taxin  totius  oratiouis,  quae  alioqui  non- 
nihil  confusa  est  et  intricata. 

Quod  audivimus.  Hoc  in  persona  sua 
et  caeterorum  Apostolorum  dicit,  quem- 
admodum  et  sequentia  numero  plurali. 
Sic  enim  et  in  Evangelio :  Vidimus  glo- 
riam  ejus.  Nec  dubium,  quin  haec,  quae 
de  audito,  viso  et  contrectato  Verbo  vitae 


dicit,  ad  naturam  ejus  humanam  perti- 
neant.  Quoniam  vero  idem  est,  quod  fuit 
ab  initio,  et  quod  audisse,  vidisse  et  con- 
trectasse  se  testatur:  hinc  jam  statuitur 
unitas  personae  in  Verbo  incarnato ,  id 
est,  utramque  naturam  habente,  divinam 
et  humanam.  Dicit  ergo :  Quod  audivi- 
muSy  id  est,  quem  Dei  Filium  ore  suo 
benedicto  loquentem  ac  docentem  auscul- 
tavimus;  cujus  loquentis  ac  docentisverba 
auribus  nostris  hausimus. 

Quod  vidimus  oculis  nostris,  quod 
perspeximus.  Gradum  facit  ad  sensum 
certiorem,  id  est  visum.  Addit  autem : 
oculis  nostriSy  scilicet  corporeis,  majoris 
expressionis  causa;  ac  ne,  alienis  tan- 
tum  oculis  eos  credidisse,  quis  putaret: 
Vidimus ,  inquit ,  hominem  in  humaua 
carne  conversantem  cum  hominibus,  eden- 
tem,  bibentem,  ac  caetera,  quae  humana 
sunt,  agentem  ac  patientem ;  vidimus  in 
monte  transfiguratum  ac  splendentem; 
vidimus  cruci  affixum  ac  morientem ;  de- 
nique  vidimus  a  morte  redivivum  et  in 
coelos  aacendentem.  Haec  contra  illos 
dicuntur,  qui  negabant,  Jesum  in  carne 
venisse.  Simui  ostenditur  Joannes  ex 
eorum  fuisse  numero,  quibus  dictum  est 
a  Domino  Matth.  13.:  Vestri  beati  oculi, 
quia  vident;  et  aures  vestrae,  quia  au- 
diunt.  Additautem:  quod  perspeximus, 
Graece :  o  l^saoa/xs^a^  quod  intuiti  su- 
mus,  seu  potius,  quod  contemplati  su- 
mus,  ad  significandam  visionem  non 
quamlibet,  sed  intentam,  et,  ut  ita  loquar, 
curiosam ;  quae  fit  oculis  propius  admotis, 
etiam  adhibita,  si  opus  videatur,  contre- 
ctatione  manuum.  Unde  sequitur : 

Et  manus  nostrae  contrectaverunt. 
Id  est :  palpaverunt.  Est  enim  idem  in 
Graeco  vocabulum ,  qnod  apud  Lucam 
cap.  24. ,  dicente  Domino :  Palpate  et 
videte.  Palpaverunt  autem  seu  contre- 
ctaverunt  Verbum  carnem  factum,  sive 
ante  resnrrectionem  ejus,  ut  ipse  Joannes, 
recumbcns  in  sinu  Jesu,  Joan.  13.,  et 
Petrus,  quem  Jesus  extensa  manu  appre- 
hendit,  Matth.  14.,  et  omnes  discipuli, 
quando  manibus  suis  lavit  eorum  pedes, 
Joan.  13.;  sive  post  resurrectionem,  ut 

Thomas,  cui  dictum  fuit  a  Domino :  7n- 
fer  digitum  tuum  huc,  et  affer  manum 
tuam,  et  mitte  in  latus  meum,  Joan.  20., 
et  alii  discipuli,  quibus  dixit:  Palpate  et 
videte.  Nam  quin  palpaverint,  ambigi  non 
potest,  praesertim  de  Thoma;  quum  ea 
ree  tota  divinitus  ordinata  fuerit  ad  com- 
probandamresurrectionis  veritatem.  Con- 
trectarunt  eum  etiam  manus  impiorum,  a 
quibus  captus,  colaphizatus ,  flagellatus 
et  crucifixus  fuit;  sed  ab  illis  testimo- 
nium  non  erat  petendum. 

Quidam  in  hac  parte  hyperbolen  fa- 
ciunt,  quasi  tantum  hocvelit  Joannes, 
dicens :  Et  manus  nostrae  contrectave- 
runt,  hoc,  inquam,  quod  dixit  in  Evan- 
gelio :  Et  habitavit  in  nobis,  id  est,  inter 
nos;  ut  significetur  familiaris  Verbi  cum 
hominibus  conversatio.  Verum  ex  dictis 
satis  apparet,  proprie  fuisse  locutum.  Ac 
sane  testem  (qualem  Joannes  hic  se  pro- 
fitetur)  hyperbolice  testificantem  loqui 
non  convenit.  Quo  etiam  argumento  re- 
felli  potest  eorum  commentarius,  qui  au- 
ditnm  et  visum  hujus  loci  ad  meutem 
seu  partem  intellectivam  referunt ;  ut  au- 
divisse  dicantur  Apostoli,  praenuntianti- 
bus  Prophetis  vidisse  fide,  perspexisse 
inteJligentia.  Non  enim  animadvertunt, 
hanc  a  Joanne  scribi  tamquam  teste  eo- 
rum,  quae  cum  sociis  Apostolis  audivit 
et  vidit.  Hoc  enim  mox  addit :  Et  testa- 
mur.  Unde  et  ajunt  ad  principes  Judaeo- 
rum  Petrus  et  Joannes,  Act.  4. :  Non 
enim  possumus,  quae  vidimus  et  audi- 
vimus,  non  loqui. 

De  verbo  vitae.  Verbum  vitae  non- 
nulli  interpretantur  Evangelium ,  sive 
evangelicam  doctrinam  vivificam  et  salu- 
tarem.  Sed  hic  sensus  non  congruit  cum 
praecedentibus.  Igitur  verbum  vitae  in- 
telligamus,  ut  alii  fere  omnes,  Dei  Fi- 
lium,  Verbum  Patris,  de  quo  praeclare 
Joannes  initio  sui  Evangelii,  et  rursus  in 
hac  Epist.  5,  7.  Unde  est  et  illud  Apoc. 
19.  de  Filio  Dei:  Vocatur  nomen  ejus 
Verbum  Dei. 

Vocatur  autem  Verbum,  Graece:  Aoyoc, 
appellatione  sumpta  a  verbo  humano,  ex 
cujus  cognitione  veluti  mann  ducendi  su- 


mus  ad  notitiam  Verbi  divini,  nobis  alio- 
qui  per  naturam  incogniti.  Nam  sicuti 
verbum  nostrum  procedit  a  mente,  ita 
Filio  Dei  ex  ratione  Verbi  competit  a 
Patre  procedere,  velut  a  mente  aeterna; 
et  sicuti  verbum  nostrum  internum, 
etsi  a  mente  procedens,  intime  tamen 
in  ipsa  permanet,  nec  ab  ea  sepa- 
rari  potest,  ita  Filius  Dei ,  procedens 
ex  Patre,  intimus  in  ipso  permauet,  nec 
ab  eo  separabilis  est.  Rursum  sicut  men- 
tis  nostrae  verbum,  quo  se  ipsam  intel- 
ligit,  est  ipsius  mentis  imago  perfecta,  sic 
Dei  Filius  est  perfecta  imago  Patris.  Et 
ut,  aliis  comparationibus  omissis,  unam 
adhuc  adjiciam,  quae  praesenti  loco  ser- 
viat,  quomodo  verbum  internum  apud 
homines  manifestatur  per  verbum  exter- 
num,  ita  aeternum  Dsi  Ver))um,  Patri 
intimum,  innotnit  homiiiibns  in  tempore, 
non  solum  per  voces  Prophetarum,  qui 
venturum  in  carne  praenuntiaruut,  verum 
etiam,  et  maxime,  postea  per  assumptam 
ab  ipso  naturam  humanam,  in  qua  Ver- 
bum  Patris  olim  invisibile  factum  est 
visibile ,  conversans  et  colloquens  cum 
hominibus.  Sed  de  hac  re  plura  et  ex  pro- 
fesso  ad  dist.  27.  lib.  1.  sent.  Ubi  etiam 
ostendimus,  etsi  tam  hic,  quam  in  Evan- 
gelio  et  alibi,  pro  Verbo  possit  etiam 
verti:  sermo ,  quod  Erasmus  et  alii  qui- 
dam  faciunt,  imo  et  vulgatus  interpres 
nonnumquam ,  melius  tamen  convenire^ 
Verbi  vocabulum  illi  simplicissimo  et  im- 
mutabili  Dei  Verbo.  Quamquam  faten- 
dum  est,  significationem  Graecae  vocis 
Aoyoc,  prout  tribuitur  Dei  Filio,  Latina 
aliqua  dictione  nec  satis  proprie  exprimi, 
nec  plene  reddi  posse. 

Porro  Verbum  vitae  vocatar  duplici 
ratione :  et  quia  Verbum  vivens  est,  imo 
ipsa  vita ;  et  quia  Verbum  vivificum,  id 
est,  vitam  ac  salutem  adferens  hominibus. 
Priori  modo  vita  est  essentialiter,  poste- 
riori  causaliter.  Videtur  autem  prior  mo- 
dus  hic  significatus,  ut  seqnentia  decla- 
rant;  cum  respectu  tamen  ad  modum  po- 
steriorem.  Nam  et  Evangelii  locus :  In  . 
ipso  vita  erat,  et  vita  erat  lux  homi- 
num,  eodera  modo  rectissime  intelligitur. 

Quod  ad  constructionem  attinet,  qui- 
dam  hanc  partcm  praecedentibus  ita  an- 
nectunt:  Quidquid  de  Verbo  vitae  vobis 
annuntiamus  (nam  illud :  annuntiamus 
vobis,  paulo  post  sequitur),  ab  initio  erat, 
et  nobis  palam  ostensum  est.  Sed  haec 
constructio  sinceritatem  sententiae  cor- 
i-umpit,  quia,  quod  Verbum  caro  factum 
est,  et  ab  Apostolis  auditum,  visum  et 
contrectatum,  non  fuit  ab  inilio,  sed  fa- 
ctum  est  in  tempore.  Proinde  dicendum, 
in  eo,  quod  ait:  De  verbo  vitae,  locutio- 
nem  esse  transitivam,  hoc  recto  modo 
exponendum :  Ipsum  verbum  vitae,  quod 
fuit  a  principio,  guodque  carne  indu- 
tum  audivimuSf  et  vidimus,  et  contre- 
ctavimus,  annuntiamus  vobis.  Ita  re- 
spondet  optime  exordium  hujus  Episto- 
lae  cum  exordio  Evangelii :  In  principio 
erat  Verbum.  Haec  syntaxis  est  apud 
Augustinum  in  exposit.  hujus  Epist.  et 
apud  alios.  Eandem  Syrus  iuterpres  clare 
expressit.  Annotat  autem  Lorinus,  esse 
Hebraismum,  qualis  Act.  2. :  Effundam 
de  Spiritu  meo,  pro  eo,  quod  apud  Joe- 
lem  cap.  3.  legitur:  Effundam  Spiritum 
meum.  Cujus  locutionis  etiam  alia  pro- 
fert  exempla. 

2.  Et  vita  manifestata  est.  Orationem 
adhuc  pendentem  intercidit  parenthesi, 
qua  hanc  solam  partem  includi  quidam 
putant,  ut  id,  quod  sequitur :  Et  vidimus, 
et  testamur  etc,  referatur  ad  illud  prae- 
cedens:  de  verbo  vitae.  Alii  parenthesim 
longius  protrahunt,  idque  probabilius;  ut 
infra  declarabimus.  Vitam  appellat  ip- 
sum  Verbum  vitae,  Jesum  Christum,  Dei 
Filium,  quem  in  Evangelio  vitam  appel- 
lat,  ut  cap.  1.:  Vita  erat  lux  hominum ; 
et  cap.  11.  ipse  Dominus  testatur:  Ego 
sum  resurrectio  et  vita,  et  cap.  14. :  Ego 
sum  via,  veritas  et  vita.  Appellatur 
autem  vita,  quemadmodum  dictum  est, 
primum  quidem  essentialiter,  deinde  etiam 
causaliter;  et  hoc  bifariam,  siquidem,  ut 
Deus,  vitae  nostrae  primarius  auctor  est, 
una  cum  Patre  et  Spiritu  sancto,  sive 
vitam  nostram  intelligas  temporalem,  sive 
(quod  Apostolus  spectavit)  aeternam  at- 
que  beatam.    Caeterum,  ut  homo,   per 


suam  passionem  et  mortem  vitam  nobis 
aeternam  promeruit.  Manifestata  est  au- 
tem  vita,  Dei  Filius,  per  incarnationem 
et  cum  hominibus  conversationem,  per- 
que  doctrinam  et  miracula.  Cohaerebit 
haec  parenthesis  cum  praecedentibus,  si 
et,  per  voculam  causalem  exponas :  Et- 
enim  vita  manifestata  est;  ut  significe- 
tur  ratio  quaedam  ejus ,  quod  proxime 
praecedit :  de  verbo  vitae. 

Et  vidimus,  et  testamur,  et  annun- 
tiamus  vobis  vitam  aeternam.  Planior 
fiet  contextus,  si  suppleatur  hoc  modo: 
Quam  et  vidimus ,  de  qua  proinde  et 
testificamur,  quamque  vobis  annuntia- 
mus;  vitam,  inquam,  aeternam.  Quo- 
modo  vidisse  se  dicat,  explicatum  est  su- 
pra.  Et  quia  tot  modis  viderant  Joannes 
ac  caeteri  Apostoli  vitam  Christum,  id- 
circo  testes  erant  quam  maxime  idonei, 
qui  vitam  illam  hominibus  annuntia- 
rent.  Quam  nunc  vitam  aeternam  vocat, 
respiciens  ad  efiectum,  quemnobis  tribuit. 
Qui  euim  per  essentiam  est  vita  immor- 
talis  et  aeterna,  idem  nobis  electis  suis 
aeternae  vitae  participationem,  et  meruit 
ut  homo ,  et  praestat  ut  Deus.  Alioqui 
Verbum  ipsum  significari,  id  est,  Vitam 
essentialem,  declarat,  quod  sequitur: 

Quae  erat  apud  Patrem,  et  apparuit 
nobis.  Apparuit,  Graece:  lcpavspto^Tj, 
quod  modo  verterat:  manifestata  est. 
Rursus  autem,  quae  hic  dicuntur,  conve- 
niunt  cum  iis,  quae  habentur  in  Evange- 
lio.  Quod  enim  illic  ait:  Et  Verbum 
erat  apud  Deum,  hoc  de  Vita  nunc  di- 
cit:  Quae  erat  apud  Patrem.  Et  quod 
illic :  Verbum  caro  factum  est,  et  habi- 
tavit  in  vobis,  hic  de  Vita  dicit :  Et  ap- 
paruit  nobis.  Erat  igitur  haec  vita  ae- 
terna,  et  fons  vitae,  apud  Patrem;  non 
demum  a  mundo  condito,  sed  in  principio 
et  a  tota  aeternitate;  licet  actu  vitam  de 
se  fundere  non  coeperit,  nisi  postquam 
per  ipsam  ea  creata  sunt,  quae  vitae 
perennis  essent  capacia.  Erat,  inquam, 
vita  apud  Patrem,  tamquam  persona  ab 
eo  distincta,  sed  unum  cum  eo  in  essen- 
tia;  quippe  particula:  apud,  et  propin- 
qaitatem,  et  difierentlam  denotat  Et  quia 

dicitur:  apud  Patrem,  ostenditur,  hanc 
vitam  ipsora  esse  Filium. 

Apparuit  autem  hominibus  eadem 
vita,  sicoti  dictum  est,  quando  Verbum 
caro  factum  habitare  coepit  et  conversari 
cum  hominibus.  Hoc  loco  finitur  paren- 
thesis. 

3.  Quod  vidimus  et  audivimus,  an- 
nuntiamus  vohis.  Repetit  ex  superiori- 
bus :  Quod  vidimus  et  audivimus,  ut 
orationem,  quam  reliquit  imperfectam  et 
suspensam,  absolvat  addendo :  annuntia- 
mus  vobis ;  ac  si  dicat:  Quod,  inquam, 
vidimus  et  audivimus,  id  ipsum  nos 
Apostoli,  tam(\ua.m.  certissimi  testes,  vobis 
annuntiamus.  Nam  probatissimi  testes 
sunt,  qoi  hominem,  de  quo  testantur,  et 
viderunt,  et  loquentem  audieruut;  quod 
utrumque  pertinet  ad  testem  oculatum. 
Nam  auritum  testem  vocamus,  qui  refert 
ea  tantum,  quae  ex  aliis  audivit. 

Jam  quo  magis  perspicuus  fiat  totius 
oratiouis  contextus,  ab  initio  Epistolae 
huc  usqu^  protous?.e,  breviter  eum  re- 
petimus  et  explicamus  hac  paraphrasi : 
Quod  fuit  a  principio,  quod  audivimus, 
quod  vidimus  oculis  nostris  ac  per- 
speximuSj  quodque  manus  nostrae  con- 
trectaverunt,  nempe  verbum  vitae  (vita 
namque  manifestata  est:  quam  et  vidi- 
mus ;  de  qua  proinde  etiani  testamur, 
et  quam  annuntiamus  vobis ;  vitam, 
dico,  aeternam,  quae  etat  apud  Patrem 
et  apparuit  nobis) ;  quod,  inquam,  vi- 
dimus  et  audivimus,  annuntiamus  vo- 
bis.  Praeter  hanc  contextus  distinctionem, 
quam  ut  probabiliorem  adduximus  et  se- 
quimur,  adfertErasmus  in  annotationibus 
adhuc  unam  et  alteram,  quas  apud  ipsum 
videre  est. 

Ut  et  vos  societatem  habeatis  nobis- 
cum.  Addit  causam  finalem  seu  fructum 
annuntiati  per  Apostolos  Evacgejii  de 
Verbo  incarnato.  Fructus  ille  est  societas 
cum  Apostolis,  hujus  Evangelii  nuntiis  ; 
quasi  dicat:  Nos,  qui  vidiraus  et  audivi- 
mus  id,  quod  vobisannuntiamus,  societate 
quadam  inter  nos  conjuncti  sumus,  parti- 
cipantes  ac  participaturi  bona ,  ab  eo, 
quem  praedicamus,  promissa.    Volumus 


autem,  et  vos  adjungi  nobis  socios;  non 
quaestus  aut  commodi  nostri  causa,  sed 
impellente  nos  caritate  et  officii  nostri 
ratione;  scilicet  ut  eorundem  nobiscum 
bonorum  efficiamini  participes ;  id  quod 
sequentia  declarant.  Pro  societate  Graece 
est:  xoivcovta,  communio  seo  communi- 
catio ;  quomodo  noster  interpres  inter- 
dum  alibi  vertit.  Significat  autem  socia- 
lem  aliquorum  inter  se  conjunctioneni. 

Et  societas  nostra  sit  cum  Patre ,  et 
cum  Filio  ejus,  Jesu  Christo.  Verbum : 
sit,  additum  est  ab  interprete,  quod  et 
Erasmus  supplet.  Graeca  vero  sic  ha- 
bent :  Et  societas  autem  nostra  cum 
Patre  etc. ,  ot  supplendum  videator  ver- 
bum:  est.  Nam  et  Syriaci  textos  inter- 
pretes  ita  vertont:  Est  autem  societas 
nostra  cum  Patre  etc.  Juxta  versionem 
vulgatam  sensus  est:  Utque  societas 
nostra,  id  est,  vestra  nobiscum  adunata, 
sit  cum  Deo  Patre  et  Filio.  Qood  si 
vero :  est,  suppleatur,  oti  postulare  vide- 
tur  particula :  dk ,  autem  (nam  et  Eras- 
mus  id  magis  probat  in  annotatione),  erit 
assumptio  ad  id,  quod  praecedit,  ut  sen- 
sus  sit:  Nostra  autem  societas,  id  est,  ea, 
quam  nos  Apostoli  inter  nos  habemus  (ne 
rem  non  admodum  expetendam  promit- 
tere  vobis  videar),  nobis  communis  est 
com  Patre  et  Filio  ejus,  Jesu  Christo. 
Quae  profecto  societas  est  omnibus  votis 
exoptanda.  Quare,  si  nobiscum  inieritis 
societatem ,  consequenter  eritis  una  no- 
biscum  socii  Patris  et  FiUi.  Quae  quanta 
sit,  et  quam  optabilis  societas,  ut  oranes 
intelligant,  exprimitur  nomine  amicitiae, 
sicut  eam  alibi  Scripturae  exprimunt.  Ut 
Sap.  7. :  Amicos  Dei  Sapientia  consti- 
tuit ;  Luc.  12.:  Dico  vobis,  amicis  meis  ; 
Joan.  11.:  Lazarus  amicus  noster  dor- 
mit,  et  15.:  Vos  amici  mei  estis,  sifece- 
ritis  etc. ,  et  iterum:  Vos  autem  dixi 
amicos ,  quia  omnia,  quae  audivi  etc. 
Hoc  autem  nomen  tantum  ac  tale  est,  ut 
pro  magno  scribat  de  Abraham  Patriarcha 
Jacobus  Apostolus,  cap.  .3.,  quod  amicus 
Dei  appellatus  est.  Uude  et  de  hoc  no- 
mine  sibi  gratulatur  Joannes  Baptista, 
de    se    ipso    loquens    in    hunc    modum : 

Amicus  autem  sponsi,  qui  stat  et  audit 
eum  f  gaudio  gaudet  propter  vocem 
sponsi. 

PoiTo  consistit  haec  societas  et  amici- 
tia  in  participatione  bonorum  ad  salutem 
nostram  pertinentium ,  quae  Deus  nobis, 
ut  sociis  suis  et  amicis  ,  communicat ; 
quae  cum  multa  sint,  omnium  consum- 
matio  est  in  intima  contemplatione  bea- 
tissimae  Trinitatis ,  Patris  et  Filii  et 
Spiritus  sancti.  Nam  Patre  et  Filio  no- 
minato  ,  Spiritus  sanctus ,  qui  Patris  et 
Filii  amor  est,  statim  intelligitur.  Prae- 
clare  meminit  hujus  nostrae  cum  Deo 
societatis  Apostolus  Paulus  1  Cor.  1.  di- 
ceus:  Fidelis  Deus ,  per  quem  vocati 
estis  in  societatem  Filii  ejus  Jesu  Chri- 
sti,  Domini  nostri.  Vide,  quae  ad  eum 
locum  de  hoc  vocabulo  et  re  significata 
annotavimus. 

Ex  his  praeterea  coUige  contra  schis- 
maticos,  neminem  posse  cum  Deo  socie- 
tatera  habere,  qui  societatem  non  habeat 
cum  Ecclesia  Catholica  et  Apostolica, 
sponsa  utique  Christi.  Qua  de  re  prae- 
clare  Cyprianus  :  Non  potest  habere 
Deum  Patrem,  qui  Ecclesiam  noluerit 
habere  matrem.  Hoc  ille  in  libro  de  uni- 
tate  Eccles.  Eadem  sententia  est  apud 
S.  Augustinum  enarrat.  Psalm.  88.  in  fine. 

4.  Et  haec  scribimus  vobis,  ut  gau- 
deatis,  et  gaudium  vestrum  sit  plenum. 
Plenum ,  Graece :  impletum.  Absunt 
autem  duae  voces :  gaudeatis  et ,  non 
solum  in  Graecis  et  Syris  codicibus ,  ve- 
rum  etiam  in  manuscriptis  quibusdam 
Latinis ,  et  in  antiquis  concordantiis,  nec 
non  apud  Augustinum  et  Bedam.  Et  qui- 
dem  apud  Bedam  et  Oecumenium,  quem- 
admodum  eorum  commentarii  declarant, 
prima  persona  legitur :  Ut  gaudium 
nostrum  sit  plenum.  Cujus  lectionis 
etiam  glossa  interlinealis  memiuit;  tam- 
etsi  pro  secunda  persona  facere  videntur 
loca  prima  fronte  sirailia ,  Joan.  15.: 
Haec  locutus  sum,  ut  gaudium  vestrum 
impleatur ,  et  cap.  16.:  Petite  et  acci- 
pietis.  ut  gaudium  vestrum  sit  plenum. 
Legitur  et  in  secimda  Epistola:  Ut  gau- 
dium  vestrum  plenum  sitj  sed  in  Lati- 


nis  duntaxat;  nam  Graeca  eo  loco  babent: 
nostrum,  ut  habent  hoc  loco  permulta. 
Syrus  interpres  utramque  personam  com- 
plexus  est,  dum  ita  vertit :  Vt  gaudium 
nostrum,  quod  est  in  vobis,  sit  comple- 
tum.  Sic  enim  et  Dominus  in  Evangelio  : 
Ut  gaudium  meum  in  vobis,  Joan.  15. 

Nostrae  lectionis  hunc  seusum  reddere 
licet :  Haec ,  quae  dixi  de  Verbo  Dei 
aeterno  et  incarnato,  et  per  nos  vobis 
annuntiato ,  ut  una  nobiscum  societatem 
habeatis  cum  Patre  et  Filio,  scribimus 
vobis  in  eum  finem,  ut  gaudeatis  gaudio 
vero  ac  spirituali  nimirum  de  bonis  in 
illa  societate  acceptis  et  accipiendis,  ut- 
que  gaudium  illud  vestrum  perseveret  ac 
perficiatur.  Si  primam  personam  legas, 
sensus  erit:  Ut  nos  de  vobis,  tamquam 
sociis  ac  consortibus  ejusdem  gratiae, 
plenum  et  perfectum  capiamus  gaudium. 
Quo  fere  modo  Beda  et  Oecumenius  hunc 
locum  exponunt.  Simili  sensu  dixit  Pau- 
lus:  Implete  gaudium  meum  y  ut  idem 
sapiatiSj  Phil.  2.  Dicit  autem  Joannes 
plurali  numero:  scribimus ,  quia,  quod 
scribebat,  ex  communi  scribebat  Aposto- 
lorum  sententia  atque  doctrina. 

5.  Et  haec  est  annuntiatio,  quam 
audivimus  ab  eo,  et  annuntiamus  vobis. 
Hactenus  prooemium  Epistolae  ,  quod 
erat  salutationis  loco.  Nunc  ingressum 
facit  ad  exhortationera ,  qua  doceat,  in 
genere  fugienda  esse  peccata ,  si  velint 
habere  cum  Deo  societatem,  de  qua  supra 
locutus  est.  Annuntiatio,  Graece :  Inoi.y- 
YsXia ,  quae  vox  etiam  promissionem 
significat.  Unde  vertunt  Erasmus  etHen- 
tenius :  Et  haec  est  promissio.  Nam  et 
noster  interpres  capite  sequenti,  vers.  25., 
repromissionem  transtulit.  Verum  hoc 
loco  magis  quadrat  annuntiatio ,  quum 
in  verbis  sequentibus  non  indicetur  res 
aliqua  promissa,  sed  doctrina  contineatur, 
ad  exhortationem  applicanda  :  Quod  Deus 
lux  est  etc.  Est  autem  Hebraismus :  an- 
nuntiatio,  pro  re  annuntiata,  sicut  alibi 
spes  pro  re  sperata,  timor  pro  re  timenda ; 
actus  nimirum  pro  objecto.  Hoc ,  inquit, 
est,  quod  audivimus  ex  eo,  nempe  Chri- 
sto,  Dei  Filio,  quodque  ille  nos  docuit, 

et  quod  nos  ab  eo  docti  vobis  annuntia- 
mus;  videlicet  id,  quod  sequitur : 

Quoniam  Deus  lux  est ,  et  tenebrae 
in  eo  non  sunt  ullae.  Deum  lucem  vocat 
eodem  tropo ,  quo  tenebras  ab  eo  remo- 
vet;  utroque  scilicet  vocabulo  metapho- 
rice  sumpto ;  ne  quis  hic  lucem  et  tenebras 
corporeas  imaginetur,  more  Manichaeo- 
rum,  qui  Deum  esse  dicebant  lucem  oculis 
corporeis  aspectabilem,  etChristum  solem 
hunc  visibilem.  Igitur  Deus  lux  ab  Apo- 
stolo  vocatur,  primum  quoad  intellectum, 
quia  plenus  est  intelligentia ,  clarissime 
se  ipsum  (qui  est  prima  veritas) ,  et  in 
se  ipso  omnia  alia  cognoscens.  Deinde 
quoad  voluntatem ,  quia  summa  bonitas 
est,  summa  justitia  et  rectitudo.  Deus, 
inquit  Moses ,  fidelis  est  et  ahsque  ulla 
iniquitate ,  justus  et  rectus ,  Deut.  32. 
Tertio  (quod  Joannes  potissimum  spec- 
tasse  videtur)  propter  effectura  divinae 
lucis  in  nobis ,  quia  nimirum  ita  Deus  in 
se  ipso  lux  est  purissima,  nullisque  per- 
mixta  tenebris ,  nt  etiara  fons  sit  omnis 
lucis,  id  est  veritatis ,  bonitatis  ac  jnsti- 
tiae,  quae  in  nobis  est;  uec  solnm  nos 
ilhiminet,  docendo,  quid  agere  debeamns, 
quod  fit  illustratione  mentis ;  verum  etiam 
efficaciter  operetiir  in  nobis,  ut  agamus: 
qnod  fit  excitatione  vohintatis.  Unde  et 
consequitur  effeetns  ille,  quem  alii  hic 
considerant,  ut  radiis  iHius  hicis  perfusa 
raens  nostra,  ab  ignorantiae  tenebris  libe- 
retur,  et  volnntas  a  pravitate  purgetur. 

Hoc  enim  est,  quod  addit  Apostolus: 
Et  tenebrae  in  eo  non  sunt  ullae.  Nam 
sensus  est:  Ita  tenebras  omnis  erroris, 
et  ignorantiae ,  et  peccati  ab  illa  luce 
aeterna,  quae  Deus  est,  alienas  esse,  ut 
etiam  a  nobis  errornm  et  peccatorum 
tenebras  expellat.  Et  hic  sensus  satis 
colligitur  ex  sequentibus  ,  estque  con- 
sentaneus  iis,  quaescribit  idem  Apostolns 
cap.  1.  sui  Evdngelii  de  Verbo  Dei :  Vita 
erat  lux  hominum ;  et  lux  in  tenebris 
lucet,  et  tenebrae  eam  non  comprehen- 
derunt.  Ubi  tenebras  vocat  homines  er- 
roribus  et  peccatis  obtenebratos,  Et  cap. 
12. :  Ego  lux  in  mundum  veni,  ut  om~ 
nis,  qui  credit  in  me,  in  tenebris  non 


maneat.  Ubi  tenebras  utique  peccata  et 
errores  intelligit,  quibus  dissipandis  Chri- 
stus  lux  vera  venit  in  raundum.  Nota, 
quod  dicitur :  in  eo,  id  est,  in  Deo,  posse 
etiam  ad  lucem  referri ,  juxta  Graecam 
lectionem,  quia  ^dig  neutrius  generis  est, 
ut  lumen  Latinis;  quemadmodum  retulit 
Hieronymus,  ita  scribens  lib.  2.  dialogi 
contra  Pelagianos,  cap.  3. :  Quando  dicit 
Joannes,  nullas  tenebras  in  Dei  lumine 
reperiri,  ostendit  omnia  aliorum  lumina 
aliqua  sorde  maculari.  Quamquam  hoc 
sensum  non  variat. 

6.  Si  dixerimus :  Quoniam  societatem 
habemus  cum  eo,  et  in  tenebris  ambu- 
lamus ;  mentimur ,  et  veritatem  non 
facimus.  Declarat,  quorsum  huc  adduxe- 
rit  mentionem  lucis  ac  tenebrarum.  Si, 
inquit,  dixerimus  verbo  aut  animo,  nos 
habere  societatem  cum  Deo,  et  in  tene- 
bris  peccatorum  conversamur  ac  vivimus ; 
mentimur ,  id  est ,  falsum  dicimus,  et 
veritatem  non  facimus,  hoc  est,  facto 
non  probaraus  ,  verura  esse,  quod  verbo 
aut  cogitatione  loquiraur.  Aut:  Non  fa^ 
cimus ,  id  est,  non  loquiraur  veritatem; 
quemadmodum  sequenti  capite:  Mendax 
est,  et  in  eo  veritas  non  est.  Ratio,  cur 
falsum  dicere  convincatur :  qma.  Deuslux 
est ;  scriptum  est  autem :  Quae  societas 
luci  ad  tenebras?  2  Cor.  6.  Quare  et 
illatio  hic  intelligi  potest  ex  parte  prae- 
cedenti:  Si  Deus  lux  est,  nullas  admit- 
tens  tenebras  ,  igitnr  homo  in  tenebris 
ambulans  societatem  habere  cum  Deo 
non  potest.  Quam  proinde  si  habere  se 
dicat,  mentitur. 

Dicet  ahqnis:  Si  is,  qui  in  tenebris,  id 
est,  in  peccatis  ambulat,  non  habet  socie- 
tatem  cum  Deo ;  igitur  neo  Joannes  ipse, 
caeterique  Apostoli  societatem  cum  Deo 
habebant.  Non  enira  vivebant  sine  pec- 
catis  ;  id  quod  Joannes  })a]am  profitetur 
paulo  post,  dicens:  Si  dixerimus:  Quia 
peccatum  non  habemils ;  ipsi  nos  sedu- 
cimus.  Unde  et  David  orabat  Dominum, 
dicens  :  Deus  meus ,  ilhimina  tenebras 
meas.  Respondeo,  non  omnem  eum,  in 
quo  aliquae  sunt  peccatorum  tenebrae, 
secundum  Apostolum  in  tenebris  ambu- 

lare ,  aut ,  ut  sequenti  capite  vers.  9. 
loquitur,  in  tenebris  esse  j  sed  eos  solos, 
quibus  tenebrae  dominantur,  id  est,  in 
quibus  peccatum  regnat,  Rom.  6,  12.  et 
14.,  quique  servi  sunt  peccati ,  ibidem 
vers.  17.  et  20.  Nam  tenebras  aliquas 
patiuntur  et  habent  etiam  illi,  qui  in  luce 
amhulant,  imo  qui  et  lux  sunt  in  Do~ 
mino.  Qui  vero  peccatis  servinnt  et  cu- 
piditatibus  suis  obsequnntur,  in  tenehris 
ambulare  dicuntur,  ipsique  tenebrae  vo- 
cantur.  Sic  enim  Paulus  ad  Ephosios 
cap.  5. :  EratiSy  inquit,  aliquando  tene- 
brae ;  nunc  autem  lux  in  Domino. 

Jam  nec  ilhid  ex  hoc  Joco  consequens 
est,  Christianos  malos  et  in  tenebris  am- 
bulantes  non  esse  in  Ecclesia,  quae  so- 
cietas  est  fidelium.  Non  enim  illa  societas 
hic  intelligitur,  quae  cura  recta  fidc  sohim 
consistat  in  externa  fidei  professione  et 
sacramentorum  communione  sub  uno  ca- 
pite  visibili ;  cujusmodi  societas  Eccle- 
siam  constituit;  sed  ea,  quae  vera  est 
cum  Deo  amicitia,  quam  caritas  conciliat, 
in  cordibus  nostris  diffusa  per  Spiritum 
sanctum,  Rom.  5. 

7.  Si  autem  in  luce  ambulamus,  sicut 
et  ipse  est  in  luce,  societatem  habemus 
ad  invicem.  Dixit,  eos  mentiri,  qui,  cum 
in  tenebris  ambulent ,  habere  se  dicunt 
societatem  cum  Deo.  Nnnc  docet,  quinam 
veraciter  hoc  dicere  possint ;  nempe  qui 
in  luce  ambulant ,  sicut  Deus  in  luce 
est.  Non  tamen,  eo  posito,  aperte  dicit, 
societatem  nos  habere  cum  Deo;  verum 
id  consequitur  ex  eo,  quod  dicit:  Socie- 
tatem  habemus  ad  invicem ,  Graece : 
,U£T  aXXriX(tiv,  inter  nos  mutuam,  id  est, 
vos  nobiscum  ,  qni  surans  Apostoli ,  et 
contra.  Sic  enim  ait  snpra,  vers.  3.:  Ut 
et  vos  societatem  habeatis  nobiscum ,  et 
societas  nostra  sit  cum  Patre  etc.  Signi- 
ficat  ergo  Joannes ,  inter  ipsos ,  quibus 
scribit,  et  Apostolos  Christi  societatem 
constare  non  posse ;  proinde  nec  cum 
Deo,  nisi  in  luce  ambulent;  ne  vane  de 
societate  et  amicitia  Dei  sibi  plaudant. 
In  luce  ambulare  dicuntur,  qui  exercent 
opera  lucis,  id  est  veritatis,  bonitatis  et 
justitiae. 


Beda  et  alii  quidam  in  metaphora 
ambulandi  urgent  profectum  ;  qnasi  mo- 
raliter  ambulare ,  secundnm  Scriptnras, 
non  dicatur,  nisi  qui  proficit,  sive  in  bono, 
sive  in  malo.  Et  propterea  Joannera  de 
Deo  non  dicere :  sicut  ipse  ambulat  in 
luce,  cum  proficere  non  possit ;  sed  :  siciit 
est  in  luce ,  nimirum  immutabiliter ;  ut- 
pote  cui  dicitur:  Tu  autem  idem  ipse  es, 
Psalm.  101.  Verum  eam  annotationem 
parum  solidam  esse,  probat  locus  capitis 
sequentis ,  ubi  ait :  Qui  dicit,  se  in  ipso 
(Christo)  manere,  debet,  sicut  ille  am- 
bulavit,  et  ipse  ambulare.  Neque  enira 
Christus  profecit  in  virtutibus  exercendo 
virtutes.  Tantum  ergo  significat  ea  phra- 
sis  progressum ,  quo  quis  alia  post  alia, 
cum  sui  mutatione,  exercet  opera.  Quod 
quidem  etiam  in  Christum  competebat,  in 
Deum  autem ,  ut  Deus  cst ,  nullo  modo. 
Vide  ,  quae  diximus  ad  illud  Rom  6.: 
In  noviiate  vitae  ambulemus. 

Porro  comparationis  adverbium  in  hac 
sententia  aliisque  similibus  non  aequali- 
tatem  indicat,  ut  per  se  manifestnm  est; 
sed  similitudinem  qnandam  ,  seu  potius 
imitationem  alienae  perfectionis,  in  nobis 
aliqu.atenus  exprimendae.  Nam  id  vohmt 
praecepta  Dominica:  Estote  perfecti, 
sicut  et  Pater  vester  coelestis  perfectus 
est,  Matth.  5. ;  Estote  misericordes,  sicut 
et  Pater  vester  misericors  est,  Luc.  6. 

Et  sanguis  Jesu  Christi ,  Filii  ejus, 
emundat  nos  ab  omni  peccato.  Ostendit, 
uon  ita  nos  in  luce  ambulare,  ut  tenebris 
omnino  careamus ;  sed  opus  esse  nobis 
continua  tenebrarum  discussione,  id  est, 
peccatorum  purgatione ,  quae  fiat  per 
sanguinem  Jesu  Christi,  Filii  Dei,  hoc 
est,  per  meritum  passionis  et  mortis  ejus, 
in  qua  sanguinem  suum  pro  nobis  effudit. 
Nec  improbabile  est,  Joannem  hoc  dicere 
propter  Ebionitas  haereticos,  qui,  cum  in 
tenebris  ambularent,  crebris  lotionibus  se 
a  peccatis  suis  emundari  credebant ,  my- 
sterium  redemptionis  Christi  non  agnos- 
centes,  quemadmodum  et  caeteri  Judai- 
zantes.  Adversus  quos  agit  Paulus  Col.  2. 
et  alibi. 

Quaeret  aliquis :    Si  ab  omni  peccato 

nos  emiindat  sanguis  Christi ;  quomodo 
statim  negat  idem  Apostolus,  dicere  nos 
posse:  Quia  peccatum  non  hahemus? 
Ratio  est,  quia  non  emundat  nos  sanguis 
Christi  simul  et  semel  ab  omui  peccato, 
ut  dicere  quis  possit;  Peccatum  non  ha- 
heo,  et,  quod  negat  Sapions :  Mundum 
est  cor  meum,  punis  sum  a  peccato, 
ProY.  20. ;  sed  mundati  sumus,  et  munda- 
mur  in  dies,  nunc  ab  his,  nuuc  ab  illis 
peccatis,  itatamen,  ut  numquam,  dam 
hic  vivimus,  simus  ab  omni  peccato  pror- 
sus  emundati.  Igitur  ista  mundatio  ab 
omni  peccato  consistit,  ut  Scholastici  lo- 
quuntur,  in  p.eri,  non  in  factum  esse ; 
fitque  actu  iucompleto ,  non  autem  com- 
pleto,  nisi  in  fine.  Ex  quo  etiam  intelli- 
gitnr ,  in  electorum  persona  Joannem 
loqui.  Nam  ii  soli  perfectam  omnium  pec- 
catorum  emundaticnem  tandem  conse- 
quuntur. 

Dicit  autem:  ah  omni  peccato,  volens 
utique  coraprehendere  omne  peccatum, 
originale,  mortale,  veniale;  quemadmo- 
dum  bene  declarant  in  suis  commentariis 
Augustinus  et  Beda ;  nec  non  Hierony- 
mus  lib.  2.  dialogi  contra  Pelag.  Origi- 
nale  ouidem  simul  cum  actualibus  ante 
baptismum  commissis  abluitur  sanguine 
Christi  in  baptismo ;  actualia  vero  postea 
commissa,  praesertim  mortalia,  remittun- 
tur  per  sacramentum  poenitentiae.  Nam 
venialia  etiam  aliis  modis,  absque  sacra- 
menio,  remitti  possunt ;  ita  tamen,  ut  sine 
virtuto  sanguinis  in  cruce  pro  nobis  efinsi 
nuUa  fiat  peccatorum  remiesio,  nec  ulla 
remissionem  praecedens  purgatio,  sive, 
ut  interpres  loquitur,  emundatio.  Non 
enim  solum  hoc  sensu  sanguis  Christi  nos 
emundat  a  peccatis,  quod  reatura  tollit 
praecedentium  peccatorum  ;  verum  etiam, 
quia  voluntatem  purgat  ab  afi^ectu  pec- 
candi,  praestans  veram  cordis  conversio- 
nem  et  amorem  justitiae ,  virtutumque 
operationem.  Ad  haec  enim  omnia  patet 
meritum  Christi ;  quemadmodum  id  sin- 
gillatim  docte  explicat  et  ex  Scripturis 
probat  Joannes  Hesselius  in  comcienta- 
rio.  Denique  notantum,  his  paucissimis 
verbis :  Satiguis  Filii  Dei,  tres  haereses 


destrui:  Manichaeorum ,  qui  veritatem 
humanae  naturae  Christo  ademerunt ; 
Ebionitarum,  qui  Christum  Deum  nega- 
runt,  et  Nestorianorum,  qui  personam  in 
Christo  diviserunt. 

8.  Si  dixerimus:  Quoniam  peccatum 
non  hahemus ;  ipsi  nos  seducitnus,  et 
veritas  in  nohis  non  est.  Seducimus, 
Graece:  7iAavd)|ui£V^  fallimus,  decipimus. 
Pendet  intellectns  hujus  sententiae  ex 
vero  sensu  ejus,  quod  est  peccatum  ha- 
here.  Multis  enim  modis  peccatum  habere 
quis  dicitur. 

Primo  propter  aff^ectum  peccati.  Quo 
quidem  modo  veiitatem  habet  haec  Apo- 
stoli  sententia,  quatenus  in  hoc  saeculo 
nemo  rsperitur,  qui  plene  purgatus  sit 
ab  omni  inordinato  et  vitioso  affectu. 
Unde  Augustinus  in  enarrat.  Psalmi  118. 
conc.  10. :  Intelligere  dehemus,  inquit, 
quantumlihet  quisque  proficiat  in  justi- 
ficationihus  Domini,  habere  eum  mor- 
talis  carnis  affectum  circa  ista  terrena, 
et  in  quibus  vita  humana  tentatio  est 
super  terram.  Sic  et  Leo  magnus  serm. 
7.  de  Epiph.  Domini :  Quis  invenietur 
ita  immunis  a  culpa,  ut  in  eo  non  ha- 
beat  justitia,  quod  arguat?  Et  sermone 
6.  Quadragesimae :  Talis  est  conditio 
etiam  eorum,  qui  concupiscentiis  reni- 
tuntur,  ut  numquam  possint  in  cordi- 
bus  siiis  non  invenire,  quod  reprohent. 
Et  generalis  est  sententia  Job  14. :  Nemo 
mundus  a  sorde. 

Secundo  modo  propter  reatum  peccati, 
ut  hahere  peccaium,  sit  reum  esse  pro- 
pter  primum  opus  commissum,  ita  de- 
fiuiente  B.  Augustno  lib.  1.  de  nuptiis  et 
concupisc.  cap.  28.  Atque  hoc  etiam 
modo  intellecta,  vera  est  B.  Joannis  sen- 
tentia.  Nam  durante  hac  vita ,  numquam 
sumus  ab  omni  reatu  liberi.  Sercper  enim 
est,  unde  dicere  Deo  debeamus :  Dimitte 
nohis  dehita  nostra.  Quod  etiam  ad  re- 
cens  baptizatos  extendit  Hieronymus  lib. 
3.  dial.  contra  Pelag.  sub  finem.  Et  veri- 
tatem  habet  respectu  poenalitatum  hujus 
saeculi,  quibus  adhuc  sunt  obnoxii.  Item 
qui  adulti  sunt  baptizati ,  ii  recens  etiam 
post  baptismum  peccata  aliqua  commit- 

tunt,  quae  poenam  merentur.  Sequitur 
enim  hic  modus  ex  priori.  Nam  si  num- 
quam  plene  sit  expurgatus  in  hac  vita 
noster  affectus ,  semper  igitur  remanet 
aliquis  reatus,  etiam  in  homine  recens 
baptizato.  Non  enim  per  baptismum  tol- 
litur  reatus,  nisi  peccatorum,  quorum  de- 
positus  est  affectus.  Hunc  sensum  passim 
attendunt  Patres ,  et  probant  ex  dictis 
verbis  orationis  Dominicae :  Per  qiiam, 
nt  ait  Augustinus  lib.  21.  de  civitate  Dei, 
cap.  27. ,  nohis  voluit  Salvator  osten- 
dere^  qiiantumlihet  juste  in  hujus  vitae 
caligine  atque  infirmitate  vivamus,  non 
nobis  deesse  peccata,  pro  quibus  dimit- 
tendis  debeamus  orare.  Sed  et  Leo  ser- 
mone  jam  citato  de  Epiphania  Domini 
docet,  neminem  inveniri  ita  immunem  a 
cidpOy  ut  in  eo  non  habeat  Dei  miseri- 
cordia,  quod  remittat.  Aperta  qnoque 
sententia  est  Innocenti  III.  libro  5.  my- 
steriorum  missae ,  cap.  28. :  Hominem, 
dum  in  hac  vita  consistit ,  semper  esse 
in  aliquo  peccato.  Quod  et  probat  ex 
hoc  loco  Joannis. 

Tertio  modo  propter  aetum  peceati, 
non  quidem  praesentem,  sed  frequentem 
et  quotidianum,  et  quodammodo  conti- 
nuum.  Quem  modum  attenderunt  Hiero- 
nymus,  Augnstinus  et  alii  Patres,  qui 
contra  Pelagium  scripserunt,  cujus  erat 
doctrina,  justum  hominem  vivere  posse 
sine  peccato ;  ac  multos  fuisse ,  qui  sine 
peccato  vixissent. 

Quarto  modo  propter  peccatum,  in  quo 
nati  sumus,  vel  quod  aut  quae  deinde 
actu  commisimus,  pro])ter  quae  opus  sit 
nobis  Christo  propitiatore  et  advocato. 
Juxta  quem  modura  senteutia  Joannis 
refertur  ad  peccata  praeterita,  quamvis 
remissa  ac  deleta;  ut  sit  sensus:  Si  quis 
dixerit,  se  non  peccasse ,  nec  in  peccato 
umquam  fuisse,  ideoque  Christo  patrono 
opus  non  habere,  etc.  Sensus  hic  proba- 
bilis  cuipiam  videri  posset  ex  loci  cir- 
cumslantiis.  Praecessit  enim  proxime : 
Et  sangids  Jesu  Christi  emundat  nos 
ab  omjii  peccato,  et  sequitur :  Si  dixeri- 
mus:  Quoniam  non  peccavimus  etc,  et 
initio  capitis  sequentis :  Haec  scriho  vo- 


his,  ut  non  peccetis.  Sed  et  si  quis  pec- 
caverit,  advocatum  habemus,  etc. 

At  vero  sensus  iste  praesenti  loco  mi- 
nime  sufficit.  Nam  Apostolus  adhuc  exigit 
confessionem  peccatorum ,  ac  proponit 
spem  veniae  ex  promissione  Dei,  dicens: 
Si  confiteamur  peccata  nostra ,  fidelis 
est  et  justus,  ut  remittat  nobis  peccata 
nostra.  Loquitur  ergo  de  peccatis  adhue 
remittendis.  Et  utique  scribit  ad  fidelea, 
quibus  originale  peccatum  et  gravia 
actualia  baptismo  fuerant  dimissa.  Vult 
igitur,  ut  adhuc  confiteantur  offensas  suas 
quotidianas ;  quemadmodum  et  Jacobus 
Apostolus,  qui,  cura  dixisset  cap.  3.:  In 
multis  offendimus  omnes,  postea  cap.  5. 
ad  offensarum  confessionem  hortatur,  di- 
cens :  Confitemini  alterutrum  peccata 
vestra. 

Jam  vero  ex  eodem  Jacobi  testimonio, 
quo  dicit,  nos  omnes  in  multis  offendere, 
satis  apparet ,  quem  modum  ex  tribus 
prioribus  supradictis  Joannes  potissimum 
spectaverit;  illum  nerape,  secundum  quem 
nemo  est,  qui  peccatum  non  habeat,  quia 
non  vivit  sine  quotidianis  ac  frequentibus 
peccatis.  Atque  hunc  sensum  explicant, 
aliisque  Scripturae  testimoniis  declarant 
Patres  Milevitani  concilii,  tribus  canoni- 
bus  super  hac  re  editis,  sexto,  septimo  et 
octavo.  Pertinent  huc  sanctorum  confes- 
eiones,  quibus  hanc  peccaudi  frequentiam 
humiliter  in  se  ipsis  agnoscunt ;  ut  Hie- 
ronymus  ad  Pammachium  adversus  erro- 
res  Joannis  Hierosolymitani:  Quotidie 
peccamus  omnes,  et  in  aliquo  labimur  -, 
Ambrosius  libro  4.  de  sacramentis  cap.  6. : 
Qui  semper  pecco,  debeo  semper  hahere 
medicinam,  et  in  apologia  David :  Unus- 
quisque  nostrum  per  singulas  horas 
quam  multa  delinquit!  Augustinus  in 
enarratione  Psalmi  128.:  Si  veraciter 
sihi  tundunt  homines  pectora,  peccato- 
res  sunt.  Et  quis  nostrum  non  sihi 
tundit  pectus  ?  Gregorius  lib.  4.  epistola 
31.  ad  Mauritium  imperatorem:  Et  quia 
omnipotenti  Deo  incessanter  quotidie 
delinquo,  incessantibus  quotidie  plagis 
ferior;  Bernardus  epistola  24.  in  fine: 
Orari  pro  me  instanter  postulo,  quia 

incessanter  pecco ;  Joannes  Gerson  in 
tractatu  de  statuto  Carthnsiensium:  Vix 
facimus  aliquid ,  ubi  yion  possimus  ra- 
tionabiliter  formidare  de  peccato  ve- 
niali,  Haec  ex  multis  pauca.  Porro 
doctrina  baec  adeo  constans  est  apud 
Patres,  ut  passim  affirment,  hominem  non 
posse  vivere  sine  peccatis;  nimirum  ob 
fragilitatem  humanae  naturae  originaliter 
corruptae. 

Ex  bis  autem  ulterius  consequens  est, 
Apostoli  sententiam  veram  esse  etiam  de 
reatu  peccati  intellectam,  jiixtasecundum 
raodum  snperius  expositum.  Dum  enim 
freq uentissime  peccamus ,  numquam  de- 
est,  unde  dicamus  in  oratione  :  Dimitte 
nobis  debita  nostra.  Quamquam  etiam 
ad  primum  modum,  qui  est  de  affectibus 
vitiosis  haerentibus  in  animo,  Patres  in- 
terdura  respiciunt  in  alleganda  hac  Joan- 
nis  sententia.  Ex  qua  denique  raanifeste 
refellitur  illud  Pelagii  cavillum,  quo  di- 
cebat,  sanctos  humilitatis  causa  confiteri 
se  peccatores ,  quamvis  revera  peccatum 
non  haberent.  Non  enim  dicit  Joannes : 
Si  dixerimus:  Quia  peccatum  no?i  ha- 
bemus,  ipsi  nos  extollimus,  et  humilitas 
in  nobis  non  est:  sed  dicit:  Ipsi  nos 
seducimus,  et  veritas  in  nobis  non  est. 
Unde  sensum  illum  Pelagii  Milevitana 
Synodus  merito  damnavit  anathemate 
can.  6. 

Praeterea  refellitur  opinio  quorundam, 
inter  quos  est  Clemens  Alexandrinns  lib. 
6.  Stromatum,  qui  putant,  Apostolos  post 
Domini  resurrectionem ,  accepto  Spiritu 
sancto,  ita  fnisse  confirmatos  in  gratia 
Dei,  ut  deinceps  nullis  essent  peccatis  ac 
passionibus  obnoxii.  Refellitur,  inquam, 
quia  Apostolus  est,  qui  dicit:  Si  dixeri- 
mus ,  etc. ,  utiq\:c  semet  ipsum  compre- 
hendens,  quemadmodnm  et  in  praeceden- 
tibus  ac  sequentibus.  Sic  etiam  Jacobus 
Apostolus :  In  muJtis  offendimus  omnes. 
Sic  Paulus  de  Petro ,  Apostolorum  prin- 
cipe,  Gal.  2.:  Quia  reprehensibilis  erat. 
Exstant  hac  de  re  apud  Hieronymum, 
Augustinura ,  Prosperum  et  alios  Patres 
aperta  testimonia ,  quae  brevitatis  studio 
omittimus. 


Postremo  liquet  ex  dictis ,  haec  mul- 
tum  esse  diversa,  peccatum  habere,  et 
actu  praesenti  peccare,  ideoque  nequa- 
quam  esse  consequens,  si  semper  habe- 
mus  peccatum,  semper  et  in  omni  opere 
nos  peccare;  quemadmodum  docent  hae- 
retici  nostri  temporis.  Quem  errorem 
condemnat  Synodus  Tridentina  sess.  6. 
can.  25. 

9.  Si  conflteamur  peccata  nostra, 
fidelis  est  et  justus^  ut  remittat  nobis 
peccata  noslra,  et  emundet  nos  ab  omni 
iniquitate.  Postquam  docuit ,  neminem 
carere  peccato,  nuuc  commonstrat  gene- 
rale  remedium  obtinendae  remissionis 
peccatorum,  quaecumque  coramiserimus, 
seu  raagna,  seu  parva.  Hoc  remedium  est 
peccatorum  confessio,  nimirum  ea,  quae 
passim  in  Scripturis  veteris  et  novi  testa- 
menti  describitur  et  commendatur,  id  est, 
quae  ex  dolore  et  erubescentia  super  pec- 
catis  proficiscitur,  et  invocationem  divi- 
nae  misericordiae  conjunctam  habet,  simul 
et  voluntatera  ea  faciendi ,  quae  Deus  a 
poenitentibus  exigit;  sive  ea  confessio 
coram  soloDeo  fiat,  sive  coram  sacerdote 
Dei  vicario  ,  juxta  temporum  et  peccato- 
rum  differentiam.  Nominat  autem  Joan- 
nes  solnm  confessionem  ,  quia  primum 
omnium  in  spirituali  sanatione  hominis 
est  agnitio  peccati ,  teste  Augustino  in 
comraentario ;  vel  quia  poenitentia  per 
confessionem  maxime  se  ^Drodit;  ut  pro- 
inde  nomine  confessionis  tota  poenitentia 
subintelligi  possit.  Fidelis  est  et  justus, 
supple  vel:  Deus,  vel:  Jesus  Christus, 
Dei  Filius.  Utrumque  enim  praecessit. 
Fidelis  quidem,  id  est,  stans  promissis  et 
fidem  servans.  Promisit  enim  Deus  pec- 
catoribus  poenitentibus  et  peccata  sua 
confitentibus  veniam  peccatorum  per 
Christum.  Justus  autem,  uon  quod  poe- 
nitenti  lege  justitiae  debeatur  venia  pec- 
cati  ,  quoraodo  bene  operanti  debetur 
merces  vitae  aeternae;  sed  vel  hac  ra- 
tione,  quia  servare  fidem  promissorum 
pars  quaedam  est  justitiae,  ut  hoc  voca- 
bulum  sit  explicatio  prioris;  vel  quia 
condecet  hoc  divinam  bonitatem,  humi- 
liter  sua  peccata  confitentibus  ea  condo- 

nare.  Quo  seusu,  justum  Deo  dicitur,  ut 
misericordibus  misereatur,  et  dimittenti- 
bus  dimittat,  testante  Domino  Mattb.  5.: 
Beati  misericordes,  quoniam  ipsi  mise- 
ricordiam  consequentur ,  et  Luc.  6.: 
Dimittitey  et  dimittetur  vohis. 

Caeterum  dicta  promissio  non  ad  pri- 
mam  bomiuis  institutionem  pertinet,  si- 
cut  promissio  vitae  aeternae  pro  bonis 
operibus,  ut  quidam  opinati  sunt;  sed  ad 
gratiam  Cbristi  Salvatoris.  Certum  est 
enim,  peccata  non  aliter  remitti,  quanta- 
cumque  etiam  poenitentia,  quam  per  san- 
guinem  Cbristi;  tametsi  et  illud  verum 
est,  posteaquam  de  statu  primae  integri- 
tatis  bomo  decidit,  ad  gratiam  Christi  re- 
ferendum  esse  non  solum,  quod  reparetur 
ad  justitiam,  quodque  opera  justitiae 
exerceat;  verum  etiam ,  quod  pro  illis 
mercedem  recipiat  aeternae  vitae,  cessante 
nimirum  et  abolito,  propter  bominis  trans- 
gressionem,  pacto  primae  conditionis. 

Porro  ne  quis  suspicetur,  remissionem 
peccatorum  fieri  sola  imputatione  justi 
tiae,  ut  novi  baeretici  volunt,  addidit 
Apostolus:  Et  emundet  nos  ah  omni 
iniquitate.  Sic  igitur  remittit  nobis  pec- 
cata  Deus,  ut  ab  iis  nos  emundet ;  quod 
non  fit  soia  peccatorum  non  imputatione, 
sed  vera  renovatione  vitae.  Quamquam, 
quod  dicit:  ab  omni  inquitate,  si  colle- 
ctive  sumatur  boc  sensu,  ut  nibil  restet 
iniquitatis ,  non  perficitur  ea  mundatio, 
nisi  in  saeculo  futuro.  Sed  potest  accipi 
distributive,  ut  sensus  sit,  nullam  esse 
iniquitatem  tantam  vel  numero,  vel  mag- 
nitudine,  a  qua  sanguis  Cbvisli  nos  non 
emundet,  si  eam  confessi  fuerimus.  Ita 
conveniet  baec  pars  ciim  illa  superiore: 
Sanguis  Jesu  Christi,  Filii  ejus,  emun- 
dat  nos  ah  omni  peccato,  secundum  ex- 
positionem  illic  datam.  Obiter  admoneo, 
peccatum  et  iniquitatem  pro  eodem  ac 
cipi,  boc  quidem  loco. 

10.  Si  dixerimus:  Quoniam  non  pec- 
cavimus;  mendacem  facimus  Eum. 
Haec  pars  dupliciter  exponi  potest.  Uno 
modo,  ut  sitinculcatio  quaedam  ejus,  quod 
dictum  est:  8i  dixerimus:  Quoniam 
peccatum  non  hahemus  etc. ;  idque  cum 


auxesi,  qua  pro  eo,  quod  ibi  dicebatur : 
Ipsi  nos  seducimus,  et  veritas  in  nobis 
non  est,  hic  dicitur:  Mendacem  facimus 
eum;  quod  est  multo  deterius.  Juxta 
quem  sensum  idem  est  Joanni,  non  pec- 
casse,  et  peccatum  non  hahere.  Nam  ex 
eo  peccatum  babemus,  quia  peccavimus. 
Nec  (juxta  hunc  quidem  sensum)  erat 
dicendum :  Si  dixerimus :  Quoniam  non 
peccamus ;  quia  multi  sunt,  qui  in  prae- 
senti  non  peccant,  nec  tamen  dicere  pos- 
sunt:  Peccatum  non  hahemus.  Pecca- 
verunt  enim,  et  ita  quidem,  ut  peccatum 
babeant,  sitque  eis  necesse  in  oratione 
dicere:  Dimitte  nohis  dehita  nostra. 
Qui  igitur,  boc  sensu,  dicit,  se  non  pec- 
casse,  Christum  facit  mendacem ,  qui 
nobis  omnibus  illam  oratiouam  prae- 
scripsit. 

Alter  seusus,  quo  nimirum  aliquid  di- 
versum  a  sententia  superiore  dicitur,  est 
bujusmodi:  Si  quis  vero  nostrum  eo  te- 
meritatis  processerit,  ut  non  modo  dicat, 
se  pcccatum  non  habere,  sed  insuper  au- 
deat  dicere,  se  numquam  pecasse :  is  non 
solum  mendax  est,  seducens  se  ipsum ; 
sed  et  Deum  facit  mendacem,  qui  passim 
in  Scripturis  totum  genus  humanum  con- 
demnat  peccati.  Quod  pulcbre  docet  Apo- 
stolus  Paulus  Rom.  3.,  collectis  e  Scri- 
ptura  testimoniis,  ex  quibus  concludit, 
quod  omnes  peccaverunt  etegent  gloria 
Dei. 

Si  quis  haec  B.  Joannis  verba  dicat 
verificari  posse  de  peccato  originali  de 
quo  Rom.  5. :  Tn  quo  omnes  peccave- 
runt,  etiamsi  quis  actuale  peccatum  nul- 
lum  commiserit,  uti  constat  de  infantibus 
ante  rationis  usum  exstinctis:  respondeo, 
Joannem  manifeste  loqui  de  adultis  ac 
ratione  utentibus,  qui,  si  numquam  actu 
peccaveruut,  ergo  nec  in  peccato  nati 
sunt.  Nam  ex  eo  fit,  ut  sine  peccatis 
actualibus  esse  non  possimus,  quia  in 
peccato  nati  sumus,  quo  etiam  remisso, 
concupiscentia  seu  fomes  remanet,  assi- 
due  nos  ad  peccatum  incitans.  Quae  do- 
ctrina  cst  Augustini  lib.  6.  contra  Julia- 
num,  cap.  15.  Hic  posterior  sensus  pro- 
babilior  nobis  est.  Videtur  enim  Joannes 

hoc  dicere  propter  Judaizantes,  qui  cor- 
ruptae  uaturae  pravitatem  non  agnosce- 
bant.  Quamquam  et  prior  sensns  est  ad- 
versus  istos  naturae  jara  corruptae  im- 
pevitos  laudatores. 

Et  verhum  Ejus  non  est  in  nobis. 
Verbum ,  Graece:  Xo^^oc,,  qnod  etiam 
sermo  verti  potuit.  Quidam  sic  exponunt: 
Christus,  qui  est  Verbum  Dei  Patris,  non 


est  in  nobis,  scilicet  habitans  per  gratiam. 
Verum  simplicior  hic  seusus  est:  Ver- 
bum  sive  serrao,  quem  nos  a  Deo  missi 
vobis  annuntiamus  de  Christo  redem- 
ptore,  cujus  sanguine  omnes  a  peccatis 
raundandi  sumus,  non  est  in  vobis  per 
fidem ;  id  est,  Evangelio  Dei  per  nos 
annnntiato  non  ereditis,  quod  est,  Deum 
facere  mendacem. 


GAPDT    SEGUNDUM. 

Filioli  mei,  haec  scribo  vobis,  ut  non  peccetis.  Sed  et  si  quis 
peccaverit,  advocatum  habemus  apud  Patrem,  Jesum  Christum  justum ; 
2.  et  ipse  est  propitiatio  pro  peccatis  nostris;  non  pro  nostris  autem 
tantum ,  sed  etiam  pro  totius  mundi.  3.  Et  in  hoc  scimus,  quoniam 
cognovimus  Eum,  si  mandata  Ejus  observemus.  4.  Qui  dicit,  se  nosse 
Eum ,  et  mandata  Ejus  non  custodit^  mendax  est^),  et  in  hoc  veritas 
non  est.  5.  Qui  autem  servat  verbum  Ejus,  vere  in  hoc  caritas  Dei 
perfecta  est^),  et  in  hoc  scimus,  quoniam  in  Ipso  sumus.  6.  Qui  dicit, 
se  in  Ipso  manere ,  debet,  sicut  Ille  ambulavit,  et  ipse  ambulare.  7. 
Carissimi,  non  mandatum  novum  scribo  vobis,  sed  mandatum  vetus,  quod 
habuistis  ab  initio;  mandatum  vetus  est  verbum ,  quod  audistis.  8. 
Iterum  mandatum  novum  scribo  vobis,  quod  vcrum  est  et  in  Ipso,  et 
in  vobis,  quia  tenebrae  transierunt,  et  verum  lumem  jam  lucet^).  9. 
Qui  dicit,  se  in  luce  esse^),  et  fratrem  suum  odit,  in  tenebris  est  usque 
adhuc.  10.  Qui  diligit  fratrem  suum,  in  lumine  manet,  et  scandalum 
in  eo  non  est.  1 1 .  Qui  autem  odit  fratrem  suum ,  in  tenebris  est ,  et 
in  tenebris  ambulat,  et  nescit,  quo  eat,  quia  tencbrae  obcaecaverunt 
oculos  ejus.  12.  Scribo  vobis,  filioli,  quoniam  remittuntur  vobis  pec- 
cata  propter  nomcn  Ejus.  13.  Scribo  vobis,  patrcs,  quoniam  cogno- 
vistis  Eum ,  qui  ab  initio  est.  Scribo  vobis ,  adolescentes ,  quoniam 
vicistis  malignum.  14.  Scribo  vobis,  infantes,  quoniam  cognovistis  Pa- 
trem.  Scribo  vobis,  juvenes,  quoniam  fortes  estis,  et  verbum  Dei  manet 
in  vobis,  et  vicistis  malignum.  15.  Nolite  diligere  mundum,  neque  ea, 
quae  in  mundo  sunt.  Si  quis  diligit  mundum,  non  est  caritas  Patris 
in  eo^),  16.  quoniam  omne,  quod  est  in  mundo,  concupiscentia  carnis 
est ,  et  concupiscentia  oculorum ,  et  superbia  vitae ,  quae  non  est  ex 
Patre,    sed  ex  mundo  est.      17.    Et    mundus    transit,    et    concupiscentia 


6,  24. 


n   Cap.  4,  20.    2)  joan.  13,  35.     14,  15.    3)  Rom.  13,  12.    ^)  joan.  1,5.    ^)  Matth. 

ejus.  Qui  autem  facit  voluntatem  Dei,  manet  in  aeternum.  18.  Filioli, 
novissima  hora  est,  et  sicut  audistis,  quia  Antichristus  venit,  et  nunc 
Antichristi  multi  facti  sunt;  unde  scimus,  quia  novissima  hora  est.  19. 
Ex  nobis  prodierunt,  scd  non  erant  ex  nobis;  nam,  si  fuissent  ex  nobis, 
permansissent  utique  nobiscum ;  sed  ut  manifesti  sint,  quoniam  non  sunt 
omnes  ex  nobis.  20.  Sed  vos  unctionem  habetis^)  a  Sancto,  et  nostis 
omnia.  21.  Non  scripsi  vobis  quasi  ignorantibus  veritatem,  sed  quasi 
scientibus  eam,  et  quoniam  omne  mendacium  ex  veritate  nos  est.  22. 
Quis  est  mendax,  nisi  is,  qui  negat,  quoniam  Jesus  est  Christus?  Hic 
est  Antichristus ,  qui  negat  Patrcm  et  Filium.  23.  Omnis,  qui  negat 
Filium ,    nec  Patrem    habet;    qui  confitetur  Filium,    et  Patrem    habet^). 

24.  Vos  quod  audistis  ab  initio,  in  vobis  permaneat;  si  in  vobis  per- 
manserit ,  quod  audistis  ab  initio ,    et   vos    in   Filio    et  Patre    manebitis. 

25.  Et  haec  est  repromissio,  quam  Ipse  pollicitus  est  nobis,  vitam 
aeternam.  26.  Haec  scripsi  vobis  de  his,  qui  seducunt  vos.  2  7.  Et 
vos  unctionem  ^) ,  quam  accepistis  ab  Eo ,  maneat  in  vobis.  Et  non 
necesse  habetis ,  ut  aliquis  doceat  vos ;  sed  sicut  unctio  Ejus  docet  vos 
de  omnibus,  et  verum  est,  et  non  est  mendacium.  Et  sicut  docuit  vos, 
manete  in  Eo.  28.  Et  nunc,  filioli,  manete  in  Eo,  ut,  cum  apparuerit, 
habeamus  fiduciam,  et  non  confundamur  ab' Eo  in  adventu  Ejus.  29. 
Si  scitis,  quoniam  justus  est,  scitote ,  quoniam  et  omnis,  qui  facit  ju- 
stitiam,  ex  Ipso  natus   est. 


SUMM AHIIJM  CAPITIS  SECU^DI. 

Docet,  Christum  esse  propitiationeni  pro  peccatis.  Hortatur  ad  observationem  mandati  de  mutua 
dilectione.  Omnem  aetatem  consolatur.  Moner,  vitandam  mundi  dilectionem,  et  fugien- 
dos  Anticliristos,  ac  permanendum  in  veritate  semel  accepta. 


1.  FiUoli  meiy  haec  scribo  vohis,  ut 
non  peccetis.  Filioli ,  vox  est  blaudis- 
sime  monentis,  qua  et  Christus  ad  disci- 
pulos  suos  USU9  fuit,  Marc.  10.  et  Joan. 
13.,  et  Paulus  ad  Galatas  cap.  4.  Ipse 
vero  Joannes  in  hac  Epislola  frequentius 
utitur.  An  antem  idcirco  filios  vocet,  quod 
eos  in  Christo  per  Evangelium  genuisset, 
non  constat.  Naro  Apostolis  omnes  fide- 
les  erant  filii  et  filioli,  quatenus  paternam 
curam  salutis  omnibus  impendebant,  ant 
impendere  parati  erant.  Porro  dicens : 
Haec  scribo  vobis,  aut  de  tota  loquitur 
Epistola,  aut  potius  ad  ea  proprie  respi- 


nempe  nos  omnes  peccasse,  et  peccatum 
habere,  et  a  peccatis  emundari  in  san- 
guine  Christi,  si  ea  confessi  fuerimus. 
Etenini  inolita  consuetudo  peccandi,  et  so- 
ciorum  peccantium  multitudo  et  facilitas 
veniae,  solenthominibus  incitamento  esse 
ad  iteranda  et  frequentanda  peccata.  Di- 
cit  ergo  B.  Joannes,  haec  se  non  scribere, 
seu  scripsisse  eis,  quo  liberius  pecceut; 
sed  contra,  ut  peccata  soUicite  vitent,  ac 
ne  in  pristinas  sordes  peccatorum  rela- 
bantur,  a  quibus  sanguine  Christi  mun- 
dati  erant.  Hoc  enim  esset  magnae  in- 
graiitiidinis.    Non  dissimiliter  Apostolus 


cit,  quae  jam  proxime  dixit  de  peccatis ;      Paulus  Rom.  6.:    Quid   ergo  dicemus? 


1)  Yers.  27.    2)  Cap.  5,  10.    Joan.   15,  23.    3)  vers.  20.     Cap.  3,  24.    2  Cor.  1,  21. 

inquit;  permanehimus  in  peccatOj  ut 
gratia  abundet?  Absit.  Qui  enim  muv- 
tui  sutnus  peccatOj  quvmodo  adhuc  t\- 
vemus  in  illo  ? 

Sed  quaeies,  cur  uon  sit  sibi  ipsi  con- 
trarius  Joannes,  qui  paulo  ante  negavit, 
nos  vivere  posse  sine  peccatis,  nunc  au- 
tem  ideo  se  nobis  scribere  dicit,  ut  nou 
peccemus.  Movet  hanc  quaestionemBeda, 
et  respondet,  Apostolum  iliic  provide  et 
salubriter  nos  admouuisse  nostrae  fra- 
gilitatis  j  ne  quis  sibi  quasi  innocens 
placeatj  et  se  de  meritis  extoUendo  gra- 
vius  pereat;  hic  autem  consequenter 
hortari,  ut,  si  omni  culpa  carere  ne- 
quimus,  detnus  tamen  operam,  quan- 
tutn  valemus,  ne  nos  ipsi  fragilitatem 
nostrae  conditionis  negligenter  agendo 
augeamus ;  sed  contra  otnnia  vitia  stre- 
nue  vigilanterque  dimicetnus,  maxitne 
C07itra  majora  et  apertiora,  quae,  Do- 
mino  juoante,  facilius  superare  vel  ca- 
vere  possumus.  Haec  Beda,  bene  locum 
hunc  iuterprotans  de  peccatis  in  genere, 
quae  in  universum  cavenda  praecipit 
Apostolus ,  quantum  bumaua  fragilitas 
permittit ;  magis  tamen  ea,  quae  graviora 
sunt;  maxime  vero,  quae  mortem  adfe- 
rnnt.  Unde  et  Ecclesia  quotidie  Deum 
generaliter  orat,  dicens :  Dignare,  Do- 
mine,  die  isto  sine  peccato  nos  custo- 
dire.  Et  iterum :  Tua  nos  hodie  salva 
virtute,  ut  in  hac  die  ad  nullum  decli- 
nemus  peccatum. 

Sed  et  si  quis  peccaverit,  advocatum 
habemus  apud  Patrem,  Jesum  Christum 
justum.  Sed,  additum  ab  interprete.  Nam 
Graeca  et  Syriaca  non  habent.  Quemad- 
modum  capite  praecedenti ,  dicens :  Si 
conflteamur  peccaia  nostra  etc,  reme- 
dium  monstravit  obtinendae  purgationis 
peccatorum,  nempe  confessiouem  eorum : 
ita  nunc  advocatum  seu  patronum  osten- 
dit,  cujus  intercessione  et  merito  eadem 
purgatio  nobis  contingat.  Si  cui,  inquit, 
de  vita  humana  surrepit  aliquod  pecca- 
tum,  sive  veniale,  quo  omni  carere  non 
possumus,  sive  mortale,  quod  vitari  po- 
test,  advocatum  habemus  etc.  Cum  enim 
nulhim  peccatum,  quantumvis  exiguum, 


ablui  possit,  nisi  sanguine  mediatoris 
Christi,  ipso  dicente :  Si  non  lavero  te, 
non  habebis  partetn  mecum,  Joan.  13., 
nihil  opus  est,  hanc  sententiam  (quod 
quidam  faciunt)  ad  mortalia  peccata  re- 
stringere.  praesertim  quum  et  in  eo,  quod 
sequitur :  Et  ipse  est  propitiatio  pro 
peccatis  nostris  etc,  peccata  generaliter 
inteliigantur. 

Advocatum,  Graece:  iiapaxAirjT&v, 
quae  vox  plura  significat:  exhortatorem, 
consolatorem ,  advocatum.  Attribuitur 
autem  Spiritui  sancto  Joan.  14.  15.  et 
16.,  quatenus  consolatorem  significat, 
juxta  communem  ac  veriorem  intellectum. 
Qua  significatione  etiam  Filio  convenit, 
imo  toti  l'rinilati.  Nam  Filius  quidem, 
diceus  Joan.  14.:  Rogabo  Patrem ,  et 
alium  Paracletum  dabit  vobis,  nempe 
post  meum  discessum,  satis  significat, 
etiam  se  esse  paracietum,  quomodo  Spi- 
ritum  sauctum,  id  est  con.solatorem.  Pa- 
trem  autcm  eodem  sensu  paracletum  esse, 
Paulus  declarat  2  Cor.  1.,  Deum  appel- 
lans  totius  consolationis. 

Verum  hoc  loco ,  quamvis  Gregorius 
Nazianzenus  orat.  4.  de  Theologia,  Chri- 
stum  interpretetur  paracletum  dici,  id 
est,  exhortatorem  ac  mouitorem,  omnino 
tamen  aliorum  omnium  tenenda  est  sen- 
tentia,  odvocatutti  significari.  Nam  ad- 
vocati  seu  patroui  (uon  enim  hic  ea  vo- 
cabula  distinguimus)  oflicium  expressit 
B.  Joannes  sequentibus  verbis,  diceus : 
Ipsum  esse  propitiationem  pt  o  peccatis 
nostris.  Igitnr,  advocatum  habetnus,  ait 
Joannes,  Jesum  Christutii  justum,  qui 
apud  Patrem,  judicem  nostrum,  pro  nobis 
intercedat,  veniamque  nobis  impetret 
peccatorum.  Patrem  solum  nominat.  apud 
quem  intercessio  fiat,  quia  de  Filio  sermo 
est,  cui  maxime  eongruit,  apud  Patrem 
intercedere  pro  supplicibus.  Alioqui  tota 
Trinitas  Judex  noster  est,  apud  quem 
partes  advocati  Filius  agit  secundum  hu- 
manam  naturam. 

Jam  vero,  cum  ad  oflicium  advocati 
tria  pertineant,  primum,  ea  apud  judicem 
allegare,  quibus  citra  rei  condemnationem 
justitiae  satisfiatj  alterum,  proferre  hu- 

militatem  ac  preceB  rei,  peccatnm  agno- 
scentis  ac  veniam  postulantis;  tertium, 
suis  etiam  precibus  apud  judicem  inter- 
cedere,  ut  clementer  et  misericorditer, 
non  autem  ex  rigore  justitiae,  cum  reo 
agat :  haec  tria  maxime  in  Christum  com- 
petunt.  Primum  namque  ofiert  Patri  san- 
guinem  suum  pro  lytro  seu  pretio  redem- 
ptionis  peccatorum  nostrorum.  Deinde 
allegat  humilem  rei  confessionem,  de  qua 
capite  superiori :  Si  eonfiteamur  peccata 
nostra.  Tertio  suam  addit  interpellatio- 
nem,  orans  indesinenter  pro  nobis  Patrem, 
uti  testatur  Paulus  Rom.  8.  et  Heb.  7. 

Orat  autem  nunc  in  coelo  constitutus, 
non  supplicum  more  sese  prosternens  ante 
Patrem,  aut  miserabiles  edens  voces;  sed 
desiderium  salutis  electorum  suorum  elo- 
quens  atque  expromens  Deo,  tum  mente, 
tum  verbis  ejusmodi,  quae  Filium  in  hu- 
manitate  gloriosum,  et  ad  dexteram  Dei 
sedentem,  atque  cum  eo  reguantem,  non 
dedeceant;  quemadmodum  ostendimus 
ad  illud  Rom.  8. :  Qui  etiam  interpellat 
pro  nobiSf  et  amplius  ad  locum  Heb.  7. : 
Semper  vivens  ad  interpellandum  pro 
nohis.  Porro  de  his  advocati  nostri  offi- 
ciis  vide  pluribus  agentem  Hesselium  in 
commentario.  Addit  deinde  Joannes: 
justum,  id  est,  sanctum,  innocentem  et 
inculpatum.  De  quo  Paulns  Heb.  7.: 
TaliSf  inquit,  decehat,  ut  nohis  esset 
Pontifex,  sanctus,  innoceris,  impollutus, 
segregatus  a  peccatoribus.  Neque  enim 
idoneus  est  advocatus,  qui  ipse  sit  reus. 
Convenit  autem  hoc  epitheton  Christo 
advocato  nostro  perfectissime ,  qui  ita 
justus  est^  ut  per  omnia  Deo  placeat,  ac 
reconciliatore  pro  se  ipso  prorsus  non 
egeat. 

Sed  quoniam  revera,  licet  imperfectiori 
modo,  competit  epitheton  illud  etiam  in 
alios  sanctos  et  justos,  sive  jam  cum 
Christo  reguantes,  sive  in  hoc  saeculo 
adhuc  peregrinantes :  idcirco  et  eos,  qua- 
tenus  Christi  merita  Deo  pro  nobis  offe- 
runt,  nosque  suis  precibus  Deo  commen- 
dant  ac  placare  student,  recte  nostros 
advocatos  agnoscimus  et  salutamus,  tam- 
etsi     gradu     incomparabiliter     inferiore, 

GqII.   Estil   CoTnni.  Tom.  III. 


quam  Christum.  Unde  et  orationes,  qui- 
bus  propter  illorum  intercessiones  et  me- 
rita  (scilicet  haud  aliunde,  quam  ex  me- 
rito  Christi  profecta)  aliquid  a  Deo  peti- 
mus,  Ecclesia  fere  terminat  hac  clausula: 
Per  Christum  Dominum  nostrum. 

2.  Et  ipse  est  propitiatio  pro  pecca^ 
tis  nostris.  Plenius  explicat  Joannes  ex- 
cellentiam  advocati  nostri,  nempe  qui  talis 
sit,  ut  non  alienam  offerat  Patri  satisfa- 
ctionem,  sed  exhibeat  suam  ac  propriam, 
per  quam  non  solum  conatur  ac  satagit 
(ut  apud  hominem  judicem  faciunt  advo- 
cati),  Deum  reddere  nobis  placatum,  ve- 
rum  certissime  Deum  nobis  placat  ac 
propitium  reddit.  Ipse,  inquit,  est  pro- 
pitiatio  pro  peccatis  nostris.  Ut  propi- 
tiationem  intelligas  vel  sacrificium,  quo 
redditur  Deus  propitius,  quomodo  intel- 
lexit  Augustinus,  vel  ipsum  propitiatorem, 
id  est  eum,  qui  reddit  Deum  propitium. 
Nam  Christus  utrumque  est,  et  sacerdos 
Deum  nobis  placans,  et  hostia,  per  quam, 
semel  in  ara  crucis  oblatam,  Deum  nobis 
placat;  uti  late  docet  Apostolus  Paulus 
in  Epistola  ad  Hebraeos.  Sentit  autem 
Joannes,  Christum  reddere  Patrem  nobis 
propitium  per  hostiam  crucis,  non  solum 
sufficienter,  ut  loquuntur,  sed  efficienter. 
Non  enim  ait:  Et  ipse  fuit  propitiatio, 
tunc  scilicet,  quando  offerebatur  in  cruce; 
sed:  Ipse  est  propitiatio  pro  peccatis 
nostris ,  in  quantum  videlicet  hostiam 
illam,  pro  omnium  salute  sufficieutem, 
continue  et  usque  ad  finem  saeculi,  qui- 
bus  vult,  applicat,  ad  remissionem  pec- 
catorum.  Pronomen :  nostris,  ad  quos 
referendum  sit,  pendetex  intellectu  partis 
sequentis.  Ubi  etiam  plura  contra  sen- 
sum  eorum,  qui  Joannem  de  sufficientia 
exponunt.  Est  etiam  operae  pretium, 
videre,  quae  hic  adversus  Catharinum 
adfert  Hesselius. 

Non  pro  nostris  autem  tantum,  sed 
etiam  pro  totius  niundi.  Hujus  loci  va- 
riae  sunt  expositiones.  Inter  quas  una 
est,  hostiam  crucis  sufficientem  esse  ad 
propitiandum  et  placandum  Deum ,  non 
modo  pro  peccatis  nostris,  id  est  eorum, 
qui  credimus;  verum  etiam  pro  peccatis 

omnium  hominum,  quotquot  sunt,  fuerunt, 
aut  futuri  sunt.  Sed  illum  commentariura, 
quamvis  veritatem  confcineat  de  universali 
sufficientia  passionis  Christi  pro  omnibns, 
tamen  ut  huic  loco  minus  convenientem 
jam  exclusimus,  plura  ad  eundem  impro- 
bandum  infra  dicturi.  Alii  porro,  Joan- 
nem  intelligentes  loqui  de  efficaci  et 
actuali  propitiatione,  juxta  datam  prius 
expositionem,  sensu  tamen  adhuc  variant. 
Quidam  enim  sic  exponunt :  Non  tantum 
pro  peccatis  nostris ,  id  est  eorum ,  qui 
nunc  vivunt,  sed  etiam  pro  peccatis  eo- 
rum,  qui  nascituri  sunt,  quamdiu  mundus 
durabit.  Ita  Oecumenius.  Alii  sic:  Non 
tantura  pro  peccatis  nostris,  id  est  eorum, 
ad  quos  scribo :  verum  etiam  pro  peccatis 
totius  Ecclesiae.  Ut  nomine  totius  mundi 
intelligatur  Ecclesia  per  totum  mundum 
dispersa,  complectens  omnes  toto  orbe 
fideles.  Quae  est  expositio  Augustini 
tract.  1.  et  5.  in  hanc  Epist.  et  tract  87. 
in  Evang.  Joannis;  nec  non  Bedae  in 
comment.  Sic  enim  et  ipsa  Ecclesia  canit 
in  festo  Pentecostes:  Quapropter  pro- 
fusis  gaudiis  totus  in  orbe  terrarum 
mundus  exsultat,  id  est,  Ecclesia  toto 
orbe  diffusa.  Rursus  alii :  Pro  peccatis 
non  tantum  eorum,  qui  jam  credunt,  sed 
et  omnium  electorura,  quos  adhuc  ex  om- 
nibus  mundi  partibus  ad  fidem  adductu- 
rus  est. 

Alii  denique  reddunt  hunc  sensum : 
Non  tantum  pro  peccatis  nostris,  id  est 
Judaeorum,  sed  etiam  pro  peccatis  gen- 
tilium  cujuscumque  per  totum  orbem  na- 
tionis.  Qui  eensus  exstat  apud  Cyrillum 
lib.  11.  super.  Joan.  cap.  19.  Qui  nobis 
videtur  hujus  loci  maxime  germanus, 
ideoque  caeteris  anteponendus.  Scribitur 
enim  haec  Epistola  ad  Judaeos,  ut  osten- 
dimns  in  Prolegomenis.  Sic  et  alibi  Jo- 
annes  loquitur,  ut  Evangelii  sui  cap.  11., 
dicens,  Caipham  prophetasse,  quod  Je- 
sus  moriturus  erat  pro  gente ,  nempe 
Judaica,  et  non  tantum  pro  ea  gente, 
sed  ut  filios  Dei,  qui  erant  dispersi, 
nempe  per  totum  mundum,  congregaret 
in  unum,  id  est,  in  unum  ovile.  Quo- 
modo   dicit  Dorainus  ejusdem  Evangelii 


cap.  10. :  Et  alias  oves  haheo,  quae  non 
sunt  ex  hoc  ovili;  et  illas  oportet  me 
adducere ;  et  vocem  meam  audient,  et 
fiet  unum  ovile  et  unus  Pastor.  Est  et 
in  bac  Epistola  locus  similis,  ut  cap.  4., 
ubi  cum  dixisset,  Deum  misisse  Filium 
suum  propitiationem  pro  peccatis  no- 
stris,  paulo  post  ad  gentiles  idem  benefi- 
cium  extendit,  dicens,  Patrem  misisse 
Filium  suum  Salvatorem  mundi.  Cum 
quo  rursus  convenit,  quod  dicit  ipse  Do- 
minus  Evangelii  cap.  17.:  Ncn  pro  eis 
autem  rogo  tantum ;  sed  et  pro  eis,  qui 
credituri  sunt  per  verbum  eorum  in  me. 
Hocenim  protinus  exponens,  ita  subjicit : 
Vt  credat  mundus,  id  est  dispersio  gen- 
tium,  quia  Tu  me  misisti.  Nec  secus  ac- 
cipiendum  arbitror  id,  quod  ad  consecra- 
tionem  sanguinis  Dominici  recitat  sacer- 
dos  ad  altare,  ex  Apostolica  traditione : 
Qui  pro  vobis  et  pro  multis  effundeiur 
in  remissionem  peccatorum.  Pro  vobis, 
scilicet  Judaeis,  et  pro  multis,  gentium 
populis. 

Jam  quod  sensus  Apostoli  non  debeat 
esse  prorsus  universalis,  ut  volunt,  qui  de 
sufficientia  duntaxat  pretii  locum  hnnc 
exponunt,  doceri  potestex  verbis  proxime 
praecedentibus :  Advocatum  habemus 
apud  Patrem,  Jesum  Christum  justum. 
Dum  enim  statim  subjungit :  Et  ipse  est 
propitiatio  pro  peccatis  nostris  ac  totius 
mundi,  declarat,  Christum  propitiatio- 
nem  esse  pro  peccatis  illorum,  quorum 
est  advocatus.  Atqui  tantum  electorum 
advocatus  est,  quia  tantum  pro  electis 
orat,  sicut  ipse  testatur  Joan.  17.:  Non 
pro  mundo  rogo,  mundum  reproborum 
intelligens,  sed  prohis,  quos  dedisti  mihi, 
qui  utique  sunt  elccti.  Similiter  ergo  tan- 
tum  pro  electorum  peccatis,  tam  eornm, 
qui  sunt  ex  gentibus,  quara  qui  ex  Ju- 
daeis,  significatur  esse  propitiatio.  Quae 
res  etiam  ostenditur  ex  verbis  memoratis 
Joan.  11.:  Non  tantum  pro  gentCy  sed 
ut  filios  Dei,  qui  erant  dispersi,  con- 
gregaret.  Ubi  licet  multitudinem  gen- 
tium  significare  voluerit  Evangelista,  ta- 
men  sermonem  restrinxit  ad  filios  Dei, 
nimirum  praedestinatione,  id  est  electos. 

Quare  et  hoc  loco  solos  electos  intelligi 
convenit.  Nam  etsi  quidam  non  electi 
interdum  propitiationis  participes  fiant, 
quia  tamen  ab  ea  oxcidunt,  ac  proinde 
temporales  sunt,  finemque  non  attingunt, 
merito  reputantur  inter  alienos  et  propi- 
tiationis  exsortes. 

3.  Et  in  hoc  scimus,  quoniam  cogno- 
vimus  Eum,  si  mandata  Ejus  ohserve- 
mus.  Scimus,  Graece:  Yiva)axo|ui£v^  cog- 
noscimus.  Particula:  Eum ,  refert  Pa- 
trem  seu  Deum.  Commendat  deinceps 
Apostolus  iis,  ad  quos  scribit,  obervatio- 
nem  mandatorum  Dei,  et  praecipue  illius 
de  proximis  diligendis;  idque  propter 
illos,  qui  de  fide  et  notitia  veri  Dei  glo- 
riabantur,  opera  bona,  quae  facienda  di- 
ctat  caritas,  negligentes,  tamquam  fides 
sola  ad  salutem  sufficeret.  Simul  ostendit, 
quinam  sint,  qui  cum  Deo  societatem 
habeant,  de  qua  primo  capite  locutus  est. 
Docet  igitur,  qnid  sii,  Deum  cognoscere, 
videlicet  ea  cognitione,  quae  nobis  sit  salu- 
taris,  ac  Deo  nos  probatos  reddat,  quam- 
que  passira  a  nobis  exigunt  Scripturae. 
Est  autem  ea  notitia  affectiva,  quam  vo- 
cant,  complectens  actum  intellectus  pa- 
riter  et  voluntatis,  id  quod  cognoscitur 
amantis  affectu  caritatis.  De  qua  notitia 
Jesaias  cap.  11. :  Repleta  est  terra  scien- 
tia  Domini,  et  Jeremiae  cap.  31.:  Cog- 
nosce  Dominum:  omnes  enim  cogno- 
scent  me,  et  Sapientiae  cap.  15. :  Nosse 
tCf  consummata  justitia  esL  Ita  et  Do- 
minus  in  Evangelio  de  ovibus  suis:  Ego 
cognosco  meas,  et  cognoscunt  me  meae, 
Joan.  10.  Et  ad  reprobos:  Non  novi  vos, 
Matth.  7.  et  25.  Haec  acceptio  notitiae 
Dei  frequens  est  in  hac  Epistola.  Unde 
Joanni  consecutive  eadem  sunt :  Nosse 
Deum,  Diligere  Deum,  Hahere  Deum, 
Esse  in  Deo  et  Manere  in  Deo. 

Notandum  autem ,  verbo :  scimus  seu 
cognoscimus,  non  significari  certam  et 
infallibilem  notitiara,  sed  qualis  de  tali 
re,  de  qua  serrao  est,  haberi  per  experien- 
tiam  potest.  Sensus  enim  hujus  partis  est : 
Hoc  argumento  discere  possumus  et  cog- 
noscere,  quod  Deum  noverimus ,  et  no- 
scendo  diligamus,  si  praecepta  ejus,  ea 


speciatim,  quae  de  diligendo  proximo 
nobis  dedit,  observemus.  Ad  haec  enim 
praecepta  Joannem  respicere,  patebit  ex 
iis,  quae  dicit  infra  versu  9.  10.  11.  Cer- 
tum  quidom  est,  eum,  qui  mandata  Dei 
servat,  nosse  Deum  notitia  caritatis;  sed 
quod  mandata  Dei  servemus,  infallibiliter 
certi  non  sumus,  sed  experimento  quodam 
ex  iis,  quae  agimus,  cognoscere  possumus. 
Itaque  nihil  facit  hic  locus  pro  nova  ac 
speciali  fide  haereticorum. 

4.  Qui  dicit,  se  nosse  Eum,  et  man- 
data  Ejus  non  custodit,  mendax  est,  et 
in  hoc  veritas  non  est.  Graece :  Qui  di- 
cit:  Novi  Eum,  etc.  Estque  in  Graeco 
idem  verbum :  TrjpsTv ,  quod  interpres 
varie  vertit:  ohservare,  servare,  custo- 
dire.  Mendax  est,  id  est,  falsum  dicit. 
Explicatur  enim  per  hoc,  quod  sequitur: 
Et  in  eo,  scilicet  hoc  dicente,  veritas 
non  est.  Id  est:  Hoc  dicens,  veritatem 
non  loquitur.  Ita  capite  praecedenti; 
Mentimur,  et  veritatem  non  facimus. 
Quamquam  et  eatenus  proprie  mendax 
est,  id  est  loquens  contra,  quam  gerit  in 
mente,  quia  scire  tenetur,  se  Deum  non 
nosse,  si  mandata  ejus  non  custodit.  Re- 
liquum  hujus  periodi  patet  ex  superioris 
partis  explicatione.  Unde  et  liquet,  ex 
hoc  loco  non  esse  consequens,  id  quod 
adversarii  male  colligunt,  eum  carere 
fide,  qui  caritatera  non  habeat.  Dictum 
est  enim  et  declaratum,  quid  Joanni  sit, 
nosse  Deum. 

5.  Qui  autem  servat  verhum  Ejus, 
vere  in  hoc  caritas  Dei  perfecta  est, 
Perfecta,  idest  cousummata,  participium, 
non  nomen.  Nam  in  Graeco  verbum  est 
passivum  praeteriti  temporis :  tstsXsiu)- 
Tat,  qnod  Latine  resolvitur  in  participium 
et  verbum  snbstantivura.  Caritatem  Dei 
intelligit,  qua  nos  Deum  diligimus. 

Sed  quaeritur,  quam  dicat  caritatem 
Dei  perfectam  seu  consummatam.  Hoc 
ut  intelligatur,  conferendus  est  hic  locus 
cum  iis,  quae  dicit  cap.  4. :  Si  diliga- 
mus ,  inquit,  invicem,  Deus  in  nohis 
manet,  et  caritas  Ejus  in  nohis  perfecta 
est.  Ubi  in  Graeco  participium  exprimi- 
tur:   TSTsXsico^svTj  loTtv.    Et  iterum:  In 

hoc  perfecta  est  caritas  nobiscum,  ut 
fiduciam  habeamus  in  die  judicii.  Ubi 
Graece  rursus  verbum,  quod  hoc  loco. 
Item:  Timor  non  est  in  caritate ;  sed 
perfecta  caritas  foras  mittit  timorem. 
Ubi  in  Graeco  nomen :  TSAsia.  Et  mox : 
Qui  autem  timet,  non  est  perfectus  in 
caritate.  Ubi  rursus  verbum  praeteriti 
temporis.  His  omnibus  locis  caritatem 
perfectam  videtur  Apostolus  eam  intel- 
ligere,  quae  est  vera,  sincera,  Christiana, 
legi  Dei  conformata.  Probat  enim  carita- 
tem  Dei  perfectam  ex  observatione  man- 
datoram  ejus,  id  est,  ex  dilectione  proxi- 
morum.  De  qua  Paulus  Rom.  13.:  Qui 
diligit  proximum,  legem  implevit.  Nam 
et  fiducia  in  diem  judicii  nascitur  ex  obser- 
vatione  praeceptorum  Dei.  Sincera  quo- 
que  et  Christiana  caritas  cum  timore  ser- 
vili  non  consistit,  sed  eum  expellit. 

Agnoscitur  autem  hujusmodi  caritas, 
si  se  extendat  ad  proximos,  nec  amicos 
tantum,  sed  ctiam  inimicos,  secundum 
praecepta  Salvatoris,  Matth.  5.  Nam  et 
ibi  perfectam  caritatem  exigit,  dum,  sua 
praecepta  concludens,  ait:  Estote  ergo 
perfecti,  sicut  et  Pater  vester  coelestis 
perfectus  est.  Perfecti,  inquit,  juxta 
modum  perfectionis,  quam  viatores  asse- 
qui  possumus.  Alioqui  nullius  hominis 
in  hac  vita  caritatem  omnino  perfectam 
esse,  remota  scilicet  omni  imperfectione, 
jam  ante  docuit  Joannes,  quando  testa- 
tus  est,  neminem  hic  vivere  sine  peccatis. 
Idque  de  se  etiam  profitetur  Paulus,  Phil. 
3.  dicens :  Non  quod  jam  acceperim  aut 
perfectus  sim.  Et  iterum :  Fratres,  ego 
me  non  arbitror  comprehendisse.  Dicit 
ergo  B.  Joannes,  eum  vere  diligere  Deum, 
perfecta  nimirum  ac  Christiana  caritate, 
qui  servat  verbum  ejus ,  quo  praecipit, 
diligi  proximos  sine  exceptione.  Denique 
probatur  hic  sensus  ex  alio  loco  simili 
infra  cap.  5. :  Haec  est,  inquit,  caritas 
Dei,  ut  mandata  ejus  custodiamus.  Unde 
manifestum  est,  eandem  esse  Joanni  ca~ 
ritatem  Dei,  et  caritatem  Dei  perfectam. 

In  hoc  scimus,  quoniam  in  Ipso  su- 
mus.  In  hoc,  id  est  per  hoc,  Hebraismus, 
Qt  sensus  sit:   Si  servamus  verbum  Ejus, 


quo  praecipit,  ut  proximos  diligamus,  eo 
certissimo  signo  cognoscimus,  nos  in  Ipso 
esse,  id  est,  per  caritatem  esse  Ei  con- 
junctos,  et  societatem  habere  cum  Eo. 
Sententia  plaue  similis  cum  sententia  su- 
periore,  versu  tertio.  Nam  ut  eadem  sunt, 
scrvare  mandata  Dei ,  et  verbum  Dei. 
quod  utrobique  pro  signo  sive  argumento 
ponitur:  ita  conveniunt,  in  Deo  esse,  et 
Deum  cognoscere,  secsu  illic  explicato. 
Quo  etiam  loco  declaiatum  est,  quam 
nihil  adjuvent  hujusmodi  sententiae  se- 
ctarios,  ex  eis  stabiliie  conantes  fidem 
suam  specialem  de  certitudine  justifica- 
tionis. 

G.  Qui  dicit,  se  in  Ipso  manere,  debet, 
sicut  Ille  ambulavit,  et  ipse  ambulare. 
Repetitlo  est  ejusdem  doctrinae.  Sunt 
enim  eadem  Joanni,  esse  in  Deo,  et  ma- 
nere  in  Deo,  id  est,  caritate  conjunctum 
esse  Deo;  ut  ex  pluribus  hujus  Epistolae 
locis  ostendi  potest.  Simul  declarat  illud, 
quod  dixit:  Qui  servat  verbum  Ejus ; 
ac  docet,  eum  id  facere,  qui  in  suis  actio- 
nibus  Christi  imitator  est.  Ubi  notandum, 
pronomina  ipso  et  ille,  quae  etiam  in 
Graeco  diversa  sunt,  ad  alium  et  alium 
esse  refereuda.  Nam  sensus  est :  Qui  di- 
cit,  ss  esse,  seu  manere  in  Deo,  ut  probet, 
se  verum  dicere,  debet  sua  conversatione 
Christi:m  imitari  servando  videlicet  ver- 
bum  Dei,  quod  idem  est  verbum  Christi. 
Hinc  ipse  Christus  ad  discipulos  Joan. 
15. :  Si  praecepta  mea  servaveritis,  ma- 
nebitis  in  dilectione  mea;  sicut  et  ego 
Patris  mei  praecepta  servavi,  et  maneo 
in  Ejus  dilectione. 

In  quo  autem  Christus  nobis  sit  imi- 
tandus,  ut,  sicut  ille  ambulavit,  et  nos 
ambulemus,  docet  Joannes  hujus  Epist. 
cap.  3. :  Quoniam  ille  animam  suam 
pro  nobis  posuit,  et  nos  debemus  pro 
fratribus  animas  ponere.  Quod  si  in  hoc 
opere  excellentissimae  caritatis  imitandus 
nobis  est  Christus ;  quanto  magis  in  mi- 
noribus  et  facilioribus !  Porro  ambulare, 
pro  ccnversari,  Scripturae  phrasis  est  no- 
tissima.  Nec  includit  profectum  in  bono 
vel  malo,  ut  quidam  putant;  sed  tantum 
progressum    seu    motum    de    actione    iu 

actionem.  Alioqui  Christo  non  tribue- 
retur,  qui  proficere  non  potuit.  Dixiraus 
boc  etiam  supra  ad  cap.  1.  v.  7. 

7.  Carissimi,  non  mandatum  novum 
scribo  vobiSj  sed  mandatum  vetus,  quod 
habuistis  ab  initio.  Carissimi,  Graece: 
fratres ;  tametsi  nostrae  lectioni  suffra- 
gantur  interpres  Syrus,  Augustinus,  Beda, 
caeterique  Latini;  nec  non  codices  ali- 
quot  Graeci  a  Roberto  Stephano  de- 
signati.  Estque  Joanni  haec  allocutio ; 
ayanri^zoi,  id  est  dileeti,  carissimi,  magis 
familiaris.  Pergit  autem  hortari  fideles 
ad  observationem  praecepti  de  diligendis 
proximis,  docens,  se  non  aliquod  novum 
ingerere  praeeeptum,  ne  premi  se  con- 
querantur  praeceptorum  multitudine;  sed 
vetus  praeceptum  annuntiare,  quod  ha- 
buerant  ab  initio  Evangelii  ipsis  per 
Apostolos  praeJicati.  Nam  Apostoli  post 
fidei  doctrinam  primum  ac  praecipue 
commendabant  omnibus  hoc  mutuae  di- 
lectionis  praeceptum,  memores  ejus,  quod 
a  Domino  audierant:  In  hoc  cognoscent 
omnes,  quia  discipuli  mei  estis,  si  di- 
Jectionem  habueritisadinvicem,Joaji,13. 

Quidam  mandatum  hoc  vetus,  et  ab 
initio  datum  interpretantur,  eo  quod  in- 
stitutum  sit  cum  ipsa  hominis  natura. 
Dictat  enim  l«x  naturae,  proximos  esse 
diligendos,  etiam  externos  et  inimicos. 
Alii  vetus  exponunt ,  id  est ,  antiquis 
patribus  in  veteri  lege  datum,  Levit.  19. 
Hic  commentarius  est  apud  Alexandrinos 
Clementem  et  Didymum ;  uterque  vero 
apud  Oecumenium.  Sed  non  est  verisi- 
mile ,  Joannem ,  qui  ad  praedicandam 
Christi  legem  missus  erat,  remittere  fide- 
les  vel  ad  legem  naturae,  quae  multum 
obsoleta  fuerat  peccato,  praesertim  qua 
parte  diligendos  monet  inimicos ;  vel  ad 
legem  Mosaicam  veteri  populo  datam, 
minusque  clare  de  inimicorum  dilectione 
loquentem.  Nam  etillud:  Quod  habuistis 
ab  initio ,  additum  explicationis  causa, 
non  aliud  indicat  initium  ,  quam  quod 
significatur  in  sequentibus,  ubi  repetit 
aliquoties  hujusmodi  sermonem :  habui- 
stis,  audivistis  ab  initio;  ut  infra  versu 
24.  semel  et  iterum,  et  cap.  3.  v.  11.  et 


in  Epistola  2.  v.  5.  et  6.  Quibus  omni- 
bus  locis  initium  praedicati  vel  suscepti 
Evangelii  significatur. 

Jam  ex  his  etiam  intelligi  potest,  quo- 
modo  Joannes,  dicens :  Non  inandatum 
novum  scribo  vobis,  non  sit  contrarius 
Domino  suo,  quem  Evangelii  sui  cap.  13. 
testatur  dixisse :  Mandatum  novum  do 
vobis,  ut  diligatis  invicem.  Erat  enim 
mandatum  illud  novum,  quando  Christus 
hoc  dixit ,  quia  nondum  fuerat  palam 
mundo  praedicatum;  non  novum  autem, 
quando  Joannes  haec  scripsit,  quia  fide- 
libus  ab  initio  datum.  Quamquam  et  aliae 
rationes  adferri  possunt,  cur  hoc  dilectio- 
nis  mandatum  merito  novum  appelletur ; 
ut  quia  proprie  pertinet  ad  legem  novam, 
quae  est  lex  amoris,  nec  nisi  per  gratiam 
novi  testamenti  impletur;  et  qnia  novum 
facit  hominem  ex  veteri. 

Mandatum  vetus  est  verbum,  quod 
audistis.  Hic  rursus  addunt  Graeca:  ab 
initio.  Sunt,  qui  putent,  mandatum  ve- 
tus  hic  aliter  accipi ,  quam  prius ,  ut  sit 
significatio  legis  aeternae ,  hoc  sensu : 
Sermo,  quem  nos  vobis  praedicavimus 
de  proximis  diligendis ,  quamvis  prae- 
dicatione  seu  publicatione  novus  esset, 
origine  tamen  perantiquus  est,  annuntians 
nimirum  id,  quod  semper  et  ubique  mor- 
tales  obligat,  cum  sit  legis  aeternae.  Sed 
probabilius  est,  mandatum  vetus  uno 
modo  sumi,  ut  haec  pars  sit  explicatio 
prioris;  ac  si  dicat:  Vetus  mandatum,  de 
quo  loquor,  est  sermo,  quem  nobis  prae- 
dicantibus  audistis.  Exponit  enim  illam 
partem :  quod  habuistis  ab  initio.  Qua 
expositione  confirmatur  sensus  ,  quem 
illie  dedimus. 

8.  Iterum  mandatum  novum  scribo 
vobis.  Non  sibi  contraria  scribit  Joannes, 
nunc  nooum  vocans  mandatum ,  quod 
autea  vetus  dixit,  et  novum  negavit.  Aut 
enim  sensus  est:  Mandatum  vetus,  quod 
accepistis  ab  initio,  nobis  illud  praedi- 
cantibus,  nunc  ego  vobis  renovo  per  hanc 
Epistolam,  repetens,  iterumque  monens, 
ne  tradatis  iliud  oblivioni.  Aut,  ut  alii 
censent ,  utitur  Apostolus  correctione 
rhetorica;   quasi  diceret:   Quamquam  et 

vere  novum  est  mandatum ,  quod  scribo 
vobis,  sed  diversa  ratione.  Nempe  vel  eo 
sensu,  quo  Christus  appellavit  novum, 
qui  primus  illud  mundo  propalavit;  ut 
hoc  dicat  Joannes,  tamquam  memor  ver- 
borum  magistri  sui ;  vel  ob  alias  rationes 
superius  allatas. 

Quod  verum  est  et  in  Ipso,  et  in  vo- 
bis.  Voculam  et  priori  loco  Graeca  et 
Syriaca  non  habent,  ut  et  vetusta  quae- 
dam  Latina.  Item  pro  vobis  in  quibusdam 
Graecis  iegitur :  '^.ulv^  nobis,  quemad- 
modum  et  legit  Hieronymus  lib.  2.  con- 
tra  Jovin.  Sed  hae  varietates  non  magni 
sunt  momenti.  Notandum  est  autem, 
dictionem:  verum,  aXr^Osg,  neutrius  ge- 
neris,  ad  mandatum  non  posse  referri, 
quod  Graece  est  evtoatj,  foeminini  gene- 
ris,  nisi  vel  soloecismum  hic  agnoscas, 
vel  adjectivum  dicas  substantivari :  ve- 
rum,  id  est,  res  vera,  quomodo  videtur 
Oecumenius  accepisse.  Quidam  vertit : 
Quod  veritas  est.  Erasmus  et  Hentenius 
leddunt:  Quod  verum  est  in  Ipso,  idem 
verum  est  et  in  vobis.  Atque  ita  supplet 
orationem  Cajetanus.  Caeterum  aliis 
magis  placet,  ut  referatur  ad  totum  illud 
complexum,  mandatum  esse  novum ,  et 
sensus  sit:  Verum  hoc  est,  tum  in  Ipso, 
nempe  Christo ,  qui  novam  legem  attulit 
et  promulgavit ;  tum  in  vobis  sive  in  no- 
bis,  qui  sumus  novae  legis  primitiae,  in 
quibus  mandattim  illud  observatione  pu- 
blica  coepit  impieri.  Cui  sensui  bene 
congruit,  quod  sequitur: 

Quia  tenebrae  transierunt,  et  verum 
lumen  jam  lucet.  Transierunt,  Graece  : 
TiapaycTOct  ,  transeunt ,  praetereunt  • 
idem  ,  quod  infra  vers.  17.  :  Mundus 
transit.  Sed  ajunt,  praesens  tempus  hic 
positum  loco  praeteriti.  Verum  id  non 
est  necesse.  Quamdiu  namque  mundus 
non  transiit,  nec  tenebrae  transierunt; 
sed  mundo  transeunte,  simul  transeunt 
et  tenebrae,  quia  mundus  tenebris  est  in- 
vohitus,  et  tenebrae  mundo.  Tenebras 
intelligit  ignorantiae  et  peccatorum,  ut 
in  capite  superiore.  Eas  dicit  transire, 
quia  pauiatim  minuuntur,  Evangelii  luce 
per   Apostolorum   praedicationem    latius 


in  dies  sese  diffundente.  Hoc  enim  est, 
quod  addit :  Et  verum  lumen  jam  lucet, 
nempe  in  dies  magis  ac  magis.  Ac  si 
dicat :  Nunc  post  adventum  Salvatoris  et 
Spiritum  sanctum  effusum  hix  Evange- 
licae  veritatis  a  nobis  praedicatae  quoti- 
dianis  profectibus  augetur.  Unde  neces- 
sario  efficitur,  tenebras  transire  et  minui, 
ut  conjunctio  copulans  pro  causali  posita 
videatur:  Tenebrae  transeunt,  quia  ve- 
rum  lumen  lucet. 

Alii  lumen  interpretantur  Deum,  de 
quo  capite  praecedenti:  Quoniam  Deus 
lux  est,  Rursus  alii  Christum,  de  quo 
Joan.  1.:  Erat  lux  vera;  et  ipse  Chri- 
stus  de  sese:  Ego  sum  lux  mundi,  Joan. 
8.  Sed  nihil  vetat,  lucem  metaphorice  de 
pluribus  dici,  varia  consideratione,  qnae 
tamen  ad  eandem  lucem,  nempe  divinam, 
omnia  referantur.  Nam  et  homines,  sicut 
vocantur  tenebrae  propter  peccata,  sic 
etiam  lux  appellautur  propter  fidem  et 
caritatem  ab  increata  luce  sibi  infusam. 
Eratis,  inquit  Paulus,  aliquando  tene- 
brae ,  nunc  autem  lux  in  Domino, 
Eph.  5.  Huic  certe  loco  bene  convenit 
acceptio  lucis,  quam  dedimus. 

9.  Qui  dicit,  se  in  luce  esse,  et  fratrem 
suum  odit,  in  tenebris  est  usque  adhuc. 
Sensus  clarus  ex  superioribus  :  Qui  dicit, 
se  versari  in  luce  Evangelii,  et  discipu- 
lum  esse  Christi ,  si  fratrem  suum  odit, 
vehementer  fallitur,  quum  in  densis  ad- 
huc  tenebris  versetur.  Xam  odium  frater- 
num  magnae  sunt  tenebrae.  Fratrem 
vocat  hominem  quemcumque,  id  est  pro- 
ximum:  Omnes  enim  vos,  inquit  Domi- 
nus ,  fratres  estis ,  Matth.  23.  Fratres 
autem  ratione  communis  omnium  Patris 
et  creatoris.  Unde  sequitur  ibidem  :  Unus 
est  enim  Pater  vester ,  qui  in  coelis  est. 
Quod  et  Malaohlas  cap.  2. :  Numquid 
non,  ait,  Pater  unus  omnium  nostrum  ? 

10.  Qui  diligit  fratrem  suum,  in  lu- 
mine  manet.  Hic  jam  aperit  Apostolus, 
de  quo  Dei  mandato  dudum  locutus  fue- 
rit,  nempe  de  fratre  diligendo.  Utitur 
autem  ad  inculcandam  doctrinam  anti- 
thesi,  more  suo.  Qui  odit  fratrem,  in 
tenebris  est;  qui  diligit  fratrem,  in  lu- 

mine  est.  Nam  esse  in  lumine,  et  manere 
iu  lumine ,  Joanni  sunt  eadem  ,  etiam  in 
Evangelio.  Sensus  igitur  est ;  Qui  diligit 
fratrem  seu  proximum  caritate  sincera  et 
Christiana  (quam  Bui^r a.  dixit  perfectain), 
versatur  in  luce  Evangelii,  servat  evan- 
gelicam  doctrinam,  verus  Christi  discipu- 
lus  est.  Obiter  admoneo,  lucem  et  lumen 
hic  et  alibi  in  Latina  versione  nihil  di- 
versum  significare ;  ut  quibus  una  et 
eadem  vox  Graeca  semper  respondeat. 

Et  scandalum  in  eo  non  est.  SxavSa- 
Aov  Graece,  Latine  offendiculum,  ut  alii 
vertunt.  Estque  sensus  illativus ;  quasi 
dicat:  Et  ideo  non  offendit,  non  impingit. 
Qui  enim  in  tenebris  ambulant,  offendunt; 
non  item,  qui  in  lumine.  Significatur  of- 
fensio  spiritualis ,  quemadmodum  spiri- 
tuale  lumen,  et  spirituales  tenebrae.  In 
tantum  ergo  non  offendit ,  qui  fratrem 
diligit,  in  quantum  in  lumine  manet  et 
ambulat.  Quatenus  autem  nondum  per- 
fecte  ereptus  est  e  tenebris  ignorantiae  et 
peccati  in  ipso  habitantis,  eatenus  adhuc 
in  multis  offendit.  Alludere  videtur  Apo- 
stolus  ad  illud  Psalm.  118. :  Pax  multa 
diligentihus  legem  tuam,  et  non  est  illis 
scandalum.  Certe  respicit  ad  verba  Do- 
mini  sui,  quae  scripsit  Evangelii  cap.  11. : 
Si  quis  amhulaverit  in  die ,  non  offen- 
dit ,  quia  lucem  hujus  mundi  videt. 
Lege  doctam  et  piam  ad  hunc  locum  an- 
notationem  Joannis  Hesselii,  qua  docet, 
quomodo ,  qui  diligunt  fratres ,  non  pa- 
tiantur  scandalum  ex  aliorum  peccatis, 
etiamsi  multa  et  magna  committi  videant, 
nec  propter  illa  fraternitatem  deserant, 
oderintve ;  quod  est  haereticorum  et  schi- 
smaticorum;  sed  tolerent,  dissimulent,  ex- 
cusent,  ex  caritate  corripiant,  et  corrigant, 
ubi  possunt;  et  inter  haec  Deum  orent 
assidue,  ut  Ecclesiam  suam ,  tam  in  ma- 
joribus,  quam  in  minoribus  membris  re- 
formet. 

11.  Qui  autem  odit  fratrem  suum, 
in  tenehris  est,  et  in  tenehris  amhulat. 
Rursus  ad  alterum  redit  antithetum,  quo 
rem  planius  ob  oculos  ponat.  Sensus : 
Qui  laborat  odio  fraterno,  tenebris  igno- 
rantiae  et  peccati  involutus  est,  etiam 


dum  quiescit  et  nihil  exterius  agit  rerum  ; 
et  dum  ambulat,  in  tenehris  amhulat,  id 
est,  opera  exercet  tenebrosa  (quae  Pau- 
lus  opera  tenebrarum  appellat,  Rom.  13.), 
passimque  impingit.  Ita  Dominus  post 
verba  paulo  ante  citata :  Si  autem  am- 
hulaverit  in  nocte,  offendit,  quia  lux 
non  est  in  eo. 

Et  nescit ,  quo  eat ,  quia  tenehrae 
ohcaecaverunt  oculos  ejus.  Quidam  sic 
exponunt :  Nescit,  se  praecipitem  ire  in 
gehennam;  nescit,  se,  diaboli  laqueis  ir- 
retitum ,  trahi  in  varias  tentationes  et 
offendicula.  Mihi  simplicior  ac  germanior 
sensus  esse  videtur:  Prae  tenebris,  in 
quibus  ambulat,  non  videt,  quo  eat,  quid 
agat ;  actiones  suas  recta  ratione  non  ex- 
pendit  ac  dijudicat,  quia  tenebrae,  in  qui- 
bus  est  constitutus,  mentis  ejus  oculos 
obscurarunt. 

Ex  hoc  loco  sie  intellecto  confirmatur 
illud  apud  Philosophos  ac  Theologos  tri- 
tum  ac  receptum ,  omnem  peccantem  er- 
rare,  quo  significatur,  nullnm  committi 
peccatum,  nisi  ex  errore  praevio  judicii 
practici  circa  actum  particularem,  quem 
voluntas  eligit. 

12.  Scriho  vohis ,  filioli ,  quoniam 
remittuntur  vohis  peccata  propter  no- 
men  Ejus.  Totus  hic  locus,  quo  diversas 
aetates  fidelium  Apostolico  affectu  B. 
Joannes  compellat ,  varie,  quoad  ipsas 
aetates,  ab  interpretibus  exponitur.  Ac 
primo  sciendum  est,  in  Graeco  esse  sex 
appellationes  pro  quinque  nostris.  Nam 
quae  Latinis  secunda  est :  Scriho  vohis, 
Patres,  etc,  eadem  in  Graecis  codicibus 
quinto  loco  repetitur.  Notandum  deinde, 
adolescentes  et  juvenes  in  Graeco  eos- 
dem  esse,  videlicet  vsavtoxooQ.  Itidem 
filiolos  et  infantes  eosdem  videri ;  quam- 
vis  in  Graeco  uunc  xsxvta,  nunc  TiaiSia 
vocentur ,  sed  quae  in  re  praesenti  idem 
valeant.  Ex  his  jam  collige,  B.  Joannem 
trea  distinguere  fidelium,  ad  quos  scribit, 
aetates:  puerorum,  juvenum,  et  senum; 
et  unamquamque  bis  ponere;  nisi  quod 
in  pueris  rautat  vocabulum.  Tribuit  au- 
tem  cuique  aetati,  quod  congruit,  ut  pa- 
tebit  in  progressu. 

Jam  quod  ad  aetatum  significationem 
attinet ,  Augustinus  eosdem  appellari  pu- 
tat  trium  aetatum  nominibus,  quod  omnes 
fideles  et  filioli  sint  propter  regeneratio- 
nem  in  Christo,  et  patres  propter  noti- 
tiam  Christi ,  quia  notitia  vigefc  in  senio- 
ribus,  et  juvenes  propter  pugnam  cum 
diabolo.  Sunt ,  qui  haec  referant  ad 
aetates  corporales,  puerorum  ratione  jam 
utentium ,  juvenum  seu  viiorum,  ac  se- 
num.  Qui  commentariue  non  est  impro- 
babilis.  Nam  et  his  aetatibus  ea ,  quae 
Joannes  scribit,  congruenter  aptari  pos- 
sunt. 

Aliis  tamen  magis  placet,  aetates  spiri- 
tuales  intelligi ;  ut  filioli  seu  pueri  di- 
cantur  vel  infirmi  Chribtiani,  qui  tam- 
quam  parvuli,  juxta  Paulum,  adhuc  lacte 
nutriendi  sint,  1  Cor.  3.  et  Heb,  5,  Quae 
est  expositio  Oecumenii.  Vel,  secundum 
alios,  neophyti  in  fide  ac  nuper  baptizati, 
qui  et  ipsi  plerumque  etiam  seusibus  ac 
mente  parvuli  sunt ,  ut  loquitur  idem 
Apostolus  1  Cor.  14. 

Patres  autem,  qui  Paulo  perfecti  vo- 
cantur  Heb.  5. ,  et  spirituales  1  Cor.  2., 
et  proinde  idonei,  qui  alios  etiam  spiri- 
tualiter  gignere  possint.  Vel  alio  sensu, 
PatreSy  qui  uiulto  tempore  fuerunt  Chri- 
stiani  ,  ideoquc  tales  esse  debent ,  qui 
possint  et  alios  erudire  et  ad  Christum 
adducere. 

Juvenes  denique,  qui,  tametsi  noudum 
illam  patium  perfectionem  attigerint,  eo 
tamen  progressi  sunt ,  ut  jam  vires  ha- 
beant,  quibus  fortiter  resistant  diaboli 
tentationibus :  aut  qui  saltem  propter 
tempus,  quo  Christiani  fuerunt,  tamquam 
qui  ex  ephebis  jam  excesserint,  vel  etiam 
in  viros  evaserint,  eas  vires  ac  fortitudi- 
nem  habere  deberent. 

Postremo  notandum,  particulam:  Quo- 
niam^  Graece:  OTt,  quae  passim  capitur 
determinative  pro :  quod,  in  his  quinque 
sive  sex  appellationibus  accipi  causaliter 
pro:  quia;  ut  per  singula  dicat,  quare 
eis  scribat.  Nam  quid  sciibat ,  postea 
dicit ,  absolvens  totam  periodum  ibi : 
Nolite  diligere  mundum  etc. 

Primum  igitur:   Scribo   vobis,   inquit, 


filioli,  id  est  pueri,  et,  ut  Petrus  loquitur, 
1  Epist.  2.,  sicut  modo  geniti  infantes, 
eo  quod  acceperitis  in  baptiemo  remissio- 
nem  peccatorum  virtute  ac  merito  Christi 
pro  vobis  passi.  Videtur  enim  praesens 
tempus  positum  loco  praeteriti;  quasi 
disat :  Quia  abluti  estis,  sanctificati  estis, 
justificati  estis,  in  nomine  Domini  nostri 
Jesu  Christi,  1  Cor.  6.,  ideo  scribo  vobis, 
admonens,  ne  ad  amorem  mundi  redeatis. 

Non  hinc  consequens  est,  ut  volunt 
sectarii,  filiolos,  quos  alloquitur  Aposto- 
lus,  certo,  singuloe  de  se  ipsis,  persuasos 
esse  debere,  quod  sint  ipsis  remissa  pec- 
cata.  Non  enim  hoc  simpliciter  affirmat 
de  unoquoque  eorum ;  sed  quia  baptizati 
erant,  supponit,  quatenus  tamen  ex  ipso- 
rum  parte  nihil  defuerit.  Nam  neque  in 
sequentibus,  ubi  patres  et  juvenes  allo- 
quitur ,  de  unoquoque  eorum  affirmat 
causam,  quam  adjungit,  cur  ad  eas  aeta- 
tes  scribat. 

13.  Scribo  vobis,  patres,  quoniam 
cognovistis  Eum ,  qui  ab  initio  est. 
Patres,  id  est  seniores,  praesertim  in 
Christianismo  provecti.  Ad  vos,  inquii, 
scribo,  propterea  quod  Eum  cognoveritis, 
qui  est  ab  aeterno ;  de  quo  dixi  in  ex- 
ordio  epistolae ,  quod  fuit  ab  initio ; 
nempe  Jesum  Christum,  Filium  Dei,  Ver- 
bum  Patris.  Nam  et  senibus  competit 
notitia ,  et  congruum  est ,  ut  antiqui 
cognoscant  antiquum  dierum.  Verum  et 
hic  notitiam  accipe,  quomodo  supra,  pro 
cognitione,  cui  respondeat  affectus. 

Scribo  vobis,  adolescentes,  quoniam 
vicistis  malignum.  Significat  aetatem 
aptam  ad  pugnam  contra  hostes,  qualis 
est  juventus.  Unde  apud  poetam  Bo- 
mana  juventus  pro  cohorte ,  seu  multi- 
tudine  juvenum  bellatorum  ex  Romanis. 
Nec  obstat  diminutivum  vocabulum  in 
Graeco:  veavioxoi.  Nam  apuJ  Pollucem 
Vcavioxog  dicitur  in  quarta  aunorum  heb- 
domade,  id  est,  a  vigesimo  primo  anno 
usque  ad  vigesimum  octavum ;  tametsi 
intentio  Joannis  est ,  etiam  virilem  aeta- 
tem  comprehendere,  velut  aptam  bello. 
Malignum,  Graece:  xov  Tiovr^pov^  illum 
malum,  id  est  diabolum.   Hoc  enim  no- 

mine  significante  enm,  qui  consulto  ne- 
quam  et  improbus  est,  saepe  notatur  dia- 
bolus  in  Scriptura  sacra;  licet  interpres 
non  uno  nomine  reddatLatine;  ut  Matth. 
6. :  Libera  nos  a  malo,  et  13. :  Zizania 
filii  sunt  illius  nequam ,  et  Eph.  6. : 
Tela  nequissimi  ignea.  Dicit  ergo  B. 
Joannes :  Scribo  vobis ,  qui  jam  velut 
juvenes  aut  viri  in  Christo  roborati  estis, 
quia  diabolum  varie  vos  oppngnantem 
vicistis  et  quotidie  vincitis,  fortiter  ejus 
tentationibus  resistendo.  Jam  quomodo 
haec  tria  etiam  ad  aetatem  corporalem 
referri  possint,  vide  Hesselium  beno  ex- 
plicantem. 

14.  Scribo  vobis ,  infantes,  quoniam 
cognovistis  Patrem.  Syri  codices  et  qui- 
dam  Graeci,  nonnulli  etiam  Latini,  legunt 
in  praeterito :  scripsi ,  quod  in  duabus 
sequentibus  codicis  Graeci  et  Syriaci 
pericopis  omnes  illorum  codices  habent. 
Nam  quia  Joannes  iterato  nunc  eosdem 
compellat,  tale  est,  ac  si  diceret :  Scripsi, 
iterumque  scribo.  InfanteSj  Graece :  Tiat- 
diOi,  pueri,  quos  ante  vocavit  xsxvia^ 
filiolos,  ne  quis  hic  significari  putet  eos, 
qui  nondnm  fari  possunt.  Usurpatur  au- 
tem  utrumque,  praesertim  Tsxvia,  cum 
quis  vel  minorem,  vel  inferiorem  blaude 
ant  benigne  affatur.  Sed  et  de  altero 
exemplum  est  infra  vers.  18.:  Filioli, 
novissima  hora  est.  Item  Christi  loquen- 
tis  ad  discipulos  Joan.  21. :  Pueri,  num- 
quid  pulmentarium  habetis?  Et  alibi 
do  illis  :  Ego  et  pueri ,  quos  dedit  mihi 
Deus,  Jes.  8.  et  Heb.  2.  Porro  con- 
gruenter  pueris  dicitur:  Quia  cognovistis 
Patrem.  Laus  enim  puerorum  est,  nosse 
et  amare  patrem  suum.  Sensus  igitur  est: 
Quia  Christum  jam  novistis  ac  diligitis, 
ut  patrem,  utpote  per  fidem  ex  eo  renati. 
Nam  ut  de  Christo  exponatur,  suadent 
praecedentia,  nominatim  illud:  propter 
nomen  Ejus. 

Sequitur  hoc  loco  in  Graecis  (una 
Complutensi  editione  excepta)  et  Syris 
codicibns  repetitio  secundae  compellatio- 
nis  :  Scripsi  vobis ,  patres ,  quoniam 
cognovistis  Eum ,  qui  ab  initio  est. 
Legitur  eadem  apud  Augustinum,  Bedam, 


Oecumenium  et  Thomam  Anglicum ,  et 
in  nonnullis  etiam  Latinis  manuscriptis; 
ut  probabile  sit,  a  librariis  omissum  hunc 
versiculum,  velut  superfluum,  quod  pior- 
sus  idem  esset  cum  priore. 

Scribo  vobis,  juvenes,  quoniam  fortes 
estis,  et  Verbum  Dei  manet  in  vobis, 
et  vicistis  malignum.  Jam  diximus,  in 
Graeco  et  Syriaco  legi  praeteritum : 
scripsi.  Sic  et  Latina  quaedam :  Scripsi 
vobis,  adolescentes. 

Quod  ait:  Quoniam  fortes  estis,  et 
vicistis  malignum,  qua  ratione  dicat,  ex 
supradictis  clarum  est.  Potest  autem 
particula  et  illative  sumi :  fortes  estis,  et 
ideo  vicistis  malignum ,  nempe  viribus 
a  Deo  suppeditatis.  Quod  signiticat  illa 
pars  interposita :  Et  Verbum  Dei  manet 
in  vobis ,  id  est,  fidem  Evangelii  con- 
stanter  retinetis.  Fides  autem  monstrat, 
a  quo  et  per  quem  sperandum  ac  peten- 
dum  sit  in  tentationibus  auxilium.  Itaque 
locus  iste  convenit  cum  illo  Petri  loquen- 
tis  de  diabolo  tentatore  1  Epist.  5. :  Cui 
resistite  fortes  in  fide. 

15.  Nolite  diligere  mundum,  neque 
ea,  quae  in  mundo  sunt.  Declarat  nunc 
Apostolus,  quid  scribat  omni  aetati  fide- 
lium.  Cum  enim  propositum  ei  sit,  hortari 
omnes  ad  dilectionem  fraternam,  id  quo 
faciat  efficacius,  revocat  eos  a  dilectione 
earum  rerum,  quarum  amor  et  cupiditas 
fraternae  et  Christianae  caritati  adversa- 
tur.  Ejusmodi  res  sunt  mundus,  et  quae 
in  mundo  sunt.  Mundum  vocat  homines 
deditos  rebus  hujus  mundi,  id  est,  cor- 
poralibus  ac  sensibilibus,  ad  quas  inordi- 
nate  diligendas  et  prosequendas  incur- 
vatus  est  homo  per  peccatum  primi  pa- 
rentis.  Mundum  autem  sic  acceptum,  id 
est,  homines  malos,  diligi  vetat,  quatenus 
tales  sunt.  Nam  quatenus  homines  sunt, 
ejusdem  nobiscum  beatitudinis  capaces, 
diligendi  sunt  a  nobis  ad  hoc,  ut  eruti 
mundo  salvi  fiant.  Per  ea^vero,  quae  sunt 
in  mundo,  intelligi  vult  hujusmodi  bona, 
quae  corrupta  hominum  natura  consuevit 
appetere,  ut  voluptate8,j^divitias,  jhonores. 
Sic  enim  ipse  Joannes  in^  sequentibus 
explicat.    Haec  autem  diligi  vttat,  quo- 

modo  solent  ea  ab  hominibus  diligi  et 
coucupisci;  nimirum  inordinate,  ut  dixi, 
id  est ,  postposita  lege  Dei  rectaeque 
rationis  dictamine.  Quam  utique  inordi- 
nationem  importat  nomen  concupisceri' 
tiae,  quo  statim  utitur. 

Si  quis  diligit  mundum ,  non  est  ca- 
ritas  Patris  in  eo.  Ostendit ,  cur  eos 
retrahat  a  dilectioue  mundi.  Nam,  inquit, 
fieri  non  potest,  ut  quis  diligat  mundum, 
et  siraul  diligat  Deum ,  Patrem  suum ; 
scilicet  eo  dilectionis  modo ,  qui  ei  debe- 
tur,  id  est,  super  omnia.  Nemo  enim 
potest  duobus  dominis  servire,  Matth.  6. 
Consequenter  ergo  nec  proximum  diliget, 
ut  oportet,  hoc  est,  ex  caritate  Dei  tam- 
quam  communis  patris. 

16.  Quoniam  omne ,  quod  est  in 
mundo,  concupiscentia  carnis  est ,  et 
concupiscentia  oculorum ,  et  superbia 
vitae,  quae  non  est  ex  Patre ,  sed  ex 
mundo  est.  Graeca  paulo  aliter  habent : 
Omne,  quod  est  in  mundo,  nempe  con- 
cupiscentia  carnis ,  et  concupiscentia 
oculorum ,  et  fastus  vitae ,  non  est  ex 
Patre ,  sed  ex  mundo  est,  tametsi  cum 
Latinis  Syra  conveniunt.  Et  sane  utra- 
que  lectio  ad  eundem  sensnm  collimat. 
Vetuit  Apostolus,  ne  diligantur  ea,  quae 
in  mundo  sunt-,  nunc  quaenam  ea  sint, 
partitione  declarat ,  ita  tamen  ,  ut  ob- 
jectorum,  id  est,  rerum  appetibilium  loco 
nominet  cupiditates ,  quae  circa  res  illas 
versantur ;  quemadmodum  bene  Cajetanus 
annotat.  Nam  alioqui  sermone  proprio 
ac  directo  dicendum  erat:  Omne ,  quod 
est  in  mundo,  esse  voluptates ,  et  opes, 
et  honores,  quae  male  concupiscantur  ab 
hominibus  carnalibus,  avaris  et  superbis. 
Verum  nobis  haec  tria,  quae  Joannes 
enumerat ,  singulatim  explicanda  sunt. 
Et  quidem  de  concupiscentia  carnis  et 
de  superbia  vitae,  quid  per  eas  signifi- 
cetur,  non  maguam  difficultatem  habet. 
Cum  enim  concupiscentia  carnis  specia- 
liter  hic  accipiatur ,  utpote  distincta  a 
concupiscentia  oculorum  et  superbia  vi- 
tae,  satis  inter  expositores  convenit,  eam 
cupiditatem  intelligi,  qua  male  et  inordi- 
nate  expetuntur  ea,  quae  secundum  car- 


nem,  quatenus  ab  animo  distinguitur,  de- 
lectabilia  sunt ,  id  est  ea ,  quae  sensibus 
grata  sunt  et  jncunda.  Quae  concupiscen- 
tia  generali  nomine  incontinentiae  et  in- 
temperantiae  significari  potest ,  species 
(inter  caeteras)  habens  gulam  et  luxuriam. 

Superbia  vitae ,  Graece :  a^.aCovsia 
Tou  piou,  verti  potest :  fastus  seu  jactan- 
tia  vitae.  Syra  versio  habet :  fastus  sive 
superbia  mundi.  Sed  et  apud  veteres 
Latinos  ambitio  saeculi  legitur ;  ut  apud 
Cjprianum  lib.  de  mortal.,  et  Augusti- 
nura  in  hujus  loci  expositione,  et  lib.  de 
patientia,  cap.  17.,  et  alibi  saepe.  Etcnim 
Graeca  dictio :  ^''og,  non  simpliciter  vi" 
tam  significat,  sed  vitae  genus ,  ratio- 
nem  ,  institutum  ,  sustentationtm ,  et, 
quod  vulgo  dicunt,  statum ;  quod  alii 
interpretes  vocarunt  raundum  et  saecu- 
lum.  Itaque  superbia  vitae  ambitio  est, 
inter  capitalia  vitia  primum  habens  locum, 
id  est,  honorum  iuordinata  cupiditas,  ut, 
dum  quis  eo  loco,  quem  inter  suos  proxi- 
mos  habet,  non  contentus,  semper  altiora 
petit;  quod  vocant:  statum  augere ,  et 
ad  altiorem  statum  ascendere.  Ut  facere 
videmns  homines  obscuros  ,  eosdemque 
divites,  qui  nobilitatem  et  toparchias  auro 
sibi  comparant.  Prohibetur  autem  hoc 
vitium  a  Domino,  dicente  Lucae  12.: 
Nolite  in  sublime  tolli. 

Caeterum  per  concupiscentiam  oculo- 
rum  non  omnes  idem  vitii  genus  intel- 
lignnt.  Alicubi  quidem  eo  nomine  lascivia 
et  impudicitia  significatur,  ut  Ezech.  23., 
ubi  de  Jerusalem  sub  nomine  Oolibae 
meretricis  ,  prostituentis  se  Chaldaeis, 
dicitur :  Insanivit  super  eos  concupiscen- 
tia  oculorum  suorum.  Unde  et  Dominus 
ait  Matth.  5. :  Qui  viderit  mulierem  ad 
concupiscendum  eam,  etc.  Hinc  oculu^ 
impudicus  apud  Augustinum  in  regula. 
Verum  ea  significatio  non  quadrat  huic 
loco ,  ubi  concupiscentia  oculorum  a 
concupiscentia  carnis  tamquam  a  mem- 
bro  vitii  diverso  distinguitur. 

Est  igitur  opinio  satis  recepta ,  hoc 
nomine  significari  totum  genus  curiosita- 
tis,  id  est,  inordinatae  cupiditatis  videndi, 
sciendi   et  experiendi ,    quod   admodum 

late  patet:  ut  in  addiscendis  vanis  et 
superstitiosis  artibus,  in  contuendis  vanis 
aat  lascivis  spectaculis,  in  explorandis 
proximorum  vitiis,  aliisve  secretis  ad  se 
non  pertinentibus ;  in  flagitandis  sine  ne- 
cessitate  signis  et  prodigiis.  Et  huc  non- 
nulli  referunt  illud  Ecclesiastae  1.:  Non 
saturatur  oculus  visu,  nec  auris  imple- 
tur  auditu.  De  hoc  genere  S.  Bernardus 
sermone  36.  super  Cantica :  Sunt,  inquit, 
qui  scire  volunt  eo  fine  tantum ,  ut 
sciant;  et  turpis  curiositas  est.  Hujus 
expositionis  auctor  est  Augustinus  in 
tract.  loci  praesentis,  eamque  etiam  alibi 
tradit,  nt  lib.  10.  confese.  cap.  35.,  ubi 
genus  hoc  appellat  vanam  et  curiosam 
cupiditatem,  cognitionis  et  scientiae  no- 
mine  palliatam,  ac  pluribus  illud  verbis 
et  exemplis  declarat.  Item  lib.  de  vera 
relig.  cap.  38.,  ubi  refert  ad  hoc  vitium 
illam  tentationem  Christi,  quando  ei 
dictum  est  a  diabolo :  Mitte  te  deorsum, 
Matth.  4.  Hoc  enim,  inquit,  ut  faceret, 
non  urgehat,  nisi  causa  tantum  aliquid 
experiendi.  Beati  Augustini  sententiam 
Beda  sequitur,  et  hos  duos  B.  Thomas  2. 
2.  quaest.  167.  art.  2.  Quibus  accedit 
Hesselius  in  commentario. 

Veruntamen  aliis  magis  placet ,  per 
concupiscentiam  oculorum  avaritiam  in- 
telligi.  Cujus  etiam  expositionis,  ab  aliis 
traditae,  meminit  S.  Thomas  1.2.  quaest. 
77.  art.  6.  Meminit  item  Hesselius.  Est- 
que  commentarius  iste  consentaneus  aliis 
Scripturae  locis,  in  quibus  reprehenditur 
insatiabilis  oculorum  cupiditas.  Ut  Eccle- 
siastae  4.  de  avaro :  Laborare  non  ces- 
sat,  nec  satiantur  oculi  ejus  divitiis; 
et  Ecclesiastici  14. :  Insatiabilis  oculus 
cupidi;  non  satiahitur,  donec  consumat 
animam  suam;  et  Prov.  27.:  Infernus 
et  perditio  numquam  implentur ;  simi- 
liter  et  oculi  hominum  insatiahiles. 
Quem  locum  etsi  de  capiditate  videndi 
seu  cognoscendi,  quaenuraquam  expletur, 
intellexerit  Cajetanus,  bene  tamen  Janse- 
nius  docet,  melius  accipi  de  cupiditate 
habendi  ista  terrena;  quod  ipsum  et  de 
hoc  loco  Joannis  affirmat. 

Quem  quidem  etiam  Cajetanus  sic  in- 


tellexit,  dicens,  sub  concupiscentia  ocu- 
lorum  comprehendi  inordinata  utilia ; 
circa  quae  nimirum  avaritia  versatur. 
Est  autem  appellationis  ratio  haec  ,  quia 
avaritia  cupiditas  est  earum  rerum,  quae 
passim  in  oculos  incurrunt,  et  quarum 
desiderium  per  sensum  oculorum  hauriri 
solet;  ut  pecuniarum,  agrorum,  domorum, 
vestium,  pulchrae  et  amplae  supellectilis. 
Unde  et  pueri  (in  quibus  hoc  vitium  sese 
exserit),  quidquid  pulchri  vident,  con- 
cupiscunt ;  ac  de  iis  dici  solet ,  quod, 
quidquid  vident ,  volunt  habere.  Non 
enim  tegunt  aut  dissimulant  cupiditatem 
suam,  quemadmodum  viri. 

Placet  igitur  comraentarius ,  quem  su- 
perius  semel  et  iterum  indicavi,  per  ea, 
quae  in  mundo  sunt,  ex  mente  B.  Joan- 
nis  intelligi  tria  hujus  mundi  bona,  quae 
ab  hominibus  origine  corruptis  ac  non- 
dnm  renatis  solent  appeti :  voluptates, 
divitias,  honores.  Ad  quae  tria,  quidquid 
aliud  male  concupiscitur ,  facile  potest 
reduci.  Non  enim  tam  peccata ,  quam 
peccatorum  omnium  pessimas  radices  ex- 
plicare  voluit  S.  Joannes ;  uti  loco  pro- 
xime  citato  B.  Thomas  declarat. 

Porro  typice  figurata  nobis  sunt  haec 
tria  vitia  in  vitulo  aureo  exaltato,  et  a 
carnali  Israel  adorato,  Exod.  32.  Nam 
vitulus,  ut  vitulus,  id  est,  animal  petu- 
lans,  significat  concupiscentiam  carnis ; 
ut  aureus,  concupiscentiam  oculorum ; 
ut  exaltatus,  superhiam  vitae.  Item  hae 
sunt  tres  lanceae,  de  quibus  2  Reg.  18., 
quas  infixit  Joab  homicida,  id  est  diabo- 
lus ,  in  corde  Absalon,  id  est,  hominis 
diligentis  mundum  et  ea,  quae  in  mundo 
sunt. 

Adversus  haec  tria  mundi  mala  sunt 
tria  bona,  velut  antidota,  quae  voto  as- 
sumuntur  ab  iis,  qui  relinquunt  mundum  : 
continentia  contra  concupiscentiam  carnis, 
paupertas  seu  communis  vita  contra  con- 
cupiscentiam  oculorum,  et  obedientia,  hu- 
militatis  soboles,  contra  superbiam  vitae. 
Sed  et  omnibus  fidelibus  adversus  eadem 
mala  a  Christo  Domino  proposita  sunt 
tria  remedia:  jejunium ,   eleemosyna   et 

oratio ,  Mattb.  6.  Et  apud  Paulum :  so- 
brietas,  justitia  et  pietas,  Tit.  2. 

Quod  additur  a  Joanne:  Quae  non 
est  ex  Patre,  sed  ex  mundo  est,  est  re- 
ferendum  ad  omnia  tria  ,  sicut  exigit 
Graeca  lectio.  Sensus  autem  est :  Triplex 
hoc  genus  cupiditatis  non  esse  a  Deo 
auctore,  sed  ex  mundo  originem  babere^ 
quatenus  scilicet  ex  peccato  primi  bomi- 
nis  in  genus  bumanum  transfusum  est. 

Ostendit  bic  locus  ,  concupiscentiam, 
quae  alio  nomine  fomes  peccati  vocatur, 
non  esse  facultatem  naturalem  appetendi 
jucunda,  et  molesta  fugiendi  (haec  enim 
facultas  a  Deo  est  auctore  naturae) ;  sed 
esse  vitium  naturae,  inclinans  hominem 
ad  ea  appetenda,  quae  Deus  probibet,  et 
ad  aversanda,  quae  praecipit.  Hoc  enim 
vitium  non  est  a  Deo.  Quare  nec  con- 
cupiscentia  baptizatorum  ex  Deo  est,  sed 
ex  mundo,  quantumvis  ei  non  consen- 
tiant;  quemadmodum  ex  variis  Augustini 
locis,  et  ex  Bedae  commentario  bene  do- 
cet  Hesselius ,  adhibitis  etiam  apertis  ad 
eam  rem  Scripturae  testimoniis. 

Nec  tamen  nomine  concupiscentiae  et 
superbiae  boc  loco  volumus  significari 
illum  fomitem ,  sed  tria  vitia  capitalia : 
Intemperantiam,  avaritiam  et  ambitionem. 
Quod  si  quis  contendat,  concupiscentiam 
carnis  et  concupiscentiam  oculorum  esse 
ex  Deo  ,  pari  ratione  fateatur  necesse 
est,  etiam  superbiam  vitae  esse  ex  Deo. 
Ponuntur  enim  haec  tria  ab  Apostolo  in 
eodem  ordine.  Verum  de  hac  re  latius 
a  nobis  disputatum  est  In  2  sent.  dist.  30., 
ubi  ostendiraus,  concupiscentiam  etiam 
renatorum  non  esse  opus  Dei;  sed  vitium 
legi  divinae  contrarium ,  ideoque  op- 
pugnandum  a  nobis,  et  odio  habendum. 

17.  El  mundus  transit ,  et  concu- 
piscentia  ejus.  Pro  verbo :  transit,  in 
multis  legitur :  transibit ,  etiam  apud 
Augustinum ;  sed  vera  lectio  est :  transit, 
Graece:  napdyeTai,  veluti  supra  vers.  8. 
Cui  et  Syra  versio  consonat.  Alia  nunc 
ratione  docet  Apostolus,  raundum  et  ea, 
qnae  in  mundo  sunt,  non  esse  diligenda. 
Nam  quae  trauseunt,  diligenda  non  sunt, 
eed  aeterna;  mundus  autem  transit,  id 


est,  mali  homines  pereunt.  Transit  et 
concupiscentia  mundi-j  sive  hoc  nomine 
iutelligantur  ipsa  vitia  supradicta,  quan- 
tum  ad  actus  delectabiles  (etenim  con- 
cupiscentia  non  manebit  in  damnatis  ad 
delectationem  ,  scd  ad  poenam ,  teste 
Augustino  lib.  6.  contra  Julian.  cap.  6. 
alia.'?  16.);  sive  intelligantur  illorum  vi- 
tiorum  objecta.  Non  enim  post  hanc 
vitam  manebunt  ea,  quae  msle  concupi- 
verant  mali;  voluptates,  inquam,  et  opes 
et  bonores;  nequidem  secundum  fructum 
aliquera.  Similis  est  hic  locus ,  maxime 
juxta  sensum  posteriorem ,  illis  verbis  B. 
Petri  1  Epist.  1.:  Omnis  caro ,  ut  foe- 
num,  et  omnis  gloria  ejus  tamquam  flos 
foeni;  exaruit  foenum,  et  flos  ejus  de- 
cidit.  Sic  et  Jacobus  de  divite,  cap.  1. : 
Quoniam  sicut  flos  foeni  transibit ,  etc. 
Significant  hujusmodi  sententiae,  ex  glo- 
ria  et  voluptate  hujus  saeculi  nullum 
amatoribus  suis  fructum  provenire,  sed 
magis  iuteritum.  Quod  contra  se  habet  in 
iis,  qui  diligunt  Deum.  Unde  sequitur: 

Qui  autem  facit  voluntatem  Dei, 
manet  in  aeternum.  Hoc  est:  Qui  facit 
ea,  quae  Deus  praecipit  (intelligitur  enim 
praeceptiva  voluntas  Dei,  quemadmodum 
in  uratione  Dominica,  cum  dicimus:  Fiat 
voluntas  tua),  manet  in  aeternum,  id 
est,  vivet  in  aeternum,  utique  vita  beata. 
Neque  enim  opera  ejus  ita  transeunt, 
quin  maneant,  semperque  mansura  sint, 
quoad  gloriosum  fructum  et  mercedem. 
Eespondet  haec  pars  ei  ,  quae  apud  S. 
Petrum  verbis  paulo  ante  citatis  sub- 
jungitur:  Verbum  autem  Domini  manet 
in  aeternum.  Intelligitur  enim  verbum 
Evangelii  fide  receptum  cum  obedientia. 

18.  Filioli ,  novissima  hora  est.  A 
doctrina  morali,  qua  docuit  diligendos 
fratres,  et  a  dilectione  mundi  revocavit, 
transitum  nunc  facit  ad  exhortationem, 
qua  fideles  muniat  adversus  haereses  et 
sectas,  quae  non  paucae  jam  tum  subortae 
erant.  Filios,  vocat,  seu  pueros,  iiaidloi, 
blando  vocabulo,  quo  paternum  erga  eos 
afPectum  ac  salutis  eorum  desiderium 
ostendat.  Novissima  hora  est,  id  est, 
extremum   tempus  jam   decurrit.    Quod 

extremum  vocatur,  quia  sic  in  eo  com- 
plenda  suut  omnia,  ut  post  illud  usque 
ad  mundi  finem  et  Domini  adventum  non 
sit  alius  rerum  status  exspectandus,  quo- 
modo  post  bominis  senectutem  non  aetas 
alia,  sed  mors  exspectatur.  Unde  et  ul- 
tima  mundi  aetas  hoc  tempus  appellari 
solet,  et  a  S.  Paulo  consummatio  saecu- 
lorum  vocatur  Heb.  9.  Quo  loco  pluribus 
hanc  Scripturae  phrasim  exposuimus. 
Vide  etiam,  quae  de  ea  re  scribit  Oecu- 
menius  satis  exacte;  tametsi  quod  addit, 
novissimum ,  sive  extremum  intelligi 
posse  pessimum ,  sicut,  quum  dicimus : 
Ad  extremum  mali  pervenit:  praeter- 
quam  quod  alienum  est  a  phrasi  Scriptu- 
rae,  parum  scite  dicitur.  Non  enim  ex- 
tremum  significat  pessimum,  ciim  dico: 
Ad  extremum  mali  pervenit ;  sed  ad 
pessimum  determinatur  per  adjunctum 
genitivum  mali. 

Praefatur  Joannes,  novissimam  horam 
esse,  ne  mirentur  fideles,  tot  exsurgere 
novos  magistros,  diversa  et  adversa  do- 
centes  iis,  quae  ab  initio  fuerant  ipsis 
tradita.  Tales  enim  multos  novissimis 
temporibus  venturos  Christus  Dominus  et 
Apostoli  ejus  Petrus  et  Paulus  ante  prae 
dixerant.  Christus  quidem  Matth.  24.  et 
Marc.  13.,  vocans  eos  Pseudochristos  et 
Pseudoprophetas ;  Petrus  autem  in  2 
Epistola  cap.  2.  et  3.,  magistros  menda- 
ces  et  illusores  eos  appellans;  et  Paulus 
1  Tim.  4.  et  2  Tim.  3.,  doctrinam  eorum 
vocans  daemoniorum,  et  quales  futuri 
sint,  describens.  Vult  ergo  Joannes ,  at- 
tentos  esse  fideles  et  cautos,  ne  fallantur 
ab  illis,  de  quibus  exorituris  dudum  prae- 
moniti  fuerant ,  adeoque  tam  adversus 
errorum  novitates,  quam  contra  mundi 
concupiscentias  eo  magis  sibi  vigilandum 
sciant,  quanto  propius  accedit  finis  horae 
novissimae,  quando  ad  judicium  venturus 
est  Dominus.  Nam  hujus  adventus  infi-a 
meminit  vers.  penult. 

Et  sicut  audistiSy  quia  Antichristus 
venit,  et  nunc  Antichriati  multi  facti 
sunt.  Venit,  sp/STat,  verbum  praesentis 
temporis,  sed  habens  significationem  cu- 
jusdam  fiituri ,  id  est  ejus,  quod  in  pro- 


cinctu  est,  ut  veniat,  quodque  venire  in- 
cipit.  De  quo  Latine  dicimus:  adventat. 
Sic  enim  et  de  Elia  dicitur  Matth.  17.: 
sp;(£Tat,  quod  interpres  ibi  vertit:  ven- 
turus  est.  Ita  Christus,  priusquam  ad- 
venisset ,  vocabatur  ipxo/^svoc;,  inter- 
rogantibus  eum  discipulis  Joannis  Matth. 
11.:  Tu  es  j  qui  venturus  es?  id  est: 
Tune  es  ille,  qui  exspectaris  jamjam 
adfuturus?  Igitur  et  hoc  loco  recte  ver- 
tunt  Erasmus  et  alii :  Venturus  est,  pro 
quo  aonnulli  soloecismo  quodam :  debet 
venire ,  quod  eodem  recidit.  Sed  tamen, 
ut  dixi,  procinctus  et  praeparatio  quae- 
dam  ad  praesentiam  adventus  significatur, 
etsi  temporis  incerta  sit  mora.  Nam  et 
de  die  extremi  judicii  dicitur:  Ipxexat^ 
1  Thess.  5.,  veniet,  ut  ibi  noster  transtu- 
lit;  quia  nimirum  ita  venturus  ille  dies 
praedicitur,  ut  semper  nobis  esse  debeat 
in  exspectatione.  Vide  nostra  in  4.  dist.  47. 

Porro,  quod  ait :  Audistis  etc,  tale  est, 
ac  si  diceret :  Traditum  est  vobis,  ita  estis 
edocti  a  nobis  Christi  Apostolis ,  scilicet 
Antichristum  venturum  esse.  Ubi  nota, 
traditionem  esse  Apostolicam,  imo  divi- 
nam,  Apostolo  teste,  quod  Antichristus 
venturus  sit.  Hoc  enim  Apostoli  ut  tra- 
derent,  a  Christo  acceperunt,  qui  inter 
alia  dixerat  ad  Judaeos :  Ego  veni  in 
nomine  Patris  mei,  et  non  accipitis  me; 
si  alius  venerit  in  nomine  suo,  illum 
accipietis ,  Joan.  5.  Quod  ad  nomen 
Antichristi  attinet,  quo  siguificatur  ad' 
versarius  Christi,  solus  quidem  Joannes 
sic  eum  nominat,  hic  et  cap.  4. ;  caeterum 
qualis  homo  futurus  sit ,  et  quid  acturus, 
exponit  Paulus  2  Thess.  2.,  ac  de  eodem 
plnra,  sed  obscure,  scribit  idem  Joannes 
in  sua  Apocalypsi. 

Textus  Apostoli  videtur  ordinandus  et 
explicandus  hoc  modo :  Sicut  audistis, 
quod  venturus  sit  Antichristus,  ita  tenete. 
Nam  omnino  venturus  est;  sed  interim 
multijam  Antichristi  facti  sunt.  Graece : 
Ycyovaotv,  exorti  stint,  venerunt,  Eras- 
raus :  coeperunt  esse.  Tamquam  dicat 
Apostolus :  Unus  quidem  venturus  est 
insignis  adversarius  Christi ,  cui  proinde, 
per  antonomasiam,  nomen  Antichristi  de- 

beatur;  sed  ille  multos  jam  incepit  La- 
bere  praecursores ,  eosdemque  participa- 
tione  nominis  ejus  Antichristos ,  quia, 
quod  ille  facturus  est  in  universum,  ut 
Christi  nomen  et  gloriam  exstinguat,  hoc 
isti  partibus  faciuut,  dum  alius  naturam 
ejus  divinam  negat,  alius  humanam,  alius 
passionis  ac  mortis  ejus  ,  qua  gloriam 
promeruit,  veritatem,  alii  alia  de  eo  falsa 
comminiscuntur.  Haec  enim  qui  faciunt, 
solvunt  Christum,  ut  infra  loquitur  capite 
quarto,  et  ea  peculiari  ratione  sunt  Anti- 
christi;  cum  alioqui  generaliter  omnis 
haereticus  sit  antichristus ,  quatenus  sci- 
licet  doctriuae  a  Christo  traditae  partem 
aliquam  oppugnat.  Antichristi,  hoc  loco 
a  Joanne  notati,  fuerunt  Simon  Magus, 
Basilides  ,  Cerinthus ,  Ebion ,  Nicolaus 
Antiochenus ,  aliique  id  genus;  quibus 
adde  Hymenaeum  et  Philetum,  dicentes, 
resurrectionem  esse  jam  factam,  2  Tim.  2. 

Unde  scimus  j  quia  novissima  hora 
est.  Ac  si  dicat :  Ita  praedictum  fuit,  in 
novissimis  diebus  esse  venturos,  qui  fal- 
sas  et  Evangelio  Christi  contrarias  doctri- 
nas  spargerent ,  id  est  haereticos ;  qui 
cum  multi  jam  venerint,  certo  coUigimus, 
extremum  tempus  nunc  agi. 

19.  Ex  nobis  prodierunt.  Graece: 
I^^X^Vj  exierunt.  Significatur  enim  de- 
fectio  ,  non  origo.  Occurrit  Apostolus 
scandalo,  quod  nasci  poterat  ex  eo,  quod 
homines  tam  mali  et  perversi  prodirent 
ex  Ecclesia :  tamquam  illa  pestes  ejus- 
modi  genuisset,  ac  sinu  suo  fovisset.  Ad 
hoc  respondet,  ostendens ,  quomodo  fue- 
rint  in  Ecclesia,  e  qua  dicuntur  egressi, 
et  quomodo  in  ea  non  fuerint.  Ex  nohiSj 
inquit ,  exierunt,  hoc  est,  ex  Ecclesia 
fidelium  seu  Christianorum  per  haeresim 
egressi  sunt,  nolentes  Ecclesiam  audire, 
et  ab  ea  semet  ipsos  separantes,  cum 
prius  in  ea  essent,  utpote  fidei  profes- 
sione  et  Sacramentorum  communione 
Christiani;  sive  simulati  fuerint,  externa 
specie  gerentes  se  pro  veris  Christianis; 
sive  revera  tales  fuerint,  animo  tenentes, 
quod  exterius  profitebantur.  Nam  et  Si- 
mon  magus  a  Philippo  baptizatus  fuit, 
Act.  8.,  et  Nicolaus  in  diaconum  ab  Apo- 


stolis  electus ,  Act.  6. ,  et  Hymenaeus  et 
Philetus  in  magna  domo,  quae  est  Eccle- 
sia,  fuerunt,  2  Tim.  2. ,  et  Cerinthum  in 
numero  fidelium  aliquando  fuisse,  docet 
Epiphanius  haer.  28. 

Utrum  autem  omnes  isti  vere  et  ex 
animo  prius  fideles  fuerint,  an  vero  vel 
omnes,  vel  eorum  aliqui  ficta  fide  et  du- 
plici  corde  fueriut  Ecclesiam  ingressi, 
novit  scrutator  cordium  Deus.  Probabile 
tamen  est,  quosdam  vera  fide  praeditos 
fuisse.  Sic  enim  de  talibus  loquitur  Apo- 
stolus  1  Tim.  4. ,  quod  in  novissimis 
temporibus  discedunt  quidam  a  fide,  et 
ejusdem  Epistolae  cap.  1.,  quod  bonam 
conscientiam  quidam  repellentes ,  circa 
fidem  naufragaverunt  j  et  2  Tim.  2., 
quod  Hymenaeus  ct  Philetus  a  veritate 
exciderunt. 

Calvinus,  ut  novitium  dogma  de  fide 
speciali  sustineat,  vult,  neminem  illorum 
veram  ac  solidam  fidem  habuisse ;  sed 
allata  testimonia  obstant.  Hi  tamen  om- 
nes  ,  ut  de  Ecclesia  mauifeste  exirent, 
prius  occulte  haeretici  in  Ecclesia  fuerunt. 
Hoc  enim  est,  quod  dicit  Joannes:  Ex 
nobis  exierunt.  Unde  satis  liquet,  haere- 
ticos  occultos  secundum  quendam  modum 
esse  in  Ecclesia ,  donec  inde  vel  ejician- 
tur,  vel  ipsi  palam  sese  separent. 

Sed  non  erant  ex  nobis.  Hoc  duobus 
modis  iutelligi  potest.  Primum,  ut  di- 
cantur  ex  nobis  non  fuisse,  quia,  quamvis 
inter  nos  ac  nobiscum  versarentur,  Chri- 
stiana  nobiscum  Sacramenta  participan- 
tes,  non  erant  tamen  do  numero  verornm 
Christi  fidelium,  sed  fidem  simulabant. 
Quo  fere  sensu  tractat  hunc  locum  Augu- 
stinus  in  commentario ;  quem  et  Beda 
sequitur.  Aliter  et  melius,  ut  sensus  sit: 
Non  erant  ex  nobis,  id  est,  de  numero 
electorum,  sive  de  Ecclesia,  qua  parte 
continet  electos,  qui  soli  sunt  Ecclesiae 
membra  semper  mansura.  Quem  sensum 
idem  Augustinus  alibi  tradit,  ac  pluribus 
explicat;  ut  libro  de  corrept.  et  gratia, 
cap.  9.,  et  de  dono  persev.  cap.  8. 

Si  quaeras,  unde  Joannes  sciverit,  eos, 
de  quibus  loquitur,  non  fuisse  electos: 
respondetur,  id  eum  novisse,  non  certa  de 

slngulis  scientia  ,  sed  probabili.  Erant 
enim  haeresiarchae  et  errorum  magistri 
primarii ,  et ,  ut  Joannes  eos  appellat, 
Antichristi,  quorum  aliquem  ad  Eccle- 
siae  fidem  et  unitatem  aliquando  reverti, 
rarissimum  est.  De  multis  autem  indi- 
stincte  et  in  genere  Joannes  id  certo 
sciebat  ex  Spiritu ,  quo  dictante  haec 
scribebat.  Sensum  posteriorem  probat 
hoc,  quod  sequitur: 

Nam  si  fuissent  ex  nobis,  permansis- 
sent  utique  nobiscum.  Hoc  est :  Si  fuis- 
sent  ex  electorum  numero ,  ab  Ecclesia 
non  recessissent,  sed  in  ea  permansissent  5 
aut  certe,  quod  in  talibus  rarissimum  est, 
ad  eam  rediissent,  aut  redirent  aliquando, 
permansuri  in  ea.  Ratio  manifesta;  nam 
qui  in  Ecclesia  non  permanent,  sed  ab  ea 
recedunt  numquam  redituri  ,  per  hoc 
ipsum  ostendunt,  ad  electorum  numerum 
se  non  pertinere. 

Objiciet  aliquis ,  incougruum  videri, 
quod  particulam :  ex  nohis,  non  uno  modo 
interpretemur ;  sed  prius  de  Ecclesia, 
postea  de  electis.  Respondeo,  congruen- 
ter,  atque  ex  mente  Joannis  sic  expoui. 
Latet  enim  in  ejus  verbis  correctio  quae- 
dam  rhetorica;  quasi  dicat :  Fuerunt  ali- 
quando  nostri,  sed  recesserunt  a  nobis ; 
imo  vero  numq^am  fuerunt  nostri.  Nam 
si  nostri  fuissent ,  nobiscum  permansis- 
sent.  Ubi,  quod  dico :  nostri,  non  sine 
gratia  sermonis  aliter  et  aliter  accipitur ; 
prius  pro  iis,  qui  sunt  iu  Ecclesia,  deinde 
pro  electis.  Porro  jam  ex  his  patet, 
Joannem  hoc  loco  non  significare,  quod 
in  Ecclesia  nulli  sint  reprobi ;  sed  magis 
docere  contrarium. 

Sed  ut  manifesti  sint,  quoniam  non 
sant  omnes  ex  nobis.  Graece :  Sed  ut 
manifesti  fierent  etc.  Sensus  autem  est, 
Deum  idcirco  permittere  hoc,  quod  de 
Anticbristis  dixit :  Ex  nobis  exierunt, 
ut  manifesti  fiant,  et  a  fidelibus  vitari 
possint;  simul  ut  exitu  suo  nobis  mani- 
festum  faciant,  non  omues,  qui  in  Eccle- 
sia  sunt,  esse  electos.  Id  vcro  propterea 
nobis  manifestatur,  ne,  qui  stare  nobis 
videmur,  altum  sapiamus ;  sed  ut  timea-  1 
mus ,    et   cum   timore    salutera   nostrara   ^ 


operemur.  Itaque  geminum  bonum  suo- 
rum  electorum  ex  illo  malo ,  scilicet 
egressu  quorundam  ex  Ecclesia ,  Deus 
elicit;  nempe  ut  et  facilius  illos  vitent, 
et  ut  ipsi  reddantur  humiliores  atque 
cautiores.  Potest  haec  pars  etiam  intel- 
ligi,  ut  sit  Graecismus  in  verbis  istis : 
Sed  ut  manifesti  fiant,  non  omnes  esse 
ex  nobis;  id  est,  ut  patefieret,  quod  non 
omnes,  qui  nobiscum  sunt  in  Ecclesia, 
sint  ex  numero  nostro,  qui  sumus  electi. 
Juxta  quem  sensum,  redditum  etiam  a 
Syro  interprete,  posterior  tantum  utilitas 
jam  dicta  significatur. 

20.  Sed  vos  unctionem  habetis  a 
Sancto ,  et  nostis  omnia.  Sed  vos, 
Graece:  Et  vos.  Modeste  excusat  Apo- 
stolus,  quod  tam  sollicite  eos  admoneat, 
quasi  rudes  ac  ignaros,  cum  essent  in 
doctrina  Christiana  dudum  instructi.  Non 
sum  nescius ,  inquit ,  vos  a  Christo  per 
ejus  gratiam  ac  coeleste  magisterium 
sufficienter  edoctos  esse ,  sic  ut  noveritis 
omnia,  quae  ad  salutarem  doctrinam  per- 
tinent :  verum  haec  scribo  vobis,  ne  sina- 
tis  vos  ab  eo,  quod  tenetis ,  abduci ;  sed 
ut,  quemadmodum  infra  loquitur,  quod 
audistis  ab  initio,  in  vobis  permaneat ; 
ac  rursus ,  ut  unctio,  quam  accepistis, 
maneat  in  vobis.  Sanctum,  intelligit 
Christum,  qui  per  excellentiam  Sanctus 
appellatnr  a  Prophetis ,  et  singulariter 
Sanctus  Sanctorum  a  Daniele  cap.  9., 
quemadmodum  et  Justus  simili  tropo 
vocatur  Act.  7.  et  22.  Utrumque  vero 
nomen  Petrus  conjunxit,  Act.  3.  dicens : 
Vos  autem  Sanctum  et  Justum  negastis. 

Unctionis  seu  carismatis  vocabulo  gra- 
tia  Spiritus  saucti  significatur,  vel  potius 
Ipse  Spiritus  sanctus,  quo  velut  oleo  spi- 
rituali  mentes  suorum  fidelium  Christus 
perfundit  et  irrlgat,  multiplicem  eis  gra- 
tiam  largiendo,  tum  doctrinae  et  scien- 
tiae,  tum  sanctitatis  et  virtutum.  Sumpta 
metaphora  ab  unctione  corporali ,  qua 
consecrabantur  olim  reges  et  sacerdotes, 
utrique  ad  officium  suum  digne  ot  sancte 
exsequendum.  Unde  et  Christiani  reges 
et  sacerdotes  vocantur,  1  Pet.  1.  et 
Apoc.  1.  Convenienter  autemsicloquitur: 

Vnctionem  habetis  a  Sancto,  id  est  a 
Christo ,  quia  UDctio  particijjata  ab  eo 
descendit,  qui  unctus  est  prae  omnibus 
consortibus  suis;  nec  unctus  simpliciter 
Sanctns,  sed  Sanctus  Sauctorum,  uti  Da- 
niel  testatur;  ut  qui  Spiritus  uuctionem 
acceperit  absque  mensura,  propter  quod 
etiam  antonomastice  Christus ,  id  est 
unctus  vocatur. 

Praeterea  Joannes,  hujusmodi  sermone 
fideles  alloquens,  voluit  ex  adverso  osten- 
dere,  haereticos  omnes  spiritualis  gratiae 
expertes  esse,  nec  ad  illum  pertinere,  qui 
Sanctus  in  Scripturis  appellatur,  sed  ad 
eum  potius,  qui  sanctitatis  omnis  est  ini- 
micuB. 

Quaeri  potest,  an  hoc,  quod  dicit :  Et 
nostis  omnia,  portineat  ad  omnes  et  sin- 
gulos  fideles.  Responsio  :  Quamvis  unus- 
quisque  fidelis,  quatenus  vere  fidelis  est, 
fide  teneat  omnia  ad  salutem  necessaria, 
saltem  implicite  (uam  alioqui  fidelis  non 
esset),  non  tamen  ad  sensum  Ajiostoli,  in 
unumquemque  competere,  quod  omnia 
norit,  et  quod  infra  dicit:  Non  necesse 
habetis,  ut  aliquis  doceat  vos.  Nam  ejus- 
cemodi  verbis  non  simplex  fides  eorum, 
quae  credenda  sunt,  siguificatur;  sed 
scientia  quaedam ,  qua  et  intelligantur 
aliquousque  ea,  quae  fidei  sunt,  et  ido- 
neis  rationibus  explicentur.  De  qua  scien- 
tia  Paulus  1  Cor.  12.  et  13.  Dicendum 
proinde,  haec  et  similia  ab  Apostolo  dici, 
non  ad  singulos  fideles,  sed  ad  Ecclesias 
eorum,  ad  quos  scribit;  ac  si  diceret:  Ha- 
betis  Episcopos  et  presbyteros,  quorum 
cura  ac  studio  vestrae  Ecclesiae  satis  in- 
structae  sunt,  et  instruuntur  in  iis,  quae 
pertineut  ad  doctrinae  Christianae  veri- 
tatem. 

21.  Non  scripsi  vobis  quasi  ignoran^ 
tibus  veritatem ,  sed  quasi  scientibus 
eam.  Quasi  etc,  Graece:  quod  non  no^ 
vistis  veritatem,  sed  quod  novistis  eam. 
Verum  interpres  noster  sensum  bene  red- 
dit,  astipulante  etiam  Erasmo.  Cohaeret 
haec  pars  praecedenti ;  quasi  dicat:  No~ 
stis  omnia;  et  proinde  non  haec  scripsi 
vobis  quasi  veritatis  istarum  rerum  igna- 
ris,  sed  potius  tamquam  scientibus;  velut 


in  memoriam  vobis  revocans  ea,  quae 
scitis,  ut  veritati  perceptae  firmiter  ad- 
haereatis. 

Et  quia  omne  mendacium  ex  veritate 
non  est.  Clarius :  Et  scientes,  quod  nul^ 
lum  mendacium  ex  veritate  sit.  Pendet 
enim  ex  eo,  quod  dixit :  Scientibus  eam. 
Eadem  Joanni  esse  videntur,  scire  veri- 
tatem,  et  scire ,  quod  nullum  menda- 
cium  sit  ex  veritate ;  quemadmodum  et 
infra  repetit  idem,  dicens:  Et  verum  est, 
et  non  est  mendacium.  Rectum  enim, 
Philosopho  teste,  et  sui  index  est  et  ob- 
liqui.  Proinde  cognita  veritate,  statim 
produntnr  errores  contrarii.  Si  tamen  ali- 
quid  est  discriminis  inter  illa  du3,  dice- 
mus,  scire  veritatem  ad  mnltos  pertinere, 
qui  non  possint  scientei'  mendacium  de- 
tegere  et  ostendere,  veritati  esse  contra- 
rium.  Id  euim  Joanni  est,  ex  veritate  non 
esse,  veritati  contrarium  esse.  Minus  euim 
dicit,  plus  volens  intelligi.  Mendacium 
autem  vocat  non  quamvis  falsitatem,  sed 
antonomastice  eam,  quae  sanae  ac  salu- 
tari  doctrinae  adversatur ;  ut  patet  ex  eo, 
quod  sequitur: 

22.  Quis  est  mendax,  nisi  is,  qui  ne~ 
gat ,  quoniam  Jesus  est  Christus?  In 
Graeco  et  Syriaco  cum  negatione  legitur: 
Quoniam  Jesus  non  est  Christus.  Et  sie 
habent  multi  et  probati  codices  Latini. 
Sic  et  Irenaei  interpres  reddidit  lib.  3. 
cap.  18.,  et  Beda  legit  in  commentario. 
Sensus  tamen  utriusque  lectionis  idem 
est,  eo  quod  Graecis  et  Syris  duae  nega- 
tiones  non  plus  faciunt  saepenumero, 
quam  una;  nisi  quod  interdum  negationi 
vehementiam  addant.  Mendacem  intel- 
ligit,  uti  diximns,  in  doctrina  religionis, 
quod  in  eo  genere  mendacium  maxime 
periculosum  et  perniciosum  sit.  Neque 
sentit  Apostolus,  solos  eos  in  doctrina  re- 
ligionis  esse  mcndaces,  qui  negant  Jcsum 
esse  Christum  (erant  enim  illo  tempore 
et  aliarum  haereseon  magistri,  de  qnibus 
Paulus  et  Petrus  et  Judas  in  suis  Epi- 
stolis) :  sed  hos  caeteris  esse  pejores  ac 
pestilentiores,  signifieat  ista  loquendi  for- 
ma;  quomodo  solemus  dicere:  Qnae  est 
impietas,  si  haec  non  est? 

Hoc  igitur  sensu  dicit:  Quis  est  men- 
dax,  si  non  ille,  qui  negat,  Jesum  esse 
Christum,  dicendo:  Jesus  non  est  Chri- 
stus?  Et  quidem  Jesum  esse  Christum, 
negarunt  Judaei.  Verum  de  his  Joannes 
non  agit,  sed  de  iis,  qui  sub  nomine  Chri- 
stiano  (quod  omnes  haeretici  praetendunt) 
docebant,  Jesum,  Mariae  filium,  non  esse 
Christum.  Quales  imprimis  fuere  Cerin- 
thus  et  Ebion,  jam  exorti  Joannis  tem- 
pore ;  quales  praeterea,  quicumque  Jesum 
solvebant,  ut  Apostolus  loquitur  infra 
cap.  4.,  id  est,  aliquid,  ad  naturam  ejus 
pertinens,  ei  detrahebant,  aut  contrarium 
aliquid  attribuebant,  ut  fecerunt  alii  in- 
Buper  haeretici  tempore  Apostolorum,  aut 
postea  subsecuti.  Qua  de  re  infra  cap.  4. 
V.  3.  Et  hi  omnes  admodum  convenienter 
Antichristi  vocantur,  quia  Christum  ipsum 
destruere  conati  sunt.  Ideo  sequitur: 

Hic  est  Antichristus,  qui  negat  Pa- 
trem  et  Filium.  Quidam  suspicantur,  his 
verbispraenuntiari  Mahometum,  tamquam 
insignem  illum  Antichristum,  de  quo  ali- 
quando  venturo  Scripturae  loquuntur.  Vi- 
detur  enim  haec  pericope  cum  ea,  quae 
sequitur :  Omnis,  qui  negat  Filiumy  nec 
Patrem  habet,  in  Mahometum  aptissime 
quadrare,  qui  non  uno  loco  sui  Alcorani 
Filium  negat,  et  feligionem  Christianam 
ridet,  quae  doceat,  Deum  habere  Pilium. 
Huc  accedit,  quod  in  Graeco  dicitur:  6 
avTtxpiOTO!;,  cum  articulo,  quasi  de  illo 
singulari  Antichristo  sermo  esset;  quem- 
admodum  superius  articuium  addidit,  ubi 
dixit :  Quia  Antichristus  venit,  et  infra 
cap.  4. :  Et  hic  est  Antichristus.  Verum 
haec  opinio,  quae  Mahometum  facit  An- 
tichristum  ilium  in  Scriptura  praenuntia- 
tum,  ut  alia  nunc  omittam,  satis  refellitur 
vel  ex  uno  loco  Pauli  2  Thess.  2.  Nam 
quae  ibi  de  Antichristo  dicuntur,  in  Ma- 
hometum  minime  competunt,  qui  nec 
Deum  se  venditavit,  sed  Dei  Prophetam  ; 
nec  fuit  adventus  ejus  in  omni  virtute 
et  signis  et  prodigiis  mendacibus.  Po- 
Btremo,  nec  a  Judaeis  receptus  est. 

Alii  sentiunt,  Joannem  hic  loqui  de 
vero  Antichristo,  qui  adhuc  exspeetatur ; 
et  sengum  hujus  partis  esse  dicunt,  hoc 

unum  fore  ex  principalibus  Antichristia- 
nae  doctrinae  capitibus,  negare  Patrem 
et  Filium ;  idque  fortasse,  ut  eo  facilius 
tam  Judaeos,  quam  Turcarum  gentem  ad 
se  pertrahat ;  quorum  isti  jam  olim  a  suo 
Maliometo  didicerunt  Filium  e  divinis 
tollere ;  Judaei  vero  Filium  perpetuo  ne- 
gant,  ex  quo  Filius  Dei  pro  nostra  salute 
descendit  in  terram.  Negant,  inquam,  ea 
maxime  causa,  quod  ille  Filium  Dei  se 
praedicaverit.  Ac  videri  potest  Joannes 
ob  id  potissimum  urgere  fidem  Patris  et 
Filii,  quod  Judaei  Patrem  et  Filium  in 
divinis  non  agnoscerent.  In  quo  quidera 
errore  postea  Mahometus  se  Judaeorum 
discipulum  praebuit,  ut  et  in  circumci- 
sione  et  aliis  quibusdam. 

Aliorum  porro  sententia  est,  Joannem 
loqui  de  antichristis,  id  est,  haereticis  sui 
temporis,  de  quibus,  nondum  indicata 
eorum  doctrina,  jam  dixerat :  Nunc  An~ 
tichristi  multi  facti  sunt.  Hac  enim 
parte  jam  eos  quasi  digito  monstrat,  di- 
cens:  Hic  est  Antichristus ,  qui  negat 
Patrem  et  Filium ;  ac  si  dicat :  Quicum- 
qne  hodie  negat  Patrem  et  Filium,  Anti- 
christus  est,  id  est,  ex  eorum  numero, 
quos  paulo  ante  dixi  Antichristos.  Hic 
commentarius,  quem  tradit  Irenaeus  lib. 
3.  cap.  15.  et  alii  post  eum,  maxime  con- 
venit  tam  contextui,  quam  tempori  Apo- 
stolico.  Dicuntur  enim  haec  praecipue 
contra  Cerinthum  Judaizantium  princi- 
pem,  qui,  referente  Epiphanio,  fabulaba- 
tur,  Christum  in  specie  columbae  venisse 
in  Jesum,  et  revelasse  ei  quendam  igno- 
tum  Patrem.  De  quo  Patre  etiam  Car- 
pocratiani  plurima  commenti  sunt. 

Dicit  ergo  Joannes,  illos  sibi  frustra 
blandiri  de  Patre,  qui  Jesum  negant  esse 
Christum  et  Filium  Dei.  Non  enim  alium 
Dei  Filium  agnoscebant  aut  exspectabant 
Judaei,  quam  Christum  seu  Messiam  sibi 
promissum.  Unde  Pontifex  eorum  dicebat 
ad  Jesum :  Adjuro  te  per  Deum  vivum, 
ut  dicas  nobis,  si  tu  es  Christus,  Filius 
Deiy  Matth.  26.  Quare  qui  Jesum  nega- 
bat  Christum  in  lege  promissum,  ut  Ce- 
rinthiani,  consequenter  eum  Filium  Dei 
negabi»t.  Hinc  est,  qnod  Joannes  in  hac 

Epistola,  potissime  cap.  4.  et  5.,  diligen- 
ter  incalcat  hanc  doctriuam,  Jesum  esse 
Christum,  Filium  Dei.  Et  denique  clau- 
surus  Epistolam  dicit:  Scimus,  quoniam 
Filius  Dei  venit,  scilicet  ille  ipse  Mes- 
sias  exspectatus.  Quod  pro  prioribus  opi- 
nionibus  adferebatur  de  articulo  Graeco, 
nihil  efficit.  Constat  enim,  articulum  fre- 
quenter  a  Graecis  auctoribus  usurpari 
sine  empbasi,  perinde  atque  si  additus 
non  esset. 

23.  Omnis ,  qui  negat  Filium ,  nec 
Patrem  habet.  Ostendit,  raerito  se  di- 
xisse :  negat  Patrem  et  Filium ;  quam- 
vis  illi,  contra  quos  agit,  non  Patrem  di- 
serte  negarent,  sed  Filium.  Neque  enim 
Pater  a  Filio  separari  potest,  ut  Filium 
quis  neget,  Patrem  agnoscens  ac  fide  re- 
tinens.  Tta  Dominus  in  Evangelio :  Ne- 
que  me  scitis,  neque  Patrem  meum.  Si 
me  sciretis,  utique  et  Patrem  meum  sci- 
retis,  Joan.  8. ;  ei  boc  est,  quod  sequitur : 

Qui  confitetur  Filium,  et  Patrem  ha- 
bet.  Id  est:  Qui  confitetur,  se  credere 
Filium,  is  demum  est,  qui  etiam  Patrem 
fide  tenet,  alioqui  Patrem  non  liabiturus. 
Haec  pars  abest  in  Graecis,  ac  ne  qui- 
dem  ab  Oecumenio  lecta  est;  tametsi  La- 
tina  constanter  exhibent.  Aliqui  putant, 
annotatam  a  quopiam  lectore,  irrepsisse 
in  contextum.  At  vero  similius  est,  exci- 
disse  e  Graecis  codicibus  oscitantia  scri- 
ptoris,  propter  homoeoteleuton  hujus  par- 
tis  cum  praecedenti.  Quod  et  in  aliis  si- 
milibus  accidisse  non  raro,  novimus.  Est- 
que  hujus  rei  notabile  exemplum  infra 
cap.  5.,  ubi  agitur  de  tribus  testimonium 
dantibus.  Certe  legitur  haec  pars  et  in 
Syriaco,  et  in  nonnuUis  etiam  Graecis,  et 
apud  Cjrillum  lib.  9.  in  Joannem,  cap.  40. 

24.  Vo8  quod  audistis  ab  initio,  in 
vobis  permaneat.  Graece :  Vos  igitur 
quod  audistis,  etc.  Respicit  enim  ad  id, 
quod  dixit:  Kon  scripsi  vobis  quasi  ig- 
norantibus  veritatem,  sed  quasi  scien- 
tibus  eam ;  ac  si  dicat:  Nihil  novum  et 
inauditum  aut  incognitum  vobis  adfero ; 
probe  tenetis  omnia;  tantum  moneo,  ut 
doctrinam,  quam  ab  initio,  nobis  Aposto- 
lis  praedicantibus,  audistis  et  accepistis, 


et  hactenus  tenetis,  firmiter  retineatis 
usque  in  finem;  nec  istis  novis  magistris 
novorum  dogmatum  satoribus  aurem  prae- 
beatis.  Sic  et  in  2.  Epistola  de  eodem 
agens  argumento :  Hoc  est  mandatum, 
inquit,  ut,  quemadmodum  audistis  db 
initio,  in  eo  ambuletis;  quoniam  multi 
seductores  exierunt  in  mundum ,  qui 
non  confitentur ,  Jesum  Christum  ve- 
nisse  in  carnem.  Hic  est  seductor  et 
Antichristus.  Docent  hujusmodi  admo- 
nitiones ,  ex  antiquitate  judicandum  de 
veritate  doctrinae ;  si  videlicet  ab  initio 
praedicatae  et  fundatae  fidei  tradita  sit, 
et  tamquam  fidele  depositum  per  Episco- 
porum  successioues  ad  nos  transmissa. 
Qaod  de  suis  dogmatibus,  in  quibus  ab 
Ecclesia  Catholica  disseutinnt,  sectarii 
docere  non  possunt.  Vide,  quae  diximus 
ad  illud  Gal.  1.:  Si  quis  vobis  evangeli^ 
zaverit  praeter  id,  quod  accepistis,  ana- 
thema  sit. 

Si  in  vobis  permanserit,  quod  audi- 
stis  ab  initio,  et  vos  in  Filio  et  Patre 
manebitis.  Hoc  est:  Si  doctrinam  ab 
initio  vobis  traditam  retinueritis,  perma- 
nebitis  in  societate  et  amicitia  Dei  Filii 
et  Patris.  Filium  ante  Patrem  nominat, 
quiacontraeos  agit,  quiFilium  negabant; 
simul  ut  insinuet,  Filiura  non  esse  Patre 
minorem,  ut  qui  interdum  etiam  ante 
Patrem  nominetur.  Tacet  autem  Spiri- 
tum  sanctum,  quia  de  eo  non  erat  oborta 
quaestio.  Notandum  est,  interpretem  hic 
et  alibi  indifi^erenter  uti  vocabulis  manere 
et  permanere,  cum  in  Graeco  sit  unum 
et  simplex :  ^svetv,  manere. 

25.  Et  haec  est  repromissio ,  quam 
Ipse  poUicitus  est  nobis,  vitam  aeter- 
nam.  Et  pro  quia  positum  vult  Oecume- 
nius.  Cum  enim  dixisset  Apostolus :  In 
Filio  et  Patre  manebitis,  consequenter 
ostendit,  quantum  hoc  bonum  sit.  Nam 
societas  illa  cum  Patre  et  Filio,  quando 
perfecta  erit,  vita  aeterna  erit  credentibus 
promissa.  Cujus  promissi  praemii  com- 
memoratione  eos  excitat  ad  perseveran- 
tiam.  Est  autem  in  verbis  Apostoli  du- 
plex  Hebraismus ;  prior  in  eo,  quod  actum 
posuit  pro  objecto,  promissionem  pro  re 

promissa ;  alter  antiptosi,  qua  casum  ob- 
liquum  posuit  pro  recto :  vitam  aeter- 
nam,  id  est,  vita  aeterna.  Sensus  enim 
est :  Nam  quod  dixi,  vos  in  Filio  et  Patre 
mansnros,  merces  est,  nobis  in  tradita 
veritate  permanentibus  a  Christo  Domino 
promissa,  vita  scilicet  aeterna.  Dicit  au- 
tem :  nobis,  ut,  quemadmodum  societate 
jam  conjuncti  erant  cum  sanctis  Aposto- 
lis  sicuti  dixit  cap.  1.:  Ut  et  vos  socie- 
tatem  habeatis  nobiscum,  ita  et  sperent 
cum  iisdem  praemii  communicationem. 

26.  Haec  scripsi  vobis  de  his,  qui  se- 
ducunt  vos.  Pronomen  haec  demonstrat 
ea,  quae  scripsit  ab  illo  loco :  Filioli, 
novissima  hora  est.  Haec,  inquit,  scripsi 
vobis  de  falsis  magistris,  qui  conantur 
vos  in  errorem  inducere  doctrinae  vobis 
ab  initio  traditae  contrarium,  eundemque 
pestiferum,  et  qui  sempitemum  vobis 
creet  exitium. 

27.  Et  vos  unctionem ,  quam  acce- 
pistis  ab  Eo,  maneat  in  vobis.  Rursus 
antiptosis  est:  Unctionem  pro  unctio ; 
sicut  in  Evangelio:  Sermonem ,  quem 
audistis,  non  est  meus,  Joan.  14.,  tam- 
etsi  Graecum :  t6  ypiGixa,  ambiguum  est 
ad  utrumque  casum,  ut  etiam  unctio  verti 
possit.  Est  autem  syntaxeos  ordinatio : 
Unctio ,  quam  vos  accepistis  ab  Eo, 
maneat  in  vobis.  Vel ,  ut  in  Graeco : 
IxivBi,  manet  in  vobis.  Quem  modum 
cnuntiativum  etiam  Oecumenio  lectum 
fuisse,  satis  indicat  ejus  expositio.  Juxta 
Latinam  lectionem  exhortatio  est,  ut  per- 
severent  in  doctrinaSpiritus  sancti  (quam 
rursas  unctionem  vocat,  eadem  ratione, 
qua  supra  versu  20.),  quem  Spiritum 
sanctum  a  Christo  Domino  {Sancto  ibi- 
dem  nuncupato)  acceperant.  Quae  sit 
autem  ratio  conservandae  hujus  unctio- 
nis,  bene  docet  Hesselius  in  comment., 
ad  quem  mitto  lectorem. 

Caeterum,  juxta  Graecos  codices,  ite- 
rum  se  excusat  Apostolns,  dicens,  se  non 
haec  eis  scribere,  quasi  veritatem  igno- 
rent;  cum  in  se  domesticam  et  manentem 
habeant  unctionem  a  Domino  suppedita- 
tam ;  sed  exhortandi  causa.  Quam  exhor- 
tationem  paulo  post  sua  forma  subjicit, 


admonens,  ut  in  eo  maneant,  quod  acce- 
perunt.  Igitur  secundum  Graecam  lectio- 
nem  Apostolus  hoc  loco  repetit  pluribus 
verbis  id,  quod  supra  dixit:  Vos  unctio- 
nem  habetis  a  Sancto,  et  nosiis  omnia. 
Nam  illam  partem :  unctionem  habetis  a 
Sancto ,  nunc  velut  exponit,  cum  ait: 
Unctio,  quam  accepistis  ab  eo,  manet 
in  vobis.  Alterum  vero :  Nostis  omnia, 
antecedens  est  ad  hoc,  quod  seqaitur: 

Et  non  necesse  habetis,  ut  aliquis  do- 
ceat  vos.  Eatenus  doctore  opus  non  ha- 
bebant,  quatenus  omnia  noverant.  Quo 
autem  sensu  noverint  omnia  fideles  ii, 
quibus  haec  scribit,  suo  loco  declaratum 
est.  Habebant  enim  Episcopos  et  pres- 
byteros,  a  quibus  instruebantur  et  conti- 
nebantur  in  doctrina  Apostolica ;  nec  ad- 
huc  ab  haereticis  seducti  erant,  sed  tene- 
bant,  quod  acceperant.  Proinde  non  opus 
habebant  doctore,  sicut  opus  habent  vel 
rudes,  vel  seducti ;  rudes,  ut  discant,  quod 
numquam  sciverunt;  seducti,  ut  redeant 
ad  id,  a  quo  desciverunt.  Sed  tamen  ad- 
huc  opus  habebant  doctore,  cujus  opera 
retinerentur  in  doctrina  prius  accepta, 
atque  in  ea  plenius  instruerentur,  et  ad- 
versus  errores  ac  deceptiones  haeretico- 
rum  munirentur.  Locus  similis  est  apud 
Paulum  1  Thess.  4. :  De  caritate  frater- 
nitatis ,  inquit,  non  necesse  habemus 
scribere  vobis.  Ipsi  enim  vos  a  Deo  di- 
dlcistis ,  ut  diligatis  invicem.  Etenim 
illud  facitis  in  omnes  fratres,  etc.  Quos 
tamen,  ut  amplius  id  faciant,  hortatur,  ita 
subjungens :  Rogamus  autem  vos,  fra- 
tres,  ut  abundetis  magis,  etc. 

Jam  igitur  patet,  ex  his  et  superioribus 
Joannis  Apostoli  verbis  non  esse  conse- 
quens  (quod  hodie  sectarii  docent),  Spi- 
ritum  sanctum  ita  cuilibet  adesse  Chri- 
stiano,  ut  vel  externo  ministerio  doctoris 
omnino  non  egeat,  vel  ipse  per  se  judi- 
care  possit  de  quibuscumque  fidei  Chri- 
stianae  controversiis.  Non  enim  singulis 
fidelibus  tribuit  Joannes  omnia  nosse,  et 
alio,  qui  doceat,  opus  non'^habere;  nisi 
juxta  sensum  jam  explicatum, 

Sed  sicut  unctio  ejus  docet  vos  de 
omnibus.  Variant  Graeci  codices.   Nam 

plerique  legunt:  t6  auTO  XP^^I^^}  *psa 
unctio,  pro  quo  Syriace :  illa  unctio  ;  in 
paucis  autem  legitur :  t6  auTOU  X9^,Q\Lai., 
ipsius  unctio ,  nempe  Christi  Domini, 
quod  cum  vulgata  versione  convenit;  at- 
que  hoc  modo  legit  etiam  Augustinus. 
Hanc  partem,  velut  imperfectam,  libri 
quidam  excusi  supplent,  addendo :  ita 
faciatis ,  quod  ipsum  enarratores  fere 
supplent  exponendo.  Hesselius  senten- 
tiam  perficit  hoc  modo :  Sed  hoc  tantum 
ago,  ut,  sicut  unctio  vos  docet  de  omni- 
bu.s,  et  sicut  imbuti  estis,  in  eo  maneatis. 
Verum  hujusmodi  supplementis  fortasse 
non  opus  est,  ut  ex  sequentibus  apparebit. 

Et  verum  est,  et  non  est  mendacium. 
Illud  nimirum,  quod  unctio  vos  docet. 
Et  sensus  est :  Id,  quod  docet  vos  unctio 
semel  accepta,  veritas  est,  non  falsitas ; 
vera  doctrina,  non  falsa,  qualem  vobis 
adferunt  et  obtrudunt  novi  magistri.  Pos- 
set  etiam  ex  Graeco  verti :  Et  vera  est, 
scilicet  unctio ;  sed  non  valde  respondet 
alterum  membrum:  Et  non  est  menda- 
cium.  Qnamquam  Augustinus  utrumque 
legit  adjective :  Et  verax  est,  et  non  est 
mendax ;  ut  sensus  sit:  Unctionem,  id 
est  Spiritum  sanctum,  in  omnibus,  quae 
docet,  veracem  esse,  sine  falsitatis  ad- 
mixtione. 

Et  sicut  docuit  vos,  manete  in  Eo. 
Vel:  in  ea,  ut  ad  unctionem  (Graece 
Xpiofia)  referatur.  Nec  est  in  Graecis 
plerisque:  jjisvsts,  manete ;  sed  /isvsTts^ 
manehitis,  quod  tamen  idem  valeat.  Nam 
Hebraeis  frequens  est,  uti  futuris  indica- 
tivi  pro  imperativis;  ut:  Non  occides. 
Et  mox  commutat  in  verbum  imperati- 
vum :  jisvsTS.  Completur  autem  hac  parte 
(quantum  mihi  videtur)  periodus  ab  illo 
initio  :  Sed  sicut  unctio  etc,  media  ta- 
men  pareuthesi  \  ut  tota  distincte  legatur 
boc  modo :  Sed,  sicut  unctio  ejus  docet 
V08  de  omnihus  (et  verum  est,  et  non  est 
mendacium),  et  sicut  docuit  vos,  ma~ 
nete  in  eo.  Quae  sententia  absoluta  est, 
ut  jam  appareat,  in  priore  parte  non 
fuisse  quaerendum  supplementum. 
Additiuncula  B.  P. 

Fortassis  expeditius  est,  periodum  clau- 


dere  sine  ulla  parenthesi,  proxime  ante 
illa  verba :  et  sicut  docuit  vos,  manete 
in  eo ;  ut  haec  sit  nova  per  se  periodus, 
priori  illi  velut  copulata,  sed  potius  ex 
ea,  secundum  sensum,  illata  hoc  modo: 
Sicut  unctio  ejus  docet  vos  de  omnihus, 
ita  se  hahet  salutaris  veritas,  nihilque 
in  hac  ad  salutem  pertinente  doctrina, 
qua  unxit  mentes  vestras  Christus  Do" 
minus,  est  vel  minimae  falsitatis.  Ita- 
que  sicut  docuit  vos,  manehitis  in  eo, 
scilicet,  quod  vos  docuit.  Quae  exhorta- 
tio  proximis  deinde  verbis  inculcatur 
vers.  28. 

Monet  ergo  S.  Joannes,  ut  in  unctione, 
sive  in  doctrina  per  unctionem  accepta, 
tamquam  indubitate  vera,  permaneant. 
Utitur  autem  verbo  tam  praesentis,  quam 
praeteriti  temporis :  docet  et  docuit,  ut 
innuat,  doctrinam  ac  magisterium  Spiri- 
tus  saucti  in  Ecclesia  esse  perpetuum, 
nec  ita  abire  in  praeteritum,  ut  aliquando 
desinat.  Datus  est  enim  Ecclesiae  Spm- 
tus  veritatis,  ut  maneat  cum  ea  in  ae- 
ternum,  Joan.  14. 

28.  Et  nunc,  filioli,  manete  in  eo. 
Repetitio  est  praecepti  cum  blanda  appel- 
latione,  qua  paternum  erga  eos  amorem 
declaret.  Nam  praeter  suavissimum  no* 
men  filiolorum,  etiam  illud :  nunc,  obse- 
crandi  particula  est,  respondens  Hebraeo- 
rum :  na,  quo  illi  utuntur  in  suo  hosiah- 
na.  Illo  vero :  nunc,  utuntur  et  linguae 
vulgares  tamquam  interjectione  blan- 
dientis  aut  obsecrantis.  Quidam :  in  eo, 
exponunt,  in  Christo,  propter  illud,  quod 
sequitur :  JJt,  cum  apparuerit,  nempe 
Christus.  Sed  hoc  non  urget,  ut  alio  re- 
feratur  ea  particula,  quam  quo  refereba- 
tur  in  versu  proxime  praecedente,  id  est 
ad  unctionem,  aut  potius  ad  id,  quod  do- 
ctum  fuerat.  Nam  ad  Christum  illic  etiam 
referri,  minus  probabile  est. 

XJt,  cum  apparuerit,  habeamus  fidu- 
ciam.  Fructum  ac  praemium  oatendit 
perseverantiae ,  nempe  fiduciam  habere 
vitae  promissae,  cum  apparuerit  e  coelo 
veniens  Christus  ad  judicium.  Nam 
Christi  mentio  praecessit  sub  nomine 
Filii,  qui  pollicitus  sit  nohis  vitam  ae- 

ternam,  Potest  autem  haec  fidncia  du- 
pliciter  exponi.  Nam  vel  intelligitur  fidu- 
cia,  quam  nunc  haberaus  in  illud  tempus, 
qno  Christus  apparebit.  Spes  enim  et 
fiducia  proprie  est  hujus  saeculi;  nam  in 
altero  saeculo  spes  in  rem  convertitur. 
Vel  sensus  est:  Ut  intrepidi,  magnaque 
cum  animi  constantia  stemus  coram  Ju- 
dice  Christo.  Qui  sensus  congruit  cum 
membro  sequente,  necnon  cum  eo,  quod 
paulo  post  dicitur:  Cum  apparuerit,  si~ 
miles  ei  erimus;  item  cum  eo,  quod  di- 
cit  B.  Petrus  1  Epist.  5. :  Cum  appa- 
ruerit  princeps  pastorum,  percipietis 
immarcescihilem  gloriae  coronam.  Sed 
mox  adferemus  et  tertium  seasum. 

Et  non  confundamur  ab  Eo  in  ad- 
ventu  Ejus.  Dicuntur  confundi,  id  est, 
pudefieri  a  Christo  judice  in  adventu 
ejus,  qnorum  in  illo  judicio  peccata  a  ju- 
dice  propalabuntnr,  quique  pro  illis  ab 
eo  recepturi  sunt  ignominiam  aeternam. 

Verum  hoc  loco  scrupulus  est,  quomo- 
do  Joannes,  exhortans  fideles  ad  perse- 
verantiam  verbo  secundae  personae: 
manete,  statim  personam  mutet,  se  ipsum 
comprehendens  in  eo,  quod  subjungit: 
Ut  haheamus  fiduciam,  et  non  confun- 
damur  etc,  cum  sermonis  serios  postulet, 
dicendum  esse  :  Ut  haheatis  fiduciam,  et 
non  confundamini ;  aut  certe  ipso  etiam 
exhortandi  verbo  se  ipsum  comprehen- 
dere  deberet,  ac  dicere:  Et  nunc  ma- 
neamus  in  eo.  Responderi  posset,  per- 
sonae  in  eadem  oratione  mutationem  non 
esse  inusitatam  in  Scripturis  apostolicis. 
Veruntamen  nescio,  an  in  eorum  scriptis 
ulla  talis  exstet  personae  rautatio,  qualis 
hoc  loco.  Nam  incongruum  videtur  ita 
loqui,  ut  conjungas  te  aliis  in  praemio, 
et  disjungas  in  labore.  Praeterquam 
quod  verba  sic  sonant,  ac  si  ipsis  etiam 
Apostolis  opus  esset  commonitione  ad 
manendum  in  doctrina  Apostolica,  ut 
fiduciam  habeant,  et  non  confundantur  in 
adventn  Christi  judicis. 

Igitur  ut  germaniorem  Apostoli  sensura 
assequamur,  videtur  mihi  locus  iste  con- 
ferendus  cura  faltero  ejusdem  Apostoli, 
qni  est  iu  2  Epist.,  ubi  secuudum  Grae- 


cam  lectionem,  ad  Electam  dominam  et 
natos  ejus  sic  loquitur:  Videte  vosmet 
ipsos,  ne  perdamus,  quae  operati  su- 
mus,  sed  ut  mercedem  plenam  recipia- 
mus.  Quo  loco  significat  Joannee,  Evan- 
gelii  ministros  ac  praedicatores  perdere 
labores  suos,  nec  plenam  a  Deo  recipere 
mercedem,  si  illi,  quibus  praedicant,  vel 
credere  nolint,  vcl  a  fide  suscepta  rece- 
dant.  Quod  sine  dubio  ad  praemium  ac- 
cidentale  referendum  est,  non  ad  essen- 
tiale.  Non  enim  de  illorum  salute  gavi- 
suri  sunt,  quos  ad  salutem  non  perduxe- 
rint,  interim  tamen  de  essentiali  praemio 
nihil  perdituri.  Similis  est  locus  Heb.  13., 
ubi,  cum  eis  praecepisset  Apostolus,  ut 
suis  praepositis  obediant,  ita  subjungit*. 
Ipsi  enim  pervigilant,  quasi  rationem 
pro  animahus  vestris  reddituri-,  ut  cum 
gaudio  hoc  faciant,  et  non  gementes. 
Vide  nostrum  ejus  loci  commentarium. 

Erit  igitur  et  hujus  loci  sensus  istius- 
modi :  Manete,  perseverate  in  doctrina  a 
nobis  Apostolis  accepta;  ut,  cum  Chri- 
stus  ad  judicaudum  venerit,  rationem  no- 
strae  legationis  a  nobis  exacturus,  non 
afliciamur  pudore  propter  vos  discipulos 
nostros,  si  in  eo,  quod  tradidimus,  non 
permanseritis;  sed  ut  cum  gaudio  et  fidu- 
cia,  id  est,  intrepida  ac  secura  libertate 
(id  enim  vox  Graeca  7:apprjoia  significat) 
vos  Christo  judici  sistaraus,  propter  fidem 
doctrinae  nostrae  adhibitam  et  in  ea  per- 
severanti<am  electis  aggregandos,  simul- 
que  cum  eis  aeternae  vitae  praemio  re- 
munerandos. 

Requirit  autem  hic  eensus  sanam  intel- 
ligentiam,  quam  ad  dictum  locum  Epi- 
stolae  ad  Hebraeos  ostendimus.  Non 
enim  periculum  est.  ne  in  Dei  judicio  ma- 
litia  auditorum  imputetur  doctoribus  ac 
praedicatoribus,  officio  suo  rite  et  integre 
perfunctis;  sed  metaphoricus  est  sermo, 
quo  significatnr,  eos,  quorum  praedica- 
tionem  fructus  speratus  (propter  audito- 
rura  malitiam)  non  consequitur,  gaudio 
quodam  caritnros,  quod  eis  obvenisset,  si 
auditores  obedientes  et  perseverantes  ha- 
buissent.  Quod  gaudium  Theologi  vocant 
accidentale.  Metaphora  sumpta  est  ab  eo, 

quod  accidit  in  rebus  humanis ;  ubi  ru- 
bore  suffunduntur  dispensatores,  qui  dam- 
na  dominorum  suorum  in  rationes  referre 
coguntur,  etiamsi  fuerint  extra  culpam. 

29.  Si  scitiSj  quoniam  justus  est,  sci- 
tote,  quoninm  et  omnis,  qui  facit  justi- 
tiam,  ex  Ipso  natus  est.  Post  admoni- 
tionem  de  antichristis  fngiendis,  transit 
Apostolus  ad  describendos  veros  Dei 
filios,  et  in  eo  immoratur  toto  seq.  cap. 
Ut  proinde,  quemadmodum  bene  Caje- 
tanus  observat,  ab  hoc  loco  sumi  deberet 
initium  tertii  capitis.  Summa  autem  do- 
ctrinae  est,  eos  esseDei  filios,  utique  per 
adoptiouem,  qui  juste  vivendo  et  mandata 
Dei  servando ,  reddunt  se  Deo  similes. 
Si  scitis,  inquit,  hoc  est,  cum  sciatis  (est 
enim  res  indubitabilis),  Deum  seu  Chri- 
stwn  (nam  de  Christo  proxime  locutus 
est)  esse  justum,  et  quidem  excellentis- 
sime  justam,  qui  et  factus  est  nohis  ju- 
stitia  et  sanctificatio ,  1  Cor.  1.,  illud 
etiam  scitote,  quod  omnis,  qui  operatur 


justitiam,  id  est,  quicumque  juste  vivit, 
sit  ejus  filius,  atque  ex  ipso  natus.  Haec 
enim  est  secunda  nativitas  hominis, 
quam  Scripturae  regenerationem  vocant, 
qua  renascitur  in  Christo  atque  ex  Christo 
tamquam  ex  secundo  Adam  ad  justitiam, 
qui  prima  nativitate  fuerat  natus  ex  primo 
Adam  ad  iuiquitatem ,  secundum  illud: 
Ecce,  in  iniquitatibus  conceptus  sum 
etc.  Significat  hac  sententia  Apostolus, 
omne  opus  justitiae  proficisci  non  ex  vi- 
ribus  naturae,  quas  ex  prima  nativitate 
accepimus,  sed  ex  Christo,  nostrae  rege- 
nerationis  auctore. 

Quaeri  hic  posset,  quomodo  verum  sit, 
omnem  eum,  qui  facit  justitiam,  esse  Dei 
filium ;  cum  multi ,  tam  catechumeni, 
quam  post  lapsum  poenitentes,  opera 
justitiae  exerceant,  nondum  regenerati 
aut  reconciliati.  proindeque  nec  filii  Dei. 
Sed  eam  rem  differemus  usque  ad  illum 
locum  sequentis  capitis  huic  similem^: 
Qui  facit  justitiam,  justus  est,  sicut  et 
llle  justus  est. 


CAPUT  TERTIOffl. 

Videte,  qualem  caritatem  dedit  nobis  Pater,  ut  filii  Dei  nominemur 
ct  simus^).  Propter  hoc  mundus  non  novit  nos.  quia  non  novit  Eum^). 
2.  Carissimi,  nunc  filii  Dei  sumus,  et  nondum  apparuit,  quid  erimus. 
Scimus,  quoniam,  cum  apparuerit,  similes  Ei  erimus;  quoniam  videbimus 
Eum,  sicuti  est^).  3.  Et  omnis,  qui  habet  hanc  spem  in  Eo,  sanctifi- 
cat  se^),  sicut  et  Ille  sanctus  est.  4.  Omnis,  qui  facit  peccatum ,  et 
iniquitatem  facit:  et  peccatum  est  iniquitas.  .5.  Et  scitis,  quia  Ille 
apparuit,  ut  peccata  nostra  tolleret;  et  peccatum  in  Eo  non  est.  6. 
Omnis,  qui  in  Eo  manet^),  non  peccat ;  et  omnis,  qui  peccat,  non  vidit 
Eum,  nec  cognovit  Eum.  7.  Filioli.  nemo  vos  seducat.  Qui  facit  ju- 
stitiam^),  justus  est,  sicut  et  Ille  justus  est.  8.  Qui  facit  peccatum, 
ex  diabolo  est,  quoniam  ab  initio  diabolus  peccat^.  In  hoc  apparuit 
Filius  Dei,  ut  dissolvat  opera  diaboli.  9.  Omnis,  qui  natus  est  ex  Deo, 
peccatum  non  facit^),  quoniam  semcn  Ipsius  in  eo  manet,   et  non  potest 


0  Kom.  8.  15.  seq.     ^)  Joan.  16,  2.  3.     3)  col.  3.  4.     Rom.  8,  18.    4)  2  Cor.  7,  1.     *) 
Cap.  5,  18.    6j  cap.  2,  29.     ')  Joan.  8,  44.    ^)  Vers.  6.    Cap.  5,  18. 

peccare ,  quoniam  ex  Dco  natus  est.  1 0.  In  hoc  manifesti  sunt  lilii 
Dei,  et  filii  diaboli.  Omnis,  qui  non  est  justus^),  non  est  ex  Deo,  et 
qui  non  diligit  fratrem  suum :  11.  quoniam  haec  est  annuntiatio,  quam 
audistis  ab  initio^),  ut  diligatis  alterutrum.  12.  Non  sicut  Cain^),  qui 
ex  maligno  erat,  et  occidit  fratrem  suum.  Et  propter  quid  occidit 
eum?  Quoniam  opera  ejus  maligna  erant;  fratris  autem  ejus  justa.  13. 
Nolite  mirari,  fratres,  si  odit  vos  mundus  ^).  14.  Nos  sciraus,  quoniam 
translati  sumus  de  morte  ad  vitam,  quoniam  diligimus  fratres.  Qui  non 
diligit^  manet  in  morte^);  15.  omnis,  qui  odit  fratrem  suum,  homicida 
est.  Et  scitis,  quoniam  omnis  homicida  non  habet  vitam  aeternam  in 
semet  ipso  manentem.  16.  In  hoc  cognovimus  caritatem  Dei,  quoniam 
Ille  animam  suam  pro  nobis  posuit  ^) ,  et  nos  debemus  pro  fratribus 
animas  ponere.  17.  Qui  habuerit  substantiam  hujus  mundi,  et  viderit 
fratrem  suum  necessitatem  habere,  et  clauscrit  viscera  sua  ab  eo;  quo- 
raodo  caritas  Dei  raanet  in  eo^)?  18.  Filioli  raei,  non  diligaraus  verbo, 
neque  lingua,  sed  opere  et  veritate.  19.  In  hoc  cognosciraus ,  quoniara 
ex  veritate  sumus,  et  in  conspectu  Ejus  suadebimus  corda  nostra.  20. 
Quoniam  si  reprehenderit  nos  cor  nostrum,  major  est  Deus  corde  nostro, 
et  novit  omnia  ^).  21.  Carissimi,  si  cor  nostrum  non  reprehenderit  nos, 
fiduciam  habemus  ad  Deum^);  22.  et  quidquid  petierimus,  accipieraus 
ab  Eo  ^^) ,  quoniam  mandata  Ejus  custodimus ,  et  ea ,  quae  sunt  placita 
corara  Eo,  facimus.  23.  Et  hoc  est  raandatura  Ejus:  Ut  credaraus  in 
nomine  Filii  ejus ,  Jesu  Christi  ^^) ,  et  diligaraus  alterutrum ,  sicut  dcdit 
mandatura  nobis.  24.  Et  qui  servat  mandata  Ejus,  in  Illo  manet,  et 
Ipse  in  co^^);  pt  in  hoc  scimus^^),  quoniam  raanet  in  nobis  de  Spiritu, 
quera  d6dit  nobis  ^*). 


SUMMAftlUM  CAPlTiS  TERTII. 

Docef,  hos  esse  Dei  per  adoptionem  filios,  qui  ejus  mandata  observando  juste  vivunt,  eosque 
distinguit  a  filiis  diaboli.  Hortatur  prolnde  ad  divinorum  mandatoruni  observationem, 
ac  specialiter  ad  dilectionem  proximorum. 


1.  Videte ,  qualem  caritatem  dedit 
nobis  Pater,  ut  filii  Dei  nominemur  et 
simus.  Hoc  postremum :  et  simus,  multi 
Graeci  codices  non  habent.  Veruntamen 
alii  non  pauci,  quos  annotavit  Robertus 
Stephanus,  habent,  legentes:  xal  la|jLSV, 
et  sumus;  nisi  quis  suspicetur,  hoc  as- 


sumptum  ex  2.  versu:  Nunc  filii  Dei 
sumus,  lo^sv.  Quamquam  et  Oecume- 
nius  hic  se  legisse  significat,  boc  glosse- 
mate :  Videte  enim,  quod  dederit  nobis, 
ut  filii  sui  essemus  et  vocaremur.  Legit 
et  Augustinus,  et  exposuit,  dicens :  Nam 
qui  vocantur,  et  non  sunt,  quid  pro^ 


n  Cap.  5,  18.  2)  Joan.  13,  34.  3)  i  Mos.  4,  8.  seq.  ^)  Matth.  5,  11.  Joan.  15,  18. 
seq.  5)  cap.  2,  11.  «)  joan.  15,  13.  ')  Cap.  4,  20.  Jac.  2,  15.  seq.  »)  joan.  16.  30.  9) 
Cap.  2,  28.  4,  17.  5,  14.  Eph.  3,  12.  Hebr.  4,  16.  i»)  Marc.  11,  24.  Joan.  15,  7.  ")  Joan. 
6,  29.    Marc.  12,  31.     ^^)  cap.  2,  27.    Joan.  14,  23.     «)  Cap.  4,  13.    ^*)  Rom.  8,  9. 

dest  illis  nomen  ?  Nec  Sjras  paraphra- 
stes  praetermisit.     Sic   enim   habet:   Et 
videte,  quam  magna  est  caritas  Patris 
erga  nos,  qui  filios  vocavit  nos,  etiam 
fecit  nos.    Porro  commendat  Apostolus 
his  verbis  magnum  illud  Dei  beneficium, 
de  quo  dixerat  proxime :  Ex  ipso  natus 
est ;  ut  intelligatur,  quale^^et  quantum  sit. 
Nam  ex  Deo  natum  esse,  est,  esse  filium 
Dei.    Dico:    Quale   et  quantum.    Nam 
Graeca   dictio   iwOTaTiTjv    utrolibet  modo 
verti  potest :  qualem  et  quantam  cari- 
tatem.  Estque  sensus :  Etiam  atque  etiam 
cogitate,  quantam  caritatem  uobis  exhi- 
buerit.  quantoque  beneficio  nos  affecerit 
Pater  coelestis,  ut  filii  ipsius,  id  est  filii 
Dei,  nominemur;  non  inani  titulo.    sed 
cum  ipsa  re  conjuncto,  id  est,  ut  filii  Dei 
simus.    Igitur   Dei   caritas   significatur, 
qua  nos  ipse  diligit.  Cujus  tamen  carita- 
tis  in  nobis   effectus  est  ea  caritas,    qua 
nos  ipum  dib*gimus ;  sine  qua  certe  ipsius 
filii  non  essemus.  Videtur  autem  Aposto- 
his  respicere  ad  vaticinium  Hos.  1.:   Di~ 
cetur  eis:  Filii  Dei  viventis.  Hocest: 
Enint  filii  Dei  viventis,   ut  eo,  tamquam 
insigni    nomine    appellari    pos.««int.      Sic 
enim   passim    in  Scripturis  prophetarum 
accipitur  vocari  nomine  hoc  aut  illo,  ut 
Jes.   1.:    Vocaheris  civifas  justi,   urbs 
fidelis,  et  cap.  7. :  Vocahitur  nomen  ejus 
Emmanuel.  Similiter  angelus  ad  Virgi- 
nem  Luc.  1.:  Et  vocahitur  Altissimi  Fi- 
Uus ;  qui  uti'jue  propriissime  et  perfectis- 
sime  Dei  Filius  est  Illud  ergo :  Et  simus, 
veritatera  ac  rationera   declarat  nomina- 
tionis.  Unde  etiam  mox  subjungit :  Nunc 
filii  Dei  sumus. 

Ut  autem  hujus  beneficii  magnitudo 
percipiatur,  primo  cogitandum,  quanta 
res  sit,  esse  naturalem  filium  Dei.  Sed 
hoc  cum  nec  nobis,  nec  angelis,  nec  ulli 
prorsus  creaturae  communicari  possit, 
proximum,  quod  praestan  potuit,  illud 
fuit,  ut  per  gratiam  nos  adoptaret,  face- 
retque  filios  suos  adoptivos,  ac  regni  sui 
haeredes.  Tales  autem  facit,  dum  nos 
regenerat,  maocima  et  pretiosa  nohis 
promissa  largiens,  per  quae,  secundum 
participationem,  efficiamur  divinae  con- 


sortes  naturae,  2  Pet.  1.  Jam  si  ita  filii 
Dei  nominaraur  ac  reputamur,  ut  et  si- 
raus  Dei  filii :  consequens  etiam  eet,  nos 
ita  nominari  et  reputari  jnstos,  ut  et  re- 
vera  justi  simus,  ae  non  solum  imputa- 
tive,  quod  volunt  sectarii. 

Propter  hoc  mundus  non  novit  nos, 
quia  non  novit  Eum.  In  Graecis  non- 
nullis  legitur  secunda  persona:  non  no- 
vit  vos.  At  primam  personam  legunt  ple- 
rique  codiccs  Graeci,  ut  etiam  Augusti- 
nus  et  Syrus  interpres ;  et  contextus  ipse 
eam  requirit.    Continet  autem  haec  pars 
tacitam  consolationem  fideliam;  ac  si  di- 
ceret:  Non  mirum,   si  mundo  non  simus 
filii  Dei,  sed  contra  contemptibiles  atque 
exosi ;  nam  ideo  mundus  non  novit  nos, 
nec  diligit,  quia  Deum,  cujas  filii  sumus, 
nec  novit,  nec  diligit.  Non  debet  autem 
molestum  nobis  esse,  si  non  diligamur  ab 
iis,  qui  nec  Deum  diligunt.  Ita  Dominug 
ad  discipnlos  suos,  Joan.  14. :   Si  mun- 
dus  vos  odit,  scitotCj  quia  me  priorem 
vohis  odio  hahuit.  Et  iterum :  Haec  om- 
nia  facient  vohis  propter  nomen  meum, 
quia  nesciunt  Eum,  qui  misit  me.  Mun- 
dus  accipitar,  ut  in  praecedentibus,  pro 
multitudine   eorum,   qui   a  Christo   sunt 
alieni. 

2.  Carissimi,  nunc  filii  Dei  sumus. 
Spectat  hoc  quoque  cura  sequentibus  ad 
consolationem  et  exhortationem  fidelium, 
ne  succumbant  in  adversis.  Quamvis,  in- 
quit,  mundo  despecti  et  viles  habiti,  ta- 
men  etiam  nunc,  in  hoc  saeculo,  atque 
inter  pressuras  et  opprobria,  revera  filii 
Dei  sumus,  utique  per  gratiam  ado- 
ptionis. 

Et  nondum  apparuit,  quid  erimus. 
Graece  fuit :  o  ti  Ia6|ui£^a,  quod  erimus, 
vel,  uti  clarius  vertit  Erasmus :  id  quod 
futuri  sumus.  Caeterura  :  quod  erimus, 
legitur  apud  Augustinum  in  enarrat. 
Psalm.  37.  Sic  etiam  verterunt  interpres 
Clementis  et  Hieronymus  in  epist.  Epi- 
phanii  ad  Joannem  Hierosolymitanum,  a 
se  e  Graeco  translata.  Diversum  est  au- 
tem,  quod  Didymus  legit:  Nondum  ap- 
paruit,  quod  simus,  id  est,  nos  esse  filios 
Dei :   juod  taraen  sensum  habet  haudqua- 

quam  alienum.  At  vero  nostrae  lectionis, 
quae  sola  hodie  exstat,  tam  in  Graecis, 
qnam  in  Latinis  codicibus,  hic  sensus  est: 
Nunc  quidem,  inquit,  filii  Dei  sumus ; 
sed  qUid  futuri  simus,  id  est  quam  glo- 
riosi ,  quamque  beati ,  quam  animo  et 
corpore  consummati,  id  nondum  appa- 
ruitj  ne  nobis  quidem,  qui  nunc  per 
fidem  ambulamuSj  et  non  per  speciem, 
2  Cor.  5.  Apparebit  autem  tempore  futu- 
rae  retributionis,  non  nobis  solum,  verum 
et  toti  mundo,  quando  de  nobis  dicturi 
sunt  impii,  quod  praedictum  legitur  Sap. 
5. :  Hi  sunt,  quos  habuimus  aliquando 
in  derisum.  Nos  insensati  vitam  illorum 
existimabamus  insaniam,  et  finem  illo- 
rum  sine  honore.  Ecce,  quomodo  com- 
putati  sunt  inter  filios  Dei.  Praesenti 
loco  simile  est  illud  Col.  3. :  Vita  vestra 
est  abscondita  cum  Christo  in  Deo.  Cum 
autem  Christus  apparuerit  vita  vestra, 
tunc  et  vos  apparebitis  cum  ipso  in 
gloria.  Atque  boc  est,  quod  sequitur: 

Scimus,  quoniam,  cum  apparuerit, 
similes  Ei  erimus;  quoniam  videbimits 
Eum,  sicuti  est.  Graece :  Scimus  autem, 
quod,  si  apparuerit.  Et  hoc  modo  vertit 
interpres  Clementis,  et  legit  Tertullianns 
libro  de  resurrect.  carnis,  cap.  23.  Verum 
particula  si  non  ^ubitantis  est,  sed  sup- 
ponentis  id,  quod  sine  dubitatione  verum 
est;  ut  alibi  saepe,  velut  Malach.  1.:  Si 
pater  ego  sum,  ubi  est  honor  meus?  et 
si  Dominus  ego  sum,  ubi  est  timor 
meus?  Quocirca  Sjrus  quoque  vertit: 
cum  apparuerit. 

Quaeritur  autem,  quo  referendiim  sit 
verbum  apparuerit,  num  ad  illud  proxi- 
mum :  quod  erimus,  ut  sermo  suppleatur 
hoc  pacto :  Nondum  apparuit,  quod  eri- 
mus.  Scimus  autem,  quod,  cum  appa- 
ruerit  id,  quod  erimus,  similes  Ei  eri- 
mus;  an  vero  ad  Deum,  quia  dixerat: 
Nunc  filii  Dei  sumus ;  an  denique  ad 
Christum  venturum  ad  judicium.  Quod 
tertium  maxime  probabile  est.  Nam  et 
de  primo  ejus  adventu  postea  dicit,  vers. 
5. :  Et  scitis,  quia  Ille  apparuit,  ut  pec- 
cata  nostra  tolleret.  Et  sub  finem  capitis 
superioris  de  secundo  ejns  adventu  dixit: 


TJt,  cum  apparuerit,  habeamus  fidu- 
ciam,  et  non  confundamur  ab  eo  in 
adventu  ejus.  Magis  autem  Christo,  quam 
Deo,  solet  in  Scripturis  attribui  adventus 
ad  judicium,  etapparitio  seu  manifestatio 
in  judicio,  propter  formam  humanam,  in 
qua  veniet  et  apparebit  omnibus  conspi- 
cuus  et  gloriosus. 

Itaque  sensus  est:  Quando  Christus 
apparebit  in  gloria,  tunc  etiam  apparebit 
id,  quod  nos  erimus,  qui  in  eum  credidi- 
mus.  Consonat  huicintellectui  locus  paulo 
ante  citatus  Col.  3. :  Cum  Christus  ap- 
paruerit,  tunc  et  vos  apparebitis  cum 
ipso  in  gloria.  Sed  et  interpretes  ad 
Christum  referunt ;  Syrus,  dum  ita  vertit: 
Scimus  autem,  cum  ipse  revelatus  fue- 
rit;  Hieronymus  in  Epistola  Epiphanii 
supradicta:  Novimus  autem,  quia,  cum 
iJle  revelatus  fuerit;  item  Tertullianus 
loco  prius  citato,  Beda,  Carthusianus  et 
alii  in  oommentariis.  Adde,  quod  nec  sa- 
tis  commode  potest  referri  ad  illud :  quod 
erimus.  Nam  apparere,  quod  erimus,  non 
est  causa,  cur  similes  Christo  simus ;  sed 
apparitio  et  adventus  Christi  causa  erit 
nostrae  glorificationis,  quam  exspectamus. 
Hinc  aptissime  dicitur:  Cum  [Christus 
apparuerit,  similes  Ei  erimus,  id  est, 
conformabimur  seu  configurabimur  illi  in 
gloria;  quemadmodum  loquitur  Paulus 
Col.  3.  et  Phil.  3.  Erit  autem  sermo  ple- 
nior  hoc  pacto :  Cum  apparuerit  Chri- 
stus,  tunc  etiam  apparebit,  quod  nos 
erimus,  nempe  quod  ei  similes  atque 
conformes  erimus. 

Sed  quomodo  similes?  Haud  dubium, 
quin  et  corpore,  et  anima.  Nam  et  secun- 
dum  animam  beati  erimus,  et  secundum 
corpus  gloriosi ,  juxta  similitudinem 
Christi,  capitis  nostri.  Verum  de  corpore 
videtur  sensus  esse  germanior.  Nam 
Paulus  hanc  similitudinem  deelarat  voca- 
bulo  gloriae  attributae  corpori,  ut  1  Cor. 
15.,  de  corpore  loquens:  Seminatur  in 
ignobilitate,  surget  in  gloria,  et  paulo 
post:  Qualis  coelestis,  tales  et  coelesfes; 
et  Phil.  3. :  Salvatorem,  inquit,  exspe- 
ctamus  Dominum  nostrum  Jesum  Chri- 
stum,  qui  reformabit  corpus  humilitatis 

nostrae  configuratum  corpori  claritatis 

fseu  gloriae)  suae.  Quam  reformatio- 
nem,  Rom.  8.  de  gloria,  quae  revelahi- 
tur  in  nohis,  disserens,  redemptionem 
vocat  corporis  nostri.  Nec  dirersus  est 
sensus  ejus,  quod  adferebatur  ex  Epistola 
ad  Col.,  licet  illic  corporis  expressa  men- 
tio  non  fiat.  Quare  et  hunc  locum  Joan- 
nis  convenit  interprefcari  de  ea  similitu- 
dine,  qua  secundum  corpora  similes  eri- 
mus  Christo ;  ut,  sicut  ille  corpore  glorio- 
sus  ab  omuibus  conspicietur,  ita  et  cum 
eo  omnes  electi.  Nam  animae  gloria,  con- 
sistens  in  beata  Dei  visione,  non  poterit 
ab  omnibus  conspici.  Atque  isto  modo 
glossa  interlinealis  hanc  similitudinem 
exponit:  Similes  Eij  id  est,  secundum 
corpus  immortales  et  impassibiles,  sicut 
ipse  Filius.  Idem  sensus  est  apud  Ter- 
tullianum  lib.  de  resurrect.  carnis,  cap.  23. 

Jam  in  eo,  quod  sequitur :  Quoniam 
videhimus  Eum,  sicuti  est,  illud  quo- 
niam,  Graece  oti,  dubitari  potest,  utrum 
causale  sit,  probans  id,  quod  proxime 
praecessit;  an  vero  positum  pro  quod, 
ut  in  priori  membro ;  quasi  dicat  Aposto- 
lus :  Scimus,  quod ,  cum  apparuerit, 
erimus  Ei  similes ,  et  quod  videhimus 
Eum,  sicuti  est.  Ut,  quomodo  prior  pars 
refertur  ad  gloriam  corporis,  ita  haec  po- 
sterior  ad  beatitudinem  animae.  Sed  ob- 
etat,  quod  nulla  sit  interposita  conjunctio. 
Quare  veri&imilius  est,  causaliter  accipi, 
quemadmodum  et  acceperunt  alii  inter- 
pretes,  sua  versione  distinguentes  inter 
prius  et  posterius  oxi,  quod,  quoniam. 
Simile  est,  quod  infra  dicit  versu  14.: 
Nos  scimus,  quoniam  (id  est,  quod) 
translati  sumus  de  morte  ad  vitam, 
quoniam  diligimus  fratres.  Ubi  mani- 
festum  est,  posteriorem  partem  continere 
causara  prioris.  Sic  igitur  et  hoc  loco 
significat,  ideo  nos  Christo  similes  futuros, 
quia  videhimus  Eum ,  sicuti  est.  Sed 
haec  causalitas  explicanda  est. 

Quidam  visionem  hanc  interpretantur, 
qua  Christum  oculis  corporeis  conspecturi 
sumus,  qualis  nunc  est  in  coelo  secun- 
dum  corpus,  id  est,  immortalem  et  inae- 
stimabili  gloria  decorumj   ut  haec  pars 


respondeat  priori:  similes  Ei  erimus, 
quam  de  similitudine  secundum  corpus 
exposuimus.  Sed  hoc  raodo  non  videtur 
explicari  causalitas  hic  indicata.  Nam  ex 
eo,  quod  corporaliter  eum  videbimus  in 
gloria,  non  sequitur  hic  e£Pectus,  esse  nos 
ei  similes  in  gloria  corporis ;  siquidem 
in  humanitate  glorificata  videbitur  ad 
tempus  etiam  a  reprobis.  Nisi  quis  dicat, 
intelligi  debere  visionem  laetam,  familia- 
rem  et  perpetuam,  quae  solis  continget 
eleetis ;  ut  non  tam  causa,  quam  certis- 
sima  consequentia  significetur:  Videbi- 
mus  eum  corporaliter,  sicuti  est;  ergo 
secundum  corporasimiles  ei  erimus.  Quam 
expositionem  ut  probabilem  recipit  Lori- 
nus,  suos  adducens  auctores. 

Alii  tamen,  et  complures,  particulam 
Ei  vel  ad  Deum,  vel  melius  ad  Christum 
referentes,  visionem  Ejus  interpretantur, 
qua  mentis  oculis  divinam  ejus  essentiam 
non  in  aliqua  creata  similitudine ,  sed 
clare  et  immediate,  ut  in  se  ipsa  est,  con- 
templabimur.  Hoc  enim  est,  Deum  vi- 
dere,  sicuti  est,  et,  ut  Paulus  loquitur, 
facie  ad  faciem,  1  Cor.  13.  Constat  au- 
tem  apud  Theologos,  ex  Augustini  sen- 
tentia,  scribentis  ad  Dioscorum  epist.  56., 
ex  animae  gloria,  quae  consistit  in  visione 
Dei  beatifica,  redundare  gloriam,  id  est, 
immortalitatem  reliquasque  dotes  glorio- 
sas  in  corpus  subjectum ;  ut  proinde,  vi- 
dere  Deum  (aut  Christura),  sicuti  est  in 
divina  natura,  recte  adferatur  ut  causa, 
cur  in  gloria  corporis  similes  ei  futuri 
simus. 

Veruntamen  quia  nemo  perfecte  videt 
Christum,  sicuti  est,  nisi  qui  videt  utrum- 
que,  quod  est,  id  est  utramque  ejus  na- 
turam  (Christus  enim,  ut  Christus,  et 
Deus  et  homo  est) :  idcirco  fortasse  verior, 
saltem  plenior ,  hujus  partis  erit  intelli- 
gentia  de  visione  Christi  seeundum  utram- 
que  naturam,  quae  perfecta  est  ejus  visio. 
Juxta  quem  sensum  raanet  consequens 
ex  hoc  loco,  quod  ex  eo  coramuniter  sta- 
tuunt  doctores,  tam  veteres,  quara  recen- 
tiores ,  Deura  a  beatis  videri  per  essen- 
tiara.  Quamquam  et  consequens  erit,  si 
suppleas  ad  hunc  modura:  Quia  videbi- 

mus  eum  cum  Patre,  sicuti  est.  Nam  et 
Patris  mentio  praecessit.  Estque  sensus 
iste  consentaneus  cum  eo ,  quod  scribit 
Apostolus  Apocal.  ultimo :  Et  videbunt 
faciem  ejus,  scilicet  Dei  et  agni,  quia 
conjunctim  utriusque  mentio  praecesserat. 
Nam  et  in  eo,  quod  ibi  continuo  sequitur : 
Et  nomen  ejus  in  frontibus  eorum, 
utriusque  nomen  intelligitur ;  ut  ostendi 
potest  ex  initio  capitis  14.  ejusdem  libri, 
ubi  illa  centum  quadraginta  quatuor 
millia  redemptorum  dicuntur  habere 
nomen  ejus,  scilicet  agni,  et  nomen  Pa- 
tris  ejus  scriptum  in  frontibus  suis.  Et 
certe  Christus  utrumque  promisit  in 
Evangelio ;  visionem  Dei,  cum  ait  Mat- 
thaei  5. :  Beati  mundo  corde,  quoniam 
ipsi  Deum  videbunt;  et  visionem  sui 
Joan.  14. :  Qui  diligit  me,  manifestabo 
ei  me  ipsum. 

Porro  non  sequitur  ex  hoc  loco ,  ut 
neque  ex  eo,  quem  adduximus  ex  Apo- 
calypsi,  sanctorum  animas  non  visuras 
Deum,  sicuti  est,  ante  Christi  adventum 
et  apparitionem,  id  est,  ante  diem  extremi 
judicii;  quemadmodum  male  colligunt  ex 
ejusmodi  Scripturis  sectarii.  Loquitur 
enim  utrobique  Joannes  non  de  anima- 
bus  separatis,  quas  alibi  testatur  interim 
regnare  cum  Christo  mille  annis,  Apoc. 
20. ;  sed  de  nobis,  id  est,  hominibus  in 
adventu  Christi  resuscitandis  ad  vitam. 
Neque  enim  Deum  videre  poterimus  prius, 
qnam  vivamus. 

3.  Et  omnis,  qui  habet  hanc  spem  in 
Eo,  sanctificat  se,  sicut  et  Ille  sanctus 
est.  Sanctificat  se  etc,  Graece  et  Syriace : 
Purificat  se  ipsum,  sicut  Ille  purus  est. 
Et  ita  legit  Tertullianus  de  monpgamia, 
cap.  3.,  et  de  pudicitia,  cap.  19.,  necnon 
Hieronymus  lib.  1.  contra  Jovin.  Sed  et 
Augustinus  in  comment.  legit:  castificat 
semet  ipsum ,  sicut  et  Ipse  castus  est, 
Noster  interpres  pro  ayvcCs^  et  ayvog, 
quod  hodie  est  in  omnibus  Graecis,  le- 
gisse  videtur  dytaCst  et  aytoc:.  Quam- 
quam  res  eadem  fere  significatur.  Nam 
sanctitas  in  Scripturis  intelligi  plcrum- 
que  solet  puritas  ab  inquinamentis,  tam 
corporis,  quam  animi.  Docet  Apostolus 


hac  sententia,  quid  agere  debeat,  qui  ad 
illam  similitudinem  aspirat,  de  qua  dixit : 
Similes  Ei  erimus.  Et  sensus  est :  Igi- 
tur,  quicumque  spem  hujus  rei  habet  in 
Christo,  quod,  cum  apparuerit,  similis  ei 
in  gloria  futurus  sit,  et  visurus  eum,  si- 
cuti  est,  prius  in  hac  vita  purificare  se 
debet  atque  emundare  ab  orani  sorde 
peccati,  ac  digna  conversatione  reddere 
se  ei  similem,  id  est  sanctum,  sicut  ille 
per  omnia  sanctus  est,  et,  ut  dicitur  Heb. 
7.,  innocens,  impollutus,  segregatus  a 
peccatoribus.  Ut  enim  in  futuro  saeculo 
similitudinem  assequamur  gloriae  ejus, 
debemus  ad  illam  in  hac  vita  nos  prae- 
parare,  puritatem  et  innocentiam  vitae 
ejus  imitando. 

Consequens  est  ex  hoc  loco,  veram 
esse  in  nobis  sanctitatem,  sicut  est  in 
Christo ;  tametsi  in  nobis  gradu  longe  in- 
feriore  et  imperfectiore.  Consequens 
etiam  (quod  advertit  Augustinus),  homi- 
nem  sanctificare  se  ipsum,  ae  proinde  li- 
bera  sua  voluntate  cooperari  gratiae  Dei 
ipsum  sanctificantis  et  justificantis;  quae 
tamen  ipsa  voluntatis  humanae  coopera- 
tio  sit  effectus  gratiae  Dei.  Quod  utrum- 
que  notandum  adversus  horum  temporum 
haereticos. 

Illud  etiam  observa,  non  dicere  Joan- 
nem :  Sicut  ille  sanctificat  se,  tamquam 
indigens  ulteriori  sanctificatione;  sed: 
sicut  ille  sanctus  est.  Non  enim  Chrigtus 
justificatur  aut  sanctificatur  adhuc,  quod 
Apoc.  ultimo  nobis  praecipitur;  sed  sem- 
per  aeque  et  perfectissime  sanctus  est, 
ex  quo  conceptus  fuit  in  utero  virginis, 
cui  dictum  est  ab  Angelo :  Quud  nasce- 
tur  ex  te  sanctum,  vocabitur  Filius  Dei, 
Luc.  1.  Nec  obstat,  quod  ipse  dicit  Joan. 
17.:  Pro  eis  ego  sanctifico  me  ipsum,  id 
est ,  pro  electis ;  nam  sanctificare  se 
ipsum,  eo  loco  est,  offerre  se  ipsum  in 
sacrificium,  vel  ad  ejusmodi  oblationem 
sese  parare  et  accingere. 

4.  Omnis,  qui  facit  peccatum,  et  ini^ 
quitatem  facit;  et  peccatum  est  iniqui^ 
tas.  Et,  priore  loco  significat:  etiam, 
posteriore  capitur  pro :  quia,  more  He- 
braeo;  sicut  Gen.  14. :  Ei  erat  sacerdos 

Dei  excehi,  quod  Hieronymus  vertit: 
Erat  enim  sacerdos  Dei  altissimi;  et 
Jes.  64.:  Tu  iratus  es ,  et  peccavimus, 
id  est,  quia  peccavimus.  Ita  hoc  loco : 
Quia  peccatum  est  iniquitas.  Hac  enim 
indefinita  propositione,  sensum  universa- 
lem  habente,  probat  universalem,  quam 
sumpserat.  Estque  consequentia  evidens : 
Omne  peccatum  est  iniquitas;  ergo,  qui- 
cnmque  facit  peccatum,  facit  iniquitatem. 
Dependet  autem  probationis  intellectus 
ex  significatione  duarum  vocum:  pecca- 
tum  et  iniquitas. 

Sunt,  qui  peccatum  et  iniquitatem  ita 
distinguant,  ut  peccatum  pro  increduli- 
iate  et  impietate  cordis  accipiatur,  ini~ 
quitas  pro  fructibu^,  ut  loquuntur,  im- 
pietatis;  cujusmodi  sunt  peccata,  qnae 
committuntur  adversus  proximum ,  velut 
inhumanitas ,  inclementia ,  caedes,  in- 
vadere  res  ah'enas.  Ut  sit  sensus :  Qui 
impius  et  conteraptor  Dei  est,  idem  et  in 
proximos  injuriosus  erit,  eo  quod  ex  im- 
pietate,  qua  Deus  ignoratur  aut  contemni- 
tur,  omnis  in  homines  iniquitas  oriatur. 
Verum  ista  expositio  louge  petita  est  et 
parum  fundata,  nec  facit  ad  contextura 
praesentis  loci.  Sanctus  Ambrosius  in 
apologia  David ,  cap.  13.,  tractans  hunc 
locura,  censet ,  latius  patere  nomen  ini- 
quitatis,  quam  peccati ;  ut  omne  pecca- 
tum  sit  iniquitas,  non  contra.  Concu- 
piscentiam  enim,  cum  qua  nascimur,  et 
quae  post  baptismum  in  nobis  remanet, 
estque  radix,  ut  ait,  et  seminarium  pec- 
catorum,  malos  fructus  ferens,  iniquita- 
tem  esse  dicit;  quae  tamen,  ul  habet 
fides  Catholica ,  post  baptisraum  proprie 
peccatum  non  est.  Td  quod  rursus  apud 
eundem  legitur  in  libro  de  Isaac  et  anima, 
cap.  8.,  quem  ejus  locum  citat  et  explicat 
Augustinus  lib.  2.  contra  Julianum,  cap. 
5.  Augustinus  quoque  ejusdem  operis  lib. 
5.  cap.  3.  et  lib.  6.  cap.  8.  pronuntiare 
non  dubitat ,  concupiscentiam  in  renatis 
esse  iniquitatem  ,  quam  tamen  ubiqne 
peccatum  esse  negat. 

Hanc  Ambrosii  et  Angbstini  doctrinam, 
qua  docent,  concupiscentiam  etiam  rena- 
torum  merito  vocari  iniqTiitatem ,  late  et 


bene  declarat  in  ejus  loci  commentario 
Joannes  Hesselius,  ad  quem  lectorem  re- 
mitto.  Sed  tamen  non  videtur  illad  discri- 
men  peccati  et  iniquitatis,  a  B.  Ambro- 
sio  traditum ,  huic  ApostoH  loco  satis 
quadrare,  ubi  ad  exaggerationem  peccati 
dicitur,  quod  sit  iniquitas  ;  praesertim 
cum,  eodem  Apostolo  auctore  infra  cap.  5., 
etiam  e  diverso  omnis  iniquitas  pecca- 
tum  sit,  quod  Ambrosius  negat ;  licet  illo 
loco  diversum  in  Graeco  vocabulum  esse, 
non  ignoremus.  Huc  accedit,  quod  ini- 
quitas  in  Scripturis  non  nisi  de  peccato 
dici  solet,  quemadmodum  et  injustitia, 
quantum  ad  ipsas  voces  attinet. 

Itaque  S.  Gregorius  lib.  11.  Moralium, 
cap.  23.  ,  existimat,  ex  mente  Joanuis 
Apostoli  inter  iniquitatem  atque  pecca- 
tum  nihil  distare ;  ipso  tamen  usu  lo- 
quendi,  inquit,  plus  iniquitas ,  quam 
peccatum  sonat;  et  omnis  homo  libere 
se  peccatorem  fatetur ;  iniquum  vero 
dicere,  nonnumquam  eruhescit.  Haec 
ille.  Sentit  autem ,  nihil  distare  quoad 
rem  ipsam ,  eo  quod  omne  peccatum  sit 
iniquitas,  et  contra;  distare  tamen  aliquid 
quoad  significationem.  Quod  ut  intelliga- 
tur ,  sciendum ,  iniquitatem  Graece  a 
Joanne  voeari  avo|xtav ,  id  est ,  legis 
transgressionem  seu  recessum  a  lege. 
Dicit  ergo  B.  Joannes,  omne  peccatum 
esse  iniquitatem  ,  ut  ostendat ,  nullum 
peccatum  tamjuam  leve  contemnendum 
esse,  propterea  quod  in  omni  peccato  sit 
legis  divinae  quaedam  violatio.  Cum 
enim  ad  vitae  puritatem  et  sanctimoniam 
hortaretur  fideles  ,  revocat  nunc  eos  a 
peccatis  sauctitati  contrariis,  ut  maxime 
sunt  impudicitiae  et  immunditiae  peccata, 
quae ,  quod  legibus  humanis  (excepta 
adulterii  injuria)  puniri  non  solerent,  le- 
viora  putabantur,  ac  liberius  committe- 
bantnr ,  ab  iis  praesertim ,  qui  imbuti 
erant  mysteriis  Simonianorum  ac  Nicolai- 
tarum.  Etenim  hoc  genus  peccatorum 
specialiter  opponi  sanctitati ,  docet  illa 
Pauli  ad  Thessalonicenaes  exhortatio, 
1  Epist.  4.:  Haec  est  voluntas  Dei, 
sanctificatio  vestra,  ut  abstineatis  vos  a 
fornicatione  etc. 

Sensus  igitur  perspicuus  est  hujus- 
raodi :  Ac  ne  quis  sibi  blandiatur  in  pec- 
catis  quibusdam,  quasi  levibus,  eo  quod 
non  videantur  esse  contra  leges,  declaro 
vobis  et  affirmo ,  omne  peccatum  esse 
iniquitatem,  id  est,  legis  divinae  trans- 
gressionem,  et  omnem  eum,  qui  peccatum 
committit,  iniquitatem  committere  legem- 
que  divinam  transgredi;  ideoque  frustra 
eum,  qui  in  peccatis  haeret,  sibi  promit- 
tere  similitudinem  gloriae  cum  capite 
Christo.  Loquitur  autem  praecipue  de 
peccato  mortali,  quamquam  et  venialia 
sunt  iniquitates  quaedam,  et  legi  divinae 
alicui  repugnant,  et  ab  ingressu  regni 
coelestis  ac  similitudine  Christi  parti- 
cipanda  remorantur ,  donec  expurgata 
fuerint. 

5.  Et  scitis ,  quia  Ille  apparuit,  ut 
peccata  nostra  tolleret.  Aliud  argumen- 
tum ,  quo  fideles  a  peccatis  revocet, 
sumptum  a  fine  iucarnationis  et  oecono- 
miae  Christi.  Scitis,  inquit,  fide  instructi, 
quod  ille,  scilicet  Filius  Dei,  in  assumpta 
carne  visibilis  nobis  apparuit ,  ut  pec' 
cata  nostra  toUeret,  sive,  ut  Augustinus 
legit,  auferret.  Non  ergo  manendum  est 
nobis  in  peccatis,  aut  ad  peccata  redeun- 
dum.  Est  enim  hoc  fini,  propter  quem 
ille  ad  nos  venit';  contrarium.  Unde  de 
eo  Paulus  ad  Tit.  1.  :  Qui  dedit  semet 
ipsum  pro  nobis,  ut  nos  redimeret  ab 
omni  iniquitate,  et  mundaret  sibi  po- 
pulum  acceptabilem ,  seciatorem  bono- 
rum  operum. 

Porro  notandum  est,  Graecum  verbura 
afpsiv  atque  etiam  Syriacum  nesau  am- 
biguum  esse,  quemadmodum  et  Latinum 
tollere.  Nam  interdum  significat :  ac- 
cipere,  ferre,  portare-,  interdum:  au- 
ferre,  removere,  delere ;  taraetsi  vox 
Graeca  magis  significat  portare,  sive  ad 
portandum  accipere ;  quomodo  quis  di- 
citur  onus  tollere ,  quod  accipit  portan- 
dum.  Et  hoc  modo  saepe  de  Christo 
Scriptura  loquitur,  dicens ,  eum  portasse 
vel  tulisse  nostra  peccata;  ut  Jes.  53.: 
Yere  languores  nostros  ipse  tulit ,  et 
dolores  nostros  ipse  portavit.  Ac  rur- 
sum :   Iniquitates  eorum  ipse  porfabi*. 


Item :  Et  ipse  peccata  multorum  tiilit 
Unde  et  ibidem  dicitur ,  quod  posuit 
Dominus  in  eo  iniquitatem  omnium 
nostrum.  Et  notum  est  illud  praecursoris, 
Christum  monstrantis :  Ecce,  agnus  Dei, 
qui  tollit  peccatum  mundi,  Graece;  6 
afpcDV,  tollens.  Ita  sensus  Apostoli  est, 
Christum  apparuisse,  ut  peccata  uostra, 
tamquam  grave  pondus,  quo  premebamur 
usque  ad  tartara,  in  se  susciperet,  eaque 
pro  nobis  portaret,  id  est,  pendens  in 
cruce  poenas  pro  illis  debitas  exsolveret. 
Sic  enim  et  Petrus  loquitur  1  Epist.  2. : 
Qui  peccata  nostra  ipse  pertuUt  in  cor- 
pore  suo  super  lignum.  Convenit  tamen 
et  altera  significatio,  velut  ex  priore  con- 
sequens;  Christus  enim,  portando  peccata 
nostra,  abstulit  ea  ac  delevit.  Et  quidem 
priori  modo  Christus ,  ut  agnus  et  ut 
homo,  peccata  nostra  tulit;  utpote  se- 
cundum  eam  naturam,  in  qua  pati  potuit; 
altero  autem  modo  ea  tulit,  et  ut  Deus, 
per  potentiam ,  et  ut  homo ,  per  patien- 
tiam ,  qua  nobis  meruit  abolitionem  pec- 
catorum. 

Et  peccatum  in  Eo  non  est.  Oecume- 
nius  et  alii  quidam  causaliter  hoc  ex- 
ponunt :  Quia  peccatum  in  Eo  nullum 
est,  ac  si  dicat  Apostolus,  ideo  Christum 
idoneum  fuisse,  qui  peccata  nostra  tolle- 
ret,  quia  nullum  ipse  peccatum  habuit. 
Poterit  tamen  simplicius  exponihocmodo: 
Christum  tulisse  peccata  nostra,  non  sua, 
cum  in  ipso  nullum  esset  peccatum,  quod 
tolleret.  Hoc  autem  ampliate  est  intel- 
ligendum,  ut  nec  sit,  nec  umquam  fuerit, 
imo  nec  esse  posset  uUum  peccatum  in 
Christo ;  tum  quia  de  Spiritu  sancto  con- 
ceptus,  peccatum  contrahere  non  potuit; 
tum  praecipue  propter  unionem  hyposta- 
ticam  in  persona  Filii  Dei ,  in  quam  im- 
possibile  est  cadere  peccatum;  quem- 
admodum  recte  docent  Theologi  in  3. 
dist.  12. 

6.  Omnis ,  qui  in  Eo  manet ,  non 
peccat.  Ex  hac  Scriptura  aliisque  simili- 
bus  docuerunt  Jovinianus  et  Pelagius, 
justos  vivere  sine  peccatis.  Quae  doctrina 
cum  suis  auctoribus  ab  Ecclesia  damnata 
est,  et  manifeste  refellitur  ipsius  Joannis 

auctoritate,  qui  supra  cap.  1.  dixit:  Si 
dixerimus:  Quia  peccatiun  non  habe- 
mus ;  nos  ipsos  seducimus  etc.  Viden- 
dum  igitur ,  quomodo ,  quod  hic  dicit, 
omnem  eum,  qui  in  Christo  manet,  non 
peccare,  debeat  intelligi,  ut  illi  doctrinae 
Catholicae  non  sit  contrarium.  Augusti- 
nus  lib.  4.  contra  duas  epist.  Pel.  cap.  11. 
refert  ex  Ambrosii  commentario  super 
Jesaiam  quaedam  verba,  quibus  ille  lo- 
cum  hunc  exponit  de  futuro  saeculo, 
quando  perfecta  erit  electorum  mansio 
in  Christo,  ct  conjunctio  cum  Christo,  ut 
amplius  uec  peccent,  nec  peccare  possint. 
Verum  non  hic  loquitur  Joannes  de  futuro 
saeculo.  sed  de  praesenti,  docens,  quid 
agere  deheamus,  ut  non  peccemus.  Sic 
enim  et  initio  capitis  secundi  dixit:  Haec 
scribo  vobis,  ut  non  peccetis.  Quod  uti- 
que  ad  praesens  saeculum  pertinet.  Sed 
et  hic  post  pauca  subjungit:  In  hoc 
manifesti  sunt  filii  Dei,  et  filii  diaboli; 
nempe  in  eo ,  quod  isti  peccant,  illi  non 
peccant.  Quod  adfert  ut  notam  discrimi- 
nis  inter  hos  et  illos,  etiam  in  hac  vita. 

Est  igitur  alius  sensus  ipsius  Augustini, 
quem  tradit  lib.  2.  de  baptis.  parvul.  cap. 
8.  9.  et  10.,  lib.  2.  contra  epist.  Parmen. 
cap.  7.,  libro  de  perfect.  justitiac,  sub 
finem,  et  in  epist.  95.,  justos  et  in  Christo 
manentes  non  peccare  ex  ea  parte,  qua 
sunt  in  Christo  renati  ac  renovati;  licet 
ea  parte,  qua  sunt  adhuc  vetusti ,  et  filii 
hujus  saeculi,  saepenumero  peccent.  Sic 
et  Bernardus  intellexit  libro  de  natura 
et  dignitate  divini  amoris,  cap.  6.  Atqui 
nec  iste  sensus  videtur  accommodus  huic 
loco.  Distinguit  enim  Joannes,  ut  dictum 
est,  inter  filios  diaboli  et  filios  Dei,  per 
peccare  et  7^on  peccare;  quod  intelligi 
non  potest  de  quibuscumque  peccatis, 
sed  tantum  de  gravioribus,  quae  mortalia 
vocamus. 

Igitur  Augustinus  in  commentario  prae- 
sentis  loci,  tract.  5.,  interpretatur,  Joan- 
nem  loqui  de  eo  peccato,  quod  est  non 
diligere  fratrem,  id  est,  quo  violatur  fra- 
terna  caritas.  Sic  enim  ipse  Joannes  ex- 
ponere  videtur  illud  peccatum ,  infra 
ver.s.  10.  dicens:  Et  qui  non  diligit  fra- 


trem.  Veruntamen  sub  illo  fraterni  odii 
peccato ,  ut  plenus  sit  hujus  loci  sensus, 
etiam  caeteva  mortalia  comprehendi  de- 
bent,  quae  generaliter  idem  Apostolus 
vocat  opera  diaboli,  vers.  8.  Nam  et  e 
coutrario  opera  bona  justitiam  in  ge- 
nere  vocat,  dicens  :  Qui  facit  justitiam, 
justus  est. 

Et  hoc  generali  sensu  locum  praesen- 
tem  accepit  Hieronymus  lib.  2.  contra 
Jovinianum ,  cap.  1.,  et  lib.  1.  contra 
Pelag.  cap.  3.  Enndemque  sensum  inter 
alios  tradit  ac  bene  declarat  Hesselius, 
observandum  monens ,  apud  Joannem 
Apostolum ,  peccare  sive  facere  pecca- 
tum,  idem  esse,  quod  apud  Paulum,  am- 
bulare  secundum  carnem,  esse  sub  pec- 
cato,  servum  esse  peccati.  Id  autem  est, 
peccare  mortaliter,  actu  vel  aflPectu.  Sic 
ergo  Joannes  omnem  eum,  qui  manet 
in  Christo ,  dicit  non  peccare,  ecilicet 
dum  manet  in  Christo,  quomodo  Paulns 
dicit,  nos  mortuos  esse  peccato  et  iibera- 
tos  a  peccato,  Rom.  6. ;  item  nullam  esse 
participationem  justitiae  cum  iniquitate, 
2  Cor.  6.  Nam  et  Petrus  ita  loquitur  2 
Epist.  1. :  Haec  enim  facientes ,  non 
peccabitis  aliqiiando. 

Porro  manere  in  Christo,  est,  ei  in- 
haerere,  tamquam  mombrum  suo  capiti, 
sic  ut  vitales  ab  eo  influxus  accipiat. 
Nec  verbum  /Jisvctv,  nianere,  perseveran- 
tiam  Joanni  denotat,  sed  quietem  ali- 
quam ;  quomodo  qnis  dicitur  manere  in 
domo,  ubi  sedem  habet.  Unde  nec  con- 
venit  sensus  iliorum,  qui  sic  exponunt: 
Qui  manet  in  Eo  perseveranter  usque 
in  finem ,  numquam  deinceps  mortaliter 
peccat.  Nam  neqr.e  per  hoc  distinguuntur 
filii  Dei  et  filii  diaboli ;  multi  enim  sunt 
filii  Dei,  id  est  justi,  qui  in  justitia  non 
perseverant. 

Et  omnis,  quipeccat,  nonviditEum, 
nec  cognovit  Eum.  Rem  declarat  ex  op- 
posito.  Nec  tamen  dicit:  JSon  manet  in 
Eo,  sed  :  Non  vidit  Eum  etc,  visionem 
et  notitiam,  ut  alibi,  intelligens  affectivam 
seu  dilectivam,  quam  nemo  habet,  nisi 
qui  manet  in  eo.  Nam,  ut  annotat  Caje- 
tanns,   non  sumus  in  Christo  per  esse 

siihstantiale ,  sed  secundum  mentem, 
qua  cognoscitur  et  videtur  -,  eo  nimirum 
coguitionis  et  visionis  modo ,  quem  dixi. 
Nee  sentit  Joannes ,  eum ,  qui  peccat, 
numquam  vere  credidisse ;  sed  sensus  est, 
eum,  qui  peccat,  tunc,  quando  peccat,  ab 
affectiva  Dei  notitia  alienum  esse.  Ponunt 
enim  praeterita  pro  praesentibus,  vel  He- 
braeo  more,  vel,  ut  vult  Cajetanus,  ad 
significandum  causalitatem  notitiae  et 
visionis  respectu  actus  peccandi  vel  non 
peccandi. 

Sciendum  tamen,  pro  verbo :  cognovit, 
in  Graeco  esse:  syvoxsv.  Quae  vox,  an- 
notante  Erasmo,  significat  actum  inhae- 
rentem;  quasi  dicas:  cognitum  habere. 
Unde  potius  vertendum  putat:  neque  no- 
vitj  quod  praesentis  teraporis  significa- 
tionem  habet.  Visionem  et  cognitionem 
interpretes  fere  pro  synonymis  accipiunt; 
tametsi  Cajetanus  visionem  interpretatur 
notitiam  evidentem,  qua  scilicet  ea,  quae 
fidei  sunt ,  evidenter  cognoscuntur  suh 
ratione  credibiliSj  \\i  loquitur.  At  verisi- 
milius  est,  posterius  verbum  esse  exposi- 
tionem  prioris;  non  vidit,  id  est,  non 
cognovit ;  ne  putaretur  sermo  restrictus 
ad  visionem  claram  et  evidentem. 

7.  Filioliy  nemo  vos  seducat.  Paterna 
admonitio  est  ad  fideles,  ne  se  sinant  in 
errorem  abduci  a  seductoribus ,  qui,  do- 
centes,  opera  ad  salutem  non  esse  neces- 
saria,  sed  fidem  solam,  carni  et  omni 
vitiorum  generi  laxabant  habenas,  quam 
Joannes  Apoc.  2.  vocat  doctrinam  Ba~ 
laam ,  et  doctrinam  Nicolaitarum ,  et 
quam  adscrihit  in  mysterio  mulieri  Je- 
zahel.  Ncc  minus  valet  eadem  haec  ad- 
monitio  adversus  haereticos  hodiernos, 
simili  ratione  popuhim  seducentes,  cum 
negant,  per  bona  opera  queraquam  justum 
esse  coram  Deo ;  sed  justificari  nos  im- 
putative  sola  romissione  (quam  ipsam 
male  exponunt)  peccatorum ;  utique  di- 
recte  contra  id,  quod  sequitur  hoc  loco : 

Qui  facit  justitiam,  jiistus  est.  Con- 
venit  hoc  cum  eo,  quod  dixit  capite  prae- 
cedenti:  Qui  facit  justitiam,  ex  Ipso 
natus  est.  Unde  intelligitur ,  Joanni 
eundem   esse  justum  et  ex  Deo  (vel  ex 


Christo)  natum,  id  est,  adoptione  Dei 
filium.  Est  ct  similis  locus  Ezech.  18. : 
Vir  si  fecerit  judicium  et  justitiam  etc, 
et  in  praeceptis  meis  amhulaverit ,  et 
judicia  mea  custodierit :  hic  justus  est. 
Justitiam  ergo  Joannes  intelligit  non 
habitualem,  sed  opera  bona,  quae  vocan- 
tur  opera  justitiae;  quemadmodum  et 
Augustinus  declarat  in  enarrat.  Psalm. 
118.  conc.  16.  Ex  quo  consequens  est, 
in  operatione  virtutum  consistere  justi- 
tiam  Christianam,  non  autem  in  sola  pec- 
catorum  remissione ;  nec  solum  significari, 
quod  opera  justitiae  sint  signa  quaedam 
exteriora,  quae  arguant,  hominem  esse 
justum  coram  Deo;  sed  esse  ejusmodi, 
quae  rationem  habeant  causae  formalis, 
qua  quis  justus  sit.  Ut  enim  formaliter 
ab  ambulatione  quis  dicitur  ambulans, 
ita  ab  actibus  justitiae ,  quos  exercet, 
quis  dicitur  justus  in  actu,  et  consequen- 
ter  a  justitia  habituali  justus  in  habitu. 
Quemadmodum  et  e  diverso  mala  opera 
formaliter  hominem  constituunt  peccan- 
tem ,  et  macula  ex  eis  contracta  pecca- 
torem. 

Sed  recurrit  dubitatio,  quam  movimus 
ad  finem  capitis  superioris,  et  solvendam 
huc  usque  distulimus.  Quomodo  verum 
sit,  omnem  eum ,  qui  facit  justitiam, 
justum  esse?  cum  multi,  tam  Catechu- 
meni  ,  quam  post  lapsum  poenitentes, 
opera  justitiae  exerceant,  necdum  justi, 
quia  nondum  justificati.  Quae  justificatio 
non  contingit  ordinarie,  nisi  dum  actu 
suscipitur  sacramentum  ad  hoc  institu- 
tum;  adeo  ut  dicat  Augustinus  tract.  13. 
super  Joannem :  Quod,  quantumcumque 
catechumenus  proficiat,  adhuc  sarcinam 
iniquitatis  suae  portat ;  non  illi  dimit- 
titur,  nisi  cum  venerit  ad  haptismum. 
Primum  responderi  potest,  omnem  ejus- 
modi  hominem  justum  dici,  quantum  est 
ex  parte  operum  justitiae ,  quae  facit. 
Sunt  enim  ea  legi  divinae  conformia, 
propter  quod  et  a  Joanne  justitia  vo- 
cantur;  ut  sit  argumentum  a  conjugatis : 
Facit  justitiam ;  ergo  justus  est.  Quali 
ratione  etiam  Cornelius  Centurio,  non- 
dum  Christo  incorporatus ,  Act.  10.  vo- 

catur  religiosus  ac  timens  Deum ,  ciijus 
orationes  et  eleemosynae  ascenderant 
in  memoriam  in  conspectu  Dei;  idem- 
que  a  domesticis  suis,  ad  Petriim  missis, 
non  utique  falso,  justus  ac  timens  Deum 
appellatus.  Veruntamen,  qui  talis  est, 
absolute  justus  dici  non  potest ,  eo  quod 
ipsi  desit  ad  justitiae  complementum  re 
missio  peccatorum  praecedentium,  quo- 
rum  ratione  adhuc  Dei  inimicus  eet,  et 
irae  ejus  obnoxius.  Non  est  autem  ab- 
solute  et  simpliciter  justus  ac  rectus,  cui 
Deus  est  iratus  sic,  ut  reum  adhuc  gehen- 
nae  teneat. 

Alia  responsio  est ,  si  dicamus ,  ejus- 
modi  bominem  justum  esse,  sed  justitia 
actuali,  quae  consistit,  ut  ante  dictum 
est,  in  bonis  operibus ;  a  quibus,  hac  con- 
sideratione,  etiam  formaliter  justus  est. 

Rursus  alia  responsio,  quod  dicatur 
justus  a  justitia  inchoata  et  aliquo  usque 
provecta.  Nam  initium  justificationis  est 
a  fide  et  proposito  novae  vitae  5  progres- 
sus  in  exercitio  bouorum  operum ;  com- 
plemeutum  in  susceptione  gratiae  gratifi- 
cantis.  Multum  autem  profecit  peccator, 
quando  ad  secundum  in  hoc  genere  gra- 
dnm  pervenit,  etiamsi  a  tertio,  ob  cau- 
sam,  difteratur. 

Sed  et  hoc  dici  potest,  Joannis  senten- 
tiam  sic  intelligendam :  Omnis,  qui  facit 
justitiam,  a  peccato  liber,  justus  est  et 
ex  Deo  natus.  Nondum  est  autem  liber  a 
peccato,  qui  reatu  ejus  adhuc  tenetur. 
Hesselii  responsio  est,  Joannem  scribere 
fidelibus  jam  per  baptismum  renatis,  quos 
affirmat  esse  justos  et  filios  Dei,  si  recte 
vivant ;  sin  minus,  regenerationis  gratiam 
non  habere,  etiamsi  percepcrint  ejus  sa- 
cramontum. 

Sicut  et  lUe  justus  est.  Ita  dictum 
fuit  in  fine  capitis  praecedentis :  Si  scitisj 
quoniam  justus  est  etc.  Utrumque  vero 
de  Christo  dici,  circumstantiae  docent. 
Haec  pars  addita  confirmat,  quod  dixi- 
mus,  ex  hoc  loco  destrui  justitiam  haere- 
ticorum  imputativam,  quam  constituunt 
in  Bola  peccatorum  remissione.  Christus 
enim,  qui  perfectissime  justus  est,  quique 
factus  est  nohis  a  Deo  justitia  et  sancti- 


ficatio  et  redemptio,  1  Cor.  1.,  sola  men- 
tis  rectitudine  justus  est,  non  etiam  pec- 
catorum  remissione,  quae  nulla  habere 
potuit;  sicut  et  angeli  sancti  eo  tantum 
modo  justi  sunt.  Verum  quia  nos  homi- 
nes  in  peccatis  nati  sumus,  et  in  multis 
offendiinus  omnes,  Jacob.  3.,  ut  semper 
nobis  necesse  sit  dicere  Deo :  Dimitte 
nobis  dehita  nostra:  idcirco  non  in  sola 
rectitudine  meutis,  ct  virtutum  operatione 
consistit  nostra  justitia,  sed  etiam  in  re- 
missione  peccatorum,  ut,  iis  condonatis, 
jam  vere  justi  simus  (etsi  gradu  longe 
inferiori),  sicut  et  Ille  justus  est.  Nam 
similitudo,  non  aequalitas  significatur. 

8.  Qui  facit  peccatum,  ex  diaholo  est. 
Antithesim  statuit  inter  Christum  et  dia- 
bolum,  et  inter  eos,  qui  justitiam  faciunt, 
et  qui  peccatum ;  quae  autithesis  sic 
explicatur:  Christus  hominibus  auctor  est 
exercendae  justitiae,  diabolus  anctor  pec- 
cati;  ut  proinde  alii  Christum  principem 
habeant,  alii  diabolum.  Porro  Christus 
justitiae  nobis  auctor  est,  tum  quia  a  Dco 
Patre  justitiam  nobis  sua  passione  pro- 
meruit,  tum  quia  justitiae  nobis  exempla 
simul  et  praecepta  tradidit;  diabolus  vero 
peccati  auctor  est  hominibus,  quoniam  et 
primus  peccavit,  et  primus  homini  pecca- 
tum  suggessit  ac  persuasit,  et  ad  omnia 
peccatorum  genera  miseros  homines  in- 
citare  et  impellere  numquam  desistit. 
Igitur  ex  diaholo  esi  omnis ,  qui  facit 
peccatum,  tamquam  ex  eo,  qui  peccati 
sit  auctor  et  parens.  Unde  Dominus  ad 
Judaeos  Joan.  8. :  Vos,  inquit,  facitis 
opera  patris  vestri,  et  iterum :  Yos  ex 
patre  diaholo  estis,  et  desideria  patris 
vestri  vultis  perficere.  Quocirca  ,  qui 
peccatum  faciunt,  ex  diabolo  sunt,  non 
solum  imitatione  (nam  paucorum  est,  imi- 
tari  velle  diabolum  in  eo,  quod  peccant), 
sed  quatenus  peccant,  et  eo  ipso,  quo 
peccant,  suggestionibus  illius  et  tentatio- 
nibus  consentiendo.  Id  enim  significat 
ratio ,  dictis  Domini  verbis  indicata :  Et 
desideria  patris  vestri  vultis  perficere. 

Si  quis  objiciat,  multos  multa  commit- 
tere  peccata  non  ex  suggestione  daemo- 
num,  sed,  ut  B.  Jacobus  loquitur  capito 

primo,  a  propria  concupiscentia  tenta- 
tos,  abstractos  et  illectos,  qui  proinde, 
juxta  sensum  datum ,  dici  uon  possint 
esse  ex  diabolo :  respondeo,  recte  dici, 
diabolum  omuis  peccati  in  humano  genere 
auctorem  esse  suggerendo  atque  sua- 
dendo ;  non  quidem  semper  immediate ; 
sed  quia,  quicumque  peccat,  6x  ea  saltem 
concupiscentia  ad  peccandum  inducitur, 
quae,  diabolo  per  suasionem  auctore,  in- 
vocta  est  et  diflfusa  in  totum  genus  hu- 
manum. 

Quoniam  ah  initio  diabolus  peccat. 
Non  sentit  Apostolus,  ab  initio  suae  crea- 
tionis  diaboium  peccasse,  quomodo  locum 
hunc  quidam  male  intellexerunt ;  quae 
sententia  merito  est  ab  Ecclesia  rejecta 
atque  damnata,  tamquam  Scripturis  ad- 
versa,  quae  docent,  diabolum  per  super- 
biam  cecidisse  e  statu  rectitudinis  ac 
felicitatis,  in  quo  creatus  fuerat ;  quem- 
adraodum  ostendimus  in  secundum  sen- 
teut.  distinct.  3.  Sed  sensus  Apostoli  est : 
Ab  initio,  id  est,  sub  ipsius  mundi  ini- 
tiumj  statim  a  mundi  creatione,  diabolum 
peccasse,  cum  prius  nuUum  esset  in  mundo 
peccatum.  Quo  etiam  sensu  Dominus  de 
eo  dicit  Joan.  8. :  lUe  erat  homicida  ab 
initio.  Nam  et  alibi  illud :  ab  initio,  sic 
accipitur;  ut  Mat^h.  19.  et  Marc.  10.: 
Ab  initio  creaturae  masculum  etfoemi- 
nam  fecit  eos  Deus. 

Jam ,  ut  valeat  probatio ,  quam  facit 
Apostolus,  intelligendum  est,  ita  ab  initio 
diabolum  peccasse,  ut  ab  eo,  vehit  prin- 
cipio  quodam,  peccatum  ad  alios  transiret. 
Nam,  ut  ille  primus  peccavit,  ita  caeteris 
omnibus  ,  quicumque  peccaverunt ,  tam 
angelis,  quam  hominibus,  auctor  peccandi 
fuit.  Hinc  ergo  sequitur,  omnes  eos,  qui 
faciunt  peccatum,  ex  diabolo  esse,  sensu 
nimirum  prius  explicato. 

Notandum  quoque  est,  Apostolum  non 
dicere:  peccavit  ab  initio,  sed:  peccat, 
quia,  ut  ait  Beda,  ex  quo  diabolus  pec- 
care  coepit,  numquam  peccare  desinit. 
Et  quidem  semper  continuo  peccat  dia- 
bohjs,  tum  uno  actu  peccati,  nempe  super- 
biae,  qua  primum  peccavit ;  tum  plurimis 
atque  innumeris  aliis  peccatis,  tentando. 


Uuii.    Eslii    iouiiu.   Tom.  Ul. 


nocendoque  hominibus.  Nam  ab  hujus- 
modi  uumquam  feriatur  aut  cessat,  quia, 
sicut  non  dormitabit,  neque  dormiet, 
qui  custodit  Israel ,  Psalm.  120.,  ita 
numquam  dormitat,  ueque  dormit,  qui 
impugnat  Israel.  Sunt  autem  peccata 
ejus  omuia  mortalia  propter  circumstan- 
tiam  finis ;  quemadmodum  docet  S.  Tho- 
mas  1.  2.  q.  89.  art.  4.  in  corpore  et  ad  3. 

In  hoG  apparuit  Filius  Dei,  ut  dis- 
solvat  opera  diaboli.  In  hoc,  Graece : 
£ig  TOUTO,  ad  hoc,  in  eum  finem.  Dis- 
solvat,  Auaig,  solvat,  seu  potius  solveret, 
Repetit  enim  Apostolus  aliis  verbis  id, 
quod  supra  vers.  5.:  Ille  apparuit ,  ut 
peccata  nostra  tolleret.  Unde  et  mani- 
festum  est,  per  opera  diaboli  significari 
peccata.  Quae  quidem  opera  diaholi  vo- 
cantur ,  quia  diabolus  eorum  omnium 
auctor  est  ea  ratione ,  quam  superius 
attulimus.  Patet  etiam,  haec  duo :  tollere 
peccata ,  et  dissolvere  opera  diaboli, 
eadem  esse,  saltem  concomitanter.  Ita- 
que  sensus  est:  Dei  Filium  propterea 
in  nostrae  carnis  substautia  apparuisse, 
id  est,  incarnatum  esse,  ut  per  suam  pas- 
sionem  solveret  ac  destrueret  peccata, 
quae  diabolus  in  genus  humanum  invexit. 

Itaque  solvisse  ea  dicitur,  quia  pre- 
tium  dedit  redemptionis,  quo  solverentur 
et  abolerentur  peccata ,  propter  quae 
eramus  sub  diaboli  potestate  captivi. 
Qui  legunt :  solvat  aut  dissolvat ,  re- 
ferunt  hoc  verbum  ad  effectus  passionis, 
quos  omni  tempore  Filius  Dei  in  homini- 
bus  operatur;  videlicet  convertendo  pec- 
catores  et  salutarem  poenitentiam  iis  in- 
spirando  ;  deinde  peccata  seu  peccatorum 
maculas  ex  animis  delendo,  poenasque 
simul  pro  iis  debitas  remittendo ;  denique 
peccatorum  reliquias  omnes  penitus  au- 
ferendo.  Solvit  autem  opera  diaboli 
Filius  Dei  non  in  omnibus  hominibus, 
sed  in  electis,  Nam  in  reprobis  ea  pec- 
cata,  cum  quibus  hinc  discedunt,  num- 
quam  solvuntur.  Hanc  solvendi  potesta- 
tem  Christus  ex  parte  quadam  commu- 
nicavit  Ecclesiae  praelatis,  quibus  dixit : 
Quaecumque  solveritis  super  terram, 
erunt  soluta  et  in  coelo,  Matth.  18.,  et: 

Quorum  remiseritis  peccata,  remittun- 
tur  eis,  Joan.  20. 

Quaeres,  an  mors  hoc  loco  diceuda  sit 
opus  diaboli.  Non  apparet.  Nam  ,  ut 
ostendimus,  eadem  Joanni  sunt,  opera 
diaboli  et  peccata^  mors  autem  pecca- 
tum  non  est,  sed  poena  peccati,  Deum 
habens  auctorem.  Nec  enim  in  Christo 
locum  habere  potuit  opus  diaboli ,  ipso 
testante:  Venit  princeps  hujus  mundij 
et  in  me  non  habet  quidquam,  Joan. 
14.;  et  tamen  mortuus  est  Cbristns.  De- 
struitur  autem  mors  per  Christum,  non 
quod  ipsa  sit  opus  diaboli,  sed  quod  ex 
opere  diaboli,  justo  Dei  judicio,  subsecuta. 
Nam  per  peccatum  mors,  Rom.  5, 

Patet  insnper  (ut  et  hoc  obiter  adda- 
mus),  ea  signa,  quibus  ad  nocendum  ho- 
minibus  utuntur  malefici,  non  esse  Joanni 
opera  diaboli ;  t&mqaam  ea  Christi  ex- 
emplo  dissolvere  ac  destruere  debeamus, 
ut  argumentantur  quidam.  Non  enim  ea 
signa  peccata  sunt,  sed  Dei  creaturae,  ex 
pacto  diabolico  positae  vel  adhibitae  ad 
nocendum.  Et  quidem  ea  solvere  licet  ac 
destruere  iu  nefarii  pacti  detestationem ; 
sed  non  eo  fine,  ut,  illis  amotis  aut  de- 
structis,  a  nocendo  cesset  diabolus;  id 
enim  esset  miscere  se  pacto  diaboli, 
quemadmodum  latius  ostendi  super  4. 
sent.  dist.  34. 

9.  Omnis,  qui  natus  est  ex  Deo,  pec~ 
catum  non  facit.  Adducit  hanc  senlen- 
tiam  Apostolus  ad  discrimen  statuendum 
inter  filios  Dei  et  filios  diaboli ;  quemad- 
modum  et  illam  superiorem  huic  similem : 
OmniSj  qui  in  Eo  m.anetj  non  peccato 
ideoque  eimiliter  est  expouenda,  nimirum 
hoc  sensu:  Nemo  natus  ex  Deo ,  id  est, 
per  regenerationem  et  gratiam  adoptiouis 
factus  Dei  filius,  dum  talis  est,  facit  seu 
committit  peccatum  grande,  qucd  mortaie 
vocamus.  Nam  de  hiijusmodi  peccato 
Joaunem  agere,  jam  supra  dictum  ac  de- 
claratum  est.  Repetit  eandem  sententiam" 
infra  cap.  5.  v.  18.  Quem  locum  ,  ut  et 
huuc  praesentem,  sunt,  qui  intelligant  de 
certo  quodam  genere  peccati,  quod  in 
Spiritum  sanctum  committitur;  id  est, 
de  impugnatione  manifestatae  veritatis. 


lidem  natos  ex  Deo  iuterpretantur  prae- 
destinatos,  quos  existimaut,  ex  sententia 
Joannis,  ita  a  Deo  conservari,  ut  in  ejus- 
modi  peceatum  numquam  labantur.  Sed 
haec  interpretatio  fundamentum  non  ha- 
bet,  ut  nec  ipsa  opinio;  quemadmodum 
ostendemus  ad  iliud  cap.  5. :  Est  pecca' 
tum  ad  mortem. 

Rectius  S.  Bernardus  lib.  de  gratia  et 
lib.  arb.,  citans  hoc  Joannis  testimonium ; 
Hoc,  inquit,  dictum  est  de  praedestina- 
tis  ad  vitam ;  non  quod  omnino  non 
peccent,  sed  quod  peccatum  ipsis  non 
imputetur ,  quia  vel  punitur  condigna 
poenitentia,  vel  in  caritate  absconditur. 
Item  serm.  1.  iu  Septuagesima :  Non 
peccat,  inquit,  id  est,  non  permanet  in 
peccato,  quia  conservat  eum,  ut  perire 
non  possit,  ea,  quae  falli  non  potest, 
generatio  coelestis.  (Respicit  enim  Ber- 
nardus  ad  rationem  eap.  5.  subjunctam : 
Sed  generatio  Dei  conservat  tum) ;  vel 
non  peccat,  id  est,  tantundem  est,  ac  si 
non  peccet,  eo  quod  non  imputeiur  illi 
peccatum.  Haec  ille.  Quem  tamen  non 
esse  germanum  sensum  istius  sententiae, 
a  Joanne  toties  iteratae,  sed  eum,  quem 
primo  dixi,  satis  liquet  ex  antedictis  v.  6. 
Quod  et  confirmatur  ex  ratione  ,  quam 
hoc  loco  subjungit: 

Quoniam  semen  Ipsius  in  eo  manet. 
Hoc  semen  Dei  varie  exponitur.  Quidam 
esse  dicunt  Spiritum  sanctum  nos  regene- 
rantem;  nonnulli  Filium  Dei;  alii  gra- 
tiam  Spiritus  sancti;  alii  caritatem  Dei, 
si  tamen  haec  a  gratia  Spiritus  sancti  di- 
versa  est ;  rursus  alii  verbum  Dei ,  fide 
non  otiosa  susceptum.  Quae  omnia  etsi 
probabiliter  dicantur,  ac  fere  eodem  re- 
cidant,  tamen  ex  mente  B.  Joannis  esse 
videtur,  ut  per  semen  Dei  intelligatur 
nativitas  spiritualis,  qua  ex  Deo  renati 
sumus  et  facti  filii  Dei.  Sic  enim  Joan- 
nes  se  ipsum  exponere  videtur  cap.  5., 
ubi,  cum  similiter,  ut  hoc  loco,  dixisset: 
Omnis,  qui  natus  est  ex  Deo,  non  pec- 
cat ,  pro  ratione  subjecit  haec  verba : 
Sed  generatio  Dei  conservat  eum ;  tam- 
quam  illa  generatio  Dei ,  conservans 
hominem  ex  Deo  natum ,  sit  hoc  semeu 

Dei  manens  in  homine,  qui  ex  Deo  natiis 
est.  Sensus  igitur  est,  eum,  qui  natus  est 
ex  Deo,  propterea  non  peccare,  quia  nati- 
vitatem  illam  seu  filiationem  Dei  in  se 
habet  manentem,  cum  qua  peccatum  non 
consistit.  Dicitur  autem  manere  in  illo 
nativitas  illa  divina,  non  quod  in  eo 
permaneat  usque  in  finem  (non  enim  hic 
de  perseverantia  sermo  est) ;  sed,  ut  ex- 
positum  est  supra  v.  6.,  quia  permanenter 
inest  atque  inhaeret,  velut  quiescens,  re- 
sidens  et  inhabitans.  Quod  non  fit  sine 
qualitate  aliqua  permanente,  ut  hinc 
recte  statuatur  gratia  permanenter  in- 
haerens  animae,  quam  vocamus  gratiam 
habitualem. 

Et  non  potest  peccare ,  quoniam  ex 
Deo  natus  est.  Hujus  quoque  partis  va- 
riae  sunt  expositiones ,  prout  verbum 
potest  varie  solet  accipi.  Quidam :  non 
potest ,  exponunt;  non  debet;  ac  si  dicat 
Apostolus :  Non  licet  ei  peccare,  videlicet 
ob  acceptam  a  Deo  tantam  gratiam,  qua 
filius  Dei  factus  sit.  Hic  sensus  est  apud 
Augustinum  lib.  de  natura  et  gratia^  cap. 
14.,  et  apud  Orosium  in  Apologia.  Alius 
sensus :  Non  potest,  id  est,  non  vult, 
habituali  scilicet  volantate.  Quomodo  ex- 
ponit  Oecumenius.  Item  alius :  Non  pot- 
est  peccare,  quatenus*ex  Deo  natus  est; 
sed  hoc  modo  nec  venialiter  potest  peccare. 

Porro  Calvinus  et  alii  nostrae  aetatis 
haeretici  sic  intelligunt:  Non  potest  ita 
peccare,  quin  semper  in  eo  maneat  illud 
semen,  quo  regeneratus  est ;  quod  incor- 
ruptibile  esse  dicunt  et  exstingui  non 
posse,  sed  perpetuam  vim  ac  vigorem 
retinere;  licet  interdum  ad  tempus  sup- 
primi  contingat,  ut  vim  suam  non  exserat, 
instar  carbonis  vivi  cineribus  undique 
contecti.  Sed  hic  sensus  olim  in  Jovi- 
niano  damnatus  est,  et  apertissimis  Scri- 
pturis  repugnat,  quae  docent,  a  gratia 
Dei  posse  hominem  excidere,  et  in  damna- 
bilia  peccata  incidere.  Item,  perseveran- 
tiam  fidei  et  caritatis  esse  specialia  Dei 
dona,  non  omnibus  fidelibus  et  justis  com- 
munia.  Quo  pertinent  innumerabiles  ex- 
hortationes  ad  perseverandum  in  fide  et 
sancta  conversatione. 


Vetus  autem  ac  germanior  hujus  loci 
intellectus  est ,  quem  tradit  Hieronjmus 
lib.  2.  contra  Jovin. :  Non  potest  peccare, 
quamdiu  manet  fillus ;  sensu  videlicet 
composito,  ut  ajunt  Logici,  quem  declarat 
addita  ratio  :  quoniam  ex  Deo  natus  est. 
Nam  et  eadem  ratio  praecessit :  quoniam 
semen  Ipsius  in  eo  manet.  Breviter  ergo 
tale  est ,  quod  Apostolus  dicit :  Stare 
simul  haec  duo  non  possunt,  peccare  et 
esse  filium  Dei.  Similes  sunt  locutiones, 
illa  Pauli :  Qui  in  carne  sunt,  Deo  pla- 
cere  non  possunt,  Eom.  8. ;  illa  Christi : 
Non  potestis  Deo  servire  et  mammonae, 
Matth.  6. 

10.  In  hoc  manifesti  siint  filii  Dei  et 
filii  diaboli.  Id  est:  Hoc  signo  digno- 
scuutur  in  hoc  saeculo  inter  se  filii  Dei 
et  filii  diaboli,  quod  isti  peccant,  illi  non 
peccant.  Refertur  enim  illud :  in  hoc,  iv 
TOUTO)^  ad  praecedentia ,  ubi  dixit :  Qui 
facit  peccatum,  ex  diaholo  est;  et:  Qui 
natus  est  ex  Deo ,  peccatum  non  facit. 
Unde  patet,  illas  sententias  de  peccato 
mortifero  debere  intelligi.  Non  enim  ve- 
nialia  peccata,  sed  mortalia,  discernunt 
filios  diaboli  a  filiis  Dei.  Liquet  etiam, 
filios  Dei  intelligi  secundum  praesentem 
justitiam,  non  secundum  aeternam  prae- 
destinationem.  Nam  et  filii  diaboli  intel- 
liguntur  secundum  praesentem  injustitiam. 

Porro  sicut  discrimen  inter  filios  Dei 
et  diaboli  hic  assignatur  per  peccare  et 
non  peccare,  id  est,  per  malum  affirma- 
tum  et  negatum:  ita  recte  statuitur  per 
diligere  et  non  diligere ,  id  est,  per  bo- 
num  affirmatum  et  negatum.  Quod  discri- 
men  indicat  infra  vers.  14.  et  capite 
sequenti  vers.  7.  et  8.  Unde  est  illud 
praeclare  dictum  ab  Augustino,  tractante 
hunc  locum :  Dilectio  sola  discernit  inter 
filios  Dei  et  filios  diaboli.  Signent  se 
omnes  signo  crucis  Christi;  respondeant 
smnes:  Amen!  Cantent  omnes:  Alle- 
luja;  baptizentur  omnes ;  intrent  Ec" 
clesias;  non  discernuntur  filii  Dei  a 
filiis  diaboli,  nisi  caritate.  Qui  habent 
caritatem,  nati  sunt  ex  Deo ;  qui  non 
habent,  non  sunt  nati  ex  Deo.  Quid- 
quid  vis,  habe ;  hoc  solum  non  habeas; 

nihil  tihi  prodest.  Alia  si  non  haheas, 
hoc  hahe,  et  implesti  legem.  Qui  enim 
diligit  alterum ,  legem  implevit ,  et: 
Plenitudo  legis  caritas.  Haec  Augusti- 
niis,  quae  fere  eadem  ex  illo  Beda  retulit 
in  suum  coramentarium. 

Ex  hac  autem  Apostoli  doctrina  non 
est  consequens ,  in  hoc  saeculo  mani- 
festum  nobis  esse,  qui  sunt  filii  Dei,  qui 
filii  diaboli;  qui  justi ,  et  qui  injusti. 
Sentit  enim  Joannee,  ea,  quae  dicta  sunt, 
peccare  et  non  peccare,  diligere  et  non 
diligere  f  certissimas  esse  notas  et  signa 
hujus  discriminis ;  non  tamen  semper  no- 
bis  evidentia ;  sed  quantum  signa  cogno- 
scere  possumus ,  tantum  etiam  judicare 
nos  posse  de  hominibus  per  illa  discer- 
nendis. 

Omnis,  qui  non  est  justus,  non  est  ex 
Deo.  Graeca  et  Syriaca  sic  habent:  Om- 
nis  non  faciens  justitiam  etc.    Sed  idem 
est  sensus.    Jam  enim  supra  dictum  est, 
quod  ,    qui  facit  justitiam  ,  justus  est. 
Et  nostra  lectio   omnium  est  Latinorum, 
etiam  antiquissimorum,  Tertulliani  libro 
de  pudicitia,  cap.  19.,  et  Cypriani  lib.  3. 
ad  Quirinum,  testimonio  tertio.     Spectat 
haec  pars    ad   declarationem    supradicti 
discriminis:    Quisquis ,   inquit,   non   est 
justus,   et  justitiam   non  facit,   id   est, 
opera  justitiae  nou  exercet,  non  est  ex 
Deo  natus,  proinde  nec  inter  filios  Dei 
numerandus.  Ex  quo  relinquit  intelligen- 
dum,  quod  sit  ex  diabolo,  id  est,  filius 
diaboli.     Simnl  innuit,  non  eos  solos  a 
semine  Dei  alienos  esse,    et  ad  diaboli 
semen  pertinere,  qui  gravia  peccata  com- 
mittunt ;   verum   etiam   qui   bona ,   quae 
facere  deberent,  omittunt  (quod  est  non 
facere  justitiam) ;   atque  hos  etiam  gene- 
rali  sententia  ,   qua  dixerat :    Qui   facit 
peccatum,  ex  diabolo  est,  comprehendi. 
Sunt  enim  peccata  grandia  atque  morti- 
fera    non    solum    commissionis ,    sed    e^ 
omissionis. 

Et  qui  non  diligit  fratrem  suum. 
Supple  ex  eo ,  quod  praecedit:  non  est 
ex  Deo.  Addit  autem  Apostolus:  Et  qui 
non  diligit  fratrem  suum,  non  tamquam 
aliquid  diversum  a  priore,  illo  sciJicet: 


qui  non  facit  justitiam ;  sed  raagis  do- 
cendi  et  explicandi  causa,  ne  quis  sibi 
placeat ,  tamquam  justitiam  faciens ,  qui 
fratrem  non  diligit.  Nam  justitia  Chri- 
stiana  principaliter  in  dilectione  consistit, 
primum  Dei,  deinde  proximi.  Cur  autem 
proximum  potius  nominet,  quam  Deum, 
ipse  causam  reddit  capite  sequenti,  versu 
peuultimo,  ibidem  a  nobis  explicandam. 

Fratrem  quidam  interpretantur  Chri- 
stianum,  eo  quod  Christiani  initio  se  mu- 
tuo  fratres  appellareut.  Verum  illa  tam 
stricta  fratris  acceptio  non  convenit  huic 
loco.  Respicit  enim  Joannes  procul  dubio 
tum  ad  Dei  praeceptum  in  lege:  Diliges 
amicum  seu  proximum  tuum  sicut  te 
ipsum  ,  Lev.  19.;  tum  ad  mandatum 
Christi ,  quod  capite  praecedenti  vers.  8. 
vocavit  novum  mandatum,  quodque  ex- 
stat  in  Evangelio  Mattb.  5.  et  Joan.  13. 
et  15.  Constat  autem,  his  mandatis,  se- 
cundum  veram  intelligentiam ,  praecipi 
dilectionem  non  eorum  tantum,  qui  nobis- 
cum  ejusdem  sunt  religionis,  sed  et  alio- 
rum  oranium ,  etiam  infidelium  et  ini- 
micorum,  quos  omnes  proximi  nomen 
comprehendit.  Igitur  frairem  intellige 
proximum,  id  est,  quemlibet  horainem. 
Sunt  enim  omnes  horaines  inter  se  fratres 
propter  communem  parentem  Deum,  ad 
quem  etiam  ista ,  quae  nobis  omnibus 
praecipitur,  fratris  dilectio  referenda  est. 
Vide  supra  ad  cap.  2.  vers.  9.  et  infra 
ad  initium  cap.  5. 

11.  Quoniam  haec  est  annuntiatio, 
quam  audistis  ab  initio ,  ut  diligatis 
alterutrum.  Diligatis,  Graece:  ayaTcdi- 
]i£v,  diligamus ;  quemadmodum  et  Au- 
gustinus  legit,  et  nonnulli  codices  Latini ; 
tametsi  id  sensum  non  mutat.  Annuntia- 
tionem  vero  dixit  pro  re  annuntiata.  Hoc 
vobis,  inquit,  annuntiatum,  traditum  est, 
cum  primum  facti  estis  Christiani ;  sic 
instituti  estis  ab  initio ,  ut  omnes  nos  in- 
vicem  diligaraus ;  adeo  quidem,  ut  siae 
eo  filii  Dei,  Christique  discipuli  esse  non 
possimus.  Haec  enim  est  tessera  discipu- 
lorum  ejus ,  ipso  testante  Joan.  13.:  In 
hoc  cognoscent  omnes,  quia  discipuli 
mei  estis,  si  dilectinnem  habueritis  ad 

invicem.    Hinc  ergo  sequitur,  eum,  qui 
fratiein  non  diligit,  ex  Deo  non  esse. 

12.  Non  sicut  Cain,  qui  ex  maligno 
erat.  Graeci  legunt  absque  relativo :  Non 
sicut  Cain  ex  malo  erat.  Utrovis  modo 
legatur,  supplemento  opus  est  ad  con- 
structionem.  Juxta  Graecam  lectionem 
ita  suppleri  et  construi  textus  poterit : 
Ut  diligatis  aJterutrum,  et  non  oderitis 
fratres,  ne  sitis  ex  diabolo ,  sicut  Cain, 
odio  fratrem  prosequens,  ex  malo  erat. 
Juxta  Latiuam  brevius  et  commodius 
hoc  modo :  Ut  diligatis  alterutrum,  non 
agentes,  sicut  Cain,  qui  ex  malo  erat. 
Nam  sic  agere ,  id  est ,  fratrem  odisse  et 
occidere,  quod  ille  fecit,  non  est  diligere 
fratrem ,  sed  dilectioni  fraternae  e  dia- 
metro  contrarium.  Adfert  Apostolus  ex- 
emplum  Cain,  qui  et  primus,  et  insignis 
fuit  osor  ac  persecutor  fratris,  et  inter 
homines  quodammodo  caput  atque  arche- 
typus  raalorum ,  a  quo  civitas  diaboli 
ceperit  initium.  Malignus  seu  malus, 
Graece:  6  uovrjpoc;  ,  per  antonomasiam 
diabolus  intelligitur,  velut  capite  prae- 
cedenti  vers.  13.  et  14.,  et  alibi  frequen- 
ter.  Hinc  alii,  vim  articuli  volentes  ex- 
primere  ,  vertunt :  ex  illo  malo ,  id  est, 
ex  diabolo,  qui  in  malitia  tenet  principa- 
tnm.  Fuit  autem  Cain  ex  diabolo ,  ut 
patre,  sicut  declaratum  est  supra ;  ac  pro- 
inde  diaboli  filius,  et  filius  quidem,  non 
qualiscumque,  sed  primogenitus. 

Et  occidit  fratrem  suum.  Et  eodem, 
inquit,  maligno,  id  est  diabolo,  instigante, 
ut  qui  erat  homicida  ab  initio,  Joan.  8  , 
occidit  fratrem  suum  Ahel.  Hic  nimirum 
primus  fuit  fiuctus  odii  fraterni.  Historia 
nota  est  ex  Gen.  4. 

Et  propter  quid  occidit  eum  ?  Graeca 
sonant :  Et  cujus  gratia  occidit  eum  ? 
seu  plenius:  Et  cujus  rei  gratia?  Sic 
enim  verterunt  Erasmus  et  alii ,  quasi 
quaeratur  causa  finalis.  Verum  responsio, 
quam  Joannes  suae  reddidit  interroga- 
tioni,  declarat,  non  finalera  causam  occi- 
siouis  requisitara  faisse,  sed  causam  in- 
vidiae  et  odii,  quo  motus  fuit  ad  occiden- 
dum  •,  ut  proinde  rectius  verterit  interpres 
noster,  et  eum  secutus  Hentenius :  propter 


quid?  ac  si  quaereret  Apostolus:  Quid 
movit,  quid  impulit  eum,  ut  occideret 
fratrem  ?  Responsio : 

Quoniam  opcra  ejus  maligna  erant, 
fratris  autem  ejus  justa.  Occidit  eum, 
inquit,  invidia  motus,  qua  invidebat  ei 
gloriam,  quam  ex  bonis  operibus  habebat, 
persequens  in  eo,  quod  bonus  erat.  Cum 
enim  ambo  sacrificium  Deo  offerrent, 
respexit  Dominus  ad  Abel,  et  ad  mu^ 
nera  ejus,  ait  Scriptura ;  ad  Cain  autem, 
et  ad  munera  illius  non  respexit.  En 
gloria,  quam  ex  bonis  operibus  habuit 
Abel,  Deo  videlicet  sacrificium  ejus,  et 
justitiam,  et  opera  approbante  signo  ali- 
quo  manifesto.  Quod  quale  fuerit,  indicat 
versio  Theodotionis  ab  Hieronymo  relata 
in  traditionibus  super  Genesim.  Ea  sic 
habet:  Et  inflammavit  Dominus  super 
Abel  et  super  sacriflcium  ejus ;  super 
Cain  autem,  et  super  sacrificium  ejus 
non  inflammavit.  Quae  nimirum  inflam- 
matio  videtur  ea  fuisse,  qua  sacrificium 
Abel  incensum  et  inflamraatum  fuit  igne 
coelitus  imraisso;  quemadmodum  et  alias 
factum  legitur  in  sacrificiis  Deo  placitis, 
ut  Lev.  9.,  2  Par.  8.  et  3  Reg.  18.  Cain 
igitur,  cujus  sacrificium  non  inflammavit 
ignis  coelestis,  igne  succensus  est  invidiae 
et  odii  adversus  fratrem ;  quibus  duabus 
facibus  agitatus ,  eum  interfecit.  Quod 
exemplum  optime  convenit  instituto  B. 
Joannis,  ut  qui  agat  de  ea  fratris  di- 
lectione  ,  qua  diligitur ,  ut  bene  vivat  et 
Deo  inhaereat;  itemque  de  eo  odio,  quod 
patitur,  quia  bene  vivit  et  Deo  carus  est. 
Quod  odium  proprie  diabolicum  est,  ac 
proprie  diaboli  filios  facit.  Nam  ex  hnjus- 
modi  odio  diabolus  hominem  ab  initio 
persecutus  dejecit,  ac  duplici  morte,  cum 
toto  genere ,  occidit.  Tale  fuit  odium 
Judaeorum  adversus  Christum ,  quorum 
vox  est  apud  Sapientem  cap.  2. :  Circum- 
veniamus  justum,  quoniam  contrarius 
est  operibus  nostris,  et  improperat  no- 
bis  peccata  legis.  Imo  generalis  est  sen- 
tentia  B.  Augustini  in  enarrat.  Psalm. 
1 28. :  Omnis  malus  ideo  persequitur 
bonum ,  quia  non  illi  consentit  bonus 
ad  malum. 

13.  Nolite  mirari,  fratres,  si  odit  vos 
mundus.  Graece  et  Syriace  :  fratres  mei. 
Subjicit  hoc  Apostolus  ad  cousolationem 
fidelium,  ut  ne  mirentur,  tamquam  de  re 
nova,  quod  multis  sint  exosi ;  cum  res  sit 
valde  vetus,  bonos  odium  et  persecutio- 
nem  sustinere  a  malis.  Quemadmodum 
exemplo  Cain  demonstratum  est.  Levius 
autem  ferendum  est  malum  ,  quod  nec 
novum  est,  nec  insolitum,  et  quod  habeas 
cum  omnibus  bonis  commune.  Omnes 
enim,  qui  pie  volunt  vivere  in  Christo 
Jesu,  persecutionem  patientur,  2  Tim.  3. 
Mundum  vocat  raultitudinem  hominum, 
quorum  plurimi  mali  sunt. 

14.  Nos  scimus  y  quoniam  translati 
sumus  de  morte  ad  vitam.  Pertinet  hoc 
ad  consolationis  amplificationem ;  nc  si 
dicat :  Quamvis  impii  nos  odio  persequan- 
tur,  etiam  ad  mortem  usquc,  tameu  iliud 
in  mediis  malis  consolari  nos  debet  ac 
recreare,  quod  sciamus  ,  translatos  nos 
esse  de  morte  ad  vitam.  Cum  autem 
multiplex  sit  mors  et  vita,  tam  animae, 
quam  corporis,  uti  dih'genter  Hesselius 
in  commentario  declarat :  illa  mors  hic 
intelligitur,  qua  dicitur  anima  mortua,  vel 
homo  mortuus  morte  peccati;  quomodo 
dixit  Pauliis  de  vidna,  1  Tim.  5. :  Quae 
in  deliciis  est,  vivens  mortua  est ;  et  illa 
vita ,  qua  vivere  dicitur  vel  anima ,  vel 
homo  vita  justitiae;  ut  mortis  uomine 
peccatum,  et  vitae  nomine  justitiam  ac- 
cipiamus,  sitque  sensus :  Nos  scire,  quod 
translati  sumus  de  morte  peccati  ad  vi- 
tam  justitiae.  Quamquam  et  sic  intelligi 
potest,  quod  translati  sumus  e  statu  mor- 
tis  aeterni  ad  statura  aeternae  vitae ; 
nempe  quod  ad  meritum  attinet.  Cum 
enim  essemus  per  peccatum  obnoxii  ge- 
hennae,  facti  sumue  per  jjstitiam  regni 
coelestis  haeredes.  Ut  proinde  tnors  in- 
telligatur  totius  horainis  aetema  perditio, 
vita  autem  aeterna  felicitas. 

Caeterura  non  illud  sentit  Apostolus, 
unumqueraque  fidelera  certo  scire ,  quod 
sit  translatus  de  raorte  ad  vitam,  et  pru- 
inde  in  statu  gratiae  constitutus ;  quo- 
modo  locum  hunc  et  similes  prave  sectarii 
interpretantur  pro  sua  fide  speciali;  sed 


sermo  generalis  est,  in  persona  fidelium 
scriptus,  et  ita  exponendus:  Nos  Chri- 
stiani  certa  fide  novimus,  omnes  honos 
fideles ,  quorum  e  numero  nos  esse, 
singuli  confidimus ,  translatos  esse  de 
morte  ad  vitam.  Dicit  autem:  translati 
sumus ,  scilicet  a  Deo,  ut  non  nostris 
viribus  aut  meritis,  sed  Dei  gratiae  totum 
salutis  nostrae  beneficium  noverimus  at- 
tribuendum.  Sic  et  Paulus  Col.  1.:  Eri- 
puit  nos,  inquit,  de  potestate  tenebra- 
rum,  et  transtulit  in  regnum  Filii  di- 
Jectionis  suae. 

Quoniam  diligimus  fratres.  Non  hic 
significatur  meritum,  aut  omnino  causa 
dictae  translationis,  quasi  prius  sit,  dili- 
gere  fratres ,  posterius  autem  et  effeetus 
illius,  transferri  de  morte  ad  vitam,  id  est 
justificari.  Neque  enim  opera  bona  prae- 
cedunt  justificandum ,  sed  sequuntur 
justificatum ,  ut  concinne  B.  Auguetiuus 
dicit  lib.  de  fide  et  operibus ,  cap.  14. 
Nam  per  justificationem  creamur  in  bo- 
nis  operibus,  quae  praeparavit  Deus, 
ut  in  illis  ambulemus,  Eph.  2.  Sed  cau- 
salitas  haec  referenda  est  ad  cognitionem. 
Nam  ex  dilectione  fraterna  velut  effectu 
et  signo  cognoscimus,  nos  de  morte  ad 
vitam  translatos  esse ;  et  quantum  de  illa 
certi  sumus ,  tantum  et  de  isto.  Redeai 
uyiusquisque,  inquit  hoc  loco  Augustinus, 
ad  cor  suum;  si  ibi  invenerit  caritatem 
fraternam,  securus  sit,  quia  transiit  a 
morte  ad  vitam. 

Veruntamen,  etsi  dilectio  Dei  et  pro- 
ximi  justificationem  nostram  totam,  cujus 
initium  est  a  fide,  nec  raereator,  nec  prae- 
cedat,  sed  sub  ea  comprehendatur  tam- 
quara  pars  ejus;  irapetrat  tamen  remis- 
sionis  gratiara  ,  juxta  verbum  Domini 
Luc.  7. :  Remittuntur  ei  peccata  multa, 
quoniam  dilexit  multum.  Sed  et  augen- 
dae  justificationis  est  causa,  ut,  quijustus 
est,  opera  caritatis  exercendo  justificetur 
adhuc,  Apoc.  ultimo. 

Qui  non  diligit ,  manet  in  morte. 
Addit  suo  more  merabmm  oppositum.  In 
Graeco  et  Syriaco  casus  exprimitur  verbi 
transitivi :  Qui  non  diligit  fratrem,  ma- 
net  in  morte ,  qui  facile  ex  praecedenti- 

bus  suppletur.  Mortem  intellige,  utsupra, 
vel  peccati  ,  vel  damnationis  aeternae, 
quantum  ad  meritum  et  reatum  attinet. 
Igitur,  qui  non  diligit  fratrem,  id  est, 
officia  dilectionis,  qunm  opus  est,  ei  non 
impendit ,  manet  m  morte  jam  dicta, 
quia  ab  ea  ad  vitam  non  transfertur; 
remanens  videlicet  iu  eo ,  aut  certe  reci- 
dens  in  illud,  in  quo  natus  est,  in  pecca- 
tum,  et  statum  damnationis.  Estque  cer- 
tissimum  hujus  signum ,  non  diligere 
fratrem. 

Quidam  non  diligere  fratrem  ex- 
ponunt:  odisse  fratrem,  tam  hoc  loco, 
quara  supra  vers.  10.  Sed  nulla  necessi- 
tas  est  hujus  expositionis,  imonec  utilitas. 
Constat  enim,  non  solum  odiendo  et  per- 
sequendo,  sed  et  non  diligendo,  et  carita- 
tis  officia  non  exhibendo,  multos  peccare 
mortaliter,  quibus  utile  est,  ut  sciant,  se 
manere  in  morte,  nisi  resipiscant.  Abunde 
id  docent  verba  Christi  judicis  ad  repro- 
bos :  Discedite  a  me,  maledicti.  Esurivi 
enim,  et  non  dedistis  mihi  m,anducare 
etc. ,  Matth.  25.  Sed  et  sanctus  Joannes 
infra  negat,  caritatem  in  eo  manere,  qui 
a  fratre  necessitatem  patiente  viscera  sua 
clauserit,  vers'.  17. 

15.  Omnis,  qui  odit  fratrem  suum, 
homicida  est.  Obiter*  attexit  praecedenti 
sententiae  aliquid,  vehiti  incremento  quo- 
dam  orationis,  quod  faciat  adversus  odium 
fratrum ;  quasi  dicat :  Si  manet  in  morte, 
qui  non  diligit;  quo  loco  creditis  esse 
eum,  qui  fratrem  non  tantura  non  diligit, 
sed  etiam  odit  ?  Vobis  affirmo  ,  illum 
coram  Deo  esse  homicidam.  Sed  quo- 
modo  vera  eit  haec  Apostoli  sententia 
tam  generaliter  enuntiata ,  dubitatur; 
praesertim  cum  superiori  capite  de  eo, 
qui  odit  fratrem,  non  plus  dixerit,  semel 
'et  iterum,  quam  quod  in  tenebris  sit,  et 
in  tenebris  ambulet;  quod  commune  est 
omni  peccanti  mortaliter.  Nec  vero  suffi- 
cit  hunc  locum  sic  exponere:  Quisquis 
fratrem  suum  odit,  homicida  est  suiipsius, 
quia  fratrem  odiendo,  suam  ipsius  ani- 
mam  occidit,  secundum  illud  Sap.  16.: 
Homo  occidit  per  malitiam  animam 
suam.    Plus  enim  Joannem  dicere  velle, 


manifestum  est.  Nara  respicit  ad  Cain 
interfectorem  fratris,  et  cum  illo  com- 
parat  omnem  eum,  qui  fratrem  suum  odit. 
Igitur  homicidam  intelligit  eum,  qui  al- 
terius  sit  interfector.  IJnde  nec  satis  est 
huic  sententiae,  si  ideo  dicatur  homicida 
fratris,  quia,  dum  fratrem  ex  odio  per- 
sequitur,  provocat  eum  ad  iram  et  discor- 
diam,  et  sic,  quantum  in  ipso  est,  occidit 
eum  in  anima ,  ut  explicat  glossa  ordina- 
ria.  Non  enim  hujusmodi  fratris  occisioni 
respondet  exemplum  Cain  et  aliorum,  qui 
propter  justitiam  fratres  oderunt ,  occi- 
derunt,  et  martjres  fecerunt. 

Rectius  igitur  duobus  modis  intelligi 
potest,  omnem  eum,  qui  fratrem  odit, 
homicidam  esse:  Vel  quia  omne  frater- 
nura  odium  saltem  dispositio  quaedam  est 
ad  homicidium,  alia  reraotior,  alia  propin- 
quior,  sicut  imperfectum  dispositio  est 
ad  perfectum ;  qua  ratione  omnis  iniquus 
motus  ad  nocendum  fratri  in  homicidii 
genere  deputatur;  quemadmodum  et  om- 
nis  motus  libidinoeus  ad  genus  moochiae 
pertinet.  Vel  quia  completum  odium  fra- 
tris,  etiamsi  lateat  in  animo,  nec  in  opus 
erumpat,  homicidium  animo  et  voluntate 
constituit,  et  homicidii  reatum  inducit. 
Quod  enim  perfecte  quis  odit,  optat,  non 
esse.  Etenim  antiqua  sententia  est ,  ait 
Hieronymus  Epistola  62.:  Quem  odit 
quis,  periisse  cupit.  Et  ita  praesentem 
locum  intellexisse  vidotur  B.  Thomas  2. 
sec.  quaest.  34.  art.  4.,  disputans,  utrum 
odiura  proximi  sit  gravissimum  peccato- 
runi,  quae  in  proximum  committuntur. 

Cum  ergo,  qui  fratrem  odit,  hac  odii 
perfectione  cupiat  eum  sublatum  e  medio, 
profecto  occidit  eum  in  corde  suo ;  ut  si- 
mile  sit  hoc  dictum  Apostoli  cum  eo, 
quod  dicit  Dominus  Matth.  5. :  Omnis, 
qui  viderit  mulierem  ad  concupiscen- 
dum  eam,  jam  moechatus  est  eam  in 
corde  suo.  Nam  et  illud,  quod  in  oodem 
sermone  dicit  Dominus :  Omnis ,  qui 
irascitur  fratri  suo,  reus  erit  judicio, 
non  improbabiliter  a  quibusdam  exponi- 
tur  de  judicio  condemnationis ,  cui  ob- 
noxius  est,  qui  iram  completam  et  in 
odium,  quale  hic  intelligitur ,  conversam 

gerit  in  animo.  Nam  ut  illa  dicta  aunt  a 
Domino  contra  Scribas  et  Pharisaeos,  qui 
reum  homicidii  lege  vetiti  neminem  cen- 
Bebant ,  nisi  qui  homicidium  ipso  opere 
perpetrasset :  ita  et  hoc  a  Joanne  dictum 
advereus  illius  temporis  haereticos  quos- 
dam  ,  ejusdem  Pharisaicae  doctrinae  se- 
ctatores.  Qua  de  re  consule  Augustinum 
lib.  19.  coutra  Faustum,  cap.  23. 

Breviter  itaque  reddi  potest  hic  sen- 
sub:  Quicumque  fratrem  suum  odit, 
optans  aut  volens  ei  mortem,  homicida 
est.  Hac  cnim  ratione  etiam  diabolus 
homicida  fuit ,  antequam  suasione  sua 
propelleret  hominem  in  mortem;  et  Cain 
homicida,  quando  iratus  fuit,  ut  habetur 
Gen.  4. ,  nondum  mittens  manum  in  fra- 
trem.  Prior  expositio  propterea  minus 
placet,  quia  comprehendit  etiam  motus 
odii  fraterni  veniales,  utpote  disponentes 
ad  odium  mortale.  Constat  autem  ex 
praecedentibus,  Joannem  loqui  de  odio, 
quod  mortem  adferat.  Posterior  vcro  ex- 
positio  adjuvatur  etiam  illo,  quod  docent 
Theologi,  actum  exteriorem  peccati  nihil 
malitiae  moralis  addere  interiori,  caeteris 
paribus. 

Et  scitis ,  guoniam  omnis  homicida 
non  hahet  vitam  aeternam  in  semet 
ipso  manentem.  Hoc  scire  eos  dicit,  quia 
sic  instituti  erant,  et  sic  tenebant.  Vita 
aeterna  potest  intelligi  vel  caritas  ei 
justitia,  per  quam  certissime  tenditur  ae 
pervenitur  ad  vitara  aeternam,  imo  quae 
salutis  ac  vitae  aeternae  initium  est,  con- 
summationem.  habitura  in  futuro  saeculo ; 
vel  ipsa  beata  futnri  saeculi  vita,  quam 
in  se  manentem  habere  dicitur  omnis 
jufltus,  quia  constitntus  est  in  statu  illius 
adipiscendae  ex  merito  praesentis  jnsti- 
tiae.  Quae  quidem  justitia  in  ipso  manere 
dicitur  eodem  sensu.  quo  superius  dixit, 
semen  Dei  in  eo  manere,  qui  ex  Deo 
natus  est;  qu'a  nirairnm  in  eo  residet, 
ceu  permanens  aliquid  ,  instar  habitus. 
Continet  haec  pars  propositionem  syl- 
logismi ,  qiio  probet  Apostohis  suum  in- 
stitutum,  ut  praecedcns  assumptionem. 
Nullus,  inqnit,  homicida  habet  in  se  vi- 
tam  aeternam ;   omnis,   qui  odit  fiatrem, 


homicida  est;  ergo  nemo  fratrem  odiens 
habet  in  se  vitam ,  sed  manet  in  morte, 
majore  etiara  ratione,  quam  qui  fratrem, 
quum  diligere  re  ipsa  deberet,  non  diligit 
re  et  effectu. 

16.  In  hoc  cognovimus  caritatem 
Dei,  quoniam  ille  animam  suam  pro 
nobis  posuit.  Hortaturus  fideles  ad  cari- 
tatis  erga  fratres  officia,  Christi  Domini 
proponit  exemplum,  qui  summam  erga 
nos  caritatem  ostendit,  animam  suam  po- 
nens  pro  nobis.  Quo  suo  exemplo  ipse 
Dominus  discipulos  hortatus  est,  dicens: 
Hoc  est  praeceptum  meum,  ut  diligatis 
invicem,  sicut  dilexi  vos,  Joan.  15.  6e- 
nitivus  Dei  in  Graecis  codicibus  non 
habetur,  uno  excepto,  qui  sit  instar  mul- 
torum,  Complntensi.  Syrus  quoque  inter- 
pres  non  expressit.  Sed  nec  Augustinus 
in  textu  posuit,  quem  declarat;  licetBeda 
aliique  Latini  legant,  et  ex  eo  probent 
Christi  divinitatem.  Argumento  est ,  a 
Joanne  scriptum  non  fuisse ,  quod  loco 
pronominis  ille  non  sit  in  Graeco  autoc, 
sed  IxsTvot; ,  quod  ad  remotius  referri 
solet ;  ut  videatur  Joannes  ad  illud  respi- 
cere,  quod  dixerat  v.  8.:  In  hoc  appa- 
ruit  Filius  Dei,  etc.  Haec  efficiunt,  quo 
minns  hic  locus  sit  evidens  et  promptus 
ad  demonstrandam  Christi  divinitatem, 
nt  sunt  alia  multa  Scripturae  loca.  Neque 
necesse  est,  incerta  aut  obscura  ad  victo- 
riam  urgere  testimonia ,  ubi  certa  et 
aperta  minime  desunt. 

Potestautem  secundnmGraecamlectio- 
nera  intelligi  caritas  absolnte,'  hoc  sensu : 
Per  hoc  nobis  declaratur  debitum  carita- 
tis  erga  fratres ,  quod  Christus  animam 
suam  pro  nobis  posuii.  Hoc  enlm  suum 
exemplum  voluit  nos  imitari.  Vel  caritas 
Christi  designate  potest  accipi,  ut  sensus 
sit:  Hoc  argumento  nos  Christiani  cog- 
noscimus  Christi  caritatera  erga  nos,  quod 
ipse  pro  nobis  aeterna  raorte  liberandis 
animam  suam  posuit.  Dicitur  autem  ani- 
mam  &uam  posuisse ,  Hebraea  phrasi, 
quia  voluntarie  mortuus  est,  animae  su- 
stinens  a  corpore  separationem.  Quo 
etiam  sensu  martyres  dicuntur  animas 
suas  posuisse,  videlicet  id  facientes,  quod 

hic  sequitiir :  Et  nos  dehemus  pro  fra- 
tribus  animas  ponere.  Tametsi  Christus 
animam  suam  posuit  quodam  insuper 
peculiari  modo ,  quem  indicare  voluit, 
quando  dixit  ad  Judaeos :  Nemo  tollit 
eam  a  me  ;  sed  ego  pono  eam  a  me  ipso, 
et :  Potestatem  habeo  ponendi  eam,  et 
iterum  sumendi  eam,  Joan.  10. :  scilicet 
iis  verbis  significans ,  se  potestatem  ba- 
bere  moriendi,  et  aniraam  suam  depo- 
nendi,  id  est,  a  corpore  separandi,  quando 
et  quomodo  vellet ;  quemadmodum  et  re- 
sumendi;  quam  potestatem  alii  martyres 
nulli  habuerunt.  Cujus  rei  declarationem 
ampliorem  vide  apud  Augustinum  lib.  4. 
de  Trinitate,  cap.  13. 

Et  nos  debemus  pro  fratribus  animas 
ponere.  Sic  et  nos,  inquit,  exemplo  Chri- 
sti  Domini  ac  magistri  nostri ,  qui  dixit : 
Exemplum  dedi  vobis,  ut,  quemadmo^ 
dum  ego  feci  vobis,  ita  et  vos  faciatiSj 
Joan.  13.,  debemus  pro  salute  fratrum 
animas  ponere ,  id  est,  voluntarie  mor- 
tem  subire.  Nam  et  ordo  caritatis  id 
postulat,  ut  plus  animam  proximi,  quam 
ccrpus  nostrum  diligamus,  et  honorem 
Dei  (qui  in  animarum  salnte  etiam  con- 
sistit)  aliis  oranibus  bonis  anteponaraus. 
Postulat  autera  interdum  honor  et  gloria 
Dei,  ut  pro  teraporali  vita  proximorum 
conservauda  nostram  ipsornm  vitam  ex- 
ponamus  periculo,  quoties  scilicet  ea  res 
ulterius  ordlnatur  ad  eorundera  vel  alio- 
rum  salutem  aeternam.  Ita  legimus,  Ale- 
xandriae  presbyteros,  diaconos  et  alios 
fideles  quam  plurimos  ,  cum  pestis  sae- 
vissima  grassaretur,  morbo  laborantibus 
sponte  ministrasse,  mortemque  libenter 
oppetivisse.  Quos,  velut  martyres,  reli- 
giosa  piorum  fides  venerari  consuevit, 
ut  habet  Romannm  Martyrologium  pridie 
Kal.  Martii.  Historiam  refert  Eusebius 
lib.  7.  cap.  16.  et  17.  ex  Dionysio  Ale- 
xandrino.  Nec  dissimile  eet,  quod  narrat 
Gregorius  lib.  3.  dialogi,  cap.  37.,  quen- 
dam  presbyterura,  Sanctulum  nomine,  sese 
obtrnncandura  obtulisse  pro  diacono,  qui 
a  Longobardis  erat  occidendus.  Quod 
ejus  factum  magnifice  laudat,  affirmans, 
eum   praestitisse ,    quod  hoc   loco   prae- 


cipit  Apostolus,  id  est,  animam  pro  fratre 
posuisse. 

Porro  tenentur  ex  officio  ad  ponendura 
animas  pro  fratribus,  ubi  res  postulat, 
omnes  animarum  pastores.  Quibus  om- 
nibus  in  Petro,  primo  pastore.  dictum  est : 
Sequere  me,  Joan.  21.,  id  est,  animam 
tuam  pone  pro  ovibus  meis,  sicut  et  ego 
pro  eis  animam  meam  posui.  Caeteri  vero 
fideles,  licet  non  ex  officio  ad  hoc  tenean- 
tur,  debcnt  tamen  eam  habere  caritatem, 
qua  parati  sint  ad  mortem  pro  fratribus 
obeundam,  ubi  salus  illorum  et  honor  Dei 
ita  requireret.  Et  quia  generalis  est  Apo- 
stoli  sententia,  dictans,  quid  omnes  de- 
beamus,  idcirco  sic  intelligenda  est,  qno- 
modo  et  alia  praecepta  affirmativa ;  nempe 
debere  nos  in  animi  praeparatione,  si  res 
exigat,  pro  fratribus  animas  ponere.  Non 
igitur  ab  omnibus  Christianis  tanta  per- 
fectlo  caritatis  exigitur,  qnanta  a  pasto- 
ribus,  qai  ex  officio  ad  eximinra  illum 
caritatis  actum  tenentur  loco  et  tempore 
exercendum ;  habere  tamen  omnes  eam 
perfectionem  debent  in  desiderio  et  stu- 
dio  assequendi.  Quocirca  non  hinc  sequi- 
tur,  omnes  debere  esse  perfectos;  sequi- 
tur  tamen,  omnes  ad  perfectionem  tendcre 
et  conari  debere.  Nec  vernm  est,  quod 
scribit  Thomas  Anglicus ,  ad  hoc  prae- 
ceptum  solos  perfectos  teneri.  Quid  enim, 
si  pastor  imperfectus  sit,  ut  multi  sunt; 
annon  tenebitur?  Melius  diceret,  ad  hanc 
perfectionem  omnes  etiam  imperfectos 
teneri  in  casu ;  sicut  dictum  est.  Vide, 
quae  scribunt  his  consentanea  B.  Augu- 
stinus  et  Joannes  Hesselius  ad  hunc 
locum. 

17.  Qui  habuerit  substantiam  hujus 
mundi,  et  viderit,  fratrem  suum  necesse 
habere,  et  clauserit  viscera  sua  ab  eo ; 
quomodo  caritas  Dei  manet  in  eo?  Par- 
ticulam :  hujus,  meliores  codices  non  ad- 
dunt,  ut  nec  Grraeca,  quae  sic  habent : 
Qui  vero  habuerit  victum  mundi,  et  vi- 
derit  fratrem  suum  opus  habentem,  efc. ; 
tametsi  recte  vertunt  interpretes;  sub- 
stantiam ,  quod  Graece  est:  xov  Piov. 
Nam  ea  voce  praeter  alia  tum  victus  sig- 
nificari  solet,  tum  generaliter  orania,  quae 

ad  victum  et  vitae  praesentis  usnm  per- 
tinent,  ut  sunt  alimenta,  vestes,  pecuniae, 
possessiones.  Quod  totum  substantiae 
seu  facultatum  nomine  comprehenditur. 
Viscera  claudere  a  fratre,  est  commise- 
rationis  affectum  et  effectum  ei  noUe  ex- 
bibere.  Nam  viscera  pro  affectu  interiore, 
praesertim  amoris  et  misericordiae,  meta- 
pbora  est  in  Scripturis  utriusque  testa- 
menti  frequens.  Itaque  sensus  est :  Qui 
babet  facultates  raundanas ,  ex  quibus 
etiam  aliorum  indigentiae  queat  subvenire, 
et  novit  fratrem  suum  seu  proximum 
egentem,  nec  tamen  opem  misericordiae 
ei  impendat,  inopiam  ejus  sublevando ; 
quomodo  fieri  potest,  ut  caritas  Dei,  com- 
munis  omnium  parentis ,  propter  quem 
frater  diligendus  est,  in  animo  ejas  resi- 
deat  ac  domicilium  habeat?  ac  si  dicat 
Apostolus,  id  fieri  non  posse.  Descendit 
aatem  ab  opere  caritatis  excellentissimo, 
de  quo  dicit  Dominus  Joan.  15. :  Majo- 
rem  hac  dilectionem  nemo  habet ,  ut 
animam  suam  ponat  quis  pro  amicis 
suis,  id  est  fratribus,  ad  opus  multo  in- 
ferius,  quod  est,  de  bonis  exterioribus 
aliquid  indigenti  fratri  impertire  •,  ut  sal- 
tem  babeat  caritatem  incboatam,  qui  non- 
dum  habet  perfectam.  Cui  dicit  Augusti- 
nus :  Si  nondum  es  idoneus  mori  pro 
fratre,  jam  idoneus  esto  dare  de  tuis 
facultatibus  fratri.  Nam,  ut  ait  Grego- 
rius  hom.  14.  super  Evangelia,  qui  non 
dat  pro  ovibus  substantiam  suam, 
quando  pro  his  daturus  est  animam 
suam  ? 

Nominat  Apostolus  caritatem  Dei  po- 
tius ,  quam  proximi ,  ne  quis  cxistimet, 
salva  caritate  et  amicitia  Dei,  negligere 
se  posse  caritatem  ac  beneficentiam  in 
fratres.  Hinc  ait  capite  sequenti :  Qui 
non  diligit  fratrem  suum,  quem  videt, 
Deum,  quem  non  videt,  quomodo  po~ 
test  diligere?  Ethoc,  inquit,  mandatum 
hahemus  a  Deo,  ut,  qui  diligit  Deum, 
diligat  et  fratrem  suum. 

Porro  notanda  est  in  verbis  Apostoli 
duplex  ratio  adducens  obligationem  ad 
tribuendam  eleemosynam  pauperibus. 
Prior  est  substantia  mundi,  ex  qua  fit 


facultas  tribuendi;  altera  necessitas  fra- 
tris.  Quae  quanto  major  est,  tanto  major 
exsistit  ad  tribuendum  obligatio.  Proinde 
necessitas  fratris  extrema  omnes  obligat 
habentes,  quod  dare  possint,  etiam  pau- 
peres.  Necessitas  autem  illius  extremae 
proxima  obligat  etiam  eos ,  qui  tantum 
mediocriter  habent.  Arcta  ipsius  necessi- 
tas  eos  obligat  ,  quibus  bene  prospe- 
ctum  est,  etiamsi  superfluum  quoad  sta- 
tum  non  habeant.  Vulgaris  seu  commu- 
nis,  ut  vocant,  necessitas  obligat  omnes 
superfluura  habentes,  quorum,  quanto 
majores  sunt  divitiae,  tanto  major  hac 
parte  est  obligatio. 

Jam  quod  quaeri  solet,  quando  negle- 
ctus  eleemosynae  sit  peccatum  mortale, 
non  potest  in  particulari  per  singula  de- 
finiri;  sed  id  relinquitur,  ut  bene  scribit 
Hesselius,  spirituali  prudentiae  determi- 
nandum.  IUud  constat,  Apostoli  senten- 
tiam  praecipue  divites  constringeie,  id 
est,  superfluum  habentes.  Frivolum  est 
autem  ac  sophisticum,  quod  eam  nonnulli 
interpretantur  de  extrema  fratrum  neces- 
sitate;  quasi  Joannes  instruat  hoc  loco 
fideles  tantum  de  eo  casu,  qui  rarissime 
eveniat ;  et  non  potius  agat  de  necessitate 
illa  fratrum,  quae  frequens  est  ac  paene 
quotidiana.  Lege,  quae  de  hoc  argumento 
disputant  Theologi  in  4.  distinct.  15.,  et 
quae  S.  Thomas  ejusque  commentatores 
in  2.  sec.  quaest.  32.  artic.  5.  et  6.  et 
alibi. 

18.  Filioli  mei,  non  diligamus  verbo, 
neque  lingua,  sed  opere  et  veritate.  Ex- 
hortatio  necessaria  propter  eos,  qui  di- 
lectionem  fraternam  verbo  obtendentes, 
opere  non  praestant;  quales  introducit  B. 
Jaeobus  in  Epistola  sua  cap.  2.  dicentes : 
Ite  in  pace,  calefacimini  et  saturamini. 
Non  solum  (inquit  Joannes)  verbo  et  lin- 
gua  diligamus  fratres,  ut  faciunt,  qui 
blande  et  speciose  loquuntur,  interim  ni- 
hil  dantes,  unde  juventur  egeni;  sed  di- 
lectionera  opere  et  effectu  monstremus. 
Igitur  diligere  verbo  et  lingua,  sicut  hic 
accipitur,  revera  non  est  diligere  et  pro- 
inde  Deo  non  placet.  Est  autem  sermo 
hic  ad  eos,  quibus  est  facultas  opere  et 

veritate  diligendi.  Quidam  distingaunt 
diligere  verho ,  et  diligere  lingua,  ac 
rursus  diligere  operej  et  diligere  veri- 
tate ,  dicentes ,  eum  verbo  diligere,  qui 
dilectionem  simulat,  nihil  tribuens ;  eum 
vero  diligere  lingua,  qui  tribuit  quidem, 
sed  ad  proprium  commodum  respiciens. 
Magis  apparet,  Joannem  usum  vocabulis 
ejusdem  aut  vicinae  siguificationis,  quo 
rem  diligentius  iuculcaret;  qiiemadmo- 
dum  et  Dominus  apud  Osee  Prophetam 
fecit  in  sententia  non  plane  dissimili  cap. 
6. :  Misericordiam  volui,  et  non  sacrifi- 
cium;  et  scientiam  ,Dei  plus,  quam  ho- 
locausta. 

19.  In  hoc  cognoscimus,  quoniam  ex 
veritate  sumus,  et  in  conspectu  Ejus 
suadehimus  corda  nostra.  In  conspectu 
EjuSy  Graece:  spiTipoo^sv  auxou,  coram 
Eo.  Dixit  autem  noster  interpres :  corda 
nostra,  pro :  cordihus  nostris,  Graecum 
casum  secutus,  quemadmodum  et  legitur 
Jud.  12. :  Suade  Hehraeam  illam ;  quum 
alibi  dativum  reddat,  ut  Gal.  1.:  Modo 
hominihus  suadeo,  an  Deo?  et  2  Cor. 
5. :  Hominihus  suademus.  Porro  notan- 
dum  est,  Joannem  uti  hac  phrasi :  in  hoc 
cognoscere,  per  totam  fere  Epistolam  pro 
eo,  quod  est,  hoc  illove  a^gumento  sive 
signo  cognoscere.  Et  ita  qui^em,  ut  de- 
monstratio  referatur  interdum  ad  id,  quod 
praecessit,  interdumad  id,  quod  sequitur; 
uti  poterit  observare,  qui  volet.  Hic  vero 
non  ita  liquet,  utro  debeat  referri.  Ad 
partem  subsequentem  refert  Augustinus 
hoc  sensu :  Per  hoc,  quod  in  conspectu 
Dei,  id  est,  in  conscientia  nostra,  quam 
solus  Deus  videt,  persuademus  cordihus 
nostris,  id  est  nobis  ipsis,  ex  sola  nos 
fratris  dilectione  ei  succurrere,  cognosci- 
mus,  nos  esse  ex  veritate.  Congruit  huic 
sensui  illud  Apostoli  Pauli  2  Cor.  1. : 
Gloria  nostra  haec  est,  testimonium 
conscientiae  nostrae,  quod  in  simplici- 
tate  et  sinceritate  Dei,  et  non  in  sapien- 
tia  carnali,  sed  in  gratia  Dei  conversati 
sumus  in  hoc  mundo,  et  Gal.  6. :  Opus 
suum  prohet  unusquisque ;  et  sic  in  se- 
met  ipso  tantum  gloriam  hahehit,  et 
non  in  altero.    Verum  obstat  huic  con- 


structioni  sermo  copulans :  et  in  conspe- 
ctu  Ejus  etc,  cum  dicendum  esset :  quia 
seu  quoniam  in  conspectu  Ejus  suade- 
himus  etc. ;  quemadmodum  supra  loqui- 
tur  vers.  14. :  Nos  scimus,  quod  trans- 
lati  sumus  de  morte  ad  vitam,  quoniam 
diligimus  fratras.  Itaque  probabilius  est, 
demoustrationem,  ut  docet  Oecumenius, 
ad  praecedentia  referendam,  et  hunc  esse 
sensum :  Ex  hoc,  quod  non  solum  verbo 
et  lingua,  sed  opere  et  veritate  fratres 
diligimus,  sincere  videlicet  atque  ex  ani- 
mo  illis  benefacientes,  cognoscimus,  nos 
esse  ex  veritate ;  et  proinde,  si  id  facia- 
mus,  conscientiam  nostram  coram  Deo 
tranquillam  atque  pacatam  reddemus, 
quod  eum  vere  diligamus,  certa  concepta 
fiducia,  quod  damnationem  in  judicio  Dei 
simus  evasuri ;  ut  inferius  hoc  et  sequenti 
capite  explicatur. 

Esse  ex  veritate,  quidam  expoliunt: 
esse  ex  Deo,  vel  ex  Christo,  qui  est  ve- 
ritas ;  ut  sensus  sit,  eum,  qui  diligit  opere 
et  veritate,  cognoscere,  quod  sit  ex  Deo 
natus,  Deique  filius,  a  quo  vera  felicitas 
exspectanda  sit.  Ita  Christus  ad  Pilatum, 
Joan.  18. :  Omnis,  qui  est  ex  veritate, 
audit  vocem  meam,. ipro  eo,  quod  Judaeis 
dixerat,  cap.  8. :  Qui  ex  Deo  est,  verha 
Dei  audit.  Secundum  alios,  esse  ex  ve- 
ritate,  est:  veritatem  amare  et  sectari, 
quod  fit,  ubi  liber  est  animus  a  tenebris 
pravarum  cupiditatum.  Id  de  se  cogno- 
scit,  qui  opere  et  veritate  fratrem  diligit. 
Potest  etiam  per  veritatem  intelligi  ve- 
racitas  Dei  in  promissis,  quomodo  dicit 
Paulus,  Christum  ministrum  fuisse  cir- 
cumcisionis,  propter  veritatem  Dei,  ad 
confirmandas  promissiones  patrum, 
Rom.  15.  Juxta  quam  interpretationem 
ex  veritate  sunt,  qui  quemadmodum  in 
eadem  Epistola  cap.  9.  Paulus  loquitur, 
plii  sunt  promissionis,  id  est,  ipsi  Abra- 
hae  promissi,  quando  ei  dictum  est :  In 
semine  tuo  henedicentur  omnes  gentes, 
Gen.  22.,  qui  quidem,  eodem  Apostolo 
exponente,  sunt  electi  sive  praedestinati 
ad  vitam  aeternam.  De  quibus  locum 
Joan.  18.  intellexit  Augustinus.  Hoc 
modo  sensus  est:  Eo  argumento  cogno- 

ecere  nos,  quod  simus  e  numero  electo- 
rum,  qnia  fratres  opere  et  veritate  dili- 
gimus. 

Illud  postremo  notandnm,  in  eo,  quod 
dicit:  cognoscimuSj  ac  rnrsum:  m  con- 
spectu  Dei  suadebimus  corda  nostray 
non  significHri  cognitionem  et  persuasio- 
nem  certam  et  infallibilem,  sive  electio- 
nis  nostrae ,  sive  praesentis  justitiae  et 
amicitiae  cum  Deo,  quam  ex  boc  loco  et 
aliis  similibus  statnere  conantur  horum 
temporum  sectarii;  sed  notitiam  probabi- 
lem,necmajoris  certitudinis,  quam  quanta 
scimus,  nos  opere  et  veritate  fratres  dili- 
gere.  Qua  responsione  pariter  excludi- 
tur  opinio  Catharini,  qui,  quamvis  fatea- 
tur,  ejusmodi  certitiidinem  non  esse  fidei, 
tamen  infallibilem  esse  contendit. 

20.  Quoniam  si  reprehenderit  nos 
cor  nostrum ,  major  est  Deus  corde 
nostrOj  et  novit  omnia.  Declaratio  est 
ex  contrario,  qua  terret  dilectionis  fra- 
ternae  simulatores,  allegato  Dei  judicio, 
omnia  cognoscentis.  Graeca  sic  habent : 
Quoniam,  si  condemnet  sive  reprehen- 
dat  nos  cor,  quod  major  est  Deus  etc. 
Qui  sermo  imperfectus  est,  et  suppletnr 
hoc  modo:  Nam  si  reprehendat  nos  cor 
nostrum  j  scimus  (ant  scire  debemus), 
quod  major  est  Deus  corde  nostro,  et 
noiit  omnia.  Noster  interpres  particu- 
lam  OTi,  quod,  vclut  supervacuam  omisit. 
Nam  interdum  juxta  Hebraicam  idioma 
redundat.  Contextura  sic  explicamus:  Ut 
igitur  cognoscamus,  nos  esse  in  veritate, 
et  tranquillam  reddamus  coram  Deo  con- 
scientiamnostram,  dih'garaus  fratres  opere 
et  veritate.  Nam  alioqui  certe,  si  cor  no- 
strum  seu  conscientia  nostra  nos  condem- 
uet,  tamquam  verbo  et  lingua,  non  opere 
et  veritate  diligentes ,  id  est,  tamquam 
simulatos  dilectores,  hypocrisis  illa  non 
latet  conscientiam  nostram,  quamvis  pu- 
sillam,  et  pauca  scientem,  sed  ab  ea  re- 
darguitur;  quanto  magis  a  Deo,  qui  in- 
comparabiliter  major  est  corde  nostro, 
adeoque  omnia  novit!  Dicitur  Deus  ma- 
jor  corde  nostro  quoad  cognitioneni,  qua 
non  tnntum  complectitur,  quidquid  est  in 
corde  et  angusta  couscientia  nostra,  ve- 


rum  etiam  alia  omnia  abscondita,  cum 
sit  ubique  praesens  et  omnia  penetrans. 

21.  Carissimi ,  si  cor  nostrum  non 
reprehenderit  nos ,  fiduciam  habemus 
ad  Deum.  Facit  haec  pars  ad  explica- 
tionem  ejus,  quod  dixit:  In  conspectu 
Ejus  suadebimus  corda  nostra.  Et  sen- 
sus  est:  Si  non  condemnat  nos  propria 
conscientia,  sed  dictat  nobis,  quod  fratres 
vera  et  sincera  dilectione  prosequamur, 
opere  eam  exhibentes,  ubi  opus  est :  fidu- 
ciam  habemus  erga  Deum,  id  est,  spem 
magnam  merito  concipimus,  quod  suo  ju- 
dicio  nos  non  condemnabit.  Hanc  enim 
fiduciam  evadendae  damnationis  expri- 
mit  capite  sequenti,  dicens  :  Jjt  fiduciam 
habeomus  in  die  judicii.  Quam  utique 
fiduciam  parit  bona  conscientia.  Qnam- 
quam  alii  fiduciam  intelligunt  accedendi 
ad  Deum,  et  aliquid  ab  eo  petendi  et  im- 
petrandi ;  de  quo  in  verbis  sequentibus. 

NonnuUi  generalius  exponunt  senten- 
tiara  hoc  modo  :  Si  cor  nostrum  nulla  iu 
re  nos  reprehendat  aut  condemnet,  fidu- 
ciam  habemus  etc.  Sed  observanda  Apo- 
stoli  consuetudo,  qua  sic  unam  aliquam 
justitiae  partem  solet  extollere,  snbintel- 
ligens  interim  conditionem  hanc:  Si  ali- 
unde  non  sit  defectus.  Quale  est  illud 
cap.  5.:  Omnis ,  qui  credit ,  quoniam 
Jesu^  est  Christus,  ex  Deo  natus  est. 
Aut  certe,  quia  sincera  et  Christiana  fra- 
tris  dilectio  non  est  sine  dilectione  Dei, 
propterea,  qui  videt  in  corde  suo  illam 
fratris  dilectionera,  videt  et  dilectionem 
Dei,  et  consequeuter  a  corde  suo  non 
reprehenditur. 

Sed  quid  de  iis,  quos  cor  suum  non 
reprehendit,  etiam  gravissimis  peccatis 
involutos?  quales  idololatrae,  Saraceni, 
Judaei ,  el  alii  diversarum  religionum 
atque  sectarum  homines,  certo  persuasum 
habentes  quisqae,  suae  sectae  doctrinam 
esse  veram.  Quales  item  multi  Sancto- 
rum  persecutores,  arbitrantes,  obsequium 
se  praestare  Deo,  Joan.  16.,  inter  quos 
Paulus,  prius  blasphemus,  persecutor  et 
contumeliosus ;  sed  misericordiam  Dei 
consecutuSy  quia  ignorans  fecerat  in  in~ 
credulitate,  1  Tim.  1 .  Quales  et  alii  non 

pauci,  qui  vitiis  suis  et  volnptatibus  man- 
cipati,  tandem  eo  stuporis  devenerunt, 
ut  non  sentiant,  se  poccare.  Neque  enim 
tales,  etsi  a  corde  suo  non  repreliensi, 
veram  habent  fiduciam  ad  Deum ;  neque 
de  iis  verum  est,  quod  hoc  loco  sequitur: 
Et  quidquid  petierimus,  accipiemus  ah 
Eo,  quoniam  mandata  Ejus  custodi- 
mu8  etc. 

Responderi  potest,  admodum  esse  dif- 
ficile,  ac  fortasse  numquam  contingere, 
quemquam  ita  esse  peccatis  immersum, 
ut  non  rodat  ac  mordeat  interdum  ejus 
animum  vermis  conscientiae,  dictautis, 
ipsum  male  agere;  vermis,  inquam,  ille 
in  reprobis  numquam  moriturus,  Marc.  9. 
Certe  Paulus  ipse,  quamvis  zelo  legis 
divinae  persequeretur  Ecclesiam  Dei, 
Gal.  2.  et  Phil.  3.,  et  in  eo  putaret,  se 
bene  agere,  interim  tamen  in  aliis  desi- 
deriis  atque  peccatis  morte  dignis  versa- 
batur,  quae  ab  ipso  enumerantur  Ephes. 
2.  et  Tit.  3. ;  quorum  male  conscium  sibi 
fuisse,  ut  et  alios  perversos  legis  zelato- 
res,  non  est  dnbium.  De  quo  genere  erant, 
quibus  adulteram  mulierem  adducentibus 
dixit  Dominus :  Qui  sine  peccato  est  ve- 
strum,  primus  i?i  illam  lapidem  mittat, 
Joan.  8.  r' 

Alia  respousio  est,  eaque  textui  con- 
gruentior ,  Joannem  non  universe  loqui 
de  quibusvis  hominibus,  sed  de  Christia- 
nis  Christiana  doctrina  imbutis,  et  Deum, 
quem  noverunt,  ejusquo  judicia  timenti- 
bus;  quos  si  cor  suum  non  reprehendit 
tamquam  hypocritas,  et  dilectionem  fra- 
ternam  simulantes,  sed  contra  dictat  eis 
8ua  conscientia,  quod  fratres  sincere  et 
Christiane  diligant:  fiduciam  hahent  ad 
Deum ,  prout  superius  explicatum  est. 
Notandum  quippe,  Joannem  non  dicere : 
certi  sumus,  sed :  fiduciam  hahemus;  quo- 
niam,  etsi  cor  nostrum  non  reprehendat  nos, 
potest  tumen  in  eo  latere,  quod  Deus  repre- 
hendat,  qui  major  est  corde  nostro.  Quo- 
circa  fiducia  haec  tanta  debet  intelligi, 
quanta  respondet  testimonio  bonae  con- 
scientiae.  Ut  enim  hoc  conscientiae  testi- 
monium  in  nobis  non  est  infallibiliter  cer- 
tum,  Apostolo  Paulo  dicente:  Nihil  mihi 


conscius  sum ;  sed  non  in  hoc  justifica- 
tus  sum,  1  Cor.  4.,  ita  nec  infallibiliter 
certa  est  haec  fiducia,  quod  judicium  Dci 
simus  evasuri.  Unde  dicebat  idem  Apo- 
stolus :  Castigo  corpus  meum,  ne  forte, 
cum  aliis  praedicaverim,  ipse  reprobus 
efficiar,   1  Cor.  9. 

22.  Et  quidquid  petierimus,  accipie- 
mus  ah  Eo.  Graece  et  Syriace :  accipi- 
mus  ah  eo,  verbo  praesentis  temporis, 
scilicet  ejusdem  cum  praecedenti  verbo : 
hahemus,  ad  significandam  certitudinem 
promissionis.  Si,  inquit,  cor  nostrum  nos 
non  reprehendat ,  non  solum  habemus 
apud  Deum  fiduciam  evadendae  damna- 
tionis  in  die  judicii;  verum  etiam  impe- 
trandi  et  accipiendi  ab  eo,  quidquid  ab 
eo  petierlmus.  Nara  particula:  ah  Eo, 
utrolibet,  imo  pariter  ad  utramque  referri 
potest.  Huic  loco  simile  est  illud  Psal- 
mistae :  Iniquitatem  si  aspexi  in  corde 
meo,  non  exaudiet  Dominus.  Propterea 
(nempe  quia  non  aspexi  in  corde  meo 
iniquitatem)  exaudivit  Deus,  et  attendit 
voci  deprecationis  meae,  Psalm.  65.  Ra- 
tio  est  hujus  fiduciae,  quia  diligentibus 
fratres  et  mandata  Dei  servantibus  facta 
est  illa  promissio ,  tot  locis  Evangelii 
conscripta:  Petite,  et  accipietis.  Omni 
petenti  dahitur.  Si  quid  petieritis  Pa- 
trem  in  nomine  meo,  dahit  vohis.  Quam 
tamen  promissionem  sic  intellige:  Si  pe- 
tatur,  quod  petendum  est,  et  quomodo 
petendum,  et  quantum  res  tanta  peti  de- 
bet,  idque  perseveranter.  An  praeterea 
sit  necessaria  conditio,  si  pro  se  ipso  quis 
petat,  videbimus  infra  ad  illud  cap.  5. : 
Quodcumque  petierimus  secundum  vo- 
luntatem  Ejus ,  audit  nos.  Rationem 
fiduciae,  quam  dixi,  declarant  verba  se- 
quentia : 

Quoniam  mandata  Ejus  custodimus. 
Ea  mandata  sunt  haec  duo  praecipue,  man- 
datum  dilectionis  fraternae,  et  consequen- 
ter  mandatum  dilectionis  Dei  (nam  qui  fra- 
trem  diligit,  ut  oportet ,  id  est,  propter 
Deum,  utique  Deum  diligit),  et  manda- 
tum  credendi  in  Christum.  His  enim  prae- 
ceptis  caritatis,  quae  colliguntur  ex  prae- 

cedentibus,  iit  proximo  a  capite  adjungit 
mandatum  fidei,  qua  creditur  iu  Christum. 

Apertissime  vero  destruit  hic  locus  hae- 
reticorum  dogma,  dicentium,  Dei  prae-' 
cepta  homini  justificato  ad  observan- 
dum  esse  impossibilia.  Quod  quidem 
totidem  verbis  a  Sycodo  Trideutina  cou 
demnatum  est  sess.  6.  cap.  11.  doctrinae 
et  can.  18. 

Et  quae  sunt  placita  coram  Eo,  fa- 
cimus.  Nempe  diligendo  fratres.  Quam 
sit  placitum  coram  Deo  et  Christo  ejus, 
fratres  diligere,  et  salutem  eorum  procu- 
rare,  docet  illa  vox  Christi  Domini  ad 
Pfttrum,  tertio  repetita :  Diligis  me  ?  Pasce 
oves  meas,  Joan.  21.  Nam  et  hoc  man- 
datum  habemus  a  DeOf  ut,  qui  diligit 
Deum,  diligat  et  fratrem  suum,  infra 
cap.  4. 

Evertitur  hac  parte  et  alterum  dogma 
sectariorum,  priori  affine,  omnia  justorum 
opera  esse  peccata;  nisi  dicant,  quod 
absque  blasphemia  dici  non  potest,  pec- 
cata  esse  Deo  placita. 

23.  Et  hoc  est  mandatum  Ejus:  Ut 
credamus  in  nomine  Filii  ejus ,  Jesu 
Christi.  In  nomine,  Graece:  toj  ovd/xaTi^ 
nomini;  nisi  forte  effluxit  particula:  iv, 
quae  alibi  praeponitur,  juxta  phrasim 
Hebraicam.  Siquidera  et  Syrus  interpres 
vertit:  in  nomine.  Credere  in  nomine 
Christi,  est,  credere  in  Christum.  Sic 
enim  passim  loquitur  Scriptura,  nomen 
ponens  pro  re;  ut  cum  jubemur  sanctifi- 
care,  magnificare,  timere  nomen  Dei,  id 
est,  Deum  ipsum.  Porro  credere  in  Chri- 
stum,  est,  firma  fide  recipere  ea,  quae 
de  Christo  divinitus  revelata  sunt;  quale 
est  in  primis,  eum  esse  Filium  Dei,  vere 
incarnatum  et  hominem  factum  propter 
nos  homines  et  propter  nostram  salutem. 
Exprimit  Apostohis  specialiter  hoc  fidei 
mandatum,  quia  fides  in  Christum  Salva- 
torem  fundameutum  est  nostrae  salutis. 

Et  diligamus  alterutrum,  sicut  dedit 
mandatum  nobis.  Rcpetit  mandatum 
dilectionis  fraternae,  de  quo  agit  in  su- 
perioribus,  ut  intelligamus,  praeter  fidei 
praeceptum  et  caritatis  praecepta  ad  sa- 
lutem   esse   nobis  observatu   necessaria. 


Quod  rursuB  notandum  adversus  secta- 
riorum  dogma,  dicentium,  nihil  praece- 
ptum  esse  in  Evangelio  praeter  fidem ; 
caetera  esse  indifferentia,  neque  prae- 
cepta,  neque  prohibita,  sed  libera.  Quem 
errorem  anathemate  damnavit  Tridentina 
Synodus  sess.  6.  can.  19.  Addit  autem 
Joannes:  sicut  dedit  mandatum  nobis, 
vel,  secundum  quosdam,  ut  cxplicet  mo- 
dum  dilectionis  fraternae,  videlicet  a 
Christo  nobis  praeceptum,  dicente :  Man- 
datum  do  vobis,  ut  diligatis  invicem, 
sicut  dilexi  vos,  Joan.  13.  et  15.;  id  au- 
tem  est  diligere  ad  salutem  et  vitam  ae- 
temam ;  vel,  quod  puto  probabilius,  per 
repetitionem  hoc  addit,  qua  bene  nobis 
inculcatum  vult,  Dei  praeceptum  esse,  ut 
diligamus  invicem. 

24.  Et  qui  servat  mandata  Ejus,  in 
Illo  manet,  et  Ipse  in  eo.  Interpres  va- 
riavit,  quod  in  Graeco  scriptum  est  ejus- 
dem  vocabuli  repetitione :  iv  auTto  jisvei^ 
xal  auTog  Iv  auzM ,  in  Ipso  manet,  et 
Ipse  in  ipso.  Sensus  tamen  est:  In  Deo 
manet,  et  Deus  in  ipso,  quod  exprimitur 
cap.  seq.  vers.  16.  Hoc  autem  sennone 
mutuae  immansionis  significatur  intima 
societas  et  amicitia,  quae  est  inter  Deum 
et  homines  Deum  diligentes ;  de  qua  so- 
cietate  supra  cap.  1.  Nam  mandata  Ejus 
intellige :  Dei,  quemadmodum  et  in  versu 
praecedenti :  Et  hoc  estmandatum  Ejus, 
haud  dubie  Dei.  Nam  sequitur :  Vt  cre- 
damus  in  nomine  Filii  Ejus.  Quod  an- 
noto ,  propter  nonnullos ,  qui  hoc  loco : 
mandata  Ejus,  exponunt  Christi;  licet 
eodem  res  redeat,  quia  Christus  estDeus. 
Hic  vero  pluraliter  dicit :  mandata,  quia 
proxime  duo  mandata  nominaverat,  alte- 
rum  fidei  in  Christum,  alterum  dilectionis 
fraternae.  Significatur  ergo  praeclara 
merces  iis  proposita,  qui  servant  mandata 
Dei;  videlicet  intima  et  conjunctissima 
cum  Deo  amicitia. 

Et  in  hoc  scimus,  quoniam  manet  in 
nobis  de  Spiritu,  quem  nobis  dedit. 
Quae  praepoFitio  melius  hic  quadrat.  Po- 
test  autem  bifariam  hic  locus  intelligi ; 
vel  ut  haec  dicantur  ex  persona  fidelium 
ingenere;vel  specialiter  ut  ex  persona 

Apostolorum.  Priori  modo  sensus  est:  Et 
quidem  Deum  manere  in  nobis  et  conse- 
quenter  nos  in  Deo ,  cognoscimus  hoc 
signo,  nimirum  ex  Spiritu  quem  nobis 
dedit,  quo  donati,  mandata  ejus  serva- 
mus,  ac  nominatim  mandatum  dilectionis. 
Si  enim  (inquit  Augustinus  hunc  locum 
tractans)  inveneris,  te  habere  caritatem, 
habes  Spiritum  Dei,  et  inhabitaris  a 
tota  Trinitate.  Quantum  igitur  novit 
quisqne,  se  habere  caritatem,  et  proinde 
Spiritum  Dei,  tantum  novit,  Deum  in  se 
manere.  Utrumque  vero  singuli  fideles 
non  norunt  certa  et  infallibili  scientia, 
sed  probabili  notitia ;  sicut  in  superiori- 
bus  dictum  est.  Novit  autem  infallibiliter 
utrumque  coetus  ipse  fidelium,  id  est, 
Ecclesia  Christi ;  certa  videlicet  de  testi- 
monio  Spiritus  intra  se.  Quo  sensu  Pau- 
lus  ait :  Quod  ipse  Spiritus  testimonium 
reddit  spiritui  nostro,  quod  simus  filii 
Dei,  Rom.  8. 

Alter  sensus  est :  Deum  in  nobis  Apo- 
stolis  manere,  tamquam  veracibus  magi- 
stris,  scimus  et  comprobamus  ex  Spiritu, 
quem  dedit  nobis,  hoc  est,  ex  variis  Spi- 
ritus  sancti  charismatis  in  nos  collatis  a 
Deo ;  ut  erant  dona  Prophetiae,  lingua- 
rum,  sanationum  et  aliorum  hujusmodi, 
quae  Paulus  recenset  1  Cor.  12.,  et  quo- 
rum  abundantiam  acceperant  Apostoli  in 
die  Pentecostes.  Solent  enim  illi  doctri- 


nam  a  se  traditam  confirmare  signorum 
ac  rairaculorum  operatione,  ut  patet  ex 
Act.  Apost.  Atque  eo  argumento  Paulus 
tam  suam,  quam  aliorum  Apostolorum 
doctrinam  veram  probat  Rom.  15.,  1  Cor. 
2.  et  Hebr.  2.  IJtique  Christi  exemplo, 
qui  passim  in  Evangelio  per  miracula 
fidem  adstruit  suae  doctrinae. 

Tradunt  utrumque  sensum  Gaignaeus 
et  Hesselius.  Et  prior  quidem  sensus  con- 
nexionem  habet  cum  praecedentibus ;  sed 
posterior  consentaneus  est  iis,  quae  se- 
qauntur,  de  probandis  spiritibus,  si  ex 
Deo  sint.  Nam  quia  venturi  erant  pseu- 
doprophetae,  qui  et  ipsi  ad  confirmandos 
suos  errores  signa  quaedam  edituri  erant, 
qualis  jam  venerat  Simon  magus,  Act.  8., 
hinc  commonet  Apostolus  fideles  sequen- 
tibus  deinceps  verbis,  docens,  qua  certis- 
sima  ratione  spiritus  erroris  a  Spiritu 
veritatis  discerni  queat.  Potest  autem 
hic  posterior  sensus  extendi  ad  Ecclesiam 
Apostolicam ;  ac  si  dicat :  Deum  in  nobis, 
id  est,  in  Ecclesia  nobis  Apostolis  adhae- 
rente,  nostramque  sequente  doctrinam, 
manere,  ex  eo  cognoscimus,  ipsaque 
cognoscit  Ecclesia,  quod  in  ea  Spiritus 
sanctus  manifeste  suam  ostendat  prae- 
sentiam  per  multiplicem  charismatum 
operationem ,  et  gloriam  miraculorum. 
Confer  cap.  4.  v.  13. 


CAPOT    aOARTOM. 

Carissimi,  nolite  omni  spiritui^)  credere,  sed  probate^)  spiritus,  si 
ex  Deo  sint,  quoniam  multi  pseudoprophetae  exierunt  in  mundum.  2. 
In  hoc  cognoscitur  Spiritus  Dei^):  Omnis  spiritus,  qui  confitetur,  Jesum 
Christum  in  carne  venisse,  ex  Deo  est;  3.  et  omnis  spiritus,  qui  solvit 
Jesum,  ex  Deo  non  est;  et  hic  est  Antichristus  ^) ,  de  quo  audistis, 
quoniara  venit,  et  nunc  jam  in  mundo  est.  4.  Vos  ex  Deo  estis,  filioli, 
et  vicistis  eum,  quoniam  major  est,  qui  in  vobis  est,  quam  qui  in  mundo. 
5.  Ipsi  de  mundo  sunt;  ideo  de  mundo  loquuntur,  et  mundus  eos  audit. 


1)  Matth.  7,  15.    2)  1  Thess.  5,  21.    3)  i  Cor.  12,  3.    ^)  ca 


^^}iJ^oi/ie, 

0.  Nos  ex  Dco  sunius.  Qui  novit  Deum^),  audit  nos;  qui  non  est  ex 
Deo,  non  audit  nos :  in  hoc  cognoscimus  Spiritum  veritatis ,  et  spiritum 
erroris.  7.  Carissimi ,  diligamus  nos  invicem ,  quia  caritas  ex  Deo  est. 
Et  omnis,  qui  diligit,  ex  Deo  natus  est,  et  cognoscit  Deum.  8.  Qui 
non  diligit,  non  novit  Deum ,  quoniam  Deus  caritas  est^).  9.  In  hoc 
apparuit  caritas  Dei  in  nobis^),  quoniam  Filium  suum  unigenitum  misit 
Deus  in  mundura,  ut  vivamus  per  Eum.  10.  In  hoc  est  caritas;  non 
quasi  nos  dilexerimus  Deum ,  sed  quoniam  Ipse  prior  dilexit  nos ,  et 
misit  Filium  suura  propitiationera  pro  peccatis  nostris  *).  11.  Carissimi, 
si  sic  Deus  dilexit  nos/  et  nos  debemus  alterutrum  diligerc  ^).  12. 
Deum  nemo  vidit  umquam  ^).  Si  diligamus  invicem ,  Deus  in  nobis 
manet,  et  caritas  Ejus  in  nobis  perfecta  est.  13.  In  hoc  cognoscimus, 
quoniara  in  Eo  raanerous ,  et  Ipse  in  nobis ,  quoniara  de  Spiritu  suo 
dedit  nobis").  14.  Et  nos  vidiraus,  et  testificaraur ^) ,  quoniara  Pater 
misit  Filiura  suura  Salvatorem  mundi.  15.  Quisquis  confessus  fuerit, 
quoniam  Jesus  est  Filius  Dei,  Deus  in  eo  manet,  et  ipse  in  Deo^).  16. 
Et  nos  cognoviraus ,  et  credidimus  caritati ,  quam  habet  Deus  in  nobis. 
Deus  caritas  est  ^^') :  et  qui  manet  in  caritate ,  in  Deo  raanet,  et  Deus 
in  eo.  17.  In  hoc  perfecta  est  caritas  Dei  nobiscura,  ut  fiduciara  ha- 
bearaus  in  die  judicii  ^^),  quia,  sicut  Ille  est,  et  nos  suraus  in  hoc  raundo. 
18.  Tiraor  non  est  in  caritate ;  sed  perfecta  caritas  foras  raittit  tirao- 
rera,  quoniara  tiraor  poenara  habet;  qui  autem  tiraet,  non  est  perfectus 
in  caritate.  19.  Nos  ergo  diligaraus  Deum,  quoniam  Dcus  prior  dilexit 
nos^^).  20.  Si  quis  dixerit :  Quoniam  diligo  Deura,  et  fratreni  suum 
oderit,  raendax  est^^).  Qui  enira  non  diligit  fratrera  suura,  quera  videt; 
Deura,  queni  non  videt,  quoraodo  potest  diligere?  21.  Et  hoc  raandatum 
haberaus  a  Deo,  ut,  qui  diligit  Deum,  diligat  et  fratrem  suum  ^^). 


SUMMARllM  CAPITIS  eUAUTl. 

Docet,  quis  spiritus  sit  ex  Deo,    quis  non  sit.    Deum  esse  caritatein,   et  eum,   qui  in  caritate 
manet,  in  Deo  manere.    Eum  autem,  qui  timet,  non  esse  perfecium  in  caritato. 


1.  Carissimi,  nolite  omni  spiritui 
credere.  Munit  fideles  adversus  seducto- 
res,  id  est  haereticos,  qui  inter  illos,  sub 
nomine  Christiauo,  prava  sua  dogmata 
spargebant,  jactitantes,  se  spiritum  Dei 
habere.  De  quibus  egit  etiam  supra  cap. 


2.  Id  vero  nunc  agit,  ut  tales  a  fidelibus 
cognoscantur,  et  cogniti  vitentur.  Nomen 
spiritus  variae  significationis  est  in  Scri- 
pturis.  Hoc  loco  sumitur  vel  pro  revela- 
tione  seu  doctrina,  quasi  a  Spiritu  Dei 
profecta;  vel  pro  ipso  homine  ejusmodi 


1)  Joan.  8,  47.  15,  19.  Jac.  4,  14.  »)  Yers.  16.  3)  joan.  3,  16.  *)  Col.  1,  20.  ^) 
Matth.  18,  33.  Joan.  15,  12.  seq.  6)  joan.  1,  18.  ')  Cap.  3,  24.  Joan.  14,  17.  8)  joan.  1, 
14.  9)  Cap.  5,  5.  Mattb.  16.  16.  seq.  ^)  Vers.  8.  »)  Cap.  2.  28.  3.  21.  Eph.  3,  12.  i^j 
Ver-'.  10,     13)  cap.  2,  4.  11.     **)  Marc.  12,  31.  seq. 

revelationem  sive  doctrinam  proferente; 
ut  sensus  sit :  Ne  fidem  adhibeatis  cuilibet 
doctrinaej  quae  ad  vos  adfertur  tamquam 
profecta  a  Spiritu  Dei ;  vel :  Ne  fidem 
habeatis  cuilibet  homiui  doctrinam  adfe- 
renti  tamquam  a  Spiritu  Dei  revelatam. 
Ejusmodi  spiritus  etiam  hodie  plurimi 
sunt,  quorum  quisque  suam  doctrinam 
pro  verbo  Dei  venditat. 

Sed  probate  spirituSy  si  ex  Deo  sint. 
Id  est,  doctrinas,  revelationes,  aut  ipsos 
homines  doctrinam  et  revelationem  tam- 
quam  a  Dei  spiritu  profectam  adferentes, 
probate,  discernite  ac  dijudicate,  num 
vere  sint  ex  Deo  ipsi  doctores  seu  eorum 
doctrinae. 

Quaeritur,  quomodo  praecipiat  Apo- 
stolus  omnibus  fidelibus  (nam  ad  omnes 
haec  dicuntur),  ut  probent  spiritus,  num 
ex  Deo  sint;  cum  Paulus  1  Cor.  12.  dis' 
cretionem  spirituum  numeret  inter  ea 
Spiritus  sancti  charismata,  quae  non  om- 
nia  dantur  omnibus,  sed  alia  aliis.  Ad 
hoc  quidam  respondent,  ex  mente  B.  Jo- 
annis  omnes  fideles  probare  spiritus,  num 
ex  Deo  sint,  dum  illis  credunt.  qui  spiri- 
tuum  habent  discretionem.  Sicut  enim  in 
corpore  solus  oculus  videt,  sed  non  sibi 
soli,  ita  in  Ecclesia,  qui  dis^retionem  ha- 
bent  spirituum,  dogmata  probant  atque 
discernunt  non  sibi  solis,  sed  et  aliis,  imo 
toti  Ecclesiae ;  in  quibus  proinde,  et  per 
quos  etiam  alii  illi  probant  ac  discernunt, 
qui  in  semet  ipsis  donum  hujusmodi  non 
habent.  Verum  objici  potest,  Joannem 
non  remittere  fideles  ad  eos,  qui  habeant 
donum  discretionis  spirituum  ;  sed  ipsos- 
met  instruere  velle,  quo  signo  spiritus 
discernant.  In  hoc,  inquit,  cognoscitur 
Spiritus  Dei:  Omnis  spiritus,  qui  con- 
fitetur,  etc.  Qua  ratione  nec  illorum  suf- 
ficit  responsio,  qui  verba  Joannis  ad  to- 
tam  congregationem  dicunt  pertinere, 
non  ad  singulos  fideles.  Nam  et  singuli 
incidunt  in  eos  subinde,  qui  doctrinam 
novam  adferant,  ideoque  siuguli  in  prom- 
ptu  habere  debent  instructionem,  qua  in 
illis  dignoscendis  utantur. 

Potius  itaque  dicendum  est,  Joannem 
non  dicere,  quod  omnes  fideles  de  una- 

Gail.  Estii  Couim.  Toui.  Ul. 


quaque  doctrina  sibi  proposita  probatio- 
nem  et  examen  instituere  debeant  ex  pro- 
priis  Christianae  doctrinae  principiis ; 
quod  est  doctorum  Ecclesiae,  de  quibus 
Paulus,  ubi  supra :  Numquid  omnes  do- 
ctores?  sed  tradere  fidelibus,  ad  quos 
scribit,  duos  probandi  modos,  unum  par- 
ticularem ,  alterum  generalem ;  quorum 
prior  continetur  illis  verbis  :  Omnis  spi- 
ritus,  qui  confitetur,  Jesum  Christum 
in  carne  venisse,  etc;  alter  assignatur 
infra,  cum  v.  G.  dicitur :  Qui  novit  Deum, 
audit  nos ;  qui  non  novit  Deum,  non 
audit  nos.  Pertinet  ad  priorem  modum 
illud  ejusdem  Apostoli  in  2  Epist. :  Si 
qiiis  venit  ad  vos,  et  hanc  doctrinam 
non  adfert,  nolite  recipere  eum  in  do- 
mum.  Nam  et  illic  contra  eos  agit,  qui 
non  confitebantur ,  Jesum  Christum  ve- 
nisse  in  carne.  Nec  vero  S.  Joannes  hoc 
suo  praecepto  potestatem  judicandi  de 
controversis  fidei  quaestionibus  attribuit 
omnibus  et  singulis  Christianis,  quod  vo- 
lunt  sectarii ;  sed  unam  et  alteram  regu- 
lam  praescribit,  ad  quam  possint  ac  de- 
beant  fideles,  ad  quos  scribit,  etiam  sin- 
guli,  judicio  quodam  rationis  explorare 
doctrinas,  quae  forte  novae  ad  eos  per- 
ferrentur.  Quae  res  ex  sequentibus  ma- 
nifestior  evadet.  Tnterim  lector  videat 
orationem  nostram  tertiam  de  prohibita 
lectione  librorum  haereticorum. 

Quoniam  multi  pseudoprophetae 
exierunt  in  mundum.  Ratio  praeceden- 
tis  admonitionis,  quia  multi  jam  exorti 
erant  ac  prodierunt  in  mundum  falsi  do- 
ctores,  jactantes  spiritum  et  revelationem 
divinam.  Hos  enim  vocat  pseudopro^ 
phetas.  Nam  ut  generali  nomine  Pro- 
pheta  dicebatur  apud  Judaeos,  qui  ei 
inspirationc  divina  cognoscebat  ac  pro- 
ferebat  occulta  qaaedam  doctrinae  sacrae, 
quamvis  futura  nulla  praenuntiaret,  quo- 
modo  de  Prophetis  et  Prophetia  loquitur 
Paulus  1  Cor.  12.  13.  et  14.:  ita  pseu- 
doprophetes  erat,  qai,  cum  verus  ejus- 
modi  Propheta  non  esset,  pro  tali  tamen 
se  ingerebat,  doctrinam  suam  falsam  et 
perniciosam  vcnditans  hominibus  tam- 
quam   divinitus  acceptam.    Tales  fuere 

jam  tum,  tempore  Joannis,  Simon,  Nico- 
laus,  Cerinthus,  Ebion  et  alii  non  pauci. 
Nam  multos  fuisse,  testatur  etiam  supra 
cap.  2.  dicens:  Nunc  Antichristi  multi 
facti  suntj  et  in  Epistola  2. :  Multi  se- 
ductores  exierunt  in  mundum.  Mirum 
vero,  quid  secutus  Irenaeus  lib.  3.  cap. 
18.  diversa  praepositione  legat :  exierunt 
de  saeculo ;  nisi  meudum  fuit  in  codice. 
Nam  locum  secundae  Epistclae  refert,  ut 
nos  habemus:  exierunt  in  mundum. 

2.  In  hoc  cognoscitur  Spiritus  Dei. 
Graece :  cognoscite  Spiritum  Dei.  Inter- 
pres  legisse  videtur :  ytvwoxsTai ,  pro  : 
livcooxsTS.  Quamqnam  et  Syrus  vertit: 
cognoscetur.  Sed  id  sensum  non  variat. 
Hoc,  inquit,  argumento  sive  signo  pote- 
stis  cognoscere,  imo  cognoscite  et  probate, 
spiritum  quempiam  esse  Dei,  id  est,  do- 
ctriuam  a  Dei  Spiritu  profectam;  nempe 
eo,  quod  sequitar: 

Omnis  spiritus,  qui  confitetur,  Jesum 
Christum  in  carne  venisse,  ex  Deo  cst. 
Sensus:  Omnis  doctrina,  quae  tradit,  Je- 
sum  Christum,  in  principio  Denm  ac  Doi 
Filium,  postea  venisse  in  carne,  id  est, 
inter  homines  conversatum  in  vera  hu- 
mana  natura,  et  omnis  doctor,  qui  id  con- 
fitetur  et  docet,  ex  Deo  est ;  doctrina  qui- 
dem  ex  Deo,  quia  a  Deo  inspirata;  doctor 
autem  ex  Deo,  ratione  doctrinae.  Carnem 
posuit  pro  natura  humana  per  synecdo- 
chen,  sicut  alibi  pro  homine,  ut  Joan.  1.: 
Verhum  caro  factum  est;  acceptione 
videlicet  in  Scripturis  usitatissima. 

Dicet  aliquis,  multos  esse,  qui  conii- 
teantur,  Jesum  Christum  in  carne  venisse, 
ut  olim  Pelagianos,  et  hodie  Lutheranos 
et  Calvinianos,  aliosque  permultos,  quos 
tamen  ex  Deo  non  esse,  constet,  sed  ex 
diabolo.  Quod  et  de  malis  Catholicis  ob- 
jici  potest:  Omnis  enim,  qui  non  est  ju- 
stus,  non  est  ex  Deo ;  et  qui  facit  pec- 
catum,  ex  diaholo  est,  supra  cap.  3. 
Quidam  respondent,  Joannem  loqui  de 
iis,  qui  Filium  Dei  incarnatum  confiten- 
tur,  non  ore  tantum  et  fi5e,  sed  etiam 
opere,  servantes  scilicet  omnia,  quaeDeus 
homo  factus  servanda  praecepit;  contra 
quam  illi,  de  quibus  ad  Tit.  1. :   Confi- 


tentur  y  se  nosse  Deum ;  factis  autem 
negant.  Ita  locum  hunc  Interpretantur 
Didymus,  Augustinus  et  Beda. 

Sed  rectius  alii,  qui  dicunt,  Joannis 
intentionem  hoc  loco  proprie  dirigi  ad- 
versus  haereses  sui  temporis,  eorum  sci- 
licet,  qui  doctrinam  de  Filio  Dei  incar- 
nato  non  recipiebant,  quorum  principes 
eraut  Valentinus ,  Cerinthus  et  alii.  Ut 
sensus  Apostoli  sit,  omnem  doctrinara, 
adeoque  omnem  doctorem,  qui  confitetur 
ac  docet,  Dei  Filium  vere  hominem  fa- 
ctum,  et  hunc  esse  Jesum,  Messiam  pro- 
missum,  esse  ex  Deo ;  nimirum  ea  parte, 
qua  hoc  docet.  Sic  enim  et  tempore  Aria- 
norum  dicere  licebat ,  omnem  eum,  qui 
confitetur,  Dei  Filium  esse  Patri  coaeter- 
num  et  consubstantialem ,  esse  ex  Deo. 
Item  hoc  nostro  saeculo ,  omnem  eum, 
qui  confitetur,  Cliristi  corpus  et  sangui- 
nem  esse  realiter  in  Eucharistiae  Sacra- 
mento,  esse  ex  Deo.  Qnod  non  est  aliud 
dicere,  quam  hujusmodi  doctrinam  esse 
ex  Deo,  nec  non  eum,  qui  ita  confitetur 
et  docet,  ca  parte  doctrinae  ex  Deo  esse. 
Nam  certe  nec  haeretici  circa  veros  fidei 
articulos,  quos  adhuc  retinent,  ac  docent 
atque  defendunt,  supernaturali  dono  fidei 
prorsus  carent;  quamvis  integram,  et 
proinde  Catholicam,  fidem  non  habeant. 
Id  quod  Augustinus  haud  obscure  docet 
compluribus  locis,  ut  ostendimus  in  dicta- 
tis  super  Magistrum,  lib.  3.  diet.  23. 

3.  Et  omnis  spiritus,  qui  solvit  Je- 
sum,  ex  Deo  non  est,  Loco  hujus  sen- 
tentiae  in  Graeco  et  Syriaco  legitur  mem- 
brum  priori  oppositum:  Et  omnis  spiri- 
tus,  qui  non  confitetur,  Jesum  Christum 
in  carne  venisse,  ex  Deo  non  est.  Nisi 
quod  Syrus  non  addit :  Christum.  Grae- 
cae  lectioni  suffragatur  Cyprianus,  qui 
lib.  2.  adversus  Judaeos,  cap.  8.,  sic  le- 
git :  Qui  autem  negat,  in  cnrne  venisse 
(supple  ex  priori  merabro:  Jesum  Chri- 
stum),  de  Deo  non  est.  At  vero  L&tinam 
lectionem  diserte  refert  Irenaeus  Cypriano 
antiquior,  addito  taraen  vocabulo :  Chri- 
stum,  lib.  3,  cap.  18.  Sic  et  caeteri  La- 
tini  legerunt,  nominatim  Leo  Pontifex 
Epist.  10.  ad  Flavianum,  cap.  6.,  Prosper 

lib.  1.  de  vocat.  gent.  cap.  23.,  Cassianus 
lib.  5.  de  incarn.  cap.  10.  et  Beda  in 
comment.  Quibus  addo  Cyrillum  Grae- 
cum  lib.  de  recta  fide  ad  reginas. 

Caeterura  Augustinus,  hunc  locum 
tractans,  utramque  lectionem  exponit; 
ut  satis  appareat,  utrumque  ei  lectum 
fuisse.  Sane  valde  verisimile  est,  maxime 
ex  Irenaeo  ,  Graecos  codices  olim  id  ha- 
buisse,  quod  est  in  nostris.  Idque  per- 
spicue  testatur  Socrates  lib.  7.  suae  histo- 
riae ,  cap.  32.  Dicit  enim ,  hoc  scriptum 
fuisse  in  vetustis  hujus  Epistolae  exem- 
plaribus,  utique  Graecis.  Sed ,  inquit, 
hanc  senteniiam  omnes,  qui  divinita- 
tem  ab  humanitate  Christi  sejungere 
studehantj  ex  vetustis  exetnplarihus  de- 
lere  tollereque  non  duhitarunt.  Et  ad- 
dit :  Quapropter  veteres  interpretes  idem 
ipsum  significarunt ,  quosdam  videlicet 
esse,  qui  illam  Epistolam  depravassent, 
quo  in  Christo  hominem  a  Deo  separa- 
rent.  Haec  ille.  Qui  cum  dicit,  deletam 
atque  sublatam  fuisse  e  codicibus  eam 
sententiam  ,  non  autem  pro  ea  aliam  re- 
positam ,  locum  facit  suspicioni ,  quod 
utrumque  scriptum  fuerit  a  Joanne;  et 
quidem  priore  loco  id,  quod  habentGraeci 
codices ,  utpote  membrum  '^praecedenti 
oppositum.  Id  enim  congruity  ut  annotat 
Erasmus,  cum  phrasi  Joannis  Apostoli, 
cui  peculiare  est ,  contrariam  senten- 
tiam  succinere  priori,  quo  magis  infigat 
animis ,  quod  dictum  est.  Atque  eam 
suspicionem  auget,  quod  diximus,  utrum- 
que  Angustino  lectum  etexpositumfuisse. 
Nam  et  apud  Tertullianum  utraque  lectio 
reperitur;  Graeca  quidem  lib.  de  carne 
Christi,  cap.  24.  et  lib.  3.  contra  Marcion. 
cap.  8. ;  Latina  vero  lib.  contra  Psychi- 
cos,  cap.  2.  Imo  utraque  conjuncta  lib. 
5.  contra  Marcionem ,  cap.  16. 

Porro  Graeca  lectio  sensum  habet  aper- 
tum  et  indubitatum ,  sive  doctrinam ,  sive 
doctorem  nomine  spiritus  intelligas.  Nam 
ut  doctrina,  qua  negatur  Jesus  Christus 
iucarnatuB,  non  est  a  Deo,  ita  nec  ille, 
qui  tradit  ejusmodi  doctrinam,  ex  Deo 
est;  maxime  quatenus  eam  doctrinam 
tradit.    Verum  in  Latina  lectione  expo- 


nendum,  quid  sit  solvere  Jesum.  Neque 
enim  solvere  hic  opponitur  ei,  quod  est 
ligare  ,  sed  huic,  construere ,  componere, 
aedificare.  Itaque  solvere  Jesum ,  est, 
eum  dissolvere  sive  destruere ;  quomodo 
dixit  ipse  Judaeis :  Solvite  templum  hoc, 
id  est  destruite ,  Joan.  2.  Solvitur  autera 
Jesus,  id  est  dissolvitur  ac  destruitur  per 
doctrinam  de  eo  falsam,  uon  qualemcum- 
que,  sed  separantem  in  eo  duas  naturas, 
id  est  negantem  in  una  Jesu  persona  duas 
couvenisse  naturas,  divinam  et  humanam. 
Quod  quidem  fit  tribus  potissimum  modis. 

Primo,  si  dicantur  iu  Christo  duae  esse 
personae ,  sicut  sunt  duae  uaturae.  Quo- 
modo  solvcrunt  Jesum,  temporo  Joannis 
Apostoli ,  Cerinthus  et  Ebion ,  docentes, 
Jesum  non  esse  Christura,  nec  Dei  Filium ; 
sed  Christum  in  specie  columbae  intrasse 
in  Jesum,  quando  baptizatus  est;  ac 
rursus  ab  eo,  quando  passus  est,  avolasse 
Quam  haeresim  notavit  Apostolus  supra 
cap.  2.,  dicens:  Quis  est  mendax ,  nisi 
is ,  qui  negat,  quoniam  Jesus  est  Chri- 
stus.  Atribuunt  autem  Cerintho  et  Ebioni 
Irenaeus  lib.  1.  contra  haereses,  cap.  25., 
et  lib.  5.  cap.  1. ,  et  Epiphanius  haeresi 
28.  et  30.  Solvit  eodem  modo  Jesum 
quarto  post  illos  saeculo  Nestorius ,  divi- 
dens  in  Jesu  Christo  filium  Mariae  a 
Filio  Dei,  atque  illum  affirmans  passum 
esse  et  crucifixum  ac  mortuum,  hunc 
vero  pati  non  potuisse.  Haec  enim  dicen- 
tem  Nestorium  solvisse  Jesum,  testantur 
Cyrillus  et  Socrates,  et  alii  supra  citati. 

Secundo  solvunt  Jesum ,  qui  divinita- 
tem  simpliciter  ab  eo  removent ;  ut  Pau- 
lus  Samosatenus,  qui  negabat,  Jesum 
ante  Mariam  fuisse ;  nec  non  Arius ,  sub- 
stantiam  Dei  Patris  a  Filio  alienans. 

Tertio  solvunt  Jesum ,  qui  humanam 
ab  eo  naturam  auferunt ;  ut  olim  Cerdon, 
Basilides,  et  aliquanto  post  Manes,  dicen- 
tes ,  Christum  non  veram  carnem ,  sed 
phantasticam  assumpsisse ,  in  qua  non 
solum  passionem  et  mortem ,  verum  et 
resurrectionem  mentiretur.  Hoc  etiam 
modo  Jesum  solvit  Eutyches,  qui  natu- 
ram  humanam  in  Christo  virtute  divinita- 

tis  in  ipso  conceptu  dicebat  esse  con- 
suraptam.  De  quo  Leo  Pontifex  iu 
Epistola  snpradicta:  Quid  est,  inqnit, 
solvere  Jesum,  nisi  humanam  ab  eo 
separare  naturam,  et  sacramentum 
fidei ,  per  quod  unum  salvati  sumus, 
impudentissimis  evacuarefigmentis?  Ad 
hnnc  tertium  modnm  solvendi  Jesum  per- 
tinent  et  illi ,  qui  partem  aliquam  huma- 
nae  naturae  Christo  subtraxerunt ;  ut 
Arius,  qui  animam  humanam  ademit,  et 
Apollinaris,  qui  mentem,  dicens,  Verbum 
divinum  illi  pro  mente  fuisse.  Nam  sine 
mente  et  anima  non  consistit  humana 
natura. 

Quoniam  vero  corpus  Christi  mysticum 
est  Ecclesia ,  cujns  ipse  est  caput ,  vere 
dixerimus ,  etiam  illos  solvere  Jesum,  qui 
caput  hoc  a  suo  eorpore  divellunt ,  dicen- 
tes,  Christum  suam  Ecclesiam  propter 
scandalorum  multitudinem  deseruisse,  et 
novam  sibi  fingere  Ecclesiam  novumque 
corpus,  videlicet  ex  iis ,  qui  se  Reforma- 
tos  appellant.  Denique  Jesum  solvnnt 
omnes  illi,  qui  corpus  ejus,  quod  est 
Ecclesia,  solvunt,  id  est  lacerant  ac  di- 
vidunt ,  sectas  et  schismata  facientes ,  et 
per  hoc  inconsutilem  Christi  tunicam 
scindentes. 

Et  hic  est  Antichristus.  Graece :  An- 
tichristi,  genitivo  casu.  Sic  autem  Grae- 
ca  legunt,  cum  appositis  articulis:  xai 
TOUTO  loTt  t6  tou  dvTtxp^-^^Toa.  Et  hic 
(nempe  spiritus)  est  ille  ipsius  Anti- 
christi.  Obliquum  casum  reddunt  veteres, 
nt  Irenaeus  et  Cyprianus  supra  citati; 
quorum  ille  legit:  ex  Antichristo,  iste: 
de  Antichristi  spiritu.  Item  Tertullianus 
adversus  Marcion.  lib.  5.  cap.  16.,  prae- 
cursorem  Antichristi  spiritum  hunc  vo- 
cans.  Cassianus  quoque  genitivum  scri- 
bit  et  exponit  lib.  5.  de  incarnatione  cap. 
11.  Consonat  et  Syra  paraphrasis:  Sed 
hic  est  ab  ipso  pseudochristo.  Sensus 
autem  est :  Hic  spiritus,  qui  non  confite- 
tur,  Jesum  Christum  in  carne  venisse, 
sed  solvit  Jesum ,  spiritus  est  illius  An- 
tichristi,  id  est,  haec  doclrina  cum  suo 
doctore  praecurrit  satellitio  Antichristum, 
cujus  omne  studium  atque  conatus  in  hoc 


erit,  ut  soivat  ac  destruat  Jesum  Chri- 
stum  et  regnum  ejus. 

De  quo  audistis ,  quoniam  veiiit. 
Graece  :  o  dxYjxoaTS,  neutro  geuere,  quod 
ad  Tiveu/Jia  refertur,  id  est  spiritum;  ut 
vertendum  sit:  quem  audistis ,  hoc  est, 
de  quo  spiritu  audistls ,  sitque  sensus 
hujusmodi:  Spiritus  ille  solvens  Jesum 
quodammoclo  spiritu.s  est  ipsius  Anti- 
christi,  nempe  per  consensum  doctrinae; 
de  quo  spiritu  Antichristi  traditum  ac- 
cepistis,  quod  sit  venturus.  Sciendum 
tamen,  exstare  Graeca,  quae  sic  habeant: 
OTi  dxYjxoa^sv,  OTi  epy^Btai ,  quoniam 
(seu  quandoquidem)  audivimus  ^  quod 
venturus  sit,  scilicet  Antichristus.  Sed 
et  fieri  potuit,  ut  scioli ,  non  capientes, 
quomodo  verum  sit,  Antichristum  venire, 
et  (quod  sequitur)  nunc  jam  esse  in 
mundo,  parumque  memores  ejus,  quod 
supra  cap.  2.  dixit  B.  Joannes:  Sicut 
audistis ,  quia  Antichristus  venit ,  muta- 
verint  hoc  loco  ov  masculinum  in  o  neu- 
trum,  ut  ad  spiritum  Antichristi,  non  ad 
ipsum  Antichristum  fiat  relatio.  Verum, 
quo  sensu  de  Antichristo  dicatur:  venit, 
Graece:  ep/STai^  verbo  praesenlis  tem- 
poris,  satis  eodem  cap.  2.  a  nobis  ex- 
plicatum  est,  dictumque,  verbo  Graeco 
non  tam  significari  praesentiam  adve- 
nientis,  quam  procinctum  ac  praeparatio- 
nem  quandam  ad  hujusmodi  praesentiam, 
etiamsi  tempus  ipsum,  quo  sit  adfuturus, 
qui  exspectatur,  in  longum  procrastinetur. 
Unde  et  Erasmus  utroque  loco  vertit: 
Quod  venturus  sit. 

Et  nunc  jam  in  mundo  est.  Hoc 
est:  Jam  nunc  inter  homines  versa- 
tur ,  vel  spiritus  Antichristi,  vel  ipse 
Antichristus,  juxta  variam  lectionem  par- 
tis  superioris.  Nam  spiritus  Antichristi 
jam  a  temporibus  Apostolorum  in  haere- 
ticis  exstitit,  semina  quaedam  spargens 
futuri  regni  Antichvisti.  Ipse  etiam  An- 
tichristus  jam  in  mundo  est ,  et  olim  esse 
coepit  secundum  membra  sua  et  praecur- 
sores  baereticos ,  regnum  ipsius  promo- 
ventes.  Quae  duae  expositiones  in  eun- 
dem  sensum  recidunt;  tametsi  locus  ille 
cap.  2.  magis  suadet,  ut  ad  Antichristura 

haec  pars  referatur.  Nam  pro  eo,  quod 
bic  dicitur :  Et  nunc  jam  in  mundo  est, 
illic  dicebatur:  Nunc  Antichristi  multi 
facti  sunt.  Igitur  Anticbristus  ipse  nunc 
in  mundo  esse  dicitur  propter  multos, 
quos  babet,  praecursores  ac  satellites, 
eosdemque  participatione  sui  nominis  An- 
ticbristos ,  qui  doctrinis  et  factis  viam 
sternunt  illius  adventui ,  falsa  atque  im- 
pia  de  Cbristo  docentes ,  et  Cbristum  in 
membris  suis  persequentes.  Vide  dicti 
ioci  commentarium  ad  cap.  2. 

4.  Vos  ex  Deo  estis,  filioli.  Ex  Deo 
estis  geniti,  id  est  filii  Dei.  Id  ipsum  ex- 
primit  paulo  post :  Omnis,  qui  diligit,  ex 
Deo  natus  est;  quo  sensu  dixit  capite 
praecedenti:  Omnis ,  qui  non  est  justus, 
non  est  ex  Deo.  Alloquitur  Ecclesiam 
fidelium,  cujus  praecipua  membra  sunt 
filii  Dei. 

Et  vicistis  eum.  Scilicet  Anticbristum 
in  praecursoribus  ejus ,  baereticis.  In 
Graeco  et  Syriaco  plurale  est :  et  vicistis 
eos ,  id  est  Antichristos ,  vel,  qiiod  ante 
praecessit,  pseudoprophetas.  Quae  plu- 
ralis  lectio  quorundam  etiam  est  codicum 
Latinorum.  Auctor  lib.  de  singul.  cleric. 
legit  praeceptive :  Vificite  illos.  Porro 
vicistis,  intellige  per  fidem.  Haec  enim 
est  victoria,  quae  vincit  mundum,  fidts 
nostra ,  infra  cap.  5.  Maxime  vero  per 
fidem  vincuntur  baeretici,  dum  perplexis 
eorum  rationibus  et  argumentis  fidei  sim- 
plicitas  opponitur.  Quae  ratio  viucendi 
haereticos  omnibus  fidelibus  est  com- 
munis. 

Quoniam  major  est,  qui  in  vobis  est, 
quam  qui  in  mundo.  Victoriam  refert 
ad  suiim  auctorem  Deum,  quemadmodum 
et  Panlus  1  Cor.  15. :  Deo  gratias,  in- 
quit,  qui  dedit  nohis  victoriam  per  Do~ 
minum  nostrum  Jesum  Christum.  Sen- 
bus:  Deus,  qui  in  vobis  habitat,  regens 
vos  atque  conservans  ,  potentior  est  ad 
confirmandum  vos  in  fide  et  protegen- 
dum  adversus  hostiles  insidias ,  quam 
diabolus,  impios  inbabitans,  ad  impugnan- 
dum  vos  atque  fallendum.  Haecpotissima 
fidelium  in  omni  tentatione  consolatio  est, 
Deum  habere    rectorem  et  protectorem. 


Simul  haec  sententia  nos  docet  veram  et 
Cbristianam  humilitatem,  qua  victoriam 
tentationum  non  nostris  viribus  adscri- 
bendam  noverimus  ,  sed  potentiae  et  mi- 
sericordiae  Dei.  Quod  et  Christus  no8 
docuit,  quando  praecepit  orare:  Ne  nos 
inducas  in  tentationem.  Diabolus  in 
mundo  esse  et  habitare  dicitur,  quia  in 
genere  humano ,  in  quo  plurimi  sunt  im- 
pii,  dominatur  et  regnat,  adeo  ut  mun- 
dus  totus  in  maligno  positus  dicatur 
sub  finem  bujus  Epistolae. 

5.  Ipsi  de  mundo,  vel:  e  mundo 
sunt,  ut  babent  Graeca.  Anticbristos  in- 
teiligit,  qui  de  mundo  esse  dicuntur,  quia 
pertinent  ad  partem  gencris  bumani  illam 
multo  maximam ,  quae  servit  peccato  et 
concupisceutiis  ejus.  De  talibus  Aposto- 
lus  Paulus  Rom.  16. :  Hujuscemodi  Chri-^ 
sto  Domino  non  serviunt,  sed  suo 
ventri. 

Ideo  de  mundo  loquuntur ,  Graece 
rursus  :  e  mundo.  Non  enim  sensus  est: 
Loquuntur  de  rebus  aut  concupiscentiis 
mundanis,  quas  diligunt,  secundum  illud: 
Ex  abundantia  cordis  os  loquitur,  Luc. 
6.  Multi  enim  hodie  sunt  Anticbristi,  qui 
assidue  in  ore  babent  ea,  quae  a  mundo 
maxime  videantur  aliena,  ut  Evangelium, 
verfeum  Dei ,  fidem  ac  fiduciam  in  Cbri- 
stum,  dilectionem  fraternam;  summopere 
vero  caveant,  ne  snas  prodant  concupi- 
scentias.  Sed  loqui  dicuntur  e  mundo, 
quia  falsam  doctrinam  profernnt,  quae 
non  est  ex  Deo,  sed  ex  mnndo  et  diabolo, 
principe  mundi  et  patre  mendacii ;  sive 
ea  doctrina  probet,  quae  sensibus  sunt 
jucunda,  cujusmodi  fere  dogmata  sunt 
haereticorum  nostri  temporis;  sive  quae 
delectationi  sensuum  contraria  sint,  quales 
haereses  fuerunt  quorundam  antiquorum, 
wi  prohibentium  nubere,  abstinentium 
a  cibis,  quos  Deus  creavit ,  1  Tim.  4., 
et  aliorum  similium.  Nam  et  hujus  generis 
doctrinae  e  mundo  sunt.  Unde  Paulus 
ibidem  vocat  eos  doctrinas  daemoniorum. 

Et  mundus  eos  audit.  Hic  repetenda 
est  rationalis  particula  :  et  ideo  mundus 
eos  audit.  Nempe  quoniam  illi  ex  mundo 
loquuntur.    Est  enim  duplex  illatio :  De 

mundo  sunt;  ergo  de  mundo  loquuntur. 
Item :  De  mundo  loquuntur ;  ergo  mundus 
608  audit.  Ratio  posterioris  est,  quia 
quisque  libenter  audit  ea,  quae  suae 
sunt  sectae  et  scholae.  Communicant 
autem  omnes  impii  in  scliola  diaboli,  licet 
alii  aliis  cupiditatibus  aut  sectis  addicti. 
Ita  Dominus  ad  discipulos  Joan.  15.:  Si 
de  mundo  fuissetis,  munduSf  quod  suum 
eraty  diligeret.  Addit  autem  Apostolus 
hoc  postremum :  et  mundus  eos  audit, 
ne  fideles  turbentur  ob  multitudinem  eo- 
rum,  qui  haereticis  adhaerent;  quasi 
dicat:  Etsi  multi  sint,  qui  eos  audiunt, 
nullius  tamen  sunt  pretii ,  quia  nou  sunt, 
nisi  mundus ,  id  est  humani  generis  col- 
luvies,  videlicet  ea  pars,  quae  peccato 
servit  et  diabolo.  Melior  est  autetn  unus 
timens  Deum,  quam  mille  filii  impii, 
Eccles.  16. 

6.  Nos  ex  Deo  sumus.  Hac  parte  et 
sequente  loquitur  Joannes  ex  Apostolo- 
rum  persona,  quorum  ipse  unus  erat. 
Nam  post  signum  particulare,  tempori 
illi  congiuons,  nunc  intendit  proponere 
fidelibus  generale  qucddara  signum,  quo 
vera  doctrina  discernatur  a  falsa.  Nos 
Apostoli,  inquit,  nou  ex  mundo  sumus, 
sed  exDeo,  cujus  sumus  Apostoli.  Ut 
enim  a  Deo  missi  sumus  ad  praedican- 
dum  Evangelium  Christi,  ita  doctrinam 
ab  eo  acceptam  tenemus  et  aliis  tradimus. 

Qui  novit  Deum ,  audit  nos.  Hanc 
partem  opponit  ei,  qua  dixit  de  Antichri- 
stis  :  Et  mundus  eos  audit;  ac  si  dicat: 
Qui  de  mundo  sunt,  audiunt  doctores, 
qui  sunt  de  mundo.  Qui  vero  Deum  no- 
verunt -et  ex  Deo  sunt,  nos  Dei  Aposto- 
los  audiunt.  Joanni  eodem  recldunt, 
noiisse  Deum,  et  ex  Deo  esse ,  ut  patet 
ex  parte  sequenti.  Dicuntur  autem  nosse 
Deum ,  et  esse  ex  Deo ,  qui  Deum  dili- 
gunt  et  cum  eo  societatem  habent.  Se- 
quitur  membrum  oppositum : 

Qui  non  est  ex  Deo ,  non  audit  nos. 
Intellige,  quatenus  ex  Deo  non  est.  Po- 
test  enim  quis  absolute  non  esse  ex  Deo, 
qma^[conjunctionem  amicitiae  cum  Deo 
non  habeat ,  qui  tamen  a  Deo  moveatur 


ad  credendum  ejus  Apostolo.    Nam  fides 
etiam  informis  Dei  donum  est. 

In  hoc  cognoscimus  Spiritum  verita- 
tis,  et  spiritum  erroris.  Loquitur  nunc 
ex  persona  fidelium.  Hoc,  inquit,  signo 
et  argumento  nos  fideles  cognoscimus  et 
cognoscere  debemus  Spiritum  veritatis, 
et  spiritum  erroris,  id  est  discernimus 
inter  doctrinam  veram  et  falsam ,  et  con- 
sequenter  inter  dootores  veros  et  falsos. 
Signum  illud  est,  quod  jam  dixit,  nempe 
nos  Apostolos  audire ,  vel  non  audire. 

Igitur  hoc  loco  tradit  Apostolus  alte- 
ram  regulam ,  eamque  generalem ,  pro- 
bandi  spiritus,  num  ex  Deo  sint,  id  est 
explorandi  doctrinas  religionis,  an  sint 
verae  et  a  Deo  profectae.  Cum  enim 
prior  regula  specialis  fuerit,  nec  omni 
tempore  usum  habeat,  nec  ad  omnes 
haereses  accommodari  possit:  idcirco 
generalis  haec  regula  adjicienda  fuit,  in 
qua  quidem  respicere  videtur  Apostolus 
ad  verba  Domini  Luc.  10.:  Qui  vos  au- 
dit  y  me  audit;  et  qui  vos  spernity  me 
spernit.  Nam  id  non  solum  de  praeceptis 
Apostolorum  accipiendum  est,  verum 
etiam  de  doctrina  ab  illis  tradenda.  Lo- 
quitur  autem  Joannes  in  persona  Aposto- 
lorum  et  omnium  eorum,  qui  Apostolis 
jam  successerant ,  aut  successuri  erant, 
et,  ut  semel  dicam,  in  persona  praelato- 
rum  Ecclesiae,  jam  per  Apostolos  funda- 
tae,  penes  quos  doctrinam  a  Christo  ac- 
ceptam  Apostoli  deposuerunt.  Quod  enim 
ad  ipsos  attinet  Apostolos,  jam  illi  vita 
defuneti  erant,  et  solus  fortassis  supererat 
Joannes;  sed  manebat,  et  usque  hodie 
manet,  et  manebit,  quod  Apostolis  a  Do- 
mino  dictum  fuerat:  Ecce,  ego  vobiscum 
sum  omnibus  diebus  usque  ad  consum- 
mationem  saeculi,  Matth.  28.  Manet, 
inquam,  in  eornm  successoribus,  Eccle- 
siae  praelatis.  Signum  ergo  certissimum, 
a  Joanne  fidelibus  omnibus  eommonstra- 
tum  ,  est  istud,  si  quis  Ecclesiam  audit, 
et  ejus  doctrinam  sequitur,  hic  ex  Deo 
est;  si  quis  eam  non  audit,  sed  ab  ejus 
doctrina  recedit,  hic  non  est  ex  Deo. 

Hinc  porro  consequens  est,  Ecclesiam 
in  suis  praelatis  (quos  Scriptura  pastores 

et  doctoree  vocat ,  Eph.  4.)  esse  judicem 
quaestionum  et  controversiarum  omnium, 
quae  circa  doctrinam  fidei  euboriuntur. 
Quocirca  fideles ,  sicubi  dubitant  de  spi- 
ritu  quopiam ,  num  ex  Deo  sit,  propterea 
quod  nesciant,  utrum  de  doctrina,  quae 
adfertur,  definitum  aliquid  Ecclesia  teneat, 
Ecclesiae  praelatos  consulere  debent,  at- 
que  eorum  exspectare  et  audire  judicium; 
utpote  ad  quos,  velut  ad  suos  successores, 
Apostoli  simnl  cum  doctrina  potestatem 
de  ea  judicandi  tranbmiserunt.  Consule 
orationem  nostram  tertiam  de  prohibita 
librorum  haereticorum  lectione. 

7.  Carissimi,  diligamus  nos  invicem. 
Post  interpositam  de  probandis  spiritibus 
instructionem ,  redit  ad  exhortationem 
dilectionis  fraternae,  sine  qua  nihil  pro- 
dest,  rectum  et  incorruptum  de  doctrina 
fidei  tennisse  judicium. 

Quia  caritas  ex  Deo  est.  Haec  ae- 
tiologia  duplicem  continet  rationem  ex- 
hortationis  ad  caritatem  seu  dilectio- 
nem  fraternam.  Una  est  ab  excellentia 
hujus  operis,  quod  est  diligere  fra- 
tres.  Est  enim  hoc  opus  a  Deo,  non 
vulgariter,  sed  ut  opus  quoddam  exi- 
mium,  quod  Dens  per  singnlarem  snam 
gratiam  in  nobis  operatur,  ita  ut  omnis, 
qui  diligit,  quemadmodum  verbis  sequen- 
tibus  dicitnr,  sit  ex  Deo  natus  ac  Dei 
filius.  Altera  ratio  a  possibilitate  et  faci- 
litate  praecepti,  secundum  illud,  quod 
dicit  capite  sequenti ,  de  praeceptis  cari- 
tatis  loquens:  Et  mandota  Ejus  gravia 
non  sunt.  Dicere  enim  quis  poterat: 
Praeceptum  dilectionis,  quod  nobis  assi- 
due  inculcas,  admodum  grave  sentimus, 
nec  infirinitati  nostrae  possibile,  praeser- 
tim  erga  eos,  qui  nos  odio  prosequuntur 
et  injuriis  afficiunt.  Respondet  Joannes 
dilectionem  ex  Deo  esse ,  et  proinde  ab 
eo  petendnm  auxilium ,  ut  dile?tionis 
praeceptum  a  nobis  impleatur.  Nam  eo 
auxiliante,  non  solum  possibilis,  sed  tan- 
dem  et  facilis  erit  nobis  hujus  praecepti 
impletio.  Hanc  secundam  rationem  tradit 
et  explicat  Augustinus  lib.  de  gratia  et 
libero  arbitrio ,  cap.  18.:  Cur ,  innuit, 
dictum   est:   Diligamus  invicemj   quia 


dilectio  ex  Deo  est ;  nisi  quia  praecepto 
admonitum  est  liberum  arhitrium ,  ut 
quaereret  Dei  donum?  quod  quidem 
sine  sui  fructu  admoneretur,  nisi  prius 
acciperet  aliquid  dilectionis ;  ut  addi 
sibi  quaereret ,  unde ,  quod  jubebatur, 
impleret.  Haec  ille. 

Et  omnis  y  qui  diligit ,  ex  Deo  natus 
est,  et  cognoscit  Deum.  Complet  priorem 
rationem,  declarans,  dilectionem  ita  ex 
Deo  esse,  ut  eum ,  qui  fratrem  diligit, 
Dei  filium  constituat.  Eadem  enim  Bunt, 
ex  Deo  natum  esse ,  et  esse  Dei  filiuni. 
Et  hoc  quidem  absolute  praestat  ea  cari- 
tas,  quae  homini,  dum  justificatur,  in- 
funditur,  haeredem  eum  faciens  vitae 
aeternae.  Praestat  tamen  etiam  quadan- 
tenus  et  secundum  inchoationem  quan- 
dam  ea  caritas,  sive  habitualis,  sive 
actualis ,  qua  quis ,  nondum  regeneratus 
aut  nondum  reconciliatus,  fratrem  sin- 
cere  ac  Christiane  diligit.  Unde  et,  qui 
sic  diligit,  tamquam  adoptionis  jam  ali- 
quo  modo  particeps,  dicere  potest  Deo: 
Pater  noster ,  qui  es  in  coelis.  Addit 
autem  Joannes :  et  cognoscit  Deum ,  no- 
titia  videlicet  affectiva ,  ut  fructum  adop- 
tionis  ostendat,  qui  est,  Deum  nosse  ut 
aiaicum ,  hoc  est,  amicitiae  societatem 
cum  Deo  habere. 

8.  Qui  non  diligit,  non  novit  Deum. 
Proprie  nosse  Deum ,  non  est  diligere 
Deum,  cum  alterum  sit  intellectns,  alte- 
rum  voluntatis ;  tametsi  nosse  Deum ,  ut 
hic  accipitur,  etiam  affectum  dilectionis 
Dei  in  se  includit.  Facit  autem  etiam 
haec  pars  ad  exhortationem  fraternae  di- 
lectionis.  Nam  si  Deum  non  novit,  qui 
fratrem  non  diligit,  utique  studendum 
nobis  est  dilectioni  fraternae,  ut  Deum 
cognoscamus,  id  est  amicitiara  cum  eo 
habeamus. 

Quoniam  Deus  caritas  est.  Potest 
haec  propositio  referri  vel  ad  probandum, 
quod  proxime  praecessit;  ac  si  dicat,  eum, 
qui  fratrem  non  diligit,  ideo  non  novisse 
Deum  notitia  amicabili,  quia  non  potest 
inter  tam  dissimiles  amicitia  consistere, 
id  est  inter  hominem,  qui  fratrem  non 
diligit ,   et  Deum  ,   qui  est  ipsa  dilectio  : 

vel  ad  caput  exhortationis ,  iit  sit  vehe- 
mentior  commendatio  fraternae  caritatis 
ex  sua  origine;  quod  nimirum  caritas 
non  solum  ex  Deo  sit,  sed  etiam  sit  ipse 
Deus.  Nam  si  Deus  caritas  est ,  utiqn.e 
caritas  est  Deus. 

Potest  autem  tribus  modis  intelligi, 
Deum  esse  caritatem ;  essentialiter,  cau- 
saliter,  et  objective.  Essentialiter  qui- 
dem,  quomodo  Deus  dicitur  esse  sapien- 
tia ,  potentia ,  bonitas  et  caetera  hujus- 
modi  per  essentiam ;  nam  in  Deo ,  qui 
totus  est  essentia  simplex  ac  prorsus  in- 
composita,  qualitates  a  eubstantia  non 
distinguuntur.  Cansaliter,  quomodo  Deus 
est  justitia  et  fortitndo  nostra,  quia  facit 
nos  justos  ac  fortes.  Obiective,  quomodo 
dicitur  esse  spes  et  desiderium  et  gau- 
dium  nostrum,  quia  in  eum  speramus, 
eum  desideramus ,  et  de  eo  gaudemus ; 
qua  ratione  etiam  ei  dicitur:  Tu  es  pa- 
tientia  mea ,  id  est  sustinentia  mea, 
Psalm.  70.  Vide  nostra  in  1.  dist.  10.  et 
17.  Verum  quia  non  dicit  Joannes:  Deus 
est  caritas  nosfra,  sicuti  dicitur  fortitudo, 
spes  nostra  et  gaudium  nostrum ;  sed  ab- 
solute:  Deus  est  caritas ,  quod  et  infra 
repetit  vers.  16.;  iricirco  solus  primus 
intelligendi  modus  convenit  huic  Aposto- 
lico  pronuntiato.  Quera  et  tradiderunt 
Augustinus  aliique  Patres. 

Est  autem  et  Pater  caritae ,  et  Filins 
caritas,  et  Spiritus  sanctus  caritas,  et 
omnes  tres  una  caritas.  Hoc  autem  loco 
Deo  Patri  attribuitur,  cujus  caritas  erga 
uos  declarata  est  in  eo,  quod  Filium 
suum  misit  in  mundum,  ut  per  eum  vive- 
remus;  quemadmodum  proxime  dicitur. 
Quamquam  solet  hoc  nomen  accommo- 
dari  Spiritui  sancto ,  qui,  ex  Patre  Filio- 
que  procedens,  quodammodo  nexus  est 
Patris  et  Filii.  Unde  et  omnia  Dei  cha- 
rismata,  ad  humani  geaeris  reparationem 
et  salutem  ordinata .  passim  in  Scripturis 
attribnuntur  Spiritui  Fancto.  Sed  quia 
caritas  excellentissimum  est  Dei  donum, 
in  cujus  commendatione  versatur  hoc 
loco  Joannes,  ideo  peculiariter  ab  co 
dictum  est  de  Patre:  Quoniam  Deus 
caritas  est,  Certe  et  Ecclesia  in  Antipho- 


na  prima  tertii  Nocturni ,  Festo  SS.  Tri- 
nitatis,  ita  recitat:  Caritas  Pater  est, 
Gratia  Filius,  Communicatio  Spiritus 
sanctus. 

9.  In  hoc  apparuit  caritas  Dei  in 
nohis,  quoniam  Filium  suum  unigeni- 
tum  misit  Deus  in  mundum,  ut  viva^ 
musper  eum.  Exemplo  Dei  Patris,  quem 
dixerat  esse  caritatem,  urget  fideles  ad 
diligendura  se  mutuo.  Cum  autem  multi- 
fariam  Deus  suam  erga  genus  humanum 
ostenderit  caritatem,  in  eo  tamen  effectu 
singulari  et  eximio  manifestata  est,  quod 
Filium  suum  unigenitum  miserit  in 
mundum ,  id  est  in  humana  carne  visi- 
bilem  mundo  exhibuerit;  ut,  qui  mortui 
eramus ,  hoc  est ,  aeternae  morti  addicti 
propter  peccatum,  per  eum,  velut  rae- 
diatorem ,  qui  debitum  omne  nostrum 
patiendo  et  moriendo  in  se  susciperet,  a 
morte  liberati,  viveremus  vita  aeterna 
atque  beata. 

Sententiam  hanc  hausit  Joannes  a  suo 
magistro,  cujus  ad  Nicodemum  fere  ea- 
dem  sunt  verba,  diceutis:  Sic  Deus  di- 
lexit  mundum ,  ut  Filium  suum  unige^ 
nitum  daret,  ut  omnis,  qui  credit  in 
eum ,  non  pereat,  sed  haheat  vitam 
aeternam ,  Joan.  3.  Utroque  loco  expri- 
mitur  nomen  unigeniti,  tum  ad  exagge- 
randam  Dei  caritatem  erga  nos,  qua  ra- 
tione  laudatur  obedientia  Abrahae,  quod, 
filium  nnigenitum  immolare  jussus,  prom- 
pte  paruerit ,  Gen.  22. ;  tum  ut  inteUiga- 
tur  Christus  esse  Filius  Dei  natnralis, 
non  adoptivus ,  quales  alii  multi.  Jam 
enim  Cerinthus  et  Ebion  docere  coepe- 
rant,  Jesum  non  natura  Dei  Filinm  esse, 
sed  aliornm  more  sanctorum,  ob  insignem 
profectum  virtutum,  appellatione  filii  Dei 
honoratum. 

10.  In  hoc  est  caritas,  non  guasi  nos 
dilexerimus  Deum ,  sed  quoniam  Ipse 
dilexit  nos.  Ostendit  his  verbis ,  Dei  ca- 
ritatem  erga  nos  omnino  fuisse  gratnitam, 
ut  qui,  nnllo  nostrae  erga  se  dilectionis 
obsequio  provocatus ,  ultro  nos  dilexerit. 
Pro:  quasi,  Graece  est:  ozi ,  quia ,  seu 
potins  quod.  Nam  sensns  est:  Per  hunc 
modum  exercetur  et  commendatur  caritas 

Dei  erga  nos ,  qnod  nos  dilexerit ,  quum 
esseraus  ab  eo  penitus  aversi;  non  autem 
ideo  dilexerit,  quod  nos  eum  prius  dili- 
geremus,  quomodo  soleut  homines  dili- 
gere  eos ,  a  quibus  se  diligi  animadver- 
tunt. 

Probat  hic  locus,  ut  et  alii  similes, 
quam  vorum  sit  illud  a  Patribus  defini- 
tum,  gratiam  Dei  non  ex  meritis  dari ;  et, 
quod  inde  consequens  est,  electionem, 
qua  no8  elegit  Deus  ad  salutem,  non 
niti  praevisione  nostrorum  operum,  sed 
esse  mere  gratuitam.  Ita  Paulus  Rom.  5. : 
Cowmendat  caritatem  suam  Deus  in 
nohis ,  quoniam ,  cum  adhuc  peccatores 
essemus ,  Christus  pro  nobis  mortuus 
est ;  et  iterum:  Cum  inimici  essemus, 
reconciliati  sumus  Deo  per  mortem 
Filii  ejus.  Unde  et  hic  sequitur : 

Et  misit  Filium  suum  propiUatio- 
nem  pro  peccatis  nostris.  Propitiatio- 
nem ,  Graece :  tXaojuiov ,  dixit  pro  sacri- 
flcio  propitiatorio.  Significat  Apostolns, 
Deum  misisse  Filium  suum  ,  qui  esset 
sacrificinm,  quo  in  ara  crncis  iraraolato, 
ipse,  ob  peccata  nostra  nobis  iratus,  re- 
conciliaretur.  Augnstinus  hunc  locura 
tractans  lib.  15.  de  Trinitat.  cap.  17, 
loco  vocabuli:  propitiatiunem ,  legit: 
lifatorem ;  cujus  lectionis  etiam  Beda 
raeminit.  Est  antem  Christus  litator ,  id 
est  sacrificator,  quia  sacrificavit  se  ipsum, 
nt  Patrem  redderet  nobis  propitium. 
Graeca  vox  tXaanjioc  ntroqne  sensu  po- 
test  accipi,  sed  melius  priori.  Vide,  quae 
supra  diximus  ad  illud  capitis  secnndi: 
Et  ipse  est  propitiatio  pro  peccatis 
nostris. 

11.  Carissimi,  si  sic  Deus  dilexit  nos, 
et  nos  debemus  alterutrum  diligere. 
Concludit  ab  exemplo  proposito  et  om- 
nibus  imitando ,  juxta  praeceptnm  Sal- 
vatoris:  Estote  perfecti,  sicut  et  Pater 
vester  coelestis  perfectus  est,  Matth.  5. 
Si,  inquit,  Dens  sic  dilexit  nos  a  se 
aversos  et  iniraicos ,  ut  Filinm  snum  uni- 
genitum  pro  nobis  daret  in  mortem ;  uti- 
que  et  nos,  tanto  exeraplo  adraoniti,  de- 
bemus  alii  alios  diligere ;  nec  amicos 
eolum  et  benefactores ,  sed  et  alienos,   et 


inimicos  et  persecutores ,  sicnt  Panlns 
Deum  et  Christum  nobis  exempla  pro- 
ponit,  Ephes.  5.  dicens:  Estote  imita- 
tores  Dei ,  et  ambulate  in  dilectione, 
sicut  et  Christus  dilexit  no3  et  tradidit 
semet  ipsum  pro  nobis  oblationem  et 
hostiam  etc. 

12.  Deum  nemo  vidit  umquam.  Ha- 
betnr  haec  eadem  sententia  apud  eundera 
Joannem  cap.  1.  sui  Evangelii,  licet 
aliorsnm  illuc  allata.  Quae  quidem  in- 
telligi  non  potest  de  visione  per  ocnlos 
corporeos,  quoraodo  quidam  intellexernnt. 
Sic  euim  nec  Filius  Deum  vidit,  de  quo 
taraen,  taraquam  qui  Denra  viderit,  sub- 
jnngitur  eo  loco:  Unigenitus ,  qui  est  in 
sinu  Patris,  ipse  enarravit.  Deinde, 
qnid  rairum,  si  Deum  nemo  vidit  oculis 
corporeis ,  quando  nec  angelos ,  nec  ani- 
raas,  imo  nec  hunc  aerem  corporeum  cor- 
poreis  ocnlis  videre  possumns.  Igitur  de 
visione,  quae  fit  oculis  mentis,  accipienda 
est  sententia,  nec  de  ea  qualicumque; 
nam  mentis  oculis  Deum  aspexerunt,  id 
est  cognoverunt  et  cognoscunt,  omnes 
fideles ,  alii  magis ,  alii  minus ;  sed  de  ea 
visione,  qua  Deus  videtur,  sicuti  est, 
et,  ut  Paulus  loquitur,  facie  ad  faciem. 

Sentit  enim  Joannes,  neminem  mor- 
talium  esse,  qui  Denm  viderit  aut  videat 
(nam  praeteritum  :  vidit,  Hebraeo  more 
dixit  pro  praesenti:  videt^  absoluto  a 
tempore),  qni  proinde  vel  arcana  Dei 
consilia,  taraquara  apud  Deura ,  quera 
viderit ,  cognita ,  possit  ad  nos  perferre 
et  nobis  enarrare ,  qua  de  re  loquitur  in 
Evangeh*o;  vel  Deum,  uti  decet,  reda- 
mare,  sicut  amamus  ac  redaraaraus  arai- 
cura ,  quem  videmus  et  cum  quo  familia- 
riter  agimus  ;  ad  hunc  enira  diligendum 
ipso  conspectu  et  familiari  cum  eo  con- 
versatione  excitamur.  Quo  respicit  hoc 
loco,  nimirnra  insinuans,  Deum ,  qui  in 
se  ipso  a  nobis  videri  non  potest,  ideo- 
que  nec  digne  diligi,  diligendum  esse  in 
fratribns,  quos  videmus.  Unde,  et  iufra 
sic  ratiocinatur :  Qui  non  diligit  fratrem 
suum ,  quem  videt ,  Deum ,  quem  non 
videt,  quomodo  potest  diligere? 

Per  neminem  seu  nullum  intelligi  ne- 

minem  mortalium ,  ut  interpretati  snmus, 
docetur  ex  eo,  quod  simili  sensu  dictum 
est  a  Paulo  1  Tim.  6. :  Quem  nullus  ho- 
minum  viditj  sed  nec  videre  potest. 
Unde  non  bene  hinc  colligas ,  bouos  an- 
gelos  et  sanctorum  homiuum  animas 
Deum  uon  videre.  Recte  autem  statuitur, 
nec  Paulum  in  hac  vita  Deum  vidisse. 
Tametsi  Cajetanus  ita  scribit  in  hunc 
locum  :  Joannes  dicit :  Deum  nemo  vidit 
umquam.  Tu,  sectator  doctorum  cre- 
dentium  quod  Moses  et  Paulus  vide- 
runt  Deum  ,  utere  his  verbis  tamquam 
regula  patiente  exceptionem.  Ita  ille. 
Atqui ,  Cajetane,  melius  est  exceptionem 
non  facere;  quum  ipse ,  quem  tu  vis  ex- 
cipere,  Paulus  eam  regulam  absolute  tra- 
dat  atque  confirmet,  addendo :  sed  nec 
videre  potest. 

Si  diligamus  invicem ,  Deus  in  nohis 
manet.  Quamvis,  inquit,  Deum  nullus 
hominum  videat,  si  tamen  nos  invicem 
dih*gamus :  Deum,  a  quo  mandatum  ha- 
bemus,  ut  fratres  diligamus  (uti  dicitur 
infra  versu  ult.),  habebimus  in  nobis 
manentem  per  gratiam  ejus  et  amicitiam ; 
quasi  dicat :  Erimus  Deo  cari  et  amici. 

Et  caritas  Ejus  in  nobis  perfecta  est. 
Graece:  Et  caritas  Ejus  perfecta  (seu 
consummata)  est  in  nobis.  Est  enim 
participium  :  TeT£A£'.a)/jL£VYj ,  et  illud  :  in 
nobis,  ad  hoc  participium  referri  debet. 
Copulam  et  causaliter  quidam  exponunt, 
et  caritatem  Dei  intelligunt,  qua  Deus 
nos  diligit;  ut  sensus  sit:  Si  nos  invicem 
diliganius ,  Deus  in  nobis  manet  per 
gratiam  suam ,  quia  perfecta  caritate  nos 
diligit.  Sed  sciendum  est,  Joannem,  qui 
perfectae  caritatis  aliquoties  meminit,  non 
illam  tribuere  Deo,  tamquam  et  imper- 
fecta  caritas  in  eo  locum  inveniat ;  sed 
nobis,  qui  et  imperfecte,  et  perfecte 
Deum  diligere  possimus.  Vocat  autem 
caritatem  perfectam ,  sinceram  ,  Christia- 
nam  et  legi  divinae  conformem  caritatem; 
sicut  eam  exposuimus  supra  ad  illud 
capitis  secundi :  Qui  servat  verhum  Ejus, 
vere  in  hoc  caritas  Dei  perfecta  est. 

Sunt ,  qui  caritatem  perfectam  dici  pu- 
tent  ad  differentiam  caritatis  inefficacis, 


quam  vocant,  qualis  sit  in  multis  pecca- 
toribus,  qui  scientes,  Deum  super  omuia 
diligendum  esse,  desiderium  quoddam 
habent  ac  velleitatem  hujus  dilectionis, 
nec  re  ipsa  tamen  omnia  Deo  postponunt, 
nec  a  peccatis  snis  recedunl.  Verum, 
quamvis  eadem  sit  caritas  perfecta  et 
efficax,  ea  nimirum,  quae  est  in  voluntate 
efficace  et  absoluta  diligendi  Deum  snper 
omnia,  et  nihil  anteponendi  mandatis 
ejus,  cujusmodi  caritas  est  in  omnibus  et 
solis  sincere  Deum  colentibus :  non  vide- 
tur  tamen  hoc  discrimen ,  quod  isti  po- 
nunt,  a  Joanne  spectari,  quoties  carita- 
tem  vocat  perfectam ;  sed  potius  eam 
vocare  perfectam,  quatenus  opponitur 
caritati  imperfectae  illi,  qua  Deus  diligi- 
tur  nou  propter  se ,  sed  nostri  commodi 
causa;  quoraodo  diligebant  eum  carnales 
Judaei.  Ut  caritas  perfecta  sit  amor  ami- 
citiae,  caritas  autem  imperfecta  amor 
concupiscentiae  praevalens  amori  amici- 
tiae,  qualis  est  plurimorum  erga  Deum 
et  proximos,  videlicet,  eorum,  qui  sic 
diligunt,  ut,  quae  sua  sunt,  quaerant ; 
cum  de  caritate  vera  et  sincera  scriptum 
sit:  Non  quaerit,  quae  sua  sunt,  1  Cor. 
13.  Sensus  igitur  Apostoli  est:  Ita  de- 
mum  existimemus ,  nos  sincera  caritate 
Deum  diligere,  et  Deum  nobis  amicum 
habere,  si  nos  invicem  sincera  caritate 
diligamus. 

13.  In  hoc  cognoscimus ,  quoniam  in 
Eo  manemus ,  et  Ipse  in  nohis;  quO' 
niam  de  Spiritu  suo  dedit  nohis.  Quo~ 
niam ,  Graece:  oit,  priori  loco  determi- 
nativum  est,  po.steriori  causale.  Clarius 
hoc  modo  vertas :  In  hoc  cognoscimus, 
nos  in  Eo  manere,  et  Eum  in  nohis, 
quia  de  Spiritu  suo  dedit  nohis.  Dicit: 
de  Spiritu  suo ,  non  quod  Spiritus 
Dei,  id  est  Spiritus  sanctus,  dividi  possit 
ac  distribui  in  partes,  quarum  aliam 
alius  accipiat;  sed  propter  ipsius  dona, 
quae  distribuuntur  hominibus.  Divisio-  \ 
nes  enim  gratiarum  sunt,  idem  autem 
Spiritus ,  dividens  singulis ,  prout  vult, 
1  Cor.  12. 

Quidam  exponunt  hunc  locum  de  dono 
caritatis  fraternae,   de  qua  superius  dis- 

seruit;  quasi  sensus  sit:  Eo  argumento 
cognoscimus ,  nos  intime  Deo  conjunctos 
esse,  quod  ab  ejus  Spiritu,  quem  nobis 
dedit,  moveamur  ad  diligendos  fratres. 
Obstat  huic  intellectui,  quod  non  dicit 
Joannes :  Spiriturn  suum  dedit  nohis, 
sed :  de  Spiritu  suo.  Quo  locutionis  modo 
significatur  donorum  partitio,  dura  aliis 
alia  dantur;  caritas  autem  unum  donum 
est,  quod  omnibus  debet  esse  commune. 
Deinde  magis  etiam  obstat  hoc,  qaod 
sequitur :  Et  nos  vidimus ,  etc.  Quod  ad 
illum  sensum  non  quadrat.  Potius  ergo 
dicendum  est ,  Apostolum  loqui  de  varie- 
tate  charismatum  Spiritus  sancti,  effusa 
super  fideles.  Cum  enim  dixisset,  Deum 
in  nobis  manere,  si  diligamus  invicem, 
nunc  alio  signo  evidentiore  docet,  non  de 
singalis,  sed  de  Ecclesia  fidelium ,  quod 
intimam  cum  Deo  societatem  habeat  (id 
enim  significatur  illis  verbis :  in  Eo  ma- 
nemus,  et  Ipse  in  nohis) ,  quia  nimirum 
de  spiritu  suo  dedit  nohis,  id  est  varia 
Spiritus  sui  charismata  distribuit  nobis; 
cujusmodi  longo  ordine  recensentur  a 
Paulo  1  Cor.  12.  Loquitur  autem  Joan- 
nes  in  persona  Ecclesiae  illius  primitivae, 
quae  in  Apostolis  et  aliis  multis  fidelibus 
de  Spiritu  Dei,  juxta  hunc  sensum,  co- 
piose  acceperat.  Quod  erat  certissimum 
argumentum,  eos  in  Deo  manere,  et 
Deum  in  ipsis.  Unde  Paulus  1  Cor.  14. 
de  infideli  intrante  in  Ecclesiam,  in  qua 
conspiciuntur  hujusmodi  dona,  sic  ait: 
Cadens  in  faciem  adorahit  Deum,  pro- 
nuntians ,  quod  vere  Deus  in  vohis  sit, 
Confer  cap.  praeced.  v.  ult. 

14.  Et  nos  vidimus ,  et  testificamur, 
quoniam  Pater  misit  Filium  suum  Sal- 
vatorem  mundi.  Dicens  :  Et  nos,  de- 
clarat,  nunc  specialius  se  loqui,  scilicet 
in  persona  Apostolorum ,  quomodo  locu- 
tus  est  initio  hujus  Epistolae.  Nam  sen- 
sus  est :  Et  nt  amplius  intelligatur,  Deum 
in  nobis  esse  ,  et  nos  in  Deo ,  nos  Apo- 
stoli,  quorum  magisterio  fidem  Christia- 
nam  suscepistis,  vidimus  oculis  nostris 
et  manibus  contrectavimus  (haec  enim 
d  icuntiir  primo  capite)  Eura,  in  quem 
c  redidistis ;  et  sicut  vidimus,  ita  testificati 


sumus ,  et  adhuc  testificamur  signis 
cooperantibus ,  quod  Deus  Pater  misit 
Filium  suum,  ut  esset  mundi  Salvator, 
id  est,  ut  homines  toto  orbe  in  se  creden- 
tes  a  peccatis  et  morte  salvos  faceret. 
Unde  et  Jesum,  id  est  Salvatorem,  illum 
appellari  praecepit  Matth.  1.  et  Luc.  1., 
et  praesignari  voluit  per  Joseph  Patriar- 
cham ,  quem ,  mutato  nomine ,  rex  Pha- 
rao  vocari  jussit  Aegyptiaca  lingua :  Sal- 
vatorem  mundi ,  Gen.  41. 

15.  Quisquis  confessus  fuerit,  quo- 
niam  Jesus  est  Filius  Dei,  Deus  in  eo 
manet ,  et  ipse  in  Deo.  Haec  pars  illa- 
tive  accipienda  est,  et  ex  praecedenti 
supplenda  hoc  modo :  Quisquis  igitur 
confessus  fuerit ,  quod  Jesus  est  Filius 
Dei ,  Salvator  mundi,  etc;  quasi  dicat 
Apostolus :  Quum  et  testimonio  Spiritus 
sancti,  qui  multa  et  varia  charismata 
effudit  in  Ecclesiam  per  nos  fundatam, 
et  praedicatione  nostra ,  id  est  Apostolo- 
rum ,  qui  sumus  oculati  testes ,  certissime 
constet,  Deum  Patrem  misisse  Jesum 
Filium  suum ,  qui  omnes  in  se  credentes 
salvos  faceret;  ergo  quicumque  hocipsum 
integra  fide  confessus  fuerit,  intimam  ob- 
tinet  cum  Deo  conjunctionem ;  qua  in  re 
salus  nostra  consistit,  imperfecte  quidem 
in  hac  vita,  perfecte  autem  in  futura. 
Conferendus  est  hic  locus  cum  eo,  qui 
est  ad  Eom.  cap.  10.:  Si  confitearis  in 
ore  tuo  Dominum  Jesum,  et  in  corde 
tuo  credideris ,  quod  Deus  illum  susci- 
tavit  a  mortuis,  salvus  eris.  Corde 
enim  creditur  ad  justitiam ;  ore  autem 
confessio  fit  ad  salutem.  Nam  sicut  ille 
locus,  sic  et  iste  confessionem  requirit  ex 
fideli  corde  perfectara,  et  conjunctam  cum 
ea  voluntate,  qua  paratus  sit  homo  facere, 
quae  facienda  per  fidem  cognoverit. 

16.  Et  nos  cognovimus  et  credidimus 
caritati,  quam  habet  Deus  in  nohis. 
Caritati,  Graece:  caritatem.  Commen- 
daverat  Apostolus  earitatem  fidelibus, 
proposito  Dei  Patris  exemplo,  qui  Filium 
suum  misit  pro  mundi  salute;  nunc,  in- 
stitnti  sui  nequaquam  oblitus,  eodem 
revertitur,  ostensurus,  quanto  studio  no- 
bis  exercenda  sit  mutua  ae  fraterna  cari- 

tas,  qnibus  tale  et  tantum  propositum 
est  caritatis  exemplum.  Videtnr  autem 
hic  rursus  loqui  generalius ,  scilicet  in 
persona  populi  fidelis ;  ut  sensus  sit:  Ita- 
que  nos  per  Apostolorum  praedicationem, 
perque  Spiritus  sancti  testimonia  cogno- 
vimus  ac  fide  complexi  sumus  caritatem 
illam  immensam ,  quam  Deus  habet  erga 
nos,  ut  pro  quibus  vivificandis  et  salvan- 
dis  Filium  suum  miserit  in  mundum. 

Deus  caritas  est.  Cnm ,  iaquit,  tantam 
ostenderit  Deus  caritatem  erga  genus 
huraanam,  quantam  snpra  phiribus  ver- 
bis  exposui ,  merito  vobis  inculco  ac  re- 
peto,  Deum  esse  ipsam  caritatem ,  nimi- 
rum  proprie  et  essentialiter;  sicuti  pro- 
prie  et  essentialiter  est  potentia,  sapien- 
tia,  bonitas. 

Et  qui  manet  in  caritate,  in  Deo 
manet y  et  Deus  in  eo.  Copnlantem  par- 
ticulam  et  pro  illativa  sumere  videtur, 
ut  hoc  sitenthymema  Apostolii  Deus  cari- 
tas  est;  ergo,  qui  manet  in  caritate,  ma- 
net  in  Deo,  et  consequenter  Deus  in  eo. 
Cum  enim,  ut  supra  declaratum  est,  haec 
immansio  sit  per  societatem  etamicitiam, 
quae  necessario  est  mutna,  conseqoens 
est,  ut,  si  homo  maneat  in  Deo,  Deus 
quoque  vicissim  maneat  in  eo. 

Sciendum ,  quosdam  Theoh>gos,  ac 
nominatim  Petrum  Lombardum,  ex  hoc 
praecipue  loco  conatos  stabilire  suam 
opinionem ,  qua  docebant,  eam  caritatem, 
qua  homo  diligit  Deum  et  proximum, 
non  esse  qualitatem  creatam,  sed  ipeam 
essentiam  divinam.  Quod  enim  dicitur : 
et  qui  manet  in  caritate,  de  caritate 
increata  volunt  accipiendum  esse,  de  qua 
dictum  esl:  Deus  cnritas  est ;  ut  constet 
Apostoli  arguraentatio,  quae  alioqui  vi- 
tiosa  foret  propter  homonymiam  vocabuli 
caritatis.  Quibus  primo  respondendum, 
non  esse  consequens,  si  totus  hic  locus 
accipiatur  de  caritate  increata ,  propterea 
excludi  ac  negari  caritatom  creatam. 
Hanc  enim  aliae  Scripturae  frequenter  et 
aperte  nobis  tradunt  atque  commendant, 
tamquam  donum  quoddam  et  fructum 
Spiritus  sancti,  connumerantes  eam  aliis 
doQis  et  fructibus  et  virtutibus,  ut  fidei, 


spei,  patientiae,  modestiae,  castitatis, 
velut  1  Cor.  13.,  Gal.  5.,  Ephes.  6. 
Quemadmodum  et  illae  Scripturae,  quae 
significant,  eam  augeri  posse,  nt  Joan. 
15.,  Phil.  1.,  2  Thess.  1.,  et  quae,  minui 
posse,  ut  Matth.  24.  et  Apoc.  2.  Nam 
augmentum  et  diminutionem  caritati  in- 
creatae  competere.  impossibile  est. 

Deinde  respondetur,  nihil  obstare,  quo 
minus  et  hoc,  quod  dicit  Joannes:  et  qui 
manet  in  caritate:  de  caritate  creata 
accipiatnr,  sicut  accipiendum  omnino 
putamus.  Non  enim  Joannes  syllogis- 
mum  facere  intendit,  in  quo  necesse  sit, 
eundem  terminum  eadem  accipi  signifi- 
catione;  sed ,  cura  Deus  essentialiter  sit 
caritas ,  ideoque  fons  omnis  dilectionis, 
qnae  esse  potest  in  creatnris,  optime  col- 
ligit,  eum.  qui  manet  in  dilectione  fra- 
terna,  manere  in  Deo,  quia  per  carita- 
tem  creatam ,  qua  fratrem  diligit ,  Deo, 
qui  per  essentiam  caritas  est ,  similis 
efficitur,  eidemque  societate  conjungitur. 
Quod  vero  ad  dictam  opinionem  pertinet, 
ea  sane  jam  satis  damnata  videtur  in 
Concil.  Trid.  Sess.  6.  cap.  7.  doctrinae. 
Quo  loco  absolute  definitur ,  in  justifica- 
tione  impii  per  Spiritnm  sanctum  diffundi 
caritatem  Dei  in  cordibus  eorum,  qui  justi- 
ficantur,  eamque  ipsis  inhaerere.  Etiterum 
ejusdem  Sess.  can.  11.,  quo  anathema 
diciturei,  qui  dixerit,  hominem  justifi- 
cari  absque  ea  gratia  et  caritate ,  quae 
in  cordibus  eorum  per  Spiritum  sanctum 
diffnndatur  atque  illis  inhaereat.  Vide, 
quae  de  hoc  argnmento  plenius  a  nobis 
disputata  sunt  super  1.  eent.  dist.  10.  et  17. 

17.  In  hoc  perfecta  est  caritas  Dei 
noMscum ,  ut  fiduciam  haheamus  in 
die  judicii.  Dei  non  legitur  in  Graecis, 
nt  nec  apud  Augustinum  et  Bedam,  nec 
in  textu  glossae  et  Lirani.  Multi  praete- 
rea  Latini  codices,  iique  emendatiores, 
tam  impressi,  quam  MSS. ,  non  habent. 
At  Syrns  iuterpres  loco  Dei  posuit  pro- 
nomen:  Ejus.  In  hoc,  Graece:  iv  touto), 
in  hac  re ,  quemadraodum  supra  aliqno- 
ties.  Potest  autem  bifariam  hic  locus  in- 
telligi.  Xam  si  legamus  aut  suppleamus : 
caritatem    Dei,    qna    scilicet  Dcus  nos 

diligit ,  erit  iste  sensus :  Hic  effectus  est 
et  fructus  illius  perfectissimae  caritatis, 
qua  nos  ut  filios  suos  diligit  Deus,  quod 
Dei  judicium  non  admodura  timeamus, 
sed  cum  bona  fiducia  parati  simus  ei  ju- 
dicaturo  occurrere,  et  ad  ejus  tribunal 
nos  sistere.  Non  enim  condemnabit,  quos 
ut  filios  diligit,  et  quibus  baereditatem 
regni  praeparavit. 

Quod  si  nec  legamus,  nec  suppieamus : 
Dei  caritatem  y  sed  fraternam  caritatem 
intelligamus  significari,  sensus  eiit  bu- 
jusmodi :  Caritas  nostra  mutua  ac  fra- 
terna,  si  sit  perfecta,  id  est  germana, 
sincera  ac  Cbristiana  (sic  enim  caritatem 
perfectam  intelligendam  esse,  jam  supra 
docuimus),  parit  nobis  bunc  fructum,  ut 
bene  confidamus,  in  die  judicii  nos  aggre- 
gandcs  numero  filiorum  Dei.  Sensum 
hunc  prae  altero  probabilem  facit  locus 
ille  cap.  praecedentis ,  quo  ad  sinceram 
fratrum.  dilectionem  bortabatur:  Si  cor 
nostrum  nonreprehenderitnos,  fiduciam 
habeamus  ad  Deum.  Huc  etiam  facit 
verbum  Graecum  TSTsXetoTai,  perfecta 
(participialiter) ,  consummata  est  ^  id  est, 
perfecta  evasit.  Quod  de  dilectione  Dei, 
cui  nulla  perfectio  potest  accrescere,  dici 
nequit. 

Quidam  sic  exponunt:  In  hoc,  id  est 
60  signo  et  argumento,  ostenditur  esse  in 
nobis  perfecta  caritas,  sive  erga  Deum, 
sive  erga  proximos,  si  fiduciam  in  nobis 
sentiamus,  quod  in  die  judicii  non  simus 
condemnandi.  Ita  Beda  et  Hesselius.  Sed 
obsistit  buic  intellectui  particula  ut,  quae 
finalis  aut  consecutiva  esse  solet,  non 
autem  conditionalis ,  sicut  eam  isti  inter- 
pretantur. 

Quia  j  sicut  Ille  est,  et  nos  sumus  in 
hoc  mundo,  Probatio  est  sententiae  prae- 
cedentis  ,  qua  dixerat ,  caritatem  frater- 
nam  gignere  in  nobis  fiduciam  in  die  ju- 
dicii.  Nam  caritas ,  inquit,  illa  nos  Deo 
similes  facit.  Qui  autem  in  se  Dei  simili- 
tudinem  agnoscit  per  imitationem  carita- 
tis,  merito  confidit,  in  ejus  judicio  se 
recepturum  mercedem  promissam.  Itaque 
valet  bic  locus  pro  fiducia  bonorum  ac 
per  Spiritum  Dei  factorum  operum  apud 


Deum ,  adversus  baereticos ,  qui  solam 
fidem  misericordiae  praedicant.  Ubi  ta- 
men  primo  ac  certissime  statuendum  est, 
opera  nostra  bona  nobis  a  Deo  esse,  cu- 
jus  tanta  est  bonitas ,  ut  nostra  velit  esse 
merita,  quae  sunt  ipsius  dona.  Per  quod 
retunditur  baereticorum  calumnia ,  qui 
Catbolicos ,  ex  operibus  bonis  salutem 
exspectantes ,  criminantur ,  tamquam  non 
totam  fiduciam  collocent  in  gratia  et  mi- 
sericordia  Dei.  Neque  enim  solummodo 
fatentur  et  credunt  Catbolici,  quidquid 
boni  operantur,  divini  esse  muneris; 
verum  etiam  Dei  misericordiam  in  eo 
sibi  necessariam  esse  confitentur,  ut  quo- 
tidiana  sibi  delicta  remittantur,  ac  ne 
deserantur  a  Deo ;  quum  vel  maxime 
perseverantia   sit  gratuitum  Dei  donum. 

Quod  ad  explicationem  attiuet  hujus 
loci,  quidam  ad  Cbristum,  alii  ad  Deum 
referunt  particulam:  sicut  Ille  est.  Qui 
ad  Cbristum ,  est  per  fuit  exponunt ,  ut 
sensus  sit:  Quia,  sicut  Ille  versatus  est 
in  hoc  mundo,  caritatem  per  omnia  nobis 
exhibens,  et  animam  suam  pro  nobis 
ponens,  ita  et  nos  in  hoc  mundo  versa- 
mur,  proximos  diligentes  et  animas  quo- 
que  pro  eis  ponere  parati.  Respondet 
huic  sensui,  quod  supra  dixit  cap.  2.: 
Qui  dicit ,  se  in  Ipso  manere ,  debet, 
sicut  Ille  ambulavit,  et  ipse  ambulare. 
Et  cap.  3. :  Omnis,  qui  habet  hanc  spem 
in  Eo ,  sanctificat  se,  sicut  et  Ille  san- 
ctus  est. 

Qui  ad  Deum  referunt,  interpretantur 
hoc  fere  modo :  Quia ,  sicut  Deus  est, 
id  est,  qualis  Deus  est,  nimirum  caritas 
per  essentiam ,  qua  nos  adeo  dilexit,  ut 
Filium  suum  unigenitum  daret  nobis  pro- 
pitiaturem  5  tales  et  nos  sumus  per  imitatio- 
nem,  officia  caritatisfratribus  impendentes, 
idque  in  hoc  mundo,  ubi  variae  et  fre- 
qiientes  occurrunt  necessitates  exercendi 
caritatem  erga  proximos.  Hunc  intel- 
lectum  exigere  videntur  ea,  quae  paulo 
ante  dixii  Apostolus  de  caritate  Dei  erga 
genus  humanum ;  ex  quibus  illam  infere- 
bat  conclasionem :  Si  sic  Deus  dilexit 
nos ,  et  nos  debemus  alterutrum  dili- 
gere.    Huc  refert  Augustinus  Scripturam 

Matth.  5.,  ubi  Dominus,  commendans 
inimicorura  dilectionem,  adjecit:  Ut  sitis 
filii  Patris  vestri ,  qui  in  coelis  est,  qui 
solem  suum  facit  oriri  super  bonos  et 
malos ,  et  pluit  super  justos  et  injustos. 
Et  taudem  iufert:  Estote  ergo  perfecti, 
sicut  et  Pater  vester  coelestis  perfectus 
est.  Nec  solus  Augustinus,  sed  ot  alii 
plerique  tradunthancexpositionem.  Illud 
vix  opus ,  ut  admoneam  ,  adveibio  sicut, 
tam  hic ,  quam  apud  Matthaeum ,  non 
aequalitatem  significari,  sed  similitudi- 
nem  et  imitationem ,  ut  passim  alibi. 

18.  Timor  non  est  in  caritate.  Quae 
toto  hoc  versu  de  timore  dicuntur,  eo 
spectant ,  ut  probetur ,  quod  dictum  est, 
eos,  qui  caritatem  exercent,  habere  fidu- 
ciam  in  die  judicii.  Nam  ablegato  per 
caritatem  timore,  jam  locus  est  fiduciae, 
cui  timor  adversabatur.  Ut  haec  sit  pro- 
batio  a  remotione  contrarii.  Cum  autem 
multiplex  apud  Theologos  sit  timor,  non 
hic  de  filiali  timore  sermo  est ,  quo  filius 
metuit,  ne  peccando  patrem  offendat. 
Nam  in  hoc  saeculo,  quanto  quis  amplius 
profecerit  in  caritate,  tanto  magis  sollici- 
tus  est,  ne  quid  committat,  quod  eum  a 
Dei  Patris  amicitia  separet.  At  neque 
sermo  est  de  timore  mundano ,  dum  quis 
metuit  amittere  bonum  aliquod  temporale, 
et  eo  metu  legem  Dei  transgreditur ;  licet 
ad  ejusmodi  timorem  extendant  hunc  lo- 
cum  Ambrosius  Epist.  74.  et  Tertullia- 
nus  in  fine  libri  de  fuga  in  persecut. 
Verum  non  de  timore  hominura ,  quo  quis 
impellitur  ad  peccandum,  loquitur  Joan- 
nes ,  sed  de  timore  Dei ,  quo  retrahitur  a 
peccato,  puniendus,  si  peccaverit. 

Igitur  Joanni  sermo  est  de  timore  Dei, 
ut  judicis ;  sive,  quod  idem  est,  de  timore 
judicii  divini,  quo  poena  gehennae  pec- 
catoribus  infligitur.  Hic  enim  timor  oppo- 
situs  est  spei  atque  fiduciae  (quam  dixit) 
in  die  judicii.  Comprehendit  autem  sub 
se  timorem  servilem  et  initialem.  Nam  et 
initialis  timor ,  quamvis  sit  filiorum  cari- 
tatem  habentium,  tamen  et  ipse  pro  ob- 
jecto  poenam  habet  eandem ,  quam  ser- 
vilis:  ideoque  caritate  crescente  minuitur 
ille  timor,  uti  bene  docet  Augustinus  et 


alii  post  eura ,   et  nos  ostendimus  super 
3.  sent.  dist.  34. 

Utrum  vero  de  timore  solo  servili  lo- 
quatur  Apostolus ,  an  etiam  initialem 
comprehendi  velit,  pendet  praecipue  ex 
acceptione  caritotis  in  hoc  eodem  versn. 
Quidam  enim  totum  exponunt  de  caritate 
perfecta,  qualis  est  eorum,  qui  iu  hac 
vita  perfecti  dicuntur ,  ut  distincti  ab  in- 
cipientibus  et  proficientibus.  Subjungit 
enim  Joannes :  Sed  perfecta  caritas 
foras  mittit  timorem.  Alii  vero  carita- 
tem  et  caritotem  perfectam  pro  eadem 
accipiunt ,  ut  perfecta  caritas  Joanni  di- 
catur  perfectione  essentiali  (quemadmo- 
dum  explicatum  est  in  versu  praeced.  et 
cap.  2.  vers.  5.) ,  id  est  caritas  vera,  sin- 
cera,  Christiana,  qualis  est  etiam  inci- 
pientium  et  proficientium.  Nam  certe  in 
perfectornm  gradu  sunt  admodum  pauci. 
Unde  sequeretur,  doctrinam  Joaunis  de 
caritate  foras  mittente  timorem  et  prae- 
stante  fiduciam  in  die  judicii ,  in  pancis 
admodum  Christianis  veritatem  habere. 
Proinde  videtur  exponendus  hic  locus  do 
timore  servili ,  quem  vera  caritas ,  etiam 
imperfectorum ,  excludit;  praesertim  cum 
ne  perfecti  quidem  timore  judicii  divini 
prorsus  careant,  sed  cum  Psalmista  di- 
cere  debeant :  Confige  timore  tuo  carnes 
meas  ;  a  judiciis  enim  tuis  timui,  Psalm. 
118.  Sensus  igitur  hujus  partis  est:  Ti- 
mor  ille,  quo  quis  sibi  male  conscius 
timet  condemnari  in  judicio  divino,  non 
consistit  cum  caritate,  sive  non  est  in 
eo ,  qui  caritatem  habet  Dei  et  proximi, 
veram  scilicet  atque  sinceram,  de  qua 
sequitur : 

Sed  perfecta  caritas  foras  mittit  ti- 
morem.  Quam  dicat  perfectam  caritatem, 
jam  exposuimus.  Ea  foras  ejicit  timo- 
rem  profectum  ex  conscientia  peccato- 
rum,  propter  quae  quis  meretur  in  Dei 
judicio  condemnari ;  et  consequenter  fidu- 
ciam  parit  salutis  in  die  judicii  tanto  ma-' 
jorem ,  quanto  ipsa  perfectior  fuerit.  Ea- 
dem  ratio  est  de  eo ,  qui  vel  solum ,  vel 
principaliter  timore  gehennae  abstinet  a 
peccatis.  Nara  talis  cum  sit  extra  carita- 
tem ,  non  potest  habere  bonam  conscien- 

tiam.  Neque  enim  vere  a  peccatis  abstinet, 
qui  nondum  Deum  super  omnia  diligit. 
Quare  et  eum  timorem  perfecta  caritas 
ejicit  foras. 

Quoniam  timor  poenam  habet.  Poe- 
nam ,  Graece:  xoXaoiv^  punitionem, 
cruciatum,  tormentum,  ut  legit  Augu- 
stinus.  Plerique  sensura  hunc  redduut: 
Timor  suppliciorum ,  quem  mala  gignit 
conscientia,  cruciat  animncn;  quemadmo- 
dum  e  diverso  spes  et  fiducia,  quam  bona 
conscientia  parit,  animum  laetificat. 
Quamquam  et  sic  inlelligi  recte  potest: 
Timor  poenam  habet  pro  objecto  ;  quasi 
dicat:  Qui  sibi  male  conscius  timet,  is 
poenam,  quam  commeruit,  semper  animo 
versat;  ideoque  fiduciam  in  die  judicii 
habere  non  potest.  Nam,  ut  ait  Augusti- 
nus  in  praefatioue  super  Psalm.  31.: 
Mala  conscientia  tota  in  desperatione 
esty  sicut  bona  conscientia  tota  in  spe. 

Qui  autem  timet,  7ion  est  perfectus 
in  caritate.  Perfectus  participialiter,  ut 
supra  vers.  17.  Est  enim  idem  Graecum 
verbura :  TSTeAsicoxat,  consummatus  est. 
Multi  sic  intelligunt  hanc  partem :  Qui 
adhuc  timet  poenam  seu  cruciatum,  et 
hoc  timore  facit,  quae  Deus  praecipit, 
nondum  eo  profecit  in  caritate,  ut  inter 
perfoctos  censeri  possit;  sed  adhuc  haeret 
in  classe  vel  iuchoantium,  vel  proficien- 
tium.  At  si  hic  esset  Apostoli  sensus,  vel 
nulli,  vel  admodum  pauci  essent  in  cari- 
tate  perfecii.  Quis  enim  est  tam  caritate 
perfectus  in  hac  vita,  ut  in  eo  mala  con- 
cnpiscentia  timore  divini  judicii,  velut 
freno,  non  sit  cohibenda? 

Quocirca  putamus ,  Apostolum  de  eo 
loqui,  qui  timet  serviliter,  id  est,  eo  ti- 
more,  de  qno  dixit:  Timor  non  est  in 
caritate,  quod  de  timore  servili,  non  ini- 
tiali  docuimus  intelligendum.  Ut  sensus 
hujus  loci  sit :  Qui  timet  poenam  a  Deo 
judice  irrogandam,  et  eo  timore  princi- 
paliter  movetur  ad  faciendum  bonum  et 
abstinendum  a  malo,  nondum  ost  assecu- 
tus  caritatem  perfectam ,  id  est ,  veram 
atque  germanam,  qualem  lex  Christiana 
requirit;  et  proinde  fiduciara  veram  ha- 
bere  non  potest  in  die  judicii.  Id  enim 


est,  quod  Joannes  probare  intendit.  Di- 
xerat  enim :  In  hoc  perfecta  est  caritas 
nobiscum,  ut  fiduciam  habeamus  in  die 
judicii.  Ubi  si  caritas  intelligeretur  ea 
tantum,  quae  perfectorum  est,  ut  ab  in- 
cipientibus  et  proficientibus  distinguitur, 
sequeretur,  solos  perfectos  habere  fidu- 
ciam  in  die  judicii,  et  ab  ejuemodi  fiducia 
tam  proficientes,  quam  incipientes  ex- 
cludi,  donec  ad  ordinem  perfectorum  pro- 
movissent.  Quod  absurdum  est  dicere. 
Denique  confirmat  expositionem  nostram 
illa  sententia  cap.  superioris  :  Si  cor  no- 
strum  non  reprehenderit  nos,  fiduciam 
habemus  ad  Deum.  Quod  sine  dubio 
pertinet  etiam  ad  incipientes  et  profi- 
cientes. 

Veruntamen ,  ut  recte  dictum  est  ab 
Augustino  locum  hunc  exponente :  Timor, 
de  quo  Joannes  agit,  quamvis  non  sit 
in  cnritate,  tamen  quasi  locum  prae- 
parat  caritati.  Cum  autem  coeperit 
caritas  habitare,  pellitur  timor,  qui  ei 
praeparavit  locum.  Quod  vero  subjun- 
git:  Quantum  enim  illa  crescit,  ille  de- 
crescit ;  et  quantum  illa  fit  interior,  ille 
pellitur  foras;  major  caritas,  minor 
timor ;  minor  caritas,  major  timor ; 
hoc,  inquam,  non  jam  de  timore  servili 
dictum  intelligi  debet ;  sed  de  eodem 
timore  poenae  per  ingressum  caritatis 
mutato  in  timorem  initialem,  qui  jam  ser- 
vilis  dici  non  potest,  quia  servitutem  ca- 
ritas,  quae  filiorum  est,  exclusit.  Initia- 
lem  hnnc  vocanc  Theologi,  quemadmo- 
dum  et  Oecumenius  in  commentario,  quia 
maxime  necessarius  est  incipientibus  Deo 
per  veram  caritatem  servire;  juxta  illud 
in  eum  sensum  a  Patribus  usurpatum : 
Initium  sapientiae  timor  Domini,  Ps. 
110.,  Prov.  1.  et  Eccl.  1. 

19.  Nos  ergo  diiigamus  Deum,  quo- 
niam  Deus  prior  dilexit  nos.  Graeca 
sine  particula  illativa  sic  habent:  Nos 
diligamus  Eum,  quia  Ipse  primus  (seu 
prior)  dilexit  nos.  Potest  etiam  verti : 
diligimus,  nt  fecit  Erasmus.  Nara  Grae- 
cum  ayaTcoiiisv  anceps  est  ad  utrumque 
modum.  Quamquam  melius  est,  quod  ha- 
bet  vulgata  versio.  Eedit  enim  Apostolus 

ad  superiorem  exhortationem,  ubi,  com- 
meniorata  tanta  Dei  caritate  erga  nos,  ut 
etiam  Filium  raiserit  propitiationem  pro 
peccatis  nostris,  ita  concluserat :  Caris- 
simi,  si  sic  Deus  dilexit  nos,  et  nos  de- 
bemus  alterutrum  diligere.  Hoc  igitur 
est,  quod  nnuc  repetit,  utens  exLortandi 
modo ;  nisi  quod  illic  intulit,  diligendos 
esse  fratres ,  hic  autem  infert,  Deum  vi- 
cissim  diligendum  esse,  eo  nimirum  ar- 
gumento,  quia  benefactori  rependendus 
est  amor  eo  magis,  quo  majus  praestiterit 
beneficium ;  quale  nobis  utique  summum 
et  inaestimabile  praestitit  Deus,  ut  pro- 
inde  summe  nobis  diligendus  sit.  Ex 
hoc  autem  debito  caritatis  erga  Deum 
consequens  est,  ut  et  fratres  diligere  de- 
beamus,  quia  sic  ille  praecepit.  Unde,  si 
quis  fratrem  non  dillgit,  ostendit,  se 
Deum,  ut  oportet,  nou  diligere.  Et  hoc 
est,  quod  sequitur : 

20.  Si  quis  dixerit :  Quoniam  diligo 
Deum ;  et  fratrem  suum  oderit,  men- 
dax  est.  Quoniam,  redundat  Hebraeo 
more.  Sensus  est:  Si  quis  dixerit,  se  di- 
ligere  Deum,  scilicet  ea  dilectione,  qua 
diligendus  est :  et  interim  fratrem  suum 
aut  oderit,  aut  omnino  non  diligat,  sed 
ab  aflfectu  suae  dilectionis  excludat:  is 
mendax  est,  id  est,  falsum  loquitur, 
etiamsi  persuasum  forte  habeat,  se  dili- 
gere  Deum.  Nam  quod  dicit,  facto  negat; 
dictum  est  autem  supra  cap.  3.:  Non 
diligamus  verbo ,  neque  lingua ,  sed 
opere  et  veritate.  Porro  mendacem  esse, 
probat  duabus  subjectis  rationibus,  qua- 
rum  prior  haec  est: 

Qui  enim  non  diligit  fratrem  suum, 
quem  videt,  Deum,  quem  non  videt, 
quomodo  potest  diligere?  In  Graecis 
utrobique  praeteriti  temporis  est  verbum  : 
Iwpaxs^  vidit,  quod  et  in  vetustis  qui- 
busdam  Latinis  legitur;  tametsi  res  eo- 
dem  redeat.  Nam  quod  ad  sensum  atti- 
net,  praesens  comprehendit  praeteritum. 
Sumpta  est  autem  haec  ratio  a  faciliori 
et  promptiori,  id  est,  ab  eo,  quod  prius 


diligendum  occurrit,  utpote  sensibus  ex- 
positum ;  ac  si  dicat :  Qui  non  exhibet 
officia  caritatis  erga  fratrem,  quem  vi~ 
det,  id  est,  hominem  sibi  notum,  et  cujus 
novit  necessitates,  ut  iis  conspectis  natu- 
raliter  moveri  debeat  ad  commiseratio- 
nem  et  subsidium  praestandum:  is  quo- 
modo  Deum,  quem  numquam  vidit,  sed 
tantum  credit,  diligere  poterit,  eo  scilicet 
dilectionis  modo,  qui  ei  debetur?  Quam- 
vis  enim  trater  a  nobis  diligendus  sit  pro- 
pter  Deum,  prior  tamen  est  natura,  quam 
gratia  ;  et  secundum  naturam  prius  ama- 
mus  visa,  quam  non  visa.  Nam  sicut 
omnis  nostra  notitia,  sic  et  omnis  amor  a 
sensu  d^ucit  originem.  Isto  fere  modo  S. 
Thomas  explicat  hunc  locnm  in  2.  sec.  q. 
26.  art.  2.  ad  1.  Ubi  videatur  Bannes. 

21.  Et  hoc  mandatum  habemus  a 
Deo,  ut,  qui  diligit  Deum,  diligat  et 
fratrem  suum.  A  Deo,  Graece  et  Sy« 
riace :  ab  Eo.  Sic  ct  Augustinus  legit,  et 
non  pauci  codices  MSS.  Quod  quidem  ad 
Christum  referunt,  cujus  mandatum  ha- 
bemus  in  Evangelio,  ut  fratres  diligamus. 
Verum  quia  de  Cbristo  nihil  praecessit, 
satius  est,  ut,  juxta  vulgatos  codices,  ad 
Dtum  referamus.  Est  autem  haec  altera 
ratio  ad  probandum  eum  raendacem,  qui, 
cum  non  diligat  fratrem,  affirmat,  se  di- 
ligere  Deum ;  yumpta  videlicet  ex  lege 
Dei,  qua  fratres  diligere  jubemur;  quam 
qui  violat,  vere  dicere  non  potest,  se 
Deum  diligere.  Nam  dilectio  Dei  con- 
sistit  in  observatione  raandatorum  ejus. 
Unde  Christus  in  Evangelio :  Si  diligitis 
me,  mandata  mea  servate,  Joan.  14. 
Est  autem  huic  loco  simile,  quod  dixit 
Petro :  Diligis  me?  Pasce  oves  meas, 
Joan.  21. ;  quasi  nobis  omnibus  similiter 
a  Deo  dicatur :  Si  diligitis  me,  diligite 
fratres.  Id  enim  praecepi  vobis;  et  id 
faciendo  ostendetis,  vos  me  diligere. 
Quod  ergo  dicit  Joannes,  ut,  qui  diligit 
Deum  etc,  sic  intellige :  Ut  dilectionem 
Dei  prodat  ac  probet  opere  dilectionis 
fraternae,  quam  illi  Deus  praecepit. 

Oranis,  qui  credit,  quoniam  Jesus  est  Christus,  ex  Deo  natus  est*). 
Et  omnis,  qui  diligit  eum ,  qui  genuit,  diligit  et  eum ,  qui  natus  est  ex 
eo.  2.  In  hoc  cognoscimus,  quoniam  diligimus  natos  Dei,  cum  Deura 
diligamus,  \ei  mandata  ejus  faciamus^).  3.  Haec  est  enim  caritas  Dei, 
ut  mandata  Ejus  custodiamus  ^),  et  mandata  Ejus  gravia  non  sunt^).  4. 
Quoniam  omne,  quod  natum  est  ex  Deo^),  vincit  mandum,  et  haec  est 
victoria,  quae  vincit  mundum ,  fides  nostra.  5.  Quis  est,  qui  vincit 
mundum ,  nisi  qui  credit^),  quoniam  Jesus  est  Filius  Dei?  6.  Hic  est 
qui  venit  per  aquam  et  sanguinem,  Jesus  Christus ;  non  in  aqua  solura, 
sed  in  aqua  et  sanguine.  Et  Spiritus  est,  qui  testificatur,  quoniam 
Christus  est  veritas.  7.  Quoniam  tres  sunt,  qui  testimonium  dant  in 
coelo :  Pater,  Verbum,  et  Spiritus  sanctus;  et  hi  tres  unum  sunt.  8. 
Et  tres  sunt,  qui  testimonium  dant  in  terra:  Spiritus,  et  aqua,  et  san- 
guis;  et  hi  tres  unum  sunt.  9.  Si  tcstimonium  hominum  accipimus, 
testimonium  Dei  majus  est,  quoniam  hoc  est  testimonium  Dei,  quod 
majus  est,  quoniam  testificatus  est  de  Filio  suo.  10.  Qui  credit  in 
Filium  Dei,  habet  testimonium  Dei  in  se'^).  Qui  non  credit  Filio,  men- 
dacem  facit  Eum ,  quia  non  crcdit  in  testimonium ,  quod  testificatus  est 
Deus  de  Filio  suo.  11.  Et  hoc  est  testimonium,  quoniam  vitam  aeter- 
nam  dedit  nobis  Deus.  Et  haec  vita  in  Filio  ejus  est^).  12.  Qui 
habet  Filium^),  habet  vitam;  qui  non  habet  Filium,  vitam  non  habet. 
13.  Haec  scribo  vobis ,  ut  sciatis,  quoniam  vitam  habetis  aeternam,  qui 
creditis  in  nomine  Filii  Dei.  14.  Et  haec  est  fiducia^^),  quam  habe- 
mus  ad  Eum :  Quia,  quodcumquc  petierimus  secundum  voluntatem  Ejus, 
audit  nos.  15.  Et  scimus,  quia  audit  nos,  quidquid  petierimus;  scimus^ 
quoniam  habcmus  petitiones,  quas  postulamus  ab  eo.  16.  Qui  scit, 
fratrem  suum  peccare  pcccatum  non  ad  mortem  ^^) ,  petat,  et  dabitur  ei 
vita  peccanti  non  ad  mortera.  Est  peccatum  ad  mortem,  non  pro  illo 
dico,  ut  roget  quis.  17.  Omnis  iniquitas  peccatum  est,  et  est  pec- 
catum  ad  mortem.  18.  Scimus^^),  quia  omnis,  qui  natus  est  ex  Deo, 
non  peccat ;  sed  generatio  Dei  conservat  eum ,  et  malignus  non  tangit 
eum.  19.  Scimus,  quoniam  ex  Deo  suraus,  et  mundus  totus  in  raaligno 
positus  est.  20.  Et  scimus,  quoniam  Filius  Dei  venit,  et  dedit  nobis 
sensum,  ut  cognoscamus  verura  Deum,  et  simus  in  vero  Filio  Ejus.  Hic 
est  verus  Deus,  et  vita  aeterna^^).  21.  Filioli,  custodite  vos  a  simu- 
lacris  I    Araen. 


1)  Joan.  1,  12.  13.  2)  Cap.  3,  19.  3)  joan.  14,  15.  23.  24.  *)  Matth.  11,  29.  ^)  joan. 
16,  33.  6)  cap.  4,  4.  15.  1  Cor.  15,  57.  "0  Cap.  2,  23.  Joan.  3,  33.  «)  Joan.  1,  4.  9)  3, 
36.  10)  cap.  3,  21.  2,  28.  4,  17.  Hebr.  4,  16.  ^i)  Matth.  12,  32.  Hebr.  6,  4.-6.  10,  26. 
12)  Cap.  3.  9.    2  Thess.  3,  3.     ^3)  joan.  1,  1.    Rom.  9,  5.     1  Tim.  3,  16. 


Gnil.  Estii   Comni.  Tom.  m.  48 

SUMMARIUM  CVPITIS  QUiXTI. 

Qui  sint  ex  Deo  nati.  Tres  esse,  qui  Christo  testimonium  perhibeant  in  coelo;  tres  item,  qui 
in  terra.  Vitam  aeternara  esse  in  Filio  Dei.  Pro  peccaio  fratris  ad  raortem  non  cuilibet 
fldenter  orandum.    Quid  nobis  contulerit  adventus  Filii  Dei. 


1.  OmniSj  qui  credit,  quoniam  Jesus 
e$t  Christus,  ex  Deo  naius  esi.  Exhor- 
tationem  superiorem  de  diligendis  fratri- 
bns  deinceps  continuat  sub  nomine  fiUo- 
rum  Dei,  argumento  exbortationis  sum- 
pto  ex  eo  nomine,  per  quod  insinuat,  eos- 
dem  esse  nostros  fratres,  et  Dei  filios; 
quod  et  Cajetanus  observavit.  Quam- 
quam  non  per  hoc  excluditur  dilectio 
eorum,  qui  nondum  sunt  fratres  nostri, 
aut  filii  Dei,  cujusmodi  sunt  infideles  aut 
peccatorea.  Licet  enim  non  sint  diligendi, 
quia  fratres  sunt  aut  filii  Dei ,  ad  hoc 
tamen  diiigendi  sunt,  ut  Deo  renascantur, 
et  fratres  nostri  fiant.  Non  enim  sohim 
actn,  sed  et  praedestinatione  filii  Dei  no- 
minautur;  quo  sensu  Joan.  11.  dicitur 
Jesus  moriturus,  ut  filios  Dei,  qui  erant 
dispersi,  congregarei  in  unum.  Vide 
supra  ad  cap.  2.  v.  9.  de  acceptione 
fratris. 

Primum  igitur  describit  Joannes  filium 
Dei,  non  quidem  naturalem,  sed  adopti- 
vum.  Omnis,  inquit,  qui  credit,  Jesum 
esse  Christum  illum  in  lege  promissum 
et  aPatribus  exspectatum  (nam  in  Graeco 
cum  articulo  legitur  :  6  XpiaToq),  ex  Deo 
natus  est,  utique  per  regenerationem  ex 
8piritu;^et  proinde  Dei  filius  est.  Sed 
cr€6?ere  jntellige  fide  viva,  obediente,  eflfi- 
cace,  qua  quis  ita  credit,  Jesum  esse 
Christnm,  ut  totam  ejus  doctrinam  reci- 
piat,  legem  ejus  amplectatur  ac  servet. 
Nam  si  quis  hoc  tantum  credat,  Jesum 
esse  Christum,  caeteris  articulis  fidei  re- 
jectis ;  aut  si  credat  quidem,  quidquid 
credendum  est,  sed  fidem  operibus  non 
osteDilat:  nondum  ille  ex  Deo  natus  est. 
Similis  est  locns  Joan.  1.:  Quotquot  re- 
ceperunt  eum ,  dtdit  eis  potestatem, 
filios  Dei  fieri,  his,  qui  credunt  in  no- 
mine  Ejus,  etc. 

Et  omnis,  qui  diligit  eum ,  qui  ge- 
nuit,  diligit  et  eum,  qui  natus  est  ex 
eo.  Hoc  quidam  interpretantur  de  Filio 
Dei   naturali;    ut    sensus  sit:    Quisquis 


diligit  Deum  Patrem,  is  etiam  diligit  Dei 
Filium.  At  consequentia  textus  magis 
postulat  generalem  intellectum,  vjdelicet 
hujusmodi:  Ita  natura  comparatum  est, 
ut,  qui  patrem  diligit,  ejus  causa  filium 
quoque  diligat.  Ut  sit  argumentum  sum- 
ptum  a  propensione  naturali,  quae  cerni- 
tur  in  hominibus.  Recte  tamen  utimtur 
hac  sententia  Theologi,  ut  probent,  in 
divinis  nec  diligi,  nec  videri  posse  Pa- 
trem  sine  Filio,  adeoque  nec  Filium  sine 
Patre.  Hinc  ait  Dominus :  Qui  me  odit, 
et  Patrem  meum  odit,  Joan.  15.,  et  ad 
Philippum :  Qui  videt  me,  videt  et  Pa- 
trem  meum,  Joan.  14.  Quod  enim  ordi- 
narium  est  in  humanis,  id  perpetuum  est 
in  divinis. 

2.  In  hoc  cognoscimus,  quoniam  di- 
ligimus  natos  Dei,  cum  Deum  diliga- 
mus,  et  mandata  Ejus  faciamus.  Argu- 
mentatur  Apostolus  ad  hunc  modum : 
Qui  diligit  eum,  qui  genuit,  diligit  et 
natos  ex  eo ;  nos  ergo,  si  Deum  diligimus, 
eo  signo  cognoscimus,  nos  diligere  natos 
Dei,  qui  iidem  sunt  fratres  nostri.  Ubi 
notandum  est,  Apostolum  convertere 
quodammodo ratiocinationem,  quam  paulo 
ante  fecit,  qua  ex  negata  dilectione  fra- 
tris  iuferebat  negationem  dilectionis,  qua 
Deus  diligatur.  Utrumque  rectissime; 
tum  quia  proceditur  ab  opposito  conse- 
quentis ,  hoc  modo :  Si  quis  non  diligit 
fratrem,  non  diligit  Deum;  ergo  si  quis 
diligit  Deum,  diligit  et  fratrcm,  et  contra; 
tnm  qnia  utraque  dilectio  quadam  ratione 
prior  et  notior  est  altera;  fratris  quidem 
dilectio  secundnm  ordinem  naturae ;  Dei 
autem  dilectio  secundum  ordinem  gratiae, 
sicut  supra  dictum  est.  Sed  et  contingit, 
nunc  hanc,  nunc  illam  dilectionem  esse 
notiorem  nobis,  prout  animus  actu  vel 
circa  ea,  quae  sunt  divini  honoris,  vel 
circa  ea,  quae  sunt  humanae  necessitatis, 
exercenda  magis  occupatur.  Addit  au- 
tem  :  Et  mandata  Ejus  faciamus,  Grae- 
ce:  Tr^pU)|i£V,  servemiis;  ne   quis  semet 

ipsum  fallat,  existimans,  se  Deum  (^iligere, 
nec  tamen  faciens  ea,  qnae  praecipit. 
Nam  qui  dicit,  se  nosse  (id  est,  diligere) 
Deum,  et  mandata  ejus  non  custodit, 
mendax  est-j  supra  cap.  2.  Tale  igitur 
est,  quod  hic  ait  Apostolus :  Rursum,  et 
e  diverso  per  hoc  judicium  cognosces,  te 
diligere  Deum,  si  serves  ejus  mandata. 
Quod  ipsum  verbis  subjunctis  declarat: 

3.  Haec  est  enim  caritas  Dei ,  ut 
mandata  Ejus  custodiamus.  Graece : 
servemus.  Caritatem  Dei  intelligit  ob- 
jective,  nempe  eam,  qua  Deus  a  nobis 
diligitur.  Sic  alibi  legimus  fidem  Dei, 
qua  in  Deum  creditur,  ut  Marci  11. :  Ha^ 
bete  fidem  Dei ;  sic  orationem  Dei,  qua 
Deus  oratur,  ut  Luc.  6. :  Et  erat  perno- 
ctans  in  oratione  Dei.  Sensus:  Idcirco 
adjeci  de  mandatis  ejus,S8rvaudis,  quia 
diligere  Deum  per  consequentiae  ratio- 
nem  est,  mandata  Ejus  servare.  Caritas 
siquidem  erga  Deum,  ait  Cajetanus,  ra- 
tio  est  servandi  mandata  Ejus.  Unde, 
quamvis  praeceptum  diligendi  Deum  ab 
aliis  ejus  praeceptis  diversum  sit,  qui- 
cumque  tamen  hoc  dilectionis  servat 
praeceptum,  ex  ea  dilectione  etiam  cae- 
tera  Dei  praecepta  servat,  ut  quorum 
observatio  ex  dilectione  Dei  necessario 
dependeat  ac  sequatur,  tamquam  effectus 
ex  propria  causa.  Quod  etiara  significant 
illa  Christi  verba  Joan.  14.:  Qui  habet 
mandata  mea,  et  servat  ea,  ille  est,  qui 
diligit  me ;  et  iterum :  Si  quis  diligit 
me,  sermonem  meum  servabit;  et  cap. 
15. :  Vos  amici  mci  estis,  si  feceritis, 
quae  ego  praecipio  vobis.  Simile  est 
huic  loco ,  quod  supra  capite  secundo 
dixit  Joannes :  Qui  servat  verbum  Ejus, 
vere  in  hoc  caritas  Dei  perfecta  est. 
Qui  locus  cum  isto  conferatur. 

Et  mandata  Ejus  gravia  non  sunt. 
Ne  quis  audieus,  neminem  diligereDeum, 
nisi  qui  servat  ejus  mandata,  animo  de- 
jiciatur,  tamquam  dilectione  Dei  ad  con- 
ditionem  valde  diflScilem  revocata,  ad 
observationem  ipsam  nimirum  mandato- 
rum  Dei :  hac  addita  particula  erigit  at- 
qiie  excitat  animum  ad  hanc  conditionem 
praestandam ,  afHrmans ,  mandata,  quae 


y  Deus  a  nobis  servari  vult,  gravia  non 
esse.  Quo  in  sermone  Liptote  est,  qua 
minus  dicitur,  et  plus  intelligitur.  Sensus 
enim  est,  mandata  Dei  esse  servatu  levia 
atque  facilia,  juxta  sententiam  Salvatoris 
Matth.  11.:  Jugum  meum  suave  est,  et 
onus  meum  leve. 

Sed  dicit  aliquis :  Quomodo  mandata 
Dei  facilia  sunt,  et  non  gravia,  cum  Deus 
jubeat  omnia  dura  perferre  pro  ipsius 
amore ;  velut  inopiam,  famem,  persecutio- 
nes,  opprobria,  membrorum  cruciatus  ac 
tormenta,  mortem  denique  ipsam,  quae 
est  omnium  maxime  terribilis  ?  Quod  nec 
Joannes  tacuit  in  hac  Epistola,  supra 
cap.  3. :  Et  nos,  inquit,  debemus  pro 
fratribus  animas  ponere.  Deindo,  quid 
difficilius,  quam  omnibus,  quae  in  hoc 
saeculo  diliguntur,  renuntiare,  etiam  sibi 
ipsi  ac  propriae  voluntati,  suamque  ani- 
mam  odisse?  Haec  tamen  omnibus  nobis 
in  praecepto  sunt,  Domino  protestante 
Lucae  9. :  Si  quis  vult  post  me  venire, 
abneget  semet  ipsum,  et  tollat  crucem 
suam  quotidie,  et  sequatur  me;  et  cap. 
14. :  Si  quis  venit  ad  me,  et  non  odit 
patrem  suum  et  matrem,  et  uxorem  et 
filios,  et  fratres  et  sorores,  adhuc  autem 
et  animam  suam :  non  potest  meus  esse 
discipuluSf  proinde  nec  amicus.  Et  infra : 
Qui  non  renuntiat  omnibus,  quae  pos- 
sidet,  non  potest  meus  esse  discipulus. 
Quapropter  et  viam  salutis  angustam 
portam  vocat,  et  arctam  viam,  Matth.  7. 
et  Luc.  13.,  addens ,  paucos  esse ,  qui 
eam  viam  inveniant,  et  eam  portam  in- 
trare  possint,  licet  multi  sint,  qui  quae- 
rant  intrare.  Quae  omnia  permagnam 
significant  difficiiltatem  observationis 
mandatorum  Dei.  Quo  et  illud  pertinet 
Apostoli  Pauli  Rom.  7. :  Lex  spiritualis 
est ;  ego  autem  carnalis  sum,  venun- 
datus  sub  peccato.  Unde  exclamat :  In- 
felix  ego  homo!  Quis  me  liberabit  de 
corpore  mortis  hujus? 

Respondeo ,  nihil  istorum  adversari 
sententiae  Joannis  Apostoli,  imo  Christi 
Salvatoris,  affirmantium,  facilia  esse  Dei 
mandata.  Siquidera  aliter  atque  aliter 
affectis  et  facilia  sunt,  et  gravia.  Nam 

81  mandata  Dei,  quae  principalia  sant,  et 
a  quibus  caetera  dependent,  consideren- 
tur  in  se  ipeis,  quum  eint  maudata  cari- 
tatis,  qua  Deus  diligatur  propter  se  ip- 
sum,  et  proximus  propter  Deum,  hac  uti- 
que  ratione  servatu  facillima  sunt.  Nihil 
enim  per  se  facilius  est,  quam  diligere 
id,  quod  est  summe  diligibile,  id  est, 
summum  bonum,  Deum  ipsum ;  et  ex  ea 
dilectione  diligere  etiam  caetera,  quae 
ille  praecipit  diligi,  etfacere,  quaecumque 
praecipit,  ut  faciamus.  Eadem  ratio  est, 
si  comparatio  fiat  mandatorum  Dei  ad 
nos,  quales  conditi  sumus  in  primo  pa- 
rente,  id  est,  integri  let  recti,  et  secundum 
omnes  animae  corporisque  vires  Deo  per- 
fecte  subjecti ;  denique  similes  angelis, 
qui  sic  conditi  fueruut,  ut  perfecta  dile- 
ctione  Deo  adhaererent.  His  enim  facilia 
ab  initio  fuisse  Dei  mandata,  nemo  sa- 
nae  meutis  dubitet.  Quod  si  vero  com- 
parentur  ad  naturam  hominis  peccato 
vitiatam,  sic  affectae  procul  dubio  gravia 
8unt  ac  difficilia.  Semper  enim  in  hac 
naturae  corruptione  caro  concupiscit  ad- 
versus  spiritum,  ut  non,  guaecumque 
volumus,  illa  faciamus,  Gal.  5. 

Veruntamen  adhuc  subdistingueudum 
est.  Aliter  enim  loquendum  de  homine 
nondum  renato  per  Christi  gratiam,  aliter 
de  renato.  Nam  si  respectus  fiat  ad  eum, 
qui  nondum  iu  Christo  renatus  sit,  sed 
adhuc  a  gratia  Dei  alienus,  huic  mandata 
Deifatemur  gravia  esse,  et  quodam  sensu 
impossibilia;  quod  non  obscure  significat 
Concil.  Trident.  sess.  6.  cap.  14.,  agens 
de  possibilitate  observationis  mandato- 
rum  Dei.  Si  vero  respectus  sit  ad  homi- 
nem  jam  in  Christo  renatum,  et  per  ejus 
gratiam  renovatum  ac  justificatum,  pati- 
tur  quidem  ille  adhuc  difficultatem  in  via 
mandatorum  Dei ,  propter  rebellionem 
carnis  adversus  spiritum,  ut  hac  ratione 
cum  Paulo  dicere  debeat :  Ego  carnalis 
sum,  venundatus  suh  peccato.  Sed  quia 
voluntatem  habet  absolute  conformem  vo- 
luntati  divinae,  ut  cum  eodem  Apostolo  ibi- 
dem  dicere  possit :  Consentio  legi  Dei, 
quoniam  bona  est,  etiterum  :  Condelector 
legi  Dei   secundum   interiorem  homi^ 


nem,  Rom.  7.,  consequens  est,  illi  tali 
levia,  facilia  et  delectabilia  esse  Dei  man- 
data;  quamvis  interdum  opus,  quod  prae- 
cipitur,  habeat  difficultatem  ex  suo  ge- 
nere.  Quale  est  opus  martyrii,  quod  est 
pro  fratribus  animam  ponere.  Versatur 
enim  circa  terrorem  mortis,  qui  non  su- 
peratur  sine  labore  et  molestia.  Id  quod 
etiam  in  ipso  Christo  locura  habuit,  cui 
tamen  aliqaod  mandatum  Patris  grave 
aut  difficile  fuisse,  nefas  est  dicere. 

Sunt  autem  omnibus  justis  et  caritate 
Dei  praeditis  facilia  Dei  mandata,  non 
tamen  aequaliter,  sed  eo  magis  aut  minus, 
quo  plus  minusve  profecerint  in  caritate 
et  justitia.  Sensu  jam  explicato  facilia 
esse  Dei  mandata,  nempe  justis  homini- 
bus,  idque  ratione  caritatis ,  qua  Deum 
diligunt,  docet  Sjnodus  Tridentina  loco 
memorato.  Cum  enira  dixisset:  Cujus 
mandata  gravia  non  sunt,  cujus  jugum 
suave  est  et  onus  leve,  pro  ratione  sub- 
junxit:  Qui  enim  sunt  filii  Dei,  Chri- 
stum  diligunt;  qui  autem  diligunt  eum, 
ut  ipsemet  testatur,  servant  sermones 
ejus,  utique  ex  dilcctione,  quae  praestat 
facilitatem.  Et  quidera  optime  convenit 
hic  commentarius  loco  praesenti,  ubi  de 
filiis  Dei  sermo  est,  de  quibus  et  continuo 
subjungitnr  vice  probationis  :  Omne,  quod 
natum  est  ex  Deo ,  vincere  mundum. 
De  hoc  eodem  argumento  legatur  Augu- 
stinus  lib.  de  natura  et  gratia,  cap.  43. 
68.  et  69.  et  lib.  de  perfectione  justitiae 
circa  medium ,  item  Leo  Papa  sermone 
5.  de  Quadragesima.  Porro  si  mandata 
Dei  homini  justificato  gravia  non  sunt, 
multo  minus  ei  sunt  impossibilia;  quod 
hodie  docent  sectarii,  quorum  hanc  sen- 
tentiam  anathemate  condemnant  Patres 
Tridentini,  tam  in  decreto  supradicto, 
quam  can.  18.  ejusdem  sessionis. 

4.  Quoniam  omne,  quod  natum  est 
ex  Deo,  vincit  mundum.  Ostendit,  natis 
ex  Deo  mandata  Dei  non  esse  gravia; 
sane  ob  hoc  ipsum,  quia  nati  sunt  ex 
Deo,  quia  filii  Dei,  quia  Deum  ut  patrem 
diligunt.  Est  autem  probatio  facilitatis 
duplex:  alteraexuniversali  s\guo  :omne; 
altera    ex    generalitate    significata    per 

mundum.  Non  enim  grave  est,  quod  om- 
nes  praestant;  itaque  non  est  grave  ulli 
filiorum  Dei,  quod  praestant  omnes  ejus 
filii.  Deinde  ei,  qui  tam  potens  ac  validus 
est,  ut  totum  mundum  vincat  amore  Dei 
(id  enim  intelligitur),  mandata  Dci  gravia 
esse  non  possunt.  Quid  enim  grave  ei, 
qui  toto  mundo  superior  est  atque  poten- 
tior?  Yincere  mundum  dicitur,  qui  vin- 
cit  omne,  quod  in  mundo  est^  nempe 
concupiscentiam  carniSj  et  concupiscert,- 
tiam  oculorum  et  superhiam  vitae.  Su- 
pra  cap.  2.  Hoc  est,  qui  superat  omnes 
istorum  vitiorum  tentationes,  ita  ut  per 
eas  a  Dei  caritate  non  scparetur.  Quis 
enim ,  inquit  Paulus ,  nos  separabit  a 
caritate  Christi  ?  An  tribulatio,  an  an- 
gustia,  an  fames?  etc.  Sed  in  his  om~ 
nibus  superamus  propter  eum,  qui  di- 
lexit  nosj  Rom.  8. 

Dicit  autem  Joannes  neutro  genere: 
Omney  quod  natum  est  ex  Deo,  quomo- 
do  Christus  in  Evangelio :  Omne,  quod 
dat  mihi  Pater,  ad  me  veniet,  Joan.  6. ; 
nimirum  ad  comprehendendum  expressius 
omne  genus  hominum ;  ut  virorum,  mu- 
lierum;  senum,  puerorum ;  Judaeorum, 
gentilium  ;  servorum ,  etiam  eorum ,  qui 
vel  abjectissimi,  vel  infirmissimi  sunt,  ut 
ne  quidem  hominum  vocabulo  videantur 
digni;  ac  si  dicat:  Qualiscumque  demum 
sit,  si  natus  est  ex  Deo,  vincit  mundum, 
eoque  superior  est.  Intellige:  quamdiu 
gratiam  regenerationis  servat,  et  semen 
Dei  in  ipso  manet.  Quo  sensu  docuimus 
accipiendas  esse  sententias  illas  huic  si- 
miles,  supra  cap.  3. :  Omnis,  qui  in  Eo 
manet,  non  peccat,  et :  Omnis,  qui  na- 
tus  est  ex  Deo ,  peccatum  non  facit, 
quoniam  semen  Ipsius  in  eo  manet ;  et 
non  potest  peccare,  quoniam  ex  Deo 
natus  est.  Quibus  simile,  quod  sub  finem 
hujus  capitis  dicitur:  Omnis,  qui  natus 
est  ex  Deo,  non  peccat;  sed  generatio 
Dei  conservat  eum. 

Et  haec  est  victoria,  quae  vincit  mun- 
dum,  fides  nostra.  Quae  vi^icit,  Graece 
aoristum:  vtxijoaoa^  quae  vicit ;  ut  sig- 
nificetur  victoria  jam  parta.  Quod  antea 
tribait  Apostolus   nativitati  ex  Deo,  id 


est ,  gratiae  regeneranti ,  nunc  adscribit 
fidei;  fidem  intelligens  non  qualemcum- 
que,  sed  vivam  et  operosam  per  dilectio- 
nem.  Est  autem  sermo  causalis,  hunc  ha- 
bens  sensum  :  Et  haec  victoria,  qua  mun- 
dus  vincitur  (aut  victus  et  superatus  est) 
a  nobis  filiis  DQi,  per  fidem  nostram,  qua 
in  Christum  credimus,  obtinetur.  Fides 
enim  excitata  et  exercitata  nobis  proponit 
auxilium  et  gratiam  Dei  per  Christum; 
monstrat  etiam  promissa  futuri  saeculi 
bona,  bene  certantibus  proposita;  quibus 
animantur  ad  fortiter  pugnandum  filii  Dei. 
Haec  igitur  fides  iu  filiis  Dei  vincit  mun- 
dum,  quia  mundi  victores  facit.  Hac  fide 
quondam  armati,  martyres  omnia  mundi 
tormenta  superaverunt.  Per  hanc  fidem 
quanta  et  operati  sint,  et  passi  Patres 
antiqui,  qui  Deo  placuerunt,  late  disserit 
Apostolus  Paulus  Heb.  11.  Quapropter 
et  fideles  admonet,  ut  i/j.  omnibus  su- 
mant  scutum  fidei,  in  quo  possint  om" 
nia  tela  nequissimi,  id  est,  diaboli,  ignea 
exstinguere,  Eph.  6.  De  quo  et  Petrus  1 
Epist.  5. :  Cui  resistite,  fortes  in  fide. 

5.  Quis  est,  qui  vincit  mundum,  nisi 
qui  credit,  quoniam  Jesus  est  Filius 
Dei?  Declarat,  quae  sit  illa  fides,  qua 
mundus  vincitur;  ea  nimirum,  qua  quis 
credit,  Jesum  esse  Filium  Dei;  non 
quasi  solus  ille  articulus  fide  receptus 
suflicere  possit  ad  vincendum  mundum; 
sed  hoc  sermone  mediatorem  ostendit  (at 
declarat  versus  sequens),  per  quem  so- 
him  victoria  de  mundo  reportanda  sit;  ac 
si  dicat:  Ille  vincit  mundum,  et  non  alius 
(eam  enim  vim  habet:  Quis  nisi?),  qui, 
credens ,  Jesum  esse  Filium  Dei ,  per 
eum,  ut  mediatorem  ac  salvatorem,  acce- 
dit  ad  Patrem,  impetraturus  gratiam  et 
fortitudinem,  qua  superet  omnem  muudi 
tentationem.  Hanc  autem  fidem  constat 
non  otiosam  esse,  sed  obedientem,  invo- 
cantem,  operosam.  Caeterum  emphatica 
est  interrogatio:  Quis  est,  qui  vincit 
mundum,  nisi  etc. ;  qualis  et  illa:  Quis 
est  mendax,  nisi  is,  qui  negat,  quoniam 
Jesus  est  Christus?   Supra  cap.  2. 

6.  Hic  est,  qui  venit  per  aquam  et 
sanguinem ,  Jesus   Christus,    non   in 

aqua  solum,  sed  in  aqua  et  sanguine. 
Qui  venitj  Graece:  IX^(wv,  participinm 
praeteriti  significativura.  Nec  diversa 
sunt :  per  aquam  et  sanguinem,  et :  in 
aqua  et  sanguine.  Nam  et  alibi  passim 
indifferenter  his  duabus  praepositionibus 
utitur  Scriptura. 

Admodum  varie  exponitur  totus  hic 
locus  ab  interpretibus ;  quam  varietatem 
diligenter  recensuit  Lorinus.  Nos  eum 
sensum,  qni  ex  aliarum  Scripturarum  col- 
latione  maxime  germanus  esse  videtur, 
adferemus.  Igitur  notandum  in  primis 
est,  omnes  Evangelistas  studiose  referre 
de  Joanne  Baptista,  Domini  praecursore, 
quod  in  aqua  baptizaverit,  et  ad  hoc  ve- 
nerit  a  Deo  missus ,  ipso  Joanne  de  se 
testificante :  Quoniam,  inquit,  ego  haptizo 
vos  in  aqua,  Matth.  3.,  Marc.  1.,  Luc.  3., 
Joan.  1.  Quod  et  de  eo  repetit  Dominus 
Act.  1.,  et  Petrus  Act.  IL,  et  Paulus  Act. 
19.  Quin  et  Joan.  1.  sic  de  Baptista  lo- 
quitur:  Ut  nianifestetur  in  Israel,  pro- 
pterea  veni  ego  in  aqua  haptizans.  Ubi 
certe  monstrat,  se  eum  esse,  qui  venit  in 
aqua  solum ,  ad  differentiam  ejus,  qui 
venturus  esset,  non  in  aqua  solum,  sed 
in  aqua  et  snnguine;  sicut  hic  dicitur. 
Et  quamvis  expresse  non  dixerit,  post  se 
venturum,  qui  baptizaret  in  sanguine, 
sed  qui  in  Spiritu  saticto,  ut  testantur 
iidem  omnes  Evangelistae:  de  sangnine 
tamen  non  tacuit.  Nam  in  sangulne  ven- 
turum,  satis  aperte  significavit,  quando 
de  eo  dixit :  Ecce,  agnus  Dei,  qui  tollit 
peccatum  mundi.  Ag?ius  Dei  tollit,  uti- 
que  per  sangninera,  quem  ad  tollendum 
mundi  peccatum  erat  effusurus  in  cruce. 
De  quo  sangnine  hic  idem  Apostolus 
supra  cap.  1.:  Et  sanguis  Jesu  Christi, 
Filii  Ejus,  emundat  nos  ah  omni  pec- 
cato. 

Pertinet  autem  huc  evidentius  hisioria 
aquae  et  sanguinismanantiselatere  Chri- 
stiin  cruce  mortui,  narrante  eoJem  Joanne 
Apostolo  cap.  19.  sui  Evangelii.  Quam 
rem  adeo  voluit  inculcatara  lectori,  pro- 
pter  mysterium  in  ea  latens,  ut  adjecerit 
asseverationem  huiusmodi :  Et  qui  vidit, 
testimonium   perhihuit;    et    verum   est 


testimonium  ejus,  scilicet  ad  confirman- 
dura,  quod  ille,  de  cujus  latere  haec 
effluxerunt,  sit  idem  ipse,  qui  venit  per 
aquam  et  sanguinem.  Ostendit  igitur 
Aposiolus  hoc  loco ,  Jesum  esso  verum 
mundi  salvatorem ,  utpote  qui  venerit 
non  in  aqua  solum,  id  est,  non  solum 
exterius  homines  abluturus  aqua,  et  eo 
ritu  poenitentiam  praedicaturus  ;  quomodo 
Joannes  Baptista  sua  ipsius  professione 
venit  in  aqua  solum;  sed  qui  venerit 
etiam  in  sanguine  et  Spiritu;  quod 
utrumque  de  eo  idem  Joannes  praedixe- 
rat,  uti  jam  docuimus.  Siquidem  aqua 
sola  ad  Deum  placandum  inutilis  erat. 
Venit  autem  Jesus  in  aqua,  quia  insti- 
tuit  baptismum  aquae,  quem  significavit 
aqua,  quae  fluxit  ex  ejus  latere.  Venit 
et  in  sanguine,  quia  per  suum  sanguinem 
vivificat  animas,  tum  in  baptismo  aquae, 
tum  in  aliis  sacramentis,  tum  etiam  extra 
sacramenta.  Nam  sanguis  vitae  signifi- 
cationem  habet  in  Scripturis.  Unde  iliud  : 
Anima  carnis  in  sanguine  est,  Lev.  16. 
et  17.  Haec  autem  animarum  per  Christi 
sanguinem  vivificatio  significata  est  per 
sanguinem  ex  ejus  latere  manantem. 

Sanctus  quidem  Bernardus  serm.  in 
octava  Paschae  putat,  istud :  non  in  aqua 
solum,  esse  dictum  ad  discrimen  Mosi, 
veteris  legislatoris ;  quem  venisse  dicit  in 
aqua  solura,  quia  de  aquis  assumptus  est, 
unde  et  noraen  accepit,  Exod.  2.  Sed 
cum  Moses  etiam  sacrificia  cruenta  vel 
maxime  instituerit,  non  apparet,  cur  pro- 
pter  illam  de  aquis  assumptionem  venisse 
dicatur  iu  aqua  solum,  et  non  etiam  in 
sanguine;  praesertim  cum  legatur  eodem 
capite,  quod  interfecerit  Aegyptium,  prius- 
quara  assumeretur  in  ducem  populi.  Id 
quod  erat  venire  in  sanguine,  si  illud 
erat  venire  in  aqua.  Porro  Christus  Je- 
sus  quomodo  et  in  Spiritu  venerit,  quod 
futurum  de  eo  praedixerat  Joannes,  jam 
sequitur: 

Et  Spiritus  est,  qui  testificatur,  quo- 
niam  Christus  est  veritas.  Duobus  testi- 
bus,  qui  sunt  aqua  et  sanguis,  nunc  ter- 
tium  adjungit  Spiritum,  qnem  hic  non 
aliura  intelligimus,   quam  Spiritum  san- 

ctum;  maxime  secundum  Graecam  et 
Syriacam  lectionem,  quae  habet:  Quo- 
niam  Spiritus  est  veritas.  Quam  lectio- 
nem  habet  etiam  Leo  Papa  Epist.  10. 
cap.  5.  in  fine,  et  S.  Augustiuus  de  dono 
persover.  cap.  23.  Nostrae  lectionis  hic 
sensus  eet:  Sed  et  Spiritus  sanctus  testi- 
ficatur,  Christum  esse  veritatem,  sicut 
ipse  se  nominat  in  Evangelio :  Ego  sum 
via,  veritas  et  vita,  Joan.  14. ;  verita- 
tem  autem,  id  est,  per  omnia  veracem  in 
omni  verbo  et  doctrina,  quam  tradidit. 
Hoc  testificatus  est  Spiritus  sanctus,  pri- 
mum  in  die  Pentecostes,  quando  super 
Apostolos  in  specie  linguarum  ignearum 
descendit,  eosque  ita  replevit,  ut  loque- 
rentur  variis  linguis  magnalia  Dei, 
Act.  2.  Deinde  per  multa  ac  varia  cha- 
rismata,  quae  dcinceps  in  Christi  fidelibus 
operatus  est;  qualia  Paulus  enumerat  1 
Cor.  12.  Et  quidem  id  facturum  Spiri- 
tum  sanctum,  Christus  ipse  de  eo  prae- 


dixerat :  Illej  inquit,  testimonium  perhi- 
bebit  de  me,  Joan.  15.,  et  iterum:  Ille 
me  clarificabit,  Joan.  16.  Unde  et  Pe- 
trus:  Nos,  inquit,  testes  sumus  horum 
verborum,  et  Spiritus  sanctus,  quem 
dedit  Deus  omnibus  obedientibus  sibi, 
Act.  5. 

Secundum  Graecam  lectionem  sensns 
est:  Insuper  Spiritus  sanctus  est,  qui  te- 
stificatur,  Jesum  esse  Christum  Dei  Fi- 
lium  et  mundi  Salvatorem  (per  ea  nimi- 
rum  testimonia ,  quae  jam  dicta  sunt)  ; 
cujus  testimonium  haudquaquam  rejici 
potest,  quoniam  Spiritus  est  veritas, 
quum  sit  Deus,  ideoque  nec  falli  possit, 
nec  fallere.  Juxta  hanc  lectionem  et  hunc 
sensum  particula:  oxt,  quoniam,  causalis 
est;  juxta  priorem  vero  determinativa, 
ut  Latine  dicas,  Spiritum  testificari, 
quod ..  Christus  est  veritas.  Utraque  ta- 
men  lectio  probabilitatem  habet,  nec  fa- 
cile  dixcrim,  utra  sit  alteri  praeferenda. 


BARTHOLOMEIS  PETIIUS  LECTORI. 

Hucusque  Guilielmus  Estius,  optimus  et  doctissimus  vir,  Commentarium  suum 
perduxit.  Quae  sequuntur  in  reliquam  hujus  capitis  partem,  et  in  secundam  ac 
tertiam  B.  Joannis  Epistolas,  ea  nos,  multis  ita  desiderantibus,  ne  imperfectus 
relinqueretur  in  Catholicas  Epistolas  Commentarius,  adjecimus,  omnia  sanctae 
Romanae  Ecclesiae  judicio  submittentes,  et  quidquid  hic  boni  est,  Deo  auctori 

tribuentes. 


7.  Quoniam  tres  sunt,  qui  testimo- 
nium  etc.  Dixerat  Apostohis  vers.  prae- 
cedente,  Spiritum  testificari  de  Jesu,  quod 
ipse  sit  Christns,  ille  humani  generis  Sal- 
vator,  quondam  a  Deo  Patre  prcmissus, 
verus  unicusque  Dei  Filius,  idem  verus  ho- 
mo.  Hoc  suum  dictum  nunc  sive  confirmat, 
sive  amplificat ;  quasi  dicat :  Quod  Jesussit 
Mariae  virginis  verusfilius,  utest  unigeni- 
tus  Filius  Dei,  quodque  sit  Salvator  mimdi, 
contra  quam  nunc  hominibus  persuadere 
nituntur  F»asilides  cum  siio  grege,  ct  alii 
haeretici :  ejus  rei  sunt  testes  irrefraga- 
biles  in  coelo  tres,  in  terra  itidem  tres. 
In  coelo  quidem  Pater,  Verbum,  et  Spi- 
ritus  sanctus,  tres  divinitatis  personae, 
sed  unius  omnino  naturae.  Unde  conse- 
quens  est,  supremam  his  testibus  esse 
auctoritatem,  tam  singulis,  quara  tribus 


simul  junctis.  Pater  testimonium  perhi- 
buit  Domino  Jesu,  quod  ipse  sit  Salvator 
mundi,  variis  temporibus  et  modis.  Primo 
quando  per  angelum  suum  jussit  sancto 
Joseph,  ut  commaneret  conjugi  suae,  sine 
humano  opere  jam  gravidae,  filiumque  ex 
ea  nasciturum  nominaret  Jesum,  eo  quod 
populum  suum  a  peccatis  ipsius  esset 
salvaturus,  Matth.  1. 

Deinde  quum,  ipso  a  Joanne  baptizato, 
vox  Patris  intonuit  (sicut  et  in  ipsius 
transfiguratione) :  Hic  est  Filius  meus 
dilectus,  in  quo  mihi  complacui ;  ipsum 
audite,  Matth.  3.  et  17.  Quale  quiddam 
accidit  et  Jerosolymis,  Joan.  12.,  quum 
Jesu  dicente:  Pater  clarifica  nomen 
tuum,  venit  vox  de  coelo  :  Et  clarificavi, 
et  iterum  clarificabo.  De  qua  voce  ipse 
Dominus  dixit  astanti  turbae  :  Non  pro^ 

pter  me  haec  vox  venit,  sed  propter 
V08;  ut  intelligamus ,  testimonium  de 
Christo  fuisse.  Praeterea  Deus  Pater 
testificatus  est,  Jesum  esse  suum  Chri- 
stum  ,  quando  per  eum  tot  tantaque  edi- 
ditmiracula,  ac  tali  modo ,  quali  Jesus 
utebatur,  nempe  significans,  de  sua 
ipsius  (quam  tamen  ex  Patre  una  cum 
divina  natura  habebat)  potestate  illa  fa- 
cere.  Ipse  Dominus  in  Evangelio  variis 
locis  declaravit ,  sua  miracula  huc  va- 
luisse,  ut  forent  Dei  Patris  de  ipso,  quod 
esset  Messias ,  testimonia.  Joan.  5,  19.  et 
36.  cum  seqq. ;  cap.  8,  18.  et  54.;  cap. 
10,  25.  37.  38.;  cap.  14,  11.  et  seqq. ; 
cap.  15,  23.  et  alibi. 

Ve7'hum.  Secundam  Trinitatis  perso- 
nam  designat  Apostolus  eodem  nomine, 
quo  in  principio  Evaugelii  sui ,  de  qua 
ibi  dixit :  Verhum  erat  apud  Deum ,  et 
Deus  erat  Verhum.  De  Fib*o  igitur  Dei 
unigenito  nunc  ait,  quod  etipsedese  ipso 
incarnato  sit  testificatus,  sese  esse  illum 
promissum  a  Deo  Patre  Messiam.  Hoc 
testatus  est  et  veibis,  et  miraculis  in  hu- 
jus  veritatis  confirmntionem  ab  ipso  factis, 
Joan.  5,  17.  et  seqq.,  36.  et  seqq.;  cap. 
8,  12.  et  seqq.,  25.  et  seqq.;  cap.  10,  24. 
etseqq.,  37.  et  seqq.;  cap.  12,  44.  et 
seqq.;  cap.  13,  17.;  cap.  14,  29.  Deni- 
que ,  omissis  pluribus,  hoc  testimonium 
reddidit  Dominus  jam  captivus,  adjuratus 
a  Principe  sacerdotum  ,  ut  diceret,  num 
ipse  esset  Filius  Dei  ac  ille  promissus 
Messias.  Quo  respondente  idera ,  quod 
saepe  dixerat,  sase  esse,  ac  venturum 
Judicem  in  nubibus  coeli ,  condemnatus 
est  mortis  a  toto  illo  consessu,  tamquam 
blasphemus,  iit  nawant  Evangelistae  in 
historia  passionis  Domini.  Et  hanc  cau- 
sara  repetiverunt  Judaei  coram  Pilato, 
Joan.  19.:  Nos  legem  hahemus ,  et  se~ 
cundum  legem  nostram  dehet  mori, 
quia  Filium  Dei  se  fecit.  Atque  haec 
est  causa,  cur  Dominus  in  originali  Scii- 
ptura  vocetur  martyr ,  et  martyriiim  ei 
tribuatur,  quae  Latine  sonant :  Testis  et 
Testimonium ,  Apoc.  1,  5.  et  1  Tim.  6, 
13.  Nam  sanguinis  sui  effusione  ipsius- 
que  mortis  perpessione  testatus  est  hanc 


veritatem,  quod  ipse  esset  verus  ille  ex- 
spectatus  Messias.  Et  hac  notione  pro- 
prie  dicuntur  Martjres  Christi.  Martyres 
Dei  sunt  illi  quoque ,  qui  ob  justitiae  de- 
fensionem  moriuntur. 

Et  spiritus  sanctiis.  Spiritus  sanctus 
testificatus  est  de  Jesu ,  quod  sit  unige- 
nitus  Dei  Filius ,  et  in  natura  humana 
assumpta  verus  ille  Salvator  mundi ;  hoc, 
dico ,  testificatus  est  iis  modis,  qui  pro- 
xime  sunt  expositi  ad  verba  praecedentia 
illa:  Et  spiritus  est,  qui  testificatur  etc. 
Tum  etiam  singulariter  illo  modo,  quod 
super  Jesum  baptizatum  descendit  in 
specie  columbae.  Nam  id  factum  fuisse 
ad  testandum  et  publice  declarandum, 
quod  ipse  sit  Salvator  mnndi,  Joanni 
Baptistae  fuerat  divinitus  revelatum,  ipso 
narrante  Joan.  1.:  Qui  me  misit  hapti- 
zare  in  aqua,  ille  inihi  dixit:  Super 
quem  videris  Spiritum  sanctum  descen- 
de7item ,  et  manentem  super  eum  ,  hic 
est,  qui  haptizat  in  Spiritu  sancto.  Et 
ego  vidi,  et  testimonium  perhihui,  quod 
hic  est  Filius  Dei. 

Et  hi  tres  unum  sunt.  De  unitate  na- 
turae ,  et  qnidem  numerali  (quoniam  non 
est,  nisi  unus  Deus)  est  sermo.  Nimirum 
hoc  est  illud,  quod  Christus  Dominus 
Joan.  10.  dixit:  Ego  et  Pater  unum 
sumus. 

Quod  ncn  de  consensione  duntaxat  vo- 
luntatis  posse  accipi,  liquet  ex  ipsa  serie 
sermonis  eo  loco.  Vult  enim  Christas 
hinc  docere,  quod  nemo  possit  oves  ejus 
rapere  de  manu  ipsius ,  sicut  non  potest 
eas  quisquam  rapere  de  manu  Patris; 
unam  videlicet  esse  Patris  et  suam  po- 
tentiam,  ideoque  naturam.  Spiritum  quo- 
que  sanctum  esse  unum  cum  Patre  et 
Filio  unitate  jam  dicta,  Dominus  nobis 
declaravit  inter  caetera,  quando  jussit 
Apostolis  suis  gentes  conversas  baptizare 
in  nomine  Patris  et  Filii  et  Spiritus  sancti, 
copulans  cum  Patre  et  Filio  Spiritum 
sanctum,  tamquam  non  exsistentem  ex 
numero  creaturarum,  sed  ejusdem  cum 
ipsis  naturae  et  potentiae,  per  quam 
sacramento  baptismi  regeneret  homines, 

et  adoptivos  Dei  filios  efficiat;  quod  ost 
solius  Dei. 

Objiciunt  novi  Ariani  novique  Euno- 
miani  ac  Macedoniani  locum  ex  Joan.  17., 
ubi  Dominus,  alloquens  Patrem,  ait: 
Pater  sancte,  serva  eos  in  nomine  Tuo^ 
quos  dedisti  mihi,  ut  sint  unum ,  sicut 
et  nos.  Et  infra :  Ego  claritatem ,  quam 
dedisti  mihi ,  dedi  eis,  ut  sint  unum, 
sicut  nos  unum  sumus.  Atqui  pro  Apo- 
etolis  non  rogabat  Cbristus ,  ut  essent 
unum  unitate  naturae,  sed  ut  voluntatis 
unitate ;  ergo  neque  in  proposito  est  ne- 
cessarium  intelligere  unitatem  naturae. 
Respondendum  est,  non  valere  couse- 
quentiam  propter  materiae  diversitatem, 
etsi  locutionis  forma  sit  eadem.  Et  boc 
indicant  verba  Domini,  non  illa  solum, 
quae  protulimus  ex  cap.  10.  Joannis,  sed 
illa  quoque,  quae  sunt  eodem  cap.  17.: 
Sicut  Tu,  Pater ,  in  me ,  et  ego  in 
Te ',  ut  et  ipsi  in  nobis  urium  sint, 
ut  credat  mundus,  quia  Tu  me  misisti. 
Nara  profecto ,  tum  his  verbis ,  tum  aliis 
ejusdem  cap.  sententiis ,  satis  declarat 
Dominus,  longe  arctiore  unitate  Patrem 
et  Filium  in  Deitate  esse  unum ,  quara 
fideles  sint  inter  se,  etiam  per  gratiam 
caritatis.  Quod  ipsum  tam  multis  aliis 
Scripturae  locis  manifeste  docetur,  quae 
contra  Arianos  et  Pneumatomachos  pro- 
tulerunt  veteres  Ecclesiae  doctores  et 
propugnatores. 

Quod  vero  dicitur,  hos  tres  testimo- 
nium  dare  in  coelo ,  videtur  significare 
(ut  supra  insinuavimus),  eos  testari  aucto- 
ritate  divina ,  ideoque  oranium  supreraa. 
Sicut,  quod  dicitur  versu  seq. :  in  terra, 
significat,  testes  ibi  commemoratos  testi- 
ficari  auctoritate,  quae  sit  infra  divinam. 
Atque  haec  expositio  confirmari  potest 
illis  verbis  Domini  Matth.  21.,  ubi  quae- 
stionem  proponebat  primoribus  Judaeo- 
rum:  Baptismus  Joannis  e  coelo  erat, 
an  ex  hominihus  ?  Id  est  divina  auctori- 
tate  fuit  institutus ,  an  humana?  Fuisse 
e  coelo,  ipse  Joannes  Baptista  illis  ver- 
bis  dicit :  Qui  misit  me  baptizare  in  aqua, 
ille^mihi  dixit:  Super  quem  videris  etc, 
Joan.  1.  Nam  profecto,  nisi  sic  intelligat 


Apostolus,  hos  tres  testificari  in  coelo, 
multo  plures  tribus  sunt  in  coelo  testes 
divinitatis  et  humanitatis  Domini  Jesu, 
tot  scilicet  myriades  beatorum  angelo- 
rum ,  quorum  nonnulli  pro  omnibus  suis 
collegis  haec  de  Christo  suut  testati  nobis 
mortalibus,  Judaeis  et  gentibus. 

8.  Et  tres  sunt,  qui  testimonium 
dant  in  terra.  Testimonium  dant,  ejus- 
dem  illius  rei ,  Jesum  unicum  illum  Mes- 
siam  Domini,  non  minus  verum  hominem, 
quidquid  fingat  schola  Basilidis,  quam 
verum  Deum ,  et  contra.  Hiijus  rei  tres 
sunt  testes  in  terra ,  id  est  infra  divini- 
tatem,  utpote  ex  numero  creaturarum ; 
qui  sunt :  Spiritus ,  aqua  et  sanguis.  De 
aqua  et  sanguine  satis  dictum  videtur  ad 
V.  6.  hujus  cap.  Superest  inquirere,  quid 
per  Spiritum  hoc  loco  intelligatur.  S.  Au- 
gustiuus  contra  Maximinum  lib.  3.  cap. 
22.  accipit  humauum  Christi  Domini  spi- 
ritum ,  hoc  est,  ipsam  ejus  animam.  Et 
hunc  intellectum  plerique  expositores  vi- 
dentur  secuti,  tametsi  Venerabilis  Beda 
Spiritum  sanctum  hic  intelligat.  Sed  vi- 
detur  sane  B.  Augustinus  congrue  intel- 
ligere  eundem  illum  spiritum  in  his  Apo- 
etoliverbis,  de  quo  idem  in  evangelica 
Chvisti  patientis  historia  dixit:  Et  incli- 
nato  capite  tradidit  spiritum,  Joan.  19., 
clamans  nimirum  Christus  voce  magna 
illud  ex  Psalmo  30.:  Pater ,  in  manus 
Tuas  commendo  spiritum  meum,  ut  est 
Luc.  23. 

Sed  huic  expositioni  videtur  objici 
posse,  quod  v.  6.,  ubi  aquae  et  sanguini 
tertio  loco  additur  Spiritus ,  illis  verbis  : 
Et  Spiritus  est,  qui  testificaiur  etc, 
intelligitur  Spiritus  sanetus;  ergo  et  hoc 
loco  versu  8.  Respondendum  est,  nec 
antecedens  esse  certum ,  nec  consequen- 
tiam  valere.  Antecedens  non  est  certum, 
quia  non  videtur  sine  ratione  esse,  quod 
Apostolus  versu  6.  et  8.  nude  nominat 
spiritum,  non  adjiciens  epitheton  sancti, 
ut  adjicit  versu  7.,  quum  tres  illos  nomi- 
nat  testes  coelestes.  Et  haud  dubie  S. 
Augustinus,  qui  v.  8.  per  spiritum  intel- 
ligit  animam  Christi,  ut  dictum  est,  eo- 
dem  nomine   eandem   intelligit  vers.  6., 

quum  praesertim  media  verba,  id  est 
totum  versnm  7. ,  ipse  in  suis  codicibue 
non  habuerit,  qua  de  re  paulo  post. 

Si  roges,  quis  bonus  sensns  futurus 
sit  versus  6. ,  si  illic  per  spiritum  intel- 
ligaiur  bumana  Christi  anima,  praesertim 
autem  in  Graeca  illius  vcrsus  lectione, 
quae  habet:  Et  spiritus  est,  qui  testifi- 
catur ,  quoniam  spiritus  est  veritas: 
respondetur,  futurum  hunc,  quem  insi- 
nuat  Venerabilis  Bada :  Spiritus ,  quem 
Christus  moriens  tradidit  in  manus  Patris, 
ipsa  sui  emissione  tesiificatus  est  de  ipso, 
quod  sit  verus  homo;  quippe  cum  solus 
homo  spiritum  seu  animam  rationalem 
habeat  corpori  consertam.  Idem  sui  de- 
positione  testatus  est  de  Christo,  quod 
sit  verus  Deus,  quoniam  potestate  sua 
animam  posuit,  eadem  potestate  resum- 
pturus ,  sicut  ipse  praedixerat  Joan.  10. 
De  quo  est  repetendum  memoria,  quod 
habet  S.  Thomas  3.  p.  q.  47.  art.  1.  His 
igitur  rationibus  separatio  spiritus  Christi 
ab  ipsiufl  corpore  testata  est  seu  probavit, 
quod  Christus  est  Veritas ,  id  est  verus 
homo ,  non  phantasma ,  ut  mentitur  Basi- 
lides;  item  quod  in  assumpta  humanitate 
sit  verus  Salvator  mundi,  ideoque  per 
omnia  verax,  in  omni  doctrina,  in  omni 
sermone,  in  omni  opere. 

Juxta  autem  Graecara  lectionem  sen- 
sns  fuerit:  Spiritus  Christi,  discedens  a 
corpore ,  hoc  ipso ,  eum  fuisse  verum  ho- 
minem,  ostendit,  quoniam  spiritus  huma- 
nus  non  est  phantasma,  sed  vera  sub- 
stantia ;  quae  proinde  facit ,  vere  esse 
hominem,  cui  iiifuerit;  ut  non  solum  im- 
pius,  sed  etiam  stnltus  sit  Basilides  cum 
suis ,  qui  negat ,  Christum  fuisse  verum 
hominem,  fingens,  fuisse  duntaxat  spe- 
ctrum,  quod  illuserit  oculis  mortalium. 
Nam  ita  de  Basilide  Tertnllianus  de 
praescript.  cap.  46.  et  S.  Epiphanius  hae- 
resi  24.,  paulopost  init.  Et  uterque  paulo 
post  addit,  illum  et  hoc  docuisse  ,  quod 
Jesu  causa  non  sit  subeundnm  martyrium. 

Porro  ex  variis  hujus  Epistolae  sen- 
tentiis,  sicut  etiam  ex  v.  7.  epist.  2.,  satis 
apparet,  hanc  Epistolam  directe  scribi 
(inter  caetera)  contra  illud  impium  figmen- 


tum  Basilidis,  negantis  veram  Christi 
humanitatem  ,  quod  postea  resumpsit  Ma- 
nes ,  parens  Manichaeorum.  Loca  hujus 
Epistolae  sunt  cap.  1,  1.;  cap.  2,  18.  et 
seqq. ;  cap.  4,  1.  2.  3.;  hujus  cap.  v.  1. 
6.  8.  Idem  hic  Apostolus  Evangelium 
scripsit  adversus  Ebionis  haeresim,  ne- 
gantis  Christi  divinitatem ;  etiamsi  multa 
interspergat,  quibus  vera  ejus  humanitas 
probetur;  sicut  in  hac  Epistola  interse- 
rnntur  complura,  quibus  adstruatur  ejus 
divinitas ,  vel  quae  ad  alias  illius  tempo- 
ris  haereses  destruendas  valeant,  in  pri- 
mis  autem  Simonis  Magi,  qui  Deum  fa- 
ciebat  auctorem  malorum,  et  solam  fidem 
ajebat  sufficere  ad  consequendam  salu- 
tem.  Adversus  quam  detestabilem  haere- 
sim  Apostolus  hic  tam  multa  dixit  de 
necessitate  caritatis  et  observationis  divi- 
norum  mandatorum.  Sicut  contra  illud 
alterum  dogma  Basilidis ,  non  esse  neces- 
sarium  subire  martyrium ,  dicuntur,  quae 
sant  hujus  Epist.  cap.  3,  16.;  cap.  item 
4,  15.  Et  quoniam  S.  Epiphanius  Basili- 
dem  facit  quartum  post  Christi  adventum 
haeresiarcham,  Ebionem  autem  decimum, 
hinc  (ut  hoc  obiter  addaraus)  non  male 
quis  ratiocinetur ,  hanc  Epistolam  diu 
ante  Evangelium  fuisse  scriptam. 

Quod  autem  consequentia  propositae 
objectionis  non  valeat,  facile  liquet ,  si 
cogitemus,  nihil  esse  incommodi,  quod, 
cum  V.  7.  commemoretur  Spiritus ,  ex- 
presse  adjuucto  epitheto  sancti ,  in  prae- 
cedcnto  versu  eodem  modo  faerit  intel- 
lectus;  versu  aiitem  8.,  sine  illo  epitheto 
positus ,  aliter  accipiatur ,  pro  humano 
scilicet  spiritu,  materia  illius  versus  ita 
poscente. 

Restat  videre,  quomodo  Spiritus,  aqua 
et  sanguis  testata  sint  seu  probaverint, 
Jesum  fuisse  et  esse ,  sicut  vere  Dei 
Filium,  ita  etiam  verum  hominem.  Et 
quidem  quomodo  hoc  probaverit  spiritus 
humanus  Domini  suo  ip.«iius  a  corpore 
discessu  in  ejus  morte,  proxime  dictum 
est;  de  aqua  et  sanguine  videndum.  Ita- 
que  Dominum  fuisse  et  esse  verum  ho 
minem,  aqua  et  sanguis,  quae  de  latere 
jam  mortui  fluxerunt  (de  his  enim  pl«ri- 

que  omnes  expositores  accipiunt  id,  quod 
hic  dicitur) ,  hac  ratione  probant ,  quod 
ex  illis  constet ,  verum  ac  non  phantasti- 
cum  ejus  corpus  fuisse;  nec  solummodo 
verum ,  sed  etiam  humanum  corpus ,  ut- 
pote  quod  animae  rationali  ejus  fuerat  eo 
usque  conjunctum,  ut  homo  esset,  et  ex 
quo  sanguis  verus,  ut  ex  carne  solet, 
manaverit.  Legendus  de  hac  re  Innocen- 
tius  III.  in  rescripto ,  quod  exstat  in  De- 
cretal  Tit.  De  celebrat.  miss.  cap. :  In 
quadam  y  ubi  operose  ostendit,  verum 
sanguinem  et  veram  aquam  hic  esse  in- 
telligenda,  non  vero  nomine  aquae  pitui- 
tam  seu  phlegma,  unum  ex  quatuor  hu- 
moribus ,  qui  ad  sustentationem  et  vege- 
tationem  humani  corporis  concurrunt.  Sed 
legenda  est  haec  decretalis  tota,  prout 
exstat   suppleta   in  editione  Gregoriana. 

Vidit  hanc  Innocentii  Decretalem  B. 
Thomas,  legendus  3.  p.  q.  74.  art.  7. 
ad  2.  et  3.  Nimirum  ad  demonstrandum, 
quod  corpus  Domini  fuerat  compositum 
ex  quatuor  elementis ,  fluxit  vera  aqua; 
ad  demonstrandum  vero,  quod  ex  quatuor 
illis  humoribus ,  sanguis  fluxit;  sicut  illic 
Innocentius  latius  deelarat,  Praeter  vero 
hanc,  de  qua  hic  agitur,  testificationem, 
cujus  gratia  Dorainus  e  suo  jam  mortui 
latere,  militari  lancea  perfosso,  edaxit 
sanguinem  et  aquam,  etiam  mysticae 
significationis  gratia  hoc  ipsum  fecit; 
quam  mysticam  significationem  exposito- 
res  Evangelii  B.  Joaonis  solent  enarrare, 
unam  alteramve.  Id  quod  breviter  et 
plene  inter  caeteros  fecit  Jansenius.  Et 
dictum  est  aliquid  ad  vers.  6. 

Illud  hic  addendum ,  posse  alicui  vi- 
deri,  quod  Joannes  Apostolus  hoc  loco 
per  aquam  et  sanguinem ,  non  intelligat 
eum  duntaxat  sanguinem  et  eam  aquam, 
quae  ex  latere  jam  defuncti  Salvatoris 
emanarunt ;  licet  plerique  enarratores 
horum  duntaxat  in  sua  expositione  memi- 
nerint;  eo  quod  non  ea  sola  accipienda 
sunt  in  verbis  paulo  ante  praecedentibus 
V.  6.  his :  Hic  est ,  qui  venit  per  aquam 
et  sanguinem ,  Jesus  Christus ;  non  in 
aqua  solum ,  sed  in  aqua  et  sanguine ; 
sicut  in  illorum  verborum  commentario 


est  declaratum.  Et  eerte,  Dominum  fuisse 
verum  hominem ,  monstravit  omnis  ille 
sanguis ,  quem  tota  passioue  sua  eff^udit. 
Verum  hominem  fuisse,  monstravit  etiam 
aqua  illa,  qua  a  Joanne ,  ut  unus  homi- 
num,  baptizatus  est.  Lacrymae  quoque, 
quas  tota  vita  fudit,  verum  hominem  esse 
demoQStrarunt ;  quas  hic  sub  aquae  no- 
mine  comprebendi ,  intelligit  Commenta- 
tor  S.  Thomae  praeferens  nomen.  Sed 
responderi  potesfc,  quod  sanguis  ille,  qui 
ex  latere  Domini  jam  defuncti  profluxit, 
significaverit  (oranium  consensu)  univer- 
sum  illnm  sanguinem,  quem  tota  vita 
pro  nobis  fudit,  ejusque  efficaciam,  sicut 
aqua,  ex  latere  manans  crncifixi,  baptismi 
sacramentum  significabat;  etiamsi  ista 
hoc  V.  8.  sub  uominibus  aquae  et  sangui- 
nis  non  coraprehendantur. 

Superest  solvere  objectionem ,  quam 
adversus  hujus  capitis  versum  7.  faciunt 
nostri  temporis  Ariani  et  Macedoniani, 
negantes  scilicet  veram  divinitatem  Filii 
et  Spiritus  sancti.  Objiciunt  ergo ,  totum 
V.  7.  in  Graecis  codicibus  non  legi ,  ut 
neque  in  quibusdam  veteribus  Latinis; 
et  a  veteribus  scriptoribus  non  agnosci. 
Itaque  veram  hujus  loci  lectionem  omit- 
tere  totum  v.  7. ,  et  ita  nullum  hinc  duci 
posse  argumentum  pro  trium  personarum 
una  divina  natura.  Responsio :  Antece- 
dens  quadam  duntaxat  ex  parte  verum 
est;  ideoquenon  valetconsequentia.  Nam, 
ut  ad  singulas  trium  antecedentis  partium 
aliquid  dicamus,  Robertus  ex  sedecim 
vetustis  exemplaribus  Graecis,  ab  Italia, 
Hispania ,  Gallia  petitis ,  sokiramodo  no- 
tat  septem,  quibus  iste  versus  defuerit. 
Ad  secundam  partem  antecedentis  dici- 
mus,  Lovanienses  Theologos  ex  magno 
illo  numero  manuscriptorum  codicum,  ad 
quos  sacra  Biblia  semel  iterumquo  con- 
tulerunt,  duntaxat  quinque  reperisse,  qui- 
bus  iste  versus  deesset.  Ad  tertiam  vero 
partem  respondemus ,  paucos  quosdam 
Patrum,  qui  mutilatos  codices  nacti  fue- 
rant,  hunc  versum  non  legisse;  legisse 
caeteros ,  tam  eos,  qui  ante  exortam 
haeresim  Arianam  (vix  enim  dubium  est, 
Arianos  fuisse  hujus  mutilationis  auctores, 

ut  faerunt  aliarnm  corruptelarum)  florue- 
runt,  quam  qui  ea  vigente,  quam  qui 
poBt. 

Qnae  ut  ordine  declaremus,  inter  pau- 
cos  illos,  quorum  codicibus  bic  versus 
defiierit,  est  S.  Augnstinus  lib.  3.  contra 
Maxira.  cap.  illo  22. ,  quod  et  paulo  su- 
perius  indicavimus.  Videtur  et  S.  Ambro- 
eins  non  babuisse ,  quum  in  libro  de 
Spiritu  S.  nusquara  citet,  oranibus  aliis 
de  Spiritu  sancto  Scripturis  diligenter 
undique  allegatis.  S.  Leo  epist.  10.  cap. 
5.  in  fine  uon  legit,  ut  neque  Venerabilis 
Beda  in  Comment.  Atque  hi  pauci  Latini. 
Inter  Graecos  aeque  pauci ,  S.  Cyrillus 
Alexandrinus  Thesauri  lib.  14.  cap.  pe- 
nult.  et  Oecnmenius  in  hujus  loci  enarra- 
tione.  Qui  autem  veteres  hunc  versum 
habuerunt,  sunt  hi  ex  nobis  notis:  S. 
Hyginius  pontifex  epist.  1.  cap.  1.: 
Joannes  Evangelista  ad  Parthos :  Tres 
in  nobis  sunt,  qui  testimonium  perhi- 
hent  in  coelo  ;  Pater ,  Verbum  ,  et  Spi- 
ritus :  et  hi  tres  unum  sunt.  Coepit  se- 
dere  anno  Christi  154.  diu  ante  Arium 
natum.  Ita  etiam  B.  Cyprianns,  vetustior 
ipse  quoque  Ario ,  in  libro  de  Unitate 
Ecclesiae,  cap.  4.  ad  finem  his  verbis : 
De  Patre  et  Filio  et  Spiritu  S.  scriptum 
est:  Et  hi  tres  unum  sunt.  Citavit  hunc 
B.  Cypriani  locum  ad  Unitatis  in  Trini- 
tate,  et  Trinitatis  in  Unitate  probationem 
S.  Fulgentius  lib.  contra  decem  objectio- 
nes  Arianorum ,  in  responsione  ad  ulti- 
mam.  Item  habuit  hunc  versum  B.  Atha- 
nasius  in  disp.  contra  Arium,  illi  attri- 
buta.  Idem  libro  priore  de  unitaDeitate 
Triuitatis:  Dicit  Joannes  Evangelista 
in  Epistola  sua:  Tres  sunt,  qui  testi- 
monium  dicunt  in  coelo :  Pater ,  Ver~ 
bam ,  etc.  Ex  quibus  testimoniis  notum 
est  (ut  hoc  addamus),  quod  tuuc  tempo- 
ris  Graeci  codices  eum  versum  constan- 
ter  habuerint.  Nam  Athanasius  scriptor 
Graecus  utique  Graeco  codice  usus  est; 
nec  hunc  locum  Arianis  objecisset,  si 
tunc  temporis  ea  pars  Graecis  codicibus 
defuisset.  Graeco  item  codice  et  sua 
propria  versione  (non  hac  nostra  vulgata) 
usi  sunt  Cyprianus  et  Hyginius;  quare 


et  illornm  temporibus  haec  fuit  Graeco- 
rum  librorum  lectio.  Paulo  posterior 
Athanasio,  eodera  tamen  saeculo,  videtur 
Idacius  Clarus ,  in  Hispania  Episcopus, 
qui  etiam  ipse  hujus  versus  septimi  sen- 
tentia  intrepide  utitur  contra  Arianos, 
resumens  ipsissima  verba  Hyginii  Papae 
ex  epist.  1.  superius  recitata,  libro  contra 
Varimadum,   Arianae  sectae  diaconura. 

Ejusdem  temporis  est  S.  Hieronymus, 
cujus  haec  sunt  verba  in  Prologo  in 
septera  Epist.  cathol.  ad  Eustochium, 
virginem  Christi :  In  prima  Joannis 
Epistola  ab  infidelibus  translatoribus 
(vult  dicere:  Ab  interpretibus  Latinis 
Ariana  lue  infectis)  multum  erratum 
esse  a  fidei  veritate,  comperimus;  trium 
tantummodo  vocabula,  hoc  est,  aquae, 
sanguinis  et  spiritus  in  ipsa  sua  editione 
ponentibus ,  et  Patris  Verbique  ac  Spi- 
ritus  testimonium  omittentibus ,  in  quo 
maxime  fides  catholica  roboratur ,  et 
Patris ,  Filii ,  ac  Spiritus  sancti  una 
divinitatis  mbstantia  comprobatur. 
Quibus  in  verbis  est  considerandum,  quod 
S.  Hieronymus  tantummodo  culpet  perfi- 
dos  interpretes  Latfnos ;  tamquam  ipsi 
Graeci  codices  nulla  tunc  adhuc  (Hiero- 
nymo  jam  sene,  ut  ipse  in  fine  illius 
Epistolae  ait,  id  est  post  annum  Domini 
quadriugentesimum)  mutilatione  hoc  in 
loco  fuissent  diminuti.  Citavit  hanc  sub 
nomine  divi  Hieronymi  praefationem 
Erasmus  in  Annotat.  ad  hunc  locum  B. 
Joannis;  ut  mirum  slt,  ab  eodem ,  opera 
B.  Hieronymi  lecognoscente,  fnisse  omis- 
sam  ,  tamquam  dubii  auctorig.  Mirum  et 
illud,  quod  Marianus  Victorius,  novus 
Hieronymi  operum  recognitor  et  scholia- 
stes,  eam  non  restituerit;  quum  satis 
Hieronymum  sapiat ,  etsi  non  habeat 
illam  summe  floridam  disertitudinem, 
scripta  scilicet  a  sene  et  ad  virginem. 
Exstat  haec  S.  Hieronymi  praefatio  in 
vetustioribus  Bibliis,  etiam  itnpressis,  pro- 
xirae  ante  B.  Jacobi  Epistolam ,  idque  in 
nonnullis  sub  ipsius  Hieronymi  nomine. 
Exstat  et  apud  Liranum ;  indigna  sane, 
quae  pereat. 

Quod  autem  Hieronymus  de  solis  lo- 

quatur  interpretibus  Latinis,  non  de  ulla 
varietate  Graecorum  codicum,  tum  ipsa 
verba  uunc  recitata  clare  docent,  tum 
vero  illa,  quae  in  eadem  illa  Epistola 
praecedunt  haec :  Ephtolarum  septem, 
quae  catholicae  nuncupantur ,  prima 
est  una  Jacobi  j  tum  duae  Fetri,  tres 
Joannis ,  et  Judae  una.  Quae  si  sic,  ut 
ab  eis  digestae  sunt,  ita  ab  interpreti- 
bus  fideliter  in  Latinum  verterentur 
eloquium ,  nec  ambiguitatem  legentibus 
facerent,  nec  sermonum  sese  varietas 
impugnaret ,  illo  praecipue  loco ,  ubi 
de  unitate  Trinitatis  in  prima  Joannis 
Epistola  positum  legimus.  In  qua  ab 
infidelibus  translatoribus  etc. ,  ut  supra 
recitavimus.  Ita  ibi  S.  Hicronymus.  Ex 
C|uilus  omnibus  ejus  verbis  liquet,  non 
temero  Arianis  hanc  mutilationem  objici ; 
tametsi  non  desint,  qui  in  solos  scribas, 
Graecos  et  Latinos,  hane  culpam  conji- 
ciant,  homoeoteleuto  deceptos  mediam 
sententiam  omittentes,  illud  scilicet:  te- 
stimonium  dant,  priore  loco  positum, 
per  incariam  negligentes  cum  annexis,  et 
solum  posteriore  positum  loco  legentes. 
Quale  fecerunt  saepe  alibi  in  omni  genere 
scriptorum. 

Superioribus  testibus  addere  possumus 
B.  Fulgentium,  libro  Responsionum  ad 
decem  objectiones  Arianorum,  responsione 
ultima  ,  ad  fin. :  In  Patre ,  ait ,  et  Filio 
et  Spiritu  sancio  unitatem  substantiae 
accipimus,  personas  confundere  non 
audemus.  Beatus  enim  Joannes  Apo- 
stolus  testatur ,  dicens:  Tres  sunt ,  qui 
testimonium  perhibent  in  coelo :  Pater, 
Verbum  et  Spiritus ;  et  tres  unum  sunt. 
Idem  in  libro  de  Trinitate  (quem  cum 
nonuuUis  aliis  Fulgentii  opusculis  nuper 
primum  vulgavit  Parisiis  vir  pius  et  do- 
ctus  Jacobus  Sirmundus)  his  verbis  uti- 
tur :  Ego  et  Pater  unum  sumus ,  inquit 
Dominus ;  unum,  ad  fiaturam  referre 
nos  docet ;  sumiis ,  ad  personas.  Simi- 
liter  et  illud :  Tres  sunt ,  inquit,  qui 
testimonium  dicunt  in  coelo:  Pater, 
Verbum  et  Spiritus ;  et  hi  tres  unum 
sunt.  Audiat  Sabellius :  sunt ;  audiat : 
tres;  et  credat,  esse  tres  personas  etc. 


Audiat  et  Arius:  unum ,   et  non  dicat, 
Filium    differentis   esse    naturae.     Ita 

Fulgentius. 

Atque  haec  ad  ostendendum  imbecilli- 
tatem  allatae  objectiouis  sufficiant;  qui- 
bus  et  illud  potest  addi  ad  demonstran- 
dum,  vitiosos  esse  libros,  qui  oraittunt 
vers.  7. ;  illud ,  inquam ,  quod  pauci  illi, 
sive  libri,  sive  ecclesiastici  scriptores,  qui 
eum  omittunt,  non  consentiunt  inter  se  in 
lectione  versus  octavi ,  dum  alii  habent 
illud :  in  terra,  alii  omiftunt,  fortassis 
tamquam  otiosum ,  postquam  non  est 
quidquam,  ad  cujus  distinctionem  appo- 
natur,  sublata  praecedente  sententia,  versu 
scilicet  7.  Omittebat  codex,  quo  usus  est 
B.  Augustinus  loco  supra  citato.  Item 
codex,  quo  utebatur  S.  Leo,  ut  itidem 
liquet  ex  loco  prius  citato.  Omittunt  B. 
Cjrillus  et  Oecumenius  locis  allegatis. 
In  textu  Venerabilis  Bedae  non  omittitur. 

Ultimo  loco  expendenda  est  finalis 
clausula  versus  octavi:  Et  hi  tres  unum 
sunt.  De  qua  illud  dicendum  est,  in 
multis  Latinis  libris  eam  non  haberi.  Lo- 
vauienses  correctores  quindecim  tales  sibi 
conspectos  testantur.  Innocentius  III.  in 
Decretali  superius  citata,  prout  ea  legi- 
tur  suppleta  in  editione  Gregoriana,  ait, 
in  plerisque  codicibus  (Latinis  scilicet, 
nam  de  his  loquitur)  non  haberi.  Qui 
omiserunt  scribae  Latini,  videntur  existi- 
masse  adjectam  ab  Arianis  ad  elevandam 
praecedentls  sententiae  auctoritatem,  ubi 
Pater,  Filius  et  Spiritus  sanctus  unum 
esse  dicuntur.  Sed  magis  credibile  est, 
eam  clausulam  non  esse  adjectitiara,  ve- 
rom  nonnihil  corruptam ,  fortassis  per 
Arianos.  Graeci  enim  codices  (excepta 
Complutensi  editione,  et  siquae  ex  ea 
prognatae  sunt)  constanter  habent,  sed 
ita :  Et  hi  tres  in  (sive  ad)  unum  sunt, 
£?g  t6  £V.  Quo  modo  et  nostrum  inter- 
pretem  in  Latina  hac  editione  scripsisse, 
aut  certe  B.  Hieronymum  correxisse, 
valde  probabile  est ;  sed  voculam ,  in, 
deindc  sive  Arianorum  fraude,  sive  scri- 
barum  oscitantia  vel  audacia  fuisse  omis- 
sam.  In  nostris  codicibus  si  ea  vocula 
non  legitur,  debet  tamen  ipsa  haec  clau- 

sula  ita  exponi ,  ac  si  legeretur ,  ut  re- 
spondeat  originali,  ac  sensus  sit:  Et  ki 
tres  ad  unum  de  Christo  lestimonium 
ferendum  concununt;  ut  exponit  Oecu- 
menins;  seu:  Hi  tres  ad  unam  ean- 
demque  rem  testandam  consentiunt ; 
scilicet  Cbristum  fuisse  et  esse  verum 
hominem,  contra  ac  fingit  Basilides.  Vi- 
dendum,  an  possit  etiam  sic  exponi:  Et 
hi  tres  ad  unam  Christi  humanitatem 
constituendam  conveniunt.  Nani  spiritus 
humanus  et  illi  humores  corpoiales,  qui 
totius  corporis  sunt  quasi  prima  basis,  ad 
imius  hominis  substantiam  coccurrunt,  et 
ad  eam  requiruntur. 

9.  Si  testimonium  hominum  accipi" 
mus  etc.  Auctoritatem  divini  testimonii, 
quod  commemoravit  vers.  7.,  et  speciali- 
ter  quatenus  illud  est  Dei  Patris,  ampli- 
ficat  comparatione  minoris  5  quasi  dicat: 
Qnum  in  rebus  humanis  quotidie  ita  fieri 
videamus,  ut  hominum  duorum  aut  trium 
concorditer  de  una  aliqua  re  asseveran- 
tium  testimonium  recipiatur,  ac  secun- 
dum  illud  dicatur  jus  partibus  litiganti- 
bus:  certe  longe  majore  ratione  Deo  Patri 
credere  debemus ,  testificanti  de  Jesu, 
filio  Mariae,  quod  sit  Filius  suus  dilectus, 
quem  ipse  velit  esse  praeceptorem  ac 
Salvatorem  miseris  mortalibus.  Quibus 
temporibus  et  quibus  modis  hoc  Deus 
Pater  sit  testatus,  dictum  est  supra  initio 
annotationis  ad  vers.  7. 

10.  Qui  credit  in  Filium  Dei,  habet 
testimonium  Dei  in  se  etc.  Est  princi- 
palis  conclusio,  quam  initio  capitis  pro- 
posuerat;  ac  simul  est  tacita  cohortatio 
ad  fidem  suscipiendam,  ac  susceptam 
firmiter  retinendam ,  de  Jesu ,  quod  sit 
verus  Deus  et  verus  homo,  datus  homini- 
bus  a  Deo  Christus  seu  Messias,  Salvator 
ac  Mediator.  Ait  ergo :  Qui  credit  in 
Filium  Deij  hunc  scilicet  designate  Je- 
sum  supra  vers.  1.,  hahet  testimonium 
Dei  in  se.  Graece  legitur  paulo  signifi- 
cantius :  Habet  illud  (scilicet  Dei  Patris, 
de  quo  dictum  est)  testimonium  in  se 
ipso.  Non  una  est  hujus  partis  explica- 
tio ;  sed  perpendenti  antithesin  partis 
sequentis,  probabitur  expositio,  quae  in- 


ter  alias  legitur  in  Commentario,  qui  S. 
Thomae  adscribitur;  haec  nimirum :  Qui 
credit  in  Jesum,  quod  sit  Filius  Dei,  is 
Deum  Patrem  hoc  honore  afficit,  quod 
ejus  testimonium  de  Jesu  datum  intra 
animum  suum  admittit,  mente  firmoque 
assensu  recipit  et  retinet;  quum  contra 
(quae  est  pars  hujus  versus  posterior), 
qui  Jesum  fingitPatre  minorem,  aut  fingit, 
non  verum  hominem  fuisse,  sed  phantas- 
ma,  Deum  Patrem  hac  ignominia  afficiat, 
quautum  quidem  est  in  ipso,  ut  eum  di- 
cat  mendacem ,  tamqnam  qui  falso  sit 
testatns  de  Jesu;  perinde,  inquam,  faciat, 
ac  si  disertis  verbis  diceret,  Deum  Patrem 
esse  fallacem,  dum  non  vult  credcre  ejus 
testimonio.  In  hac  secunda  hujus  versus 
parte  multi  Graeci  codices  ita  legunt: 
Qui  non  credit  Deo,  mendacem  facit 
Eum  etc.j  quum  sint  nonnuUi,  qui  con- 
sentiant  nostris  libris,  legentes :  Filio, 
pro  illo:  Deo ;  quae  lectio  magis  proba- 
bitur  ei,  qui  totius  orationis  seriem  per- 
penderit.  Qui  mutarunt,  videntur  id  fe- 
cisse  propter  sequens  relativum  eum ; 
quasi  alioqui  non  posset  ad  Deum  re- 
ferri,  quod  secus  est. 

11.  Et  hoc  est  testimonium ,  guo- 
niam  vitam  aeternam  dedit  nobis 
Deus.  Et  haec  vita  in  Filio  Ejus  est. 
Quoniam ,  oti,  quod ;  et  pertinet  ad 
utramque  sententiam  sequentem.  Expli- 
cat  Apostolus  illud  Dei  Patris  de  Jesu 
testimonium ,  cui  necessario  credendum 
sit;  nimirum  esse  illum  verum  Deum  et 
hominem,  unicum  Redemptorem  et  Sal- 
vatorem  humani  generis.  Hoc  aliis  verbis 
hic  dicit  B.  Joannes,  inquiens ,  Deum 
Patrem  esse  testatum  de  Jesu,  quod  vi- 
tam  aeternam  ipse  Pater  dat  his ,  qui 
recta  atque  obediente  fide  eum  colunt 
(nam  hoc  latet  in  illo :  nobis),  et  quod 
hacc  vita,  in  praesenti  saeculo  inchoata, 
in  altero  autem  semper  duratura,  homi- 
nibus  donetur  merito  Domini  Jesu,  tam- 
quam  in  quo  illa  vita  resideat,  ut  in  au- 
ctore  quidem  secundum  divinam  na- 
turam ,  ut  autem  in  eo,  qui  nobis  eam 
meruit,  secundum  naturam  assumptam. 
Itaque     hoc     versu     idem     paene     iis- 

dem^  verbis  dicit  Joannes ,  quod  Evan- 
gelii  cap.  1.,  loquens  de  Verbo  increato : 
In  ipso  vita  erai;  et  cap.  3.  ipse  Domi- 
nus  :  Sic  Deus  dilexit  mundum,  ut  Fi- 
lium  suum  unigenitum  daret  etc;  et 
postea :  Qui  credit  in  eum,  non  judica- 
tur ;  qui  autem  non  credit,  jam  judi- 
catus  est ;  quia  non  credidit  in  nomine 
Unigeniti  Filii  Dei.  Ac  Joannes  Bapti- 
sta  io  fine  ejusdem  cap. :  Qui  credit  in 
Filium ,  liabet  vitam  aeternam ;  qui 
autem  incredulus  est  Filio,  non  videb^it 
vitam,  sed  ira  Dei  manet  super  eum. 
Adde  ex  Joan.  6,  46.  47.  et  cap.  17.  in 
princ,  et  ex  cap.  4.  bujus  Epistolae  illam 
sententiam:  In  hoc  apparuit  caritas 
Dei  in  nobis  j  quoniam  Filium  suum 
unigenitum  misit  in  mundum,  ut  vi~ 
vamus  per  eum.  Ex  quibus  omnibus  jam 
patet,  quod  vita  ista  aeterna  ab  homini- 
bus  sic  per  Filium  Dei  habetur,  ut  sine 
eo  ac  fide  in  ipsum  haberi  non  possit.  Id 
quod  hoc  etiam  loco  Apostolus  verbis 
disertis  exprimlt  versu  sequenti: 

12.  Qui  habet  Filium,  habet  vitam ; 
qui  non  habet  Filium  Dei,  vitam  non 
habet.  IUud:  Dei,  additur  Graece,  est- 
que  in  bonis  libris  Latinis,  necnon  in 
veteribus  Concordantiis ;  et  ea  de  causa 
hic  apponimus,  tametsi  absit  a  textu  Bi- 
bliorum  Clementinorum, 

Est  hic  iterata  conclusio  adhortatoria 
ad  fidem  in  Jesum  Christum,  cum  argu- 
mento  ex  spirituali  utilitate,  imo  neces- 
sitate;  hac  videlicet,  quod  sine  hac  fide 
vera  vita,  neque  in  hoc  saeculo,  neque 
in  futuro,  obtineri  possit ;  cum  e  contra- 
rio,  quisquis  eam  habet,  non  siccam  aut 
sterilem  ,  sed  qualem  Scripturae  passim 
intelligunt,  cum  fidem  commendant,  pie 
scilicet  afi^ectuosam  et  obedientem,  is  ha- 
beat  vitam  et  sahitem,  etiam  in  praesenti 
saeculo,  sed  inchoatam  et  amissibilem. 

Quod  autem  illud :  Qui  habet  Filium, 
intelligendum  sit  eo  modo,  quo  jam  di- 
ctum  est,  nempe:  Qni  Filium  Dei  vera, 
affectuosa  ct  obediente  fide  tenet,  ex  si- 
milibus  hujus  Apostoli  sententiis  doceri 
potest,  qualis  est  illa  cap.  2.:  Omnis, 
qui  negat  Filium,  nec  Patrem  habet. 


Qui  confitetur  Filium,  et  Patrem  habet. 
Ita  fit,  ut  hoc  versu  idem  dicatur,  quod 
Petrus  Apostolus  inquiebat,  loquens  de 
Domino  Jesu :  Non  est  in  aliquo  alio 
salus.  Nec  enim  est  aliud  nomen  sub 
coelo  datum  hominibus ,  in  quo  no8 
oporteat  salvos  fieri,  Act.  4.  Et  quod 
illae  Scripturae  testantur,  quas  allegaba- 
mus  ad  versum  praecedentem ;  illa  quo- 
que  Domini  sententia:  Nemo  venit  ad 
Patrem,  nisi  per  me,  Joan.  14. 

Magnum  igitur  hoc  loco  est  testimo- 
nium  de  fide  Mediatoris,  quod  omnibus 
ad  salutem  semper  fuerit  et  sit  necessaria. 
Id  quod  Apostolus  sequente  etiam  versu 
inculcat,  ut,  utilltate  tanta,  adeoque  ne- 
cessitate  proposita,  confirmet  fideles  in 
retinenda  vera  de  Domino  Jesu  fide,  ad- 
versus  grassantes  eo  tempore  perditionis 
sectas.  Ait  ergo,  tamquam  epilogo  (in- 
quit  Oecumenius)  summatim  repetens 
praedicta : 

13.  Haec  scribo  vobis,  ut  sciatis,  quo^ 
niam  vitam  hahetis  aeternam,  qui  crc' 
ditis  in  nomine  Filii  Dei.  Graecus  co- 
dexpropraesente:  scribo,  habet:  scripsi, 
£"]fp3((j;a,  ut  habent  multi  boni  Latini  libri, 
etiam  impressi,  et  textus  Venerabilis  Be- 
dae.  Verum  sensus  non  mutatur.  Prae- 
terea  illam  clausulam :  Qui  creditis  in 
nomine  Filii  Dei,  plerique  codices  Graeci 
annectunt  principio  hujus  versus ,  sic: 
Haec  scripsi  vobis ,  qui  creditis  etc. ; 
sed  id  quoque  non  magni  momenti  est. 
Illud  majoris,  quod  iidem  plerique  Graeci 
codices  adduut  huic  versui  unam  clausu- 
lam,  istam  nimirum :  Et  ut  credatis  in 
nomine  Filii  Dei.  Propter  quam  addi- 
tlonem  ipse  etiam  Erasmus  veretur,  ne 
hoc  loco  Graeci  codices  sint  depravati. 
Certe  Bobertus  notat ,  sibi  conspectos 
duos  veteres,  qui  eam  partem  omittentes 
cum  nostra  vulgata  consentirent ;  et  no- 
strum  Interpretem  in  suo  exemplari 
Graeco  clausulam  istam  non  habnisse, 
satis  aper^m  videtur.  Nec  tamen  idcirco 
sine  majore  auctoritate  e  Graecis  libris 
est  tollenda,  quoniam,  ea  retenta,  nihil- 
ominus  totus  versns  commodum  sensum 
habere  potest,  quem  accipimus  ex  Oecu- 

menio  hunc:  Haec  ego  vobis,  jam  vera, 
affectuosa  atque  obediente  fide  credenti- 
bus  in  Jesum,  Dei  Filium,  eo  fine  scripsi, 
ut  sciatis,  quod  per  eum  jam  in  hoc  sae- 
culo  habetis  vitam  aeternam ;  sed  incho- 
atam  duntaxat,  eoque  amissibilem;  ha- 
betis  autem  in  illa  ipsa  fide,  utpote  cari- 
tatem  sibi  associante;  eo  item  fine,  ut, 
fidem  hanc  constantissime  retinentes, 
semper  sic  credatis  in  Dominum  Jesum, 
quantumcuraque  undique  vobis  obstre- 
pant  vel  insusurrent  pseudoprophelae 
falsa  sua  dogmaca,  huic  salutari  fidei 
contraria. 

Ex  qua  interpretatione  etiara  nostrae 
lectionis  seiisus  habetur,  illa  Graecorum 
clausula  omissa.  Ex  eadem  interpreta- 
tione,  conformi  his,  quae  dixit  Apostolus 
vers.  11.,  patet,  non  esse  laborandum  in 
ea  quaestione,  au  hoc  loco  verbnm  :  scia' 
tis,  significet  certitudinem  absolutam,  aa 
solum  quandam  moralem.  Clarum  est 
enim,  absolutam  significare,  quia  indubi- 
tatum  est,  omnem  eum,  qui  fide  illa,  quam 
intelHgit  ApostoluR,  affectuosa  nimirum 
et  obediente,  credit  in  Filium  Dei,  jam 
habere  illam  vitam  aeternam.  Sed  non 
propterea  est  absolute  certum  de  hoc  vel 
illo  in  particulari,  quod  sit  in  statu  hujus 
aeternae  vitae  seu  salutis;  sicut  neque 
sic  est  certum  de  quoquam,  quod  habeat 
eam  fidem,  de  qua  hic  sermo  est. 

Quod  autem  sermo  Apostoli  sit  de  vita 
seu  salute  hujus  vitae,  quae  idcirco  amitti 
potest,  liquet  tum  ex  verbo  :  habetis,  tum 
ex  paulo  post  sequentibus,  ubi  significat, 
fratrem  posse  peccare  ad  mortem.  Liquet 
etiam  ex  fine  hujus  capitis ,  ubi  monet 
generaliter  omnes  fideles,  quibus  scribit, 
ut  caveant  se  ab  idolis.  Et,  omissis  aliis, 
in  2.  Epist.  vers.  6.  7.  8.  monet  Christia- 
nos,  ut  in  fide  obediente  perseverent,  ca- 
veantque  sibi  ab  haereticorum  doctrina, 
ne  perdant,  quae  eo  usqne  bene  operati 
fuerant ,  sed  ut  mercedem  plenam  ac- 
cipiant. 

Quoniam  igitur  fides  in  Christum  ca- 
ritate  formata  hominem  in  statu  salntis 
seu  verae  vitae  constituit,  quae  est  ma- 
xima    spiritualis    utilitas :    idcirco  hujus 


tanti  fructus  consideratione  Apostolus 
hoc  loco  et  superioribus  versibus  vult 
excitare  fideles  ad  perseverandum  in 
ojusmodi  fide.  Sed  deinceps  alium  quo- 
que  commemorat  permagnum  talis  fidei 
fructum,  cujus  contemplatione  illi  provo- 
centur;  nempe  fiduciam  sive  certam  spem 
obtinendi  a  Deo,  quod  rite  ab  illo  peti- 
verimus.  De  hoc  fructu  est  versus  se- 
quens : 

14.  Et  haec  est  fiduciay  quam  habe- 
mus  ad  Eum:  Quia,  quodcumque  pe- 
tierimus  secundum  voluntatem  Ejus, 
audit  nos.  Quam  habemus,  nos  scilicet, 
vere  et  obedienter  fideles.  Omnes  enim 
hi  possunt  confidere,  quod  ipsorum  ora- 
tiones  sint  exaudiendae  a  Deo ,  modo 
fuerint  factae,  ait  Apostolus,  secundum 
voluntatem  Ejus.  Est  autem  voluntas 
Dei  nobis  consideranda  et  circa  rem, 
quae  petenda  sit,  et  circa  pelendi  modum. 
Circa  rem  quidem  petendam,  ut  ab  ipso 
petamus  secundum  praecepta  vel  consilia 
ejus,  hoc  est,  necessaria  vel  bene  utilia 
ad  salutem,  dicente  Salvatore  Matth.  6. : 
Primum  quaerite  regnum  Dei,  et  justi- 
tiam  Ejus  (Dei  nimirum),  et  haec  omnia 
(temporalia  huic  vitae  transigendae  ne- 
cessaria)  adjicientur  vobis. 

Circa  vero  petendi  modum  est  voluntas 
Dei,  ut  pie  petamus  et  perseveranter.  Ea 
pietas  multa  includit.  Primo  ioco  fidem 
veram  et  integram  de  omnibus,  quae 
Deus  nobis  revelavit.  Quam  fidem  hic 
praesupponit  Apostolus,  ut  patet.  Haec 
fides  etiam  hoc  requirit,  ut  unusquisque 
de  se  in  particulari  credat,  se  consecutu- 
rum ,  quae  salutaria  petit  eo  modo  et 
tantum,  quo  modo  et  quantum  ea  petere 
oportet.  Non  autem,  se  consecutnrum, 
quidquid  (quamvis  salutare)  quomodo- 
cumque  petiverit.  Horum  prius  liquet  ex 
divinis  promissionibus,  quae  sunt  Matth. 
7,  7.  et  8.;  Marc.  11,  24.;  Lncae  18,  7. 
8.;  Joan.  14,  13.  14.,  cap.  15,  7.  16., 
cap.  16,  23.  24.;  Jacobi  1,  5.  6.  7.,  et 
hoc  Apostoli  loco,  et  versu  sequenti.  Po- 
sterius  autem  eorum,  quae  diximus,  ma- 
nifestum  est  ex  hoc  ipso  loco,  ubi  non 
sine  causa  apponitur  illa  limitatio :  Quod- 

cumque  petierimus  secundum  volunta- 
tem  Ejus.  Unde  est  Psalm.  65. :  Iniqui- 
tatem  si  aspexi  in  corde  meOy  non  ex- 
audiet  Dominus.  llt  neque  apud  Apo- 
stolum  Jacobum,  loco  allegato,  sine  causa 
apponuntur  ista :  Postulet  autem  in  fide, 
nihil  haesitans,  id  est,  nihil  in  corde  suo 
disceptans  adversus  fidem  catholicam. 

Secundo  loco  petitionis  pietas  reqnirit 
in  petente  spem  impetrandi.  Huc  faciunt, 
per  argumentnm  a  minore,  Scripturae 
jam  allegatae  pro  fidei  necessitate.  Huc 
valent  illae  collationes  patris ,  amici, 
judicis  duri,  propositae  a  Salvatore  Luc. 
11.  et  18.;  et  quod  dixit  hic  Apostolus 
supra  cap.  3,  21.;  item,  quod  dicit  hoc 
loco. 

Tertio  loco  pietas  requirit,  .ut,  qui 
Deum  rogat,  mandata  ejus  ex  dilectione 
observet,  saltem  eo  usque,  ut  veram  poe- 
nitentiam  agat,  si  nondum  est  reconcilia- 
tus.  Quod  significabat  Apostolus  per  illa 
verba  cap.  3. :  Si  cor  nostrum  non  re- 
prehenderit  nos,  quidquid  petierimus, 
accipiemus  ab  eo.  Porro  inter  caetera 
Domini  mandata  est  illud  (quod  huc  ad- 
fert  Venerabilis  Beda)  de  animi  adversus 
proximum  rancore  deponendo ,  quando 
nos  accingimus  ad  orandum,  Marci  11.: 
Cum  stabitis  ad  orandum ,  dimittite, 
siquid  habetis  adversus  aliquem  ;  ut  et 
Pater  vester,  qui  in  coelis  est,  dimittat 
vobis  peccata  vestra.  De  poenitentium 
vero  oratione,  quod  sit  fructuosa,  B.  Tho- 
mas  2.  sec.  quaest.  83.  artic.  16. 

Quarto  loco  pietas  requirit  attentio- 
nem  animi  in  eo,  qui  Deum  aliquid  rogat. 
De  qua  attentione  B.  Thomas  ejusdem 
quaest.  art.  13. 

Quinto  loco  requirit  pietas  humilitatem 
in  petente;  humilitatem  vero,  non  solum 
respectu  Dei,  sed  etiam  respectu  aliorum 
hominum,  quibus  sese  indigniorem  debet 
reputare  coram  Deo.  Qua  de  re  est  pe- 
culiaris  art.  num.  3.  q.  161.  in  2.  sec. 
Humilitas  petentis  etiam  hoc  includit,  ut 
absque  respectu  laudis  humanae  fiat  ora 
tio,  juxta  doctrinam  Domini  Salvatoris 
Matth.  6.  Ex  qua  doctrina,  idem  in  omni 
bono  opere  esse   observandum,   manife- 

fiiii).  Estii  Coiiiin.  Toiu.  Ul. 


stum  est.  Atque  haec  de  pietate  in  peti- 
tionibus,  quas  Deo  facimus,  adhibenda 
dicta  sint  paucis. 

Sed,  ut  diximus,  Dei  voluntas  a  nobis, 
praeter  pietatem  in  petendi  modo,  exigit 
etiam  perseverantiam  in  precando.  De 
qua  orationis  conditione  videndus  est  S. 
Thomas  d.  2.  sec.  q.  illa  83.  art.  14. 
Porro  voluntas  Dei  de  nostra  in  orando 
perseverantia  nobis  innotescit  per  ea, 
quae  leguntur  Lucae  11.  in  parabola 
amici  per  petentis  perseverantiam  victi, 
et  cap.  18.  in  parabola  illius  judicis  ini- 
qui,  et  per  illa  Domini  verba  cap.  21. : 
Vigilate  omni  tempore  orantes.  Cui 
consonat  iilud  Apostoli  1  Thess.  5. :  Sine 
intermissione  orate.  Consonat  et  hoc, 
quod  sacerdos  Domini  magnus  Israelitas 
monet  Judith.  4.  Et  exemplum  illud  me- 
morabile  primitivae  Ecclesiae,  orantis  pro 
liberatione  Apostoli  Petri  ab  Herode  capti, 
Act.  12.,  ubi  dicitur:  Oratio  fiebat  sine 
intermissione  ab  Ecclesia  ad  Deum 
pro  eo. 

Quaeritur  merito  hoc  loco,  au,  supra- 
dietis  conditionibus  positis,  infallibiliter 
exaudiatur  oratio  petentis  pro  se  ipso 
duntaxat,  an  etiam  pro  alio.  Ac  videri 
posset,  quod  otiam  pro  alio  petens,  supra- 
dictis  conditionibus  positis,  infallibiliter 
exaudiatur,  ex  vers.  16.  mox  sequente; 
praesertim  juxta  distinctionem,  quae  in 
Graecis  codicibus  videtur  debere  esse 
versuum  decimi  quinti  et  decimi  sexti 
(coli  scilicet,  non,  ut  vulgo  est,  periodi), 
qua  de  re  paulo  post.  Respondendum 
tamen  est,  non  semper  exaudiri  justos 
pro  aliis  orantes,  etiamsi  conditiones  illae 
orationi  adsint.  Et  hoc  significat  ipse 
Apostolus  dicto  v.  16.,  quatenus  senten- 
tiam  suam  restringit  adjectione  illius 
clausulae:  Peccatum  non  ad  mortem, 
et  quatenus  addit:  Est  peccatum  ad 
mortem,  non  pro  illo  dico,  ut  roget 
quis.  Atque  hoc  est,  quod  docet  S.  Au- 
gustinus  Tract.  102.  in  Joan.,  ubi  expen- 
dit  illa  verba  Domini  Joan.  16.:  Amen, 
dico  vobis,  si  quid  petieritis  Patrem  in 
nomi7ie  meo,  dabit  vobis.  Verba  Augu- 
stini   sunt:    Ita   sane  est  intelligendum, 

qnod  ait:  Dabit  vobis ,  ut  ea  beneficia 
Bignificata  sciantur  his  verbis,  quae  pro- 
prie  ad  eos  pertinent,  qui  petunt.  Exau- 
diuntur  quippe  omnes  sancti  pro  se  ipsis; 
non  autem  pro  omnibus  exaudiuntur  vel 
amicis  suis,  vel  inimicis,  vel  quibusvis 
aliis ,  quia  non  utcumque  dictum  est : 
dabit,  sed :  dabit  vobis.  Ita  illic  S.  Au- 
gustinus.  Ratio  hujus  est ,  quia  potest 
esse  impedimentum  ex  parte  ejus ,  pro 
quo  oratur,  quod  impedimentum  Deus 
justo  suo  judicio  tollere  nolit.  Conferatur 
S.  Thomas  d.  q.  83.  in  2.  sec.  art.  7.  ad 
2.  et  3.  et  art.  15.  ad  2.  in  fine  solnt. 
Quando  autem  pro  se  ipso  quispiam  ro 
gat  secundum  voluntatem  Dei,  id  est, 
rogat  illa,  quae  dicta  eunt  superius ,  et 
eo  modo,  qui  dictus  est:  tunc  eo  ipso  jam 
«Bt  dispositus  ad  obtinendum,  quod  petit. 

15.  Et  scimus,  quia  audit  nos,  quid- 
quid  petierimus ;  scimus,  quoniam  ha- 
bemus  petitioneSj  quas  postulamus  ab 
eo.  Ita  legitur  hic  versus  in  codicibus 
Latinis,  nisi  quod  nonnulli  vetusti  in  se- 
cunda  parte  habent  praeteritum :  postu- 
lavimus,  conformiter  origiuali.  Et  hac 
lectione  posita,  iste  versus  absolvit  sen- 
tentiam,  ac  (ut  ait  Venerabilis  Beda)  re- 
pctitio  est  et  inculcatio  proxime  dicto- 
rum,  facta  ab  Apostolo,  ut  nos  ad  oran- 
dum  vivacius  excitet.  Quamquam  non 
simplex  repetitio  videtur,  sed  cum  aug- 
mento  quodam.  Nam  quum  vers.  14.  di- 
xisset,  nos  habere  fiduciamj  hic  ait,  nos 
habere  scientiam ,  seu  absolute  certos 
esse,  quod  simus  exaudiendi  in  petitio- 
nibus,  quas  Deo  fecerimus,  nimirum  se- 
cundum  voluntatem  Ejus,  ut  expressit 
versu  praecedente.  Quod  quomodo  ve- 
rum  sit,  satis  videtur  declaratnm  in  illius 
versus  expositione. 

At  in  Graecis  codicibus  in  principio 
hujus  versus  additur  vocula :  lav,  si,  hoc 
modo:  Et,  si  scimus,  quod  audit  nos, 
etc;  quae  vocula  videtur  in  secunda 
hujus  versus  parte  illis  in  codicibus  sub- 
audiri ;  ut  scilicet  versus  hic  15.  a  16. 
non  periodico  signo,  sed  tantum  coli  di- 
stinctione  separetur;  quamvis  exposito- 
res  Graeci,   quos  habemus,  hanc  de  di- 


stinguendo  difficultatem  vel  non  adver- 
terint  vel  dissimulaverint,  nisi  quod  Oe- 
cumeniusid,  quodhic  dicimus,  subindicet. 
Certe  in  Graecorum  lectione  non  potest 
terminari  sententia  cum  hoc  versu  15., 
praesertim  quum  in  secunda  ipsius  ver- 
sus  parte  habeant  praeteritum :  postula- 
vimus,  ut  dictum  est;  sed  altera  pars 
hujus  conditionalis  enuntiationis  esse 
debet  versus  decimus  sextus.  Neque 
enim,  quod  antehac  factas  petitiones  ob- 
tinuerimus  a  Deo,  vult  probare  Apostolus 
per  hoc,  tamquam  per  quiddam  notius, 
quod  scimus,  illum  nos  exaudire,  quid- 
quid  petierimus;  sed  contra  potius  hoc 
ex  illo  colllgendum  erat.  Sicut  profecto 
hunc  locum  intellexit  Didymus,  qui  pro- 
inde  ilhid  Graecorum  lav,  non  in  prin- 
cipio  totius  versus  hujus  15.,  sed  initio 
secundae  partis  habuisse  videtur;  ita  ni- 
mirum :  Et  scimus ,  quod  audit  nos 
Deus,  quidquid  peiierimus ,  si  (id  est, 
quia ,  quandoquidem ,  ut  saepe  alias) 
scimus,  quod  jam  habemus  petitiones, 
quas  antehac  postulavimus  ab  Eo.  Ad 
quem  scnsum  etiam  nostra  vulgata  lectio 
facile  revocatur,  si  cum  vetustis  illis  libris 
Latinis  legamus :  postulavimus ,  in  se- 
cunda  parte,  ut  sensum  hunc  accipiamus  : 
Scimus,  quod  audit  nos  Deus,  quid- 
quid  petierimus ;  scimus  enim ,  quod 
habemus  pelitiones ,  quas  antehac  ab 
Eo  postulavimus.  Quem  quidcm  sensum 
pulchre  expressit  S.  Eucherius  Lugdu- 
nensis  apud  B.  Augustinum  serm.  176. 
de  tempore,  his  verbis:  Fidelis  quisque, 
cum  jam  fanta  perceperit,  per  ea,  quae 
cognoscit  praestita,  discat  sperare  pro- 
missa,  et  Dei  sui  praeteritam  praesentem- 
que  bouitatem  quasi  futurorum  teneat 
cautionem. 

16.  Qui  scit,  fratrem  suum  peccare 
peccatum  non  ad  mortem,  petat ,  et 
dabitur  ei  vita  peccanti  non  ad  morttm. 
Haec  sententia  est  conclusio  specialis, 
deducta  ex  assertionibus  generalibus  ver- 
suum  14.  et  15.  Id  quod  maxime  appa- 
ret  in  Graecis  codicibus,  ubi  sententia 
versu  15.  revera  suspenditur,  nec  absol- 
vitur,  nisi  hoc  loco ,  ut   paulo  ante  dizi- 

mu8.  Per  hanc  autem  specialem  conclu- 
sionem  delabitur  Apostolus  (quod  Oecu- 
menius  annotat)  ad  certum  quoddam  fra- 
ternae  caritatis  (quam  passim  tota  Epi- 
stola  tantopere  inculcavit)  officium  fide- 
libus  commendandum ;  quod  est  orare 
pro  Cbristiano,  peccante  quidem,  sed  non 
ad  mortem ;  quasi  dicat :  Quam  babea- 
mus  bonam  fiduciam,  imo  cum  sciamus, 
nos  auditum  iri  a  Deo,  siquid  secundum 
voluntatem  ejus  petiverimus ;  cumque 
sciamus,  nos  jam  babere,  quae  ante  hoc 
tempus  ab  eo  petivimus;  cum  (inquam) 
haec  sciamus :  siquis  noverit ,  fratrem 
quempiam  suum ,  hominem  Cbristianum 
dico,  peccatum  aliquod  admisisse ,  seu 
peccato  aliquo  teneri  (in  Graeco  est: 
peccantemj  ubi  nos  babemus:  peccare), 
quod  non  sit  ad  mortem,  petat  a  Deo,  ut 
illum  ab  eo  peccato  liberet,  et  Deus  dabit 
illi  vitam,  peccanti  (ut  praedixi)  non  ad 
mortem.  Id  quod  addo,  quia  quaedam 
peccata  sunt  ad  mortem,  pro  quibus  non 
jubeo,  non  moneo ,  non  hortor,  ut  ipse 
roget.  Hic  est  sensus  verborum  Apostoli 
toto  hoc  versu  16.,  et  eorum  cum  prae- 
cedentibus  connexio. 

Ex  hac  declaratione  intelligitur,  quod, 
quamvis  in  originali  pro  illo :  petat,  sit 
futurum  indicativi:  petetj  aiTOJast^  tamen 
illud  pro  imperativi  seu  hortativi  modi 
verbo  sit  accipiendum,  ut  fit  in  similibus 
quotidiano  sermone.  Ita  intellexisse  Oe- 
cumenium,  est  apertum  ex  ipsius  expla- 
natione,  quae  hunc  textum  immediate 
praecedit ;  et  sic  esse  intelligendum,  liquet 
ex  verbis  Apostoli  sequentibus  illis :  Non 
pro  illo  dicOf  ut  roget.  Quare,  licet  ve- 
teres  quidam  codices  Latini  hic  habeant: 
petety  non  idcirco  textus  noster  est  mu- 
tandus. 

Illi  iidem  Latini  codices  verba  sequen- 
tia,  conformiter  originali,  ita  legunt :  Et 
dabit  ei  vitam ,  peccantibtis  non  ad 
mortem.  Dabit,  sine  dubio  subauditur: 
DeuSj  ex  praecedentibus ;  quare  in  nostra 
lectione  quum  dicitur:  Dabitur  ei  vitnj 
similiter  est  subintelligendum :  a  Deo. 
IUud  autem,  quod  sequitur  :  peccantibus 
non  ad  mortem,  prima  fronte  videbitur 


quibusdam  esse  soloecum,  quod  post 
illud  :  ei,  sequatur  hoc :  peccantibus ;  sed 
haec  oratio,  ut  aliae  similes  apud  opti- 
mos  quosque  auctores,  facile  defenditur, 
quod  sensu  congi*uitatem  servet.  Ad 
ipsum  enim  genus  talium  fit  sermonis 
transitus,  licet  de  uno  quopiam  fratre 
sermo  praecesserit ;  quasi  dicat:  Dens 
dabit  ei  vitam ;  dico :  his ,  qui  peccant 
non  ad  mortem. 

Nostra  lectio  vitat  hoc,  quidquid  est 
incommodi;  et  ut  nostri  textus  commu- 
niter  habent,  ita  legit  etiam  Venerabilis 
Beda.  Quamquam,  qui  veteresLatini  libri 
hic  consentiunt  Graecis  (Lovanienses 
testantur,  sex  tales  sibi  conspectos),  ii 
non  debent  corrigi  propter  hanc  incon- 
gruitatis  speciem,  nisi  quis  et  Graecos 
codices  velit  mutare.  Similis  paene  forma 
locutionis  est  in  Graecis  et  nostris  libris, 
Joan.  17,  2.,  et  in  2.  B.  Joannis  Epist. 
V.  7.  contrario  modo  antecedens  est  plu- 
rale,  relativum  singulare.  Sunt  nasutuli 
et  delicatuli  quidam,  quibus  facile  aliquid 
displicet  in  sermone  sacrae  Scripturae, 
saepe  sine  ratione,  ut  hoc  certe  loco.  Me- 
minisse  illi  debebant  horum  et  similium, 
apud  Comicum:  Aperite  aliquis  actu- 
tum  ostium 'j  apud  Nasonem:  Hoc  pecut 
omne  meum ,  multae  stabulantur  in 
antris 'j  apud  Boetium  Consol.  lib.  2. 
prosa  6. :  Quid  verOj  si  corpus  spectea, 
imbecillius  homine  reperire  queas?  quos 
saepe  muscularum  quoque  morsus,  vel 
in  secreta  quaeque  reptantium  necat 
introitus.  Si  plura  talia  desiderant,  vi- 
deant  ex  Tullio,  Marone,  Livio,  Comico 
apud  Ninivitam  in  magno  opere  Synta- 
xeos,  ne  nos  ad  Grammaticorum  arcana 
ipsis  aperienda  excurrere  cogamur. 

In  fine  hujus  versus  cum  dicitur:  Ut 
roget  quis,  illud  quis  non  est  in  Graeco 
codice,  sed  suppositum  verbi:  roget, 
subauditur  ex  praecedentibus.  Recte  fecit 
noster  Interpres,  quod  hic  illud  quis  ex- 
pressit;  nam  in  fronte  totius  versus,  ubi 
originalis  codex  habet :  Si  quis,  ipse  so- 
lum  posuit  istud :  Qui.  Atque  hactenuB 
quidem  facilem  habent  explicationem, 
quae  sunt  isto  versu.   Sed  illud  difficilius 

est,  exponere,  quid  Apostolus  intelligat 
per  peccatum  ad  mortem,  et  consequen- 
ter  ex  opposito,  quid  accipiendum  sit  per 
peccatum  non  ad  mortem;  et  tamen 
nisi  haec  explanentur,  non  potest  Apostoli 
sententia  intelligi.  Ac  certe,  ut  in  aliis 
obscuris  locis,  sic  in  isto  videmus  verissi- 
mum  esse,  quod  nonnulli  dicere  solent, 
nullam  esse  diversarum  interpretationum 
foecundiorem  matrem,  quam  obscuritatem. 
Unde  S.  Augustinus  lib.  de  corr.  et  grat. 
cap.  12.,  quum  hunc  ApoEtoIi  locum  attu- 
lisset,  subjecit:  De  quo  peccato,  quo- 
niam  non  expressum  est,  possunt  multa 
et  diversa  sentiri;  ego  autem  dico,  id 
esse  peccatum,  fidem,  quae  per  dilectio-- 
nem  operatur,  deserere  usque  ad  mor- 
tem.  Videntur  ergo  expositiones  diversae 
adferendae,  et  modeste  refutandae,  ut 
tandem  ad  unam  deveniatur,  quae  nihil 
patiatur  incomraodorum. 

Peccatum  ad  mortem  nonnulli  acci- 
piunt,  ut  idem  sit,  quod  a  Theologis  di- 
citur  peccatum  mortale.  Unde  secundum 
eos  peccatum  non  od  mortem  debebit 
intelligi  peccatum  veniale,  mortali  altera 
ex  parte  oppositum.  Haec  expositio  facile 
refellitur  ex  verbis  Apostoli,  ubi  dicit: 
Petat,  et  dabitur  ei  vita,  peccanti  non 
ad  mortem.  Ergo  peccatum  non  ad  mor- 
tem  Apostolo  nuncupatum,  abstulerat  vi- 
tam  animae,  et  proinde  non  est  Apostolo 
veniale,  sed  mortale  certi  generis.  Cujus 
autem  certi  generis,  inquirimus  hac  va- 
riarum  expositionum  discussione,  ut  ad 
nnam  stabilem  perveniatur. 

Secunda  igitur  expositio  est,  qua  pec- 
catum  ad  mortem  intelligitur  esse  illud, 
quo  post  agnitionem  Dei,  quae  per  gra- 
tiam  Christi  cuipiam  data  est,  ipse  frater- 
nitatem  oppugnat,  et  adversus  ipsam  gra- 
tiam,  qua  reconciiiatus  est  Deo,  inviden- 
tiae  facibns  agitatur.  His  enim  verbis  a 
Venerabili  Beda  haec  expositio  proponi- 
tur  in  Comment.  Est  autem  sumpta  ad 
verbum  ex  B.  Augustini  libro  priore  de 
serm.  Domini  in  monte,  cap.  22.  alias  4,3., 
ubi  ait,  se  ita  putare ;  ideoque  credibile 
est,  non  fuisse  sollicitum  de  confirmanda 
illa  expositione.  Sed  ad  eam  infirmandam 


nobis  sufficit,  quod  ipsemet  Retract.  lib. 
1.  cap.  19.  eam  supplendam  fuisse  docet. 
Verba  ejus  sunt:  Haec  ita  dixi ,  nec 
confirmavi,  quia  putare  me  dixi;  sed 
addendum  fuit :  Si  in  hac  tam  scelerata 
mentis  perversitate  finierit  hanc  vitam. 
Quoniam  de  quocumque  pessimo  in  hac 
vita  constituto  non  est  utique  desperan- 
dum  :  nec  pro  illo  imprudenter  oratur, 
de  quo  non  desperatur. 

Tertiam  expositionem  verbis  istis  in- 
dicat  S.  Augustinus,  quam  etiam  cap.  illo 
12.  de  corr.  et  grat.  attulit;  \xt  peccatum 
ad  mortem  sit  peccatum  mortale  quod- 
cumque,  cujus  non  agitur  poenitentia 
ante  raortem.  Dico:  quodcumque ;  nam 
secunda  expositio,  praeterquara  quod  erat 
imperfecta,  nimis  restringebat  ad  mortem ; 
quasi  B.  Joannes  unicam  peccati  in  Spi- 
ritum  sanctum  speciem  hac  appellatione 
intellexisset.  Tertia  igitur  expositio  est 
latior  hac  ex  parte,  quam  secimda;  sed 
nihilominus  etiam  ipsa  videtur  strictior 
altera  ex  parte,  quam  par  sit,  nec  verbis 
Apostoli  convenire.  Ait  ille:  Siquis  scit 
(Graece  est:  viderit) ,  fratrem  suum 
peccantem  peccatum  non  ad  mortem 
etc.  Praesupponit  igitur  posse  a  bono 
Christiano,  etiamlaico,  sciri,  anpeccatum, 
quod  novit  alium  Christianum  commisisse, 
sit  ad  mortem,  an  non ;  et  tamen  ab  eo 
non  potest  sciri,  an  is,  quem  post  pecca-  ^ 
tum  mortale,  ipsi  notum,  mori  contingit,  ^ 
agat  vel  egerit  sinceram  ejus  poeniten- 
tiam.  Deinde  si  constaret,  aliquem  in 
mortali  quopiam  peccato  sine  poenitentia 
esse  defunctum,  non  liceret  pro  eo  orare; 
uec  umquam  id  Apostolus  Christi  per- 
mitteret.  Atqui  pro  expiatione  peccati  ad 
mortem  Deum  rogare,  ut  Apostolus  non 
monet,  non  hortatur,  ita  neque  prohibet; 
tantummodo  declarat,  se  bonos  Christia- 
nos  non  audere  hortari,  ut  pro  eo  peccato 
rogent,  sicut  hortatur  eos  rogare  pro  fra- 
tris  peccato,  quod  noverunt  non  esse  ad 
mortem.  Haec  igitur  incommoda  premunt 
tertiam  expositionem;  tametsi  ea  reperia- 
tur  etiam  apud  S.  Gregorium  Moral,  lib. 
16.  cap.  28.  alias  31.  Est  aliquid  aufe- 
rendum   de   hac  expositionc  tertia,   quo 

sublato  videntur  omnia  incommoda  evi- 
tari,  et  mens  Apostoli  in  tota  hac  sermo- 
nis  serie  apte  declarari. 

Qiiarto  igitiir  peccatum  ad  mortem 
intelligitur  quodvis  peccatnm  mortale, 
cujus  non  agitur  poenitentia,  quamdia  et 
quatenus  tale  est.  Ita  non  quodvis  mor- 
tale  intelligitur,  nec  tamen  illud  solum, 
cui  est  conjuncta  finalis  impoenitentia; 
sed  omne  illud,  cui  conjuncta  est  impoe- 
nitentia  etiam  temporalis,  seu  in  cujus 
affectu  quispiam  haeret.  Ad  hunc  modum 
Gelasins  Pontifex  in  tomo  de  anathemate 
(exstat  tomo  secundo  Conciliorum)  sese 
declaravit  intelligere,  dum  inquit:  Est 
peccatum  ad  mortem  in  eodem  peccato 
manentibus  'j  est  peccatum  non  ad  mor- 
tem  ab  eodem  peccato  recedentibus.  Eo- 
dem  tendit  expositio  horum  verborum, 
quae  est  apud  S.  Hieronymum  in  14.  Je- 
reraiae,  ad  illud:  Dixit  Dominus  ad  me: 
Noli  orare  pro  populo  isto  in  bonum. 
Et  quae  apud  Oecumeniura  in  hujus  loci 
comment.  Ejus  verba  sunt  ista:  Hoc  so- 
lum  est  peccatum  ad  mortem,  quod  ad 
poenitentiam  non  respicit.  Sed  et  illi 
peccant  ad  mortem,  qui  injuriarum  sunt 
memores.  Nam  et  hi,  servautes  iram  con- 
tra  proximum,  sine  poenitentia  peccant. 
Quare  ex  adverso  peccatum  non  ad 
mortem  dicitur  Apostolo,  quod  est  mor- 
tale  quidera,  sed  agitur  ejus  poenitentia. 
Ita  describimus,  quoniam  de  solis  morta- 
libus  hic  loqui  videtur  Apostolus,  dum 
peccatorum  alia  vocat  ad  mortem,  alia 
non  ad  mortem;  ita,  inquam,  videtur 
propter  illud:  Dabitur  ei  vita. 

Videbitur  hoc  mirum  alicui,  quod  pec- 
catum  quoddara  mortale  dicatur  non  esse 
ad  mortem.  Unde  enim  est  mortale?  Sed 
meminisse  debet,  quod  Salvator  Joan.  11. 
dicebat:  Infirmitas  haec  non  est  ad 
mortem,  cum  tamen  Lazarus  ex  ea  infir- 
mitate  mortuus  fuerit.  Sic  in  proposito 
peccatura  mortale,  cujus  vera  poenitentia 
agitur,  non  est  ad  mortem,  quoniam  nec 
ipsa  mors,  qua  ipsum  mortale  est,  est  ad 
mortem,  sed  ad  gloriam  Dei;  sicut  de 
corporali  morte  Lazari  dixit  B.  Augusti- 


nus  in  illius  loci  commentario,  Tract.  49. 
in  Joan. 

Est  peccatum  ad  mortem,  non  pro 
illo  dico,  ut  roget  quis.  Magnam  prima 
fronte  difficultatera  parit  haec  Apostoli 
sententia,  quoniam  Dorainus  nos  orare 
jubet  etiam  pro  persequentibus  et  calum- 
niantibus  nos,  Matth.  5.  Et  ipsius  Domini 
exeraplum  videtur  aliud  requirere,  qui  in 
cruce  pendens  oravit  pro  interfectoribus 
suis,  Luc.  23.  Simile  fecit  protomartyr 
Stephanus,  Act.  7.  Responsio:  Apostolus 
Joannes  hoc  loco  non  prohibet,  fideles 
pro  fratribus  orare,  quos  sciant  teneri 
peccato  ad  raortera ;  sed  ad  id  non  audet 
hortari  quemlibet  Christianum,  ut  scilicet 
pro  tali  oret  cura  ea  irapetrandi  fiducia, 
de  qua  locutus  est  vers.  14.  et  hujus 
parte  priore;  hoc  est,  qua  pro  fratre  pec- 
cante  non  ad  mortem ,  sive  sui  peccati 
poenitentiam  agente.  Responsio  ista  ha- 
betur  ex  S.  Ambrosio  lib.  priore  de  poenit. 
cap.  9.  et  ex  B.  Hieronymo  lib.  2.  contra 
Jovin.  ultra  mediura. 

Oritur  dubium ,  an  igitur  vulgares 
Ohristiani  non  teneantur  orare  pro  perse- 
quentibus  et  calumniantibns,  sive  ipsos, 
sive  catholicam  religionem,  et  in  talium 
peccatorum  affeetu  haerentibus.  Et  idem 
de  quibusvis  aliis,  quos  sciamus  teneri 
aliquo  peccato  ad  mortera,  quaeri  potest. 
Certe  praeceptura  Domini  Matth.  6.  vi- 
detur  generale :  Orate  pro  persequenti- 
bus  et  calumniantibus  vos',  et  vel  in 
primis  de  talibus  loqui,  in  sua  contra  nos 
injuria  permanentibus.  Et  quicumque  in 
mortali  aliquo  peccato  sic  haereut,  et  ejus 
affectu  ita  sunt  irretiti,  ut  salutem  suam 
quodammodo  contemnant,  hi  profecto  in 
graviore  caeteris  peccatoribus  versantur 
periculo,  ideoque  magis  indigent,  ut  pro 
ipsis  oretur.  Sidicas:  Non  volunt  juvari, 
quia  non  agunt  poenitentiam,  sed  placent 
sibi  in  peccato  suo  ;  replicabitur :  Tanto 
magis  indigent,  ut  a  piis  Deus  rogetur 
ipsis  dare  poenitentiam.  Respondendum 
alicui  videretur  ex  mente  S.  Ambrosii 
loco  nunc  proxime  citato,  quod  pro  tali- 
bus  orandum  est,  sed  a  magno  interces- 
sore  et  magna  cum  prece.  Tanto  autem 

major  apud  Deum  precator  ac  intercessor 
eet  quispiam,  quanto  est  major  Dei  ami- 
cus ;  est  autem  eo  major  apud  Deum  ami- 
CU8,  quanto  est  sanctior.  Res  valde  magna 
est  talium  peccatorum  conversio ;  est  au- 
tem  praesumptiouis ,  vel  speciem  prae- 
sumptionis  habet,  si  rem  valde  magnam 
pro  alio  quilibet  a  Deo  audeat  petere, 
dicente  Heli.  1  Reg.  2. :  Si  in  Dominum 
peccaverit  vir,  quis  orabit  pro  eo?  Unde 
et  S.  Bernardus  pro  bomine  sepulto  in 
consuetudine  mala,  vel  excommunicato, 
dicit  ingemiscendum  potius,  qnam  oran- 
dum,  Tract.  de  duodecim  grad.  humilit. 
in  fine.  -Sed  ille  gemitus  oratio  est. 

Itaque  ad  dubitationem  de  vulgaribus, 
id  est,  mediocris  sanctitatis  Christianis 
propositam,  vel  etiam  de  poenitentibus, 
an  pro  alterius  peccato  ad  mortem  orare 
teneantur,  respondendum  est  affirmative, 
teneri;  non  tamen  fiducia  suae  sanctita- 
tis,  vel  amicitiae,  quae  ipsis  cum  Deo  sit, 
hoc  facere  debere ;  sed  inteutione  satis- 
faciendi  divino  praecepto  nunc  allegato, 
et  alioqui  generali  praecepto  caritatis, 
quo  omnes  proximos  jubemur  diligere. 
Conformis  est  haec  responsio  iis,  quae 
leguntur  apud  S.  Augustinum  de  corr.  et 
grat.  cap.  15.  et  16.  et  apud  S.  Thomam 
2.  sec.  q.  83-  art.  7.  ad  3. 

17.  Omnis  iniquitas  peccatum  est,  et 
est  peccatum  ad  mortem.  Etiamhoc  ad- 
dit  Apostolus  ad  declarationem  versus 
praecedentis,  ubi  duplex  genus  fecerat 
peccati,  quoddam  ad  mortem,  quoddam 
non  ad  mortem.  Sensus  est:  Omnis  in- 
juria,  injustitia,  iniquitas  (Graece  est 
aSixia)  peccatum  est,  quoniam  scilicet 
peccatum  est  dictum,  factum  vel  concu- 
pitum  contra  legem  Dei  aeteinam,  ut  est 
B.  Augustini  definitio  apud  Theologos 
notissima;  atque  ita  est  Deo  injurius, 
quisquis  peccat,  quoniam  legem  ejus  vio- 
lat,  cui  ex  justitia  tenetnr  obedire;  et 
vice  versa  omnis  ejusmodi  iniquitas,  seu 
in  Deum  injuria  peccatum  est.  Recipro- 
cantur  enim  haec  dno  inter  sese,  ut  hic 
locus  demonstrat.  Atque  hoc  in  primis 
verum  est  de  iis  peccatis ,  quae  exstin- 
gnunt  caritatem,  vitam  animae,  mortalia 


idcirco  dicta;  et  tamen  haec  ipsa  in  dis- 

pare  gradu  reperiuntur ,   ita  ut  alia  sint 

ad  mortem,  alia  non  ad  mortem ,  juxta 

explicationem   versu  praecedente   tradi- 

tam.  Hoc  ipsum  posteriore  hujus  versus 

parte  significat  Apostolus  per  illa  verba : 

Et  est  peccatum  ad  mortem.    Ubi  non 

est  putandum,  esse  propositionem  ex  est 

tertio    adjacente,    ut    loquuntur    Logici; 

quasi    sensus   sit:    Omnis   iniquitas    est 

peccatum ,    adeoque   omnis   est  pecca- 

tum   ad   mortem ;    sed   ex   est  secundo 

adjacente,    hoc    sensu:     Omnis   iniqui- 

tas    est  peccatum;  et  reperitur   quod- 

dam  peccatum  f    quod   sit  ad  mortem. 

Unde    relinquitur    ex    adverso     subau- 

diendum,  esse  etiam  quoddam  peccatum, 

quod  non  sit  ad  mortem.  Hanc  enim  pec- 

cati  divisionem  innuit  his  verbis  Aposto- 

lus ;  quae  divisio  in  originali  codice  non 

minus  innuitur,  ubi  haec  pars  legitur  cum 

negatione ,   hoc  modo :    et  est  peccatum 

non  ad  mortem;   sed  relinquitur  subau- 

diendum    alterum   membrum ,    affirmans 

scilicet,   ita   ut  nostrae  lectionis   sensus 

eodem  recldat,  quo  Graecanicae. 

Et  in  cap.  3,  4.  una  sententia  confe- 
renda  cum  versu  hoc  17.,  ista:  Omnis, 
qui  facit  peccatum,  etiam  iniquitatem 
facit ;  et  peccatum  est  iniquitas.  Ubi  in 
Graeco  pro  vocabulo  iniquitatis ,  quod 
ut  hic,  ita  iilic  dedit  noster  Interpres,  non 
est:  adiyJ.a,  ut  hocloco,  sed  dvo/Jiia,  quasi 
dicat :  illegalitas.  Quaeritur  ergo ,  an, 
sicut  hoc  loco  dicit  Apostolus  :  Omnii 
iniquitas  peccatum  est ,  ita  similiter 
vere  dicatur:  Omnis  dvojiia  peccatum  est; 
ut  loco  illo  cap.  3.  Apostolus  sati.''  dicit, 
omne  peccatum  esse  dvo/xiav.  Videtur 
autem  non  esse  concedendum,  quod  om- 
nis  anomia  sit  peccatum,  quoniam  anomia 
non  solum  significat  transgressionem  le- 
gis ,  quae  observari  debeat ;  sed  etiam 
justarum  legum  defectum  seu  carentiam 
quae  potest  esse  sine  peccato  eorura,  qui 
carent.  Item  recessus  ille,  quo  fomes  pec- 
cati  prava  concupiscentia  a  Dei  lege  de- 
viat,  et  rationi  non  auscultat ,  quin  ho- 
minem  justificatum ,  viriliter  Dei  gratia 
repugnantem,  ad  deviandum  sollicitatj  is 

dico,  recessus,  et  ea  ad  malum  sollicitatio 
non  est  vere  proprieque  peccatum,  ut  in 
moribus  loquimur  (nam  naturae  peccatum 
seu  vitium  merito  dicas),  qnoniam  non  est 
voluntaria;  est  tamen  avofxta,  id  est,  a 
lego  Dei  deflexio ,  imo  contra  legem  Dei 
repugnantia,  ut  ex  cap.  7.  ad  Roraan. 
manifestum  est.  Quare  non  videntur  no- 
bis  confundenda  ista  duo  apud  huuc  Apo- 
stolum  loca;  is  scilicet,  qui  ost  cap.  3. 
v.  4.,  et  qui  hic  v.  17.  Non  tamen  ita 
differunt  peccatum  et  anomia,  quin  haec 
sit  illius  genus ,  ideoque  omne  peccatum 
sit  anomia,  quamvis  non  omnis  anomia 
sit  proprie  nominis  peccatum. 

18.  ScimuSj  quia  omnis ,  qui  natus 
est  ex  Deo ,  non  peccat;  sed  generatio 
Dei  conservat  eum ,  et  malignus  non 
tangit  eum.  Hoc  versu  et  duobus  se- 
quentibus  reducit  Apostolus  sermonem 
suum  ad  superiora,  ubi  (ab  initio  capitis 
usque  ad  vers.  14.)  fideles  fuerat  cohor- 
tatus  ad  constanter  perseverandum  in 
vera  atque  affectuosa  et  obediente  fide  in 
Jesum ,  Dei  Filium ,  propter  nos  factum 
hominem.  Nam  vers.  14.  et  tribus  seq. 
fuit  quidam  velut  excursus  a  principali 
proposito ,  ad  quod  nunc  redit.  Ait  ergo : 
Scimus ,  quod  omnis ,  qui  natus  est  ex 
Deo ,  non  peccat ;  quasi  dicat:  Ingens 
ille  fructus,  quem  ex  Christianismo  acci- 
pitis ,  merito  vos  permovere  debet ,  ut 
constanter  in  eo  permaneatis.  Omnis  enim, 
qui  per  fidei  sacramentum  baptismum 
natus  est  ex  Deo ,  accepta  gratia  justifi- 
cationis,  per  quam  adoptatus  est  Deo 
filius,  non  solum  habel  remissiouem  prae- 
cedentium  peccatorum ,  sed  etiam  serva- 
tur  deinceps  a  peccatis.  Nam  retinens 
gratiam  illam ,  qua  Dei  filius  factus  est, 
numquam  ullum  mortale  peccatum  ad- 
mittet,  quo  dignitatem  illam  perdat.  Ut 
autem  eam  gratiam  conatanter  retineat, 
iu  ipso  situm  est,  divino  auxilio  assidue 
illum  praeveniente  et  subsequente,  quod 
fideliter  petenti  serioque  ambienti  Deus 
non  denegabit. 

Videtur  verbo  peccandi  Apostolus  hoc 
loco  solum  intelligere  peccatum  mortale, 
quod   simpliciter   et    insignite  peccatum 


est,  faciens  hominem  simpliciter  et  ab- 
solute  peccatorem.  Hoc  ita  videtur,  quo- 
niam ,  qui  ex  Deo  natus  est ,  retenta 
etiam  gratia  et  dignitate  hujus  adoptio- 
nis ,  committit  peccata  venialia ,  propter 
quae  hic  idem  Apostolus  supra  cap.  1. 
dixit  generaliter:  Si  dixerimus ,  quod 
peccatum  non  habemus,  nos  ipsos  sedu- 
cimus ,  et  veritas  in  nobis  non  est.  Et 
iterum  :  Si  dixerimus,  quod  non  pecca- 
vimus ,  mendacem  facimus  Eum ,  et 
verbum  Ejus  non  est  in  nobis.  Eodem 
valent,  quae  leguntur  cap.  3.  v.  6.  7.  8. 
9.  et  passim  tota  Epistola.  Quo  versu  9. 
causam  hujus ,  quod  nunc  dicitur ,  Apo- 
stolus  reddiderat ,  inqniens:  Omnis ,  qui 
natus  est  ex  Deo ,  peccatum  non  facit, 
quoniam  semen  ipsius  in  eo  mantt;  et 
non  potest  peccare ,  quoniam  ex  Deo 
natus  est.  Eandem  hoc  loco  iisdem  paene 
verbis  repetit,  dicens :  Sed  generatio  Dei 
conservat  eum.  In  Graeco  logitur  nunc 
quidem :  Sed  genitus  ex  Deo  conservat 
se  ipsum ;  at  noster  Interpres  pro  rela- 
tivo  reciproco :  sAoxuv ,  legit  non  recipro- 
cum:  auTOV,  quae  sane  lectio  videtur 
aptior;  et  ea  data  est  clarior  ac  major 
oppositio  hujus  partis  ad  sequentem 
illam :  Et  malignus  non  tangit  eum. 

Quid  noster  in  suo  codice  habuerit,  ut 
redderet:  generatio  Dei ,  quum  Graeca 
nunc  legant:  genitus  ex  Deo,  non  satis 
liquet.  Sed  per  generationem  Dei  potest 
intelligi  idem,  quod  supra  cap.  3.  per 
semen  Dei;  nempe  ipsa  caritas  seu  gra- 
tia  justificans,  quae  facit  hominem  filium 
Dei  adoptivum.  Ita  plerique  Latini  in- 
telligunt;  et  hoc  modo  in  cundem  eensum 
utraque  lectio  concurret,  nostra  et  Grae- 
ca  hodierna.  Quoniam,  qui  per  spiritum 
adoptionis  genitus  est  ex  Deo ,  non  con- 
servat  se  ipsum  nisi  per  hunc  ipsum  spi- 
ritum,  et  quotidiana  Dei,  ut  Patris,  auxi- 
lia.  Atque  ita  hic  sermo  intelligitur  non 
solum  formaliter ,  sed  etiam  causaliter. 
Ex  Deo  natus,  remanens  talis,  nullum 
lethale  peccatum  admittit;  idque  ideo, 
quia  ex  Deo  natus  est,  Haec  enim  ado- 
ptio,  seu  fundamentum  ejus  caritas,  illum 
conservat  a  gravioribus  peccatis,  quoti- 

dianis  Dei  auxiliis  et  protectionibus  com- 
mitata. 

Et  malignus  non  tangit  eum.  Per 
malignum  intelligi  diabolum ,  non  est, 
cur  dubitetur.  Sic  enim  passim  tota  bac 
Epistola  nomen  maligni  accipit  Aposto- 
lus,  nt  cap.  2,  13.  14.,  iterum  cap.  3,  12. 
Graece  est :  6  TiovTjpog,  omnibus  bis  locis, 
idem  nomen,  quod  in  fine  Orationis  Do- 
minicae,  et  in  sacris  literis  fere  tribuitur 
personae;  licet  generalem  habeat  signifi- 
cationem ,  qua  etiam  rei ,  vitiosae  nimi- 
rum  aut  calamitosae  ,  tribui  queat.  }^on 
tangit  eum.  De  tactu  virtutis  malae  ser- 
mo  est,  qua  illum  tangit  diabolus,  quem 
ad  consentiendum  aiicui  sceleri  permovet. 
Ita  Venerabilis  Beda,  quem  sequuntur 
Commentator  S.  Thomae  nomen  praefe- 
rens,  et  alii.  Nam  quod  nonnulli  expo- 
nunt,  hunc  tactum  esse  afflictionem,  nimis 
exile  videtur,  nec  congruere  verbis  Apo- 
stoli.  Dei  enim  permissione  affligit  diabo- 
lus  sanctissimcs  quosque,  et  afflixit  ipsum 
Sanctum  Sanctornm.  Nec  adveisus  hunc 
tactum  ordinatur  semen  Dei,  seu  genera- 
tio  ista  divina,  sed  ab  illo  alio  malae  vir- 
tutis  tactu  filios  Dei  conservat. 

19.  Scimus  j  quoniam  ex  Deo  sumus, 
et  mundus  totus  in  maligno  positus  est. 
Quoniam,  ozi,  quod.  Haec  est  assumptio 
ad  propositionem  geneialem  prnxime 
praecedentem ;  quasi  dicat:  Scimus  au- 
tem,  quod  omnes  boni  Christiani  sunt 
nati  ex  Deo ,  ideoque  tuti  a  peccato,  et  a 
violenlia  ac  fraudulentia  diaboli ,  qaam- 
diu  hoc  Dei  semen  et  hanc  filialem  ado- 
ptionem  retinere  satagunt.  Nec  tantum 
omnes,  sed  etiam  soli  boni  Christiani  ex 
Deo  nati  sunt:  nara  reliqui  omnes  homi- 
nes  sub  potestate  sunt  diaboli.  Hoc  vo- 
lunt  illa  hujus  versus  posteriora  verba: 
Et  mundus  totus  in  maligno  positus  est. 
Nam  mundum  nominavit  homines  miin- 
danos ,  homines ,  hnjus  niundi  et  reruni 
sensibilium  amatores  iisque  ad  offensam 
Dei,  homines  spiritu  Dei  non  renovatos, 
ut  saepe  alias  in  Scripturis  nomen  mundi 
accipitur,  qiiando  in  malo  pouitnr.  In- 
culcat  hoc  isto  loco  Didymus  et  Oecume- 
nius,    ut   saepe    S.    Augustinus  propter 


Manichaeos,  qui  substantiam  hujus  mundi 
credebant  esse  malam  per  se,  a  malo 
quodam  Deo  productam,  et  sub  illius  po- 
testate,  jure  creationis  ,  coUocatam.  No- 
men  mundi  eodem  modo,  quo  hic  sumi 
diximus,  accipitur  in  hac  ipsa  Epistola 
cap.  3,  1.  et  13.,  cap.  4,  5.,  ut  omittamus 
tam  multa  alia  ex  Evangelio  ioca,  velut 
Joan.  7,  7.,  cap.  14,  17.  22.  27.  30.,  cap. 
15,  18.  19.,  cap.  16,  8.  11.  20.  33.,  cap. 
17,  9.  14.  25. 

Omnes  ejusmodi  homines,  seu  omnium 
talium  hominura  congeries,  mundus  figu- 
rate  dictus,  snb  potestate  diaboli  est;  non 
per  diaboli,  tamquam  Dei  cujusdam,  po- 
tentiam ,  sed  unici  illius  veri  Dei  justo 
judicio,  relinquentis  istum  malum  mun- 
dum  sub  diaboli  (cui  se  vohmtarie  sub- 
jecit)  tyrannide;  ut  nimirum  ejusmodi 
homines  captivos  teneat  in  servitute  pec- 
cati,  et  paulatim  ex  scelere  in  scelus  prae- 
cipitet ,  nisi  Deus  poenitentiam  cordibus 
eorum  inspirans  misereatur  et  liberet. 
Nimirum  hoc  est,  quod  Paulus  dicit  2 
Tim.  2.:  Det  illis  Deus  poenitentiam  ad 
cognoscendam  veritatem ,  tt  resipiscant 
a  diaholi  laqueis,  a  quo  captivi  tenen- 
tur  ad  illius  (Dei  nimirura)  voluntatem. 
Hac  videlicet  ratione  diabolus  princeps 
hujus  mundi  dictus  est  Joan.  12.  et  14. 
Hic  idem ,  postquam  homines  in  scelera 
induxit,  Dei  minister  est  ad  justum  sup- 
plicinm  iis  inferendum,  carcerarius  et 
tortor  divinae  justitiae.  Quo  quidem  in 
officio  is  libentissime  versatur,  non  ju- 
stitiae  amore ,  non  Deo  subserviendi  stu- 
dio ,  sed  odium  in  homines  suum  gaudens 
pascere  eorum  tormentis. 

Hunc  esse  germanum  istius  loci  sen- 
sum ,  ut  per  malignum  intelligatur  dia- 
bolus,  satis  apparet  ex  versu  praecedente, 
et  his,  quae  ilhic  allata  sunt.  Nam  et  hic 
in  originali  legitur,  et  quidem  cum  arti- 
culo :  Iv  Tcp  Tiovr^pw.  Et  Didymus  ac 
Beda  plane  sic  intelligunt  tam  nomen 
mundi ,  quam  nomen  maligni,  quomodo 
dictum  est.  Itaque  istud:  in  maligno, 
idem  valet,  quod :  in  potestate,  in  regno 
diaboli;  quomodo  ad  Col.  1.  dicuntur 
omnia  in  Christo  constare,  et  versu  pro- 

xime  eequenti  dicimur  esse  in  Filio 
Dei. 

Ex  hoc  loco  Didymus  et  Venerabilis 
Beda  probant  originale  peccatum ,  et  ur- 
gent  notam  universalem :  totus.  Nam 
quum  parvuli  non  regenerati  sint  pars 
totius  mali  mundi  {quod  enim  natum  est 
ex  carne,  caro  est,  Joan.  3.),  sequitur, 
ipsos  sub  istius  maligni  potestate  esse. 
Id  quod  fieri  non  posset,  si  nullum  pec- 
catum  haberent.  Verba  Didymi  sunt: 
Totus,  ait,  mundus  maligno  est  subjectus, 
quod  oranes  sub  peccato  nascimur,  quo- 
rum  ipse  ortus  in  vitio  est,  Quae  Didymi 
verba  legebantnr  apud  S.  Ambrosium  in 
libro  adversus  Novatianos ,  et  inde  citat 
S.  Augustinus  lib.  2.  contra  Julian.  cap. 
3.  et  Beda  in  hujus  loci  commentario. 

Magnum  igitur  Dei  beneficium  his  ver- 
bis  Apostolus  nobis  ob  oculos  ponit, 
nempe  quod  soli  boni  Christiani  sunt 
extra  potestatem  diaboli.  Quod  idem 
Paulus  Apostolus  Epbesiis  inculcat  cap. 
2. ,  et  Colossensibus  cap.  1.  Eandem 
hanc  assumptionem  aliis  verbis  S.  Joan- 
nes  repetit  versu  sequenti : 

20.  Et  scimus ,  quoniam  Filius  Dei 
venit,  et  dedit  nohis  sensum,  ut  cognos- 
camus  verum  Deum.  Scimus ,  quoniam 
(id  est,  quod ,  oxt)  Filius  Dei  venitj 
nimirum  per  assumptam  humanitatem, 
conversatus  inter  nos ,  et  operatus  salu- 
tem ,  nostram  passione  et  morte  sua. 
Hoc  sciunt  omnes  Christiani  certitudine 
fidei. 

Et  dedit  nobis  sensum.  In  hac  se- 
cunda  parte  non  est  necesse  subaudire 
illud :  OTt^  quod  praecessit;  sed  recte 
intelligtur,  ut  sit  assertio  per  se,  non 
pendeus  ex  praecedente.  Idem  judicium 
(ut  hoc  obiter  addamus)  de  posteriore 
parte  versus  19.  relata  ad  priorem  ejus- 
dem.  Sensum ,  Graece  est:  Stavoiav;  sed 
recte  noster  Interpres,  quoniam  usitatis- 
simum  est  omni  generi  auctorum ,  verba 
videndi  et  sentiendi ,  et  iis  conjugata 
vocabnla  transferre  ad  mentem. 

Ut  cognoscamus  verum  Deum.  Tam- 
etsi  multi  Graeci  codices  non  habeant 
illud :  Deum ,  meliores  tamen  videntur, 


qui  habent,  quoniam  illud  verum  mascu- 
linum  est,  ut  patet  ex  articulo  addito: 
TOv  dXrj^^tvov.  Cougruit  itaque  hic  locus 
cum  verbis  Salvatoris  Joan.  17.  in  prin- 
cipio.  Verus  Deus  nominatur  ad  differen- 
tiam  falsorum  deorura ,  idolorum  scilicet 
et  aliorum.  Videtur  autem  hoc  loco  esse 
nomen  personale,  et  significare  Deum 
Patrem ,  propter  illa  relativa  proxime  se- 
quentia. 

Et  sumus  in  Vero ,  Filio  Ejus.  Su- 
mus ,  scripsisse  interprotem  conformiter 
originali,  vix  est  dubitandum;  et  qui 
bene  perpendet  comraentarium  Bedae  et 
Thomae,  sentiet  eos  ita  legisse.  Muta- 
verint  audaces  scribae ,  non  advertentes, 
quod  hac  parte  sit  assertio  per  se,  non 
vero  dependeat  ex  praecedente  conjun- 
ctione;  ut. 

Secunda  igitur  et  tertia  parte  hujus 
versus  exprimit  Apostolus  duos  effectus 
adventus  Christi  et  redemptionis  per  eum 
factae ,  quos  omnes  boni  Christiani  jam 
sint  adepti.  Prior  est  vera  fides,  nam 
haec  est  ille  sensus,  quo  unicus  ille  verus 
Deus  cognoscitur.  Posterioi  est  incorpo- 
ratio  in  corpus  Christi,  adeoque  in  ipsum 
Christum ;  quae  facta  est  per  justificatio- 
nem  acceptam  in  baptismo.  Ea  declaratur 
verbis  illis:  Et  sumus  in  Vero,  Filio 
Ejus.  Ubi  illa  duo  nomina:  Vero  et 
Filio,  commate  separanda  sunt  in  nostris 
libris ;  nam  Graece  repetitur  et  interpo- 
nitur  vocula  Iv.  Ita  enim  legitur:  Et 
sumus  in  illo  Vero ,  in  Filio  Ejus  Jesu 
Christo.  Haec  duo  namque  postreraa  illic 
adduntur.  Potest  esse  ambiguura ,  an 
illud  Vero ,  qucd  est  in  hac  tertia  istius 
versus  parte,  significet  Patrera,  an  Filiura. 
Et  videtur  rectius ,  intelligi  Patrem,  sicut 
intelligitur  parte  secunda ;  et  nihilominus 
etiam  Filius  ab  Apostolo  verbis  expressis 
nominatur  verus  Deus  parte  hujus  ver- 
sus  quarta,  quae  sequitur: 

Hic  est  verus  Deus  et  vita  aeterna. 
Filius  Dei  unigenitus  est  sua  divina  vita 
aeterna  per  essentiam;  est  angelornm 
et  hominura  vita  aeterna  causaliter ;  idque 
bifariara.  Nara  et  raateria  est  vitae  ae- 
ternae,  quoniam  ejus  divina  natura  est 

beatificae  contemplationis  objectum ;  et 
ipse  in  beatis  efficit  illam  ipsam  contem- 
plationem,  per  lumen  gloriae  mentem 
ipsorum  veluti  elevando  et  roborando ,  et 
speciali  cooperatione  eam  contemplatio- 
nem  in  iis  faciendo.  Est  vero  vitae  aeter- 
nae  hominum  beatorum  Cbristus  homo 
causa  etiam  alio  modo,  quatenus  passione 
et  morte  sua  ipsis  eam  a  Deo  Patre  pro- 
meruit. 

Et  haec  de  vita  aeterna  proprie  sic 
dicta,  quae  est  in  patria;  est  autem  etiam 
vitae  aeternae ,  quae  est  in  via ,  Filius 
Dei  et  materia,  et  causa  effectrix,  et  causa 
meritoria.  Ita  fit,  ut  cnm  hoc  versu  20. 
consonet  id,  quod  Salvator,  audientibus 
Apostolis,  ad  Patrem  dicebat,  Joan.  17.: 
Pater ,  venit  hora ,  clarifica  Filium 
Tuum ,  ut  et  Filius  Tiius  clarificet  Te ; 
sicut  dedisti  ei  potestalem  omnis  carnis, 
ut  omne  f  quod  dedisti  ei ,  det  eis  vitam 
aeternam.  Hnec  est  autem  vita  aeterna, 
ut  cognoscant  Te ,  solum  Deum  verum, 
et  quem  misisti  Jesum  Christum. 

Hi  ergo  sunt  fructus,  praerogativae  et 
dignitates  Cbristianismi,  quos  et  quas 
toto  capite,  imo  tota  Epistola  S.  Joannes 
exposuit;  propter  quos  et  quas  sit  con- 
stanter  in  Christi  affectuosa  et  obediente 
fide  permanendum,  inter  omnes  violentias 
et  fraudulentias  diaboli  et  cllentum  ejus, 
hominum  scilicet  ethnicorum,  haeretico- 
rum  vel  alio  quovis  modo  infideliiim,  aut 
alioqui  malorum.  Porro  fideles  tantis  be- 
neficiis  a  Deo  affectos ,  tanta  praemia  ex- 
spectantes,  tanto  suo  malo  a  fide  vel 
obedientia  Christidefecturos,  si  desciscant, 
putavit  Apostohis  eo  tempore ,  iisque  in 
locis  ,  una  insuper  de  re  serio  monendos, 
claudens  Epistolam  hac  adhortatione : 

21.  Filioli,  custodite  vos  a  simulacris ! 
Amen.  Graeca  sonant  ad  verbum,  ut  no- 
ster  Interpres  reddidit.  Nam  pro  isto : 
simulacris ,  illic  est:  tdiv  eiSwACDV,  ut 
sensus  sit:  Carissimi  filii,  extremo  hoc 
loco  illud  vobis  etiam  atque  etiam  volo 
impressum  in  animos,  ut  caveatis  vobis 
ab  idolis.  Quae  sit  hujus  clausulae  sen- 
tentia,  expendendum  est;  et  quorsum 
eamParthis  fidelibus,  ad  quos  haec  prima 


Epistola  scribitur,  inculcatam  velit  Joan- 
nes  Apostolns.  Sunt  variae  interpretatio- 
nes.  Prima ,  et  haud  dubie  maxime  ger- 
mana,  quam  Didjmus  priore  loco  ponit, 
et  solam  ex  eo  repetit  Oecumenius,  est, 
ut  sensus  sit:  Cavete  vobis  ab  omni  ido- 
lolatria,  omnique  idololatriac  parte  ac 
specie.  Sed  continuo  quaestio  orltur ,  cur 
hoc  sive  moneat,  sive  praecipiat  B.  Joan- 
nes  fidelibus,  jam  ab  idololatria  ad  unius 
veri  Dei  et  Christi  Domini  fidem  conver- 
sis,  praesertim  quum  in  variis  hujus  Epi- 
stolae  partibus  eos  laudaverit  tamquam 
sanctos,  tamquam  victores  diaboli,  tam- 
quam  fillos  Dei.  Kespondet  Didymus,  at- 
que  ex  eo  Oecumenius,  et  recte,  quod 
haec  Epistola  scribitur  uuiversae  Eccle- 
siae  Parthorum  Christianorum :  in  qua 
(ut  in  quavis  alia)  eraut  omnis  generis 
fideles,  et  inter  alios  quidam  non  satis 
firmi  et  lutegri  in  fide  Christiana,  sed 
lubrici,  aut  retinentes  adhuc  quasdam 
veteris  idololatriae  reliquias.  Idcirco  hac 
finali  mouitione  eorum  saluti  consulere 
voluisse  Apostolum. 

Confirmat  hanc  responsionem  Didymus 
ex  Paulo  Apostolo,  qui  cum  1  Cor.  1. 
laudasset  eos  tamquam  divites  in  Chri- 
sto,  et  quihus  nihil  deeseet  in  ulla  gra- 
tia ,  idem  tamen  in  eadem  Epistola  eos- 
dem  Corinthios  de  variis  peccatis  repre- 
hendit,  vel  praeraonet,  ac  nominatim  de 
idololatria ;  volens  nimirum,  ut  nuUo  modo 
contaminarentur  cultu  idolorum,  neque 
directe,  neque  indirecte,  neque  specie 
tenus,  veluti  comedendo  idolothyta,  aut 
recumbendo  in  idolio.  Unde  ejusdem 
prioris  ad  Corinthios  cap.  5.  ita  scribit: 
Si  is,  qui  frater  nominatur ,  est  forni- 
cator,  aut  avarus ,  aut  idolis  serviens, 
cum  ejusmodi  nec  cibum  sumere.  Ecce, 
nominat  fratrem ,  qui  tamen  serviat  idolis, 
scilicet  externa  professione  aut  professio- 
nis  specie,  contaminando  nimirum  sese 
manducatione  eorum,  quae  idolis  erant 
immolata ;  sicut  idem  Apostolus  se  ipsum 
exponit  cap.  8.  toto  et  parte  cap.  10. 
Quo  posteriore  loco  concludens  doctri- 
nam  et  exhortationem  suam  de  idolothj- 
tis,   italoquitur:  Propter  quod ,  caris- 

simi  mihij  fugite  ab  idolorum  cultura. 
Quae  est  eadem  sententia  cum  hac  Apo- 
stoli  Joannis. 

Hac  nimirum  de  causa  in  generali 
Apostolorum  concilio  erat  prohibitum,  ne 
fideles  vescerentur  idolothytis,  Act.  15. 
Quae  ntique  prohibitiones  non  solius 
scandali  vitandi  causa  factae  sunt  his 
Scripturae  locis ,  sed  etiam  periculi.  Nec 
enim  mediocre  erat  periculum  Christianis 
in  medio  idololatrarum  de  gentibus,  prae- 
sertim  rudioribus  vel  infirmioribus ,  ne 
vel  metu,  vel  pudore,  vel  placendi  stu- 
dio  facerent  saltem  externum  aliquid  ad 
idolorum  cultum  pertinens.  Quomodo 
nunc  (ah  dolor !)  nonnuUi  catholici ,  habi- 
tautes  inter  haereticos  rerum  per  diver- 
sas  provincias  potientes,  interdum  quae- 
dam  faciunt  aut  dicunt  fidei  catholicae 
ant  institutis  Ecclesiae  dissentanea. 

Et  ex  his  liquet,  quanta  vel  imperitia, 
vel  improbitate  sectarii  hunc  locum  B. 
Joannis  detorqueant  adversus  imagines 
Christi  Domini  et  Sanctorum,  asserentes, 
non  posse  intelligi  de  idolis  ethnicorum, 
eo  quod  (ut  aiunt)  fidelibus,  ad  quos 
scribit  Apostoliis,  nullum  erat  periculum 
cultus  idololatrici.  Dicant  igitur,  de  qui- 
bus  idolis  locuti  sint  Apostoli  in  suo  de- 
creto  Jerosolymis  facto,  Act.  15  ,  et  de 
quibus  sit  locutus  Paulus  Apostolus  in 
Epistola  ad  Corinthios,  locis  citatis. 
Dicant  etiam ,  qua  in  schola  didicerint 
imagines  Christi  aut  Sanctorum  appellare 
idola.  Nos  autem  cum  Synodo  Nicaena 
secunda ,  actione  quinta  et  septima  (utro- 
bique  snb  finem),  anathema  dicimus  om- 
nibus,  qui  eas  idola  appellant. 

Audiant  potius  sectarii,  quae  sit  hujus 
Apostolicae  sententiae  altera  apud  Didy- 
mum  expositio ,  eademque  prima  inter 
eas  tres,  quas  ponit  Venerabilis  Beda; 
nimirum  idola  hic  appellari  opiniones  et 
doctrinas  haereticorum.  Quae  expositio, 
si  non  est  plane  genuina  et  ab  Apostolo 
his  in  verbis  intenta ,  est  certe  illi  proxi- 
ma.  Nam  de  cavendis  pseudoprophetis  et 
autichristis  multa  dixerat  Apostolus  hac 
Epistola  cap.  2.  et  4.  Porro  eorum  opi- 
niones  et  doctrinae  merito  dicuntur  idola, 


quia  ab  illis  proponuntur  tamquam  Dei 
verbum,  et  tamquam  earum  susceptione 
ac  veneratione  colatur  Deus ;  quum  sint 
impiae  falsitates.  Idola  igitur  merito 
appellentur.  quum  sint  quaedara  reprae- 
sentationes,  sive  sensibiles,  sive  intelli- 
gibiles ,  cultus  divini  exercendi  causa  for- 
matae  ac  propositae,  quibus  tamen  nihil 
rei  subest.  Videtur  antem  Didymus  hanc 
suam  posteriorem  expositionem  priori 
quodammodo  praeferre ,  quando  subjun- 
git,  quod,  si  hoc  modo  ista  Apostoli 
verba  intelligantur,  congruus  finis  per  ea 
huic  Epistolae  imponatur,  in  qua  de 
pseudoprophetis  et  antichristis  cavendis 
fideles  monuerat. 

Pro  eodem  hujus  Scripturae  intellectu 
adferri  possunt  B.  Hieronymi  diversa 
loca:  in  cap.  2.  et  in  44.  Jesaiae,  in  cap. 
3.  Dauielis,  in  cap.  2.  Abacuc  Prophetae, 
V.  18.,  in  cap.  13.  Zachar.  v.  2.  Adde 
S.  Augustinum  Confess.  lib.  7.  cap.  14., 
ubi  significat,  quod  haeretici  suam  ipso- 
rum  animam  faciunt  templum  idolo, 
in  quo  collocant  figmentum  erroris  sui. 
Adde  Vincentium  Lirinensem  sui  libelli 
cap.  15.,  ubi  ait,  quod  in  vetere  testa- 
mento  per  deos  alienos  allegorice  intel- 
liguntur  haereses,  quod  ita  ab  haereticis 
opiniones  suae ,  sicut  a  gentilibus  dii  sui, 
observentur. 

Tertia  expositio  est  apud  Commenta- 
torem  S.  Thomae  nomen  praeferentem, 
qua  per  idola  hic  intelligitur  simulata 
haereticorum  pietas ,  ipsique  adeo  haere- 
tici ,  quatenus  pietatem  simulant.  Posset 
generaliter  totum  genus  hypocriseos  no- 
mine  idolorum  censeri,  quia  species  san- 
ctitatis  assumitur  a  simulatoribus  ,  quum 
non  habeant.  Huc  adferri  queat  illud 
Zachariae  Prophetae,  cap.  11.:  O  pastor 
et  idolum ,  derelinquens  gregem. 

Quarta  expositio ,  quae  est  secunda 
apud  Bedam,  hic  per  idola  intelligit  ava- 
ritiam,  quam  Paulus  Apostolus  dixit  esse 
idolorum  servitutem ,  Eph.  5.,  Col.  3. 

Quinta  expositio  est,  quae  apud  eun- 
dem  Venerabilem  Bedam  his  verbis  pa- 
raphrastice  eflPertur:  Observate ,  ne  quas 
mundi  illecebras  conditoris  amori  prae- 

ponatis;  nam  et  hoc  inter  idola  repu- 
tabitur. 

Caeterum  satis  per  se  liquet,  quartim 
et  quintam  expositiones,  tametsi  verissi- 
mam  doctrinara  contineant,  nun  esse  ad 
mentem  Apostoli  iu  verbis  istis:  Cavete 
vobis  ab  idolis.  Secunda  et  tertia  pro- 
pius  accedunt;  prima  vero  indubie  est 
maxime  genuina,  ut  dictum  est. 

Sed  ex  hac  postrema  clausula  unum 
quiddam  colligeie  debemus ,  quod  con- 
cernat  eos,  quibus  haec  Epistola  scripta 
est.  Nempe ,  quum  satis  coustet ,  sriptam 
esse  ad  Parthos,  ut  testantur  S.  Hjginius 
Papa  Epist.  1.  cap.  1.  in  fine,  S.  Augu- 
stinus  Qaaest.  Evang.  lib.  2.  q.  39.,  et 
Possidius  in  ludiculo,  commemorans  Tra- 
ctatus  B.  Augustini  in  Epistolam  primam 
Joannis ,  his  verbis :  De  Epistola  Joan- 
nis  Apostoli  ad  Parthos ,  Scrmones  de- 
cem ,  necnon  Joannes  II.  Papa  in  Epist. 
ad  Valerium;  quum  (inquam)  hi  omnes 
sine  dubitatione  tradant,  esse  scriptam 
ad  Parthos ,  ex  hac  finali  clausula  debe- 
mus  ratiocinari ,  non  esse  scriptam  solis 
JuJaeis  in  Parthia  ac  finitimis  provinciis 
degentibus ,  ad  fidem  Christi  conversis; 
sed  etiam   ad   earum  regionum  geutiles, 


jam  factos  Christianos.  Nam  post  adven- 
tum  Christi  Judaei  non  coluerunt  idola, 
ut  soliti  erant  facere  quondam;  ut  hoc 
beneficium  ea  gens  a  Christo  Jesu  acce- 
perit,  tametsi  ab  ea  non  recepto.  Proinde 
non  propter  Judaeos  Parthos ,  ad  Chri- 
stianismum  conversos ,  posita  est  haec 
ultiinis  verbis  monitio ;  sed  propter  eos, 
qui  illis  in  provinciis  ex  ethnicis  idolo- 
latris  fuerant  ad  fidem  Christi  adducti. 

Amen.  Hac  vocula,  velut  sigillo  quo- 
dam,  obsignat  Epistolam  saam  Apostolus. 
Valet  autem  ad  confirmandum,  ea,  quae 
tota  Epistola  tradiderat,  fide  tenenda; 
tamquam  diceret :  Vere  haec  ita  sc  ha- 
bent;  veritatem  coram  Deo  dixi  vobis. 
Valet  item  ad  approbandum  praecepta  et 
monitiones,  quas  per  totam  Epistolam 
fecit;  quariim  ultima  est  extremis  Epi- 
stolae  verbis  proxime  explicatis.  Appro- 
bat  enim ,  qui  optat  aliquid  fieri.  Et  ho- 
rura  respectu  istud :  Amen ,  positum  est 
pro  eo,  quod  diceretur:  Ita  fiat.  Nam 
LXX.  Interpretes  ad  fiuem  Psalm.  40. 
71.  88.  ac  105.,  quod  Hebraice  est: 
Amen,  amen ,  reddiderunt:  Fiat ,  ftat. 
Diximus  ea  de  voce  satis  multa  in  com- 
mentario  ad  finem  Psalmi  illius  40. 

on  defuerunt  hoc  saeculo,  qui  de 
auctoritate  et  auctore  hariim  duarum  Epi- 
stolarum  dubitare  vellent;  quibus  argu- 
mentis  rnoti,  postea  dicemus,  si  prius  una 
eademque  opera,  eas  et  Joannis  Apostoli 
esse,  et  canonicas  esse  Scripturas,  osten- 
derimus.  Cui  rei  sufficere  possunt  haec: 
Concilium  Carthaginiense  tertium  can.  47., 
texens  catalogum  Scripturarum  canonica- 
rum,  eas  aliis  Scripturis  annumerat,  et 
quidem  sub  nomine  Joannis  Apostoli. 
Easdem  eodem  modo  receuset  Innocen- 
tius  primus,  in  Canone  universali  sacra- 
rum  Scripturarum,  quem  misit  ad  Exupe- 
rium,  Tolosauum  in  Gallia  Episcopum, 
Epist.  3.  cap.  7.  Ideni  fit  in  Concilio 
Laodiceno  cap.  ult.  Eundem  Canonem 
recitat  S.  Augustinus  lib.  2.  de  doctr. 
Christ.  cap.  8.,  ubi  similiter  hae  duae  ut 
Apostoli  Joannis  numerantur.  Accedit, 
quod  Ecclesia  jam  olim  eas  in  Nocturno 
officio  inter  canonicas  Scripturas  recitat, 
subtitulo  Joannis  Apostoli.  Sub  quo  titulo 
easdem  allegant  vetustissimi  quique  scri- 
ptores,  Tertullianus  de  praescript.  cap. 
12.  conjuncto  cum  33.  ejusdem  operis,  et 
lib.  de  carne  Christi,  cap.  24.  In  Synodo 


Carthaginiensi,  quae  sub  Cypriano  habe- 
batur,  ita  legitur  sententia  81.  inter  Epi- 
scoporum  suffragia :  Joannes  Apostolus 
in  Epistola  sua  posuit,  dicens:  Si  quis 
ad  vos  venit  etc,  ex  secundae  Epistolae 
v.  10. 

Objicitur  autem,  quod  B.  Hieronymus 
Catal.  in  Joanne,  dicit:  Reliquae  duae 
Epistolae  Joannis  presbyteri  asseruntur, 
cujus  et  hodie  alterum  sepulchrum  apud 
Ephesum  ostenditur.  Sed  facilis  est  re- 
sponsio,  S.  Hieronymum  obiter  referre, 
quid  alii  nonnulli  tnnc  dicerent;  non  vero 
approbare,  neque  quod  de  sepulcro,  ncque 
quod  de  Epistolis  dicebant,  esse  alterius 
cujusdam  Joannis.  Subdit  enim:  Non- 
nulli  d^ias  putant  esse  memorias  ejus- 
dem  Joannis  Evangelistae.  Hoc  de  se- 
pulcro  Hieronymus.  De  Epistolis  autem 
his  quid  sentiat  ipse,  manifestum  est  ex 
Epistola  ejus  85.  Clangat,  ait,  tuba  evan- 
gelica,  filius  tonitrui  (respicit  ad  id,  (]Uod 
legitur  Marc.  3.),  OjUem  Jesus  amavit  plu- 
rimum  (Joan.  13.,  item  19.  et  21.),  qui 
de  pectore  Salvatoris  doctrinarum  fluenta 
potavit  (dicto  cap.  13.):  Presbyter  Ele- 
ctae  dominae  j  et  filiis  ejuSj  quos  ego 

diligo  in  veritate.  Et  in  alia  Epistola : 
Presbyter  Cajo  carissimo,  quem  ego  di' 
ligo  in  veritate.  Hactenus  Hieronymus, 
recitans  initia  secundae  et  tertiae  Episto- 
larum,  cum  designatione  B.  Joannis  Apo- 
stoli;  idque  in  EpistoJa  serio  reprehen- 
Boria.  Idem  Epist.  103.,  quae  est  ad  Pau- 
linum :  Jacobus,  Petrus,  Joannes,  Judas 
Apostoli  septem  epistolas  ediderunt,  tam 
mysticas,  quam  succinctas;  breves  in 
vcrbis,  longas  in  sententiis ;  ut  rarus  sit, 
qui  non  in  earum  caecutiat  lectione. 

Objicitur  praeterea,  quod  Papias  Apo- 
stolicorum  paene  temporum  scriptor,  no- 
minat  duos  Joannes,  alterum  Apostolum, 
alterum  Presbyterum.  Verba  Papiae  sunt 
apud  Hieronymum,  Catal.  in  Papia,  ubi, 
postquam  nominaverat  Joanuem  Aposto- 
lum  Papias ,  eodem  sermone  adjungit 
Joannem  seniorem.  Responsio :  Papias 
eodcm  sermone  ait,  Joannem  seniorem  et 
Aristionem  fuisse  discipulos  Domini ; 
quare  duae  istae  Epistolae,  etiamsi  Joan- 
nis  illius  senioris  essent,  non  carerent 
auctoritate.  Sed  illius  esse,  neque  dicit 
Papiae,  neque  ex  verbis  ejus  colligere 
possumus.  Prorsus  enim  nibil  de  bis  Epi- 
stolis  Papias  dicit.  Itaque  tota  vis  hujus 
objectionis  in  eo  est  posita,  quod  auctor 
harum  duarum  Epistolarum  in  fronte  sese 
nominat  presbyterum.  Sed,  quaeso,  an 
id  non  convenit  Joanni  Apostolo,  etiamsi 
tunc  temporis  fuerit  alius  quispiam  pres- 
byter,  et  admodum  provectae  aetatis,  qui 
etiam  ipse  Joannes  vocaretur?  Argumen- 
tentur  eadem  opera,  priorem  B.  Petri 
Epistolam  non  esse  ipsius;  quoniam  sese 
presbyterum  nominat  initio  cap.  5.;  ait 
enim  :'  Presbyteros,  qui  inter  vos  sunt, 
obsecrOj  qui  et  ipse  sum  presbyter,  et 
testis  passionum  Christi.  Quam  B.  Petri 
eententiam  S.  Hieronymns  Epist.  85.  ita 
recitat :  Presbyteros  in  vobis  precor  com- 
presbyter  et  testis  passionum  Christi  etc. 

Est  autem  omnibus  his  locis  istud : 
presbyter,  nomen  dignitatis  potius,  quam 
aetatis ;  ideoque  ab  Interprete  Latino 
fuerat  retinendum,  sicut  ubique  retinetur 
nomen  Apostoli,  nec  in  Latinam  linguam 
ab  eo  transfertur.    Nam  ut  nomiua  ista 


Apostolus  et  Episcopus ,  aliaque  com- 
plura,  tametsi  Graeca  sint,  tamen  ab 
exordio  nascentis  Ecclesiae  Christianae 
facta  sunt  Latinis  Christianis  familiaria, 
domestica  et  quotidiano  usu  trita,  ita  ut 
sine  interpretatione  sint  retenta  inter  La- 
tinos ;  ita  et  noraen  presbyteri,  quando 
gradus  vel  dignitas  significatur,  quantum- 
vis  istud  TrpsapuTSp&g  ad  verbum  idem 
sonet,  quud  senior.  Id  nos  suo  exemplo 
docet  B.  Hieronymus  Epistola  illa  85., 
dum  harum  duarum  Epistolarum  initia, 
et  locum  citatum  ex  priore  B.  Petri  alle- 
gans,  non  Senioris,  sed  Presbyteri  no- 
mine  utitur;  sicut  patuit  ex  his,  quae  ex 
illo  proxime,  et  in  responsione  ad  prio- 
rem  objectionem  recitavimus.  Ipsum  Se- 
nioris  vocabulum  in  linguis  derivatia  ex 
Latina,  nimirum  Italica,  Hispanica,  Gal- 
lica,  non  aetatis  nomen  est,  sed  dominii 
aut  nobilitatis.  Et  Latinum  nomen  Sena- 
tus,  etsi  a  senio  derivatum,  an  idcirco 
aetatem  significat?  Sic  nomen  Presbyteri 
Latinis  et  semilatine  loquentibus,  natio- 
nibus  scilicet,  quas  dixi,  est  vocabulum 
dignitatis  Ecclesiasticae,  non  senectutis. 

Esse  Latinis  retinendum  nomen  Pres- 
byteri,  quando  gradus  ecclesiasticus,  non 
senilis  aetas,  significatur,  monuit  diligen- 
ter  Laurentius  ad  cap.  15.  Act.  Apost.  et 
ad  initiura  secundae  B.  Joannis;  quod 
idem  facit  Desiderius  ad  cap.  20.  Act. 
et  ad  cap.  5.  prioris  B.  Petri.  Quare  in- 
terpres  Latinus,  qui  in  sua  versione  re- 
tinuit  nomen  Presbyteri  cap.  illo  15.  Act. 
vers.  2.,  rectius  fecisset,  si  retinuisset 
etiam  vers.  4.  6.  22.  23.  et  41.  ejusdem 
capitis;  item  cap.  16.  vers.  4. ;  nec  non 
cap.  20.  vers.  17.  Nam  ejusdem  capitis 
vers.  28.  dicuiitur  episcopi ,  qui  prius 
illic  presbyteri  fuerant  nominati.  Idem 
judicium  de  initio  cap.  5.  prioris  B.  Petri, 
et  de  principiis  harum  duarum  Episto- 
larum.  Certe  Epistolae  ad  Titum  cap.  1. 
in  princ,  et  Epistolae  B.  Jacobi  cap.  5. 
vers.  14.,  Interpres  vidit,  retinendum  esse 
nomen  presbyterorum,  nec  vertit  in  se- 
niores.  Sectarii  nostrae  aetatis  saltem 
Laurentium  etDesiderium  hac  in  re  debe- 
rent  audire,  neque  Graecum  Trpso^UTspog 

in  suis  Latlnis  et  vernaculis  interpreta- 
tionibus  ubique  vertere  in  seniorem ; 
odio  scilicet  gradus  ecclesiastici  et  sacra- 
menti  Oidinis,  cujus  siguificationem  habet 
non  Latinum  Senior,  sed  Graecum  Pres- 
byter,  usu  Cbiistianorum  etiam  transfor- 
matum  in  linguas  vulgares.  Neque  facile 
invenient  sectarii  in  Scripturis  novi  testa- 
menti,  ubi  Graecum  nomen  T^psoPuTspoc 
siguificet  aetatem. 

Atque  haec  ad  objectionem  posteriorem 
(quam  et  Oecumenius  dissolvit)  ideo  plu- 
ribus  nnnc  diximus,  ne  initio  secundae 
aut  tertiae  Epistolae  nobis  sint  repetenda. 
Quamquam  ibi  nonnihil  addimus. 

Poterat  ad  probandum,  has  duas  Epi- 
stolas  esse  Joannis  Apostoli,  etiam  hoc 
adferri,  quod  dogmatum,  sententiarum  et 


vcrborum  in  his  non  tam  similitudo  sit, 
quam  identitas  cum  iis ,  quae  sunt  in 
prima.  Id  quod  liquebit  conferenti  1  Joan. 

2,  7,  cum  secundae  Epistolae  vers.  5. ; 
item  1  Joan.  2,  23.  cum  secundae  vers. 
9.;  rursus  1  Joan.  3,  6.  cum  Epistolae 
tertiae  vers.  11.;  item  1  Epist.  4,  1.  2.  3. 
cum  secundae  vers.  7. ;  sic  1  Joan.  5,  3. 
cum  secundae  vers.  6.;  denique  1  Joan. 

3,  18.  cum  iis  locis  secundae  et  tertiae, 
quibus  inculcat  caritatem  et  dilectionem, 
quae  fit  in  veritate.  Hoc  ex  sententia- 
rum,  sermonum  et  dogmatum  identltate 
argumentum  etiam  Venerabilis  Beda  et 
Oecumenius  posuerunt,  sicut  et  Baronius 
ad  annum  Christi  99.  §.  9.  Qui  plura 
desiderat,  legere  poterit  Pamelium  an- 
notat.  195.  ad  librum  Tertulliani  de 
praescript.  adversus  haereticos. 

Conferenti  hujus  Epistolae  vers.  7. 
cum  variis  locis  primae  Epistolae,  per 
nos  indicatis  annot.  ad  cap.  5.  vers.  8.,  et 
cum  his,  quae  leguntur  apud  Tertullia- 
num  de  praescript.  cap.  46.  et  apud  S. 
Epiphanium  haeres.  24.  paulo  post  init., 
satis  apparebit,  hanc  brevem  Epistolam 
principaliter  scribi  adversus  impietatem 
Basilidis  et  sectatorura  ejus,  tunc  tempo- 
ris  docentium,  Christum  non  verum  ho- 
minem ,  sed  phantasma  tantum  fuisse; 
ideoqne  nihil  eum  revera  vel  fecisse,  vel 


passum  esse  eorum,  quae  visus  fuerit  fa- 
cere  vel  pati.  Quod  est  evertere  totum 
fundamentum  redemptionis  nostrae. 

Gratulatur  ergo  Apostolus  Joannes 
raulieri  nobili  Christianae,  et  filiis  ejus, 
quod  rectam  de  Jesu  Christo  fidem  te- 
neant;  hortatur,  ut  in  ea  perseverent, 
eamque  per  caritatem  et  obedientiam  bo- 
nis  moribus  constanter  exurnent;  deni- 
que  ut  haereses  et  haereseon  dissemina- 
tores  suramo  studio  devitent,  alioqui  non 
permansuri  in  via  salutis. 

Senior  Electae  dominae  et  natis  ejus,  quos  ego  diligo  in  veritate, 
et  non  ego  solus,  sed  et  omnes ,  qui  cognoverunt  veritatera ,  2.  propter 
veritatera,  quae  perraanet  in  nobis,  et  nobiscura  erit  in  aeternura.  3.  Sit 
vobiscum  gratia ,  raisericordia ,  pax  a  Deo  Patre ,  et  a  Christo  Jesu, 
Filio  Patris  in  veritate  et  caritate!  4.  Gavisus  sura  valdc,  quoniani  in- 
veni  de  filiis  tuis  arabulantes  in  veritate,  sicut  raandatum  accepiraus  a 
Patre.  5.  Et  nunc  rogo  te,  doraina,  non  taraquara  raandatura  novum 
scribens  tibi,  sed  quod  habuiraus  ab  initio,  ut  diiigaraus  alterutrura.  6. 
Et  haec  est  caritas,  ut  ambuleraus  secundura  mandata  Ejus  ^).  Hoc  est 
enim  raandatura,  ut,   queraadraodura  audistis  ab  initio,    in  eo  arabuletis, 

7.  quoniara  niulti  seductores  ^)  exierunt  in  raundura,  qui  non  confitentur, 
Jesura  Christura    vcnisse    in    carnem ;    hic  est    seductor ,    et    antichristus. 

8.  Videte  vosmet  ipsos,  ne  perdatis,  quae  operati  estis,  sed  ut  merce- 
dem  plenam  accipiatis.  9.  Omnis,  qui  recedit,  et  non  permanet  in 
doctrina  Christi,  Deura  non  habet^);  qui  permanet  in  doctrina,  hic  ct 
Patrem,  et  Filium  habet.  10.  Si  quis  venit  ad  vos,  et  hanc  doctrinam 
non  affert,  nolite  recipere  eura  in  doraura^);  nec  Ave  ei  dixeritis.  11. 
Qui  enira  dicit  illi  Ave,  communicat  operibus  ejus  raalignis.  12.  Plura 
habens  vobis  scribere,  nolui  per  chartam  ^)  et  atraraentura ;  spero  enim, 
rae  futurura  apud  vos,  et  os  ad  os  loqui,  ut  gaudiura  vestrura  pienum 
sit.      13.    Salutant  te  filii  sororis  tuae  Electae. 


S  U  M  M  A  K  I  U  \I. 


Horfatur  Joannes  Electara  ad  bonura  prosequendum  et  malum  praecavendum,  ac  ponit  cavendi 
raodum  cura  excusatione  de  brevitale. 


1.  Senior  Electae  dominae  et  natis 


ejus  etc.  Senior  Electae  dominae,  sub-      aut  quid  simile.    Senior,  Graece  esr,  6 


auditur :  salutem  dicit,  vel :  scribit  haec, 


0  1  Joan.  5,  3.     2)  Matth.  24,  5.  24.    2  Petr.  2,  1.   Joan.  2.  18.  4.  1.  2.  3.    ^)  1  Joan. 
2,  22.  23.    43  2  Tliess.  3,  6.  seq.     Rom.  16,  17.     ^)  3  Joan.  13. 

TtpeoPuTepoc ,  Preshyterj  quod  nomen 
latinizatum,  ut  sic  loquar,  hic  fuerat  re- 
tinendum,  ut  supra  diximus,  quoniam 
dignitas  ecclesiastica  significatur,  eaque 
non  infima,  sed  episcopalis,  imo  dignitas 
Episcopi  primatis.  Nam  is  fuit  Apostolus 
Joannes  per  Asiam,  cujus  totius  fundavit 
rexitque  Ecclesias,  inquit  nieronymus 
Catal.  in  Joanne.  Fuit  primis  Ecclesiae 
temporibus  in  usu,  ut  Episcopi,  etiam 
quatenus  Episcopi  sunt,  dicerentur  pres- 
byteri,  quod  hic  monet  Oecumenius,  et 
doceri  potest  ex  Act.  20,  17.  collato  cum 
vers.  28.  ejusdem,  et  ex  Tit.  1,  5.  col- 
lato  cum  vers.  7.  ejusdem;  necnon  ex 
superius  allegato  initio  cap.  5.  prioris  B. 
Petri;  ubi  pro  iilo,  quod  noster  dixit: 
providenteSy  Graece  est:  STitoxoTiouv- 
xeg,  episcopantes ,  si  liceat  sic  loqui; 
quum  primis  verbis  essent  nominati  pres- 
hyteri. 

Et  quoniam  Joannes  Apostolus  totius 
Asiae  fuit  Primas,  idcirco  credibile  est, 
quod  per  excellentiam  dicebatur  seu  Epi- 
scopuSy  seu  Presbyter,  non  addito  sem- 
per  nomine  proprio;  ut  non  sit  mirandum, 
quod  in  fronte  hujus  et  tertiae  Epistolae 
ad  nomen  preshyteri  non  sit  additum 
nomen  ejus  proprium,  ut  neque  in  prima 
Epistola  usquam  exprimitur.  Quia  vero 
non  est  credibile,  tali  per  excellentiam 
appellatione  fuisse  celebratum  Joannem 
illum  seniorem,  de  quo  dictum  est,  diver- 
sum  ab  Apostolo  et  Evangelista  Joanne, 
quem  nemo  tradit  uspiam  fuisse  Episco- 
pum :  idcirco  videtur  ex  hac  proprii  no- 
minis  omissione  argumentum  sumi  posse, 
auctorem  secundae  et  tertiae  Epistolarum 
non  fuisse  illum  Joannem  cognomento 
seniorem;  contra  qnam  ratiocinentur  isti 
dubitatores. 

Electae.  Non  liquet,  an  hoc  sit  nomen 
proprium  mulieris,  ad  quam  scribitur 
Epistola,  an  commune;  id  quod  potius 
existimandum  videtur,  quoniam  in  fine 
Epistolae  etiam  soror  ejus  vocatur  Electa  ; 
non  solent  autem  in  eadem  familia  duae 
proles  esse  cognomines.  Posse  sumi  tam- 
quam  commune,  Oecumenius  sua  exposi- 

•  ail.  Estii   Comm.  Tom.  UI. 


tione  ostendit,  et  recte,  eo  quod  soleant 
Apostoli  in  suis  Epistolis  utriusque  sexus 
fideles  vocare  electos,  honoris  secundum 
Deum  causa.  Kom.  16.:  Salutate  Rufum 
electum  j  Col.  3.:  Induite  vos ,  sicut 
electi  Dei,  viscera  misericordiae  etc; 
Petr.  1.:  Electis  advenis  dispersionis 
etc,  et  cap.  5.  in  fine :  Ecclesia  in  Ba- 
bylone  coelecta,  Videntur  autem  Apo- 
stoli ,  quando  sic  loquuntur,  non  solum 
intelligere  electionem  ad  fidem  et  gra- 
tiam  justificationis,  sed  etiam  ctectionem 
ad  gloriam  aeternam ;  verum  loqui  ex 
bona  fiducia,  non  ex  omnimoda  certitu- 
dine.  Decet  enim  nos  confidere,  quod 
Deus,  quibus  dedit  fidem,  poenitentiam 
et  remissionem  peccatorum,  cum  gratia 
justificante,  dabit  etiam  in  bono  perseve- 
rantiam  et  vitam  aeternam ;  ut  declarat 
Paulus  Apostolus,  scribens  Philippensi- 
bus  cap.  1.,  sese  confidere,  quod  Deus, 
qui  in  ipsis  inchoaverat  bonum  opus, 
esset  illud  perfecturus  usque  in  diem 
Christi  Jesu;  sicut,  ait,  est  mihi  justum, 
hoc  sentire  pro  omnibus  vobis, 

Dominae,  xupta.  Videtur  fuisse  mu- 
lier  nobilis,  sive  genere,  sive  opibus,  be- 
nefica  in  pauperes  et  peregrinos,  quan- 
tum  potest  coiligi  ex  vers.  8.  et  10.  Ea 
de  causa  videtur  illam  appellare  Domi" 
nam,  honoris  gratia,  non  solum  hoc  loco, 
sed  et  vers.  5.  Alioqui  poterat  vocare 
filiam,  sicut  Cajum,  cui  tertia  Epistola 
scribitur,  inter  filios  ponit  illius  Epist.  v. 
4.  Sed  moris  est  apud  bene  moratas  gen- 
tes,  infirmiorem  sexum  titulis  et  aliis  de- 
centibus  modis  honorare.  Videmus  ali- 
quid  tale  factum  a  Paulo  Apostolo  Kom. 
16.:  Salutate,  inquit,  Uufum  electum 
in  Domino,  et  matrem  ejus  et  meam. 

Et  natis  ejus.  Natos  dixit  interpres, 
poetico  apud  Latinos  vocabulo,  pro  filiis; 
quo  filiorum  nomine  passim  alibi  reddit 
illud  Graecorum  xexva. 

Quos  ego  diligo  in  veritate.  Quos,  re- 
fert  totum  praecedens,  scilicet  dominam 
et  filios  ejus,  ut  patet  ex  arliculo  post- 
positivo  oug. 

Quod  autem  dicit,  se  illos  diligere  in 
veritate,  significat,  quod  sincero,  Chri- 

50 


786 


COmiENTARIUS 


stiano,  et  qni  secnndum  Denm  fiit,  amore 
eos  prosequatur;  quodque  eum  amorera 
rebns  ipsis  ostenderit,  et  porro  ostendere 
sit  paratus.  Dixit  eiiim  prioris  Epistolae 
cap.  3.:  Filioli  mei ,  non  diligamus 
verbo,  neque  lingua,  sed  opere  et  ve- 
ritate. 

Et  non  ego  solus,  sed  et  omnes,  qui 
cognoverunt  veritafem.  Per  veritatem 
intelligit  veram  catbolicam  fidem,  seu 
ejns  dogmata.  Notum  est  autem,  quod, 
sicut  omnes  calbolici  toto  orbe  terrarum  in 
doctriua  fidei  et  morum  i^alutarium  con- 
veniunt,  ita  singuli  alios  omnes,  qua  qui- 
dem  paite  tales  sunt,  ament  et  in  Deo 
diligant.  Id  quod  de  bacrcticis  intcr  se 
comparatis  dici  non  potest;  ut  qui  non 
minus  alii  ab  aKis,  quam  omnes  simnl  a 
catbolica  veritate  diasentiant.  Quae  data 
est  expositio,  legitur  apud  Venerabilem 
Bedam,  ct  confirmari  potest  per  sequentia 
Apostoli  verba : 

2.  Propter  veritaiem,  quae  permanet 
in  nobis.  Illud :  propter  veritatem,  re- 
fercndum  est  ad  verbum  :  diligo,  in  prae- 
Cfcdente  sententia  positum;  et  consequen- 
ter  ad  verbum :  diligunt,  in  tertia  illins 
parte  subauditum.  Exponitur  enim  causa 
dilectionis ,  qua  singuli  catbolici  amant 
alios  omnes;  nimirum  ea,  quam  nanc  di- 
ximus,  conformitas  fidei  per  totam  Eccle- 
siam  catbolicam,  quac  in  ea  fuit  semper, 
et  erit  usque  ad  novissimum  mundi  diem, 
juxta  divinas  promissiones  Jes.  59., 
Mattb.  28.,  Joan.  14.  Nam  quod  bic  di- 
citur:  nohis  et  nobiscum,  ex  persona 
universorum  Catbolicorum  dictum  est. 
Et  baec  Catbolicorum  inter  se  dilectio  ac 
redamatio  est  illa  pbiladelpbia,  ille  f.mor 
fraternitatis,  qui  in  omuibus  vere  catboli- 
cis  reperitur;  etiamsi  fortassis  caritatem 
illam  stricti  nomini.s,  quae  amicos  Dei 
constituit,  non  babeant;  veluti  si  sint 
extra  statum  gratiae.  De  bac  pbiladel- 
pbia  non  semel  nobis  loqtiuntur  Apostoli, 
Rom.  12,  10.;  Hebr.  13,  1.;  1  Pctr.  1, 
22.,  cap.  2,  17.,  cap.  3,  8. 

3.  Sit  vnbiscum  gratia,  misericordia, 
pax  etc.  His  verbis  B.  Joannes  una  ea- 
dezcquo  opera  ct  salutationem  ponit  (non 


illam  vulgarem,  sed  Apostolo  dignam,  et 

aliis   quoque    Apostolis    in    Epistolarum 

exordio  usitatam,  Paulo  scilicet  passim, 

Petro  in  sua  utraque,  et  Judae  in  sua), 

et  adversus  baereses  tunc  grassari  inci- 

pientes,  Cbristi  Domini  tamquam  unige- 

niti   Filii  divinitatem  et  cum  Patre  ae- 

qualilatem  ante  omnia  declarat,  ac  tam- 

quam  fundamcntum  ponit;  utpote  a  quo 

Cbristo  non  minus ,  quam  a  Deo  Patre, 

exspectanda   sint  dona  salutaiia.    Quae 

quidem  dona  Apostolus  fidelibus,  ad  quos 

scribit,  bic  exoptat  ista:   Gratiam,  mise- 

ricordiam  et  pacem.  De  quorum  distin- 

ctione  boc  breviter  dixisse  8ui£ciRt,  quod 

grotia  est  quodvis  Dei   beneficium  gra- 

tuitum,  couducens  ad  salutem  aeternam; 

misericordia  est  boc  ipsum  beneficium, 

quatenus  in  miseros  a  Deo  confcrtur,  et 

miseriae    sublevandae    destinatur;    pax 

idiotipmo  Hebraeo  generaliter  significat 

salutem ,  sive  animi,  sive  corporis,  sive 

praesentis  vitae,  sive  futurae.  Hic  tanien, 

Labita  ratione  ejus,  qui  scribit,  convenit 

intelligere  salutem  animae,  quae  incboa- 

tur  in  bac  vita,   et  perseveiantibus  in  ju- 

stitia  durat  in  aeternura.  Eadera  baec  tria 

commemoravit,  et  plane  eadem  salutatione 

usus  est  Paulus  Apostolus  initio  posteri- 

oris  ad  Timotb. 

Qaod  in  fronte  bujus  versus  legitur: 
Sit  vobiscum,  Graece  est  per  futurum  in- 
dicativi :  erit,  eotat ;  sed  notnm  est,  illius 
modi  futurum  saepe  poni  pro  modo  im- 
perativo  seu  deprccativo.  Item  Graeci 
codices  bic  babeat:  nobiscum;  quidam 
tamen  nostrae  lectioni  consentiunt,  ha- 
bentes:  u/iuiv. 

A  Deo  Patre,  et  a  Christo  Jesu,  Filio 
Pairis  in  veritate  et  cariiate.  Illud, 
quod  iu  fine  attexitur:  in  veritate  et  ca^ 
riiate,  am.biguum  est,  utro  pertineat;  an 
ad  illud :  Sit  vobiscum  ;  an  vcro  ad  id, 
Quod  proxime  praecedit:  Filio  Patris. 
Videtnr  autem  rectius  adjungi  ei,  quod 
proxime  praecedit,  ut  qnadam  amplifica- 
tione  slgnificetur,  quod  Cbristus  sit  Patri 
consubstantialis ;  quasi  dicat:  EtaJesu 
Christo,  Filio  Dei  Patris  verissimo  et 
dilectissimo ,   utpote  ejusdem  cum  ipso 

natnrao.  Indicat  potins,  quam  exprimat 
hanc  expositionem  Liraniis  priore  sua 
interpretatione.  Praeter  hanc  autcm  sunt 
duae  aut  tres  aliae,  minus  probabi- 
les,  quas  omittimua ;  una  apud  Oecnme- 
ninm,  reliquae  apud  Liranum  et  Tho- 
mastrum. 

4.   Gavisus  sum  valdcy  quoniam  in- 
veni  de  filiis  tuis  ambulantes  m  veritate, 
sicut    mandatum    accepim^^is   a  Patre. 
Aggrediiur  Apostolus   hortari   mulierem 
istam  nobilem  Christianam   et  filios  ejus, 
ut  in  recta  de  Christo  fide  constanter  per- 
maneant,   atque   in  vera  erga  Deum  et 
proximos  caritatc.  Praemittit  autem  buic 
exhortationi  laudem  eorum,  ut  qui  hacte- 
nus  in  fide  et  Cliristiana  caritate   persti- 
tissent.  Verura  hanc  ipsam  laudem  nou 
laudationis  forma,  sed  suae  congratula- 
tionis,  et  tacitao  ad  Deum  gratiarum  ac- 
tionis  specie  proponit.    Id   quod  piis  et 
prudentibus    faciendum    est,    dum    alios 
laudant,  ut  neque  tentationem  superbiae 
iis  creent,  neque  divina  beneficia  homini- 
bus ,   Deo   praeterito ,   adscribant.    Dicit 
ergo:   Gavisus  sum  valde,  utique  gaudio 
spiritali,  gaudio,  quod  sit  in  Domino,  ut 
Apostoli  solent  loqui,  id  est,  gaudio  de 
beneficiis  Domiui,  cum  anirao  gratias  illi 
pro    eis    agendi.    Et    haec   gaudii    istius 
materia  veibis  proximis  exponitur:  Quo- 
niam ,    seu   quod  inveni  de  filiis  tuis 
amhulantes  in  veritate. 

Qnod  ait :  de  filiis  tuis,  indicare  vide- 
tur,  nou  omnes  ejus  filios  fuisse  Christia- 
nos;  et  nihilominus  Apostolus  de  pau- 
corum  illorum  conversione  sibi  et  Domi- 
nae  illi  gratalatur,  Deoque  agit  gratias, 
docens  suo  exemplo,  nobis  idem  esse  fa- 
ciendum.  Ambulantes  in  veritate.  Is  sic 
ambulat,  qui  in  via  recta  progreditur; 
quod  fit  a  mortalibus  per  profcctum  fidei 
et  caritatis.  Monent  hoc  Didymus,  Oecu- 
menius  et  alii. 

In  veritate.  Veritas  hie  recte  intel- 
ligitur  generaliter,  ut  comprehendat  veri- 
tatcm  vitae  ac  morum  nou  minus,  quam 
veritatem  fidei.  Utrorumque  enim  veri- 
tate ,   id   cst,   sinceritate   ac  integritate. 


et  ntraquo  haec  sinceritas  seu  integritas 
passim  in  Scriptura  verilas  nominatur; 
ut  cui  nihil  falsi,  ficti,  simulati,  fucati  sit 
admistum:  Significat  ergo,  fijioe  ejus  nou 
solum  fuissc  Christianos,  sed  etiam  bonos 
Ohristianos. 

Sicut  mandatum  accepimus  n  Patre, 
Ambulare  seu  mauere  in  veritale,  de  qua 
nuuc  dictum   est,   nobis  mandavit  Dcus 
Pater,  tum  [«cr  legem  naturalem.  tum  per 
leges    suas    positivas,    quas    pcr    ipsum 
Cbristum    nobis     promulgavit     hominem 
factum.  Eac  leges  sunt  praecepta  fidci, 
praecepta  caritatis  omniumque  virtutnm 
saluti  necessariaram.  CJuo  pertinent  haec 
et  similia  Scripturarum  loca:   Creditis  in 
Deum  ;  et  in  me  credite,  Joan.  14.  Qui 
non  credit  in  Filium  Dei,  jam  judica- 
tus  esi,  quia  7ion  credidit  in  nomine 
Unigeniti  Filii  Dei,  Joan.  3.  Iiem:  Di- 
liges  Dominum   Deum    tuum    ex   toto 
corde  tuo  etc,  et  proximum  tuum  sicut 
te  ipaum,  Malth.  22.,  desumptum  ex  ve- 
tere  Scriptura.  DUigite  inimicos  vestros ; 
benefacite  his,  qui  oderunt  vos,  Matth. 
5.  In  summa:  Siquis  diligit  me,  man- 
data  mea  servabit,  Joan.  14. 

Ostendit  hic  versus,  quanto  spirituali 
gaudio  omncs  veri  Christiani,  in  primis 
ii,  qui  praesunt,  cxsultent  de  recta  fide, 
de  bona  vita  suorum  in  Christo  filiorum, 
ac  omnino  suorum  proximorum ,  deqne 
ojus  constantia.  Hinc  nimirum  Paulus 
Apostoius  dicebat  1  Thess.  1.:  Vos  estis 
gloria  nostra  et  gaudium,  et  Phil.  4.: 
Fratres  mei  carissimi  et  desideratissimi, 
gaudium  meum  et  corona  mea,  sic  siate 
in  Domino. 

5.  Et  nunc  rogo  te,  Domina  etc.  His 
verbis  est  cohortatio  ad  Christianam  ca- 
ritatem  continuandam  inter  fideles  rau- 
tuo,  quum  undique  tot  insurgerent  adver- 
sarii  et  persecutores  Christianismi. 

Rogo.  Sic  loquitur,  ut  efiicacius  per- 
moveat,  dum  is  rogat,  cnjus  erat  hortari 
et  monere.  Simile  fecit  Paulus  Aposto- 
lus  2  Cor.  5.  fin.,  ad  Philem.  vers.  9.  et 
alibi. 

Domina.  Ad  illam  quidem  hic  sermo 

fideles  intelliguntur,  qni  ad  eam  attine- 
bant;  filii  ejus  vel  in  primis,  de  quibus 
vers.  1.  et  4.  Unde  in  sequentibus  ad 
sermonem  pluralem  reditur  vers.  6.  8. 
et  10. 

Non  tamquam  mandatum  novum 
scribens  tihi.  Hoc  apponit,  ait  Oecume- 
nius,  ut  ostendat,  id,  ad  quod  hortatur, 
neque  peregrinum,  neque  insolitum  ipsis 
esse,  neque  dlfficile.  Ab  initio  euim,  quo 
facti  fueraut  Cbristiani,  Dei  dono  didi- 
cerant  et  assueveraut  araare  Christianam 
fratcrnitatem,  imo  omues  homines,  etiam 
inimicos.  Quare  praeceptum  dilectionis 
proximorura  his  non  erat  novum.  Imo 
sensu  quodam  recte  dicitnr  plane  non 
esse  novum;  ut  dictum  fuit  ad  1  Epist. 
cap.  2.  vers.  7.,  ubi  eadem  iisdera  paene 
verbis  sententia  est.  Videtur  enim  prima 
fronte  esse  contrarium ,  quod  Dominus 
ait  Joan.  13.:  Mandatum  novum  do 
vohis,  ut  diligatis  invicem,  sicut  dilexi 
vos.  Imo,  quod  Apostclus  ipse  subjicit 
cap.  illo  2.  V.  8. :  Iterum  mandatum  no- 
vum  scriho  vohis,  quasi  dicat:  Negavi, 
mandatnm  esse  novum,  quod  vobis  scribo 
de  sincera  carilate  diligendis  proxi- 
mis;  e  diverso  tamen  recte  dicitur  esse 
novum. 

Quo  pacto  autem  haec  concilianda 
sint,  Salvator  insinuat  verbis  illis,  qnae 
superioribiis  suis  Joan.  13.  attexit,  in- 
(^uiens :  In  hoc  cognoscent  omnes,  quod 
discipuli  mei  estis,  si  dilectionem  ha- 
hueritis  ad  invicem.  Nimirum  manda- 
tum  de  dilecti(»ne  proximorum,  etiam  ini- 
niicorum,  est  institutione  sua  antiquis- 
siraum,  ortnra  cum  ipsa  natnra  hominnm 
et  angelornm,  utpote  pertinens  ad  legem 
naturalem ;  repetitum  duntaxat  \q^^  po- 
sitiva  divina  septem  posterioribus  prae- 
ceptis  Decalogi,  et  quibusdam  eo  perti- 
nentibus;  ut  videre  est  Exodi  23.  in 
princ,  Prov.  25,  21.  et  in  Evangelio.  Est 
vero  idem  hoc  mandatum  novum  et  ctim 
Christianismo  ortnm ,  quoad  generalem, 
publicam  et  manifestam  sui  observatio- 
uem.  Nam  numquam  sic  eluxit  in  ullo 
hominum  genere  aut  coetu  fraterna  cari- 
tas,  ut  in  Ecclesia  Christi  Domini;  ubi 


initio  unusquisque  ChristianuB  ab  aliis 
omnibus  dicebatur  frater ,  unaqnaeque 
Christiana  soror.  Neque  amorem  inimi* 
corum  suorum  ulli  alii  homines  tot  tantis-  m 
que  exemplis  declararunt,  quot  et  quantis  I 
Christiani,  etiam  ethuicis  testantibus  et 
mirantibus ;  ut  est  videre  passim  in  histo- 
riis  sanctorum  martyrura. 

TJt  diligamus  alterutrum.  Qnamvis 
verba  hujus  sententiao  nihil  expresse 
sonent,  nisi  hortationem  ad  perseveran- 
dum  in  caritate,  involvunt  tamen  adhor- 
tationem  ad  permanendum  in  vera  Christi 
fide,  sine  qua  non  est  caritas;  adhorta- 
tionem,  dico,  tunc  necessariam,  haeresi- 
bus  undique  surgentibus.  Quare  Venera- 
bilis  Beda  hoc  h>co  dat  hunc  commen- 
tarium  :  Arguit  hoc  vcrbo  hacreticos,  qui, 
rellctis  his,  quae  ab  Apostolis  audierant, 
nova  dogmata  indncerc  tentabant,  ac  per 
hoc  caritatis  fraternae  foedera  dissipa- 
hant.  Dicit  ergo,  se  neqnaquam  novum 
mandatum  scribere,  sed  hoc  solum  hor- 
tari,  ut  antiqua  fide.s  in  omnibus  et  caritas 
illibata  perseveret.  Sic  Beda.  Quamquam 
hic  commentarius  non  huic  duntaxat  ver- 
sui  quadrat,  sed  simul  sequenti. 

6.  Et  haec  est  caritas,  ut  amhulemus 
secundum  mnndata  Ejus.  Videtur  Apo- 
stolus  sorite  quodam  suam  adhortationem 
eo  dedncere,  ut  ad  eonstantiam  fidei  initio 
Christianismi  acceptae  fideles  istos  ex- 
citet;  qua^^^i  dicat:  Si  salvi  esse  cnpimus, 
est  omnibus  nobis  necessaria  caritas  in 
Deum  et  proximos;  caritatem  in  Deum 
non  habet,  qui  non  obtemperat  mandatis 
ejus ;  inter  caetera  autem  ipsius  mandata 
est  hoc,  ut  permaneamus  in  illis  fidci  dog- 
raatibus  et  morum  praeceptis,  quae  per 
sanctos  Apostolos  Domini  accepimus, 
quum  facti  suraiis  Christiani;  ergo  (sic 
jnngimns  ultiraum  primo)  si  salvi  esse 
vultis,  fidem  ab  initio  per  Apostolos  Do- 
mini  vobis  traditam  retinere  debetis.  Cum 
verbis  recitatis  per  omnia  consentit,  quod 
fuit  1  Joan.  5,  3.,  et  quod  toties  in  Evan- 
gelio  nobis  Dominus  inculcavit:  jS*  guis 
diligit  me ,  sermonem  meum  servabit. 
Qui  non  diligit  me,  sermones  meos  non 

servat.  8i  diligitis  me ,  mandata  mea 
servaie,  Joan.  14. 

Ex  dictis  jam  intelligitur,  quid  sibi 
velit  posterius  hemistichiura  hujus  versus 
6. :  Hoc  est  enim  mandatum,  ut,  quem- 
admodum  audistis  ab  initio,  in  eo  am- 
buletis.  Illud :  enim,  abest  Graecis ;  et 
fortassis  melius  cohaererent  haec  praece- 
deutibus,  ea  vocula  submota.  Eadera  sen- 
tentia  fuit  supra,  1  Joan.  2,  24.  Si  quis 
autem  roget,  ubi  exstet  mandatum  Dei 
de  permanendo  in  his,  quae  ab  initio 
Christiauismi  suntnobistradita,  dicendum 
est,  hoc  in  primis  esse  legis  naturalis. 
Deinde  esse  et  legis  positivae  Christi 
Domini  et  Apostolorum  omnibus  iis  locis, 
quibus  declaratur  uecessitas  verae  fidei 
ad  salutem  obtinendam.  Dicta  sunt  non- 
nnlla  ad  vers.  4.  Haee  possunt  addi :  Qui 
non  crediderit,  condemnabitur,  Marc. 
16.  Corde  creditur  ad  justitiam,  Rom. 
10.  Sine  fide  impossibile  est  placere  Deo, 
Hebr.  11. 

7.  Quoniam  multi  seductores  exierunt 
in  mundum,  qui  non  confitentur,  etc. 
Hic  in  particulari  commemorat  Apostolus, 
a  quibus  haeresibus  et  haereticis  tunc 
grassantibus  debeant  sibi  cavere  fideles 
hi,  quibus  scribit;  et  eadem  est  ratio  de 
quibusvis  aliis,  quoniam  bonum  est  ex 
integra  causa,  malum  ex  singulis  defe- 
ctibus,  ut  ait  S.  Dionysius  de  divin.  nom. 
cap.  4.  part.  4.,  et  ex  eo  saepe  repetit  B. 
Thomas.  Ita  fit,  ut  ad  amissionem  fidei 
Catholicae,  et  consaquenter  salutis  aeter- 
nae,  sufficiat,  vel  unam  haeresira  tennisse ; 
quare  omnes  oranino  vitandae  sunt. 

Porro  haeresis,  adversus  quam  specia- 
liter  istos  hoc  loco  munit  Joannes  Apo- 
stolus,  erat  Basilidis  et  gregalium  ipsius, 
qui  docebant,  Christum  non  apparuisse 
in  vera  humana  natura,  sed  duntaxat  in 
spectro  seu  phantasmate.  Diximus  hoc 
etiam  superius,  in  argumento  hujus  Epist. 
ot  ad  V.  8.  cap.  5.  Epist.  1.  Diximus  au- 
tem  ex  Tertulliano  de  praescript.  cap. 
46.,  et  ex  S.  Epiphanlo  haeresi  24.  paulo 
post  init  Quam  stnltissimam  impieta- 
tem  postea  resorbuit  Manes,  unde  Mani- 
chaei. 


Multi  seductores,  Graece  est  TtXavot, 
vocabulum  Latinis  etiam  tritum ,  quod 
significat:  Impostores,  deceptores.  Sed 
hi  non  in  re  vulgari  deceptores  erant, 
verura  in  negotio  sempiternae  salutis. 

Exierunt  in  miindum.  Graece  est: 
Ingressi  sunt;  sed  eodem  redit,  eo  quod 
dicitur:  in  mundum.  Sensus  igitur:  Multi 
perniciosissimi  hostes  salntis,  impii  de- 
ceptores ,  grassantur  per  mundum ,  cir- 
cumvolant  omnes  et  omnia. 

Quam  vero  impietatem  haberent  et 
docerent,  exponit  dicens :  Qui  non  con- 
fitentur ,  Jesum  Christum  venisse  in 
carnem.  Codices  Graeci  habent :  in  carne, 
et  ita  legitur  etiam  in  nostris  libris  1 
Joan.  4,  2.;  sed  sensus  eodem  recidit, 
hic  nimirum :  Qui  negant,  Jesum  veram 
carnem  veramque  humanam  naturam  as- 
sumpsisse,  et  in  ea  inter  mortales  fnisse 
versatum,  passum  denique  et  mortuura. 
Quae  haeresis  toUit  funditus  rederaptio- 
nem  humani  generis.  Non  enira  snmus 
Deo  Patri  reconciliati,  neque  pro  peccatis 
hominura  est  ei  satisfactura,  si  Jesus  non 
est  pro  nobis  in  vera  carne  passus  et 
mortuus.  Dixit  inter  alios  ea  de  re  S. 
Leo  Pontifex  Serm.  4.  de  nativ.  Doraini, 
item  8.  ac  10.,  et  prolixe  Serm.  4.  de 
Epiphan. ;  iternm  Serm.  12.  ac  15.  de 
pass.  Domini. 

In  carnem.  Filium  Dei  venisse  in  car- 
nem,  est,  eum  humanam  naturam  assum- 
psisse.  In  carne  eundem  venisse,  est, 
ipsum  in  seu  cum  humana  natura  assum- 
pta  fuisse  in  hoc  mundo  conversatum. 

Hic  est  seductor  et  Antichristus.  Quod 
pluraliter  dictum  fuerat,  refert  singulari- 
ter,  significans,  se  de  toto  genere  istius 
haereseos  loqui,  ut  magis  emphatica  sit 
oratio.  Quo  facit  etiam  articuluB,  Graece 
utrique  nomini  additus:  Hic  est  ille  se- 
ductor  et  ille  Antichristus.  Sensus:  Qui 
talis  est,  ut  neget,  Jesum  Christum  ve- 
nisse  in  carne,  is  est  irapostor  ille  perni- 
ciosissiraus,  fallens  homines  in  negotio 
sempiternae  salutis ;  idera  est  sceleratus 
ille  Antichristus,  magni  Antichristi  insig- 
nis  praecursor,  ipse  quoque  scelere  suo 
Antichristus ;  utpote  non  vulgaris  Christi 

adversarius,  baeresim  spar^ens,  quae  di- 
recto  Christum  ipsnm  oppngnat,  dum 
adirait  ei  veram  hnmanam  naturam ;  imo 
nec  divinam  Christo  relinquens  naturam, 
quem  facit  simulatorem,  et  in  facto  men- 
dacem  (quod  Deo  nou  potest  convenire), 
dum  ait,  simnlatam  duntaxat  hnmanita- 
tem  habuisse;  omniaque,  qnae  visus  est 
facere  aut  pati,  duntaxat  simulasse. 

Observanda  est  hoc  loco  incredibilis 
haereticorum  impndentia ,  qni  Christum 
non  habuisse  veram  humanam  carnem, 
sed  tantummodo  phantasma  fnisse,  ande- 
bant  docere,  viveute  adhuc  Joaune  Apo- 
stolo,  qui  unus  fnerat  duodecim  doraesti- 
corum  ipsiue,  qui  super  pectus  ejus  in 
novisaima  coena  recnbaerat,  qui  crncifixo 
et  morienti  adstiterat,  qui  resuscitatnm 
viderat.  Et  qnid  non  audebit  impudentia 
aliorum  haereticorum ,  sive  in  doctrina, 
sive  in  facinoribus?  Quanto  autem  suo 
malo  hi  fideles  foreut  haereticorum  do- 
ctrinam  suscepturi,  Apostolns  eos  docet 
duobus  versibus  sequentibus. 

8.  Videte  vosmet  ipsos,  ne  perdaiis, 
guae  operati  estis.  Confirmat  enim  suam 
adhoitatiouem  argnmento  ducto  ab  incom- 
modis,  quae  iis  sint  eventura,  si  non  ac- 
quiescant;  perdituros  nimirum  eos  salu- 
tem,  et  aeternam,  ct  praesentem.  De  ae- 
terna  hoc  dicit  isto  versn,  de  praesente 
V.  9.  Ait  ergo :  Videte  vosmet  ipsos,  id 
est:  Cavete  vobis;  vos  ipsos  circumspi- 
cite;  agite  circumspecte.  Vult  autem 
Apostolus  istos  fideles  monere,  nt  etiam 
atque  etiam  sibi  caveant,  ne  ab  his  im- 
postoribus  seducantnr  in  illam  nefariam 
hacresim,  qua  dicitur  Christus  siraula- 
crum  dnntaxat  hominis  fuisse,  non  verus 
homo.  Eadem  vero  ratio  est  de  qualibet 
alia  haeresi,  aut  schismate,  ut  supra  di- 
ctum  est. 

Ne  perdatis,  quae  opernti  nstis.  Hoc 
cst,  ne,  quidquid  hactenus  in  vera  Christi 
fide  bonorum  operura  fecistis,  id  omne 
fiat  vobis  inutile,  cassum  et  inane,  si  a 
Catholica  fide  excideretis. 

Sed  ut  mercedem  plenam  accipiatis. 
Mercedem ,  utique  eorum ,  quae  bene 
operati  estis.  Quod  vero  adjicitur :  ple- 


nam,  non  ideo  apponitur,  ut  significetur, 
eos,  si  non  pcrseveraverint  in  fide  et  cari- 
tate,  habituros  nihilominus  priorum  bo- 
norum  operum  aliquantam  mercedem ;  id 
enim  falsum  esse,  docent  Scripturae  Ezech. 
18,  24.,  et  repetitur  cap.  33,  13.  18.  et 
Eccles.  9. :  Qui  in  uno  peccaverit,  multa 
bona  perdet.  Sic  etiam  Jacobas  cap.  2. : 
Quicumque  totam  legem  servaverit,  of- 
fendat  autem  in  uno,  factus  est  omnium 
reus.  Quin  et  hoc  ipso  loco,  parte  pro- 
xime  praecedente,  absolute  dicitur:  Ne 
perdatis,  quae  operati  estis.  Istud  ergo: 
plenam ,  apponitur  tamquam  epitheton 
illius  mercedis ;  ut  ex  adverso  amplifice- 
tur  magnitudo  detrimenti,  quod  sint  ac- 
cepturi,  si  non  perseverent.  Ut  eensus  sit: 
Ne  vobis  fiaat  cassa  et  inania,  quae_hac- 
tenus  bene  egistis ;  sed  ut  a  Deo  illo- 
rum  respectu  accipiatis  coelestem  illam 
mercedem  plenam  et  copiosam,  qnae  ro- 
posita  est  fideliter  Deo  usque  in  finem 
adhaerentibus.  Ad  eum  modum  Salvator 
inqniebat  suis,  pro  fide  ant  justitia  per- 
secutionem  passnris:  Mercts  vestra  co- 
piosa  est  in  coelis.  Est  eadem  locutio  in 
libello  Ruth.  2,  12. 

Ex  hoc  igitur  versu  toto  tria  ant  qua- 
tuor  colligi  possunt  Theologica  dogmata. 

Primum  est,  opera  bona  per  Spiritum 
Dei  facta  mercedem  apud  Deum  mereri. 

Alterum ,  posse  amitti  caritatem,  om- 
niaque  priora  bona  morita  fieri  inania. 

Tertium,  non  esse  absolute  verum, 
qnod  nonnulli  solent  dicere:  Nullum  opus 
bonnm  manere  irremuneratam  a  Deo.  Re- 
futatur  euim  per  illud  quoque  Apostoli 
Gal.  3.:  Tantn  passi  estis  frustra?  Si 
tamen  frustra.  Confer  S.  Thomam  3.  p. 
q.  89.  art.  4.  ad  2.  et  Suppl.  q.  14.  art. 
4.  ad  1. 

Quartum,  non  esse  vitiosum,  si  justus 
bene  operetur  intuitu  aeternae  mercedis. 
Certe  enim  operanti  licet  eara  intueri, 
quam  Spiritns  Sanctus  per  Scripturas 
suas  ei  proponit,  ut  hoc  loco. 

Illud  adjicieudum,  plerosque  Graecos 
codices  ista :  Ne  perdatis,  quae  operati 
estis,  et  illud :  accipiatis,  legere  per  pri- 
mam  persouam;   tametsi  Robertus  q^ua- 

tuor  vidit  antiquos,  qui  consentiant  no- 
stro  interpreti ,  reddenti  secundam.  Ve- 
rum  sensus  eodem  redibit,  si,  quod  per 
primam  personam  legitur,  credamus  Apo- 
stoinm  protulisse  figura  Coramunionis, 
qua  in  rebus  odiosis  aut  tristibus  solemus 
uti,  et  saepe  utuntur  sacri  scriptores.  Ve- 
lut  ad  Gal.  3.:  Priusquam  veniret  fides, 
sub  lege  custodiebamur  conclusi  etc,  et 
cap.  4. :  NoSy  cum  essemus  parvulij  sub 
elementis  mundi  eramus  servientes.  Ita 
et  Gal.  5.  in  fine  et  alibi  saepe.  Sunt 
exempla  complura  in  1  B.  Joan.  Epist. 
Haec  expositio  videtur  expeditissima,  et 
ab  Oecnmenio  indicata,  qnatenus  per  se- 
cundam  personam  exponit,  quae  in  textu 
legit  per  primam:  Similis  personae  mu- 
tatio  est  1  Joan.  2,  28.  Proximo  deinde 
vcrsu  confirmat,  quod  nunc  dixit,  perdi- 
turos  omnia,  nisi  in  fide  Cbristi  perseve- 
rent,  inquiens: 

9.  Omnis  f  qui  recedit,  et  non  per^ 
manet  in  doclrina  Christi.  Recedit, 
sensJim  bene  expressit  interpres,  etiamsi 
vox  Graeca  vel  praeferire ,  vel  trans- 
gredi  significet,  6  TtapaPatvojv.  Quod  aa- 
tem  nonnulli  libri  Latini  habent:  prae- 
cedit,  vitiosum  est.  In  doctrina  Christi. 
Genitivus  Christi  active,  an  passive  sit 
exponendus,  quaeri  potest.  Illo  modo 
vocatur  doctrina  Christi,  quam  Christus 
tradidit,  quam  Christus  docet;  hoc 
modo,  quae  de  Christo  traditur,  seu 
qua  Christus  docetur.  Apparet  autem, 
Didymum ,  et  evidens  est,  Oecume- 
nium  active  intelligere;  id  quod  toti 
eententias  videtur  aptius.  Quamquam 
et  alter  intellectus  verissimus  est,  nec 
male  cohaeret.  Sensus  ergo  est:  Quicum- 
que  doctrinam  a  Christo  Domino  nobis- 
cum  in  terris  versante  traditam  (cujns  una 
pars  est  de  veritate  utriusque  naturae  in 
Christo),  et  quam  is  per  Apostolos  suos 
eorumque  subaidiarios  et  successores  toto 
orbe  praedicari  jussit,  semel  receptam 
postea  deserit,  is  Deum  non  habet;  id 
est,  ei  Deus  neque  per  gratiam  adoptio- 
nis  sese  veluti  donat  et  conjungit  iu  hac 
vita,  ncqne  pcr  gloriam  sese  illi  est  da- 
tums  in  futura.  Quibus  ?erbis  innuitur, 


tali  homini  nihil  esse  exspectandum,  nisi 
sempiternum  interitum. 

Contra  autem :  Qui  permanet  in  do" 
ctrina  Christi,  (addunt  Gracci  codicas, 
noster  ex  praecedentibus  subaudit),  hic 
et  Patrem,  et  Filium  habet.  Nunc  qui- 
dem  per  graiiam  justificationis  et  ado- 
ptionis ;  habiturns  autera  in  altero  sae 
culo,  per  beatificationem,  quae  cst  gratia 
consummata.  Consonat  haec  sententia 
cum  illa  Salvatoris  Joan.  14.:  Si  quis 
diligit  me,  sermonem  meum  servabit,  et 
Patermeus  diligct  eum,  etc.  Significatur 
autem  per  haec  Apostoli  verba,  Patris  et 
Filii  eadem  individua  substantia,  «t  hic 
admonent  Didyraus,  Beda,  Oecumenius; 
et  idem  judicium  est  de  Spiritu  sancto, 
iicet  is  hic  non  exprimatnr;  exprimitur 
enim  alibi  ad  ejusdcm  rei  declarationom. 

10.  Si  quis  venit  ad  vos,  et  hanc  do- 
ctrinam  non  adfert,  etc.  Couclusio  est 
ex  duobus  versibus  praecedentibus  8.  et 
9.  deducta,  sed  explicata.  Dixerat  enim 
Apostoius:  Videte  vosmet  ipsos;  id  nunc 
apertius  explicatur,  ut  intelligant  fideles, 
quanto  studio  cavero  sibi  debeant,  ne  se- 
ducantur  ab  haereticis ;  tanto  scilieet,  ut 
cum  illis  nihil  habeant  commercii.  Dicit 
ergo :  Si  quis  venit  ad  vos,  et  hanc  do- 
ctrinam  non  adfert.  Hanc  doctrinam, 
Christi  nimirum ;  nam  id  hic  subauditur 
ex  duobus  proxime  praecedentibus  ver- 
sibus.  Non  adfert,  figuratus  est  sermo, 
quo  minus  dicitur  et  plns  intelligitur. 
Sensns  est:  Qui  hanc,  quam  Apostoli  vo- 
bis  annuntiarunt,  Christi  doctrinam  aver- 
sa'ur,  impngnat;  nec  enim  est  mens  Apo- 
stoli,  ut  omnem  eum  sine  exceptione  vi- 
tent,  domoque  excludant,  qui  veram  de 
Christo  doctrinum  non  tenet,  veluti 
ethnicum  quempiam ,  qui  Evangeliura 
Christi  nondum  audivit;  sed  loquitur  de 
haereticis,  quos  designaverat  sub  noraine 
seductorum  et  antichristorum,  v.  7.  Si 
quis  igitur  talis  venit  ad  vos ,  eive 
taraquam  amicus,  sive  taraquam  vos 
docturus ,  sive  quocumque  alio  co- 
loro.  Nam  varios  praetextus  haeretici 
assumunt,  quibus  adeant  domos  eorum, 
quos  cupiunt  seducere;  habentes  in  more 

circmncursare  ,^j  et  penetrare  domos  ad 
perdendas  animas,  2  Tim.  3.  et  2  Pet. 
2.;  itemque  in  Epist.  B.  Judae  eorum 
tales  mores  et  studia  describuntur,  sicut 
et  in  Epist.  ad  Tit.  cap.  1. 

Nolite  recipere  eum  in  domum.  Quan- 
tumvis  domus  vestra   soleat  pateie  pau- 
peribus  peregrinis,  vel  Christi  servis.  Nam 
quod   idem  hic  Apostolus  commendat  in 
Cajo,  Epistola  tertia,  id  etiam   istos  fa- 
cere  solitos,  non  est  ambigendum.   Quid 
autem,  si  qui&piam  talis  irrepsisset  in  do- 
mum  alicujus  eorum ,    antequam  fuisset 
notus?    Manifestum    est.    quid    eo    casu 
Apostolus  fieri  voluisset;  statim  scilicet 
hominem  dimittere,   postquam  fuisset  de- 
tectus.    Est  euira  eadem  ratio.  Nec  hoc 
satis  est,  si  exchidatur  vel  ejieiatur  domo ; 
sed  ;  Nec  Ave  ei  dixeritis,   Dicere  alicui 
Ave  f   est  eum  salutare,    seu  ei  precari 
salutem.  Pro  illo  enim,   quod  nos  habe- 
mus :  Ave,  Graece  est:  yaipev^,  gaudere. 
Est  autem  idem,  optare  alicui  gaudium, 
quod  optare  ei  salutem,   dicere  illi :  Ave, 
Vale,  Salve.  His  enim  modis  Latiui  sa- 
lutem   alicui  precantur,  sive  in  principio, 
sive  in  fine  congressus.    Ergo  his  verbis 
Apoetolus  Domini  idem  jubet  de  haere- 
tico,  quod  ipse  Dominus  de  fratre  in  Ec- 
clesiam  rebelli,  Matth.  18. :  Si  frater  tuus 
abs  te   ad  Ecclesiam  delatus,   eam   non 
audierit,  sit  tibi  sicut  ethnicus  et  publi- 
canus.  Id  cst,  habeas  illum  eo  loco,  quo 
Judaei    habent    ethnicos    et   publicanos, 
vitando  scilicet  illum,  nec  commuuem  in- 
ter  homines   salutationem    illi   offerendo 
aut  reddendo;   sicut  Judaei   ethnicos   et 
pnblicanos  adeo  vitabant,    ut  ne   saluta- 
rcnt  quidem.  Jnbet   itaque  hic  fidelibus 
Apostolus,  ut  haereticum  ne  salutent  qui- 
dem  ;  et  pro  ratione  addit : 

11.  Qui  enim  dicit  illi:  Ave ,  com- 
municat  operibus  ejus  malignis.  Nam, 
ait,  qui  illum  salvare  jubet,  qui  ei  salu- 
tem  dicit,  fit  particeps  peccatorum  ejus. 
Loquitur  Apostolus  de  omnibns  quidem 
ejus  peccatis ;  sed  potissimum  et  directe 
de  illis  operibus  ejus  malis,  quibus  cona- 
tur    destruere    doctrinam    Christi.     Nam 


hanc  in  eo  qualitatem  spectat,  dnm  ait : 
Et  hanc  doctrinam  non  adfert. 

Et  sane,  quae  hoc  loco  Apostolus  ver- 
bis  praecepit,  etiam  factis  monstravit. 
Cum  enim  quodam  tempore  Ephesi  bal- 
neas  lavandi  causa  ingrederetur,  videret- 
que  ibi  lavantem  Cerinthum  haeresiar- 
cham,  continuo  exsiluit,  et  illotus  disces- 
sit,  exelamans :  Fugiamus  hinc ,  ne  et 
balneae  ipsae  corruentes nos  opprimant, 
in  quibiis  lavatur  Cerinthus,  hostis  ve- 
ritatis.  Retulit  hoc ,  tamquam  a  Poly- 
carpo ,  discipulo  B.  Joannis,  acceptum, 
Irenaeus  lib.  3.  cap.  3.,  et  ex  eo  Eusebius 
hist.  3.  cap.  22.,  atque  Theodoretus  lib. 
2.  de  haereticorum  fabuHs.  Tametsi  S. 
Epiphanius.  fortassis  levimemoriae  lapsu, 
pro  Cerintho  Ebionerr.  nominet  haer.  30. 
Fieri  potest,  ut  simul  essent  in  balneis 
Cerinthus  et  Ebion,  socii  errorum,  ut  cou- 
jectat  Baronius,  Tomo  1.  Anno  Christi 
74.  §.  9.  De  ipso  Polycarpo  idem  Ire- 
naeus  ibidem  haec  recitat:  Ipse  Polycar- 
pus  Marcioni,  aliquando  sibi  occurrenti, 
et  dicenti :  Cognosce  nos,  respondit:  Cog~ 
nosco  te  primogenitum  satanae.  Tum 
addit  Irenaeus:  Tantum  Aposioli  et  eo- 
rum.  discipuU  habuerunt  timorem,  ut 
neque  verbotenus  communicarent  ali- 
cui  eorum,  qui  adulteraverant  veri- 
tatem. 

Atque  haec  ad  qualeracumque  horum 
Apostoli  Joanuis  verborum  sufficere  po- 
terant  explicationem ;  sed  expedit  paulo 
distinctius  declarare,  quae,  et  quo  animo, 
vel  quibus  aliis  circumstantiis  facta  cum 
haereticifi  conversatio  sit  prohibita  Ec- 
clesiae  filiis;  et  quo  jure,  quave  ratione 
sit  prohibita. 

Igitur  hominem  haereticum  hospitio 
recipere,  vel  etiam  salutare  duntaxat,  fa- 
vorehaereseos,  est  peccatum  contra  Deum 
ac  Dei  cultura,  lege  naturali  prohibitnm. 
Et  eo  casu  est  manifestum,  quod  locum 
habeat  ratio  ab  Apostolo  allata :  Qui 
eum  salutat,  fleri  participem  peccatO' 
rum  ejus.  Ponitur  enim  favere  haeresi. 

Qui  autem  non  favore  baereseos,  sed 
tamen  cum  periculo  seductionis  sui,  fa- 
miliariter  versatur  cum  haeretico  alicjuo, 


IN  EPISTOLAM  II.  BEATI  JOANNIS.    VERS.  11. 


793 


18  similiter  peccat  in  legem  naturalem, 
qua  jubetur  unusquisque  vitare  pericu- 
lum  animae  suae;  et  in  hunc  quoque 
quadrat  ratio  allata  ab  Apostolo:  Qui 
dicit  illi:  Ave,  communicat  operibus 
ejus  malignis.  Nam  talis  in  hoc  consentit 
et  cooperatur  haeretico,  quod,  sicut  ille 
pericuhim  quaerit  animis  eorum,  quibus- 
cum  versalur,  sic  iste  suae  ipsius  animae 
periculum  creat  una  cum  illo,  dura  cum 
eo  conversatur. 

Quod  si  neutrum  eorum ,  quao  dicta 
snnt,  adfuerit  (quamquam  non  facilc  sibi 
quisquam  debet  persuadere,  nuUum  ipsi 
ex  contubernio  haereticorum  imminere 
periculum;  meretur  enim  a  Deo  deseri, 
qui  eos  nou  vitat),  tum  periculum  saltem 
est  scandali  infirmorum  ex  familiari  ali- 
cujus  Catholici  cum  haeretico  quopiam 
conversatlone.  Infirmorum,  dico,  sive  Ca- 
tholicorum,  siveabhaereticis  seducfcorum. 
Praebelur  enim  hujusmodi  facto  infirmis 
Catholicis  occasio  minus  male  de  haeresi 
et  haereticis  sentiendi ;  similiter  autem 
et  his,  qui  seducti  quidem  sunt  ab  hae- 
reticis,  sed  nondum  in  haeresi  sunt  perti- 
naces,  praebetur  occasio,  ut  sine  scrupulo 
progrediantur  in  haeresi,  tandemque  fiant 
obstinati.  Itaque  et  hic  peccat  in  legem 
natnrae,  qua  scandalum  infirmorum  pro- 
hibetur;  et  in  ipso  quoque  locum  habet 
ratio  Apostoli:  Qui  dicit  haeretico :  Ave, 
communicat  operibus  ejus  malignis. 
Haereticus  scandalizat  infirmos;  scanda- 
lizat  et  iste,  qui  cum  eo  exercet  familia- 
ritatem. 

Si  vero  quispiam,  vel  timore,  vel  pu- 
dore  mundano,  agit  familiariter  cum  hae- 
reticis,  et  in  mensa  communi  (exempli 
causa),  licet  ipse  non  sumat  ex  cibis  ec- 
clesiastica  lege  suo  tempore  interdictis, 
tamen  facit,  quae  professioni  fidei  catho- 
licae  repugnant,  veluti  ministrando  hae- 
reticis  carnes,  ipse  tamen  eas  non  come- 
dens,  sed  solum  pisces:  hic  communicat 
operibus  eorum  malignis  in  conculcando 
Ecclesiae  praeceptam,  et  fidei  professio- 
nem  violat,  atque  scandalizat  ipsos  etiara 
haereticos  per  istam  mollitiem ;  licet  for- 


tassis  Ecclesiae  praeceptum  in  corde  suo 
nullo  modo  contemnat. 

Quod  si  aliquis  familiariter  cum  liae- 
reticis  versatur  ex  contemptu  vero  vel 
interpretativo  legis  Apostolicae,  quae  hic 
exstat,  vel  ecclesiasticae,  qua  communio 
cum  excommunicatis  prohibetur,  certis 
casibus  exceptis  (quo  de  negotio  omnes 
Theologi  morales  et  juris  canonici  pru- 
dentes  suis  locis  agunt),  is  delinquit  con- 
tra  legem  etiam  divinam  et  naturalem, 
qua  tenetur  obedire  Apostolis  Christi 
ejusque  Ecclesiae.  Et  in  iHum  quoque 
cadit  ratio  hic  a  Joanne  Apostolo  posita, 
quia  communicat  peccato  haeretici  con- 
temnentis  Ecclesiam,  dum  et  ipse  con- 
temnit. 

Ex  his  omnibus  intelligendum  relinqui- 
tur,  quanto  studio  unusquisque  catholicus 
fugere  debeat  conversationem  cum  hae- 
reticis ;  et  idem  judicium  est  de  lectione 
librorum  ipsorum,  vel  de  haeresi  suspe- 
ctorum ;  quamvis  nulla  esset  alia  causa, 
quam  seductionis  periculum.  Multo  igitur 
magis,  quando  plares  ex  istis  causis  con- 
currunt.  Quibus  et  illa  potest  addi,  salus 
ipsius  haeretici,  ut,  dum  se  vidct  ab  ho- 
minibus  vitari,  pudefactus  ad  Ecclesiam 
redeat.  Hanc  enim  causam  inspectavit 
Paulus,  quando  fratres  propter  minora 
etiam  crimina,  quam  sit  haeresis,  a  prae- 
fectis  Ecclesiae  notatos  ita  vitari  voluit, 
ut  ne  mensam  quidem  communem  cum 
iis  haberent  alii  fideles,  1  Cor.  5.  sub 
finem  et  2  Thess.  3. 

Quaeret  quispiam,  an  igitur  non  liceat 
Catholicis  vivere  in  iis  regionibus,  ubi 
major  pars  est  haereticorum ;  imo  ubi 
haeretici  dominantur,  et  soli  gerunt  om- 
nia  ofBcia  publica.  Item,  an  faciat  contra 
hoc  Apostolicum  praeceptum,  qui  neces- 
sitate  quadam  constringitur  et  cogitur 
habitare  aut  versari  in  eadem  familia  cum 
aliquo  haeretico.  Rursum,  an  nobis  non 
liceat  precari  homini  haeretico  meliorem 
mentem,  aut  eum  in  domum  recipere,  ut 
iHum  doceamus,  et  ab  errore  viae  suae 
convertere  studeamus.  Ad  has  omnes 
quaestiones  respondendam  esl,  Apostoli- 
cum  aut  Ecclesiasticum  praeceptum  tali- 

bns  modis  non  violari ;  fieri  tamen  posse, 
ut  violetur  legis  natnralis  praeceptum  de 
vitando  periculo  seductionis,  et  de  vitan- 
do  scandalo  iufirmorum.  Itaque,  si  sine 
horum  praeceptorum  natnralium  viola- 
tiono,  ista ,  qnae  praeposita  sunt,  fieri 
nenueunt,  facienda  non  esse.  Conferatur, 
quod  Labet  S.  Thomas  2.  sec.  q.  10.  art. 
10.  et  q.  39.  art.  4.  ad  2.  Videautur 
etiam,  quae  sunt  in  hoc  commentario 
ad  illa  Apostoli  Pauli  loca  proxime  al- 
legata. 

Si  roget  quispiam,  au  in  extrema  vel 
arcta  nccessitate  uobis  non  liceat  haereti- 
cum  in  dornum  recipere,  vel  allud  mise- 
ricordiae  opns  in  illum  exercere ,  facile 
apparet,  quid  sit  respondendum;  nempe 
quod  haereticus  non  desiit  esse  ex  nu- 
mero  proxiraorum  nostrorum,  quos  om- 
nes  jubemur  diligere,  sicut  nos  ipsos;  ac 
propterea  esse  ei  praestandnm  of  us  mi- 
sericordiae,  quo  valde  indiget;  sed  inte- 
rim  cavendura  ab  omni  peccato,  peccati 
specie,  peccati  periculo.  Scribitur  philo- 
sophus,  cum  reprehenderetur,  quod  ho- 
mini  improbo  eleemosynam  dedisset,  re- 
spondisse,  non  improbitati  se  dedisse,  sed 
bomini  misero.  Adde,  quod  ista  humani- 
tas  Catholicorum  potest  haeretico  esse 
occasio  resipiscentiae,  Deo  bac  via  salu- 
tem  ejus  operante. 

12.  Plura  habens  vobis  scribere,  nO' 
lui  per  chartam  et  atramentum.  Plura, 
Graece  est:  multa,  ut  et  nos  habemus 
in  fine  Epistolae  tertiae;  quarc  compa- 
rativns,  quem  nos  habemus,  pro  positivo 
est  accipiendus,  ut  fit  saepissime. 

Spero  enim  etc.  Haec  pars  ita  sonat 
Graece:  Sed  spero  venire  ad  vos,  et  os 
ad  08  loqui.  lu  illo  priore  os,  oto/ia, 
quidam  subaudiunt  t6  xaxa^  quod  non 
videtnr  necesse;  sed  per  synecdochen 
locutlonis  utrumque  istud  OTOjuia,  os,  po- 
test  pro  toto  homine  accipi ;  qnasi  dicat : 
Spero,  me  ipsum  ad  vos,  praesentem  ad 
praesentes,  locuturum. 

Ut  gaudium  vesirum  plenum  sit.  Ita 
habent  etiara  Graeci  codices  nonnuili, 
quos  vidit  Robertus:  6|ia)v;  sed  plerique 
habent :    '^/jiu>v.    Verum  id  sensam  non 


variat.  Similia  his,  vel  potius  eadem  sunt 
in  fine  Epistolae  tertiae.  Non  est  antem 
existimandum,  illa  multa,  quae  Aposto- 
lus  in  utraque  Epistola  se  habero  scri- 
benda  dixit,  fuisso  parvi  momenti,  aut 
pertinuissc  ad  res  hujus  saeculi ;  verum 
pertinuisse  ad  animarnm  salutem.  Talia 
enim  demum  eraut  digna  Apostolo  Chri- 
sti ;  et  de  talibus  eum  hic  loqui,  signifi- 
cat  illa  hujns  versus  finalis  clausula:  JJt 
gaudium  vestrum  sit  pJenum ;  gaudium 
utique  spirituale,  qnod  boni  tideles  solent 
capere,  quando  de  fidei  dogmatibus  accu- 
ratius,  pro  suo  captu,  institunntur,  et  ad 
bene  vivendum  cum  Dei  gratia  acrius 
incitantur,  singuli  apposite  ad  suam  in- 
dolem. 

Quare  ex  hoc  loco,  praeter  alios  com- 
plures  ac  praeter  ipsam  rei  evidentiam, 
raanifestum  est,  Apostolos  non  omnia  vo- 
laisse  scripto  committere,  quae  ad  salu- 
tera  pertinentia  vellent  nota  esse  fideli- 
bus;  sed  ranlta  sermone  solo  tradldisse. 
Certe  et  nos,  quae  majoris  sunt  momenti, 
aut  quae  secretiora,  non  solemus  chartis 
comraittere;  sed  coram  diccnda  rescrvare. 
Illud  nemo  negare  potest,  Apostolos,  oc- 
casionibus  exigentibus,  quaedam  abscn- 
tibus  scripsisse,  quae  scripturi  non  erant, 
si  vel  fuissent  praesentes ,  vel  mox  fu- 
turos  scse  sperassent,  uti  hic  de  se  spe- 
rat  B.  Joannes.  Quocirca  si  apud  Corin- 
thios  (exenipli  eausa)  quaestiones  tales 
non  fuissent  exortae;  aut  si  Paulus  Apo- 
stolus  iis  tunc  fuisset  praesens,  aut  panlo 
post  se  iis  adfuturum  existimasset,  nos 
priorem  illam  ad  Corlnthios  Epistolam, 
tam  varia  doctrina  refertam,  non  habe- 
remus.  Et  ita  de  aliis  similibns  censen- 
dum. 

13.  Solutant  te  filii  sororis  tuae  Ele- 
ctae.  Haec  et  similes  salutationes,  quae 
in  literis  Apostolicis  legunlur,  non  sunt 
duntaxat  civiles,  quibus  nimirum  etiam 
Ethnici  corporis  et  remra  externarum 
prosperum  statum  precantuf  alii  aliis ; 
sed  sunt  salutMiones  Christianae,  id  cst, 
iis  Christiani  precantur  aliis  salutem  ani- 
mae,  praesentem  in  primis,  qnae  est  per 
veram  fidem  et  carilatem,  qui  est  statns 

gratiae ;  deinde  futuram,  qnae  est  in  vita 
aeterna.  Cnm  enim  salutare  sit  salutem 
alicui  optare,  liiijusque  bonae  optationis 
signum  aliquod  edere:  Cliristiani,  dum 
Balutant,  eam  certe  salutem  intelligunt, 
quae  ut  ipsis  eolis  est  uota,  ita  solis  est 
cuiae  et  cordi ;  nimirum   veram  animae 


in  Deo  salutem,  per  gratiam  in  praesenti 
saecnlo,  per  beatitudincra  in  futuro.  Ad- 
dunt  Graeci  codices  pro  coronide :  Anien. 
Qua  de  vocula,  quantum  necesse  vide- 
batar,  dictum  est  ad  finem  Epistolae  pri- 
mae,  ubi  nostri  quoque  codices  eam  coo- 
stanter  legunt. 


IN  EPISTOLAM  TERTIAM 

BEATI  JOAOIS  APOnOLI 

GOMMENTARIUS. 


»»»»ti>C3<i3^^^^ 


ARGIMENTUM  HIJUS  EPISTOLAE. 


vyajum ,  cui  tertia  Epistola  scribitur, 
■^postolus  commendat,  quod  rectam  fidem 
^^neat,  eamque  operibus  caritatis  et  mise- 
^^cordiae  exornet;  bortatur,  ut  utraque 
*n  re  constanter  perseveret ,  neque  curet 
aut  prohibitionem,  aut  pravum  exemplum 


Diotrepbis,  qui  Ecclesiae  illi  praeerat,  in 
qua  versabatur  Cajus ;  quin  potius  accen- 
datur  exemplo  Demetrii,  viri  sincere 
Cbristiani,  ab  omnibus  fidelibus  secundum 
Denm  collaudati  ob  rectam  fidem  et  cari- 
tatem. 


EPISTOLA  BEATI  JOA^MS  APOSTOLI  TERTLi. 


Senior  Cajo  carissimo  ^,  quem  ego  diligo  in  veritate.  2.  Carissirae, 
de  omnibus  orationem  facio,  prospere  te  ingredi  et  valere,  sicut  pro- 
spcre  agit  anima  tua.  3,  Gavisus  sum  valde  venientibus  fratribus,  et 
testimonium  perhibentibus  veritati  tuae,  sicut  tu  in  veritate  ambulas. 
4.  Majorem  horum  non  habeo  gratiam,  quam  ut  audiam  filios  mcos  in 
veritate  ambulare.  5.  Carissime,  fideliter  facis,  quidquid  operaris  in 
fratres,  et  hoc  in  peregrinos,  (3.  qui  testimonium  reddiderunt  caritati 
tuae  in  conspectu  Ecclesiae :  quos,  benefaciens,  deduces  digne  Deo.  7. 
Pro  nomine  enim  Ejus  profccti  sunt,  nihil  accipientes  a  gentibus,  8. 
Nos  ergo  debemus  sascipere  hujusmodi ,  ut  cooperatores  simus  veritatis. 
9.  Scripsissem  forsitan  Ecclesiae;  sed  is,  qui  amat  priraatum  gerere  in 
eis,  Diotrephes,  non  recipit  nos.  10.  Propter  hoc,  si  venero,  com- 
monebo  ejus  opera,  quae  facit ,  verbis  malignis  garriens  in  nos;  et 
quasi  non  ei  ista  sufficiant ,  neque  ipse  suscipit  fratres,  et  eos,  qui 
suscipiunt,  prohibet,  et  de  Ecclesia  ejicit.  11.  Carissim.e,  noli  iraitari 
malum ,  sed  quod  bonum  est.  Qui  benefacit,  ex  Deo  est;  qui  male- 
facit,  non  vidit  Deum.  12.  Deraetrio  tcstiraonium  redditur  ab  oranibus, 
et  ab  ipsa  veritate;  sed  et  nos  testimoniura  perhiberaus,  et  nosti, 
quoniara  testimoniura  nostrum  verum  est^).  13.  Multa  habui  tibi  scri- 
bere ;  sed  nolui  per  atramentum  et  calamura  scribere  tibi^).  14.  Spero 
auteni  protinus  te  videre,  ct  os  ad  os  loqueraur.  Pax  tibi  I  Salutant 
te  amici.     Saluta  araicos  norainatim. 


S  U  M  M  A  R  I  U  M. 

Monet  Cajum  Apostolus,  ut  in  pietate  permaneat,  ut  a  malo  declinet,  cum  adjuncta  salutatione. 

1.  Senior  Cajo  carissiniQ,   quem  ego      rf/co,  vel:   scribo  haec ,   aut  quid  simile. 
diligo  in  veritate.    Subauditur:  salutem      De  isto:  Senior,  repetenda  sunt,   quae 

1)  Rom.  16,  23.    ^)  Joan.  19,  35.  21,  24.    3)  2  Joan.  12. 
Gail.  Estii  Comm.  Tom.  III.  51 

diximtis  enpra,  ubi  de  secundae  et  tertiae 
Epistolarum  auctoritate,  et  ad  praece- 
dentis  Ejiistulae  v.  1.  Cajo.  Huuc  Cajum 
fuisse  illura ,  de  quo  Paulus  Apostolus. 
Rom.  16.:  Salutat  vos  (inquit)  Cajiis, 
Jiospes  meus  et  universae  Ecdesiae, 
conjectura  est  Venerabilis  Bedae  in 
comm.  hujus  loci ,  et  eorum ,  qui  illum 
sequuulur;  sed  uiiiil  babent  praeter  cou- 
jecturam,  quam  faciunt  ex  similitudine 
niorum  bujus  Caji  cum  illo  Coriutbio 
CaJD,  quem  Paulus  commendat,  quod 
ipsum  bospitio  exciperct  et  univcrsam 
Ecclesiam,  id  est  quoslibet  Cbristianos 
egenos  ad  ipsum  venientes.  Eadem  bene* 
ficentia  fuisse  bnnc  Cajum ,  cui  scribit  B. 
Joannes,  manifestum  est  ex  v.  3.  et  5. 
bujus  Epist.  Hoc  autem  valde  credibile 
est,  illum  Caium  Corintbium  fuisse  eun- 
dem ,  quem  Paulus  a  se  Corintbi  bapti- 
zatum  fecribit,  1  Cor.  1.  Fuit  et  a]ius 
Cajus,  Pauli  Apostoli  discipulus,  de  quo 
Act.  J9.  et  20.,  nisi  duo  diversi  illic 
signihcati  sunt  Nam  ille  quidem  vocatur 
Macedo  ,  bic  vero  Derbaeus.  Derben  au- 
tem  ponunt  in  Lycaonia  vel  Isauria. 
Neminem  istorum  fuisse  bunc  Cajum,  cui 
tertiam  istam  Epistolam  B.  Joannes  scri- 
bit,  nobis  credibilius  est  ex  v.  4.  bnjus, 
ubi  enm  Joannesinter  filios  suos  numcrat, 
quos  scilicet  Cbristo  genuerat  per  Evan- 
gelium ,  aut  per  baptismum ,  aut  per 
utrumque;  illos  autem  Paulus  z\poi^tolus 
Cbristo  genuerat.  Qnem  ego  diligo  in 
verilatt.  Haec  pars  exposita  est  ad  vers. 
1.  Epist.  2.;  nam  et  ibi  reperitur,  ut 
quaedam  aliae  sententiae  sunt  utrique 
Epistolae  communes. 

2.  Carissime  f  de  ornnibus  orationem 
facio,  prospere  te  ingredi,  etc.  Sensus 
videtur  is,  quem  bunc  fere  in  modum  ex- 
plicat  Beda  :  Deum  oro  de  omuibus  rebus, 
et  spirirualibus  nimirum,  ct  ten.poralibut;, 
ut  in  utrisque  te  pros}»ere  agere  faciat, 
utrisQue  valere:  continuando  nlmirum 
tibi  salutem  animae,  quam  dcdit  pcr  gra- 
tiam ;  continuando  etiam  incolumitatem 
corporis,  et  lerum  temporalium  affluen- 
tiam ,  quibus  in  Dei  servitutem  bene  ute- 
lis ;   baec ,    inquam ,   continuando ,    eicut 


prospere  agit  anima  tua,  id  est  sicut 
bactenus ,  Dei  beneficio,  est  prosper  tua- 
ram  rerum  status,  in  primis  secundum 
spiritum,  deinde  secundum  caetera. 

3.  Gavisus  sum  valde,  venientibus 
fratribus ,  etc.  Antequam  ad  perseve- 
randum  in  operibus  misericordiae  Cajum 
exhortetur,  hoc  versu  et  duobus  seqq. 
prius  eum  de  iis ,  quae  eo  usque  fecerat, 
collaudat,  seu  potius  Dei  gratiam  in  ipso 
depracdicat,  per  quam  adeo  beneficus  in 
pauperes  Cbristianos  soleat  esse.  Et  baec 
laudatio  est  tacita  ad  Deum  gratiarum 
actio.  Conterantur,  quae  dicta  sunt  ad 
Epist.  2.  V.  4.,  quibus  illud  explicatur, 
quod  bic  dicitur:  Gavisus  sum  vulde. 
Ciijns  spirilualis  gaudii  materiam  expo- 
nit  verbis  sequentibus:  Venientibus  fra- 
tribus  etc. ,  quasi  dicat:  Hoc  tibi  gratu- 
lor,  boc  mibi  fuit  gaudio,  boc  nomine 
Deo  egi  et  ago  gratias,  quod  in  pauperes 
Cbristianos  soleas  esse  adeo  beneficus, 
sicut  illi  ipsi  nobis  retulerunt,  qui  istinc 
ad  nos  venerunt ,  tuam  beneficentiam  ex- 
perti.  Hanc  beneficentiam  Apostolus  vo- 
cat  vtritatem ,  bis  verbis:  Et  testimo-' 
nium  perhibentibus  veritati  tuae ,  quia 
verum  et  nomine  suo  dignum  Cbristia- 
nvm  non  facit  sola  fides,  sed  bona  opera 
fidei  adjuncta ;  inter  quae  eminent  officia 
caritatis.  Hinc  intelligetur  iliud  bujus 
versus  extremum :  Sicut  tu  in  veritale 
ambulas.  Nimirum  is  ambulat  in  veritate, 
qui  in  recta  fide  et  sincera  caritate  non 
solum  manet,  sed  etiam  proficit.  Confer, 
quae  dicebantur  ad  versum  illum  4. 
Epist.  2. 

4.  Mnjorem  horum  non  habeo  gra- 
tiam.  Veteres  concordantiae  Bibliorum, 
collectae  ab  Hugone  Carensi,  Cardinali, 
ex  familia  sancti  Dominici ,  constanter 
legunt:  Mojus  his  non  habeo  gaudium. 
Tribus  enim  locis  baec  lectio  in  illis  cou- 
cordantiis  reperitur;  scilicet  verbo:  Ma- 
jor ,  verbo:  Habco ,  vcrbo:  Goudium  j 
et  Isidcrus  Clarius  te.stis  est,  sibi  visos 
veteies  Latinos  codices,  qui  sic  baberent. 
Habent  ita  etiam  Biblia  Complutensia, 
et  regia  indc  orta.  Quae  omnia  si  consi- 
derari  potuiesent  a  Correctoribus  Homa- 

nis ,  vix  dubium  est ,  Cardinalis  Hngonis 
lectionera  in  textnra  faisso  recepturos; 
utpote  quam  satis  liqueat  esse  germanam 
nostri  interpretis  scriptnram,  earaque  di- 
lucidara ,  et  Graeco  codici  plane  confor- 
mem.  Diversitas  haec  inde  nata  est,  quod 
pauci  quidara  rainus  correcti  codices 
Graeci  hic  legunt:  X^9^^y  quod  sonat 
graliam;  cum  plerirjuo  omnes  habeant: 
^apav,  gaudium.  Unde  flaxerunt  duae 
divorsae  interpretationes  Latinae,  qua- 
rum  ea,  quae  est  deterioris  lectionis, 
plerosque  codices  nostros,  qui  hodie  sunt 
in  manibus,  occupat. 

Quo  loco  obiter  monendi  sunt  omnes 
critici  librorum  correctores ,  ut  cmcor- 
dantias  Bibliornm  veteres  relinquant  in- 
tactas,  eo  qnod  nos  docri,Tnt,  qnid  in  suis 
antigraphis  legerit  Gardinalis  Hiigo  illic, 
nbi  est  scriptirae  seu  lectionis  diversitas; 
eaque  de  causa  vetusti  exeraplaris  loco 
nobis  esse  debeant,  et  quidem  in?igais, 
quoniam  moliorem  multis  in  locis  lectio- 
nera  exhibent,  quara  vulgo  triti  codices. 
Id  quod  in  hisce  etiam  Cummentariis 
saepo  fuit  observatum. 

Quam  ut  audiam  ,  iilios  meos  in  ve- 
ritate  ambulare.  Hnjus  partis  sensus 
manifostiis  ost  ex  dictis  ad  versura  prae- 
cedentem. 

5.  Carissime ,  fideliter  facis,  quid- 
quid  operaris  infratres.  Fideliter  facis, 
Graecus  ad  verbura  sonat:  fiJele  facis, 
id  est,  rem facisfidelem, facis  rem  viro  fideli 
dignam ,  nt  exponit  Oecumenius ;  facis 
rem  vere  Christianam,  quidquid  opera- 
ris  in  fratres  f  hoc  est:  Qaandocumque 
opera  misericordiae  oxerces  in  paup'U'e9 
vol  alioqui  indigentes  Christi  discipulos, 
homines  Christianos,  Atque  ex  isto  et 
similibus  Scripturae  locis  illud  fluxit, 
quod  apud  veteres  Ecclesiae  scriptores 
Eleemosyna  vocetur  operatio ;  ut  apud 
Tertullianum  lib.  de  Idololatria,  in  fine, 
et  contra  Marcionem  lib.  4.  Sanctus 
etiam  Cyprianus  in  traet.  da  opere  ot 
eleemosynis,  passim,  quando  hona  npera 
nominat,  intelligit  eleemosynnm.  Imita- 
tur  hoc  Prudentius,  quando  in  Psycho- 
macbia  avaritiae  opponit  operatioaem)  ubi 


ait :  Cum  suhito  in  medium ,  etc.  San- 
ctus  etiam  Leo  sorm.  de  octo  beatitnd. 
in  oxplicat.  quintae:  Secura  esto  operati" 
tium  fides,  etc. 

Et  hoc  in  peregrinos.  Illud  hoc  non 
est  in  Graeeo,  et  nonnihil  turbat  sensnm. 
Videtur  enim  Apostohis  duo  quaeddm 
commem ;)rare  ;  scilicet  Caji  beneficentiam 
in  pauperes  Christianos  suae  civitatis 
suaeque  gentis,  item  in  Christianos  pere- 
grinos  seu  extraneos,  qui  illuc  advenie- 
bant.  De  istis  autem  peregrinis  sabjicit, 
quod  in  gratiarum  actionem  Deo,  et  in 
exemplnm  atque  aedificationem  fidelium 
bencficentiara  Caji  in  pablieo  Ecclesiae 
conventu  narravorint.  Hoc  est  enim,  quod 
seqnitur: 

6.  Qui  testimonium  reddiderunt  ca" 
ritati  tuae  in  conspectu  Ecrlesiae.  Per 
iliud,  quod  hic  dicitiir:  Carifati  twie, 
nimirum  operibus  ipsis  declaratae,  con- 
firmatur  expositio,  quae  supra  data  ost 
v.  3.  et  4.  de  veritate ,  et  quae  de  fide 
V.  5.  Haec  est  enim  veritas,  haec  fiies, 
quae  vere  faciat  Christianum,  caritas  in 
Deum  ct  proximos  sanae  religioni  ad- 
juncta.  Tum  addit  Apostolus,  loquens 
de  iisdera  peregr"nis  : 

Quos  henefacies  deducens  digne  Deo. 
Ita  logitur  in  libris  Latinis  melioribus, 
conformiter  Graecis,  et  ita  est  in  textu 
Lirani  et  Thomastri.  Sensus  et  planus 
ordo  verborura  est  hic:  Qaos  si  digne 
Doo  dedtixeris,  rera  bonam  feceris  et  tua 
pietata  dlgnara.  In  his  ergo  verbis,  item 
V.  8.  et  11.,  est  adhortatio,  qua  Cajum 
raonet  Apostolus ,  nt  pergat  esse  sui  si- 
milis  in  beneficentia  erga  eos ,  qui  indi- 
guerint;  ac  particulariter  erga  hos  ipsos 
peregrinos ,  de  quibus  verbis  praeceden- 
tibus.  Unde  conjectare  possuraus ,  quod 
per  istos  ipsos  Epistolara  Cajo  miserit. 

Caeterum,  quod  ait:  deducens  digne 
Deo ,  quid  sibi  velit,  est  paulo  accura- 
tius  intuendara.  Nec  enim  existimare  de- 
beraas,  quod  hoc  loco ,  et  in  Actis  Apo- 
stolorura  ac  in  Paulinis  Epistolis,  ubi 
passim  fit  raentio  deductionis ,  ea  non 
aliud  sit,  quara  nos  vulgo  intelligaraus, 
scilicot  qaempiaui  proficiscencem  honoris 

causa  aliquo  usque  comitari ;  sed  est 
praeterea,  subministrare  sumptus  pro- 
fectioni  necessarios.  Sic  exponit  etiam 
Liranus,  et  recte;  nam  sic  esse  intelli- 
gendum ,  innuit  nobis  id,  quod  hic  addi- 
tur:  digne  Deo ,  id  est  sicut  decet  et 
dignum  est  deducere  filios  Dei ,  fideles 
Cbristi.  Sicut  Paulus  Apostolus  ad  Rom. 
16.,  dum  eis  commendat  Phoeben,  Dia- 
conissam  Ecclesiae  Cenchreensis,  ut  eam 
excipiant  in  Domino ,  addit:  digne 
sanctis ,  id  est  sicut  decet  excipi  sanctos 
fideles  Christi  et  in  ejus  Ecclesia  mini- 
stros.  Quod  hanc  deductionem  sic  intel- 
ligat  Apostolus  Joannes,  magis  etiam 
manifestnm.  fil  ex  ratione,  quam  subdit. 

7.  Pro  nomine  enim  Ejus  profecti 
sunt,  nihil  accipientes  a  gentihus.  Pro 
nomine  Ejus ,  Dei  scilicet,  de  quo  di- 
ctum  erat :  digne  Deo.  Videtur  autem 
esse  nomen  personale  hoc  loco ,  et  verifi- 
cari  de  Christo  Dei  Filio.  Apud  Bedam 
quidera ,  et  in  plerisque  Graecis  non  est 
istud :  ejus ,  sed  idem  Beda  monet ,  esse 
subaudiendum  hoc :  Domini  Jesu  Christi. 
Hac  enim  subauditione  solere  uti  veteres 
Christianos.  Id  quud  potest  probabilita- 
tem  accipere  ex  siraili  quodara,  quod 
legitur  Levit.  24,  11.:  Cum  blasphemas- 
setnomen,  etc,  ubi,  sicut  in  Clementi- 
nis  et  Uielioribus  libris  nostris  nihil  addi- 
r,  neque  Hebraice  aut  Graece.  Sed 
B.  Augustinus  in  Locut. :  Manifestum  est, 
ait,  nomen  Dei  eBdQ  iuteWigendum ,  cui 
inaledixit. 

Qnod  ait  Apostolus,  istos  profectos 
pro  nomine  Domini  Jesu  Christi,  po- 
test  hifariam  expcni,  ait  Beda:  videlicet 
aut  ut,  praedicaturi  noraen  et  Evange- 
lium  Ejus ,  sponto  sint  profecti  ad  gen- 
tiles  convertendos;  aut  ut  propter  fidem 
et  confessionem  nominis  Christi  per  suos 
contribules  patria  fuerint  expulsi.  Simi- 
liter,  quod  sequitur:  Nihil  accipientes  a 
gentibus ,  ambiguum  est,  an  de  gentibus 
ad  fidem  Christi  jam  conversis  accipien- 
dum  sit,  an  de  nondum  conversis;  et 
uterque  intellectus  sua  nititur  probabili- 
tate.  IlJo  modo  sensus  est,  quod  hi, 
quamvis  ^nuntiassent  et  deinceps  forent 


annuntiaturi  gentibus  Evangelium  seu 
fidem  Christi,  essentque  jam  complures 
gentilium  eorum  praedicatione  conversi, 
nihil  tamen  ab  iis  exigere  vel  accipere 
voluerint  necessariae  sustentationis  ;  hac 
scilicet  de  causa,  ne  qnod  offendiculum 
darent  Evangelio  Christi.  Sicut  et  Pau- 
lus  iu  Asia  et  Achaja  sine  sustentatione, 
quae  a  gentilibus  conversis  praeberetur, 
Christum  annuntiavit,  quia  ethnici  non 
assueverant,  suos  magistros  alere,  et 
quia  pseudapostoli  sine  eorum ,  quos  do- 
cebant ,  gravaraine  suas  doctrinas  disse- 
minabant.  Qiia  de  re  multa  sunt  apnd 
Apostolum  1  Cor.  9.,  2  Cor.  11,  7.  et 
seqq.,  cap.  12,  13.  et  seqq. 

De  gentibus  autem  nondum  conversis 
si  sermo  sit,  tunc  significatur,  quod  isti 
peregrini,  quamvis  egerent  qnacumque 
tandem  ex  causa,  nibil  tamen  ab  ejus- 
modi  gentilibus  accipere,  nedum  petere 
voluerint,  ne  ii  scandalizarentur  et  lon- 
gius  a  Christiana  religione  averterentur. 
Dixissent  enim :  Ecce  nuUa  est  caritas 
inter  Christianos,  coguntur  peregrini  et 
alii  p*auperes  eorum  ad  nos  confugere, 
egestate  alioqui  conficiendi.  Itaquc  male 
audisset  Christiana  religio ,  si  isti  pere- 
grini  quippiam  necessariae  sustentationis 
ab  infidelibus  gentilibus  accepissent.  Hic 
intellectus  potest  confirmari  per  id,  quod 
PauUis  Apostolus  scripsit  1.  Thess.  cap. 
4.:  Rogamus  vos,  fratres  j  etc. ,  et  ut 
honeste  ambuletis  ad  eos,  qui  foris  sunt, 
et  nullius  aliquid  desideretis ,  id  est,  et 
ut  ab  iis,  qui  foris  sunt,  nihil  »d  susten- 
tationera  pertinens  petatis,  videlicet  ne 
illi  scandalizentur ,  quod  vos  non  opere- 
mini  manibus,  et  sic  vit;ie  necessaria  pa- 
retis:  aut,  si  id  nequeatis,  scandab'zen- 
tnr,  quod  alii  Christiani  non  tribuant 
vobis  necessaria.  Utraque  expositio  bene 
probabilis  est,  nec  satis  liquot ,  utra  sit 
praeferenda. 

8.  Nos  ergo  dehemus  suscipere  hu- 
jusmodi ,  ut  cooperatores  simus  verita- 
tis.  Conclusio  est  hujus  exhortationis, 
cum  adjecta  nova  ratione.  Ergo ,  ait,  ne 
isti ,  inopia  codcti  compellantur  necessa- 
ria  petere  a  gentilibus,   slvo  coaversis, 

sive  nondum  conversis,  quorum  utrumvis 
sit  futurura  cum  scandalo  infirraorum  :  nos 
dehemus  suscipere  hujusmodi ,  pauperes 
Christianos  ,  gui  pro  nomine  Jesu  pro- 
ficiscuntur  quopiam  alio  ,  sive  hac,  ^ive 
illa  de  causa  id  faciaut,  de  qua  dictum 
est  in  expositione  versus  praecedentis. 
Ut  couperatores  simus  verifatis,  fidei 
scilicet,  quam  tales  vadunt  anuuntiatum 
inter  gentes,  vel  quam  tales  sunt  pro- 
fessi  inter  impios,  etiara  cum  bonorum 
omnium  jactura ,  et  cum  exsilio ;  jnxta 
illud  versus  praecedentis :  Pro  nomine 
ejus  profecti  sunt,  alio  atque  alio  modo 
intellectum.  Qui  autem  sic  coopeiatur 
veritati ,  accipiet  a  Deo  mercedem  tam- 
quam  et  ipse  partem  habens  in  hoc  bono 
opere,  dum  illud  facientem  fovet  et  su- 
stentat.  Qui  recipit  Prophetam  in  no- 
mine  Prophetae ,  mercedem  Prophetae 
nccipiet ;  qui  recipit  justum  in  nomine 
justi j  mercedem  justi  accipiet ,  ui  pro- 
mittit  Dominus  Matth.  10.  Pulehre  Ve- 
nei'abilis  Beda  hoc  loco:  Divites  sese 
virtutibus  paupernm  spiritualia  dona  ha- 
bentium  inserunt,  dum  iisdem  sanctis 
pauperibus  de  suis  divitiis  impertiuntur. 

Restat  illud  exiguum  vocabulum  :  Nos, 
in  fronte  hnjus  versus  collocatum,  quod 
duas  nobis  exhibet  quaestiones.  Prior  est, 
quos  intelligat  Apostolus  per  istud :  nos, 
an  Chiistianos  quoslibet ,  qr.ibus  essent 
facultates,  an  solos  Christianos  ex  Ju- 
daeis.  Dicenduni  vero  est,  qnod  haec 
paiticula  sit  accipienda  juxta  interpreta- 
tionem  illius,  quod  praecessit:  a  genti- 
bus,  ut  conformis  sibi  sit  tota  expositio. 
Tgitur  si  illic  de  gentibus  adhuc  infideli- 
bns  est  scrmo ,  tum  istud:  Nos ,  accipie- 
tur  juxta  priorem  modum.  Si  vero  de 
gentibus  jam  conversis,  juxta  posteriorem. 
Constat  quidem,  quod  Apostobis  sub  illo: 
Nos ,  compreherdat  Cajum,  cui  ista  scri- 
bit ;  sed  non  liquet,  an  is  fuerit  Christia- 
nus  ex  Gentili ,  an  ex  Judaeo. 

Posterior  quaestio  est,  quomodo  Joan- 
nes  Apostolus  sese  numeret  inter  eos, 
qui  debeant  pauperum  Christianorum  ne- 
cessitatibns  subvenire,  ijutim  Apostoli 
jam  multo  ante  dixissent  Domino:   Ecce, 


nos  reliquimus  omnia,  et  secuti  sumus 
te.  Respondet  Venerabilis  Beda  his  ver- 
bis:  B.  Joannes,  qui  omnia  })ropter  Chri- 
stum  dimiserat,  jungit  se  personae  fide- 
lium  Jivitum,  ut  ita  eos  reddat  alacriores 
ad  miserendum  pauperibus  et  puregrinis. 
Sed  quaeritur,  quomodo  sermo  Apostoli 
veritatem  habeat.  Poterat  responderi, 
Apostolum  in  his  verbis  uti  figura  com- 
munionis,  de  qua  aliquid  dictum  est 
Epist.  2.  vers.  8.  sub  finem  annotat. 

Sed  aptius  ad  rem  respondebitur,  Apo- 
stolos  ex  bonis ,  quae  a  fidelibus  erant 
oblata  in  communem  fraternitatis  usum, 
sicut  alia  misericordiae  opera,  ita  et 
viatici  praestationem  et  hospitalitatem 
exercere  potuisse,  debnisse  atque  con- 
suevisse.  Nam  profecto  Apostoli ,  Epis- 
coporum  primi ,  suis  constitutionibas  exi- 
gebant  ab  Episcopia,  ut  essent  hospitales, 
1  Tim.  3. ,  Tit.  1.  Addit  recte  Liranu.s, 
quod  etiam  illi,  oui  nullam  bouorum  com- 
munium  curam  habent,  vere  dicuntur 
talia  in  pauperes  facere,  quando  suo  hor- 
tatu  permovent  divites  ad  faciendum. 

9.  Scripsissem  forsitan  Ecclesiae;  sed 
is  etc.  Videtur  esse  occupatio  tacitae  ob- 
jcctionis.  Potuisset  euim  Cajus  dicere, 
istos  peregrinos  fuisse  potius  commen- 
daudus  toti  Ecclesiae,  in  qua  degeb.it 
ipse  Cajus,  sive  ea  fuerit  Corinthiaca, 
sive  alia ;  tum  ad  subsidia  cumulatius  iis 
conferenda,  tum  ne  ipse  solus  oneraretur. 
Praeoccupat  hanc  objectionem  B.  Joan- 
nes,  dicens,  id  fuisse  futurum  frustraneum, 
eo  quod  praefectus  illius  Ecclesiae  parvi 
faceret  Apostolum  Joannera,  ideoque 
nullo  fructu  futuram  eam,  quae  Eccle- 
siae  fierel ,  scriptiouem.  Describit  autem 
mores  istius  praefecti,  idque  sine  peccato 
detractionis ;  tum  quia  erat  publicum, 
qualis  esset;  tum  quia  Caji  intererat,  id 
moneri ;  tum  ne  illi  pareret,  aut  sese 
conformaret  (infra  vers.  11.),  praesertim 
quia  fidei  et  verae  pietatr  noxius  crat  iste 
Diotrephes,  et  fructum  praedicationis 
Evangelicae  impediebat  ejus  auctoritas. 
Quae  causae  leguntur  apud  Bedam ,  Oe- 
cumenium ,  Liranum  et  alios. 

Tria   autem    sunt,    quae  B.  Joannes 

taxat  in  isto  homine  hoc  versu  ©t  fleq., 
ambitio ,  maledicentia  in  Apostolum,  in- 
hospitalitas  in  pauperes  Christi;  sed  haec 
omnia  cx  una  radice  videntur  orta  fuisse, 
nimirnra  haeresi.  Nam  fuii?se  haereticum, 
omnino  videtur,  et  hanc  opinionem  indi- 
cat  Oecnmenius ,  exprimit  autem  Vene- 
rabilis  Beda,  et  ex  eo  alii.  Oredibile  est, 
fuisse  quenipiam  ex  illis  Judaeis  titulo 
tenus  Chrisitianis ,  qui  Christi  fidem  ita 
suscipiendam  putabant,  nt  simul  serva- 
retur  lcx  caeremouialis  Mosi.  Neque  enim 
initio  Christianae  religionis  ea  majores 
nllos  in  doctrina  adversarios  passa  est, 
qnam  istos  Judaizantes;  ut  ex  Epipbanio 
discere  possumns,  haer.  28.  29.  30.,  quae 
sunt  Cerinthianorum ,  N;izaraeorum  et 
Ebionitarum.  Horum  Judaizantium  ma- 
gistros  solet  Paulus  appellare  pseudapo- 
stolos.  Qui  utique  veris  Ohristi  discipulis 
legalia  negligentibus,  et  veris  Christi 
Apostolis,  cessationem,  imo  noxara  caere- 
monialis  post  divulgatum  Evangelium  ob- 
servationis  strenue  praedicantibus,  erant 
infestisRimi ,  ut  ex  Actis  Apostolorum  et 
ex  Paulinis  Epistolis  manitestum  est. 
Eaque  de  causa  verisimile  est,  istum 
Diotrephen  sese  malevolum  et  infestura 
praebuisse  Joanni  Apostolo ,  fuisseque 
conatum ,  ut  Judai^mum  in  Ecclesiam, 
cui  praeerat,  introduceret.  Hoc  de  hae- 
resi  ipsius. 

Hujns  hominis  ambitionem  notat  Apo- 
stohis  illl^  verbis:  7^,  qui  amat  prima- 
ium  gerere  in  eis ,  quasi  dicat:  Qui  sese 
in  praefectnram  illius  Ecclesiae  insinua- 
vit  et  ingessit,  eaquo  praefectura  delecta- 
tur  tamqnam  magno  quodam  bono;  qui 
gaudet  praeesse,  non  ut  prosit ,  sed  quia 
grande  aliquid  putat  istud  praeesse;  imo 
quia  ea  praefectura  abutitur  ad  gregem 
Christi  inficiendum  perniciosa  doctrina. 
Ejusdem  ambitionem  et  in^olentissimam 
superbiam  declarant  et  illa  verba  pro- 
xima:  Non  recipit  no8 ,  id  est:  Nihili 
facit  personam  nostram  ,  nostrum  munus 
Apostolicum,  quo  fungimnr,  nostrnm  ec- 
clesiasticnm  principatum,  quem  tota  Asia 
reverentur  suscipit:  ideoque  nec  episto- 
las  nostras,  quibus  eam  Ecclesiam  doce- 


rem  vel  monerera,  ipse  ullo  honore  digna- 
retur,  contemnens  nirairum  nostram  aucto- 
ritatem,  nostra  raandata,  monita,  consilia. 

Quod  est  in  principio  hnjus  versus: 
Scripsissem  forsan,  id  Graece  logitur: 
Scripsi,  typa^a.  Sed  utraque  lectio  bo- 
num  sensum  habet,  et  potest  connecti 
hoc  modo  :  Scripsi  alias  Ecclesiae  vestrae,. 
sed  frustra,  quoniam  Diotrephes,  qui 
istic  praeest,  nobis  adversatur;  qua  de 
causa  nunc  non  scribo,  scripturus  alioqui 
fortassis. 

10.  Propter  hoc,  si  venero ,  commO' 
nebo  ejus  opera,  quae  facit.  Commo' 
nebo ,  UTCOiJLV/Jaoj.  Idera  verbum,  quod 
est  in  Epistola  B.  Judae,  vers.  5.,  ubi 
satis  liquet,  idem  valere,  quod  in  me- 
moriara  reducere,  memoriara  alicui  refri- 
eare,  quompiam  commonefacere.  Quae 
propria  ejus  verbi  significatio  huic  loco 
valde  quadrat,  ut  sensus  eit:  Si  istuc  me 
venire  contingat,  refricabo  fidelibns  me- 
moriam  eorum,  quae  prave  agit  Diotre- 
phes.  Vulfc  tamen  Aoostolus  intelligi,  quod 
simul  ea  redarguet  coram  Ecclesia,  ut 
cujus  iutersit,  prava  ejus  facta  redargui. 
Inter  caetera  autem  commeraorantur  duo 
hoc  loco,  verbis  proxirae  sequentibus; 
quorura  prius  est,  istius  horainis  male- 
dicentia  iu  tantum  Christi  Apostolura 
Joannera.  Verbis,  ait,  malignis  garriens 
in  nos ,  id  est  nobis  obtrectans,  nomini 
nostro  detrahens ;  eo  scilicet  fine,  ut  ipse 
sit  in  pretio,  et  audiatur  a  fidelibus,  quos 
cnpit  seductos.  Est  autem  credibile,  juxta 
ea,  quae  dicta  suut  ad  versum  praeceden- 
tem ,  istum  eadem  dixisse  in  Joannem 
Apostolum  ,  quae  pseudapostoli  judaizan- 
tes  dixerunt  in  Petrura  et  Pauhim  Apo- 
stolos,  iu  Stephanura  Protoraartyrem ,  et 
generaliter  in  omnes  Ohristi  Domini  gra- 
tiara  et  Christianam  libortatem  sincere 
praedicantes :  esse  eos  inimicos  legis, 
ininicos  Mosi,  hostes  templi  sancti,  ho- 
stes  ipsius  Dei;  ut  qui  docerent,  legem 
cereraon'*alem ,  divulgato  Christi  Evan- 
gelio,  nemiuem  obligare;  imo  csse  noxiara 
observatu,  utpote  falsao  significationis  in 
materia  fidei,  quasi  Christus  nondum 
venerit. 

Alterum  istins  hominis  pravum  faciDns, 
quod  hic  commemoratur,  est  ejus  inho- 
spitalitas,  de  qua  sunt  illa  sequeutia:  Et 
quasi  non  ei  ista  sufficiant,  neque  ipse 
suscipit  fratres  etc. ,  id  est:  Neque  bo- 
spitio  excipit,  neque  ullo  alio  boneficen- 
tiae  genere  afficit  veros  Christianos, 
amans  nimirum  solos  iUos  semichristia- 
nos,  qui  caeremonias  legis  quasi  obser- 
vatu  necessarias  jungunt  fidei  Cbristi. 

Et  eos,  qui  suscipiunt,  prohihet ,  et 
de  Ecclesia  ejicit.  Qui  suscipiunt  fratres 
vere  Christianos,  prohibet,  ne  deinceps 
id  faciant.  Prohibet  vero  per  constitutio- 
nem,  qua  id  severe  interdicit.  Ita  Oecu- 
menins  in  argum.  bujus  Epist.  et  bic  Li- 
ranus.  Erat  ea  prohibitio  cum  interraina- 
tione  ejectionis  ex  Ecclesia;  et  hanc 
interminationem  rigide  exsequebatur ,  si 
quis  recepisset  aliquem ,  qui  non  fatere- 
tur,  legalium  caeremoniarum  observatio 
nem  esse  etiam  nunc  necessariam  saluti. 
Hoc  est  illud:  Et  de  Ecclesia  ejicit. 
Exemplum  (ait  Thomaster)  excommuni- 
'cationis  injustae,  continentis  errorem  in- 
tobernbilem,  quae  propter  opus  bonum  in- 
ferebatur  piis  benefactoribus  pauperum 
vere  fidelium.  Simile  fecerant  Judaei  ad- 
versns  eos,  qui  Jesum  confiterentur  esse 
Christum  seu  verum  ilhim  Messiam,  Joan. 
9.  Non  habebat  uUam  vim  ista  manife- 
stissime  nuUa  cxcommunicatio ,  quam 
ferebat  Diotrephes,  neque  prohibitioni 
illi  ipsius,  quautiimvis  comminatoriae, 
erat  parendum.  Hoc  significant  verba 
sequentia: 

11.  Carissime,  noli  imitari  malum, 
sed  quod  bonum  est.  Sensus :  Ne  opera 
quidem  istius  impii  te  commoveant,  ut 
velis  imitari,  multo  minns  ejus  verba  et 
praecepta ,  ut  velis  parere ;  quasi  dicat : 
Ne  feceris  secundum  opera  ejus ,  neque 
secundum  doctrinam  aut  prohibitionem 
ejus ,  quoniam  omnia  haec  mala  sunt, 
repugnantia  verae  in  Deum  fidei  et  cari- 
tati.  Hoc  ipsum  aliis  verbis  dicit  Aposto- 
lus,  subjungens  pro  ratione: 

Qui  bentfacit,  ex  Deo  est;  qui  male" 
fncit,  non  vidit  Deum.  Quae  sententia 
quoniam  iisdcm  paeneverbis  fuit  l.Epist. 


cap.  3.  vers.  6.  et  10.,  item  cap.  4.  vers. 
7.  et  8.,  inde,  si  qua  amplior  explicatio 
requiritur,  petatur.  Ut  autem  Cajum 
Apostolus  magis  etiam  confirmet  adver- 
sus  prohibitiones  et  prava  exempla  Dio- 
trepbis,  proponit  ei  exemplum  contrarium, 
quod  imitetur,  inquiens: 

12.  Demetrio  testimonium  redditur 
ab  omnibus ,  et  ab  ipsa  veritate.  Ab 
omnibus,  qui  eum  noverunt,  testimonium 
redditur  Demetrlo  de  ipsius  in  pauperes 
Cbristianos,  sive  domesticos,  sivo  ex- 
traneos,  caritate  ac  misericordia ,  variis 
beneficentiae  modis  demonstrata.  Et  ab 
ipsa  veritate.  Hoc  est,  a  Christo  Domino, 
qui  est  Via ,  Veritas  et  Vita,  Joan.  14. 
Vel:  Ab  ipsa  veritate ,  id  est  per  ipsam 
rei  evidentiam.  Ita  cnim  lucet  lux  ejus 
coram  hominibus,  ut,  videntes  opera  ejus 
bona ,  glorificent  Deum.  Hunc  posterio- 
rem  intellectum,  qui  fortassis  est  in  ver- 
bis  Oecumenii  (obscura  enim  sunt),  ideo 
existimamus  probabiliorem ,  quod  sub- 
jungat  Apostolus: 

iied  et  nos  testimonium'  perhibemus ; 
non  videtur  autem  suum  testlmonium  ad- 
diturus  fuisse  testimonio  divinae  et  in- 
creatae  veritatis.  Sed  et  nos  (ait)  testi- 
monium  perhibemus ,  Demetrio  scilicet; 
hoc  est,  ejus  erga  pauperes  caritati  ac 
beneficentiae.  Testimonium  perhibemus, 
tamquam  ipsimet  experti,  ait  Liranus; 
et  ewt  verisimile. 

Et  nosti,  quoniam  (quod)  testimo- 
nium  nostrum  verum  est.  Vei  haec  par- 
ticula  docere  uos  potest,  non  alium  esse 
hujus  Epistolae  auctorem,  quam  Joannem 
Apostolum,  qui  hoc  sermone  uti  solet,  ut 
est  videre  Evangelii  cap.  19,  35.  et  cap. 
21,  24.  Congruit  hujusmodi  cum  auctori- 
tate  asseveratio  Joanni,  tamquam  uni  ex 
duodecim  primis  a  Christo  Domino  electis 
Apostolis;  imo  tamquam  specialiter  di- 
lecto  ab  ipso,  et  tamquam  maxime  long- 
aevo  inter  illos  omnes,  ut  qui  super- 
vlxerit  omnibus  aliis  longo  tempore,  de- 
functus  demum  anno  Cbristi  centesimo 
primo.  Addit  vero  banc  suam  testifica- 
tionem  Joannes,  ut  efScacius  permoveat 
Cajum  ad  imitationem  Demetrii  in  con- 

stantia  beneficentiae,  neglectis  minis  Dio- 
trephis.  Beda  et  post  eum  Lirauus. 

13.  Multa  habui  tibi  scribere;  sed 
nolui  per  atramentum  et  caJamum  scri- 
bere  tibi. 

14.  Spero  autem  protinus  te  videre, 
et  os  ad  os  loquemur.  Expositio  borum 
est  praecedentis  Epist.  vers.  12.;  sunt 
enJm  eadem.  Tum  addit  Apostolus: 

Pax  tibi!  Quid  nomine  pacis  accipien- 
dum  sit,  repetatur  ex  commentario  vers. 
3.  illius  praecedentis  Epihtolae  Sequitur: 

Salutant  te  amici.  Saluta  tu  amicos 
nominatim.  Quae  qualibve  salutatio  hic 
intelligatur ,  dictum  est  ejusdem  Episto- 
lae  vers.  13. 

Coronidis  vice  hoc  loco  aliquid  adden- 
dum  videtur  de  ordine  sacrorum  scripto- 
rum ,  quae  exstant  B.  Joannis  Apostoli. 
Ac  satis  constare  videtur,  Apocalypsim 
et  Evangelium  ultimo  loco  fuisse  scripta; 
sed  utrum  horum  priore  loco ,  ncn  omnes 
eodem  modo  dicunt.  Anno  decimo  Im- 
peratoris  Domitiaui  fuit  sanctus  hic 
Apostolus  relegatue  in  Patmon  insulam ; 
anuo  14.  scripsit  illic  Apocalypsim ,  qui 
fuit  annus  Domini  97.  Iuterfecto  Domi- 
tiano ,  rediit  Ephesum  anno  1.  Ne^-vae 
Imperatoris,  Christi  vero  98.  Videtnr 
autem  Evangelium  scripsisse  non  tunc 
demum ,  quando  ab  illo  exsilio  Ephesum 
fuerat  reversus,  sed  multo  ante ,  quam 
exsnlaret,  rogatus  ab  Asiae  Episcopis, 
maxime  propter  Ebionitarum  dogma  tum 
consiirgens,  inquit  Hieronymus  Catal.  in 
Joanne,  et  ante  eum  Eusebius  hist.  lib.  3. 


cap.  18.  Atqui  Ebion  multo  ante  exsilium 
B.  Joannis  suam  impietatem  sparserat, 
imo  et  Romam  profectus  fuerat  haereseon 
suarum  disseminandarum  gratia;  ut  ex 
Epiphanio  haeres.  30.  recitat  Baronius 
anuo  Christi  74.  §.  7.  Et  hanc  sententiam, 
Evangelium  fuisse  scrlptum  ante  Apoca- 
lypsin ,  tamquam  probabiliorem  defendit 
Turrianus  Defens.  canon.  Apost.  et  Epist. 
pontific.  veterura  lib.  1.'  cap.  11.,  nec 
non  ad  Gi^mcntem  Romarium  lib.  2.  cap. 
57.  explan.  3.  Quoniam  vero  prima  et 
secunda  B.  Joannis  Epistolae  directe  et 
potibsimum  videntur  scriptae  adversus 
Basilidem  haeresiarcham ,  ut  ostendimus 
ad  vers.  8.  cap.  5.  primac  Epist.  et  in 
argumonto  secundac;  ex  Epiphanio  au- 
tem  constat  Basilidem  anteriorem  fuisse 
Ebione,  haeres.  24.  et  30. ;  ponit  enim 
Basilidem  (y.\artum  post  adventum  Christi 
haeresiarchavi ,  Ebionem  decimum :  id- 
circo  videntyr  duae  illae  Epistolae  fuisse 
scriptae  diu  aute  Evaugelium.  Id  quod 
ex  eo  quoque  probabile  fit ,  quod  Basili- 
des  fiierit  Simonis  magi  ac  Menandri 
discipuhis,  Epiphanius  haer.  23. ;  quem 
proinde  verisimile  est ,  non  diu  post  mor- 
tem  Simonis  sese  pro  magistro  gescisse. 
luteriit  autem  Simon  anno  Christi  68., 
ut  est  Tomo  1.  Annal.  Baronii.  De  tertia 
Apostoh*  hujus  Epistola,  quando  scripta 
sit,  nou  valde  liquet;  videtur  tamen  ex 
similitudine,  quam  habet  cum  secunda, 
etiam  ipsa  fuisse  ante  Evangelium  scripta, 
sed  post  obitum  Apostolorum  Petri  et 
Pauli,  quando  cura  Asiaticae  Ecclesiae 
soli  ex  Apostolis  Joanni  incumbebat. 


Finis  CommentariorulnHn  omnes  Epistolas  Apostolicas. 

